
Effigies  D.Thom/e  Aquin. 


REVERENDISSIMO  IN  CHRISTO  PATRI 


DD.  JOANNI  FRANCISCO  LANDRIOT 

RHEMENSI  ARGHIEPISGOPO . 


Gum  sive  theologiae,  sive  philosophiae,  sive  sacrarum  litterarum  amantibus, 
novam  angelici  Doctoris  Operum  omnium  editionem  sollicite  codicibus 
melioris  notae  collatam,  mendis  typographicis ,  inquantum.  humana  sinit 
infirmitas,  praeservatam ,  omnimodisque  castigatam,  offerendi  firmum  ac 
efficax  Deus  propositum  mentibus  nostris  inseruerit,  mox  patronum  non 
nostri  authoris,  sed  nostri  laboris  gloriosum  desiderio  desiderantes,  ad  Vestram 
Excellentiam  conversi  sumus. 

Bibliopola  noster,  Ludo  vicus  Viv&s,  qui  nec  sumptibus,  nec  patriae  calami¬ 
tatibus,  nec  emergentibus  damnis  deterritus,  hodie  tam  magni  viri,  antea 
praelo  saepius  datam  doctrinam,  iterum  recognitam  promere  typis  audet,  apud 
vestram  benevolentiam,  juvenis  adhuc,  ac  inexpertus,  consilium  invenit  et 
auxilium  quorum  suo  memoria  in  corde  viget,  et  in  aeternum  vigebit. 

Nos  autem,  sicut  et  caeteri,  scimus  quomodo  divinae  Sapientiae  cultor,  sanc¬ 
torum  Patrum  lector  assiduus,  nec  praeclarae  latinitati  infensus,  dum  esses 
minoris  augustodunensis  seminarii  praeses ,  rationis  ac  fidei  concordiam  elo¬ 
quenti  calamo  propugnares,  ac  erudito  satis.  , 

Quid  mirum!  si  postea  rupellensis  episcopus  creatus  beterodoxorum  animos 
et  suavitate  conversationis  et  lumine  veritatis  alliceres  et  premeres. 

Nunc  vero  factus  Ecclesiae  rbemensis  angelus,  illiusque  successor  Remigii 
qui  primum  christianissimum  regem  sacro  fonte  lavavit,  sereno  vultu  respi- 

ciens  setatis  nostrae  insipientissimos  et  nefandissimos  excessus,  Scripturis  ae 
Traditioni  semper  insistens,  peculiari  tamen  dilectione  prosequeris  Aquinatem 
nostrum,  encomia  cujus  magnifica,  paucis  abhinc  annis,  Parisiis,  coram 
fratribus  suis  Dominicanis,  disertissime  praedicasti. 

Jure  ergo  tui  patronatus  gaudeat  Aquinatis  ejusdem  Operum  omnium 
editio  nostra,  quae,  favente  Deo,  gratia  tui  nominis,  inter  tot  et  tanta  discri¬ 
mina  rerum,  prosperum  habeat  iter. 

i 

Excellentiae  Vestrae, 

Humiles  ac  obedientissimi  clientes. 

Ludovicus  VIVES, 

Bibliopola. 


Paulus  MARE,  Stanislaus  Eduardus  FRETTE, 

Presbyteri 


Nono  ab  Incarnatione  sseculo  cadente,  Europa  stupendum  contemplantibus 
exhibuit  spectaculum.  Quorum  etenim  nescio  pseudo-prophetarum  hallu¬ 
cinationibus,  nimiaque  sua  credulitate  decepti,  mundum  anno  millesimo 
ruiturum  communiter  opinabantur.  Hinc  singularis  admodum  mutatio  rerum ! 
Manducabant,  et  bibebant,  et  matrimonia  contrahebant,  et  carnis  indulge- 
bant  voluptatibus,  et  dissidia  privatave  publicave  movebant,  et  sub  innuit 
vitiorum  omnium  jugo  de  more  suos  superbos  flectebant  animos.  Plerosque 
nihilominus  exitialis  invaserat  timor,  et  saepe  sibi  videbantur  audire  terribilia 
tonitrua  illa  de  quibus  Joannes  vaticinatus  est,  necnon  horrendos  tubarum 
angelicorum  strepitus,  et  clamorem  istum :  Tempus  non  erit  amplius !  Preesen- 
tialiter  jamjam  experiebantur  cuncta  stricte  discussuri  judicis  in  adventum 
futurum  tremorem.  Et  ideo  neque  novis  industriis  fortunam  allicere,  neque 
novis  nidificiis  terram  exornare  volebant;  vix  perficiebant  incoepta.  Non  desie¬ 
rat  activitas  humana,  sed  requieverat  ab  operibus  solitis  in  pluribus.  Pecca¬ 
tores  multi  redibant  ad  cor,  memores  illius  oraculi  :  Poenitentiam  agite; 
appropinquavit  enim  regnum  extorum ;  —  et  alterius  :  Nisi  poenitentiam 
egeritis,  omnes  similiter  peribitis;  —  et  convertebantur  ad  Dominum,  qui 
fecit  et  plasmavit  nos,  et  omnia  propter  semetipsum  operatus  est,  cujus  sumus 
populus  et  oves  pascuae  ejus.  Mundus  quidem  diem  nondum  clauserat  extre¬ 
mum;  verumtamen  quasi  factus  in  agonia  prolixius  orabat. 

Insonuit  hora  solemnis  quae  nongentesimum  nonagesimum  nonum  annum 
a  Nativitate  Christi  praecipitem  in  profundas  aeternitatis  dedit  abyssos,  et 
millesimum  instanti  eodem  in  medium  vocavit.  Vita,  ut  aiunt,  mutis  fugit 
acta  pennis;  lapsus  est  annus,  redit  annus  alter.  Et  iste  transivit, ete  cum 
evanuisset,  non  secus  ac  antea,  stante  cruce,  volvebatur  orbis.  Inde  resur¬ 
rectio,  quae  auctu  dierum  proficiens  ad  finem  usque  decimi  tertii  saeculi, 
tunc  perfecta  fuit.  Si  gens  aliqua  .peculiaris  ad  ima  dejiciatur  non  se  statim  a 
gravi  casu  attollit;  quantominus  hoc  Europa  christiana  pro  se  potuisset!  Mox 
tamen  iterum  emerser-e  tyranni  semper  inveniri  faciles ,  seminaque  multi- 

plicia  bellorum.  Civilia  prodiere  quidem,  sancta  vero  sancti  praedicaverunt 
turbis  apte  per  recentem  poenitentiam  dispositis,  ita  ut  Ambianensis  vox  Petri 
Eremitae  reipsa  vox  fuerit  populi,  qui  octies  ab  anno  millesimo  nonagesimo 
quinto  ad  annum  millesimum  ducentesimum  septuagesimum,  parvulis  ali- 
quandiu  non  exceptis,  sacrae  militiae  notam,  universaliter  crucem  induit. 

His  vero  non  obstantibus  internecionibus,  aedificia  de  integro  struere  visi 
sunt,  ac  pro  Dei  cultu  praesertim,  sive  in  episcopalibus  civitatibus,  sive  alibi, 
magnificas  ecclesias,  sculptorum  excisorio  scalpro  curiose  caelatas,  picturisque 
non  incomptas,  praecipue  in  fenestrarum  vitris  multicoloribus,  —  egregia  sane 
pietatis  et  artis,  diversique  generis  eruditionis  immensae  monumenta.  Jacobus 
laudatur,  Aragoniae  rex,  anno  millesimo  ducentesimo  septuagesimo  quinto 
defunctus,  qui  solus,  propriis  impensis,  in  holiorem  beatissimae  Mariae  virginis 
duo  millia  templa  construxit. 

Nec  per  id  tempus  scientiarum  amor  nil  agebat;  nam  sapientissimae  crea¬ 
bantur  universitates,  inter  quas,  ut  exemplar,  et  pulchrae  dilectionis  et  agni¬ 
tionis  mater  et  patrona,  fonsque  Paradisiacus ,  nostra  Parisi ensis  excelluit. 
Tunc  disciplinae  philosophicae,  pariter  ac  sacra  doctrina  splendidissimos 
habuerunt  interpretes.  Platonem  theologorum,  Aristotelem  philosophorum 
paganorum  principes  e  Graecis  Latinos  reddiderunt  Guiilermus  a  Morbeka,  et 
alii,  et  exortus  est  Albertus  Magnus,  cognomine  dictus  non  injurioso  «  Simius 
Aristotelis,  »  vel  «  Catholicus  Aristoteles,  »  qui  penetralioribus  indagationibus 
cunctam  naturalem  scientiam  exaravit.  IPugo  a  Sancto  Charo  Bibliae  Concor- 
dantias  excogitabat,  et  omnes  canonicae  Scripturae  libros  quoad  sensum  qua¬ 
druplicem,  litteralem  scilicet,  anagogicum,  tropologicum  et  mysticum,  com¬ 
mentariis  suis,  unctionem  Spiritus  qui  docet  omnia  suaviter  redolentibus, 
aperiebat.  Vincentius  Bellovacensis  doctrinarum,  disciplinarum  ac  cognitio¬ 
num  illius  aetatis  Encyclopediam  condebat.  Utriusque  juris  intrieatiores 
nodi  quoque  solvebantur.  Sed  et  haereses  suum  compleverant  cyclum  :  Petrus 
ideo  Lombardus  universam  de  Deo  deque  rebus  inquantum  referuntur  ad 
Deum  scientiam  quatuor  Sententiarum  libris  conclusit,  quos  decurrentibus 
sevis  innumeri  explanaverunt  authores.  Ante  saeculi  decimi  tertii  occasum,  ex 
theologorum  primatibus  floruerunt  Alexander  Halensis,  Albertus  ille  Magnus 
de  quo  supra,  S.  Bonaventura,  iEgidius  Columna,  romanus,  caeterique  scho¬ 
lastici  Patres. 

Ast,  ut  ait  Nicolaus  Treveth,  S.  Thomas  de  Aquino  a  inter  alios  velut  luna 
plenaria  inter  stellas  noscitur  effulsisse1.  »  Melius  et  rectius  dicere  vellemus. 
Luna  enim,  plenaria  etiam,  noctis  est;  nos  autem  non  sumus  noctis  neque 
tenebrarum,  sed  filii  diei,  et  aliunde  saeculum  decimum  tertium  vere  in  terris 
lina  dierum  illuminantium  Domini  est,  si  saeculis  sive  antecedentibus,  sive 
subsequentibus  comparetur.  Thomas  ergo  noster  inter  theologos  apparuit  sicuf 

1  Nicolaus  Trevelh,  Chronicon. 

inter  astra  caeli  sol,  ea  torrente  sui  luminis  statim  obscura  facienF  Hunc 
elegerat  et  prseelegerat  ac  praeparaverat  Deus. 

Pater  tamen  Harduinus  Summa  theologica  quatuor  voluminibus,  Vita  Doc- 
toris  angelici  uno  praeterea  volumine,  censuram  dilatavit.  Vix  existentia  ipsa 
S.  Tbomae  de  Aquino  admittenda  esset.  Falsae  sunt  bullae  Urbani  papae  V  de 
eo ;  falsa  de  conversatione  et  miraculis  illius  inquisitionis  acta;  fictitia  forsitan 
discordia  Mendicantium  et  parisiensis  Universitatis,  et,  brevius,  mytbica  tota 
S.  Tbomae  de  Aquino  historia.  Quomodo  Thomas  iste  suis  illustrasset  commen¬ 
tariis  Petri  Lombardi  Sententias  ?  Anno  millesimo  ducentesimo  septuagesimo 
quarto  mortuus  est  Thomas,  si  quando  vixit ;  Petrus  autem  Lombardus  anno 
millesimo  ducentesimo  nonagesimo  nondum  erat  natus.  Quomodo  Thomas 
idem  genuinus  esset  Summa  theologica  scriptor?  Anno  millesimo  ducentesimo 
septuagesimo  quarto,  ut  diximus,  excessit  e  vivis ;  sed  allegantur  in  Summa 
theologica  Julii  Caesaris  De  bello  gcdlico  commentaria ,  Maximi  Valerii  Histo¬ 
ria ,  Dux  errantium  Rabbi  Maimonidis  :  Julii  porro  Caesaris  De  bello  galtico 
commenta/ria  non  ante  saeculum  decimum  quartum  excogitata  sunt,  nec  Dux 
errantium  Rabbi  Maimonidis  ante  millesimum  tercentesimum  quadragesimum 
annum;  Maximi  vero  Valerii  Historia  anno  millesimo  quadringentesimo 
decimo  octavo  elucubratae  fuerunt.  Quis  insuper  non  indoctus  nesciat  sectarios 
saeculo  decimo  quarto  currente  exstitisse  qui  supposititia  conficiebant  opera, 
nominaque  hominum,  mulierum  et  civitatum,  vel  legitima  vel  ab  ipsis  fabri¬ 
cata,  sic  exhebraiciidiomatis  radicibus  interpretationi  praebebant,  ut  hominum 
quidem  nomina  Christum  ad  Judaeos  relatum,  mulierum  synagogam,  civita¬ 
tum  tandem  Jerusalem  antiquam  significarent?  Quid  est,  verbi  gratia,  Hen- 
ricus  a  Gandavo?  Jesus  Christus.  —  Quid  Guillelmus  a  Sancto  Amore?  Jesus 
Christus.  —  Quid  Albertus  Magnus?  Jesus  Christus?  —  Quid  Joannes  Teuto¬ 
nicus,  Avicenna,  Almaricus  et  Darvid  de  Dinando  haeretici?  Jesus  Christus. 
Thomas  igitur  de  Aquino  non  alius  est  quam  Jesus  Christus.  Legenda  ejus 
©xcerptum  quoddam  est  Evangelii  sub  aenigmatum  velamine  occultatum. 
Montis  Cassini  abbatia  quid  est?  Nazareth;  quid  hujus  abbatiae  monachi? 
Judaei;  quid  Neapolis?  Jerusalem;  et  Lutetiae  Parisiorum?  Jerusalem.  S.  Thomas 
fratres  illum  apprehendunt  in  via :  Judaei  sunt,  Christum  in  Olivarum  horto 
ligantes.  Angeli  duo  zona  castitatis  S.  Tliomam  cingunt :  Nicodemus  et  Joseph 
ab  Arimathia  sunt,  corpus  Christi  sepelientes.  Concilium  lugdunense  Judaeo¬ 
rum  est  concursus  hierosolymitanus  paschalis.  S.  Thomas  mulierem  impu¬ 
dicam  titione  fugat  :  titio  Christus  est,  mulier  synagoga  est.  Expone  igitur  : 
Christus  per  Christum  synagogam  repellit ! 

Haec  Patris  Harduini  suo  modo  S.  Thomae  nostri  gesta  narrantis  in  favorem 
eruditorum  seligere  placuit. 

Veram  nunc  ac  authenticam  aggrediamur  historiam.  S.  Thomas  de  Aquino 
natus  est  in  regno  Siciliae  ex  comitum  de  Aquino  prosapia  nobili.  Patrem 

habuit  Landulphum,  matrem  Theocloram  ex  comitibus  Theanensibus,  fratres 
Reginaldum  et  Landulphum  in  exercitu  Frederici  imperatoris  duces,  sorores 
Mariam  dominam  Marani  in  Aprutio,  Theodoram  Sanseverinati  comitis- 
sam,  aliam  comitis  Fundensis  conjugem,  et  alteram  S.  Mariae  Capuae 
abbatissam. 

Annus  nativitatis  ipsius  dubius  est  :  vel  millesimus  ducentesimus  vigesi¬ 
mus -quintus,  vel  potius  millesimus  ducentesimus  vigesimus  septimus  fuit. 
Cum  mater  ejus,  ia  castro  Roccae  Siccae  commorans,  ipsum  in  utero  gestaret, 
visitata  est  ab  homine  sanctissimo,  abbate  Bono  scilicet,  qui  secreta  cordium 
inspiciens,  futuraque  praenoscens,  scivit  nasci turae  prolis  parentes,  si  filius 
esset,  huic  jam  destinasse  praedivitem  montis  Cassini  abbatiam,  et  Theodorae 
dixit  :  «  Filius  erit,  nec  erit  montis  Cassini  monachus,  sed  pauperum  induet 
habitum,  regulamque  profitebit1  Fratrum  Praedicatorum,  et  erit  tantae  puritatis 
ac  scientiae  quod  similis  suo  tempore  non  posset  inveniri2.  »  Consilium  tamen 
non  mutavere  parentes;  nam  quinquennem  parvulum  cassinensibus  monachis 
sub  abbate  Landulpho  patruo  suo  educandum  commiserunt.  Gessitne  ea 
tempestate  ordinis  S.  Benedicti  vestem? Nescimus;  certum  est  praeclarissimum 
Patrem  Mabilonium,  anno  millesimo  sexcentesimo  octuagesimo  quinto  mona¬ 
chatum  S.  Tliomae  Aquinatis  benedictinum  asserentem,  errasse.  Certum  est 
etiam  puerum  decennem  e  montis  Cassini  conventu  exiisse,  ut  litteras  huma¬ 
niores  et  philosophiam  Neapoli  sub  Petro  Hyberno  ac  Martino  ludimagistris 
addisceret.  Et  ibi  mirabiliter  profecit;  sed  audiebat  intus  sollicitantia  verba 
Dei :  Veni,  sequere  me;  nec  volebat  post  mortem  his  exprobrantibus  verberari : 
Vocavi ,  et  renuisti.  «  Antecedebat  omnes  conferendo  et  disputando,  qui  statim 
quod  ad  annos  discretionis  multum  anticipando  pervenit,  nondum  pubes  intra¬ 
vit  ordinem  Fratrum  Praedicatorum3  »  in  ipsa  urbe  neapolitana.  Hinc  Romam 
missus  est  ne  raperetur  a  suis  parentibus,  et  mox  e  Roma  cum  sociis  quatuor 
in  Gallias  propter  rationem  eamdem.  Deus  autem  res  aliter  eventuras  dispo¬ 
suerat  ;  per  fratres  suos  germanos  juvenis  in  itinere  prope  Aquampendentem 
captus  est  et  in  castro  quodam  paterno  mense  septembri  inclusus.  Cum  intra¬ 
ret  carcerem,  Bibliam  et  Breviarium  postulavit  et  obtinuit.  Germani  sui  super 
ipsum  crudeles  injecerunt  manus,  tunicam  illi  carissimam  dilacerare  volue¬ 
runt  et  ipsum  exuere  illam  cogere,  sed  frustra;  nec  minis,  nec  contumeliis, 
nec  ictibus  ad  hoc  adolescentulum  adducere  potuerunt  ut  S.  Dominici  fami¬ 
liam  abnueret.  Post  injurias  ergo  blanditiae.  Venerunt  amabiles  sancti  novitii 
sorores,  et  hunc  lacrymis,  et  amore  tenerrimo  aggressae  sunt ;  restitit,  et  illas 
ad  meliora  sectanda  provocavit  nec  inaniter,  et  eas  praeterea  litteris  imbuit,  in 
studiis  progrediens  et  ipse.  Ast  expectabat  extra  januam  ut  subintraret  tentatio 
quaedam  terribilissima,  angelus  Satanae,  stimulus  carnis  qui  eum  colaphizaret. 

1  Sic  processus  Inquisitionis,  ann.  1318,  ex  quo  hsec  desumpta  sunt.  Legendum  :  «  profitebitur. »  — : 
*  Processus  Inquisitionis  :  testimonium  Fr.  Guillelmi  de  Tocco.  —  3  Testimonium  Logotlietae. 

Subiit  muliercula  pulcherrima,  ornata  quidem,  sed,  ut  videbatur,  castissima ; 
incarceratum  dulciter  alloquitur  et  consolatur,  et  manum  ejus  manuum 
suarum  contactu  suavi  vult  fovere  ;  serpentem  diabolicum  de  repente  Tbomas 
quasi  expergefactus  agnoscit,  et  nefandam  unde  venerat  ardente  titione  re¬ 
mittit.  Angeli  Christo,  post  tentationem,  ministrabant;  duo  angeli  Tbomam 
tentationis  victorem  cinxerunt  dicentes  :  «  Ecce  ex  parte  Dei  cingimus  te 
cingulo  castitatis  quod  nulla  possit  tentatione  dissolvi 4.  » 

Plusquam  annus  captivitatis  nunc  erat  impletus,  et  filium  parentes  in 
manu  sui  consilii  relinquendum  esse  intellexerunt,  vique  coactionis  omnino 
liberandum.  Ipsis  igitur  consentientibus,  per  sportam,  ut  Paulus  alter, 
dimissus  Neapolim  rediit ;  dein  obediens  superiorum  suorum  mandatis  absque 
dilatione  Romam,  in  Sanctae  Sabinae  conventum  se  recepit. 

Inde  magister  generalis  ordinis,  Joannes  Teutonicus,  ipsum  anno  mille¬ 
simo  ducentesimo  quadragesimo  quarto  secum  adduxit  Coloniam  sub  Alberto 
Magno  edocendum. 

Anno  millesimo  ducentesimo  quadragesimo  quinto,  Albertus  Magnus  Pari¬ 
siis  ad  legendas  Sententias  assignatus  est,  et  illo  eum  ad  studium  in  ordine 
Fratrum  Praedicatorum,  tunc  generale  unicum,  Tbomas  secutus  est,  intravit- 
que  civitatem  circa  mensem  octobrem  ad  instaurationem  scholarum.  Auditor 
fuerat  Coloniae  per  unius  anni  decursum.  Ergo  per  tres  adhuc  annos  auditor 
fuit  in  gymnasio  Sanjacobeo,  et  per  primum  sub  Alberto  Magno  in  una  schola 
baccalaureo,  et  sub  Joanne  Parisiensi  seu  Pungens  asinum  recens  laurea 
donato  in  altera;  per  secundum  sub  Alberto  Magno  licentiato  ac  magistro,  et 
sub  Fratre  Stephano  de  Varnesia  Antissiodorensi  baccalaureo  in  una  schola, 
et  sub  Joanne  Parisiensi  in  altera;  per  tertium  demum  annum  sub  eodem 
Stephano  de  Varnesia  magistro,  ac  sub  Alberto  Magno,  primario  scholarum 
regente,  et  habente  in  schola  sua  baccalaureum  Sententias  legentem.  Unde, 
quidquid  aliqui  dixerint,  nunquam  magistrum  habuit  Fr.  Alexandrum 
Halensem. 

Anno  millesimo  ducentesimo  quadragesimo  octavo,  finito  cursu,  et  Albertus 
Magnus,  et  Thomas  de  Aquino  Coloniam  reversi  sunt,  ibique,  cum  die  septima 
junii  studium  generale  positum  fuisset,  Alberto  Magno  regente,  Thomas 
docuit  legens  hoc  anno  tribusque  vel  quatuor  annis  ultra  philosophiam,  Scrip¬ 
turam  sacram  et  Sententias.  Scripsit  interea  opusculum  De  ente  et  essentia  ad 
sodales  et  aliud  De  principiis  natur se  ad  F ’.  iSylvestrum ,  et  alia. 

Anno  millesimo  ducentesimo  quinquagesimo  secundo,  vel  Coloniae,  vel  Pari¬ 
siis  lector  biblicus  fuit.  Non  dubium  quin  ut  baccalaureus  Parisiis  anno 
sequenti  Sententias  legerit  in  schola  magistri  Fr.  Heliae  Bruneti  Fetragori- 
censis. 

Anno  millesimo  ducentesimo  quinquagesimo  quarto  licentiandus  erat,  sed 

1  Testimonium  Fr.  Guillelmi  de  Tocco. 

ob  exortas  academicos  inter  et  mendicantes  turbas,  nec  legit,  nec  magister 
fuit. 

Anno  millesimo  ducentesimo  quinquagesimo  quinto,  moro  veteri,  quinqua¬ 
gesimo  sexto,  more  novo,  mense  februario,  a  cancellario  parisiensis  Universi¬ 
tatis  licentiatus,  non  tamen  magister  agnosci  potuit  Hinc,  vocante  Fr.  Hum- 
berto  de  Romans  magistro  generali  ordinis,  ad  Alexandrum  papam  IV  Romam 
se  contulit. 

Certum  est  ipsum  cum  dicto  Humberto,  et  S.  Bonaventura,  et  Alberto 
Magno,  Anagniae  contra  Guillelmum  de  Sancto  Amore  jura  ordinum  Mendi¬ 
cantium  vindicasse,  mense  quidem  septembri ;  sententia  vero  contra  Guillel¬ 
mum  a  Domino  Papa  mense  octobri  lata  est.  Academicis  parisiensibus  nihilo¬ 
minus  per  totum  annum  insequentem  renitentibus ,  S.  Tbomas  non  ante 
annum  millesimum  ducentesimum  quinquagesimum  septimum  laurea  magis¬ 
terii  donatus  est.  Scripserat  opusculum  Contra  impugnantes  religionem. 

Cum  autem  de  mandato  cancellarii  parisiensis  prior  sibi  injunctionem 
fecisset  praeparandi  se  ad  magisterium  in  theologia,  ipse  propter  juventutem 
suam  perterritus,  circa  altare  quoddam  obdormivit  orando,  perque  somnia 
vidit  fratrem  praedicatorem  unum  venerabilem,  canum  et  antiquum,  quem 
suspicati  sunt  aliqui  fuisse  S.  Dominicum,  qui  dixit  ei  :  Quid  cogitas?  Res¬ 
pondit  :  De  verbo  quod  pro  magisterio  meo  proponere  debeam.  Dixitque  senex  : 
Hoc  verbum  et  non  aliud  :  Rigans  montes  de  superioribus  suis,  de  fructu  ope¬ 
rum  tuorum  satiabitur  terra.  Et  hoc  reipsa  verbum  in  conventu  Fratrum 
Praedicatorum  pro  magisterio  suo  Parisiis  assumpsit1. 

Laurea  donatus,  ab  anno  millesimo  ducentesimo  quinquagesimo  octavo  ad 
annum  sequentem  Quaestiones  de  veritate  et  sex  etiam  Quodlibeta  disputavit, 
et  primarius  regens  fuit,  habens  sub  se  baccalaureum,  forte  Hannibaldum  de 
Hannibaldis. 

Anno  millesimo  ducentesimo  quadragesimo  nono,  Quadragesimam  Parisiis 
praedicavit.  Mense  junii  Valencenis  in  capitulo  generali  leges  pro  recta  studio¬ 
rum  ordinis  institutione  conflavit  cum  Alberto  Magno,  Bonohomine  Britone, 
Florentio  Gallico  et  Petro  de  Tarentasia,  magistris  parisiensibus. 

Anno  millesimo  ducentesimo  sexagesimo,  sub  Alexandro  papa  IV,  vel  anno 
millesimo  ducentesimo  sexagesimo  primo,  sub  Urbano  papa  IV,  Romam  rever¬ 
sus,  ibi  primum  docuit,  novum  legens  scriptum  Super  primum  Sententmrum, 
a  se  compositum  et  ad  nostra  usque  tempora  non  inventum ;  deinde  cum  sae¬ 
pius  irent  pontifices  de  civitate  in  civitatem  ad  commorandum,  Urbeveteri, 
Anagniae,  Viterbii,  Perusii  scholam  tenuit,  ubique  condens  in  rem  Ecclesiae 
opera,  Commentaria  scilicet  in  Aristotelis  'physicam ,  ethicam  et  melaphy sicam. 
Summam  contra  Gentiles,  libros  De  anima,  Expositionem  in  Job,  Officium 
festi  Corporis  Christi,  opus  Contra  errores  Graecorum,  et  alia.  Jubente  eodem 

1  Testimonium  Fr.  Petri  de  castro  Montis  sancti  Joannis,  Fossae  Novae  monachi. 

Urbano  papa  IV,  Catenam  auream  Euangelistarum  inchoaverat,  ipsique  nun¬ 
cupaverat  Matthaeum ;  sed,  cum  anno  millesimo  ducentesimo  sexagesimo  quarto 
praedictus  ohiisset  summus  pontifex  ,  caeteros  evangelistas  Hannihaldo  de 
Hannibaldis,  sanctae  romanae  Ecclesiae  cardinali,  S.  Tliomas  dicavit. 

Non  ambigitur  eumdem  sanctum  in  Italia  disputasse  Questiones  de  'potentia 
Dei  et  quinque  vel  sex  Quodlibeta ,  sub  Glemente  papa  IV.  Ab  anno  millesimo 
ducentesimo  sexagesimo  quinto  ad  annum  millesimum  ducentesimum  sexa¬ 
gesimum  nonum ,  ab  aliis  non  tamen  cessans  edendis ,  primam  et  primam 
secundae  partis  Summe  theologice  composuit. 

Nec  omittendum  est  quod  «.  praecipuus  paupertatis  amator ,  dum  scriberet 
Summam  contra  Gentiles,  non  habebat  cartas  de  papirro  in  quibus  illam  scri¬ 
beret,  ita  quod  illam  scripsit  in  caedulis  minutis  *.  » 

Anno  millesimo  ducentesimo  sexagesimo  nono,  per  capitulum  generale  mense 
maio  celebratum  Parisiis,  in  hac  urbe  regens  institutus  est,  et  Questiones  d& 
virtutibus  et  ultra  disputavit,  publice  etiam  exponens  Euangelium  Jo annis  et 
B.  Pauli  apostoli  Epistolas,  secundamque  secundae  partem  Summe  theo¬ 
logice  conficiens. 

Anno  millesimo  ducentesimo  septuagesimo  primo,  cathedram  Parisiensem 
Fr.  Romano  de  Roma  cessit,  et  Romam  se  recepit. 

Anno  millesimo  ducentesimo  septuagesimo  secundo,  rector  Universitatis 
parisiensis  a  capitulo  generali  Praedicatorum  ordinis  Florentiae  congregato 
illum  Parisios  remitti  nomine  totius  Universitatis  postulavit;  sed  Garoli,  regis 
Siciliae,  fratris  sancti  Ludovici,  Franciae  regis,  votis  praevalentibus,  Neapoli 
cathedram  theologicam  ascendit,  ibique  docuit  ad  finem  usque  vitae,  regis 
Caroli  stipendiis. 

Annis  iisdem  post  exitum  suum  e  Gallia,  partim  Romae,  partim  Neapoli, 
Summe  theologice  tertiam  partem  redegit,  illam  ad  quaestionem  nonagesi¬ 
mam  imperfectam  relinquens,  nec  scripsit  a  festo  S.  Nicolai,  quod  evenit  sexta 
die  mensis  decembris  anni  millesimi  ducentesimi  septuagesimi  tertii. 

Anno  millesimo  ducentesimo  septuagesimo  quarto,  januario  mense,  ad  con¬ 
cilium  generale  lugdunense  secundum,  a  Gregorio  papa  X  vocatus,  castrum 
Magentiae  Terracinensis,  ad  invisendam  suam  neptim  Domini  Annibaldi  de 
Ceccano  uxorem,  Franciscam  scilicet  de  Aquino,  ingressus  et  infirmatus, 
ferri  voluit  in  monasterium  Fossae  Novae  cisterciensis  ordinis,  ubi  per 
mensem  aegro  tavit,  Ecclesiae  sacramenta  petiit  ac  suscepit,  et  diem  post  ter¬ 
tiam  migravit  e  vivis  annum  agens  quadragesimum  octavum,  vel  probabilius 
quadragesimum  nonum. 

Gum  unctionibus  liniretur  sacris,  ipse  sacerdoti  respondebat,  verba  Ritualis 
proferens. 

Cum  autem  «  corpus  Domini  fuit  sibi  portatum,  genuflexit,  et  verbis  mirae 

4  Testimonium  Fr.  Antonii  de  Brixia. 

et  longae  adorationis  et  glorificationis  salutavit  et  adoravit  ipsum,  et  ante 
sumptionem  corporis  dixit :  Sumo  te  pretium  redemptionis  animae  mese;  sumo 
te  viaticum  peregrinationis  mese,  pro  cujus  amore  vigilavi,  et  laboravi,  et 
prsedicavi;  te  docui,  nihil  unquam  contra  te  dixi;  sed  si  quid  ignorans,  non 
sum  pertinax  in  sensu  meo;  si  quid  male  dixi,  totum  relinquo  correctioni 
Ecclesiae  romanae1.  » 

Rumor  quidam  ivit  ipsum  lento  veneno  sublatum  fuisse  per  voluntatem 
Garoli,  regis  Siciliae,  ne  comites  de  Aquino  potentiores  evaderent,  si  fieret 
ipse  Thomas  sanctae  romanae  Ecclesiae  cardinalis.  Id  refert  Joannes  Villani;  de 
eodem  veneno  cecinit  et  Dante ;  illud  admittere  videtur  Pizzamani  Patritius 
Venetus  in  sua  Vita  sancti  Thomx;  nec  hoc  ut  apocryphum  rejicit  Carie, 
auctor  hodiernus  cujusdam  historiae  Doctoris  angelici,  aliud  solummodo 
Carolo  regi  motivum  tribuens. 

Luxit  universus  Fratrum  Praedicatorum  ordo ;  luxit  et  parisiensis  Universi¬ 
tas,  ut  probant  litterae  ipsius  ad  capitulum  generale  ordinis  Fratrum  Praedi¬ 
catorum  Lugduni  celebratum  directae,  mense  maio  anni  millesimi  ducentesimi 
septuagesimi  quarti. 

Obierat  praesentibus  toto  Fossae  Novae  conventu,  et  multis  de  ordine  Praedi¬ 
catorum  et  de  ordine  Minorum.  Coram  autem  omnibus  ibi  astantibus,  confes- 
sarius  ejus  dixit  :  «  Ego  confessionem  generalem  istius  sancti  viri  audivi,  de 
quo  testificor  quia  nunquam  suae  carnis  sentiit  corruptelam2.  » 

«  Vir  erat  tantae  orationis  et  contemplationis  quod  videbatur  totus  a  terrenis 
abstractus  ad  divina3.  »  —  «  De  nocte  surgebat  ad  orationes4;  »  —  «  et 
nunquam  ponebat  se  ad  scribendum  quodlibet  opus  nisi  praemissis  oratione  et 
effusione  lacrymarum,  et  quando  dubitabat,  recurrebat  ad  orationem,  et,  pro¬ 
fusis  lacrymis,  de  ipso  dubio  revertebatur  clarificatus5.  »  —  «  Comedebat 
semel  in  die  tantum 6 .  »  —  «  Ponebatur  coram  eo  scutella  et  removebatur  pluries 
eo  non  sentiente.  In  disputationibus  semper  mitis  et  humilis7,  »  —  «  nunquam 
videbatur  turbari  de  aliquo 8 ;  »  —  «  nec  est  inventus  qui  audiret  unum  verbum 
otiosum  de  ore  ejus.  Dum  Fratres  ducerent  eum  ad  viridarium  causa  recreatio¬ 
nis,  ipse  subito  solus  retrocedebat  totus  abstractus,  et  redibat  ad  cameram9.  » 
Quotidie  celebrabat  missam,  et  aliam  reverenter  audiebat,  vel  duas,  si  ipso 
celebrare  non  poterat.  Quotidie  peccata  sua  ante  suam  missam  confitebatur. 
Cum  Neapoli  degeret,  «  summo  diluculo  celebrabat  in  capella  sancti  Nicolai ; 
post  missam  statim  ascendebat  caihedram,  et  post  ponebat  se  ad  scribendftm 
et  dictandum  pluribus  scriptoribus;  postea  comedebat,  et  deinde  redibat  ad 


1  Testimonium  Logothetae. —  2  Testimonium  Fr.  Petri  de  Castro,  Fossas  Novae  monachi.  —  3  Testimo¬ 
nium  Fr.  Ja.mnis  de  Adelasia,  Fossos  Novae  monachi.  —  4  Testimonium  Logothetae.  —  5  Testimonium 
Fr.  Guillelmi  de  Tocco.  —  6  Testimonium  Joannis  Blasii,  judicis,  de  Neapoli,  familiaris  Mariae,  reginae 
Siciliae.  —  7  Testimonium  Logothetae.  —  8  Testimonium  Fr.  Leonardi  de  Gaieta.  —  9  Testimonium 
Logothetae. 

cameram,  et  se  divinis  occupabat  usque  ad  quietem,  et  post  scribebat1,  »  ita 
nt  semper  aut  oraret,  aut  doceret,  aut  scriberet,  aut  dictaret. 

Praedicator  erat  eloquentiae  magnae.  Ad  sermones  illius  turba  plurima  con¬ 
currebat.  Gaeterum,  «  fronte  calvus,  brunus,  magnae  staturae  et  grossus,  »  ut 
ipsius  coaetanei  testes  asserunt,  ad  hoc  officium  exequendum  rite  secundum 
omnia  erat  natura  constitutus.  Joannes  Blasii  «  vidit  ipsum  Neapoli2  per 
totam  unam  Quadragesimam  praedicantem  oculis  clausis  contemplativis  et 
directis  ad  caelum3.  » 

In  scripturis  ipsius  invenitur  «  communis  veritas,  communis  claritas,  com¬ 
munis  illuminatio,  communis  ordo  et  doctrina  cito  perveniendi  ad  perfectam 
intelligentiam 4.  » 

Non  defuere  tamen  qui  dogmata  sua  sive  deturpavere,  sive  detrectavere, 
tum  ex  exteris,  tum  etiam  ex  sui  ordinis  Fratribus.  Inde  opus  iEgidii  Romani 
cui  titulus  :  Correctorium  corruptorii  Fr.  Thomsc.  Inde  pariter  ordinationes 
capitulorum  generalium  ordinis  S.  Dominici,  Mediolanensis  scilicet  et  Pari- 
siensium. 

Mediolanense  anno  millesimo  ducentesimo  septuagesimo  octavo  haec  habet : 

«  Injungimus  districte  Fr.  Raymundo  de  Medullione  et  Fr.  Joanni  Vigorosi, 
quod  cum  festinatione  vadant  in  Angliam  inquisituri  diligenter  super  facta 
Fratrum  qui  in  scandalum  ordinis  de  scriptis  venerabilis  Fr.  Thomee  de 
Aquino  »  male  loquuntur.  Datur  eisdem  inquisitoribus  potestas  officio  privandj 
calumniatores,  quinimmo  eos  extra  provinciam  ejiciendi. 

Parisiense  anno  millesimo  ducentesimo  septuagesimo  nono  dicit  : 

«  Cum  venerabilis  vir  memoria  recolenda  Fr.  Thomas  de  Aquino,  conversa¬ 
tione  sua  laudabili  et  scriptis  suis  multum  honoraverit  ordinem,  nec  sit  ali¬ 
qualiter  tolerandum  quod  de  ipso  vel  scriptis  suis  aliqui  irreverenter  vel 
indecenter  loquantur,  etiam  aliter  sentientes,  injungimus  Patribus  provin¬ 
cialibus  et  conventualibus,  et  eorum  vicariis  ac  visitatoribus  universis,  quod 
si  quos  invenerint  de  praedictis  punire  acriter  non  postponant.  » 

Parisiense  demum  alterum  sequentia  mandat : 

«  Districtius  injungimus  ut  Fratres  omnes  et  singuli  prout  sciunt  et  possunt 
dent  efficacem  operam  ad  doctrinam  venerabilis  magistri  Fr.  Thomae  de 
Aquino  recolendam,  memoria  promovendam,  et  saltem  ut  opinio  defensan¬ 
dam3.  Et  si  qui  contrarium  facere  attentaverint  assertive,  sive  sint  magistri, 
sive  baccalaurei,  priores  et  alii  Fratres,  etiam  aliter  sentientes  ipso  facto  ab 
officiis  propriis  sint  suspensi  donec  per  magistrum  ordinis  vel  generale  capi¬ 
tulum  sint  restituti,  et  nihilominus  per  praelatos  suos  seu  visitatores,  juxta 
exigentiam  culparum  condignam  reportent  poenitentiam.  » 

Talia  et  urgentia  magis  in  sequentibus  capitulis  ordinis  Fratrum  Praedica- 

4  Testimonium  Logothetoe.  —  2  Process.  Inquis.  :  «  Neapolim.  »  —  3  Testimonium  Joannis  Blasii.  — 
*  Joan.  a  Salanhac.  —  6  Ita  textus  capituli  parisiensis.  Legendum  :  «  ut  opinionem  defendendam.  » 

torum  frequenter  leguntur.  Sed  et  omnes  alii  ordines  radiis  ipsius  illustrari 
voluerunt,  et  doctissimus  P.  Peronne,  e  celeberrima  societate  Jesu,  nuper 
scripsit :  «  Nostra  studiorum  ratio  theologiae  professores  jubet  eum  ut  doctorem 
suum  habere1.  » 

iEgidius  de  Roma  longe  antea  dixerat :  «  Fuissent  ipsi  scientes  et  intelli- 
gentes  Fratres  Praedicatores,  si  voluissent,  et  nobis  non  communicavissent 
scripta  Fr.  Thomae.  » 

Et  Albertus  Magnus  :  «  Finem  in  scripturis  suis  imposuit  omnibus  laboran¬ 
tibus  usque  ad  finem  saeculi.  » 

Et  in  litteris  Stepbani,  episcopi  parisiensis,  et  doctorum  ejusdem  urbis  ap¬ 
pellatur  «  universalis  Ecclesiae  lumen  praefulgidum,  fons  doctorum,  Universi¬ 
tatis  parisiensis  speculum  clarissimum  et  insigne.  » 

Encomia  nonne  referam  illi  per  summos  pontifices  oblata? 

Sufficiant  Clementis  papae  VIII  oraculum,  et  injunctio  a  Pio  papa  IX  studen¬ 
tibus  S.  Ord.  FF.  Praed.  facta.  —  a  Doctrinae  quidem,  ait  Clemens  VIII,  testis 
est  ingens  librorum  numerus,  quos  ille  brevissimo  tempore  in  omni  fere  dis¬ 
ciplinarum  genere,  singulari  ordine  ac  mira  perspicuitate,  sine  ullo  prorsus 
errore  conscripsit.  » 

Et  Pius  IX  :  «  Volumus  et  tenore  praesentium  injungimus,  ut  beati  Thomae 
doctrinam  tanquam  veridicam  et  catholicam  sectemini,  eamque  studeatis  totis 
viribus  ampliare.  » 

Porro  non  omnia  opera  sua  sive  proprio  calamo  scripsit,  sive  dictavit,  sed 
quaedam  in  publicum  vulgavit  quae  reportata2  sunt  vel  a  Fr.  Reginaldo  a 
Piperno,  vel  a  Fr.  Petro  de  Andria,  vel  ab  aliis.  Quaedam  autem  reportata 
postea  relegit  et  ipse  correxit. 

Nomenclaturam  operum  ejus  ex  antiquis  texuerunt  Tholomaeus,  ejus  disci¬ 
pulus,  Guillelmus  de  Tocco,  ejus  auditor,  Bartholomaeus  de  Capua,  logotheta 
regni  Siciliae,  auditor  ejus  et  vitae  testis,  Nicolaus  Treveth  et  Bernardus 
Guidonis,  eidem  suppares,  Petrus  Rogerius,  Casae  Dei  monachus,  qui  fuit 
Clemens  papa  VI,  Laurentius  Pignon,  qui  catalogum  scriptorum  ordinis  Fra¬ 
trum  Praedicatorum  ante  annum  millesimum  quadringentesimum  incoeperat, 
Ludovicus  Valleoletanus ,  qui  anno  millesimo  quadringentesimo  vigesimo 
tertio  scribebat,  et  S.  Antoninus,  anno  millesimo  quadringentesimo  quinqua¬ 
gesimo  nono  vita  functus. 

En  nomenclatura  Logothetae : 

«  Contra  impugnantes  religionem.  De  regno. 

De  operibus  occultis  naturae.  De  substantiis  separatis. 

De  judiciis  astrorum.  De  rationibus  fidei. 

De  principiis  naturae.  De  perfectione  vitae  spiritualis. 

1  Peronne,  Prxlectiones  theologicae,  edit.  Migne,  t.  I,  coi.  12.  —  2  Vox  medio  sevo  usurpata,  in  sensu 
ly  «  verba  alicujus  excipere,  ex  sermonibus  docentis  scriptum  colligere.  » 

Contra  retrahentes  a  religione. 

De  sortibus. 

De  forma  absolutionis. 

Contra  errores  Graecorum. 

Solutio  XX  VI  Quaestionum. 

De  regimine  Judaeorum. 

Solutio  XLlll  Quaestionum. 

Solutio  VI  Quaestionum. 

De  ente  et  essentia. 

De  mixtione  elementorum. 

De  motu  cordis. 

De  unitate  intellectus. 

De  aeternitate  mundi. 

'Jn  primam  Decretalem. 

‘In  secundam  Decretalem. 

De  articulis  fidei  et  sacramentis. 

Bi  ’ evis  compilatio  theologiae. 

Libri  quatuor  Super  Sententias. 

Tres  partes  Summae. 

De  quaestionibus  disputatis :  Parisiis,  De  veri¬ 
tate  et  ultra;  in  Italia,  De  potentia  et  ultra; 
iterum  Parisiis,  De  virtutibus  et  ultra. 
Quodlibeta  undecim . 

Summa  contra  gentes. 


Super  quatuor  Evangelia. 

Super  Epistolam  ad  Romanos. 

Super  Epistolam  primam  ad  Corinthios • 
Super  Isaiam. 

Super  Jeremiam. 

Super  Threnos. 

Super  Cantica. 

Super  Dionysium  «  De  divinis  nominibus. » 
Super  Boetium  «  De  hebdomadibus.  » 
Super  Boetium  «  De  Trinitate.  » 

De  fide  et  spe. 

Super  primum  «  Perihermenias.  » 

Super  «  Posteriora  analytica.  » 

Super  libros  «  Physicae.  » 

Super  «  De  caelo  et  mundo.  » 

Super  primum  librum  «  De  generatione.  » 
Super  cluos  libros  «  Meteororum.  » 

Super  secundum  et  tertium  lib.  «De  anima. 
Super  «  De  sensu  et  sensato.  » 

Super  ((  De  memoria  et  reminiscentia.  » 
Super  librum  «  De  causis.  » 

Super  libros  «  Metaphy sicae.  » 

Super  libros  «  Ethicae.  » 

Super  «  Politicae  »  libros  quatuor. 


»  Si  alia,  non  ipse  scripsit  et  notavit,  sed  alii  recollegerunt  post  eum  legen¬ 
tem  vel  praedicantem,  ut  Lecturae  super  Epistolas  Pauli,  ab  undecimo  capitulo 
Epistolae  primae  ad  Corinthios,  quas  recollegit  Fr.  Raynaldus  a  Piperno:  et 
Commentarius  super  Evan  getium  Joannis,  al)  eodem  Fr.  Raynaldo  reportatus, 
sed  correxit  eum  Fr.  Tliomas;  et  Super  quatuor  nocturnos  Psalterii,  et  Pater 
noster,  et  Credo  in  Deum,  st  De  decem  praeceptis,  a  Fr.  Petro  de  Andrea  digesta; 
et  Commentarius  super  Matthaeum,  qui  defectivus  est,  ab  eodem  Fratre;  et 
Super  primum  librum  De  anima,  a  Fr.  Raynaldo  de  Piperno  relatum  *.  » 
Alii  alia  S.  Thomae  de  Aquino  scripta  concedunt,  nec  audiendus  est 
P.  Echardus  asserens  in  libro  cui  titulus  :  Scriptores  ordinis  Fratrum  Praedi¬ 
catorum,  abjiciendum  omnino  esse  ut  apocryphum  quodvis  opus  D.  Thomae  in 
nomenclaturis  supra  memoratorum  auctorum  omissum.  Nec  nos  convincit  ista 
ratio  quod  statim  post  obitum  tanti  Doc toris  omnia  hujus  scripta  dispersa  Fra¬ 
tres  Praedicatores  undique  coegerunt;  nam  et  ad  extra  ordinem  suum  degentes 
quaedam  direxerat  ipse,  quae  forsitan  detinuere  possessor  )s  tanquam  pretiosum 
thesaurum;  et  quaerimus,  si,  mortuo  S.  Thoma,  tam  efficax  fuerit  suorum 
diligentia  Fratrum,  cur  usque  nunc  amissus  fuerit  secundus  Super  primum 
Sententiarum  librum  commentarius?  Annis  insuper  mox  elapsis  sapien- 
tissimus  quidam  magister  sacrae  theologiae,  ordinis  Fratrum  Praedicatorum, 
duo  D.  Thomae  opuscula  invenit  ac  edidit  in  praedictis  nomenclaturis  praeter¬ 
missa.  Cum  tamen  plures  sub  nomine  S.  Thomae  de  Aquino  supposi titia 


1  Logotlieta,  ut  supra. 

fabricaverint  opera,  propter  ipsius  mirabilem  lamam  et  decus,  stricti  examini 
subjici  deberent  scripta  illi  tributa,  si  quae  nova  reperirentur. 

Pluries  singulatim  cusa  sunt ;  sed  omnium  in  unum  corpus  congregatorum 
editiones  completae  non  sunt  ante  nostram  nisi  sex  circiter :  prima  Romae,  anno 
1570;  secunda  Venetiis,  anno  1594;  tertia  Antuerpiae,  anno  1612;  quarta 
Parisiis,  annis  1636  et  1641 ;  quinta  iterum  Venetiis,  Fr.  Bernardode  Rubeis 
curante ;  ultima  tempore  nostro  Parmae,  Petri  Fiaccadori  sumptibus.  In  bac 
quam  codicibus  pervetustis  contulimus,  quaedam  anecdota  inserta  sunt,  per 
doctissimum  sacerdotem  Uccelli  tradita. 

Cur  vero,  antequam  sui  magni  moliminis  metam  tangeret  editor  parmensis, 
nos  eosdem  susceperimus  labores,  libenter  fatebimur.  Ex  longo  nobis  innotue¬ 
rat  varias  esse  differentias  inter  codices  operum  S.  Thomae  Aquinatis  et  eorum- 
dem  textum  usque  nunc  typis  exaratum,  et  bas  differentias  dimittebat  editio 
parmensis.  Rem  perpendentibus  nobis,  visum  est  ad  nullum  alium  editorem 
recurrendum  esse,  praeter  solum  dominum  Ludovicum  Viv6s,  bibliopolam 
parisiensem,  S.  Augustini,  S.  Joannis  Cbrysostomi,  S.  Bernardi,  S.  Bona- 
venturae,  et  multorum  aliorum  autborum  de  Ecclesia  catholica  et  de  veritate 
optime  merentium  editorem  splendidissimum;  hunc  adivimus,  comperimus- 
que  ipsum  jamdiu  Doctoris  angelici  Operum  omnium  editionem,  quae  verum 
esset  monumentum,  promere  fidenti  animo  concepisse ;  licetque  de  viro  jam 
cogitasset  altero  ad  curandam  editionem,  nos  tamen  libenter  accepit.  D.  Thomae 
verba  ad  codices  perantiquos,  Scripturae  sacrae  ad  Vulgatam,  SS.  Patrum  ad 
accuratas  editiones  sive  P.  Migne,  sive  suas,  per  nos,  ut  emendarentur, 
recognosci  cupiebat.  Consensimus,  et  praeter  haec  notas  diversi  generis  de 
nostro  apponendas  promisimus.  Programma  nostrum  promulgatum  est. 
Tunc  nos  atramento  petiit  in  diario  gallico  cujus  nomen  VUnivers,  non 
imperitus  bibliothecae  divionensis  praefectus,  D.  Guignard,  contendens,  contra 
priora  D.  Ludo  vici  Vives  vota,  non  esse  in  ipso  D.  Thomae  textu  inserendas 
sive  Scripturae  sacrae,  sive  SS.  Patrum  correctiones.  Thesim*oppositam  pro¬ 
pugnavimus  absque  ulla  acerbitate,  sed  cum  omni  comitate  qua  potuimus, 
nostri  Doctoris  exemplorum  non  obliti.  Litem  per  idoneorum  judicatum,  ex 
bibliopolae  nostri  proposito,  nostroque  itidem,  dirimendam  esse  affirmabamus^ 
Idonei  cum  refragatore  nostro  multi  opinati  sunt.  Causa  finita  erat. 

Et  ideo  correctiones  Scripturae  sacrae  in  editione  nostra  ad  marginem  latera¬ 
lem  italicis  characteribus  collocantur,  sanctorum  autem  Patrum  castigationes 
infra  paginas.  Similiter  infra  paginas  amandantur  notae  qualescumque  nostrae, 
cum  variis  textus  ipsius  S.  Thomae  lectionibus,  necnon  et  textibus  illi  falso 
affixis. 

Verum  quanta  fuerit  sollicitudo  nostra,  nemo  in  dubium  revocabit,  si  atten¬ 
dere  velit  nos  plusquam  trecentis  codicibus  editionem  parmensem  compara¬ 
visse,  anecdota  sedulo  sive  locis  suis  restituisse,  sive  ut  novum  penitus  opus 

seorsim  excerpsisse,  apocrypha  extra  textum  ejecisse,  auctoritates  SS.  Patrum 
vel  non  recte  allegatas  vel  altero  Patri  concessas  emendasse  omnes,  et  suis 
refudisse  auctoribus. 

In  collatione  quidem  Operum  D.  Tbomae  ad  manuscripta,  nobis  cura  fuit, 
textum,  non  solum  quoad  loca  controversa,  nec  tantum  ut  ex  variis  lectioni¬ 
bus  lectio  melior  nasceretur,  sed  integraliter,  et  de  verbo  ad  verbum  ad  codices 
-conferendi;  codices  autem  non  quoslibet,  sed,  quoad  fieri  posset,  D.  Tbomae 
coaetaneos  vel  saltem  tertio  decimo  saeculo  desinente  manu  exaratos,  adeundi. 

Ad  tale  consilium  exequendum  innumeri  profuere  codices  ,  ex  variis 
monasteriis  conventibusque  Parisiis  in  bibliothecam  Regiam,  et  in  Mazari- 
:naeam,  collecti :  ibi  enim  Operum  fere  omnium  D.  Tbomae  codices  antiquissimi 
•asservantur,  peculiariter  vero  Summae  theologicae.  Commentarii  super  Senten¬ 
tias,  Quaestionum  disputatarum.  Opusculorum,  et  praecipuorum  in  S.  Scriptu¬ 
ram  tractatuum  codices  decimo  tertio  saeculo  et  incipiente  decimo  quarto  deli- 
neati.  Ex  bis  codicibus  tres  vetustiores  selegimus ;  et  editionem  parmensem, 
quae  accuratior  est  cum  cunctarum  anteriorum  emendationibus  usa  sit,  prae 
oculis  habentes,  ad  tres  codices  praedictos  de  verbo  ad  verbum  contulimus. 

Porro  correctionem  ad  regulas  sequentes  exegimus  :  1°  textum  parmensem, 
quotiescumque  parisinis  codicibus  concinuit,  neglectis  quibuslibet  manu- 
scriptis  et  editis,  servavimus ;  2°  quando  autem  parisini  codices  inter  se  con¬ 
sentientes  a  parmensi  lectione  discrepabant,  lectionem  parmensem  e  textu 
erasam  ad  notas  rejecimus;  3°  si  tamen  ex  hujusmodi  discrepantia  mutabatur 
sensus,  si  quaedam  addita  vel  praetermissa  in  editis  videbantur,  codices  nu¬ 
mero  plures,  et  pro  Summa  theologica  septem  ad  minus,  adibamus,  et  lectio 
ex  illorum  consensu  praecisa  vel  expuncta  ad  inferiorem  marginem  conscri¬ 
bebatur  ;  4°  e  contra,  codicibus  et  a  parmensi  textu  et  inter  se  dissentientibus, 
edito  stetimus,  varia  lectione  inter  notas  conscripta,  aut  saltem  nonnisi  ex 
codicum  plurimorum  consensu  parmensem  textum  deseruimus. 

Notatione  dignum  est  et  paucis  allatis  mox  patebit,  alcanitiensem  codicem 
antiquissimum  quidem,  cum  ante  sacram  D.  Tbomas  apotheosim  sit  exaratus^ 
quo  doctissimus  Tbomas  Madalena  in  corree torio 1  inscripto,  Crisis  thomistica, 
et  novissima  litteralis  emendatio ,  Summae  theologicae  ...  adjicienda,  usus  est, 
-codicibus  parisinis  ut  plurimum  congruere ;  pluribus  etiam  variarum  editio¬ 
num  emendationibus  ex  parisiensibus  codicibus  auctoritatem  adjungi.  Aliqua 
-exempla  ex  locis  a  Maria  de  Rubeis  notatis,  et  ex  prima  parte  Summae  theolo¬ 
gicae  desumpta,  adducemus.  Q.  i,  a.  S,  in  corpore  legitur  in  Rom.  ann.  157 0 
editione  :  «  Practicarum  vero  scientiarum  illa  dignior  est,  quae  ad  ulteriorem 
finem  ordinatur.  »  Veneta,  ann.  1489  :  «  Quae  adulteriorem  finem  non  ordina¬ 
tur,  »  et  sic  legendum  de  Rubeis  contendit;  alias  :  «  ad  altiorem;  »  parm. : 
«  ad  ultimiorem.  »  Nicolai :  a  quae  ad  ulteriorem  finem  non  ordinatur,  »  inu- 

Caesaraugustae  apud  haeredes  Emmanuelis  Roman.,  ann.  1719  edito. 

tiliter  addens  :  a  sed  ad  ipsam  aliae  velut  ad  finem  ordinantur.  »  Lectionem 
romanam  et  alcanitiensis  et  parisini  codices  confirmant. 

Q.  i,  a.  10,  2,  ed.  Rom.  :  «  secundum  etymologiam;  »  paris,  codices  codici-  • 
bus  tarrac.  a  Garcia  adhibitis  consentientes  :  «  secundum  aetiologiam.  » 

Q.  hi,  a.  8,  in  corpore,  ed.  rom.  :  «  Unde  Deus  potest  esse  parsalicujus  com¬ 
positi.  »  Paris,  cod.  cum  editis  :  «  non  potest.  » 

Q.  y,  a.  3,  ad  4,  ed.  rom.  cum  ed.  antwerp.  Cosmae  Morelles  :  a  sunt  autem 
mathematica  separata  secundum  rationem  tantum,  prout  abstrahunt  ut  a 
motu.  »  Legendum  cum  edit.  Donati  et  Paris,  codic. :  «  abstrahuntur  a  motu.  » 
Q.  Y,  a.  5,  in  corpore,  ed.  Donati,  lovan.,  duae.,  secunda  patavina  :  «  Ad 
boc  quod  aliquid  sit  perfectum,  et  bonum,  necesse  est  quod  formam  habeat,  et 
ea  qme  praeexistunt,  et  ea  quae  consequuntur  ad  ipsam.  ■»  Prior  patavina  : 

«  formam  habeat,  et  quae  consequuntur  ad  istam.  »  Paris,  autem  codices  et 
alcanit.  :  «  et  ea  quae  praeexiguntur,  et  ea  quae  consequuntur  ad  ipsam.  » 

Q.  vn,  a.  4,  in  corpore,  ed.  rom.  :  «  Quia  augmentum  multitudinis  conse¬ 
quitur  divisionem  multitudinis.  »  Paris,  cod.  cum  ed.  parm.  :  «  divisionem 
magnitudinis.  » 

o 

Q.  viii,  a.  3,  Sed  contra,  ed.  rom.  :  «  Greg.;  »  Paris,  et  tarrac.  cod.  : 

«  Glossa.  » 

Q.  x,  a.  5,  in  corpore,  editi  :  «  similiter  patet  de  angelis,  quod  scilicet  ha¬ 
bent  esse  intransmutabile  cum  transmutabilitate  secundum  electionem, 
quantum  ad  eorum  naturam  pertinet.  »  Parm.  ed.  :  «  Quod  si  habent  esse 
intransmutabile,  quantum  ad  eorum  naturam  pertinet.  »  Cod.  alcan.  omittit. : 

«  quantum  ad  eorum  naturam  pertinet.  »  Paris,  vero  melius  :  «  Quod  scilicet 
habent  esse  intransmutabile  quantum  ad  eorum  naturam  pertinet,  cum  trans¬ 
mutabilitate  secundum  electionem.  » 

Q.  xi,  a.  3,  in  corpore,  ed.  Donati :  «  Si  ergo  essent  plures  dii,  oporteret  eos 
differre.  Aliquid  ergo  conveniret  uni,  quod  non  alteri.  Si  autem  hoc  esset, 
perfectio  alteri  eorum  deesset,  et  sic  ille,  in  quo  esset  privatio,  non  esset  sim¬ 
pliciter  perfectus.  »  Duae,  theologi,  a  quibus  Maria  de  Rubeis  «  nitidam  lectio¬ 
nem  obscurari  »  contendit :  «Et  si  hoc  esset  privatio,  non  esset  simpliciter 
perfectus.  Si  autem  esset  perfectio,  alteri  eorum  deesset.  »  Lovanienses  fere  in 
idem  :  «  Si  autem  hoc  esset  perfectio,  alteri  eorum  deesset.  »  Paris,  theologis 
duae,  et  lovan.  consentientes  :  «  Aliquid  ergo  conveniret  uni  quod  non  con¬ 
veniret  alteri;  et  si  hoc  esset  privatio,  non  esset  simpliciter  perfectus;  si  autem 
hoc  esset  perfectio,  alteri  eorum  deesset.  » 

Q.  xv,  a.  1,  in  corpore,  ed.  prior  patav.  :  «  Mundus  ...  est  factus  a  Deo  per 
intellectum  agentem.  »  Paris,  cod.,  cum  secunda  ed.  patav.  :  «  agente.  » 

Q.  xix,  a.  1,  ad  3,  edit.  :  «  Voluntas  cujus  objectum  principale  est  bonum 
quod  est  extra  voluntatem.  »  God.  paris,  et  alcan.  cum  ed.  parm.  :  «  extra 
volentem.  » 

Q.  xlvi,  a.  2,  ad  1,  ed.  prior  patav.  :  «  Non  enim  mundum  tempus  volunt 
habere,  sed  suae  creationis  initium.  »  Cod.  paris,  cum  ed.  parm.  :  «  temporis.  » 

Q.  LX,  a.  5,  ad  4,  ed.  rom.  :  «  beatificans  naturaliter  omnes  supernaturali 
lumine.  »  Cod.  paris,  et  tarrac.  :  «  beatificans  universaliter,  »  non  autem 
«  naturaliter.  » 

Q.  lxi,  a.  2,  ad  2,  theologi  duae,  et  lovan.,  cumed.  Nicolai,  omittunt :  a  quod 
est  numerus  successionis  esse  ejus  post  non  esse,  »  in  sequenti  propositione  : 

«  Non  tamen  est  (angelus)  supra  tempus,  quod  est  numerus  successionis  esse 
ejus  post  non  esse ;  et  etiam  quod  est  numerus  successionis  quae  est  in  operi¬ 
bus  ejus;  »  contra  cod.  paris,  alcanit.  ed.  rom.  et  patav. 

Quasdam  anteriorum  editionum  correctiones  codicibus  parisinis  confirmari 
ex  praedictis  patet;  attamen  non  reticendum  est,  quod  legenti  primum  occur¬ 
ret,  in  multis  quidem  nostram  editionem  a  cunctis  editis  differre.  Mirandum 
est  tot  loca  fuisse  mutata  in  editis;  tam  multa  vero  fuisse  addita  omnino 
stupescendum.  Exempli  gratia  quaedam  ex  primis  quaestionibus  primae  partis 
Summae  theologicae  afferemus. 

Mutata :  q.  x,  a.  b,  in  corp.;  q.  xvn,  a.  1,  in  corp.;  q.  xvn,  a.  4,  ad  2; 
q.  XX,  a.  4,  ad  3;  q.  xxvn,  titulus;  q.  xxxiv,  a.  3,  ad  2;  q.  xxxvi,  a.  3, 
ad  4 ;  q.  xlii,  a.  1,  ad  3 ;  q.  LUI,  a.  1,  in  corp.;  q.  lxiii,  a.  3,  in  corp.  —  Ilacc 
autem  satis  sint. 

Addita  in  editis  :  q.  IV,  a.  8,  argumentum  Sed  contra ;  q.  v,  a.  6,  ad 
argumentum  Sed  contra ;  Praeterea,  etc.;  q.  vi,  a.  4,  in  corp.;  q.  x,  a.  3, 
in  corp.;  q.  XI,  a.  2,  Sed  contra;  q.  xn,  a.  b;  q.  XIV,  a.  6,  3;  q.  xiv, 
a.  lb;  q.  xv,  a.  2,  ad  2;  q.  xviii,  a.  3,  in  corp.;  q.  xviii,  a.  4,  ad  3 ;  q.  xxv, 
a.  1,  ad  3  et  ad  4;  q.  XXV,  a.  2,  in  corp.;  q.  xxvn,  a.  b,  in  corp.;  q.  xxix, 
a.  1,  Sed  contra;  q.  xxxn,  a.  1,  in  corp.;  q.  xxxiv,  a.  1,  in  corp.;  q.  xxxiv, 
a.  4,  ad  3;  q.  xxxvi,  a.  4,  responsio  ad  6;  q.  xxxvm,  a.  1,  ad  1;  q.  LIX, 
a.  2,  in  corp.;  etc.  Non  omnia  quidem  loca  addita,  sed  nonnisi  paucissima  ad¬ 
duximus,  quae,  undecumque  irrepserint,  certum  est  a  coaevis  codicibus  deesse. 

De  collatione  locorum  S.  Scripturae  et  Patrum  aliquot  animadversiones  satis 
erunt. 

Lectiones  variae  in  S.  Scripturae  auctoritatibus  occurrentes  nunquam  in 
textu  mutatae  sunt :  sed  lectione  codicum  servata,  ad  marginem  lectionem 
Vulgatae  notavimus. 

Quod  ad  loca  Patrum  attinet,  quaedam  sedulo  sunt  notanda  : 

1°  Editionibus  Patrum,  Parisiis  a  Migne  in  suo  Patr olo giae  gr aecae  et  latinae 
cursu  vulgatis,  usi  sumus,  nisi  quod  auctoritates  S.  Joan.  Clirysostomi  et 
S.  Bernardi  ad  editiones  recenter  apud  L.  Vives  typis  mandatas  referendae 

sunt. 

2°  Numeros,  loca  Patrum  comitantes,  sic  curandum  est  interpretari :  XIV 
De  Trin.,  c.  i,  §  3,  coi.  vel  pag.  1037,  t.  8,  id  est  libro  decimo  quarto  De  Tri - 

nitate,  capite  primo,  paragrapho  tertio,  columna  1037,  vel  pagina,  in  editioni¬ 
bus  Vives,  tomo  octavo. 

3°  Lectiones  varia?  non  in  textum  inductae  sed  ad  inferiorem  marginem.  ~ 
conscriptae  sunt,  v.  g.  :  «  Ambrosius,  in  lib.  I  De  fide  calhol.,  §  84,  c.  xmr 
coi.  570,  t.  3  :  Tolle  argumenta1  ubi  fides  quaeritur.  »  Innotula1  ad  infe¬ 
riorem  marginem  sine  ullo  alio  indice  lectio  editionis  Migne  sic  legitur  z 
«  Aufer  hinc  argumenta.  » 

4°  Versiones  graecorum  Patrum  quibus  D.  Thomas  usus  est  a  versionibus  quas 
Migne  edidit  ut  plurimum  discrepant.  S.  Dionysii  Areopagitae  versionem  a 
Corderio,  S.  J.,  perfectam  Migne  iterum  edidit;  variis  versionibus  utitur  ange¬ 
licus  Doctor,  videlicet  versione  a  Joanne  Sarrasino,  abbate  S.  Andreae  Ver¬ 
cellensis,  anno  1118,  et  versione  a  Joanne  Scoto  Erigena,  jussu  Garoli  Calvi 
facta  prima  in  explicando  libro  De  divinis  nominibus  et  saepius  in  aliis  ope¬ 
ribus,  ut  etiam  in  Summa  theologica ,  q.  iv,  a.  2,  ad  1;  — q.  xi,  a.  1,  Sed 
contra ;  —  q.  XII,  a.  1,  1  ;  —  q.  xin,  a.  1,  1 ;  a.  2,  2 ;  a.  3,  ad  2 ;  a.  8,  in  cor¬ 
pore  ;  —  q.  xviii,  a.  1,  Sed  contra,  etc.;  versiene  Joan.  Scoti  Erigena?  in  prima, 
parte  Summx  theologicx,  q.  i,  a.  9,  in  corpore;  — q.  XII,  a.  13,  2;  — q.  xmr 
a.  12,  2;  —  q.  lxiv,  a.  2,  5  ;  aliquando,  utraque  versione  omissa,  locum  gree— 
cum  vel  in  extenso  vel  abbreviatum  ex  proprio  latine  reddit,  videlicet  in. 
Summx  theologicx  parte  prima,  q.  xn,  a.  2,  in  corpore;  —  q.  xii,  a.  8,  Sed 
contra;  —  q.  xm,  a.  11,  2 ;  —  q.  XLVlll,  a.  2,  1 ;  —  ibid.,  ad  3. 

5°  De  Glossarum  auctoritatibus  difficultas  adest.  IIoc  enim  sub  nomine- 
D  Thomas  loca  plurima  includit,  quae  absunt  ab  editione  Glossx  quse  palant 
est,  et  in  veteribus  manuscriptis  Glossis  habentur.  Nomen  Glossx  ordinariis • 
in  hac  nostra  D.  Thomas  Operum  editione  ad  librum  sic  inscriptum  apud 
Migne  inter  Opera  Strabi,  tom.  CXIII  et  CX1V  Podrologix  latinx,  referendum, 
est.  Glossae  interlinearis  auctor  est  Anselmus,  cognomine  Scholasticus  :  istam 
quidem  Migne  inter  Anselmi  Opera  non  vulgavit.  Recentiores  glossas  Liranus 
sub  titulo  Postillarum ,  Expositionis  moralis  et  Differentiarum  symbolum 
conscripsit  :  patet  vero  D.  Thomam  his  glossis  non  usum,  cum  Liranus 
saeculo  decimo  quarto  floruerit,  D.  Thomas  autem  obierit  sacculo  decimo  tertio : 
unde  frustra  notatur  in  editis  talia  vel  talia  apud  Liranum  legi.  Tantummodo 
cum  Nicolai  dolendum  est  quod  editores  novae  Glossx  «  plurima  et  memoratu 
dignissima  quae  sparsim  continentur  in  manuscripto  exemplari,  ex  illa  sua 
editione  sustulerint ;  indeque  factum  ut  quae  nomine  Glossx  citat  plerumque 
S.  Thomas,  in  ea  quae  palam  est  et  vulgo  ab  omnibus  versatur  non  occurrant; 
quasi  nimirum  fictitie  videri  possit  retulisse.  » 

6°  Plurima  sunt  opera  non  veris  auctoribus  a  D.  Thoma,  errore  suis  coaevis 
communi,  ascripta,  videlicet  : 

Liber  De  natura  hominis,  cujus  auctor  jam  ab  omnibus  tiabetur  Nemesius, 
Emesae,  in  Secunda  Phoenicia,  episcopus,  licet  sub  nomino  S.  Gregorii  Nysseni 

ct  siiD  tituio  libri  De  providenda  a  I).  Tlioma  afferatur;  textum  D.  Thomae 
integrum  servari  visum  est  necesse,  lectore  in  nola  de  errore  praemuni to,  nisi 
in  uno  loco  Summa  theologicae,  q.  xxii  IiU  partis,  art.  2,  in  corpore,  ubi  men¬ 
dose  nomen  Nemesii  loco  «  Gregorii  Nysseni  »  inductum  est ; 

Opus  imperfectum  in  MaUlueum,  olim  D.  Chrysoslomo  ascriptum,  illi  autem 
nunc  abjudicatum; 

Symbolum  sub  nomine  Athanasii  vulgatum,  quod  editores  apud  Migne 
inter  spuria  rejiciunt ; 

Libri  Augustini  nomen  praeferentes,  et  jam  germanis  auctoribus  restituti, 
•vel  dubii,  vel  tanto  doctore  omnino  indigni,  scilicet  :  liber  De  quaestionibus 
Veteris  et  Novi  Testamenti,  incerto  cuidam  et  fortasse  diversis  auctoribus  tri¬ 
buendus  ;  liber  Viginti  unius  sententiarum  sive  quaestionum,  coi.  725,  t.  6 
Op.  August.;  Dialogus  quaestionum  LXV  sub  titulo  Orosii  percontantis  et  Au¬ 
gustini  respondentis,  coi.  733,  t.  6,  congestus  ex  diversis  locis  Augustini,  et 
etiam  ex  Commentariis  in  Genesim,  nomine  Eucherii  vulgatis  ;  liber  De  fide 
ud  Petrum,  coi.  733,  t.  6,  jam  S.  Fulgentio  restitutus;  De  spiritu  et  anima 
liber  unus,  coi.  779,  t.  6,  quemD.  Tbomas  anonymo  cuidam  cisterciensi  ad- 
scribit,  et  qui  forte  Alchero  restituendus  est ;  De  vera  et  falsa  poenitentia  Uber 
imus,  coi.  1113,  t.  6,  dubius  a  criticis  habitus,  licet  in  Decretum  Gratiani  et  in 
Sententias  Petri  Lombardi  fere  totus  sit  admissus  ;  Sermones  plurimi,  praeser¬ 
tim  Sermo  de  symbolo,  coi.  1189,  t.  6;  Sermo  de  esu  agni,  coi.  1202,  t.  6, 
Sermones  ad  neophytos,  coi.  1203,  t.  6 ;  Sermones  ad  fratres  in  eremo > 
coi.  1233,  t.  6,  e  quibus  Augustino  quidam  abjudicantur;  Adversus  quinque 
diaereses  tractatus,  coi.  1101,  t.  8 ;  Contra  Felicianum  Arianum  de  unitate  Tri¬ 
nitatis  liber  unus,  coi.  1137,  t.  8,  restitutus  Vigilio  Tapsensi;  De  ecclesiasticis 
dogmatibus ,  coi.  1213,  t.  8,  quem  ut  plurimum  sine  auctoris  indice  ob 
dubium  D.  Thomas  affert,  et  Gennadio  tribuunt ;  Hypomnesticon  contra  Pela - 
gianos  et  Caelcstinos,  coi.  1611,  t.  10,  vulgo  libri,  ffypognosticon,  a  D.  Thoma 
sub  nomine  Responsionum  ad  Pelag.  allati;  etc.; 

Liber  De  similitudinibus  S.  Anselmi,  cujus  auctor  est  non  Anselmus,  sed 
hujus  discipulus  Eadmerus ; 

Commentaria  in  epistolas  B.  Pauli,  sub  nomine  S.  Ambrosii  vulgata, 
coi.  47,  t.  4,  et  quorum  auctorem  Hilarium,  secta  Luciferianum,  suspicantur; 

Sub  nomine  S.  Hieronymi :  Epistola  de  Assumptione ,  coi.  122,  t.  11;  Ex¬ 
planatio  symboli  ad  Damasum,  quae  vulgo  Pelagii  liabetur  foetus ;  quaedam 
loca  ex  libro  Didymi  De  Spiritu  sancto  latine  verso  ab  Hieronymo  desumpta, 
quae  sub  solo  Hieronymi  indice  D.  Thomas  refert,  v.  g.  Summae  theologicae  in 
parte  prima,  q.  xxxm,  a.  4,  ad  2. 

De  conciliorum,  juris  canonici,  excepto  Gratiano,  juris  civilis,  philosopho¬ 
rum  et  auctorum  profanorum  auctoritatibus,  nil  novum  inductum. 

Notae  vero  nostrae,  saepius,  simpliciter  exponunt. 

Maximas  gratias  habere  et  agere  debemus  custodiae  codibum  Bibliothecae 
Regiae  parisiensis  manuscrip torum  praepositis,  domino  scilicet  de  Wailly, 
olim  conservatori,  domino  Leopoldo  Delisle,  conservatori  hodierno,  domino 
Mahile,  et  praecipuas  domino  Claude,  hibliothecario ;  ipse  enim  omni  lepore  et 
venustate  affluens,  ut  Cicero  ait,  officioque  suo  addictissimus,  non  modo  quos 
poscebamus  codices  nobis  afferri  sine  mora  curabat,  sed  alios  saepe  pretiosissi¬ 
mos,  quos,  prae  ignorantia  nostra  omnium  tantae  Bibliothecae  divitiarum,  non 
requirebamus,  ipse  benevolus  curiosius  exquirebat,  ut  illos  propriis  manibus 
amabiliter  asportaret. 

Sit,  ut  dignum  et  justum  est,  super  omnes  et  super  omnia,  benedictus  Deus, 
qui  nos  eripuit  ex  inimicis  nostris,  sive  in  praeliis,  cum  vulneratis,  luctus 
inter  Patriae  nostrae  dilectissimae,  opitulabamur,  sive  in  carcere,  cum  pari¬ 
siensis  Communiae  duces  nos  apprehendi  j usserant  et  morti  addixerant. 

Liberati  sumus,  ut  operi  inchoato  fastigium  imponere  possimus.  Illud  non 
indocti  clementer  suscipiant,  semper  favente  nobis  omnipotente  Deo,  cum 
B.  Maria  Immaculata  Virgine,  S.  Tlioma  de  Aquino,  omnibusque  sanctis. 

Nostrum  vero  laborem,  quaslibet  nostras  emendationes  et  notas,  sanctas 
romanae  Ecclesiae  correctioni,  summique  et  infallibilis  Pontificis  judicio  humi- 
liter  ac  devote  subjicimus. 


Parisiis,  in  festo  S.  Ludovici  Bertrandi,  sacri  ordinis  FF.  Praedicatorum, 
die  xa  octobris  anno  MDCCCLXXI. 


SUMMaE  THEOLOGICAE. 


Nullum  S.  Thomae  opus  vel  insignius,  vel  notius  Summo,  theologica ,  nec  a 
Vincentio  Bellovacensi,  nec  ab  Alexandro  Halensi,  nec  ab  altero  quovis  quoad 
unicum  articulum,  nedum  quoad  ullam  partem  latrocinio  sublatum.  Illud 
enim  solus  Aquinas  ex  authoritatibus  Scripturae  sacrae  et  SS.  Patrum,  ex 
gentilium  philosophorum  sententiis,  et  ex  rationibus  naturalibus  ac  theolo¬ 
gicis,  stylo  brevi,  clara  facundia,  composuit  ad  usum  alumnorum,  ita  ut 
laudum  maxime  parci  Erasmi  tale  meruerit  elogium  :  «  Meo  quidem  animo 
nullus  est  recentium  theologorum  cui  par  sit  diligentia,  cui  sanius  ingenium, 
cui  solidior  eruditio ;  »  et  Buceri  :  «  Tolle  Thomam,  et  ego  dissipabo  Eccle¬ 
siam.  » 

Hujus  tamen  moderni  tyrones  non  tam  facilem  habent  intelligentiam. 

Sumnue  theologicae  partem  primam  et  primam  secundae  in  Italia,  ab  anno 
1265  ad  annum  1269,  composuit;  secundam  secundae,  in  Italia  incoeptam,  in 
Galliis  perfecit;  tertiam  vero,  redux  in  Italiam,  ad  quaestionem  xc,  De  poeni¬ 
tentia,  absolverat;  at  in  festo  S.  Nicolai  anno  1273,  die  sexta  decembris,  «  cum 
celebraret  in  capella  S.  Nicolai  Neapoli  *,  »  ubi  tunc  morabatur  et  cellam  inha¬ 
bitabat,  quam  nunc,  sub  Victore  Emmanuele,  impii  ad  abusus  infames  Itali 
deputant,  quod  et  universi  catholici  orhis  indignationi  ut  nefandissimum  de- 
nuticiamus,  «  fuit  mira  mutatione  commotus,  et  post  missam  neque  scripsit, 
neque  dictavit  aliquid,  imo  suspendit  organa  scriptionis  in  tertiam  partem 
Summae,  in  tractatu  De  poenitentia,  et  Fr.  Raynaldo  »  de  motivo  suo  ipsum 
interroganti,  silentiumque  de  re  dicenda  promittenti,  respondit :  «  Quia  omnia 
quae  scripsi  videntur  mihi  paleae,  respectu  eorum  quae  vidi,  et  revelata  sunt 
mihi.  » 

Summam  theologicam  in  tres  Summas  diviserat,  naturalem,  scilicet,  quae 
de  natura  rerum,  et  primo  de  increata,  secundo  de  creata  tractat;  deinde, 
moralem,  et  hanc  rursus  in  duas,  universalem  ac  specialem,  aliam  de  virtu- 

4  Testimonium  Logothetae.  In  edit,  et  cod. :  «  Neapolim.  » 

tibus  et  vitiis  et  caeteris  ad  mores  pertinentibus  in  communi  disserentem, 
alteram  de  materia  virtutum  et  vitiorum,  ac  de  diversis  hominum  statibus 
exponentem  et  solventem;  sacramen talem  demum,  quia  de  sacramentis  est, 
et  de  Incarnatione,  sacramento  abscondito  a  socculis  in  Deo. 

Supplementum  tertiae  partis  ex  ejusdem  S.  Thomac  Commentario  super  IV 
Sententiarum  librum  decerptum  est.  De  illius  authore  contro vertitur,  aliis 
Albertum  de  Brixia,  aliis  Petrum  de  Arvernia,  vel  llenricum  Gorrichen,  affe¬ 
rentibus.  Albertus  de  Brixia,  auditor  D,  Thomce  et  anno  1314,  vita  functus, 
opus  inscriptum,  De  ofjlcio  sacerdotis,  sive  Summa  casuum  conscientiae  com¬ 
pilavit,  ut  ipse  fatetur  «  ex  verbis,  et  quaestionibus,  et  tractatibus  fratris 
Thomae  de  Aquino,  »  praesertim  ex  III  parte ;  sed  nullus  Supplementi  codex 
hucusque  visus  est,  Alberti  nomen  praeferens.  Pelri  de  Alvernia  nomen  in 
inscriptione  cujusdam  codicis  in  monasterio  S.  Martini  Lovaniensis  olim  ser¬ 
vati,  teste  Petro  de  Alva,  sic  legitur :  «  Incipit  Complementum,  qUod  Petrus  de 
Alvernia,  docto ris  sancti  sequens  vestigia,  ex  Quarto  scripto  ejusdem  Super 
sententias  consummavit.  »  Certum  est  Petrum  Thomae  Aquinati  et  ejus  doc¬ 
trinae  addictissimum  fuisse,  cum  imperfectos  ejus  commentarios  Politicorum , 
De  caelo  et  mundo.  De  generatione,  ipse  suppleverit :  attamen  Echardus  et  alii 
melioris  notae  critici,  ea  praecipue  ratione  nixi  quod  nullus  Supplementi  codex 
in  saeculo  decimo  tertio  vel  quarto  exaratus  invenitur,  Petro  Supplementum 
abjudicant.  In  duobus  codicibus,  quos  Petrus  de  Alva  testatur  a  se  Coloniae 
visos,  legitur;  ad  unius  frontem  :  «  Sequuntur  quaestiones  ex  quarto  scripto 
S.  Thomae  de  Aquino  ord.  Praed.  S.  T.  D.  eximii,  per  ven.  mag.  Henricum  da 
Gorrichen  doctorem  theologum,  pro  completione  materiae  in  tertia  parte  supra- 
dicti  S.  Doctoris  declarandae,  ut  in  principio  patuit  compilatae;  »  ad  alterius 
calcem  :  «  Explicit  III  pars  Summae  S.  Thomae  de  Aquino  ord.  Praed.  quam  ut 
intendebat,  non  complevit,  morte  praeventus  :  cujus  suppletionem  ex  scripto 
ejusdem  doctoris  magister  Henricus  de  Gorrichen  bonae  memoriae  compilavit. » 
Ex  his  et  ex  aliquot  testimoniis,  Supplementum  Henrico  de  Gorrichen  adjudi¬ 
candum  esse,  criticis  probabilius  visum  est,  praesertim  cum  Echardus  testetur 
nullas  Supplementi  codices  saeculo  decimo  tertio  vel  quarto  delineatos,  indi¬ 
cari  posse.  At,  salva  eruditissimi  viri  reverentia,  Parisiis  in  bibliotheca  Maza- 
rinaea,  sub  n°  996,  extat  unus  Supplementi  codex,  olim  29 8U*  in  antiqua  Patrum 
Caelestinorum  bibliotheca,  in  membranis  et  in  chartis  mixtim  exaratus,  qui 
decimo  tertio  saeculo  ascribi  nequit,  cum  D.  Thomas  in  illo  «  sanctus  »  dica¬ 
tur,  sed  decimo  quarto  saeculo  probabilius  ascribendus  est.  At  Henricus  da 
Gorrichen  saeculo  decimo  quinto  vixit,  an.  1420  doctor  sacrae  theologiae  Colo- 
niensis  renunciatus.  Unde  patet  auctorem  Supplementi  anonymum  esse. 

Notandum  autem  est,  quod  in  codice  bibliothecae  Mazarinaeae,  non  secus  ac 
in  codice  supra  laudato  S.  Martini  Lovaniensis,  pro  Supplemento  melius  habe¬ 
tur  Complementum . 

Conclusiones  articulorum  non  sunt  S.  Tnonne,  sed  cujusdam,  ut  arbitramur, 
theologi  lovaniensis,  nomine  Fowleri;  has  vero  P.  Nicolai  aliquandiu  mutavit, 
in  melius  ut  putabat,  nosque  item  aliquoties  in  nostra  iSummx  tlicolorjicx 
editione. 

Plurima  fuerunt  in  ipso  textu  Aquinatis  inserta,  vel  aliis  expressa  verbis, 
ab  aliis  et  aliis  sive  scribis  sive  theologis  :  sic  supplevere  quidam  vel  argu¬ 
mentorum  positiones,  vel  objectionum  solutiones  quae  desiderantur  in  codici¬ 
bus  ;  nonnulla  etiam  in  corpore  articulorum  inducere  nova  ex  propriis  ausi 
sunt,  et  in  hoc  P.  Nicolai  super  omnes  arguendus  est  et  reprobandus.  Nos  ex 
codicibus  meliorem  textum  educentes,  illum  ubique  restituere  voluimus, 
textus  vel  varios,  vel  prorsus  apocryphos  infra  paginas  ablegantes.  IIos  inve¬ 
nietis  in  nostra  editione  numeris  signatos,  sicut  et  SS.  Patruin#seuie;iuas 
castigatas;  notulse  autem  nostrae  signantur  litteris. 

Conclusiones,  ne,  ut  antea,  seriem  articulorum  scinderent,  ad  finem  unius¬ 
cujusque  reposuimus. 

Bene  perpendat  lector  talem  esse  methodum  authoris.  Dividit  opus  in 
partes,  partes  in  quaestiones,  et  quaestionibus  subordinat  unum  vel  saepius 
plures  articulos. 

Articulus  verum  sic  se  habet.  Primo  problema  quoddam  existere  declara¬ 
tur;  mox  responsio  doctoris  extenditur;  solutio  tandem  objectionum  alfertur. 
Objectio  sequens,  ut  in  pluribus,  dubium  exprimit  adhuc  remanens  post  ob¬ 
jectionis  solutionem  antecedentis,  et  est  quasi  instantia  facta. 

Quidam  articuli  non  habent  argumentum  «  Sed  contra;  »  alii  etiam  dantur 
articuli  in  quibus  argumentum  «  Sed  contra  »  mentem  S.  Thomae  super  pro¬ 
posita  quaestione  non  aperit,  nec,  juxta  ipsum,  de  quaestione  veritatem  tradit : 
etenim  etiam  ly  «  Sed  contra  »  cum  caeteris  objectis  aliquando  solvit. 

Nunc  ora  et  lege,  carissime  in  Christo  frater,  quicumque  sis,  hunc  librum 
aperiens  ut  studeas  et  intelligas,  munditiamque  cordis  a  Deo,  quem  mundi 
corde  videre  merentur,  vigilantia,  lacrymis,  ac  bona  voluntate  tua  obline. 
Memento  S.  Thomam  de  Aquino  Doctorem  angelicum  nuncupari  meruisse, 
non  solummodo  quod  opera  sua  liber  sint  angelorum,  id  est  praedicatorum 
et  apostolorum  quos  usque  ad  consummationem  saeculi  mittit  paterfamilias, 
nec  forsitan  quia  de  angelis  miranda  scripsit  in  hac  Summa  cujus  a  quot 
articuli,  tot  miracula,  »  nec  tantum  quia,  sicut  angeli  superiores  angelos  infe¬ 
riores  illuminant,  ipse,  scholae  Angelus  supremus,  caeteros  illuminat  theolo¬ 
gos,  sed  congruentius  quia  vitam  in  carne  duxit  angelicam,  quam  et  nobis 
Dominus  concedere  dignetur. 

4.  Codex  Sorbonicus  xm  saeculi,  ex  legato  Sygerii 

de  Corturiaco,  quondam  Nostrae  Dominae 
Parisiensis  Decano,  ante  ann.  1300,  n°  550. 

5.  Codex  Sorbonicus  xiv  saeculi,  n°  524. 

6.  Codex  San-Victorinus  xiv  saeculi,  n°  234. 

7.  Codex  Ecclesiae  metropolitanae  parisiensis  xiv 

saeculi,  n°  60. 

8.  Codex  ejusdem  Ecclesiae  xiv  saeculi,  n°  61. 

9.  Codex  Bibliothecae  Regiae  parisiensis  xiv  sae¬ 

culi,  n°  30S9. 

10.  Codex  ejusdem  Bibliothecae  xiv  saeculi,  n°  3090. 

11.  Codex  ejusdem  Bibliothecae  xv  saeculi,  n°309i. 

PRO  PRIMA  PARTE  SECUNDAE. 

1.  Codex  San-Victorinus  xm  saeculi,  ex  legato 

Adalberti  de  Erycino  (num  de  Hercynio?) 
in  Bohemia,  n°  530. 

2.  Codex  San-Victorinus  xm  saeculi,  ex  legato 

Godefridi  Lemovicensis,  n°  531. 

3.  Codex  Sorbonicus  xm  saeculi,  ex  legato  Clarini 

de  Soliaco  ante  annum  1300,  n°  524  A. 

4.  Codex  Sorbonicus  xm  saeculi,  ex  legato  Sygerii 

de  Corturiaco,  ante  annum  1300,  n°  525  A. 

5.  Codex  Sorbonicus  xm  saeculi,  ex  legato  Gode¬ 

fridi  de  Fontibus,  ante  ann.  1300,  n°  527  A. 

6.  Codex  Sorbonicus  xm  saeculi,  ex  legato  Ber- 

nerii  de  Nibellis,  canonici  S.  Martini  Leo- 
diensis,  ante  annum  1300,  n°  529, 

7.  Codex  Sorbonicus  xm  saeculi,  n°  528  A. 

8.  Codex  Ecclesiae  metropolitanae  parisiensis.  — 

Ineunte  xiv  saeculo  Jokannes  de  Curte, 
scriptor  commorans  apud  Insulam  scripsit 
Summam  istam  de  manu  sua.  —  Dominus 
Johannes  Brevis  legavit  Ecclesiae  Parisiensi. 
—  N°  62. 

9.  Codex  San-Victorinus  xiv  saeculi,  n°  234. 

10.  Codex  San-Victorinus  xiv  saeculi,  scriptus  im¬ 

pensis  Godefridi1,  canonici  Leodiensis,  per 
Henrichum  de  Bauenchein,  n°  530  A. 

11.  Codex  Sorbonicus  xiv  sacculi,  n°  522  A. 

12.  Codex  Sorbonicus  xiv  sacculi,  n°  523  A. 

Idem  ac  Godelndus  de  Fontibus. 


PRO  SECUNDA  PARTE  SECUNDAE. 

1.  Codex  Sorbonicus  xm  saeculi,  ex  legato  Cer- 

nerii  de  Nibellis,  n°  529. 

2.  Codex  San-Victorinus  xm  saeculi,  ex  legato 

Adalberti  de  Erycino,  n°  530. 

3.  Codex  San-Victorinus  xm  saeculi,  ex  legato 

Godefridi  Lemovicensis,  n°  531. 

4.  Codex  San-Victorinus  xm  saeculi,  ex  legato 

Bernerii  de  Nibellis,  n°  536. 

5.  Codex  Bibliothecae  Regiae  parisiensis  xiv  sae¬ 

culi,  n°  3094. 

6.  Codex  ejusdem  Bibliothecae  xiv  saeculi,  n°  3095. 

7.  Codex  ejusdem  Bibliothecae  xiv  saeculi,  n°  3096. 

8.  Codex  ejusdem  Bibliothecae  xivsaeculi,  n°  3097. 

9.  Codex  Sorbonicus  xiv  saeculi,  n°  549, 

10.  Codex  Ecclesiae  metropolitanae  parisiensis,  xiv 

saeculo  ineunte,  ex  legato  Johannis  Brevis, 
n°  62. 

11.  Codex  San-Victorinus  xiv  saeculi,  n°  234. 

12.  Codex  San-Victorinus  xiv  saeculi,  scriptus  im¬ 

pensis  Godefridi,  can.  Leodiensis,  n°  530  A. 

13.  Codex  San-Victorinus  xiv  saeculi,  ex  legato 

MtriStephani,  canonici  ambianensis,  n°  533. 

14.  Codex  San-Victorinus  xiv  saeculi,  n°  534. 

PRO  TERTIA  PARTE. 

1.  Codex  Sorbonicus  xm  saeculi,  n°  556. 

2.  Codex  Bibliothecae  Regiae  parisiensis  xiv  sae¬ 

culi,  n°  3098. 

3.  Codex  Sorbonicus  xiv  sacculi,  n°  555. 

4.  Codex  San-Victorinus  xiv  saeculi,  n°  234. 

5.  Codex  Bibliothecae  Regiae  parisiensis  xv  saeculi. 

n°  3415. 

6.  Codex  ejusdem  Bibliothecae  anni  1458,  n°  3099. 

7.  Codex  Sorbonicus  anni  1476,  n°  554. 

8.  Codex  alius  scriptus  anno  1479,  per  Michaelem 

Fulonum. 

Et  sunt  pro  universa  Summa  theologica  codices 
numero  quadraginta  quinque. 

Pro  supplemento  tertiae  partis  usi  sunt  editores 
omnibus  codicibus  quos  prae  manibus  habuerunt 
ad  recognoscendum  textum  quaestionum  illarum 
in  Commentario  D.  Tliomae  Aquinatis  super  Senten¬ 
tias  Petri  Lombardi,  et  insuper  codice  Supplementi 
San -  Itlazariuaeo  xiv  saeculi,  qui  infra  suo  loco 
describitur. 


SANCTI 


THOMJE  AQUINATIS 

SUMMA  THEOLOGICA. 


PARS  PRIMA. 


PROLOGUS. 

Quia  catholicae  veritatis  doctor  non  solum  provectos  debet  instruere,  sed  ad  eum  pertinet 
etiam  incipientes  erudire,  secundum  illud  Apostoli  I  ad  Cor.,  m,  1  et  2  :  Tanquam  par¬ 
vulis  in  Christo,  lac  vobis  potum  dedi  non  escam,  propositum  nostrae  intentionis  in  hoc 
opere  est  ea  quae  ad  Christianam  religionem  pertinent  eo  modo  tradere  secundum  quod 
congruit  ad  eruditionem  incipientium. 

Consideravimus  namque  hujus  doctrinae  novitios  in  iis  quae  a  diversis  conscripta  sunt 
plurimum  impediri  :  partim  quidem  propter  multiplicationem  inutilium  quaestionum, 
articulorum  et  argumentorum;  partim  etiam  quia  ea  quae  sunt  necessaria  talibus  ad 
sciendum  non  traduntur  secundum  ordinem  disciplinae,  sed  secundum  quod  requirebat 
librorum  expositio,  vel  secundum  quod  se  praebebat  occasio  disputandi ;  partim  quidem 
quia  frequens  eorum  repetitio  et  fastidium  et  confusionem  generabat  in  animis  auditorum. 

Ilaec  igitur  et  alia  hujusmodi  evitare  studentes,  tentabimus  cum  confidentia  divini 
auxilii  ea  quae  ad  sacram  doctrinam  pertinent  breviter  ac  dilucide  prosequi,  secundum 
quod  materia  patietur. 


QUiESTIO  PRIMA. 

RE  IPSA  SCIENTIA  THEOLOGICA. 

(Et  decem  quseruntur.) 

Et  ut  intentio  nostra  sub  aliquibus  certis 
limitibus  comprehendatur,  necessarium  est 
primo  investigare  de  ipsa  sacra  doctrina 
qualis  sit,  et  ad  quae  se  extendat. 

Circa  quae  quaerenda  sunt  decem  :  1°  de 
necessitate  hujus  doctrinae;  2°  utrum  sit 
scientia;  3°  utrum  sit  una,  vel  plures; 
4°  utrum  sit  speculativa,  vel  practica ;  5°  de 
comparatione  ejus  ad  alias  scientias ;  6°  utrum 
sit  sapientia;  7°  quid  sit  subjectum  ejus; 
I. 


8°  utrum  sit  argumentativa ;  9°  utrum  uti 
debeat  metaphoricis  vel  symbolicis  locutio¬ 
nibus;  10°  utrum  Scriptura  sacra  hujus  doc¬ 
trinae  sit  secundum  plures  sensus  exponenda. 

ARTICULUS  PRIMUS. 

Utrum  praeter  alias  scientias  doctrina  theo¬ 
logica  sit  necessaria. 

Ad  primum  sic  proceditur.  1.  Videtur 
quod  non  sit  necessarium  praeter  philosophi¬ 
cas  disciplinas  aliam  doctrinam  haberi.  Ad 
ea  enim  quae  supra  rationem  sunt  homo  non 
debet  conari,  secundum  illud  Eccli.,  m,  22  : 
Altiora  te  ne  quaesieris.  Sed  ea  quae  rationi 

subduntur  sufficienter  traduntur  in  philo¬ 
sophicis  disciplinis.  Superfluum  igitur  vide¬ 
tur  praeter  philosophicas  disciplinas  aliam 
doctrinam  haberi. 

2.  Praeterea,  doctrina  non  potest  esse  nisi 
de  ente ;  nihil  enim  scitur  nisi  verum,  quod 
cum  ente  convertitur.  Sed  de  omnibus1  par¬ 
tibus  entis  (a)  tractatur  in  disciplinis  philoso¬ 
phicis,  etiam  de  Deo;  unde  quaedam  pars 
philosophiae  dicitur  theologia,  sive  scientia 
divina ,  ut  patet  per  philosophum ,  in 
YI  Metaph.,  com.  2.  Non  fuit  igitur  necessa¬ 
rium  praeter  philosophicas2  disciplinas  aliam 
doctrinam  fieri3,  sive  haberi. 

Sed  contra  est  quod  dicitur  II  ad  Timoth., 
m,  10  :  Omnis  scriptura  divinitus  inspirata 
utilis  est  ad  docendum,  ad  arguendum,  ad 
corripiendum,  ad  erudiendum,  ad  justi¬ 
tiam*.  Scriptura  autem  divinitus  inspirata 
non  pertinet  ad  philosophicas  disciplinas, 
quae  sunt  secundum  rationem  humanam 
inventae.  Utile  igitur  est  praeter  philosophi¬ 
cas  disciplinas  esse  aliam  scientiam  divinitus 
inspiratam. 

Respondeo  dicendum,  quod  necessarium 
fuit  ad  humanam  salutem  esse  doctrinam 
quamdam  secundum  revelationem  divi¬ 
nam  praeter  philosophicas  disciplinas,  quae 
ratione  humana  investigantur.  Primo  qui¬ 
dem  quia  homo  ordinatur  a  Deo4  ad  quem¬ 
dam  finem,  qui  comprehensionem  rationis 
excedit,  secundum  illud  Isa.,  lxiv,  4  : 
Oculus  non  viclit  Deus,  absque  te,  quae 
praeparasti  diligentibus *  te.  Finem  autem 
oportet  esse  praecognitum  hominibus  qui 
suas  intentiones  et  actiones  debent  ordinare 
in  finem.  Unde  necessarium  fuit  homini  ad 
salutem  quod  ei  nota  fierent  quaedam  per 
revelationem  divinam  quae  rationem  huma¬ 
nam  excedunt. 

Ad  ea  etiam  quae  de  Deo  ratione  humana 
investigari  possunt  necessarium  fuit  homi¬ 

1  Parm.  :  «  omnibus  entibus.  » 

*  Ita  edit.  Rom.  et  Paris.  Nicolai.  Patav.,  physi¬ 
cas;  sic  etiam  infra  ssepius;  physicas  habent  et 
quaedam  ed.  Gothicae. 

3  Parm.  omittit  :  «  fieri.  » 

4  Parm. :  «  ad  Deum,  sicut  ad  quemdam  finem.  » 

s  Parm. :  «  certius.  » 

*  Naturalis,  id  est  physicus :  vox  medii  sevi  lati¬ 
nitatis. 

(a)  Noli  sic  intelligere  quod  Deus  sub  aliquo  genere 
contineatur;  sed  intellige  sic  quod  ens  a  philoso¬ 
phis  quadrupliciter  dividatur;  est  enim  vel  physi¬ 
cum,  vel  morale,  vel  metaphysicum,  vel  ens  ratio¬ 
nis;  porro  distributiones  illae  partes  entis  vocantur, 


nem  instrui  revelatione  divina ;  quia  veritas 
de  Deo,  per  rationem  investigata,  a  paucis, 
et  per  longum  tempus,  et  cum  admixtione 
multorum  errorum  homini  proveniret;  a 
cujus  tamen  veritatis  cognitione  dependet 
tota  hominis  salus,  quse  in  Deo  est.  Ut  igitur 
salus  hominibus  et  convenientius  et  securius'*' 
proveniat,  necessarium  fuit  quod  de  divinis 
per  divinam  revelationem  instruantur.  Ne¬ 
cessarium  igitur  fuit,  prseter  philosophicas 
disciplinas  quse  per  rationem  investigantur, 
sacram  doctrinam  per  revelationem  haberi. 

Ad  primum  ergo  dicendum,  quod  licet  ea 
quse  sunt  altiora  hominis  cognitione  non  sint 
ab  homine  per  rationem  inquirenda,  sunt 
tamen,  a  Deo  revelata,  suscipienda  per  fidem : 
unde  et  ibidem,  Eccli.,  m,  25,  subditur: 
Plurima  supra *  sensum  hominum  ostensa 
sunt  tibi.  Et  in  his  sacra  doctrina  consistit. 

Ad  secundum  dicendum,  quod  diversa 
ratio  cognoscibilis  diversitatem  scientiarum 
inducit.  Eamdem  enim  conclusionem  de¬ 
monstrant  astrologus  et  naturalis,  puta  quod 
terra  est  rotunda ;  sed  astrologus  per  medium 
mathematicum,  id  est,  a  materia  abstrac¬ 
tum;  naturalis0  autem  per  medium  circa 
materiam  consideratum.  Unde  nihil  prohibet 
de  eisdem  de  quibus  philosophicae  disciplinae 
tractant  secundum  quod  sunt  cognoscibilia 
lumine  naturalis  rationis,  etiam  aliam  scien¬ 
tiam  tractare  secundum  quod  cognoscuntur 
lumine  divinae  revelationis.  Unde  theologia 
quae  ad  sacram  doctrinam  pertinet  differt, 
secundum  genus,  ab  illa  theologia  quae  pars 
philosophiae  ponitur. 

Conclusio.  —  Necessarium  fuit  ad  humanam  sa¬ 
lutem  esse  doctrinam  quamdam  secundum  revela¬ 
tionem  divinam  de  multis  quse  hominis  intellectum, 
excedunt;  necessarium  quoque  est  prseter  scientias 
lumine  naturali  acquisitas,  esse  doctrinam  per  re¬ 
velationem  de  his  quae  lumine  naturali  investigari 
possunt  ( b ). 

quffi  pertractantur  in  logica,  metaphysica,  ethica 
et  physica  :  Deum  metaphysica  considerat. 

(b)  Si  doctrina  sacra  est  ad  salutem  necessaria,  ergo 
non  inutilis  est,  ut  Davidistse,  Davidis  Georgii  de¬ 
cimo  sexto  soeculo  novatoris  asseclae,  calumniantur. 
—  Sed  quid  sit  in  hoc  articulo  per  doctrinam  sacram 
praecise  intelligendum?  Loquiturne  D.  Thomas  de 
fide,  vel  de  theologia,  vel  de  sacra  doctrina  abs¬ 
trahendo  pariter  et  a  theologia  et  a  fide  ?  Scindun¬ 
tur  interpretes.  Ultimum  Cajetanus,  Perra,  aliique 
tenent;  secundum  Sylvius,  Joannes  a  sancto  Tho- 
ma,  et  alii  non  pauci ;  Billuart  theologiam,  quoad 
substantiam  spectatam,  abstrahendo  scilicet  a  po¬ 
sitiva,  scholastica,  etc.,  ad  salutem  in  Ecclesia,  de 

ARTICULUS  II. 

Utrum  sit  scientia. 

Ad  secundum  sic  proceditur.  1.  Videtur 
quod  sacra  doctrina  non  sit  scientia.  Omnis 
enim  scientia  procedit  ex  principiis  per  se 
notis.  Sed  sacra  doctrina  procedit  ex  arti¬ 
culis  fidei,  qui  non  sunt  per  se  noti,  cum 
non  al)  omnibus  concedantur ;  non  enim 
omnium  est  ficles,  ut  dicitur  1 1  Thessal., m,2. 
Non  igitur  sacra  doctrina  est  scientia. 

2.  Praeterea,  scientia  non  est  singularium. 
Sed  sacra  doctrina  tractat  de  singularibus, 
puta  de  gestis  Abrahae,  Isaac  et  Jacob,  et 
similibus.  Ergo  sacra  doctrina  non  est  scien¬ 
tia. 

Sed  contra  est.  Augustinus  dicit,  XIV  De 
Trin.,  c.  i,  coi.  1037,  §  3,  t.  8  :  «  lluic  scien¬ 
tiae  attribuitur  illud  tantummodo  quo  fides 
saluberrima  gignitur,  nutritur,  defenditur, 
roboratur1.  »  Hoc  autem  ad  nullam  scien¬ 
tiam  pertinet  nisi  ad  sacram  doctrinam ;  ergo 
sacra  doctrina  est  scientia. 

Respondeo  dicendum,  sacram  doctrinam 
scientiam  esse.  Sed  sciendum  quod  duplex 
est  scientiarum  genus.  Quaedam  enim  sunt 
quae  procedunt  ex  principiis  notis  lumine 

dege  Dei  ordinaria,  necessariam  esse  dicit  non  ta¬ 
men  eo  sensu  quod  homo  quilibet  theologus  esse 
debeat;  Hermo  theologiam  inter  positivam  seu  rhe- 
toricalem,  et  scholasticam  seu  syllogisticam  distin¬ 
guens,  primam  communitati,  non  singulis  homini¬ 
bus,  de  lege  Dei  ordinaria,  moraliter  necessariam 
esse  affirmat,  secundam  vero  non  necessariam  sim¬ 
pliciter,  sed  utilissimam  tantum  esse  contendit, 
quod  et  B.lluart  ipse  de  scholastica  accuratiori 
docet.  Nos  propositioni  Billuart  ly  moraliter  Patris 
Henno  adnectimus,  sicque  Billuart  adhaeremus. 
Antiquiores  theologi,  Scotus,  Petrus  de  Aquila, 
Kichardusde  Mediavilla, nonnullique  cujuscumque 
retatis  Scotistae  de  revelationis  supernaluralis,  seu 
doctrinae  supernaturaliter  inspiratae,  necessitate  ad 
salutem  D.  Thornae  thesim  inlelligere  videntur  : 
quod  orthodoxus  nemo  in  dubium  revocat.  Articu¬ 
lus  auctoris  nostri  tali  modo  intellectus  contra 
Deistas  et  Rationalistas,  inter  Protestanles  etiam 
innumeros,  a  sola  ratione  religionem  omnem  repe¬ 
tentes,  mullum  valet.  Breviter  enim  hic  ac  suc¬ 
cincte  argumenta  eorum  D.  Thomas  ad  nihilum 
redigit.  Quid  respondere  possint?  Quid  praesertim, 
si  de  facto  genus  humanum  a  via  sua  toto  coelo 
extra  revelationem  aberrasse,  et  in  multiplices  ac 
ignominiosos  errores  incidisse,  ibique  ita  misera¬ 
biliter  haesisse,  ut  ab  eis  illud  philosophorum  nedum 
principes  retrahere  potuerint,  sive  defectu  cogni¬ 
tionis  et  concordiae,  sive  auctoritatis  sufficientis  in¬ 
digentia,  illis  ostenderetur?  Nonne  ultimorum  ac 
hodierni  temporis  in  easdem  Rationalistae  abyssos  et 


naturali  intellectus,  sicut  arithmetica,  geo¬ 
metria,  et  hujusmodi ;  quaedam  vero  sunt 
quae  procedunt  ex  principiis  notis  lumine 
superioris  scientiae,  sicut  perspectiva  pro¬ 
cedit  ex  principiis  notificatis  per  geome¬ 
triam,  et  musica  ex  principiis  per  arithme¬ 
ticam  notis.  Et  hoc  modo  sacra  doctrina  est 
scientia,  quia  procedit  ex  principiis  notis 
lumine  superioris  scientiae,  quae  scilicet  est 
scientia  Dei  et  beatorum.  Unde,  sicut  musica 
credit  principia  tradita  sibi  ab  arithmetico, 
ita  doctrina  sacra  credit  principia  revelata 
a  Deo. 

Ad  primum  ergo  dicendum,  quod  prin¬ 
cipia  cujuslibet  scientiae  vel  sunt  nota  per 
se  vel  reducuntur  in  notitiam  superioris 
scientiae ;  et  talia  sunt  principia  sacrae  doc¬ 
trinae,  ut  dictum  est. 

Ad  secundum  dicendum,  quod  singularia 
traduntur  in  sacra  doctrina  non  quia  de  eis 
principaliter  tractetur,  sed  introducuntur 
tum  in  exemplum  vitae,  sicut  in  scientiis 
moralibus,  tum  ad  declarandum  auctorita¬ 
tem  virorum  per  quos  ad  nos  revelatio  di¬ 
vina  processit,  super  quam  fundatur  sacra 
Scriptura,  seu  doctrina  (a). 

Conclusio.  —  Sacra  doctrina  est  scientia  subal- 
ternata  scientiae  Dei  et  beatorum,  cum  procedat  ex 
principiis  in  illa  scientia  notis  (6). 

impegere  et  impingunt?  Nec  periculum  quidam 
evadunt  revelationis  nomen  quidem  retinentes , 
quamvis  nullam  aliam  revelationem  agnoscere  ve¬ 
lint  nisi  naturalem,  et  hanc  vel  universalem,  vel 
particularem,  —  universalem  scilicet,  qu®  natura¬ 
libus  animi  facultatibus,  aliisque  natur®  prsesidiis 
ad  res  divinas  hominem  adducit;  particularem,  quae 
ex  contingentibus  successive  evenientibus ,  Deo 
auctore,  ad  religionem  melius  cognoscendam,  ac- 
commodatiusque  populis  tradendam  quosdam  exci¬ 
tat.  Haec  figmenta,  praecipue  germanica,  S.  Thomas 
invicte  supernaturalis  revelationis  demonstrando 
necessitatem,  a  saeculis  jam  antea  confutaverat. 

1 «  Huic  scienti®  tribuens  illud  tantummodo,  quo 
fides  saluberrima  qu®  ad  veram  beatitudinem 
ducit,  etc. » 

(a)  Scientia  non  est  singularium  sub  ratione  con¬ 
tingentium;  sic  enim  quandoque  vera,  quandoque 
falsa  esset,  quod  habitui  scientifico  repugnat;  sed 
singularium,  sub  ratione  infallibiliter  existentium, 
esse  potest  scientia,  quia  circa  singularia  tali  modo 
sumpta  habitus  scientificus  variari  nequit. 

( b )  Hic  S.  Doctor  theologiam  esse  scientiam  scien¬ 
ti®  Dei  et  beatorum  subalternatam  affirmat.  Scien¬ 
tia  porro  definitur  :  cognitio  per  ratiocinationem  ex 
primo  veris  accepta ;  subalternatio  autem  scientia¬ 
rum  unius  ab  alia  dependentia  est :  duo  illa  theolo¬ 
gi®  nostr®  conveniunt.  Billuart  tamen  nostram 
theologiam,  propter  actualis  evidenti®  defectum, 
scientiam  quoad  statum  imperfectam  esse  asserit. 
Actualem  evidentiam  habet  quidem  beatorum  dis- 


X  SUMMA  THEOLOGICA; 


ARTICULUS  III. 

Utrum  sit  una  scientia,  velplures. 

d  tertium  sic  proceditur.  1.  Videtur  quod 
sacra  doctrina  non  sit  una  scientia.  Quia, 
secundum  Philosophum,  in  I  Posteriorum, 
text.  43  :  «  Una  scientia  est  quae  est  unius 
generis  subjecti.  »  Creator  autem  et  crea¬ 
tura,  de  quibus  in  sacra  doctrina  tractatur, 
non  continentur  sub  uno  genere  subjecti. 
Ergo  sacra  doctrina  non  est  una  scientia. 

2.  Praeterea,  in  sacra  doctrina  tractatur  de 
Angelis,  de  creaturis  corporalibus,  de  mo¬ 
ribus  hominum.  Hujusmodi  autem  ad  di¬ 
versas  scientias  philosophicas  pertinent.  Igi¬ 
tur  sacra  doctrina  non  est  una  scientia. 

Sed  contra  est  quod  sacra  Scriptura  de  ea 
loquitur  sicut  de  una  scientia  ;  dicitur  enim 
Sap.,  x,  10  :  Declit  illi  scientiam  sanctorum. 

Respondeo  dicendum,  sacram  doctrjnam 
unam  scientiam  esse.  Est  enim  unitas  po¬ 
tentias  et  habitus  sic  consideranda  secundum 
objectum,  non  quidem  materialiter,  sed  se¬ 
cundum  rationem  formalem  objecti ;  puta, 
homo,  asinus  et  lapis  conveniunt  in  una 
formali  ratione  colorati,  quod  est  objectum 


cursiva  seu  vespertina  theologia ;  aliam  theologiam, 
matutinam  scilicet,  non  discurrendo  formaliter, 
heati  possident.  Juxta  Billuart,  matutina  beatorum 
theologia  theologiae  nostrae  scientia  subalternans 
est,  et  vespertina  beatorum  eadem  est  ac  nostra, 
sed  quoad  statum  perfecta.  Henno  theologiam  nos¬ 
tram,  latiori  sensu,  si  pro  notitia  ex  certis  praemissis 
deducta  sumatur,  scientiam  esse  concedens,  illam, 
stricto  sensu,  defectu  evidentiae,  scientiam  esse 
negat,  nec  vult  eam  in  nobis  scientiae  beatorum 
esse  subalternatam,  quia,  ut  omnes  fatentur,  scien¬ 
tia  illa  beatorum  non  est  in  nobis  :  haec  ratio  ma¬ 
nifeste  futilis  est.  Exigit  insuper  Henno  scientiae 
subalternantis  et  scientiae  subalternat®  objectum  ad¬ 
aequatum  aliud  esse ;  sed  unius  ad  aliam  subordina- 
tio  distinctionem  satis  efficit.  Petrus  de  Aquila,  seu 
Scotorellus,  sumendo  ly  scientiam  pro  certitudinis 
habitu,  theologiam  scientiam  esse  non  denegat. 
Varro,  Scoti  magister,  theologiam  esse  scientiam 
in  se,  non  in  nobis  edocet.  Scotus,  Guillermus,  alii¬ 
que  Scotistae  illam  esse  scientiam  proprie,  et  con¬ 
sequenter  subalternatam  esse  scientiae  Dei  recusant. 
Ast,  quia  principia  solutionis  a  D.  Thomae  princi¬ 
piis  diversa  ponunt,  hi  omnes  a  D.  Thoma  rece¬ 
dunt. 

Ex  hoc  articulo,  principia  £ua  non  demonstrative 
theologia  nostra  scit,  sed  ea  credit,  unde  rejicienda 
esset  assertio  Raymundi  Lulli  dicentis  omnia  fidei 
dogmata,  Ecclesiae  sacramenta,  papae  potestatem, 
per  rationes  necessarias,  demonstrativas,  et  evi¬ 
dentes  posse  probari  ;  distinguendum  est  nihilomi- 


visus.  Quia  igitur  sacra1  doctrina,  consi¬ 
derat  aliqua  secundum  quod  sunt  divini¬ 
tus  revelata,  secundum  quod  dictum  est, 
omnia  quaecumque  sunt  divinitus  revela- 
bilia,  communicant  in  una  ratione  formali 
objecti  hujus  scientiae  :  et  ideo  comprehen¬ 
duntur  sub  sacra  doctrina  sicut  sub  scientia 
una. 

Ad  primum  ergo  dicendum,  quod  sacra 
doctrina  non  determinat  de  Deo  et  de  crea¬ 
turis  ex  aequo  ;  sed  de  Deo  principaliter,  et 
de  creaturis  secundum  quod  referuntur  ad 
Deum  ut  ad  principium  vel  finem.  Unde 
unitas  scientia.!  non  impeditur  (a). 

Ad  secundum  dicendum,  quod  nihil  pro¬ 
hibet  inferiores  potentias,  vel  habitus  diver- 
sificari  circa  aliquas 2  materias  quae  commu¬ 
niter  cadunt  sub  una  potentia  vel  habitu 
superiori,  quia  superior  potentia  vel  habitus 
respicit  objectum  sub  universaliori  ratione 
formali  :  sicut  objectum  sensus  communis 
est  sensibile,  quod  comprehendit  sub  se  vi¬ 
sibile  et  audibile,  unde  sensus  communis, 
cum  sit  una  potentia,  extendit  se  ad  omnia 
objecta  quinque  sensuum.  Et  similiter  ea  quae 
in  diversis  scientiis  philosophicis  tractantur 
potest  sacra  doctrina  una  existens  conside¬ 
rare  sub  una  ratione,  in  quantum  scilicet 

nus  inter  motivorum  credibilitatis  demonstrationem 
evidentem,  et  dogmatum  fidei  in  se  spectatorum 
eamdem  demonstrationem  :  pro  prima  tene  Ray- 
mundum,  pro  secunda  respue.  Cmterum  video 
Raymundi  Lulli  famam  apud  criticos  multiplici 
vento  judiciorum  circumferri.  Certum  est :  ipsius 
Majoricanos  canonizationem  frustra  postulasse; 
certum  est  Martinum  papam  quintum,  anno  1409, 
ab  omni  censura  Raymundum  absolvisse ;  certum 
est  sacrosanctum  concilium  tridentinum,  anno  1563, 
ab  indice  Raymundi  opera  radisse,  non  tamen  illa 
positive  approbans,  Bellarmino  si  confidas.  An  ve¬ 
rum,  ut  ex  directorio  Inquisitorum  P.  Serapliinus 
Capponi  a  Porrecta  allegat ,  Gregorius  papa  nonus 
Raymundi  doctrinam  damnaverit?  Nec  in  bullario 
Gregorii  IX  bulla  condemnans,  nec  in  operibus 
Raymundi  propositiones  Raymundo  per  directo¬ 
rium  Inquisitorum  adjudicatae  inveniuntur. 

1  Parm.  :  «  Scriptura  seu.  » 

a  Parm.  :  «  illas.  » 

(a)  «  Secundum  quod  referuntur  ad  Deum  ut  ad 
principium  vel  finem.  »  Hic  notat  Nicolai  :  conjunc- 
tim,  non  divisim,  cum  sit  omnium  finis  seque  ac 
principium  Deus.  —  Sed  hsec  minus  sapienter  : 
nam  etiamsi  creatura  aliqua,  abstrahendo  a  consi¬ 
deratione  finis,  tanquam  ad  principium  referretur 
ad  Deum,  nihilominus  hujus  creaturse  studium 
theologiae  objectum  esset,  eo  quod  de  creaturis 
considerare  in  quantum  ratione  vel  vestigii,  vel 
imaginis,  vel  creationis,  vel  alio  hujusmodi  respectu 
referuntur  in  Deum,  bene  ad  theologiam  pertinet. 


QUASST.  I,  ART.  IY. 


sunt  divinitus  revelabilia ;  ut  sic  sacra  doc¬ 
trina  sit  velut  quaedam  impressio  divinae 
scientiae,  quae  est  una  et  simplex  omnium. 

Conclusio.  —  Cum  omnia  considerata  in  sacra 
doctrina  sub  una  formali  ratione  divinae  revelatio¬ 
nis  considerentur,  eam  unam  scientiam  esse  sen¬ 
tiendum  est. 

ARTICULUS  IV. 

IJtrum  speculativa  vel  practica. 

Ad  quartum  sic  proceditur.  1.  Videtur 
quod  sacra  doctrina  sit  practica.  «  Finis 
enim  practicae  est  operatio,  »  secundum  Phi¬ 
losophum,  in  II  Metaphys.,  text.  3.  Sacra 
autem  doctrina  ad  operationem  ordinatur, 
secundum  illud  Jacob.,  i,  22  :  Estote  factores 
verbi,  et  non  auditores  tantum.  Ergo  sacra 
doctrina  est  practica  scientia. 

2.  Praeterea,  sacra  doctrina  dividitur  per 
legem  veterem  et  novam.  Lex  autem  perti¬ 
net  ad  scientiam  moralem,  quae  est  scientia 
practica.  Ergo  sacra  doctrina  est  scientia 
practica. 

Sed  contra,  omnis  scientia  practica  est  de 
rebus  operabilibus  ab  homine,  ut  moralis 

1  Parm.  :  «  formalem.  » 

(a)  Estne  theologia  nostra  speculativa  simnl  et 
practica  simpliciter,  an  speculativa  simpliciter,  et 
practica  secundum  quid?  —  Auctores  ut  plurimum 
eam  esse  simul  speculativam  et  practicam  simpli¬ 
citer,  sed  formaliter  eminenter,  respondent  :  sic 
Deus  omnia  simpliciter  continens,  ea  non  formali¬ 
ter  simpliciter,  sed  formaliter  eminenter  continet. 
—  Eminenter  autem  continere,  in  perfectionis  su¬ 
periori  gradu  continere  est.  Scientiam  speculativam 
et  scientiam  practicam  essentialiter  inter  se  differre 
quidam  objiciunt;  alii  id  negant  ;Jalii  scientias  inter 
naturales,  quae  generatim  in  speculativas  et  prac- 
ticas  dividuntur,  et  illam  scientiam  distinguunt 
quae  omnia  dispersa  inferius  habet  adunari,  cujus- 
que  objectum  infinitum  est. 

Billuart  theologiam  esse  speculativam  et  practi¬ 
cam  simpliciter  arbitratur,  si  alia  quidem  specu¬ 
lativa,  alia  vero  practica,  diversa  ipsius  objecta 
considerentur;  ast  si  consideretur  ejusdem  princi¬ 
pale  objectum  ad  quod  in  ea  omnia  referuntur, 
Deus  scilicet,  seu  cognitio  perfecta  Dei  in  qua 
secundum  Thomistas  post  D.  Tliomam  aeterna  bea- 
tiludo  consistit,  tunc  theologiam  esse  simpliciter 
.speculativam  docet,  quia  sub  lioc  respectu  totius 
theologia;,  etiam  practicae,  finis  simpliciter  specu¬ 
lativus  est;  sed  fatendum  est  theologiam  esse  si¬ 
mul  in  illa  positione  practicam  secundum  quid,  in 
quantum  de  operibus  faciendis  ad  finem  agit :  ha;c 
Billuart  contra  Scotum.  Affirmat  enim  Scolus  theo¬ 
logiam  nostram,  quamvis  secundum  quid  et  spe¬ 
culativa  et  practica  sit,  magis  practicam  simpliciter 
quam  speculativam  esse,  quia,  ut  ipse  asserit, 
omnes  ejus  conclusiones,  mediate  vel  immediate 

de  actibus  hominum,  et  sedificativa  de  aedi¬ 
ficiis.  Sacra  autem  doctrina  est  principaliter 
de  Beo,  cujus  magis  homines  sunt  opera. 
Non  ergo  est  scientia  practica,  sed  magis 
speculativa. 

Respondeo  dicendum,  quod  sacra  doc¬ 
trina,  ut  dictum  est,  una  existens  se  exten¬ 
dit  ad  ea  quae  pertinent  ad  diversas  scientias 
philosophicas,  propter  rationem1  communem 
quam  in  diversis  attendit,  prout  sunt  divino 
lumine  cognoscibilia ;  unde,  licet  in  scientiis 
philosophicis  alia  sit  speculativa  et  alia,  prac¬ 
tica,  sacra  tamen  doctrina  comprehendit  sub 
se  utramque,  sicut  et  Beus  eadem  scientia 
se  cognoscit  et  ea  quae  facit.  Magis  tamen 
est  speculativa  quam  practica,  quia  princi¬ 
palius  agit  de  rebus  divinis  quam  de  actibus 
humanis;  de  quibus  agit,  secundum  quod 
per  eos  ordinatur  homo  ad  perfectam  Dei 
cognitionem,  in  qua  aeterna  beatitudo  con¬ 
sistit.  Et  per  hoc  patet  responsio  ad  objecta. 

Conclusio.  —  Tametsi  sacra  theologia ,  altioris 
ordinis  scientia,  sit  practica  et  speculativa,  emi¬ 
nenter  utramque  continens;  speculativa  tamen 
magis  est  quam  practica  (a). 


formaliter  vel  virtualiter,  ad  praxim  ordinantur.  Si 
ad  Dei  cognitionem,  in  qua  aeterna  beatitudo  con¬ 
sistit,  praxim  objicias  ulterius  ordinari,  respondet 
Scotus  aeternam  beatitudinem  potius  in  Dei  amore 
practico  quam  in  Dei  cognitione  speculativa  con¬ 
sistere. 

Varro,  Scoti  magister,  theologiam  nostram  vult 
esse  contemplativam,  ASgidius  affectivam,  quasi 
mediam  inter  speculativam  et  practicam ;  medium 
illud  communiter  displicet  :  omnes  enim  nullam 
aliam  scientiam  admittunt  nisi  speculativam  et 
practicam,  quse  per  finem  discernuntur,  cum  primae 
sit  finis  veritas,  secundae  opus. 

Henricus  a  Gandavo  theologiam  nostram  tenet 
esse  speculativam,  eo  quod  a  beatis,  revelata  facie 
gloriam  Dei  speculantibus,  maxime  possidetur. 

Franciscus  Mayronis  e.t  Scotorellus  inter  theolo¬ 
giam  necessariorum,  ut  Deus,  Trinitas,  etc.,  et 
theologiam  contingentium  distinguunt.  Juxta  illos, 
in  omni  intellectu  creato  theologia  necessariorum 
esset  practica,  quia  in  ea  omnis  notitia  prior  praxi, 
conformis  est  volitioni  recta;  ad  quam  ordinatur; 
unde  volitio  recta  hujus  tlieologhe  finis  est.  — 
Theologia  vero  contingentium,  juxta  Scotorellum, 
in  se  speculativa  ex  objecto  esset,  quia  contingen¬ 
tia  ex  se  ante  voluntatem  determinata  non  sunt, 
nec  ideo  aliquam  determinationem  praxis  ostendere 
possunt;  ex  voluntate  niliilhominus  intellectum  ad 
notitiam  praxis  determinante  theologia  contingen¬ 
tium  in  intellectu  practico  practica  fit  per  accidens. 

Notandum  est  Scotistas  ad  interiorem  voluntatis 
operationem,  seu  dilectionem,  praxim  extendere  : 
sic  Richardus. 


SUMMA  THEOLOGICA. 


ARTICULUS  Y. 

Utrum  sit  dignior  aliis  scientiis. 

Ad  quintum  sic  proceditur.  1.  Yidetur 
quod  sacra  doctrina  non  sit  dignior  aliis 
scientiis.  Certitudo  enim  pertinet  ad  digni¬ 
tatem  scientia?.  Sed  aliae  scientiae,  de  quarum 
principiis  dubitari  non  potest,  videntur  esse 
certiores  sacra  doctrina,  cujus  principia, 
scilicet  articuli  fidei,  dubitationem  recipiunt. 
Aliae  igitur  scientiae  videntur  ista  digniores. 

2.  Praeterea,  inferioris  scientiae  est  a  supe¬ 
riori  accipere,  sicut  musicus  ab  arithmetico. 
Sed  sacra  doctrina  accipit  aliquid  a  philoso¬ 
phicis  disciplinis ;  dicit  enim  Ilieron.,  in 
Ep.  lxx  ad  Magnum,  oratorem  urbis  Romee, 
coi.  667,  §  4,  t.  1,  quod  «  doctores  antiqui 
in  tantum  philosophorum  doctrinis  atque 
sententiis  suos  resarciunt1 *  libros,  ut  nescias 
quid  in  illis  prius  admirari  debeas,  eru¬ 
ditionem  saeculi,  an  scientiam  Scriptura¬ 
rum.  »  Ergo  sacra  doctrina  est  inferior  aliis 
scientiis. 

Sed  contra  est  quod  aliae  scientiae  dicuntur 
ancillae  hujus,  Prov.,  ix,  3  :  Misit  ancillas 
suas  vocare *  ad  arcem  (a). 

Respondeo  dicendum,  quod,  cum  ista 
scientia  quantum  ad  aliquid  sit  speculativa 
et  practica,  omnes  alias  transcendit  tam  spe¬ 
culativas,  quam  practicas.  Speculativarum 
enim  scientiarum  una  altera  dignior  dicitur 
tum  propter  certitudinem,  tum  propter  di¬ 
gnitatem  materiae.  Et  quantum  ad  utrum 
que  haec  scientia  alias  speculativas  scientias 
excedit.  Secundum  certitudinem  quidem, 
quia  aliae  scientiae  certitudinem  habent  ex 
naturali  lumine  rationis  humanae,  quae  po- 
'v  test  errare ;  haec  autem  certitudinem  habet 
ex  lumine  divinae  scientiae,  quae  decipi  non 
potest.  Secundum  dignitatem  vero  materiae, 
quia  ista  scientia  est  principaliter  de  his  quae 
sua  altitudine  rationem  transcendunt.  Aliae 
vero  scientiae  considerant  ea  tantum  quae 
rationi  subduntur.  Practicarum  vero  scien¬ 

1  Parm.  :  «  resperserunt.  » 

J'  s  Sic  codd.  —  In  Parm.  :  «  ultimiorem,  »  ast  non 
loquitur  S.  Thomas  de  scientia  practica  dignissima 
sed  de  digniore ;  porro  dignior  est  qu®  ad  ulterio¬ 
rem  finem  ordinatur. 

3  Ita  codex  Alcan.  AI.  :  Quae  ad  ulteriorem  finem 

non  ordinatur;  item  :  Quae  ad  altiorem  finem  ordi¬ 

natur.  —  4  AI.,  debilitate.  —  5 6  AI.  ex  necessario.  — 

6  AI.,  deest  scientiae. 

(a)  Septuaginta  interpretes  non  ancillas,  sed  servos 


tiarum  illa  dignior  est  quae  ad  ulteriorem 
finem  ordinatur3,  sicut  civilis  militari.  Nam 
bonum  exercitus  ad  bonum  civitatis  ordina¬ 
tur.  Finis  autem  hujus  doctrinae,  in  quantum 
est  practica,  est  beatitudo  aeterna,  ad  quam 
sicut  ad  ultimum  finem  ordinantur  omnes 
alii  fines  scientiarum  practicarum.  Unde 
manifestum  est  secundum  omnem  modum 
eam  digniorem  esse  aliis. 

Ad  primum  ergo  dicendum,  quod  nihil 
prohibet  id  quod  est  certius  secundum  na¬ 
turam  esse  quoad  nos  minus  certum  propter 
debilitatem 4  intellectus  nostri,  «  qui  se  habet 
ad  manifestissima  naturae  sicut  oculus  noc¬ 
tuae  ad  lumen  solis,  »  sicut  dicitur  in  II  Me- 
taphys.  Unde  dubitatio  quae  accidit  in  ali¬ 
quibus  circa  articulos  fidei,  non  est  propter 
incertitudinem  rei,  sed  propter  debilitatem 
intellectus  humani.  Et  tamen  minimum 
quod  potest  haberi  de  cognitione  rerum 
altissimarum  desiderabilius  est  quam  cer¬ 
tissima  cognitio  quae  habetur  de  minimis 
rebus,  ut  dicitur  in  XI  De  animal.,  lib.  r, 
de  Partibus  animalium,  cap.  v,  in  prine. 

Ad  secundum  dicendum,  quod  haec  scien¬ 
tia  accipere  potest  aliquid  a  philosophicis 
disciplinis,  non  quod  ex  necessitate3  eis 
indigeat,  sed  ad  majorem  manifestationem 
eorum  quae  in  hac  scientia  traduntur.  Non 
enim  accipit  sua  principia  ab  aliis  scientiis, 
sed  immediate  a  Deo  per  revelationem.  Et 
ideo  non  accipit  ab  aliis  scientiis  tanquam  a 
superioribus,  sed  utitur  eis  tanquam  infe¬ 
rioribus  et  ancillis ;  sicut  architectonicae  (b) 
utuntur  subministrantibus,  et  civilis  mili¬ 
tari.  Et  hoc  ipsum  quod  sic  utitur  eis  non 
est  propter  defectum  vel  insufficientiam  ejus,, 
sed  propter  defectum  intellectus  nostri,  qui 
ex  his  quae  per  naturalem  rationem,  ex  qua 
procedunt  aliae  scientiae  °,  cognoscuntur,  fa¬ 
cilius  manuducitur  in  ea  quae  sunt  supra 
rationem,  quae  in  hac  scientia  traduntur. 

Conclusio.  —  Sacra  doctrina  est  omnibus  scien¬ 
tiis  simpliciter  dignissima,  altioris  existens  ordi¬ 
nis  :  ut  speculativa  omnes  speculativas  excedit,  et 
omnes  practicas,  ut  practica  (c). 

habent,  textusque  intelligitur  non  de  scientiis,  sed 
de  apostolis ;  Beda  interpretationem  gr®c®  ac  vo¬ 
cem  latinae  versionis  retinens,  apostolos,  quasi  des¬ 
picabiles  et  infirmos,  ancillas  vocari  dicit. 

(b)  Arcliitectonic®  qu®  ad  architectum  pertinent; 
porro,  ut  Plato,  libro  De  regno,  dicit,  architectus 
magno  ministerio  non  utitur,  sed  utentibus  pr®- 
sidet. 

(c)  Theologi  bene  concordant  in  hoc  puncto.  Qui¬ 
dam  tamen  Scotist®,  theologiam  nostram  fidem* 


7 


QUiEST.  I,  ART.  YI. 


ARTICULUS  YI. 

Utrum  sit  sopientia. 

Ad  sextum  sic  proceditur.  1 .  Videtur  quod 
liaec  doctrina  non  sit  sapientia.  Nulla  enim 
doctrina  quae  supponit  sua  principia  aliunde, 
digna  est  nomine  sapientiae,  quia  «  sapien¬ 
tis  est  ordinare,  »  et  non  ordinari,  I  Metaph., 
c.  xi,  in  procem.  Sed  haec  doctrina  supponit 
principia  sua  aliunde,  ut  ex  dictis  patet. 
Ergo  haec  doctrina  non  est  sapientia. 

2.  Praeterea,  ad  sapientiam  pertinet  pro¬ 
bare  principia  aliarum  scientiarum ;  unde 
et  caput  dicitur  scientiarum,  ut  YI  Ethic. 
patet,  cap.  vn,  paulo  a  prine.  Sed  haec  doc¬ 
trina  non  probat  principia  aliarum  scientia¬ 
rum.  Ergo  non  est  sapientia. 

3.  Praeterea,  haec  doctrina  per  studium 
acquiritur ;  sapientia  autem  per  infusionem 
habetur;  unde  inter  septem  dona  Spiritus 
sancti  connumeratur,  ut  patet  Isa.,  xi.  Ergo 
haec  doctrina  non  est  sapientia. 

Sed  contra  est  quod  dicitur  Deuler.,  iv,  G, 
3-  in  principio  legis  :  Heec  est  nostra  *  sapientia 
et  intellectus  coram  populis. 

Respondeo  dicendum,  quod  haec  doctrina 
maxime  sapientia  est  inter  omnes  sapientias 
humanas,  non  quidem  in  aliquo  genere 
tantum,  sed  simpliciter.  Cum  enim  sapientis 
sit  ordinare,  et  judicare,  judicium  autem 
per  altiorem  causam  de  inferioribus  habea¬ 
tur;  ille  sapiens  dicitur  in  unoquoque  ge¬ 
nere  qui  considerat  causam  altissimam  illius 
generis ;  sicut  in  genere  aedificii  artifex  qui 
disponit  formam  domus  dicitur  sapiens  et 
architecton  respectu  inferiorum  artificum 
qui  dolant  lapides  vel  parant  caementum 
unde  dicitur  I  Cor.,  m,  10  :  Ut  sapiens 
architector* ,  fundamentum  posui.  Et  rur¬ 
sus  in  genere  totius  humanae  vitae  prudens 
sapiens  dicitur,  inquantum  ordinat  huma¬ 
nos  actus  ad  debitum  finem;  unde  dicitur 
Prov.,  x,  23  :  Sapientia  est  viro  pruden- 

non  scientiam,  esse  contenduat-Billuart  vero,  quoad 
certitudinem  scientiae  theologicae,  certitudinem  in  se 
a  certitudine  relative  ad  nos  secernit,  quia,  inquit, 
certitudo  in  se  major  est  in  theologia  quam  in  aliis 
scientiis,  et  certitudo  relative  ad  nos  minor  propter 
minorem  theologiae  quam  aliarum  scientiarum  in¬ 
tellectui  nostro  connaturalitatem. 

Ex  hoc  articulo  Lutherum  asserentem  omnes 
scientias  speculativas  errores  esse  refelle.  Error  est 
ipsa  Lutheri  adsertio,  sive  scientiae  speculativae  in 
se  spectentur,  sive  Ecclesiae  theologia,  quae  secun¬ 
dum  D.  Thomam  scientia  est  magis,  speculativa 


tia.  Ille  igitur  qui  considerat  simpliciter 
altissimam  causam  totius  universi ,  qua?. 

Deus  est,  maxime  sapiens  dicitur ;  unde  et 
sapientia  dicitur  esse  divinorum  cognitio,  ut 
patet  per  Augustinum,  De  Trin.,  lib.  XII, 
cap.  xiv,  coi.  1009,  t.  8.  Sacra  autem  doc¬ 
trina  propriissime  determinat  de  Deo  secun¬ 
dum  quod  est  altissima  causa;  quia  non 
solum  quantum  ad  illud  quod  est  per  crea¬ 
turas  cognoscibile,  quod  philosophi  cogno¬ 
verunt,  ut  dicitur  Itom.,  i,  19  :  Quod  notum 
est  Dei  manifestum  est  illis*;  sed  etiam  •  ;n  illis. 
quantum  ad  id  quod  notum  est  sibi  soli  do 
se  ipso,  et  aliis  per  revelationem  communi¬ 
catum.  Unde  sacra  doctrina  maxime  dicitur 
sapientia. 

Ad  primum  ergo  dicendum,  quod  sacra 
doctrina  non  supponit  sua  principia  ab  ali¬ 
qua  scientia  humana,  sed  ascientia  divina, 
a  qua,  sicut  a  summa  sapientia,  omnis 
nostra  cognitio  ordinatur. 

Ad  secundum  dicendum,  quod  aliarum 
scientiarum  principia  vel  sunt  per  se  nota 
et  probari  non  possunt,  vel  per  aliquam  ra¬ 
tionem  naturalem  probantur  in  una2  alia 
scientia.  Propria  autem  hujus  scientiae  co¬ 
gnitio  est  quae  est  per  revelationem,  non 
autem  qua?  est  per  naturalem  rationem.  Et 
ideo  non  pertinet  ad  eam  probare  principia 
aliarum  scientiarum,  sed  solum  judicare  de 
eis.  Quidquid  enim  in  aliis  scientiis  inveni¬ 
tur  veritati  hujus  doctrinae3  repugnans  to¬ 
tum  condemnatur  ut  falsum.  Unde  dici¬ 
tur  II  Cor.,  x,  A  :  Consilia  destruentes ,  et 
omnem  altitudinem  extollentem  se  adversus 
scientiam  Dei. 

Ad  tertium  dicendum,  quod,  cum  judi¬ 
cium  ad  sapientem  pertineat,  secundum  du¬ 
plicem  modum  judicandi  dupliciter  sapientia 
accipitur.  Contingit  enim  aliquem  judicare 
uno  modo  per  modum  inclinationis  :  sicut 
qui  habet  habitum  virtutis,  recte  judicat  de 
his  quae  sunt  secundum  virtutem  agenda, 
inquantum  ad  illa  inclinatur ;  unde  et  in 

quam  practica,  in  Ecclesia  spectetur,  sive  etiam 
eadem  theologia  spectetur  in  nobis.  Forsitan  in 
nobis  veritate  impermixta  non  clarescet,  sed  nec 
propterea  in  nobis  ipsa  scientia  theologica  judicio 
sapientum  erit  error.  Arnoldus  quoque,  ac  Biblislaj 
haud  aliter  philosophicas  omnes  scientias  vel  re¬ 
probant,  vel  saltem  contemnunt :  quis  sanse  mentis 
ista  deliramenta  laudaret? 

1  Parm. : «  dolant  ligna  vel  parant  lapides.  »  — 

*  Parm.  :«  in  aliqua  alia.  » — 3  Parm.  :  «  Hujus 
scientiae.  » 

X  Ethic .,  c.  v,  parum  ante  fin.,  et  lib.  III, 
cap.  iv,  dicitur,  quod  «  virtuosus  est  men¬ 
sura  et  regula  actuum  humanorum.  »  Alio 
modo  per  modum  cognitionis,  sicut  aliquis 
instructus  in  scientia  morali  posset  judicare 
de  actibus  virtutis,  etiamsi  virtutem  non 
haberet.  Primus  igitur  modus  judicandi  de 
rebus  divinis  perlinet  ad  sapientiam,  cjuse 
ponitur  donum  Spiritus  sancti,  secundum 
illud  I  Cor.  ii,  13  :  Spiritualis  homo  judicat 
omnia,  etc.;  et  Dionysius,  c.  11  De  div.  nom., 
§  9,  coi.  617,  t.  1,  dicit :  «  Ilierotheus  doctus 
est  non  solum  discens,  sed  et  patiens  divi¬ 
na  (a).  »  Secundus  autem  modus  judicandi 
pertinet  ad  hanc  doctrinam  secundum  quod 
per  studium  habetur,  licet  ejus  principia  ex 
revelatione  habeantur. 

Conclusio. —  Sacra  doctrina,  cum  de  Deo  de¬ 
terminet  ut  est  altissima  causa,  inter  omnes  sa¬ 
pientias  humanas,  non  solum  in  genere  aliquo,  sed 
simpliciter,  est  maxime  sapientia  (6). 

ARTICULUS  VII. 

Quid  sit  subjectum  ejus. 

Ad  septimum  sic  proceditur.  1.  Videtur 
quod  Deus  non  sit  subjectum  hujus  scientiae. 
In  qualibet  enim  scientia  oportet  supponere 
de  subjecto  quid  est,  secundum  Philoso¬ 
phum,  in  II  Posteriorum,  non  procul  a 
prine.;  sed  haec  scientia  non  supponit  de 

(a)  In  versione  Corderii,  quam  J.  P.  Migne  reim- 
pressit,  sic  legitur  :  «  Iste  non  discendo  tantum, 
verum  etiam  divina  patiendo,  assecutus.  »  Verba 
vero  a  D.  Tlioma  citata,  in  paraphrasi  Pachymerre 
habentur,  «  doctus  erat  non  solum  discens,  sed  et 
patiens  divina,  »  coi.  G74.  Notandum  est  quod  D. 
Thomas  non  una  eademque  versione  operum  S. 
Dionysii  Areopagitae  usus  est  :  librum  De  divinis 
nominibus  commentando ,  adhibuit  translationem 
circa  annum  1118  a  Joanne  Sarrasino,  abbate  S.  An- 
dreae  Vercellensi,  ordinis  Canonicorum  Regul.,  ador¬ 
natam;  huic  autem  in  aliorum  operum  S.  Dionysii 
citationibus  aliquando  praefert  antiquiorem  transla¬ 
tionem  a  Joanne  Scoto  Erigena,  jussu  regis  Caroli 
Calvi  factam;  ssepius  vero  sensum  tantum  reddit, 
vel  graeca  verba  consulens  accuratiore  ac  propria 
translatione  utitur. 

(i b )  D.  Thomas  theologiam  dicit  inter  omnes  sa¬ 
pientias  humanas  maxime  sapientiam  esse ;  Scotus 
et  alii  illam  veram  sapientiam,  et  potius  sapientiam 
quam  scientiam  esse  dicunt;  iidem  tamen,  ut  vi¬ 
dimus,  theologiam  magis  practicam  quam  specu¬ 
lativam  esse  contendunt.  Si  magis  practica  quam 
speculativa,  quomodo  ex  principiis  Aristotelis 
quem  in  philosophia  magistrum  Scotistae  sequun¬ 
tur,  theologia  sapientia  erit?  Aristoteles  enim  sa¬ 
pientiam  speculativam  esse  docet,  eo  quod  juxta 
Rlum  ultimus  finis  in  quem  sapientia  tendit,  reck» 


Deo  quid  est  :  dicit  enim  Damascenu., 
lib.  I  De  orth.  fid.,  c.  ii,  coi.  794, 1. 1  :  «  In 
Deo  quid  est,  dicere  impossibile  est(c). »  Ergo 
Deus  non  est  subjectum  hujus  scientiae. 

2.  Praeterea,  omnia  quae  determinantur 
in  aliqua  scientia  comprehenduntur  sub 
subjecto  illius  scientiae.  Sed  in  sacra  Scrip¬ 
tura  determinatur  de  multis  aliis  quam  de 
Deo,  puta  de  creaturis,  et  de  moribus  homi¬ 
num.  Ergo  Deus  non  est  subjectum  hujus 
scientiae. 

Sed  contra,  illud  est  subjectum  scientiae 
de  quo  principaliter  est  sermo  in  scientia. 
Sed  in  hac  scientia  principaliter  fit  sermo  de 
Deo ;  dicitur  enim  theologia,  quasi  sermo  de 
Deo.  Ergo  Deus  est  subjectum  hujus  scien¬ 
tiae. 

Respondeo  dicendum,  quod  Deus  est  sub¬ 
jectum  hujus  scientiae.  Sic  enim  se  habet 
subjectum  ad  scientiam,  sicut  objectum  ad 
potentiam  vel  habitum.  Proprie  autem  illud 
assignatur  objectum  alicujus  potentiae  vel 
habitus,  sub  cujus  ratione  omnia  referuntur 
ad  potentiam  vel  habitum;  sicut  homo  et 
lapis  referuntur  ad  visum  inquantum  sunt 
colorata ;  unde  coloratum  est  proprium  ob¬ 
jectum  visus.  Omnia  autem  tractantur  in 
sacra  doctrina  sub  ratione  Dei,  vel  quia 
sunt  ipse  Deus,  vel  quia  habent  ordinem  ad 
Deum  ut  ad  principium  et  finem.  Unde  se¬ 
quitur  quod  Deus  vere  sit  subjectum  hujus 

a  nobis,  etiam  absque  soientia  practica  amorem 
regulante ,  necessario  amaretur.  Aristotelem  in  hoc 
errasse  puncto  Scotistae  respondent,  asseverant- 
que  nos,  absque  scientia  practica,  recte  finem 
ultimum  non  necessario  diligere,  ideoque  sapien¬ 
tiam  indigere  practica. 

(c)  «  At  vero  quid  Dei  substantia  sit, . nec  sci¬ 

mus,  nec  dicere  possumus.  »  Et  c.  iv,  coi.  798 
«  Quid  (Deus)  secundum  essentiam  et  naturam  sit, 
nullo  prorsus  modo  comprehendi,  vel  etiam  cognosci 
potest.  »  Et  eodem  cap.,  coi.  799  :  «  De  Deo  impos¬ 
sibile  est,  quidnam  essentia  sua  ac  natura  sit  enun¬ 
tiare  »  Liber  De  orthodoxa  fide ,  primum  e  graeco  in 
latinam  linguam  a  Burgundione  Pisano,  Frederici 
imperatoris  praefecto,  saeculo  duodecimo,  redditus 
fuit.  Hujus  versione,  licet  imperfecta  et  omnino 
rudi,  usi  sunt  scholastici,  P.  Lombardus,  D.  Tho¬ 
mas,  caeterique  xm  et  xiv  saeculi  magistri.  An  qui¬ 
dem  D.  Thomas  translationem  Burgundionis  servi¬ 
liter  secutus  est,  an  potius,  suo  more,  versionem 
correxit,  sensumque  propriis  et  fidelioribus  verbis 
reddidit,  scire  placuisset  :  ad  manum  autem  non 
habetur  illa  translatio.  His  in  notis  refertur  versio 
a  Mich.  Lequien,  ord.  Frat.  Praed.,  ex  schedis  Franc. 
Combefisii,  ejusdem  ordinis,  et  anteriore  transla 
tione  Jacobi  Billii,  novis  cum  curis,  exarata  et  Pari 
siis  anno  1712  impressa,  quam  reproduxit  Migne,  in 
suo  cursu  Pairologix. 

scientiae.  Quod  etiam  manifestum  fit  ex  prin¬ 
cipiis  hujus  scientiae,  quae  sunt  articuli  fidei, 
quae  est  de  Deo.  Idem  autem  est  subjectum 
principiorum  et  totius  scientiae,  cum  tota 
scientia  virtute  contineatur  in  principiis. 

Quidam  vero  attendentes  ea 1  quae  in  ista 
scientia  tractantur,  et  non  ad  rationem  se¬ 
cundum  quam  considerantur,  assignaverunt 
aliter  materiam 2  hujus  scientiae ;  vel  res  et 
signa,  vel  opera  reparationis,  vel  totum 
Christum,  id  est,  caput  et  membra ;  de  om¬ 
nibus  enim  istis  tractatur  in  ista  scientia, 
sed  secundum  ordinem  ad  Deum. 

Ad  primum  ergo  dicendum,  quod,  licet 
de  Deo  non  possimus  scire  quid  est,  utimur 

1  Parm.  :  «  ad  ea.  »  —  2  Parm. : «  subjectum.  » 

(a)  Subjectum  de  quo  D.  Tkomas  in  hoc  articulo 
loquitur  subjectum  non  inhaesionis,  sed  considera¬ 
tionis  est.  Nosmetipsi  theologiae  nostrae  subjectum 
inhsesionis  sumus;  subjectum  considerationis  illud 
est  quod  theologiae  considerationi  subjicitur,  vel 
objicitur,  meliusque  vocaretur  objectum. 

Scientiae  cujuscumque  duplex  objectum,  formale 
scilicet  et  materiale  datur;  sed  in  eorum  diffini¬ 
tionibus  non  omnimodis  theologi  consentiunt. 

Ilenno,  v.  g.,  dicit  : 

Objectum  materiale  illud  est  quod  ita  considera¬ 
tur  ab  una  scientia,  ut  etiam  ab  alia  consideretur; 

Billuart  dicit  : 

Objectum  materiale  illud  est  quod  non  sui,  sed 
alterius  ratione  attingitur. 

Henno  dicit  : 

Objectum  formale  est  ratio  sub  qua  objectum 
materiale  consideratur ; 

Billuart  dicit  : 

Objectum  formale  illud  est  quod  ratione  sui 
attingitur,  ratione  vero  cujus  attinguntur  caetera. 

blenno  dicit  : 

Objectum  formale  in  formale  quod  et  formale 
propter  quod  dividitur ; 

Billuart  dicit  : 

Objectum  formale  in  formale  quod  et  formale  quo 
dispertitur. 

Henno  dicit : 

Formale  quod  illud  est  quod  omnes  scientiae 
cognitiones  terminat; 

Billuart  dicit  : 

Formale  quod  id  est  quod  attingitur  ratione  sui; 
unde  nihil  aliud  est  quam  ipsum  formale  objectum. 

Formale  per  quod  illud  est  quod  intellectum  ad 
considerationem  hujus  objecti  movet. 

Formale  quo  est  ratio  sub  qua  seu  accuratius 
ratio  qua ,  vel  aliter  id  mediante  quo  formale  quod 
attingitur. 

Nota  insuper  objectum  esse  adaequatum  aut 
inadaequatum,  primum  omnia,  alterum  non  omnia 
comprehendens. 

Ad  propositum  : 

I.  Juxta  Billuart,  objectum  materiale  et  adaequa- 
tum  theologice  omne  illud  est  quod  sub  divina 
revelatione  virtuali  et  mediata  cadit.  —  Hoc  Henno 
concedit,  sed  addit  quod  reductive  et  ultimate  objec¬ 
tum  materiale  theologiae  ipse  Deus  est;  quae  po- 


ART.  VII. 

tamen  in  hac  doctrina  effectu  ejus,  vel  na¬ 
turae  vel  gratiae,  loco  definitionis,  ad  ea  quae 
de  Deo  in  hac  doctrina  considerantur ;  sicut 
et  in  quibusdam  scientiis  philosophicis  de¬ 
monstratur  aliquid  de  causa  per  effectum, 
accipiendo  effectum  loco  definitionis  causae. 

Ad  secundum  dicendum,  quod  omnia  alia 
quae  determinantur  in  sacra  Scriptura  com¬ 
prehenduntur  sub  Deo,  non  ut  partes  vel 
.species  et  accidentia,  sed  ut  ordinata  aliqua¬ 
liter  ad  ipsum. 

Conclusio.  —  Cum  omnia  quae  tractantur  in  sa¬ 
cra  doctrina  considerentur  sub  ratione  deitatis  per 
revelationem  cognoscibilis,  Deus  est  illius  subjec¬ 
tum  (a). 

sitio  nobis  omnino  falsa  esse  videtur,  si  quidem, 
completis  reductionibus  quibuscumque,  remanet 
tamen  Deum  theologiae  objectum  materiale  uni¬ 
cum  non  esse.  Rectius  Henno  Deum  theologiae 
primarium  objectum  appellat. 

II.  Juxta  Billuart  et  Henno,  theologiae  objectum 
formale  quod  est  Deus  sub  ratione  deitatis ;  sed 
addit  Henno  :  non  tamen  adaequatum,  nisi  reduc¬ 
tive.  Ad  quid  addit  talia  Henno  definiens  objectum 
formale  quod  illud  quod  omnes  scientiae  hujus 
cognitiones  terminat  ?  Nonne  Deus  ipse  sub  ratione 
deitatis  omnes  terminat  theologiae  nostrae  cogni¬ 
tiones? 

III.  Juxta  Henno,  objectum  formale  propter  quod 
remotum  est  vel  proximum,  et  hae  locutiones  de 
facili  capiuntur;  remotum  nihil  aliud  est  quam 
divina  in  revelando  veracitas;  proximum  a  con¬ 
nexione  in  praemissis  contenta  medii  cum  extremis 
non  differt. 

IV.  Juxta  Billuart,  objectum  formale  quo  reve¬ 
latio  est  divina,  non  quidem  immediata,  sed  me¬ 
diata,  seu  per  vim  luminis  naturalis  conclusiones 
ex  revelatione  immediata  deducentis  scientifice 
cognita. 

Scotus  idem  ac  D.  Tliomas  theologiae  subjectum 
vel  objectum  assignat;  sed  quorumdam  aliorum 
veterum  inspice  discrepantias  : 

Theologiae  subjectum  est. 

Juxta  Hugonem :  —Christus  in  quantum  Christus; 

Varronem  :  —  Deus  ratione  qua  bonus ; 

Albertum  Magnum  :  —  Revelabile  vel  cre¬ 
dibile  ; 

ffSgidium  :  —  Deus  in  quantum  glorifica¬ 
tor  et  salvator ; 

Henricum  a  Gandavo  :  —  Deus  sub  ra¬ 
tione  entis  infiniti;  alias  etiam  discrepantias  et 
ipse  D.  Thomas  indicat,  et  notanter  commemorat 
volentes  theologiae  subjectum  esse  res  et  signa, 
signa  quae  ad  significationem  adhibentur,  res  quae 
non  ad  significationem  adhibentur,  et  secundum 
se  aliquid  sunt.  Noli  oblivisci  Patres  graecos  ali¬ 
quando  theologiam  vocare  scientiam  qupe  de  sola 
divinitate  tractat.  Theologiae  vocis  sensus  ille 
strictior  est  aetymologicus ;  ast,  ut  non  male  eru¬ 
ditissimus  P.  Perrone  advertit,  non  extra  aetymolo- 
gicum  latiorem  sensum  est  theologiam  diffinire  : 
Scientia  quse  de  Deo  agit ,  deque  iis  qux  ad  Deum 
quoquomodo  pertinent. 

ARTICULUS  VIII. 

Utrum  sit  argumentativa. 

Ad  octavum  sic  proceditur.  1.  Videtur 
quod  hajc  doctrina  non  sit  argumentativa. 
Dicit  enim  Ambrosius,  in  lib.  1  De  fide  ca- 
thol.,  c.  xiii,  §  84,  coi.  570,  t.  3  :  «  Tolle 
argumenta1  ubi  fides  quaeritur.  »  Sed  in  hac 
doctrina  praecipue  fides  quaeritur ;  unde  di¬ 
citur  Joan.,  xx,  31  :  Ihec  scripta  sunt  ut 
credatis.  Ergo  sacra  doctrina  non  est  argu¬ 
mentativa. 

2.  Praeterea,  si  sit  argumentativa,  aut  ar¬ 
gumentatur  ex  auctoritate,  aut  ex  ratione. 
Si  ex  auctoritate,  non  videtur  lioc  congruere 
ejus  dignitati;  nam  «  locus  ab  auctoritate 
est  infirmissimus,  »  secundum  Boetium,  ex 
Comm.  super  Topica  Cic.,  lib.  V,  coi.  1166, 
t.  2.  Si  autem  ex  ratione,  hoc  non  congruit 
ejus  fini ;  quia,  secundum  Gregorium,  Ilom. 
xxvi  in  Evang.,  coi.  1197,  t.  2,  «  fides  non 
habet  meritum,  ubi  humana  ratio  praebet 
experimentum.  »  Ergo  sacra  doctrina  non 
est  argumentativa. 

Sed  contra  est  quod  dicitur  ad  Tit.,  I,  9,  de 
episcopo  amplectente  eum  qui  secundum 
doctrinam  est  fidelem  sermonem,  ut  potens 
sit  exhortari  in  doctrina  sana ,  et  eos  qui 
con tradicunt  arguere . 

Piespondeo  dicendum,  quod,  sicut  aliae 
scientiae  non  argumentantur  ad  sua  principia 
probanda,  sed  ex  principiis  argumentantur 
ad  ostendendum  alia  in  ipsis  scientiis,  ita 
haec  doctrina  non  argumentatur  ad  sua  prin¬ 
cipia  probanda,  quae  sunt  articuli  fidei ;  sed 
ex  eis  procedit  ad  aliquid  ostendendum ;  si¬ 
cut  Apostolus,  I  ad  Cor.,  xv,  ex  resurrec¬ 
tione  Christi  argumentatur  ad  resurrectio¬ 
nem  communem  probandam.  Sed  tamen 
considerandum  est,  in  scientiis  philosophicis, 
quod  inferiores  scientiae  nec  probant  sua 
principia,  nec  contra  negantem  principia 
disputant,  sed  hoc  relinquunt  superiori 
scientiae;  suprema  vero  inter  eas,  scilicet 
metaphysica,  disputat  contra  negantem  sua 
principia,  si  adversarius  aliquid  concedit ;  si 
autem  nihil  concedit,  non  potest  cum  eo 
disputare ;  potest  tamen  solvere  rationes  ip¬ 
sius.  Unde  sacra  Scriptura,  cum  non  habeat 

1  «  Aufer  hinc  argumenta.  » 

1  Parm.  :  «  per  rationes.  » 

(a)  Sic  codd.  al.  :  «  Ratione.  »  Sed  in  argumento 
opponitur  rationi  auctoritas.  Unde  S.  Doctor  ia- 


superiorem,  disputat  cum  negante  sua  prin¬ 
cipia,  argumentando  quidem,  si  adversarius 
aliquid  concedat  eorum  quae  per  divinam  re¬ 
velationem  habentur  ;  sicut  per  auctoritates 
sacrae  doctrinae  disputamus  contra  haereti¬ 
cos,  et  per  unum  articulum  contra  negantes 
alium.  Si  vero  adversarius  nihil  credat  eo¬ 
rum  quae  divinitus  revelantur,  non  remanet 
amplius  via  ad  probandum  per  rationem  * 
articulos  fidei,  sed  ad  solvendum  rationes, 
si  quas  inducit  contra  fidem.  Cum  enim 
fides  infallibili  veritati  innitatur,  impossibile 
autem  sit  vero  demonstrari  contrarium,  ma¬ 
nifestum  est  probationes  quae  contra  fidem 
inducuntur  non  esse  demonstrationes,  sed 
solubilia  argumenta. 

Ad  primum  ergo  dicendum,  quod  licet  ar¬ 
gumenta  rationis  humanae  non  habeant  lo¬ 
cum  ad  probandum  quae  fidei  sunt,  tamen 
ex  articulis  fidei  haec  doctrina  ad  alia  argu¬ 
mentatur,  ut  dictum  est. 

Ad  secundum  dicendum,  quod  argumen¬ 
tari  ex  auctoritate  est  maxime  proprium 
hujus  doctrinae,  eo  quod  principia  hujus 
doctrinae  per  revelationem  habentur.  Et  sic 
oportet  quod  credatur  auctoritati  eorum 
quibus  revelatio  facta  est.  Nec  hoc  derogat 
dignitati  hujus  doctrinae;  nam,  licet  locus 
ab  auctoritate  quae  fundatur  super  revelatio¬ 
ne^)  humana  sit  infirmissimus,  locus  tamen 
ab  auctoritate  quae  fundatur  super  revela¬ 
tione  divina,  est  efficacissimus.  Utitur  tamen 
sacra  doctrina  etiam  ratione  humana,  non 
quidem  ad  probandum  fidem,  quia  per  hoc 
tolleretur  meritum  fidei,  sed  ad  manifestan¬ 
dum  aliqua  quae  traduntur  in  hac  doctrina. 
Cum  igitur  gratia  non  tollat  naturam  sed 
perficiat,  oportet  quod  naturalis  ratio  sub¬ 
serviat  fidei,  sicut  et  naturalis  inclinatio 
voluntatis  subsequitur  charitati.  Unde  et 
Apostolus  dicit,  II  ad  Cor.,  x,  5  :  In  captivi¬ 
tatem  redigentes  omnem  intellectum  in  oh - 
sequium  Christi.  Et  inde  est  quod  etiam 
auctoritatibus  philosophorum  sacra  doctrina, 
utitur,  ubi  per  rationem  naturalem  verita¬ 
tem  cognoscere  potuerunt,  sicut  Paulus, 
Act.,  xvn,  28,  inducit  verbum  Arati,  dicens  : 
Sicut  et  quidam  poetarum  vestrorum*  dixe¬ 
runt  :  Genus  Dei  sumus.  Sed  tamen  sacra 
doctrina  hujusmodi  auctoritatibus  utitur 
quasi  extraneis  argumentis  et  probabilibus. 

ter  auctoritatem  humanam  qute  super  revelatione 
humana  seu  declaratione  et  testimonio  hominum 
fundatur,  et  auctoritatem  divinam  distinguit. 

Auctoritatibus  autem  canonicae  Scripturae 
utitur  proprie  et  ex  necessitate  argumen¬ 
tando  ;  auctoritatibus  autem  aliorum  Docto¬ 
rum  Ecclesiae  quasi  argumentando  ex  pro¬ 
priis,  sed  probabiliter.  Innititur  enim  fides 
nostra  revelationi  Apostolis  et  Prophetis 
factae  qui  canonicos  libros  scripserunt,  non 
autem  revelationi,  si  qua  fuit,  aliis  Doctoribus 
factae.  Unde  dicit  Augustinus,  in  Epistolaad 
Hieronymum  lxxxii,  c.  i,  §  3,  coi.  277,  t.  2 : 
«  Solis  eis  Scripturarum  libris  qui 1  canonici 
appellantur  didici  hunc  timorem  honorem¬ 
que  deferre,  ut  nullum  auctorem  eorum  in 
scribendo  aliquid  errasse  firmissime  cre¬ 
dam.  Alios  autem  ita  lego  ut,  quantalibet 
sanctitate  doctrinaque  praepolleant,  non  ideo 
verum  putem  quod  ipsi  ita  senserunt  vel 
scripserunt.  » 

Conclusio.  —  Licet  sacra  doctrina,  sicut  aliae 
scientiae,  ad  sua  principia  probanda  non  argumen- 
tetur,  contra  tamen  negantes  illa  procedit;  vel  ex 
concessis  illos  redarguendo  vel  eorum  apparentes 
rationes  dissolvendo ;  ex  principiis  tamen  ad  con¬ 
clusiones  argumentatur  (a). 

ARTICULUS  IX. 

Utrum  uti  debeat  metaphoricis  vel 
symbolicis  locutionibus. 

Ad  nonum  sic  proceditur.  1 .  Videtur  quod 
sacra  doctrina  non  debeat  uti  metaphoris. 
Id  enim  quod  est  proprium  infimae  doctrinae 
non  videtur  competere  huic  scientiae,  quae 
inter  alias  tenet  locum  supremum,  ut  jam 
dictum  est.  Procedere  autem  per  simili tudi- 

1  «  Qui  jam  canonici  — nullum  eorum  auctorem 
scribendo— putem  quia  ipsi.  » 

*  Parm.  :  «  similitudine  corporalium.  » 

(a)  Felicianus  quidam  dixerat  in  fidei  disciplina 
rationibus  potius  quam  sacrae  Scripturae  auctorita¬ 
tibus  et  testimoniis  agendum  esse.  Bruckerus  vero 
eumdem  errorem  D.  Thomae  Aquinati  tribuere  vi¬ 
detur,  siquidem  de  illo  scripsit  :  «  Immodicus  pe¬ 
ripateticae  philosophiae  amor  virum  hunc  supersti¬ 
tioso  obsequio  philosopho  addictum  seduxit,  ut 
theologiae  vulneribus,  quae  praepostera  philosophiae 
commixtio  inflixerat,  nova  adderet  vulnera,  sicque 
sacram  doctrinam  vere  faceret  philosophicam, 
immo  gentilem.  »  Hislor.  erit,  philosoph.,  t.  III. 
Nostris  autem  temporibus  in  opere  gallico  cui 
titulus  :  de  la  Philosophie  scholastique ,  Bartholo- 
maeus  Haureau  D.  Thomam  ethicam  gentilem  as¬ 
sumpsisse  non  sine  incredibili  audacia  affirmat.  Ad 
refellendos  hos  omnes  et  consimiles,  quid  articulo 
isto  clarius  et  brevius?  «  Utitur  sacra  doctrina 
etiam  ratione  humana,  non  quidem  ad  probandum 
fidem,  sed  ad  manifestandum  aliqua  alia  quaj  tra¬ 


nes  varias  et  repraesentationes  est  proprium 
poeticae,  quae  est  infima  inter  omnes  doctri¬ 
nas.  Ergo  hujusmodi  similitudinibus  uti  non 
est  conveniens  huic  scientiae. 

2.  Praeterea,  haec  doctrina  videtur  esse  or¬ 
dinata  ad  veritatis  manifestationem ;  unde  et 
manifestatoribus  ejus  praemium  promittitur, 
Eccli.,  xxiv,  31  :  Qui  elucidant  me,  vitam 
seternam  habebunt.  Sed  per  hujusmodi  si¬ 
militudines  veritas  occultatur.  Non  igitur 
competit  huic  doctrinae  divina  tradere  sub 
similitudine  corporalium  rerum. 

3.  Praeterea,  quanto  aliquae  creaturae  sunt 
sublimiores  tanto  magis  ad  divinam  simili¬ 
tudinem  accedunt.  Si  igitur  aliquae  ex  crea¬ 
turis  transumerentur  ad  Deum,  tunc  opor¬ 
teret  talem  transumptionem  maxime  fieri 
ex  sublimioribus  creaturis,  et  non  ex  infi¬ 
mis;  quod  tamen  in  Scripturis  frequenter 
invenitur. 

Sed  contra  est  quod  dicitur  Ose.,  xii,  10  : 
Ego  visionem  multiplicavi,  et  in  manibus * 
Prophetarum  assimilatus  sum.  Tradere  au¬ 
tem  aliquid  sub  similitudine  est  metaphori- 
cum.  Ergo  ad  sacram  doctrinam  pertinet  uti 
metaphoris. 

Respondeo  dicendum,  quod  conveniens 
est  sacrae  Scripturae  divina  et  spiritualia  sub 
corporalium2  metaphoris  tradere.  Deus  enim 
omnibus  providet  secundum  quod  competit 
eorum  naturae.  Est  autem  naturale  homini 
ut  per  sensibilia  ad  intelligibilia  veniat;  quia 
omnis  nostra  cognitio  a  sensu  initium  habet. 
Unde  convenienter  in  sacra  doctrina  tra¬ 
duntur  nobis  spiritualia  sub  metaphoris  cor¬ 
poralium;  et  hoc  est  quod  dicit  Dionysius, 

duntur  in  hac  doctrina . Auctoritatibus  philoso¬ 
phorum  sacra  doctrina  utitur,  . quasi  extraneis 

argumentis,  et  probabilibus...  auctoritatibus  autem 
canonicae  Scripturae  proprie  ex  necessitate  argu¬ 
mentando  ;  auctoritatibus  autem  aliorum  doctorum 
Ecclesiae  quasi  arguendo  ex  propriis,  sed  probabili¬ 
ter.  Innititur  enim  fides  nostra  revelationi  apostolis 
et  prophetis  factae,  etc.  »  Advertendum  est  hic 
quod  quatuor  tantum  locos  theologicos  in  hoc 
passu  S.  Doctor  assignare  videatur,  quamvis  de¬ 
cem  numerandi  sint,  sex  scilicet  ultra  memora¬ 
tos  quatuor.  Sunt  etenim  loci  theologici  etiam 
traditio  apostolica,  Ecclesiae  catholicae  consuetudo, 
et  auctoritas,  concilii  cecumenici  diffinitio,  Sedis 
apostolicae  auctoritas,  alicujus  patris  aut  doctoris 
Ecclesiae  auctoritas,  historia  humana.  —  Francisco 
Henno  si  confidas,  quatuor  horum  locorum  pri¬ 
mos  sub  hac  voce  Scriptura  sacra  D.  Thomas  in¬ 
tendebat.  Quoad  rationem  humanam,  proprie  non 
est  locus  theologicus,  sicut  nec  ratio  naturalis,  nec 
philosophi,  licet  interdum  in  sacra  doctrina  adhi¬ 
beantur. 

i  cap.  Cxlestis  hierarcli.,  §  2,  coi.  122,  t.  1  : 
«  Impossibile  est  nobis  aliter  lucere  divinum 
radium,  nisi  varietate  sacrorum  velaminum 
circumvolatum 1 .  »  Convenit  etiam  s aeree 
Scriptura,  quae  communitur  omnibus  pro¬ 
ponitur,  secundum  illud  ad  Rom.,  i,  14  : 
Sapientibus  et  insipientibus  debitor  sum, 
ut  spiritualia  sub  similitudinibus  corpora¬ 
lium  proponantur,  ut  saltem  vel  sic  rudes 
eam  capiant,  qui  ad  intelligibilia  secundum 
se  capienda  non  sunt  idonei  (a). 

Ad  primum  ergo  dicendum,  quod  poetica2 
utitur  metaphoris  propter  repraesentationem : 
repraesentatio  enim  naturaliter  homini  de¬ 
lectabilis  est.  Sed  sacra  doctrina  utitur  me¬ 
taphoris  propter  necessitatem  et  utilitatem, 
sicut  jam  dictum  est. 

Ad  secundum  dicendum,  quod  radius  di¬ 
vinae  revelationis  non  destruitur  propter 
figuras  sensibiles  quibus  circumvelatur,  ut 
dicit  Dionysius,  cap.  ii  Cael.hierar.,  coi.  138, 
t.  1 ,  sed  remanet  in  sua  veritate,  ut  mentes, 
quibus  fit  revelatio,  non  permittantur  in  si¬ 
militudinibus  remanere,  sed  elevet  eas  ad  co¬ 
gnitionem  intelligibilium,  et,  per  eos  quibus 
revelatio  facta  est,  alii  etiam  circa  haec  in¬ 
struantur.  Unde  ea  quae  in  uno  loco  Scrip¬ 
tura  traduntur  sub  metaphoris  in  aliis  locis 
expressius  exponuntur.  Et  ipsa  etiam  occul¬ 
tatio  figurarum  utilis  est  ad  exercitium  stu¬ 
diosorum,  et  contra  irrisiones  infidelium; 
de  quibus  dicitur  Matth.,  vii,  6  :  Nolite 
sanctum  dare  canibus*. 

Ad  tertium  dicendum,  quod,  sicut  docet 
Dionysius,  cap  n  Cssl.  hierar.,  §  2,  coi.  138, 
139,  magis  est  conveniens  quod  divina  in 
Scripturis  tradantur  sub  figuris  vilium  cor¬ 
porum  quam  corporum  nobiliorum.  Et  hoc 
propter  tria.  Primo,  quia  propter  hoc  magis 
liberatur  humanus  animus  ab  errore.  Mani¬ 
festum  enim  apparet  quod  haec  secundum 
proprietatem  non  dicuntur  de  divinis;  quod 
posset  esse  dubium,  si  sub  figuris  nobiliorum 

<  Sic  ex  versione  Scoti  Erigenae.  Corderius  autem, 
apud  Migne  :  «  Neque  enim  potest  aliter  divino 
principalis  ille  radius  nobis  illucescere,  nisi  sacro¬ 
rum  varietate  operimentorum  anagogice  obvela- 
tus.  » 

*  AI.,  poeta.  —  3  Parm.  :  «  corporibus  nobilibus.  » 

4  «  Vocatur,  diligenter  eam  nosse  cupientibus, 
quadrifaria  traditur  :  secundum,  etc.  » 

(a)  In  maxima  disceptatione  positum  est  an  ge- 
numina  sint  opera  S.  Dionysio  Areopagitae  adserip- 
ta,  an  etiam  S.  Dionysius  ille  idem  sit  ac  S.  Dio¬ 
nysius  parisiensis  episcopus.  Hanc  controversiam 
pro  praesenti  dimittimus;  melius  enim  tractanda 


corporum  describerentur  divina,  maxime 
apud  illos  qui  nihil  aliud  a  corporibus  nobi¬ 
lius3  excogitare  noverunt.  Secundo,  quia  hic 
modus  convenientior  est  cognitioni  quam  de 
Deo  habemus  in  hac  vita.  Magis  enim  ma¬ 
nifestatur  nobis  de  ipso  quid  non  est  quam 
quid  est ;  et  ideo  similitudines  illorum  quse 
magis  elongantur  a  Deo  veriorem  nobis  fa¬ 
ciunt  aestimationem  quod  sit  supra  illud 
quod  de  Deo  dicimus  vel  cogitamus.  Tertio, 
quia  per  hujusmodi  divina  magis  occultan¬ 
tur  indignis. 

Conclusio.  —  Sacra  doctrina  cum  cunctis  homi¬ 
nibus  communiter  proponatur,  in  ea  metaphoris 
et  corporalibus  similitudinibus  divina  exponi 
maxime  conveniens  est. 

ARTICULUS  X. 

Utrum  sit  secundum  plures  sensus 
exponenda. 

Ad  decimum  sic  proceditur.  1.  Videtur 
quod  sacra  Scriptura  sub  una  littera  non 
habeat  plures  sensus,  qui  sunt  historicus 
vel  litteralis,  allegoricus,  tropologicus  sive 
moralis,  et  anagogicus.  Multiplicitas  enim 
sensuum  in  una  scriptura  parit  confusionem 
et  deceptionem,  et  tollit  argumentandi  fir¬ 
mitatem  ;  unde  ex  multiplicibus  propositio¬ 
nibus  non  procedit  argumentatio,  sed  se¬ 
cundum  hoc  aliquse  fallaciae  assignantur. 
Sacra  autem  Scriptura  debet  esse  efficax  ad 
ostendendam  veritatem  absque  omni  falla¬ 
cia.  Ergo  non  debent  in  ea  sub  una  littera 
plures  sensus  tradi. 

2.  Praeterea,  Augustinus  dicit  in  lib.  De 
utilitate  credendi,  cap.  ni,  coi.  68,  t.  8, 
quod  «  Scriptura  quae  Testamentum  vetus 
vocatur v  quadrifariam  traditur  scilicet  secun¬ 
dum  historiam,  secundum  aetiologiam,  se¬ 
cundum  analogiam,  secundum  allegoriam. » 
Quae  quidem  quatuor  a  quatuor  praedictis 

veniet,  cum  de  commentariis  D.  Tbomae  super 
quosdam  S.  Dionysii  libros  agetur. 

Ubi  invenerit  P.  Capponi  a  Porrecta  Judaeos 
Testamentum  Vetus  ubique  in  significatione  vocum 
propria  velle  exponere,  nescimus.  Fatemur  ipsum 
Christum  quibusdam  Judeeis  interpretationem  Scrip¬ 
turae  nimium  litteralem  exprobrasse,  cum  dixit  eis : 
Littera  occidit ,  spiritus  vivificat.  In  eumdem  errorem 
nonnullos  e  Christianis  incidisse  non  diffitemur. 
Ast  ex  hoc  non  sequitur  tales  sensum  metaphori- 
cum  omnino  rejecisse,  significationique  propriae 
vocum  semper  ac  pertinaciter  insensato  animo 
adhaesisse. 

omnino  videntur  aliena.  Non  igitur  videtur 
conveniens  quod  eadem  littera  sacrae  Scrip¬ 
turae  secundum  quatuor  sensus  praedictos 
exponatur. 

3.  Praeterea,  praeter  praedictos  sensus  in¬ 
venitur  sensus  parabolicus,  qui  inter  illos 
quatuor  non  continetur. 

Sed  contra  est  quod  dicit  Gregorius,  XX 
Moral.,  cap.  i,  coi.  433,  t.  2  :  «  Sacra  Scrip¬ 
tura’  omnes  scientias  ipso  locutionis  suce 
more  transcendit ;  quia  uno  eodemque  ser¬ 
mone,  dum  narrat  gestum,  prodit  myste¬ 
rium.  » 

Respondeo  dicendum,  quod  auctor  sacrae 
Scripturae  est  Deus,  in  cujus  potestate  est  ut 
non  solum  voces  ad  significandum  accom¬ 
modet,  quod  etiam  homo  facere  potest,  sed 
etiam  res  ipsas.  Et  ideo,  cum  in  omnibus 
scientiis  voces  significent,  hoc  habet  pro¬ 
prium  ista  scientia  quod  ipsae  res  significatae 
per  voces  etiam  significant  aliquid.  Illa  ergo 
prima  significatio  qua  voces  significant  res 
pertinet  ad  primum  sensum,  qui  est  sensus 
historicus  vel  litteralis.  Illa  vero  significatio 
qua  res  significatae  per  voces  iterum  res 
alias  significant,  dicitur  sensus  spiritualis, 
qui  super  litteralem  fundatur,  et  eum  sup¬ 
ponit  (a). 

Hic  autem  sensus  spiritualis  trifariam  di¬ 

1  «  Scientias  omnes  atque  doctrinas  ipso  etiam, 
etc.  » 

2  Sic  codd.  al.  :  «  In  iis  quee  Christum  signifi¬ 
cant.  »  Sed,  ni  fallimur,  hic  agitur  de  his  qui, 
ut  Christi  figurse,  per  Christum  significant,  v.  g. 
Adam,  Noe,  Abraham,  Isaac,  Jacob ,  Joseph, 
Moyses,  Samson  et  alii  quam  plurimi.  Item  Agnus 
paschalis,  etc. 

(a)  Sensus  Scripturae  sacrae  generatim  dividitur  in 
litteralem  seu  historicum,  et  mysticum  seu  spiri¬ 
tualem.  Quidam  tamen  recentiores,  inter  Catholicos 
etiam,  sed  non  absque  magna  audacia,  sensum 
mysticum  vel  excludere  videntur,  vel  aperte  exclu¬ 
dunt. 

Aliqui  nihilominus  ex  ipsis  duplicem  Scripturae 
sensum,  immediatum  scilicet  seu  litteralem,  et 
mediatum  seu  symholicum  retinent.  Haee  Protes¬ 
tandum  inventa  redolent,  qui  fundamentum  suae 
theologiae  grammaticam  ponunt. 

Sensus  litteralis  dicit  id  quod  directe  Spiritus 
sanctus  exprimere  voluit,  et  grammaticalis  vel 
metaphoricus  est. 

Sensus  mysticus  id  dicit  quod  Spiritus  sanctus 
mediate  et  oblique  exprimere  intendit,  et  est  ana¬ 
gogicus,  allegoricus  et  tropologicus  seu  moralis. 
Allegoricus  fidei,  anagogicus  spei,  tropologicus 
charitali  respondet.  Sub  nomine  allegorici  et  ana¬ 
gogicus  et  tropologicus  comprehendi  possent.  Prae¬ 
ter  illos  sensus,  auctores  accommodatitium  et  pa- 
rabolicum  agnoscunt :  accommoda titius  non  Spiritus 


viditur.  Sicut  enim  aicit  Apostolus  ad  Ilebr., 
x,  i.  Lex  vetus  figura  est  novse  legis;  «et 
ipsa  nova  lex,  »  ut  dicit  Dionysius,  in  Eccles. 
liierar.,  cap.  v,  §  2,  coi.  502,  «  est  figura 
futurae  gloriae.  »  In  nova  etiam  lege  ea  quae 
in  capite  gesta  sunt  sunt  signa  eorum  quae 
nos  agere  debemus.  Secundum  ergo  quod 
ea  quae  sunt  veteris  legis  significant  ea  quae 
sunt  novae  legis,  est  sensus  allegoricus ;  se¬ 
cundum  vero  quod  ea  quae  in  Christo  sunt 
facta,  vel  in  his1 2  qui  per  Christum  signifi¬ 
cant,  sunt  signa  eorum  quae  nos  agere  de¬ 
fiemus,  est  sensus  moralis;  prout  vero  si¬ 
gnificant  ea  quae  sunt  in  aeterna  gloria  est 
sensus  anagogicus.  Quia  vero  sensus  litte¬ 
ralis  est  quem  auctor  intendit,  auctor  autem 
sacrae  Scripturae  Deus  est,  qui  omnia  simul 
suo  intellectu  comprehendit ;  «  Non  est  in¬ 
conveniens,  »  ut  dicit  Augustinus,  XII  Con- 
fess.,  cap.  xvm,  etc.,  coi.  835,  t.  i,  «  si 
etiam  secundum  litteralem  sensum  in  una 
littera  Scripturae  plures  sint  sensus.  » 

Ad  primum  ergo  dicendum,  quod  multi¬ 
plicitas  horum  sensuum  non  facit  aequivo- 
cationem,  aut  aliam  speciem  multiplicitatis ; 
quia,  sicut  jam  dictum  est,  isti  non  multi¬ 
plicantur  propter  hoc  quod  una  vox  multa 
significet,  sed  quia  ipsae  res  significatae  per 
voces  aliarum  rerum  possunt  esse  signa. 

sancti  sed  hominis  sensus  est;  parabolicus  ad 
metaphoricum  pertinet.  Porro  quidam  grammati¬ 
calem  proprium  et  metaphoricum  translatum,  vo¬ 
cant.  Mystico  litteralis  prioritate,  certitudine,  effi¬ 
cacia  argumentativa ,  et  generalitate ;  litterali 
mysticus  dignitate,  intentione  Spiritus  sancti,  et 
nobilitate  praevalet.  Argumentatio  regulariter  ex 
solo  litterali  fit ;  nil  obstat  tamen  quin  et  ex  mys¬ 
tico  per  aliam  Scripturam  sacram  vel  per  Eccle¬ 
siam  asserto  ac  determinato  procedat. 

An  vero  textus  unicus  plures  litterales  sensus 
patiatur?  Illud  S.  Augustinus,  S.  Thomas,  et 
romani  pontifices  multi  cum  aliis  communius 
theologis  catholicis  affirmant,  Lutherus  omnium 
primus,  et  post  ipsum  nonnulli  negant.  Prioris  et 
communioris  sententiae  patroni  textum  Isaite  : 
Generationem  ejus  quis  enarrabit?  in  exemplum 
allegant ;  hunc  enim  textum  de  duplici  generatione 
Christi,  temporali  scilicet  ac  aeterna  litterahter  in- 
telligunt. 

Nota  caute  SS.  Patres  aliquando  ly  mysticum 
usurpasse  non  ad  dividendum  sensum  litteralem 
contra  sensum  mysticum,  sed  ad  dividendum  sen¬ 
sum  litteralem  jam  clarum  et  manifestatum  contra 
sensum  litteralem  adhuc  absconditum  et  occultum. 
Nam  obscura  secundum  litteralem  quoque  sensum 
sacra  Scriptura  esse  potest  et  est  interdum,  quid¬ 
quid  asserant  XVicletTus  et  Lutherus  sibimetipsis 
in  hoc  aperte  mentientes. 

Et  ita  etiam  nulla  confusio  sequitur  in 
sacra  Scriptura,  cum  omnes  sensus  funden¬ 
tur  super  unum,  scilicet  litteralem,  ex  quo 
solo  potest  trahi  argumentum,  non  ex  iis 
qua?  secundum  allegoriam  dicuntur,  ut  dicit 
Augustinus,  in  Epist.  xliii  cont.  Vincentium 
Donatistam ,  coi.  334,  t.  2.  Non  tamen  ex 
hoc  aliquid  deperit  sacra?.  Scripturae,  quia 
nihil  sub  spirituali  sensu  continetur  fidei 
necessarium  quod  Scriptura  per  litteralem 
sensum  alicubi  manifeste  non  tradat. 

Ad  secundum  dicendum,  quod  tria  illa,  sci¬ 
licet  historia,  a?tiologia,  analogia,  ad  unum 
litteralem  sensum  pertinent ;  nam  historia 
est,  ut  ipse  Augustinus  exponit,  ubi  supra, 
cum  simpliciter  aliquid  proponitur :  aetiologia 
vero,  cum  causa  dicti  assignatur,  sicut  cum 
Dominus  assignavit  causam  quare  Moyses 
permisit  licentiam  repudiandi  uxores,  scili¬ 
cet  propter  duritiam  cordis  ipsorum,  Matth., 
xix.  Analogia  vero  est  cum  veritas  unius 
Scripturae  ostenditur  veritati  alterius  non 
repugnare.  Sola  autem  allegoria  inter  illa 
quatuor  pro  tribus  spiritualibus  sensibus 
ponitur,  sicut  et  Hugo  de  Sancto  Victore  sub 
sensu  allegorico  etiam  anagogicum  compre¬ 
hendit,  ponens  in  IV  suarum  Sententiarum , 
coi.  184,  t.  4,  solum  tres  sensus,  scilicet 
historicum,  allegoricum  et  tropologicum. 

Ad  tertium  dicendum,  quod  sensus  para 
holicus  sub  litterali  continetur;  nam  per 
voces  significatur  aliquid  proprie  et  aliquid 
figurate.  Nec  est  litteralis  sensus  ipsa  figura, 
sed  id  quod  est  figuratum.  Non  enim,  cum 
Scriptura  nominat  Dei  bracilium,  est  litte¬ 
ralis  sensus  quod  in  Deo  sit  membrum  hu¬ 
jusmodi  corporale,  sed  id  quod  per  hoc 
membrum  significatur,  scilicet  virtus  opera¬ 
ti  va ;  in  quo  patet  quod  sensui  litterali  sacrae 
Scripturae  nunquam  potest  subesse  falsum. 

Conclusio.  —  Cum  sacrae  Scripturae  auctor  Deus 
sit ,  qui  omnia  simul  suo  intellectu  comprehendit, 
ea  ipsa  doctrina  sub  una  littera  plures  sensus 
liabet ;  litteralem  multiplicem,  spiritualem  tripli¬ 
cem  ,  videlicet  allegoricum ,  moralem  et  anago¬ 
gicum. 


(a)  «  Nemo  mortalium  est,  cui  non  hoc  ab  eo  na¬ 
turaliter  insitum  sit,  ut  Deum  esse  cognoscat, »  et 


QUESTIO  II. 

AN  DEUS  SIT 

(Et  tria  quaeruntur.) 

Quia  igitur  principalis  intentio  hujus  sa¬ 
crae  doctrinae  est  Dei  cognitionem  tradere, 
et  non  solum  secundum  quod  in  se  est,  sed 
etiam  secundum  quod  est  principium  rerum 
et  finis  earum,  et  specialiter  rationalis  crea¬ 
tura?,  ut  ex  dictis  est  manifestum ;  ad  hiuus 
doctrinae  expositionem  intendentes  :  1°  trac¬ 
tabimus  de  Deo ;  2°  de  motu  rationalis  crea¬ 
tura?  in  Deum;  3°  de  Christo,  qui,  secundum 
quod  homo,  via  est  nobis  tendendi  in  Deum. 

Consideratio  autem  de  Deo  tripartita  erit  : 
1°  namque  considerabimus  ea  quae  pertinent 
ad  essentiam  divinam ;  2°  ea  quae  pertinent 
ad  distinctionem  personarum ;  39  ea  quae 
pertinent  ad  processum  creaturarum  ab 
ipso. 

Circa  essentiam  vero  divinam,  1°  conside¬ 
randum  est,  an  Deus  sit ;  2°  quomodo  sit, 
vel  potius  quomodo  non  sit ;  3°  consideran¬ 
dum  erit  de  his  quae  ad  operationem  ipsius 
pertinent,  scilicet  de  scientia,  de  voluntate 
et  potentia. 

Circa  primum  quaeruntur  tria  :  1°  utrum 
Deum  esse  sit  per  se  notum ;  2°  utrum  sit 
demonstrabile ;  3°  An  Deus  sit. 

ARTICULUS  PRIMUS. 

Utrum  Deum  esse  sit  per  se  notum. 

Ad  primum  sic  proceditur.  1.  Videtur 
quod  Deum  esse  sit  per  se  notum.  Illa  enim 
nobis  dicuntur  per  se  nota  quorum  cognitio 
nobis  naturaliter  inest,  sicut  patet  de  primis 
principiis.  Sed,  sicut  dicit  Damascenus,  lib.  I 
De  fitle  orthod.,  cap.  i,  coi.  790,  t.  4,  «  om¬ 
nibus  cognitio  existendi  Deum  naturaliter 
est  inserta  ( a ).  »  Ergo  Deum  esse  est  per  se 
notum. 

2.  Praeterea,  illa  dicuntur  esse  per  se  nota 
qua?  statim,  cognitis  terminis,  cognoscun¬ 
tur  :  quod  Philosophus  attribuit  primis  de¬ 
monstrationum  principiis,  in  1  Post.,  cap.  ii. 
Scito  enim  quid  est  totum  et  quid  est  pars, 
statim  scitur  quod  omne  totum  majus  est 
sua  parte.  Sed  intellecto  quid  significet  hoc 

c.  iii,  coi.  794,  «  insitum  nobis  a  natura  est,  ut 
Deum  esse  noscamus.  » 

nomen  Deus,  statim  habetur,  quod  Deus  est. 
Significatur  enim  hoc  nomine  ici  quo  majus 
significari  non  potest  :  majus  autem  est 
quod  est  in  re  et  intellectu,  quam  quod  est 
in  intellectu  tantum  :  unde,  cum,  intellecto 
lioc  nomine  Deus,  statim  sit  in  intellectu, 
sequitur  etiam  quod  sit  in  re.  Ergo  Deum 
esse  est  per  se  notum. 

3.  Prceterea,  veritatem  esse  est  per  se  no¬ 
tum  ;  quia  qui  negat  veritatem  esse,  conce¬ 
dit  veritatem  non 1  esse  :  si  enim  veritas  non 
est,  verum  est  veritatem  non  esse ;  si  autem 
est  aliquid  verum,  oportet  quod  veritas  sit. 
Deus  autem  est  ipsa  veritas;  Joan.,  xiv,  6  : 
Ego  sum  via ,  veritas *  et  vita.  Ergo  Deum 
esse  est  per  se  notum. 

Sed  contra  nullus  potest  cogitare  opposi¬ 
tum  ejus  quod  est  per  se  notum,  ut  patet 
per  Philosophum,  in  IY  Metaphys.,  text.  9, 
et  I  Post.,  text.  ult.,  ad  med.  illius,  et  text.  5, 
circa  fin.,  circa  prima  demonstrationis  prin¬ 
cipia.  Cogitari  autem  potest  oppositum  ejus 
quod  est  Deum  esse,  secundum  illud  Ps.  lii, 
1  :  Dixit  insipiens  in  corde  suo  :  Non  est 
Deus.  Ergo  Deum  esse  non  est  per  se 
notum.  o, 

Respondeo  dicendum,  quod  contingit  ali¬ 
quid  esse  per  se  notum  dupliciter.  Uno 
modo  secundum  se  et  non  quoad  nos,  alio 
modo  secundum  se  et  quoad  nos.  Ex  hoc 
enim  aliqua  propositio  est  per  se  nota,  quia 
praedicatum  includitur  in  ratione  subjecti, 
ut  :  Homo  est  animal ;  nam  animal  est  de 
Satione  hominis.  Si  igitur  notum  sit  omni- 

1  Al. : «  Concedit  veritatem  esse. »  Sed  cod.  habent : 
«  veritatem  non  esse,  »  sicut  et  parmensis  quae, 
juxta  nos,  si  pro  teste  primam  partem  . Summas  theolo¬ 
gica;  retinemus,  cseteris  editionibus  est  accuratior. 

1  Liber  An  bonum  sit  omne  quod  est,  vel  Quomodo 
subslantise  in  eo  quod  sint  bonse  sint ,  solet  inscribi 
De  hebdomadibus,  ob  prima  verba  :  Postulas  ut  ex 
hebdomadibus  nostris. 

(a)  Propositio  qualiscumque  dupliciter  potest  esse 
per  se  nota  :  1°  quoad  se;  2°  quoad  nos.  —  Scotus 
tamen  et  Scotistae  divisionem  hanc  rejiciunt,  quia, 
juxta  ipsos,  non  a  cognitione  nostra,  sed  a  cognos- 
cibilitale  per  se,  id  est,  a  natura  terminorum  per 
se  evidentium  ratio  per  se  noti  petitur.  Discrimen 
illud  inter  Thomam  et  Scolum  de  nomine  esse  vide¬ 
tur,  et  hoc  Henno  fatetur,  qui  ideo  D.  Thomae  divi¬ 
sionem  retinet.  Quaeritur  utrum  haec  propositio,  Deus 
est,  per  se  nota  sit  et  quoad  se  et  quoad  nos  ?  Paulo 
aliter  Honoratus  Tournely  quaestionem  proponit; 
petit  enim  utrum  innatam  Dei  notionem  habeamus, 
vel  utrum  absque  discursu,  quemadmodum  prima 
principia  intelligimus,  affirmationem  illam,  Deus 
est,  intelligamus.  Thomas  et  Thomistoe,  Scotus  et 
plerique  Scotistae  negative  respondent.  Franciscus 
a  Mayronis  et  Scotorellus  inter  intellectus  nostros 


bus  de  praedicato  et  de  subjecto  quid  sit, 
propositio  illa  erit  omnibus  per  se  nota; 
sicut  patet  in  primis  demonstrationum  prin¬ 
cipiis,  quorum  termini  sunt  quaedam  com¬ 
munia  quae  nullus  ignorat,  ut  ens  et  non 
ens,  totum  et  pars,  et  similia.  Si  autem 
apud  aliquos  notum  non  sit  de  praedicato  et 
subjecto  quid  sit ;  propositio  quidem,  quan¬ 
tum  in  se  est  et  per  se  erit  nota,  non  tamen 
apud  illos  qui  praedicatum  et  subjectum  pro¬ 
positionis  ignorant.  «  Et  ideo  contingit,  »  ut 
dicit  Boetius,  in  lib.  De  hebd r.%  coi.  1311, 
t.  2,  quod  quaedam  sunt  communes  animi 
conceptiones  et  per  se  notae  apud  sapientes 
tantum,  ut  incorporalia  in  loco  non  esse. 
Dico  ergo  quod  haec  propositio,  Deus  est, 
quantum  in  se  est,  per  se  nota  est;  quia 
praedicatum  est  idem  subjecto.  Deus  enim  est 
suum  esse,  ut  infra  patebit.  Sed  quia  {a)  nos 
non  scimus  de  Deo  quid  est,  non  est  nobis 
per  se  nota,  sed  indiget  demonstrari  per  ea 
quae  sunt  magis  nota  quoad  nos  et  minus 
nota  secundum  naturam,  scilicet  per  effec¬ 
tus  ( b ) . 

Ad  primum  ergo  dicendum,  quod  cognos¬ 
cere  Deum  esse,  in  aliquo  communi  sub 
quadam  confusione,  est  nobis  naturaliter  in¬ 
sertum,  in  quantum  scilicet  Deus  est  hominis 
beatitudo ;  homo  enim  naturaliter  desiderat 
beatitudinem ;  et  quod  naturaliter  desidera¬ 
tur  ab  homine  naturaliter  cognoscitur  ab 
eodem.  Sed  hoc  non  est  simpliciter  cognos¬ 
cere  Deum  esse,  sicut  cognoscere  venientem 
non  est  cognoscere  Petrum,  quamvis  sit  Pe- 

in  statu  praesenti,  intellectusque  intuitive  videntes 
de  quibus  hic  non  agitur,  rationabiliter  distinguunt, 
intellectibusque  intuitive  videntibus  affirmationem 
Deus  est  per  se  notam  esse  asserunt.  —  Tournely 
vero  et  Witasse  ad  propositum  affirmative  respon¬ 
dent,  magno  numero  Patrum  testimonia  conge¬ 
rentes.  Ast  locuti  sunt  Patres  vel  de  cognitione 
Dei  in  aliquo  communi,  sub  confusa  quadam  ra¬ 
tione  beatitudinis,  ut  eos  Scotorellus  et  Richardus 
explanant;  vel,  ut  non  improbat  ipse  Tournely,  de 
cognitione  Dei  facili,  per  discursum  scilicet  omni¬ 
bus  pervium  ac  promptum ;  vel  tandem  de  cogni¬ 
tione  Dei  per  participationem,  in  quantum  Deus, 
quacumque  veritate  cognita,  aliquo  modo  cognos¬ 
citur.  Quomodo  aulem  tam  caeco  tramite  Witasse 
regionem  veritatis  excessit,  ut  universos  theologos 
tum  antiquos  cum  modernos,  tum  catholicos  cum 
heterodoxos,  Socinianis  exceptis,  notionem  Dei  esse 
nobis  ingenitam  admisisse  affirmaret,  nescimus? 
Oblitusne  est  et  S.  Thomam,  theologorum  catho¬ 
licorum  principem ,  et  Thomistas ,  et  Scotum  et 
Scolistas  legere? 

(b)  «  Nos  non  scimus  de  Deo  quid  est  :  »  haec  ra¬ 
tio  est  Avicennae  negantis  Deum  esse  per  se  notum 
esse  quoad  nos. 

frus  venietis ;  multi  enim  perfectum  homi¬ 
nis  bonum,  quod  est  beatitudo,  existimant 
divitias  :  quidam  voluptates,  quidam  autem 
aliquid  aliud. 

Ad  secundum  dicendum,  quod  forte  ille 
qui  audit  lioc  nomen  «  Deus  »  non  intelligit 
significari  aliquid  quo  majus  cogitari  non 
possit,  cum  quidam  crediderint  Deum  esse 
corpus.  Dato  autem  quod  quilibet  intel ligat 
hoc  nomine  «  Deus  »  significari  hoc  quod  dici¬ 
tur,  scilicet  id  quo  majus 'cogitari  non  po¬ 
test  ;  non  tamen  propter  hoc  sequitur,  quod 
intelligat  id  quod  significatur  per  nomen 
esse  in  rerum  natura,  sed  in  apprehensione 
intellectus  tantum.  Nec  potest  argui  quod 
sit  in  re,  nisi  daretur  quod  sit  in  re  aliquid 
quo  majus  cogitari  non  potest;  quod  non 
est  datum  a  ponentibus  Deum  non  esse  (e). 

Ad  tertium  dicendum,  quod  veritatem 
esse,  in  communi,  est  per  se  notum ;  sed 
primam  veritatem  esse,  hoc  non  est  per  se 
notum  quoad  nos. 

Conclusio.  —  Cum  Deus  sit  suum  esse,  et  quid¬ 
nam  sit  nos  lateat,  hsec  propositio,  Deus  est,  per 
se  nota  secundum  se  est ,  licet  non  quoad  nos. 

ARTICULUS  II. 

Utrum  Deum  esse  sit  demonstrabile. 

Ad  secundum  sic  proceditur.  1.  Yidetur 
quod  Deum  esse  non  sit  demonstrabile.  Deum 
enim  esse  est  articulus  fidei.  Sed  ea  quse 
sunt  fidei  non  sunt  demonstrabilia,  quia  de¬ 
monstratio  facit  scire,  fides  autem  de  non 
apparentibus  est,  ut  palet  per  Apostolum  ad 
Hebraeos,  xi.  Ergo  Deum  esse  non  est  de¬ 
monstrabile. 

(a)  Argumentum  istud,  quod  in  hodiernis  scholis 
nimis  viget  sub  nomine  argumenti  ontologici,  pri¬ 
mus  omnium  edidit  S.  Anselmus  Cantuariensis; 
illud  postea  Cartesius  suum  fecit.  Quibusdam  autem 
Scotistis  non  satis  displicet,  quamvis  ex  ipso  Deum 
esse  quoad  nos  per  se  notum  absque  discursu  in¬ 
ferre  renuant  prudenter;  si  enim,  inquiunt,  res  ita 
se  haberet,  nonne  ad  probandam  Dei  existentiam 
integrum  Anselmus  tractatum  composuisset?  Sanc¬ 
tus  vero  Thomas  quem  Thomistae  more  suo  se¬ 
quuntur  argumentum  ontologicum  Anselmi  repro¬ 
bat,  optime  quidem ;  nam,  ens  majus  omni  ente 
excogitabili  concipis,  num  conceptus  tuus  tale  ens 
a  possibilitate  ad  realitatem  transire  facit?  Chinue- 
ram  concipis,  num  cliimseree  conceptus  tuus  dat 
existentiam?  Frustra  replicares  conceptui  chi- 
irnerae  conceptum  hujus  entis  assimilari  non  posse, 
quia,  ut  plusquam  gratuito  dicis,  cliimaerae  con¬ 
ceptus  absque  chimaerae  existentia  in  mente  mea 
generari  posse  intelligitur,  ast  nullo  modo  con¬ 
ceptus  hujus  entis  quod  necessario  ens  infinitum 


2.  Praeterea,  medium  demonstrationis  est 
quod  quid  est.  Sed  do  Deo  non  possumus* 
scire  quid  est,  sed  solum  quid  non  est,  uti 
dicit  Damascenus,  lib.  I  De  orthod.  fide,, 
cap.  iv,  coi.  798,  t.  1.  Ergo  non  possumus' 
demonstrare  Deum  esse.. 

3.  Praeterea,  si  demonstraretur  Deum  esse,, 
hoc  non  esset  nisi  ex  effectibus  ejus.  Sedi 
effectus  ejus  non  sunt  proportionati  ei,  cum' 
ipso  sit  infinitus,  et  effectus  finiti;  finiti  au¬ 
tem  ad  infinitum  non  est  proportio.  Cumi 
ergo  causa  non  possit  demonstrari  per  effec¬ 
tum  sibi  non  proportionatum,  videtur  quod’ 
Deum  esse  non  possit  demonstrari.. 

Sed  contra  est  quod  Apostolus  dicit:  ad'. 
Rom.,  i,  20  :  Invisibilia  Dei,  per  ea  quee:- 
facta  sunt,  intellecta  conspiciuntur.  Sed.  hoc? 
non  esset,  nisi  per  ea  quae  facta  sunt,  posseti 
demonstrari  Deum  esse ;  primum  enim  quod: 
oportet  intelligi  de  aliquo,  est,  an  sit. 

Respondeo  dicendum,  quod  duplex  est  de¬ 
monstratio.  Una  quae  est  per  causam,  et  di¬ 
citur  «  propter  quid ,  »  et  haec  est  per  priora 
simpliciter;  alia  est  per  effectum,  et  dicitur 
demonstratio  «  quia,  »  et  haec  est  per  ea  quae 
sunt  priora  quoad  nos.  Cum  enim  effectus 
aliquis  nobis  est  manifestior  quam  sua  causa, 
per  effectum  procedimus  ad  cognitionem 
causae.  Ex  quolibet  autem  effectu  potest  de¬ 
monstrari  propriam  causam  ejus  esse,  si 
tamen  effectus  sint  magis  noti  quoad  nos ; 
quia  cum  effectus  dependeant  a  causa,  po¬ 
sito  effectu,  necesse  est  causam  praeexistere. 
Unde  Deum  esse  secundum  quod  non  est 
per  se  notum  quoad  nos,  demonstrabile  est 
per  effectus  nobis  notos  (b). 

Ad  primum  ergo  dicendum,  quod  Deum 

est;  errat  qui  talia  putat;  etenim  conceptus  tuus 
hujus  entis  nil  aliud  est  quam  idea  negativa  infiniti 
quie  in  mente  mea  ex  finitorum  existentia  genera¬ 
tur;  video  namque  in  finitis  perfectiones  quasdam 
limitibus  non  carentes ;  mens  mea,  suppressis  limi¬ 
tibus  omnibus,  in  unum  perfectiones  omnes  con¬ 
gerit,  sicque,  eodem  modo  ac  chimaexae  conceptum, 
entis  omni  ente  excogitabili  majoris,  seu  entis 
infiniti  conceptum  sibi  flngtt;  quo  pacto  de  tali 
fictione  ad  hujus  entis  existentiam  legitime  con¬ 
cluderes  ? 

(b)  Ultra  demonstrationem  propter  quid  seu  a 
priori ,  et  demonstrationem  quia  seu  a  posteriori , 
tertiam  demonstrationis  speciem  qme  duabus  pri¬ 
mis,  scilicet  a  priori  et  a  posteriori  in  unum  coactis, 
constat,  quamque  vocant  demonstrationem  a  si- 
mullaneo,  aliqui  logici  novatores  praedicant.  Inven¬ 
tum  istud  D.  Thomas  ignoravit,  nec  nos  tamen 
omnino  respuendum  arbitramur,  licet  juxta  docto- 
ris  nostri  sensum  per  solam  demonstrationem  a 
posteriori  existentiam  Dei  certis  argumentis  stabi- 

esso,  et  alia  hujusmodi,  qua?  per  rationem 
naturalem  nota  possunt  esse  de  Reo,  ut  di¬ 
citur  Rom.,  i,  non  sunt  articuli  fidei,  sed 
praeambula  ad  articulos.  Sic  enim  fides  pras- 
supponit  cognitionem  naturalem,  sicut  gra¬ 
tia  naturam  et  ut  perfectio  perfectibile ;  nihil 
tamen  prohibet  id  quod  per  se  demonstrabile 
est  et  scibile,  ab  aliquo  accipi  ut  credibile, 
qui  demonstrationem  non  capit. 

Ad  secundum  dicendum,  quod,  cum  de¬ 
monstratur  causa  per  effectum,  necesse  est 
uti  effectu  loco  definitionis  causae  ad  pro¬ 
bandum  causam  esse  :  et  hoc  maxime  con¬ 
tingit  in  Reo,  quia,  ad  probandum  aliquid 
esse,  necesse  est  accipere  pro  medio  quid 
significet  nomen,  non  autem  quod  quid  est, 
quia  quaestio  «  quid  est  »  sequitur  quaestio¬ 
nem  «  an  est. »  Nomina 1  autem  imponuntur 
ab  effectibus,  ut  postea  ostendetur,  unde, 
demonstrando  Reum  esse  per  effectum,  acci¬ 
pere  possumus  pro  medio  quid  significet  hoc 
nomen  Reus. 

Ad  tertium  dicendum,  quod  per  effectus 
non  proportionatos  causae  non  potest  per¬ 
fecta  cognitio  de  causa  haberi,  sed  tamen  ex 
quocumque  effectu  potest  manifeste  nobis2 
demonstrari  causam  esse,  ut  dictum  est,  et 
sic  ex  effectibus  Rei  potest  demonstrari 
Reum  esse,  licet  per  eos  non  perfecte  possi¬ 
mus  eum  cognoscere  secundum  suam  essen¬ 
tiam3. 

liri  posse  credamus.  Nonnulli  vero,  sive  fluentis, 
sive  jam  -effluxorum  saeculorum,  nullam  stricte 
talem  de  existentia  Dei  demonstrationem  adstrui 
posse  contendunt  :  sic  tempore  P.  Nicolai,  auctor 
libri  cui  titulus  :  Anahjsis  divinae  Providentiae,  auc¬ 
toresque  quarumdam  thesium  propalabant  quod 
Quantumcumque  clament  creaturae  Deum  esse,  sua¬ 
dent  non  probant ,  eo  quod  problematicx  tantum 
probationes  ex  earum  aspectu  sumi  possint.  Huic 
imprudentiae,  quam  impium  dogma  P.  Nicolai  ap¬ 
pellat,  quidam  hodierni ,  scientiis  mathematicis 
nimium  tribuentes,  probatis  etiam  in  operibus,  fa¬ 
vere  videntur.  Alii  autem,  F.  Lamennais  et  Bau- 
tain,  qui  seae  retractavit,  antesignanis,  existentiam 
Dei  sola  fide,  et  ex  revelatione  de  qua  nos  humani 
generis  auctoritas  indubios  facit,  esse  tenendam 
atque  credendam  docuerunt  :  hos  sancta  Sedes 
aposlolica  damnavit. 

1  Nomina  non  omnia  sed  qusedam  imponuntur 
etiam  creaturis  ex  effectibus,  quia  creaturas  etiam 
ssepe  saepius  ex  effectibus  cognoscimus. 

4  Ai.  :  «  Ex  quocumque  effectu  manifesto  nobis, 
etc.  » 

3  Si  sic  proprius  effectus  est  illius  causae  ut  alte¬ 
rius  esse  non  possit.  —  Nicolai. 

(a)  Nomine  Dei  veniebat  olim  etiam  apud  ipsos 
atheos  substantia  qusedam  intelligens,  summe  ac 
infinite  in  omni  genere  perfecta,  quam  quidem 

I. 


Conclusio.  —  Deum  esse,  quamvis  non  a  priori, 
a  posteriori  tamen  demonstrari  potest ,  ex  aliquo 
ejus  notiori  nobis  effectu. 

ARTICULUS  III. 

Utrum  Deus  sit. 

Ad  tertium  sic  proceditur.  1.  Videtur  quod 
Reus  non  sit.  Quia  si  unum  contrariorum 
fuerit  infinitum,  totaliter  destrueret  aliud. 
Sed  hoc  intelligitur  in  hoc  nomine  Deus, 
quod  sit  quoddam  bonum  infinitum.  Si  ergo 
Reus  esset,  nullum  malum  inveniretur.  In¬ 
venitur  autem  malum  in  mundo.  Ergo  Reus 
non  est. 

2.  Praeterea,  quod  potest  compleri  per 
pauciora  principia,  non  fit  per  plura.  Sed 
videtur  quod  omnia  quae  apparent  in  mundo, 
possunt  compleri  per  alia  principia,  suppo¬ 
sito  quod  Reus  non  sit ;  quia  ea  quae  sunt 
naturalia,  reducuntur  in  principium  quod  est 
natura ;  ea  vero  quae  sunt  a  proposito,  redu¬ 
cuntur  in  principium  quod  est  ratio  hu¬ 
mana,  vel  voluntas.  Nulla  igitur  necessitas 
est  ponere  Reum  esse. 

Sed  contra  est  quod  dicitur  Exocl.,  iii,  14, 
ex  persona  Rei :  Ego  sum  qui  sum. 

Respondeo  dicendum,  quod  Reum  esse, 
quinque  viis  probari  potest  (a) . 

Prima  et  manifestior  via  est  quae  sumi¬ 
tur  ex  parte  motus.  Certum  est  enim,  et 

isti  athei  impossibilem  in  re  esse  dicebant,  vel 
rerum  omnium  universitatem  esse  somniabant. 
Hodie  nonnulli  ex  allieis  nostris  nomine  Dei  nil 
aliud  nisi  ideam  'pure  subjectivam  designant,  ex 
qua  insania,  sicut  ex  atheismo  radicali,  facilis  au- 
totheismo  via  paratur.  Nos  autem  ad  significandum 
objectum  reale  quoddam,  substantiam  videlicet 
illam  intelligentem  et  in  omni  genere  infinite  per¬ 
fectam  de  qua  superius,  nomen  Dei  usurpamus; 
hujus  existentiam  contra  atheos  quinque  potissi¬ 
mum  rationibus  S.  Thomas  in  hoc  articulo  evin¬ 
cit.  Dirigitur  ergo  articulus  iste  contra  atheos 
qui  sunt  vel  speculativi  simpliciter,  vel  practic. 
simpliciter,  vel  speculativi  simul  et  practici.  Spe¬ 
culativi  sunt  vel  radicales,  vel  reductivi;  alheis- 
mum  radicales  apertissime  profitentur;  reductivi 
se  atheos  esse  negare  possunt,  ad  atheismum  ni¬ 
hilominus  regularum  logices  inflexibili  violentia 
reducuntur;  sic  nequaquam  positi vistse  atheismum 
evadunt.  Transeundo  notamus  quod  gentiles  olim 
atheos  vocarunt  etElhiopes  et  alios  quosdam,  quia, 
ut  refert  Strabo,  lib.  XVII,  simulacrorum  usum  ac 
cultum  non  admittebant,  et  Christianos,  quia  deo¬ 
rum  pluralitatem  deridebant. 

Porro  D.  Thomas  et  communiter  scholastici 
existentiam  Dei  non  a  priori  sed  a  posteriori  so¬ 
lummodo  demonstrabilem  esse  tenent.  D.  Thonne 
rationes  semper  ac  feliciter  venerabilis  adhibuit 

sensa  constat,  aliqua  moveri  in  hoc  mundo. 
Omne  autem  quod  movetur,  ab  alio  mo¬ 
vetur  :  nihil  enim  movetur  nisi  secundum 
quod  est  in  potentia  ad  illud  ad  quod  mo¬ 
vetur  :  movet  autem  aliquid,  secundum 
quod  est  actu ;  movere  enim  nihil  aliud 
est  quam  educere  aliquid  de  potentia  in 
actum.  De  potentia  autem  non  potest  ali¬ 
quid  reduci  in  actum  nisi  per  aliquod  ens 
actu ;  sicut  calidum  in  actu,  ut  ignis,  facit 
lignum  quod  est  calidum  in  potentia,  esse 
actu  calidum,  et  per  hoc  movet ,  et  alte¬ 
rat  ipsum.  Non  autem  possibile  est  quod 
idem  sit  simul  in  actu  et  in  potentia  se¬ 
cundum  idem ,  sed  solum  secundum  di- 
Versa ;  quod  enim  est  calidum  in  actu,  non 
potest  simul  esse  calidum  in  potentia,  sed 
est  simul  frigidum  in  potentia.  Impossibile 
est  ergo  quod  idem,  et  eodem  motu,  aliquid 
sit  movens,  et  motum,  vel  quod  moveat 
seipsum.  Oportet  ergo  omne  quod  move¬ 
tur  ab  alio  moveri.  Si  ergo  illud  a  quo  mo¬ 
vetur  moveatur,  oportet  et  ipsum  ab  alio 
moveri,  et  illud  ab  alio.  Hic  autem  non  est 
procedere  in  infinitum;  quia  sic  non  esset 
aliquod  primum  movens,  et  per  consequens 
nec  aliquod  aliud  movens;  quia  moventia 
secunda  non  movent  nisi  per  hoc  quod  sunt 
mota  a  primo  movente;  sicut  baculus  non 
movet,  nisi  per  hoc  quod  est  motus  a  manu. 
Ergo  necesse  est  devenire  ad  aliquod  pri- 


antiquitas;  illas  propterea  Scotista  quidam  imme¬ 
rito  floccifacit;  nec  doclor  Lherminier,  qui  eas 
tanquam  minus  solidas  traducit,  in  hoc  laudatur. 

Prima  altamen  per  primum  motorem  B.  Thomae 
demonstratio  scholasticis  a  pluribus,  et  praesertim 
a  Scotistis  non  paucis  omittitur. 

Secunda  per  causam  non  qualemcumque,  sed  effi¬ 
cientem,  omnibus  scholasticis  arridet.  Dicunt  enim 
post  Aristotelem  circulum  vel  processum  in  causis 
infinitum  esse  impossibilem. 

Tertiam  demonstrationem  divus  ipse  Thomas 
demonstrationem  ex  possibili  et  necessario  appellat; 
cum  demonstratione  quam  per  ens  necessarium 
nuncupant  aliquali  modo  convenit;  ast  illam  sua 
via  propria  D.  Thomas  insequitur.  Scotista  de 
quo  superius,  quamvis  sit  theologus  insignis,  de¬ 
monstrationem  existentiae  Dei  per  ens  necessarium 
ad  expugnandum  atlieismum  inefficacem  esse  ni¬ 
mis  ingenue  profitetur,  si  demonstrationem  hanc 
qualem  a  D.  Thoma  vulgatur  rejicere  intendat. 

Audi  theologum  istum  :  docet  Epicurus  mundum 
ratione  materiae  ens  necessarium,  perfectissimum 
et  independens  esse,  Deum  tamen  dan  negat...,  sed 
quid  inde?  Dum  materiam  suprema  perfectione, 
videlicet  intelligentia  carentem  vocat  ens  perfec¬ 
tissimum,  haliucinatur  Epicurus.  Loquitur  D.  Tho¬ 
mas  de  ente  necessario  non  habente  causam 


mum  movens,  quod  in  nullo  movetur;  et 
hoc  omnes  intelligunt  Deum. 

Secunda  via  est  ex  ratione  causae  effi¬ 
cientis.  Invenimus  enim  in  istis  sensibilibus 
esso  ordinem  causarum  efficientium  ;  nec 
tamen  invenitur,  nec  est  possibile,  quod  ali¬ 
quid  s:t  causa  efficiens  sui  ipsius;  quia  sic 
esset  prius  se  ipso,  quod  est  impossibile.  Non 
autem  est  possibile  quod  in  causis  efficien¬ 
tibus  procedatur  in  infinitum ;  quia  in  omni' 
bus  causis  efficientibus  ordinatis  primum 
est  causa  medii,  et  medium  est  causa  ultimi ; 
sive  media  sint  plura,  sive  unum  tantum. 
Remota  autem  causa,  removetur  effectus. 
Ergo  si  non  fuerit  primum  in  causis  efficien¬ 
tibus,  non  erit  ultimum,  nec  medium.  Sed 
si  procedatur  in  infinitum  in  causis  efficien¬ 
tibus,  non  erit  prima  causa  efficiens  ;  et  sic 
non  erit  nec  effectus  ultimus,  nec  causae 
efficientes  mediae ;  quod  patet  esse  falsum. 
Ergo  est  necesse  ponere  aliquam  causam 
efficientem  primam,  quam  omnes  Deum  no¬ 
minant. 

Tertia  via  est  sumpta  ex  possibili  et  ne¬ 
cessario;  quae  talis  est.  Invenimus  enim  in 
rebus  quaedam  quae  sunt  possibilia  esse  et 
non  esse  :  cum  quaedam  inveniantur  gene¬ 
rari  et  corrumpi,  et  per  consequens  possi¬ 
bilia  esse  et  non  esse.  Impossibile  est  autem 
omnia  quae  sunt  talia 1  esse  :  quia  quod  pos¬ 
sibile  est  non  esse,  quandoque  non  est.  Si 

necessitatis  aliunde,  vel  de  ente  necessario  in  omni 
genere  perfectionis  :  quod  Epicurus  mundo  sub  ra¬ 
tione  materiae  evidenter  concedere  nequit.  —  In 
tertia  demonstratione  D.  Thomae  possibile  idem 
est  ac  contingens. 

Quartam  demonstrationem  quam  ex  gradibus  qui 
inveniuntur  in  rebus  Doctor  sumit  Angelicus,  alii 
demonstrationem  per  viam  eminenlise  nominant. 
Sic  argumentatur  Augustinus,  De  civitate  Dei , 
lib.  VIII,  cap.  vi,  et  etiam  Anselmus,  Monolog., 
cap.  i ;  fit  enim,  eo  modo  intellectum,  rationabile 
argumentum  Anselmi  de  summo  bono  quo  majqp 
non  excogitatur. 

Ex  gubernatione  rerum  quinta  demonstratio  de¬ 
ducitur,  et  est  Boetii,  lib.  III  De  consol.,  pros.  xu. 
Inaniter  Athei  replicarent  actus  causarum  natura¬ 
lium  ex  necessitate  et  ex  inclinatione  naturae 
agentis  procedere ;  necessitas  haec,  inclinatio  haec 
naturae  agentis  operantis  propter  finem,  ut  dicit 
S.  Doctor,  unde,  nisi  ab  intelligentia  suprema, 
a  Deo  venit?  Sic  horologii  motus  a  necessitate 
quidem,  sed  a  necessitate  per  intelligentem  arti¬ 
ficem  imposita  procedunt. 

Non  desunt  aliae  existentiae  Dei  demonstrationes, 
sive  physicae,  sive  historicae,  sive  morales,  de  qui¬ 
bus  nobis  ex  proposito  nostro  tacendum. 

1  Non,  ut  in  antea  editis :  « talia  semper  esse. » 

'igitur  omnia  sunt  possibilia  non  esse,  ali¬ 
quando  nihil  fuit  in  rebus.  Sed  si  hoc  est 
verum,  etiam  nunc  nihil  esset  :  quia  quod 
non  est,  non  incipit  esse  nisi  per  aliquid 
quod  est.  Si  ergo  nihil  fuit  ens,  impossibile 
fuit  quod  aliquid  inciperet  esse  :  et  sic  modo 
nihil  esset;  quod  patet  esse  falsum.  Non 
ergo  omnia  entia  sunt  possibilia,  sed  opor¬ 
tet  aliquid  esse  necessarium  in  rebus.  Omne 
autem  necessarium  vel  habet  causam  suse 
necessitatis  aliunde,  vel  non  habet.  Non  est 
autem  possibile  quod  procedatur  in  infini¬ 
tum  in  necessariis  quae  habent  causam  suae 
necessitatis ;  sicut  nec  in  causis  efficientibus, 
ut  probatum  est.  Ergo  necesse  est  ponere 
aliquid  quod  est  per  se  necessarium,  non 
habens  causarn  necessitatis  aliunde,  sed 
quud  est  causa  necessitatis  aliis  (a). 

Quarta  via  sumitur  ex  gradibus  qui  in 
rebus  inveniuntur.  Invenitur  enim  in  rebus 
aliquid  magis  et  minus  bonum,  et  verum, 
et  nobile;  et  sic  de  aliis  hujusmodi.  Sed 
magis  et  minus  dicuntur  de  diversis,  secun¬ 
dum  quod  appropinquant  diversimode  ad 
aliquid  quod  maxime  est;  sicut  magis  cali¬ 
dum  est  quod  magis  appropinquat  maxime 
calido.  Est  igitur  aliquid  quod  est  verissi¬ 
mum,  et  optimum,  et  nobilissimum  ;  et  per 
consequens  maxime  ens.  Nam  quae  sunt 
maxime  vera,  sunt  maxime  entia,  ut  dicitur 
II  Metaphys.,  text.  4.  Quod  autem  dicitur 
maxime  tale  in  aliquo  genere,  est  causa 
omnium  quae  sunt  illius  generis ;  sicut  ignis, 
qui  est  maxime  calidus,  est  causa  omnium 
calidorum,  ut  in  eodem  libro  dicitur,  text. 
eod.  Ergo  est  aliquid  quod  est  causa  esse  et 
bonitatis,  et  cujuslibet  perfectionis  in  rebus 
omnibus  et  hoc  dicimus  JJeuin. 

Quinta  via  sumitur  ex  gubernatione  re¬ 
rum.  Videmus  enim  quod  aliqua  quae  cogni¬ 
tione  carent,  scilicet  corpora  naturalia,  ope¬ 
rantur  propter  unem;  quod  apparet  ex  hoc, 

1  AI.  :  «  Ut  consequantur,  »  sed  codd.,  «  et  conse¬ 
quuntur.  »  Non  enim  corpora  naturalia  operari 
possunt  ut  consequantur,  sed  operantur,  et  conse¬ 
quuntur. 

2  Codices  non  «  bonitatem  »  sed  «  beatitudi- 
nem  »  habent.  Non  enim  satis  diceret  vox<*bonitus» 
siquidem  et  de  polentia  Dei  loquitur  S.  Augus¬ 
tinus.  «  Bealitudo  »  et  bonitatem  et  potentiam  unico 
vocabulo  exprimit. 

(uj  Ilie  incaute  quidam  textui  D.  Thomae  addide¬ 
runt  :  «  Quod  omnes  dicunt  Deum.  »  Verba  illa  in 
vetustissimis  codicibus  non  inveniuntur,  et  bene; 
plures  enim  illud  ens  necessarium  dicunt  nihil 
.aliud  esse  quam  muudum  quem  falso  et  impie  pro 


quod  semper,  aut  frequentius  eodem  modo 
operantur,  et 1  consequuntur  id  quod  est 
optimum.  Unde  patet  quod  non  a  casu,  sed 
ex  intentione  perveniunt  ad  finem.  Ea  autem 
qum  non  habent  cognitionem,  non  tendunt 
in  finem  nisi  directa  ab  aliquo  cognoscente, 
et  intelligente ;  sicut  sagitta  a  sagittante. 
Ergo  est  aliquid  intelligens,  a  quo  omnes 
res  naturales  ordinantur  ad  finem;  et  hoc 
dicimus  Deum. 

Ad  primum  ergo  dicendum,  quod,  sicut  di¬ 
cit  Augustinus,  in  Enchir.,  cap.  xi,  coi.  236, 
t.  6  :  «  Deus  cum  summe  bonus  sit,  ullo 
modo  sineret  mali  aliquid  esse  in  operibus 
suis,  nisi  esset  adeo  omnipotens,  et  bonus, 
ut  bene  faceret  et  de  malo.  »  IIoc  ergo  ad 
infinitam  Dei  beatitudinem 2  pertinet,  ut  esse 
permittat  mala,  et  ex  eis  eliciat  bona. 

Ad  secundum  dicendum,  quod  cum  natura 
propter  determinatum  finem  operetur  ex  di¬ 
rectione  alicujus  superioris  agentis;  necesse 
est  ea  quae  a  natura  fiunt,  etiam  in  Deum 
reducere  sicut  in  primam  causam.  Similiter 
etiam  quae  ex  proposito  fiunt,  oportet  redu¬ 
cere  in  aliquam  altiorem  causam,  quae  non 
sit  ratio,  et  voluntas  humana;  quia  haec 
mutabilia  sunt,  et  dcfectibilia  :  oportet  autem 
omnia  mobilia  et  deficere  possibilia  reduci 
in  aliquod  primum  principium  immobile  et 
per  se  necessarium,  sicut  ostensum  est. 

Conclusio.  —  Necesse  est  in  rerum  natura  in¬ 
veniri  unum  primum  ens  immobile ,  primum 
efficiens ,  necessarium ,  non  ex  alio,  maxime  ens , 
bonum  et  optimum,  primum  gubernans  per  in¬ 
tellectum  et  omnium  finem;  qui  Deus  est. 

QUAESTIO  III. 

DE  SIMPLICITATE  DIVINA  (b). 

(Et  octo  quaeruntur.) 

Cognito  de  aliquo  an  sit,  inquirendum 
restat  quomodo  sit,  ut  sciatur  de  eo  quid 

Deo  habent  :  istos  in  quaestione  de  simplicitate 
Dei  Doctor  Angelicus  refellit. 

(b)  Differunt  unitas,  identitas,  simplicitas  :  divi- 
sioniseu  melius  multitudini  unitas,  distinctioni  iden¬ 
titas,  sed  compositioni  simplicitas  opponitur.  Porro 
sex  modis  tantum  compositio  fit  :  1°  ex  materia  et 
forma ;  2°  ex  partibus  quantitatis ;  3°  ex  essentia  et 
supposito ;  4°  ex  essentia  et  esse ;  5°  ex  genere  et 
differentia ;  6°  ex  subjecto  et  accidente. 

Nota  insuper  simplicitatem  aliam  ex  defectu, 
aliam  ex  actu  provenire;  prima  materiae  prinue, 
secunda  Deo  attribuitur.  Res  autem  simplex  in 
plures  conceptus  inadaequalos  potest  resolvi. 

sit.  Sed  quia  de  Deo  scire  non  possumus 
quid  sit  sed  quid  non  sit,  non  possumus 
considerare  de  Deo  quomodo  sit,  sed  potius 
quomodo  non  sit. 

1°  Ergo  considerandum  est  quomodo  non 
sit;  2°  quomodo  a  nobis  cognoscatur;  3°  quo¬ 
modo  nominetur. 

Potest  autem  ostendi  de  Deo  quomodo  non 
sit,  removendo  ab  eo  ea  quae  ei  non  conve¬ 
niunt,  utpote  compositionem,  motum  et  alia 
hujusmodi. 

1°  Ergo  inquiretur  de  simplicitate  ipsius, 
per  quam  removetur  ab  eo  compositio.  Et 
quia  simplicia  in  rebus  corporalibus  sunt 
imperfecta  et  partes ;  2°  inquiretur  de  per¬ 
fectione  ipsius ;  3°  de  infinitate  ejus ;  -4°  de 
immutabilitate;  5°  de  unitate. 

Circa  primum  quaeruntur  octo  :  1° 1  Utrum 
Deus  sit  corpus ;  2°  utrum  sit  in  eo  compo¬ 
sitio  forma*,  et  materiae ;  3°  utrum  sit  in  eo 
compositio  quidditatis  sive  essentiae  vel  na¬ 
turae,  et  subjecti ;  4°  utrum  sit  in  eo  compo¬ 
sitio  quae  est  ex  essentia  et  esse;  5°  utrum 
sit  in  eo  compositio  generis  et  differentiae ; 
6°  utrum  sit  in  eo  compositio  subjecti,  et  ac¬ 
cidentis;  7°  utrum  sit  quocumque  modo 
compositus,  vel  totaliter  simplex ;  8°  utrum 
veniat  in  compositionem  cum  aliis. 

ARTICULUS  PRIMUS. 

Utrum  Deus  sit  corpus. 

Ad  primum  sic  proceditur.  1.  Videtur 
quod  Deus  sit  corpus.  Corpus  enim  est  quod 
habet  trinam  dimensionem.  Sed  sacra  Scrip¬ 
tura  attribuit  Deo  trinam  dimensionem  : 
dicitur  enim  Job,  xi,  8  et  9  :  Excelsior  caelo 
est  et  quid  facies?  profundior  inferno,  et 
unde  cognosces?  longior  terra  mensura 
ejus,  et  latior  mari.  Ergo  Deus  est  corpus. 


2.  Praeterea,  omne  figuratum  est  corpus; 
cum  figura  sit  qualitas  circa  quantitatem. 
Sed  Deus  videtur  esse  figuratus,  cum  scrip¬ 
tum  sit,  Gen.,  i,  26  :  Faciamus  hominem  ad 
imaginem  et  similitudinem  nostram;  fi¬ 
gura  enim  imago  dicitur,  secundum  illud 
Hebr.,  i,  3  :  Cum  sit  splendor  gloriae,  et  fi¬ 
gura  substantiae  ejus,  id  est,  imago.  Ergo 
Deus  est  corpus. 

3.  Praeterea,  omne  qur.d  habet  partes  cor¬ 
poreas  est  corpus.  Sed  Scriptura  attribuit 
Deo  partes  corporeas;  dicitur  enim  Job,  xl, 
4  :  Si  habes  brachium  ut*  Deus,;  et  in 
Ps.  xxxiii,  16,  et  cxvii,  16  :  Oculi  Domini 
super  justos  ;  et :  Dextera  Domini  fecit  vir¬ 
tutem.  Ergo  Deus  est  corpus. 

4.  Praeterea,  situs  non  competit  nisi  cor¬ 
pori.  Sed  ea  quae  ad  situm  pertinent,  in 
Scripturis  dicuntur  de  Deo  :  dicitur  enim 
Isa.,  vi,  1  :  Vidi  Dominum  sedentem  ;  et 
Isa.,  m,  13  :  Stat  ad  judicandum  Dominus. 
Ergo  Deus  est  corpus. 

5.  Praeterea,  nihil  potest  esse  terminus  lo¬ 
calis  «  a  quo  »  vel  «  ad  quem  »  nisi  sit  corpus, 
vel  aliquid  corporeum.  Sed  Deus  in  Scriptura 
dicitur  esse  terminus  localis  ut  «  ad  quem,  » 
secundum  illud  Ps.  xxxiii,  6  :  Accedite  ad 
eum,  et  illuminamini;  ut  «  a  quo,  »  secun¬ 
dum  illud  Jerem.,  xvn,  13  :  Recedentes  a  te 
in  terra  scribentur.  Ergo  Deus  est  corpus. 

Sed  contra  est  quod  dicitur  Joan.,  iv,  24  : 
Spiritus  est  Deus. 

Respondeo  dicendum,  absolute  Deum  non 
esse  corpus ;  quod  quidem  tripliciter  ostendi 
potest  («). 

Primo  quidem,  quia  nullum  corpus  movet 
non  motum,  ut  patet  inducendo  per  singula. 
Ostensum  est  autem  supra,  quod  Deus  est 
primum  movens  immobile.  Unde  manifes¬ 
tum  est  quod  Deus  non  est  corpus. 


*  Stetit» 


1  Mss.  Alcan.,«  utrum  Deus  sit  corpus  quod  com¬ 
ponitur  ex  partibus  quantitatis.  » 

(a)  Idololatrae ,  Sadducan,  Manichaei  corpus  qua¬ 
drum  inferiori  parte  hians,  superiori  parte  apertum 
ipsi  Deo,  teste  Augustino,  lib.  Cunt.  Epist.  fund., 
cap.  xxm,  tribuentes,  Anthropomorphitae,  monachi 
scilicet  quidam  Egyptii  imperiti  et  incauti  sub  finem 
saeculi  quarti  degentes,  Spinosistae,  Sansimoniani, 
Salvador  Judaeus,  aliique  recentiores  Deum  cor¬ 
poreum  esse  finxerunt.  Sed  numquid  pariter  Au- 
daius  Syrus,  ejusque  discipuli  Audiani  non  Vadiani, 
ut  minus  recte  scribit  Augustinus?  Affirmativam 
Theodoretus  et 'Augustinus  tenent;  verius  tamen 
asseritur  Aridaeum  et  Audianos  haec  verba  :  Fa¬ 
ciamus  hominem  ad  imaginem  nostram,  durius 
interpretantes  imaginem  Dei  in  corpore  collocasse, 
Deum  nihilominus  corporeum  non  praedicasse.  De 


Melitone,  sardicensi  episcopo,  non  admittitur  quod 
docuerit  Deum  esse  corporeum,  quamvis  hoc  ipsi 
tribuat  Origenes ;  probabilius  enim  de  Deo  incar¬ 
nato  Melito  locutus  est.  Tertullianus  in  eadem 
causa  et  ab  Augustino  qui  suam  postea  videtur 
accusationem  retractasse,  et  a  D.  Tlioma,  I  Coni, 
gent.,  cap.  xx,  reprehenditur.  Sed  a  quibusdam 
antiquis  et  a  Tertulliano  prajeipue  vox  corpus  du¬ 
pliciter  accipitur  :  proprie  pro  mole  materiali  ex¬ 
tensa,  et  improprie  pro  omni  eo  quod  nihilo  oppo¬ 
nitur.  Prceterea,  juxta  Tertulliani  doctrinam,  omne 
corporale  passibile  est ;  atqui  Deum  impassibilem 
esse  Tertullianus  tenet;  dicendum  est  ergo  pro¬ 
babiliter  Tertullianum  vel  non  sensisse  Deum  esse 
corporeum,  vel  saltem  sententiam  illam  erroneam 
revocasse. 

Secundo  vero  modo,  quia  necesse  est  id 
quod  est  primum  ens,  esse  in  actu,  et  nullo 
modo  in  potentia.  Licet  enim,  in  uno  et 
eodem  quod  exit  de  potentia  in  actum,  prius 
sit  potentia  quam  actus ;  simpliciter  tamen 
actus  prior  est  potentia  :  quia  quod  est  in 
potentia  non  reducitur  in  actum  nisi  per 
ens  actu.  Ostensum  est  autem  quod  Deus 
est  primum  ens.  Impossibile  est  igitur  quod 
in  Deo  sit  aliquid  in  potentia.  Omne  autem 
corpus  est  in  potentia  :  quia  continuum, 
in  quantum  hujusmodi,  divisibile  est  (a). 
Impossibile  est  igitur  Deum  esse  corpus. 

Tertio,  quia  Deus  est  id  quod  est  nobilissi¬ 
mum  in  entibus,  ut  ex  dictis  patet.  Impossi¬ 
bile  est  aliquod  corpus  esse  nobilissimum 
in  entibus  :  quia  corpus  aut  est  vivum,  aut 
non  vivum.  Corpus  autem  vivum  manifes¬ 
tum  est  quod  est  nobilius  corpore  non  vivo ; 
corpus  autem  vivum  non  vivit  in  quantum 
corpus ;  quia  sic  omne  corpus  viveret.  Opor¬ 
tet  igitur  quod  vivat  per  aliquid  aliud ;  sicut 
corpus  nostrum  vivit  per  animam.  Illud 
autem  per  quod  vivit  corpus,  est  nobilius 
quam  corpus.  Impossibile  est  igitur  Deum 
esse  corpus. 

Ad  primum  ergo  dicendum,  quod,  sicut 
supra  dictum  est,  sacra  Scriptura  tradit 
nobis  spiritualia  et  divina  sub  similitudini¬ 
bus  corporalium ;  unde  cum  trinam  dimen¬ 
sionem  Deo  attribuit,  sub  similitudine  quan¬ 
titatis  corporeae  quantitatem  virtualem  ipsius 
designat;  utpote  per  profunditatem,  virtu¬ 
tem  ad  cognoscendum  occulta ;  per  altitudi¬ 
nem,  excellentiam  virtutis  super  omnia ; 
per  longitudinem,  durationem  sui  esse ;  per 
latitudinem  affectum  dilectionis  ad  omnia. 
Vel,  ut  dicit  Dionysius,  cap.  ix  De  div. 
nom.,  §  5,  coi.  914,  t.  1  :  «  Per  profundita¬ 
tem  Dei,  intelligitur  incomprehensibilitas 
ipsius  essentiae ;  per  longitudinem ,  pro¬ 
cessus  virtutis  ejus  omnia  penetrantis  ;  per 
latitudinem  vero,  superextensio  ejus  ad 
omnia,  in  quantum  scilicet  sub  ejus  protec¬ 
tione  omnia  continentur  ( b ) .  » 

Ad  secundum  dicendum,  quod  homo  di¬ 
citur  esse  ad  imaginem  Dei,  non  secundum 
corpus,  sed  secundum  id  quo  homo  excedit 
alia  animalia;  unde,  Gen.,  i,  26,  postquam 

(a)  Ad  quid  prudentissimus  doctor  in  lioc  loco 
disputationem  suscitaret  de  divisibilitate  corporum 
in  infinitum,  vel  de  eorum  reductione  ad  elementa 
simplicia?  Pro  praesenti  sufficit  ut  omne  corpus 
■divisibile  sit;  et  ideo  codices  non  liabent,  ut  editi  : 
divisibile  in  infinitum;  eseterum,  S.  Thomas  di- 


dictum  est :  Faciamus  hominem  ad  imagi¬ 
nem  et  similitudinem  nostram ,  subditur, 
et  praesit  piscibus  maris ,  etc.  Excellit  autem 
homo  omnia  animalia  quantum  ad  rationem 
et  intellectum  ;  unde  secundum  intellectum 
et  rationem,  quae  sunt  incorporea,  homo  est 
ad  imaginem  Dei. 

Ad  tertium  dicendum,  quod  partes  cor¬ 
poreae  attribuuntur  Deo  in  Scripturis  ratione 
suorum  actuum  secundum  quamdam  simi¬ 
litudinem  ;  sicut  actus  oculi  est  videre ;  unde 
oculus  de  Deo  dictus  significat  virtutem  ejus 
ad  videndum  modo  intelligibili,  non  sensi¬ 
bili  ;  et  similiter  est  de  aliis  partibus. 

Ad  quartum  dicendum,  quod  etiam  ea 
quae  ad  situm  pertinent,  non  attribuuntur 
Deo  nisi  secundum  quamdam  similitudi¬ 
nem  ;  sicut  dicitur  sedens  propter  suam 
immobilitatem  et  auctoritatem ;  et  stans 
propter  suam  fortitudinem  ad  debellandum 
omne  quod  adversatur  ei. 

Ad  quintum  dicendum,  quod  ad  Deum 
non  acceditur  passibus  corporalibus,  cum 
ubique  sit,  sed  affectibus  mentis ;  et  eodem 
modo  ab  eo  receditur ;  et  sic  accessus  et 
recessus  sub  similitudine  localis  motus  de¬ 
signant  spiritualem  affectum. 

Conclusio.  —  Cum  Deus  sit  primum  movens 
immotum  ,  ac  primum  ens,  et  omnium  nobilissi¬ 
mum  ,  impossibile  est  corpus  esse. 

ARTICULUS  II. 

Utrum  in  Deo  sit  compositio  formae  et 
materiae. 

Ad  secundum  sic  proceditur.  1.  Videtur 
quod  in  Deo  sit  compositio  formae  et  mate¬ 
riae.  Omne  enim  quod  habet  animam,  est 
compositum  ex  materia  et  forma ;  quia 
anim  est  forma  corporis.  Sed  Scriptura  at¬ 
tribuit  animam  Deo;  introducitur  enim  ad 
Hebr.,  x,  38,  ex  persona  Dei  :  Justus  autem 
meus  ex  ficle  vivit :  quod  si  subtraxerit  se, 
non  placebit  animae  meae.  Ergo  Deus  est 
compositus  ex  materia  et  forma. 

2.  Praeterea,  ira,  gaudium,  et  hujusmodi 
sunt  passiones  conjuncti,  ut  dicitur  I  De 
anima,  text.  12,  14  et  15.  Sed  hujusmodi 

visibilitatem  corporum  in  infinitum  non  admittit. 

(b)  Corderius,  apudMigne  :«  Divina  quidem  lati¬ 
tudo  dicenda  est,  latissima  ad  universas  res  pro¬ 
gressio;  longitudo  autem,  potentia  quae  supra 
omnia  expanditur;  profundum  vero  arcanum  illud 
omnibus  inaccessum,  ejusdemque  ignoratio.  » 

attribuuntur  Deo  in  Scriptura ;  dicitur  enim 
in  Ps.  cv,  40  :  Iratus  est  furore  Dominus 
in  populum  suum.  Ergo  Deus  ex  materia  et 
forma  est  compositus. 

3.  Praeterea,  materia  est  principium  indi- 
viduationis  (a).  Sed  Deus  videtur  esse  indi¬ 
viduum  ;  non  enim  de  multis  praedicatur. 
'Ergo  Deus  est  ex  materia  et  forma. 

Sed  contra,  omne  compositum  ex  materia 
et  forma  est  corpus ;  quantitas  enim  dimen- 
siva  est  quae  primo  inhaeret  materiae.  Sed 
Deus  non  est  corpus,  ut  ostensum  est.  Ergo 
Deus  non  est  compositus  ex  materia  et  forma. 

Respondeo  dicendum,  quod  impossibile  est 
in  Deo  esse  materiam. 

Primo  quidem,  quia  materia  id  quod  est 
in  potentia  est.  Ostensum  est  autem,  quod 
Deus  est  purus  actus,  non  habens  aliquid  de 
potentialitate.  Unde  impossibile  est  quod 
Deus  sit  compositus  ex  materia  et  forma. 

Secundo,  quia  omne  compositum  ex  ma¬ 
teria  et  forma  est  perfectum  et  bonum  per 
suam  formam ;  unde  oportet  quod  sit  bonum 
per  participationem,  secundum  cpiod  mate¬ 
ria  participat  formam.  Primum  autem  quod 
est  bonum  et  optimum,  quod  Deus  est,  non 
est  bonum  per  participationem ;  quia  bonum 
per  essentiam  prius  est  bono  per  participa¬ 
tionem.  Unde  impossibile  est  quod  Deus  sit 
compositus  ex  materia  et  forma. 

Tertio,  quia  unumquodque  agens  agit 
per  suam  formam;  unde  secundum  quod 
aliquid  se  habet  ad  formam,  sic  se  habet  ad 
hoc  quod  sit  agens.  Quod  igitur  primum  est 
et  per  se  agens,  oportet  quod  sit  primo  et 
per  se  forma.  Deus  autem  est  primum 
agens,  cum  sit  prima  causa  efficiens,  ut  os¬ 
tensum  est.  Est  igitur  per  essentiam  suam 
forma,  et  non  compositus  ex  materia  et 
forma. 

Ad  primum  ergo  dicendum,  quod  anima 

(a)  Etsi  D.  Thomas  in  aliis  locis  auctoritatibus 
propositionem  istam  confirmet,  Scotistse  tamen  te¬ 
nent  substantiam  materialem  individuari  per  ali¬ 
quam  entitatem  positivam  quae  communi  vocabulo 
nuncupatur  hsecceitas;  unde  simpliciter  negarent 
bujus  argumenti  majorem.  Hanc  pariter  frater 
Adam ,  Henricus  a  Gandavo,  Bonetus,  Canonicus, 
aliique  per  simplicem  negationem  refellerent;  no¬ 
lunt  enim  admittere  substantiam  per  materiam 
individuari,  quamvis  aliter  et  aliter  principium 
individuationis  assignent.  Cmterum  vocabula  illa 
—  forma  et  materia  —  aliqua  forsitan  explanatione 
indigent. 

Forma  sive  a  philosophis  sive  a  theologis  solet 
capi  tripliciter  :  1°  pro  actu  purissimo  nulli  admixto 
potentiae;  2°  pro  uniuscujusque  rei,  maxime  vero 


attribuitur  Deo  per  similitudinem  actus  :  si 
enim  volumus  aliquid  nobis,  ex  anima  nos¬ 
tra  est  :  unde  illud  dicitur  esse  placitum 
animae  Dei  quod  est  placitum  voluntati  ip¬ 
sius  (b). 

Ad  secundum  dicendum,  quod  ira  et  hu¬ 
jusmodi  attribuuntur  Deo  secundum  simili¬ 
tudinem  effectus  ;  quia  enim  proprium  est 
irati  punire,  ejus  punitio  ira  metaphorice 
vocatur. 

Ad  tertium  dicendum,  quod  formae  quae 
sunt  receptibiles  in  materia,  individuantur 
per  materiam,  quae  non  potest  esse  in  alio, 
cum  sit  primum  subjectum;  forma  vero, 
quantum  est  de  se,  nisi  aliquid  aliud  impe¬ 
diat,  recipi  potest  a  pluribus.  Sed  illa  forma 
quae  non  est  receptibilis  in  materia,  sed  est 
per  se  subsistens,  ex  hoc  ipso  individuatur 
quod  non  potest  recipi  in  alio ;  et  hujusmodi 
forma  est  Deus;  unde  non  sequitur  quod 
habeat  materiam. 

Conclusio.  —  Cum  Deus  sit  actus  purus,  pri¬ 
mum  bonum  et  optimum,  et  primum  agens  sim¬ 
pliciter,  non  est  aliqua  materia  in  ipso. 

ARTICULUS  III. 

Utrum  sit  idem  Deus  quod  sua  essentia  vel 
natura. 

Ad  tertium  sic  proceditur.  4.  Videtur  quod 
non  sit  idem  Deus  quod  sua  essentia,  vel 
natura.  Nihil  enim  est  in  se  ipso.  Sed  essen¬ 
tia  vel  natura  Dei,  quae  est  Deitas,  dicitur 
esse  in  Deo.  Ergo  videtur  quod  Deus  non  sit 
idem  quod  sua  essentia  vel  natura. 

2.  Praeterea,  effectus  assimilatur  suae 
causae;  quia  omne  agens  agit  sibi  simile. 
Sed  in  rebus  creatis  nou  est  idem  supposi¬ 
tum  quod  sua  natura ;  non  enim  idem  est 
homo  quod  sua  humanitas.  Ergo  nec  Deus- 
est  idem  quod  sua  Deitas. 

rei  creatae  quiddilate,  seu  ipsa  rei  essentia  nude 
sine  omni  respectu  accepta;  quidditas  enim  quasi 
quid  rei  entitas  est;  3°  pro  parte  compositi  quae 
informat  alteram  partem,  sive  materiam. 

Materia  similiter  variis  modis  accipitur  :  1°  pro 
compositionibus  corporalibus;  2°  pro  extensa  quan¬ 
titate  ;  3°  pro  uno  ex  principiis  rerum  naturalium 
quod  diffinitur  :  subjectum  primum  uniuscujusque, 
receptivum  formae,  ex  quo  cum  forma  recepta  fit . 
aliquid.  —  Materia  etenim  recipiens  et  forma  re¬ 
cepta  compositum  unum  immediate  constituunt. 

(b)  Agareni,  Christiani  scilicet  apostatae  qui  saeculo  ■ 
septimo  Mahumetanam  insaniam  amplexati  sunt, 
Deum  asserebant  animam  habere  non  substantia 
divinam,  sed  substantia  minorem  essentia  Dei. 


QUiEST.  III,  ART.  III. 


Contra,  de  Beo  dicitur,  quod  est  vita,  non 
solum  quod  est  vivens,  ut  patet  Joann.,  xiv, 
C  :  Ego  sum  via,  veritas*  et  vita.  Sicut  au¬ 
tem  se  habet  vita  ad  viventem,  ita  Deitas  ad 
Deum.  Ergo  Deus  est  ipsa  Deitas. 

Respondeo  dicendum,  quod  Deus  est  idem 
quod  sua  essentia,  vel  natura.  Ad  cujus  in¬ 
tellectum,  sciendum  est  quod  in  rebus  com¬ 
positis  ex  materia  et  forma  necesse  est  quod 
differant  natura  vel  essentia  et  suppositum  (a); 
quia  essentia  vel  natura  comprehendit  in  se 
illa  tantum  quse  cadunt  in  definitione  spe¬ 
ciei  ;  sicut  humanitas  comprehendit  in  se  ea 
quae  cadunt  in  definitione  hominis;  his  enim 
homo  est  homo  :  et  hoc  significat  humani¬ 
tas,  hoc  scilicet  quo  homo  est  homo.  Sed 
materia  individualis  cum  accidentibus  om¬ 
nibus  indi  viduantibus  ipsam  non  cadit  in  de¬ 
finitione  speciei ;  non  enim  cadunt  in  defini¬ 
tionem  hominis  hae  carnes  et  haec  ossa,  aut 
albedo  vel  nigredo,  vel  aliquid  hujusmodi; 
unde  hae  carnes  et  haec  ossa,  et  accidentia 
designantia  hanc  materiam  non  concludun¬ 
tur  in  humanitate ;  et  tamen  in  eo  qui  est 
homo ,  includuntur  :  unde  illud  quod  est 
homo,  habet  in  se  aliquid  quod  non  habet 
humanitas;  et  propter  hoc  non  totaliter 
idem  est  homo,  et  humanitas;  sed  humani- 

1  Sic  codcL  Id  est  :  in  natura,  suppositum  et 
natura  non  differunt;  in  ratione  tamen  differunt. 

Parm.  :  «  Suppositum  et  natura.  » 

(a)  Essentia  definitur  id  per  quod  et  in  quo  intrin¬ 
sece  res  habet  esse.  Suppositum  definitur  id  quod 
supponitur  essentiae;  essentia  namque,  nisi  in  sup¬ 
posito  subsistat,  per  se  seorsim  existere  non  potest. 
Sed  in  Deo  suppositum  idem  est  ac  essentia. 

Nota  diligenter  per  hoc  nomen  Deus  quod  suppo¬ 
situm  importat,  S.  Ductorem  intelligere  id  quod 
veram  deitatem  habet,  sive  sit  individuum  deitatis, 
ut  indivisum  et  prseintellectum  tribus  personis,  sive 
sit  persona  incommunicabilis,  vel  Pater,  vel  Filius, 
vel  Spiritus  sanctus;  in  Deo  enim  Patre,  in  Deo  Fi¬ 
lio,  in  Deo  Spiritu  sancto,  sicut  in  Deo  tribus  per¬ 
sonis  preeintellecto,idem  est  suppositum  ac  essentia. 

Nota  insuper  subtilissimam  quamdam  distinctio¬ 
nem.  Essentiae  suppositum  duo  superaddit  :  1°  prin¬ 
cipia  individuantia ;  2°  subsistentiam  seu  exislen- 
tiam  per  se.  Porro  in  hoc  articulo  D.  Thomas  non 
intendit,  ni  fallimur,  probare  quod  in  Deo  sit  idem 
suppositum  ac  essentia,  eo  sensu  quod  in  Deo  sit 
idem  subsistentia  ac  essentia,  sed  eo  sensu  potius 
quod  in  Deo  sint  idem  principia  individuantia  ac 
essentia.  In  Deo  tamen  idem  est  subsistentia  ac 
essentia  :  veritatem  lianc  articulo  sequenti  pro¬ 
bandam  D.  Thomas  reservat;  in  praesenti  per  es¬ 
sentiam  principia  individuantia  intelligere  videtur. 
—  Natune  corporeae,  juxta  doctrinam  D.  Tbomae, 
per  materium  certis  accidentibus  signatam  indivi- 
duantur,  et  ideo  in  naturis  corporalibus  supposi¬ 
tum  ultra  essentiam  includit  aliquid,  signatam 
scilicet  materiam.  Sed  in  Deo  et  in  eis  quae  seipsis. 

tas  significatur  ut  pars  formalis  hominis; 
quia  principia  definientia  habent  se  formali- 
ter  respectu  materiae  indi  viduantis.  In  his 
vero  quae  non  sunt  composita  ex  materia  et 
forma,  in  quibus  individuatio  non  est  per 
materiam  individualern ,  id  est  per  hanc 
materiam,  sed  ipsae  formae  per  se  indivi- 
duantur,  oportet  quod  ipsae  formae  sint  sup¬ 
posita  subsistentia  :  unde  in  eis  non  differret 
suppositum  in  natura  '.Et  sic,  cum  Deus  non 
sit  compositus  ex  materia  et  forma,  ut  os¬ 
tensum  est,  oportet  quod  Deus  sit  sua  Deitas, 
sua  vita,  et  quidquid  aliud  sic  de  Deo  prae¬ 
dicatur  (d). 

Ad  primum  ergo  dicendum,  quod  de  rebus 
simplicibus  loqui  non  possumus,  nisi  per 
modum  compositorum,  a  quibus  cognitio¬ 
nem  accepimus;  et  ideo  de  Deo  loquentes 
utimur  nominibus  concretis,  ut  significemus 
ejus  subsistentiam ;  quia  apud  nos  non  sub¬ 
sistunt  nisi  composita  ;  et  utimur  nominibus 
abstractis,  ut  significemus  ejus  simpiicita- 
tem.  Quod  ergo  dicitur  Deitas,  vel  vita,  vel 
aliquid  hujusmodi  esse  in  Deo,  referendum 
esi  ad  diversitatem  (c)  quae  est  in  acceptione 
intellectus  nostri,  et  non  ad  aliquam  diversi¬ 
tatem  rei. 

Ad  secundum  dicendum,  quod  effectus  Dei 

non  per  materiam,  individuantur,  suppositum  nil 
includit  aliud  quod  non  includat  essentia;  unde 
in  eis  naturis  sicut  et  in  Deo  suppositum  et  essentia 
non  differunt  intrinsece,  per  aliquid  videlicet  su¬ 
peradditum  quod  ex  principiis  rei  petatur;  in  eis 
nihilominus  naturis  suppositum  et  essentia  differre 
possunt  et  differunt  extrinsece,  puta  per  ipsum 
esse  quod  naturai  advenit  ab  extrinseca  causa.  Sic 
in  hac  re  a  Deo  subslantim  separatse  distinguuntur;. 
Deus  etenim,  ut  infra  patebit,  habet  esse  per 
essentiam,  quod  in  substantiis  separatis  non  veri- 
ficatur;  igitur  in  Deo  nec  intrinsece,  nec  extrinsece 
suppositum  et  essentia  differunt. 

(6)  «  Oportet  quod  Deus  sit  deitas.» —  Smculo  duo¬ 
decimo,  Gilbertus  Porretanus,  pictaviensis  episco¬ 
pus,  vir  aliunde  conspicuus  ac  venerabilis,  de 
Deo  nolebat  abstracta  prasdicari  in  concreto,  ne¬ 
gabat  quod  Deus  esset  proprie  loquendo  veritas, 
vel  deitas,  et  consequenter  illam  propositionem  : 
Deus  est  veritas,  interpretabatur  per  hanc  aliam  : 
Dens  est  verus.  Error  iste  Gilberti  damnatus  est 
anno  \  147,  in  concilio  remensi,  definitione  quadam 
cui  Gilbertus  ipse  subscripsit  humiliter. 

Saeculo  quartodecimo,  Graeci  nonnulli  schisma¬ 
tici,  Palamitae  scilicet,  Gregorii  Palamae,  tbessalo- 
nicensis  archiepiscopi,  discipuli,  virtutem  et  ope¬ 
rationes  Dei  ab  essentia  divina  realiter  esse  distinc¬ 
tas  somniaverunt. 

(c) «  Ad  diversitatem.»  —  Quarto  saecula  Anomaei 
post  Eunomium  et  Aelium  nullam  distinctionem 
agnoscere  volebant  inter  essentiam  et  attributa 
Ded;  .distinctionem  etiam  rationis  pertinaciter  res¬ 
puebant  :  hos  Ecclesia  reprobavit. 

imitantur  ipsum  non  perfecte,  sed  secundum 
quod  possunt ;  et  hoc  ad  defectum  imitatio¬ 
nis  pertinet,  quod  id  quod  est  simplex  et 
unum,  non  possunt  repraesentare  nisi  per 
multa;  et  sic  accidit  in  eis  compositio,  ex 
qua  provenit  quod  in  cis  non  est  idem  sup¬ 
positum  quod  natura. 

Conclusio.  —  Cura  Deus  non  sit  ex  materia  et 
forma  compositus,  idem  est  quod  sua  essentia  et 
natura. 

ARTICULUS  IV. 

Utrum  in  Deo  sit  idem  essentia  et  esse  {a). 

Ad  quartum  sic  proceditur.  1.  Videtur 
quod  in  Deo  non  sit  idem  essentia,  et  esse. 
Si  enim  hoc  sit,  tunc  ad  esse  divinum  nihil 
additur.  Sed  esse  cui  nulla  fit  additio,  est 
esse  commune,  quod  de  omnibus  praedica¬ 
tur.  Sequitur  ergo  quod  Deus  sit  ens  com¬ 
mune  praedicabile  de  omnibus.  Hoc  autem 
est  falsum  secundum  illud  Sap.,  xiv,  21  : 
api  di-  Incommunicabile  nomen  lignis  et  lapidibus* 
l'-*  ■„  imposuerunt.  Ergo  esse  Dei  non  est  ejus 
J  essentia. 

2.  Praeterea,  de  Deo  scire  possumus  an 
sit,  ut  supra  dictum  est.  Non  autem  possu¬ 
mus  sciro  quid  sit.  Ergo  non  est  idem  esse 
Dei,  et  quod  quid  est  ejus,  sive  quidditas 
vel  natura. 

Sed  contra  est  quod  Hilarius  (b)  dicit,  in 
VII  De  Trinit.,  §11,  coi.  208,  t.  2  ;  «  Esse  non 
est  accidens  Deo,  sed  subsistens  veritas  (c).  » 
Id  ergo  quod  subsistit  in  Deo,  est  suum  esse. 

Respondeo  dicendum,  quod  Deus  non  so¬ 
lum  est  sua  essentia,  ut  ostensum  est,  sed 
est  suum  esse ;  quod  quidem  multipliciter 
ostendi  potest. 

Primo  quidem,  quia  quidquid  est  in  ali¬ 
quo,  quod  est  praeter  essentiam  ejus,  oportet 
esse  causatum  vel  a  principiis  essentiae,  si¬ 
cut  propria  consequentia  speciem,  ut  risibile 
consequitur  hominem,  causatur  ex  principiis 
essentialibus  speciei;  vel  ab  aliquo  exteriori, 
sicut  calor  in  aqua  causatur  ab  igne.  Si  igi¬ 
tur  ipsum  esse  rei  sit  aliud  ab  ejus  essentia, 


necesse  est  quod  ipsum  esse  illius  rei  sit  cau¬ 
satum  ab  aliquo  exteriori,  vel  a  principiis 
essentialibus  ejusdem  rei.  Impossibile  est 
autem  quod  esse  sit  causatum  a  principiis 
tantum  essentialibus  rei ;  quia  nulla  res  suf¬ 
ficit  quod  sit  sibi  causa  essendi,  si  habeat 
esse  causatum.  Oportet  ergo  quod  illud  cujus 
esse  est  aliud  ab  essentia  sua  habeat  esse 
causatum  ab  alio.  Hoc  autem  non  potest 
dici  de  Deo  :  quia  Deum  dicimus  esse  pri¬ 
mam  causam  efficientem.  Impossibile  est 
ergo  quod  in  Deo  sit  aliud  esse,  et  aliud  ejus 
essentia. 

Secundo,  quia  esse  est  actualitas  omnis 
formae  vel  naturae;  non  enim  bonitas  vel. 
humanitas  significatur  in  actu,  nisi  prout 
significamus  eam  esse.  Oportet  igitur  quod, 
ipsum  esse  comparetur  ad  essentiam  quae 
est  aliud  ab  ipso,  sicut  actus  ad  potentiam.. 
Cum  igitur  in  Deo  nihil  sit  potentiale,.  Ut' 
ostensum  est  supra,  sequitur  quod  non.  sit: 
aliud  in  eo  essentia  quam  suum  esse.  Sua. 
igitur  essentia  est  suum  esse. 

Tertio,  quia  sicut  illud  quod  habet  ignem,, 
et  non  est  ignis,  est  ignitum  per  participa¬ 
tionem  ;  ita  illud  quod  habet  esse  et  non  est. 
esse,  est  ens  per  participationem..  Deus  au¬ 
tem  est 1  ut  ostensum  est.  Si  igitur  non  sit 
suum  esse,  erit  ens  per  participationem  et 
non  per  essentiam.  Non  ergo  erit  primum 
ens,  quod  absurdum  est  dicere.  Est  igitur 
Deus  suum  esse,  et  non  solum  sua  essentia.. 

Ad  primum  ergo  dicendum,  quod  aliquid 
cui  non  fit  additio,  potest  intelligi  dupliciter.. 
Uno  modo,  ut  de  ratione  ejus  sit  quod  non 
fiat  ei  additio  ;  sicut  de  ratione  animalis  ir¬ 
rationalis  est,  ut  sit  sine  ratione.  Alio  modo 
intelligitur  aliquid  cui  non  fit  additio,  quia 
non  est  de  ratione  ejus  quod  sibi  fiat  addi¬ 
tio  ;  sicut  animal  commune  est  sine  ratione, 
quia  non  est  de  ratione  animalis  communis 
ut  habeat  rationem;  sed  neque  de  ratione 
ejus  ut  careat  ratione.  Primo  igitur  modo, 
esse  sine  additione  est  esse  divinum;  se¬ 
cundo  modo  esse  sine  additione  est  esse 
commune. 

Ad  secundum  dicendum,  quod  esse  dupli- 


•  Parm.  :  «  est  sua  essentia.  »  pugnavit,  ob  hoc  in  Phrygiam  exulatus;  inde  revo¬ 

ca)  D.  Tliomas  hic  sumit  esse  pro  existentia.  catus  pro  fide  legitime  certavit  usque  ad  mortem. 
(b)  Hilarius  Pictaviensis,  nobili  sed  infideli  prosa-  Duodecim  libros  Trinitatis  in  exilio  suo  con- 

pia  ortus ,  ex  matrimonio  Apram  seu  Abram  filiam  scripsit ;  multa  alia  edidit  opera  propter  quae  no- 

habuit.  Mox  ad  religionem  Christianam  conversus,  vissime  doctorum  Ecclesiae  catalogo  annumeratus 
cum  uxore  et  filia  baptisatus  est.  Anno  353,  com-  est.  Vitam  autem  Ililarii  Reverentius  episcopus 
muni  consensu  pictaviensis  episcopus  effectus ,  exaravit, 
catholicam  doctrinam  contra  Arianos  strenue  pro-  (c)  «  Non  est  accidens  nomen. » 

citer  dicitur.  Uno  modo  significat  actum  cs- 
scndi ;  alio  modo  significat  compositionem 
propositionis,  quam  anima  adinvenit  con¬ 
jungens  praedicatum  subjecto.  Primo  igitur 
modo  accipiendo  esse,  non  possumus  sciro 
esse  Dei,  sicut  nec  ejus  essentiam,  sed  solum 
secundo  modo.  Scimus  enim,  quod  haec  pro¬ 
positio,  quam  formamus  de  Deo,  cum  dici¬ 
mus,  Deus  est,  vera  est ;  et  hoc  scimus  ex 
ejus  effectibus,  ut  supra  dictum  est. 

Conclusio.  —  Deus  cum  sit  primum  efficiens, 
ac  actus  purus,  et  ens  simpliciter  primum,  essen¬ 
tiam  indistinctam  ab  esse  habet. 

ARTICULUS  V. 

Utrum  Deus  sit  in  genere  aliquo. 

Ad  quintum  sic  proceditur.  1.  Videtur 
quod  Deus  sit  in  genero  aliquo.  Substantia 
enim  est  ens  per  se  subsistens.  IIoc  autem 
maxime  convenit  Deo.  Ergo  Deus  est  in  ge¬ 
nere  substantiae. 

2.  Praeterea,  unumquodque  mensuratur 
per  aliquid  sui  generis,  sicut  longitudines 
per  longitudinem,  et  numeri  per  numerum. 
Sed  Deus  est  mensura  omnium  substantia¬ 
rum,  ut  patet  per  Commentatorem,  X  Meta¬ 
physi  c.  Ergo  Deus  est  in  genere  substantiae. 

Sed  contra,  germs  est  prius  secundum  in- 
telleclum  eo  quod  genere  continetur.  Sed 
nihil  est  prius  Deo  nec  secundum  rem  nec 
secundum  intellectum.  Ergo  Deus  non  est  in 
aliquo  genere. 

Respondeo  dicendum,  quod  aliquid  est  in 
genere  dupliciter ;  uno  modo  simpliciter,  et 
proprie,  sicut  species,  et  quae  sub  eis  conti¬ 
nentur;  alio  modo  per  reductionem,  sicut 

1  Parm.  :  «  qure  sunt  extra.  » 

(o)  Concordat  Cyrillus  Alexandrinus,  dial.  ii  De 
Trhi.,  dicens  aberrare  qui  genus  ullum  in  Deo  no¬ 
minat,  cum  nullum  sit  ens  ante  ipsum  vel  cum 
ipso,  quasi  diceret  :  Deus  non  est  in  genere  cum 
sit  transcendens  omnia.  Conclusio  illa  scholasticis 
communis  est,  quamvis  Albertus,  Gregorius,  IIol- 
kot  et  Ockam  teneant  cum  simplicitate  Dei  stare 
posse  quod  Deus,  vel  aliquid  dictum  formaliter  de 
Deo,  dicat  conceptum  generis,  sive  in  prtedica- 
mento  reponatur.  Nota  sedulo  quod  quinque  sint 
universalia  de  quibus  medio  aevo  decurrente  maxi¬ 
ma  controversia  fuit.  Primum  universalium  nihil 
aliud  est  quam  genus,  et  definitur  :  unum  aptum 
inesse  multis  specie  differentibus,  et  praedicari  de 
illis  ut  vaga  et  incompleta  determinatio;  v.  g.: 
homo  est  animai ;  animal  est  genus,  si  quidem 
aptum  est  inesse  multis  specie  differentibus,  et  est 
hominis  sicut  omnium  animalium  vaga  et  incom- 


principia  et  privationes;  sicut  punctum  et 
unitas  reducuntur  ad  genus  quantitatis  sicut 
principia ;  caecitas  autem  et  omnis  privatio 
reducuntur  ad  genus  sui  habitus.  Neutro 
autem  modo  Deus  est  in  genere.  Quod  enim 
non  possit  esse  species  alicujus  generis,  tri¬ 
pliciter  ostendi  potest. 

Primo  quidem,  quia  species  constituitur 
ex  genere  et  differentia ;  semper  autem  id  a 
quo  sumitur  differentia  constituens  speciem, 
se  habet  ad  illud  unde  sumitur  genus,  sicut 
actus  ad  potentiam  :  animal  enim  sumitur  a 
natura  sensitiva  per  modum  concretionis; 
hoc  enim  dicitur  animal  quod  naturam  sen¬ 
sitivam  habet  :  rationale  vero  sumitur  a 
natura  intellectiva ;  quia  rationale  est  quod 
naturam  intellectivam  habet ;  intellectivum 
autem  comparatur  ad  sensitivum  sicut  actus 
ad  potentiam;  et  similiter  manifestum  est  in 
aliis.  Unde  cum  in  Deo  non  adjungatur  po¬ 
tentia  actui,  impossibile  est  quod  sit  in  ge¬ 
nere  tanquam  species. 

Secundo,  quia  cum  esse  Dei  sit  ejus  es¬ 
sentia,  ut  ostensum  est,  si  Deus  esset  in 
aliquo  genere,  oporteret  quod  genus  ejus 
esset  ens;  nam  genus  significat  essentiam 
rei,  cum  praedicetur  in  eo  quod  quid  est. 
Ostendit  autem  Philosophus,  in  III  Metaph., 
text.  40,  quod  ens  non  potest  esse  genus 
alicujus  :  omne  enim  genus  habet  differen¬ 
tias,  quse 1  non  participant  essentiam  generis ; 
nulla  autem  differentia  posset  inveniri  quee 
esset  extra  ens,  quia  non  ens  non  potest  esse 
differentia.  Unde  relinquitur  quod  Deus  non 
sit  in  genere  (a). 

Tertio,  quia  omnia  quse  sunt  in  genere 
uno,  communicant  in  quidditate,  vel  essentia 
generis,  quod  praedicatur  de  eis  in  eo  quod 

pleta  determinatio.  Quoad  hominem,  determinatio 
completa  exigit  hanc  additionem  :  rationale ;  homo 
etenim  est  animal  rationale.  Hinc  inteliige  vim  ar¬ 
gumenti  scholasticorum  :  Deus  non  potest  esse 
in  genere,  quia  nil  in  Deo  aptum  est  inesse  multis 
specie  differentibus.  Deus  enim  abusive  vocatur 
substantia,  ut  Augustinus  docet,  et  quse  de  Deo 
et  creatura  dicuntur  sunt  indifferentia  ad  finitum 
et  infinitum,  unde  sub  eodem  genere  non  inclu¬ 
duntur.  Si  objicias  cum  nonnullis  antiquis  compo¬ 
sitionem  ex  genere  et  differentia  simplicitati  non 
obstare,  dum  angeli  in  genere  positi  simplices 
remaneant,  tibi  respondetur  angelorum  simplicita¬ 
tem  non  esse  eamdem  ac  simplicitatem  Dei.  Si 
instes  ex  Boetio  qui,  lib.  III  De  Irin.;  in  divinis 
duo  genera,  substantiam  scilicet  et  relationem,  po¬ 
nere  videtur,  male  Boetium  capis,  qui  non  duo 
genera  sed  duos  modos  praedicandi,  ad  se  videlicet 
et  ad  aliud,  ponit  in  divinis. 

quid;  differunt  autem  secundum  esse;  non 
enim  idem  est  esse  hominis,  et  equi ;  nec 
hujus  hominis,  et  illius  hominis  :  et  sic 
oportet  quod  quaecumque  sunt  in  genere, 
differant  in  eis  esse,  et  quod  quid  est,  id  est 
essentia.  Tn  Deo  autem  non  differunt,  ut 
ostensum  est.  Unde  manifestum  est  quod 
Deus  non  est  in  genere  sicu  t  species ;  et  ex 
hoc  patet  quod  non  habet  genus,  neque  dif¬ 
ferentias,  neque  est  definitio  ipsius,  neque 
demonstratio,  nisi  per  effectum ;  quia  defi¬ 
nitio  est  ex  genere,  et  differentia ;  demons¬ 
trationis  autem  medium  est  definitio. 

Quod  autem  Deus  non  sit  in  genere  per 
reductionem  ut  principium,  manifestum  est 
ex  eo  quod  principium,  quod  reducitur  in 
aliquod  genus,  non  se  extendit  ultra  genus 
illud ;  sicut  punctum  non  est  principium  nisi 
quantitatis  continuae,  et  unitas  quantitatis 
discretae.  Deus  autem  est  principium  totius 
esse,  ut  infra  ostendetur;  unde  non  conti¬ 
netur  in  aliquo  genere  sicut  principium. 

Ad  primum  ergo  dicendum,  quod  substan¬ 
tiae  nomen  non  significat  hoc  solum  quod 
est  per  se  esse ;  quia  hoc  quod  est  esse  non 
potest  per  se  esse  genus,  ut  ostensum  est, 
sed  significat  essentiam,  cui  competat  sic 
esse,  id  est,  per  se  esse;  quod  tamen  esse 
non  sit  ipsa  ejus  essentia  :  et  sic  patet  quod 
Deus  non  est  in  genere  substantiae. 

Ad  secundum  dicendum,  quod  objectio 
illa  procedit  de  mensura  proportionata ;  hanc 
enim  oportet  esse  homogeneam  mensurato. 
Deus  autem  non  est  mensura  proportionata 
alicui ;  dicitur  tamen  mensura  omnium  ex 
eo  quod  unumquodque  tantum  habet  de 
esse,  quantum  ei  appropinquavit. 

Conclusio.  —  Cum  Deus  sit  actus  purus,  neque 
in  eo  esse  ab  essentia  distinguatur,  ac  cujuscum- 
que  generis  principium  sit,  in  nullo  directe  vel  re¬ 
ductive  genere  est. 

ARTICULUS  VI. 

Utrum  in  Deo  sint  aliqua  accidentia. 

Ad  sextum  sic  proceditur.  4 .  Videtur  quod 
in  Deo  sint  aliqua  accidentia.  «  Substantia 
enim  nulli  est  accidens,  »  ut  dicitur  in  Phy- 
sic.,  text.  27  et  30.  Quod  ergo  in  uno  est 
accidens,  non  potest  in  alio  esse  substantia ; 

(a)  Accidens  quintum  et  ultimum  universalium 
est,  et  definitur  :  id  quod  accidit  substantiae,  et  po¬ 
test  adesse  vel  abesse,  quin  aliquid  essentiale  rei 
accedat,  vel  ab  ipsa  auferatur. 


sicut  probatur,  quod  calor  non  sit  forma 
substantialis  ignis,  quia  in  aliis  est  accidens. 
Sed  sapientia,  virtus  et  hujusmodi,  quae  in 
nobis  sunt  accidentia,  Deo  attribuuntur. 
Ergo  et  in  Deo  sunt  accidentia  (a). 

2.  Praeterea,  in  quolibet  genere  est  unum 
primum.  Multa  autem  sunt  genera  acciden¬ 
tium.  Si  ergo  prima  illorum  generum  non 
sunt  in  Deo,  erunt  multa  prima  extra  Deum; 
quod  est  inconveniens. 

Sed  contra,  omne  accidens  est  in  subjecto, 
Deus  autem  non  potest  esse  subjectum,  quia 
«  forma  simplex  non  potest  esse  subjec¬ 
tum^),  »  ut  dicit  Boetius,  inlib.  De  Trinit., 
c.  ii,  coi.  1250,  t.  2.  Ergo  in  Deo  non  potest 
esse  accidens. 

Respondeo  secundum  praemissa  quod  ma- 
nileste  apparet  quod  in  Deo  accidens  esse 
non  potest. 

Primo  quidem,  quia  subjectum  compara¬ 
tur  ad  accidens  sicut  potentia  ad  actum; 
subjectum  enim  secundum  accidens  est  ali¬ 
quo  modo  in  actu;  esse  autem  in  potentia 
omnino  removetur  a  Deo,  ut  ex  praedictis 
patet. 

Secundo,  quia  Deus  est  suum  esse.  Sed, 
ut  Boetius  dicit,  in  lib.  De  hehd.,  coi.  4311, 
t.  2,  licet  id  quod  est  aliquid  aliud  posset 
habere  adjunctum,  tamen  ipsum  esse  nihil 
aliud  adjunctum  habere  potest ;  sicut  quod 
est  calidum,  potest  habere  aliud  extraneum 
quam  calidum,  ut  albedinem ;  sed  ipse  calor 
nihil  habet  praeter  calorem. 

Tertio,  quia  omne  quod  est  per  se,  est 
prius  eo  quod  est  per  accidens.  Unde  cum 
Deus  sit  simpliciter  primum  ens,  nihil  in  eo 
potest  esse  per  accidens.  Sed  nec  accidentia 
per  se  in  eo  esse  possunt,  sicut  risibile  est 
per  se  accidens  hominis ;  quia  hujusmodi 
accidentia  causantur  ex  principiis  subjecti. 
In  Deo  autem  nihil  potest  esse  causatum, 
cum  sit  causa  prima.  Unde  relinquitur  quod 
in  Deo  nullum  sit  accidens. 

Ad  primum  ergo  dicendum,  quod  virtus 
et  sapientia  non  univoce  dicuntur  de  Deo  et 
de  nobis,  ut  infra  patebit.  I  nde  non  sequitur 
quod  sint  accidentia  in  Deo  sicut  in  nobis. 

Ad  secundum  dicendam,  quod  cum  sub¬ 
stantia  sit  prior  accidentibus,  principia  acci¬ 
dentium  reducuntur  in  principia  substantiae 
sicut  in  priora ;  quamvis  Deus  non  sit  pri- 

(&)  «  Formae  subjectae  esse  non  possunt,  »  et  infe¬ 
rius  «  forma  quae  est  sine  materia  non  poterit  essa 
subjectum.  » 


QUiEST.  III,  ART.  VII. 


mum  contentum  in  genere  substantiae,  sed 
primum  extra  omne  genus  respectu  totius 
esse. 

Conclusio.  —  Cum  Deus  sit  actus  purus,  ac 
ipsum  esse,  primumque  ens ,  ac  prima  causa,  in 
eo  nullum  accidens  esse  potest. 

ARTICULUS  VII. 

Utrum  Deus  sit  omnino  simplex. 

Ad  septimum  sic  proceditur.  1.  Videtur 
quod  Deus  non  sit  omnino  simplex.  Ea  enim 
quae  sunt  a  Deo  imitantur  ipsum;  unde  a 
primo  ente  sunt  omnia  entia,  et  a  primo 
bono  sunt  omnia  bona.  Sed  in  rebus  quae 
sunt  a  Deo,  niliil  est  omnino  simplex.  Ergo 
Deus  non  est  omnino  simplex. 

2.  Praeterea,  omne  quod  est  melius,  Deo 
attribuendum  est.  Sed  apud  nos  composita 
sunt  meliora  simplicibus,  sicut  corpora  mixta 
elementis,  et  elementa  suis  partibus  (a).  Ergo 
non  est  dicendum  quod  Deus  sit  omnino 
simplex. 

Sed  contra  est  quod  Augustinus  dicit,  VI 
De  Trin.,  cap.  vi  et  vn,  coi.  928,  t.  8,  quod 
Deus  vere  et  summe  simplex  est. 

Respondeo  dicendum,  quod  Deum  omnino 
esse  simplicem,  multipliciter  potest  esse  ma¬ 
nifestum.  Primo  quidem  per  supradicta. 
Cum  enim  in  Deo  non  sit  compositio  neque 
quantitati  varum  partium,  quia  corpus  non 
est;  neque  compositio  formae  et  materiae; 
neque  in  eo  sit  aliud  natura  et  suppositum ; 
neque  aliud  essentia  et  esse;  neque  in  eo 
sit  compositio  generis  et  differentiae ;  neque 
subjecti  et  accidentis ;  manifestum  est  quod 
Deus  nullo  modo  compositus  est,  sed  est 
omnino  simplex. 

Secundo,  quia  omne  compositum  est  pos¬ 
terius  suis  componentibus,  et  dependens  ex 
eis ;  Deus  autem  est  primum  ens,  ut  supra 
ostensum  est. 

Tertio,  quia  omne  compositum  causam 
Rabet ;  quae  enim  secundum  se  diversa  sunt, 
non  conveniunt  in  unum  nisi  per  aliquam 
eausam  adunantem  ipsa;  Deus  autem  non 
Rabet  causam,  ut  supra  ostensum  est,  cum 
sit  prima  causa  efficiens. 

(a)  Sic  codices;  editio  autem  golhica  nurember- 
gensis  ann.  1496  habet  :  «  Auimalia  suis  partibus.  » 
Sed  partes  animalium  non  sunt  simplicia  quaedam ; 
partes  vero  quantiiativae  elementorum,  quamvis 
elementa  sint  simplicia,  elementis  tamen  sunt  quae¬ 
dam  simpliciora,  scilicet  sub  respectu  quantitatis. 


Quarto,  quia  in  omni  composito  oportet 
esse  potentiam  et  actum ;  quod  in  Deo  non 
est  :  quia  vel  partium  una  est  actus  alterius 
vel  saltem  omnes  partes  sunt  sicut  in  poten¬ 
tia  respectu  totius. 

Quinto,  quia  omne  compositum  est  aliquid 
quod  non  convenit  alicui  suarum  partium. 
Et  quidem  in  totis  dissimilium  partium  ma¬ 
nifestum  est ;  nulla  enim  partium  hominis 
est  homo,  neque  aliqua  partium  pedis  est 
pes.  In  totis  vero  similium  partium,  licet 
aliquid  quod  dicitur  de  toto,  dicatur  de  parte, 
sicut  pars  aeris  est  aer,  et  aquse  aqua ;  aliud 
tamen  dicitur  de  toto  quod  non  convenit 
alicui  partium;  non  enim  si  tota  aqua  est 
bicubita,  et  pars  ejus.  Sic  igitur  in  omni 
composito  est  aliquid  quod  non  est  ipsum. 
Hoc  autem  etsi  possit  dici  de  habente  for¬ 
mam,  quod  scilicet  habeat  aliquid  quod  non 
est  ipsum,  puta  in  albo  est  aliquid  et  non 
pertinet  ad  rationem  albi;  tamen  in  ipsa 
forma  nihil  est  alienum.  Unde  cum  Deus  sit 
ipsa  forma,  vel  potius  ipsum  esse,  nullo 
modo  compositus  esse  potest  ( b ) .  Et  hanc  ra¬ 
tionem  tangit  Hilarius,  VII  De  Trinit.,  §  27, 
coi.  223,  t.  2,  dicens  :  «  Deus,  qui  virtus 
est,  ex  infirmis  non  continetur ;  neque  qui 
lux  est,  ex  obscuris  coaptatur.  » 

Ad  primum  ergo  dicendum,  quod  ea  quae 
sunt  a  Deo  imitantur  ipsum,  sicut  causata 
primam  causam.  Est  autem  hoc  de  ratione 
causati  quod  sit  aliquo  modo  compositum; 
quia  ad  minus  esse  ejus  est  aliud  quam  quod 
quid  est,  ut  infra  patebit. 

Ad  secundum  dicendum,  quod  apud  nos 
composita  sunt  meliora  simplicibus,  quia 
perfectio  bonitatis  creaturae  non  invenitur 
in  uno  sed  in  multis;  sed  perfectio  divinae 
bonitatis  invenitur  in  uno  simplici,  ut  infra 
ostendetur. 

Conclusio.  —  Cum  Deus  sit  primum  ens,  prima 
causa,  actus  purus,  et  ipsum  esse,  omni  prorsus 
simplicitate  gaudet. 


Quoad  plantas  ad  animalia  comparatas,  ut  simplicia 
compositis,  quis  tale  figmentum  acceptaret? 
Parm.  tamen  habet  :  «  animalia  plantis.  » 

(b)  Contrarium  Arnoldistse,  Arnoldi  Brixiensis  dis¬ 
cipuli,  saeculo  duodecimo  asseruerunt;  aliquam 
enim  in  Deo  ponebant  compositionem. 

ARTICULUS  VIII. 

Utrum  Deus  in  compositionem  aliorum 
veniat. 

Ad  octavum  sic  proceditur.  4.  Videtur 
quod  Deus  in  compositionem  aliorum  veniat. 
Dicit  enim  Dionysius,  Cselest.  hierar.,  c.  iv, 
§  4,  coi.  478,  t.  4  :  «  Esse  omnium  est,  quse 
super  esse  est  deitas  ’.  »  Sed  esse  omnium 
intrat  compositionem  uniuscujusque.  Ergo 
Deus  in  compositionem  aliorum  venit. 

2.  Praeterea,  Deus  est  forma.  Dicit  enim 
Augustinus,  in  lib.  De  Verb.  Dom .,  serm. 
cxvn,  c.  ii,  §  3,  coi.  662,  t.  v,  p.  4,  quod 
«  Verbum  Dei  quod  est  Deus,  est  forma  quae¬ 
dam  non  formata.  »  Sed  forma  est  pars  com¬ 
positi.  Ergo  Deus  est-pars  alicujus  compositi. 

3.  Praeterea,  quaecumque  sunt  et  nullo 
modo  differunt,  sunt  idem.  Sed  Deus  et  ma¬ 
teria  prima  sunt,  et  nullo  modo  differunt. 
Ergo  penitus  sunt  idem.  Sed  materia  prima 
intrat  compositionem  rerum.  Ergo  et  Deus. 
Probatio  mediae.  Quaecumque  differunt,  ali- 

1  Corderius,  apud  Migne  :  «  Esse  omnium  est  ea 
quse  illud  esse  superat,  divinitas.  » 

2  Corderius,  apud  Migne,  «  quoniam  ejus  nulla 
est  tactio,  neque  alia  cum  participantibus  mistionis 
communio.  » 

(a)  In  editis  non  in  codicibus  vetustissimis  : 
«  2.  Praeterea,  dicitur  in  libro  De  causis,  quod  causa 
prima  regit  omnes  res ,  praeterquam  quod  com¬ 
misceatur  eis.  » 

( b )  Observa  textum  bunc  Angelici  Doctoris  : «  Alii 
dixerunt  Deum  esse  principium  formale  (seu  for¬ 
mam)  omnium  rerum,  et  haec  dicitur  fuisse  opinio 
Almarianorum.  »  Haec  dicitur,  inquit,  fuisse  opinio  : 
quam  caute  et  cbaritative  procedit!  Utinam  sic 
veritatis  et  Ecclesiae  omnes  defensores!  Dicit  Alma¬ 
rianorum  non  Almarici,  cujus  tamen  Almariani 
sectatores  erant;  novis  namque  erroribus  ac  de¬ 
liramentis  magistri  sui  audaciam  discipuli  isti 
superaverant.  Si  credas  equidem  cardinali  de 
Turrecremata,  lib.  IV-  De  Ecclesia,  Almaricus  ipse 
docuisset  Deum  essentiam  esse  creaturarum  om¬ 
nium.  Sed,  salva  tanti  viri  reverentia,  positio  illa 
non  invenitur  inter  errores  Almarici.  Nec  magis 
invenitur  propositio  a  D.  Thoma  notata  sive  inter 
Almarici,  sive  inter  Almarianorum  errores  ab  anti¬ 
quis  scriptoribus  Rigordo  et  Caesario  Iieister- 
bacensi  recensitos.  Non  ignoramus  Innocentium 
papam  tertium  Almarici  pestiferum  quoddam  im¬ 
probasse  dogma ;  ubi  vero  dogma  istud  fuisse 
propositionem  a  doctore  nostro  notatam  sciverit 
P.  Capponi  a  Porrecta,  hoc  nos  latet.  Prateolus 
certe  decimo  sexto  saeculo  florens  Almarico  vel 
ejus  potius  discipulis  sententiam  adscribit  istam  : 
«  Omnes  creaturae  tanquam  in  Deum  redeunt,  et 
in  ipsum  convertuntur,  ut  sint  unum  individuum 


quibus  differentiis  differunt ;  et  ita  oportet 
ea  esse  composita.  Sed  Deus  et  materia 
prima  sunt  omnino  simplicia.  Ergo  nullo 
modo  differunt. 

Sed  contra  est  quod  dicit  Dionysius,  De 
div.  nom.,  c.  ii,  §  5,  coi.  643,  t.  4,  quod 
«  neque  tactus  est  ejus,  »  scilicet  Dei,  «  2  ne¬ 
que  alia  quaedam  ad  partes  commiscendi 
communio  (a).  » 

Respondeo  dicendum,  quod  circa  hoc  fue¬ 
runt  tres  errores.  Quidam  enim  posuerunt, 
quod  Deus  esset  anima  mundi,  ut  patet  per 
Augustinum,  VII  De  civ.  Dei,  c.  vi,  coi.  499, 
t.  7;  et  ad  hoc  reducitur  quod  quidam 
etiam  dixerunt,  Deum  esse  animam  primi 
caeli.  Alii  autem  dixerunt,  Deum  esse  prin¬ 
cipium  formale  omnium ;  et  haec  dicitur 
fuisse  opinio  Almarianorum  (b).  Tertius  er¬ 
ror  fuit  Davidis  de  Dinando  (c),  qui  stultissime 
posuit  Deum  esse  materiam  primam.  Omnia 
enim  haec  manifestam  continent  falsitatem ; 
neque  est  possibile  Deum  aliquo  modo  in 
compositionem  alicujus  venire,  nec  sicut 
principium  formale,  nec  sicut  principium 
materiale. 

cum  ipso.  »  Nunc  autem  unde  Prateolus  Almari- 
cum  vel  Almarianos  hunc  errorem  propalasse  habue¬ 
rit  ?  Nescio,  inquit  eruditissimus  Natalis  Alexander. 
Caeterum  e  villa  cui  nomen  Benes  in  territorio 
Carnotensi  oriundus ,  professione  clericus ,  in 
Academia  parisiensi  studens,  circa  tertii  decimi 
saeculi  initium  hseresim  promulgavit  Almaricus ; 
obiit  vero  Parisiis,  sepultusque  est  prope  sancti 
Martini  de  Campis  coenobium.  Falso  Franciscus 
Pegna  scribit  Almaricum  anno  1208  combustum 
fuisse.  Damnatus  est  primo  ab  Innocentio  III; 
deinde  post  obitum  suum  cum  discipulis  suis,  a 
synodo  Parisiensi,  anno  1209,  —  non  1210,  ut  erro¬ 
nee  gallicum  opus  affirmat  cui  titulus  :  Biographie 
universelle,  Parisiis,  apud  Michaud;  —  demum  a 
concilio  lateranensi  IV,  anno  1215. 

(c)  «  David  de  Dinando.  »  —  David  de  Dinando 
stultissime,  ut  ait  D.  Thomas,  Deum  asseruit  esse 
materiam  primam.  Nota  quod  ly  stultissime  potius 
attingit  errorem  quam  personam  errantis.  Sed  quis 
fuerit  David  de  Dinando?  Hunc  quidam  fuisse 
clericum  affirmant,  et  insuper  Almarici  discipu¬ 
lum;  alii  solummodo  dicunt  libros  Davidis  clerici 
ab  eadem  synodo  parisiensi  quse  reprobavit  Alma¬ 
ricum  et  Almarianos  fuisse  in  perpetuum  prohibitos 
ignique  addictos.  Non  desunt  qui  putant  partim  ex 
Davide,  partim  ex  Hermogene  systema  suum  Be¬ 
nedictum  Spinosam  hausisse.  Circa  annum  1207 
libros  suos  David  evulgavit.  Patria  autem  ipsius 
latino  idiomate  Deonantum,  Dionantum,  Dinantum, 
Dinandium  et  Dinandum,  urbs  quaedam  est  epis¬ 
copatus  Leodiensis  in  Belgio,  ex  qua  originem 
traxit,  ut  creditur,  vocabulum  gallicum  Diantre. 
Daemones  olim  appellabantur  Deonanti  Diantres. 

Primo  quidem,  quia  supra  diximus,  Deum 
essi;  primam  causam  efficientem.  Causa  au¬ 
tem  efficieris  cum  forma  rei  factae  non  incidit 
in  idem  numero,  sed  solum  in  idem  specie ; 
liomo  enim  generat  hominem.  Materia  vero 
cum  causa  efficiente  non  incidit  in  idem  nu¬ 
mero,  nec  in  idem  specie;  quia  hoc  est  in 
potentia,  illud  in  actu. 

Secundo,  quia  cum  Deus  sit  prima  causa 
efficiens,  ejus  est  primo  et  per  se  agere; 
quod  autem  venit  in  compositionem  alicn- 
jus,  non  est  primo  et  per  se  agens,  sed  ma¬ 
gis  compositum  :  non  enim  manus  agit,  sed 
homo  per  manum ;  et  ignis  calefacit  per  ca¬ 
lorem.  Unde  Deus  non  potest  esse  pars  ali- 
cujus  compositi. 

Tertio,  quia  nulla  pars  compositi  potest 
esse  simpliciter  prima  in  entibus;  neque 
etiam  materia  et  forma,  quae  sunt  primae 
partes  compositorum ;  nam  materia  est  in 
potentia,  potentia  autem  est  posterior  actu 
simpliciter,  ut  ex  dictis  patet.  Forma  autem 
quae  est  pars  compositi,  est  forma  partici¬ 
pata.  Sicut  autem  participans  est  posterius 
eo  quod  est  per  essentiam,  ita  et  ipsum  par¬ 
ticipatum  ;  sicut  ignis  in  ignitis  est  posterior 
eo  quod  est  per  essentiam.  Ostensum  est 
autem,  quod  Deus  est  primum  ens  simpli¬ 
citer. 

Ad  primum  ergo  dicendum,  quod  Deitas 
dicitur  esse  omnium  effective,  et  exempla- 
riter,  non  autem  per  essentiam. 

Ad  secundum  dicendum,  quod  Verbum 
est  forma  exemplaris ;  non  autem  forma, 
quae  est  pars  compositi. 

Ad  tertium  dicendum,  quod  simplicia  non 
differunt  aliquibus  aliis  differentiis ;  hoc 
enim  compositorum  est ;  homo  enim  et 
equus  differunt  rationali  et  irrationali  diffe¬ 
rentiis  ;  quae  quidem  differentiae  non  diffe¬ 
runt  amplius  ab  invicem  aliis  differentiis  : 

(a)  Perfectum  illud  est  cui  nihil  deest.  Perfectum 
sumitur  tripliciter  :  1°  secundum  ess*e;  2°  secundum 
virtutem ;  3°  secundum  finem. 

Secundum  esse  perfectum  est  extra  cujus  esse 
nihil  est  accipere.  Dividitur  perfectum  secundum 
esse  in  perfectum  simpliciter  cujus  esse  habet  ab¬ 
solute  omnia  bona,  et  perfectum  secundum  quid 
cujus  esse  habet  omnia  requisita  et  debita  generi 
suo  vel  speciei  sua;  :  sic  homo  nulla  carens  parte 
homini  debita  dicitur  homo  perfectus. 

Secundum  virtutem  perfectum  est  quod  virtutem 
habet  in  esse  completam,  nec  deficit.  Perfectum 
secundum  virtutem  dividitur  etiam  in  perfectum 
simpliciter  quod  habet  omnem  virtutem  in  esse 
completam,  et  perfectum  secundum  quid  quod  non 
omnem  sed  aliquam  ad  minus  habet  virtutem  in 

unde  si  fiat  vis  in  verbo,  non  proprie  di¬ 
cuntur  differre,  sed  diversa  esse.  Unde 
secundum  Philosophum,  X  Metaph.,  text.  24 
et  25,  «  diversum  absolute  dicitur,  sed  omne 
differens  aliquo  differt.  »  Unde  si  fiat  vis  in 
verbo,  materia  prima  et  Deus  non  differunt, 
sed  sunt  diversa  se  ipsis ;  unde  non  sequitur 
quod  sint  idem. 

Conclusio.  —  Deus  prima  causa  efficiens  ac  pri¬ 
mum  simpliciter  ens  et  agens  cum  sit,  impossibile 
est  in  alicujus  compositionem  venire  vel  ut  mundi 
anima  vel  ut  forma  seu  materia,  ut  quidam  falso 
existimaverunt. 

QUESTIO  IV. 

DE  PERFECTIONE  DIVINA  (a). 

(Et  tria  quaeruntur.) 

Post  considerationem  divinse  simplicitatis 
de  perfectione  ipsius  Dei  agendum  est.  Et 
quia  unumquodque,  secundum  quod  perfec¬ 
tum  est,  sic  dicitur  bonum,  primo  agendum 
est  de  perfectione  divina,  secundo  de  ejus 
bonitate. 

Circa  primum  quaeruntur  tria  :  1°  utrum 
Deus  sit  perfectus ;  2°  utrum  Deus  sit  uni¬ 
versaliter  perfectus,  omnium  in  se  perfec¬ 
tiones  habens;  3°  utrum  creaturae  possint 
dici  Deo  similes. 

ARTICULUS  PRIMUS. 

Utrum  Deus  sit  perfectus. 

Ad  primum  sic  proceditur.  1.  Videtur 
quod  esse  perfectum  non  conveniat  Deo. 
Perfectum  enim  dicitur  quasi  totaliter  fac¬ 
tum.  Sed  Deo  non  convenit  esse  factum. 
Ergo  nec  esse  perlectum. 

2.  Praeterea,  Deus  est  primum  rerum 
principium.  Sed  principia  rerum  videntur 

qua  ab  alio  non  exceditur.  Iste  modus  ultimus  per¬ 
fecti  et  ad  mala  transfertur ;  dicimus  enim  :  talis 
est  perfectus  deceptor,  perfectus  latro,  etc. 

Secundum  finem,  perfectum  est  quod  finem  suum 
ad  quem  ordinatur  assecutum  est :  sic  homo  salu¬ 
tem  adeptus  est  perfectus.  Iste  modus  perfecti 
pariter  malis  per  translationem  applicatur,  ut  cum 
dicimus  :  hoc  est  perfecte  perditum. 

Altera  perfecti  distributio  est  cui  ipse  D.  Thomas 
alludit.  Perfectum  namque  dicitur  vel  secundum 
id  a  quo  nomen  imponitur,  et  idem  est  ac  totaliter 
factum;  vel  secundum  id  ad  quod  significandum 
nomen  transmovetur,  et  est  id  cui  nihil  deest  se¬ 
cundum  modum  suae  perfectionis;  de  perfecte 
ultimo  illo  sensu  accepto  hic  agitur. 

esse  imperfecta ;  semen  enim  est  principium 
animalium  et  plantarum.  Ergo  Deus  est 

imperfectus. 

3.  Praeterea,  ostensum  est  supra,  quod 
essentia  Dei  est  ipsum  esse.  Sed  ipsum  esse 
videtur  esse  imperfectissimum,  cum  sit 
communissimum  et  accipiens  omnium  addi¬ 
tiones.  Ergo  Deus  non  est  perfectus. 

Sed  contra  est  quod  dicitur  Mattii.,  v,  48  : 
Estote  perfecti,  sicut  et  Pater  vester  caelestis 
perfectus  est  ( a ). 

Respondeo  dicendum,  quod,  sicut  Philo¬ 
sophus  narrat,  XII  Metaph.,  text.  40,  qui¬ 
dam  antiqui  philosophi,  scilicet  Pythagorici, 
et 1  Speusippus  (b)  non  attribuerunt  optimum 
et  perfectissimum  primo  principio.  Cujus 
ratio  est,  quia  philosophi  antiqui  considera¬ 
verunt  principium  materiale  tantum ;  pri¬ 
mum  autem  principium  materiale  imperfec¬ 
tissimum  est.  Cum  enim  materia,  inquantum 
hujusmodi,  sit  in  potentia  (c),  oportet  quod 
primum  principium  materiale  sit  maxime  in 
potentia,  et  ita  maxime  imperfectum.  Deus 
autem  ponitur  primum  principium,  non 
materiale,  sed  in  genere  causce  efficientis ; 
et  hoc  oportet  esse  perfectissimum;  sicut 
enim  materia,  in  quantum  hujusmodi,  est  in 
potentia ;  ita  agens,  in  quantum  hujusmodi, 
est  in  actu  :  unde  primum  principium  acti¬ 
vum  oportet  maxime  esse  in  actu,  et  per 
consequens  maxime  perfectum;  secundum 
hoc  enim  dicitur  aliquid  esse  perfectum  quod 
est  actu  :  nam  perfectum  dicitur  cui  nihil 
deest  secundum  modum  suae  perfectionis. 


Ad  primum  ergo  dicendum,  quod,  sicut 
dicit  Gregorius,  Y  Moral.,  c.  xxvi,  coi.  715, 

§  66,  t.  1,  —  et  XXIX  Moral.,  c.  i,  coi.  477, 
t.  2,  (t  balbutiendo,  ut  possumus,  excelsa  Dei 
resonamus  (d)  :  quod  enim  factum  non  est, 
perfectum  proprie  dici  non  potest.  »  Sed 
quia,  in  his  quae  fiunt,  tunc  dicitur  esse 
aliquid  perfectum,  cum  de  potentia  educitur 
in  actum,  transumitur  hoc  nomen  «  per¬ 
fectum  )>  ad  significandum  omne  illud  cui 
non  deest  esse  in  actu,  sive  hoc  habeat  per 
modum  factionis,  sive  non. 

Ad  secundum  dicendum,  quod  princi¬ 
pium  materiale,  quod  apud  nos  imperfectum 
invenitur,  non  potest  esse  simpliciter  pri¬ 
mum,  sed  praeceditur  ab  alio  perfecto.  Nam 
semen,  licet  sit  principium  animalis  gene¬ 
rati  ex  semine,  tamen  habet  ante  se  animal, 
vel  plantam,  unde  deciditur.  Oportet  enim 
ante  id  quod  est  in  potentia,  esse  aliquid  in 
actu  :  cum  ens  in  potentia  non  reducatur  in 
actum  nisi  per  aliquod  ens  actu. 

Ad  tertium  dicendum,  quod  ipsum  esse 
est  perfectissimum  omnium;  comparatur 
enim  ad  omnia  ut  actus  ;  nihil  enim  habet 
actualitatom,  nisi  in  quantum  est;  unde 
ipsum  esse  est  actualitas  omnium  rerum,  et 
etiam  ipsarum  formarum ;  unde  non  com¬ 
paratur  ad  alia  sicut  recipiens  ad  receptum, 
sed  magis  sicut  receptum  ad  recipiens ;  cum 
enim  dico  esse  hominis,  vel  equi,  vel  cujus- 
cumque  alterius,  ipsum  esse  consideratur  ut 
formale  et  receptum,  non  autem  ut  illud  cui 
competit  esse. 


*  Al.  :  «Leusippus,  »  sed  in  codd.  «  Speusippus.  » 

(a)  Matthaei  textus  ad  perfectum  secundum  virtu¬ 
tem  pertinet. 

(b)  «Leucippus  vel  Speusippus.  »  —  Legitur  in  co¬ 
dicibus  Speusippus,  quod  conformius  est  juxta  Ni¬ 
colai  sententiam  textui  grseco  in  quo  lirovaimcot; 
invenitur.  De  Leucippo  tamen  loquitur  quoque 
Aristoteles  in  suis  Metaphy  sicis ;  immo  Aristotelis 
antiqua  versio  Leucippum,  non  Speusippum  ut 
versio  recens,  nominat  in  loco  Metaphysicorum 
quem  hic  D.  Thomas  videtur  intendere,  in  lectione 
scilicet  octava  libri  duodecimi,  sanctusque  doctor 
hanc  lectionem  interpretando  non  Speusippum  sed 
Leucippum  introducit.  Utrum  autem  in  vetustis 
quibusdam  codicibus  graecis  Leucippus  non  inscri¬ 
beretur,  etsi  alii  graeci  codices  Speusippum  habeant, 
hoc  eruditorum  inquisitioni  relinquimus.  Quidquid 
sit,  Leucippi  istius  existentiam  ut  fietitiam  negavit 
Epicurus ,  omniaque  opera  ipsius  vel  latent  vel 
periere.  Scimus  tamen  ex  diversis  nec  contemnen¬ 
dis  testimoniis  Leucippum  Democriti  magistrum 
fuisse  ac  primum  systematis  atomorum  invento¬ 
rem  ;  docebat  atomos  in  vacuum  cadentes  sese 
invicem  adunasse,  corporaque  efformasse  coelestia. 


Merito  igitur  Leucippus  in  hoc  articulo  D.  Thomae 
designaretur,  siquidem  optimum  et  perfectissimum 
attribui  non  potest  nec  attribuitur  a  Leucippo 
atomis,  quamvis  in  deliramento  suo  crediderit 
atomos  primum  esse  principium.  —  Quod  si  de 
facto  Speusippus  ex  Aristotelis  authentico  textu  hic 
inserendus  sit,  sicut  ex  codicibus  est  inserendus, 
scimus  Speusippum  discipulum  fuisse  Platonis,  cui 
in  Academiae  principatum  ac  magisterium  postea 
successit. 

(c)  «  Sit  in  potentia.  »  —  Esse  in  potentia  nil  aliud 
est  quam  esse  aptum  ad  recipiendam  aliquam  per¬ 
fectionem  quae  vocatur  actus.  Perfectum  infinitum 
et  absolutum  nunquam  in  potentia  esse  potest. 

(d)  D.  Thomas  loca  disjuncta  hic  connectil :  pri¬ 
mum  ex  lib.  Y  Mor.,  petitur  «  quia  hunc  (Deum) 
exprimere  perfecto  sermone  non  possumus,  hu¬ 
manitatis  nostrae  modulo,  quasi  infantiae  imbecil¬ 
litate  praepediti ,  eum  aliquatenus  balbutiendo 
resonamus ;  »  secundum  sic  habetur,  lib.  XXIX 
Mor. :  «  Hoc  ipso  quod  perfectum  dicimus,  multum 
ab  illius  veritatis  expressione  deviamus,  quia  quod 
lactum  non  est,  non  potest  dici  perfectum.  » 

Conclusio.  —  Deus,  cum  sit  activum  principium, 
perfectissimum  esse  oportet  (a). 

ARTICULUS  II. 

Utrum  Deus  universaliter  sit  perfectus , 

quasi  omnium  in  se  perfectionem  habens. 

Ad  secundum  sic  proceditur.  1.  Videtur 
quod  in  Deo  non  sint  perfectiones  omnium 
rerum.  Deus  enim  simplex  est,  ut  ostensum 
est.  Sed  perfectiones  rerum  sunt  multae  et 
•diversae.  Ergo  in  Deo  non  sunt  omnes  per¬ 
fectiones  rerum. 

2.  Praeterea,  opposita  non  possunt  esse  in 
eodem.  Sed  perfectiones  rerum  sunt  oppo¬ 
sitae  :  unaquaeque  enim  res  perficitur  per 
suam  differentiam  specificam;  differentiae 
nutem,  quibus  dividitur  genus  et  consti¬ 
tuuntur  species,  sunt  oppositae.  Cum  ergo 
opposita  non  possint  simul  esse  in  eodem, 
videtur  quod  non  omnes  rerum  perfectiones 
sint  in  Deo. 

3.  i  O  L*  ea,  vivens  est  perfectius  quam 
ens,  et  sapiens  quam  vivens.  Ergo  et  vivere 
est  perfectius  quam  esse,  et  sapere  quam 
vivere.  Sed  essentia  Dei  est  ipsum  esse. 
Ergo  non  habet  in  se  perfectionem  vitae,  et 
sapientiae,  et  alias  hujusmodi  perfectiones. 

Sed  contra  est  quod  dicit  Dionysius, 
■cap.  v  De  clivin.  nomin.,  §  10,  coi.  826,  t.  1, 
«  quod  Deus  in  una  existentia  omnia  prae- 
habet  (b).  » 

Respondeo  dicendum,  quod  in  Deo  sunt 
perfectiones  omnium  rerum ;  unde  et  dicitur 
universaliter  perfectus,  quia  non  deest  ei 
■aliqua  nobilitas  quae  inveniatur  in  aliquo 
genere,  ut  dicit  Commentator  in  Y  Metaph ., 
text.  21.  Et  hoc  quidem  ex  duobus  conside¬ 
rari  potest. 

Primo  quidem,  per  hoc  quod  quidquid 
perfectionis  est  in  effectu,  oportet  inveniri 
in  causa  effectiva  vel  secundum  eamdem 
rationem,  si  sit  agens  univocum,  ut  homo 
generat  hominem;  vel  eminentiori  modo, 
si  sit  agens  aequivocum;  sicut  in  sole  est 
similitudo  eorum  quae  generantur  per  vil¬ 
la)  Ex  hujus  articuli  principiis  stolida  queedam 
Algazelis  doctrina  de  facili  refellitur.  Iste  docuit, 
teste  Nicolao  Eymerico,  perfectiones  nihil  posi¬ 
tivum  dicere  in  Deo,  sed  per  remotionem  tantum 
de  illo  dici;  v.  g.:  Deus  est  sanctus,  id  est  Deus  a 
malo  declinat,  non  faciens  bonum;  Deus  ergo 
sanctus  est  per  remotionem  mali,  non  per  boni 
positionem ;  et  sic  de  omnibus  aliis  Dei  perfectio¬ 
nibus. 


tutem  solis.  Manifestum  est  enim  quod  effec¬ 
tus  praeexistit  virtute  in  causa  agente  ; 
praeexistere  autem  in  virtute  causae  agentis, 
non  est  praeexistere  imperfectiori  modo,  sed 
perfectiori,  licet  praeexistere  in  potentia 
causae  materialis  sit  praeexistere  imperfec¬ 
tiori  modo ;  eo  quod  materia,  in  quantum 
hujusmodi,  est  imperfecta;  agens  vero, 
in  quantum  hujusmodi,  est  perfectum.  Cum 
ergo  Deus  sit  prima  causa  effectiva  rerum, 
oportet  omnium  rerum  perfectiones  praeexis¬ 
tere  in  Deo  secundum  eminentiorem  mo¬ 
dum.  Et  hanc  rationem  tangit  Dionysius, 
cap.  v  De  clivin.  nomin.,  §  8,  coi.  823,  t.  1, 
dicens  de  Deo,  quod  «  non  quidem  hoc  est, 
hoc  autem  non  est ;  sed  omnia  est  ut  omnium 
causa  (c).  » 

Secundo  vero  ex  hoc  quod  supra  osten¬ 
sum  est,  quod  Deus  est  ipsum  esse  per  se 
subsistens ;  ex  quo  oportet  quod  totam  per¬ 
fectionem  essendi  in  se  contineat.  Manifes¬ 
tum  est  enim  quod  si  aliquod  calidum  non 
habeat  totam  perfectionem  caloris ,  hoc 
ideo  est,  quia  calor  non  participatur  secun¬ 
dum  perfectam  rationem ;  sed,  si  calor  esset 
per  se  subsistens,  non  posset  ei  aliquid 
deesse  de  virtute  caloris.  Unde  cum  Deus 
sit  ipsum  esse  subsistens,  nihil  de  perfec¬ 
tione  essendi  potest  ei  deesse.  Omnium 
autem  perfectiones  pertinent  ad  perfec¬ 
tionem  essendi  :  secundum  hoc  enim  ali¬ 
qua  perfecta  sunt,  quod  aliquo  modo  esse 
habent ;  unde  sequitur  quod  nullius  rei  per¬ 
fectio  Deo  desit.  Et  hanc  etiam  rationem 
tangit  Dionysius,  cap.  v  De  cliv.  nom..,  §  4, 
coi.  818,  t.  1,  dicens,  quod  «  Deus  non  quo¬ 
dam  modo  est  existens ;  sed  simpliciter,  et 
incircumscripte  totum  in  se  ipso  esse  praeac- 
cipit  :  »  et  postea  subdit,  quod  «  ipse  est  esse 
subsistentibus.  » 

Ad  primum  ergo  dicendum,  quod  sicut 
sol,  ut  dicit  Dionysius,  cap.  v  De  cliv.  nom., 
§  8,  coi.  823,  t.  1,  «  sensibilium  substantias, 
et  qualitates  multas,  et  differentes,  ipse 
unus  existens,  et  uniformiter  lucendo,  in  se 
ipso  uniformiter  prseaccipit ;  ita  multo  magis 
in  causa  omnium  necesse  est  praeexistere 

(b)  Corderius,  apud  Migne  : «. In  uno  enim,  ut  saepe 
numero  dictum  est,  omnia  qute  sunt  praehabet,  » 

(c)  Corderius  «  etenim  non  hoc  quidem  est,  illud 
vero  non  est...;  sed  potius  omnia  est,  ut  omnium 
auctor  »  et,  §  i,  «  non  quovis  modo  est  ens,  sed 
simpliciter  et  infinite  totum  esse  in  se  pariter 
complexus  et  anticipans ;  »  et  inferius  «  ut  in  quo 
et  penes  quem  cujuslibet  esse  et  sit  et  constet.  » 

omnia  secundum  naturalem  unionem  (a) ;  » 
et  sic  quae  sunt  diversa,  et  opposita  in  se  ipsis, 
in  Deo  praeexistunt  ut  unum,  absque  detri¬ 
mento  simplicitatis  ipsius. 

Et  per  hoc  patet  solutio  ad  secundum. 

Ad  tertium  dicendum,  quod  sicut  in  eod. 
cap.  idem  Dionysius  dicit,  licet  ipsum  esse 
sit  perfectius  quam  vita,  et  ipsa  vita,  quam 
ipsa  sapientia,  si  considerentur  secundum 
quod  distinguuntur  ratione,  tamen  vivens 
est  nobilius1  quam  ens  tantum;  quia  vivens 
etiam  est  ens;  et  sapiens  est  ens,  et  vivens. 
Licet  igitur  ens  non  includat  in  se  vivens  et 
sapiens,  quia  non  oportet  quod  illud  quod 
participat  esse  participet  ipsum  secundum 
omnem  modum  essendi  :  tamen  ipsum  esse 
Dei  includit  in  se  vitam,  et  sapientiam ;  quia 
nulla  de  perfectionibus  essendi  potest  deesse 
ei  quod  est  ipsum  esse  subsistens. 

Conclusio.  —  Cum  Deus  sit  prima  causa  effectiva 
omnium,  et  ipsum  esse  per  se  subsistens,  eminen- 
tiori  modo  oportet  omnium  perfectiones  liabere  (6). 

ARTICULUS  III. 

Utrum  Creaturae  possint  esse  Deo  similes. 

Ad  tertium  sic  proceditur.  1 .  Videtur  quod 
nulla  creatura  possit  esse  similis  Deo.  Dici- 

1  In  editis  :  «  perfectius.  » 

(n)  Ex  versione  Joan.  Sarrasini.  —  Corderius  «  si 
enim  sol  ille  noster  rerum  sensibilium  substantias 
ac  qualitates,  quantumvis  multae  sint  ac  diversae, 
simul  ille,  cum  sit  unicus,  et  uniformiter  diffundat 
lumen  suum,  omnes  renovat...:  et  quodlibet  ex  iis, 
modo  cuique  propino,  unius  ejusdemque  solis  par¬ 
ticeps  existit,  et  plurimarum  se  participantium 
causas  sol  unicus  in-seipso  uniformiter  anticipavit ; 
potiori  utique  ratione  concedendum  est,  in  ipsius- 
met  solis  ac  rerum  omnium  causa,  secundum 
unicam  supra  essentialem  copulationem,  rerum 
omnium  exemplaria  praeextitisse.  » 

( b )  Noli  oblivisci  quod  antea  diximus  perfectum 
dividi  in  perfectum  simpliciter  et  perfectum  secun¬ 
dum  quid;  unde  perfectionum  aliae  sunt  perfec¬ 
tiones  simpliciter,  et  aliae  perfectiones  secundum 
quid ;  primas  quidam  scholastici  vocant  simpliciter 
simplices,  et  alteras  simplices.  Pater  autem  Per- 
rone  vocat  perfectiones  simpliciter  perfectiones 
simplices,  quamvis  hoc  nomine  designatae  sint  olim 
perfectiones  secundum  quid,  perfectiones  autem 
secundum  quid  perfectiones  mixtas  appellat.  Ideo 
quando  theologus  sive  antiquus,  sive  coaetaneus, 
in  hac  materia  consulitur,  necesse  est  ut  attente 
terminologia  ipsius  prius  investigetur.  —  Sensus 
autem  praesentis  articuli  obvius  est  :  «  Deus  om¬ 
nium  rerum,  -seclusis  quibuscumque  imperfectio¬ 
nibus,  perfectiones  continet.  »  Quaedam  nihilomi¬ 
nus  scholasticorum  voces  non  inutiliter  hic  ex- 


tur  enim  in  psalmo  lxxxv,  8  :  Non  est 
similis  tui  in  diis,  Domine.  Sed  inter  crea¬ 
turas  excelsiores  sunt  quae  dicuntur  dii  par¬ 
ticipatione.  Multo  ergo  minus  aliae  creaturae 
possunt  dici  Deo  similes. 

2.  Praeterea,  similitudo  est  comparatio 
quaedam.  Non  est  autem  comparatio  eorum 
quae  sunt  diversorum  generum.  Ergo  nec 
similitudo ;  non  enim  dicimus,  quod  dul¬ 
cedo  sit  similis  albedini.  Sed  nulla  creatura 
est  ejusdem  generis  cum  Deo  :  cum  Deus 
non  sit  in  genere,  ut  supra  ostensum  est. 
Ergo  nulla  creatura  est  similis  Deo. 

3.  Praeterea,  similia  dicuntur  quae  conve¬ 
niunt  in  forma.  Sed  nihil  convenit  cum  Deo 
in  forma :  nullius  enim  essentia  rei  est  ipsum 
esse,  nisi  solius  Dei.  Ergo  nulla  creatura 
potest  esse  similis  Deo. 

4.  Praeterea,  in  similibus  est  mutua  simi¬ 
litudo;  nam  simile  est  simili  simile.  Si  igitur 
aliqua  creatura  est  similis  Deo,  et  Deus  esset 
similis  alicui  creaturae  :  quod  est  contra  id 
quod  dicitur  Isa.,  xl,  18  :  Cui  similem  fecis¬ 
tis  Deum? 

Sed  contra  est  quod  dicitur  Gen.,  i,  26  : 
Faciamus  hominem  ad  imaginem  et  simi¬ 
litudinem  nostram;  et  Joan.,  m,  2  :  Cum 
apparuerit,  similes  ei  erimus. 

Respondeo  dicendum,  quod,  cum  simili- 

ponentur.  Aliquid  in  alio  contineri  potest  formaliter 
vel  virtualiter;  formaliter  quoad  formam  suam, 
sicut  calor  in  igne,  anima  in  homine ;  virtualiter 
quoad  vim  producendi  formam  de  qua  agitur,  vel 
effectum  ipsius  modo  perfectiori;  vox  «eminenter,» 
perfectionem  majorem  importans,  sive  voci  «forma¬ 
liter  »  sive  voci  «  virtualiter  »  adjungitur  :  primo 
sensu  formam  de  qua  agitur  indicat  esse  in  subjecto 
modo  eminentiori;  ultimo  sensu  significat  subjec¬ 
tum  habere  virtutem  producendi  formam  aut  hujus 
formae  effectus.  Sic,  supposito  quod  calor  ignis  non 
sit  realiter  in  sole,  sol  tamen  calorem  hunc  conti¬ 
net,  sed  «  virtualiter  eminenter  ».  Ad  propositum  : 
Deus  omnes  creaturarum  perfectiones  simpliciter, 
seu  alio  nomine  simpliciter  simplices,  vel  secun¬ 
dum  P.  Perrene  terminologiam  simplices,  ut  sunt 
esse  existens,  substantia,» 'fivene,  sjjrittialis,  elc., 
formaliter  eminenter  continet;  ccoteras  vero  per¬ 
fectiones,  id  est  perfectiones  secundum  quid,  seu 
alio  nomine  juxta  scholasticorum  quorumdam  ter¬ 
minologiam  simplices,  vel  juxta  terminologiam 
P.  Perrone  mixtas  continet  virtualiter  eminenter ; 
sic  corpus,  accidens,  compositum  Deus  virtualiter 
eminenter  continet.  —  Nonnulli  theologi  minus 
intricate  concludunt :  Deus  formaliter  omnes  per¬ 
fectiones  simpliciter  continet,  et  eminenter  omnes 
perfectiones  secundum  quid.  Nobis  illa  positio 
magis  arridet,  quia  brevior  et  clarior  esse  videtur. 
Eminenter  in  hac  positione  idem  esset  ac  virtualiter 
quoad  sensum,  addita  perfectione  quadam  majori. 

tudo  attendatur  secundum  convenientiam 
vel  communicationem  in  forma,  multiplex 
est  similitudo  secundum  multos  modos  com¬ 
municandi  in  forma.  Quaedam  enim  dicuntur 
similia,  quae  communicant  in  eadem  forma 
secundum  eamdem  rationem,  et  secundum 
eumdem  modum ;  et  haec  non  solum  dicun¬ 
tur  similia,  sed  aequalia  in  sua  similitudine ; 
sicut  duo  aequaliter  alba  dicuntur  similia  in 
albedine  :  et  haec  est  perfectissima  similitudo. 
Alio  modo  dicuntur  similia,  quae  communi¬ 
cant  in  forma  secundum  eamdem  rationem, 
et  non  secundum  eumdem  modum,  sed  se¬ 
cundum  magis  et  minus;  ut  minus  album 
dicitur  simile  magis  albo,  et  haec  est  simili¬ 
tudo  imperfecta.  Tertio  modo  dicitur  aliquid 
simile  alteri  quia  communicant  in  eadem 
forma,  sed  non  secundum  eamdem  rationem, 
ut  patet  in  agentibus  non  univocis  (a).  Cum 
enim  omne  agens  agat  sibi  simile,  in  quan¬ 
tum  est  agens;  agit  autem  unumquodque 
secundum  suam  formam,  necesse  est  quod 
in  elfectu  sit  similitudo  formae  agentis.  Si 
ergo  agens  sit  contentum  in  eadem  specie 
cum  suo  effectu,  erit  similitudo  inter  faciens 
et  factum  in  forma,  secundum  eamdem  ratio¬ 
nem  speciei,  sicut  homo  generat  hominem. 
Si  autem  ageris  non  sit  contentum  in  eadem 
specie,  erit  similitudo,  sed  non  secundum 
eamdem  rationem  speciei  :  sicut  ea  quae 
generantur  ex  virtute  solis,  accedunt  qui¬ 
dem  ad  aliquam  similitudinem  solis ;  non 
tamen  ut  recipiant  formam  solis  secundum 
similitudinem  speciei,  sed  secundum  similitu¬ 
dinem  generis  (b).  Si  igitur  sit  aliquod  agens 
quod  non  in  genere  contineatur,  effectus 
ejus  adhuc  magis  remote  accedent  ad  simi¬ 
litudinem  formae  agentis  ;  non  tamen  ita 
quod  participent  similitudinem  formae  agen¬ 
tis  secundum  eamdem  rationem  speciei  aut 
generis,  sed  secundum  aliqualem  analo¬ 
giam,  sicut  ipsum  esse  est  commune  omni¬ 
bus.  Et  hoc  modo  illa  quae  sunt  a  Deo 

1  Parm.  :  «  eonvenientia.  » 

*  Parm.  :  «  propter.  » 

(а)  «  Agens  univocum.  »  —  Exemplum  agenti3 
univoci  :  homo  generat  hominem  :  —  eadem  voce 
generans  et  generatus  signantur. 

Exemplum  agentis  sequivoci  :  homo  statuam 
producit. 

(б)  «  Similitudinem  generis.  »  —  Genus  illud 
remotum  respectu  solis  quoad  viventia,  proxi¬ 
mum  quoad  inanimata  est  «  corpus.  »  —  Deus,  ul 
antea  probatum  est,  in  nullo  genere  concludi¬ 
tur;  inde  creatur®  Dei  variis  in  generibus  con¬ 
tentae  variam  Dei  gerunt  similitudinem  plusve 

I. 


assimilantur  ei,  in  quantum  sunt  entia, 
ut  primo  et  universali  principio  totius  esse. 

Ad  primum  ergo  dicendum,  quod,  sicut 
dicit  Dionysius,  cap.  ix  De  cliv.  nom.,  §  7, 
coi.  915,  t.  i,  cum  sacra  Scriptura  dicit 
aliquid  non  esse  simile  Deo,  non  est  contra¬ 
rium  assim  dationi  ad  ipsum.  «  Eadem  enim 
sunt  similia  Deo  et  dissimilia;  similia  qui¬ 
dem,  secundum  quod  imitantur  ipsum, 
prout  contingit  eum  imitari,  qui  non  per¬ 
fecte  imitabilis  est ;  dissimilia  vero,  secun¬ 
dum  quod  deficiunt  a  sua  causa  (c) ;  »  non 
solum  secundum  intensionem  et  remissio¬ 
nem,  sicut  minus  album  deficit  a  magis 
albo ;  sed  quia  non  est  communicantia  1  neo 
secundum  speciem,  nec  secundum  genus. 

Ad  secundum  dicendum,  quod  Deus  non 
se  habet  ad  creaturas  sicut  res  diversorum 
generum ;  sed  sicut  id  quod  est  extra  omne 
genus  et  principium  omnium  generum.  * 

Ad  tertium  dicendum,  quod  non  dicitur 
esse  similitudo  creaturae  ad  Deum  per 2  com- 
municantiam  in  forma  secundum  eamdem 
rationem  generis  et  speciei,  sed  secundum 
analogiam  tantum ;  prout  scilicet  Deus  est 
ens  per  essentiam,  et  alia  per  participationem. 

Ad  quartum  dicendum,  quod,  licet  aliquo 
modo  concedatur  quod  creatura  sit  similis 
Deo,  nullo  tamen  modo  concedendum  est 
quod  Deus  sit  similis  creaturae;  quia,  ut 
dicit  Dionysius  (d),  cap.  ix,  De  div.nom.,  §  6, 
coi.  9J4,  t.  1,  in  his  quae  unius  ordinis  sunt 
recipitur  mutua  similitudo,  non  auteni  in 
causa  et  causato ;  dicimus  enim  quod  imago 
sit  similis  homini,  et  non  e  converso;  et  si¬ 
militer  dici  potest  aliquo  modo  quod  creatura 
sit  similis  Deo,  non  tamen  quod  Deus  sit 
similis  creaturae. 

Conclusio.  —  Cum  Deus  sit  universale  agens  et 
principium  totius  esse,  non  contentum  in  aliqua 
specie,  vel  genere,  creatur®  ei  similes  sunt  non 
secundum  eamdem  specificam  aut  genericam  ra¬ 
tionem,  sed  secundum  aliqualem  analogiam. 

minusve  perfectam  .  sed  semper  imperfectam. 

(c)  «  Eadem  Deo  et  similia  sunt  et  dissimilia  : 
similia  quidem,  secundum  possibilem  ejus  qui  par¬ 
ticipari  nequit  participationem;  dissimilia  vero, 
secundum  effectuum  a  causis  differentiam  infinitis 
prorsus  parasangis  incomparabiliter  distantem.  » 
Sic  Corderius. 

(d,  Corderius,  apud  Migne,  «  qu®  ®qualia  sunt 
possunt  quidem  sibi  invicem  esse  similia,  et  ad 
utroque  potest  ista  similitudo  reciprocari...;  in 
causa  vero  ad  effectus  nequaquam  admittemus 
istiusmodi  reciprocationem.  » 

QILESTIO  V. 

DE  BONO  IN  COMMUNI  (a). 

(Et  sex  quseruntur.) 

Deinde  quaeritur  de  bono.  Et  primo  de 
bono  in  communi;  2°  de  bonitate  Dei. 

Circa  primum  quaeruntur  sex  :  1°  utrum 
bonum  et  ens  sint  idem  secundum  rem  ; 
2°  supposito  quod  differant  ratione  tantum, 
quid  sit  prius  secundum  rationem,  utrum 
bonum,  vel  ens;  3°  supposito  quod  ens  sit 
prius,  utrum  omne  ens  sit  bonum;  4°  ad 
quam  causam  ratio  boni  reducatur ;  5°  utrum 
ratio  boni  consistat  in  modo,  specie  et  or¬ 
dine  ;  6°  de  divisione  boni  in  honestum,  utile 
et  delectabile. 

ARTICULUS  PRIMUS. 

Utrum,  bonum  et  ens  sint  idem  secundum 

rem. 

Ad  primum  sic  proceditur.  1.  Videtur 
quod  bonum  differat  secundum  rem  ab 
ente.  Dicit  enim  Boetius1,  in  lib.  De  liebd., 
coi.  1312,  t.  2  :  «  Intueor  in  rebus  aliud 
esse  quod  sunt  bona,  et  aliud  esse  quod 
sunt.  »  Ergo  bonum  et  ens  differunt  secun¬ 
dum  rem. 

2.  Praeterea,  nihil  informatur  seipso.  «Sed 
bonum  dicitur  per  informationem  entis,  ut 
habetur  in  C.omm.  lib.  De  causis,  in  text. 
propos.  21  c.t.  22.  Ergo  bonum  differt  secun¬ 
dum  rem  ab  ente. 

3.  Praeterea,  bonum  suscipit  magis  et 
minus.  Esse  autem  non  suscipit  magis  et 
minus.  Ergo  bonum  differt  secundum  rem 
ab  ente. 

Sed  contra  est  quod  Augustinus  dicit  in 
lib.  De  doctrina  christiana ,  lib.  I,  c.  xxxii, 
coi.  32,  t.  3,  p.  1,  quod  «  in  quantum  su¬ 
mus,  boni  sumus.  » 

1  «  Hinc  intueor,  aliud  in  eia  esae,  quod  bona 
sunt,  aliud  quod  sunt.  » 

(а)  Non  pruetereunda  silentio  singularis  admodum 
etymologia  vocis  hujus  bonum  a  Guillermo  allata  : 
«  Bonum,  inquit,  dicitur  a  boo  boas,  quod  est  voco 
vocas,  quia  omnia  bonum  ad  se  vocant,  et  sic  boant 
naturaliter  appetendo  bonum.  » 

(б)  «  Sit  appetibile.  »—  D.  Thomas  rationem  boni 
aliquando  in  perfectione,  aliquando  in  appetibili- 
tate  reponit ;  in  quo  autem  haec  ratio  praecise  for- 
maliter  consistat?  Inter  scholasticos  subtilissime 
controvertitur ;  alii  perfectionem,  alii  appetibilita- 
tem  assignant,  proque  sua  sententia  ex  utraque 
parte  rationes  non  contemnendas  afferunt.  Ad 


Respondeo  dicendum,  quod  bonum  et  ens 
sunt  idem  secundum  rem,  sed  differunt  se¬ 
cundum  rationem  tantum ;  quod  sic  patet. 
Ratio  enim  boni  in  hoc  consistit  quod  aliquid 
sit  oppetibile  {b);  unde  Philosophus,  in 
I  Eli  ii  c.,  in  princip.,  dicit  quod  «  bonum 
est  quo.l  omnia  appetunt.  »  Manifestum  est 
autem  quod  unumquodque  est  appetibile,  se¬ 
cundum  quod  est  perfectum :  nam  omnia  ap¬ 
petunt  suam  perfectionem.  In  tantum  autem 
qnumquodque  est  perfectum  in  quantum 
est  actu.  Unde  manifestum  est  quod  in  tan¬ 
tum  est  aliquid  bonum,  in  quantum  est 
ens;  esse  enim  est  actualitas  omnis  rei,  ut 
ex  superioribus  patet.  Unde  manifestum 
est  quod  bonum  et  ens  sunt  idem  secundum 
rem  ;  sed  bonum  dicit  rationem  appetibilis, 
quam  non  dicit  ens. 

Ad  primum  ergo  dicendum,  quod,  licet 
bonum  et  ens  sint  idem  secundum  rem; 
quia  tamen  differunt  secundum  rationem, 
non  eodem  modo  dicitur  aliquid  ens  simpli¬ 
citer  et  bonum  simpliciter.  Nam,  cum  ens 
dicat  aliquid  proprie  esse  in  actu;  actus 
autem  proprie  ordinem  habeat  ad  poten¬ 
tiam  ;  secundum  hoc  simpliciter  aliquid  di¬ 
citur  ens,  secundum  quod  primo  discernitur 
ab  eo  quod  est  in  potentia  tantum  :  hoc 
autem  est  esse  substantiale  rei  uniuscu¬ 
jusque;  unde  per  suum  esse  substantiale 
dicitur  unumquodque  ens  simpliciter;  per 
actus  autem  superadditos  dicitur  aliquid 
esse  secundum  quid,  sicut  esse  album  si¬ 
gnificat  esse  secundum  quid.  Non  enim 
esse  album  aufert  esse  in  potentia  simplici¬ 
ter,  cum  adveniat  rei  jam  praeexistenti  in 
actu.  Sed  bonum  dicit  rationem  perfecti, 
quod  est  appetibile ;  et  per  consequens  dicit 
rationem  ultimi;  unde  id  quod  est  ultimo 
perfectum,  dicitur  bonum  simpliciter ;  quod 
autem  non  habet  ultimam  perfectionem 
quam  debet  habere,  quamvis  habeat  ali¬ 
quam  perfectionem  in  quantum  est  actu, 

solutionem  nota  sedulo  passiones  quas  metaphysi- 
cas  et  transcendentales  entis  nuncupant,  quales 
sunt  bonum  et  verum,  nihil  aliud  esse  quam  ipsum 
ens  diversimode  conceptum,  fundansque  diversos 
rationis  conceptus ;  ens  igitur  secundum  rationem 
prius  est  quam  bonum.  Dic  ergo  :  ratio  formalis 
boni  in  perfectione  consistit,  non  quidem  in  per¬ 
fectione  considerata  ut  constitutiva  entis ;  nam 
prius  in  hac  positione  non  esset  secundum  rationem 
ens  quam  bonum;  sed  consistit  in  perfectione 
spectata  ut  conveniente  appetitui,  perfectivaque 
illius.  —  Conciliatne  pugnantes  conclusio  ista? 
Periti  videant. 

non  tamen  dicitur  perfectum  simpliciter, 
nec  bonum  simpliciter;  sed  secundum  quid. 
Sic  ergo  secundum  primum  esse,  quod 
est  substantiale,  dicitur  aliquid  ens  sim¬ 
pliciter,  et  bonum  secundum  quid,  id  est 
in  quantum  est  ens;  secundum  vero  ulti¬ 
mum  actum  dicitur  aliquid  ens  secundum 
quid  et  bonum  simpliciter.  Sic  ergo  quod 
dicit  Boetius,  ubi  supra,  quod  in  rebus 
aliud  est  quod  sunt  bona  et  aliud  quod  sunt, 
referendum  est  ad  esse  bonum  (a)  et  ad  esse 
simpliciter ;  quia  secundum  primum  actum 
est  aliquid  ens  simpliciter,  et  secundum 
ultimum,  bonum  simpliciter,  et  tamen  se¬ 
cundum  primum  actum  est  quodammodo 
bonum,  et  secundum  ultimum  actum  est 
•quodammodo  ens. 

Ad  secundum  dicendum,  quod  bonum 
dicitur  per  informationem,  prout  accipitur 
bonum  simpliciter  secundum  ultimum  actum. 

Et  similiter  dicendum  ad  tertium,  quod 
bonum  dicitur  secundum  magis  et  minus, 
secundum  actum  supervenientem,  puta  se¬ 
cundum  scientiam  vel  virtutem. 

Conclusio.  —  Bonum  et  ens  idem  sunt  secundum 
xem,  distincta  tamen  ab  invicem  secundum  ratio¬ 
nem  :  bonum  enim  rationem  appetibilis  dicit, 
quam  non  importat  ens. 

ARTICULUS  II. 

Utrum  bonum  secundum  rationem  sit  prius 
quam  ens. 

Ad  secundum  sic  proceditur.  1.  Videtur 
quod  bonum  secundum  rationem  sit  prius 
quam  ens.  Ordo  enim  nominum  est  secun¬ 
dum  ordinem  rerum  significatarum  per  no¬ 
mina.  Sed  Dionysius  inter  alia  nomina  Dei 
primo  ponit  bonum  quam  ens,  ut  patet  De 
div.  nom.,  c.  v,  §  1,  coi.  815,  t.  1.  Ergo  bo¬ 
num  secundum  rationem  est  prius  quam  ens. 

2.  Praeterea,  illud  est  prius  secundum  ra¬ 
tionem,  quod  ad  plura  se  extendit  Sed 
bonum  ad  plura  se  extendit  quam  ens;  quia, 
ut  dicit  Dionysius,  De  div.  nom.,  c.  v,  §  1, 
coi.  815,  t.  1,  «  bonum  se  extendit  ad  exis- 
tentia  et  non  existentia,  ens  vero  ad  exis- 

1  Corderius  «  porrigitur  bsec  nominatio  Dei  a  bono 
tum  ad  ea  quse  sunt,  tum  ad  ea  quge  non  sunt...; 
nomen  autem  entis  ad  omnia  quse  sunt  extenditur, 
ac  supra  essentias  ipsas  eminet.  » 

2  Parm.  :  «  et  bonum  universale.  Bonum  ergo 
simpliciter  est.  » 

3  Parm.  :  «  significantia.  » 

tentia  tantum1.  »  Ergo  bonum  est  prius 
secundum  rationem  quam  ens. 

3.  Praeterea,  quod  est  universalius,  est 
prius  secundum  rationem.  Sed  bonum  vide¬ 
tur  universalius  esse  quam  ens,  quia  bonum 
habet  rationem  appetibilis ;  quibusdam  autem 
appetibile  est  ipsum  non  esse ;  dicitur  enim, 
Matth.,  xxvi,  14,  de  Juda  :  Bonum  erat  ei, 
si  natus  non  fuisset,  etc.  Ergo  bonum  est 
prius  quam  ens  secundum  rationem. 

4.  Praeterea,  non  solum  esse  est  appeti¬ 
bile,  sed  etiam  vita  et  sapientia  et  multa  hu¬ 
jusmodi,  et  sic  videtur  quod  esse  sit  quod¬ 
dam  particulare  appetibile  et  bonum  2 , 
bonum  autem  sit  prius  secundum  rationem 
quam  ens. 

Sed  contra  est  quod  dicitur  in  lib,  De 
causis ,  prop.  4,  quod  «  prima  rerum  crea¬ 
tarum  est  esse.  » 

Respondeo  dicendum  quod  ens  secundum 
rationem  est  prius  quam  bonum.  Ratio  enim 
Mgnificata  per  nomen  est  id  quod  concipit 
intellectus  de  re,  et  significat  illud  per  vo¬ 
cem.  Illud  ergo  est  prius  secundum  rationem 
quod  prius  cadit  in  conceptionem  intellectus. 
Primo  autem  in  conceptionem  intellectus 
cadit  ens,  quia  secundum  hoc  unumquodque 
cognoscibile  est  quod  est  actu,  ut  dicitur  in 
IX  Metaphys .,  text.  20  :  unde  ens  est  pro¬ 
prium  objectum  intellectus,  et  sic  est  pri¬ 
mum  intelligibile,  sicut  sonus  est  primum 
audibile  ;  ita  ergo  secundum  rationem  prius 
est  ens  quam  bonum. 

Ad  primum  ergo  dicendum,  quod  Diony¬ 
sius,  cap.  i  et  iii  De  divin.  nom.,  determinat 
de  divinis  nominibus,  secundum  quod  im¬ 
portant  circa  Deum  habitudinem  causae ;  no¬ 
minamus  enim  Deum,  ut  ipse  dicit,  ex  crea¬ 
turis,  sicut  causam  ex  effectibus.  Bonum 
autem,  cum  habeat  rationem  appetibilis,  im¬ 
portat  habitudinem  causae  finalis;  cujus  cau- 
salitas  prima  est ;  quia  agens  non  agit  nisi 
propter  finem,  et  ab  agente  materia  movetur 
ad  formam ;  unde  dicitur,  quod  finis  est  causa 
causarum.  Et  sic  in  causando  bonum  est 
prius  quam  ens,  sicut  linis  quam  forma ;  et 
hac  ratione  inter  nomina  designantia 3  cau- 
salitatem  divinam,  prius  ponitur  bonum 

(a)  Nam  esse  bonum  non  est  esse  simpliciter  sed 
esse  secundum  quid.  Unde  in  rebus  aliud  est  quod 
sunt  bona,  et  aliud  quod  sunt.  Et  ideo  frustra  ad 
distinctionem  editores  post  ly  «  esse  bonuin  »  in¬ 
seruerant  ly  «  simpliciter,  »  dicentes  contra  nostro¬ 
rum  codicum  fidem  :  «  Referendum  est  ad  esse 
bonum,  simpliciter  et  ad  esse  simpliciter.  » 

quam  ens.  Et  iterum,  quia  secundum  Pla¬ 
tonicos,  qui  materiam  a  privatione  non  dis¬ 
tinguentes,  dicebant  materiam  esse  non  ens; 
ad  plura  se  extendit  participatio  boni  quam 
participatio  entis ;  nam  materia  prima  par¬ 
ticipat  bonum,  cum  appetat  ipsum;  nihil 
autem  appetit  nisi  simile  sibi;  non  autem 
participat  ens,  cum  ponatur  non  ens.  Et 
ideo  dicit  Dionysius,  loco  sup.  cit.  in  2  arg., 
quod  <(  bonum  extenditur  ad  non  existentia. » 

Unde  patet  solutio  ad  secundum.  Yel  di¬ 
cendum  quod  bonum  extenditur  ad  exis¬ 
tentia  et  non  existentia,  non  secundum 
praedicationem ,  sed  secundum  causalita- 
tem ;  ut  per  non  existentia  intelligamus  non 
ea  simpliciter  quae  penitus  non  sunt,  sed  ea 
qua?,  sunt  in  potentia  et  non  in  actu ;  quia 
bonum  habet  rationem  finis,  in  quo  non 
solum  quiescunt  quae  sunt  in  actu,  sed  ad 
ipsum  moventur  quae  in  actu  non  sunt,  sed 
iii  potentia  tantum.  Ens  autem  non  importat 
habitudinem  causae  nisi  formalis  tantum, 
vel  inhaerentis  (a),  vel  exemplaris;  cujus  cau- 
salitas  non  se  extendit  nisi  ad  ea  quae  sunt 
in  actu. 

Ad  tertium  dicendum,  quod  non  esse  se¬ 
cundum  se  non  est  appetibile,  sed  per  acci¬ 
dens;  in  quantum  scilicet  ablatio  alicujus 
mali  est  appetibilis;  quod  malum  quidem 
aufertur  per  non  esse ;  ablatio  vero  mali  non 
est  appetibilis,  nisi  in  quantum  per  malum 
privatur  quoddam  esse,  illud  igitur  quod 
per  se  est  appetibile,  est  esse;  non  esse  vero 
per  accidens  tantum,  in  quantum  quoddam 
esse  appetitur,  quo  iiomo  non  sustinet  pri¬ 
vari;  et  sic  etiam  per  accidens  non  esse  di¬ 
citur  bonum. 

Ad  quartum  dicendum,  quod  vita  et  sa¬ 
pientia,  et  alia  hujusmodi  sic  appetuntur, 
ut  insint  (b)  actu;  unde  in  omnibus  appetitur 
quoddam  esse  :  et  sic  nihil  est  appetibile  nisi 
jens ;  et  per  consequens  nihil  est  bonum  nisi 
ens. 

Conclusio.  — •  Ens ,  cum  prius  cadat  in  concep¬ 
tione  intellectus  quam  bonum,  ipso  etiam  prius 
est  secundum  rationem. 

(a)  « Inhaerentis.  »  —  Causa  fonnalis  est  duplex  : 
prima  pars  est  compositi ;  secunda  est  exemplaris. 
Porro  prima  non  inhmret  composito  proprie,  sed 
illud  constituit,  si  agatur  de  forma  substantiali; 
aliter  sentiendum  est,  si  agatur  de  forma  acciden¬ 
tali  ;  accidens  enim  inhaeret  substantiae ;  unde,  vel 
ide  forma  accidentali  loquitur  hic  doctor  noster, 
vel,  si  de  forma  substantiali,  improprie  loquitur. 
Jamjam  hujus  vocis  forma  varias  acceptiones  re¬ 
pulimus.  Pro  causae  exemplaris  intellectu  sit  vultus 


ARTICULUS  III. 

Utrum  omne  ens  sit  bonum. 

Ad  tertium  sic  proceditur.  1.  Videtur  quod 
non  omne  ens  sit  bonum.  Bonum  enim  addit 
supra  ens,  ut  ex  dictis  patet.  Ea  vero  quae 
addunt  supra  ens,  contrahunt  ipsum;  sicut 
substantia,  quantitas,  qualitas  et  alia  hujus¬ 
modi.  Ergo  bonum  contrahit  ens ;  non  igitur 
omne  ens  est  bonum. 

2.  Praeterea,  nullum  malum  est  bonum. 
Isa.,  v,  20  :  V%  qui  dicitis  malum  bonum  et 
bonum  malum !  Sed  aliquod  ens  dicitur 
malum.  Ergo  non  omne  ens  est  bonum. 

3.  Praeterea,  bonum  habet  rationem  appe¬ 
tibilis.  Sed  materia  prima  non  habet  ratio¬ 
nem  appetibilis,  sed  appetentis  tantum.  Ergo 
materia  prima  non  habet  rationem  boni; 
non  igitur  omne  ens  est  bonum. 

4.  Praeterea,  Philosophus  dicit  in  iii  Meta - 
phys.,  text.  3,  quod  «  in  mathematicis  non 
est  bonum.  »  Sed  mathematica  sunt  quaedam 
entia;  aiioquin  de  eis  non  esset  scientia. 
Ergo  non  omne  ens  est  bonum. 

Sed  contra,  omne  ens  quod  non  est  Deus, 
est  Dei  creatura.  Sed  omnis  creatura  Dei 
bona  est,  ut  dicitur  1  ad  Timoth.,  cap.  iv. 
Deus  vero  est  maxime  bonus.  Ergo  omne 
ens  est  bonum. 

Respondeo  dicendum,  quod  omne  ens,  in 
quantum  est  ens,  est  bonum. 

Omne  enim  ens,  in  quantum  est  ens,  est  in 
actu,  et  quodammodo  perlectum ;  quia  om¬ 
nis  actus  perfectio  qua?dam  est;  perfectum 
vero  iiabet  rationem  appetibilis  et  boni,  ut 
ex  dictis  patet ;  unde  sequitur,  omne  ens, 
in  quantum  hujusmodi,  bonum  esse. 

Ad  primum  ergo  dicendum,  quod  sub¬ 
stantia,  quantitas  et  qualitas,  et  ea  quae  sub 
eis  continentur,  contrahunt  ens  applicando 
ens  ad  aliquam  quidditatem,  seu  naturam  ; 
sic  autem  bonum  non  addit  aliquid  super 
ens,  sed  rationem  tantum  appetibilis  et  per¬ 
fectionis,  quod  convenit  ipsi  esse  (c)  in  quar 

alicujus  magni  viri  in  marmore  incidendus.  Unde, 
ut  arhitror,  S.  Thomas  hoc  vocabulum  m/ia?- 
renlis  vocabulo  illo  exemplaris  opposuit,  quia 
extra  subjectum  de  quo  agitur  causa  exemplaris 
est,  non  vero  alia  causa  formalis,  siquidem  ipsa 
est  pars  vel  substantialis  vel  accidentalis  compositi. 

(b)  Non  ut  prius  in  editis  : «  Ut  sunt  in  actu.  »  Vita 
enim  et  sapientia  et  hujusmodi  appetuntur  etiam 
quando  non  sunt  in  actu  «  ut  insint  actu.  » 

(cj  Id  est  ipsi  enti  seu  entitati.  —  Nicolai. 

cumque  natura  sit;  unde  bonum  non  con¬ 
trahit  ens. 

Ad  secundum  dicendum,  quod  nullum  ens 
dicitur  malum  in  quantum  est  ens,  sed  in 
quantum  caret  quodam  esse ;  sicut  homo 
dicitur  malus,  in  quantum  caret  esse  virtu¬ 
tis  ;  et  oculus  dicitur  malus,  in  quantum  ca¬ 
ret  acumine  visus. 

Ad  tertium  dicendum,  quod  materia  prima, 
sicut  non  est  ens  nisi  in  potentia,  ita  nec 
bonum  nisi  in  potentia.  Licet  secundum  Pla¬ 
tonicos  dici  possit,  quod  materia  prima  est 
non  ens  propter  privationem  adjunctam;  sed 
tamen  participat  aliquid  de  bono,  scilicet  ip¬ 
sum  ordinem  vel  aptitudinem  ad  bonum  ;  et 
ideo  non  competit  sibi  quod  sit  appetibile, 
sed  quod  appetat. 

Ad  quartum  dicendum,  quod  mathematica 
non  subsistunt  separata  secundum  esse ; 
quia  si  subsisterent,  esset  in  eis  bonum  (a), 
secundum  ipsum  esse  ipsorum ;  sunt  autem 
mathematica  separata  secundum  rationem 
tantum,  prout  abstrahuntur1  a  motu  et  a 
materia ;  et  sic  abstrahuntur  a  ratione  finis, 
qui  habet  rationem  moventis.  Non  est  autem 
inconveniens  quod  in  aliquo  ente  secundum 
rationem  non  sit  ratio  boni;  cum  ratio  entis 
sit  prior  quam  ratio  boni,  sicut  supra  dictum 
■est. 

Conclusio.  —  Omne  ens ,  in  quantum  ens ,  est 
bonum  (6). 


1  AI.  :  «  abstrahunt.  » 

•*  Cortlerius,  apud  Migne,  «  bonum  illud  est  ex 
quo  omnia  constiterunt,  et  veluti  a  perfectissima 
causa  producta  sunt,  et  in  qua  consistunt  universa, 
st  an  quam  in  fundo  cuncta  continente  custodita  con- 
•tentaque.  » 

J  Supple  «  aliquid.  » 

pf)  Non  ut  in  editis  :  «  Scilicet  ipsum  esse  ipso- 
rrum,  »  sed  :  «  Secundum  ipsum  esse  ipsorum.  » 
'.Nam  ex  doctrina  D.  Thom®  «  esse  simpliciter  est 
bonum  secundum  quid.  »  Consonat  tamen  rationi 
■tex.uj  iu  editis  ante  hac  admissus. 

i !ij  Contra  Manichaeos  conclude  omne  ens,  id  est, 
omnes  creaturas  saltem  sub  ratione  entis  esse 
bonas.  Conclude  etiam  mathematica  non  esse  bona, 
prout  considerantur  ut  abstracta  a  materia  sensi¬ 
bili,  motu  et  esse;  sed  hoc  non  est  inconveniens, 
sicut  supra  D.  Thomas  ipse  dicit  :  ex  hoc  ergo 
mathematica  ne  damnes.  Cmterum  Aristippus,  So¬ 
cratis  discipulus,  pater  Aretes  qu®  philosophiam 
publice  tradidit  Athenis,  iEschyno  familiaris  ac 
quondam  utilis,  exemplo  magistri  sui  scientias 
physicas  et  mathematicas  nimium  despexit,  usse- 
xens  ante  omnes  quod  in  mathematicis  nou  est 


ARTICULUS  IV. 

Ad  quam  causam  ratio  boni  reducatur. 

Ad  quartum  sic  proceditur.  1.  Videtur 
quod  bonum  non  habeat  rationem  causae 
finalis,  sed  magis  aliarum.  Ut  enim  dicit 
Dionysius;  Dc  div.  nom.,  c.  iv,  §  7,  coi.  702, 
t.  d,  «  bonum  laudatur  ut  pulchrum.  »  Sed 
pulchrum  importat  rationem  causae  formalis. 
Ergo  bonum  habet  rationem  causae  formalis. 

2.  Praeterea,  bonum  est  diffusivum  sui 
esse  (c),  ut  ex  verbis  Dionysii  accipitur,  De  div. 
nom.,  c.  Iv,  §  4,  coi.  699,  t.  1,  quibus  dicit, 
quod  «  bonum  est  ex  quo  omnia  subsistunt, 
et  sunt2.  »  Sed  esse  diffusivum  importat  ra¬ 
tionem  causae  efficientis.  Ergo  bonum  habet 
rationem  causae  efficientis. 

3.  Praeterea,  dicit  Augustinus,  in  I  De  doc¬ 
trina  christiana,  cap.  xxxii,  coi.  32,  t.  3, 
quod  «  quia  Deus  bonus  est,  nos  sumus.  » 
Sed  ex  Deo  sumus  sicut  ex  causa  efficiente. 
Ergo  bonum  importat  rationem  causae  effi¬ 
cientis. 

Sed  contra  est  quod  Philosophus  dicit,  in 
11  Phy  sic.,  text.  31,  quod  «  illud  cujus 
causa3  est,  est  sicut  finis  et  bonum  alio¬ 
rum.  »  Bonum  ergo  habet  rationem  causae 
finalis. 

Respondeo  dicendum,  quod,  cum  bonum  sit 
quod  omnia  appetunt  (d),  hoc  autem  habeat 
rationem  finis ;  manifestum  est  quod  bonum 
rationem  finis  importat  :  sed  tamen  ratio 
boni  praesupponit  rationem  causae  efficientis 

bonum.  De  Aristippo  isto  scripsit  Horatius  : 

<  Omnia  Aristippum  decuit  color  et  status  et  res. » 

(c) «  Bonum  est  diffusivum  sui  esse.» — Noli  intelli- 
gere  hanc  sententiam  secundum  proprietatem  vocis 
diffundere,  id  est,  secundum  operationem  caus® 
efficientis,  sed  potius  secundum  operationem  caus® 
finalis,  quia  bonum  natum  est  desiderium  sui  dif¬ 
fundere,  et  movere  appetitum  per  modum  caus® 
finalis  ad  sui  assecutionem.  Dionysius  tamen  et 
Raynerius  aliter  hanc  sententiam  interpretari  vi¬ 
dentur.  Sic  enim  argumentantur  :  in  omni  essentia 
est  bonum;  ab  essentia  fluit  potentia,  a  potentia 
fluit  actus  vel  actio ;  actio  boni  est  communicare 
seipsum,  et  ad  communicandum  seipsum  bonum 
ordinatum  est  tanquam  ad  finem.  Bonum  igitur 
per  actionem  quamdam  ab  essentia  primo  et  ori¬ 
ginaliter  fluentem  seipsum  diffundit.  Bonum  crea¬ 
tum  diffundit  se  per  sui  divisionem  in  partes,  et 
per  sui  multiplicationem  numeralem,  et  per  diffu¬ 
sionem  sui ;  non  sic  bonum  increatum. 

(d) «  Omnia  appetunt. »—  Non  quod  unumquodque 
bonum  appetatur  ab  omnibus,  sed  quia  quidquid 
appetitur  sub  ratione  boni  appetitur,  rationemque 
boni,  ut  appetatur,  habere  debet. 

et  rationem  causae  formalis.  Videmus  enim 
id  quod  est  primum  in  causando  ulti¬ 
mum  esse  in  causa  ( a )  :  ignis  enim  prius1 
calefacit  quam  formam  ignis  inducat ;  cum 
tamen  calor  in  igne  consequatur  formam 
substantialem.  In  causando  autem  primo 
invenitur  bonum  et  finis,  qui  movet  effi¬ 
cientem  ;  secundo  actio  efficientis  movens  ad 
formam;  tertio  advenit  forma.  Undo  e  con¬ 
verso  esse  oportet  in  causato,  quod  primum 
sit  ipsa  forma,  per  quam  est  ens ;  secundo 
consideretur  in  ea  virtus  effectiva,  secundum 
quod  est  perfectum  in  esse;  quia  unumquod¬ 
que  tunc  perfectum  est  quando  potest  sibi 
simile  facere,  ut  dicit  Philosophus  in  IV  Me- 
teororum,  et  II  De  anima ,  text.  34;  tertio 
consequitur  ratio  boni,  per  quam  in  ente 
perfectio  fundatur. 

Ad  primum  ergo  dicendum,  quod  pul¬ 
chrum  et  bonum  in  subjecto  quidem  sunt 
idem,  quia  super  eamdem  rem  fundantur, 
scilicet  super  formam ;  et  propter  hoc  bonum 
laudatur  ut  pulchrum ;  sed  ratione  diffe¬ 
runt;  nam  bonum  proprie  respicit  appeti¬ 
tum;  est  enim  bonum,  quod  omnia  appe¬ 
tunt  ;  et  ideo  habet  rationem  finis ;  nam 
appetitus  est  quasi  quidam  motus  ad  rem. 
Pulchrum  autem  respicit  vim  cognosciti- 
vam,  pulchra  enim  dicuntur,  quae  visa  pla¬ 
cent  ;  unde  pulchrum  in  debita  proportione 
consistit  :  quia  sensus  delectantur  in  rebus 
debite  proportionatis,  sicut  in  sibi  similibus  : 
nam  et  sensus  ratio  quaedam  est,  et  omnis 
virtus  cognoscitiva.  Et  quia  cognitio  fit  per 
assimilationem ,  similitudo  autem  respicit 
formam ;  pulchrum  proprie  pertinet  ad  ra¬ 
tionem  causae  formalis. 

Ad  secundum  dicendum,  quod  bonum  di¬ 
citur  diffusivum  sui  esse  eo  modo  quo  finis 
dicitur  movere. 

Ad  tertium  dicendum,  quod  quilibet  ha¬ 
bens  voluntatem  dicitur  bonus,  inquantum 
habet  bonam  voluntatem;  quia  per  volun¬ 
tatem  utimur  omnibus  quae  in  nobis  sunt  : 
unde  non  dicitur  bonus  homo,  qui  habet 
bonum  intellectum,  sed  qui  habet  bonam 
voluntatem ;  voluntas  autem  respicit  finem 
ut  objectum  proprium ;  et  sic  quod  dicitur  : 

1  AI. :  «  primo.  » 

*  «  Lucis  natura  hujusmodi  est,  ut  non  in  numero, 
non  in  mensura,  non  in  pondere,  ut  alia,  sed  om¬ 
nis  ejus  in  aspectu  gratia  sit.  » 

(a)  In  editis  :  «  Ultimum  est  in  causato;  »  sed  in 
omnibus  codicibus  nostris  :  «  Ultimum  esse  in 
causa;  »  et  melius.  Quid  enim  S.  Thomas  pro- 


«  Quia  Deus  est  bonus,  nos  sumus,  »  refertur 
ad  causam  finalem. 

Conclusio.  —  Bonum,  cum  rationem  appetibilis- 
habeat ,  tinalis  quoque  causae  rationem  habere 
oportet. 

ARTICULUS  V. 

Utrum  ratio  boni  consistat  in  modo ,  specie 
et  ordine. 

Ad  quintum  sic  proceditur.  1.  Videtur 
quod  ratio  boni  non  consistat  in  modo,  spe¬ 
cie  et  ordine.  Bonum  enim  et  ens  ratione 
differunt,  ut  supra  dictum  est.  Sed  modus, 
species  et  ordo  pertinere  ad  rationem  entis 
videntur;  quia,  sicut  dicitur,  Sap.,  xi,  21, 
omnia  in  numero,  pondere  et  mensura *, 
disposuisti ;  ad  qua?  tria  reducuntur  species, 
modus  et  ordo,  quia,  uf  dicit  Augustinus, 
IV  Super  Gen.  aa  interam,  c.  iii,  coi.  299, 
t.  3,  p.  1,  «  mensura  omni  rei  modum 
praefigit,  et  numerus  omni  rei  speciem  prae¬ 
bet,  et  pondus  omnem  rem  ad  quietem  et 
stabilitatem  trahit.  »  Ergo  ratio  boni  non 
consistit  in  modo,  specie  et  ordine. 

2.  Praeterea,  ipse  modus,  species  et  ordo 
bona  quaedam  sunt.  Si  ergo  ratio  boni  con¬ 
sistit  in  modo,  specie  et  ordine,  oportet  etiam 
quod  modus  habeat  modum,  speciem  et  or¬ 
dinem,  et  similiter  species  et  ordo;  ergo 
procederetur  in  infinitum. 

3.  Praeterea,  malum  est  privatio  modi, 
speciei  et  ordinis.  Sed  malum  non  tollit  tota¬ 
liter  bonum.  Ergo  ratio  boni  non  consistit 
in  modo,  specie  et  ordine. 

4.  Praeterea,  illud  in  quo  consistit  .ratio 
boni  non  potest  dici  malum.  Sed  dicitur  ma¬ 
lus  modus,  mala  species,  malus  ordo.  Ergo 
ratio  boni  non  consistit  in  modo,  specie  et 
ordine. 

5.  Praeterea,  modus,  species  et  ordo  ex 
pondere,  numero  et  mensura  causantur,  ut 
ex  auctoritate  Augustini  inducta  patet.  Non 
autem  omnia  bona  habent  pondus,  nume¬ 
rum  et  mensuram ;  dicit  enim  Ambrosius, 
lib.  I  Hexameron ,  c.  ix,  §  34,  coi.  154,  t.  1, 
quod  «  lucis  natura  est  ut  non  in  numero, 
non  in  pondere,  non  in  mensura  creata  sit 2. » 

bare  intendit?  Quod  bonum  habet  quidem  ra¬ 
tionem  causae  finalis,  sed  quod  illa  ratio  rationem 
causae  efficientis  et  causae  formalis  praesupponit. 
Hoc  autem  S.  Thomas  demonstrat  per  ignem 
causam  caloris  qui  primo  calefacit,  quamvis  in  se 
primo  formam  ignis  habeat.  Sic  in  causato,  id  est 
in  ente  constituto,  finis  ultimo  fundatur. 


*  In  men¬ 
sura.  f 
numero, 
cl 

pondere. 

Non  ergo  ratio  boni  consistit  in  modo,  specie 

ct  ordine. 

Sed  contra  est  quod  dicit  Augustinus,  in 
lib.  De  natura  boni,  cap.  m,  coi.  553,  t.  8  : 

«  Ilaic  fria,  modus,  species  et  ordo,  tanquam 
generalia  bona,  sunt  in  rebus  a  Deo  factis  : 
et  ita  hsec  tria  ubi  magna  sunt,  magna  bona 
sunt,  ubi  parva,  parva  bona  sunt,  uti 
nulla,  nullum  bonum  est ;  »  quod  non  esset, 
nasi  ratio  boni  in  eis  consisteret.  Ergo  ratio 
boni  consistit  in  modo,  specie  et  ordine. 

Respondeo  dicendum,  quod  unumquodque 
dicitur  bonum,  inquantum  est  perfectum; 
sic  enim  est  appetibile,  ut  supra  ostensum 
est  :  perfectum  autem  dicitur  cui  niliil  deest 
secundum  modum  suai  perfectionis.  Cum 
autem  unumquodque  sit  id  quod  est,  per 
suam  formam ;  forma  autem  praesupponit 
quaedam,  et  quaedam  ad  ipsam  ex  necessitate 
consequuntur:  ad  hoc  quod  aliquid  sit  per¬ 
fectum,  et  bonum,  necesse  est  quod  formam 
habeat,  et  ea  quae  praeexiguntur et  ea 
quae,  consequuntur  ad  ipsam.  Praeexigitur 
autem  ad  formam  determinatio,  sive  com- 
mensuratio  principiorum  seu  materialium, 
seu  efficientium"  ad  ipsam  :  et  hoc  signifi¬ 
catur  per  modum;  unde  dicitur  quod  men¬ 
sura  medum  prudigit.  Ipsa  autem  forma 
significatur  per  speciem;  quia  per  formam 
unumquodque  in  specie  constituitur  :  ot 
propter  hoc'  dicitur,  quod  numerus  speciem 
praebet,  quia  definitiones  .significantes  spe¬ 
ciem  sunt  sicut  immori,  secundum  Philoso¬ 
phum,  in  VI!  Met.,  text.  Id.  Sicut  enim  in 
numeris  s  unitas  addita  vel  subtracta  variat 
speciem  numeri;  ita  in  delinitinnibus  diffe¬ 
rentia  apposita  vel  snbtracla.  Ad  formam 
autem  consequitur  inclinatio  ad  iinem,  aut 
ad  actionem,  aut  ad  aliquid  hujusmodi; 
quia  unumquodque ,  inquantum  est  actu, 
agit  et  tendit  in  id  quod  sibi  convenit  secun¬ 
dum  suam  formam ;  et  hoc  pertinet  ad  pon¬ 
dus,  et  ordinem  :  unde  ratio  boni,  secundum 
quod  consistit  in  perfectione,  consistit  in 
modo,  specie  et  ordine. 

Ad  primum  ergo  dicendum,  quod  ista 
tria  non  consequuntur  ens,  nisi  in  quantum 
est  perfectum ;  et  secundum  hoc  est  bonum. 

Ad  secundum  dicendum,  quod  modus,  spe¬ 
cies  ct  ordo  eo  modo  dicuntur  bona,  sicut  et 
entia,  non  quia  ipsa  sint  quasi  subsistentia, 
sed  quia  eis  aliqua  sunt  et  entia  et  bona ; 
tamen  non  oportet  quod  ipsa  habeant  aliqua 

1  Ita  cod.  Alcan.  At.  :  «  praeexistunt.  » 

*  Non  ut  in  editis  :  «  efficientium  ipsam.  » 


alia  quibus  sint  bona;  non  enim  sic  dicuntur 
bona,  quasi  formaliter  aliis  ipsa  sint  bona, 
sed  quia  ipsis  lormaliter  aliqua  sunt  bona; 
sicut  albedo  non  dicitur  ens,  quasi  ipsa  ali— 
quo  sit ;  sed  quia  ipsa  aliquid  est  secundum 
quid,  scilicet  album. 

Ad  tertium  dicendum,  quod  auodlibet  esse 
est  secundum  iormam  aliquam;  unde  se¬ 
cundum  quodlibet  esse  rei,  consequuntur 
ipsum  modus,  species  et  ordo;  sicut  homo 
habet  speciem,  modum  et  ordinem,  in  quan¬ 
tum  est  homo ;  et  similiter  in  quantum  est 
albus,  habet  similiter  modum,  speciem  et 
ordinem ;  et  in  quantum  est  virtuosus,  et  in 
quantum  est  scioas,  et  secundum  omnia, 
quae  de  ipso  dicuntur.  Malum  autem  privat 
quoddam  esse,  sicut  caecitas  privat  esse  vi¬ 
sus;  unde  non  tollit  omnem  modum,  spe¬ 
ciem  et  ordinem,  sed  solum  modum,  speciem 
et  ordinem,  quae  consequuntur  esse  visus. 

Ad  quartum  dicendum,  quod,  sicut  dicit 
Augustinus,  in  lib.  De  natura  boni,  c.  xxn 
et  xxiii,  coi.  559,  t.  8,  «  omnis  modus,  in 
quantum  modus,  bonus  ost  :  et  sic  potest 
dici  de  specie,  et  ordine  :  sed  malus  modus, 
vel  mala  species,  vel  malus  ordo,  aut  ideo 
dicuntur,  quia  minora  sunt,  quam  esse  de¬ 
buerunt  :  aut  quia  non  bis  rebus  accommo¬ 
dantur,  quibus  accommodanda  sunt  :  vel 
ideo  dicuntur  mala,  quia  sunt  aliena  et  in- 
congrua.  » 

Ad  quintum  dicendum,  quod  natura  lucis 
dicitur  esso  sine  numero  et  pondere  et  men¬ 
sura,  non  simpliciter,  sed  per  comparatio¬ 
nem  ad  corporalia;  quia  virtus  lucis  ad 
omnia  corporalia  se  extendit,  in  quantum  est 
qualitas  activa  primi  corporis  alterantis,  sci¬ 
licet  cadi. 

Conclusio.  —  Bonum  omne ,  cum  sit  per  suam 
formam  quam  principiorum  commensuratio  prae¬ 
cedit,  et  quam  sequitur  inclinatio  vel  ad  opus, 
vel  ad  finem,  consistit  in  modo,  specie  et  ordine. 

ARTICULUS  VI. 

De  divisione  boni  in  honestum,  utiic  et 
delectabile. 

Ad  sextum  sic  proceditur.  I .  Videtur  quod 
non  convenienter  dividatur  bonum  per  ho¬ 
nestum,  utile  et  delectabile.  Bonum  enim, 
sicut  dicit  Phil.,  in  I  Elhic,,  c.  vi,  ante  med., 

i  Parm.  omittit :  «  in  numeris.  » 

lext .  3,  dividitur  per  decem  praedicamenta  {a) : 
honestum  autem,  utile,  et  delectabile  inve¬ 
niri  possunt  in  uno  praedicamento.  Ergo 
non  convenienter  per  haec  dividitur  bonum. 

2.  Praeterea,  omnis  divisio  fit  per  oppo¬ 
sita  :  sed  haie  tria  non  videntur  esse  oppo¬ 
sita  :  nam  honesta  sunt  etiam  delectabilia  : 
nullumque  inhonestum  est  utile  ( b ).  Ergo 
pra -dicta  divisio  non  est  conveniens. 

3.  Pra-terea,  ubi  unum  propter  alterum, 
ibi  unum  tantum.  Sed  utile  non  est  bonum, 
nisi  propter  delectabile,  vel  honestum.  Ergo 
non  debet  utile  dividi  contra  delectabile  et 
honestum. 

Sed  contra  est  quod  Ambrosius,  lib.  I  De 
offlc.,  cap.  ix,  §  27,  coi.  35,  t.  3,  utitur  ista 
divisione  boni. 

Respondeo  dicendum,  quod  haec  divisio 
proprie  videtur  esse  boni  humani.  Si  tamen 
altius  et  communius  rationem  boni  conside¬ 
remus,  invenitur  haec  divisio  proprie  com¬ 
petere  bono,  secundum  quod  bonum  est. 
Nam  bonum  e  d  aliquid,  in  quantum  est  ap¬ 
petibile  c.t  terminus  motus  appetitus  :  cujus 
quidem  motus  terminatio  considerari  potest 
ex  consideratione  motus  corporis  naturalis. 
Terminatur  autem  motus  corporis  naturalis, 
simpliciter  quidem  ad  ultimam,  secundum 
quid  autem  etiam  ad  medium,  per  quod  itur 
ad  ultimum.  Terminat  motum  (c)  et  dicitur 
aliquis  terminus  motus,  in  quantum  aliquam 
partem  motus  terminat.  Id  autem  quod  est 
ultimus  terminus  motus,  potest  accipi  du¬ 
pliciter;  vel  ipsa  res,  in  quam  tenditur,  ut- 
pote  locus,  seu  forma;  vel  quies  in  re  illa. 
Sic  ergo  in  motu  appetitus  id  quod  est  appe¬ 
tibile  terminans  motum  appetitus  secundum 
quid,  ut  medium,  per  quod  tenditur  in  aliud, 
vocatur  utile.  Id  autem  quod  appetitur  ut 
ultimum  termmans  totaliter  motum  appeti¬ 
tus,  sicut  quaidam  res,  in  quam  per  se  ap¬ 
ta)  «Praedicamenta.» — Praedicamenta  seu  catego¬ 
riae  decem  annumerantur,  scilicet  :  substantia,  et 
accidentia  novem  quae  sunt  :  quantitas,  relatio, 
qualitas,  actio,  passio  qua  substantia  aliquid  recipit, 
ubi,  situs,  quando,  et  habitus  seu  ordo  vel  relatio 
hominis  aut  rei  ad  vestem,  non  autem  ipsa  vestis. 
In  his  decem  praedicamentis  necessario  invenitur 
quidquid  homo  loquitur,  et  ideo  praedicamenta 
vocantur.  Ens  qua  ens  in  decem  praedicamenta 
distribuitur,  qua  bonum  in  utile,  henestum,  et  de¬ 
lectabile  dividitur.  Bonum  honestum  partem  ratio¬ 
nalem  animaj  respicit;  bonum  delectabile  vim 
concupiscibilem  in  qua  est  delectatio;  bonum  utile 
vim  irascibilem  qu®  semper  in  ardua  tendit.  Non 
propter  se,  sed  propter  aliud  utile  appetitur.  Bonum 
analogice  de  bono  utili  et  delectabili  quae  ratione 


petitus  tendit,  vocatur  honestum ;  quia  ho¬ 
nestum  dicitur  quod  per  se  desideratur.  Id 
autem  quod  terminat  motum  appetitus ,  ut 
quies  in  re  desiderata,  est  delectatio  (d) . 

Ad  primum  ergo  dicendum,  quod  bonum, 
in  quantum  est  idem  subjecto  cum  ente,  di¬ 
viditur  per  decem  praedicamenta;  sed  se¬ 
cundum  propriam  rationem  competit  sibi 
ista  divisio. 

Ad  secundum  dicendum,  quod  haec  divisio 
non  est  per  oppositas  res,  sed  per  oppositas 
rationes ;  dicuntur  tamen  illa  proprie  delec¬ 
tabilia  quae  nullam  habent  aliam  rationem 
appeti  b  ilitat  i  s  nisi  delectationem,  cum  ali¬ 
quando  sint  et  noxia  et  inhonesta.  Utilia 
vero  dicuntur  quae  non  liabent  in  se  unde 
desiderentur,  sed  desiderantur  solum,  ut 
sunt  ducentia  in  alterum,  sicut  sumptio  me¬ 
dici  me  amarae.  Honesta  vero  dicuntur  quae 
in  scipsis  habent  unde  desiderentur. 

Ad  tertium  dicendum,  quod  bonum  non 
dividitur  in  ista  tria  sicut  univocum  aequa¬ 
liter  de  Iris  praedicatum,  sed  sicut  analogum, 
quod  praedicatur  secundum  prius,  et  poste¬ 
rius  :  per  prius  enim  praedicatur  de  honesto, 
et  secundario  de  delectabili,  tertio  de  utili. 

Conclusio.  —  Bonum,  non  solum  humanum  sed 
absolute  ,  cum  sit  appetitivi  motus  terminus,  divi¬ 
ditur  in  lionestum ,  utile  et  delectabile. 

QILESTIO  VI. 

DE  BONITATE  DEI. 

(Et  quatuor  quseruntur.) 

Deinde  quaeritur  de  bonitate  Dei ;  et  circa 
hoc  quaeruntur  quatuor  :  1°  utrum  esse  bo¬ 
num  conveniat  Deo ;  2°  utrum  Deus  sit  sum¬ 
mum  bonum ;  3°  utrum  ipse  solus  sit  bonus 
per  suam  essentiam;  4°  utrum  omnia  sint 
bona  bonitate  divina. 

honesti  bona  sunt,  et  per  prius  de  bono  honesto 
dicitur. 

(b)  In  editis,  non  in  vetustis  codicibus  : «  Quod 
tamen  oportet,  si  divisio  fieret  per  opposita,  ut 
opponerentur  honestum,  et  utile  :  ut  etiam  dicit 
Tullius  in  lib.  De  officiis ,  lib.  II,  in  cap.  cujus  tit.  est : 
«Utilitatem  liic  accipi  non  eam  quam  vulgus,  etc. » 
—  His  suppressis,  clarius  argumentum  evadit. 

(c) Non  ut  in  editis  :«  Ad  ultimum  quod  terminat 
motum.  »  Quis  enim  ignorat  motum  ab  ultimo  ter¬ 
minari?  Porro  sensus  est :  «  Aliquis  terminus  termi¬ 
nat  motum  et  dicitur  aliquis  terminus  motus,  in 
quantum,  etc.  » 

(d)  In  editis  :  «  delectabile;  »  sed  «  delectatio,  * 
non  «  delectabile,  »  quies  est  in  re  desiderata. 

ARTICULUS  PRIMUS. 

Utrum  esse  bonum  Deo  conveniat. 

Ad  primum  sic  proceditur.  1.  Yidetur 
quod  esse  bonum  non  conveniat  Deo.  Ratio 
enim  boni  consistit  in  modo,  specie  et  or¬ 
dine.  Ibec  autem  non  videntur  Deo  conve¬ 
nire,  cum  Deus  immensus  sit,  et  ad  aliquid 
non  ordinetur.  Ergo  esse  bonum  non  con¬ 
venit  Deo. 

2.  Pr.Tterea,  bonum  est  quod  omnia  ap- 
pctunt.  Sed  Deum  non  omnia  appetunt,  quia 
non  omnia  cognoscunt  ipsum;  nihil  autem 
appetitur  nisi  notum.  Ergo  esse  bonum  non 
convenit  Deo. 

Contra  est  quod  dicitur  Tliren.,  ni,  25  : 
Donas  est  Dominus  sperantibus  in  eum; 
animm  quaerenti  illum. 

Respondeo  dicendum,  quod  bonum  esse 
praecipue  Deo  convenit.  Bonum  enim  aliquid 
est,  secundum  quod  est  appetibile  :  unum¬ 
quodque  autem  appetit  suam  perfectionem ; 
perfectio  autem  et  forma  effectus  est  quae¬ 
dam  similitudo  agentis,  cum  omne  agens 
agat  sibi  simile  :  unde  ipsum  agens  est  ap¬ 
petibile,  et  habet  rationem  boni.  IIoc  enim 
est  quod  de  ipso  appetitur,  ut  ejus  similitudo 
participetur.  Cum  ergo  Deus  sit  prima  causa 
effectiva  omnium,  manifestum  est  quod  sibi 
competit  ratio  boni,  et  appetibilis  :  unde 
Dionysius,  in  lib.  De  divin.  nom.,  cap.  iv, 
§  t,  coi.  694,  t.  1,  attribuit  bonum  Deo  sicut 
primae  causae  efficienti,  dicens,  quod  «  bonus 
dicitur  Deus  sicut  ex  quo  omnia  subsistunt.  » 

Ad  primum  ergo  dicendum,  quod  habere 
modum,  speciem,  et  ordinem  pertinet  ad 
rationem  boni 1  creati ;  sed  bonum  in  Deo 
est  sicut  in  causa;  unde  ad  cum  pertinet 
imponere  aliis  modum,  speciem,  et  ordinem : 
unde  ista  tria  sunt  in  Deo  sicut  in  causa. 

Ad  secundum  dicendum,  quod  omnia,  ap¬ 
petendo  proprias  perfectiones,  appetunt  ip¬ 
sum  Deum,  in  quantum  perfectiones  omnium 
rerum  sunt  qua-dam  similitudines  divini 
esse,  ut  ex  dictis  patet.  Et  sic  eorum  quae 
Deum  appetunt  quaedam  cognoscunt  ipsum 

*  AI.:  «  causati.  » 

*  Parm.  omittit :  «  dicitur  in  comparatione  alio¬ 
rum,  sicut  summum.  » 

(a)  «  Secundum  seipsum.  »  —  Id  est  quaedam  crea¬ 
turae  cognoscunt  Deum  esse;  quaedam  Dei  existen- 
tiam  ignorant;  quaedam  nullam  cognitionem  ha¬ 
bent.  Non  enim  hic  agitur  de  cognitione  Dei  per 
essentiam. 

(6J  In  editis,  et  in  duobus  codicibus  contra  quatuor 


secundum  se  ipsum  («),  quod  est  proprium 
creaturas  rationalis;. quaedam  vero  cognos¬ 
cunt  aliquas  participationes  suae  bonitatis, 
quod  etiam  extenditur  ad  cognitionem  sen¬ 
sibilem  ;  quaedam  vero  appetitum  naturalem 
habent  absque  cognitione,  utpote  inclinata 
ad  suos  fines  ab  alio  superiori  ct,  noscente. 

Conclusio.  — •  Cum  Deus  omnium  sit  efficiens 
causa ,  et  maxime  expetendus ,  ipsum  bonum  esse 
necesse  est. 

ARTICULUS  II. 

Utrum  Deus  sit  summum  bonum. 

Ad  secundum  sic  proceditur.  1.  Videtur 
quod  Deus  non  sit  summum  bonum.  Sum¬ 
mum  enim  bonum  addit  aliquid  supra  bo¬ 
num;  alioquin  omni  bono  conveniret.  Sed 
omne  quod  se  habet  ex  additione  ad  aliquid, 
est  compositum.  Ergo  summum  bonum  est 
compositum.  Sed  Deus  est  summe  simplex, 
ut  supra  ostensum  est.  Ergo  Deus  non  est 
summum  bonum. 

2.  Praeterea,  «  bonum  est  quod  omnia  ap¬ 
petunt,  »  ut  dicit  Philosophus,  in  prine,  lib. 
Ethic.  Sed  nihil  aliud  est  quod  omnia  appe¬ 
tant,  nisi  solus  Deus  qui  est  fons  ( b )  omnium. 
Ergo  nihil  est  aliud  bonum,  nisi  Deus.  Quod 
etiam  videtur  per  id  quod  dicitur  Luc.,  xvm, 
19  :  Nemo  bonus  nisi  solus  Deus.  Sed  sum¬ 
mum  2  dicitur  in  comparatione  aliorum,  sicut 
summum  calidum  in  comparatione  videlicet 
ad  omnia  calida.  Ergo  Deus  non  potest  dici 
summum  bonum. 

3.  Praeterea,  summum  comparationem 
importat.  Sed  quae  non  sunt  unius  generis 
non  sunt  comparabilia ;  sicut  dulcedo  incon¬ 
venienter  dicitur  major  vel  minor  quam 
linea.  Cum  igitur  Deus  non  sit  in  eodem 
genere  cum  aliis  bonis,  ut  ex  superioribus 
patet,  videtur  quod  non  possit  dici  summum 
bonum  respectu  eorum. 

Sed  contra  est  quod  dicit  Augustinus, 
lib.  I  De  Trinit.y  cap.  ii,  coi.  822,  t.  8,  quod 
«  Trinitas  divinarum  personarum  est  sum¬ 
mum  bonum  quod  purgatissimis  mentibus 
cernitur.  » 

invenitur  « finis.  »  —  «  Finis  »  non  improbatur,  et  sic 
doctrina  vera  est ;  sed  «  fons  »  eligitur  propter  qua¬ 
tuor  codices  contra  duos.  Bonum  est  quod  omnia 
appetunt;  non  appetuntur  nisi  appetibilia;  Deus 
est  «  fons  »  omnium  entium,  et  consequenter  om¬ 
nium  appetibilium ;  et  sic  appetendo  Deum  omnia 
appetibilia  appetuntur,  in  suo  scilicet  fonte;  ergo 
Deus  solus  est  quod  omnia  appetunt,  et  ideo  nil 
bonum  nisi  Deus. 

Respondeo  dicendum,  quod  Deus  est  sum¬ 
mum  bonum  simpliciter,  et  non  solum  in 
aliquo  genere  vel  ordine  rerum.  Sic  enim 
bonum  Deo  attribuitur,  ut  dictum  est,  in 
quantum  omnes  perfectiones  desiderata?  ef¬ 
fluunt  ab  eo  sicut  a  causa;  non  autem  ef¬ 
fluunt  ab  eo  sicut  ab  agente  univoco,  ut  ex 
superioribus  patet,  sed  sicut  ab  agente  quod 
non  convenit  cum  suis  effectibus  neque  in 
ratione  speciei,  nec  in  ratione  generis.  Si¬ 
militudo  autem  effectus  in  causa  quidem 
univoca  invenitur  uniformiter ;  in  causa  au¬ 
tem  aequivoca  invenitur  excellentius,  sicut 
calor  excellentiori  modo  est  in  sole  quam  in 
igne.  Sic  ergo  oportet  quod,  cum  bonum 
sit  in  Deo  sicut  in  prima  causa  omnium  non 
univoca,  quod  sit.  in  eo  excellentissimo  modo; 
et  propter  hoc  dicitur  summum  bonum. 

Ad  primum  ergo  dicendum,  quod  sum¬ 
mum  bonum  addit  supra  bonum  non  rem 
aliquam  absolutam,  sed  relationem  tantum ; 
relatio  autem,  qua  aliquid  de  Deo  dicitur 
relative  ad  creaturas,  non  est  realiter  in 
Deo,  sed  in  creaturis;  in  Deo  vero  secun¬ 
dum  rationem  :  sicut  scibile  relative  dicitur 
ad  scientiam,  non  quia  ipsum  referatur,  sed 
quia  scientia  refertur  ad  ipsum.  Et  sic  non 
oportet  quod  in  summo  bono  sit  aliqua  com¬ 
positio,  sed  quod  alia  deficiant  ab  ipso. 

Ad  secundum  dicendum,  quod  cum  dici¬ 
tur,  «  bonum  est  quod  omnia  appetunt,  » 
non  sic  intelligitur ,  quasi  unumquodque 
bonum  ab  omnibus  appetatur;  sed  quia 
quidquid  appetitur,  rationem  boni  habet, 
(luod  autem  dicitur  :  Nemo  bonus  nisi  solus 
Deus,  intelligitur  de  bono  per  essentiam,  ut 
post  dicetur. 

Ad  tertium  dicendum,  quod  ea  quae  non 
sunt  in  eodem  genere,  si  quidem  sint  in  di¬ 
versis  generibus  contenta,  nullo  modo  com¬ 
parabilia  sunt  :  de  Deo  autem  negatur  esse 
in  eodem  genere  cum  aliis  bonis ;  non  quod 
ipsum  ( a )  sit  in  quodam  alio  genere,  sed  quia 
ipsum  est  extra  genus,  et  principium  omnis 
generis,  et  sic  comparatur  ad  alia  per  ex¬ 
cessum,  et  hujusmodi  comparationem  im¬ 
portat  summum  bonum. 

Conclusio.  —  Cum  bonum  sit  in  Deo,  sicut  in 
prima  causa  omnium,  non  univoca,  sed  sequivoca, 
et  excellentissimo  modo ,  bonum  in  Deo  esse,  et 
ipsum  Deum  summum  esse  bonum  consequitur. 

(а)  Scilicet  « ipsum  esse  Dei.  » 

(б)  «  Per  suam  essentiam.  »  —  Exemplum  :  Sicut 
omnes  numeri  participant  unitatem  quse  est  prima 


ARTICULUS  III. 

Utrum  ipse  solus  sit  bonus  per  suam 
essentiam  (b). 

Ad  tertium  sic  proceditur.  1 .  Videtur  quod 
esse  bonum  per  essentiam  non  sit  proprium. 
Dei.  Sicut  enim  unum  convertitur  cum  ente, 
itaet  bonum ;  ut  suprahabitum  est.  Sed  omne 
ens  est  unum  per  suam  essentiam,  ut  patet 
per  Philosophum,  in  IV Metaph.,  text.  3.  Er¬ 
go  omne  ens  est  bonum  per  suam  essentiam. 

2.  Praeterea,  si  bonum  est.  quod  omnia 
appetunt,  cum  ipsum  esse  sit  desideratum 
ab  omnibus,  ipsum  esse  cujuslibet  rei  est 
ejus  bonum.  Sed  quaelibet  res  est  ens  per 
suam  essentiam.  Ergo  quaelibet  res  est  bona 
per  suam  essentiam. 

3.  Praeterea,  omnis  res  per  suam  bonita¬ 
tem  est  bona.  Si  igitur  aliqua  res  est  qua* 
non  sit  bona  per  suam  essentiam,  oportebit 
quod  ejus  bonitas  non  sit  sua  essentia.  Illa 
ergo  bonitas,  cum  sit  ens  quoddam  oportet 
quod  sit  bona;  et  si  quidem  alia  bonitate, 
iterum  de  illa  bonitate  quaeretur  :  aut  ergo 
erit  procedere  in  infinitum,  aut  devenire 
ad  aliquam  bonitatem  quae  non  est  bona  per 
aliam.  Eadem  ergo  ratione  standum  est  in 
primo.  Res  igitur  quaelibet  est  bona  per 
suam  essentiam. 

Sed  contra  est  quod  dicit  Roetius,  in  lib.  De 
hebdom.,  coi.  J  3 1 3 ,  t.  2,  quod  alia  omnia 
a  Deo  sunt  bona  per  participationem.  Non 
igitur  per  essentiam. 

Respondeo  dicendum,  quod  solus  Deus  est 
bonus  per  suam  essentiam.  Unumquodque 
enim  dicitur  bonum,  in  quantum  est  perfec¬ 
tum.  Perfectio  autem  alicujus  rei  triplex  est. 
Prima  quidem,  secundum  quod  in  suo  esse 
constituitur;  secunda  vero,  prout  ei  aliqua 
accidentia  superadduntur  ad  suam  perfec¬ 
tam  operationem  necessaria;  tertia  vero 
perfectio  alicujus  est  per  hoc  quod  ad  ali¬ 
quid  aliud  attingit  sicut  finem;  utpote  prima 
perfectio  ignis  consistit  in  esse,  quod  habet 
per  suam  formam  substantialem;  secunda 
vero  ejus  perfectio  consistit  in  caliditate, 
levitate  et  siccitate,  et  hujusmodi;  tertia 
vero  perfectio  ejus  est,  secundum  quod  ia 
loco  suo  quiescit.  Haec  autem  triplex  perfec— 

omnium,  et  ipsa  est  per  se,  non  numerum  aliquem 
participans,  i'  ■  Deus  est  per  se  bonus  essentialiter* 
bonitatem  ab  aio  non  habens. 

tio  nulli  creato  competit  secundum  suam  es¬ 
sentiam,  sed  soli  Deo,  cujus  solius  essentia 
est  suum  esse,  et  cui  non  adveniunt  aliqua 
accidentia  :  sed  quae  de  aliis  dicuntur  acci- 
dentaliter,  sibi  conveniunt  essentialiter,  ut 
esse  potentem,  sapientem  et  alia  hujusmodi, 
sicut  ex  dictis  patet;  ipso  etiam  ad  nihil 
aliud  ordinatur  sicut  ad  finem,  sed  ipso  est 
ultimus  finis  omnium  rerum.  Unde  mani¬ 
festum  est  quod  solus  Deus  habet  omnimo¬ 
dam  perfectionem  secundum  suam  essen¬ 
tiam,  et  ideo  ipse  solus  est  bonus  per  suam 
essentiam. 

Ad  primum  ergo  dicendum,  quod  unum 
non  importat  rationem  perfectionis,  sed  in- 
divisionis 1  tantum,  quae  unicuique  rei  com¬ 
petit  secundum  suam  essentiam.  Simplicium 
autem  essentiae  sunt  indivisae  et  actu  et  po¬ 
tentia.  Compositorum  vero  essentiae  sunt 
indivisae  secundum  actum  tantum ;  et  ideo 
oportet  quod  quaelibet  res  sit  una  per  suam 
essentiam,  non  autem  bona,  ut  ostensum 
est. 

Ad  secundum  dicendum,  quod  licet  unum¬ 
quodque  sit  bonum  in  quantum  habet  esse ; 
tamen  essentia  rei  creatae  non  est  ipsum 
esse ;  et  ideo  non  sequitur  quod  res  creata 
sit  bona  per  suam  essentiam. 

Ad  tertium  dicendum,,  quod  bonitas  rei 
creatae  non  est  ipsa  ejus  essentia,  sed  aliquid 
superadditum,  vel  ipsum  esse  ejus,  vel  ali¬ 
qua  perfectio  superaddita,  vel  ordo  ad  fmem. 
Ipsa  autem  bonitas  superaddita  sic  dicitur 
bona,  sicut  et  ens.  Hac  autem  ratione  dicitur 
ens,  quia  ea  est  aliquid,  non  quia  ipsa  ali¬ 
quo  alio  sit ;  unde  hac  ratione  dicitur  bona, 
quia  est  aliquid  ea  bonum,  non  quia  ipsa 
habeat  aliquam  aliam  bonitatem,  qua  sit 
bona. 

Conclusio.  —  Cum  Deus',  solus  absolutam  per¬ 
fectionem  liabeat,  cujus  esse  est  sua  essentia, 
eique  omnia  essentialiter  conveniant,  et  omnium 
rerum  sit  ultimus  tinis ,  ipse  solus  per  essentiam 
bonus  est. 


1  AI.  :  «  seu  indivisionis.  » 

*  Edit.  Farm. :  ■<  dici.  » 

1  Sic  codices;  in  edit.  :  «  Bonum ;  et  quia  bonum 
convertitur  cum  ente,  sicut  unum,  ipsum  per  se 
bonum  dicebat  esse  Deum.  » 

(a)  Minor  hujus  argumenti  aliunde  prorsus  inutilis 
in  codicibus  nostris  desideratur,  quamvis  in  editis 
sic  habemur  :  «  Sed  unumquodque  est  bonum  suo 
bono.  » 

(b)  Plato  dicebat  sensibilia  defluere,  solasque  ideas 


ARTICULUS  IV. 

Utrum  omnia  sint  bona  bonitate  divina. 

Ad  quartum  sic  proceditur.  1.  Videtur 
quod  omnia  sint  bona  bonitate  divina.  Dicit 
enim  Augustinus,  VIII  De  Trinit.,  cap.  nr, 
coi.  949,  t.  8  :  «  Bonum  hoc,  et  bonum  illud; 
tolle  hoc  et  illud,  et  vide  ipsum  bonum,  si 
potes  :  ita  Deum  videbis,  non  alio  bono  bo¬ 
num,  sed  bonum  omnis  boni.  »  Ergo  unum¬ 
quodque  est  bonum  ipso  bono,  quod  est 
Deus  {a). 

2.  Praeterea,  sicut  dicit  Boetius,  lib.  De 
hebd.y  coi.  1313,  t.  2,  omnia  dicuntur  bona, 
in  quantum  ordinantur  ad  Deum;  et  hoc  ra¬ 
tione  bonitatis  divinae.  Ergo  omnia  sunt 
bona  bonitate  divina. 

Sed  contra  est  quod  omnia  sunt  bona,  in 
quantum  sunt.  Sed  non  dicuntur  omnia 
entia  per  esse  divinum,  sed  per  esse  pro¬ 
prium.  Ergo  non  omnia  sunt  bonitate  di¬ 
vina,  sed  bonitate  propria. 

Respondeo  dicendum,  quod  nihil  prohibet 
in  his  quae  relationem  important,  aliquid  ab 
extrinseco  denominari,  sicut  aliquid  deno  ¬ 
minatur  locatum  a  loco,  et  mensuratum  a 
mensura.  Circa  vero  ea  quae  absolute  dicun¬ 
tur,  diversa  fuit  opinio. 

Plato  enim  posuit  omnium  rerum  species 
separatas  (b);  et  quod  ab  eis  individua  denomi¬ 
nantur,  quasi  species  separatas  participando, 
ut  puta,  quod  Socrates  dicitur  homo  secun¬ 
dum  ideam  hominis  separatam.  Et  sicut  po¬ 
nebat  ideam  hominis  ct  equi  separatam  quam 
vocabat  per  se  hominem  et  per  se  equum; 
ita  ponebat  ideam  cutis  et  ideam  unius  se¬ 
paratam,  quam  dicebat  per  se  ens  et  per  se 
unum;  et  ejus  participatione  unumquodque 
dicitur2  ens  vel  unum;  hoc  autem  quod  est 
per  se  ens  et  per  se  unum,  ponebat  esse 
summum3  Deum  a  quo  omnia  dicuntur 
bona  per  modum  participationis. 

Et  quamvis  haec  opinio  irrationabilis  vi¬ 
deatur  quantum  ad  hoc  quod  ponebat  spe- 

vel  species  universales  esse  immotas ,  unde  sepa¬ 
ratas  a  rebus  omnium  rerum  species  posuit  in  re. 
Illa  autem  positio  specierum  separatarum  vocata 
esl«perseitas, »  quia  res  vocatur  perse,  quando  de 
hujus  rei  specie  separata  tractatur.  Sic  species 
universalis  equi  separata  existens  extra  omnes 
equos  sensibiles  dicitur  equus  perse.  Simili  modo 
juxta  Platonem  existeret  arbor  per  se,  lapis  per 
se,  etc. 

cies  rerum  naturalium  separatas  per  se  sub¬ 
sistentes,  ut  Aristoteles  multipliciter  probat, 
lib.  III  Met.,  a  text.  10  ad  finem  lib.,  tamen 
hoc  absolute  verum  est  quod  est  aliquid 
primum  per  suam  essentiam  bonum  quod 
dicimus  Deum,  ut  ex  superioribus  patet. 
Huic  etiam  sententiae  concordat  Aristoteles. 
A  primo  igitur  per  suam  essentiam  ente  et 
bono  unumquodque  potest  dici  bonum  et 
ens,  inquantum  participat  ipsum  per  mo¬ 
dum  cujusdam  assunilationis,  licet  remote 
et  deficienter,  ut  ex  superioribus  patet. 

Sic  ergo  unumquodque  dicitur  bonum 
bonitate  divina,  sicut  primo  principio  exem¬ 
plari  elfectivo  et  finali  totius  bonitatis.  Nihil¬ 
ominus  tamen  unumquodque  dicitur  bonum 
similitudine  divinae  bonitatis  sibi  inhaerente, 
quae  est  formaliter  sua  bonitas  denominans 
ipsum.  Et  sic  est  bonitas  una  omnium,  et 
etiam  multae  bonitates. 

Et  per  hoc  patet  responsio  ad  objecta  (d). 

Conclusio.  —  Omnia  sunt  bona  divina  bonitate 
extrinsece  et  causaliter ,  bonitatibus  vero  propriis 
formaliter. 


(a)  In  hoc  articulo  objecta  cum  sed  contra  D.  Tho- 
mas  conciliat,  ut  patet.  Erravit  ergo  summae  theolo¬ 
gicae  recens  quidam  translator  qui  semper  hanc 
propositionem  :  sed  contra  est,  in  istam  gallice  con¬ 
vertit  :  mais  c’est  lout  le  contraire,  quasi  semper  so¬ 
lutio  D.  Thomae  oppositioni  sed  contra  esset  omnino 
conformis.  Recte  accipienda  est  summae  theologicae 
methodus  :  primo  per  objecta  et  sed  contra  dubium 
aliquod  in  mente  suscitatur ;  secundo  suam  doctor 
dat  solutionem  hujus  dubii;  ultimo  solutioni  oppo¬ 
sita  objecta  solvit ,  sicque  per  viam  curiosam , 
claroque  lumine  illustratam  ad  veritatem  intellec¬ 
tus  ducitur.  Conclusio  hujus  articuli  contra  Arnol- 
distas,  negantes  Deum  esse  omnium  bonorum  auc¬ 
torem,  dirigitur. 

(b)  Infinitum  secundum  Guillermum  triplex  est  : 
1°  extensive ;  2°  intensive;  3°  extensive  et  intensive 
simul. 

Infinitum  extensive  est  iterum  triplex  :  1°  in 
quantitate  continua,  ut  linea  infinita,  si  daretur; 
2°  in  quantitate  discreta,  ut  in  numeris,  si  proceda¬ 
tur  ab  unitate  in  infinitum  ;  3°  in  virtute  vel  potentia, 
ad  infinita  se  extendendo  tripliciter,  scilicet  pas¬ 
sive,  active,  active  et  passive  simul :  —  passive,  ut 
materia  prima  quae  se  ad  infinitas  formas  extendit; 
—  active,  ut  Deus  qui  se  extendit  ad  effectus  in¬ 
finitos  ;  —  active  et  passive  simul,  ut  intellectus 
angelicus  et  noster,  qui  sunt  in  potentia  ad  infinitas 
intellectiones,  et  harum  causa  partialis  sunt. 


QILESTIO  VII. 

DE  INFINITATE  DEI  (6). 

(Et  quatuor  quaeruntur.) 

Post  considerationem  divinae  perfectionis, 
considerandum  est  de  ejus  infinitate,  et  de 
existentia  ejus  in  rebus;  attribuitur  enim 
Deo  quod  sit  ubique  et  in  omnibus  rebus,  in 
quantum  est  incircumscriptibilis  et  infinitus. 

Circa  primum  quaeruntur  quatuor  :  1° 
utrum  Deus  sit  infinitus ;  2°  utrum  aliquid 
praeter  ipsum  sit  infinitum  secundum  essen¬ 
tiam  ;  3°  utrum  aliquid  possit  esse  infinitum 
secundum  magnitudinem;  4°  utrum  possit 
esse  infinitum  in  rebus  secundum  multitu- 
nem. 

ARTICULUS  PRIMUS. 

Utrum,  Deus  sit  infinitus. 

Ad  primum  sic  proceditur.  1 .  Yidetur  quod 
Deus  non  sit  infinitus.  Omne  enim  infinitum 
est  imperfectum,  quia  habet  rationem  partis 
et  materiae,  ut  dicitur  in  III  Phy  sic.,  text.  66. 
Sed  Deus  est  perfectissimus.  Ergo  non  est 
infinitus. 

2.  Praeterea,  secundum  Philosophum  in 
I  Physic.,  text.  15,  finitum  et  infinitum  con¬ 
veniunt  quantitati.  Sed  in  Deo  non  est  quan- 

Tripliciter  etiam  sumi  potest  infinitum  intensive  : 
1°  in  actuali  existentia  alicujus  creaturae,  ut  si  in 
anima  Christi  charitatem  infinitam  actu  ponamus ; 
2°  in  esse  quidditativo  creaturae,  sicut  si  ponatur 
una  species  in  qua  omnes  perfectionis  simpliciter 
denominationes  concurrant,  ut  summa  creatura  a 
Deo  creabilis;  3°  in  esse  in  quo  de  natura  sua  om¬ 
nis  perfectio  simpliciter  principio  carens  et  fine 
extat,  et  tale  infinitum  intensive  Deus  est. 

Infinitum  extensive  ac  intensive  simul  omnipo¬ 
tentiae  Dei  convenit,  quse  infinita  est  extensive 
quia  ad  infinitos  se  extendit  effectus,  et  etiam  in¬ 
tensive  quia  realiter  idem  est  ac  essentia  divina. 

Item.  Infinitum  accipitur  negative,  privative,  et 
contrarie  :  —  negative  quod  nullo  modo  aptum  est 
finiri  :  Deus;  —  privative  quod  de  se  non  est  fini¬ 
tum,  sed  tamen  aptum  natum  infinitis  modis  finiri  • 
materia  prima ;  —  contrarie,  quod  habet  contrariam 
dispositionem  ad  hoc  ut  finiatur  :  Deus. 

Item,  infinitum  dicitur  quod  fine  seu  termino 
caret;  si  terminis  essentialibus,  infinitum  in  essen¬ 
tia  vocatur;  si  vero  terminis  in  certo  attributi 
genere,  infinitum  in  isto  genere  nuncupatur.  Porro 
termini  limitativi  essentiae  sunt  extrinseci  et  in¬ 
trinseci  :  —  extrinseci :  causa  efficiens ;  —  intrinseci 
vel  metaphysici  :  genus  et  differentia,  vel  physici  : 
forma  et  materia,  seu,  loco  materiae,  subjectum 
receptivum  se  habens  per  modum  materiae. 

titas,  cum  non  sit  corpus,  ut  supra  ostensum 
est.  Ergo  non  competit  sibi  esse  infinitum. 

3.  Praeterea,  quod  ita  est  hic  quod  non 
alibi,  est  finitum  secundum  locum.  Ergo 
quod  ita  est  hoc  quod  non  est  aliud,  est 
linitum  secundum  substantiam.  Sed  Deus 
est  hoc  et  non  aliud;  non  enim  est  lapis, 
nec  lignum.  Ergo  Deus  non  est  infinitus 
secundum  substantiam. 

Sed  contra  est  quod  dicit  Damascenus, 
lib.  I  Orthod.  fidei,  cap.  iv,  coi.  798,  t.  1, 
quod  «  Deus  est  infinitus,  et  aeternus,  et  in- 
circumscriptibilis.  » 

Respondeo  dicendum,  quod  omnes  antiqui 
philosophi  attribuunt  infinitum  primo  prin¬ 
cipio,  ut  dicitur  in  111  Phy  sic.,  text.  30,  et 
hoc  rationabiliter,  considerantes  res  effluere 
a  primo  principio  in  infinitum.  Sed  quia 
quidam  erraverunt  circa  naturam  primi 
principii,  consequens  fuit  ut  errarent  circa' 
infinitatem  ipsius;  quia  enim  ponebant  pri¬ 
mum  principium  materiam,  consequenter 
altrihueruut  primo  principio  infinitatem  ma¬ 
terialem,  dicentes,  aliquod  corpus  infinitum 
esse  primum  principium  rerum. 

Considerandum  est  igitur  quod  infinitum 
dicitur  aliquid  ex  eo  quod  non  est  finitum  : 
linitur  autem  quodammodo  et  materia  per 
formam,  et  forma  per  materiam.  Materia 
quidem  per  formam,  in  quantum  materia, 
antequam  recipiat  formam,  est  in  potentia 
ad  multas  formas;  sed  cum  recipit  unam, 
terminatur  per  illam.  Forma  vero  finitur 
per  materiam,  in  quantum  forma  in  se  con¬ 
siderata  communis  est  ad  multa ;  sed  per 
hoc  quod  recipitur  in  materia,  fit  forma  de¬ 
terminate  lmjus  rei.  Materia  autem  perfici¬ 
tur  per  formam,  per  quam  linitur ;  et  ideo 
infinitum,  secundum  quod  attribuitur  ma¬ 
teriae,  habet  rationem  imperfecti ;  est  enim 
quasi  materia  non  habens  formam.  Forma 
autem  non  perficitur  per  materiam,  sed 
magis  per  eam  ejus  amplitudo  contrahitur ; 
unde  infinitum,  secufldum  quod  se  tenet  ex 


<  Non  ut  prius  in  editis  :  «  sl  enim  essentia,  etc.  » 
(a)  Sociniani  Deum  esse  in  omni  perfectionis  ge¬ 
nere  infinitum  negarunt.  Omnes  autem  theologi 
infinitatem  ponunt  ac  probant,  sed  diversimode 
probant.  Vetus  quidam  Scotista  argumentationem 
istam  D.  Thomae  addicit  :  —  forma  non  recepta  in 
materia  est  infinita;  atqui  forma  Dei  non  est  re¬ 
cepta  in  materia;  ergo  forma  Dei  est  infinita;  ergo 
Deus  est  infinitus.  —  Scotista  praedictus  addit  :  — 
salva  reverentia  sancti  Doctoris,  ista  probatio  non 
valet,  quia  et  forma  angeli  forma  est  non  recepta 

parte  formae  non  determinatae  per  materiam, 
habet  rationem  perfecti. 

illud  autem  quod  est  maxime  formale  om¬ 
nium,  est  ipsum  esse,  ut  ex  superioribus 
patet.  Cum  igitur  esse  divinum  non  sit  esse 
receptum  in  aliquo,  sed  ipse  sit  suum  esse 
subsistens,  ut  supra  ostensum  est,  manifes¬ 
tum  est  quod  Deus  est  infinitus  et  perfec¬ 
tus  [a). 

Et  per  hoc  patet  responsio  ad  primum. 

Ad  secundum  dicendum,  quod  terminus 
quantitatis  est  sicut  forma  ipsius;  cujus 
signum  est,  quod  figura,  qua*  consistit  in 
terminatione  quantitatis,  est  quaedam  forma 
circa  quantitatem.  Unde  infinitum  quod  con¬ 
venit  quantitati,  est  infinitum  quod  se  tenet 
ex  parte  materiae ;  et  tale  infinitum  non  at¬ 
tribuitur  Deo,  ut  dictum  est. 

Ad  tertium  dicendum,  quod  ex  hoc  ipso 
quod  esse  Dei  est  per  se  subsistens  non  re¬ 
ceptum  io  aliquo,  prout  dicitur  infinitum, 
distinguitur  ab  omnibus  aliis,  et  alia  remo¬ 
ventur  ab  eo.  Sicut  si  esset  albedo  subsis¬ 
tens,  ex  hoc  ipso  quod  non  esset  in  alio, 
discerneretur  ab  omni  alhedine  existente  in 
subjecto. 

Conclusio.  —  Cum  esse  divinum ,  non  sit  esse 
receptum  in  aliquo,  sed  ipse  Deus  sit  suum  esse 
subsistens,  infinitus  et  perfectus  est. 

ARTICULUS  II. 

Utrum  aliquid  praeter  ipsum  sit  infinitum 
secundum  essentiam. 

Ad  secundum  sic  proceditur.  1.  Videtur 
quod  aliquid  aliud  quam  Deus  possit  esse 
infinitum  per  essentiam.  Virtus  enim  rei 
proportionatur  essentiae  ejus.  Si1  igitur  es¬ 
sentia  Doi  est  infinita,  oportet  quod  ejus 
virtus  sit  infinita.  Ergo  potest  producere 
effectum  infinitum,  cum  quantitas  virtutis 
per  effectum  cognoscatur. 

2>  Praeterea,  quidquid  habet  virtutem  qu¬ 


in  materia,  et  tamen  non  inde  sequitur  quod  an¬ 
gelus  sit  infinitus.  —  Optime!  sed,  hujus  Scotistse 
salva  reverentia,  non  sic  D.  Thomas  argumentatus 
est,  non  enim  dixit  maximum  formale  omnium 
quod  est  ipsum  esse,  esse  divinum,  non  esse  re¬ 
ceptum  in  materia  tantum ;  dixit  illud  non  esse 
receptum  in  aliquo.  Magnum  ac  immensum  discri¬ 
men  !  Nam  esse  angeli,  etsi  non  recipiatur  in  ma¬ 
teria,  necessario  nihilominus  in  aliquo  recipitur, 
et  ad  terminatam  naturam  contrahitur,  ut  articulo 
sequenti  sanctus  Doctor  ipse  docet. 

linitam,  habet  essentiam  infinitam.  Sed  in¬ 
tellectus  creatus  habet  virtutem  infinitam; 
apprehendit  enim  universale,  quod  se  potest 
extendere  ad  infinita  singularia.  Ergo  omnis 
substantia  intellectualis  creata  est  infinita. 

3.  Praeterea,  materia  prima  aliud  est  a 
Deo ,  ut  supra  ostensum  est.  Sed  materia 
prima  est  infinita.  Ergo  aliquid  aliud  praeter 
Deum  potest  esse  infinitum. 

Sed  contra  est  quod  infinitum  non  potest 
esse  ex  principio  aliquo,  ut  dicitur  in  III  Phy- 
sic.,  text.  30.  Omne  autem  quod  est  praeter 
Deum,  est  ex  Deo  sicut  ex  primo  principio. 
Ergo  nihil  quod  est  praeter  eum  est  infini¬ 
tum. 

Respondeo  dicendum,  quod  aliquid  praeter 
Deum  potest  esse  infinitum  secundum  quid, 
sed  non  simpliciter.  Si  enim  loquamur  de 
infinito  secundum  quod  competit  materiae, 
manifestum  est  quod  omne  existens  in  actu 
habet  aliquam  formam,  et  sic  materia  ejus 
est  determinata  per  formam.  Sed  quia  ma¬ 
teria,  secundum  quod  est  sub  una  forma 
substanti. di,  remanet  in  potentia  ad  multas 
formas  accidentales ;  quod  est  finitum  sim¬ 
pliciter,  potest  esse  infinitum  secundum 
quid  :  utpote  lignum  est  finitum  secundum 
suam  formam,  sed  tamen  est  infinitum  se¬ 
cundum  quid,  in  quantum  est  in  potentia  ad 
figuras  infinitas.  Si  autem  loquamur  de  in¬ 
finito  secundum  quod  convenit  forma?,  sic 
manifestum  est  quod  illa  quorum  formae 
sunt  h)  mate; ia,  sunt  simpliciter  finita,  et 
nullo  mo  Io  infinita.  Si  autem  sint  aliquae 
formae  crea ta?  non  receptae  in  materia,  sed  per 
se  subsis:,  iites,  ut  quidam  de  angelis  opi¬ 
nantur  (a);  erunt  quidem  infinita?  secundum 
quid,  in  quantum  hujusmodi  formae  non  ter¬ 
minantur  neque  contrahuntur  per  aliquam 
materiam.  Sed  quia  forma  creata  sic  subsis¬ 
tens  habet  esse,  et  non  est  suum  esse ;  ne- 
eesse  est  quod  ipsum  ejus  esse  sit  receptum, 
et  contractum  ad  terminatam  naturam.  Unde 
non  potest  esse  infinitum  simpliciter. 

Ad  primum  ergo  dicendum,  quod  hoc  est 
contra  rationem  facti,  quod  essentia  rei  sit 
ipsum  esse  ejus,  quia  esse  subsistens  non 
est  esse  creatum ;  unde  contra  rationem  facti 
est  quod  sit  simpliciter  infinitum.  Sicut  ergo 
Deus,  licet  habeat  potentiam  infinitam,  non 
tamen  potest  facere  aliquid  non  factum,  hoc 

(a)  «De  angelis  opinantur.  »— Inferius  D.  Thomas 
sobstai  ti.s  angelorum  substantias  separatas  vocat; 
sed  quiuam  ex  antiquis  Patribus  vel  affirmarunt 
.angelorum  corporeitatem,  vel  saltem  de  illa  dubi- 


enirn  esset  contradictoria  esse  simul,  ita  non 
potest  facere  aliquid  infinitum  simpliciter. 

Ad  secundum  dicendum,  quod  hoc  ipsum 
quod  virtus  intellectus  extendit  se  quodam¬ 
modo  ad  infinita,  procedit  ex  hoc  quod  in¬ 
tellectus  est  forma  non  in  materia,  sed  vel 
totaliter  separata,  sicut  sunt  substantiae  an¬ 
gelorum,  vel  ad  minus  potentia  intellectiva, 
qua?  non  est  actus  alicujus  organi  in  anima 
intellectiva  corpori  conjuncta. 

Ad  t.ertium  dicendum,  quod  materia  prima 
non  existit  in  rerum  natura  per  se  ipsam, 
cum  non  sit  ens  in  actu,  sed  potentia  tan¬ 
tum  ;  unde  magis  est  aliquid  concreatum, 
quam  creatum.  Nihilominus  tamen  materia 
prima,  etiam  secundum  potentiam,  non  est 
infinita  simpliciter,  sed  secundum  quid;  quia 
ejus  potentia  non  se  extendit  nisi  ad  formas 
naturales. 

Conclusio.  —  Solus  Deus  per  essentiam  et  sim¬ 
pliciter  infinitus ,  alia  vero  omnia  finita  simpliciter 
sunt,  infinita  vero  secundum  quid. 

ARTICULUS  III. 

Utrum  possit  esse  aliquid  infinitum 
secundum  magnitudinem. 

Ad  tertium  sic  proceditur.  1.  Videtur  quod 
possit  esse  aliquid  infinitum  actu  secundum 
magnitudinem.  In  scientiis  enim  mathema¬ 
ticis  non  invenitur  falsum;  quia  «  abstra¬ 
hentium  non  est  mendacium,  »  ut  dicitur  in 
II  Physic.,  text.  18.  Sed  scientia?  mathema¬ 
tica?  utuntur  infinito  secundum  magnitudi¬ 
nem  ;  dicit  enim  geometra  in  suis  demons¬ 
trationibus  :  «  Sit  linea  talis  infinita.  »  Ergo 
non  est  impossibile  aliquid  esse  infinitum 
secundum  magnitudinem. 

2.  Praeterea,  id  quod  non  est  contra  ratio¬ 
nem  alicujus,  non  est  impossibile  convenire 
sibi.  Sed  esse  infinitum  non  est  contra  ratio¬ 
nem  magnitudinis;  sed  magis  finitum  et 
infinitum  videntur  esse  passiones  quantita¬ 
tis.  Ergo  non  est  impossibile  aliquam  magni¬ 
tudinem  esse  infinitam. 

3.  Praeterea,  magnitudo  divisibilis  est  in 
infinitum;  sic  enim  definitur  continuum, 
«  quod  est  in  infinitum  divisibile,  »  ut  patet 
in  III  Physic .,  text.  1.  Sed  contraria  nata 
sunt  fieri  circa  idem.  Cum  ergo  divisioni 

tarunt.  Non  tamen,  ut  mihi  videtur,  et  quidquid 
P.  Nicolai  sentiat,  hic  illis  Patribus  S.  Thomas 
alludit,  sed  potius  quibusdam  scholasticis  materiam 
etiam  in  angelis  ponentibus,  ut  infra  videbitur 

opponatur  additio,  ct  diminutioni  augmen¬ 
tum,  videtur  quod  magnitudo  possit  cres¬ 
cere  in  infinitum.  Ergo  possibile  est  esse 
magnitudinem  infinitam. 

4.  Praeterea,  motus  et  tempus  habent 
quantitatem  et  continuitatem  a  magnitudine 
super  quam  transit  motus,  ut  dicitur  in 
IV  Physic.,  text.  99.  Sed  non  est  contra  ra¬ 
tionem  temporis  et  motus  quod  sint  infinita, 
cum  unumquodque  indivisibile  signatum  in 
tempore  et  motu  circulari  sit  principium  et 
finis.  Ergo  nec  contra  rationem  magnitu- 
'dinis  erit  quod  sit  infinita. 

Sed  contra,  omne  corpus  superficiem  ha¬ 
bet.  Sed  omne  corpus  superficiem  habens 
est  finitum,  quia  superficies  est  terminus 
corporis  (a).  Ergo  omne  corpus  est  finitum. 
Et  similiter  potest  objici  de  superficie  et  li¬ 
nea.  Nihil  est  ergo  infinitum  secundum  ma¬ 
gnitudinem. 

Respondeo  dicendum,  quod  aliud  est  esse 
infinitum  secundum  suam  essentiam  et  se¬ 
cundum  magnitudinem.  Rato  enim  quod 
esset  aliquod  corpus  infinitum  secundum 
magnitudinem,  utpote  ignis  vel  aer,  non 
tamen  esset  infinitum  secundum  essentiam; 
quia  essentia  sua  esset  terminata  ad  aliquam 
speciem  per  formam,  et  ad  aliquod  indivi¬ 
duum  per  materiam.  Et  ideo,  habito  ex 
praunissis  quod  nulla  creatura  est  infinita 
secundum  essentiam,  adhuc  restat  inqui- 
,rere,  utrum  aliquid  creatum  sit  infinitum 
secundum  magnitudinem. 

Sciendum  est  igitur  quod  corpus,  quod 
est  magnitudo  completa,  dupliciter  sumitur; 
scilicet  mathematice,  secundum  quod  consi¬ 
deratur  in  eo  sola  quantitas;  et  naturaliter, 
secundum  quod  consideratur  in  eo  materia 
et  forma. 

Et  de  corpore  quidem  naturali,  quod  non 
possit  esse  infinitum  in  actu,  manifestum 
est.  Nam  omne  corpus  naturale  aliquam  for¬ 
mam  substantialem  habet  determinatam. 
Cum  igitur  ad  formam  substantialem  conse¬ 
quantur  accidentia,  necesse  est  quod  ad 
determinatam  formam  consequantur  deter¬ 
minata  accidentia,  inter  quae  est  quantitas. 
Unde  omne  corpus  naturale  habet  deter¬ 
minatam  quantitatem  et  in  majus  et  in 
minus.  Unde  impossibile  est  aliquod  corpus 
naturale  infinitum  esse.  Hoc  etiam  ex  motu 

1  III  Physic.,  text.  40.  —  *  I  De  coelo,  text.  33. 

3  Editio  Rom.  :  «  Ad  totum,  secundum  quod  se 
habet,  etc.  » 

(uj  Non  ut  in  editis : «  Est  terminus  corporis  finiti. » 

patet;  quia  omne  corpus  naturale  habet 
aliquem  motum  naturalem;  corpus  autem 
infinitum  non  posset  habere  aliquem  motum 
naturalem;  nec  rectum,  quia  nihil  movetur 
naturaliter  motu  recto,  nisi  cum  est  extra 
suum  locum,  quod  corpori  infinito  accidere 
non  posset ;  occuparet  enim  omnia  loca,  et 
sic  indifferenter  quilibet  locus  esset  locus 
ejus;  et  similiter  etiam  neque  secundum 
motum  circularem,  quia  in  motu  circulari 
oportet  quod  una  pars  corporis1,  transfe¬ 
ratur  ad  locum  in  quo  fuit  alia  pars,  quod 
in  corpore  circulari,  si  ponatur  infinitum, 
esse  non  posset  :  quia  duae  lineae  protractae 
a  centro,  quanto  longius  protrahuntur  a 
centro,  tanto  longius  distant  ab  invicem.  Si 
ergo  corpus  esset  infinitum,  in  infinitum 
lineae  distarent  ab  invicem,  et  sic  una  nun¬ 
quam  posset  pervenire  ad  locum  alterius. 

De  corp  re  etiam  mathematico  eadem 
ratio  est.  Quia  si  imaginemur  corpus  mathe¬ 
maticum  existens  actu,  oportet  quod  imagi¬ 
nemur  ipsum  sub  aliqua  forma ;  quia  nihil 
est  actu  nisi  per  suam  formam  :  unde  cum 
forma  quanti,  in  quantum  hujusmodi,  sit  fi¬ 
gura,  oportebit  quod  habeat  aliquam  figu¬ 
ram  ;  et  sic  erit  finitum  :  est  enim  figura, 
quae  termino  vel  terminis  comprehenditur. 

Ad  primum  ergo  dicendum,  quod  geo¬ 
meter  non  indiget  assumere  aliquam  lineam 
esse  infinitam  actu  ;  sed  indiget  accipere 
aliquam  lineam  a  qua  possit  subtrahi  quan¬ 
tum  necesse  est,  et  hanc  nominat  lineam 
infinitam. 

Ad  secundum  dicendum,  quod  licet  infi¬ 
nitum  non  sit  contra  rationem  magnitudi¬ 
nis  in  communi,  est  tamen  contra  rationem 
cujuslibet  speciei  ejus,  scilicet  contra  ratio¬ 
nem  magnitudinis  bicubita;  vel  tricubitae, 
sive  circularis  vel  triangularis,  et  similium. 
Non  autem  est  possibile  in  genere  asse  quod 
in  nulla  specie  est ;  unde  non  est  possibile 
esse  aliquam  magnitudinem  infinitam,  cum 
nulla  species  magnitudinis  sit  infinita. 

Ad  tertium  dicendum,  quod  infinitum, 
quod  convenit  quantitati,  ut  dictum  est,  se 
tenet  ex  parte  materiae;  per  divisionem 
autem  totius  acceditur  ad  materiam,  nam 
partes  se  habent  in  ratione  materiae ;  per 
additionem  autem  acceditur  ad  totum3, 
quod  se  habet  in  ratione  formae  :  et  ideo 

Auctor  enim  probare  intendit  quod  omne  corpus 
sit  finitum,  per  hoc  quod  omne  corpus  superficiem 
habet,  et  per  hoc  quod  superficies  est  quidam 
terminus. 

non  invenitur  infinitum  in  additione  magni¬ 
tudinis,  sed  in  divisione  tantum. 

Ad  quartum  dicendum,  quod  motus  et 
tempus  non  sunt  secundum  totum  in  actu, 
sed  successive ;  unde  habent  potentiam  per¬ 
mixtam  actui.  Sed  magnitudo  est,  tota  in 
actu ;  et  ideo  infinitum  quod  convenit  quan¬ 
titati,  et  se  tenet  ex  parte  materiae,  repugnat 
totalitati  magnitudinis,  non  autem  totalitati 
temporis  vel  motus ;  esse  enim  in  potentia 
convenit  materiae. 

Conclusio.  —  Nullum  corpus  naturale,  ncc  ma¬ 
thematicum  potest  esse  infinitum. 

ARTICULUS  IV. 

trum  possit  esse  infinitum  in  rebus  secun¬ 
dum  multitudinem. 

Ad  quartum  sic  proceditur.  1.  Yidetur 
quod  possibile  sit  esse  multa  infinita  secun¬ 
dum  actum.  Non  enim  est  impossibile,  id 
quod  est  in  potentia,  reduci  ad  actum.  Sed 
numerus  est  in  infinitum  multiplicabilis. 
Ergo  non  est  impossibile  esse  multitudinem 
infinitam  in  actu. 

• 

2.  Praderea,  cujuslibet  speciei  possibile 
est  esse  aliquod  individuum  in  actu.  Sed 
species  figurae  sunt  infinitae.  Ergo  possibile 
est  esse  infinitas  figuras  in  actu. 

3.  Praeterea,  ea  quae  non  opponuntur  ad  in¬ 
vicem,  non  impediunt  se  invicem.  Sed  posita 
aliqua  multitudine  rerum,  adhuc  possunt 
sumi  alia  multa,  quae  eis  non  opponuntur. 
Ergo  non  est  impossibile  alia  iterum  simul 
esse  cum  eis,  et  sic  in  infinitum ;  ergo  pos¬ 
sibile  est  esse  infinita  in  actu. 

Sed  contra  est  quod  dicitur  Sap.,  xi,  21  : 
Omnia  in  pondere,  numero  et  mensura * 
disposuisti. 

Respondeo  dicendum,  quod  circa  hoc  fuit 
duplex  opinio.  Quidam  enim,  sicut  Avicenna, 
et  Algazel,  dixerunt,  super  ili  Phys.,  quod 
impossibile  est  esse  multitudinem  actu  infi¬ 
nitam  per  se,  sed  infinitam  per  accidens 
multitudinem  esse  non  est  impossibile.  Di¬ 
citur  enim  multitudo  esse  infinita  per  se, 
quando  requiritur  .ad  aliquid  quod  sit  multi¬ 
tudo  infinita;  et  hoc  est  impossibile  esse; 
quia  sic  oporteret  quod  aliquid  dependeret 

(a)  «  Non  enim  in  vanum.  » —  Agens  intelligens 
est  agens  propter  finem;  agens  intelligentia  non 
praeditum  natura,  id  est,  auctore  intelligenli  naturae 
ducitur ;  ideo  non  in  vanum  aliquod  agens  opera¬ 
tur,  nisi  tamen  agens  creatum  liberum  inordinate 


ex  infinitis;  unde  talis  generatio  nunquam 
compleretur,  cum  non  sit  infinita  pertrans- 
ire. 

Per  accidens  autem  dicitur  multitudo  in¬ 
finita,  quando  non  requiritur  ad  aliquid 
infinitas  multitudines,  sed  accidit  ita  esse. 
Et  hoc  sic  manifestari  potest  in  operatione 
fabri,  ad  quam  quaedam  multitudo  requiri¬ 
tur  per  se,  scilicet  quod  sit  ars  in  anima,  et 
manus  movens,  et  martellus ;  et  si  haec  in 
infinitum  multiplicarentur,  nunquam  opus 
fabrile  compleretur,  quia  dependeret  ex  in¬ 
finitis  causis.  Sed  multitudo  martellorum, 
quae  accidit  ex  hoc  quod  unum  frangitur,  et 
accipit  aliud,  est  multitudo  per  accidens; 
accidit  enim,  quod  multis  martellis  operetur, 
et  nihil  differt  utrum  uno  vel  duobus  vel 
pluribus  operetur  vel  infinitis,  si  infinito 
tempore  operaretur.  Per  hunc  igitur  modum 
posuerunt,  quod  possibile  est  esse  actu  mul¬ 
titudinem  infinitam  per  accidens. 

Sed  lioc  est  impossibile,  quia  omnem  mul¬ 
titudinem  oportet  esse  in  aliqua  specie  mul¬ 
titudinis.  Species  autem  multitudinis  sunt . 
secundum  species  numerorum.  Nulla  autem 
species  numeri  est  infinita,  quia  quilibet 
numerus  est  multitudo  mensurata  per 
unum.  Unde  impossibile  est  esse  multitudi¬ 
nem  infinitam  actu,  sive  per  se,  sive  per 
accidens,  item  omnis  multitudo  in  rerum 
natura  existens  est  creata,  et  omne  creatum 
sub  aliqua  certa  intentione  creantis  compre¬ 
henditur  :  non  enim  in  vanum  agens  (a)  ali¬ 
quod  operatur.  Unde  necesse  est  quod  sub 
certo  numero  omnia  creata  comprehendan¬ 
tur.  Impossibile  est  ergo  esse  multitudinem 
infinitam  in  actu,  etiam  per  accidens.  Sed 
esse  multitudinem  infinitam  in  potentia 
possibile  est;  quia  augmentum  multitudi¬ 
nis  consequitur  divisionem  magnitudinis. 
Quanto  enim  aliquid  plus  dividitur,  tanto 
plura  secundum  numerum  resultant.  Undo 
sicut  infinitum  invenitur  in  potentia  divi¬ 
sione  continui,  quia  proceditur  ad  materiam, 
ut  supra  ostensum  est,  eadem  ratione  etiam 
infinitum  invenitur  in  potentia  in  additione 
multitudinis. 

Ad  primum  ergo  dicendum,  quod  unum¬ 
quodque  quod  est  iii  potentia,  reducitur  in 
actum  secundum  modum  sui  esse ;  dies 

agat.  Sed  etiam  in  hoc  casu  propter  finem  quemdam 
agit,  et  consequenter  non  praecise  in  vanum.  Quod 
ad  Deum  spectat,  in  vanum  nec  agit,  nec  agere 
potest. 

enim  non  reducitur  in  actum  ut  sit  tota 
simul,  sed  successive  ;  et  similiter  infinitum 
multitudinis  non  reducitur  in  actum  ut  sit 
totum  simul,  sed  successive;  quia  post 
quamlibet  multitudinem  potest  sumi  alia 
multitudo  iu  infinitum. 

Ad  secundum  dicendum,  quod  species  fi¬ 
gurarum  liabent  infinitatem  ex  infinitate 
numeri.  Sunt  enim  species  figurarum  :  tri¬ 
laterum,  quadrilaterum,  et  sic  inde.  Unde 
sicut  multitudo  infinita  numerabilis  non  re¬ 
ducitur  in  actum  quod  sit  tota  simul,  ita 
nec  multitudo  figurarum. 

Ad  tertium  dicendum,  quod,  licet  quibus¬ 
dam  positis,  alia  poni  non  sit  cis  oppositum, 
tamen  infinita  poni  opponitur  cuilibet  speciei 
multitudinis.  Unde  non  est  possibile  esse 
aliquam  multitudinem  actu  infinitam. 

Conclusio.  —  Impossibile  est  esse  multitudinem 
per  se,  vel  per  accidens  actu  infinitam  :  possibile 
est  autem  eam  esse  in  potentia. 

QU/ESTIO  VIII. 

DE  EXISTENTIA  DEI  IN  REBUS  (a). 

(Et  quatuor  quaeruntur.) 

Quia  vero  infinito  convenire  videtur  quod 
ubique  et  in  omnibus  sit,  considerandum 
est,  utrum  hoc  Deo  conveniat ;  et  circa  hoc 
quaeruntur  quatuor  :  1°  utrum  Deus  sit  in 
omnibus  rebus ;  2°  utrum  Deus  sit  ubique ; 
3°  utrum  Deus  sit  ubique  per  essentiam  et 
potentiam  et  praesentiam;  4°  utrum  esse 
ubique  sit  proprium  Dei. 

(a)  Distingue  tres  communes  et  generales  modos 
quibus  Deus  existit  in  omnibus  rebus;  existit  enim 
per  potentiam,  per  praesentiam,  per  essentiam  seu 
substantiam,  ut  dicit  versus  : 

Enter,  potenter,  Deus  est  ubique  praesenter. 

Nota  tamen  eos  qui  negant  Deum  esse  ubique , 
quia  substantiam  spiritualem  esse  in  loco  non  con¬ 
cedunt,  non  esse  haereticos.  Aliter  sentiendum  est 
de  Vorstio  eL  aliis,  qui  substantiam  Dei  esse  alicubi 
et  non  alibi,  sicut  in  caelo,  docent. 

Praeter  hos  communes  et  generales  modos,  Deus 
specialius  est  in  justis  et  in  sacramentis  per  gra¬ 
tiam,  in  beatis  per  gloriam,  in  Christo  per  unionem 
hypostaticam. 

Aristoteles  posuit  Deum  esse  dunlaxat  in  medio 
primi  mobilis  ubi  motus  est  maximus,  vel  saltem 
in  primi  mobilis  circulo. 

Quidam  ex  Judaeis,  teste  Guillermo,  Deum  esse 
in  coelis  quoad  caput,  et  in  terris  quoad  pedes 
propter  hunc  textum  affirmabant  :  Coelum  mihi  se¬ 
des  rst.  ct  terra  scabellum  pedum  meorum. 

Alii  ex  Judaeis  de  quibus  loquitur  Hieronymus, 
c.  lxvi  Is..  Deum  hierosolymilano  templo  clau- 


ARTICULUS  PRIMUS. 

Utrum  Deus  sit  in  omnibus  rebus. 

Ad  primum  sic  proceditur,  d.  Videtur 
quod  Deus  non  sit  in  omnibus.  Quod  enim 
est  supra  omnia,  non  est  in  omnibus.  Sed 
Deus  est  supra  omnia,  secundum  illud 
psal.  exu,  4  :  Excelsus  super  omnes  gentes 
Dominus,  etc.  Ergo  Deus  non  est  in  omni¬ 
bus. 

2.  Praeterea,  quod  est  in  aliquo,  contine¬ 
tur  ab  eo.  Sed  Deus  non  continetur  a  rebus, 
sed  magis  continet  res.  Ergo  Deus  non  est  in 
rebus,  sed  magis  res  sunt  in  eo.  Unde  Augus¬ 
tinus,  in  lib.  LXXX11I  Qusest.,  dicit,  q.  xx, 
coi.  15,  t.  6,  quod  « in  ipso  potius  sunt  omnia 
quam  ipse  alicubi.  » 

3.  Praderea,  quanto  aliquod  agens  est  vir- 
tuosius,  tanto  ad  magis  distans  ejus  actio 
procedit.  Sed  Deus  est  virtuosissimum  agens. 
Ergo  ejus  actio  pertingere  potest  ad  ea  etiam 
qua*,  ab  ipso  distant,  nec  oportet  quod  sit  in 
omnibus. 

4.  Praeterea,  daemones  res  aliquae  sunt, 
nec  tamen  Deus  est  in  daemonibus  :  non 
enim  est  societas  luci  ad  tenebras,  ut  di¬ 
citur  II  ad  Corinth.  vi,  14.  Ergo  Deus  non 
est  in  omnibus  rebus. 

Sed  contra,  ubicumque  operatur  aliquid, 
ibi  est.  Sed  Deus  operatur  in  omnibus,  se¬ 
cundum  illud  Isaiae,  xxvi,  12 :  *  Omnia  opera 
nostra  operatus  es  in  nobis ,  Domine.  Ergo 
Deus  est  omnibus  rebus. 

Respondeo  dicendum,  quod  Deus  est  in 

debant,  sic  existentiam  Dei  generalem  per  essen¬ 
tiam  abjicientes. 

Eamdem  generalem  Dei  existentiam  per  essen¬ 
tiam  in  dubium  Valentiniani,  Gnostici,  Anthropo- 
morphilse,  Sociniani  in  dubium  revocant,  quibus 
annumerandi  sunt  quicumque  gentiles  Deum  fin¬ 
gentes  esse  corporeum,  quidam  Calvinistte,  nonnulli 
catholici  simplices,  et  Augustinus  Steuchus,  cogno¬ 
mine  Eugubinus  ex  patria  sua,  episcopus  chia- 
mensis ,  non  eugubinus,  ut  erronee  asserit  opus 
gallicum  cui  titulus  :  Dictionnaire  de  Trevoux. 
Nescio  qua  typographorum  incuria,  P.  Perrone,  in 
Pr.vlectionibus  tlieolocj.,  apud  J.  P.  Migne,  Parisiis, 
18h[),  memorat  Augustinum,  Steuchum,  Eugubi- 
num,  sic  de  eodem  homine  tres  faciens  homines. 

Basilides  Alexandrinus,  Simonis  Magi  discipulus, 
intelligentiam  creatricem  quam  vocabat  Abraxas 
in  solo  vel  in  circulo  solis  relegavit. 

Sarraceni,  teste  Hermanno  Solano,  in  Chronica 
Sarracenurum  ad  ltobertum  abbatem  cluniacen- 
sem,  asserunt  Deum  in  ccelis  esse  in  cathedra 
excellentissima  quam  octo  maximi  spiritus  susten¬ 
tant. 

omnibus  rebus,  non  quidem  sicut  pars 
essentiae,  vel  sicut  accidens ;  sed  sicut  agens 
adest  ei  in  quod  agit.  Oportet  enim  omne 
agens  conjungi  ei  in  quod  immediate  agit, 
et  sua  virtute  illud  contingere;  unde  in 
VII  Physic.,  a  text.  10  ad  13,  probatur  quod 
motum  et  movens  oportet  esse  simul.  Cum 
autem  Deus  sit  ipsum  esse  per  suam  essen¬ 
tiam,  oportet  quod  esse  creatum  sit  proprius 
effectus  ejus;  sicut  igniri  est  proprius  effec¬ 
tus  ipsius  ignis.  Hunc  autem  effectum  causat 
Deus  in  rebus,  non  solum  quando  primo 
esse  incipiunt,  sed  quamdiu  in  esse  conser¬ 
vantur  ;  sicut  lumen  causatur  in  aere  a  sole, 
quamdiu  aer  illuminatus  manet.  Quamdiu 
igitur  res  liabet  esse,  tamdiu  oportet  quod 
Deus  adsit  ei  secundum  modum  quo  esse 
habet.  Esse  autem  est  illud  quod  est  magis 
intimum  cuilibet,  et  quod  profundius  omni¬ 
bus  inest,  cum  sit  formale  respectu  omnium 
quae  in  re  sunt,  ut  ex  supra  dictis  patet. 
Unde  oportet  quod  Deus  sit  in  omnibus  re¬ 
bus,  et  intime. 

Ad  primum  ergo  dicendum,  quod  Deus 
est  supra  omnia  per  excellentiam  suae  na¬ 
turae,  et  tamen  est  in  omnibus  rebus  ut  cau- 
sans  omnium  esse,  ut  supra  dictum  est. 

Ad  secundum  dicendum,  quod  licet  cor¬ 
poralia  dicantur  esse  in  aliquo  sicut  in  con¬ 
tinente,  tamen  spiritualia  continent  ea  in 
quibus  sunt,  sicut  anima  continet  corpus. 
Unde  et  Deus  est  in  rebus  sicut  continens 
res  ;  tamen  secundum  quamdam  similitudi¬ 
nem  corporalium  dicuntur  omnia  esse  in 
Deo,  inquantum  continentur  ab  ipso. 

Ad  tertium  dicendum,  quod  nullius  agen¬ 
tis  quantumcumque  virtuosi  actio  procedit 
ad  aliquid  distans,  nisi  in  quantum  in  illud 
per  media  agit.  Hoc  autem  ad  maximam 
virtutem  Dei  pertinet,  quod  immediate  in 
omnibus  agit,  dum  nihil  est  distans  ab  eo, 
quasi  in  se  illud  Deum  non  habeat.  Dicuntur 
tamen  res  distare  a  Deo  per  dissimilitudi¬ 
nem  naturae  vel  gratiae1,  sicut  et  ipse  est 
super  omnia  per  excellentiam  suae  naturae. 

Ad  quartum  dicendum,  quod  in  daemoni¬ 
bus  intelligitur  et  natura,  quae  est  a  Deo,  et 
deformitas  culpae,  quae  non  est  ab  ipso;  et 
ideo  non  est  absolute  concedendum,  quod 
Deus  sit  in  daemonibus,  sed  cum  hac  addi¬ 
tione,  in  quantum  sunt  res  quaedam.  In 
rebus  autem,  quae  nominant  naturam  non 
deformatam,  absolute  dicendum  est  Deum 
esse. 

1  Edit.  :  «  vel  gloriae ;  »  —  in  margine  au- 


Conclusio.  —  Deus,  cum  sit  ipsum  esse  per 
essentiam,  est  intime  in  omnibus  rebus. 

ARTICULUS  II. 

Utrum  Deus  sit  ubique. 

Ad  secundum  sic  proceditur.  1.  Videtur 
quod  Deus  non  sit  ubique.  Esse  enim  ubique 
significat  esse  in  omni  loco.  Sed  esse  in 
omni  loco  non  convenit  Deo,  cui  non  con¬ 
venit  esse  in  loco ;  nam  «  incorporalia,  »  ut 
dicit  Boetius,  in  lib.  De  hebd.,  coi.  1311, 
t.  2,  «  non  sunt  in  loco.  »  Ergo  Deus  non  est 
ubique. 

2.  Praeterea,  sicut  se  habet  tempus  ad 
successiva,  ita  se  habet  locus  ad  permanen¬ 
tia.  Sed  unum  indivisibile  actionis  vel  motus 
non  potest  esse  in  diversis  temporibus.  Ergo- 
nec  unum  indivisibile  in  genere  rerum  per¬ 
manentium  potest  esse  in  omnibus  locis. 
Esse  autem  divinum  non  est  successivum, 
sed  permanens.  Ergo  Deus  non  est  in  plu¬ 
ribus  locis.  Ergo  non  est  ubique. 

3.  Praeterea,  quod  est  totum  alicubi,  nihil 
ejus  est  extra  locum  illum.  Sed  Deus,  si  est 
in  aliquo  loco,  totus  est  ibi :  non  enim  habet 
partes.  Ergo  nihil  ejus  est  extra  locum  : 
ergo  Deus  non  est  ubique. 

Sed  contra  est  quod  dicitur  Jerem.,  xxhi, 
21  :  Caelum  et  terram  ego  impleo. 

Respondeo  dicendum,  quod,  cum  locus  sit 
res  quaedam,  esse  aliquid  in  loco  potest  in- 
telligi  dupliciter;  vel  per  modum  aliarum 
rerum,  id  est,  sicut  dicitur  aliquid  esse  in 
aliis  rebus  quocumque  modo,  sicut  acciden¬ 
tia  loci  sunt  in  loco ;  vel  per  modum  pro¬ 
prium  loci,  sicut  locata  sunt  in  loco. 

Utroque  autem  modo  secundum  aliquid 
Deus  est  in  omni  loco,  quod  est  esse  ubique. 
Primo  quidem  sic  ut  est  in  omnibus  rebus 
ut  dans  eis  esse  et  virtutem  et  operationem ; 
sic  enim  est  in  omni  loco  ut  dans  ei  esse  et 
virtutem  locativam.  Item  locata  sunt  in  loco, 
in  quantum  replent  locum  ;  et  Deus  omnem 
locum  replet  :  non  sicut  corpus;  corpus 
enim  dicitur  replere  locum,  in  quantum  non 
compatitur  secum  aliud  corpus ;  sed  per  hoc 
quod  Deus  est  in  aliquo  loco,  non  excludit 
quod  alia  sint  ibi,  imo  per  hoc  replet  omnia 
loca  quod  dat  esse  omnibus  locatis,  quse  re¬ 
plent  loca. 

Ad  primum  ergo  dicendum,  quod  incor¬ 
poralia  non  sunt  in  loco  per  contactum 
tem  :  al.  :  «  gratiee.  » 


QUJEST.  VIII,  ART.  II  ET  III. 


quantitatis  dimonsivae  ( a ;,  sicut  corpora,  sed 
per  contactum  virtutis. 

Ad  secundum  dicendum,  quod  indivisibile 
est  duplex.  Unum,  quod  est  terminus  con¬ 
tinui,  ut  punctum  in  permanentibus,  et 
momentum  in  successivis;  et  hujusmodi  in¬ 
divisibile  in  permanentibus,  quia  habet  de¬ 
terminatum  situm,  non  potest  esse  in  pluri¬ 
bus  partibus  loci,  vel  in  pluribus  locis;  et 
similiter  indivisibile  actionis  vel  motus,  quia 
habet  determinatum  ordinem  in  motu  vel 
actione,  non  potest  esse  in  pluribus  partibus 
temporis.  Aliud  autem  indivisibile  est,  quod 
est  extra  totum  genus  continui ;  et  hoc  modo 
substantiae  incorporeae,  ut  Deus,  angelus  et 
anima,  dicuntur  esse  indivisibiles.  Tale  igi¬ 
tur  indivisibile  non  applicatur  ad  continuum 
sicut  aliquid  ejus,  sed  in  quantum  contingit 
illud  sua  virtute ;  unde  secundum  quod  vir¬ 
tus  sua  se  potest  extendere  ad  unum  vel 
multa,  ad  parvum  vel  magnum,  secundum 
hoc  est  in  uno  vel  pluribus  locis  et  in  loco 
parvo  vel  magno. 

Ad  tertium  dicendum,  quod  totum  dicitur 
respectu  partium.  Est  autem  duplex  pars, 
scilicet  «  pars  essentiae  : »  ut  forma  et  materia 
dicuntur  partes  compositi,  et  genus  et  diffe¬ 
rentia  partes  speciei ;  et  etiam  «  pars  quanti¬ 
tatis,  »  in  quam  scilicet  dividitur  aliqua  quan¬ 
titas.  Quod  ergo  est  totum  in  aliquo  loco 
totalitate  quantitatis,  non  potest  esse  extra 
locum  illum  :  quia  quantitas  locati  commen- 
suratur  quantitati  loci ;  unde  non  est  totali- 
tas  quantitatis,  si  non  sit  totalitas  ioci.  Sed 
totalitas  essentiae  non  commensuratur  tota- 
litati  loci.  Unde  non  oportet  quod  illud  quod 
est  totum  totalitate  essentiae  in  aliquo,  nullo 
modo  sit  extra  illud.  Sicut  apparet  etiam  in 
formis  accidentalibus,  quae  secundum  acci¬ 
dens  quantitatem  habent  :  albedo  enim  est 
tota  in  qualibet  parte  superficiei,  si  accipia¬ 
tur  totalitas  essentiae  :  quia  secundum  per¬ 
fectam  rationem  suae  speciei  invenitur  in 
qualibet  parte  superficiei.  Si  autem  accipia¬ 
tur  totalitas  secundum  quantitatem  quam 
habet  per  accidens,  sic  non  est  tota  in  qua¬ 
libet  parte  superficiei.  In  substantiis  autem 
incorporeis  non  est  totalitas  nec  per  se,  nec 
per  accidens,  nisi  secundum  perfectam  ra¬ 
tionem  essentiae.  Et  ideo  sicut  anima  est  tota 

(a)  «Per contactum  quantitatis  dimensivae . »  — 

Sive  per  protensionem  intervallorum  Gilberti  Por- 
Tetani. 

(b)  Scitum  est  in  sciente  perrianilitudinemsuicum 
inteliectu;  volilum  in  volente  per  convenientiam 


bi 

in  qualibet  parte  corporis,  ita  Deus  totus  est 
in  omnibus  et  singulis. 

Conclusio.  —  Deus  est  in  omnibus  locis ,  tam¬ 
quam  in  rebus  quibu^  confert  virtutem  conser¬ 
vativam  locati;  et  est  in  omnibus  luris  replens 
omnia  loca,  non  sicut  corpus  impediens  alia  locari, 
sed  causando  quod  omnia  alia  sint  in  loco,  et  illmn 
repleant. 

ARTICULUS  III. 

Utrum  Deus  sit  ubique  per  essentiam, 
praesentiam  et  potentiam. 

Ad  tertium  sic  proceditur.  I .  Videtur  quod 
male  assignentur  modi  exedendi  Dei  in  re¬ 
bus,  cum  dicitur  quod  Deus  esi  in  omnibus 
rebus  per  essentiam,  potentiam  et  praesen¬ 
tiam.  Id  enim  per  essentiam  est  in  aliquo 
quod  essentialiter  est  in  eo  :  Deus  autem 
non  est  essentialiter  in  rebus ;  non  enim  est 
de  essentia  alicujus  rei.  Ergo  non  debet  dici 
quod  Deus  sit  in  rebus  per  essentiam,  prae¬ 
sentiam  et  potentiam. 

2.  Praeterea,  hoc  est  esse  praesentem  alicui 
rei,  scilicet  non  deesse  illi.  Sed  hoc  est  Deum 
esse  per  essentiam  in  rebus,  scilicet  non 
deesse  alicui  rei.  Ergo  idem  est  esse  Deum 
in  omnibus  per  essentiam  et  praesentiam. 
Superfluum  ergo  fuit  dicere,  quod  Deus  sit 
in  rebus  per  essentiam,  praesentiam  et  po¬ 
tentiam. 

3.  Praeterea,  sicut  Deus  est  principium 
omnium  rerum  per  suam  potentiam,  ita  per 
scientiam  et  voluntatem.  Sed  non  dicitur 
Deus  esse  in  rebus  per  scientiam  et  volun¬ 
tatem.  Ergo  nec  per  potentiam  (b). 

4.  Praeterea,  sicut  gratia  est  quaedam  per¬ 
fectio  superaddita  substantiae  rei,  ita  multae 
sunt  alite  perfectiones  superadditae.  Si  ergo 
Deus  dicitur  esse  speciali  modo  in  quibus¬ 
dam  per  gratiam,  videtur  quod  secundum 
quamlibet  perfectionem  debeat  accipi  specia¬ 
lis  modus  esseridi  Deum  in  rebus. 

Sed  contra  est  quod  Glossa  ord.  dicit  Super 
Cantica  canticorum,  cap.  v,  v.  17,  coi.  1157, 
t.  1,  quod  «  Deus  communi  modo  est  in 
omnibus  rebus  praesentia,  potentia  et  sub¬ 
stantia  ;  tamen  familiari  modo  dicitur  esse  in 
aliquibus  per  gratiam1.  » 

Respondeo  dicendum,  quod  Deus  dicitur 

voluntatis  ad  ipsum,  ut  rectissime  Nicolai  notat. 

"  -Colligitur  ex  D.  Gregorio ,  lib.  I  In  Ezech., 
hom.  vin,  §  16,  coi.  860,  t.  2.  Glossas  ordinariae 
primarius  auctor  fuit  XVaiafridus,  cognomine  Stra¬ 
bus  ob  quoddam  oculorum  vitium,  monachus  cce- 


*3fce 
nostra 
conside¬ 
rat,  et 
circa 
cardines 
caeli  per¬ 
ambulat. 

esse  in  re  aliqua  dupliciter  :  uno  modo  per 
modum  causae  agentis,  et  sic  est  in  omnibus 
rebus  creatis  ab  ipso  :  alio  modo  sicut  ob¬ 
jectum  operationis  est  in  operante,  quod 
proprium  est  in  operationibus  animae,  se¬ 
cundum  quod  cognitum  est  in  cognoscente, 
ct  desideratum  in  desiderante.  IIoc  igitur 
secundo  modo  Deus  specialiter  est  in  ra¬ 
tionali  creatura,  quae  cognoscit  et  diligit 
illum  actu  vel  habitu.  Et  quia  hoc  habet 
rationalis  creatura  per  gratiam,  ut.  infra  pa¬ 
tebit,  dicitur  esse  hoc  modo  in  sanctis  per 
gratiam. 

In  rebus  vero  aliis  ab  ipso  creatis  quomodo 
sit,  considerandum  est  ex  his  quae  in  rebus 
humanis  esse  dicuntur.  Rex  enim  dicitur 
esse  per  suam  potentiam  in  toto  regno  suo, 
licet  non  sit  ubique  praesens.  Per  praesen¬ 
tiam  vero  suam  dicitur  aliquid  esse  in  om¬ 
nibus  qua'  in  prospectu  ipsius  sunt  :  sicut 
omnia  quae  sunt  in  aliqua  parte  domus 1  di¬ 
cuntur  esse  praesentia  alicui,  qui  tamen  non 
est  secundum  substantiam  suam  in  qualibet 
parte  domus.  Secundum  vero  substantiam 
vel  essentiam  dicitur  aliquid  esse  in  loco  in 
quo  ejus  substantia  habetur. 

Fuerunt  ergo  aliqui,  scilicet  Manichaei, 
qui  dixerunt  divinae  potestatis  subjecta  spi¬ 
ritualia  esse  et  incorporalia;  visibilia  vero  et 
corporalia  subjecta  esse  dicebant  potestati 
principii  contrarii.  Contra  hos  oportet  di¬ 
cere,  quod  Deus  sit  in  omnibus  per  poten¬ 
tiam  suam. 

Fuerunt  vero  alii  qui,  licet  crederent  omnia 
esse  subjecta  divina'  potentiae,  tamen  provi¬ 
dentiam  divinam  usque  ad  haec  inferiora* 
non  extendebant,  ex  quorum  persona  dici¬ 
tur  Job,  xxu,  14  :  Circa  cardines  cseli  per¬ 
ambulat,  nec  nostra  considerat* ;  et  contra 
hos  oportuit  dicere,  quod  Deus  sit  in  omni¬ 
bus  per  suam  praesentiam. 


Fuerunt  vero  alii  qui,  licet  dicerent  quod 
omnia  spectant  ad  divinam  providentiam, 
tamen  posuerunt  omnia  non  immediate  esse 
a  Deo  creata,  sed  quod  immediate  creavit 
primas  creaturas,  et  illae  creaverunt  alias. 
Sed  contra  hos  oportet  dicere  quod  sit  in 
omnibus  per  essentiam. 

Sic  ergo  est  in  omnibus  per  potentiam,  in 
quantum  omnia  ejus  potestati  subduntur; 
est  per  praesentiam  in  omnibus,  in  quantum 
omnia  nuda  sunt  et  aperta  oculis  ejus;  est 
in  omnibus  per  essentiam,  in  quantum  adest 
omnibus  ut  causa  essendi,  sicut  dictum  est. 

Ad  primum  ergo  dicendum,  quod  Deus 
dicitur  esse  in  omnibus  per  essentiam,  non 
quidem  rerum,  quasi  sit  de  essentia  earum, 
sed  per  essentiam  suam;  quia  substantia 
sua  adest  omnibus  ut  causa  essendi,  sicut 
dictum  est. 

Ad  secundum  dicendum,  quod  aliquid  po¬ 
tes  dici  praesens  alicui,  in  quantum  subjacet 
ejus  conspectui,  quod  tamen  distat  ab  eo 
secundum  suam  substantiam,  ut  dictum  est, 
et  ideo  oportuit  duos  modos  poni,  scilicet 
per  essentiam  et  praesentiam. 

Ad  tertium  dicendum,  quod  de  ratione 
scientiae  ct  voluntatis  est,  quod  scitum  sit  in 
sciente,  et  volitum  in  volente.  Unde  secun¬ 
dum  scientiam  et  voluntatem  magis  res  sunt 
in  Deo  quam  Deus  in  rebus.  Sed  de  ratione 
potentiae  est  quod  sit  principium  agendi  in 
aliud ;  unde  secundum  potentiam  agens 
comparatur  et  applicatur  rei  exteriori;  et 
sic  per  potentiam  potest  dici  agens  esse  in 
alio. 

Ad  quartum  dicendum,  quod  nulla  alia 
perfectio  superaddita  substantiae  facit  Deum 
esse  in  aliquo  sicut  objectum  cognitum  et 
amatum,  nisi  gratia;  et  ideo  sola  gratia  facit 
singularem  modum  essendi  Deum  in  rebusj 
Est  autem  alius  singularis  modus  essendi 


nobii  fulclensis,  ord.  S.  Benedicti,  qui  Amanuensis 
scribae  officium  gerens,  ex  ore  Rabani  Mauri,  pri¬ 
mum  ejusdem  ccenobii  abbatis,  deinde  moguntini 
archiepiscopi,  doctas  lectiones  collegit.  E  sclrola 
quidem  tanti  magistri  adeo  dives  evasit,  ut  exposi¬ 
tionem  in  totam  scripturam  ausus  fuerit  aggredi, 
et  tanta  felicitate  perfecerit,  ut  per  sex  saecula  ejus 
opus  auctoritatem  fecerit.  Floruit  Strabus  saeculo 
nono,  sub  Ludovico  Augusto.  Glossa  Strabi  in 
margine  sacri  textus  notabatur;  aliam  brevissi¬ 
mam,  minutis  caracteribus  inter  lineas  sanctae 
Scripturae  exaratam,  unde  et  interlinearis  dicta  est, 
perfecit  Anselmus  Laudunensis,  cognomine  Scho¬ 
lasticus.  ejusdem  ordinis  S.  Benedicti,  exor- 
diente  duodecimo  saeculo.  Posteriores  glossas  non 


agnovit  D.  Tbomas,  quippe  quae  post  ejus  obitum 
scriptae  sunt.  Liranus  enim,  cui  Poslillae,  Expositio 
moralis  et  opus  Differentiarum  ascribenda  sunt; 
obiit  anno  1319 ;  Paulus  Burgensis,  Additionum 
auctor,  decimo  quinto  saeculo  floruit.;  et  huic  coae¬ 
taneus  fuit,  sicut  et  aemulus,  Matthaeus  Dornick 
qui  Replicas  subjecit  Burgensis  Additionibus. 

i  Non  ut  prius  in  editis  :  «  In  aliqua  domo;  »  nam 
omnia  quae  sunt  in  aliqua  domo  non  sunt  in  pro¬ 
spectu  vel  in  conspectu  alicujus,  ita  ut  ipsi  possint 
dici  praesentia  ex  principiis  D.  Thomae;  aliter  ju-i 
dicandum  est  de  omnibus  quae  suut  in  aliqua  part« 
domus  in  alicujus  prospectu. 

4  Non  ut  m  editis  :  «  Inferiora  corpora;  »  8Uhl 
enim  et  mentes  iu  his  inlerioribus. 

QUiEST.  VIII,  ART.  IV. ! 


Reum  in  homine  per  unionem,  de  quo  modo 
suo  loco  agetur. 

Conclusio.  —  Est  Deus  in  omnibus  per  poten¬ 
tiam,  quia  ei  omnia  subjecta  sunt :  est  in  omnibus 
per  essentiam,  quia  omnia  immediate  creavit :  et  in 
cunctis  est  per  prmsentiam,  quia  omnia  cognos¬ 
cit  (a  . 

ARTICULUS  IV. 

Utrum  esse  ubique  sit  proprium  Dei. 

Ad  quartum  sic  proceditur,  d.  Videtur 
quod  esse  ubique  non  sit  proprium  Dei. 
Universale  enim  secundum  Philosophum, 
I  Post.,  text.  43,  est  ubique  et  semper  :  ma¬ 
ta)  Circa  universalem  Dei  existentiam  in  omnibus 
per  essentiam  seu  substantiam  mira  inter  catholicos 
controversia  prodiit.  Hanc  existentiam  D.  Thcfmas 
per  operationem  Dei  demonstrat.  Ipsi  S.  Bona- 
ventura  videtur  assentire,  cum  ex  necessitate  ma- 
nutentia?  et  continuae  creaturarum  a  Deo  conser¬ 
vationis  argumentando  procedit.  Quis  manutentiam 
illam  esse  operationem  Dei  neget  ?  Ast  quamvis 
generalem  existentiam  Dei  in  omnibus  per  essen¬ 
tiam  Scotus,  Scotorellus,  Guillermus,  aliique  Sco- 
tistce  et  admittant  et  probent,  illam  nihilominus 
affirmant  ex  operatione  Dei  in  rebus  non  posse  de¬ 
monstrari  efficaciter.  Scotum  et  Scotistas  in  hoc 
sequuntur  Nominales,  Valentia,  Vasquez,  Praepo¬ 
situs,  et  multi  alii  contra  D.  Thomam  et  Thomistas 
quibus  extra  utramque  scholam  multi  etiam  adhse- 
rent. 

En  Scotistarum  ratio  fundamentalis.  —  Si  per 
impossibile  Deus  per  essentiam  in  coelo  tantum 
esset,  velle  posset  ut  aliquid  in  terra  fieret,  cum 
hujus  voluntatis  nulla  assignari  repugnantia  possit; 
si  velle,  ergo  et  facere ;  ergo  ex  Dei  operatione 
ubique  non  sequi lur  consequentia  formali  Deum 
esse  ubique  substantialiter.  —  Si  Scotistis  objicias 
textum  Pauli  :  Non  longe  est  ab  unoquoque  nos¬ 
trum,  in  ipso  enim  vivimus,  movemus  et  sumus, 
respondent  hunc  textum  nil  significare,  nisi  quod 
Deus  non  longe  est  a  cognitione  nostra;  cui  non 
addunt  :  ab  esse  nostro,  a  motu  nostro.  Deum 
constat  quoad  cognitionem  a  plurimis  abesse;  Au¬ 
gustinus  insuper,  et  Hilarius,  et  Patres  hunc  tex¬ 
tum  de  praesentia  Dei  substantiali  intelligunt.  —  Si 
Scotistis  varia  testimonia  Patrum,  Augustini,  An- 
selmi,  Hugonis  Yictorini,  opponas,  reponunt  Patres 
Deum  esse  per  essentiam  ubique  ex  ejus  operatione 
ubique  inferre  non  consequentia  formali,  sed  con¬ 
sequentia  materiali,  quasi  dicere  voluissent  Patres  : 
non  est  ratio  potior  cur  Deus  operetur  ubique 
quam  quod  sit  ubique;  atqui  Deus  operatur  ubi¬ 
que,  ergo  Deus  ubique  est.  Fatemur  quidem  talem 
consequentiam  non  esse  formalem ;  quod  autem 
illam  Patribus  contra  evidentiam  Scolistae  tribuant, 
non  approbamus,  nec  Patrum  honori  debito  con¬ 
sentaneum  judicamus,** quia,  ut  nobis  videtur,  is- 
tiusmodi  interpretatione  Patrum  authoritas  mi¬ 
nuitur.  —  Si  Scotistis  rationem  objectes  :  ubi  Dei 
operatio,  ibi  Dei  virtus  est;  atqui  Dei  virtus  est 
ipse  Deus;  ergo  ubi  Dei  operatio,  ibi  Deus  est,  — 


teria  etiam  prima,  cum  sit  in  omnibus  cor¬ 
poribus,  est  ubique.  Neutrum  autem  horum 
est  Deus,  ut  ex  praemissis  patet.  Ergo  esso 
ubique  none  st  proprium  Dei. 

2.  Praeterea,  numerus  est  in  numeratis. 
Sed  totum  universum  est  constitutum  ia 
aliquo  numero,  ut  patet  Sap.,  ii.  Ergo  ali¬ 
quis  numerus  est  qui  est  in  toto  universo, 
et  ita  ubique. 

3.  Praeterea,  totum  universum  est  quod¬ 
dam  totum  corpus  perfectum,  ut  dicitur  ia 
I  De  ceel.  et  mundo,  text.  4.  Sed  totum  uni¬ 
versum  est  ubique,  quia  extra  ipsum  nullus 
locus  est.  Non  ergo  solus  Deus  est  ubique. 

4.  Praeterea,  si  aliquod  corpus  esset  infi¬ 
ndunt  Scotistce  Deum  non  posse  operari  alibi,  nisi 
ubi  est  substantialiter.  Quis  attamen  Catholicus 
Dei  virtutem  idem  ac  essentiam  Dei  esse  ambiget? 
Quidam  Scotista  implieantiam  divinae  operationis 
in  distans  ex  ipsa  operatione  petitam  a  nobis  exigit. 
Ecce  implieantiam  :  virtus  per  quam  Deus  substan¬ 
tialiter  manens  in  coelo  in  terris  ageret,  non  esset 
substantialiter  ipse  Deus;  esset  igitur  creata  et 
finita  virtus.  Quomodo  virtus  creata  et  finita  esse 
absolutum,  quod  enti  ut  est  ens  correspondet,  nec 
nisi  per  virtutem  infinitam  factibile  est,  producere 
posset?  Nonne  certum  est  Deum  operari  in  omni¬ 
bus  ad  producendum  et  conservandum  esse  abso¬ 
lutum,  prout  enti  ut  est  ens  correspondet,  et  com¬ 
mune  omni  enti  creato  et  creabili  est?  Propterea 
in  hac  controversia  rationabiliter  a  D.  Thoma  rece¬ 
dere  non  possumus. 

Alia  controversia  surrexit. 

Supposito  quod  ex  Dei  operatione  in  omnibus 
existenlia  Dei  in  omnibus  per  essentiam  efficaciter 
probari  possit,  ulterius  quaeritur  utrum  ratio  for¬ 
malis  per  quam  Deus  substantialiter  in  rebus  om¬ 
nibus  existit  intime  illa  sit  operatio  Dei,  vel  an  sit 
immensitas  Dei  ?  Ne  confundas  immensitatem  Dei 
cum  Dei  ubiquitate  :  immensitas  altributum  Dei 
absolutum  est;  ubiquitas  res,  quas  libere  Deus  e 
nihilo  traduxit,  submittit.  Porro  in  ista  controversia 
plures  in  prima  Thomistis  consentientes  ab  eis 
dissentiunt.  Scholam  thomisticam  in  hoc  puncto 
Tournely  signanter  impugnat.  —  Solutio  facilis  : 
immensitas  Dei  est  aptitudo  Dei  ad  existendum  in 
omnibus.  Deus  hanc  aptitudinem  ab  aeterno  possi¬ 
det  ;  est  ergo  Deus  ab  aeterno  immensus ;  qui  non 
tamen  ab  aeterno  in  rebus  existit.  Non  igitur  Dei 
immensitas  ratio  formalis  et  praecisa  est  existentiae 
universalis  Dei  in  rebus.  Rationem  illam  ubi  inve¬ 
niemus?  Scotistae  etiam,  quamvis  aliis  argumentis 
adducti,  Deum  in  rebus  omnibus  esse  per  essen¬ 
tiam  admittunt,  ut  diximus.  Jamjain  aliunde  de¬ 
monstravimus  virtutem  qua  Deus  operatur  in  rebus 
producendo  et  conservando  ens  absolutum,  or  ni 
enti  creato  et  creabili  commune,  nihil  aliud  c^se 
quam  virtutem  increatam,  infinitam,  ipsum  Deu  ri. 
Ergo  Deus  qui  in  omnibus  juxta  omnes  operatur, 
nequit  operari  juxta  nos  ratione  nixos  nisi  per  vir¬ 
tutem  quae  ipsa  sua  essentia  est.  His  positis,  ad 
propositum  :  Deus  qui  per  essentiam  est  in  omni¬ 
bus,  non  sic  in  omnibus  est  per  contactum  quanti- 


u 


SUMMA  THEOLOGICA. 


nitum,  nullus  locus  esset  extra  ipsum.  Ergo 
esset  ubique,  et  sic  esse  ubique  non  videtur 
proprium  Dei. 

5.  Pr.Tterea,  anima,  ut  dicit  Augustinus, 
in  VI  Dc  Trinit.,  cap.  vi,  coi.  929,  t.  8,  «  est 
tota  in  toto  corpore,  et  tota  in  qualibet  ejus 
parte1.  »  Si  ergo  non  esset  in  mundo  nisi 
unum  solum  animal,  anima  ejus  esset  ubi¬ 
que,  et  sic  esse  ubique  non  est  proprium 
Dei. 

6.  Praeterea,  ut  Augustinus  dicit,  in 
Epist.  cxxxvii  ad  Volusianum,  coi.  518,  t.  2 : 
«  Anima  ubi  videt,  ibi  sentit,  et  ubi  sentit, 
ibi  vivit,  et  ubi  vivit* ibi  est2.  »  Sed  anima 
videt  quasi  ubique,  quia  successive  videt 
etiam  totum  caelum.  Ergo  anima  est  ubique. 

Sed  contra  est  quod  Ambrosius  dicit,  lib.  I 
De  Spiritu  sancto,  cap.  vn,  §  81,  coi.  753, 
t.  3  :  «  Quis  audeat  creaturam  dicere 3  Spi¬ 
ritum  salictum,  qui  in  omnibus,  et  ubique, 
et4  semper  est?  quod  utique  Divinitatis  est 
proprium.  » 

Respondeo  dicendum,  quod  esse  ubique 
primo  et  per  se,  est  proprium  Dei.  Dico  au¬ 
tem  esse  ubique  primo,  quod  secundum  se 
totum  est  ubique  :  si  quid,  licet  ubique,  se¬ 
cundum  diversas  partes  in  diversis  locis  exis- 
teret,  non  esset  primo  ubique;  quia  quod 
convenit  alicui  ratione  partis  suae,  non  con¬ 
venit  ei  primo  :  sicut  si  homo  est  albus 
dente,  albedo  non  convenit  primo  homini, 
sed  denti.  Esse  autem  ubique  per  se  dico  id 
cui  non  convenit  esse  ubique  per  accidens, 
propter  aliquam  positionem  factam  :  quia  sic 
granum  milii  esset  ubique,  si  nullum  aliud 
corpus  esset.  Per  se  igitur  convenit  esse 
ubique  alicui,  quando  tale  est,  quod  quali¬ 
bet  positione  facta,  sequitur  illud  esse  ubi¬ 
que. 

Et  hoc  proprie  convenit  Deo ;  quia  quot¬ 
cumque  loca  ponantur,  etiamsi  ponerentur 
infinita  praeter  ista  quae  sunt ,  oporteret  in 
omnibus  esse  Deum;  quia  nihil  potest  esse. 

tatis  modo  corporeorum,  sed  modo  incorporeorum 
per  contactum  virtutis,  quse,  increata  et  infinita, 
ad  productionem  et  conservationem  rerum  agit  et 
agere  debet  continue.  Illius  virtutis  continue  agen¬ 
tis  contactus  ratio  formalis  est  existentia  Dei  per 
essentiam  in  rebus.  Contactus  autem  virtutis  Dei 
continue  agentis  in  rebus  nihil  aliud  est  quam 
operatio  Dei  continue  in  rebus;  ergo  ratio  formalis 
existenti®  Dei  per  essentiam  in  rebus  Dei  operatio 
est.  —  Scotistse  non  concedent  incorporea  esse  in 
loco  praecise  et  formaliter  per  contactum  virtutis. 
Quidquid  sit  cum  D.  Tboma  tenemf*s,  nec  ultra 
mensuram  disputationem  trahimus.'  A obis  argu- 


nisi  per  ipsum.  Sic  igitur  esse  ubique  primo 
et  per  se,  convenit  Deo  et  est  proprium 
ejus ;  quia  quotcumque  loca  ponantur,  opor¬ 
tet  quod  in  quolibet  sit  Deus,  non  secundum 
partem,,  sed  secundum-  se  ipsum. 

Ad  primum  ergo  dicendum,  quod  univer¬ 
sale  et  materia  prima  sunt  quidem  ubique, 
sed  non  secundum  idem  esse. 

Ad  secundum  dicendum,  quod  numerus, 
cum  sit  accidens,  non  est  per  se,  sed  per 
accidens  in  loco ;  ncc  est  totus  in  quolibet 
numeratorum,  sed  secundum  partem;  et 
sic  non  sequitur  quod  sit  primo  et  per  se 
ubique. 

Ad  tertium  dicendum,  quod  totum  corpus 
universi  est  ubique,  sed  non  primo  :  quia 
non  totum  est  in  quolibet  loco,  sed  secun¬ 
dum  suas  partes ;  nec  iterum  per  se,  quia 
si  ponerentur  aliqua  alia  loca  non  esset  in 
eis. 

Ad  quartum  dicendum,  quod  si  esset  cor¬ 
pus  infinitum,  esset  ubique  secundum  suas 
partes. 

Ad  quintum  dicendum,  quod  si  esset 
unum  solum  animal,  anima  ejus  esset  ubi¬ 
que  primo 5  quidem,  sed  per  accidens. 

Ad  sextum  dicendum,  quod  cum  dicitur 
anima  alicubi  videre,  potest  intelligi  dupli¬ 
citer.  Uno  modo  secundum  quod  hoc  adver¬ 
bium  alicubi  determinat  actum  videndi  ex 
parte  objecti  :  et  sic  verum  est  quod  dum 
caelum  videt,  in  caelo  videt,  et  eadem  ratione 
in  caelo  sentit ;  non  tamen  sequitur  quod  in 
caelo  vivat  vel  sit,  quia  vivere  et  esse  non 
important  actum  transeuntem  in  exterius  ob¬ 
jectum.  Alio  modo  potest  intelligi  secundum 
quod  adverbium  determinat  actum  videntis, 
secundum  quod  exit  a  vidente ;  et  sic  verum 
est  quod  anima  ubi  sentit  et  videt,  ibi  est  et 
vivit  secundum  istum  modum  loquendi  ;  et 
ita  non  sequitur  quod  sit  ubique. 

Conclusio.  —  Deum  ubique  esse  oportet ,  ac 
primo;  id  est,  non  secundum  partem (o). 

menta  thomistica  sufficiunt. 

1  «  Anima  et  in  toto  (corpore)  tota  est,  et  in  qua¬ 
libet  ejus  parte  tota  est.  » 

*  «  Ibi  quippe  sentit  ubi  vidit,  quia  et  videre 
sentire  est;  ibi  sentit  ubi  audit;  quia  et  audire 
sentire  est.  Aut  ergo  et  ibi  vivit,  ac  per  hoc  etiam 
et  ibi  est ;  aut  sentit  et  ubi  non  vivit ;  aut  vivit  et 
ubi  non  est.  » 

1 «  Quis  audeat  creaturam  appellare,  etc.  » 

4  In  textu  Ambros. :  «  et  ubique  semper  est.  » 

1  AI.:  «  non  primo.  » 

(a)  Dei  proprium  est  esse  ubique  primo  et  per 
S6  ;  conclusio  Tbomac,  Bonaventurse,  Scoto,  Ri- 

QILESTIO  IX. 

DE  DEI  IMMUTABILITATE. 

(Et  duo  queerunlur.) 

Consequenter  considerandum  est  de  im¬ 
mutabilitate  et  aeternitate  divina,  quae  im¬ 
mutabilitatem  consequitur. 

Circa  immutabilitatem  vero  quaeruntur 
duo  :  1°  utrum  Deus  sit  omnino  immuta¬ 
bilis  ;  2°  utrum  esse  immutabile  sit  proprium 
Dei. 

ARTICULUS  PRIMUS. 

Utrum  Deus  sit  omnino  immutabilis. 

Ad  primum  sic  proceditur.  1.  Videtur 
quod  Deus  non  sit  omnino  immutabilis. 
Quidquid  enim  movet  se  ipsum,  est  aliquo 
modo  mutabile.  Sed,  sicut  dicit  Augustinus, 
VIII  Super  Gea.  ad  litt .,  cap.  xx,  coi.  388, 
t.  3,  u  spiritus  creator  movet  se,  nec  per 
tempus,  nec  per  locum.  »  Ergo  Deus  est 
aliquo  modo  mutabilis. 

2.  Praeterea,  Sap.,  vii,  24-,  dicitur  de  sa¬ 
pientia,  quod  est  mobilior,  omnibus  mobi¬ 
libus* .  Sed  Deus  est  ipsa  sapientia.  Ergo 
Deus  est  mobilis. 

3.  Praeterea,  appropinquare  et  elongari 
motum  significant.  Hujusmodi  autem  di¬ 
cuntur  de  Deo  in  Scriptura,  Jac.,  iv,  8  : 
Appropinquate  Deo  et  appropinquabit  vo¬ 
bis.  Ergo  Deus  est  mutabilis. 

Sed  contra  est  quod  dicitur  Malach.,  m,  6  : 
Ego  Deus  *  et  non  mutor. 

Respondeo  dicendum,  quod  ex  praemissis, 
ostenditur  Deum  esse  omnino  immutabilem. 

Primo  quidem,  quia  supra  ostensum  est, 
esse  aliquod  primum  ens,  quod  Deum  dici¬ 
mus  ;  et  quod  hujusmodi  primum  ens  opor¬ 
tet  esse  purum  actum  absque  permixtione 
nlicujus  potentiae,  eo  quod  potentia  simpli¬ 
citer  est  posterior  actu.  Omne  autem  quod 
quocumque  modo  mutatur,  est  aliquo  modo 
in  potentia.  Ex  quo  patet  quod  impossibile 
est  Deum  aliquo  modo  mutari. 

chardo,  omnibus  catholicis  doctoribus  communis 
contra  Ubiquistas  ex  vi  unionis  hypostatiese  juxta 
Urentium  humanitatem  Christi,  sicut  et  divinita¬ 
tem,  esse  ubique  asserentes,  a  die  resurrectionis, 
secundum  quosdam,  a  die  vero  ascensionis,  secun¬ 
dum  alios.  Erronee  Capponi  a  Porrecta  errore  isto 
Zwinglium  insimulat. 

1  In  editis  :  «  minus ;  »  in  codicibus  nostris  «  mi- 


Sccundo,  quia  omne  quod  movetur  quan¬ 
tum  ad  aliquid  manet,  et  quantum  ad  aliquid 
transit,  sicut  quod  movetur  de  albedine  in 
nigredinem,  manet  secundum  substantiam; 
et  sic  in  omni  eo  quod  movetur,  attenditur 
aliqua  compositio.  Ostensum  est  autem 
supra,  quod  in  Deo  nulla  est  composit  a, 
sed  est  omnino  simplex.  Unde  manifesti:  n 
est  quod  Deus  moveri  non  potest. 

Tertio,  quia  omne  quod  movetur,  motu 
suo  aliquid  acquirit,  et  pertingit  ad  quod 
prius  non  pertingebat.  Deus  autem,  cum  sit 
infinitus,  comprehendens  in  se  omnem  ple¬ 
nitudinem  perfectionis  totius  esse,  non  potest 
aliquid  acquirere,  nec  extendere  se  in  aliquid 
ad  quod  prius  non  pertingebat.  Unde  nullo 
modo  sibi  competit  motus.  Et  inde  est  quod 
quidam  antiquorum,  quasi  ab  ipsa  veritate 
coacti,  posuerunt  primum  principium  esse 
immobile. 

Ad  primum  ergo  dicendum,  quod  Au¬ 
gustinus  ibi  loquitur  secundum  modum  quo 
Plato  dicebat  primum  movens  movere  se 
ipsum  ;  omnem  operationem  nominans  mo¬ 
tum,  secundum  quod  etiam  ipsum  intelli- 
gere,  et  velle  et  amare  motus  quidam  di¬ 
cuntur.  Quia  ergo  Deus  intelligit  et  amat  se 
ipsum,  secundum  hoc  dixerunt,  quod  Deus 
movet  se  ipsum;  non  autem  secundum 
quod  motus  et  mutatio  est  existentis  in  po¬ 
tentia,  ut  nunc  loquimur  de  mutatione  et 
motu. 

Ad  secundum  dicendum,  quod  sapientia 
dicitur  mobilis  esse  similitudinarie,  secun¬ 
dum  quod  suam  similitudinem  diffundit 
usque  ad  ultima  rerum;  nihil  enim  esse 
potest  quod  non  procedat  a  divina  sapientia 
per  quamdam  imitationem,  sicut  a  primo 
principio  effectivo  et  formali,  prout  etiam 
artificiata  procedunt  a  sapientia  artificis. 
Sic  igitur,  inquantum  similitudo  divinae  sa¬ 
pientiae  gradatim  procedit  a  supremis,  quae 
magis  participant  de  ejus  similitudine, 
usque  ad  infima  rerum,  quae  minime 1  parti¬ 
cipant,  dicitur  esse  quidam  processus  et 
motus  divinae  sapientiae  in  res;  sicut  si  di¬ 
camus  solem  procedere  usque  ad  terram  in- 

nime  »  pro  «  minimum.  »  Minimum  enim  superla¬ 
tivum  est  a  parum;  minime  autem  est  negatio, 
quasi  nequaquam.  Adhibetur  tamen  aliquando  mi¬ 
nime  pro  minimum  ut  videre  est  apud  Senecam  et 
alios.  Columella,  lib.  I,  dicit  :  Lata  bubilia  esse 
oportebit  pedes  decem  vel  minime  novem.  Et  ideo 
codices  D.  Thomse  non  erant  deserendi. 

quantum  radius  luminis  ejus  usque  ad 
terram  pertingit;  et  hoc  modo  exponit  Dio¬ 
nysius,  Cxl.  hier.,  c.  i,  §  1,  coi.  119,  t.  1, 
dicens,  quod  «  omnis  processus  divinae  ma¬ 
nifestationis  venit  ad  nos  a  Patre  luminum 
moto1.  » 

Aci  tertium  dicendum,  quod  hujusmodi 
dicuntur  de  Deo  in  Scripturis  metaphorice. 
Sicut  enim  dicitur  sol  intrare  domum,  vel 
exire,  in  quantum  radius  ejus  pertingit  ad 
domum,  sic  dicitur  Deus  appropinquare  ad 
nos,  vel  recedere  a  nobis,  in  quantum  per¬ 
cipimus  influentiam  bonitatis  ipsius,  vel  ab 
eo  deficimus. 

Conclusio.  —  Deus  cum  sit  primum  ens,  omnino 
simplex,  et  per  essentiam  infinitus,  est  simpliciter 
immutabilis  (a). 

ARTICULUS  II. 

Utrum  esse  immutabile  sit  Dei  proprium. 

Ad  secundum  sic  proceditur.  1.  Videtur 
quod  esse  immutabile  non  sit  proprium  Dei. 
Dicit  enim  Philosophus,  in  II  Metapluysic., 
text.  12,  quod  «  materia  est  in  omni  eo 
quod  movetur.  »  Sed  substantiae  quaedam 
creatae  sunt,  angeli  et  animae,  quae  non 
habent  materiam,  ut  quibusdam  (b)  videtur. 
Ergo  esse  immutabile  non  est  proprium  Dei. 

2.  Praeterea,  omne  quod  movetur,  move¬ 
tur  propter  aliquem  finem.  Quod  ergo  jam 
pervenit  ad  ultimum  finem,  non  movetur. 
Sed  quaedam  creaturae  jam  pervenerunt  ad 
ultimum  finem,  sicut  omnes  beati.  Ergo 
aliquae  creaturae  sunt  immobiles. 

3.  Praeterea,  omne  quod  est  mutabile, 
est  variabile.  Sed  formae  sunt  invariabiles ; 
dicitur  enim  in  lib.  VI  Principiorum,  cap. 
de  Forma,  in  prine.,  quod  «  forma  est  sim¬ 
plici  et  invariabili  essentia  consistens.  »  Ergo 
non  est  solius  Dei  proprium  esse  immuta¬ 
bile. 

1  Corderius  «  omnis  a  Patre  mot»  illustrationis 
emanatio,  in  nos  benefice  exundans,  etc.  » 

2  «  Si  solus  ipse  incommutabilis,  omnia  quse 
fecit,  quia  ex  nihilo  fecit,  mutabilia  sunt.  » 

(a)  Secundinus  vel  potius  Secundus,  hseresiarcha 
secundi  saeculi,  Deum  somniavit  mutabilem.  Idem 
Stoici  sentiebant.  Lactantius  dicere  videtur  passione 
irae  Deum  vere  affici,  sicque  per  iram  esse  muta¬ 
bilem  :  de  ira  Dei  quoad  effectum  egregius  iste 
religionis  propugnator,  caute  tamen  legendus,  for¬ 
sitan  loquebatur.  Quarto  saeculo  Agnoeles,  Theo- 
phronum  Cappadocem  insequenles,  nihil  in  scien¬ 
tia  sua  fixum  ac  immutabile  habere  Deum  assere- 


Sed  contra  est  quod  dicit  Augustinus,  in 
lib.  De  natura  boni,  cap.  i,  coi.  551,  t.  8, 

«  Solus  Deus  immutabilis  est  :  qua?  autem 
fecit,  quia  ex  nihilo  sunt,  mutabilia  sunt2.  » 

Respondeo  dicendum,  quod  solus  Deus  est 
omnino  immutabilis;  omnis  autem  creatura 
aliquo  modo  est  mutabilis.  Sciendum  est  enim 
quod  mutabile  potest  aliquid  dici  dupliciter : 
uno  modo  per  potentiam  quse  in  ipso  est, 
alio  modo  per  potentiam  quse  in  altero  est ; 
omnes  enim  creaturae,  antequam  essent, 
non  erant  possibiles  esse  per  aliquam  poten¬ 
tiam  creatam,  cum  nullum  creatum  sit  aeter¬ 
num;  sed  per  solam  potentiam  divinam, 
in  quantum  Deus  poterat  eas  in  esse  produ¬ 
cere.  Sicut  autem  ex  voluntate  Dei  dependet 
quod  res  in  esse  produxit,  ita  ex  voluntate 
ejus  dependet  quod  res  in  esse  conservat ; 
non  enim  aliter  eas  in  esse  conservat  quam 
semper  eis  esse  dando ;  unde  si  suam  actio¬ 
nem  eis  subtraheret,  omnia  in  nihilum  re¬ 
digerentur,  ut  patet  per  Augustinum,  IV  Su¬ 
per  Gen.  ad  litteram,  cap.  xn,  coi.  304,  t.  3. 
Sicut  igitur  in  potentia  Creatoris  fuit  ut  res 
essent,  antequam  essent  in  seipsis ;  ita  in 
potentia  Creatoris  est,  postquam  sunt  in 
seipsis,  ut  non  sint.  Sic  igitur  per  potentiam 
quse  est  in  altero,  scilicet  in  Deo,  sunt  mu¬ 
tabiles,  in  quantum  ab  ipso  ex  nihilo  potue¬ 
runt  produci  in  esse,  et  de  esse  possunt, 
reduci  in  non  esse. 

Si  autem  dicatur  aliquid  mutabile  per  po¬ 
tentiam  in  ipso  existentem,  sic  etiam  aliquo 
modo  omnis  creatura  est  mutabilis.  Est  enim,- 
in  creatura  duplex  potentia,  scilicet  activa, 
et  passiva  :  dico  autem  potentiam  passivam, 
secundum  quam  aliquid  assequi  potest  suam 
perfectionem  vel  in  essendo  vel  in  conse¬ 
quendo  finem.  Si  igitur  attendatur  mutabi¬ 
litas  rei  secundum  potentiam  ad  esse,  sic 
non  in  omnibus  est  mutabilitas,  sed  in  illis 
solum  in  quibus  illud  quod  est  possibile  in 
eis,  potest  stare  cum  non  esse.  Unde  in  cor- 

bant.  Multi  Scholastici  doctores  in  Deo  ponunt 
mutationem  relationis  ex  quo,  v.  g.  :  Deus,  sive 
per  naturam,  sive  per  gratiam,  de  novo  refertur 
ad  creaturas.  Sed  illa  relatio  non  est  relatio  secun¬ 
dum  esse  quse  veram  in  Deo  mutationem  induce¬ 
ret;  nihil  aliud  est  quam  relatio  quaedam  secundum 
quid  quse  nil  novum  in  esse  Dei  constituens  nullam 
mutationem  veram  in  Deo  introducit. 

{b)  Scotistse  enim  post  S.  Bonavenluram  tenent 
angelos  esse  compositos  ex  materia  et  forma, 
et  satis  subtiliter  distinguunt  materiam  triplicem, 
physicam  scilicet,  mathematicam  et  metaphysi-- 
cam. 

poribus  inferioribus  est  mutabilitas  et  se- 
cunrlum  esse  substantiale,  quia  materia 
eorum  potest  esso  cum  privatione  formae 
substantialis  ipsorum,  et  quantum  ad  esse 
accidentale,  si  subjectum  compatiatur  se- 
cum  privationem  accidentis ;  sicut  hoc  sub¬ 
jectum  «  homo  »  compatitur  secum  non 
album,  et  ideo  potest  mutari  de  albo  in  non 
album.  Si  vero  sit  tale  accidens  quod  con¬ 
sequatur  principia  essentialia  subjecti,  pri¬ 
vatio  illius  accidentis  non  potest  stare  cum 
subjecto.  Unde  subjectum  non  potest  mutari 
secundum  illud  accidens,  sicut  nix  non  po¬ 
test  fieri  nigra.  In  corporibus  vero  caelesti¬ 
bus  materia  non  compatitur  secum  priva¬ 
tionem  formae,  quia  forma  perficit  totam 
potentialitatem  materiae  :  et  ideo  non  sunt 
mutabilia  secundum  esse  substantiale,  sed 
secundum  esse  locale  :  quia  subjectum  com¬ 
patitur  secum  privationem  hujus  loci  vel 
illius.  Substantiae  vero  incorporeae,  quia  sunt 
ipsae  formae  subsistentes,  quae  tamen  se  ha¬ 
bent.  ad  esse  ipsarum  sicut  potentia  ad  ac¬ 
tum,  non  compatiuntur  secum  privationem 
hujus  actus  :  quia  esse  consequitur  formam ; 
et  nihil  corrumpitur  nisi  per  hoc  quod  amit¬ 
tit  formam  :  unde  in  ipsa  forma  non  est 
potentia  ad  non  esse  :  et  ideo  hujusmodi 
substantiae  sunt  immutabiles,  et  invariabiles 
secundum  esse  :  et  hoc  est  quod  dicit  Dio¬ 
nysius,  iv  cap.  De  divin.  nominibus,  §  1 , 
coi.  694,  t.  1,  quod  «  substantiae  intellec¬ 
tuales  creatae  mundae  sunt  a  generatione,  et 
ab  omni  variatione,  sicut  incorporales  et 
immateriales1.  »  Sed  tamen  remanet  in  eis 
duplex  mutabilitas  :  una  secundum  quod 
sunt  in  potentia  ad  finem ;  et  sic  est  in  eis 
mutabilitas  secundum  electionem  de  bono 
in  malum,  ut  Damascenus,  lib.  II,  c.  m, 
coi.  867,  t.  1,  dicit  :  alia  secundum  locum, 
in  quantum  virtute  sua  finita  possunt  attin¬ 
gere  quaedam  loca,  quae  prius  non  attinge¬ 
bant  :  quod  de  Deo  dici  non  potest,  quia 
sua  infinitate  omnia  replet,  ut  supra  dictum 
est. 

Sic  igitur  in  omni  creatura  est  potentia 
ad  mutationem  vel  secundum  esse  substan¬ 
tiale,  sicut  corpora  corruptibilia;  vel  secun¬ 
dum  esse  locale  tantum,  sicut  corpora  cae¬ 
lestia;  vel  secundum  ordinem  ad  finem,  et 
applicationem  virtutis  ad  diversa,  sicut  in 
angelis  :  et  universaliter  omnes  creaturae 

1  «  Omnes  intellectiles  ac  intelligentes  substan- 
iiae...  ai)  omni  corruptione  ac  morte,  et  materia 


communiter  sunt  mutabiles  secundum  po¬ 
tentiam  creantis,  in  cujus  potestate  est  esse 
et  non  esse  earum.  Unde,  cum  Deus  nullo 
istorum  modorum  sit  mutabilis,  proprium 
ejus  omnino  est  immutabile  esse. 

Ad  primum  ergo  dicendum,  quod  objectio 
illa  procedit  de  eo  quod  est  mutabile  secun¬ 
dum  esse  substantiale  vel  accidentale  :  de 
tali  enim  motu  Philosophi  tractaverunt. 

Ad  secundum  dicendum ,  quod  angeli 
boni  supra  immutabilitatem  essendi,  quae 
competit  eis  secundum  naturam,  habent 
immutabilitatem  electionis  ex  divina  vir¬ 
tute;  tamen' remanet  in  eis  mutabilitas  se¬ 
cundum  locum. 

Ad  tertium  dicendum,  quod  formae  di¬ 
cuntur  esse  invariabiles,  quia  non  possunt 
esse  subjectum  variationis ;  subjiciuntur  ta¬ 
men  variationi,  inquantum  subjectum  se¬ 
cundum  eas  variatur  :  unde  patet  quod  se¬ 
cundum  quod  sunt,  sic  variantur  :  non  enim 
dicuntur  entia  quasi  sint  subjectum  essendi, 
sed  quia  eis  aliquid  est. 

Conclusio.  —  Solus  Deus  immutabilis  est ;  omnia 
vero  alia  aliquo  modo  mutabilia;  vel  per  poten¬ 
tiam  in  alio,  vel  per  potentiam  in  se,  vel  secundum 
esse  substantiale  et  accidentale ;  seu  secundum 
esse  accidentale  quocumque  modo. 

QUAESTIO  X. 

DE  DEI  AETERNITATE. 

(Et  sex  quaeruntur.) 

Deinde  quaeritur  de  aeternitate;  et  circa 
hoc  quaeruntur  sex  :  1°  quid  sit  aeternitas; 
2°  utrum  Deus  sit  aeternus;  3°  utrum  esse 
aeternum  sit  proprium  Dei ;  4°  utrum  aeter¬ 
nitas  differat  a  tempore 2 ;  5°  utrum  aeter¬ 
nitas  differat  ab  aevo  et  tempore?  6°  utrum 
sit  unum  aevum  tantum  sicut  est  unum  tem¬ 
pus,  et  una  aeternitas. 

ARTICULUS  PRIMUS. 

Quid  sit  seternitas. 

Ad  primum  sic  proceditur.  4.  Videtur 
quod  non  sit  conveniens  de/initio  aeternitatis 
quam  Boetius  ponit,  V  De  consoi.,  pros.  vi, 
coi.  858,  t.  d,  dicens,  quod  «  aeternitas  est 
interminabilis  vitae  tota  simul  et  perfecta 
possessio.  »  Interminabile  enim  negative 

generationeque  libera}.  »  —  Corderius. 

1  AI. :  «  ab  aevo  et  tempore.  » 

dicitur.  Sed  negatio  non  est.  de  ratione  nisi 
•eorum  qua?,  sunt  deficientia,  quod  aeternitati 
non  competit.  Ergo  in  definitione  aeternitatis 
non  debet  poni  «  interminabile.  » 

2.  Praeterea,  aeternitas  durationem  quam¬ 
dam  significat.  Duratio  autem  magis  respi¬ 
cit  esse  quam  vitam.  Ergo  non  debuit  poni 
in  definitione  aeternitatis  vita,  sed  magis 
esse. 

3.  Praeterea,  totum  dicitur  quod  liabct 
partes.  IIoc  autem  aeternitati  non  competit, 
cum  sit  simplex.  Ergo  inconvenienter  dici¬ 
tur  «  tota.  » 

4.  Praeterea,  plures  dies  non  possunt  esse 
simul,  nec  plura  tempora.  Dicitur  vero  Mi- 
cliaeae,  v,  2  :  Egressus  ejus  ab  initio  a  diebus 
aeternitatis ;  et  ad  Rom.,  xvi,  25  :  Secundum 
revelationem  mysterii  temporibus  aeternis 
taciti.  Ergo  aeternitas  non  est  tota  simul. 

5.  Praeterea,  totum  et  perfectum  sunt 
idem.  Posito  igitur  quod  sit  «  tota,  »  super¬ 
flue  additur  quod  sit  «  perfecta.  » 

6.  Praeterea,  «  possessio  »  ad  durationem 
non  pertinet.  iE terni t as  autem  quaedam  du¬ 
ratio  est.  Ergo  aeternitas  non  est  possessio. 

Respondeo  dicendum,  quod  sicut  in  co¬ 
gnitionem  simplicium  oportet  nos  venire 
per  composita,  ita  in  cognitionem  aeterni¬ 
tatis  oportet  nos  venire  per  tempus,  quod 
nihil  aliud  est  quam  numerus  motus  secun¬ 
dum  prius  et  posterius.  Cum  enim  in  quo¬ 
libet  motu  sit  successio,  et  una  pars  post 
alteram,  ex  hoc  quod  numeramus  prius  et 
posterius  in  motu  apprehendimus  tempus ; 
quod  nihil  aliud  est  quam  numerus  prioris 
et  posterioris  in  motu.  In  eo  autem  quod 
caret  motu  et  semper  eodem  modo  se  habet 
non  est  accipere  prius  et  posterius.  Sicut 
igitur  ratio  temporis  consistit  in  numera¬ 
tione  prioris  et  posterioris  in  motu ;  ita  in 
apprehensione  uniformitatis  ejus  quod  est 
■omnino  extra  motum,  consistit  ratio  aeter¬ 
nitatis. 

Item  ea  dicuntur  tempore  mensurari  quae 
principium  et  finem  habent  in  tempore,  ut 
dicitur  in  IV  Phy  sic.,  text.  70;  et  hoc,  ideo 
quia  in  omni  eo  quod  movetur,  est  accipere 

(a)  ACternitas  per  Boetium  et  Thomam  definitur : 
Interminabilis  vitas  tota  simul  et  perfecta  possessio; 
lier  alios  :  Duratio  interminabilis,  indivisibilis  et 
independens.  Utraque  definitio  communiter  a  Scho¬ 
lasticis  accipitur.  Aureolus  incaute  aeternitatem  ne¬ 
gat  esse  durationem  quamdam,  quia  juxta  ipsum 
duratio  successionem  requireret;  duratio  tamen  nil 
praecise  nisi  permanentiam  rei  in  esse  significat. 


aliquod  principium,  et  aliquem  finem.  Quod 
vero  est  omnino  immutabile,  sicut  nec 
successionem,  ita  nec  principium  aut  finem 
habere  potest. 

Sic  ergo  ex  duobus  notificatur  aeternitas. 
Primo  ex  hoc  quod  id  quod  est  in  aeternitate 
est  interminabile ,  id  est ,  principio  et  fine 
carens,  ut  terminus  ad  utrumque  referatur. 
Secundo  per  lioc  quod  ipsa  aeternitas  succes¬ 
sione  caret,  tota  simul  existens. 

Ad  primum  ergo  dicendum,  quod  simpli¬ 
cia  consueverunt  per  negationem  definiri, 
sicut  punctum  est  cujus  pars  non  est,  quod 
non  ideo  est,  quod  negatio  est  de  essentia 
eorum,  sed  quia  intellectus  noster,  qui  primo 
apprehendit  composita,  in  cognitionem  sim¬ 
plicium  pervenire  non  potest  nisi  per  remo¬ 
tionem  compositionis. 

Ad  secundum  dicendum,  quod  illud  quod 
est  vere  aeternum,  non  solum  est  ens,  sed 
vivens  :  et  ipsum  vivere  se  extendit  quo¬ 
dam  modo  ad  operationem,  non  autem  esse. 
Processio  autem  durationis  videtur  attendi 
secundum  operationem  magis  quam  secun¬ 
dum  esse;  unde  et  tempus  est  numerus 
motus. 

Ad  tertium  dicendum,  quod  aeternitas  di¬ 
citur  tota,  non  quia  habet  partes,  sed  in 
quantum  nihil  ei  deest. 

Ad  quartum  dicendum,  quod  sicut  Deus, 
cum  sit  incorporeus ,  nominibus  rerum 
corporalium  metaphorice  in  Scripturis  no¬ 
minatur,  sic  aeternitas  tota  simul  existens, 
nominibus  temporalibus  successivis. 

Ad  quintum  dicendum,  quod  in  tempore 
est  duo  considerare  :  scilicet  ipsum  tempus, 
quod  est  successivum;  et  nunc  temporis, 
quod  est  imperfectum.  Dicit  ergo  «  tota 
simul  »  ad  removendum  tempus,  et  «  per¬ 
fecta  »  ad  excludendum  nunc  temporis. 

Ad  sextum  dicendum,  quod  illud  quod 
possidetur  firmiter  et  quiete  habetur ;  ad  de¬ 
signandam  ergo  immutabilitatem  et  indefi- 
cientiam  aeternitatis,  usus  est  nomine  pos¬ 
sessionis. 

Conclusio.  —  yEtemitas  est  interminabilis  vitae 
tota  simul  et  perfecta  possessio  (a). 

Vorstius  erronee  vult  aeternitatem  totam  omnibus 
temporis  partibus  simul  sumptis  et  exislentibus 
coexistere,  unde  impii  inferunt  res  creatas  esse 
aeternas  eo  quod  una  cum  tota  Dei  aeternitate  exis- 
tunt,  sic  ex  principio  falso  conclusionem  falsam 
educentes,  siquidem  oporteret  insuper  quod  res 
creatae  semper  ita  cum  tota  aeternitate  existerent. 
Sed  aeternitas,  secundum  quosdam  theologos,  non 

ARTICULUS  II. 

Utrum  Deus  sit  aeternus. 

A'1  .'('.('nudum  sic  proceditur,  1.  Videtur 
quou  Deus  non  sit.  aeternus.  Nihil  enim  me¬ 
tum  potest  dici  de  Deo.  Sed  aeternitas  est 
aliquid  factum;  dicit  enim  Boetius,  lib  V  De 
consol.,  pros.  vi,  coi.  858,  t.  i,  quod  «  nunc 
fluens  facit  tempus,  nunc  stans  facit  aeterni¬ 
tatem;  ))  et  Augustinus  dicit  in  lib.  LXXXIII 
Quaestionum,  q.  xxn,  coi.  16,  t.  6,  quod 
«  Deus  est  auctor  aeternitatis.  »  Ergo  Deus 
non  est  aeternus. 

2.  Praeterea,  quod  est  ante  aeternitatem, 
et  post  aeternitatem,  non  mensuratur  aeter¬ 
nitate.  Sed  «  Deus  est  ante  aeternitatem,  »  ut 
dicitur  in  libro  De  causis,  prop.  2,  a  et  post 
aeternitatem;  »  dicitur  enim  Exod.,  xv,  18, 
quod  Dominus  regnabit  in  aeternum ,  et 
ultra.  Ergo  esse  aeternum  non  convenit  Deo. 

3.  Praeterea,  aeternitas  mensura  quaedam 
est.  Sed  Deo  non  convenit  esse  mensuratum. 
Ergo  non  compelit  ei  esse  aeternum  (a). 

4.  Praeterea,  in  aeternitate  non  est  praesens, 
praeteritum  vel  futurum,  cum  sit  tota  simul, 
ut  dictum  est.  Sed  de  Deo  dicuntur  in  Scrip¬ 
turis  verba  praesentis  temporis,  praeteriti  vel 
futuri.  Ergo  Deus  non  est  aeternus. 

Sed  contra  est  quod  dicit  Athanasius,  in 
suosymb.  De  confess.  fidei,  t.  IV,  coi.  1582  : 
«  iE ternus  Pater,  aeternus  Filius,  aeternus 
Spiritus  sanctus.  » 

Respondeo  dicendum,  quod  ratio  aeterni¬ 
tatis  consequitur  immutabilitatem ,  sicut 
ratio  temporis  consequitur  motum,  ut  ex 
dictis  patet.  Unde,  cum  Deus  sit  maxime 
immutabilis,  sibi  maxime  competit  esse 
aeternum.  Nec  solum  est  aeternus,  sed  est 
sua  aeternitas ;  cum  tamen  nulla  alia  res  sit 
sua  duratio ;  quia  non  est  suum  esse.  Deus 
autem  est  suum  esse  uniforme  :  unde,  sicut 
est  sua  essentia,  ita  est  sua  aeternitas. 

Ad  primum  ergo  dicendum,  quod  «  nunc  » 
stans  dicitur  facere  aeternitatem  secundum 
nostram  apprehensionem.  Sicut  enim  cau- 

coexistit  nisi  singulis  temporis  partibus  divisim 
sumptis,  et  sibi  mutuo  succedentibus,  sicut  statua 
in  littore  immola  singulis  navibus  successive  tran¬ 
seuntibus  tota  coexistit.  Secundum  vero  Tliomislas 
haec  comparatio  aeternitatis  et  statuae  nimium  clau¬ 
dicat;  nam  pro  aeternitate  sensu  Ikomistico  intel¬ 
lecta  naves  non  successive  transeunt,  sed  ipsa 
seternitas  virtualiter  se  extendit  navibus  in  tempore 
transeuntibus,  ita  ut  sit  navibus  illis  physice  rea- 
iilerque  praesens,  transitum  eorum  non  expec- 

satur  in  nobis  apprehensio  temporis,  eo 
quod  apprehendimus  fluxum  ipsius  «  nunc, » 
ita  causatur  in  nobis  apprehensio  aeternitatis 
in  quantum  apprehendimus  «  nunc  »  stans. 
Quod  autem  dicit  Augustinus  quod  «  Deus 
est  auctor  aeternitatis,  »  intelligitur  de  aeter¬ 
nitate  participata.  Eo  enim  modo  communi¬ 
cat  Deus  suam  aeternitatem  aliquibus,  quo 
ct  suam  immutabilitatem. 

Et  per  hoc  patet  solutio  ad  secundum. 
Nam  Deus  dicitur  esse  ante  aeternitatem, 
prout  participatur  a  substantiis  immateria¬ 
libus.  Unde  et  ibidem  dicitur  quod  «  intelli- 
gentia  parificabur  aeternitati.  »  Quod  autem 
dicitur  in  Exod.  :  Dominus  regnabit  in  aeter¬ 
num,  et  ultra,  sciendum  quod  aeternum  acci¬ 
pitur  ibi  pro  saeculo,  sicut  habet  alia  transla¬ 
tio.  Sic  igitur  dicitur  quod  regnabit  ultra 
aeternum,  quia  durat  ultra  quodeumque  sae¬ 
culum,  id  est,  ultra  quamcumque  durationem 
datam.  Nihil  est  enim  aliud  saeculum  quam 
periodus  cujuslibet  rei,  ut  dicitur  in  lib.  I  De 
caelo,  text.  1 00.  Vel  dicitur  etiam  ultra  aeter¬ 
num  regnare,  quia  si  etiam  aliquid  aliud 
semper  esset,  ut  motus  caeli  secundum  quos¬ 
dam  philosophos  (/;),  tamen  Deus  ultra  regnat, 
in  quantum  ejus  regnum  est  totum  simul. 

Ad  tertium  dicendum,  quod  aeternitas  no» 
est  aliud  quam  ipse  Deus.  Unde  non  dicitur 
Deus  aeternus,  quasi  sit  aliquo  modo  men¬ 
suratus  ;  sed  accipitur  ibi  ratio  mensurae  se¬ 
cundum  apprehensionem  nostram  tantum. 

Ad  quartum  dicendum,  quod  verba  di¬ 
versorum  temporum  attribuuntur  Deo,  in 
quantum  ejus  aeternitas  omnia  tempora 
includit;  non  quod  ipse  varietur  per  prae¬ 
sens,  praeteritum  et  futurum. 

Conclusio.  Deus  immutabilis  existens,  aeternus 
non  solum  est  sed  etiam  sua  aeternitas. 

ARTICULUS  III. 

Utrum  esse  aeternum  sit  proprium  Dei. 

Ad  tertium  sic  proceditur.  1.  Videtur 
quod  esse  aeternum  non  sit  soli  Deo  pro¬ 
prium.  Dicitur  enim  Danielis,  xii,  3,  quod 

tando;  Tkomistarum  judicio,  praesentiam  illam  ne¬ 
cessario  exigit  possessio  tota  simul  et  perfecta 
quam  aeternitas  importat. 

(ct)  Hic  pro  mensura  actu  distincta  a  mensurato 
vox  mensura  accipitur,  et  in  isto  sensu  aeternitas 
non  est  mensura  Dei. 

(6)  Aeternitatem  motus  Aristoteles  asserere  vide¬ 
tur  in  VIII  Phys.,  c.  i,  et  caeli,  motusque  caeli  per¬ 
petuitatem  in  I  De  cxlo,  c.  nx.  Avicenna,  De  caelo  et 
mundo ,  c.  iv,  caelum  dicit  esse  sempiternum. 


Multos. 


Disce¬ 

dite. 

qui  ad  justitiam  erudiunt  plurimos  * ,  erunt 
quasi  stella;  in  perpetuas  aeternitates.  Non 
autem  essent  plures  seternitates,  si  solus 
Deus  esset  seternus.  Non  igitur  solus  Deus 
est  aeternus. 

2.  Praeterea,  Matth.,  xxv,  41,  dicitur :  Ile % 
maledicti,  in  ignem  aeternum ;  non  igitur 
solus  Deus  est  seternus. 

3.  Praeterea,  omne  necessarium  est  aeter¬ 
num.  Sed  multa  sunt  necessaria,  sicut  omnia 
principia  demonstrationis,  et  omnes  propo¬ 
sitiones  demonstrativae.  Ergo  non  solus 
Deus  est  aeternus. 

Sed  contra  est  quod  dicit  Hieronymus  ad 
Damasum,  ep.  xv,  coi.  357,  §  4,  t.  1  :  «  Deus 
solus  est  qui  exordium  non  habet.  »  Quidquid 
autem  exordium  habet,  non  est  aeternum. 
Solus  ergo  Deus  est  aeternus. 

Respondeo  dicendum,  quod  aeternitas  vere 
et  proprie  in  solo  Deo  est,  quia  aeternitas 
immutabilitatem  consequitur,  ut  ex  dictis 
patet.  Solus  autem  Deus  est  omnino  immu¬ 
tabilis,  ut  est  superius  ostensum.  Secundum 
tamen  quod  aliqua  ab  ipso  immutabilitatem 
percipiunt,  secundum  hoc  aliqua  ejus  aeter¬ 
nitatem  sortiuntur  adeo  quod  nunquam  esse 
desinunt;  et  se  undum  hoc  dicitur,  Eccles.i, 
4,  de  terra,  quod  in  aeternum  stat  ‘.Quaedam 
etiam  aeterna  in  Scripturis  dicuntur  propter 
diuturnitatem  durationis,  licet  corruptibi¬ 
lia  sint;  sicut  in  psal.  lxxv,  5,  dicuntur 
montes  aeterni,  et  Deuteronom.,  xxxm,  15, 
etiam  dicitur  :  De  pomis  collium  xterno- 
rum.  Quaedam  autem  amplius  participant  de 
ratione  aeternitatis,  in  quantum  habent  in- 
transmutabilitatem  vel  secundum  esse,  vel 
ulterius  secundum  operationem,  sicut  an¬ 
geli  et  beati  qui  verbo  fruuntur;  quia 
quantum  ad  illam  visionem  Verbi  non  sunt 
in  sanctis  volubiles  cogitationes1 2  3  ut  dicit  Au¬ 

1  Ilie  legilur  in  edilis  :  «  Et  sic  aeternitas  angelis 
attribui  potest,  secundum  illud  ps.  lxxv,  5  :  Illumi¬ 
nans  tu  mirabiliter  a  montibus  eeternis.  »  Sed  haec 
in  codicibus  non  invenimus,  et  rationabiliter,  quia 
de  aeternitate  angelorum  infra  loquitur  D.  Tliomas, 
et  insuper  quia  textus  ille  non  de  angelis  sed  de 
apostolis  intelligitur. 

2  «  Fortassis  etiam  volubiles  non  erunt  nostrse 
cogitationes  ab  aliis  in  alia  euntes  atque  redeuntes, 
sed  uinnem  scientiam  nostram  uno  simul  conspectu 
videbimus.  » 

(a)  Aristoteles  aeternitatem  mundi  posuit,  non  ta¬ 
men  ex  intentione,  ut  aliqui  non  indocti  credunt; 
contradicebat  enim  tantum  quibusdam  philosophis 
amiquis  modo  quodam  impossibili  mundum  ince¬ 
pisse  dicentibus.  Quidquid  sit,  Graecorum  veterum 
plures  hylozoismum  seu  aeternitatem  materiae  ad- 


gustinus,  XV  De  Trinitate ,  c.  xvi,  coi.  1079, 
§  20,  t.  8.  Unde  et  videntes  Deum  dicuntur 
habere  vi'  «  «ternam,  secundum  illud 
Joan.,  xvn,  3  :  Haec  est  vita  aeterna,  ut  co¬ 
gnoscant  te  solum  Deum  verum ,  etc. 

Ad  primum  ergo  dicendum,  quod  dicun¬ 
tur  multrn  aeternitates,  secundum  quod  sunt 
multi  participantes  aeternitatem  ex  ipsa  Dei 
contemplatione. 

Ad  secundum  dicendum,  quod  ignis  in¬ 
ferni  dicitur  aeternus  propter  interminabi¬ 
li  tatem  tantum.  Est  tamen  in  poenis  eorum 
transmutatio,  secundum  illud  Job,  xiv,  19  : 
Ad  nimium  calorem  transibunt  ab  aquis 
nivium.  Unde  in  inferno  non  est  vera  aeter¬ 
nitas,  sed  magis  tempus,  secundum  illud 
psal.  lxxx,  16  :  Erit  tempus  eorum  in  sae¬ 
cula. 

Ad  tertium  dicendum,  quod  necessarium 
significat  quemdam  modum  veritatis.  Ve¬ 
rum  autem,  secundum  Philosophum,  VI  Me- 
taphys.,  text.  8,  est  in  intellectu.  Secundum 
hoc  igitur  vera  et  necessaria  sunt  aeterna, 
quia  sunt  in  intellectu  aeterno,  qui  est  intel¬ 
lectus  divinus  solus;  unde  non  sequitht 
quod  aliquid  extra  Deum  sit  aeternum. 

Conclusio.  —  Solus  Deus  vere  et  proprie  immu¬ 
tabilis  cum  sit,  aeternus  est  :  caetera  vero  eo  aeterna 
sunt,  quod  aliquam  immutabilitatem  participant  (a). 

ARTICULUS  IV. 

Utrum  aeternitas  differat  a  tempore. 

Ad  quartum  sic  proceditur.  1.  Videtur 
quod  aeternitas  non  sit  aliud  a  tempore.  Im¬ 
possibile  est  enim  duas  esse  mensuras  du¬ 
rationis  simul,  nisi  una  sit  pars  alterius.  Non 
enim  sunt  simul  duo  dies,  vel  duae  horae; 
sed  dies  et  hora  sunt  simul,  quia  hora  est 
pars  diei.  Sed  aeternitas  et  tempus  sunt 

mittebant,  quam  aeternitatem  Moyses  etiam  ab 
Egyptiis  edoctus  admisisset,  in  primoque  Genesis 
capitulo  docuisset,  quando  narrat  secundum  trans¬ 
lationem  grsecam  Deum  non  creasse  sed  fecisse 
ccelum  et  terram,  id  est  coelo  et  terrae  formam  de¬ 
disse  ;  unde  Scholastici  ex  mala  interpretatione 
Moysis  creationem  ex  nihilo  primi  somniassent, 
Moysis  calumniatoribus  istis  si  confidas  :  sed  haec 
sunt  contra  Moysen  et  fidem  catholicam  novatorum 
quorumdam  diabolica  inventa.  Porro  ante  haereti¬ 
cos  omnes  creationem  ex  nihilo  renuere  ausus  est 
Hermogenes.  Hominum  autem,  bestiarum  et  plan¬ 
tarum  animas  esse  Deo  coaeternas  Manichaei  prae¬ 
dicabant.  Albanenses  postea,  et,  teste  Capponi, 
Arnoldistae  aeternitatem  mundi  asseverarunt,  quos 
hodie  insensati  non  pauci  sequuntur. 


QVM  T.  X, 

simul  :  quorum  utrumque  quodam  modo 
mensuram  d unitionis  importat.  Cum  igitur 
aeternitas  non  sit  pars  temporis,  quia  aeter¬ 
nitas  excedit  tempus,  et  includit  ipsum  :  vi¬ 
detur  quod  tempus  sit  pars  aeternitatis  et 
non  sit  aliud  ab  aeternitate. 

2.  Praeterea,  secundum  Philosophum  in 
IV  Phys.,  text.  104  et  121,  «  nunc»  temporis 
manet  idem  in  toto  tempore.  Sed  hoc  vide¬ 
tur  constituere  rationem  aeternitatis,  quod 
sit  idem  indivisibiliter  se  habens  in  toto  de¬ 
cursu  temporis.  Ergo  aeternitas  est  «  nunc  » 
temporis.  Sed  «  nunc  »  temporis  non  est 
aliud  secundum  substantiam  a  tempore. 
Ergo  aeternitas  non  est  aliud  secundum 
substantiam  a  tempore. 

3.  Praeterea,  sicut  mensura  primi  motus 
est  mensura  omnium  motuum,  ut  dicitur 
in  IV  Physic.,  text.  133,  ita  videtur  quod 
mensura  primi  esse  sit  mensura  omnis  esse. 
Sed  aeternitas  est  mensura  primi  esse  quod 
est  esse  divinum.  Ergo  aeternitas  est  men¬ 
sura  omnis  esse.  Sed  esse  rerum  corrupti¬ 
bilium  mensuratur  tempore.  Ergo  tempus 
vel  est  aeternitas,  vel  aliquid  aeternitatis. 

Sed  contra  est  quod  aeternitas  est  tota 
simul.  In  tempore  autem  est  prius  et  poste¬ 
rius.  Ergo  tempus  et  aeternitas  non  sunt 
idem. 

Respondeo  dicendum,  quod  manifestum 
est  tempus  et  aeternitatem  non  esse  idem. 
Sed  hujus  diversitatis  rationem  quidam 
assignaverunt  ex  hoc  quod  aeternitas  caret 
principio  et  fine,  tempus  autem  habet  prin¬ 
cipium  et  finem.  Sed  haec  est  differentia 
per  accidens,  et  non  per  se  :  quia  dato  quod 
tempus  semper  fuerit  et  semper  futurum 
sit,  secundum  positionem  eorum  qui  motum 
caeli  ponunt  sempiternum,  adhuc  remanebit 
differentia  inter  aeternitatem  et  tempus,  ut 
dicit  Boetius,  De  consolat .,  lib.  V,  prosa  vi, 
coi.  859,  t.  1,  ex  hoc  quod  aeternitas  est  tota 
simul,  quod  tempori  non  convenit  :  quia 
aeternitas  est  mensura  esse  permanentis, 
tempus  vero  est  mensura  motus.  Si  tamen 
praedicta  differentia  attendatur  quantum  ad 
mensurata,  et  non  quantum  ad  mensuras, 
sic  habet  aliquam1  rationem;  quia  solum 
illud  mensuratur  tempore  quod  habet  prin¬ 
cipium  et  finem  in  tempore,  ut  dicitur  in 
IV  Phys.,  text.  120.  Unde  si  motus  caeli 
semper  duraret,  tempus  non  mensuraret 
ipsum  secundum  suam  totam  duralionem, 

■*  Non  «  aliam,  »  ut  in  editis. 

cum  infinitum  non  sit  mensurabile,  sed 
mensuraret  quamlibet  circulationem,  quae 
habet  principium  et  finem  in  tempore. 

Potest  tamen  et  aliam  rationem  habere  ex 
parte  istarum  mensurarum,  si  accipiatur 
futis  et  principium  in  potentia ;  quia,  etiam 
dato  quod  tempus  semper  duret,  tamen 
possibfe  est  signare  in  tempore  et  princi¬ 
pium  et  finem,  accipiendo  aliquas  partes 
ipsius,  sicut  dicimus  principium  et  finem 
diei  vel  anni,  quod  non  contingit  in  aeterni¬ 
tate.  Sed  tamen  istae  differentiae  consequun¬ 
tur  eam,  quae  est  per  se  et  primo,  differen¬ 
tiam,  per  hoc  quod  aeternitas  est  tota  simul, 
non  autem  tempus. 

Ad  primum  ergo  dicendum,  quod  ratio 
illa  procederet,  si  tempus  et  aeternitas  essent 
mensurae  unius  generis;  quod  patet  esse 
falsum  ex  his  quorum  est  tempus  et  aeterni¬ 
tas. 

Ad  secundum  dicendum,  quod  «  nunc  » 
temporis  est  idem  subjecto  in  toto  tempore,  sed 
differens  ratione,  eo  quod  sicut  tempus  res¬ 
pondet  motui,  ita  «  nunc  » temporis  respondet 
mobili ;  mobile  autem  est  idem  subjecto  in 
toto  decursu  temporis,  sed  differens  ratione, 
in  quantum  est  hic  et  ibi,  et  ista  alternatio 
est  motus.  Similiter  fluxus  ipsius  «  nunc  »  se¬ 
cundum  quod  alternatur  ratione,  est  tempus. 
iEternitas  autem  manet  eadem  et  subjecto  et 
ratione  :  unde  aeternitas  non  est  idem  quod 
«  nunc  )>  temporis. 

Ad  tertium  dicendum,  quod,  sicut  aeter¬ 
nitas  est  propria  mensura  ipsius  esse 2,  ita 
tempus  est  propria  mensura  motus  :  unde 
secundum  quod  aliquod  esse  recedit  a  per¬ 
manentia  essendi  et  subditur  transmuta¬ 
tioni,  secundum  hoc  recedit  ab  aeternitate 
et  subditur  tempori.  Esse  ergo  rerum  cor¬ 
ruptibilium,  quia  est  transmutabile ,  non 
mensuratur  aeternitate,  sed  tempore  :  tem¬ 
pus  enim  mensurat  non  solum  quae  trans¬ 
mutantur  in  actu,  sed  quae  sunt  transmuta- 
bilia;  unde  non  solum  mensurat  motum, 
sed  etiam  quietem,  quae  est  ejus  quod  natum 
est  moveri,  et  non  movetur. 

Conclusio.  —  Differt  aeternitas  a  tempore,  quod 
ea  est  tota  simul,  tempus  vero  successivum  est. 
Non  autem  differunt  quod  aeternitas  principio  et 
fine  careat,  tempus  vero  non,  nisi  quoad  mensu¬ 
rata  ,  vel  in  potentia ,  intelligendo  ea  sic  differre. 


*  Parm.  addit :  «  permanentis.  » 

ARTICULUS  Y. 

Utrum  seternitas  differat  ab  sevo  et  tempore . 

Ad  quintum  sic  proceditur,  d.  Videtur 
quod  sevum  non  sit  aliud  a  tempore.  Dicit 
enim  Augustinus,  YIII  Super  Gen.  ad  litt., 
cap.  xx,  coi.  388,  t.  3,  quod  «  Deus  movet 
creaturam  spiritualem  per  tempus1.  »  Sed 
sevum  dicitur  esse  mensura  spiritualium 
substantiarum.  Ergo  tempus  non  differt  ab 
sevo. 

2.  Praeterea,  de  ratione  temporis  est  quod 
habeat  prius  et  posterius  :  de  ratione  vero 
aeternitatis  est  quod  sit  tota  simul,  ut  dic¬ 
tum  est.  Sed  sevum  non  est  seternitas :  dicitur 
enim,  Ecc.li.,  i,  1,  quod  Sapientia  aeterna  est 
ante  sevum.  Ergo  non  est  totum  simul,  sed 
liabet  prius  et  posterius ;  et  ita  est  tempus. 

3.  Praeterea,  si  in  sevo  non  est  prius  et 
posterius,  sequitur  quod  in  aeviternis  non 
differat  esse  vel  fuisse  vel  futurum  esse. 
Cum  igitur  sit  impossibile  aeviterna  non 
fuisse,  sequitur  quod  impossibile  sit  ea  non 
futura  esse  :  quod  falsum  est,  cum  Deus 
possit  ea  reducere  in  nihilum. 

4.  Praeterea,  cum  duratio  aeviternorum 
sit  infinita  ex  parte  post ;  si  aevum  sit  totum 
simul,  sequitur  quod  aliquod  creatum  sit 
infinitum  in  actu;  quod  est  impossibile.  Non 
ergo  aevum  differt  a  tempore. 

Sed  contra  est  quod  dicit  Boetius,  lib.  III 
De  conso l. ,  metro  ix,  coi.  758,  t.  1  : 

« .  Qui  tempus  ab  sevo 

Ire  jube .  » 

Respondeo  dicendum,  quod  aevum  differt 
a  tempore  et  aeternitate,  medium  existens 
inter  illa. 

Sed  horum  differentiam  aliqui  sic  assi¬ 
gnant  dicentes,  quod  aeternitas  principio  et 
tine  caret,  aevum  habet  principium,  sed  non 
habet  finem,  tempus  autem  habet  principium 
ettinem.  Sed  liaec  differentia  est  per  accidens, 
sicut  supra  dictum  est,  quia  si  etiam  semper 
aeviterna  fuissent,  et  semper  futura  essent, 
ut  aliqui  ponunt,  vel  etiamsi  quandoque 
deficerent,  quod  Deo  possibile  esset,  adhuc 
aevum  distingueretur  ab  aeternitate  et  tem¬ 
pore. 

Alii  vero  assignant  differentiam  inter 

1  «  Per  tempus  movet  conditum  Spiritum  ipse... 
Conditor  Spiritus.  » 

*  AI.:  «  babet.  » 

3  Non  ut  in  Parmensi...:  «  Quod  si  babent  esse 
intransmufabile ,  quantum  ad  eorum  naturam  per- 


heee  tria  per  hoc  quod  aeternitas  non  liabet 
prius  et  posterius  :  tempus  autem  habet 
prius  et  posterius  cum  innovatione  et  vete- 
ratione,  aevum  habet  prius  et  posterius  sine 
innovatione  et  veteratione. 

Sed  haec  positio  implicat  contradictoria. 
Quod  quidem  manifeste  apparet,  si  innova¬ 
tio  et  veteratio  referantur  ad  ipsam  mensu¬ 
ram  ubi  prius  et  posterius  durationis  non 
possunt  esse  simul.  Si  aevum  habet  prius  et 
posterius,  oportet  quod,  priori  parte  aevi  re¬ 
cedente,  posterior  de  novo  adveniat ;  et  sic 
erit  innovatio  in  ipso  aevo,  sicut  in  tempore. 
Si  vero  referatur  ad  mensurata,  adhuc  se¬ 
quitur  inconveniens.  Ex  hoc  quod  res  tem¬ 
poralis  inveteratur  tempore  habet  esse 
transmutabile,  et  ex  transmutabilitate  men¬ 
surati  est  prius  et  posterius  in  tempore,  ut 
patet  ex  IV  Phys .,  text.  110  et  117.  Si  igitur 
ipsum  aeviternum  non  sit  inveterabile  nec 
innovabile,  hoc  erit,  quia  esse  ejus  est  in- 
transmutabile.  Mensura  ergo  ejus  non  ha¬ 
bebit  prius  et  posterius. 

Est  ergo  dicendum,  quod,  cum  aeternitas 
sit  mensura  esse  permanentis;  secundum 
quod  aliquid  recedit  a  permanentia  essendi, 
secundum  hoc  recedit  ab  aeternitate.  Quae¬ 
dam  autem  sic  recedunt  a  permanentia 
essendi,  quod  esse  eorum  est  subjectum 
transmutationis,  vel  in  transmutatione  con¬ 
sistit;  et  hujusmodi  mensurantur  tempore, 
sicut  omnis  motus,  et  etiam  esse  omnium 
corruptibilium.  Quaedam  vero  recedunt  mi¬ 
nus  a  permanentia  essendi,  quia  esse  eorum 
nec  in  transmutatione  consistit,  nec  est  sub¬ 
jectum  transmutationis ;  tamen  habent  trans¬ 
mutationem  adjunctam  vel  in  actu,  vel  in 
potentia  :  sicut  patet  in  corporibus  caelesti¬ 
bus,  quorum  esse  substantiale  est  intrans- 
mutabile;  tamen  esse  intransmutabile  ha¬ 
bent  2 3  cum  transmutabilitate  secundum 
Locum;  et  similiter  patet  de  angelis,  quod 
scilicet  habent  esse  intransmutabile,  cum 
transmutabilitate  secundum  electionem  % 
quantum  ad  naturam  eorum  pertinet,  et 
cum  transmutabilitate  intelligentiarum  et 
affectionum  et  locorum  suo  modo;  et  ideo 
hujusmodi  mensurantur  aivo ,  quod  est 
medium  inter  seternitatem,  et  tempus.  Esse 
autem  quod  mensuratur  Eeternitate,  nec  est 

tinet,  cum  transmutabilitate  secundum  electionem.» 
—  Nam  primo  in  isto  textu  sensus  remanet  suspen¬ 
sus,  et  praeterea,  transmutabilitas  secundum  elec¬ 
tionem  sicut  et  esse  intransmutabile  ad  angelorum 
naturam  pertinet. 

mutabile,  nec  mutabilitati  adjunctum.  Sic 
ergo  tempus  habet  prius  et  posterius ;  sevum 
autem  non  habet  in  se  prius  et  posterius, 
sed  ei  conjungi  possunt;  aeternitas  autem 
non  habet  prius  neque  posterius ,  neque  ea 
compatitur. 

Ad  primum  ergo  dicendum,  quod  crea¬ 
tura*,  spirituales  quantum  ad  affectiones  et 
intelligentias,  in  quibus  est  successio,  men¬ 
surantur  tempore.  Unde  et  Augustinus  ibi¬ 
dem,  loco  cit.  in  arg.,  dicit  quod  per  tempus 
moveri,  est  per  affectiones  moveri.  Quantum 
vero  ad  eorum  esse  naturale,  mensurantur 
sevo  ;  sed  quantum  ad  visionem  gloriae,  par¬ 
ticipant  aeternitatem. 

Ad  secundum  dicendum,  quod  aevum  est 
totum  simul,  non  tamen  est  aeternitas  :  quia 
compatitur  secum  prius  et  posterius. 

Ad  tertium  dicendum,  quod  in  ipso  esse 
angeli  in  se  considerato  non  est  differentia 
praeteriti  et  futuri,  sed  solum  secundum 
adjunctas  mutationes.  Sed  quod  dicimus 
angelum  esse  vel  fuisse  vel  futurum  esse 
differt  secundum  acceptionem  intellectus 
nostri,  qui  accipit  esse  angeli  per  compara¬ 
tionem  ad  diversas  partes  temporis.  Et  cum 
dicit,  angelum  esse  vel  fuisse,  supponit 
aliquid  cum  quo  ejus  oppositum  non  subdi¬ 
tur  divinae  potentiae.  Cum  vero  dicit,  futu¬ 
rum  esse,  nondum  supponit  aliquid.  Unde 
cum  esse  et  non  esse  angeli  subsit  divinae 
potentiae ;  absolute  considerando ,  potest 
Deus  facere  quod  esse  angeli  non  sit  futu¬ 
rum  ;  tamen  non  potest  facere  quod  non  sit, 
dum  est  :  vel  quod  non  fuerit,  postquam 
fuit. 

Ad  quartum  dicendum,  quod  duratio  aevi 
est  infinita,  quia  non  finitur  tempore.  Sic 
autem  esse  aliquod  creatum  infinitum,  quod 
non  finitum  quodam  alio,  non  est  inconve¬ 
niens. 

Conclusio.  —  Alvum  ipsum  est  medium  inter 
aeternitatem  et  tempus,  utroque  participans. 

ARTICULUS  VI. 

Utrum  sit  unum  sevum  tantum. 

Ad  sextum  sic  proceditur.  1 .  Videtur  quod 
non  sit  tantum  unum  aevum.  Dicitur  enim  in 
apocryphis  Esdrae:  Majestas  et  potestas  sevo- 

1  Esdras,  lib.  III,  c.  iv,  v.  40,  introducit  Zoroba- 
bel  de  veritate  magnalia  loquentem,  et  dicentem  : 
Et  non  est  in  judicio  ejus  iniquum  ,  sed  fortitudo,  et 
regnum,  et  potestas,  et  majestas  omnium  aevorum. 


rum  est  apud  te,  Domine.  III  Esdr.,  iv,  4-0 

2.  Praeterea,  diversorum  generum  diver¬ 
sae  sunt  mensurae.  Sed  quaedam  aeviterna, 
sunt  in  genere  corporalium,  scilicet  corpora 
caelestia;  quaedam  vero  sunt  spirituales- 
substantiae,  scilicet  angeli.  Non  ergo  est 
unum  aevum  tantum. 

3.  Praeterea,  cum  aevum  sit  nomen  dura- 
tionis;  quorum  est  unum  aevum,  est  una 
duratio.  Sed  non  omnium  aeviternorum  est 
una  duratio,  quia  quaedam  post  alia  esse 
incipiunt,  ut  maxime  patet  in  animabus 
humanis.  Non  est  ergo  unum  aevum  tantum. 

4-.  Praeterea,  ea  quae  non  dependent  ab 
invicem,  non  videntur  habere  unam  men¬ 
suram  durati onis ;  propter  hoc  enim  omnium 
temporalium  videtur  esse  unum  tempus, 
quia  omnium  motuum  quodammodo  causa 
est  primus  motus,  qui  primo  tempore  men¬ 
suratur.  Sed  aeviterna  non  dependent  ab  in¬ 
vicem2.  Non  ergo  est  unum  aevum  tantum.. 

Sed  contra,  aevum  est  simplicius  tempore, 
et  propinquius  se  habens  ad  aeternitatem. 
Sed  tempus  est  unum  tantum.  Ergo  multo 
magis  aevum. 

Respondeo  dicendum,  quod  circa  hoc  est 
duplex  opinio.  Quidam  enim  dicunt  quod 
est  unum  aevum  tantum  :  quidam  autem 
quod  multa. 

Quid  autem  horum  verius  sit,  oportet 
considerare  ex  causa  unitatis  temporis;  in 
cognitionem  enim  spiritualium  per  corpo¬ 
ralia  devenimus. 

Dicunt  enim  quidam  quod  est  unum  tem¬ 
pus  omnium  temporalium,  propter  hoc  quod 
est  unus  numerus  omnium  numeratorum, 
cum  tempus  sit  numerus  secundum  Philoso¬ 
phum,  lib.  \Y  Phy  sic.,  text.  101.  Sed  hoc  non 
sufficit ;  quia  tempus  non  est  numerus,  ut 
abstractus  extra  numeratum,  sed  ut  in  nume¬ 
rato  existens,  alioquin  non  esset  continuus  : 
quia  decem  ulnae  panni  continuitatem  ha¬ 
bent  non  ex  numero,  sed  ex  numerato.  Nu¬ 
merus  autem  in  numerato  existens  non  est 
idem  omnium,  sed  diversus  diversorum. 
Unde  alii  assignant  causam  unitatis  temporis 
ex  unitate  aeternitatis,  quae  est  principium 
omnis  durationis.  Et  sic  omnes  durationes 
sunt  unum,  si  consideretur  earum  princi¬ 
pium  ;  sunt  vero  multae  si  consideretur  di- 

Benedictus  Deus  veritatis. 

2  Sic  cod.  in  edit.  :  «  Quia  unus  angelus  non  est 
causa  alterius.  » 

versitas  eorum  quae  recipiunt  ex  influxu 
primi  principii.  Alii  vero  assignant  causam 
unitatis  temporis  ex  parte  materiae  primae, 
quae  est  primum  subjectum  motus,  cujus 
mensura  est  tempus.  Sed  neutra  assignatio 
sufficiens  videtur ;  quia  ea  quae  sunt  unum 
principio,  vel  subjecto,  et  maxime  remoto, 
non  sunt  unum  simpliciter,  sed  secundum 
quid.  Est  ergo  vera  ratio  unitatis  temporis 
unitas  primi  motus,  secundum  quem,  cum 
sit  simplicissimus,  omnes  alii  mensurantur, 
ut  dicitur  in  X  Metaphys.,  text.  3.  Sic  igitur 
tempus  ad  illum  motum  comparatur,  non 
solum  ut  mensura  ad  mensuratum,  sed 
etiam  ut  accidens  ad  subjectum;  et  sic  ab  eo 
recipit  unitatem.  Ad  alios  autem  motus  com¬ 
paratur  solum  ut  mensura  ad  mensuratum. 
Unde  secundum  eorum  multitudinem  non 
multiplicatur,  quia  una  mensura  separata 
multa  mensurari  possunt. 

Hoc  igitur  habito,  sciendum  quod  de 
substantiis  spiritualibus  duplex  fuit  opinio. 
Quidam  enim  dixerunt,  quod  omnes  proces¬ 
serunt  a  Deo  in  quadam  aequalitate,  ut  Orige- 
nes  dixit,  lib.  I  Periarchon,  cap.  v,  coi.  176, 
t.  1,  vel  etiam  multae  earum,  ut  quidam 
posuerunt.  Alii  vero  dixerunt,  quod  omnes 
substantiae  spirituales  processerunt  a  Deo 
quodam  gradu  et  ordine;  et  hoc  videtur 
sentire  Dionysius,  qui  dicit,  Cxl.  hier.,  c.  x, 
§  3,  coi.  274,  t.  1,  quod  inter  substantias 
spirituales  sunt  primae,  mediae  et  ultimae, 
etiam  in  uno  ordine  angelorum.  Secun¬ 
dum  igitur  primam  opinionem  necesse  est 
dicere,  quod  sunt  plura  aeva,  secundum 
quod  sunt  plura  aeviterna  prima  aequalia. 
Secundum  autem  secundam  opinionem 
oporteret  dicere,  quod  sit  unum  aevum  tan¬ 
tum  ;  quia  cum  unumquodque  mensuretur 
simplicissimo  sui  generis,  ut  dicitur  in  X 
Met.,  text.  4,  oportet  quod  esse  omnium 
aeviternorum  mensuretur  per  esse  primi 
aeviterni,  quod  tanto  est  simplicius,  quanto 
prius.  Et  quia  secunda  opinio  verior  est,  ut 
intra  ostendetur,  concedimus  ad  praesens 
unum  esse  aevum  tantum. 

Ad  primum  ergo  dicendum,  quod  aevum 
aliquando  accipitur  pro  saeculo,  quod  est 
periodus  ducationis  alicujus  rei ;  et  sic  di¬ 
cuntur  multa  aeva,  sicut  multa  saecula. 

Ad  secundum  dicendum,  quod  licet  cor¬ 
pora  cadestia  et  spiritualia  differant  in  ge- 

'•  Rom.  edit.:  «  speciei.  » 

Ex  versione  Joannis  Sarrasini.  Corderius,  apud 


nere  naturae,  tame  n  conveniunt  in  hoc  quod 
habent  esse  intransmutabile ;  et  sic  mensu¬ 
rantur  aevo. 

Ad  tertium  dicendum,  quod  nec  omnia 
temporalia  simul  incipiunt ;  et  tamen  om¬ 
nium  est  unum  tempus  propter  primum, 
quod  mensuratur  tempore;  et  sic  omnia 
aeviterna  habent  unum  aevum  propter  pri¬ 
mum,  etiamsi  non  omnia  simul  incipiant. 

Ad  quartum  dicendum,  quod  ad  hoc  quod 
aliqua  mensurentur  per  aliquod  unum,  non 
requiritur  quod  illud  unum  sit  causa  omnium 
eorum,  sed  quod  sit  simplicius. 

Conclusio.  —  Quo  plura  aeviterna  sunt ,  seva 
etiam  plura  sunt;  magis  tamen  unum  tantum  sevum 
est  mensura  unius  primi  aeviterni  quod  simplicissi¬ 
mum  est. 

QILESTIO  XI. 

DE  UNITATE  DIVINA. 

(Et  quatuor  quaeruntur.) 

Post  praemissa  considerandum  est  de  di¬ 
vina  unitate;  et  circa  hoc  quaeruntur  qua¬ 
tuor  :  1°  utrum  unum  addat  aliquid  supra 
ens;  2°  utrum  opponantur  unum  et  multa; 
3°  utrum  Deus  sit  unus;  4°  utrum  sit 
maxime  unus. 

ARTICULUS  PRIMUS. 

Utrum  unum  addat  aliquid  supra  ens. 

Ad  primum  sic  proceditur.  1.  Videtur 
quod  unum  addat  aliquid  supra  ens.  Omne 
enim  quod  est  in  aliquo  genere  determinato, 
se  habet  ex  additione  ad  ens.  Sed  unum 
est  in  genere  determinato  :  est  enim  princi¬ 
pium  numeri,  qui  est  species 1  quantitatis. 
Ergo  unum  addit  aliquid  supra  ens. 

2.  Praeterea,  quod  dividit  aliquid  com¬ 
mune,  se  habet  ex  additione  ad  illud.  Sed 
ens  dividitur  per  unum  et  multa.  Ergo 
unum  addit  aliquid  supra  ens. 

3.  Praeterea,  si  unum  non  addit  supra 
ens,  idem  esset  dicere  unum  et  ens.  Sed  nu¬ 
gatorie  dicitur  ens  ens.  Ergo  nugatio  essqt 
dicere  ens  unum,  quod  falsmn  est.  Addit 
igitur  unum  supra  ens. 

Sed  contra  est  quod  dicit  Dionysius,  De 
div.  nom.,  c.  xiii,  §  2,  coi.  979, 1. 1  :  «  Nihil 
est  existentium  non  participans  uno*. »  Quod 

Migne,  «  neque  enim  unquam  mullitudo  expers 
est  unius,  sed  ea  quee  sunt  multa  partibus,  sunt 

non  esset  si  unum  adderet  supra  ens.  Ergo 
unum  non  habet  se  ex  additione  ad  ens. 

Respondeo  dicendum,  quod  unum  non 
addit  supra  ens  rem  aliquam,  sed  tantum 
negationem  divisionis.  Unum  enim  nihil 
aliud  significat  quam  ens  indivisum.  Et  ex 
lioc  ipso  apparet  quod  unum  convertitur 
cum  cntc(«).  Nam  omne  ens  aut  est  simplex 
aut  compositum.  Quod  autem  est  simplex, 
est,  indivisum  et  actu  et  potentia.  Quod 
autem  est  compositum,  non  habet  esso 
quamdiu  partes  ejus  sunt  divisae,  sed  post¬ 
quam  constituunt  et  componunt  ipsum. 
Unde  manifestum  est  quod  esse  cujuslibet 
rei  consistit  in  indi  visione;  et  inde  est  quod 
unumquodque,  sicut  custodit  suum  esse, 
ita  custodit  suam  unitatem. 

Ad  primum  igitur  dicendum,  quod  qui¬ 
dam  putantes  idem  esse  unum  quod  conver¬ 
titur  cum  ente,  et  quod  est  principium  nu¬ 
meri,  divisi  sunt  in  contrarias  positiones. 
Pythagoras  enim  et  Plato  videntes  quod 
unum  quod  convertitur  cum  ente,  non 
addit  aliquam  rem  supra  ens,  sed  significat 
substantiam  entis,  prout  est,  indivisa,  existi¬ 
maverunt,  sic  se  habere  de  uno  quod  est 
principium  numeri.  Et  quia  numerus  com¬ 
ponitur  ex  unitatibus,  crediderunt  quod 
numeri  essent  substantiae  omnium  rerum. 
E  contrario  autem  Avieenna  considerans 
quod  unum  quod  est  principium  numeri, 
addit  aliquam  rem  supra  substantiam,  alias 
numerus  ex  unitatibus  compositus  non 
esset  species  quantitatis,  credidit  quod  unum 
quod  convertitur  cum  ente,  addat  rem  ali¬ 
quam  super  substantiam  entis,  sicut  album 
supra  hominem.  Sed  hoc  manifeste  falsum 
est,  quia  quadibet  res  est  una  per  suam 
substantiam.  Si  enim  per  aliquid  aliud  esset 
una  quaelibet  res,  cum  illud  iterum  sit  unum, 
si  esset  iterum  unum  per  aliquid  aliud,  esset 
abire  in  infinitum.  Unde  standum  est  in 
primo.  Sic  igitur  dicendum  est,  quod  unum 
quod  convertitur  cum  ente,  non  addit  ali¬ 
quid  unum  toto;  et  qme  sunt  multa  accidentibus, 
sunt  quid  unum  subjecto;  et  quee  sunt  multa  nu- 
.rnero  vel  virtutibus,  sunt  quid  unum  specie;  et 
qute  sunt  multa  speciebus,  sunt  quid  unum  ge¬ 
nere  ;  et  quae  sunt  multa  processionibus,  sunt  quid 
unum  principio.  » 

1  AI. :  «  erit,  »  forte  melius.  —  2  AI. :  «  et  quae.  » 

(a)  Id  est  per  mutuam  consequentiam  ex  uno 
ens  et  ex  ente  unum  inferuntur :  si  est  ens  est  unum, 
si  est  unum  est  ens.  Unum  inter  convertibilia  sex, 
quae  a  Scholasticis  Iransceudenlalia  vocantur, 

quam  rem  supra  ens  :  sed  unum  quod  est 
principium  numeri,  addit  aliquid  supra  ens 
ad  genus  quanti  tutis  pertinens. 

Ad ‘secundum  dicendum,  quod  nihil  pro¬ 
hibet  id  quod  est  uno  modo  divisum,  esse 
alio  modo  indivisum  :  sicut  quod  est  divi¬ 
sum  numero,  est  indivisum  secundum  spe¬ 
ciem;  et  sic  contingit  aliquid  esse  uno  modo 
unum,  alio  modo  multa.  Sed  tamen  si  sit 
indivisum  simpliciter;  vel  quia  est  indivisum 
secundum  id  quod  pertinet  ad  essentiam  rei, 
licet  sit  divisum  quantum  ad  ea  qute  sunt 
extra  essentiam  rei,  sicut  quod  est  unum 
subjecto,  et  multa  secundum  accidentia ;  vel 
quia  est  indivisum  in  actu,  et  divisum  in 
potentia,  sicut  quod  est  unum  tolo,  ct  multa 
secundum  partes;  hujusmodi  erit  unum 
simpliciter  ct  multa  secundum  quid.  Si 
vero  aliquid  e  converso  est  indivisum  se¬ 
cundum  quid,  et  divisum  simpliciter,  utpote 
quia  est  divisum  secundum  essentiam,  et 
indivisum  secundum  rationem  vel  secun¬ 
dum  principium,  sive  causam;  erunt1  multa 
simpliciter,  et  unum  secundum  quid  ut  qme. 2 
sunt  multa  numero  et  unum  specie,  vel 
unum  principio.  Sic  igitur  ens  dividitur  per 
unum  et  multa,  quasi  per  unum  simpliciter, 
et  multa  secundum  quid.  Nam  et  ipsa  mul¬ 
titudo  non  contineretur  sub  ente,  nisi  con¬ 
tineretur  aliquo  modo  sub  uno.  Dicit  enim 
Dionysius,  De  div.  nom.,  c.  xm,  §  2,  coi.  979, 
t.  1,  quod  «  non  est  multitudo  non  partici¬ 
pans  uno.  Sed  quae  sunt  multa  partibus, 
sunt  unum  toto;  et  quae  sunt  multa  acciden¬ 
tibus,  sunt  unum  subjecto ;  et  quae  sunt 
multa  numero,  sunt  unum  specie  ;  et  quae 
sunt  speciebus  multa,  sunt  unum  genere; 
et  quae  sunt  multa  processibus,  sunt  unum 
principio.  » 

Ad  tertium  dicendum,  quod  ideo  non  est 
nugatio,  cum  dicitur  ens  imum,  quia  unum 
addit  aliquid  secundum  rationem  supra  ens. 

Conclusio.  —  Unum  non  addit  super  ens  aliquid 
reale  ,  sed  tantum  divisionis  negationem. 

numeratur.  Sex  sunt  transcendentalia  :  Res,  ens, 
verum,  bonum,  aliquid,  unum;  inde  versus  : 

Transcendunt  cuncta  qum  signat  dictio  Reubau. 

Ens  naturam  secundum  quod  est  dicit ; 

Res  eamdem  in  sua  realitale ; 

Aliquid  eamdem  ut  est  alio  quid,  seu  ab  omni 
alio  distinctam; 

Verum  super  ens  ordinem  adsequationis  ad  in¬ 
tellectum  addit ; 

Unum  addit  indivisionem  in  se,  et  divisionem, 
seu  separationem,  vel  distinctionem  a  quolibet  alio. 

ARTICULUS  II. 

Utrum  unum  et  multa  opponantur. 

Ad  secundum  sic  proceditur.  1 .  Videtur 
quod  unum  et  multa  non  opponantur.  Nul¬ 
lum  enim  oppositum  praedicatur  de  suo  op¬ 
posito.  Sed  omnis  multitudo  est  quodam¬ 
modo  unum,  ut  ex  praedictis  patet.  Ergo 
unum  non  opponitur  multitudini. 

2.  Praeterea,  nullum  oppositum  constitui¬ 
tur  ex  suo  opposito.  Sed  unum  constituit 
multitudinem.  Ergo  non  opponitur  multi¬ 
tudini. 

3.  Praeterea,  unum  uni  est  oppositum.  Sed 
multo  opponitur  paucum.  Ergo  non  opponi¬ 
tur  ei  unum. 

4.  Praeterea,  si  unum  opponitur  multitu¬ 
dini,  opponitur  ei  sicut  indivisum  diviso,  et 
sic  opponetur  ei  ut  privatio  habitui.  Hoc 
autem  videtur  inconveniens ;  quia  sequere¬ 
tur  quod  unum  sit  posterius  multitudine,  et 
definiatur  per  eam,  cum  tamen  multitudo 
definiatur  per  unum.  Unde  erit  circulus  in 
definitione;  quod  est  inconveniens.  Non 
ergo  unum  et  multa  sunt  opposita1. 

Respondeo  dicendum,  quod  unum  oppo¬ 
nitur  multis,  sed  diversimode.  Nam  unum 
quod  est  principium  numeri,  opponitur  mul¬ 
titudini,  quae  est  numerus,  ut  mensura 
mensurato.  Unum  enim  habet  rationem 
primae  mensurae,  et  numerus  est  multitudo 
mensurata  per  unum,  ut  patet  ex  X  Met., 
text.  2.  Unum  vero  quod  convertitur  cum 
ente  opponitur  multitudini  per  modum  pri¬ 
vationis,  ut  indivisum  diviso. 

Ad  primum  ergo  dicendum,  quod  nulla 
privatio  tollit  totaliter  esse,  quia  privatio  est 
«  negatio  in  subjecto,  »  secundum  Philoso¬ 
phum,  in  Post  praedicamentis,  cap.  de  Oppo¬ 
sitis,  text.  4,  et  in  IV  Metaph.,  text.  eod. 
Sed  tamen  omnis  privatio  tollit  aliquod 
esse;  et  ideo  in  ente  ratione  suae  communi¬ 
tatis  accidit  quod  privatio  entis  fundatur  in 
ente ;  quod  non  accidit  in  privationibus  for¬ 
marum  specialium2,  ut  visus,  vel  albedinis, 
vel  alicujus  hujusmodi.  Et  sicut  est  de  ente, 
ita  est  de  uno  et  bono,  quse  convertuntur 
cum  ente.  Nam  privatio  boni  fundatur  in 
aliquo  bono,  et  similiter  remotio  unitatis 

fundatur  in  aliquo  uno.  Et  exinde  contingit 

) 

1  Deest  argumentum  :  «  Sed  contra,  »  in  codici¬ 
llus.  In  edit,  autem  sic  :  «  Sed  contra,  quorum  ratio¬ 
nes  sunt  oppositae,  ipsa  sunt  opposita.  Sed  ratio 
unius  consistit  in  indivisibilitate,  ratio  vero  multi- 


quod  multitudo  est  quoddam  unum,  et  ma¬ 
lum  est  quoddam  bonum,  et  non  ens  est 
quoddam  ens.  Non  tamen  oppositum  prae¬ 
dicatur  de  opposito,  quia  alterum  horum  est 
simpliciter  et  alterum  secundum  quid  :  quod 
enim  secundum  quid  est  ens,  ut  in  potentia, 
est  non  ens  simpliciter,  id  est  actu ;  vel  quod 
est  ens  simpliciter  in  genere  substantiae,  est 
non  ens  secundum  quid,  quantuufad  aliquod  • 
esse  accidentale.  Similiter  ergo  quod  est  bo- 
num  secundum  quid,  est  malum  simpliciter, 
vel  e  converso ;  et  similiter,  quod  est  unum 
simpliciter,  est  multa  secundum  quid,  et  e 
converso. 

Ad  secundum  dicendum,  quod  duplex  est 
totum;  quoddam  homogeneum,  quod  com¬ 
ponitur  ex  similibus  partibus ;  quoddam  vero 
heterogeneum ,  quod  componitur  ex  dissi¬ 
milibus  partibus.  In  quolibet  autem  toto 
homogcneo  totum  constituitur  ex  partibus 
habentibus  formam  totius,  sicut  quaelibet 
pars  aquae  est  aqua ;  et  talis  est  constitutio 
continui  ex  suis  partibus.  In  quolibet  autem 
toto  heterogcneo  quaelibet  pars  caret  forma 
totius;  nulla  enim  pars  domus  est  domus, 
nec  aliqua  pars  hominis  est  homo.  Et  tale 
totum  est  multitudo.  In  quantum  ergo  pars 
ejus  non  habet  formam  multitudinis,  com¬ 
ponitur  multitudo  ex  unitatibus,  sicut  do¬ 
mus  ex  non  domibus,  non  quod  unitates 
constituant  multitudinem  secundum  id  quod 
habent  de  ratione  indivisionis,  prout  oppo¬ 
nuntur  multitudini,  sed  secundum  hoc  quod 
habent  de  entitate;  sicut  et  partes  domus 
constituunt  domum  per  hoc  quod  sunt  quae¬ 
dam  corpora,  non  per  hoc  quod  sunt  non 
domus. 

Ad  tertium  dicendum,  quod  multum  acci¬ 
pitur  dupliciter  :  uno  modo  absolute,  et  sic 
opponitur  uni;  alio  modo  secundum  quod 
importat  excessum  quemdam,  et  sic  oppo¬ 
nitur  pauco;  unde  primo  modo  duo  sunt 
multa,  non  autem  secundo. 

Ad  quartum  dicendum,  quod  unum  oppo¬ 
nitur  privative  multis,  in  quantum  multa 
sunt  divisa. 

Unde  oportet  quod  divisio  sit  prius  unitate 
non  simpliciter,  sed  secundum  rationem 
nostrae  apprehensionis.  Apprehendimus  enim 
simplicia  per  composita;  unde  definimus 
punctum,  «  cujus  pars  non  est,  »  vel  «  prin- 

tudinis  divisionem  continet.  Ergo  unum  et  mulla 
sunt  opposita. 

*  Ita  codd.  Alcan,  et  Terrae.  AI.:  «spiritualium.» 

cipium  lineae.  »  Sed  multitudo  etiam  secun¬ 
dum  rationem  consequenter  se  habet  ad 
unum ;  quia  divisa  non  intelligimus  habere 
rationem  multitudinis,  nisi  per  hoc  quod 
utrique  divisorum  attribuimus  unitatem. 
Unde  unum  ponitur  in  definitione  multitu¬ 
dinis,  non  autem  multitudo  in  definitione 
unius.  Sed  divisio  cadit  in  intellectu  ex  ipsa 
negatione  entis  :  ita  quod  primo  cadit  in 
intellectu  ens  :  secundo  quod  hoc  ens  non 
est  illud  ens  :  et  sic  apprehendimus  divisio¬ 
nem;  tertio  unum;  quarto  multitudinem. 

Conclusio.  —  Unum  et  multa  non  eodem  modo 
opponuntur ;  «  unum  »  enim,  numeri  principium, 
multis  opponitur,  ut  mensura  mensurato ; «  unum» 
autem  quod  convertitur  cum  ente  ,  «  multis  »  op¬ 
ponitur,  ut  indivisum  diviso. 

ARTICULUS  III. 

Utrum  Deus  sit  unus  (a). 

Ad  tertium  sic  proceditur.  1.  Videtur  quod 
Deus  non  sit  unus.  Dicitur  enim  I  ad  Cor.,  vm, 
5  :  Siquidem  sunt  dii  multi,  et  domini  multi. 

2.  Praeterea,  unum  quod  est  principium 
numeri,  non  potest  praedicari  de  Deo,  cum 
nulla  quantitas  de  Deo  praedicetur ;  similiter 
nec  unum  quod  convertitur  cum  ente,  quia 
importat  privationem,  et  omnis  privatio 
imperfectio  est,  quae  Deo  non  competit.  Non 
est  igitur  dicendum,  quod  Deus  sit  unus. 

Sed  contra  est  quod  dicitur  Deuteron  vi, 
4  :  Audi  Israel,  Dominus  Deus  noster  *  Deus  * 
unus  est. 

Respondeo  dicendum,  quod  Deum  esse 
unum  ex  tribus  demonstratur.  Primo  qui¬ 


dem  ex  ejus  simplicitate.  Manifestum  est 
enim  quod  illud  unde  aliquid  singulare  est 
hoc  aliquid,  nullo  modo  est  multis  commu- 
nicabilo.  Illud  enim  unde  Socrates  est  homo 
mullis  convenire  potest  ;  sed  id  unde  est  hic 
homo,  non  potest  convenire  nisi  uni  tantum. 
Si  ergo  Socrates  per  id  esset  homo  per  quod 
est  hic  homo,  sicut  non  possunt  esse  plures 
Socrates,  ita  non  possent  esse  plures  homi¬ 
nes.  Hoc  autem  convenit  Deo  :  nam  inso 

L 

Deus  est  sua  natura  ut  supra  ostensum  est. 
Secundum  igitur  idem  est  Deus,  et  hic 
Deus.  Impossibile  est  igitur  esse  plures  deos. 

Secundo  vero  ex  infinitate  ejus  perfec¬ 
tionis.  Ostensum  est  enim  supra,  quod  Deus 
comprehendit  in  se  totam  perfectionem 
essendi.  Si  ergo  essent  plures  dii,  oporteret 
eos  differre.  Aliquid  ergo  conveniret  uni 
quod  non  conveniret  alteri,  et  si  hoc  esset 
privatio,  non  esset  simpliciter  perfectus ;  si 
autem  hoc  esset  perfectio,  alteri  eorum  de- 
esset.  Impossibile  est  ergo  esse  plures  deos. 
Unde,  et  antiqui  philosophi  quasi  ab  ipsa 
coacti  veritate,  ponentes  principium  infini¬ 
tum,  posuerunt  unum  tantum  principium. 

Tertio  ah  unitate  mundi.  Omnia  enim 
quse  sunt  inveniuntur  esse  ordinata  ad  invi¬ 
cem,  dum  quaedam  quibusdam  deserviunt. 
Quae  autem  diversa  sunt,  in  unum  ordinem 
non  convenirent,  nisi  ab  aliquo  uno  ordina¬ 
rentur.  Melius  enim  multa  reducuntur  in 
unum  ordinem  per  unum  quam  per  multos1, 
quia  per  se  unius  unum  est  causa,  et  multa 
non  sunt  causa  unius  nisi  per  accidens,  in 
quantum  scilicet  sunt  aliquo  modo  unum. 
Cum  igitur  illud  quod  est  primum,  sit  per- 


1  Non,  ut  in  editis  :  «  quam  per  multa.  » 

(a)  Democritus  et  Orplieus  infinitos  deos,  quo¬ 
rum  ira  terree  motus  exagitabantur ,  ponebant. 
Stoici  deorum  invisibilium  innumeram  in  coelis 
multitudinem  collocabant.  Epicurei  tot  deos  esse 
fingebant  quot  sunt  entia  visibilia,  cuilibet  enti 
visibili  suum  proprium  dantes  deum ,  ordinatio¬ 
nemque  illam  vocantes  ligavi  sinthoniam.  Gentiles 
universaliter  plures  colebant  deos  quorum  triginta 
millia  numeravit  Hesiodus.  Polytheismus  tamen 
monotheismo  posterior  est  apud  homines,  et,  inter 
polytheismi  ififilosophos,  plures,  ut  Trismegistus, 
Socrates,  Aristoteles,  Plato,  unicum  agnoverunt 
esse  Deum.  Manichaei  quidam,  sed  non  omnes, 
duo  principia  aeterna  ac  independentia  in  mundo 
statuebant;  alii  vero  Manichaei  communius  dice¬ 
bant  principium  malum  incepisse.  Sub  finem  sexti 
saeculi,  Tritlieitae,  duce  Joanne  Grammatico,  Euty- 
chiano,  cognomento  Philopono,  qui  ex  Aristotele 
hseresim  istam  non  recte  deduxerat,  tres  personas 
divinas  ut  tres  Deos  habebant.  Nostris  temporibus 
non  desunt  Anthropol atrae,  sive  inter  Panlheistss, 


sive  inter  Positiyistas.  Varro  unitatem  Dei  esse  in¬ 
demonstrabilem  falso  tenuit.  Quoad  S.  Basilium, 
certum  est  illum,  ep.  cxli  ,  negare  Deum  esse 
unum  numero  :  sed  unum  isto  loco,  ut  videre  est, 
pro  eo  quod  constat  partibus,  aut  divisibile  est, 
accipit. 

D.  Thomas  hic  unitatem  Dei  per  singularitatem 
essentialem  Dei  probat.  Argumento  illo  optimo 
nonnulli  naturam  angelicam  opponunt.  Dicunt 
enim  :  secundum  principia  D.  Thomae  natura  an¬ 
gelica,  sicut  et  divina,  essentialiter  singularis  est; 
angeli  tamen  plures  sunt ;  ergo  ex  singularitate 
essentiali  naturae  Dei,  unitas  Dei  demonstrari  ne¬ 
quit.  Responde  naturam  angelicam  non  esse  ex  omni 
parte  singularem,  quia  ad  unicam  speciem  non  est 
essentialiter  determinata,  siquidem  plures  admitti 
possunt  rationabiliter,  et  admittuntur  species  an¬ 
gelorum*  Natura  vero  Dei,  utpote  extra  omnem 
speciem  ac  omne  genus  existens,  ex  omni  parte 
essentialiter  singularis  est.  Ergo  D.  Thomae  demons¬ 
tratio  valet. 

fectissimum,  et  per  se,  non  per  accidens; 
oportet  quod  primum  reducens  omnia  in 
unum  ordinem  sit  unum  tantum.  Et  hoc 

est  Deus. 

Ad  primum  ergo  dicendum,  quod  dicun¬ 
tur  dii  multi  secundum  errorem  quorum¬ 
dam,  qui  multos  deos  colebant,  existimantes 
planetas  et  alias  stellas  esse  deos,  vel  etiam 
singulas  partes  mundi.  Unde  subdit  ibidem 
Apostolus  :  Nobis  autem  unus  Deus,  etc. 

Ad  secundum  dicendum,  quod  unum, 
secundum  quod  est  principium  numeri, 
non  praedicatur  de  Deo,  sed  solum  de  his 
quae  habent  esse  in  materia.  Unum  enim 
quod  est  principium  numeri,  est  de  ge¬ 
nere  mathematicorum,  quae  habent  es§e  in 
materia,  sed  sunt  secundum  rationem  a  ma¬ 
teria  abstracta.  Unum  vero  quod  converti¬ 
tur  cum  ente,  est  quoddam  metaphysicum, 
quod  secundum  esse  non  dependet  a  mate¬ 
ria.  Et  licet  in  Deo  non  sit  aliqua  privatio, 
tamen  secundum  modum  apprehensionis 
nostrae  non  cognoscitur  a  nobis  nisi  per  mo¬ 
dum  privationis  et  remotionis.  Et  sic  nihil 
prohibet  aliqua  privative  dicta  de  Deo  prae¬ 
dicari,  sicut  quod  est  incorporeus,  infinitus; 
et  similiter  de  Deo  dicitur,  quod  sit  unus. 

Conclusio.  —  Deus,  cum  sit  omnino  simplex,  et 
intinitate  perfectionis,  est  simpliciter  unus;  a  quo 
est  totius  universi  ordo. 

ARTICULUS  IY. 

Utrum  Deus  sit  maxime  unus  ( a ). 

Ad  quartum  sic  proceditur.  1.  Yidetur 
quod  Deus  non  sit  maxime  unus.  Unum 
enim  dicitur  secundum  privationem  divisio¬ 
nis.  Sed  privatio  non  recipit  magis  et  mi¬ 
nus.  Ergo  DeuS’  non  dicitur  magis  unus 
quam  alia  quae  sunt  unum. 

2.  Praeterea,  nihil  videtur  esse  magis  in¬ 
divisibile  quam  id  quod  est  indivisibile  actu 
et  potentia,  cujusmodi  est  punctam  et  uni¬ 
tas.  Sed  in  tantum  dicitur  aliquid  magis 
unum,  in  quantum  est  indivisibile.  Ergo 
Deus  non  est  magis  unum  quam  unitas  et 
punctum. 

3.  Praeterea,  quod  est  per  essentiam  bo¬ 
num,  est  maxime  bonum.  Ergo  quod  est  per 

1 1ta  cod  Alcan.  cum  editis  plurimis.  Duacenses 
vero  et  Lovanienses  legunt  ex  Camer. :  «  Quae  sunt 
principia  quantitatis.  »  > 

*  Non  ut  in  editis  :  «  ad  causandam  unitatem.  » 

(aj  Petrus  de  Alyaco ,  ut  Bannes  refert,  I  dist., 
q.  v,  ad  i ,  personam  divinam  magis  esse  unam 


essentiam  suam  unum,*  est  maxime  unum; 
Sed  omne  ens  est  unum  per  suam  essentiam, 
ut  patet  per  Philosophum,  in  IY  Metaph., 
tcxt.  3.  Ergo  omne  ens  est  maxime  unum; 
Deus  igitur  non  est  magis  unum  quam  alia 
entia. 

Sed  contra  est  quod  dicit  Bernardus,  lib.  V 
De  consid.,  cap.  vm,  pag.  181,  t.  2,  quod 
«  inter  omnia  quae  unum  dicuntur,  arcem 
tenet  unitas  divinae  Trinitatis.  » 

Respondeo  dicendum,  quod,  cum  unum 
sit  ens  indivisum,  ad  hoc  quod  aliquid  sit 
maxime  unum,  oportet  quod  sit  et  maximo 
ens,  et  maxime  indivisum.  Utrumque  autem 
competit  Deo.  Est  enim  maxime  ens,  in 
quantum  est  non  aliquod  esse  determina¬ 
tum  per  aliquam  naturam,  cui  adveniat; 
sed  est  ipsum  esso  subsistens  omnibus  modis 
indeterminatum.  Est  etiam  maxime  indi¬ 
visum,  in  quantum  neque  dividitur  actu, 
neque  potentia,  secundum  quemcumque 
modum  divisionis,  cum  sit  omnibus  modis 
simplex,  ut  supra  ostensum  est.  Unde  ma¬ 
nifestum  est  quod  Deus  est  maxime  unus. 

Ad  primum  ergo  dicendum,  quod,  licet 
privatio  secundum  se  non  recipiat  magis  «et 
minus,  tamen,  secundum  quod  ejus  oppo¬ 
situm  recipit  magis  et  minus,  etiam  ipsa 
privativa  dicuntur  secundum  magis  et  mi¬ 
nus.  Secundum  igitur  quod  aliquid  est  ma¬ 
gis  divisum  vel  divisibile,  vel  minus,  vel 
nullo  modo,  secundum  hoc  aliquid  dicitur 
magis  et  minus  vel  maxime  unum. 

Ad  secundum  dicendum,  quod  punctum 
et  unitas,  quse  est  principium  numeri1,  non 
sunt  maxime  entia,  cum  non  habeant  esse 
nisi  in  subjecto  aliquo.  Unde  neutrum  eo¬ 
rum  est  maxime  unum.  Sicut  enim  subjec¬ 
tum  non  est  maxime  unum  propter  diversi¬ 
tatem  accidentis  et  subjecti,  ita  nec  accidens. 

Ad  tertium  dicendum,  quod,  licet  omne' 
ens  sit  unum  per  suam  substantiam,  non 
tamen  se  habet  aequaliter  substantia  cujus- 
libet  ad  unitatem2;  quia  substantia  quorum¬ 
dam  est  ex  multis  composita,  quorumdam 
vero  non. 

Conclusio.  —  Deus,  cum  sit  maxime  ens  et 
maxime  indivisus,  est  etiam  maxime  imus. 


sustinuit  quam  naturam  divinam,  quoniam,  inquie¬ 
tat,  persona  divina,  non  natura  divina,  est  in¬ 
communicabilis.  Non  attendit  huic  veritati,  vide¬ 
licet,  quod  absque  ulla  sui  divisione  natura  divina 
personis  communicabilis  est ;  non  minus  igitur  una 
est  natura  quam  persona  divina. 


QUiEST.  XII,  ART.  I. 


QUESTIO  XII. 

QUOMODO  DEUS  COGNOSCATUR  A  NOBIS. 
( Et  tredecim  quaeruntur.) 

Quia  in  superioribus  consideravimus  qua¬ 
liter  Deus  sit  secundum  se  ipsum,  restat 
considerandum  qualiter  sit  in  cognitione 
nostra,  id  est,  quomodo  cognoscatur  a  crea¬ 
turis;  et  circa  hoc  quaeruntur  tredecim  : 
1°  utrum  aliquis  intellectus  creatus  possit 
videre  essentiam  Dei;  2°  utrum  Dei  essentia 
videatur  ab  intellectu  per  aliquam  speciem 
creatam ;  3°  utrum  oculo  corporeo  Dei  essen¬ 
tia  possit  videri ;  4°  utrum  aliqua  substantia 
intellectualis  creata  ex  suis  naturalibus  suf¬ 
ficiens  sit  videre  Dei  essentiam;  5°  utrum 
intellectus  creatus  ad  videndum  Dei  essen¬ 
tiam  indigeat  lumine  creato;  6°  utrum  vi¬ 
dentium  essentiam  Dei  unus  alio  perfectius 
videat;  7°  utrum  aliquis  intellectus  crea¬ 
tus  possit  comprehendere  Dei  essentiam; 
8°  utrum  intellectus  creatus  videns  Dei 
essentiam ,  omnia  in  ipsa  cognoscat ; 
9°  utrum  ea  quse  ibi  cognoscit,  per  aliquas 
similitudines  cognoscat;  40°  utrum  simul 
cognoscat  omnia  quse  in  Deo  videt ;  1 1°  utrum 
in  statu  hujus  vise  possit  aliquis  homo  essen¬ 
tiam  Dei  videre;  42u  utrum  per  rationem 
naturalem  Deum  in  hac  vita  possimus  co¬ 
gnoscere  ;  13°  utrum  supra  cognitionem 
naturalis  rationis  sit  in  praesenti  vita  aliqua 
cognitio  Dei  per  gratiam. 

ARTICULUS  PRIMUS. 

Utrum  aliquis  intellectus  creatus  possit 
videre  Dei  essentiam. 

Ad  primum  sic  proceditur,  i.  Yidetur 
quod  nullus  intellectus  creatus  possit  Deum 
per  essentiam  videre.  Chrysostomus  enim, 
Super  Joan.,  hom.  xv,  §  4,  coi.  337,  338, 
t.  43,  cd.  Vives,  exponens  illud  quod  dicitur 
Joan.,  i  :  Deum  nemo  vidit  unquam,  sic 
dicit  :  «  Ipsum  quod  est  Deus,  non  solum 
Prophetae,  sed  nec  Angeli  viderunt,  nec 
Archangeli.  Quod  enim  creabilis  est  naturae, 
qualiter  videre  poterit  quod  increabile  est?  » 
Dionysius  etiam,  De  div.  nom.,  cap.  i,  §  5, 

*  Ex  versione  Joannis  Sarraceni,  addito  nomine 
«ratio.  »  Corderius,  apud  Migne,  «  cum  neque 
aub  sensum  cadat,  neque  ejus  sit  imaginatio ,  nec 


G9 

coi.  594, 1. 1,  loquens  de  Deo,  dicit1  :  «  Neque 
sensus  est  ejus,  neque  phantasia,  neque 
opinio,  nec  ratio,  nec  scientia.  » 

2.  Praeterea,  omne  infinitum,  in  quantum 
hujusmodi,  est  ignotum.  Sed  Deus  est  infi¬ 
nitus,  ut  supra  ostensum  est.  Ergo  secun¬ 
dum  se  est  ignotus. 

3.  Praeterea,  intellectus  creatus  non  est  co- 
gnoscitivus  nisi  existentium.  Primum  enim 
quod  cadit  in  apprehensione  intellectus,  est 
ens.  Sed  Deus  non  est  existens,  sed  supra 
existentia,  ut  dicit  Dionysius,  De  div.  nom., 
c.  xi,  §  6,  coi.  934,  t.  1.  Ergo  non  est 
intelligibilis,  sed  est  supra  omnem  intellec¬ 
tum. 

4.  Praeterea,  cognoscentis  ad  cognitum 
oportet  esse  aliquam  proportionem,  cum  co¬ 
gnitum  sit  perfectio  cognoscentis.  Sed  nulla 
est  proportio  intellectus  creati  ad  Deum,  quia 
in  infinitum  distant.  Ergo  intellectus  creatus 
non  potest  videre  essentiam  Dei . 

Sed  contra  est  quod  dicitur  I  Joan.,  iii,  2  : 
Videbimus  eum  sicuti  est. 

Respondeo  dicendum,  quod,  cum  unum¬ 
quodque  sit  cognoscibile  secundum  quod  est 
in  actu,  Deus,  qui  est  actus  purus  absque 
omni  permixtione  potentiae,  quantum  in  se 
est,  maxime  cognoscibilis  est.  Sed  quod  est 
maxime  cognoscibile  in  se,  alieni  intellec¬ 
tui  cognoscibile  non  est,  propter  excessum 
intelligibilis  supra  intellectum ;  sicut  sol , 
qui  est  maxime  visibilis,  videri  non  potest  a 
vespertilione  propter  excessum  luminis. 

IIoc  igitur  attendentes  quidam  posuerunt 
quod  nullus  intellectus  creatus  essentiam 
Dei  videre  potest. 

Sed  hoc  inconvenienter  dicitur.  Cum  enim 
ultima  hominis  beatitudo  in  altissima  ejus 
operatione  consistat,  quae  est  operatio  in¬ 
tellectus,  si  nunquam  essentiam  Dei  videre 
potest  intellectus  creatus,  vel  nunquam  bea- 
titudinem  obtinebit,  vel  in  alio  ejus  beatitudo 
consistit  *  quam  in  Deo,  quod  est  alienum  a 
fide.  In  ipso  enim  est  ultima  perfectio  ratio¬ 
nalis  creaturae,  quod  est  ei  principium  es- 
sendi ;  in  tantum  enim  unumquodque  per¬ 
lectum  est,  in  quantum  ad  suum  principium 
attingit.  Similiter  etiam  est  praeter  ratio¬ 
nem.  Inest  enim  homini  naturale  desiderium 
cognoscendi  causam,  cum  intuetur  effec¬ 
tum  ;  et  ex  hoc  admiratio  in  hominibus  con- 

opinatio,  neque  nomen,  neque  sermo,  neque  tac¬ 
tus,  neque  notitia.  » 

1  In  Parmensi :  «  consistet.  » 

surgit.  Si  igitur  intellectus  rationalis  crea¬ 
tur*  pertingere  non  possit  ad  primam 
causam  rerum,  remanebit.inane  desiderium 
natur*. 

Undo  simpliciter  concedendum  est  cjuod 
beati  De*  essentiam  videant. 

Ad  primum  ergo  dicendum,  quod  utraque 
auctoritas  loquitur  de  visione  comprehen¬ 
sionis.  Undo  praemittit  Dionysius  dicens  : 
«  Omnibus  ipse  est  universaliter  incompre¬ 
hensibilis,  et  neque  sensus  ejus  est,  etc.  y  Et 
Chrysostomus,  eadem  hom.,  §  2,  coi.  359, 
parum  post  verba  praedicta  subdit  :  «  Visio¬ 
nem  hic  dicit  certissimam  Patris  considera¬ 
tionem  et  comprehensionem  tantam,  quan¬ 
tam  Pater  habet  de  Filio.  » 

Ad  secundum  dicendum,  quod  infinitum 
quod  se  tenet  ex  parte  materiae  non  perfectae 
per  formam,  ignotum  est  secundum  se,  quia 
omnis  cognitio  est  per  formam  ;  sed  infini¬ 
tum  quod  se  tenet  ex  parte  formae  non  limi¬ 
tatae  per  materiam,  est  secundum  se  maxime 
notum.  Sic  autem  Deus  est  infinitus,  et  non 
primo  modo,  ut  ex  superioribus  patet. 

Ad  tertium  dicendum,  quod  Deus  non  sic 
dicitur  non  existens,  quasi  nullo  modo  sit 
existens,  sed  quia  est  supra  omne  existens, 
in  quantum  est  suum  esse.  Unde  ex  hoc  non 
sequitur  quod  nullo  modo  possit  cognosci ; 
sed  quod  omnem  cognitionem  excedat ;  quod 
est  ipsum  non  comprehendi. 

Ad  quartum  dicendum,  quod  proportio  di¬ 
citur  dupliciter.  Uno  modo  certa  habitudo 
unius  quantitatis  ad  alteram,  secundum 
quod  duplum,  triplum,  et  aequale  sunt  spe¬ 
cies  proportionis.  Alio  modo  quaelibet  habi¬ 
tudo  unius  ad  alterum  proportio  dicitur.  Et 
sic  potest  esse  proportio  creaturae  ad  Deum, 
in  quantum  se  habet  ad  ipsum  ut  effectus  ad 
causam,  aut1  potentia  ad  actum  ;  et  secun¬ 
dum  hoc  intellectus  creatus  proportionatus 
esse  potest  ad  cognoscendum  Deum. 

Conclusio.  —  Cum  ultima  lmminis  beatitudo  in 
altissima  ejus  operatione  consistat,,  quae  est  clara 
divinee  essentiae  visio  per  intellectum,  constat 

1 1n  Parmensi  : «  et  ut.  »  — ■ 1  In  edit. :  «  intelligi- 
bile.  »  —  3  Edit.  Rom.  :  «  speculativa.  » 

(a)  Abelardus  satis  notus,  Almariani,  Arnoldus, 
Palamitte,  Armeni  schismatici  recentiores,  post 
similes  a  S.  Grogorio  Magno,  lib.  XVIII  Moral. , 
c.  xxviii,  reprehensos,  Dei  naturam  seu  substantiam 
ab  intellectu  creato  posse  videri  negarunt.  Accura¬ 
tiori  expositione  Palamitarum  error  indiget.  Grego- 
rius  Palamas,  monachus  Graecus  ac  postea  tliessa- 
lonicensis  episcopus,  sseculo  cfecimo  quarto,  6uam 
acerrime  ac  pertinacissime  propugnavit  hteresim. 


intellectum  creatum  Deum  posse  videre  per  essen¬ 
tiam  (a). 

ARTICULUS  II. 

Utrum  essentia  Dei  videatur  ab  intellectu 

creato  secundum  aliquam  speciem  crea¬ 
tam. 

Ad  secundum  sic  proceditur,  d.  Videtur 
quod  essentia  Dei  ab  intellectu  creato,  per 
aliquam  similitudinem  videatur.  Dicitur 
enim  I  Joan.,  m,  2  :  Scimus  quoniam  cum 
apparuerit,  similes  ei  erimus,  et  *  videbimus 
eum  sicuti  est. 

2.  Praeterea,  Augustinus  dicit,  IX  De  Tri- 
nit.,  cap.  xi,  coi.  9G9,  t.  8  :  «  Cum  Deum  no¬ 
vimus,  fit  aliqua  Dei  similitudo  in  nobis.  » 

3.  Praeterea,  intellectus  in  actu  est  intel¬ 
lectum2  in  actu,  sicut  sensus  in  actu  est 
sensibile  in  actu.  Hoc  autem  non  est,  nisi  in 
quantum  informatur  sensus  similitudine  rei 
sensibilis,  et  intellectus  similitudine  rei  in¬ 
tellecta?.  Ergo,  si  Deus  ab  intellectu  creato 
videtur  in  actu,  oportet  quod  per  aliquam 
similitudinem  videatur. 

Sed  contra  est  quod  dicit  Augustinus,  XV 
De  Trinitate,  cap.  ix,  coi.  1069,  t.  8,  quod 
cum  Apostolus  dicit  :  Videmus  nunc  per 
speculum,  et  in  senigmate  ;  «  speculi,  *  et 
aenigmatis  nomine,  quaecumque  similitudi¬ 
nes  ab  ipso  significatae  intelligi  possunt, 
quae  accommodatae  sunt  ad  intelligendum 
Deum.  »  Sed  videre  Deum  per  essentiam 
non  est  visio  aenigmatica,  vel  specularis1, 
sed  contra  eam  dividitur.  Ergo  divina  essen¬ 
tia  non  videtur  per  similitudines. 

Respondeo  dicendum,  quod  ad  visionem 
tam  sensibilem  quam  intellectualem  duo  re¬ 
quiruntur  ;  scilicet  virtus  visiva,  et  unio  rei 
visae  cum  visu.  Non  enim  fit  visio  in  actu, 
nisi  per  hoc  quod  res  visa  quodammodo  est 
in  vidente.  Et  in  rebus  quidem  corporalibus 
apparet  quod  res  visa  non  potest  esse  in  vi¬ 
dente  per  suam  essentiam,  sed  solum  per 
suam  similitudinem ;  sicut  similitudo  lapidis 

Palamitee,  seu  nomine  alio,  Hesychastse,  Euchitre, 
Massiliam  et  Umbilicani,  ad  umbilicum  depresso 
capite,  contortis  oculis,  suppressoque  spiritu,  cum 
locum  cordis  mens  reperisset,  mirabilem  se  intueri 
lucem  ac  inexhausta  frui  voluptate  delirabant. 
Hanc  lucem  increatam  ac  divinam  esse  aflirma,- 
bant;  eam  tamen  negabant  esse  Dei  substantiam, 
quia  substantiam  Dei  nullus,  juxta  illos,  neque 
angelus,  neque  homo,  neque  naturaliter,  neque 
supernaturaliter,  aut  videt,  aut  videre  potest. 


*  Quo - 
niam. 

est  in  oculo,  per  quam  fit  visio  in  actu,  non 
autem  ipsa  substantia  lapidis.  Si  autem  esset 
una  et  eadem  res  quae  esset  principium  vi- 
sivae  virtutis,  et  quae  esset  res  visa,  oporte¬ 
ret  videntem  ab  illa  re  et  virtutem  visivam 
habere,  et  formam  per  quam  videret. 

Manifestum  est  autem  quod  Deus  et  est 
auctor  intellectivae  virtutis,  et  ab  intellectu 
videri  potest.  Et  cum  ipsa  intellectiva  virtus 
creaturae  non  sit  Dei  essentia,  relinquitur 
quod  sit  aliqua  participata1  similitudo  ipsius, 
qui  est  primus  intellectus.  Unde  et  virtus 
intellectualis  creaturae  lumen  quoddam  in- 
telligibile  dicitur,  quasi  a  prima  luce  deri¬ 
vatum,  sive  hoc  intelligatur  de  virtute  natu¬ 
rali,  sive  de  aliqua  perfectione  superaddita 
gratiae  vel  gloriae.  Requiritur  ergo  ad  viden¬ 
dum  Deum  aliqua  Dei  similitudo  ex  parte 
visivae  potentiae,  qua  scilicet  intellectus  fit 
efficax  ad  videndum  Deum.  Sed  ex  parte 
visae  rei  quam  necesse  est  aliquo  modo  uniri 
videnti,  per  nullam  similitudinem  creatam 
Dei  essentia  videri  potest.  Primo  quidem, 
quia,  sicut  dicit  Dionysius,  De  div.  nomini¬ 
bus,  c.  i,  §  1,  coi.  587,  t.  1,  «  per  similitu¬ 
dines  inferioris  ordinis  rerum  nullo  modo 
superiora  possunt  cognosci 2 ;  »  sicut  per  spe¬ 
ciem  corporis  non  potest  cognosci  essentia 
rei  incorporeae.  Multo  igitur  minus  per  spe¬ 
ciem  creatam  quamcumque  potest  essentia 
Dei  videri.  Secundo,  quia  essentia  Dei  est 
ipsum  esse  ejus,  ut  supra  ostensum  est; 
quod  nulli  formae  creatae  competere  potest. 
Non  potest  igitur  aliqua  forma  creata  esse 
similitudo  repraesentans  videnti  Dei  essen¬ 
tiam.  Tertio,  quia  divina  essentia  est  aliquod 
incircumscriptum,  continens  in  se  supere- 

1  In  Parmensi :  «  participativa.  » 

2  Sensum  reddit  ex  proprio  D.  Thomas. 

3  Non  ut  in  editis  :  similitudo  «  ex  parte  »  visivae 
potentiae ;  sed  bene  et  simpliciter,  similitudo  «  vi- 
sivse  potentiae.  »  Nulla  enim  similitudo  rei  visae, 
scilicet  essentiae  Dei,  tenet  essentiae  Dei  locum 
«  ex  parte  »  visivae  potentiae  in  visione  beatifica ; 
sed  aliqua  similitudo  visivae  potentiae,  scilicet 
lumen  gloriae,  superadditur  intellectui  ut  sic  con¬ 
fortatus  ipsam  Dei  speculetur  essentiam. 

4  In  Parmensi : «  intellectum  in  actu,  per  seipsam 
faciens  intellectum  in  actu.  » 

(a)  Procedit  cognitio  omnis  a  potentia  cognoscente 
et  ab  objecto  vel  per  se,  vel  per  speciem  impres¬ 
sam  sui  vicariam. 

Non  autem  confundenda  est  haec  species  im¬ 
pressa,  objecti  vicaria,  ex  objecto  a  quo  distinguitur 
emissa,  cum  specie  expressa  quae  verbum  est  ex 
visione  ipsa  jam  supposita  expressum.  Quaeritur 
utrum  essentia  Dei  videatur  per  aliquam  speciem 
impressam  Dei  vicariam,  an  vero  per  seipsam  con- 


minenter  quidquid  potest  significari  vel  in- 
telligi  ab  intellectu  creato.  Et  hoc  nullo  modo 
per  aliquam  speciem  creatam  repraesentari 
potest ;  quia  omnis  forma  creata  est  deter¬ 
minata  secundum  aliquam  rationem  vel  sa¬ 
pientiae,  vel  virtutis ,  vel  ipsius  esse ,  vel 
alicujus  hujusmodi.  Unde  dicere  Deum  per 
similitudinem  videri,  est  dicere  divinam  es¬ 
sentiam  non  videri ;  quod  est  erroneum. 

Dicendum  ergo  quod  ad  videndum  Dei 
essentiam  requiritur  aliqua  similitudo3  vi¬ 
sivae  potentiae,  scilicet  lumen  divinae  gloriae 
confortans  intellectum  ad  videndum  Deum  ; 
de  quo  dicitur  in  psalm.  xxxv,  10  :  In  lu¬ 
mine  tuo  videbimus  lumen.  Non  autem  per 
aliquam  similitudinem  creatam  Dei  essentia 
videri  potest  quae  ipsam  divinam  essentiam 
repraesentet  ut  ipse  in  se  est. 

Ad  primum  ergo  dicendum,  quod  aucto¬ 
ritas  illa  loquitur  de  similitudine  quae  est  per 
participationem  luminis  gloriae. 

Ad  secundum  dicendum,  quod  Augusti¬ 
nus  ibi  loquitur  de  cognitione  Dei  quae  ha¬ 
betur  in  via. 

Ad  tertium  dicendum,  quod  divina  essen¬ 
tia  est  ipsum  esse.  Unde  sicut  aliae  formae 
intelligibiles ,  quae  non  sunt  suum  esse, 
uniuntur  intellectui  secundum  aliquod  esse, 
quo  informant  intellectum,  et  faciunt  ipsum 
in  actu  ;  ita  divina  essentia  unitur  intellectui 
creato  ut  intellectum  in  actu 4  per  se  ipsam, 
et  faciens  intellectum  in  actu. 

Conclusio.  —  Divina  essentia  non  per  aliquam 
speciem  ex  parte  divinae  essentise  ab  intellectu 
creato  conspicitur,  sed  ex  parte  intellectus  creati 
aliqua  similitudine  confortati,  lumine  videlicet 
gloriae,  apprehenditur  et  videtur  (a). 

currentem  absque  ulla  similitudine  cum  potentia 
cognoscente.  D.  Thomas  hic  speciem  rejicit  im¬ 
pressam  in  visione  essentiae  Dei;  sed  speciem  ex¬ 
pressam ,  vitalem  scilicet  objecti  repraesentationem 
ab  intellectu  productam  retinet. 

Nota  doctrinam  illam  de  specie  impressa  vel 
expressa  immerito  a  philosophis  quibusdam  mo¬ 
dernis  suggillari ;  est  enim  Aristotelis ,  veterum 
philosophorum,  S.  Augustini,  S.  Thomae,  omnium- 
que  Scholasticorum.  Post  obitum  suum  frater  Ro¬ 
manus  ,  inquisitor  neapolitanus,  Doctori  Angelico 
revelavit,  ut  refert  Gonet,  beatos  essentiam  Dei 
non  videre  per  speciem  impressam.  Hanc  verita¬ 
tem,  Scholastici  omnes,  excepte  solo  ASgidio  a 
Praesentatione,  admittunt.  Sed  ulterius  quaeritur 
utrum  in  visione  beatifica  speciem  impressam  dari 
sit  impossibile.  —  Affirmativam  Tliomistae  plures- 
que  alii  docent,  negativam  Scotus,  Molina,  Vasquez, 
Becanus,  Herinx,  Frassen,  et  alii  non  pauci,  vo¬ 
lentes  tamen  quod  in  hoc  casu  species  impressa 
esset  supernaluralis. 

ARTICULUS  III. 

Utrum  essentia  Dei  videri  possit  oculis  cor¬ 
poralibus. 

Ad  tertium  sic  proceditur.  1 .  Videtur  quod 
essentia  Cei  videri  possit  oculis  corporalibus. 
Dicitur  enim  Job,  xix,  26  :  In  carne  mea  vi¬ 
debo  Deum ,  ctc.;  et  xlii,  5  :  Auditu  auris 
audivi  te,  nunc  autem  oculus  meus  videt  te. 

2.  Praeterea,  Augustinus  dicit,  ult.  I)c  ci¬ 
vitate  Dei,  cap.  xxix,  §  3,  coi.  799,  t.  7  : 
«  Vis  itaque  praepollentior  oculorum  erit  illo¬ 
rum,  »  scilicet  glorificatorum ,  «  non  ut 
acutius 1  videant,  quam  quidam  perbiben¬ 
tur  videre  serpentes  vel  aquilae  ;  quantalibet 
enim  acrimonia  cernendi  eadem  animalia  vi¬ 
geant,  nihil  aliud  possunt  videre  quam  cor¬ 
pora  :  sed  ut  videant  et  incorporalia.  »  Qui¬ 
cumque  autem  potest  videre  incorporalia, 
potest  elevari  ad  videndum  Deum.  Ergo 
oculus  glorificatus  potest  videre  Deum. 

3.  Praeterea,  Deus  potest  videri  ab  homine 
visione  imaginaria.  Dicitur  enim  Isa.,  vi,  i  : 
Vidi  Dominum  sedentem  super  solium,  etc. 
Sed  visio  imaginaria  a  sensu  originem  ha¬ 
bet  ;  phantasia  enim  est  motus  factus  a  sensu 

Thomistarum  rationes  liae  sunt  :  1°  species  im¬ 
pressa  cum  objecto  convenire  debet  in  eodem  imma- 
terialitatis  gradu;  alias  objectum  non  repraesentaret 
ut  est  in  se ;  atqui  nulla  species  impressa  creata  vel 
creabilis  ad  gradum  immaterialitatis  Deo  proprium 
pertingere  potest  :  ergo.  De  quo  vero  eodem  gradu 
immaterialitatis  Thomistae  loquantur,  an  de  eodem 
gradu  generico,  vel  etiam  de  eodem  gradu  speci¬ 
fico?  Ad  quaestionem  parum  interest,  siquidem 
extra  omne  genus  et  speciem  Deus  est.  Scinduntur 
tamen  Thomistae  quoad  cognitionem  angeli  supe¬ 
rioris  per  inferiorem.  Quidam  enim  Thomistae ,  ut 
Joannes  a  Sancto  Thoma,  Gonet,  et  alii,  in  specie 
impressa  eamdem  cum  objecto  immaterialitatem, 
generice  tantum  exigunt,  dum  Billuart  et  alii  eum- 
dem  etiam  specifice  gradum  immaterialitatis  ne¬ 
cessarium  esse  contendunt. 

2°  Species  impressa  nihil  aliud  est  quam  ipsa 
objecti  quidditas  in  esse  intelligibili ;  atqui  evi¬ 
denter  implicat  quod  species  aliqua  creata  sit  ipsa 
£ei  quidditas  in  esse  intelligibili ;  quia  in  hoc  esse 
etiam  quidditas  Dei  ipse  Deus  est ;  ergo,  etc. 

3°  Omnis  creatura  est  circumscripta,  et  ad  spe¬ 
ciem  quamdam  determinata;  porro,  divina  essentia 
est  incircumscripta,  et  ad  nullam  speciem  deter¬ 
minata  ;  ergo  qusecumque  species  creata  in  intel¬ 
lectu  ponatur,  nunquam  repraesentabit  illa  Deum 
pt  in  se  est;  ergo,  etc. 

Scot  istae  replicant  :  ad  primam  Thomistarum 
rationem,  distinguendo  inter  speciem  impressam 
pbjecti  omnino  spiritualis,  et  speciem  impressam 


secundum  actum,  ut  dicitur  in  TTT  De  ani¬ 
ma,  cap.  m,  text.  160.  Ergo  Deus  sensibili 
visione  videri  potest. 

Sed  contra  est  quod  dicit  Augustinus  in  li¬ 
bro  De  videndo  Deum,  ad  Paulin.,  ep.  c.xlvii, 
c.  ix,  §  22,  coi.  606,  t.  2  :  «  Deum  nemo 
vidit  unquam,  vel  in  hac  vita,  sicut  ipse  est, 
vel  in  angelorum  vita,  sicut  visibilia  ista 
quae  corporali  visione  cernuntur.  » 

Respondeo  dicendum,  quod  impossibile 
est  Deum  videri  sensu  visus,  vel  quccu^r.que 
alio  sensu,  aut  potentia  sensitiva?  portis. 
Omnis  enim  potentia  hujusmodi  est  actus 
corporalis  organi,  ut  infra  dicetur.  Actus 
autem  proportionatur  ei  cujus  est  actus. 
Unde  nulla  hujusmodi  potentia  potest  se 
extendere  ultra  corporalia.  Deus  autem  in¬ 
corporeus  est,  ut  supra  ostensum  est.  Unde 
nec  sensu,  nec  imaginatione  videri  potest, 
sed  solo  intellectu. 

Ad  primum  ergo  dicendum,  quod  cum 
dicitur  :  In  carne  mea  videbo  Deum  salva¬ 
torem 2  meum  ;  non  intelligitur  quod  oculo 
carnis  sit  Deum  visurus,  sed  quod  in  carne 
exi stens  post  resurrectionem  visurus  sit 
Deum.  Similiter  quod  dicitur  ;  Nunc  oculus 
meus  videt  te,  intelligitur  de  oculo  mentis ; 
sicut  Ephes.,  i,  17,  dicit  Apostolus  :  Det  vo- 

alterius  objecti ;  quando  de  specie  impressa  objecti 
omnino  spiritualis  agitur,  majorem  argumenti  tho- 
mistiese  scholae  negant;  —  ad  secundam  et  ad 
tertiam  Thomistarum  rationem  respondent  non  esse 
necessarium  ut  repraesentans  ad  repraesentandum 
objectum  totam  objecti  perfectionem  secundum 
entitatem  contineat.  —  Sic  insuper  arguunt :  spe¬ 
cies  expressa  non  repugnat;  immo  de  facto  datur; 
ergo  species  impressa  dabilis,  cum  haec  non  magis 
quam  illa  repugnet.  —  Advertuntne  Scotistse  spe¬ 
ciem  expressam  esse,  ut  diximus,  verbum  ex  vi¬ 
sione  jam  supposita  expressum? 

Caelerum  non  omnes  Thomistae  concedunt  spe¬ 
ciem  expressam  de  facto  dari ,  esse  etiam  possi¬ 
bilem.  Illam  de  facio  admittunt  Capreolus,  Ferra- 
riensis,  Nicolai,  et  juxta  eos  D.  Thomas  et  ipse  -r 
hujus  nihilominus  Billuart  possibilitatem  etiam 
rejicit,  suam  inter  Thomistas  sententiam  affirmans- 
esse  communissimam,  sicque  suum  formans  syllo¬ 
gismum  :  —  species  expressa  debet,  esse  saltem 
aeque  perfecta  ac  species  impressa,  atqui  non  datur 
nec  dari  potest  species  impressa  quae  Deum  ia 
eodem  gradu  immaterialitatis  et  ut  in  se  est  re¬ 
praesentet;  ergo,  saltem  a  pari,  nec  species  expressa. 

Quisque  Thomistarum  in  suam  partem  abeat. 

1  Non  ut  acrius  videant. 

*  Salvatorem  non  habet  textus  Scripturae,  quam¬ 
vis  hanc  additionem  habeat  liturgia  dominicana  ia 
officio  Defunctorum;  ex  hoc  officio  auctoritatem» 
allegatam  D.  Thomas  probabiliter  deprompsit 

bis  spiritum  sapienti  re  in  agnitione  ejus, 
illuminatos  oculos  cordis  vestri. 

Ad  secundum  dicendum,  quod  Augustinus 
loquitur  inquirendo  in  verbis  illis,  et  sub 
conditione.  Quod  patet  ex  hoc  quod  ibidem 
praemittitur  :  «  Longo  itaque  potentiae  alte¬ 
rius  erunt,  »  scilicet  oculi  glorificati,  «  si  per 
eos  videbitur  incorporea  illa  natura  ;  »  sed 
postmodum  hoc  determinat  dicens  :  «  Valde 
credibile  est,  sic  nos  visuros1  mundana  tunc 
corpora  caeli  novi  et  terrae  novae,  ut  Deum 
ubique  praesentem,  et  universa  etiam  cor¬ 
poralia  gubernantem,  clarissima  perspicui¬ 
tate  videamus ;  non  sicut  nunc  invisibilia 
Dei  per  ea  quae  facta  sunt,  intellecta  conspi¬ 
ciuntur,  sed  sicut  homines,  inter  quos  vi¬ 
ventes  motusque  vitales  exercentes  vivimus, 
mox  ut  aspicimus,  non  credimus  vivere, 
sed  videmus.  »  Ex  quo  patet  quod  hoc  modo 
intelligit  oculos  glorifi catos  Deum  visuros 
sicut  nunc  oculi  nostri  vident  alicujus  vitam. 
Vita  autem  non  videtur  oculo  corporali,  si¬ 
cut  per  se  visibile,  sed  sicut  sensibile  per 
accidens  :  quod  quidem  a  sensu  non  cognos¬ 
citur,  sed  statim  cum  sensu  ab  aliqua  alia 
virtute  cognoscitiva.  Quod  autem  statim 
visis  corporibus  divina  presentia  ex  eis  co¬ 
gnoscatur  per  intellectum,  ex  duobus  con¬ 
tingit,  scilicet  ex  perspicacitate  intellectus, 
et  ex  refulgentia  divinae  claritatis  in  corpo¬ 
ribus  innovatis. 

Ad  tertium  dicendum,  quod  in  visione 
imaginaria  non  videtur  Dei  essentia,  sed 
aliqua  forma  in  imaginatione  formatur,  re¬ 
praesentans  Deum  secundum  aliquem  mo- 

'  «  Sic  nos  esse  visuros  —  motusque  vitales  exse¬ 
rentes.  » 

2  Corderius  «  speculum  purum,  clarissimum,  to¬ 
tam  in  se  recipiens  (si  dictu  fas  est)  pulchritudinem 
boniformis  dciformitatis.  » 

»  Al  :  «  ab  angelo.  » 

(a)  Quicumque  Gentiles  Deum  corporeum  esse 
credebant,  consequenter  Deum  oculis  corporeis 
posse  videri  dicebant;  et  similiter,  propter  eamdem 
rationem,  Anlhropomorpliil®.  Quis  autem  his, 
etiam  a  longe,  theologum  catholicum  vel  unicum 
annumerare  auderet?  Non  desunt  tamen  theologi 
catholici,  praesertim  e  schola  Carmelitarum  calcea¬ 
torum,  qui  cum  magistro  suo  Bona  Spes  Deum 
posse  videri  et  de  facto  videri  affirmarunt  oculo 
corporeo,  non  crasso  quidem  et  materiali,  sed  glo¬ 
rificato,  non  per  visionem  corpoream,  sed  per  vi¬ 
sionem  spiritualem  ipsi  visioni  corporem  unitam. 
Et  e  societate  Valentia  et  Arriaga  oculum  corpo¬ 
reum  qui  vel  natura  sua,  vel  dono  aliquo  su¬ 
peraddito  Deum  videret,  posse  creari  putavere. 
Nonne  isti,  renovationis  tempore,  ut  dicitur,  flo¬ 
rentes,  et  Bona  Spes  saeculo  decimo  septimo  docens. 


dum  similitudinis,  prout  in  Scripturis  divinis 
divina  per  res  sensibiles  metaphorice  descri¬ 
buntur. 

Conclusio.  —  Deus, cum  sit  omnino  incorporeus, 
nullo  exteriori  vel  interiori  sensu  videri  potest  (a). 

ARTICULUS  IY. 

Utrum  aliquis  intellectus  creatus  per  sua 

naturalia  divinam  essentiam  videre  pos¬ 
sit. 

Ad  quartum  sic  proceditur.  1.  Videtur 
quod  aliquis  intellectus  creatus  per  sua  na¬ 
turalia  divinam  essentiam  videre  possit. 
Dicit  enim  Dionysius,  De  divin.  nom c.  iv, 
§  22,  coi.  723,  t.  1  ;  «  Angelos  est  speculum 
purum,  clarissimum,  suscipiens  totam,  si 
fas  est  dicere,  pulchritudinem  Dei2.  »  Sed 
unumquodque  videtur,  dum  videtur  ejus 
speculum.  Cum  igitur  Angelus  per  sua  na¬ 
turalia  intelligat  se  ipsum,  videtur  quod 
etiam  per  sua  naturalia  intelligat  divinam 
essentiam. 

2.  Praeterea,  illud  quod  est  maxime  visi¬ 
bile,  fit  minus  visibile  nobis  propter  defec¬ 
tum  nostri  visus  vel  corporalis,  vel  intellec¬ 
tualis.  Sed  intellectus  angeli  non  patitur 
aliquem  defectum.  Cum  ergo  Deus  secun¬ 
dum  se  sit  maxime  intelligibilis,  videtur 
quod  angelo3  sit  maxime  intelligibilis.  Si 
igitur  alia  intelligibilia  per  sua  naturalia  in- 
telligere  potest,  multo  magis  Deum. 

3.  Praeterea,  sensus  corporeus  non  potest 
elevari  ad  kitelligendum  substantiam  incor- 

manifestissime  subtiliores  sunt  in  hoc  puncto  quam 
Scholastici  subtilitatis  tam  incusati?  Contra  quos 
sit  :  visio  Dei  est  intellectiva,  et,  sicut  omnis  visio, 
vitalis  est  procedens  ab  intrinseco  se  movente  :  hoc 
fatentur  omnes  catholici,  etiam  Valentia,  Arriaga 
et  Cannelitse ;  atqui  oculus  corporeus  non  est  in¬ 
trinsece  intellectivus;  ergo  visio  Dei  qute  est 
intellectiva  juxta  catholicos  omnes,  etiam  juxta 
Valentia,  Arriaga  et  Carmelitas,  ab  oculo  corporeo, 
quantumcumque  corporeus  oculus  sit  elevatus/ 
procedere  non  potest  tanquam  ab  intrinseco  se 
movente ;  ergo  ab  oculo  corporeo  quantumcumque 
elevato  procedere  non  potest  vitaliter;  ergo  ab 
oculo  corporeo  quantumcumque  elevato  procedere 
non  potest.  —  Quod  enim  non  est  intellectivum  in 
actu  primo,  non  potest  esse  intellectivum  in  actu 
secundo;  atqui  oculus  corporeus  non  est  intellec¬ 
tivus  in  actu  primo;  ergo  non  potest  fieri  intellec¬ 
tivus  in  actu  secundo.  —  Si  non  implicaret  visionem 
Dei  immaterialem  a  potentia  materiali  quantumvis 
elevata  vitaliter  elici,  brutum  ocuiis  suis  Deum  vi¬ 
dere  posset,  sicque  effici  supernaturaiiter  beatum 
Nil  vel  idem  ad  haec  reponi  potest. 

porcam,  quia  est  supra  ejus  naturam.  Si 
igitur  videro  Deum  per  essentiam  sit  supra 
naturam  cujuslibet  intellectus  creati,  videtur 
quod  nullus  intellectus  creatus  ad  videndum 
Dei  essentiam  pertingere  possit;  quod  est 
erroneum,  ut  ex  supradictis  patet,  videtur 
ergo  quod  intellectui  creato  sit  naturale  di¬ 
vinam  essentiam  videre. 

Sed  contra  est  quod  dicitur  Rom.,  vi,  25: 
Gratia  Dei  vita  aeterna.  Sed  vita  aeterna 
consistit  in  visione  divinae  essentiae,  secun¬ 
dum  illud  Joan.,  xvn,  3 :  Ileec  est  vita  aeterna, 
ut  cognoscant  te  solum  verum  Deum*,  ctc. 
Ergo  videre  Dei  essentiam  convenit  intel¬ 
lectui  creato  per  gratiam,  et  non  per  natu¬ 
ram. 

Piespondeo  dicendum,  quod  impossibile 
est  quod  aliquis  intellectus  creatus  per  sua 
naturalia  essentiam  Dei  videat.  Cognitio 
enim  contingit  secundum  quod  cognitum 
est  in  cognoscente.  Cognitum  autem  est  in 
cognoscente  secundum  modum  cognoscen¬ 
tis.  Unde  cujuslibet  cognoscentis  cognitio 
est  secundum  modum  suae  naturae.  Si  igitur 
modus  essendi  alicujus  rei  cognitae  excedat 
modum  naturae  cognoscentis,  oportet  quod 
cognitio  illius  rei  sit  supra  naturam  illius 
cognoscentis.  Est %  autem  multiplex  modus 
essendi  rerum.  Quasdam  enim  sunt  quorum 
natura  non  liabet  esse  nisi  in  hac  materia 
individuali ;  et  hujusmodi  sunt  omnia  cor¬ 
poralia.  Quaedam  vero  sunt  quorum  naturae 
sunt  per  se  subsistentes,  non  in  materia  ali¬ 
qua,  quae  tamen  non  sunt  suum  esse,  sed 
sunt  esse  habentes.  Et  hujusmodi  sunt  sub¬ 
stantiae  incorporeae,  quas  angelos  dicimus. 
:Solius  autem  Dei  proprius  modus  essendi 
est  ut  sit  suum  esse  subsistens.  Ea  igitur 
quae  non  habent  esse  nisi  in  materia  indi¬ 
viduali  cognoscere  est  nobis  connaturale, 
eo  quod  anima  nostra,  per  quam  cognosci¬ 
mus,  est  forma  alicujus  materiae.  Quae  ta¬ 
men  habet  duas  virtutes  cognoscitivas ; 
unam,  quae  est  actus  alicujus  corporei  or¬ 
gani,  et  huic  connaturale  est  cognoscere  res 
secundum  quod  sunt  in  materia  individuali, 
unde  sensus  non  cognoscit  nisi  singularia. 
Alia  vero  virtus  cognoscitiva  ejus  est  intel¬ 
lectus,  qui  non  est  actus  alicujus  organi 
corporalis.  Unde  per  intellectum  connaturale 
est  nobis  cognoscere  naturas  quae  quidem 
non  habent  esse  nisi  in  materia  individuali ; 

1  Al.  :  «  divinam,  »  vel  naturalem, »  et  in  idem 
redit  in  quantum  essentia  Dei  per  <>  nullam  »  sirni»- 


non  tamen  secundum  quod  sunt  in  materia 
individuali,  sed  secundum  quod  abstrahun¬ 
tur  ab  ea  per  considerationem  intellectus ; 
unde  secundum  intellectum  possumus  co¬ 
gnoscere  hujusmodi  res  in  universali,  quod 
est  supra  facultatem  sensus.  Intellectui  au¬ 
tem  angelico  connaturale  est  cognoscere  na¬ 
turas  non  in  materia  existentes;  quod  est 
supra  naturalem  facultatem  intellectus  ani¬ 
mas  secundum  statum  praesentis  vitae,  quo 
corpori  unitur.  Relinquitur  ergo  quod  co¬ 
gnoscere  ipsum  esse  subsistens  sit  connatu¬ 
rale  soli  intellectui  divino,  et  quod  sit  supra 
facultatem  naturalem  cujuslibet  intellectus 
creati  :  quia  nulla  creatura  est  suum  esse, 
sed  habet  esse  participatum.  Non  igitur  po¬ 
test  intellectus  creatus  Deum  per  essentiam 
videre,  nisi  in  quantum  Deus  per  suam  gra¬ 
tiam  se  intellectui  creato  conjungit  ut  intel- 
ligibile  ab  ipso. 

Ad  primum  ergo  dicendum,  quod  iste 
modus  cognoscendi  Deum  est  angelo  conna- 
turalis,  ut  scilicet  cognoscat  eum  per  simili¬ 
tudinem  ejus  in  ipso  angelo  refulgentem. 
Sed  cognoscere  Deum  per  aliquam  similitu¬ 
dinem1  creatam  non  est  cognoscere  essen¬ 
tiam  Dei,  ut  supra  ostensum  est.  Unde  non 
sequitur  quod  angelus  per  sua  naturalia 
possit  cognoscere  essentiam  Dei. 

Ad  secundum  dicendum,  quod  intellectus 
angeli  non  habet  defectum,  si  defectus  acci¬ 
piatur  privative,  ut  scilicet  careat  eo  quod 
habere  debet.  Si  vero  accipiatur  negative, 
sic  quaelibet  creatura  invenitur  deficiens, 
Deo  comparata2;  unde  non  habet  illam  ex¬ 
cellentiam  quae  invenitur  in  Deo. 

Ad  tertium  dicendum,  quod  visus,  quia 
omnino  materialis  est,  nullo  modo  elevari 
potest  ad  aliquid  immateriale.  Sed  intellec¬ 
tus  noster,  vel  angelicus,  quia  secundum 
naturam  a  materia  aliqualiter  elevatus  est, 
potest  ultra  suam  naturam  per  gratiam  ad 
aliquid  altius  elevari.  Et  hujus  signum  est, 
quod  visus  nullo  modo  potest  in  abstractione 
cognoscere  id  quod  in  concretione  cognoscit ; 
nullo  enim  modo  potest  percipere  naturam 
nisi  ut  hanc ;  sed  intellectus  noster  potest  in 
abstractione  considerare  quod  in  concretione 
cognoscit.  Etsi  enim  cognoscat  res  habentes 
formam  in  materia,  tamen  resolvit  compo¬ 
situm  in  utrumque,  et  considerat  ipsam 
formam  per  se.  Et  similiter  intellectus  an- 

litudinem  ipsius,  sed  per  seipsam  cognoscibilis  est. 

a  Al. :  «  dum  non  liabet.  » 

elevatur  ad  aliquid  quod  excedit  suam  natu¬ 
ram,  oportet  quod  disponatur  aliqua  dispo¬ 
sitione  ad  talem  formam1.  Cum  igitur  virtus 
naturalis  intellectus  creati  non  sufficiat  ad 
Dei  essentiam  videndam,  ut  ostensum  est, 
oportet  quod  ex  divina  gratia  superaccres- 
catei  virtus  intelligendi.  Et  hoc  augmentum 
virtutis  intellectivae  illuminationem  intellec¬ 
tus  vocamus,  sicut  et  ipsum  intelligibile  vo¬ 
catur  lucens2,  vel  lux.  Et  istud  est  lumen 
de  quo  dicitur  Apoc.,  xxi,  23,  quod  claritas 
Dei  illuminabit*  eam ,  scilicet  societatem  * iilumi . 
beatorum  Deum  videntium.  Et  secundum  nuv‘l- 
hoc  lumen  efficiuntur  deiformes,  id  est,  Deo 
similes,  secundum  illud  I  Joan.,  m,  2  :  Cum 
apparuerit,  similes  ei  erimus,  et*  viclebi -  *  Quo- 

mus  eum  sicuti  est.  nium. 

Ad  primum  ergo  dicendum,  quod  lumen 
creatum  est  necessarium  ad  videndum  Dei 
essentiam  non  quod  per  hoc  lumen  Dei  es¬ 
sentia  intelligibilis  fiat,  quae  secundum  so 
intolli gibilis  est,  sed  ad  hoc  quod  intellec¬ 
tus  fiat  potens  ad  intelligendum,  per  modum 
quo  potentia  fit  poteniior  ad  operandum 
per  habitum.  Sicut  etiam  et  lumen  corporale 
necessarium  est  in  visu  exteriori,  in  quan¬ 
tum  facit  medium  transparens  in  actu,  ut 
possit  moveri  a  colore. 

Ad  secundum  dicendum,  quod  lumen  is¬ 
tud  non  requiritur  ad  videndum  Dei  essen¬ 
tiam  quasi  similitudo  in  qua  Deus  videatur, 
sed  quasi  perfectio  quaedam  intellectus  con¬ 
fortans  ipsum  ad  videndum  Deum.  Et  ideo 
potest  dici,  quod  non  est  medium  in  quo 
Deus  videatur,  sed  sub  quo  videtur ;  et  hoc 
non  tollit  immediatam  visionem  Dei. 

Ad  tertium  dicendum,  quod  dispositio  ad 
formam  ignis  non  potest  esse  naturalis,  nisi 
habenti  formam  ignis.  Unde  lumen  gloriae 
non  fotest  esse  naturale  creaturae,  nisi 
creatura  esset  naturae  divinae ;  quod  est  im¬ 
possibile.  Per  hoc  enim  lumen  fit  creatura 
rationalis  deiformis,  ut  dictum  est. 

Conclusio.  —  Cum  essentia  divina  naturam 
cujusque  creati  intellectus  excedat,  indiget  creatus 
intellectus  ad  Deum  intuendum  aliquo  creato 
lumine  (a). 


geli,  licet  connaturale  sit  ei  cognoscere  esse 
concretum  in  aliqua  natura,  tamen  potest 
ipsum  esse  secernere  per  intellectum,  dum 
cognoscit  quod  aliud  est  ipse,  et  aliud  est 
ejus  esse.  Et  ideo,  cum  intellectus  creatus 
per  suam  naturam  natus  sit  apprehendere 
formam  concretam  et  esse  concretum  in 
abstractione  per  modum  resolutionis  cujus- 
dam,  potest  per  gratiam  elevari  ut  cognoscat 
substantiam  separatam  subsistentem,  et  esse 
separatum  subsistens. 

Conclusio.  —  Cum  divina  essentia  sit  supra  con¬ 
ditionem  cuj.uscum.que  creati  intellectus ,  non 
potest  intellectus  creatus  per  sua  naturalia  ipsam 
■cognoscere ,  sed  tantum  per  gratiam. 

ARTICULUS  Y. 

Utrum  intellectus  creatus  aci  videndum  Dei 

essentiam  aliquo  creato  lumine  indigeat. 

Ad  quintum  sic  proceditur.  1.  Videtur 
quod  intellectus  creatus  ad  videndum  essen¬ 
tiam  Dei  aliquo  lumine  creato  non  indigeat, 
illud  enim  quod  est  per  se  lucidum  in  rebus 
sensibilibus,  alio  lumine  non  indiget,  ut  vi¬ 
deatur.  Ergo  nec  in  intelligibilibus.  Sed 
Deus  est  lux  intelligibilis.  Ergo  non  videtur 
per  aliquod  lumen  creatum. 

2.  Praeterea,  cum  Deus  videtur  per  me¬ 
dium,  non  videtur  per  suam  essentiam.  Sed 
cum  videtur  per  aliquod  lumen  creatum, 
videtur  per  medium.  Ergo  non  videtur  per 
suam  essentiam. 

3.  Praeterea,  illud  quod  est  creatum,  nihil 
prohibet  alicui  creaturae  esse  naturale.  Si 
ergo  per  aliquod  lumen  creatum  Dei  essentia 
videtur,  poterit  illud  lumen  esse  naturale 
alicui  creaturae ;  et  ita  illa  creatura  non  in¬ 
digebit  aliquo  alio  lumine  ad  videndum 
Deum ;  quod  est  impossibile.  Non  est  ergo 
necessarium  quod  omnis  creatura  ad  viden¬ 
dum  Dei  essentiam,  lumen  superadditum 
requirat. 

Sed  contra  est  quod  dicitur  in  psalm.  xxxv, 
40  :  In  lumine  tuo  videbimus  lumen. 

Respondeo  dicendum,  quod  omne  quod 

1 1n  codicibus  deest : «  Sicut  si  aer  debeat  accipere 
formam  ignis,  oportet  quod  disponatur  aliqua  dispo¬ 
sitione  ad  talem  formam.  Cum  autemaliquis  intellec¬ 
tus  creatus  videt  Deum  per  essentiam,  ipsa  essentia 
Dei  fit  forma  intelligibilis  intellectus.  Unde  oportet 
quod  aliqua  dispositio  supernaturalis  ei  superadda¬ 
tur  ad  hoc  quod  elevetur  in  tantam  sublimitatem.  » 

»  «  In  Parm. :  «  Lumen,  vel  lux. »  Sed  «  lumen  » 


a  «  luce  »  vel  a  «  lucenti  »  procedit. 

(a)  Pelagius,  Eunomius  et  eorum  asseclae  docue¬ 
runt  hominem  solis  naturae  viribus  aeternam  assequi 
beatitudinem  et  salutem.  Eunomius,  Aetius,  et  ab 
bis  dicti  Anomsei  quarto  saeculo,  non  solum  Dei 
visionem,  sed  etiam  Dei  comprehensionem  solis 
naturae  tribuebant  viribus;  porro  comprehensio  Dei 
est  intellectio  Dei  infinita  prout  absolute  et  omni- 

ARTICULUS  VI. 

Utrum  ■videntium  essentiam  Dei  unus  alio 
perfectius  videat. 

Ad  sextum  sic  proceditur.  1 .  Videtur  quod 
videntium  essentiam  Dei  unus  alio  perfec- 

mode  in  solo  Deo  est.  Vasquez  Eunomium  sic  de¬ 
sipuisse  non  arbitratur.  Quaero  utrum  sapienter 
haereticorum  sapientia  supponenda  sil. 

Beguardi  et  Beguinae,  a  concilio  Viennensi,  sub 
Clemente  V,  anno  1311,  damnati,  lianc  asserebant 
propositionem  :  Quaelibet  intellectualis  natura  in 
seipsa  naturaliter  est  beata,  et  anima  non  indiget 
lumine  gloriae  ipsam  elevante  ad  videndum  Deum 
et  eo  beate  fruendum. 

Durandus  a  Sancto  Portiano,  dominicanus,  Mo¬ 
lina,  jesuita  hispanus  famosissimus,  et  plures  alii 
contendunt  Deum  de  potentia  sua  absoluta  creare 
posse  intellectum  quemdam  qui  naturaliter  essen¬ 
tiam  Dei  videat  aut  videre  possit.  —  Nota  potentiam 
Dei  absolutam  esse  vim  agendi  divinam  in  se  con¬ 
sideratam  ,  abstrahendo  ab  ordine  prmscripto  a 
voluntate  divina;  unde  hac  potentia  Deus  non  uti¬ 
tur.  Utilis  est  nihilominus  controversia  illa  ad 
rectam  doctrinae  de  visione  beatifica  intelligentiam. 

Noli  oblivisci  visionem  qualemcumque  esse  ac¬ 
tionem  quamdam  vitalem,  id  est  ab  intrinseco  se 
movente  procedentem.  Ut  igitur  visio  beatifica  Dei 
esset  qualicumque  creaturae  naturalis,  oporteret  ut 
naturaliter  procederet  in  hac  creatura  ab  intrinseco 
se  movente ;  aliter  non  esset  vitalis,  nec  conse¬ 
quenter  visio. 

Porro  Suarez  affirmat  in  omni  creatura  potentiam 
esse  obedi  enti  alem,  activam  immediate  quorum¬ 
cumque  superna turalium  effectuum,  mediante  solo 
concursu  Dei  supernaturali  extrinseco.  Haec  po¬ 
tentia  obedientialis,  sic  immediate  activa,  defini¬ 
tur  :  Creaturae  entitas  ita  subjecta  Deo  ut  realiter 
active  possit  ei  cooperari  in  operationibus  super- 
naturalibus. 

Si  de  facto  existeret  vel  existere  posset  in  crea¬ 
turis  haec  potentia  obedientialis  activa  qua  ab  in¬ 
trinseco  se  movente  creaturae  agerent,  tunc  Deus 
sese  objiciendo  tali  potentiae  concursus  supernatu- 
ralis  locum  teneret,  et  consequenter  visio  beatifica 
per  naturalem  potentiam  efficeretur.  Ast  potentia 
obedientialis  activa  contradictionem  implicat.  Esset 
enim  naturalis  et  supernaturalis,  —  naturalis,  siqui¬ 
dem  naturam  ut  proprietas  ipsius  sequeretur,  — 
supernaturalis,  siquidem  ad  effectus  supernaturales 
immediate  ordinaretur ;  nullus  autem  effectus  ma¬ 
jor  est  sua  causa.  Hujusmodi  potentia  totum  des¬ 
trueret  ordinem  grati®.  Et  ideo  D.  Thomas,  cum 
cmteris  primae  notae  theologis,  nullam  aliam  in 
creaturis  potentiam  obedientialem  admittit  nisi 
passivam,  quatenus  scilicet  creaturae  habent  a  na¬ 
tura  apfitudinem  quamdam  ad  recipiendas  intrin¬ 
sece  formas  quibus  ad  offectus  supernaturales 
eleventur.  Quod  si,  cum  nonnullis,  posse  creari 
credas  substantiam  aliquam  supernaturalem,  id  est 
substantiam  quae  per  essentiam  suam  divini  esse 
ordinis  dici  possit,  quae  divini  esse  modum  ipsum 


tius  non  videat.  Dicitur  enim  I  Joan.,  m, 

2  :  Videbimus  eum  sicuti  est.  Sed  ipse  uno 
modo  est.  Ergo  Uno  nlodo  videbitur  ab  om¬ 
nibus;  non  ergo  perfectius  et  minus  per¬ 
fecte. 

2.  Praeterea,  Augustinus  dicit,  lib.  LXXXIII 
Queest.,  qusest.  xxxn,  coi.  22,  t.  6,  quod 
«  unam  rem  non  potest  unus  alio  plus  intel- 

substantialem  assequatur,  quae,  sicut  Deus,  im¬ 
peccabilis  per  naturam  suam  ipsam  fiat,  quae  Dei 
visionem  haberet  beatificam  ex  quodam  debito 
naturali  sibi  proprio  et  innato,  ita  ut  ipsimet  essen¬ 
tiam  suam  substrahere,  quando  Deus  ipse  vellet, 
non  posset,  nonne  si  tam  enormia  credas,  oppri¬ 
ment  te  ratio  humana  repugnans,  et  gloria  Dei 
incommutabilis? 

Beguardi  et  Beguinae,  de  quibus  supra,  existen- 
tiam  luminis  glori®  negarunt,  et  propter  hoc  in 
concilio  Viennensi  damnati  sunt.  Quibus  immerito 
annumeratus  est  Scotus  dicens  :  Lumen  gloriae  ad 
visionem  non  videtur  mihi  necessarium,  IV,  d.  xlix, 
q.  11.  Scotus  hic  non  loquitur  de  necessitate  ordi¬ 
naria  quam  admittit,  sed  de  necessitate  absoluta. 
Alii  ejusdem  textus  similes  sensu  orthodoxo  intel- 
ligendi  sunt. 

Porro  concilium  viennense  quid  sit  lumen  glo¬ 
riae  non  definivit.  Unde  plurimae  sunt  theologorum 
opiniones,  quas  esse  recensendas  judicamus  : 

1°  Est  ipse  Deus ; 

2°  Est  visio  beatifica ; 

3°  Est  species  impressa ; 

4°  Est  habitus  charitatis ; 

5°  Est  concursus  Dei  actualis ; 

6°  Est  juxta  Capreolum,  Sotum,  et  quosdam  alios 
qualitas  per  modum  potentiae  completae  visionem 
totaliter  eliciens;  potentiae  completae  exemplum, 
intellectus  datur; 

7°  Est  juxta  Scholasticos  et  theologos  commu¬ 
nius  qui  florebant  tempore  concilii  Viennensis 
quod  hac  appellatione  Lumen  gloriae  utitur,  qua¬ 
litas  permanens,  seu  habitus  infusus  permanenter 
inhaerens  intellectui,  ipsum  elevans  et  perficiens  ad 
videndum  Deum.  Opinio  illa  ultima  conformior 
est  textui  et  menti  D.  Thomaj  et  Scoti. 

Sit  ergo  conclusio  nostra  : 

Lumen  gloriae  non  est  ipse  Deus.  Non  enim  Be¬ 
guardi,  a  concilio  viennensi  damnati,  Deum  ipsum 
in  visione  beatifica  intervenire  negabant  ; 

Nec  est  visio  beatifica;  nam  concilium  lumen  ad 
videndum  requirit :  ergo  lumen  a  visione  distinguit; 

Nec  est  habitus  charitatis,  quia  habitus  ille  non 
in  intellectu  qui  videt,  sed  in  voluntate  datur ; 

Nec  est  concursus  Dei  actualis,  etiam  praevius; 
supponit  etenim  talis  concursus  potentiam  visivam 
visioni  proportionatam  esse,  ita  ut  si  potentia  visiva 
esset  improportionata  ,•  illam  concursus  omnino 
eamdem  relinqueret ; 

Nec  est  qualitas  per  modum  potentiae  complet® 
visionem  totaliter  eliciens,  quia  intellectus  creatus 
ipse  est  qui  visionem  elicit ; 

Est  igitur  qualitas  permanens  inli®rens  intellec¬ 
tui  ipsum  ad  videndum  Deum  elevans. 

Juxta  Scotistas  lumen  glori®  necessarium  est  da 
facto,  non  tamen  absolute,  et  juxta  quosdam  TiiO- 

A  slella 
differt. 


QILEST.  XII,  AUT.  VI. 


ligcro1.  »  Sed  omnes  videntes  Deum  per 
essentiam  intelligunt  Dei  essentiam;  intel¬ 
lectu  enim  videtur  Deus,  non  sensu,  ut  su¬ 
pra  habitum  est.  Ergo  videntium  divinam 
essentiam  unus  alio  non  clarius  videt. 

3.  Praeterea,  quod  aliquid2  altero  perfec¬ 
tius  videatur,  ex  duobus  contingere  potest, 
vel  ex  parte  objecti  visibilis,  vel  ex  parte 
potentiae  visivae  videntis.  Ex  parte  autem 
objecti,  per  hoc  quod  objectum  perfectius  in 
vidente  recipitur,  scilicet  secundum  perfec¬ 
tiorem  similitudinem,  quod  in  proposito  lo¬ 
cum  non  habet ;  Deus  enim  non  per  aliquam 
similitudinem,  sed  per  ejus  essentiam  prae¬ 
sens  est  intellectui  essentiam  ejus  videnti. 
Relinquitur  ergo  quod  si  unus  alio  perfec¬ 
tius  eum  videat,  hoc  sit  per  differentiam 
potentiae  intellectivae;  et  ita  sequitur  quod 
cujus  potentia  intellectiva  naturaliter  est  su¬ 
blimior,  clarius  eum  videat ;  quod  est  incon¬ 
veniens,  cum  hominibus  promittatur  in  bca- 
titudine  aequalitas  angelorum. 

Sed  contra  est  quod  vita  aeterna  in  visione 
Dei  consistit,  secundum  illud  Joan.,  xvn,  3  : 
Ilaec  est  vita  aeterna  ut  cognoscant  te  solum 
Deum ,  etc.  Ergo  si  omnes  aequaliter  Dei  es¬ 
sentiam  vident  in  vita  aeterna,  omnes  erunt 
aequales;  cujus  contrarium  dicit  Apostolus 
1  Cor.,  xv,  41  :  Stella  differt  a  stella *  in 
claritate. 

Respondeo  dicendum,  quod  videntium 
Deum  per  essentiam  unus  alio  perfectius 
eum  videbit.  Quod  quidem  non  erit  per  ali¬ 
quam  Dei  similitudinem  perfectiorem  in  uno 
quam  in  alio,  cum  illa  visio  non  sit  futura 
per  aliquam  similitudinem,  ut  ostensum  est; 
sed  hoc  erit  per  hoc  quod  intellectus  unius 
habebit  majorem  virtutem  seu  facultatem 
ad  videndum  Deum,  quam  alterius.  Facultas 
autem  videndi  Deum  non  competit  intellec- 

mistas,  Sylvium,  Serra,  Billuart,  ab  aliquo  super- 
naturali  auxilio  vices  ejus  gerente  suppleri  posset. 

Observa  diligenter  quod  jam  antea  diximus  :  sci¬ 
licet  visionem  esse  actum  vitalem ;  unde  prorsus 
abnuenda  est  communi  doctrinae  contraria  opinio 
Nominalium  qui  volunt  visionem  illam  a  solo  Deo 
produci,  intellectu  beati  mere  passive  se  habente; 
abnuenda  pariter  opinio  supra  memorata  Soti , 
Capreoli  et  quorumdam,  concursum  effectivum 
intellectus  in  visione  beatifica  omittentium.  Etenim 
absque  hoc  concursu  visio  non  esset  actio  vitalis. 
Observa  praeterea  contra  Vasquez  et  nonnullos 
alios,  intellectum  non  concurrere  ut  causa  tantum 
instrumentalis  quae  ab  extrinseco  movetur,  ut  pa¬ 
tet  in  calamo  et  in  omnibus  instrumentis,  sed  ut 
causa  principalis,  sicque  vitalis.  Concordant  in 
hoc  Thomistae  pariter  et  Scotistae.  —  Non  praeter¬ 


lui  creato  secundum  suam  naturam,  sed  per 
lumen  glorice,  quod  intellectum  in  quadam 
deiformitate  constituit,  ut  ex  superioribus 
patet. 

Unde  intellectus  plus  participans  de  lumine 
gloriae  perfectius  Deum  videbit.  Plus  autem 
participat  de  lumine  gloriae  qui  plus  habet 
de  charitate;  quia  ubi  est  major  charitas, 
majus  est  desiderium;  et  desiderium  quo¬ 
dammodo  facit  desiderantem  aptum  et  para¬ 
tum  ad  susceptionem  desiderati.  Unde  qui 
plus  habebit  do  charitate,  perfectius  Deum 
videbit,  et  beatior  erit. 

Ad  primum  ergo  dicendum,  quod  cum 
dicitur  :  Videbimus  eum  sicuti  est;  hoc  ad¬ 
verbium  sicut  i  determinat  modum  visionis 
ex  parte  rei  visae,  ut  sit  sensus  :  videbimus 
eum  ita  esse  sicuti  est,  quia  ipsum  esse  ejus 
videbimus,  quod  est  ejus  essentia.  Non  au¬ 
tem  determinat  modum  visionis  ex  parte 
videntis,  ut  sit  sensus,  quod  ita  erit  perfectus 
modus  videndi,  sicut  est  in  Deo  perfectus 
modus  essendi. 

Et  per  hoc  etiam  patet  solutio  ad  secun¬ 
dum.  Cum  enim  dicitur  quod  rem  unam 
unus  alio  non  magis  intclligit,  hoc  habet 
veritatem,  si  referatur  ad  modum  rei  intel¬ 
lectae  ;  quia  quicumque  intelligit  esse  aliter 
quam  sit,  non  vere  intelligit  :  non  autem  si 
referatur  ad  modum  intelligendi  :  quia  in- 
tolligere  unius  est  perfectius  quam  intelli- 
gere  alterius. 

Ad  tertium  dicendum,  quod  diversitas 
videndi  non  erit  ex  parte  objecti  quia  idem 
objectum  omnibus  praesentabitur,  scilicet 
Dei  essentia  :  nec  ex  diversa  participatione 
objecti  per  differentes  similitudines;  sed  erit 
per  diversam  facultatem  intellectus,  non 
quidem  naturalem,  sed  gloriosam,  ut  dictum 
est. 

mittendam  puto  opinionem  Thomassini  dicentis 
lumen  gloriae  nihil  aliud  esse  quam  ipsa  Spiritus 
sancti  hypostasis  beatorum  mentem  intime  col¬ 
lustrans;  heee  opinio  refellenda  est  eodem  modo 
quo  refellitur  opinio  Petavii  et  aliorum  asserentium 
lumen  gloriae  esse  Deum  ipsum  animae  beatae 
conjunctum ;  si  res  ita  se  haberet,  cur  viennense 
concilium  praeter  Deum  qui  pro  omnibus  catholicis 
objectum  est  visionis  beatificae  lumen  quoddam 
gloriae  exegisset?  Caeterum,  si  Petavio  credas,  lu¬ 
men  gloriae  juxta  veterum  doctrinam  potius  ad  rem 
visioni  objectam  quam  ad  efficientem  visionis  po¬ 
tentiam  referri  deberet.  Nihil  de  quidditate  luminis 
gloriae  definitum  est. 

1  «  Nec  eam  posse  alium  alio  plus  intelligere.  » 

1  AI.  :  «  aliquis...  videat.  » 

Conclusio.  —  Cum  videntium  divinam  essentiam 
unus  alio  majori  gloriae  lumine  illustretur,  per¬ 
fectius  etiam  unus  alio  ipsam  videbit  (a). 

ARTICULUS  VII. 

Utrum  videntes  Deum  per%  essentiam,  ipsum 
comprehendant. 

Ad  septimum  sic  proceditur.  4.  Videtur 
quod  videntes  Deum  per  essentiam,  ipsum 
comprehendant.  Dicit  enim  Apostolus,  Pliil . , 
ni,  12  :  Sequor  autem ,  si  quo  modo  com¬ 
prehendam.  Non  autem  frustra  sequebatur; 
dicit  enim  ipse,  I  Cor.,  ix,  26  :  Sic  curro , 
non  quasi  in  incertum.  Ergo  ipse  compre¬ 
hendit,  et  eadem  ratione  alii,  quos  ad  hoc 
invitat  dicens,  I  Cor.,  ix,  2i  :  Sic  currite, 
ut  comprehendatis. 

2.  Praeterea,  ut  dicit  Augustinus,  in  lib. 
De  videndo  Deum,  ad  Paulin.,  epist.  cxlvii, 
coi.  606,  t.  2  :  «  Illud  comprehenditur  quod 
ita  totum  videtur,  ut  nihil  ejus  lateat  viden¬ 
tem  l.  »  Sed  si  Deus  per  essentiam  videtur, 
totus  videtur,  et  nihil  ejus  latet  videntem, 
cum  Deus  sit  simplex.  Ergo  a  quocumque 
videtur  per  essentiam,  comprehenditur. 

3.  Si  dicatur  quod  videtur  totus,  sed  non 
totaliter ;  contra  :  «  totaliter,  »  vel  dicit  mo¬ 
dum  videntis,  vel  modum  rei  visce.  Sed  ille 
qui  videt  Deum  per  essentiam,  videt  eum  to¬ 
taliter,  si  significetur  modus  rei  visa?,  quia 
videt  eum  sicuti  est,  ut  dictum  est,  similiter 
videt  eum  totaliter,  si  significetur  modus 
videntis,  quia  tota  virtute  sua  intellectus  Dei 
essentiam  videbit.  Quilibet  ergo  videns  Deum 
per  essentiam,  totaliter  eum  videbit;  ergo 
eum  comprehendet. 

Sed  contra  est  quod  dicitur  Jerem.,  xxxii, 
18  :  Fortissime,  magne  et  potens,  Dominus 
exercituum  nomen  tibi.  Magnus  consilio,  et 
incomprehensibilis  cogitatu.  Ergo  compre¬ 
hendi  non  potest. 

Respondeo  dicendum,  quod  comprehen¬ 
dere  Deum  impossibile  est  cuicumque  intel- 
■Hetui  creato;  attingere  vero  mente  Deum 

1  «  Totum  autem  comprehenditur  videndo,  quod 
ita  videtur  ut  nihil  ejus  lateat  videntem.  » 

(a)  Omnes  visiones  beatificae,  sive  angelicae,  sive 
humanae,  ejusdem  sunt  speciei ;  alias  visio  beati¬ 
fica  quam  habet  Christus  in  quantum  est  homo 
visioni  beatifica;  quam  habet  angelorum  minimus 
inferior  esset.  Sunt  tamen  in  eadem  specie  inae¬ 
quales  visiones  beatificae,  quidquid  e  contra  dixe¬ 
rint  et  Jovinianus  et  Lutherus.  Volebat  enim  cum 
Stoicis  Jovinianus  hominum  et  peccata  et  merita 
aequalia  esse ;  Lutherus  autem  omnes  homines 


qualitercumque  magna  est  beatitudo,  ut 
dicit  Augustinus,  serm.  cxvii  De  verb.  Do¬ 
mini,  cap.  iit,  coi.  663,  t.  5. 

Ad  cujus  evidentiam  sciendum  est  quod 
illud  comprehendi  dicitur  quod  perfecte  co¬ 
gnoscitur  :  perfecte  autem  cognoscitur , 
quod  tantum  cognoscitur,  quantum  est  co¬ 
gnoscibile.  Undo  si  id  quod  est  cognoscibile 
per  scientiam  demonstrativam,  opinione  te¬ 
neatur  ex  aliqua  ratione  probabili  concepta, 
non  comprehenditur  :  puta,  si  hoc  quod  est 
triangulum  habere  tres  angulos  aequales 
duobus  rectis,  aliquis  accipiat  per  demons¬ 
trationem,  comprehendit  illud ;  si  vero  ali¬ 
quis  ejus  opinionem  accipiat  probabiliter 
per  hoc  quod  a  sapientibus  vel  pluribus  ita 
dicitur,  non  comprehendit  ipsum,  quia  non 
pertingit  ad  ilium  perfectum  modum  cogni¬ 
tionis  quo  cognoscibilis  est.  Nullus  autem 
intellectus  creatus  pertingere  potest  ad  illum 
perfectum  modum  cognitionis  divinae  essen¬ 
tiae,  quo  cognoscibilis  est;  quod  sic  patet. 
Unumquodque  enim  sic  cognoscibile  est, 
secundum  quod  est  ens  actu.  Deus  igitur, 
cujus  esse  est  infinitum,  ut  supra  ostensum 
est,  infinite  cognoscibilis  est.  Nullus  autem 
intellectus  creatus  potest  Deum  infinite  co¬ 
gnoscere.  In  tantum  enim  intellectus  crea¬ 
tus  divinam  essentiam  perfectius  vel  minus 
perfecte  cognoscit,  in  quantum  majori  vel 
minori  lumine  gloriae  perfunditur.  Cum  igi¬ 
tur  lumen  gloriae  creatum  in  quocumque 
intellectu  creato  receptum  non  possit  esse 
infinitum,  impossibile  est  quod  aliquis  in¬ 
tellectus  creatus  Deum  infinite  cognoscat. 
Unde  impossibile  est  quod  Deum  compre¬ 
hendat. 

Ad  primum  ergo  dicendum,  quod  com¬ 
prehensio  dicitur  dupliciter  :  uno  modo 
stricte  et  proprie,  secundum  quod  aliquid 
includitur  in  comprehendente  :  et  sic  nullo 
modo  Deus  comprehenditur  nec  intellectu, 
nec  aliquo  alio ;  quia  cum  sit  infinitus,  nullo 
finito  includi  potest,  ut  aliquid  finitum  eum 
infinite  capiat,  sicut  ipse  infinitus  est ;  et  sic 

aequaliter  esse  beatos  contendebat ,  quia  per  justi¬ 
tiam  Christi  omnibus  aequalem  justificantur. 

Unde  vero  proveniat  beatificae  visionis  inaequa¬ 
litas?  Moraliter  ex  inaequalitate  meritorum  juxta 
omnes,  et  physice  ex  imequalitate  luminis  glo¬ 
riae  et  etiam  intellectus  creati  juxta  Scotistas,  plu- 
resque  alios,  sed  juxta  Tliomistas  communius  ex 
inaequalitate  solius  luminis  gloriae.  Thomistie  suam, 
ex  D.  Thoma,  quamvis  hoc  negent  Scotistae,  de¬ 
promunt  sententiam.  Cajetanus  tamen,  egregius 
aliunde  Thomista ,  Scolistis  hic  adhserero  videtur. 

do  comprehensione  nunc  quaeritur.  Alio 
modo  comprehensio  largius  sumitur,  secun¬ 
dum  quod  comprehensio  insecutioni  oppo¬ 
nitur  :  qui  enim  attingit  aliquem,  quando 
jam  tenet  ipsum,  comprehendere  eum  dici¬ 
tur.  Et  sic  Deus  comprehenditur  a  beatis, 
secundum  illud  Cant.,  m,  4  :  Tenui  eum, 
nec  dimittam ;  et  sic  intelliguntur  auctori¬ 
tates  Apostoli  de  comprehensione;  et  hoc 
modo  comprehensio  est  una  de  tribus  doti¬ 
bus  animae,  quae  respondet  spei,  sicut  visio 
fidei,  et  fruitio  charitati.  Non  enim  apud 
nos  omne  quod  videtur,  jam  tenetur  vel  ha¬ 
betur;  quia  videntur  interdum  distantia, 
vel  quae  non  sunt  in  potestate  nostra.  Ne¬ 
que  iterum  omnibus  quae  habemus  fruimur, 
vel  quia  non  delectamur  in  eis,  vel  quia  non 
sunt  ultimus  finis  desiderii  nostri,  ut  desi¬ 
derium  nostrum  impleant  et  quietent.  Sed 
liaec  tria  habent  beati  in  Deo  :  quia  et  vident 
ipsum,  et  videndo  tenent  sibi  praesentem, 
in  potestate  habentes  semper  eum  videre,  et 
tenentes  ffuuntur,  sicut  ultimo  fme  deside¬ 
rium  implente. 

Ad  secundum  dicendum,  quod  non  prop¬ 
ter  hoc  Deus  incomprehensibilis  dicitur, 
quasi1  aliquid  ejus  sit  quod  videatur  et  ali¬ 
quid  quod  non  videatur ;  sed  quia  non  ita 
perfecte  videtur  sicut  visibilis  est;  sicut 
aliqua2  demonstrabilis  propositio  per  ali¬ 
quam  probabilem  rationem  cognoscitur , 
nec3  est  aliquid  ejus  quod  non  cognoscatur, 
nec  subjectum,  nec  praedicatum,  nec  com¬ 
positio  ;  sed  tota  non  ita  perfecte  cognosci¬ 
tur  sicut  cognoscibilis  est.  Unde  Augustinus 
definiendo  comprehensionem,  dicit  quod  to¬ 
tum  comprehenditur  videndo,  quod  ita  vi¬ 

1  Primum  hujus  positionis  membrum  deest  in 
editis. 

2  In  Parmensi  :  «  cum  aliqua.  » 

3  In  Parmensi  :  «  non.  » 

4  Ilie  P.  Nicolai  advertit  textum  S.  Augustini  ly 
«  circumspici  »  quidem,  non  vero  ly  «  vel  circum¬ 
scribi  »  in  editis  additum  habere.  Sed  nec  nostri 
codices  ly  «  vel  circumscribi  »  habent. 

5  «  Tamen  »  in  Parm.  deest. 

6  «  Quid  est  quod  ibi  nesciant,  ubi  scientem 
omnia  sciunt?  » 

(a)  Contra  Anomceos  et  alios.  Contra  etiam  Au¬ 
gustinum  de  Roma,  seu  de  Favaronibus,  Roma¬ 
num  ,  archiepiscopum  nazarenum  in  regno  neapo- 
litano,  asserentem  animam  Christi  tam  clare  et 
intensive  videre  Deum  quam  clare  et  intensive 
Deus  ipse  seipsum  videt. 

Vasquez  autem  erronee  contendit  textus  SS.  Pa¬ 
trum  adversus  affirmantes  essentice  divinae  com- 
prehensibilitatem  ab  intellectu  creato,  intelligendos 
esse  ac  realiter  esse  de  comprehensibiiitate  natu- 


detur,  ut  nihil  ejus  lateat  videntem;  aut 
cujus  fmes  circumspici4  possunt;  tunc  enim 
fines  alicujus  circumspiciuntur,  quando  ad 
finem  in  modo  cognoscendi  illam  rem  per¬ 
venitur. 

Ad  tertium  dicendum,  quod  totaliter  dicit 
modum  objecti,  non  quidem  ita  quod  totus 
modus  objecti  non  cadat  sub  cognitione,  sed 
quia  modus  objecti  non  est  modus  cognos¬ 
centis.  Qui  igitur  videt  Deum  per  essentiam, 
videt  hoc  in  eo,  quod  infinite  existit,  et  infi¬ 
nite  cognoscibilis  est ;  sed  tamen 5 6  hic  infi¬ 
nitus  modus  non  competit  ei,  ut  scilicet  ipse 
infinite  cognoscat;  sicut  aliquis  probabiliter 
scire  potest  aliquam  propositionem  esse  de¬ 
monstrabilem,  licet  ipse  eam  demonstrative 
non  cognoscat. 

Conclusio.  —  Cum  lumen  glorise ,  quo  perfusi 
divinam  intuentur  essentiam,  infinitum  non  sit, 
impossibile  est  quemquam  creatum  intellectum 
illam  comprehendere ,  et  ipsam  cognoscere  quan¬ 
tum  cognoscibilis  est  (a). 

ARTICULUS  VIII. 

Utrum  videntes  Deum  per  essentiam  omnia 
in  Deo  videant. 

Ad  octavum  sic  proceditur.  I.  Videtur 
quod  videntes  Deum  per  essentiam  omnia  in 
Deo  videant.  Dicit  enim  Gregorius,  Dial. , 
1.  IV,  c.  xxxni,  coi.  376,  t.  3  :  «  Quid  est 
quod  non  videant,  qui  videntem  omnia  vi¬ 
dent0?  »  Sed  Deus  est  videns  omnia.  Ergo 
qui  vident  Deum,  omnia  vident. 

2.  Praeterea,  quicumque  videt  speculum, 
videt  ea  quae  in  speculo  resplendent.  Sed 
omnia  quaecumque  fiunt  vel  fieri  possunt, 

rali,  non  de  supernaturali.  Juxta  doctrinam  Pa¬ 
trum  nec  etiam  supernaturaliter  Deus  qui  infinite 
cognoscibilis  est,  infinite  cognosci  potest.  Cieterum 
Petavio  et  Perrone  si  confidas,  aliam  ac  recentiores 
Scholastici  incomprehensibilitatis  notionem  Patres 
tradiderunt.  Illis  etenim  sufficiebat  ad  comprehen¬ 
sionem  plena  notitia  tum  substantiae  Dei ,  tum 
eorum  omnium  quae  eminenter  et  virtualiter  in  ea 
continentur,  ita  ut  nihil  rei  cognitae  lateat  cognos¬ 
centem.  Scholastici  vero  recentiores  ad  comprehen¬ 
sionem  exigunt  ut  nihil  in  Deo  sit  quod  non  penitus 
cognoscatur,  eo  scilicet  modo,  quod  tanta  sit  per¬ 
fectio  cognitionis  quanta  est  in  objecto  perfectio 
cognoscibilitatis.  Non  bene  video,  fateor,  quomodo 
quis  essentiam  Dei  omniaque  in  ea  eminenter  et 
virtualiter  contenta  sic  cognosceret  quod  nihil  rei 
cognitae  cognoscentem  lateret ,  quin  non  sit  in 
cognoscente  tanta  perfectio  cognitionis  quanta 'est 
in  objecto  perfectio  cognoscibilitatis.  Unde  pro  sub¬ 
tilitate  vana  et  inconsistenli  distinctionem  Petavii 
ac  Perrone  habeo,  salva  eorum  reverentia. 

in  Deo  resplendent  sicut  in  quodam  speculo ; 
ipso  enim  omnia  in  seipso  cognoscit.  Ergo 
quicumque  videt  Deum,  videt  omnia  qua? 
sunt  et  qum  fieri  possunt. 

3.  Praeterea,  qui  intelligit  id  quod  est  ma¬ 
jus,  potest  intclligere  minima,  ut  dicitur 
III  De  anima,  cap.  iv,  text.  7.  Sed  omnia 
quae  Deus  facit  vel  facere  potest,  sunt  minus 
quam  ejus  essentia.  Ergo  quicumque  intel¬ 
ligit  Deum,  potest  intelligere  omnia  quae 
Deus  fecit,  vel  facere  potest. 

3.  Praeterea,  rationalis  creatura  naturali¬ 
ter  omnia  scire  desiderat.  Si  igitur  videndo 
Deum  non  omnia  sciat,  non  quietatur  ejus 
naturale  desiderium ;  et  ita  videndo  Deum 
non  erit  beata  :  quod  est  inconveniens.  Vi¬ 
dendo  igitur  Deum  omnia  scit. 

Sed  contra  est  quod  angeli  vident  Deum 
per  essentiam,  et  tamen  non  omnia  sciunt. 
«  Inferiores  enim  angeli  purgantur  a  supe¬ 
rioribus  a  nescientia  ‘,  »  ut  dicit  Dionysius, 
Cee /est.  lucrar.,  c.  vn,  §  3,  coi.  210,  t.  1. 
Ipsi  enim  nesciunt  futura  contingentia,  et 
cogitationes  cordium;  lioc  enim  solius  Dei 
est.  Non  ergo  quicumque  vident  Dei  essen¬ 
tiam,  vident  omnia. 

Respondeo  dicendum,  quod  intellectus 
creatus  videndo  divinam  essentiam  non  vi¬ 
det  in  ipsa  omnia  quae  facit  Deus,  vel  facere 
potest.  Manifestum  est  enim  quod  sic  aliqua 
videntur  in  Deo,  secundum  quod  sunt  in 
ipso.  Omnia  autem  alia  sunt  in  Deo  sicut 
effectus  sunt  virtute  in  sua  causa.  Sic  igitur 
videntur  alia  in  Deo  sicut  effectus  in  sua 
causa.  Sed  manifestum  est  quod  quanto  ali¬ 
qua  causa  perfectius  videtur,  tanto  plures 
ejus  effectum  in  ipsa  videri  possunt.  Qui 
enim  habet  intellectum  elevatum,  statim 
uno  principio  demonstrativo  proposito,  ex 
ipso  multarum  conclusionum  cognitionem 
accipit ;  quod  non  contingit  ei  qui  debilioris 
intellectus  est,  sed  oportet  quod  ei  singula 
explanentur.  Ille  igitur  intellectus  potest  in 
causa  cognoscere  omnes  causa?  effectus  et 
rationes  effectuum,  qui  causam  totaliter 
comprehendit.  Nullus  autem  intellectus  crea¬ 
tus  tota 'iter  Deum  comprehendere  potest,  ut 
ostensum  est.  Nullus  igitur  intellectus  crea¬ 
tus  videndo  Delira  potest  cognoscere  omnia 
qrse  Deus  facit,  vel  potest  facere;  hoc  enim 

1  3ic  nulla  translationum;  sed  a  D.  Thoma  sen¬ 
sus  abbreviate  et  propriis  verbis  exprimitur. 

2  Sic  in  cod.;  in  Parm.  quae  «  nondum  sunt.  »  Cur : 
«  nondum  sunt?  »  Nonne  objectio  esse  potest  de 
ontibus  quae  nec  sunt  nec  etiam  erunt,  quamvis  a 


esset  comprehendere  ejus  virtutem;  sed 
horum,  quae  Deus  facit,  vel  facere  potest, 
tanto  aliquis  intellecte  plura  cognoscit, 
quanto  perfectius  Deum  videt. 

Ad  primum  ergo  dicendum,  quod  Gre- 
gorius  loquitur  quantum  ad  sufficientiam 
objecti,  scilicet  Dei,  quod,  quantum  in  se 
est,  sufficienter  continet  omnia,  et  demons¬ 
trat;  non  tamen  sequitur  quod  unusquisque 
videns  ipsum  omnia  cognoscat,  quia  non 
perfecte  comprehendit  eum. 

Ad  secundum  dicendum ,  quod  videns 
speculum  non  est  necessarium  quod  omnia 
in  speculo  videat,  nisi  speculum  visu  suo 
comprehendat. 

Ad  tertium  dicendum,  quod  licet  majus  sit 
videre  Deum  quam  omnia  alia,  tamen  majus 
est  videre  sic  ipsum  quod  omnia  in  eo  co¬ 
gnoscantur,  quam  videre  sic  ipsum  quod 
no  it  omnia,  sed  pauciora  vel  plura  cognos¬ 
cantur  in  eo.  Jam  enim  ostensum  est,  quod 
multitudo  cognitorum  in  Deo  consequitur 
modum  videndi  ipsum,  vel  magis  perfectum, 
vel  mmus  perfectum. 

Ad  quartum  dicendum,  quod  naturale  de¬ 
siderium  rationalis  creatura?  est  ad  sciendum 
omnia  illa  quae  pertinent  ad  perfectionem 
intellectus;  et  haec  sunt  species  et  genera 
rerum,  et  rationes  earum,  quae  in  Deo  vide¬ 
bit  quilibet  videns  essentiam  divinam.  Co¬ 
gnoscere  autem  aliqua  singularia,  et  cogi¬ 
tata  et  facta  eorum,  non  est  de  perfectione 
intellectus  creati,  nec.  ad  hoc  ejus  naturale 
desiderium  tendit;  nec  iterum  cognoscere 
illa  quae1 2  a  Deo  non  sunt,  sed  fieri  a  Deo 
possunt.  Si  tamen  solus  Deus  videretur,  qui 
est  fons,  et  principium  totius  esse  et  verita¬ 
tis,  ita  repleret  naturale  desiderium  sciendi, 
quod  nihil  aliud  quaereretur,  et  beatus  esset. 
Unde  dicit  Augustinus,  Confess.,  1.  Y,  c.  iV, 
coi.  708,  t.  1 :  «  Infelix  homo,  qui  scit  omnia 
illa,  »  scilicet  creaturas,  «  te  tamen  nescit  ! 
beatus  autem  qui  te  scit,  etiamsi  illa  nesciat. 
Qui  vero  te  et  illa  novit,  non  propter  illa 
beatior  est,  sed  propter  te  solum  beatus.  » 

Conclusio.  —  Cum  nullus  intellectus  creatus 
videndo  Deum  illum  comprehendat;  non  potest 
etiam  in  ipso  videre  omnia  qua?  facit  vel  facere 
potest;  sed  plura  vel  pauciora,  secundum  quod 
perfectius  vel  imperfectius  eum  videt  (a). 

Deo  fieri  possint  ? 

(a)  Beati  omnia  quse  in  Deo  formaliter  et  neces¬ 
sario  continentur,  nimirum  essentiam,  personas,  et 
attributa  vident.  Sic  communius  theologi  contra 
Nominales  frustra  objicientes  attributa  non  posse 

ARTICULUS  IX. 

Utrum  ea  quas  videntur  in  Deo  a  videntibus 

divinant  essentiam  per  aliquas  similitu¬ 
dines  videantur. 

Ad  nonum  sic  proceditur.  1.  Videtur 
quod  ea  quae  videntur  in  Deo  a  videntibus 
divinam  essentiam,  per  aliquas  similitudines 
videantur.  Omnis  enim  cognitio  est  per  as- 
simiiationem  cognoscentis  ad  cognitum ;  sic 
enim  intellectus  in  actu  fit  intellectum  in 
actu,  et  visus  in  actu  sensibile  in  actu,  in 
quantum  ejus  similitudine  informatur,  ut 
pupilla  similitudine  coloris.  Si  igitur  intel¬ 
lectus  videntis  Deum  per  essentiam  intelligat 
in  Deo  aliquas  creaturas,  oportet  quod  earum 
similitudinibus  informetur. 

2.  Praeterea,  ea  quae  prius  vidimus,  me¬ 
moriter  tenemus.  Sed  Paulus  videns  in 
raptu  essentiam  Dei,  ut  dicit  Augustinus1, 
Super  Genes,  ad  litt.,  1.  XII,  c.  iii  et  xxvm, 
t.  3,  postquam  desiit  essentiam  Dei  videre 
recordatus  est  multorum  quae  in  illo  raptu 
viderat ;  unde  ipse  dicit,  quod  audivi  arcana 
verba ,  quae  non  licet  homini  loqui,  II  Cor., 
xu,  4.  Ergo  oportet  dicere  quod  aliquae  si¬ 
militudines  eorum  quae  recordatus  est,  in 
ejus  intellectu  remanserunt;  et  eadem  ra¬ 
tione,  quando  praesentialiter  videbat  Dei  es¬ 
sentiam,  eorum  quae  in  ipsa  videbat,  aliquas 
similitudines,  vel  species  habebat. 

Sed  contra  est  quod  per  unam  speciem 
videtur  speculum,  et  ea  quae  in  speculo  ap¬ 
parent.  Sed  omnia  sic  videntur  in  Deo  sicut 
in  quodam  speculo  intelligibili.  Ergo  si  ipse 
Deus  non  videtur  per  aliquam  similitudi¬ 
nem,  sed  per  suam  essentiam;  nec  ea  quae 
in  ipso  videntur,  per  aliquas  similitudines 
sive  species  videntur. 

Respondeo  dicendum,  quod  videntes  Deum 
per  essentiam,  ea  quae  in  ipsa  essentia  Dei 
vident,  non  vident  per  aliquas  species,  sed 
per  ipsam  essentiam  divinam  ut 2  intellectui 
eorum  unitam.  Sic  enim  cognoscitur  unum¬ 
quodque,  secundum  quod  similitudo  ejus 
est  in  cognoscente  :  sed  hoc  contingit  dupli¬ 
citer.  Cum  enim  quaecumque  uni  et  eidem 

quidditative  cognosci,  quin  eorum  termini  cognos¬ 
cantur.  Termini  primarii  a  secundariis  distinguun¬ 
tur.  Primarii  sunt  definiti  ut  ens  creabile  pro  omni¬ 
potentia,  ens  scibile  pro  scientia,  etc.,  et  hi  a  beatis 
videntur.  Secundarii  sunt  infiniti ,  et  hos  non  ne- 
cesse  est  a  beatis  omnes  absque  ulla  exceptione 
videri. 

sunt  similia,  sibi  invicem  sunt  similia,  vir¬ 
tus  cognoscitiva  dupliciter  assimilari  potest 
alicui  cognoscibili.  Uno  modo  secundum  se, 
quando  directe  ejus  similitudine  informatur; 
et  tunc  cognoscitur  illud  secundum  se.  Alio 
modo  secundum  quod  informatur  specie 
alicujus  quod  est  ei  simile;  et  tunc  non  di¬ 
citur  res  cognosci  in  seipsa,  se  1  insuo  si¬ 
mili.  Alia  enim  est  cognitio  qua  cognos  iter 
aliquis  homo  in  se  ipso,  et  alia  qua  cognos¬ 
citur  in  sua  imagine.  Sic  ergo  cognoscere 
res  per  earum  similitudines  in  cognoscente 
existentes,  est  cognoscere  eas  in  seipsis, 
seu  in  propriis  naturis  :  sed  cognoscere  eas, 
prout  earum  similitudines  praeexistunt  in 
Deo,  est  videre  eas  in  Deo.  Et  hae  duae  co¬ 
gnitiones  differunt.  Unde  secundum  illam 
cognitionem  qua  res  cognoscuntur  a  viden¬ 
tibus  Deum  per  essentiam,  in  ipso  Deo  non 
videntur  per  aliquas  similitudines  alias,  sed 
per  solam  essentiam  divinam  intellectui  prae¬ 
sentem,  per  quam  et  Deus  videtur. 

Ad  primum  ergo  dicendum,  quod  intel¬ 
lectus  creatus  videntis  Deum  assimilatur 
rebus  quae  videntur,  in  quantum  nuitur 
essentiae  divinae,  in  qua  rerum  omnium  si¬ 
militudines  praeexis  tunt . 

Ad  secundum  dicendum,  quod  aliquae  po¬ 
tentiae  cognoscitivae  sunt  quae  ex  speciebus 
primum  conceptis  alias  formare  possunt, 
sicut  imaginatio  ex  praeconceptis  speciebus 
montis  et  auri  format  speciem  montis  aurei ; 
et  intellectus  ex  praeconceptis  speciebus  ge¬ 
neris  et  differentiae,  format  rationem  spe¬ 
ciei  ;  et  similiter  ex  similitudine  imaginis 
formare  possumus  in  nobis  similitudinem 
ejus  cujus  est  imago.  Et  sic  Paulus,  vel  qui¬ 
cumque  alius,  videns  Deum,  ex  ipsa  visione 
essentiae  divinae  potest  formare  in  se  simili¬ 
tudines  rerum  quae  in  essentia  divina  viden¬ 
tur,  quae  remanserunt  in  Paulo  etiam  post¬ 
quam  desiit  Dei  essentiam  videre.  Ista  tamen 
visio  qua  videntur  res  per  hujusmodi  spe¬ 
cies  sic  conceptas,  est  alia  a  visione  qua  vi¬ 
dentur  res  in  Deo. 

Conclusio.  —  Deum  videntes,  non  vident  in  eo 
alia  per  species  eorum  sed  per  ipsam  essentiam 
divinam,  eorum  intellectui  unitam  (a). 

1  Colligitur  aequivalenter,  coi.  478. 

*  Sic  in  cod.;  in  editis  deest  :  «  ut.  » 

(a)  Videre  per  similitudinem  seu  speciem  extra 
Verbum  infusam,  idem  est  ac  videre  causaliter. 
Videre  absque  specie  seu  similitudine,  idem  est  ac 
videre  formaliter.  Visio  formalis  in  Verbo  fit,  visio 
causalis  extra  Verbum.  Alens»,  S.  Bonaventura, 

ARTICULUS  X. 

Utrum  videntes  Deum  per  essentiam  simul 
videant  omnia  quae  in  ipso  vident. 

Ad  decimum  sic  proceditur.  1.  Videtur 
quod  videntes  Deum  per  essentiam  non  si¬ 
mul  videant  omnia  quee  in  ipso  vident.  Quia, 
secundum  Philosophum,  II  Top.,  c.  iv,  in 
prine.,  «  contingit  multa  scire,  intelligere 
vero  unum.  »  Sed  ea  quse  videntur  in  Deo, 
intelliguntur ;  intellectu  enim  videtur  Deus. 
Ergo  non  contingit  a  videnlibus  Deum  simul 
multa  videri  in  Deo. 

2.  Praeterea,  Augustinus  dicit,  VIII  De 
Gen.  ad  litter.,  cap.  xx,  coi.  388,  t.  3,  quod 
«  Deus  movet  creaturam  spiritualem  per 
tempus1,  »  hoc  est,  per  intelligentiam  et 
affectionem.  Sed  creatura  spiritualis  est  an¬ 
gelus,  qui  Deum  videt.  Ergo  videntes  Deum 
successive  intelligunt,  et  afficiuntur ;  tempus 
enim  successionem  importat. 

Sed  contra  est  quod  Augustinus  dicit, 
XV  De  Trinitate ,  cap.  xvi,  coi.  1079,  t.  8  : 
«  Non2  erunt  volubiles  nostrae  cogitationes, 
ab  aliis  in  alia  euntes,  atque  redeuntes  ;  sed 
omnem  scientiam  nostram  uno  simul  con¬ 
spectu  videbimus.  » 

Respondeo  dicendum,  quod  ea  quae  vi¬ 
dentur  in  Verbo,  non  successive,  sed  simul 
videntur.  Ad  cujus  evidentiam  consideran¬ 
dum  est,  quod  ideo  nos  simul  non  possumus 
multa  intelligere,  quia  multa  per  diversas 
species  intelligimus.  Diversis  autem  specie- 
bus  non  potest  intellectus  unius  simul  actu 
informari  ad  intelligendum  per  eas ;  sicut 
nec  unum  corpus  potest  simul  diversis  fi¬ 
guris  figurari3.  Unde  contingit  quod  quando 
aliqua  multa  una  specie  intelligi  possunt, 
simul  intelliguntur  :  sicut  diversae  partes 

S.  Thomas,  Scotus  et  alii  communiter  dicunt  beatos 
videre  de  facto  creaturas  in  Verbo,  et  ideo  forma- 
liter,  non  causaliter,  quamvis  visio  causalis  sit 
possibilis.  Vasquez  et  Nominales  e  contra  volunt 
beatos  non  posse  aliter  creaturas  in  Verbo  videre, 
nisi  causaliter.  Hic,  ut  apparet,  peculiarem  sibi 
fingunt  de  visione  causali  notionem,  siquidem  visio 
causalis  non  fit  in  Verbo  sed  extra  Verbum.  Intelli¬ 
gunt  forsitan  creaturas  esse  in  Verbo  ut  in  causa, 
sicque  ibi  videri  ^.nec  aliter  ibi  posse  videri.  Sed 
visio  ista  creaturarum  in  Verbo  ut  in  causa ,  dum 
fit  absque  specie  vel  similitudine,  vocatur  apud 
theologos  visio  formalis,  non.  pausalis.  Igitur  quaes¬ 
tio  est  de  nomine.  Quidquid  sit  et  in  Verbo  et  extra 
Verbum  beati  vident,  habentque  utramque  visio¬ 
nem,  formalem  scilicet  et  causalem,  quia  visio 


alicujus  totius,  si  gingttlar!  propriis  spedebtiS 
intelligantur,  successivo  intelliguntur,  et 
non  simul ;  si  autem  omnes  intelligantur' 
una  specie  totius,  simul  intelligentur.  Osten¬ 
sum  est  autem,  quod  ea  quse  videntur  in 
Deo,  non  videntur  singula  per  suas  similitu¬ 
dines,  sed  omnia  per  unam  essentiam  Dei. 
Unde  simul  et  non  successive  videntur. 

Ad  primum  ergo  dicendum,  quod  sic  unum 
tantum  intelligimus,  in  quantum  una  specie 
intelligimus :  sed  multa  una  specie  intellecta 
simul  intelliguntur ;  sicut  in  specie  hominis 
intelligimus  animal  et  rationale,  et  in  specie 
domus  parietem  et  tectum. 

Ad  secundum  dicendum,  quod  Angeli, 
quantum  ad  cognitionem  naturalem,  qua 
cognoscunt  res  per  species  diversas  eis  indi¬ 
tas,  non  simul  omnia  cognoscunt,  et  sic  mo¬ 
ventur  secundum  intelligentiam  per  tempus; 
sed  secundum  quod  vident  res  in  Deo,  simul 
eas  vident. 

Conclusio.  —  Quaecumque  videntur  in  Verbo, 
non  successive ,  sed  simul  videri  necesse  est  (a). 

ARTICULUS  XI. 

Utrum  aliquis  in  hac  vita  possit  videre 
Deum  per  essentiam. 

Ad  undecimum  sic  proceditur.  1 .  Videtur 
quod  aliquis  in  hac  vita  possit  Deum  per 
essentiam  videre.  Dicit  enim  Jacob,  Genes., 
xxxii,  30  :  Vidi  Deum  facie  ad  faciem.  Sed 
videre  facie  ad  faciem  est  videre  per  essen¬ 
tiam,  ut  patet  per  illud  quod  dicitur  I  Cor., 
xm,  12  :  Videmus  nunc  per  speculum  et* 
in  aenigmate,  tunc  autem  facie  ad  faciem. 
Ergo  Deus  in  hac  vita  per  essentiam  videri 
potest. 

2.  Praeterea,  Numer.,  xn,  8,  dicit  Dominus 
de  Moyse  :  Ore  ad  os  loquor 4  ei,  et  palam 

causalis  congruit  naturae  quam  gratia  non  destruit, 
nec  gloria. 

*  «  Per  tempus  movet  conditum  Spiritum  ipse... 
Conditor  Spiritus.  » 

*  In  textu  Augustini :  «  Forsitan  non  erunt.  » 

3  AI.  :  «  formari.  » 

*  Sic  cod.;  sed  in  editis  textus  sacrae  Scriptura 
non  habet  :  «  et  palam,  »  etc.  Quod  tamen  minor 
argumentationis  exigere  videtur. 

(a)  Quaeritur  utrum  quis  unum  vel  plura  attributa, 
unam  vel  tres  personas  divinas  non  videns  essen¬ 
tiam  Dei  videre  possit?  Negant  communiter  Tho- 
mistae,  Scotistae  affirmant.  Solutio  contra  Scotistas 
facilis.  Visio  enim  beatifica  est  visio  intuitiva  Dei 
ut  est  in  se  subsistens,  quidditative  omnia  quae  ad 
essentiam  Dei  pertinent  attingens;  atqui  Deus  ut 

et  non  per  aenigmata  Dominum  videt.  Sed 
qui  ore  ad  os  loquitur  Deo  palam,  et  non  per 
amigmata  et  figuras,  videt  Deum  :  sed  hoc 
videre,  est  Deum  per  essentiam  videre.  Ergo 
ali  piis  in  statu  hujus  vitae  potest  Deum  per 
essentiam  videre. 

3.  Praeterea,  illud  in  quo  alia  omnia  co¬ 
gnoscimus,  et  per  quod  de  aliis  judicamus, 
est  nobis  per  se  notum.  Sed  omnia  etiam 
nunc  in  Deo  cognoscimus ;  dicit  enim  Augus¬ 
tinus,  Xll  Confess.,  cap.  xxv,  coi.  840,  t.  1  : 
e  Si  ambo  videmus  verum  esse  quod  dicis, 
et  ambo  videmus  verum  esse  quod  dico, 
ubi,  quaeso,  illud  videmus?  Nec  ego  in  te, 
nec  tu  in  me  ;  sed  ambo  in  ipsa,  quae  supra 
mentes  nostras  est,  incommutabili  veritate.  » 
Idem  etiam  in  lib.  De  vera  religione,  e.  xxxi, 
coi.  147,  t.  3,  dicit  quod  «  secundum  verita¬ 
tem  divinam  de  omnibus  judicamus; »  et  De 
Trinit.,  1.  XII,  c.  ii,  coi.  999,  t.  8,  dicit  quod 
«  rationis  est  judicare  de  istis  corporalibus 
secundum  rationes  incorporales  et  sempiter¬ 
nas  ;  quae  nisi  supra  mentem  essent,  incom¬ 
mutabiles  profecto  non  essent.  »  Ergo  et  in 
hac  vita  ipsum  Deum  videmus. 

4.  Praeterea,  secundum  Augustinum,  XII 
De  Genes,  ad  litteram,  cap.  xxiv,  coi.  474, 
t.  3,  visione  intellectuali  videntur  ea  quae 
sunt  in  anima  per  suam  essentiam.  Sed  visio 
intellectualis  est  de  rebus  intelligibilibus, 
non  per  aliquas  similitudines,  sed  per  suas 
essentias,  ut  ipse  ibidem  dicit.  Ergo  cum 
Deus  sit  per  essentiam  suam  in  anima 
nostra,  per  essentiam  suam  videtur  a  nobis. 

Sed  contra  est  quod  dicitur  Exod.,  xxxm, 
20  :  Non  videbit  me  horno ,  et  vivet ;  Glossa 
ord.,  coi.  290,  t.  1  :  «  Quamdiu  hic  mortaliter 
vivitur,  videri  per  quasdam  imagines  Deus 
potest,  sed  per  ipsam  naturae  suae  speciem 
non  potest1.  » 

Respondeo  dicendum,  quod  ab  homine 
puro  Deus  videri  per  essentiam  non  potest, 
nisi  ab  hac  vita  mortali  separetur.  Cujus 
ratio  est,  quia,  sicut  supra  dictum  est,  mo¬ 
dus  cognitionis  sequitur  modum  naturae  rei 
cognoscentis.  Anima  autem  nostra,  quamdiu 
in  liac  vita  vivimus,  habet  esse  in  materia 
corporali ;  unde  naturaliter  non  cognoscit 
aliqua,  nisi  quae  habent  formam  in  materia, 

est  in  se  subsistens  est  unus,  trinus,  justus,  mise¬ 
ricors,  sapiens,  etc.  Attributa  insuper  et  personse 
ad  essentiam  Dei  ut  est  in  se  pertinent,  ergo,  etc. 

1  Glossa  desumitur  ex  D.  Gregorio,  XVIII  Mor., 
C.  liv,  §  88,  coi.  92,  t.  2. 

*  Ita  codd.  Alcan.  et  Camer.  AI.  :  «  Ut  videatur 


vel  quae  per  hujusmodi  cognosci  possunt. 
Manifestum  est  autem  quod  per  natu¬ 
ras  rerum  materialium  divina  essentia  co¬ 
gnosci  non  potest.  Ostensum  est  enim  su¬ 
pra,  quod  cognitio  Dei  per  quamcumque 
similitudinem  creatam  non  est  visio  essen¬ 
tiae  ipsius.  Unde  impossibile  est  animae  ho¬ 
minis  secundum  hanc  vitam  viventis  essen¬ 
tiam  Dei  videre.  Et  hujus  signum  est  quod 
anima  nostra  quanto  magis  a  corporalibus 
abstrahitur,  tanto  intelligibilium  abstracto¬ 
rum  fit  capacior.  Unde  in  somniis  et  in 
alienationibus  a  sensibus  corporis  magis 
divinae  revelationes  percipiuntur,  et  praevi- 
siones  futurorum.  Quod  ergo  anima  elevetur 
usque  ad  supremum  intelligibilium,  quod  est 
essentia  divina,  esse  non  potest,  quamdiu 
hac  mortali  vita  utitur. 

Ad  primum  ergo  dicendum,  quod  secun¬ 
dum  Dionysium,  Caelest.  hierar.,  c.  iv,  §  3, 
coi.  179,  t.  1,  sic  in  Scripturis  dicitur  ali¬ 
quos  Deum  vidisse,  in  quantum  formatae 
sunt  aliquae  figurae  vel  sensibiles  vel  ima¬ 
ginariae,  secundum  aliquam  similitudinem 
aliquod  divinum  repraesentantes.  Quod  ergo 
dicit  Jacob  :  Vidi  Deum  facie  ad  faciem,  re¬ 
ferendum  est  non  ad  ipsam  divinam  essen¬ 
tiam,  sed  ad  figuram,  in  qua  repraesen¬ 
tabatur  Deus.  Et  lioc  ipsum  ad  quamdam 
prophetiae  eminentiam  pertinet,  ut  videatur 
loquens  Deus2,  licet  imaginaria  visione,  ut 
infra  patebit,  cum  de  gradibus  prophetiae 
loquemur.  Vel  hoc  dicit  Jacob  ad  designan¬ 
dam  quamdam  eminentiam  intelligibilis 3 
contemplationis  supra  omnem4  statum. 

Ad  secundum  dicendum,  quod  sicut  Deus 
miraculose  aliquid  supernaturaliter  in  rebus 
corporeis  operatur,  ita  etiam  supernatura¬ 
liter  et  praeter  communem  ordinem,  mentes 
aliquorum  in  hac  carne  viventium,  sed  non 
sensibus  carnis  utentium,  usque  ad  visio¬ 
nem  suae  essentiae  elevavit ;  ut  dicit  Augus¬ 
tinus,  lib.  XII  Super  Genes,  ad  litteram, 
c.  xxvi  et  xxvii,  coi.  476,  t.  3,  et  in  libro  De 
videndo  Deum,  ad  Paul.,  ep.  cxlvii,  c.  xm, 
coi.  612,  t.  2,  de  Moyse,  qui  fuit  magister 
Judaeorum,  et  de  Paulo,  qui  fuit  magister 
gentium.  Et  de  hoc  plenius  tractabitur,  cum 
de  raptu  ejus  agemus. 

persona  Dei  loquentis  vel  loquens  Deus.  » 

3  Siccod.;  in  editis  vero  :  «  intelligibilem.  » 

4  In  editis  :  «  communem ;  »  sed  in  cod.  :  «  om¬ 
nem  statum,  »  supple  :  «  videntium  Deum ,  non 
Dei  essentiam,  in  via.  » 

Aq  tertium  cueennum,  quod  omnia  dici¬ 
mur  in  Deo  videre,  et  secundum  ipsum  de 
omnibus  judicare,  in  quantum  per  participa¬ 
tionem  sui  luminis  omnia  cognoscimus  et 
dijudicamus,  nam  et  ipsum  lumen  naturale 
rationis  participatio  quaedam  est  divini  lu¬ 
minis  ;  sicut  etiam  omnia  sensibilia  dicimur 
videre  et  judicare  in  sole,  id  est,  per  lumen 
solis.  Unde  dicit  Augustinus,  1. 1  Soliloquio¬ 
rum,  c.  vm,  coi.  877,  t.  1  :  «  Disciplinarum 
spectamina  videri  non  possunt1 2,  nisi  aliquo 
vclut  suo  sole  illustrentur,  »  videlicet  Deo. 
Sicut  ergo  ad  videndum  aliquid  sensibiliter 
non  est  necessc  quod  videatur  substantia  so¬ 
lis  ;  ita  ad  videndum  aliquid  intelligibiliter, 
non  est  necessarium  quod  videatur  essentia 
Dei. 

Ad  quartum  dicendum,  quod  visio  intel¬ 
lectualis  est  eorum  quae  sunt  in  anima  per 
suam  essentiam  sicut  intelligibilia  in  intel¬ 
lectu.  Sic  autem  Deus  est  in  anima  beato¬ 
rum,  non  autem  in  anima  nostra,  sed  per 
praesentiam,  essentiam  et  potentiam. 

Conclusio.  —  Non  potest  Deus  ab  homine  puro 
in  hac  mortali  vita  per  essentiam  videri  (a). 

ARTICULUS  XII. 

Utrum  per  rationem  naturalem  Deum  in 
hac  vita  cognoscere  possimus. 

Ad  duodecimum  sic  proceditur.  1  Videtur 
quod  per  naturalem  rationem  Deum  in  hac 
vita  cognoscere  non  possimus.  Dicit  enim 
Boetius,  in  lib.  Y  De  consolat.,  prosa  iv, 
coi.  840,  t.  1,  quod  «  ratio  non  capit  simpli¬ 
cem  formam.  »  Deus  autem  maxime  est 
simplex  forma,  ut  supra  ostensum  est.  Ergo 
ad  ejus  cognitionem  ratio  naturalis  perve¬ 
nire  non  potest. 

2.  Praeterea,  ratione  naturali  sine  phan¬ 
tasmate  nihil  intelligit  anima,  ut  dicitur  in 
III  Dc  anima,  t.  30,  et  De  mem.  et  remin., 

1  «  Disciplinarum  spectamina...  credendum  est 
non  posse  inlelligi,  nisi  ab  alio  quasi  suo  sole 
illustrentur. » 

2  Sic  cod.;  in  editis  :  «  Dei.  » 

3  «  Per  justitiam  fidei  nutrita  vegetetur.  » 

4  Sic  cod.;  «  in  editis  :  Dei,  virtutem  causae.  » 

5  Sic  cod.;  in  editis  :  «  sunt  ejus  effectus...  »  et 
male;  effectus  enim  cujuscumque  causae,  non  so¬ 
lius  Dei,  sunt  a  causa  dependentes. 

(«)  Dcguardi  et  Beguinae  praedicabant  hominem  in 
praesenti  vita  constitutum  posse  beatitudinem  fina¬ 
lem  as;.^4ui,  juxta  omnes  perfectionis  gradus  quos 
habebit  in  patria.  Certum  est  hominem  purum  in 
hac  vita  constitutum  non  posse  de  lege  ordinaria 
videre  Deum  ut  in  se  est.  Non  minus  certum  esse 


c.  i.  Sed  Deus*,  cum  sit  incorporeus,  phan- 
tasmain  nobis  esse  non  potest.  Ergo  cognosci 
non  potest  «v  nobis  cognitione  naturali. 

3.  Praeterea,  cognitio  quae  est  per  ratio¬ 
nem  naturalem,  communis  est  bonis  et  ma¬ 
lis.  sicut  natura  eis  communis  est.  Sed  co¬ 
gnitio  Dei  competit  tantum  bonis ;  dicit  enim 
Augustinus,  1  De  Trinitate,  cap.  ii,  coi.  822, 
t.  8,  quod  «  humanae  mentis  acies  invalida 
in  tam  excellenti  luce  non  figitur,  nisi  per 
justitiam  fidei  emundetur3.  »  Ergo  Deus  per 
rationem  naturalem  cognosci  non  potest. 

Sed  contra  est  quod  dicitur  Rom.  i,  19  : 
Quod  notum  est  Dei,  manifestum  est  in 
illis,  id  est,  quod  cognoscibile  est  de  Deo 
per  rationem  naturalem. 

Respondeo  dicendum,  quod  naturalis  nos¬ 
tra  cognitio  a  sensu  principium  sumit.  Unde 
tantum  se  nostra  naturalis  cognitio  exten¬ 
dere  potest,  in  quantum  manuduci  potest 
per  sensibilia.  Ex  sensibilibus  autem  non 
potest  usque  ad  hoc  intellectus  noster  per¬ 
tingere  quod  divinam  essentiam  videat; 
quia  creaturae  sensibiles  sunt  effectus4 5,  Dei 
virtutem  non  adaequantes.  Unde  ex  sensi¬ 
bilium  cognitione  non  potest  tota  Dei  virtus 
cognosci,  et  per  consequens  nec  ejus  essen¬ 
tia  videri.  Sed  quia  sunt 3  effectus  a  causa 
dependentes,  ex  eis  in  hoc  perduci  possumus 
ut  cognoscamus  do  Deo  an  est,  et  ut  cognos¬ 
camus  de  ipso  ea  quae  necesse  est  ei  con¬ 
venire,  secundum  quod  est  prima  omnium 
causa,  excedens  omnia  sua  causata. 

Unde  cognoscimus  de  ipso  habitudinem 
ipsius  ad  creaturas,  quod  scilicet  omnium 
est  causa  ;  et  differentiam  creaturarum  ab 
ipso,  quod  scilicet  ipse  non  est  aliquid  eorum 
quae  ab  eo  causantur ;  ct  quod  haec  non  re¬ 
moventur  ab  eo  propter  ejus  defectum,  sed 
quia  superexcedit. 

Ad  primum  ergo  dicendum,  quod  ratio  ad 
formam  simplicem  pertingere  non  potest,  ut 

videtur  Deum  ut  in  se  est  ab  homine  viatore  ex 
privilegio  extraordinario  posse  videri.  Sed  inqui¬ 
ritur  utrum  aliquibus  tale  privilegium  de  facto 
fuerit  a  Deo  concessum.  Patri  Ilenno  si  credas, 
negativam  communius  Scholastici  tenent. 

D.  Thomas  tamen  contrarium  affirmat,  Scotus 
ipse  contrarium  supponit,  multique  alii  D.  Tbomae 
et  Scoto  assentiunt.  Quoad  SS.  Patres  scinduntur; 
stant  pro  negativa  Dyonisius,  Iroeneus,  Nazianzenus, 
Leo,  Chrysostomus ,  Gregorius  Magnus,  Hilarius, 
Cyrillus  Alexandrinus,  Beda,  Prudentius;  pro  affir¬ 
mativa,  Augustinus,  Ambrosius,  Basilius,  et  alii. 
Ultimis  adhaeremus,  credimusque  Moysi  et  Paulo 
privilegium  fuisse  concessum,  et  a  fortiori  B.  Mariae 
virgini.  De  Benedicto  dubitamus. 

sciat  dc  ca  quid  est  :  potest  tamen  de  ea 
cognoscere1  an  est. 

Ad  secundum  dicendum,  quod  Deus  natu¬ 
rali  cognitione  cognoscitur  per  phantasmata 
effectus  sui. 

Ad  tertium  dicendum,  quod  cognitio  Dei 
per  essentiam,  cum  sit  per  gratiam,  non 
competit  nisi  bonis  :  sed  cognitio  ejus  quae 
est  per  rationem  naturalem,  potest  compe¬ 
tere  bonis,  et  malis ;  unde  dicit  Augustinus 
lib.  I  Retractationum,  c.  iv,  coi.  589,  t.  1, 
retractans  quod  dixerat,  lib.  I  Solii. ,  cap.  i : 
«  Non  approbo  quod  in  oratione  dixi :  Deus, 
qui  non  nisi  mundos  verum  scire  voluisti. 
Responderi  enim  potest  multos  etiam  non 
mundos  multa  scire  vera,  »  scilicet  per  ra¬ 
tionem  naturalem . 

Conclusio.  —  Possumus  Deum  in  hac  vita  natu¬ 
rali  lumine  cognoscere  secundum  quod  omnium 
prima  et  eminentissima  causa  est,  non  autem  se¬ 
cundum  quod  in  se  est. 

ARTICULUS  XIII. 

Utrum  per  gratiam  habeatur  altior  cognitio 

Dei  quam  ea  quae  habetur  per  rationem 

naturalem. 

Ad  decimum  tertium  sic  proceditur.  1 .  Vi¬ 
detur  quod  per  gratiam  non  habeatur  altior 
cognitio  Dei  quam  ca  quse  habetur  per  na¬ 
turalem  rationem.  Dicit  enim  Dionysius,  De 
mystica  theologia,  cap.  i,  §  3,  coi.  1002,  t.  1, 
quod  ille  qui  melius  unitur  Deo  in  hac  vita, 
unitur  ei  sicut  omnino  ignoto.  Quod  etiam 
de  Moyse  dicit;  qui  tamen  excellentiam 
quamdam  obtinuit  in  gratise  cognitione.  Sed 
conjungi  Deo,  ignorando 2  quid  est,  hoc  con¬ 
tingit,  etiam  per  rationem  naturalem.  Ergo 
per  gratiam  non  plenius  cognoscitur  a  nobis 
Deus  quam  per  rationem  naturalem. 

2.  Praeterea,  per  rationem  naturalem  in 
cognitionem  divinorum  pervenire  non  pos¬ 
sumus  ,  nisi  per  phantasmata ;  similiter 
etiam3  nec  secundum  cognitionem  gratiae. 
Dicit  enim  Dionysius,  cap.  i  Cael.  lderar- 
chice,  §  2,  coi.  122,  t.  1,  quod  «  impossibile 
est  nobis  aliter  lucere  divinum  radium,  nisi 
varietate  sacrorum  velaminum  circumvela- 

1  Sic  cod.;  in  edit.:  «  ut  sciat  an  est.  » 

a  Sic  cod.;  in  edit.  :  «  ignorando  de  eo.  » 

3  Edit.  Rom.  :  «  sic  etiam.  » 

4  Ex  versione  J.  Scoti  Erigenae.  Corderius  : 

«  Neque  enim  potest  aliter  divino-principalis  ille 
radius  nobis  illucescere,  nisi  sacrorum  varietate 


tum4.  »  Ergo  per  gratiam  non  plenius  co¬ 
gnoscimus  Deum  quam  per  rationem  natu¬ 
ralem  . 

3.  Praeterea,  intellectus  noster  per  gra¬ 
tiam  fidei  Deo  adhaeret.  Fides  autem  non 
videtur  esse  cognitio;  dicit  enim  Gregorius, 
in  Homil.  xxvi  in  Evang.,  coi.  1202,  §  8, 
t.  2,  quod  ea  «  quae  non  videntur  fidem  ha¬ 
bent,  et  non  agnitionem5.  »  Ergo  per  gra¬ 
tiam  non  additur  nobis  aliqua  excellentior 
cognitio  de  Deo. 

Sed  contra  est  quod  dicit  Apostolus  I  Cor., 
ii,  10  :  Nobis  revelavit  Deus  per  Spiritum 
suum,  illa  scilicet  qua)  nemo  principum 
hujus  saeculi  novit,  id  est,  philosophorum, 
ut  exponit  Glossa0  Hier.,  in  illum  loc. 

Respondeo  dicendum,  quod  per  gratiam 
perfectior  cognitio  do  Deo  habetur  a  nobis 
quam  per  rationem  naturalem.  Quod  sic  pa¬ 
tet  :  cognitio  enim  quam  per  naturalem  ra¬ 
tionem  habemus,  duo  requirit,  scilicet  phan¬ 
tasmata  ex  sensibilibus  accepta,  et  lumen 
naturale  intelligibile,  cujus  virtute  intelligi- 
biles  conceptiones  ab  eis  abstrahimus. 

Et  quantum  ad  utrumque  juvatur  humana 
cognitio  per  revelationem  gratiae.  Nam  et 
lumen  naturale  intellectus  confortatur  per 
infusionem  luminis  gratuiti;  et  interdum 
etiam  phantasmata  in  imaginatione  hominis 
formantur  divinitus  magis  exprimentia  res 
divinas  quam  ea  quae  naturaliter  a  sensibi¬ 
libus  accipimus,  sicut  apparet  in  visionibus 
prophetalibus ;  et  interdum  etiam  aliquae 
res  sensibiles  formantur  divinitus,  aut  etiam 
voces,  ad  aliquid  divinum  exprimendum; 
sicut  in  baptismo  visus  est  Spiritus  sanctus 
in  specie  columbae,  et  vox  Patris  audita  est : 
Hic  est  Filius  meus  clilectus,  Matth.,  m,  17. 

Ad  primum  ergo  dicendum,  quod,  licet 
per  revelationem  gratiae  in  hac  vita  non  co¬ 
gnoscamus  de  Deo  quid  est,  et  sic  ei  quasi 
ignoto  conjungamur,  tamen  plenius  ijQsum 
cognoscimus  in  quantum  plures  et  excellen¬ 
tiores  effectus  ejus  nobis  demonstrantur;  et 
in  quantum  ei  aliqua  attribuimus  ex  reve¬ 
latione  divina,  ad  quae  ratio  naturalis  non 
pertingit,  ut  Deum  esse  trinum  et  unum. 

Ad  secundum  dicendum,  quod  ex  phan¬ 
tasmatibus  vel  a  sensu  acceptis  secundum 

operimentorum  anagogice  obvelatus.  » 

5  «  Quse  etenim  apparent  jam  fidem  non  habent, 
sed  agnitionem.  » 

6  Haec  glossa  est  interlinearis  quse  habet :  «Dae¬ 
monum,  vel  philosophorum,  vel  doctorum  in  lege.  » 

naturalem  ordinem,  vel  divinitus  in  imagi¬ 
natione  formatis,  tanto  excellentior  cognitio 
intellectualis  habetur,  quanto  lumen  intelli- 
gibile  in  homine  fortius  fuerit;  et  sic  per 
revelationem  ex  phantasmatibus  plenior  co¬ 
gnitio  accipitur  ex  infusione  divini  luminis. 

Ad  tertium  dicendum  quod  fides  cognitio 
quaedam  est,  in  quantum  intellectus  deter¬ 
minatur  per  fidem  ad  aliquod  cognoscibile. 
Sed  haec  determinatio  ad  unum  non  proce¬ 
dit  a  visione  credentis,  sed  a  visione  ejus 
cui  creditur.  Et  sic  in  quantum  deest  visio, 
deficit  a  ratione  cognitionis  quae  est  in  scien¬ 
tia  ;  nam  scientia  determinat  intellectum  ad 
unum  per  visionem  et  intellectum  primorum 
principiorum. 

Conclusio.  —  Perfectior  cognitio  de  Deo  in  liac 
vita  habetur  per  gratiam ,  quam  per  naturalem 
rationem. 

QILESTIO  XIII. 

DE  NOMINIBUS  DIVINIS. 

(Et  duodecim  quaeruntur.) 

Consideratis  his  quae  ad  divinam  cogni¬ 
tionem  1  pertinent,  procedendum  est  ad  con¬ 
siderationem  divinorum  nominum.  Unum¬ 
quodque  enim  nominatur  a  nobis,  secundum 
quod  ipsum  cognoscimus. 

Circa  hoc  ergo  quaeruntur  duodecim  : 
1°  utrum  Deus  sit  nominabitis  a  nobis; 
2°  utrum  aliqua  nomina  dicta  de  Deo  prae¬ 
dicentur  de  ipso  substantialiter;  3°  utrum 
aliqua  nomina  dicta  de  Deo  proprie  dicantur 
de  ipso,  an  omnia  attribuantnr  ei  metapho¬ 
rice  ;  4°  utrum  multa  nomina  dicta  de  Deo 
sint  synonyma;  5°  utrum  nomina  aliqua 
dicantur  de  Deo  et  creaturis  univoce  vel 
aequivoce ;  6°  supposito  quod  dicantur  ana¬ 
logice,  utrum  dicantur  de  Deo  per  prius,  vel 
de  creaturis ;  7°  utrum  aliqua  nomina  dican¬ 
tur  de  Deo  ex  tempore ;  8°  utrum  hoc  no¬ 
men,  Deus,  sit  nomen  naturae,  vel  operatio¬ 
nis;  9°  utrum  hoc  nomen,  Deus,  sit  nomen 
communicabile ;  10°  utrum  accipiatur  uni¬ 
voce  vel  aequivoce  secundum  quod  significat 
Deum  per  naturam,  et  per  participationem, 
et  secundum  opinionem;  14°  utrum  hoc 
nomen,  qui  est,  sit  maxime  proprium  no¬ 
men  Dei ;  \  2°  utrum  propositiones  affirma¬ 
tivae  possint  formari  de  Deo. 

1  Rom.  edit.  :  «  perfectionem.  » 

*  Ex  versione  Joannis  Sarrasini.  Corderius  «  nec 


ARTICULUS  PRIMUS. 

Utrum  Deus  sit  nominabitis  a  ?iobis. 

Ad  primum  sic  proceditur.  \.  Videtur 
quod  nullum  nomen  Deo  conveniat.  Dicit 
enim  Dionysius,  De  divin.  nomin.,  c.  i,  §  5, 
coi.  594,  t.  1 ,  quod  «  neque  nomen  ejus  est, 
neque  opinio2;  »  et  Prov.,  xxx,  4,  dicitur  : 
Quod  nomen*  ejus ,  et  quod  nomen  Filii 
ejus,  si  nosti? 

2.  Praeterea,  omne  nomen  aut  dicitur  in 
abstracto,  aut  in  concreto.  Sed  nomina  si¬ 
gnificantia  in  concreto  non  competunt  Deo, 
cum  simplex  sit  :  neque  nomina  significan¬ 
tia  in  abstracto,  quia  non  significant  aliquid 
perfectum  subsistens.  Ergo  nullum  nomen 
potest  dici  de  Deo. 

3.  Praeterea,  nomina  significant  substan¬ 
tiam  cum  qualitate ;  verba  autem  et  parti¬ 
cipia  significant  cum  tempore;  pronomina 
autem  cum  demonstratione,  vel  relatione  : 
quorum  nihil  competit  Deo,  quia  sine  quali¬ 
tate  est,  et  sine  omni  accidente,  et  sine  tem¬ 
pore,  et  sentiri  non  potest,  ut  demonstrari 
possit ;  nec  relative  significari,  cum  relativa 
sint  aliquorum  antedictorum  recordativa, 
vel  nominum,  vel  participiorum,  vel  prono¬ 
minum  demonstrativorum.  Ergo  Deus  nullo 
modo  potest  nominari  a  nobis. 

Sed  contra  est  quod  dicitur  Exod.,  xv,  3  : 
Quasi  vir  pugnator ;  Omnipotens  nomen 
ejus. 

Respondeo  dicendum,  quod,  secundum 
Philosophum,  I  Perier.,  cap  i,  in  prine.,  vo¬ 
ces  sunt  signa  intellectuum,  et  intellectus 
sunt  rerum  similitudines ;  et  sic  patet  quod 
voces  referuntur  ad  res  significandas  me¬ 
diante  conceptione  intellectus.  Secundum 
igitur  quod  aliquid  a  nobis  intellectu  co¬ 
gnosci  potest,  sic  a  nobis  potest  nominari. 
Ostensum  est  autem  supra,  quod  Deus  in 
hac  vita  non  potest  a  nobis  videri  per  suam 
essentiam,  sed  cognoscitur  a  nobis  ex  crea¬ 
turis  secundum  habitudinem  principii,  et 
per  modum  excellentiae  et  remotionis.  Sic 
igitur  potest  nominari  a  nobis  ex  creaturis ; 
non  tamen  ita  quod  nomen  significans  ip¬ 
sum  exprimat  divinam  essentiam,  secundum 
quod  est ;  sicut  hoc  nomen,  homo,  exprimit 
sua  significatione  essentiam  hominis,  secun¬ 
dum  quod  est;  significat  enim  ejus  defini- 

opinatio,  neque  nomen.  » 

tionem  declarantem  ejus  essentiam ;  ratio 
enim,  quam  significat  nomen,  est  definitio, 
ut  dicitur  IV  Metaph. 

Ad  primum  ergo  dicendum,  quod  ea  ra¬ 
tione  dicitur  Deus  non  habere  nomen  vel 
esse  supra  nominationem,  quia  essentia  ejus 
est  supra  id  quod  de  Deo  intelligimus,  et 
voce  significamus. 

Ad  secundum  dicendum,  quod  quia  ex 
creaturis  in  Dei  cognitionem  venimus,  et  ex 
ipsis  eum  nominamus  ;  nomina  quae  Deo  tri¬ 
buimus,  hoc  modo  significant,  secundum 
quod  competit  creaturis  materialibus,  qua¬ 
rum  cognitio  est  nobis  connaturalis,  ut  su¬ 
pra  dictum  est.  Et  quia  in  hujusmodi  crea¬ 
turis  ea  quae  sunt  perfecta  et  subsistentia, 
sunt  composita ;  forma  autem  in  eis  non  est 
aliquid  completum  subsistens,  sed  magis 
quo  aliquid  est ;  inde  est  quod  omnia  no¬ 
mina  a  nobis  imposita  ad  significandum  ali¬ 
quid  completum  subsistens,  significant  in 
concretione,  prout  competit  compositis  :  quae 
autem  imponuntur  ad  significandas  formas 
simplices,  significant  aliquid  non  ut  subsis¬ 
tens,  sed  ut  quo  aliquid  est;  sicut  albedo 
significat  ut  quo  aliquid  est  album.  Quia 
igitur  Deus  simplex  et  etiam  subsistens  est, 
attribuimus  ei  et  nomina1  abstracta  ad  si¬ 
gnificandam  simplicitatem  ejus,  et  nomina 
concreta  ad  significandam  subsistentiam  et 
perfectionem  ipsius,  quamvis  utraque  no¬ 
mina  deficiant  a  modo  ipsius,  sicut  intellec¬ 
tus  noster  non  cognoscit  eum  ut  est,  secun¬ 
dum  hanc  vitam. 

Ad  tertium  dicendum,  quod  significare 
substantiam  cum  qualitate,  est  significare 
suppositum  cum  natura  vel  forma  determi¬ 
nata,  in  qua  subsistit.  Unde,  sicut  de  Deo 
dicuntur  aliqua  in  concretione  ad  signifi¬ 
candum  subsistentiam 2  et  perfectionem  ip¬ 
sius,  sicut  jam  dictum  est,  ita  dicuntur  de 
Deo  nomina  significantia  substantiam  cum 

1  Edit.  Rom.  :  «  Nomina  simplicia,  et  nomina 
abstracta.  » 

2  Edit.  cit.  in  textu,  «  substantiam,  »  in  margine 
«  subsistentiam.  » 

3  AI.  :  «  et  pronominibus  et  nominibus  relativis.  » 

4  «  Sic  itaque  existimandum  est  ea  omnia  quae 
de  Deo  dicuntur,  non  quid  ratione  substantiae  sit 
significare,  sed,  aut  quid  non  sit  explicare,  aut  re¬ 
lationem  quamdam  ad  aliquid  eorum,  quae  ab  ipso 
distinguuntur,  aut  quidpiam  eorum  quae  naturam 
aut  operationem  sequuntur.  » 

(a)  Nomen  non  significat  res  nisi  mediante  con¬ 
ceptu  imponentis  seu  loquentis.  Scotistae  aliique 
theologi  cum  Scotistis  significationem  vocis  insti¬ 
tutio  non  dependere  insinuant  ab  instituente  nomen 


qualitate.  Verba  vero,  et  participia  signifi¬ 
cantia  tempus,  dicuntur  de  ipso  ex  eo  quod 
aeternitas  includit  omne  tempus.  Sicut  enim 
simplicia  subsistentia  non  possumus  appre¬ 
hendere  et  significare,  nisi  per  modum  com¬ 
positorum  :  ita  simplicem  seternitatem  non 
possumus  intelligere  vel  voce  exprimere 
nisi  per  modum  temporalium  rerum  :  et 
hoc  propter  connaturalitatem  intellectus  nos¬ 
tri  ad  res  compositas  et  temporales.  Prono¬ 
mina  vero  demonstrativa  dicuntur  de  Deo 
secundum  quod  faciunt  demonstrationem  ad 
id  quod  intelligitur,  non  ad  id  quod  sentitur. 
Secundum  enim  quod  a  nobis  intelligitur, 
secundum  hoc  sub  demonstratione  cadit.  Et 
sic  secundum  illum  modum  quo  nomina  et 
participia  et  pronomina  demonstrativa  de 
Deo  dicuntur,  secundum  hoc  a  pronomini¬ 
bus3  vel  nominibus  relativis  significari  po¬ 
test. 

Conclusio.  —  Cum  Deus  in  hac  vita  secundum 
quod  in  se  est,  minime  a  nobis  cognoscatur,  sed 
secundum  quod  principium  omnium  eminentissi- 
rnum  est ;  aliquibus  nominibus  hoc  significantibus 
nominari  potest ;  nullum  est  autem  nomen  divinam 
essentiam  adaequate  repraesentans  Deo  ab  homi¬ 
nibus  impositum  Ifi). 

ARTICULUS  II. 

Utrum  aliquod  nomen  dicatur  de  Deo 

substantialiter . 

Ad  secundum  sic  proceditur,  i.  Videtur 
quod  nullum  nomen  dicatur  de  Deo  substan¬ 
tialiter.  Dicit  enim  Damascenus,  lib.  I  De  fide 
orth.,  cap.  ix,  coi.  835,  #.  1  :  «  Oportet  sin¬ 
gula  eorum  quae  de  Deo  dicuntur,  non  quid 
est  secundum  substantiam  significare,  sed 
quid  non  est  ostendere,  aut  habitudinem 
quamdam,  aut  aliquid  eorum  quae  assequun¬ 
tur  naturam  vel  operationem4.  » 

2.  Praeterea,  dicit  Dionysius,  De  div.  nom., 
c.  i,  §  4,  coi.  590,  t.  1  :  «  Omnium  sancto- 

in  extensione  sui  majori  vel  minori,  sed  a  majori 
vel  minori  audientis  cognitione  circa  rem.  Sic, 
inquiunt,  rex  Ludovicus  urbi  a  se  nondum  visaj 
nomen  imponit,  et  minus  perfecte  quam  urbis  istius 
habitatores  nominis  a  se  impositi  significationem 
habet.  Sed  hsec  ad  quid?  Voluntne  dicere  quod 
quando  nomen  imponimus  ad  significandum  Deum, 
angeli,  et  Deus  praesertim,  rem,  id  est  Deum  ipsum, 
melius  cognoscunt  quam  nos  cognoscimus?  Tho- 
mista  nullus  hoc  anxbiget?  Voduntne  quod  aliquod 
nomen  ab  aliquo  impositum,  rei  quidditatem,  inscio 
imponente,  significet,  ita  ut  nos  ad  significandum 
Deum  nomen  forsitan  imponeremus  ,quo.d,  nobis 
insciis,  Dei  quidditatem,  prout  Deus  seipsum  quid- 
ditative,  et  etiam  comprehensive  cognoscit,  expri- 

rum  theologorum  hymnum  invenies  ad  bea¬ 
tos  thearchise  processus  manifestati  ve  et  lau¬ 
dative  Dei  nominationes  dividentem1.  »  Et 
est  sensus  quod  nomina  qua?  in  divinam 
laudem  sancti  doctoros  assumunt,  secirn- 
dum  processus  ipsius  Dei  distinguuntur.  Sed 
quod  significat  processum  alicujus  rei,  nihil 
significat  ad  ejus  essentiam  pertinens.  Ergo 
nomina  dicta  de  Deo  non  dicuntur  de  ipso 
substantialiter. 

3.  Prse.terea,  secundum  hoc  nominatur 
aliquid  nobis,  secundum  quod  intelligitur. 
Sed  non  intelligitur  Deus  a  nobis  in  liac 
vita  secundum  suam  substantiam.  Ergo  nec 
aliquod  nomen  impositum  a  nobis  dicitur  de 
Deo  secundum  suam  substantiam. 

Sed  contra  est.  quod  dicit  Augustinus, 
VI  De  Trimtat.,  cap.  iv,  coi.  927,  t.8  :  «  Deo 
hoc  est  esse  quod  fortem  esse,  vel  sapientem 
esse,  et  si  quid  do  illa  simplicitate  dixeris, 
qua  ejus  substantia  significatur2.  »  Ergo 
omnia  hujusmodi  significant  divinam  sub¬ 
stantiam. 

Respondeo  dicendum,  quod  de  nominibus 
qnse  de  Deo  dicuntur  negative,  vel  qua*,  re¬ 
lationem  ipsius  ad  creaturam  significant, 
manifestum  est  quod  substantiam  ejus  nullo 
modo  significant,  sed  remotionem  alicujus 
ab  ipso,  vel  relationem  ejus  ad  alium,  vel 
potius  alicujus  ad  ipsum. 

Sed  de  nominibus  quae  absolute  et  affir¬ 
mative  do  Deo  dicuntur,  sicut  bonus,  sa¬ 
piens,  et  liuji>;modi  multipliciter  aliqui  sunt 
opinati.  Quidam  enim  dixerunt  quod  hac 
omnia  nomina,  licet  affirmative  de  Deo  di¬ 
cantur,  tamen  magis  inventa  sunt  ad  ali¬ 
quid  removendum  a  Deo,  quam  ad  aliquid 
ponendum  in  ipso.  Unde  dicunt  quod,  cum 
dicimus  Deum  esse  viventem,  significamus 
quod  Deus  non  hoc  modo  est  sicut  res  ina¬ 
nimatae  ;  et  similiter  accipiendum  est  in  aliis; 
et  hoc  posuit  Rabbi  Moyses3  (a).  »  Alii  vero 
dicunt  quod  hac  nomina  imposita  sunt  ad 

meret?  Fatentur  quidem  omnes  Deum  non  ita  esse 
ineffabilem  qntn  possit  aliquo  nomine,  saltem  im¬ 
perfecte,  exprimi;  sed  unde  Scotist®  nominis  essen¬ 
tiam  et  comprehensionem  Dei  continentis ,  et  a 
nobis  imponibilis  figmentum  trahunt? 

1  Ex  versione  Joannis  Sarrasini.  Corderius  «  om¬ 
nem  fere  sacram  Scripturam  reperies,  ad  declaran¬ 
dum  nobis  Deum,  et  ad  laudandum  eum,  divina 
nomina  formare  secundum  divinae  bonitatis  ema¬ 
nationes.  » 

*  «  Deo  autem  hoc  est  esse  quod  est  fortem  esse, 
aut  justum  esse,  aut  sapientem  esse,  et  si  quid  de 
illa  simplici  multiplicitate,  vel  multiplici  simplici- 


significandum  habitudinem  ejus  ad  creata  * 
ut  cum  dicimus  :  Deus  est  bonus,  sit  sensus : 
Deus  est  causa  bonitatis  in  rebus  ;  et  eadem 
ratio  est  in  aliis. 

Sed  utrumque  istorum  videtur  esso  in¬ 
conveniens  propter  tria  :  primo  quidem, 
quia;  secundum  neutram  harum  positionum 
posset  assignari  ratio  quare  quaedam  no¬ 
mina  magis  de  Deo  dicerentur  quam  alia.  Sio 
enim  est  causa  corporum,  sicut  est  causa 
bonorum  ;  unde  si  nihil  aliud  significatur 
cum  dicitur,  Deus  est  bonus,  nisi  Deus  est 
causa  bonorum,  poterit  similiter  dici  quod 
Deus  est  corpus,  quia  est  causa  corporum. 
Item  per  hoc  quod  dicitur  quod  est  corpus, 
removetur  quod  non  sit  ens  in  potentia  tan¬ 
tum.  sicut  materia  prima.  Secundo,  quia 
sequeretur  quod  omnia  nomina  dicta  de 
Deo,  per  posterius  dicerentur  de  ipso  ;tsicut 
sanum  per  posterius  dicitur  de  medicina,  eo 
quod  significat  hoc  tantum  quod  sit  causa 
sanitatis  in  animali,  quod  per  prius  dicitur 
sanum.  Tertio,  quia  lioc  est  contra  intentio¬ 
nem  loquentium  de  Deo.  Aliud  enim  inten¬ 
dunt  dicere,  cum  dicunt  Deum  viventem, 
quam  quod  sit  causa  vitai  nostraj,  vel  quod 
differat  a  corporibus  inanimatis. 

Et  ideo  aliter  dicendum  est,  quod  hujus¬ 
modi  quidem  nomina  significant  substan¬ 
tiam  divinam,  et  praedicantur  de  Deo  sub¬ 
stantialiter,  sed  deficiunt  a  repraesentatione 
ipsius.  Quod  sic  patet.  Significant  enim  sic 
nomina  Deum,  secundum  quod  intellectus 
noster  cognoscit  ipsum.  Intellectus  autem 
noster,  cum  cognoscat  Deum  ex  creaturis, 
sic  cognoscit  ipsum,  secundum  quod  crea¬ 
turae  ipsum  repraesentant.  Ostensum  est 
autem  supra,  quod  Deus  in  se  praehabet 
omnes  perfectiones  creaturarum,  quasi  sim¬ 
pliciter  ct  universaliter  perfectus.  Unde  quae¬ 
libet  creatura  in  tantum  eum  repraesentat, 
et  est  ei  similis,  in  quantum  perfectionem 
aliquam  habet ;  non  tamen  ita  quod  ••  m cre¬ 
tate  dixeris,  quo  substantia  ejus  significetur.  » 

3  In  libro  qui  dicitur  nailS  “IXim,  id  est,  «  doc- 
tor  dubiorum.  » 

(u)  Rabbi  Moyses,  seu  Maimonides,  seu  etiam 
Moses  JEgy ptius,  speculo  duodecimo  florens,  opus 
cui  titulus  More  Nevokim  arabum  idiomate  con¬ 
scripsit,  quod  a  suo  discipulo  Samuele  Ren  Tibbou 
hebraice  redditum,  deinde  lingua  latina  donatum 
est.  Titulus  hebraicus  hujus  operis  in  editis  quidem, 
sed  non  in  codicibus  Summae  theologiae  D.  Thomie 
invenitur,  nec  etiam  in  edit,  gothicis  characteribus 
Norimberg,  ann.  1496  exarata. 

sentet  cum  sicut  aliquid  ejusdem  speciei  vel 
generis,  'sed  sicut  excellens  principium,  a 
cujus  forma  effectus  deficiunt,  cujus  tamen 
alit  pialem  similitudinem  effectus  consequun¬ 
tur  ;  sicut  formae  corporum  inferiorum  re¬ 
praesentant  virtutem  solarem.  Et  hoc  supra 
expositum  est,  cum  do  perfectione  divina 
agebatur.  Sic.  igitur  praedicta  nomina  divi¬ 
nam  substantiam  significant,  imperfecte  ta¬ 
men,  sicut  et  creaturae  imperfecte  eam  re¬ 
praesentant.  Cum  igitur  dicitur,  Deus  est 
lini ms,  non  est  sensus  :  Deus  est  causa  bo¬ 
nitatis,  vel  :  Deus  non  est  malus;  sed  est 
sensus  :  id  quod  bonitatem  dicimus  in  crea¬ 
turis,  praeexistit  in  Deo,  et  lioc  quidem  se¬ 
cundum  modum  altiorem.  Unde  ex  hoc  non 
sequitur  quod  Deo  competat  esse  bonum  in 
«quantum  causait  bonitatem,  sed  potius  e  con¬ 
verso,  quia  est  bonus,  bonitatem  rebus  dif¬ 
fundit,  secundum  illud  Augustini  De  doc¬ 
trina  chnstiana,  lib.  I,  cap.  xxxu,  coi.  32, 
t.  3  :  «  In  quantum  bonus  est,  sumus1.  » 

Ad  primum  ergo  dicendum,  quod  Damas¬ 
cenus  ideo  dicit  quod  haec  nomina  non  si¬ 
gnificant  quid  est  Deus,  quia  a  nullo  istorum 
nominum  exprimitur  quid  est  Deus  perfecte, 
sed  unumquodque  imperfecte  eum  signifi¬ 
cat,  sicut  et  creaturae  imperfecte  eum  reprae¬ 
sentant. 

Ad  secundum  dicendum,  quod  in  signifi¬ 
catione  nominum  aliud  est  quandoque  a 
quo  imponitur  nomen  ad  significandum,  et 
aliud  ad  quod  significandum  nomon  imponi¬ 
tur;  sicut  lioc  nomen  «  lapis  »  imponitur  ab 
eo  quod  laedit  pedem,  non  tamen  imponitur 
ad  hoc  significandum  quod  significet  laedens 
pedem,  sed  ad  significandam  quamdam  spe¬ 
ciem  corporum;  alioquin  omne  laedens  pe¬ 
dem  esset,  lapis.  Sic  igitur  dicendum  est, 
quod  hujusmodi  divina  nomina  imponuntur 
quidem  a  processibus  deitatis  :  sicut  enim 
secundum  diversos  processus  perfectionum 
creaturae  Deum  repraesentant,  licet  imper¬ 
fecte  ;  ita  intellectus  noster  secundum  unum¬ 
quemque  processum  Deum  cognoscit,  et 
nominat ;  sed  tamen  haec  nomina  non  impo¬ 
nuntur  ad  significandum  ipsos  processus,  ut 
cum  dicitur  :  Deus  est  vivens,  sit  sensus  :  a 
Deo  procedit  vita;  sed  ad  significandum 

*  «  Quia  bonus  est,  sumus.  » 

*  Sic  cod.;  in  editis  :  «  dicitur  :  Deus  est  lapis.  » 
Nullibi  in  sacra  Scriptura  dicilur  expresse  :  «  Deus 
est  lapis ;  »  Deus  tamen  ibi  dicitur  et  lapis  et  leo. 
«  Lapidem  quem  reprobaverunt  aedificantes,  hic 
laetus  est  in  caput  angeli.  »  Ps.  cxvn ,  22.  «  Vicit 


ipsum  rerum  principium,  prout  in  eo  prae¬ 
existit  vita,  licet  eminentiori  modo  quam  in- 
telligatur,  vel  significetur. 

Ad  tertium  dicendum,  quod  essentiam 
Dei  in  liac  vita  cognoscere  non  possumus, 
secundum  quod  in  se  est,  sed  cognoscimus 
eam  secundum  quod  repraesentatur  in  per¬ 
fectionibus  creaturarum ;  et  sic  nomina  a 
nobis  imposita  eam  significant. 

Conclusio.  —  Cmn  divinam  substantiam  imper¬ 
fecte  cognoscamus ,  nomina  negativa  vel  relativa 
de  Deo  non  dicuntur  substantialiter,  sed  sola 
nomina  positiva  ct  absoluta  divinam  substantiam, 
licet  imperfecte,  significant. 

ARTICULUS  III. 

Utrum  aliquod  nomen  dicatur  de  Deo 
proprie. 

Ad  tertium  sic  proceditur.  I.  Yidetur 
quod  nullum  nomen  dicatur  de  Deo  proprie. 
Omnia  enim  nomina  quae  de  Deo  dicimus, 
sunt  a  creaturis  accepta,  ut  dictum  est.  Sed 
nomina  creaturarum  metaphorice  dicuntur 
de  Deo,  sicut  cum  dicitur  Deus2  lapis,  vel 
leo,  vel  aliquid  hujusmodi.  Ergo  nomina 
dicta  de  Deo  dicuntur  metaphorice. 

2.  Praeterea,  n villum  nomen  proprie  dici¬ 
tur  de  aliquo,  a  quo  verius  removetur  quam 
de  eo  praedicetur.  Sed  omnia  hujusmodi 
nomina,  «  bonus,  sapiens, »  et  similia,  verius 
removentur  a  Deo  quam  dc  eo  praedicentur, 
ut  patet  per  Dionysium,  cap.  n  Cxlestis  hie- 
rarchix,  §  3,  coi.  142,  t.  i.  Ergo  nullum 
istorum  nominum  proprio  dicitur  de  Deo. 

3.  Praeterea,  nomina  corporum  non  di¬ 
cuntur  de  Deo  nisi  metaphorice,  cum  sit 
incorporeus.  Sed  omnia  hujusmodi  nomina 
implicant  quasdam  corporales  conditiones  : 
significant  enim  cum  tempore,  et  cum  com¬ 
positione,  et  cum  aliis  hujusmodi,  quae  sunt 
conditiones  corporum.  Ergo  omnia  hujus¬ 
modi  nomina  dicuntur  de  Deo  metaphorice. 

Sed  contra  est  quod  dicit  Ambrosius,  in 
lib.  II  De  fide,  prolog.,  §  2,  coi.  583,  t.  3  : 

(i  Sunt  quaedam  nomina  quae  evidenter  pro¬ 
prietatem  divinitatis  osteuu.int,  et  quaedam  . 
quae  perspicuam  divinae  majestatis  expri¬ 
munt  veritatem;  alia  vero  sunt  quae  transla¬ 
tive  per  similitudinem  de  Deo  dicuntur3.  » 

leo  de  tribu  Juda.  »  Apoc.,  v,  5. 

3  «  Sunt  enim  evidentia  indicia  quae  proprietatem 
deitatis  ostendunt;  sunt  quae  similitudinem  Patria 
et  Filii;  sunt  etiam  quae  perspicuam  divinae  ma¬ 
jestatis  exprimunt  unitatem.  » 

Non  igitur  omnia  nomina  dicuntur  de  Deo 
metaphorice,  sed  aliqua  dicuntur  proprie. 

Respondeo  dicendum,  quod  sicut  dictum 
est,  Deum  cognoscimus  ex  perfectionibus 
procedentibus  in  creaturas  ab  ipso  ;  quae 
quidem  perfectiones  in  Deo  sunt  secundum 
eminentiorem  modum  quam  in  creaturis  ; 
intellectus  autem  noster  eo  modo  apprehen¬ 
dit  eas  secundum  quod  sunt  in  creaturis;  et 
secundum  quod  apprehendit,  ita  significat 
per  nomina.  In  nominibus  igitur  quae  Deo 
attribuimus,  est  duo  considerare ;  scilicet 
perfectiones  ipsas  significatas,  ut  bonitatem, 
vitam,  et  hujusmodi,  et  modum  significandi. 
Quantum  igitur  ad  id  quod  significant  hu¬ 
jusmodi  nomina,  proprie  competunt  Deo,  et 
magis  proprie  quam  ipsis  creaturis,  et  per 
prius  dicuntur  de  eo.  Quantum  vero  ad  mo¬ 
dum  significandi,  non  proprie  dicuntur  de 
Deo ;  habent  enim  modum  significandi  qui 
creaturis  competit. 

Ad  primum  ergo  dicendum,  quod  quae¬ 
dam  nomina  significant  hujusmodi  perfec¬ 
tiones  a  Deo  procedentes  in  res  creatas,  hoc 
modo  quod  ipse  modus  imperfectus,  quo  a 
creatura  participatur  divina  perfectio,  in 
ipso  nominis  significato  includitur ;  sicut 
lapis  significat  aliquid  materialiter  ens ;  et 
hujusmodi  nomina  non  possunt  attribui  Deo 
nisi  metaphorice.  Quaedam  vero  nomina  si¬ 
gnificant  ipsas  perfectiones  absolute  absque 
hoc  quod  aliquis  modus  participandi  clau¬ 
datur  in  eorum  significatione,  ut  ens,  bo¬ 
num,  vivens,  et  alia  hujusmodi;  et  talia 
proprie  dicuntur  de  Deo. 

Ad  secundum  dicendum,  quod  ideo  hujus¬ 
modi  nomina  dicit  Dionysius  negari  a  Deo, 
quia  id  quod  significatur  per  nomen  non 
convenit  eo  modo  ei  quo  nomen  significat, 
sed  excellentiori  modo.  Unde  ibidem  dicit 
Dionysius  quod  Deus  <c  est  super  omnem 
substantiam  et  vitam1.  » 

Ad  tertium  dicendum,  quod  ista  nomina 
quae  proprie  dicuntur  de  Deo,  important 
conditiones  corporales  non  in  ipso  significato 
nominis,  sed  quantum  ad  modum  signifi¬ 
candi  ;  ea  vero  qua3  metaphorice  de  Deo  di¬ 
cuntur,  important  conditionem  corporalem 
in  ipso  suo  significato. 

Conclusio.  —  Quia  nomina  Deo  attributa  modum 
significandi  creaturarum  retinent ,  Deo  proprie  ex 
modo  ipso  significandi  non  competunt ;  sed  quoad 
significatum  proprie  de  Deo  dicuntur. 

1  Ex  versione  Joannis  Sarrasini.  Corderius  «  ex¬ 
cedit  omnem  essentiam  et  vitam.  » 


ARTICULUS  IV. 

Utrum  nomina  dicta  de  Deo  sint  nomina 
synonyma. 

Ad  quartum  sic  proceditur.  1.  Videtur 
quod  ista  nomina  dicta  de  Deo  sint  nomina  sy¬ 
nonyma.  Synonyma  enim  nomina  dicuntur 
quae  omnino  idem  significant.  Sed  ista  no¬ 
mina  dicta  de  Deo  omnino  idem  significant2 ; 
quia  bonitas  Dei  est  ejus  essentia,  et  simili- 
liter  sapientia.  Ergo  ista  nomina  sunt  om¬ 
nino  synonyma. 

2.  Praeterea,  si  dicatur  quod  ista  nomina 
significant  unum 3  sed  secundum  rationes 
diversas,  contra.  Ratio  cui  non  respondet 
aliquid  in  re  est  vana.  Si  igitur  istae  ratio¬ 
nes  sunt  multae,  et  res  est  una,  videtur  quod 
rationes  istae  sint  vanae. 

3.  Praeterea,  magis  est  unum  quod  est  re 
et  ratione,  quam  quod  est  unum  re  et  mul¬ 
tiplex  ratione.  Sed  Deus  est  maxime  unus. 
Ergo  videtur  quod  non  sit  unus  re  et  multi¬ 
plex  ratione ;  et  sic  nomina  dicta  de  Deo  non 
significant  rationes  diversas,  et  ita  sunt  sy¬ 
nonyma. 

Sed  contra,  omnia  synonyma  sibi  invicem 
adjuncta  nugationem  adducunt,  sicut  si  di¬ 
catur  vestis,  indumentum.  Si  igitur  omnia 
nomina  dicta  de  Deo  sunt  synonyma,  non 
posset  convenienter  dici  Deus  bonus,  vel  ali¬ 
quid  hujusmodi ;  cum  tamen  scriptum  sit, 
Jer.,  xxxii,  18 :  Fortissime ,  mayne, potens*. 
Dominus  exercituum  nomen  tibi. 

Respondeo  dicendum,  quod  hujusmodi 
nomina  dicta  de  Deo  non  sunt  synonyma. 

Quod  quidem  facile  esset  videre,  si  dice¬ 
remus  quod  hujusmodi  nomina  sunt  inducta 
ad  removendam,  vel  ad  designandam  habi¬ 
tudinem  causae  respectu  creaturarum  :  sic 
enim  essent  diversae  rationes  horum  nomi¬ 
num  secundum  diversa  negata  vel  secun¬ 
dum  diversos  effectus  connotatos. 

Sed  secundum  quod  dictum  est,  hujus¬ 
modi  nomina  substantiam  divinam  signifi¬ 
care  licet  imperfecte,  etiam  plane  apparet 
secundum  praemissa,  quod  habent  rationes 
diversas.  Ratio  enim  quam  significat  nomen 
est  conceptio  intellectus  de  re  significata  per 
nomen.  Intellectus  autem  noster,  cum  co¬ 
gnoscat  Deum  ex  creaturis,  format  ad  intel- 
ligendum  Deum  conceptiones  pro  portio  natas 
perfectionibus  procedentibus  a  Deo  in  crea- 

2  AI.  :  «  significant  in  Deo.  » 

. 3  Sic  cod.;  in  editis  vero  :  « idem  secundum  rem.  * 

turas  :  quae  quidem  perfectiones  in  Deo  prae¬ 
existunt  unite  et.  simpliciter,  in  creaturis  vero 
recipiuntur  divise  et  multipliciter.  Sicut  igi¬ 
tur  diversis  perfectionibus  creaturarum  res¬ 
pondet  unum  simplex  principium  repraesen¬ 
tatum  per  diversas  perfectiones  creaturarum 
varie  et  multipliciter,  ita  variis  et  multiplici¬ 
bus  conceptionibus  intellectus  nostri  respon¬ 
det  unum  omnino  simplex,  secundum  hujus¬ 
modi  conceptiones  imperfecte,  intellectum. 
Et  ideo  nomina  Deo  attributa,  licet  signifi¬ 
cent  unam  rem,  tamen  quia  significant  eam 
sub  rationibus  multis  et  diversis,  non  sunt 
synonyma. 

Et  sic  patet  solutio  ad  primum  ;  quia  no¬ 
mina  synonyma  dicuntur  quae  significant 
linum  secundum  unam  rationem ;  quae  enim 
significant  rationes  diversas  unius  rei,  non 
primo  et  per  se  unum  significant ;  quia  no¬ 
men  non  significat  rem  nisi  mediante  con¬ 
ceptione  intellectus,  ut  dictum  est. 

Ad  secundum  dicendum,  quod  rationes 
plures  horum  nominum  non  sunt  cassae 
quasi  vanae,  quia  omnibus  eis  respondet 
unum  quid  simplex  per  omnia  hujusmodi 
multipliciter  et  imperfecte  repraesentatum. 

Ad  tertium  dicendum,  quod  hoc  ipsum  ad 
perfectam  Dei  unitatem  pertinet,  quod  ea 
quae  sunt  multipliciter  et  divisim  in  aliis,  in 
ipso  sunt  simpliciter  et  unite.  Et  ex  hoc 
contingit  quod  est  unus  re  et  multiplex  se¬ 
cundum  rationem,  quia  intellectus  noster 
ita  multipliciter  apprehendit  eum,  sicut  res 
multipliciter  ipsum  repraesentant. 

Conclusio.  —  Nomina  quse  proprie  de  Deo  di¬ 
cuntur,  synonyma  nequaquam  sunt. 

ARTICULUS  Y. 

Utrum  ea  quse  de  Deo  dicuntur  et  crea¬ 
turis  univoce  dicantur  de  ipsis. 

Ad  quintum  sic  proceditur.  1.  Videtur 
quod  ea  quae  dicuntur  de  Deo  et  creaturis, 
univoce1  de  ipsis  dicantur.  Omne  enim 
aequivocum*  reducitur  ad  univocum,  sicut 
multa  ad  unum ;  nam  si  hoc  nomen,  canis, 
aequi  voce  dicitur  de  latrabili  et  marino, 
oportet  quod  de  aliquibus  univoce  dicatur, 
scilicet  de  omnibus  latrabilibus ;  aliter  enim 

*  TJnivOc&tio  est  unius  et  ejusdem  termini  una  et 
eadem  significatio. 

*  yEquivocatio  seu  liomonymia  est  unius  et  ejus¬ 
dem  termini  diversa  significatio. 

3  Supple  :  «  calidus,  »  sic  :  sol  calidus  cuusat 

esset  procedere  in  infinitum.  Inveniuntur 
autem  quaedam  agentia  univoca  quae  con¬ 
veniunt  cum  suis  effectibus  in  nomine  et 
definitione,  ut  homo  generat  hominem; 
quaedam  vero  agentia  aequivoca,  sicut  sol* 
causat  calidum,  cum  tamen  ipse  non  sit  ca¬ 
lidus  nisi  aequivoce.  Videtur  igitur  quod 
primum  agens,  ad  quod  omnia  agentia  re¬ 
ducuntur,  sit  agens  univocum ;  et  ita  quae 
de  Deo  et  creaturis  dicuntur,  univoce  prae¬ 
dicantur. 

2.  Praeterea,  secundum  aequivoca  non 
attenditur  aliqua  similitudo.  Cum  igitur 
creaturae  ad  Deum  sit  aliqua  similitudo, 
secundum  illud  Genes.,  i,  26  :  Faciamus 
hominem  ad  imaginem  et  similitudinem 
nostram;  videtur  quod  aliquid  univoce  de 
Deo  et  creaturis  dicatur. 

3.  Praeterea,  mensura  est  homogenea 
mensurato,  ut  dicitur  in  X  Metaphys., 
text.  4.  Sed  Deus  est  prima  mensura  orm 
nium  entium,  ut  ibidem  dicitur.  Ergo  Deui 
est  homogeneus  creaturis  :  et  ita  aliquid 
univoce  de  Deo  et  creaturis  dici  potest. 

Sed  contra,  quidquid  praedicatur  de  ali¬ 
quibus  secundum  idem  nomen,  et  non  se¬ 
cundum  eamdem  rationem,  praedicatur  de 
eis  aequivoce.  Sed  nullum  nomen  convenit 
Deo  secundum  illam  rationem  secundum 
quam  dicitur  de  creatura  :  nam  sapientia  in 
creaturis  est  qualitas,  non  autem  in  Deo ; 
genus  autem  variatum  mutat  rationem, 
cum  sit  pars  definitionis ;  et  eadem  ratio  est 
in  aliis.  Quidquid  ergo  de  Deo  et  creaturis 
dicitur,  aequivoce  dicitur. 

Praeterea,  Deus  plus  distat  a  creaturis 
quam  quaecumque  creaturae  ab  invicem. 
Sed  propter  distantiam  quarumdam  creatu¬ 
rarum  contingit  quod  nihil  univoce  de  eis 
praedicari  potest,  sicut  de  his  quae  non  con¬ 
veniunt  in  aliquo  genere.  Ergo  multo  mi¬ 
nus  de  Deo  et  creaturis  aliquid  univoce 
praedicatur,  sed  omnia  praedicantur  aequi¬ 
voce. 

Respondeo  dicendum,  quod  impossibile 
est  aliquid  praedicari  de  Deo  et  creaturis 
univoce.  Quia  omnis  effectus  non  adaequans 
virtutem  causae  agentis,  recipit  similitu¬ 
dinem  agentis,  non  secundum  eamdem  ra¬ 
tionem,  sed  deficienter  :  ita  ut  quod  divisim 

calidum.  Sol  enim  in  Aristotelis  systemate  non  est 
calidus,  nisi  eminenter,  eo  sensu  scilicet  quod  vir¬ 
tute  sua  calorem  generat.  Unde  sequi.voce  calidus 
de  sole  et  de  ca1lido.£ubje1ctq  diftitqr,  qt^insuper  sol, 
non  convenit  in  nomine  cum  calido,  sed  effectu. 

et  multipliciter  est  in  effectibus,  in  causa 
est  simpliciter  et  eodem  modo ;  sicut  sol  se¬ 
cundum  unam  suam  virtutem  multiformes 
et  varias  formas  in  istis  inferioribus  pro¬ 
ducit.  Eodem  modo,  ut  supra  dictum  est, 
art.  praec.,  omnes  rerum  perfectiones  quae 
sunt  in  rebus  creatis  divisim  et  multipli¬ 
citer,  in  Deo  praeexistunt  unite  et  simpli¬ 
citer.  Sic  igitur,  cum  aliquod  nomen  ad 
perfectionem  pertinens  de  creatura  dicitur, 
significat  illam  perfectionem  distinctam 1  se¬ 
cundum  rationem  distinctionis 2  ab  aliis; 
puta  cum  hoc  nomen,  sapiens,  de  homine 
dicitur,  significamus  aliquam  perfectionem 
distinctam  ab  essentia  hominis,  et  a  potentia 
et  ab  esse  ipsius,  et  ab  omnibus  hujusmodi; 
sed  cum  hoc  nomen  de  Deo  dicimus,  non  in¬ 
tendimus  significare  aliquid  distinctum  ab 
essentia  vel  potentia  vel  esse  ipsius.  Et  sic 
cum  hoc  nomen,  sapiens,  de  homine  dicitur, 
quodammodo  circumscribit 3  et  comprehen¬ 
dit  rem  significatam,  non  autem  cum  di¬ 
citur  de  Deo ;  sed  relinquit  rem  significatam 
ut  incomprehensam,  et  excedentem  nominis 
significationem.  Unde  patet  quod  non  se¬ 
cundum  eamdem  rationem  hoc  nomen , 
sapiens,  de  Deo  et  de  homine  dicitur.  Et 
eadem  ratio  est  de  aliis.  Unde  nullum  no¬ 
men  univoce  de  Deo  et  creaturis  praedi¬ 
catur. 

Sed  nec  etiam  pure  aequivoce,  ut  aliqui 
dixerunt.  Quia  secundum  hoc  ex  creaturis 
nihil  posset  cognosci  de  Deo  nec  demons¬ 
trari,  sed  semper  incideret  fallacia  aequivo- 
cationis.  Et  hoc  est  tam  contra  Philoso¬ 
phum,  VIII  Phys.,  et  XIII  Met.,  qui  multa 
demonstrative  de  Deo  probat,  quam  etiam 
contra  Apostolum  dicentem  Rom.,  i,  20  : 
Invisibilia  per  ea  quse  facta  sunt,  intellecta 
conspiciuntur.  Dicendum  est  igitur  quod 
hujusmodi  nomina  dicuntur  de  Deo  et  crea¬ 
turis  secundum  analogiam,  id  est,  propor¬ 
tionem. 

Quod  quidem  dupliciter  contingit  in  no¬ 
minibus  :  vel  quia  multa  habent  propor¬ 
tionem  ad  unum,  sicut  sanum  dicitur  de 
medicina  et  urina  in  quantum  utrum  que 
habet  ordinem  et  proportionem  ad  sanita¬ 
tem  animalis;  cujus  hoc  quidem  signum 
est,  illud  vero  causa :  vel  ex  eo  quod  unum 
habet  proportionem  ad  alterum,  sicut  sanum 
dicitur  de  medicina  et  animali,  in  quan- 

*  Nicolai :  «  ut  distinctam.  »  —  *  AI.  :  «  definitio¬ 
nis.  »  —  *  AI.  :  «  describit.  »  —  *  In  editis  deest  : 


tum  medicina  est,  causa  sanitatis,  quae  est 
in  animali.  Et  hoc  modo  aliqua  dicuntur  de 
Deo  et  creaturis  analogice,  et  non  aequivoce 
pure,  neque  pure  univoce.  Non  enim  possu¬ 
mus  nominare  Deum  nisi  ex  creaturis,  ut 
supra  dictum  est.  Et  sic  hoc  quod  dicitur  de 
Deo  et  creaturis,  dicitur  secundum  quod  est 
aliquis  ordo  creaturae  ad  Deum,  ut  ad  prin¬ 
cipium  et  causam  in  qua  praeexistunt  excel¬ 
lenter  omnes  rerum  perfectiones.  Et  ita4 
iste  modus  communitatis  medius  est  inter 
puram  aequivocationem  et  simplicem  univo- 
cationem.  Neque  enim  in  iis  quae  analogice 
dicuntur  est  una  ratio,  sicut  est  in  univocis, 
nec  totaliter  diversa,  sicut  in  acquivoc.is ;  sed 
nomen  quod  sic  multipliciter  dicitur  signi¬ 
ficat  diversas  proportiones  ad  unum  ;  sicut 
sanum  de  urina  dictum  significat  signum 
sanitatis  animalis,  de  medicina  vero  dictum 
significat  causam  ejusdem  sanitatis. 

Ad  primum  ergo  dicendum,  quod,  licet  in 
praedicationibus  oporteat  aequivoca  ad  uni¬ 
voca  reduci,  tamen  in  actionibus  agens  non 
univocum  ex  necessitate  praecedit  agens 
univocum.  Agens  enim  non  univocum  est 
causa  universalis  totius  speciei,  ut  sol  est 
causa  generationis  omnium  hominum ; 
agens  vero  univocum  non  est  causa  agens 
universalis  totius  speciei,  alioquin  esset 
causa  sui  ipsius,  cum  sub  specie  continea¬ 
tur,  sed  est  causa  particularis  respectu 
hujus  individui ,  quod  in  participatione 
speciei  constituit.  Causa  igitur  universalis 
totius  speciei  non  est  agens  univocum. 
Causa  autem  universalis  est  prior  particu¬ 
lari.  Hoc  autem  agens  universale,  licet  non 
sit  univocum  non  tamen  est  omnino  aequi- 
vocum,  quia  sic  non  faceret  sibi  simile ;  sed 
potest  dici  agens  analogum,  sicut  in  praedi¬ 
cationibus  omnia  univoca  reducuntur  ad 
unum  primum  non  univocum,  sed  ana¬ 
logum,  quod  est  ens. 

Ad  secundum  dicendum,  quod  similitudo 
creaturae  ad  Deum  est  imperfecta,  quia 
etiam  nec  idem  secundum  genus  repraesen¬ 
tant,  ut  supra  dictum  est. 

Ad  tertium  dicendum,  quod  Deus  non  est 
mensura  proportionata  mensuratis ;  unde 
non  oportet  quod  Deus  et  creaturae  sub  uno 
genere  contineantur. 

Ea  vero  quae  sunt  in  contrarium,  conclu¬ 
dunt  quod  non  univoce  hujusmodi  nomina 

« ita.  » 


93 


OTl/EST.  XIII,  AUT.  VI. 


dc  Deo  et  cren  turis  pradiccntur,  non  autem 
quod  aequivocc. 

Conclusio.  —  .\omina  de  Deo  et  creaturis  dicta, 
non  univoce  nec  pure  sequivoce,  sed  analogice 
dicuntur  secundum  analogiam  creaturarum  ad 

ipsum. 

ARTICULUS  Vi. 

Virum  nomina  per  prius  dicantur  dc 
creaturis  quam  de  Deo. 

Ad  sextum  sic  proceditur.  1.  Videtur 
quod  nomina  per  prius  dicantur  de  creaturis 
quam  de  Deo.  Secundum  enim  quod  co¬ 
gnoscimus  aliquid,  secundum  hoc  illud  no¬ 
minamus  ,  cum  «  nomina  » ,  secundum 
Philosophum,  lib.  I  Pericli.,  cap.  i,  «  sint 
signa  intellectuum.  »  Sed  per  prius  cognos¬ 
cimus  creaturam  quam  Deum.  Ergo  omnia 
nomina  a  nobis  imposita  per  prius  conve¬ 
niunt  creaturis  quam  Deo. 

2.  Praeterea,  secundum  Dionysium,  in  lib. 
De  divin.  nom.,  cap.  t,  §  0,  coi.  595,  t.  1, 
Deum  ex  creaturis  nominamus.  Sed  nomina 
a  creaturis  translata  in  Deum,  per  prius  di¬ 
cuntur  de  creaturis  quam  de  Deo,  sicut  leo, 
lapis  et  hujusmodi.  Ergo  omnia  nomina  per 
prius  de  creaturis  quam  de  Deo  dicuntur. 

3.  Praeterea,  omnia  nomina  quae  com¬ 
muniter  de  Deo  et  creaturis  dicuntur,  di¬ 
cuntur  de  Deo  sicut  de  causa  omnium,  ut 
dicit  Dionysius1,  De  myst.  theol.,  c.  i,  §  2, 
coi.  999,  t.  1.  Sed  quod  dicitur  de  ali¬ 
quo  per  causam,  per  posterius  de  illo  di¬ 
citur  ;  per  prius  enim  dicitur  animal  sanum 
quam  medicina,  quae  est  causa  sanitatis. 
Ergo  hujusmodi  nomina  per  prius  dicuntur 
de  creaturis  quam  de  Deo. 

Sed  contra  est  quod  dicitur  Eplies.,  iii,  H : 
Flecto  genua  mea  ad  Patrem  Domini  nostri 
Jesu  Christi,  ex  quo  omnis  paternitas  in 
*  Calis,  creto  *  et  in  terra  nominatur  ;  et  eadem  ratio 
videtur  de  nominibus  aliis  quae  de  Deo 
et  creaturis  dicuntur.  Ergo  hujusmodi  no¬ 
mina  per  prius  de  Deo  quam  de  creaturis 
dicuntur. 

Respondeo  dicendum,  quod  in  omnibus 
nominibus  quae  de  pluribus  analogice  di¬ 
cuntur,  necesse  est  quod  omnia  dicantur 
per  respectum  ad  unum.  Et  ideo  illud  unum 
oportet  quod  ponatur  in  definitione  om¬ 
nium.  Et  quia  ratio  quam  significat  nomen, 
est  definitio,  ut  dicitur  in  IV  Metaph., 

*  Insinuatur  loco  dicto  MySlicse  theologia;  melius 


text.  28,  necesse  est  quod  illud  nomen  primo 
dicatur  de  eo  quod  ponitur ‘in  definitione 
aliorum,  et  per  posterius  de  aliis  secundum 
ordinem  quo  appropinquant  ad  illud  pri¬ 
mum  vel  magis,  vel  minus;  sicut  sanum 
quod  dicitur  de  animali,  cadit  in  defini¬ 
tione  sani  quod  dicitur  de  medicina,  quae 
dicitur  sana,  in  quantum  causat  sanitatem 
in  animali ;  et  in  definitione  sani  quod  di¬ 
citur  dc  urina,  quae  dicitur  sana,  in  quan¬ 
tum  est  signum  sanitatis  animalis. 

Sic  ergo  omnia  nomina  quae  metaphorice 
de  Deo  dicuntur,  per  prius  de  creaturis  di¬ 
cuntur  quam  de  Deo,  quia  dicta  de  Deo  nihil 
aliud,  significant  quam  similitudinem  ad 
tales  creaturas.  Sicut  enim  ridere  dictum 
dc  prato  nihil  aliud  significat  quam  quod 
pratum  similiter  se  habet  in  decore  cum 
floret,  sicut  homo  cum  ridet,  secundum  si¬ 
militudinem  proportionis:  sic  nomen  Iconis 
dictum  de  Deo  nihil  aliud  significat  quam 
quod  Deus  similiter  se  habet  ut  fortiter  ope¬ 
retur  in  suis  operibus,  sicut  leo  in  suis.  Et 
sic  patet  quod  secundum  quod  dicuntur  de 
Deo,  coriun  significatio  definiri  non  potest, 
nisi  per  illud  quod  dc  creaturis  dicitur. 

De  aliis  autem  nominibus  quae  non  meta¬ 
phorice  dicuntur  de  Deo,  esset  etiam  eadem 
ratio,  si  dicerentur  de  Deo  causaliter  tan¬ 
tum,  ut  quidam  posuerunt.  Sic  enim  cum 
dicitur  :  Deus  est  bonus,  nihil  aliud  esset 
quam  :  Deus  est  causa  bonitatis  creaturae  ; 
et  sic  hoc  nomen,  bonum,  dictum  de  Deo, 
clauderet  in  suo  intellectu  bonitatem  crea¬ 
turae.  Unde  bonum  per  prius  diceretur  de 
creatura  quam  de  Deo. 

Sed  supra  ostensum  est,  quod  hujusmodi 
nomina  non  solum  dicuntur  de  Deo  causa¬ 
liter,  sed  etiam  essentialiter.  Cum  enim  di¬ 
citur  :  Deus  est  bonus,  vel  sapiens,  non 
solum  significatur  quod  ipse  sit  causa  sa¬ 
pientiae  vel  bonitatis,  sed  quod  haec  in  eo 
eminentius  praeexistunt.  Unde  secundum 
hoc  dicendum  est  quod,  quantum  ad  rem 
significatam  per  nomen,  per  prius  dicuntur 
do  Deo  quam  de  creaturis,  quia  a  Deo  hu¬ 
jusmodi  perfectiones  in  creaturas  manant; 
sed  quantum  ad  impositionem  nominis,  per 
prius  a  nobis  imponuntur  creaturis,  quas 
prius  cognoscimus.  Unde  et  modum  signi¬ 
ficandi  habent  qui  competit,  ut  supra  dic¬ 
tum  est. 

Ad  primum  ergo  dicendum,  quod  objectio 
autem  De  div.  nom.,  c.  v,  §  9,  coi.  82G,  t.  1. 

illa  procedit  quantum  ad  impositionem  no¬ 
minis. 

Ad  secundiflm  dicendum,  quod  non  est 
eadem  ratio  de  nominibus  quae  metaphorice 
•de  Deo  dicuntur,  et  de  aliis,  ut  dictum  est. 

Ad  tertium  dicendum,  quod  objectio  illa 
procederet,  si  hujusmodi  nomina  solum  do 
Deo  causaliter  praedicarentur  et  non  essen¬ 
tialiter,  sicut  sanum  de  medicina. 

Conclusio.  —  Nomina  qnee  metaphorice  de  Deo 
dicuntur,  cum  similitudinem  ejus  ad  creaturas 
signiiicent ,  de  ipsis  creaturis  prius  dicuntur  : 
nomina  vero  Deo  et  creaturis  communia,  de  Deo 
essentialiter  dicta,  quoad  significatum,  prius  de 
Deo  dicuntur;  quoad  modum  significandi  de  crea¬ 
turis  prius. 

ARTICULUS  VII. 

Utrum  nomina  quse  important  relationem 
ad  creaturas,  dicantur  de  Deo  ex  tempore. 

Ad  septimum  sic  proceditur,  i.  Videtur 
quod  nomina  quae  important  relationem  ad 
creaturas,  non  dicantur  de  Deo  ex  tempore. 
Omnia  enim  hujusmodi  nomina  significant 
divinam  substantiam,  ut  communiter  di¬ 
citur.  Unde  et  Ambrosius,  lib.  I  De  fide,  c.  i, 
§  7,  coi.  553,  t.  3,  dicit  quod  hoc  nomen, 
Dominus,  est  nomen  potestatis,  quae  est  di¬ 
vina  substantia  :  et  Creator  ‘,  significat  Dei 
actionem  quae  est  ejus  essentia.  Sed  divina 
substantia  non  est  temporalis,  sed  aeterna. 
Ergo  hujusmodi  nomina  non  dicuntur  de 
Deo  ex  tempore  sed  ab  aeterno. 

2.  Praeterea,  cuicumque  convenit  aliquid 
ex  tempore,  potest  dici  factum ;  quod  enim 
ex  tempore  est  album,  fit  album.  Sed  Deo 
non  convenit  esse  factum.  Ergo  de  Deo  nihil 
praedicatur  ex  tempore. 

3.  Praeterea,  si  aliqua  nomina  dicuntur  de 
Deo  ex  tempore  propter  hoc  quod  important 
relationes  ad  creaturas,  eadem  ratio  videtur 
de  omnibus  quae  relationem  ad  creaturas 
important.  Sed  quaedam  nomina  importantia 
relationem  ad  creaturas  dicuntur  de  Deo  ab 
aeterno ;  ab  aeterno  enim  scivit  creaturam  et 
dilexit,  secundum  illud  Jerem.,  xxxi,  3  :  In 
charilate  perpetua  dilexi  te.  Ergo  et  alia 
nomina  quae  important  relationem  ad  crea¬ 
turas,  ut  Dominus  et  Creator,  dicuntur  de 
Deo  ab  aeterno. 

4.  Praeterea,  hujusmodi  nomina  relatio¬ 


nem  significant.  Oportet  igitur  quod  relatio 
illa  vel  sit  aliquid  in  Deo,  vel  in  creatura 
tantum.  Sed  non  potest  esse  quod  sit  in 
creatura  tantum,  quia  sic  Deus  denomina¬ 
retur  Dominus  a  relatione  opposita,  quae  est 
in  creaturis;  nihil  autem  denominatur  a 
suo  opposito.  Relinquitur  ergo  quod  relatio 
est  aliquid  in  Deo.  Sed  in  Deo  nihil  potest 
esse  ex  tempore,  cum  ipse  sit  supra  tempus. 
Ergo  videtur  quod  hujusmodi  nomina  non 
dicantur  de  Deo  ex  tempore. 

5.  Praeterea,  secundum  relationem  dicitur 
aliquid  relative,  puta  secundum  dominium 
dominus,  sicut  secundum  albedinem  albus. 
Si  igitur  relatio  dominii  non  est  in  Deo  se¬ 
cundum  rem,  sed -solum  secundum  rationem, 
sequitur  quod  Deus  non  sit  realiter  domi¬ 
nus,  quod  patet  esse  falsum. 

0.  Praeterea,  in  relativis  quae  non  sunt 
simul  natura,  unum  potest  esse  altero  non 
existente  :  sicut  scibile  existit  non  existente 
scientia,  ut  dicitur  in  Prsedic.,  cap.  vn, 
text.  5.  Sed  relativa  quae  dicuntur  de  Deo  et 
creaturis,  non  sunt  simul  natura.  Ergo  po¬ 
test  aliquid  dici  relative  de  Deo  ad  creatu¬ 
ram,  etiam  creatura  non  existente  :  et  sic 
hujusmodi  nomina  Dominus  et  Creator,  di¬ 
cuntur  de  Deo  ab  aeterno,  et  non  ex  tem¬ 
pore. 

Sed  contra  est  quod  dicit  Augustinus, 
V  De  Trinit.,  cap.  xvi,  coi.  922,  t.  8,  quod 
haec  relativa  'appellatio  Dominus,  Deo  con¬ 
venit  ex  tempore. 

Respondeo  dicendum,  quod,  quaedam  no¬ 
mina  importantia  relationem  ad  creaturam, 
ex  tempore  de  Deo  dicuntur,  et  non  ab 
aeterno. 

Ad  cujus  evidentiam  sciendum  est  quod 
quidam  posuerunt  relationem  non  esse  rem 
naturae,  sed  rationis  tantum.  Quod  quidem 
apparet  esse  falsum  ex  hoc  quod  ipsae  res 
naturalem  ordinem  et  habitudinem  habent 
ad  invicem. 

Verumtamen  sciendum  est  quod,  cum  re¬ 
latio  requirat  duo  extrema,  tripliciter  se  ha¬ 
bet  ad  hoc  quod  sit  res  naturae  aut  rationis. 
Quandoque  enim  ex  utraque  parte  est  res 
rationis  tantum,  quando  scilicet  ordo  vel 
habitudo  non  potest  esse  inter  aliqua  nisi 
secundum  apprehensionem  rationis  tantum, 
utpote  cum  dicimus  idem  eidem  idem.  Nam 
secundum  quod  ratio  apprehendit  bis  ali¬ 
quod  unum,  statuit  illud  ut  duo ;  et  sic  ap« 

prehendit  quamdam  habitudinem  ipsius  ad 
seipsum.  Et  similiter  est  de  omnibus  rela¬ 
tionibus  quae  sunt  inter  ens  et  non  ens, 
quas  format  ratio,  in  quantum  apprehendit 
non  ens  ut  quoddam  extremum.  Et  idem 
est  de  omnibus  relationibus  qua;  consequun¬ 
tur  actum  rationis,  ut  genus,  et  species,  et 
hujusmodi.  Quaedam  vero  relationes  sunt 
quantum  ad  utrumque  extremum  res  na- 
tune,  quando  scilicet  est  habitudo  inter 
aliqua  duo  secundum  aliquid  realiter  conve¬ 
niens  utrique ;  sicut  patet  de  omnibus  rela¬ 
tionibus  quse  consequuntur  quantitatem,  ut 
magnum  et  parvum,  duplum  et  dimidium, 
et  hujusmodi  :  nam  quantitas  est  in  utroque 
extremorum  :  et  simile  est  de  relationibus 
quse  consequuntur  actionem  et  passionem, 
ut  motivum  et  mobile,  pater  et  Illius,  et  si¬ 
milia.  Quandoque  vero  relatio  in  uno  extre¬ 
morum  est  res  naturse,  et  in  altero  est  res 
rationis  tantum  :  et  hoc  contingit  quando- 
cumque  duo  extrema  non  sunt  unius  ordi¬ 
nis;  sicut  sensus  et  scientia  referuntur  ad 
sensibile  et  scibile ;  quae  quidem,  in  quantum 
sunt  res  quaedam  in  esse  naturali  existen- 
tes,  sunt  extra  ordinem  esse  sensibilis  et 
intelligibilis.  Et  ideo  in  scientia  quidem  et 
sensu  est  relatio  realis,  secundum  quod  or¬ 
dinantur  ad  sciendum  vel  sentiendum  res; 
sed  res  ipsae  in  se  consideratae  sunt  extra 
ordinem  hujusmodi;  unde  in  eis  non  esi 
aliqua  relatio  realiter  ad  scientiam  et  sen¬ 
sum,  sed  secundum  rationem  tantum,  in 
quantum  intellectus  apprehendit  ea  ut  ter¬ 
minos  relationum  scientiae  et  sensus.  Unde 
Philosophus  dicit  in  V  Metaph.,  text.  20, 
quod  non  dicuntur  relative  eo  quod  ipsa  re¬ 
ferantur,  sed  quia  alia  referuntur  ad  ipsa. 
Et  similiter  dextrum  non  dicitur  de  co¬ 
lumna,  nisi  in  quantum  ponitur  animali  ad 
dexteram.  Unde  hujusmodi  relatio  non  est 
realiter  in  columna,  sed  in  animali. 

Cum  igitur  Deus  sit  extra  totum  ordinem 
creaturae,  et  omnes  creaturae  ordinentur  ad 
ipsum,  et  non  e  converso;  manifestum  est 
quod  creaturae  realiter  referuntur  ad  ipsum 
Deum ;  sed  in  Deo  non  est  aliqua  realis  re¬ 
latio  ejus  ad  creaturas,  sed  secundum  ratio¬ 
nem  tantum,  in  quantum  creaturae  refe¬ 
runtur  ad  ipsum.  Et  sic  nihil  prohibet 
hujusmodi  nomina  importantia  relationem 
ad  creaturam  praedicari  de  Deo  ex  tempore, 
non  propter  aliquam  mutationem  ipsius, 


sed  propter  creaturae  mutationem,  sicut  co¬ 
lumna  lit  dextera  animali,  nulla  mutatione 
circa  ipsam  existente,  sed  animali  translato. 

Ad  primum  ergo  dicendum,  quod  relativa 
quaedam  sunt  imposita  ad  significandum  ip¬ 
sas  habitudines  relativas,  ut  dominus  et  ser¬ 
vus,  pater  et  filius,  et  hujusmodi ;  et  haec  di¬ 
cuntur  relativa  secundum  esse.  Quaedam  vero 
sunt  imposita  ad  significandas  res  quas  con¬ 
sequuntur  quaedam  habitudines,  sicut  mo¬ 
vens  et  motum,  caput  et  capitatum,  et  alia 
hujusmodi;  quae  dicuntur  relativa  secundum 
dici.  Sic  igitur  et  circa  nomina  divina  haec 
differentia  est  consideranda  dupliciter.  Nam 
quaedam  significant  ipsam  habitudinem  ad 
creaturam,  ut  Dominus  :  et  hujusmodi  non 
significant  substantiam  divinam  directe,  sed 
indirecte,  in  quantum  praesupponunt  ipsam, 
sicut  dominium  praesupponit  potestatem, 
quae  est  divina  substantia.  Quaedam  vero 
significant  directe  essentiam  divinam,  et  ex 
consequenti '  important  habitudinem ,  sicut 
Salvator,  Creator,  et  hujusmodi  significant 
actionem  Dei,  quae  est  ejus  essentia.  Utra¬ 
que  tamen  nomina  ex  tempore  de  Deo  di¬ 
cuntur  quantum  ad  habitudinem  quam  im¬ 
portant  vel  principaliter,  vel  consequenter, 
non  autem  quantum  ad  hoc  quod  significant 
essentiam  vel  directe  vel  indirecte. 

Ad  secundum  dicendum,  quod,  sicut  rela¬ 
tiones  quae  de  Deo  dicuntur  ex  tempore,  non 
sunt  in  Deo,  nisi  secundum  rationem;  ita 
nec  fieri  nec  factum  esse  dicitur  de  Deo,  nisi 
secundum  rationem,  nulla  mutatione  circa 
ipsum  existente,  sicut  est  id  :  Domine ,  re¬ 
fugium  factus  es  nobis,  Ps.  lxxxix,  i . 

Ad  tertium  dicendum,  quod  operatio  in¬ 
tellectus  et  voluptatis  est  in  operante  :  et 
ideo  nomina  quae  significant  relationes  con¬ 
sequentes  actionem  intellectus  vel  voluntatis, 
dicuntur  de  Deo  ab  aeterno ;  quae  vero  con¬ 
sequuntur  actiones  procedentes  secundum 
modum  intelligendi  ad  exteriores  effectus, 
dicuntur  de  Deo  ex  tempore,  ut  Salvator, 
Creator  et  hujusmodi. 

Ad  quartum  dicendum,  quod  relationes 
significatae  per  hujusmodi  nomina  quae  di¬ 
cuntur  de  Deo  ex  tempore,  sunt  in  Deo  se¬ 
cundum  rationem  tantum ;  oppositae  autem 
relationes  in  creaturis  sunt  secundum  rem. 
Nec  est  inconveniens  quod  a  relationibus 
realiter  existentibus  in  re 1  Deus  denomine¬ 
tur;  tamen  secundum  quod  cointelliguntur 


«AI. :  « in  creatura.  » 

per  intellectum  nostrum  oppositae  relationes 
in  Deo;  ut  sic  Deus  dicatur  relative  ad  crea¬ 
turam,  quia  creatura  refertur  ad  ipsum,  si¬ 
cut  Philosophus  dicit  in  V  Metaph.,  text.  2, 
quod  scibile  dicitur  relative,  quia  scientia 
refertur  ad  ipsum. 

Ad  quintum  dicendum,  quod,  cum  ea  ra¬ 
tione  referatur  Deus  ad  creaturam,  qua 
creatura  refertur  ad  ipsum,  cum  relatio  sub¬ 
jectionis  realiter  sit  in  creatura,  sequitur 
quod  Deus  non  secundum  rationem  tantum, 
sed  realiter  sit  Dominus;  eo  enim  modo  di¬ 
citur  Dominus  quo  creatura  ei  subjecta  est. 

Ad  sextum  dicendum,  quod  ad  cognos¬ 
cendum  utrum  relativa  sint  simul  natura, 
vel  non,  non  oportet  considerare  ordinem 
rerum  de  quibus  relativa  dicuntur,  sed  si¬ 
gnificationes  ipsorum  relativorum.  Si  enim 
unum  in  sui  intellectu  claudat  aliud,  et  e 
converso,  tunc  sunt  simul  natura ;  sicut  du¬ 
plum,  dimidium,  et  pater  et  filius,  et  similia. 
Si  autem  unum  in  sui  intellectu  claudat 
aliud,  et  non  e  converso,  tunc  non  sunt  si¬ 
mul  natura.  Et  hoc  modo  se  habent  scientia 
et  scibile ;  nam  scibile  dicitur  secundum  po¬ 
tentiam,  scientia  autem  secundum  habitum, 
vel  secundum  actum.  Unde  scibile  secun¬ 
dum  modum  suae  significationis  praeexistit 
scientiae,  sed  si  accipiatur  scibile  secundum 
actum,  tunc  est  simul  cum  scientia  secun¬ 
dum  actum ;  nam  scitum  non  est  aliquid, 
nisi  sit  ejus  scientia.  Licet  igitur  Deus  sit 
prior  creaturis,  quia  tamen  in  significatione 
domini  clauditur  quod  habeat  servum,  et  e 
converso,  ista  duo  relativa,  dominus  et  ser¬ 
vus,  sunt  simul  natura.  Unde  Deus  non  fuit 
dominus  antequam  haberet  creaturam  sub¬ 
jectam1. 

Conclusio.  —  Deus  cum  sit  extra  ordinem  uni¬ 
versi ,  sic  quod  omnes  creaturae  ad  ipsum  refe¬ 
rantur,  et  non  e  contra;  nomina  quae  lmjusmodi 
rei  itionem  important  de  Deo  dicuntur  ex  tem- 
ptve,  et  non  ab  aeterno,  nisi  sequantur  actionem 
b, allectus  vel  voluntatis  ipsius. 

ARTICULUS  VIII. 

Utrum  hoc  nomen,  Deus,  sit  nomen  naturas. 

Ad  octavum  sic  proceditur.  1.  Videtur  quod 
hoc  nomen,  Deus,  non  sit  nomen  naturae. 

1  Al.  :  «  sibi  subjectam.  » 

51  «  Secundum  nomen  est  Qzo;  (id  est  Deus)  quae 
vox  vel  a  verbo  Ssetv  ducta  est,  quia  currat  et 
omnia  circumobeat  :  vel  ab  aiOco,  id  est  urere  : 
Deus  enim  ignis  consumens  est  :  vel  denique  «7to 


Dicit  enim  Damascenus4,  in  lib.  T  Orfh.  fidei, 
cap.  ix,  coi.  838,  t.  1.  quod  «  dicitur  a 
quod  est  curare  et  fovere  universa ;  vel  ab 
uiOzu,  id  est  ardore ;  Deus  enim  noster  ignis 
consumens  est ;  vel  a  SsZtQoii,  quod  est  consi¬ 
derare  omnia.  »  Haec  autem  omnia  ad  ope¬ 
rationem  perlinent.  Ergo  hoc  nomen,  Deus, 
operationem  significat,  et  non  naturam. 

2.  Praeterea,  secundum  hoc  aliquid  nomi¬ 
natur  a  nobis,  secundum  quod  cognoscitur. 
Sed  divina  natura  est  nobis  ignota.  Ergo 
hoc  nomen,  Deus,  non  significat  naturam 
divinam. 

Sed  contra  est  quod  dicit  Ambrosius,  lib.  II 
De  fide,  in  prologo,  §  2,  coi.  583,  t.  3,  quod 
Deus  est  nomen  naturae. 

Respondeo  dicendum,  quod  non  est  sem- 
per  idem  id  a  quo  imponitur  nomen  ad 
significandum,  ct  id  ad  quod  significandum 
nomon  imponitur.  Sicut  enim  substantiam 
rei  ex  proprietatibus  vel  operationibus  ejus 
cognoscimus;  ita  substantiam  rei  denomi¬ 
namus  quandoque  ab  aliqua  ejus  operatione 
vel  proprietate ;  sicut  substantiam  lapidis 
denominamus  ab  aliqua  actione  ejus,  quia 
laedit  pedem ;  non  tamen  lioc  nomen  impo¬ 
situm  est  ad  significandum  lianc  actionem, 
sed  substantiam  lapidis.  Si  qua  vero  sunt 
quae  secundum  se  sunt  nota  nobis,  ut  calor, 
frigus,  albedo  et  hujusmodi,  non  ab  aliis 
denominantur.  Unde  in  talibus  idem  est 
quod  nomen  significat,  et  id  a  quo  imponi¬ 
tur  nomen  ad  significandum. 

Quia  igitur  Deus  non  est  notus  nobis  in 
sui  natura,  sed  innotescit  nobis  ex  operatio¬ 
nibus  vel  effectibus  ejus;  ex  liis  possumus 
eum  nominare,  ut  supra  dictum  est;  unde 
hoc  nomen,  Deus,  est  nomen  operationis, 
quantum  ad  id  a  quo  quid  imponitur  ad  si¬ 
gnificandum.  imponitur  enim  hoc  nomen  ab 
universali  rerum  providentia.  Omnes  enim 
loquentes  de  Deo  hoc  intendunt  nominare 
Deum,  quod  habet  providentiam  universa¬ 
lem  de  rebus  :  unde  dicit  Dionysius,  De 
divin.  nominibus,  c.  xii,  §  2,  coi.  970,  t.  1, 
quod  ((  deitas  est  quae  omnia  videt  provi¬ 
dentia  et  bonitate  perfecta3.  »  Ex  hac  autem 
operatione  hoc  nomen,  Deus,  assumptum, 
impositum  est  ad  significandum  divinam 
naturam. 

tou  ^sacrat,  hoc  est,  quia  omnia  conspiciat.  » 

3  Ex  versione  Joannis  Sarrasini.  Corderius  «  dei¬ 
tas  autem  idem  est  atque  omnium  conspicax  pro¬ 
videntia,  omnigena  bonitate  cuncta  circumspiciens 
continensque.  » 


QILEST.  XIII,  ART.  IX.  07 


Ad  primum  ergo  dicendum,  quod  omnia 
quae  posuit  Damascenus,  pertinent  ad  provi¬ 
dentiam,  a  qua  imponitur  hoc  nomen,  Deus, 
ad  significandum. 

Ad  secundum  dicendum,  quod  secundum 
quod  naturam  alicujus  rei  ex  ejus  proprie¬ 
tatibus  et  effectibus  cognoscere  possumus, 
sic  eam  nomine  possumus  significare.  Undo 
quia  substantiam  lapidis  ex  ejus  proprieta- 
tatc  possumus  cognoscere  secundum  seip- 
sam,  sciendo  quid  est  lapis;  hoc  nomen, 
lapis,  ipsam  lapidis  naturam,  secundum 
quod  in  se  est,  significat  :  significat  enim 
definitionem  lapidis,  per  quam  scimus  quid 
est  lapis;  ratio  enim  quam  significat  no¬ 
men,  est  definitio,  ut  dicitur  in  I  V  Metaph., 
text.  28.  Sed  ex  effectibus  divinis  divinam 
naturam  non  possumus  cognoscere  secun¬ 
dum  quod  in  se  est,  ut  sciamus  de  ea  quid 
est,  sed  per  modum  eminentiae  et  causali- 
tatis,  et  negationis,  ut  supra  dictum  est.  Et 
sic  hoc  nomen,  Deus,  significat  naturam  di¬ 
vinam  :  impositum  est  enim  nomen  hoc  ad 
aliquid  significandum  supra  omnia  existens, 
quod  est  principium  omnium,  et  remotum 
ab  omnibus  :  hoc  enim  intendunt  significare 
nominantes  Deum. 

Conclusio.  —  Hoc  nomen,  Deus,  quoad  id  ad 
quod  imponitur  divinam  substantiam  importat  j 
operationem  vero  quoad  id  a  quo  nomen  impo¬ 
nitur. 

ARTICULUS  IX. 

Utrum  hoc  nomen,  Deus,  sitcommunkabile. 

Ad  nonum  sic  proceditur.  1.  Videtur  quod 
hoc  nomen,  Deus,  sit  communica  bile.  Cui¬ 
cumque  enim  communicatur  res  significata 
per  nomen,  communicatur  et  nomen  ipsum. 
Sed  hoc  nomen,  Deus,  ut  dictum  est,  signi¬ 
ficat  divinam  naturam,  quae  est  communi- 
cabilis  aliis,  secundum  illud  II  Petri,  i,  4  : 
Magna  et  pretiosa  promissa  nobis  donavit , 
'Maxima  ut  per  hoc  efficiamur*  divinx  consorf.es  na- 

et  pre-  turx.  Ergo  hoc  nomen,  Deus,  est  conunu- 
tiosa  no-  .  ,  °  ’  ’ 

bis  pro-  meabile. 

missa,..,  2.  Praeterea,  sola  nomina  propria  non  sunt 
hxcVe[fi-  communicabilia.  Sed  hoc  nomen,  Deus,  non 
damini.  est  nomen  proprium,  sed  appellativum  : 
quod  patet  ex  hoc  quod  habet  plurale,  se¬ 
cundum  illud  psalm.  lxxxi,  G  :  Ego  dixi : 
Dii  estis.  Ergo  hoc  nomen,  Deus,  est  com- 
I  municabile. 

3.  Praeterea,  hoc  nomen,  Deus,  imponitur 
ab  operatione,  ut  dictum  est.  Sed  alia  no- 


mina  quae  imponuntur  Deo  'ab  operationi¬ 
bus,  sive  ab  effectibus,  sunt  communica¬ 
bilia,  ut  bonus,  sapiens,  et  hujusmodi.  Ergo 
hoc  nomen,  Deus,  est  communicabile. 

Sed  contra  est  quod  dicitur  Sapient.,  xiv, 

21  :  Incommunicabile  nomen  lignis  et  lapi¬ 
dibus*  imposuerunt ;  et  loquitur  de  nomine  *  Lapidi* 
deitatis.  Ergo  hoc  nomen,  Deus,  est  nomen  ugnis. 
incommunicabile . 

Respondeo  dicendum,  quod  aliquod  no¬ 
men  potest  esse  communicabile  dupliciter  : 
uno  modo  proprie ;  alio  modo  per  similitu¬ 
dinem.  Proprie  quidem  communicabile  est 
quod  secundum  totam  significationem  no¬ 
minis  est  communicabile  multis  ;  per  simi¬ 
litudinem  autem  communicabile  est  quod 
est  communicabile  secundum  aliquid  eorum 
quae  includuntur  in  nominis  significatione.’ 

IIoc  enim  nomen,  leo,  proprie  communica¬ 
tur  omnibus  illis  in  quibus  invenitur  natura 
quam  significat  hoc  nomen,  leo  ;  per  simili¬ 
tudinem  vero  communicabile  est  illis  qui 
participant  quid  leoninum,  ut  puta  auda¬ 
ciam  vel  fortitudinem,  qui  metaphorice  leo¬ 
nes  dicuntur. 

Ad  sciendum  autem  quae  nomina  propria 
sunt  communicabilia,  considerandum  est 
quod  omnis  forma  in  supposito  singulari 
existens,  per  quod  individuatur,  communis 
est  multis  vel  secundum  rem,  vel  secundum 
rationem  saltem  ;  sicut  natura  humana  com¬ 
munis  est  multis  secundum  rem  et  ratio¬ 
nem  ;  natura  autem  solis  non  est  communis 
multis  secundum  rem,  sed  secundum  ratio-" 
nem  tantum ;  potest  enim  natura  solis  intel- 
ligi  ut  in  pluribus  suppositis  existens,  et  hoc 
ideo  quia  intellectus  intelligit  naturam  cu- 
juslibet  speciei  per  abstractionem  a  singu¬ 
lari.  Unde  esse  in  uno  supposito  singulari 
vel  in  pluribus  est  praeter  intellectum  na¬ 
turae  speciei.  Unde  servato  intellectu  naturae 
speciei  potest  intelligi  ut  in  pluribus  exis¬ 
tens.  Sed  singulare  ex  hoc  ipso  quod  est 
singulare,  est  divisum  ab  omnibus  aliis. 

Unde  omne  nomen  impositum  ad  signifi¬ 
candum  aliquod  singulare  est  incommuni¬ 
cabile  et  re  et  ratione.  Non  enim  potest  in 
apprehensionem  cadere  pluralitas  hujus  in¬ 
dividui.  Unde  nullum  nomen  significans 
aliquod  individuum  est  communicabile  mul¬ 
tis  proprie,  sed  solum  secundum  similitudi¬ 
nem  ;  sicut  aliquis  metaphorice  potest  dici 
Achilles,  in  quantum  habet  aliquid  de  pro¬ 
prietatibus  Achillis,  scilicet  fortitudinem, 

Formae  vero  quae  non  individuantur  pcf 

aliud  suppositum,  sed  per  seipsas,  quia  sci¬ 
licet  sunt  formae  subsistentes,  si  intellige- 
rentur  secundum  quod  sunt  in  scipsis,  non 
possent  communicari  nec  re,  neque  ratione, 
sed  forte  per  similitudinem,  sicuti  dictum  est 
de  individuis.  Sed  quia  formas  simplices  per 
se  subsistentes  non  possumus  intelligere  se¬ 
cundum  quod  sunt,  sed  intelligimus  eas  ad 
modum  rerum  compositarum  habentium 
formas  in  materia  ;  ideo,  ut  dictum  est,  im¬ 
ponimus  eis  nomina  concreta  significantia 
naturam  in  aliquo  supposito.  Unde  quantum 
pqrtinet  ad  rationem  nominum,  eadem  ra¬ 
tio  est  de  nominibus  quae  a  nobis  imponun¬ 
tur  ad  significandum  naturas  rerum  com¬ 
positarum,  et  de  nominibus  quae  a  nobis 
imponuntur  ad  significandum  naturas  sim¬ 
plices  subsistentes. 

Unde  cum  hoc  nomen,  Deus,  impositum 
sit  ad  significandum  naturam  divinam,  ut 
dictum  est,  natura  autem  divina  multiplica¬ 
bilis  non  sit,  ut  supra  ostensum  est,  sequitur 
quod  hoc  nomen,  Deus,  incommunicabile 
quidem  sit  secundum  rem,  sed  communica- 
bile  secundum  opinionem ;  sicut  hoc  no¬ 
men,  sol,  esset  communicabile  secundum 
opinionem  ponentium  multos  soles.  Et  se¬ 
cundum  hoc  dicitur  Galat.,  iv,  8  :  His*  qui 
natura  non  sunt  dii,  serviebatis  ;  Glossa  in- 
terlinearis 1  ibi  :  «  Non  sunt  dii  natura,  sed 
opinione  hominum.  »  Est  nihilominus  com- 
municabile  hoc  nomen,  Deus,  non  secun¬ 
dum  totam  significationem,  sed  secundum 
aliquid  ejus  per  quamdam  similitudinem,  ut 
dii  dicantur  qui  participant  aliquid  divi¬ 
num  per  similitudinem ,  secundum  illud 
psalm.LXxxi,  6  :  Ego  dixi :  Dii  estis. 

Si  vero  esset  aliquod  nomen  impositum 
ad  significandum  Deum,  non  ex  parte  natu¬ 
rae,  sed  ex  parte  suppositi,  secundum  quod 
consideratur  ut  hoc  aliquid  ;  illud  nomen 
esset  omnibus  modis  incommunicabile,  si¬ 
cut  forte  est  nomen  tetragrammaton  apud 
Hebraeos ;  et  est  simile,  si  quis  imponeret 
nomen  soli  designans  hoc  individuum. 

Ad  primum  ergo  dicendum,  quod  natura 
divina  non  est  communicabilis  nisi  secun¬ 
dum  similitudinis  participationem. 

Ad  secundum  dicendum,  quod  hoc  no¬ 
men,  Deus,  est  nomen  appellativum  et  non 
proprium,  quia  significat  naturam  divinam 

1  Sic  dicta,  quia,  glossa  ordinaria  Strabi  in  mar¬ 
ginibus  sacri  textus  jacente,  Anselmus  Laudunen- 
sis,  valgo  Scholasticus,  aliam  minutis  caracteribus 


ut  in  habente,  licet  ipse  Deus  secundum  rem 
non  sit  nec  universalis  nec  particularis.  No¬ 
mina  enim  non  sequuntur  mo^um  essendi 
qui  est  in  rebus,  sed  modum  essendi  secun¬ 
dum  quod  in  cognitione  nostra  est.  Et  ta¬ 
men  secundum  rei  veritatem  est  incommu¬ 
nicabile,  secundum  quod  dictum  est  de  hoc 
nomine,  sol. 

Ad  tertium  dicendum,  quod  haec  nomina, 
bonus,  sapiens,  et  similia,  imposita  quidem 
sunt  a  perfectionibus  procedentibus  a  Deo  in 
creaturas;  non  tamen  sunt  imposita  ad  signi¬ 
ficandum  divinam  naturam,  sed  ad  signi¬ 
ficandum  ipsas  perfectiones  absolute ;  et  ideo 
etiam  secundum  rei  veritatem  sunt  commu- 
nicabilia  multis.  Sed  hoc  nomen,  Deus,  impo¬ 
situm  est  ab  operatione  propria  Deo  et  quam 
experimur  continue,  ad  significandam  di¬ 
vinam  naturam. 

Conclusio.  —  Hoc  nomen,  Deus,  secundum  rem 
est  multis  incommunicabile  :  communicabile  au¬ 
tem  secundum  existimationem. 

ARTICULUS  X. 

Utrum  hoc  nomen,  Deus,  univoce  dicatur 

de  Deo  per  participationem,  secundum 

naturam,  et  secundum  opinionem. 

Ad  decimum  sic  proceditur.  1.  Yidetur 
quod  hoc  nomen,  Deus,  univoce  dicatur  de 
Deo  per  naturam  et  per  participationem  et 
secundum  opinionem.  Ubi  enim  est  diversa 
significatio,  non  est  contradictio  affirmantis 
et  negantis  ;  sequi  vocatio  enim  impedit  con¬ 
tradictionem.  Sed  catholicus  dicens  :  Idolum 
non  est  Deus,  contradicit  pagano  dicenti  : 
Idolum  est  Deus.  Ergo  Deus  utrobique 
sumptum  univoce  dicitur. 

2.  Praeterea,  sicut  idolum  est  Deus  se¬ 
cundum  opinionem,  et  non  secundum  veri¬ 
tatem,  ita  fruitio  carnalium  delectationum 
dicitur  felicitas  secundum  opinionem,  et 
non  secundum  veritatem.  Sed  hoc  nomen 
beatitudo,  univoce  dicitur  de  hac  beatitu- 
dine  opinata,  et  de  hac  beatitudine  vera. 
Ergo  et  hoc  nomen,  Deus,  univoce  dicitur 
de  Deo  secundum  veritatem,  et  de  Deo  se¬ 
cundum  opinionem. 

3.  Praeterea,  univoca  dicuntur  quorum 
est  ratio  una.  Sed  catholicus,  cum  dicit 

inter  lineas  S.  Scripturae  descripsit.  Glossam  inter- 
linearem  non  edidit  Migne ,  inter  opera  Anselmi 
Laudunensis. 

unum  esse  Reum,  intclligit  nomine  Dei  rem 
omnipotentem,  et  super  omnia  venerandam ; 
et  hoc  idem  intelligit  gentilis  cum  dicit,  ido- 
lum  esse  Deum.  Ergo  hoc  nomen  univoce 
dicitur  utrobique. 

4.  Sed  contra,  illud  quod  est  in  intellectu, 
est  similitudo  ejus  quod  est  in  re,  ut  dici¬ 
tur  in  I  Periher.,  cap.  i.  Sed  animal  dictum 
de  animali  vero  et  de  animali  picto  aequivoce 
dicitur.  Ergo  hoc  nomen,  Deus,  dictum  de 
Deo  vero,  et  de  Deo  secundum  opinionem, 
aequivoce  dicitur. 

5.  Praeterea,  nullus  potest1  significare  id 
quod  non  cognoscit.  Sed  gentilis  non  co¬ 
gnoscit  naturam  divinam.  Ergo  cum  dicit  : 
Idolum  est  Deus,  non  significat  veram  dei¬ 
tatem.  llanc  autem  significat  catholicus  di¬ 
cens  unum  esse  Deum.  Ergo  hoc  nomen, 
Deus,  non  dicitur  univoce,  sed  aequivoce,  de 
Deo  vero,  et  de  Deo  secundum  opinionem. 

Respondeo  dicendum,  quod  hoc  nomen, 
Deus,  in  praemissis  tribus  significationibus 
non  accipitur  neque  univoce,  neque  aequi¬ 
voce,  sed  analogice.  Quod  ex  hoc  patet :  quia 
univocorum  est  omnino  eadem  ratio ;  aequi- 
vocorum  est  omnino  ratio  diversa  ;  in  ana¬ 
logicis  vero  oportet  quod  nomen  secundum 
unam  significationem  acceptum  ponatur  in 
definitione  ejusdem  nominis  secundum  alias 
significationes  accepti ;  sicut  ens  de  substan¬ 
tia  dictum  ponitur  in  definitione  entis,  se¬ 
cundum  quod  de  accidente  dicitur ;  et  sanum 
dictum  de  animali,  ponitur  in  definitione 
sani  secundum  quod  dicitur  de  urina  et  de 
medicina.  Hujus  enim  sani  quod  est  in  ani¬ 
mali,  urina  est  significativa,  et  medicina 
factiva.  Sic  accidit  in  proposito.  Nam  hoc  no¬ 
men,  Deus,  secundum  quod  pro  Deo  vero 
sumitur  in  ratione  Dei  sumitur  secundum 
quod  dicitur  Deus  secundum  opinionem,  vel 
participationem.  Cum  enim  aliquem  nomi¬ 
namus  Deum  secundum  participationem 
intelligimus  nomine  Dei  aliquid  habens  si¬ 
militudinem  veri  Dei.  Similiter  cum  idolum 
nominamus  Deum,  hoc  nomine  Deus,  intel¬ 
ligimus  significari  aliquid  de  quo  homines 
opinantur  quod  sit  Deus;  et  sic  manifestum 
est  quod  alia  et  alia  est  significatio  nominis, 
sed  una  illarum  significationum  clauditur 
in  significationibus  aliis.  Unde  manifestum 
est  quod  analogice  dicitur. 

Ad  primum  ergo  dicendum,  quod  nomi¬ 
num  multiplicitas  non  attenditur  secundum 


nominis  praedicationem,  sed  secundum  si¬ 
gnificationem.  Hoc. enim  nomen  homo,  de 
quocumque  praedicetur,  sive  vere,  sive  false, 
dicitur  uno  modo.  Sed  tunc  multipliciter  di¬ 
ceretur  si  per  hoc  nomen  homo,  intende¬ 
remus  significare  diversa;  puta,  si  unus 
intenderet  significare  per  hoc  nomen,  homo, 
id  quod  vere  est  homo,  et  alius  intenderet 
significare  eodem  nomine  lapidem  vel  ali¬ 
quid  aliud.  Unde  patet  quod  catholicus  di¬ 
cens  idolum  non  esse  Deum,  contradicit 
pagano  hoc  asserenti;  quia  uterque  utitur 
hoc  nomine  Deus,  ad  significandum  verum 
Deum.  Cum  enim  paganus  dicit  idolum  esse 
Deum,  non  utitur  hoc  nomine  secundum 
quod  significat  Deum  opinabilem ;  sic  enim 
verum  diceret,  cum  etiam  catholici  inter¬ 
dum  in  tali  significatione  hoc  nomine  utan¬ 
tur,  ut  cum  dicitur  psalm.  xcv,  5  :  Omnes 
dii  gentium  daemonia. 

Et  similiter  dicendum  ad  secundum  et 
tertium.  Nam  illae  rationes  procedunt  se¬ 
cundum  diversitatem  praedicationis  nominis 
et  non  secundum  diversam  significationem. 

Ad  quartum  dicendum,  quod  animal  dic¬ 
tum  de  animali  vero  et  de  picto,  non  dicitur 
pure  aequivoce.  Sed  Philosophus,  in  Ante- 
prmd.,  cap.  de  iEquiv.,  largo  modo  accipit 
eequivoca,  secundum  quod  includunt  in  se 
analoga  ;  quia  et  ens,  quod  analogice  dici¬ 
tur,  aliquando  dicitur  aequivoce  praedicari  de 
diversis  praedicamentis. 

Ad  quintum  dicendum,  quod  ipsam  natu¬ 
ram  Dei  prout  in  se  est,  neque  catholicus, 
neque  paganus  cognoscit;  sed  uterque  co¬ 
gnoscit  eam  secundum  aliquam  rationem 
causalitatis,  vel  excellentiae,  vel  remotionis, 
ut  supra  dictum  est.  Et  secundum  hoc  in 
eadem  significatione  accipere  potest  gentilis 
hoc  nomen,  Deus,  cum  dicit  :  Idolum  est 
Deus,  in  qua  accipit  ipsum  catholicus  dicens : 
Idolum  non  est  Deus.  Si  vero  aliquis  esset 
qui  secundum  nullam  rationem  Deum  co¬ 
gnosceret,  nec  ipsum  nominaret,  nisi  forte 
sicut  proferimus  nomina  quorum  significa¬ 
tionem  ignoramus. 

Conclusio.  —  Cum  Deus  participative  et  sesti- 
mative  non  nisi  ex  veri  Dei  ratione  intelligatur, 
hoc  nomen,  Deus,  de  Deo  participative,  opinative, 
et  vero  Deo ,  nec  univoce,  nec  pure  a3quivoce , 
sed  analogice  dicitur. 


1  AI.  ;  «  signare.  » 

ARTICULUS  XI. 

Utrum  hoc  nomen,  qui  est,  sit  maxime  no¬ 
men  Dei  proprium. 

Ad  undecimum  sic  proceditur.  1 .  Videtur 
quod  hoc  nomen,  «  qui  est,  »  non  sit  maxime 
proprium  nomen  Dei.  Hoc  enim  nomen, 
Deus,  est  nomen  incommunicabile,  ut  dic¬ 
tum  est.  Sed  hoc  nomen,  «  qui  est,  »  non 
est  nomen  incommunicabile.  Ergo  hoc  no¬ 
men,  a  qui  est,  »  non  est 1  proprium  nomen 
Dei. 

2.  Prseterea,  Dionysius  dicit,  cap.  m  De 
divin.  nomin.,  §  1,  coi.  679,  t.  1,  quod 
«  boni  nominatio  excellenter  est  manifesta¬ 
ti  va  omnium  Dei  processionum2.  »  Sed  hoc 
maxime  Deo  convenit  quod  sit  universale 
rerum  principium.  Ergo  hoc  nomen,  «  bo¬ 
num,  »  est  maxime  proprium  Dei,  et  non  hoc 
nomen,  a  qui  est.  » 

3.  Prseterea,  omne  nomen  divinum  vide¬ 
tur  importare  relationem  ad  creaturas,  cum 
Deus  non  cognoscatur  a  nobis  nisi  per  crea¬ 
turas.  Sed  hoc  nomen  «  qui  est  »  nullam 
importat  habitudinem  ad  creaturas.  Ergo 
hoc  nomen,  «  qui  est,  »  non  est  maxime 
proprium  nomen  Dei. 

Sed  contra  est  quod  dicitur  Exod.,  m,  13, 
quod  Moysi  quaerenti  :  Si  dixerint  mihi  : 
Quod  est  nomen  ejus?  quid  dicam  eis  ?  res¬ 
pondit  ei  Dominus  :  Sic  dices  eis  * :  Qui  est, 
misit  me  ad  vos.  Ergo  hoc  nomen,  «  qui 
est,  »  est  maxime  proprium  nomen  Dei. 

Respondeo  dicendum,  quod  hoc  nomen, 
«  qui  est,  »  triplici  ratione  est  maxime  pro¬ 
prium  nomen  Dei. 

Primo  quidem,  propter  sui  significatio¬ 
nem.  Non  enim  significat  formam  aliquam, 
sed  ipsum  esse.  Unde  cum  esse  Dei  sit  ipsa 
ejus  essentia,  et  hoc  nulli  alii  conveniat,  ut 
supra  ostensum  est,  manifestum  est  quod 
inter  alia  nomina  hoc  maxime  proprie  no¬ 
minat  Deum;  unumquodque  enim  denomi¬ 
natur  a  sua  forma. 

1  Sic  cod.;  in  editis  :  non  est  «  maxime  »  pro¬ 
prium.  At  ex  argumento  sequitur  quod  nomen 
«  qui  est  »  nedum  sit  proprium  Deo.  Proprium 
namque  est  quod  convenit  omni,  soli  et  semper,  ut 
risibilitas  liomini. 

a  Sensum  reddit  D.  Thomas  propriis  verbis, 
neutram  antiquiorum  translationum  adhibens.  Cor- 
derius  :  «  Perfectum  et  quod  omnes  Dei  emana¬ 
tiones  manifestat,  boni  nomen  expendamus.  » 

3  AI.  :  «  Totum  enim  in  se  ipso  comprehendens 

velut  quoddam  pelagus,  »  etc. 


Secundo,  propter  ejus  universalitatem. 
Omnia  enim  alia  nomina  vel  sunt  minus 
communia,  vel  si  convertantur  cum  ipso, 
tamen  addunt  aliquid  supra  ipsum  secun¬ 
dum  rationem.  Unde  quodam  modo  infor¬ 
mant  et  determinant  ipsam.  Intellectus  au¬ 
tem  noster  non  potest  ipsam  Dei  essentiam 
cognoscere  in  statu  vitae,  secundum  quod  in 
se  est,  sed  quemcumque  modum  determinet 
circa  id  quod  de  Deo  intelligit,  deficit  a  modo 
quo  Deus  in  se  est.  Et  ideo  quanto  aliqua 
nomina  sunt  minus  determinata  et  magis 
communia  et  absoluta,  tanto  magis  proprie 
dicuntur  de  Deo  a  nobis.  Unde  Damascenus, 
lib.  I  Orth.  fid.,  cap.  ix,  coi.  833,  t.  1,  dicit 
quod  «  principalius  omnibus,  quae  de  Deo 
dicuntur,  nominibus  est,  qui  est;  totum 
enim 3  in  se  ipso  comprehendens  habet  ip¬ 
sum  esse  velut  quoddam  pelagus  substantiae 
infinitum  et  indeterminatum4.  »  Quolibet 
enim  alio  nomine  determinatur  aliquis  mo¬ 
dus  substantiae  rei  :  sed  hoc  nomen,  «  qui 
est,  »  nullum  modum  essendi  determinat, 
quia 8  se  habet  indeterminate  ad  omnes  :  et 
ideo  nominat  ipsum  pelagus  substantiae  in¬ 
finitum. 

Tertio  vero  ex  ejus  significatione;  signi¬ 
ficat  enim  esse  in  praesenti,  et  hoc  maxime 
proprie  de  Deo  dicitur,  cujus  esse  non  novit 
praeteritum  vel  futurum,  ut  dicit  Augusti¬ 
nus8,  in  V  De  Trinit.,  cap.  i,  coi.  912,  t.  8. 

Ad  primum  ergo  dicendum,  quod  hoc  no¬ 
men,  «  qui  est,  »  est  magis  proprium  no¬ 
men  Dei  quam  hoc  nomen,  «  Deus,  »  quan¬ 
tum  ad  id  a  quo  imponitur,  scilicet  ab 
esse,  et  quantum  ad  modum  significandi  et 
consignificandi,  ut  dictum  est.  Sed  quantum 
ad  id  ad  quod  significandum  imponitur  no¬ 
men,  est  magis  proprium  hoc  nomen,  Deus, 
quod  imponitur  ad  significandum  naturam 
divinam ;  et  adhuc  magis  proprium  nomen 
est  tetragammaton,  quod  est  impositum  ad 
significandam  ipsam  Dei  substantiam  incom¬ 
municabilem,  et,  ut  sic  liceat  loqui,  singu¬ 
larem. 

4  «  Ex  omnibus  porro  nominibus  quae  Deo  tri¬ 
buuntur,  nullum  seque  proprium  videtur,  atque 
6  wv  (id  est,  qui  est)...  Nam  totum  esse  velut  im¬ 
mensum  quoddam  ac  nullis  terminis  definitum, 
essentiae  pelagus  complexu  suo  ipse  continet,  etc.  » 

5  Sic  cod.;  in  editis  :  «  sed  se  habet.  » 

6  Sic  loco  cilato  :  «  Sine  tempore  sempiternum.  » 
Melius  autem,  lib.  De  lxxxiii  Qusest.,  q.  xvn,  coi. 
13,  t.  6,  ubi  dicitur  «  nec  praeteritum  igitur,  neo 
futurum,  sed  omne  praesens  est  apud  Deum.  » 

Ad  secundum  dicendum,  quod  hoc  no¬ 
men,  bonum,  est  principale  nomen  Dei,  in 
quantum  es*  causa,  non  tamen  simpliciter ; 
nam  esse  absolute,  pracintell  igitur  causa?. 

Ad  tertium  dicendum,  quod  non  est  ne¬ 
cessarium  quod  omnia  divina  importent  ha¬ 
bitudinem  ad  creaturas,  sed  sufficit  quod 
imponantur  ab  aliquibus  perfectionibus  pro¬ 
cedentibus  a  Deo  in  creaturas,  inter  quas1 
prima  est  ipsum  esse,  a  qua  sumitur  hoc 
nomen,  «  qui  est.  » 

Conclusio.  —  IIoc  nomen ,  «  qui  est ,  »  triplici 
ratione  est  maxime  proprium  nomen  Dei. 

ARTICULUS  XII. 

Utrum  propositiones  affirmativae  possint 
formari  de  Deo. 

Ad  duodecimum  sic  proceditur.  4.  Videtur 
quod  propositiones  affirmativae  non  possint 
formari  de  Deo.  Dicit  enim  Dionysius,  Cael, 
hierar.,  c.  n,  §  3,  coi.  142,  t.  4,  quod  «  ne¬ 
gationes  de  Deo  sunt  verae,  affirmationes 
autem  incompactae2.  » 

2.  Praeterea,  Boetius  dicit,  in  lib.  De  Tri- 
nit.,  c.  ii,  coi.  1250,  t.  2,  quod  «  forma  sim¬ 
plex  subjectum  esse  non  potest3.  »  Sed  Deus 
maxime  est  forma  simplex,  ut  supra  osten¬ 
sum  est.  Ergo  non  potest  esse  subjectum. 
Sed  omne  illud  de  quo  propositio  affirmativa 
formatur,  accipitur  ut  subjectum.  Ergo  de 
Deo  propositio  affirmativa  formari  non  po¬ 
test. 

3.  Praeterea,  omnis  intellectus  intelligens 
rem  aliter  quam  sit,  est  falsus.  Sed  ileus 
habet  esse  absque  omni  compositione,  ut 
supra  probatum  est.  Cum  igitur  omnis  in¬ 
tellectus  affirmativus  intelligat  aliquid  cum 
compositione,  videtur  quod  propositio  affir¬ 
mativa  vere  de  Deo  formari  non  possit. 

Sed  contra  est  quod  fidei  non  subest  fal¬ 
sum.  Sed  propositiones  quaedam  affirmativae 
subduntur  fidei,  utpote  quod  Deus  est  trinus 
et  unus,  et  quod  est  omnipotens.  Ergo  pro¬ 
positiones  affirmativae  possunt  vere  formari 
de  Deo. 

Respondeo  dicendum,  quod  propositiones 
affirmativae  possunt  vere  formari  de  Deo. 
Ad  cujus  evidentiam  sciendum  est  quod  in 
qualibet  propositione  affirmativa  vera  opor- 

4  Al.  :  «  et  iu  quas  » 

*  Ex  versione  J.  Scoti  Erigenoe.  Corderius  :  «  Ne¬ 
gationes  in  divinis  verse,  affirmationes  vero  incon- 

grute  sunt. » 


tet  quod  praedicatum  et  subjectum  signifi¬ 
cent  idem  secundum  rem  aliquo  modo  et 
diversum  secundum  rationem.  Et  hoc  patet 
tam  in  propositionibus  quae  sunt  de  praedi¬ 
cato  accidentali,  quam  in  illis  quae  sunt  de 
praedicato  substantiali.  Manifestum  est  enim 
quod  homo  et  albus  sunt  idem  subjecto,  et 
differunt  ratione ;  alia  enim  est  ratio  homi¬ 
nis,  et  alia  ratio  albi.  Et  similiter  cum  dico  : 
homo  est  animal;  illud  enim  ipsum  quod 
est  homo,  vere  animal  est ;  in  eodem  enim 
supposito  est  et  natura  sensibilis,  a  qua  di¬ 
citur  animal,  et  rationalis,  a  qua  dicitur 
homo  :  unde  et  hic  etiam  praedicatum  et 
subjectum  sunt  idem  supposito,  sed  diversa 
sunt  ratione.  Sed  in  propositionibus,  in  qui¬ 
bus  idem  praedicatur  do  seipso,  hoc  aliquo 
modo  invenitur,  in  quantum  intellectus  id 
quod  ponit  ex  parte  subjecti,  trahit  ad  par¬ 
tem  suppositi  :  quod  vero  ponit  ex  parte 
praedicati,  trahit  ad  naturam  formae  in  sup¬ 
posito  existentis,  secundum  quod  dicitur 
quod  praedicata  tenentur  formaliter,  et  sub¬ 
jecta  materialiter,  lluic  vero  diversitati  quae 
est  secundum  rationem,  respondet  pluralitas 
praedicati  et  subjecti;  identitatem  vero  rei 
significat  intellectus  per  ipsam  compositio¬ 
nem,  Deus  autem  in  se  consideratus  est  om¬ 
nino  unus  et  simplex ;  sed  tamen  intellectus 
noster  secundum  diversas  conceptiones  ip¬ 
sum  cognoscit,  eo  quod  non  potest  ipsum, 
ut  in  seipso  est  videre. 

Sed  quamvis  intelligat  ipsum  sub  diversis 
conceptionibus,  cognoscit  tamen  quod  omni¬ 
bus  suis  conceptionibus  respondet  una  et 
eadem  res  simplex.  Hanc  ergo  pluralitatem 
quae  est  secundum  rationem  repraesentat 
per  pluralitatem  praedicati  et  subjecti ;  uni¬ 
tatem  vero  repraesentat  intellectus  per  com¬ 
positionem. 

Ad  primum  ergo  dicendum,  quod  Dionysius 
dicit  affirmationes  de  Deo  esse  incompactas 
vel  inconvenientes4,  secundum  aliam  trans¬ 
lationem,  in  quantum  nullum  nomen  Deo 
competit  secundum  modum  significandi,  ut 
supra  dictum  est. 

Ad  secundum  dicendum,  quod  intellectus 
noster  non  potest  formas  simplices  subsis¬ 
tentes,  secundum  quod  in  seipsis  sunt,  com¬ 
prehendere  ;  sed  apprehendit  eas  secundum 
modum  compositorum,  in  quibus  est  aliquid 

3  «  Forma  quse  est  sine  materia  non  poterit  esse 
subjectum.  » 

4  «  Inconvenientes  »  tabetur  in  versione  Joannis 
Sarrasiui. 

qiiod  subjicitur,  et  est  aliquid  quod  inest. 
Et  ideo  apprehendit  formam  simplicem  in 
ratione  subjecti,  et  attribuit  ei  aliquid. 

Ad  tertium  dicendum,  quod  hsec  proposi¬ 
tio  :  «  Intellectus  intelligens  rem  aliter  quam 
sit,  est  falsus,  »  est  duplex,  ex  eo  quod  hoc 
adverbium,  «  aliter,  »  potest  determinare 
hoc  verbum,  «  intelligens,  »  vel  ex  parte 
intellecti,  vel  ex  parte  intelligentis.  Si  ex 
parte  intellecti,  sic  propositio  vera  est,  et  est 
sensus  :  Quicumque  intellectus  intelligit  rem 
esse  aliter  quam  sit,  falsus  est.  Sed  hoc  non 
habet  locum  in  proposito,  quia  intellectus 
noster  formans  propositionem  de  l)eo  non 
dicit  eum  esse  compositum,  sed  simplicem. 
Si  vero  ex  parte  intelligentis,  sic  propositio 
falsa  est.  Alius  est  enim  modus  intellectus 
in  intelligendo  quam  rei  in  essendo.  Mani¬ 
festum  est  enim  quod  intellectus  noster  res 
materiales  infra  se  existentes  intelligit  im- 
materialiter ,  non  quod  intelligat  eas  esse 
immateriales,  sed  habet  modum  immateria¬ 
lem  in  intelligendo.  Et  similiter  cum  intel¬ 
ligit  simplicia  qute  sunt  supra  se,  intelligit 

(a)  Antequam  intricatissimam  de  scientia  Dei 
quaestionem  aggrediamur,  quaedam  de  distinctio¬ 
nibus  inter  Scholasticos  usitatis  tradere  non  abso¬ 
num  judicamus.  Multipliciter  enim  in  hac  dispu¬ 
tatione  distinguendum  est. 

Porro  distinctionum  modi  sunt  novem  :  rationis 
simpliciter,  rationis  ratiocinantis ,  ex  natura  rei, 
modalis,  formalis,  realis,  essentialis,  se  totis  sub¬ 
jectivae,  se  totis  objectme. 

Distinctio  rationis  simpliciter  nihil  est  extra 
intellectum.  Exemplum  :  ly  currere  et  cursus. 

2.  Distinctio  rationis  ratiocinantis  seu  virtualis  se 
tenet  ex  parte  rei,  sed  operatione  intellectus  edu¬ 
citur.  Exemplum  :  distinctio  inter  abstractum  et 
concretum ,  humanitas  et  homo. 

3.  Distinctio  ex  natura  rei ,  seclusa  quacumque 
operatione  intellectus,  existit.  Exemplum  :  distinc¬ 
tio  inter  subjectum  et  ipsius  passionem,  homo  et 
risibile.  —  Hic  pro  regula  Franciscus  Mayronis 
ponit  quod  ex  natura  rei  differunt  illa  quae  contra¬ 
dictoriorum  attributionem  recipiunt,  v.  g. :  Essentia 
est  communicabilis,  persona  est  incommunicabilis. 

4.  Distinctio  modalis  est  vel  quidditatis  et  modo¬ 
rum,  vel  modorum  ad  invicem.  Exemplum  :  Deitas 
et  infinitas,  infinitas  et  finitas. 

5.  Distinctio  formalis  est  quidditatum  ad  invicem, 
Exemplum  :  justitiae  ratio  et  ratio  misericordiae.  — 
Quidditas  alio  nomine  formalitas  vocatur;  et  reali- 
tas,  non  vero  res,  idem  est  pro  Scolo  ac  formalitas. 
—  Ad  formalem  distinctionem  quinque  juxta  Sco- 
tistas  requiruntur  :  1°  quod  unum  non  sit  in  alio 
sicut  in  potentia  materiali;  ideo  actus  et  potentia 
passiva  non  distinguuntur  formaliter ;  2°  quod  unum 
non  sit  in  alio  virlualiter,  ut  calor  in  sole.  Non 
enim  sol  in  hujus  temporis  physica  formaliter  ca¬ 
lorem  habebat,  sed  solummodo  virtutem  produ- 


ea  secundum  modum  suum  composite,  non 
tamen  ita  quod  intelligat  ea  esse  composita. 
Et  sic  intellectus  noster  non  est  falsus  for¬ 
mans  compositionem  de  Deo. 

Conclusio.  —  Cum  humanus  intellectus  nequeat 
Deum  ut  unus  est  cognoscere ,  sed  sub  diversis 
rationibus ;  multas  de  ipso  propositiones  affirma¬ 
tivas  veras  formare  potest. 

QILESTIO  XIV. 

DE  SCIENTIA  DEI  (a). 

(Et  sexdecim  quaeruntur.) 

Post  considerationem  eorum  quae  ad  divi¬ 
nam  substantiam  pertinent,  restat  conside¬ 
randum  de  his  quae  pertinent  ad  operationem 
ipsius.  Et  quia  operatio  quaedam  est  quae 
manet  in  operante,  quaedam  vero  quae  pro¬ 
cedit  in  exteriorem  effectum ;  primo  agemus 
de  scientia  et  voluntate,  nam  intelligere  in 
intelli gente  est,  et  velle  in  volente ;  et  post- 
modum  de  potentia  Dei,  quae  consideratur 
ut  principium  operationis  divinae  in  effectum 

cendi  calorem ;  3°  quod  unum  non  sit  in  alio  sicut 
in  quodam  confuso,  ut  singulare  in  universali 
4°  quod  unum  non  sit  in  alio  totaliter,  ut  pars  in. 
toto;  5’  quod  unum  in  conceptu  quidditativo  alte¬ 
rius  non  includatur.  Sic  homo  non  differt  formaliter 
ab  animali,  quamvis  animal  e  contrario  formaliter 
differat  ab  homine.  Nam  omnis  homo  est  essentia¬ 
liter  animal ,  sed  non  omne  animal  est  essentialiter 
homo.  —  Quaecumque,  juxta  Franciscum  Mayronis, 
per  diffimtivas  rationes  distinguuntur,  formaliter 
distinguuntur,  quia  diffinitio  stricta  conceptus 
quidditativos  exprimere  debet.  —  Nola  sedulo  hanc 
distinctionem  formalem,  in  doctrina  Scolistarum, 
nullam  intra  Deum  compositionem  ponere. 

6.  Distinctio  realis  est  inter  duas  res. 

7.  Distinctio  essentialis  est  inter  duas  essentias 
existentes ,  quando  distincte  in  quidditate  et  ia 
existentia  differunt,  ut  Socrates  et  Plato. 

8.  Distinctio  se  totis  subjectiva?  est  quando  unum 
secundum  se  totum  locum  subjecti ,  reliquum  au¬ 
tem  locum  accidentis,  habet.  Sic  categoria  substan¬ 
tia;  a  novem  accidentium  categoriis  distinguitur. 

9.  Distinctio  sc  totis  objcctivae  est  quando  aliqua 
sunt  primo  diversa,  sicut  ens  transcendens  et  ens 
praedicamentale.  Ens  enim  transcendens  est  id 
quod  habet  conceptum  latissimum  ad  omnes  con¬ 
ceptus  positivos ,  sed  ens  priedicamentale  est  unum 
a  decem  praedicamentis,  scilicet  substantia,  quan¬ 
titas  ,  qualitas,  ad  aliquid  seu  relatio ;  actio,  passio, 
ulii,  quando,  situs,  habitus.  Ens  transcendens  omnia 
praedicamenta  pervadit,  sed  non  ita  ens  praidica- 
mentale,  quia  ens  praedicamentale,  quantitatis  verbi 
gratia,  non  invadit  praedicamentum  substantiie,  vel 
passionis ,  vel  actionis,  etc.  —  Unde  ultimae  diffe¬ 
rentiae  entis  sunt  ens  transcendens  et  ens  praedica¬ 
mentale  seu  categorisatum. 

■exteriorem  procedentis.  Quia  vero  intelli- 
gere  quoddam  vivere  est,  post  consideratio¬ 
nem  divinae  scientiae  considerandum  erit  de 
vita  divina.  Et  quia  scientia  verorum  est, 
erit  etiam  considerandum  de  veritate  et  fal- 
sitate.  Rursum,  quia  omne  cognitum  in  co¬ 
gnoscente  est,  rationes  autem  rerum,  se¬ 
cundum  quod  sunt  in  Deo  cognoscente,  ideae 
vocantur,  cum  consideratione  scientiae  erit 
etiam  adjungenda  consideratio  de  ideis. 

Circa  scientiam  vero  quaeruntur  sexde- 
cim  :  1°  utrum  in  Deo  sit  scientia;  2°  utrum 
Deus  intelligat  seipsum ;  3°  utrum  compre¬ 
hendat  se;  4°  utrum  suum  intelligere  sit 
sua  substantia ;  5°  utrum  intelligat  alia  a  se; 
6°  utrum  habeat  de  eis  propriam  cognitio¬ 
nem  ;  7°  utrum  scientia  Dei  sit  discursiva ; 
8°  utrum  scientia  Dei  sit  causa  rerum ; 
9°  utrum  scientia  Dei  sit  eorum  quae  non 
sunt ;  10°  utrum  sit  malorum;  11°  utrum  sit 
singularium;  12°  utrum  sit  infinitorum; 
13°  utrum  sit  contingentium  futurorum ; 
14°  utrum  sit  enuntiabilium ;  15°  utrum 
scientia  Dei  sit  variabilis;  46°  utrum  Deus 
de  rebus  habeat  scientiam  speculativam  vel 
practicam. 

ARTICULUS  PRIMUS. 

Utrum  in  Deo  sit  scientia. 

Ad  primum  sic  proceditur.  1.  Videtur  quod 
jn  Deo  non  sit  scientia.  Scientia  enim  habi¬ 
tus  est  qui  Deo  non  competit,  cum  sit  me¬ 
dius  inter  potentiam  et  actum.  Ergo  scientia 
non  est  in  Deo. 

2.  Praeterea,  scientia,  cum  sit  conclusio¬ 
num,  est  quaedam  cognitio  ab  alio  causata, 
scilicet  ex  cognitione  principiorum.  Sed  nihil 
causatum  est  in  Deo.  Ergo  scientia  non  est 
in  Deo. 

3.  Praeterea,  omnis  scientia  vel  universalis 
vel  particularis  est.  Sed  in  Deo  non  est  uni¬ 
versale  et  particulare,  ut  ex  superioribus 
patet.  Ergo  in  Deo  non  est  scientia. 

Sed  contra  est  quod  Apostolus  dicit  ad 
Rom.,  xi,  33  :  0  altitudo  divitiarum  sa¬ 
pientiae  et  scientiae  Dei  1 

Respondeo  dicendum,  quod  in  Deo  per¬ 
fectissima  est  scientia.  Ad  cujus  evidentiam 
considerandum  est  quod  cognoscentia  a  non 
cognoscentibus  in  hoc  distinguuntur,  quia 
non  cognoscentia  nihil  habent  nisi  formam 
suam  tantum,  sed  cognoscens  natum  est 
habere  formam  etiam  rei  alterius  :  nam  spe¬ 
cies  cogniti  est  in  cognoscente.  Unde  mani¬ 


festum  est  quod  natura  rei  non  cognoscentis 
est  magis  coarctata  et  limitata ;  natura  au¬ 
tem  rerum  cognoscentium  habet  majorem 
amplitudinem  et  extensionem,  propter  quod 
dicit  Philosophus,  III  De  anima ,  text.  37, 
quod  «  anima  est  quodam  modo  omnia.  » 
Coarctatio  autem  formse  est  per  materiam. 
Unde  et  supra  diximus  quod  formae  secun¬ 
dum  quod  sunt  magis  immateriales,  secun¬ 
dum  hoc  magis  accedunt  ad  quamdam  infi¬ 
nitatem.  Patet  igitur  quod  immaterialitas 
alicujus  rei  est  ratio  quod  sit  cognoscitiva, 
et  secundum  modum  immaterialitatis  est 
modus  cognitionis.  Unde  in  II  De  anima , 
text.  424,  dicitur  quod  plantae  non  cognos¬ 
cunt  propter  suam  materialitatem.  Sensus 
autem  cognoscitivus  est,  quia  receptivus  est 
specierum  sine  materia ;  et  intellectus  adhuc 
magis  cognoscitivus,  quia  magis  separatus 
est  a  materia,  et  immixtus,  ut  dicitur  in 
III  De  anima,  text.  4,  usque  ad  7.  Unde  cum 
Deus  sit  in  summo  immaterialitatis,  ut  ex 
superioribus  patet,  sequitur  quod  ipse  sit  in 
summo  cognitionis. 

Ad  primum  ergo  dicendum,  quod  quia 
perfectiones  procedentes  a  Deo  in  creaturas 
altiori  modo  sunt  in  Deo,  ut  supra  dictum 
est,  oportet  quod  quandocumque  nomen 
sumptum  a  quacumque  perfectione  creaturae 
Deo  attribuitur,  secludatur  ab  ejus  signifi¬ 
catione  omne  illud  quod  pertinet  ad  imper¬ 
fectum  modum,  qui  competit  creaturae.  Unde 
scientia  non  est  qualitas  in  Deo  vel  habitus, 
sed  substantia  et  actus  purus. 

Ad  secundum  dicendum,  quod  ea  quae 
sunt  divisim  et  multipliciter  in  creaturis, 
in  Deo  sunt  simpliciter  et  unite,  ut  supra 
dictum  est.  Homo  autem  secundum  diversa 
cognita  habet  diversas  cognitiones.  Nam  se¬ 
cundum  quod  cognoscit  principia,  ‘dicitur 
habere  intelligentiam ;  scientiam  vero,  se¬ 
cundum  quod  cognoscit  conclusiones ;  sa¬ 
pientiam,  secundum  quod  cognoscit  causam 
altissimam  ;  consilium,  vel  prudentiam,  se¬ 
cundum  quod  cognoscit  agibilia.  Sed  haec 
omnia  Deus  una  simplici  cognitione  cognos¬ 
cit,  ut  infra  patebit.  Unde  simplex  Dei  co- 
gnitio  omnibus  istis  nominibus  nominari 
potest ;  ita  tamen  quod  ab  unoquoque  eo¬ 
rum,  secundum  quod  in  divinam  praedi¬ 
cationem  venit,  secludatur  quidquid  imper¬ 
fectionis  est,  et  retineatur  quod  est  perfec¬ 
tionis.  Et  secundum  hoc  dicitur  Job,  xn,  43  : 
Apud  ipsum  est  sapientia  et  fortitudo  ;  et 
ipse  habet  consilium  et  intelligentiam. 

Ad  tertium  dicendum,  quod  scientia  est 
secundum  modum  cognoscentis ;  scitum 
enim  est  in  sciente  secundum  modum  scien¬ 
tis.  Et  ideo  cum  modus  divinae  essentiae  sit 
altior  quam  modus  quo  creaturae  sunt, 
scientia  divina  non  habet  modum  scientiae 
creaturae,  ut  scilicet  sit  universalis  vel  par¬ 
ticularis,  vel  in  habitu  vel  in  potentia  vel 
secundum  aliquem  talem  modum  disposita. 

Conclusio.  —  Cum  Deus  sit  omnino  immateria¬ 
lis,  in  ipso  scientia  est  perfectissimo  modo  (a). 

ARTICULUS  II. 

Utrum  Deus  intellirjat  se. 

Ad  secundum  sic  proceditur.  1.  Videtur 
quod  Deus  non  intelligat  se.  Dicitur  enim  in 
lib.  De  causis,  prop.  43,  in  prine.,  quod 
«  omnis  sciens  qui  scit  suam  essentiam,  est 
rediens  ad  essentiam  suam  reditione  com¬ 
pleta.  »  Sed  Deus  non  exit  extra  essentiam 
suam,  nec  aliquo  modo  movetur  ;  et  sic  non 
competit  sibi  redire  ad  essentiam  suam. 
Ergo  ipse  non  est  sciens  essentiam  suam. 

2.  Praeterea,  intelligere  est  quoddam  pati 


1  «  Imago  sola  (hoc  est  solitaria)  non  est,  et  simi¬ 
litudo  non  sibi  est.  » 

2  Sic  lib.  XV  De  Trin.,  c.  i,  coi.  1057,  t.  8  :  «  Jam 
pervenimus  ad  ejus  imaginem,  quod  est  homo,  in 
eo  quo  caeteris  animalibus  antecellit,  id  est,  ratione 
vel  inteliigenlia,  et  quidquid  aliud  de  anima  ra¬ 
tionali  vel  intellectuali  dici  potest,  quod  pertineat 
ad  eam  rem  quae  mens  vocatur  vel  animus.  »  Ex¬ 
pressius  lib.  VI  De  Gen.  ad  litt.,  c.  xii,  §  21,  coi. 
348,  t.  3  :  «  Deus  ad  imaginem  suam  hominem  fecit, 
propter  hoc  quod  ei  dedit  mentem  intellectualem.  » 

(a)  Ex  Dei  immaterialitate  vim  intelligendi  et 
cognoscendi  in  Deo  D.  Thomas  demonstrat  :  hoc 
fundamentum  a  pluribus  impugnatur  propter  ratio¬ 
nes  qme  sequuntur. 

4.  Mutta  sunt  immaterialia  non  cognoscitiva,  ut 
voluntas,  gratia,  charitas,  etc. 

2.  Si  principium  et  causa  cognoscendi  esset  im¬ 
materialitas  ,  aequalis  virtus  cognoscendi  foret  ubi 
aequalis  immaterialitas  est ;  sed  angeli  aeque  imma¬ 
teriales  non  aequa  vi  cognoscendi  pollent. 

3.  Sunt  quaedam  materialia  cognoscitiva,  ut  anima 
sensitiva. 

Responde  ad  primum  :  non  agitur  hic  de  acci¬ 
dentibus,  sed  de  substantiis  immaterialibus;  operari 
enim  subsistentium  est;  —  ad  secundum  :  angeli 
sunt  quidem  omnes  immateriales,  sed  non  aeque 
immateriales  si  Dei  immaterialitas  pro  exemplari 
immaterialitatis  sumatur,  ut  par  est;  nam  alii  plus 
aliis  natura  sua  spirituali  Dei  spiritualem  naturam 
imitantur ;  —  ad  tertium  :  anima  seusitiva  non  in- 
telligit,  et  pro  eo  cognoscitiva  est  quo  supra  con¬ 
ditionem  communem  materiae  elevatur. 

Ilie  nimis  curiose  investigatur  utrum  implicaret 
substantiam  immaterialem  non  cognoscitivam  a 


et  moveri,  ut  dicitur  in  III  De  anima, 
text.  42  et  28  ;  scientia  etiam  est  assimilatio 
ad  rem  scilam  ;  et  scitum  etiam  est  perfec¬ 
tio  scientis.  Sed  nihil  movetur  vel  patitur 
vel  perficitur  a  se  ipso,  «  neque  similitudo 
sibi  ipsi  est‘‘,  »  ut  Hilarius  dicit,  lib.  III  De 
Trin  it.,  §  23,  coi.  92,  t.  2.  Ergo  Deus  non 
intelligit  se. 

3.  Praeterea,  praecipue  Deo  sumus  similes 
secundum  intellectum,  quia  secundum  in¬ 
tellectum  sumus  ad  imaginem  Dei,  ut  dicit 
Augustinus2.  Sed  intellectus  noster  non  in¬ 
telligit.  se,  nisi  sicut  intelligit  alia,  ut  dicitur 
in  III  De  anima,  text.  15.  Ergo  Deus  non 
intelligit  se,  nisi  forte  intelligendo  alia. 

Sed  contra  est  quod  dicitur  I  ad  Cor.,  ii, 
41  :  Qux  sunt  Dei,  nemo  novit* ,  nisi  Spiri¬ 
tus  Dei. 

Respondeo  dicendum,  quod  Deus  se  per 
seipsum  intelligit.  Ad  cujus  evidentiam 
sciendum  est  quod,  licet  in  operationibus 
quae  transeunt  in  exteriorem  effectum,  ob¬ 
jectum  operationis  quod  significatur  ut  ter¬ 
minus,  sit  aliquid  extra  operantem;  tamen 
in  operationibus  quae  sunt  in  operante,  ob- 

Deo  creari.  Ni  fallimur,  quia  potentia  cognoscitiva 
est  quaedam  essentiae  proprietas,  proprietas  autem 
ab  essentia  cujus  est  absolute  separabilis  est,  Deus 
potentiam  cognoscendi  a  substantia  immateriali 
absolute  separare  posset;  illa  tamen  substantia, 
quia  immaterialis ,  semper  esset  cognoscitiva  radi¬ 
caliter. 

Vasquez  scientiam  proprie  dictam  in  Deo  dari 
negat,  scientiam  proprie  dictam  supponens  discur¬ 
sum  importare  formalem,  et  ideo  imperfectionem. 
Errat  in  hoc  Vasquez.  Scientia  proprie  dicta  nihil 
aliud  est  quam  cognitio  certa  et  evidens  rerum 
per  causas,  nec  discursum  formalem  exigit.  Angeli 
enim  scientiam  proprie  dictam  habent,  nec  forma- 
liter  discurrunt.  Instat  Vasquez  quia  de  ratione 
scientiae  est  quod  minus  notum  per  aliquid  notius 
cognoscatur ;  atqui  Deo  omnia  sunt  aequaliter  nota; 
ergo.  —  Non  est  de  ratione  scientiae  ut  minus  no¬ 
tum  per  aliquid  notius  cognoscatur,  sed  bene  ut  ex 
parte  rei  cognitae  qusedai»  videantur  minus  vel 
magis  in  seipsis  cognoscibilia;  et  sic  res  a  Deo 
videntur;  ergo.  —  Dicimus  tamen  scientiam  Dei 
rationem  scientiae  non  habere  respectu  suae  essen¬ 
tiae,  quia  essentiae  Dei  nulla  causa  est.  De  attributis 
controvertitur  etiam  inter  Thomistas,  quidam  scien¬ 
tiam  Dei  respectu  attributorum  negantes,  quidam 
e  contra  illam  affirmantes.  Hi  ultimi  causam  vir- 
tualem  ad  scientiae  rationem  sufficere  contendunt; 
porro  juxta  ipsos,  quamvis  multa  sit  attributorum 
Dei  causa  actualis,  essentia  Dei  nihilominus  ut 
attributorum  Dei  causa  virtuaiis  considerari  posset. 
Prior  opinio  nobis  praeeligenda  videtur,  et  hanc 
propter  summam  ac  aeternam  Dei  simplicitatem 
amplectimur. 

jectum  quod  significatur  ut  terminus  ope¬ 
rationis,  est  in  ipso  operante  ;  et  secundum 
quod  est  in  eo,  sic  est  operatio  in  actu.  Unde 
dicitur  in  lib.  III  De  anima,  text.  3G  et  37, 
quod  «  sensibile  in  actu  est  sensus  in  actu  et 
intelligibile  in  actu  est  intellectus  in  actu.  » 
Ex  hoc  enim  aliquid  in  actu  sentimus  vel  in- 
telligimus,  quod  intellectus  noster  vel  sensus 
informatur1  per  speciem  sensibilis  vel  intel- 
ligibilis.  Et  secundum  hoc  tantum  sensus 
vel  intellectus  aliud  est  a  sensibili  vel  intclli- 
gibili,  quia  utrumque  est  in  potentia.  Cum 
igitur  Deus  nihil  potentialitatis  habeat,  sed 
sit  actus  purus,  oportet  quod  in  eo  intellec¬ 
tus  et  intellectum  sint  idem  omnibus  modis; 
ita  scilicet  ut  neque  careat  specie  intelligi- 
hili,  sicut  intellectus  noster  cum  intelligit  in 
potentia  :  neque  species  intelligibilis  sit  aliud 
a  substantia  intellectus  divini,  sicut  accidit 
in  intellectu  nostro,  cum  est  actu  intelli- 
gens ;  sed  ipsa  species  intelligibilis  est  ipse 
intellectus  divinus,  tet  sic  se  ipsum  per  se 
ipsum  intelligit. 

Ad  primum  ergo  dicendum,  quod  redire 
ad  essentiam  suam  nihil  aliud  est  quam  rem 
subsistere  in  seipsa.  Forma  enim,  in  quan¬ 
tum  perficit  materiam  dando  ei  esse,  quo¬ 
dammodo  supra  ipsam  effunditur ;  in  quan¬ 
tum  vero  in  seipsa  habet  esse,  in  seipsam 
redit.  Virtutes  igitur  cognoscitivee  quse  non 
sunt  subsistentes,  sed  actus  aliquorum  or¬ 
ganorum  ,  non  cognoscunt  seipsas ,  sicut 
patet  in  singulis  sensibus  ;  sed  virtutes  co- 
gnoseitivae  per  se  subsistentes  cognoscunt 
seipsas  :  et  propter  hoc  dicitur  in  libro  De 
causis,  quod  «  sciens  essentiam  suam  redit 
ad  essentiam  suam.  »  Per  se  autem  subsis¬ 
tere  maxime  convenit  Deo.  Unde  secundum 
hunc  modum  loquendi  ipse  est  maxime  re¬ 
diens  ad  essentiam  suam,  ut2  cognoscens 
seipsum.  • 

Ad  secundum  dicendum,  quod  moveri  et 
pati  sumuntur  aequivoce,  secundum  quod 
intelligere  dicitur  esse  quoddam  moveri  vel 
pati,  ut  dicitur  in  III  De  anima,  loc.  cit.  in 
argum.  Non  enim  intelligere  est  motus  qui 
est  actus  imperfecti,  qui  est  ab  alio  in  aliud ; 
sed  actus  perfecti  existens  in  ipso  agente. 
Similiter  etiam  quod  intellectus  perficiatur 
ab  intelligibili,  vel  assimiletur  ei,  hoc  con¬ 
tingit  intellectui  qui  quandoque  est  in  po¬ 
tentia,  quia  per  hoc  quod  est  in  poten- 

1  AI.  :  «  in  actu.  » 

2  Sic  coci.;  in  editis  :  «  et;  »  sed  rectius  codices. 

*  AI.  :  «  intelligibilium  operationem.  » 

tia,  differt  ab  intelligibili,  et  assimilatur  ei 
per  speciem  intelligibilem,  quae  est  simi¬ 
litudo  rei  intellectae,  et  perficitur  per  ipsam, 
sicut  potentia  per  actum.  Sed  intellectus  di¬ 
vinus,  qui  nullo  modo  est  in  potentia,  non 
perficitur  per  intelligibile,  neque  assimilatur 
ei,  sed  est  sua  perfectio  et  suum  intelligere. 

Ad  tertium  dicendum,  quod  esse  naturale 
non  est  materiae  primae,  quae  est  in  potentia, 
nisi  secundum  quod  est  reducta  in  actum 
per  formam.  Intellectus  autem  noster  possi¬ 
bilis  se  habet  in  ordine  intelligibilium  sicut 
materia  prima  in  ordine  rerum  naturalium, 
eo  quod  est  in  potentia  ad  intelligibilia  sicut 
materia  prima  ad  naturalia.  Unde  intellectus 
noster  possibilis  non  potest  habere  intelligi¬ 
bilem  operationem3,  nisi  in  quantum  perfi¬ 
citur  per  speciem  intelligibilem  alicujus  ;  et 
sic  intelligit  seipsum  per  speciem  intelligi¬ 
bilem,  sicut  et  alia.  Manifestum  est  autem 
quod  ex  eo  quod  cognoscit  intelligibile,  in¬ 
telligit  ipsum  suum  intelligere,  et  per  actum 
cognoscit  potentiam  intellectivam.  Deus  au¬ 
tem  est  sicut  actus  purus  tam  in  ordine 
existentium  quam  in  ordine  intelligibilium ; 
et  ideo  per  seipsum  seipsum  intelligit. 

Conclusio.  —  Deus,  cum  sit  actus  purus  in 
summo  immaterialitatis,  intelligit  se  per  seipsum. 

ARTICULUS  III. 

Utrum  Deus  comprehendat  seipsum. 

Ad  tertium  sic  proceditur.  1.  Videtur 
quod  Deus  non  comprehendat  seipsum.  Dicit 
enim  Augustinus,  in  lib.  LXXXIII  Quaestio¬ 
num,  quaest.  xv,  coi.  14,  15,  t.  6,  «  quod 
comprehendit  se,  finitum  est  sibi. »  Sed  Deus 
est  omnibus  modis  infinitus.  Ergo  non  com¬ 
prehendit  se. 

2.  Si  dicatur  quod  Deus  infinitus  est  no¬ 
bis,  sed  sibi  finitus;  contra.  Verius  est 
unumquodque  secundum  quod  est  apud 
Deum,  quam  secundum  quod  est  apud  nos. 
Si  igitur  Deus  sibi  ipsi  est  finitus,  nobis  au¬ 
tem  infinitus,  verius  est  Deum  esse  finitum 
quam  infinitum ;  quod  est  contra  deter¬ 
minata.  Non  ergo  Deus  comprehendit  se¬ 
ipsum. 

Sed  contra  est  quod  Augustinus  dicit  ibi¬ 
dem  :  «  Omne  quod  intelligit  se,  compre¬ 
hendit  se4.  » 

4  Sic  cod.;  in  edit.  :  sed  Deus  intelligit  se;  ergo 
comprehendit  se. 

Respondeo  dicendum,  quod  Deus  perfecte 
comprehendit  seipsum.  Quod  sic  patet :  tunc 
enim  dicitur  aliquid  comprehendi,  quando 
pervenitur  ad  finem  cognitionis  ipsius ;  et 
hoc  est  quando  res  cognoscitur  ita  perfecte 
sicut  cognoscibilis  est ;  sicut  propositio  de¬ 
monstrabilis  comprehenditur  quando  sci¬ 
tur  per  demonstrationem,  non  autem  quando 
cognoscitur  per  aliquam  rationem  probabi¬ 
lem.  Manifestum  est  autem  quod  Deus  ita 
perfecte  cognoscit  seipsum  sicut  perfecte  co¬ 
gnoscibilis  est ;  est  enim  unumquodque  co¬ 
gnoscibile  secundum  modum  sui  actus.  Non 
enim  cognoscitur  aliquid  secundum  quod  in 
potentia  est,  sed  secundum  quod  est  in  actu, 
ut  dicitur  in  IX  Metaph.,  text.  20.  Tanta  est 
autem  virtus  Dei  in  cognoscendo,  quanta 
est  actualitas  ejus  in  existendo  ;  quia  per 
hoc  quod  actu  est  et  ab  omni  materia  et  po¬ 
tentia  separatus,  Deus  cognoscitivus  est,  ut 
ostensum  est.  Unde  manifestum  est  quod 
tantum  seipsum  cognoscit ,  quantum  co¬ 
gnoscibilis  est ;  et  propter  hoc  seipsum  per¬ 
fecte  comprehendit. 

Ad  primum  ergo  dicendum,  quod  com¬ 
prehendere,  si  proprie  accipiatur,  significat 
aliquid  habens  et  includens  alterum  :  et  sic 
oportet  quod  omne  comprehensum  sit  fini¬ 
tum,  sicut  omne  inclusum.  Non  sic  autem 
comprehendi  dicitur  Deus  a  seipso,  ut  intel¬ 
lectus  suus  sit  aliud  quam  ipse,  et  capiat 
ipsum  et  includat ;  sed  hujusmodi  locutio¬ 
nes  per  negationem  sunt  exponendae.  Sicut 
enim  Deus  dicitur  esse  in  seipso,  quia  a  nullo 
exteriori  continetur,  ita  dicitur  comprehendi 
a  seipso,  quia  nihil  est  sui  quod  lateat 
ipsum.  Dicit  enim  Augustinus  in  lib.  De  vi¬ 
dendo  Deum,  epist.  cxlvii,  ad  Paidin.,  c.  ix, 
coi.  606,  t.  2,  quod  «  totum  comprehenditur 
videndo,  quod  ita  videtur,  ut  nihil  ejus  la¬ 
teat  videntem.  » 

Ad  secundum  dicendum,  quod  cum  dici¬ 
tur  :  Deus  finitus  est  sibi,  intelligendum  est 
secundum  quamdam  similitudinem  propor¬ 
tionis  ;  quia  sic  se  habet  in  non  excedendo 
intellectum  suum,  sicut  se  habet  aliquid  fi¬ 
nitum  in  non  excedendo  intellectum  fini¬ 
tum  ;  non  autem  dicitur  finitus  sibi,  quia 
ipse  intelligat  se  esse  finitum. 

Conclusio.  —  Deus  perfecte  seipsum  comprehen¬ 
dit,  cum  cognoscat  seipsum,  quantum  cognosci¬ 
bilis  est. 


ARTICULUS  IV. 

Utrum  ipsum  intelligere  Dei  sit  ejus 
substantia. 

Ad  quartum  sic  proceditur.  1.  Videtur 
quod  ipsum  intelligere  Dei  non  sit  ejus 
substantia.  Intelligere  enim  est  quaedam 
operatio;  operatio  autem  aliquid  significat 
procedens  ab  operante ;  substantia  autem 
operantis  non  procedit  ab  operante.  Ergo 
ipsum  intelligere  Dei  non  est  ipsa  substantia. 

2.  Praeterea,  cum  aliquis  intelligit  se  in¬ 
telligere  ,  hoc  non  est  intelligere  aliquid 
magnum  vel  principale  intellectum,  sed  in¬ 
telligere  quoddam  secundarium  et  accesso¬ 
rium.  Si  igitur  Deus  sit  ipsum  suum  in¬ 
telligere  ,  intelligere  Dei  erit  sicut  cum 
intelligimus  intelligere;  et  sic  non  erit  ali¬ 
quid  magnum  intelligere  Dei. 

3.  Praeterea,  omne  intelligere  est  aliquid 
intelligere.  Cum  ergo  Deus  intelligit  se,  si 
ipsemet  non  est  aliud  quam  suum  intelli¬ 
gere,  intelligit  se  intelligere,  et  intelligere 
se  intelligere  se,  et  sic  in  infinitum.  Non 
ergo  ipsum  intelligere  Dei  est  ejus  substan¬ 
tia. 

Sed  contra  est  quod  dicit  Augustinus, 
lib.  VI  De  Trinitate,  cap.  iv,  coi.  927,  t.  8  : 
«  Deo  hoc  est  esse,  quod  sapientem  esse.  » 
Hoc  autem  est  sapientem  esse  quod  intelli¬ 
gere.  Ergo  Deo  hoc  est  esse  quod  intelligere. 
Sed  esse  Dei  est  ejus  substantia,  ut  supra 
ostensum  est.  Ergo  intelligere  Dei  est  ejus 
substantia. 

Respondeo  dicendum,  quod  est  necesse 
dicere  quod  intelligere  Dei  est  ejus  substan¬ 
tia.  Nam  si  intelligere  Dei  sit  aliud  quam 
ejus  substantia,  oporteret,  ut  dicit  Philoso¬ 
phus  in  XII  Metaph.,  text.  39,  quod  aliquid 
aliud  esset  actus  et  perfectio  substanti®  di¬ 
vinae,  ad  quod  se  haberet  substantia  divina 
sicut  potentia  ad  actum  ;  quod  est  omnino 
impossibile.  Nam  intelligere  est  perfectio  et 
actus  intelligentis.  Hoc  autem  qualiter  sit, 
considerandum  est.  Sicut  enim  supra  dic¬ 
tum  est,  intelligere  non  est  actio  progre¬ 
diens  ad  aliquid  extrinsecum,  sed  manet  in 
operante  sicut  actus  et  perfectio  ejus,  prout 
esse  est  perfectio  existentis.  Sicut  enim  esse 
consequitur  formam,  ita  intelligere  sequitur 
speciem  intelligibilem.  In  Deo  autem  non 
est  forma  quae  sit  aliud  quam  suum  esse,  ut 
supra  ostensum  est.  Unde  cum  ipsa  sua 
essentia  sit  etiam  species  intclligibilis,  ut 

•dictum  est,  praecipue  ex  necessitate  sequitur 
quod  ipsum  ejus  intelligere  sit  ejus  essentia 
ct  ejus  esse. 

Et  sic  patet  ex  omnibus  praemissis  quod 
in  Deo  intellectus  intelligens,  et  id  quod  in¬ 
telligitur,  et  species  intelligibilis,  et  ipsum 
intelligere,  sunt  omnino  unum  ct  idem. 
Unde  patet  quod  per  hoc  quod  Deus  dicitur 
intelligens,  nulla  multiplicitas  ponitur  in 
ejus  substantia. 

Ad  primum  ergo  dicendum,  quod  intelli¬ 
gere  non  est  operatio  exiens  ab  ipso  ope¬ 
rante,  sed  manens  in  ipso. 

Ad  secundum  dicendum,  quod  cum  intcl- 
ligitnr  illud  intelligere  quod  non  est  subsis¬ 
tens,  non  intelligitur  aliquid  magnum,  sicut 
•cum  intelligimus  intelligere  nostrum ;  et 
ideo  non  est  simile  de  ipso  intelligere  divino, 
quod  est  subsistens. 

Et  per  hoc  patet  responsio  ad  tertium. 
Nam  intelligere  divinum,  quod  est  in  seipso 
subsistens,  est  sui  ipsius,  et  non  alicujus 
alterius,  ut  sic  oporteat  procedere  in  infini¬ 
tum. 

Conclusio.  —  Deus ,  cum  nullo  a  se  clisiincto 
perficiatur,  et  sit  suum  esse,  ejus  intelligere  non 
•distinguitur  ab  ipsa  ejus  substantia  (a). 

ARTICULUS  V. 

Utrum  Deus  cognoscat  ab‘a  a  se. 

• 

Ad  quintum  sic  proceditur.  1.  Videtur  quod 
Deus  non  cognoscat  alia  se.  Quaecumque 
enim  sunt  alia  a  Deo,  sunt  extra  ipsum.  Sed 
Augustinus  dicit,  in  lib.  LXXXIII  Quxst., 
q.  xlvi,  coi.  30,  t.  6  ,  quod  «  neque  1  quid¬ 
quam  Deus  extra  se  ipsum  intuetur.  »  Ergo 
non  cognoscit  alia  a  se. 

2.  Praeterea,  intellectum  est  perfectio  in- 
telligentis.  Si  ergo  Deus  intelligat  alia  a  se, 
aliquid  aliud  erit  perfectio  Dei,  et  nobilius 
ipso ;  quod  est  impossibile. 

3.  Praeterea,  ipsum  intelligere  speciem 
habet  ab  intelligibili,  sicut  et  omnis  alius 
actus  a  suo  objecto.  Unde  et  ipsum  intelli¬ 
gere  tanto  est  nobilius,  quanto  etiam  nobilius 
est  ipsum  quod  intelligitur.  Sed  Deus  est 
ipsum  suum  intelligere,  ut  ex  dictis  patet. 
Si  igitur  Deus  intelligit  aliquid  aliud  a  se, 
ipse  Deus  specificatur  per  aliquid  aliud  a  se ; 

i  «  Non  enim  extra  sc  quidquam  positum  intue¬ 
batur.  » 

(a)  Plures  Thomistse,  non  omnes,  intellectionem 
et  intellectum  in  Deo  absque  distinctione  virtuali 

quod  est  impossibile.  Non  igitur  intelligit 
alia  a  se. 

Sed  contra  est  quod  dicitur  Ilebr.,  iv,  13  : 
Omnia  autem  nuda  et  aperta  sunt  oculis 
ejus. 

Respondeo  dicendum,  quod  necesse  est 
Deum  cognoscere  alia  a  se.  Manifestum  est 
enim  quod  seipsum  perfecte  intelligit ;  alio- 
quin  suum  esse  non  esset  perfectum,  cum 
suum  esse  sit  suum  intelligere.  Si  autem 
perfecte  aliquid  cognoscitur,  necesse  est 
quod  virtus  ejus  perfecte  cognoscatur.  Virtus 
autem  alicujus  rei  perfecte  cognosci  non 
potest,  nisi  cognoscantur  ea  ad  quae  virtus 
se  extendit.  Unde  cum  virtus  divina  se 
extendit  ad  alia,  eo  quod  ipsa  est  prima  causa 
effectiva  entium,  ut  ex  supradictis  patet, 
necesse  est  quod  Deus  alia  a  se  cognoscat. 
Et  hoc  etiam  evidentius  fit,  si  adjungatur 
quod  ipsum  esse  causae  agentis  primae,  scili¬ 
cet  Dei,  est  ejus  intelligere.  Unde  quicumque 
effectus  praeexistunt  in  Deo,  sicut  in  causa 
prima,  necesse  est  quod  sint  in  ipso  ejus  in¬ 
telligere,  et  quod  omnia  in  eo  sint  secundum 
modum  intelligibilem.  Nam  omne  quod  est 
in  altero,  est  in  eo  secundum  modum  ejus 
in  quo  est. 

Ad  sciendum  autem  qualiter  alia  a  se 
cognoscat,  considerandum  est  quod  dupli¬ 
citer  aliquid  cognoscitur  :  uno  modo  in  se¬ 
ipso,  alio  modo  in  altero.  In  seipso  quidem 
cognoscitur  aliquid,  quando  cognoscitur  per 
speciem  propriam  adaequatam  ipsi  cognosci¬ 
bili,  sicut  cum  oculus  videt  hominem  per 
speciem  hominis;  in  alio  autem  videtur  id 
quod  videtur  per  speciem  continentis,  sicut 
cum  pars  videtur  in  toto  per  speciem  totius, 
vel  cum  homo  videtur  in  speculo  per  speciem 
speculi,  vel  quocumque  alio  modo  contingat 
aliquid  in  alio  videri. 

Sic  igitur  dicendum  est,  quod  Deus  seip¬ 
sum  videt  in  seipso,  quia  seipsum  videt  per 
essentiam  suam ;  alia  autem  a  se  videt  non 
in  ipsis,  sed  in  seipso,  in  quantum  essentia 
sua  continet  similitudinem  aliorum  ab  ipso. 

Ad  primum  ergo  dicendum,  quod  verbum 
Augustini  dicentis  quod  Deus  nihil  extra  se 
intuetm’,  non  est  sic  intelligendum,  quasi 
nihil  quod  sit  extra  se  intueatur,  sed  quia 
id  quod  est  extra  seipsum  non  intuetur  nisi 
in  seipso,  ut  dictum  est. 

unum  et  idem  esse  dicunt.  Scotistse  intellectum 
divinum  formaliter  distingui  tum  ab  essentia,  tum 
ab  intellectione  asserunt.  Recole  quae  de  distinctio¬ 
nibus  praenotavimus. 

Ad  secandum  dicendum,  quod  intellectum 
est  perfectio  intelli gentis  non  quidem  se¬ 
cundum  suam  substantiam,  sed  secundum 
suam  speciem,  secundum  quam  est  in  intel¬ 
lectu,  ut  forma  et  perfectio  ejus.  Lapis  enim 
non  est  in  anima,  sed  species  ejus,  ut  dicitur 
in  III  De  anima ,  text.  38.  Ea  vero  quae  sunt 
alia  a  Deo,  intelliguntur  a  Deo,  in  quantum 
essentia  Dei  continet  species  eorum,  ut  dic¬ 
tum  est  in  corp.  art.;  unde  non  sequitur 
quod  aliquid  aliud  sit  perfectio  divini  intel¬ 
lectus  quam  ipsa  essentia  Dei. 

Ad  tertium  dicendum,  quod  ipsum  intel¬ 
ligere  non  specificatur  per  id  quod  in  alio 
intelligitur,  sed  per  principale  intellectum  in 
quo  alia  intelliguntur.  In  tantum  enim  ip¬ 
sum  intelligere  specificatur  per  objectum 
suum ,  in  quantum  forma  intelligibilis  est 
principium  intellectualis  operationis.  Nam 
omnis  operatio  specificatur  per  formam  quse 
est  principium  operationis,  sicut  calefactio 
per  calorem.  Unde  per  illam  formam  intelli- 
gibilem  specificatur  intellectualis  operatio, 
quae  facit  intellectum  in  actu.  Et  haec  est 
species  principalis  intellecti,  quae  in  Deo 
nihil  est  aliud  quam  essentia  sua,  in  qua 
omnes  species  rerum  comprehenduntur. 
Unde  non  oportet  quod  ipsum  intelligere  di¬ 
vinum,  vel  potius  ipse  Deus,  specificetur 
per  aliud  quam  per  essentiam  divinam. 

Conclusio.  —  Deus,  cum  perfecte  se  ipsum  in- 
telligat,  omnia  alia  a  se  non  per  speciem  propriam 
sed  per  essentiam  suam  intelligit  (a). 

ARTICULUS  VI. 

Utrum  Deus  cognoscat  alia  a  se  propria 
cognitione. 

Ad  sextum  sic  proceditur.  1.  Videtur  quod 
Deus  non  cognoscat  alia  a  se  propria  cogni¬ 
tione.  Sic  enim  cognoscit  alia  a  se,  ut  dic¬ 
tum  est,  secundum  quod  alia  ab  ipso  in  eo 
sunt.  Sed  alia  ab  eo  sunt  in  ipso  sicut  in 
prima  causa  communi  et  universali.  Ergo 
alia  cognoscuntur  a  Deo  sicut  in  causa 
prima  et  universali.  Hoc  autem  est  cognos¬ 
cere  in  universali,  et  non  secundum  pro¬ 
priam  cognitionem.  Ergo  Deus  cognoscit 

1  Sic  cod.;  iii  edit.  :  «  Sed  communem;  nam  co¬ 
gnoscere  res  non  secundum  propriam  ralionem, 
est  cognoscere  res  solum  in  communi.  » 

2  AI.  :  «  entis.  » 

(</)  Juxta  Epicureos,  cognitione  sui  contentus, 
Deus  caetera  nec  curabat,  nec  videbat.  Circa  car¬ 
dines  exh  perambulat,  nec  nostra  considerat. 


alia  a  se  in  universali,  et  non  secundum  pro¬ 
priam  cognitionem. 

2.  Praeterea,  quantum  distat  essentia  crea- 
turae  ab  essentia  divina,  tantum  distat  as¬ 
sentia  divina  ab  essentia  creatura3..  Sed  per 
essentiam  creaturae  non  potest  cognosci  es¬ 
sentia  divina,  ut  supra  dictum  est.  Ergo  nec 
per  essentiam  divinam  potest  cognosci  es¬ 
sentia  creaturae.  Et  sic  cum  Deus  nihil  co¬ 
gnoscat  nisi  per  essentiam  suam,  sequitur 
quod  non  cognoscat  creaturam  secundum 
ejus  essentiam,  ut  cognoscat  de  ea  quid  est; 
quod  est  propriam  cognitionem  de  re  habere. 

3.  Praeterea,  propria  cognitio  non  habetur 
de  re  nisi  per  propriam  ejus  rationem.  Sed 
cum  Deus  cognoscit  omnia  per  essentiam 
suam ,  ergo  non  videtur  quod  unumquod¬ 
que  per  propriam  rationem  cognoscat ;  idem 
enim  non  potest  esse  propria  ratio  multo¬ 
rum  et  diversorum.  Non  ergo  habet  pro¬ 
priam  cognitionem  Deus  de  rebus1. 

Sed  contra,  habere  propriam  cognitionem 
de  rebus,  est  cognoscere  res  non  solum  in 
communi,  sed  secundum  quod  sunt  ab  invi¬ 
cem  distinctae.  Sic  autem  Deus  cognoscit 
res  :  unde  dicitur  Hebr.,  iv,  12,  quod  per¬ 
tingit  usque  ad  divisionem  spiritus  et  animse, 
compagum  quoque  et  medullarum*;  et  dis¬ 
cretor  cogitationum  et  intentionum  cordis ; 
et  non  est  ulla  creatura  invisibilis  in  con¬ 
spectu  ejus. 

Respondeo  dicendum,  quod  circa  hoc  qui¬ 
dam  erraverunt,  dicentes  quod  Deus  alia  a 
se  non  cognoscit  nisi  in  communi  ( b ),  scili¬ 
cet  in  quantum  sunt  entia.  Sicut  enim  ignis, 
si  cognosceret  seipsum  ut  est  principium 
caloris,  cognosceret  naturam  caloris  et  om¬ 
nia  alia  in  quantum  sunt  calida ;  ita  Deus, 
in  quantum  cognoscit  se  ut  principium  es- 
sendi,  cognoscit  naturam  entitatis2,  et  om¬ 
nia  alia  in  quantum  sunt  entia. 

Sed  hoc  non  potest  esse.  Nam  intelligere 
aliquid  in  communi,  et  non  in  speciali,  est 
imperfecte  aliquid  cognoscere.  Unde  intel¬ 
lectus  noster,  dum  de  potentia  in  actum  edu¬ 
citur,  primum  pertingit  ad  cognitionem 
universalem  et  confusam  de  rebus  quam  ad 
propriam  rerum  cognitionem,  sicut  de  im- 

Job.,  xxii. 

(b)  Nisi  in  communi  —  Haec  Averroes  et  Algazel. 
Petrus  Abaylardus,  in  hoc,  ut  refert  Bannfes,  a 
concilio  senonensi  damnatus,  extra  Deum  aliquid 
esse  docuit,  quod  neque  creator,  neque  creatura 
esset.  Sic  antiqui  philosophi  materiam  aeternam 
finxerant. 


*  Animse 
ac  spir* 
tus...  ac 
meduller 
rum. 

perfecto  ad  perfectum  procedens,  ut  patet  in 
I  Phy  sic.,  text.  2,  in  prine,  comm.  Si  igitur 
cognitio  Dei  de  rebus  aliis  a  se  esset  in  uni¬ 
versali  tantum  et  non  in  speciali,  sequeretur 
quod  ejus  intelligere  non  esset  omnibus 
modis  perfectum,  et  per  consequens  nec 
ejus  esse ;  quod  est  contra  ea  quse  superius 
ostensa  sunt. 

Oportet  igitur  dicere  quod  alia  a  se  cognos¬ 
cat  propria  cognitione,  non  solum  secundum 
quod  communicant  in  ratione  entis,  sed  se¬ 
cundum  quod  unum  ab  alio  distinguitur. 
Et  ad  hujus  evidentiam  considerandum  est 
quod  quidam  volentes  ostendere  quod  Deus 
cognoscit  multa,  utuntur  quibusdam  exem¬ 
plis;  ut  puta  quod  si  centrum  cognosceret 
seipsum,  cognosceret  omnes  lineas  progre¬ 
dientes  a  centro  :  vel  lux,  si  cognosceret 
seipsam,  cognosceret  omnes  colores. 

Sed  hsec  exempla,  licet  quantum  ad  ali¬ 
quid  similia  sint,  scilicet  quantum  ad  uni¬ 
versalem  causalitatem ,  deficiunt  quantum 
ad  hoc  quod  multitudo  et  diversitas  non  cau¬ 
santur  ab  illo  uno  principio  universali  quan¬ 
tum  ad  id  quod  principium  distinctionis  est, 
sed  solum  quantum  ad  id  in  quo  communi¬ 
cant.  Non  enim  diversitas  coloris  causatur 
ex  luce  solum,  sed  ex  diversa  dispositione 
diaphani  recipientis;  et  similiter  diversitas 
linearum  est  ex  diverso  situ.  Et  inde  est 
quod  hujusmodi  diversitas  et  multitudo  non 
potest  cognosci  in  suo  principio  secundum 
propriam  cognitionem,  sed  solum  in  com¬ 
muni.  Sed  in  Deo  non  sic  est.  Supra  enim 
ostensum  est,  quod  quidquid  perfectionis  est 
in  quacumque  creatura,  totum  praeexistit  et 
continetur  in  Deo  secundum  modum  excel¬ 
lentem.  Non  solum  autem  id  in  quo  crea¬ 
turae  communicant,  scilicet  ipsum  esse,  ad 
perfectionem  pertinet,  sed  etiam  ea  per  quae 
creaturae  ab  invicem  distinguuntur,  sicut 
vivere  et  intelligere,  et  hujusmodi,  quibus 
viventia  a  non  viventibus,  et  intelligentia  a 
non  intelligentibus  distinguuntur.  Et  omnis 
forma  per  quam  quaelibet  res  in  propria 
specie  constituitur,  perfectio  quaedam  est. 
Et  sic  omnia  in  Deo  praeexistunt,  non  solum 
quantum  ad  id  quod  commune  est  omnibus, 
sed  etiam  quantum  ad  ea  secundum  quae 
res  distinguuntur. 

1  Ita  codd.  Alcan.  et  Cam.  AI.  :  «  lapidem.  » 

(a)  Numerus  senarius  est  primus  numerus  per¬ 
fectus.  Numerus  autem  perfectus  est  juxta  antiquos 
cujus  partium  summa  summae  totius  nec  major,  nec 
minor,  sed  sequatis  reperitur.  Medietas  senarii  est  3, 


Et  sic,  cum  Deus  in  se  omnes  perfectiones 
contineat,  comparatur  Dei  essentia  ad  omnes 
rerum  essentias,  non  sicut  commune  ad 
propria,  ut  unitas  ad  numeros,  vel  centrum 
ad  lineas;  sed  sicut  perfectus  actus  ad  im¬ 
perfectos;  ut  si  dicerem,  homo  ad  animal, 
vel  senarius  (a),  qui  est  numerus  perfectus,  ad 
imperfectos  sub  ipso  contentos.  Manifestum 
est  autem  quod  per  actum  perfectum  co¬ 
gnosci  possunt  actus  imperfecti  non  solum 
in  communi,  sed  etiam  propria  cognitione ; 
sicut  qui  cognoscit  hominem,  cognoscit  ani¬ 
mal  propria  cognitione;  et  qui  cognoscit  se¬ 
narium  ,  cognoscit  trinarium ,  propria  co¬ 
gnitione.  Sic  igitur  cum  essentia  Dei  habeat 
in  se  quidquid  perfectionis  habet  essentia 
cujuscumque  rei  alterius  et  adhuc  amplius, 
Deus  in  seipso  potest  omnia  propria  cogni¬ 
tione  cognoscere.  Propria  enim  natura  unius¬ 
cujusque  consistit  secundum  quod  per  ali¬ 
quem  modum  divinam  perfectionem  par¬ 
ticipat.  Non  autem  Deus  perfecte  seipsum 
cognosceret,  nisi  cognosceret  quomodocum¬ 
que  participabilis  est  ab  aliis  sua  perfectio. 
Nec  etiam  ipsam  naturam  essendi  perfecte 
sciret,  nisi  cognosceret  omnes  modos  es¬ 
sendi.  Sic  igitur  manifestum  est  quod  Deus 
cognoscit  omnes  res  propria  cognitione,  et 
cum  ab  aliis  distinguitur. 

Ad  primum  ergo  dicendum,  quod  sic  co¬ 
gnoscere  aliquid  sicut  in  cognoscente  est, 
potest  dupliciter  intelligi.  Uno  modo  secun¬ 
dum  quod  hoc  adverbium  sicut,  importat 
modum  cognitionis  ex  parte  rei  cognitse ;  et 
sic  falsum  est.  Non  enim  semper  cognoscens 
cognoscit  cognitum  secundum  illud  esse 
quod  habet  in  cognoscente  :  oculus  enim 
non  cognoscit  lapidem  secundum  esse  quod 
habet  in  oculo  :  sed  per  speciem  lapidis 
quam  habet  in  se,  cognoscit  lapidem  secun¬ 
dum  esse  quod  habet  extra  oculum.  Et  si 
aliquis  cognoscens  cognoscat  cognitum  se¬ 
cundum  esse  quod  habet  in  cognoscente, 
nihilominus  cognoscit  ipsum  secundum  esse 
quod  habet  extra  cognoscentem ;  sicut  in¬ 
tellectus  cognoscit  lapidem  secundum  esse 
intelligibile  quod  habet  in  intellectu ,  in 
quantum  cognoscit  se  intelligere ;  sed  nihilo¬ 
minus  cognoscit  esse  lapidis1  in  propria  na¬ 
tura.  Si  vero  intelligatur  secundum  quod 

tertia  pars  2,  sexta  pars  1  :  hse  sunt  senarii  partes; 
porro  3  -f-  2  +  1  =  6.  Horum  numerorum  sic  per¬ 
fectorum  paucos  reperies  ut  28,  496,  8128,  et  semper 
in  sex  aut  octo  terminatos. 

hoc  :  «  sicut,  »  importat  modum  ex  parte  co- 
gnoscentis,  verum  est  quod  sic  solum  co¬ 
gnoscens  cognoscit  cognitum,  secundum 
quod  est  in  cognoscente;  quia  quanto  per¬ 
fectius  est  cognitum  in  cognoscente,  tanto 
perfectior  est  modus  cognitionis. 

Sic  igitur  dicendum  est,  quod  Deus  non 
solum  cognoscit  res  esse  in  seipso ;  sed  per 
id  quod  in  seipso  continet  res,  cognoscit  eas 
in  propria  natura,  et  tanto  perfectius,  quanto 
perfectius  est  unumquodque  in  ipso. 

Ad  secundum  dicendum,  quod  essentia 
creaturse  comparatur  ad  essentiam  Dei  ut 
actus  imperfectus  ad  perfectum.  Et  ideo  es¬ 
sentia  creaturse  non  sufficienter  ducit  in 
cognitionem  essentiae  divinae,  sed  e  converso. 

Ad  tertium  dicendum,  quod  idem  non 
potest  accipi  ut  ratio  diversorum  per  modum 
adaequationis.  Sed  divina  essentia  est  ali¬ 
quid  excedens  omnes  creaturas.  Unde  potest 
accipi  ut  propria  ratio  uniuscujusque,  se¬ 
cundum  quod  diversimode  est  participabitis 
vel  imitabilis  a  diversis  creaturis. 

Conclusio.  —  Cum  Deus  omnia  alia  a  se  per 
suam  essentiam  cognoscat,  quae  rerum  perfec¬ 
tiones  singulas  continet,  omnia  alia  non  in  com¬ 
muni,  sed  propria  et  distincta  cognitione  cognoscit. 

ARTICULUS  VII. 

Utrum  scientia  Dei  sit  discursiva. 

Ad  septimum  sic  proceditur.  1.  Videtur 
quod  scientia  Dei  sit  discursiva.  Scientia 
enim  Dei  non  est  secundum  scire  in  habitu 
sed  secundum  intelligcre  in  actu.  Sed  secun¬ 
dum  Philosophum  in  II  Topic.,  cap.  iv,  in  de¬ 
claratione  loci  33  :  «  Scire  in  habitu  contin¬ 
git  multa  simul,  sed  intelligere  actu  unum 
tantum.  »  Cum  ergo  Deus  multa  cognoscat, 
quia  et  se  et  alia,  ut  ostensum  est,  videtur 
quod  non  simul  omnia  inteliigat,  sed  de  uno 
in  aliud  discurrat. 

2.  Praeterea,  cognoscere  effectus  per  cau¬ 
sam  est  scientiae  discurrentis.  Sed  Deus  co¬ 
gnoscit  alia  per  seipsum,  sicut  effectum  per 
causam.  Ergo  cognitio  sua  est  discursiva. 

3.  Praeterea,  perfectius  Deus  scit  unam¬ 
quamque  creaturam  quam  nos  sciamus.  Sed 
nos  in  causis  creatis  cognoscimus  earum 
effectus ;  et  sic  de  causis  ad  causata  discur¬ 
rimus.  Ergo  videtur  similiter  esse  in  Deo. 

fied  contra  est  quod  Augustinus  dicit,  in 


XV  De  Trinit .,  cap.  xiv,  coi.  1077,  t.  8y 
quod  «  Deus  non  particulatim  vel  sigillatim 
omnia  videt,  velut  alternante-conceptu  hinc 
illuc,  inde  huc;  sed  omnia  videt  simul.  » 

Respondeo  dicendum,  quod  in  scientia  di¬ 
vina  nullus  est  discursus,  quod  sic  patet :  in 
scientia  enim  nostra  duplex  est  discursus : 
unus  secundum  successionem  tantum ;  sicut 
cum,  postquam  intelligimus  aliquid  in  actu, 
convertimus  nos  ad  intelligendum  aliud  : 
alius  discursus  est  secundum  causalitatem; 
sicut  cum  per  principia  pervenimus  in  co¬ 
gnitionem  conclusionum.  Primus  autem 
discursus  Deo  convenire  non  potest.  Multa 
enim  quae  successive  intelligimus,  si  unum¬ 
quodque  eorum  in  seipso  consideretur,  om¬ 
nia  simul  intelligimus,  si  in  aliquo  uno  ea 
intelligamus  :  puta  si  partes  intelligamus 
in  toto,  vel  si  diversas  res  videamus  in  spe¬ 
culo.  Deus  autem  omnia  vadet  in  uno,  quod 
est  ipse,  ut  habitum  est.  Undo  simul  et  non 
successive  omnia  videt.  Similiter  etiam  et 
secundus  discursus  Deo  competere  non  po¬ 
test.  Primo  quidem' quia  secundus  discursus 
prsesupponit  primum;  procedentes  enim  a 
principiis  ad  conclusiones  non  simul  utrum¬ 
que  considerant.  Deinde  quia  discursus  talis 
est  procedentis  de  noto  ad  ignotum.  Unde 
manifestum  est  quod  quando  cognoscitur 
primum,  adhuc  ignoratur  secundum;  et  sic 
secundum  non  cognoscitur  in  primo,  sed  ex 
primo.  Terminus  vero  *  discursus  est,  quando 
secundum  videtur  in  primo  resolutis  effecti¬ 
bus  in  causas;  et  tunc  cessat  discursus.  Unde 
cum  Deus  effectus  suos  in  seipso  videat  sicut 
in  causa,  ejus  cognitio  non  est  discursiva. 

Ad  primum  ergo  dicendum,  quod  licet  sit 
unum  tantum  intelligerein  seipso,  tamen  con¬ 
tingit  multa  intelligere  in  uno,  ut  dictum  est. 

Ad  secundum  dicendum,  quod  Deus  non 
cognoscit  per  causam,  quasi  prius  cogni¬ 
tam,  effectus  incognitos;  sed  eos  cognoscit 
in  causa  :  undee  jus  cognitio  est  sine  dis¬ 
cursu,  ut  dictum  est. 

Ad  tertium  dicendum,  quod  effectus  cau¬ 
sarum  creatarum  videt  quidem  Deus  in  ipsis 
causis  multo  melius  quam  nos ;  non  tamen 
ita  quod  cognitio  effectuum  causetur  in  ipso 
ex  cognitione  causarum  creatarum,  sicut  in 
nobis  ;  unde  ejus  scientia  non  est  discursiva. 

Conclusio.  —  Scientia  Dei  nullo  modo  discur¬ 
siva  est,  sed  omnia  simul  perfecte  intelligit  (a). 


«  AI.  :  «  tertius  vero.  » 

(a)  Agnoelae  discursum  in  Deo,  mutationemque 


ponebant,  quia,  inquiebant,  Deus  ad  praesentia, 
praeterita,  et  futura  cognitionem  transfert. 

ARTICULUS  VIII. 

Utrum  scientia  Dei  sit  causa  rerum. 

Ad  octavum  sic  proceditur.  1.  Videtur 
quod  scientia  Dei  non  sit  causa  rerum.  Dicit 
enim  Origenes,  Super  Epist.  ad  Rom.,  in 
illud  :  Quos  vocavit,  hos  et  justificavit, 
coi.  1126,  t.  4  :  «  Non  propterea  aliquid  erit, 
quia  id  scit  Deus  esse  futurum  :  sed  quia  fu¬ 
turum  est,  ideo  scitur  a  Deo,  antequam 
fiat.  » 

2.  Praeterea,  posita  causa,  ponitur  effec¬ 
tus.  Sed  scientia  Dei  est  aeterna.  Si  ergo 
scientia  Dei  est  causa  rerum  creatarum,  vi¬ 
detur  quod  creaturae  sint  ab  aeterno. 

3.  Praeterea,  «  scibile  est  prius  scientia,  et 
mensura  ejus,  »  ut  dicitur  in  VIII  Metaph., 
text.  9.  Sed  id  quod  est  posterius  et  mensu¬ 
ratum,  non  potest  esse  causa.  Ergo  scientia 
Dei  non  est  causa  rerum. 

Sed  contra  est  quod  dicit  Augustinus, 
XV  De  Trinitate,  cap.  xm,  coi.  1076,  t.  8  : 
«  Universas  creaturas,  et  spirituales  et  cor¬ 
porales,  non  quia  sunt,  ideo  novit  Deus; 
sed  ideo  sunt,  quia  novit.» 

Respondeo  dicendum,  quod  scientia  Dei 
est  causa  rerum.  Sic  enim  scientia  Dei  se 
habet  ad  omnes  res  creatas,  sicut  scientia 
artificis  se  habet  ad  artificiata.  Scientia  au¬ 
tem  artificis  est  causa  artificiatorum ,  eo 
quod  artifex  operatur  per  suum  intellec¬ 
tum.  Unde  oportet  quod  forma  intellectus 
sit  principium  operationis,  sicut  calor  est 
principium  calefactionis.  Sed  consideran¬ 
dum  est  quod  forma  naturalis,  in  quantum 
est  forma  movens 1  in  eo  cui  dat  esse,  non 
nominat  principium  actionis,  sed  secundum 
quod  liabet  inclinationem  ad  effectum;  et 
similiter  forma  intelligibilis  non  nominat 
principium  actionis  secundum  quod  est  tan¬ 
tum  in  intelligente,  nisi  adjungatur  ei  in¬ 
clinatio  ad  effectum;  quee  est  per  volun¬ 
tatem.  Cum  enim  forma  intelligibilis  ad 

1  Sic  cod. ;  in  editis  :  «  manens.  »  Sed  ut  nobis 
videtur,  melius  est  «  forma  movens  in  eo.  »  Sunt 
etenim  formae  «  manentes  »  in  iis  quibus  dant  esse 
quae  nullius  actionis  sunt  principia,  v.  g.  formae 
inanimatorum.  At  omnis  forma  viventis  princi¬ 
pium  actionis  est,  non  in  quantum  est  forma  mo¬ 
vens  in  vivente,  sed  in  quantum  est  ad  eifectum 
inclinata. 

(a)  Arnoldistoe  Deum  contendebant  ex  necessitate 
natura  agere ,  negabantque  Deum  causare  res  per 
scientiam  suam,  libera  ad  utrumlibet  adjuncta 

voluntate. 


opposita  se  habeat,  cum  sit  eadem  scientia 
oppositorum,  non  produceret  determinatum 
effectum,  nisi  determinaretur  ad  unum  per 
appetitum,  ut  dicitur  in  IX  Metaph.,  text. 
10.  Manifestum  est  autem  quod  Deus  per 
intellectum  suum  causat  res,  cum  suum 
esse  sit  suum  intclligere  :  unde  neccsse  est 
quod  sua  scientia  sit  causa  rerum,  secun¬ 
dum  quod  habet  voluntatem  conjunctam. 
Unde  scientia  Dei,  secundum  quod  est  causa 
rerum,  consuevit  nominari  scientia  appro¬ 
bationis. 

Ad  primum  ergo  dicendum,  quod  Ori¬ 
genes  locutus  est  attendens  rationem  scien¬ 
tiae,  cui  non  competit  ratio  causalitatis,  nisi 
adjuncta  voluntate,  ut  dictum  est. 

Sed  quod  dicit,  ideo  praescire  Deum  aliqua, 
quia  sunt  futura,  intelligendum  est  secun¬ 
dum  causam  consequentiae,  non  secundum 
causam  essendi.  Sequitur  enim,  si  aliqua 
sunt  futura,  quod  Deus  ea  praescierit;  non 
tamen  res  futurae  sunt  causa  quod  Deus 
sciat. 

Ad  secundum  dicendum,  quod  scientia 
Dei  est  causa  rerum,  secundum  quod  res 
sunt  in  scientia.  Non  fuit  autem  in  .scientia 
Dei  quod  res  essent  ab  aeterno  :  unde, 
quamvis  scientia  Dei  sit  aeterna,  non  se¬ 
quitur  tamen  quod  creaturae  sint  ab  aeterno. 

Ad  tertium  dicendum,  quod  res  naturales 
sunt  mediae  inter  scientiam  Dei  et  scientiam 
nostram.  Nos  enim  scientiam  accipimus  a 
rebus  naturalibus,  quarum  Deus  per  suam 
scientiam  causa  est  :  unde,  sicut  scibilia 
naturalia  sunt  priora  quam  scientia  nostra, 
et  mensura  ejus ;  ita  scientia  Dei  est  prior 
quam  res  naturales,  et  mensura  ipsarum; 
sicut  etiam  aliqua  domus  est  media  inter 
scientiam  artificis  qui  eam  fecit,  et  scientiam 
illius  qui  ejus  cognitionem  ex  ipsa  jam  facta 
capit. 

Conclusio.  —  Cum  esse  et  intelligere  in  Deo 
indistincta  sint,  ipsum  per  suam  scientiam  causare 
res  oportet,  adjuncta  tamen  voluntate  (a). 

Ante  solutionem  quaestionis  distingue  inter  scien¬ 
tiam  simplicis  intelligentiae  et  scientiam  visionis  , 
scientiam  approbationis  et  scientiam  improbationis, 
scientiam  causam  rerum  directivam ,  et  scientiam 
causam  rerum  effectivam. 

Scientia  simplicis  intelligentiae  circa  quidditates 
rerum  in  statu  merae  possibilitatis  versatur. 

Scientia  visionis  ad  ea  fertur  qute  sunt,  vel  fue¬ 
runt,  vel  erunt. 

Scientia  approbationis  et  scientia  improbationis 
divisiones  sunt  scientiae  visionis.  Prima  circa  bona, 
altera  circa  mala  versatur ;  utraque  suum  decretupa 

ARTICULUS  IX. 

Utrum  Deus  habeat  scientiam  non  entium. 

Ad  nonum  sic  proceditur.  1.  Videtur  quod 
Deus  non  habeat  scientiam  non  1  entium. 
Scientia  enim  Dei  non  est  nisi  verorum. 
Sed  verum  et  ens  convertuntur.  Ergo  scien¬ 
tia  Dei  non  est  non  entium. 

2.  Praeterea,  scientia  requirit  similitu¬ 
dinem  inter  scientem  et  scitum.  Sed  ea  quae 
non  sunt  non  possunt  habere  aliquam  simi¬ 
litudinem  ad  Deum,  qui  est  ipsum  esse. 
Ergo  ea  quae  non  sunt,  non  possunt  sciri  a 
Deo. 

3.  Praeterea,  scientia  Dei  est  causa  scito¬ 
rum  ab  ipso.  Sed  non  est  causa  non  entium, 
quia  non  ens  non  habet  causam.  Ergo  Deus 
non  habet  scientiam  de  non  entibus. 

Sed  contra  est  quod  dicit  Apostolus  ad 
Rom.,  iv,  17  :  Qui  vocat  ea  quce  non  sunt , 
tanquam  ea  qux  sunt. 

Respondeo  dicendum ,  quod  Deus  scit 
omnia  quaecumque  sunt  quocumque  modo. 
Nihil  autem  prohibet  ea  quae  non  sunt  sim¬ 
pliciter,  aliquo  modo  esse.  Simpliciter  enim 

supponit,  prima  decretum  approbativum ,  altera 
decretum  solummodo  permissivum. 

Scientia  causa  rerum  directiva  modos  proponit 
quibus  res  fieri  possint  aut  debeant ,  potentiasque 
dirigit  effectrices. 

Scientia  causa  rerum  effectiva  quod  interius  con¬ 
cipit  exterius  efficit. 

His  positis, 

Thomistae  docent  scientiam  in  Deo  esse  rerum 
causam  effectivam,  et  de  scientia  approbationis, 
quae  ad  scientiam  visionis  refertur,  loqui  intendunt, 
ut  liabet  illa  scientia  voluntatem  adjunctam.  Alii 
tbomisticam  assertionem  negant.  Omnes  Catholici 
tenent  scientiam  Dei,  ut  habet  voluntatem  adjunc¬ 
tam,  esse  rerum  causam  saltem  directivam.  Sed 
Honoratus  Tournely  quod  Thomistae  de  scientia 
visionis,  ipse  da  scientia  simplicis  intelligentiae, 
cum  adjuncto  decreto  voluntatis,  affirmat,  vultque 
illam  esse  rerum  causam  effectivam,  et  addere 
non  dubitat :  circa  hoc  summa  est  scholae  concor¬ 
dia.  Nota  quod,  juxta  Tournely  sibique  consen¬ 
tientes,  illa  scientia  simplicis  intelligentiae,  quamvis 
res  in  statu  merae  possibilitatis  respiciat,  scientia 
approbationis  dici  potest.  —  Scotistarum  autem 
nonnulli  negantes  scientiam  Dei  esse  rerum  cau¬ 
sam  effectivam,  directionem  scientiae  simplicis  in¬ 
telligentiae  attribuunt,  sic  concedentes  aliquo  modo 
scientiam  simplicis  intelligentiae  posse  dici  scien¬ 
tiam  approbationis;  quomodo  enim  dirigeret,  nisi 
approbaret? 

Ad  conciliationem,  Thomistae  assertionem  Ho¬ 
norati  Tournely  mutatam  admittunt,  conceduntque 
scientiam  simplicis  intelligentiae  esse  effectivam 


sunt  quae  actu  sunt ;  ca  vero  qute  non  sunt 
actu,  sunt  in  potentia  vel  ipsius  Dei,  vel 
creaturae;  sive  in  potentia  activa,  sive  in 
passiva ;  sive  in  potentia  opinandi,  vel  ima¬ 
ginandi,  vel  quocumque  modo  significandi. 
Quaecumque  igitur  possunt  per  creaturam 
fieri,  vel  cogitari,  vel  dici,  et  etiam  quae¬ 
cumque  ipse  facere  potest,  omnia  cognoscit 
Deus,  etiamsi  actu  non  sint.  Et  pro  tanto 
dici  potest  quod  habet  etiam  non  entium 
scientiam. 

Sed  horum  quae  actu  non  sunt,  est  atten¬ 
denda  quaedam  diversitas.  Quaedam  enim 
licet  non  sint  nunc  in  actu,  tamen  vel  fue¬ 
runt  vel  erunt ;  et  omnia  ista  dicitur  Deus 
scire  scientia  visionis.  Quia  cum  intelligero 
Dei,  quod  est  ejus  esse,  aeternitate  mensure¬ 
tur,  quae  sine  successione  existens  totum 
tempus  comprehendit,  praesens  intuitus  Dei 
fertur  in  totum  tempus  et  in  omnia  quae 
sunt  in  quocumque  tempore,  sicut  in  sub¬ 
jecta  sibi  praesentialiter.  Quaedam  vero  sunt, 
quae  sunt  io  potentia  Dei  vel  creaturae, 
quae  tamen  nec  sunt  nec  erunt  neque  fue¬ 
runt  :  et  respectu  horum  non  dicitur  habere 
scientiam  visionis,  sed  simplicis  intelligen¬ 
tiae.  Quod  ideo  dicitur,  quia  ea  quae  videntur 

in  actu  primo.  Totum  evolvendo  dicunt  :  1°  in¬ 
tellectus  apprehendit  finem,  illumque  voluntati 
proponit;  2°  voluntas  acquiescit,  et  hunc  finem 
intendit ;  3°  vi  intentionis  hujus  de  mediis  intellec¬ 
tus  inquirit;  4°  voluntas  aptiora  media  seligit. 
Ordo  iste  intentionis  ordo  vocatur,  mere  possibilia 
respicit,  et  in  quantum  intellectus  varia  media  sibi 
possibilia  voluntati  proponit,  effectivus  est  in  actu 
primo,  seu  aliter  virtutem  efficiendi  declaratur 
habere. 

In  ordine  vero  executionis  :  1*  intellectus  medio¬ 
rum  executionem  imperat;  2°  vi  imperii  hujus  vo¬ 
luntas  potentias  sensitivas  applicat;  3°  sequitur 
usus  passivus  potentiarum  executricum ;  4°  perfici¬ 
tur  opus  assecutione  finis.  Intellectus  autem  Dei 
cum  imperat  nulla  potentia  alia  executrice  indi¬ 
get;  imperat  enim,  et  res  fiunt.  Unde  scientia  vi¬ 
sionis  Dei,  res  non  ut  mere  possibiles  sed  ut 
existentes  attingens,  habensque  voluntatem  adjunc¬ 
tam,  est  in  actu  secundo  causa  rerum  effectiva. 
Tournely  ut  superfluum  respuit  imperium  intellec¬ 
tus;  ergo  juxta  illum  voluntas  Dei  causa  effectiva 
rerum  esset.  Voluntas  autem  caeca  est  in  executione 
si  non  habeat  intellectum  dirigentem.  In  doctrina 
thomistica  decretum  Dei  non  solum  ens,  sed  etiam 
modos  entis  efficit,  libertatem  consequenter  in  li¬ 
beris,  ita  ut,  salva  libertate,  res  non  cognoscuntur 
a  Deo  quia  futurae,  sed  ideo  futurae  sunt  quia  a 
Deo  cognoscuntur.  Contrarium  Tournely,  Henno, 
aliique  multi  profitentur,  res  scilicet  a  Deo  cognosci 
quia  futurae.  Haec  inquisitio  mysteriis  abundat. 

*  AI. :  «  nisi.  » 


QUiEST.  XIV,  ART.  IX  ET  X. 


apud  nos  liabcnt  esse  distinctum  extra  vi¬ 
dentem. 

Ad  primum  ergo  dicendum,  quod  secun¬ 
dum  quod  sunt  in  potentia,  sic  habent  veri¬ 
tatem  ea  quaj  non  sunt  actu;  verum  est 
enim  ea  esse  in  potentia;  et  sic  sciuntur  a 
Ileo. 

Ad  secundum  dicendum,  quod  cum  Deus 
sit  ipsum  esse,  in  tantum  unumquodque  est, 
in  quantum  participat  de  Dei  similitudine ; 
sicut  unumquodque  in  tantum  est  calidum, 
in  quantum  participat  calorem.  Sic  et  ea 
quae  sunt  in  potentia,  etiamsi  non  sunt  in 
actu,  cognoscuntur  a  Deo. 

Ad  tertium  dicendum,  quod  Dei  scientia 
est  causa  rerum  voluntate  adjuncta.  Unde 
non  oportet  quod  quaecumque  scit  Deus, 
sint  vel  fuerint  vel  futura  sint ;  sed  solum 
ea  quae  vult  esse,  vel  permittere  esse.  Et 
iterum  non  est  in  scientia  Dei  quod  illa  sint, 
sed  quod  esse  possint. 

Conclusio.  —  Cognoscit  Deus  non  entia  secun¬ 
dum  quid,  quomodocumque  non  sint,  scientia 
visionis,  non  entia  vero  simpliciter,  notitia  sim¬ 
plicis  intelligentise. 

ARTICULUS  X. 

Utrum  Deus  cognoscat  mala. 

Ad  decimum  sic  proceditur,  d.  Videtur 
quod  Deus  non  cognoscat  mala.  Dicit  enim 
Philosophus,  in  III  De  anima,  t.  25,  quod 
intellectus  qui  non  est  in  potentia,  non  co¬ 
gnoscit  privationem.  Sed  «  malum  est  pri¬ 
vatio  boni,  »  ut  dicit  Augustinus,  Enchir., 
c.  xi,  coi.  236,  t.  6.  Igitur  cum  intellectus 
Dei  nunquam  sit  in  potentia,  sed  semper 
actu,  ut  ex  dictis  patet,  videtur  quod  Deus 
non  cognoscat  mala. 

2.  Praeterea,  omnis  scientia  vel  est  causa 
sciti,  vel  causatur  ab  eo.  Sed  scientia  Dei 
non  est  causa  mali,  nec  causatur  a  malo. 
-Ergo  scientia  Dei  non  est  malorum. 

-3.  Praeterea,  omne  quod  cognoscitur,  co¬ 
gnoscitur  per  suam  similitudinem,  vel  per 
suum  oppositum.  Quidquid  autem  cognoscit 
Deus,  cognoscit  per  suam  essentiam,  ut  ex 
dictis  patet.  Divina  autem  essentia  neque  est 
similitudo  mali,  neque  ei  malum  opponitur; 
■divinae  enim  essentiae  nihil  est  contrarium, 

1  Partim  ex  verbis  propriis  D.  Thomse ,  partim 
ex  versione  Joannis  Sarrasini.  Corderius  :  «  sicut 
et  lux  secundum  causam  tenebrarum  notionem 


ut  dicit  Augustinus,  lib.  XII  De  civitate  Dei , 
c.  ii,  coi.  350,  t.  7.  Ergo  Deus  non  cognoscit 
mala. 

A.  Praeterea,  quod  cognoscitur  per  alium 
et  non  per  seipsum ,  imperfecte  cognos¬ 
citur.  Sed  malum  non  cognoscitur  a  Deo 
per  seipsum,  quia  sic  oporteret  quod  ma¬ 
lum  esset  in  Deo;  oportet  enim  cognitum 
esse  in  cognoscente.  Si  ergo  cognoscitur 
per  aliud,  scilicet  per  bonum,  imperfecte 
cognoscitur  :  quod  est  impossible ,  quia 
nulla  cognitio  Dei  est  imperfecta.  Ergo 
scientia  Dei  non  est  malorum. 

Sed  contra  est  quod  dicitur  Prov.,  xv,  11 : 
Infernus  et  perditio  coram  Domino. 

Respondeo  dicendum,  quod  quicumque 
perfecte  cognoscit  aliquid,  oportet  quod  co¬ 
gnoscat  omnia  quae  possunt  illi  accidere. 
Sunt  autem  quaedam  bona  quibus  accidere 
potest  ut  per  mala  corrumpantur;  unde 
Deus  non  perfecte  cognosceret  bona,  nisi 
etiam  cognosceret  mala.  Sic  autem  est  co¬ 
gnoscibile  unumquodque,  secundum  quod 
est ;  unde  cum  hoc  sit  esse  mali  quod  est 
privatio  boni,  per  hoc  ipsum  quod  Deus  co¬ 
gnoscit  bona,  cognoscit  mala,  sicut  per  lu¬ 
cem  cognoscuntur  tenebrae.  Unde  dicit  Dio¬ 
nysius,  c.  vii  De  div.  nomin.,  §  2,  coi.  870, 
t.  1,  quod  «  Deus  per  semetipsum  tenebra¬ 
rum  accipit  visionem,  non  aliunde  videns 
tenebras  quam  a  lumine1.  » 

Ad  primum  ergo  dicendum,  quod  verbum 
Philosophi  est  sic  intelligendum,  quod  intel¬ 
lectus  qui  non  est  in  potentia,  non  cognoscit 
privationem  per  privationem  in  ipso  exis- 
tentem  :  et  hoc  congruit  cum  eo  quod  supra 
dixerat,  quod  punctum  et  omne  indivisibile 
per  privationem  divisionis  cognoscitur.  Quod 
contingit  ex  hoc,  quia  formae  simplices  et 
indivisibiles  non  sunt  actu  in  intellectu  nos^ 
tro,  sed  in  potentia  tantum ;  nam  si  essent 
actu  in  intellectu  nostro,  non  per  privatio¬ 
nem  cognoscerentur;  et  sic  cognoscuntur 
simplicia  a  substantiis  separatis.  Deus  igi¬ 
tur  non  cognoscit  malum  per  privationem 
in  seipso  existentem,  sed  per  bonum  oppo¬ 
situm.  * 

Ad  secundum  dicendum,  quod  scientia 
Dei  non  est  causa  mali,  sed  est  causa  boni, 
per  quod  cognoscitur  malum. 

Ad  tertium  dicendum,  quod  licet  malum 

anticipat,  non  aliunde  quam  ox  luce  tenebras  nos¬ 
cens.  » 

non  opponatur  essentiae  divinae,  quae  non  est 
corruptibilis  per  malum,  opponitur  tamen 
effectibus  Dei  quos  per  essentiam  suam  co¬ 
gnoscit  ;  et  eos  cognoscens,  mala  opposita 
cognoscit. 

Ad  quartum  dicendum,  quod  cognoscere 
aliquid  per  aliud  tantum,  est  imperfectae  co¬ 
gnitionis,  si  illud  sit  cognoscibile  per  se; 
sed  malum  non  est  per  se  cognoscibile,  quia 
de  ratione  mali  est  quod  sit  privatio  boni ;  et 
sic  neque  definiri  neque  cognosci  potest  nisi 
per  bonum. 

Conclusio.  —  Deum ,  cum  qutecumque  bona 
cognoscat,  mala  etiam  per  bona  scire  oportet, 
quse  bonis  accidunt  (a). 

ARTICULUS  XI. 

Utrum  Deus  cognoscat  singularia. 

Ad  undecimum  sic  proceditur.  1.  Videtur 
quod  Deus  non  cognoscat  singularia.  Intel¬ 
lectus  enim  divinus  immaterialior  est  quam 
intellectus  humanus.  Sed  intellectus  huma¬ 
nus  propter  suam  immaterialitatem  non  co¬ 
gnoscit  singularia;  sed,  sicut  dicitur  in  II 
De  anima ,  text.  60,  ratio  est  universalium, 
sensus  vero  particularium.  Ergo  Deus  non 
-cognoscit  singularia. 

2.  Praeterea,  illae  solae  virtutes  in  nobis 
sunt  singularium  cognoscitivae,  quae  reci¬ 
piunt  species  non  abstractas  a  materialibus 
conditionibus.  Sed  res  in  Deo  sunt  maxime 
abstractae  ab  omni  materialitate.  Ergo  Deus 
non  cognoscit  singularia. 

3.  Praeterea,  omnis  cognitio  est  per  ali¬ 
quam  similitudinem. 'Sed  similitudo  singu¬ 
larium,  in  quantum  sunt  singularia,  non 
videtur  esse  in  Deo ;  quia  principium  singu¬ 
laritatis  est  materia;  quae,  cum  sit  ens  in 
potentia  tantum,  omnino  est  dissimilis  Deo, 
qui  est  actus  purus.  Non  ergo  Deus  potest 
cognoscere  singularia. 

Sed  contra  est  quod  dicitur  Prov.,  xvi,  2  : 
Omnes  vix  hominis  patent  oculis  ejus. 

Respondeo  dicendum,  quod  Deus  cognos¬ 
cit  singularia.  Omnes  enim  perfectiones  in 
creaturis  inventae  in  Deo  praeexistunt  se¬ 
cundum  altiorem  modum,  ut  ex  dictis  patet. 
Cognoscere  autem  singularia  pertinet  ad 
perfectionem  nostram.  Unde  necesse  est 
quod  Deus  singularia  cognoscat.  Nam  et 

1  Sic  cod.;in  edit.  : «  particulares.  » 

(a)  Cadente  sraOTlo  octavo  Manichaeorum  impia 
dogmata  renovarunt  Albanenses.  Deum  non  ex  se, 


Philosophus  pro  inconvenienti  habet  quod 
aliquid  cognoscatur  a  nobis  quod  non  co¬ 
gnoscatur  a  Deo  :  unde  contra  Empedoclem 
arguit  in  I  De  anima,  text.  80,  et  in  III  Me- 
taph.,  text.  15,  quod  accideret  Deum  esse 
insipientissimum,  si  discordiam  ignoraret. 
Sed  perfectiones  quee  in  inferioribus  divi¬ 
duntur,  in  Deo  simpliciter  et  unite  existunt; 
unde  licet  nos  per  aliam  potentiam  cognos¬ 
camus  universalia  et  immaterialia,  et  per 
aliam  singularia  et  materialia ;  Deus  tamen 
per  suum  simplicem  intellectum  utraque  co¬ 
gnoscit. 

Sed  qualiter  hoc  esse  possit  quidam  ma¬ 
nifestare  volentes,  dixerunt  quod  Deus  co¬ 
gnoscit  singularia  per  causas  universales. 
Nam  nihil  est  in  aliquo  singularium  quod 
non  ex  aliqua  causa  oriatur  universali.  Et 
ponunt  exemplum  :  sicut  si  aliquis  astrolo¬ 
gus  cognosceret  omnes  motus  universales 
caeli,  posset  praenuntiare  omnes  eclipses  fu¬ 
turas.  Sed  istud  non  sufficit;  quia  singularia 
ex  causis  universalibus  sortiuntur  quasdam 
formas  et  virtutes,  quae,  quantumcumque 
ad  invicem  conjungantur,  non  individuan- 
tur,  nisi  per  materiam  individualem.  Unde 
qui  cognosceret  Socratem  per  hoc  quod  est 
albus,  vel  Sophronisci  filius,  vel  quidquid 
aliud  sic  dicatur,  non  cognosceret  ipsum  in 
quantum  est  hic  homo.  Unde  secundum 
modum  praedictum  Deus  non  cognosceret 
singularia  in  sua  singularitate. 

Alii  vero  dixerunt  quod  Deus  cognoscit 
singularia  applicando  causas  universales  ad 
singulares 1  effectus.  Sed  hoc  nihil  est,  quia 
nullus  potest  applicare  aliquid  ad  alterum, 
nisi  illud  praecognoscat ;  unde  dicta  applica¬ 
tio  non  potest  esse  ratio  cognoscendi  parti¬ 
cularia,  sed  cognitionem  singularium  prae- 
supponit. 

Et  ideo  aliter  dicendum  est,  quod  cum 
Deus  sit  causa  rerum  per  suam  scientiam, 
ut  dictum  est,  in  tantum  se  extendit  scien¬ 
tia  Dei  in  quantum  se  extendit  ejus  causa- 
litas.  Unde,  cum  virtus  activa  Dei  se  exten¬ 
dat  non  solum  ad  formas,  a  quibus  accipi¬ 
tur  ratio  universalis,  sed  etiam  usque  ad 
materiam,  ut  infra  ostendetur,  necesse  est 
quod  scientia  Dei  usque  ad  singularia  se 
extendat,  quse  per  materiam  individuan- 
tur.  Cum  enim  sciat  alia  a  se  per  essentiam 

sed  ex  adversario  suo  daemone  malum  praescire 
dicebant. 

suam,  in  quantum  est  similitudo  rerum, 
vehit  principium  activum  earum ;  ncccsse 
est  quod  essentia  ejus  sit  principium  suffi¬ 
ciens  cognoscendi  omnia  quae  per  ipsum 
fiunt,  non  solum  in  universali,  sed  etiam  in 
singulari.  Et  esset  simile  de  scientia  artifi¬ 
cis,  si  esset  productiva  totius  rei,  et  non  for¬ 
mae  tantum. 

Ad  primum  ergo  dicendum,  quod  intellec¬ 
tus  noster  speciem  intelligibilem  abstrahit  a 
■principiis  indi  viduantibus.  Unde  species  in- 
telligibilis  nostri  intellectus  non  potest  esse 
similitudo  principiorum  individualium ;  et 
propter  hoc  intellectus  noster  singularia  non 
cognoscit.  Sed  species  intelligibilis  divini 
intellectus,  quae  est  Dei  essentia,  non  est 
immaterialis  per  abstractionem  sed  per  se 
ipsam,  principium  existens  omnium  princi¬ 
piorum  quae  intrant  rei  compositionem,  sive 
sint  principia  speciei,  sive  principia  indi¬ 
vidui  ;  unde  per  eam  Deus  cognoscit  non 
solum  universalia,  sed  etiam  singularia. 

Ad  secundum  dicendum,  quod  quamvis 
species  intellectus  divini  secundum  esse 
suum  non  habeat  conditiones  materiales,  si¬ 
cut  species  receptae  in  imaginatione  et  sensu, 
tamen  virtute  se  extendit  ad  immaterialia  et 
materialia,  ut  dictum  est. 

Ad  tertium  dicendum,  quod  materia,  licet 
recedat  a  Dei  similitudine  secundum  suam 
potentialitatem,  tamen  in  quantum  vel  sic 
esse  habet,  similitudinem  quamdam  retinet 
divini  esse. 

Conclusio.  —  Cum  cognoscere  singularia  ad 
creaturarum  perfectionem  spectet,  etsi  non  se¬ 
cundum  eamdem  potentiam,  Deum  ipsum  cognos¬ 
cere  singularia  oportet,  non  quidem  universales 
illorum  causas  sciendo ,  sive  per  applicationem 
universalium  principiorum  ,  sed  per  essentiam 
suam  singulis  propria  intuendo,  cum  non  tantum 
fornice  sed  materice  causa  sit  (a). 

ARTICULUS  XII. 

Utrum  Deus  possit  cognoscere  infinita. 

Ad  duodecimum  sic  proceditur.  1.  Videtur 
quod  Deus  non  possit  cognoscere  infinita. 
•Infinitum  enim,  secundum  quod  est  infini¬ 
tum,  est  ignotum  ;  quia  infinitum  est  «  cu¬ 
jus  quantitatem  accipiendo  semper  est  ali¬ 
quid  extra  sumere,  »  ut  dicitur  in  III  Phys., 

1  In  codd.  deest  :  «  et  finiti,  quod  sit  pertransi- 
bile.  » 

s  «  Cujus  intelligentise  non  est  numerus.  » 

(a)  Empedocles  Agrigentinus  se  olim  virginem, 


ART.  XI  ET  XII. 

t.  03.  Augustinus  etiam  dicit,  XII  De  civitate 
Dei,  cap.  xvm/col,  368,  t.  7,  quod  «  quid¬ 
quid  scientia  comprehenditur,  scientis  com¬ 
prehensione  finitur.  »  Sed  infinita  non  pos¬ 
sunt  finiri.  Ergo  non  possunt  scientia  Dei 
comprehendi. 

2.  Praeterea,  si  dicatur  quod  ea  quae  in  se 
sunt  infinita,  scientiae  Dei  finita  sunt ;  con¬ 
tra  :  ratio  infiniti  est  quod  sit  iinpertransi- 
bile1,  ut  dicitur  in  III  Phys.,  text.  34.  Sed 
infinitum  non  potest  transiri  nec  a  finito, 
nec  ab  infinito,  ut  probatur  in  VI  Phys.,  a 
text.  40  ad  66.  Ergo  infinitum  non  potest 
esse  finitum  finito,  neque  etiam  infinito  ;  et 
ita  infinita  non  sunt  finita  scientiae  Dei,  quae 
est  infinita. 

3.  Praeterea,  scientia  Dei  est  mensura  sci¬ 
torum.  Sed  contra  rationem  infiniti  est  quod 
sit  mensuratum.  Ergo  infinita  non  possunt 
sciri  a  Deo. 

Sed  contra  est  quod  dicit  Augustinus,  XII 
De  civitate  Dei,  cap.  xvm,  coi.  368,  t.  7  : 
«  Quamvis  infinitorum  numerorum  nullus 
sit  numerus,  non  tamen  est  incomprehensi¬ 
bilis  ei  cujus  scientiae2  non  est  numerus.  » 
Respondeo  dicendum,  quod  cum  Deus 
sciat  non  solum  ea  quae  sunt  actu,  sed  etiam 
ea  quae  sunt  in  potentia,  vel  sua  vel  creatu¬ 
rae,  ut  ostensum  est,  haec  autem  constet  esse 
'infinita,  necesse  est  dicere  quod  Deus  sciat 
infinita. 

Et  licet  scientia  visionis,  quae  est  tantum 
eorum  quae  sunt,  vel  erunt,  vel  fuerunt,  non 
sit  infinitorum,  ut  quidam  dicunt,  cum  non 
ponamus  mundum  ab  aeterno  fuisse,  nec 
generationem  et  motum  in  aeternum  man¬ 
sura,  ut  individua  in  infinitum  multiplicen¬ 
tur  ;  tamen,  si  diligentius  consideretur,  ne¬ 
cesse  est  dicere  quod  Deus  etiam  scientia 
visionis  sciat  infinita.  Quia  Deus  scit  etiam 
cogitationes  et  affectiones  cordium,  quae  in 
infinitum  multiplicabuntur,  creaturis  ratio¬ 
nalibus  permanentibus  absque  fine. 

IIoc  autem  ideo  est  quia  cognitio  cujusli- 
bet  cognoscentis  se  extendit  secundum  mo¬ 
dum  formae  quae  est  principium  cognitionis. 
Species  enim  sensibilis,  quae  est  in  sensu, 
est  similitudo  solum  unius  individui ;  unde 
per  eam  solum  unum  individuum  cognosci 
potest.  Species  autem  intelligibilis  intellectus 
nostri  est  similitudo  rei  quantum  ad  natu- 

adolescentem,  avem,  arbustum  fuisse  affirmabat. 
Deum  discordiam  ignorare  dicebat.  Averroes  et 
Algazel  Deum  singularia  in  propria  forma  ignorare 
credebant. 

ram  speciei,  quae  est  participabilis  a  particu¬ 
laribus  infinitis;  unde  intellectus  noster  per 
speciem  intelligibilem  hominis  cognoscit 
quodammodo  homines  etiam  infinitos;  sed 
tamen  non  in  quantum  distinguuntur  ab  in¬ 
vicem,  sed  secundum  quod  communicant  in 
natura  speciei ;  propter  hoc  quod  species  in- 
telligibilis  intellectus  nostri  non  est  similitudo 
hominum  quantum  ad  principia  indi  vidua¬ 
lia,  sed  solum  quantum  ad  principia  speciei. 
Essentia  autem  divina,  per  quam  intellectus 
divinus  intelligit,  est  similitudo  sufficiens 
omnium  quae  sunt  vel  esse  possunt,  non  so¬ 
lum  quantum  ad  principia  communia,  sed 
etiam  quantum  ad  principia  propria  unius¬ 
cujusque,  ut  ostensum  est;  unde  sequitur 
quod  scientia  Dei  se  extendat  ad  infinita 
etiam  secundum  quod  sunt  ab  invicem  dis¬ 
tincta. 

Ad  primum  ergo  dicendum,  quod  infini¬ 
tum  congruit  quantitati,  secundum  Philo¬ 
sophum,  in  I  Physicorum ,  text.  15.  De 
ratione  autem  quantitatis  est  ordo  partium. 
Cognoscere  ergo  infinitum  secundum  mo¬ 
dum  infiniti,  est  cognoscere  partem  post 
partem ;  et  sic  nullo  modo  contingit  cognosci 
infinitum ,  quia  quantacumque  quantitas 
partium  accipiatur,  semper  remanet  aliquid 
extra  accipientem.  Deus  autem  non  sic  co¬ 
gnoscit  infinita,  quasi  enumerando  partem 
post  partem,  cum  cognoscat  omnia  simul, 
sine  successione,  ut  supra  dictum  est.  Unde 
nihil  prohibet  ipsum  cognoscere  infinita. 

Ad  secundum  dicendum,  quod  transitio 
importat  quamdam  successionem  in  parti¬ 
bus  ;  et  inde  est  quod  infinitum  transiri  non 
potest  neque  a  finito,  neque  ab  infinito ;  sed 
ad  rationem  comprehensionis  sufficit  adae¬ 
quabo  ;  quia  id  comprehendi  dicitur,  cujus 
nihil  est  extra  comprehendentem.  Unde  non 
est  contra  rationem  infiniti  quod  compre¬ 
hendatur  ab  infinito  :  et  sic  quod  in  se  est 
infinitum,  potest  dici  finitum  scientiae  Dei 
tanquam  comprehensum,  non  tamen  tan- 
quam  pertransibile. 

x4.d  tertium  dicendum,  quod  scientia  Dei 
est  mensura  rerum  non  quantitati  va,  qua 
quidem  mensura  carent  infinita;  sed  quia1 
mensurat  essentiam  et  veritatem  rei.  Unum¬ 
quodque  enim  in  tantum  habet  de  veritate 
suae  naturae,  in  quantum  imitatur  Dei  scien¬ 
tiam,  sicut  artificiatum,  in  quantum  con¬ 
cordat  arti.  Dato  autem  quod  essent  aliqua 

*  Sic  cod.;  in  edit,  satis  inepte  :  «  qua  mensu- 


infinita  actu  secundum  numerum,  puta  in¬ 
finiti  homines,  vel  secundum  quantitatem 
continuam,  ut  si  esset  aer  infinitus,  ut  qui¬ 
dam  antiqui  dixerunt ta,men  manifestum 
est  quod  haberent  esse  determinatum  et  fi¬ 
nitum,  quia  esse  eorum  esset  limitatum  ad 
aliquas  determinatas  naturas.  Unde  mensu- 
rabilia  essent  secundum  scientiam  Dei. 

Conclusio.  —  Cum  Deus  sciat  omnia  quse  sunt 
in  actu  et  in  potentia,  tam  sua  quam  creaturae; 
ipsum  scire  infinita,  etiam  scientia  visionis,  neces¬ 
sarium  est. 

ARTICULUS  XIII. 

Utrum  scientia  Dei  sit  futurorum  contin¬ 
gentium. 

Ad  decimum  tertium  sic  proceditur.  1 .  Vi¬ 
detur  quod  scientia  Dei  non  sit  futurorum 
contingentium.  A  causa  enim  necessaria 
procedit  effectus  necessarius.  Sed  scientia 
Dei  est  causa  scitorum,  ut  supra  dictum  est. 
Cum  ergo  ipsa  sit  necessaria,  sequitur  scita 
ejus  esse  necessaria.  Non  ergo  scientia  Dei 
est  contingentium. 

2 .  Preeterea,  omnis  conditionalis  cujus  an¬ 
tecedens  est  necessarium  absolute,  conse¬ 
quens  est  necessarium  absolute;  sic  enim 
se  habet  antecedens  ad  consequens,  sicuti 
principia  ad  conclusionem.  Ex  principiis 
autem  necessariis  non  sequitur  conclusio 
nisi  necessaria,  ut  in  I  Poster.,  text.  18, 
probatur.  Sed  haec  est  quaedam  conditionalis 
vera  :  «  Si  Deus  scivit  hoc  contingens  futu¬ 
rum  esse,  hoc  erit ;  »  quia  scientia  Dei  non 
est  nisi  verorum.  Hujus  autem  conditionalis 
antecedens  est  necessarium  absolute,  tum 
quia  est  aeternum,  tum  quia  significatur  ut 
praeteritum.  Ergo  et  consequens  est  neces¬ 
sarium  absolute.  Ergo  quidquid  scitur  a 
Deo,  est  necessarium;  et  sic  scientia  Dei 
non  est  contingentium. 

3.  Praeterea,  omne  scitum  a  Deo2  necesse 
est  esse,  quia  etiam  omne  scitum  a  nobis 
necesse  est  esse;  cum  tamen  scientia  Dei 
certior  sit  quam  scientia  nostra.  Sed  nullum 
contingens  futurum  necesse  est  esse.  Ergo 
nullum  contingens  futurum  est  scitum  a 
Deo. 

Sed  contra  est  quod  dicitur  in  psal.  xxxii, 
15  :  Qui  finxit  smgillatim *  corda  eorum ,  * 
qui  intelligit  omnia  opera  eorum,  scilicet 
hominum.  Sed  opera  hominum  sunt  contin- 

rat.  »  —  *  Parm. :  «  a  nobis. » 

gcntia,  utpote  libero  aroitrio  subjecta.  Ergo 
Deus  scit  futura  contingentia. 

Respondeo  dicendum,  quod,  cum  supra 
ostensum  sit,  quod  Deus  sciat  omnia  non 
solum  quae  actu  sunt,  sed  etiam  quae  sunt 
in  potentia  sua  vel  creaturae,  horum  autem 
quaedam  sunt  contingentia  nobis  futura,  se¬ 
quitur  quod  Deus  contingentia  futura  co¬ 
gnoscat. 

Ad  cujus  evidentiam  considerandum  est 
quod  contingens  aliquod  dupliciter  potest 
considerari :  uno  modo  in  seipso,  secundum 
quod  jam  in  actu  est ;  et  sic  non  considera¬ 
tur  ut  futurum,  sed  ut  praesens,  neque  ut 
ad  utrumlibet  contingens,  sed  ut  determi¬ 
natum  ad  unum ;  et  propter  hoc  sic  infalli- 
biliter  subdi  potest  certae  cognitioni,  utpote 
sensui  visus,  sicut  cum  video  Socratem  se¬ 
dere.  Alio  modo  potest  considerari  contin¬ 
gens  ut  est  in  sua  causa ;  et  sic  consideratur 
ut  futurum,  et  ut  contingens  nondum  de¬ 
terminatum  ad  unum,  quia  causa  contin¬ 
gens  se  habet  ad  opposita ;  et  sic  contingens 
non  subditur  per  certitudinem  alicui  cogni¬ 
tioni.  Unde  quicumque  cognoscit  effectum 
contingentem  in  causa  sua  tantum,  non  ha¬ 
bet  de  eo  nisi  conjecturalem  cognitionem. 
Deus  autem  cognoscit  omnia  contingentia 
non  solum  prout  sunt  in  suis  causis,  sed 
etiam  prout  unumquodque  eorum  est  actu 
in  seipso.  Et  licet  contingentia  fiant  in  actu 
successive,  non  tamen  Deus  successive  co¬ 
gnoscit  contingentia,  prout  sunt  m  suo  esse, 
sicut  nos,  sed  simul;  quia  ejus  cognitio 
mensuratur  aeternitate,  sicut  et  suum  esse ; 
aeternitas  autem  tota  simul  existens  ambit 
totum  tempus,  ut  supra  dictum  est.  Unde 
omnia  quae  sunt  in  tempore,  sunt  Deo  ab 
aeterno  praesentia,  non  solum  ea  ratione 
quia  habet  rationes  rerum  apud  se  praesen¬ 
tes,  ut  quidam  dicunt,  sed  quia  ejus  intuitus 
fertur  ab  aeterno  supra  omnia,  prout  sunt  in 
sua  praesentialitate.  Unde  manifestum  est 
quod  contingentia  infallibiliter  a  Deo  co¬ 
gnoscuntur,  in  quantum  subduntur  divino 
conspectui  secundum  suam  praesentialita- 
tem,  et  sunt  futura  contingentia,  suis  cau¬ 
sis  1  comparata. 

Ad  primum  ergo  dicendum,  quod  licet 
causa  suprema  sit  necessaria,  tamen  effectus 
potest  esse  contingens  propter  causam  proxi¬ 
mam  contingentem ;  sicut  germinatio  plantae 

1  Cod.  Romanus  «  immediatis.  »  AI.  :  «  proxi¬ 
mis.  » 


est  contingens  propter  causam  proximam, 
licet  motus  solis,  qui  est  causa  prima,  sit 
necessarius;  et  similiter  scita  a  Deo  sunt 
contingentia  propter  causas  proximas,  licet 
scientia  Dei,  quae  est  causa  prima,  sit  r  eces- 
saria. 

Ad  secundum  dicendum ,  quod  quidam 
dicunt  quod  hoc  antecedens  :  Deus  scivit  hoc 
contingens  futurum,  non  est  necessarium, 
sed  contingens;  quia  licet  sit  praeteritum, 
tamen  importat  respectum  ad  futurum.  Sed 
hoc  non  tollit  ei  necessitatem ;  quia  id  quod 
habuit  respectum  ad  futurum,  necesse  est 
habuisse,  licet  etiam  futurum  non  sequatur 
quandoque.  Alii  vero  dicunt  hoc  antecedens 
esse  contingens,  quia  est  compositum  ex 
necessario  et  contingenti,  sicut  istud  dictum 
est  contingens,  Socratem  esse  hominem  al¬ 
bum.  Sed  hoc  etiam  nihil  est;  quia  cum  di¬ 
citur  :  Deus  scivit  esse  futurum  hoc  contin¬ 
gens,  contingens  non  ponitur  ibi  nisi  ut 
materia  verbi,  et  non  sicut  principalis  pars 
propositionis.  Unde  contingentia  ejus  vel 
necessitas  nihil  refert  ad  hoc  quod  propositio 
sit  necessaria  vel  contingens,  vera  vel  falsa. 
Ita  enim  potest  esse  verum,  me  dixisse  ho¬ 
minem  esse  asinum,  sicut  me  dixisse,  So¬ 
cratem  currere,  vel  Deum  esse ;  et  eadem 
ratio  est  de  necessario  et  contingenti.  Unde 
dicendum  est  quod  antecedens  est  necessa¬ 
rium  absolute.  Nec  tamen  sequitur,  ut  qui¬ 
dam  dicunt,  quod  consequens  sit  necessa¬ 
rium  absolute,  quia  antecedens  est  causa 
remota  consequentis,  quod  propter  causam 
proximam  contingens  est.  Sed  hoc  nihil  est. 
Esset  enim  conditionalis  falsa,  cujus  antece¬ 
dens  esset  causa  remota  necessaria,  et  con¬ 
sequens  effectus  contingens;  ut  puta  si  di¬ 
cerem  :  si  sol  movetur,  herba  germinabit. 
Et  ideo  aliter  dicendum  est  quod,  quando  in 
antecedente  ponitur  aliquid  pertinens  ad  ac¬ 
tum  animae,  consequens  est  accipiendum 
non  secundum  quod  in  se  est,  sed  secundum 
quod  est  in  anima.  Aliud  enim  est  esse  rei 
in  seipsa,  et  esse  rei  in  anima ;  ut  puta  si 
dicam  :  si  anima  intelligit  aliquid,  illud  est 
immateriale;  intelligendum  est  quod  illud 
est  immateriale  secundum  quod  est  in  in¬ 
tellectu,  non  secundum  quod  est  in  seipso. 
Et  similiter  si  dicam  :  si  Deus  scivit  aliquid, 
illud  erit;  consequens  intelligendum  est* 
prout  est  in  sua  praesentialitate.  Et  sic  ne- 

2  Iu.  cod.  deest :  «  prout  subest  divirne  scicntite, 

scilicet. » 

cessarium  est,  sicut  et  antecedens.  Quia 
«  omne  quod  est,  quando  est,  necesse  est 
esse,  »  ut  dicitur  in  I  Perili.,  cap.  vi. 

Ad  tertium  dicendum,  quod  ea  quae  tem¬ 
poraliter  in  actum  reducuntur,  a  nobis  suc¬ 
cessive  cognoscuntur  in  tempore,  sed  a  Deo 
in  aeternitate,  quae  est  supra  tempus.  Unde 
nobis,  quia  cognoscimus  futura  contingentia 
ut  talia  sunt,  certa  esse  non  possunt,  sed 
soli  Deo,  cujus  intelligere  est  in  aeternitate 
supra  tempus  :  sicut  ille  qui  vadit  per  viam 
non  videt  illos  qui  post  eum  veniunt ;  sed 
illo  qui  ab  aliqua  altitudine  totam  viam  in¬ 
tuetur,  simul  videt  omnes  transeuntes  per 
viam.  Et  ideo  illud  quod  scitur  a  nobis, 
oportet  esse  necessarium  etiam  secundum 
quod  in  se  est,  quia  ea  qua^  in  se  sunt  con¬ 
tingentia  futura  a  nobis  sciri  non  possunt ; 
sed  ea  quae  sunt  scita  a  Deo  oportet  esse 
necessaria  secundum  modum  quo  subsunt 
divinae  scientiae,  ut  dictum  est,  non  autem 
absolute ,  secundum  quod  in  propriis  cau¬ 
sis  considerantur.  Unde  et  haec  propositio  : 
Omne  scitum  a  Deo  necessarium  est  esse, 
consuevit  distingui;  quia  potest  esse  de 
re,  vel  de  dicto.  Si  intelligatur  de  re,  est 
divisa  et  falsa;  et  est  sensus  :  omnis  res 
quam  Deus  scit,  est  necessaria..  Yel  potest 
intelligi  de  dido,  et  sic  est  composita  et 
vera ;  et  est  sensus  :  hoc  dictum,  scitum  a 

(a)  Gravissimae  occasione  liujus  articuli  contro¬ 
versiae  exortae  sunt.  Quaedam  praenotare  licebit  : 

I.  Ens  aliud  est  necessarium  quod  non  potest  non 
esse,  et  aliud  contingens  quod  esse  vel  non  esse 
potest. 

II.  Respectu  Dei'  omnia  entia  creata  contingentia 
sunt.  Respectu  causae  secundae  vel  necessaria  sunt 
utpote  a  causis  necessariis,  v.  g.,  calor  ab  igne,  vel 
sunt  contingentia  utpote  a  causis  liberis. 

III.  Futurum  est  id  quod  ad  habendam  existen- 
tiam  pro  duratione  sequenti  in  causa  determina¬ 
tum  est. 

Futurum  est  vel  necessarium  vel  liberum,  pri¬ 
mum  a  necessaria,  alterum  a  libera  causa.  Porro 
non  omnes  hanc  futuri  traditam  a  nobis  definitio¬ 
nem  admittunt.  Futurum  juxta  illos  per  habitudi¬ 
nem  ad  esse  tempore  sequenti  constituitur.  Sed 
habitudinem  istam  futurum  unde  possidet?  Vel  a 
se,  vel  a  causa.  Non  a  se,  alioquin  antequam 
etiam  conciperetur  Deus  existens,  futurum  esset 
absolute  necessarium.  Ergo  a  causa. 

IV.  Futurum  proprie-  contingens  est  aliud  abso¬ 
lutum  ab  aliqua  conditione  non.  ponenda  non  de¬ 
pendens,  et  aikui  conditionatum  a  conditione  non 
ponende  dependens.  Conditionatum  est  vel  per¬ 
linens  vel  impertinens,  prout1  cum  conditione 
quamdam  vel  moralem  vel  physicam  connexionem, 
vel  nullam  habet.  Exempla  :  Judas,  si  poenitentiam 
egerit,  salvabitur  j  —  si  capra  saltet,  arbor  florebit. 


Deo,  esse  est  necessarium.  Sed  obstant  qui¬ 
dam  dicentes  quod  ista  distinctio  habet  lo¬ 
cum  in  formis  separabilibus  a  subjecto,  ut 
si  dicam  :  album  possibile  est  esse  nigrum; 
quae  quidem  de  dicto  est  brisa ;  et  do  re  est 
vera.  Res  enim  quae  est  alba  potest  esse 
nigra;  sed  hoc  dictum,  album  esse  nigram, 
nunquam  potest  esse  verum.  In  formis  au¬ 
tem  inseparabilibus  a  subjecto  non  habet 
locum  praedicta  distinctio ;  ut  si  dicam  :  cor¬ 
vum  nigram  possibile  est  esse  album,  quia 
in  utroque  sensu  est  falsa.  Esse  autem  sci¬ 
tum  a  Deo  est  inseparabile  a  re ;  quia  quod 
est  scitum  a  Deo,  non  potest  esse  non  sci¬ 
tum.  Ilaec  autem  instantia  locum  haberet, 
si  hoc  quod  dico  scitum,  importaret  aliquam 
dispositionem  re  subjecto  inhaerentem;  sed 
cum  importet  actum  scientis,  ipsi  rei  scitae, 
licet  semper  sciatur,  potest  aliquid  attribui 
secundum  se,  quod  non  attribuitur  ei  in 
quantum  stat  sub  actu  sciendi;  sicut  esse 
materiale  attribuitur  lapidi  secundum  se, 
quod  non  attribuitur  ei  secundum  quod  est 
Intelligibile. 

Conclusio.  —  Cum  Deus  sciat  omnia  quae  nor 
solum  actu  sed  in  potentia  sunt,  tam  sua,  quam 
creaturae,  futura  omnia  contingentia,  ut  in  se 
ipsis  sunt,  secundum  statum  quo  actu  sunt,  et  ab 
aeterno  simul  et  infallibiliter  cognoscit  (a). 


V.  Ratione  terminorum  suorum,  quamvis  in  se 
unita  ac  simplicissima,  in  speculativam  et  pracli- 
cam,,  necessariam  et  liberam ,  simplicis  intelli- 
gentiae  et  visionis,  dividitur.  Speculativa  objectum 
cognoscit,  non  facit;  practica  objectum  cognoscit, 
et  facit.  Necessaria  ad  invariabiles  rerum  essentias, 
libera  ad  res  existentes  vel  ex  libero  Dei  decreto 
futuras,  terminatur.  Simplicis  intelligent iee  scientia, 
alio  nomine  scientia  abstractiva,  eo  quod  ab  exis- 
tentra  objecti  abstrahit,  res  ut  mere  possibiles 
respici*;  scientia  visionis,  decretum:  Dei  sempear 
supponens,  praeterita,  praesentia:  et  futura  conside¬ 
rat. 

Cicero  cum  antiquis  philosophis  futurorum  libe¬ 
rorum  Deo  praescientiam  denegavit.  Marcion  et 
Sociniani  horum  Deo  scientiam  quidem,  sed  con*- 
jecturalem  tantum  Deo  concesserunt.  Catholici 
omnes  Deum  admittunt  omnia  futura  absoluta  con¬ 
tingentia  et  libera  cognoscere. 

Sed  quae  sit  intellectui  divino  ratio  formalis 
certo  et  infallibiliter  futura  contingentia  cognos¬ 
cendi?  In  varias  partes  abeunt  theologi.  Assignant 
etenim : 

Alii  ideas  divinas ; 

Alii  causai  proximae  dispositionem ; 

Alii  coexistentiam  in  aeternitate  realem  futurorum 
contingentium ; 

Alii  sibi  relictam  in  bis  vel  illis  circumstantiis 
causarm  secundam ; 

ARTICULUS  XIY. 

Utrum  Deus  cognoscat  enuntiabilia . 

Ad  decimum  quartum  sic  proceditur.  1 .  Vi¬ 
detur  quod  Deus  non  cognoscat  enuntiabi¬ 
lia.  Cognoscere  enim  enuntiabilia  convenit 
intellectui  nostro,  secundum  quod  componit 

Alii  futurorum  veritatem  ante  decretum,  sive 
objectivam,  sive  formalem; 

Alii  essentiam  divinam,  ut  ante  decretum  spe¬ 
ciei  intelligibilis  rationem  habet; 

Alii  efficaciam  praescientiae  divinae  ; 

Alii  decretum  Dei  praevisum  ut  futurum; 

Alii  essentiam  divinam  post  decretum ; 

Alii  causam  secundam  per  decretum  determina¬ 
tam. 

Non  abs  re  forsitan  erit  has  opiniones  saltem 
breviter  attingere. 

I.  Ideae  divinae  res  omnes  factibiles,  abstrahendo 
a  futuritione  vel  non  futurilione  earum,  reprae¬ 
sentant;  non  ergo  ex  eis  simpliciter,  si  nihil  eis 
addatur,  Deus  futura  contingentia  cognoscere  po¬ 
test,  quidquid  e  contra  senserit  ASgidius  Romanus, 
si  tamen  ita  senserit. 

II.  Dispositio  causae  proximae  ante  decretum  est 
certa  quidem  ut  dispositio,  sed  nihil  ex  ea,  et  prae¬ 
cise  quia  certa  est,  pro  certitudine  futuri  contin¬ 
gentis  concludi  potest.  Nam  causa  proxima  futuri 
contingentis  nonne  est  libera?  dispositio  certa 
igitur  hujus  causae  nil  aliud  est  quam  dispositio 
causae  certo  liberae ;  posita  autem  causa  certo 
libera ,  absque  ullo  additamento ,  potest  adhuc 
effectus  poni  vel  non  poni.  Quis  haec  non  videret? 
Dispositio  enim  quantumque  certa  non  est  deter¬ 
minatio,  et  ideo  systematis  hujus  inventor  a  pau¬ 
cioribus  secutus  Molina  somniavit. 

III.  Coexistentia  realis  futurorum  contingentium 
in  aeternitate  est  incerta;  a  Thomistis  communiter 
quibus  ex  Societate  Molina,  Fonseca,  Tiphanius  et 
alii  consentiunt  propugnata,  ab  aliis  plurimis  nega¬ 
tur.  Supponit  etenim  existentiam  realem  realis 
coexistentia ;  sed  ab  aeterno  non  realiter  existunt 
futura  contingentia ;  ergo  nec  realiter  ab  aeterno 
coexistere  possunt.  Istud  argumentum  distinguendo 
majorem  Thomistae  solvunt;  manet  tamen  coexis- 
tentiam  realem  in  aeternitate  futurorum  contingen¬ 
tium  non  esse  adeo  certam,  ut  possit  haberi  pro 
formali  ratione  cognitionis  futurorum  illorum  qua 
.gloriatur  ab  aeterno  Deus. 

IV.  Ante  decretum  Dei  concursum  causae  se¬ 
cundae  praebentis,  nil  causa  secunda  producit, 
cum  independenter  a  quovis  alio  agere  proprium 
solius  Dei  sit.  Non  igitur,  ut  Theophilus  Raynau- 
dus  imaginatus  est,  in  causa  secunda  in  his  vel  illis 
circumstantiis  sibi  relicta  Deus  futura  contingentia 
cognoscit. 

V.  Veritas  objectiva  est  veritas  rei;  veritas  for¬ 
malis  est  veritas  propositionis  rem  affirmantis ;  unde 
veritas  formalis  veritatem  objectivam  consequitur. 
Ante  decretum  Dei  neque  veritas  objectiva  neque 
veritas  formalis  existit.  Nam  Deus  est  causa  prima 
et  libera  futuri.  Quomodo  prima,  si  futurum  ante 
Dei  decretum  determinatur?  Quomodo  libera,  si 


et  dividit.  Sed  in  intellectu  divino  nuna  est 
compositio.  Ergo  Deus  non  cognoscit  enun¬ 
tiabilia. 

2.  Praeterea,  omnis  cognitio  fit  per  ali¬ 
quam  similitudinem.  Sed  in  Deo  nulla  est 
similitudo  enuntiabilium ,  cum  sit  omnino 
simplex.  Ergo  Deus  non  cognoscit  enuntia- 
bilia. 

determinatur  ex  futuritione  rei,  nedum  rei  futuri- 
tionem  determinet? 

Non  igitur  in  futurorum  veritate  sive  objectiva, 
sive  formali,  Deus  futura  contingentia  cognoscit, 
ut  quidam  Societatis  docuere  professores,  et  novitas 
illa,  fatente  ipso  V-asquesio,  apud  veteres  theologos, 
uno  Scoto  excepto,  si  tamen  sit  excipiendus,  pror¬ 
sus  inaudita,  vix  discutienda  est. 

VI.  Ante  decretum  essentia  divina  non  reprte- 
sentat  res  ut  futuras.  In  ea  igitur,  ut  speciei  intelli¬ 
gibilis  rationem  habet,  Deus  non  potest  futura 
contingentia  cognoscere. 

VII.  Nec  etiam  in  efficacia  prsescientise  suse,  ita 
ut  haec  efficacia  cognitionis  futurorum  sit  formalis 
ratio.  Nam  qumritur  praecise  quae  sit  hujus  effica¬ 
ciae  ratio.  Si  diceres  :  cognoscit  quia  cognoscit, 
nihil  ad  quaesitum  responderes. 

VIII.  Decretum  Dei  non  est  in  Deo  futurum,  sed 
aeternum.  Cum  insuper  Deus  nil  falsum  praevideat, 
decretum  istud  esset  omnino  certum  et  determina¬ 
tum.  Ergo  Deus  in  hoc  decreto  futura  contingentia 
non  cognoscit,  quidquid  Suarez  affirmet. 

IX.  Deus  in  sua  essentia  post  decretum  futura 
contingentia  ,  cognoscit.  Essentia  enim  Dei  omnia 
ut  sunt  repraesentabilia  repraesentat;  sed  post  de¬ 
cretum  Dei  futura  contingentia  sunt  repraesenta¬ 
bilia  ut  certo  futura ;  ergo. 

Si  dicas  cum  Molinistis  futura  libera  a  libertate 
creaturarum  dependere,  nec  consequenter  per  so¬ 
lius  Dei  decretum  cognosci  posse ;  Thomistae  re¬ 
plicant  Deum  futuritionem  rerum  per  causam 
liberam  decernere,  quando  de  futuris  liberis  agitur, 
ita  ut  ex  hoc  decreto  sequatur  non  solum  quod 
res  futura  sit,  sed  etiam  quod  ad  rei  productionem 
libertatis  actio  necessario  sit  certa.  Deus  enim 
nostrae  libertatis,  sicut  et  omnium  facultatum  nos¬ 
trarum  auctor  est,  et  in  decreto  suo  libertatem 
nostram  ponit;  ergo  indubie  libertas  nostra  salva¬ 
tur,  immo  causatur. 

Inter  scientiam  visionis  quae  decretum  Dei  sup¬ 
ponit,  et  scientiam  simplicis  intelligentiae  quae  pro 
objecto  habet  res  ut  mere  possibiles,  Patres  Socie¬ 
tatis  tertiam  adducunt  scientiam,  quam  Molina 
scientiam  mediam  vocavit.  Per  illam  Deus  non 
absolute  quidem,  sed  sub  conditione  ab  aeterno 
cognoscit  quid  homines  et  angeli  pro  sua  libertate 
essent  facturi,  si  cum  hac  vel  ista  gratia,  in  l«s 
vel  istis  circumstantiis,  in  tali  vel  tali  rerum  ordine 
collocarentur.  Scientia  media  nullum  Dei  decre¬ 
tum  antecedens  supponit.  In  medium  adducta  est 
a  Patribus  Societatis  ad  dirigendum  Deum  in  suis 
decretis  circa  actiones  creaturarum  liberas,  illiesa 
creaturarum  libertate.  Non  videbant  enim  quo¬ 
modo  non  tolleretur  libertas,  si  antequam  per 
scientiam  mediam  quid  sit  homo  in  tali  vel  tali 
statu  acturus  praevideat,  Deus  aliquid  ab  ipso 

Sed  contra  est  qnod  dicitur  m  psal.  xcm, 
11  :  Dominus  scit  cogitationes  hominum. 
Sed  enuntiabilia  continentur  in  cogitationi¬ 
bus  hominum  :  ergo  Deus  cognoscit  enun¬ 
tiabilia. 

Despondeo  dicendum,  quod  cum  formare 
enuntiabilia  sit  in  potestate  intellectus  nos¬ 
tri,  Deus  autem  sciat  quidquid  est  in  potentia 
sua,  vel  creaturae,  ut  supra  dictum  est,  ne- 
cesse  est  quod  Deus  sciat  omnia  enuntiabilia 
quae  formari  possunt. 

Sed  sicut  scit  materialia  immaterialiter  et 
composita  simpliciter ;  ita  scit  enuntiabilia 
non  per  modum  enuntiabilium,  quod  scilicet 
in  intellectu  ejus  sit  compositio  vel  divisio 
enuntiabilium ;  sed  unumquodque  cognoscit 
per  simplicem  intelligentiam ,  intelligendo 
essentiam  uniuscujusque;  sicut  si  nos  in  hoc 
ipso  quod  intelligimus  quid  est  homo,  intel- 
ligeremus  omnia  quae  de  homine  praedicari 
possunt.  Quod  quidem  in  intellectu  nostro 
non  contingit,  qui  de  uno  in  aliud  discurrit, 
propter  hoc  quod  species  intelligibilis  sic 
repraesentat  unum  quod  non  repraesentat 
aliud.  Unde  intelligendo  quid  est  homo,  non 
ex  hoc  ipso  alia  quae  ei  insunt,  intelligi- 
mus,  sed  secundum  quamdam  successionem. 
Et  propter  hoc  ea  quae  seorsum  et  divisim 
intelligimus,  oportet  nos  in  unum  redigere 
per  modum  compositionis  vel  divisionis, 
enuntiationem  formando.  Sed  species  intel¬ 
lectus  divini,  scilicet  ejus  essentia,  sufficit 
ad  demonstrandum  omnia.  Unde  intelligendo 
essentiam  suam,  cognoscit  essentias  om¬ 
nium,  et  quaecumque  eis  accidere  possunt. 

Ad  primum  ergo  dicendum,  quod  ratio 
illa  procederet,  si  Deus  cognosceret  enuntia¬ 
bilia  per  modum  enuntiabilium. 

homine  agendum  decerneret.  Videant  nunc,  si 
possint,  quomodo,  illaesa  hominis  libertate,  Deus 
certo  quid  sit  homo  in  tali  vel  tali  statu  acturus 
praevidebit.  Si  Deus  hoc  certo  praevidere  potest, 
sequitur  quod  in  tali  vel  tali  statu  posita  certo  liber¬ 
tas  sic  aget;  ergo  libertas  in  tali  vel  tali  statu  posita 
jam  non  est  libera,  sed  determinata;  et  hoc  videt 
Deus,  aliter  non  certo  videret.  Sed  unde  libertati  de¬ 
terminatio  sua  venit?  Ex  seipsa  solummodo,  siqui¬ 
dem  Deus  nil  adhuc  decreverat.  Sed  si  ex  seipsa, 
ergo  ex  seipsa  in  tali  vel  tali  statu  posita  non  est 
libera.  Si  autem  in  statu  isto  non  est  ex  seipsa  libera, 
ergo  non  ex  seipsa,  sed  ex  alia  causa  determinatur. 
Illa  alia  causa  non  est  Deus,  quia  Deus  nihil  decre¬ 
vit.  Estne  fatum?  Si  fatum,  quomodo  libertas?  De 
praerogativa  Dei  qui  est  prima  causa  universalis, 
nec  tamen  determinationis  libertatis  ^sset  causa 
prima  in  isto  systemate,  non  loctuor.  Illud  unum 
assero  :  nil  aliud  hoc  System?',  uicit,  nisi  absque 
J)ei  decreto  humanam  in  tg.i  vel  tali  statu  cogi 


Ad  secnndnm  dicendum,  qnorl  compositio 
enuntiabilis  significat  aliquod  esse  rei ;  et 
sic  Deus  per  suum  esse,  quod  est  ejus  essen¬ 
tia,  est  similitudo  omnium  eorum  quae  per 
enuntiabilia  significantur. 

Conclusio.  —  Cum  sciat  Deus  qusecumque  in 
sua  et  creaturae  potestate  sunt,  enuntiabilia  omnia 
ei  nota  esse  necesse  est ;  non  quidem  per  aliquam 
compositionem  vel  divisionem ,  sed  per  simplicem 
intuitum  sum  essentiae. 

ARTICULUS  XV. 

Utrum  scientia  Dei  sit  variabilis. 

Ad  decimum  quintum  sic  proceditur.  1 .  Vi¬ 
detur  quod  scientia  Dei  sit  variabilis.  Scien¬ 
tia  enim,  relative  dicitur  ad  scibile.  Sed  ea 
qua?  important  relationem  ad  creaturam, 
dicuntur  de  Deo  ex  tempore,  et  varie  secun¬ 
dum  variationem  creaturarum1.  Ergo  scien¬ 
tia  Dei  est  variabilis  secundum  variationem 
creaturarum. 

2.  Praeterea,  quidquid  potest  plura  facere, 
potest  scire.  Sed  Deus  potest  plura  facere 
quam  faciat.  Ergo  potest  plura  scire  quam 
sciat.  Et  sic  scientia  sua  potest  variari  se¬ 
cundum  augmentum  et  diminutionem. 

3.  Praeterea,  Deus  scivit  Christum  nasci- 
turum.  Nunc  autem  nescit  Christum  nasci- 
turum,  quia  Christus  nasciturus  non  est. 
Ergo  non  quidquid  Deus  scivit,  scit;  et  ita 
scientia  Dei  videtur  esse  variabilis. 

Sed  contra  est  quod  dicitur  Jacobi,  i,  17, 
quod  apud  Deum  non  est  transmutatio,  ne¬ 
que  vicissitudinis  obumbratio. 

Respondeo  dicendum,  quod  cum  scientia 
Dei  sit  ejus  substantia,  ut  ex  dictis  patet,  si¬ 
cut  substantia  ejus  est  omnino  immutabilis, 

libertatem;  si  etenim  non  cogitur,  quomodo  in- 
fallibiliter  sic  potius  quam  sic  aget?  Aget  tamen 
sic  potius  quam  sic.  Aliter  Deus  quomodo  infalli- 
biliter  agenda  praevideret?  Respondes  in  doctrina 
Tliomistarum  libertatem  cogi  non  in  tua.  Dico  tibi : 
si  non  cogatur  in  tua  doctrina  libertas,  incerta  est 
ipsius  determinatio;  in  mea  autem  doctrina  certa 
est  determinatio  libertatis,  non  eo  sensu  quod  li¬ 
bertas  cogatur,  sed  eo  sensu  quod  libertas,  quae 
est  causa  secunda,  a  Deo  qui  est  prima  causa,  in 
sua  determinatione  causatur  et  illaesa  conservatur. 
Nonne  Deus  et  causat  et  conservat  omnia?  Si  om¬ 
nia,  ergo  libertatem ;  si  libertatem,  ergo  Dei  prima 
et  infallibilis  causalitas  in  libertatis  actibus  liber¬ 
tatem  non  tollit,  sed  e  contra  salvat,  ita  ut  absque 
illa  prima  causalitate  libertas  in  nihilum  redige¬ 
retur  ac  omnino  periret. 

1  In  cod.  deest  :  «  ut  Dominus,  creator  et  hujus¬ 
modi.  » 

ut  supra  ostensum  est,  ita  oportet  scientiam 
ejus  omnino  invariabilem  esse. 

Ad  primum  ergo  dicendum,  quod  domi¬ 
nus,  et  creator,  et  hujusmodi1,  important 
relationes  quae  consequuntur  actus  qui  in- 
telliguntur  terminari  ad  ipsas  creaturas,  se¬ 
cundum  quod  in  seipsis  sunt ;  et  ideo  hu¬ 
jusmodi  relationes  varie  de  Deo  dicuntur 
secundum  variationem  creaturarum.  Sed 
scientia,  et  amor,  et  hujusmodi,  important 
relationes  quae  consequuntur  actus  qui  in- 
telliguntur  in  Deo  esse  ;  et  ideo  invariabili- 
ter  praedicantur  de  Deo. 

Ad  secundum  dicendum,  quod  Deus  scit 
etiam  ea  quae  potest  facere  et  non  facit.  Unde 
ex  hoc  quod  potest  plura  facere  quam  facit, 
non  sequitur  quod  posset  plura  scire  quam 
sciat,  nisi  hoc  referatur  ad  scientiam  visio¬ 
nis  ;  secundum  quam  dicitur  scire  ea  quae 
sunt  in  actu  secundum  aliquod  tempus.  Ex 
lioc  tamen  quod  scit  quod  aliqua  possunt 
esse  quae  non  sunt,  vel  non  esse  quae  sunt, 
non  sequitur  quod  scientia  sua  sit  variabi¬ 
lis,  sed  quod  cognoscat  rerum  variabilita- 
tem.  Si  tamen  aliquod  esset  cujus  esse  Deus 
prius  nesciret,  et  postea  sciret,  esset  ejus 
scientia  variabilis.  Sed  hoc  esse  non  potest ; 
quia  quidquid  est  vel  potest  esse  secundum 
aliquod  tempus,  Deus  in  aeterno  suo  scit.  Et 
ideo  ex  hoc  quod  ponitur  aliquid  esse  secun¬ 
dum  quodcumque  tempus,  oportet  poni  quod 
ab  aeterno  sit  scitum  a  Deo.  Et  ideo  non 
debet  concedi  quod  Deus  possit  plura  scire 
quam  sciat,  quia  haec  propositio  implicat 
quod  quandoque  nesciverit,  et  postea  sciat. 

Ad  tertium  dicendum,  quod  antiqui  No¬ 
minales  dixerunt  idem  esse  enuntiabile, 
Christum  nasci,  et  esse  nasciturum,  et  esse 
natum ;  quia  eadem  res  significatur  per  haec 
tria,  scilicet  nativitas  Christi  :  et  secundum 
hoc  sequitur  quod  Deus,  quidquid  scivit, 
sciat ;  quia  modo  scit  Christum  natum,  quod 
significat  idem  ei  quod  est  Christum  esse 
nasciturum.  Sed  haec  opinio  falsa  est,  tum 
quia  diversitas  partium  orationis  diversita¬ 
tem  enuntiabilium  causat,  tum  etiam  quia 
sequeretur  quod  propositio  quae  semel  est 
vera,  esset  semper  vera  ;  quod  est  contra 
Philosophum,  in  Praedicam.,  caip.  i  de  Sub¬ 
stantia,  post  mod.,  qui  dicit  quod  haec  oratio  : 


Socrates  sedet,  vera  est  eo  sedente ;  et  ea¬ 
dem  falsa  est,  eo  surgente.  Et  ideo  conceden¬ 
dum  est  quod  haec  non  est  vera  :  quidcriid 
Deus  scivit,  scit,  si  ad  enuntiabiliq  ref  ra- 
tur.  Sed  ex  hoc  non  sequitur  quod  scientia 
Dei  sit  variabilis.  Sicut  enim  absque  varia¬ 
tione  divinae  scientiae  est  quod  sciat  unam 
et  eamdem  rem  quandoque  esse,  et  quando¬ 
que  non  esse ;  ita  absque  variatione  divinae 
scientiae  est  quod  scit  aliquod  enuntiabile 
quandoque  esse  verum,  et  quandoque  fal¬ 
sum.  Esset  autem  ex  hoc  scientia  Dei  varia¬ 
bilis,  si  enuntiabilia  cognosceret  per  modum 
enuntiabilium,  componendo  et  dividendo, 
sicut  accidit  in  intellectu  nostro.  Unde  co¬ 
gnitio  nostra  variatur  vel  secundum  verita¬ 
tem  et  falsitatem,  puta,  si  mutata  re  eam¬ 
dem  opinionem  de  re  illa  retineamus  ;  vel 
secundum  diversas  opiniones,  ut  si  primo 
opinemur  aliquem  sedere,  et  postea  opine¬ 
mur  eum  non  sedere  :  quorum  neutrum 
potest  esse  in  Deo. 

Conclusio.  —  Scientia  Dei,  cum  non  distingua¬ 
tur  ab  ipsa  ejus  immutabili  substantia,  variabilis 
nullo  modo  est. 

ARTICULUS  XVI. 

Utrum  Deus  de  rebus  habeat  scientiam 
speculativam. 

4 

Ad  decimum  sextum  sic  proceditur.  1 .  Vi¬ 
detur  quod  Deus  de  rebus  non  habeat  scien¬ 
tiam  speculativam.  Scientia  enim  Dei  est 
causa  rerum,  ut  supra  ostensum  est.  Sed 
scientia  speculativa  non  est  causa  rerum 
scitarum.  Ergo  scientia  Dei  non  est  specu¬ 
lativa. 

2.  Prseterea,  scientia  speculativa  est  per 
abstractionem  a  rebus,  quod  divinae  scientiae 
non  competit.  Ergo  scientia  Dei  non  est  spe¬ 
culativa. 

Sed  contra,  omne  quod  est  nobilius  Deo 
est  attribuendum.  Sed  scientia  speculativa 
est  nobilior  quam  practica,  ut  patet  per  Phi¬ 
losophum,  in  prine.  Metaph.,  lib.  I,  cap.  xi, 
non  procul  a  prine.  Ergo  Deus  habet  de 
rebus  scientiam  speculativam. 

Respondeo  dicendum,  quod  aliqua  scientia 
est  speculativa  tantum,  aliqua  practica  tan- 


1  Deest  in  cod  :  «  important  relationes  ad  crea-  in  intelligente.  Res  autem  creatrn  sunt  in  Deo  in- 

turas,  secundum  quod  in  seipsis  sunt.  Sed  scientia  variabiliter,  in  seipsis  autem  variabiliter.  Vel  ali- 

Dei  importat  relationem  ad  creaturas,  secundum  ter  dicendum  est  quod  dominus,  creator,  et  hujus- 
quod  sunt  in  Deo;  quia  secundum  lioc  est  unum-  modi  important.  » 
quodque  intellectum  in  actu,  secundum  quod  est 

tum,  aliqua  vero  secundum  aliquid  specula¬ 
tiva,  et  secundum  aliquid  practica. 

Ad  cujus  evidentiam  sciendum  est  quod 
aliqua  scientia  potest  dici  speculativa  tri¬ 
pliciter  :  primo,  ex  parte  rerum  scitarum, 
quae  non  sunt  operabiles  a  sciente,  sicut  est 
scientia  hominis  de  rebus  naturalibus,  vel 
divinis;  secundo,  quantum  ad  modum 
sciendi,  ut  puta,  si  aedificator  consideret  do¬ 
mum  definiendo  et  dividendo,  et  conside¬ 
rando  universalia  praedicata  ipsius ;  hoc 
siquidem  est  operabilia  modo  speculativo 
considerare,  et  non  secundum  quod  opera¬ 
bilia  sunt :  operabile  enim  est  aliquid  prop¬ 
ter  applicationem  formae  ad  materiam,  non 
propter  resolutionem  compositi  in  principia 
universalia  formalia;  tertio,,  quantum  ad 
finem  :  nam  intellectus  practicus  differt  fine 
a  speculativo,  sicut  dicitur  in  III  De  anima., 
text.  49  ;  intellectus  enim  practicus  ordina¬ 
tur  ad  finem  operationis  ;  finis  autem  intel¬ 
lectus  speculativi  est  consideratio  veritatis. 
Unde  si  quis  mdificator  consideret  qualiter 
posset  fieri  aliqua  domus,  non  ordinans  ad 
finem  operationis,  sed  ad  cognoscendum 
tantum,  erit  quantum  ad  finem  speculativa 
consideratio,  tamen  de  re  operabili.  Scientia 
igitur  quae  est  speculativa  ratione  ipsius  rei 
scitae,  est  speculativa  tantum.  Quae  vero  spe¬ 
culativa  est  vel  secundum  modum,  vel  se¬ 
cundum  finem,  est  secundum  quid  specula¬ 
tiva,  et  secundum  quid  practica.  Cum  vero 
ordinatur  ad  finem  operationis,  est  simpli¬ 
citer  practica. 

Secundum  hoc  ergo  dicendum  est,  quod 
Deus  de  seipso  habet  scientiam  speculati¬ 
vam  tantum ;  ipse  enim  operabilis  non  est. 

De  omnibus  vero  aliis  habet  scientiam  et 
speculativam  et  practicam.  Speculativam 
quidem  quantum  ad  modum ;  quidquid 
enim  in  rebus  nos  speculative  cognoscimus 
definiendo  et  dividendo,  hoc  totum  Deus 
multo  perfectius  novit. 

Sed  de  his  quae  potest  quidem  facere,  sed 
secundum  nullum  tempus  facit,  non  habet 
practicam  scientiam,  secundum  quod  prac¬ 
tica  scientia  dicitur  a  fine.  Sic  autem  habet 
practicam  scientiam  de  his  quse  secundum 
aliquod  tempus  facit.  Mala  vero  licet  ab  eo 
non  sint  operabilia,  tamen  sub  cognitione 
practica  ipsius  cadunt,  sicut  et  bona,  in 

(a)  Richardus  de  Mediavilla,  Franciscus  Mayro- 
nis,  et  alii  scientiam  quam  Deus  liabet  de  sua 
essentia  practicam  esse  contendunt,  eo  scilicet 


quantum  permittit,  vel  impedit,  vel  ordinat 
ea ;  sicut  et  aegritudines  cadunt  sub  practica 
scientia  medici  in  quantum  per  artem  suam 
curat  eas. 

Ad  primum  ergo  dicendum,  quod  scientia 
Dei  est  causa,  non  quidem  sui  ipsius,  sed 
aliorum ;  quorumdam  quidem  actu,  scilicet 
eorum  quae  secundum  aliquod  tempus  fiunt; 
quorumdam  vero  virtute,  scilicet  eorum  quae 
potest  facere,  et  tamen  nunquam  fiunt. 

Ad  secundum  dicendum,  quod  scientiam 
esse  acceptam  a  rebus  scitis  non  per  se  con¬ 
venit  scientiae  speculativae,  sed  per  accidens, 
in  quantum  est  humana. 

Ad  id  vero  quod  in  contrarium  objicitur, 
dicendum  quod  de  operabilibus  perfecta 
scientia  non  habetur,  nisi  sciantur  in  quan¬ 
tum  operabilia  sunt.  Et  ideo  cum  scientia 
Dei  sit  omnibus  modis  perfecta,  oportet 
quod  sciat  ea  quae  sunt  a  se  operabilia,  in 
quantum  hujusmodi,  et  non  solum  secun¬ 
dum  quod  sunt  speculabilia.  Sed  tamen  non 
receditur  a  nobilitate  speculativae  scientiae, 
quia  omnia  alia  a  se  videt  in  seipso.  Se- 
ipsum  autem  speculative  cognoscit ;  et  sic 
in  speculativa  sui  ipsius  scientia  habet  co¬ 
gnitionem  et  speculativam  et  practicam  om¬ 
nium  aliorum. 

Conclusio.  —  Deus,  cum  non  sit  quoddam  ope¬ 
rabile  ,  cetera  vero  omnia ,  quorum  scientiam 
habet,  per  se  vel  per  accidens,  operabilia  ab  ipso 
sint ;  se  ipsum  scientia  tantum  speculativa  cognos¬ 
cit,  alia  vero  a  se,  et  practica  et  speculativa  scientia 
scit  (a). 

QimSTIO  XV. 

DE  IDEIS. 

(Et  tria  quaeruntur.) 

Post  considerationem  de  scientia  Dei,  res¬ 
tat  considerare  de  ideis ;  et  circa  hoc  quae¬ 
runtur  tria  :  1°  an  sint  ideae ;  2°  utrum  sint 
plures ,  vel  una  tantum ;  3°  utrum  sint 
omnium  quae  cognoscuntur  a  Deo. 


sensu  quod  se  perfecte  intelligat  ut  se  perfecto 
diligat. 


\  n 

ARTICULUS  PRIMUS. 

Utrum  idex  sint. 

Ad  primum  sic  proceditur,  i.  Videtur 
quod  ideae  non  sint.  Dicit  enim  Dionysius, 
cap.  vii  De  divin.  nom.,  §  2,  coi.  870,  t.  4, 
quod  Deus  non  cognoscit  res  secundum 
ideam.  Sed  ideae  non  ponuntur  ad  aliud  nisi 
ut  per  eas  cognoscantur  res.  Ergo  ideae  non 
sunt. 

2.  Praeterea,  Deus  in  seipso  cognoscit 
omnia,  ut  supra  dictum  est.  Sed  seipsum 
non  cognoscit  per  ideam.  Ergo  nec  alia. 

3.  Praeterea,  idea  ponitur  ut  principium 
cognoscendi  et  operandi.  Sed  essentia  divina 
est  sufficiens  principium  cognoscendi  et  ope¬ 
randi  omnia.  Non  ergo  necesse  est  ponere 
ideas. 

Sed  contra  est  quod  dicit  Augustinus,  in 
lib.  LXXXIII  Quxst.,  quaest.  xlvi,  coi.  29, 
t.  G  :  «  Tanta  vis  in  ideis  constituitur,  ut 
nisi  his  intellectis ,  sapiens  esse  nemo  pos¬ 
sit.  » 

Respondeo  dicendum,  quod  necesse  est 
ponere  in  mente  divina  ideas. 

nSix  enim  graece,  latine  forma  dicitur. 
Unde  per  ideas  intelliguntur  formae  alia¬ 
rum1  rerum  praeter  ipsas  res  existentes. 
Forma  autem  alicujus  rei  praeter  ipsam  exis- 
tens  ad  duo  esse  potest :  vel  ut  sit  exemplar 
ejus  cujus  dicitur  forma,  vel  ut  sit  princi¬ 
pium  cognitionis  ipsius,  secundum  quod 
formae  cognoscibilium  dicuntur  esse  in  co¬ 
gnoscente. 

Et  quantum  ad  utrumque  «st  necesse  po¬ 
nere  ideas,  quod  sic  patet.  In  omnibus  enim 
quae  non  a  casu  generantur,  necesse  est 
formam  esse  finem  generationis  cujuscum- 
que.  Agens  autem  non  ageret  propter  for¬ 
mam,  nisi  in  quantum  similitudo  formae  esset 
in  ipso.  Quod  quidem  contingit  dupliciter  : 
in  quibusdam  enim  agentibus  praeexistit 
forma  rei  flendae  secundum  esse  naturale, 
sicut  in  his  quae  agunt  per  naturam  :  sicut 

1  Sic  cod.;  incaute  in  Parm.  :  «  aliquarum,  » 

non  enim  aliquarum  tantummodo  rerum,  sed  om¬ 
nium  rerum  aliarum  a  Deo  sunt  idem. 

3  AI.  :  «  agentem.  » 

(a)  Plato  posuit  ideas  ut  subsistentes  aeternaliter 
extra  Deum.  Quidam  tamen  ab  hoc  errore  Plato¬ 
nem  excusant,  juxta  quos  Plato  posuisset  ideas 
aeternas  ut  subsistentes  solummodo  in  mente  di¬ 
vina.  Quid  sint  autem  ideae  in  Deo?'  Scotus  vult 
illas  nihil  aliud  esse  quam  ipsas  creaturas  secun- 


homo  generat  hominem,  et  ignis  ignem.  In 
quibusdam  vero  secundum  esse  intelligibile, 
ut  in  his  quse  agunt  per  intellectum ;  sicut 
similitudo  domus  praeexistit  in  mente  aedifi¬ 
catoris  ;  et  haec  potest  dici  idea  domus,  quia 
artifex  intendit  domum  assimilare  fonsLae 
quam  mente  concepit.  Quia  igitur  mundus 
non  est  casu  factus,  sed  est  factus  a  Deo  per 
intellectum  agente2 3,  ut  infra  patebit,  ne¬ 
cesse  est  quod  in  mente  divina  sit  forma,  ad 
similitudinem  cujus  mundus  est  factus.  Et 
in  hoc  consistit  ratio  idea?.. 

Ad  primum  ergo  dicendum,  quod  Deus 
non  intelligit  res  secundum  ideam  extra  se 
existentem  ;  et  sic  etiam  Aristoteles,  lib.  III 
Metaph.,  a  text.  10  ad  fin.  lib.,  improbat 
opinionem  Platonis  de  ideis,  secundum  quod 
ponebat  eas  per  se  existentes  non  in  intel¬ 
lectu. 

Ad  secundum  dicendum,  quod  licet  Deus 
per  essentiam  suam  se  et  alia  cognoscat,  ta¬ 
men  essentia  ejus  est  principium  operati- 
vum  aliorum,  non  autem  sui  ipsius;  ideo 
habet  rationem  ideae,  secundum  quod  ad 
alia  comparatur,  non  autem  secundum  quod 
comparatur  ad  ipsum  Deum. 

Ad  tertium  dicendum,  quod  Deus  secun¬ 
dum  essentiam  suam  est  similitudo  omnium 
rerum.  Unde  idea  in  Deo  nihil  est  aliud 
quam  Dei  essentia. 

Conclusio.  —  Cum  omnia  sint  a  Deo,  non  a 
casu  facta,  necessarium  est  in  ejus  mente  omnium 
ideas  praeexistere  objective,  ad  quarum  similitu¬ 
dinem  omnia  condita  sunt  (a). 

ARTICULUS  II. 

Utrum  sint  plures  idex. 

Ad  secundum  sic  proceditur.  1.  Videtur 
quod  non  sint  plures  ideae.  Idea  enim  in  Deo 
est  ejus  essentia.  Sed  essentia  Dei  est  una 
tantum.  Ergo  et  idea  est  una. 

2.  Praeterea,  sicut  idea  est  principium  co¬ 
gnoscendi  et  operandi,  ita  ars  et  sapientia. 
Sed  in  Deo  non  sunt  plures  artes  et  sapien¬ 
tiae.  Ergo  nec  plures  ideae. 

dum  quoddam  esse  diminutum  quod  extra  Deum 
ab  aeterno  per  actum  divini  intellectus  productum 
haberent.  Sed  si  creaturae  sunt  in  Deo  secundum 
istud  esse  diminutum,  creaturae  sic  Deus  sunt,  quia 
quidquid  in  Deo  est,  Deus  est.  Nulla  insuper  crea¬ 
tura  ab  aeterno  est.  —  Nec  etiam  sunt  ideae  in  Deo, 
ipsa  divina  essentia,  ut  speciei  impressae  gerit  vi¬ 
ces,  quia  in  mente  operantis  idea  ut  quid  intellec¬ 
tum  est,  non  ut  species  impressa,  seu  id  quo 
intelligitur.  —  Ideae  in  Deo  sunt  essentia  divina  ut 

3.  Si  dicatur  quod  ideae  multiplicantur 
secundum  respectus  ad  diversas  creaturas ; 
contra  :  pluralitas  idearum  est  ab  aeterno. 
Si  ergo  ideae  sunt  plures,  creaturae  autem 
sunt  temporales  ;  ergo  temporale  erit  causa 
aeterni. 

4.  Praeterea,  respectus  isti  aut  sunt  secun¬ 
dum  rem  in  creaturis  tantum,  aut  etiam  in 
Deo.  Si  in  creaturis  tantum,  cum  creaturae 
non  sint  ab  aeterno,  pluralitas  idearum  non 
erit  ab  aeterno,  si  multiplicentur  solum  se¬ 
cundum  hujusmodi  respectus.  Si  autem 
realiter  sunt  in  Deo,  sequitur  quod  alia  plu¬ 
ralitas  realis  sit  in  Deo  quam  pluralitas 
personarum  ;  quod  est  contra  Damascenum 
dicentem,  lib.  I  De  fid.  ortliocl. ,  cap.  x, 
coi.  838,  t.  1  quod  «  in  divinis  omnia  unum 
sunt  praeter  ingenerationem,  generationem 
et  processionem1.  »  Sic  igitur  non  sunt 
plures  ideae. 

Sed  contra  est  quod  dicit  Augustinus  in 
lib.  LXXXIII  Queest.,  q.  xlvi,  coi.  30,  t.  6  : 

«  Ideae  sunt  principales  quaedam  formae,  vel 
rationes  rerum  stabiles  atque  incommutabi¬ 
les,  quia  ipsae  formatae  non  sunt ;  ac  per  hoc 
aeterna',  ac  semper  eodem  modo  se  haben¬ 
tes;  quae  divina  intelligentia  continentur. 
Sed  cum  ipsae  neque  oriantur,  neque  inter¬ 
eant,  secundum  eas  tamen  formari  dicitur 
omne  quod  oriri  et  interire  potest,  et  omne 
quod  oritur  et  interit.  » 

Respondeo  dicendum,  quod  necesse  est 
ponere  plures  ideas.  Ad  cujus  evidentiam 
considerandum  est  quod  in  quolibet  effectu 
illud  quod  est  ultimus  finis,  proprie  est  in¬ 
tentum  a  principali  agente,  sicut  ordo  exer¬ 
citus  a  duce.  Illud  autem  quod  est  optimum 
in  rebus  existens,  est  bonum  ordinis  uni¬ 
versi,  ut  patet  per  Philosophum,  in  XII  Me- 
taph.,  text.  52.  Ordo  igitur  universi  est 
proprie  a  Deo  intentus,  et  non  per  accidens 
proveniens  secundum  successionem  agen¬ 
tium  ;  prout  quidam  dixerunt  quod  Deus 
creavit  primum  creatum  tantum,  quod  crea¬ 
tum  creavit  secundum  creatum,  et  sic  inde, 
quousque  producta  est  tanta  rerum  multi¬ 
tudo  ;  secundum  quam  opinionem  Deus  non 
haberet  nisi  ideam  primi  creati.  Sed-  si  ipse 
ordo  universi  est  per  se  creatus  ab  eo,  et 

species  expressa,  quatenus  essentiam  divinam  se¬ 
cundum  aliquem  similitudinis  modum  a  creaturis 
participabilem  ac  imitabilem  exprimit.  Nec  inde 
sequitur  Deum  esse  creaturam,  quia  essentia  Dei 
sumitur  in  esse  intelligibili,  secundum  quod  prm- 
cise  hoc  particulare  continet  intelligendo  in  quo 


intentus  ab  ipso,  necesse  est  quod  habeat 
ideam  ordinis  universi.  Ratio  autem  alicu- 
jus  totius  haberi  non  potest,  nisi  habeantur 
propriae  rationes  eorum  ex  quibus  totum 
constituitur;  sicut  aedificator  specienr domus 
concipere  non  posset,  nisi  apud  ipsum  esset 
propria  ratio  cujuslibet  partium  ejus.  Sic 
igitur  oportet  quod  in  mente  divina  sint 
propriae  rationes  omnium  rerum.  Unde  di¬ 
cit  Augustinus,  in  lib.  LXXXIII  Quxst., 
quaest.  xlvi,  coi.  30,  t.  6,  quod  «  singula 
propriis  rationibus  a  Deo  creata  sunt.  » 
Unde  sequitur  quod  in  mente  divina  sint 
plures  ideae. 

Hoc  autem  quomodo  divinae  simplicitati 
non  repugnet,  facile  est  videre,  si  quis  con¬ 
sideret  ideam  operati  esse  in  mente  operan¬ 
tis  sicut  quod  intelligitur,  non  autem  sicut 
species  qua  intelligitur,  quae  est  forma  fa¬ 
ciens  intellectum  in  actu.  Forma  enim  do¬ 
mus  in  mente  aedificatoris  est  aliquid  ab  eo 
intellectum,  ad  cujus  similitudinem  domum 
in  materia  format.  Non  est  autem  contra 
simplicitatem  divini  intellectus  quod  multa 
intelligat,  sed  contra  simplicitatem  ejus  esset, 
si  per  plures  species  ejus  intellectus  forma¬ 
retur. 

Unde  plures  ideae  sunt  in  mente  divina  ut 
intellectae  ab  ipsa,  quod  hoc  modo  potest 
videri  :  ipse  enim  essentiam  suam  perfecte 
cognoscit ;  unde  cognoscit  eam  secundum 
omnem  modum  quo  cognoscibilis  est.  Potest 
autem  cognosci  non  solum  secundum  quod 
in  se  est,  sed  secundum  quod  est  participa- 
bilis  secundum  aliquem  modum  similitudinis 
a  creaturis.  Unaquaeque  autem  creatura  ha¬ 
bet  propriam  speciem  secundum  quod  aliquo 
modo  participat  divinae  essentiae  similitudi¬ 
nem.  Sic  igitur  in  quantum  Deus  cognoscit 
suam  essentiam  ut  sic  imitabilem  a  tali 
creatura,  cognoscit  eam  ut  propriam  ratio¬ 
nem  et  ideam  hujus  creaturae ;  et  similiter 
de  aliis.  Et  sic  patet  quod  Deus  intelligit  plu¬ 
res  rationes  proprias  plurium  rerum  quae 
sunt  plures  ideae. 

Ad  primum  ergo  dicendum,  quod  idea 
non  nominat  divinam  essentiam,  in  quan¬ 
tum  est  essentia,  sed  in  quantum  est  simili¬ 
tudo,  vel  ratio  hujus  vel  illius  rei.  Unde 

et  Deum  imitatur,  et  a  perfectione  Dei  deficit. 

1  «  Hsec  omnia  communiter  in  tota  divinitate 
accipienda  sunt,  atque  eodem  modo...,  onminoque 
conjunctim  :  distinctim  autem...  ingenitum,  geni¬ 
tum  et  procedens.  » 

secundum  quod  sunt  plures  rationes  intel¬ 
lectae  cx  una  essentia,  secundum  hoc  di¬ 
cunt  ur  plures  ideae. 

Ad  secundum  dicendum,  quod  sapientia 
et  ars  significantur  ut  quo  Deus  intelligit, 
sed  idea,  ut  quod  intelligit.  Deus  autem  uno 
intellectu  intelligit  multa,  et  non  solum 1  in¬ 
telligit  multas  res  per  essentiam  suam,  sed 
etiam  intelligit  se  intelligere  multa  per  es¬ 
sentiam  suam.  Sed  hoc  est  intelligere  plures 
rationes  rerum,  vel  plures  ideas  esse  in  in¬ 
tellectu  ejus  ut  intellectas. 

Ad  tertium  dicendum,  quod  hujusmodi 
respectus,  quibus  multiplicantur  ideae,  non 
causantur  a  rebus,  sed  ab  intellectu  divino 
comparante  essentiam  suam  ad  res. 

Ad  quartum  dicendum,  quod  respectus 
multiplicantes  ideas  non  sunt  in  rebus  crea¬ 
tis,  sed  in  Deo  ;  non  tamen  sunt  reales  res¬ 
pectus,  sicut  illi  quibus  distinguuntur  per¬ 
sonae,  sed  respectus  intellecti  a  Deo. 

Conclusio.  —  Cum  in  mente  divina  sint  omnium 
rerum  propriae  rationes ,  plures  ideas  in  ejus 
mente  esse  necesse  est ,  ut  intellectas  tamen  (a). 

ARTICULUS  III. 

Utrum  omnium  quae  cognoscit  Deus  sint 

ideae. 

Ad  tertium  sic  proceditur.  1 .  Videtur  quod 
non  omnium  quae  cognoscit  Deus,  sint  ideae 
in  ipso.  Mali  enim  idea  non  est  in  Deo  :  quia 
sequeretur  malum  esse  in  Deo.  Sed  mala 
cognoscuntur  a  Deo.  Ergo  non  omnium  quae 
cognoscuntur  a  Deo  sunt  ideae. 

2.  Praeterea,  Deus  cognoscit  ea  quae  nec 
sunt,  nec  erunt,  nec  fuerunt,  ut  supra  dic¬ 
tum  est.  Sed  horum  non  sunt  ideae,  quia 
dicit  Dionysius,  De  div.  nomin.,  cap.  v,  §  8, 
coi.  823,  text.  \ ,  quod  «  exemplaria  sunt  di¬ 
vinae  voluntates  determinativae  et  effectivae 
rerum*.  »  Ergo  non  omnium  quae  a  Deo 
cognoscuntur  sunt  ideae  in  ipso. 

3.  Praeterea,  Deus  cognoscit  materiam 
primam  quae  non  potest  habere  ideam,  cum 
nullam  habeat  formam.  Ergo  idem  quod 
prius. 

1  In  cod.  deest  :  «  secundum  quod  in  seipsis 
sunt,  sed  etiam  secundum  quod  intellecta  sunt; 
quod  est  intelligere  plures  rationes  rerum;  sicut 
artifex,  dum  intelligit  formam  domus  in  materia, 
dicitur  intelligere  domum;  dum  autem  intelligit 
formam  domus  ut  a  se  speculatam,  ex  eo  quod 
intelligit  se  intelligere  eam,  intelligit  ideam,  vel 
rationem  domus.  Deus  autem  non  solum.  » 


4.  Praeterea,  constat  quod  Deus  scit  no» 
solum  species,  sed  etiam  genera,  et  singu¬ 
laria,  et  accidentia.  Sed  horum  non  sunt 
ideae,  secundum  positionem  Platonis  qui  pri¬ 
mus  ideas  introduxit,  ut  dicit  Augustinus, 
lib.  LXXXIII  Quaest .,  quaest.  xlvi,  coi.  29, 
t.  6.  Non  ergo  omnium  cognitorum  a  Deo 
sunt  ideae  in  ipso. 

Sed  contra,  ideae  sunt  rationes  in  mento 
divina  existentes,  ut  per  Augustinum  pa¬ 
tet,  lib.  De  LXXXIII  Quaest.,  quaest.  xlvi, 
coi.  30,  t.  6.  Sed  omnium  quae  cognoscit, 
Deus  habet  proprias  rationes.  Ergo  om¬ 
nium  quae  cognoscit,  habet  ideam. 

Respondeo  dicendum,  quod  cum  ideae  a 
Platone  ponerentur  principia  cognitionis 
rerum  et  generationis  ipsarum,  ad  utrum¬ 
que  se  habet  idea,  prout  in  mente  divina 
ponitur.  Et  secundum  quod  est  principium 
factionis  rerum,  exemplar  dici  potest,  et  ad 
practicam  cognitionem  pertinet :  secundum 
autem  quod  principium  cognoscitivum  est, 
proprie  dicitur  ratio,  et  potest  etiam  ad 
scientiam  speculativam  pertinere.  Secun¬ 
dum  ergo  quod  exemplar  est,  secundum  hoc 
se  habet  ad  omnia  quae  a  Deo  fiunt  secun¬ 
dum  aliquod  tempus  :  secundum  vero  quod 
principium  cognoscitivum  est,  se  habet  ad 
omnia  quae  cognoscuntur  a  Deo,  etiamsi 
nullo  tempore  fiant ;  et  ad  omnia  quae  a  Deo 
cognoscuntur  secundum  propriam  ratio¬ 
nem,  et  secundum  quod  cognoscuntur  ab 
ipso  per  modum  speculationis. 

Ad  primum  ergo  dicendum,  quod  malum 
cognoscitur  a  Deo  non  per  propriam  ratio¬ 
nem,  sed  per  rationem  boni;  et  ideo  malum 
non  habet  in  Deo  ideam,  neque  secundum 
quod  idea  est  exemplar,  neque  secundum 
quod  est  ratio. 

Ad  secundum  dicendum,  quod  eorum 
quae  neque  sunt,  neque  erunt,  neque  fue¬ 
runt,  Deus  non  habet  practicam  cognitio¬ 
nem,  nisi  virtute  tantum.  Unde  respectu 
eorum  non  est  idea  in  Deo  secundum  quod 
idea  significat  exemplar,  sed  solum  secun¬ 
dum  quod  significat  rationem. 

Ad  tertium  dicendum,  quod  Plato,  sccun- 

*  Corderius  «  exemplaria  vero  dicimus  esse  ra¬ 
tiones  in  Deo  substantificas  rerum  et  unite  prae¬ 
existentes  ,  quas  divinus  sermo  vocat  praedefini- 
tiones,  et  divinas  atque  bonas  voluntates,  rerum 
definitrices  et  effectrices.  » 

(a)  Non  sunt  concipiendae  in  Deo  plures  ideae 
realiter  distinctae  divinam  essentiam  quasi  forma- 
liter  efficientes.  —  Billuart 

dum  quosdam,  posuit  materiam  non  crea¬ 
tam;  et  ideo  non  posuit  ideam  esse  materia?, 
sed  materiae  concausam.  Sed  quia  nos  po¬ 
nimus  materiam  creatam  a  Deo,  non  tamen 
sine  forma,  habet  quidem  materia  ideam 
in  Deo,  non  tamen  aliam  ab  idea  compositi  ; 
nam  materia  secundum  se  neque  esse  habet, 
neque  cognoscibilis  est. 

Ad  quartum  dicendum,  quod  genera  non 
possunt  habere  ideam  aliam  ah  idea  speciei, 
secundum  quod  idea  significat  exemplar; 
quia  nunquam  genus  fit  nisi  in  aliqua  spe¬ 
cie.  Similiter  etiam  est  de  accidentibus  quae 
inseparabiliter  concomitantur  subjectum, 
quia  lisec  simul  fiunt  cum  subjecto;  acci¬ 
dentia  autem  quse  superveniunt  subjecto, 
specialem  ideam  habent.  Artifex  enim  per 
formam  domus  facit  omnia  accidentia  quae 
a  principio  concomitantur  domum;  sed  ea 
quae  superveniunt  domui  jam  factae,  ut 
picturae,  vel  aliquid  hujusmodi  *,  facit  per  ali¬ 
quam  aliam  formam.  Individua  vero,  secun¬ 
dum  Platonem,  non  habebant  aliam  ideam 
quam  ideam  speciei ;  tum  quia  singularia 
individuantur  per  materiam,  quam  ponebat 
esse  increatam,  ut  quidam  dicunt,  et  con¬ 
causam  idea? ;  tum  quia  intentio  naturae 
consistit  in  spcciebus,  nec  particularia  pro¬ 
ducit,  nisi  ut  in  eis  species  salventur.  Sed 
providentia  divina  non  solum  se  extendit  ad 
species,  sed  ad  singularia,  ut  infra  dicetur. 

Conclusio.  —  Omnium  eorum  quee  secundum 
quo  deumque  tempus  fiunt  sunt  ideae  in  Deo,  ex 
quo  exemplaria  sunt ;  ut  vero  rationes  cognoscendi 
omnium  ab  ipso  factibilium ,  in  ipso  idete  sunt 
tam  speculativa?,  quam  practicse  [a). 

QUiESTIO  XVI. 

DE  VERITATE. 

(Et  octo  quseruntur.) 

Quoniam  autem  scientia  verorum  est,  post 
considerationem  scientia?  Dei,  de  veritate 
inquirendum  est ;  circa  quam  quaeruntur 
octo  :  1°  utrum  veritas  sit  in  re,  vel  tantum 
in  intellectu ;  2°  utrum  sit  tantum  in  intel¬ 
lectu  componente  et  dividente  ;  3°  de  com¬ 
paratione  veri  ad  ens ;  4°  de  comparatione 
veri  ad  bonum ;  5°  utrum  Deus  sit  veritas ; 
6°  utrum  omnia  sint  vera  veritate  una,  vel 


pluribus ;  7°  de  aeternitate  veritatis ;  8°  de 
incommutabilitate  ipsius. 

ARTICULUS  PRIMUS. 

Utrum  veritas  sit  tantum  in  intellectu. 

Ad  primum  sic  proceditur.  1.  Videtur 
quod  veritas  non  sit  tantum  in  intellectu, 
sed  magis  in  rebus.  Augustinus  enim,  lib.  II 
Soliloq.,  c.  iv,  coi.  887,  t.  1,  reprobat  hanc 
notificationem  veri  :  «  Verum  est  id  quod 
videtur ;  »  quia  secundum  hoc  lapides  qui 
sunt  in  abditissimo  terrae  sinu,  non  essent 
veri  lapides,  quia  non  videntur.  Reprobat 
etiam,  eod.  lib.,  istam  :  «  Verum  est  quod 
ita  se  habet  ut  videtur  cognitori,  si  velit  et 
possit  cognoscere  :  »  quia  secundum  hoc 
sequeretur  quod  nihil  esset  verum,  si  nullus 
posset  cognoscere.  Et  definit  sic  verum  : 

«  Verum  est  id  quod  est.  »  Et  sic  videtur 
quod  veritas  sit  in  rebus,  et  non  in  intellectu. 

2.  Praeterea,  quidquid  est  verum,  veritate 
verum  est.  Si  igitur  veritas  est  in  intellectu 
solo,  nihil  erit  verum,  nisi  secundum  quod 
intelligitur ;  quod  est  error  antiquorum 
philosophorum,  ut  patet  XI  Metapli.,  text.  6, 
et  IV,  a  text.  -19  usque  ad  23,  qui  dicebant 
omne  quod  videtur  esse  verum;  ad  quod 
sequitur  contradictoria  simul  esse  vera,  cum 
contradictoria  simul  a  diversis  vera  esse  vi¬ 
deantur. 

3.  Praeterea,  «  propter  quod  unumquodque 
tale,  et  illud  magis,  »  ut  patet  I  Poster  io¬ 
rum,  text.  5.  Sed  ex  eo  quod  res  est  vel  non 
est,  est  opinio  vel  oratio  vera  vel  falsa,  se¬ 
cundum  Philosophum  in  Praedicamentis, 
cap.  i  de  Substantia,  non  procul  a  fin.  Ergo 
veritas  magis  est  in  rebus  quam  in  intellectu. 

Sed  contra  est  quod  Philosophus  dicit,  VI 
Metaphys.,  text.  8,  quod  «  verum  et  falsum 
non  sunt  in  rebus,  sed  in  intellectu.  » 

Respondeo  dicendum,  quod  sicut  bonum 
nominat  id  in  quod  tendit  appetitus,  ita  ve¬ 
rum  nominat  id  in  quod  tendit  intellectus. 
Hoc  autem  distat  inter  appetitum  et  intellec¬ 
tum,  sive  quam  cumque  cognitionem,  quia 
cognitio  est  secundum  quod  cognitum  est  in 
cognoscente  ;  appetitus  autem  est  secundum 
quod  appetens  inclinatur  in  ipsam  rem  appe¬ 
titam;  et  sic  terminus  appetitus,  quod  est 
bonum,  est  in  re  appetibili;  sed  terminus 


*  AI.  :  «  aliud.  >>  practicam  eorum  quse  facit  aut  facturus  est,  vir- 

(a)  Deus  omnium  quse  actione  propria  ab  ipso  tualiter  practicam  eorum  quse  tantum  facere  potest, 
vel  fiunt,  vel  fieri  possunt  ideam  propriam  habet, 

cognitionis,  quod  est  verum,  est  in  ipso  in¬ 
tellectu.  Sicut  autem  bonum  est  in  re,  in 
quantum  habet  ordinem  ad  appetitum,  et 
propter  hoc  ratio  bonitatis  derivatur  a  re 
appetibili  in  appetitum,  secundum  quod  ap¬ 
petitus  dicitur  bonus,  prout  est  boni ;  ita, 
cum  verum  sit  in  intellectu,  secundum  quod 
conformatur  rei  intellectae,  necesse  est  quod 
ratio  veri  ad  rem  intellectam  derivetur,  ut 
res  etiam  intellecta  vera  dicatur,  secundum 
quod  habet  aliquem  ordinem  ad  intellectum. 

Res  autem  intellecta  ad  intellectum  ali¬ 
quem  potest  habere  ordinem  vel  per  se,  vel 
per  accidens.  Per  se  quidem  habet  ordinem 
ad  intellectum,  a  quo  dependet  secundum 
suum  esse ;  per  accidens  autem  ad  intellec¬ 
tum  a  quo  cognoscibilis  est ;  sicut  si  dica¬ 
mus  quod  domus  comparatur  ad  intellectum 
artificis  per  se,  per  accidens  autem  compa¬ 
ratur  ad  intellectum  a  quo  non  dependet. 
Judicium  autem  de  re  non  sumitur  secun¬ 
dum  id  quod  inest  ei  per  accidens,  sed 
secundum  id  quod  est  ei  per  se.  Unde  una- 
quseque  res  dicitur  vera  absolute  secundum 
ordinem  ad  intellectum  a  quo  dependet.  Et 
inde  est  quod  res  artificiales  dicuntur  verae 
per  ordinem  ad  intellectum  nostrum  :  dicitur 
enim  domus  vera  quae  assequitur  similitu¬ 
dinem  formae  quae  est  in  mente  artificis ;  et 
dicitur  oratio  vera,  in  quantum  est  signum 
intellectus  veri.  Et  similiter  res  naturales 
dicuntur  esse  verae  secundum  quod  asse¬ 
quuntur  similitudinem  specierum  quae  sunt 
in  mente  divina ;  dicitur  enim  verus  lapis, 
qui  assequitur  propriam  lapidis  naturam 
secundum  praeconceptionem  intellectus  di¬ 
vini.  Sic  ergo  veritas  principaliter  est  in  in¬ 
tellectu,  secundario  vero  in  rebus,  secundum 
quod  comparantur  ad  intellectum  ut  ad  prin¬ 
cipium. 

Et  secundum  hoc  veritas  diversimode  no- 
tificatur.  Nam  Augustinus,  in  lib.  De  vera 
relig.y  cap.  xxxvi,  coi.  152,  t.  3,  dicit  quod 
«  veritas  est  qua  ostenditur  id  quod  est  ;  » 
et  Hilarius  dicit,  De  Trinit.,  lib.  V,  §  1-4,  coi. 
137,  t.  2,  quod  a  verum  est  declarativum 
aut  manifestati vum  esse ,  »  et  hoc  pertinet 
ad  veritatem  secundum  quod  est  in  intellectu. 
Ad  veritatem  autem  rei  secundum  ordinem 

(a)  Veritas  est  in  essendo,  in  cognoscendo,  in 
dicendo ;  est  in  essendo  proprietas  entis  secundum 
quam  esse  ratum,  fixum,  conforme  intellectui  di¬ 
vino  habet;  est  in  cognoscendo  conformitas  co¬ 
gnitionis  cum  re  cognita;  est  in  dicendo  ccnformitas 
dictionis  cum  cognitione,  seu  veracitas.  Quaeritur 


ad  intellectum  pertinet  definitio  Augustini, 
in  lib.  De  vera  relig.,  eodem  loco,  talis  : 
«  Verum  est  summa  similitudo  principii, 
quae  sine  ulla  dissimilitudine  est  :  »  et  quae¬ 
dam  definitio  Anselmi ,  in  Dial.  de  verit., 
cap.  xi,  coi.  480,  t.  1,  talis  :  «  Veritas  est 
rectitudo  sola  mente  perceptibilis;  »  nam 
rectum  est  quod  principio  concordat ;  et  quae¬ 
dam  definitio  Avicennae,  talis  ;  «  Veritas 
uniuscujusque  rei  est  proprietas  sui  esse 
quod  stabilitum  est  ei.  »  Quod  autem  dicitur, 
quod  veritas  est  adaequatio  rei  et  intellectus, 
potest  ad  utrumque  pertinere. 

Ad  primum  ergo  dicendum,  quod  Augus¬ 
tinus  loquitur  de  veritate  rei ,  et  excludit  a 
ratione  hujus  veritatis  comparationem  ad 
intellectum  nostrum.  Nam  id  quod  est  per 
accidens,  ab  unaquaque  definitione  exclu¬ 
ditur. 

Ad  secundum  dicendum ,  quod  antiqui 
philosophi  species  rerum  naturalium  non 
dicebant  procedere  ab  aliquo  intellectu ,  sed 
eas  provenire  a  casu.  Et  quia  considerabant 
quod  verum  importat  comparationem  ad 
intellectum ,  cogebantur  veritatem  rerum 
constituere  in  ordine  ad  intellectum  nostrum; 
ex  quo  inconvenientia  sequebantur  quae 
Philosophus  prosequitur  in  IV  Metaphysic ., 
loco  cit.  in  arg.  Quae  quidem  inconvenientia 
non  accidunt,  si  ponamus  veritatem  rerum 
consistere  in  comparatione  ad  intellectum 
divinum. 

Ad  tertium  dicendum ,  quod  licet  veritas 
intellectus  nostri  a  re  causetur,  non  tamen 
oportet  quod  in  re  per  prius  inveniatur  ratio 
veritatis ,  sicut  neque  in  medicina  per  prius 
invenitur  ratio  sanitatis  quam  in  animali; 
virtus  enim  medicinae,  non  sanitas  ejus  cau- 
sat  sanitatem,  cum  non  sit  agens  univocum. 
Et  similiter  esse  rei,  non  veritas  ejus,  causat 
veritatem  intellectus.  Unde  Philosophus  dicit, 
loco  cit.  in  arg.,  quod  opinio  et  oratio  vera 
est  ex  eo  quod  res  est ,  non  ex  eo  quod  res 
vera  est. 

Conclusio.  —  Verum  cum  sit  terminus  intellec¬ 
tus  ,  sicut  bonum  appetitus ,  veritatem  onmem  in 
intellectu  esse  oportet  principaliter ,  secundario 
autem  in  rebus  secundum  ordinem  ad  intellectum, 
a  quo  dependent  («). 

utrum  sit  principalius  in  re  vel  in  intellectu?  Alii 
principalius  in  re ,  alii  principalius  in  intellectu 
alii  principalius  in  re  fundamentaliter,  et  princi¬ 
palius  in  intellectu  formaliter,  id  est  ut  habitudi 
nem  rei  ad  intellectum  in  manifestatione  dicit 
affirmant. 

ARTICULUS  II. 

Utrum  veritas  sit  tantum  in  intellectu 
componente  et  dividente. 

Ad  secundum  sic  proceditur.  1.  Videtur 
quod  veritas  non  sit  solum  in  intellectu  com¬ 
ponente  et  dividente.  Dicit  enim  Philosophus, 
in  III  De  anima,  text.  26,  quod  sicut  sensus 
propriorum  sensibilium  semper  veri  sunt , 
ita  et  intellectus  ejus  quod  quid  est.  Sed 
compositio  et  divisio  non  est  neque  in  sensu 
neque  in  intellectu  cognoscente  quod  quid 
est.  Ergo  veritas  non  est  solum  in  compo¬ 
sitione  et  divisione  intellectus. 

2.  Praeterea,  Isaac  dicit,  in  lib.  De  defini¬ 
tionibus,  quod  «  veritas  est  adaequatio  rei 
et  intellectus.  »  Sed  sicut  intellectus  com¬ 
plexorum  potest  adaequari  rebus,  ita  intel¬ 
lectus  incomplexorum ;  et  etiam  sensus  sen¬ 
tiens  rem  ut  est.  Ergo  veritas  non  est  solum 
in  compositione  et  divisione  intellectus. 

Sed  contra  est  quod  dicit  Philosophus,  in 
VI  Metaphysic.,  text.  8,  quod  «  circa  sim¬ 
plicia  et  quod  quid  est,  non  est  veritas  nec 
in  intellectu,  neque  in  rebus.  » 

Respondeo  dicendum,  quod  verum,  sicut 
dictum  est,  secundum  sui  primam  ratio¬ 
nem  est  in  intellectu.  Cum  autem  omnis  res 
sit  vera  secundum  quod  habet  propriam 
formam  naturae  suae,  necesse  est  quod  in¬ 
tellectus  ,  in  quantum  est  cognoscens ,  sit 
verus  in  quantum  habet  similitudinem  rei 
cognitae,  quae  est  forma  ejus  in  quantum  est 
cognoscens;  et  propter  hoc  per  conformi- 
tatem  intellectus  et  rei  veritas  definitur; 
unde  conformitatem  istam  cognoscere,  est 
cognoscere  veritatem.  Hanc  autem  nullo 
modo  sensus  cognoscit.  Licet  enim  visus 
habeat  similitudinem  visibilis,  non  tamen 
cognoscit  comparationem  quae  est  inter  rem 
visam  et  id  quod  ipse  apprehendit  de  ea.  In¬ 
tellectus  autem  conformitatem  suam  ad  rem 
intelligibilem  cognoscere  potest ;  sed  tamen 
non  apprehendit  eam ,  secundum  quod  co¬ 
gnoscit  de  aliquo  quod  quid  est.  Sed  quando 
judicat  rem  ita  se  habere  sicut  est  forma 
quam  de  re  apprehendit,  tunc  primo  co- 

1 1n  Parm.  et  in  edit  :  «  cognoscat  aut  dicat  ve¬ 
rum.  » 

2  In  Parm.  :  «  incomplexis.  »  —  Vox  autem  in- 
complexa  illa  est  quae  unicam  exprimit  ideam  : 
ut,  «  Deus,  mons.  »  Vox  complexa  illa  est  quae 
plures  ideas  exprimit  :  ut,  «  Deus  justus,  mons 


gnoscit  et  dicit  verum ;  et  hoc  facit  com¬ 
ponendo  et  dividendo.  Nam  in  omni  pro¬ 
positione  aliquam  formam  significatam  per 
praedicatum,  vel  applicat  alicui  rei  significatae 
per  subjectum ,  vel  removet  ab  ea ;  et  ideo 
bene  invenitur  quod  sensus  est  verus  de 
aliqua  re ,  vel  intellectus  cognoscendo  quod 
quid  est ;  sed  non  quod  cognoscit  cum  dicit 1 
verum.  Et  similiter  est  de  vocibus  com¬ 
plexis  \  Veritas  quidem  igitur  potest  esse 
in  sensu,  vel  in  intellectu  cognoscente  quod 
<juid  est,  ut  in  quadam  re  vera,  non  autem 
ut  cognitum  in  cognoscente ;  quod  importat 
nomen  veri.  Perfectio  autem  intellectus  est 
verum  ut  cognitum.  Et  ideo,  proprie  lo¬ 
quendo,  veritas  est  in  intellectu  componente 
et  dividente,  non  autem  in  sensu,  neque  in 
intellectu  cognoscente  quod  quid  est. 

Et  per  hoc  patet  solutio  ad  objecta. 

Conclusio.  —  Verum  est  tantum  in  intellectu 
componente  vel  dividente ;  non  autem  in  sensu , 
vel  intellectu  quid  est  rei  concipiente. 

ARTICULUS  III. 

Utrum  verum  et  ens  convertantur. 

Ad  tertium  sic  proceditur.  1.  Videtur  quod 
verum  et  ens  non  convertantur.  Verum  enim 
est  proprie  in  intellectu,  ut  dictum  est ;  ens 
autem  proprie  est  in  rebus.  Ergo  non  con¬ 
vertuntur. 

2.  Praeterea,  id  quod  se  extendit  ad  ens 
et  non  ens,  non  convertitur  cum  ente.  Sed 
verum  se  extendit  ad  ens  et  non  ens ;  nam 
verum  est,  quod  est,  esse;  et  quod  non  est, 
non  esse.  Ergo  verum  et  ens  non  conver-. 
tuntur. 

3.  Praeterea,  quae  se  habent  secundum 
prius  et  posterius,  non  videntur  converti. 
Sed  verum  videtur  prius  esse  quam  ens; 
nam  non  inteliigitur  ens  3  nisi  sub  ratione 
veri.  Ergo  videtur  quod  non  sunt  conver¬ 
tibilia. 

Sed  contra  est  quod  dicit  Philosophus, 
II  Metaph.,  text.  4,  quod  «  eadem  est  dis-, 
positio  rerum  in  esse  et  veritate.  » 

Respondeo  dicendum,  quod  sicut  bonum 
habet  rationem  appetibilis,  ita  verum  habet 

aureus.  »  Porro  idem  est  de  vocibus  his  complexis 
ac  de  propositionibus,  quia  vox  complexa,  sicut  et 
propositio,  praedicatum  quoddam  subjecto  attribuit. 

3  Editiones  Rom.,  1570,  Patavina,  1008,  aliseque 
omittunt  «  ens;  »  habent  vero  cod.  Alcan.,  et  edit. 
Patavina,  1712. 

ordinem  ad  cognitionem.  Unumquodque 
autem  in  quantum  habet  de  esse,  in  tantum 
est  cognoscibile.  Et  propter  hoc  dicitur  in 
III  De  anima,  text.  37,  quod  «  anima  est 
quodammodo  omnia  »  secundum  sensum  et 
intellectum.  Et  ideo  sicut  bonum  convertitur 
cum  ente,  ita  et  verum.  Sed  tamen  sicut 
bonum  addit  rationem  appetibilis  supra  ens$ 
ita  et  verum  comparationem  ad  intellectum. 

Ad  primum  ergo  dicendum ,  quod  verum 
est  in  rebus  et  in  intellectu,  ut  dictum  est. 
Verum  autem  quod  est  in  rebus  convertitur 
cum  ente  secundum  substantiam ;  sed  verum 
quod  est  in  intellectu  convertitur  cum  ente , 
ut  manifestati vum  cum  manifestato.  Hoc 
enim  est  de  ratione  veri,  ut  dictum  est. 
Quamvis  posset  dici  quod  etiam  ens  est  in 
rebus  et  in  intellectu,  sicut  et  verum ;  licet 
verum  principaliter  sit  in  intellectu,  ens 
vero  principaliter  in  rebus.  Et  hoc  accidit 
propter  hoc  quod  verum  et  ens  differunt 
ratione. 

Ad  secundum  dicendum,  quod  non  ens 
non  habet  in  se  unde  cognoscatur,  sed  co¬ 
gnoscitur  in  quantum  intellectus  facit  illud 
cognoscibile ;  unde  verum  fundatur  in  ente 1 
in  quantum  non  ens  est  quoddam  ens  ratio» 
nis ,  apprehensum  scilicet  a  ratione. 

Ad  tertium  dicendum,  quod  cum  dicitur 
quod  ens  non  potest  apprehendi  sine  ratione 
veri ;  hoc  habet  inteliigi  dupliciter.  Uno 
modo  ita  quod  non  apprehendatur  ens ,  nisi 
ratio  veri  consequatur 2  apprehensionem 
entis;  et  sic  locutio  habet  veritatem.  Alio 
modo  posset  sic  inteliigi,  quod  ens  non  posset 
apprehendi,  nisi  apprehenderetur  ratio  veri, 
et  hoc  falsum  est.  Sed  verum  non  potest 
apprehendi,  nisi  apprehendatur  ratio  entis ; 
quia  ens  cadit  in  ratione  veri.  Et  est  simile, 
sicut  si  comparemus  intelligibile  ad  ens ; 
non  enim  potest  inteliigi  ens,  quin  ens  sit 
intelligibile;  sed  tamen  potest  inteliigi  ens 
ita  quod  non  intelligatur  ejus  intelligibilitas. 
Et  similiter  ens  intellectum  est  verum ;  non 
tamen  intelligendo  ens  intelligitur  verum. 

Conclusio.  —  Cum  quodcumque  sit  cognoscibile 
et  verum  inquantum  ens,  verum  ipsum  cum  ente 
converti  necesse  est,  sicut  et  bonum  :  addit  tamen 
verum  ipsi  enti  ordinem  ad  intellectum. 


1  Ita  edit.  Rom.  cum  cod.  Alcan.  Duacenses 
.  vero,  et  Lovanienses  theologi  editionesque  Pata¬ 
vinae,  ex  Camer.  et  Rom.  habent  «  in  non  ente.  » 

*  AI.  .  «  assequatur.  » 

*  Ita  codex  Alcan.  et  edit.  Rom.,  1570,  et  Patav., 

I. 


ARTICULUS  IV. 

Utrum  bonum  secundum  rationem  sit 
prius  quam  verum. 

Ad  quartum  sic  proceditur.  1.  Videtur 
quod  bonum  secundum  rationem  sit  prius 
quam  verum.  Quod  enim  est  universalius, 
secundum  rationem  prius  est,  ut  patet  ex 
I  Physic.,  text.  3  et  4.  Sed  bonum  est  uni¬ 
versalius  quam  verum  ;  nam  verum  est 
quoddam  bonum,  scilicet  intellectus.  Ergo 
bonum  prius  est  secundum  rationem  quam 
verum. 

2.  Praeterea,  bonum  est  iu  rebus,  verum 
autem  in  compositione  et  divisione  intellec¬ 
tus,  ut  dictum  est.  Sed  ea  quae  sunt  in  re 
priora  sunt  his  quae  sunt  in  intellectu.  Ergo 
prius  est  secundum  rationem  bonum  quam 
verum. 

3.  Praeterea,  veritas  est  quaedam  species 
virtutis,  ut  patet  in  III  Ethic .,  cap.  vii.  Sed 
virtus  continetur  sub  bono,  est  enim  bona 
qualitas  mentis,  ut  dicit  Augustinus,  lib.  VI 
Cont.  Julian cap.  vii,  t.  10,  et  lib.  Ii  De 
lib.  arb.}  cap.  xvm  et  xix,  t.  l.Ergo  bonum 
est  prius  quam  verum. 

Sed  contra,  quod  est  in  pluribus,  est  prius 
secundum  rationem.  Sed  verum  est  iu  qui¬ 
busdam  ,  in  quibus  non  est  bonum ,  scilicet 
in  mathematicis.  Ergo  verum  est  prius  quam 
bonum  3. 

Respondeo  dicendum,  quod  licet  bonum 
et  verum  supposito  convertantur  cum  ente, 
tamen  ratione  differunt.  Et  secundum  hoc, 
verum,  absolute  loquendo,  prius  est  quam 
bonum  4 ;  quod  ex  duobus  apparet  :  primo 
quidem  ex  hoc  quod  verum  propinquius  se 
habet  ad  ens,  quod  est  prius  quam  bonum. 
Nam  verum  respicit  ipsum  esse  simpliciter 
et  immediate;  ratio  autem  boni  consequitur 
esse  secundum  quod  est  aliquo  modo  per¬ 
fectum  ;  sic  enim  appetibile  est.  Secundo 
apparet  ex  hoc  quod  cognitio  naturaliter 
praecedit  appetitum.  Unde,  cum  verum  res- 
piciat  cognitionem,  bonum  autem  appeti¬ 
tum,  prius  erit  verum  quam  bonum  secun¬ 
dum  rationem. 

Ad  primum  ergo  dicendum,  quod  voluntas 

1698.  Codex  Camer.,  edit.  Lovan.  et  Duae.,  et  Pa¬ 
tavina,  1712  :  <<  Prius  secundum  rationem  quam  bo¬ 
num.  » 

4  AI.  :  «  prius  est  secundum  rationem  quam  bo¬ 
num.  » 

et  intellectus  mutuo  se  includunt;  nam  in¬ 
tellectus  intelligit  voluntatem,  et  voluntas 
vult  intellectum  intelligere.  Sic  ergo  inter 
illa  qua?,  ordinantur  ad  objectum  voluntatis, 
continentur  etiam  ea  quse  sunt  intellectus, 
et  e  converso.  Unde  in  ordine  appetibilium 
bonum  se  habet  ut  universale,  et  verum  ut 
particulare;  in  ordine  autem  intelligibilium 
est  e  converso.  Ex  hoc  ergo  quod  verum  est 
quoddam  bonum,  sequitur  quod  bonum  sit 
prius  in  ordine  appetibilium,  non  autem 
quod  sit  prius  simpliciter. 

Ad  secundum  dicendum ,  quod  secundum 
hoc  est  aliquid  prius  ratione  quod  prius  cadit 
in  intellectu.  Intellectus  autem  per  prius 
apprehendit  ipsum  ens,  et  secundario  ap¬ 
prehendit  se  intelligere  ens ,  et  tertio  ap¬ 
prehendit  se  appetere  ens.  Unde  primo  est 
ratio  entis ,  secundo  ratio  veri ,  tertio  ratio 
boni ;  licet  bonum  sit  in  rebus. 

Ad  tertium  dicendum,  quod  virtus  quae 
dicitur  veritas,  non  est  veritas  communis, 
sed  qua?dam  veritas  secundum  quam  homo 
in  dictis  et  factis  ostendit  se  ut  est.  Veritas 
autem  vitae  dicitur  particulariter,  secundum 
quod  homo  in  vita  sua  implet  illud  ad  quod 
ordinatur  per  intellectum  divinum ,  sicut 
etiam  dictum  est,  veritatem  esse  in  caeteris 
rebus.  Veritas  autem  justitiae  est  secundum 
quod  homo  servat  id  quod  debet  alteri  se¬ 
cundum  ordinem  legum.  Unde  ex  his  parti¬ 
cularibus  veritatibus  non  est  procedendum 
ad  veritatem  communem. 

Conclusio.  —  Verum  cum  propinquius  sit  enti 
quam  bonum,  et  ipsam  cognitionem  respiciat, 
qiue  prior  est  appetitione,  quam  respicit  bonum, 
est  prius  secundum  suam  rationem,  quam  bonum. 


ARTICULUS  V. 

Utrum  Deus  sit  veritas . 

Ad  quintum  sic  proceditur.  4.  Videtur 
quod  Deus  non  sit  veritas.  Veritas  enim  con¬ 
sistit  in  compositione  et  divisione  intellectus. 
Sed  in  Deo  non  est  compositio  e$  divisio. 
Ergo  non  est  ibi  veritas. 

2.  Praeterea,  veritas  secundum 'Augusti¬ 
num,  in  lib.  De  vera  relig.,  cap.  xxxvi,  coi. 
154,  t.  3,  est  similitudo  principii.  Sed  Dei 
non  est  similitudo  ad  principium.  Ergo  in 
Deo  non  est  veritas. 

3.  Praeterea,  quidquid  dicitur  de  Deo  dici¬ 


tur  de  eo  ut  de  prima  causa  omnium,  sicut 
esse  Dei  est  causa  omnis  esse,  et  bonitas  ejus 
est  causa  omnis  boni.  Si  ergo  in  Deo  sit  ve¬ 
ritas.  omne  verum  erit  ab  ipso.  Sed  aliquem 
peccare  est  verum.  Ergo  hoc  erit  a  Deo  : 
quod  patet  esse  falsum. 

Sed  contra  est  quod  dicitur  Joan.,  xiv,  6: 
Ego  sum  via,  veritas*  et  vita. 

Respondeo  dicendum,  quod,  sicut  dictum 
est,  veritas  invenitur  in  intellectu,  secun¬ 
dum  quod  apprehendit  rem  ut  est :  et  in  re, 
secundum  quod  habet  esse  conformabile  in¬ 
tellectui.  Hoc  autem  maxime  invenitur  in 
Deo.  Nam  esse  ejus  non  solum  est  conforme 
suo  intellectui,  sed  etiam  est  ipsum  suum 
intelligere ;  et  suum  intelligere  est  mensura 
et  causa  omnis  alterius  esse,  et  omnis  alte¬ 
rius  intellectus  :  et  ipse  est  suum  esse  et  in¬ 
telligere.  Unde  sequitur  quod  non  solum  in 
ipso  sit  veritas,  sed  quod  ipse  sit  ipsa  summa 
et  prima  veritas. 

Ad  primum  ergo  dicendum ,  quod  licet  in 
intellectu  divino  non  sit  compositio  et  divisio, 
tamen  secundum  suam  simplicem  intelli- 
gentiam  judicat  de  omnibus,  et  cognoscit 
amnia  complexa;  et  sic  in  intellectu  ejus  est 
veritas. 

Ad  secundum  dicendum,  quod  verum  in¬ 
tellectus  nostri  est  secundum  quod  confor¬ 
matur  suo  principio,  scilicet  rebus  a  quibus 
cognitionem  accipit ;  veritas  etiam  rerum 
esk  secundum  quod  conformantur  suo  prin¬ 
cipio,  scilicet  intellectui  divino.  Sed  hoc,  pro¬ 
prie  loquendo,  non  potest  dici  in  veritate 
divina,  nisi  forte  secundum  quod  veritas 
appropriatur  Filio,  qui  habet  principium. 
Sed  si  de  veritate  essentialiter  dicta  loqua¬ 
mur,  non  potest  intelligi,  nisi  resolvatur 
affirmativa  in  negativam ;  sicut  cum  dicitur : 
Pater  est  a  se,  quia  non  est  ab  alio.  Et  simi¬ 
liter  dici  potest  similitudo  principii  veritas 
divina,  in  quantum  ejus  esse  non  est  ejus 
intellectui  dissimile. 

Ad  tertium  dicendum,  quod  non  ens  et 
privationes  non  habent  ex  seipsis  veritatem, 
sed  solum  ex1  apprehensione  intellectus. 
Omnis  autem  apprehensio  intellectus  a  Deo 
est.  Unde  quidquid  est  veritatis  in  hoc  quod 
dico  :  Istum  fornicari  est  verum ,  totum  est 
a  Deo ;  sed  si  arguatur :  Ergo  istum  fornicari 
est  a  Deo,  est  fallacia  accidentis. 

Conclusio.  —  Deus,  cum  sit  suum  esse  et  in¬ 
telligere,  et  mensura  omnis  esse  et  intellectus. 


*  Et 

veritas. 


*  AI.  :  «  in,  » 


131 


QILEST.  XVI,  ART.  VI  ET  VII. 


in  ipso  non  solum  est  veritas  ,  sed  ipse  summa 
et  prima  veritas  est  (a). 

ARTICULUS  VI. 

Utrum  sit  mia  sola  veritas,  secundum  quam 
omnia  sunt  vera. 

Ad  sextum  sic  proceditur.  1.  Videtur  quod 
una  sola  sit  veritas,  secundum  quam  omnia 
sunt  vera.  Quia  secundum  Augustinum, 
lib.  XV  De  Trinit .,  cap.  i,  coi.  1037,  t.  8, 
«  nihil  est  majus  mente  humana,  nisi  Deus1.» 
Sed  veritas  est  major  mente  humana;  alio- 
quin  mens  judicaret  de  veritate,  nunc  autem 
omnia  judicat  secundum  veritatem ,  et  non 
secundum  seipsam.  Ergo  solus  Deus  est  ve¬ 
ritas;  ergo  non  est  alia  veritas  quam  Deus. 

2.  Praeterea,  Anselmus  dicit,  in  lib.  De 
veritate,  cap.  xiv,  coi.  486,  t.  1,  quod  sicut 
tempus  se  habet  ad  temporalia,  ita  veritas 
ad  res  veras.  Sed  unum  est  tempus  omnium 
temporalium.  Ergo  una  est  veritas ,  qua 
omnia  vera  sunt. 

Sed  contra  est  quod  in  psalm.  xi,  2,  dici¬ 
tur  :  Diminutae  sunt  veritates  a  filiis  homi¬ 
num. 

Respondeo  dicendum,  quod  quodammodo 
una  est  veritas  qua  omnia  sunt  vera;  et  quo¬ 
dammodo  non.  Ad  cujus  evidentiam  scien¬ 
dum  est  quod  quando  aliquid  praedicatur 
univoce  de  multis ,  illud  in  quolibet  eorum 
secundum  propriam  rationem  invenitur, 
sicut  animal  in  qualibet  specie  animalis.  Sed 
quando  aliquid  dicitur  analogice  de  multis , 
illud  invenitur  secundum  propriam  rationem 
in  uno  eorum  tantum ,  a  quo  alia  denomi¬ 
nantur  ;  sicut  sanum  dicitur  de  animali  et 
urina  et  medicina,  non  quod  sanitas  sit2 
in  animali  tantum,  sed  a  sanitate  animalis 
denominatur  medicina  sana,  in  quantum  est 
illius  sanitatis  effectiva;  et  urina,  in  quantum 
est  illius  sanitatis  signilicativa.  Et  quamvis 
sanitas  non  sit  in  medicina  neque  in  urina , 
tamen  in  utroque  est  aliquid  per  quod  illud 
quidem  facit,  istud  autem  significat  sanita¬ 
tem.  Dictum  est  autem,  quod  veritas  per 
prius  est  in  intellectu,  et  per  posterius  in 

1  «  Supra  hanc  ergo  naturam,  mentem  scilicet, 
si  quaerimus  aliquid,  et  verum  quaerimus,  Deus 
est,  natura  scilicet  non  creata,  sed  creatrix.  » 

2  AI.  :  «  nisi.  » 

3  Hanc  glossam  non  habet  Strabus,  apud  Migne. 
Desumitur  ex  D.  Augustini  Comm.  in  ps.  xi,  v.  u, 
coi.  138,  t.  4  :  «  Veritas  una  est  qua  illustrantur 


rebus,  secundum  quoa  ordinantur  ad  intel¬ 
lectum  divinum.  Si  ergo  loquamur  de  veri¬ 
tate  prout  existit  in  intellectu  secundum  pro¬ 
priam  rationem,  sic  in  multis  intellectibus 
creatis  sunt  multae  veritates,  et  in  uno  et 
eodem  intellectu  secundum  plura  cognita. 
Unde  dicit  Glossa3  super  illud  ps.  xi,  dimi¬ 
nutae  sunt  veritates  a  filiis  hominum,  quod 
«  sicut  ab  una  facie  hominis  resultant  plures 
similitudines  in  speculo,  sic  ab  una  veritate 
divina  resultant  multae  veritates.  »  Si  vero 
loquamur  de  veritate  secundum  quod  est  in 
rebus,  sic  omnes  sunt  verae  una  prima  veri¬ 
tate,  cui  unumquodque  assimilatur  secun¬ 
dum  suam  entitatem.  Et  sic  licet  plures  sint 
essentiae  vel  formae  rerum,  tamen  una  est 
veritas  divini  intellectus,  secundum  quam 
omnes  res  denominantur  verae. 

Ad  primum  ergo  dicendum ,  quod  anima 
non  secundum  quamcumque  veritatem  ju¬ 
dicat  de  rebus  omnibus,  sed  secundum  veri¬ 
tatem  primam ,  in  quantum  resultat  in  ea 
sicut  in  speculo ,  secundum  prima  intelligi- 
bilia.  Unde  sequitur  quod  veritas  prima  sit 
major  anima ;  et  tamen  etiam  veritas  creata, 
quae  est  in  intellectu  nostro,  est  major  anima 
non  simpliciter,  sed  secundum  quid,  in  quan¬ 
tum  est  perfectio  ejus,  sicut  etiam  scientia 
posset  dici  major  anima.  Sed  verum  est  quod 
nihil  subsistens  est  majus  mente  rationali 
nisi  Deus. 

Ad  secundum  dicendum,  quod  dictum  An- 
selrni  veritatem  habet,  secundum  quod  res 
dicuntur  ver  a*,  per  comparationem  ad  intel¬ 
lectum  divinum. 

Conclusio.  — Veritas  relata  ad  intellectum,  in 
quo  prius  est  quam  in  rebus,  multiplicatur  secun¬ 
dum  intellectuum  multiplicationem;  relata  vero 
ad  res  non  nisi  una  est  ac  prima,  cujus  ratione 
omnia  vera  dicuntur. 

ARTICULUS  VII. 

Utrum  veritas  creata  sit  aeterna. 

Ad  septimum  sic  proceditur.  1.  Videtur 
quod  veritas  creata  sit  aeterna.  Dicit  enim 
Augustinus,  in  lib.  II  De  lib.  ctrb.,  cap.  viii, 

animse  sanctre  :  sed  quoniam  multse  sunt  animee, 
in  ipsis  mullee  veritates  dici  possunt;  sicut  ab  una 
facie  multee  in  speculis  imagines  apparent.  » 

(o)  Quidam,  teste  Melchiore  Cano,  Deum  per  se 
potentia  extraordinaria  mentiri  posse,  potentia  or¬ 
dinaria  per  administros  asseruerunt.  —  Armeni 
Deum  mendacem  esse  dixerunt. 

coi.  4251, 1. 1,  quod  «  nihil  est  magis  aeter¬ 
num  quam  ratio  circuli,  et  duo  et  tria  esse 
quinque.  »  Sed  horum  veritas  est  veritas 
creata.  Ergo  veritas  creata  est  aeterna. 

2.  Praeterea,  omne  quod  est  semper,  est 
aeternum.  Sed  universalia  sunt  ubique  et 
semper.  Ergo  sunt  aeterna;  ergo  et  verum, 
quod  est  maxime  universale. 

3.  Praeterea,  id  quod  est  verum  in  prae¬ 
senti,  semper  fuit  verum  esse  futurum.  Sed 
sicut  veritas  propositionis  de  praesenti  est 
veritas  creata,  ita  veritas  propositionis  de 
futuro.  Ergo  aliqua  veritas  creata  est  aeterna. 

4.  Praeterea,  omne  quod  caret  principio  et 
fine  est  aeternum.  Sed  veritas  enuntiabilium 
caret  principio  et  fine;  quia  si  veritas  incepit, 
cum  ante  non  esset,  verum  erat  veritatem 
non  esse,  et  utique  aliqua  veritate  verum 
erat ;  et  sic  veritas  erat  antequam  inciperet. 
Et  similiter  si  ponatur  veritatem  habere  fi¬ 
nem,  sequitur  quod  sit  postquam  desierit; 
verum  enim  erit  veritatem  non  esse.  Ergo 
veritas  est  aeterna. 

Sed  contra  est  quod  solus  Deus  est  aeter¬ 
nus  ,  ut  supra  habitum  est. 

Respondeo  dicendum,  quod  veritas  enun- 
tiab ilium  non  est  aliud  quam  veritas  intel¬ 
lectus.  Enuntiabile  enim  est  in  intellectu, 
et  est  in  voce.  Secundum  autem  quod  est  in 
intellectu,  habet  per  se  veritatem;  sed  se¬ 
cundum  quod  est  in  voce,  dicitur  verum 
enuntiabile ,  secundum  quod  significat  ali¬ 
quam  veritatem  intellectus,  non  propter 
aliquam  veritatem  in  enuntiabili  existentem 
sicut  in  subjecto;  sicut  urina  dicitur  sana 
non  a  sanitate  quae  in  ipsa  sit,  sed  a  sanitate 
animalis,  quam  significat.  Similiter  etiam 
supra  dictum  est ,  quod  res  denominantur 
verae  a  veritate  intellectus.  Unde  si  nullus 
intellectus  esset  aeternus,  nulla  veritas  esset 
aeterna.  Sed  quia  solus  intellectus  divinus 
est  aeternus,  in  ipso  solo  veritas  aeternitatem 
habet.  Nec  propter  hoc  sequitur  quod  aliquid 
aliud  sit  aeternum  quam  Deus  :  quia  veritas 
intellectus  divini  est  ipso  Deus,  ut  supra  os¬ 
tensum  est. 

Ad  primum  ergo  dicendum ,  quod  ratio 
circuli,  et  «  duo  et  tria  esse  quinque,  »  ha¬ 
bent  aeternitatem  in  mente  divina. 

Ad  secundum  dicendum,  quod  aliquid  esse 

1  AI.  :  «  unius., » 

*  Sic  cod.;  in  edit.  :  «  veritatem  talem  esse.  » 
Sic  inteiiigo  :  antequam  esset  pro  nobis  veritas 
enuntiabilium  per  nos,  cum  de  illa  veritate  quaestio 


semper  et  ubique,  potest  intelligi  dupliciter. 
Uno  modo  quia  habet  in  se  unde  se  extendat 
ad  omne  tempus  et  ad  omnem  locum ,  sicut 
Deo  competit  esse  ubique  et  semper.  Alio 
modo  quia  non  habet  in  se  quo  determinetur 
ad  aliquem  locum  vel  tempus ;  sicut  materia 
prima  dicitur  esse  una,  non  quia  habet  unam 
formam,  sicut  homo  est  unus  ab  unitate 
formae 1 ;  sed  per  remotionem  omnium  for¬ 
marum  distinguentium.  Et  per  hunc  modum 
quodlibet  universale  dicitur  esse  ubique  et 
semper,  in  quantum  universalia  abstrahun¬ 
tur  ab  hic  et  nunc.  Sed  ex  hoc  non  sequitur 
ea  esse  aeterna,  nisi  in  intellectu  si  quis  sit 
aeternus. 

Ad  tertium  dicendum ,  quod  illud  quod 
nunc  est,  ex  eo  futurum  fuit  antequam  esset, 
quia  in  causa  sua  erat  ut  fieret.  Unde,  sublata 
causa,  non  esset  futurum  illud  fieri.  Sola 
autem  causa  prima  est  aeterna.  Unde  ex  hoc 
non  sequitur  quod  ea  quae  sunt,  semper 
fuerit  verum  ea  esse  futura ,  nisi  quatenus 
in  causa  sempiterna  fuit  ut  essent  futura  : 
quae  quidem  causa  solus  Deus  est. 

Ad  quartum  dicendum,  quod  quia  intellec¬ 
tus  noster  non  est  aeternus,  nec  veritas  enun¬ 
tiabilium  quae  a  nobis  formantur,  est  aeterna, 
sed  quandoque  incepit  :  et  antequam  hujus¬ 
modi  veritas  esset ,  non  erat  verum  dicere 
veritatem  talem  non  2  esse,  nisi  ab  intellectu 
divino  in  quo  solum  veritas  est  aeterna ;  sed 
nunc  verum  est  dicere  veritatem  illam  tunc 
non  fuisse.  Quod  quidem  non  est  verum, 
nisi  veritate  quae  nunc  est  intellectu  nostro, 
non  autem  per  aliquam  veritatem  ex  parte 
rei ;  quia  ista  est  veritas  de  non  ente.  Non 
ens  autem  non  habet  ex  se  ut  sit  verum , 
sed  solummodo  ex  intellectu  apprehendente 
ipsum.  Unde  in  tantum  est  verum  dicere 
veritatem  non  fuisse,  in  quantum  apprehen¬ 
dimus  non  esse  ipsius  ut  praecedens  esse 
ejus. 

Conclusio.. —  Nulla  creata  veritas  est  seterna, 
sed  sola  veritas  divini  intellectus ,  qui  solus  est 
aeternus ,  et  a  quo  ipsa  ejus  veritas  indistincta  est. 


non  erat  inter  nos,  nemo,  nisi  Deus,  dicere  pote¬ 
rat  :  talis  veritas  non  est.  Aliter  est  de  jam  per  nos 
enuntiatis  de  quibus  inter  nos  qumsiio  fuit. 

ARTICULUS  VIII. 

Utrum  veritas  sit  immutabilis. 

Ad  octavum  sic  proceditur.  1 .  Videtur  quod 
veritas  sit  immutabilis.  Dicit  enim  Augus¬ 
tinus,  in  lib.  II  De  libero  arbitr.,  cap.  xii, 
coi.  1259,  t.  1 ,  quod  «  veritas  non  est  aequalis 
menti,  quia  esset  mutabilis,  sicut  et  mens1. » 

2.  Praeterea,  quod  remanet  post  omnem 
mutationem  est  immutabile ;  sicut  prima 
materia  est  ingenita  et  incorruptibilis ,  quia 
remanet  post  omnem  generationem  et  cor¬ 
ruptionem.  Sed  veritas  remanet  post  om¬ 
nem  mutationem ,  quia  post  omnem  muta¬ 
tionem  verum  est  dicere  esse  vel  non  esse. 
Ergo  veritas  est  immutabilis. 

3.  Praeterea,  si  veritas  enuntiationis  mu¬ 
tatur,  maxime  mutatur  a-d  mutationem  rei. 
Sed  sic  non  mutatur;  «  veritas,  »  enim, 
secundum  Anselmum  in  Dial.  de  veritate, 
cap.  vii,  coi.  475,  t.  1,  «  est  rectitudo  quae¬ 
dam  »  in  quantum  aliquid  implet  id  quod  est 
de  ipso  in  mente  divina.  Haec  autem  propo¬ 
sitio  :  Socrates  sedet,  accipit  a  mente  divina 
ut  significet  Socratem  sedere ;  quod  signi¬ 
ficat  etiam,  eo  non  sedente.  Ergo  veritas 
propositionis  nullo  modo  mutatur. 

4.  Praeterea,  ubi  est  eadem  causa,  est  idem 
effectus.  Sed  eadem  res  est  causa  veritatis 
harum  trium  propositionum :  Socrates  sedet, 
sedebit,  et  sedit.  Ergo  eadem  est  harum  ve¬ 
ritas.  Sed  oportet  quod  alterum  horum  sit 
verum.  Ergo  veritas  harum  propositionum 
inmutabiliter  manet,  et  eadem  ratione  veri¬ 
tas  cujuslibet  alterius  propositionis. 

Sed  contra  est  quod  dicitur  in  psal.  xi,  2 : 
Diminutas  sunt  veritates  a  filiis  hominum. 

Respondeo  dicendum,  quod,  sicut  supra 
dictum  est ,  veritas  proprie  est  in  solo  intel¬ 
lectu  :  res  autem  dicuntur  verae  a  veritate 
quae  est  in  aliquo  intellectu.  Unde  mutabilitas 
veritatis  consideranda  est  circa  intellectum. 
Cujus-quidem  veritas  in  hoc  consistit  quod 
habeat  conformitatcm  ad  res  intellectas.  Quae 
quidem  conformitas  variari  potest  dupliciter, 
sicut  et  quaelibet  alia  similitudo  ex  mutatione 
alterius  extremi.  Unde  uno  modo  variatur 
veritas  ex  parte  intellectus  ex  eo  quod  de  re 
eodem  modo  se  habente  aliquis  aliam  opinio¬ 
nem  accipit.  Alio  modo,  si,  opinione  eadem 

1  «  Si  autem  esset  sequatis  mentibus  nostris  hsec 
veritas,  mutabilis  etiam  ipsa  esset.  » 


manente,  res  mutetur.  Et  utroque  modo  fit 
mutatio  de  vero  in  falsum.  Si  ergo  sit  aliquis 
intellectus  in  quo  non  possit  esset  alternatio 
opinionum,  vel  cujus  acceptionem  non  potest 
subterfugere  res  aliqua,  in  eo  est  immuta¬ 
bilis  veritas.  Talis  autem  est  intellectus  divi¬ 
nus,  ut  ex  superioribus  patet.  Unde  veritas 
divini  intellectus  est  immutabilis ;  veritas 
autem  intellectus  nostri  mutabilis  est  :  non 
quod  ipsa  sit  subjectum  mutationis,  sed  in 
quantum  intellectus  noster  mutatur  de  veri¬ 
tate  in  falsitatem ;  sic  enim  formae  mutabiles 
dici  possunt.  Veritas  autem  intellectus  divini 
est ,  secundum  quam  res  naturales  dicuntur 
verae;  quae  est  omnino  immutabilis. 

Ad  primum  ergo  dicendum,  quod  Augus¬ 
tinus  loquitur  de  veritate  divina. 

Ad  secundum  dicendum ,  quod  verum  et 
ens  convertuntur  et  sunt  communissima. 
Unde  sicut  ens  non  generatur  neque  corrum¬ 
pitur  per  se,  sed  per  accidens,  in  quantum 
hoc  vel  illud  ens  corrumpitur  vel  generatur, 
ut  dicitur  in  I  Phijs.,  text.  76,  ita  veritas 
mutatur,  non  quod  nulla  veritas  remaneat , 
sed  quia  non  remanet  illa  veritas  quae  prius 
erat. 

Ad  tertium  dicendum,  quod  propositio  non 
solum  habet  veritatem,  sicut  res  aliae  veri¬ 
tatem  habere  dicuntur,  in  quantum  implent 
id  quod  de  eis  est  ordinatum  ub  intellectu 
divino ;  sed  dicitur  habere  veritatem  quodam 
speciali  modo,  in  quantum  significat  veri¬ 
tatem  intellectus;  quae  quidem  consistit  in 
conformitate  intellectus  et  rei ;  qua  quidem 
subtracta  mutatur  veritas  opinionis,  et  per 
consequens  veritas  propositionis.  Sic  igitur 
haec  propositio  :  Socrates  sedet ,  eo  sedente , 
vera  est  et  veritate  rei,  in  quantum  est  quae¬ 
dam  vox  significativa,  et  veritate  signifi¬ 
cationis,  in  quantum  significat  opinionem 
veram  :  Socrati',  vero  surgente,  remanet 
prima  veritas,  sed  mutatur  secunda. 

Ad  quartum  dicendum,  quod  sessio  So¬ 
cratis  quae  est  causa  veritatis  hujus  propo¬ 
sitionis  :  Socrates  sedet,  non  eodem  modo  se 
habet,  dum  Socrates  sedet,  et  postquam2, 
et  antequam  sedeat.  Unde  et  veritas  ab  hoc 
causata  diversimode  se  habet,  et  diversimode 
significatur  propositionibus  de  praesenti, 
praeterito  et  futuro.  Unde  non  sequitur  quod, 
licet  altera  trium  propositionum  sit  vera , 
quod  eadem  veritas  invariabilis  maneat. 

s  In  ed.  :  «  3t  postquam  sederit ,  et  antequam 
sederet.  » 

Conclusio.  —  Sola  divini  intellectus  veritas  im¬ 
mutabilis  est;  nostri  vero,  mutabilis;  in  quo  est 
opinionum  alternatio,  et  quem  res  multae  latent; 
veritas  autem  rerum  naturalium  immutabilis  est. 

QILESTIO  XVII. 

DE  SALSITATE  (a). 

(Et  q&stuor  quaeruntur.) 

Deinde  quaeritur  de  falsitate,  et  circa  hoc 
quaeruntur  quatuor;  1°  utrum  falsitas  sit  in 
rebus;  2°  utrum  sit  in  sensu;  3°  utrum  sit 
in  intellectu ;  4°  de  oppositione  veri  et  falsi. 

ARTICULUS  PRIMUS. 

Utrum  falsitas  sit  in  rebus. 

Ad  primum  sic  proceditur.  1 .  Videtur  quod 
falsitas  non  sit  in  rebus.  Dicit  enim  Augus¬ 
tinus,  in  lib.  II  Soliloq.,  cap.  vm,  coi.  892, 
t.  4  :  «  Si  verum  est  id  quod  est,  falsum  non 
esse  uspiam  concludetur  quovis  repugnan¬ 
te1.  » 

2.  Praeterea,  falsum  dicitur  a  fallendo. 
Sed  res  non  fallunt,  ut  dicit  Augustinus  in 
lib.  De  vera  relig.,  cap.  xxxm,  coi.  149,  t.  3, 
quia  non  ostendunt  aliud  quam  suam  spe¬ 
ciem.  Ergo  falsum  in  rebus  non  invenitur. 

3.  Praeterea,  verum  dicitur  in  rebus  per 
comparationem  ad  intellectum  divinum,  ut 
supra  dictum  est ,  in  quantum  imitatur  ip¬ 
sum2.  Sed  quaelibet  res,  in  quantum  est, 
imitatur  Deum.  Ergo  quaelibet  res  vera  est 
absque  falsitate ;  et  sic  nulla  res  est  falsa. 

Sed  contra  est  quod  dicit  Augustinus,  in 
lib.  De  vera  relig.,  cap.  xxxiv,  coi.  150,  t.  3, 
quod  «  omne  corpus  est  verum  corpus3,  et 
falsa  unitas,  quia  imitatur  unitatem,  et  non 
est  unitas.  »  Sed  quaelibet  res  imitatur  divi¬ 
nam  unitatem,  et  ab  ea  deficit.  Ergo  in  om¬ 
nibus  rebus  est  falsitas. 

Respondeo  dicendum,  quod  cum  verum 
et  falsum  opponantur,  opposita  autem  sint 
circa  idem ;  necesse  est  ut  ibi  prius  quaeratur 

<  «  Si  verum  esse  id  quod  est  dixero,  etc.  » 

2  Ita  codd.  Alcan.,  Colon,  et  Camer.  Editiones 
quas  vidimus  omittunt  «  in  quantum  imitatur 
ipsum.  »  Forte,  « imitantur.  » 

3  «  Omne  quippe  corpus  verum  corpus  est,  sed 
falsa  unitas.  Non  enim  summae  unum  est,  aut  in- 
tantum  id  imitatur  ut  impleat  :  et  tamen  nec  cor¬ 
pus  ipsum  esset,  nisi  utcumque  unum  esset.  » 

*  Non  «  commensurabile,  »  ut  in  Parm.  et  ia 


falsitas  ubi  primo  veritas  invenitur,  hoc  est 
in  intellectu.  In  rebus  autem  neque  veritas 
neque  falsitas  est,  nisi  per  ordinem  ad  intel¬ 
lectum.  Ef  quia  unumquodque  secundum  id 
quod  convenit  m  per  se,  simpliciter  nomi¬ 
natur;  secundum  autem  id  quod  convenit  ci 
per  accidens,  non  nominatur  nisi  secundum 
quid  :  res  quidem  simpliciter  falsa  dici  posset 
per  comparationem  ad  intellectum  a  quo 
dependet ,  cui  comparatur  per  se  ;  in  ordine 
autem  ad  alium  intellectum  cui  comparatur 
per  accidens,  non  potest  dici  falsa  nisi  secun¬ 
dum  quid.  Dependent  autem  ab  intellectu 
divino  res  naturales ,  sicut  ab  intellectu  hu¬ 
mano  res  artificiales.  Dicuntur  igitur  res 
artificiales  falsee  simpliciter  et  secundum  se, 
in  quantum  deficiunt  a  forma  artis;  unde 
dicitur  aliquis  artifex  opus  falsum  facere, 
quando  deficit  ab  operatione  artis. 

Sic  autem  in  rebus  dependentibus  a  Deo 
falsitas  inveniri  non  potest  per  comparatio¬ 
nem  ad  intellectum  divinum,  cum  quidquid 
in  rebus  accidit ,  ex  ordinatione  divini  in¬ 
tellectus  procedat ;  nisi  forte  in  voluntariis 
agentibus  tantum,  in  quorum  potestate  est 
subducere  se  ab  ordinatione  divini  intellec¬ 
tus,  in  quo  malum  culpae  consistit;  secun¬ 
dum  quod  ipsa  peccata  falsitates,  et  men¬ 
dacia  dicuntur  in  Scripturis,  secundum  illud 
psal.  iv,  3  :  Ut  quid  diligitis  vanitatem,  et 
quaeritis  mendacium?  sicut  per  oppositum 
operatio  virtuosa  veritas  vitae  nominatur  in 
quantum  subditur  ordini  divini  intellectus , 
sicut  dicitur  Joan.,  m,  21  :  Qui  facit  veri¬ 
tatem  venit  ad  lucem. 

Sed  per  ordinem  ad  intellectum  nostrum 
ad  quem  comparantur  res  naturales  per  ac¬ 
cidens,  possunt  dici  falsae,  non  simpliciter, 
sed  secundum  quid ;  et  hoc  dupliciter.  Uno 
modo  secundum  rationem  significati ,  ut  di¬ 
catur  illud  esse  falsum  in  rebus  quod  signi¬ 
ficatur  vel  repraesentatur  oratione  vel  in¬ 
tellectu  falso ;  secundum  quem  modum 
quaelibet  res  potest  dici  esse  falsa  quantum 
ad  id  quod  ei  non  inest,  sicut  si  dicamus 
diametrum  esse  falsum  incommensurabile4, 

edit.,  sed  «  incommensurabile,  »  ut  in  Aristotele  et 
in  codicibus,  et  in  veritate;  liic  enim  de  respectu 
incommensurabili  diametri  ad  circumferentiam 
circuli  agitur. 

(a)  Haec  tria  differunt  :  falsitas,  mendacium, 
perjurium.  Supra  falsitatem  mendacium  intentio¬ 
nem  addit  fallendi,  super  utrumque  perjurium, 
quod  per  modum  testimonii  aliquid  assumatur. 

ut  dicit  Philosophus  in  V  Metaph.,  cap.  viii, 
et  sicut  dicit  Augustinus  4,  in  lib.  II  Soliloq., 
cap.  x,  coi.  893, 1. 1,  quod  «  verus  tragoedus 
est  falsus  Hector,  »  sicut  e  contrario  potest 
unumquodque  dici  verum  secundum  id  quod 
competit  ei.  Alio  modo  per  modum  causse; 
et  sic  dicitur  res  esse  falsa,  quai  nata  est 
facere  de  se  opinionem  falsam.  Et  quia  inna¬ 
tum  est  nobis  per  ea  qua;  exterius  apparent, 
de  rebus  judicare,  eo  quod  nostra  cognitio 
a  sensu  ortum  habet ,  quae !  primo  et  per  se 
est  exteriorum  accidentium  :  ideo  ea  quae 
in  exterioribus  accidentibus  habent  simili¬ 
tudinem  aliarum  rerum,  dicuntur  esse  falsa 
secundum  illas  res ;  sicut  fel  est  falsum  mei ; 
et  stannum  est  falsum  argentum.  Et  secun¬ 
dum  hoc  dicit  Augustinus,  in  lib.  II  Soliloq ., 
cap.  vi,  coi.  890,  t.  1,  quod  «  eas  res  esse 
falsas  nominamus,  quae  verisimilia  apprehen¬ 
dimus  3.  »  Et  Philosophus  dicit,  in  V  Metaph., 
text.  34,  quod  falsa  dicuntur  quaecumque 
apta  nata  sunt  apparere  aut  qualia  non  sunt, 
aut  quae  non  sunt.  Et  per  hunc  modum  etiam 
dicitur  homo  falsus,  in  quantum  est  amati- 
vus  falsarum  opinionum ,  vel  locutionum  : 
non  autem  ex  hoc  quod  potest  eas  confin¬ 
gere  :  quia  sic  etiam  sapientes  et  scientes 
falsi  dicerentur,  ut  dicitur  in  V  Metaphys. 

Ad  primum  ergo  dicendum,  quod  res  com¬ 
parata  ad  intellectum,  secundum  id  quod  est, 
dicitur  vera;  secundum  id  quod  non  est, 
dicitur  falsa.  «  Unde  verus  tragoedus  est  fal¬ 
sus  Hector,  »  ut  dicitur  in  II  Soliloq.  Sic 
igitur  in  his  quae  sunt  invenitur4  quaedam 
ratio  falsitatis. 

Ad  secundum  dicendum ,  quod  res  per  se 
non  fallunt,  sed  per  accidens.  Dant  enim 
occasionem  falsitatis,  eo  quod  similitudinem 
eorum  gerunt  quorum  non  habent  existen- 
tiam. 

Ad  tertium  dicendum,  quod  per  compara¬ 
tionem  ad  intellectum  divinum  non  dicuntur 
res  falsae,  quod  esset  eas  esse  falsas  simpli¬ 
citer;  sed  per  comparationem  ad  intellectum 
nostrum,  quod  est  eas  esse  falsas  secundum 
quid. 

Ad  quartum  quod  in  oppositum  objicitur, 
dicendum  quod  similitudo  vel  repraesentatio 
deficiens  non  inducit  rationem  falsitatis, 
nisi  in  quantum  praistat  occasionem  falsae 


opinionis.  Unde  non  ubicumque  est  simili¬ 
tudo,  dicitur  res  falsa;  sed  ubicumque  est 
talis  similitudo  quae  nata  est  facere  opinio¬ 
nem  falsam,  non  cuicumque,  sed  ut  in  plu¬ 
ribus. 

Conclusio.  —  In  i'ebus  ad  divinum  intellectum 
relatis  non  est  falsitas  simpliciter,  nisi  forte  in 
voluntariis ,  in  quorum  potestate  est  subducere  se 
a  regula,  divina  :  in  rebus  vero  ad  nostrum  in¬ 
tellectum  relatis  est  secundum  quid  falsitas,  et 
significative,  et  causaliter. 

ARTICULUS  II. 

Utrum  in  sensu  sil  falsitas. 

Ad  secundum  sic  proceditur.  1.  Videtur 
quod  in  sensu  non  sit  falsitas.  Dicit  enim  Au¬ 
gustinus,  in  lib.  De  vera  relig.,  cap.  xxxui, 
coi.  149,  t.  3  :  <(  Si  omnes  corporis  sensus 
ita  nuntiant  ut  afficiuntur,  quid  ab  his  am¬ 
plius  exigere  debeamus  ignoro.  »  Et  sic 
videtur  quod  ex  sensibus  non  fallamur;  et 
sic  falsitas  in  sensu  non  est. 

2.  Praeterea,  Philosophus  dicit,  in  IV  Meta¬ 
phys.,  text.  24,  quod  falsitas  non  est  propria 
sensui,  sed  phantasiae. 

3.  Praeterea,  in  incomplexis  non  est  verum 
nec  falsum,  sed  solum  in  complexis.  Sed 
componere  et  dividere  non  pertinet  ad  sen¬ 
sum.  Ergo  in  sensu  non  est  falsitas. 

Sed  contra  est  quod  dicit  Augustinus,  in 
lib.  II  Soliloq.,  cap.  vi,  coi.  890, 1. 1  :  «  Ap¬ 
paret  nos  in  omnibus  sensibus  similitudine 
lenocinante  falli.  » 

Respondeo  dicendum ,  quod  falsitas  non 
est  quaerenda  in  sensu,  nisi  sicuti  ibi  est  ve¬ 
ritas.  Veritas  autem  non  sic  est  in  sensu, 
quod  sensus  cognoscat  veritatem ;  sed  in 
quantum  veram  apprehensionem  habet  de 
sensibilibus,  ut  supra  dictum  est.  Quod  qui¬ 
dem  contingit  co  quod  apprehendit  res  ut 
sunt.  Unde  contingit  falsitatem  esse  in  sensu 
ex  hoc  quod  apprehendit  vel  judicat  res  aliter 
quam  sint. 

Sic  autem  se  habot  sensus  ad  cognoscen¬ 
dum  res,  in  quantum  similitudo  rerum  est 
in  sensu.  Similitudo  autem  alicujus  rei  est 
in  sensu  tripliciter.  Uno  modo,  primo  et  per 
se;  sicut  in  visu  est  similitudo  coloris,  et 


4  «  Quo  pacto  enim  iste  quem  commemoravi  ve¬ 
rus  tragoedus  esset,  si  nollet  esse  falsus  Hector.  » 

*  AI.  :  «  qui.  » 

3  «  Ergo  apparet  uos...  eas  res  falsas  nominare 


quas  verisimiles  deprehendimus.  » 

4  In  cod.  deest  :  «  quoddam  non  esse,  ita  in  bis 
quae  sunt  invenitur;  »  et  in  principio,  loco  «  sic  » 
ponitur  «  sicut »  in  editis. 

aliorum  propriorum  sensibilium.  Alio  modo 
per  se,  sed  non  primo;  sicut  in  visu  est  si¬ 
militudo  figurae  vel  magnitudinis,  et  aliorum 
communium  sensibilium  omnium  *.  Tertio 
modo  nec  primo,  nec  per  se,  sed  per  acci¬ 
dens  ,  sicut  in  visu  est  similitudo  hominis , 
non  in  quantum  est  homo,  sed  in  quantum 
huic  colorato  accidit  esse  hominem. 

Et  ideo  circa  propria  sensibilia  sensus  non 
habet  falsam  cognitionem,  nisi  per  accidens, 
et  ut  in  paucioribus,  ex  eo  scilicet  quod 
propter  indispositionem  organi  non  conve¬ 
nienter  recipit  formam  sensibilem ;  sicut  et 
alia  passiva  propter  suam  indispositionem 
deficienter  recipiunt  impressionem  agen¬ 
tium  ;  et  inde  est  quod  propter  corruptionem 
linguae  infirmis  dulcia  amara  esse  videntur. 
De  sensibilibus  vero  communibus  et  per  ac¬ 
cidens  potest  esse  falsum  judicium  etiam  in 
sensu  recte  disposito,  quia  sensus  non  directe 
refertur  ad  illa,  sed  per  accidens,  vel  ex  con¬ 
sequenti,  in  quantum  refertur  ad  alia. 

Ad  primum  ergo  dicendum,  quod  sensum 
affici  est  ipsum  ejus  sentire.  Unde  per  hoc 
quod  sensus  ita  nuntiant  sicut  afficiuntur, 
sequitur  quod  non  decipiamur  in  judicio, 
quo  judicamus  nos  sentire  aliquid ;  sed  ex  eo 
quod  sensus  aliter  afficitur  interdum  quam 
res  sit,  sequitur  quod  nuntiet  nobis  aliquando 
rem  aliter  quam  sit;  et  ex  hoc  fallimur  per 
sensum  circa  rem,  non  circa  ipsum  sentire. 

Ad  secundum  dicendum,  quod  falsitas 
dicitur  non  esse  propria  sensui,  quia  non 
decipitur  circa  proprium  objectum.  Unde  in 
alia  translatione  planius  dicitur,  quod  «  sen¬ 
sus  proprii  sensibilis  falsus  non  est.  »  Phan¬ 
tasiae  autem  attribuitur  falsitas ,  quia  re¬ 
praesentat  similitudinem  rei  etiam  absentis. 
Unde  quando  aliquis  convertitur  ad  similitu¬ 
dinem  rei  tanquam  ad  rem  ipsam ,  provenit 
ex  tali  apprehensione  falsitas ;  unde  etiam 
Philosophus,  in  Y  Metapliys.,  text.  34,  dicit 
quod  umbrae  et  picturae  et  somnia  dicuntur 
falsa,  in  quantum  non  subsunt  res  quarum 
habent  similitudinem. 

Ad  tertium  dicendum,  quod  ratio  illa  pro¬ 
cedit,  quod  falsitas  non  sit  in  sensu  sicut  in 
agnoscente  verum  et  falsum. 

Conclusio.  —  Sensus  cum  in  proprium  sensi¬ 
bile  per  se  primo  feratur,  in  communia  autem 

1 1ta  plurimee  edit.;  in  cod.  Alcan.  aliisque  deest 
«  omnium.  » 

*  Sic  cod.;  in  edit,  deest :  «  propriam.  » 

J  Sic  cod.;  in  edit,  deest ;  «  directe.  » 


per  accidens  et  non  per  se  primo;  respectu  pro¬ 
prii  sensibilis  nunquam  falsus  est,  nisi  ex  organi 
indispositione ;  aliorum  sensibilium  vero  nonnun- 
quam  falsus  est. 

ARTICULUS  III. 

Utrum  falsitas  sit  in  intellectu. 

Ad  tertium  sic  proceditur.  1 .  Yidetur  quod 
falsitas  non  sit  in  intellectu.  Dicit  enim  Au¬ 
gustinus,  in  lib.  LXXXIII  Qusest.,  queest. 
xxxii,  coi.  22,  t.  6  :  «  Omnis  qui  fallitur,  id 
in  quo  fallitur  non  intelligit.  »  Sed  falsum 
dicitur  esse  in  aliqua  cognitione ,  secundum 
quod  per  eam  fallimur.  Ergo  in  intellectu 
non  est  falsitas. 

2.  Praeterea,  Philosophus  dicit,  in  III  De 
anima,  text.  51,  quod  intellectus  semper  est 
rectus.  Non  ergo  intellectus  est  falsitas. 

Sed  contra  est  quod  dicitur  in  III  De  anima, 
text.  21  et  22,  quod  «  ubi  compositio  intel¬ 
lectuum  est,  ibi  verum  et  falsum  est.  »  Sed 
compositio  intellectuum  est  in  intellectu. 
Ergo  verum  et  falsum  est  in  intellectu. 

Respondeo  dicendum,  quod  sicut  res  ha¬ 
bet  esse  per  propriam  formam,  ita  virtus 
cognoscitiva  habet  cognoscere  per  similitu¬ 
dinem  propriam  8  rei  cognitae.  Res  autem 
naturalis  non  deficit  ab  esse  quod  sibi  com¬ 
petit  secundum  suam  formam,  potest  autem 
deficere  ab  aliquibus  accidentalibus,  vel  con¬ 
sequentibus;  sicut  homo  ab  hoc  quod  est 
habere  duos  pedes ,  non  autem  ab  hoc  quod 
est  esse  hominem ;  ita  etiam  virtus  cognos¬ 
citiva  non  deficit  in  cognoscendo  respectu 
illius  rei  cujus  similitudine  informatur ;  po¬ 
test  autem  deficere  circa  aliquid  consequens 
ad  ipsam,  vel  accidens  ei ;  sicut  est  dictum, 
quod  visus  non  decipitur  circa  sensibile 
proprium,  sed  circa  sensibilia  communia, 
quae  consequenter  se  habent  ad  illud,  et 
circa  sensibilia  per  accidens.  Sicut  autem 
sensus  informatur  directe  similitudine  pro¬ 
priorum  sensibilium,  ita  intellectus  infor¬ 
matur  directe 3  similitudine  quidditatis  rei. 
Unde  circa  quod  quid  est,  intellectus  non 
decipitur,  sicut  neque  sensus  circa  sensibilia 
propria.  In  componendo  vero  vel  dividendo 
potest  decipi,  dum  attribuit  rei,  cujus  quid- 
ditatem  intelligit,  aliquid  quod  eam  !  con- 

4  Sic  cod.;  in  Parmensi  et  in  edit. :  «  quod  eam 
non  consequitur,  vel  quod  ei  opponitur.  »  Porro 
sensus  est.  Intellectus  componens  et  dividens  rei 
attribuit  quod  ei  consequitur  et  quod  ei  opponitur  : 

sequitur,  vel  ei  opponitur.  Sic  enim  se  habet 
intellectus  ad  judicandum  de  hujusmodi, 
sicut  sensus  ad  judicandum  de  sensibilibus 
communibus,  vel  per  accidens. 

Hac  tamen  differentia  servata,  quae  supra 
circa  veritatem  dicta  est,  quod  falsitas  in  in¬ 
tellectu  esse  potest,  non  solum  quia  cognitio 
intellectus  falsa  est,  sed  quia  intellectus  eam 
cognoscit,  sicut  et  veritatem ;  in  sensu  autem 
falsitas  non  est  ut  cognita,  ut  dictum  est. 

Quia  vero  falsitas  intellectus  solum  circa 
compositionem  intellectus  est ;  per  accidens 
etiam  in  operatione  intellectus,  qua  cognoscit 
quod  quid  est,  potest  esse  falsitas,  in  quan¬ 
tum  ibi  compositio  intellectus  admiscetur. 
Quod  potest  esse  dupliciter.  Uno  modo  se¬ 
cundum  quod  intellectus  definitionem  unius 
attribuit  alteri,  ut  si  definitionem  circuli 
attribuat  homini ;  unde  definitio  unius  rei 
est  falsa  de  altera.  Alio  modo  secundum 
quod  partes  definitionis  componit  ad  invi¬ 
cem,  quae  simul  sociari  non  possunt;  sic 
enim  definitio  non  est  solum  falsa  respectu 
alicujus  rei,  sed  est  falsa  in  se;  ut  si  formet 
talem  definitionem  :  animal  rationale  qua¬ 
drupes  ;  falsus  est  enim  intellectus  sic  defi¬ 
niendo,  propterea  quod  falsus  est  in  for¬ 
mando  hanc  compositionem  :  aliquod  animal 
rationale  est  quadrupes.  Et  propter  hoc  in 
cognoscendo  quidditates  simplices  non  potest 
esse  intellectus  falsus,  sed  vel  est  verus,  vel 
totaliter  nihil  intelligit. 

Ad  primum  ergo  dicendum,  quod  quia 
quidditas  rei  est  proprium  objectum  intel¬ 
lectus,  propter  hoc  tunc  proprie  dicimur 
aliquid  intelligere,  quando  reducentes  illud 
in  quod  quid  est,  sic  de  eo  judicamus ;  sicut 
accidit  in  demonstrationibus .  in  quibus  non 
est  falsitas.  Et  hoc  modo  intelligitur  verbum 
Augustini,  quod  «  omnis  qui  fallitur,  non 
intelligit  id  in  quo  fallitur ;  »  non  autem  ita 
quod  in  nulla  operatione  intellectus  aliquis 
fallatur. 

Ad  secundum  dicendum,  quod  intellectus 
semper  est  rectus,  secundum  quod  intellec¬ 
tus  est  principiorum,  circa  quae  non  decipi¬ 
tur  ex  eadem  causa  qua  non  decipitur  circa 
quod  quid  est.  Nam  principia  per  se  nota 
sunt  illa  quae  statim  intellectis  terminis 

Deus  est  justus,  Deus  non  est  malus ;  et  decipi 
potest  sive  quoad  id  quod  consequitur,  sive  quoad 
id  quod  opponitur. 

1  «  Verum  mihi  videtur  esse  id  quod  est.  » 

*  «  Deo,  id  est,  summae  essentiae  et  auctorj  om- 


cognoscuntur  ex  eo  quod  praedicatum  poni¬ 
tur  in  definitione  subjecti. 

Conclusio.  —  In  intellectu  quod  quid  est  rei 
concipiente,  non  est  falsitas  nisi  per  accidens; 
sed  in  intellectu  componente  vel  dividente. 

ARTICULUS  IV. 

Utrum  verum  et  falsum  sint  contraria. 

Ad  quartum  sic  proceditur.  1.  Videtur 
quod  verum  et  falsum  non  sint  contraria. 
Verum  enim  et  falsum  opponuntur,  sicut 
quod  est  et  quod  non  est ;  nam  «  verum  est 
id  quod  est1,  »  ut  dicit  Augustinus,  lib.  II 
Soliloq .,  cap.  v,  coi.  889,  t.  4.  Sed  quod  est 
et  quod  non  est  non  opponuntur  ut  con¬ 
traria.  Ergo  verum  et  falsum  non  sunt  con¬ 
traria. 

2.  Praeterea,  unum  contrariorum  non  est 
in  alio.  Sed  falsum  est  in  vero  :  quia,  sicut 
dicit  Augustinus,  Soliloq.,  lib.  II,  cap.  x, 
coi.  893,  t.  1,  «  tragoedus  non  esset  falsus 
Hector,  si  non  esset  verus  tragoedus.  »  Ergo 
verum  et  falsum  non  sunt  contraria. 

3.  Praeterea,  in  Deo  non  est  contrarictas 
aliqua.  «  Nihil  enim  divinae  substantiae  est 
contrarium2,  »  ut  dicit  Augustinus,  De  civit. 
Dei,  lib.  XII,  cap.  n,  coi.  350,  t.  7.  Sed  Deo 
opponitur  falsitas  ;  nam  idolum  in  Scriptura 
mendacium  nominatur,  Jerem.,  vm,  5: 
Apprehenderunt  mendacium;  Glossa  Hiero¬ 
nymi  3  in  hunc  locum :  «  ld  est  idola.  »  Ergo 
verum  et  falsum  non  sunt  contraria. 

Sed  contra  est  quod  dicit  Philosophus  in 
II  Periher.,  cap.  ult.;  ponit  enim  falsam  opi¬ 
nionem  verae  contrariam. 

Respondeo  dicendum,  quod  verum  et  fal¬ 
sum  opponuntur  ut  contraria,  et  non  sicut 
affirmatio  et  negatio,  ut  quidam  dixerunt. 

Ad  cujus  evidentiam  sciendum  est  quod 
negatio  neque  ponit  aliquid  neque  determi¬ 
nat  sibi  aliquod  subjectum ;  et  propter  hoc 
potest  dici  tam  de  ente  quam  de  non  ente ; 
sicut  non  videns,  et  non  sedens.  Privatio 
autem  non  ponit  aliquid,  sed  determinat  sibi 
subjectum ;  «  est  »  enim  «  negatio  in  sub¬ 
jecto,  »  ut  dicitur  IV  Metapliys.,  text.  41 , 
et  lib.  V,  text.  27;  caecum  enim  non  dicitur 
nisi  de  eo  quod  est  natum  videre.  Contrarium 

nium  qualiumcumque  essentiarum,  essentia  nulla 
contraria  est.  » 

3  Hieron.,  Cowm,  in  Jffm.,  Qa  VIII,  V,  5,  lib,  II, 
COl.  /37,  t*  4. 

vero  et  aliquid  ponit,  et  subjectum  deter¬ 
minat  ;  nigrum  enim  est  aliqua  species  co¬ 
loris.  Falsum  autem  aliquid  ponit ;  est  enim 
falsum,  ut  dicit  Philosophus,  IY  Metaphys., 
text.  27,  ex  eo  quod  dicitur  vel  videtur  ali¬ 
quid  esse  quod  non  est,  vel  non  esse  quod  est. 
Sicut  enim  verum  ponit  acceptionem  adrn- 
quatam  rei,  ita  falsum  acceptionem  rei  non 
adaequatam.  Unde  manifestum  est  quod  ve¬ 
rum  et  falsum  sunt  contraria. 

Ad  primum  ergo  dicendum,  quod  id  quod 
est  in  rebus,  est  veritas  rei;  sed  id  quod 
est  ut  apprehensum,  est  verum  intellectus, 
in  quo  primo  est  veritas.  Unde  et  falsum  est 
id  quod  non  est  ut  apprehensum.  Apprehen¬ 
dere  autem  esse  et  non  esse  contrarietatem 
habet;  sicut  probat  Philosophus,  in  II  Pcrih., 
cap.  ult.,  quod  huic  opinioni  :  Bonum  est 
bonum,  contraria  est  :  Bonum  non  est  bo¬ 
num. 

Ad  secundum  dicendum,  quod  falsum  non 
fundatur  in  vero  sibi  contrario,  sicut  nec 
malum  in  bono  sibi  contrario,  sed  in  eo  quod 
sibi  subjicitur.  Et  hoc  ideo  in  utroque  acci¬ 
dit,  quia  verum  et  bonum  communia  sunt1, 
et  convertuntur  cum  ente.  Unde  sicut  omnis 
privatio  fundatur  in  subjecto,  quod  est  ens; 
ita  omne  malum  fundatur  in  aliquo  bono , 
et  omne  falsum  in  aliquo  vero. 

Ad  tertium  dicendum,  quod  quia  contraria 
et  opposita  privative  nata  sunt  fieri  circa 
idem,  ideo  Beo,  prout  in  se  consideratur, 
non  est  aliquid  contrarium  neque  ratione 
sum  bonitatis,  neque  ratione  suae  veritatis ; 
quia  in  intellectu  ejus  non  potest  esse  fal sitas 
aliqua;  sed  in  apprehensione  nostra  habet 
aliquid  contrarium;  nam  verae  opinioni  de 
ipso  contrariatur  falsa  opinio.  Et  sic  idola 
mendacia  dicuntur  opposita  veritati  divinae, 
in  quantum  falsa  opinio  de  idolis  contraria¬ 
tur  verae  opinioni  de  unitate  Dei. 

Conclusio.  —  Verum  et  falsum,  cum  subjectum 
sibi  determinent,  et  in  eo  aliquid  ponant,  con¬ 
trarie  opponuntur. 


*  Sic  cod.;  non  Inepte  ut  in  Parmensi,  et  in  edit  : 
«  contraria  sunt  falso  et  malo.  » 

*  Ex  versione  Joannis  SarraC.ni.  Corderius  «  ex 


QUiESTIO  XVIII. 

DE  VITA  DEI. 

(Et  qualuor  quaeruntur.) 

Quoniam  autem  intelligere  viventium  est, 
post  considerationem  de  scientia  et  intellectu 
divino,  considerandum  est  de  vita  ipsius, 
et  circa  hoc  quaeruntur  quatuor :  1°  quorum 
sit  vivere ;  2°  quid  sit  vita ;  3°  utrum  vita  Dea 
conveniat ;  4°  utrum  omnia  in  Deo  sint  vita. 

ARTICULUS  PRIMUS. 

Utrum  omnium  naturalium  rerum  sit 
vivere. 

Ad  primum  sic  proceditur.  1.  Videtur 
quod  omnium  rerum  naturalium  sit  vivere. 
Dicit  enim  Philosophus,  in  VIII  Physicorum, 
text.  1,  quod  motus  est  ut  vita  quaedam  na¬ 
tura  existentibus  omnibus.  Sed  omnes  res- 
naturales  participant  motum.  Ergo  omnes 
res  naturales  participant  vitam. 

2.  Praeterea,  plantae  dicuntur  vivere  in 
quantum  habent  in  seipsis  principium  mo¬ 
tus  augmenti  et  decrementi.  Sed  motus 
localis  est  perfectior  et  prior  secundum  natu¬ 
ram  quam  motus  augmenti  et  decrementi, 
ut  probatur  in  VIII  Physicor .,  text.  56  et  57. 
Cum  igitur  omnia  corpora  naturalia  habeant 
aliquod  principium  motus  localis,  videtur 
quod  omnia  corpora  naturalia  vivant. 

3.  Praeterea,  inter  corpora  naturalia  im¬ 
perfectiora  sunt  elementa.  Sed  eis  attribuitur 
vita  :  dicuntur  enim  aquae  vivse.  Ergo  multa 
magis  alia  corpora  naturalia  vitam  habent. 

Sed  contra  est  quod  dicit  Dionysius,  De 
clivin.  nom.}  caip.  vi,  §  4,  coi.  855,  t.  4,  quod 
«  plantae,  secundum  ultimam  resonantiam 
vitae,  habent  vivere2;  »  ex  quo  potest  accipi, 
quod  ultimum  gradum  vitae  obtinent  plantae. 
Sed  corpora  inanimata  sunt  infra  plantas. 
Ergo  eorum  non  est  vivere. 

Respondeo  dicendum,  quod  ex  his  quao 
manifeste  vivunt ,  accipere  possumus,  quo¬ 
rum  sit  vivere,  et  quorum  non  sit  vivere. 
Vivere  autem  manifeste  animalibus  con¬ 
venit.  Dicitur  enim  in  libro  De  vegetabilibus , 
Aristot.,inlib.  I  De  plantis,  cap.  i,  in  prine., 
quod  vita  in  animalibus  manifesta  est.  Unde 

ipsa  etiam  liabent  germina  quod  ultimo  vitae  gradu 
gaudeant.  » 

Secundum  illud  oportet  distinguere  viventia 
a  non  viventibus,  secundum  quod  animalia 
dicuntur  vivere.  Hoc  autem  est  in  quo  primo 
manifestatur  vita,  et  in  quo  ultimo  remanet. 

Primo  autem  dicimus  animal  vivere  quando 
incipit  ex  se  motum  habere ;  et  tamdiu  ju¬ 
dicatui’  animal  vivere,  quamdiu  talis  motus 
in  eo  apparet ;  quando  vero  jam  ex  se  non 
habet  aliquem  motum,  sed  movetur  tantum 
ab  alio,  tunc  dicitur  animal  mortuum  per 
defectum  vitae.  Ex  quo  patet  quod  illa  pro¬ 
prie  sunt  viventia  quae  seipsa  secundum 
aliquam  speciem  motus  movent ;  sive  acci¬ 
piatur  motus  proprie,  sicut  motus  dicitur 
actus  imperfecti,  id  est,  existentis  in  poten¬ 
tia  ;  sive  motus  accipiatur  communiter,  prout 
motus  dicitur  actus  perfecti ,  prout  intelli- 
gere  et  sentire  dicitur  moveri,  ut  dicitur  in 
III  De  anima,  text.  28,  et  lib.  I,  text.  118, 
ut  sic  viventia  dicantur  quaecumque  se  agunt 
ad  motum ,  vel  operationem  aliquam  ;  ea 
vero  in  quorum  natura  non  est  ut  se  agant 
ad  aliquem  motum  vel  operationem,  viventia 
dici  non  possunt  nisi  per  aliquam  similitu¬ 
dinem. 

Ad  primum  ergo  dicendum,  quod  verbum 
illud  Philosophi  potest  intelligi  vel  de  motu 
primo ,  scilicet  corporum  caelestium ,  vel  de 
motu  communiter ;  et  utroque  modo  motus 
dicitur  quasi  vita  corporum  naturalium  per 
similitudinem,  et  non  per  proprietatem. 
Nam  motus  caeli  est  in  universo  corporalium 
naturarum  sicut  motus  cordis  in  animali , 
quo  conservatur  vita.  Similiter  etiam  qui¬ 
cumque  motus  naturalis  hoc  modo  se  habet 
ad  res  naturales  ut  quaedam  similitudo  vitalis 
operationis.  Unde  si  totum  universum  cor¬ 
porale  esset  unum  animal  ita  quod  iste  motus 
esset  a  movente  intrinseco,  ut  quidam  po¬ 
suerunt,  sequeretur  quod  motus  esset  vita 
omnium  naturalium  corporum. 

Ad  secundum  dicendum,  quod  corporibus 
gravibus  et  levibus  non  competit  moveri, 
nisi  secundum  quod  sunt  extra  dispositio¬ 
nem  suae  naturae ,  utpote  cum  sunt  extra 
ocum  proprium  :  cum  enim  sunt  in  loco 
proprio  et  naturali,  quiescunt.  Sed  plantae 
et  aliae  res  viventes  moventur  motu  vitali , 
secundum  hoc  quod  sunt  in  sua  dispositione 
naturali  :  non  autem  in  accedendo  ad  eam , 
vel  in  recedendo  ab  ea ;  imo  secundum  quod 

1  In  cod.  deest :  «  et  ita  non  movent  seipsa  sicut 
corpora  viventia. » 

(uj  Tiiomas  Campanella,  in  libro  cui  titulus  : 


recedunt  a  tali  motu,  recedunt  a  naturali 
dispositione.  Et  praeterea  corpora  gravia  et 
levia  moventur  a  motore  extrinseco,  vel 
generante,  qui  dat  formam,  vel  removente 
prohibens,  ut  dicitur  in  VIII  Physicor., 
text.  32  E 

Ad  tertium  dicendum,  quod  aquae  vivae 
dicuntur  quae  habent  continuum  fluxum. 
Aquae  enim  stantes,  quae  non  continuantur 
ad  principium  continue  fluens,  dicuntur  mor¬ 
tuae,  ut  aquae  cisternarum  et  lacunarum. 
Et  hoc  dicitur  per  similitudinem;  in  quantum 
enim  videntur  se  movero,  habent  similitu¬ 
dinem  vitae ;  sed  tamen  non  est  in  eis  vera 
ratio  vitae ,  quia  hunc  motum  non  habent  a 
seipsis,  sed  a  causa  generante  eas,  sicut  acci¬ 
dit  circa  motum  aliorum  gravium  et  levium. 

Conclusio.  —  Cum  motu  viventia  a  non  viven¬ 
tibus  cognoscantur,  ea  proprie  vivere  dicuntur 
epiaj  se  ipsa  secundum  aliquam  speciem  motus 
movent  (a). 

ARTICULUS  II. 

Utrum  vita  sit  quaedam  operatio . 

Ad  secundum  sic  proceditur.  1.  Videtur 
quod  vita  sit  quaedam  operatio.  Nihil  enim 
dividitur  nisi  per  ea  quae  sunt  sui  generis. 
Sed  vivere  dividitur  per  operationes  quas¬ 
dam  :  ut  patet  per  Philosophum,  in  II  lib.  De 
anima ,  text.  13,  qui  distinguit  vivere  per 
quatuor,  scilicet  alimento  uti,  sentire,  moveri 
secundum  locum  et  intelligere.  Ergo  vita  est 
operatio  quaedam. 

2.  Praeterea,  vita  activa  dicitur  alia  esse  a 
contemplativa.  Sed  contemplativi  ab  activis 
non  diversificantur  nisi  secundum  operatio¬ 
nes  quasdam.  Ergo  vita  est  quaedam  operatio. 

3.  Praeterea,  cognoscere  Deum  est  operatio 
quaedam.  Ilaec  autem  est  vita,  ut  patet  per 
illud  Joan.,  xvii,  3  :  Haec  est  autem  vita 
aeterna,  ut  cognoscant  ie  solum  verum 
Deum  *.  Ergo  vita  est  operatio. 

Sed  contra  est  quod  dicit  Philosophus  in 
II  De  anima,  text.  37  :  «  Vivere  viventibus 
est  esse.  » 

Respondeo  dicendum,  quod,  sicut  ex  dictis 
patet,  intellectus  noster  qui  proprie  est  co- 
gnoscitivus  quidditatis  rei  ut  proprii  objecti, 
accipit  a  sensu,  cujus  propria  objecta  sunt 
accidentia  exteriora;  et  inde  est  quod  ex  his 

De  sensu  rerum,  omnibus  incaute  vitam  et  sensum 
convenire  docuit. 


*  Deum 
verum. 

quae  exterius  apparent  de  re,  devenimus  ad 
cognoscendam  essentiam  rei.  Et  quia  sic 
nominamus  aliquid  sicut  cognoscimus  illud, 
ut  ex  supradictis  patet,  inde  est  quod  plerum¬ 
que  a  proprietatibus  exterioribus  imponun¬ 
tur  nomina  ad  significandas  essentias  rerum. 
Unde  hujusmodi  nomina  quandoque  acci¬ 
piuntur  proprie  pro  ipsis  essentiis  rerum, 
ad  quas  significandas  principaliter  sunt  im¬ 
posita  ;  aliquando  autem  sumuntur  pro 
proprietatibus,  a  quibus  imponuntur,  et  hoc 
minus  proprie ;  sicut  patet  quod  hoc  nomen 
corpus  impositum  est  ad  significandum 
quoddam  genus  substantiarum  ex  eo  quod 
in  eis  inveniuntur  tres  dimensiones  :  et  ideo 
aliquando  ponitur  hoc  nomen  corpus  ad 
significandas  tres  dimensiones,  secundum 
quod  corpus  ponitur  species  quantitatis. 

Sic  ergo  dicendum  est  et  de  vita.  Nam 
vitae  nomen  sumitur  ex  quodam  exterius 
apparenti  circa  rem,  quod  est  movere  se- 
ipsum  :  non  tamen  est  impositum  hoc  nomen 
ad  hoc  significandum,  sed  ad  significandum 
substantiam  cui  convenit  secundum  suam 
naturam  movere  seipsam,  vel  agere  se  quo¬ 
cumque  modo  ad  operationem.  Et  secundum 
hoc  vivere  nihil  aliud  est  quam  esse  in  tali 
natura,  et  vita  significat  hoc  ipsum  in  abs¬ 
tracto;  sicut  hoc  nomen  cursus  significat 
ipsum  currere  in  abstracto.  Unde  vivum 
non  est  praedicatum  accidentale,  sed  substan¬ 
tiale.  Quandoque  tamen  vita  sumitur  minus 
proprie  pro  operationibus  vitae.,  a  quibus 
nomen  vitae  assumitur,  sicut  dicit  Philoso¬ 
phus  ,  IX  Ethicorum,  cap.  ix ,  quod  vivere 
principaliter  est  sentire,  vel  intelligere. 

Ad  primum  ergo  dicendum,  quod  Philo¬ 
sophus  ibi  accipit  vivere  pro  operatione  vitae. 
Vel  dicendum  est  melius,  quod  sentire  et  in¬ 
telligere,  et  hujusmodi,  quandoque  sumun¬ 
tur  pro  quibusdam  operationibus,  quandoque 
autem  pro  ipso  esse  sic  operantium.  Dicitur 
enim,  I X  Ethicorum,  cap.  cit.,  quod  vivere 
est  sentire,  vel  intelligere,  id  est  habere  na¬ 
turam  ad  sentiendum  vel  intelligendum;  et 
hoc  modo  distinguit  Philosophus  vivere  per 
illa  quatuor ;  nam  in  istis  inferioribus  qua- 
tuor  sunt  genera  viventium ;  quorum  quae¬ 
dam  habent  naturam  solum  ad  utendum 
alimento,  et  ad  consequentia,  quae  sunt  aug¬ 
mentum  et  generatio  :  quaedam  ulterius  ad 
sentiendum,  ut  patet  in  animalibus  immo¬ 
bilibus,  sicut  sunt  ostrea ;  quaedam  vero  cum 

*  Ita  edit.  Rom.  et  Nicolai;  at  Patav.  ambae, 


his  ulterius  ad  movendum  se  secundum 
locum,  sicut  animalia  perfecta,  ut  quadru¬ 
pedia  et  volatilia  et  hujusmodi :  quaedam  vero 
ulterius  ad  intelligendum,  sicut  homines. 

Ad  secundum  dicendum,  quod  opera  vitae 
dicuntur  quorum  principia  sunt  in  operan¬ 
tibus,  ut  seipsos  inducant  in  tales  opera¬ 
tiones.  Contingit  autem  aliquorum  operum 
inesse  hominibus  non  solum  principia  natu¬ 
ralia,  ut  sunt  potentiae  naturales,  sed  etiam 
quaedam  superaddita  :  ut  sunt  habitus  incli¬ 
nantes  ad  quaedam  operationum  genera , 
quasi  per  modum  naturae ,  et  facientes  illas 
operationes  esse  delectabiles.  Et  ex  hoc  dici¬ 
tur  ,  quasi  per  quamdam  similitudinem , 
quod  illa  operatio ,  quae  est  homini  delecta¬ 
bilis  ,  et  ad  quam  inclinatur,  et  in  qua  con¬ 
versatur  1  et  ordinat  vitam  suam  ad  ipsam, 
dicitur  vita  hominis ;  unde  quidam  dicuntur 
agere  vitam  luxuriosam,  quidam  vitam  ho¬ 
nestam.  Et  per  hunc  modum  vita  contem¬ 
plativa  ab  activa  distinguitur ;  et  per  hunc 
etiam  modum  cognoscere  Deum  dicitur  vita 
aeterna.  Unde  patet  solutio  ad  tertium. 

Conclusio.  —  Vitas  nomen  substantiam  et  esse 
illius  naturae  cui  convenit  se  movere,  proprie 
significat;  nonnunquam  vero  et  minus  proprie 
vitalem  operationem. 

ARTICULUS  III. 

Utrum  Deo  conveniat  vita. 

Ad  tertium  sic  proceditur,  1 .  Videtur  quod 
Deo  non  conveniat  vita.  Vivere  enim  dicun¬ 
tur  aliqua,  secundum  quod  movent  seipsa, 
ut  dictum  est.  Sed  Deo  non  competit  mo¬ 
veri.  Ergo  neque  vivere. 

2.  Praeterea,  in  omnibus  quae  vivunt,  est 
accipere  aliquod  vivendi  principium  :  unde 
dicitur  in  II  De  anima,  text.  36,  quod 
(t  anima  est  viventis  corporis  causa,  et  prin¬ 
cipium.  »  Sed  Deus  non  habet  aliquod  prin¬ 
cipium.  Ergo  sibi  non  competit  vivere. 

3.  Praeterea,  principium  vitae  in  rebus 
viventibus  quae  apud  nos  sunt,  est  anima 
vegetabilis ,  quae  non  est  nisi  in  rebus  cor¬ 
poralibus.  Ergo  rebus  incorporalibus  non 
competit  vivere. 

Sed  contra  est  quod  dicitur  in  ps.  lxxxiii, 
3  :  Cor  meum  et  caro  mea  exultav erunt  in 
Deum  vivum. 

Respondeo  dicendum,  qood  vita  maxime 
proprie  in  Deo  est. 

«  conservatur.  » 


QILEST.  XVII,  ART.  III. 


Ad  cujus  evidentiam  considerandum  est, 
quod  cum  vivere  dicantur  aliqua  secundum 
quod  operantur  a 1  scipsis,  et  non  quasi  ab 
aliis  mota,  quanto  perfectius  competit  hoc 
alicui ,  tanto  perfectius  in  eo  invenitur  vita. 
In  moventibus  autem  et  motis  tria  per  ordi¬ 
nem  inveniuntur.  Nam  primo  finis  movet 
agentem  :  agens  vero  principale  est  quod 
per  suam  formam  agit ;  et  hoc  interdum  agit 
per  aliquod  instrumentum  quod  non  agit 
ex  virtute  suce  formae,  sed  ex  virtute  princi¬ 
palis  agentis  :  cui  instrumento  competit  sola 
exceutio  actionis.  Inveniuntur  igitur  quae¬ 
dam  quae  movent  seipsa 2 ,  solum  quantum 
ad  exeeutionem  motus;  sed  forma  per  quam 
agunt,  et  finis  propter  quem  agunt,  deter¬ 
minantur  eis  a  natura  :  et  hujusmodi  sunt 
plantae  quae,  secundum  formam  inditam  eis 
a  natura,  movent  seipsas  secundum  aug¬ 
mentum  et  decrementum.  Quaedam  vero 
ulterius  movent  seipsa,  non  solum  habito 
respectu  ad  exeeutionem  motus,  sed  etiam 
quantum  ad  formam,  quae  est  principium 
inolus,  quam  per  se  acquirunt  :  et  hujus¬ 
modi  sunt  animalia,  quorum  motus  princi¬ 
pium  est  forma  non  a  natura  indita,  sed  per 
sensum  accepta.  Unde  quanto  perfectiorem 
sensum  habent,  tanto  perfectius  movent  se¬ 
ipsa.  Nam  ea  quae  non  habent  nisi  sensum 
tactus ,  movent  solum  seipsa  motu 3  dilata¬ 
tionis  et  constrictionis,  ut  ostrea  parum  ex¬ 
cedentia  motum  plantae.  Quae  vero  habent 
virtutem  sensitivam  perfectam  non  solum 
ad  cognoscendum  conjuncta  tangentia4,  sed 
etiam  ad  cognoscendum  distantia,  movent 
seipsa  in  remotum  motu  processivo. 

Sed  quamvis  hujusmodi  animalia  formam, 
quae  est  principium  motus,  per  sensum  acci¬ 
piant,  non  tamen  per  seipsa  praestituunt 
sibi  finem  suse  operationis  vel  sui  motus, 
sed  est  eis  inditus  a  natura,  cujus  instinctu 
ad  aliquid  agendum  moventur  per  formam 
sensu  apprehensam.  Unde  supra  alia  8  ani¬ 
malia  sunt  illa  qued  movent  seipsa ,  etiam 
habito  respectu  atl  finem,  quem  sibi  praesti¬ 
tuunt.  Quod  quidem  non  fit  nisi  per  rationem 
et  intellectum,  cujus  est  cognoscere  propor¬ 
tionem  finis,  et  ejus  quod  est  ad  finem,  et 
unum  ordinare  in  alterum. 

1  Al.  :  «  ex.  » 

4  In  codibus  omnibus  quos  vidimus  deest  :  «  non 
habito  respectu  ad  formam,  vel  finem,  qum  inest 
eis  a  natura,  sed,  »  etc. 

3  Edit.  Rom.  :  «  moventur  solum  infra  seipsa 

motu,  elc.  »  Nostram  lectionem  habent  editi  reli- 


Ul 

Undo  perfectior  modus  vivendi  est  eorum 
quae  habent  intellectum ;  haec  enim  perfectius 
movent  seipsa,  et  hujus  est  signum,  quod 
in  uno  et  eodem  homine  virtus  intellectiva 
movet  potentias  sensitivas ,  et  potentiae  sen¬ 
sitivae  per  suum  imperium  movent  organa , 
quae  exequuntur  motum.  Sicut  etiam  in  ar¬ 
tibus  videmus,  quod  ars  ad  quam  pertinet 
usus  navis,  scilicet  ars  gubernatoria,  praeci¬ 
pit  ei  quae  inducit  formam]navis ;  et  haec  prae¬ 
cipit  illi  quae  habet  exeeutionem  tantum  in 
disponendo  materiam.  Sed  quamvis  intel¬ 
lectus  noster  ad  aliqua  se  agat,  tamen  aliqua 
sunt  ei  praestituta  a  natura,  sicut  sunt  prima 
principia,  circa  quae  non  potest  aliter  se  ha¬ 
bere,  et  ultimus  finis,  quem  non  potest  non 
velle.  Unde  licet  quantum  ad  aliquid  moveat 
se,  tamen  oportet  quod  quantum  ad  aliqua 
ab  alio  moveatur. 

illud  igitur  cujus  sua  natura  est  ipsum 
ejus  intelligere,  et  id°  quod  naturaliter  ha¬ 
bet  non  determinari 7  ab  alio,  hoc  quidem 8 
obtinet  summum  gradum  vitae  :  tale  autem 
est  Deus  :  unde  in  Deo  maxime  est  vita. 
Unde  Philosophus,  in  XII  Metaph.,  text.  51, 
ostenso  quod  Deus  sit  intelligens,  concludit 
quod  habet  vitam  perfectissimam  et  sem¬ 
piternam,  quia  intellectus  ejus  est  perfec¬ 
tissimus  et  semper  in  actu. 

Ad  primum  "ergo  dicendum,  quod,  sicut 
dicitur  in  IX  Metaph.,  text.  16,  duplex  est 
actio  :  una  quae  transit  in  exteriorem  mate¬ 
riam,  ut  calefacere  et  secare ;  alia  quae  manet 
in  agente,  ut  intelligere,  sentire  et  velle  : 
quarum  haec  est  differentia,  quia  prima  actio 
non  est  perfectio  agentis  quod  movet,  sed 
ipsius  moti ;  secunda  autem  actio  est  per¬ 
fectio  agentis.  Unde  quia  motus  est  actus 
mobilis ,  secunda  actio,  in  quantum  est  actus 
operantis,  dicitur  motus  ejus  ex  hac  simili¬ 
tudine,  quod,  sicut  motus  est  actus  mobilis, 
ita  hujusmodi  actio  est  actio  agentis;  licet 
motus  sit  actus  imperfecti,  scilicet  existentis 
in  potentia,  hujusmodi  autem  actio  sit  actus 
perfecti,  id  est  existentis  in  actu,  ut  dicitur 
in  Ili  De  anima,  text.  28.  Hoc  igitur  modo 
quo  intelligere  est  motus,  id  quod  se  intelli- 
git  dicitur  so  movere ;  et  per  hunc  modum 
etiam  Plato  posuit  quod  Deus  movet  se 

qui  omnes,  et  Mss.  Alcan. 

4  Al.  :  «  et  tangentia.  »  —  5  In  Parm.  et  in  edit. 
«  talia.  »  —  G  In  Parm.  et  in  edit.  :  «  cui  id.  » 

7  Sensus  est  :  «  cujus  sua  natura  est  id  quod 
naturaliter  habet  non  determinari  ab  alio.  » 

8  In  Parm.  :  «  hoc  est  quod  obtinet.  » 

•Et. 


*Et  sine 
ipso  fac¬ 
tum  est 
nihil, 
■quod  fac¬ 
tum  est. 
4.  In  ipso 


ipsum  non  eo  modo  quo  motus  est  actus  im¬ 
perfecti. 

Ad  secundum  dicendum,  quod  sicut  Deus 
est  ipsum  suum  esse  et  suum  intelligere, 
ita  et  suum  vivere ;  et  propter  hoc  sic  vivit , 
quod  non  habet  vivendi  principium. 

Ad  tertium  dicendum,  quod  vita  in  istis 
inferioribus  recipitur  in  natura  corruptibili, 
quae  indiget  et  generatione  ad  conservatio¬ 
nem  speciei,  et  alimento  ad  conservationem 
individui ;  et  propter  hoc  in  istis  inferioribus 
non  invenitur  vita  sine  anima  vegetabili. 
Sed  hoc  non  habet  locum  in  rebus  incorrup¬ 
tibilibus. 

Conclusio.  —  Dei  natura  cum  sit  ipsum  esse  et 
intelligere,  ei  maxime  vita  convenit. 

ARTICULUS  IY. 

Utrum  omnia  sint  vita  in  Deo . 

Ad  quartum  sic  proceditur.  1.  Yidetur 
quod  non  omnia  sint  vita  in  Deo.  Dicitur 
enim  Act.,  xvii,  28  :  In  ipso  vivimus *,  move¬ 
mur  et  sumus.  Sed  non  omnia  in  Deo  sunt 
motus.  Ergo  non  omnia  in  ipso  sunt  vita. 

2.  Praeterea,  omnia  sunt  in  Deo  sicut  in 
primo  exemplari.  Sed  exemplata  debent  in 
Deo  1  conformari  exemplari;  cum  igitur  non 
omnia  vivant  in  seipsis ,  videtur  quod  non 
•omnia  ia.  Deo  sint  vita. 

3.  Praeterea,  sicut  Augustinus  dicit,  in  lib. 
De  vera  religione,  cap.  xxix,  coi.  14-5,  t.  3, 
substantia  vivens  est  melior  qualibet  sub¬ 
stantia  non  vivente.  Si  igitur  ea  quae  in  se 
ipsis  non  vivunt,  in  Deo  sunt  vita,  videtur 
quod  verius  sint  res  in  Deo  quam  in  seipsis ; 
quod  tamen  videtur  esse  falsum,  cum  in  se 
sint  in  actu;  in  Deo  vero  in  potentia. 

4.  Praeterea,  sicut  sciuntur  a  Deo  bona , 
et  ea  quae  fiunt  secundum  aliquod  tempus, 
ita  mala  et  ea  quae  Deus  potest  facere,  sed 
nunquam  fiunt2.  Si  ergo  omnia  sunt  vita,  in 
Deo,  in  quantum  sunt  scita  ab  ipso,  videtur 
quod  etiam  mala,  et  quae  nunquam  fiunt3, 
sint  vita  in  Deo ,  in  quantum  sunt  scita  ab 
eo;  quod  videtur  inconveniens. 

Sed  contra  est  quod  dicitur  Joan.,  i,  4  : 
Quod  factum  est,  in  ipso  vita  erat*.  Sed 
omnia  praeter  Deum  facta  sunt.  Ergo  omnia 
in  Deo  sunt  vita. 

Respondeo  dicendum,  quod,  sicut  dictum 
est,  vivere  Dei  est  ejus  intelligere  :  in  Deo 


autem  est  idem  intellectus  et  quod  intelli- 
gitur  et  ipsum  intelligere  ejus.  Unde  quid¬ 
quid  est  in  Deo  ut  intellectum,  est  ipsum 
vivere  vel  vita  ejus.  Unde  cum  omnia  quae 
facta  sunt  a  Deo,  sint  in  ipso  ut  intellecta, 
sequitur  que  d  omnia  in  ipso  sunt  ipsa  vita 
divina. 

Ad  primum  ergo  dicendum,  quod  creaturae 
in  Deo  esse  dicuntur  dupliciter.  Uno  modo 
in  quantum  continentur  et  conservantur  vir¬ 
tute  divina ;  sicut  dicimus  ea  esse  in  nobis 
quae  sunt  in  nostra  potestate ;  et  sic  creaturae 
dicuntur  esse  in  Deo,  etiam  prout  sunt  in 
propriis  naturis ;  et  hoc  modo  intelligendum 
est  verbum  Apostoli  dicentis  :  In  ipso  vivi¬ 
mus,  movemur* ,  et  sumus;  quia  etiam  et 
nostrum  esse  et  nostrum  vivere  et  nostrum 
moveri  causantur  a  Deo.  Alio  modo  dicuntur 
res  esse  in  Deo  sicut  in  cognoscente  ;  et  sic 
sunt  in  Deo  per  proprias  rationes,  quae  non 
sunt  aliud  in  Deo  ab  essentia  divina.  Unde 
res  prout  sic  in  Deo  sunt,  sunt  essentia  di¬ 
vina.  Et  quia  essentia  divina  est  vita,  non 
autem  motus,  inde  est  quod  res  hoc  modo 
loquendi  in  Deo  non  sunt  motus,  sed  vita. 

Ad  secundum  dicendum,  quod  exemplata 
oportet  conformari  exemplari  secundum  ra¬ 
tionem  formae,  non  autem  secundum  modum 
essendi.  Nam  alterius  modi  esse  habet  forma 
quandoque  in  exemplari  et  in  exemplato ; 
sicut  forma  domus  in  mente  artificis  habet 
esse  immateriale  et  inteiligibile ,  in  domo 
autem,  quae  est  extra  animam,  habet  esse 
materiale  et  sensibile.  Unde  et  rationes  re¬ 
rum  quae  in  seipsis  non  vivunt,  in  mente 
divina  sunt  vita,  quia  in  mente  divina  habent 
esse  divinum. 

Ad  tertium  dicendum,  quod  si  de  ratione 
rerum  naturalium  non  esset  materia ,  sed 
tantum  forma,  omnibus  modis  veriori  modo 
essent  res  naturales  in  mente  divina  per 
suas  ideas  quam  in  seipsis,  propter  quod  et 
Plato  posuit  quod  homo  separatus  erat  verus 
homo,  homo  autem  materialis  est  homo  per 
participationem.  Sed  quia  de  ratione  rerum 
naturalium  est  materia,  dicendum  quod  res 
naturales  verius  esse  habent  simpliciter  in 
mente  divina  quam  in  seipsis,  quia  in  mente 
divina  habent  esse  increatum,  m  seipsis 
autem  esse  creatum;  sed  esse  hoc,  utpote 
homo,  vei  equus,  verius  habent  in  propria 
natura  quam  in  mente  divina,  quia  ad  veri- 


vita  erat, 
et  vita 
erat  luec 
homi¬ 
num. 


*  Et  mom, 
vemur . 


1  Sic  cod.;  in  editis  deest :  «  in  Deo.  »  3  jta  codd.  Alcan.  et  Tarrac.  cum  plurimis  edit. 

*  AI.  :  «  fient.  »  AI.  :  «  Mala  quas  nunquam  fiunt.  » 

latcm  hominis  pertinet  esse  materiale,  quod 
non  habent 1  in  mente  divina;  sicut  domus2 
quae  est  in  materia,  quam  quae  est  in  mente; 
quia  haec3 4  est  domus  in  actu,  illa  autem 
■domus  in  potentia.  & 

Ad  quartum  dicendum,  quod,  licet  mala 
sint  in  Dei  scientia,  in  quantum  sub  Dei 
scientia  comprehenduntur,  non  tamen  sunt 
in  Deo  sicut  creata  a  Deo,  vel  conservata  ab 
ipso,  neque  sicut  habentia  rationem  in  Deo. 
■Cognoscuntur  enim  a  Deo  per  rationes  bono¬ 
rum.  Unde  non  potest  dici,  quod  mala  sint 
vita  in  Deo.  Ea  vero  qua?  secundum  nullum 
tempus  sunt,  possunt  dici  esse  vita  in  Deo 
secundum  ‘quod  vivere  nominat  intelligere 
tantum ,  in  quantum  intelliguntur  a  Deo ; 
non  autem  secundum  quod  vivere  importat 
principium  operationis. 

Conclusio.  —  Vivere  Dei  cum  sit  ejus  intelli¬ 
gere,  quaecumque  sunt  in  ipso  ut  per  se  intellecta, 
vita  in  ipso  sunt. 

QILESTIQ  XIX. 

DE  VOLUNTATE  DEI  (a). 

(Et  duodecim  quaeruntur.) 

Post  considerationem  eorum  quae  ad  divi¬ 
nam  scientiam  pertinent,  considerandum  est 
de  his  quae  pertinent  ad  voluntatem  divi¬ 
nam  ,  ut  sit  prima  consideratio  de  ipsa  Dei 
voluntate;  secunda  de  his  qute  ad  voluntatem 
absolute  pertinent;  tertia  de  his  quae  ad  in¬ 
tellectum  in  ordine  ad  voluntatem. 

Circa  ipsam  autem  voluntatem  quaeruntur 
duodecim  :  1°  utrum  in  Deo  sit  voluntas; 
2°  utrum  Deus  velit  alia  a  se;  3°  utrum  quid¬ 
quid  Deus  vult  ex  necessitate  velit;  4°  utrum 
voluntas  Dei  sit  causa  rerum ;  5°  utrum 
voluntatis  divinae  sit  assignare  aliquam  cau¬ 
sam  ;  0°  utrum  voluntas  divina  semper  im¬ 
pleatur  ;  7°  utrum  voluntas  Dei  sit  mutabilis ; 
8°  utrum  voluntas  Dei  necessitatem  rebus 
volitis  imponat ;  9°  utrum  in  Deo  sit  voluntas 

1  Ad.  :  «  habet. » —  *  AI. :  «  haec,  »  et  infra : «  illa.  » 

3  In  cod.  deest  :  «  nobilius  esse  babet  in  mente 
artificis  quam  in  materia ;  sed  tamen  verius  dicitur 

domus,  »  etc. 

4  Ita  Nicolai.  AI.  omittitur  «  est.  » 

5  In  cod.;  omittitur  «  suam.  » 

(a)  Voluntas  est  appetitus  rationalis  bonum  juxta 
apprehensionem  intellectus  in  universali  prose- 
quens. 

Appetitus  vero  est  cujuscumque  rei  inclinatio 
ad  persequendum  bonum,  et  fugiendum  malum. 

Appetitus  est  vel  naturalis,  vel  elicitus. 


malorum;  10°  utrum  Deus  habeat  liberum 
arbitrium;  11°  utrum  sit  distinguenda  in 
Deo  voluntas  signi ;  1 2°  utrum  convenienter 
circa  divinam  voluntatem  ponantur  quinque 
signa. 

ARTICULUS  PRIMUS. 

Utrum  in  Deo  sit  voluntas. 

Ad  primum  sic  proceditur.  1.  Videtur  quod 
in  Deo  non  sit  voluntas.  Objectum  enim  vo¬ 
luntatis  est  finis  et  bonum.  Sed  Dei  non  est 
assignare  aliquem  finem.  Ergo  voluntas 
non  est  in  Deo. 

2.  Praeterea,  voluntas  est  appetitus  qui¬ 
dam.  Appetitus  autem,  cum  sit  rei  non 
habitae,  imperfectionem  designat,  quod  Deo 
non  competit.  Ergo  voluntas  non  est  in  Deo. 

3.  Praeterea,  secundum  Philosophum,  in 
III  De  anima ,  text.  54,  voluntas  est  movens 
motum.  Sed  Deus  est  primum  movens  im¬ 
mobile,  ut  probatur  VIII  Physic.,  text.  49, 
Ergo  in  Deo  non  est  voluntas. 

Sed  contra  est  quod  dicit  Apostolus,  Rom.v 
xii,  2  :  Ut  probetis  quee  sit  voluntas  Dei. 

Piespondeo  dicendum,  in  Deo  voluntatem 
esse,  sicut  in  eo  est  intellectus;  voluntas 
enim  intellectum  consequitur. 

Sicut  enim  res  naturalis  habet  esse  in 
actu  per  suam  formam,  ita  intellectus  est4, 
intelligens  actu  per  formam5  iutelligibilem. 
Quaslibet  autem  res  ad  suam  formam  natu¬ 
ralem  hanc  habet  habitudinem,  ut  quando 
non  habet  ipsam,  tendat  in  eam,  et  quando 
habet  ipsam,  quiescat  in  ea;  et  idem  est 
de  qualibet  perfectione  naturali,  quod  est 
bonum  naturae.  Et  haec  habitudo  ad  bonum 
in  rebus  carentibus  cognitione  vocatur  appe¬ 
titus  naturalis.  Unde  et  natura  intellectualis 
ad  bonum  apprehensum  per  formam  intel- 
ligibilcm  similem  habitudinem  habet,  ut 
scilicet  cum  habet  ipsum,  quiescat  in  illo; 
cum  vero  non  habet,  quaerat  ipsum  :  et 
utrumque  pertinet  ad  voluntatem.  UnJe  in 

Appetitus  naturalis  est  innatus,  absque  cogni¬ 
tione  propria,  caecus  cum  natura  omnibus  rebus 
impressus. 

Appetitus  elicitus  juxta  apprehensionem  quam¬ 
dam  sive  imaginationis  pro  appetitu  sensibili,  sive 
intellectus  pro  appetitu  rationali  seu  voluntate,  est 
eductus.  Mirum  plane  quod  auctores  Dictionnarii 
gallice  de  Trdvoux  hanc  vocem  «  elicitus  »  a  Scholas¬ 
ticis  asseruerint  fuisse  retentam  e  verbo  quodam 
barbaro «  elicere;  »  verbum  etenim  illud  barbarum 
de  facili  in  Ovidii  carminibus  et  in  litteris  Cicero¬ 
nis  ad  Atticum  reperiretur. 

4M 

quolibet  habente  intellectum  est  voluntas, 
sicut  in  quolibet  habente  sensum  est  appeti¬ 
tus  animalis  (a) . 

Et  sic  oportet  in  Deo  esse  voluntatem, 
cum  sit  in  eo  intellectus ;  et  sicut  suum  in- 
telligere  est  suum  esse,  ita  suum  velle. 

Ad  primum  ergo  dicendum,  quod,  licet 
nihil  aliud  a  Deo  sit  linis  Dei,  tamen  ipsemet 
est  finis  respectu  omnium  unae  ab  eo  fiunt, 
et  lioc  per  suam  essentiam,  cum  per  suam 
essentiam  sit  bonus,  ut  supra  ostensum  est. 
Finis  enim  habet  rationem  boni. 

Ad  secundum  dicendum,  quod  voluntas 
in  nobis  pertinet  ad  appetitivam  partem ; 
quce,  licet  ab  appetendo  nominetur,  non 
tamen  hunc  solum  habet  actum,  ut  appetat 
quae  non  habet;  sed  etiam  ut  amet  quod 
habet,  et  delectetur  in  illo ;  et  quantum  ad 

(a)  Rationem  hanc  nonnulli  impugnant,  qui  fal¬ 
sum  reputant  quod  res  ad  formam  per  quam  in 
actu  constituitur  tendat,  quando  eam  formam  non 
habet ;  si  enim  eam  non  habeat,  res  non  est.  Prae¬ 
terea  inclinatio  formam  non  praecedit  sed  sequitur. 
Hi  non  intellexerunt  argumentationem  doctoris 
Angelici  ex  forma  nondum  habente  totam  perfec¬ 
tionem  sibi  debitam  ad  quam  tendit,  non  ex  forma 
nullo  modo  habita  procedere. 

( b )  Dei  voluntas  respectu  effectus  ab  ipso  sive  ad 
intra  sive  ad  extra  procedentis  potentiae  rationem 
habet.  Eamdemne  rationem  habet  respectu  voli- 
tionis  sive  essentialis  qua  Deus  seipsurn,  sive  acci¬ 
dentalis  qua  creaturas  amat?  Scotistae  affirmant, 
negant  Thomistae  sic  argumentantes  :  Voluntas 
Dei  ut  actus  purus  concipi  debet;  atqui  voluntas 
Dei,  si  respectu  volitionis  potentiae  rationem  ha¬ 
beret  non  ut  actus  purus,  sed  ut  volitione  perfec- 
tibilis  ac  actuabilis  conciperetur;  ergo  respectu 
volitionis  voluntas  Dei  potentiae  rationem  non  ha¬ 
bet. 

Suarez,  Praepositus,  Hermo  et  alii  ultra  volun¬ 
tatem  in  Deo  ponunt  appetitum  quemdam  innatum, 
seu  quamdam  naturalem  inclinationem  in  bonum 
sibi  conveniens.  Hic  appetitus  juxta  apprehensio¬ 
nem  intellectus  non  eliceretur,  alioquin  non  na¬ 
turalis  sed  elicitus  esset.  Ratio  theologorum  isto¬ 
rum  :  Deo  tribuere  oportet  omnes  creaturarum 
perfectiones,  imperfectione  remota;  atqui  omnes 
creaturae  pro  perfectione  a  qua  quaelibet  imper¬ 
fectio  separari  potest,  appetitum  naturalem  habent. 
Ergo  Deo  concedendus  est  ille  appetitus. 

Nota  voluntatis  divinae  distinctiones. 

Unica  in  se  et  simplicissima  ratione  terminorum 
suorum  dividitur  in  voluntatem  beneplaciti  et  signi, 
antecedentem  et  consequentem,  efficacem,  et  inef¬ 
ficacem. 

'Voluntas  beneplaciti  est  ipse  voluntatis  Dei  actus, 
proprie  et  formaliter  in  Deo.  Voluntas  signi  non  in 
Deo  est;  aliquid  exterius,  signum  voluntatis  Dei 
est.  Signa  autem  illa  non  semper  cum  voluntate 
beneplaciti  coincidunt.  Sic  Deus  cum  Abrahse  prae¬ 
cipit  (quod  est  voluntatis  signi)  filii  sui  Isaac 
immolationem,  non  vult  voluntate  beneplaciti  Isaac 


hoc  voluntas  in  Deo  ponitur,  quse  semper 
habet  bonum  quod  est  ejus  objectum,  cum 
sit  indifferens  ab  eo  secundum  essentiam, 
ut  dictum  est. 

Ad  tertium  dicendum,  quod  voluntas,  cujus 
objectum  principale  est  bonum  quod  est 
extra  volentem ,  oportet  quod  sit  mota  ab 
alio ;  sed  objectum  divinae  voluntatis  est 
bonitas  sua,  quae  est  ejus  essentia;  unde 
cum  voluntas  Dei  sit  ejus  essentia,  non  mo¬ 
vetur  ab  alio  a  se,  sed  a  se  tantum,  eo  modo 
loquendi  quo  intelligerc  et  velle  dicitur  mo¬ 
tus.  Et  secundum  hoc  Plato  dixit  quod  pri¬ 
mum  movens  movet  seipsurn,  ut  jam  supra. 

» 

Conclusio.  —  Cum  voluntas  intellectum  conse¬ 
quatur,  oportet  in  Ileo  voluntatem  inesse ,  cum 
in  eo  sit  intellectus  (6). 


immolari.  Signa  autem  omnia  sequens  comprehen 
dit  versus  : 

«  Praecipit  ac  prohibet,  permittit,  rtonsulit,  implet.  » 

Non  Damascenus  primus,  ut  Henno  asserit,  sed 
Chrysostomus  Dei  voluntatem  in  antecedentem  et 
consequentem  divisit.  Varie  a  variis  illa  divisio 

explicatur. 

Antecedens  est  juxta  quosdam  : 

Voluntas  qua  Deus  ex  se  aliquid  vult  secundum 
se,  nullo  liabito  respectu  ad  circumstantias  quibus 
est  execulioni  demandandum.  Ex.  :  voluntas  sal¬ 
vandi  praedestinatos.  Ex  Dii  bonitate  et  misericor¬ 
dia  haec  voluntas  antecedens  oritur. 

Juxta  scientiae  mediae  defensores,  eadem  volun¬ 
tas  antecedens  est  : 

Voluntas  consensus  nostri  prsevisionem  antece¬ 
dens. 

Juxta  Thomistas,  eadem  est  : 

Voluntas  quatenus  in  objectum  secundum  se 
consideratum,  et  a  circumstantiis  praecisum  fertur. 
Ex.  :  voluntas  salvandi  omnes  homines. 

Consequens  est  juxta  primos  : 

Voluntas  qua  Deus  vult  aliquod  non  secundum 
se  praecise,  sed  habito  respectu  ad  circumstantias, 
quibus  sublatis,  contrarium  vellet.  Ex.  :  Deus,  ra¬ 
tione  demeritorum,  aliquos  vult  damnare.  Ex  homi¬ 
num  pravitate  haec  voluntas  consequens  oritur. 

Juxta  scientiae  mediae  defeuspres,  voluntas  con¬ 
sequens  est  : 

Voluntas  consensus  nostri  praevisionem  conse¬ 
quens. 

Juxta  Thomistas,  eadem  est : 

Voluntas  quatenus  in  objectum  omnibus  cir¬ 
cumstantiis  suis  vestitum  fertur.  Ex.  :  voluntas 
salvandi  prsedestinatos,  ante  consensus  nostri  prae¬ 
visionem,  sed  attentis  pluribus  causis.  —  Ergo, 
juxta  Thomistas,  non  semper  ex  hominum  pravi¬ 
tate  voluntas  consequens  oritur. 

Sedulo  systematum  illas  differentias  observa. 

Voluntas  Dei  efficax  ea  est  qua  Deus  vult  iufalli- 
biliter  aliquid  fieri.  Voluntas  Dei  inefficax  ea  est 
qua  Deus  non  vult  infallibiliter,  desiderat  tamen. 
Ne  confundas  efficacem  cum  absoluta,  inefficacem 


QILEST.  XIX,  ART.  II  ET  III. 


ARTICULUS  II. 

Utrum  Deus  velit  alia  a  se. 

Ad  secundum  sic  proceditur.  1.  Videtur 
quod  Deus  non  velit  alia  a  se.  Velle  enim 
divinum  est  ejus  esse.  Sed  Deus  non  est  aliud 
a  se.  Ergo  non  vult  aliud  a  se. 

2.  Praeterea,  volitum  movet  volentem, 
sicut  appetibile  appetitum,  ut  dicitur  in  III 
De  anima,  text.  54.  Si  igitur  Deus  velit 
aliquid  aliud  a  se ,  movebitur  ejus  voluntas 
ab  aliquo  alio;  quod  est  impossibile. 

3.  Praeterea,  cuicumque  volenti1  sufficit 
aliquod  volitum,  nihil  quaerit  extra  illud. 
Sed  Deo  sufficit  sua  bonitas,  et  voluntas  ejus 
ex  ea  satiatur.  Ergo  Deus  non  vult  aliquid 
aliud  a  se. 

4.  Praeterea,  actus  voluntatis  multiplicatur 
secundum  volita.  Si  igitur  Deus  velit  se  et 
alia  a  se,  sequitur  quod  actus  voluntatis  ejus 
sit  multiplex ,  et  per  consequens  ejus  esse , 
quod  est  ejus  velle.  Hoc  autem  est  impossi¬ 
bile.  Non  ergo  vult  alia  a  se. 

Sed  contra  est  quod  Apostolus  dicit  I  Thes- 
salonic.,  iv,  3  :  Haec  est  voluntas  Dei ,  sanc¬ 
tificatio  vestra. 

Respondeo  dicendum,  quod  Deus  non 
solum  se  vult,  sed  etiam  alia  a  se ;  quod  ap¬ 
paret  ex  simili  prius  inducto.  Res  enim  na¬ 
turalis  non  solum  habet  naturalem  inclina¬ 
tionem  respectu  proprii  boni  ut  acquirat 
ipsum,  cum  non  habet,  vel  ut  quiescat  in 
illo,  cum  habet ;  sed  etiam  ut  proprium  bo¬ 
num  in  alia  diffundat  secundum  quod  possi¬ 
bile  est.  Unde  videmus  quod  omne  agens,  in 
quantum  est  actu  et  perfectum,  facit  sibi 
simile.  Unde  et  hoc  pertinet  ad  rationem  vo¬ 
luntatis2  ut  bonum  quod  quis  habet,  aliis 
communicet,  secundum  quod  possibile  est. 
Et  hoc  praecipue  pertinet  ad  voluntatem3 
divinam ,  a  qua  per  quamdam  similitudinem 
redundat4  omnis  perfectio.  Unde  si  res  natu¬ 
rales,  in  quantum  perfectae  sunt,  suum 
bonum  aliis  communicant,  multo  magis 
pertinet  ad  voluntatem  divinam  ut  bonum 
suum  aliis  per  similitudinem  communicet, 
secundum  quod  possibile  est.  Sic  igitur  vult 
et  se  et  alia,  sed  se  ut  finem,  alia  vero  ut 
ad  finem,  in  quantum  condecet  divinam 
bonitatem,  etiam  alia  ipsam  participare. 

* 

cum  conditionata.  —  Voluntate  enim  absoluta 
inefficaci  vult  Deus  neminem  peccare,  et  conditio 
de  essentia  voluntatis  inefficacis  non  est. 


Ad  primum  ergo  dicendum,  quod,  licet 
divinum  velle  sit  ejus  esse  secundum  rem , 
tamen  differt  ratione  secundum  diversum 
modum  intelligendi  et  significandi ,  uf  ex 
superioribus  patet.  In  hoc  enim  quod  dico, 
Deum  esse,  non  importatur  habitudo  ad 
aliquid,  sicut  in  hoc  quod  dico,  Deum  velle. 
Et  ideo ,  licet  non  sit  aliquid  aliud  a  se,  vult 
tamen  aliquid  aliud  a  se. 

Ad  secundum  dicendum,  quod  in  his  quse 
volumus  propter  finem,  tota  ratio  movendi 5 
est  finis ;  et  hoc  est  quod  movet  voluntatem-. 
Et  hoc  maxime  apparet  in  his  quae  volumuC 
tantum  propter  finem.  Qui  enim  vult  sumere 
potionem  amaram,  nihil  in  ea  vult  nisi  sani¬ 
tatem;  et  hoc  solum  est  quod  movet  ejus 
voluntatem.  Secus  autem  est  in  eo  qui  sumit 
potionem  dulcem,  quam  non  solum  propter 
sanitatem,  sed  etiam  propter  se  aliquis  velle 
potest.  Unde ,  cum  Deus  alia  a  se  non  velit 
nisi  propter  finem ,  qui  est  sua  bonitas ,  ut 
dictum  est,  non  sequitur  quod  aliquid  aliud 
moveat  voluntatem  ejus  nisi  bonitas  sua; 
et  sic ,  sicut  alia  a  se  intelligit  intelligendo 
essentiam  suam,  ita  alia  a  se  vult  volendo 
bonitatem  suam. 

Ad  tertium  dicendum,  quod  ex  hoc  quod 
voluntati  divinae  sufficit  sua  bonitas,  non 
sequitur  quod  nihil  aliud  velit,  sed  quod 
nihil  aliud  vult  nisi  ratione  suae  bonitatis. 
Sicut  etiam  intellectus  divinus  licet  sit  per¬ 
fectus  ex  hoc  ipso  quod  essentiam  divinam 
cognoscit,  tamen  in  ea  cognoscit  alia. 

Ad  quartum  dicendum,  quod  sicut  intelli- 
gere  divinum  est  unum,  quia  multa  non 
videt  nisi  in  uno ,  ita  velle  divinum  est  unum 
et  simplex,  quia  multa  non  vult  nisi  per 
unum,  quod  est  bonitas  sua. 

Conclusio.  —  Cum  ad  perfectionem  voluntatis 
spectet  ut  bonum  quod  quis  liabet,  abis  commu¬ 
nicet,  boc  divinam  praecipue  voluntatem  decet 
ut  se  et  alia  velit ;  se  ut  finem ,  caetera  vero  ut  ad 
finem  ordinata,  id  est  propter  se;  quo  condecet 
ejus  summam  bonitatem  alia  eam  participare. 

ARTICULUS  III. 

Utrum  quidquid  Deus  vult ,  ex  necessitate 

velit. 

Ad  tertium  sic  proceditur.  1 .  Videtur  quod 
quidquid  Deus  vult,  ex  necessitate  velit. 

1  AI.  :  «  voluntati.  »  —  2  AI.  :  «  bonitatis.  »  — 
3  AI.  :  «  ad  bonitatem.  »  — 4  AI.  :  «  derivatur.  »  — 
5  AI.  ;  «  volendi.  » 

Omne  enim  aeternum  est  necessarium.  Sed 
quidquid  Deus  vult,  ab  aeterno  vult,  alias 
voluntas  ejus  esset  mutabilis.  Ergo  quidquid 
vult,  ex  necessitate  vult. 

2.  Praeterea,  Deus  vult  alia  a  se  in  quantum 
vult  bonitatem  suam.  Sed  Deus  bonitatem 
suam  ex  necessitate  vult.  Ergo  alia  a  se  ex 
necessitate  vult. 

3.  Praeterea,  quidquid  est  Deo  naturale, 
est  necessarium ;  quia  Deus  est  per  se  ne- 
cesse  esse,  et  principium  omnis  necessita¬ 
tis,  ut  supra  ostensum  est.  Sed  naturale  est 
ei  velle  quidquid  vult;  quia  in  Deo  nihil 
potest  esse  praeter  naturam,  ut  dicitur  in 
V  Metaph.,  text.  6.  Ergo  quidquid  vult,  ex 
necessitate  vult. 

4.  Praeterea,  non  necesse  esse,  et  possihile 
non  esse  aequipollent.  Si  igitur  non  necesse 
est  Deum  velle  aliquid  eorum  quae  vult, 
possibile  est  etiam  eum  non  velle  illud,  et 
possibile  est  eum  velle  illud  quod  non  vult. 
Ergo  voluntas  divina  est  contingens  ad 
utrumlibet,  et  sic  imperfecta;  quia  omne 
contingens  est  imperfectum1. 

5.  Praeterea,  ab  eo  quod  est  ad  utrumlibet, 
non  sequitur  aliqua  actio,  nisi  ab  aliquo  alio 
inclinetur  ad  unum,  ut  dicit  commentator, 
in  Phy  sic.,  text.  48.  Si  ergo  voluntas  Dei  in 
aliquibus  se  habet  ad  utrumlibet,  sequitur 
quod  ab  aliquo  alio  determinetur  ad  affec¬ 
tum,  et  sic  habet  aliquam  causam  priorem. 

6.  Praeterea,  quidquid  Deus  scit,  ex  neces¬ 
sitate  scit.  Sed  sicut  scientia  divina  est  ejus 
essentia,  ita  voluntas  divina.  Ergo  quidquid 
Deus  vult  ex  necessitate  vult. 

Sed  contra  est  quod  dicit  Apostolus,  Eph., 
i,  11  :  Qui  operatur  omnia  secundum  con¬ 
silium  voluntatis  suae.  Quod  autem  opera¬ 
mur  consilio  voluntatis,  non  ex  necessitate 
volumus.  Non  ergo  quidquid  Deus  vult,  ex 
necessitate  vult. 

Respondeo  dicendum,  quod  necessarium 
dicitur  aliquid  dupliciter;  scilicet  absoluto, 
et  ex  suppositione.  Necessarium  absolute 
judicatur  aliquid  ex  habitudine  terminorum, 
utpote  quia  praedicatum  est  in  definitione 
subjecti,  sicut  necessarium  est  hominem 
esse  animal;  vel  quia  subjectum  est  de  ra¬ 
tione  praedicati,  sicut  est -hoc  necessarium 
numerum  esse  parem,  vel  imparem.  Sic 
autem  non  est  necessarium  Socratem  sedere. 

-  1 1n  Parmensi :  «  et  mutabile ;  »  sed  in  cod.  deest. 
•  2  Sic  cod.;  in  Parm.  :  «  quod  aliquid  Deum  velle 
est  necessarium... » 


Unde  non  est  necessarium  absolute,  sed 
potest  dici  necessarium  ex  suppositione; 
supposito  enim  quod  sedeat,  necesse  est 
eum  sedere,  dum  sedet. 

Circa  divina  igitur  volita  hoc  consideran¬ 
dum  est  quod  Deum  velle  aliquod  volitum, 
scilicet  seipsum2  est  necessarium  absolute ; 
non  tamen  hoc  est  verum  de  omnibus  quae 
vult.  Voluntas  enim  divina  necessariam 
habitudinem  habet  ad  bonitatem  suam,  quae 
est  proprium  ejus  objectum.  Unde  bonitatem 
suam  esse  Deus  ex  necessitate  vult,  sicut  et 
voluntas  nostra  ex  necessitate  vult  beatitu- 
dinem ;  sicut  et  quaelibet  alia  potentia  neces¬ 
sariam  habitudinem  habet  ad  proprium  et 
principale  objectum  ut  visus  ad  colorem, 
quia  de  sui  ratione  est  ut  in  illud  tendat. 
Alia  autem  a  se  Deus  vult,  in  quantum  ordi¬ 
nantur  ad  suam  bonitatem  ut  in  finem.  Ea 
autem  quae  sunt  ad  finem  non  ex  necessitate 
volumus  volentes  finem,  nisi  sint  talia  sine 
quibus  finis  esse  non  potest ;  sicut  volumus 
cibum,  volentes  conservationem  vitae;  et 
navem,  volentes  transfretare.  Non  sic  autem 
ex  necessitate  volumus  ea  sine  quibus  finis 
esse  potest,  sicut  equum  ad  ambulandum, 
quia  sine  hoc  possumus  ire ;  et  eadem  ratio 
est  in  aliis.  Unde  cum  bonitas  Dei  sit  et  per¬ 
fecta3  esse  possit  sine  aliis;  cum  nihil  ei  per¬ 
fectionis  ex  aliis  accrescat,  sequitur  quod 
alia  a  se  eum  velle  non  sit  necessarium 
absolute ;  et  tamen  necessarium  est  ex  sup¬ 
positione.  Supposito  enim  quod  velit  non 
potest  non  velle,  quia  non  potest  voluntas 
ejus  mutari. 

Ad  primum  ergo  dicendum,  quod  ex  hoc 
quod  Deus  vult  ab  aeterno  quidquid  vult,  non 
sequitur  quod  necesse  est  eum  illud  velle, 
nisi  ex  suppositione. 

Ad  secundum  dicendum,  quod  licet  Deus 
ex  necessitate  velit  bonitatem  suam,  non 
tamen  ex  necessitate  vult  ea  quae  vult 
propter  bonitatem  suam,  quia  bonitas  ejus 
potest  esse  sine  aliis. 

At  tertium  dicendum,  quod  non  est  natu¬ 
rale  Deo  velle  aliquid  aliorum  quae  non  ex 
necessitate  vult;  neque  tamen  innaturale, 
aut  contra  naturam,  sed  est  voluntarium. 

Ad  quartum  dicendum,  quod  aliquando 
aliqua  causa  necessaria  habet  non  necessa¬ 
riam  habitudinem  ad  aliquem  effectum, 

3  Sic  cod.;  in  Parm.  :  «  sit  perfecta,  et  esse  pos¬ 
sit.  » 

quod  est  propter  defectum  effectus,  et  non 
propter  defectum  causae.  Sicut  virtus  solis 
habet  non  necessariam  habitudinem  ad  ali¬ 
quid  eorum  quae  contingenter  hic  eveniunt, 
non  propter  defectum  virtutis  solaris,  sed 
propter  defectum  effectus  non  necessario  ex 
causa  provenientis.  Et  similiter  quod  Deus 
non  ex  necessitate  velit  aliquid  eorum  quae 
vult,  non  accidit  ex  defectu  voluntatis  di¬ 
vinae,  sed  ex  defectu  qui  competit  volito  se¬ 
cundum  suam  rationem,  quia  scilicet  est  tale 
ut  sine  eo  esse  possit  perfecta  bonitas  Dei. 
Qui  quidem  defectus  consequitur  omne  bo¬ 
num  creatum. 

Ad  quintum  dicendum,  quod  causa  quae 
est  ex  se  contingens,  oportet  quod  determi¬ 
netur  ab  aliquo  exteriori  ad  effectum ;  sed 
voluntas  divina,  quae  ex  se  necessitatem 
habet,  determinat  se  ipsam  ad  volitum,  ad 
quod  habet  habitudinem  non  necessariam. 

Ad  sextum  dicendum,  quod  sicut  divinum 
esse  in  se  est  necessarium,  ita  et  divinum 
velle,  et  divinum  scire;  sed  divinum  scire 
habet  necessariam  habitudinem  ad  scita,  non 
autem  divinum  velle  ad  volita;  quod  ideo 
est,  quia  scientia  habetur  de  rebus,  secun¬ 
dum  quod  sunt  in  sciente ;  voluntas  autem 
comparatur  ad  res,  secundum  quod  sunt 
in  seipsis.  Quia  igitur  omnia  alia  habent 
necessarium  esse,  secundum  quod  sunt  in 
Deo,  non  autem  secundum  quod  sunt  in  se¬ 
ipsis  habent  necessitatem  absolutam,  ita 
quod  sint  per  seipsa  necessaria ;  propter  hoc 
Deus  quaecumque  scit,  ex  necessitate  scit; 
non  autem  quaecumque  vult,  ex  necessitate 
vult. 

Conclusio.  —  Cum  bonitas  divina  sit  proprium 
divinae  voluntatis  objectum,  ad  quam  alia  ordinan¬ 
tur,  ut  ad  licem;  bonitatem  ipsam  suam  Deus 
absolute  et  necessario  vult ;  alia  vero  a  se ,  non 
necessario  nisi  ex  suppositione  tantum ;  supposito 
enim  quod  velit,  non  potest  non  velle  (a). 

ARTICULUS  IY. 

Utrum  voluntas  Dei  sit  caUsa  rerum . 

Ad  quartum  sic  proceditur.  1.  Videtur 
quod  voluntas  Dei  non  sit  causa  rerum. 

*  Ex  versione  Joannis  Sarrasini,  sed  abbreviate. 
Corderius  :  «  Quemadmodum  enim  sol  ille  noster 
non  cogitatione  aut  voluntate,  sed  eo  ipso  quod 
est,  illuminat  universa  quse  quoquo  modo  lucis 
ejus  suut  capacia;  sic  etiam  ipsum  bonum  (quod 
non  secus  praestat  soli  quam  primaeva  species  ima- 


Dicit  enim  DioCysius ,  cap.  iv  De  divinis 
nominibus,  §  1,  coi.  694,  t.  1  :  «  Sicut  noster 
sol  non  ratiocinans  aut  prseeligens,  sed  per 
ipsum  esse  illuminat  omnia  participare 
lumen  ipsius^valentia;  ita  et  bonum  divinum 
per  ipsam  essentiam  omnibus  existentibus 
immittit  bonitatis  divinae  radios1.  »  Sed 
omne  quod  agit  per  voluntatem,  agit  ut 
ratiocinans  et  eligens2.  Ergo  Deus  non  agit 
per  voluntatem  :  ergo  voluntas  Dei  non  est 
causa  rerum. 

2.  Praeterea,  id  quod  est  per  essentiam, 
est  primum  in  quolibet  ordine;  sicut  in 
ordine  ignitorum  est  primum  quod  est  ignis 
per  essentiam.  Sed  Deus  est  primum  agens. 
Ergo  est  agens  per  essentiam  suam,  quae  est 
natura  ejus.  Agit  igitur  per  naturam,  et 
non  per  voluntatem ;  voluntas  igitur  divina 
non  est  causa  rerum . 

3.  Praeterea,  quidquid  est  causa  alicujus 
per  hoc  quod  est  tale,  causa  est  per  natu¬ 
ram,  et  non  per  voluntatem;  ignis  enim 
causa  est  calefactionis,  quia  est  calidus ;  sed 
artifex  est  causa  domus,  quia  vult  eam 
facere.  Sed  Augustinus  dicit,  in  I  De  doc¬ 
trina  christiana,  cap.  xxxii,  coi.  32,  t.  3, 
quod  «  quia  Deus  bonus  est  sumus.  »  Ergo 
Deus  per  suam  naturam  est  causa  rerum,  et 
non  per  voluntatem. 

4.  Praeterea,  unius  rei  una  est  causa.  Sed 
rerum  creatarum  est  causa  scientia  Dei,  ut 
supra  dictum  est.  Ergo  voluntas  Dei  non 
debet  poni  causa  rerum. 

Sed  contra  est  quod  dicitur  Sapient.,  xi, 
26  :  Quomodo  posset  aliquid  permanere, 
nisi  tu  voluisses? 

,  Respondeo  dicendum,  quod  necesse  est 
dicere  voluntatem  Dei  esse  causam  rerum, 
et  Deum  agere  per  voluntatem,  non  per 
necessitatem  naturae,  ut  quidam  existima¬ 
verunt.  Quod  quidem  apparere  potest  tripli¬ 
citer. 

Primo  quidem  ex  ipso  ordine  causarum 
agentium.  Cum  enim  propter  finem  agant 
intellectus  et  natura,  ut  probatur  in  II  Phy¬ 
sicorum,  text.  49,  necesse  est  ut  agenti  per 
naturam  praedeterminentur  finis  et  media 
necessaria  ad  finem  ab  aliquo  superiori  in¬ 
tellectu,  sicut  sagittae  praedeterminatur  finis 

gini  obscurae)  ipsamet  substantia  sua,  rebus  omni¬ 
bus,  pro  cuj  usque  captu,  totius  bonitatis  suae  Tadios 
affundit. » 

2  In  Parm.  :  «  praeeligens.  » 

(a)  Arnoldistae  Deum  agere  ex  necessitate  naturae 
dixerunt. 

et  certus  modus1  a  sagittante.  Undenecesse 
est  quod  agens  per  intellectum  et  volunta¬ 
tem  sit  prius  agente  per  naturam.  Unde  cum 
primum  in  ordine  agentium  sit  Deus,  ne- 
cesse  est  quod  per  intellectum  et  voluntatem 
agat. 

Secundo,  ex  ratione  naturalis  agentis,  ad 
quod  pertinet  ut  unum  effectum  producat; 
quia  natura  uno  et  eodem  modo  operatur, 
nisi  impediatur ;  et  hoc  ideo,  quia  secundum 
quod  est  tale  agit ;  unde  quamdiu  est  tale, 
non  facit  nisi  tale;  omne  enim  agens  per 
naturam  habet  esse  determinatum.  Cum 
igitur  esse  divinum  non  sit  determinatum, 
sed  contineat  in  se  totarn  perfectionem  es- 
sendi,  non  potest  esse  quod  agat  per  neces¬ 
sitatem  naturae,  nisi  forte  causaret  aliquid 
indeterminatum  et  infinitum  in  essendo; 
quod  est  impossibile,  ut  ex  superioribus  pa¬ 
tet.  Non  igitur  agit  per  necessitatem  natu¬ 
rae,  sed  effectus  determinati  ab  infinita  ipsius 
perfectione  procedunt  secundum  determina¬ 
tionem  voluntatis  et  intellectus  ipsius. 

Tertio  ex  habitudine  effectuum  ad  cau¬ 
sam.  Secundum  hoc  enim  effectus  procedunt 
a  causa  agente,  secundum  quod  praeexistunt 
in  ea;  quia  omne  agens  agit  sibi  simile. 
Praeexistunt  autem  effectus  in  causa  secun¬ 
dum  modum  causae.  Unde  cum  esse  divi¬ 
num  sit  ipsum  ejus  intelligere,  praeexistunt 
in  eo  effectus  ejus  secundum  modum  intel- 
ligibilem ;  unde  et  per  modum  intelligibilem 
procedunt  ab  eo,  et  sic,  per  consequens,  per 
modum  voluntatis.  Nam  inclinatio  ejus  ad 
agendum  quod  intellectu  conceptum  est, 
pertinet  ad  voluntatem.  Voluntas  igitur  Dei 
est  causa  rerum. 

Ad  primum  ergo  dicendum,  quod  Diony¬ 
sius  per  verba  illa  non  intendit  excludere 
electionem  a  Deo  simpliciter,  sed  secundum 
quid,  in  quantum  scilicet  non  quibusdam 
solum  bonitatem  suam  communicat,  sed 
omnibus,  prout  scilicet  electio  discretionem 
quamdam  importat. 

Ad  secundum  dicendum,  quod  quia  essen¬ 
tia  Dei  est  ejus  intelligere  et  velle,  ex  hoc 
ipso  quod  per  essentiam  suam  agit,  sequitur 
quod  agat  per  modum  intellectus  et  volun¬ 
tatis. 

1  Al. :  «  motus.  »  Sed  «  modus  »  in  cod.  est. 

*  Al.  :  «  scientiae.  » 

(a)  Hic  doctor  Angelicus  inquirit  solummodo 
utrum  voluntas  Dei  sit  causa  rerum ;  non  autem 
inquirit  utrum  prima  causa  sit.  De  hoc  ultimo 
temporibus  ex  antiquis  Thomistse  cum  Scotistis 


Ad  tertium  dicendum,  quod  bonum  est 
objectum  voluntatis.  Pro  tanto  ergo  dicitur 
quod  «  quia  Deus  bonus  est  sumus,  »  in 
quantum  sua  bonitas  est  ei  ratio  volendi 
omnia  alia,  ut  supra  dictum  est. 

Ad  quartum  dicendum,  quod  unius  et 
ejusdem  effectus  etiam  in  nobis  est  causa 
scientia*  ut  dirigens,  quia  concipitur  forma 
operis ;  et  voluntas  ut  imperans ;  quia  forma, 
ut  est  in  intellectu  tantum,  non  determinatur 
ad  hoc  quod  sit  vel  non  sit  in  effectu,  nisi 
per  voluntatem.  Unde  intellectus  specula¬ 
tivus  nihil  dicit  de  operando.  Sed  potentia 
est  causa  ut  exequens,  quia  nominat  imme¬ 
diatum  principium  operationis.  Sed  haec 
omnia  in  Deo  unum  sunt. 

Concousio.  —  Deus  cum  sit  primum  agens,  per 
intellectum  et  voluntatem  causare  dicendus  est  (a). 

ARTICULUS  V. 

Utrum  Voluntatis  divinse  sit  assignare 
aliquam  causam. 

Ad  quintum  sic  proceditur.  4.  Videtur 
quod  voluntatis  divinae  sit  assignare  ali¬ 
quam  causam.  Dicit  enim  Augustinus,  lib. 
LXXXIII  Qusestion.,  q.  xlvi  ,  coi.  30 ,  t.  6  : 
«  Quis  audeat  dicere  Deum  irrationabiliter 
omnia  condidisse  ?  »  Sed  agenti  voluntario, 
quod  est  ratio  operandi,  est  etiam  causa 
volendi.  Ergo  voluntas  Dei  habet  aliquam 
causam. 

2.  Praeterea,  in  his  quae  fiunt  a  volente, 
qui  propter  nullam  causam  aliquid  vult, 
non  oportet  aliam  causam  assignare  nisi 
voluntatem  volentis.  Sed  voluntas  Dei  est 
causa  omnium  rerum,  ut  ostensum  est.  Si 
igitur  voluntatis  ejus  non  sit  aliqua  causa, 
non  oportebit  in  omnibus  rebus  naturalibus 
aliam  causam  quaerere  nisi  solam  volunta¬ 
tem  divinam ;  et  sic  omnes  scientiae  essent 
supervacuae,  quae  causas  aliquorum  effec¬ 
tuum  assignare  nituntur ;  quod  videtur  in¬ 
conveniens.  Est  igitur  assignare  aliquam 
causam  voluntatis  divinae. 

3.  Praeterea,  quod  fit  a  volente  non 
propter  aliquam  causam,  dependet  ex  sim¬ 
plici  voluntate  ejus.  Si  igitur  voluntas  Dei 
non  habeat  aliquam  causam,  sequitur  quod 

disceptationem  magnam  babent,  primi  primam 
causam  esse  intellectum,  Scotistse  vero  esse  volun¬ 
tatem  contendentes.  Nos  Thomistis  libenter  adhae¬ 
remus  quia,  ut  nobis  videtur,  primo  semper  ab 
intellectu,  Deus  nil  irrationabiliter  agens,  nil  ni»4 
propter  finem  agens,  incipere  debet. 

omnia  quas  fiunt,  dependeant  ex  simplici 
ejus  voluntate,  et  non  habeant  aliquam 
causam  aliam,  quod  est  inconveniens. 

Sed  contra  est  quod  dicit  Augustinus,  in 
lib.  LXXXIII  Quxstion .,  q.  xxvm,  coi.  18, 
•t.  6  :  «  Omnis  causa  efficiens  major  est  eo 
quod  efficitur;  nihil1  autem  majus  est  vo¬ 
luntate  Dei.  Non  ergo  causa  ejus  quaerenda 
est.  » 

Respondeo  dicendum,  quod  nullo  modo 
voluntas  Dei  causam  habet. 

Ad  cujus  evidentiam  considerandum  est 
quod  cum  voluntas  sequatur2  intellectum, 
eodem  modo  contingit  esse  causam  alicujus 
volentis,  ut  velit,  et  alicujus  intelligentis,  ut 
intelligat.  In  intellectu  autem  sic  est,  quod 
si  seorsum  intelligat  principium,  et  seorsum 
conclusionem,  mtelligentia  principii  est 
causa  scientiae  conclusionis.  Sed  si  intellec¬ 
tus  in  ipso  principio  inspiceret  conclusionem, 
uno  intuitu  apprehendens  utrumque,  in  eo 
scientia  conclusionis  non  causaretur  ab  in¬ 
tellectu  principiorum,  quia  idem  non  esset 
causa  sui  ipsius;  sed  tamen  intelligeret  prin¬ 
cipia  esse  causas  conclusionis.  Similiter  est 
ex  parte  voluntatis,  circa  quam  sic  se  habet 
finis  ad  ea  quae  sunt  ad  fmem,  sicut  in  intel¬ 
lectu  principia  ad  conclusiones.  Unde  si  ali¬ 
quis  uno  actu  velit  fmem,  et  alio  actu  ea  quae 
sunt  ad  fmem,  velle  fmem  erit  ei  causa 
volendi  ea  quae  sunt  ad  fmem.  Sed,  si  uno 
actu  velit  fmem  et  ea  quae  sunt  ad  fmem, 
hoc  esse  non  poterit  :  quia  idem  non  est 
causa  sui  ipsius.  Et  tamen  erit  verum  dicere 
quod  ea  quae  sunt  ad  finem,  velit  ordinari3 
in  finem.  Deus  autem  sicut  uno  actu  omnia 
in  essentia  sua  intelligit,  ita  uno  actu  vult 
omnia  in  sua  bonitate.  Unde  sicut  in  Deo 
intelligere  causam  non  est  causa  intelligendi 
effectus,  sed  ipso  intelligit  effectus  in  causa; 
ita  velle  fmem  non  est  ei  causa  volendi  ea 
quae  sunt  ad  fmem;  sed  tamen  vult  ea  quse 
sunt  ad  fmem  ordinari  in  finem.  Vult  ergo 
hoc  esse  propter  hoc,  sed  non  propter  hoc 
vult4. 

Ad  primum  ergo  dicendum,  quod  vo¬ 
luntas  Dei  rationabilis  est,  non  quod  aliquid 
sit  Deo  causa  volendi,  sed  in  quantum  vult 
unum  esse  propter  aliud. 

Ad  secundum  dicendum,  quod  cum  velit 


Deus  effectus  sic  esse,  ut  ex  causis  certis 
proveniant,  ad  hoc  quod  servetur  ordo  in 
rebus;  non  est  supervacuum  etiam*  cum 
voluntate  Dei  alias  causas  quaerere.  Esset 
tamen  supervacuum,  si  aliae  causae  quaere¬ 
rentur  ut  primae,  et  non  dependentes  a 
divina  voluntate.  Et  sic  loquitur  Augustinus, 
in  III  De  Trinit.,  cap  ii,  coi.  871,  t.  8  : 
«  Placuit  vanitati  philosophorum  etiam  aliis 
causis  effectus  contingentes  tribuere;  cum 
omnino  videre  non  possent  superiorem  cae- 
teris  omnibus  causam,  id  est  voluntatem 
Dei.  » 

Ad  tertium  dicendum,  quod  cum  Deus 
velit  effectus  esse  propter  causas,  quicum¬ 
que  effectus  praesupponunt  aliquem  alium 
effectum,  non  dependent  ex  sola  Dei  volun¬ 
tate,  sed  ex  aliquo  alio;  sed  primi  effectus 
ex  sola  divina  voluntate  dependent;  utpote 
si  dicamus  quod  Deus  voluit  hominem  ha¬ 
bere  manus,  ut  deserviret  intellectui  ope¬ 
rando  diversa  opera  et  voluit  eum  habere 
intellectum  ad  hoc  quod  esset  homo ;  et  vo¬ 
luit  eum  esse  hominem,  ut  frueretur  ipso, 
vel  ad  complementum  universi.  Quae  quidem 
non  est  reducere  ad  alios  fines  creatos  ulte¬ 
riores.  Unde  hujusmodi  dependent  ex  sim¬ 
plici  voluntate  Dei ;  alia  vero  ex  ordine  etiam 
aliarum  causarum. 

Conclusio.  —  Cum  Deus  unico  et  simplicissimo 
actu  velit  omnia  in  sua  bonitate,  ejus  voluntatis 
nulla  prorsus  causa  est  (a). 

ARTICULUS  YI. 

Virum  voluntas  Dei  semper  impleatur . 

Ad  sextum  sic  proceditur.  1 .  Yicletur  quod 
voluntas  Dei  non  semper  impleatur.  Dicit 
enim  Apostolus,  I  ad  Tim.,  n,  4,  quod  Deus 
vult  omnes  homines  *  salvos  jieri ,  et  aci 
agnitionem  veritatis  venire.  Sed  hoc  non 
ita  evenit.  Ergo  voluntas  Dei  non  semper 
impletur. 

2.  Praeterea,  sicut  se  habet  scientia  ad 
verum,  ita  voluntas  ad  bonum.  Sed  Deus 
scit  omne  verum.  Ergo  vult  omne  bonum. 
Sed  non  omne  bonum  fit ;  multa  enim  bona 
possunt  fieri,  quae  non  fiunt.  Non  ergo  vo¬ 
luntas  Dei  semper  impletur. 


*  Al.  :  «  tamen.  »  Augustini  textus  sic  habet : 
«t  Omnis  causa  efficiens  est.  Omne  autem  efficiens 
majus  est  quam  id  quod  efficitur.  Nihil  autem, »  etc. 
Al. ;  «  consequatur* » 


*  In  Parm.  :  «  ordinare.  » 

4  Ita  codd.;  sed  in  edit.  :  «  propter  hoc  vult  hoc. » 
(a)  Hic  de  causa  Deo  ipso  extranea  D.  Thomafl 
loquitur.  . 

3.  Praeterea,  voluntas  Dei,  cum  sit  causa 
prima,  non  excludit  causas  medias,  ut  dic¬ 
tum  est.  Sed  effectus  causae  primae  potest 
impediri  per  defectum  causae  secundae,  sicut 
effectus  virtutis  motivae  impeditur  propter 
debilitatem  tibiae.  Ergo  et  effectus  divinae 
voluntatis  potest  impediri  propter  defectum 
secundarum  causarum ;  non  ergo  voluntas 
Dei  semper  impletur. 

Sed  contra  est  quod  dicitur  in  ps.  cxm,  3  : 
Omnia  qusecumque  voluit  Deus  fecit. 

Respondeo  dicendum,  quod  necesse  est 
voluntatem  Dei  semper  impleri . 

Ad  cujus  evidentiam  considerandum  est 
quod,  cum  effectus  conformetur  agenti  se¬ 
cundum  suam  formam,  eadem  ratio  est  in 
causis  agentibus  quae  est  in  causis  forma¬ 
libus.  In  formis  autem  sic  est  quod,  licet 
aliquid  possit  deficere  ab  alicpia  forma  par¬ 
ticulari,  tamen  a  forma  universali  nihil  de¬ 
ficere  potest.  Potest  enim  esse  aliquid,  quod 
non  est  homo  vel  vivum  :  non  autem  potest 
esse  aliquid,  quod  non  sit  ens.  Unde  et  hoc 
idem  in  causis  agentibus  contingere  oportet : 
potest  enim  aliquid  fieri  extra  ordinem  ali- 
cujus  causae  particularis  agentis,  non  autem 
extra  ordinem  alicujus  causae  universalis, 
sub  qua  omnes  causae  particulares  com¬ 
prehenduntur.  Quod  si  aliqua  causa  parti¬ 
cularis  deficiat  a  suo  effectu,  hoc  est  propter 
aliquam  aliam  causam  particularem  impe¬ 
dientem,  quae  continetur  sub  ordine  causae 
universalis.  Unde  effectus  ordinationem1 
causae  universalis  nullo  modo  potest  exire. 
Et  hoc  etiam  patet  in  corporalibus.  Potest 
enim  impediri  quod  aliqua  stella  non  inducat 
suum  effectum;  sed  tamen  quicumque  ef¬ 
fectus  ex  causa  corporea  impediente  in  rebus 
corporalibus  consequatur,  oportet  quod  re¬ 
ducatur  per  aliquas  causas  medias  in  uni¬ 
versalem  virtutem  primi  caeli.  Cum  igitur 
voluntas  Dei  sit  universalis  causa  omnium 
rerum,  impossibile  est  quod  divina  voluntas 
suum  effectum  non  consequatur.  Unde  quod 
recedere  videtur  a  divina  voluntate  secun¬ 
dum  unum  ordinem,  relabitur  in  ipsam  se¬ 
cundum  alium;  sicut  peccator,  qui  quantum 
est  in  se  recedit  a  divina  voluntate  peccando, 
incidit  in  ordinem  divinae  voluntatis,  dum 
per  ejus  justitiam  punitur. 

Ad  primum  ergo  dicendum,  quod  illud 
verbum  Apostoli,  quod  Deus  vult  omnes 
homines  salvos  fieri,  etc.,  potest  tripliciter 

1  AI. :  «  ordinem, » 


intelligi.  Uno  modo,  ut  sit  accommoda  dis¬ 
tributio  secundum  hunc  sensum  :  Deus  vult 
salvos  fieri  omnes  homines  qui  salvantur, 
non  quia  nullus  homo  sit  quem  ^salvum 
fieri  non  velit.,  sed  quia  nullus  salvus  fit 
quem  non  velit  salvum  fieri,  ut  dicit  Au¬ 
gustinus,  in  Enchirid .,  cap.  cm,  coi.  280, 
t.  6.  Secundo,  potest  intelligi,  ut  fiat  distri¬ 
butio  pro  generibus  singulorum  et  non  pro 
singulis  generum,  secuiidum.lmnc  sensum. 
Deus  vult  de  quolibet  statu  hominum  salvos 
fieri,  mares  et  feminas,  Judeos  et  Gentiles, 
parvos  et  magnos,  non  tamen  omnes  de 
singulis  statibus.  Tertio,  secundum  Damas¬ 
cenum,  lib.  II  De  orthod.  fid.,  cap  xxix, 
coi.  970,  t.  1,  intelligitur  de  voluntate  ante¬ 
cedente,  non  de  voluntate  consequente.  Quae 
quidem  distinctio  non  accipitur  ex  parte 
ipsius  voluntatis  divinae  in  qua  nihil  est 
prius  vel  posterius,  sed  ex  parte  volitorum. 

Ad  cujus  intellectum  sciendum2  est  quod 
unumquodque  secundum  quod  bonum  est, 
sic  est  volitum  a  Deo.  Aliquid  autem  potest 
esse  in  prima  sui  consideratione,  secundum 
quod  absolute  consideratur,  bonum  vel  ma¬ 
lum  :  quod  tamen  prout  cum  aliquo  ad¬ 
juncto  consideratur,  quae  est  consequens 
consideratio  ejns,  e  contrario  se  habet :  sicut 
hominem  vivere  est  bonum,  et  hominem 
occidi  est  malum,  secundum  absolutam  con¬ 
siderationem  ;  sed  si  addatur  circa  aliquem 
hominem,  quod  sit  homicida  vel  vivens  in 
periculum  multitudinis;  sic  bonum  est  eum 
occidi,  et  malum  est  eum  vivere;  unde 
potest  dici  quod  judex  justus  antecedenter 
vult  omnem  hominem  vivere,  sed  conse¬ 
quenter  vult  homicidam  suspendi.  Similiter 
Deus  antecedenter  vult  omnem  hominem 
salvari,  sed  consequenter  vult  quosdam 
damnari  secundum  exigentiam  suae  justitiae. 
Neque  tamen  id  quod  antecedenter  volumus, 
simpliciter  volumus,  sed  secundum  quid; 
quia  voluntas  comparatur  ad  res  secundum 
quod  in  seipsis  sunt :  in  seipsis  autem  sunt 
in  particulari.  Unde  simpliciter  volumus  ali¬ 
quid,  secundum  quod  volumus  illud  consi¬ 
deratis  omnibus  circumstantiis  particula¬ 
ribus,  quod  est  consequenter  velle.  Unde 
potest  dici  quod  judex  justus  simpliciter  vult 
homicidam  suspendi,  sed  secundum  quid 
vellet  eum  vivere,  scilicet  in  quantum  est 
homo.  Unde  magis  potest  dici  velleitas  quam 
absoluta  voluntas.  Et  sic  patet  quod  quidquid 

*  AI.  :  «  considerandum,  » 

Deus  simpliciter  vult,  fit,  licet  illud  quod 
antecedenter  vult,  non  fiat. 

Ad  secundum  dicendum,  quod  actus  co- 
gnoscitivae  virtutis  est  secundum  quod  co¬ 
gnitum  est  in  cognoscente,  actus  autem 
virtutis  appetitivae  est  ordinatus  ad  res 
secundum  quod  in  seipsis  sunt.  Quidquid 
autem  potest  habere  rationem  entis  et  veri, 
totum  est  virtualiter  in  Deo,  sed  non  totum 
existi t  in  rebus  creatis  :  et  ideo  Deus  co¬ 
gnoscit  omne  verum,  non  tamen  vult  omne 
bonum,  nisi  in  quantum  vult  se,  in  quo  vir¬ 
tualiter  omne  bonum  existit. 

Ad  tertium  dicendum,  quod  causa  prima 
tunc  potest  impediri  a  suo  effectu  per  de¬ 
fectum  causae  secundae,  quando  non  est 
universaliter  prima,  sub  se  omnes  causas 
comprehendens ;  quia  sic  effectus  nullo 
modo  posset  suum  ordinem  evadere ;  et  sic 
est  de  voluntate  Dei,  ut  dictum  est. 

Conclusio.  —  Cum  divina  voluntas  sit  univer¬ 
salissima  omnium  causa,  ipsam  semper  impleri 
oportet. 

ARTICULUS  VII. 

Utrum  voluntas  Dei  sit  mutabilis . 

Ad  septimum  sic  proceditur.  1  Videtur 
quod  voluntas  Dei  sit  mutabilis.  Dicit  enim 
Dominus,  Genes.,  vi,  7  :  P cenitet  me  fecisse 
■eos.  Sed  quicumque  poenitet  de  eo  quod 
fecit,  habet  mutabilem  voluntatem.  Ergo 
Deus  habet  mutabilem  voluntatem. 

2.  Praeterea,  Jerem.,  xviii,  7,  ex  persona 
Domini  dicitur  :  Loquar  adversus  gentem 
et  adversus  regnum  ut  eradicem  et  des¬ 
truam  et  disperdam  illud;  sed  *  si  poeni¬ 
tentiam  egerit  gens  illa  a  malo  suo,  agam 
et  ego  poenitentiam  super  malo  quod  cogi¬ 
tavi  ut  facerem  ei.  Ergo  Deus  habet  muta¬ 
bilem  voluntatem. 

3.  Praeterea,  quidquid  Deus  facit,  volun¬ 
tarie  facit.  Sed  Deus  non  semper  eadem 
facit;  nam  quandoque  praecepit  legalia  ob¬ 
servari,  quandoque  prohibuit.  Ergo  habet 
mutabilem  voluntatem. 

4.  Praeterea,  Deus  non  ex  necessitate  vult 
quod  vult,  ut  supra  dictum  est.  Ergo  potest 
velle  et  non  velle  idem.  Sed  omne  quod 
habet  potentiam  ad  opposita,  est  mutabile; 
sicut  quod  potest  esse  et  non  esse  est  muta¬ 
bile  secundum  substantiam ;  et  quod  potest 

1 1ta  codd.  Alcan.,  Camer.,  Rom.  et  Tarrac.,  qui¬ 
bus  concinunt  Nicolai  et  Patav.;  edit.  Rom.  :  «  vo- 


esse  et  non  esse  hic,  est  mutabile  secundum 
locum.  Ergo  Deus  est  mutabilis  secundum 
voluntatem. 

Sed  contra  est  quod  dicitur  Num.,  xxm, 
19 :  Non  est  Deus  quasi  homo,  ut  mentiatur, 
nec  ut  filius  hominis,  ut  mutetur. 

Respondeo  dicendum,  quod  voluntas  Dei 
est  omnino  immutabilis.  Sed  circa  hoc  con¬ 
siderandum  est  quod  aliud  est  mutare  vo¬ 
luntatem,  et  aliud  est  velle  aliquarum  rerum 
mutationem.  Potest  enim  aliquis  eadem  vo¬ 
luntate  immobiliter  permanente  velle  quod 
nunc  fiat  hoc,  et  postea  fiat  contrarium.  Sed 
tunc  voluntas  mutaretur  si  aliquis  inciperet 
velle  quod  prius  non  voluit,  vel  desineret 
velle  quod  voluit.  Quod  quidem  accidere  non 
potest,  nisi  praesupposita  mutatione  vel  ex 
parte  cognitionis,  vel  circa  dispositionem 
substantiae  ipsius  volentis1.  Cum  enim  vo¬ 
luntas  sit  boni,  aliquis  de  novo  dupliciter 
potest  incipere  aliquid  velle.  Uno  modo2  si 
de  novo  incipiat  sibi  illud  esse  bonum,  quod 
non  est  absque  mutatione  ejus ;  sicut  adve¬ 
niente  frigore,  incipit  esse  bonum  sedere  ad 
ignem,  quod  prius  non  erat.  Alio  modo  si 
de  novo  cognoscat  illud  esse  sibi  bonum, 
cum  prius  hoc  ignorasset.  Ad  hoc  enim  con¬ 
siliamur,  ut  sciamus  quid  nobis  sit  bonum. 
Ostensum  est  autem  supra,  quod  tam  sub¬ 
stantia  Dei,  quam  ejus  scientia  est  omnino 
immutabilis.  Unde  oportet  voluntatem  ejus 
omnino  esse  immutabilem. 

Ad  primum  ergo  dicendum,  quod  illud 
verbum  Domini  metaphorice  intelligendum 
est  secundum  similitudinem  nostram.  Cum 
enim  nos  poenitet,  destruimus  quod  fecimus; 
quamvis  hoc  esse  possit  absque  mutatione 
voluntatis ;  cum  etiam  aliquis  homo  absque 
mutatione  voluntatis  interdum  velit  aliquid 
facere,  simul  intendens  postea  illud  des¬ 
truere.  Sic  igitur  Deus  poenituisse  dicitur 
secundum  similitudinem  operis,  in  quantum 
hominem,  quem  fecerat,  per  diluvium  a  facie 
terrae  delevit. 

Ad  secundum  dicendum,  quod  voluntas 
Dei,  cum  sit  causa  prima  et  universalis,  non 
excludit  causas  medias,  in  quarum  virtute 
est  ut  aliqui  effectus  producantur.  Sed  quia 
omnes  causae  mediae  non  adaequant  virtu¬ 
tem  causae  primae,  multa  sunt  in  virtute  et 
scientia  et  voluntate  divina,  quae  non  con¬ 
tinentur  sub  ordine  causarum  inferiorum, 

luntatis.  » 

*  Edit. :  «  sic  quod  de  novo, »  et  idem  infra. 

sicut  resuscitatio  Lazari.  Unde  aliquis  res¬ 
piciens  ad  causas  inferiores  dicere  poterat : 
Lazarus  non  resurget ;  respiciens  vero  ad 
causam  primam  divinam  poterat  dicere  : 
Lazarus  resurget.  Et  utrumque  horum  Deus 
vult,  scilicet  quod  aliquid  quandoque  sit  fu¬ 
turum  secundum  causas  inferiores1,  quod 
tamen  futurum  non  sit  secundum  causam 
superiorem,  vel  e  converso.  Sic  ergo  dicen¬ 
dum  est,  quod  Deus  aliquando  pronuntiat 
aliquid  futurum  secundum  quod  continetur 
in  ordine  causarum  inferiorum,  ut  puta  se¬ 
cundum  dispositionem  naturae,  vel  merito¬ 
rum  ,  quod  tamen  non  fit ,  quia  aliter  est  in 
causa  superiori  divina.  Sicut  cum  praedixit 
Ezechiae  :  Dispone  domui  tuse,  quia  morie¬ 
ris*  et  nonvives,  ut  habetur  Isaiae,  xxxvin,  1 ; 
neque  tamen  ita  evenit,  quia  ab  aeterno 
aliter  fuit  in  scientia  et  voluntate  divina, 
quae  immutabilis  est.  Propter  quod  dicit  Gre- 
gorius,  Moral.,  lib.  XYI,  cap.  x,  coi.  1127, 
t.  2 ,  quod  «  Deus  immutat  sententiam,  non 
tamen  mutat  consilium2,  »  scilicet  voluntatis 
suae.  Quod  ergo  dicit  :  Poenitentiam  agam 
et  ego,  intelligitur  metaphorice  dictum ;  nam 
homines,  quando  non  implent  quod  commi¬ 
nati  sunt,  poenitere  videntur. 

Ad  tertium  dicendum,  cpiod  ex  ratione  illa 
non  potest  concludi  cpiod  Deus  habeat  mu¬ 
tabilem  voluntatem,  sed  quod  mutationem 
velit. 

Ad  quartum  dicendum ,  quod,  licet  Deum 
velle  aliquid  non  sit  necessarium  absolute, 
tamen  necessarium  est  ex  suppositione  prop¬ 
ter  immutationem  3  divinae  voluntatis ,  ut 
supra  dictum  est. 

Conclusio.  —  Substantia  divina  et  ejus  scientia 
cum  sint  invariobilia ,  voluntatem  quoque  ejus 
immutabilem  esse  necesse  est. 

ARTICULUS  VIII. 

Utrum  voluntas  Dei  necessitatem  rebus 
votitis  imponat. 

Ad  octavum  sic  proceditur.  1 .  Videtur  quod 
voluntas  Dei  rebus  volitis  necessitatem  im¬ 
ponat.  Dicit  enim  Augustinus,  in  Enchir ., 
cap.  cm,  coi.  280,  t.  6  :  «  Nullus  fit  salvus, 
nisi  quem  Deus  voluerit  salvari.  Et  ideo 

1  Sic  cod.;  sed  edit.  :  «  causam  inferiorem.  » 
Porro  causae  inferiore»  Cmt  plures. 

2  «  Deus  etsi  plerumque  mutat  sententiam,  con¬ 
cilium  nunquam. » 

3  AI.  :  «  immutabilitatem.  » 


rogandus  est  ut  velit;  quia  necesse  est  fieri, 
si  voluerit  \  » 

2.  Praeterea,  omnis  causa  quae  non  potest 
impediri,  ex  necessitate  suum  effectum  pro¬ 
ducit  ;  quia  et  natura  semper  idem  operatur, 
nisi  aliquid  impediat,  ut  dicitur  in  II  Phy  sic.  y 
text.  84.  Sed  voluntas  Dei  non  potest  impe¬ 
diri;  dicit  enim  Apostolus  ad  Rom.,  ix,  19  : 
Voluntati  enim  ejus  quis  resistit?  Ergo  vo¬ 
luntas  Dei  imponit  rebus  volitis  necessita¬ 
tem. 

3.  Praeterea,  illud  quod  habet  necessitatem 
ex  priori,  est  necessarium  absolute;  sicut 
animal  mori  est  necessarium ,  quia  est  ex 
contrariis  compositum.  Sed  res  creatae  a  Deo 
comparantur  ad  voluntatem  divinam  sicut 
ad  aliquid  prius,  a  quo  habent  necessitatem : 
cum  haec  conditionalis  sit  vera  :  (t  Si  aliquid 
Deus  vult ,  illud  est ;  »  omnis  autem  condi¬ 
tionalis  vera  est  necessaria.  Sequitur  ergo 
quod  omne  quod  Deus  vult ,  sit  necessarium 
absolute. 

Sed  contra,  omnia  bona  quae  fiunt,  Deus 
vult  fieri.  Si  igitur  ejus  voluntas  imponat 
rebus  volitis  necessitatem ,  sequitur  quod 
omnia  bona  ex  necessitate  eveniunt ;  et  sic 
perit  liberum  arbitrium,  et  consilium,  et 
omnia  hujusmodi. 

Respondeo  dicendum,  quod  divina  volun¬ 
tas  quibusdam  volitis  necessitatem  imponit, 
non  autem  omnibus. 

Cujus  quidem  rationem  aliqui  assignare 
voluerunt  ex  causis  mediis;  quia  ea  quae 
producit  per  causas  necessarias,  sunt  neces¬ 
saria,  ea  vero  quae  producit  per  causas  con¬ 
tingentes,  sunt  contingentia.  Sed  hoc  non 
videtur  sufficienter  dictum  propter  duo. 
Primo  quidem ,  quia  effectus  alicujus  primae 
causae  est  contingens  propter  causam  secun¬ 
dam,  ex  eo  quod  impeditur  effectus  causae 
primae  per  defectum  causae  secundae ;  sicut 
virtus  solis  per  defectum  plantae  impeditur. 
Nullus  autem  defectus  causae  secundae  im¬ 
pedire  potest  quin  voluntas  Dei  effectum 
suum  producat.  Secundo,  quia  si  distinctio 
contingentium  a  necessariis  referatur  solum 
in  causas  secundas,  sequitur  hoc  esse  praeter 
intentionem  et  voluntatem  divinam ;  quod 
est  inconveniens. 


*  «  Debemus  ita  intelligere...  tanquam  diceretur 
nullum  hominem  fieri  salvum,  nisi  quem  fieri  ipse 
voluerit,  et  ideo  sit  rogandus  ut  velit,  quia  necesse 
est  fieri  si  voluerit.  » 


QILEST.  XIX,  ART.  VIII  ET  IX. 


Et  ideo  melius  dicendum  est,  quod  hoc 
contingit  per 1  efficaciam  divinae  voluntatis. 
Cum  enim  aliqua  causa  efficax  fuerit  ad 
agendum,  effectus  consequitur  causam,  non 
tantum  secundum  id  quod  fit,  sed  secundum 
modum  flendi,  vel  essendi.  Ex  debilitate 
enim  virtutis  activae  in  semine  contingit 
quod  filius  nascitur  dissimilis  patri  in  acci¬ 
dentibus  quae  pertinent  ad  modum  essendi. 
Cum  igitur  voluntas  divina  sit  efficacissima, 
non  solum  sequitur  quod  fiant  ea  quae  Deus 
vult  fieri,  sed  quod  eo  modo  fiant  quo  Deus 
fieri  vult2.  Vult  autem  Deus  quaedam  fieri 
necessario,  quaedam  contingenter,  ut  sit  ordo 
in  rebus  ad  complementum  universi.  Et  ideo 
quibusdam  effectibus  aptavit  causas  neces¬ 
sarias  ,  quae  deficere  non  possunt,  ex  quibus 
effectus  de  necessitate  provenirent 3 4 5,  quibus¬ 
dam  aptavit  causas  contingentes  defectibiles, 
ex  quibus  effectus  contingentes  eveniant. 
Non  igitur  propterea  effectus  voliti  a  Deo 
eveniunt  contingenter,  quia  causae  proximae 
sunt  contingentes,  sed  propterea  quia  Deus 
voluit  eos  contingenter  evenire,  contingentes 
causas  ad  eos  praeparavit. 

Ad  primum  ergo  dicendum,  quod  per  illud 
verbum  Augustini  intelligenda  est  necessitas 
in  rebus  volitis  a  Deo  non  absoluta,  sed  con- 
ditionalis  :  necesse  est  enim  lianc  conditio- 
nalem  veram  esse :  si  Deus  hoc  vult,  necesse 
est  hoc  esse. 

Ad  secundum  dicendum,  quod  ex  hoc  ipso 
quod  nihil  voluntati  divinae  resistit,  sequitur 
quod  non  solum  fiant  ea  quae  Deus  vult  fieri, 
sed  quod  fiant  contingenter  vel  necessario, 
quae  sic  fieri  vult. 

Ad  tertium  dicendum ,  quod  posteriora 
habent  necessitatem  a  prioribus  secundum 
modum  priorum.  Unde  et  ea  quae  fiunt  a 
voluntate  divina,  talem  necessitatem  habent 
qualem  Deus  vult  ea  habere,  scilicet  vel 
absolutam,  vel  conditionalem  tantum.  Et  sic 
non  omnia  sunt  necessaria  absolute. 

Conclusio.  —  Divina  voluntas  non  omnibus  sed 
quibusdam  necessitatem  imponit;  quibus  scilicet 

1  AI.  :  «  propter.  » 

2  In  Parm.  :  «  quod  eo  modo  fiant  quod  Deus  ea 
fieri  vult. » 

3  In  Parm.  :  «  proveniunt.  » 

4  Es  versione  Joannis  Sarrasini.  Corderius  : 

«  Malum  hoc  modo  ad  universi  plenitudinem  con¬ 
ducet,  ac  per  se  faciet,  ut  rerum  universitas  non 
sit  imperfecta.  »  - 

5 «  Nullo  sapiente  homine  auctore  fit  homo  de¬ 
terior.  Non  enim  parva  ista  cuipa  est,  imo  tanta 

causas  necessarias  aptavit ;  contingentibus  autem 
aptavit  contingentes  causas. 

ARTICULUS  IX. 

Utrum  voluntas  Dei  sit  malorum. 

Ad  nonum  sic  proceditur.  1 .  Videtur  quod 
voluntas  Dei  sit  malorum.  Omne  enim  bonum 
quod  fit,  Deus  vult.  Sed  mala  fieri  bonum 
est;  dicit  enim  Augustinus,  in  Enchir .,  cap. 
xevi,  coi.  276,  t.  6  :  «  Quamvis  ea  qnse  mala 
sunt,  in  quantum  mala  sunt ,  non  sint  bona; 
tamen  ut  non  solum  sint  bona,  sed  etiam  ut 
sint  mala,  bonum  est  fieri. »  Ergo  Deus  vult 
mala. 

2.  Praeterea,  dicit  Dionysius1,  Dediv.nom., 
cap.  iv,  §  19,  coi.  718,  t.  1  :  «  Erit  malum  ad 
omnis; »  id  est  universi,  «  perfectionem  con¬ 
ferens;  »  et  Augustinus  dicit  in  Enchir., 
cap.  x  et  xi,  coi.  236,  t.  6  :  «  Ex  omnibus 
consistit  universitatis  admirabilis  pulchri¬ 
tudo  ;  in  qua  etiam  illud  quod  malum  dicitur, 
bene  ordinatum  et  loco  suo  positum,  emi¬ 
nentius  commendat  bona,  ut  magis  placeant 
et  laudabiliora  sint  dum  comparantur  ma¬ 
lis.  »  Sed  Deus  vult  omne  illud  quod  pertinet 
ad  perfectionem  et  decorem  universi ,  quia 
hoc  est  quod  Deus  maxime  vult  in  creaturis. 
Ergo  Deus  vult  mala. 

3.  Praeterea,  mala  fieri  et  non  fieri  sunt 
contradictorie  opposita.  Sed  Deus  non  vult 
mala  non  fieri,  quia,  cum  mala  quaedam 
fiant,  non  semper  voluntas  Dei  impleretur. 
Ergo  Deus  vult  mala  fieri. 

Sed  contra  est  quod  dicit  Augustinus,  in 
lib.  LXXXIII  Quxst.,  q.  ii,  coi.  11,  t.  6  : 
«  Nullo  sapiente  homine  auctore  fit  homo 
deterior3.  Est  autem  Deus  omni  sapiente 
liomine  praestantior.  Multo  igitur  minus  Deo 
auctore  fit  aliquis  deterior.  Illo-  autem  auc¬ 
tore  fit  aliquid,  quod  fit  illo  volente.  »  Non 
ergo  volente  Deo  fit  homo  deterior.  Constat 
autem  quod  quolibet  malo  fit  aliquid  dete¬ 
rius  c.  Ergo  Deus  non  vult  mala. 

Respondeo  dicendum,  quod  cum  ratio  boni 

est  quee  in  sapientem  quemvis  hominem  cadere 
nequeat.  Est  autem  Deus  omni  homine  sapiente 
praestantior.  Multo  enim  praestantior  Dei  voluntas, 
quam  hominis  sapientis  est.  Illo  autem  auctore 
cum  dicitur,  illo  volente  dicitur.  Est  ergo  vitium 
voluntatis  quo  est  homo  deterior  :  quod  vitium  si 
longe  abest  a  Dei  voluntate,  ut  ratio  docet,  in  quo 
sit  quaerendum  est.  » 

6  In  Parm.  :  «  aliquis  deterior.  » 


tu  SUMMA.  TU 

sit  ratio  appetibilis,  ut  supra  dictum  est, 
malum  autem  opponatur  bono ,  impossibile 
est  quod  aliquid  malum,  in  quantum  hujus¬ 
modi,  appetatur,  neque  appetitu  naturali, 
neque  animali,  neque  intellectuali,  qui  est 
voluntas.  Sed  aliquod  malum  appetitur  per 
accidens,  in  quantum  consequitur  ad  aliquod 
bonum  :  et  hoc  apparet  in  quolibet  appetitu. 
Non  enim  agens  naturale  intendit  privatio¬ 
nem  vel  corruptionem,  sed  formam,  cui  con¬ 
jungitur  privatio  alterius  formae;  et  gene¬ 
rationem  unius,  quae  est  corruptio  alterius. 
Leo  etiam1  occidens  cervum  intendit  cibum, 
cui  conjungitur  occisio  animalis;  similiter 
fornicator  intendit  delectationem,  cui  con¬ 
jungitur  deformitas  culpae.  Malum  autem 
quod  conjungitur  alicui  bono,  est  privatio 
alterius  boni.  Nunquam  igitur  appeteretur 
malum ,  nec  per  accidens ,  nisi  bonum  cui 
conjungitur  malum  magis  appeteretur  quam 
quoddam  aliud 2  bonum  quod  privatur  per 
malum. 

Nullum  autem  bonum  Deus  magis  vult 
quam  suam  bonitatem;  vult  tamen  aliquod 
bonum  magis  quam  aliud  quoddam  bonum. 
Unde  malum  culpae,  quod  privat  ordinem  ad 
bonum  divinum  Deus  nullo  modo  vult ;  sed 
malum  naturalis  defectus,  vel  malum  poenae 
vult,  volendo  aliquod  bonum  cui  conjun¬ 
gitur  tale  malum;  sicut  volendo  justitiam 
vult  poenam,  et  volendo  ordinem  naturae  sal¬ 
vari,  vult  quaedam  naturaliter  corrumpi. 

Ad  primum  ergo  dicendum,  quod  quidam 
dixerunt  quod,  licet  Deus  non  velit  mala, 
vult  tamen  mala  esse  vel  fieri 3 ;  quod  ideo 
dicebant,  quia  ea  quae  in  se  mala  sunt,  ordi¬ 
nantur  ad  aliquod  bonum  :  quem  quidem 
ordinem  importari  credebant  in  hoc  quod 
dicitur mala  esse  vel  fieri.  Sed  hoc  non 
recte  dici  videtur  s,  quia  malum  non  ordi¬ 
natur  ad  bonum  per  se,  sed  per  accidens. 
Praeter  intentionem  enim  peccantis  est  quod 
ex  hoc  sequatur  aliquod  bonum ;  sicut  praeter 
intentionem  tyrannorum  fuit  quod  ex  eorum 
persecutionibus  claresceret  patientia  marty¬ 
rum.  Et  ideo  non  potest  dici  quod  talis  ordo 
ad  bonum  importetur  per  hoc  quod  dicitur, 

*  Al.  :  «  enim.  » 

1  Sic  cod.;  et  rectius  quam  edit,  ubi  deest «  quod¬ 
dam  aliud.  » 

3  Sic  cod.;  sed  Parm.  et  edit,  habent :  «  quia  licet 
mala  non  sint  bona,  bonum  tamon  est  mala  esse, 
vel  fieri.  » 

4  lia  omnes  fere  edit.  —  Nicolai  :  «  Dixit :  bonum 
est  mala  esse  vel  fieri.  » 


EOLOGICA. 

quod  malum  esse  vel  fieri  sit  bonum  :  quia 
nihil  judicatur  secundum  illud  quod  com¬ 
petit  ei  per  accidens,  sed  secundum  illud 
quod  competit  ei  per  se. 

Ad  secundum  dicendum,  quod  maluir  non 
operatur  ad  perfectionem  vel  decorem  uni¬ 
versi,  nisi  per  accidens,  ut  dictum  est.  Unde 
et  hoc  quod  dicit  Dionysius,  quod  «  malum 
est  ad  universi  perfectionem  conferens,  » 
concludit  ducendo  quasi  ad  inconveniens. 

Ad  tertium  dicendum,  quod,  licet  mala 
fieri  et  mala  non  fieri,  contradictorie  oppo¬ 
nantur,  tamen  velle  mala  fieri  et  velle  mala 
rion  fieri  non  opponuntur  contradictorie, 
cum  utrumque  sit  affirmativum.  Deus  enim 
neque  vult  mala  fieri,  neque  vult  mala  non 
fieri,  sed  vult  permittere  mala  fieri,  et  hoc 
est  bonum. 

Conclusio.  —  Cum  nil  magis  Deus  velit  quam 
bonitatem  suam  cui  culpae  malum  oppositum  est , 
et  ex  aliis  bonis  unum  alio  magis  velit ,  culpae 
malum  nullo  modo  vult;  malum  vero  naturalis 
defectus  ac  poenae  non  nunquam  ipsum  velle  non 
dedecet  (a). 

ARTICULUS  X. 

Utrum  Deus  habeat  liberum  arbitrium. 

Ad  decimum  sic  proceditur.  1.  Videtur 
quod  Deus  non  habeat  liberum  arbitrium. 
Dicit  enim  Hieronymus,  in  Homilia  de  filio 
prodigo ,  scii.  Epist.  xxi  ad  Damas.,  coi.  393, 
§  40,  t.  1  :  «  Solus  Deus  est  in  quem  pecca¬ 
tum  non  cadit,  »  nec  cadere  potest ;  «  esetera, 
cum  sint  liberi  arbitrii,  in  utramque  partem 
flecti  possunt,  sive  suam  flectere  volunta¬ 
tem.  » 

2.  Praeterea,  liberum  arbitrium  est  facul¬ 
tas  rationis  et  voluntatis,  qua  bonum  et 
malum  eligitur.  Sed  Deus  non  vult  malum, 
ut  dictum  est.  Ergo  liberum  arbitrium  non 
est  in  Deo. 

Sed  contra  est  quod  dicit  Ambrosius,  in 
lib.  II  De  fide,  cap.  vi,  §  48,  coi.  392,  t.  3  : 
«  Spiritus  sanctus  dividit  singulis  prout 
vult,  id  est,  pro  libero  voluntatis  arbitrio, 
non  pro  necessitatis  obsequio.  » 

5  Al.  :  «  dicitur.  » 

(a)  Anthropomorpliitse,  Audeani,  et  Manos  Deum 
dixerunt  nec  ignem  nec  tenebras  creasse;  Collu- 
tlius,  parochus  alexandrinus,  qui  sese  retractavit, 
Deum  nec  homines  malos,  nec  hujus  vitse  poenas 
et  afflictiones  produxisse;  Calvinus,  Melanctho  et 
alii  Deum  esse  malorum  ct  peccatorum  auctorem. 

Respondeo  dicendum,  quod  liberam  arbi¬ 
trium  habemus  respectu  eorum  quae  non 
necessario  volumus,  vel  naturali  instinctu. 
Non  enim  ad  liberum  arbitrium  pertinet 
quod  volumus  esse  felices,  sed  ad  naturalem 
instinctum;  unde  et  alia  animalia,  quae  na¬ 
turali  instinctu  moventur  ad  aliquid,  non 
dicuntur  libero  arbitrio  moveri.  Cum  igitur 
Deus  ex  necessitate  suam  bonitatem  velit, 
alui  vero  non  ex  necessitate,  ut  supra  osten¬ 
sum  est,  respectu  illorum  quae  non  ex 
necessitate  vult,  liberum  arbitrium  habet. 

Ad  primum  ergo  dicendum,  quod  Hiero¬ 
nymus  videtur  excludere  a  Deo  liberum 
arbitrium  non  simpliciter,  sed  solum  quan¬ 
ta)  Abaylardus  sustinuit  Deum  ex  necessitate 
naturae  agere.  Libertatem  Dei  Joannes  Wicleff, 
Calvinus,  Lutlierus,  Bucerus,  aliique  haeretici  ne¬ 
garunt.  Nullus  autem  orthodoxus  a  Deo  liberum 
arbitrium  tollit.  Sed  quomodo  Deus,  si  liber,  im¬ 
mutabilis,  si  immutabilis,  liber  est?  Forsitan  res¬ 
ponderi  posset  Deum,  sicut  ab  aeterno  in  natura 
sua  immutabiliter  constituitur,  ita  ab  aeterno  in 
actu  libertatis  suae  simplicissimo  ad  omnia  immu¬ 
tabiliter  constitui.  Deus  enim,  omnia  unico  et  sim¬ 
plicissimo  intuitu  intelligens  ac  determinans,  non 
indigens  aliquo  discursu  vel  consideratione  suc¬ 
cessiva  et  imperfecta,  quae  summae  ipsius  simpli¬ 
citati  repugnaret,  ab  interno  libere  se  movet.  Ergo 
nec  immutabilitati  libertas,  nec  libertati  immuta¬ 
bilitas  officit.  —  Ast,  subtilius  inquirendo,  intrica- 
tissimam  hanc  quaestionem  theologi  proponunt  : 
Per  quid  liber  actus  Dei  formali  ter  constituitur? 
—  Pro  solutione  scinduntur.  Et  quid  mirum  inter 
theologos,  maxima  in  dubiis  libertate  fruentes? 
Alii  dicunt  :  per  aliquam  realitatein  Deo  intrinse¬ 
cam,  defectibilem,  actui  necessario  superadditam 
liber  Dei  actus  constituitur.  Sed  realitas  illa  defec- 
tibilis,  Deo  intrinseca,  vel  cum  Deo  identificatur, 
vel  realiter  a  Deo  distinguitur  :  si  prius,  defecti- 
bilis  ergo  Deus ;  si  posterius,  ergo  Deus  simplici¬ 
tate  caret.  Alii  dicunt  :  per  creaturas  productas, 
seu  per  realem  creaturarum  ad  extra  productionem 
liber  Dei  actus  formaliter  constituitur.  Sed  hoc 
est  aliquid  pure  Deo  extrinsecum  et  temporale, 
cum  Deus  in  actu  suo  libero  ab  intrinseco  et  ab 
mterno  constitui  debeat.  —  Alii  dicunt  :  per  res¬ 
pectum  rationis  ad  creaturas  liber  Dei  actus  for¬ 
maliter  constituitur.  Sed  respectus  iste  nil  aliud 
est  quam  ens  quoddam  rationis,  et  consequenter 
ens  fictum.  Quomodo  per  ens  fictum  liber  Dei 
actus,  qui  omnis  entis  realis  causa  realis  esi,  for¬ 
maliter  constitueretur?  Insuper  respectus  rationis 
non  fit  nisi  ab  intellectu  creato;  unde  hunc  respec¬ 
tum  liber  Dei  actus  praecedere  debet.  Si  dicas  etiam 
a  Deo  respectum  istum  formari,  respondeo  :  a  quo 
formatur?  Vel  per  actum  necessarium,  vel  per 
actum  liberum;  si  prius,  ubi  Dei  libertas?  Si  pos¬ 
terius,  quaero  a  te  pe"  quod  actus  ille  liber  for¬ 
maliter  constituatur ?  'Alii  dicunt  :  per  aliquam 
perfectionem  Deo  intrinsecam  quae  sine  imperfec¬ 
tione  potuit  non  esse  in  Deo  ab  aeterno  liber  actus 
Dei  constituitur.  Hanc  solutionem  quidam  Cajetano 


tum  ad  hoc  quod  est  deflecti  in  peccatum. 

Ad  secundum  dicendum,  quod  cum  malum 
culpa?  dicatur  per  aversionem  a  bonitate  di¬ 
vina,  per  quam  Deus  omnia  vult,  ut  supra 
ostensum  est,  manifestum  est  quod  impos¬ 
sibile  est  eum  malum  culpae  velle;  et  tamen 
ad  opposita  se  habet  in  quantum  velle  potest 
hoc  esse  vel  non  esse;  sicut  et  nos,  non 
peccando,  possumus  velle  sedere  et  non  velle 
sedere. 

Conclusio.  —  Deus  liberum  arbitrium  habet 
respectu  aliorum  a  se,  quse  non  necessario  vult ; 
respectu  sui  vero  nullam  libertatem  habet,  cum 
se  necessario  velit  (a). 


tribuunt.  Incertum  est.  Quidquid  sit,  vel  ista  per¬ 
fectio  Deo  intrinseca,  realiter  a  Deo  distinguitur, 
vel  non.  Si  prius,  Deus  simplicitate  caret;  si  pos¬ 
terius,  quomodo  sine  Dei  imperfectione  a  Deo 
separabilis  est?  Alii  dicunt  :  per  solum  actum 
divinte  voluntatis  qui,  ratione  suse  infinitatis  ac 
eminentiae,  Deum  constituit  volentem  seipsum  ne¬ 
cessario,  creaturas  aliquando  existentes  libere,  et 
sic  Deum  absque  ullo  alio  sive  intrinseco,  sive 
extrinseco  liberum  formaliter  facit.  Heec  solutio 
Suaresii,  Albertini ,  et  plurimorum  recentiorum 
est.  —  Sed  inquiritur  cur  Deus,  si  eodem  ipso  actu 
voluntatis,  absque  ullo  alio  sive  intrinseco,  sive 
extrinseco,  volens  et  seipsum  et  creaturas  consti¬ 
tueretur,  non  seipsum  sicut  et  creaturas  libere 
amaret?  Alii  dicunt  :  actus  Dei  liber  nil  aliud  est 
quam  ejus  actus  necessarius,  quatenus  terminatur 
ad  objecta  libera.  —  Heec  solutio  D.  Thomee, 
Scoti  et  Thomistarum  est.  Sic  arguunt  :  quanto 
magis  a  creaturis  divina  voluntas  independens  est, 
tanto  magis  dominium  et  indifferentiam  habet  ad 
illos ;  atqui  eo  ipso  quod  Deus  ens  necessarium 
est,  eo  ipso  summe  independens  a  creaturis  cons¬ 
tituitur;  ergo  in  ipso  actu  necessario,  quatenus  ad 
ipsas  creaturas  non  necessario  terminatur,  libertas 
Dei  reponi  debet.  —  Sed  illa  terminatio  non  ne¬ 
cessaria  ad  creaturas  vel  est  quid  Deo  intrinsecum, 
et  intrinsece  defectibile,  vel  non;  si  prius,  Deus 
est  intrinsece  defectibilis,  et  ubi  sua  summa  sim¬ 
plicitas  ?  Si  posterius,  ergo  Deus  non  est  intrinsece 
liber.  Cui  objectioni  Godoy,  Gonet,  Henricus  a 
Sancto  Ignatio,  et  alii  respondent  :  illa  terminatio 
est  Deo  quidem  intrinseca  et  intrinsece  defecti¬ 
bilis,  non  tamen  sub  ratione  entitatis,  sub  rationo 
vero  purae  terminationis.  Sed  illa  terminatio  Deo 
intrinseca  ipsa  Dei  entitas  est;  nam  omne  quod  in 
Deo  est,  Dei  entitas  est ;  ergo  non  potest  esse  de¬ 
fectibilis  sub  ratione  purae  terminationis ,  quin 
etiam  sub  ratione  entitatis  defectibilis  sit. 

Replicant  :  illa  terminatio  est  ipsa  Dei  entitas 
quantum  ad  id  quod  implicat,  et  quantum  ad  id 
quod  explicat,  a  Dei  entitate  virtualiter  secernitur  : 
quod  sufficit,  ut  sub  ratione  entitatis  indeficiens, 
sub  ratione  terminationis  solummodo  defectibilis 
sit.  —  Sed  quovis  modo  intelligatur,  etiam  secun¬ 
dum  id  quod  explicat,  illa  terminatio  Deo  intrin¬ 
seca  et  defectibilis,  vel  est  aliquid,  vel  nihil ;  si 
prius,  aliquid  Deo  intrinsecum  defectibile  et  sepa- 

ARTICULUS  XI. 

Utrum  sit  distinguenda  in  Deo  voluntas 
signi. 

Ad  undecimum  sic  proceditur.  1 .  Videtur 
quod  non  sit  distinguenda  in  Deo  voluntas 
signi.  Sicut  enim  voluntas  Dei  est  causa 
rerum,  ita  et  scientia.  Sed  non  assignantur 
aliqua  signa  ex  parte  divinae  scientiae.  Ergo 
neque  debent  assignari  aliqua  signa  ex 
parte  divinae  voluntatis. 

2.  Praeterea,  omne  signum  quod  non  con¬ 
cordat  ei  cujus  est  signum,  est  falsum.  Si 
igitur  signa  quae  assignantur  circa  volunta¬ 
tem  divinam,  non  concordant  divinae  volun¬ 
tati,  sunt  falsa;  si  autem  concordant,  super¬ 
flue  assignantur.  Non  igitur  sunt  aliqua 
signa  circa  voluntatem  divinam  assignanda. 

Sed  contra  est  quod  voluntas  Dei  est  una, 
cum  ipsa  sit  Dei  essentia ;  quandoque  autem 
pluraliter  significatur,  ut  cum  dicitur, 
psalm.  cx,  2  :  Magna  opera  Domini,  exqui¬ 
sita  in  omnes  voluntates  ejus.  Ergo  oportet 
quod  aliquando  signum  voluntatis  pro  vo¬ 
luntate  accipiatur. 

Piespondeo  dicendum,  quod  in  Deo  quse- 
dam  dicuntur  proprie,  et  quaedam  secundum 
metaphoram,  ut  ex  supradictis  patet.  Cum 
autem  aliquae  passiones  humanae  in  divinam 
praedicationem  metaphorice  assumuntur, 
lioc  fit  secundum  similitudinem  effectus. 
Unde  illud  quod  est  signum  talis  passionis 
in  nobis,  in  Deo  nomine  illius  passionis 
metaphorice  significatur.  Sicut  apud  nos 
irati  punire  consueverunt ;  unde  ipsa  punitio 
est  signum  irae ;  et  propter  hoc  ipsa  punitio 
nomine  irae  significatur,  cum  Deo  attribui¬ 
tur.  Similiter  id  quod  solet  esse  in  nobis 
signum  voluntatis,  quandoque  metaphorice 
in  Deo  voluntas  dicitur,  sicut  cum  aliquis 
praecipit  aliquid,  signum  est  quod  velit 
illud  fieri.  Unde  praeceptum  divinum  quan¬ 
doque  metaphorice  voluntas  Dei  dicitur, 
secundum  illud  Matth.,  vi,  10  :  Fiat  volun¬ 
tas  tua  sicut  in  cxlo  et  in  terra.  Sed  hoc 
distat  inter  voluntatem  et  iram ;  quia  ira  de 

rabile  est,  quod  immutabilitati  et  simplicitati  Dei 
est  contrarium;  si  posterius,  ergo  per  eam  liber 
Dei  actus  constitui  non  potest.  Ideo  solutio  illa 
nec  communior,  nec  antiquior  inter  Thomistas  est. 
Quibusdam  probabilis,  quibusdam  non  improba¬ 
bilis,  a  pluribus,  inter  ^quos  Contenson  et  Goudin 
eminent,  impugnatur.  Hi,  D.  Thomse  positionem 
retinentes,  nodum  aliter  dirimunt  :  illa  terminatio 
est  ipse  actus  divinus  comparatus  et  terminatus  ad 


Deo  nunquam  proprie  dicitur,  cum  in  suo 
principali  intellectu  includat  passionem ;  vo¬ 
luntas  autem  proprie  de  Deo  dicitur ;  et  ideo 
in  Deo  distinguitur  voluntas  proprie  et  meta¬ 
phorice  dicta.  Voluntas  enim  proprie  dicta 
vocatur  voluntas  beneplaciti;  voluntas  au¬ 
tem  metaphorice  dicta  est  voluntas  signi ;  eo 
quod  ipsum  signum  voluntatis  voluntas 
dicitur. 

Ad  primum  ergo  dicendum,  quod  scientia 
non  est  causa  eorum  quae  fiunt,  nisi  per 
voluntatem ;  enim  qua?  scimus,  facimus, 

nisi  velimus;  et  ideo  signum  non  attribuitur 
scientiae,  sicut  attribuitur  voluntati. 

Ad  secundum  dicendum,  quod  signa  vo¬ 
luntatis  dicuntur  voluntates  divinae,  non 
quia  sunt  signa  quod  Deus  velit;  sed  quia 
ea  quae  in  nobis  solent  esse  signa  volendi, 
in  Deo  divinae  voluntates  dicuntur;  sicut 
punitio  non  est  signum  quod  in  Deo  sit  ira ; 
sed  punitio,  eo  ipso  quod  in  nobis  est  si¬ 
gnum  irae,  in  Deo  dicitur  ira. 

Conclusio.  —  Distinguitur  in  Deo  voluntas  signi 
a  voluntate  simpliciter,  sive  beneplaciti. 

ARTICULUS  XII. 

Utrum  convenienter  circa  divinam  volun¬ 
tatem  ponantur  quinque  signa. 

Ad  duodecimum  sic  proceditur.  1 .  Videtur 
quod  inconvenienter  circa  divinam  volunta¬ 
tem  ponantur  quinque  signa ;  scilicet  «  pro¬ 
hibitio,  praeceptum,  consilium,  operatio  et 
permissio.  »  Nam  eadem  quae  nobis  praeci¬ 
pit  Deus,  vel  consulit,  in  nobis  quandoque 
operatur;  et  eadem  quae  prohibet,  quando¬ 
que  permittit.  Ergo  non  debent  ex  opposito 
dividi. 

2.  Praeterea,  nihil  Deus  operatur  nisi 
volens,  ut  dicitur  Sapient.,  xt.  Sed  voluntas 
signi  distinguitur  a  voluntate  beneplaciti. 
Ergo  «  operatio  »  sub  voluntate  signi  com¬ 
prehendi  non  debet. 

3.  Praeterea,  «  operatio  et  permissio  » 
communiter  ad  omnes  creaturas  pertinent ; 
quia  in  omnibus  Deus  operatur,  et  in  omni¬ 
bus  aliquid  fieri  permittit.  Sed  «  praeceptum, 

crealuras,  non  intrinsece  nec  ratione  sui  seu  ali- 
cujus  intrinseci,  sed  extrinsece  ratione  voliti,  defec- 
tibilis.  Divinae  igitur  libertatis  constitutivum  est  quid 
intrinsecum,  in  se  indefectibile,  secundum  id  quod 
in  recto,  quid  extrinsecum  et  defectibile  secundum 
id  quod  in  obliquo  importat.  In  obliquo  etenim 
nihil  aliud  est  quam  creaturae  defectibiles  conno- 
tatae. 

Quisque  eligat,  et  in  suam  partem  abeat. 


QtLEST.  XIX,  ART.  XII. 


consilium  et  prohibitio  »  pertinent  ad  solam 
rationalem  creaturam.  Ergo  non  veniunt 
convenienter  in  unam  divisionem,  cum  non 
sint  unius  ordinis. 

4.  Praeterea,  malum  pluribus  modis  con¬ 
tingit  quam  bonum,  quia  «  bonum  contingit 
uno  modo,  sed  malum  omnifariam,  »  ut 
patet  per  Philosophum,  in  II  Ethic.,  cap.  vi, 
a  med.,  et  per  Dionysium,  De  div.  nom., 
c.  iv,  §  30,  coi.  730,  t.  1.  Inconvenienter  igi¬ 
tur  respectu  mali  assignatur  unum  signum 
tantum  scilicet  «  prohibitio ;  »  respectu  veri 
boni  duo  signa,  scilicet  «  consilium  »  et 
«  praeceptum.  » 

Respondeo  dicendum,  quod  hujusmodi 
signa  dicuntur  ea  quibus  consuevimus  de¬ 
monstrare  nos  aliquid  velle.  Potest  autem 
aliquis  declarare  se  velle  aliquid  vel  per  se- 
ipsum  vel  per  alium.  Per  seipsum  quidem,  in 
quantum  facit  aliquid  vel  directe,  vel  indi¬ 
recte  et  per  accidens.  Directe  quidem,  cum 
per  se  aliquid  operatur ;  et  quantum  ad  hoc 
dicitur  esse  signum  «  operatio.  »  Indirecte 
autem,  in  quantum  non  impedit  operan¬ 
tem1  ;  nam  removens  prohibens  dicitur,  mo¬ 
vens  per  accidens,  ut  dicitur  in  VIII  Phy  sic., 
text.  32.  Et  quantum  ad  hoc  dicitur  signum 
«  permissio.  »  Per  alium  autem  declarat  se 
aliquid  velle,  in  quantum  ordinat  alium  ad 
aliquid  faciendum,  vel  necessaria  inductione, 
quod  fit  praecipiendo  quod  quis  vult,  et 
prohibendo  contrarium;  vel  aliqua  persua- 
soria  inductione,  quod  pertinet  ad  «  consi¬ 
lium.  »  Quia  igitur  his  modis  declaratur 
aliquem  velle  aliquid,  propter2  ista  quinque 
nominantur  interdum  nomine  voluntatis 
divinae,  tanquam  signa  voluntatis.  Quod 
enim  «  praeceptum,  consilium  et  probitio  » 
dicantur  Dei  voluntas,  patet  per  id  quod 
dicitur  Matth.,  vi,  10  :  Fiat  voluntas  tua 
sicut  in  caelo  et  in  terra.  Quod  autem  «  per¬ 
missio  »  vel  «  operatio  »  dicantur  Dei  volun¬ 
tas  patet  per  Augustinum,  qui  dicit  in  En- 
chir.,  cap.  xcv,  coi.  276,  t.  6  :  «  Nihil  fit,  nisi 
Omnipotens  fieri  velit,  vel  sinendo  ut  fiat, 
vel  faciendo.  »  Vel  potest  dici  quod  «  per¬ 
missio  et  operatio  »  referantur  ad  praesens ; 
«  permissio  »  quidem  ad  malum,  «  operatio  » 
vero  ad  bonum  ;  ad  futurum  vero  «  prohi¬ 
bitio  »  respectu  mali;  respectu  vero  boni 
necessarii,  «  praeceptum;  »  respectu  vero 
superabundantis  boni,  «  consilium.  » 

4  In  Parm.  :  «  operationem.  » 

*  Sic  cod.;  in  edit.  :  «  hoc.  » 

Ad  primum  ergo  dicendum,  quod  nihil 
prohibet  circa  eamdem  rem  aliquem  diversi¬ 
mode  declarare  se  aliquid  velle  ;  sicut  inve¬ 
niuntur  multa  nomina  idem  significantia. 
Unde  niTril  prohibet  idem  subjacere  prae¬ 
cepto  et 3  operationi  et  prohibitioni  vel  per¬ 
missioni. 

Ad  secundum  dicendum ,  quod  sicut  Deus 
potest  significari  metaphorice  vello  id  quod 
non  vult  voluntate  proprie  accepta ;  ita  potest 
metaphorice  significari  velle  id  quod  proprie 
vult.  Unde  nihil  prohibet  de  eodem  esse 
voluntatem  beneplaciti,  et  voluntatem  signi. 
Sed  operatio  semper  est  eadem  cum  volun¬ 
tate  beneplaciti,  non  autem  praeceptum,  vel 
consilium;  tum  quia  haec  est  de  praesenti, 
illud  de  futuro ,  tum  quia  haec  per  se  est 
effectus  voluntatis,  illud  autem  per  alium, 
ut  dictum  est. 

Ad  tertium  dicendum,  quod  creatura 
rationalis  est  domina  sui  actus ;  et  ideo  circa 
ipsam  quaedam  signa  divinae  voluntatis 
assignantur,  in  quantum  rationalem  creatu¬ 
ram  Deus  ordinat  ad  agendum  voluntarie  et 
per  se.  Sed  aliae  creaturae  non  agunt  nisi 
motae  ex  operatione  divina;  et  ideo  circa 
alias  non  habent  locum  nisi  operatio  et  per¬ 
missio. 

Ad  quartum  dicendum,  quod  omne  malum 
culpae,  licet  multipliciter  contingat,  tamen 
in  hoc  convenit  quod  discordat  a  voluntate 
divina  ;  et  ideo  unum  signum  respectu  malo¬ 
rum  assignatur,  scilicet  prohibitio.  Sed 
diversimode  bona  se  habent  ad  bonitatem 
divinam  :  quia  quaedam  sunt  sine  quibus 
fruitionem  divinae  bonitatis  consequi  non 
possumus,  et  respectu  horum  est  praecep¬ 
tum;  quaedam  vero  sunt  quibus  perfectius 
consequimur ;  et  respectu  horum  est  consi¬ 
lium.  Yel  dicendum  quod  consilium  est  non 
solum  de  melioribus  bonis  assequendis,  sed 
etiam  de  minoribus  malis  vitandis. 

Conclusio.  —  Quinque  signis  divina  dignoscitur 
voluntas;  quae  sunt  prohibitio  et  permissio  res¬ 
pectu  mali;  praeceptum,  consilium  et  operatio 
respectu  boni. 


*  Sic  cod.;  in  edit,  et  «  consilio.  » 

QILESTIO  XX. 

DE  AMORE  ?*EI(a). 

(Et  quatuor  quaeruntur.) 

Deinde  considerandum  est  de  liis  quae 
absolute  ad  voluntatem  Dei  pertinent.  In 
parte  autem  appetiti va  inveniuntur  in  nobis 
et  passiones  animae,  ut  gaudium,  amor  et 
hujusmodi;  et  habitus  moralium  virtutum, 
ut  justitia,  fortitudo,  et  hujusmodi.  Unde 
primo  considerabimus  de  amore  Dei,  secundo 
de  justitia  et  misericordia  ejus. 

Circa  primum  quaeruntur  quatuor  : 

1°  Utrum  in  Deo  sit  amor;  2°  utrum  amet 
omnia;  3°  utrum  magis  amet  unum  quam 
aliud ;  4°  utrum  meliora  magis  amet. 

ARTICULUS  PRIMUS. 

Utrum  amor  sit  in  Beo. 

Ad  primum  sic  proceditur.  I.  Videtur 
quod  amor  non  sit  in  Deo.  Nulla  enim  passio 
est  in  Deo.  Amor  autem  est  passio.  Ergo 
amor  non  est  in  Deo. 

2.  Praeterea,  amor,  ira,  tristitia  et  hujus¬ 
modi  contra  se  dividuntur.  Sed  tristitia  et 
ira  non  dicuntur  de  Deo  nisi  metaphorice. 
Ergo  nec  amor. 

3.  Praeterea,  Dionysius  dicit,  De  divin. 
nomin .,  cap.  iv,  §  12,  coi.  710,  1. 1  :  «  Amor 
est  vis  unitiva  et  concretiva1.  »  IIoc  autem 
in  Deo  locum  habere  non  potest,  cum  sit 
simplex.  Ergo  in  Deo  non  est  amor. 

Sed  contra  est  quod  dicitur  I  Joan.,  iv, 
16  :  Deus  charitas  est. 

Respondeo  dicendum,  quod  necesse  est 
ponere  amorem  in  Deo.  Primus  enim  motus 
voluntatis  et  cujuslibet  appetitivae  virtutis 
est  amor.  Cum  enim  actus  voluntatis  et  cu¬ 
juslibet  appetitivae  virtutis  tendat  in  bonum 
et  malum  sicut  in  propria  objecta;  bonum 
autem  principalius  et  per  se  sit  objectum 
voluntatis  et  appetitus;  malum  autem  se¬ 
cundario,  et  per  aliud  in  quantum  scilicet 

1  Ex  versione  Joannis  Sarrasini.  Corderius  : 
«  Estque  Eoe  (nomen  dilectionis  et  amoris)  virtutis 
cujusdam  unificae  ac  collectivae  excellenterque 
contemperantis.  » 

a  AI.  :  «  et  sicut  in  rebus.  » 

(a)  Quidam  theologi  Deum  nolunt  amore  concu¬ 
piscentiae  creaturas  irrationales  amare ;  amat  enim 
eas  dilectione  quae  non  bonum  amantis,  sed  bonum 
hominis  respicit.  Ideo  inter  amorem  amicitia}  qui 


opponitur  bono  :  oportet  naturaliter  esso 
priores  actus  voluntatis  et  appetitus  qui 
respiciunt  bonum,  eis  qui  respiciunt  malum, 
ut  gaudium  quam  tristitiam,  et  amorem 
quam  odium.  Scmper  enim  quod  est  per  se, 
prius  est  eo  quod  est  per  aliud. 

Rursus  quod  est  communius,  naturaliter 
est  prius;  unde  et  intellectus  per  prius  habet 
ordinem  ad  verum  commune,  quam  ad  par¬ 
ticularia  quaedam  vera.  Sunt  autem  quidam 
actus  voluntatis  et  appetitus  respicientes 
bonum  sub  aliqua  speciali  conditione  ;  sicut 
gaudium  et  delectatio  est  de  bono  prae¬ 
senti  et  habito;  desiderium  autem  est  spes 
de  bono  nondum  adepto.  Amor  autem  res¬ 
picit  bonum  in  communi,  sive  sit  habitum 
sive  non  habitum;  undo  amor  naturaliter 
est  primus  actus  voluntatis  et  appetitus ;  et 
propter  hoc  omnes  alii  motus  appetiti  vi 
praesupponunt  amorem  quasi  primam  radi¬ 
cem  ;  nullus  enim  desiderat  aliquid  nisi 
bonum  amatum ;  neque  aliquis  gaudet  nisi 
de  bono  amato;  odium  etiam  non  est  nisi 
de  eo  quod  contradatur  rei  amatae ;  similiter 
et  tristitia;  et  caetera  hujusmodi,  manifes¬ 
tum  est  in  amorem  referri  sicut  in  primum 
principium.  Unde  in  quocumque  est  volun¬ 
tas  vel  appetitus,  oportet  esse  amorem.  Re¬ 
moto  enim  primo,  removentur  alia.  Osten¬ 
sum  est  autem  in  Deo  esse  voluntatem  : 
unde  necesse  est  in  eo  ponere  amorem. 

Ad  primum  ergo  dicendum ,  quod  vis 
cognoscitiva  non  movet  nisi  mediante  ap¬ 
petiti  va;  et  sicut  in2  nobis  ratio  universalis 
movet  mediante  ratione  particulari,  ut  di¬ 
citur  in  111  De  Anima.,  text.  57  et  58,  ita 
appetitus  intellectivus,  qui  dicitur  voluntas, 
movet  in  nobis  mediante  appetitu  sensitivo; 
unde  proximum  motivum  corporis  in  nobis 
est  appetitus  sensitivus.  Unde  semper  actum 
appetitus  sensitivi  concomitatur  aliqua  trans¬ 
mutatio  corporis,  et  maxime  circa  cor,  quod 
est  primum  principium  motus  in  animali,  ut 
Philosophus  dicit,  lib.  II  De  partibus  ani¬ 
malium,  cap.  i,  ut  et  lib.  III,  cap.  iv.  Sic 
igitur  actus  appetitus  sensitivi,  in  quantum 
habent  transmutationem  corporalem  an- 

bonum  rei  amat®,  et  bonum  concupiscenti®  qui 
bonum  amantis  respicit,  tertium  ponunt  amorem. 
Optime  D.  Tliomas  advertit  Deum  creaturas  irra¬ 
tionales  etiam  ad  seipsum,  non  quasi  eis  indigeat, 
sed  propter  suam  bonitatem  ac  nostram  utilitatem 
ordinare.  Concupiscimus  aliquid  et  nobis  et  aliis. 
Ergo  Deus  amore  concupiscenti®  creaturas  irra¬ 
tionales  amat. 

nexam,  passiones  dicuntur,  non  autem 
actus  voluntatis.  Amor  igitur  et  gaudium, 
et  delectatio,  secundum  quod  significant 
actus  appetitus  sensitivi,  passiones  sunt; 
non  autem  secundum  quod  significant  ac¬ 
tus  appetitus  intellectivi;  et  sic  ponuntur  in 
Deo.  Unde  dicit  Philosophus  in  VII  Ethicor., 
cap.  ult.,  ad  fin.,  quod  «  Deus  una  et  sim¬ 
plici  operatione  gaudet ;  »  et  eadem  ratione 
sine  passione  amat. 

Ad  secundum  dicendum,  quod  in  passio¬ 
nibus  sensitivi  appetitus  est  considerare 
aliquid  quasi  materiale,  scilicet  corporalem 
transmutationem,  et  aliquid  quasi  formale, 
quod  scilicet  est  ex  parte  appetitus;  sicut  in 
ira,  ut  dicitur  in  I  De  Anima,  text.  15,  63 
et  64,  materiale  est  acccnsio  sanguinis 
circa  cor,  vel  aliquid  hujusmodi;  formale 
vero  appetitus  vindictae.  Sed  rursus  ex  parte 
ejus  quod  est  formale,  in  quibusdam  horum 
designatur  aliqua  imperfectio,  sicut  in  desi¬ 
derio,  quod  est  boni  non  habiti,  et  in  tristitia, 
quae  est  mali  habiti ;  et  eadem  ratio  est  de 
ira,  quae  tristitiam  praesupponit.  Quaedam 
vero  nullam  imperfectionem  designant,  ut 
amor  et  gaudium.  Cum  igitur  nihil  eorum 
Deo  conveniat  secundum  illud  quod  est  ma¬ 
teriale  in  eis,  ut  dictifm  est,  illa  quae  imper¬ 
fectionem  important,  etiam  formaliter  Deo 
convenire  non  possunt,  nisi  metaphorice 
per 1  similitudinem  effectus,  ut  supra  dictum 
est.  Quae  autem  imperfectionem  non  impor¬ 
tant,  de  Deo  proprie  dicuntur,  ut  amor  et 
gaudium;  tamen  sine  passione,  ut  dictum 
est. 

Ad  tertium  dicendum,  quod  actus  amoris 
semper  tendit  in  duo,  scilicet  in  bonum 
quod  quis  vult  alicui,  et  in  eum  cui  vult 
bonum.  Hoc  enim  est  proprie  amare  ali¬ 
quem,  velle  ei  bonum.  Unde  in  eo  quod 
aliquis  amat  se,  vult  bonum  sibi ;  et  sic  illud 
bonum  quaerit  sibi  unire,  in  quantum  potest. 
Et  pro  tanto  dicitur  amor  vis  unitiva  etiam 
in  Deo,  sed  absque  compositione ;  quia  illud 
bonum  quod  vult  sibi,  non  est  aliud  quam 
ipse,  qui  est  per  suam  essentiam  bonus,  ut 
supra  ostensum  est.  In  hoc  vero  quod  ali¬ 
quis  amat  alium,  vult  bonum  illi  :  et  sic 
utitur  eo  tanquam  seipso,  referens  bonum 
ad  illum  sicut  ad  seipsum.  Et  pro  tanto  di¬ 
citur  amor  vis  concretiva,  quia  alium  ag- 

4  Al.  :  «  propter.  » 

*  «  Est  prseterea  divinus  amor  extaticus,  qui  non 
sinit  esse  suos  eos  qui  sunt  amatores,  sed  eorum 

gregat  sibi,  habens  se  ad  eum  sicut  ad  se. 
Etiam  amor  divinus  est  vis  concretiva  absque 
compositione  quae  sit  in  Deo,  in  quantum 
aliis  bona  vult. 

Conclusio.  —  Cum  in  Deo  sit  voluntas,  in  eo 
amorem  ponere  necesse  est ;  causam  nempe  et 
radicem  cujusque  motus  appetitivee  virtutis. 

ARTICULUS  II. 

Utrum  Deus  omnia  amet. 

Ad  secundum  sic  proceditur.  1 .  Videtur 
quod  Deus  non  omnia  amet.  Quia  secundum 
Dionysium,  De  divin.  nom.,  cap.  iv,  §  13, 
coi.  711,  t.  d,  «  amor  amantem  extra  se 
ponit  :  et  eum  quodammodo  in  amatum 
transfert2.  »  Inconveniens  autem  est  dicere 
quod  Deus  extra  se  positus  in  alia  transfe¬ 
ratur.  Ergo  inconveniens  est  dicere  quod 
Deus  alia  a  se  amet. 

2.  Prseterea,  amor  Dei  aeternus  est.  Sed 
ea  quse  sunt  alia  a  Deo  non  sunt  ab  aeterno 
nisi  in  Deo.  Ergo  Deus  non  amat  ea  nisi  in 
seipso.  Sed  secundum  quod  sunt  in  eo,  non 
sunt  aliud  ab  ipso.  Ergo  Deus  non  amat  alia 
a  seipso. 

3.  Praeterea,  duplex  est  amor,  scilicet  con¬ 
cupiscentiae  et  amicitiae;  sed  Deus  creaturas 
irrationales  non  amat  amore  concupiscentiae, 
quia  nullus  extra  se  eget ;  nec  etiam  amore 
amicitiae,  quia  non  potest  ad  res  irrationales 
haberi,  ut  patet  per  Philosophum  in  VIII 
Ethicorum,  cap.  ii.  Ergo  Deus  non  omnia 
amat. 

4.  Praeterea,  in  psahn.  v,  7,  dicitur  : 
Odisti  omnes  qui  operantur  iniquitatem. 
Nihil  autem  simul  odio  habetur  et  amatur. 
Ergo  Deus  non  omnia  amat. 

Sed  contra  est  quod  dicitur  Sapient.,  xi, 
25  :  Diligis  omnia  quae  sunt,  et  nihil  odisti 
eorum  quse  fecisti. 

Respondeo  dicendum,  quod  Deus  omnia 
existentia  amat;  nam  omnia  existentia,  in 
quantum  sunt,  bona  sunt.  Ipsum  enim  esse 
cujuslibet  rei  quoddam  bonum  est,  et  simi¬ 
liter  quaelibet  perfectio  ipsius.  Ostensum  est 
autem  supra,  quod  voluntas  Dei  est  causa 
omnium  rerum ;  et  sic  oportet  quod  in  tan¬ 
tum  habeat  aliquid  esse,  aut  quodeumque 
bonum,  in  quantum  est  volitum  a  Deo.  Cui- 

quos  amant.  »  Sic  Corderius;  sed  D.  Thomas  sen¬ 
sum  reddit  propriis  verbis,  qualibet  versione  ne¬ 
glecta. 


SUMMA  THEOLOGICA. 


libet  igitur  existenti  Deus  vult  aliquod  bo¬ 
num.  Unde  cum  amare  nihil  aliud  sit  quam 
velle  bonum  alicui,  manifestum  est  quod 
Deus  omnia  quae  sunt,  amat,  non  tamen  eo 
modo  sicut  nos.  Quia  enim  voluntas  nostra 
non  est  causa  bonitatis  rerum,  sed  ab  ea 
movetur  sicut  ab  objecto;  amor  noster,  quo 
bonum  alicui  volumus,  non  est  causa  boni¬ 
tatis  insuis.  s^d  e  converso  bonitas  ejus,  vel 
vera,  vei  aestimata,  provocat  amorem,  quo 
ei  volumus  et  bonum  conservari  quod  habet 
et  addi  quod  non  habet;  et  ut  ad  hoc  ope¬ 
remur.  Sed  amor  Dei  est  profundens  et 
creans  bonitatem  in  rebus. 

Ad  primum  ergo  dicendum,  quod  amans 
sic  fit  extra  se,  in  amatum  translatus,  in 
quantum  vult  amato  bonum,  et  operatur 
per  suam  providentiam,  sicut  et  sibi.  Unde 
dicit  Dionysius1,  De  div.  nomin.,  loco  cit.  : 
«  Audendum  est  autem  et  hoc  pro  veritate 
dicere,  quod  et  ipse  omnium  causa  per 
abundantiam  amativae  bonitatis  extra  se- 
ipsum  fit  ad  omnia  existentia  providentiis.  » 

Ad  secundum  dicendum,  quod,  licet  crea¬ 
turae  ab  aeterno  non  fuerint  nisi  in  Deo, 
tamen  per  hoc  quod  ab  aeterno  in  Deo  fue¬ 
runt,  ab  aeterno  Deus  cognovit  res  in  pro¬ 
priis  naturis,  et  eadem  ratione  amavit,  sicut 
et  nos  per  similitudines  rerum  quae  in  nobis 
sunt,  cognoscimus  res  in  seipsis  existentes. 

Ad  tertium  dicendum,  quod  amicitia  non 
potest  haberi  nisi  ad  rationales  creaturas  in 
quibus  contingit  esse  redamationem  et  com¬ 
municationem  in  operibus  vitae,  et  quibus 
convenit  bene  evenire,  vel  male,  secundum 
fortunam  et  felicitatem  :  sicut  et  ad  eas  pro¬ 
prie  benevolentia  est.  Creaturae  autem  irra¬ 
tionales  non  possunt  pertingere  ad  aman¬ 
dum  Deum  neque  ad  communicationem  in¬ 
tellectualis  et  beata?  vitae,  qua  Deus  vivit.  Sic 
igitur  Deus,  proprie  loquendo,  non  amat 
creaturas  irrationales  amore  amicitiae,  sed 
amore  quasi  concupiscentiae,  in  quantum  or¬ 
dinat  eas  ad  rationales  creaturas,  et  etiam 
ad  seipsum,  non  quasi  eis  indigeat,  sed 
propter  suam  bonitatem  et  nostram  utili¬ 
tatem.  Concupiscimus  enim  aliquid  et  nobis 
et  aliis. 

Ad  quartum  dicendum,  quod  nihil  pro¬ 
hibet  unum  es.  idem  secundum  aliquid 
amari,  et  secundum  aliquid  odio  haberi. 
Deus  autem  peccatores,  in  quantum  sunt 

1  Ex  versioue  Joannis  Sarrasini.  Corderius:  «  au¬ 
dendum  est  hoc  etiam  pro  veritate  dicere  quod 
ipsemet  omnium  auctor,  pulchro  et  hono  omnium 


naturae  quaedam,  amat  :  sic  enim  et  sunV 
et  ab  ipso  sunt.  In  quantum  vero  peccatores 
sunt,  non  sunt,  sed  ab  esse  deficiunt;  et 
hoc  in  eis  a  Deo  non  est;  unde  secundum 
hoc  ab  ipso  odio  habentur.  ^ 

Conclusio.  —  Cum  omnia  existentia  sint  bona , 
et  a  Deo,  ab  illo  amari  credendum  est;  sed  secus 
quam  nos,  quia  rerum  bonitate  ad  amorem  im¬ 
pellimur;  ipse  vero  cuncta  diligit  creando  et  in¬ 
fundendo  illis  bonitatem. 

ARTICULUS  III. 

Utrum  Deus  gequaliter  diligat  omnia . 

Ad  tertium  sic  proceditur.  1.  Videtur  quod 
Deus  aequaliter  diligat  omnia.  Dicitur  enim 
Sapient.,  vi,  8  :  JEqualiter  est  ei  cura * 
de  omnibus.  Sed  providentia  Dei,  quam 
habet  de  rebus,  est  ex  amore  quo  amat  res. 
Ergo  aequaliter  amat  omnia. 

2.  Praeterea,  amor  Dei  est  ejus  essentia. 
Sed  essentia  Dei  magis  et  minus  non  re¬ 
cipit.  Ergo  nec  amor  ejus;  non  igitur  quae¬ 
dam  aliis  magis  amat. 

3.  Praeterea,  sicut  amor  Dei  se  extendit  ad 

res  creatas,  ita  scientia  et  voluntas.  Sed  Deus 
non  dicitur  scire  quaedam  magis  quam  alia, 
neque  magis  velle.  Ergo  magis  quaedam 
aliis  diligit.  ' 

Sed  contra  est  quod  dicit  Augustinus, 
In  Joann.y  tract.  cx,  coi.  1923,  t.  3  :  «  Omnia 
diligit  Deus  quae  fecit,  et  inter  ea  magis 
diligit  creaturas  rationales;  et  de  illis  eas 
amplius  quae  sunt  membra  Unigeniti  sui,  et 
multo  magis  ipsum  Unigenitum  suum.  » 

Respondeo  dicendqm,  quod  cum  amare 
sit  velle  bonum  alicui,  duplici  ratione  potest 
aliquid  magis  vel  minus  amari.  Uno  modo 
ex  parte  ipsius  actus  voluntatis,  qui  est 
magis  vel  minus  intensus ;  et  sic  Deus  non 
magis  quaedam  aliis  amat,  quia  omnia  amat 
uno  et  simplici  actu  voluntatis,  et  semper 
eodem  modo  se  habente.  Alio  modo  ex  parte 
ipsius  boni,  quod  aliquis  vult  amato;  et  sic 
dicimur  aliquem  magis  alio  amare,  cui  vo¬ 
lumus  majus  bonum,  quamvis  non  magis 
intensa  voluntate;  et  hoc  modo  necesse  est 
dicere  quod  Deus  quaedam  aliis  magis  amat. 
Cum  enim  amor  Dei  sit  causa  bonitatis  re¬ 
rum,  ut  dictum  est,  non  esset  aliquid  alio, 
melius,  si  Deus  non  vellet  uni  majus  bonum 
quam  alteri. 

amore,  propter  excellentiam  summam  amatorise 
bonitatis  extra  se  per  providentias  omnium  rerum 
existit.  » 


*  Cura 
est  illi , 

Ad  primum  ergo  dicendum,  quod  dicitur 
Beo  aequaliter  esse  cura  de  omnibus,  non 
quia  aequalia  bona  sua  cura  omnibus  dis¬ 
penset,  sed  quia  ex  aequali  sapientia  et  boni¬ 
tate  omnia  administrat. 

Ad  secundum  dicendum,  quod  ratio  illa 
procedit  de  intensione  amoris  ex  parte  actus 
voluntatis,  quae1  est  divina  essentia.  Bonum 
autem  quod  Deus  creaturae  vult,  non  est 
divina  essentia.  Unde  nihil  prohibet  illud 
intendi  vel  remitti. 

Ad  tertium  dicendum,  quod  intelligere 
-et  velle  significat  solum  actus,  non  autem  in 
sua  significatione  includunt  aliqua  objecta 
ex  quorum  diversitate  possit  dici  Deus  magis 
vel  minus  scire  aut  velle,  sicut  circa  amorem 
dictum  est. 

Conclusio.  —  Ex  parte  actus  voluntatis  Deus 
■sequaliter  omnia  amat ,  cum  simplici  et  eodem 
modo  se  habente  actu  voluntatis  amet;  ex  parte 
vero  boni  voliti  ab  ipso,  non  omnia  aequaliter 
amat ,  sed  uni  majus  bonum  vult  quam  alii. 

ARTICULUS  IV. 

An  Deus  semper  magis  diligat  meliora. 

Ad  quartum  sic  proceditur.  1.  Videtur 
quod  Deus  non  semper  magis  diligat  meliora. 
Manifestum  est  enim  quod  Christus  est  me¬ 
lior  toto  genere  humano,  cum  sit  Deus  et 
homo.  Sed  Deus  magis  dilexit  genus  hu¬ 
manum  quam  Christum,  quia  dicitur,  Rom., 
vui,  32  :  Proprio  Filio  suo  non  pepercit,  sed 
pro  nobis  omnibus  tradidit  illum.  Ergo 
Deus  non  semper  magis  diligit  meliora. 

2.  Praeterea,  angelus  est  melior  homine; 
unde,  in  psal.  vm,  7,  dicitur  de  homine  : 
Minuisti  eum  paulo  minus  ab  angelis.  Sed 
Deus  plus  dilexit  hominem  quam  angelum; 
dicitur  enim  Hebr.,  n,  46  :  Nusquam  an¬ 
gelos  apprehendit,  sed  semen  Abrahx  ap¬ 
prehendit.  Ergo  Deus  non  semper  magis 
diligit  meliora. 

3.  Praeterea,  Petrus  fuit  melior  Joanne, 
quia  plus  Christum  diligebat;  unde  Dominus 
sciens  hoc  esse  verum,  interrogavit  a  Petro, 
Joann.,  xxi,  45  :  Simon  Joannis,  diligis  me 
plus  his?  Sed  tamen  Christus  plus  dilexit 
Joannem  quam  Petrum;  ut  «jiim  dicit  Au¬ 
gustinus  super  illud  Joann.,,  xx  :  Vidit disci- 

1  Al.  :  «  qui.  » 

*  «  Ut  hoc  signo  discerneretur  (Joannes)  a  esete- 
ris,  quos  utique  omnes  diligebat  :  quid  ergo,  nisi 
amplius  se  dilechw>  cum  hoc  diceret,  volebat  in- 
telligi?  » 


pulum  quem  diliqeoai  Jcsus ,  tract.  cxxiv  In 
Joann.,  coi.  4971  ,  t.  3  :  «  IIoc  ipso  signo 
Joannes  a  caeteris  discipulis  discernitur;  non 
quod  solum  eum  sed  quod  plus  eum  caeteris 
diligebat2.  »  Ergo  Deus  non  semper  magis 
diligit  meliora. 

4.  Praeterea,  melior  est  innocens  pceni- 
tente,  cum  pcenitentia  sit  «  secunda  tabula 
post  naufragium,  »  ut  dicit  Hieronymus, 
Comm.  in  lsaiam,  lib  .II,  c.  ni,  v.  9,  coi.  65, 
t.  4.  Sed  Deus  plus  diligit  pcenitentem 
quam  innocentem,  quia  magis  de  eo  gaudet; 
dicitur  enim  Luc.,  xv,  7  :  Dico  vobis  quod 
majus*  gaudium  erit  in  caelo  super  uno  pec¬ 
catore  poenitentiam  agente,  quam  super  no¬ 
naginta  novem  justis,  qui  non  indigent 
poenitentia.  Ergo  Deus  non  semper  magis 
diligit  meliora3. 

5.  Praeterea,  melior  est  justus  praescitus  {a) 
quam  peccator  praedestinatus.  Sed  Deus  plus 
diligit  peccatorem  praedestinatum,  quia  vult 
ei  majus  bonum,  scilicet  vitam  aeternam. 
Ergo  Deus  non  semper  magis  diligit  meliora. 

Sed  contra,  unumquodque  diligit  sibi  si¬ 
mile,  ut  patet  per  illud  quod  habetur  Eccli., 
xiii,  49  :  Omne  animal  diligit  sibi  simile  *. 
Sed  in  tantum  aliquid  est  melius,  in  quan¬ 
tum  est  Deo  similius.  Ergo  meliora  magis 
diliguntur  a  Deo. 

Respondeo  dicendum,  quod  necesse  est 
dicere,  secundum  praedicta,  quod  Deus  magis 
diligat  meliora.  Dictum  est  enim,  quod  Deum 
diligere  magis  aliquid  nihil  aliud  est  quam 
ei  majus  bonum  velle,  voluntas  enim  Dei  est 
causa  bonitatis  in  rebus;  et  sic  ex  hoc  sunt 
aliqua  meliora  quod  Deus  eis  majus  bonum 
vult.  Unde  sequitur  quod  meliora  plus  amet. 

Ad  primum  ergo  dicendum,  quod  Deus 
Christum  diligit  non  solum  plus  quam  totum 
humanum  genus,  sed  etiam  magis  quam  to¬ 
tam  universitatem  creaturarum; quia  scilicet 
ei  majus  bonum  voluit  et*  dedit,  scilicet  no¬ 
men  quod  est  super  omne  nomen,  ut  verus 
Deus  esset.  Nec  aliquid  ejus  excellentiae  de¬ 
perit  ex  hoc  quod  Deus  dedit  eum  in  mortem 
pro  salute  humani  generis;  quin  imo  ex  hoc 
factus  est  victor  gloriosus  :  Factus  enim  est 
principatus  super  humerum  ejus,  ut  dicitur 
Isa.,  ix,  6. 

Ad  secundum  dicendum,  quod  naturam 

3  Edit.  Rom.  et  Patav. :  «  meliorem.  » 

4  Sic  cod.;  in  Parm.  :  «  voluit,  quia  dedit  ei 
nomen.  » 

(«)  Id  est :  justus  hic  et  nunc  quem  tamen  Deus 
scit  in  fine  "«probatum. 

humanam  assumptam  a  Dei  verbo  in  persona 
Christi  secundum  praedicta,  Deus  plus  amat 
quam  omnes  angelos ;  et  melior  est,  maxime 
ratione  unionis.  Sed1  de  humana  natura 
communiter  angelicae  comparando,  secun¬ 
dum  ordinem  ad  gratiam  et  gloriam,  aequali¬ 
tas  invenitur,  cum  eadem  sit  mensura  homi¬ 
nis  et  angeli,  ut  dicitur  Apoc.,  xx :  ita  tamen 
quod  quidam  angeli  quibusdam  hominibus, 
et  quidam  homines  quibusdam  angelis, 
quantum  ad  hoc,  potiores  inveniuntur.  Sed 
quantum  ad  conditionem  naturae,  angelus 
*  est  melior  homine.  Nec  ideo  naturam  huma¬ 
nam  assumpsit  Deus,  quia  hominem  abso¬ 
lute  plus  diligeret,  sed  quia  plus  indigebat; 
sicut  bonus  paterfamilias  aliquid  pretiosius 
dat  servo  aegrotanti,  quod  non  dat  filio  sano. 

Ad  tertium  dicendum,  quod  haec  dubitatio 
de  Petro  et  Joanne  multipliciter  solvitur. 
Augustinus  namque,  tract.  supra  cit . ,  refert 
hoc  ad  mysterium,  dicens  quod  vita  activa, 
quae  significatur  per  Petrum,  plus  diligit 
Deum  quam  vita  contemplativa  quae  signi¬ 
ficatur  per  Joannem;  quia  magis  sentit  prae¬ 
sentis  vitae  angustias,  et  aestuantius  ab  eis 
liberari  desiderat,  et  ad  Deum  ire.  Contem¬ 
plativam  vero  vitam  Deus  plus  diligit,  quia 
magis  eam  conservat ;  non  enim  finitur  simul 
cum  vita  corporis,  sicut  vita  activa. 

Quidam  vero  dicunt  quod  Petrus  plus 
dilexit  Christum  in  membris ,  et  sic  etiam  a 
Christo  plus  fuit  dilectus ;  unde  ei  Ecclesiam 
commendavit  :  Joannes  vero  plus  dilexit 
Christum  in  seipso ,  et  sic  etiam  plus  ab  eo 
fuit  dilectus ;  unde  ei  commendavit  Matrem. 
Alii  vero  dicunt  quod  incertum  est  quis  ho¬ 
rum  plus  Christum  dilexerit  amore  chari- 
tatis ;  et  similiter  quem  Deus  plus  dilexerit 
in  ordine  ad  majorem  gloriam  vitae  aeternae. 
Sed  Petrus  dicitur  plus  dilexisse  quantum  ad 
quamdam  promptitudinem ,  vel  fervorem  ; 
Joannes  vero  plus  dilectus  quantum  ad  quae¬ 
dam  familiaritatis  indicia  quae  Christus  ei 
magis  demonstrabat  propter  ejus  j uventutcm 
et  puritatem.  Alii  vero  dicunt  quod  Christus 
plus  dilexit  Petrum  quantum  ad  excellentius 
donum  charitatis,  Joannem  vero  plus,  quan¬ 
tum  ad  donum2  intellectus;  unde  simpliciter 
Petrum.  Fuit  melior  et  magis  dilectus 
Joannes  secundum  quid.  Praesumptuosum 
tamen  videtur  hoc  dijudicare,  quia,  ut  dici- 

1  Al,  :  «loquendo  de  humana...  eam  angelicae.  » 

4  Farm.  :  «  intellectus.  Unde  simpliciter  Petrus 
fuit  melior  et  magis  dilectus,  sed  Joannes,  »  etc. 

3  «  Premit,  quam  illum  qui  nunquam  terga  prse- 


tur  Prov.,  xvi,  2  :  Spirituum  ponderator  est 
Dominus,  et  non  alius. 

Ad  quartum  dicendum ,  quod  pmnitentes 
et  innocentes  se  habent  sicut  excedentia  et 
excessa.  Nam  sive  sint  innocentes,  sive  poeni- 
tentes,  illi  sunt  meliores  et  magis  dilecti  qui 
plus  habent  de  gratia;  caeteris  tamen  paribus 
innocentia  dignior  est,  et  magis  dilecta. 
Dicitur  tamen  Deus  plus  gaudere  de  poeni- 
tente  quam  de  innocente,  quia  plerumque 
poenitentes  cautiores,  humiliores,  et  fervcn- 
tiores  resurgunt.  Unde  Gregorius  dicit  ibi¬ 
dem,  Hom.  xxxiv  in  Evang.,  §  4,  coi.  1248, 
t.  2,  quod  «  dux  in  praelio  eum  militem  plus 
diligit  qui  post  fugam  conversus  fortiter 
hostem  premit 3,  quam  qui  nunquam  fugit, 
nec  unquam  fortiter  fecit.  »  Yel  alia  ratione, 
quia  aequale  donum  gratiae  plus  est  compa¬ 
ratum  poenitenti,  qui  meruit  poenam,  quam 
innocenti,  qui  non  meruit;  sicut  centum 
marchae  majus  donum  est,  si  dentur  pauperi, 
quam  si  dentur  regi. 

Ad  quintum  dicendum,  quod  cum  voluntas 
Dei  sit  causa  bonitatis  in  rebus,  secundum 
illud  tempus  pensanda  est  bonitas  ejus  qui 
amatur  a  Deo ,  secundum  quod  dandum  est 
ei  ex  voluntate4  divina  aliquod  bonum.  Se¬ 
cundum  ergo  illud  tempus  quo  praedestinato 
peccatori  dandum  est  ex  divina  voluntate 
majus  bonum,  melior  est,  licet  secundum 
aliquod  aliud  tempus  sit  pejor  :  quia  et  se¬ 
cundum  aliquod  tempus  non  est  nec  bonus , 
neque  malus 3. 

Conclusio.  —  Cum  ex  eo  aliqua  aliis  meliora 
sint,  quod  eis  majus  bonum  Deus  vult,  ipsum 
meliora  magis  diligere  dicendum  est. 

QILESTIO  XXI. 

DE  JUSTITIA  ET  MISERICORDIA  DEI. 

(Et  quatuor  quaeruntur.) 

Post  considerationem  divini  amoris,  de 
justitia  et  misericordia  ejus  agendum  est; 
et  circa  hoc  quaeruntur  quatuor  :  \ 0  utrum 
in  Deo  sit  justitia;  2°  utrum  justitia  ejus 
veritas  dici  posset ;  3°  utrum  in  Deo  sit  mise¬ 
ricordia  ;  4°  utrum  in  omni  opere  Dei  sit 
justitia  et  misericordia. 


buit,  et  nunquam  aliquid  fortiter  gessit.  » 

4  Al.  :  «  ex  bonitate.  » 

5  Addit  Nicolai :  «  nempe  cum  natus  adhuc  non 
est.  » 

*  Volun¬ 
tatis  sux. 


*  Justi - 
tius. 


QUJiST.  XXI,  ART.  I. 


ARTICULUS  PRIMUS. 

Utrum  in  Deo  sit  justitia. 

Ad  primum  sic  proceditur.  1 .  Videtur  quod 
in  Deo  non  sit  justitia.  Justitia  enim  contra 
temperantiam  dividitur.  Temperantia  autem 
non  est  in  Deo.  Ergo  nec  justitia. 

2.  Praeterea,  quicumque  facit  omnia  pro 
libito  suae  voluntatis,  non  secundum  justi¬ 
tiam  operatur.  Sed,  sicut  dicit  Apostolus  ad 
Ephes.,  i,  11  :  Deus  operatur  omnia  secun¬ 
dum  consilium  suce  voluntatis  *.  Non  ergo 
ei  justitia  debet  attribui. 

3.  Praeterea,  actus  justitiae  est  reddere  de¬ 
bitum.  Sed  Deus  nulli  est  debitor.  Ergo  Deo 
non  competit  justitia. 

4.  Praeterea,  quidquid  est  in  Deo,  est  ejus 
essentia.  Sed  boc  non  competit  justitiae;  dicit 
enim  Doetius,  in  lib.  De  hebd.,  coi.  1314, 
t.  2,  quod  «  bonum,  essentiam,  justum 
vero  actum  respicit.  »  Ergo  justitia  non 
competit  Deo. 

Sed  contra  est  quod  dicitur  in  psal.  x,  8  : 
Justus  Dominus ,  et  justitiam  *  dilexit. 

Respondeo  dicendum,  quod  duplex  est 
species  justitiae.  Una  quae  consistit  in  mutua 
datione  et  acceptione,  ut  puta  quae  consistit 
in  emptione  et  venditione,  et  aliis  hujusmodi 
communicationibus1,  et  haec  dicitur  a  Philo¬ 
sopho,  in  V  Ethic.,  cap.  iv,  justitia  commu- 
tativa,  vel  directiva  commutationum,  sive 
communicationum,  Et  haec  non  competit 
Deo,  quia,  ut  dicit  Apostolus,  Rom.,  xi,  35  : 
Quis  prior  dedit  illi,  et  retribuetur  ei  ?  Alia 
quae  consistit  in  distribuendo,  et  dicitur  dis- 
tributiva  justitia,  secundum  quod  aliquis 
gubernator  vel  dispensator,  dat  unicuique 
secundum  suam  dignitatem.  Sicut  igitur 
ordo  congruus  familiae,  vel  cujuscumque 
multitudinis  gubernatae,  demonstrat  hujus¬ 
modi  justitiam  in  gubernante;  ita  ordo  uni¬ 
versi  qui  apparet  tam  in  rebus  naturalibus, 
quam  in  rebus  voluntariis,  demonstrat  Dei 
justitiam.  Unde  dicit  Dionysius,  De  div.  nom ., 
cap.  vm,  §  7,  coi.  895,  t.  1  :  «  Oportet  videre 
in  boc  veram  Dei  esse  justitiam,  quod  omni¬ 
bus  tribuit  propria  secundum  uniuscujusque 
existentium  dignitatem,  et  uniuscujusque  na- 

1  Al.  : «  commutationibus.  » 

9  «  Sed  sciendum  est.  divinam  justitiam  boc  ipso 
revera  veram  esse  justitiam,  quod  omnibus  quee 

sua  sunt  tribuat  pro  merito  singulorum,  atque  na¬ 


turam  in  proprio  salvat  ordine  et  virtute  *.  » 

Ad  primum  ergo  dicendum ,  quod  virtu¬ 
tum  moralium  quaedam  sunt  circa  passiones, 
sicut  temperantia  circa  concupiscentiam  3, 
fortitudo  circa  timores  et  audacias,  mansue¬ 
tudo  circa  iram  ;  et  hujusmodi  virtutes  Deo 
attribui  non  possunt  nisi  secundum  meta¬ 
phoram  ,  quia  in  Deo  neque  passiones  sunt , 
ut  supra  dictum  est,  neque  appetitus  sen¬ 
sitivus,  in  quo  sunt  hujusmodi  virtutes  sicut 
in  subjecto,  ut  dicit  Philosophus  in  III  Ethic., 
cap.  x.  Quaedam  vero  virtutes  morales  sunt 
circa  operationes,  ut  puta  circa  donationes 
et  sumptus,  ut  justitia,  et  liberalitas,  et 
magnificentia;  quae  etiam  non  sunt  in  parte 
sensitiva,  sed  in  voluntate.  Unde  nil  prohibet 
hujusmodi  virtutes  in  Deo  ponere,  non  tamen 
circa  actiones  civiles,  sed  circa  actiones  Deo 
convenientes.  Ridiculum  est  enim  secundum 
virtutes  politicas  Deum  laudare,  ut  dicit 
Philosophus  in  X  Ethic.,  cap.  vm. 

Ad  secundum  dicendum,  quod  cum  bonum 
intellectum  sit  objectum  voluntatis,  impossi¬ 
bile  est  Deum  velle  nisi  quod  ratio  suae  sa¬ 
pientiae  habet.  Quae  quidem  est  sicut  lex 
justitiae,  secundum  quam  ejus  voluntas  recta 
et  justa  est.  Unde  quod  secundum  volunta¬ 
tem  facit,  juste  facit;  sicut  et  nos  quod  se¬ 
cundum  :  e  geni  facimus,  juste  facimus  :  sed 
nos  quidem  secundum  legem  alicujus  supe¬ 
rioris;  Deus  autem  sibi  ipsi  est  lex. 

Ad  tertium  dicendum ,  quod  unicuique 
debetur  quod  suum  est.  Dicitur  autem  esse 
suum  alicujus  quod  ad  ipsum  ordinatur, 
sicut  est  servus  domini  et  non  e  converso ; 
nam  liberum  est  quod  sui  causa  est.  In  no¬ 
mine  ergo  debiti  importatur  quidam  ordo 
exigentiae  vel  necessitatis  alicujus  ad  quod 
ordinatur. 

Est  autem  duplex  ordo  considerandus  in 
rebus.  Unus,  quo  aliquid  creatum  ordinatur 
ad  aliud  creatum,  sicut  partes  ordinantur  ad 
totum,  et  accidentia  ad  substantias,  et  una¬ 
quaeque  res  ad  suum  finem.  Alius  ordo,  quo 
omnia  creata  ordinantur  in  Deum.  Sic  igitur 
et  debitum  attendi  potest  dupliciter  in  ope¬ 
ratione  divina  :  aut  secundum  quod  aliquid 
debetur  Deo,  aut  secundum  quod  aliquid 
debetur  rei  creatae;  et  utroque  modo  Deus 
debitum  reddit.  Debitum  enim  est  Deo  ut 

turam  cujusque  in  ordine  proprio  potentiaque 
custodiat.  »  Sic  Corderius.  Divus  Thomas  autem 
versione  Joannis  Sarraceni  hic  usus  est. 

3  Al.  '•  «  concupiscentias.  » 

impleatur  in  rebus  id  quod  ejus  sapientia  et 
voluntas  habet,  et  quod  suam  bonitatem 
manifestat ;  et  secundum  hoc  justitia  Dei 
respicit  decentiam  ipsius,  secundum  quam 
reddit  sibi  quod  sibi  debetur.  Debitum  etiam 
est  alicui  rei  creatae  quod  habeat  id  quod  ad 
ipsam  ordinatur ;  sicut  homini  quod  habeat 
manus,  et  quod  ei  alia  animalia  serviant; 
et  sic  etiam  Deus  operatur  justitiam,  quando 
dat  unicuique  quod  ei  debetur  secundum 
rationem  suae  naturae  et  conditionis.  Sed 
hoc  debitum  dependet  ex  primo  :  quia  hoc 
unicuique  debetur  quod  est  ordinatum  ad 
ipsum  secundum  ordinem  divinae  sapientiae. 
Et  licet  Deus  hoc  modo  debitum  alicui  det , 
non  tamen  ipse  est  debitor ;  quia  ipse  ad  alia 
non  ordinatur,  sed  potius  alia  in  ijisum.  Et 
ideo  justitia  quandoque  dicitur  in  Deo  con- 
decentia  suae  bonitatis,  quandoque  vero  re¬ 
tributio  pro  meritis.  Et  utrumque  modum 
tangit  Anselmus  dicens,  Proslogii  cap.  x, 
coi.  233 ,  t.  1  :  «  Cum  punis  malos ,  justum 
est,  quia  illorum  meritis  convenit ;  cum  vero 
parcis  malis,  justum  est,  quia  bonitati  tuae 
condecens  est.  » 

Ad  quartum  dicendum,  quod,  licet  justitia 
respiciat  actum,  non  tamen  per  hoc  exclu¬ 
ditur  quin  sit  essentia  Dei  :  quia  etiam  id 
quod  est  de  essentia  rei,  potest  esse  princi¬ 
pium  actionis.  Sed  bonum  non  semper  res¬ 
picit  actum  :  quia  aliquid  dicitur  esse  bonum 
non  solum  secundum  quod  agit,  sed  etiam 
secundum  quod  in  sua  essentia  perfectum 
est.  Et  propter  hoc  ibidem  dicitur  quod  bo- 

(a)  Hic  duplicem  justitiam,  commutativam  scili¬ 
cet  et  distributivam  D.  Tliomas  distinguit.  Ex. 
commutativae  :  panis  pro  denario  datur.  Ex.  dis- 
tributivae  :  secundum  meritorum  proportionem, 
vel  secundum  dignitates  dona  conferuntur.  Addunt 
theologi  justitiam  vindicativam,  et  justitiam  lega¬ 
lem.  Vindicativa  debitam  malefactori  poenam  reddit. 
Legalis  voluntatem  privati  firmat  ad  reddendum 
reipublicee  debitum  ad  aequalitatem.  Hanc  a  Deo 
communiter  excludere  doctores  P.  Henno  asserit, 
quia  inferioris  est.  Si  dicas  ei  Scotum  legalem 
justitiam  Deo  attribuere ,  respondet  Scotum  de 
conformitate  divinae  voluntatis  ad  legem  aeternam 
loqui.  Aliam  tamen  justitiae  legalis  D.  Tliomas  no¬ 
tionem  tradit,  docens  eam  esse  justitiam  genera¬ 
lem,  bono  communi  quod  suum  est  reddens. 

Unde  in  principe  architectonice,  in  subditis  ad¬ 
ministrative  est,  et  maxime  convenit  Deo,  in  quo 
eam  esse  formaliter  theologi  concordes  affirmant, 
ait  Billuart.  —  Vide  cui  credas!  —  Quoad  justitiam 
vindicativam,  Scotus  eam  in  Deo  ponit;  sed  qui¬ 
dam  negant  eam  ibi  esse  formaliter,  quia  debitum 
ad  puniendum  in  Deo  impossibile  importat.  Alii 
concedunt  eam  esse  in  Deo,  sed  quasi  pertinentem 


nura  comparatur  ad  justum  sicut  generale 
ad  speciate. 

Conclusio.  —  Cum  omnia  nostra  ex  Deo  sint, 
nec  quisquam  quippiam  dederit,  pro  quo  sibi  a 
Deo  retribuatur,  jure  in  ipso  justitia  commuta- 
tiva  non  est ,  sed  distributiva ;  quse  singulis  quod 
sibi  ad  sui  complementum  spectat,  tribuere  dici¬ 
tur,  ut  inde  universi  ordo  servetur  (a). 

ARTICULUS  II. 

Utrum  justitia  Dei  sit  veritas. 

Ad  secundum  sic  proceditur.  1.  Videtur 
quod  justitia  Dei  non  sit  veritas.  Justitia  enim 
est  in  voluntate ;  est  enim  rectitudo  volun¬ 
tatis  ,  ut  dicit  Anselmus  in  Dial.  de  verit., 
cap.  xii,  coi.  48 i,  t.  1 ;  veritas  autem  est  in 
intellectu,  secundum  Philosophum,  in  VI 
Metaph.,  text.  8,  et  in  VIII  Ethic.,  cap.  n  et 
vi.  Ergo  justitia  non  pertinet  ad  veritatem. 

2.  Praeterea,  veritas  secundum  Philoso¬ 
phum  in  IV  Ethic.,  cap.  vn,  est  quaedam 
alia  virtus  a  justitia.  Non  ergo  veritas  per¬ 
tinet  ad  rationem  justitiae. 

Sed  contra  est  quod  in  psal.  lxxxiv,  41, 
dicitur  :  Misericordia  et  veritas  obviaverunt 
sibi,  et  ponitur  ibi  veritas  pro  justitia. 

Respondeo  dicendum,  quod  veritas  con¬ 
sistit  in  adaequatione  intellectus  et  rei,  sicut 
supra  dictum  est.  Intellectus  autem  qui  est 
causa  rei,  comparatur  ad  ipsam  sicut  regula 
et  mensura  :  e  converso  autem  est  de  intel¬ 
lectu  qui  accipit  scientiam  a  rebus.  Quando 
igitur  res  sunt  mensura  et  regula  intellectus, 

ad  commutativam  quantum  ad  modum,  et  ad  le¬ 
galem  seu  ad  distributivam  quantum  ad  debitum 
puniendi.  Alii  eam  tribunt  Deo,  cum  exclusione 
stricti  debiti  ad  puniendum,  quod  juxta  illos  de 
essentia  vindicativae  non  esset.  Et  hanc  positionem 
inter  doctores  esse  communem  affirmant.  Non  da¬ 
tur  in  Deo  justitia  commutativa  stricte  dicta  :  ita 
communissime  Scholastici.  —  Nec  etiam  in  Deo 
dari  justitiam  distributivam,  stricte  sumptam,  con¬ 
tra  S.  Dyonisium,  S.  Thomam,  Scotum,  Aureolum, 
Pelbartum  a  Themes-war,  et  alios  plurimos  Duran¬ 
dus,  Paludanus,  Vasquez,  Praepositus,  et  alii  te¬ 
nent,  quia  juxta  illos  justitia  distributiva  stricto 
sumpta  ad  distribuendum  bona  communitatis  in¬ 
clinat;  porro  Deus  non  communitatis,  sed  sua  bona 
propria  distribuit;  ergo  in  Deo  non  datur  justitia 
distributiva  stricte  sumpta,  sed  potius  summa 
cbaritas.  Sententiae  thomistiese  patroni  negant  dis¬ 
tributionem  bonorum  communitatis  esse  de  essen¬ 
tia  justitiae  distribulivae  stricte  sumptae;  requiritur 
tantum  juxta  illos  ut  debitum  quoddam  existatj 
atqui  Deus  ex  ordinatione  sua  propria  sibimet  ip3i 
debitor  est.  Ergo  justitia  distributiva,  etiam  stricto 
sumpta  in  Deo  salvatur. 

■veritas  consistit  in  hoc  quod  intellectus 
ada3quatur  rei,  ut  in  nobis  accidit;  ex  eo 
enim  quod  res  est  vel  non  est,  opinio  nostra 
et  ratio  vera  vel  falsa  est.  Sed  quando  intel¬ 
lectus  est  regula  vel  mensura  rerum,  veritas 
consistit  in  hoc  quod  res  adaequantur  intel¬ 
lectui;  sicut  dicitur  artifex  facere  verum 
opus,  quando  concordat  arti.  Sicut  autem  se 
habent  artificiata  ad  artem,  ita  se  habent 
opera  justa  ad  legem  cui  concordant.  Justitia 
igitur  Dei,  quae  constituit  ordinem  in  rebus 
conformem  rationi  sapientiae  suae,  quae  est 
lex  ejus,  convenienter  veritas  nominatur.  Et 
sic  etiam  dicitur  in  nobis  veritas  justitiae. 

Ad  primum  ergo  dicendum,  quod  justitia, 
quantum  ad  legem  regulantem,  est  in  ra¬ 
tione  vel  intellectu;  sed  quantum  ad  im¬ 
perium,  quo  opera  regulantur  secundum 
legem,  est  in  voluntate. 

Ad  secundum  dicendum,  quod  veritas  illa 
de  qua  loquitur  Philosophus  ibi,  est  quaedam 
virtus,  per  quam  aliquis  demonstrat  se 
talem  in  dictis  et  factis,  qualis  est;  et  sic 
consistit  in  conformitate  signi  ad  signatum, 
non  autem  in  conformitate  effectus  ad  cau¬ 
sam  et  regulam,  sicut  de  veritate  justitke 
dictum  est. 

Conclusio.  —  Justitia  in  Deo  reperta  conven¬ 
ienter  veritas  nominatur,  secundum  quam  res  in¬ 
tellectui  conformantur. 

ARTICULUS  III. 

Utrum  misericordia  competat  Deo. 

Ad  tertium  sic  proceditur.  1 .  Videtur  quod 
misericordia  Deo  non  competat.  Misericordia 
enim  est  species  tristitiae,  ut  dicit  Damasce¬ 
nus,  lib.  II  De  orth.  fid.,  cap.  xiv,  coi.  931, 
t.  1.  Sed  tristitia  non  est  in  Deo.  Ergo  nec 
misericordia. 

2.  Praeterea,  misericordia  est  relaxatio 
justitiae.  Sed  Deus  non  potest  praetermittere 
id  quod  ad  justitiam  suam  pertinet ;  dicitur 
enim  II  ad  Timoth.,  ii,  13  :  Si  non  credi¬ 
mus,  ille  fidelis  permanet,  seipsum  negare* 
non  potest.  Negaret  autem  seipsum,  ut  dicit 
Glossa  interi,  ibidim,  si  dicta  sua  negaret. 
Ergo  misericordia  Deo  non  competit. 

Sed  contra  est  quod  dicitur  in  psalm.  cx,1 
4  :  Miserato^et  misericors *  Dominus. 

Respondeo  dicendum,  quod  misericordia 
est  Deo  maxime  attribuenda ;  tamen  secun¬ 
dum  effectum,  non  secundum  passionis 
affectum. 


Ad  cujus  evidentiam  considerandum  est 
quod  misericors  dicitur  aliquis,  quasi  habena 
miserum  cor,  quia  scilicet  afficitur  ex  mi-» 
seria  alterius  per  tristitiam,  ac  si  esset  ejus 
propria  miseria;  et  ex  hoc  sequitur  quod 
operetur  ad  depellendam  miseriam  alterius, 
sicut  miseriam  propriam  :  et  hic  est  miseri¬ 
cordiae  effectus.  Tristari  ergo  de  miseria 
alterius  non  competit  Deo;  sed  repellere 
miseriam  alterius  hoc  maxime  ei  competit, 
ut  per  miseriam  quemcumque  defectum  in- 
telligamus.  Defectus  autem  non  tolluntur 
nisi  per  alicujus  bonitatis  perfectionem. 
Prima  autem  origo  bonitatis  Deus  est,  ut 
supra  dictum  est. 

Sed  considerandum  est  quod  elargiri  per¬ 
fectiones  rebus  pertinet  quidem  et  ad  boni¬ 
tatem  divinam,  et  ad  justitiam,  et  ad  libera- 
litatem,  et  misericordiam;  tamen  secundum 
aliam  et  aliam  rationem.  Communicatio 
enim  perfectionum  absolute  considerata  per¬ 
tinet  ad  bonitatem,  ut  supra  ostensum  est. 
Sed  in  quantum  perfectiones  rebus  a  Deo 
dantur  secundum  earum  proportionem,  per¬ 
tinet  ad  justitiam,  ut  dictum  est  supra.  In 
quantum  vero  non  attribuit  rebus  perfec¬ 
tiones  propter  utilitatem  suam,  sed  solum 
propter  suam  bonitatem,  pertinet  ad  libera¬ 
li  tatem.  In  quantum  vero  perfectiones  datae 
rebus  a  Deo  omnem  defectum  expellunt, 
pertinet  ad  misericordiam. 

Ad  primum  ergo  dicendum,  quod  objectio 
illa  procedit  de  misericordia  quantum  ad 
passionis  affectum. 

Ad  secundum  dicendum,  quod  Deus  mise¬ 
ricorditer  agit,  non  quidem  contra  justitiam 
suam  faciendo,  sed  aliquid  supra  justitiam 
operando;  sicut  si  alicui,  cui  debentur  cen¬ 
tum  denarii,  aliquis  ducentos  det  de  suo  : 
tamen  non  contra  justitiam  facit,  sed  libera- 
liter  vel  misericorditer  operatur ;  et  similiter 
si  aliquis  offensam  in  se  commissam  remit¬ 
tat.  Qui  enim  aliquid  remittit,  quodam  modo 
donat  illud;  unde  Apostolus  remissionem 
donationem  vocat,  Eplies.,  iv,  32  :  Donate 
invicem,  sicut  et  Christus  vobis  donavit*. 

Ex  quo  patet  quod  misericordia  non  tollit 
justitiam,  sed  est  quaedam  justitiae  plenitudo. 
Unde  dicitur  Jac.,  n,  13,  quod  misericordia 
superexaltat  judicium. 

Conclusio.  —  Cum  de  aliorum  miseria  tristari 
minime  Deo  conveniat,  sed  magis  eam  repellere, 
misericordia  non  secundum  passionis  affectum, 
sed  effectum ,  maxime  ei  convenire  dicitur. 

ARTICULUS  IV. 

Utrum  in  omnibus  operibus  Dei  sit  miseri¬ 
cordia  et  justitia. 

Ad  quartum  sic  proceditur.  1.  Videtur 
quod  non  in  omnibus  Dei  operibus  sit  mise¬ 
ricordia  et  justitia.  Quaedam  enim  opera  Dei 
attribuuntur  misericordiae,  ut  justificatio 
impii ;  quaedam  vero  justitiae,  ut  damnatio 
impiorum.  Unde  dicitur  Jac.,  ii,  13  :  Judi¬ 
cium  sine  misericordia  fiet  ei*  qui  non  fecit 
misericordiam.  Non  ergo  in  omni  opere  Dei 
apparet  misericordia  et  justitia. 

2.  Praeterea,  Apostolus  ad  Rom.,  xv,  con¬ 
versionem  Judaeorum  attribuit  justitiae  et 
veritati;  conversionem  autem  gentium  mi¬ 
sericordiae.  Ergo  non  in  quolibet  opere  Dei 
est  justitia  et  misericordia. 

3.  Praeterea,  multi  justi  in  hoc  mundo 
affliguntur.  Hoc  autem  est  injustum.  Non 
ergo  in  omni  opere  Dei  est  justitia  et  miseri¬ 
cordia. 

4.  Praeterea,  justitiae  est  reddere  debitum, 
misericordiae  autem  sublevare  miseriam ;  et 
sic  tam  justitia  quam  misericordia  aliquid 
praesupponit  in  suo  opere.  Sed  creatio  nihil 
praesupponit.  Ergo  in  creatione  neque  mise¬ 
ricordia  est,  neque  justitia. 

Sed  contra  est  quod  dicitur  in  psal.  xxv, 
10  :  Omnes*  vise  Domini  misericordia  et 
veritas. 

Respondeo  dicendum,  quod  necesse  est 
quod  in  quolibet  opere  Dei  misericordia  et 
veritas  inveniantur,  si  tamen  misericordia 
pro  remotione  cujuscumque  defectus  acci¬ 
piatur  :  quamvis  non  omnis  defectus  proprie 
possit  dici  miseria,  sed  solus  defectus  ratio¬ 
nalis  naturae,  quam  contingit  esse  felicem; 
nam  miseria  felicitati  opponitur. 

Ilujus  autem  necessitatis  ratio  est,  quia, 
cum  debitum  quod  ex  divina  justitia  reddi¬ 
tur,  sit  vel  debitum  Deo,  vel  debitum  alicui 
creaturae,  neutrum  potest  in  aliquo  opere 
Dei  praetermitti.  Non  enim  potest  facere 
aliquid  Deus  quod  non  sit  conveniens  sa- 

(a)  Sint  ne  plures  mulieres  evangelicre  unctrices 
Domini?  Id  Patrum  grsecorum  nonnulli  asserunt. 
Tres  Origenes,  Clirysostomus,  auctor  Commenta¬ 
riorum  in  Evangelium  Lucae  Tito  Bostrensi  epis¬ 
copo  adseriptorum,  et  Theophilactus  admittunt; 
duas  Macarius ;  sed  unicam  Tertullianus,  Hierony¬ 
mus,  Augustinus,  Ambrosius,  Gregorius  Magnus, 
venerabilis  Beda,  latinique  Patres  plerumque. 


pientiae  et  bonitati  ipsius;  secundum  quem 
modum  diximus  aliquid  esse  debitum  Deo. 
Similiter  etiam  quidquid  in  rebus  creatis 
facit,  secundum  convenientem  ordinem  et 
proportionem  facit  :  in  quo  consistit  ratio 
justitiae.  Et  sic  oportet  in  omni  opere  Dei 
esse  justitiam. 

Opus  autem  divinae  justitiae  semper  prae¬ 
supponit  opus  misericordiae,  et  in  eo  funda¬ 
tur.  Creaturae  enim  non  debetur  aliquid,  nisi 
propter  aliquid  in  ea  praeexistens,  vel  prae- 
consideratum.  Et  rursus  si  illud  creaturae 
debetur,  hoc  erit  propter  aliquid  prius.  Et 
cum  non  sit  procedere  in  infinitum,  oportet 
devenire  ad  aliquid  quod  ex  sola  bonitate 
divinae  voluntatis  dependeat  :  quae  est  ulti¬ 
mus  finis  :  utpote  si  dicamus,  quod  habere 
manus  debitum  est  homini  propter  animam 
rationalem;  animam  vero  rationalem  habere 
ad  hoc  quod  sit  homo ;  hominem  vero  esse 
propter  divinam  bonitatem.  Et  sic  in  qaoli- 
bet  opere  Dei  apparet  misericordia  quantum 
ad  primam  radicem  ejus,  cujus  virtus  salva¬ 
tur  in  omnibus  consequentibus,  et  etiam 
vehementius  in  eis  operatur,  sicut  causa  pri¬ 
maria  vehementius  influit  quam  causa  se¬ 
cunda  ;  et  propter  hoc  etiam  ea  quae  alicui 
creaturae  debentur,  Deus  ex  abundantia  suae 
bonitatis  largius  dispensat  quam  exigat  pro¬ 
portio  rei.  Minus  enim  est  quod  sufficeret  ad 
conservandum  ordinem  justitiae,  quam  quod 
divina  bonitas  confert,  quae  omnem  propor¬ 
tionem  creaturae  excedit. 

Ad  primum  ergo  dicendum,  quod  quaedam 
opera  attribuuntur  justitiae,  et  quaedam  mi¬ 
sericordiae,  quia  in  quibusdam  vehementius 
apparet  justitia,  in  quibusdam  misericordia. 
Et  tamen  in  damnatione  reproborum  apparet 
misericordia,  non  quidem  totaliter  relaxans, 
sed  aliqualiter  allevians,  dum  punit  citra 
condignum  :  et  in  justificatione  impii  appa¬ 
ret  justitia,  dum  culpas  relaxat  propter  di¬ 
lectionem,  quam  tamen  ipse  misericorditer 
infundit;  sicut  de  Magdalena  (a)  legitur 
Lucse,  vii,  47  :  Dimissa  simt*  ei  peccata 
multa  quoniam  dilexit  multum. 

Ad  secundum  dicendum,  quod  justitia  et 

quamvis  et  contrariam  sententiam  ut  probabilem 
interdum' etiam  Ambrosius,  Augustinus,  Hierony¬ 
mus,  Paulinus,  et  alii  latini  proposuerint.  Neutra 
opinio  Scripturae  sacrae  aperte  repugnat;  secunda 
tamen  historise  evangelicae  magis  consona  est. 
Primte  Jacobus  Faber  Stapulensis,  Jodocus  CLlic- 
tovaeus,  Loretus,  Casaubonus,  Launoyus,  Julius 
Csesar  Bulengerus  e  Societate,  Anquetinus,  etc.. 


*  Remit¬ 
tuntur. 

misericordia  Dei  apparet  in  conversione  Ju-  Circa  providentiam  autem  Dei  quaeruntur 
daeorum  et  gentium.  Sed  aliqua  ratio  justi-  >.  quatuor  :  1°  utrum  Deo  conveniat  providen¬ 


tia;  apparet  in  conversione  Judeorum  quaqi 
non  apparet  in  conversione  gentium,  sicut  1 
quod  salvati  sunt  propter  permissiones  patri¬ 
bus  factas. 

Ad  tertium  dicendum,  quod  in  hoc  etiam 
quod  justi  puniuntur  in  hoc  mundo,  apparet 
justitia  ct  misericordia,  in  quantum  per 
hujusmodi  afflictiones  aliqua  levia  in  eis 
purgantur,  et  ab  affectu  terrenorum  in 
Deum  magis  eriguntur,  secundum  illud 
UregoriL,  lib.  XXYI  MoraL,  cap.  xtii,  §  21, 
coi.  360,  t.  2  :  «  Mala  quae  in  hoc  mundo  nos 
premunt,  ad  te  nos  ire  compellunt.  » 

Ad  quartum  dicendum,  quod  licet  crea¬ 
tioni  non  praesupponatur  aliquid  in  rerum 
natura1,  prius  tamen  supponitur  in  Dei  co¬ 
gnitione;  et  secundum  hoc  etiam  salvatur 
ibi  ratio  justitiae,  in  quantum  res  in  esse 
producitur  secundum  quod  convenit  divinae 
sapientiae  et  bonitati;  et  salvatur  quodam 
modo  ratio  misericordiae,  in  quantum  res  de 
non  esse  in  esse  mutatur. 

Conclusio.  —  Cum  in  cunctis  Dei  operibus  quod 
sibi  et  creaturae  debetur  nullo  prorsus  modo  a 
Deo  praetermitti  oporteat,  et  debitum  omne  in 
aliquid  ex  divina  bonitate  collatum  reducatur, 
necesse  est  in  quovis  illius  opere  justitiam  et 
misericordiam  inveniri. 


QUESTIO  XXII. 

DE  PROVIDENTIA  DEI. 

(Et  quatuor  quaeruntur.) 

Consideratis  autem  his  quae  ad  voluntatem 
absolute  pertinent,  procedendum  est  ad  ea 
quae  respiciunt  simul  intellectum  et  volun¬ 
tatem.  Hujusmodi  autem  est  providentia 
quidem  respectu  omnium,  praedestinatio 
vero  et  reprobatio,  et  quae  ad  haec  conse¬ 
quuntur,  respectu  hominum  specialiter  in 
ordine  ad  aeternam  salutem.  Nam  et  post 
morales  virtutes  in  scientia  morali  conside¬ 
ratur  de  prudentia,  ad  quam  providentia 
pertinere  videtur. 

adhaeserunt,  quam  acri  cemsura,  anno  1321,  Fa¬ 
cultas  Sorbonica  perstrinxit,  et  iterum,  anno  1636, 
P.  Nicolai  praesente,  praecipue  contra  quosdam  hanc 
opinionem  D.  Thomae  affingere  audentes.  Secun¬ 
dam  vero  opinionem  Marcus  Grandval,  Joannes 
Fisclierus,  Natalis  Beda,  Baronius,  P.  Lamy, 
J.  Baptista  Duhamel ,  P.  Mauduit ,  P.  Paulus 


tia;  2°  utrum  omnia  divinae  providentiae 
biubsint ;  3°  utrum  divina  providtmtia  imme- 
uiate  sit  de  omnibus;  4°  utrum  providentia 
divina  imponat  necessitatem  rebus  provisis. 

ARTICULUS  PRIMUS. 

i 

Utrum  providentia  Deo  'conveniat. 

Ad  primum  sic  proceditur.  1 .  Yidetur  quod 
providentia  Deo  non  conveniat.  «  Providen¬ 
tia  »  enim,  secundum  Tullium,  lib.  II  De 
invent.,  ante  finem,  «  est  pars  prudentiae.  » 
Prudentia  autem,  cum  sit  bene  consiliativa 
secundum  Philosophum,  in  VI  Ethic .,  c.  v 
et  viti,  in  prine.,  et  cap.  xvm,  cir.  fin.  Deo 
competere  non  potest,  qui  nullum  dubium 
habet  unde  consiliari  oporteat.  Ergo  provi¬ 
dentia  Deo  non  competit. 

2.  Praeterea,  quidquid  est  in  Deo,  est 
aeternum.  Sed  providentia  non  est  aliquid 
aeternum  :  est  enim  circa  existentia,  quae 
non  sunt  aeterna,  secundum  Damascenum, 
De  fid.  orth.,  lib.  II,  cap.  xxix,  coi  963,  t.  1. 
Ergo  providentia  non  est  in  Deo. 

3.  Praeterea,  nullum  compositum  est  in 
Deo.  Sed  providentia  videtur  esse  aliquid 
compositum ,  quia  includit  in  se  voluntatem 
et  intellectum.  Ergo  providentia  non  est  ju 
Deo. 

Sed  contra  est  quod  dicitur  Sap.,  xiv,  3  : 
Tu  autem ,  Pater,  omnia  providentia  guber¬ 
nas*. 

Respondeo  dicendum,  quod  necesse  est 
ponere  providentiam  in  P«o.  Omne  enim 
bonum  quod  est  in  rebus,  a  Deo  creatum  est, 
ut  supra  ostensum  est.  In  rebus  autem 
creatis  invenitur  bonum  non  solum  quan¬ 
tum  ad  substantiam  rerum,  sed  etiam  quan¬ 
tum  ad  ordinem  earum  in  finem,  et  praeci¬ 
pue  in  finem  ultimum,  qui  est  bonitas 
divina,  ut  supra  habitum  est.  Hoc  igitur 
bonum  ordinis  in  rebus  creatis  existens,  a 
Deo  creatum  est.  Cum  autem  Deus  sit  causa 
rerum  per  suum  intellectum,  et  sic  cujuslibet 
sui  effectus  oportet  rationem  in  ipso  prae- 

Perron,  Tillemontius,  etc.,  propugnavere,  quibus 
promiscue  in  officio  suo  favet  Ecclesia.  Hic  autem 
mulierem  peccatricem  a  S.  Luca  innominatam 
D.  Thomas  Magdalenam  vocat. 

1  AI.  :  «  preesuuDonitur  tamen  aliquid  in  Dei  co¬ 
gnitione.  » 

existere,  ut  ex  superioribus  patet,  necesse  est 
quod  ratio  ordinis  rerum  in  finem  in  mente 
divina  praeexistat.  Ratio  autem  ordinando¬ 
rum  in  finem  proprie  providentia  est;  est 
enim  principalis  pars  prudentiae,  ad  quam 
aliae  duae  partes  ordinantur,  scilicet  memoria 
praeteritorum,  et  intelligentia  praesentium; 
prout  ex  praeteritis  memoratis  et  praesen¬ 
tibus  intellectis,  conjectamus  de  futuris  pro¬ 
videndis.  Prudentiae  autem  proprium  est, 
secundum  Philosophum,  in  VI  Ethic.,  c.  xii, 
circa  med.,  ordinare  aliqua  in  finem,  sive 
respectu  sui  ipsius ,  sicut  dicitur  homo  pru¬ 
dens  qui  bene  ordinat  actus  suos  ad  finem 
vitae  suae;  sive  respectu  aliorum  sibi  subjec¬ 
torum  in  familia,  vel  civitate,  vel  regno ;  se¬ 
cundum  quem  modum  dicitur  Matili.,  xxiv, 
45  :  Fidelis  servus ,  et  prudens ,  quem  consti¬ 
tuit  Dominus  super  familiam  suam;  et  se¬ 
cundum  hunc  modum  prudentia  vel  provi¬ 
dentia  Deo  convenire  potest1.  Nam  in  ipso 
Deo  nihil  est  in  finem  ordinabile,  cum  ipse 
sit  finis  ultimus.  Ipsa  igitur  ratio  ordinis 
rerum  in  finem  providentia  in  Deo  nomina¬ 
tur.  Unde  Boetius,  IV  De  consol.,  pros.  vi, 
coi.  814,  t.  I,  dicit  quod  «  providentia  est 
ipsa  divina  ratio  in  summo  omnium  principe 
constituta,  quae  cuncta  disponit.  »  Disposi¬ 
tio  autem  potest  dici  tam  ratio  ordinis  rerum 
in  finem,  quam  ratio  ordinis  partium  in  toto. 

Ad  primum  ergo  dicendum,  quod,  secun¬ 
dum  Philosophum,  VI  Ethic.,  cap.  ix  et  x, 
«  prudentia  proprie  est  praeceptiva  eorum  de 
quibus  eubulia  recte  consiliatur,  et  synesis 
recte  judicat.  »  Unde ,  licet  consiliari  non 
competat  Deo,  secundum  quod  consilium  est 
inquisitio  de  rebus  dubiis;  tamen  praecipere 
de  ordinandis  in  finem ,  quorum  rectam  ra¬ 
tionem  habet,  competit  Deo,  secundum  illud 

1  Ita  cod.  Alcan.  cum  plurimis  editis.  AI.  :  «  non 
potest.  » 

2  Sic  cod.;  in  edit.  :  «  certitudinem.  » 

(a)  Epicurus,  Democritus,  Diagoras,  notlnullique 
alii  philosophi,  sive  veteres,  sive  moderni,  Dei  pro¬ 
videntiam  absolute  negarunt.  Providentia  autem, 
ut  dixerat  Tullius,  est  prudenti©  pars,  ut  dicit  An¬ 
gelicus  doctor,  prudenti©  pars  principalis,  et  ex 
D.  Thoma  definiri  potest :  Ratio  ordinis  rerum  in 
finem  in  mente  divina  existens.  Hanc  definitio¬ 
nem  celeberrimus  quidam  Scotista,  Richardus  a 
Mediavilla  admittit,  dicens  :  Providentia  Dei  du¬ 
pliciter  accipitur  :  uno  modo  pro  ratione  ordinis 
rerum  in  finem  suum,  qu©  ratio  est  £n  summo 
omnium  principe  constituta;  secundo  modo  pro 
directione  et  administratione  hujus  ordinis,  quse 
gubernatio  dicitur,  et  li©c  providentia  secundo 
modo  dicta  ex  providentia  primo  modo  dicta  de- 


psalm.  cxlviii,  6  :  Praeceptum  posuit,  et  non 
praeteribit.  Et  secundum  hoc  competit  Deo 
ratio  prudentiae  et  providentiae.  Quamvis 
etiam  dici  possit  quod  ipsa  ratio  rerum  agen¬ 
darum  consilium  in  Deo  dicitur,  non  propter 
inquisitionem,  sed  propter  rectitudinem 2 
cognitionis,  ad  quam  consiliantes  inquirenda 
perveniunt.  Unde  dicitur  Ephes.,  i,  11  :  Qui 
operatur  omnia  secundum  consilium  volun¬ 
tatis  suae. 

Ad  secundum  dicendum ,  quod  ad  provi¬ 
dentiae  curam  duo  pertinent  :  scilicet  ratia 
ordinis ,  quae  dicitur  providentia  :  et  dispo¬ 
sitio  et  exeeutio  ordinis,  quae  dicitur  guber¬ 
natio  ;  quorum  primum  est  aeternum,  secun¬ 
dum  temporale. 

Ad  tertium  dicendum,  quod  providentia 
est  in  intellectu,  sed  praesupponit  voluntatem 
finis.  Nullus  enim  praecipit  de  agendis  prop¬ 
ter  finem,  nisi  velit  finem.  Unde  et  prudentia 
praesupponit  virtutes  morales,  per  quas  appe¬ 
titus  se  habet  ad  bonum ,  ut  dicitur  in  VI 
Ethic.,  cap.  xxi,  in  med.  Et  tamen  si  pro¬ 
videntia  ex  aequali  respiceret  voluntatem  et 
intellectum  divinum,  hoc  esset  absque  detri¬ 
mento  divinae  simplicitatis ,  cum  voluntas  et 
intellectus  in  Deo  sint  idem,  ut  supra  dictum 
est. 

Conclusio.  —  Cum  in  mente  divina  praeexistant 
omnium  rerum  rationes,  prout  in  finem,  et  prae¬ 
cipue  ultimum,  ordinantur,  in  eo  providentiam 
esse  necesse  est,  quae  est  ratio  ordinis  rerum  in 
finem  (a). 


pendet.  Primaria?»  providentiae  notionem  hlter 
Scotista  satis  eruditus,  Pelbartus  scilicet  a  Tlie- 
meswar,  non  abjicit,  sic  significationem  vocis  pro¬ 
vidus  tradens  :  Providus  dicitur  qui  bene  conjectat 
de  conferentibus  in  finem,  et  de  removentibus 
quse  impedire  possunt  in  finem.  Unde,  cum  juxta 
omnes  prudentia  virtus  sit  intellectus,  pariter  et 
providentia.  Errant  ergo  sive  sint,  sive  non  sint 
Scotist©,  et  cum  aliis  ipse  doctor  Serapbicus,  si 
tamen  pro  illis  teneat,  dum  providentiam  in  actu 
voluntatis,  actu  intellectus  pr©supposito  tantum, 
formaliter  consistere  contendunt.  Frustra  monas¬ 
terii  provisorem,  qui  curam  habet  victualia  sub¬ 
ministrandi,  nobis  opponunt.  Cura,  inquiunt,  est 
actus  voluntatis.  Provisori  opponimus  providum. 
Cum  prima  secundam  Dei  providentiam  adversarii 
nostri  confundunt. 

ARTICULUS  II. 

Utrum  omnia  sint  subjecta  divinae  pro¬ 
videntiae. 

Ad  secundum  sic  proceditur.  1.  Videtur 
quod  non  omnia  sint  subjecta  diviiise  pro¬ 
videntia?.  Nullum  enim  provisum  est  fortui¬ 
tum.  Si  ergo  omnia  sunt  provisa  a  Deo, 
nihil  erit  fortuitum;  et  sic  perit  casus,  et 
fortuna  :  quod  est  contra  communem  opi¬ 
nionem. 

2.  Praeterea,  omnis  sapiens  provisor  ex¬ 
cludit  defectum  et  malum ,  quantum  potest , 
ab  his  quorum  curam  gerit.  Videmus  autem 
multa  mala  in  rebus  esse  ;  aut  igitur  Deus 
non  potest  ea  impedire,  et  sic  non  est  omni¬ 
potens  ;  aut  non  de  omnibus  curam  habet. 

3.  Praeterea,  quae  ex  necessitate  veniunt, 
providentiam  seu  prudentiam  non  requirunt. 
Unde,  secundum  Philosophum,  in  VI  Ethic ., 
cap.  iv,  ix,  x  et  xi,  «.  prudentia  est  recta  ratio 
contingentium ,  de  quibus  est  consilium  et 
electio.  »  Cum  igitur  multa  in  rebus  ex  ne¬ 
cessitate  eveniant,  non  omnia  providentiae 
Subduntur. 

4.  Praeterea,  quicumque  dimittitur  sibi, 
non  subest  providentiae  alicujus  gubernantis. 
Sed  homines  sibi  ipsis  dimittuntur  a  Deo , 
secundum  illud  Eccli.,  xv,  14  :  Deus  ab  initio 
constituit  hominem,  et  reliquit  illum  in 
manu  consilii  sui;  et  specialiter  mali,  secun¬ 
dum  illud  psalm.  nxxx,  13  :  Dimisi  eos  se¬ 
cundum  desideria  cordis  eorum.  Non  igitur 
omnia  divinae  providentiae  subduntur1. 

5.  Praeterea,  Apostolus,  I  Corinth.,  ix,  9, 
*Num-  dicit  quod  non  est  Deo  cura  de  bobus* ;  q t 
qbobm  eadcm  ratione  de  aliis  creaturis  irrationa- 
cura  est  libus.  Non  igitur  omnia  subsunt  divinae  pro- 

Deojt  videntiae. 

Sed  contra  est  quod  dicitur  Sapient.,  vm , 
1 ,  de  divina  sapientia ,  quod  attingit  a  fine 
usque  ad  finem  fortiter ,  et  disponit  omnia 
suaviter. 

Respondeo  dicendum,  quod  quidam  tota¬ 
liter  providentiam  negaverunt,  sicut  Demo¬ 
critus  et  Epicurei,  ponentes  mundum  factum 
esse  casu.  Quidam  vero  posuerunt  incorrup¬ 
tibilia  tantum  providentiae  subjacere,  cor- 
vuptibilia  vero  non  secundum  individua, 
jed  secundum  species,  sic  enim  incorrupti¬ 
bilia  sunt ;  ex  quorum  persona  dicitur  Job, 
xxu,  14  :  Nubes  latibulum  ejus,  et  circa 


cardines  caeli  perambulat ,  neque  nostra 
considerat* .  A  corruptibilium  autem  genera-  * 

litate  excepit  Rabbi  Moyses  homines  propter  conside - 
splendorem  intellectus  quem  participant ,  in  ^  rcc^.’ca 
aliis  autem  individuis  corruptibilibus  alio¬ 
rum  opinionem  est  secutus. 

Sed  necesse  est  dicere  omnia  divina?  pro¬ 
videntiae  subjacere,  non  in  universali  tan¬ 
tum,  sed  etiam  in  singulari.  Quod  sic  patet : 
cum  enim  omne  agens  agat  propter  finem , 
tantum  se  extendit  ordinatio  effectuum  in 
finem ,  quantum  se  extendit  causalitas  primi 
agentis.  Ex  hoc  enim  contingit  in  operibus 
alicujus  agentis  aliquid  provenire  non  ordi¬ 
natum  ad  finem,  quia  effectus  ille  consequi¬ 
tur  ex  aliqua  alia  causa  praeter  intentionem 
agentis.  Causalitas  autem  Dei,  qui  est  pri¬ 
mum  agens,  se  extendit  usque  ad  omnia 
entia,  non  solum  quantum  ad  principia 
speciei ,  sed  etiam  quantum  ad  individualia 
principia  non  solum  incorruptibilium,  sed 
etiam  corruptibilium .  Unde  necesse  est  omnia 
quae  habent  quocumque  modo  esse,  ordinata 
esse  a  Deo  in  finem,  secundum  illud  Apos¬ 
toli  ad  Rom.,  xiii,  1  :  Quae  a  Deo  sunt  ordi¬ 
nata  sunt  *.  Cum  ergo  nihil  aliud  sit  Dei 
providentia  quam  ratio  ordinis  rerum  in  fi¬ 
nem  ,  ut  dictum  est,  necesse  est  omnia ,  in 
quantum  participant  esse,  in  tantum  subdi 
divinae  providentiae. 

Similiter  etiam  supra  ostensum  est,  quod 
Deus  omnia  cognoscit,  et  universalia  et  par¬ 
ticularia.  Et  cum  cognitio  ejus  comparetur 
ad  res  sicut  cognitio  artis  ad  artificiata,  ut 
supra  dictum  est,  necesse  est  quod  omnia 
supponat2  suo  ordini,  sicut  omnia  artificiata 
subduntur  ordini  artis. 

Ad  primum  ergo  dicendum,  quod  aliter 
est  do  causa  universali,  et  do  causa  parti¬ 
culari.  Ordinem  enim  causse  particularis 
aliquid  potest  exire,  non  autem  ordinem 
causse  universalis.  Non  enim  subducitur  ali¬ 
quid  ab  ordine  causse  particularis,  nisi  per 
aliquam  aliam  causam  particularem  impe¬ 
dientem  ,  sicut  lignum  impeditur  a  combus¬ 
tione  per  actionem  aqua?.  Unde,  cum  omnes 
causse  particulares  concludantur  sub  uni¬ 
versali  causa,  impossibile  est  aliquem  effec¬ 
tum  ordinem  causa?  universalis  effugere. 

In  quantum  igitur  aliquis  effectus  ordinem 
alicujus  causse  particularis  effugit,  dicitur 
esse  casuale  vel  fortuitum  respectu  causse 
particularis ;  sed  respectu  causa?  universalis, 


1  Al. :  «  subsunt.  »  —  *  AI.  :  «  supponantur.  » 

a  cujus  ordine  subtrahi  non  potest,  dicitur 
esse  provisum  :  sicut  et  concursus  duorum 
servorum,  licet  sit  casualis  in  quantum  ad 
eos,  est  tamen  provisus  a  domino,  qui  eos 
scienter  sic  ad  unum  locum  mittit,  ut  unus 
de  alio  nesciat. 

Ad  secundum  dicendum,  quod  aliter  de  eo 
est  qui  habet*  curam  alicujus  particularis, 
et  de  provisore  universali ;  1  provisor  enim 
particularis  excludit  defectum  ab  eo  quod 
ejus  curae  subditur,  quantum  potest;  sed 
provisor  universalis  permittit  aliquem  defec¬ 
tum  in  aliquo  particulari  accidere,  ne  impe¬ 
diatur  bonum  totius.  Unde  corruptiones  et 
defectus  in  rebus  naturalibus  dicuntur  esse 
contra  naturam  particularem ,  sed  tamen 
sunt  de  intentione  naturae  universalis  in 
quantum  defectus  unius  cedit  in  bonum  al¬ 
terius  ,  vel  etiam  totius  universi ;  nam  cor¬ 
ruptio  unius  est  generatio  alterius,  per  quam 
species  conservatur.  Cum  igitur  Deus  sit 
universalis  provisor  totius  entis,  ad  ipsius 
providentiam  pertinet  ut  permittat  quosdam 
defectus  esse  in  aliquibus  particularibus  re¬ 
bus  ,  ne  impediatur  bonum  universi  perfec¬ 
tum.  Si  enim  omnia  mala  impedirentur, 
multa  bona  deessent  universo ;  non  enim 
esset  vita  leonis ,  si  non  esset  occisio  anima¬ 
lium  ;  nec  esset  patientia  martyrum ,  si  non 
esset  persecutio  tyrannorum.  Unde  dicit  Au¬ 
gustinus  in  Enchirid.,  cap.  xi,  coi.  236, 
t.  6  :  «  Deus  omnipotens  ullo  modo  sineret 
mali  aliquid  esse  in  operibus  suis,  nisi  usque 
adeo  esset  omnipotens  et  bonus  ut  bene  fa¬ 
ceret  et  de  malo.  »  Ex  his  autem2  duabus 
rationibus,  quas  nunc  solvimus,  videntur 
moti  fuisse  qui  divinae  providentiae  sub¬ 
traxerunt  corruptibilia,  in  quibus  inveniun¬ 
tur  casualia  et  mala. 

Ad  tertium  dicendum,  quod  homo  non  est 
institutor  naturae ,  sed  utitur  in  operibus 
artis  et  virtutis  ad  suum  usum  rebus  natu¬ 
ralibus.  Unde  providentia  humana  non  se 
extendit  ad  necessaria,  quae  ex  natura  pro¬ 
veniunt,  ad  quae  tamen  se  extendit  provi¬ 
dentia  Dei,  qui  est  auctor  naturae.  Et  ex  hac 
ratione  videntur  moti  fuisse  qui  cursum 
rerum  naturalium  subtraxerunt  divinae  pro- 

1  Farm. : «  quia  provisor  particularis.»  — 2  Parm. : 
«  Ex  duabus  autem  rationibus.  »  —  3  AI.  :  «  non 
tamen  facit  quod  totaliter.  »  —  4  Parm.  :  «  Et  ex 
hac  ratione  »  —  3  Parm.  :  «  aliquid.  » 

(a)  Et  Aristoteles  et  Plato  dicuntur  plura  entia 
resque  plures  providenti®  Dei  substraxn  s  \  Sed 
recurrendum  est  ad  distinctionem  prini®  et  se- 


videntia?,  attribuentes  ipsum  necessitati  ma¬ 
teriae,  ut  Democritus  et  alii  naturales  antiqui. 

Ad  quartum  dicendum,  quod  in  hoc  quod 
dicitur,  Deum  hominem  sibi  reliquisse ,  non 
excluditur  homo  a  divina  providentia;  sed 
ostenditur  quod  non  praeficitur  ei  virtus 
operativa  determinata  ad  unum,  sicut  rebus 
naturalibus,  quae  aguntur  tantuir  ,  quasi 
ab  altero  directae  in  finem,  non  autem  seipsa 
agunt  quasi  se  dirigentia  in  finem,  ut  crea¬ 
turae  rationales  per  liberum  arbitrium,  quo 
consiliantur  et  eligunt ;  unde  signanter  dicit: 
In  manu  consilii  sui.  Sed  quia  ipse  actus 
liberi  arbitrii  reducitur  in  Deum  sicut  in 
causam,  necesse  est  ut  ea  quae  ex  libero  ar¬ 
bitrio  fiunt,  divinae,  providentiae  subdantur. 
Providentia  enim  hominis  continetur  sub 
providentia  Dei  sicut  causa  particularis  sub 
causa  universali.  Hominum  autem  justorum 
quodam  excellentiori  modo  Deus  habet  pro¬ 
videntiam,  quam  impiorum,  in  quantum 
non  permittit  contra  eos  evenire  aliquid  quod 
fmaliter  impediat  salutem  eorum;  nam  dili¬ 
gentibus  Deum  omnia  cooperantur  in  bo¬ 
num  ,  ut  dicitur  Rom.,  vm,  28.  Sed  ex  hoc 
ipso  quod  impios  non  retrahit  a  malo  culpae, 
dicitur  eos  dimittere,  non  tamen3  ita  quod 
totaliter  ab  ejus  providentia  excludantur, 
alioquin  in  nihilum  deciderent  nisi  per  ejus 
providentiam  conservarentur.  Ex  hac'*  autem 
ratione  videtur  motus  fuisse  Tullius,  qui  res 
humanas  de  quibus  consiliamur,  divinae  pro¬ 
videntiae  subtraxit. 

Ad  quintum  dicendum,  quod  quia  creatura 
rationalis  habet  per  liberum  arbitrium  domi¬ 
nium  sui  actus,  ut  dictum  est,  speciali  quo¬ 
dam  modo  subditur  divinae  providentiae,  ut 
scilicet  ei  imputetur8  ad  culpam  vel  ad  meri¬ 
tum,  et  reddatur  ei  aliquid  ut  poena  vel  pree- 
mium.  Et  quantum  ad  hoc  curam  Dei  Apos¬ 
tolus  a  bobus  removet ;  non  tamen  ita  quod 
individua  irrationalium  creaturarum  ad  Dei 
providentiam  non  pertineant ,  ut  Rabbi 
Moyses  existimavit. 

Conclusio.  —  Deus  cum  omnium  sit  prima  causa, 
omnia  etiam  in  particulari  cognoscens;  quaevis  sub¬ 
jecta  esse  divinae  providentiae,  non  tantum  in  uni¬ 
versali  sed  etiam  in  singulari  necessarium  est  (a). 

eundae  providentiae.  Nihil  prini®  providenti®  im- 
mediat®  Dei  Aristoteles  vel  Plato  substraxerunt. 
Rabbi  Moyses  providentiam  etiam  primam  nega¬ 
vit  de  speciebus,  singularibus,  et  contingentibus 
particularibus  juxta  quosdam,  de  corruptibilibus, 
solis  hominibus  exceptis,  juxta  alios.  Averroes 
illam  ab  individuis,  et  liic  inferius  exislcntibus 

ARTICULUS  III. 

Utrum  Deus  Immediate  omnibus  provideat. 

Ad  tertium  sic  proceditur.  1.  Videtur  quod 
Deus  non  immediate  omnibus  provideat. 
Quidquid  enim  est  dignitatis,  Deo  est  attri¬ 
buendum.  Sed  ad  dignitatem  alicujus  regis 
pertinet  quod  habeat  ministros  quibus  me¬ 
diantibus  subjectis  suis 1  provideat.  Ergo 
multo  magis  Deus  nou  immediate  omnibus 
providet. 

2.  Praeterea,  ad  providentiam  pertinet  res 
in  finem  ordinare.  Finis  autem  cujuslibet  rei 
est  ejus  perfectio  et  bonum.  Ad  quamlibet 
autem  causam  pertinet  effectum  suum  pro¬ 
ducere  ad  bonum.  Quaelibet  igitur  causa 
agens  est  causa  effectus  providentiae.  Si  igi¬ 
tur  Deus  omnibus  immediate  providet,  sub¬ 
trahuntur  omnes. causae  secundae. 

3.  Praeterea,  Augustinus  dicit,  in  Enchir., 
cap.  xvu,  coi.  239  ,  t.  6 ,  quod  «  melius  est 
quaedam  nescire  quam  scire 2,  »  ut  vilia ;  et 
idem  dicit  Philosophus  in  XII  Metaphys. , 
text.  51.  Sed  omne  quod  est  melius,  Deo  est 
attribuendum.  Ergo  Deus  non  habet  imme¬ 
diate  providentiam  quorumdam  vilium  et 
minimorum. 

Sed  contra  est  quod  dicitur  Joh,  xxxiv, 
P3  :  Quem  constituit  alium  super  terram  ? 
aut  quem  posuit  super  orbem  quem  fabri¬ 
catus  est?  Super  quo  dicit  Gregorius,  Mor., 
lib.  XXIV,  cap.  xx,  §  46,  coi.  314,  t.  2: 
«  Mundum  per  seipsum  regit,  quem  per  se- 
ipsum  condidit.  » 

Respondeo  dicendum ,  quod  ad  providen¬ 
tiam  duo  pertinent,  scilicet  ratio  ordinis  re¬ 
rum  provisarum  in  finem,  et  executio  hujus 
ordinis ,  quae  gubernatio  dicitur. 

Quantum  igitur  ad  primum  horum,  Deus 
immediate  omnibus  providet,  qui  in  suo  in¬ 
tellectu  habet  rationem  omnium  etiam  mini¬ 
morum  ;  et  quascumque  causas  aliquibus 
effectibus  praefecit ,  dedit  eis  virtutem  ad  illos 

exclusit.  Cicero  tandem  eam  ab  actibus  nostris 
liberis  ablegat. 

1  AI.  :  «  subditis  provideat.  » 

*  «  Sunt  enim  quaedam  quae  nescire  quam  scire 
sit  melius.  » 

3  Alias  «  Gregorius  Nyssenus  De  Providentia.  » 
Liber  iste  De  Providentia,  seu  potius  De  natura 
hominis ,  D.  Gregorio  Nysseno  olim  ascribebatur, 
sub  cujus  nomine  allegatur  a  D.  'Thoma.  Recentes 
etiam  editiones  quamdam  ejus  partem  praebent 
inter  opera  Nysseni,  scilicet  c.  n  et  m,  sub  forma 


effectus  producendos.  Unde  oportet  quod 
ordinem  illorum  effectuum  in  sua  ratione 
praehabuerit. 

Quantum  autem  ad  secundum,  sunt  aliqua 
media  divinae  providentiae  ;  quia  inferiora 
gubernat  per  superiora ,  non  propter  defec¬ 
tum  suae  virtutis,  sed  propter  abundantiam 
suae  bonitatis ,  ut  dignitatem  causalitatis 
etiam  creaturis  communicet. 

Et  secundum  hoc  excluditur  opinio  Pla¬ 
tonis,  quam  narrat  Nemesius3,  De  natura 
hominis ,  cap.  xliv,  quod  est  m  De  provi¬ 
dentia,  coi .  794 ,  triplicem  providentiam  po¬ 
nentis.  Quarum  prima  est  summi  Dei,  qui 
primo  et  principaliter  providet  rebus  spiri¬ 
tualibus,  et  consequenter  toti  mundo  quan¬ 
tum  ad  genera,  species  et  causas  universales. 
Secunda  vero  providentia  est  qua  providetur 
singularibus  generabilium  et  corruptibilium; 
et  hanc  attribuit  diis  qui  circumeunt  arlos, 
id  est  substantiis  separatis,  quae  movent  cor¬ 
pora  caelestia  circulariter.  Tertia  est  provi¬ 
dentia  rerum  humanarum,  quam  attribuebat 
daemonibus,  quos  Platonici  ponebant  medios 
inter  nos  et  deos,  ut  narrat  Augustinus,  De 
civitate  Dei,  lib.  IX,  cap.  i  et  ii,  coi.  255, 
tom.  7. 

n  Ad  primum  ergo  dicendum ,  quod  habere 
ministros  exeeutores  suae  providentiae  per¬ 
tinet  ad  dignitatem  regis.  Sed  quod  non  ha¬ 
beat  rationem  eorum  quae  per  eos  agenda 
sunt,  est  ex  defectu  ipsius.  Omnis  enim 
scientia  operativa  tanto  perfectior  est,  quanto 
magis  particularia  considerat  in  quibus  est 
actus. 

Ad  secundum  dicendum,  quod  per  hoc 
quod  Deus  habet  immediate  providentiam 
de  rebus  omnibus ,  non  excluduntur  causae 
secundae,  quae  sunt  executrices  hujus  ordi¬ 
nis,  ut  ex  supra  dictis  patet. 

Ad  tertium  dicendum,  quod  nobis  melius 
est  non  cognoscere  mala  et  vilia,  in  quantum 
per  ea  impedimur  a  consideratione  aliquo¬ 
rum  meliorum,  quia  non  possumus  simul 
multa  intelligere;  et  in  quantum  cogitatio 

sermonis  De  anima.  Auctor  autem  jam  ab  omnibus 
babelur  Nemesius,  episcopus  Emesae  in  Phaenicia 
secunda,  de  quo  multa  conjecturaliter,  pauca  certe 
dicuntur.  Vir  fuit  eximiae  doctrinae,  a  sancto  con¬ 
fessore  Maximo  sanctus  episcopus  dictus,  a  Mose 
Bar-Cepha,  pliilosopbus  Christianus.  Floruit  autem 
quarto  sieculo,  ante  tempora  Nestorii,  Eutyclietis 
et  Pelagii,  de  quorum  erroribus  nullam  mentionem 
facit,  dum  studiose  Apollinarii,  Eunomii  et  Orige- 
nistarum  dogmata  refellit. 

malorum  pervertit  interdum  voluntatem  in 
malum.  Sed  hoc  non  habet  locum  in  Deo, 
qui  simul  omnia  uno  intuitu  videt,  et  cujus 
voluntas  ad  malum  flecti  non  potest. 

Conclusio. —  Immediate  Deus  omnibus  providet, 
quoad  ordinis  rationem;  quoad  executionciri  ordi- 
nis  vero  per  aliqua  media  providet. 

ARTICULUS  IY. 

Utrum  providentia  rebus  necessitatem 
imponat. 

Ad  quartum  sic  proceditur.  1.  Videtur 
quod  divina  providentia  necessitatem  rebus, 
provisis  imponat.  Omnis  enim  effectus  qui 
habet  aliquam  causam  per  se ,  quee  jam  est 
vel  fuit,  ad  quam  de  necessitate  sequitur, 
provenit  ex  necessitate,  ut  Philosophus  pro¬ 
bat  in  VI  Metaph.,  text.  7.  Sed  providentia 
Dei,  cum  sit  aeterna,  praeexistit,  et  ad  eam 
sequitur  effectus  de  necessitate;  non  enim 
potest  divina  providentia  frustrari.  Ergo  pro¬ 
videntia  divina  necessitatem  rebus  provisis 
imponit. 

2.  Praeterea,  unusquisque  provisor  stabilit 
opus  suum  quantum  potest,  ne  deficiat.  Sed 
Deus  est  summe  potens.  Ergo  necessitatis 
firmitatem  rebus  a  se  provisis  tribuit. 

3.  Praeterea,  Boetius  dicit,  IV  De  cons ., 
prosa  vi,  coi.  817,  t.  1,  quod  «  fatum  ab  im¬ 
mobilibus  providentiae  proficiscens  exordiis, 
actus  fortunasque  hominum  indissolubili 
causarum  connexione  astringit1.  »  Videtur 
ergo  quod  providentia2  rebus  necessitatem 
imponat. 

Sed  contra  est  quod  dicit  Dionysius,  iv  cap. 
De  div.  nom.,  §  33,  coi.  734,  t.  1,  quod  «  cor¬ 
rumpere  naturam  non  est  divinae  providen¬ 
tiae3.  i)  Hoc  autem  habet  quarumdam  rerum 
natura  quod  sint  contingentia.  Non  igitur 
divina  providentia  necessitatem  rebus  im¬ 
ponit,  contingentiam  excludens. 

Respondeo  dicendum,  quod  providentia 
divina  quibusdam  rebus  necessitatem  impo¬ 
nit,  non  autem  omnibus,  ut  quidam  credi¬ 
derunt. 

Ad  providentiam  enim  pertinet  ordinare 
res  in  finem.  Post  bonitatem  autem  divinam, 

1  «  Ilaec  (fati  series)  actus  etiam  fortunasque  ho¬ 

minum  indissolubili  causarum  connexione  con¬ 
stringit  :  quse  cum  ab  immobilis  Providentiae  pro¬ 
ficiscantur  exordiis,  etc.  »  * 

2  Parm.  :  «  providentia  necessitatem  rebus  pro¬ 

visis  imponat. » 


quae  est  finis  a  rebus  separatus ,  principale 
bonum  in  ipsis  rebus  existens  est  perfectio 
universi ;  quae  quidem  non  esset ,  si  non 
omnes  gradus  essendi  invenirentur  in  re¬ 
bus.  Unde  ad  divinam  providentiam  pertinet 
omnes  gradus  entium  producere.  Et  ideo 
quibusdam  effectibus  praeparavit  causas  ne¬ 
cessarias,  ut  necessario  evenirent;  quibus¬ 
dam  vero  causas  contingentes,  ut  evenirent 
contingenter,  secundum  conditionem  proxi¬ 
marum  causarum. 

Ad  primum  ergo  dicendum,  quod  effectus 
divinae  providentiae  non  solum  est  aliquid 
evenire  quocumque  modo,  sed  aliquid  eve¬ 
nire  vel  contingenter  vel  necessario.  Et  ideo 
evenit  infallibiliter  et  necessario  quod  divina 
providentia  disponit  evenire  infallibiliter  et 
necessario;  et  evenit  contingenter  quod  di¬ 
vinae  providentiae  ratio  habet  ut  contingenter 
eveniat.  - 

Ad  secundum  dicendum ,  quod  in  hoc  est 
immobilis  et  certus  divinae  providentiae  ordo, 
quod  ea  quae  ab  ipso  providentur,  cuncta 
eveniunt  eo  modo  quo  ipse  providet,  sive 
necessario,  sive  contingenter. 

Ad  tertium  dicendum,  quod  indissolubili- 
tas  illa  et  immutabilitas  quam  Boetius  tangit, 
pertinet  ad  certitudinem  providentiae,  qua 
non  deficit  a  suo  effectu,  neque  a  modo  eve¬ 
niendi,  quem  providit;  non  autem  pertinet 
ad  necessitatem  effectuum.  Et  consideran¬ 
dum  est  quod  necessarium  et  contingens 
proprie  consequuntur  ens,  in  quantum  hu¬ 
jusmodi.  Unde  modus  contingentia  et  ne¬ 
cessitatis  cadit  sub  provisione  Dei,  qui  est 
universalis  provisor  totius  entis,  non  autem 
sub  provisione  aliquorum  particularium  pro¬ 
visorum. 

Conclusio.  —  Cum  ad  divinam  providentiam 
propter  universi  perfectionem  spectet  quoscumque 
essendi  gradus  in  ipso  producere ,  non  omnibus 
rebus  a  se  provisis  necessitatem  imponit ;  sed  qui¬ 
busdam  ,  quibus  praeparavit  causas  necessarias  [a). 


3  Corderius  «  nam  non  est  Providentiae  naturam 
violare.  » 

(a)  Joannes  WiclefF  omnia  ex  necessitate  abso¬ 
luta  provenire  ponit ;  alii  ex  vi  siderum  et  eorum 
positione,  ablata  libertate,  fatum  humanos  regens 
actus  induxerunt. 

QILESTIO  XXIII. 

DE  PRAEDESTINATIONE  (a). 

(In  octo  articulos  divisa.) 

i  ost  considerationem  divinse  providentiae, 
agendum  est  de  praedestinatione  et  de  libro 
vitae. 

Et  circa  praedestinationem  quaeruntur 
octo :  1°  utrum  Deo  competat 1  praedestinatio ; 
2°  utrum2  ponat  aliquid  in  praedestinato; 
3°  utrum  Deo  competat  reprobatio  aliquorum 
hominum;  4°  de  comparatione  praedestina¬ 
tionis  ad  electionem,  utrum  scilicet  praedes¬ 
tinati  eligantur ;  5°  utrum  merita  sint  causa 

*  Al. :  «  conveniat.  » 

*  Al.  :  «  quid  sit  praedestinatio,  et  utrum.  » 

* «  Illud  scire  interest,  Deum  omnia  quidem 
praescire,  sed  non  omnia  praefinire.  Praescit  enim 
ea  quae  in  nostra  potestate  sunt :  at  non  item  ea 
praefinit.  »  —  Lequien. 

(a)  Praedestinatio  varia  significat,  et  varie  defini¬ 
tur. 

Vi  nominis  destinare  significat  aliquando  aliquid 
faciendum  mente  decernere,  aliquando  unum  ad 
aliud  vel  ad  aliquem  locum  ordinare.  Praedestina¬ 
tio  igitur  esset  vel  aliquid,  priusquam  fiat,  facien¬ 
dum  decernere,  vel  aliquid,  priusquam  mittatur, 
ad  aliud  deputare.  Praedestinatio  apud  theologos 
sumitur  :  1°  Lato  sensu,  pro  quovis  Dei  decreto 
seterno  aliquid  in  tempore  faciendi,  et  eo  sensu, 
reprobatio  etiam  praedestinatio  dicitur ;  2°  frequen¬ 
tius  a  Scriptura  sacra,  patribus  et  theologis  spe¬ 
cialiter  pro  divina  ordinatione  aliquorum  ad  glo¬ 
riam,  et  ad  media  quibus  infallibiliter  obtinetur. 

Ab  Augustino  definitur  :  Praescientia  et  praepa- 
Tatio  beneficiorum  quibus  certissime  liberantur 
quicumque  liberantur ; 

A  divo  Thoma  :  Ratio  ordinis  aliquorum  in  sa¬ 
lutem  aeternam,  in  mente  divina  existens; 

A  Scoto  :  Ordinatio  electionis  a  divina  voluntate 
alicujus  naturae  intellectualis  ad  gratiam  et  glo¬ 
riam;  —  vel  :  praeordinatio  alicujus  ad  gloriam 
principaliter  et  primario,  et  ad  alia  in  ordine  ad 
gloriam  minus  principaliter  et  secundario. 

Primam  Scoti  definitionem  Scotista  quidam  an¬ 
tiquus  magistralem  vocat;  secundam  tamen  alius 
Scotista  recentior  praefert. 

Secunda  in  definitionem  a  Thomistis  allatam 
redit.  Non  bene  nihilominus  concordant  Scotistae 
cum  Thomistis,  dum  inquiritur  utrum  praedesti¬ 
natio  sit  verius  actus  voluntatis  quam  intellectus, 
aut  e  contra.  Thomistae  pro  intellectu,  Scotistae  pro 
voluntate  tenent. 

Nonnulli  triplicem  providentiam,  naturae  scili¬ 
cet,  gratiae,  et  unionis  hypostaticae  distinguentes, 
providentiam  gratiae  in  generalem  de  salute  om¬ 
nium,  et  specialem  seu  praedestinationem  de  salute 
aliquorum  tantum  diviserunt.  Thomistae  dicunt 
providentiam  esse  unam,  diversos  ordines  a  quibus 
diversa  nomina  sortitur  attingentem,  et  finaliter 
gloriam  Dei  solummodo  respicientem. 


vel  ratio  praedestinationis,  vel  repronationis 
et  electionis ;  6°  de  certitudine  praedestina¬ 
tionis,  utrum  scilicet  praedestinati  infallibi¬ 
liter  salventur ;  7°  utrum  numerus  praedesti¬ 
natorum  sit  certus ;  8°  utrum  praedestinatio 
possit  juvari  precibus  sanctorum. 

ARTICULUS  PRIMUS. 

Utrum  homines  'praedestinentur  a  Deo . 

Ad  primum  sic  proceditur.  1 .  Videtur  quod 
homines  non  praedestinentur  a  Deo.  Dicit 
enim  Damascenus  3,  in  II  lib.  Ortli.  ftd., 
cap.  xxx,  coi.  971, 1. 1 :  <c  Oportet  cognoscere 
quod  omnia  quidem  praecognoscit  Deus,  non 

Differunt  praedestinatio,  electio  et  vocatio  :  vo¬ 
catio  est  ad  finem,  electio  est  praeoptatio  alicujus 
ad  finem,  praedestinatio  est  praeparatio  finis  alicui ; 
in  Dei  intentione  praedestinatio  electioni  et  voca¬ 
tioni  praeintelligitur;  in  executione  vocatio  prior  est. 

Praedestinatio  proprie  futurum  in  praedestinato 
connotat,  et  non  convenit  nisi  viatoribus;  sed  si 
pro  fuisse  praedestinatum  in  communi  accipiatur, 
etiam  angelis  et  beatis  convenit. 

Praedestinationem  negarunt  pagani,  Valentinus, 
Basilides,  Marcionitae,  Manichaei,  Pelagiani,  Semi- 
pelagiani,  etc.  Origenes  eam  sicut  et  reprobatio¬ 
nem  a  factis  qvtee  animae  nondum  corporibus 
unitae  ante  mundum  conditum  gesserant,  depen¬ 
dere  finxit. 

Molina,  Suarez  et  quidam  ejusdem  scholae  theo¬ 
logi  saltem  fieri  potuisse  docent,  ut  per  communem 
providentiam  plures  salutem  consequerentur  aeter¬ 
nam;  contendunt  igitur  praedestinationem  non 
esse  necessariam  ad  salutem,  quamvis  de  factotf 
propter  expressa  Patrum  et  Scripturae  sacrae  testi¬ 
monia,  eam  ut  certam  et  infallibilem  admittant. 

Ambrosius  Catharinus  B.  Virginem,  apostolos, 
et  quosdam  alios  insignes  sanctitate  viros  praedes¬ 
tinari,  alios  non  per  praedestinationem  voluit  sal¬ 
vari,  sed  per  solam  generalem  Dei  providentiam 
supernaturalem,  ac  antecedentem  voluntatem  om¬ 
nes  salvandi  homines.  Tournely  tamen  Cathari- 
num  asserit  non  absolute  praedestinationem,  sed 
hanc  solummodo  a  praevisis  meritis  independen- 
tem  negasse.  Quidquid  sit,  juxta  Scholasticos 
communiter,  nullus  absque  praedestinatione  sal¬ 
vari  potest. 

Quaeritur  utrum  sit  aliquid  ex  parte  hominis, 
quodcumque  sit,  cujus  intuitu  Deus,  caeteris  tan¬ 
dem  perituris,  aliquos  prae  aliis  diligit,  et  ad  salu¬ 
tem  perducendos  eligit?  Notus  est  error  Origenis. 
Manichaei  quosdam  natura  bonos,  quosdam  natura 
malos  dicebant :  Inde  praedestinatio  et  reprobatio. 
Pelagiani  gratiam  excludentes  merita  propriis  vi¬ 
ribus  comparata  causam  praedestinationis  facie¬ 
bant.  Semipelagiani  gratiae  necessitatem  agnos¬ 
centes  initium  et  praeparationem  a  nobis  esse 
contendebant  ,  et  pro  causa  praedestinationis  habe¬ 
bant  praevisionem  perseverantiae  usque  in  finem 
in  accepta  gratia,  propria  libertate,  absque  dono 
uerseverantiae  speciali.  Addebant  Deum  decrevisse 

autem  omnia  prsedeterminat.  Praecognoscit 
enim  ea  quae  in  nobis  sunt,  non  autem  prae- 
determinat  ea.  »  Sed  merita  et  demerita 
humana  sunt  in  nobis,  in  quantum  sumus 
nostrorum  actuum  domini  per  liberum  arbi¬ 
trium.  Ea  ergo  quae  pertinent  ad  meritum 
vel  demeritum  non  praedestinantur  a  Deo; 
et  sic  liominum  praedestinatio  tollitur. 

2.  Praeterea,  omnes  creaturae  ordinantur 
ad  suos  fines  per  divinam  providentiam,  ut 
supra  dictum  est.  Sed  aliae  creaturae  non 
dicuntur  praedestinari  a  Deo.  Ergo  nec  ho¬ 
mines. 

3.  Praeterea,  angeli  sunt  capaces  beati tu- 
dinis,  sicut  et  homines.  Sed  angelis  non 
competit  praedestinari,  ut  videtur,  cum  in 
eis  nunquam  fuerit  miseria;  praedestinatio 
autem  est  propositum  miserendi,  ut  dicit 
Augustinus U  Ergo  homines  non  praedesti¬ 
nantur. 

4.  Praeterea,  beneficia  hominibus  a  Deo 
collata  per  Spiritum  sanctum  viris  sanctis 
revelantur,  secundum  illud  Apostoli,  I  Cor., 
n,  12 :  Nos  autem  non  spiritum  hujus  mundi 
accepimus,  sed  Spiritum  qui  ex  Deo  est,  ut 
sciamus  quse  a  Deo  donata  sunt  nobis.  Si 
ergo  homines  praedestinarentur  a  Deo ,  cum 
praedestinatio  sit  Dei  beneficium ,  esset  prae¬ 
destinatis  nota  sua  praedestinatio ;  quod  patet 
esse  falsum. 

Sed  contra  est  quod  dicitur  Piom.,  vm,  30: 
Quos  praedestinavit ,  hos  et  vocavit. 

Respondeo  dicendum  ,  quod  Deum  conve¬ 
niens  est  homines  praedestinare.  Omnia  enim 
divinae  providentiae  subjacent ,  ut  supra 
ostensum  est.  Ad  providentiam  autem  per¬ 
tinet  res  in  finem  ordinare,  ut  dictum  est. 
Finis  autem  ad  quem  res  creatae  ordinantur 
est  duplex.  Unus,  qui  excedit  proportionem 
naturae  creatae  et  facultatem ;  et  hic  finis  est 

se  iis  gratiam  clare  quos  se  ad  illam  naturaliter 
initialibus  operibus  praeparaturos  praeviderat.  Ex 
prcevisione  bonorum  vel  malorum  operum  quae 
fecissent  si  vixissent,  Deus  parvulos  praemature 
morientes  vel  praedestinabat,  vel  reprobabat.  — 
Dixerunt  alii  Deum  dare  et  se  gratiam  daturum 
praedestinasse  iis  quos  bene  gratia  usuros  praesci¬ 
vit.  —  Docent  alii  moderni  ex  praevisis  gratiae  me¬ 
ritis  praedestinationem  esse,  differenter  tamen; 
nam  juxta  Lessium,  Molinam,  Becanum,  et  plures 
ex  Societate,  praedestinatio  ad  gratiam  communem 
praedestinatis  et  reprobis  gratuita  est;  praedestina¬ 
tio  vero  ad  floriam  est  ex  praeviso  bono  usu  gra¬ 
tiae;  juxta  Congruistas  communiter,  praedestinatio 
ad  gratiam  propriam  electis  et  salvantem  gratuita 
est,  ad  gloriam  ex  praevisis  gratiae  meritis  est.  Ul¬ 
tima  sententia  communior  in  scholis  antiquis  prae- 


vita  aiterna,  quae  in  divina  visione  consistit; 
quae  est  supra  naturam  cujuslibet  creaturae, 
ut  supra  habitum  est,  Alius  autem  finis  est 
naturae  proportionatus ,  quem  scilicet  res 
creata  potest  contingere2  secundum  virtu¬ 
tem  suae  naturae.  Ad  illud  autem  ad  quod 
non  potest  aliquid  virtute  suae  naturae  per¬ 
venire  ,  oportet  quod  ab  alio  transmittatur, 
sicut  sagitta  a  sagittante  mittitur  ad  signum. 
Unde,  proprie  loquendo ,  rationalis  creatura 
quae  est  capax  vitae  aeternae,  perducitur  in 
ipsam  quasi  a  Deo  transmissa.  Cujus  quidem 
transmissionis  ratio  in  Deo  praeexistit,  sicut 
et  in  eo  est  ratio  ordinis  omnium  in  finem , 
quam  diximus  esse  providentiam.  Ratio  au¬ 
tem  alicujus  ficndi  in  mente  actoris  existens, 
est  quaedam  praeexistentia  rei  fiendae  in  eo. 
Unde  ratio  praedictae  transmissionis  creaturae 
rationalis  in  finem  vitae  aeternae,  praedesti¬ 
natio  nominatur;  nam  destinare  est  mittere. 

Et  sic  patet  quod  praedestinatio ,  quantum 
ad  objecta,  est  quaedam  pars  providentiae. 

Ad  primum  ergo  dicendum,  quod  Damas¬ 
cenus  nominat  praedestinationem 3  imposi¬ 
tionem  necessitatis;  sicut  est  in  rebus  natu¬ 
ralibus  ,  quae  sunt  determinatae 1  ad  unum. 
Quod  patet  ex  eo  quod  subdit  :  «  Non  enim 
vult  malitiam,  neque  compellit  virtutem5.  » 
Unde  praedestinatio  non  excluditur. 

Ad  secundum  dicendum,  quod  creaturae 
irrationales  non  sunt  capaces  illius  finis  qui 
facultatem  humanae  naturae  excedit.  Unde 
non  proprie  dicuntur  praedestinari ,  etsi  ali¬ 
quando  abusive  praedestinatio  nominetur 
respectu  cujuscumque  alterius  finis. 

Ad  tertium  dicendum ,  quod  praedestinari 
convenit  angelis,  sicut  et  hominibus,  licet 
nunquam  fuerint  miseri.  Nam  motus  non 
accipit  speciem  a  termino  a  quo ,  sed  a  ter¬ 
mino  ad  quem.  Nihil  enim  refert,  quantum 

destinationem  ex  omni  parte  gratuitam  esse  docet. 

Quoad  reprobationem,  omnes  catholici  contra 
Calvinum  et  Prsedestinatianos  ex  praevisis  deme¬ 
ritis  esse  dicunt  tam  angelorum  quam  hominum 
reprobationem  positivam.  Sententiam  contrariam 
Septus  non  posse  sine  crudelitate  excogitari  asse¬ 
rit;  illam  Catharinus  horribilem,  Wiguerius  justitiae 
divinae  repugnantem  vocat. 

1  Parm. : «  De  prsed.  sanet.,  c.  xvn. »  —  *  AI. :  «  at¬ 
tingere.  » 

3  Non  «  preedeterminationem,  »  ut  in  editis,  quia 
S.  Thomas  et  sciebat  et  aperte  ab  omnibus  videri 
credebat,  quod  in  textu  Damasceni  «  prsedetermi- 
nat  »  nil  aliud  dicit  quam  «  praedestinat.  » 

4  Sic  cod.  in  edit.  :  «  praedeterminatae.  » 

5  «  Nec  etiam  malitiam  patrari  vult;  nec  rursus 
virtuti  vim  affert.  » 

ad  rationem  aeamationis,  utrum  ille  qui 
dealbatur  fuerit  niger,  aut  pallidus  vel  ru¬ 
beus  ;  et  similiter  nihil  refert  ad  rationem 
praedestinationis,  utrum  aliquis 1  destinetur 
in  vitam  aeternam  a  statu  miseriae,  vel  non. 
Quamvis  dici  possit  quod  omnis  collatio  boni 
supra  debitum  ejus  cui  confertur,  ad  mise¬ 
ricordiam  pertinet,  ut  supra  dictum  est. 

Ad  quartum  dicendum,  quod,  etiamsi  ali¬ 
quibus  ex  speciali  privilegio  sua  praedesti¬ 
natio  reveletur,  non  tamen  convenit  ut  re¬ 
veletur  omnibus;  quia  sic  illi  qui  non  sunt 
praedestinati  desperarent,  et  securitas  in  prae¬ 
destinatis  negligentiam  pareret. 

Conclusio.  —  Preedestinantur  liomines  a  Deo, 
prout  omnium  ordinatio,  ratioque  transmissionis 
rationalis  creaturae  in  ultimum  finem,  in  ipso  prae¬ 
existit. 

ARTICULUS  II. 

Utrum  praedestinatio  aliquid  ponat  in 
praedestinato . 

Ad  secundum  sic  proceditur.  1.  Videtur 
quod  praedestinatio  ponat  aliquid  in  praedes¬ 
tinato.  Omnis  enim  actio  ex  se  passionem 
infert.  Si  ergo  praedestinatio  actio  est  in  Deo, 
oportet  quod  praedestinatio  passio  sit  in  prae¬ 
destinatis. 

2.  Praeterea,  Origenes  dicit  super  illud 
Rom.,  i,  v.  4  :  Qui  praedestinatus  est,  etc., 
coi.  849,  t.  4  :  «  Praedestinatio 2  ejus  est  qui 
non  est,  sed  destinatio  ejus  est  qui  est;  » 
sed  Augustinus3  dicit,  in  lib.  De  praedesti¬ 
natione  sanctorum :  «  Quid  est  praedestinatio 
nisi  destinatio  alicujus  existentis.  »  Ergo 
praedestinatio  non  est  nisi  alicujus  existen¬ 
tis;  et  ita  ponit  aliquid  in  praedestinato. 

3.  Praeterea,  praeparatio  est  aliquid  in 
praeparato.  Sed  praedestinatio  est  «  praepa¬ 
ratio  beneficiorum  Dei,  »  ut  dicit  Augus¬ 
tinus4,  in  lib.  De  dono  persever.,  cap.  xiv, 
coi.  1014,  §  35,  t.  10.  Ergo  praedestinatio  est 
aliquid  in  praedestinatis. 

4.  Praeterea,  temporale  non  ponitur  in 
definitione  aeterni.  Sed  gratia,  quae  est  ali¬ 
quid  temporale,  ponitur  in  definitione  prae¬ 
destinationis  ;  nam  praedestinatio  dicitur  esse 
praeparatio  gratiae  in  praesenti,  et  gloriae  in 

1  Parm. :  «  pradestinetur. » — 4  «  Destinatur  enim 

ille  qui  est,  praidestinatur  vero  ille  qui  nondum  est.» 

3  Non  invenitur  in  lib.  De  praedestinatione  sancto¬ 
rum,  nec  in  libro  De  dono  perseverantiae,  ut  olim 
notabalur  ad  marginem. 

4  Liber  De  dono  perseverantiae ,  de  quo  sumpta  est 


AUT.  I  ET  II.  175 

futuro.  Ergo  praedestinatio  non  est  aliquid 
aeternum  :  et  ita  oportet  quod  non  sit  iil 
Deo,  sed  in  praedestinatis;  nam  quidquid  est 
in  Deo  est  aeternum. 

Sed  contra  est  quod  Augustinus  dicit,  lib. 
De  dono  perseverantiae,  cap.  xiv,  coi.  1014, 
§  35,  t.  10,  quod  praedestinatio  est  «  prae¬ 
scientia  beneficiorum  Dei.  »  Sed  praescientia 
non  est  in  praescitis,  sed  in  praesciente.  Ergo 
nec  praedestinatio  est  in  praedestinatis,  sed 
in  praedestinante. 

Respondeo  dicendum,  quod  praedestinatio 
non  est  aliquid  in  praedestinatis,  sed  in  prae¬ 
destinante  tantum.  Dictum  est  enim  quod 
praedestinatio  est  quaedam  pars  providentiae. 
Providentia  autem  non  est  in  rebus  provi¬ 
sis,  sed  est  quaedam  ratio  in  intellectu  provi¬ 
soris,  ut  supra  dictum  est. 

Sed  exeeutio  providentiae,  quae  guber¬ 
natio  dicitur,  passive  quidem  est  in  guber¬ 
natis,  active  autem  est  in  gubernante.  Unde 
manifestum  est  quod  praedestinatio  est  quae¬ 
dam  ratio  ordinis  aliquorum  in  salutem 
aeternam  in  mente  divina  existens ;  exeeutio 
autem  hujus  ordinis  est  passive  quidem  in 
praedestinatis,  active  autem  est  in  Deo.  Est 
autem  exeeutio  praedestinationis  vocatio,  et 
magnificatio,  secundum  illud  Apostoli,  Rom., 
vm,  30  :  Quos  praedestinavit,  hos  et  vocavit, 
et  quos  vocavit,  hos  et  magnificavit*. 

Ad  primum  ergo  dicendum,  quod  actiones 
in  exteriorem  materiam  transeuntes  infe¬ 
runt  ex  se  passionem,  ut  calefactio  et  sic¬ 
catio3,  non  autem  actiones  in  agente  ma¬ 
nentes,  ut  sunt  intelligere  et  velle,  ut 
supra  dictum  est ;  et  talis  actio  est  praedes¬ 
tinatio.  Unde  praedestinatio  non  ponit  ali¬ 
quid  in  praedestinatis,  sed  exeeutio  ejus  quae 
transit  in  exteriores  res,  ponit  in  eis  aliquem 
effectum. 

Ad  secundum  dicendum,  quod  destinatio 
aliquando  sumitur  pro  reali  missione  ali¬ 
cujus  ad  aliquem  terminum;  et  sic  desti¬ 
natio  non  est  nisi  ejus  quod  est.  Alio  modo 
sumitur  destinatio  pro  missione  quam  ali¬ 
quis  mente  concipit,  secundum  quod  dici¬ 
mur  destinare  quod  mente  firmiter  propo¬ 
nimus.  Et  hoc  modo  dicitur  in  II  Maeli.,  vi, 
20,  quod  Eleazarus  destinavit  non  acimit- 

auctoritas  prcedicta,  a  veteribus  dicebatur  liber  II 
De  praedestinatione  sanctorum,  sub  quo  nomine  a 
Nicolai  et  ab  editione  parmensi  notatur  :  nobis 
autem  lex  est  nomen  ab  editore  Migne  adoptatum 
referre. 

5  AI.  :  «  seccatio.  » 

tere  illicita  propter  vitee  amorem.  Et  sic 
destinatio  potest  esse  ejus  quod  non  est. 
Tamen  praedestinatio  ratione  antecessionis 
quam  importat,  potest  esse  ejus  quod  non 
est,  qualitercumque  ejus  destinatio  sumatur. 

Ad  tertium  dicendum,  quod  duplex  est 
praeparatio.  Quaedam  patientis,  ut  patiatur, 
et  haec  praeparatio  est  in  praeparato.  Alia  est 
praeparatio  agentis,  ut  agat,  ot  liaec  est  in 
agente ;  et  talis  praeparatio  est  praedestinatio, 
prout  aliquod  agens  per  intellectum  dicitur 
se  praeparare  ad  agendum,  in  quantum 
praeconcipit  rationem  operis  fiendi.  Et  sic 
Deus  ab  aeterno  praeparavit  praedestinando, 
concipiens  rationem  ordinis  aliquorum  in 
salutem. 

Ad  quartum  dicendum,  quod  gratia  non 
ponitur  in  definitione  praedestinationis,  quasi 
aliquid  existens  de  essentia  ejus,  sed  in 
quantum  praedestinatio  importat  respectum 
ad  gratiam,  ut  causae  ad  effectum,  et  actus 
ad  objectum.  Unde  non  sequitur  quod  prae¬ 
destinatio  sit  aliquid  temporale. 

Conclusio.  —  Sicut  providentia  est  ratio  ordinis 
rerum,  in  finem  in  mente  provisoris  existens,  et 
non  in  rebus  provisis ;  ita  praedestinatio  tantum  in 
mente  divina  ponit  rationem  ordinis  electorum. 

ARTICULUS  III. 

Utrum  Deus  aliquem  hominem  reprobet. 

Ad  tertium  sic  proceditur.  1.  Videtur 
quod  Deus  nullum  hominem  reprobet. 
Nullus  enim  reprobat  quem  diligit.  Sed 
Deus  omnem  hominem  diligit,  secundum 
illud  Sapientiae,  xi,  25  :  Diligis  omnia  quae 
sunt,  et  nihil  oclisti  eorum  quae  fecisti.  Ergo 
Deus  nullum  hominem  reprobat. 

2.  Praeterea,  si  Deus  aliquem  hominem 
reprobat,  oportet  quod  sic  se  habeat  repro¬ 
batio  ad  reprobatos,  sicut  praedestinatio  ad 
praedestinatos.  Sed  praedestinatio  est  causa 
salutis  praedestinatorum.  Ergo  reprobatio 
erit  causa  perditionis  reproborum.  Hoc  au¬ 
tem  est  falsum ;  dicitur  enim  Oseae,  xm,  9  : 
Perditio  tua  Israel*,  ex  te  est;  tantummodo 
ex  me  auxilium  tuum.  Non  ergo  Deus  ali¬ 
quem  reprobat.  * 

3.  Praeterea,  nulli  debet  imputari  quod 
vitare  non  potest.  Sed  si  Deus  aliquem  re¬ 
probat,  non  potest  vitare  quin  ipse  pereat ; 
dicitur  enim  Eccles.,  vn,  14  :  Considera 


opera  Dei,  quod  nemo  possit  corrigere  quem 
ipse  *  despexerit.  Ergo  non  esset  hominibus 
imputandum,  quod  pereunt.  IIoc  autem  est 
falsum ;  non  ergo  Deus  aliquem  reprobat. 

Sed  contra  est  quod  dicitur  ad  Rom.,  ix, 
13  :  Jacob  dilexi,  Esau  autem  odio  habui. 

Respondeo  dicendum,  quod  Deus  aliquos 
reprobat.  Dictum  enim  est  supra,  quod 
praedestinatio  est  pars  providentiae.  Ad  pro¬ 
videntiam  autem  pertinet  permittere  ali¬ 
quem  defectum  in  rebus  quae  providentiae 
subduntur,  ut  supra  dictum  est.  Unde  cum 
per  divinam  providentiam  homines  in  vitam 
aeternam  ordinentur,  pertinet  etiam  ad  di¬ 
vinam  providentiam  quod  permittat  aliquos 
ab  isto  fine  deficere;  et  hos1  dicitur  repro¬ 
bare. 

Sic  igitur,  sicut  praedestinatio  est  pars 
providentiae  respectu  eorum  qui  divinitus 
ordinantur  in  aeternam  salutem,  ita  repro¬ 
batio  est  pars  providentiae  respectu  illorum 
qui  ab  hoc  fine  excidunt.  Unde  reprobatio 
non  nominat  praescientiam  tantum,  sed  ali¬ 
quid  addit  secundum  rationem,  sicut  et  pro¬ 
videntia,  ut  supra  dictum  est.  Sicut  enim 
praedestinatio  includit  voluntatem  conferendi 
gratiam  et  gloriam,  ita  reprobatio  includit 
voluntatem  permittendi  aliquem  cadere  in 
culpam,  et  inferendi  damnationis  poenam 
pro  culpa. 

Ad  primum  ergo  dicendum,  quod  Deus 
omnes  homines  diligit,  et  etiam  omnes  crea¬ 
turas,  in  quantum  omnibus  vult  aliquod 
bonum;  non  tamen  quodeumque  bonum 
vult  omnibus.  In  quantum  igitur  quibusdam 
non  vult  hoc  bonum  quod  est  vita  aeterna, 
dicitur  eos  habere  odio,  vel  reprobare. 

Ad  secundum  dicendum,  quod  aliter  se 
habet  reprobatio  in  causando  quam  praedes¬ 
tinatio.  Nam  praedestinatio  est  causa  et  ejus 
quod  expectatur  in  futura  vita  a  praedes¬ 
tinatis,  scilicet  gloriae,  et  ejus  quod  perci¬ 
pitur  in  praesenti,  scilicet  gratiae.  Reprobatio 
vero  non  est  causa  ejus  quod  est  in  prae¬ 
senti,  scilicet  culpae;  sed  est  causa  derelic¬ 
tionis  a  Deo.  Est  tamen  causa  ejus  quod 
redditur  in  futuro,  scilicet  poenae  aeternae. 
Sed  culpa  provenit  ex  libero  arbitrio  ejus 
qui  reprobatur  et  a  gratia  deseritur.  Et 
secundum  hoc  verificatur  dictum  Prophetae, 
scilicet :  Perditio  tua,  Israel. 

Ad  tertium  dicendum,  quod  reprobatio 
Dei  non  subtrahit  aliquid  de  potentia  repro- 


1  In  Parm. :  «  hoc  dicitur.  » 

bati.  Unde  cum  dicitur  quod  reprobatus  non 
potest  gratiam  adipisci,  non  est  hoc  intelli- 
gendum  secundum  impossibilitatem  abso¬ 
lutam,  sed  secundum  impossibilitatem  con- 
ditionatam,  sicut  supra  dictum  est,  quod 
praedestinatum  necesse  est  salvari  necessi¬ 
tate  conditionata,  quae  non  tollit  libertatem 
arbitrii1. 

Conclusio.  —  Cum  ad  divinam  providentiam  per¬ 
tineat  aNquos  permittere  a  vita  aeterna  deficere,  ad 
eam  pertinet  etiam  aliquos  consequenter  repro¬ 
bare. 

ARTICULUS  IY. 

Utrum  praedestinati  eligantur. 

Ad  quartum  sic  proceditur.  1  Videtur  quod 
praedestinati  non  eligantur  a  Deo.  Dicit  enim 
Dionysius,  De  divin.  nom.,  cap.  iv,  §  1 , 
coi.  694,  t.  1,  quod  sicut  sol  corporeus  non 
eligendo  omnibus  corporibus  lumen  im¬ 
mittit,  ita  et  Deus  suam  bonitatem.  Sed 
bonitas  divina  communicatur  praecipue  ali¬ 
quibus  secundum  participationem  gratiae  et 
gloriae.  Ergo  Deus  absque  electione  gratiam 
et  gloriam  communicat ;  quod  ad  praedesti¬ 
nationem  pertinet. 

2.  Praeterea,  electio  est  eorum  quae  sunt. 
Sed  praedestinatio  ab  aeterno  est  etiam  eorum 
quae  non  sunt.  Ergo  praedestinantur  aliqui 
absque  electione. 

3.  Praeterea,  electio  quamdam  discretio¬ 
nem  importat.  Sed  Deus  vult  omnes  homines* 
salvos  fieri ,  ut  dicitur  I  Timoth.,  ii,  4.  Ergo 
praedestinatio,  quae  praeordinat  homines  in 
salutem,  est  absque  electione. 

Sed  contra  est  quod  dicitur  Ephes.,  i,  4  : 
Elegit  nos  in  ipso  ante  mundi  constitu¬ 
tionem. 

Respondeo  dicendum,  quod  praedestinatio 
secundum  rationem  praesupponit  electionem, 
et  electio  dilectionem.  Cujus  ratio  est,  quia 
praedestinatio,  ut  dictum  est,  est  pars  provi¬ 
dentiae.  Providentia  autem,  sicut  et  pru¬ 
dentia,  est  ratio  in  intellectu  existens  prae¬ 
ceptiva  ordinationis  aliquorum  in  finem,  ut 
supra  dictum  est.  Non  autem  praecipitur 
aliquid  ordinandum  in  finem  nisi  praeexis¬ 
tente  voluntate  fmis.  Unde  praedestinatio  ali¬ 
quorum  in  salutem  praesupponit  secundum 
rationem,  quod  Deus  illorum  velit  salutem ; 

•  Non  inveniuntur  in  codicibus  dura  qure  in  edit, 
sequuntur  :  «  Unde,  licet  aliquis  non  possit  gratiam 
adipisci  qui  reprobatur  a  Deo,  tamen  quod  in  lioc 

ad  quod  pertinet  electio,  et  dilectio.  Dilectio 
quidem,  in  quantum  vult  eis  hoc  bonum 
salutis  aeternai;  nam  diligere  est  velle  alicui 
bonum,  ut  supra  dictum  est.  Electio  autem 
in  quantum  hoc  bonum  aliquibus  prae  aliis 
vult,  cum  quosdam  reprobat,  ut  supra  dic¬ 
tum  est.  Electio  tamen  et  dilectio  aliter 
ordinantur  in  nobis  et  in  Deo,  eo  quod  in 
nobis  voluntas  diligendo  non  causat  bonum, 
sod  ex  bono  praeexistente  incitamur  ad  dili¬ 
gendum;  et  ideo  elegimus  aliquem,  quem 
diligamus ;  et  sic  electio  dilectionem  praecedit 
in  nobis :  in  Deo  autem  est  e  converso ;  nam 
voluntas  ejus,  qua  vult  bonum  alicui  dili¬ 
gendo,  est  causa  quod  illud  bonum  ab  eo 
prae  aliis  habeatur.  Et  sic  patet  quod  dilectio 
praesupponitur  electioni  secundum  rationem, 
et  electio  praedestinationi.  Unde  omnes  prae¬ 
destinati  sunt  electi  et  dilecti. 

Ad  primum  ergo  dicendum,  quod  si  con¬ 
sideretur  communicatio  bonitatis  divinae  in 
communi,  absque  electione  bonitatem  suam 
communicat,  in  quantum  scilicet  nihil  est 
quod  non  participet  aliquid  de  bonitate  ejus, 
ut  supra  dictum  est.  Sed  si  consideretur 
communicatio  istius  vel  illius  boni  non 
absque  electione  tribuit,  quia  quaedam  bona 
dat  aliquibus  quae  non  dat  aliis.  Et  sic  in 
collatione  gratiae  et  gloriae  attenditur  electio. 

Ad  secundum  dicendum,  quod  quando 
voluntas  eligentis  provocatur  ad  eligendum 
a  bono  in  re  praeexistente,  tunc  oportet  quod 
electio  sit  eorum  quae  sunt,  sicut  accidit  in 
electione  nostra.  Sed  in  Deo  est  aliter,  ut 
dictum  est.  Et  ideo,  sicut  ,  dicit  Augustinus, 
Serm.  xi  de  verb.  apost.,  aliquant.  a  prine., 
«  eliguntur  a  Deo  qui  n<5n  sunt ;  neque  tamen 
errat  qui  eligit.  » 

Ad  tertium  dicendum,  quod,  sicsiS  sapra 
dictum  est,  Deus  vult  omnes  homines  nivos 
fieri  antecedenter,  quod  non  est  simpliciter 
velle,  sed  secundum  quid;  non  autem  conse¬ 
quenter,  quod  est  simpliciter  velle. 

.  .  t 

Conclusio.  —  Omnes  a  Deo  praedestinati'  sunt 
electi  et  dilecti  :  cum  praedestinatio  electionem, 
et  electio  dilectionem  sequatur. 


peccatum  vel  illud  labatur,  ex  ejus  libero  arbitrio 
contingit.  Unde  et  merito  ei  imputatur  in  culpam.» 

ARTICULUS  Y. 

Utrum  praescientia  meritorum  sit  causa 
praedestinationis. 

Ad  quintum  sic  proceditur,  1.  Yidetur 
quod  prsescientia  meritorum  sit  causa  prae¬ 
destinationis.  Dicit  enim  Apostolus,  Rom., 
viii,  29  :  Quos  praescivit  et  praedestinavit;  et 
Glossa  super  illud  Rom.,  ix  :  Miserebor  cui 
miserebor,  etc.,  dicit  :  «  Misericordiam  illi 
dabo  quem  praescio  toto  corde  reversurum 
ad  me  *.  »  Ergo  videtur  quod  praescientia 
meritorum  sit  causa  praedestinationis. 

2.  Praeterea,  praedestinatio  divina  includit 
divinam  voluntatem,  quae  irrationabilis  esse 
non  potest,  cum  praedestinatio  sit  propositum 
miserendi,  ut  Augustinus  dicit.  Sed  nulla 
alia  ratio  potest  esse  praedestinationis,  nisi 
praescientia  meritorum.  Ergo  praescientia 
meritorum  est  causa  vel  ratio  praedestina¬ 
tionis. 

3.  Praeterea,  non  est  iniquitas  apud  Deum, 
ut  dicitur  Rom.,  xi,  14.  Iniquum  autem  esse 
videtur  ut  aequalibus  inaequalia  dentur;  om¬ 
nes  autem  homines  sunt  aequales  et  secun¬ 
dum  naturam,  et  secundum  peccatum  ori¬ 
ginale;  attenditur  autem  in  eis  inaequalitas 
secundum  merita  vel  demerita  propriorum 
actuum.  Non  igitur  inaequalia  praeparat 
Deus  hominibus  praedestinando  et  repro¬ 
bando,  nisi  propter  differentium  meritorum 
praescientiam. 

Sed  contra  est  quod  dicit  Apostolus  ad 
Titum,  m,  5  :  Non  ex  operibus  justitiae,  quae 
fecimus  nos,  sed  secundum  suam  misericor¬ 
diam  salvos  nos  fecit.  Sicut  autem  salvos 
nos  fecit,  ita  praedestinavit  nos  salvos  fieri. 
Non  ergo  praescientia  meritorum  est  causa 
vel  ratio  praedestinationis. 

Respondeo  dicendum,,  quod,  cum  praedes¬ 
tinatio  includat  voluntatem,  ut  supra  dictum 
est,  sic  inquirenda  est  ratio  praedestina¬ 
tionis,  sicut  inquiritur  ratio  divinae  volun¬ 
tatis.  Dictum  est  autem  supra,  quod  non 
est  assignare  causam  divinae  voluntatis  ex 
parte  actus  volendi ;  sed  potest  assignari 
ratio  ex  parte  volitorum,  in  quantum  sci¬ 
licet  Deus  vult  esse  aliquid  propter  aliud. 
Nullus  ergo  fuit  ita  insanae  mentis  qui  dice- 

•  Non  habetur  apud  Migne  in  Glossa  ordinaria 
Strabi;  sed  D.  Hieronymus :  «  ejus  miserebor,  cui 
pnescius  eram.  q,uod  misericordiam,  daturus  essem, 
sciens  conversurum  illum,  et  permansurum  apud 


THEOLOGICA. 

ret  merita  esse  causam  divinae  praedestina¬ 
tionis  ex  parte  actus  praedestinantis ;  sed  hoc 
sub  quaestione  vertitur,  utrum  ex  parte 
effectus  praedestinatio  habeat  aliquam  cau¬ 
sam.  Et  hoc  est  quaerere,  utrum  Deus  prae¬ 
ordinavit  se  daturum  effectum  praedestina¬ 
tionis  alicui  propter  merita  aliqua. 

Fuerunt  igitur  qui  dixerunt  quod  effectus 
praedestinationis  praeordinatur  alicui  propter 
merita  praeexistentia  in  alia  vita ;  et  haec  fuit 
positio  Origenis,  qui  posuit  animas  huma¬ 
nas  ab  initio  creatas,  et  secundum  diversi¬ 
tatem  suorum  operum  diversos  status  eas 
sortiri  in  hoc  mundo  corporibus  unitas.  Sed 
hanc  opinionem  excludit  Apostolus,  Rom., 
ix,  11,  dicens  :  Cum  nondum  nati  fuissent, 
aut  aliquid  egissent  boni,  vel*  mali,  non  ex 
operibus  sed  ex  vocante  dictum  est,  quia 
major  serviet  minori. 

Fuerunt  ergo  alii 'qui  dixerunt  quod  me¬ 
rita  praeexistentia  in  hac  vita  sunt  ratio  et 
causa  effectus  praedestinationis.  Posuerunt 
enim  Pelagiani  quod  initium  bene  faciendi 
sit  ex  nobis,  consummatio  autem  ex  Deo.  Et 
sic  ex  hoc  contingit  quod  alicui  datur  prae¬ 
destinationis  effectus,  et  non  alteri;  quia 
unus  initium  dedit  se  praeparando,  et  non 
alius.  Sed  contra  hoc  est  quod  dicit  Aposto¬ 
lus,  II  Cor.,  iii,  5,  quod  non  sumus  sufficien¬ 
tes  cogitare  aliquid  a  nobis  quasi  ex  nobis. 
Nullum  autem  anterius  principium  inveniri 
potest  quam  cogitatio.  Unde  non  potest  dici 
quod  aliquod  in  nobis  initium  existat  quod 
sit  ratio  effectus  praedestinationis. 

Unde  fuerunt  alii  qui  dixerunt  quod  me¬ 
rita  sequentia  praedestinationis  effectum  sunt 
ratio  praedestiuationis,  ut  intelligatur  quod 
ideo  Deus  dat  gratiam  alicui,  et  praeordina¬ 
vit  ei  se  daturum,  quia  praescivit  eum  bene 
usurum  gratia  :  sicut  si  rex  det  alicui  militi 
equum,  quem  scit  eo  bene  usurum.  Sed  isti 
videntur  distinxisse  inter  id  quod  est  ex 
gratia,  et  id  quod  est  ex  libero  arbitrio,  quasi 
non  possit  esse  idem  ex  utroque.  Manifes¬ 
tum  est  autem  quod  id  quod  est  gratiae,  est 
praedestinationis  effectus ;  et  hoc  non  potest 
poni  ut  ratio  praedestinationis,  cum  hoc  sub 
praedestinatione  concludatur.  Si  igitur  ali¬ 
quid  aliud  ex  parte  nostra  sit  ratio  praedesti¬ 
nationis,  hoc  erit  praeter  effectum  praedesti¬ 
nationis.  Non  est  autem  distinctum  quod  est 

me :  et  misericordiam  prcestabo  illi,  cui  misericordiam 
praestitero,  id  est  ei  misericordiam  dabo  quem  prse- 
scivi  post  errorem  recto  corde  reversurum  ad  me. » 
Comm.  in  ep.  ad  Romanos,  c.  ix,  v.  15,  coi.  112,  t.  i . 

ex  libero  arbitrio  et  ex  praedestinatione , 
sicut  nec  est  distinctum  quod  est  ex  causa 
secunda  et  causa  prima.  Divina  enim  provi¬ 
dentia  producit  effectus  per  operationes  cau¬ 
sarum  secundarum,  ut  supra  dictum  est. 
Unde  et  id  quod  est  per  liberum  arbitrium 
est  ex  praedestinatione. 

Dicendum  est  ergo  quod  effectum  prae¬ 
destinationis  considerare  possumus  duplici¬ 
ter.  Uno  modo  in  particulari  :  et  sic  nihil 
prohibet  aliquem  effectum  praedestinationis 
esse  causam  et  rationem  alterius  :  posterio¬ 
rem  quidem  prioris  secundum  rationem 
causae  finalis  :  priorem  vero  posterioris  se¬ 
cundum  rationem  causae  meritoriae,  quae  re¬ 
ducitur  ad  dispositionem  materiae  :  sicut  si 
dicamus  quod  Deus  praeordinavit  se  datu¬ 
rum  alicui’  gratiam  ut  mereretur  gloriam. 
Alio  modo  potest  considerari  praedestinatio¬ 
nis  effectus  in  communi,  et  sic  impossibile 
est  quod  totus  praedestinationis  effectus  in 
communi  habeat  aliquam  causam  ex  parte 
nostra,  quia  quidquid  est  in  homine  ordi¬ 
nans  ipsum  in  salutem,  comprehenditur 
totum  sub  effectu  praedestinationis,  etiam 
ipsa  praeparatio  ad  gratiam.  Neque  enim  hoc 
fit  nisi  per  auxilium  divinum,  secundum 
illud  Thren.,  ult.,  2i  :  Converte  nos.  Domine, 
ad  te  et  convertemur .  Habet  tamen  hoc  modo 
praedestinatio  ex  parte  effectus  pro  ratione 
divinam  bonitatem2,  ad  quam  totus  effectus 
praedestinationis  ordinatur  ut  in  finem,  et 
ex  qua  procedit  sicut  ex  principio  primo 
movente. 

Ad  primum  ergo  dicendum,  quod  usus 
gratiae  praescitus  non  est  ratio  collationis 
gratiae  nisi  secundum  rationem  causae  fina¬ 
lis,  ut  dictum  est. 

Ad  secundum  dicendum,  quod  praedesti¬ 
natio  habet  rationem  ex  parte  effectus  in 
communi  ipsam  divinam  bonitatem  :  in  par¬ 
ticulari  autem  unus  effectus  est  ratio  alte¬ 
rius,  ut  dictum  est. 

Ad  tertium  dicendum,  quod  ex  ipsa  boni¬ 
tate  divina  ratio  sumi  potest  praedestina¬ 
tionis  aliquorum  et  reprobationis  aliorum. 
Sic  enim  Deus  dicitur  omnia  propter  suam 
bonitatem  fecisse,  ut  in  rebus  divina  boni¬ 
tas  repraesentetur.  Necesse  est  autem  quod 
divina  bonitas,  quae  in  se  est  una  et  simplex, 
multiformiter  repraesentetur  in  rebus,  prop¬ 


ter  hoc  quod  res  creatae  ad  simplicitatem 
divinam  attingere  non  possunt.  Et  inde  est 
quod  ad  completionem  universi  requiruntur 
diversi  gradus  rerum,  quarum  quaedam 
altum  et  quaedam  infimum  locum  teneant  in 
universo.  Et  ut  multiformitas  graduum  con¬ 
servetur  in  rebus ,  Deus  permittit  aliqua 
mala  fieri,  ne  multa  bona  impediantur,  ut 
supra  dictum  est.  Sic  igitur  consideremus 
totum  genus  humanum,  sicut  totam  rerum 
universitatem.  Voluit  igitur  Deus  in  homi¬ 
nibus  quantum  ad  aliquos  quos  praedestinat, 
suam  repraesentare  bonitatem  per  modum 
misericordiae  parcendo,  et  quantum  ad  ali¬ 
quos,  quos  reprobat,  per  modum  justitiae 
puniendo.  Et  haec  est  ratio  quare  Dens  quos¬ 
dam  eligit  et  quosdam  reprobat.  Et  hanc 
causam  assignat  Apostolus  ad  Rom.,  ix,  22, 
dicens  :  Volem  Dem*  ostendere  iram,  id  est, 
vindictam  justitiae,  et  notam  facere  poten¬ 
tiam  suam,  sustinuit,  id  est  permisit,  in 
multa  patientia  vasa  irae  apta  in  interitum, 
ut  ostenderet  divitias  gloriae  suae  in  vasa 
misericordiae ,  quae  praeparavit  in  gloriam; 
et  II  Timoth.,  n,  20,  dicit  :  In  magna  domo 
non  solum  sunt  vasa  aurea  et  argentea,  sed 
et  lignea  et  fictilia  :  et  quaedam  quidem  in 
honorem,  quaedam  in  contumeliam.  Sed 
quare  hos  elegit  in  gloriam  et  illos  reproba¬ 
vit,  non  habet  rationem  nisi  divinam  volun¬ 
tatem.  Unde  Augustinus  dicit,  In  Joan., 
tract.  xxvi,  coi.  i 607,  t.  3  :  «  Quare  hunc 
trahat  et  illum  non  trahat,  noli  velle  dijudi¬ 
care,  si  non  vis  errare.  »  Sicut  etiam  in 
rebus  naturalibus  potest  assignari  ratio, 
cum  prima  materia  tota  sit  in  se  uniformis, 
quare  una  pars  ejus  est  sub  forma  ignis,  et 
alia  sub  forma  terrae  a  Deo  in  principio  con¬ 
dita,  ut  scilicet 3  sit  diversitas  spccierum  in 
rebus  naturalibus  :  quare  autem1  haec  pars 
materiae  est  sub  ista  forma,  et  illa  sub  alia, 
dependet  ex  simplici  divina  voluntate ;  sicut 
ex  simplici  voluntate  artificis  dependet  quod 
ille  lapis  est  in  ista  parte  parietis,  et  ille  in 
illa5,  quamvis  ratio  artis  habeat  quod  aliqui 
sint  in  hac,  et  aliqui  sint  in  illa.  Neque 
tamen  propter  hoc  est  iniquitas  apud  Deum, 
si  inaequalia  non  inaequalibus  praeparat.  Hoc 
enim  esset  contra  justitiae  rationem,  si  prae¬ 
destinationis  effectus  ex  debito  redderetur, 
et  non  daretur  ex  gratia.  In  his  enim  quae 

tatem.  » 

3  In  edit.  :  «  ut  sic  sit.  »  —  4  In  edit.  :  «  sed 
quare.  »  —  5  In  edit.  :  «  illo  in  alia.  » 


1  Sic  cod.;  in  edit. : «  gloriam  ex  meritis ;  et  quod 
praiordinavit  se  daturum  alicui.  » 

*  Ita  codd.  Alcan.  Camer.  et  Rom.;  edit. : «  volun- 


*  Deus 
volens. 


*  Vade; 
non. 


»  Ut 

ex  gratia  dantur,  potest  aliquis  pro  libito 
suo  dare  cui  vult,  plus  vel  minus,  dummodo 
nulli  subtrahat  debitum,  absque  praejudicio 
justitiae.  Et  hoc  est  quod  dicit  paterfamilias, 
Matth.,  xx,  14  et  15  :  Tolle  quod  tuum  est , 
et  vade;  an*  non  licet  mihi  quod  volo  fa¬ 
cere  ? 

Conclusio.  —  Praedestinatio  cum  sit  aeterna, 
nullam  ex  parte  actus  praedestinantis  causam 
habet,  sed  ex  parte  effectus  :  ita  enim  nihil  prohi¬ 
bet  aliquem  effectum  praedestinationis  esse  cau¬ 
sam  alterius,  ut  meritum  et  praemium,  gratia  et 
gloria ;  totus  tamen  praedestinationis  effectus  nul¬ 
lam  causam  habet  praeter  divinam  bonitatem. 

ARTICULUS  YI. 

Utrum  praedestinatio  sit  certa. 

Ad  sextum  sic  proceditur.  1 .  Videtur  quod 
praedestinatio  non  sit  certa.  Quia  super  illud 
Apocal.,  m,  11  :  Tene  quod,  habes,  ne  alius* 
accipiat  coronam  tuam,  dicit  Augustinus, 
lib.  De  corrept.  et  grat.,  cap.  xm,  coi.  940, 
t.  10,  quod  a  alius  non  est  accepturus,  nisi 
iste  perdiderit.  »  Potest  ergo  et  acquiri  et 
perdi  corona  quae  est  praedestinationis  effec¬ 
tus.  Non  est  igitur  praedestinatio  certa. 

2.  Praeterea,  posito  possibili,  nullum  se¬ 
quitur  impossibile.  Possibile  est  autem  ali¬ 
quem  praedestinatum,  ut  Petrum,  peccare, 
et  tunc  occidi  :  hoc  autem  posito,  sequitur 
praedestinationis  effectum  frustrari.  Hoc  igi¬ 
tur  non  est  impossibile  :  non  ergo  est  prae¬ 
destinatio  certa. 

3.  Praeterea,  quidquid  Deus  potuit,  potest. 
Sed  potuit  non  praedestinare  quem  praedes¬ 
tinavit.  Ergo  nunc  potest  non  praedestinare; 
ergo  praedestinatio  non  est  certa. 

Sed  contra  est  quod  super  illud  Rom.,  viii, 
29  :  Quos  praescivit  et  praedestinavit ,  etc., 
dicit  Glossa1  ex  Augustino,  lib.  De  dono 
persev.,  c.  xiv,  coi.  1014,  §  35, 1. 10  :  «  Prae¬ 
destinatio  est  praescientia  et  praeparatio  be¬ 
neficiorum  Dei,  qua2  certissime  liberantur 
quiciimque  liberantur.  » 

Respondeo  dicendum,  quod  praedestinatio 
certissime  et  infallibiliter  consequitur  suum 
effectuum,  nec  tamen  imponit  necessitatem, 
ut  scilicet  effectus  ejus  ex  necessitate  prove¬ 
niat.  Dictum  est  enim  supra,  quod  praedesti¬ 
natio  est  pars  providentiae.  Sed  non  omnia 
quae  providentiae  subduntur,  necessaria 

1  Non  liabetur  apud  Migne  in  Glossa  ordinaria 
Strabi.  «■» s  Augustinus  :  «  quibus.  »  —  3  In  edit.  : 


sunt  :  sed  quaedam  contingenter  eveniunt 
secundum  conditionem  causarum  proxima¬ 
rum,  quas  ad  tales  effectus  divina  providen¬ 
tia  ordinavit.  Et  tamen  providentiae  ordo  est 
infallibilis,  ut  supra  ostensum  est.  Sic  igitur 
et  ordo  praedestinationis  est  certus,  et  tamen 
libertas  arbitrii  non  tollitur,  ex  qua  contin¬ 
genter  provenit  praedestinationis  effectus. 

Ad  hoc  etiam  consideranda  sunt  quae 
supra  dicta  sunt  de  divina  scientia  et  de 
divina  voluntate,  quomodo 3  contingentia  a 
rebus  non  tollunt,  licet  certissima  et  infalli¬ 
bilia  sint. 

Ad  primum  ergo  dicendum,  quod  corona 
dicitur  esse  alicujus  dupliciter.  Uno  modo 
ex  praedestinatione  divina,  et  sic  nullus  coro¬ 
nam  suam  amittit.  Alio  modo  ex  merito 
gratiae.  Quod  enim  meremur,  quodam  modo 
nostrum  est;  et  sic  suam  coronam  aliquis 
amittere  potest  per  peccatum  mortale  se¬ 
quens.  Alius  autem  illam  coronam  amissam 
accipit,  in  quantum  in  locum4  ejus  subroga¬ 
tur  ;  non  enim  permittit  Deus  aliquos  cadere, 
quin  alios  erigat,  secundum  illud  Job,  xxxiv, 
24  :  Conteret  multos  et  innumerabiles ,  et 
stare  faciet  alios  pro  eis.  Sic  enim  in  locum 
angelorum  cadentium  substituti  sunt  homi¬ 
nes,  et  in  locum  Judaeorum  Gentiles.  Substi¬ 
tutus  autem  in  statum  gratiae  etiam  quan¬ 
tum  ad  hoc  coronam  cadentis  accipit,  quod 
de  bonis  quae  alius  fecit  in  aeterna  vita  gau¬ 
debit,  in  qua  unusquisque  gaudebit  de  bonis 
tam  a  se  quam  ab  aliis  factis. 

Ad  secundum  dicendum,  quod  licet  sit 
possibile  eum  qui  est  praedestinatus  mori 
in  peccato  mortali  secundum  se  considera¬ 
tum  ,  tamen  hoc  est  impossibile ,  posito , 
prout  scilicet  ponitur  eum  esse  praedestina¬ 
tum.  Unde  non  sequitur  quod  praedestinatio 
falli 5  posset.  ' 

Ad  tertium  dicendum,  quod  cum  praedes¬ 
tinatio  includat  divinam  voluntatem,  sicut 
supra  dictum  est,  quod  Deum  velle  aliquid 
creatum  est  necessarium  ex  suppositione, 
propter  immobilitatem®  divinae  voluntatis, 
non  tamen  absolute;  ita  dicendum  est  hic  de 
praedestinatione.  Unde  non  oportet  dicere 
quod  Deus  possit  non  praedestinare  quem 
praedestinavit,  in  sensu  composito  accipien¬ 
do;  licet  absolute  considerando,  Deus  possit 
praedestinaro  vel  non  praedestinare.  Sed  ex 
hoc  non  tollitur  praedestinationis  certitudo. 

«  qruB  contingentiam.  »  —  4  AI.  :  «  loco.  »  —  5  AI. : 
«  possit.  »  —  6  In  edit. :  «  immutabilitatem.  » 


*  Lata 
porta  et 
spatiosa 
via  est... 
Angusta 
porta  et 
arcta 
via  est. 

Conclusio.  —  Praedestinatio  non  ita  certa  est 
quod  praedestinatis  necessitatem  imponat  :  sed 
sicut  stante  infallibili  providenti®  ordine  multa 
contingenter  eveniunt,  ita  certus  est  praedestina¬ 
tionis  ordo;  quod  juxta  arbitrii  libertatem  prae¬ 
destinationis  ellectus  contingenter  eveniunt. 

ARTICULUS  VII. 

Utrum  numerus  praedestinatorum  sit  certus. 

*  Ad  septimum  sic  proceditur.  1.  Videtur 
quod  numerus  praedestinatorum  non  sit 
certus.  Numerus  enim  cui  potest  fieri  addi¬ 
tio,  non  est  certus.  Sed  numero  praedestina¬ 
torum  potest  fieri  additio,  ut  videtur ;  dicitur 
enim  Deuteron.,  i,  11  :  Dominus  Deus  addat 
ad  hunc  numerum  multa  millia;  Glossa 
ordinaria,  coi.  450,  t.  1  :  «  Definitum  apud 
Deum,  qui  novit  qui  sunt  ejus.  »  Ergo  nu¬ 
merus  praedestinatorum  non  est  certus. 

2.  Praeterea,  non  potest  assignari  ratio 
quare  magis,  in  hoc  numero  quam  in  alio 
Deus  homines  praeordinat  ad  salutem.  Sed 
nihil  a  Deo  sine  ratione  disponitur.  Ergo 
non  est  certus  numerus  salvandorum  prae¬ 
ordinatus  a  Deo. 

3.  Praeterea  operatio  Dei  est  perfectior 
quam  operatio  naturae.  Sed  in  operibus 
naturae  bonum  invenitur  ut  in  pluribus, 
defectus  autem  et  malum  ut  in  paucioribus. 
Si  igitur  a  Deo  institueretur  numerus  sal¬ 
vandorum,  plures  essent  salvandi  quam 
damnandi;  cujus  contrarium  ostenditur 
Mattii.,  vii,  13,  ubi  dicitur  :  Lata  et  spatiosa 
est  via  quae  ducit  ad  perditionem ,  et  multi 
sunt,  qui  intrant  per  eam.  Angusta  est 
porta  et  arcta  via  *  quae  ducit  ad  vitam, 
et  pauci  sunt  qui  inveniunt  eam.  Non  ergo 
est  praeordinatus  a  Deo  numerus  salvando¬ 
rum. 

Sed  contra  est  quod  Augustinus  dicit  in 
lib -  De  correptione  et  gratia ,  c.  xm,  coi.  940, 
t.  10  :  <t  Certus  est  praedestinatorum  nu¬ 
merus,  qui  neque  augeri  potest,  neque 
minui.  » 

Respondeo  dicendum,  quod  numerus  prae¬ 
destinatorum  est  certus. 

Sed  quidam  dixerunt  eum  esse  certum 
formaliter,  sed  non  materialiter ;  ut  puta,  si 
diceremus  certum  esse  quod  centum  vel 
mille  salventur,  non  autem  quod  hi,  vel 
illi.  Sed  hoc  tollit  certitudinem  praedestina¬ 
tionis  de  qua  jam  diximus. 

Et  ideo  oportet  dicere  quod  numerus  prae¬ 
destinatorum  sit  certus  Deo  non  solum  for¬ 


maliter,  sed  etiam  materialiter.  Sed  adver¬ 
tendum  est  quod  numerus  praedestinatorum 
certus  Deo  dicitur,  non  solum  ratione  cogni¬ 
tionis,  quia  scilicet  scit  quot  sunt  salvandi, 
sic  enim  Deo  certus  est  etiam  numerus  gut¬ 
tarum  pluviae  et  arenae  maris;  sed  ratione 
distinctionis  et  electionis  cujusdam. 

Ad  cujus  evidentiam  est  sciendum  quod 
omne  agens  intendit  aliquid  finitum,  ut  ex 
supra  dictis  de  infinito  apparet.  Quicumque 
autem  intendit  aliquam  determinatam  men¬ 
suram  in  suo  effectu,  excogitat  aliquem 
numerum  in  partibus  essentialibus  ejus  quae 
per  se  requiruntur  ad  perfectionem  totius. 
Non  enim  per  se  eligit  aliquem  numerum  in 
his  quae  non  principaliter  requiruntur,  sed 
solum  propter  aliud;  sed  in  tanto  numero 
accipit  hujusmodi,  in  quantum  sunt  neces¬ 
saria  propter  aliud;  sicut  aedificator  exco¬ 
gitat  determinatam  mensuram  domus,  et 
etiam  determinatum  numerum  mansionum 
quas  vult  facere  in  domo,  et  determinatum 
numerum  mensurarum  parietis,  vel  tecti ; 
non  autem  eligit  determinatum  numerum 
lapidum,  sed  accipit  tot  quot  sufficiunt  ad 
explendam  tanUm  mensuram  parietis.  Sic 
igitur  considerandum  est  in  Deo  respectu 
totius  universitatis,  quae  est  ejus  effectus. 
Praeordinavit  enim  in  qua  mensura  deberet 
esse  totum  universum,  et  quis  numerus 
esset  conveniens  essentialibus  partibus  uni¬ 
versi,  quae  scilicet  habent  aliquo  modo  ordi¬ 
nem  ad  perpetuitatem ;  quot  scilicet  sphaerae, 
quot  stellae,  quot  elementa,  quot  species 
rerum.  Individua  vero  corruptibilia  non  or¬ 
dinantur  ad  bonum  universi  principaliter, 
sed  quasi  secundario,  in  quantum  in  eis 
salvatur  bonum  speciei.  Unde  licet  Deus 
sciat  numerum  omnium  individuorum,  non 
tamen  numerus  vel  bonum  vel  culicum  vel 
aliquorum  hujusmodi  est  per  se  praeordi¬ 
natus  a  Deo.  Sed  tot  hujusmodi  divina  pro¬ 
videntia  producit,  quot  sufficiunt  ad  spe- 
cierum  conservationem.  Inter  omnes  autem 
creaturas  principalius  ordinantur  ad  bonum 
universi  creaturae  rationales,  quae  in  quan¬ 
tum  hujusmodi,  incorruptibiles  sunt,  et  po¬ 
tissime  illae  quae  beatitudinem  consequuntur 
quae  immediatius  attingunt  ultimum  finem. 
Unde  certus  est  Deo  numerus  praedestina¬ 
torum,  non  solum  per  modum  cognitionis, 
sed  etiam  per  modum  cujusdam  principalis 
praefinitionis. 

Non  sic  autem  omnino  est  de  numero  re¬ 
proborum,  qui  videntur  esse  praeordinati  a 

Deo  in  bonum  electorum,  quibus  omnia 
cooperantur  in  bonum,  ad  Rom.,  vm,  28. 

De  numero  autem  omnium  praedestina¬ 
torum  hominum  quis  sit,  dicunt  quidam 
quod  tot  ex  hominibus  salvabuntur,  quot 
angeli  ceciderunt.  Quidam  vero,  quod  tot 
salvabuntur,  quot  angeli  remanserunt.  Qui¬ 
dam  vero,  quot  tot  ex  hominibur  salvabun¬ 
tur,  quot  angeli  ceciderunt,  et  insuper  tot 
quot  fuerunt  angeli  creati.  Sed  melius  di¬ 
citur  quod  «  soli  Deo  est  cognitus  numerus 
electorum  in  superna  felicitate  locandus,  » 
ut  habet  Collecta  pro  vivis  et  defunctis. 

Ad  primum  ergo  dicendum,  quod  verbum 
illud  Deuteron.  est  intelligendum  de  illis  qui 
sunt  praenotati  a  Deo  respectu  praesentis 
justitiae.  Horum  enim  numerus  et  augetur 
et  minuitur,  et  non  numerus  praedestina¬ 
torum. 

Ad  secundum  dicendum,  quod  ratio  quan¬ 
titatis  alicujus  partis  accipienda  est  ex  pro¬ 
portione  illius  partis  ad  totum.  Sic  enim  est 
apud  Deum  ratio  quare  tot  stellas  fecerit,  vel 
tot  rerum  species,  et  quare  tot  praedestinavit 
ex  proportione  partium  principalium  ad 
bonum  universi. 

Ad  tertium  dicendum  quod  bonum  pro- 
portionatum  communi  statui  naturae  accidit 
ut  in  pluribus,  et  deficit  ab  hoc  bono  ut  in 
paucioribus ;  sed  bonum  quod  excedit  com¬ 
munem  statum  naturae,  invenitur  ut  in  pau¬ 
cioribus  et  deficit  ab  hoc  bono  ut  in  pluribus : 
sicut  patet  quod  plures  homines  sunt  qui 
habent  sufficientem  scientiam  ad  regimen 
vitae  suae;  pauciores  autem  qui  hac  scientia 
carent,  qui  moriones  (a)  vel  stulti  dicuntur  : 
sed  paucissimi  sunt  respectu  alioiTim,  qui  at¬ 
tingunt  ad  habendam  profundam  scientiam 
intelligibilimn  rerum.  Cum  igitur  beatitudo 
aeterna  in  visione  Dei  consistens  excedat 
communem  statum  naturae,  et  praecipue  se¬ 
cundum  quod  est  gratia  destituta  per  cor¬ 
ruptionem  originalis  peccati,  pauciores  sunt 
qui  salvantur.  Et  in  hoc  etiam  maxime  mise¬ 
ricordia  Dei  apparet,  quod  aliquos  in  illam 
salutem  erigit,  a  qua  plurimi  deficiunt  se¬ 
cundum  communem  cursum  et  inclinatio¬ 
nem  naturae. 

Conclusio.  —  Numerus  praedestinatorum  soli 
Deo  certus  est,  non  solum  formaliter,  sed  materia¬ 
liter;  non  solum  ut  cognitus,  sed  ut  electus  et  prae- 

1 1fa  cod.  Alcan.;  edili  :  «  impeditur.  » 

s  S.  Paulus  dicit :  Quis  cognovit  sensum  Domini  ? 
Rom.,  xr,  31. 


definitus;  non  sic  autem  certus  est  numerus  re¬ 
proborum. 

ARTICULUS  VIII. 

Utrum  praedestinatio  possit  juvari  precibus 
sanctorum. 

Ad  octavum  sic  proceditur.  1.  Videtur 
quod  praedestinatio  non  possit  juvari  pre¬ 
cibus  sanctorum.  Nullum  enim  aeternum- 
praeceditur1  ab  aliquo  temporali;  et  per  con¬ 
sequens  non  potest  temporale  juvare  ad  hoc 
quod  aliquod  aeternum  sit.  Sed  praedesti¬ 
natio  est  aeterna.  Cum  igitur  preces  sanc¬ 
torum  sint  temporales,  non  possunt  juvare 
ad  hoc  quod  aliquis  praedestinetur.  Non  ergo 
praedestinatio  juvatur  precibus  sanctorum. 

2.  Praeterea,  sicut  nihil  indiget  consilio 
nisi  propter  defectum  cognitionis,  ita  nihil 
indiget  auxilio  nisi  propter  defectum  vir¬ 
tutis.  Sed  neutrum  horum  competit  Deo 
praedestinanti  :  unde  dicitur  Is.,  xl,  13  : 
Quis  adjuvit  Spiritum  Domini s?  aut  quis 
consiliarius  ejus  fuit?  Ergo  praedestinatio 
non  juvatur  precibus  sanctorum. 

3.  Praeterea,  ejusdem  est  adjuvari  et  im¬ 
pediri.  Sed  praedestinatio  non  potest  aliquo 
impediri.  Ergo  non  potest  aliquo  juvari. 

Sed  contra  est  quod  dicitur  Gen.,  xxv,  21, 
quod  Isaac  rogavit  Deum  pro  Rebecca  uxore 
sua,  et  dedit  conceptum  Rebeccx*.  Exilio 
autem  conceptu  natus  est  Jacob,  qui  prae¬ 
destinatus  fuit.  Non  autem  fuisset  impleta 
predestinatio,  si  natus  non  fuisset.  Ergo 
praedestinatio  juvatur  precibus  sanctorum. 

Respondeo  dicendum,  quod  circa  hanc 
quaestionem  diversi  errores  fuerunt. 

Quidam  enim,  attendentes  certitudinem 
divinae  praedestinationis,  dixerunt  superfluas 
esso  orationes,  vel  quidquid  aliud  fiat  ad  sa¬ 
lutem  aeternam  consequendam ;  quia  his 
factis  vel  non  factis  praedestinati  consequun¬ 
tur,  reprobati  non  consequuntur.  Sed  contra 
hoc  sunt  omnes  admonitiones  sacrae  Scrip¬ 
turae  exliortantes  ad  orationem,  et  ad  alia 
bona  opera. 

Alii  vero  dixerunt  quod  per  orationes 
mutatur  divina  praedestinatio;  et  haec  di¬ 
citur  fuisse  opinio  jEgyptiorum,  qui  pone¬ 
bant  ordinationem  divinam,  quam  fatum 

appellabant,  aliquibus  sacrificiis  et  oratio- 

\ 

(a)  Aug.,  ep.  xxvii  :  «  Quidam  tantae  sunt  fatui¬ 
tatis,  ut  non  multum  a  pecoribus  differant  t^uos 
moriones  vulgo  vocant.  » 

nibus  impediri  posse.  Sed  contra  hoc  etiam 
est  auctoritas  sacrae  Scripturae;  dicitur  enim 
I  Reg.,  xv,  29  :  Porro  triumphator  Israel 
non  parcet  neque  poenitudine  flectetur*;  et 
Rom.,  xi,  29,  dicitur  quod  sine  poenitentia 
sunt  dona  Dei  et  vocatio*. 

Et  ideo  aliter  dicendum,  quod  in  praedesti¬ 
natione  duo  sunt  consideranda;  scilicet  ipsa 
praeordinatio  divina,  et  effectus  ejus.  Quan¬ 
tum  igitur  ad  primum,  nullo  modo  praedes¬ 
tinatio  juvatur  precibus  sanctorum.  Non 
enim  precibus  sanctorum  fit  quod  aliquis 
praedestinetur  a  Deo.  Quantum  vero  ad  se¬ 
cundum  dicitur  praedestinatio  juvari  pre¬ 
cibus  sanctorum  et  aliis  bonis  operibus,  quia 
Providentia,  cujus  praedestinatio  est  pars, 
non  subtrahit  causas  secundas,  sed  sic  pro¬ 
videt  effectus,  ut  etiam  ordo  causarum  se¬ 
cundarum  subjaceat  Providentiae.  Sicut  igi¬ 
tur  sic  providentur  naturales  effectus,  ut 
etiam  causae  naturales  ad  illos  naturales  ef¬ 
fectus  ordinentur,  sine  quibus  illi  effectus 
non  provenirent;  ita  praedestinatur  a  Deo 
salus  alicujus,  ut  etiam  sub  ordine  praedes¬ 
tinationis  cadat  quidquid  hominem  pro¬ 
movet  in  salutem,  vel  orationes  propriae  vel 
aliorum  vel  alia  bona  vel  quidquid  hujus¬ 
modi,  sine  quibus  aliquid  salutem  non  con¬ 
sequitur.  Unde  praedestinatis  conandum  est 
ad  bene  operandum  et  orandum ;  quia  per 
hujusmodi  praedestinationis  effectus  certitu- 
dinaliter  impletur.  Propter  quod  dicitur  II 
Petr.,  i,  10  :  Satagite  ut  per  bona  opera 
certam  vestram  vocationem  et  electionem 
faciatis. 

Ad  primum  ergo  dicendum,  quod  ratio 
illa  ostendit,  quod  praedestinatio  non  juvatur 
precibus  sanctorum  quantum  ad  ipsam  prae- 
ordinationem. 

Ad  secundum  dicendum,  quod  aliquis  di¬ 
citur  adjuvari  per  alium  dupliciter;  uno 
modo  in  quantum  ab  eo  accipit  virtutem,  et 
sic  adjuvari  infirmi  est;  unde  Deo  non  com¬ 
petit;  et  sic  intelligitur  illud  :  Quis  adjuvit 
Sp  iritum  Domini?  Alio  modo  dicitur  quis 
adjuvari  per  aliquem,  per  quem  exequitur 
suam  operationem,  sicut  dominus  per  minis¬ 
trum;  et  lioc  modo  Deus  adjuvatur  per  nos, 
in  quantum  exequimur1  suam  ordinationem 
secundum  illud  I  ad  Cor.,  iii,  9  :  Dei  enim 
adjutores  sumus*.  Neque  hoc  est  propter 

1  Ita  edit.  Rom.  et  Patav.  Nicolai : «  exsequitur. » 

* «  Quaedam  igitur  vis  est  intelligenda  divina,  qua 
fiet  ut  cuique  opera  sua,  vel  bona,  vel  mala,  cuncta 


defectum  divinas  virtutis,  sed  quia  utitur 
causis  mediis  ut  ordinis  pulchritudo  servetur 
in  rebus,  et  ut  etiam  creaturis  dignitatem 
causalitatis  communicet. 

Ad  tertium  dicendum,  quod  secunda? 
causae  non  possunt  egredi  ordinem  causae 
primae  universalis,  ut  supra  dictum  est,  sed 
ipsum  exequuntur;  et  ideo  praedestinatio 
per  creaturas  potest  adjuvari  sed  non  impe¬ 
diri. 

Conclusio.  —  Praedestinatio  quoad  ipsam  prse- 
ordinationem  nullo  juvari  potest;  quo  vero  ad 
effectum  juvari  sanctorum  precibus  potest,  ac 
multis  aliis  operibus. 

QU/ESTIO  XXIV. 

DE  LIBRO  VITAS. 

(Et  tria  quaeruntur.) 

Deinde  considerandum  est  de  libro  vitae ; 
et  circa  hoc  quaeruntur  tria  :  1°  quid  sit 
liber  vita?;  2°  cujus  vita?  sit  liber;  3°  utrum 
aliquis  possit  deleri  de  libro  vita?. 

ARTICULUS  PRIMUS. 

Utrum  liber  vitee  sit  idem  quod  praedesti¬ 
natio. 

Ad  primum  sic  proceditur.  1.  Videtur 
quod  liber  vita?  non  sit  idem  quod  praedesti¬ 
natio.  Dicitur  enim  Eccli.,  xxiv,  32  :  llaec 
omnia  liber  vitee;  Glossa  interlinearis  :  «  Id 
est,  Novum  et  Vetus  Testamentum.  »  IIoc 
autem  non  est  praedestinatio.  Ergo  liber 
vitae  non  est  idem  quod  praedestinatio. 

2.  Praeterea,  Augustinus,  in  lib.  XX  De 
civit.  Dei.,  cap.  xiv,  coi.  680,  t.  7,  ait  quod 
«  liber  vitae  est  quaedam  vis  divina  qua  fiet 
ut  cuicumque  opera  sua  bona  vel  mala  in 
memoriam  reducantur2.  »  Sed  vis  divina 
non  videtur  pertinere  ad  praedestinationem, 
sed  magis  ad  attributum  potentiae.  Ergo 
liber  vitae  non  est  idem  quod  praedestinatio. 

3.  Praeterea,  praedestinationi  opponitur 
reprobatio.  Si  igitur  liber  vita?  esset  praedes¬ 
tinatio,  inveniretur  liber  mortis,  sicut  liber 
vita?. 

>.‘d  contra  est  quod  dicitur  in  Glossa  ordi¬ 
num,  coi.  .950,  t.  1 3  :  «  Liber  iste  est  notitia 

in  memoriam  revocentur.  » 

3  Ex  Cassiodoro,  in  illud  psalmi  Lxvni  Deleantur 
de  libro  viventium . 

Dei,  qua  praedestinavit  ad  vitam  quos  prse- 
scivit.  » 

Respondeo  dicendum,  quod  liber  vitae  in 
Deo  dicitur  metaphorice  secundum  similitu¬ 
dinem  a  rebus  humanis  acceptam.  Est  enim 
consuetum  apud  homines,  quod  illi  qui  ad 
aliquid  eliguntur,  conscribuntur  in  libro, 
utpote  milites,  vel  consiliarii,  qui  olim  dice¬ 
bantur  patres  conscripti  (a).  Patet  autem  ex 
praemissis,  quod  omnes  praedestinati  eligun¬ 
tur  a  Deo  ad  habendum  vitam  aeternam. 

Ipsa  ergo  praedestinatorum  conscriptio  di¬ 
citur  liber  vitae.  Dicitur  autem  metaphorice 
aliquid  conscriptum  in  intellectu  alicujus, 
quod  firmiter  in  memoria  tenet,  secundum 
illud  Proverb.,  iii,  1  :  Ne  obliviscaris  legis 
mere,  et  praecepta  mea  cor  tuum  custodiat ; 
et  post  pauca  sequitur  ;  Describe  illa  in  ta¬ 
bulis  cordis  tui.  Nam  et  in  libris  materia¬ 
libus  aliquid  conscribitur  ad  succurrendum 
memoriae.  Unde  ipsa  Dei  notitia ,  qua  firmi¬ 
ter  retinet  se  aliquos  praedestinasse  ad  vitam 
aeternam,  dicitur  liber  vitae;  nam  sicut 
scriptura  libri  est  signum  eorum  quae  flenda 
sunt,  ita  Dei  notitia  est  quoddam  signum 
apud  ipsum  eorum  qui  sunt  perducendi  ad 
vitam  aeternam,  secundum  illud  II  Timoth., 
ii,  19  :  Firmum  fundamentum  Dei  stat, 
habens  signaculum  hoc :  novit  Dominus  qui 
sunt  ejus*. 

Ad  primum  ergo  dicendum,  quod  liber 
vitae  potest  dici  dupliciter.  Uno  modo  con¬ 
scriptio  eorum  qui  sunt  electi  ad  vitam  :  et 
sic  loquimur  nunc  de  libro  vitae.  Alio  modo 
potest  dici  liber  vitae  conscriptio  eorum  quae 
ducunt  in  vitam;  et  hoc  dupliciter;  vel  sicut 
agendorum,  et  sic  Novum  et  Vetus  Testa¬ 
mentum  dicitur  liber  vitae;  vel  sicut  jam 
factorum,  et  sic  illa  vis  divina  qua  fiet  ut 
cuilibet  in  memoriam  reducantur  facta  sua, 
dicitur  liber  vitae;  sicut  etiam  liber  militiae 
potest  dici  vel  in  quo  scribuntur  electi  ad 
nilitiam,  vel  in  quo  traditur  ars  militaris, 
quo  recitantur  facta  militum. 

Unde  patet  solutio  ad  secundum. 

Ad  tertium  dicendum,  quod  non  est  con¬ 
suetum  conscribi  eos  qui  repudiantur ,  sed 
eos  qui  eliguntur.  Unde  reprobationi  non 
respondet  liber  mortis,  sicut  praedestinationi 
liber  vitae. 

Ad  quartum  dicendum,  quod  secundum 

1  In  edit. :  «hoc  enim  est...  militia  ordinatur.  » 

(a)  Senatores  romani  primo  patres  vocati  sunt; 
qui  autem  primis  patribus  adjuncti  sunt  ex  hac 


rationem  differt  liber  vitae  a  praedestina¬ 
tione;  importat  enim  notitiam  praedestina¬ 
tionis,  sicut  etiam  ex  Glossa  inducta  apparet. 

Conclusio.  —  Liber  vitee  in  Deo  metaphorice 
dictus,  est  firma  notitia  significativa  praedestina¬ 
torum  . 

ARTICULUS  II. 

Utrum  liber  vitae  sit  solum  respectu  vitae 
gloriae  praedestinatorum. 

Ad  secundum  sic  proceditur.  \ .  Videtur 
quod  liber  vitae  non  sit  solum  respectu  vitae 
gloriae  praedestinatorum.  Liber  enim  vitae 
est  notitia  vitae.  Sed  Deus  per  vitam  suam 
cognoscit  omnem  aliam  vitam.  Ergo  liber 
vitae  praecipue  dicitur  respectu  vitae  divinae, 
et  non  solum  respectu  vitae  praedestinato¬ 
rum. 

2.  Praeterea,  sicut  vita  gloriae  est  a  Deo, 
ita  vita  naturae.  Si  igitur  notitia  vitae  gloriae 
dicitur  liber  vitae,  etiam  notitia  vitae  naturae 
dicetur  liber  vitae. 

3.  Praeterea,  aliqui  eliguntur  ad  gratiam 
qui  non  eliguntur  ad  vitam  gloriae,  ut  patet 
per  id  quod  dicitur  Joan.,  vi,  71  :  Nonne 
ego  duodecim  vos*  elegi,  et  unus  ex  vobis* 
diabolus  est?  Sed  liber  vitae  est  conscriptio 
electionis  divinae,  ut  dictum  est.  Ergo  etiam 
est  respectu  vitae  gratiae. 

Sed  contra  est  quod  liber  vitae  est  notitia 
praedestinationis,  ut  dictum  est.  Sed  praedes¬ 
tinatio  non  respicit  vitam  gratiae,  nisi  secun¬ 
dum  quod  ordinatur  ad  gloriam ;  non  enim 
sunt  praedestinati  qui  habent  gratiam,  et 
deficiunt  a  gloria.  Liber  igitur  vitae  non 
dicitur  nisi  respectu  gloriae. 

Respondeo  dicendum,  quod  liber  vitae,  ut 
dictum  est,  importat  conscriptionem  quam¬ 
dam  sive  notitiam  electorum  ad  vitam. 
Eligitur  autem  aliquis  ad  id  quod  non  com¬ 
petit  sibi  secundum  suam  naturam.  Et 
iterum  ad  id  quod  eligitur  aliquis,  habet 
rationem  finis.  Non  enim  miles  eligitur  aut 
conscribitur  ad  hoc  quod  armetur,  sed  ad 
hoc  quod  pugnet  :  quod 1  est  proprium  offi¬ 
cium  ad  quod  militia  intenditur.  Finis  autem 
supra  naturam  existens,  est  vita  gloriee,  ut 
supra  dictum  est.  Unde  proprie  liber  vitee 
respicit  vitam  gloriee. 

adjunctione  vocati  sunt  patres  conscripti;  quod 
nomen  omnibus  postea  datum  est. 

Ad  primum  ergo  dicendum,  quod  vita 
divina  etiam  prout  est  gloriosa1,  est  Deo 
naturalis;  unde  respectu  ejus  non  est  electio, 
et  per  consequens  neque  liber  vitee;  non 
enim  dicimus  quod  aliquis  homo  eligatur 
ad  habendum  sensum,  vel  aliquid  eorum 
quae  consequuntur  naturam. 

Unde  per  hoc  etiam  patet  solutio  ad  secun¬ 
dum  :  respectu  enim  vitae  naturalis  non  est 
electio,  neque  liber  vitae. 

Ad  tertium  dicendum,  quod  vita  gratiae 
non  habet  rationem  finis ,  sed  rationem  ejus 
quod  est  ad  finem.  Unde  ad  vitam  gratiae 
non  dicitur  aliquis  eligi,  nisi  in  quantum 
vita  gratiae  ordinatur  ad  gloriam.  Et  propter 
lioc  illi  qui  habent  gratiam  et  decidunt  a 
gloria  non  dicuntur  esse  electi  simpliciter, 
sed  secundum  quid;  et  similiter  non  dicun¬ 
tur  esse  scripti  simpliciter  in  libro  vitae,  sed 
secundum  quid,  prout  scilicet  de  eis  in  ordi¬ 
natione  et  notitia  divina  existit  qui®  sunt 
habituri  aliquem  ordinem  ad  vitam  aeternam 
secundum  participationem  gratiae. 

Conclusio.  —  Liber  vitee  proprie  vitam  gloriae 
respicit,  cum  in  eo  conscripti  sint  qui  a  Deo  eli- 
£uu  ir. 

ARTICULUS  III. 

Utrum  aliquis  deleatur  de  libro  vitae. 

Ad  tertium  sic  proceditur.  I .  Videtur  quod 
nullus  deleatur  de  libro  vitae.  Dicit  enim 
Augustinus,  De  civ.  Dei.,  lib.  XX,  cap.  xv, 
coi.  681,  t.  7,  quod  «  praescientia  Dei  quae 
non  potest  falli,  liber  vitae  est.  »  Sed  a  prae¬ 
scientia  Dei  non  potest  aliquid  subtrahi,  simi¬ 
liter  neque  a  praedestinatione.  Ergo  nec  de 
libro  vitae  potest  aliquid3  deleri. 

2.  Praeterea,  quidquid  est  in  aliquo,  est  in 
eo  per  modum  ejus  in  quo  est.  Sed  liber 
vitae  e  t  quid  aeternum  et  immutabile.  Ergo 
quidquid  est  in  eo,  est  ibi  non  temporaliter, 
sed  immobiliter  et  indelebiliter. 

3.  Praeterea,  deletio  scripturae  opponitur. 
Sed  aliquis  non  potest  de  novo  scribi  in  libro 
vitae.  Ergo  neque  inde  deleri  potest. 

Sed  contra  est  quod  dicitur  in  psalmo 
lxviu,  29  :  Deleantur  de  libro  viventium. 

Respondeo  dicendum,  quod  quidam  dicunt 
quod  de  libro  vitee  nullus  potest  deleri  se¬ 
cundum  rei  veritatem,  potest  tamen  aliquis 
deleri  secundum  opinionem  hominum.  Est 

% 

1  Ita  cod.  Alcan.  aliique  cum  Nicolai;  edit.  Rom. 
«t  Patav.  : «  vita  gloriosa.  » 


enim  consuetum  in  Scripturis  ut  aliquid  di¬ 
catur  fieri,  quando  innotescit;  et  secundum 
hoc  aliqui  dicuntur  esse  scripti  in  libro  vitae, 
in  quantum  homines  opinantur  eos  ibi  scrip¬ 
tos  propter  praesentem  justitiam  quam  in  eis 
vident;  sed  quando  apparet  vel  in  hoc  sae¬ 
culo  vel  in  futuro  quod  ab  hac  justitia  exci¬ 
derunt,  dicuntur  inde  deleri.  Et  sic  etiam 
exponitur  in  Glossa  ordinaria,  coi.  950,  t.  1, 
deletio  talis,  super  illud  psalm.  lxviii  :  De¬ 
leantur  de  libro  viventium. 

Sed  quia  non  deleri  de  libro  vitae  ponitur 
inter  praemia  justorum,  secundum  illud 
Apoc.,  iii,  5  :  Qui  vicerit,  sic  vestietur  vesti¬ 
mentis  albis,  et  non  delebo  nomen  ejus  de 
libro  vitee,  quod  autem  sanctis  repromitti¬ 
tur,  non  est  solum  in  hominum  opinione, 
potest  dici  quod  deleri  vel  non  deleri  do  libro 
vitae,  non  solum  ad  opinionem  hominum 
referendum  est,  sed  etiam  quantum  ad  rem. 
Est  enim  liber  vitae  conscriptio  ordinatorum 
in  vitam  aeternam,  ad  quam  ordinatur  ali¬ 
quis  ex  duobus,  scilicet  ex  praedestinatione 
divina,  et  haec  ordinatio  nunquam  deficit,  et 
ex  gratia.  Quicumque  enim  gratiam  habet, 
ex  hoc  ipso  est  dignus  vita  aeterna ;  et  haec 
ordinatio  deficit  interdum,  quia  aliqui  ordi¬ 
nati  sunt  ex  gratia  habita  ad  habendum 
vitam  aeternam,  a  qua  tamen  deficiunt  per 
peccatum  mortale.  Illi  igitur  qui  sunt  ordi¬ 
nati  ad  habendum  vitam  aeternam  ex  prae¬ 
destinatione  divina,  sunt  simpliciter  scripti 
in  libro  vitae,  quia  sunt  ibi  scripti  ut  habi¬ 
turi  vitam  aeternam  in  seipsa;  et  isti 
nunquam  delentur  de  libro  vitae.  Sed  illi 
qui  sunt  ordinati  ad  habendam  vitam  aeter¬ 
nam  non  ex  praedestinatione  divina,  sed 
solum  ex  gratia,  dicuntur  esse  scripti  in 
libro  vitae  non  simpliciter,  sed  secundum 
quid ;  quia  sunt  ibi  scripti  ut  habituri  vitam 
aeternam  non  in  seipsa,  sed  in  sua  causa;  et 
tales  possunt  deleri  de  libro  vitae ;  ut  deletio 
non  referatur  ad  notitiam  Dei,  quasi  Deus 
aliquid  praesciat,  postea  nesciat;  sed  ad  rem 
scitam,  quia  scilicet  Deus  scit  aliquem  prius 
ordinari  in  vitam  aeternam,  et  postea  non 
ordinari,  cum  deficit  a  gratia. 

Ad  primum  ergo  dicendum,  quod  deletio, 
ut  dictum  est,  non  refertur  ad  librum  vitae 
ex  parte  praescientiae,  quasi  in  Deo  sit  aliqua 
mutabilitas,  sed  ex  parte  praescitorum,  quae 
sunt  mutabilia. 

2  Sic  cod.;  in  edit.  :  «  quod  sint  habituri.  » 

3  Nicolai  :  «  aliquis.  » 

Ad  secundum  dicendum,  quod  licet  res  in 
Deo  sint  immutabiliter,  tamen  in  seipsis 
mutabiles  sunt;  et  ad  lioc  pertinet  deletio 
libri  vitai. 

Ad  tertium  dicendum,  quod  eo  modo  quo 
aliquis  dicitur  deleri  de  libro  vitm,  potest  dici 
quod  ibi  scribatur  de  novo  vel  secundum 
opinionem  hominum,  vel  secundum  quod 
de  novo  incipit  habere  ordinem  ad  vitam 
aeternam  per  gratiam ;  quod  etiam  sub  divina 
notitia  comprehenditur,  licet  non  de  novo. 

Conclusio.  —  Cum  liber  vitee  conscriptio  sit 
ordinatorum  ad  vitam  aeternam  ex  praedestina¬ 
tione  et  praesenti  gratia,  deleri  aliquos  de  libro 
vitae  non  solum  secundum  hominum  opinionem, 
sed  secundum  rei  veritatem,  asserendum  est  (a). 


QILESTIO  XXV. 

DE  DIVINA  POTENTIA. 

(Et  sex  quaeruntur.) 

Post  considerationem  divinae  praescientiae 
et  voluntatis,  et  eorum  quae  ad  hoc  pertinent, 
restat  considerandum  de  divina  potentia;  et 
circa  hoc  quaeruntur  sex  :  1°  utrum  in  Deo 
sit  potentia;  2°  utrum  ejus  potentia  sit  infi¬ 
nita;  3°  utrum  sit  omnipotens;  4°  utrum 
possit  facere  quod  ea  quae  sunt  praeterita 
non  fuerint;  5°  utrum  Deus  possit  facere 
qum  non  facit,  vel  praetermittere  quae  facit; 
6°  utrum  qua::  facit,  possit  facere  meliora. 

ARTICULUS  PRIMUS. 

Utrum  in  Deo  sit  potentia. 

Ad  primum  sic  proceditur.  1.  Videtur  quod 
in  Deo  non  sit  potentia.  Sicut  enim  prima 
materia  se  habet  ad  potentiam,  ita  Deus, 
qui  est  agens  primum,  se  habet  ad  actum. 
Sed  prima  materia  secundum  se  considerata 
est  absque  omni  actu.  Ergo  agens  primum, 
quod  est  Deus,  est  absque  potentia. 

2.  Praeterea,  secundum  Philosophum,  in 
IX  Metaphys.,  text.  19,  «  qualibet  potentia 
melior  est  ejus  actus;  »  nam  forma  est 
melior  quam  materia,  et  actio  quam  potentia 
activa  :  est  enim  finis  ejus.  Sed  nihil  est 
melius  eo  quod  est  in  Deo,  quia  quidquid  est 
m  Deo  est  Deus,  ut  supra  ostensum  est. 
Ergo  nulla  potentia  est  in  Deo. 

(a)  Quidam,  sed  non  omnes,  librum  morlD  ad- 


3.  Praeterea,  potentia  est  principium  opera¬ 
tionis.  Sed  operatio  divina  est  ejus  essentia, 
cum  in  Deo  nullum  sit  accidens;  essentiae 
autem  divinae  non  est  aliquod  principium. 
Ergo  ratio  potentiae  Deo  non  convenit. 

4.  Praeterea,  supra  ostensum  est,  quod 
scientia  Dei  et  voluntas  ejus  sunt  causa 
rerum.  Causa  autem  et  principium  idem 
sunt.  Ergo  non  oportet  in  Deo  assignare 
potentiam,  sed  solum  scientiam  et  volunta¬ 
tem. 

Sed  contra  est  quod  dicitur  in  psalm. 
Lxxxvm,  9  :  Potens  es,  Domine,  et  veritas 
tua  in  circuitu  tuo. 

Respondeo  dicendum,  quod  duplex  est 
potentia  :  scilicet  passiva,  quae  nullo  modo 
est  in  Deo,  et  activa,  quam  oportet  in  Deo 
summe  ponere.  Manifestum  est  enim  quod 
unumquodque,  secundum  quod  est  actu  et 
perfectum,  secundum  hoc  est  principium 
activum  alienjus.  Patitur  autem  unumquod¬ 
que  secundum  quod  est  deficiens  et  imper¬ 
fectum.  Ostensum  est  autem  supra,  quod 
Deus  est  purus  actus,  et  simpliciter  et  uni¬ 
versaliter  perfectus,  neque  in  eo  aliqua  im¬ 
perfectio  locum  habet.  Unde  maxime  ei 
competit  esse  principium  activum,  et  nullo 
modo  pati.  Ratio  autem  activi  principii  con¬ 
venit  potentiae  activae;  nam  potentia  activa 
est  principium  agendi  in  aliud ;  potentia 
vero  passiva  est  principium  patiendi  ab  alio, 
ut  Philosophus  dicit,  V  Metciph.,  text.  17. 
Relinquitur  ergo  quod  in  Deo  maxime  sit 
potentia  activa. 

Ad  primum  ergo  dicendum,  quod  potentia 
activa  non  dividitur  contra  actum,  sed  fun¬ 
datur  in  eo;  nam  unumquodque  agit  secun¬ 
dum  quod  est  in  actu;  potentia  vero  passiva 
dividitur  contra  actum ;  nam  unumquodque 
patitur,  secundum  quod  est  in  potentia. 
Unde  lirec  potentia  excluditur  a  Deo,  non 
autem  activa. 

Ad  secundum  dicendum,  quod  quando- 
cumque  actus  est  aliud  a  potentia,  oportet 
quod  actus  sit  nobilior  potentia.  Sed  actio 
Dei  non  est  aliud  ab  ejus  potentia,  sed 
utrumque  est  essentia  divina,  quia  nec  esse 
ejus  est  aliud  ab  ejus  essentia.  Unde  non 
oportet  quod  aliquid  sit  nobilius  quam  po¬ 
tentia  Dei. 

Ad  tertium  dicendum,  quod  potentia  in 
rebus  creatis  non  solum  est  principium, 
actionis,  sed  etiam  effectus.  Sic  igitur  in 

mittunt. 

Deo  salvatur  ratio  potentiae  quantum  ad  hoc 
quod  est  principium  effectus,  non  autem 
quantum  ad  hoc  quod  est  principium  actio¬ 
nis,  quae  est  divina  essentia;  nisi  forte  se¬ 
cundum  modum  intelligendi,  prout  divina 
essentia,  quae  in  se  simpliciter  praehabet 
quidquid  perfectionis  est  in  rebus  creatis, 
potest  intclligi  et  sub  ratione  actionis,  et 
sub  ratione  potentiae ,  sicut  etiam  intelligitur 
et  sub  ratione  suppositi  habentis  naturam, 
et  sub  ratione  naturae1. 

Ad  quartum  dicendum,  quod  potentia  non 
ponitur  in  Deo  ut  aliquid  differens  a  scientia 
et  voluntate  secundum  rem2,  sed  solum 
secundum  rationem,  in  quantum  scilicet 
potentia  importat  rationem  principii  exe- 
quentis  id  quod  voluntas  imperat,  et  ad 
quod  scientia  dirigit ;  quae  tria  Deo  secun¬ 
dum  idem  conveniunt3. 

Conclusio.  —  Cum  Deus  sit  maxime  m  actu  ac 
simpliciter  perfectus,  maxime  ei  convenit  esse 
principium  activum  ac  potentia  activa,  non  autem 
passiva. 

ARTICULUS  II. 

Utrum  'potentia  Dei  sit  infinita. 

Ad  secundum  sic  proceditur.  4.  Videtur 
quod  potentia  Dei  non  sit  infinita.  Omne 
enim  infinitum  est  imperfectum,  secundum 
Philosophum,  in  III  Physic.,  text.  63,  64  et 
65.  Sed  potentia  Dei  non  est  imperfecta. 
Ergo  non  est  infinita. 

2.  Praeterea,  omnis  potentia  manifestatur 
per  effectum,  alias  frustra  esset.  Si  igitur 
potentia  Dei  esset  infinita,  posset  facere 
effectum  infinitum,  quod  est  impossibile. 

3.  Praeterea,  Philosophus  probat,  in  VIII 
Physicorum,  text.  79,  quod  si  potentia  ali- 
cujus  corporis  esset  infinita,  moveret  in 
instanti.  Deus  autem  non  movet  in  instanti, 
sed  movet  creaturam  spiritualem  per  tem¬ 
pus,  creaturam  vero  corporalem  per  locum 
et  tempus,  secundum  Augustinum,  Super 

% 

1  Deest  in  codicibus  :  «  Sic  igitur  in  Deo  salva¬ 
tur  ratio  potentiae  quantum  ad  lioc  quod  esi  prin¬ 
cipium  effectus.  » 

*  Ita  omnes  editi ;  in  cod.  Alcan.  deest «  secundum 
rem.  » 

3  Deest  in  cod.  Alcan.  aliisque  secunda  responsio 

quee  sequitur  :  «  Vel  dicendum  quod  ipsa  scientia 
vel  voluntas  divina,  secundum  quod  est  principium 

effectivum,  habet  rationem  potentiae.  Unde  consi¬ 
deratio  scientiae  et  voluntatis  praecedit  in  Deo  con¬ 
siderationem  potentiae,  sicut  causa  praecedit  ope¬ 
rationem  et  effectum.  » 


Genesim  aci  litteram,  lib.  VIII,  c.  xx  et  xxi, 
coi.  388,  t.  3.  Non  ergo  est  ejus  potentia 
infinita. 

Sed  contra  est  quod  dicit  Hilarius,  VIII  De 
Trin.,  §  21,  coi.  233,  t.  2,  quod  «  Deus  est 
immensae  virtutis,  vivens,  et  potens4.  » 
Omne  autem  immensum  est  infinitum.  Ergo 
virtus  divina  est  infinita. 

Respondeo  dicendum,  quod5  in  omnibus 
agentibus  hoc  invenitur  quod  quanto  aliquod 
agens  perfectius  habet  formam  qua  agit, 
tanto  est  major  ejus  potentia  in  agendo; 
sicut  quanto  est  aliquid  magis  calidum,  tanto 
habet  majorem  potentiam  ad  calefaciendum 
et  haberet  utique  potentiam  infinitam  ad 
calefaciendum,  si  ejus  calor  esset  infinitus. 
Unde  cum  ipsa  essentia  divina,  per  quam 
Deus  agit,  sit  infinita,  sicut  supra  ostensum 
est,  sequitur  quod  ejus  potentia  sit  infinita. 

Ad  primum  ergo  dicendum,  quod  Philo¬ 
sophus  loquitur  de  infinito  quod  est  ex  parte 
materia;  non  terminatae  per  formam,  cujus- 
modi  est  infinitum  quod  congruit  quantitati. 
Sic  aulem  non  est  infinita  divina  essentia, 
ut  supra  ostensum  est,  et  per  consequens 
ejus  potentia.  Unde  non  sequitur  quod  sit 
imperfecta. 

Ad  secundum  dicendum,  quod  potentia 
agentis  univoci  tota  manifestatur  in  suo 
effectu ;  potentia  enim  generativa  hominis 
nihil  potest  plus  quam  generare  hominem, 
sed  potentia  agentis  non  univoci  non  tota 
manifestatur0;  sicut  potentia  solis  non  tota 
manifestatur  in  productione  alicujus  ani¬ 
malis  ex  putrefactione  generati.  Manifestum 
est  autem  quod  Deus  non  est  agens  univo¬ 
cum.  Nihil  enim  aliud  potest  cum  eo  conve¬ 
nire  neque  in  specie,  neque  in  genere,  ut 
supra  ostensum  est.  Unde  relinquitur  quod 
effectus  ejus  semper  est  minor  quam  poten¬ 
tia  ejus.  Non  ergo  oportet  quod  manifestetur 
infinita  potentia  Dei  in  hoc  quod  producat 
effectum  infinitum.  Et  tamen  etiamsi  nullum 
effectum  produceret,  non  esset  Dei  potentia 

4  «  Deus  autem  immensae  virtutis  vivens  potes¬ 
tas.  » 

5  Haec  in  codicibus  desunt  :  «  sicut  jam  supra 
dictum  est,  secundum  hoc  potentia  activa  inveni¬ 
tur  in  Doo,  secundum  quod  ipse  actu  est;  esse 
aulem  ejus  est  infinitum,  in  quantum  non  est  li¬ 
mitatum  per  aliquid  recipiens,  ut  patet  per  haec 
quae  supra  dicta  sunt,  cum  de  infinitate  divinae 
essentiae  ageretur.  Unde  necesse  est  quod  activa 
potentia  Dei  sit  infinita.» 

6  In  cod.  deest :  «  in  sui  effectus  productione.  » 

frustra ;  quia  frustra  est  quod  ordinatur  ad 
finem  quem  non  attingit;  potentia  autem 
Dei  non  ordinatur  ad  effectum  sicut  ad  fi¬ 
nem,  sed  magis  ipsa  est  finis  sui  etfectus. 

Ad  tertium  dicendum,  quod  Philosophus, 
in  VIII  Physicorum ,  text  79,  probat  quod 
si  aliquod  corpus  haberet  potentiam  infi¬ 
nitam,  moveret  in  non  tempore;  et  tamen 
ostendit  quod  potentia  motoris  caeli  est  infi¬ 
nita,  quia  movere  potest  tempore  infinito. 
Relinquitur  ergo,  secundum  ejus  intentio¬ 
nem,  quod  potentia  infinita  corporis,  si  esset, 
moveret  in  non  tempore ;  non  autem  potentia 
incorporei  motoris.  Cujus  ratio  est,  quia 
corpus  movens  aliud  corpus  est  agens  uni¬ 
vocum;  unde  oportet  quod  tota  potentia 
agentis  manifestetur  in  motu.  Quia  igitur 
quanto  moventis  corporis  potentia  est  major, 
tanto  velocius  movet ;  necesse  est  quod  si 
fuerit  infinita,  moveat  improportionabiliter 
citius,  quod  est  movere  in  non  tempore.  Sed 
movens  incorporeum  est  agens  non  uni¬ 
vocum.  Unde  non  oportet  quod  tota  virtus 
ejus  manifestetur  in  motu,  ita  quod  moveat 
in  non  tempore;  et  praesertim  quia  movet 
secundum  dispositionem  suae  voluntatis. 

Conclusio.  —  Cum  esse  Dei  sit  infinitum,  ejus 
potentia  activa  est  infinita  (a). 

ARTICULUS  III. 

JJtrum  Deus  sit  omnipotens. 

Ad  tertium  sic  proceditur.  1 .  Videtur  quod 
Deus  non  sit  omnipotens.  Moveri  enim  et 
pati  aliquid,  omnium  est.  Sed  hoc  Deus  non 
potest ;  est  enim  immobilis,  ut  supra  dictum 
est.  Non  igitur  est  omnipotens. 

2.  Praeterea,  peccare  aliquid  agere  est. 
Sed  Deus  non  potest  peccare,  neque  seipsum 
negare,  ut  dicitur  II  Tim.,  n.  Ergo  Deus  non 
est  omnipotens. 

3.  Praeterea,  de  Deo  dicitur,  in  Collecta 
domin.  xpost  Pent.,  quod  «  omnipotentiam 
suam  parcendo  maxime  et  miserando  mani¬ 
festat.  »  Ultimum  igitur  quod  potest  divina 
potentia,  est  parcere  et  misereri.  Aliquid 
autem  est  multo  magis  quam  parcere  et 
misereri,  sicut  creare  alium  mundum,  vel 
aliquid  hujusmodi.  Ergo  Deus  non  est  omni¬ 
potens. 

1  Al.  :  «  Hoc  autem  est  impossibile.  Ergo  Deus 
non  est  omnipotens.  » 

(a)  Joannes  Wicleff  potentiam  Dei  esse  actu  in- 


4.  Praeterea,  super  illud  I  Corinth.,  i,  20  : 
Stultam  fecit  Deus  sapientiam  hujus  mundi , 
dicit  Glossa  Ambrosii  :  «  Sapientiam  hujus 
mundi  fecit  Deus  stultam,  ostendendo  possi¬ 
bile  quod  illa  impossibile  judicabat.  »  Unde 
videtur  quod  non  sit  aliquid  judicandum 
possibile  vel  impossibile  secundum  inferiores 
causas,  prout  sapientia  hujus  mundi  judicat, 
sed  secundum  potentiam  divinam.  Si  igitur 
Deus  sit  omnipotens,  omnia  erunt  possibilia: 
nihil  ergo  impossibile  est.  Sublato  autem 
impossibili,  tollitur  necessarium.  Nam  quod 
necesse  est  esse  impossibile  est  non  esse. 
Nihil  ergo  erit  necessarium  in  rebus  si  Deus 
est  omnipotens1* 

Sed  contra  est  quod  dicitur  Lucae,  i,  37  : 
Non  erit  impossibile  apud  Deum  omne 
verbum. 

Respondeo  dicendum,  quod  communiter 
confitentur  omnes  Deum  esse  omnipotentem. 
Sed  rationem  omnipotentiae  assignare  vide¬ 
tur  difficile.  Dubium  enim  potest  esse  quid 
comprehendatur  sub  ista  distributione,  cum 
dicitur  omnia  posse  Deum. 

Sed  si  quis  recte  consideret,  cum  potentia 
dicatur  ad  possibilia,  cum  Deus  omnia  posse 
dicitur,  nihil  rectius  intelligitur  quam  quod 
possit  omnia  possibilia,  et  ob  hoc  omnipo¬ 
tens  dicatur.  Possibile  autem  dicitur  dupli¬ 
citer,  secundum  Philosophum,  V  Metaph ., 
text.  17.  Uno  modo  per  respectum  ad  ali¬ 
quam  potentiam;  sicut  quod  subditur  hu¬ 
manae  potentiae  dicitur  esse  possibile  homini. 
Alio  modo  absolute,  propter  ipsam  habitu¬ 
dinem  terminorum.  Non  autem  potest  dici 
quod  Deus  dicatur  omnipotens  quia  possit 
omnia  quae  sunt  possibilia  naturae  creatae, 
quia  divina  omnipotentia  in  plura  exten¬ 
ditur.  Si  autem  dicatur  quod  Deus  sit  omni¬ 
potens  quia  potest  omnia  quae  sunt  possibilia 
suae  potentiae,  erit  circulatio  in  manifesta¬ 
tione  omnipotentiae;  hoc  enim  non  erit  aliud 
quam  dicere  quod  Deus  est  omnipotens,  quia 
potest  omnia  quae  potest.  Relinquitur  igitur 
quod  Deus  dicatur  omnipotens,  quia  potest 
omnia  possibilia  absolute,  quod  est  alter 
modus  dicendi  possibile.  Dicitur  autem 
aliquid  possibile  vel  impossibile  absolute  ex 
habitudine  terminorum.  Possibile  quidem 
absolute,  ,quia  praedicatum  non  repugnat 
subjecto,  ut  Socratem  sedere;  impossibile 

finitam  negavit;  nam  ejusdem  esse  mensurse  Dei 
potentiam,  et  actualem  creationem  asseruit. 

vero  absolute,  quia  praedicatum  repugnat 
subjecto,  ut  hominem  esse  asinum. 

Est  autem  considerandum ,  quod  cum 
unumquodque  agens  agat  sibi  simile,  uni¬ 
cuique  potentiae  activae  correspondet  possi¬ 
bile  ut  objectum  proprium  secundum  ratio¬ 
nem  illius  actus  in  quo  fundatur  potentia 
activa;  sicut  potentia  calefactiva  refertur  ut 
ad  proprium  objectum  ad  omne  calefacti- 
bileU  Esse  autem  divinum,  super  quod 
ratio  divinae  potentiae  fundatur,  est  esse 
infinitum,  non  limitatum  ad  aliquod  genus 
entis,  sed  praehabens  in  se  totius  esse  perfec¬ 
tionem.  Unde  quidquid  habet  vel  potest  ha¬ 
bere  rationem  entis,  continetur  sub  possibili¬ 
bus  absolutis,  respectu  quorum  Deus  dicitur 
omnipotens.  Nihil  autem  opponitur  rationi 
entis  nisi  non  ens.  IIoc  igitur  repugnat 
rationi  possibilis  absoluti,  quod  subditur 
divinae  omnipotentiae,  quod  implicat  in  se 
esse  et  non  esse  simul;  hoc  enim  omnipo¬ 
tentiae.  non  subditur,  non  propter  defectum 
divinae  potentiae,  sed  quia  non  potest  habere 
rationem  factibilis,  neque  possibilis.  Quae¬ 
cumque  igitur  contradictionem1  2  implicant, 
sub  divina  omnipotentia  non  continentur, 
quia  non  possunt  habere  possibilium  ratio¬ 
nem.  Unde  convenientius  dicitur  quod  non 
possunt  fieri,  quam  quod  Deus  non  potest  ea 
facere.  Neque  hoc  est  contra  verbum  angeli 
dicentis  :  Non  erit  impossibile  apud  Deum 
omne  verbum ;  id  enim  quod  contradictio¬ 
nem  implicat  verbum  esse  non  potest,  quia 
nullos  intellectus  potest  illud  concipere. 

Ad  primum  ergo  dicendum,  quod  Deus 
dicitur  omnipotens  secundum  potentiam  ac¬ 
tivam,  non  secundum  potentiam  passivam, 
ut  dictum  est.  Unde  quod  non  possit  moveri 
et  pati,  non  repugnat  omnipotentiae. 

Ad  secundum  dicendum,  quod  peccare  est 
deficere  a  perfecta  actione3;  unde  posse 
peccare  est  posse  deficere  in  agendo,  quod 
repugnat  omnipotentiae ;  et  propter  hoc  Deus 
peccare  non  potest,  quia  est  omnipotens. 
Quamvis  Philosophus  dicat,  in  IV  Topic., 
c.  m,  quod  «  potest  Deus  et  studiosus  prava 
agere;  »  sed  hoc  intelligitur,  vel  sub  condi¬ 
tione,  cujus  antecedens  sit  impossibile,  ut 
puta  si  dicamus  quod  potest  Deus  prava 
agere,  si  velit ;  nihil  enim  prohibet  condi- 
tionalem  esse  veram,  cujus  antecedens  et 

1  Sic  Nicolai,  cum  codicibus;  in  Parmen.  :  «  ad 
•  esse.  » 

2  Desunt  in  codicibus  quse  in  edit,  leguntur  : 

«non  implicant,  sub  illis  possibilibus  continentur, 


consequens  est  impossibile;  sicut  si  dicatur : 
Si  homo  est  asinus,  habet  quatuor  pedes; 
vel  ut  intelligatur  quod  Deus  potest  aliqua 
agere  quae  nunc  prava  videntur,  quae  tamen 
si  ageret,  bona  essent.  Vel  loquitur  secun¬ 
dum  communem  opinionem  gentilium,  qui 
homines  dicebant  transferri  in  deos,  ut 
Jovem,  vel  Mercurium. 

Ad  tertium  dicendum,  quod  Dei  omnipo¬ 
tentia  dicitur  maxime  in  parcendo  et  mise¬ 
rando,  quia  per  hoc  ostenditur  Deum  habere 
summam  potestatem,  quod  libere  peccata 
dimittit;  ejus  enim  qui  superioris  legi  astrin¬ 
gitur,  non  est  libere  peccata  condonare.  Vel 
quia  parcendo  hominibus  et  miserando  per¬ 
ducit  eos  ad  participationem  infiniti  boni, 
qui  est  ultimus  effectus  divinae  virtutis.  Vel 
quia,  ut  supra  dictum  est,  effectus  divinae 
misericordiae  est  fundamentum  omnium  di¬ 
vinorum  operum ;  nihil  enim  debetur  alicui 
nisi  propter  id  quod  est  datum  ei  a  Deo  non 
debitum.  In  hoc  autem  maxime  divina  om¬ 
nipotentia  manifestatur,  quod  ad  ipsum  per¬ 
tinet  prima  institutio  omnium  bonorum. 

Ad  quartum  dicendum,  quod  possibile 
absolutum  non  dicitur  neque  secundum 
causas  superiores,  neque  secundum  causas 
inferiores,  sed  secundum  seipsum.  Possibile 
vero  quod  dicitur  secundum  aliquam  poten¬ 
tiam,  nominatur  possibile  secundum  proxi¬ 
mam  causam.  Unde  ea  quae  immediate  nata 
sunt  fieri  a  Deo  solo,  ut  creare,  justificare 
et  hujusmodi,  dicuntur  possibilia  secundum 
causam  superiorem.  Qum  autem  nata  sunt 
fieri  a  causis  inferioribus,  dicuntur  possibilia 
secundum  causas  inferiores.  Nam  secundum 
conditionem  causae  proximae,  effectus  liabet 
contingentiam  vel  necessitatem,  ut  supra 
dictum  est.  In  hoc  autem  reputatur  stulta 
mundi  sapientia,  quia  ea  quae  sunt  impossi¬ 
bilia  naturae,  etiam  Deo  impossibilia  judi¬ 
cabat.  Et  sic  patet  quod  omnipotentia  Dei 
impossibilitatem  et  necessitatem  a  rebus 
non  excludit. 

Conclusio.  —  Cum  possit  Deus  omnia  efficere 
quaj  esse  possunt,  non  autem  epue  contradictio¬ 
nem  implicant,  omnipotens  merito  dicitur. 


respectu  quorum  dicitur  Deus  omnipotens.  Ea  vero 
quae  contradictionem...  » 

3  AI.  :  «  ratione.  » 

ARTICULUS  IV. 

Utrum  Deus  possit  facere  quod  praeterita 
non  fuerint. 

Ad  quartum  sic  proceditur.  1  Videtur 
quod  Deus  possit  facere  quod  praeteri  ta  non 
fuerint.  Quod  enim  est  impossibile  per  se, 
magis  est  impossibile  quam  quod  est  impos¬ 
sibile  per  accidens.  Sed  Deus  potest  facere  id 
quod  est  impossibile  per  se,  ut  caecum  il¬ 
luminari,  vel  mortuum  resurgere1.  Ergo 
multo  magis  potest  Deus  facere  illud  quod 
est  impossibile  per  accidens.  Sed  praeterita 
non  fuisse,  est  impossibile  per  accidens ;  ac¬ 
cidit  enim  Socratem  non  cucurrisse  esse  im¬ 
possibile,  ex  hoc  quod  praeteriit.  Ergo  Deus 
potest  facere  quod  praeterita  non  fuerint. 

2.  Praeterea,  quidquid  Deus  facere  potuit, 
potest;  cum  ejus  potentia  non  minuatur. 
Sed  Deus  potuit  facere,  antequam  Socrates 
curreret,  quod  non  curreret.  Ergo  postquam 
cucurrit,  potest  Deus  facere  quod  non  cu¬ 
currerit. 

4.  Praeterea,  charitas  est  major  virtus 
quam  virginitas.  Sed  Deus  potest  reparare 
charitatem  amissam;  ergo  et  virginitatem. 
Ergo  potest  facere  quod  illa  quae  corrupta 
fuit,  non  fuerit  corrupta. 

Sed  contra  est  quod  Hieronymus,  Ep.  xxn 
ad  Eustochium ,  de  custodia  virginitatis, 
coi.  397,  §  5,  t.  i,  dicit  :  «  Cum  Deus  omnia 
possit,  non  potest  de  corrupta  facere  incor¬ 
ruptam2.  »  Ergo  eadem  ratione  non  potest 
facere  de  quocumque  alio  praeterito,  quod 
non  fuerit. 

Respondeo  dicendum,  quod,  sicut  supra 
dictum  est,  sub  omnipotentia  Dei  non  cadit 
aliquid  quod  contradictionem  implicat :  prae¬ 
terita  autem  non  fuisse,  contradictionem 
implicat.  Sicut  enim  contradictionem  im¬ 
plicat  dicere  quod  Socrates  sedet  et  non 
sedet,  ita  quod  sederit  et  non  sederit.  Di¬ 
cere  autem  quod  sederit,  est  dicere  quod  sit 
praeteritum  :  dicere  autem  quod  non  sederit, 
est  dicere  quod  non  fuerit.  Unde  praeterita 
non  luisse  non  subjacet  divinae  potentiae.  Et 
hoc  est  quod  Augustinus  dicit  Contra  Faus¬ 
tum,  lib.  XXVI,  cap.  v,  coi.  481,  t.  8  :  «  Quis¬ 
quis  itadie.it  :  Si  omnipotens  est  Deus,  faciat 
ut  quae  facta  sunt,  facta  non  fuerint;  non 

i  Sic  cod.;  in  edit.  :  «  illuminare,  resuscitare.  » 

*  «  Cum  omnia  possit  Deus,  suscitare  virginem 
non  potest  post  ruinam.  * 

*  In  Parm.  :.«  auia.  » 


videt  lioc  se  dicere  :  Si  omnipotens  est, 
faciat  ut  ea  quae  vera  sunt,  eo  ipso  quo  vera 
sunt,  falsa  sint.  »  Et  Philosophus  dicit,  in  VI 
Ethicor .,  cap.  ii,  in  fine,  quod  «  hoc  solo 
privatur  Deus,  ingenita  facere  quae  sunt 
facta.  » 

Ad  primum  ergo  dicendum,  quod  licet  prae¬ 
terita  non  fuisse  sit  impossibile  per  accidens, 
si  consideretur  id  quod  est  piaeteritum, 
id  est,  cursus  Socratis;  tamen  si  considere¬ 
tur  praeteritum  sub  ratione  praeteriti,  ipsum 
non  fuisse  est  impossibile,  non  solum  per  se, 
sed  absolute  contradictionem  implicans ;  et 
sic  est  magis  impossibile  quam  mortuum 
resurgere,  quod  non  implicat  contradictio¬ 
nem,  quod3  dicitur  impossibile  secundum 
aliquam  potentiam,  scilicet  naturalem ;  talia 
enim  impossibilia  divinae  potentiae  subdun¬ 
tur. 

Ad  secundum  dicendum,  quod  sicut  Deus, 
quantum  est  ad  perfectionem  divinae  poten¬ 
tiae,  omnia  potest,  sed  quaedam  non  subja¬ 
cent  ejus  potentiae,  quia  deficiunt  a  ratione 
possibilium ;  ita,  si  attendatur  immutabilitas 
divinae  potentiae,  quidquid  Deus  potuit,  po¬ 
test.  Aliqua  tamen  olim  habuerunt  ratio¬ 
nem  possibilium,  dum  erant  flenda,  quae 
jam  deficiunt  a  ratione  possibilium,  dum 
sunt  facta ;  et  sic  dicitur  Deus  ea  non  posse, 
quia  ea  non  possunt  fieri. 

Ad  tertium  dicendum,  quod  omnem  cor¬ 
ruptionem  mentis  et  corporis  Deus  auferre 
potest  a  muliere  corrupta;  hoc  tamen  ab  ea 
removeri  non  poterit,  quod  corrupta  non 
fuerit;  sicut1  nec  ab  alio  peccante. 

Conclusio.  —  Quod  praeterita  non  fuerint,  cum 
contradictionem  implicet,  non  subjacet  divinae  po¬ 
testati. 

ARTICULUS  V. 

Utrum  Deus  possit  facere  quae  non  facit. 

Ad  quintum  sic  proceditur.  1.  Videtur 
quod  Deus  non  possit  facere  nisi  ea  quae 
facit.  Deus  enim  non  potest  facere  quae  non 
praescivit  et  praeordinavit  se  facturum.  Sed 
non  praescivit  neque  praeordinavit  se  factu¬ 
rum  nisi  ea  quae  facit.  Ergo  non  potest  fa¬ 
cere  nisi  ea  quae  facit. 

2.  Praeterea,  Deus  non  potest  facere  nisi 

4  Parm.  :  «  Sicut  etiam  ab  aliquo  peccatore  au¬ 
ferre  non  potest  quod  non  peccaverit,  et  quod  cha¬ 
ritatem  non  amiserit.  » 

quod  debet,  et  quod  justum  est  fieri.  Sed 
Deus  non  debet  facere  quod  non  facit;  nec 
justum  est  ut  faciat  quae  non  facit.  Ergo 
Deus  non  potest  facere  nisi  quae  facit. 

3.  Praeterea,  Deus  non  potest  facere  nisi 
quod  bonum  est  et  conveniens  rebus  factis. 
Sed  rebus  factis  a  Deo  non  est  bonum  nec 
conveniens  aliter  esse  quam  sint.  Ergo  Deus 
non  potest  facere  nisi  quae  facit. 

Sed  contra  est  quod  dicitur  Matth.,  xxvi, 
53  :  An  non  possum  rogare  Patrem  meum , 
et  exhibebit  mihi  modo  plusquam  duodecim 
legiones  angelorum?  Neque  autem  ipse  ro¬ 
gabat,  neque  Pater  exhibebat  ad  repugnan¬ 
dum  Judaeis.  Ergo  Deus  potest  facere  quod 
non  facit. 

Respondeo  dicendum,  quod  circa  hoc  qui¬ 
dam  dupliciter  erraverunt. 

Quidam  enim  posuerunt  Deum  agere 
quasi  ex  necessitate  naturae;  ut  sicut  ex 
actione  rerum  naturalium  non  possunt  alia 
provenire  nisi  quae  eveniunt,  utpote  ex  se¬ 
mine  hominis  homo,  ex  semine  olivae  oliva ; 
ita  ex  operatione  divina  non  possent  aliae 
res  vel  alius  ordo  rerum  ab  ipsa  effluere, 
nisi  sicut  nunc  est.  Sed  supra  ostendimus, 
Deum  non  agere  quasi  ex  necessitate  na¬ 
turae,  sed  voluntatem  ejus  esse  omnium 
rerum  causam  ;  neque  etiam  ipsam  volun¬ 
tatem  naturaliter  et  ex  necessitate  determi¬ 
nare  ad  has  res.  Unde  nullo  modo  iste 
cursus  rerum  sic  ex  necessitate  a  Deo  pro¬ 
venit,  quod  alia  provenire  non  possent. 

Alii  vero  dixerunt  quod  potentia  divina 
determinatur  ad  hunc  cursum  rerum  prop¬ 
ter  ordinem  sapientiae  et  justitiae  divinae, 
sine  quo  Deus  nihil  operatur.  Cum  autem 
potentia  Dei,  quae  est  ejus  essentia,  non  sit 
aliud  quam  Dei  sapientia,  convenienter  qui¬ 
dem  dici  potest  quod  nihil  sit  in  Dei  potentia 
quod  non  sit  in  ordine  divinae  sapientiae, 
nam  divina  sapientia  totum  posse  potentiae 
comprehendit.  Sed  tamen  ordo  a  divina  sa¬ 
pientia  rebus  inditus,  in  quo  ratio  justitiae 
consistit,  ut  supra  dictum  est,  non  adaequat 
divinam  sapientiam,  sic  ut  divina  sapientia 
limitetur  ad  hunc  ordinem.  Manifestum  est 
autem  quod  tota  ratio  ordinis  quam  sapiens 
rebus  a  se  factis  imponit,  a  fine  sumitur. 
Quando  igitur  finis  est  proportionatus  rebus 
propter  finem  factis,  sapientia  facientis  limi¬ 
tatur  ad  aliquem  determinatum  ordinem. 
Sed  divina  bonitas  est  finis  improportiona- 
biliter  excedens  res  creatas.  Unde  divina  sa¬ 
pientia  non  determinatur  ad  aliquem  ordi¬ 


nem  rerum,  ut  non  possit  alius  cursus  rerum 
effluere.  Unde  dicendum  est  simpliciter  quod 
Deus  potest  alia  facere  quam  quae  facit. 

Ad  primum  ergo  dicendum,  quod  in  nobis 
in  quibus  potentia  et  essentia  aliud  est  a 
voluntate  et  intellectu,  et  iterum  intellectus 
aliud  a  sapientia,  et  voluntas  aliud  a  justitia, 
potest  esse  aliquid  in  potentia,  quod  non 
potest  esse  in  voluntate  justa,  vel  in  intel¬ 
lectu  sapiente.  Sed  in  Deo  est  idem  potentia 
et  essentia  et  voluntas  et  intellectus  et  sa¬ 
pientia  et  justitia.  Unde  nihil  potest  esse  in 
potentia  divina  quod  non  possit  esse  in  vo¬ 
luntate  justa  ipsius  et  intellectu  sapiente 
ejus.  Tamen  quia  voluntas  non  determi¬ 
natur  ex  necessitate  ad  haec  vel  illa,  nisi 
forte  ex  suppositione,  ut  supra  dictum  est, 
neque  sapientia  Dei  et  justitia  determinatur 
ad  hunc  ordinem,  ut  supra  dictum  est;  nihil 
prohibet  esse  aliquid  in  potentia  divina, 
quod  non  vult  et  quod  non  continetur  sub 
ordine  quem  statuit  rebus.  Et  quia  potentia 
intelligitur  ut  exequens,  voluntas  autem  ut 
imperans,  et  intellectus  et  sapientia  ut  diri¬ 
gens;  quod  attribuitur  potentiae  secundum 
se  consideratae,  dicitur  Deus  posse  secundum 
potentiam  absolutam,  et  hujusmodi  est  omne 
illud  in  quo  potest  salvari  ratio  entis,  ut 
supra  dictum  est  :  quod  autem  attribuitur 
potentiae  divinae,  secundum  quod  exequitur 
imperium  voluntatis  justae,  hoc  dicitur  Deus 
posse  facere  de  potentia  ordinaria.  Secundum 
hoc  ergo  dicendum  est  quod  Deus  potest  alia 
facere  de  potentia  absoluta  quam  quae  prae¬ 
scivit  et  praeordinavit  se  facturum ;  non  ta¬ 
men  potest  esse  quod  aliqua  faciat  quae  non 
praesciverit,  et  praeordinaverit  se  facturum  : 
quia  ipsum  facere  subjacet  praescientiae  et 
praeordinationi,  non  autem  ipsum  posse  quod 
est  naturale.  Ideo  enim  Deus  aliquid  facit, 
quia  vult ;  non  tamen  ideo  potest  quia  vult, 
sed  quia  talis  est  in  sui  natura. 

Ad  secundum  dicendum,  quod  Deus  non 
debet  aliquid  alicui  nisi  sibi.  Unde  cum  di¬ 
citur  quod  Deus  non  potest  facere  nisi  quod 
debet,  nihil  aliud  significatur  nisi  quod 
Deus  non  potest  facere,  nisi  quod  ei  est  con¬ 
veniens  et  justum.  Sed  hoc  quod  dico  conve¬ 
niens  et  justum,  potest  intelligi  dupliciter : 
uno  modo  sic,  quod  hoc  quod  dico  conveniens 
et  justum,  prius  intelligatur  conjungi  cum 
hoc  verbo  «  est,  »  ita  quod  restringatur  ad 
standum  pro  praesentibus,  et  sic  referatur 
ad  potentiam ;  et  sic  falsum  est  quod  dici¬ 
tur;  est  enim  sensus :  Deus  non  potest  facere 

nisi  quod  modo  conveniens  est  et  justum. 
Si  vero  prius  conjungatur  cum  hoc  verbo 
«  potest, »  piod  habet  vim  ampliandi,  et  post- 
modum  cum  hoc  verbo  «  est,  »  significabitur 
quoddam  praesens  et  confusum;  et  erit  lo¬ 
cutio  vera  sub  hoc  sensu  :  Deus  non  potest 
facere  nisi  id  quod,  si  faceret,  esset  conve- 
veniens  et  justum. 

Ad  tertium  dicendum,  quod  licet  iste  cur¬ 
sus  rerum  sit  determinatus  istis  rebus  quse 
mine  sunt,  non  tamen  ad  hunc  cursum  li¬ 
mitatur  divina  sapientia  et  potestas.  Unde, 
licet  istis  rebus  quse  nunc  sunt,  nullus  alius 
cursus  esset  bonus  et  conveniens,  tamen 
Deus  posset  alias  res  facere,  et  alium  eis  im¬ 
ponere  ordinem. 

Conclusio.  —  Cum  Deus  propter  bonitatem 
suam  agat,  quee  improportionabiliter  omnia  a  se 
facta  excedit,  nec  ex  natura,  seu  quovis  in  ipso 
habitu  inexistente,  limitatur  ad  certum  ordinem 
rerum,  sed  plura  et  majora  facere  potest,  quam 
quse  facit  (a). 

ARTICULUS  VI. 

Utrum  Deus  possit  meliora  facere  ea  quae 
facit. 

Ad  sextum  sic  proceditur.  1.  Videtur  quod 
Deus  non  possit  meliora  facere  ea  quae  facit. 
Quidquid  enim  Deus  facit  potentissime  et 
sapientissime  facit.  Sed  tanto  fit  aliquid  me¬ 
lius,  quanto  fit  potentius  et  sapientius.  Ergo 
Deus  non  potest  aliquid  facere  melius  quam 
facit. 

2.  Praeterea,  Augustinus,  Contra  Maxi¬ 
minum,  lib  II,  c.  vu;  coi.  762,  t.  8,  sic  argu¬ 
mentatur  :  Si  Deus  potuit  et  noluit  gignere 
Filium  sibi  aequalem,  invidus  fuit.  Eadem 
ratione,  si  Deus  potuit  res  meliores  facere 
quam  fecerit,  et  noluit,  invidus  fuit.  Sed 
invidia  est  omnino  relegata  a  Deo.  Ergo 
Deus  unumquodque  fecit  optimum;  non 
ergo  Deus  potest  aliquid  facere  melius  quam 
facit. 

3.  Praeterea,  id  quod  est  maxime  et  valde 
bonum,  non  potest  melius  fieri ;  quia  maxi¬ 
mo  nihil  est  majus.  Sed,  sicut  Augustinus 
dicit,  in  Enchir.,  cap.  x,  coi.  236,  t.  6  : 
<t  Bona  sunt  singula  qua?  Deus  fecit,  sed 
simul  universa ,  valde  bona ,  »  quia  ex  om¬ 
nibus  consistit  universitatis  admirabilis  pul¬ 
chritudo.  Ergo  bonum  universi  non  potest 
melius  fieri  a  Deo. 

(a)  Abaylardus  Deum  dixit  non  posse  facere  nisi 


4.  Praeterea,  homo  Christus  est  plenus 
gratia  et  veritate,  et  Spiritum  habet  non  ad 
mensuram;  et  sic  non  potest  esse  melior. 
Bcatitudo  etiam  creata  dicitur  esse  summum 
bonum,  et  sic  non  potest  esse  melius.  Beata 
etiam  virgo  Maria  est  super  omnes  choros 
angelorum  exaltata;  et  sic  non  potest  esse 
melior.  Non  igitur  omnia  quae  fecit  Deus, 
potest  facere  meliora. 

Sed  contra  est  quod  dicitur  ad  Ephes.,  m, 
20,  quod  Deus  potest  omnia  facere  abundan¬ 
tius*  quam  petimus  aut  intelliqimus. 

Respondeo  dicendum,  quod  bonitas  alicu- 
jus  rei  est  duplex  :  una  quidem  quae  est  de 
essentia  rei,  sicut  esse  rationale  est  de  essen¬ 
tia  hominis;  et  quantum  ad  hoc  bonum 
Deus  non  potest  facere  aliquam  rem  melio¬ 
rem  quam  ipsa  sit,  licet  possit  facere  aliquam 
aliam  ea  meliorem;  sicut  etiam  non  potest 
facere  quaternarium  majorem,  quia  si  esset 
major,  jam  non  esset  quaternarius,  sed  alius 
numerus;  sic  enim  se  habet  additio  diffe¬ 
rentiae  substantialis  in  definitionibus,  sicut 
additio  unitatis  in  numeris,  ut  dicitur,  VIII 
Met.,  text.  10.  Alia  bonitas  est  quse  est  extra 
essentiam  rei,  sicut  bonum  hominis  est  esse 
virtuosum  vel  sapientem ;  et  secundum  tale 
bonum  potest  Deus  res  a  se  factas  facere 
meliores.  Simpliciter  autem  loquendo  quali¬ 
bet  re  a  se  facta  potest  Deus  facere  aliam 
meliorem. 

Ad  primum  ergo  dicendum,  quod  cum 
dicitur  Deum  posse  aliquid  facere  melius 
quam  sicut  facit,  si  ly  melius  sit  nomen, 
verum  est;  qualibet  enim  re  potest  facere 
aliam  meliorem.  Eamdem  vero  potest  facere 
meliorem  quodam  modo,  et  quodam  modo 
non,  sicut  dictum  est.  Si  vero  ly  melius 
sit  adverbium,  et  importet  modum  ex  parte 
facientis,  sic  Deus  non  potest  facere  melius 
quam  sicut  facit ;  quia  non  potest  facere  ex 
majori  sapientia  et  bonitate.  Si  autem  im¬ 
portet  modum  ex  parte  facti,  sic  potest  fa¬ 
cere  melius ;  quia  potest  dare  rebus  a  se  factis 
meliorem  modum  essendi  quantum  ad  acci¬ 
dentalia,  licet  non  quantum  ad  essentialia. 

Ad  secundum  dicendum,  quod  de  ratione 
filii  est  quod  aequetur  patri,  cum  ad  perfec¬ 
tum  venerit;  non  est  autem  de  ratione  crea¬ 
turae  alicujus  quod  sit  melior  quam  a  Deo 
facta  est.  Unde  non  est  similis  ratio. 

Ad  tertium  dicendum,  quod  universum, 
suppositis  istis  rebus,  non  potest  esse  melius 

ca  quse  facit. 


*  Potem 
est... 
super~ 
abun¬ 
danter. 

propter  deccntissimum  ordinem  his  rebus 
attributum  a  Deo  in  quo  bonum  universi 
consistit.  Quorum  si  unum  aliquod  esset 
melius,  corrumperetur  proportio  ordinis; 
sicut  si  una  chorda  plus  debito  intendere¬ 
tur,  corrumperetur  citharae  melodia.  Posset 
tamen  Deus  alias  res  facere,  vel  alias  addere 
istis  rebus  factis;  et  sic  esset  illud  univer¬ 
sum  melius. 

Ad  quartum  dicendum,  quod  humanitas 
Christi  ex  hoc  quod  est  unita  Deo,  et  beati- 
tudo  creata  ex  hoc  quod  est  fruitio  Dei,  et 
beata  Virgo  ex  hoc  quod  est  mater  Dei, 
habent  quamdam  dignitatem  infinitam  ex 
bono  infinito,  quod  est  Deus ;  et  ex  hac  parte 
non  potest  aliquid  fieri  melius  eis,  sicut  non 
potest  aliquid  melius  esse  Deo. 

Conclusio.  —  Non  potest  a  Deo  res  eadem  me¬ 
lior  fieri  substantialiter,  sed  accidcntaliter ;  potest 
tamen  Deus  quavis  re  a  se  facta  aliam  meliorem 
simpliciter  facere. 

QILESTIO  XXVI. 

DE  DEI  BEATITUDINE. 

(Et  quatuor  quaeruntur.) 

.  Ultimo  autem  post  considerationem  eorum 
quse  ad  divinae  essentiae  unitatem  pertinent, 
considerandum  est  de  divina  beatitudine ;  et 
circa  hoc  quaeruntur  quatuor  :  1°  utrum 
beatitudo  Deo  competat;  2°  secundum  quid 
dicitur  Deus  esse  beatus  ;  utrum  secundum 
actum  intellectus;  3°  utrum  ipse  sit  essentia¬ 
liter  beatitudo  cujuslibet  beati ;  4°  utrum  in 
ejus  beatitudine  omnis  beatitudo  includatur. 

ARTICULUS  PRIMUS. 

Utrum  beatitudo  Deo  competat. 

Ad  primum  sic  proceditur.  1.  Videtur 
quod  beatitudo  Deo  non  conveniat.  «  Beati¬ 
tudo  »  enim,  secundum  Boetium,  De  consol., 
lib.  m,  prosa  ii,  coi.  724,  t.  1,  «  est  status 
omnium  bonorum  congregatione1  perfec¬ 
tus.  »  Sed  congregatio  bonorum  non  habet 
locum  in  Deo,  sicut  nec  compositio.  Ergo 
Deo  non  convenit  beatitudo. 

2.  Praeterea,  beatitudo,  sive  felicitas,  est 
praemium  virtutis ,  secundum  Philosophum, 
in  1  Ethic.,  cap.  ix,  paulo  a  prine.  Sed  Deo 
non  convenit  praemium,  sicut  nec  meritum. 
Ergo  nec  beatitudo. 

1  Sic  cod.  et  Boetius;  in  Parm.  :  « aggregatione, 

I. 


Sed  contra  est  quod  dicit  Apostolus  I  ad 
Timoth.,  ultimo,  15  :  Quem  suis  temporibus 
ostendet  Deus  beatus ,  et  solus  potens,  Rex 
regum  et  Dominus  dominantium. 

Respondeo  dicendum,  quod  beatitudo 
maxime  Deo  convenit.  Nihil  enim  aliud  sub 
nomine  beatitudinis  intelligitur  nisi  bonum 
perfectum  intellectualis  naturae,  cujus  est 
suam  sufficientiam  cognoscere  in  bono  quod 
habet;  et  cui  competit  ut  ei  contingat  ali¬ 
quid  vel  bene  vel  male,  et  sit  suarum  opera¬ 
tionum  domina.  Utrumque  autem  istorum 
excellentissime  Deo  convenit,  scilicet  perfec¬ 
tum  esse  et  intelligentem.  Unde  beatitudo 
maxime  convenit  Deo. 

Ad  primum  ergo  dicendum,  quod  aggre¬ 
gatio  honorum  est  in  Deo,  non  per  modum 
compositionis,  sed  per  modum  simplicitatis ; 
quia  quae  in  creaturi»  multiplicia  sunt,  in 
Deo  praeexistunt  simpliciter  et  unite,  ut  su¬ 
pra  dictum  est. 

Ad  secundum  dicendum,  quod  esse  prae¬ 
mium  virtutis  accidit  beatitudini  vel  felici¬ 
tati,  in  quantum  aliquis  beatitudinem  acqui¬ 
rit,  sicut  esse  terminum  generationis  accidit 
enti,  in  quantum  exit  de  potentia  in  actum. 
Sicut  igitur  Deus  habet  esse,  quamvis  non 
generetur,  ita  habet  beatitudinem,  quamvis 
non  mereatur. 

Conclusio.  —  Cum  Deus  sit  perfectissimo  modo 
et  secundum  omnem  gradum  perfectionis  intellec¬ 
tualis  naturae  simpliciter  perfectus,  beatitudo  sibi 
quam  maxime  convenit. 

ARTICULUS  II. 

Utrum  Deus  dicatur  beatus  secundum 
intellectum. 

Ad  secundum  sic  proceditur.  1.  Videtur 
quod  Deus  non  dicatur  beatus  secundum 
intellectum.  Beatitudo  enim  est  summum 
bonum.  Sed  bonum  dicitur  in  Deo  secun¬ 
dum  essentiam,  quia  bonum  respicit  esse 
quod  est  secundum  essentiam,  secundum 
Boetium,  in  lib.  De  hebdom.,  coi.  1314,  t.  2. 
Ergo  et  beatitudo  dicitur  in  Deo  secundum 
essentiam,  et  non  secundum  intellectum. 

2.  Praeterea,  beatitudo  habet  rationem 
finis.  Finis  autem  est  objectum  voluntatis, 
sicut  et  bonum.  Ergo  videtur  quod  Deus 
dicatur  esse  beatus  secundum  voluntatem, 
et  non  secundum  intellectum. 

aggregatio.  » 

Sed  contra  est  quod  Gregorius  dicit,  XXXII 
Moralium ,  cap.  vi,  coi.  339,  t.  2,  super  illud 
Job,  xl  :  Circumda  tibi  decorem :  «  Ipse  glo¬ 
riosus  est,  qui  dum  seipso  perfruitur,  acci¬ 
dentis  laudis  indigens  non  est.  »  Esse  autem 
gloriosum  significat  esse  beatum.  Cum 
igitur  Deo  fruamur  secundum  intellectum, 
quia  visio  est  tota  merces,  ut  dicit  Augus¬ 
tinus1,  lib.  XXII  De  civit.  Dei,  cap.  xxix, 
coi.  797,  t.  7,  videtur  quod  beatitudo  dicatur 
in  Deo  secundum  intellectum. 

Respondeo  dicendum,  quod  beatitudo, 
sicut  dictum  est,  significat  bonum  perfectum 
intellectualis  naturae ;  et  inde  est  quod  sicut 
unaquaeque  res  appetit  suam  perfectionem, 
ita  et  intellectualis  natura  naturaliter  appetit 
esse  beata.  Id  autem  quod  est  perfectissi¬ 
mum  in  qualibet  intellectuali  natura,  est  in¬ 
tellectualis  operatio  secundum  quam  capit 
quodam  modo  omnia.  Unde  cujuslibet  intel¬ 
lectualis  naturae  creatae  beatitudo  consistit 
in  intelligendo.  In  Deo  autem  non  est  aliud 
esse  et  intelligere  secundum  rem,  sed  tan¬ 
tum  secundum  intelligentiae  rationem.  Attri¬ 
buenda  ergo  est  Deo  beatitudo  secundum 
intellectum,  sicut  et  aliis  beatis,  qui  per 
assimilationem  ad  beatitudinem  ipsius  beati 
dicuntur. 

Ad  primum  ergo  dicendum,  quod  ex  illa 
ratione  probatur  quod  Deus  sit  beatus  se¬ 
cundum  suam  essentiam,  non  autem  quod 
beatitudo  ei  conveniat  secundum  rationem 
essentiae,  sed  magis  secundum  rationem  in¬ 
tellectus. 

Ad  secundum  dicendum,  quod  beatitudo, 
cum  sit  bonum,  est  objectum  voluntatis  : 
objectum  autem  praeintclligitur  actui  po¬ 
tentiae.  Unde  secundum  modum  intelligendi 
prius  quiddam  est  beatitudo  divina  quam 
actus  voluntatis  in  ea  requiescentis.  Et  hoc 
non  potest  esse  nisi  actus  intellectus.  Unde 
in  actu  intellectus  attenditur  beatitudo. 

Conclusio.  —  Cum  beatitudo  sit  bonum  perfec¬ 
tum  secundum  intellectum,  ipsa  intellectus  opera¬ 
tione  Deus  beatus  dicitur. 

ARTICULUS  III. 

Utrum  Deus  sit  beatitudo  cujuslibet  beati • 

Ad  tertium  sic  proceditur.  1.  Videtur  quod 
Deus  sit  beatitudo  cujuslibet  beati.  Deus 

1 «  Praemium  fidei  nobis  visio  ista  servatur.  »  De 
civit.  Dei.  Expressius  autem  in  v.  16  ps.  xc,  t.  4, 
coi.  1170,  §  13,  ad  hxc  verba  :  Et  ostendam  illi  sa~ 


enim" est  summum  bonum,  ut  supra  osten¬ 
sum  est.  Impossibile  est  autem  esse  plura 
summa  bona,  ut  etiam  ex  superioribus 
patet.  Cum  igitur  de  ratione  beatitudinis  sit 
quod  sit  summum  bonum,  videtur  quod 
beati  ludo  non  sit  aliud  quam  Deus. 

2.  Praeterea,  beatitudo  est  finis  rationalis 
naturae  ultimus.  Sed  esse  ultimum  finem 
rationalis  naturae  soli  Deo  convenit.  Ergo 
beatitudo  cujuslibet  beati  est  solus  Deus. 

Sed  contra,  beatitudo  unius  est  major 
beatitudine  alterius,  secundum  illud  I  Cor., 
xv,  4-1  :  Stella  differt  a  stella*  in  claritate. 
Sed  Deo  nihil  est  majus.  Ergo  beatitudo  est 
aliquid  aliud  quam  Deus. 

Respondeo  dicendum,  quod  beatitudo  in¬ 
tellectualis  naturae  consistit  in  actu  intellec¬ 
tus;  in  quo  duo  possunt  considerari,  scilicet 
objectum  actus,  quod  est  intelligibile,  et 
ipse  actus,  qui  est  intelligere. 

Si  igitur  beatitudo  consideretur  ex  parte 
ipsius  objecti,  sic  solus  Deus  est  beatitudo, 
quia  ex  hoc  solo  est  aliquis  beatus  quod 
Deum  intelligit,  secundum  illud  Augustini, 
Confess.,  lib.  V,  cap.  iv,  coi.  708,  t.  1  : 
«  Reatus  est  qui  te  novit2,  etiamsi  alia 
ignoret.  »  Sed  ex  parte  actus  intelligentis 
beatitudo  est  quid  creatum  in  creaturis 
beatis;  in  Deo  autem  est  etiam  secundum 
hoc  aliquid  increatum. 

Ad  primum  ergo  dicendum,  quod  beati¬ 
tudo,  quantum  ad  objectum  est  summum 
bonum  simpliciter  :  sed  quantum  ad  actum, 
in  creaturis  beatis  est  summum  bonum  non 
simpliciter,  sed  in  genere  bonorum  partici- 
pabilium  a  creatura. 

Ad  secundum  dicendum,  quod  finis  est 
duplex  scilicet  cujus  et  quo,  ut  Philosophus 
ipse  dicit,  lib.  I  Magn.  mor.,  cap.  iii,  scilicet 
ipsa  res,  et  usus  rei;  sicut  avaro  est  fmis 
pecunia,  et  acquisitio  pecuniae.  Creaturae 
igitur  rationalis  est  quidem  Deus  fmis  ulti¬ 
mus  ut  res ;  beatitudo  autem  creata,  ut  usus 
vel  magis  fruitio  rei. 

Conclusio.  —  Deus  est  ipsa  omnium  beatorum 
objectiva  beatitudo,  uon  formalis  nisi  sui  ipsius. 


lutare  meum  : «  nescio  quid  magnum  est  quod  vi¬ 
suri  sumus,  quando  tota  merces  nostra  visio  est.  » 
*  Augustinus :«  Qui  te  scit,  etiamsi  illa  nesciat. » 


A  stella 
differt. 

ARTICULUS  IV. 

Utrum  in  Dei  beatiiucline  omnis  beatitudo 
includatur. 

Ad  quartum  sic  proceditur.  1.  Videtur 
quod  beatitudo  divina  non  complectatur 
omnes  beatitudines.  Sunt  enim  quaedam 
beatitudines  falsae.  Sed  in  Deo  nihil  potest 
esse  falsum.  Ergo  divina  beatitudo  non  com¬ 
plectitur  omnem  beatitudinem. 

2.  Praeterea,  quaedam  beatitudo  secundum 
quosdam  consistit  in  rebus  corporalibus, 
sicut  voluptatibus,  divitiis  et  hujusmodi; 
quae  quidem  Deo  convenire  non  possunt, 
cum  sit  incorporeus.  Ergo  beatitudo  ejus 
non  complectitur  omnem  beatitudinem. 

Sed  contra  est  quod  beatitudo  est  perfectio 
quaedam.  Divina  autem  perfectio  complecti¬ 
tur  omnem  perfectionem,  ut  supra  ostensum 
est.  Ergo  divina  beatitudo  complectitur 
omnem  beatitudinem. 

Respondeo  dicendum,  quod  quidquid  est 
desiderabile  in  quacumque  beatitucline,  vel 
vera,  vel  falsa,  totum  eminentius  in  divina 
beatitudine  praeexistit.  De  contemplativa 
enim  felicitate  habet  continuam  et  certissi¬ 
mam  contemplationem  sui  et  omnium  alio¬ 
rum;  de  activa  vero  gubernationem  totius 
universi.  De  terrena  vero  felicitate,  quae 
consistit  in  voluptate,  divitiis,  potestate, 
dignitate,  et  fama,  secundum  Boetium,  lib. 
III  De  cons.j  prosa  m,  etc.,  coi.  731 ,  t.  1, 
habet  gaudium  de  se  et  de  omnibus  aliis 
pro  delectatione;  pro  divitiis  habet  omni¬ 
modam  sufficientiam  quam  divitiae  promit¬ 
tunt,  pro  potestate  omnipotentiam,  pro 
dignitate  omnium  regimen,  pro  fama  vero 
admirationem  totius  creatura?. 

Ad  primum  ergo  dicendum,  quod  beaii- 
dudo  aliqua  secundum  hoc  est  falsa,  secun¬ 
dum  quod  deficit  a  ratione  verse  beatituclinis, 
et  sic  non  est  in  Deo ;  sed  quidquid  habet  de 
similitudine  quantumcumque  tenui1  beatitu- 
dinis,  totum  praeexistit  in  divina  beatitudine. 

Ad  secundum  dicendum,  quod  bona  quse 
sunt  in  corporalibus  corporaliter,  in  Deo 
sunt  spiritualiter  secundum  modum  suum. 

Et  heee  dicta  sufficiant  de  his  quae  perti¬ 
nent  ad  divinae  essentise  unitatem. 

1  Sic  cod.;  in  Farm.  :  «  tenuis.  » 

*  Sic  cod.;  in  edit. :  «  consideratis  autem  his  quse 
ad  divinae  essentise  unitatem  pertinent,  restat  con¬ 
sideraro  de  his  quse  pertinent  ad  Trinitatem  perso- 
in  divinis.  Et  quia  personse  divinse  secun- 


Conclusio.  —  Quidquid  desiderabile  est  in  qua¬ 
cumque  felicitate,  id  omne  eminenter  in  divina 
felicitate  continetur. 

QIMESTIO  XXVII. 

DE  PROCESSIONE  SIVE  ORIGINE 

DIVINARUM  PERSONARUM. 

(Et  quinque  quaeruntur.) 

Incipit  tractatus  eorum  quae  pertinent  ad 
Trinitatem  personarum  in  divinis,  et  primo 
de  processione  personarum  seu  origine2; 
secundo  de  relationibus  originis ;  tertio  de 
personis. 

Circa  processionem  quaeruntur  quinque  : 
1°  utrum  processio  sit  in  divinis;  2°  utrum 
aliqua  processio  in  divinis  generatio  dici 
possit ;  3°  utrum  praeter  generationem  ali¬ 
qua  alia  processio  possit  esse  in  divinis; 
4°  utrum  illa  processio  possit  dici  generatio; 
5°  utrum  in  divinis  sint  plures  processiones 
quam  duae. 

ARTICULUS  PRIMUS. 

Utrum  processio  sit  in  divinis. 

Ad  primum  sic  proceditur.  1.  Videtur 
quod  in  Deo  non  sit 3  aliqua  processio.  Pro¬ 
cessio  enim  significat  motum  ad  extra.  Sed 
in  divinis  nihil  est  mobile  neque  extraneum. 
Ergo  neque  processio. 

2.  Praeterea,  omne  procedens  est  diversum 
ab  eo  a  quo  procedit.  Sbd  in  Deo  non  est 
aliqua  diversitas,  sed  summa  simplicitas. 
Ergo  in  Deo  non  est  processio 

3.  Praeterea,  procedere  ab  alio,  videtur 
rationi  primi  principii  repugnare.  Sed  Deus 
est  primum  principium,  ut  supra  ostensum 
est.  Ergo  in  Deo  processio  locum  non  habet. 

Sed  contra  est  quod  dicit  Dominus,  Joan., 
vm,  42  :  Ego  ex  Deo  processi. 

Respondeo  dicendum,  quod  divina  Scrip¬ 
tura  in  rebus  divinis,  nominibus  ad  proces¬ 
sionem  pertinentibus  utitur. 

Hanc  autem  processionem  diversi  diversi¬ 
mode  acceperunt.  Quidam  enim  acceperunt 
hanc  processionem  secundum  quod  effectus 
procedit  a  causa  :  et  sic  accepit  Arius,  di¬ 
cens  Filium  procedere  a  Patre  sicut  primam 
ejus  creaturam,  et  Spiritum  sanctum  pro- 

dum  relationes  originis  distinguuntur,  secundum 
ordinem  doctrinse  prius  considerandum  est*  de  ori¬ 
gine,  sive  de  processione.  » 

3  Parm. :  «  non  possit  esse.  »  —  4  Parm.  :  «  pro¬ 
cessio  aliqua.  » 


496 


SUMMA.  THEOLOGICA. 


cedere  a  Patre  et  Filio,  sicut  creaturam 
utriusque.  Et  secundum  hoc  neque  Filius 
neque  Spiritus  sanctus  esset  verus  Deus. 
Quod  est  contra  id  quod  dicitur  de  Filio, 
I  Joan.,  ult.,  20  :  Ut...  simus  in  vero  Filio 
ejus.  II ic  est  verus  Deus.  Et  de  Spiritu  sancto 
*  Quo-  dicitur,  I  Cor.,  vi,  49.  Nescitis  quia *  mem¬ 
bra  vestra  templum  sunt  Spiritus  sancti? 
templum  autem  habere  solius  Dei  est. 

Alii  vero  hanc  processionem  acceperunt 
secundum  quod  causa  dicitur  procedere  in 
effectum,  in  quantum  vel  movet  ipsum,  vel 
similitudinem  suam  ipsi  imprimit;  et  sic 
accepit  Sabellius,  dicens  ipsum  Deum  Pa¬ 
trem  Filium  dici,  secundum  quod  carnem 
assumpsit  ex  Virgine;  et  eumdem  dici  Spi¬ 
ritum  sanctum,  secundum  quod  creaturam 
rationalem  sanctificat  et  ad  motum1  movet. 
Iluie  autem  acceptioni  repugnant  verba 
Domini  de  se  dicentis,  Joan.,  v,  19  :  Non 
*  Filius  a  potest  facere  a  se  Filius*  quidquam;  et 
se  facere,  multa  alia,  per  quae  ostenditur  quod  non  est 
ipse  Pater,  qui  Filius. 

Si  quis  autem  diligenter  consideret,  uter- 
que  accepit  processionem  secundum  quod 
est  ad  aliquid  extra;  unde  neuter  posuit 
processionem  in  ipso  Deo;  sed  cum  omnis 
processio  sit  secundum  aliquam  actionem, 
sicut  secundum  actionem  quee  tendit  in 
exteriorem  materiam,  est  aliqua  processio  ad 
extra,  ita  secundum  actionem  quae  manet  in 
ipso  agente,  attenditur  processio  quaedam 
ad  intra.  Et  hoc  maxime  patet  in  intellectu, 
cujus  actio,  scilicet  intelligere,  manet  in 
intelligente.  Quicumque  enim  intelligit,  ex 
hoc  ipso  quod  intelligit,  procedit  aliquid 
intra  ipsum,  quod  est  conceptio  rei  intel¬ 
lectae  ex  ejus  notitia  procedens'2.  Quam  qui¬ 
dem  conceptionem  vox  significat,  et  dicitur 
verbum  cordis  significatum  verbo  vocis. 
Cum  autem  Deus  sit  super  omnia,  ea  quae 
in  Deo  dicuntur  non  sunt  intelligenda  se¬ 
cundum  modum  infimarum  creaturarum, 

‘  quae  sunt  corpora,  sed  secundum  similitudi- 

■  •  nem  supremarum  creaturarum  quae  sunt  in¬ 
tellectuales  substantiae  :  a  quibus  etiam  simi¬ 
litudo  accepta  deficit  a  representatione  divi¬ 
norum.  Aon  ergo  accipienda  est  processio 


secundum  quod  est  in  corporalibus,  vel  per 
motum  localem,  vel  per  actionem  alicujus 
causae  in  exteriorem  effectum,  ut  calor  a 
calefaciente  in  calefactum,  sed  secundum 
emanationem  intelligi bilem,  utpote  verbi 
intelligibilis  a  dicente,  quod  manet  in  ipso. 
Et  sic  fides  catholica  processionem  ponit  in 
divinis. 

Ad  primum  ergo  dicendum,  quod  objectio 
illa  procedit  de  processione  quae  est  motus 
localis,  vel  quae  est  secundum  actionem  ten¬ 
dentem  in  exteriorem  materiam,  vel  in 
exteriorem  effectum;  talis  autem  processio 
non  est  in  divinis,  ut  dictum  est. 

Ad  secundum  dicendum,  quod  id  quod 
procedit  secundum  processionem  quae  est 
ad  extra,  oportet  esse  diversum  ab  eo  a  quo 
procedit ;  sed  id  quod  procedit  ad  intra  pro¬ 
cessu  intelligibili,  non  oportet  esse  diver¬ 
sum  ;  imo,  quanto  perfectius  procedit,  tanto 
magis  est  unum  cum  eo  a  quo  procedit- 
Manifestum  est  enim  quod  quanto  aliquid 
magis  intelligitur,  tanto  conceptio  intellec¬ 
tualis  est  magis  intima  intelligenti,  et  magis 
unum.  Nam  intellectus,  secundum  hoc  quod 
actu  intelligit,  secundum  hoc  fit  unum 3  cum 
intellecto.  Unde  cum  divinum  intelligere  sit 
in  fine 4  perfectionis,  ut  supra  dictum  est., 
necesse  est  quod  Verbum  divinum  sit  per¬ 
fecte  unum  cum  eo  a  quo  procedit,  absque 
omni  diversitate. 

Ad  tertium  dicendum,  quod  procedere  a 
principio  ut  extraneum  et  diversum,  re¬ 
pugnat  rationi  primi  principii,  sed  proce¬ 
dere  ut  intimum  et  absque  diversitate,  per 
modum  intelligibilem,  includitur  in  ratione 
primi  principii.  Cum  enim  dicimus  aedifica¬ 
torem  principium  domus,  in  ratione  hujus 
principii  includitur  conceptio  suae  artis,  et 
includeretur  in  ratione  primi  principii,  si 
aedificator  esset  primum  principium.  Deus 
autem,  qui  est  primum  principium  rerum 
comparatur  ad  res  creatas  ut  artifex  ad 
artificiata. 

Conclusio.  —  Cum  Deus  sit  super  omnia  intel¬ 
lectualis  natura  existens,  nulla  in  eo  processio  est,, 
nisi  sequens  intelligibilem  ejus  operationem,  se¬ 
cundum  quam  in  ipso  aliquid  procedit  (a). 


1  In  edit.  :  «  ad  vitam.  » 

2  Ita  cod.  Alcan.  aliique  plures.  Editi :  «  concep¬ 
tio  vei  intellectai  ex  vi  intellectiva  proveniens,  et 
ex  ejus  notitia  procedens.  » 

3  Ita  cod.  Alcon.;  editi :  «  magis  unum.  » 

4  AI.  :  «  infinito.  » 

(«)  Quicumque  intelligit . —  Multis  luec  ratio 


D.  Tliomse  non  placuit,  qua>  tamen  triplici  sensu 
verificatur  : 

1.  In  omni  intellectione  connaturali  proprii  ob¬ 
jecti  verbum  producitur,  et  unius  intellectionis 
unum  est  verbum,  si  verbum  est  adaequatum. 
Intellectio  qua  Pater  et  Filius  intelligit  est  uno,  et 
verbum  liujus  intellectionis  est  infinitum,  et  ideo 

ARTICULUS  II. 

Utrwn  aliqua  processio  in  divinis  generatio 
dici  possit. 

Ad  secundum  sic  proceditur,  i.  Videtur 
quod  processio  quse  est  in  divinis,  non  possit 
dici  generatio.  Generatio  enim  est  mutatio 
de  non  esse  in  esse,  corruptioni  opposita ;  et 
utriusque  subjectum  est  materia.  Sed  nihil 
horum  competit  divinis.  Ergo  non  potest 
generatio  esse  in  divinis. 

2.  Praeterea,  in  Deo  est  processio  secun¬ 
dum  modum  intelligibilem,  ut  dictum  est. 
Sed  in  nobis  talis  processio  non  dicitur  gene¬ 
ratio.  Ergo  neque  in  Deo. 

3.  Praeterea,  omne  genitum  accipit  esse  a 
generante.  Esse  ergo  cujuslibet  geniti  est 
■esse  rec  ptum.  Sed  nullum  esse  receptum 
•est  per  se  subsistens.  Cum  igitur  esse  divi¬ 
num  sit  esse  per  se  subsistens,  ut  supra 
probatum  est,  sequitur  quod  nullius  geniti 
esse  sit  esse  divinum.  Non  est  ergo  gene¬ 
ratio  in  divinis. 

Sed  contra  est  quod  dicitur  in  psalm.  ii, 
7  :  Ego  hodie  genui  te. 

Respondeo  dicendum,  quod  processio  Ver¬ 
bi  in  divinis  dicitur  generatio. 

Ad  cujus  evidentiam  sc’pndum  es;  quod 
nomine  generationis  dupliciter  utimur.  Uno 
modo  communiter  ad  omnia  generabilia  et 
•corruptibilia,  et  sic  generatio  nihil  aliud  est 
quam  mutatio  de  non  esse  ad  esse.  Alio 
modo  proprie  in  viventibus,  et  sic  generatio 
significat  originem  alicujus  viventis  a  prin¬ 
cipio  vivente  conjuncto,  et  haec  proprie  dici¬ 
tur  nativitas.  Non  tamen  omne  hujusmodi 
dicitur  genitum,  sed  proprie  quod  procedit 
secundum  rationem  similitudinis.  Unde  pi¬ 
lus,  vel  carillus,  non  habet  rationem  geniti 
•et  filii,  sed  solum  quod  procedit  secundum 
■rationem  similitudinis,  non  cujuscumque; 

adaequatum.  Hoc  igitur  Verbum,  seu  Dei  Filius, 
aliud  verbum  non  producit. 

2.  Quicumque  intelligit,  in  aliqua  saltem  intel¬ 
lectione  sua  verbum  producit.  Et  hoc  ad  argu¬ 
mentum  sufficit. 

3.  Quicumque  intelligens  qui  verbum  producit, 
illud  ex  eo  quod  intelligit  producit. 

Sic  Joannes  a  S.  Thoma  D.  Tliomam  interpre¬ 
tatur. 

Si  quaeras  in  quo  processiones  divinae  formaliter 
consistant,  si  sumantur  activae ,  eas  esse  meras 
resultantias,  non  veras  actiones  Molina  et  Suarez 
credunt;  Thomistae  contendunt  e  contra  eas  esse 
veras  actiones  ab  intellectione  et  volitione  omni- 


nam  vermes,  qui  generantur  ex  animalibus, 
non  habent  rationem  generationis  et  filiatio¬ 
nis  (a),  licet  sit  similitudo  secundum  genus, 
sed  requiritur  ad  rationem  talis  generationis 
quod  procedat  secundum  rationem  similitu¬ 
dinis  in  natura  ejusdem  speciei,  sicut  homo 
procedit  ab  homine,  et  equus  ab  equo.  In 
viventibus  igitur,  quae  de  potentia  in  actum 
vitse  procedunt,  sicut  sunt  homines  et  ani¬ 
malia,  generatio  utramque  generationem 
includit.  Si  autem  sit  aliquod  vivens  cujus 
vita  non  exeat  de  potentia  in  actum,  pro¬ 
cessio,  si  qua  in  tali  vivente  invenitur, 
excludit  omnino  primam  rationem  genera¬ 
tionis;  sed  potest  habere  rationem  genera¬ 
tionis,  quae  est  propria  viventium. 

Sic  igitur  processio  Verbi  in  divinis  habet 
rationem  generationis;  procedit  enim  per 
modum  intclligibilis  actionic,  quae  est  ope¬ 
ratio  vitae,  et  a  principio  conjuncto,  ut  su¬ 
pra  jam  dictum  est,  et  secundum  rationem 
similitudini:’,  quia  conceptio  intellectus  est 
similitudo  rei  intellectae,  et  in  eadem  natura 
exictens,  quia  in  Deo  idem  est  intelligere  et 
esse,  ut  supra  ostensum  est. 

Unde  processio  Verbi  in  divinis  dicitur 
generatio  et  ipsum  Verbum  procedens  di¬ 
citur  Filius. 

Ad  primum  ergo  dicendum,  quod  objectio 
illa  procedit  do  generatione  secundum  ra¬ 
tionem  primam,  prout  importat  exitum  de 
potentia  in  actum ;  et  sic  non  invenitur  in 
divinis,  ut  supra  dictum  est. 

Ad  secundum  dicendum,  quod  intelligere 
in  nobis  non  est  ipsa  substantia  intellectus. 
Unde  verbum  quod  secundum  intelligibilem 
operationem  procedit  in  nobis,  non  est  ejus¬ 
dem  naturae  cum  eo  a  quo  procedit ;  unde 
non  proprie  et  complete  competit  ei  ratio 
generationis.  Sed  intelligere  divinum  est 
ipsa  substantia  intelligentis,  ut  supra  osten¬ 
sum  est.  Unde  Verbum  procedens  procedit 
ut  ejusdem  naturae  subsistens;  et  propter 

mode  indistincta,  ita  ut  per  paternitatem  intel¬ 
lectio,  per  paternitatem  et  filiationem  volitio  mo¬ 
dificetur  ;  Scotistae  eas  esse  veras  actiones  etiam 
admittentes,  distinctionem  formalem  ponunt  inter 
intellectionem,  volitionem  ex  una  parte,  et  ex  alia 
parte  has  actiones  quae  ab  ipsis  dictio  et  spiratio 
vocantur.  Durandus  ut  principium  quo  immedia¬ 
tum  divinarum  processionum  divinam  naturam 
preeintellectam  intellectui  assignavit;  alii  solas 
relationes;  et  haec  ultima  sententia  S.  Bonaven- 
turae  tribuitur. 

(a)  Haec  notanda  propter  recentiorum  discepta¬ 
tionem  de  generatione  spontanea. 

hoc  proprie  dicitur  genitum,  et  Filius.  Unde 
et  his  quae  pertinent  ad  generationem  vi¬ 
ventium  utitur  Scriptura  ad  significandam 
processionem  divinae  sapientiae,  scilicet  con¬ 
ceptione  et  partu ;  dicitur  enim  ex  persona 
divinae  Sapientiae,  Proverb.,  vih,  24  et  25  : 
Nondum  erant  abyssi,  et  ego  jam  concepta 

eram . Ante  colles  ego  parturiebar.  Sed 

in  intellectu  nostro  utimur  nomine  concep¬ 
tionis,  secundum  quod  in  verbo  nostri  intel¬ 
lectus  invenitur  similitudo  rei  intellectae, 
licet  non  inveniatur  naturae  identitas. 

Ad  tertium  dicendum,  quod  non  omne 
acceptum  est  receptum  in  aliquo  subjecto  : 
alioquin  non  posset  dici  quod  tota  substantia 
rei  creatae  sit  accepta  a  Deo,  cum  totius 
substantiae  non  sit  aliquod  subjectum  recep¬ 
tivum.  Sic  igitur  id  quod  est  genitum  in  di¬ 
vinis  accipit  esse  a  generante,  non  tanquam 
illud  esse  sit  receptum  in  aliqua  materia  vel 
subjecto,  quod  repugnat  subsistentiae  divini 
esse ;  sed  secundum  hoc  dicitur  esse  accep¬ 
tum,  inquantum  procedens  ab  alio  habet 
esse  divinum,  non  quasi  aliud  ab  esse  divino 
existens.  In  ipsa  enim  perfectione  divini  esse 
continetur  et  Verbum  intelligibiliter  proce¬ 
dens,  et  principium  Verbi,  sicut  et  quaecum¬ 
que  ad  ejus  perfectionem  pertinent,  ut  supra 
dictum  est. 

Conclusio.  —  Processio,  secundum  quam  Ver¬ 
bum  in  divinis  procedit,  est  generatio,  non  quidem 
communiter,  sed  proprie,  quce  origo  viventis  a 
principio  vivente  cunjuncto  secundum  similitu¬ 
dinem  ejusdem  naturae  est. 

ARTICULUS  III. 

Utrum  sit  in  divinis  alia  processio 
a  generatione  Verbi. 

Ad  tertium  sic  proceditur.  1.  Videtur  quod 
non  sit  in  divinis  alia  processio  a  genera¬ 
tione  Verbi.  Eadem  enim  ratione  erit  aliqua 
alia  processio  ab  illa  alia  processione ;  et  sic 
procederetur  in  infinitum,  quod  est  incon¬ 
veniens.  Standum  est  igitur  in  prima,  ut  sit 
una  tantum  processio  in  divinis. 

2.  Praeterea,  in  omni  natura  invenitur 
tantum  unus  modus  communicationis  illius 
naturae;  et  hoc  ideo  est,  quia  operationes 
secundum  terminos  habent  unitatem  et  di¬ 
versitatem.  Sed  processio  in  divinis  non  est 
nisi  secundum  communicationem  divinae 
naturae.  Cum  igitur  sit  una  tantum  natura 
divina,  ut  supra  ostensum  est,  relinquitur 
quod  una  sit  tantum  processio  in  divinis. 


3.  Praeterea,  si  sit  in  divinis  alia  processio 
ab  intelligibili  processione  Verbi,  110:1  erit 
nisi  processio  amoris,  quae  est  secundum 
voluntatis  operationem.  Sed  talis  processio 
non  potest  esse  alia  a  processione  intellectus 
intelligibili  :  quia  voluntas  in  Deo  non  est 
aliud  ab  intellectu,  ut  supra  ostensum  est. 
Ergo  in  Deo  non  est  alia  processio  praeter 
processionem  Verbi. 

Sed  contra  est  quod  Spiritus  sanctus  pro¬ 
cedit  a  Patre,  ut  dicitur  Joan.,  xv,  20.  Ipse 
autem  est  alius  a  Filio,  secundum  illud 
Joan.,  xiv,  46  :  Rogabo  Patrem,  et  alium 
Paraclitum  dabit  vobis.  Ergo  in  divinis  est 
alia  processio  praeter  processionem  Verbi. 

Respondeo  dicendum,  quod  in  divinis 
sunt  duae  processiones,  scilicet  processio 
Verbi,  et  quaedam  alia. 

Ad  cujus  evidentiam  considerandum  est 
quod  in  divinis  non  est  processio  nisi 
secundum  actionem  quae  non  tendit  in  ali¬ 
quid  extrinsecum  ^ed  manet  in  ipso  agente. 
Hujusmodi  autem  actio  in  intellectuali  na¬ 
tura  est  actio  intellectus,  et  actio  voluntatis. 
Processio  autem  Verbi  attenditur  secundum 
actionem  intelligibilem.  Secundum  autem’ 
operationem  voluntatis  invenitur  in  nobis 
quaedam  alia  processio,  scilicet  processio 
amoris,  secundum  quam  amatum  est  in. 
amante;  sicut  per  conceptionem  verbi  res 
dicta  vel  intellecta  est  in  intelligente.  Unde 
et  praeter  processionem  Verbi  ponitur  alia 
processio  in  divinis,  quae  est  processio  amo¬ 
ris. 

Ad  primum  ergo  dicendum,  quod  non  est 
necessarium  procedere  in  divinis  processio¬ 
nibus  in  infinitum.  Processio  enim  quae  est 
ad  intra  in  intellectuali  natura,  terminatur 
in  processione  voluntatis. 

Ad  secundum  dicendum,  quod  quidquid 
est  in  Deo  est  Deus,  ut  supra  ostensum  est, 
quod  non  contingit  in  aliis  rebus.  Et  ideo 
per  quamlibet  processionem  quae  non  est  ad 
extra  communicatur  divina  natura,  non 
autem  aliae  naturae. 

Ad  tertium  dicendum,  quod  licet  in  Deo 
non  sit  aliud  voluntas  et  intellectus,  tamen 
de  ratione  voluntatis  et  intellectus  est  quod 
processiones  quae  sunt  secundum  actionem 
utriusque,  se  habeant  secundum  quemdam 
ordinem.  Non  enim  est  processio  amoris  nisi 
in  ordine  ad  processionem  verbi.  Nihil  enim 
potest  voluntate  amari, ‘nisi  sit  in  intellectu 
conceptum.  Sicut  igitur  attenditur  quidam 
ordo  verbi  ad  principium  a  quo  procedit,. 

licet  in  divinis  sit  eadem  substantia  intellec¬ 
tus  et  conceptio  intellectus;  ita,  licet  in  Deo 
sit  idem  voluntas  et  intellectus,  tamen,  quia 
de  ratione  amoris  est  quod  non  procedat  nisi 
a  conceptione  intellectus,  habet  ordinis  dis¬ 
tinctionem  processio  amoris  a  processione 
Verbi  in  divinis. 

Conclusio.  —  Praeter  Verbi  divini  processionem 
sequentem  intelligibilem  ejus  operationem,  alia 
quaedam  amoris  processio  est,  sequens  actionem 
voluntatis. 

ARTICULUS  IV. 

Utrum  processio  amoris  in  clivinis  sit 
generatio. 

Ad  quartum  sic  proceditur,  i.  Videtur 
quod  processio  amoris  in  divinis  sit  gene¬ 
ratio.  Quod  enim  procedit  in  similitudi¬ 
nem  1  naturae  in  viventibus,  dicitur  genera¬ 
tum  et  nascens.  Sed  id  quod  procedit  in 
divinis  per  modum  amoris,  procedit  in 
similitudinem  naturae;  alias  esset  extra¬ 
neum  a  natura  divina,  et  sic  esset  processio 
ad  extra.  Ergo  quod  procedit  in  divinis  per 
modum  amoris,  procedit  ut  genitum  et 
nascens. 

2.  Praeterea,  sicut  similitudo  est  de  ratione 
verbi,  ita  est  etiam  de  ratione  amoris.  Unde 
dicitur,  Eccl.,  xm,  19,  quod  omne  animal 
diligit  simile  sibi.  Si  igitur  ratione  similitu¬ 
dinis  verbo  procedenti  convenit  generari  et 
nasci,  videtur  etiam  quod  amori  procedenti3. 

3.  Praeterea,  non  est  in  genere  quod  non 
est  in  aliqua  ejus  specie.  Si  igitur  in  divinis 
sit  quaedam  processio  amoris,  oportet  quod 
praeter  hoc  nomen  commune,  habeat  aliquod 
nomen  speciale.  Sed  non  est  aliud  nomen 
dare  nisi  generatio.  Ergo  videtur  quod  pro¬ 
cessio  amoris  in  divinis  sit  generatio. 

Sed  contra  est,  quia  secundum  hoc  seque¬ 
retur  quod  Spiritus  sanctus,  qui  procedit  ut 
amor,  procederet  ut  genitus,  quod  est 
contra  illud  Athanasii3,  in  suo  Symbolo  ficlei, 
coi.  1582,  t.  IV  :  «  Spiritus  sanctus  a  Patre 
et  Filio  non  factus,  ncc  creatus,  nec  genitus, 
sed  procedens.  » 

Respondeo  dicendum,  quod  processio 
amoris  in  divinis  non  debet  dici  generatio. 
Ad  cujus  evidentiam  sciendum  est  quod 
haec  est  differentia  inter  intellectum  et  vo¬ 
luntatem,  quod  intellectus  fit  in  actu,  per 

1  Al.  liic  et  infra  :■«  miskmlitudine.  » —  2  Parm. 
addit  :  «  convenit  generari.  »  —  3  .Symbolum  siib 
nomine  S.  Atlianasii  relatum,  huic  jam  a  doctis 

hoc  quod  res  intellecta  est  in  intellectu  se¬ 
cundum  suam  similitudinem ;  voluntas  au¬ 
tem  fit  in  actu,  non  per  hoc  quod  aliqua 
similitudo  voliti  sit  in  voluntate,  sed  ex  hoc 
quod  voluntas  habet  quamdam  inclinatio¬ 
nem  in  rem  volitam.  Processio  igitur  quae 
attenditur  secundum  rationem  intellectus, 
est  secundum  rationem  similitudinis ;  et  in 
tantum  potest  habere  rationem  generatio¬ 
nis  ,  quia  omne  generans  generat  sibi 
simile.  Processio  autem  quae  attenditur  se¬ 
cundum  nactionem'"  voluntatis,  non  consi¬ 
deratur  secundum  rationem  similitudinis, 
sed  magis  secundum  rationem  impellentis 
et  moventis  in  aliquid. 

Et  ideo  quod  procedit  in  clivinis  per  modum 
amoris,  non  procedit  ut  genitum,  vel  ut 
filius,  sed  magis  procedit  ut  spiritus;  quo 
nomine  quaedam  vitalis  motio  et  impulsio 
significatur5,  prout  aliquis  cx  amore  dicitur 
moveri  vel  impelli  ad  aliquid  faciendum. 

Ad  primum  ergo  dicendum,  quod  quid¬ 
quid  est  in  divinis,  est  unum  cum  divina 
natura.  Unde  ex  parte  hujus  unitatis  non 
potest  accipi  propria  ratio  hujus  processio¬ 
nis  vel  illius,  secundum  quam  una  tl  i  stin¬ 
guitur  0  ab  alia;  sed  oportet  quod  prima7 
ratio  hujus  vel  illius  processionis  accipiatur 
seeundum  ordinem  unius  processionis  ad 
aliam.  Hujusmodi  autem  ordo  attenditur 
secundum  rationem  voluntatis  et  intellectus. 
Unde  secundum  horum  propriam  rationem 
sortitur  in  divinis  nomen  utraque  processio, 
quod  imponitur  ad  propriam  rationem  rei 
significandam;  et  inde  est  quod  procedens 
per  modum  amoris  et  divinam  naturam 
accipit,  et  tamen  non  dicitur  natum. 

Ad  secundum  dicendum,  quod  similitudo 
aliter  pertinet  ad  verbum,  et  aliter  aci  amo¬ 
rem  :  nam  ad  verbum  pertinet,  in  quantum 
ipsum  est  quoedam  similitudo  rei  intellecte, 
sicut  genitum  est  similitudo  generantis; 
sed  ad  amorem  pertinet,  non  quod  ipso 
amor  sit  similitudo,  sed  in  quantum  simili¬ 
tudo,  est  principium  amandi.  Unu  ,  .;i 
sequitur  quod  amor  sit  genitus,  se  -  ...md 
genitum  sit  principium  amoris. 

Ad  tertium  dicendum,  quod  Deum  nomi¬ 
nare  non  possumus  nisi  ex  creaturis,  ut 
dictum  est  supra.  Et  quia  in  creaturis  com¬ 
municatio  naturae  non  est  nisi  per  genera¬ 
tionem,  processio  in  divinis  non  habet 

abnuitur  et  ad  lejua  operum  caloem  rejicitur.  — 

*  Al.  :  «  rationem.  »■—  5  Parm.  :  «  designatur.  »  — 
6  Parm. :  «  distinguatur.  »  —•  AAl. : «  propria. »  s 

speciale 1  nomen,  nisi  generationis.  Uricle 
processio  quse  non  est  generatio,  remansit 
sine  speciali  nomine;  sed  potest  nominari 
spiratio,  quia  est,  processio  spiritus. 

Conclusio.  —  r.ura  processio  amoris  non  sit 
secundum  rationem  similitudinis,  ca  minime 
generatio  est,  et  quod  procedit  in  ea,  non  geni¬ 
tus,  seu  liti us,  sed  Spiritus  est  (a). 

ARTICULUS  Y. 

Utrum  sint  plures  processiones  in  divinis 
rpiam  dux. 

Ad  quintum  sic  proceditur.  1.  Videtur 
quod  sint  plures  processiones  in  divinis 
quam  duae.  Sicut  enim  scientia  et  voluntas 
attribuitur  Deo,  ita  et  potentia.  Si  igitrr 
secundum  intellectum  et  voluntatem  acci¬ 
piuntur  in  Deo  duae  processiones,  videtur 
quod  tertia  sit  accipienda  secundum  poten¬ 
tiam. 

2.  Praeterea,  bonitas  maxime  videtur  esse 
principium  processionis,  cum  bonum  dicatur 
diffusivum  sui  esse.  Videtur  igitur  quod 
secundum  bonitatem  aliqua  processio  in 
divinis  accipi  debeat. 

3.  Praeterea,  major  est  fecunditatis  virtus 
in  Deo  quam  in  nobis.  Sed  in  nobis  non  est 
tantum  una  processio  verbi,  sed  multae; 
quia  ex  uno  verbo  in  nobis  procedit  aliud 
verbum,  et  similiter  ex  uno  amore  alius 
amor.  Ergo  et  in  Deo  sunt  plures  processio¬ 
nes  quam  duai. 

Sed  contra  est  quod  in  Deo  non  sint  nisi 
duo  procedentes,  scilicet  Filius  et  Spiritus 
sanctus.  Ergo  sunt  ibi  tantum  duae  proces¬ 
siones. 

«  AI. :  «  proprium  vel  speciale.  » 

*  In  omnibus  codicibus  quos  vidimus  desunt  se¬ 
quentia,  inutilia  sane  multum,  cum  de  Deo  agitur, 
quse  tamen  in  edit,  reperiuntur  :  «  Nam  sentire, 
quod  etiam  videtur  esse  operatio  in  sentiente,  est 
extra  naturam  intellectualem,  neque  totaliter  est 
remotum  a  genere  actionum  quse  sunt  ad  extra; 
nam  sentire  perficitur  per  actionem  sensibilis  in 
sensum.  » 

(a)  Curiosius  cur  non  sit  generatio  Spiritus  sancti 
processio  theologi  investigant;  ratio  autem  hujus 
est  ininvestigabilis  :  sic  Augustinus,  Atlianasius,  et 
alii  Patres ,  qui  nihilominus  ad  captum  populi 
varia  proponunt.  Liceat  nobis  opiniones  theologo¬ 
rum  in  Uac  materia  absque  ulla  discussione  tra¬ 
dere  : 

Verbum  genitum  est,  non  Spiritus  sanctus,  quia 
Verbum  ab  uno,  Spiritus  sanctus  a  duobus  proce¬ 
dit.  —  Petrus  Aliacensis. 


Respondeo  dicendum,  quod  processiones 
in  divinis  accipi  non  possunt  nisi  secundum 
acliones  quse  in  agente  manent.  Hujusmodi 
autem  actiones  in  natura  intellectuali  et 
divina  non  sunt  nisi  duse,  scilicet  intelligere 
et  velle2.  Relinquitur  igitur  quod  nulla  alia 
processio  possit  esse  in  Deo,  nisi  verbi  et 
amoris. 

Ad  primum  ergo  dicendum,  quod  potentia 
est  principium  agendi  in  aliud.  Unde  secun¬ 
dum  potentiam  accipitur  actio  ad  extra  :  et 
sic  secundum  attributum  potentiae  non  acci¬ 
pitur  processio  divinae  personae,  sed  solum 
processio  creaturarum. 

xAd  secundum  dicendum,  quod  bonum, 
sicut  dicit  Roetius,  in  lib.  De  hebdomadibus , 
coi.  1314,  t.  2,  pertinet  ad  essentiam,  non 
ad  operationem,  nisi  forte  sicut  objectum 
voluntatis.  Unde  cum  processiones  divinas 
secundum  aliquas  actiones  necesse  sit  acci¬ 
pere,  secundum  bonitatem  et  hujusmodi 
alia  attributa  non  accipiuntur  aliae  proces¬ 
siones  nisi  verbi  et  amoris,  secuudum  quod 
Deus  suam  essentiam,  veritatem  et  bonita¬ 
tem  intelligit  et  amat. 

Ad  tertium  dicendum,  quod,  sicut  supra 
habitum  est,  Deus  uno  simplici  actu  omnia 
intelligit,  et  similiter  omnia  vult.  Unde  in 
eo  non  potest  esse  processio  verbi  ex  verbo, 
neque  amoris  ex  amore ;  sed  est  in  eo  solum 
unum  verbum  perfectum,  et  unus  amor 
perfectus;  et  in  hoc  ejus  perfecta  fecunditas 
manifestatur. 

Conclusio.  —  Cum  processiones  in  divinis  se¬ 
quantur  actiones  immanentes,  tpise  in  natura  in¬ 
tellectuali  et  divina  sunt  tantum  duce,  intelligere 
et  velle ;  duce  duntaxat  processiones  sunt  in  divi- 
vinis,  verbi  scilicet  et  amoris,  v 

Verbum  genitum ,  non  Spiritus  sanctus ,  quia 
Verbum  naturam  foecundam,  potentem  producere 
aliud  suppositum  recipit,  non  Spiritus  sanctus.  — 
Richardus  a  S.  Victore,  Alexander  Alensis,  etc. 

Verbum  genitum,  non  Spiritus  sanctus,  quia  Ver¬ 
bum  naturam  fcecundam ,  potentem  producere 
aliud  suppositum  recipit,  non  Spiritus  sanctos.  — 
Richardus  a  S.  Victore,  Alexander  Alensis etc. 

Verbum  genitum,  non  Spiritus  sanctus,  quia  per 
modum  natura?  Verbum  procedit,  non  Spiritus 
sanctus.  —  S.  Bonaventura ,  Scoius. 

Verbum  genitum,  non  Spiritus  sanctus,  quia 
Verbum  ut  imago  procedit,  non  Spiritus  sanctus. 
—  Vasquez. 

Verbum  genitum,  non  Spiritus  sanctus,  quia 
Verbum  procedit  per  intellectum  assimilativum  vi 
sua,  et  Spiritus  sanctus  per  voluntatem  non  assi- 
milativam  vi  sua. 


QUiEST.  XXVIII,  ART.  I. 


QUESTIO  XXVIII. 

DE  RELATIONIBUS  DIVINIS. 

(Et  quatuor  quaerantur.) 

Deinde  considerandum  est  de  relationibus 
divinis:  et  circa  hoc  quaeruntur  quatuor  : 
1°  utrum  in  Deo  sint  aliquae  relationes  rea- 
les;  2°  utrum  illae  relationes  sint  ipsa  es¬ 
sentia  divina,  vel  sint  extrinsecus  affixae; 
3°  utrum  possint  esse  in  Deo  plures  rela¬ 
tiones  realitcr  distinctae  ab  invicem ;  4°  de 
numero  harum  relationum. 

ARTICULUS  PRIMUS. 

Utrum  in  Deo  sint  aliquae  relationes  reales. 

Ad  primum  sic  proceditur.  1.  Videtur 
quod  in  Deo  non  sint  aliquae  relationes 
reales.  Dicit  enim  Boetius,  in  lib.  De  Trinit ., 
cap.  iv,  coi.  1252,  t.  2,  quod  «  cum  quis 
praedicamenta  in  divinam  vertit  praedicatio¬ 
nem,  cuncta  mutantur  in  substantiam,  quae 
praedicari  possunt;  ad  aliquid  vero  omnino 
non  potest  praedicari.  »  Sed  quidquid  est 
realiter  in  Deo,  de  ipso  praedicari  potest. 
Ergo  relatio  non  est  realitcr  in  Deo. 

2.  Praeterea,  dicit  Boetius,  in  eod.  lib., 
cap.  vi,  coi.  1255,  t.  2,  quod  «  similis  est 
relatio  in  Trinitate  Patris  ad  Filium,  et 
utriusque  ad  Spiritum  sanctum,  ut  ejus 
quod  est  idem  ad  id  quod  est  idem.  »  Sed 
hujusmodi  relatio  est  rationis  tantum,  quia 
■omnis  relatio  realis  exigit  duo  extrema 
realiter.  Ergo  relationes  quae  ponuntur  in 
divinis,  non  sunt  reales  relationes,  sed  ratio¬ 
nis  tantum. 

3.  Praeterea,  relatio  paternitatis  est  relatio 
principii.  Sed  cum  dicitur  :  Deus  est  princi¬ 
pium  creaturarum,  non  importatur  aliqua 
relatio  realis,  sed  rationis  tantum.  Ergo  nec 
paternitas  in  divinis  est  relatio  realis,  et 
eadem  ratione  nec  aliae  relationes  quae  po¬ 
nuntur  ibi. 

4.  Praeterea,  generatio  in  divinis  est  se¬ 
cundum  intelligibilis  verbi  processionem. 
Sed  relationes  quae  consequuntur  operatio¬ 
nem  intellectus  sunt  relationes  rationis. 
Ergo  paternitas  et  filiatio,  quae  dicuntur  in 

1  Sic  cod.;  eed  in  Parm.  :  «  Sabelliana.  »  Melius 
codices,  nam  alia  puncta  reprobata  bcoresis  Sabel¬ 
liana  continet;  est  Uoc  ergo  beeresls  «  Sabelliana)  » 

divinis  secundum  generationem,  sunt  rela¬ 
tiones  rationis  tantum. 

Sed  contra  est  quod  pater  non  dicitur  nisi 
a  paternitate,  et  filius  a  filiatione.  Si  igitur 
paternitas  et  filiatio  non  sunt  in  Deo  realiter, 
sequitur  quod  Deus  non  sit  realitcr  pater  aut 
filius,  sed  secundum  rationem  intelligenti® 
tantum ;  quod  est  hmresis  Sabellianse  '. 

Respondeo  dicendum,  quod  relationes 
quaedam  sunt  in  divinis  realiter. 

Ad  cujus  evidentiam  considerandum  est 
quod  solum  in  his  quae  dicuntur  ad  aliquid, 
inveniuntur  aliqua  secundum  rationem 
tantum,  et  non  secundum  rem;  non  autem* 
in  aliis  generibus,  quia  aha  genera,  ut 
quantitas  et  qualitas,  secundum  propriam 
rationem  significant  aliquid  alicui  inhaerens. 
Ea  vero  quae  dicuntnr  ad  aliquid,  significant 
secundum  propriam  rationem  solum  respec¬ 
tum  ad  aliud.  Qui  quidem  respectus  ali¬ 
quando  est  in  ipsa  natura  rerum,  utpote 
quando  aliquae  res  secundum  suam  naturam 
ad  invicem  ordinatae  sunt,  et  invicem  incli¬ 
nationem  habent;  et  hujusmodi  relationes 
oportet  esse  reales;  sicut  in  corpore  gravi 
est  inclinatio  et  ordo  ad  locum  medium; 
unde  respectus  quidam  est  in  ipso  gravi 
respectu  loci  medii ;  et  similiter  est  de  aliis 
hujusmodi.  Aliquando  vero  respectus  signi¬ 
ficatus  per  ea  quae  dicuntur  ad  aliquid,  est 
tantum  in  ipsa  apprehensione  rationis  con¬ 
ferentis  unum  alteri;  et  tunc  est  relatio 
rationis  tantum;  sicut  cum  comparat  ratio 
hominem  animali  ut  speciem  ad  genus. 

Cum  autem  aliquid  procedit  a  principio 
ejusdem  naturae,  necesse  est  quod  ambo, 
scilicet  procedens  et  id  a  quo  procedit,  in 
eodem  ordine  conveniant  :  et  sic  oportet 
quod  habeant  reales  respectus  ad  invicem. 
Cum  igitur  processiones  in  divinis  sint  in 
identitate  naturae,  ut  ostensum  est,  necesse 
est  quod  relationes  quae  secundum  proces¬ 
siones  divinas  accipiuntur,  sint  relationes 
reales. 

Ad  primum  ergo  dicendum,  quod  «  ad  ali¬ 
quid  »  dicitur  omnino  non  praedicari  in  Deo 
secundum  propriam  rationem  ejus  quod  di¬ 
citur  ad  aliquid,  in  quantum  er”icet  propria 
ratio  ejus  quod  ad  aliquid  dicitur,  non  accipi¬ 
tur  per  comparationem  ad  illud  cui  inest  rela¬ 
tio  ;  sed  per  respectum  ad  alterum.  Non  ergo 

potius  quam  haeresis  «  Sabelliana.  » 

*  AI. : «  quod  non  est. » 

per  hoc  excludere  voluit  quod  relatio  non 
esset  in  Deo,  sed  quod  non  praedicaretur 
per  modum  inhaerentis  secundum  propriam 
relationis  rationem,  sed  magis  per  modum 
ad  aliud  se  habentis. 

Ad  secundum  dicendum,  quod  relatio 
quae  importatur  per  hoc  nomen  «  idem  »  est 
relatio  rationis  tantum,  si  accipiatur  simpli¬ 
citer  idem;  quia  hujusmodi  relatio  non 
potest  consistere  nisi  in  quodam  ordine, 
quem  ratio  ftdinvenit  alicujus  ad  seipsum, 
secundum  aliquas  ejus  duas  considerationes. 
Secus  autem  est ,  cum  dicuntur  aliqua 
eadem  esse  non  in  numero,  sed  in  natura 
generis  vel  speciei.  Boetius  igitur  relationes 
quae  sunt  in  divinis  assimilat  relationi  iden- 
tatis,  non  quantum  ad  omnia,  sed  quantum 
ad  hoc  solum  quod  per  hujusmodi  relationes 
non  di  versificatur  substantia,  sicut  nec  per 
relationem  identitatis. 

Ad  tertium  dicendum,  quod  cum  creatura 
procedit  a  Deo  in  diversitate  naturae,  Deus 
est  extra  ordinem  totius  creaturae,  nec  ex 
ejus  natura  est  ejus  habitudo  ad  creaturas, 
non  enim  producit  creaturas  ex  necessitate 
suae  naturae,  sed  per  intellectum  et  per  vo¬ 
luntatem,  ut  supra  dictum  est.  Et  ideo  in 
Deo  non  est  realis  relatio  ad  creaturas,  sed 
in  creaturis  est  r cedis  relatio  ad  Deum ;  quia 
creaturae  continentur  sub  ordino  divino,  et 
in  earum  natura  est  ut  dependeant  a  Deo. 
Sed  processiones  divinae  sunt  in  eadem 
natura.  Unde  non  est  similis  ratio. 

Ad  quartum  dicendum,  quod  relationes 
quae  consequuntur  solam  operationem  in¬ 
tellectus,  in  ipsis  rebus  intellectis  sunt  rela¬ 
tiones  rationis  tantum,  quia  scilicet  eas  ratio 
adinvenit  inter  duas  res  intellectas.  Sed 
relationes  quae  consequuntur  operationes1 
intellectus,  quae2  sunt  inter  verbum  intellec* 
tualiter  procedens,  et  illud  a  quo  procedit, 
non  sunt  relationes  rationis  tantum,  sed 
rei;  quia  et  ipse  intellectus  et  ratio,  est  quae¬ 
dam  res ;  et  comparatur  realiter  ad  id  quod 
procedit  intelligibiliter,  sicut  res  corporalis 
ad  id  quod  procedit  corporaliter.  Et  sic 
paternitas  et  filiatio  sunt  relationes  reales  in 
divinis. 

Conclusio.  —  Relationes  in  divinis,  cum  sint 
secundum  processiones  in  identitate  naturae,  reales 
quasdam  in  divinis  esse  relatipnes  necessarium 
est. 


ARTICULUS  II. 

Utrum  relatio  in  Deo  sit  idem  quod  sua 
essentia. 

Ad  secundum  sic  proceditur.  4.  Videtur 
quod  relatio  in  Deo  non  sit  idem  quod  sua 
essentia.  Dicit  enim  enim  Augustinus,  De 
Trin.,  lib.  V,  c.  v,  coi.  914,  t.  8,  quod  non 
omne  quod  dicitur  in  Deo  dicitur  secundum 
substantiam;  dicitur  enim  ad  aliquid,  sicut 
pater  ad  filium.  Sed  hsec  non  secundum 
substantiam  dicuntur.  Ergo  relatio  non  est 
divina  essentia. 

2.  Praeterea  Augustinus  dicit,  De  Trinit 
lib.  VII,  c.  ii,  coi.  935,  t.  8  :  «  Omnis  res* 
quae  relative  dicitur,  est  etiam  aliquid 
excepto  relativo;  sicut  homo  dominus  et 
homo  servus.  »  Si  igitur  relationes  aliquae 
sunt  in  Deo,  oportet  esse  in  Deo  aliquid  aliud 
praeter  relationes.  Sed  hoc  aliud  non  potest 
esse  nisi  essentia.  Ergo  essentia  est  aliud  a 
relationibus. 

3.  Praeterea,  esse  relativi  est  ad  aliud  se 
habere,  ut  dicitur  in  Prsedicamentis,  in  cap. 
Ad  aliquid.  Si  igitur  relatio  sit  ipsa  divina 
essentia,  sequitur  quod  esse  divinae  essentiae 
sit  ad  aliud  se  habere ;  quod  repugnat  per¬ 
fectioni  divini  esse,  quod  est  maxime  abso¬ 
lutum  et  per  se  subsistens,  ut  supra  osten¬ 
sum  est.  Non  igitur  relatio  est  ipsa  essentia 
divina. 

Sed  contra  :  omnis  res  quae  non  est  divina 
essentia  est  creatura.  Sed  relatio  realiter 
competit  Deo.  Si  ergo  non  est  divina  essen¬ 
tia,  erit  creatura ;  et  ita  ei  non  erit  adoratio- 
latrise  exhibenda,  contra  quod  in  praefatione 
cantatur  :  «  Ut  in  personis  proprietas,  et  in 
essentia  unitas,  et  in  majestate  adoretur 
aequalitas.  » 

Respondeo  dicendum,  quod  circa  hoc 
dicitur  Gilbertus  Porretanus  errasse,  sed 
errorem  suum  postmodum  in  Rhemensi 
concilio  revocasse.  Dixit  enim  quod  rela¬ 
tiones  in  divinis  sunt  assistentes,  sive  ex¬ 
trinsecus  affixae. 

Ad  cujus  evidentiam  considerandum  est 
quod  in  quolibet  novem  generum  accidentis 
est  duo  considerare.  Quorum  unum  est  esse, 
quod  competit  unicuique  ipsorum  secundum 
quod  est  accidens;  et  hoc  communiter  in 
omnibus  est  inesse  subjecto ;  accidentis- 
enim  esse  est  inesse.  Aliud  quod  potest 


*  In  Parm. :  «  operationem.  »  — s  AI. :  «  et  qute.  » 


—  3  «  Omnis  essentia  quse, »  ptc. 

considerari  in  unoquoque,  est  propria  ratio 
uniuscujusque  illorum  generum.  Et  in  aliis 
quidem  generibus  a  relatione,  utpote  quan¬ 
titate  et  qualitate,  etiam  propria  ratio  gene¬ 
ris  accipitur  secundum  comparationem  ad 
subjectum;  nam  quantitas  dicitur  mensura 
substantiae,  qualitas  vero  dispositio  substan¬ 
tiae.  Sed  ratio  propria  relationis  non  accipi¬ 
tur  secundum  comparationem  ad  illud  in 
quo  est,  sed  secundum  comparationem  ad 
aliquid  extra. 

Si  igitur  consideremus  etiam  in  rebus 
creatis  relationes  secundum  id  quod  rela¬ 
tiones  sunt,  sic  inveniuntur  esse  assistentes, 
non  intrinsecus  affixae  :  quasi  significantes 
respectum  quodammodo  contingentem  ip¬ 
sam  rem  relatam,  prout  ab  ea  tendit  in  alte¬ 
rum.  Si  vero  consideretur  relatio  secundum 
quod  est  accidens,  sic  est  inhaerens  subjecto, 
et  habens  esse  accidentale  in  ipso. 

Sed  Gilbertus  Porretanus  consideravit  re¬ 
lationem  primo  modo  tantum. 

Quidquid  autem  in  rebus  creatis  habet 
esse  accidentale,  secundum  quod  transfer¬ 
tur  in  Deum,  habet  esse  substantiale;  nihil 
enim  est  in  Deo  ut  accidens  in  subjecto,  sed 
quidquid  est  in  Deo  est  ejus  essentia.  Sic 
igitur  ex  ea  parte  qua  relatio  in  rebus  creatis 
habet  esse  accidentale  in  subjecto,  relatio 
realiter  existens  in  Deo  habet  esse  essentiae 
divinae,  idem  omnino  ei  existens.  In  hoc 
vero  quod  ad  aliquid  dicitur  non  significatur 
aliqua  habitudo  ad  essentiam,  sed  magis  ad 
suum  oppositum.  Et  sic  manifestum  est  quod 
relatio  realiter  existens  in  Deo  est  idem  es- 
.sentiae  secundum  rem,  et  non  differt  nisi 
secundum  intelligentiai  rationem,  prout  in 
relatione  importatur  respectus  ad  suum  op¬ 
positum,  qui  non  importatur  in  nomine 
essentiae.  Patet  ergo  quod  in  Deo  non  est 
aliud  esse  relationis  et  essentiae,  sed  unum 
et  idem. 

Ad  primum  ergo  dicendum,  quod  verba 
illa  Augustini  non  pertinent  ad  hoc  quod 
paternitas  vel  alia  relatio,  quae  est  in  Deo 
secundum  esse  suum,  non  sit  idem  quod 
divina  essentia,  sed  quod  non  praedicatur 
secundum  modum  substantiae,  ut  existens 
in  eo  de  quo  dicitur,  sed  ut  ad  alterum  se 
habens.  Et  propter  hoc  dicuntur  duo  tantum 

(a)  Gilbertus  Porretanus,  et  abbas  Joachim  in 
Deo  dixerunt  relationes  ab  essentia  realiter  distin¬ 
gui  :  contrarium  est  de  fide.  Inter  relationes  et 
essentiam  Thomistse  distinctionem  virtualem  mi¬ 
norem,  et  Scotistse  distinctionem  formalem  actua- 

esse  praedicamenta  in  divinis;  quia  alia  prae¬ 
dicamenta  important  habitudinem  ad  id  do 
quo  dicuntur,  tam  secundum  suum  esse,, 
quam  secundum  proprii  generis  rationem. 
Nihil  autem  quod  est  in  Deo  potest  habere 
habitudinem  ad  id  in  quo  est  vel  do  quo 
dicitur,  nisi  habitudinem  identitatis,  propter 
summam  Dei  simplicitatem. 

Ad  secundum  dicendum,  quod  sicut  in 
rebus  creatis,  in  illo  quod  dicilur  relative 
non  solum  est  invenire  respectum  ad  alte¬ 
rum,  sed  etiam  aliquid  absolutum,  ita  et  in 
Deo ;  sed  tamen  aliter  et  aliter.  Nam  id  quod 
invenitur  in  creatura  prseter  id  quod  conti¬ 
netur  sub  significatione  nominis  relativi,  est 
alia  res;  in  Deo  autem  non  est  alia  res,  sed 
una  et  eadem;  quse  non  perfecte  exprimitur 
relationis  nomine,  quasi  sub  significatione 
talis  nominis  comprehensa.  Dictum  est  enim 
supra,  cum  de  divinis  nominibus  agebatur, 
quod  plus  continetur  in  perfectione  divinae 
essentiae  quam  aliquo  nomine  significari 
posset.  Unde  non  sequitur  quod  in  Deo  prae¬ 
ter  relationem  sit  aliquid  aliud  secundum 
rem,  sed  solum  considerata  nominum  ra¬ 
tione. 

Ad  tertium  dicendum,  quocl  si  in  perfec¬ 
tione  divina  nihil  plus  contineretur  quam 
quod  significat  nomen  relativum,  sequere¬ 
tur  quocl  esse  ejus  esset  imperfectum,  utpota 
ad  aliquid  aliud  se  habens ;  sicut  si  non  con¬ 
tineretur  ibi  plus  quam  quod  nomine  sa¬ 
pientiae  significatur,  non  esset  aliquid  sub¬ 
sistens.  Sed  quia  divinae  essentiae  perfectio 
est  major  quam  quod  significatione  alicujus 
nominis  comprehendi  possit;  non  sequitur 
si  nomen  relativum  vel  qu  odeumque  aliud 
nomen  dictum  de  Deo  non  significat  ali¬ 
quid  perfectum ,  quod  divina  essentia  habeat 
esse  imperfectum ;  quia  divina  essentia  com¬ 
prehendit  in  se  omnium  generum  perfec¬ 
tionem,  ut  supra  dictum  est. 

Conclusio.  —  Relatio  realiter  in  Deo  existens, 
idem  est  essentia:  secundum  rem  :  non  differt 
autem  nisi  secundum  rationem,  quod  relatio  im¬ 
portat  respectum  ad  oppositum,  essentia  autem 
non  (a). 


lem  ex  natura  rei  admittunt.  Sed  ulterius  queeri- 
tur  utrum  cum  essentia  relationes  ita  realiter 
identificentur  quod  sint  de  conceptu  quidaitativo 
essentiae,  et  essentia  de  conceptu  quiffditalivo  re¬ 
lationum.  Qucestio  parum  utilis  de  qua  tacendum. 

ARTICULUS  III. 

IJtrum  relationes  quae  sunt  in  Deo,  realiter 
ab  invicem  distinguantur. 

Ad  tertium  sic  proceditur,  i .  Videtur  quod 
relationes  quae  ponuntur1  in  Deo,  realiter  ab 
invicem  non  distinguantur.  Quaecumque 
enim  uni  et  eidem  sunt  eadem,  sibi  invicem 
sunt  eadem.  Sed  omnis  relatio  in  Deo  exis- 
tens  est  idem  secundum  rem  cum  divina  es¬ 
sentia.  Ergo  relationes  secundum  rem  ab 
invicem  non  distinguuntur. 

2.  Praeterea,  sicut  paternitas  et  filiatio  se¬ 
cundum  nominis  rationem  distinguuntur 
ab  essentia  divina,  ita  et  bonitas  et  potentia. 
Sed  propter  hujusmodi  rationis  distinctio¬ 
nem  non  est  aliqua  realis  distinctio  bonitatis 
et  potentiae  divinae.  Ergo  neque  paternitatis 
et  filiationis. 

3.  Praeterea,  in  divinis  non  est  distinctio 
realis,  nisi  secundum  originem.  Sed  una 
relatio  non  videtur  oriri  ex  alia.  Ergo  rela¬ 
tiones  non  distinguuntur  realiter  ab  invi¬ 
cem. 

Sed  contra  est  quod  dicit  Boetius,  in  lib. 
De  Trinit.,  cap.  vi,  coi.  1255,  t.  2,  q\iod 
«  substantia  in  divinis  continet  unitatem, 
relatio  multiplicat  Trinitatem.  »  Si  ergo  re¬ 
lationes  non  distinguuntur  ab  invicem  rea¬ 
liter,  non  erit  in  divinis  trinitas  realis,  sed 
rationis  tantum,  quod  est  Sabelliani  erroris. 

Respondeo  dicendum,  quod  ex  eo  quod 
aliquid  alicui  attribuitur,  oportet  quod  attri¬ 
buantur  ei  omnia  quae  sunt  de  ratione  illius. 
Sicut  cuicumque  attribuitur  homo,  oportet 
quod  attribuatur  ei2  rationale.  De  ratione 
autem  relationis  est  respectus  unius  ad  alte¬ 
rum,  secundum  quem  aliquid  alteri  opponi¬ 
tur  relative.  Cum  igitur  in  Deo  realiter  sit 
relatio,  ut  dictum  est,  oportet  quod  realiter 
sit  ibi  oppositio.  Relativa  autem  oppositio 
in  sui  ratione  includit  distinctionem.  Unde 
oportet  quod  in  Deo  sit  realis  distinctio ;  non 
quidem  secundum  rem  absolutam,  qua*  est 
essentia,  in  qua  est  summa  unitas  et  simpli¬ 
citas,  sed  secundum  rem  relativam. 

Ad  primum  ergo  dicendum,  quod  secun¬ 
dum  Philosophum,  in  III  Physic.,  text.  21, 
argumentum  illud  tenet,  quod  quaecumque 
uni  et  eidem  sunt  eadem,  sibi  invicem  sunt 

•  Parm. : «  sunt.  »  — 8  In  Parm. :  «  et  esse.  » 

(a)  In  Deo  relationes  realiter  ab  invicem  distin¬ 
guuntur  :  sic  omnes.  Ulterius  quaeritur  utrum  una 
eiistentia  absoluta,  vel  tribus  existentiis  relativis 


eadem,  in  his  quae  sunt  idem  re  et  ratione, 
sicut  tunica  et  indumentum ;  non  autem  in 
his  quae  differunt  ratione.  Unde  ibidem 
dicit  quod,  licet  actio  sit  idem  motui,  simili¬ 
ter  et  passio,  non  tamen  sequitur  quod  actio 
et  passio  sint  idem ;  quia  in  actione  impor¬ 
tatur  respectus,  ut  a  quo  est  motus  in  mo¬ 
bili  ;  in  passione  vero,  ut  qui  est  ab  alio.  Et 
similiter,  licet  paternitas  sit  idem  secundum 
rem  cum  essentia  divina,  et  similiter  filiatio, 
tamen  haec  duo  in  suis  propriis  rationibus 
important  oppositos  respectus.  Unde  distin¬ 
guuntur  ab  invicem. 

Ad  secundum  dicendum,  quod  potentia  et 
bonitas  non  important  in  suis  rationibus  ali¬ 
quam  oppositionem.  Unde  non  est  similis 
ratio. 

Ad  tertium  dicendum,  quod  quamvis  rela¬ 
tiones,  proprie  loquendo,  non  oriantur  vel 
procedant  ab  invicem,  tamen  accipiuntur 
per  oppositum  secundum  processionem  ali- 
cujus  ab  alio. 

Conclusio.  —  Distinguuntur  reales  relationes  in 
Deo  realiter,  non  quidem  secundum  absolutum, 
sed  respectivum  (a). 

ARTICULUS  IV. 

Utrum  in  Deo  sint  tantum  quatuor  rela¬ 
tiones  reales ,  scilicet  paternitas,  filiatio , 

spiratio  et  processio. 

Ad  quartum  sic  proceditur.  1.  Videtur 
quod  in  Deo  non  sint  tantum  quatuor  rela¬ 
tiones  reales,  scilicet  paternitas,  filiatio,  spi¬ 
ratio  et  processio.  Est  enim  considerare  in 
Deo  relationes  intelligentis  ad  intellectum,  et 
volentis  ad  volitum;  quae  videntur  esse  rela¬ 
tiones  reales,  neque  sub  praedictis  continen¬ 
tur.  Non  ergo  sunt  solum  quatuor  relationes 
reales  in  Deo. 

2.  Praeterea,  relationes  reales  accipiuntur 
in  Deo  secundum  processionem  intelligibilem 
Verbi.  Sed  relationes  intelligibiles  multipli¬ 
cantur  in  infinitum,  ut  Avicenna  dicit.  Ergo 
in  Deo  sunt  infinitae  relationes  reales.  * 

3.  Praeterea,  ideae  sunt  in  Deo  ab  aeterno, 
ut  supra  dictum  est;  non  autem  distinguun¬ 
tur  ab  invicem,  nisi  secundum  respectum  ad 
res,  ut  supra  dictum  est.  Ergo  in  Deo  sunt 
multo  plures  relationes  aeternae. 

4.  Praeterea,  aequalitas  et  similitudo  et 

tres  personae  divinae  existant?  Primum  cum  D. 
Thoma  communiter  theologi ;  ultimum  Richardus 
a  S.  Vietore,  Scotus,  Suarez,  Isambert,  et  Tour- 
nely  teneat.  * 

identitas  sunt  relationes  quaedam  ?  et  sunt 
in  Deo  ab  ai  terno.  Ergo  plures  relationes 
sunt  ab  aeterno  in  Deo  quam  qua;  dictae 

sunt. 

5.  Sed  contra  videtur  quod  sint  pauciores. 
Quia,  secundum  Philosophum,  in  III  Phy  sic., 
text.21,  «eadem  via  cd  do  Athenis  ad  Thebas 
et  de  Thebis  ad  Athenas.  »  Ergo  videtur 
quod  pari  ratione  eadem  sit  relatio  de  patre 
ad  filium,  quae  dicitur  paternitas,  et  de  filio 
ad  patrem,  quae  dicitur  filiatio ;  et  sic  non 
sunt  quatuor  relationes  in  Deo. 

Respondeo  dicendum,  quod,  secundum 
Philosophum  in  V  Metaph.,  text.  20,  relatio 
omnis  fundatur  vel  supra  quantitatem,  ut 
duplum  et  dimidium  ;  vel  supra  actionem  et 
passionem,  ut  faciens  et  factum,  pater  et 
filius,  dominus  et  servus,  et  hujusmodi.  Cum 
autem  quantitas  non  sit  in  Deo;  est  enim 
sine  quantitate  magnus,  ut  dicit  Augusti¬ 
nus1,  Serm.  xxiii,  cap.  v,  coi.  157,  t.  5; 
relinquitur  quod  realis  relatio  in  Deo  esse 
non  possit,  nisi  super  actionem  fundata. 
Non  autem  super  actiones  secundum  quas 
procedit  aliquid  cxtrinsecum  a  Deo,  quia 
relationes  Dei  ad  creaturas  non  sunt  realiter 
in  ipso,  ut  supra  dictum  est.  Unde  relin¬ 
quitur  quod  relationes  reales  in  Deo  non 
possunt  accipi,  nisi  secundum  actiones  se¬ 
cundum  quas  est  processio  in  Deo  non  extra, 
sed  intra.  Hujusmodi  autem  processiones 
sunt  duae  tantum,  ut  supra  dictum  est; 
quarum  una  accipitur  secundum  actionem 
intellectus  quae  est  processio  Yerbi;  alia  se¬ 
cundum  actionem  voluntatis,  quae  est  pro¬ 
cessio  amoris.  Secundum  quamlibet  autem 
processionem  oportet  duas  accipere  rela¬ 
tiones  oppositas,  quarum  una  sit  procedentis 
a  principio,  et  alia  ipsius  principii.  Processio 
autem  Yerbi  dicitur  generatio  secundum 
propriam  rationem,  qua  competit  rebus  vi¬ 
ventibus.  Relatio  autem  principii  genera¬ 
tionis  in  viventibus  perfectis  dicitur  pater¬ 
nitas;  relatio  vero  procedentis  a  principio 
dicitur  filiatio.  'Processio  vero  amoris  non 
habet  nomen  proprium,  ut  supra  dictum 
est ;  unde  neque  relationes  qua?  secundum 
ipsam  accipiuntur.  Sed  vocatur  relatio  prin- 

1 «  Si  lioc  putaverit  homo  carnalis,  quia  Dei  na¬ 
tura  atque  substantia  distincta  membris  est, ...  cir¬ 
cumscripta  quantitate,  quid  cum  illo  facio?  »  Et 
Ep.  cxxxvn  ad  Volusianum,  c.  ii,  §  8,  coi.  519,  t.  2  : 
«  Neque  enim  mole  sed  virtute  magnus  est  Deus. » 

s  Ita  cod.  alcan.;  editi  :  «  differt.  »  —  3  Parrn. 
non  habet  «  est.  »  — • 4  In  Parm.  deest  «  ut.  » 


hujus  processionis,  spiratio ;  relatio 
autem  procedentis,  processio ;  quamvis  haec 
duo  nomina  ad  ipsas  processiones  vel  ori¬ 
gines  pertineant,  et  non  ad  relationes. 

Ad  primum  ergo  dicendum,  quod  in  his 
in  quibus  differunt  *  infelice ; us  et  intellectum 
volens  et  velitum,  potest  esse  reaiis  relatio 
et  scientia?  ad  rem  scitam,  et  volentis  ad 
rem  volitam.  Sed  in  Deo  est  idem  omnino 
intellectus  et  intellectum,  quia  iiitelligendo 
se,  intelligit  omnia  alia;  et  eadem  ratione 
voluntas  et  volitum.  Unde  in  Deo  hujusmodi 
relationes  nor.  sunt  reales,  sicut  neque  re¬ 
latio  ejusdem  ad  idem.  Sed  tamen  relatio  ad 
verbum  est  realis;  quia  verbum  intell igitur 
ut  procedens  per  actionem  intelligibifcm , 
non  autem  ut  res  intellecta  est 3.  Cum  enim 
intelligimus  lapidem,  id  quod  ex  re  intel¬ 
lecta  concipit  intellectus,  vocatur  verbum. 

Ad  secundum  dicendum,  quod  in  nobis 
relationes  intelligibiles,  in  infinitum  mul¬ 
tiplicantur;  quia  alio  actu  intelligit  homo 
lapidem,  et  alio  actu  intelligit  se  intelligere 
lapidem,  et  alio  etiam  intelligit  se  hoc  intel¬ 
ligere;  et  sic  in  infinitum  multiplicantur 
actus  intelligendi,  et  per  consequens  rela¬ 
tiones  intellecta?.  Sed  hoc  Deo  non  habet 
locum ,  quia  uno  actu  tantum  omnia  intel¬ 
ligit. 

Ad  tertium  dicendum ,  quod  respectus 
ideales  sunt  ut4  intellecti  a  Deo.  Unde  ex 
eorum  pluralitate  non  sequitur  quod  sint 
plures  relationes  in  Deo,  sed  quod  Deus 
cognoscat  plures  relationes. 

Ad  quartum  dicendum,  quod  aequalitas  et 
similitudo  in  Deo  non  sunt  relationes  reales, 
sed  rationis  tantum,  ut  infra  patebit. 

Ad  quintum  dicendum ,  quod  via  est 
eadem  ab  uno  termino  ad  alterum,  et  e 
converso ;  sed  tamen  respectus  sunt  diversi. 
Unde  ex  hoc  non  potest  concludi  quod  eadem 
sit  relatio  patris  ad  filium,  et  e  converso; 
sed  posset  hoc  concludi  de  aliquo  absoluto, 
si  esset  medium  inter  ea. 

Conclusio.  —  In  Deo  quatuor  tantum  reales  rela¬ 
tiones  sunt,  paternitas,  filiatio,  spiratio  et  proces¬ 
sio,  qua?  sola?  realiter  in  Deo  sunt  et  intrinsece  (a). 


(a)  In  Deo  quatuor  tantum  relationes,  scilicet  re¬ 
lationes  originis  personas  constituentes,  Thomistse 
cum  D.  Thoma  admittunt.  Scotistee  vero  secundo 
ordine  in  Deo  alias  relationes  communes  reales 
agnoscunt  quas  identitatis,  aequalitatis,  similitudi¬ 
nis,  et  etiam  circuminsessionis,  seu  mutuae  perso¬ 
narum  in  se  invicem  inexistentiae,  vocant. 


QIJAEST.  XXVJ1I,  ART.  IV. 

QUAESTIO  XXIX. 

DE  PERSONIS  DIVINIS. 

(Et  quatuor  quaeruntur. ) 

Praemissis  autem  liis  quae  de  processio¬ 
nibus  et  relationibus  cognoscenda 1  sunt, 
necessarium  est  aggredi  de  personis. 

Et  primo  secundum  considerationem  ab¬ 
solutam,  et  deinde  secundum  comparativam 
considerationem.  Oportet  autem  absolute  de 
personis  primo  quidem  in  communi  consi¬ 
derare,  deinde  de  singulis  personis. 

Ad  communem  autem  considerationem 
personarum  quatuor  pertinere  videntur. 
Primo  quidem,  significatio  hujus  nominis 
«  persona.  »  Secundo  vero,  numerus  perso¬ 
narum.  Tertio,  ea  quae  consequuntur  nu¬ 
merum  personarum  vel  ei  opponuntur,  ut 
diversitas  et  solitudo2  et  hujusmodi.  Quarto 
vero,  ea  quae  pertinent  ad  notitiam  perso¬ 
narum. 

Circa  primum  quaeruntur  quatuor  :  1°  de 
definitione  personae;  2°  de  comparatione 
personae  ad  essentiam,  subsistentiam  et  liy- 
postasim ;  3°  utrum  nomen  personae  compe¬ 
tat  in  divinis ;  4°  quid  ibi  significet. 

ARTICULUS  PRIMUS. 

De  definitione  personae. 

Ad  primum  sic  proceditur.  1.  Videtur 
quod  incompetens  sit  definitio  personae 
quam  Boetius  assignat  in  lib.  De  duabus 
naturis,  cap.  in,  coi.  1343,  t.  2,  quae  talis 
est  :  «  Persona  est  rationalis  naturae  indi¬ 
vidua  substantia.  »  Nullum  enim  singulare 
definitur.  Sed  persona  significat  quoddam 
singulare.  Ergo  persona  inconvenienter  de¬ 
finitur. 

2.  Praeterea,  substantia,  prout  ponitur  in 
definitione  personae,  aut  sumitur  pro  sub¬ 
stantia  prima,  aut  pro  substantia  secunda.  Si 
pro  substantia  prima,  superflue  additur, 
«  individua,  »  quia  substantia  prima  est 
substantia  individua  :  si  vero  stat  pro  sub¬ 
stantia  secunda,  falso  additur,  et  est  oppositio 
in  adjecto  :  nam  secundae  substantiae  dicun¬ 
tur  genera  vel  species.  Ergo  definitio  est 
male  assignata, 

3.  Praeterea,  nomen  intentionis  non  debet 
poni  in  definitione  rei.  Non  enim  esset 

1  Parm. :  «  praecognoscenda  videbantur.» —  *  Non 
«  similitudo,  »  ut  in  edit. 

3  Cod.  Alcan.  aliique,  item  edit.  Rom  et  Patav. 


bona  assignatio,  si  quis  diceret :  ITomo  est 
species  animalis ;  homo  enim  est  nomen  rei, 
species  est  nomen  intentionis.  Cum  igitur 
persona  sit  nomen  rei,  significat  enim  sub¬ 
stantiam  quamdam  rationalis  naturae,  in¬ 
convenienter  individuum,  quod  est  nomen 
intentionis,  in  ejus  definitione  ponitur. 

4.  Praeterea  :  «  Natura  est  principium 
motus  et  quietis  in  eo  in  quo  est  per  se,  et 
non  per  accidens,  »  ut  dicitur  in  II  Phy  sic., 
text  3.  Sed  persona  est  in  rebus  immobi¬ 
libus,  sicut  in  Deo,  et  in  angelis.  Non  ergo 
in  definitione  personae  debuit  poni  natura, 
sed  magis  essentia. 

5.  Praeterea,  anima  separata  est  rationalis 
naturae  individua  substantia  :  non  autem 
persona.  Inconvenienter  ergo  persona  sic 
definitur3. 

Respondeo  dicendum,  quod,  licet  univer¬ 
sale  et  particulare  inveniantur  in  omnibus 
generibus,  tamen  speciali  quodam  modo 
individuum  invenitur  in  genere  substantiae. 
Substantia  enim  individuatur  per  seipsam ; 
sed  accidentia  individuantur  per  subjectum, 
quod  est  substantia;  dicitur  enim  haec  al- 
bedo,  in  quantum  est  in  hoc  subjecto.  Unde 
etiam  convenienter  individua  substantiae 
habent  aliquod  speciale  nomen  prae  aliis; 
dicuntur  enim  hypostases  vel  primae  sub¬ 
stantiae. 

Sed  adhuc  quodam  specialiori  et  perfec¬ 
tiori  modo  invenitur  particulare  et  indivi¬ 
duum  in  substantiis  rationalibus  quae  habent 
dominium  sui  actus ;  et  non  solum  aguntur, 
sicut  alia,  sed  per  se  agunt ;  actiones  autem 
in  singularibus  sunt.  Et  ideo  etiam  inter 
caeteras  substantias  quoddam  speciale  nomen 
habent  singularia  rationalis  naturae ,  et  hoc 
nomen  est  «  persona.  » 

Et  ideo  in  praedicta  definitione  personae 
ponitur  «  substantia  individua, »  in  quantum 
significat  singulare  in  genere  substantiae; 
additur  autem  «  rationalis  maturae ,  »  in 
quantum  significat  singulare  in  rationalibus 
substantiis. 

Ad  primum  ePg-o  dicandum,  quod,  licet 
hoc  singulare  vel  illud  definiri  non  possit, 
tamen  id  quod  pertinet  ad  communem  ratio¬ 
nem  singularitatis,  definiri  potest,  et  sic 
Philosophus  in  lib.  Prsedicament.,  cap.  Do 
substantia,  definit  substantiam  primam;  et 
hoc  modo  definit  Boetius  personam. 

omittunt  argumentum  «  sed  contra.  »  Habet  Nico¬ 
lai  sic :«  Sed  contra  est  auctoritas  praedicta  Boetii. » 


207 


QlUEST.  XXIX,  ART.  I  ET  IT. 


Ad  secundum  dicendum,  quod,  secundum 
«quosdam,  <c  substantia  »  in  definitione  per¬ 
sonae  ponitur  pro  substantia  prima,  quae  est 
hypostasis;  neque  tamen  superfluo  additur 
«  individua,  »  quia  ratione1  hypostasis  vel 
substantiae  primae  excluditur  ratio  univer¬ 
salis  et  partis.  Non  enim  dicimus  quod  homo 
communis  sit  hypostasis,  neque  etiam  quod 
manus,  cum  sit  pars.  Sed  per  hoc  quod 
additur  «  individua,  »  excluditur  a  persona 
ratio  assumptibilis ;  humana  enim  natura  in 
Christo  non  est  persona,  quia  est  assumpta 
a  digniori,  scilicet  a  Verbo  Dei.  Sed  melius 
dicendum  est  quod  substantia  accipitur  com¬ 
muniter,  prout  dividitur  per  primam  et  se¬ 
cundam,  et  per  hoc  quod  additur,  «  indi¬ 
vidua,  »  trahitur  ad  standum  pro  substantia 
prima. 

Ad  tertium  dicendum,  quod,  quia  sub¬ 
stantiales  differentise  non  sunt  nobis  notat, 
vel  etiam  nominatae  non  sunt,  oportet  in- 
terdum  uti  differentiis  accidentalibus  loco 
substantialium ;  puta,  si  quis  diceret,  ignis 
-est  corpus  simplex,  calidum  et  siccum.  Ac¬ 
cidentia  enim  propria  sunt  effectus  forma¬ 
rum  substantialium  et  manifestant  eas.  Et 
similiter  nomina  intentionum  possunt  accipi 
ad  definiendum  res,  secundum  quod  acci¬ 
piuntur  pro  aliquibus  nominibus  rerum  quae 
sunt2  posita.  Et  sic  hoc  nomen,  «  indivi¬ 
duum,  »  ponitur  in  definitione  personae  ad 
designandum  modum  subsistendi  qui  com¬ 
petit  substantiis  particularibus. 

Ad  quartum  dicendum,  quod,  secundum 
^  Philosophum,  in  V  Metaph.,  text.  5,  nomen 
naturae  primo  impositum  est  ad  significan¬ 
dam  generationem  viventium,  quae  dicitur 
nativitas.  Et  quia  hujusmodi  generatio  est 
a  principio  intrinseco,  extensum  est  hoc 
nomen  ad  significandum  principium  intrin¬ 
secum  cujuscumque  motus.  Et  sic  definitur 
natura  in  11  Phy  fi.,  text  3.  Et  quia  hujus¬ 
modi  principium  est  formale  vel  materiale, 
communiter  tam  materia  quam  forma  dici¬ 
tur  natura.  Et  quia  per  formam  completur 
essentia  uniuscujusque  rei,  communiter 
essentia  uniuscujusque  rei,  quam  significat 
ejus  definitio,  vocatur  natura.  Et  sic  acci¬ 
pitur  hic  natura.  Unde  Boetius,  in  eodem  lib. 
De  cluab.  naturis.,  cap.  I,  coi.  1345,  t.  2, 
dicit,  quod  «  natura  est  unumquodque  in¬ 

1  In  Parm.  :  «  nomine.  » 

2  Sic  cod.  in  edit. :  «  quee  non  sunt.  »  Sed  sensus 
est  :  secundum  quod  nomina  quae  sunt  posita  ac¬ 
cipiuntur  pro  aliquibus  nominibus  rerum.  » 


formans  specifica  differentia.  »  Specifica 
enim  differentia  est  quae  complet  definitio¬ 
nem,  et  sumitur  a  propria  forma  rei.  Et 
ideo  convenientius  fuit  quod  in  definitione 
personae,  quae  est  singulare  alicujus  generis 
determinati,  uteretur  nomine  naturae  quam 
essentiae,  quae  sumitur  ab  esse,  quod  est 
communissimum. 

Ad  quintum  dicendum,  quod  anima  est 
pars  humanae  speciei;  et  ideo,  licet  sit  sepa¬ 
rata,  quia  tamen  retinet  naturam  unibilita- 
tis,  non  potest  dici  substantia  individua, 
quae  est  hypostasis  vel  substantia  prima; 
sicut  nec  manus,  nec  quaecumque  alia  par¬ 
tium  hominis ;  et  sic  non  competit  ei  neque 
definitio  personae,  neque  nomen. 

Conclusio.  —  Persona  est  rationalis  naturae 
individua  substantia  (a). 

ARTICULUS  II. 

Utrum  persona  sit  idem  quod  hypostasis , 
subsistentia  et  essentia. 

Ad  secundum  sic  proceditur.  1.  Videtur 
quod  persona  sit  idem  quod  hypostasis, 
subsistentia  et  essentia.  Dicit  enim  Boetius, 
in  lib.  De  duabus  natur.,  c.  m,  coi.  1344, 
t.  2,  quod  «  Graeci  naturae  rationalis  indivi¬ 
duam  substantiam  woff-raarsw;  nomine  voca¬ 
verunt.  »  Sed  hoc  etiam  apud  nos  significat 
nomen  personae.  Ergo  persona  omnino  idem 
est  quod  hypostasis. 

2.  Praeterea,  sicut  in  divinis  dicimus  tres 
personas,  ita  in  divinis  dicimus  tres  subsis¬ 
tentias  ;  quod  non  esset,  nisi  persona  et  sub¬ 
sistentia  idem  significarent.  Ergo  idem 
significant  persona  et  subsistentia. 

3.  Praeterea,  Boetius  dicit  in  Comment. 
Proedicamentorum,  quod  ouc-fa,  quod  est 
idem  quod  essentia,  significat  compositum 
ex  materia  et  forma.  Id  autem  quod  est 
compositum  ex  materia  et  forma,  est  indivi¬ 
duum  substantiae,  quod  et  hypostasis  et 
persona  dicitur.  Ergo  omnia  praedicta  no¬ 
mina  idem  significare  videntur. 

4.  Sed  contra  est  quod  Boetius  dicit  in 
lib.  De  duab.  natur.,  c.  m,  coi.  1314,  t.  2, 
quod  genera  et  species  subsistunt  tantum ; 
individua  vero  non  subsistunt  tantum, 
verum  etiam  substant.  Sed  a  subsistendo 

(a)  Persona  definitur,  intellectualis  naturae  in¬ 
commutabilis  existentia  :  sic  Richardus  a  Sancto 
Victore;  vel,  hypostasis  distincta  proprietate  ad 
dignitatem  pertinente  :  sic  Doctores  scholastici. 

dicuntur  subsistentiae,  sicut  a  substando 
substantiae,  vel  hypostases.  Cum  igitur  esse 
hypostases  vel  personas  non  conveniat  gene¬ 
ribus  vel  speciebus,  hypostases  vel  personae 
non  sunt  idem  quod  subsistentiae. 

5.  Praeterea,  Boetius  dicit,  in  Comment. 
Praedicamentorum,  quod  hypostasis  dicitur 
materia,  n  paeana  autem,  id  est,  subsistentia, 
dicitur  forma.  Sed  neque  forma  neque  ma¬ 
teria  potest  dici  persona.  Ergo  persona 
differt  a  praedictis. 

Respondeo  dicendum,  quod  secundum 
Philosophum  in  V  Metapli .,  text.  15,  sub¬ 
stantia  dicitur  dupliciter.  Uno  modo  dicitur 
substantia  quidditas  rei  quam  significat 
definitio,  secundum  quod  dicimus  quod  de¬ 
finitio  significat  substantiam  rei;  quam  qui¬ 
dem  substantiam  Graeci  ouo-i&ms  vocant,  quod 
nos  essentiam  dicere  possumus.  Alio  modo 
dicitur  substantia  subjectum,  vel  suppositum 
quod  subsistit  in  genere  substantiae.  Et  hoc 
quidem  communiter  accipiendo  nominari 
potest  nomine  significanto  intentionem,  et 
sic  dicitur  suppositum.  Nominatur  etiam  tri¬ 
bus  nominibus  significantibus  rem ;  quae 
quidem  sunt,  res  naturae,  subsistentia,  et 
hypostasis,  secundum  tripficem  considera¬ 
tionem  substantiae  sic  dictae.  Secundum  enim 
quod  per  se  existit,  et  non  in  alio,  vocatur 
subsistentia  :  illa  enim  subsistere  dicimus 
quae  non  in  alio,  sed  in  se  existunt.  Secun¬ 
dum  vero  quod  supponitur  alicui  naturae 
communi,  sic  dicitur  res  naturae,  sicut  hic 
homo  est  res  naturae;  secundum  vero  quod 
supponitur  accidentibus,  dicitur  hypostasis 
vel  subsistentia.  Quod  autem  haec  tria  no¬ 
mina  significant  communiter  in  toto  genere 
substantiarum,  hoc  nomen  persona  signifi¬ 
cat  in  genere  rationalium  substantiarum. 

Ad  primum  ergo  dicendum,  quod  hypo¬ 
stasis  apud  Graecos  ex  propria  significatione 
nominis  habet  quod  significet  quodeumque 
individuum  substantiae;  sed  ex  usu  loquendi 
habet  quod  sumatur  pro  individuo  rationalis 
naturae  ratione  suae  excellentiae. 

Ad  secundum  dicendum,  quod  sicut  nos 
dicimus  in  divinis  pluraliter  tres  yersonas  et 
tres  substantias,  ita  Graeci  dicunt  tres  hypo¬ 
stases.  Sed  quia  nomen  substantiae,  quod  se¬ 
cundum  proprietatem  si gnificationis  respon¬ 
det  hypostasi,  aequivocatur  apud  nos,  cum 
quandoque  significet  essentiam,  quandoque 
hypostasim;  no  possit  esse  erroris  occasio, 


maluerunt  pro  hypostasi  transferre  subsis¬ 
tentiam  quam  substantiam. 

Ad  tertium  dicendum,  quod  essentia  pro¬ 
prie  est  id  quod  significatur  per  definitio¬ 
nem.  Definitio  autem  complectitur  speciei 
principia,  non  autem  principia  individualia. 
Unde  in  rebus  compositis  ex  materia  et 
forma,  essentia  significat  non  solum  for¬ 
mam,  nec  solum  materiam,  sed  compositum 
ex  materia  et  forma  communi,  prout  sunt 
principia  speciei.  Sed  compositum  ex  liac 
materia  et  ex  hac  forma  habet  rationem 
hypostasis  et  personae.  Anima  enim  et  caro 
et  os  sufit  de  ratione  hominis,  sed  liaec  ani¬ 
ma  et  haec  caro  et  hoc  os  sunt  de  ratione 
liujus  hominis.  Et  ideo  hypostasis  et  persona 
addunt  supra  rationem  essentiae  principia 
individualia;  neque  sunt  idem  cum  essentia 
in  compositis  ex  materia  et  forma,  ut  supra 
dictum  est,  cum  de  simplicitate  divina  age¬ 
retur. 

Ad  quartum  dicendum,  quod  Boetius  dicit 
genera  et  species  subsistere,  in  quantum  in¬ 
dividuis  aliquibus  competit  subsistere  ex  eo 
quod  sunt  sub  generibus  et  speciebus  in 
praedicamento  substantiae  comprehensis ;  non 
quod  ipsae  species  vel  genera  subsistant,  nisi 
secundum  opinionem  Platonis,  qui  posuit 
species  rerum  separatim  subsistere  a  singu¬ 
laribus.  Substare  vero  competit  eisdem  indi¬ 
viduis  in  ordine  ad  accidentia,  quae  sunt 
praeter  rationem  generum  et  specierum. 

Ad  quintum  dicendum,  quod  individuum 
compositum  ex  materia  et  forma  habet  quod 
substet  accidenti  ex  proprietate  materiae. 
Unde  et  Boetius  dicit,  in  lib.  De  Trinit ., 
ante  med  :  «  Forma  simplex  subjectum  esse 
non  potest1.  »  Sed  quod  per  se  subsistat, 
habet  ex  proprietate  suae  formae,  quae  non 
advenit  rei  subsistenti,  sed  dat  esse  actuale 
materiae,  ut  sic  individuum  subsistere  possit. 
Propter  hoc  ergo  hypostasim  attribuit  mate¬ 
riae,  et  ovfTiMtTu,  sive  subsistentiam,  formae, 
quia  materia  est  principium  substandi,  et 
forma  est  principium  subsistendi. 

Conclusio.  —  Persona  in  genere  rationalium 
substantiarum  id  signilicat,  quod  in  toto  genere 
substantiarum  subsistentia,  res  naturce,  substantia 
seu  hypostasis. 


*«  Forma  quie  est  sine  materia  non  poterit  esse 


subjeclum.  » 

Utrum  nomen  personae  sit  ponendum  in 
divinis. 

Ad  tertium  sic  proceditur.  4.  Videtur 
quod  nomen  personae  non  sit  ponendum  in 
divinis.  Dicit  enim  Dionysius.  De  div.  nom., 
cap.  i,  §  1,  coi.  587,  t.  1  :  «  Universaliter 
non  est  audendum  aliquid  dicere  nec  cogi¬ 
tare  de  supersubstantiali  et  occulta  divinitate 
praeter  ea  quae  divinitus  nobis  ex  sanctis 
eloquiis  sunt  expressa1.  »  Sed  nomen  per¬ 
sonae  non  exprimitur  nobis  in  sacra  Scrip¬ 
tura  Novi  vel  Veteris  Testamenti.  Ergo  non 
est  nomine  personae  utendum  in  divinis. 

2.  Praeterea,  Boetius  dicit,  lib.  De  ciuab. 
nat.,  c.  iii,  coi.  4  343,  t.  2  :  «  Nomen  personae 
videtur  traductum  ex  his  personis  quae  in 
comoediis  tragoediisque  quosdam  homines 
repraesentabant.  Persona  enim  dicta  est  a 
personando,  quia  concavitate  ipsa  major  ne- 
cesse  est  ut  volvatur  sonus.  Graeci  vero  has 
personas  Tvpotrvna.  vocant  ab  eo  quod  ponantur 
in  facie,  atque  ante  oculos  obtegant  vul¬ 
tum.  »  Sed  hoc  non  potest  competere  in  di¬ 
vinis,  nisi  forte  secundum  metaphoram. 
Ergo  nomen  personae  non  dicitur  de  Deo 
nisi  metaphorice. 

3.  Praeterea,  omnis  persona  est  hyposta¬ 
sis.  Sed  nomen  liypotasis  non  videtur  Deo 
competere,  cum  secundum  Boetium,  ibidem, 
coi.  4344,  significet  id  quod  subjicitur  acci¬ 
dentibus,  quae  in  Deo  non  sunt.  Hieronymus 
etiam  dicit  in  Ep.  xv  ad  Damasum ,  coi.  356, 
§  3,  t.  4,  quod  «  in  hoc  nomine  »  hypostasis 
«  venenum  latet  sub  meile2.  »  Ergo  hoc 
nomen  «  persona  »  non  est  dicendum  de  Deo. 

4.  Praeterea,  a  quocumque  removetur 
definitio,  removetur  et  definitum.  Sed  defi¬ 
nitio  personae  supra  posita,  non  videtur 
Deo  competere;  tum  quia  ratio  importat 
discursivam  cognitionem,  quae  non  competit 
Deo,  ut  supra  ostensum  est,  et  sic  Deus  non 
potest  dici  rationalis  naturae3;  tum  etiam 
quia  Deus  dici  non  potest  individua  substan¬ 
tia,  cum  principium  individuationis  sit  ma¬ 
teria,  Deus  autem  immaterialis  est;  neque 
etiam  accidentibus  substat,  ut  substantia  dici 
possit.  Nomen  ergo  personae  Deo  attribui 
non  debet. 

1  Ex  versione  Joannis  Sarrae* ni.  Corderius  «  uni¬ 
verse  igitur  audendum  non  est,  neque  dicere,  ne¬ 
que  cogitare  quidquam  de  supersubstantiali  et  ab¬ 
dita  deitate,  praeter  ea  quae  nobis  in  sacris  oraculis 

1. 


Sed  contra  est  quod  dicitur  in  Symbolo 
Athanasii,  t.  iv,  coi.  4582  :  «  Alia  est  persona 
Patris,  alia  Filii,  alia  Spiritus  sancti.  » 
Respondeo  dicendum,  quod  persona  signi¬ 
ficat  id  quod  est  perfectissimum  in  tota 
natura,  scilicet  subsistens  in  rationali  natura. 
Unde  cum  omne  illud  quod  est  perfectionis 
Deo  sit  attribuendum,  eo  quod  ejus  essentia 
continet  in  se  omnem  perfectionem ;  conve¬ 
niens  est  ut  hoc  nomen,  persona,  de  Deo  di¬ 
catur;  non  tamen  eodem  modo  quo  dicitur 
de  creaturis,  sed  excellentiori  modo,  sicut  et 
alia  nomina,  quae  creaturis  a  nobis  impo¬ 
sita,  Deo  attribuuntur,  sicut  supra  ostensum 
est,  cum  de  divinis  nominibus  ageretur. 

Ad  primum  ergo  dicendum,  quod,  licet 
nomen  personae  in  Scriptura  veteris  vel  novi 
Testamenti  non  inveniatur  dictum  de  Deo; 
tamen  id  quod  nomen  significat  multiplici¬ 
ter  in  sacra  Scriptura  invenitur  assertum  de 
Deo,  scilicet  quod  est  maxime  per  se  ens,  et 
perfectissime  inlelligens.  Si  autem  oporteret 
de  Deo  dici  solum  illa  secundum  vocem  quae 
sacra  Scriptura  de  Deo  tradit,  sequeretur 
quod  nunquam  in  alia  lingua  posset  aliquis 
loqui  de  Deo,  nisi  in  illa  in  qua  primo 
tradita  est  Scriptura  Veteris  vel  Novi  Testa¬ 
menti.  Ad  inveniendum  autem  nova  nomina 
antiquam  fidem  de  Deo  significantia  coegit 
necessitas  disputandi  cum  haereticis.  Nec 
haec  novitas  vitanda  est,  cum  non  sit  pro¬ 
fana;  utpote  a  Scripturarum  sensu  non  dis¬ 
cordans.  Docet  autem  Apostolus  profanas 
vocum  novitates  vitare  I  ad  Timoth .,  uU. 

Ad  secundum  dicendum,  quod,  quamvis 
hoc  nomen,  persona,'  non  conveniat  Deo 
quantum  ad  id  a  quo  primum  impositum  est 
nomen,  tamen  quantum  ad  id  ad  quod  signi¬ 
ficandum  imponitur,  maxime  Deo  convenit. 
Quia  enim  in  comoediis  et  tragoediis  reprae¬ 
sentabantur  aliqui  homines  famosi,  impo¬ 
situm  est  hoc  nomen,  persona,  ad  signifi¬ 
candum  aliquos  dignitatem  habentes.  Unde 
consueverunt  dici  personae  in  Ecclesiis,  quae 
habent  aliquam  dignitatem.  Propter  quod 
quidam  definiunt  personam,  dicentes  quod 
«  persona  est  hypostasis  proprietate  distincta 
ad  dignitatem  pertinente.  »  Et  quia  magnae 
dignitatis  est  in  rationali  natura  subsistere, 
ideo  omne  individuum  rationalis  naturae  di¬ 
citur  persona,  ut  dictum  est.  Sed  dignitas 

sunt  indicata  divinitus.  » 

1 «  Nescio  quid  veneni  in  syllabis  latet. » 

3  Ita  edit.  Rom.  et  Patav.;  Nicolai  :  «  rationalis 
natura.  » 

divinae  naturae  excedit  omnem  dignitatem, 
et  secundum  hoc  maxime  competit  Deo  no¬ 
men  personae. 

Ad  tertium  dicendum,  quod  nomen  hypo¬ 
stasis  non  competit  Deo  quantum  ad  id  a  quo 
est  impositum  nomen,  cum  non  substet  ac¬ 
cidentibus;  competit  autem  quantum  ad  id 
ad  quod  significandum  est  impositum ;  est 
enim  impositum  ad  significandum  rem  sub¬ 
sistentem.  Hieronymus  autem,  dicit  «  sub 
hoc  nomine  venenum  latere,  »  quia  ante¬ 
quam  significatio  hujus  nominis  esset  plene 
nota  apud  Latinos,  haeretici  per  hoc  nomen 
simplices  decipiebant,  ut  confiterentur  plu- 
res  essentias,  sicut  confitentur  plures  hypo¬ 
stases,  propter  hoc  quod  nomen  substantiae, 
cui  respondet  in  Graeco  nomen  ujrooraffi?, 
communiter  accipitur  apud  nos  pro  es¬ 
sentia. 

Ad  quartum  dicendum,  quod  Deus  potest 
dici  rationalis  naturae,  secundum  quod  ratio 
non  importat  discursum,  sed  communiter 
intellectualem  naturam.  Individuum  autem 
Deo  competere  non  potest  quantum  ad  hoc 
quod  individuationis  principium  est  mate¬ 
ria,  sed  solum  secundum  quod  importat  in- 
communicabilitatem.  Substantia  vero  con¬ 
venit  Deo  secundum  quod  significat  existere 
per  se.  Quidam  tamen  dicunt  quod  definitio 
superius,  art.  i  hujus  quaest.,  arg.  1,  a 
Boetio  data,  non  est  definitio  personae  se¬ 
cundum  quod  personas  in  Deo  dicimus. 
Propter  quod  Richardus  de  Sancto  Yictore, 
lib.  IY  De  Trinit.,  c.  xvm,  coi.  941,  corri¬ 
gere  volens  hanc  definitionem,  dixit  quod 
«  persona,  »  secundum  quod  de  Deo  dicitur, 
«  est  divinae  naturae  incommunicabilis  exis- 
tentia1.  » 

Conclusio.  —  Cum  qusecumque  nomina  ad  per¬ 
fectionem  attinent,  in  Deum  assumantur,  personis 
nomen  in  Deo  dicitur,  et  excellentiori  modo  quam 
in  creaturis. 

ARTICULUS  IV. 

Utrum  hoc  nomen  persona  significet 
relationem . 

Ad  quartum  sic  proceditur.  1.  Yidetur 

1  «  Nihil  aliud  est  persona  divina  quam  incom¬ 
municabilis  existentia.  » 

*  Parm.  :  «  et  hominibus  et  angelis.  » 

3  Colligitur  ex  his  verbis  :  «  necesse  est  vocabu¬ 
lum  quod  ex  personis  originem  capit,  id  ad  sub¬ 
stantiam  non  pertinere,  »  etc.  Liber  qui  II  De  IW- 
n/tate  a  veteribus,  dioebatur,  apud  Migne  titulum 
hunc  habet :  Utrum  Pateret  Filius  ac  Spiritus  sano 


quod  hoc  nomen,  persona,  non  significet  re¬ 
lationem,  sed  substantiam  in  divinis.  Dicit 
enim  Augustinus,  in  YII  De  Trinit.,  c.  vi, 
coi.  943,  t.  8  :  a  Cum  dicimus  personam 
Patris,  non  aliud  dicimus  quam  substantiam 
Patris ;  ad  se  quippe  dicitur  persona,  non  ad 
Filium,  »  etc. 

2.  Praeterea,  «  quid  »  quaerit  de  essentia. 
Sed,  sicut  dicit  Augustinus,  in  eodem  loco, 
cap.  iv,  coi.  940,  t.  8,  cum  dicitur  :  Tres 

sunt  (jui  testi  mortium  dant  in  coelo,  Pater, 
Veritum  et.  Spiritus  sanctus,  et  quaeritur  : 
«  Quid  tres?  respondetur,  tres  personae.  » 
Ergo  hoc  nomen  persona  significat  essen¬ 
tiam. 

3.  Praeterea,  secundum  Philosophum, 
IY  Met.,  text.  28,  id  quod  significatur  per 
nomen,  est  ejus  definitio.  Sed  definitio  per¬ 
sonae  est  rationalis  naturae  individua  substan¬ 
tia,  ut  dictum  est.  Ergo  hoc  nomen,  per¬ 
sona,  significat  substantiam. 

4.  Praeterea,  persona  in  hominibus  et 
angelis  non  significat  relationem,  sed  ali¬ 
quid  absolutum.  Si  igitur  in  Deo  significaret 
relationem,  diceretur  aequivoce  de  Deo  et2  de 
hominibus  et  de  angelis. 

Sed  contra  est  quod  dicit  Boetius3  in  lib. 
II  De  Trinit.,  coi.  1302,  t.  2,  quod  «  omne 
nomen  ad  personas  pertinens  relationem 
significat.  »  Sed  nullum  nomen  magis  per¬ 
tinet  ad  personam  quam  hoc  nomen,  per¬ 
sona.  Ergo  hoc  nomen,  persona,  relationem 
significat. 

Respondeo  dicendum,  quod  circa  signifi- 
tionem  hujus  nominis,  persona,  in  divinis 
difficultatem  ingerit  quod  pluraliter  de 
tribus  praedicatur  praeter  naturam  essentia¬ 
lium  nominum  :  neque  etiam  ad  aliquid  di¬ 
citur,  sicut  nomina  quse  relationem  signifi¬ 
cant. 

Unde  quibusdam  visum  est  quod  hoc 
nomen,  persona,  simpliciter  ex  virtute  voca¬ 
buli  essentiam  significet  in  divinis,  sicut  hoc 
nomen,  Deus,  et  hoc  nomen,  sapiens  ( a ). 
Sed  propter  instantiam  haereticorum  est  ac¬ 
commodatum  ex  ordinatione  concilii  ut 
possit  poni  pro  relativis,  et  praecipue  in  plu¬ 
rali,  vel  cum  nomine  partiti vo;  ut  cum 

tus  de  divinitate  substantialiter  prxdicenlur. 

(a)  Sapiens... :  ita  Hugo  a  Sancto  Victore  et  Ma¬ 
gister  Sententiarum,  qui  tamen  de  ordinatione  con¬ 
cilii  silent. 

Secundum  Scotum,  Scotorellum  et  alios,  si  te¬ 
neatur  opinio  quod  persona  aliquid  positivum  di¬ 
cit,  tunc  nec  substantiam,  nec  relationem;  sed 
ab  utroque  abstrahit. 

dicimus  :  Tres  personas,  vel :  «  Alia  est  per¬ 
sona  Patris,  alia  Filii.  »  In  singulari  vero 
potest  sumi  pro  absoluto  et  pro  relativo.  Sed 
haec  non  videtur  sufficiens  ratio  :  quia  si  lioc 
nomen  persona  ex  vi  suae  significationis  non 
habet  quod  significet  nisi  etiam  in  divinis, 
ex  hoc  quod  dictum  est  tres  personas  non 
fuisset  haereticorum  quietata  calumnia,  sed 
majoris  calumniae  data  esset  eis  occasio. 

Et  ideo  alii  dixerunt  quod  hoc  nomsa 
persona  in  divinis  significat  simul  essentiam 
et  relationem.  Quorum  quidam  dixerunt 
quod  signicat  essentiam  in  recto  et  relationem 
in  obliquo,  quia  persona  dicitur  quasi  per  se 
una;  unitas  autem  pertinet  ad  essentiam; 
quod  autem  dicitur  per  se,  implicat  relatio¬ 
nem  oblique.  Intelligitur  enim  Pater  per  se 
esso,  quasi  relatione  distinctus  a  Filio.  Qui¬ 
dam  vero  dixerunt  e  converso  quod  signifi¬ 
cat  relationem  in  recto,  et  essentiam  in 
obliquo,  quia  in  definitione  personae  natura 
ponitur  in  obliquo,  et  isti  propinquius  ad 
veritatem  accesserunt. 

Ad  evidentiam  igitur  hujus  quaestionis 
considerandum  est  quod  aliquid  est  de  signi- 
■  ficatione  minus  communis,  quod  tamen  non 
est  de  significatione  magis  communis ;  ratio¬ 
nale  enim  includitur  in  significatione  homi¬ 
nis,  quod  tamen  non  est  de  significatione 
animalis.  Unde  aliud  est  quaerere  de  signifi¬ 
catione  animalis,  et  aliud  est  quaerere  de 
significatione  animalis  quod  est  homo.  Simi¬ 
liter  aliud  est  quaerere  de  significatione 
hujus  nominis,  persona,  in  communi,  et 
aliud  de  significatione  personae  divinae. 
Persona  enim  in  communi  significat  sub¬ 
stantiam  individuam  rationalis  naturae,  ut 
dictum  est.  Individuum  autem  est  quod  est 
in  se  indistinctum,  ab  aliis  vero  distinctum. 
Persona  igitur  in  quacumque  natura  signi¬ 
ficat  id  quod  est  distinctum  in  natura  illa; 
sicut  in  humana  natura  significat  has  carnes, 
haec  ossa,  et  hanc  animam,  quae  sunt  princi- 
,  pia  individuantia  hominem  ;  quae  quidem, 
licet  non  sint  do  significatione  personae  in 
communi,  sunt  tamen  de  significatione  per¬ 
sona;  lmmauae.  Distinctio  autem  in  divinis 
non  fit  nisi  per  relationes  originis,  ut  dictum 
est  supra.  Relatio  autem  in  divinis  non  est 
sicut  accidens  inhaerens  alicui 1  subjecto,  sed 
est  ipsa  divina  essentia  :  unde  est  subsistens 
sicut ^  et  essentia  divina  subsistit.  Sicut  ergo 
deitas  est  Deus,  ita  paternitas  divina  est  Deus 
Pater,  qui  est  persona  divina.  Persona  igitur 

1  In  Parm.  deest  :  «  alicui.  »  —  *  Iu  Farm. 


divina  significat  relationem  ut  subsistentem. 

Et  hoc  est  significaro  relationem  per 
modum  substantiae,  quae  est  hypostasis  sub¬ 
sistens  in  natura  divina,  licet  subsistens  in 
natura  divina  non  sit  aliud  quam  natura 
divina.  Et  secundum  hoc  verum  est  quod 
nomen,  persona,  significat  relationem  in 
recto  et  essentiam  in  obliquo;  non  tamen 
relationem  in  quantum  est  relatio,  sed  in 
quantum  significat3  per  modum  hyposta¬ 
sis.  Similiter  etiam  significat  essentiam  in 
recto  et  relationem  in  obliquo,  in  quantum 
essentia  idem  est  quod  hypostasis.  Hypo¬ 
stasis  autem  significatur  in  divinis  ut  rela¬ 
tione  distincta.  Et  similiter  relatio  per 
modum  relationis  significata  cadit  in  ratione 
personae  in  obliquo.  Et  secundum  hoc  etiam 
dici  potest  quod  liaec  significatio  hujus  no¬ 
minis,  persona,  non  erat  percepta  ante  hae¬ 
reticorum  calumniam.  Unde  non  erat  in  usu 
hoc  nomen,  persona,  nisi  sicut  unum  alio¬ 
rum  absolutorum :  sed  postmodum  accommo¬ 
datum  est  hoc  nomen,  persona,  ad  standum 
pro  relativo  ex  congruentia  suae  significa¬ 
tionis,  ut  scilicet  hoc  quod  stat  pro  relativo, 
non  solum  habeat  ex  usu,  ut  prima  opinio 
dicebat,  sed  etiam  ex  significatione  sua. 

Ad  primum  ergo  dicendum,  quod  hoc 
nomen,  persona,  dicitur  ad  se,  non  ad  alte¬ 
rum  :  quia  significat  relationem  non  per 
modum  relationis,  sed  per  modum  substan¬ 
tiae,  quae  est  hypostasis.  Et  secundum  hoc 
Augustinus  dicit  quod  significat  essentiam, 
prout  in  Deo  essentia  est  idem  cum  hypo-  s 
stasi,  quia  in  Deo  non  differt  quod  est  et  quo 
est. 

Ad  secundum  dicendum,  quod  «  quid  » 
quandoque  quaerit  de  natura,  quam  significat 
definitio,  ut  cum  quaeritur  :  Quid  est  homo  ? 
et  respondetur,  animal  rationale  mortale. 
Quandoque  vero  cfuaerit  suppositum,  ut  cum 
quaeritur  :  Quid  natat  in  mari  ?  et  responde¬ 
tur,  piscis.  Et  sic  quaerentibus,  «  quid  tres,  » 
responsum  est,  «  tres  personae.  » 

Ad  tertium  dicendum,  quod  in  intellectu 
substantiae  individuae,  id  est  distinctae  vel  in¬ 
communicabilis,  intelligitur  in  divinis  rela¬ 
tio,  ut  dictum  est. 

Ad  quartum  dicendum,  quod  diversa  ratio 
minus  communium  non  facit  aequivocatio- 
nem  in  magis  communi.  Licet  enim  sit  alia 
propria  definitio  equi  et  asini ;  tamen  uni- 
vocantur  in  nomine  animalis,  quia  commu¬ 
nis  definitio  animalis  convenit  utrique.  Undo 

deest :  «  et  »  —  }  Parm.  :  «  significatur.  » 

non  sequitur,  licet  in  significatione  personse 
divinae  contineatur  relatio,  non  autem  in 
significatione  angelicae  personae,  vel  huma¬ 
nae,  quod  nomen  personae  aequi  voce  dicatur. 
Licet  nec  etiam  dicatur  univoce  ;  cum  nihil 
univoce  de  Deo  dici  possit,  et  de  creaturis, 
ut  supra  ostensum  est. 

QUAESTIO  XXX. 

DE  PLURALITATE  PERSONARUM  DIVINARUM  U 
(Et  quatuor  quaeruntur.) 

Deinde  quaeritur  de  pluralitate  personarum, 
et  circa  hoc  quaeruntur  quatuor  :  1°  utrum 
sint  plures  personae  in  divinis;  2°  quot  sint; 
3°  quid  significent  termini  numerales  in 
divinis;  4°  de  communitate  liujus  nominis 
«  persona  » 

ARTICULUS  PRIMUS. 

Uti  'um  sit  ponere  plures  personas  in  divinis. 

Ad  primum  sic  proceditur.  1.  Videtur 
quod  non  sit  ponere  plures  personas  in  di¬ 
vinis.  «  Persona  »  enim  «  est  rationalis 
naturae  individua  substantia.  »  Si  ergo  sunt 
plures  personae  in  divinis,  sequitur  quod 
sint  plures  substantiae ;  quod  videtur  haere¬ 
ticum  . 

2.  Praeterea,  pluralitas  proprietatum  abso¬ 
lutarum  non  facit  distinctionem  personarum 
neque  in  Deo  neque  in  nobis.  Multo  igitur 
minus  pluralitas  relationum. 1  Ergo  non 
potest  dici  quod  in  Deo  sunt  plures  personae. 

3.  Praeterea,  Boetius  in  lib.  De  Trin.,  c.  m, 
coi.  1233,  t.  2,  dicit  de  Deo  loquens,  quod 
«  hoc  vere  unum  est  in  quo  nullus  est  nu¬ 
merus2.  »  Sed  pluralitas  importat  numerum. 
Ergo  non  sunt  plures  personae  in  divinis. 

4.  Praeterea,  ubicumque  est  numerus,  ibi 
est  totum  et  pars.  Si  igitur  in  Deo  sit  nu¬ 
merus  personarum,  erit  in  Deo  ponere  totum 
et  partem;  quod  simplicitati  divinae  re¬ 
pugnat. 

Sed  contra  est  quod  dicit  Athanasius,  in 
suo  Symbolo  fidei,  coi.  1582,  t.  4  :  «  Alia  est 
persona  Patris ,  alia  Filii ,  alia  Spiritus 
sancti.  »  Ergo  Pater  et  Filius  et  Spiritus 
sanctus  sunt  plures  personae. 

Respondeo  dicendum,  quod  plures  esse 
personas  in  divinis  seqi  itur  ex  praemissis. 

1  Parm.  «  in  divinis.  » 

*  Sic  cod.;  in  edit.  :  «  Sed  in  Deo  non  est  alia 
pluralitas  nisi  relationum,  ut  supra  dictum  est.  » 


Ostensum  est  enim  supra,  quod  hoc  nomen, 
«  persona,  »  significat  in  divinis  relationem 
ut  rem  subsistentem  in  natura  divina.  Supra 
autem  habitum  est,  quod  sunt  plures  rela¬ 
tiones  reales  in  divinis ;  unde  sequitur  quod 
sint  plures  res  subsistentes  in  divina  natura. 
Et  hoc  est  esse  plures  personas  in  divinis. 

Ad  primum  ergo  dicendum,  quod  sub¬ 
stantia  non  ponitur  in  definitione  personae 
secundum  quod  significat  essentiam,  sed 
secundum  quod  significat  suppositum ;  quod 
patet  ex  hoc  quod  additur  «  individua.  »  Ad 
significandum  autem  substantiam  sic  dictam 
habent  Graeci  nomen  «  hypostasis.  »  Unde 
sicut  nos  dicimus  tres  personas,  ita  ipsi 
dicunt  tres  hypostases.  Nos  autem  non  con¬ 
suevimus  dicere  tres  substantias,  ne  intel- 
ligerentur  tres  essentiae  propter  nominis 
sequi  vocationem. 

Ad  secundum  dicendum,  quod  proprie¬ 
tates  absolutae  in  divinis ,  ut  bonitas  et  sa¬ 
pientia,  non  opponuntur  ad  invicem;  unde 
neque  realiter  distinguuntur.  Quamvis  ergo 
eis  conveniat  subsistere,  non  tamen  sunt 
plures  res  subsistentes,  quod  est  esse  plures 
personas.  Proprietates  autem  absolutae  in 
rebus  creatis  non  subsistunt,  licet  realiter  ab 
invicem  distinguantur,  ut  albedo  et  dulcedo;, 
sed  proprietates  relativae  in  Deo  et  subsistunt, 
et  realiter  ab  invicem  distinguuntur,  ut 
supra  dictum  est.  Unde  pluralitas  talium 
proprietatum  sufficit  ad  pluralitatem  per¬ 
sonarum  in  divinis. 

Ad  tertium  dicendum,  quod  a  Deo  propter 
summam  unitatem  et  simplicitatem  exclu¬ 
ditur  omnis  pluralitas  absolute  dictorum,  non 
autem  pluralitas  relationum,  quae  relationes 
praedicantur  de  aliquo  ut  ad  alterum.  Et  sic 
compositionem  in  ipso  de  quo  dicuntur,  non 
important,  ut  Boetius  in  eodem  libro,  c.  vi, 
coi.  1254,  t.  2,  docet. 

Ad  quartum  dicendum,  qued  numerus  est 
duplex  :  scilicet  numerus  simplex  vel  abso¬ 
lutus,  ut  duo  et  tria  et  quatuor ;  et  est  nu¬ 
merus  qui  est  in  rebus  numeratis,  ut  duo 
homines  et  duo  equi.  Si  igitur  in  divinis 
accipiatur  numerus  absolute  sive  abstracte, 
nihil  prohibet  in  eo  esse  totum  et  partem ;  et 
sic  non  est  nisi  in  acceptione  intellectus 
nostri ;  non  enim  numerus  absolutus  a  rebus 
numeratis  est  nisi  in  intellectu.  Si  autem 
accipiamus  numerum  prout  est  in  rebus 

3  «  Ubi  vero  nulla  est  differentia,  nulla  est  om¬ 
nino  pluralitas,  quare  nec  numerus  :  igitur  unitas 
tantum.  » 

numeratis,  sic  in  rebus  quidem  creatis, 
unum  est  pars  duorum  et  duo  trium,  ut 
unus  homo  duorum,  et  duo  trium;. sed  sic 
non  est  in  Deo,  quia  tantus  est  Pater  quanta 
tota  Trinitas,  ut  infra  patebit. 

Conclusio.  —  Cum  in  divinis  sint  plures  res 
subsistentes  in  divina  natura,  plures  quoque  per¬ 
sonas  ibi  esse  nccesse  est. 

ARTICULUS  II. 

Utrum  in  Deo  sint  plures  personoe  quam 
tres . 

Ad  secundum  sic  proceditur.  Videtur  quod 
in  Deo  sint  plures  personae  quam  tres.  Plu¬ 
ralitas  enim  personarum  in  divinis  est  se¬ 
cundum  pluralitatem  proprietatum  relati¬ 
varum,  ut  dictum  est.  Sed  quatuor  sunt 
relationes  in  divinis,  ut  supra  dictum  est, 
scilicet  paternitas,  fdiatio,  communis  spira¬ 
tio  et  processio.  Ergo  quatuor  personse  sunt 
in  divinis. 

2.  Prseterea,  non  plus  differt  natura  a  vo¬ 
luntate  in  Deo  quam  natura  ab  intellectu. 
Sed  in  divinis  est  alia  persona  qua;  procedit 
per  modum  voluntatis,  ut  amor,  et  alia  quae 
procedit  per  modum  naturae,  ut  filius.  Ergo 
est  etiam  alia  quae  procedit  per  modum  in¬ 
tellectus,  ut  verbum ,  et  alia  quae  procedit 
per  modum  naturae,  ut  filius;  et  sic  iterum 
sequitur  quod  non  sunt  tantum  tres  personae 
in  divinis. 

3.  Praeterea,  in  rebus  creatis  quod  excel¬ 
lentius  est,  plures  habet  operationes  intrin¬ 
secas;  sicut  homo  supra  alia  animalia  habet 
intelligere  et  velle.  Sed  Deus  in  infinitum 
excedit  omnem  creaturam.  Ergo  non  solum 
est  ibi  persona  procedens  per  modum  volun¬ 
tatis,  et  per  modum  intellectus,  sed  infinitis 
aliis  modis.  Ergo  sunt  infinitae  perso*ae  in 
.divinis. 

4.  Praeterea,  ex  infinita  bonitate  Patris 
est  quod  infinite  seipsum  communicet  pro¬ 
ducendo  personam  divinam.  Sed  etiam  in 
Spiritu  sancto  est  infinita  bonitas.  Ergo 
Spiritus  sanctus  producit  divinam  personam, 
et  illa  aliam,  et  sic  in  infinitum. 

5.  Praeterea,  omne  quod  continetur  sub 
determinato  numero,  est  mensuratum;  nu¬ 
merus  enim  mensura  quaedam  est.  Sed  per¬ 
sonae  divinae  sunt  immensae,  ut  patet  per 
Atlianasium,  in  suo  Symbolo  ficlei,  coi.  1582, 

*  Ita  Rom  et  Patav.  edit.;  Nicolai  :  «  et  persona 


t.  4  :  «  Immensus  Pater,  immensus  Filius, 
immensus  Spiritus  sanctus.  »  Non  ergo  sub 
numero  ternario  continentur. 

Sed  contra  est  quod  dicitur  I  Joann., 
ult.,  7  :  Tres  sunt  qui  testimonium  dant  in 
coelo  :  Pater,  Verbum ,  et  Spiritus  sanctus. 
Quaerentibus  autem ,  «  quid  tres,  »  respon¬ 
detur,  «  tres  personae,  »  ut  Augustinus  dicit, 
VII  De  Trinit.,  cap.  iv,  coi.  940,  t.  8.  Sunt 
igitur  tres  personae  tantum  in  divinis. 

Respondeo  dicendum,  quod,  secundum 
praemissa,  necesse  est  ponere  tantum  tres 
personas  in  divinis.  Ostensum  est  enim 
quod  plures  personae  sunt  plures  rela¬ 
tiones  subsistentes  ab  invicem  realiter 
distinctae.  Realis  autem  distinctio  inter  rela¬ 
tiones  divinas  non  est  nisi  ratione  opposi¬ 
tionis  relativae.  Ergo  oportet  duas  relationes 
oppositas  ad  duas  personas  pertinere.  Siquae 
autem  relationes  oppositae  non  sunt ,  ad 
eamdem  personam  necesse  est  eas  pertinere. 
Paternitas  ergo  et  filiatio,  cum  sint  oppositae 
relationes ,  ad  duas  personas  ez  necessitate 
pertinent.  Paternitas  igitur  subsistens,  est 
persona  Patris;  et  filiatio  subsistens,  est 
persola  Filii.  Aliae  autem  duae  relationes  ad 
neutram  harum  oppositionem  habent,  sed 
sibi  invicem  opponuntur  :  impossibile  est 
igitur  quod  ambae  uni  personae  conveniant. 
Oportet  ergo  quod  vel  una  earum  conveniat 
utrique  dictarum  personarum,  aut  quod  una 
uni,  et  alia  alii.  Non  autem  potest  esse  quod 
processio  conveniat  Patri  et  Filio,  vel  alteri 
eorum ;  quia  sic  sequeretur  quod  processio 
intellectus,  quae  est  generatio  in  divinis, 
secundum  quam  accipitur  paternitas  et 
filiatio,  prodiret  ex  processione  amoris,  se¬ 
cundum  quam  accipitur  spiratio  et  processio, 
si  persona  generans1  et  genita  procedunt1  a 
spirante,  quod  est  contra  praemissa.  Relin¬ 
quitur  ergo  quod  spiratio  conveniat  et  per¬ 
sonae  Patris,  et  personae  Filii,  utpote  nullam 
habens  oppositionem  relativam  nec  ad  pa¬ 
ternitatem,  nec  ad  filiationem,  et  per  conse¬ 
quens  oportet  quod  conveniat  processio  alteri 
personae,  quae  dicitur  persona  Spiritus  sancti, 
quae  per  modum  amoris  procedit,  ut  supra 
habitum  est.  Relinquitur  ergo  tantum  tres 
personas  esse  in  divinis,  scilicet  Patrem,  et 
Filium,  et  Spiritum  sanctum. 

Ad  primum  ergo  dicendum,  quod  licet 
sint  quatuor  relationes  in  divinis,  tamen  una 
earum,  scilicet  spiratio,  non  separatur  a 

generans,  »  elc.*—  *  Parm.  :  «  procederent.  » 

persona  Patris  et  Filii,  sed  convenit  utrique; 
et  sic  licet  sit  relatio,  non  tamen  dicitur 
proprietas,  quia  non  convenit  uni  tantum 
personae;  neque  relatio  personalis,  id  est 
constituens  personam.  Sed  ha’  tres  rela¬ 
tiones,  paternitas,  filiatio  et  processio,  di¬ 
cuntur  proprietates  personales,  quasi  per¬ 
sonas  constituentes;  nam  paternitas  est  per¬ 
sona  Patris,  filiatio  persona  Filii,  processio 
persona  Spiritus  sancti  procedentis. 

Ad  secundum  dicendum,  quod  id  quod 
procedit  per  modum  intellectus,  ut  verbum, 
procedit  secundum  rationem  similitudinis, 
sicut  etiam  id  quod  procedit  per  modum 
naturae ;  et  ideo  supra  dictum  est,  quod  pro¬ 
cessio  Verbi  divini  est  ipsa  generatio  per 
modum  naturae.  Amor  autem,  inquantum 
hujusmodi,  non  procedit  ut  similitudo  illius 
a  quo  procedit,  licet  in  divinis  amor  sit  coes- 
sentialis,  inquantum  est  divinus;  et  ideo 
processio  amoris  non  dicitur  generatio  in 
divinis. 

Ad  tertium  dicendum ,  quod  homo  ,  cum 
sit  perfectior  aliis  animalibus,  habet  plures 
operationes  intrinsecas  quam  alia  animalia, 
quia  ejus  perfectio  est  per  modum  composi¬ 
tionis.  Unde  in  angelis,  qui  sunt  perfectiores 
et  simpliciores ,  sunt  pauciores  operationes 
intrinsecae  quam  in  homine,  quia  in  eis  non 
est  imaginari,  sentire,  et  hujusmodi.  Sed  in 
Deo  secundum  rem  non  est  nisi  una  ope¬ 
ratio,  quae  est  sua  essenlia.  Sed  quomodo 
sint  duae  processiones,  supra  ostensum  est. 

Ad  quartum  dicendum,  quod  ratio  illa 
procederet,  si  Spiritus  sanctus  haberet  aliam 
numero  bonitatem  a  bonitate  Patris ;  opor¬ 
teret  enim  quod  sicut  Pater  per  suam  boni¬ 
tatem  producit  personam  divinam,  ita  et 
Spiritus  sanctus.  Sed  una  et  eadem  bonitas 
Patris  est  et  Spiritus  sancti.  Neque  etiam  est 
distinctio  nisi  per  relationes  personarum. 
Unde  bonitas  convenit  Spiritui  sancto,  quasi 
habita  ab  alio;  Patri  autem,  sicut  a  quo 
communicatur  alteri.  Oppositio  autem  re¬ 
lationis  non  permittit  ut  cum  relatione  Spi¬ 
ritus  sancti  sit  relatio  principii  respectu 
divinse  personae ;  quia  ipse  procedit  ab  aliis 
personis  quae  in  divinis  esse  possunt. 

Ad  quintum  dicendum,  quod  numerus 
determinatus,  si  accipiatur  numerus  sim¬ 
plex,  qui  est  tantum  in  acceptione  intel- 

1  «  Dicendo  :  Faciamus  hominem  ad  imaginem  et 
similitudinem  nostram,  sustulit  singularis  intelli- 
gentiam  professione  consortii.  » 

* «  Aliter  quomodo  unum  Deum  dicemus?  Diver- 


lectus,  per  unum  mensuratur.  Si  vero  acci¬ 
piatur  numerus  rerum  in  divinis  personis, 
sic  non  competit  ibi  ratio  mensurati,  quia 
eadem  est  magnitudo  trium  personarum,  ut 
infra  patebit.  Idem  autem  non  mensuratur 
per  idem. 

Conclusio.  —  Tres  tantum  in  divinis  persor-e 
sunt,  Pater,  Filius,  et  Spiritus  sanctus. 

ARTICULUS  III. 

Virum  termini  numerales  ponant  aliquid 
in  divinis. 

Ad  tertium  sic  proceditur.  1.  Videtur  quod 
termini  numerales  ponant  aliquid  in  divinis. 
Unitas  enim  divina  est  ejus  essentia.  Sed. 
omnis  numerus  est  unitas  repetita.  Ergo 
omnis  terminus  numeralis  in  divinis  signi¬ 
ficat  essentiam ;  ergo  ponit  aliquid  in  Deo. 

2.  Praeterea,  quidquid  dicitur  de  Deo  et 
creaturis,  eminentius  convenit  Deo  quam 
creaturis.  Sed  termini  numerales  in  creaturis 
aliquid  ponunt.  Ergo  multo  magis  in  Deo. 

3.  Praeterea,  si  termini  numerales  non 
ponunt  aliquid  in  divinis,  sed  inducuntur  ad 
removendum  tantum,  ut  per  pluralitatem 
removeatur  unitas ,  et  per  unitatem  plura¬ 
litas  ;  sequitur  quod  sit  circulatio  in  ratione, 
confundens  intellectum,  et  nihil  certificans ; 
quod  est  inconveniens.  Relinquitur  erga 
quod  termini  numerales  aliquid  ponant  in 
divinis. 

Sed  contra  est  quod  Hilarius  dicit  in  IV  De 
Trinit.,  §  17,  coi.  110,  t.  2  :  «  Sustulit  sin¬ 
gularitatis  ac  solitudinis  intelligentiam  pro¬ 
fessio  consortii1,  »  quod  est  professio  plu¬ 
ralitatis;  et  Ambrosius  dicit  in  lib.  I  De  /id., 
cap.  ii,  §  19,  coi.  555,  t.  3  :  «  Cum  unum 
Deum  dicimus,  unitas  pluralitatem  excludit 
deorum,  non  quantitatem  in  Deo  ponit2.  » 
Ex  quibus  videtur  quod  hujusmodi  nomina 
sunt  inducta  in  divinis  ad  removendum,  non 
ponendum  aliquid. 

Respondeo  dicendum,  quod  Magister  in 
Sententiis,  I,  dist.  xxiv,  ponit  quod  termini 
numerales  non  ponunt  aliquid  in  divinis, 
sed  removent  tantum.  Alii  vero  dicunt  con¬ 
trarium. 

Ad  evidentiam  igitur  hujus  considerandum 
est  quod  omnis  pluralitas  consequitur  ali- 

sitas  plures  facit,  unitas  potestatis  excludit  numeri 
quantitatem  :  quia  unitas  numerus  non  est,  sed  hmc 
omnium  ipsa  principium  est.  » 

quam  divisionem.  Est  autem  duplex  divisio. 
IJna  materialis  quae  fit  secundum  di  visionem 
continui,  et  lianc  consequitur  numerus  qui 
est  species  quantitatis.  Unde  talis  numerus 
non  est  nisi  in  rebus  materialibus  habentibus 
quantitatem.  Alia  est  divisio  formalis  quae 
fit  per  oppositas  vel  diversas  formas ,  et  hanc 
divisionem  sequitur  multitudo  quae  non  est 
in  aliquo  genere,  sed  est  de  transcenden¬ 
tibus  ,  secundum  quod  ens  dividitur  per 
unum  et  multa.  Et  talem  multitudinem  solam 
contingit  esse  in  rebus  immaterialibus. 

Quidam  igitur  non  considerantes  nisi  mul¬ 
titudinem  1  quae  est  species  quantitatis  dis¬ 
cretae,  quia  videbant  quod  quantitas  discreta 
non  habet  locum  in  divinis,  posuerunt  quod 
termini  numerales  non  ponunt  aliquid  in 
Deo,  sed  removent  tantum. 

Alii  vero  eamdem  multitudinem  conside¬ 
rantes  dixerunt  quod,  sicut  scientia  ponitur 
in  Deo  secundum  rationem  propriam  scien¬ 
tiae,  non  autem  secundum  rationem  sui 
generis,  quia  in  Deo  nulla  est  qualitas,  ita 
numerus  in  Deo  ponitur  secundum  propriam 
rationem  numeri,  non  autem  secundum  ra¬ 
tionem  sui  generis,  quod  est  quantitas. 

Nos  autem  dicimus  quod  termini  nume¬ 
rales,  secundum  quod  veniunt  in  praedica¬ 
tionem  divinam,  non  sumuntur  a  numero 
qui  est  species  quantitatis,  quia  sic  de  Deo 
non  dicerentur  nisi  metaphorice,  sicut  et 
aliae  proprietates  corporalium,  sicut  latitudo, 
longitudo  et  similia ;  sed  sumuntur  a  mul¬ 
titudine  secundum  quod  est  transcendens. 
Multitudo  autem  sic  accepta  hoc  modo  se 
habet  ad  multa  de  quibus  praedicatur,  sicut 
unum  quod  convertitur  cum  ente  ad  ens. 
Hujusmodi  autem  unum,  sicut  supra  dictum 
est,  cum  de  Dei  unitate  ageretur,  non  addit 
aliquid  supra  ens,  nisi  negationem  divisionis 
tantum  :  unum  enim  significat  ens  indi¬ 
visum.  Et  ideo  de  quocumque  dicatur  unum, 
significatur  illa  res  indivisa,  sicut  unum 
dictum  de  homine  significat  naturam2  ho¬ 
minis  indivisam.  Et  eadem  ratione  cum 
dicuntur  res  multae,  multitudo  sic  accepta 
«ignificat  res  illas  cum  indivisione  circa 
unamquamque  earum.  Numerus  autem  qui 
est  species  quantitatis,  ponit  quoddam  acci¬ 
dens  additum  supra  ens,  et  similiter  i:m;in 
quod  est  principium  illius  numeri.  Termini 
ergo  numerales  in  divinis  significant  illa  de 
quibus  dicuntur,  et  super  hoc  nihil  addunt 

1  Edit.  Rom.-:  «  muUitudinem suium  quui,.uU;.  — 


nisi  negationem,  ut  dictum  est;  et  quantum 
ad  hoc,  veritatem  dixit  Magister,  in  Serit., 
loc.  cit.  Ut  cum  dicimus  :  Essentia  est  una, 
1  ibi  urium  significat  essentiam  indivisam ; 
cum  dicimus  :  Persona  est  una,  significat 
personam  indivisam;  cum  dicimus :  Personse 
suntplures,  significantur  illae  personse,  et 
indivisio  circa  unamquamque  earum  :  quia 
de  ratione  multitudinis  est  quod  ex  unitatibus 
constet. 

Ad  primum  ergo  dicendum,  quod  unum, 
cum  sit  de  transcendentibus,  est  communius 
quam  substantia  et  quam  relatio,  et  simi¬ 
liter  multitudo.  Unde  potest  stare  in  divinis 
et  pro  substantia  et  pro  relatione,  secundum 
quod  competit  his  quibus  adjungitur.  Et 
tamen  per  hujusmodi  nomina,  supra  essen¬ 
tiam  vel  relationem  additur  ex  eorum  signi¬ 
ficatione  propria  negatio  quaedam  divisionis, 
ut  dictum  est. 

Ad  secundum  dicendum,  quod  multitudo 
quae  ponit  aliquid  in  rebus  creatis,  est  species 
quantitatis,  quae  non  transumitur  in  divinam 
praedicationem,  sed  tantum  multitudo  trans¬ 
cendens,  quae  non  addit  supra  ea  de  quibus 
dicitur  nisi  indivisionem  circa  singula.  Et 
talis  multitudo  dicitur  de  Deo. 

Ad  tertium  dicendum,  quod  unum  non  est 
remotivum  multitudinis,  sed  divisionis,  quae 
est  prior  secundum  rationem  quam  unum 
vel  multitudo.  Multitudo  autem  non  removet 
unitatem,  sed  removet  divisionem  circa 
unumquodque  eorum  ex  quibus  constat 
multitudo.  Et  haec  supra  exposita  sunt,  cum 
de  divina  unitate  ageretur. 

Sciendum  tamen  est  quod  auctoritates  in 
oppositum  inductae  non  probant  sufficienter 
propositum.  Licet  enim  pluralitate  exclu¬ 
datur  solitudo,  et  unitate  deorum  pluralitas, 
non  tamen  sequitur  quod  his  nominibus  hoc 
solum  significetur.  Albedine  enim  excluditur 
nigredo;  non  tamen  nomine  albedinis  signi¬ 
ficatur  sola  nigredinis  exclusio. 

Conclusio.  —  Termini  numerales  in  divinis  si¬ 
gnificant  ea  de  quibus,  dicuntur,  sola  negatione 
superaddita. 

ARTICULUS  IV. 

Uirum  hoc  nomen,  persona,  possit  esse 
•commune  iribus  personis. 

Ad  quartum  sic  proceditur.,  d.  Videtur 
quod  hoc  nomen,  «  persona,  »  non  possit  esse 

*  Parm.  :  «  vel  substantiam. hominis  non  divisam. » 

commune  tribus  personis.  Nihil  enim  est 
commune  tribus  personis  nisi  essentia.  Sed 
hoc  nomen,  «  persona,  »  non  significat  essen¬ 
tiam  in  recto.  Ergo  non  est  commune  tribus. 

2.  Praeterea,  commune  opponitur  incom¬ 
municabili.  Sed  de  ratione  personae  est  quod 
sit  incommunicabilis,  ut  patet  cx  definitione 
Ricliardi  de  .Sancto  Yictore  supra  posita, 
quies t.  xxix,  art.  3,  ad  4.  Ergo  hoc  nomen, 
«  persona,  »  non  est  commune  tribus. 

3.  Praeterea,  si  est  commune  tribus,  aut 
ista  communitas  attenditur  secundum  rem, 
aut  secundum  rationem.  Sed  non  secundum 
rem,  quia  sic  tres  personae  essent  una  per¬ 
sona,  nec  iterum  secundum  rationem  tan¬ 
tum,  quia  sic  persona  esset  universale.  In 
divinis  autem  non  est  universale,  nec  etiam 
particulare,  neque  genus,  neque  species ,  ut 
supra  ostensum  est.  Non  ergo  hoc  nomen, 
«  persona,  »  est  commune  tribus. 

Sed  contra  est  quod  dicit  Augustinus, 
YII  De  Trin.,  c.  iv,  coi.  940,  t.  8,  quod  cum 
qua?reretur  «  quid  tres,  »  responsum  est, 
«  tres  personae ;  »  quia  commune  est  eis  id 
quod  est  persona. 

Respondeo  dicendum ,  quod  ipse  modus 
loquendi  ostendit  hoc  nomen ,  persona,  tri¬ 
bus  esso  commune,  cum  dicimus  tres  perso¬ 
nas;  sicut  cum  dicimus  tres  homines,  os¬ 
tendimus  1  commune  esse  tribus,  esse  homi¬ 
nem.  Manifestum  est  autem  quod  non  est 
communitas  rei,  sicut  una  essentia  commu¬ 
nis  est  tribus ;  quia  sic  sequeretur  unam  esse 
personam  trium ,  sicut  essentia  est  una. 

Qualis  autem  sit  communitas  ,  investi¬ 
gantes  diversimode  locuti  sunt.  Quidam  enim 
dixerunt  quod  est  communitas  negationis , 
propter  hoc  quod  in  definitione  personae  po¬ 
nitur  incommunicabile.  Quidam  autem  dixe¬ 
runt  quod  est  communitas  intentionis,  eo 
quod  in  definitione  personae  ponitur  indivi¬ 
duum,  sicut  si  dicatur  quod  esse  speciem 
est  commune  equo  et  bovi.  Sed  utrumque  * 
horum  excluditur  per  hoc  quod  nomen,  per¬ 
sona,  non  est  nomen  negationis  neque  in¬ 
tentionis,  sed  nomen  rei. 

Et  ideo  dicendum  est  quod  etiam  in  rebus 
humanis  hoc  nomen,  persona,  est  commune 
communitate  rationis,  non  sicut  genus  vel 
species,  sed  sicut  individuum  vagum.  No¬ 
mina  enim  generum  vel  specierum,  ut  homo 
vel  animal,  sunt  imposita  ad  significandum 

1  Parm.  :  «  hominem  esse  commune  tribus.  * 

1  Ita  Nicolai;  al. ; «  et  utrumque.  » 


ipsas  naturas  communes,  non  autem  inten¬ 
tiones  naturarum  communium,  quae  signi¬ 
ficantur  his  nominibus,  genus  vel  species. 
Sed  individuum  vagum,  ut  aliquis  homo, 
significat  naturam  communem  cum  deter¬ 
minato  modo  existendi 3  qui  competit  singu¬ 
laribus  ;  ut  scilicet  sit  per  se  subsistens 
distinctum  ab  aliis.  Sed  in  nomine  singu¬ 
laris  designati  significatur  determinatum 
distinguens ,  sicut  in  nomine  Socratis  haec 
caro  et  hoc  os.  Hoc  tamen  interest,  quod 
aliquis  homo  significat  naturam  vel  indivi¬ 
duum  ex  parte  naturae,  cum  modo  existendi 
qui  competit  singularibus ;  hoc  autem  no¬ 
men,  persona,  non  est  impositum  ad  signi¬ 
ficandum  individuum  ex  parte  naturae,  sed 
ad  significandum  rem  subsistentem  in  tali 
natura.  Hoc  autem  est  commune  secundum 
rationem  personis  divinis,  ut  unaquaeque 
earum  subsistat  in  natura  divina  distincta 
ab  aliis.  Et  sic  hoc  nomen ,  persona ,  secun¬ 
dum  rationem  est  commune  tribus  personis 
divinis. 

Ad  primum  ergo  dicendum,  quod  ratio 
illa  procedit  de  communitate  rei. 

Ad  secundum  dicendum,  quod  licet  per¬ 
sona  sit  incommunicabilis ,  tamen  ipse  mo¬ 
dus  existendi  incommunicabiliter  potest  esse 
pluribus  communis. 

Ad  tertium  dicendum ,  quod  licet  sit  com¬ 
munitas  rationis  et  non  rei,  tamen  non  se¬ 
quitur  quod  in  divinis  sit  universale  vel 
particulare  vel  genus  vel  species  ;  tum  quia 
neque  in  rebus  humanis  communitas  per¬ 
sonae  est  communitas  generis  vel  speciei, 
tum  quia  personae  divinae  habent  unum 
esse;  genus  autem  et  species  et  quodlibet 
universale  praedicatur  de  pluribus  secundum 
esse  differentibus. 

Conclusio.  —  Person®  nomen  commune  est  tri¬ 
bus  personis  non  secundum  rem,  sed  secundum 
rationem;  non  quidem  sicut  genus  vel  species,  sed 
ut  individuum  vagum. 

QILESTIO  XXXI. 

DE  HIS  QILE  AD  UNITATEM  VEL  PLURALITATEM 

PERTINENT  IN  DIVINIS. 

(Et  quatuor  quaeruntur.) 

Post  haec  considerandum  est  de  his  quae 
ad  unitatem  vel  pluralitatem  pertinent  in  di¬ 
vinis  ,  et  circa  hoc  quaeruntur  quatuor  : 

*  Ita  Alcan.,  aliique  vetusti  codd.,  quibus  conci¬ 
nit  Nicolai;  editi  plurimi  :  «  essendi.  » 

1°  de  ipso  nomine  Trinitatis;  2°  utrum  possit 
diei :  Filius  est  ali  'a  Patre ;  3°  utrum  dictio 
exclusiva ,  quae  videtur  alietatem  excludere, 
possit  adjungi  nomini  essentiali  in  divinis ; 
4°  utrum  possit  adjungi  termino  personali. 

ARTICULUS  PRIMUS. 

Utrum  sit  Trinitas  in  divinis. 

Ad  primum  sic  proceditur.  1.  Videtur 
quod  non  sit  Trinitas  in  divinis.  Omne  enim 
nomen  in  diyinis  vel  significat  substan¬ 
tiam,  vel  relationem.  Sed  hoc  nomen,  Tri¬ 
nitas,  non  significat  substantiam,  praedica- 
retur  enim  de  singulis  personis  ;  neque 
significat  relationem,  quia  non  dicitur  se¬ 
cundum  nomen  ad  aliud.  Ergo  nomine  Tri¬ 
nitas  non  est  utendum  in  divinis. 

3.  Praeterea ,  hoc  nomen  Trinitas  videtur 
esse  nomen  collectivum ,  cum  significet 
multitudinem.  Tale  autem  nomen  non  con¬ 
venit  in  divinis,  cum  unitas  importata  per 
nomen  collectivum  sit  minima  unitas  E  Ergo 
lioc  nomen ,  Trinitas ,  non  convenit  in  di¬ 
vinis. 

3.  Praeterea ,  omne  trinum  est  triplex. 
Sed  in  Deo  non  est  triplicitas,  cum  triplicitas 
sit  species  inaequalitatis.  Ergo  nec  Trinitas. 

4.  Praeterea,  quidquid  est  in  Deo ,  est  in 
unitate  essentiae  divinae,  quia  Deus  est  sua 
essentia.  Si  igitur  Trinitas  est  in  Deo ,  erit 
in  unitate  essentiae  divinae ;  et  sic  erunt  tres 
essentiales  unitates,  quod  est  haereticum. 

5.  Praeterea,  in  omnibus  quae  dicuntur  de 
Deo ,  concretum  praedicatur  de  abstracto ; 
Deitas  enim  est  Deus,  et  paternitas  est  Pater. 
Sed  Trinitas  non  potest  dici  trina ,  quia  sic 
essent  novem  res  in  divinis,  quod  est  erro¬ 
neum.  Ergo  nomine  Trinitatis  non  est  uten¬ 
dum  in  divinis. 

Sed  contra  est  quod  Athanasius,  in  Sym¬ 
bolo  fidei,  coi.  1583,  text.  4,  dicit  quod 
«  Unitas  in  Trinitate,  et  Trinitas  in  Unitate 
•veneranda  sit.  » 

Respondeo  dicendum,  quod  nomen  Tri¬ 
nitatis  in  divinis  significat  determinatum 
numerum  personarum.  Sicut  igitur  ponitur 
pluralitas  personarum  in  divinis,  utendum 
est  nomine  Trinitatis ;  quia  hoc  idem  quod 
significat  pluralitas  indeterminate,  significat 
hoc  nomen  Trinitas  determinate. 

Ad  primum  ergo  dicendum,  quod  hoc  no- 

1  Sic  cod.;  in  edit.  :  «  in  divinis  autem  est  maxi¬ 
ma  unitas.  » 

*  Sic  codices  quos  vidimus,  excepto  codice  quo- 


men,  Trinitas,  secundum  etymologiam  vo¬ 
cabuli  videtur  significare  unam  essentiam 
trium  personarum ,  secundum  quod  dicitur 
Trinitas,  quasi  trium  unitas;  sed  secundum 
proprietatem  vocabuli  significat  magis  nu¬ 
merum  personarum  unius  essentiae ;  et  prop¬ 
ter  hoc  non  possumus  dicere  quod  Pater  sit 
Trinitas,  quia  non  est  tres  personae.  Non 
autem  significat  ipsas  relationes  persona¬ 
rum  2,  et  inde  est  quod  secundum  nomen  ad 
aliud  non  refertur. 

Ad  secundum  dicendum,  quod  nomen  col¬ 
lectivum  duo  importat,  scilicet  pluralitatem 
suppositorum ,  et  unitatem  quamdam ,  scili¬ 
cet  ordinis  alicujus.  Populus  enim  est  mul¬ 
titudo  hominum  sub  aliquo  ordine  compre¬ 
hensorum.  Quantum  ergo  ad  primum,  hoc 
nomen ,  Trinitas ,  convenit  cum  nominibus 
collectivis ;  sed  quantum  ad  secundum  dif¬ 
fert  ,  quia  in  divina  Trinitate  non  solum  est 
unitas  ordinis,  sed  cum  hoc  etiam  unitas 
essentiae. 

Ad  tertium  dicendum,  quod  Trinitas  ab¬ 
solute  dicitur ;  significat  enim  numerum 
ternarium  personarum.  Sed  triplicitas  signi¬ 
ficat  proportionem  inaequalitatis  :  est  enim 
species  proportionis  inaequalis,  sicut  patet 
per  Boetium  in  Arithmetica,  lib.  I,  cap.  xxm, 
coi.  1100,  t.  1.  Et  ideo  non  est  in  Deo  tripli¬ 
citas,  sed  Trinitas. 

Ad  quartum  dicendum ,  quod  in  Trinitate 
divina  intelligitur  et  numerus  et  personae 
numeratae.  Cum  ergo  dicimus  Trinitatem  in 
unitate ,  non  ponimus  numerum  in  unitate 
essentiae,  quasi  sit  ter  una;  sed  personas 
numeratas  ponimus  in  unitate  naturae,  sicut 
supposita  alicujus  naturae  dicuntur  esse  in 
natura  illa.  E  converso  autem  dicimus  uni¬ 
tatem  in  Trinitate ,  sicut  natura  dicitur  esse 
in  suis  suppositis. 

Ad  quintum  dicendum,  quod  cum  dici¬ 
mus  :  Trinitas  est  trina,  ratione  numeri 
importati  significatur  multiplicatio  ejusdem 
numeri  in  seipsum  ;  cum  hoc  quod  dico 
trinum  importet  distinctionem  in  suppositis 
illius  de  quo  dicitur.  Et  ideo  non  potest  dici 
quod  Trinitas  sit  trina ,  quia  sequeretur ,  si 
Trinitas  esset  trina,  quod  tria  essent  suppo¬ 
sita  Trinitatis ;  sicut  cum  dicitur  :  Deus  est 
trinus,  sequitur  quod  sunt  tria  supposita 
deitatis. 

Conclusio.  —  In  divinis  Trinitatis  nomine  uten¬ 
dam  xv  saeculi,  qui,  ut  edit.,  habet  :  «  sed  magis 
numerum  personarum  ad  invicem  relatarum.  » 

dum  est,  nd  significandum  hoc  idem  determinate 
quod  pluralitas  indeterminate  significat. 

ARTICULUS  II. 

Utrum  Filius  sit  alius  a  Patre. 

Ad  secundum  sic  proceditur.  1.  Videtur 
quod  Filius  non  sit  alius  a  Patre.  Alius  enim 
est  relativum  diversitatis  substantiae.  Si 
igitur  Filius  est  alius  a  Patre ,  videtur  quod 
sit  a  Patre  diversus ;  quod  est  contra  Au¬ 
gustinum,  De  Trin.,  lib.  VII,  c.  vi,  coi.  916, 
t.  8,  ubi  dicit 'quod  «  cum  dicimus  tres  per¬ 
sonas  ,  non  diversitatem  intelligere  vo¬ 
lumus.  » 

2.  Praeterea,  quicumque  sunt  alii  ab  in¬ 
vicem,  aliquo  modo  ab  invicem  differunt.  Si 
igitur  Filius  est  alius  a  Patre ,  sequitur  3 
quod  sit  differens  a  Patre,  quod  est  contra 
Ambrosium,  in  I  De  fide,  cap.  u,  §  18,  coi. 
555,  t.  3,  ubi  ait :  «  Pater  et  Filius  deitate  3 
unum  sunt;  nec  est  ibi  substantiae  differen¬ 
tia,  neque  ulla  diversitas.  » 

3.  Praeterea,  alienum  ab  alio  dicitur.  Sed 4 
Filius  non  est  alienus  a  Patre ;  dicit  enim 
Hilarius  in  VII  De  Trin.,  §  39,  coi.  232, 
t.  2 ,  quod  3  «  in  divinis  personis  nihil  est 
diversum ,  nihil  alienum,  nihil  separabile.  » 
Ergo  Filius  non  est  alius  a  Patre. 

4.  Praeterea,  alius  et  aliud  idem  signifi¬ 
cant  ,  sed  sola  generis  consignificatione  dif¬ 
ferunt.  Si  ergo  Filius  est  alius  a  Patre;  vi¬ 
detur  sequi  quod  Filius  sit  aliud  a  Patre. 

Sed  contra  est  quod  Augustinus  dicit  in 
lib.  De  fide  ad  Petrum  °,  cap.  i,  coi.  755, 
t.  6,  inter  opera  Augustini,  et  inter  opera 
Fulgentii,  coi.  674,  §  5  :  «  Una  est  enim 
essentia  Patris,  et  Filii,  et  Spiritus  sancti, 
in  qua  non  est  aliud  Pater,  aliud  Filius,  aliud 
Spiritus  sanctus;  quamvis  personaliter  sit 
alius  Pater ,  alius  Filius ,  alius  Spiritus 
sanctus.  » 

Respondeo  dicendum ,  quod  ex  verbis 
inordinate  prolatis  incurritur  hseresis,  ut 

«iEquivalenter tantum.—  *Cod.  Alc. :  «sequetur.» 

3  «  Quanto  magis  Pater  et  Filius  divinitate  unum 
sunt,  ubi  nec  substantiae  nec  voluntatis  ulla  est 
differentia?  » 

4  AI.  :  «  sed  Pater  non  est  alienus  a  Filio.  » 

5  «  In  his  nominibus  ac  rebus  nihil  in  se  novum, 
nihil  diversum,  nihilque  peregrinum  est.  » 

6  Sic  codd.;  sed  loco  nominis  Augustini  repo¬ 
nendum  est  Fulgentii  nomen  :  nam  liber  De  / ide , 
qui  ex  auctoritate  aliquot  manuscriptorum  olim 
D.  Augustino  tribuebatur  ,  jam  omnium  consensu 
ut  genuinum  opus  S.  Fulgentii  cognoscitur. 


Hieronymus  dicit  7,  ideo  cum  de  Trinitate 
loquimur,  cum  cautela  et  modestia  est  agen¬ 
dum  :  quia,  ut  Augustinus  dicit  in  I  De 
Trin.,  cap.  iii,  coi.  822,  t.  8,  «  nec  pericu¬ 
losius  alicubi  erratur,  nec  laboriosius  aliquid 
quaeritur,  nec  fructuosius  aliquid  inveni¬ 
tur.  »  Oportet  autem  in  his  quae  de  Trinitate 
loquimur,  duos  errores  oppositos  cavere; 
temperate  inter  utrumque  procedentes,  sci¬ 
licet  errorem  Arii,  qui  posuit  cum  Trinitate 
personarum  Trinitatem  substantiarum,  et 
errorem  Sabellii,  qui  posuit  cum  unitate 
essentiae  unitatem  personae. 

Ad  evitandum  igitur  errorem  Arii,  vitare 
debemus  in  divinis  nomen  separationis  vel 
divisionis  8,  ne  tollatur  unitas  essentiae.  Pos¬ 
sumus  autem  uti  nomine  distinctionis  prop¬ 
ter  oppositionem  relativam.  Unde  sicubi  in 
aliqua  Scriptura  authentica  diversitas  vel 
differentia  personarum  invenitur,  sumitur 
diversitas  vel  differentia  pro  distinctione.  Ne 
autem  tollatur  simplicitas  divinae  essentiae, 
vitandum  est  nomen  separationis  et  divisio¬ 
nis  ,  quae  est  totius  in  partes.  Ne  autem 
tollatur  aequalitas,  vitandum  est  nomen  dis- 
paritatis.  Ne  vero  tollatur  similitudo,  vitan¬ 
dum  est  nomen  alieni  et  discrepantis.  Dicit 
enim  Ambrosius ,  in  lib.  I  De  fide,  cap.  ii, 
§  17 ,  coi.  555,  t.  3 ,  quod  «  in  Patre  et  Filio 
non  est  discrepans,  sed  una  divinitas9.  »  Et, 
secundum  Hilarium,  ut  dictum  est  :  «  In 
divinis  nihil  est  separabile.  » 

Ad  vitandum  vero 'errorem  Sabellii  vitaro 
debemus  singularitatem ,  ne  tollatur  com- 
municabilitas  essentiae  divinae.  Unde  Hila¬ 
rius  dicit,  YII  De  Trin.,  §  39,  coi.  233,  t.  2  : 
((  Patrem  et  Filium  singularem  Deum  prae¬ 
dicare  sacrilegium  est.  »  Debemus  etiam 
vitare  nomen,  «unici,  » ne  tollatur  numerus 
personarum.  Unde  Hilarius  ,  in  eod.  lib., 
dicit  quod  «  a  Deo  excluditur  singula¬ 
ritas,  atque  unici  intelligentia.  »  Dicimus 
tamen  unicum  Filium,  quia  non  sunt  plures 
filii  in  divinis.  Neque  tamen  dicimus  unicum 

7  Citatur  in  IV  Sentent.,  dist.  xm.  Sed  nullibi  sic 
expresse,  fatente  eruditissimo  Nicolai,  legitur  apud 
D.  Hieronymum,  licet  aliquid  simile  ex  diversis 
locis  colligi  possit,  praesertim,  ex  Ose.,  c.  ix,  v.  8, 
coi.  89o,  t.  6  :  «  Hi  sunt  speculatores  Ephraim, 
qui  insaniam  in  domo  Domini  confinxerunt,  hoc 
est,  in  Ecclesia,  sive  in  Scripturis  sanctis,  perverse 
eas  interpretantes,  »  etc. 

8  Sic  cod.;  in  edit. :  «  diversitatis  et  differentiae.  » 

9  «  Est  enim  plenitudo  divinitatis  in  Patre,  est 
plenitudo  divinitatis  in  Filio,  non  discrepans,  sed 
una  divinitas.  » 

Deum,  quia  pluribus  deitas  est  communis. 
Vitamus  etiam  nomen  «  confusi,  »  ne  tollatur 
ordo  naturae  a  personis.  Unde  Ambrosius 
dicit ,  1  De  fide,  cap.  n,  §  18,  coi.  555,  t.  3  : 
«  Neque  confusum  est  quod  unus  est,  neque 
multiplex  esse  potest  quod  indifferens  est  ‘.  » 
Vitandum  est  etiam  nomen  «  solitarii ,  »  ne 
tollatur  consortium  trium  personarum ;  dicit 
enim  Hilarius,  IV  De  Trin.,  §  18,  coi.  111, 
t.  2  :  «  Nobis  neque  solitarius  neque  diver¬ 
sus  Deus  est  confitendus.  » 

Hoc  autem  nomen,  alius,  masculine  sump¬ 
tum,  non  importat  nisi  distinctionem  sup¬ 
positi.  Unde  convenienter  dicere  possumus 
quod  Filius  est  alius  a  Patre,  quia  scilicet  est 
aliud  suppositum  divinae  naturae,  sicut  est 
alia  persona  et  alia  hypostasis. 

Ad  primum  ergo  dicendum,  quod  alius, 
quia  est  sicut  quoddam  particulare  nomen, 
tenet  se  ex  parte  suppositi ;  unde  ad  ejus 
rationem  sufficit  distinctio  substantiae ,  quae 
est  hypostasis,  vel  persona.  Sed  diversitas 
requirit  distinctionem  substantiae,  quae  est 
essentia.  Et  ideo  non  possumus  dicere  quod 
Filius  sit  diversus  a  Patre,  licet  sit  alius. 

Ad  secundum  dicendum,  quod  differentia 
importat  distinctionem  formae.  Est  autem 
tantum  una  forma  in  divinis,  ut  patet  per 
id  quod  dicitur,  Philip.,  n,  6  :  Qui  cum  in 
forma  Dei  esset.  Et  ideo  nomen  differentiae 
non  proprie  competit  in  divinis,  ut  patet  per 
auctoritatem  inductam  in  2  arg.  Utitur  tamen 
Damascenus,  De  orth.  ftcle,  lib.  III,  cap.  v, 
coi.  999,  t.  1,  nomine  «  differentia?2,  »  in 
divinis  personis,  secundum  quod  proprietas 
relativa  significatur  per  modum  formae. 
Unde  dicit  quod  non  differunt  ab  invicem 
hypostases  secundum  substantiam,  sed  se¬ 
cundum  determinatas  proprietates.  Sed  dif¬ 
ferentia  sumitur  pro  distinctione,  ut  dictum 
est. 

Ad  tertium  dicendum,  quod  alienum  est 
quod  est  extraneum  et  dissimile.  Sed  hoc 
non  importatur  cum  dicitur  alius;  et  ideo 
dicimus  Filium  alium  a  Patre,  licet  non  di¬ 
camus  alienum. 

Ad  quartum  dicendum,  quod  neutrum 
genus  est  informe;  masculinum  autem  est 
informatum  et  distinctum  et  similiter  femi¬ 
ninum.  Et  ideo  convenienter  per  neutrum 


genus  significatur  essentia  communis,  per 
masculinum  autem  et  femininum  aliquod 
suppositum  determinatum  in  communi  na¬ 
tura.  Unde  etiam  in  rebus  humanis  si  quse- 
ratur  :  Quis  est  iste?  respondetur  :  Socrates, 
quod  nomen  est  suppositi.  Si  autem  quae¬ 
ratur  :  Quid  est  iste?  respondetur  :  Animal 
rationale  et  mortale.  Et  ideo,  quia  in  divinis 
distinctio  est  secundum  personas,  non  autem 
secundum  essentiam,  dicimus  quod  Pater 
est  alius  a  Filio  sed  non  aliud ;  et  e  converso 
dicimus  quod  sunt  unum,  sed  non  unus. 

Conclusio.  —  Cum  nomen,  alius,  masculine  ac¬ 
ceptum  non  nisi  distinctionem  suppositi  in  natura 
significet,  lilius,  alius  a  patre  convenienter  dicitur. 

ARTICULUS  IH. 

Utrum  dictio  exclusiva  solus  sit  addenda 
termino  essentiali  in  divinis. 

Ad  tertium  sic  proceditur.  1.  Videtur  quod 
dictio  exclusiva,  «  solus,  »  non  sit  addenda 
termino  essentiali,  in  divinis.  Quia,  secun¬ 
dum  Philosophum  in  II  Elenc.,  c.  m,  amed., 
«  solus  est  qui  cum  alio  non  est.  »  Sed  Deus 
est  cum  angelis  et  sanctis  animabus.  Ergo 
non  possumus  dicere  Deum  solum. 

2.  Praeterea,  quidquid  adjungitur  termino 
essentiali  in  divinis  potest  praedicari  de  qua¬ 
libet  persona  per  se ,  et  de  omnibus  simul ; 
quia  enim  convenienter  dicitur  sapiens  Deus, 
possumus  dicere  :  Pater  est  sapiens  Deus,  et 
Trinitas  est  sapiens  Deus.  Sed  Augustinus, 
in  VI  De  Trin.,  cap.  ix,  coi.  930,  t.  8,  dicit  : 
«  Consideranda  est  illa  sententia,  qua  dicitur 
non  esse  Patrem  verum  Deum  solum3.  Ergo 
non  potest  dici  solus  Deus. 

3.  Praeterea,  si  haec  dictio  «  solus,  »  adjun¬ 
gitur  termino  essentiali,  aut  hoc  erit  res¬ 
pectu  praedicati  personalis,  aut  respectu 
praedicati  essentialis ;  sed  non  respectu  prae¬ 
dicati  personalis ,  quia  haec  est  falsa  :  Solus 
Deus  est  pater,  cum  etiam  homo  sit  pater ; 
neque  etiam  respectu  praedicati  essentialis, 
quia  si  haec  esset  vera  :  Solus  Deus  creat,  vi¬ 
detur  sequi  quod  haec  esset  vera :  Pater  creat, 
quia  quidquid  dicitur  de  Deo,  potest  dici  de 
Patre.  Ilaec  autem  est  falsa,  quia  etiam  Filius 
est  creator.  Non  ergo  haec  dictio  «  solus  » 
potest  in  divinis  adjungi  termino  essentiali. 


1 «  Nec  confusum,  quod  unum  est ;  nec  multiplex,  tato. 
quod  indifferens.  »  3  «  Qua  dicitur  Deum  verum  .solum  non  essePa- 

*  ^Differentiae  »  vocabulum  in  nova  versione  non  Irem  solum,  sed  Patrem  et  .Filium  et  Spiritum 

Labetur,  sed  «  discriminis,  »  ut  videre  est  loco  ci-  sanctum.  » 

% 

Sed  contra  est  quod  dicitur  I  ad  Tim.,  i,  17 : 
Regi  sacculorum  immortali,  invisibili,  soli 

Deo. 

Respondeo  dicendum,  quod  hsec  dictio, 
solus,  potest  accipi  ut  categorematica  vel 
syncategorematica.  Dicitur  autem  dictio 
categorematica  quae  absolute  ponit  rem  si¬ 
gnificatam  circa  aliquod  suppositum,  ut 
albus  circa  hominem,  cum  dicitur  homo 
albus.  Si  ergo  sic  accipiatur  haec  dictio 
solus,  nullo  modo  potest  adjungi  alicui 
termino  in  divinis,  quia  poneret  solitudinem 
circa  terminum  cui  adjungeretur;  et  sic 
sequeretur  Deum  esse  solitarium ,  quod  est 
contra  praedicta.  Dictio  vero  syncategorema¬ 
tica  dicitur  quae  importat  ordinem  praedicati 
ad  subjectum,  sicut  haec  dictio,  omnis,  vel 
nullus ;  et  similiter  haec  dictio  solus,  quia  ex¬ 
cludit  omne  aliud  suppositum  a  consortio 
praedicati.  Sicut  cum  dicitur  :  Solus  Socrates 
scribit,  non  datur  intelligi  quod  Socrates  sit 
solitarius,  sed  quod  nullus  sit  ei  consors  in 
scribendo,  quamvis  cum  eo  multis  existenti- 
bus.  Et  per  hunc  modum,  nihil  prohibet  hanc 
distinctionem,  solus,  adjungere  alicui  es¬ 
sentiali  termino  in  divinis,  inquantum  ex¬ 
cluduntur  omnia  alia  a  Deo,  a  consortio 
pivedicati;  ut  si  dicamus  :  Solus  Deus  est 
aeternus,  quia  nihil  praeter  Deum  est  aeter¬ 
num. 

Ad  primum  ergo  dicendum,  quod  licet 
angeli  et  animae  sanctae  semper  sint  cum 
Deo,  tamen  si  non  esset  pluralitas  persona¬ 
rum  in  divinis,  sequeretur  quod  Deus  esset 
solus,  vel  solitarius.  Non  enim  tollitur  soli¬ 
tudo  per  associationem  alicujus  quod  est  ex¬ 
traneae  naturae;  dicitur  enim  aliquis  solus 
esse  in  horto,  quamvis  sint  ibi  multae  plantae 
et  animalia.  Et  similiter  diceretur  Deus  esse 
solus  vel  solitarius ,  angelis  et  hominibus 
cum  eo  existentibus,  si  non  essent  in  divinis 
personae  plures.  Consociatio  igitur  angelo¬ 
rum  et  animarum  non  excludit  solitudinem 
absolutam  a  divinis;  multo  minus  solitu- 

*  Sic  vetusti  cod.;  codex  autem  xv  saeculi,  ut 
edit.,  habet,  sed  alia  manu  in  margine  scriptum  : 
«  Et  secundum  hoc  etiam  posset  esse  vera  ista  : 
Pater  est  Deus  qui  est  solus  Deus;  si  relativum 
seferret  praedicatum,  et  non  suppositum.  » 

*  Sic  cod.;  in  edit.  .  «  rationale  mortale.  »  Risibile 
autem  est  proprium  hominis ;  «  solus  enim  homo 
ridet.  >> 

(a)  Dictionem  distingue  reduplicativam,  excepti- 
vam  (t  exclusivam.  Reduplicativa  ejus,  supra  quod 
cadit,  formalem  rationem  explicat.  Ex.:  Omnis  homo 


dinem  respectivam,  et  per  comparationem 
ad  aliquod  praedicatum. 

Ad  secundum  dicendum,  quod  htec  dictio, 
solus,  proprie  loquendo,  non  ponitur  ex 
parte  praedicati  quod  sumitur  formaliter; 
respicit  enim  suppositum  inquantum  ex¬ 
cludit  aliud  suppositum  ab  eo  cui  adjun¬ 
gitur.  Sed  hoc  adverbium,  tantum,  cum 
sit  exclusivum,  potest  poni  ex  parte  subjecti 
et  ex  parte  praedicati.  Possumus  enim  di¬ 
cere  :  Tantum  Socrates  currit,  id  est,  nullus 
alius ;  et  Socrates  currit  tantum,  id  est,  nihil 
aliud  facit.  Unde  non  proprie  dici  potest  : 
Pater  est  solus  Deus;  vel,  Trinitas  est  solus 
Deus,  nisi  forte  ex  parte  praedicati  intelli- 
gatur  aliqua  implicatio,  ut  dicatur  :  Trinitas 
est  Deus  qui  est  solus  Deus1.  Augustinus 
autem  cum  dicit  Patrem  non  esse  solum 
Deum,  sed  Trinitatem  esse  solum  Deum, 
loquitur  expositive ;  ac  si  diceret,  cum  di¬ 
citur  Regi  sacculorum  invisibili,  soli  Deo, 
non  esse  exponendum  de  persona  Patris, 
sed  de  tota  Trinitate. 

Ad  tertium  dicendum,  quod  utroque  modo 
potest  hacc  dictio,  solus,  adjungi  termino 
essentiali.  Haec  enim  propositio  :  Solus  Deus 
est  pater,  est  duplex  :  quia  ly  pater  potest 
praedicare  personam  Patris ;  et  sic  est  vera  : 
non  enim  homo  est  illa  persona ;  vel  potest 
praedicare  relationem  tantum;  et  sic  est 
falsa,  quia  relatio  paternitatis  etiam  in  aliis 
invenitur,  licet  non  univoce.  Similiter  haec 
est  vera  ;  Solus  Deus  creat;  nec  tamen  se¬ 
quitur  :  Ergo  solus  Pater,  quia,  ut  sophistae 
dicunt,  dictio  exclusiva  immobilitat  termi¬ 
num  cui  adjungitur,  ut  non  possit  fieri  sub 
eo  descensus  pro  aliquo  suppositorum.  Non 
enim  sequitur  ^  Solus  homo  est  animal  risi¬ 
bile  3;  ergo  solus  Socrates. 

Conclusio.  —  Dictio  exclusiva,  solus,  non  cate- 
gorematice,  sed  syncategorematice  termino  essen¬ 
tiali,  in  divinis  addenda  est,  id  est,  non  quatenus 
solitudinem,  sed  ut  aliorum  omnium  exclusionem 
a  consortio  praedicati  signiticat  (a). 

in  quantum  animal  est  sensibilis;  ergo  propter 
animalitatem  homini  sensibilitas  inest. 

Exceptiva  exceptum,  si  proprie  capiatur,  sub 
praejacentis  propositionis  subjecto  capere  debet. 
Ex.  :  Omnis  homo  praeter  Socratem  currit.  Subjec¬ 
tum  est  homo,  Socrates  ut  homo  excipitur. 

Exclusiva  ab  illo  supra  quod  cadit  suum  dispara¬ 
tum  removet.  Ex.  :  Tantum  homo  currit;  removeo 
disparatum  hominis,  ut  bovem,  asinum,  etc. 

Porro  hae  sunt  dictionum  exclusivarum  regula 
in  theologia  observandae  • 

I.  Omnis  exclusiva  affirmativa  universalem  afflr» 


, 

ARTICULUS  IV. 

Utrum  dictio  exclusiva  possit  adjungi 
termino  personali. 

Ad  quartum  sic  proceditur.  1.  Videtur 
quod  dictio  exclusiva  possit  adjungi  perso¬ 
nali,  etiamsi  praedicatum  sit  commune.  Dicit 
enim  Dominus/  ad  Patrem  loquens,  Joan., 
xvii,  3  :  Ut  cognoscant  te  solum  Deum  ve¬ 
rum.  Ergo  solus  Pater  est  Deus  verus. 

2.  Praeterea,  Matth.,  xi,  27,  dicit  :  Nemo 
novit  Filium  nisi  Pater;  quod  idem  signi¬ 
ficat  ac  si  diceretur  :  Solus  Pater  novit  Fi¬ 
lium.  Sed  nossc  Filium  est  commune.  Ergo 
idem  quod  prius. 

3.  Praeterea,  dictio  exclusiva  non  excludit 
illud  quod  est  de  intellectu  termini  cui  adjun¬ 
gitur.  Unde  non  excludit  partem ,  neque 
universale  :  non  enim  sequitur  :  Solus  So¬ 
crates  est  albus ;  ergo  manus  ejus  non  est 
alba;  vel,  ergo  homo  non  est  albus.  Sed  una 
persona  est  in  intellectu  alterius,  sicut  Pater 
in  intellectu  Filii,  et  e  converso.  Non  ergo 
per  hoc  quod  dicitur  :  Solus  Pater  est  Deus, 
excluditur  Filius  vel  Spiritus  sanctus;  et  sic 
videtur  haec  locutio  esse  vera. 

•i.  Praeterea,  ab  Ecclesia  cantatur  :  «  Tu 
solus  altissimus,  Jesu  Christe.  » 

Sed  contra,  haec  locutio  :  Solus  Pater  est 
Deus,  habet  duasexpositivas,  scilicet  :  Pater 
est  Deus,  et  nullus  alius  a  Patro  est  Deus. 
Sed  haec  secunda  est  falsa,  quia  Filius  alius 
est  a  Patre ,  qui  est  Deus.  Ergo  et  haec  est 

mativam  infert  de  terminis  per  conversionem  trans¬ 
positis. 

Ex.  :  Solus  Socrates  est  currens;  ergo  omnis 
currens  est  Socrates. 

II.  Omnis  exclusiva  affirmativa  de  praedicato  vel 
subjecto  linito  universalem  negativam  infert  de 
praedicato  vel  subjecto  infinito. 

Ex.  :  Solus  Socrates  currit;  ergo  nullus  non  So¬ 
crates  currit. 

III.  Omnis  exclusiva  affirmativa  duas  exponen¬ 
tes  habet,  quarum  una  affirmativa,  et  altera  nega¬ 
tiva,  et  quandocumque  aliqua  exponentium  est 
falsa,  falsa  est  et  exposita. 

Ex.  :  Solus  Socrates  currit. 

Exponens  affirmativa  :  Socrates  currit. 

Exponens  negativa  :  Nullus  alius  a  Socrate  cur¬ 
rit. 

Exponens  negativa  falsa  est;  ergo  et  exposita. 

I\ .  Dictio  exclusiva  hoc  solum  quod  alietalem 
importat  excludit.  Unde  pro  regula  tenendum  est 
quod  in  divinis  dictio  exclusiva  uni  personae  addita 
respectu  termini  essentialis  aliam  non  excludit.  Sed 
potius  includit. 

V.  Terminus  super  quem  dictio  exclusiva  cadit. 

falsa  ;  Solus  Pater  est  Deus ;  et  sic  dc  simi¬ 
libus. 

Respondeo  dicendum,  quod  cum  dicimus  : 
Solus  Pater  est  Deus,  liaec  propositio  potest 
habere  multiplicem  intellectum.  Si  enim 
solus  ponat  solitudinem  circa  Patrem,  sic 
est  falsa  secundum  quod  sumitur  (a)  cate- 
gorematicc;  secundum  vero  quod  sumitur 
syncategorematice,  sic  iterum  potest  intelligi 
multipliciter;  quia  si  excludat  a  forma  sub¬ 
jecti,  sic  est  vera;  ut  sit  sensus ;  Solus  Pater 
est  Deus,  id  est,  ille  cum  quo  nullus  alius  est 
Pater,  est  Deus.  Et  hoc  modo  exponit  Au¬ 
gustinus,  in  VI  De  Trinit.,  c.  vu,  coi.  929, 
t.  8,  cum  dicit  :  «  Solum  Patrem  dicimus, 
non  quia  separatura  Filio  vel  Spiritu  sancto, 
sed  hoc  dicentes  significamus  quod  illi  simul 
cum  eo  non  sunt  Pater  *.  »  Sed  hic  sensus 
non  habetur  ex  consueto  modo  loquendi, 
nisi  intellecta  alia  implicatione,  ut  si  dicatur  : 
Ille,  qui  solus  dicitur  Pater,  est  Deus.  Se¬ 
cundum  vero  proprium  sensum  excludit  a 
consortio  praedicati.  Et  sic  haic  propositio  est 
falsa,  si  excludat2  alium  masculine;  est  autem 
vera  si  excludat3  aliud  neutrali  ter  tantum, 
quia  Filius  est  alius  a  Patre,  non  tamen 
aliud;  similiter  et  Spiritus  sanctus. 

Sed  quia  haec  dictio  «  solus,  »  respicit 
proprie  subjectum,  ut  dictum  est,  magis  se 
habet  ad  excludendum  alium  quam  aliud. 
Unde  non  est  extendenda  talis  locutio,  sed 
exponenda i  sicubi  inveniatur  in  authentica 
Scriptura. 

Ad  primum  ergo  dicendum,  quod  cum 

immobilitatem  habet,  nec  sub  eo  descendere  decet. 

Ex. :  Solus  homo  est  rationalis.  —  Non  sequitur : 
Solus  Petrus  est  rationalis. 

1  «  Ita  solum  Patrem  dicimus  Patrem,  non  quia 
separatur  a  Filio,  sed  quia  non  simul  ambo  Pater 
sunt.  » 

2  Parm.  :  «  excludit.  »  —  3  Parm.  :  «  excludit.  » 

4  Sic  cod.;  in  edit.  :  «  pie  exponenda.  » 

(a)  Ilmc  ad  logicam  spectant.  Terminus  «  catego- 
rematicus  »  ille  est  qui  per  seipsum  aliquid  signi¬ 
ficat,  ut  «  Pater;  »  «  syncategoremalicus  »  qui  con- 
significat,  id  est  cum  alio  significat,  ut  «  solus.  » 
Unde,  si  propositio  sumatur  categorematice,  idem 
est  ac  si  dicatur  :  Pater,  et  Pater  solus,  est  Deus. 
—  Syncategorematice  autem  exponibilis  est  ut 
S.  Tliomas  indicat,  eo  scilicet  modo  :  Pater,  qui 
solus  est  Pater  in  divinis,  Deus  est.  Nam  quando 
categorematice  sumitur  htec  propositio  «  solus 
Pater  »  pro  uno  indice  visibili  significat;  si  autem 
syncategorematice  «  solus  a  Patre  »  dividitur,  et 
Patri  attribui  potest  eo  sensu  quod  Pater,  qui  est 
solus  Pater,  sit  Deus,  non  necessario  eo  sensu 
quod  solus  Pater,  aliis  personis  exclusis,  sit  Deus. 

dicimus,  «  te  solum  Deum  verum,  »  non 
intelligitur  de  persona  Patris1,  sed  de  tota 
Trinitate2,  ut  Augustinus  exponit,  De  Trin., 
lib.  VI,  cap.  ix,  coi.  030,  t.  8.  Vel  si  intelli- 
gatur  de  persona  Patris,  non  excluduntur 
alia*  persona1,  propter  essentiae  unitatem; 
prout  ly  solus  excludit  tantum  aliud ,  ut 
dictum  est. 

Et  similiter  dicendum  est  ad  secundum. 
Cum  enim  aliquid  essentiale  dicitur  de  Patre, 
non  excluditur  Filius  vel  Spiritus  sanctus 
propter  essentiae  unitatem.  Unde  sciendum 
«st  quod  in  auctoritate  praedicta  haec  dictio 
nemo,  non  idem  est  quod  nullus  homo, 
quod  videtur  significare  vocabulum;  non 
enim  posset  excipi  persona  Patris;  sed  su¬ 
mitur  secundum  usum  loquendi  distributive 
pro  quacumque  rationali  natura. 

Ad  tertium  dicendum ,  quod  dictio  exclu- 
siva  non  excludit  illa  quae  sunt  de  intellectu 
termini  cui  adjungitur,  si  non  differunt  se¬ 
cundum  suppositum,  ut  pars  et  universale. 
Sed  Filius  differt  supposito  a  Patre ;  et  ideo 
non  est  similis  ratio. 

Ad  quartum  dicendum,  quod  non  dicimus 
absolute  quod  solus  Filius  sit  altissimus,  sed 
quod  solus  sit  altissimus  cum  Spiritu  sancto 
in  gloria  Dei  Patris. 

Conclusio.  —  Dictio  exclusiva  non  adjungitur 
terminis  personalibus  respectu  praedicati  com¬ 
munis  (a). 

QUAESTIO  XXXII. 

DE  DIVINARUM  PERSONARUM  COGNITIONE. 

(Et  quatuor  quaeruntur.) 

Consequenter  considerandum  est  de  co¬ 
gnitione  divinarum  personarum,  et  circa 
hoc  quaeruntur  quatuor  :  1°  Utrum  per  ra¬ 
tionem  naturalem  possint  cognosci  divinae 
personae;  2°  utrum  sint  aliquae  notiones  di¬ 
vinis  personis  attribuendae;  3°  de  numero 
notionum ;  4-°  utrum  liceat  diversimode  circa 
notiones  opinari. 

1  Ita  cod.  et  editi  plurimi;  al.  :  «  de  sola  persona 
Patris.  » 

2  Ita  Nicolai;  al.  :  «  de  sola  Trinitate.  » 

3 «  Credo  namque  sine  dubio,  quoniam  ad  qua¬ 
rumlibet  explanationem,  quse  necesse  est  esse,  non 
modo  probabilia,  imo  etiam  necessaria  argumenta 
non  deesse,  quamvis  illa  interim  contingat  nostram 
industriam  latere.  » 

(a)  Hanc  locutionem  :  Solus  Pater  est  Deus,  pru¬ 
denter  D.  Thomas  non  esse  extendendam,  sed 
-exponendam  dicit.  Illam  Magister  Sententiarum 


ARTICULUS  PRIMUS. 

Utrum  Trinitas  divinarum  personarum  pos¬ 
sit  per  naturalem  rationem  cognosci. 

Ad  primum  sic  proceditur.  1.  Videtur 
quod  Trinitas  divinarum  personarum  possit 
per  naturalem  rationem  cognosci.  Philosophi 
enim  non  devenerunt  in  Dei  cognitionem 
nisi  per  rationem  naturalem.  Inveniuntur 
autem  a  philosophis  multa  dicta  de  Trinitate 
personarum.  Dicit  enim  Aristoteles,  in  l  De 
cado  et  munclo,  t.  2  :  «  Per  hunc  numerum,  » 
scilicet  ternarium,  «  adhibuimus  nos  ipsos 
magnificare  Deum  unum  eminentem  pro¬ 
prietatibus  eorum  quae  sunt  creata.  »  Au¬ 
gustinus  etiam  dicit,  VII  Confes.,  cap.  ix, 
coi.  740,  t.  I  :  «  Ibi  legi,  »  scilicet  in  libris . 
Diatonicorum ,  «  non  quidem  his  verbis, 
sed  hoc  idem  omnino  multis  et  multiplicibus 
suaderi  rationibus,  quod  in  principio  erat 
Verbum,  et  Verbum  erat  apud  Deum,  et 
Deus  erat  Verbum,  »  et  hujusmodi  quae  ibi 
sequuntur.  In  quibus  verbis  distinctio  divi¬ 
narum  personarum  traditur.  Dicitur  etiam 
in  Glossa  ordin.,  Exod.,  cap.  vm,  v.  19, 
coi.  207,  t.  1,  quod  magi  Pharaonis  defece¬ 
runt  in  tertio  signo,  id  est,  in  notitia  tertiae 
personae,  scilicet  Spiritus  sancti,  et  sic  ad 
minus  duas  cognoverunt.  Trismegistus 
etiam  dixit,  in  lib.  qui  dicitur  Pimancler, 
dialog.  iv  :  «  Monas  genuit  monadem,  et  in 
se  suum  reflexit  ardorem.  »  Per  quod  videtur 
generatio  Filii  et  Spiritus  sancti  processio 
intimari.  Cognitio  ergo  divinarum  persona¬ 
rum  potest  per  rationem  naturalem  haberi. 

2.  Praeterea,  Richardus  de  Sancto  Viet, 
dicit  in  lib.  I  De  Trinit.,  cap.  iv,  coi.  892  : 

«  Credo  sine  dubio 3  quod  ad  quamcumque 
explanationem  veritatis  non  modo  probabi¬ 
lia,  imo  etiam  necessaria  argumenta  non 
desint.  »  Unde  etiam  ad  probandum  Trini¬ 
tatem  personarum  aliqui  induxerunt  ratio¬ 
nem  ex  infinitate  bonitatis  divinae,  qiue  so 

* 

falsam  vocat :  Scotorellus,  Guillermus  et  Scotistse 
simpliciter  falsam  ex  regulis  supra  positis. 

Solus  Pater  est  Deus  : 

Ex  prima  regula  :  ergo  omnis  Deus  est  Pater ;  — 
falsum; 

Ex  secunda  regula  :  ergo  nullus  non  Pater  est 
Deus;  —  falsum; 

Ex  tertia  regula  :  exponens  affirmativa  :  Pater  est 
Deus ;  exponens  negativa  :  nullus  alius  a  Patre  est 
Deus ;  —  falsum. 

ipsam  infinite  communicat  in  processione 
divinarum  personarum ;  quidam  vero  per 
hoc,  quod  nullius  boni  sine  consortio  potest 
esse  jucunda  possessio.  Augustinus  vero,  De 
Trin.,  lib.  X,  cap.  xi  et  xn,  et  lib.  IX,  cap.  iit, 
iv,  etc.,  t.  8,  procedit  ad  manifestandum 
Trinitatem  personarum  ex  processione  verbi 
et  amoris  in  mente  nostra  ;  quam  viam  su¬ 
pra  secuti  sumus.  Ergo  per  rationem  natu¬ 
ralem  potest  cognosci  Trinitas  personarum. 

3.  Praeterea,  superfluum  videtur  homini 
tradere  quod  humana  ratione  cognosci  non 
potest *.  Sed  non  est  dicendum  quod  traditio 
divina  de  cognitione  Trinitatis  sit  superflua. 
Ergo  Trinitas  personarum  ratione  humana 
cognosci  potest. 

Sed  contra  est  quod  Ililarius  dicit  in  lib.  II 
De  Trinit.,  §  9,  coi.  58,  t.  2  :  «  Non  putet 
homo  sua  intelligentia  generationis  sacra¬ 
mentum  posse  consequi1 2. »  Ambrosius  etiam, 
De  fide,  lib.  I,  cap.  x,  §  04,  coi.  506,  t.  3, 
dicit  :  «  Impossibile  est  generationis  scire 
secretum.  Mens  deficit,  vox  silet.  »  Sed  per 
originum  generationis  et  processionis  distin¬ 
guitur  Trinitas  in  personis  divinis,  ut  ex 
supra  dictis  patet.  Cum  ergo  illud  homo  non 
possit  scire  et  intelligentia  consequi  ad  quod 
ratio  necessaria  haberi  non  potest ;  sequitur 
quod  Trinitas  personarum  per  rationem 
cognosci  non  possit. 

Respondeo  dicendum,  quod  impossibile  est 
per  rationem  naturalem  ad  cognitionem  Tri¬ 
nitatis  divinarum  personarum  pervenire. 
Ostensum  est  enim  supra,  quod  homo  per 
rationem  naturalem  in  cognitionem  Dei  per¬ 
venire  non  potest  nisi  ex  creaturis.  Creaturce 
autem  ducunt  in  Dei  cognitionem  sicut  effec¬ 
tus  in  causam.  Hoc  igitur  solum  ratione 
naturali  de  Deo  cognosci  potest ,  quod  com¬ 
petere  ei  necesse  est  secundum  quod  est 
omnium  entium  principium  ;  et  hoc  funda¬ 
mento  usi  sumus  supra,  in  consideratione 
Dei.  Virtus  autem  creativa  Dei  est  commu¬ 
nis  toti  Trinitati ;  unde  pertinet  ad  unitatem 
essentiae,  non  ad  distinctionem  personarum, 
Per  rationem  igitur  naturalem  cognosci  pos¬ 
sunt  de  Deo  ea  quae  pertinent  ad  unitatem 

1  Al. :  «  cognosci  potest.  » 

1  «  Si  quis  forte  intelligentise  suse  imputabit,  ge¬ 
nerationis  liujus  sacramentum  non  posse  se  con¬ 
sequi,  ...  majore  istud  dolore  a  me  audiet  ignorari.» 

3  In  nullo  codicum  quos  vidimus  invenitur  quod 

in  edit,  sequitur  :  «  idem  apostolus  dicit,  I  Cor.,  ir, 
6  :  Sapientiam  loquimur  inter  perfectos;  sapientiam 
vero  non  liujus  saeculi,  neque  principium  hujus  sae¬ 

culi,  sed  loquimur  Dei  sapientiam  in  mysterio,  quae 


essentiae ,  non  autem  ea  quae  pertinent  ad 
distinctionem  personarum. 

Qui  autem  probare  nititur  Trinitatem 
personarum  naturali  ratione,  fidei  dupliciter 
derogat.  Primo  quidem  quantum  ad  digni¬ 
tatem  ipsius  fidei ,  quae  est  ut  sit  de  rebus 
invisibilibus,  quae  rationem  humanam  exce¬ 
dunt;  unde  Apostolus  dicit  ad  Ilebr.,  xi,  1, 
quod  fides  est  de  non*  apparentibus 3.  Se¬ 
cundo  quantum  ad  utilitatem  trahendi  alios 
ad  fidem.  Cum  enim  aliquis  ad  probandum 
fidem  inducit  rationes  quae  non  sunt  co¬ 
gentes,  cedit  in  irrisionem  infidelium.  Cre¬ 
dunt  enim  quod  hujusmodi  rationibus  inni¬ 
tamur,  et  propter  eas  credamus. 

Ea  igitur  quae4  fidei  sunt,  non  sunt  tentanda 
probare 3  nisi  per  auctoritates  his  qui  aucto¬ 
ritates  suscipiunt ;  apud  alios  vero  sufficit 
defendere  non  esse  impossibile  quod  praedicat 
fides.  Unde  Dionysius  dicit ,  De  div.  nom., 
cap.  ii,  §  2,  coi.  039, t.  1  :  «  Si  aliquis  est 
qui  totaliter  eloquiis  resistit ,  longe  erit  a 
nostra  philosophia;  si  autem  ad  veritatem 
eloquiorum  ,  »  scilicet  sacrorum,  «  respicit, 
hoc  et  nos  canone  utimur G.  » 

Ad  primum  ergo  dicendum ,  quod  philo¬ 
sophi  non  cognoverunt  mysterium  Trinitatis 
divinarum  personarum  per  propria,  quae 
sunt  paternitas,  filiatio  et  processio,  secun¬ 
dum  illud  Apostoli,  I  Cor.,  ii,  7  et  8  :  Lo¬ 
quimur  Dei  sapientiam ,  quam  nemo  prin - 
cipum  hujus  saeculi  cognovit,  id  est,  «  philo¬ 
sophorum,  )>  secundum  Glossam  Ilier.,  in 
dict.  locum.  Cognoverunt  tamen  quaedam 
essentialia  attributa  ,  quae  appropriantur 
personis ,  sicut  potentia  appropriatur  Patri , 
sapientia  Filio,  bonitas  Spiritui  sancto ,  ut 
infra  mox  patebit.  Quod  ergo  Aristoteles 
dicit  :  «  Per  hunc  numerum  adhibuimus 
nosipsos,  )>  etc.,  non  est  sic  intelligendum , 
quod  ipse  poneret  ternarium  numerum  in 
divinis.  Sed  vult  dicere  quod  antiqui  ute¬ 
bantur  ternario  numero  in  sacrificiis  et 
orationibus  propter  quamdam  ternarii  nu¬ 
meri  perfectionem.  In  libris  etiam  Platoni¬ 
corum  invenitur  :  In  principio  erat  Verbum, 
non  secundum  quod  verbum  significat  per- 

abscondita  est. 

4  Parm. :  «  quse  igitur  fidei  sunt. »  —  5  Nicolai : 
«  probari.  » 

6  Ex  versione  Joannis  Sarrasini.  Corderius  «  si 
talis  sit  qui  omnino  sacris  litteris  resistat,  a  philo¬ 
sophia  quoque  nostra  procul  admodum  aberit . 

Sin  eloquiorum  veritati  attendat,  nos  ista  quoque 
regula  luceque  freti,  ad  reddendam  pro  viribus  ra¬ 
tionem  sine  tergiversatione  properabimus.  » 

sonam  genitam  in  divinis,  sed  secundum 
quod  1  verbum  intell igitur  ratio  idcalis  re¬ 
rum2,  per  quam  Deus  omnia  condidit,  quse 
Filio  appropriatur.  Et  licet  appropriata  tribus 
personis  cognoscerent,  dicuntur  tamen  in 
tertio  signo  defecisse,  id  est  in  cognitione 
tertise  persona: ;  quia  a  bonitate,  quse  Spiri¬ 
tui  sancto  appropriatur,  deviaverunt,  dum 
cognoscentes  Deum ,  non  sicut  Deum  glori- 
ficaverunt ,  ut  dicitur  Rom.,  i.  Yel  quia 
ponebant  Platonici  unum  primum  ens,  quod 
dicebant  esse  patrem  totius  universitatis 
rerum,  consequenter  ponebant  aliam  sub¬ 
stantiam  sub  eo,  quam  vocabant  mentem, 
vel  paternum  intellectum  :  in  qua  erant  ra¬ 
tiones  omnium  rerum ,  sicut  Macrobius , 
lib.  IV,  non  multum  procul  a  med,  recitat 
super  Seminium  Scipionis.  Non  autem  pone¬ 
bant  aliquam  substantiam  tertiam  separa¬ 
tam,  quse  videretur  Spiritui  sancto  respon¬ 
dere.  Sic  autem  nos  non  ponimus  Patrem  et 
Filium  secundum  substantiam  differentes , 
sed  hoc  fuit  error  Origenis  et  Arii  sequen¬ 
tium  in  hoc  Platonicos.  Quod  vero  Trisme¬ 
gistus  dicit :  «  Monas  monadem  genuit,  et 
in  se  suum  reflexit  ardorem,  »  non  est  refe¬ 
rendum  ad  generationem  Filii,  vel  proces¬ 
sionem  Spiritus  sancti,  sed  ad  productionem 
mundi.  Nam  unus  Deus  produxit  unum 
mundum  propter  sui  ipsius  amorem. 

Ad  secundum  dicendum,  quod  ad  aliquam 
rem  dupliciter  inducitur  ratio.  Uno  modo  ad 
probandum  sufficienter  aliquam  radicem  : 
sicut  in  scientia  naturali  inducitur  ratio  suf¬ 
ficiens  ad  probandum  quod  motus  caeli 
semper  sit  iwiiformis  velocitatis.  Alio  modo 
inducitur  ratio  non  quae  sufficienter  probet 
radicem ;  sed  quae,  radici  jam  positae  ostendat 
congruere  consequentes  effectus,  sicut  in 
astrologia  ponitur  ratio  excentricorum  et 
epieyclorum,  ex  hoc  quod  hac  positione  facta 
possunt  salvari  apparentia  sensibilia  circa 
motus  caelestes,  non  tamen  ratio  haec  est 
suffi, denter  probans,  quia  etiam  forte  alia 
positione  facta  salvari  possent.  Primo  ergo 
modo  potest  induci  ratio  ad  probandum 
Deum  esse  unum,  et  similia.  Sed  secundo 
modo  se  habet  ratio  quae  inducitur  ad  ma¬ 
nifestat  ionem  Trinitatis,  quia  scilicet  Trini¬ 
tate  posita,  congruunt  hujusmodi  rationes  : 

1  Al.  :  «  per  verbum.  »  —  a  AI  deest :  «  rerum.  » 

(a)  Supposita  fide,  mysterium  sanctissimas  Trini¬ 
tatis  variis  congruentiis  et  suaderi  et  defendi  po¬ 
test,  non  vero  sola  ratione  probari  evidenter.  Hanc 
demonstrationem  tamen  possibilem  esse  Claudia- 


non  tamen  ita  quod  rper  has  rationes  suffi¬ 
cienter  probetur  Trinitas  personarum.  Et 
hoc  patet  per  singula  :  bonitas  enim  infinita 
Dei  manifestatur  etiam  in  productione  crea¬ 
tura1:,  quia  infinitae  virtutis  est  ex  nihilo 
producere.  Non  enim  oportet ,  si  infinita 
bonitate  se  communicat,  quod  aliquid  infi¬ 
nitum  a  Deo  procedat,  sed  quod  secundum 
modum  suum  recipiat  divinam  bonitatem. 
Similiter  etiam  quod  dicitur,  quod  sine  con¬ 
sortio  non  potest  esse  jucunda  possessio  ali- 
cujus  boni,  locum  habet  quando  in  una 
persona  non  invenitur  perfecta  bonitas.  Unde 
indiget  ad  plenam  jucunditatis  bonitatem 
bono  alicujus  alterius  consociati  sibi.  Simi¬ 
litudo  autem  intellectus  nostri  non  sufficien¬ 
ter  probat  aliquid  de  Deo,  propter  hoc  quod 
intellectus  non  univoce  invenitur  in  Deo  et 
in  nobis.  Et  inde  est  quod  Augustinus,  Super 
Joan.,  tract.  xxvi,  §  7,  coi.  1618,  t,  3,  dicit 
quod  per  fidem  venitur  ad  cognitionem ,  et 
non  e  converso. 

Ad  tertium  dicendum,  quod  cognitio  divi¬ 
narum  personarum  fuit  necessaria  nobis 
dupliciter.  Uno  modo  ad  recte  sentiendum 
de  creatione  rerum.  Per  hoc  enim  quod  di¬ 
cimus  Deum  omnia  fecisse  Verbo  suo,  ex¬ 
cluditur  error  ponentium  Deum  produxisse 
res  ex  necessitate  naturee.  Per  hoc  autem 
quod  ponimus  in  eo  processionem  amoris, 
ostenditur  quod  Deus  non  propter  aliquam- 
indigentiam  creaturas  produxit,  neque  prop¬ 
ter  aliquam  aliam  causam  extrinsecam ,  sed 
propter  amorem  sum  bonitatis.  Unde  et 
Moyses,  postquam  dixerat,  Gen.,  i,  1  :  In 
principio  creavit  Deus  cxlum  et  terram ; 
subdit :  Dixit  Deus:  Fiat  lux ,  ad  manifesta¬ 
tionem  divini  Verbi  ;  et  postea  dixit  :  Vidit 
Deus  lucem  quod  esset  bona ,  ad  ostendum 
probationem  divini  amoris.  Et  similiter  in 
aliis  operibus.  Alio  modo,  et  principalius, 
ad  recte  sentiendum  de  salute  generis  hu¬ 
mani,  qua:  perficitur  per  Filium  incarnatum 
et  per  donum  Spiritus  sancti. 

Conclusio.  —  Impossibile  est  per  rationem  na¬ 
turalem  ad  Trinitatis  divinarum  personarum  cogni¬ 
tionem  pervenire  (a). 


nus  Mamertus,  Abaylardus  et  Raymundus  Lullus 
crediderunt.  Theologi  contrarium  communiter  do¬ 
cent.  hin  Uaymundi  Lulli  singularis  demonstratio: 
Ubi  est  posse  infinitum,  ibi  possificatum  infinitum, 
et  possiiicans  infinitum.  Ergo. 

ARTICULUS  II. 

XJtn  •m  sint  ponendos  notiones  in  divinis. 

Ad  secundum  sic  proceditur.  1.  Videtur 
quod  non  sint  ponendce  notiones  in  divinis. 
Dicit  enim  Dionysius,  in  cap.  i  De  div.  nom ., 
§  1,  coi.  587,  t.  \,  quod  «  non  est  audendum 
dicere  aliquid  de  Deo  praeter  ea  quae  nobis 
ex  sacris  eloquiis  sunt  expressa  *.  »  Sed  de 
notionibus  nulla  fit  mentio  in  eloquiis  sacrae 
Scripturae.  Ergo  non  sunt  ponendae  notiones 
in  divinis. 

2.  Praeterea,  quidquid  ponitur  in  divinis, 
aut  pertinet  ad  unitatem  essentiae,  aut  ad 
Trinitatem  personarum.  Sed  notiones  non 
pertinent  ad  unitatem  essentiae,  nec  ad  Tri¬ 
nitatem  personarum  ;  de  notionibus  enim 
neque  praedicantur  ea  quae  sunt  essentiae; 
non  enim  dicimus  quod  paternitas  sit  sa¬ 
piens,  vel  creet ;  neque  etiam  ea  quae  sunt 
personae ;  non  enim  dicimus  quod  paternitas 
generet,  et  filiatio  generetur.  Ergo  non  sunt 
ponendae  notiones  in  divinis. 

3.  Praeterea,  in  simplicibus  non  sunt  po¬ 
nenda  aliqua  abstracta  quae  sint  principia 
cognoscendi,  quia  cognoscuntur  seipsis.  Sed 
divinae  personae  sunt  simplicissimae.  Ergo 
non  sunt  ponendae  in  divinis  persanis  no¬ 
tiones. 

Sed  contra  est  quod  dicit  J  *m.  Damasce¬ 
nus,  De  orthod.  fide,  lib.  III,  .  v,  coi.  999, 
t.  1  :  <(  Differentiam  hypos'aseon ,  id  est 
personarum,  in  tribus  propriet;)  tibus,  id  est, 
paternali,  et  filiali,  et  processionali  reco¬ 
gnoscimus1 2.  »  Sunt  ergo  ponendae  proprie¬ 
tates  et  notiones  in  divinis. 

Respondeo  dicendum,  quod  Praepositivus  («) 
attendens  simplicitatem  p  vrsoncjrum,  dixit 
non  esse  ponendas  proprietates  notiones  ( b ) 
in  divinis;  et  sicubi  inveniantur,  exponit 
abstractum  pro  concreto.  Sicut  enim  con¬ 
suevimus  dicere  :  Ilogo  benignitatem  tuam, 
id  est,  te  benignum  ;  ita,  cum  dicitur  in  di¬ 
vinis  paternitas,  intelligitur  Deus  Pater. 

1  Ex  versione  Joannis  Sarrasini.  Corderius  «  uni¬ 
verse  igitur  audendum  non  est,  neque  dicere,  neque 
cogitare  quidquam  de  supersubstantiali  et  abdita 
deitate,  praeter  ea  quae  nobis  in  sacris  oraculis  sunt 
indicata  divinitus.  » 

s  «  Personarum  discrimen  in  solis  tribus  proprie¬ 
tatibus,  .  esse  positum  agnoscimus.  »  Vers. 

Lequien. 

3  Sic  cod.;  in  edit.  deest«  personae.  » 

4  Sic  cod.;  in  edit.  :  «  significantes.» 


Sed ,  sicut  ostensum  est  supra ,  divinae 
simplicitati  non  praejudicat  quod  in  divinis 
utamur  nominibus  concretis  et  abstractis; 
quia  secundum  quod  intelligimus,  sic  nomi¬ 
namus.  Intellectus  autem  noster  non  potest 
pertingere  ad  ipsam  simplicitatem  divinam, 
secundum  quod  in  se  est  consideranda  :  et 
ideo  secundum  modum  suum  divina  appre¬ 
hendit  et  nominat,  id  est,  secundum  quod 
inveniuntur  in  rebus  sensibilibus,  a  quibus 
cognitionem  accipit,  in  quibus  ad  signifi¬ 
candum  simplices  formas  nominibus  abs¬ 
tractis  utimur,  ad  significandum  vero  res 
subsistentes  utimur  nominibus  concretis. 
Unde  et  divina,  sicut  supra  dictum  est ,  ra¬ 
tione  simplicitatis  per  nomina  abstracta  signi¬ 
ficamus,  ratione  vero  subsistentiae  et  comple¬ 
menti  per  nomina  concreta.  Oportet  autem 
non  solum  nomina  essentialia  in  abstracto  et 
in  concreto  significare,  ut  cum  dicimus  deita¬ 
tem  et  Deum ,  vel  sapientiam  et  sapientem  ; 
sed  etiam  personalia ,  ut  dicamus  paternita¬ 
tem  et  patrem. 

Ad  quod  duo  praecipue  nos  cogunt ;  primo 
quidem  haereticorum  instantia.  Cum  enim 
confiteamur  Patrem  et  Filium  et  Spiritum 
sanctum  esse  unum  Deum  et  tres  personas, 
quaerentibus  quo  sunt  unus  Deus,  et  quo 
sunt  tres  personae 3,  sicut  respondetur  quod 
sunt  essentia  vel  deitate  unum  ita  oportuit 
esse  aliqua  nomina  abstracta ,  quibus  res¬ 
ponderi  possit  personas  distingui  :  et  hujus¬ 
modi  sunt  proprietates  vel  notiones  in  abs¬ 
tracto  significatae4,  ut  paternitas  et  filiatio.  Et 
ideo  essentia  significatur  in  divinis  ut  quid, 
persona  ut  quis,  proprietas  ut  quo. 

Secundo ,  quia  una  persona  invenitur  in 
divinis  referri  ad  duas  personas,  scilicet  per¬ 
sona  Patris  ad  personam  Filii  et  ad  perso¬ 
nam  Spiritus  sancti.  Non  autem  una  rela¬ 
tione,  quia  sic  sequeretur  quod  etiam  Filius 
et  Spiritus  sanctus  una  et  eadem  relatione 
referrentur  ad  Patrem.  Et  sic  cum  sola  rela¬ 
tio  in  divinis  multiplicet  Trinitatem ,  seque¬ 
retur  quod  Filius  et  Spiritus  sanctus  non 
essent  duae  personae. 

(a)  Petrus  Prcepositivus ,  parisiensis  theologus, 
circa  annum  1223  florebat.  Usque  nunc  variis  in 
bibliothecis  Summa  ipsius  theologica  manuscripta 
delitescit. 

(b)  Notio  definitur :  quaelibet  divina  originatio ;  vel 
aliter  :  propria  ratio  cognoscendi  divinam  perso¬ 
nam;  vel  aliter  :  ratio  objectiva  personam  notifi- 
cans ;  vel  aliter  :  ratio  unam  personam,  ut  ab  alia, 
aut  ab  aliis  distinctam,  notificans. 

Neque 1  potest  dici,  ut  Prsepositivus  dicebat, 
quod,  sicut  Deus  uno  modo  se  habet  ad  crea¬ 
turas  cum  tamen  creatur®  diversimode  se 
habeant  ad  ipsum,  sic  Pater  una  relatione 
refertur  ad  Filium  et  ad  Spiritum  sanctum, 
cum  tamen  illi  duo  duabus  relationibus  refe¬ 
rantur  ad  Patrem.  Quia,  cum  ratio  specifica 
relativi  consistat  in  hoc  quod  ad  aliud  se 
habet,  necesse  est  dicere  quod  du®  rela¬ 
tiones  non  sunt  divers®  secundum  speciem, 
si  ex  opposito  una  relatio  eis  correspondeat. 
Oportet  enim  aliam  speciem  relationis  esse 
domini  et  patris  secundum  diversitatem  filia¬ 
tionis  et  servitutis.  Omnes  autem  creatur® 
sub  una  specie  relationis  referuntur  ad 
Deum,  ut  sunt  creatur®  ipsius.  Filius  autem 
et  Spiritus  sanctus  non  secundum  relationes 
unius  rationis  referuntur  ad  Patrem.  Unde 
non  est  simile. 

Et  iterum  in  Deo  non  requiritur  relatio 
realis  ad  creaturam,  ut  supra  dictum  est. 
Relationes  autem  rationis  in  Deo  multiplicare 
non  est  inconveniens.  Sed  in  Patre  oportet 
esse  relationem  realem,  qua  refertur  ad 
Filium  et  Spiritum  sanctum.  Unde  secundum 
duas  relationes  Filii  et  Spiritus  sancti,  qui¬ 
bus  referuntur  ad  Patrem,  oportet  intelligi 
duas  relationes  in  Patre,  quibus  referatur 
ad  Filium  et  Spiritum  sanctum.  Unde  cum 
non  sit  nisi  una  Patris  persona,  necesse 
fuit  seorsum  significari  relationes  in  ab¬ 
stracto,  qu®  dicuntur  proprietates  et  no¬ 
tiones. 

Ad  primum  ergo  dicendum,  quod  licet  de 
notionibus  non  fiat  mentio  in  sacra  Scrip¬ 
tura,  fit  tamen  mentio  de  personis,  in  quibus 
intelliguntur  notiones,  sicut  abstractum  in 
concreto. 

Ad  secundum  dicendum,  quod  notiones 
significantur  in  divinis  non  ut  res,  sed  ut 
rationes 2  qu®dam,  quibus  cognoscuntur 
person®,  licet  ips®  notiones  vel  relationes 
realiter  sint  in  Deo,  ut  supra  dictum  est.  Et 
ideo  ea  qu®  habent  ordinem  aliquem  ad 
actum  aliquem  essentialem  vel  personalem, 
non  possunt  dici  de  notionibus,  quia  hoc 
repugnat  modo  significandi  ipsarum.  Unde 
non  possumus  dicere  quod  paternitas 3  ge¬ 
neret,  vel  creet,  sit  sapiens,  vel  intelligens. 
» 

1  Parm.  :  «  tamen.  » 

4  Ita  edit.  Rom.  et  Patav.;  Nicolai' :  «  relationes.  » 

3  Ita  codd.  Alcan.  et  Tarrac.;  edit.  Rom.  et  Patav., 
an.  1698  :  «  generet,  vel  creet,  sicut  sapientia  vel 
intellectus.  Essentialia,  »  etc.—  Nicolai :  «  generet, 
vel  creet,  neque  quod  sit  sapiens,  vel  intelligens. » 


Essentialia  vero  qu®  non  habent  ordinem 
ad  aliquem  actum,  sed  removent  conditiones 
creatur®  a  Deo,  possunt  pr®dicari  de  notio¬ 
nibus  ;  possumus  enim  dicere  quod  paternitas 
est  ®terna,  vel  immensa;" vel  quodcumquo 
hujusmodi.  Et  similiter  propter  identitatem 
rei  possunt 4  substantiva  personalia  et  essen¬ 
tialia  pr®dicari  de  notionibus;  possumus 
enim  dicere  quod  paternitas  est  Deus,  et 
deitas  est  Pater s . 

Ad  tertium  dicendum,  quod  licet  person® 
sint  simplices,  tamen  absque  pr®judicio 
simplicitatis  possunt  propri®  rationes  perso¬ 
narum  in  abstracto  significari,  ut  dictum 
est. 

Conclusio.  —  Notiones  quasdam  in  divinis  ne¬ 
cesse  est  poni,  inquantum  essentialia  nomina  si¬ 
gnificare  oportet  in  abstracto  et  in  concreto,  quod 
nullatenus  divinse  simplicitati  obstat. 

ARTICULUS  III. 

Utrum  sint  quinque  notiones. 

Ad  tertium  sic  proceditur.  1 .  Videtur  quod 
non  sint  quinque  notiones.  Propri®  enim 
notiones  personarum  sunt  relationes  quibus 
distinguuntur.  Sed  relationes  in  divinis  non 
sunt  nisi  qua  tuor,  ut  supra  dictum  est.  Ergo 
et  notiones  sunt  tantum  quatuor. 

2.  Pr®terea,  propter  hoc  quod  in  divinis 
est  una  essentia,  dicitur  Deus  unus;  propter 
hoc  autem  quod  sunt  tres  person®,  dicitur 
Deus  trinus.  Si  ergo  in  divinis  sunt  quinque 
notiones,  dicetur  quinus;  quod  est  incon¬ 
veniens. 

3.  Pr®terea,  si  tribus  personis  existentibus 
in  divinis  sunt  quinque  notiones,  oportet 
quod  in  aliqua  personarum  sint  aliqu®  no¬ 
tiones  du®G,  vel  plures,  sicut  in  persona 
Patris  ponitur  innascibilitas  et  paternitas  et 
communis  spiratio.  Aut  igitur  ist®  tres  no¬ 
tiones  differunt  re,  aut  non.  Si  dilferunt  re, 
sequitur  quod  persona  Patris  sit  composita 
ex  pluribus  rebus.  Si  autem  differunt  ra¬ 
tione  tantum,  sequitur  quod  una  earum 
possit  de  alia  pr®dicari,  ut  dicamus  quod, 
sicut  bonitas  divina  est  ejus  sapientia  prop¬ 
ter  indifferentiam  rei,  ita  communis  spiratio 
sit  paternitas;  quod  non  conceditur.  Igitur 
non  sunt  quinque  notiones. 

—  Patav.,  in-12,  an.  1712  : «  generet,  vel  creet,  sicut 
sapientia,  vel  intellectus,  sit  sapiens  vel  intelligens.» 

*  AI. :  «  substantialia.  » 

5  Patav.,  edit  1698  :  «  et  paternitas  est  pater.  » 

6  Sic  cod.  et  edit,  Rom.  et  Patav.  ambee  :  «  aliquce 
notiones  duce.  In  Parm.  deest :  «  aliquce.  » 

4.  Sed  contra,  videtur  quod  sint  plures  : 
quia  sicut  Pater  a  nullo  est ,  et  secundum 
hoc  accipitur  notio  quae  dicitur  innascibi- 
litas;  ita  a  Spiritu  sancto  non  est  alia  per¬ 
sona.  Et  secundum  hoc  oportebit  accipere 
sextam  1  notionem. 

5.  Praeterea,  sicut  Patri  et  Filio  commune 
est  quod  ab  eis  procedat  Spiritus  sanctus,  ita 
commune  et  Filio  et  Spiritui  sancto  quod 
procedant  a  Patre.  Ergo  sicut  una  notio  po¬ 
nitur  communis  Patri  et  Filio,  ita  debet 
poni  una  notio  communis  Filio  et  Spiritui 
sancto. 

Respondeo  dicendum,  quod  notio  dicitur 
id  quod  est  propria  ratio  cognoscendi  divi¬ 
nam  personam.  Divinae  autem  personae  mul¬ 
tiplicantur  secundum  originem.  Ad  originem 
autem  pertinet  «  a  quo  alius  »  et  «  qui  ab 
alio  »  :  et  secundum  hos  duos  modos  potest 
innotescere  persona.  Igitur  persona  Patris 
non  potest  innotescere  per  hoc  quod  sit  ab 
alio,  sed  per  hoc  quod  a  nullo  est ;  et  sic  ex 
hac  parte  ejus  notio  est  innascibilitas.  Sed 
in  quantum  aliquis  est  ab  eo,  innotescit 
dupliciter;  quia  inquantum  Filius  est  ab  eo, 
innotescit  notione  paternitatis;  in  quan¬ 
tum  autem  Spiritus  sanctus  est  ab  eo,  inno¬ 
tescit  notione  communis  spirationis.  Filius 
autem  potest  innotescere  per  hoc  quod 
est  ab  alio  nascendo,  et  sic  innotescit  per 
filiationem;  et  per  hoc  quod  est  alius  ab 
eo,  scilicet  Spiritus  sanctus;  et  per  hoc 
innotescit  eodem  modo  sicut  et  Pater,  scilicet 
communi  spiratione.  Spiritus  sanctus  autem 
innotescere  potest  per  hoc  quod  est  ab  alio 
vel  ab  aliis,  et  sic  innotescit  processione; 
non  autem  per  hoc  quod  alius  sit  ab  eo,  quia 
nulla  divina  persona  procedit  ab  eo. 

Sunt  igitur  quinque  notiones  in  divinis, 
scilicet  «  innascibilitas,  paternitas,  filiatio, 
communis  spiratio  »  et  «  processio.  »  Harum 
autem  tantum  quatuor  sunt  relationes. 
Nam  innascibilitas  non  est  relatio,  nisi  per 
reductionem,  ut  infra  dicetur.  Quatuor  au¬ 
tem  tantum  proprietates  sunt.  Nam  com- 

1  Parm.  :  «  sex  notiones.  » 

1  «  Quia  convenit,  »  in  Parm. 

(a)  Communiter  a  Magistris  quinque  tantum  no¬ 
tiones  propria?  ponuntur,  scilicet  :  innascibilitas, 
generatio  activa,  generatio  passiva,  spiratio  activa 
et  spiratio  passiva.  Scotus  tamen  aut  quodam¬ 
modo  innuit,  aut  sub  dubio  relinquit  quod  inspi- 
rabilitas  sit  notio.  Sex  in  hoc  systemate  numera¬ 
rentur  notiones,  et  collocarentur  quatuor  in  Patre, 
tres  in  Filio,  unica  in  Spiritu  sancto;  inspirabi- 
litas  enim  et  Patri  et  Filio  convenit.  Juxta  Guiller- 


munis  spiratio  non  est  proprietas,  cum  con¬ 
veniat  1  duabus  personis.  Tres  autem  sunt 
notiones  personales ,  id  est ,  constituentes 
personas  scilicet  paternitas,  filiatio  et  pro¬ 
cessio.  Nam  communis  spiratio  et  innascibi¬ 
litas  dicuntur  notiones  personarum,  non 
autem  personales,  ut  infra  magis  patebit. 

Ad  primum  ergo  dicendum,  quod  praeter 
quatuor  relationes  oportet  ponere  aliam  no¬ 
tionem,  ut  dictum  est. 

Ad  secundum  dicendum,  quod  essentia  in 
divinis  significatur  ut  res  quaedam,  et  simi¬ 
liter  personae  significantur  ut  res  quaedam; 
sed  notiones  significantur  ut  rationes  noti- 
ficantes  personas.  Et  ideo,  licet  dicatur  Deus 
unus  propter  unitatem  essentiae,  et  trinus 
propter  trinitatem  personarum ;  non  tamen 
dicitur  quinus  propter  quinque  notiones. 

Ad  tertium  dicendum,  quod  cum  sola  op¬ 
positio  relativa  faciat  pluralitatem  realem  ia 
divinis,  plures  proprietates  unius  personae,' 
cum  non  opponantur  ad  invicem  relative, 
non  differunt  realiter.  Nec  tamen  de  se  in¬ 
vicem  praedicantur,  quia  significantur  ut 
diversae  rationes  personarum;  sicut  etiam 
non  dicimus  quod  attributum  potentiae  sit 
attributum  scientiae ,  licet  dicamus  quod 
scientia  sit  potentia. 

Ad  quartum  dicendum,  quod  cum  persona 
importet  dignitatem ,  ut  supra  dictum  est, 
non  potest  accipi  notio  aliqua  Spiritus  sancti 
ex  hoc  quod  nulla  persona  est  ab  ipso.  Hoc 
enim  non  pertinet  ad  dignitatem  ipsius,  sicut 
pertinet  ad  auctoritatem  Patris  quod  sit  a 
nullo. 

Ad  quintum  dicendum,  quod  Filius  et 
Spiritus  sanctus  non  conveniunt  in  uno  spe¬ 
ciali  modo  existendi  a  Patre ,  sicut  Pater  et 
Filius  conveniunt  in  uno  speciali  modo  pro¬ 
ducendi  Spiritum  sanctum.  Id  autem  quod 
est  principium  innotescendi,  oportet  esse 
aliquid  speciale;  et  ideo  non  est  simile. 

Conclusio.  —  Quinque  tantum  notiones  sunt  in 
divinis,  innascibilitas,  paternitas,  filiatio,  com¬ 
munis  spiratio  et  processio  (a). 

lermum  ista  vel  illa  via  eligi  potest.  Juxta 
S.  Bonaventuram  cui  potius  in  hoc  adhaarent  Sco- 
tistee,  innascibilitas  inspirabilitatem  includit.  Ad 
veram  notionis  rationem  tria  D.  Thomas  requirit: 

1.  Quod  ad  originem  pertineat ;  2.  quod  pertineat 
ad  dignitatem;  3.  quod  sit  aliquod  speciale.  Rem 
Franciscus  Mayronis  aliter  evolvit;  quatuor  no¬ 
tioni  conditiones  assignat  : 

1.  Quod  dignitatem  importat;  2.  quod  ad  posi¬ 
tum  et  negativum  est  commune ;  3.  quod  non  est 
commune  tribus ;  4.  quod  non  est  commune  dua- 

ARTICULUS  IV. 

Utrum  liceat  contrarie  opinari  cie  notio¬ 
nibus. 

Ad  quartum  sic  proceditur,  d.  Videtur 
quod  non  liceat  contrarie  opinari  de  notio¬ 
nibus.  Dicit  enim  Augustinus,  in  I  De  Trin., 
cap.  m,  coi.  822,  t.  8,  quod  «  non  erratur 
alicubi  periculosius  »  quam  in  materia  Tri¬ 
nitatis,  ad  quam  certum  est  notiones  perti¬ 
nere.  Sed  contrarise  opiniones  non  possunt 
esse  absque  errore.  Ergo  contrarie  opinari 
circa  notiones  non  licet. 

2.  Praeterea,  per  notiones  cognoscuntur 
personae,  ut  dictum  est.  Sed  circa  personas 
non  licet  contrarie  opinari.  Ergo  nec  circa 
notiones. 

Sed  contra,  articuli  fidei  non  sunt  de  no¬ 
tionibus.  Ergo  circa  notiones  licet  sic  vel 
aliter  opinari. 

Respondeo  dicendum,  quod  ad  fidem  per¬ 
tinet  aliquid  dupliciter  :  uno  modo  directe, 
sicut  ea  quae  nobis  sunt  principaliter  divi¬ 
nitus  tradita,  ut  Deum  esse  trinum  et  unum, 
Filium  Dei  esse  incarnatum ,  et  hu  us  nodi  : 
et  circa  haec  opinari  falsum  hoc  ip;  o  inducit 
haeresim,  maxime  si  pertinacia  adjungatur. 
Indirecte  vero  ad  fidem  pertinent  ex 1  quibus 
consequitur  aliquid  contrarium  fidei;  sicut 
si  quis  diceret  Samuelem  non  fuisse  filium 
Helcanae;  ex  hoc  enim  sequitur  Scripturam 
divinam  esse  falsam.  Circa  hujusmodi  ergo 
absque  periculo  haeresis  aliquis  falsum  potest 
opinari,  antequam  consideretur  vel  deter¬ 
minatum  sit  quod  ex  hoc  sequitur  aliquid 
contrarium  fidei,  et  maxime  si  non  pertina¬ 
citer  adhaereat;  sed  postquam  manifestum 
est,  et  praecipue  si  sit  per  Ecclesiam  deter¬ 
minatum,  quod  ex  hoc  sequitur  aliquid  con¬ 
trarium  fidei ;  in  hoc  errare  non  esset  absque 
haeresi.  Et  propter  hoc  multa  nunc  repu¬ 
tantur  haeretica  quae  prius  non  reputaban¬ 
tur,  propter  hoc  quod  nunc  est  magis  mani¬ 
festum  quid  ex  eis  sequatur. 

Sic  igitur  dicendum  est,  quod  circa  notio- 

bus  personis.  —  Quamvis  in  primis  tribus  condi¬ 
tionibus  benedixerit,  in  quarta  non  bene  dixit;  sic 
judicat  Guillermus  quartam  conditionem  alio  modo 
exprimens  :  ut  notio  sit  constitutiva  personae  re¬ 
quiritur  quod  sit  positiva. 

1  Sic  cod.;  in  edit.  :  «  ea  ex  quibus  negatis  con¬ 
sequitur.  »  Nec  bene;  nam  affirmare  possum  Sa¬ 
muelem  esse  v.  g.  filium  Gedeonis,  et  cum  ex  hac 
affirmatione  sequatur  Samuelem  non  esse  filium 


nes  aliqui  absque  periculo  haeresis  contrario 
sunt  opinati,  non  intendentes  sustinere  ali¬ 
quid  contrarium  fidei.  Sed  si  quis  falsum 
opinaretur  circa  notiones,  considerans  quod 
ex  hoc  sequatur  aliquid  contrarium  fidei ,  in 
haeresim  laberetur. 

Et  per  hoc  patet  responsio  ad  objecta. 

Conclusio.  —  Cum  notiones  ad  finem  non  nisi 
indirecte  spectent,  contrarie  opinari  de  ipsis  licet, 
si  nihil  adsit,  vel  consideretur  consequi,  quod  fidei 
est  contrarium  (a). 

QUiGSTIO  XXXIII. 

DE  PERSONA  PATRIS. 

(Et  quatuor  quaeruntur.) 

Consequenter  considerandum  est  de  per¬ 
sonis  in  speciali ,  et  primo  de  persona  Patris, 
circa  quod  quaeruntur  quatuor  :  4°  utrum 
Patri  competat  esse  principium;  2°  utrum 
persona  Patris  proprie  significetur  hoc  no¬ 
mine,  Pater;  3°  utrum  per  prius  dicatur 
in  divinis  Pater,  secundum  quod  sumitur 
personaliter,  quam  secundum  quod  sumitur 
essentialiter;  4°  utrum  sit  proprium  Patri 
esse  ingenitum. 

ARTICULUS  PRIMUS. 

Utrum  competat  Patri  esse  principium. 

Ad  primum  sic  proceditur.  4 .  Videtur  quod 
Pater  non  possit  dici  principium  Filii,  vel 
Spiritus  sancti.  Principium  enim  et  causa 
idem  sunt,  secundum  Philosophum,  ex  1.  IV 
Metaph.,  text.  3.  Sed  non  dicimus  Patrem 
esse  causam  Filii.  Ergo  non  debet  dici  quod 
sit  ejus  principium. 

2.  Praeterea,  principium  dicitur  respectu 
principiati.  Si  igitur  Pater  est  principium 
Filii,  sequitur  Filium  esse  principiatum,  et 
per  consequens  esse  creatum ;  quod  videtur 
esse  erroneum. 

3.  Praeterea,  nomen  principii  a  prioritate 
sumitur.  Sed  in  divinis  non  est  prius  et  pos¬ 
terius,  ut  ^thanasius  dicit  in  suo  Symb.  fid.f 

Helcanao,  indirecte  affirmatio  mea,  non.  negatio, 
perlinet  ad  fidem. 

(a)  Hujus  articuli  claritatem,  prudentiam  et  cha- 
ritatem  observa.  Non  incaute  enim  haeretici  vo¬ 
candi  sunt  contra  nos  orthodoxos  quicumque  sen¬ 
tientes,  etiam  sentientes  pertinaciter,  nisi  eorum 
sententiam  esse  htereticam  judicium  Ecclesiae  de¬ 
claraverit. 

QILEST.  XXXIII 

coi.  1583,  t.  4.  Ergo  in  divinis  non  debemus 
uti  nomine  principii. 

Sed  contra  est  quod  dicit  Augustinus, 
IY  De  Trin.,  cap.  xx,  coi.  908,  t.  8  :  «  Pater 
est  principium  totius  Deitatis 1 * .  » 

Respondeo  dicendum,  quod  hoc  nomen 
principium  nihil  aliud  significat  quam  id 
a  quo  aliquid  procedit.  Omne  enim  a  quo 
aliquid  procedit  quocumque  modo,  dicimus 
esse  principium,  et  e  converso.  Cum  ergo 
Pater  sit  a  quo  procedit  alius,  sequitur  quod 
Pater  est  principium. 

Ad  primum  ergo  dicendum  quod  Graeci 
utuntur  in  divinis  indifferenter  nomine 
causae,  sicut  et  nomine  principii ;  sed  latini 
doctores  non  utuntur  nomine  causae,  sed 
solum  nomine  principii.  Cujus  ratio  est, 
quia  principium  communius  est  quam  causa, 
sicut  causa  communius  quam  elementum. 
Primus  enim  terminus,  vel  etiam  prima 
pars  rei,  dicitur  principium,  sed  non  causa. 
Quanto  autem  aliquod  nomen  est  commu¬ 
nius  ,  tanto  convenientius  assumitur  in 
divinis,  ut  supra  dictum  est,  quia  nomina 
quanto  magis  specialia  sunt,  tanto  magis 
determinant  modum  convenientem  crea¬ 
turae.  Unde  hoc  nomen,  causa,  videtur  im¬ 
portare  diversitatem  substantiae,  et  depen¬ 
dentiam  alicujus  ab  altero ,  quam  non 
importat  nomen  principii.  In  omnibus  enim 
causae  generibus  semper  invenitur  distantia 
inter  causam  et  id  cujus  est  causa,  secun¬ 
dum  aliquam  perfectionem  aut  virtutem. 
Sed  nomine  principii  utimur  etiam  in  his 
quae  nullam  hujusmodi  differentiam  habent, 
sed  solum  secundum  quemdam  ordinem  ; 
sicut  cum  dicimus  punctum  esse  principium 
lineae,  vel  etiam  cum  dicimus  frontem  lineae 
esse  primam  partem  lineae  3. 

Ad  secundum  dicendum,  quod  apud  Grae¬ 
cos  invenitur  de  Filio  vel  Spiritu  sancto  dici, 
quod  principientur.  Sed  hoc  non  est  in  usu 
doctorum  nostrorum  ;  quia  ,  licet  attribua¬ 
mus  Patri  aliquid  auctoritatis  ratione  prin¬ 
cipii,  nihil  tamen  ad  subjectionem  vel  mino- 

1 «  Totius  divinitatis,  vel,  si  melius  dicitur,  dei¬ 
tatis,  principium  Pater  est.  » 

*  Nicolai  :  «  primam  pariem  linece.  »  Sic  etiam 
codices;  Parm.  vero  :  « principium.  »  Ilie,  ni  fallor, 

S.  Doctor  primae  lineae,  seu  fronti  aciei  alludit; 
haec  autem  prima  linea,  prima  pars  est  seu  princi¬ 
pium  linearum  aciei,  et  ordinem  solummodo  signat. 

3  Sic  cod.;  in  Parm.  et  in  edit,  omittitur  «  pro¬ 
prie  :  »  omissio  mi!a. 

(o)  1.  Quando  Graeci  utuntur  in  divinis  nomine 
Causae,  sumunt  causam  prout  significat  id  a  eruo 


ART.  I  ET  II. 

rationem  quocumque  modo  pertinens  attri¬ 
buimus  Filio  vel  Spiritui  sancto,  ut  vitetur 
omnis  erroris  occasio.  Secundum  quem  mo¬ 
dum  Hilarius  dicit,  De  Trinit.,  lib.,  ix,  §  54, 
coi.  325,  t.  2  :  «  Donantis  auctoritate  Pater 
major  est ;  sed  minor  non  est  Filius ,  cui 
unum  esse  donatur.  » 

Ad  tertium  dicendum,  quod  licet  hoc 
nomen  principium  ,  quantum  ad  id  a  quo 
imponitur  ad  significandum ,  videatur  a 
prioritate  sumptum  ,  non  tamen  significat 
prioritatem,  sed  originem.  Non  enim  idem 
est  quod  significat  nomen ,  et  a  quo  nomen 
imponitur,  ut  supra  dictum  est. 

Conclusio.  —  Cum  Pater  sit  a  quo  est  Filius  et 
Spiritus  sanctus,  convenienter  sibi  esse  principium 
convenit  (a). 

ARTICULUS  II. 

Utrum  hoc  nomen ,  Pater,  sit  nomen  proprie 
divinae  personae. 

Ad  secundum  sic  proceditur.  1.  Videtur 
quod  hoc  nomen,  Pater,  non  sit  proprie 
nomen  divinae  personae.  Hoc  enim  nomen, 
Pater,  significat  relationem.  Persona  autem 
est  substantia  individua.  Non  ergo  hoc 
nomen ,  Pater,  est  proprie  nomen  significa¬ 
tivum  personae. 

2.  Praeterea,  generans  communius  est 
quam  pater;  nam  omnis  pater  est  generans, 
sed  non  e  converso.  Sed  nomen  communius 
magis  proprie  dicitur  in  divinis,  ut  dictum 
est.  Ergo  magis  proprium  nomen  est  per¬ 
sonae  divinae  generans  et  genitor,  quam 
Pater. 

3.  Praeterea ,  nihil  quod  secundum  meta¬ 
phoram  dicitur  potest  esse  nomen  proprium 
alicujus.  Sed  verbum  metaphorice  apud  nos 
dicitur  genitum ,  vel  proles ,  et  per  conse¬ 
quens  ille  cujus  est  verbum ,  metaphorice 
dicitur  pater.  Non  ergo  principium  Verbi 
in  divinis  potest  dici  Pater. 

4.  Praeterea,  omne  quod  proprio  3  dicitur 

aliquid  est  quovismodo  sit.  Eodem  sensu  Patres  con¬ 
cilii  Florentini  dixerunt  Patrem  esse  causam  Filii 

2  Graecis  posset  quidem  concedi  Filium  in  divi¬ 
nis  esse  principiatum ;  non  tamen  sic  loquimur 
propter  arianismum. 

3.  Hoc  nomen  principium  potest  sumi  essentia¬ 
liter  respective  ad  creaturas,  et  notionaliter;  primo 
modo  est  commune  tribus  personis  :  opera  Trini¬ 
tatis  ad  extra  sunt  indivisa;  secundo  modo  specia¬ 
liter  Patri  convenit. 

in  divinis,  per  prius  dicitur  de  Deo  quam  de 
creaturis.  Sed  generatio  per  prius  videtur 
dici  de  creaturis  quam  de  Deo ;  verior  enim 
ibi  videtur  esse  generatio,  ubi  aliquid  pro¬ 
cedit  ab  alio  distinctum  ,  non  secundum 
relationem  tantum ,  sed  etiam  secundum 
essentiam.  Ergo  nomen  patris,  quod  a  gene¬ 
ratione  sumitur,  non  videtur  esse  proprium 
alicujus  divinae  personae. 

Sed  contra  est  quod  dicitur  in  ps.  lxxxviii, 
27  :  Ipse  invocabit  me  :  Pater  meas  es  tu. 

Respondeo  dicendum,  quod  nomen  pro¬ 
prium  cujuslibet  personae  significat  id  per 
quod  illa  persona  distinguitur  ab  omnibus 
aliis.  Sicut  enim  de  ratione  hominis  est 
anima  et  corpus,  ita  de  intellectu  hujus 
hominis  est  haec  anima  et  hoc  corpus,  ut 
dicitur  in  Yll  Met.,  text.  34  et  35,  his  autem 
hic  homo  ab  omnibus  aliis  distinguitur.  Id 
autem  per  quod  distinguitur  persona  Patris 
ab  omnibus  aliis,  est  paternitas.  Unde  pro¬ 
prium  nomen  personae  Patris  est  hoc  nomen 
Pater,  quod  significat  paternitatem. 

Ad  primum  ergo  dicendum  quod  apud 
nos  relatio  non  est  subsistens  persona.  Et 
ideo  hoc  nomen  Pater,  apud  nos  non  signi¬ 
ficat  personam,  sed  relationem  personae.  Non 
autem  est  ita  in  divinis,  ut  quidam  falso 
opinati  sunt;  nam  relatio  quam  significat 
hoc  nomen,  Pater,  est  subsistens  persona. 
Unde  supra  dictum  est,  quod  hoc  nomen 
persona  in  divinis  significat  relationem  ut 
subsistentem  in  divina  natura. 

Ad  secundum  dicendum,  quod,  secundum 
Philosophum  in  II  De  anima,  in  text.  49, 
denominatio  rei  maxime  debet  fieri  a  per¬ 
fectione  et  fine.  Generatio  autem  significat 
ut  in  fieri;  sed  paternitas  significat  comple¬ 
mentum  generationis;  et  ideo  potius  est 
nomen  divinae  personae  Pater,  quam  gene¬ 
rans  vel  genitor. 

Ad  tertium  dicendum ,  quod  verbum  non 
est  quid  subsistens  in  natura  humana ;  unde 
non  proprie  potest  dici  genitum  vel  filius. 
Sed  Verbum  divinum  est  aliquid  subsistens 
in  natura  divina ;  unde  proprie  et  non  me¬ 
taphorice  dicitur  Filius,  et  ejus  principium 
Pater. 

Ad  quartum  dicendum,  quod  nomen  gene¬ 
rationis  et  paternitatis,  sicut  et  alia  nomina 
quae  proprie  dicuntur  in  divinis ,  per  prius 
dicuntur  de  Deo  quam  de  creaturis  quantum 

v- 

1 In  Parm.  :  «  vel  creatura.  » 

s  «  Ex  naturse  communione  Filius  habet  paterna 
divinitatis  majestatem.  Nam  accipere,  commune 


ad  rem  significatam,  licet  non  quantum  ad 
modum  significandi.  Unde  et  Apostolus  dicit 
ad  Ephes.,  iii,  14  :  Flecto  genua  mea  ad 
patrem  Domini  mei  *  Jesu  Christi,  ex  quo 
omnis  paternitas  in  coelo  *  et  in  terra  nomi¬ 
natur.  Quod  sic  apparet  :  manifestum  est 
enim  quod  generatio  accipit  speciem  a  ter¬ 
mino  qui  est  forma  generati ;  et  quanto  hic 
fuerit  propinquior  formae  generantis,  tanto 
verior  et  perfectior  est  generatio ;  sicut  gene¬ 
ratio  univoca  est  perfectior  quam  non  uni¬ 
voca  :  nam  de  ratione  generantis  est  quod 
generet  sibi  simile  secundum  formam.  Unde 
hoc  ipsum  quod  in  generatione  divina  est 
eadem  numero  forma  generantis  et  geniti, 
in  rebus  autem  creatis  non  est  eadem  nu¬ 
mero,  sed  specie  tantum,  ostendit  quod  ge¬ 
neratio,  et  per  consequens  paternitas,  per 
prius  sit  in  Deo  quam  in  creaturis.  Unde 
hoc  ipsum  quod  in  divinis  est  distinctio 
geniti  a  generante  secundum  relationem 
tantum ,  ad  veritatem  divinae  generationis 
et  paternitatis  pertinet. 

Conclusio.  —  Cum  ipsa  paternitate  Pater  in 
divinis  distinguatur  ab  omnibus  aliis  personis , 
convenienter  sibi  Patris  nomen  convenit. 

ARTICULUS  III. 

Utrum  hoc  nomen,  Pater,  dicatur  in  divinis 

per  prius ,  secundum  quod  personaliter 

sumitur. 

Ad  tertium  sic  proceditur,  1.  Videtur 
quod  hoc  nomen,  pater,  non  dicatur  in  divi¬ 
nis  per  prius ,  secundum  quod  personaliter 
sumitur.  Commune  enim,  secundum  intel¬ 
lectum  ,  est  prius  proprio.  Sed  hoc  nomen 
pater,  secundum  quod  personaliter  sumitur, 
est  proprium  personae  Patris ;  secundum 
vero  quod  sumitur  essentialiter,  est  com¬ 
mune  toti  Trinitati ;  nam  toti  Trinitati  dici¬ 
mus  :  Pater  noster.  Ergo  per  prius  dicitur 
pater  essentialiter  sumptum,  quam  perso¬ 
naliter. 

2.  Praeterea ,  in  his  quae  sunt  ejusdem 
rationis  non  est  praedicatio  per  prius  et  pos¬ 
terius.  Sed  paternitas  et  filiatio  secundum 
unam  rationem  videntur  dici ,  secundum 
quod  persona  divina  est  Pater  Filii,  et  secun¬ 
dum  quod  tota  Trinitas  est  Pater  noster  *, 
cum ,  secundum  Rasilium  *,  in  Hom.  xv  de 

est  et  creaturse  :  habere  autem  ex  natura,  proprium 
est  geniti. » 


*  Nostri. 
*In  cselis. 

fide,  coi.  4-07,  t.  3,  accipere  sit  commune 
creaturae  et  Filio.  Ergo  non  per  prius  dici¬ 
tur  Pater  in  divinis  secundum  quod  sumitur 
personaliter  quam  secundum  quod  sumitur 
essentialiter. 

3.  Praeterea,  inter  ea  quae  non  dicuntur 
secundum  rationem  unam  non  potest  esse 
comparatio.  Sed  Filius  comparatur  creaturae 
in  ratione  filiationis  vel  generationis ,  se¬ 
cundum  illud  Coloss.,  i,  15  :  Qui  est  imago 
Dei  invisibilis,  primogenitus  omnis  crea¬ 
turae.  Ergo  non  per  prius  dicitur  in  divinis 
paternitas  personaliter  sumpta  quam  essen¬ 
tialiter,  sed  secundum  rationem  eamdem. 

Sed  contra  est  quod  aeternum  prius  est 
temporali.  Ab  aeterno  autem  Deus  est  Pater 
Filii,  ex  tempore  autem  Pater  est  creaturae. 
Ergo  per  prius  dicitur  paternitas  in  Deo 
respectu  Filii  quam  respectu  creaturae. 

Respondeo  dicendum,  quod  per  prius  dici¬ 
tur  nomen  de  illo  in  quo  salvatur  tota  ratio 
nominis  perfecte,  quam  de  illo  in  quo  salva¬ 
tur  secundum  aliquid  ;  de  hoc  enim  dicitur 
per  1  similitudinem  ad  id  in  quo  perfecte 
salvatur,  quia  omnia  imperfecta  sumuntur 
a  perfectis.  Et  inde  est  quod  hoc  nomen, 
leo,  per  prius  dicitur  de  animali  in  quo  tota 
ratio  Iconis  salvatur,  quod  proprie  dicitur 
leo,  quam  de  aliquo  homine  in  quo  inveni¬ 
tur  aliquid  de  ratione  leonis,  ut  puta  auda¬ 
cia,  vel  fortitudo,  vel  aliquid  hujusmodi ;  de 
hoc  enim  per  similitudinem  dicitur.  Mani¬ 
festum  est  autem  ex  praemissis,  quod  per¬ 
fecta  ratio  paternitatis  et  filiationis  inveni¬ 
tur  in  Deo  Patre  et  Deo  Filio  ;  quia  Patris  et 
Filii  una  est  natura  et  gloria.  Sed  in  crea¬ 
tura  filiatio  invenitur  respectu  Dei ,  non 
secundum  perfectam  rationem ,  cum  non  sit 
una  natura  creatoris  et  creaturae,  sed  secun¬ 
dum  aliqualem  similitudinem  ;  quae  quanto 
perfectior  fuerit,  tanto  propinquius  accedi¬ 
tur  ad  veram  filiationis  rationem.  Dicitur 
enim  Deus  alicujus  creaturae  pater  propter 
similitudinem  vestigii  tantum,  utpote  irra¬ 
tionalium  creaturarum,  secundum  illud  Job., 
xxxviii,  28:  Quis  est  pluviae  pater?  aut 
quis  genuit  stillas  roris?  Alicujus  vero  crea¬ 
turae,  scilicet  rationalis,  secundum  similitu¬ 
dinem  imaginis,  secundum  illud  Deuter., 
xxxii,  6  :  Nonne  ipse  est  pater  tuus,  qui 
possedit *,  et  fecit,  et  creavit  te?  Aliquorum 

1  Sic  cod.;  in  edit.  :  «  quasi  per.  » 

*  In  Parm.  :  «  Dei.  » 

*  Sic  cod.;  in  edit.  :  «  vel  Patris, »  sed  de  Filio 

vero  est  pater  secundum  similitudinem  gra¬ 
tiae,  qui  etiam  dicuntur  filii  adoptivi,  secun¬ 
dum  quod  ordinantur  ad  haereditatem  aeternae 
gloriae  per  munus  gratiae  acceptum ,  secun¬ 
dum  illud  Rom.,  vm,  16  :  Ipse  Spiritus 
reddit  testimonium  spiritui  nostro  quod 
sumus  filii  Dei  ;  si  autem  filii ,  et  haeredes. 
Aliquorum  vero  secundum  similitudinem 
gloriae,  prout  jam  gloriae  haereditatem  possi¬ 
dent,  secundum  illud  Rom.,  v,  2  :  Gloria¬ 
mur  in  spe  gloriae  filiorum  Dei.  Sic  igitur 
patet  quod  per  prius  paternitas  dicitur  in 
divinis ,  secundum  quod  importatur  respec¬ 
tus  personae  ad  personam ,  quam  secundum 
quod  importatur  respectus  creatoris 2  ad 
creaturam. 

Ad  primum  ergo  dicendum,  quod  com¬ 
munia  absolute  dicta  secundum  ordinem 
intellectus  nostri  sunt  priora  quam  propria, 
quia  includuntur  in  intellectu  propriorum, 
sed  non  e  converso.  In  intellectu  enim  per¬ 
sonae  Patris  intelligitur  Deus ;  sed  non  con¬ 
vertitur.  Sed  communia  quae  important  res¬ 
pectum  ad  creaturam,  per  posterius  dicuntur 
quam  propria  quae  important  respectus  per¬ 
sonales;  quia  persona  procedens  in  divinis 
procedit  ut  principium  productionis  creatu¬ 
rarum.  Sicut  enim  verbum  conceptum  in 
mente  artificis  per  prius  intelligitur  proce¬ 
dere  ab  artifice  quam  artificiatum  quod  pro¬ 
ducitur  ad  similitudinem  verbi  concepti  in 
mente ;  ita  per  prius  procedit  Filius  a  Patre 
quam  creatura,  de  qua  nomen  filiationis 
dicitur  secundum  quod  aliquid  participat  de 
similitudine  Filii  *,  ut  patet  per  illud  quod 
dicitur  Rom.,  vm,  29  :  Quos  praescivit  et 
praedestinavit  fieri  conformes *  imaginis  Filii 
sui. 

Ad  secundum  dicendum ,  quod  accipere 
dicitur  esse  commune  creaturae  et  Filio , 
non  secundum  univocationem  sed  secundum 
similitudinem  quamdam  remotam,  ratione 
cujus  dicitur  primogenitus  creaturae.  Unde 
in  auctoritate  inducta  subditur  :  Ut  sit  ipse 
primogenitus  in  multis  fratribus,  postquam 
dixerat  conformes  fieri  aliquos  imaginis 
Filii  Dei.  Sed  Filius  Dei  naturaliter 4  habet 
quoddam  singulare  prae  aliis,  scilicet  habere 
per  naturam  id  quod  accipit ,  ut  idem  Basi¬ 
bus  dicit,  loc.  cit.  in  arg.  2 ;  et  secundum 
hoc  dicitur  unigenitus,  ut  patet  Joan.,  i,  18  : 

tantum  loquitur  Apostolus  in  textu  mox  allegato. 

4  Nicolai  omittit  «  naturaliter.  » 


*  Confor¬ 
mes  fieri . 


SUMMA  THEOLOGICA. 


232 

Unigenitus ,  qui  est  in  sinu  Patris ,  ipse 
nobis  enarravit. 

Et  per  hoc  patet  solutio  ad  tertium. 

Conclusio.  —  Cum  in  Deo  Patre  perfecta  pater¬ 
nitatis  ratio  inveniatur  respectu  filii,  in  Deo  autem 
et  creatura  non  nisi  secundum  aliqualem  similitu¬ 
dinem  :  prius  nomen  patris  in  divinis  dicitur  per¬ 
sonaliter  quam  essentialiter. 

ARTICULUS  IY. 

Utrum  esse  ingenitum  sit  Patri  proprium. 

Ad  quartum  sic  proceditur.  1.  Videtur 
quod  esse  ingenitum  non  sit  Patri  proprium. 
Omnis  enim  proprietas  ponit  aliquid  in  eo 
cujus  est  proprietas.  Sed  «  ingenitus  »  nihil 
ponit  in  Patre,  sed  removet  tantum.  Ergo 
non  significat  proprietatem  Patris. 

2.  Prseterea,  ingenitum  aut  dicitur  priva¬ 
tive,  aut  negative.  Si  negative,  tunc  quidquid 
non  est  genitum,  potest  dici  ingenitum.  Sed 
Spiritus  sanctus  non  est  genitus,  neque  etiam 
essentia  divina.  Ergo  ingenitum  etiam  ei 
convenit  ,  et  sic  non  est  proprium  Patri.  Si 
autem  privative  sumatur,  cum  omnis  pri¬ 
vatio  significet  imperfectionem  in  privato, 
sequitur  quod  persona  Patris  sit  imperfecta , 
quod  est  impossibile. 

3.  Prseterea ,  ingenitus  in  divinis  non 
significat  relationem ,  quia  non  dicitur  rela¬ 
tive.  Significat  ergo  substantiam.  Ingenitus 
igitur  et  genitus  secundum  substantiam 
differunt.  Filius  autem  qui  est  genitus  non 
differta  Patre  secundum  substantiam.  Pater 
ergo  non  debet  dici  ingenitus. 

4.  Prseterea,  proprium  est  quod  uni  soli 
convenit.  Sed  cum  sint  plures  ab  alio  proce¬ 
dentes  in  divinis  nihil  videtur  prohibere 
quin  etiam  sint  plures  ab  alio  non  existen- 
tes.  Non  igitur  est  proprium  Patri  esse  in¬ 
genitum. 

5.  Prseterea,  sicut  Pater  est  principium 
personae  genitae,  ita  et  personae  procedentis. 
Si  ergo  propter  oppositionem  quam  habet 
ad  personam  genitam,  proprium  Patris  po¬ 
nitur  esse  quod  sit  ingenitus,  etiam  pro¬ 
prium  ejus  debet  poni  quod  sit  improcessi- 
bilis. 

Sed  contra  est  quod  dicit  Hilarius ,  IY  De 
Trinit.,  §  33,  coi.  120,  t.  2  :  «  Est1 2  unus  ab 

1  «  Est  enim  unus  ab  uno...  Uterque  itaque  unus 
et  salus  est,  proprietate  videlicet  in  unoquoque  et 
innascibilitatis  et  originis.  » 

2  Parm.  :  «  invenitur.  » 

,  3  Refertur  a  Mag.,  Senlent.,  dist.  xm,  §  G,  ut  ex 


uno,  »  scilicet  ab  ingenito,  genitus,  «  pro¬ 
prietate  videlicet  in  unoquoque  et  innascibi¬ 
litatis  et  originis.  » 

Respondeo  dicendum,  quod  sicut  in  creatis 
invenitur  principium  primum,  et  principium 
secundum,  ita  in  personis  divinis,  in  quibus 
non  est  prius  et  posterius,  dicitur*  principium 
non  de  principio  quod  est  Pater,  et  princi¬ 
pium  a  principio ,  quod  est  Filius.  In  rebus 
autem  creatis  aliquod  principium  primum 
innotescit  dupliciter  :  uno  quidem  modo  in 
quantum  est  principium  primum  per  hoc 
quod  habet  relationem  ad  ea  quae  ab  ipso 
sunt ;  alio  modo  in  quantum  est  primum 
principium  per  hoc  quod  non  est  ab  alio.  Sic 
igitur  et  Pater  innotescit  quidem  paternitate 
et  communi  spiratione  per  respectum  ad 
personas  ab  eo  procedentes.  In  quantum 
autem  est  principium  non  de  principio  in¬ 
notescit  per  hoc  quod  non  est  ab  alio ;  quod 
pertinet  ad  proprietatem  innascibilitatis, 
quam  significat  hoc  nomen,  ingenitus. 

Ad  primum  ergo  dicendum,  quod  quidam 
dicunt  quod  innascibilitas,  quam  significat 
hoc  nomen ,  ingenitas,  secundum  quod  est 
proprietas  Patris,  non  dicitur  tantum  nega¬ 
tive,  sed  importat  vel  utrumque  simul,  sci¬ 
licet  quod  Pater  a  nullo  est,  et  quod  est  prin¬ 
cipium  aliorum;  vel  importat  universalem 
auctoritatem,  vel  etiam  fontalem  plenitudi¬ 
nem.  Sed  hoc  non  videtur  verum  :  quia  sic 
innascibilitas  non  esset  alia  proprietas  a  pa¬ 
ternitate  et  spiratione,  sed  includeret  eas, 
sicut  includitur  proprium  in  communi.  Nam 
fontalitas  et  auctoritas  nihil  aliud  significant 
in  divinis  quam  principium  originis. 

Et  ideo  dicendum  est,  secundum  Augus¬ 
tinum,  lib.  V,  De  Trinit.,  cap.  vn,  coi.  915, 
t.  8,  quod  ingenitus  negationem  generatio¬ 
nis  passivae  importat.  Dicit  enim  quod 
tantum  valet  quod  dicitur  ingenitus  quan¬ 
tum  valet  quod  dicitur  non  filius.  Nec  prop¬ 
ter  hoc  sequitur  quod  ingenitus  non  debeat 
poni  propria  notio  Patris;  quia  prima  et  sim¬ 
plicia  per  negationes  noVificantur,  sicut  dici¬ 
mus  punctum  esse  cujus  pars  non  est. 

Ad  secundum  dicendum,  quod  «  ingeni¬ 
tum  »  quandoque  sumitur  negative  tantum, 
et  secundum  hoc  Hieronymus3  dicit  Spiritum 
sanctum  esse  ingenitum,  id  est ,  non  geni- 

Regulis  definitionum  D.  Hieronymi;  sed  in  hujus 
operibus  nullibi  legitur,  nisi  in  versione  libri  Di- 
dymi  De  Spiritu  sancto ,  inter  opera  D.  Hieron.,  t.  II, 
coi.  110,  §  8,  ubi  dicitur  Spiritus  sanctus  «  inetlec- 
tus.  v  Grseca  vero  vox  quam  sic  reddit  D.  Hiero- 

tum.  Alio  modo  potest  dici  ingenitum  aliquo 
modo  privative  ;  non  tamen  aliquam  imper¬ 
fectionem  importat.  Multipliciter  emm  dici¬ 
tur  privatio  ;  uno  modo  quando  aliquid  non 
liabet  quod  natum  est  haberi  ab  alio,  etiamsi 
ipsum  non  sit  natum  habere  illud ;  sicut  si 
lapis  dicatur  res  mortua,  quia  caret  vita, 
quam  quaedam  res  natae  sunt  habere.  Alio 
modo  dicitur  privatio  quando  aliquid  non 
habet  quod  natum  est  haberi  ab  aliquo  sui 
generis  ;  sicut  si  talpa  dicatur  caeca.  Tertio 
modo  quando  ipsum  non  habet  quod  natum 
est  habere ;  et  hoc  modo  privatio  imperfec¬ 
tionem  importat.  Sic  autem  ingenitum  non 
dicitur  privative  de  Patre;  sed  secundo  modo, 
prout  scilicet  aliquod  suppositum  divinae 
naturae  non  est  genitum,  cujus  tamen  na¬ 
turae  aliquod  suppositum  est  genitum.  Sed 
secundum  hanc  rationem  etiam  de  Spiritu 
sancto  potest  dici  ingenitum.  Unde  ad  hoc 
quod  sit  proprium  soli  Patri,  oportet  ulte¬ 
rius  in  nomine  ingeniti  intelligere  quod  con¬ 
veniat  alicui  personae  divinae  quae  sit  princi¬ 
pium  alterius  personae ;  ut  sic  intelligatur 
importare  negationem  in  genere  principii 
personaliter  dicti  in  divinis  ;  vel  ut  intelliga¬ 
tur  in  nomine  ingeniti,  quod  omnino  non 
sit  ab  alio,  et  non  solum  quod  non  sit  ab  alio 
per  generationem.  Sic  enim  nec  Spiritui 
sancto  convenit  esse  ingenitum ,  qui  est  ab 
alio  per  processionem ,  ut  persona  subsis¬ 
tens  ;  nec  etiam  divinae  essentiae,  de  qua  po¬ 
test  dici  quod  est  in  Filio  vel  in  Spiritu 
sancto  ab  alio,  scilicet  a  Patre. 

Ad  tertium  dicendum  ,  quod  secundum 
Damascenum,  lib.  I  De  fide  orth.,  cap.  vm, 
coi.  818,  t.  1 ,  ingenitum  uno  modo  signifi¬ 
cat  idem  quod  increatum,  et  sic  secundum 
substantiam  dicitur ;  per  hoc  enim  differt 
substantia  creata  ab  increata.  Alio  modo  si¬ 
gnificat  id  quod  non  est  genitum  ;  et  sic  re¬ 
lative  dicitur,  eo  modo  quo  negatio  reduci¬ 
tur  ad  genus  affirmationis  ;  sicut  non  homo 
ad  genus  substantiae  et  non  album  ad  genus 
qualitatis.  Unde  cum  genitum  in  divinis  re¬ 
lationem  importet,  ingenitum  etiam  ad  rela¬ 
tionem  pertinet.  Et  sic  non  sequitur  quod 
Pater  ingenitus  distinguatur  a  Filio  genito 
secundum  substantiam,  sed  solum  secun¬ 
dum  relationem ,  inquantum  scilicet  relatio 
Filii  negatur  de  Patre. 

Ad  quartum  dicendum,  quod  sicut  in  quo- 

nymus,  ab  interprete  veteri  «  ingenitus  »  vertitur. 
Unde  suspicatur  Nicolai  dictum  istud  pro  versione 
Hieronymi  fuisse  substitutum,  et  sub  hujus  no- 


libet  genere  oportet  ponere  unum  primum; 
ita  in  divina  natura  oportet  ponere  unum 
principium  quod  non  sit  ab  alio,  quod  inge¬ 
nitum  dicitur.  Ponere  igitur  duos  innasci¬ 
biles  est  ponere  duos  deos ,  et  duas  naturas 
divinas.  Unde  Hilarius  dicit  in  lib.  De  sy¬ 
nodis  advers.  Arianos,  §  60,  coi.  521,  t.  2, 
et  est  explicatio  canonis  xxvi  :  «  Cum  unus 
Deus  sit,  duo  innascibiles  esse  :ion  possunt. » 
Et  hoc  prcecipue,  quia^si  essent  duo  innasci¬ 
biles  ,  unus  eorum  non  esset  ab  alio  ;  et  sic 
non  distinguerentur  oppositione  relativa. 
Oporteret  igitur  quod  distinguerentur  diver¬ 
sitate  natura). 

Ad  quintum  dicendum,  quod  proprietas 
Patris,  prout  non  est  ab  alio,  potius  signifi¬ 
catur  per  remotionem  nativitatis  Filii,  quam 
per  remotionem  processionis  Spiritus  sancti ; 
tum  quia  processio  Spiritus  sancti  non  habet 
nomen  speciale,  ut  supra  dictum  est,  tum 
quia  etiam  ordine  naturae  praesupponit  ge¬ 
nerationem  Filii.  Unde  remoto  a  Patre  quod 
non  sit  genitus ,  cum  tamen  sit  principium 
generationis,  sequitur  consequenter  quod 
non  sit  procedens  processione  Spiritus  sancti, 
quia  Spiritus  sanctus  non  est  generationis 
principium,  sed  a  genito  procedens. 

Conclusio.  —  Ingenitum  esse  est  proprium  Patri, 
inquantum  sibi  proprium  est  non  ab  alio  esse. 

QILESTIO  XXXIV. 

DE  VERBO1. 

(Et  tria  quseruntur.) 

Deinde  considerandum  est  de  persona  Filii. 
Attribuuntur  autem  tria  nomina  Filio,  scili¬ 
cet  Filius,  Verbum  et  Imago.  Sed  ratio  Filii 
ex  ratione  Patris  consideratur.  Unde  restat 
considerandum  de  Verbo  et  Imagine. 

Circa  Verbum  queermitur  tria  :  4°  utrum 
Verbum  dicatur  essentialiter  in  divinis,  vel 
personaliter  ;  2°  utrum  sit  proprium  nomen 
Filii ;  3°  utrum  in  nomine  Verbi  importetur 
respectus  ad  creaturas. 

ARTICULUS  PRIMUS. 

Utrum  Verbum  in  divinis  sit  nomen 
personale. 

Ad  primum  sic  proceditur.  1 .  Videtur  quod 
Verbum  in  divinis  non  sit  nomen  personale. 

mine,  nullo  addito,  relatum. 

1  Parm. :  «  De  persona  Filii. » 

Nomina  enim  personalia  proprie  dicuntur 
in  divinis ,  ut  Pater  et  Filius.  Sed  Yerbum 
metaphorice  dicitur  in  divinis,  ut  Origenes 
dicit,  i Super  Joan.,  cap.  i,  coi.  22,  t.  4,  sup. 
illud  :  In  principio  erat  Verbum.  Ergo  Yer¬ 
bum  non  est  personale  in  divinis. 

2.  Praeterea,  secundum  Augustinum,  in 
lib.  IX  De  Trinit.,  cap.  x,  coi.  969,  t.  8  : 

«  Yerbum  est  notitia  cum  amore,  »  et  secun¬ 
dum  Anselmum,  in  Mgnol.,e.  lxiii,  coi.  208, 
t.  1  :  «  Dicere,  summo  Spiritui  nihil  aliud 
est  quam  cogitando  intueri'.  »  Sed  notitia 
et  cogitatio  et  intuitus  in  divinis  essentialiter 
dicuntur.  Ergo  Yerbum  non  dicitur  perso¬ 
naliter  in  divinis. 

3.  Praeterea,  de  ratione  Yerbi  est  quod  di¬ 
catur.  Sed  secundum  Anselmum,  ibidem, 
cap.  lxiii,  coi.  209,  t.  1 ,  sicut  Pater  est  in- 
telligens,  et  Filius  est  intelligens,  et  Spiritus 
sanctus  est  intelligens,  ita  Pater  est  dicens, 
Filius  est  dicens,  et  Spiritus  sanctus  est  di¬ 
cens;  et  similiter  quilibet  eorum  dicitur. 
Ergo  nomen  Yerbi  essentialiter  dicitur  in 
divinis,  et  non  personaliter. 

4.  Praeterea,  nulla  persona  divina  est  facta. 
Sed  Verbum  Dei  est  aliquid  factum.  Dicitur 
enim  in  psal.  cxlviii,  8  :  Ignis,  grando ,  nix, 
glacies,  spiritus  procellarum,  quae  faciunt 
verbum  ejus.  Ergo  Verbum  non  est  nomen 
personale  in  divinis. 

Sed  contra  est  quod  dicit  Augustinus  in 
YII  De  Trin.,  cap.  it,  coi.  936,  t.  8:  «  Sicut 
Filius1  2  refertur  ad  Patrem ,  ita  et  Verbum 
ad  id  cujus  est  Yerbum.  »  Sed  Filius  est  no¬ 
men  personale,  quia  relative  dicitur.  Ergo 
et  Yerbum. 

Respondeo  dicendum,  quod  nomen  verbi 
in  divinis  si  proprie  sumatur,  est  nomen 
personale;  et  nullo  modo  essentiale. 

Ad  cujus  evidentiam  sciendum  est  quod 
verbum  tripliciter  quidem  in  nobis  proprie 
dicitur  ;  quarto  autem  modo  dicitur  impro¬ 
prie,  sive  figurative.  Manifestius  autem  et 
communius  in  nobis  dicitur  verbum  quod 
voce  profertur,  quod  quidem  ab  interiori 
procedit,  quantum  ad  duo  quas  in  verbo  ex¬ 

1  «  Nihil  autem  aliud  est  summa  Spiritui  hujus¬ 
modi  dicere,  quam  quasi  cogitando  intueri.  » 

2 «  Sicut  enim  Fiiius  ad  Patrem  refertur,  non  ad 
seipsum  dicitur;  ita  et  Verbum  ad  eum  cujus  Ver¬ 
bum  est  refertur,  cum  dicitur  Verbum.  » 

3  Desunt  in  codd.  quos  vidimus,  excepto  cod. 
uno  xv  steculi,  quae  in  edit,  sequuntur  :  «  dicens 
quod  verbum  dicitur  «  naturalis  intellectus 
motus,  secundum  quem  movetur,  et  intelligit,  et 
cogitat,  vclut  lux  et  splendor,  »  quantum  ad  pri- 


teriori  inveniuntur,  scilicet  vox  ipsa  et  signi¬ 
ficatio  vocis.  Yox  enim  significat  intellectus 
conceptum,  secundum  Philosophum,  in  lib.  I 
Perih.,  in  prine.,  et  iterum  vox  ex  signifi¬ 
catione  vel  imaginatione  procedit,  ut  in 
lib.  II  De  anima  dicitur,  text.  90.  Yox  autem 
quae  non  est  significativa,  verbum  dici  non 
potest.  Ex  hoc  ergo  dicitur  verbum  vox 
exterior,  quia  significat  interiorem  mentis 
conceptum.  Sic  igitur  primo  et  principaliter 
interior  mentis  conceptus  verbum  dicitur; 
secundario  vero  ipsa  vox  interioris  concep¬ 
tus  significativa ;  tertio  vero  ipsa  imaginatio 
vocis  verbum  dicitur.  Et  hos  tres  modos 
verbi  ponit  Damascenus  in  lib.  I  De  fide  or - 
thocl.,  cap.  xin,  coi.  858,  t.  1 3.  Dicitur  autem 
figurative  quarto  modo  verbum  id  quod  verbo 
significatur,  vel  efficitur,  sicut  consuevimus 
dicere  :  Hoc  est  verbum  quod  dixi  tibi,  vel 
quod  mandavit  rex,  demonstrato  aliquo  facto 
quod  verbo  significatum  est,  vel  simpliciter 
enuntiantis,  vel  etiam  imperantis.  Dicitur 
autem  proprie  verbum  in  Deo,  secundum 
quod  verbum  significat  conceptum  intellec¬ 
tus.  Unde  Augustinus  dicit  in  XV  De  Trin., 
cap.  x,  coi.  1071,  t.  8  :  «  Quisquis  potest  in- 
telligere  verbum  non  solum  antequam  so- 
net ,  verum  etiam  antequam  sonorum  ejus 
imagines  cogitatione  involvantur,  jam  potest 
videre  aliquam  Yerbi  illius  similitudinem, 
de  quo  dictum  est :  In  principio  erat  Yer¬ 
bum.  »  Ipse  autem  conceptus  cordis  de  ra¬ 
tione  sua  habet  quod  ab  alio  procedat ,  scili¬ 
cet  a  notitia  concipientis. 

Unde  Yerbum,  secundum  quod  proprie 
dicitur  in  divinis,  significat  aliquid  ab  alio 
procedens,  quod  pertinet  ad  rationem  nomi¬ 
num  personalium  in  divinis,  eo  quod  per¬ 
sonae  divinae  distinguuntur  secundum  origi¬ 
nem,  ut  dictum  est.  Unde  oportet  quod 
nomen  Yerbi,  secundum  quod  proprie  in 
divinis  accipitur,  non  sumatur  essentialiter, 
sed  personaliter  tantum. 

Ad  primum  ergo  dicendum,  quod  Ariani, 
quorum  fons  Origenes  (a)  invenitur,  posue¬ 
runt  Filium  alium  a  Patre  esse  in  diversitate 

mum.  Rursus  «  verbum  est  quod  non  verbo  pro¬ 
fertur,  sed  in  corde  pronuntiatur,  »  quantum  ad 
tertium.  Rursus  etiam  «  verbum  est  angelus,  id 
est,  nuntius  intelligentise,  »  quantum  ad  secun¬ 
dum.  » 

(a)  Arianorum  fons  Origenes.— Ex  Epiphanio  qui 
vocat  Origenem  «  Arii  Pater  »  in  Epistola  ad  Joan- 
nem  Hierosolymitanum,  inter  opera  Hieronymi  a 
quo  latine  reddita  est. 

substantiae.  Unde  conati  sunt,  cum  Filius 
Dei  Verbum  dicitur ,  astruere  non  esse  pro¬ 
prie  dictum,  ne  sub  ratione  Verbi  proceden¬ 
tis  cogerentur  fateri  Filium  Dei  non  esse 
-extra  substantiam  Patris.  Nam  verbum  in¬ 
terius  sic  a  dicente  procedit,  quod  in  ipso 
manet.  Sed  necesse  est,  si  ponitur  verbum 
Dei  metaphorice  dictum,  quod  ponatur  ver¬ 
bum  Dei  proprie  dictum.  Non  enim  potest 
aliquid  metaphorice  verbum  dici  nisi  ratione 
manifestationis ;  quia  vel  manifestat,  sicut 
verbum,  vel  est  verbo  manifestatum.  Si  au¬ 
tem  est  manifestatum  verbo,  oportet  ponere 
verbum  quo  manifestetur.  Si  autem  dicitur 
verbum,  quia  exterius  manifestat  ea  quae 
exterius  manifestantur,  non  dicuntur  verba, 
nisi  in  quantum  significant  interiorem  men¬ 
tis  conceptum,  quem  aliquis  etiam  per  exte¬ 
riora  signa  manifestat.  Etsi  ergo  verbum 
aliquando  dicatur  metaphorice  in  divinis, 
tamen  oportet  ponere  verbum  proprie  dic¬ 
tum,  quod  personaliter  dicatur. 

Ad  secundum  dicendum,  quod  nihil  oorum 
quae  ad  intellectum  pertinent,  personaliter 
dicitur  in  divinis,  nisi  solum  verbum ;  solum 
enim  verbum  significat  aliquid  ab  alio  ema¬ 
nans.  Id  enim  quod  intellectus  in  concipiendo 
format,  est  verbum.  Intellectus  autem  ipse, 
secundum  quod  est  per  speciem  intelligibilem 
in  actu ,  consideratur  absolute  :  et  similiter 
intelligere,  quod  ita  se  habet  ad  intellec¬ 
tum  in  actu,  sicut  esse  ad  ens  in  actu;  non 
enim  intelligere  significat  actionem  ab  in- 
telligente  exeuntem,  sed  in  intelligente  ma¬ 
nentem.  Cum  ergo  dicitur  quod  verbum  est 
notitia,  non  accipitur  notitia  pro  actu  intel¬ 
lectus  cognoscentis,  vel  pro  aliquo  ejus  ha¬ 
bitu,  sed  pro  eo  quod  intellectus  concipit 
cognoscendo.  Unde  et  Augustinus  dicit, 
lib.  VII  De  Trin.,  cap.  11,  coi.  936,  t.  8,  quod 
«  Verbum  est  sapientia  genita1 *;  »  quod  nihil 
aliud  est  quam  ipsa  conceptio  sapientis,  quae 
etiam  pari  modo  notitia  genita  dici  potest. 
Et  per  eumdem  modum  potest  intelligi,  quod 
dicere,  Deo  sit  cogitando  intueri,  inquan- 
tum  scilicet  intuitu  cogitationis  divinae  con¬ 
cipitur  Verbum  Dei.  Cogitationis  tamen  no¬ 

1  «  Id  dici  accipiamus  cum  dicitur  Verbum,  ac 

si  dicatur  nata  sapientia.  » 

4 «  Nunc  accipiat,  nunc  recipiat  formam.  » 

8  AI.  :  «  non  accipiat.  » —  4  Parm.  :  «  convenit.  » 

5  Sic  codd.;  in  edit. :  «  res  in  verbo  intellecta.  » 

6  Sic  codd.;  in  edit.  :  «  verbo,  quod  concipit  in- 

tclligendo  lapidem,  dicit. » 

1  Sic  omnes  codd.  quos  vidimus.  Deest  igitur 

men  Dei  Verbo  proprie  non  convenit.  Dicit 
enim  Augustinus,  XV  De  Trin.,  cap.  xvi, 
coi,  1079,  t.  8  :  «  Ita  dicitur  illud  Verbum 
Dei,  ut  cogitatio  non  dicatur,  ne  aliquid  esse 
quasi  volubile  credatur  in  Deo,  quod  nunc* 
accipiat 3  formam  ut  verbum  sit,  eamque  di¬ 
mittere  possit,  atque  informiter  quodam 
modo  volutari.  »  Cogitatio  enim  propria  in 
inquisitione  veritatis  consistit,  quae  in  Deo 
locum  non  habet.  Cum  vero  intellectus  jam 
ad  formam  veritatis  pertingit,  non  cogitat, 
sed  perfecte  veritatem  contemplatur.  Undo 
Anselmus,  loc.  cit.  in  arg.  2,  improprio 
accipit  cogitationem  pro  contemplatione. 

Ad  tertium  dicendum,  quod  sicut,  proprio 
loquendo,  Verbum  dicitur  personaliter  in 
divinis,  et  non  essentialiter,  ita  et  dicere. 
Unde  sicut  Verbum  non  est  commune  Patri 
et  Filio  et  Spiritui  sancto,  ita  non  est  verum 
quod  Pater  et  Filius  et  Spiritus  sanctus  sint 
unum  dicens.  Unde  Augustinus  dicit,  De 
Trin.,  lib.  VII,  cap.  i,  coi.  933, t.  8  :  «Dicens 
illo  coaeterno  Verbo  non  singulus  intelligitur 
in  divinis ;  sed  cum  ipso  Verbo,  sine  quo  non 
est  utique  dicens.  »  Sed  dici  convenit  cui¬ 
libet  personae;  dicitur  enim  non  solum  ver¬ 
bum,  sed  res  quae  verbo  intelligitur  vel  si¬ 
gnificatur.  Sic  ergo  uni  soli  personae  in 
divinis  contingit 4  dici  eo  modo  quo  dicitur 
verbum  ;  eo  vero  modo  quo  dicitur  res 5 6 
verbo,  cuilibet  personae  convenit  dici.  Pater 
enim  intelligendo  se  et  Filium  et  Spiritum 
sanctum ,  et  omnia  alia  quae  ejus  scientia 
continentur,  concipit  Verbum,  ut  sic  tota 
Trinitas  Verbo  dicatur,  et  etiam  omnis  crea¬ 
tura.  Sicut  intellectus  hominis  verbum  in¬ 
telligendo  concipiens  lapidem c  dicit.  Ansel¬ 
mus  vero  improprie  accepit  dicere  pro 
intelligere,  quae  tamen  differunt  :  nam  in¬ 
telligere  importat  solamhabitudinem  intel- 
ligentis  ad  rem  intellectam,  in  qua  nulla 
ratio  originis  importatur7.  Sed  dicere  im¬ 
portat  principaliter  habitudinem  ad  verbum 
conceptum  :  nihil  enim  est  aliud  dicere  quam 
proferre  verbum8;  et,  mediante  verbo,  im¬ 
portat  habitudinem  ad  rem  intellectam,  quae 
verbo9  prolato  manifestatur  intelligenti.  Et 

quod  in  edit,  invenitur  :  «  sed  solum  informatio 
quaedam  in  intellectu  nostro,  prout  intellectus  nos¬ 
ter  fit  in  actu  per  formam  rei  intellectae.  In  Deo 
autem  importat  omnimodam  identitatem;  quia  in 
Deo  est  omnino  idem  intellectus  et  intellectum,  ut 
supra  ostensum  est. 

8  Parm.  :  «  verbum.  Sed  mediante  verbo  im¬ 
portat.  »  —  9  In  Parm. :  «  in  verbo.  » 

sic  sola  persona  quae  profert  verbum  est 
dicens  in  divinis,  cum  tamen  singula  perso¬ 
narum  sit  intelligens  et  intellecta,  et  per 
consequens  Verbo  dicta. 

Ad  quartum  dicendum ,  quod  verbum  su¬ 
mitur  ibi  figurative,  prout  significatum  vel 
effectus  verbi  dicitur  verbum.  Sic  enim 
creaturae  dicuntur  facere  verbum  Dei,  in- 
quantum  exequuntur  effectum  aliquem,  ad 
quem  ordinantur  ex  verbo  concepto  divinae 
sapientiae ;  sicut  aliquis  dicitur  facere  verbum 
Regis,  dum  facit  opus  ad  quod  ex  verbo 
Regis  instigatur. 

Conclusio.  — •  Verbum  in  divinis  cum  procedens 
ab  alio  importet,  non  essentialiter  sed  personaliter 
tantum  sumitur  (a). 

ARTICULUS  II. 

Utrum  Verbum  sit  proprium  nomen  Filii, 

Ad  secundum  sic  proceditur.  1.  Videtur 
quod  Verbum  non  sit  proprium  nomen 
Filii.  Filius  enim  est  persona  subsistens  in 
divinis.  Sed  Verbum  non  significat  rem  sub¬ 
sistentem,  ut  in  nobis  patet.  Ergo  Verbum 
non  potest  esse  proprium  nomen  personae 
Filii. 

2.  Praeterea,  Verbum  prolatione  quadam 
procedit  a  dicente.  Si  ergo  Filius  est  proprie 
Verbum,  non  procedit  a  Patre,  nisi  per  mo¬ 
dum  prolationis  :  quod  est  haeresis  Valen¬ 
tini,  ut  patet  per  Augustinum,  in  lib.  De 
hseresibus,  §  11,  coi.  28,  t.  8. 

3.  Praeterea,  omne  nomen  proprium  ali- 
cujus  personae  significat  proprietatem  ali¬ 
quam  ejus.  Si  igitur  Verbum  sit  proprium 
nomen  Filii,  significabit  aliquam  proprie¬ 
tatem  ejus;  et  sic  erunt  plures  proprieta¬ 
tes  in  divinis  quam  quae  supra  enumeratae 
sunt. 

i.  Praeterea,  quicumque  intelligit,  intelli- 
gendo  concipit  verbum.  Sed  Filius  intelligit. 
Ergo  Filii  est  aliquod  verbum ;  et  sic  non  est 
proprium  Filii  esse  Verbum. 

1  Optime  notat  Nicolai  in  textu  graeco  D.  Easilii 
differre  voces  quas  uniformiter  «  Verbum  »  reddit 
latinus  interpres  :  Filius  dicitur  Aoyo;,  Spiritus 
autem  Tiga,  «  quasi  causale  Verbum  Filii  proce¬ 
dens  extra  ipsum  in  creaturas  quas  producit.  » 
—  Nicolai. 

[a)  Scotistae  communiter  tenent  quod  in  divi¬ 
nis  nullum  est  verbum  essentiale  sed  tantum  per¬ 
sonale,  quod  videlicet  est  proprium  personae  genitae. 
Unde  Guillermus  dicit  do  S.  Thoma  qui  ponit  in 
ScnlcnUis  quod  verbum  sumitur  dupliciter  scilicet 


5.  Praeterea,  Hebr.,  t,  3,  dicitur  de  Filio  : 
Portans  omnia  verbo  virtutis  suce;  ex  quo 
Basibus  *,  lib.  V  contra  Eunom.,  accipit  quod 
Spiritus  sanctus  sit  verbum  Filii.  Non  est 
ergo  proprium  Filii  esse  Verbum. 

Sed  contra  est  quod  Augustinus  dicit, 
VI  De  Trinit.,  cap.  ii,  coi.  925,  t.  8  :  «  Ver¬ 
bum  solus  Filius  accipitur.  » 

Respondeo  dicendum,  quod  Verbum 
proprie  dictum  in  divinis  personaliter  acci¬ 
pitur,  et  est  proprium  nomen  personae  Filii ; 
significat  enim  quamdam  emanationem  in¬ 
tellectus.  Persona  autem  quae  procedit  in 
divinis  secundum  emanationem  intellectus, 
dicitur  Filius ;  et  hujusmodi  processio  dicitur 
generatio,  ut  supra  ostensum  est.  Undo 
relinquitur  quod  solus  Filius  proprie  dicatur 
Verbum  in  divinis. 

Ad  primum  ergo  dicendum,  quod  in  nobis 
non  est  idem  esse  et  intelligere.  Unde  illud 
quod  habet  in  nobis  esse  intelligibile  non 
pertinet  ad  naturam  nostram.  Sed  esse  Dei 
est  ipsum  ejus  intelligere.  Unde  Verbum  Dei 
non  est  aliquod  accidens  in  ipso,  vel  aliquis 
effectus  ejus,  sed  pertinet  ad  ipsam  naturam 
ejus ;  et  ideo  oportet  quod  sit  aliquid  subsis¬ 
tens,  quia  quidquid  est  in  natura  Dei,  sub¬ 
sistit;  et  ideo  Damascenus,  lib.  I  Orth.  fid.y 
cap,  xiii,  coi.  858,  t.  1,  dicit  quod  «  Verbum 
Dei  est  substantiale,  et  in  hypostasi  ens;  re¬ 
liqua  vero  verba,  »  scilicet  nostra,  «  virtutes 
sunt  animee. » 

Ad  secundum  dicendum,  quod  non  propter 
hoc  error  Valentini  est  damnatus,  quia  Fi¬ 
lium  dixit  prolatione  natum,  ut  Ariani  ca¬ 
lumniabantur,  sicut  Hilarius  refert  De  Trin 
lib.  VI,  §  9,  coi.  162,  t.  2,  sed  propter  varium 
modum  prolationis  quem  posuit,  sicut  patet 
per  Augustinum. 

Ad  tertium  dicendum,  quod  in  nomine 
Verbi  eadem  proprietas  importatur  qurn  in 
nomine  Filii.  Unde  dicit  Augustinus,  VII  De 
Trin.,  cap.  ii,  coi.  936,  t.  8  :  «Eo  dicitur 
Verbum  quo  Filius.  »  Ipsa  enim  nativitas 
Filii,  quse  est  proprietas  personalis  ejus,  di- 

essentialiter  et  sic  est  commune  Iribus,  et  notio- 
naliter,  et  sicut  secunda  persona ,  quod  sanctus 
doctor  non  bene  posuit,  salva  sua  reverentia,  quia 
ubicumque  Scriptura  et  sancti  doctores  antiqui  de 
verbo  loquuntur,  semper  eo  utuntur  notionaliter 
non  essentialiter.  Cseterum  bic  ad  tertium  conce¬ 
dit  D.  Thomas  quod  proprie  loquendo  verbum  di¬ 
citur  personaliter  in  divinis  et  non  essentialiter.  — 
Contrarium  sustinuit  Rabbi  Moyses,  scilicet  ver¬ 
bum  dici  essentialiter  tantum,  non  personaliter. 

versis  nominibus  significatur,  quae  Filio 
attribuuntur  ad  exprimendum  diversimode 
perfectionem  ejus.  Nam,  ut  ostendatur  con- 
naturalis  Patri,  dicitur  Filius ;  ut  ostendatur 
coaeternus,  dicitur  splendor,  ut  ostendatur 
omnino  similis,  dicitur  imago ;  ut  ostendatur 
immaterialiter  genitus,  dicitur  Verbum.  Non 
autem  potuit  unum  nomen  inveniri  per 
quod  omnia  ista  designarentur. 

Ad  quartum  dicendum,  quod  eo  modo 
convenit  Filio  esse  intelligentem  quo  conve¬ 
nit  ei  esse  Deum1.  Est  autem  Filius  Deus 
genitus,  non  autem  generans  Deus;  unde 
est  quidem  intelligens,  non  ut  producens 
Verbum,  sed  ut  Verbum  procedens,  prout 
scilicet  in  Deo  Verbum  procedens  secundum 
rem  non  differt  ab  intellectu  divino,  sed  re¬ 
latione2  distinguitur  a  principio  Verbi. 

Ad  quintum  dicendum,  quod  cum  de  Filio 
dicitur  :  Portans  omnia  verbo  virtutis  suae, 
verbum  figurate  accipitur  pro  effectu  verbi. 
Unde  Glossa  interlinearis  ibi  dicit  quod  ver¬ 
bum  sumitur  pro  imperio,  inquantum  sci¬ 
licet  ex  effectu  virtutis  Verbi  est  quod  res 
conserventur  in  esse ;  sicut  ex  effectu  vir¬ 
tutis  Verbi  est  quod  res  producantur  in  esse. 
Quod  vero  Rasilius  interpretatur  verbum 
pro  Spiritu  sancto,  improprie  et  figurate 
locutus  est,  prout  verbum  alicujus  dici  potest 
omne  illud  quod  est  manifestati vum  ejus,  ut 
sic  ea  ratione  dicatur  Spiritus  sanctus  ver¬ 
bum  Filii,  quia  manifestat  Filium. 

Conclusio.  —  Verbum  in  divinis ,  cum  dicatur 
secundum  quod  est  procedens  emanatione  intel¬ 
lectus,  personae  Filii  proprium  nomen  est  (a). 

ARTICULUS  III. 

Utrum  in  nomine  Verbi  importetur  res¬ 
pectus  ad  creaturam. 

Ad  tertium  sic  proceditur.  1 .  Videtur  quod 
in  nomine  Verbi  non  importetur  respectus 
ad  creaturam.  Omne  enim  nomen  connotans 
effectum  in  creatura  essentialiter  in  divinis 
dicitur.  Sed  Verbum  non  dicitur  essentia¬ 
liter,  sed  personaliter,  ut  dictum  est.  Ergo 
Verbum  non  importat  respectum  ad  crea¬ 
turam. 

1  Sic  codd.  omnes  quos  vidimus.  Desunt  igitur 
quae  sequuntur  in  edit.  :  «  cum  intelligere  essen¬ 
tialiter  dicatur  in  divinis,  ut  dictum  est.  » 

*  In  Parm. :  «  sola.  » 

3  «  Sed  hoc  loco  melius  verbum  interpretamur, 
ut  significetur  non  solum  ad  Patrem  respectus,  sed 
tu*  illa  etiam,  »  etc. 


2.  Praeterea,  quae  important  respecto  i  ad 
creaturas  dicuntur  de  Deo  ex  tempore,  ut 
dominus  et  creator.  Sed  Verbum  dicitur  de 
Deo  ab  aeterno.  Ergo  non  importat  respec¬ 
tum  ad  creaturam. 

3.  Praeterea,  Verbum  importat  respectum 
ad  id  a  quo  procedit.  Si  ergo  importat  res¬ 
pectum  ad  creaturam,  sequitur  quod  proce¬ 
dit  a  creatura. 

4.  Praeterea,  ideae  sunt  plures  secundum 
diversos  respectus  ad  creaturas.  Si  igitur 
Verbum  importat  respectum  ad  creaturas, 
sequitur  quod  in  Deo  non  sit  unum  Ver¬ 
bum  tantum,  sed  plura. 

5.  Praeterea ,  si  Verbum  importat  respec¬ 
tum  ad  creaturam,  hoc  non  est  nisi  inquan¬ 
tum  creaturae  cognoscuntur  a  Deo.  Sed  Deus 
non  solum  cognoscit  entia,  sed  etiam  non 
entia.  Ergo  in  Verbo  importabitur  respectus 
ad  non  entia  ;  quod  videtur  falsum. 

Sed  contra  est  quod  dicit  Augustinus,  in 
lib.  LXXXIIl  Quaestionum ,  q.  lxui,  coi.  54, 
t.  6,  quod  «  in  nomine  Verbi  significatur 
non  solum  respectus  ad  Patrem,  sed  etiam  ad 
illa  quae  per  Verbum  facta  sunt  operativa 
potentia3.  » 

Respondeo  dicendum,  quod  in  Verbo  im¬ 
portatur  respectus  ad  creaturam.  Deus  enim 
cognoscendo  se,  cognoscit  omnem  creatu¬ 
ram. 

Verbum  autem  in  mente  conceptum  est 
repraesentativum  omnis  ejus  quod  actu  in- 
telligitur.  Unde  in  nobis  sunt  diversa  verba 
secundum  diversa  quae  intelligimus.  Sed 
quia  Deus  uno  actu  et  se  et  omnia  intelligit, 
unicum  Verbum  ejus  est  expressivum  non 
solum  Patris,  sed  etiam  creaturarum. 

Et  sicut  Dei  scientia ,  Dei  quidem  est 
cognoscitiva  tantum,  creaturarum  autem 
cognoscitiva  et  factiva ;  ita  Verbum  Dei,  ejus 
quod  in  Deo  Patre  est,  est  expressivum  tan¬ 
tum  ;  creaturarum  vero  est  expressivum  et 
operativum;  et  propter  hoc  dicitur  in 
psal.  xxxii,  9  :  Dixit  et  facta  sunt;  quia  im¬ 
portatur  in  Verbo  ratio  factiva  eorum  quse 
Deus  facit. 

Ad  primum  ergo  dicendum,  quod  in  no¬ 
mine  personae  includitur  etiam  natura  obli¬ 
ta)  Ologiani  negabant  Jesum  Christum  esse  Ver¬ 
bum  aeternum,  et  Evangelium  Joannis,  sicut  et 
ejusdem  Apocalypsim  utpote  sibi  contraria  rejicie¬ 
bant;  bos  reprobavit  concilium  Toletanum  quar¬ 
tum,  debellavit  Augustinus.  —  Non  negabant  Ver¬ 
bum  ponendum  esse  in  divinis,  ut  in  ventare 
videtur  Capponi  a  Porrecta. 

que;  nam  persona  est  «  rationalis  naturse 
individua  substantia.  »  In  nomine  igitur 
personae  divinae,  quantum  ad  relationem 
personalem,  non  importatur  respectns  ad 
creaturam,  sed  importatur  in  eo  quod  perti¬ 
net  ad  naturam1.  Nihil  tamen  prohibet,  in- 
quantum  includitur  in  significatione  ejus 
essentia,  quod  importetur  respectus  ad  crea¬ 
turam.  Sicut  enim  proprium  est  Filio  quod 
*  sit  Filius  ;  ita  proprium  est  ei  quod  sit  geni¬ 
tus  Deus  vel  genitus  creator  :  et  per  hunc 
modum  importatur  relatio  ad  creaturam  in 
nomine  Verbi. 

Ad  secundum  dicendum,  quod  cum  rela¬ 
tiones  consequantur  actiones,  quaedam  no¬ 
mina  important  relationem  Dei  ad  creatu¬ 
ram  ,  quae  consequitur  actionem  Dei  in 
exteriorem  effectum  transeuntem  ,  sicut 
creare  et  gubernare ;  et  talia  dicuntur  de 
Deo  ex  tempore  ;  quaedam 2  vero  relationem 
quae  consequitur  actionem  non  transeun¬ 
tem  in  exteriorem  effectum ,  sed  manentem 
in  agente,  ut  scire  et  velle ;  et  talia  non  di¬ 
cuntur  de  Deo  ex  tempore ;  et  hujusmodi 
relatio  ad  creaturam  importatur  in  nomine 
Verbi.  Nec  est  verum  quod  nomina  impor¬ 
tantia  relationem  Dei  ad  creaturas  omnia 
dicantur  ex  tempore  ;  sed  sola  illa  nomina 
quae  important  relationem  consequentem  ac¬ 
tionem  Dei  in  exteriorem  effectum  transeun¬ 
tem,  ex  tempore  dicuntur. 

Ad  tertium  dicendum,  quod  creaturae  non 
cognoscuntur  a  Deo  per  scientiam  a  creatu¬ 
ris  acceptam,  sed  per  essentiam  suam.  Unde 
non  oportet  quod  a  creaturis  procedat  Ver¬ 
bum,  licet  Verbum  sit  expressivum  creatu¬ 
rarum. 

Ad  quartum  dicendum,  quod  nomen  ideae 
principaliter  est  impositum  ad  significandum 
respectum  ad  creaturam  ;  et  ideo  pluraliter 
dicitur  in  divinis,  neque  est  personale.  Sed 
nomen  Verbi  principaliter  impositum  est  ad 
significandam  relationem  ad  dicentem,  et  ex 
consequenti  ad  creaturas,  inquantum  Deus, 
intelligendo  se,  intelligit  omnem  creaturam ; 
et  propter  hoc  in  divinis  est  unicum  tantum 
Verbum  et  personaliter  dictum. 

Ad  quintum  dicendum,  quod  eo  modo  quo 

1  Sequens  periodus  usque  ad  voces  «  sicut  enim, » 
omittitur  in  codd.  Alcan.  et  Camer.,  et  in  exemplo 
Nicolai.  Habent  edit.  Rom.  et  Patav.  ambae. 

2  Sic  codd.;  in  edit.  :  «  Quaedam  vero  relatio  est 
quae.  »  Primus  editor  male  legit,  viditque  «  relatio 
est  »  loco  accusativi  «  relationem.  » 

3  Vel  potius  Fulgentius.  De  auctore  libri  De 


scientia  Dei  est  non  entium ,  et  Verbum  Dei 
est  non  entium ;  quia  non  est  aliquid  minus 
in  Verbo  Dei  quam  in  scientia  Dei,  ut  Au¬ 
gustinus  dicit,  lib.  XV  De  Trin.,  cap.  xiv, 
coi.  1076,  t.  8.  Sed  tamen  Verbum  est  en¬ 
tium  ,  ut  expressivum  et  factivum  ;  non 
entium  autem,  ut  expressivum  et  manifesta- 
tivum. 

Conclusio.  —  Cum  Deus  intelligendo  se  in  pro¬ 
ductione  Verbi,  intelligat  creaturas,  in  Verbi  no¬ 
mine  intelligitur  respectus  ad  creaturas. 

QU/ESTIO  XXXV. 

DE  IMAGINE. 

(Et  duo  quaeruntur.) 

Deinde  quaeritur  de  imagine ;  et  circa  lioc 
quaeruntur  duo  :  1°  utrum  imago  in  divinis 
dicatur  personaliter ;  2°  utrum  sit  proprium 
Filii. 

ARTICULUS  PRIMUS. 

Virum  imago  in  divinis  dicatur  personaliter. 

Ad  primum  sic  proceditur.  1  .Videtur  quod 
imago  non  dicatur  personaliter  in  divinis. 
Dicit  enim  Augustinus 3,  in  lib.  De  fide  ad 
Det.,  cap.  i,  §  5,  coi.  755,  t.  6,  inter  opera 
August.,  et  inter  opera  Fulgentii,  coi.  674  : 
«  Una  est  sanctce  Trinitatis  divinitas  et  imago 
ad  quam  tactus  est  homo1.  »  Igitur  imago 
dicitur  essentialiter,  et  non  personaliter. 

2.  Prmterea,  Hilarius  dicit  in  lib.  De  sy- 
nod.,  §  13,  coi.  490,  t.  2,  quod  «  imago  est 
ejus  rei  ad  quam  imaginatur ,  species  indif¬ 
ferens.  »  Sed  species,  sive  forma,  in  divinis 
dicitur  essentialiter.  Ergo  et  imago. 

3.  Prseterea,  imago  ab  imaginando5  dici¬ 
tur  ;  in  quo  importatur  prius  et  posterius. 
Sed  in  divinis  personis  nihil  est  prius  et  pos¬ 
terius.  Ergo  imago  non  potest  esse  nomen 
personale  in  divinis. 

Sed  contra  est  quod  dicit  Augustinus, 
lib.  VII  De  Trin.,  cap.  i,  coi.  934,  t.  8  : 
<c  Quid  est  absurdius  quam  imaginem  ad  se 
dici  ?  »  Ergo  imago  in  divinis  relative  dici¬ 
tur,  et  sic  est  nomen  personale. 

fide ,  vide  notam  ad  q.  xxxi,  a.  11. 

4  «  Dum  ad  utram  imaginem  unius  Dei  bomo 
factus  dicitur,  una  sancUe  Trinitatis  essentialiter 
divinitas  intimatur,  »  et  toto  §  3. 

5  Sic  codd.;  non  insulse  ut  in  Parm.  et  in  edit.  : 

«  imago  ab  imitando.  » 

Respondeo  dicendum  ,  quod  de  ratione 
imaginis  est  similitudo.  Non  tamen  quae¬ 
cumque  similitudo  sufficit  ad  rationem  ima¬ 
ginis,  sed  similitudo  quae  est  in  specie  rei , 
vel  saltem  in  aliquo  signo  speciei.  Signum 
autem  speciei  in  rebus  corporeis  maxime 
videtur  esse  figura.  Videmus  enim  quod 
diversorum  animalium  secundum  speciem, 
sunt  diversae  figurae ,  non  autem  diversi  co¬ 
lores.  Unde  si  depingatur  color  alicujus  rei 
in  pariete ,  non  dicitur  esse  imago ,  nisi  de¬ 
pingatur  figura.  Sed  neque  ipsa  similitudo 
speciei  sufficit,  vel  figurae;  sed  requiritur 
ad  rationem  imaginis  origo ;  quia  ut  Augus¬ 
tinus  dicit ,  in  lib.  LXXXIII  Quaestionum, 
quaest.  lxxiv,  coi.  86,  t.  6,  «  unum  ovum 
non  est  imago  alterius ,  quia  non  est  de  illo 
expressum1. »  Ad  hoc  ergo  quod  vere  aliquid 
sit  imago,  requiritur  quod  ex  alio  procedat 
simile  ei  in  specie,  vel  saltem  in  signo  spe¬ 
ciei. 

Ea  vero  quae  processionem  sive  originem 
important  in  divinis,  sunt  personalia.  Unde 
hoc  nomen,  imago,  est  nomen  personale. 

Ad  primum  ergo  dicendum,  quod  imago 
proprie  dicitur  quod  procedit  ad  similitudi¬ 
nem  alterius.  Illud  autem  ad  cujus  similitu¬ 
dinem  aliquid  procedit,  proprie  dicitur  exem¬ 
plar,  improprie  vero  imago.  Sic  tamen 
Augustinus2  utitur  nomine  imaginis,  cum 
dicit  divinitatem  sanctae  Trinitatis  esse  ima¬ 
ginem  ad  quam  factus  est  homo. 

Ad  secundum  dicendum ,  quod  species 
prout  ponitur  ab  Ililario  in  definitione  ima¬ 
ginis,  importat  formam  reductam  in  uno 
ab  alio.  Iloc  enim  modo  imago  dicitur  esse 
species  alicujus  sicuti  id  quod  assimilatur 
alicui  dicitur  forma  ejus,  inquantum  habet 
formam  illi  similem. 

Ad  tertium  dicendum,  quod  imitatio  in 
divinis  personis  non  significat  posteriorita- 
tem,  sed  solam  assimilationem. 

Conclusio. —  Cum  imaginis  nomen  originem  in 
divinis  impetet,  personaliter  in  divinis  dicitur  (a). 


1  «  In  duobus  ovis  paribus ,  quia  inest  aequalitas 
inest  et  similitudo;  qusecumque  enim  adsunt  uni, 
adsunt  et  alteri ;  imago  tamen  non  est,  quia  neu¬ 
trum  de  altero  expressum  est.  » 

2  Legendum  est «  Fulgentius,  »  ut  supra  notatur. 

(a)  Imago  tripliciter  dicitur  : 

1.  Id  ad  cujus  exemplar  fit  aliud; 

2.  Productum  modo  naturae  per  omnia  aequale  suo 


ARTICULUS  II. 

Utrum  nomen  imaginis  sit  proprium  Filio . 

Ad  secundum  sic  proceditur.  1.  Videtur 
quod  nomen  imaginis  non  sit  proprium 
Filio.  Quia,  ut  dicit  Damascenus,  lib.  I  Or- 
thod.  ftclei,  cap.  xm,  coi.  855, 1. 1 :  «  Spiritus 
sanctus  est  imago  Filii.  »  Non  est  ergo  pro¬ 
prium  Filii. 

2.  Praeterea  de  ratione  imaginis  est  simi¬ 
litudo  cum  expressione,  ut  Augustinus  dicit 
in  lib.  LXXXIII  Quaestionum,  quaest.  lxxiv, 
coi.  85,  86,  t.  6.  Sed  hoc  convenit  Spiritui 
sancto :  procedit  enim  ab  alio  secundum  mo¬ 
dum  similitudinis.  Ergo  Spiritus  sanctus  est 
imago;  et  ita  non  est  proprium  Filii  quod 
sit  imago. 

3.  Praeterea,  homo  etiam  dicitur  imago 
Dei,  secundum  illud  I  ad  Cor.,  xi,  7  :  Vir 
non  debet  velare  caput  suum,  quoniam 
imago  et  gloria  Dei  est.  Ergo  non  est  pro¬ 
prium  Filio. 

Sed  contra  est  quod  Augustinus  dicit, 
VII  De  Trin.,  cap.  n,  coi.  936,  t.  8,  quod 
«  solus  Filius  est  imago  Patris.  » 

Respondeo  dicendum,  quod  doctores  Grae¬ 
corum  communiter  dicunt  Spiritum  sanctum 
esse  imaginem  Patris  et  Filii ;  sed  doctores 
latini  soli  Filio  attribuunt  nomen  imaginis. 
Non  enim  invenitur  in  canonica  Scriptura 
nisi  de  Filio;  dicitur  enim  Coloss.,  i,  15  :  Qui 
est  imago  Dei  invisibilis, primogenitus  crea- 
turae;  et  ad  Hebr.,  i,  3  :  Qui,  cum  sit  splen¬ 
dor  gloriae,  et  figura  substantiae  ejus. 

Hujus  autem  rationem  assignant  quidam 
ex  hoc  quod  Filius  convenit  cum  Patre  non 
solum  in  natura,  sed  etiam  in  notione  prin¬ 
cipii;  Spiritus  autem  sanctus  non  convenit 
cum  Filio  nec  cum  Patre  in  aliqua  notione. 
Sed  hoc  non  videtur  sufficere ;  quia  sicut 
secundum  relationes  non  attenditur  in  di¬ 
vinis  neque  aequalitas,  neque  inaequalitas, 
ut  Augustinus  dicit,  lib.  V  De  Trin.,  cap.  vi, 
coi.  914,  t.  8,  ita  neque  similitudo ,  quae  re¬ 
quiritur  ad  rationem  imaginis. 

Unde  alii  dicunt  quod  Spiritus  sanctus  non 

producenti ; 

3.  Rei  ad  rem  coaequandam  imaginata  et  deter¬ 
minata  similitudo. 

Ad  rationem  imaginis  tria  requiruntur  : 

4.  Quod  totum  repraesentet; 

2.  Quod  imitetur; 

3.  Quod  ad  imaginatum  referatur. 

potest  dici  imago  Filii,  quia  imaginis  non  est 
imago  ;  neque  etiam  Patris ,  quia  etiam 
imago  refertur  immediate  ad  id  cujus  est 
imago,  Spiritus  sanctus  autem  refertur  ad 
Patrem  per  Filium  :  neque  etiam  est  imago 
Patris  et  Filii,  quia  sic  esset  una  imago  duo¬ 
rum,  quod  videtur  impossibile.  Unde  relin¬ 
quitur  quod  Spiritus  sanctus  nullo  modo  sit 
imago.  Sed  hoc  nihil  est;  quia  Pateret  Filius 
sunt  unum  principium  Spiritus  sancti,  ut 
infra  dicetur.  Unde  nihil  prohibet,  sic  Patris 
et  Filii,  inquantum  sunt  unum,  esse  unam 
imaginem,  cum  etiam  homo  totius  Trinita¬ 
tis  sit  una  imago. 

Et  ideo  aliter  dicendum  est  quod,  sicut 
Spiritus  sanctus,  quamvis  sua  processione 
accipiat  naturam  Patris ,  sicut  et  Filius,  non 
tamen  dicitur  natus;  ita,  licet  accipiat  spe¬ 
ciem  similem  Patris ,  non  dicitur  imago ; 
quia  Filius  procedit  ut  verbum,  de  cujus 
ratione  est  similitudo  speciei  ad  id  a  quo 
procedit ;  non  autem  de  ratione  amoris ; 
quamvis  hoc  conveniat  amori  qui  est  Spiri¬ 
tus  sanctus,  inquantum  est  amor  divinus. 

Ad  primum  ergo  dicendum,  quod  Damas¬ 
cenus  et  alii  doctores  Graecorum  communiter 
utuntur  nomine  imaginis  pro  perfecta  simi¬ 
litudine. 

Ad  secundum  dicendum,  quod  licet  Spi¬ 
ritus  sanctus  sit  similis  Patri  et  Filio,  non 
tamen  sequitur  quod  sit  imago,  ratione  jam 
dicta. 

Ad  tertium  dicendum,  quod  imago  alicu- 
jus  dupliciter  in  aliquo  invenitur :  uno  modo 
in  re  ejusdem  naturae  secundum  speciem, 
ut  imago  regis  invenitur  in  filio  suo ;  alio 
modo  in  re  alterius  naturae;  sicut  imago 
regis  invenitur  in  denario.  Primo  autem 
modo  Filius  est  imago  Patris ;  secundo  autem 
modo  dicitur  homo  imago  Dei ;  et  ideo  ad  de¬ 
signandam  in  homine  imperfectionem  ima¬ 
ginis,  homo  non  solum  dicitur  imago,  sed 
ad  imaginem ,  per  quod  motus  quidam  ten¬ 
dentis  in  perfectionem  designatur.  Sed  de 
Filio  Dei  non  potest  dici  quod  sit  ad  imagi¬ 
nem,  quia  est  perfecta  Patris  imago. 

Conclusio.  —  Cum  Filius  in  divinis  procedat  ut 

*  Pa.  :  «  Post  considerationem  praedictam  con¬ 
siderandum.  »  —  *  In  Parm.  deest :  «  quidem.  » 

'.•Petrus  aut  m  Judaeos  alloquens  iisdem  verbis 
ac  in  hoc  loco  D.  Thomas  prophetiam  Joel  allegat : 
Effundam  de  Spiritu  * neo  super  omnem  carnem.  Act. 
ap.,  ii,  17. 

4  Liber  iste,  olim  dictu*  II  De  Trinitate,  titulum 
hunc  apud  Migne  praefert  .  Utrum  Pater  et  Filius 
ac  Spiritus  sanctus  de  divinitute  substantialiter  prse- 


Verbum,  Spiritus  autem  sanctus  ut  amor,  nomett 
imaginis  proprium  est  Filio,  non  autem  Spiritui 
sancto  (a). 

QILESTIO  XXXVI. 

DE  PERSONA  SPIRITUS  SANCTI. 

(Et  quatuor  quaeruntur.) 

Post  hoc  considerandum 1  est  de  his  quse 
pertinent  ad  personam  Spiritus  sancti,  qui 
quidem2  non  solum  dicitur  Spiritus  sanctus, 
sed  etiam  amor  et  donum  Dei. 

Circa  Spiritum  sanctum  ergo  quaeruntur 
quatuor  :  1°  utrum  hoc  nomen  Spiritus 
sanctus  sit  proprium  alicujus  divinae  per¬ 
sonae  ;  2°  utrum  illa  persona  divina  quae 
Spiritus  sanctus  dicitur ,  procedat  a  Patre  et 
Filio ;  3°  utrum  procedat  a  Patre  per  Filium ; 
4°  utrum  Pater  et  Filius  sint  unum  princi¬ 
pium  Spiritus  sancti. 

ARTICULUS  PRIMUS. 

Utrum  hoc  nomen,  Spiritus  sanctus,  sit  pro¬ 
prium  nomen  alicujus  divinae  personae. 

Ad  primum  sic  proceditur.  1.  Videtur 
quod  hoc  nomen,  Spiritus  sanctus,  non  sit 
proprium  nomen  alicujus  divinae  personae. 
Nullum  enim  nomen  commune  tribus  per¬ 
sonis  est  proprium  alicujus  personae.  Sed 
hoc  nomen  Spiritus  sanctus  est  commune 
tribus  personis  ;  ostendit  enim  Hilarius , 
VIII  De  Trin.,  §  23  et  25,  coi.  253,  etc.,  t.  2, 
in  Spiritu  Dei  aliquando  significari  Patrem, 
ut  cum  dicitur  Isa.,  lxi,  1 :  Spiritus  Domini 
super  me  ;  aliquando  significari  Filium ,  ut 
cum  dicit  Filius,  Matth.,  xii,  28  :  In  Spiritu 
Dei  ejicio  daemones ,  naturae  suae  potestate 
ejicere  se  daemonia  demonstrans ;  aliquando 
Spiritum  sanctum,  ut  ibi,  Joel.,  ii,  28  :  Ef¬ 
fundam 3  Spiritum  meum  super  omnem  car¬ 
nem.  Ergo  hoc  nomen,  Spiritus  sanctus, 
non  est  proprium  alicujus  divinae  personae. 

2.  Praeterea,  nomina  divinarum  persona¬ 
rum  ad  aliquid  dicuntur,  ut  Boetius  dicit  iu 
lib.  II  De  Trinit.y  coi.  1302,  t.  2  \  Sed  hoc 

dicentur ? 

(a)  Spiritum  sanctum  Athanasius  Ep.  ad,  Serap. 
imaginem  Filii,  Basilius  Christi  imaginem  veram, 
et  Cyrillus  Alexandrinus  sinceram  imaginem  Uni¬ 
geniti  vocant.  Alia  loca  passim  opponi  possunt  ex 
Damasceno  et  Augustino.  —  Durandus  autem  Fi¬ 
lium  negat  esse  imaginem  Patris;  nam,  inquit,  ra¬ 
tione  essentiae,  est  identitas,  et,  ratione  relationis, 
oppositio  est. 

nomen,  Spiritus  sanctus,  non  dicitur  ad  ali¬ 
quid.  Ergo  hoc  nomen  non  est  proprium  di¬ 
vina}  personae. 

3.  Praeterea,  quia  Filius  est  nomen  alicu- 
jus  divinae  personae,  non  potest  dici  filius 
hujus  vel  illius.  Dicitur  autem  spiritus  hujus 
vel  illius  hominis;  ut  enim  habetur  Num., 
xi,  10,  17  :  Dixit  Dominus  ad  Moysen  :  Au¬ 
feram1  de  spiritu  tuo,  tradamque  eis;  et  IV 
Reg.,  ii,  15  :  Requievit  spiritus  Elix  super 
Elisaeum.  Ergo  Spiritus  sanctus  non  vide¬ 
tur  esse  proprium  nomen  alicujus  divinae 
personae. 

Sed  contra  est  quod  dicitur  I  Joan.,  ult.,  7  : 
Tres  sunt  qui  testimonium  dant  in  caelo : 
Pater,  Verbum  et  Spiritus  sanctus.  Ut  au¬ 
tem  Augustinus  dicit,  De  Trinit.,  lib.  VII, 
cap.  iv,  coi.  939,  t.  8  :  «  Cum  quaeritur  :  Quid 
tres?  dicimus,  tres  personae.  »  Ergo  Spiri¬ 
tus  sanctus  est  nomen  divinae  personae. 

Respondeo  dicendum,  quod  cum  sint  duae 
processiones  in  divinis ,  altera  earum ,  quae 
est  per  modum  amoris,  non  habet  proprium 
nomen,  ut  supra  dictum  est.  Unde  et  rela¬ 
tiones  quae  secundum  hujusmodi  processio¬ 
nem  accipiuntur,  innominatee  sunt,  ut  etiam 
supra  dictum,  est.  Propter  quod  et  nomen 
personae  hoc  modo  procedentis,  eadem  ra¬ 
tione  non  habet  proprium  nomen  ;  sed  sicut 
sunt  accommodata  aliqua  nomina  ex  usu 
loquentium  ad  significandum  praedictas  rela¬ 
tiones  ,  cum  nominamus 2  eas  nomine  pro¬ 
cessionis  et  spirationis ,  quae  secundum  pro¬ 
prietatem  significationis  magis  videntur 
significare  actus  notionales  quam  relationes; 
ita  ad  significandum  divinam  personam  quae 
procedit  per  modum  amoris  accommodatum 
est  ex  usu  Scripturae  hoc  nomen  Spiritus 
sanctus.  Et  hujus  quidem  convenientiae  ratio 
sumi  potest  ex  duobus.  Primo  quidem  ex 
ipsa  communitate  ejus  quod  dicitur  Spiritus 
sanctus.  Ut  enim  Augustinus  dicit3,  De  Irin., 
lib.  V,  cap.  xi,  coi.  919,  t.  8,  «  quia  Spiritus 
sanctus  communis  est  ambobus,  id  vocatur 
ipse  proprie  quod  ambo  communiter.  Nam 
ct  Pater  est  spiritus,  et  Filius  est  spiritus,  et 
Pater  est  sanctus  et  Filius  est  sanctus.  »  Se= 
eundo  vero  ex  propria  significatione.  Nam 

Parm  :  «  accipiam.  » 

2  Nicola'i  :  «  unde  nominamus,  »  etc.,  apposito 
signo  parenthesis  comprehendente  sequentia  usque 
ad  verbum  «  relationes.  » 

* «  Spiritus  sanctus  ineffabilis  est  qucedam  Patris 
filiique  communio,  et  ideo  fortasse  sic  appellatur, 
quia  Patri  et  Filio  potest  eadem  appellatio  conve 
f 

t 


nomen  Spiritus  in  rebus  corporeis  impulsio¬ 
nem  quamdam  et  motionem  significare  vi¬ 
detur  ;  nam  flatum  e\r  ventum  spiritum  no¬ 
minamus.  Est  autem  proprium  amoris  quod 
moveat  et  impellat  voluntatem  amantis  in 
amatum.  Sanctitas  vero  illis  rebus  attribui¬ 
tur  quae  in  Deum  ordinantur.  Quia  igitur 
persona  divina  procedit  per  modum  amoris, 
quo  Deus  amatur ,  convenienter  Spiritus 
sanctus  nominatur. 

Ad  primum  ergo  dicendum ,  quod  hoc 
quod  dico  Spiritus  sanctus,  prout  sumitur 
in  virtute  duarum  dictionum,  commune  est 
toti  Trinitati :  quia  nomine  Spiritus  signifi¬ 
catur  immaterialitas  divinae  substantiae ; 
spiritus  enim  corporeus  invisibilis  est,  et 
parum  habet  de  materia,  unde  omnibus 
substantiis  immaterialibus  et  invisibilibus 
hoc  nomen  attribuimus.  Per  hoc  vero  quod 
dicitur  sanctus ,  significatur  puritas  divinae 
bonitatis.  Si  autem  accipiatur  hoc  quod  dico, 
Spiritus  sanctus,  in  vi  unius  dictionis,  sic  ex 
usu  Ecclesiae  est  accommodatum  ad  signifi¬ 
candum  unam  trium  personarum 4  quae  pro¬ 
cedit  per  modum  amoris,  ratione  jam  dicta. 

Ad  secundum  dicendum,  quod,  licet  hoc 
quod  dico  «  Spiritus  sanctus  »  relative  non 
dicatur,  tamen  pro  relativo  ponitur,  inquan- 
tum  est  accommodatum  ad  significandum 
personam  sola  relatione  ab  aliis  distinctam. 
Potest  tamen  intelligi  etiam 5  in  nomine  ali¬ 
qua  relatio,  si  Spiritus  sanctus  intelligatur 
quasi  spiratus. 

Ad  tertium  dicendum,  quod  in  nomine 
Filii  intelligitur  sola  relatio  ‘ejus  qui  est  a 
principio  ad  principium ;  sed  in  nomine  Pa¬ 
tris  intelligitur  relatio  principii,  et  similiter 
in  nomine  Spiritus,  prout  importat  quam¬ 
dam  vim  motivam.  Nulli  autem  creaturae 
competit  esse  principium  respectu  alicujus 
divinae  personae,  sed  e  converso.  Et  ideo 
potest  dici  Pater  noster,  et  Spiritus  noster, 
non  tamen  potest  dici  Filius  noster. 

Conclusio.  —  Spiritus  sancti  nomen  proprium 
est  personee  divinse  procedentis,  ut  amor  (a). 


nire.  Nam  hoc  ipso  proprie  dicitur,  quod  illi  com¬ 
muniter,  quia  et  Pater  Spiritus  et  Filius  Spiritus, 
et  Pater  sanctus  et  Filius  sanctus.  » 

4  Parm. :  «scilicet quae.»— 5  In  Parm.  deest«etiam.» 
(a)  Guillelmus  Farel  Spiritum  sanctum  dixit  essa 
motum  in  rebus  creatum. 

ARTICULUS  II. 

Utrum  Spiritus  sanctus  procedat  a  Filio. 

Aci  secundum  sic  piocedtur.  1.  Videtur 
quod  Spiritus  sanctus  non  procedat  a  Filio. 
Quia,  secundum  Dionysium,  cap.  i  De  div. 
nom .,  §  1,  coi.  587,  t.  1,  «  non  est  auden¬ 
dum  dicere  aliquid  de  substantiali  divinitate 
praeter  ea  quae  divinitus  nobis  ex  sacris 
eloquiis  sunt  expressa1.  Sed  in  Scriptura 
sacra  non  exprimitur  quod  Spiritus  sanctus 
a  Filio  procedat,  sed  solum  quod  procedat  a 
Patre,  ut  patet  Joan.,  xv,  26  :  Spiritum  ve¬ 
ritatis  qui  a  Patre  procedit.  Ergo  Spiritus 
sanctus  non  procedit  a  Filio. 

2.  Praeterea,  in  Symbolo  constantinopo- 
litanse  synodi  I,  can.  vn,  sic  legitur  :  «  Cre¬ 
dimus  in  Spiritum  sanctum  Dominum,  et 
vivificantem,  ex  Patre  procedentem,  cum 
Patre  et  Filio  adorandum  et  glorificandum.  » 
Nullo  igitur  modo  debuit  addi  in  symbolo 
nostro,  quod  Spiritus  sanctus  procedat  a 
Filio,  sed  videntur  esse  anathematis  rei  qui 
hoc  addiderunt. 

3.  Praeterea,  Damascenus  dicit,  lib.  I  Ortli. 
fidei,  cap.  viii,  coi.  831,  t.  1  :  «  Spiritum 
sanctum  ex  Patre  dicimus,  et  Spiritum  Pa¬ 
tris  nominamus;  ex  Filio  autem  Spiritum 
sanctum  non  dicimus ,  Spiritum  vero  Filii 
nominamus.  »  Ergo  Spiritus  sanctus  non 
procedit  a  Filio. 

4.  Praeterea,  nihil  procedit  ab  eo  in  quo 
quiescit.  Sed  Spiritus  sanctus  quiescit  in 
Filio;  dicitur  enim  in  legenda  B.  Andreae  : 
a  Pax  vobis,  et  universis  qui  credunt  in 
unum  Deum  Patrem,  et  unum  Filium  ejus 
unicum  Dominum  nostrum  Jesum  Christum, 
et  in  unum  Spiritum  sanctum  procedentem 
ex  Patre,  in  Filio  permanentem.  »  Ergo 
Spiritus  sanctus  non  procedit  a  Filio. 

3.  Praeterea,  Filius  procedit  ut  verbum. 
Sed  spiritus  noster  in  nobis  non  videtur 
procedere  a  verbo  nostro.  Ergo  Spiritus 
sanctus  non  procedit  a  Filio. 

6.  Praeterea ,  Spiritus  sanctus  perfecte 
procedit  a  Patre.  Ergo  superfluum  est  dicere 
quod  procedit  a  Filio. 

7.  Praeterea,  in  perpetuis  'non  differunt 
esse  et  posse,  ut  dicitur  in  III  Phys.,  text.32, 

1  Ex  versione  Joannis  Sarrasini.  Corderius  «  uni¬ 
verse  igitur  audendum  est,  neque  dicere,  neque 
cogitare  quidquam  de  supersubstantiali  et  abdita 
deitate,  prseter  ea  quae  nobis  in  sacris  oraculis  sunt 


et  multo  minus  in  divinis.  Sed  Spiritus 
sanctus  potest  distingui  a  Filio,  etiamsi  ab 
eo  non  procedat.  Dicit  enim  Anselmus  in 
libro  De  processione  Spiritus  sancti,  cap.  iv, 
coi.  292  :  <t  Habent  utique  a  Patre  esse 
Filius  et  Spiritus  sanctus;  sed  diverso 
modo ;  quia  alter  nascendo,  et  alter  proce¬ 
dendo,  ut  alii  sint  per  hoc  ab  invicem ;  »  et 
postea  subdit  :  «  Nam  si  per  aliud  non  essent 
plures  Filius  et  Spiritus  sanctus,  per  hoc 
solum  essent  diversi.  »  Ergo  Spiritus  sanctus 
distinguitur  a  Filio,  ab  eo  non  existens. 

Sed  contra  est  quod  dicit  Athanasius  in 
Symbolo  suo,  coi.  1582,  t.  4:  Spiritus  sanc¬ 
tus  a  Patre  et  Filio,  non  factus,  nec  creatus, 
nec  genitus,  sed  procedens.  » 

Respondeo  dicendum,  quod  necesse  est 
dicere  Spiritum  sanctum  a  Filio  esse.  Si 
enim  non  esset  ab  eo,  nullo  modo  posset  ab 
eo  personaliter  distingui,  quod  ex  supra 
dictis2  potest  esse  manifestum.  Non  enim  est 
possibile  dicere  quod  secundum  aliquid  ab¬ 
solutum  divinae  personae  ab  invicem  distin¬ 
guantur,  quia  sequeretur  quod  non  esset 
trium  una  essentia.  Quidquid  enim  in  divinis 
absolute  dicitur,  ad  unitatem  essentiae  per¬ 
tinet.  Relinquitur  ergo  quod  solum  relatio¬ 
nibus  divinae  personae  ab  invicem  distin¬ 
guantur.  Relationes  autem  personas  distin¬ 
guere  non  possunt,  nisi  secundum  quod 
sunt  oppositae.  Quod  ex  hoc  patet  quia  Pater 
habet  duas  relationes,  quarum  una  refertur 
ad  Filium,  et  alia  ad  Spiritum  sanctum ;  quae 
tamen,  quia  non  sunt  oppositae,  non  consti¬ 
tuunt  duas  personas,  sed  ad  unam  perso¬ 
nam  Patris  tantum  pertinent.  Si3  igitur  in 
Filio  et  Spiritu  sancto  non  esset  invenire 
nisi  duas  relationes,  quibus  uterque  refertur 
ad  Patrem,  illae  relationes  non  essent  ad 
invicem  oppositae,  sicut  neque  duae  relationes 
quibus  Pater  refertur  ad  illos.  Unde  sicut 
persona  Patris  est  una,  ita  sequeretur  quod 
persona  Filii  et  Spiritus  sancti  esset  una, 
habens  duas  relationes  oppositas  duabus 
relationibus  Patris.  Hoc  autem  est  haereti¬ 
cum,  cum  tollat  fidem  Trinitatis.  Oportet 
ergo  quod  Filius  et  Spiritus  sanctus  ad  in¬ 
vicem  referantur  oppositis  relationibus.  Non 
autem  possunt  esse  in  divinis  aliae  relationes 
oppositae,  nisi  relationes  originis,  ut  supra 
probatum  est.  Oppositae  autem  relationes 

indicata  divinitus.  » 

2  Parm. :  «  quod  ®s  sapra  dictis  patet.  »  —  3Parm. : 
«  autem.  » 

originis  accipiuntur  secundum  principium, 
ct  secundum  quod  est  a  principio.  Relin¬ 
quitur  ergo  quod  necesse  est  dicere,  vel 
Filium  esse  a  Spiritu  sancto,  quod  nullus 
dicit,  vel  Spiritum  sanctum  esse  a  Filio, 
quod  nos  confitemur,  et  huic  quidem  con¬ 
sonat  ratio  processionis  utriusque. 

Dictum  enim  est  supra,  quod  Filius  pro¬ 
cedit  per  modum  intellectus  ut  verbum, 
Spiritus  sanctus  autem  per  modum  voluntatis 
ut  amor.  Necesse  est  autem  quod  amor  a 
verbo  procedat.  Non  enim  aliquid  amamus, 
nisi  secundum  quod  conceptione  mentis 
apprehendimus.  Unde  et  secundum  hoc  ma¬ 
nifestum  est  quod  Spiritus  sanctus  procedit 
a  Filio. 

Ipse  etiam  ordo  rerum  hoc  docet.  Nusquam 
enim  hoc  invenimus  quod  ah  uno  procedant 
plura  absque  ordine,  nisi  in  illis  quae  solum 
materialiter  differunt;  sicut  unus  faber 
producit  multos  cultellos  materialiter  ab  in¬ 
vicem  distinctos,  nullum  ordinem  habentes 
ad  invicem.  Sed  in  rebus  in  quibus  non  est 
sola  materialis  distinctio ,  semper  invenitur 
in  multitudine  productorum  aliquis  ordo. 
Unde  etiam  in  ordine  creaturarum  produc¬ 
tarum  decor  divinae  sapientiae  manifestatur. 
Si  ergo  ab  una  persona  Patris  procedunt 
duae  personae ,  scilicet  Filius  et  Spiritus 
sanctus,  oportet  esse  aliquem  ordinem  eo¬ 
rum  ad  invicem.  Nec  potest  aliquis  ordo 
alius  assignari,  nisi  ordo  naturae ,  quo  alius 
est  ex  alio.  Non  est  igitur  possibile  dicere 
quod  Filius  et  Spiritus  sanctus  sic  procedant 
a  Patre,  quod  neuter  eorum  procedat  ab 
alio,  nisi  quis  poneret  in  eis  materialem  dis¬ 
tinctionem,  quod  est  impossibile. 

Unde  etiam  ipsi  Graeci  processionem  Spi¬ 
ritus  sancti  aliquem  ordinem  habere  ad 
Filium  intelligunt.  Concedunt  enim  Spiritum 
sanctum  esse  Spiritum  Filii ,  et  esse  a  Patre 
per  Filium.  Et  quidam  eorum  dicuntur  con¬ 
cedere  quod  sit  a  Filio ,  vel  profluat  ab  eo, 
non  tamen  quod  procedat ;  quod  videtur  vel 
ex  ignorantia,  vel  ex  protervia  esse.  Quia  si 
quis  recte  consideret,  inveniet  processionis 
verbum  inter  omnia  quae  ad  originem  qua- 
lemcumque  pertinent,  communissimum  esse. 
Utimur  enim  eo  ad  designandum  qualem- 
cumque  originem;  sicut1  linea  procedit  a 
puncto,  radius  a  sole,  rivus  a  fonte,  et  simi¬ 
liter  in  quibuscumque  aliis.  Unde  ex  quo¬ 
cumque  alio  ad  originem  pertinento  potest 

1  Parm.  ;  «  sicut  quod. » 


concludi  quod  Spiritus  sanctus  procedit  a 
Filio. 

Ad  primum  ergo  dicendum ,  quod  de  Deo 
dicere  non  debemus  quod  in  sacra  Scriptura 
non  invenitur  vel  per  verba,  vel  per  sensum. 
Licet  autem  per  verba  non  inveniatur  in 
sacra  Scriptura  quod  Spiritus  sanctus  pro¬ 
cedat  a  Filio ,  invenitur  tamen  quantum  ad 
sensum,  et  prsecipue  ubi  dicit  Filius,  Joan., 
xvi,  IA,  de  Spiritu  sancto  loquens  :  Ille  me 
clarificabit,  quia  de  meo  accipiet.  Regula¬ 
riter  etiam  in  sacra  Scriptura  tenendum  est 
quod  id  quod  de  Patre  dicitur  oportet  de  Filio 
intelligi,  etiamsi  dictio  exclusiva  addatur, 
nisi  solum  in  illis  in  quibus  Pateret  Filius 
secundum  oppositas  relationes  distinguun¬ 
tur.  Cum  enim  Dominus,  Matth.,  xi,  27,  di¬ 
cit  :  Nemo  novit  Filium ,  nisi  Pater,  non  ex¬ 
cluditur  quin  Filius  seipsum  cognoscat.  Sic 
igitur  cum  dicitur  quod  Spiritus  sanctus  a 
Patre  procedit,  etiamsi  adderetur  quod  a  solo 
Patre  procedit  ,  non  excluderetur  inde  Filius ; 
quia  quantum  ad  hoc  quod  est  esse  princi¬ 
pium  Spiritus  sancti,  non  opponuntur  Pater 
et  Filius,  sed  sohim  quantum  ad  hoc  quod 
hic  est  Pater,  et  ille  Filius. 

Ad  secundum  dicendum,  quod  in  quolibet 
concilio  institutum  fuit  symbolum  aliquod 
prooter  errorem  aliquem  qui  in  concilio 
damnabatur.  Unde  sequens  concilium  non 
faciebat  aliud  symbolum  quam  primum,  sed 
id  quod  implicite  continebatur  in  primo  sym¬ 
bolo,  per  aliqua  addita  explanabatur  contra 
hsereses  insurgentes.  Unde  in  determi¬ 
natione  chalcedonensis  synodi  dicitur  quod 
« illi  qui  fuerunt  congregati  in  concilio  cons- 
tantinopolitano,  doctrinam  de  Spiritu  sancto 
tradiderunt,  non  quod  minus  esset  in  prae¬ 
cedentibus,  qui  apud  Nicseam  congregati 
sunt,  inferentes,  sed  intellectum  eorum  ad¬ 
versus  haereticos  declarantes.  »  Quia  igitur 
in  tempore  antiquorum  conciliorum  nondum 
exortus  fuerat  error  dicentium  Spiritum 
sanctum  non  procedere  a  Filio,  non  fuit 
necessarium  quod  hoc  explicite  poneretur; 
sed  postea,  insurgente  errore  quorumdam, 
in  quodam  concilio  in  occidentalibus  partibus 
congregato,  expressum  fuit  auctoritate 
romani  pontificis,  cujus  auctoritate  etiam 
antiqua  concilia  congregabantur  et  firma¬ 
bantur1.  Continebatur  tamen  implicite  in 
hoc  ipso  quod  dicebatur  Spiritus  sanctus  a 
Patre  procedere. 

*  Sic  codd.;  in  edit. : «  confirmabantur.  » 

Ad  tertium  dicendum  ,  quod  Spiritum 
sanctum  non  procedere  a  Filio,  primo  fuit  a 
Nestorianis  introductum,  ut  patet  in  quodam 
symbolo  Nestorianorum  damnato  in  cplie- 
sina  synodo.  Et  hunc  errorem  secutus  fuit 
Theodoretus  1  nestorianus,  et  plures  post 
ipsum;  inter  quos  fuit  etiam  Damascenus. 
Unde  in  hoc,  ejus  sententiae  non  est  standum. 
Quamvis  a  quibusdam  dicatur  quod  Damas¬ 
cenus  sicut  non  confitetur  Spiritum  sanctum 
esse  a  Filio,  ita  etiam  non  negat  es  vi  illo¬ 
rum  verborum. 

Ad  quartum  dicendum,  quod  per  hoc  quod 
Spiritus  sanctus  dicitur  quiescere  vel  ma¬ 
nere  in  Filio,  non  excluditur  quin  ab  eo 
procedat,  quia  et  Filius  in  Patre  manere  di¬ 
citur,  cum  tamen  a  Patre  procedat.  Dicitur 
etiam  Spiritus  sanctus  in  Filio  quiescere  vel 
sicut  amor  amantis  quiescit  in  amato,  vel 
quantum  ad  humanam  naturam  Christi, 
propter  id  quod  scriptum  est  Joan.,  i,  33  : 
Super  quem  videris  Spiritum  descenden¬ 
tem ,  et  manentem  super  eum,  hic  est  qui 
baptizat. 

Ad  quintum  dicendum ,  quod  Verbum  in 
divinis  non  accipitur  secundum  similitudi¬ 
nem  verbi  vocalis,  a  quo  non  procedit  spi¬ 
ritus,  quia  sic  tantum  metaphorice  diceretur; 
sed  secundum  similitudinem  verbi  mentalis, 
a  quo  amor  procedit. 

Ad  sextum  dicendum,  quod  per  hoc  quod 
Spiritus  sanctus  [  jrfecte  procedit  a  Patre, 
non  solum  non  superfluum  est  dicere  quod 
Spiritus  sanctus  procedat  a  Filio,  sed  omnino 
necessarium;  quia  una  virtus  est  Patris  et 
Filii,  et  quidquid  est  a  Patre,  necesse  est 
esse  a  Filio,  nisi  proprietati  filiationis  repu- 

1  Propter  auctoritatem  duorum  codicum  xm  sae¬ 
culi  scribimus  «  Theodoretus ;  »  eseterum  nec  co¬ 
dices,  nec  edit,  bene  concordant ;  in  his  enim  inve¬ 
nitur  :  «  Theodoretus,  Theodorus,  Theodoricus, 
Theodoritus.  »  Certum  est  autem  Theodoretum, 
cvrensem  episcopum ,  in  Syria,  quondam  Nesto- 
nanum  fuisse,  quamvis  postea  Nestorianos  acriter 
impugnaverit;  cur  hic  non  ageretur  de  ipso? 

(a)  Ariani  Filium  a  solo  Patre  et  Spiritum  sanctum 
a  soloFilio  procedere  dicebant.  Hoc  errore  extincto, 
Graeci  contra  Latinos  processionem  Spiritus  sancti 
a  Filio  diu  negarunt,  cujus  novi  erroris  a  quodam 
symbolo  nestoriano,  in  ephesina  synodo  damnato, 
S.  Thomas  priginem  ducit.  Quidquid  sit,  certum 
est  illud  inventum  remansisse  sopitum  usque  ad 
medium  circiter  septimi  saeculi;  tunc  enim  illud 
Graeci  instaurare  coeperunt.  Octavo  saeculo,  pugna 
fuit  acrior.  Undecimo  saeculo,  in  schisma  apertius 
disputatio  evasit.  Saeculo  decimo  tertio,  in  concilio 
lateranensi  iv,  processio  Soiritus  sancti  a  Filio  da- 


gnet ;  non  enim  Filius  est  a  seipso,  licet  sit 
a  Patre. 

Ad  septimum  dicendum,  quod  Spiritus 
sanctus  distinguitur  personaliter  a  Filio  in 
hoc  quod  origo  unius  distinguitur  ab  origine 
alterius  :  sed  ipsa  differentia  originis  est 
per  hoc  quod  Filius  est  solum  a  Patre,  Spi¬ 
ritus  sanctus  vero  a  Patre  et  Filio ;  non  enim 
aliter  processiones  distinguerentur ,  sicut 
supra  ostensum  est. 

Conclusio.  —  Spiritus  sanctus  ita  necessario  pro¬ 
cedit  a  Filio,  quod  si  non  procederet,  non  distin¬ 
gueretur  ab  eo  personaliter  (a). 

ARTICULUS  III. 

Utrum  Spiritus  sanctus  procedat  a  Patre 
per  Filium. 

Ad  tertium  sic  proceditur.  1 .  Videtur  quod 
Spiritus  sanctus  non  procedat  a  Patre  per 
Filium.  Quod  enim  procedit  ab  aliquo  per 
aliquem  non  procedit  ab  eo  immediate.  Si 
igitur  Spiritus  sanctus  procedit  a  Patre  per 
Filium,  non  procedit  a  Patre  immediate; 
quod  videtur  inconveniens. 

2.  Praeterea,  si  Spiritus  sanctus  procedit  a 
Patre  per  Filium,  non  procedit  a  Filio,  nisi 
propter  Patrem.  Sed  «  propter  quod  unum¬ 
quodque,  et  illud  magis.  »  Ergo  magis  pro¬ 
cedit  a  Patre  quam  a  Filio. 

5.  Praeterea,  Filius  habet  esse  per  gene¬ 
rationem.  Si  igitur  Spiritus  sanctus  est  a 
Patre  per  Filium,  sequitur  quod  prius  gene¬ 
retur  Filius ,  et  postea  procedat  Spiritus 
sanctus ;  et  sic  processio  Spiritus  sancti  non 
est  aeterna,  quod  est  haereticum. 

finita  est,  paxque  inter  Grsecos  et  Latinos  inita, 
quse  vix  stetit,  et  in  concilio  lugdunensi  redinte¬ 
grata;  mox  iterum  turbata,  saeculo  decimo  quinto, 
in  concilio  fiorentino,  de  novo  composita  est.  Om¬ 
nes  Graeci  concilio  praesentes  subscripsere,  excepto 
solo  Marco  Ephesino,  qui  multos  in  patriam  redux 
ad  se  traxit.  Error  Graecorum  nunc  personalis  est, 
non  universalis.  Caelorum  quaestio  videtur  esse  no¬ 
minis.  Apud  ipsos  processio  principium  ab  alio 
non  procedens  designat.  Unde,  quamvis  admittant 
Spiritum  sanctum  esse  Filii  et  a  Filio,  nolunt  ip¬ 
sum  a  Filio  procedere,  quia  et  a  duobus  principiis, 
et  a  principio  quod  jam  ab  alio  procedit  procede¬ 
ret.  Nonnulli  sic  explicant  quod  Damascenus  pro¬ 
cessionem  Spiritus  sancti  a  Filio  rejecerit.  Sed  nos 
aliam  verbo  procedere  significationem  imponentes, 
ita  ut  non  designet  principium  jam  ab  alio  proce¬ 
dens,  dicimus  insuper  Spiritum  sanctum  a  Patre 
et  Filio  tanquam  ab  uno  principio  procedere. 

4.  Prsfiteroa^  cum  aliquis  dicitur  per  ali¬ 
quem  operari,  potest  e  converso  dici.  Sicut 
enim  dicimus  quod  rex  operatur  per  balli- 
vum ,  ita  potest  dici  quod  ballivus  operatur 
per  regem.  Sed  nullo  modo  dicimus  quod 
Filius  spiret  Spiritum  sanctum  per  Patrem. 
Ergo 1  nec  Pater  per  Filium. 

Sed  contra  est  quod  Hilarius  dicit*  in 
lib.  XII  De  Triiiit.,  §  57,  coi.  471 ,  t.  2  : 
«  Conserva  hanc,  oro,  fidei  meae  religionem, 
ut  semper  obtineam  Patrem ,  scilicet  te ,  et 
Filium  tuum  una  tecum  adorem ,  et  Spiri¬ 
tum  sanctum  tuum ,  qui  ex  te  per  Unigeni¬ 
tum  tuum  est,  promerear. » 

Respondeo  dicendum,  quod  in  omnibus 
locutionibus  in  quibus  dicitur  aliquis  per 
aliquem  operari ,  praepositio  3  designat  in 
causali  aliquam  causam  seu  principium  illius 
aclus.  Sed  cum  actio  sit  media  inter  faciens 
et  factum ,  quandoque  illud  causale  cui  ad¬ 
jungitur  haec  praepositio,  per,  est  causa  ac¬ 
tionis,  secundum  quod  exit  ab  agente ;  et 
tunc  est  causa  agenti  quod  agat,  sive  sit 
causa  finalis ,  sive  formalis ,  sive  effectiva 
vel  motiva.  Finalis  quidem,  ut  si  dicamus 
quod  artifex  operatur  per  cupiditatem  lucri. 
Formalis  vero,  ut  si  dicamus  quod  operatur 
per  imperium  alterius.  Quandoque  vero  dic¬ 
tio  causalis  cui  adjungitur  haec  praepositio , 
per,  est  causa  actionis,  secundum  quod 
terminatur 4  ad  factum ,  ut  cum  dicimus  : 
artifex  operatur  per  martellum ;  non  enim 
significatur  quod  martellus  sit  causa  artifici 
quod  agat ,  sed  quod  sit  causa  artificiato,  ut 
ab  artifice  procedat ,  et  quod  hoc  ipsum  ha¬ 
beat  ab  artifice.  Et  hoc  est  quod  quidam 
dicunt,  quod  haec  praepositio,  per,  quando¬ 
que  notat  auctoritatem  in  recto ,  ut  cum  di¬ 
citur  :  Rex  operatur  per  ballivum  ;  quando¬ 
que  autem  in  obliquo ,  ut  cum  dicitur  :  Bal¬ 
livus  operatur  per  regem. 

Quia  igitur  Filius  habet  a  Patre  quod  ab 
eo  procedat  Spiritus  sanctus,  potest  dici 
quod  Pater  per  Filium  spiret  Spiritum  sanc¬ 
tum,  vel  quod  Spiritus  sanctus  procedat  a 
Patre  per  Filium,  quod  idem  est. 

Ad  primum  ergo  dicendum ,  quod  in  qua¬ 
libet  actione  est  duo  considerare :  scilicet 
suppositum  agens,  et  virtutem  qua  agit; 
sicut  ignis  calefacit  calore.  Si  igitur  in  Patre 
et  Filio  consideretur  virtus  qua  spirant  spi¬ 
ritum  sanctum ,  non  cadit  ibi  aliquod  me- 

1  Sic  codic.  Parm. :  «  Ergo  nullo  modo  potest  dici 
4juod  Pater  spiret  Spiritum  sanctum  per  Filium. 

•  Sensum  reddit  D.  Thoma*  quibusdam  omissis. 


dium,  quia  haec  virtus  est  una  et  eadem.  Si 
autem  considerentur  ipsae  personae  spirantes, 
sic ,  cum  Spiritus  sanctus  communiter  pro¬ 
cedat  a  Patre  et  Filio,  invenitur  Spiritus 
sanctus  immediate  a  Patre  procedere  in 
quantum  est  ab  eo ;  et  mediate ,  in  quantum 
est  a  Filio ;  et  sic  dicitur  procedere  a  Patre 
per  Filium;  sicut  etiam  Abel  processit  imme¬ 
diate  ab  Adam,  in  quantum  Adam  fuit  pater 
ejus;  et  mediate,  in  quantum  Eva  fuit  mater 
ejus ,  quae  processit  ab  Adam  ;  licet  hoc 
exemplum  materialis  processionis  ineptum 
videatur  ad  significandam  immaterialem 
processionum  divinarum  personarum. 

Ad  secundum  dicendum,  quod  si  Filius 
acciperet  a  Patre  aliam  virtutem  numero  ad 
spirandum  Spiritum  sanctum ,  sequeretur 
quod  esset  sicut  causa  secunda  et  instru- 
mentalis  ;  et  sic  magis  procederet  a  Patre 
quam  a  Filio.  Sed  una  et  eadem  numero 
virtus  spirativa  est  in  Patre  et  Filio  ;  et  ideo 
aequaliter  procedit  ab  utroque  ,  licet  ali¬ 
quando  dicatur  principaliter  vel  proprie  pro¬ 
cedere  de  Patre,  propter  hoc  quod  Filius 
habet  hanc  virtutem  a  Patre. 

Ad  tertium  dicendum ,  quod  sicut  genera¬ 
tio  Filii  est  coaeterna  generanti,  unde  non 
prius  fuit  Pater,  quam  gigneret  Filium ,  ita 
processio  Spiritus  sancti  est  coaeterna  suo 
principio.  Unde  non  fuit  prius  Filius  genitus 
quam  Spiritus  sanctus  procederet,  sed  utrum¬ 
que  aeternum  est. 

Ad  quartum  dicendum ,  quod  cum  aliquis 
dicitur  per  aliquid  operari ,  non  semper  re¬ 
cipitur  conversio.  Non  enim  dicimus  quod 
martellus  operetur  per  fabrum  ;  dicimus 
autem  quod  ballivus  operatur  per  regem, 
quia  ballivi  est  agere ,  cum  sit  dominus  sui 
actus ;  martelli  autem  non  est  agere ,  sed 
solum  agi ;  unde  non  designatur  nisi  ut 
instrumentum.  Dicitur  autem  ballivus  ope¬ 
rari  per  regem,  quamvis  haec  praepositio 
per ,  denotet  medium ;  quia  quanto  suppo¬ 
situm  est  prius  in  agendo ,  tanto  virtus  ejus 
est  immediatior  effectui ,  quia  virtus  causae 
primae  conjungit  causam  secundam  suo  ef¬ 
fectui.  Unde  et  prima  principia  dicuntur  im¬ 
mediata  in  demonstrativis  scientiis.  Sic  igi¬ 
tur  in  quantum  ballivus  est  medius  secundum 
ordinem  suppositorum  agentium ,  dicitur 
ballivus 8  operari  per  regem ,  quia  virtus 
regis  facit  quod  actio  ballivi  consequatur  ef- 

3  Parm. :  «praepositio  per.» — 4  AI. : «  determinatur.» 

4  Sic  codd.;  sed  inextricabiliter  in  Parm.  et  in 

edit,  : «  dicitur  rex  operari  per  ballivum;  secun- 

fectum.  Ordo  autem  non  attenditur  inter 
Patrem  et  Filium  quantum  ad  virtutem,  sed 
solum  quantum  ad  supposita ,  et  ideo  dici¬ 
tur  quod  Pater  spirat  per  Filium,  et  non  o 
converso. 

Conclusio.  —  Cum  Filius  a  Patre  habeat,  quod 
ab  eo  Spiritus  sanctus  procedat,  Pater  per  ipsum 
Filium  spirare  Spiritum  sanctum  dicitur. 

ARTICULUS  IY. 

Utram  Pater  et  Filius  sint  unum  principium 

Spiritus  sancti. 

Ad  quartum  sic  proceditur.  4.  Videtur 
quod  Pater  et  Filius  non  sint  unum  princi¬ 
pium  Spiritus  sancti ,  quia  Spiritus  sanctus 
non  videtur  a  Patre  et  Filio  procedere ,  in 
quantum  sunt  unum ;  neque  in  natura  .  quia 
Spiritus  sanctus  sic  etiam  procederet  a  se- 
ipso,  qui  est  unum  cum  eis  in  natura;  ne¬ 
que  etiam  in  quantum  sunt  unum  in  aliqua 
proprietate,  quia  una  proprietas  non  potest 
esse  duorum  suppositorum,  ut  videtur.  Ergo 
Spiritus  sanctus  procedit  a  Patre  et  Filio,  ut 
sunt  plures.  Non  ergo  Pater  et  Filius  sunt 
unum  principium  Spiritus  sancti. 

2.  Praeterea,  cum  dicitur  :  Pater  et.  Filius 
sunt  unum  principium  Spiritus  sancti,  non 
potest  ibi  designari  unitas  personalis,  quia 
sic  Pater  et  Filius  essent  una  persona ,  ne¬ 
que  etiam  unitas  proprietatis  ;  quia  si  prop¬ 
ter  unam  proprietatem  Pater  et  Filius  sunt 
unum  principium  Spiritus  sancti,  pari  ra¬ 
tione  propter  duas  proprietates  Pater  videtur 
esse  duo  principia  Filii  et  Spiritus  sancti, 
quod  est  inconveniens.  Non  ergo  Pater  et 
Filius  sunt  unum  principium  Spiritus  sancti. 

3.  Praeterea,  Filius  non  magis  convenit 
cum  Patre  quam  Spiritus  sanctus.  Sed  Spi¬ 
ritus  sanctus  et  Pater  non  sunt  unum  prin¬ 
cipium  respectu  alicujus  divinae  personae. 
Ergo  neque  Pater  et  Filius. 

4.  Praeterea,  si  Pater  et  Filius  sunt  unum 
principium  Spiritus  sancti,  aut  unum  quod 
est  Pater,  aut  unum  quod  non  est  Pater. 
Sed  neutrum  est  dare  ;  quia  si  unum  quod 
est  Pater ,  sequitur  quod  Filius  sit  Pater ;  si 
unum  quod  non  est  Pater,  sequitur  quod 
Pater  non  est  Pater.  Non  ergo  dicendum  est 

dum  ordinem  vero  virtutum  dicitur  ballivus  operari 
per  regem.  Quid  tamen  D.  Thoma  clarius?  Quando, 
ut  sequivalenter  dicit,  ad  productionem  effectus 
duo  concurrunt  supposita,  vel  hsec  duo  sunt  intel- 
ligentia,  vel  unicum  solum;  si  posterius,  res  sem- 


quod  Pater  et  Filius  sint  unum  principium 
Spiritus  sancti. 

5.  Praeterea,  si  Pater  et  Filius  sunt  unum 
principium  Spiritus  sancti,  videtur  e  con¬ 
verso  dicendum  quod  unum  principium  Spi¬ 
ritus  sancti  sit  Pater  et  Eilius.  Sed  haec 
videtur  esse  falsa;  quia  hoc  quod  dico  prin¬ 
cipium  oportet  quod  supponat  vel  pro  per¬ 
sona  Patris,  vel  pro  persona  Filii ;  et  utro¬ 
que  modo  est  falsa.  Ergo  etiam  haec  est 
falsa:  Pater  et  Filius  sunt  unum  principium 
Spiritus  sancti. 

6.  Praeterea ,  unum  in  Substantia  facit 
idem.  Si  igitur  Pater  et  Filius  sunt  unum 
principium  Spiritus  sancti,  sequitur  quod 
sint  idem  principium.  Sed  hoc  a  multis  ne¬ 
gatur.  Ergo  non  est  concedendum  quod 
Pater  et  Filius  sint  unum  principium  Spiri¬ 
tus  sancti. 

7.  Praeterea,  Pater,  et  Filius,  et  Spiritus 
sanctus,  quia  sunt  unum  principium  crea¬ 
tur*  ,  dicuntur  esse  unus  creator.  Sed  Pater 
et  Filius  non  sunt  unus  spirator,  sed  duo 
spiratores,  ut  a  multis  dicitur ;  quod  etiam 
consonat  dictis  Ililarii ,  qui  dicit  in  II  De 
Trinit.,  §  29,  coi.  69,  t.  2,  quod  «  Spiritus 
sanctus  a  Patre  et  Filio  auctoribus  confiten¬ 
dus  est.  D  Ergo  Pater  et  Filius  non  sunt 
unum  principium  Spiritus  sancti. 

Sed  contra  est  quod  Augustinus  dicit  in 
Y  De  Triti.,  cap.  xiv,  coi.  921  ,  t.  8,  quod 
Pater  et  Filius  non  sunt  duo  principia,  sed 
unum  principium  Spiritus  sancti. 

Respondeo  dicendum,  quod  Pater  et  Filius 
in  omnibus  unum  sunt,  in  quibus  non  dis¬ 
tinguit  inter  eos  relationis  oppositio.  Unde 
cum  in  lioc  quod  est  esse  principium  Spiri¬ 
tus  sancti  non  opponantur  relative,  sequitur 
quod  Pater  et  Filius  sunt  unum  principium 
Spiritus  sancti. 

Quidam  tamen  dicunt  hanc  esse  impro¬ 
priam  :  «  Pater  et  Filius  sunt  unum  princi¬ 
pium  Spiritus  sancti,  »  quia  cum  hoc  no¬ 
men,  principium,  singulariter  acceptum  non 
significet  personam,  sed  proprietatem,  di¬ 
cunt  quod  sumitur  adjective ,  et  quia  adjec¬ 
tivum  non  determinatur  per  adjectivum  non 
potest  convenienter  dici  quod  Pater  et  Filius 
sint  unum  principium  Spiritus  sancti,  nisi 
unum  intelligatur  quasi  adverbialiter  posi- 

per  dicitur  per  suppositum  intelligens  produci; 
si  prius,  res  dicitur  indifferenter  per  utrumque 
produci,  et  tunc  «  per  »  vel  causam  mediam,  vel 
causam  primam  designat;  id  est  vel  mediatum, 
vel  immediatum  denotat. 

tnm,  ut  sit  sensus  :  sunt  unum  principium, 
id  est  uno  modo. 

Sed  simili  ratione  posset  dici  Pater  duo 
.principia  Filii  et  Spiritus  sancti,  id  est,  duo¬ 
bus  modis. 

Dicendum  est  ergo  quod  licet  hoc  nomen, 
principium,  significet  proprietatem,  tamen 
significat  eam  per  modum  substantivi ,  sicut 
hoc  nomen  pater  et  filius,  etiam  in  rebus 
•creaiis.  Unde  numerum  accipit  a  forma  si¬ 
gnificata,  sicut  et  alia  substantiva.  Sicut 
igitur  Pater  et  Filius  sunt  unus  Deus  prop¬ 
ter  unitatem  formae  significatae  per  hoc  no¬ 
men,  Deus,  ita  sunt  unum  principium  Spi¬ 
ritus  sancti  propter  unitatem  proprietatis 
significatae  in  hoc  nomine,  principium. 

Ad  primum  ergo  dicendum,  quod  si  at¬ 
tendatur  virtus  spirativa,  Spiritus  sanctus 
procedit  a  Patre  et  Filio,  inquantum  sunt 
unum  in  virtute  spirativa,  quae  quodam 
modo  significat  naturam  cum  proprietate, 
ut  infra  dicetur.  Neque  est  inconveniens 
unam  proprietatem  esse  in  duobus  supposi¬ 
tis,  quorum  est  una  natura.  Si  vero  consi¬ 
derentur  supposita  spirationis,  sic  Spiritus 
sanctus  procedit  a  Patre  et  Filio,  ut  sunt 
plures ;  procedit  enim  ab  eis  ut  amor  uniti- 
vms  duorum. 

Ad  secundum  dicendum ,  quod  cum  dici¬ 
tur  :  ((  Pater  et  Filius  sunt  unum  principium 
Spiritus  sancti, »  designatur  una  proprietas, 
quae  est  forma  significata  per  nomen.  Non 
tamen  sequitur  quod  propter  plures  proprie¬ 
tates  possit  dici  Pater  plura  principia ,  quia 
implicaretur  pluralitas  suppositorum. 

Ad  tertium  dicendum,  quod  secundum 
relativas  proprietates  non  attenditur  in  di¬ 
vinis  similitudo  vel  dissimilitudo,  sed  secun¬ 
dum  essentiam.  Unde  sicut  Pater  non  est 
similior  sibi  quam  Filio ;  ita  nec  Filius  est 
similior  Patri  quam  Spiritus  sanctus. 

.Ad  quartum  dicendum,  quod  haec  duo, 
scilicet :  Pater  et  Filius  sunt  unum  princi¬ 
pium  quod  est  Pater,  aut  unum  principium 
quod  non  est  Pater ,  non  sunt  contradictorie 
opposita ;  unde  non  est  nccesse  alterum 
eorum  dare.  Cum  enim  dicimus  :  Pater  et 
Filius  sunt  unum  principium,  hoc  quod  dico 
principium  non  habet  determinatam  suppo¬ 
sitionem,  imo  confusam  pro  duabus  per¬ 
sonis  simul.  Unde  in  processu  est  fallacia 

1  Dcest  iii  cocld.  haec  responsio  ad  sextum  :  «  Ad 
sextum  dicendum,  quod  convenienter  potest  dici 
quod  Pater  et  Filius  sunt  idem  principium,  secun¬ 
dum  quod  ly  principium  supponit  confuse  et  in- 


figurae  distinctionis  a  confusa  suppositione 
ad  determinatam. 

Ad  quintum  dicendum ,  quod  haec  etiam 
est  vera  :  Unum  principium  Spiritus  sancti 
est  Pater  et  Filius ;  quia  hoc  quod  dico  prin¬ 
cipium,  non  supponit  pro  ima  persona  tan¬ 
tum,  sed  indistincte  pro  duabus,  ut  dictum 
est  L 

Ad  septimum  dicendum ,  quod  quidam 
dicunt  quod  Pater  et  Filius,  licet  sint  unum 
principium  Spiritus  sancti ,  sunt  tamen  duo 
spiratores  propter  distinctionem  supposito¬ 
rum  ,  sicut  etiam  duo  spirantes,  quia  actus 
referantur  ad  supposita.  Nec  est  eadem  ratio 
de  hoc  nomine,  creator ;  quia  Spiritus  sanc¬ 
tus  procedit  a  Patre  et  Filio,  ut  sunt  duae 
personae  distinctae,  ut  dictum  est;  non  autem 
creatura  procedit  a  tribus  personis ,  ut  sunt 
personae  distinctae,  sed  ut  sunt  unum  in  essen¬ 
tia.  Sed  videtur  melius  dicendum  quod,  quia 
spirans  adjectivum  est,  spirator  vero  substan¬ 
tivum,  possumus  dicere  quod  Pater  et  Filius 
sunt  duo  spirantes  propter  pluralitatem  sup¬ 
positorum,  non  autem  duo  spiratores  propter 
unam  spirationem.  Nam  adjectiva  nomina 
habent  numerum  secundum  supposita,  sub¬ 
stantiva  vero  a  seipsis  secundum  formam 
significatam.  Quod  vero  Hilarius  dicit,  ubi 
supra ,  quod  «  Spiritus  sanctus  est  a  Patre 
et  Filio  auctoribus,  »  exponendum  est  quod 
ponitur  substantivum  pro  adjectivo. 

Conclusio.  —  Pater  et  Filius  ad  Spiritum  sanc¬ 
tum  relati,  cum  nulla  relativa  oppositione  distin¬ 
guantur,  unum  principium  sunt  Spiritus  sancti. 

QUiESTIO  XXXVII. 

DE  NOMINE  SPIRITUS  SANCTI,  QUOD  EST  AMOR. 

(Et  duo  quaeruntur.) 

Deinde  quaeritur  de  nomine  amoris,  et 
circa  lioc  quaeruntur  duo  :  1°  utrum  sit  pro¬ 
prium  nomen  Spiritus  sancti;  2°  utrum 
Pater  et  Filius  diligant  se  Spiritu  sancto. 

ARTICULUS  PRIMUS. 

Utrum  amor  sit  proprium  nomen  Spiritus 
sancti. 

Ad  gftinmn  sic  proceditur,  i.  Videtur 
quod  amor  non  sit  proprium  nomen  Spiritus 

distincte  pro  duabus  personis  simul.  »  Caeterum  in 
responsionem  ad  quintum  redit;  quod  probabiliter, 
eam  omittendo,  D.  Tbomas  voluit  innuere. 

sancti.  Dicit  enim  Augustinus,  De  Trinit., 
lib.  XV,  eap.  xvn,  coi.  1080,  t.  8  :  «  Nescio 
cur,  sicut  sapientia  dicitur  et  Pater  et  Filius 
et  Spiritus  sanctus,  et  simul  omnes  non  tres, 
sed  una  sapientia ;  non  ita  et  charitas  dicatur 
Pater  et  Filius  et  Spiritus  sanctus,  et  simul 
omnes  una  charitas  ‘.  »  Sed  nullum  nomen 
quod  de  singulis  personis  praedicatur,  et  de 
omnibus  in  communi  singulariter,  est  nomen 
proprium  alicujus personae.  Ergo  hoc  nomen, 
amor,  non  est  proprium  Spiritus  sancti. 

2.  Praeterea,  Spiritus  sanctus  est  persona 
subsistens.  Sed  amor  non  significatur  ut 
persona  subsistens,  sed  ut  actio  quaedam  ab 
amante  transiens  in  amatum.  Ergo  amor 
non  est  proprium  nomen  Spiritus  sancti. 

3.  Praeterea,  amor  est  nexus  amantium, 
quia,  secundum  Dionysium,  De  divin.  nom., 
cau.  iv,  §  12,  coi.  710,  t.  1,  «  est  quaedam  vis 
uniti va  A  »  Sed  nexus  est  medium  inter  ea 
quae  connectit,  non  autem  aliquid  ab  eis 
procedens.  Cum  igitur  Spiritus  sanctus  pro¬ 
cedat  a  Patre  et  Filio ,  sicut  ostensum  est, 
videtur  quod  non  sit  amor  aut  nexus  Patris 
et  Filii. 

A.  Praeterea,  cujuslibet  amantis  est  aliquis 
amor.  Sed  Spiritus  sanctus  est  amans.  Ergo 
ejus  est  aliquis  amor.  Si  igitur  Spiritus 
sanctus  est  amor,  erit  amor  amoris,  et  spi¬ 
ritus  a  spiritu ;  quod  est  inconveniens. 

Sed  contra  est  quod  Gregorius  dicit  in 
Homil.  Pentecostes ,  xxx  in  Evang.,  §  1, 
coi.  1220,  t.  2  :  «  Ipse  Spiritus  sanctus  est 
amor.  » 

Respondeo  dicendum,  quod  nomen  amoris 
in  divinis  sumi  potest  essentialiter,  et  perso¬ 
naliter  ;  et  secundum  quod  personaliter  su¬ 
mitur,  est  proprium  nomen  Spiritus  sancti, 
sicut  Verbum  est  proprium  nomen  Filii. 

Ad  cujus  evidentiam  sciendum  est  quod 
cum  in  divinis,  ut  supra  ostensum  est,  sint 
duae  processiones,  una  per  modum  intel¬ 
lectus,  quae  est  processio  Verbi,  alia  per  mo¬ 
dum  voluntatis,  quae  est  processio  amoris; 
quia  prima  est  nobis  magis  nota,  ad  singula 
significanda  quae  in  ea  considerari  possunt, 
sunt  magis  propria  nomina  adinventa,  non 
autem  in  processione  voluntatis.  Unde  et 
quibusdam  circumlocutionibus  utimur  ad 
significandam  personam  sic  procedentem 3, 
et  relationes  etiam  quae  accipiuntur  secun- 

1 «  Nescio  cur  non  sicut  sapientia  et  Pater  dici¬ 
tur;  —  ita  et  caritas  et  Pater  dicatur,  »  etc. 

4  Ex  versione  Joannis  Sarrasini.  Corderius  «  est- 
que  hoc  virtutis  cujusdam  unificae  ac  collectivae 


dum  hanc  processionem,  et  processionis  et 
spirationis  nominibus  nominantur,  ut  supra 
dictum  est,  quae  tamen  sunt  magis  nomina 
originis  quam  relationis  secundum  proprie¬ 
tatem  vocabuli.  Et  tamen  similiter 4  utram¬ 
que  processionem  considerari  oportet.  Sicut 
enim  ex  hoc  quod  aliquis  rem  aliquam  intel- 
ligit,  provenit  quaedam  intellectualis  con¬ 
ceptio  rei  intellectae  in  intelligente ,  quae 
dicitur  verbum ;  ita  ex  hoc  quod  aliquis  rem 
aliquam  amat,  provenit  quaedam  impressio, 
ut  ita  loquar,  rei  amatae  in  affectu  amantis, 
secundum  quam  amatum  dicitur  esse  in 
amante,  sicut  et  intellectum  in  intelligente; 
ita  quod  cum  aliquis  seipsum  intelligit  et 
amat,  est  in  seipso,  non  solum  per  identi¬ 
tatem  rei,  sed  etiam  ut  intellectum  in  intel¬ 
ligente,  et  amatum  in  amante.  Sed  ex  parte 
intellectus  sunt  vocabula  posita 5  ad  signifi¬ 
candum  respectum  intelligentis  ad  rem  in¬ 
tellectam,  ut  patet  in  hoc  quod  dico  intelli- 
gere ;  et  sunt  etiam  alia  vocabula  adinventa 
ad  significandum  processum  intellectualis 
conceptionis,  scilicet  ipsum  dicere  et  ver¬ 
bum.  Unde  in  divinis  intelligere  solum  es¬ 
sentialiter  dicitur,  quia  non  importat  habi¬ 
tudinem  principii  Verbi  ad  ipsum  Verbum 
procedens;  sed  Verbum  personaliter  dicitur, 
quia  significat  id  quod  procedit ;  ipsum  vero 
dicere  dicitur  notionaliter ,  quia  importat 
habitudinem  principii  Verbi  ad  Verbum  ip¬ 
sum.  Ex  parte  autem  voluntatis  praeter  dili¬ 
gere  et  amare,  qiise  important  habitudinem 
amantis  ad  rem  amatam,  non  sunt  aliqua 
vocabula  imposita  qute  importent  habitudi¬ 
nem  ipsius  impressionis  vel  affectibnis  rei 
amatae,  quae  provenit  in  amante,  ex  hoe 
quod  amat,  ad  suum  principium,  aut  e  con¬ 
verso.  Et  ideo  propter  vocabulorum  inopiam 
hujusmodi  habitudines  significamus  voca¬ 
bulis  amoris  et  dilectionis ;  sicut  si  verbum 
nominaremus  intelligentiam  conceptam,  vel 
sapientiam  genitam.  Sic  igitur  in  quantum 
in  amore  vel  dilectione  non  importatur  nisi 
habitudo  amantis  ad  rem  amatam ,  amor  et 
diligere  essentialiter  dicuntur,  sicut  intelli- 
gentia  et  intelhgere;  inquantum  vero  his 
vocabulis  utimur  ad  exprimendam  habitu¬ 
dinem  ejus  rei  quse  procedit  per  modum 
amoris,  ad  suum  principium,  et  e  converso, 
ita  quod  per  amorem  intelligatur  amor  pro- 

excellenterque  contemperantis. » 

3  «  Sic  »  omittitur  in  edit.  — 4  Nicolai  :  «  simpli¬ 
citer.  »  Parm. :  «  similiter  secundum  utramque.  » 
—  5  AI. :  «  adinventa. » 

cedens,  et  per  diligere  intelligatur  spirare 
amorem  procedentem  :  sic  amor  est  nomen 
personae,  et  diligere  vel  amare  est  verbum 
notionale,  sicut  dicere  vel  generare. 

Ad  primum  ergo  dicendum,  quod  Augus¬ 
tinus  loquitur  de  charitate  secundum  quod 
essentialiter  sumitur  in  divinis,  ut  dictum 
est. 

Ad  secundum  dicendum ,  quod  intelligere 
ct  velle  et  amare,  licet  significentur  per  mo¬ 
dum  actionum  transeuntium  in  objecta, 
sunt  tamen  actiones  manentes  in  agente,  ut 
supra  dictum  est,  ita  tamen  quod  in  ipso 
agente  importent  habitudinem  quamdam  ad 
objectum.  Unde  amor  etiam  in  nobis  est 
aliquid  manens  in  amante,  et  verbum  cordis 
manens  in  dicente,  tamen  cum  .habitudine 
ad  rem  verbo  expressam,  vel  amatam.  Sed 
in  Deo,  in  quo  nullum  est  accidens,  plus 
habet;  quia  tam  Verbum  quam  Amor  est 
subsistens.  Cum  ergo  dicitur  quod  Spiritus 
sanctus  est  amor  Patris  in  Filium,  vel  in 
quidquam  aliud,  non  significatur  aliquid 
transiens  in  alium,  sed  solum  habitudo  amo¬ 
ris  ad  rem  amatam ;  sicut  et  in  Verbo  im¬ 
portatur  habitudo  Verbi  ad  rem  Verbo  ex¬ 
pressam. 

Ad  tertium  dicendum ,  quod  Spiritus 
sanctus  dicitur  esse  nexus  Patris  et  Filii, 
inquantum  est  amor;  quia,  cum  Pater  amet 
unica  dilectione  se  et  Filium,  et  e  converso, 
importatur  in  Spiritu  sancto,  prout  est  amor, 
habitudo  Patris  ad  Filium,  et  e  converso,  ut 
amantis  ad  amatum.  Sed  ex  hoc  ipso  quod 
Pater  et  Filius  se  mutuo  amant,  oportet 
quod  mutuus  amor,  qui  est  Spiritus  sanctus, 
ab  utroque  procedat.  Secundum  igitur  ori¬ 
ginem  Spiritus  sanctus  non  est  medius,  sed 
tertia  in  Trinitate  persona  :  secundum  vero 
praedictam  habitudinem  est  medius  nexus 
duorum  ab  utroque  procedens. 

Ad  quartum  dicendum ,  quod  sicut  Filio, 
licet  intelligat,  non  tamen  sibi  competit  pro¬ 
ducere  Verbum,  quia  intelligere  convenit  ei 
ut  Verbo  procedenti,  ita,  licet  Spiritus  sanc¬ 
tus  amet  essentialiter  non  tamen  convenit  ei 
quod  spiret  amorem,  quod  est  diligere  no- 
tionaliter  sumptum,  quia  sic  diligit  essen¬ 
tialiter  ut  amor  procedens,  non  ut  a  quo 
procedit  amor. 

1  «  Manifestum  est  quod  non  aliquis  duorum,  Pa¬ 
ter  aut  Filius,  est  quo  uterque  conjungitur,  quo 
genitus  a  gignente  diligatur,  genitoremque  suum 
diligat.  » 

(a)  In  idem  redit  S.  Bonaventurro  ratio  :  quod 

Conclusio.  —  Amor  personaliter  acceptus  pro-; 
prium  nomen  est  Spiritus  sancti  (a). 

ARTICULUS  II. 

Utram  Pater  et  Filius  diligant  se  Spiritu 
sancto . 

Ad  secundum  sic  proceditur.  1.  Videtur 
quod  Pater  et  Filius 'non  diligant  se  Spiritu 
sancto'.  Augustinus  enim,  De  Trin.,  lib.  VII, 
cap.  i,  coi.  935,  t.  8,  probat  quocl  pater  non 
est  sapiens  sapientia  genita.  Sed  sicut  Filius 
est  sapiens  sapientia  genita,  ita  Spiritus 
sanctus  est  amor  procedens,  ut  dictum  est. 
Ergo  Pater  et  Filius  non  diligunt  se  amore 
procedente,  qui  est  Spiritus  sanctus. 

2.  Praeterea,  cum  dicitur  :  Pater  et  Filius 
diligunt  se  Spiritu  sancto,  hoc  verbum,  dili¬ 
gere,  aut  sumitur  essentialiter,  aut  notiona- 
liter.  Sed  non  potest  esse  verum  secundum 
quod  sumitur  essentialiter,  quia  pari  ratione 
posset  dici  quod  Pater  intelligit  Filio  :  neque 
etiam  secundum  quod  sumitur  notionaliter, 
quia  pari  ratione  posset  dici  quod  Pater  et 
Filius  spirant  Spiritu  sancto,  vel  quocl  Pater 
generat  Filio.  Ergo  nullo  modo  haec  est 
vera  :  Pater  et  Filius  diligunt  se  Spiritu 
sancto. 

3.  Praeterea,  eodem  amore  Pater  diligit 
Filium,  et  se,  et  nos.  Sed  Pater  non  diligit 
se  Spiritu  sancto ,  quia  nullus  actus  notio- 
nalis  reflectitur  super  principium  actus,  non 
enim  potest  dici  quod  Pater  generat  se,  vel 
spirat  se.  Ergo  etiam  non  potest  dici  quod 
diligat  se  Spiritu  sancto,  secundum  quod 
diligere  sumitur  notionaliter.  Item  amor  epio 
diligit  nos  non  videtur  esse  Spiritus  sanc¬ 
tus  :  quia  importatur  in  illo  respectus  ad 
creaturam,  et  ita  ad  essentiam  pertmet. 
Ergo  et  haec  est  falsa  :  Pater  diligit  Filium 
Spiritu  sancto. 

Sed  contra  est  quod  Augustinus  dicit, 
VI  De  Trinit.,  cap.  v,  coi.  927,  t.  8,  quod 
«  Spiritus  sanctus  est  quo  genitus  a  gene¬ 
rante  diligitur,  genitoremque  suum  di¬ 
ligit  ‘.  » 

Respondeo  dicendum ,  quod  circa  hanc 
quaestionem  difficultatem  affert  quod  cum 
dicitur  :  Pater  diligit  Filium  Spiritu  sancto, 
cum  ablativus  construatur  in  habitudine 

illud  personce  est  vere  proprium,  quod  ipsius  mo¬ 
dum  emanandi  dicit;  sed  amor  est  hujusmodi,  quia 
modum  emanandi  Spiritus  sancti  dicit.  Unde  Spi¬ 
ritui  sancto  amor  est  proprium. 

alicujus  causae,  videtur  quod  Spiritus  sanctus 
sit  principium  diligendi  et  Patri  et  Filio ; 
quod  est  omnino  impossibile. 

Et  ideo  quidam  dixerunt  hanc  esse  fal¬ 
sam  :  Pater  et  Filius  diligunt  se  Spiritu 
sancto ;  et  dicunt  hanc  esse  retractatam  ab 
Augustino  in  suo  simili,  cum  scilicet  retrac¬ 
tavit  istam  :  Pater  est  sapiens  sapientia  ge¬ 
nita,  lib.  I  Rctr.,  cap.  xxvi,  coi.  626,  t.  4. 
Quidam  vero  dicunt  quod  est  impropria1,  et 
est  sic  exponenda  :  Pater  diligit  Filium  Spi¬ 
ritu  sancto,  id  est,  amore  essentiali,  qui  ap- 
propriatur  Spiritui  sancto.  Quidam  vero 
dixerunt  quod  ablativus  iste  construitur  in 
habitudine  signi,  ut  sit  sensus  :  Spiritus 
sanctus  est  signum  quod  Pater  diligat  Fi¬ 
lium,  in  quantum  procedit  ab  eis  Spiritus 
sanctus  ut  amor.  Quidam  vero  dixerunt  quod 
ablativus  iste  construitur  in  habitudine 
causae  formalis,  quia  Spiritus  sanctus  est 
amor  quo  formaliter  Pater  et  Filius  se  invi¬ 
cem  diligunt.  Quidam  vero  dixerunt  quod 
construitur  in  habitudine  effectus  formalis; 
et  isti  propinquius  ad  veritatem  accesserunt. 

Unde  ad  hujus  evidentiam  sciendum  est 
quod  cum  res  communiter  denominetur  a 
suis  formis,  sicut  album  ab  albedine,  et  homo 
ab  humanitate,  omne  illud  a  quo  aliquid 
denominatur,  quantum  ad  hoc  habet  habi¬ 
tudinem  formae;  ut  si  dicam  :  Iste  est  in¬ 
dutus  vestimento,  iste  ablativus  construitur 
in  habitudine  causae  formalis,  quamvis  non 
sit  forma.  Contingit  autem  aliquid  denomi¬ 
nari  per  id  quod  ab  ipso  procedit,  non  so¬ 
lum  sicut  agens  actione,  sed  etiam  sicut  ipso 
termino  actionis,  qui  est  effectus ,  quando 
ipse  effectus  in  intellectu  actionis  includitur. 
Dicimus  enim  quod  ignis  est  calefaciens  ca¬ 
lefactione,  quamvis  calefactio  non  sit  calor, 
qui  est  forma  ignis,  sed  actio  ab  igne  pro¬ 
cedens  :  et  dicimus  quod  arbor  est  florens 
floribus,  quamvis  flores  non  sint  forma  ar¬ 
boris,  sed  quidam  effectus  ab  ipsa  proce¬ 
dentes.  Secundum  hoc  ergo  dicendum  quod, 
cum  diligere  in  divinis  dupliciter  sumatur, 
essentialiter  scilicet,  et  notionaliter ;  secun¬ 
dum  quod  essentialiter  sumitur,  sic  Pater  et 
Filius  non  diligunt  se  Spiritu  sancto,  sed 
essentia  sua.  Unde  Augustinus,  De  Trinit., 
lib.  XY,  cap.  vn,  coi.  1065,  t.  8  :  «  Quis  audet 
dicere  Patrem,  nec  se,  nec  Filium,  nec  Spi¬ 
ritum  sanctum  diligere,  nisi  per  Spiritum 

1  Parm.  :  «  propositio.  » 

s  «  In  illa  Trinitate  quis  audeat  dicere  Patrem 
nec  seipsum,  nec  Filium,  nec  Spiritum  sanctum 


sanctum2.  »  Et  secundum  hoc  procedunt 
primae  opiniones.  Secundum  vero  quod  no¬ 
tionaliter  sumitur,  sic  diligere  nihil  est  aliud 
quam  spirare  amorem ;  sicut  dicere  est  pro¬ 
ducere  verbum,  et  florere  est  producere 
flores.  Sicut  ergo  dicitur  arbor  florens  flo¬ 
ribus,  ita  dicitur  Pater  dicens  Yerbo  vel 
Filio  se  et  creaturam,  et  Pater  et  Filius 
dicuntur  diligentes  Spiritu  sancto,  vel  amore 
procedente,  et  se,  et  nos. 

Ad  primum  ergo  dicendum,  quod  esse 
sapientem  vel  intelligentem,  in  divinis  non 
sumitur  nisi  essentialiter ;  et  ideo  non  potest 
dici  quod  Pater  sit  sapiens  vel  intelligens 
Filio.  Sed  diligere  sumitur  non  solum  essen¬ 
tialiter,  sed  etiam  notionaliter,  et  secundum 
hoc  possumus  dicere  quod  Pater  et  Filius  di¬ 
ligunt  se  Spiritu  sancto,  ut  dictum  est. 

Ad  secundum  dicendum,  quod  quando  in 
intellectu  alicujus  actionis  importatur  deter¬ 
minatus  effectus,  potest  denominari  princi¬ 
pium  actionis  ab  actione  et  ab  effectu ;  sicut 
possumus  dicere  quod  arbor  est  florens  flo¬ 
ritione  et  floribus.  Sed  quando  in  actione 
non  includitur  determinatus  effectus,  tunc 
non  potest  principium  actionis  denominari 
ab  effectu,  sed  solum  ab  actione.  Non  enim 
dicimus  quod  arbor  producit  florem  flore, 
sed  productione  floris.  In  hoc  igitur  quod 
dico,  spirat,  vel  generat,  importatur  actus 
notionalis  tantum.  Unde  non  possumus 
dicere  quod  Pater  spiret  Spiritu  sancto,  vel 
generet  Filio.  Possumus  autem  dicere  quod 
Pater  dicit  Yerbo,  tanquam  persona  proce¬ 
dente,  et  dicit  dictione,  tanquam  actu  no- 
tionali  :  quia  dicere  importat  determinatam, 
personam  procedentem ;  cum  dicere  sit  pro¬ 
ducere  verbum.  Et  similiter  diligere,  prout 
notionaliter  sumitur,  est  producere  amorem : 
et  ideo  potest  dici  quod  Pater  diligit  Filium 
Spiritu  sancto  tanquam  persona  procedente, 
et  ipsa  dilectione  tanquam  actu  notionali. 

Ad  tertium  dicendum,  quod  Pater  non 
solum  Filium,  sed  etiam  se  et  nos  diligit 
Spiritu  sancto;  quia,  ut  dictum  est,  diligere, 
prout  notionaliter  sumitur,  non  solum  im¬ 
portat  productionem  divinae  personae,  sed 
etiam  personam  productam  per  modum 
amoris,  qui  habet  habitudinem  ad  rem  dilec¬ 
tam.  Unde  sicut  Pater  dicit  se  et  omnem 
creaturam  Verbo  quod  genuit,  inquantum 
Verbum  genitum  sufficienter  repraesentat 

intelligere  nisi  per  Filium,  vel  diligere  nisi  per 
Spiritum  sanctum?  » 

Patrem  et  omnem  creaturam ;  ita  diligit  so 
€t  omnem  creaturam  Spiritu  sancto ,  in¬ 
quantum  Spiritus  sanctus  procedit  ut  amor 
bonitatis  primae  secundum  quam  Pater  amat 
se  et  omnem  creaturam.  Et  sic  etiam  patet 
quod  respectus  importatur  ad  creaturam  et 
in  verbo  et  in  amore  procedente  quasi  se¬ 
cundario,  inquantum  scilicet  veritas  et  boni¬ 
tas  divina  est  principium  intelligendi  et 
amandi  omnem  creaturam. 

Conclusio.  —  Pater  et  Filius  non  diligunt  se 
Spiritu  sancto  prout  diligere  essentialiter  sumitur; 
diligunt  autem  se,  si  diligere  notionaliter  accipia¬ 
tur  (a). 

QtLESTIO  XXXVIII. 

DE  NOMINE  SPIRITUS  SANCTI,  QUOD  EST  DONUM. 

(Et  duo  quaeruntur.) 

Consequenter  quaeritur  de  dono  ,  et  circa 
hoc  quaeruntur  duo :  1°  utrum  donum  possit 
•esse  nomen  personale;  2°  utrum  sit  pro¬ 
prium  Spiritus  sancti. 

ARTICULUS  PRIMUS. 

Utrum  donum  sit  nomen  personale. 

Ad  primum  sic  proceditur.  1.  Videtur 
-quod  donum  non  sit  nomen  personale.  Omne 
enim  nomen  personale  importat  aliquam 
distinctionem  in  divinis.  Sed  nomen  doni 
non  importat  aliquam  distinctionem  in  divi¬ 
nis  ;  dicit  enim  Augustinus,  XV  De  Trinit ., 
cap.  xix,  coi.  1086,  t.  8,  quod  Spiritus  sanc¬ 
tus  «  ita  datur  sicut  Dei  donum,  ut  etiam  se 
ipsum  det  sicut  Deus.  »  Ergo  donum  non 
est  nomen  personale. 

2.  Praeterea,  nullum  nomen  personale 
convenit  essentiae  divinae.  Sed  essentia  di- 

.  vina  est  donum  quod  Pater  dat  Filio ,  ut 
patet  per  Hilarium,  VIII  De  Trinit .,  circa 
med.  et  paulo  post,t.  2.  Ergo  donum  non  est 
nomen  personale. 

3.  Praeterea,  secundum  Damascenum  * 

1  Colligitur  ex  secunda  parte  capitis  xxi.  Simile 
quid  legitur  lib.  IV,  c.  xvm,  coi.  1 187. 

*  Sic  codd.;  in  edit.  :  «  et  sic  divinae  personae 
•competit  dari  et  esse  donum.  » 

(a)  Hanc  quaestionem  Magister  difficilem  repu- 
,  tans  eam  insolutam  dimittit.  Doctorum  opiniones 
sunt  diversae.  Eadem  est  D.  Thomae  ac  Richardi, 
quae  Scotistis  non  placet,  quia  Spirare  distinctius 
quam  diligere  Spiritum  sanctum  importat,  nec  ta- 
'  men  bene  dictum  ac  concessum  est  quod  Pater  et 
Filius  Spiritu  sancto  spirent  ;  ergo  nec  boc  quod 


lib.  III  De  fide  ortliod.,  cap.  xxi,  coi.  1086, 
t.  1,  «  nihil  est  subjectum  aut  serviens  in 
divinis  personis.  »  Sed  donum  importat 
quamdam  subjectionem  et  ad  eum  cui  datur, 
et  ad  eum  a  quo  datur.  Ergo  donum  non  est 
nomen  personale. 

4.  Preeterea ,  donum  importat  respectum 
ad  creaturam ,  et  ita  videtur  de  Deo  dici  ex 
tempore.  Sed  nomina  personalia  dicuntur 
de  Deo  ab  aeterno  ,  ut  Pater  et  Filius.  Ergo 
donum  non  est  nomen  personale. 

Sed  contra  est  quod  Augustinus  dicit, 
Xy  De  Trinit.,  c.  xix,  coi.  1086,  t.  8  :  «  Sicut 
corpus  carnis  nihil  aliud  est  quam  caro ,  sic 
donum  Spiritus  sancti  nihil  aliud  est  quam 
Spiritus  sanctus.  »  Sed  Spiritus  sanctus  est 
nomen  personale.  Ergo  et  donum. 

Respondeo  dicendum,  quod  in  nomine 
doni  importatur  aptitudo  ad  hoc  quod  done¬ 
tur.  Quod  autem  donatur  habet  aptitudi- 
nem  vel  habitudinem  et  ad  id  a  quo  datur, 
et  ad  id  cui  datur.  Non  enim  daretur  ab  ali¬ 
quo  ,  nisi  esset  ejus ,  et  ad  hoc  alicui  datur 
ut  ejus  sit.  Persona  autem  divina  dicitur 
esse  alicujus  vel  secundum  originem ,  sicut 
Filius  est  Patris,  vel  inquantum  ab  aliquo 
habetur.  Habere  autem  dicimur  id  quo 
libere  possumus  uti  vel  frui  ut  volumus.  Et 
per  hunc,  modum  divina  persona  non  potest 
haberi  nisi  a  rationali  creatura  Deo  con¬ 
juncta.  Aliae  autem  creaturae  moveri  qui¬ 
dem  possunt  a  divina  persona ,  non  tamen 
sic  quod  in  potestate  earum  sit  frui  divina 
persona,  et  uti  effectu  ejus.  Ad  quod  quan¬ 
doque  pertingit  rationalis  creatura,  ut  puta 
cum  sic  fit  particeps  divini  Verbi  et  proce¬ 
dentis  Amoris,  ut  possit  libere  Deum  vere 
cognoscere  et  recte  amare.  Unde  sola  crea¬ 
tura  rationalis  potest  habere  divinam  per¬ 
sonam.  Sed  ad  hoc  quod  sic  eam  habeat , 
non  potest  propria  virtute  pervenire  :  unde 
oportet  quod  hoc  ei  desuper  detur ;  hoc  enim 
dari  nobis  dicitur  quod  aliunde  habemus  2. 

Ad  primum  ergo  dicendum ,  quod  nomen 
doni  importat  distinctionem  personalem , 

Spiritu  sancto  diligant.  Juxta  Scotorellum  et  Guil- 
lermum  in  divinis  aliqua  pure  essentialia,  aliqua 
pure  notionalia,  aliqua  medio  modo  se  habentia 
sunt.  Juxta  illos  ista  propositio  :  Pater  et  Filius 
diligunt  se  Spiritu  sancto,  —  si  pure  essentialiter, 
vel  pure  notionaliter  accipiatur,  —  est  falsa;  si 
autem  partim  essentialiter  et  partim  notionaliter, 
in  quantum  per  «diligere  »  datur  habitudo  originis 
spiratione  activa,  et  cum  hoc  habitudo  ad  objectura 
amabile  quod  est  essentia  divina,  sic  est  vera. 

secundum  quod  donum  dicitur  esse  alicujus 
per  originem.  Et  tamen  Spiritus  sanctus  dat 
seipsum ,  inquantum  est  suiipsius ,  ut  po¬ 
tens  se  uti ,  vel  potius  frui ;  sicut  et  homo 
liber  dicitur  esse  suiipsius.  Et  hoc  est  quod 
Augustinus  dicit  Super  Joau.,  tract.  xxix, 
coi.  1020,  t.  3  :  «  Quid  tam  tuum  est  quam 
tu  1  ?  » 

Ad  secundum  dicendum ,  quod  essentia 
dicitur  esse  donum  Patris  primo  modo,  quia 
essentia  est  Patris  per  modum  identitatis. 

Ad  tertium  dicendum,  quod  donum,  secun¬ 
dum  quod  est  nomen  personale,  non  im¬ 
portat  subjectionem,  sed  originem  tantum 
in  comparatione  ad  dantem;  in  compara¬ 
tione  vero  ad  eum  cui  datur,  importat  libe¬ 
rum  usum  vel  fruitionem,  ut  dictum  est. 

Ad  quartum  dicendum,  quod  donum  non 
dicitur  ex  eo  quod  actu  datur,  sed  inquan¬ 
tum  habet  aplitudinem  ut  possit  dari.  Unde 
ab  aeterno  divina  persona  dicitur  donum, 
licet  ex  tempore  detur.  Nec  tamen  per  hoc 
quod  importatur  respectus  ad  creaturam , 
oportet  quod  sit  essentiale ,  sed  quod  aliquid 
essentiale  in  suo  intellectu  includat;  sicut 
essentia  includitur  in  intellectu  personae,  ut 
supra  dictum  est. 

Conclusio.  —  Cum  personse  divinae  conveniat 
alicujus  esse  per  originem,  et  haberi  a  creatura 
non  ex  propria  virtute,  competit  necessario  per¬ 
sonae  divinae  donum  esse,  et  dari. 

ARTICULUS  II. 

Utrum  donum  sit  proprium  nomen  Spiritus 
sancti. 

Ad  secundum  sic  proceditur,  i.  Videtur 
quod  donum  non  sit  proprium  nomen  Spi¬ 
ritus  sancti.  Donum  enim  dicitur  ex  eo  quod 
datur.  Sed,  sicut  dicitur  Isa.,  ix,  6  :  Filius 
datus  est  nobis.  Ergo  esse  donum  convenit 
Filio,  sicut  Spiritui  sancto. 

1  Sic  codd.;  in  ed'‘.t.  liaec  sequuntur  :  «  Vel  dicen¬ 
dum,  et  melius,  quod  donum  oportet  esse  aliquo 
modo  dantis.  Sed  hoc  esse  hujus  dicitur  multiplici¬ 
ter.  Uno  modo  per  modum  identitatis,  sicut  dicit 
Augustinus,  Super  Joan.,  ibid.,  et  sic  donum  non 
distinguitur  a  dante,  sed  ab  eo  cui  datur;  et  sic 
dicitur  :  Spiritus  sanctus  dat  se.  Alio  modo  dicitur 
aliquid  esse  alicujus  ut  possessio,  vel  servus;  et 
sic  oportet  quod  donum  essentialiter  distinguatur 
a  dante,  et  sic  donum  Dei  est  aliquid  creatum. 
Tertio  modo  dicitur  hoc  esse  hujus  per  originem 
tantum ;  et  sic  Filius  est  Patris,  et  Spiritus  sanctus 
utriusque.  In  quantum  ergo  donum  hoc  modo  di¬ 
citur  esse  dantis,  sic  distinguitur  a  dante  persona- 


2.  Praeterea,  omne  nomen  proprium  ali¬ 
cujus  personae  significat  aliquam  ejus  pro¬ 
prietatem.  Sed  hoc  nomen,  donum,  non 
significat  proprietatem  aliquam  Spiritus 
sancti.  Ergo  donum  non  est  proprium 
nomen  Spiritus  sancti. 

3.  Praeterea,  Spiritus  sanctus  potest  dici 
spiritus  alicujus  hominis ,  sed  non  potest 
dici  donum  alicujus  hominis ,  sed  solum  do¬ 
num  Dei.  Ergo  donum  non  est  proprium 
nomen  Spiritus  sancti. 

Sed  contra  est  quod  Augustinus  dicit  in 
IV  De  Trin.,  cap.  xx,  coi.  908,  t.  8  :  «  Si¬ 
cut  2  natum  esse  est  Filium  a  Patre  esse , 
ita  Spiritum  sanctum  donum  Dei  esse  est  a 
Patre  et  Filio  procedere.  »  Sed  Spiritus 
sanctus  sortitur  proprium  nomen,  inquan¬ 
tum  procedit  a  Patre  et  Filio.  Ergo  et  do¬ 
num  est  proprium  nomen  Spiritus  sancti. 

Respondeo  dicendum,  quod  donum  secun¬ 
dum  quod  personaliter  sumitur  in  divinis,1 
est  proprium  nomen  Spiritus  sancti. 

Ad  cujus  evidentiam  sciendum  est  quod 
donum  proprie  est  datio  irreddibilis,  secun¬ 
dum  Philosophum,  IV  Top.,  cap.  iv,  id  est; 
quod  non  datur  intentione  retributionis ,  et 
sic  importat  gratuitam  donationem.  Ratio 
autem  gratuitae  donationis  est  amor  :  ideo 
enim  damus  gratis  alicui  aliquid,  quia  volu¬ 
mus  ei  bonum.  Primum  ergo  quod  damus 
ei,  est  amor  quo  volumus  ei  bonum.  Unde 
manifestum  est  quod  amor  habet  rationem 
primi  doni ,  per  quod  omnia  dona  gratuita 
donantur.  Unde  cum  Spiritus  sanctus  proce¬ 
dat  ut  amor,  sicut  jam  dictum  est,  procedit 
in  ratione  doni  primi.  Unde  dicit  Augusti¬ 
nus,  De  Trinit.,  1.  XV,  c.  xix,  coi.  1084,  t.  8, 
quod  «  per  donum,  quod  est  Spiritus  sanc¬ 
tus,  multa  propria  dona  dividuntur  mem¬ 
bris  Christi  3.  » 

Ad  primum  ergo  dicendum,  quod*  Spi¬ 
ritus  sanctus,  quia  a  Patre  procedit  ut  amor, 

liter,  et  est  nomen  personale.  » 

* «  Sicut  enim  natum  esse  est  Filio  a  Patre  esse; 
ita  mitti  est  Filio  cognosci  quod  ab  illo  sit.  Et  sicut 
Spiritui  sancto  donum  Dei  esse,  est  a  Patre  proce¬ 
dere;  ita  mitti  est  cognosci,  quia  ab  illo  procedat. » 

3  «  Per  donum ,  quod  est  Spiritus  sanctus ,  in 
commune  omnibus  membris  Christi  multa  dona, 
quae  sunt  quibusque  propria,  dividuntur.  » 

♦  Sic  codd.;  in  edit  : «  sicut  Filius,  quia  proce¬ 
dit  per  modum  verbi  quod  de  ratione  sua  habet 
quod  sit  similitudo  sui  principii,  dicitur  propria 
imago,  licet  etiam  Spiritus  sanctus  sit  similis  Patri» 
ita  etiam. » 

dicitur  proprie  donum ,  licet  etiam  Filius 
detur.  IIoc  enim  ipsum  quod  Filius  datur, 
est  ex  Patris  amore,  secundum  illud  Joan., 
iii,  1G  :  Sic  Deus  clilexit  mundum,  ut  Fi - 
lium  suum  unigenitum  daret. 

Ad  secundum  dicendum,  quod  in  nomine 
doni  importatur  quod  sit  dantis  per  origi¬ 
nem  ,  et  sic  importatur  proprietas  originis 
Spiritus  sancti,  quae  est  processio. 

Ad  tertium  dicendum,  quod  donum  ante¬ 
quam  detur,  est  tantum  dantis  :  sed  post¬ 
quam  datur,  est  ejus  cui  datur.  Quia  igitur 
donum  non  importat  dationem  in  actu ,  non 
potest  dici  quod  sit  donum  hominis,  sed 
donum  Dei  dantis.  Cum  autem  jam  datum 
est,  tunc  hominis  est  vel  spiritus,  vel  datum. 

Conclusio.  —  Cum  Spiritus  sanctus  procedat  in 
divinis  ut  amor,  donum  est  ei  proprium  nomen  et 
personale. 

QILESTIO  XXXIX. 

DE  PERSONIS  AD  ESSENTIAM  RELATIS. 

(Et  octo  quaeruntur.) 

Post  ea  quae  de  personis  divinis  absolute 
tractata  sunt,  considerandum  i  astat  de  per¬ 
sonis  in  comparatione  ad  essentiam  et  ad 
proprietates  et  ad  actus  notionales ,  et  de 
comparatione  ipsarum  ad  invicem. 

Quantum  igitur  ad  primum  horum,  octo 
quaeruntur  :  1°  utrum  essentia  in  divinis  sit 
idem  quod  persona ;  2°  utrum  dicendum  sit 
quod  tres  personae  sunt  unius  essentiae ; 
3°  utrum  nomina  essentialia  praedicanda  sint 
de  personis  in  plurali,  vel  in  singulari; 
4°  utrum  adjectiva  notionalia,  aut  verba  vel 
participia  praedicari  possint  de  nominibus 
essentialibus  concretive  acceptis;  5°  utrum 
praedicari  possint  de  nominibus  essentiali¬ 
bus  in  abstracto  acceptis ;  6°  utrum  nomina 
personarum  praedicari  possint  de  nominibus 
essentialibus  concretis;  7°  utrum  essen¬ 
tialia  attributa  sint  approprianda  personis ; 
8°  quod  attributum  cuique  personae  debeat 
appropriari. 

ARTICULUS  PRIMUS. 

1 Utrum  in  divinis  essentia  sit  idem  quod 
persona. 

£ 

Ad  primum  sic  proceditur.  1.  Videtur 
quod  in  divinis  essentia  non  sit  idem  quod 

«  Ita  Rom.  edit,  et  Nicolai.  Patav.  ambee  ;  «  quo- 


persona.  In  quibus?umque  enim  essentia  est 
idem  quod  persona ,  seu  suppositum,  opor¬ 
tet  quod  sit  tantum  unum  suppositum  unius 
naturae,  ut  patet  in  omnibus  substantiis 
separatis ;  eorum  enim  quae  sunt  idem  re, 
unum  multiplicari  non  potest  quin  multi¬ 
plicetur  et  reliquum.  Sed  in  divinis  est  una 
essentia  et  tres  personae ,  ut  ex  supradictis 
patet.  Ergo  essentia  non  est  idem  quod  per¬ 
sona. 

2.  Praeterea,  affirmatio  et  negatio  simul 
et  semel  non  verificantur  de  eodem.  Sed 
affirmatio  et  negatio  verificantur  de  essentia 
et  persona  :  nam  persona  est  distincta, 
essentia  vero  non  est  distincta.  Ergo  per¬ 
sona  ct  essentia  non  sunt  idem. 

3.  Praeterea,  nihil  subjicitur  sibiipsi.  Sed 
persona  subjicitur  essentiae,  unde  supposi¬ 
tum  vel  hypostasis  nominatur.  Ergo  per¬ 
sona  non  est  idem  quod  essentia. 

Sed  contra  est  quod  Augustinus  dicit, 
VII  De  Trin.,  cap.  vi,  coi.  943,  t.  8  :  «  Cum 
dicimus  personam  Patris  non  aliud  dicimus 
quam  substantiam  Patris.  » 

Respondeo  dicendum ,  quod  consideranti¬ 
bus  divinam  simplicitatem,  quaestio  ista  in 
manifesto  habet  veritatem.  Ostensum  est 
enim  supra,  quod  divina  simplicitas  hoc  re¬ 
quirit  quod  in  Deo  sit  idem  essentia  et  sup¬ 
positum,  quod  in  substantiis  intellectualibus 
nihil  est  aliud  quam  persona.  Sed  difficulta¬ 
tem  videtur  ingerere  quod  multiplicatis  per¬ 
sonis  divinis  essentia  retinet  unitatem. 

Et  quia,  ut  Boetius  dicit,  lib.  I  De  Trinit., 
cap.  vi,  coi.  1255,  t.  2,  relatio  multiplicat 
personarum  Trinitatem ,  posuerunt  aliqui 
hoc  modo  in  divinis  differre  essentiam  et 
personam  R  quo  et  relationes  dicebant  esse 
assistentes,  considerantes  in  relationibus  so¬ 
lum  quod  ad  alterum  sunt,  et  non  quod  res 
sunt. 

Sed ,  sicut  supra  ostensum  est ,  sicut  rela- 
lationes  in  rebus  creatis  accidentaliter  in¬ 
sunt  ,  ita  in  Deo  sunt  ipsa  essentia  divina. 
Ex  quo  sequitur  quod  in  Deo  non  sit  aliud 
essentia  quam  persona  secundum  rem ,  et 
tamen  quod  personae  realiter  ab  invicem 
distinguantur.  Persona  enim ,  ut  dictum  est 
supra,  significat  relationem  prout  est  sub¬ 
sistens  in  natura  divina.  Relatio  autem  ad 
essentiam  comparata  non  differt  re ,  sed  ra¬ 
tione  tantum.  Comparata  autem  ad  opposi¬ 
tam  relationem  habet  virtute  oppositionis 

rum  relationes.  » 

realem  distinctionem.  Et  sic  remanet  una 
essentia  ,  et  tres  personae. 

Ad  primum  ergo  dicendum,  quod  in  crea¬ 
turis  non  potest  esse  distinctio  suppositorum 
per  relationes,  sed  oportet  quod  sit  per  es¬ 
sentialia  principia,  quia  relationes  non  sunt 
subsistentes  in  creaturis.  In  divinis  autem 
relationes  sunt  subsistentes;  ideo,  secundum 
quod  habent  oppositionem  ad  invicem,  pos¬ 
sunt  distinguere  supposita ;  neque  tamen 
distinguitur  essentia ,  quia  relationes  ipsae 
non  distinguuntur  ab  invicem,  secundum 
quod  sunt  realiter  idem  cum  essentia. 

Ad  secundum  dicendum,  quod  inquantum 
essentia  et  persona  in  divinis  differunt  se¬ 
cundum  intelligentiae  rationem  ,  sequitur 
quod  aliquid  possit  affirmari  de  uno  quod 
negatur  de  altero,  et  per  consequens  quod 
supposito  uno  non  supponatur  alterum. 

Ad  tertium  dicendum ,  quod  rebus  divinis 
nomina  imponimus  secundum  modum  re¬ 
rum  creatarum,  ut  supra  dictum  est.  Et 
quia  naturae  rerum  creatarum  individuan- 
tur  per  materiam  quae  subjicitur  naturae 
speciei,  inde  est  quod  individua  dicuntur 
subjecta,  vel  supposita,  vel  hypostases.  Et 
propter  hoc  etiam  divinae  personae  supposita 
vel  hypostases  nominantur,  non  quod  ibi  sit 
aliqua  suppositio  vel  subjectio  secundum 
rem. 

Conclusio.  —  Cum  persona  sit  relatio  subsistens 
in  divina  natura,  idem  realiter  est  quod  divina 
essentia;  distinguuntur  tamen  personae  divinae 
inter  se  realiter,  ratione  appositae  realis  rela¬ 
tionis  (a). 

ARTICULUS  II. 

Utrum  sit  dicendum  tres  personus  esse  unius 
essent  ice. 

Ad  secundum  sic  proceditur.  1.  Vide¬ 
tur  quod  non  sit  dicendum  tres  personas 
esse  unius  essentiae.  Dicit  enim  Hilarius1,  in 
lib.  De  synodis,  §  20,  coi.  503,  t.  2,  quod 
Pater  et  Filius  et  Spiritus  sanctus  sunt  qui¬ 
dem  per  substantiam  tria,  per  consonantiam 
vero  unum.  Sed  substantia  Dei  est  ejus  es¬ 
sentia.  Ergo  tres  personae  non  sunt  unius 
essentiae. 

2.  Praeterea ,  non  est  affirmandum  aliquid 

i  Non  sunt  verba  Hilarii,  sed  Patrum  antiocbense 
synodi,  cujus  symbolum  refert  Hilarius. 

1 «  Tres  autem  personas  es  eadem  essentia  non 
dicimus,  quasi  aliud  ibi  sit  quod  essentia  est,  aliud 

quod  persona.  ■» 


de  divinis  quod  auctoritate  Scripturae  sacrae 
non  est  expressum,  ut  patet  per  Dionysium, 
i  cap.  De  div.  nominib.,  §  1,  coi.  587,  t.  1. 
Sed  nunquam  in  Scriptura  sacra  exprimitur 
quod  Pater  et  Filius  et  Spiritus  sanctus  sunt 
unius  essentiae.  Ergo  hoc  non  est  asseren- 
'  dum. 

3.  Praeterea,  natura  divina  est  idem  quod 
essentia.  Sufficeret  ergo  dicere,  ut  videtur, 
quod  tres  personae  sunt  unius  naturae. 

4.  Praeterea,  non  consuevit  dici  quod  per¬ 
sona  sit  essentiae,  sed  magis  quod  essentia 
sit  personae.  Ergo  neque  convenienter  vide¬ 
tur  dici  quod  tres  personae  sunt  unius  es¬ 
sentiae 

5.  Praeterea,  Augustinus,  1.  VII  De  Trin.y 
cap.  vi,  coi.  943,  t.  8,  dicit  quod  «  non  dici¬ 
mus  tres  personas  esse  ex  una  essentia  ,  ne 
intelligatur  in  divinis  aliud  esse  essentia  et 
persona2.  »  Sed  sicut  praepositiones  sunt 
transitivae,  ita  et  obliqua3.  Ergo  pari  ra¬ 
tione  non  est  dicendum  quod  tres  personae 
sunt  unius  essentiae. 

6.  Praeterea,  id  quod  potest  esse  erroris 
occasio,  non  est  in  divinis  dicendum.  Sed 
cum  dicuntur  tres  personae  unius  essentiae , 
vel  substantiae,  datur  erroris  occasio ;  quia, 
ut  Hilarius  dicit  in  lib.  De  synod .,  ad  can. 
xxvii,  §  68,  coi.  526,  t.  2,  «  una  substantia 
Patris  et  Filii  praedicata,  aut  unum  qui  duas 
nuncupationes  habet,  subsistentem  signifi¬ 
cat  ,  aut  divisam  unam  substantiam  duas 
imperfectas  fecisse  substantias ,  aut  tertiam 
prior em  substantiam,  qme  a  duobus  et  usur¬ 
pata  sit  et  assumpta.  »  Non  est  ergo  dicen¬ 
dum  tres  personas  esse  unius  substantiae. 

Sed  contra  est  quod  Augustinus  dicit  in 
lib.  II  Contra  Maximinum ,  cap.  xix,  coi.  772, 
t.  8 ,  quod  hoc  nomen  ouovaiov,  quod  in  con¬ 
cilio  nicaeno  adversus  Arianos  firmatum* 
est,  idem  significat,  quod  tres  personas  esse 
unius  essentiae. 

Respondeo  dicendum,  quod,  sicut  supra 
dictum  est,  intellectus  noster  res  divinas 
nominat,  non  secundum  modum  earum, 
quia  sic  eas  cognoscere  non  potest ,  sed  se¬ 
cundum  modum  in  rebus  creatis  inventum. 
Et  quia  in  rebus  sensibilibus ,  a  quibus 
intellectus  noster  scientiam  capit,  natura 
alicujus  speciei  per  materiam  indi  viduatur, 

3  Al.  :  «  et  obliqui.  » 

(a)  Juxta  Gilbertum  Porretanum,  nil  in  Deo,  nil 
personis  intrinsecum  proprietates  personales  po¬ 
nunt,  sicut  nec  relationes  ex  mutua  comparatione 
v.  g. :  Ailce  et  Abel,  aliquid  cis  intrinsecum  ponunt. 


*  Paler  in 
me  est , 
et  ego  in 
Patre. 

et  sic  natura  se  habet  ut  forma,  individuum 
autem  ut  suppositum  formae  ;  propter  hoc 
etiam  in  divinis,  quantum  ad  modum  si¬ 
gnificandi  ,  essentia  significatur  ut  forma 
trium  personarum.  Dicimus  autem  in  rebus 
creatis  formam  quamcumque  esse  ejus  cujus 
est  forma,  sicut  sanitatem  vel  pulchritudi¬ 
nem  esse  hominis  alicujus.  Rem  autem  ha¬ 
bentem  formam  non  dicimus  esse  formae ; 
nisi  cum  adjectione  alicujus  adjectivi  quod 
designat  illam  formam ;  ut  cum  dicimus  : 
Ista  mulier  est  egregiae  formae  :  iste  homo 
est  perfectae  virtutis.  Et  similiter  quia  in  di¬ 
vinis,  multiplicatis  personis,  non  multipli¬ 
catur  essentia ,  dicimus  unam  essentiam 
esse  trium  personarum ,  et  tres  personas 
unius  essentiae ,  ut  intelligantur  isti  genitivi 
construi  in  designatione  formae. 

Ad  primum  ergo  dicendum,  quod  sub¬ 
stantia  sumitur  pro  hypostasi,  et  non  pro 
essentia. 

Ad  secundum  dicendum,  quod  licet  tres 
personas  esse  unius  essentiae  non  inveniatur 
in  sacra  Scriptura  per  haec  verba,  invenitur 
tamen  quantum  ad  hunc  sensum ,  sicut  ibi, 
Joan.,  x,  30  :  Ego  et  Pater  unum  sumus , 
et,  ibid.  x,  38  :  Ego  in  Patre,  et  Pater  in  me 
est* ;  et  per  multa  alia  haberi  potest  idem. 

Ad  tertium  dicendum ,  quod  quia  natura 
designat  principium  actus,  essentia  vero  ab 
essendo  dicitur  ;  possunt  dici  aliqua  unius 
naturae,  quae  conveniunt  in  aliquo  actu,  si¬ 
cut  omnia  calefacientia ;  sed  unius  essentiae 
dici  non  possunt  nisi  quorum  est  unum  esse. 
Et  ideo  magis  exprimitur  unitas  divina  per 
hoc  quod  dicitur  quod  tres  personae  sunt 
unius  essentiae,  quam  si  diceretur  quod  sunt 
unius  naturae. 

Ad  quartum  dicendum,  quod  forma  abso¬ 
lute  accepta  consuevit  significari  ut  ejus  cu- 
/ju  ;  est  forma,  ut  virtus  Tetri ;  e  converso 
a niem  res  habens  formam  aliquam  non  con¬ 
suevit  significari  ut  ejus,  nisi  cum  volumus 
determinare  sive  designare  formam.  Et  tunc 
requiruntur  duo  genitivi ,  quorum  unus  si¬ 
gnificet  formam  et  alius  determinationem 
formae ;  ut  si  dicatur  :  Petrus  est  magna$ 
virtutis.  Yel  etiam  requiritur  unus  geniti¬ 
vus  habens  vim  duorum  genitivorum  ;  ut 
cum  dicitur  :  Yir  sanguinum  est  iste,  id  est, 
effusor  multi  sanguinis.  Quia  igitur  essentia 

1  «  Habeantur,  esse  non  debent,  »  etc. 

2  «  Sit  una  substantia  ex  naturae  genitae  proprie¬ 
tate;  non  sit  aut  ex  portione,  aut  ex  unione,  aut 
ex  communione. » 

divina  significatur  ut  forma  respectu  per¬ 
sonae,  convenienter  essentia  personae  dici¬ 

tur  ;  non  autem  e  converso,  nisi  aliquid  ad¬ 
datur  ad  designationem  essentiae ,  ut  si 
dicatur  quod  Pater  est  persona  divinae  es¬ 
sentiae,  vel  quod  tres  personae  sunt  unius 
essentiae. 

Ad  quintum  dicendum  ,  quod  haec  propo¬ 
sitio  ex  vel  de ,  non  designat  habitudinem 
causae  formalis ,  sed  magis  habitudinem 

causae  efficientis,  vel  materialis.  Quae  qui¬ 
dem  causae  in  omnibus  distinguuntur  ab  his 
quorum  sunt  causae.  Nihil  enim  est  sua  ma¬ 
teria,  neque  aliquid  est  suum  principium 
activum ;  aliquid  tamen  est  sua  forma ,  ut 
patet  in  omnibus  rebus  immaterialibus.  Et 
ideo  per  hoc  quod  dicimus  tres  personas- 
unius  essentiae  significando  essentiam  in 
habitudine  formae,  non  ostenditur  aliud  esse 
essentia  quam  persona,  quod  ostenderetur, 
si  diceremus  tres  personas  ex  eadem  es¬ 
sentia. 

Ad  sextum  dicendum,  quod,  sicut  Hilarius 
dicit  in  lib.  De  synocl.,  §  85,  coi.  538,  t.  2, 
«  male  sanctis  rebus  praejudicatur,  si  quia 
non  sanctae  a  quibusdam  habentur1,  esse 
non  debeant.  Sic  si  male  intelligitur  OgOVCTtOV, 
quid  ad  me  bene  intelligentem.  »  Et  sup., 
§  71 ,  coi.  527  :  «  Sic2  ergo  una  substantia 
ex  una  geniti  proprietate ,  non  sit  autem  ex 
proportione,  aut  ex  unione,  aut  ex  commu¬ 
nione.  » 

Conclusio.  —  Essentia  divina,  cum  in  divinis 
significetur  ut  forma,  erit  una  trium  personarum,, 
quse  tres  erunt  unius  essentise  (a). 

ARTICULUS  III. 

Utrum  nomina  essentialia  pr  se  dicentur 
singulariter  de  tribus  personis. 

Ad  tertium  sic  proceditur.  1.  Yidetur  quod 
nomina  essentialia,  ut  hoc  nomen,  Deus, 
non  praedicentur  singulariter  de  tribus  per¬ 
sonis,  sed  pluraliter.  Sicut  enim  homo  si¬ 
gnificatur  ut  habens  humanitatem,  ita  Deus 
significatur  ut  habens  deitatem.  Sed  tres 
personae  sunt  tres  habentes  deitatem.  Ergo 
tres  personae  sunt  tres  dii. 

2.  Praeterea,  Gen.,  i,  ubi  dicitur  :  In  prin¬ 
cipio  creavit  Deus  cselum  et  terram,  be¬ 
ta)  Bene  quidem  :  unius  essentiae,  unius  deitatis, 
in  eadem  essentia ;  non  vero  :  ex  eadem,  vel  de  ea¬ 
dem  essentia,  per  eamdem  essentiam. 


256  SUMMA.  THEOLOGICA. 


braica  veritas  habet  rrrnu ,  quod  potest 
interpretari  dii  sive  judices.  Et  hoc  dicitur 
propter  pluralitatem  personarum.  Ergo  tres 
personae  sunt  plures  dii,  et  non  unus  Deus. 

3.  Praeterea,  hoc  nomen,  res,  cum  abso¬ 
lute  dicatur,  videtur  ad  substantiam  perti¬ 
nere.  Sed  hoc  nomen  pluraliter  praedicatur 
de  tribus  personis  ;*  dicit  enim  Augustinus, 
in  lib.  I  De  doct.  christiana ,  cap.  v,  coi.  21, 
tom.  III  :  «  Res  quibus  fruendum  est,  sunt 
Pater  et  Filius  et  Spiritus  sanctus.  »  Ergo  et 
alia  nomina  essentialia  pluraliter  praedicari 
possunt  de  tribus  personis. 

4.  Praeterea,  sicut  hoc  nomen,  Deus,  si¬ 
gnificat  habentem  deitatem,  ita  hoc  nomen, 
persona,  significat  subsistentem  in  natura 
aliqua  intellectuali.  Sed  dicimus  tres  perso¬ 
nas.  Ergo  eadem  ratione  dicere  possumus 
tres  deos. 

Sed  contra  est  quod  dicitur  Deut.,  vi,  4  : 
Audi  Israel,  Dominus  Deus  tuus,  Deus*  unus 
est.  ? 

Respondeo  dicendum ,  quod  nominum  es¬ 
sentialium  quaedam  significant  essentiam 
substantive ,  quaedam  vero  adjective.  Ea 
quidem  quae  substantive  essentiam  signifi¬ 
cant,  praedicantur  de  tribus  personis  singu¬ 
lariter  tantum ,  et  non  pluraliter ;  quae  vero 
adjective  essentiam  significant,  praedicantur 
de  tribus  personis  in  plurali. 

Cujus  ratio  est  quia  nomina  substantiva 
significant  aliquid  per  modum  substantiae, 
nomina  vero  adjectiva  significant  aliquid 
per  modum  accidentis  quod  inhaeret  sub¬ 
jecto.  Substantia  autem  sicut  per  se  habet 
esse ,  ita  per  se  habet  unitatem  vel  multitu¬ 
dinem  ;  unde  et  singularitas  vel  pluralitas 
nominis  substantivi  attenditur  secundum 
formam  significatam  per  nomen.  Accidentia 
autem  sicut  esso  habent  in  subjecto ,  ita  ex 
subjecto  suscipiunt  unitatem  vel  multitudi¬ 
nem  ;  et  ideo  in  adjectivis  attenditur  singu¬ 
laritas  et  pluralitas  secundum  supposita.  In 
creaturis  autem  non  invenitur  una  forma  in 
pluribus  suppositis,  nisi  unitate  ordinis,  ut 
forma  multitudinis  ordinatae.  Unde  nomina 
significantia  talem  formam ,  si  sint  substan¬ 
tiva,  praedicantur  de  pluribus  in  singulari , 
non  autem  si  sint  adjectiva ;  dicimus  enim 
quod  multi  homines  sunt  collegium  ,  vel 
exercitus,  aut  populus ;  dicimus  tamen  quod 
plures  homines  sunt  collegiati.  In  divinis 
autem  essentia  uivina  signiUcalur  per  mo¬ 
dum  formae,  ut  dictum  est,  quae  quidem 
simplex  est,  et  maximo  una,  ut  supra  osten¬ 


sum  est.  Unde  nomina  significantia  divi¬ 
nam  essentiam  substantive,  singulariter  et 
non  pluraliter  de  tribus  personis  praedican¬ 
tur.  Haec  igitur  est  ratio  quare  Socratem  et 
Platonem  et  Ciceronem  dicimus  tres  homi¬ 
nes  :  Patrem  autem  et.  Filium  et  Spiritum 
sanctum  non  dicimus  tres  deos ,  sed  unum 
Deum ;  quia  in  tribus  suppositis  humanae 
naturae  sunt  tres  humanitates ;  in  tribus  au¬ 
tem  personis  est  una  divina  essentia.  Ea 
vero  quae  significant  essentiam  adjective, 
praedicantur  pluraliter  de  tribus  propter 
pluralitatem  suppositorum.  Dicimus  enim 
tres  existentes,  vei  tres  sapientes,  aut  tres 
aeternos  et  increatos  et  immensos,  si  adjec- 
ve  sumantur.  Si  vero  substantive  suman¬ 
tur,  dicimus  unum  increatum ,  immensum 
et  aeternum,  ut  Athanasius  dicit  in  Symbolo 
fidei,  coi.  1582,  t.  4. 

Ad  primum  ergo  dicendum ,  quod  licet 
Deus  significet  habentem  deitatem ,  est  ta¬ 
men  alius  modus  significandi.  Nam  Deus 
dicitur  substantive  ;  sed  habens  deitatem 
dicitur  adjective.  Unde,  licet  sint  tres  ha¬ 
bentes  deitatem,  non  tamen  sequitur  quod 
sint  tres  dii. 

Ad  secundum  dicendum,  quod  diversae 
linguae  habent  diversum  modum  loquendi. 
Unde  sicut  propter  pluralitatem  supposito¬ 
rum  Graeci  dicunt  tres  hypostases;  ita  et  in 
hebraeo  dicitur  pluraliter  Qmbu.  Nos  autem 
non  dicimus  pluraliter  neque  deos  neque 
substantias,  ne  pluralitas  ad  substantiam  re¬ 
feratur. 

Ad  tertium  dicendum ,  quod  hoc  nomen ,. 
res,  est  de  transcendentibus.  Unde  securi-* 
dum  quod  pertinet  ad  relationem,  pluraliter 
praedicatur  in  divinis ;  secundum  vero  quod 
pertinet  ad  substantiam,  singulariter  praedi¬ 
catur.  Unde  Augustinus  dicit,  ibidem,  toc. 
cit.  in  arg.,  quod  «  eadem  Trinitas  quaedam 
summa  res  est. » 

Ad  quartum  dicendum  quod  forma  signi¬ 
ficata  per  hoc  nomen,  persona,  non  est 
essentia  vel  natura,  sed  personalitas.  Unde 
cum  sint  tres  personalitates,  id  est,  tres  per¬ 
sonales  proprietates  in  Patre  et  Filio  et  Spi¬ 
ritu  sancto ,  non  singulariter  sed  pluraliter 
praedicatur  de  tribus. 

Conclusio.  —  Nomina  essentialia  substantiva  in 
divinis  in  singulari  tantum  praedicantur  de  per¬ 
sonis,  nomina  vero  adjectiva  in  plurali  tantum. 

ARTICULUS  IV. 

Utrum  nomina  essentialia  concreta  possint 
supponere  pro  persona . 

Ad  quartum  sic  proceditur.  1.  Videtur 
quod  nomina  essentialia  concretiva  non  pos¬ 
sunt  supponere  pro  persona ,  ita  quod  haec 
sit  vera  :  Deus  genuit  Deum.  Quia,  ut  so¬ 
phistae  dicunt,  a  terminus  singularis  idem 
significat  et  supponit.  »  Sed  hoc  nomen, 
Deus ,  videtur  esse  terminus  singularis , 
cum  pluraliter  praedicari  non  possit,  ut  dic¬ 
tum  est.  Ergo  cum  significet  essentiam, 
videtur  quod  supponat  pro  essentia,  et  non 
pro  persona. 

2.  Praeterea  terminus  in  subjecto  positus 
non  restringitur  per  terminum  positum  in 
praedicato  ratione  significationis,  sed  solum 
ratione  temporis  consignificati.  Sed  cum 
.dico  :  Deus  creat,  hoc  nomen,  Deus,  supponit 
pro  essentia.  Ergo  cum  dicitur :  Deus  genuit, 
non  potest  iste  terminus,  Deus,  ratione  prae¬ 
dicati  notionalis  supponere  pro  persona. 

3.  Praeterea,  si  haec  est  vera  :  Deus  ge¬ 
nuit,  quia  Pater  generat,  pari  ratione  haec 
erit  vera  :  Deus  non  generat,  quia  Filius 
non  generat.  Ergo  est  Deus  generans  et 
Deus  non  generans,  et  ita  videtur  sequi 
quod  sint  duo  dii. 

4.  Praeterea,  si  Deus  genuit  Dehm,  aut  se 
Deum  aut  alium  Deum.  Sed  non  se  Deum, 
quia,  ut  Augustinus  dicit  in  I  De  Trinit 
cap.  i,  coi.  820,  t.  8,  «  nulla  res  generat  se- 
ipsam  ‘,  »  neque  alium  Deum ,  quia  non  est 
nisi  unus  Deus.  Ergo  haec  est  falsa  :  Deus 
genuit  Deum. 

5.  Praeterea,  si  Deus  genuit  Deum,  aut 
Deum  qui  est  Deus  Pater,  aut  Deum  qui  non 
est  Deus  Pater.  Si  Deum  qui  est  Deus  Pater, 
ergo  Deus  Pater  est  genitus.  Si  Deum  qui 
non  est  Deus  Pater,  ergo  Deus  est  qui  non 
est  Deus  Pater,  quod  est  falsum.  Non  ergo 
polest  dici,  quod  Deus  genuit  Deum. 

Sed  contra  est  quod  in  symbolo  dicitur  : 
«  Deum  de  Deo.  » 

Respondeo  dicendum,  quod  quidam  dixe¬ 
runt  quod  hoc  nomen,  Deus,  et  similia,  pro¬ 
prie  secundum  suam  naturam  supponunt 
pro  essentia  ,  sed  ex  adjuncto  notionali 
trahuntur  ad  supponendum  pro  persona.  Et 

haec  opinio  processisse  videtur  ex  conside- 
• 

*  «  Nulla  enim  omnino  res  est  quae  seipsam  gi¬ 
gnat  ut  sit.  » 

*  Parm. :  «  pro  persona,  vel  una...,  vel  duabus.... 


ratione  divinae  simplicitatis,  quae  requirit 
quod  in  Deo  idem  sit  habens  et  quod  habe¬ 
tur.  Et  sic  habens  deitatem ,  quod  significat 
hoc  nomen,  Deus,  est  idem  quod  deitas. 

Sed  in  proprietatibus  locutionum  non  tan¬ 
tum  attendenda  est  res  significata,  sed  etiam 
modus  significandi.  Et  ideo  quia  nomen, 
Deus,  significat  divinam  essentiam  ut  in 
habente  ipsam ,  sicut  hoc  nomen ,  homo , 
humanitatem  significat  in  supposito;  alii 
melius  dixerunt  quod  hoc  nomen,  Deus,  ex 
modo  significandi  habet  ut  proprie  possit 
supponere  pro  persona,  sicut  et  hoc  nomen, 
homo.  Quandoque  ergo  hoc  nomen,  Deus, 
supponit  pro  essentia,  ut  cum  dicitur  :  Deus 
creat;  quia  hoc  praedicatum  competit  sub¬ 
jecto  ratione  formae  significatae,  quae  est  dei¬ 
tas.  Quandoque  vero  supponit 2  personam, 
ut  unam  tantum,  ut  cum  dicitur  :  Deus 
generat ;  vel  duas ,  ut  cum  dicitur  :  Deus 
spirat ;  vel  tres,  ut  cum  dicitur  :  Regi  saecu¬ 
lorum  immortali,  invisibili,  soli  Deo  honor 
et  gloria ,  I  Timoth.,  i,  17. 

Ad  primum  ergo  dicendum ,  quod 3  iste 
terminus,  Deus,  licet  conveniat  cum  termi¬ 
nis  singularibus  in  hoc  quod  forma  signifi¬ 
cata  non  multiplicatur,  convenit  tamen  cum 
terminis  communibus  in  hoc  quod  forma 
significata  invenitur  in  pluribus  suppositis,^ 
Unde  non  oportet  quod  semper  supponat  pro 
essentia  quam  significat. 

Ad  secundum  dicendum,  quod  objectio 
illa  procedit  contra  illos  qui  dicebant  quod 
hoc  nomen,  Deus,  non  habet  naturalem  sup¬ 
positionem  pro  persona. 

Ad  tertium  dicendum,  quod  aliter  se  habet 
hoc  nomen,  Deus,  ad  supponendum  pro 
persona,  et  hoc  nomen,  homo.  Quia  enim 
forma  significata  per  hoc  nomen ,  homo,  id 
est,  humanitas,  realiter  dividitur  in  diversis 
suppositis,  per  se  supponit  pro  persona, 
etiamsi  nihil  addatur  quod  determinet  ipsum 
ad  personam,  quae  est  suppositum  distinc¬ 
tum.  Unitas  autem  sive  communitas  hu¬ 
manae  naturae  non  est  secundum  rem ,  sed 
solum  secundum  considerationem.  Unde 
iste  terminus ,  homo ,  non  supponit  pro  na-  <■ 
tura  communi,  nisi  propter  exigentiam  ali- 
cujus  additi,  ut  cum  dicitur  :  Homo  est  spe¬ 
cies.  Sed  forma  significata  per  hoc  nomen, 
Deus,  scilicet  essentia  divina,  est  una  et 
communis  secundum  rem.  Unde  per  se  sup- 

vel  tribus.  » 

» Ita  cod.;  Parm.  :  «  quod  hoc  nomen.  » 

ponit  pro  natura  communi,  sed  ex  adjuncto 
terminatur 1  ejus  suppositio  ad  personam. 
Unde  cum  dicitur  :  Deus  generat,  ratione 
actus  notionalis  supponit  hoc  nomen,  Deus, 
pro  persona  Patris.  Sed  cum  dicimus  :  Deus 
non  generat,  nihil  additur  quod  determinet 
hoc  nomen  ad  personam  Filii ;  unde  datur 
intelligi  quod  generatio  repugnet  divinae 
naturae.  Sed  si  addatur  aliquid  pertinens 
ad  personam  Filii,  vera  erit  locutio,  ut  si 
dicatur  :  Deus  genitus  non  generat.  Unde 
non  sequitur  :  Est  Deus  generans ,  et  Deus 
non  generans,  nisi  ponatur  aliquid  perti¬ 
nens  ad  personam,  ut  puta  si  dicamus  : 
Pater  est  Deus  generans,  et  Filius  est  Deus 
non  generans.  Et  ita  non  sequitur  quod  sint 
plures  dii;  quia  Pater  et  Filius  sunt  unus 
Deus,  ut  dictum  est. 

Ad  quartum  dicendum ,  quod  haec  est 
falsa :  Pater  genuit  se  Deum ,  quia  ly  se , 
cum  sit  reciprocum,  refert  idem  suppositum. 
Neque  est  contrarium  quod  Augustinus 
dixit  in  Epist.  clxx,  aci  Maxim.,  coi.  747, 
t.  2,  quod  «  Deus  Pater  genuit  alterum  se;  » 
quia  ly  se,  vel  est  casus  ablativi,  ut  sit  sen¬ 
sus  :  Genuit  alterum  a  se ;  vel  facit  relatio¬ 
nem  simplicem,  et  sic  refert  identitatem  na¬ 
turae  ;  sed  est  impropria  vel  emphatica  locu¬ 
tio,  ut  sit  sensus :  Genuit  alterum  simillimum 
sibi.  Similiter  et  haec  est  falsa :  Genuit  alium 
Deum  ;  quia,  licet  Filius  sit  alius  a  Patre,  ut 
supra  dictum  est,  non  tamen  est  dicendum 
quod  sit  alius  Deus;  quia  intelligeretur  quod 
hoc  adjectivum ,  alius ,  poneret  rem  suam 
circa  substantivum  quod  est  Deus,  et  sic 
significaretur  distinctio  deitatis.  Quidam 
tamen  concedunt  istam :  Genuit  alium  Deum ; 
ita  quod  ly  alius  sit  substantivum,  et  ly 
Deus  appositive  construatur  cum  eo,  nempe 
alium  qui  est  Deus.  Sed  hic  est  improprius 
modus  loquendi,  et  evitandus,  ne  detur 
.  occasio  erroris. 

Ad  quintum  dicendum,  quod  haec  est  falsa : 
Deus  genuit  Deum,  qui  est  Deus  Pater; 
quia  cum  ly  Pater  appositive  construatur 
cum  ly  Deus,  restringit  ipsum  ad  standum 
pro  persona  Patris  :  ut  sit  sensus  :  Genuit 
Deum  qui  est  ipse  Pater;  et  sic  Pater  esset 
genitus,  quod  est  falsum.  Unde  negativa  est 
vera  :  Genuit  Deum  qui  non  est  Pater2  ejus. 
Si  tamen  intelligeretur  constructio  non  esse 
.  appositiw  sed  aliquid  esse  interponendum, 

1  Pa^aa. :  «  determinatur.  » 

*  Parift.  :  «  non  est  Deus  Pater.  » 

3  Parm. :  «  uqu  tantum,  removeatur. » 


tunc  e  converso  affirmativa  esset  vera,  et 
negativa  falsa ,  ut  sit  sensus  :  Genuit  Deum 
qui  est  Deus,  qui  est  Pater;  sed  haec  est 
extorta  expositio.  Unde  melius  est  quod 
simpliciter  affirmativa  negetur,  et  negativa 
concedatur.  Praepositivus  tamen  dixit  quod 
tam  negativa  quam  affirmativa  est  falsa  ; 
quia  hoc  relativum ,  qui ,  in  affirmativa 
potest  referre  suppositum ,  sed  in  negativa 
refert  et  significatum  et  suppositum.  Unde 
sensus  affirmativae  est ,  quod  esse  Deum 
Patrem  conveniat  personae  Filii.  Negativae 
vero  sensus  est,  quod  esse  Deum  Patrem 
non  solum 3  removeat  a  persona  Filii,  sed 
etiam  a  divinitate  ejus.  Sed  hoc  irrationa¬ 
bile  videtur,  cum  secundum  Philosophum, 
lib.  II  Periher.,  cap.  ult.,  de  eodem  de  quo 
est  affirmatio,  possit  etiam  esse  negatio. 

Conclusio.  —  Nomina  esssentialia  in  divinis  con¬ 
creta  nonnunquam  pro  essentia,  aliquando  pro 
una  persona,  nonnunquam  etiam  pro  tribus  sup¬ 
ponunt  personis,  secundum  quod  adjungitur 
nomen  ad  essentiam  seu  personam  spectans. 

ARTICULUS  Y. 

Utrum  nomina  essentialia  in  abstracto  signi¬ 
ficata  possint  supponere  pro  persona. 

Ad  quintum  sic  proceditur.  1.  Yidetur  • 
quod  nomina  essentialia  in  abstracto  signi¬ 
ficata  possint  supponere  pro  persona  ,  ita 
quod  hsec  sit  vera  :  Essentia  generat  essen¬ 
tiam.  Dicit  enim  Augustinus,  De  Trinit 
lib.  YII,  c.  n,  coi.  93C,  t.  8  :  «  Pater  et  Filius 
sunt  una  sapientia,  quia  una  essentia,  et 
singillatim  sapientia  de  sapientia,  sicut  essen¬ 
tia  de  essentia  *.  » 

2.  Praeterea,  generatis  nobis  vel  corruptis, 
generantur  vel  corrumpuntur  ea  quae  in 
nobis  sunt.  Sed  Filius  generatur.  Ergo  cum 
essentia  divina  sit  in  Filio,  videtur  quod 
essentia  divina  generetur. 

3.  Praeterea  idem  est  Deus  et  essentia  di¬ 
vina,  ut  ex  supra  dictis  patet.  Sed  haec  est 
vera  :  Deus  generat  Deum,  sicut  dictum  est. 
Ergo  haec  est  vera  :  Essentia  generat  essen¬ 
tiam. 

4.  Praeterea,  de  quocumque  praedicatur 
aliquid  potest  supponere  pro  illo.  Sed  essen-t 
tia  divina  est  Pater.  Ergo  essentia  potest 
supponere  pro  persona  Patris ;  et  sic  essentia 
generat. 

4  «  Unde  Pater  et  Filius  simul  una  sapientia, 
quia  una  essentia,  »  etc. 

5.  Praeterea ,  essentia  est  res  generans , 
quia  est  Pater,  qui  est  generans.  Si  igitur 
essentia  non  sit  generans,  erit  essentia  res 
generans  et  non  generans ;  quod  est  impos¬ 
sibile. 

0.  Praeterea,  Augustinus  dicit  in  IV  De 
Trinit .,  cap.  xx,  coi.  908,  t.  8  :  «  Pater  est 
principium  totius  deitatis  \  »  Sed  non  est 
principium  nisi  generando ,  vel  spirando. 
Ergo  Pater  generat,  vel  spirat  deitatem. 

Sed  contra  est  quod  Augustinus  dicit  in 
1  De  Trin.,  cap.  i,  coi.  820,  tom.  III,  quod 
«  nulla  res  generat  seipsam  2.  »  Sed  si 
essentia  generat  essentiam ,  non  generat 
nisi  seipsam ,  cum  nihil  sit  in  Deo  quod 
distinguatur  a  divina  essentia.  Ergo  essentia 
non  generat  essentiam. 

Respondeo  dicendum,  quod  circa  hoc  erra¬ 
vit  abbas  Joachim,  asserens  quod  sicut  dici¬ 
tur  :  Deus  genuit  Deum,  ita  potest  dici  quod 
essentia  genuit  essentiam,  considerans  quod 
propter  divinam  simplicitatem  non  est  aliud 
Deus  quam  divina  essentia. 

Sed  in  hoc  deceptus  fuit ,  quia  ad  verita¬ 
tem  locutionum  non  solum  oportet  conside¬ 
rare  refi  significatas ,  sed  etiam  modum 
significandi,  ut  dictum  est.  Licet  autem 
secundum  rem  sit  idem  Deus  quod  dei¬ 
tas,  non  tamen  est  idem  modus  signifi¬ 
candi  utrobique.  Nam  hoc  nomen,  Deus, 
quia  significat  divinam  essentiam  in  ha¬ 
bente,  ex  modo  suae  significationis  naturali¬ 
ter  habet  quod  possit  supponere  pro  per¬ 
sona.  Et  sie  ea  queo  sunt  propria  persona¬ 
rum  ,  possunt  praedicari  de  hoc  nomine , 
Deus ,  ut  dicatur,  quod  Deus  est  genitus  vel 
generans,  sicut  dictum  est.  Sed  hoc  nomen, 
essentia ,  non  habet  ex  modo  suse  significa¬ 
tionis  quod  supponat  pro  persona; quia  signi¬ 
ficat  essentiam  ut  formam  abstractam.  Et 
ideo  ea  quse  sunt  propria  personarum ,  qui¬ 
bus  ab  invicem  distinguuntur,  non  possunt 
essentiae  attribui.  Significaretur  enim  quod 
esset  distinctio  in  essentia  divina,  sicut  est 
distinctio  in  suppositis. 

Ad  primum  ergo  dicendum,  quod  ad  expri¬ 
mendam  unitatem  essentiae  et  personae,  sancti 
doctores  aliquando  expressius  locuti  sunt 
quam  proprietas  locutionis  patiatur.  Unde 
hujusmodi  locutiones  non  sunt  extendendae, 
sed  exponendae,  ut  scilicet  nomina  abstracta 
exponantur  per  concreta,  vel  etiam  per  no- 

1  «  Totiu"  aivir  Itatis,  rei,  si  m alius  dicitur,  dei¬ 
tatis,  principium  PaUm  est.  » 

*  «  Sulla  enim  omuiuo  res  est  quae  seipsam  gi- 


mina  personalia ,  ut  cum  dicitur  :  Essentia 
de  essentia;  vel  sapientia  de  sapientia,  sit 
sensus  :  Filius,  qui  est*essentia  et  sapientia, 
est  de  Patre,  qui  est  essentia  et  sapientia.  In 
his  tamen  nominibus  abstractis  est  quidam 
ordo  attendendus  ;  quia  ea  quae  pertinent  ad 
actum ,  magis  propinque  se  habent  ad  per¬ 
sonas,  quia  actus  sunt  suppositorum.  Unde 
minus  impropria  est  ista :  Natura  de  natura, 
vel  sapientia  de  sapientia ,  quam  :  Essentia 
de  essentia. 

Ad  secundum  dicendum ,  quod  in  creatu¬ 
ris  generatum  non  accipit  naturam  eamdem 
numero  quam  generans  habet,  sed  aliam 
habet  numero ,  quae  incipit  in  eo  esse  per 
generationem  de  novo ,  et  desinit  esse  per 
corruptionem ;  et  ideo  generatur  et  corrum¬ 
pitur  per  accidens;  sed  Deus  genitus  eam¬ 
dem  naturam  numero  accipit  quam  gene¬ 
rans  liabet;  et  ideo  natura  divina  in  Filio 
non  generatur  neque  per  se,  neque  per  acci¬ 
dens. 

Ad  tertium  dicendam,  quod  licet  Deus  et 
divina  essentia  sint  idem  secundum  rem , 
tamen  ratione  alterius  modi  significandi , 
oportet  loqui  diversimode  de  utroque. 

Ad  quartum  dicendum ,  quod  essentia  di¬ 
vina  praedicatur  de  Patre  per  modum  iden¬ 
titatis  propter  divinam  simplicitatem;  nec 
tamen  sequitur  quod  possit  supponere  pro 
Patre,  propter  diversum  modum  signifi¬ 
candi.  Ratio  autem  procederet  in  illis  quo¬ 
rum  unum  praedicatur  de  altero,  sicut  uni¬ 
versale  de  particulari. 

Ad  quintum  dicendum,  quod  haec  est  dif¬ 
ferentia  inter  nomina  substantiva  et  adjec¬ 
tiva,  quia  nomina  substantiva  ferunt  suum 
suppositum,  adjectiva  vero  non,  sed  rem  si¬ 
gnificatam  ponunt  circa  substantivum.  Unde 
sophistae  dicunt  quod,  nomina  substantiva 
supponunt,  adjectiva  vero  non  supponunt, 
sed  copulant.  Nomina  igitur  personalia  sub¬ 
stantiva  possunt  de  essentia  praedicari  propter 
identitatem3.  Neque  sequitur  quod  proprietas 
personalis  distinctam4  determinet  essentiam. 
Sed  ponitur  circa  suppositum  importatum 
per  nomen  substantivum.  Sed  notionalia  et 
personalia  adjectiva  non  possunt  praedicari 
de  essentia,  nisi  aliquo  substantivo  adjuncto. 
Unde  non  possumus  dicere  quod  essentia  est 
generans;  possumus  tamen  dicere  quod 
essentia  est  res  generans,  vel  Deus  gene- 

gnat  ut  sit.  » 

3  Parm.  addit :  «  rei.  » 

4Ita  iu  edit.  Rorn.  et  Patav.;  Nicolai ; «  distii» 

rans,  si  res  et  Deus  supponant  pro  persona, 
non  autem  si  supponant  pro  essentia.  Unde 
non  est  contradictio,  si  dicitur  quod  essentia 
est  res  generans  et  res  non  generans,  quia 
primo  res  tenetur  pro  persona,  secundo  pro 
essentia. 

Ad  sextum  dicendum,  quod  deitas,  in 
quantum  est  una  in  pluribus1,  habet  quam¬ 
dam  convenientiam  cum  forma  nominis 
collectivi.  Unde  cum  dicitur  :  Pater  est  prin¬ 
cipium  totius  deitatis ,  potest  sumi  pro  uni¬ 
versitate  personarum,  inquantum  scilicet 
in  omnibus  personis  divinis  ipse  est  princi¬ 
pium.  Nec  oportet  quod  sit  principium  sui 
ipsius,  sicut  aliquis  de  populo  dicitur  rector 
totius  populi,  non  tamen  sui  ipsius.  Yel 
potest  dici  quod  est  principium  totius  dei¬ 
tatis,  non  quia  eam  generet  et  spiret,  sed 
quia  eam  generando  et  spirando  commu¬ 
nicat. 

Conclusio.  —  Essentialia  nomina  in  abstracto 
minime  pro  persona  supponere  possunt. 

ARTICULUS  ,YI. 

Utrum  personae  possint  praedicari  de 
nominibus  essentialibus. 

Ad  sextum  sic  proceditur.  4.  Videtur  quod 
personae  non  possint  praedicari  de  nominibus 
essentialibus  concretis,  ut  dicatur  :  Deus  est 
tres  personae  vel  est  Trinitas.  Haec  enim  est 
falsa  :  Homo  est  omnis  homo,  quia  pro  nullo 
suppositorum  verificari  potest.  Neque  enim 
Socrates  est  omnis  homo,  neque  Plato,  neque 
aliquis  alius.  Sed  similiter  ista  :  Deus  est 
Trinitas,  pro  nullo  suppositorum  naturae 
divinae  verificari  potest.  Neque  enim  Pater 
est  Trinitas,  neque  Filius,  neque  Spiritus 
sanctus.  Ergo  haec  est  falsa  :  Deus  est  Tri¬ 
nitas. 

2.  Praeterea,  inferiora  non  praedicantur 
de  suis  superioribus  nisi  accidentali  praedi¬ 
catione,  ut  cum  dico  :  Animal  est  homo ;  ac¬ 
cidit  enim  animali  esse  hominem.  Sed  hoc 
nomen  Deus,  se  habet  ad  tres  personas  sicut 
commune  ad  inferiora,  ut  Damascenus  dicit, 
De  orthod.  /id.,  lib.  III,  cap.  iv,  coi.  998, 
t.  4 .  Ergo  videtur  quod  nomina  personarum 
non  possint  praedicari  de  hoc  nomine,  Deus, 
nisi  accidentaliter. 

Sed  contra  est  quod  Augustinus  dicit  in 

*  Al. :  «  suppositis.  » 

*  «  Credimus  in  unum  Deum  Patrem  et  Filium 
*Sp:  ritum  sanctum...  Hunc  unum  Deum  et  banc 


Serm.  ccxxxiii,  De  ficle,  coi.  2475,  tom.  Y  i 
«  Credimus  unum  Deum  unam  esse  divini 
nominis  Trinitatem*.  » 

Respondeo  dicendum,  quod,  sicut  jam  dic¬ 
tum  est,  licet  nomina  personalia  vel  notio- 
nalia  adjectiva  non  possint  praedicari  de 
essentia,  tamen  substantiva  possunt  propter 
realem  identitatem  essentiae  et  personae.  Es¬ 
sentia  autem  divina  non  solum  idem  est 
realiter  cum  una  persona,  sed  cum  tribus. 
Unde  et  una  persona,  et  duae,  et  tres  possunt 
de  essentia  praedicari,  ut  si  dicamus  :  Es¬ 
sentia  est  Pater,  et  Filius ,  et  Spiritus  sanc¬ 
tus.  Et  quia  hoc  nomen  ,  Deus,  per  se  habet 
quod  supponat  pro  essentia ,  ut  dictum  est : 
ideo,  sicut  haec  est  vera  :  Essentia  est  tres 
porsonai ,  ita  haec  est  vera  :  Deus  est  tres 
personae. 

Ad  primum  ergo  dicendum,  quod,  sicut 
supra  dictum  est,  hoc  nomen,  «  homo,  »  per 
se  habet  supponere  pro  persona,  sed  ex  ad¬ 
juncto  habet  quod  stet  pro  natura  communi, 
et  ideo  haec  est  falsa  :  Homo  est  omnis  homo, 
quia  pro  nullo  supposito  verificari  potest. 
Sed  hoc  nomen,  Deus,  per  se  habet  quod  stet 
pro  essentia ;  unde,  licet  pro  nullo  supposi¬ 
torum  divinae  naturae  haec  sit  vera  :  Deus 
est  Trinitas,  est  tamen  vera  pro  essentia ; 
quod  non  attendens  Porretanus,  eam  ne¬ 
gavit. 

Ad  secundum  dicendum,  quod  cum  dici¬ 
tur  :  Deus  vel  divina  essentia  est  Pater,  est 
praedicatio  per  identitatem,  non  autem  sicut 
inferioris  de  superiori :  quia  in  divinis  non 
est  universale  et  singulare.  Unde  sicut  est 
per  se  ista  :  Pater  est  Deus;  ita  et  ista,  Deus 
est  Pater,  et  nullo  modo  per  accidens. 

Conclusio.  —  Nomina  tam  personalia  quam 
notionalia,  si  sunt  adjectiva,  non  praedicantur  de 
essentia;  si  vero  sint  substantiva,  de  ea  praedi¬ 
cantur. 

ARTICULUS  VII. 

Utrum  nomina  essentialia  sint  appro - 
prianda  personis. 

Ad  septimum  sic  proceditur.  4.  Videtur 
quod  nomina  essentialia  non  sint  approprian- 
da  personis.  Quod  enim  potest  vergere  in  er¬ 
rorem  fidei,  vitandum  est  in  divinis ;  quia,  ut 
Hieronymus  dicit  * ;  «  Ex  verbis  inordinata 

unam  esse  divini  nominis  Trinitatem.  » 

3  De  hoc  dicto  Hieronymi,  vide  notam  ad  q.  XXXJ, 
art.  2,  in  corp. 

prolatis  incurritur  haeresis.  »  Sed  ea  quae 
sunt  communia  tribus  personis  appropriare 
alicui,  potest  vergere  in  errorem  fidei,  quia 
potest  intelligi  quod  vel  illi  tantum  personae 
conveniat 1  quod  ei  appropriatur,  vel  quod 
magis  conveniat  ei  quam  aliis.  Ergo  essen¬ 
tialia  attributa  non  sunt  approprianda  per¬ 
sonis. 

2.  Praeterea,  essentialia  attributa  in  abs¬ 
tracto  significata  significant  per  modum 
formae.  Sed  una  persona  non  se  habet  ad 
aliam  ut  forma ;  cum  forma  ab  eo  cujus  est 
forma,  supposito  non  distinguatur.  Ergo 
essentialia  attributa,  maxime  in  abstracto 
significata,  non  debent  appropriari  personis. 

3.  Praeterea,  proprium  prius  est  appro- 
priato ;  proprium  enim  est  de  ratione  appro- 
priati.  Sed  essentialia  attributa  secundum 
modum  intelligendi  sunt  priora  personis, 
sicut  commune  est  prius  proprio.  Ergo  es¬ 
sentialia  attributa  non  debent  esse  appro- 
priata 2 . 

Sed  contra  est  quod  Apostolus  dicit,  I  Cor., 
i,  24  :  Christum  Dei  virtutem ,  et  Dei  sapien¬ 
tiam. 

Respondeo  dicendum,  quod  ad  manifes¬ 
tationem  fidei  conveniens  fuit  essentialia  at¬ 
tributa  personis  appropriari.  Licet  enim 
Trinitas  personarum  demonstratione  probari 
non  possit,  ut  supra  dictum  est;  convenit 
tamen  ut  per  aliqua  magis  manifesta  decla¬ 
retur.  Essentialia  vero  attributa  sunt  nobis 
magis  manifesta  secundum  rationem  quam 
propria  personarum;  quia  ex  creaturis  ex 
quibus  cognitionem  accipimus,  possumus 
per  certitudinem  devenire  in  cognitionem 
essentialium  attributorum,  non  autem  in 
cognitionem  personalium  proprietatum,  ut 
supra  dictum  est.  Sicut  igitur  similitudine 
vestigii  vel  imaginis  in  creaturis  inventa 
utimur  ad  manifestationem  divinarum  per¬ 
sonarum,  ita  et  essentialibus  attributis.  Et 
haec  manifestatio  personarum  per  essentialia 
attributa  appropriatio  nominatur. 

Possunt  autem  manifestari  persona^  di  vinae 
per  essentialia  attribu  ta  dupliciter.  Uno  modo 
per  viam  similitudinis ,  sicut  ea  quae  perti¬ 
nent  ad  intellectum  appropriantur  Filio,  qui 
procedit  per  modum  intellectus  ut  Verbum. 
Alio  modo  per  modum  dissimilitudinis,  sicut 
potentia  appropriatur  Patri ,  ut  Augustinus 

1  Sic  codd.;  in  edit.  :  «  conveniant  cui  appro¬ 
priantur,  vel  quod  magis  conveniant  ei  quam  aliis.» 

*  Ita  cod.  Alcan.  cum  edit.  Rom.  et  Patav.;  at 

Mss.  Camer.,  theologi  Lovanienses  et  Duaceni,  ac 


dicit,  quia  apud  nos  patres  solent  esse  prop¬ 
ter  senectutem  infirmi,  no  talo  aliquid  sus¬ 
picemur  in  Reo. 

Ad  primum  ergo  dicendum ,  quod  essen¬ 
tialia  attributa  non  sic  appropriantur  per¬ 
sonis  ut  eis  esse  propria  asserantur,  sed  ad 
manifestandum  personas  per  viam  similitu¬ 
dinis  vel  dissimilitudinis,  ut  dictum  est, 
Unde  nullus  error  fidei  sequitur,  sed  magis 
manifestatio  veritatis. 

Ad  secundum  dicendum,  quod  si  sic  ap- 
propriarentur  essentialia  attributa  personis 
quod  essent  eis  propria,  sequeretur  quod  una 
persona  se  haberet  ad  aliam  in  habitudine 
formae  :  quod  excludit  Augustinus,  De 
Trinit.,  lib.  VI,  cap.  n,  coi.  925,  t.  8,  osten¬ 
dens,  quod  Pater  non  est  sapientia  quam 
genuit,  quasi  solus  Filius  sit  sapientia;  ut 
sic  Pater  et  Filius  simul  tantum  possint  dici 
sapientia,  non  autem  Pater  sine  Filio.  Sed 
Filius  dicitur  sapientia  Patris,  quia  est  sa¬ 
pientia  de  Patre  sapientia.  Uterque  enim  per 
se  est  sapientia,  et  simul  ambo  una  sapientia. 
Unde  Pater  non  est  sapiens  sapientia  quam 
genuit,  sed  sapientia  quae  est  sua  essentia. 

Ad  tertium  dicendum,  quod  licet  essen¬ 
tiale  attributum  secundum  rationem  pro¬ 
priam  sit  prius  quam  persona  secundum 
modum  intelligendi,  tamen,  inquantum 
habet  rationem  appropriati,  nihil  prohibet 
proprium  personae  esse  prius  quam  appro- 
priatum;  sicut  color  posterius  est  corpore, 
inquantum  est  corpus;  prius  tamen  est  na¬ 
turaliter  corpore  albo,  inquantum  est  album. 

Conclusio.  —  Decuit  ad  fidei  manifestationem 
essentialia  nomina  personis  divinis  appropriari  et 
accommodari  vel  per  viam  similitudinis,  vel  dissi¬ 
militudinis. 

ARTICULUS  VIII. 

Utriirh  convenienter  a  sacris  docloribus  sint 
essentialia  personis  attributa. 

Ad  octavum  sic  proceditur.  1.  Videtur 
quod  inconvenienter  a  sacris  doctoribus  sint 
essentialia  personis  attributa,  sive  appro- 
priata3.  Dicit  enim  Hilarius  in  II  De  Trin., 
§  1,  coi.  51,  t.  2  :  «  iEternitas4  est  in  Patre, 
species  in  imagine,  usus  in  numere.  »  In 
quibus  verbis  ponit  tria  nomina  propria  per- 

Nicolai'  :  «  appropriata  personis.  » 

3  «  Sive  appropriata  »  deest  in  edit. 

4  «  Infinitas  in  aeterno,  species  in  imagine,  usus 

m  munere. » 

sonarum,  scilicet  nomen  Patris,  et  nomen 
imaginis  quod  est  proprium  Filio,  ut  supra 
dictum  est,  et  nomen  muneris,  sive  donum, 
quod  est  proprium  Spiritus  sancti,  ut  supra 
habitum  est.  Ponit  etiam  tria  appropriata. 
Nam  aeternitatem  appropriat  Patri,  speciem 
Filio,  usum  Spiritui  sancto.  Et  videtur  quod 
irrationabiliter.  Nam  aeternitas  importat  du- 
rationem  essendi,  species  vero  est  essendi 
principium,  usus  vero  ad  operationem  per¬ 
tinere  videtur.  Sed  essentia  et  operatio  nulli 
personae  appropriari  inveniuntur.  Ergo  in¬ 
convenienter  videntur  ista  appropriata  per¬ 
sonis. 

2.  Praeterea,  Augustinus  in  I  De  doct. 
christ.,  c.  v,  coi.  21,  t.  3,  sic  dicit :  «  In  Patre 
est  unitas,  in  Filio  aequalitas,  in  Spiritu 
sancto  aequalitatis  unitatisque  concordia.  » 
Et  videtur  quod  inconvenienter.  Quia  una 
persona  non  denominatur  formaliter  per  id 
quod  appropriatur  alteri ;  non  enim  est  sa¬ 
piens  Pater  sapientia  genita,  ut  dictum  est. 
Sed  sicut  ibidem  subditur :  «  Tria  liaic  omnia 
unum  sunt  propter  Patrem;  aequalia  omnia 
propter  Filium,  connexa  omnia  propter  Spi¬ 
ritum  sanctum.  »  Non  ergo  convenienter 
appropriantur  personis. 

3.  Item,  secundum  Augustinum,  Patri 
attribuitur  potentia,  Filio  sapientia,  Spiritui 
sancto  bonitas.  Et  videtur  hoc  esse  inconve¬ 
niens;  nam  virtus  ad  potentiam  pertinet. 
Virtus  autem  invenitur  appropriari  Filio,  se¬ 
cundum  illudi  ad  Corinth.,  i,  24- :  Christum 
Dei  virtutem,  et  etiam  Spiritui  amicto,  se¬ 
cundum  illud  Luc.,  vi,  19  :  Virtus  de  illo 
exibat  et  sanabat  omnes.  Non  ergo  potentia 
Patri  est  approprianda. 

4.  Item,  Augustinus,  De  Trinit .,  lib.  I, 
cap.  vi,  coi.  827,  t.  8,  dicit  :  «  Non  confuse 
accipiendum  est  quod  ait  Apostolus  :  Ex  ipso, 
et  per  ipsum,  et  in  ipso.  Ex  ipso  dicens, 
propter  Patrem.  Per  ipsum,  propter  Filium. 
In  ipso,  propter  Spiritum  sanctum  E  »Sed 
videtur  quod  inconvenienter.  Quia  per  hoc 
quod  dicit,  «  in  ipso,  »  videtur  importari  ha¬ 
bitudo  causae  finalis,  quae  est  prima  causa¬ 
rum,  Ergo  ista  habitudo  causae  deberet 
appropriari  Patri,  qui  est  principium  non  de 
principio. 

5.  Item,  invenitur  veritas  appropriari 

*  Non  expresse  sed  sequivulenter  colligitur  ex  §  12. 

*  «  Apud  Deum  Patrem,  qui  est  caput  mei.  » 

3  Desumitur  ex  Hieronymo,  Comm.  in  Isaictm, 
c.  lxv,  v.  1,  coi.  G30,  t.  4  :«  Quodque  sequitur  : 
Dixi  :  ccce  ego  sum;  a<’  gor'eEP  quap  non  invoca- 


Filio,  secundum  illud  Joan.,  xiv,  6 :  Ego  sum 
via,  elveritas,  et  vita;  et  similiter  liber  vitae, 
secundum  illud  psalm.  xxxix,  8  :  In  capite 
libri  scriptum  est  de  me;  Giossa  ordinaria  *, 
coi.  903,  t.  d  :  « Id  est,  apud  Patrem  qui  est  ca¬ 
put  meum ; »  similiter  hoc  quod  dico  qui  est; 
quia  super  illud  Isa.,  lxv,  d  :  Ecce  ego  ad 
gentem,  dicit  Glossa  ordin.*,  coi.  1309,  t.  1 : 
<(  Filius  loquitur,  qui  dixit  Moysi :  Ego  sum 
qui  sum.  »  Et 4  videtur  quod  propria  sint 
Filii,  et  non  appropriata.  Nam  «  veritas,  a 
secundum  Augustinum  in  lib.  De  vera  reli¬ 
gione,  cap.  xxxvi,  coi.  152,  t.  3,  «  est  summa 
similitudo  principii  absque  omni  dissimilitu¬ 
dine.  »  Et  sic  videtur  quod  propria  conveniat 
Filio,  qui  habet  principium.  Liber  etiam  vitae 
videtur  proprium  aliquid  esse,  quia  significat 
ens  ab  alio ;  omnis  enim  liber  ab  aliquo  scri¬ 
bitur.  IIoc  etiam  ipsum  qui  est,  videtur  esse 
proprium  Filio;  quia  si  cum  Moysi  dicitur  : 
Ego  sum  qui  sum,  loquitur  Trinitas;  ergo 
Moyses  poterat  dicere  :  Ille  qui  est  Pater  et 
Filius  et  Spiritus  sanctus ,  misit  me  ad  vos. 
Ergo  et  ulterius  dicere  poterat  :  Ille  qui  est 
Pater  et  Filius  et  Spiritus  sanctus,  misit  me® 
demonstrando  tertiam  0  personam.  Hoc  au¬ 
tem  est  falsum,  quia  nulla  persona  est  Pater 
et  Filius  et  Spiritus  sanctus.  Non  ergo  potest 
esse  commune  Trinitati,  sed  est  proprium 
Filii. 

Respondeo  dicendum,  quod  intellectus 
noster ,  qui  ex  creaturis  in  Dei  cognitionem 
manuducitur,  oportet  quod  Deum  consideret 
secundum  modum  quem  ex  creaturis  assu¬ 
mit.  In  consideratione  autem  alicujus  crea¬ 
turae  quatuor  per  ordinem  nobis  occurrunt. 
Nam  primo  consideratur  res  ipsa  absoluto 
inquantum  est  ens  quoddam.  Secunda  au¬ 
tem  consideratio  rei  est  inquantum  est  una. 
Tertia  consideratio  rei  est,  secundum  quod 
inest  ei  virtus  ad  operandum  et  ad  causan¬ 
dum.  Quarta  autem  consideratio  est  secun¬ 
dum  habitudinem  quam  habet  ad  causata. 
Unde  haec  etiam  quadruplex  consideratio 
circa  Deum  nobis  occurrit. 

Secundum  igitur  primam  considerationem 
qua  consideratur  absolute  Deus  secundum 
esse  suum,  sic  sumitur  appropriatio  Hilarii, 
secundum  quam  «  aeternitas  »  appropriatur 
Patri,  «  species  »  Filio,  <t  usus  »  Spiritui 

bat  nomen  meum  (Exod.,  m,  14),  illi  sensui  conve¬ 
nit  :  Qui  est ,  misit  me  ad  vos.  Qui  cum  in  forma 
Dei  esset,  »  etc. 

4  Alias  :  «  sed. »  —  5  AI. :  «  ad  vos.  » 

6  Sic  codd.;  in  edit. ; «  certam. » 

sancto.  «  JEternitas  »  enim,  inquantum  si¬ 
gnificat  esse  non  principiatum ,  similitudi¬ 
nem  habet  cum  proprio  Patris,  qui  est  prin¬ 
cipium  non  de  principio.  «  Species  »  autem 
sive  pulchritudo  habet  similitudinem  cum 
propriis  Filii.  Nam  ad  pulchritudinem  tria 
requiruntur.  Primo  quidem  integritas ,  sive 
perfectio ;  quae  enim  diminuta  sunt,  hoc  ipso 
turpia  sunt;  et  debita  proportio,  sive  conso¬ 
nantia,  et  iterum  claritas ;  unde  quae  habent 
colorem  nitidum ,  pulchra  esse  dicuntur. 
Quantum  igitur  ad  primum ,  similitudinem 
habet  cum  proprio  Filii ,  inquantum  est  Fi¬ 
lius  habens  in  se  vere  et  perfecte  naturam 
Patris.  Unde  ad  hoc  innuendum  Augustinus, 
in  sua  expositione  De  Trinit .,  lib.  VI,  cap.  x, 
•coi.  931,  t.  8,  dicit :  «  Ubi,  »  scilicet  in  Filio, 
«  summa1  et  prima 2  vita  est,  etc. »  Quant  um 
vero  ad  secundum,  convenit  cum  proprio 
Filii,  inquantum  est  imago  expressa  Patris. 
Unde  videmus  quod  aliqua  imago  dicitur 
esse  pulchra  si  perfecte  repraesentat  rem, 
quamvis  turpem.  Et  hoc  tetigit  Augustinus, 
ibid.,  cum  dicit :  «  Ubi  est  tanta  convenien¬ 
tia3,  et  prima  aequalitas,  etc.  »  Quantum 
vero  ad  tertium,  convenit  cum  proprio  Filii, 
inquantum  est  Verbum,  quod  quidem  lux 
est  et  splendor  intellectus ,  ut  Damascenus 
dicit,  lib.  III  De  fide  orthod. ,  cap.  m,  t.  I. 
Et  hoc  tangit  Augustinus,  ubi  supra,  cum 
elicit :  «  Tanquam  verbum  perfectum,  cui 
non  desit  aliquid,  et  ars  quaedam  omnipo¬ 
tentis  Dei,  etc.  »  «  Usus  »  autem  habet  simi¬ 
litudinem  cum  propriis  Spiritus  sancti,  largo 
modo  accipiendo  usum  secundum  quod 
«  uti  »  comprehendit  sub  se  etiam  «  frui ,  » 
prout  «  uti  i»  «  est  assumere  aliquid  in  fa¬ 
cultatem  voluntatis ,  »  et  «  frui,  »  «  est  cum 
gaudio  uti,  »  ut  Augustinus  De  Trinit., 
lib.  X,  cap.  xi,  coi.  982,  t.  8,  dicit.  Usus 
ergo  quo  Pater  et  Filius  se  invicem  fruuntur, 
convenit  cum  proprio  Spiritus  sancti,  in 
quantum  est  amor.  Et  hoc  est  quod  Augus¬ 
tinus  dicit,  De  Trinitate,  lib.  VI,  cap.  x, 
coi.  932,  t.  8  :  «  Illa  dilectio,  delectatio,  feli¬ 
citas,  vel  beatitudo,  usus  ab  illo  appellatus 
est.  »  Usus  vero,  quo  nos  fruimur  Deo si¬ 
militudinem  habet  cum  proprio  Spiritus 
sancti ,  inquantum  est  donum ;  et  hoc  os¬ 
tendit  Augustinus,  ibid.,  cum  dicit  :  «  Est 
in  Trinitate  Spiritus  sanctus,  genitoris  ge- 

1  «  Ubi  est  prima  et  summa  vita.  » 

*  Sic  codd.;  in  edit.  :  «  perfecta.  »  Unde  bene 
scripserat  D.  Thomas,  Augustinum  allegando;  edi¬ 
tores  autem  iosi  textum  deturoaverunt. 


nitique  suavitas ,  ingenti  largitate  atque 
ubertate  nos  vel  creaturas  perfundens.  »  Et 
sic  patet  quare  «  aeternitas,  species  et  usus  » 
personis  attribuantur  vel  approprientur,  non 
autem  essentia,  vel  operatio ;  quia  in  ratione 
horum  propter  sui  communitatem  non  inve¬ 
nitur  aliquid  similitudinem  habens  cum  pro¬ 
priis  personarum. 

Secunda  vero  consideratio  •  Dei  est,  in- 
quantura  consideratur  ut  unus ;  et  sic  Au¬ 
gustinus,  lib.  I  De  doctr.christ.,  c.  v,  coi.  21, 
t.  3,  Patri  appropriat  «  unitatem,  »  Filio 
«  aequalitatem,  »  Spiritui  sancto  «  concor¬ 
diam,  »  sive  «  connexionem.  »  Quae  quidem 
tria  unitatem  importare  manifestum  est,  sed 
differenter.  Nam  «  unitas  »  dicitur  absolute, 
non  praesupponens  aliquid  aliud  ;  et  ideo  ap- 
propriatur  Patri,  qui  non  prapsupponit  ali¬ 
quam  personam,  cum  sit  principium  non  de 
principio.  «  iEqualitas  »  autem  importat 
unitatem  in  respectu  ad  alterum  :  nam 
aequale  est  quod  habet  unam  quantitatem 
cum  alio;  et  ideo  aequalitas  appropriatur 
Filio,  qui  est  principium  de  principio.  «  Con¬ 
nexio  »  autem  importat  unitatem  aliquorum 
duorum;  unde  appropriatur  Spiritui  sancto, 
inquantum  est  a  duobus;  ex  quo  sensu 
etiam  intelligi  potest  quod  dicit  Augustinus, 
ubi  supra,  «  tria  esse  unum  propter  Patrem, 
aequalia  propter  Filium,  connexa  propter 
Spiritum  sanctum.  »  Manifestum  est  enim 
quod  illi  attribuitur  unumquodque  in  quo 
primo  invenitur  :  sicut  omnia  inferiora  di¬ 
cuntur  vivere  propter  animam  vegetabilem, 
in  qua  primo  invenitur  ratio  vitae  in  istis 
inferioribus.  «  Unitas  »  autem  statim  inve¬ 
nitur  in  persona  Patris,  etiam  per  impossi¬ 
bile  remotis  aliis  personis.  Et  ideo  aliae  per¬ 
sonae  a  Patre  habent  unitatem ;  sed  remotis 
aliis  personis,  non  invenitur  «  aequalitas  » 
in  Patre,  sed  statim  posito  Filio  invenitur 
aequalitas.  Et  ideo  dicuntur  omnia  aequalia 
propter  Filium;  non  quod  Filius  sit  princi¬ 
pium  aequalitatis  Patris,  sed  quia,  nisi  esset 
Patri  aequalis  f  ilius,  Pater  aequalis  non  pos¬ 
set  dici :  aequalitas  enim  ejus  primo  conside¬ 
ratur  ad  Filium.  Hoc  enim  ipsum  quod 
Spiritus  sanctus  Patri  aequalis  est  a  Filio 
habet.  Similiter,  excluso  Spiritu  sancto, 
qui  est  duorum  nexus ,  non  posset  intelligi 
unitas  connexionis  inter  Patrem  et  Filium  : 

J  «  Ubi  jam  est  tanta  congruentia  et  prima  aequa¬ 
litas.  » 

4  Ita  codd.  Alcan.  et  Camer.;  editi  omittunt  «Deo. » 


264 


SUMMA.  THEOLOGICA. 


et  ideo  dicuntur  omnia  esse  connexa  prop¬ 
ter  Spiritum  sanctum  ;  quia,  posito  Spiritu 
sancto,  invenitur 1  unde  Pater  et  Filius  pos¬ 
sint  dici  connexi. 

Secundum  vero  tertiam  considerationem, 
qua  in  Deo  sufficiens  virtus  consideratur  ad 
causandum,  dicitur  sumi  tertia  appropriatio, 
scilicet  a  potentiae ,  »  sapientiae  et  bonitatis. 
Qum  quidem  appropriatio  fit  et  secundum 
rationem  similitudinis,  si  consideretur  quod 
in  divinis  personis  est,  et  secundum  rationem 
dissimilitudinis  si  consideretur  quod  in  crea¬ 
turis  est.  «  Potentia  »  enim  habet  rationem 
principii ;  unde  liabet  similitudinem  cum 
Patre  ca3lesti,  qui  est  principium  totius  divi¬ 
nitatis.  Deficit  autem  interdum  patri  terreno 
propter  senectutem.  «  Sapientia  »  vero  si¬ 
militudinem  habet  cum  Filio  caelesti ,  in 
quantum  est  Yerbum,  quod  nihil  aliud  est 
quam  conceptus  sapientiae.  Deficit  autem  in¬ 
terdum  lilio  terreno  propter  temporis  pauci¬ 
tatem.  «  Bonitas  »  autem,  cum  sit  ratio  et 
objectum  amoris,  habet  similitudinem  cum 
Spiritu  divino,  qui  est  amor;  sed  repugnan¬ 
tiam  liabere  videtur  ad  spiritum  terrenum, 
secundum  quod  importat  violentam2  quam- 
dapi  impulsionem,  prout  dicitur  Isa.,  xxv,  4 : 
Spiritus  robustorum  quasi  turbo  impellens 
parietem.  «  Yirtus  »  autem  appropriatur 
Filio  et  Spiritui  sancto,  non  secundum  quod 
virtus  dicitur  ipsa  potentia  rei,  sed  secun¬ 
dum  quod  interdum  virtus  dicitur  id  quod  a 
potentia  rei  procedit,  prout  dicimus  aliquod 
virtuosum  factum ,  esse  virtutem  alicujus 
agentis. 

Secundum  vero  quartam  considerationem, 
prout  consideratur  Deus  in  habitudine  ad 
suos  effectus,  sumitur  illa  appropriatio,  «  ex 
quo,  per  quem,  et  in  quo.  »  Haec  enim  prae¬ 
positio  «ex » importat  habitudinem  quamdam 
causae  materialis ,  quae  locum  non  habet  in 
divinis  :  aliquando  vero  habitudinem  caijsae 
efficientis,  quae  quidem  competit  Deo  ra¬ 
tione  suae  potentiae  activae  :  unde  et  appro- 
priatur  Patri  sicut  et  potentia.  Haec  vero 
praepositio  «  per  »  designat  quidem  quan¬ 
doque  causam  mediam ,  sicut  dicimus  quod 
faber  operatur  per  martellum.  Et  sic  ly  «  per  » 
quandoque  non  est  appropriatum,  sed  pro¬ 
prium  Filii ,  secundum  illud  Joan.,  i,  3 : 
Omnia  per  ipsum  facta  sunt;  non  quia 
Filius  sit  instrumentum,  sed  quia  ipse  est 

1  Sic  omnes  codd.  quos  vidimus ;  in  edit. :  «  ratio 
connexionis  in  divinis  personis.  » 

*  Sic  codd.;  in  Parm.  :  «  violentia»»  «uamdam  et 


principium  de  principio.  Quandoque  vero 
designat  habitudinem  formae ,  per  quam 
agens  operatur ,  sicut  dicimus  quod  artifex 
operatur  per  artem  :  undo  sicut  sapientia, 
et  ars  appropriantur  Filio ,  ita  et  ly  «  per 
quem.  »  Haec  vero  propositio  «  in  »  denotat 
proprie  habitudinem  continentis.  Continet 
autem  Deus  res  dupliciter.  Uno  modo  secun¬ 
dum  suas  similitudines ;  prout  scilicet  res 
dicuntur  esse  in  Deo,  inquantum  sunt  in 
ejus  scientia  ,  et  sic  hoc  quod  dico  «  in 
ipso,  »  essetappropriandum3  Filio.  Alio  vero 
modo  continentur  res  a  Deo  inquantum  Deus 
sua  bonitate  eas  conservat  et  gubernat ,  ad 
finem  convenientem  adducendo.  Et  sic  ly 
« in  quo  »  appropriatur  Spiritui  sancto,  sicut 
et  bonitas.  Nec  oportet  quod  habitudo  causae 
finalis,  quamvis  sit  prima  causarum,  appro- 
prietur  Patri  qui  est  principium  non  de- 
principio  :  quia  personae  divinae,  quarum 
Pater  est  principium ,  non  procedunt  ut  ad 
finem,  cum  quaelibet  illarum  sit  ultimus 
finis ,  sed  naturali  processione  ,  quae  magis 
ad  rationem  naturalis  potentiae  pertinere 
videtur. 

Ad  illud  vero  quod  de  aliis  quaeritur ,  di¬ 
cendum  quod ,  cum  veritas  pertineat  ad  in¬ 
tellectum,  ut  supra  dictum  est,  appropriatur 
Filio,  non  tamen  est  proprium  ejus,  quia 
veritas,  ut  supra  dictum  est,  considerari  po¬ 
test  prout  est  in  intellectu ,  vel  prout  est  in 
re.  Sicut  igitur  intellectus  et  res  essentiali¬ 
ter  sumpta,  sunt  essentialia ,  et  non  perso¬ 
nalia,  ita  et  veritas.  Definitio  autem  Augus¬ 
tini  inducta  datur  de  veritate  secundum 
quod  appropriatur  Filio.  Liber  autem  vitee 
in  recto  quidem  importat  notitiam,  sed  in 
obliquo  vitam.  Est  enim,  ut  supra  dictum 
est,  notitia  Dei  de  his  qui  habituri  sunt  vi¬ 
tam  aeternam.  Unde  appropriatur  Filio,  licet 
vita  approprietur  Spiritui  sancto ,  in  quan¬ 
tum  importat  quemdam  interiorem  motum  ; 
et  sic  convenit  cum  proprio  Spiritus  sancti, 
in  quantum  est  amor.  Esse  autem  scriptum 
ab  alio  non  est  de  ratione  libri  inquantum 
est  liber,  sed  inquantum  est  quoddam  arti- 
ficiatum.  Unde  non  importat  originem  , 
neque  est  personale ,  sed  appropriatum  per¬ 
sonae.  Ipsum  autem  nomen,  qui  est,  ap¬ 
propriatur  personae  Filii,  non  secundum 
propriam  rationem,  sed  ratione  adjuncti,  in¬ 
quantum  scilicet  in  locutione  Dei  ad  Moysen, 

impulsionem.  » 

3  Sic  codd.;  in  Parm. :  «appropriatum. » 

praefigurabatur  liberatio  humani  generis 
quae  facta  est  per  Filium.  Sed  tamen,  secun¬ 
dum  quod  ly,  qui,  sumitur  relative,  posset 
referri  interdum  ad  personam  Filii ;  et  sic 
sumeretur  personaliter  ;  ut  puta  si  dicatur  : 
Filius  est  genitus,  qui  est :  sicut  et  «  Deus  ge¬ 
nitus  »  personale  est ;  sed  infinite  sumptum 
est  essentiale.  Et,  licet 1  « iste,  »  grammatice 
loquendo,  ad  aliquam  certam  personam  vi¬ 
deatur  pertinere ,  tamen  quaelibet  res  de¬ 
monstrabilis,  grammatice  loquendo,  per  hoc 
dici  potest,  licet  secundum  rei  naturam  non 
sit  persona  :  dicimus  enim  :  Iste  lapis ;  et : 
iste  asinus.  Unde  et  grammatice  loquendo, 
essentia  divina,  secundum  quod  significatur 
et  supponitur  per  hoc  nomen,  Deus,  potest 
demonstrari  hoc  pronomine,  iste,  secundum 
illud  Exod.,  xv,  2  :  Iste  Deus  meus ,  et  glo¬ 
rificabo  eum. 

Conclusio.  —  In  consideratione  Dei,  qua  Deus 
absolute  secundum  esse  suum  consideratur,  Patri 
aeternitas,  Filio  species,  usus  vero  Spiritui  sancto ; 
in  consideratione  vero  Dei,  qua  unus  consideratur, 
Patri  unitas,  Filio  aequalitas,  Spiritui  sancto  con¬ 
cordia,  vel  connexio;  in  consideratione  vero  Dei 
secundum  rationem  causalitatis,  Patri  potentia, 
Filio  sapientia,  Spiritui  sancto  bonitas  attribuitur; 
in  consideratione  vero  Dei,  ut  suos  respicit  effectus, 
appropriatur  Patri  a  quo,  Filio  per  quem,  Spiritui 
sancto  in  quo. 

QUiESTIO  XL. 

DE  PERSONIS  IN  COMPARATIONE  AD  RELATIONES 

SIVE  PROPRIETATES. 

(Et  quatuor  quaeruntur.) 

Deinde  quaeritur  de  personis  in  compara¬ 
tione  ad  relationes  sive  proprietates,  et  quae¬ 
runtur  quatuor:  1°  utrum  relatio  sit  idem 
quod  persona;  2°  utrum  relationes  distin¬ 
guant  et  constituant  personas;  3°  utrum 
abstractis  per  intellectum  relationibus  a  per¬ 
sonis,  remaneant  hypostases 3 ;  4°  utrum  re¬ 
lationes  secundum  intellectum  prai suppo¬ 
nant  actus  personarum,  vel  e  converso. 


1  Parm.  :  «  Hoc  pronomen,  iste.  » 

*  Parm. :  «  distincta!.  » 

3  Sic  codd.;  in  edit.  :  «  et  iterum  unam  relatio¬ 
nem  in  duabus  personis  esse,  sicut  communis  spi- 


ARTICULUS  UREMUS. 

Utrum  relatio  sit  idem  quod  persona. 

Ad  primum  sic  proceditur.  1 .  Videtur  quod 
in  divinis  non  sit  idem  relatio  quod  persona. 
Quaecumque  enim  sunt  idem,  multiplicato 
uuo  eorum,  multiplicatur  et  aliud.  Sed  con¬ 
tingit  in  una  persona  esse  plures  relationes, 
sicut  in  persona  Patris  est  paternitas,  et  com¬ 
munis  spiratio 3  est  in  Patre  et  Filio.  Ergo 
relatio  non  est  idem  quod  persona. 

2.  Praeterea,  nihil  est  in  seipso,  secundum 
Philosophum  in  IV  Physic.,  text.  24  et  sub- 
seq.  Sed  relatio  est  in  persona;  nec  potest 
dici  quod  ratione  identitatis ,  quia  sic  esset 
etiam  in  essentia.  Ergo  relatio,  sive  proprie¬ 
tas  et  persona,  non  sunt  idem  in  divinis. 

2.  Praeterea,  quaecumque  sunt  idem,  ita 
se  habent  quod  quidquid  praedicatur  de  uno, 
praedicatur  et  de  alio.  Non  autem  quidquid 
praedicatur  de  persona,  praedicatur  de  pro¬ 
prietate  ;  dicimus  enim  quod  Pater  generat, 
sed  non  dicimus  quod  paternitas  sit  gene¬ 
rans.  Ergo  proprietas  non  est  idem  quod 
persona  in  divinis. 

Sed  contra,  in  divinis  non  differunt  «  quod 
est  »  et  «  quo  est  »  ut  habetur  a  Boetio  in 
lib.  De  hebd.,  coi.  1311,  t.  2.  Sed  Pater  pa¬ 
ternitate  est  Pater.  Ergo  Pater  idem  est  quod 
paternitas,  et  eadem  ratione  aliae  proprie¬ 
tates  idem  sunt  cum  personis. 

Respondeo  dicendum ,  quod  circa  hoc  ali¬ 
qui  diversimode  opinati  sunt.  Quidam  enim 
dixerunt  proprietates  neque  esse  personas , 
neque  in  personis.  Qui  fuerunt  moti  ex  modo 
significandi  relationum,  quae  quidem  non 
significant  ut  in  aliquo,  sed  magis  ut  ad  ali¬ 
quid.  Unde  dixerunt  relationes  esse  assis¬ 
tentes,  sicut  supra  expositum  est.  Sed  quia 
relatio  secundum  quod  est  quaedam  res  in 
divinis,  est  ipsa  divina  essentia4;  essentia 
autem  idem  est  quod  persona ,  ut  ex  dictis 
patet ;  oportet  quod s  tunc  relatio  sit  idem 
quod  persona. 

Ile  \c  igitur  identitatem  alii  considerantes 
dixerunt  proprietates  quidem  esse  personas, 
non  autem  in  personis ;  quia  non  ponebant 
proprietates  in  divinis  nisi  secundum  mo¬ 
dum  loquendi,  ut  supra  dictum  est.  Ncccsse 

ratio.  »  —  Red  it  in  idem. 

4  Ita  Mss.  Alcan.  et  Camer.,  quibus  adhaeret  Ni¬ 
colai  ;  editi  plerique  :  «  est  ipsa  essentia.  » 

s  Parm.  non  habet «  tunc.  » 


SUMMA.  THEOLOGICA. 


266 

est  autem  ponere  proprietates  in  divinis,  ut 
supra  ostendimus,  quae  quidem  significan¬ 
tur  in  abstracto  ut  quaedam  formae  persona¬ 
rum.  Unde,  cum  de  ratione  formae  sit  quod 
sit  in  eo  cujus  est  forma,  oportet  dicere  pro- 
■  prietates  esse  in  personis ,  et  eas  tamen  esse 
personas ;  sicut  essentiam  esse  in  Deo  dici¬ 
mus,  quae  tamen  est  Deus. 

Ad  primum  ergo  dicendum,  quod  persona 
et  proprietas  sunt  idem  re,  differunt  tamen 
secundum  rationem.  Unde  non  oportet  quod 
multiplicato  uno  multiplicetur  et  reliquum. 
Considerandum  tamen  est  quod  propter  di¬ 
vinam  simplicitatem  consideratur  duplex 
realis  identitas  in  divinis  eorum  quae  diffe¬ 
runt  in  rebus  creatis.  Quia  enim  divina  sim¬ 
plicitas  excludit  compositionem  formae  et 
materiae ,  sequitur  quod  in  divinis  idem  est 
abstractum  et  concretum,  ut  deitas  et  Deus. 
Quia  vero  divina  simplicitas  excludit  com¬ 
positionem  subjecti  et  accidentis ,  sequitur 
quod  quidquid  attribuitur  Deo ,  est  ejus  es¬ 
sentia  ;  et  propter  hoc  sapientia  et  virtus 
idem  sunt  in  Deo,  quia  ambo  sunt  in  divina 
essentia.  Et  secundum  hanc  duplicem  ratio¬ 
nem  identitatis  proprietas  in  divinis  est  idem 
-cum  persona.  Nam  proprietates  personales 
sunt  idem  cum  personis,  ea  ratione  qua  ab¬ 
stractum  est  idem  cum  concr.eto;  sunt  enim 
ipsse  personae  subsistentes ;  ut  paternitas  est 
ipse  Pater  et  filiatio  Filius  et  processio  Spiritus 
sanctus.  Proprietates  autem  non  personales 
sunt  idem  cum  personis  secundum  aliam  ra¬ 
tionem  identitatis ,  qua  ratione  illud  quod 
attribuitur  Deo,  est  ejus  essentia.  Sic  igitur 
communis  spiratio  est  idem  cum  persona 
Patris  et  cum  persona  Filii,  non  quod  sit  una 
persona  per  se  subsistens;  sed  sicut  una  es¬ 
sentia  est  in  duabus  personis,  ita  et  una  pro¬ 
prietas,  ut  supra  dictum  est. 

Ad  secundum  dicendum,  quod  proprieta¬ 
tes  dicuntur  esse  in  essentia  per  modum 
identitatis  tantum  ;  in  personis  autem  dicun¬ 
tur  esse  per  modum  identitatis  1  quidem  se¬ 
cundum  rem ,  sed  quantum  ad  modum 
significandi ,  sicut  forma  in  supposito.  Et 
ideo  proprietates  determinant  et  distinguunt 
personas,  non  autem  essentiam. 

1  Parm. :  «non  quidem  secundum  rem  tantum.  » 

(a)  Secundum  Ofallermum,  proprietas  personalis 
non  dicit  formaliter  totum  esse  personale,  quia  ex 
istis  duobus,  essentia  in  esse  essentiali,  proprieta¬ 
tibus  in  esse  personali ,  personae  divinae  consti¬ 
tuuntur.  Secundum  Praepositivum  divina  persona 
solummodo  proprietatem  personalem  dicit,  et  pro- 


Ad  tertium  dicendum ,  quod  participia  et 
verba  notionalia  significant  actus  notionales. 
Actus  autem  suppositorum  sunt.  Proprieta¬ 
tes  autem  non  significant  ut  supposita ,  sed 
ut  fornice  suppositorum ;  et  ideo  modus  si¬ 
gnificandi  repugnat  ut  participia  et  verba 
notionalia  de  proprietatibus  praedicentur. 

Conclusio.  —  Relationes  ac  proprietates  in  per¬ 
sonis  et  personee  ipsae  sunt  (a). 

ARTICULUS  II. 

Utrum  personae  distinguantur  per  relationes . 

Ad  secundum  sic  proceditur.  1.  Videtur 
quod  personae  non  distinguantur  per  rela¬ 
tiones.  Simplicia  enim  seipsis  distinguun¬ 
tur.  Sed  personae  sunt  maxime  simplices. 
Ergo  distinguuntur  seipsis,  et  non  relatio¬ 
nibus. 

2.  Praeterea,  nulla  forma  distinguitur  nisi 
secundum  suum  genus.  Non  enim  album  a 
nigro  distinguitur  nisi  secundum  qualita¬ 
tem.  Sed  hypostasis  significat  individuum 
in  genere  substantiae.  Non  ergo  relationibus 
hypostases  distingui  possunt. 

3.  Praeterea,  absolutum  est  prius  quam 
relativum.  Sed  prima  distinctio  est  distinctio 
divinarum  personarum.  Ergo  divinae  per¬ 
sonae  non  distinguuntur  relationibus. 

4.  Praeterea,  id  quod  praesupponit  distinc¬ 
tionem,  non  potest  esse  primum  distinctionis 
principium.  Sed  relatio  praesupponit  distinc¬ 
tionem,  cum  in  ejus  definitione  ponatur; 
esse  enim  relativi  est  ad  aliud  se  habere. 
Ergo  primum  principium  distinctivum  in 
divinis  non  potest  esse  relatio. 

Sed  contra  est  quod  Boetius  dicit,  in  lib.  I 
De  Trinit.y  cap.  vi,  coi.  1255,  t.  2,  quod 
«  sola  relatio  multiplicat  Trinitatem  divina¬ 
rum  personarum.  » 

Respondeo  dicendum,  quod  in  quibuscum¬ 
que  pluribus  invenitur  aliquid  commune, 
oportet  quaerere  aliquid  distinctivum.  Unde, 
cum  tres  personae  conveniant  secundum  es¬ 
sentiae  unitatem,  necesse  est  quaerere  aliquid 
quo  distinguantur,  ad  hoc  quod  plures  sint. 
Inveniuntur  autem  in  divinis  personis  duo 

prietates  nil  aliud  sunt  quam  ipsse  personse  quss 
seipsis  distinguuntur;  unde  juxta  eumdem,  pater 
et  paternitas  idem  sunt.  Scotistse  proprietates  a 
personis  ex  natura  rei  differre  tenent,  quod  mani¬ 
feste  contrarium  est  D.  Thomse  dicenti :  Persona  et 
proprietas  sunt  idem  re,  differunt  tamen  secun¬ 
dum  rationem. 

secundum  quse  differunt,  scilicet  origo  et 
relatio.  Quae  quidem,  quamvis  re  non  diffe¬ 
runt,  differunt  tamen  secundum  modum 
significandi;  nam  origo  significatur  per  mo¬ 
dum  actus,  ut  generatio,  relatio  vero  per 
modum  formae,  ut  paternitas. 

Quidam  igitur  attendentes  quod  relatio 
consequitur  actum ,  dixerunt  quod  hyposta¬ 
ses  in  divinis  distinguuntur 1 *  per  originem,  ut 
dicamus  quod  Pater  distinguitur  a  Filio, 
inquantum  ille  generat ,  et  hic  est  genitus. 
Relationes  autem  sive  proprietates  manifes¬ 
tant  consequenter  hypostasum  sive  persona¬ 
rum  distinctiones ,  sicut  et  in  creaturis 
proprietates  manifestant  distinctiones  indi¬ 
viduorum,  quae  fiunt  per  materialia  prin¬ 
cipia. 

Sed  hoc  non  potest  stare  propter  duo  : 
primo  quidem,  quia  ad  hoc  quod  aliqua  duo 
distincta  intelligantur,  necesse  est  eorum 
distinctionem  intelligi  per  aliquid  intrinse¬ 
cum  utrique ,  sicut  in  rebus  creatis ,  vel  per 
materiam,  vel  per  formam.  Origo  autem  ali- 
cujus  rei  non  significatur  ut  aliquid  intrin¬ 
secum,  sed  ut  via  quaedam  a  re,  vel  ad  rem; 
sicut  generatio  significatur  ut  via  quaedam 
ad  rem  genitam,  et  ut  progrediens  a  gene¬ 
rante.  Unde  non  potest  esse  quod  res  genita 
et  generantis  distinguantur  sola  generatione; 
sed  oportet  intelligere  tam  in  generante 
quam  in  genito  ea  quibus  ab  invicem  distin¬ 
guuntur.  In  persona  autem  divina  non  est 
aliud  intelligere  nisi  essentiam,  et  relatio¬ 
nem  sive  proprietatem.  Unde ,  cum  in  es¬ 
sentia  conveniant ,  relinquitur  quod  per  re¬ 
lationes  personae  ab  invicem  distinguantur. 
Secundo,  quia  distinctio  in  divinis  personis 
non  est  sic  intelligenda  quasi  aliquid  com¬ 
mune  dividatur ,  quia  essentia  communis 
remanet  indivisa;  sed  oportet  quod  ipsa  dis¬ 
tinguentia  constituant  res  distinctas.  Sic  au¬ 
tem  relationes  vel  proprietates  distinguunt 
vel  constituunt  hypostases  vel  personas ,  in¬ 
quantum  sunt  ipsae  personae  subsistentes, 
sicut  paternitas  est  Pater,  et  filiatio  est  Fi¬ 
lius,  eo  quod  in  divinis  non  differunt  abs¬ 
tractum  et  concretum.  Sed  contra  rationem 

1 1ta  codd.  Alcan.  et  Terrae.,  atque  exemplum 
Kicolai.  Ali®  editiones  :  «  non  distinguuntur.  » 
Vide  infra,  art.  3,  in  corp. 

*  Parm.  :  «  prius.  » 

3  Sic  codd.;  in  edit. :  «in  esse  in  quo  subsistunt, 
neque  in. » 

(a)  Agitur  hic  de  constitutione  in  esse  personali. 

Linconiensis  et  Joannes  a  Ripa  volunt  personas 


originis  est  quod  constituat  hypostasim  vd 
personam ;  quia  origo  active  significata  si¬ 
gnificatur  ut  progrediens  a  persona  subsis¬ 
tente,  unde  praesupponit  eam  :  origo  autem 
passive  significata,  ut  nativitas,  significatur 
ut  via  ad  personam  subsistentem,  et  nondum 
ut  eam  constituens. 

Undo  melius  dicitur  quod  personae  vel  hy¬ 
postases  distinguantur  relationibus  quam  per 
originem.  Licet  enim  distinguantur  utroque 
modo,  tamen  primo  *  et  principalius  per 
relationes  secundum  modum  intelligendi. 
Unde  hoc  nomen,  pater ,  non  solum  signifi¬ 
cat  proprietatem,  sed  etiam  hypostasim  :  sed 
hoc  nomen,  genitus  vel  generans,  significat 
tantum  proprietatem  ;  quia  hoc  nomen , 
pater,  significat  relationem,  quae  est  distinc- 
tiva  et  constitutiva  hypostasis ;  hoc  autem 
nomen,  generans  vel  genitus,  significat  ori¬ 
ginem  quae  non  est  distinctiva  et  constitutiva 
hypostasis. 

Ad  primum  ergo  dicendum,  quod  personae 
sunt  ipsae  relationes  subsistentes.  Unde  non 
repugnat  simplicitati  divinarum  personarum 
quod  relationibus  distinguantur. 

Ad  secundum  dicendum,  quod  personae 
divinae  non  distinguuntur 3  aliquo  absoluto, 
sed  solum  secundum  id  quod  ad  aliquid  di¬ 
cuntur.  Unde  ad  earum  distinctionem  sufficit 
relatio. 

Ad  tertium  dicendum,  quod  quanto  dis¬ 
tinctio  prior  est,  tanto  propinquior  est  uni¬ 
tati,  et  ideo  debet  esse  minima.  Et  ideo  dis¬ 
tinctio  personarum  non  debet  esse  nisi  per 
id  quod  minimum  distinguit,  scilicet  per  re¬ 
lationem. 

Ad  quartum  dicendum  ,  quod  relatio 
praesupponit  distinctionem  suppositorum  , 
quando  est  accidens  ;  sed  si  relatio  sit  sub¬ 
sistens,  non  praesupponit,  sed  secum  fert 
distinctionem.  Cum  enim  dicitur  quod  rela¬ 
tivi  esse  est  ad  aliud  se  habere,  per  ly  aliud 
intelligi tur  correlativum,  quod  non  est  prius, 
sed  simul  natura. 

Conclusio.  —  Relationibus  potius  quam  per 
originem  divinae  personae  seu  hypostases  distin¬ 
guuntur  (a). 

divinas  constitui  per  proprietates  absolutas;  alii 
tenent  per  relativas.  Durandus  tamen  non  concedit 
inde  sequi  in  Deo  tres  esse  subsistentias  relativas, 
praeter  subsistentiam,  ut  concedunt  communiter 
Thomistae  et  Scotist©.  Ratio  Durandi  :  Persona 
divina  constituitur  per  solam  subsistentiam  absolu¬ 
tam,  ut  modificatam  relationibus. 

ARTICULUS  III. 

Virum  abstractis  per  intellecturi  relationibus 
a  personis  adhuc  remaneant  hypostases. 

Ad  tertium  sic  proceditur.  1.  Videtur  quod 
abstractis  per  intellectum  proprietatibus  seu 
relationibus  a  personis,  adhuc  remaneant 
hypostases.  Id  enim  ad  quod  aliquid  se  habet 
ex  additione,  potest  intelligi  abstracto1  illo, 
sicut  animal  potest  intelligi  remoto  rationali. 
Sed  persona  se  habet  ex  additione  ad  hy- 
postasim ;  est  enim  persona  «  hypostasis 
proprietate  distincta  ad  dignitatem  perti¬ 
nente.  )>  Ergo  remota  proprietate  personali 
a  persona,  intelligitur  hypostasis. 

2.  Praeterea,  Pater  non  ab  eodem  habet 
quod  sit  Pater,  et  quod  sit  aliquis.  Cum  enim 
paternitate  sit  Pater,  si  paternitate  esset  ali¬ 
quis,  sequeretur  quod  Filius,  in  quo  non  est 
paternitas,  non  esset  aliquis.  Remota  ergo 
per  intellectum  paternitate  a  Patre,  adhuc 
remanet  quod  sit  aliquis,  quod  est  esse  hy¬ 
postasis.  Ergo  remota  proprietate  a  persona, 
remanet  hypostasis. 

3.  Praeterea,  Augustinus  dicit,  V  De  Trin., 
cap.  vi,  coi.  914,  t.  8  :  «  Non  hoc  est  dicere 
ingenitum  quod  est  dicere  Patrem  ;  quia  si 
Filium  non  genuisset,  nihil  prohiberet  eum 
dicere  ingenitum.  »  Sed  si  Filium  non  ge¬ 
nuisset,  non  inesset  ei  paternitas.  Ergo  re¬ 
mota  paternitate,  adhuc  remanet  hypostasis 
Patris  ut  ingenita. 

Sed  contra  est  quod  Hilarius  dicit,  IV  De 
Trin.,  §  10,  coi.  403,  t.  2  :  «  Nihil  habet 
Filius  nisi  natum.  »  Nativitate  autem  est 
Filius.  Ergo  remota  filiatione  non  remanet 
hypostasis  Filii ;  et  eadem  ratio  est  de  aliis 
personis. 

Respondeo  dicendum,  quod  duplex  fit 
abstractio  per  intellectum  ;  una  quidem  se¬ 
cundum  quod  universale  abstrahitur  a  par¬ 
ticulari,  ut  animal  ab  homine;  alia  vero 
secundum  quod  forma  abstrahitur  a  mate¬ 
ria,  sicut  forma  circuli  abstrahitur  per  intel¬ 
lectum  ab  omni  materia  sensibili. 

Inter  has  autem  abstractiones  haec  est  dif¬ 
ferentia,  quod  in  abstractione  qua3  fit  secun¬ 
dum  universale  et  particulare,  non  remanet 2 
id  a  quo  fit  abstractio  ;  remota  enim  ab 

1  Sic  codd.;  in  edit.  :  «  recaoto  eo  quod  sibi  ad¬ 
ditur;  sicut  homo  se  habet  ad  animal  ex  additione, 
et  potest  intelligi  animal.  » 


homine  differentia  rationali,  non  remanet 
in  intellectu  homo ,  sed  solum  animal ;  in 
abstractione  vero  quae  attenditur  secundum 
formam  a  materia,  utrumque  manet  in  in¬ 
tellectu;  abstrahendo  enim  formam  circuli 
ab  sere  remanet  seorsum  in  intellectu  nostra 
et  intellectus  circuli,  et  intellectus  seris. 
Quamvis  autem  in  divinis  non  sit  universale 
neque  particulare ,  nec  forma  et  materia  se¬ 
cundum  rem  :  tamen  secundum  modum 
significandi  invenitur  aliqua  similitudo  ho¬ 
rum  in  divinis  ,  secundum  quem  modum 
Damascenus  dicit,  lib.  III  De  orth.  fid., 
cap.  vi ,  coi.  1002,  t.  1 ,  quod  commune  est 
substantia,  particulare  vero  hypostasis. 

Si  igitur  loquamur  de  abstractione  quae 
fit  secundum  universale  et  particulare,  re¬ 
motis  proprietatibus  remanet  in  intellectu 
essentia  communis,  non  autem  hypostasis 
Patris,  quae  est  quasi  particulare.  Si  vera 
loquamur  secundum  modum  abstractionis 
formae  a  materia,  remotis  proprietatibus 
non  personalibus,  remanet  intellectus  hy- 
postaseon  et  personarum  ;  sicut  remoto  per 
intellectum  a  Patre  quod  sit  ingenitus,  vel 
spirans,  remanet  hypostasis  vel  persona 
Patris. 

Sed  remota  proprietate  personali  per  in¬ 
tellectum,  tollitur  intellectus  hypostasis.  Non 
enim  proprietates  personales  sic  intelligun- 
tur  advenire  hypostasibus  divinis  sicut 
forma  subjecto  praeexistenti ;  sed  ferunt  se- 
cum  supposita, ,  inquantum  sunt  ipsae  per¬ 
sonae  subsistentes ;  sicut  paternitas  est  ipse 
Pater.  Hypostasis  enim  significat  aliquid 
distinctum  in  divinis,  cum  hypostasis  sit 
substantia  individua.  Cum  igitur  relatio  sit 
quae  distinguit  hypostases  et  constituit,  ut 
dictum  est ,  relinquitur  quod  relationibus 
personalibus  remotis  per  intellectum,  non 
remaneant  hypostases. 

Sed,  sicut  dictum  est  eodem,  aliqui  di¬ 
cunt  quod  hypostases  in  divinis  non  distin¬ 
guuntur  per  relationes,  sed  per  solam  ori¬ 
ginem  ,  ut  intelligatur  Pater  esse  hypo¬ 
stasis  quaedam  per  hoc  quod  non  est  ab  alio. 
Filius  autem  per  hoc  quod  est  ab  alio  per 
generationem.  Sed  relationes  advenientes, 
quasi  proprietates  ad  dignitatem  pertinen¬ 
tes,  constituunt  rationem  personae  :  unde  et 
personales  dicuntur.  Unde,  remotis  hujus- 

*  Ita  cod.  Alcan.  et  edit.  Rom.  et  Patav.;  at  Dua- 
ceni  et  Lovanienses  theologi  cum  Nicolai :  «  Noa 
remanet  in  intellectu  id,  »  etc. 

modi  relationibus  per  intellectum,  remanent 
quidem  hypostases,  sed  non  personae. 

Sed  hoc  non  potest  esse  propter  duo. 
Primo,  quia  relationes  distinguunt  et  cons¬ 
tituunt  hypostases,  ut  ostensum  est.  Se¬ 
cundo,  quia  omnis  hypostasis  naturae  ratio¬ 
nalis  est  persona,  ut  patet  per  definitionem 
Boetii,  lib.  De  duab.  nat.,  c.  m,  coi.  4343, 
t.  2,  dicentis  quod  «  persona  est  rationalis 
naturae  individua  substantia.  »  Uilde  ab  hoc 
quod  esset  hypostasis  et  non  persona,  opor¬ 
teret  abstrahi  ex  parte  natura»  rationalita¬ 
tem  ,  non  autem  ex  parte  personae  proprie¬ 
tatem. 

Ad  primum  ergo  dicendum,  quod  persona 
non  addit  supra  hypostasim  proprietatem 
distinguentem  absolute,  sed  proprietatem 
distinguentem  ad  dignitatem  pertinentem. 
Totum  enim  hoc  est  accipiendum  loco  unius 
differentiae.  Ad  dignitatem  autem  pertinet 
proprietas  distinguens ,  secundum  quod  in- 
teliigitur  subsistens  in  natura  rationali.  Unde 
remota  proprietate  distinguente  a  persona, 
non  remanet  hypostasis  ;  sed  remaneret ,  si 
tolleretur  rationalitas  naturae.  Tam  enim 
persona  quam  hypostasis  est  substantia  in¬ 
dividua.  Unde  in  divinis  de  ratione  utrius- 
que  est  relatio  distinguens. 

Ad  secundum  dicendum,  quod  paternitate 
Pater  non  solum  est  Pater,  sed  est  persona, 
«t  est  quis„  sive  hypostasis.  Nec  tamen  se¬ 
quitur  quod  Filius  non  sit  quis,  sive  hypos¬ 
tasis  ;  sicut  non  sequitur  quod  non  sit  per¬ 
sona. 

Ad  tertium  dicendum ,  quod  intentio  Au¬ 
gustini  non  fuit  dicere  quod  hypostasis 
Patris  remaneat  ut  ingenita,  remota  pater¬ 
nitate  ,  quasi  innascibilitas  constituat  et  dis¬ 
tinguat  hypostasim  Patris ;  hoc  enim  esse 
non  potest,  cum  ingenitum  nihil  ponat,  sed 
negative  dicatur,  ut  ipsemet  dicit.  Sed  loqui¬ 
tur  in  communi,  quia  non  omne  ingenitum 
est  pater.  Remota  ergo  paternitate,  non  re¬ 
manet  in  divinis  hypostasis  Patris,  ut  distin¬ 
guitur  ab  aliis  personis,  sed  ut  distinguitur 
■a  creaturis,  sicut  Judaei  intelligunt. 

Conclusio.  —  Abstractis  totali  abstractione  pro¬ 
prietatibus,  sola  essentia  et  non  personae  rema¬ 
nent;  formali  vero  abstractione  abstractis  proprie¬ 
tatibus  non  personalibus,  remanent  personae  :  sed 
abstractis  formali  attractione  personalibus  pro¬ 
prietatibus,  non  remanent  hypostases. 


ARTICULUS  IY. 

4»' 

Utrum  actus  notionales  prxintelligantur 
proprietatibus. 

Ad  quartum  sic  proceditur.  1.  Videtur 
quod  actus  notionales  praeintelligantur  pro¬ 
prietatibus.  Dicit  enim  Magister,  xxvii  dist., 
I  Sent.,  quod  «  Pater  semper  est,  quia  sem- 
per  1  genuit  Filium.  »  Et  ita  videtur  quod 
generatio  secundum  intellectum  praecedat 
paternitatem. 

2.  Praeterea,  omnis  relatio  praesupponit  in 
intellectu  id  supra  quod  fundatur,  sicut 
aequalitas  quantitatem.  Sed  paternitas  est 
relatio  fundata  super  actione,  quae  est  gene¬ 
ratio.  Ergo  paternitas  praesupponit  genera¬ 
tionem. 

3.  Praeterea ,  sicut  se  habet  generatio 
activa  ad  paternitatem ,  ita  se  habet  nativi¬ 
tas  ad  filiationem.  Sed  filiatio  praesupponit 
nativitatem  :  ideo  enim  Filius  est,  quia  natus 
est.  Ergo  et  paternitas  praesupponit  gene¬ 
rationem. 

Sed  contra,  generatio  est  operatio  per¬ 
sonae  Patris.  Sed  paternitas  constituit  per¬ 
sonam  Patris.  Ergo  prius  est  secundum 
intellectum  paternitas  quam  generatio. 

Respondeo  dicendum,  quod  secundum  illos 
qui  dicunt  quod  proprietates  non  distin¬ 
guunt  et  constituunt  hypostases,  sed  mani¬ 
festant  hypostases  distinctas  et  constitutas, 
absolute  dicendum  est  quod  relationes  secun¬ 
dum  modum  intelligendi  consequuntur  actus 
notionales  ,  ut  dici  possit  simpliciter  quod 
quia  generat,  est  Pater. 

Sed  supponendo  quod  relationes  distin¬ 
guant  et  constituant  hypostases  in  divinis, 
oportet  distinctione  uti.  Quia  origo  signifi¬ 
catur  in  divinis  active  et  passive.  Active 
quidem,  sicut  generatio  attribuitur  Patri, 
et  spiratio  sumpta  pro  actu  notionali  attri¬ 
buitur  Patri  et  Filio ;  passive  autem,  sicut 
nativitas  attribuitur  Filio,  et  processio  Spiri¬ 
tui  sancto.  Origines  enim  passive  significatae 
simpliciter  praecedunt  secundum  intellectum 
proprietates  personarum  procedentium  , 
etiam  personales ,  quia  origo  passive  signi¬ 
ficata  significatur  ut  via  ad  personam  pro¬ 
prietate  constitutam.  Similiter  et  origo  activo 
significata  prior  est  secundum  intellectum 
quam  relatio  personae  origiuantis ,  quae  non 


*  Rom.  edit,  omittit  «  semper.  » 

est  personalis ;  sicut  actus  notionalis  spira¬ 
tionis  secundum  intellectum  praecedit  pro¬ 
prietatem  relativam  innominatam,  commu¬ 
nem  Patri  et  Filio. 

Sed  proprietas  personalis  Patris  potest 
considerari  dupliciter.  Uno  modo  ut  est 
relatio ;  et  sic  iterum  secundum  intellectum 
prassupponit  actum  notionalem;  quia  rela¬ 
tio,  inquantum  hujusmodi ,  fundatur  super 
actum.  Alio  modo,  secundum  quod  est  cons¬ 
titutiva  personae  :  et  sic  oportet  quod  praein- 
telligatur  relatio  actui  notionali ,  sicut  per¬ 
sona  agens  praeintelligitur  actioni. 

Ad  primum  ergo  dicendum ,  quod  cum 
Magister  dicit  quod  quia  generat  est  Pater, 
accipitur  nomen  Patris  secundum  quod  de¬ 
signat  relationem  tantum,  non  autem  secun¬ 
dum  quod  significat  personam  subsisten¬ 
tem  ;  sic  enim  oporteret  e  converso  dicere, 
quod  quia  Pater  est  generat. 

Ad  secundum  dicendum,  quod  objectio  illa 
procedit  de  paternitate  secundum  quod  est 
relatio,  et  non  secundum  quod  est  constitu¬ 
tiva  personae. 

Ad  tertium  dicendum,  quod  nativitas  est 
via  ad  personam  Filii,  et  ideo  secundum 
intellectum  praecedit  filiationem  etiam  secun¬ 
dum  quod  est  constitutiva  personae  Filii.  Sed 
generatio  activa  significatur  ut  progrediens 
a  persona  Patris  ;  et  ideo  praesupponit  pro¬ 
prietatem  personalem  Patris. 

Conclusio.  —  Origo  passive  praecedit  proprietates 
personarum  procedentium  etiam  personales;  active 
vero  praecedit  originantis  relationem  non  perso¬ 
nalem. 

QUAESTIO  xli. 

DE  PERSONIS  IN  COMPARATIONE  AD  ACTUS  NOTIONALES. 

(Et  sex  quaeruntur.) 

Deinde  considerandum  est  de  personis  in 
comparatione  ad  actus  notionales,  et  circa 
hoc  quaeruntur  sex  :  1°  utrum  actus  notio¬ 
nales  sint  attribuendi  personis;  2°  utrum 
hujusmodi  actus  sint  necessarii,  vel  volun¬ 
tarii  ;  3°  utrum  secundum  hujusmodi  actus 
persona  procedat  de  nihilo ,  vel  de  aliquo  ; 
4°  utrum  in  divinis  sit  ponere  potentiam 
respectu  actuum  notionalium ;  5°  quid  signi- 

3 «  Haec  cum  quis  in  divinam  verterit  praedica¬ 
tionem.  cuncta  mutantur  quae  praedicari  possunt. 
Ad  aliquid  vero  omnino  non  potest  praedicari.  » 

2  Per  totum  caput. 

3  Loco  Augustini  lege  Fulgentium.  Hic  enim  liber 


ficet  hujusmodi  potentia ;  6°  utrum  actus 
notionales  ad  plures  personas  terminari 
possint. 

ARTICULUS  PRIMUS. 

Utrum  actus  notionales  sint  attribuendi 
personis. 

Ad  primum  sic  proceditur.  I.  Videtur 
quod  actus  notionales  non  sint  personis 
attribuendi.  Dicit  enim  Boetius  in  lib.  De 
Trinit.,  c.  iv,  coi.  1232,  t.  2,  quod  «  omnia 
genera,  cum  quis  in  divinam  vertit  praedi¬ 
cationem,  in  divinam  mutantur  substan¬ 
tiam,  exceptis  relativis l. »  Sed  actio  est  unum 
de  decem  generibus.  Si  igitur  actio  aliqua 
Deo  attribuitur,  ad  ejus  essentiam  pertine¬ 
bit,  et  non  ad  notionem. 

2.  Praeterea,  Augustinus  dicit,  V  De  Tri¬ 
nit .,  cap.v2,  col.914,  t.8,  quod  «omne  quod 
de  Deo  dicitur,  aut  dicitur  secundum  sub¬ 
stantiam,  aut  secundum  relationem. »  Sed  ea 
quae  ad  substantiam  pertinent,  significantur 
per  essentialia  attributa  :  quae  vero  ad  rela¬ 
tionem  ,  per  nomina  personarum ,  et  per 
nomina  proprietatum.  Non  sunt  ergo ,  prae¬ 
ter  haec,  attribuendi  personis  notionales 
actus. 

3.  Praeterea  ,  proprium  actionis  est  ex  se 
passionem  inferre.  Sed  in  divinis  non  poni¬ 
mus  passiones.  Ergo  neque  actus  notionales 
ibi  ponendi  sunt. 

Sed  contra  est  quod  Augustinus 3  dicit  in 
lib.  De  ficle  ad  Petr.,  c.  n,  coi.  755,  t.  G  : 
«  Proprium  quidem  Patris  est  quod  Filium 
genuit4.  »  Sed  generatio  actus  quidam  est. 
Ergo  actus  notionales  ponendi  sunt  in  divinis. 

Respondeo  dicendum,  quod  in  divinis 
personis  attenditur  distinctio  secundum  ori¬ 
ginem.  Origo  autem  convenienter  designari 
non  potest  nisi  per  aliquos  actus.  Ad  signifi¬ 
candum  igitur  originis  ordinem  in  divinis 
personis,  necessarium  fuit  attribuere  perso¬ 
nis  actus  notionales. 

Ad  primum  ergo  dicendum,  quod  omnis 
origo  designatur  per  aliquem  actum.  Duplex 
autem  ordo  originis  attribui  Deo  potest. 
Unus  quidem  secundum  quod  creatura  ab 
eo  progreditur  ;  et  hoc  commune  est  tribus 
personis.  Et  ideo  actiones  quae  attribuuntur 

olim  Augustino  tribuebatur;  omnes  jam  auctorem 
Fulgentium  fatentur. 

4  «  Neque  in  illa  Trinitate  proprium  esset  solius 
Patris  quod  non  est  natus  ipse,  sed  unum  Filium 
genuit.  » 

Deo  ad  designandum  processum  creaturarum 
ab  ipso,  ad  essentiam  pertinent  .  Alius  autem 
ordo  originis  in  divinis  attenditur  secun¬ 
dum  processionem  personse  a  persona.  Unde 
actus  designantes  hujus  originis  ordinem 
notionales  dicuntur,  quia  notiones  persona¬ 
rum  sunt  personarum  habitudines  ad  invi¬ 
cem,  ut  ex  dictis  patet. 

Ad  secundum  dicendum ,  quod  actus  no¬ 
tionales  secundum  modum  significandi  tan¬ 
tum  differunt  a  relationibus  personarum, 
sed  re  sunt  omnino  idem.  Unde  Magister 
dicit  in*I  Sententiarum ,  dist.  xxvi,  §  Jam 
de  proprietatibus ,  quod  «  generatio  et  nati¬ 
vitas  aliis  nominibus  dicuntur  paternitas  et 
filiatio.  )) 

Ad  cujus  evidentiam  attendendum  est 
quod  primo  oportet  cognoscere  originem 
alicujus  ab  alio,  ex  motu.  Quia  enim  aliqua 
res  a  sua  dispositione  removeatur  per  mo¬ 
tum  ’,  manifestum  fit  hoc  ab  aliqua  causa 
accidere.  Et  ideo  actio  secundum  primam 
nominis  impositionem  importat  originem 
motus.  Sicut  enim  motus,  prout  est  in  mo¬ 
bili  ab  aliquo,  dicitur  passio ;  ita  origo  ipsius 
motus,  secundum  quod  incipit  ab  alio  et 
terminatur  in  id  quod  movetur,  vocatur 
actio.  Remoto  igitur  motu,  actio  nihil  aliud 
importat  quam  ordinem  originis,  secundum 
quod  a  causa  aliqua  vel  principio  procedit 
in  id  quod  est  a  principio.  Unde,  cum  in  di¬ 
vinis  non  sit  motus ,  actio  personalis  produ¬ 
centis  personam  nihil  aliud  est  quam  habi¬ 
tudo  principii  ad  personam  quae  est  a  prin¬ 
cipio,  quae  quidem  habitudines  sunt  ipsae 
relationes,  vel  notiones.  Quia  tamen  de  divi¬ 
nis  et  intelligibilibus  rebus  loqui  non  possu¬ 
mus  nisi  secundum  modum  rerum  sensi¬ 
bilium  ,  a  quibus  cognitionem  accipimus,  et 
in  quibus  actiones  et  passiones ,  inquantum 
motum  implicant,  aliud  sunt  a  relationibus 
quae  ex  actionibus  et  passionibus  conse¬ 
quuntur  ;  oportuit  seorsum  significari  habi¬ 
tudines  personarum  per  modum  actus  et 
seorsum  per  modum  relationum.  Et  sic  patet 
quod  sunt  idem  secundum  rem ,  sed  diffe¬ 
runt  solum  secundum  modum  significandi. 

Ad  tertium  dicendum,  quod  actio  secun¬ 
dum  quod  importat  originem  motus,  infert 
ex  se  passionem ;  sic  autem  non  ponitur 

1  Ita  cod.  Alcan.  cum  Nicolai,  qui  pro  «  removea¬ 
tur  »  legit  «  removetur.  »  Edit.  Rom.  et  Patav.  : 

«  removeretur  per  motum,  manifestum  fuit.  » 

2  In  Parm.  deest  «  solum.  » 

3  «  Non  enim  nolente  Patre  coactus  Pater,  vel 

actio  in  divinis  personis.  Unde  non  ponun¬ 
tur  ibi  passiones,  nisi  solum1 2  grammatice 
loquendo  quantum  ad  modum  significandi ; 
sicut  Patri  attribuimus  generare,  et  Filio 
generari. 

Conclusio.  —  Actus  notionales  propter  ordinem 
originis  convenienter  attribuuntur  divinis  personis. 

ARTICULUS  II. 

Utfmn  notionales  actus  sint  voluntarii. 

Ad  secundum  sic  proceditur.  1.  Videtur 
quod  actus  notionales  sint  voluntarii.  Dicit 
enim  Hilarius,  lib.  De  synocL,  can.  xxv, 
coi.  520,  t.  2  :  «  Non  naturali  necessitate 
ductus  Pater  genuit  Filium  3.  » 

2.  Praeterea,  Apostolus,  Coloss.,  i,  13  : 
Transtulit  nos  in  regnum  Filii  dilectionis 
suae.  Dilectio  autem  voluntatis  est.  Ergo 
Filius  genitus  est  a  Patre  voluntate. 

3.  Praeterea,  nihil  magis  est  voluntarium 
quam  amor.  Sed  Spiritus  sanctus  procedit  a 
Patre  et  Filio  ut  amor.  Ergo  procedit  volun¬ 
tarie. 

4.  Praeterea,  Filius  procedit  per  modum 
intellectus  ut  verbum.  Sed  omne  verbum 
procedit  a  dicente  per  voluntatem.  Ergo 
Filius  procedit  a  Patre  per  voluntatem,  et 
non  per  naturam. 

5.  Praeterea,  quod  non  est  voluntarium, 
est  necessarium.  Si  igitur  Pater  genuit 
Filium  non  voluntate,  videtur  sequi  quod 
necessitate  genuerit ;  quod  est  contra  Au¬ 
gustinum,  in  lib.  Ad  Orosium,  vil^oI.  736, 
t.  6. 

Sed  contra  est  quod  Augustinus  dicit  in 
eodem  lib.,  ibici.,  quod  «  neque  voluntate 
genuit  Pater  Filium  neque  necessitate  E  » 

Respondeo  dicendum,  quod  cum  dicitur 
aliquid  esse  vel  fieri  voluntate,  dupliciter 
potest  intelligi.  Uno  modo,  ut  ablativus  de¬ 
signet  concomitantiam  tantum,  sicut  possum 
dicere  quod  ego  sum  homo  mea  voluntate, 
quia  scilicet  volo  me  esse  hominem ;  et  hoc 
modo  potest  dici  quod  Pater  genuit  Filium 
voluntate,  sicut  et  est  voluntate  Deus;  quia 
vult  se  esse  Deum,  et  vult  se  generare  Fi¬ 
lium.  Alio  modo,  sic  quod  ablativus  importet 
habitudinem  principii ;  sicut  dicitur  quod 

naturali  necessitate  ductus,  cum  nollet,  genuit 
Filium.  » 

4  «  Voluntate  genuit  Pater  Filium,  an  necessi¬ 
tate?  nec  voluntate  nec  necessitate.  » 

artifex  operatur  voluntate,  quia  voluntas  est 
principium  operis;  et  secundum  hunc  mo¬ 
dum  dicendum  est  quod  Deus  Pater  non 
genuit  Filium  voluntate ,  sed  voluntate  pro¬ 
duxit  creaturam.  Unde  in  lib.  De  synocl., 
can.  xxiv,  coi.  520,  t.  2,  dicitur  quod  «  si  quis 
voluntate  Dei  tanquam  unum  aliquid  de  crea¬ 
turis1  Filium  factum  dicat,  anathema  sit.  » 
Et  hujus  ratio  est,  quia  voluntas  et  natura  se¬ 
cundum  hoc  differunt  in  causando,  quia  na¬ 
tura  determinata  est  ad  unum,  sed  voluntas 
non  est  determinata  ad  unum.  Cujus  ratio 
est,  quia  effectus  assimilatur  formae  agentis, 
per  quam  agit.  Manifestum  est  autem  quod 
unius  rei  non  est  nisi  una  forma  naturalis, 
per  quam  res  habet  esse ;  unde  quale  ipsum 
est,  tale  facit.  Sed  forma  per  quam  voluntas 
agit,  non  est  una  tantum  sed  sunt  plures, 
secundum  quod  sunt  plures  rationes  intel¬ 
lectae.  Unde  quod  voluntate  agitur,  non  est 
tale  quale  est  agens,  sed  quale  vult  et  illud 
intelligit  esse  agens.  Eorum  igitur  voluntas 
principium  est,  quae  possunt  sic  vel  aliter  esse . 
Eorum  autem  quae  non  possunt  nisi  sic  esse, 
principium  natura  est.  Quod  autem  potest 
sic  vel  aliter  esse,  longe  est  a  natura  divina, 
sed  hoc  pertinet  ad  rationem  creaturae ;  quia 
Deus  est  per  se  necesse  esse,  creatura  autem 
est  facta  de  nihilo. 

Et  ideo  Ariani,  volentes  ad  hoc  deducere 
quod  Filius  sit  creatura,  dixerunt  quod  Pater 
genuit  Filium  voluntate,  secundum  quod 
voluntas  designat  principium. 

Nobis  autem  dicendum  est,  quod  Pater 
genuit  Filium  non  voluntate,  sed  natura. 
Unde  Hilarius  dicit  in  lib.  De  synocl.,  §  58, 
coi.  520,  t.  2  :  «  Omnibus  creaturis  substan¬ 
tiam  Dei  voluntas  attulit,  sed  naturam  dedit 
Filio  ex  impassibili  ac  non  nata  substantia 
perfecta  nativitas.  Talia  enim  cuncta  creata 
sunt  qualia  Beus  esse  voluit;  Filius  autem 
natus  ex  Deo  talis  subsistit 4,  qualis  et  Deus 
est.  » 

Ad  primum  ergo  dicendum,  quod  aucto¬ 
ritas  illa  inducitur  contra  illos  qui  a  gene¬ 
ratione  Filii  etiam  concomitantiam  paternae 
voluntatis  removebant,  dicentes  sic  eum 
natura  genuisse  Filium,  ut  tamen  voluntas 

*  «  De  creatura.  »  —  *  «  Substitit.  » 

(a)  Augustinus,  De  Trinitate,  aliquem  catholicum 
commendat  qui  haeretico  versutissime  interro¬ 
ganti  :  Utrum  Deus  pater  volens  vel  nolens  genue¬ 
rit  Filium,  acute  et  sane  respondit,  vicissim  ab  eo¬ 
dem  quaerens  :  Utrum  Deus  Pater  volens  aut  no¬ 
lens  sit  Deus?  Ut  si  diceret  nolens,  sequeretur 


generandi  ei  non  adesset;  sicut  et  nos  multa 
naturali  necessitate  contra  voluntatem  pa¬ 
timur,  ut  mortem,  senectutem  et  hujusmodi 
defectus.  Et  hoc  patet  per  praecedentia  et 
subsequentia ;  sic  enim  ibi'  dicitur  :  «  Non 
enim  nolente  Patre,  quasi  coactus  Pater,  vel 
naturali  necessitate  ductus  genuit  Filium.  » 

Ad  secundum  dicendum,  quod  Apostolus 
nominat  Christum  Filium  dilectionis  Dei, 
inquantum  est  a  Deo  superabundanter  di¬ 
lectus,  non  quod  dilectio  sit  principium  ge¬ 
nerationis  Filii. 

Ad  tertium  dicendum,  quod  etiam  voluntas 
inquantum  est  natura  quaedam,  aliquid  na¬ 
turaliter  vult ;  sicut  voluntas  hominis  natu¬ 
raliter  tendit  ad  beatitudinem ;  et  similiter 
Deus  naturaliter  vult  et  amat  seipsum;  sed 
circa  alia  a  se  voluntas  Dei  se  habet  ad 
utrumque  quodammodo ,  ut  dictum  est. 
Spiritus  autem  sanctus  procedit  ut  amor, 
inquantum  Deus  amat  seipsum ;  unde  natu¬ 
raliter  procedit,  quamvis  per  modum  vo¬ 
luntatis  procedat. 

Ad  quartum  dicendum,  quod  etiam  in 
conceptionibus  intellectualibus  fit  reductio 
ad  prima  principia,  quae  naturaliter  intelli- 
guntur.  Deus  autem  naturaliter  intelligit  se¬ 
ipsum;  et  secundum  hoc  conceptio  Yerbi 
divini  est  naturalis. 

Ad  quintum  dicendum,  quod  necessarium 
dicitur  aliquid  per  se  et  per  aliud.  Per  aliud 
quidem  dupliciter.  Uno  modo  sicut  per  cau¬ 
sam  agentem  et  cogentem ;  et  sic  necessa¬ 
rium  dicitur  quod  est  violentum.  Alio  modo, 
sicut  per  causam  finalem ,  sicut  dicitur 
aliquid  esse  necessarium  in  his  quae  sunt  ad 
finem,  inquantum  sine  hoc  non  potest  esse 
finis,  vel  bene  esse.  Et  neutro  istorum  mo¬ 
dorum  divina  generatio  est  necessaria ;  quia 
Deus  non  est  propter  finem ,  neque  coactio 
cadit  in  ipsum.  Per  se  autem  dicitur  aliquid 
necessarium  quod  non  potest  non  esse;  et 
sic  Deum  esse  est  necessarium  :  et  hoc  modo 
Patrem  generare  Filium  est  necessarium. 

Conclusio.  —  Actus  notionales  non  nisi  concomi- 
tanter  voluntarii  esse  dicuntur  (a). 


grandis  absurditas;  si  autem  diceret  volens,  tunc 
responderet:  Ergo  ipse  voluntate  sua  Deus  est, 
non  natura.  Et  sic  haereticus  tacuit  nec  potuit  con¬ 
cludere  non  natura  esse  Filium,  sed  voluntatis.  — 
Bonaventura,  Scotus,  Guillermus  concludunt  quod 
Deus  Pater  producit  Filium  libera  voluntate  et 
non  necessitate  mera  naturae. 

ARTICULUS  III. 

Utrum  actus  notionales  sint  de  aliquo . 

Ad  tertium  sic  proceditur.  1.  Videtur  quod 
actus  notionales  non  sint  de  aliquo.  Quia,  si 
Pater  generat  Filium  de  aliquo,  aut  de  se 
ipso,  aut  de  aliquo  alio.  Si  de  aliquo  alio, 
cum  id  de  quo  aliquid  generatur  sit  in  eo 
quod  generatur,  sequitur  quod  aliquid  alie¬ 
num  a  Patre  sit  in  Filio,  quod  est  contra 
Hilarium,  De  Trin.,  lib.  VII,  §  39,  coi.  232, 
t.  2 ,  ubi  dicit  :  «  Nihil  in  his  diversum  est, 
vel  alienum  ‘.  »  Si  autem  Filium  generat 
Pater  de  se  ipso,  id  autem  de  quo  aliquid 
generatur,  si  sit  permanens,  recipit  prasdi- 
cationem  ejus  quod  generatur ;  sicut  dicimus 
quod  homo  est  albus,  quia  homo  permanet 
cum  de  non  albo  fit  albus;  sequitur  igitur 
quod  Pater  vel  non  permaneat  genito  Filio, 
vel  quod  Pater  sit  Filius,  quod  est  falsum. 
Non  ergo  Pater  generat  Filium  de  aliquo, 
sed  de  nihilo. 

2.  Praeterea,  id  de  quo  aliquid  generatur, 
est  principium  ejus  quod  generatur.  Si  ergo 
Pater  generat  Filium  de  essentia  vel  natura 
sua,  sequitur  quod  essentia  vel  natura 
Patris  sit  principium  Filii ;  sed  non  princi¬ 
pium  materiale ,  quia  materia  locum  in 
divinis  non  habet,  ergo  est  principium  quasi 
activum,  sicut  generans  est  principium  ge¬ 
niti.  Et  ita  sequitur  quod  essentia  generet, 
quod  supra  improbatum  est. 

3.  Praeterea,  Augustinus,  De  Trinit 
lib.  VII,  cap.  vi,  coi.  945,  t.  8,  dicit,  quod 
« tres  personae  non  sunt  ex  eadem  essentia  %  » 
quia  non  est  aliud  essentia  et  persona.  Sed 
persona  Filii  non  est  aliud  ab  essentia  Pa¬ 
tris3.  Ergo  Filius  non  est  de  essentia  Patris. 

4.  Praeterea,  omnis  creatura  est  ex  nihilo. 
Sed  Filius  in  Scripturis  dicitur  creatura  : 
dicitur  enim  Eccli.,  xxiv,  5,  ex  ore  sapientiae 
genitae :  Ego  ex  ore  Altis  simi  proelii*,  pri¬ 
mogenita  ante  omnem  creaturam  :  et  postea 
ex  ore  ejusdem  Sapientiae  dicitur,  Eccli.,  xxiv, 
14  :  Ab  initio,  et  ante  saecula  creata  sum. 
Ergo  Filius  non  est  genitus  ex  aliquo,  sed 
ex  nihilo.  Et  similiter  potest  objici  de  Spiritu 

4  Nihil  in  se  novum,  nihil  divevsum,  nihilque 
peregrinum  est.  » 

2  «  Tres  autem  personas  ex  eadem  essentia  non 
dicimus,  quasi  aliud  ibi  sit  quod  essentia  est,  aliud 
quod  persona.  » 

3  Ita  cod.  Alcan.  aliique;  editi  omittunt «  Patris.» 


sancto,  propter  hoc  quod  dicitur  Zach.,  xn, 
1  :  Dixit  Dominus  extendens  caelum,  et 
fundans  terram,  et  creans*  spiritum  hominis 
in  eo;  et  Amos,  iv,  43,  secundum  aliam  lit¬ 
teram  :  Ego  formans  montes,  et  creans  spi¬ 
ritum  *. 

Sed  contra  est  quod  Augustinus 1  dicit  in 
lib.  De  fide  ad  Petr.,  cap.  n,  coi.  756,  §  10, 
t.  6  :  «  Pater  Deus  solus  de  sua  natura  sine 
initio  genuit  Filium  sibi  aequalem 8.  » 

Respondeo  dicendum,  quod  Filius  non  est 
genitus  de  nihilo ,  sed  de  substantia  Patris. 
Ostensum  est  enim  supra ,  quod  paternitas, 
filiatio  et  nativitas  vere  et  preprie  est  in  di¬ 
vinis.  Hoc  autem  interest  inter  generationem 
veram,  per  quam  aliquis  procedit  ut  filius, 
et  factionem,  quod  faciens  facit  aliquid  de 
exteriori  materia ,  sicut  scamnum  facit  ar¬ 
tifex  de  ligno,  homo  autem  generat  filium 
de  seipso.  Sicut  autem  artifex  creatus  facit 
aliquid  ex  materia,  ita  Deus  facit  ex  nihilo, 
ut  infra  ostendetur,  non  quod  nihilum  cedat 
in  substantiam  rei,  sed  quia  ab  ipso  tota 
substantia  rei  producitur,  nullo  alio  preesup- 
posito.  Si  ergo  Filius  procederet  a  Patre  ut 
de  nihilo  existens,  hoc  modo  se  haberet  ad 
Patrem  ut  artificiatum  ad  artificem;  quod 
manifestum  est  nomen  filiationis  proprie  ha¬ 
bere  non  posse,  sed  solum  secundum  aliquam 
similitudinem.  Unde  relinquitur  quod  si 
Filius  Dei  procederet  a  Patre  quasi  existens 
ex  nihilo,  non  esset  vere  et  proprie  Filius , 
cujus  contrarium  dicitur  I  Joan.,  ult.,  20  : 
Ut  simus  in  vero  Filio  ejus,  Jesu  Christo. 
Filius  igitur  Dei  verus  non  est  ex  nihilo,  nec 
factus,  sed  tantum  genitus. 

Si  qui  autem  ex  nihilo  a  Deo  facti  filii  Dei 
dicantur,  hoc  erit  metaphorice  secundum 
aliqualem  assimilationem  ad  eum  qui  vere 
Filius  est.  Unde  inquantum  solus  est  verus 
et  naturalis  Dei  Filius,  dicitur  unigenitus, 
secundum  illud  Joan.,  i,  18  ;  Unigenitus,  qui 
est  in  sinu  Patris,  ipse  enarravit;  inquan¬ 
tum  vero  per  assimilationem  ad  ipsum  alii 
dicuntur  filii  adoptivi ,  quasi  metaphorice 
dicitur  esse  primogenitus;  secundum  illud 
Rom.,  viii,  29  :  Quos  praescivit  et  praedesti¬ 
navit  fieri  conformes  *  imaginis  Filii  sui,  ut 
sit  ipse  primogenitus  in  multis  fratribus . 

4  Loco  Augustini  lege  Fulgentium,  coi.  676 ;  liber 
enim  De  fide  a  veteribus  Augustino  attributus,  Ful- 
gentio  jam  restitutus  est. 

5  «  Pater  igitur  Deus  de  nullo  genitus  Deo,  semel 
de  sua  natura  sine  initio  genuit  Filium  Deum  sibi 
aequalem.  » 


*  Fin¬ 
gens. 


*  Ecce 
ventum . 

Relinquitur  ergo  quod  Dei  Filius  sit  genitus 
do  substantia  Patris,  aliter  tamen  quam 
filius  hominis.  Pars  enim  substantise  hominis 
generantis  transit  in  substantiam  geniti.  Sed 
divina  natura  impartibilis  est :  unde  necesse 
est  quod  Pater  generando  Filium,  non  par¬ 
tem  naturae  in  ipsum  transfuderit,  sed  totam 
naturam  ei  communicaverit ,  remanente 
distinctione  solum  secundum  originem,  ut 
ex  dictis  patet. 

Ad  primum  ergo  dicendum,  quod  cum 
Filius  dicitur  natus  de  Patre,  haec  praepositio 
de  significat  principium  generans  consub¬ 
stantiale,  non  autem  principium  materiale. 
Quod  enim  producitur  de  materia,  fit  per 
transmutationem  illius  de  quo  producitur, 
in  aliquam  formam.  Divina  autem  essentia 
non  est  transmutabilis,  neque  alterius  formae 
susceptiva. 

Ad  secundum  dicendum,  quod  cum  dicitur 
Filius  genitus  de  essentia  Patris,  secundum 
expositionem  Magistri,  v  dist.,  I  Sent.,  de¬ 
signat  habitudinem  principii  quasi  activi. 
Ubi  sic  exponit  :  «  Filius  est  genitus  de 
essentia  Patris,  »  id  est,  de  Patre  essentia, 
propter  hoc  quod  Augustinus,  De  Trin., 
lib.  XY,  c.  xm,  coi.  1076,  t.  8,  dicit :  «  Tale 
est  quod  dico  de  Patre  essentia  ac  si  expressius 
dicerem,  de  Patris  essentia  *.  »  Sed  hoc  non 
videtur  sufficere  ad  sensum  hujusmodi  lo¬ 
cutionis.  Possumus  enim  dicere  quod  crea¬ 
tura  est  ex  Deo  essentia,  non  tamen  quod  sit 
ex  essentia  Dei.  Unde  aliter  dici  potest  quod 
haec  praepositio  «  de  »  semper  denotat  con¬ 
substantialitatem.  Unde  non  dicimus  quod 
domus  sit  de  aedificatore,  cum  non  sit  causa 
consubstantialis.  Possumus  autem  dicere 
quod  aliquid  sit  de  aliquo,  quocumque  modo 
illud  significetur  ut  principium  consubstan¬ 
tiale  :  sive  illud  sit  principium  activum, 
sicut  filius  dicitur  esse  de  patre;  sive  sit 
principium  materiale,  sicut  cultellus  dicitur 
esse  de  ferro ;  sive,  sit  principium  formale  in 
his  duntaxat  in  quibus  ipsae  formae  sunt 
subsistentes  et  non  advenientes  alteri ;  pos¬ 
sumus  enim  dicere  quod  angelus  aliquis  est 
de  natura  intellectuali.  Et  per  hunc  modum 

1 «  Nostrum  verbum  quod  nascitur  ds  nostra  scien¬ 
tia,  dissimile  est  illi  Verbo  Dei,  quod  natum  est 
de,  Patris  essentia.  Tale  est  autem  ac  si  dicerem, 
de  Patris  scientia,  de  Patris  sapientia;  vel,  quod  est 
expressius,  de  Patre  scientia,  de  Patre  sapientia. » 

{«)  Calvinus  dixit  Filium  non  esse  Deum  de  Deo, 
vel  de  substantia  Patris.  Ariani  dixerant  eum  ex 
non  existentibus  esse  factum;  —  Macedonius  vero 


dicimus  quod  Filius  est  genitus  de  essentia 
Patris,  inquantum  essentia  Patris  Filio  per 
generationem  communicata  in  eo  subsistit. 

Ad  tertium  dicendum,  quod  cum  dicitur  : 
Filius  est  genitus  de  essentia  Patris,  additur 
aliquid  respectu  cujus  potest  salvari  distinc¬ 
tio.  Sed  cum  dicitur  quod  tres  personae  sunt 
de  essentia  divina,  non  ponitur  aliquid  res¬ 
pectu  cujus  possit  importari  distinctio  per 
praepositionem  significata ;  et  ideo  non  est 
simile. 

Ad  quartum  dicendum,  quod  cum  dicitur : 
Sapientia  est  creata,  potest  intelligi  non  de 
Sapientia  quae  est  Filius  Dei,  sed  de  sapientia 
creata,  quam  Deus  indidit  creaturis.  Dicitur 
enim  Eccli.,  i,  9  et  10  :  Ipse  creavit  eam*, 
scilicet  sapientiam,  in  Spiritu  sancto,  et  ef¬ 
fudit  illam  super  omnia  opera  sua.  Neque 
est  inconveniens  quod  in  uno  contextu  locu¬ 
tionis  loquatur  Scriptura  de  Sapientia  genita 
et  de  creata,  quia  sapientia  creata  est  parti¬ 
cipatio  quaedam  Sapientiae  increatae.  Vel 
potest  referri  ad  naturam  creatam  assump¬ 
tam  a  Filio,  ut  sit  sensus  :  Ab  initio  et  ante 
ssecula  creata  sum,  id  est,  praevisa  sum 
creaturae  uniri.  Yel  per  hoc  quod  sapientia 
creata  et  genita  nuncupatur,  modus  divinae 
generationis  nobis  insinuatur.  In  genera¬ 
tione  enim  quod  generatur  accipit  naturam 
generantis,  quod  perfectionis  est;  in  crea¬ 
tione  vero  creans  non  mutatur,  sed  creatum 
non  recipit  naturam  creantis.  Dicitur  ergo 
Filius  simul  creatus  et  genitus,  ut  ex  crea¬ 
tione  accipiatur  immutabilitas  Patris,  et  ex 
generatione  unitas  naturae  in  Patre  et  Filio. 
Et  sic  exponitur  intellectus  hujus  Scripturae 
ab  Hilario,  lib.  De  synodis,  §  18,  coi.  494, 
t.  2.  Auctoritates  autem  inductae  non  lo¬ 
quuntur  de  Spiritu  sancto ,  sed  de  spiritu 
creato,  qui  quandoque  dicitur  ventus,  quan¬ 
doque  aer,  quandoque  flatus  hominis,  quan¬ 
doque  etiam  anima,  vel  quaecumque  sub¬ 
stantia  invisibilis. 

Conclusio.  —  Filius  Dei  proprie  et  vere  Filius 
non  ex  nihilo,  sed  ex  tota  substantia  Patris  genitus 
cum  sit,  actus  notionales  de  aliquo  necessario 
sunt  (a). 

non  ejusdem  substantiie  cum  Patre  Spiritum  sanc¬ 
tum.  Catholici  tenent  Filium  esse  de  substantia 
Patris,  sed  difficultas  est  in  modo  ponendi.  Henri- 
cus  de  Gandavo  et  Gaudefridus  de  Fontibus  dicunt 
quod  Filius  Dei  est  de  substantia  Patris,  quasi  de 
materia;  sed  antiqui  doctores  non  sic.  Temporibus 
etiam  Augustini  nullus  fuit  ausus  nominare  in  di¬ 
vinis  materiam  vel  quasi  materiam,  quia  materia 

ARTICULUS  IV. 

Utrum  in  divinis  sit  potentia  respectu 
actuum  notionalium. 

Ad  quartum  sic  proceditur.  1.  Videtur 
quod  in  divinis  non  sit  potentia  respectu  ac¬ 
tuum  notionalium.  Omnis  enim  potentia  est 
vel  activa  vel  passiva.  Sed  neutra  hic  com¬ 
petere  potest;  potentia  enim  passiva  in  Deo 
non  est,  ut  supra  ostensum  est ;  potentia  vero 
activa  non  competit  uni  personae  respectu 
alterius,  cum  personae  divinae  non  sint  factae, 
ut  ostensum  est.  Ergo  in  divinis  non  est  po¬ 
tentia  ad  actus  notionales. 

2.  Praeterea,  potentia  dicitur  ad  possibile. 
Sed  divinae  personae  non  sunt  de  numero 
possibilium,  sed  de  numero  necessariorum. 
Ergo  respectu  actuum  notionalium ,  quibus 
divinae  personae  procedunt ,  non  debet  poni 
potentia  in  divinis. 

3.  Praeterea,  Filius  procedit  ut  verbum, 
quod  est  conceptib  intellectus ;  Spiritus  autem 
sanctus  procedit  ut  amor,  qui  pertinet  ad 
voluntatem.  Sed  potentia  in  Deo  dicitur  per 
comparationem  ad  effectus  ,  non  autem  per 
comparationem  ad  intelligere  et  velle,  ut 
supra  habitum  est.  Ergo  in  divinis  non  debet 
dici  potentia  per  comparationem  ad  actus 
notionales. 

Sed  contra  est  quod  dicit  Augustinus , 
Contra  Maximinum  hsereticum,  lib.  II,  c.  vn, 
coi.  7G2,  t.  8  :  «  Si  Deus  Pater  non  potuit 
generare  Filium  sibi  aequalem,  ubi  est  omni¬ 
potentia  Dei  Patris  ‘.  »  Est  ergo  in  divinis 
potentia  respectu  actuum  notionalium. 

Respondeo  dicendum ,  quod  sicut  ponun¬ 
tur  actus  notionales  in  divinis ,  ita  necesse 
est  ibi  ponere  potentiam  respectu  hujusmodi 
actuum  ;  cum  potentia  nihil  aliud  significet 
quam  principium  alicujus  actus.  Unde,  cum 
Patrem  intelligamus  ut  principium  genera¬ 
tionis  ,  et  Patrem  et  Filium  ut  principium 
spirationis,  necesse  est  quod  Patri  attribua¬ 
mus  potentiam  generandi ,  et  Patri  et  Filio 

vel  quasi  materia  non  exigitur  nisi  ratione  agentis 
imperfecti  et  ratione  mutationis. 

Nota  igitur  :  hsec  prsepositio  de  pluribus  modis 
tenetur : 

Materialiter :  cultellus  fit  de  ferro; 

2.  Ordinaliter  :  de  mane ; 

3.  Originaliter  :  radius  fit  de  sole ; 

4.  Substantialiter,  et  hoc,  quandoque  integrali- 
ter  :  partes  sunt  de  toto ;  quandoque  originaliter  ; 
Filius  est  de  substantia  Patris. 


potentiam  spirandi.  Quia  potentia  generandi 
significat  id  quowgenerans  generat.  Omne 
autem  generans  generat  aliquo.  Unde  in 
omni  generante  oportet  ponere  potentiam 
generandi,  et  in  spirante  potentiam  spirandi. 

Ad  primum  ergo  dicendum ,  quod ,  sicut 
secundum  actus  notionales  non  procedit  ali¬ 
qua  persona  ut  facta ,  ita  neque  potentia  ad 
actus  notionales  dicitur  in  divinis  per  res¬ 
pectum  ad  aliquam  personam  factam  ,  sed 
solum  per  respectum  ad  procedentem  per¬ 
sonam. 

Ad  secundum  dicendum,  quod  possibile, 
secundum  quod  necessario  opponitur,  sequi¬ 
tur  potentiam  passivam,  quae  non  est  in 
divinis.  Unde  neque  in  divinis  est  aliquid 
possibile  per  modum  istum,  sed  solum  secun¬ 
dum  quod  possibile  continetur  sub  necessa¬ 
rio.  Sic  autem  dici  potest  quod,  sicut  Deum 
esse  est  possibile,  sic  Filium  generari  eSt 
possibile. 

Ad  tertium  dicendum,  quod  potentia  signi¬ 
ficat  principium.  Principium  autem  distinc¬ 
tionem  importat  ab  eo  cujus  est  principium. 
Consideratur  autem  duplex  distinctio  in  liis 
quae  dicuntur  de  Deo  :  una  secundum  rem, 
alia  secundum  rationem  tantum.  Secundum 
rem  quidem  Deus  distinguitur  per  essentiam 
a  rebus  quarum  est  per  creationem  princi¬ 
pium,  sicut  una  persona  distinguitur  ab  alia 
cujus  est  principium ,  secundum  actum  no- 
tionalem.  Sed  actio  ab  agente  non  distingui¬ 
tur  in  Deo  nisi  secundum  rationem  tantum ; 
alioquin  actio  esset  accidens  in  Deo.  Et  ideo 
respectu  illarum  actionum  secundum  quas 
aliquae  res  procedunt  distinctae  a  Deo  vel 
essentialiter  vel  personaliter,  potest  Deo  attri¬ 
bui  potentia  secundum  propriam  rationem 
principii.  Et  ideo,  sicut  ponimus  potentiam 
creandi  in  Deo,  ita  possumus  ponere  poten¬ 
tiam  generandi,  vel  spirandi.  Sed  intelligere 
et  velle  non  sunt  tales  actus  qui  designent 
processionem  alicujus  rei  a  Deo  distinctae  vel 
essentialiter  vel  personaliter.  Unde  respectu 
horum  actuum  non  potest  salvari  ratio  po¬ 
tentiae  in  Deo  nisi  secundum  modum  intelli- 

Unde,  secundum  Bonaventuram,  Scotorellum, 
Guillermum,  Filius  Dei  est  de  substantia  Patris. 
Vera  si  ly  de  non  dicat  preeeise  originationem  tan 
tum  (sic  creaturee  sunt  de  substantia  Dei),  sed 
originationem  et  consubstantialitatem. 

1  «  Ubi  est  omnipotentia  Dei  Patris?  prorsus  ad 
hunc  articulum  res  colligitur,  ut  Deus  Pater  eequa* 
lem  sibi  gignere  Filium  aut  non  potuerit,  aut  no¬ 
luerit.  Si  non  potuit,  infirmus.  » 

gendi  et  significandi  tantum,  prout  diversi¬ 
mode  significatur  in  Deo  intellectus  et  intel- 
ligere,  cum  tamen  ipsum  intelligere  Dei  sit 
ejus  essentia  non  habens  principium. 

Conclusio.  —  Cum  in  divinis  sint  actus  notio- 
nales,  potentiam  quoque  ibi  liorum  actum  ponere 
oportet ;  ut  in  Patre  potentiam  generandi  Filium; 
in  Patre  et  in  Filio  spirandi  Spiritum  sanctum 
potentiam. 

ARTICULUS  V. 

Quid  significet  hujusmodi  potentia  *? 

Ad  quintum  sic  proceditur.  1.  Videtur 
quod  potentia  generandi  vel  spirandi  signi¬ 
ficet  relationem  et  non  essentiam.  Potentia 
enim  significat  principium,  ut  ex  ejus  defi¬ 
nitione  patet.  Dicitur  enim  potentia  activa 
esse  principium  agendi,  ut  patet  in  V  Me- 
taph.y  text.  17,  in  prine.  Sed  principium  in 
divinis  respectu  personae  dicitur  notionaliter. 
Ergo  potentia  in  divinis  non  significat  essen¬ 
tiam,  sed  relationem. 

2.  Praeterea  ,  in  divinis  non  differt  posse 
et  agere.  Sed  generatio  in  divinis  significat 
relationem.  Ergo  et  potentia  generandi. 

3.  Praeterea,  ea  quae  significant  essentiam 
in  divinis,  communia  sunt  tribus  personis. 
Sed  potentia  generandi  non  est  [communis 
tribus  personis,  sed  propria  Patri.  Ergo  non 
significat  essentiam. 

Sed  contra  est  quod,  sicut  Deus  potest  ge¬ 
nerare  Filium ,  ita  et  vult.  Sed  voluntas  ge¬ 
nerandi  significat  essentiam.  Ergo  et  poten¬ 
tia  generandi. 

Respondeo  dicendum,  quod  quidam  dixe¬ 
runt  quod  potentia  generandi  significat  rela¬ 
tionem  in  divinis. 

Sed  hoc  esse  non  potest.  Nam  illud  proprie 
dicitur  potentia  in  quocumque  agente ,  quo 
agens  agit.  Omne  autem  producens  aliquid 
per  suam  actionem  producit  sibi  simile  quan¬ 
tum  ad  formam  quam  agit.  Sicut  liomo 
genitus  est  similis  generanti  in  natura  hu¬ 
mana  ,  cujus  virtute  pater  potest  generare 
hominem.  Illud  ergo  est  potentia  generati va 
in  aliquo  generante ,  in  quo  genitum  simi¬ 
latur  generanti,  Filius  autem  Dei  similatur 
Patri  gignenti  in  natura  divina ;  unde  na¬ 
tura  divina  in  Patre  est  potentia  generandi 
in  ipso.  Unde  Hilarius  dicit,  De  Trin.,  lib.  V, 
§  37,  coi.  155,  t.  2  ;  «  Nativitas  Dei  non 

1  Parm. :  «  Utrum  potentia  generandi  significet 


potest  eam  ex  qua  profecta  est,  non  tenere 
naturam;  nec  enim  aliud  quam  Deus  subsis¬ 
tit,  quod  non  aliunde  quam  de  Deo  sub¬ 
sistit.  » 

Sic  igitur  dicendum  est  quod  potentia 
generandi  principaliter  significat  divinam 
essentiam,  ut  Magister  dicit  vn  distinet., 
I  Sent.,  non  autem  tantum  relationem ,  nec 
etiam  essentiam  inquantum  est  idem  rela¬ 
tioni,  ut  significet  ex  sequo  utrumque.  Licet 
enim  paternitas  ut  forma  Patris  significetur, 
est  tamen  proprietas  personalis  habens  se 
ad  personam  Patris  ut  forma  individualis  ad 
aliquod  individuum  creatum.  Forma  autem 
individualis  in  rebus  creatis  constituit  per¬ 
sonam  generantem,  non  autem  est  quo  gene¬ 
rans  generat;  alioquin  Socrates  generaret 
Socratem.  Unde  neque  paternitas  potest  in- 
telligi  ut  quo  Pater  generat ,  sed  ut  consti¬ 
tuens  personam  generantis ;  alioquin  Pater 
generaret  Patrem.  Sed  id  quo  Pater  gene¬ 
rat  ,  est  natura  divina ,  in  qua  sibi  Filius 
assimilatur ;  et  secundum  hoc  Damascenus 
dicit,  lib.  I  Orthod.  fid.f  cap.  vm,  coi.  811, 
t.  1,  quod  «  generatio  est  opus  naturae,  » 
non  sicut  generantis,  sed  sicut  ejus  quo  ge¬ 
nerans  generat. 

Et  ideo  potentia  generandi  significat  in 
recto  naturam  divinam,  sed  in  obliquo  rela¬ 
tionem. 

Ad  primum  ergo  dicendum,  quod  poten¬ 
tia  non  significat  ipsam  relationem  princi¬ 
pii  ;  alioquin  esset  in  genere  relationis  ;  sed 
significat  id  quod  est  principium  ;  non  qui¬ 
dem  sicut  agens  dicitur  principium  ,  sed 
sicut  id  quo  agens  agit  dicitur  principium. 
Agens  autem  distinguitur  a  facto,  et  gene¬ 
rans  a  generato.  Sed  id  quo  generans  gene¬ 
rat  est  commune  genito  et  generanti ,  et 
tanto  perfectius ,  quanto  perfectior  fuerit 
generatio.  Unde  cum  divina  generatio  sit 
.perfectissima,  id  quo  generans  generat,  est 
commune  genito  et  generanti ,  et  idem  nu¬ 
mero  ,  non  solum  specie ,  sicut  in  rebus 
creatis.  Per  hoc  ergo  quod  dicimus  quod 
essentia  divina  est  principium  quo  gene¬ 
rans  generat,  non  sequitur  quod  essentia 
divina  distinguatur  a  generato,  sicut  seque¬ 
retur  si  diceretur  quod  essentia  divina  ge¬ 
nerat. 

Ad  secundum  dicendum,  quod  sicut  est 
idem  in  divinis  potentia  generandi  cum  ge¬ 
neratione,  ita  essentia  divina  cum  genera- 

relationem,  et  non  essentiam.  » 

tiono  et  paternitate  est  idem  re,  sed  non 
ratione. 

Ad  tertium  dicendum ,  quod  cum  dico 
potentiam  generandi,  potentia  significatur 
in  recto,  et  generatio  in  obliquo,  sicut  si 
dicerem  essentiam  Patris.  Unde  quantum  ad 
essentiam  quae  significatur,  potentia  gene¬ 
randi  communis  est  tribus  personis ;  quan¬ 
tum  autem  ad  notionem  quae  connotatur, 
propria  est  personae  Patris. 

Conclusio.  —  Potentia  generandi  principaliter 
divinam  significat  essentiam  et  in  recto,  paterni¬ 
tatem  vero  ac  relationem  non  nisi  in  obliquo. 

ARTICULUS  VI. 

Utrum  actus  notionalis  ad  plures  personas 
terminari  possit. 

Ad  sextum  sic  proceditur.  1.  Videtur 
quod  aclus  notionalis  ad  plures  personas 
terminari  possit,  ita  quod  sint  plures  per¬ 
sonae  genitae  vel  spiratae  in  divinis.  Cuicum¬ 
que  enim  inesi  potentia  generandi,  potest 
generare.  Sed  Filio  inest  potentia  generandi. 
Ergo  potest  generare ;  non  autem  seipsum, 
ergo  alium  Filium.  Ergo  possunt  esse  plures 
filii  in  divinis. 

2.  Praeterea,  Augustinus  dicit,  Contra 
Maximinum,  lib.  II,  cap.  xii,  coi.  768,  t.  8  : 
«  Filius  non  genuit  creatorem ;  neque  enim 
non  potuit,  sed  non  oportuit.  » 

3.  Praeterea,  Deus  Pater  est  potentior  ad 
generandum  quam  pater  creatus.  Sed  unus 
homo  potest  generare  plures  filios.  Ergo  et 
Deus  :  praecipue  cum  potentia  patris ,  uno 
filio  generato,  non  diminuatur. 

Sed  contra  est  quod  in  divinis  non  differt 
esse  et  posse.  Si  igitur  in  divinis  possent 
esse  plures  filii,  essent  plures ;  et  ita  essent 
plures  personae  quam  tres  in  divinis ,  quod 
est  haereticum. 

Respondeo  dicendum ,  quod ,  sicut  Atha- 
nasius  dicit  in  suo  Symb.  fid.,  coi.  1582, 
t.  4,  in  divinis  est  tantum  «  unus  Pater, 
unus  Filius  ,  unus  Spiritus  sanctus.  »  Cujus 
quidem  ratio  quadruplex  assignari  potest : 
prima  quidem  ex  parte  relationum ,  quibus 
solum  personae  distinguuntur.  Cum  enim 
personae  divinae  sint  ipsae  relationes  subsis¬ 
tentes,  non  possent  esse  plures  patres  vel 
plures  filii  in  divinis ,  nisi  essent  plures  pa¬ 
ternitates  et  plures  filiationes.  Quod  quidem 


esse  non  posset  nisi  secundum  materialem 
rerum  distinctionem.  Formae  enim  unius 
speciei  non  multiplicantur  nisi  secundum 
materiam  ,  quae  in  divinis  non  est.  Unde  in 
divinis  non  potest  esse  nisi  una  tantum  filia¬ 
tio  subsistens,  sicut  et  albedo  subsistens  non 
posset  esse  nisi  una. 

Secunda  vero  ex  parte  *  processionum; 
quia  Deus  omnia  intelligit  et  vult  uno  et 
simplici  actu.  Unde  non  potest  esse  nisi  una 
persona  procedens  per  modum  verbi,  quae 
est  Filius,  et  una  tantum  per  modum  amo¬ 
ris,  quae  est  Spiritus  sanctus. 

Tertia  vero  sumitur  ex  modo  procedendi : 
quia  personae  procedunt  naturaliter,  ut  dic¬ 
tum  est.  Natura  autem  determinatur  ad 
unum. 

Quarta  ex  perfectione  divinarum  perso¬ 
narum.  Ex  hoc  enim  est  perfectus  Filius, 
quod  tota  filiatio  divina  in  eo  continetur,  et 
quod  est  tantum  unus  Filius;  et  similiter  di¬ 
cendum  est  de  aliis  personis. 

Ad  primum  ergo  dicendum,  quod  quamvis 
simpliciter  concedendum  sit  quod  potentiam 
quam  habet  Pater,  habeat  Filius,  non  tamen 
concedendum  est  quod  Filius  habeat  poten¬ 
tiam  generandi,  si  «  generandi »  sit  gerun¬ 
dium  verbi  activi,  ut  sit  sensus  quod  Filius 
habeat  potentiam  ad  generandum.  Sicut,  licet 
idem  esse  sit  Patris  et  Filii,  non  tamen  convenit 
Filio  esse  Patrem  propter  notionale  adjunc¬ 
tum.  Si  tamen  hoc  quod  dico  «  generandi, »  sit 
gerundium  verbi  passivi ,  potentia  gene¬ 
randi  est  in  Filio ,  id  est ,  ut  generetur ;  et 
similiter  si  sit  gerundium  verbi  impersona- 
lis ,  ut  sit  sensus  :  Potentia  generandi ,  id 
est,  qua  ab  aliqua  persona  generatur. 

Ad  secundum  dicendum,  quod  Augusti¬ 
nus  in  verbis  illis  non  intendit  dicere  quod 
Filius  posset  generare  filium,  sed  quod  hoc 
non  est  ex  impotentia  Filii  quod  non  gene¬ 
ret,  ut  infra  patebit. 

Ad  tertium  dicendum,  quod  immateria- 
litas  et  perfectio  divina  requirit  ut  non 
possint  esse  plures  filii  in  divinis ,  sicut 
dictum  est.  Unde  quod  non  sint  plures  filii, 
non  est  ex  impotentia  Patris  ad  generan¬ 
dum. 

Conclusio.  —  In  divinis  unus  tantum  est  Pater, 
unus  Filius,  unus  Spiritus  sanctus. 


i 


* 1n  Parm. ; «  ex  modo. » 

QILESTIO  XLII. 

DE  «LITATE  ET  SIMILITUDINE  DIVINAREM  PERSONAREM 

AD  INVICEM  (a). 

(Et  sex  quaeruntur.) 

Deinde  considerandum  esi  de  compara¬ 
tione  personarum  ad  invicem  :  et  primo 
quantum  ad  aequalitatem  et  similitudinem; 
secundo  quantum  ad  missionem. 

Circa  primum  quaeruntur  sex  :  1°  utrum 
aequalitas  locum  habeat  in  divinis  personis; 
2°  utrum  persona  procedens  sit  aequalis 
ei  a  qua  procedit  secundum  aeternitatem; 
3°  utrum  sit  aliquis  ordo  in  divinis  personis; 
4°  utrum  personae  divinae  sint  aequales  se¬ 
cundum  magnitudinem  ;  5°  utrum  una  ea¬ 
rum  sit  in  alia;  0°  utrum  sint  ajqualcs  se¬ 
cundum  potentiam. 

ARTICULUS  PRIMUS. 

Utrum  aequalitas  locum  habeat  in  divinis. 

Ad  primum  sic  proceditur.  1.  Videtur 
quod  aequalitas  non  competat  divinis  perso¬ 
nis.  iEqualitas  enim  attenditur  secundum 
unum  in  quantitate,  ut  patet  per  Philoso¬ 
phum,  V  Metaph.,  text.  20.  In  divinis  autem 
personis  non  invenitur  neque  quantitas  con¬ 
tinua  intrinseca,  quae  dicitur  magnitudo  ; 
neque  quantitas  continua  extrinseca,  quae 
dicitur  locus  et  tempus  ;  neque  secundum 
quantitatem  discretam  invenitur  in  eis 
aequalitas,  quia  duae  personae  sunt  plures 
quam  una.  Ergo  divinis  personis  non  con¬ 
venit  aequalitas. 

2.  Praeterea,  divinae  personae  sunt  unius 
essentiae,  ut  supra  dictum  est.  Essentia  au¬ 
tem  significatur  per  modum  formae;  conve¬ 
nientia  autem  in  forma  non  facit  aequalitatem , 
sed  similitudinem.  Ergo  in  divinis  personis 
est  dicenda  similitudo,  et  non  aequalitas. 

3.  Praeterea,  in  quibuscumque  invenitur 
aequalitas ,  illa  sunt  sibi  invicem  aequalia ; 
quia  aequale  dicitur  aequali  aequale.  Sed  di¬ 
vinae  personae  non  possunt  sibi  invicem  dici 
aequales,  quia,  ut  Augustinus  dicit,  De  Trin., 
lib.  VI,  cap.  x,  coi.  931,  t.  8,  a  imago,  si 
perfecte  implet  illud  cujus  est  imago,  ipsa 

'  Parm. :  «  tali.  »  —  *  AI.  :  «  spiritualis.  » 

(a)  Quaesiere  doctores  scholastici  utrum  in  divi¬ 
nis  aequalitas  sit  unica  numero,  vel  plurificetur? 
Juxta  Ricliardum  de  Mediavilla,  unica  est,  quia 


coaequatur  ei,  non  illud  imagini  suae.  » 
Imago  autem  Patris  est  Filius,  et  sic  Pater 
non  est  aequalis  Filio.  Non  ergo  in  divinis 
personis  invenitur  aequalitas. 

4.  Praeterea,  aequalitas  relatio  quaedam 
est.  Sed  nulla  relatio  est  communis  omnibus 
personis;  cum  secundum  relationes  personae 
ab  invicem  distinguantur.  Non  ergo  aequa¬ 
litas  divinis  personis  convenit. 

Sed  contra  est  quod  Athanasius  in  suo 
Symb.  fici.,  coi.  1583,  t.  4,  dicit  quod  «  tres 
personae  coaeternae,  sibi  sunt,  et  coaequales.  » 

Respondeo  dicendum,  quod  necesse  est 
ponere  aequalitatem  in  divinis  personis ;  quia, 
secundum  Philosophum,  in  X  Metaph.,  t.  19, 
aequale  dicitur  quasi  per  negationem  mino¬ 
ris  et  majoris ;  non  autem  possumus  in 
divinis  personis  ponere  aliquid  majus  et 
minus,  quia,  ut  Boetius  dicit  in  lib.  De 
Trin.,  cap.  i,  coi.  1249,  t.  2,  «  eos  differen¬ 
tia,  scilicet  deitatis,  comitatur  qui  vel  au¬ 
gent,  vel  minuunt;  ut  Ariani,  qui  gradibus 
numerorum  Trinitatem  variantes  distra¬ 
hunt,  atque  in  pluralitatem  deducunt.  »  Cu¬ 
jus  ratio  est  quia  inaequalium  non  potest 
esse  una  quantitas  numero.  Quantitas  autem 
in  divinis  non  est  aliud  quam  earum  essentia. 
Unde  relinquitur  quod  si  esset  aliqua  inae¬ 
qualitas  in  divinis  personis,  non  esset  in  eis 
una  essentia ,  et  sic  non  essent  tres  personae 
unus  Deus  :  quod  est  impossibile.  Oportet  igi- 
lurae  qualitatem  ponere  in  divinis  personis. 

Ad  primum  ergo  dicendum  ,  quod  duplex 
est  quantitas.  Una  scilicet  quae  dicitur  quan¬ 
titas  molis  vel  quantitas  dimensiva,  quae  in 
solis  rebus  corporalibus  est ;  unde  in  divinis 
personis  locum  non  habet.  Sed  alia  est  quan¬ 
titas  virtutis,  quae  attenditur  secundum  per¬ 
fectionem  alicujus  naturae  vel  formae.  Quae 
quidem  quantitas  designatur  secundum  quod 
dicitur  aliquid  magis  vel  minus  calidum, 
inquantum  est  perfectius  vel  minus  perfec¬ 
tum  in 1  caliditate.  Hujusmodi  autem  quan¬ 
titas  virtualis  attenditur  primo  quidem  in 
radice ,  id  est ,  in  ipsa  perfectione  formae  vel 
naturae  :  et  sic  dicitur  magnitudo  specialis  % 
sicut  dicitur  magnus  calor  propter  suam 
intensionem  et  perfectionem.  Et  ideo  dicit 
Augustinus,  De  Trin.,  lib.  VI,  cap.  viii, 
coi.  929 ,  t.  8,  quod  «  in  bis  quae  non  mole 
magna  sunt,  hoc  est  majus  esse  quod  est 

unicum  fundamentum,  essentiam  scilicet  divinam 
habet.  Juxta  Scotorellum  plurificatur,  quia  penes 
perfectiones  attributales  quae  non  sunt  omnino 
idem  extra  intellectum  accipitur. 

melius  esse;  »  nam  melius  dicitur  quod  per¬ 
fectius  est.  Secundo  autem  attenditur  quan¬ 
titas  virtualis  in  effectibus  formae.  Primus 
autem  effectus  formae  est  esse  ;  nam  omnis 
res  habet  esse  secundum  suam  formam.  Se¬ 
cundus  autem  effectus  est  operatio;  nam 
omne  agens  agit  per  suam  formam.  Atten¬ 
ditur  igitur  quantitas  virtualis  et  secundum 
-esse  et  secundum  operationem.  Secundum 
osse  quidem,  inquantum  ea  quae  sunt  perfec¬ 
tioris  naturae,  sunt  majoris  durationis.  Secun¬ 
dum  operationem  vero,  inquantum  ea  quae 
sunt  perfectioris  naturae,  sunt  magis  poten¬ 
tia  ad  agendum.  Sic  igitur,  ut!  Augustinus 
■dicit1,  in  lib.  De  fide  ad  Petr.,  cap.  i,  §  4, 
coi.  754,  t.  6,  «  aequalitas  intelligitur  in  Patre 
et  Filio  et  Spiritu  sancto,  inquantum  nullus 
horum  aut  praecedit  aeternitate,  aut  excedit 
magnitudine,  aut  superat  potestate.  » 

Ad  secundum  dicendum ,  quod  ubi  atten¬ 
ditur  aequalitas  secundum  quantitatem  vir- 
tualem  aequalitas  includit  in  se  similitudi¬ 
nem  ,  et  aliquid  plus,  quia  excludit  exces¬ 
sum.  Quaecumque  enim  communicant  in  una 
forma,  possunt  dici  similia,  etiamsi  inaequa¬ 
liter  illam  formam  participant ;  sicut  si  dica¬ 
tur  aer  esse  similis  igni  in  calore.  Sed  non 
possunt  dici  aequalia,  si  unum  altero  perfec¬ 
tius  formam  illam  participet.  Et  quia  non  so¬ 
lum  uqa  est  natura  Patris  et  Filii,  sed  etiam 
neque  perfecte  est  in  utroque ;  ideo  non  so¬ 
lum  dicimus  Filium  esse  similem  Patri ,  ut 
excludatur  error  Eunomii,  sed  etiam  dici¬ 
mus  aequalem,  ut  excludatur  error  Arii. 

Ad  tertium  dicendum,  quod  aequalitas  vel 
/similitudo  dupliciter  potest  significari  in  di¬ 
vinis,  scilicet  per  nomina  et  per  verba.  Se¬ 
cundum  quidem  quod  significatur  per  no¬ 
mina,  mutua  aequalitas  dicitur  in  divinis 
personis,  et  similitudo;  Filius  enim  est  aequa¬ 
lis  et  similis  Patri,  et  e  converso :  et  hoc  ideo, 
quia  essentia  divina  non  magis  est  Patris 
quam  Filii.  Unde  sicut  Filius  habet  magni¬ 
tudinem  Patris,  quod  est  esse  eum  aequalem 
Patri ,  ita  Pater  habet  magnitudinem  Filii , 
quod  est  esse  eum  aequalem  Filio.  Sed  quan¬ 
tum  ad  creaturas,  ut  Dionysius  dicit2,  De 
div.  nom.,  cap.  ix,  §  6,  coi.  914,  t.  1,  non 
recipitur  conversio  aequalitatis  et  similitudi¬ 
nis.  Dicuntur  enim  causata  similia  causis, 

1  Lege  Fulgentium,  coi.  674,  cui  restitutus  est 
liber  De  fide. 

2  Ex  versione  Joannis  S&rrasini  colligitur.  Cor- 

derius  :  «  in  causa  vero  ad  effectus  nequaquam  ad¬ 

mittemus  isliusmodi  reciprocationem  (aequalitatis 


inquantum  habent  formam  causarum,  sed 
non  e  converso  ;  quia  forma  principaliter  est 
in  causa,  et  secundario  in  causato.  Sed  verba 
significant  aequalitatem  cum  motu.  Et  licet 
motus  non  sit  in  divinis ,  est  tamen  ibi  acci¬ 
pere  ,  quia  Filius  accipit  a  Patre ,  unde  sit  ei 
aequalis,  et  non  e  converso3. 

Ad  quartum  dicendum,  quod  in  divinis 
personis  nihil  est  considerare  nisi  essentiam, 
in  qua  communicant ,  et  relationes ,  quibus 
distinguuntur.  iEqualitas  autem  utrumque 
importat ;  scilicet  distinctionem  personarum, 
quia  nihil  sibi  ipsi  dicitur  aequale,  et  unita¬ 
tem  essentiae,  quia  ex  hoc  personae  sunt  sibi 
invicem  aequales,  quod  sunt  unius  magnitu¬ 
dinis  et  essentiae.  Manifestum  est  autem  quod 
idem  ad  seipsum  non  refertur  aliqua  rela¬ 
tione  reali :  nec  iterum  una  relatio  refertur 
ad  alteram  per  aliquam  aliam  relationem. 
Cum  enim  dicimus  quod  paternitas  opponitur 
filiationi,  oppositio  non  est  relatio  media  in¬ 
ter  paternitatem  et  filiationem,  quia  utroque 
modo  relatio  multiplicaretur  in  infinitum. 
Et  ideo  aequalitas  et  similitudo  in  divinis 
personis  non  est  aliqua 4  relatio  distincta  a 
relationibus  personalibus;  sed  in  suo  intel¬ 
lectu  includit  et  relationes  distinguentes  per¬ 
sonas  ,  et  essentiae  unitatem.  Et  propterea 
Magister  dicit  in  xxxi  dist.,  I  Sentent.,  quod 
in  his  appellatio  tantum  est  relativa. 

Conclusio.  —  Cum  in  divinis  sit  una  essentia, 
aequalitatem  quoque  ibi  ponere  necessarium  est. 

ARTICULUS  II. 

Utrum  persona  procedens  sit  coseierna  suo 
principio,  ut  Filius  Patri. 

Ad  secundum  sic  proceditur.  1.  Videtur 
quod  persona  procedens  non  sit  coaeterna 
suo  principio,  ut  Filius  Patri.  Arius  enim 
duodecim  modos  generationis  assignat.  Pri¬ 
mus  modus  est  juxta  fluxum  lineae  a  puncto, 
ubi  deest  aequalitas  simplicitatis.  Secundus 
modus  est  juxta  emissionem  radiorum  a 
sole,  ubi  deest  aequalitas  naturae.  Tertius 
modus  est  juxta  characterem  seu  impressio¬ 
nem  a  sigillo,  ubi  deest  consubstantialitas, 
et  potentiae  efficientia.  Quartus  modus  est 
juxta  immissionem  bonae  voluntatis  a  Deo, 

et  similitudinis).  » 

3  Sic  codd.;  in  edit.  :  «  propter  hoc  dicimus  quod 
Filius  cocequatur  Patri,  et  non  e  converso.  » 

4  Parm. :  «  realis.  » 

ubi  etiam  deest  consubstantialitas.  Quintus 
modus  est  juxta  exitum  accidentis  a  sub¬ 
stantia;  sed  accidenti  deest  subsistentia. 
Sextus  modus  est  juxta  abstractionem  spe¬ 
ciei  a  materia ;  sicut  sensus  accipit  speciem 
a  re  sensibili,  wbi  deest  aequalitas  spiritua- 
litatis1.  Septimus  modus  est  juxta  excitatio¬ 
nem  voluntatis  a  cognitione ,  quae  quidem 
excitatio  temporalis  est.  Octavus  modus  est 
juxta  transfigurationem,  ut  ex  aere  fit 
imago,  quae  materialis  est.  Nonus  modus  est 
ut  motus  a  movente;  et  hic  etiam  ponitur 
effectus  et  causa.  Decimus  modus  est  juxta 
eductionem  specierum  a  genere,  qui  non 
competit  in  divinis  :  quia  Pater  non  praedi¬ 
catur  de  Filio,  sicut  genus  de  specie.  Unde¬ 
cimus  modus  est  juxta  ideationem,  ut  arca 
exterior  ab  ea  quae  est  in  mente.  Duodeci¬ 
mus  modus  evt  juxta  nascentia,  ut  homo  est 
a  patre ;  ubi  est  prius  et  posterius  secundum 
tempus.  Patet  ergo  quod  in  omni  modo  quo 
aliquid  est  ex  altero,  aut 2  deest  aequalitas 
naturae,  aut  aequalitas  durationis.  Si  igitur 
Filius  est  a  Patre,  oportet  dicere,  vel  eum 
esse  minorem  Patre ,  aut  posteriorem ,  aut 
utrumque. 

2.  Praeterea,  omne  quod  est  ex  altero, 
habet  principium.  Sed  nullum  aeternum 
habet  principium.  Ergo  Filius  non  est  aeter¬ 
nus,  neque  Spiritus  sanctus. 

3.  Praeterea,  omne  quod  corrumpitur,  de¬ 
sinit  esse.  Ergo  omne  quod  generatur,  inci¬ 
pit  esse  ;  ad  hoc  enim  generatur  ut  sit.  Sed 
Filius  est  genitus  a  Patre.  Ergo  incipit  esse, 
et  non  est  coaeternus  Patri. 

4.  Praeterea,  si  Filius  genitus  est  a  Patre, 
aut  semper  generatur,  aut  est  dare  aliquod 
instans  suae  generationis.  Si  semper  gene¬ 
ratur,  dum  autem  aliquid  est  in  generari, 
est  imperfectum  ,  sicut  patet  in  successivis, 
quae  sunt  semper  in  fieri ,  ut  tempus  et 
motus,  sequitur  quod  Filius  semper  sit  im¬ 
perfectus,  quod  est  inconveniens.  Est  ergo 
dare  aliquod  instans  generationis  Filii.  Ante 
illud  ergo  instans  Filius  non  erat. 

Sed  contra  est  quod  Athanasius ,  in  suo 
Symb.  fici.,  coi.  4583,  t.  4,  dicit,  quod  « totae 
tres  personae  coaeternae  sibi  sunt.  » 

Respondeo  dicendum,  quod  necesse  est 
dicere  Filium  esse  coaeternum  Patri.  Ad 
cujus  evidentiam  considerandum  est  quod 
aliquid  ex  principio  existens  posterius  esse 

1  Codd.  Alcan.  et  Camer.  :  «  aequalitas  spiritua- 
litatis ;  »  al.  :  «  simplicitatis  spiritualis.  » 

A  *  Al. :  deest  «  ut.  »  =—  3  Ita  cod.  Alcan.  cum  duo- 


suo  principio  potest  contingere  ex  duobus  : 
uno  modo  ex  parte  agentis ,  alio  modo  ex 
parte  actionis.  Ex  parte  agentis  quidem,  ali¬ 
ter  in  agentibus  voluntariis ,  aliter  in  agen¬ 
tibus  naturalibus.  In  agentibus^  quidem 
voluntariis  propter  electionem  temporis; 
sicut  enim  in  agentis  voluntarii  potestate 
est  eligere  formam  quam  effectui  conferat, 
ut  supra  dictum  est,  ita  in  ejus  potestate  est 
eligere  tempus  in  quo  effectum  producat.  In 
agentibus  autem  naturalibus  hoc  contingit 
quia  agens  aliquod  non  a  principio  habet 
perfectionem  virtutis  naturalis  ad  agendum, 
sed  ei  advenit  post  aliquod  tempus,  sicut 
homo  non  a  principio  generare  potest.  Ex 
parte  autem  actionis  impeditur  ne  id  quod 
est  a  principio,  simul  sit  cum  suo  principio, 
propter  hoc  quod  actio  est  successiva.  Unde, 
dato  quod  aliquod  agens  tali  actione  agere 
inciperet  statim  cum  est  ,  non  statim  in 
eodem  instanti  esset  effectus,  sed  in  instanti 
ad  quod  terminatur  actio.  Manifestum  est 
autem ,  secundum  praemissa ,  quod  Pater 
non  generat  Filium  voluntate,  sed  natura; 
et  iterum  quod  natura  Patris  ab  aeterno  per¬ 
fecta  fuit;  et  iterum  quod  actio  qua  Pater 
producit  Filium  non  est  successiva,  quia  sic 
Filius  Dei  successive  generaretur  3,  ut  esset 
ejus  generatio  materialis  et  cum  motu; 
quod  est  impossibile.  Relinquitur  ergo  quod 
Filius  fuit  quandocumque  fuit  Pater  ;  et  sic 
Filius  est  coa3ternus  Patri,  et  similiter  Spiri¬ 
tus  sanctus  utrique. 

Ad  primum  ergo  dicendum ,  quod ,  sicut 
Augustinus  dicit  in  lib.  De  verbis  Domini r 
serm.  cxvn,  c.  iv,  v,  vi,  coi.  664,  t.  5,  nullus 
modus  processionis  alicujus  creaturae  per¬ 
fecte  repraesentat  divinam  generationem. 
Unde  oportet  ex  multis  modis  colligere  simi¬ 
litudinem,  ut  quod  deest  ex  uno  aliqualiter 
suppleatur  ex  altero;  et  propter  hoc  dicitur 
in  synodo  ephesina  :  «  Coexistere  semper 
coaeternum  Patri  Filium ,  splendor  tibi  de¬ 
nuntiet.  Impassibilitatem  nativitatis  osten¬ 
dat  verbum.  Consubstantialitatem ,  Filii 
nomen  insinuet.  »  Inter  omnia  tamen  ex¬ 
pressius  repraesentat  processio  verbi  ab 
intellectu;  quod  quidem  non  est  posterius  eo 
a  quo  procedit,  nisi  sit  talis  intellectus  qui 
exeat  de  potentia  in  actum ;  quod  in  Deo 
dici  non  potest. 

Ad  secundum  dicendum,  quod  aeternitas 

bus  aliis,  quibus  adhaeret  Nicolai ;  edit.  Rom.  e!  Pa- 
tav. : «  Generatus  esset,  et  ejus  generatio  materialis, 
et  cum  motus  esset;  quod  est  impossibile.  » 

excludit  principium  durationis,  sed  non  prin- 
^cipium  originis. 

Ad  tertium  dicendum,  quod  omnis  cor¬ 
ruptio  est  mutatio  quaedam ;  et  ideo  omne 
quod  corrumpitur  incipit  non  esse  et  desinit 
esse.  Sed  generatio  divina  non  est  transmu¬ 
tatio,  ut  dictum  est  supra l. 

Ad  quartum  dicendum,  quod  in  tempore 
aliud  est  quod  est  indivisibile,  scilicet  instans, 
et  aliud  est  quod  est  durans,  scilicet  tempus; 
sed  in  aeternitate  ipsum  nunc  indivisibile  est 
et  semper  stans,  ut  supra  dictum  est.  Gene¬ 
ratio  vero  Filii  non  est  in  nunc  temporis,  aut 
in  tempore,  sed  in  aeternitate ;  et  ideo  ad  si¬ 
gnificandum  praesentialitatem  et  permanen- 
tiam  aeternitatis  potest  dici  quod  semper 
nascitur,  ut  Origenes  dixit,  Ilorn.  in  Joann., 
t.  I,  coi.  78,  §  32,  t.  4.  Sed,  ut  Gregorius, 
Moral.y  lib.  XXIX,  cap.  i,  coi.  477,  t.  2,  et 
Augustinus,  In  psalm.  ii,  coi.  71,  t.  4,  ad 
haec  verba  :  Hoclie  genui  te,  dicunt,  melius 
est  quod  dicatur  semper  natus,  ut  ly  semper 
designet  permanentiam  aeternitatis,  et  ly 
natus  perfectionem  geniti.  Sic  ergo  Filius 
nec  imperfectus  est,  nec  erat2  quando  non 
erat,  ut  Arius  dixit. 

Conclusio.  —  Cum  Pater  non  voluntate,  sed 
natura  ab  asterno  perfecta,  absque  successiva 
actione  Filium  generet,  eumdem  ipsum  sibi 
coaeternum  habet. 

ARTICULUS  III. 

Utrum  in  divinis  personis  sit  ordo  naturae. 

Ad  tertium  sic  proceditur.  1.  Videtur  quod 
in  divinis  personis  non  sit  ordo  naturae. 
Quidquid  enim  in  divinis  est,  vel  est  essentia 
vel  persona  vel  notio.  Sed  ordo  naturae 3  non 
significat  essentiam ,  neque  aliquam  perso¬ 
narum  aut  notionum.  Ergo  ordo  naturae  non 
est  in  divinis. 

2.  Praeterea,  in  quibuscumque  est  ordo 
naturae,  unum  est  prius  altero,  saltem  se¬ 
cundum  naturam  et  intellectum.  Sed  in  di¬ 
vinis  personis  «  nihil  est  prius  et  posterius,  » 
ut  Athanasius  dicit  in  suo  Symb.  fidei, 
coi.  1583,  t.  4.  Ergo  in  divinis  personis  non 
est  ordo  naturae. 

3.  Praeterea,  quidquid  ordinatur,  distin- 

1  Sic  codcl.;  in  edit.  :  «  Unde  Filius  semper  gene¬ 
ratur,  et  Pater  semper  generat.  » 

2  AI.  :  «  non  imperfectus  est,  neque  erat.  » 

*  Theolos:.  Lovan.  et  Duaceni  ex  cod.  Camer.  : 


guitur.  Sed  natura,  in  divinis  non  distin¬ 
guitur.  Ergo  non  ordinatur ;  ergo  non  est 
ibi  ordo  naturae. 

4.  Praeterea,  natura  divina  est  ejus  essen¬ 
tia.  Sed  non  est  in  divinis  ordo  essentiae. 
Ergo  neque  ordo  naturae. 

Sed  contra,  ubicumque  est  pluralitas  siue 
ordine,  ibi  est  confusio.  Sed  in  divinis  per¬ 
sonis  non  est  confusio,  ut  Athanasius  dicit4 
in  suo  Symb.  fidei,  coi.  1582,  t.  4.  Ergo  est 
ibi  ordo. 

Respondeo  dicendum ,  quod  ordo  semper 
dicitur  per  comparationem  ad  aliquod  prin¬ 
cipium.  Unde  sicut  dicitur  principium  mul¬ 
tipliciter  ;  scilicet  secundum  situm,  ut  punc¬ 
tus;  secundum  intellectum,  ut  principium 
demonstrationis;  et  secundum  causas  sin¬ 
gulas;  ita  etiam  dicitur  ordo.  In  divinis 
autem  dicitur  principium  secundum  origi¬ 
nem  absque  prioritate,  ut  supra  dictum  est. 
Unde  oportet  ibi  esse  ordinem  secundum 
originem  absque  prioritate.  Et  hic  vocatur 
cc  ordo  naturae,  »  secundum  Augustinum, 
lib.  II  Cont.  Maxim.,  cap.  xiv,  coi.  775,  t.  8, 
«  non  quo  alter  sit  prius  altero,  sed  quo 
alter  est  ex  altero3.  » 

Ad  primum  ergo  dicendum ,  quod  ordo 
naturae  significat  notionem  originis  in  com¬ 
muni,  non  autem  in  speciali. 

Ad  secundum  dicendum,  quod  in  rebus 
creatis,  etiam  cum  id  quod  est  a  principio 
sit  suo  principio  coaevum  secundum  duratio- 
nem,  tamen  principium  est  prius  secundum 
naturam  et  intellectum,  si  consideretur  id 
quod  est  principium.  Sed  si  considerentur 
ipsae  relationes  causae  et  causati,  et  principii 
et  principiali,  manifestum  est  quod  relativa 
sunt  simul  natura  et  intellectu,  inquantum 
unum  est  in  definitione  alterius.  Sed  in  di¬ 
vinis  ipsae  relationes  sunt  subsistentes  per¬ 
sonae  in  una  natura.  Unde  neque  ex  parte 
naturae,  neque  ex  parte  relationum,  una  per¬ 
sona  potest  esse  prior  alia,  neque  etiam  se¬ 
cundum  naturam  et  intellectum. 

Ad  tertium  dicendum,  quod  ordo  naturae 
dicitur,  non  quod  ipsa  natura  ordinetur,  sed 
quod  ordo  in  divinis  personis  attenditur  se¬ 
cundum  naturalem  originem. 

Ad  quartum  dicendum ,  quod  natura 
quodammodo  importat  rationem  principii, 

«  origo  naturae.  » 

4  «  Neque  confundentes  personas,  »  etc. 

5 «  Ordo  naturae,  non  quod  alter  prior  esset  al¬ 
tero,  sed  quod  alter  esset  ex  altero.  » 

non  autem  essentiam;  et  ideo  ordo  originis 
melius  nominatur  ordo  naturae  quam  ordo 
essentiae. 

Conclusio.  —  Quemdam  in  divinis  naturae  ordi¬ 
nem  necesse  est  esse  :  secundum  quod  ibi  quod¬ 
dam  originis  principium  est  absque  prioritate. 

ARTICULUS  IY. 

Utrum  Filius  sit  aequalis  Patri  secundum 
magnitudinem. 

Ad  quartum  sic  proceditur.  1.  Videtur 
quod  Filius  non  sit  aequalis  Patri  in  magni¬ 
tudine.  Dicit  enim  ipse,  Joan.,  xiv,  28  :  Pater 
major  me  est;  et  Apostolus,  I  Corinth.,  xv, 
28  :  Ipse  Filius  subjectus  erit  illi  qui  sibi 
*  Ei  qui  subjecit*  omnia. 

SUs/bLl  2.  Praeterea,  paternitas  pertinet  ad  digni¬ 
tatem  Patris.  Sed  paternitas  non  convenit 
Filio.  Ergo  non  quidquid  dignitatis  habet 
Pater,  habet  Filius;  ergo  non  est  aequalis 
Patri  in  magnitudine. 

3.  Praeterea,  ubicumque  est  totum  et  pars, 
plures  partes  sunt  aliquid  majus  quam  una 
tantum  vel  pauciores;  sicut  tres  homines 
sunt  aliquid  majus  quam  duo  vel  unus.  Sed 
in  divinis  videtur  esse  totum  universale,  et 
pars;  nam  sub  relatione  vel  notione  plures 
notiones  continentur.  Cum  igitur  in  Patre 
sint  tres  notiones,  in  Filio  autem  tantum 
duae,  videtur  quod  Filius  non  sit  aequalis 
Patri. 

Sed  contra  est  quod  dicitur  Philipp.,  n,  6  : 
Non  rapinam  arbitratus  est  esse  se  aequa¬ 
lem  Deo. 

Respondeo  dicendum,  quod  necesse  est 
dicere  Filium  esse  aequalem  Patri  in  magni¬ 
tudine.  Magnitudo  enim  Dei  non  est  aliud 
quam  perfectio  naturae  ipsius.  IIoc  autem  est 
de  ratione  paternitatis  et  filiationis,  quod 
Filius  per  generationem  pertingat  ad  haben¬ 
dam  perfectionem  naturae  quae  est  in  Patre, 
sicut  et  Pater.  Sed  quia  in  hominibus  ge¬ 
neratio  est  transmutatio  quaedam  exeuntis 
de  potentia  in  actum,  non  statiin  a  principio 
homo  filius  est  aequalis  patri  generanti ;  sed 
per  debitum  incrementum  ad  aequalitatem 
perducitur,  nisi  aliter  eveniat  propter  de¬ 
fectum  principii  generationis.  Manifestum 
est  autem  ex  dictis,  quod  in  divinis  est  pro¬ 
prie  et  vere  paternitas  et  filiatio.  Nec  potest 


dici  quod  virtus  Dei  Patris  fuerit  defectiva 
in  generando,  neque  quod  Dei  Filius  succes¬ 
sive  et  per  transmutationem  ad  perfectionem 
pervenerit.  Unde  necesse  est  dicere  quod  ab 
aeterno  fuerit  et 1  Patri  aequalis  in  magnitu¬ 
dine.  Unde  et  Hilarius  dicit2  in  lib.  De  syn., 
§  73,  coi.  528,  t.  2  :  «  Tolle  corporum  infir¬ 
mitates,  tolle  conceptus  initium,  tolle  dolores 
partus  et  omnem  humanam  necessitatem; 
omnis  filius  secundum  naturalem  nativitatem 
aequalitas  patris  est,  quia  est  similitudo  na¬ 
turae.  » 

Ad  primum  ergo  dicendum,  quod  verba 
illa  intelliguntur  dicta  de  Christo,  secundum 
humanam  naturam,  in  qua  minor  est  Patre, 
et  ei  subjectus;  sed  secundum  naturam  di¬ 
vinam  aequalis  est  Patri;  et  hoc  est  quod 
Athanasius  dicit  in  Symb.fid.,  coi.  1583,  t.  4 : 
«  YEqualis  Patri  secundum  divinitatem,  mi¬ 
nor  Patre  secundum  humanitatem.  »  Sed, 
secundum  Hilarium,  De  Trin.,  lib.  IX,  §  54, 
coi.  325,  t.  2  :  «  Donantis 3  auctoritate  Pater 
major  est;  sed  minor  non  est  cui  unum  esse 
donatur ; »  et  in  lib.  De  synocl.,  §  79,  coi.  532, 
t.  2,  dicit  quod  «  subjectio  Filii,  naturae 
pietas  est,  »  id  est,  recognitio  auctoritatis 
paternae;  «  subjectio  autem  caeterorum crea¬ 
tionis  infirmitas.  » 

Ad  secundum  dicendum ,  quod  aequalitas 
attenditur  secundum  magnitudinem.  Magni¬ 
tudo  autem  in  divinis  significat  perfectio¬ 
nem  naturae,  ut  dictum  est,  et  ad  essentiam 
pertinet.  Et  ideo  aequalitas  in  divinis  et  simi¬ 
litudo  secundum  essentialia  attenditur ;  nec 
potest  secundum  distinctionem  relationum 
inaequalitas  vel  dissimilitudo  dici.  Unde  Au¬ 
gustinus  dicit,  Contra  Maximinum,  lib.  II, 
c.  xvni,  coi.  786,  t.  8  :  «  Originis  quaestio 
est,  quis4  de  quo  sit;  aequalitatis  autem, 
qualis  aut  quantus  sit.  »  Paternitas  igitur 
est  dignitas  Patris,  sicut  et  essentia  Patris. 
Nam  dignitas 5  absolutum  est,  et  ad  essentiam 
pertinet.  Sicut  igitur  eadem  essentia  quae  in 
Patre  est  paternitas,  in  Filio  est  filiatio;  ita 
eadem  dignitas  quae  in  Patre  est  paternitas, 
in  Filio  est  filiatio.  Vere  ergo  dicitur  quod 
quidquid  dignitatis  habet  Pater,  habet  Filius; 
nec  sequitur  :  Paternitatem  habet  Pater ; 
ergo  paternitatem  habet  Filius.  Mutatur 
enim  quid  in  ad  aliquid.  Eadem  enim  est 
essentia  et  dignitas  Patris  et  Filii;  sed  in 


1  «  Et »  deest  in  edit. 

*  Colligitur  abbreviate  ex  §  73. 

*  «  Si  ig«lur  donantis  auctoritate  Pater  major  est, 
numquid  per  doni  confessionem  minor  Filius  est? 


Major  itaque  donans  est;  sed  minor  jam  non  ost, 
cui  unum  esse  donatur.  » 

4  AI.  :  «  quid.  » 

5  AI. :  «  est  absoluta.  » 

Patre  est  secundum  relationem  dantis,  in 
Filio  secundum  relationem  accipientis. 

Ad  tertium  dicendum,  quod  relatio  in  di¬ 
vinis  non  est  totum  universale,  quamvis  de 
singulis  relationibus  praedicetur ;  quia  omnes 
relationes  sunt  unum  secundum  essentiam 
ct  esse;  quod  repugnat  rationi  universalis, 
nijus  partes  secundum  esse  distinguuntur. 
Et  similiter  persona,  ut  supra  dictum  est, 
non  est  universale  in  divinis.  Unde  neque 
omnes  relationes  sunt  majus  aliquid  quam 
una  tantum  :  nec  omnes  personae  majus 
aliquid  quam  una  tantum  :  quia  tota  per¬ 
fectio  divinae  naturae  est  in  qualibet  perso¬ 
narum. 

Conclusio.  —  In  divinis  necesse  est  Filium  esse 
aequalem  Patri  in  magnitudine,  accipiendo  totam 
naturae  Patris  perfectionem. 

ARTICULUS  Y. 

Utrum,  Filius  sit  in  Patre,  et  e  converso . 

Ad  quintum  sic  proceditur.  1.  Yidetur 
quod  Filius  non  sit  in  Patre,  et  e  converso. 
Philosophus  enim  in  IV  Phys.,  t.  23,  ponit 
octo  modos  essendi  aliquid  in  aliquo ,  et  se¬ 
cundum  nullum  horum  Filius  est  in  Patre, 
aut  e  converso,  ut  patet  discurrenti  per  sin¬ 
gulos  modos.  Ergo  Filius  non  est  in  Patre, 
nec  e  converso. 

2.  Praeterea,  nihil  quod  exivit  ab  aliquo, 
est  in  eo.  Sed  Filius  ab  aeterno  exivit  a  Patre, 
secundum  illud  Michaeae,  v,  2  :  Egressus  ejus 
ab  initio  a  diebus  aeternitatis.  Ergo  Filius 
non  est  in  Patre. 

3.  Praeterea,  unum  oppositorum  non  est 
in  altero.  Sed  Filius  et  Pater  opponuntur 
relative.  Ergo  unus  non  potest  esse  in  alio. 

Sed  contra  est  quod  dicitur  Joan.,  xiv,  10  : 
Ego  in  Patre,  et  Pater  in  me  est. 

Respondeo  dicendum,  quod  in  Patre  et 
Filio  tria  est  considerare  :  scilicet  essentiam 
ct  relationem  et  originem;  et  secundum 
quodlibet  istorum  Fiiius  est  in  Patre,  et  e 
converso.  Secundum  essentiam  enim  Pater 
est  in  Filio,  quia  Pater  est  sua  essentia,  et 
communicat  suam  essentiam  Filio,  non  per 
aliquam  suam  transmutationem.  Unde  sequi¬ 
tur  quod,  cum  essentia  Patris  sit  in  Filio,  in 
Filio  sit  Pater  :  et  similiter  cum  Filius  sit  sua 

t* 

1  «  Sic  in  generatione  Filii  et  naturam  suam  se¬ 
quitur  incorporalis  atque  indemutalis  Deus,  incor¬ 
poralem  atque  indemutabilem  Deum  gignens.  »  Et 
§  38,  coi.  156,  «  subsistentem  in  eo  Dei  naturam 


essentia,  sequitur  quod  sit  in  Patre,  in  quo 
est  ejus  essentia.  Et  hoc  est  quod  Ililavius 
dicit,  De  Trin.,  lib.  Y,  §  37,  coi.  155,  t.  2  : 
«  Naturam  suam,  ut  ita  dicam,  sequitur  im¬ 
mutabilis  Deus,  immutabilem  gignens  Deum 
subsistentem .  Ergo  in  eo  Dei  naturam  intel- 
Iigimus,  cum  in  Deo  Deus  insit1. »  Secundum 
etiam  relationes  manifestum  est  quod  unum 
oppositorum  relative  est  in  altero  secundum 
intellectum.  Secundum  originem  etiam  ma¬ 
nifestum  est  quod  processio  verbi  intelligi- 
bilis  non  est  ad 2  extra,  sed  manet  in  dicente. 
Id  etiam  quod  verbo  dicitur,  in  verbo  conti¬ 
netur  ;  et  eadem  ratio  est  de  Spiritu  sancto. 

Ad  primum  ergo  dicendum,  quod  ea  quae 
in  creaturis  sunt,  non  sufficienter  repraesen¬ 
tant  ea  quae  Dei  sunt;  et  ideo  secundum 
nullum  eorum  modorum  quos  Philosophus 
enumerat,  Filius  est  in  Patre,  aut  e  converso. 
Accedit  tamen  magis  ad  hoc  modus  ille  se¬ 
cundum  quem  aliquid  dicitur  esse  in  prin¬ 
cipio  originante ,  nisi  quod  deest  unitas 
essentiae,  in  rebus  creatis,  inter  principium 
et  id  quod  est  a  principio. 

Ad  secundum  dicendum,  quod  exitus  Filii 
a  Patre  est  secundum  modum  processionis 
interioris,  prout  verbum  exit  a  corde,  et 
manet  in  eo.  Unde  motus3  iste  in  divinis  est 
secundum  solam  distinctionem  relationum, 
non  secundum  essentialem  aliquam  distan¬ 
tiam. 

Ad  tertium  dicendum,  quod  Pater  et  Filius 
opponuntur  secundum  relationes,  non  autem 
secundum  essentiam,  et  tamen  oppositorum 
relative  unum  est  in  altero,  ut  dictum  est. 

Conclusio.  —  In  divinis  Pater  est  in  Filio,  et 
contra,  secundum  essentiam,  relationem  et  origi¬ 
nem. 

ARTICULUS  VI. 

Utrum  Filius  sit  aequalis  Patri  secundum 
'potentiam. 

Ad  sextum  sic  proceditur.  1 .  Yidetur  quod 
Filius  non  sit  aequalis  Patri  secundum  po¬ 
tentiam.  Dicitur  enim  Joan.,  v,  19  :  Non 
potest  Filius  a  se  facere  quidquam  nisi  quod 
viderit  Patrem  facientem.  Pater  autem  a  so 
potest  facere.  Ergo  Pater  major  est  Filio  se¬ 
cundum  potentiam. 

2.  Praeterea ,  major  est  potentia  ejus  qui 

intelligentes,  cum  in  Deo  Deus  insit.  » 

*  Sic  codd.;  in  edit.  :  «  aliquid. » 

3  Farm. :  «  exitus.  » 

praecipit  et  docet,  quam  ejus  qui  obedit  et 
audit.  Sed  Pater  mandat  Filio,  secundum 
illud  Joan.,  xiv,  31  :  Sicut  mandatum  dedit 
mihi  Pater ,  sic  facio.  Pater  etiam  docet 
Filium,  secundum  illud  Joan.,  v,  20  :  Paler 
diligit  Filium,  et  omnia  demonstrat  ei  quae 
ipse  facit.  Similiter  et  Filius  audit,  secun¬ 
dum  illud  Joan.,  v,  30  :  Sicut  audio,  judico. 
Ergo  Pater  est  majoris  potentiae  quam  Filius. 

3.  Praeterea,  ad  omnipotentiam  Patris 
pertinet  quod  possit  Filium  generare  sibi 
aequalem.  Dicit  enim  Augustinus  ‘,  Contra 
Maximinum,  lib.  II,  cap.  vn,  coi.  762,  t.  8  : 
«  Si  non  potuit  generare  sibi  aequalem,  ubi 
est  omnipotentia  Dei  Patris?  »  Sed  Filius  non 
potest  generare  Filium,  ut  supra  ostensum 
est.  Non  ergo  quidquid  pertinet  ad  omnipo¬ 
tentiam  Patris,  potest  Filius,  et  ita  non  est 
ei  in  potestate  aequalis. 

Sed  contra  est  quod  dicitur  Joan.,  v,  19  : 
Quaecumque  Pater  fecerit,  haec  et  Filius  si¬ 
militer  facit. 

Respondeo  dicendum,  quod  necesse  est 
dicere 2  Filium  esse  aequalem  Patri  in  potes¬ 
tate.  Potentia  enim  agendi  consequitur  per¬ 
fectionem  naturae.  Videmus  enim  in  creaturis 
quod  quanto  aliquis  habet  perfectiorem  na¬ 
turam,  tanto  est  majoris  virtutis  in  agendo. 
Ostensum  est  autem  supra,  quod  ipsa  ratio 
divinae  paternitatis  et  filiationis  exigit  quod 
sit  Filius  aequalis  Patri  in  magnitudine, 
id  est,  in  perfectione  naturae.  Unde  relinqui¬ 
tur  quod  Filius  sit  aequalis  Patri  in  potes¬ 
tate  ;  et  eadem  ratio  est  de  Spiritu  sancto 
respectu  utriusque. 

Ad  primum  ergo  dicendum ,  quod  in  hoc 
quod  dicitur  :  Filius  non  potest  a  se  facere 
quiclquam,  non  subtrahitur  Filio  aliqua  po¬ 
testas  quam  habeat  Pater,  cum  statim  sub¬ 
datur  quod  quaecumque  Pater  fecerit,  Filius 
similiter  facit;  sed  ostenditur  quod  Filius 
habet  potestatem  a  Patre,  a  quo  habet  natu¬ 
ram.  Unde  dicit  Hilarius,  De  Trin.,  lib.  IX, 
§  48,  coi.  319,  t.  2  :  «  Naturae  divinae  haec 

1  Vide  notam  d'\  q.  xli,  art.  i,  sed  contra. 

a  Parm.  :  «  ouod  Filius  est  sequalis.  » 

(а)  Richardus  de  Mediavilla  et  ASgidius  de  Roma 
declarant  quod  sub  omnipotentia  non  continetur 
nisi  actus  possibilis  quem  posse  est  tali  personae 
divinae  posse.  Juxta  eosdem  sub  omnipotentia  Pa¬ 
tris,  non  sub  omnipotentia  Filii  potentia  generandi 
cadit.  Juxta  vero  Scotistas  haec  potentia  generandi 
sub  omnipotentia  non  cadit,  quia  per  comparatio¬ 
nem  ad  extra  solummodo  omnipotentia  censetur  et 
attenditur. 

(б)  Ilenno  sic  definit  missionem  ;  Processio  ori- 


unitas  est,  ut  ita  per  se  agat  Filius,  quod 
non  a  se  agat.  »  * 

Ad  secundum  dicendum,  quod  in  de¬ 
monstratione  Patris  et  auditione  Filii  non 
intelligitur  nisi  quod  Pater  communicat 
scientiam  Filio,  sicut  et  essentiam.  Et  ad 
idem  potest  referri  mandatum  Patris,  per 
hoc  quod  ab  aeterno  dedit  ei  scientiam  et 
voluntatem  agendorum,  eum  generando. 
Vel  potius  referendum  est  ad  Christum  se¬ 
cundum  humanam  naturam. 

Ad  tertium  dicendum,  quod  sicut  eadem 
essentia  quae  in  Patre  est  paternitas,  in  Filio 
est  filiatio  ;  ita  eadem  est  potentia  qua  Pater 
generat,  et  qua  Filius  generatur.  Unde 
manifestum  est  quod  quidquid  potest  Pater, 
potest  Filius ,  non  tamen  sequitur  quod 
possit  generare,  sed  mutatur  quid  in  ad 
aliquid.  Nam  generatio  significat  relationem 
in  divinis.  Habet  ergo  Filius  eamdem  po¬ 
tentiam  quam  Pater,  sed  cum  alia  relatione ; 
quia  Pater  habet  eam  ut  dans,  et  hoc  signi¬ 
ficatur  cum  dicitur  quod  potest  generare; 
Filius  autem  habet  eam  ut  accipiens ;  et  hoc 
significatur  cum  dicitur  quod  potest  gene¬ 
rari. 

Conclusio.  —  Cum  Filius  sequalis  sit  Patri  in 
perfectione  naturse,  aequalem  ei  esse  in  potentia 
necesse  est  (a). 

QILESTIO  XLIII. 

DE  MISSIONE  DIVINARUM  PERSONARUM  (6). 

(Et  octo  quaeruntur.) 

Deinde  considerandum  de  missione  divi¬ 
narum  personarum ,  et  circa  hoc  quaeruntur 
octo  :  1°  utrum  alicui  divinae  personae  con¬ 
veniat  mitti;  2°  utrum  missio  sit  aeterna,  vel 
temporalis  tantum ;  3°  secundum  quid  divina 
persona  invisibiliter  mittatur;  4°  utrum 
cuilibet  personae  conveniat  mitti ;  5°  utrum 
invisibiliter  mittatur  tam  Filius  quam  Spi¬ 
ritus  sanctus ;  6°  ad  quos  fiat  missio  invisi- 

ginalis  personae  divinae  a  persona  mittente  ad  crea¬ 
turam  in  qua  incipit  esse  novo  modo  per  effectum 
visibilem  vel  invisibilem.  Porro  Henno  definit  mis¬ 
sionem  «  ut  in  sua  theologia  sumitur,  »  cum  de  illa 
loquitur  in  hoc  passu.  Duplicem  etenim  in  divinis 
scholastici  distinguunt  missionem  :  1.  ad  intra; 
2.  ad  extra. 

Per  missionem  ad  intra  Filius  et  Spiritus  sanctus 
mitti  dicuntur,  quia  personae  aliae  sunt  ac  Pater 
de  quo  sunt.  Missio  ad  extra  est  visibilis  vel  invi¬ 
sibilis  ad  creaturas. 


*  Solus 
non  sum. 

fbilis;  7°  de  missione  visibili ;  8°  utrum  aliqua 
persona  mittat  seipsam  visibiliter,  aut  invi¬ 
sibiliter. 

ARTICULUS  PRIMUS. 

Utrum  alicui personse  divinse  conveniat 
mitti. 

Ad  primum  sic  proceditur.  1 .  Videtur  quod 
personse  divinse  non  conveniat  mitti.  Missus 
enim  minor  est  mittente.  Sed  una  persona 
divina  non  est  minor  alia.  Ergo  una  persona 
non  mittitur  ab  alia. 

2.  Prseterea,  omne  quod  mittitur  separatur 
a  mittente;  unde  Hieronymus  dicit,  Comm. 
in  Ezech.,  c.  xvi,  v.  54,  lib.  V,  coi.  157,  t.  5 : 
«  Quod  conjunctum  est,  et  in  corpore  uno 
copulatum,  mitti  non  potest.  »  Sed  in  divinis 
personis  nihil  est  separabile,  ut  Hilarius 
dicit,  VII  De  Trin.,  §  39,  coi.  233,  t.  2.  Ergo 
una  persona  non  mittitur  ab  alia. 

3.  Prseterea,  quicumque  mittitur,  ab  aliquo 
loco  discedit,  et  ad  aliquem  locum  de  novo 
vadit.  Hoc  autem  divinse  personse  non  con¬ 
venit,  cum  ubique  sit.  Ergo  divinse  personse 
non  convenit  mitti. 

Sed  contra  est  quod  dicitur  Joan.,  vm,  16  : 
Non  sum  ego  solus  *,  sed  ego,  et  qui  misit 
me,  Pater. 

Respondeo  dicendum,  quod  in  ratione  mis¬ 
sionis  duo  importantur  :  quorum  unum  est 
habitudo  missi  ad  eum  a  quo  mittitur :  aliud 
est  habitudo  missi  ad  terminum  ad  quem 
mittitur.  Per  hoc  autem  quod  aliquis  mittitur 
ostenditur  processio  qusedam  missi  a  mit¬ 
tente  ;  vel  secundum  imperium ,  sicut  domi¬ 
nus  mittit  servum  :  vel  secundum  consilium 
ut  si  consiliarius  mittere  dicatur  regem  ad 
bellandum;  vel  secundum  originem,  ut  si 
dicatur  quod  flos  emittitur  ab  arbore.  Osten¬ 
ditur  etiam  habitudo  ad  terminum  ad  quem 
mittitur,  ut  aliquo  modo  ibi  esse  incipiat  vel 
quia  prius  ibi  omnino  non  erat  quo  mittitur ; 
vel  quia  incipit  ibi  aliquo  modo  esse  quo 
prius  non  erat.  Missio  igitur  divinse  personse 
convenire  potest  secundum  quod  importat 
ex  una  parte  processionem  originis  a  mit¬ 
tente,  et  secundum  quod  importat  ex  alia 
parte  novum  modum  existendi  in  1  aliquo  ; 
sicut  Filius  dicitur  esse  missus  a  Patre  in 
mundum,  secundum  quod  incepit  in  mundo 
esse  visibiliter  *  per  carnem  assumptam ,  et 

*  Parm.  :  «  alio.  » 

•  AI.  :  deest  «  visibiliter.  * 

tamen  antea  in  mundo  erat,  ut  dicitur 
Joan.,  i. 

Ad  primum  ergo  dicendum,  quod  missio 
importat  minorationem  in  eo  qui  mittitur, 
secundum  quod  importat  processionem  a 
principio  mittente  aut  secundum  imperium, 
aut  secundum  consilium ,  quia  imperans  est 
major  et  consilians  est  sapientior.  Sed  in 
divinis  non  importat  nisi  processionem  ori¬ 
ginis  quae  est  secundum  aequalitatem,  ut 
supra  dictum. 

Ad  secundum  dicendum,  quod  illud  quod 
sic  mittitur,  ut  incipiat  esse  ubi  prius  nullo 
modo  erat ,  sua  missione  localiter  movetur ; 
unde  oportet  quod  loco  separetur  a  mittente. 
Sed  hoc  non  accidit  in  missione  divinae  per¬ 
sonae;  quia  persona  divina  missa  sicut  non 
incipit  esse  ubi  prius  non  fuerat,  ita  nec 
desinit  esse  ubi  fuerat.  Unde  talis  missio  est 
sine  separatione,  sed  habet  solam  distinctio¬ 
nem  originis. 

Ad  tertium  dicendum,  quod  objectio  illa 
procedit  de  missione  quae  fit  secundum  mo¬ 
tum  localem ,  quae  non  habet  locum  in  di¬ 
vinis. 

Conclusio.  —  Divinse  personse  convenit  mitti, 
inquantum  originatur  ab  alia  et  novo  modo  essendi 
incipit  esse  :  ut  Filius  a  Patre  missus  est  in  mun¬ 
dum  per  assumptam  carnem,  ubi  semper  fuit  se¬ 
cundum  divinitatem. 

ARTICULUS  II. 

Utrum  missio  sit  eeterna,  vel  temporalis 
tantum. 

Ad  secundum  sic  procediiur.  1.  Videtur 
quod  missio  possit  esse  aeterna.  Dicit  enim 
Gregorius,  Hom.  xxvi  in  Evang.  ,  §  2, 
coi.  1198,  t.  2  :  «  Eo  mittitur  Filius  quo  ge¬ 
neratur  3.  »  Sed  generatio  Filii  est  aeterna. 
Ergo  et  missio. 

2.  Praeterea,  cuicumque  convenit  aliquid 
temporaliter  illud  mutatur.  Sed  persona 
divina  non  mutatur.  Ergo  missio  divinae 
personae  non  est  temporalis,  sed  aeterna. 

3.  Praeterea,  missio  processionem  importat. 
Sed  processio  divinarum  personarum  est 
aeterna.  Ergo  et  missio. 

Sed  contra  est  quod  dicitur  Gal.,  iv,  4 : 
Cum*  venit  plenitudo  temporis,  misit  Deus 
Filium  suum. 

Respondeo  dicendum ,  quod  in  his  quae 

3  Eo  ipso  a  Patre  Filius  mitti  dicitur,  quo  a  Pa¬ 
tre  generatur.  » 


*  At  ubi 

important  originem  divinarum  personarum, 
est  qusedam  differentia  attendenda.  Quaedam 
enim  in  sua  significatione  important  solam 
habitudinem  ad  principium,  ut  processio  et 
exitus.  Quaedam  vero  cum  habitudine  ad 
principium  determinant  processionis  termi¬ 
num.  Quorum  quaedam  determinant  termi¬ 
num  aeternum,  sicut  generatio  et  spiratio; 
nam  generatio  est  processio  divinae  personae 
in  naturam  divinam  et  spiratio  passive  ac¬ 
cepta  importat  processionem  amoris  subsis¬ 
tentis.  Quaedam  vero  cum  habitudine  ad 
principium  important  terminum  tempora¬ 
lem,  sicut  missio  et  datio.  Mittitur  enim  ali¬ 
quid  ad  hoc  ut  sit  in  aliquo ,  et  datur  ad  hoc 
quod  habeatur.  Personam  autem  divinam 
haberi  ab  aliqua  creatura,  vel  esse  novo 
modo  existendi  in  ea,  est  quoddam  tempo¬ 
rale. 

Unde  missio  et  datio  in  divinis  dicuntur 
temporaliter  tantum;  generatio  autem  et 
spiratio  solum  ab  aeterno;  processio  autem 
et  exitus  dicuntur  in  divinis  et  aeternaliter 
et  temporaliter ;  nam  Filius  ab  aeterno  pro¬ 
cessit,  ut  sit  Deus;  temporaliter  autem,  ut 
etiam  sit  homo  secundum  missionem  visi¬ 
bilem,  vel  etiam  ut  sit  in  homine  secundum 
invisibilem  missionem. 

Ad  primum  ergo  dicendum,  quod  Grego- 
rius  loquitur  de  generatione  temporali  Filii 
non  a  Patre,  sed  a  matre ;  vel  quia  ex  hoc 
ipso  Filius  liabet  quod  possit  mitti,  quod  est 
ab  aeterno  genitus. 

Ad  secundum  dicendum,  quod  divinam 
personam  esse  novo  modo  in  aliquo,  vel  ab 
aliquo  liaberi  temporaliter  non  est  propter 
mutationem  divinae  personae,  sed  propter 
mutationem  creaturae;  sicut  et  Deus  tempo¬ 
raliter  dicitur  Dominus  propter  mutationem 
creaturae. 

Ad  tertium  dicendum,  quod  missio  non 
solum  importat  processionem  a  principio, 
sed  determinat  processionis  terminum  tem¬ 
poralem.  Unde  missio  solum  est  temporalis, 
vel  missio  includit  processionem  aeternam, 
et  aliquid  addit,  scilicet  temporalem  effec¬ 
tum.  Habitudo  enim  divinae  personae  ad 
suum  principium  non  est  nisi  ab  aeterno. 
Unde  gemina  dicitur  processio,  aeterna  sci¬ 
licet  et  temporalis,  non  propter  hoc  quod 
habitudo  ad  principium  geminetur  :  sed  ge- 

1 «  Missus  dicitur  Filius...  eo  quod  ex  tempore 
cujusquam  mente  percipitur.  » 

*  iEquivalenter  elici  potest  ex  c.  xv,  coi.  874,  t.  8, 


minatio  est  ex  parte  termini  temporalis  et 
aeterni.  ^ 

Conclusio.  —  Missio  contra  generationem  et 
spirationem  distincta,  temporalis  est. 

ARTICULUS  III. 

Utrum  missio  invisibilis  divinae  'persona 

sit  solum  secundum  donum  gratiae  gra¬ 
tum  facientis. 

Ad  tertium  sic  proceditur.  1 .  Yidetur  quod 
missio  invisibilis  divinae  personae  non  sit 
solum  secundum  donum  gratiae  gratum  fa¬ 
cientis.  Divinam  enim  personam  mitti  est 
ipsam  donari.  Si  igitur  divina  persona  mit¬ 
titur  solum  secundum  dona  gratiae  gratum 
facientis,  non  donabitur  ipsa  persona  divina, 
sed  solum  dona  ejus ;  quod  est  error  dicen¬ 
tium  Spiritum  sanctum  non  dari,  sed  ejus 
dona. 

2.  Praeterea,  haec  praepositio  «  secundum  » 
denotat  habitudinem  alicujus  causae.  Sed 
persona  divina  est  causa  quod  habeatur  do¬ 
num  gratiae  gratum  facientis,  et  non  e  con¬ 
verso,  secundum  illud  R.om.,  v,  5  :  Gharitas 
Dei  diffusa  est  in  cordibus  nostris  per  Spi¬ 
ritum  sanctum,  qui  datus  est  nobis.  Ergo 
inconvenienter  dicitur  quod  persona  divina 
secundum  dona  gratiae  gratum  facientis 
mittatur. 

3.  Praeterea ,  Augustinus  dicit ,  IY  De 
Trin.,  cap.  xx,  coi.  907,  t.  8,  quod  :  «  Filius, 
cum  ex  tempore  mente  percipitur,  mitti 
dicitur1.  »  Sed  Filius  cognoscitur  non  solum 
per  gratiam  gratum  facientem,  sed  etiam 
per  gratiam  gratis  datam,  sicut  per  fidem  et 
per  scientiam.  Non  ergo  persona  divina 
mittitur  secundum  solam  gratiam  gratum 
facientem. 

4.  Praeterea,  Rabanus  dicit  quod  Spiritus 
sanctus  datus  est  apostolis  ad  operationem 
miraculorum.  Hoc  autem  non  est  donum 
gratiae  gratum  facientis,  sed  gratiae  gratis 
datae.  Ergo  persona  divina  non  solum  datur 
secundum  gratiam  gratum  facientem. 

Sed  contra  est  quod  Augustinus  dicit2,  III, 
De  Trin.,  quod  Spiritus  sanctus  procedit 
temporaliter  ad  sanctificandam  creaturam.. 
Missio  autem  est  temporalis  processio.  Cum 
igitur  sanctificatio  creaturae  non  sit  nisi  per 
gratiam  gratum  facientem,  sequitur  quod 

cum  de  S.  Eucharistia  loquens,  ait :  «  Non  sancti¬ 
ficatur  ut  sit  tam  magnum  sacramentum,  nisi  ope¬ 
rante  invisibiliter  Spiritu  Dei.  » 

missio  invisibilis  divinae  personae  non  sit  nisi 
per  gratiam  gratum  facientem. 

Respondeo  dicendum,  quod  divinae  per¬ 
sonae  convenit  mitti,  secundum  quod  novo 
modo  existit  in  aliquo ;  dari  autem,  secun¬ 
dum  quod  liabetur  ab  aliquo  :  neutrum 
autem  horum  est  nisi  secundum  gratiam 
gratum  facientem.  Est  enim  unus  communis 
modus  quo  Reus  est  in  omnibus  rebus  per 
essentiam,  potentiam  et  praesentiam,  sicut 
causa  in  effectibus  participantibus  bonitatem 
ipsius.  Super  istum  modum  autem  commu¬ 
nem  est  unus  specialis,  qui  convenit  naturae 
rationali,  in  qua  Deus  dicitur  esse  sicut  co¬ 
gnitum  in  cognoscente ,  et  amatum  in 
amante.  Et,  quia  cognoscendo  et  amando 
creatura  rationalis  sua  operatione  attingit 
ad  ipsum  Deum,  secundum  istum  specialem 
modum  Deus  non  solum  dicitur  esse  in  crea¬ 
tura  rationali,  sed  etiam  habitare  in  ea  sicut 
in  templo  suo.  Sic  igitur  nullus  alius  effectus 
potest  esse  ratio  quod  divina  persona  sit 
novo  modo  in  rationali  creatura,  nisi  gratia 
gratum  faciens.  Unde  secundum  solam  gra¬ 
tiam  gratum  facientem  mittitur  et  procedit 
temporaliter  persona  divina. 

Similiter  illud  solum  habere  dicimur  quo 
libere  possumus  uti  vel  frui.  Habere  autem 
potestatem  fruendi  divina  persona  est  solum 
secundum  gratiam  gratum  facientem. 

Sed  tamen  in  ipso  dono  grati®  gratum  fa¬ 
cientis  Spiritus  sanctus  habetur,  et  inhabi¬ 
tat  hominem.  Unde  ipsemet  Spiritus  sanctus 
datur  et  mittitur. 

Ad  primum  ergo  dicendum,  quod  per  do¬ 
num  grati®  gratum  facientis  perficitur 
creatura  rationalis  ad  hoc  quod  libere  non 
solum  ipso  dono  creato  utatur,  sed  ut  ipsa 
divina  persona  fruatur;  et  ideo  missio  invi¬ 
sibilis  fit  secundum  donum  grati®  gratum 
facientis ;  et  tamen  ipsa  persona  divina  datur. 

Ad  secundum  dicendum,,  quod  gratia  gra¬ 
tum  faciens  disponit  animam  ad  habendam 
divinam  personam ;  et  significatur  hoc,  cum 
dicitur  quod  Spiritus  sanctus  datur  secun¬ 
dum  donum  grati®. 

Sed  tamen  ipsum  donum  grati®  est  a  Spi¬ 
ritu  sancto ;  et  hoc  significatur  cum  dicitur 
quod  charitas  diffunditur  in  cordibus  nos¬ 
tris  per  Spiritum  sanctum. 

Ad  tertium  dicendum ,  quod  licet  per  ali¬ 
quos  alios '■‘effectus  Filius  cognosci  possit  a 
nobis,  non  tamen  per  alios  effectus  nos  inha¬ 
bitat,  vel  etiam  habetur  a  nobis. 

Ad  quartum  dicendum,  quod  operatio  mi¬ 


raculorum  est  manifestaiiva  grati®  gratum 
facientis  sicut  et  donum  propheti®,  et  qu®- 
libet  gratia  gratis  data.  Unde  I  Cor.,  xir, 
gratia  gratis  data  nominatur  manifestatio 
Spiritus.  Sic  igitur  apostolis  dicitur  datus 
Spiritus  sanctus  ad 'operationem  miraculo¬ 
rum  ,  quia  data  est  eis  gratia  gratum  fa¬ 
ciens  cum  signo  manifestante.  Si  autem 
daretur  solum  signum  grati®  gratum  fa¬ 
cientis  sine  gratia,  non  diceretur  dari  sim¬ 
pliciter  Spiritus  sanctus  ;  nisi  forte  cum  ali¬ 
qua  determinatione,  secundum  quod  dicitur 
quod  alicui  datur  Spiritus  propheticus  vel 
miraculorum,  inquantum  a  Spiritu  sancto 
habet  virtutem  prophetandi,  vel  miracula 
faciendi. 

Conclusio.  —  Non  mittitur  divina  persona  invi¬ 
sibiliter,  nisi  secundum  solam  gratiam  gratum 
facientem ;  quee  simul  datur  ac  mittitur. 

ARTICULUS  IV. 

Utrum  Patri  conveniat  mitti. 

Ad  quartum  sic  proceditur.  1.  Videtur 
quod  Patri  etiam  conveniat  mitti.  Mitti  enim 
divinam  personam  est  ipsam  dari.  Sed  Pater 
dat  seipsum,  cum  haberi  non  possit  nisi  , 
seipso  donante.  Ergo  potest  dici  quod  Pater 
mittat  seipsum. 

2.  Pr®terea,  persona  divina  mittitur  se¬ 
cundum  inhabitationem  grati®.  Sed  per 
gratiam  tota  Trinitas  inhabitat  in  nobis,  se-j 
eundum  illud  Joan.,  xiv,  23  :  Ad  eum  ve-\ 
niemus,  et  mansionem  apud  eum  faciemus . 
Ergo  qu®libet  divinarum  personarum  mit¬ 
titur. 

3.  Pr®terea,  quidquid  convenit  alicui  per- 
son®,  convenit  omnibus,  pr®ter  notiones  et 
personas.  Sed  missio  non  significat  aliquam 
personam,  neque  etiam  notionem,  cum  sint 
tantum  quinque  notiones,  ut  supra  dictum 
est.  Ergo  cuilibet  person®  divin®  convenit 
mitti. 

Sed  contra  est  quod  Augustinus  dicit ,  in 
II  lib.  De  Trinit.y  cap.  v,  §  8,  coi.  849 
t.  8,  quod  «  solus  Pater  nunquam  legitur 
missus.  » 

Respondeo  dicendum  ,  quod  missio  in  sui 
ratione  importat  processionem  ab  alio,  et  in 
divinis  secundum  originem ,  ut  supra  dic¬ 
tum  est.  Unde,  cum  Pater  non  sit  ab  alio, 
nullo  modo  convenit  ei  mitti,  sed  solum  Filio 
et  Spiritui  sancto ,  quibus  convenit  esse  ab 
alio. 


*  Ha¬ 
buero. 


SUMMA  THEOLOGICA. 


288 

Ad  primum  ergo  dicendum,  quod  si  dare 
importet  liberalem  communicationem  alicu- 
jus,  sic  Pater  dat  seipsum,  inquantum  se 
liberaliter  communicat  creaturse  ad  fruen- 
dum.  Si  vero  importet  auctoritatem  dantis 
respectu  ejus  quod  datur,  sic  non  convenit 
dari  in  divinis  nisi  personae  quae  est  ab  alio, 
sicut  nec  mitti. 

Ad  secundum  dicendum,  quod,  licet  effec¬ 
tus  gratiae  sit  etiam  a  Patre  qui  inhabitat 
per  gratiam,  sicut  et  Filius  et  Spiritus  sanc¬ 
tus  ;  quia  tamen  non  est  ab  alio,  non  dicitur 
mitti.  Et  hoc  est  quod  dicit  Augustinus,  De 
Irin.,  lib.  IV,  c.  xx,  coi.  908,  t.  8,  quod  «  Pa¬ 
ter,  cum  in  tempore  a  quoquam  cognosci¬ 
tur,  non  dicitur  missus ;  non  enim  habet  de 
quo  sit,  aut  ex  quo  procedat.  » 

Ad  tertium  dicendum ,  quod  missio ,  in¬ 
quantum  importat  processionem  a  mittente, 
includit  in  sui  significatione  notionem ,  non 
quidem  in  speciali,  sed  in  generali,  prout 
esse  ab  alio  est  commune  duabus  notionibus. 

Concldsio.  —  Cum  Pater  in  divinis  ab  alio  non 
sit,  mitti  minime  dicitur,  sed  solum  Filius  et  Spi¬ 
ritus  sanctus,  qui  ab  alio  sunt. 

ARTICULUS  V. 

Utrum  Filio  conveniat  invisibiliter  mitti. 

Ad  quintum  sic  proceditur.  1.  Videtur 
quod  Filio  non  conveniat  invisibiliter  mitti. 
Missio  enim  invisibilis  divinae  personae  atten¬ 
ditur  secundum  dona  gratiae.  Sed  omnia 
dona  gratiae  pertinent  ad  Spiritum  sanc¬ 
tum,  secundum  illud  I  Corinth.,  xn,  11  : 
Omnia  operatur  unus  atque  idem  Spiritus. 
Ergo  invisibiliter  non  mittitur  nisi  Spiritus 
sanctus. 

2.  Praeterea,  missio  divinae  personae  fit 
secundum  gratiam  gratum  facientem.  Sed 
dona  quae  pertinent  ad  perfectionem  intel¬ 
lectus,  non  sunt  dona  gratiae  gratum  fa¬ 
cientis,  cum  sine  charitate  possint  haberi, 
secundum  illud  I  ad  Cor.,  xm,  2  :  Si  ha¬ 
buero  prophetiam,  et  noverim  mysteria 
omnia,  et  omnem  scientiam ,  et  si  habuero 
omnem  fidem,  ita  ut  montes  transferam , 
charitalem  autem  non  habeam  *,  nihil  sum. 
Cum  ergo  Filius  procedat  ut  verbum  intel¬ 
lectus,  videtur  quod  non  conveniat  ei  invi¬ 
sibiliter  mitti. 

3.  Praeterea ,  missio  divinae  personae  est 

1  Ita  codd.  cum  Nicolai,  sed  Rom.,  Patav.  et 
Parm.  edit. :  «  modum.  » 

* «  Verbum  est  igitur,  quod  nunc  discernere  ac 


quaedam  processio,  ut  dictum  est.  Sed  alia 
est  processio  Filii,  alia  Spiritus  sancti.  Ergo 
et  alia  missio,  si  uterque  mittitur;  et  sic 
altera  earum  superflueret,  yim  una  sit  suffi¬ 
ciens  ad  sanctificandum  creaturam. 

Sed  contra  est  quod  Sapient.,  ix,  10,  dici¬ 
tur  de  divina  Sapientia :  Mitte  illam  de  caelis 
sanctis  tuis,  et  a  sede  magnitudinis  tuse. 

Respondeo  dicendum ,  quod  per  gratiam 
gratum  facientem  tota  Trinitas  inhabitat 
mentem,  secundum  illud  Joan.,  xiv,  23  :  Ad 
eum  veniemus ,  et  mansionem  apud  eum 
faciemus.  Mitti  autem  personam  divinam 
ad  aliquem  per  invisibilem  gratiam  signi¬ 
ficat  novum  modum  inhabitandi  illius  per¬ 
sonae,  et  originem  ejus  ab  alia.  Unde,  cum 
tam  Filio  quam  Spiritui  sancto  conveniat  et 
inhabitare  per  gratiam,  et  ab  alio  esse,  utri¬ 
que  convenit  invisibiliter  mitti. 

Patri  autem  licet  conveniat  inhabitare  per 
gratiam,  non  tamen  ei  convenit  ab  alio  esse; 
et  per  consequens  nec  mitti. 

Ad  primum  ergo  dicendum ,  quod  licet 
omnia  dona,  inquantum  dona  sunt,  attri¬ 
buantur  Spiritui  sancto,  quia  habet  ratio¬ 
nem  primi  doni  secundum  quod  est  amor, 
ut  supra  dictum  est;  aliqua  tamen  dona 
secundum  proprias  rationes  attribuuntur 
per  quamdam  appropriationem  Filio,  scili¬ 
cet  illa  quae  pertinent  ad  intellectum;  et 
secundum  illa  dona  attenditur  missio  Filii. 
Unde  Augustinus  dicit,  De  Trinit.,\\b.  IV, 
c.  xx,  coi,  907,  t.  8,  quod  «  tunc  invisibiliter 
Filius  unicuique  mittitur,  cum  a  quoquam 
cognoscitur  atque  percipitur.  » 

Ad  secundum  dicendum,  quod  anima  per 
gratiam  conformatur  Deo.  Unde  ad  hoc  quod 
aliqua  persona  divina  mittatur  ad  aliquem 
per  gratiam ,  oportet  quod  fiat  assimilatio 
illius  ad  divinam  personam  quae  mittitur, 
per  aliquod  gratiae  donum.  Et  quia  Spiritus 
sanctus  est  amor,  per  donum  charitatis 
anima  Spiritui  sancto  assimilatur.  Unde  se¬ 
cundum  donum 1  charitatis  attenditur  missio 
Spiritus  sancti.  Filius  autem  est  Verbum, 
non  qualecumque ,  sed  spirans  amorem. 
Unde  Augustinus  dicit,  De  Trinit.,  lib.  IX, 
c.  x,  coi.  969,  t.  8  :  «  Verbum s  autem,  quod 
insinuare  intendimus ,  cum  amore  notitia 
est.  »  Non  igitur  secundum  quamlibet  per¬ 
fectionem  intellectus  mittitur  Filius,  sed  se¬ 
cundum  talem  instructionem  3  intellectus , 

insinuare  volumus,  cum  amore  notitia.  » 

3  Edit.  Rom. :  «institutionem  vel  instructionem.* 

qua  prorumpat  in  affectum  amoris,  ut  dici¬ 
tur  Joan.,  vi,  45  :  Omnis  qui  audivit  a 
Patre,  et  didicit,  venit  ad  me;  et  in  psalm. 
xxxviii,  4  :  In  meditatione  mea  exardescet 
ignis.  Et  ideo  signanter  dicit  Augustinus, 
loc.  cit.  in  solut.  1  arg.,  quod  «  Filius  mitti¬ 
tur,  cum  a  quoquam  cognoscitur  atque 
percipitur.  »  Perceptio  autem  experimenta- 
lem  quamdam  notitiam  significat ;  et  haec 
proprie  dicitur  sapientia,  quasi  sapida  scien¬ 
tia,  secundum  illud  Eccli.,  vi,  23 :  Sapientia 
doctrinae  secundum  nomen  ejus  est*. 

Ad  tertium  dicendum ,  quod  cum  missio 
importet  originem  persona?,  missae,  et  inha¬ 
bitationem  per  gratiam  ut  supra  dictum  est, 
si  loquamur  de  missione  quantum  ad  origi¬ 
nem,  sic  missio  Filii  distinguitur  a  missione 
Spiritus  sancti,  sicut  et  generatio  a  proces¬ 
sione.  Si  autem  quantum  ad  effectum  gra¬ 
tiae,  sic  communicant  duae  missiones  in  radi¬ 
ces  gratiae ,  sed  distinguuntur  in  effectibus 
gratiae,  qui  sunt  illuminatio  intellectus  et 
inflammatio  affectus.  Et  sic  manifestum  est 
quod  una  non  potest  esse  sine  alia;  quia 
neutra  est  sine  gratia  gratum  faciente,  nec 
una  persona  separatur  ab  alia. 

Conclusio.  —  Cum  Filio  et  Spiritui  sancto  ratio¬ 
nalis  natura  mentem  per  gratiam  inhabitare  con¬ 
veniat,  et  ab  alio  esse;  eis  quoque  convenire 
necesse  est  invisibiliter  mitti,  non  autem  Patri, 
cui,  ut  et  toti  Trinitati,  convenit  per  gratiam  in¬ 
habitare. 

ARTICULUS  VI. 

Utrum  missio  invisibilis  fiat  ad  omnes  qui 
sunt  participes  gratiae. 

Ad  sextum  sic  proceditur.  1 .  Videtur  quod 
missio  invisibilis  non  fiat  ad  omnes  qui  sunt 
participes  gratiae.  Patres  enim  Veteris  Tes¬ 
tamenti  gratiae  participes  fuerunt.  Sed  ad 
illos  non  videtur  fuisse  facta  missio  invisi¬ 
bilis;  dicitur  enim  Joan.,  vn,  39  :  Nondum 
erat  Spiritus  datus ,  quia  nondum  erat 
Jesus  *  glorificcitus.  Ergo  missio  invisibilis 
non  fit  ad  omnes  qui  sunt  participes  gratiae. 

2.  Praeterea,  profectus  in  virtute  non  est 
nisi  per  gratiam.  Sed  missio  invisibilis  non 
videtur  attendi  secundum  profectum  vir- 

1  Colligi  potest  ex  sequentibus  : «  Spiritus  autem 
sanctus  non  de  Patre  procedit  in  Filium,  et  de 
Filio  procedit  ad  sanctificandam  creaturam ;  sed 
simul  de  utroque  procedit.  »  Et,  III  De  Trinitate, 
cap.  iv,  coi.  874,  t.  8,  de  Eucharistia  dicit :  «  Non 
sanctificatur...  nisi  operante  invisibiliter  Spiritu 

tutis;  quia  profectus  virtutis  videtur  esse 
continuus,  cum  charitas  semper  aut  profi¬ 
ciat  ,  aut  deficiat  :  et  sic  missio  esset  conti¬ 
nua.  Ergo  missio  invisibilis  non  fit  ad 
omnes  participes  gratiae. 

3.  Praeterea,  Christus  et  beati  plenissime 
habent  gratiam.  Sed  ad  eos  non  videtur  fieri 
missio;  quia  missio  fit  ad  aliquid  distans. 
Christus  autem  secundum  quod  homo,  ct 
omnes  beati  perfecto  sunt  uniti  Deo.  Non 
ergo  ad  omnes  participes  gratiae  fit  missio 
invisibilis. 

4.  Praeterea,  sacramenta  novae  legis  con¬ 
tinent  gratiam,  nec  tamen  ad  ea  dicitur  fieri 
missio  invisibilis.  Non  ergo  ad  omnia  quae 
habent  gratiam  fit  missio  invisibilis. 

Sed  contra  est  quod,  secundum  Augusti¬ 
num,  1.  XV  De  Trin.,  c.  xxvn,  coi.  1095,  t.  8, 
missio  invisibilis  fit  ad  sanctificandam  crea¬ 
turam  *.  Omnis  autem  creatura  habens  gra¬ 
tiam  sanctificatur.  Ergo  ad  omnem  creaturam 
hujusmodi  fit  missio  invisibilis. 

Respondeo  dicendum,  quod,  sicut  supra 
dictum  est ,  missio  de  sui  ratione  importat 
quod  ille  qui  mittitur,  vel  incipiat  esse  ubi 
prius  non  fuit,  sicut  accidit  in  rebus  creatis; 
vel  incipiat  esse  ubi  prius  fuit,  sed  quodam 
modo  novo,  secundum  quod  missio  attribui¬ 
tur  divinis  personis.  Sic  ergo  in  eo  ad  quem 
fit  missio,  oportet  duo  considerare,  scilicet 
inhabitationem  gratia? ,  et  innovationem 
quamdam  per  gratiam.  Ad  omnes  ergo  fit 
missio  invisibilis  in  quibus  haec  duo  inve¬ 
niuntur. 

Ad  primum  ergo  dicendum ,  quod  missio 
invisibilis  est  facta  ad  patres  Veteris  Testa¬ 
menti;  unde  dicit  Augustinus,  De  Trinit., 
lib.  IV,  c.  xx, coi.  907,  t.  8,  quod  «secundum 
quod  Filius  mittitur  invisibiliter,  fit  in  ho¬ 
minibus  aut  cum  hominibus.  Hoc.  autem 
antea  factum  est  in  patribus  ct  prophetis  -.  » 
Cum  ergo  dicitur  :  Nondum  erat  Spiritus 
datus,  intelligimus  de  illa  datione  cum  signo 
visibili  quee  facta  est  in  die  Pentecostes. 

Ad  secundum  dicendum,  quod  etiam  se¬ 
cundum  profectum  virtutis  aut  augmen¬ 
tum  gratiae  fit  missio  invisibilis.  Unde  Au¬ 
gustinus  dicit,  De  Trinit.,  lib.  IV,  cap.  xx, 
coi.  907,  t.  8,  quod  «  tunc  unicuique  mittitur 

Dei.  » 

2  «  Cum  autem  venit  plenitudo  temporis  missa 
est  non...  ut  esset  cum  hominibus  aut  in  homini¬ 
bus,  hoc  enim  et  antea  in  Patribus  et  Prophetis ; 
sed  ut  ipsum  Verbum  caro  fieret. » 

Filius,  cum  a  quoquam  cognoscitur  atque 
percipitur  quantum  cognosci  et  percipi  po¬ 
test  pro  captu  vel  proficientis  in  Deum ,  vel 
perfectae  in  Deo  animae  rationalis.  »  Sed 
tamen  secundum  illud  augmentum-  gra¬ 
tiae  praecipue  missio  invisibilis  attenditur, 
quando  aliquis  proficit  in  aliquem  novum 
actum,  r  1  novum  statum  gratiae;  ut  puta 
cum  aliquis  proficit  in  gratiam  miraculorum 
aut  prophetiae ,  vel  in  lioc  quod  ex  fervore 
charitatis  exponit  se  martyrio,  aut  abrenun¬ 
tiat  his  quae  possidet,  aut  quodeumque  opus 
arduum  aggreditur. 

Ad  tertium  dicendum,  quod  ad  beatos  est 
facta  missio  invisibilis  in  ipso  principio  bea- 
titudinis.  Postmodum  autem  ad  eos  fit  missio 
invisibilis  non  secundum  intensionem  gra¬ 
tiae,  sed  secundum  quod  aliqua  mysteria  eis 
revelantur  de  novo ;  quod  est 1  usque  ad  diem 
judicii.  Quod  quidem  augmentum  attenditur 
secundum  extensionem  gratiae  ad  plura  se 
extendentis.  Ad  Christum  autem  fuit  facta 
invisibilis  missio  in  principio  suae  concep¬ 
tionis,  non  autem  postea ;  cum  a  principio 
suae  conceptionis  fuerit  plenus  omni  sapientia 
et  gratia. 

Ad  quartum  dicendum,  quod  gratia  est 
in  sacramentis  novae  legis  instrumentaliter 
sicut  forma  artificiati  est  in  instrumentis 
artis  secundum  quemdam  decursum 2  ab 
agente  in  patiens.  Missio  autem  non  dicitur 
fieri  nisi  respectu  termini.  Unde  missio  di¬ 
vinae  personae  non  fit  ad  sacramenta,  sed  ad 
eos  qui  per  sacramenta  gratiam  suscipiunt. 

Conclusio.  —  Ad  omnes  participes  grati®  con¬ 
venit  ut  invisibilis  missio  fiat. 

ARTICULUS  VII. 

Utrum  Spiritui  sancio  conveniat  visibiliter 
mitti. 

Ad  septimum  sic  proceditur.  1.  Videtur 
quod  Spiritui  sancto  non  conveniat  visibiliter 
mitti.  Filius  enim,  secundum  quod  visibiliter 
missus  est  in  mundum ,  dicitur  esse  minor 
Patre.  Sed  nunquam  legitur  Spiritus  sanctus 
minor  Patre.  Ergo  Spiritui  sancto  non  con¬ 
venit  visibiliter  mitti. 

2.  Praeterea,  missio  visibilis  attenditur 
secundum  aliquam  creaturam  visibilem  as¬ 
sumptam,  sicut  missio  Filii  secundum  car¬ 
nem.  Sed  Spiritus  sanctus  non  assumpsit 


aliquam  creaturam  visibilem;  unde  non 
potest  dici  quod  in  aliquibus  creaturis  visi¬ 
bilibus  sit  alio  modo  quam  in  aliis,  nisi  forte 
sicut  in  signo,  sicut  est  etiam  in  sacramen¬ 
tis.  et  in  omnibus  figuris  legalibus.  Non 
ergo  Spiritus  sanctus  visibiliter  mittitur; 
vel  oportet  dicere  quod  secundum  omnia 
hujusn.odi  ejus  missio  visibilis  attenditur. 

3.  Praeterea,  quaelibet  creatura  visibilis 
est  effectus  demonstrans  totam  Trinitatem. 
Non  ergo  per  illas  creaturas  visibiles  magis 
mittitur  Spiritus  sanctus  quam  alia  persona. 

4.  Praeterea,  Filius  visibiliter  est  missus 
secundum  dignissimam  visibilium  creatura¬ 
rum,  scilicet  secundum  naturam  humanam. 
Si  igitur  Spiritus  sanctus  visibiliter  mittitur, 
debuit  mitti  secundum  aliquas  creaturas 
rationales. 

5.  Praeterea,  quae  visibiliter  fiunt  divinitus, 
dispensantur  per  ministerium  angelorum, 
ut  Augustinus  dicit,  III  De  Trinit.,  cap.  iv, 
ix  et  x,  coi.  873,  etc.,  t.  8.  Si  ergo  aliquae 
species  visibiles  apparuerunt,  hoc  factum 
fuit  per  Angelos ;  et  sic  ipsi  angeli  mittun¬ 
tur,  et  non  Spiritus  sanctus. 

6.  Praeterea,  si  Spiritus  sanctus  visibiliter 
mittatur,  hoc  non  est  nisi  ad  manifestandum 
invisibilem  missionem;  quia  invisibilia  per 
visibilia  manifestantur.  Ergo  ad  quem  missio 
invisibilis  facta  non  fuit,  nec  missio  visibilis 
fieri  debuit ;  et  ad  omnes  ad  quos  fit  missio 
invisibilis,  sive  in  Novo  sive  in  Veteri  Testa¬ 
mento,  missio  visibilis  fieri  debet;  quod 
patet  esse  falsum.  Non  ergo  Spiritus  sanctus 
visibiliter  mittitur. 

Sed  contra  est  quod  dicitur  Matth.,  m, 
quod  Spiritus  sanctus  descendit  super  Do¬ 
minum  baptizatum  in  specie  columbae. 

Respondeo  dicendum,  quod  Deus  providet 
omnibus  secundum  uniuscujusque  modum. 
Est  autem  modus  connaturalis  hominis  ut 
per  visibilia  ad  invisibilia  manuducatur,  ut 
ex  supra  dictis  patet.  Et  ideo  invisibilia  Dei 
oportuit  homini  per  visibilia  manifestari. 
Sicut  igitur  seipsum  Deus  et  processiones 
aeternas  personarum  per  creaturas  visibiles 
secundum  aliqua  indicia  hominibus  quodam 
modo  demonstravit;  ita  conveniens  fuit  ut 
etiam  invisibiles  missiones  divinarum  per¬ 
sonarum  secundum  aliquas  visibiles  crea¬ 
turas  manifestarentur. 

Aliter  tamen  Filius  et  Spiritus  sanctus. 
Nam  Spiritui  sancto,  inquantum  procedit  ut 


1 1n  Parm. : «  erit.  »—*&!.:«  discursum.  » 

amor,  competit  esse  sanctificationis  donum  ; 
Filio  autem ,  inquantum  est  Spiritus  sancti 
principium ,  competit  esse  sanctificationis 
hujus  auctorem.  Et  ideo  Filius  visibiliter 
missus  est  tanquam  sanctificationis  auctor, 
sed  Spiritus  sanctus  tanquam  sanctificationis 
indicium. 

Ad  primum  ergo  dicendum,  quod  Filius 
creaturam  visibilem,  in  qua  apparuit,  in 
unitatem  personae  assumpsit,  sic  ut  quod  de 
illa  creatura  dicitur,  de  Filio  Dei  dici  possit; 
et  sic  ratione  naturae  assumptae  Filius  dicitur 
minor  Patre.  Sed  Spiritus  sanctus  non 
assumpsit  creaturam  visibilem  in  qua  appa¬ 
ruit,  in  Trinitatem  personae,  ut  quod  illi 
convenit,  de  illo  praedicetur.  Unde  non  potest 
dici  minor  Patre  propter  visibilem  creatu¬ 
ram. 

Ad  secundum  dicendum,  quod  missio  vi¬ 
sibilis  Spiritus  sancti  non  attenditur  secun¬ 
dum  visionem  imaginariam,  quae  est  visio 
prophetica;  quia,  ut  Augustinus  dicit,  De 
Trinit.,  lib.  II,  cap.  vi,  coi.  852,  t.  8  :  «  visio 
prophetica  non  est  exhibita  oculis  corporeis 
per  formas  corporeas,  sed  in  spiritu  per  spi¬ 
rituales  corporum  imagines.  Columbam  vero 
illam  et  ignem  oculis  viderunt,  quicumque 
viderunt.  Nec  sicut  dicimus  Filium  petram 
(scriptum  est  enim :  petra  autem  erat  Chris¬ 
tus),  ita  possumus  dicere  Spiritum  colum¬ 
bam  vel  ignem.  Illa  enim  petra  jam  erat  in 
creatura,  et  per  actionis  modum  nuncupata 
est  nomine  Christi ,  quem  significabat.  Non 
autem  sicut  columba  et  ignis  ad  hsec  tantum 
modo  significanda  repente  extiterunt.  Magis 
ista  similia  mihi  videntur  flammae  illi  quae 
in  rubo  apparuit  Moysi,  et  illi  columnae  quam 
populus  in  eremo  sequebatur,  et  fulgoribus 
ac  tonitruis  quae  fiebant  cum  lex  daretur  in 
monte.  Ad  hoc  enim  rerum  illarum  corpo¬ 
ralis  extitit  species,  ut  aliquid  significaret 
atque  praeteriret.  »  Sic  igitur1  patet  quod 
missio  visibilis  neque  attenditur  secundum 
visiones  propheticas,  quae  fuerunt  imagi¬ 
nariae  et  non  corporales,  neque  secundum 
signa  sacramentalia  Veteris  et  Novi  Testa¬ 
menti,  in  quibus  quaedam  res  praeexistentes 
assumuntur  ad  aliquid  significandum;  sed 
Spiritus  sanctus  visibiliter  dicitur  esse  mis¬ 
sus,  inquantum  fuit  monstratus  in  quibus¬ 
dam  creaturis  sicut  in  signis  ad  hoc  specia¬ 
liter  factis. 

Ad  tertium  dicendum,  quod,  licet  illas 

1  Al.  :  «  apparet.  »  —  *  In  Parm.  :  «  operata  sit.  » 


creaturas  visibiles  tota  Trinitas  fecerit2,  ta¬ 
men  factae  sunt  ad  demonstrandum  specia¬ 
liter  hanc  vel  illam  personam.  Sicut  enim 
diversis  nominibus  significatur  Pater  et 
Filius  et  Spiritus  sanctus,  ita  etiam  diversis 
rebus  significari  potuerunt;  quamvis  inter 
eos  nulla  sit  separatio  aut  diversitas. 

Ad  quartum  dicendum,  quod  personam 
Filii  declarari  oportuit  ut  sanctificationis 
auctorem,  ut  dictum  est.  Et  ideo  oportuit 
quod  missio  visibilis  Filii  fieret  secundum 
naturam  rationalem,  cujus  est  agere,  et  cui 
potest  competere  sanctificari.  Indicium  au¬ 
tem  sanctificationis  esse  potuit  quaecumque 
alia  creatura;  neque  oportuit  quod  creatura 
visibilis  ad  hoc  formata,  esset  assumpta  a 
Spiritu  sancto  in  unitatem  personae,  cum 
non  assumeretur  ad  aliquid  agendum ,  sed 
ad  indicandum  tantum :  et  propter  hoc  etiam 
non  oportuit  quod  duraret,  nisi  quamdiu 
perageret  officium  suum. 

Ad  quintum  dicendum,  quod  ilice  crea  turee 
visibiles  formatae  sunt  ministerio  angelo¬ 
rum  ;  non  tamen  ad  significandum  personam 
angeli ,  seu  ad  significandum  personam 
Spiritus  sancti.  Quia  igitur  Spiritus  sanctus 
erat  in  illis  creaturis  visibilibus  sicut  signa¬ 
tum  in  signo,  propter  hoc  secundum  eas 
Spiritus  sanctus  visibiliter  mitti  dicitur  et 
non  angelus. 

Ad  sextum  dicendum,  quod  non  est  de 
necessitate  invisibilis  missionis  ut  semper 
manifestetur  per  aliquod  signum  visibile 
exterius;  sed,  sicut  dicitur  I  Cor.,  xn,  7  : 
Unicuique  datur  manifestatio  spiritus  *  ad 
utilitatem ,  scilicet  Ecclesia3.  Quae  quidem 
utilitas  est,  ut  per  hujusmodi  visibilia  signa 
fides  confirmetur  et  propagetur.  Quod  qui¬ 
dem  principaliter  factum  est  per  Christum  et 
per  apostolos,  secundum  illud  Hebr.,  ii,  3  : 
Qux  cum  initium  accepisset  enarrari  per 
Dominum,  ah  eis  qui  audierunt  in  nos  con¬ 
firmata  est.  Et  ideo  specialiter  debuit  fieri 
missio  visibilis  Spiritus  sancti  ad  Christum, 
ad  apostolos,  et  ad  alios3  primitivos  sanctos, 
in  quibus  quodam  modo  Ecclesia  funda¬ 
batur;  ita  tamen  quod  visibilis  missio  facta 
ad  Christum  demonstraret  missionem  invi¬ 
sibilem,  non  tunc,  sed  principio  suie  concep¬ 
tionis  ad  eum  factam.  Facta  autem  est  missio 
visibilis  ad  Christum  in  baptismo  quidem 
sub  specie  columbae,  quod  est  animal  fecun¬ 
dum,  ad  ostendendum  in  Christo  aucto- 

—  3  Al. :  «  aliquos.  » 

ritatem  donandi  gratiam  per  spiritualem 
regenerationem ;  unde  vox  Patris  intonuit, 
Mattii.,  iii,  17  :  Hic  est  Filius  meus  dilectus, 
ut  ad  similitudinem  Unigeniti  alii  regene¬ 
rentur.  In  transfiguratione  vero  sub  specie 
nubis  lucidae,  ad  ostendendam  exuberantiam 
doctrinae;  unde  dictum  est,  ibid.,  xvn,  5  : 
Ipsum  audite.  Ad  apostolos  autem  sub  specie 
flatus,  ad  ostendendam  potestatem  ministerii 
i  n  dispensatione  sacramentorum ;  unde  dic¬ 
tum  est  eis,  Joan.,  xx,  23  :  Quorum  remise¬ 
ritis  peccata ,  remittuntur  eis.  Sed  sub  lin¬ 
guis  igneis ,  ad  ostendendum  officium 
doctrinae;  unde  dicitur,  Act.,  ii,  4,  quod 
coeperunt  loqui  variis  linguis.  Ad  patres 
autem  Veteris  Testamenti  missio  visibiiiis 
Spiritus  sancti  fieri  non  debuit ;  quia  prius 
debuit  perfici  missio  visibilis  Filii  quam 
Spiritus  sancti,  cum  Spiritus  sanctus  mani¬ 
festet  Filium,  sicut  Filius  Patrem.  Fuerunt 
tamen 1  factae  visibiles  apparitiones  divina¬ 
rum  personarum  patribus  Veteris  Testa¬ 
menti  ;  quae  quidem  missiones  visibiles  dici 
non  possunt;  quia  non  fuerunt  factae,  se¬ 
cundum  Augustinum,  lib.  II  De  Trinit., 
cap.  xvn,  coi.  863,  etc.,  t.  8,  ad  designandum 
inhabitationem  di  vinae  personae  per  gratiam, 
sed  ad  aliquid  aliud  manifestandum. 

Conclusio.  —  Filium  et  Spiritum  sanctum  decuit 
visibiliter  mitti;  Filium  ut  sanctificationis  aucto¬ 
rem,  Spiritum  sanctum  ut  indicium  sanctifica¬ 
tionis. 

ARTICULUS  VIII. 

Utrum  nulla 2  persona  divina  mittatur  nisi 
ab  ea  a  qua  procedit  aeternaliter. 

Ad  octavum  sic  proceditur.  1.  Videtur 
quod  nulla  persona  divina  mittatur  nisi  ab 
ea  a  qua  procedit  aeternaliter.  Quia,  sicut 
dicit  Augustinus,  IV  De  Trin.,  cap.  xx, 
coi.  906,  t.  8  :  «  Pater  a  nullo  mittitur  quia 
a  nullo  est 3.  »  Si  ergo  aliqua  persona  divina 
mittitur  ab  alia,  oportet  quod  sit  ab  alia. 

2.  Praeterea,  mittens  habet  auctoritatem 
respectu  missi.  Sed  respectu  divinae  personae 
non  potest  haberi  auctoritas  nisi  secundum 
originem.  Ergo  oportet  quod  divina  persona 
quae  mittitur  sit  a  persona  mittente. 

3.  Praeterea,  si  persona  divina  potest  mitti 

1 1n  Parm. : «  autem. » — 2  Ita  Nicolai ;  al. : «  aliqua. » 

3  «  Pater...  non  dicitur  missus  :  non  enim  liabet 

de  quo  sit,  aut  ex  quo  procedat.  » 

4  Al.  :  «  a  Spiritu  sancto.  » 

(a)  Ante  Magistri  Sententiarum  tempora  plures 
antiqui  opinati  sunt  quod  nulla  persona  divina  po- 


ab  eo  quo  non  est,  nihil  prohibebit  dicere 
quod  Spiritus  sanctus  detur  ab  homine, 
quamvis  non  sit  ab  eo ;  quod  est  contra  Au¬ 
gustinum,  De  Trinit.,  lib.  XV,  cap.  xxvi, 
coi.  4092,  etc.,  t.  8.  Ergo  divina  persona  non 
mittitur  nisi  ab  ea  a  qua  est. 

Sed  contra  est  quod  Filius  mittitur  a  Spi¬ 
ritu  sancto,  secundum  illud  Isa.,  xlviii,  16  : 
Nunc  Dominus  Deus  misit  me  et  Spiritus 
ejus.  Filius  autem  non  est  a  Spiritu  sancto. 
Ergo  persona  divina  mittitur  ab  ea  a  qua 
non  est.  * 

Respondeo  dicendum,  quod  circa  hoc  in¬ 
veniuntur  aliqui  diversimode  locuti  esse. 
Secundum  quosdam  enim  persona  divina 
non  mittitur  nisi  ab  eo  a  quo  est  aeternaliter  j 
et  secundum  hoc,  cum  dicitur  Filius  De* 
missus  a  Spiritu  sancto,  referendum  est  hoc 
ad  humanam  naturam,  secundum  quam 
missus  est  ad  praedicandum4.  Augustinus  au¬ 
tem  dicit,  De  Trin.,  lib.  II,  c.  v,  coi.  850,  etc., 
t.  8,  quod  Filius  mittitur  et  a  se,  et  a  Spiritu 
sancto ;  et  Spiritus  sanctus  etiam  mittitur  et 
a  se,  et  a  Filio  :  ut  sic  mitti  in  divinis  non 
conveniat  cuilibet  personae,  sed  solum  per¬ 
sonae  ab  alio  existenti;  mittere  autem  con¬ 
veniat  cuilibet  personae. 

Utrumque  autem  habet  aliquo  modo  ve¬ 
ritatem;  quia,  cum  dicitur  aliqua  persona 
mitti,  designatur  et  ipsa  persona  ab  alio 
existens,  et  effectus  visibilis  aut  invisibilis, 
secundum  quem  missio  divinae  personae 
attenditur.  Si  igitur  mittens  designetur  ut 
principium  personae  quae  mittitur,  sic  non 
quaelibet  persona  mittit,  sed  solum  illa  cui 
convenit  esse  principium  illius  personae ;  et 
sic  Filius  mittitur  tantum  a  Patre,  Spiritus 
sanctus  autem  a  Patre  et  Filio.  Si  vero  per¬ 
sona  mittens  intelligatur  esse  principium 
effectus  secundum  quem  attenditur  missio, 
sic  tota  Trinitas  mittit  personam  missam. 

Non  autem  propter  hoc  homo  dat  Spiritum 
sanctum,  quia  nec  effectum  gratiae  potest 
causare. 

Et  per  hoc  patet  solutio  ad  objecta. 

Conclusio.  —  Secundum  missionem,  ut  processio 
est,  non  mittitur  persona,  nisi  ab  ea  a  qua  seterna¬ 
liter  procedit,  ut  Filius  a  Patre,  Spiritus  sanctus  a 
Patre  et  Filio  (a). 

test  mittere  seipsam.  Contrarium  verum  est,  et  te¬ 
nendus  est  Magister  sententiarum.  Tota  Trinitas 
potest  mittere  se  active.  Mitti  passive  Patri  non 
convenit.  Sed  unaqueeque  persona,  etiam  Pater, 
potest  missione  activa  seipsam  mittere. 

QtLESTIO  XLIV. 

DE  PROCESSIONE  CREATURARUM  A  DEO, 

ET  DE  OMNIUM  ENTIUM  PRIMA  CAUSA. 

(Et  quatuor  quaeruntur.) 

Post  considerationem  divinarum  persona¬ 
rum,  considerandum  restat  de  processione 
creaturarum  a  Deo.  Erit  autem  haec  consi¬ 
deratio  tripartita ;  ut  primo  consideretur  de 
productione  creaturarum ;  secundo  de  ea¬ 
rum  distinctione ;  tertio  de  conservatione  et 
gubernatione.  Circa  primum  tria  sunt  con¬ 
sideranda  :  primo  quidem,  quae  sit  prima 
causa  entium ;  secundo  de  modo  procedendi 
creaturarum  a  prima  causa;  tertio  vero  de 
principio  durationis  rerum. 

Circa  primum  quaeruntur  quatuor  : 
1°  utrum  Deus  sit  causa  efficiens  omnium 
entium  ;  2°  utrum  materia  prima  sit  creata 
a  Deo,  vel  sit  principium  ex  aequo  coordina- 
tum  ei ;  3°  utrum  Deas  sit  causa  exemplaris 
rerum ,  vel  sint  alia  exemplaria  praeter 
ipsum ;  4°  utrum  ipse  sit  causa  finalis  rerum. 

ARTICULUS  PRIMUS. 

Utrum  sit  necessarium  omne  ens  esse  crea¬ 
tum  a  Deo. 

Ad  primum  sic  proceditur.  1.  Videtur 
quod  non  sit  necessarium  omne  ens  esse 
creatum  a  Deo.  Nihil  enim  prohibet  inveniri 
rem  sine  eo  quod  non  est  de  ratione  rei , 
sicut  hominem  sine  albedine.  Sed  habitudo 
causati  ad  causam  non  videtur  esse  de  ra¬ 
tione  entium,  quia  sine  hac  possunt  aliqua 
entia  intelligi.  Ergo  sine  hac  possunt  esse  : 
ergo  nihil  prohibet  esse  aliqua  entia  non 
creata  a  Deo. 

2.  Praeterea ,  ad  hoc  aliquid  indiget  causa 
efficiente,  ut  sit.  Ergo  quod  non  potest  non 
esse,  non  indiget  causa  efficiente.  Sed  nul¬ 
lum  necessarium  potest  non  esse :  quia  quod 
nccesse  est  esse,  non  potest  non  esse.  Cum 
igitur  multa  sint  aecessaria  in  rebus,  vide¬ 
tur  quod  non  omnia  entia  sint  a  Deo. 

3.  Praeterea ,  quorumcumque  est  aliqua 
causa,  in  his  potest  fieri  demonstratio  per 
causam  illam.  Sed  in  mathematicis  non  fit 
demonstratio  per  causam  agentem,  ut  per 
Philosophum  patet  in  III  Metaph.,  text.  4 ; 
non  igitur  omnia  entia  sunt  a  Deo  sicut  a 
causa  agente. 

1  Al. :  «  omne  ens.  »  —  *  AI.  :  «  caliditalis.  »  — 


Sed  contra  est  quod  dicitur  Rom.,  xi,  36  : 
Ex  ipso,  et  per  ipsum,  et  in  ipso  sunt 
omnia. 

Respondeo  dicendum,  quod  necesse  est 
dicere  omne 1  quod  quocumque  modo  est  a 
Deo  esse.  Si  enim  aliquid  invenitur  in  aliquo 
per  participationem,  necesse  est  quod  cause- 
tur  in  ipso  ab  eo  cui  essentialiter  convenit, 
sicut  ferrum  fit  ignitum  al)  igne.  Ostensum 
est  autem  supra,  cum  de  divina  simplicitate 
ageretur,  quod  Deus  est  ipsum  esse  per  se 
subsistens;  et  iterum  ostensum  est,  quod 
esse  subsistens  non  potest  esse  nisi  unum  ; 
sicut  si  albedo  esset  subsistens,  non  posset 
esse  nisi  una,  cum  albedines  multiplicentur 
secundum  recipientia.  Relihquitur  ergo  quod 
omnia  alia  a  Deo  non  sint  suum  esse,  sed 
participent  esse.  Necesse  est  igitur  omnia 
quae  diversificantur  secundum  diversam 
participationem  essendi,  ut  sint  perfectius 
vel  minus  perfecte,  causari  ab  uno  primo 
ente,  quod  perfectissime  est. 

Unde  et  Plato  dixit  quod  necesse  est  ante 
omnem  multitudinem  ponere  unitatem ;  et 
Aristoteles  dicit  in  II  Metaphys.,  text.  4, 
quod  id  quod  est  maxime  ens  et  maxime 
verum,  est  causa  omnis  entis  et  omnis  veri, 
sicut  id  quod  maxime  calidum  est,  est  causa 
omnis  calidi 2. 

Ad  primum  ergo  dicendum,  quod  licet 
habitudo  ad  causam  non  intret 3  in  defini¬ 
tione  entis  quod  est  causatum,  tamen  conse¬ 
quitur  ad  ea  quae  sunt  de  ejus  ratione  :  quia 
ex  hoc  quod  aliquid  per  participationem  est 
ens,  sequitur  quod  sit  causatum  ab  alio. 
Unde  hujusmodi  ens  non  potest  esse  quin  sit 
causatum,  sicut  nec  homo  quin  sit  risibilis. 
Sed  quia  esse  causatum  non  est  de  ratione 
entis  simpliciter,  propter  hoc  invenitur  ali¬ 
quod  ens  non  causatum. 

Ad  secundum  dicendum,  quod  ex  hac  ra¬ 
tione  quidam  moti  fuerunt  ad  ponendum 
quod  id  quod  est  necessarium  non  habeat 
causam,  ut  dicitur  in  VIII  Physic.,  text.  46. 
Sed  hoc  manifeste  falsum  apparet  in  scien¬ 
tiis  demonstrativis,  in  quibus  principia  ne¬ 
cessaria  sunt  causae  conclusionum  necessa¬ 
riarum.  Et  ideo  dicit  Aristoteles  in  V  Met., 
text.  6,  quod  sunt  quaedam  necessaria  quae 
habent  causam  suae  necessitatis.  Non  ergo 
propter  hoc  solum  requiritur  causa  agens, 
quia  effectus  potest  non  esse ;  sed  quia  effec¬ 
tus  non  esset,  si  causa  non  esset.  Haec  enim 
conditionalis  est  vera,  sive  antecedens  et 
3  Al. :  «  non  intret  definitionem.  » 

consequens  sint  possibilia,  sive  impossibilia. 

Ad  tertium  dicendum ,  quod  mathematica 
accipiuntur  ut  abstracta  secundum  ratio¬ 
nem  ,  cum  tamen  non  sint  abstractu  secun¬ 
dum  esse.  Unicuique  autem  competit  habere 
causam  agentem  ,  secundum  quod  habet 
esse.  Licet  igitur  ea  quce  sunt  mathematica 
habeant  causam  agentem,  non  tamen  secun¬ 
dum  habitudinem  quam  habent  ad  causam 
agentem  cadunt  sub  consideratione  mathe¬ 
matici;  et  ideo  in  scientiis  mathematicis 
non  demonstratur  aliquid  per  causam  agen¬ 
tem. 

Conclusio.  —  Cum  Deus  sit  ipsum  subsistens 
esse,  quod  unum  tantum  est,  necesse  est  omne  ens 
quocumque  modo  est,  a  Dec  e®se  (a). 

ARTICULUS  II. 

Utrum  materia  prima  sit  creata  a  Deo. 

Ad  secundum  sic  proceditur.  1.  Yidetur 
quod  materia  prima  non  sit  creata  a  Deo. 
Omne  enim  quod  fit,  componitur  ex  subjecto 
et  ex  aliquo  alio,  ut  dicitur  in  II  Phys ., 
text.  62.  Sed  materise  primae  non  est  aliquod 
subjectum.  Ergo  materia  prima  non  potest 
esse  facta  a  Deo. 

2.  Praeterea,  actio  et  passio  dividuntur 
contra  se  invicem.  Sed  sicut  primum  prin¬ 
cipium  activum  est  Deus ,  ita  primum  prin¬ 
cipium  passivum  est  materia.  Ergo  Deus  et 
materia  prima  sunt  duo  principia  contra 
se  invicem  divisa ,  quorum  neutrum  est  ab 
alio. 

3.  Praeterea,  omne  agens  agit  sibi  simile ; 
et  sic,  cum  omne  agens  agat  inquantum  est 
actu ,  sequitur  quod  omne  factum  aliquo 
modo  sit  in  actu.  Sed  materia  prima  est  tan¬ 
tum  in  potentia  ,  inquantum  hujusmodi. 
Ergo  contra  rationem  materiae  primae  est 
quod  sit  facta. 

Sed  contra  est  quod  dicit  Augustinus, 
XII  CGnfess.,  cap.  vn,  coi.  828,  t.  1 : «  Duo1 
fecisti ,  Domine  :  unum  prope  te ,  »  scilicet 

* «  Tu  eras,  et  aliud  nihil  unde  fecisti  caelum  et 
terram,  duo  quaedam  :  unum  prope  te,  alterum 
prope  nihil.  » 

a  Sic  codd.;  in  edit.  :  «  ut  puta.  » —  3  AI. :  «  fieri. » 
—  4  AI.  :  «  sub  particulari.  »  —  5  AI.  :  «  rebus.  » 

(a)  Qui  dicunt  casum  esse  principium  universale 
rerum,  materiam  ex  qua  factus  est  mundus  volunt 
esse  aeternam.  Plato,  lib.  X  De  leg.,  quosdam  fuisse 
commemorat  qui  ignem,  terram,  aquam,  aerem 
non  arte  sed  natura  et  fortuna  esse,  universum 
caelum  et  omnia  quae  in  eo  sunt,  animalia  quoque 
et  plautas,  non  per  mentem,  neque  per  Deum,  sed 


angelum ;  «  aliud  prope  nihil,  «  scilicet  ma¬ 
teriam  primam. 

Respondeo  dicendum,  quod  antiqui  philo¬ 
sophi  paulatim  et  quasi  pedetentim  intrave¬ 
runt  in  cognitionem  veritatis.  A  principio 
enim  quasi  grossiores  existcntes  non  exis¬ 
timabant  esse  entia  nisi  corpora  sensibilia. 
Quorum  qui  ponebant  in  eis  motum ,  non 
considerabant  motum  nisi  secundum  aliqua 
accidentia ,  ut  puta  secundum  raritatem  et 
densitatem,  per  congregationem  et  segrega¬ 
tionem.  Et  supponentes  ipsam  substantiam 
corporum  increatam ,  assignabant  aliquas 
causas  hujusmodi  accidentalium  transmuta¬ 
tionum  ,  utpote  2  amicitiam,  litem,  intellec¬ 
tum  ,  aut  aliquid  hujusmodi.  Ulterius  vero 
procedentes  distinxerunt  per  intellectum 
inter  formam  substantialem  et  materiam, 
quam  ponebant  increatam;  et  perceperunt 
transmutationem3  in  corporibus  secundum 
formas  essentiales;  quarum  transmutatio¬ 
num  quasdam  causas  universaliores  pone¬ 
bant,  ut  obliquum  circulum  ,  secundum 
Aristotelem,  lib.  II  De  gener.,  text.  56,  vel 
ideas,  secundum  Platonem.  Sed  consideran¬ 
dum  est  quod  materia  per  formam  contrahi¬ 
tur  ad  determinatam  speciem,  sicut  substan¬ 
tia  alicujus  speciei  per  accidens  ei  adveniens 
contrahitur  ad  determinatum  modum  es- 
sendi ,  ut  homo  contrahitur  per  album. 
Utrique  igitur  consideraverunt  ens 1  particu¬ 
lare  quadam  consideratione ,  vel  inquantum 
est  hoc  ens,  vel  inquantum  est  tale  ens  :  et 
sic5  causas  agentes  particulares  assignave¬ 
runt.  Et  ulterius  aliqui  erexerunt  se  ad  con¬ 
siderandum  ens  inquantum  est  ens  ;  et  con¬ 
sideraverunt  causam  rerum  non  solum 
secundum  quod  sunt  haec  vel  talia,  sed  se¬ 
cundum  quod  sunt  entia. 

Hoc  igitur  quod  est  causa  rerum  inquan¬ 
tum  sunt  entia,  oportet  esse  causam  rerum, 
non  solum  secundum  quod  sunt  talia  per 
formas  accidentales,  nec  secundum  quod 
sunt  haec  per  formas  substantiales,  sed  etiam 

natura  et  fortuna  nata  contendunt.  Empedocle» 
mundum  fortuito  conditum  esse  docuit;  Heraclitus 
deorum  vel  hominum  neminem  fecisse  mundum ; 
Democritus  hunc  per  atomorum  concursum  for¬ 
tuitum  efformatum  fuisse  :  quorum  opiniones  Epi¬ 
curus  et  Leontius  complexi  sunt.  Augustinus,  De 
hseresib.  Seleucianos  vel  Hermianos  ab  auctoribus 
Seleuco  vel  Hermia  extitisse  refert,  qui  materiam 
elementorum  de  qua  factus  est  mundus,  non  a  Deo 
factam,  sed  Deo  coaeternam  esse  praedicabant.  Sic 
moderni  ac  recentiores  athaei.  Manichaei  vero  mate¬ 
riae  et  corporum  creationem  malo  principio  dabant. 

secundum  omne  illud  quod  pertinet  ad  esse 
illorum  quocumque  modo.  Et  sic  oportet 
ponere  etiam  materiam  primam  creatam  ab 
universali  causa  entium. 

Ad  primum  ergo  dicendum,  quod  Philoso¬ 
phus  in  I  Physic.,  loco  cit.  in  arg.,  loquitur 
de  fieri  particulari,  quod  est  de  forma  in 
formam  sive  accidentalem ,  sive  substantia¬ 
lem  :  nunc  autem  loquimur  de  rebus  secun¬ 
dum  emanationem  earum  ab  universali 
principio  essendi,  a  qua  quidem  emanatione 
nec  materia  excluditur,  licet  a  primo  modo 
factionis  excludatur. 

Ad  secundum  dicendum ,  quod  passio  est 
effectus  actionis.  Unde  et  rationabile  est 
quod  primum  principium  passivum  sit  effec¬ 
tus  primi  principii  activi  :  nam  omne  imper¬ 
fectum  causatur  a  perfecto.  Oportet  enim 
primum  principium  esse  perfectissimum ,  ut 
dicit  Aristoteles  in  XII  Metaph.,  text.  52. 

(a)  Studiosis  forsitan  prolixa  quaedam  de  materia 
prima  annotatio  non  erit  ingrata. 

Juxta  Scotistas  materia  prima  est  ens  limitatum 
formaliter  et  quidditative.  Ens  juxta  illos  primo 
dividitur  in  ens  iUimitatum  simpliciter,  quod  est 
Deus,  et  ens  limitatum  quod  decem  praedicamentis 
commune  est;  et  illud  ens  materia  prima  est.  — 
Unde  in  omnibus  creatis,  in  angelis  etiam  esset 
materia  prima. 

Sunt  autem  ipsius  proprietates  quae  sequuntur  : 

1.  Dividitur  in  materiam  primo  primam,  et  ma¬ 
teriam  secundam  proximam  vel  remotam.  Mate¬ 
ria  secunda  proxima  illa  est  quae  sub  ultima 
forma  specifica  est;  v.  g.  :  humanitas;  secunda 
remota  animalitas,  et  a  fortiori  corporeitas,  et  sic 
descendendo  usque  ad  ens  limitatum  quod  com¬ 
muniter  ad  decem  praedicamenta  se  habet;  et 
materia  primo  prima  est. 

2.  Materia  prima  nec  quid,  nec  quale,  nec  quan¬ 
tum,  nec  alicujus  praedicamenti  est,  sed  in  po¬ 
tentia  ad  unumquodque  praedicamentum  est. 

3.  Materia  prima  in  potentia  pura  ab  omni  forma 
denudata  est,  et  dicitur  non  ens,  prope  nihil.  So¬ 
lummodo  quippe  entitatem  in  communi  dicit,  en- 
titatem  supra  praedicamenta  differentiam  et  illam, 
quod  limitatum  dicitur. 

4.  Est  ingenerabilis  et  incorruptibilis. 

5.  Semper  formam  appetit  et  ad  maleficium  ten¬ 
dit. 

6.  Est  respectu  omnium  una. 

7.  Est  infinita  in  genere  entium  et  imperfectis¬ 
sima  in  entibus  rationis,  siquidem  semper  aliquid 
inferius  addit  superiori  formaliter,  ut  homini  agi- 
mal,  animali  corpus,  etc.  In  potentia  in  perpetuum 
est  suscipiendi  formas  quascumque  successive,  et 
quidquid  contrarium  aliqui  senserint,  ipsius  entitas 
entitatem  a  forma  positiva  distinctam  dicit.  Se¬ 
cundum  essentiam  ens  limitatum,  materia  meta- 
physica  vocatur;  secundum  esse,  id  est  prout 
infra  coelum  empyreum  ad  esse  quoddam  est  con¬ 
tracta,  variis  nominibus  vocatur,  a  Platone  mulier, 


ART.  II  ET  III. 

Ad  tertium  dicendum,  quod  ratio  illa  non 
ostendit  quod  materia  non  sit  creata  ,  sed 
quod  non  sit  creata  sine  forma ;  licet  enim 
omne  creatum  sit  in  actu,  non  tamen  est 
actus  purus.  Unde  oportet  quod  etiam  illud 
quod  se  liabct  ex  parte  potentiae,  sit  creatum, 
si  totum  quod  ad  esse  ipsius  pertinet  crea¬ 
tum  est. 

Conclusio.  —  Necessarium  est  primam  materiam 
creatam  esse  ab  universali  entium  causa,  quae  Deus 
est  (a). 

ARTICULUS  III. 

Utrum  causa  exemplaris  sit  aliquid  praeter 
Deum. 

Ad  tertium  sic  proceditur.  4.  Videtur 
quod  causa  exemplaris  sit  aliquid  praeter 
Deum.  Exemplatum  enim  habet  similitudi¬ 
nem  exemplaris.  Sed  creaturae  longe  sunt  a 

ab  Averroe  natura?  fondamentum,  terra,  inanis, 
vacua,  invisibilis,  incomposita,  tenebrae,  aqua  et 
chaos. 

Juxta  Thomistas  materia  prima  non  definitur 
ens  limitatum.  Illud  est,  secundum  D.  Thomam, 
quod  in  genere  substantiae  est  ut  potentia  quaedam 
praeter  privationem,  omnem  speciem  et  subjec¬ 
tum  intellecta.  Ponit  igitur  eam  D.  Tliomas  in 
genere  substantiae,  et  addit  quod  quamvis  secun¬ 
dum  se  considerata  esse  non  possit,  nec  a  forma 
secundum  rationem  et  intellectum  sit  separabilis, 
secundum  se  tamen  considerari  potest,  et  sic  mera 
abstractione  et  fictione  considerata  est  materia 
metaphysica,  quae  sane  multum  a  materia  meta- 
physica  scotistica  differt.  Prima  ipsius  dispositio 
juxta  D.  Thomam  quantitas  dimensiva  est,  quae 
juxta  eumdem  non  invenitur  nisi  in  corpore.  Ma¬ 
teria  ergo  prima,  utpote  absque  forma  non  exis- 
tens,  quando  formam  recipit  creatur,  fitque  im¬ 
mediate  materia  physica  quam  solam  in  natura 
rerum  et  in  reD.  Tliomas  agnoscit,  materia  meta¬ 
physica  sensu  scotistico  prorsus  ab  eo  ablegata. 
Ex  differenti  notione  materiae  primae  systematum 
Tliomastici  ac  Scotistici  differentiae  non  paucae 
produnt. 

Ex  Plutarchi,  Censorini  et  Diodori  sententia,  primi 
qui  docere  mundi  aeternitatem  visi  sunt,  Xenc- 
phanes,  Parmenides,  Melissus,  Philolaus,  Ocellus, 
Aristaeus  et  Chaldaei  fuerunt.  Hanc  opinionem 
Platoni  placuisse  Proclus,  Simplicius,  Censorinus, 
Macrobius,  Apuleius  existimant;  Platonem  qui  suis 
operibus  seipsum  defendit  Plutarchus,  Atticus, 
Hierocles  ,  Philo ,  Ambrosius ,  Zacliarias  Mityle- 
naeus,  aliique  ab  errore  isto  vindicant.  Aristoteles 
pro  certo  habuit  aeternitatem  mundi,  si  egregio 
ipsius  interpreti  Aphrodisaeo  confidas.  Cum  Aristo¬ 
tele  Hermogenes  haereticus  sentit.  Origenes,  sicut 
et  Hermogenes,  Deum  ab  aeterno  hanc  rerum  uni¬ 
versitatem  creasse  putavit.  Sed  moderni  ac  hodiarqi 
athaei  mundum  increatum  esse  somniant. 

divina  similitudine.  Non  ergo  Deus  est  causa 
exemplaris  earum.  ^ 

2.  Praeterea,  omne  quod  est  per  participa¬ 
tionem,  reducitur  ad  aliquid  per  se  existens, 
ut  ignitum  ad  ignem,  sicut  jam  dictum  est. 
Sed  quaecumque  sunt  in  sensibilibus  rebus, 
sunt  solum  per  participationem  alicujus 
speciei;  quod  ex  hoc  patet  quod  in  nullo 
sensibilium  invenitur  solum  id  quod  ad  ra¬ 
tionem  speciei  pertinet,  sed  adjunguntur 
principiis  speciei  principia  individuantia. 
Oportet  ergo  ponere  ipsas  species  per  se 
existentes,  ut  per  se  hominem,  et  per  se 
equum;  et  hujusmodi  :  et  haec  dicuntur 
exemplaria.  Sunt  igitur  exemplaria  res  quae¬ 
dam  extra  Deum., 

3.  Praeterea,  scientiae  et  definitiones  sunt 
de  ipsis  speciebus,  non  secundum  quod  sunt 
in  particularibus,  quia  particularium  non  est 
scientia  nec  definitio.  Ergo  sunt  quaedam 
entia  quae  sunt  entia  1  non  in  singularibus, 
et  haec  dicuntur  exemplaria;  ergo  idem  quod 
prius. 

4.  Praeterea,  hoc  idem  videtur  per  Diony¬ 
sium,  qui  dicit,  De  div.  nom.,  cap.  v,  §  5, 
coi.  819,  text.  4,  quod  «  ipsum  secundum  se 
esse  prius  est  eo  quod  est  per  se  vitam  esse, 
ei  eo  quod  est  per  se  sapientiam  esse2.  » 

Sed  contra  est  quod  exemplar  est  idem 
quod  idea.  Sed  ideae ,  secundum  quod  Au¬ 
gustinus  dicit,  lib.  LXXX11I  Quaestionum, 
quaest.  xlvi,  coi.  30,  tom.  6,  sunt  «  formae 
principales,  quae  in  divina  intelligentia  con¬ 
tinentur.  »  Ergo  exemplaria  rerum  non  sunt 
extra  Deum. 

Respondeo  dicendum,  quod  Deus  est  prima 
causa  exemplaris  omnium  rerum ,  ad  cujus 
evidentiam  considerandum  est  quod  ad  pro¬ 
ductionem  alicujus  rei  ideo  necessarium  est 
exemplar,  ut  enectus  determinatam  formam 
consequatur.  Artifex  enim  producit  determi¬ 
natam  formam  in  materia  propter  exemplar 
ad  quod  inspicit,  sive  illud  sit  exemplar  ad 
quod  extra  intuetur,  sive  sit  exemplar  inte¬ 
rius  mente  conceptum.  Manifestum  est 
autem  quod  ea  quae  naturaliter  fiunt,  de¬ 
terminatas  formas  consequuntur.  Haec  autem 
formarum  determinatio  oportet  quod  redu¬ 
catur,  sicut  in  primum  principium,  in  divi¬ 
nam  sapientiam  ,  quae  ordinem  universi 
excogitavit,  qui  in  rerum  distinctione  con¬ 

1  Al. :  «  vel  species.  » 

2  Ex  versione  Joannis  Sarrasini.  Corderius  : «  Est 

ipsum  per  se  esse  antiquius  quam  esse  per  se  vi- 


sistit.  Et  ideo  oportet  dicere  quod  in  divina 
sapientia  sint  rationes  omnium  rerum,  quas 
supra  diximus  ideas,  id  est,  formas  exempla¬ 
res  in  mente  divina  existentes.  Quae  quidem, 
licet  multiplicentur  secundum  respectum  ad 
res,  tamen  non  sunt  realiter  aliud  a  divina 
essentia ,  prout  ejus  similitudo  a  diversis 
participari  potest  diversimode.  Sic  igitur 
ipse  Deus  est  primum  exemplar  omnium. 
Possunt  etiam  in  rebus  creatis  quaedam  alio¬ 
rum  exemplaria  dici  secundum  quod  quae¬ 
dam  sunt  ad  similitudinem  aliorum  vel  se¬ 
cundum  eamdem  speciem ,  vel  secundum 
analogiam  alicujus  imitationis. 

Ad  primum  ergo  dicendum  ,  quod  licet 
creaturae  non  pertingant  ad  hoc  quod  sint 
similes  Deo  secundum  suam  naturam  simi¬ 
litudine  speciei,  ut  homo  genitus  homini 
generanti ;  attingunt  tamen  ad  ejus  simili¬ 
tudinem  secundum  repraesentationem  ra¬ 
tionis  intellectae  a  Deo ;  ut  domus  quae  est 
in  materia,  domui  qua?,  est  in  mente  artificis. 

Ad  secundum  dicendum ,  quod  de  ratione 
hominis  est  quod  sit  in  materia  :  et  sic  non 
potest  inveniri  homo  sine  materia.  Licet  igi¬ 
tur  hic  homo  sit  per  participationem  speciei, 
non  tamen  potest  reduci  ad  aliquid  existens 
per  se  ,  in  eadem  specie;  sed  ad  speciem 
superexcedentem ,  sicut  sunt  substantiae 
separatae.  Et  eadem  ratio  est  de  aliis  sensibi¬ 
libus. 

Ad  tertium  dicendum,  quod  licet3  scientia 
et  definitio  sit  solum  entium,  non  tamen 
oportet  quod  res  eumdem  modum  habeant  in 
essendo  quem  intellectus  habet  in  intelli- 
gendo.  Nos  enim  per  virtutem  intellectus 
agentis  abstrahimus  species  universales  a 
particularibus  conditionibus  :  non  tamen 
oportet  quod  universalia  praeter  particularia 
subsistant,  ut  particularium  exemplaria. 

Ad  quartum  dicendum,  quod ,  sicut  dicit 
Dionysius,  De  div.  nom.,  c.  xi,  §6,  coi.  954, 
t.  1  :  «  per  se  vitam  et  per  se  sapientiam  » 
quandoque  nominat  ipsum  Deum,  quan¬ 
doque  virtutes  ipsis  rebus  datas,  non  autem 
quasdam  subsistentes  res,  sicut  antiqui  po¬ 
suerunt. 

Conclusio.  —  Cum  ex  divina  sapientia  deter- 
mkiatse  naturales  fonna;  procedant,  Deum  ipsum 
exemplar  primum  rerum  omnium  esse  asserendum 
est. 

tam,  et  per  se  sapientiam.  » 

3  Al.  «  quielibet.  » 

ARTICULUS  IY. 

Utrum  Deus  sit  causa  finalis  omnium. 

Ad  quartum  sic  proceditur.  1.  Videtur 
quod  Deus  non  sit  causa  finalis  omnium. 
Agere  enim  propter  finem  videtur  esse  ali- 
cujus  indigentis  fine.  Sed  Deus  nullo  est  in¬ 
digens.  Ergo  non  competit  sibi  agere  propter 
finem. 

2.  Praeterea,  fmis  generationis  et  forma 
generati ,  et  agens ,  non  incidunt  in  idem 
numero,  ut  dicitur  in  II  Phy  sic.,  text.  70, 
quia  finis  generationis  est  forma  generati. 
Sed  Deus  est  primum  agens  omnium.  Non 
ergo  est  causa  finalis  omnium. 

3.  Praeterea,  finem  omnia  appetunt.  Sed 
Deum  non  omnia  appetunt,  quia  neque 
omnia  ipsum  cognoscunt.  Deus  ergo  non 
est  omnium  fmis. 

4.  Praeterea,  finalis  causa  est  prima  cau¬ 
sarum.  Si  igitur  Deus  sit  causa  agens  et 
causa,  finalis,  sequitur  quod  in  eo  sit  prius 
et  posterius ;  quod  est  impossibile. 

Sed  contra  est  quod  dicitur  Prov.,  xvi,  4  : 
Ur  cersci  propter  semelipsum  operatus  est 
Dominus. 

Despondeo  dicendum,  quod  omne  agens 
agit  propter  finem;  alioquin  ex  actione 
agentis  non  magis  sequeretur  hoc  quam 
illud ,  nisi  a  casu.  Est  autem  idem  finis 
agentis  et  patientis  inquantum  hujusmodi, 
sed  alifer  et  aliter.  Unum  enim  et  idem  est 
quod  agens  intendit  imprimere,  et  quod  pa¬ 
llens  intendit  recipere.  Sunt  autem  quaedam 
qua*  simul  agunt  et  patiuntur,  quae  sunt 
agentia  imperfecta;  et  bis  convenit  quod 
etiam  in  agendo  intendant  aliquid  acquirere. 
Sed  prirqo  agenti,  qui  est  agens  tantum,  non 
convenit  agere  propter  acquisitionem  alicu- 
jus  finio,  sed  intendit  solum  communicare 
suam  perfectionem,  quae  est  ejus  bonitas ;  et 
unaquaeque  creatura  intendit  consequi  suam 
perfectionem,  quae  est  similitudo  perfectionis 
et  bonitatis  divinas.  Sic  ergo  divina  bonitas 
est  fmis  rerum  omnium. 

Ad  primum  ergo  dicendum,  quod  agere 
propter  indigentiam  non  est  nisi  agentis 
imperfecti,  quod  natum  est  agere  et  pati. 
Sed  hoc  Deo  non  competit ;  et  ideo  ipse  solus 
est  maxime  liberalis,  quia  non  agit  propter 
suam  utilitatem,  sed  solum  propter  suam 
bonitatem. 


Ad  secundum  dicendum,  quod  forma  ge¬ 
nerati  non  est  fmis  generationis,  nisi  in¬ 
quantum  est  similitudo  formae  generantis, 
quod  suam  similitudinem  communicare 
intendit;  alioquin  1  forma  generati  esset  no¬ 
bilior  generante,  cum  fmis  sit  nobilior  his 
quae  sunt  ad  finem. 

Ad  tertium  dicendum,  quod  omnia  appe¬ 
tunt  Deum  ut  finem,  appetendo  quodeumque 
bonum,  sive  appetitu  intelligibili,  sive  sen¬ 
sibili,  sive  naturali,  qui  est  sine  cognitione; 
quia  nihil  habet  rationem  boni  et  appetibilis, 
nisi  secundum  quod  participat  Dei  similitu¬ 
dinem. 

Ad  quartum  dicendum,  quod  cum  Deus 
sit  causa  efficiens,  exemplaris  et  finalis  om¬ 
nium  rerum,  et  materia  prima  sit  ab  ipso, 
sequitur  quod  primum  principium  omnium 
rerum  sit  unum  tantum 2  secundum  rem. 
Nihil  tamen  prohibet  in  eo  considerari  multa 
secundum  rationem,  quorum  quaedam  prius 
cadunt  in  intellectu  nostro  quam  alia. 

Conclusio.  —  Cum  Deus  sit  primum  agens, 
primus  quoque  fmis  omnium  necessario  est. 

QILESTIO  XLV. 

DE  MODO  EMANATIONIS  RERUM  A  PRIMO  PRINCIPIO. 

(Et  octo  quaeruntur.) 

Deinde  quaeritur  de  modo  emanationis  re¬ 
rum  a  primo  principio,  qui  dicitur  creatio ; 
de  qua  quaeruntur  octo  :  1°  quid  sit  creatio; 
2°  utrum  Deus  possit  aliquid  creare ;  3°  utrum 
creatio  sit  aliquod  ens  in  rerum  natura; 
4°  cui  competat  creari;  5°  utrum  solius  Dei 
sit  creare;  6°  utrum  commune  sit  toti  Tri¬ 
nitati  ,  aut  proprium  alicujus  personae ; 
7°  utrum  vestigium  aliquod  Trinitatis  sit  in 
rebus  creatis ;  8°  utrum  opus  creationis  ad¬ 
misceatur  in  operibus  naturae  et  voluntatis. 

ARTICULUS  PRIMUS. 

Utrum  creare  sit  ex  nihilo  aliquid  facere . 

Ad  primum  sic  proceditur.  \ .  Videtur  quod 
creare  non  sit  ex  nihilo  aliquid  facere.  Dicit 
enim  Augustinus  Contra  adversarium  legis 
et  prophetarum,  lib.  I,  cap.  xxm,  coi.  C33, 
t.  8  :  «  Facere  est  quod  omnino  non  erat; 
creare  vero  est  ex  eo  quod  jam  erat,  edu¬ 
cendo3  aliquid  constituere.  » 


4  Farm.  «  alias. »  —  *  AI.  deest  «  tantum.  »  — 


3 «  Ordinando. » 


298 


SUMMA  THEOLOGICA. 


2.  Praeterea,  nobilitas  actionis  et  motus  ex 
terminis  consideratur.  Nobilior  igitur  est 
actio  quae  ex  bono  in  bonum  est,  et  ex  ente 
in  ens,  quam  quae  est  ex  nihilo  in  aliquid. 
Sed  creatio  videtur  esse  nobilissima  actio,  et 
prima  inter  omnes  actiones.  Ergo  non  est 
ex  nihilo  in  aliquid,  sed  magis  ex  ente  in 
ens. 

3.  Praeterea  haec  praepositio,  ex, -importat 
habitudinem  alicujus  causae,  et  maxime  ma¬ 
terialis,  sicut  cum  dicimus  quod  statua  fit  ex 
aere.  Sed  «  nihil »  non  potest  esse  materia  en¬ 
tis,  nec  aliquo  modo  causa  ejus.  Ergo  creare 
non  est  ex  nihilo  aliquid  facere. 

Sed  contra  est  quod  super  illud  Gen.,  i : 
In  principio  creavit  Deus  caelum,  etc.,  dicit1 
Glossa  ord.,  In  cap.  i  Gen.,  v.  1 ,  coi.  69,  t.  \ , 
quod  «  creare  est  aliquid  ex  nihilo  facere.  » 

Respondeo  dicendum,  quod,  sicut  supra 
dictum  est,  non  solum  oportet  considerare 
emanationem  alicujus  entis  particularis  ab 
aliquo  particulari  agente,  sed  etiam  emana¬ 
tionem  totius  entis  a  causa  universali,  quee 
est  Deus;  et  hanc  quidem  emanationem  de¬ 
signamus  nomine  creationis. 

Quod  autem  procedit  secundum  emana¬ 
tionem  particularem ,  non  prsesupponitur 
emanationi;  sicut  si  generatur  homo,  non 
fuit  prius  homo ,  sed  homo  fit  ex  non  ho¬ 
mine,  et  album  ex  non  albo.  Unde  si  conside¬ 
remus  emanationem 2  totius  entis  universa¬ 
lem  a  primo  principio,  impossibile  est  quod 
aliquod  ens  praesupponatur  huic  emanationi. 
Idem  autem  est  nihil  quod  nullum  ens.  Sicut 
igitur  generatio  hominis  est  ex  non  ente, 
quod  est  non  homo,  ita  creatio,  quae  est 
emanatio  totius  esse,  est  ex  non  ente,  quod 
est  nihil. 

Ad  primum  ergo  dicendum,  quod  Augus¬ 
tinus  aequi  voce  utitur  nomine  creationis,  se¬ 
cundum  quod  creari  dicuntur  ea  quae  in 
melius  reformantur ;  ut  cum  dicitur  aliquis 
creari  in  episcopum.  Sic  autem  non  loqui¬ 

1  In  Glossa  ord.  Strabi  legitur  sequivalenter  tan¬ 
tum  sub  nomine  Bedee  : «  Qui  fecisti  mundum  de 
materia  informi.  Materia  facta  est  de  nihilo,  »  etc. 

2  AI  :  «  consideretur  emanatio  totius  entis  uni¬ 
versalis.  » 

(a)  Creatio  proprie  est  ab  eo  quod  non  est  in  eo 
quod  est  deductio;  —  unde  Magister  :  creare  est 
proprie  de  nihilo  aliquid  facere. 

Istud  autem  non  esse  vel  nihilum  intelligitur 
tripliciter  : 

1.  Ut  non  esse  non  materiae  sed  formae  tantum 
privationem  dicit,  et  sic  generatio  est  deductio  de 
non  esse  ad  esse; 

2.  Ut  alicujus  privationem  secundum  quid  dicit, 


mur  hic  de  creatione,  sed  sicut  dictum  est. 

Ad  secundum  dicendum,  quod  mutationes 
accipiunt  speciem  et  dignitatem  non  a  ter¬ 
mino  a  quo,  sed  a  termino  ad  quem.  Tanto 
ergo  perfectior  et  prior  est  aliqua  mutatio, 
quanto  terminus  ad  quem  illius  mutationis 
est  nobilior  et  prior,  licet  terminus  a  quo, 
qui  opponitur  termino  ad  quem,  sit  imper¬ 
fectior  :  sicut  generatio  simpliciter  est  nobi¬ 
lior  et  prior  quam  alteratio,  propter  hoc 
quod  forma  substantialis  est  nobilior  quam, 
forma  accidentalis ;  tamen  privatio  substan¬ 
tialis  formse,  quae  est  terminus  a  quo  in  ge¬ 
neratione,  est  imperfectior  quam  contra¬ 
rium,  quod  est  terminus  a  quo  in  alteratio- 
ne ;  et  similiter  creatio  est  perfectior  et  prior 
quam  generatio  et  alteratio;  quia  terminus 
ad  quem  est  tota  substantia  rei ;  id  autem 
quod  intelligitur  ut  terminus  a  quo  est  sim¬ 
pliciter  non  ens. 

Ad  tertium  dicendum,  quod  cum  dicitur 
aliquid  ex  nihilo  fieri,  haec  praepositio,  ex, 
non  designat  causam  materialem ,  sed  ordi¬ 
nem  tantum ;  sicut  cum  dicitur  :  Ex  mane 
fit  meridies,  id  est,  post  mane  fit  meridies. 
Sed  intelligendum  est  quod  haec  [praepositio, 
ex,  potest  includere  negationem  importatam 
in  hoc  quod  dico,  nihil,  vel  includi  ab  ea.  Si 
primo  modo,  tunc  ordo  remanet  affirmatus, 
et  ostenditur  ordo  ejus  quod  est,  ad  non  esse 
praecedens.  Si  vero  negatio  includat  praepo¬ 
sitionem,  tunc  ordo  negatur  et  est  sensus  : 
Fit  ex  nihilo,  id  est,  non  fit  ex  aliquo ;  sicut 
si  dicatur  :  Iste  loquitur  de  nihilo,  quia  non 
loquitur  de  aliquo.  Et  utroque  modo  verifi- 
catur,  cum  dicitur,  ex  nihilo  aliquid  fieri. 
Sed  primo  modo  haec  praepositio,  ex,  impor¬ 
tat  ordinem,  ut  dictum  est.  Secundo  modo- 
importat  habitudinem  causae  materialis,, 
quae  negatur. 

Conclusio.  —  Creare  est  ex  nihilo  aliquid 
facere  (a). 

et  sic  motus  localis,  augmentatio  et  alteratio  est 
deductio  de  non  esse  ad  esse ; 

3.  Ut  simpliciter  tam  materise  quam  formee  esse 
negat,  et  sic  creatio  est  deductio  de  non  esse  ad 
esse.  Creatio,  quia  subjectum  non  prsesupponit* 
nec  motus  nec  mutatio  proprie  est. 

Aliquid  de  nihilo  fieri  tripliciter  sumitur  : 

1.  Materialiter,  sicut  ex  ferro  fit  cultellus; 

2.  Causaliter,  sicut  ex  Patre  Filius  generatur; 

3.  Ordinaliter,  sicut  de  mane  fit  meridies,  eo 
sensu  quod  motus  et  temporis  ordine  mane  meri¬ 
diem  preecedit.  Isto  modo  ex  nihilo  aliquid  fieri, 
id  est  post  nihilum  aliquid  fieri,  Aristoteles,  Avi- 
cenna  et  nonnulli  philosophi  concedunt,  sed  diif©. 

ARTICULUS  IL 

Utrum  Deus  possit  aliquid  creare . 

Ad  secundum  sic  proceditur,  d.  Videtur 
quod 1  non  possit  aliquid  creari.  Quia,  se¬ 
cundum  Philosophum,  I  Phy  sic.,  text.  34, 
antiqui  philosophi  acceperunt  ut  communem 
conceptionem  animi,  ex  nihilo  nihil  fieri. 
Sed  potentia  Dei  non  se  extendit  ad  contraria 
primorum  principiorum ,  utpote  quod  Deus 
faciat  quod  totum  non  sit  majus  sua  parte, 
vel  quod  affirmatio  et  negatio  sint  simul 
verae.  Ergo  Deus  non  potest  aliquid  ex  nihilo 
facere,  vel  creare. 

2.  Praeterea,  si  creare  est  aliquid  ex  nihilo 
facere,  ergo  creari  est  aliquid  fieri.  Sed 
omne  fieri  est  mutari.  Ergo  creatio  est  mu¬ 
tatio.  Sed  omnis  mutatio  est  in  subjecto 
aliquo,  ut  patet  per  definitionem  motus; 
nam  motus  est  actus  existentis  in  potentia. 
Ergo  est  impossibile  aliquid  a  Deo  ex  nihilo 
fieri. 

3.  Praeterea,  quod  factum  est,  necesseest 
aliquando  fieri.  Sed  non  potest  dici  quod  illud 
quod  creatur,  simul  fiat  et  factum  sit;  quia  in 
permanentibus  quod  fit  non  est;  quod  autem 
factum  est,  jam  est.  Simul  ergo  aliquid  esset 
et  non  esset.  Ergo  si  aliquid  fit,  fieri  ejus 
praecedit  factum  esse.  Sed  hoc  non  potest 
esse,  nisi  praeexistat  subjectum,  in  quo  sus¬ 
tentetur  ipsum  fieri.  Ergo  impossibile  est 
aliquid  fieri  ex  nihilo. 

4.  Praeterea,  infinitam  distantiam  non 
est  pertransire.  Sed  infinita  distantia  est 
inter  ens  et  nihil.  Ergo  non  contingit  ex 
nihilo  aliquid  fieri. 

Sed  contra  est  quod  dicitur  Genes.,  i,  1  : 
In  principio  creavit  Deus  caelum  et  terram ; 
ubi  dicit  Glossa  ord.,  coi.  69,  t.  1,  quod 
«  creare  est  aliquid  ex  nihilo  facere.  » 

Respondeo  dicendum,  quod  non  solum 
non  est  impossibile2  a  Deo  aliquid  creari, 
sed  necesse  est  ponere  a  Deo  omnia  creata 
esse,  ut  ex  praemissis  habetur.  Quicumque 
enim  facit  aliquid  ex  aliquo,  illud  ex  quo 
facit,  praesupponitur  actioni  ejus  et  non  pro¬ 
ducitur  per  ipsam  actionem;  sicut  artifex 

renter  a  theologis,  quia  sola  natura,  non  tempore, 
Deum  dicunt  praecedere  mundum,  unde  mundus 
esset  aeternus;  addunt  Deum  creantem  natura 
agere ;  theologi  vero  Deum  probant  ad  extra  agere 
voluntate  et  voluntate  libera,  materiae  fundamento 
non  indigere,  omnem  creaturam  tam  natura  quam 


operatur  ex  rebus  naturalibus,  ut  ex  ligno 
et  sere,  quae  per  artis  actionem  non  causantur 
sed  causantur  per  actionem  naturae ;  sed  et 
ipsa  natura  causat  res  naturales  quantum 
ad  formam,  sed  prsesupponit  materiam.  Si 
ergo  Deus  non  ageret  nisi  ex  aliquo  prae- 
supposito,  sequeretur  quod  illud  praesuppo- 
situm  non  esset  causatum  ab  ipso.  Ostensum 
est  autem  supra,  quod  nihil  potest  esse  in 
entibus  quod  non  sit  a  Deo,  qui  est  causa 
universalis  totius  esse.  Unde  necesse  est 
dicere  quod  Deus  ex  nihilo  res  in  esse  pro¬ 
ducit. 

Ad  primum  ergo  dicendum,  quod  antiqui 
philosophi,  sicut  supra  dictum  est,  non  con¬ 
sideraverunt  nisi  emanationem  effectuum 
particularium  a  causis  particularibus,  quas 
necesse  est  praesupponere  aliquid  in  sua 
actione ;  et  secundum  hoc  erat  eorum  com¬ 
munis  opinio,  «  ex  nihilo  nihil  fieri.  »  Sed 
tamen  hoc  locum  non  habet  in  prima  ema¬ 
natione  ab  universali  rerum  principio. 

Ad  secundum  dicendum,  quod  creatio  non 
est  mutatio,  nisi  secundum  modum  intelli- 
gendi  tantum.  Nam  de  ratione  mutationis 
est  quod  aliquid  idem  se  habeat  aliter  nunc 
et  prius.  Nam  quandoque  quidem  est  idem 
ens  actu  aliter  se  habens  nunc  et  prius,  sicut 
in  motibus  secundum  quantitatem  et  quali¬ 
tatem,  et  ubi3;  quandoque  vero  est  idem 
ens  in  potentia  tantum,  sicut  in  mutatione 
secundum  substantiam,  cujus  subjectum  est 
materia.  Sed  in  creatione,  per  quam  produ¬ 
citur  tota  substantia  rei,  non  potest  accipi 
aliquid  idem  aliter  se  habens  nunc  et  prius, 
nisi  secundum  intellectum  tantum ;  sicut  si 
intelligatur  aliqua  res  prius  non  fuisse  tota¬ 
liter,  et  postea  esse.  Sed  cum  actio  et  passio 
conveniant  in  una  substantia  motus ,  et  dif¬ 
ferant  solum  secundum  habitudines  diversas, 
ut  dicitur  in  III  Physicorum ,  text.  20  et  21, 
oportet  quod  subtracto  motu,  non  rema¬ 
neant  nisi  diversaj  habitudines  in  creante  et 
creato.  Sed  quia  modus  significandi  sequitur 
modum  intelligendi ,  ut  dictum  est,  creatio 
significatur  per  modum  mutationis ;  et 
propter  hoc  dicitur  quod  creare  est  ex  nihilo 
aliquid  facere ;  quamvis  facere  et  fieri  magis 
in  hoc  conveniant  quam  mutare  et  mutari ; 

etiam  tempore  praecedere. 

1  Sic  codd.;  in  edit.  :  «  quod  Deus  non  possit  ali¬ 
quid  creare.  » 

3  AI.  deest  «  non.  »  Cajetanus,  in  Com. :  «  u<?n 
solum  est  possibile. » 

3 «  Et  ubi  »  deest  in  Parm.  et  in  edit. 

quia  facere  et  fieri  important  habitudinem 
causae  ad  effectum  et  effectus  ad  causam, 
sed  mutationem  ex  consequenti. 

Ad  tertium  dicendum  ,  quod  in  his  quae 
fiunt  sine  motu ,  simul  est  fieri  1  et  factum 
esse,  sive  talis  factio  sit  terminus  motus, 
sicut  illuminatio  (nam  simul  aliquid  illumi¬ 
natur  et  illuminatum  est),  sive  non  sit  ter¬ 
minus  motus,  sicut  simul  formatur  verbum 
in  corde,  et  formatum  est.  Et  in  his  quod  fit, 
est 2  cum  dicitur  fieri ,  sed  significatur 
ah  alio  esse  et  prius  non  fuisse.  Unde,  cum 
creatio  sit  sine  motu,  simul  aliquid  creatur 
et  creatum  est. 

Ad  quartum  dicendum  ,  quod  objectio  illa 
procedit  ex  falsa  imaginatione,  ac  si  sit  ali¬ 
quod  infinitum  medium  inter  nihilum  et 
ens  :  quod  patet  esse  falsum.  Procedit  autem 
falsa  haec  imaginatio  ex  eo  quod  creatio  si¬ 
gnificatur  ut  quaedam  mutatio  inter  duos 
terminos  existens. 

Conclusio.  —  Cum  nihil  in  universitate  entium 
sit  non  causatum  ab  ipso,  non  solum  possibile,  sed 
necessarium  est  omnia  a  Deo  creata  esse. 

ARTICULUS  III. 

Utrum  creatio  sit  aliquid  in  creatura . 

Ad  tertium  sic  proceditur.  1.  Videtur  quod 
creatio  non  sit  aliquid  in  creatura.  Sicut 
enim  creatio  passive  accepta  attribuitur 
creaturae,  ita  creatio  active  accepta  attribui¬ 
tur  Creatori.  Sed  creatio  active  accepta  non 
est  aliquid  in  Creatore;  quia  sic  sequeretur3 
quod  in  Deo  esset  aliquid  temporale.  Ergo 
creatio  passive  accepta  non  est  aliquid  in 
creatura. 

2.  Praeterea,  nihil  est  medium  inter  Crea¬ 
torem  et  creaturam.  Sed  creatio  significatur 
ut  medium  inter  utrumque ;  non  enim  est 
Creator,  cum  non  sit  aeterna  :  neque  crea¬ 
tura,  quia  oporteret  eadem  ratione  aliam 
ponere  creationem ,  quia  ipsa  crearetur, 
et  sic  in  infinitum.  Creatio  ergo  non  est 
aliquid  \ 

3.  Praeterea,  si  creatio  est  aliquid  praeter 
substantiam  creatam,  oportet  quod  sit  acci¬ 
dens  ejus.  Omne  autem  accidens  est  in  sub¬ 
jecto.  Ergo  res  creata  esset  subjectum  crea¬ 
tionis,  et  sic  idem  esset  subjectum  creationis 

1  Ita  cod.  Alcan.  Garcias,  et  Nicolai;  edit.  Rom. 
et  Patav.,  etc. :  «  similiter  est  fieri.  » 

s  Ita  codd.;  edit.  Rom.  et  Nicolai  :  «  quod  fit,  est, 
sed  cum  dicitur  fieri,  significatur  ab  alio  esse,» etc. 


et  terminus ;  quod  est  impossibile,  quia  sub¬ 
jectum  prius  est  accidente  et  conservat  acci¬ 
dens.  Terminus  autem  posterius  est  actione 
vel 5 passione,  cujus  est  terminus;  et  eo  exis- 
tente,  cessat  actio  vel°  passio.  Igitur  ipsa 
creatio  non  est  aliqua  res. 

Sed  contra ,  majus  est  fieri  aliquid  secun¬ 
dum  totam  substantiam  quam  secundum 
formam  substantialem  vel  accidentalem.  Sed 
generatio  simpliciter  vel  secundum  quid , 
qua  fit  aliquid  secundum  formam  substan¬ 
tialem  vel  accidentalem,  est  aliquid  in  ge¬ 
nerato.  Ergo  multo  magis  creatio,  qua  fit 
aliquid  secundum  totam  substantiam,  est 
aliquid  in  creato. 

Respondeo,  dicendum,  quod  creatio  ponit 7 
aliquid  in  creato  secundum  relationem  tan¬ 
tum  ;  quia  quod  creatur  non  fit  per  motum 
vel  per  mutationem.  Quod  enim  fit  per  mo¬ 
tum  vel  mutationem ,  fit  ex  aliquo  praeexis¬ 
tente.  Quod  quidem  contingit  in  productio¬ 
nibus  particularibus  aliquorum  entium.  Non 
autem  potest  hoc  contingere  in  productione 
totius  esse  a  causa  universali  omnium  en¬ 
tium,  quae  est  Deus.  Unde  Deus  creando 
producit  res  sine  motu.  Subtracto  autem 
motu  ab  actione  et  passione ,  nihil  remanet 
nisi  relatio,  ut  dictum  est.  Unde  relinquitur 
quod  creatio  in  creatura  non  sit  nisi  relatio 
quaedam  ad  Creatorem  ut  ad  principium  sui 
esse ;  sicut  in  passione ,  quae  est  cum  motu, 
importatur  relatio  ad  principium  motus. 

Ad  primum  ergo  dicendum ,  quod  creatio 
active  significata  significat  actionem  divi¬ 
nam,  quae  est  ejus  essentia,  cum  relatione 
ad  creaturam.  Sed  relatio  in  Deo  ad  creatu¬ 
ram  non  est  realis,  sed  secundum  rationem 
tantum  ;  relatio  vero  creaturae  ad  Deum  est 
relatio  realis,  ut  supra  dictum  est,  cum  de 
divinis  nominibus  ageretur. 

Ad  secundum,  dicendum,  quod  quia  crea¬ 
tio  significatur  ut  mutatio,  sicut  dictum  est 
mutatio  autem  media  quodam  modo  est 
inter  movens  et  motum ;  ideo  etiam  creatio 
significatur  ut  media  inter  Creatorem  et 
creaturam.  Et  tamen  creatio  passive  accepta 
est  in  creatura,  et  est  creatura.  Neque  ta¬ 
men  oportet  quod  aliqua8  alia  creatione 
creetur;  quia  relationes,  cum  hoc  ipsum 
quod  sunt,  ad  aliquid  dicantur,  non  refe¬ 
runtur  per  aliquas  alias  relationes,  sed  per 

3  Ita  Nicolai;  edit.  Rom.  et  Patav.  :  «  quia  si  sic 
sequeretur.  » —  4  AI. :  « in  creatura.  »  — 5  AI. :  «  et. » 
— 6  AI. :  «  et.  »  —  7  Edit.  Rom.  :  «  non  ponit.  »  — 
8  AI.  deest  «  aliqua.  » 

sc ipsas ;  sicut  etiam  supra  dictum  est,  cum 
de  squalitate  personarum  ageretur. 

Ad  tertium  dicendum,  quod  creationis, 
secundum  quod  significatur  ut  mutatio , 
creatura  est  terminus;  sed  secundum  quod 
vera  est  relatio,  creatura  est  ejus  subjectum, 
et  prius  ea  in  esse,  sicut  subjectum  acci¬ 
dente;  sed  habet  quamdam  rationem  prio- 
ritatis  ex  parte  objecti  ad  quod  dicitur,  quod 
est  principium  creatura:.  Neque  tamen  opor¬ 
tet  quod,  quamdiu  creatura  sit,  dicatur 
creari;  quia  creatio  importat  habitudinem 
creatura  ad  Creatorem  cum  quadam  novi¬ 
tate  seu  inceptione. 

Conclusio.  —  Creatio  in  creatura  non  est  nisi 
relatio  quaedam  ad  creatorem,  ut  ad  principium. 

ARTICULUS  IV. 

Utrum  creari  sit  proprium  compositorum 
et  subsistentium. 

Ad  quartum  sic  proceditur,  i.  Videtur 
quod  creari  non  sit  proprium  compositorum 
et  subsistentium.  Dicitur  enim  in  lih.  De 
ccuris,  prop.  4,  in  prine.':  «  Prima  rerum 
creatarum  est  esse.  »  Sed  esse  rei  creatae 
non  est  subsistens.  Ergo  creatio  proprie  non 
est  subsistentis  et  compositi. 

2.  Praeterea,  creatur  quod  ex  nihilo  est. 
Composita  autem  non  sunt  ex  nihilo,  sed  ex 
suis  componentibus.  Ergo  compositis  non 
competit  creari. 

3.  Praeterea,  illud  proprie  producitur  per 
primam  emanationem  quod  supponitur  in 
secunda  ;  sicut  res  naturalis  producitur  per 
generationem  naturalem ,  quae  supponitur  in 
operatione  artis.  Sed  illud  quod  supponitur 
in  generatione  naturali,  est  materia.  Ergo 
materia  est  quae  proprie  creatur,  et  non  com¬ 
positum. 

Sed  contra  est  quod  dicitur  Genes.,  i,  1  : 
In  principio  creavit  Deus  caelum  et  terram. 
Caelum  autem  et  terra  sunt  res  compositae 
subsistentes.  Ergo  horum  proprie  est  creatio. 

Respondeo  dicendum ,  quod  creari  est 
quoddam  fieri,  ut  dictum  est.  Fieri  autem 
ordinatur  ad  esse  rei.  Unde  illis  proprie 
convenit  fieri  et  creari  quibus  convenit  esse ; 
quod  quidem  convenit  proprie  subsistenti¬ 
bus,  sive  sint  simplicia,  sicut  substantiae  se¬ 
paratae,  sive  sint  composita,  sicut  substan¬ 
tiae  materiales.  Illi  enim  proprie  convenit 


esse  quod  habet  esse,  et  est  subsistens  in  suo 
esse.  Formae  autem,  et  accidentia  et  alia  hu¬ 
jusmodi  non  dicuntur  entia  quasi  ipsa  sint , 
sed  quia  eis  aliquid  est,  ut  albedo  ea  ratione 
dicitur  ens,  quia  ea 1  subjectum  est  album. 
Unde,  secundum  Philosophum,  VII  Metaph., 
text.  2,  accidens  magis  proprie  dicitur  entis 
quam  ens.  Sicut  igitur  accidentia  et  formae, 
et  hujusmodi  quae  non  subsistunt,  magis 
sunt  coexistentia  quam  entia  :  ita  magis  de¬ 
bent  dici  concreata  quam  creata;  proprie 
vero  creata  sunt  subsistentia. 

Ad  primum  ergo  dicendum,  quod  cum 
dicitur :  «  Prima  rerum  creatarum  est  esse,  » 
ly  «  esse  »  non  importat  substantiam  crea¬ 
tam,  sed  importat  propriam  rationem  objecti 
creationis.  Nam  ex  eo  dicitur  aliquid  crea¬ 
tum  quod  est  ens ,  non  ex  eo  quod  est  hoc 
ens,  cum  creatio  sit  emanatio  totius  esse  ab 
ente  universali ,  ut  dictum  est.  Et  est  similis 
modus  loquendi,  sicut  si  diceretur  quod  pri¬ 
mum  visibile  est  color,  quamvis  illud  quod 
proprie  videtur,  sit  coloratum. 

Ad  secundum  dicendum,  quod  creatio  non 
dicit  constitutionem  rei  compositae  ex  prin¬ 
cipiis  praeexistentibus  :  sed  compositum  sic 
dicitur  creari,  quod  simul  cum  omnibus  suis 
principiis  in  esse  producitur. 

Ad  tertium  dicendum,  quod  ratio  illa  non 
probat  quod  sola  materia  creetur,  sed  quod 
materia  non  sit  nisi  ex  creatione ;  nam  crea¬ 
tio  est  productio  totius  esse ,  et  non  solum 
materiae. 

Conclusio.  —  Creari  proprie  subsistentibus  in 
suo  esse  convenit,  aliis  vero  concreari. 

ARTICULUS  V. 

Utrum  solius  Dei  sit  creare. 

Ad  quintum  sic  proceditur.  1.  Videtur 
quod  non  solius  Dei  sit  creare.  Quia,  secun¬ 
dum  Philosophum,  lib.  II  De  anima,  text.  34, 
perfectum  est  quod  potest  sibi  simile  facere. 
Sed  creaturae  immateriales  sunt  perfectiores 
creaturis  materialibus,  quae  faciunt  sibi  si¬ 
mile;  ignis  enim  generat  ignem,  et  homo 
generat  hominem.  Ergo  substantia  immate¬ 
rialis  potest  facere  substantiam  sibi  similem. 
Sed  substantia  immaterialis  non  potest  fieri 
nisi  per  creationem,  cum  non  habeat  mate¬ 
riam  ex  qua  fiat.  Ergo  aliqua  creatura  po¬ 
test  creare. 

2.  Praterea,  quanto  major  est  resistentia 


1  Edit.  Patav.  : «  ejus.  * 

ex  parte  facti ,  tanto  major  virtus  requiritur 
in  faciente.  Sed  plus  resistit  contrarium 
quam  nihil.  Ergo  majoris  virtutis  est  aliquid 
facere  ex  contrario,  quod  tamen  creatura 
facit ,  quam  aliquid  facere  ex  nihilo.  Multo 
magis  igitur  creatura  hoc  facere  potest. 

3.  Praeterea,,  virtus  facientis  consideratur 
secundum  mensuram  ejus  quod  fit.  Sed  ens 
creatum  est  finitum,  ut  supra  probatum  est, 
cum  de  Dei  infinitate  ageretur.  Ergo  ad  pro¬ 
ducendum  per  creationem  aliquid  creatum, 
non  requiritur  nisi  virtus  finita.  Sed  habere 
virtutem  finitam  non  est  contra  rationem 
creaturae.  Ergo  non  est  impossibile  creatu¬ 
ram  creare. 

Sed  contra  est  quod  dicit  Augustinus ,  De 
Trinit .,  lib.  111,  c.  vm,  §  13,  coi.  876,  t.  8, 
quod  neque  boni  neque  mali  angeli  possunt 
esse  creatores  alicujus  rei.  Multo  minus  igi¬ 
tur  aliae  creaturae. 

Piespondeo  dicendum ,  quod  satis  apparet 
in  primo  aspectu  secundum  praemissa,  quod 
creare  non  potest  esse  propria  actio  nisi 
solius  Dei.  Oportet  enim  universaliores  effec¬ 
tus  in  universaliores  et  priores  causas  redu¬ 
cere.  Inter  omnes  autem  effectus  universa¬ 
lissimum  est  ipsum  esse.  Unde  oportet  quod 
sit  proprius  effectus  primae  et  universalissi¬ 
mae  causae,  quae  est  Deus.  Unde  etiam  dicitur 
lib.  De  causis ,  prop.  3,  quod  «  neque  intelli- 
gentia  nec  anima  nobis  dat  esse,  nisi  inquan¬ 
tum  operatur  operatione  divina.  »  Produ¬ 
cere  autem  esse  absolute  ,  non  inquantum 
est  hoc  vel  tale,  pertinet  ad  rationem  crea¬ 
tionis.  Unde  manifestum  est  quod  creatio 
est  propria  actio  ipsius  Dei. 

Contingit  autem  quod  aliquid  participet 
actionem  propriam  alicujus  alterius ,  non 
virtute  propria ,  sed  instrumentaliter,  in¬ 
quantum  agit  in  virtute  alterius  :  sicut  aer 
per  virtutem  ignis  habet  calefacere  et  ignire. 
Et  secundum  hoc  aliqui  opinati  sunt  quod, 
licet  creatio  sit  propria  actio  universalis 
causaq  tamen  aliqua  inferiorum  causarum , 
inquantum  agit  in  virtute  prima  causa , 
potest  creare.  Et  sic  posuit  Avicenna  quod 
prima  substantia  separata  creata  a  Deo  creat 
aliam  post  se,  et  substantiam  orbis  et  ani¬ 
mam  ejus;  et  quod  substantia  orbis  creat 
materiam  inferiorum  corporum.  Et  secun¬ 
dum  hunc  etiam  modum  Magister  dicit  in  v 
dist.,  IY  Sent .,  §  3,  quod  Deus  potest  crea¬ 
tura  communicare  potentiam  creandi ,  ut 
creet  per  ministerium ,  non  propria  aucto¬ 
ritate. 


Sed  hoc  esse  non  potest  :  quia  causa  se¬ 
cunda  instrumentalis  non  participat  actio¬ 
nem  causa  superioris ,  nisi  inquantum  per 
aliquid  sibi  proprium  dispositi  ve  operatur  ad 
effectum  principalis  agentis.  Si  igitur  nihil 
ibi  ageret  secundum  illud  quod  est  sibi  pro¬ 
prium  ,  frustra  adhiberetur  ad  agendum. 
Nec  oporteret  esse  determinata  instrumenta 
determinatarum  actionum.  Sic  enim  vide¬ 
mus  quod  securis ,  scindendo  lignum ,  quod 
habet  ex  proprietate  sua  forma ,  producit 
scamni  formam,  qua  est  effectus  proprius 
principalis  agentis.  Illud  autem  quod  est 
proprius  effectus  Dei  creantis,  est  illud  quod 
prasupponitur  omnibus  aliis;  scilicet  esse 
absolute.  Unde  non  potest  aliquid  aliud  ope¬ 
rari  dispositive  et  instrumentaliter  ad  hunc 
effectum ,  cum  creatio  non  sit  ex  aliquo 
prasupposito  quod  possit  disponi  per  actio- 
tionem  instrumentalis  agentis.  Sic  igitur 
impossibile  est  quod  alicui  creatura  conve¬ 
niat  creare  neque  virtute  propria ,  neque 
instrumentaliter,  sive  per  ministerium. 

Et  hoc  pracipue  inconveniens  est  dici  de 
aliquo  corpore,  quod  creet,  cum  nullum 
corpus  agat  nisi  tangendo,  vel  movendo ;  et 
sic  requirit  in  sua  actione  aliquid  praexistens, 
quod  possit  tangi  et  moveri;  quod  est  contra 
rationem  creationis. 

Ad  primum  ergo  dicendum,  quod  aliquod 
perfectum  participans  aliquam  naturam  facit 
sibi  simile,  non  quidem  producendo  absolute 
illam  naturam,  sed  applicando  eam  ad  ali¬ 
quid.  Non  enim  hic  homo  potest  esse  causa 
natura  humana  absolute,  quia  sic  esset 
causa  sui  ipsius  :  sed  est  causa  quod  natura 
humana  sit  in  hoc  homine  generato ;  et  sic 
prasupponit  in  sua  actione  determinatam 
materiam,  per  quam  est  hic  homo.  Sed  sicut 
homo  participat  humanam  naturam,  ita 
quodeumque  ens  creatum  participat,  ut  ita 
dixerim,  naturam  essendi;  quia  solus  Deus 
est  suum  esse,  ut  supra  dictum  est.  Nullum 
igitur  ens  creatum  potest  producere  aliquod 
ens  absolute,  nisi  inquantum  esse  causat  in 
hoc.  Et  sic  oportet  quod  id  per  quod  aliquid 
est  hoc,  praeintelligatur  actioni  qua  facit  sibi 
simile.  In  substantia  autem  immateriali  non 
potest  praeintelligi  aliquid  per  quod  sit  hmc ; 
quia  est  haec  per  suam  formam ,  per  quam 
habet  esse,  cum  sint  formae  subsistentes. 
Igitur  substantia  immaterialis  non  potest 
producere  aliam  substantiam  immaterialem 
sibi  similem  quantum  ad  esse  ejus ,  sed 
quantum  ad  perfectionem  aliquam  super- 

additam ;  sicut  si  dicamus  quod  superior 
angelus  illuminat  inferiorem ,  ut  Dionysius 
dicit ,  Cael.  hier.,  c.  iv,  §  3,  coi.  182,  et 
-c.  x,  §  2,  coi.  274,  tom.  I.  Secundum  quem 
modum  etiam  in  caelestibus  est  paternitas, 
’ut  ex  verbis  Apostoli  patet,  Ephes.,  iii,  15  : 
Ex  quo  omnis  paternitas  in  caelis  et  in  terra 
nominatur.  Et  ex  hoc  etiam  evidenter  appa¬ 
ret  quod  nullum  ens  creat  um  potest  causare 
aliquid,  nisi  prassupposito  aliquo  ;  quod  re¬ 
pugnat  rationi  creationis. 

Ad  secundum  dicendum,  quod  ex  contra¬ 
rio  fit  aliquid  per  accidens,  ut  dicitur  in 
I  Physic.,  text.  43  et  seqq.  Per  se  autem  fit 
aliquid  ex  subjecto,  quod  est  in  potentia. 
Contrarium  igitur  resistit  agenti  inquantum 
impedit  potentiam  ab  actu,  in  quem  intendit 
reducere  materiam  agens ;  sicut  ignis  in¬ 
tendit  reducere  aquam  in  actum  sibi  simi¬ 
lem,  sed  impeditur  per  formam  et  dispo¬ 
sitiones  contrarias  quibus  quasi  ligatur 
potentia  ne  reducatur  in  actum;  et  quanto 
magis  fuerit  potentia  ligata ,  tanto  requiri¬ 
tur  major  virtus  in  agente  ad  reducendam 
materiam  in  actum ;  unde  multo  major  po¬ 
tentia  requiritur  in  agente,  si  nulla  potentia 
praeexistat.  Sic  ergo  patet  quod  multo  ma¬ 
joris  virtutis  est  facere  aliquid  ex  nihilo 
quam  ex  contrario. 

Ad  tertium  dicendum,  quod  virtus  facien¬ 
tis  non  solum  consideratur  ex  substantia 
facti,  sed  etiam  ex  modo  faciendi;  major 
enim  calor  non  solum  magis ,  sed  etiam 
citius  calefacit.  Quamvis  igitur  creare  ali¬ 
quem  [effectum  finitum  non  demonstret 
potentiam  infinitam,  tamen  creare  ipsum  ex 
nihilo  demonstrat  potentiam  infinitam.  Quod 
ex  praedictis  patet.  Si  enim  tanto  major  vir- 

(a)  Avicenna  et  quidam  alii  philosophi  a  Deo 
-dixerunt  fuisse  causatam  unam  intelligentiam  pri¬ 
mam,  tanquam  causatum  primum  a  quo  alia  in- 
telligentia  per  creationem  producitur.  Sed  ex  nihilo 
simpliciter  creatura  quaelibet  nil  educere  potest,  et 
hujus  unam  pulcherrimam  rationem  S.  Bonaven- 
tura  tradit  dicens  :  «  Quantum  quis  recipit  ab  ali¬ 
quo,  in  tantum  ei  tenetur;  sed  quia  creatio  est  in 
qua  totum  esse  et  tota  substantia  ex  nihilo  produ¬ 
citur,  si  quis  hoc  reciperet  a  creatura,  tunc  ille  te¬ 
neretur  ipsi  creaturae  creanti  ex  toto.  Ideo  non  fuit 
conveniens  quod  creatura  crearet.  »  Rationes  vero 
metophysiese  varise  sunt.  Juxta  S.  Bonaventuram, 
supra  infinitam  distantiam  non  nisi  virtus  infinita 
potest,  sed  inter  nihilum  et  ens  creationis  terminos 
infinita  distantia  datur;  ergo.  —  Sic  Scotus  etiam. 
—  Scotorellus  distantiam  dicit  esse  quodammodo 
infinitam,  ex  parte  scilicet  nihili.  —  Juxta  S.  Tho- 
mam  et  pariter  Scotum,  alia  ratio  conflatur.  Sem- 

tus  requiritur  in  agente,  quanto  potentia 
est  magis  remota  ab  actu,  oportet  quod  vir¬ 
tus  agentis  ex  nulla  praesupposita  potentia, 
quale  agens  est  creans,  sit  infinita;  quia 
nulla  proportio  est  nullius  potentiae  ad  ali¬ 
quam  potentiam,  quam  praesupponit  virtus 
agentis  naturalis,  sicut  non  entis  ad  ens. 
Et  quia  nulla  creatura  habet  simpliciter  po¬ 
tentiam  infinitam  sicut  neque  esse  infini¬ 
tum  ,  ut  supra  probatum  est ,  relinquitur 
quod  nulla  creatura  possit  creare. 

Conclusio.  —  Cum  ipsum  esse  quod  inter  omnes 
effectus  universalissimum  est,  terminus  sit  creatio¬ 
nis,  solum  Dei  est  qui  prima  et  universalissima 
causa  est  (a). 

ARTICULUS  YI. 

Utrum  creare  sit  proprium  alicujus personae. 

Ad  sextum  sic  proceditur.  1.  Yidetur  quod 
creare  sit  proprium  alicujus  personae.  Quod 
enim  est  prius,  est  causa  ejus  quod  est  post, 
et  perfectum  est  causa  imperfecti.  Sed  pro¬ 
cessio  divinae  personae  est  prior  quam  pro¬ 
cessio  creaturae ,  et  magis  perfecta ;  quia 
divina  persona  procedit  in  perfecta  simili¬ 
tudine  sui  principii,  creatura  vero  in  imper¬ 
fecta.  Ergo  processiones  divinarum  perso¬ 
narum  sunt  causa  processionis  rerum,  et  sic 
creare  est  proprium  personae. 

2.  Praeterea,  personae  divinae  non  distin¬ 
guuntur  ab  invicem,  nisi  per  suas  proces¬ 
siones  et  relationes.  Quidquid  igitur  diffe¬ 
renter  attribuitur  divinis  personis  hoc,  con¬ 
venit  eis  secundum  processiones  et  relatio¬ 
nes  personarum.  Sed  causalitas  creaturarum 
diversimode  attribuitur  divinis  personis; 

per  agens  inferius  prsesupponit  in  agendo  effectum 
caus;-e  superioris.  Si  creatura  ex  nihilo  crearet, 
nullum  prmsupponeret  effectum,  et  causa  prima 
fieret,  quod  est  impossibile;  ergo,  etc.  —  Insuper, 
potentia  creandi  est  ipse  Deus;  atqui  nec  Deus 
communicare,  nec  creatura  accipere  potest  quod 
sit  ipsa  creatura  Deus;  ergo,  etc.  —  Videant  periti 
si  nil  sophisticum  sit  in  his  argumentis.  Magister, 
cui  Doctores  universim  contradicunt,  tenet  quod 
Deus  per  creaturam  sicut  per  ministrum  aliquid 
creare  posset.  Et  cur  Deus  hoc  non  posset?  Doc¬ 
trinam  S.  Thomse  amplector;  vellem  tamen  dubia 
mea  solvi.  Creare  est  post  nihilum  aliquid  ponere. 
Si  creatura,  ut  ministra  Dei,  potentiam  aliquid  post 
nihilum  ponendi  recipit,  nonne  ex  hoc  Deo  sim¬ 
pliciter  assimilaretur?  Nonne  Deus  ipsi  suam  com¬ 
municaret  deitatem,  quam  ipsa  creatura  reciperet? 
Nullo  modo  siquidem  semper  a  Deo  creatura  illud 
haberet  quod  a  nullo  sed  a  seipso  Deus  habet. 

nam  in  Symbolo  ficlei  Patri  attribuitur  quod 
sit  creator  omnium  invisibilium  et  visibi¬ 
lium  ;  Filio  autem  attribuitur  quod  per  eum 
omnia  facta  sunt ;  sed  Spiritui  sancto  quod 
sit  Dominus  et  vivificator.  Causalitas  ergo 
creaturarum  convenit  personis  secundum 
processiones  et  relationes. 

3.  Praeterea,  si  dicatur  quod  causalitas 
creaturae  attenditur  secundum  aliquod  attri¬ 
butum  essentiale  quod  appropriatur  alicui 
personae ,  boc  non  videtur  sufficiens ;  quia 
quilibet  effectus  divinus  Causatur  a  quolibet 
attributo  essentiali,  scilicet  potentia,  boni¬ 
tate  et  sapientia ;  et  sic  non  magis  pertinet 
ad  unum  quam  ad  aliud.  Non  debet  ergo 
aliquis  determinatus  modus  causalitatis  attri¬ 
bui  uni  personee  magis  quam  alii ,  nisi  dis¬ 
tinguantur  in  creando  secundum  relationes 
et  processiones. 

Sed  contra  est  quod  dicit  Dionysius,  De 
divin.  nom.,  c.  ii,  §  1,  coi.  038,  t.  i,  quod 
communia  totius  divinitatis  sunt  onmia 
creabilia. 

Despondeo  dicendum ,  quod  creare  est 
proprie  causare  sive  producere  esse  rerum. 
Cum  autem  omne  agens  agat  sibi  simile, 
principium  actionis  considerari  potest  ex 
actionis  effectu ;  ignis  enim  est  qui  generat 
ignem.  Et  ideo  creare  convenit  Deo  secun¬ 
dum  suum  esse,  quod  est  ejus  essentia,  quae 
est  communis  tribus  personis.  Unde  creare 
non  est  proprium  alicui  personae ,  sed  com¬ 
mune  toti  Trinitati. 

Sed  tamen  divinae  personae  secundum 
rationem  suae  processionis  habent  causalita- 
tem  respectu  creationis  rerum.  Ut  enim 
supea  ostensum  est ,  cum  de  Dei  scientia  et 
voxuntate  ageretur,  Deus  est  causa  rerum 
per  suum  intellectum  et  voluntatem ,  sicut 
artit  ex  rerum  artificiatarum.  Artifex  autem 
per  verbum  in  intellectu  conceptum ,  et  per 
amorem  suae  voluntatis  ad  aliquid  relatum, 
operatur.  Unde  et  Deus  Pater  op  ratus  est 
creaturam  per  suum  verbum ,  quod  est  Fi¬ 
lius  ,  et  per  suum  amorem ,  qui  est  Spiritus 
sanctus.  Et  secundum  hoc  processiones  per¬ 
sonarum  sunt  rationes  productionis  creatu¬ 
rarum  ,  inquantum  includunt  essentialia 
attributa,  quae  sunt  scientia  et  voluntas. 

Ad  primum  ergo  dicendum,  quod  proces¬ 
siones  divinarum  personarum  sunt  causa 
creationis,  sicut  dictum  est. 

Ad  secundum  dicendum ,  quod ,  sicut  na¬ 
tura  divina,  licet  sit  communis  tribus  per¬ 
sonis,  ordine  tamen  quodam  eis  convenit, 


inquantum  Filius  accipit  naturam  divinam 
a  Patre,  et  Spiritus  sanctus  ab  utroque;  ita 
etiam  et  virtus  creandi ,  licet  sit  communis 
tribus  personis,  ordine  tamen  quodam  eis 
convenit.  Nam  Filius  habet  eam  a  Patre,  et 
Spiritus  sanctus  ab  utroque.  Unde  creato¬ 
rem  esse  attribuitur  Patri ,  ut  ei  qui  non 
habet  virtutem  creandi  ab  alio.  De  Filio 
autem  dicitur,  Joan.,  i,  3 :  Omnia  per  ipsum 
facta  sunt,  inquantum  habet  eamdem  vir¬ 
tutem,  sed  ab  alio;  nam  haec  praepositio,  per, 
solet  denotare  causam  mediam  ,  sive  princi¬ 
pium  de  principio.  Sed  Spiritui  sancto,  qui 
habet  eamdem  virtutem  ab  utroque  ,  attri¬ 
buitur  quod  dominando  gubernet  et  vivificet 
quae  sunt  creata  a  Patre  per  Filium.  Potest 
etiam  hujus  attributionis  communis  ratio 
accipi  ex  appropriatione  essentialium  attri¬ 
butorum.  Nam  ,  sicut  supra  dictum  est , 
Patri  attribuitur  et  appropriatur  potentia, 
quae  maxime  manifestatur  in  creatione  ;  et 
ideo  attribuitur  Patri  creatorem  esse.  Filio 
autem  appropriatur  sapientia  ,  per  quam 
agens  per  intellectum  operatur,  et  ideo  dici¬ 
tur  de  Filio  :  Omnia  per  ipsum  facta  sunt. 
Spiritui  sancto  autem  appropriatur  bonitas, 
ad  quam  pertinet  gubernatio  deducens  res 
in  debitos  fines  ,  et  vivificatio ;  nam  vita  in 
interiori  quodam  motu  consistit;  primum 
autem  movens  est  finis  et  Donitas. 

Ad  tertium  dicendum,  quod,  licet  quilibet 
effectus  Dei  procedat  ex  quolibet  attributo¬ 
rum,  tamen  reducitur  unusquisque  effectus 
ad  illud  attributum  cum  quo  habet  conve¬ 
nientiam  secundum  propriam  rationem ; 
sicut  ordinatio  rerum  ad  sapientiam ;  et  jus¬ 
tificatio  impii,  ad  misericordiam  et  boni¬ 
tatem  se  superabundanter  diffundentem. 
Creatio  vero ,  quae  est  productio  ipsius  sub¬ 
stantiae  rei,  reducitur  ad  potentiam. 

Conclusio.  —  Creare  commune  est  toti  Trinitati; 
at  personis  d  binis,  non  nisi  ut  essentialia  attributa 
includunt,  scientiam  scilicet  et  voluntatem,  con¬ 
venire  potest. 

ARTICULUS  Y1I. 

Dirum  in  creaturis  sit  necesse  inveniri 
vestigi um  Tr inita tis . 

Ad  septimum  sic  proceditur.  1.  Yidetur 
quod  in  creaturis  non  sit  necesse  inveniri 
vestigium  Trinitatis.  Per  sua  enim  vestigia 
unumquodque  investigari  potest.  Sed  Trini¬ 
tas  personarum  non  potest  investigari  ex 

creaturis,  ut  supra  dictum  est.  Ergo  vestigia 
Trinitatis  non  sunt  in  creatura. 

2.  Praeterea,  quidquid  in  creatura  est, 
creatum  est.  Si  igitur  vestigium  Trinitatis 
invenitur  in  creatura  secundum  aliquas  pro¬ 
prietates  suas,  et  omne  creatum  habet  vesti¬ 
gium  Trinitatis,  oportet  in  unaquaque  illa¬ 
rum  inveniri  etiam  vestigium  Trinitatis ;  et 
sic  in  infinitum. 

3.  Praeterea,  effectus  non  repraesentat  nisi 
suam  causam.  Sed  causalitas  creaturarum 
pertinet  ad  naturam  communem,  non  autem 
nd  relationes  quibus  personae  distinguuntur 
et  numerantur.  Ergo  in  creatura  non  inve¬ 
nitur  vestigium  Trinitatis,  sed  solum  unita¬ 
tis  essentiae. 

Sed  contra  est  quod  Augustinus  dicit, 
VI  De  Trin.,  c.  x,  coi.  932,  tom.  VIII,  quod 
Trinitatis  vestigium  in  creaturis  apparet. 

Respondeo  dicendum,  quod  omnis  effectus 
aliqualiter  repraesentat  suam  causrnn,  sed 
diversimode.  Nam  aliquis  effectus  repraesen¬ 
tat  solam  causalitatem  causae,  non  autem 
formam  ejus ,  sicut  fumus  repraesentat 
ignem;  et  talis  repraesentatio  videtur1  esse 
repraesentatio  vestigii  :  vestigium  enim  2 
demonstrat  motum  alicujus  transeuntis,  sed 
non  qualis  sit.  Aliquis  autem  effectus  reprae¬ 
sentat  causam  quantum  ad  similitudinem 
iormae  ejus,  sicut  ignis  generatus  ignem 
generantem,  et  statua  Mercurii  Mercurium ; 
et  haec  est  repraesentatio  imaginis.  Proces¬ 
siones  autem  divinarum  personarum  atten¬ 
duntur  secundum  actus  intellectus  et  volun¬ 
tatis  ,  sicut  supra  dictum  est.  Nam  Filius 
procedit  ut  verbum  intellectus ,  Spiritus 
sanctus  ut  amor  voluntatis. 

In  creaturis  igitur  rationalibus,  in  quibus 
est  intellectus  et  voluntas ,  invenitur  reprae¬ 
sentatio  Trinitatis  per  modum  imaginis,  in- 
quantum  invenitur  in  eis  verbum  con¬ 
ceptum,  et  amor  procedens. 

Sed  in  creaturis  omnibus  invenitur  re¬ 
praesentatio  Trinitatis  per  modum  vestigii , 
inquantum  in  qualibet  creatura  inveniun¬ 
tur  aliqua  quae  necesse  est  reducere  in  divi¬ 
nas  personas  sicut  in  causam.  Quaelibet  enim 
creatura  subsistit  in  suo  esse,  et  habet  for¬ 
mam  ,  per  quam  determinatur  ad  speciem , 
et  habet  ordinem  ad  aliquid  aliud.  Secun¬ 
dum  igitur  quod  est  quaedam  substantia 

* 1n  Parm. : «  dicitur. »  —  *  In  Parm.  :  «  autem. » 
(a)  Juxta  S.  Thomam  et  Henricum  a  Gandavo, 
productio  creaturarum  necessario  personarum  pro¬ 
ductionem  proeexigit.  Juxta  Guillermum,  Sectum' 


creata,  repraesentat  causam  et  principium; 
et  sic  demonstrat  personam  Patris,  qui  est 
principium  non  de  principio.  Secundum 
autem  quod  habet  quamdam  formam  et  spe¬ 
ciem,  repraesentat  Verbum,  secundum  quod 
forma  artificiati  est  ex  conceptione  artificis. 
Secundum  autem  quod  habet  ordinem  re¬ 
praesentat  Spiritum  sanctum,  inquantum 
est  amor :  quia  ordo  effectus  ad  aliquid  alte¬ 
rum  est  ex  voluntate  creantis.  Et  ideo  dicit 
Augustinus,  De  Trin.,  lib.  VI,  c.  x,  coi.  932, 
tom.  VIII,  quod  vestigium  Trinitatis  inveni¬ 
tur  in  unaquaque  creatura,  secundum  quod 
unum  aliquid  est,  et  secundum  quod  aliqua 
specie  formatur,  et  secundum  quod  quem¬ 
dam  ordinem  tenet.  Et  ad  haec  etiam  redu¬ 
cuntur  illa  tria,  numerus,  ponclus  et  men¬ 
sura,  quae  ponuntur  Sap.,  xi.Nam  mensura 
refertur  ad  substantiam  rei  limitatam  suis 
principiis,  numerus  ad  speciem,  pondus  ad 
ordinem.  Et  ad  haec  tria  reducuntur  alia  tria 
quae  ponit  Augustinus  in  lib.  De  natura 
boni,  c.  m,  coi.  553,  t.  8  :  «  Modus,  species 
et  ordo ;  »  et  ea  quae  ponit  in  lib.  LXXXIII 
Quaestionum,  quaest.  xvm,  coi.  15,  tom.  VI, 

«  quo  constat,  quo  discernitur,  quo  con¬ 
gruit.  »  Constat  enim  aliquid  per  suam  sub¬ 
stantiam,  discernitur  per  formam,  congruit 
per  ordinem.  Et  in  idem  de  facili  reduci 
possunt  quaecumque  sic  dicuntur. 

Ad  primum  ergo  dicendum ,  quod  reprae¬ 
sentatio  vestigii  attenditur  secundum  appro- 
priata;  per  quem  modum  ex  creaturis  in 
Trinitatem  divinarum  personarum  veniri 
potest,  ut  dictum  est.  >  ^  ^ 

Ad  secundum  dicendum,  quod  creatura 
est  res  proprie  subsistens,  in  qua  est  praedi¬ 
cata  tria  invenire.  Neque  oportet  quod  in 
quolibet  eorum  quae  ei  insunt,  haec  tria  in¬ 
veniantur;  sed  secundum  ea  vestigium  rei 
subsistenti  attribuitur. 

Ad  tertium  dicendum,  quod  etiam  proces¬ 
siones  personarum  sunt  causa  et  ratio  crea¬ 
tionis  aliquo  modo,  ut  dictum  est. 

Conclusio.  —  In  rationalibus  creaturis  est  imago 
Trinitatis,  in  caderis  vero  creaturis  est  vestigium 
Trinitatis,  inquantum  in  eis  inveniuntur  aliqua, 
quee  reducuntur  in  divinas  personas  (a). 


et  Scotorellum  productio  personarum  praecedit, 
non  tamen  ratio  creationis  est,  quia  nec  a  Filio, 
nec  a  Spiritu  sancto  Pater  omnipotentiam  suam 
accipit- 

ARTICULUS  VIII. 

Utrum  creatio  admisceatur  in  operibus 
naturae  et  artis. 

Ad  octavum  sic  proceditur.  1.  Videtur 
quod  creatio  admisceatur  in  operibus  naturae 
et  artis.  In  qualibet  enim  operatione  naturae 
et  artis  producitur  aliqua  forma.  Sed  non 
producitur  ex  aliquo,  cum  non  habeat  ma¬ 
teriam  partem  sui.  Ergo  producitur  ex 
nihilo ;  et  sic  in  qualibet  operatione  naturae 
et  artis  est  creatio. 

2.  Praeterea ,  effectus  non  est  potior  !  sua 
causa.  Sed  in  rebus  naturalibus  non  inveni¬ 
tur  aliquid  agens  nisi  forma  accidentalis, 
quae  est  forma  activa  vel  passiva.  Non  ergo 
per  operationem  naturae  producitur  forma 
substantialis.  Relinquitur  igitur  quod  sit  per 
creationem. 

3.  Praeterea,  natura  facit  sibi  simile.  Sed 
quaedam  inveniuntur  generata  in  natura 
non  ab  aliquo  sibi  simili,  sicut  patet  in  ani¬ 
malibus  generatis  per  putrefactionem.  Ergo 
eorum  forma  non  est  a  natura  sed  a  crea¬ 
tione;  et  eadem  ratio  est  de  aliis. 

4.  Praeterea  quod  non  creatur  non  est 
creatura.  Si  igitur  in  his  quae  sunt  a  natura 
non  adjungatur  creatio ,  sequitur  quod  ea 
quae  sunt  a  natura,  non  sunt  creaturae;  quod 
est  haereticum. 

Sed  contra  est  quod  Augustinus  Super 
Genes,  ad  litt.,  lib.  VI,  c.  vi,  xi  et  xiv, 
coi.  342,  tom.  III,  distinguit  opus  propaga¬ 
tionis,  quod  est  opus  naturae,  ab  opere  crea¬ 
tionis. 

Respondeo  dicendum,  quod  haec  dubitatio 
inducitur  propter  formas ,  quas  quidam  po¬ 
suerunt  non  incipere  per  actionem  naturae, 
sed  prius  in  materia  extitisse,  ponentes  lati¬ 
tationem  formarum.  Et  hoc  accidit  eis  ex 
ignorantia  materiae ,  quia  nesciebant  distin¬ 
guere  inter  potentiam  et  actum.  Quia  enim 
formae  praeexistunt  in  materia  in  potentia, 
posuerunt  eas  simpliciter  praeexistere. 

Alii  vero  posuerunt  formas  dari  vel  cau¬ 
sari  ab  agente  separato  per  modum  creatio¬ 
nis;  et  secundum  hoc  cuilibet  operationi 
naturae  adjungitur  creatio.  Sed  hoc  accidit 
eis  ex  ignorantia  formae.  Non  enim  conside¬ 
rabant  quod  forma  naturalis  corporis  non 
est  subsistens ,  sed  quo  aliquid  est.  Et  ideo, 
cum  fieri  et  creari  non  conveniat  proprie 


nisi  rei  subsistenti ,  sicut  supra  dictum  est,, 
formarum  non  est  fieri  neque  creari ,  sed 
concreatas  esse.  Quod  autem  proprie  fit  ab 
agente  naturali  est  compositum,  quod  fit  ex 
materia. 

Unde  in  operibus  naturae  non  admiscetur 
creatio ,  sed  praesupponitur  aliquid  ad  ope¬ 
rationem  naturae. 

Ad  primum  ergo  dicendum  ,  quod  formae 
incipiunt  esse  in  actu,  compositis  factis,  non 
quod  ipse  fiant  per  se,  sed  per  accidens  tan¬ 
tum. 

Ad  secundum  dicendum ,  quod  qualitates 
activae  in  natura  agunt  in  virtute  formarum 
substantialium ;  et  ideo  agens  naturale  non 
solum  producit  sibi  simile  secundum  quali¬ 
tatem,  sed  secundum  speciem. 

Ad  tertium  dicendum,  quod  ad  generatio¬ 
nem  animalium  imperfectorum  sufficit  agens 
universale,  quod  est  virtus  caelestis  cui  assi- 
milantur  non  secundum  species,  sed  secun¬ 
dum  analogiam  quamdam.  Neque  oportet 
dicere  quod  eorum  formae  creantur  ab 
agente  separato.  Ad  generationem  vero 
animalium  perfectorum  non  sufficit  agens 
universale ,  sed  requiritur  agens  proprium , 
quod  est  generans  univocum. 

Ad  quartum  dicendum,  quod  operatio  na¬ 
turae  non  est  nisi  ex  praesuppositione  prin¬ 
cipiorum  creatorum ;  et  sic  ea  quae  per  na¬ 
turam  fiunt,  creaturae  dicuntur. 

Conclusio.  —  Creatio  non  admiscetur  operibus 
naturae  et  artis,  sed  aliquid  ad  illarum  operationem 
praesupponitur. 

QLLESTIO  XLVI. 

DE  PRINCIPIO  DURATIONIS  RERUM  CREATARUM. 

(Et  tria  quaeruntur.) 

Consequenter  considerandum  est  de  prin¬ 
cipio  durationis  rerum  creatarum,  et  circa 
haec  quaeruntur  tria  :  1°  utrum  creaturae 
semper  fuerint ;  2°  utrum  eas  incepisse  sit 
articulus  fidei;  3°  quomodo  Deus  dicatur  in 
principio  caelum  et  terram  creasse. 

ARTICULUS  PRIMUS. 

Utrum  universitas  creaturarum  semper 
fuerit. 

Ad  primum  sic  proceditur.  1.  Videtur 
quod  universitas  creaturarum,  quae  nunc 


1 1n  Parm.  et  in  edit,  minus  recte  quam  in  cod. : 


«  prior.  » 

mundi  nomine  nuncupatur,  non  inceperit, 
sed  fuerit  ab  aeterno.  Omne  enim  quod  ince¬ 
pit  esse ,  antequam  fuerit ,  possibile  fuit 
ipsum  esse;  alioquin  impossibile  fuisset 
ipsum  fieri1.  Sed  quod  est  possibile  esse, 
est  materia ,  quae  est  in  potentia  ad  esse , 
quod  est  per  formam;  et  ad  non  esse,  quod 
est  per  privationem.  Si  ergo  mundus  incepit 
esse,  ante  mundum  fuit  materia.  Sed  non 
potest  esse  materia  sine  forma;  materia 
autem  mundi  cum  forma  est  mundus.  Fuit 
ergo  mundus  antequam  esse  inciperet ;  quod 
est  impossibile. 

2.  Praeterea,  nihil  quod  habet  virtutem  ut 
sit  semper,  quandoque  est  et  quandoque  non 
est ;  quia  ad  quantum  se  extendit  virtus  ali- 
cujus  rei,  tamdiu  est.  Sed  omne  incorrupti¬ 
bile  habet  virtutem  ut  sit  semper ;  non  enim 
virtutem  liabet  ad  determinatum  durationis 
tempus.  Nullum 2  ergo  incorruptibile  quan¬ 
doque  est  et  quandoque  non  est,  sed  omne 
quod  incipit  esse,  quandoque  est  et  quando¬ 
que  non  est.  Nullum  ergo  incorruptibile 
incipit  esse.  Sed  multa  sunt  in  mundo  in¬ 
corruptibilia  ,  ut  corpora  caelestia ,  et  omnes 
substantiae  intellectuales.  Ergo  mundus  non 
incepit  esse. 

3.  Praeterea ,  nullum  ingenitum  incepit 
esse.  Sed  Philosophus,  in  I  Physic.,  text.  82, 
dicit  quod  materia  est  ingenita  ;  et  in  I  De 
csel.  et  mund.,  text.  20,  quod  caelum  est  in¬ 
genitum.  Non  ergo  universitas  rerum  ince¬ 
pit  esse. 

4.  Praeterea ,  vacuum  est  ubi  non  est  cor¬ 
pus,  sed  possibile  est  esse.  Sed  si  mundus 
incepit  esse ,  ubi  nunc  est  corpus  mundi , 
prius  non  fuit  aliquod  corpus;  et  tamen 
poterat  ibi  esse;  alioquin  nunc  ibi  non 
esset.  Ergo  ante  mundum  fuit  vacuum  quod 
est  impossibile. 

5.  Praeterea,  nihil  de  novo  incipit  moveri, 
nisi  per  hoc  quod  movens  vel  mobile  aliter 
se  habet  nunc  quam  prius.  Sed  quod  aliter 
se  habet  nunc  quam  prius,  movetur.  Ergo 
ante  omnem  motum  de  novo  incipientem 
fuit  aliquis  motus.  Motus  ergo  semper  fuit ; 
ergo  et  mobile ,  quia  motus-  non  est  nisi  in 
mobili. 

C.  Praeterea ,  omne  movens  aut  est  natu¬ 
rale,  aut  est  voluntarium.  Sed  neutrum  in¬ 
cipit  movere  nisi  aliquo  motu  praeexistente  : 
-natura  enim  semper  eodem  modo  operatur. 
Unde  nisi  praecedat  aliqua  immutatio  vel  in 

1  Sic  codd.;  in  edit.  :  «  si  ergo  mundus  incepit 
esse,  antequam  inciperet  possibile  fuit  ipsum  esse.» 


natura  moventis  vel  in  mobili ,  non  incipit  a 
movente  naturali  esse  motus,  qui  non  fuit 
prius.  Voluntas  autem  absque  sui  immuta¬ 
tione  retardat  facere  quod  proponit.  Sed  hoc 
non  est  nisi  per  aliquam  immutationem, 
quam  imaginatur  ad  minus  ex  parte  ipsius 
temporis;  sicut  qui  vult  facere  domum  cras 
et  non  hodie ,  expectat  aliquid  futurum  cras 
quod  hodie  non  est,  et  ad  minus  expectat 
quod  dies  hodiernus  transeat  et  crastinus 
adveniat ;  quod  sine  mutatione  non  est , 
quia  tempus  est  numerus  motus.  Relinqui¬ 
tur  ergo  quod  ante  omnem  motum  de  novo 
incipientem  fuit  alius  motus,  et  sic  idem  quod 
prius. 

7.  Praeterea,  quidquid  est  semper  in  prin¬ 
cipio  et  semper  in  fme,  nec  incipere  nec  de¬ 
sinere  potest ,  quia  quod  incipit ,  non  est  in 
suo  fme  ;  quod  autem  desinit,  non  est  in  suo 
principio.  Sed  tempu§  semper  est  in  suo  prin¬ 
cipio  et  fme,  quia  nihil  est  temporis  nisi 
nunc,  quod  est  finis  praeteriti  et  principium 
futuri.  Ergo  tempus  nec  incipere  nec  desi¬ 
nere  potest ,  et  per  consequens  nec  motus , 
cujus  numerus  tempus  est. 

8.  Praeterea,  Deus  aut  est  prior  mundo 
natura  tantum,  aut  et  duratione.  Si  natura 
tantum,  ergo  cum  Deus  sit  ab  aeterno,  et 
mundus  est  ab  aeterno.  Si  autem  est  prior 
duratione,  prius  autem  et  posterius  in  dura¬ 
tione  constituunt  tempus;  ergo  ante  mun¬ 
dum  fuit  tempus ,  quod  est  impossibile. 

9.  Praeterea,  posita  causa  sufficienti,  po¬ 
nitur  effectus ;  causa  enim  ad  quam  non  se¬ 
quitur  effectus  est  causa  imperfecta ,  indi¬ 
gens  alio  ad  hoc  quod  effectus  sequatur.  Sed 
Deus  est  sufficiens  causa  mundi  :  et  finalis, 
ratione  suae  bonitatis ,  et  exemplaris  ratione 
suae  sapientiae ,  et  effectiva  ratione  suae  po 
tentiae,  ut  ex  superioribus  patet.  Cum  erg 
Deus  sit  ab  aeterno,  et  mundus  fuit  ab 
aeterno. 

10.  Praeterea,  cujus  actio  est  aeterna,  et 
effectus  est  aeternus.  Sed  actio  Dei  est  ejus 
substantia  quae  est  aeterna.  Ergo  et  mundus 
est  aeternus. 

Sed  contra  est  quod  dicitur  Joan.,  xvii,  5  : 
Clarifica  me,  Pater,  apud  temetipsum  cla¬ 
ritate  quam  habui,  priusquam  mundus  fie¬ 
ret*  ;  et  Prov.,  vili,  22  :  Dominus  possedit 
me  in  initio  viarum  suarum,  antequam 
quidquam  faceret  a  principio. 

Respondeo  dicendum ,  quod  nihil  potest 

*  .AI. ;  «  Nihil.  » 

praeter  Deum  ab  aeterno  fuisse.  Et  hoc  qui¬ 
dem  ponere  non  est  impossibile.  Ostensum 
est  enim  supra,  quod  voluntas  Dei  est  causa 
rerum.  Sie  ergo  aliqua  necesse  est  esse, 
sicut  necesse  est  Deum  velle  illa,  cum  neces¬ 
sitas  effectus  ex  necessitate  causae  dependeat, 
ut  dicitur  in  V  Metaph.,  text.  6.  Ostensum 
est  autem  supra ,  quod,  absolute  loquendo, 
non  est  necesse  Deum  velle  aliquid  nisi  se- 
ipsum.  Non  est  ergo  necessarium  Deum 
velle  quod  mundus  fuerit  semper ;  sed  eate- 
nus  mundus  est ,  quatenus  Deus  vult  illum 
esse ,  cum  esse  mundi  ex  voluntate  Dei  de¬ 
pendeat  sicut  ex  sua  causa.  Non  est  igitur 
necessarium  mundum  semper  esse.  Unde 
nec  demonstrative  probari  potest. 

Nec  rationes  quas  ad  hoc  Aristoteles  in¬ 
ducit  lib.  VIII  Physic.,  sunt  demonstrativae 
simpliciter  sed  secundum  quid ,  scilicet  ad 
contradicendum  positionibus  1  antiquorum 
ponentium  mundum  incipere  secundum 
quosdam  modos  in  veritate  impossibiles.  Et 
hoc  apparet  ex  tribus.  Primo  quidam  quia 
tam  in  VIII  Phys.,  loc.  nunc  cit.,  quam  in 
I  De  cael.,  text.  101  et  seqq.,  praemittit  quas¬ 
dam  opiniones,  ut  Anaxagorae  et  Empedoclis 
et  Platonis ,  contra  quos  rationes  contradic¬ 
torias  inducit.  Secundo,  quia  ubicumque  de 
hac  materia  loquitur  inducit  testimonia  anti¬ 
quorum,  quod  non  est  demonstratoris,  sed 
probabiliter  persuadentis.  Tertio,  quia  ex¬ 
presse  dicit  in  lib.  I  Topic.,  cap.  ix,  parum  a 
prine.,  quod  quaedam  sunt  problemata  dia¬ 
lectica,  de  quibus  rationes  non  habemus,  ut, 
«  utrum  mundus  sit  aeternus.  » 

Ad  primum  ergo  dicendnm,  quod  ante¬ 
quam  mundus  esset,  erat  possibile  mundum 
esse,  non  quidem  secundum  potentiam  pas¬ 
sivam,  quae  est  materia,  sed  secundum  po¬ 
tentiam  activam  Dei  :  et  etiam  secundum 
quod  dicitur  aliquid  absolute  possibile ,  non 
secundum  aliquam  potentiam,  sed  ex  sola 
habitudine  terminorum  qui  sibi  non  re¬ 
pugnant  ,  secundum  quod  possibile  opponi¬ 
tur  impossibili,  ut  patet  per  Philosophum 
in  Y  Metaph.,  text.  17. 

Ad  secundum  dicendum ,  quod  illud  quod 
habet  virtutem  ut  sit  semper  ex  quo  habet 
illam  virtutem,  non  quandoque  est  et  quan¬ 
doque  non  est;  sed  antequam  haberet  illam 
virtutem  non  fuit.  Unde  haec  ratio  quae  po¬ 
nitur  ab  Aristotele  in  I  De  cael.,  text.  120, 
non  concludit  simpliciter  quod  incorruptibi¬ 


lia  non  incceperunt  esse ;  sed  quod  non  in- 
cceperunt  esse  per  modum  naturalem  quo 
generabilia  et  corruptibilia  incipiunt  esse. 

Ad  tertium  dicendum ,  quod  Aristoteles  in 
I  Physic.,  loc.  cit.  in  arg.,  probat  materiam 
esse  ingenitam  per  hoc  quod  non  habet  sub¬ 
jectum  de  quo  sit;  in  I  autem  De  cael,  et 
mund.,  loc  cit.  in  arg.,  probat  caelum  inge¬ 
nitum,  quia  non  haoet  contrarium  ex  quod 
generetur.  Unde  patet  quod  per  utrumque 
non  excluditur 4  nisi  quod  materia  et  caelum 
non  inceperunt  per  generationem,  ut  qui¬ 
dam  ponebant  praecipue  de  caelo.  Nos  autem 
dicimus  quod  materia  et  caelum  producta 
sunt  in  esse  per  creationem,  ut  ex  dictis 
patet. 

Ad  quartum  dicendum ,  quod  ad  rationem 
vacui  non  sufficit  «  in  quo  nihil  est ,  »  sed 
requiritur  quod  sit  spatium  capax  corporis 
in  quo  non  sit  corpus,  ut  patet  per  Aristote¬ 
lem  in  IV  Physic.,  text.  60.  Nos  autem  dici¬ 
mus  non  fuisse  locum  aut  spatium  ante 
mundum. 

Ad  quintum  dicendum,  quod  primus  mo¬ 
tor  semper  eodem  modo  se  habuit;  primum 
autem  mobile  non  semper  eodem  modo  se 
habuit,  quia  incepit  esse,  cum  prius  non 
fuisset.  Sed  hoc  non  fuit  per  mutationem, 
sed  per  creationem,  quae  non  est  mutatio,  ut 
supra  dictum  est.  Unde  patet  quod  haec  ratio 
quam  ponit  Aristoteles  in  VIII  Physic.,  pro¬ 
cedit  contra  eos  qui  ponebant  mobilia  aeterna, 
sed  motum  non  aeternum ,  ut  patet  ex  opi¬ 
nionibus  Anaxagorae  et  Empedoclis.  Nos 
autem  ponimus,  ex  quo  mobilia  inceperunt, 
semper  fuisse  motum. 

Ad  sextum  dicendum,  quod  primum  agens 
est  agens  voluntarium.  Et  quamvis  habuerit 
voluntatem  aeternam  producendi  aliquem 
effectum,  non  tamen  produxit  aeternum  ef¬ 
fectum.  Nec  est  necesse  quod  praesupponatur 
aliqua  mutatio,  nec  etiam  propter  imagina¬ 
tionem  temporis.  Aliter  enim  est  intelligen- 
dum  de  agente  particulari  quod  praesupponit 
aliquid  et  causat  alterum,  et  aliter  de  agente 
universali  quod  producit  totum ;  sicut  agens 
particulare  producit  formam,  et  praesupponit 
materiam;  unde  oportet  quod  formam  in¬ 
ducat  secundum  proportionem  ad  debitam 
materiam.  Unde  rationabiliter  in  ipso  consi¬ 
deratur  quod  inducit  formam  in  talem  mate¬ 
riam  et  non  in  aliam,  ex  differentia  materi» 
ad  materiam.  Sed  hoc  non  rationabiliter 


*  In  Farm. ;  «  rationibus.  »  —  *  In  Pana. ; «  con¬ 

consideratur  in  eo  qui  simul  producit  formam 
et  materiam,  sed  consideratur  rationabiliter 
in  eo  quod  ipse  producit  materiam  congruam 
formae  et  fini.  Agens  autem  particulare  prae- 
supponit  tempus,  sicut  et  materiam.  Unde 
rationabiliter  consideratur  in  eo  quod  agit 
in  tempore  posteriori  et  non  priori ,  secun¬ 
dum  imaginationem  successionis  temporis 
post  tempus.  Sed  in  agente  universali,  quod 
producit  rem  et  tempus,  non  est  considerare 
quod  agat  nunc  et  non  prius  secundum  ima¬ 
ginationem  temporis  post  tempus ,  quasi 
tempus  praesupponatur  ejus  actioni;  sed  con¬ 
siderandum  est  quod  dedit  effectui  suo 
tempus,  quantum  et  quando  voluit,  et  se¬ 
cundum  quod  conveniens  fuit  ad  suam  po¬ 
tentiam  demonstrandam.  Manifestius  enim 
mundum  ducit  in  cognitionem  divinae  po¬ 
tentiae  creantis,  si  mundus  non  semper  fuit, 
quam  si  semper  fuisset;  omne  enim  quod 
non  semper  fuit  manifestum  est  habere 
causam;  sed  non  ita  manifestum  est  de  eo 
quod  semper  fuit. 

Ad  septimum  dicendum,  quod,  sicut  dici¬ 
tur  in  IY  Physic.,  text.  100,  prius  et  posterius 
est  in  tempore,  secundum  quod  prius  et  pos¬ 
terius  est  in  motu.  Unde  principium  et  finis 
accipienda  sunt  in  tempore  sicut  et  in  motu. 
Supposita  autem  aeternitate  motus,  necesse 
est  quod  quodlibet  momentum  in  motu  ac¬ 
ceptum  sit  principium  et  terminus  motus  : 
quod  non  oportet  si  motus  incipiat.  Et  eadem 
ratio  est  de  nunc  temporis.  Et  sic  patet  quod 
ratio  illa  instantis  nunc,  quod  semper  sit 
principium  et  finis  temporis,  supponit1  aeter¬ 
nitatem  temporis  2.  Unde  Aristoteles  hanc  ra¬ 
tionem  inducit  in  VIII  Physic.,  text.  10,  con¬ 
tra  eos  qui  ponebant  aeternitatem  temporis, 
sed  negabant  aeternitatem  motus. 

Ad  octavum  dicendum,  quod  Deus  est  prior 
mundo  duratione.  Sed  ly  prius  non  designat 
prioritatem  temporis,  sed  aeternitatis.  Yel 
dicendum  quod  designat  aeternitatem  tem¬ 
poris  imaginati  et  non  realiter  existentis, 
sicut  cum  dicitur  :  Supra  caelum  nihil  est,  ly 
supra  designat  locum  imaginarium  tantum, 
secundum  quod  possibile  est  imaginari,  di¬ 
mensionibus  caelestis  corporis  dimensiones 
alias  superaddi. 

Ad  nonum  dicendum,  quod,  sicut  effectus 
sequitur  a  causa  agonte  naturaliter  secun¬ 
dum  modum  suae  formae,  ita  sequitur  ab 

3  Parm.  ;  «  prsesupponit. »  —  a  Parm. :  «  et  mo¬ 
tus.  »  —  3  Parm.  :  «  ponentis.  » 

[a)  Juxta  Billuart,  possibile  est; quoad  res  perma- 


agente  per  voluntatem  secundum  formam 
ab  eo  praeconceptam  et  definitam ,  ut  ex  su¬ 
perioribus  patet.  Licet  igitur  Deus  ab  aeterno 
fuerit  sufficiens  causa  mundi,  ^non  tamen 
oportet  quod  ponatur  mundus  ab  eo  pro¬ 
ductus,  nisi  secundum  quod  est  in  praedefi- 
nitione  suae  voluntatis,  ut  scilicet  habeat 
esse  post  non  esse,  ut  manifestius  declaret 
suum  auctorem. 

Ad  decimum  dicendum ,  quod  posita  ac¬ 
tione,  sequitur  effectus  secundum  exigen¬ 
tiam  formae,  quae  est  principium  actionis. 
In  agentibus  autem  per  voluntatem,  quod 
conceptum  est  et  praedefinitum,  accipitur  ut 
forma  quae  est  principium  actionis.  Ex 
actione  igitur  Dei  aeterna  non  sequitur  ef¬ 
fectus  aeternus,  sed  qualem  Deus  voluit,  ut 
scilicet  haberet  esse  post  non  esse. 

Conclusio.  —  Non  est  necessariam  mundum 
semper  fuisse,  cum  ex  voluntate  divina  processerit 
quamvis  possibile  lioc  fuerit  si  Deus  voluisset;  nec 
demonstrative  hoc  probari  ad  aliquo  unquam 
potuit  (a). 

ARTICULUS  II. 

Utrum  mundum  incepisse  sit  articulus  fidei , 

Ad  secundum  sic  proceditur.  1.  Videtur 
quod  mundum  incepisse  non  sit  articulus 
fidei,  sed  conclusio  demonstrabilis.  Omne 
enim  factum  habet  principium  suae  dura- 
tionis.  Sed  demonstrative  probari  potest 
quod  Deus  sit  causa  effectiva  mundi;  et  hoc 
etiam  probabiliores  philosophi  posuerunt. 
Ergo  demonstrative  probari  potest  quod 
mundus  inceperit. 

2.  Praeterea,  si  necesse  est  dicere  quod 
mundus  factus  est  a  Deo,  aut  ergo  ex  nihilo, 
aut  ex  aliquo.  Sed  non  ex  aliquo;  quia  sic 
materia  mundi  praecessisset  mundum;  con¬ 
tra  quod  procedunt  rationes  Aristotelis  po¬ 
nentes3,  lib.  I  De  cselo ,  text.  20,  caelum  igni¬ 
tum.  Ergo  oportet  dicere  quod  mundus  sit 
factus  ex  nihilo ,  et  sic  habet  esse  post  non 
esse.  Ergo  oportet  quod  esse  inceperit. 

3.  Praeterea,  omne  quod  operatur  per  in¬ 
tellectum  a  quodam  principio  operatur,  ut 
patet  in  omnibus  artificialibus.  Sed  Deus  est 
agens  per  intellectum.  Ergo  a  quodam  prin¬ 
cipio  operatur.  Mundus  igitur,  qui  est  ejus 
effectus,  non  fuit  semper. 

A.  Praeterea,  manifeste  apparet  artes  ali- 

nentes  non  quoad  res  successivas  mundum  ab 
seterno  fuisse;  hanc  prorsus  inutilem  et  vanam 

distinctionem  S.  Thomas  omittit. 

quas  et  habitationem  regionum  ex  determi¬ 
natis  temporibus  incepisse.  Sed  hoc  non 
esset,  si  mundus  semper  fuisset.  Mundum 
igitur  non  semper  fuisse  manifestum  est. 

5.  Praeterea,  certum  est  nihil  Deo  aequari 
posse.  Sed  si  mundus  semper  fuisset,  aequi- 
pararetur  Deo  in  duratione.  Ergo  certum 
est  non  semper  mundum  fuisse. 

6.  Praeterea,  si  mundus  semper  fuit,  infi¬ 
niti  dies  praecesserunt  diem  istum.  Sed  infi¬ 
nita  non  est  pertransire.  Ergo  nunquam 
fuisset  perventum  ad  hunc  diem  :  quod  est 
manifeste  falsum. 

7.  Praeterea,  si  mundus  fuit  aeternus,  et 
generatio  fuit  ab  aeterno.  Ergo  unus  homo 
genitus  est  ab  alio  in  infinitum.  Sed  pater 
est  causa  efficiens  filii,  ut  dicitur  in  II  Phys., 
text.  29.  Ergo  in  causis  efficientibus  est  pro¬ 
cedere  in  infinitum;  quod  improbatur  in 
II  Metapli.,  text.  5. 

8.  Praeterea,  si  mundus  et  generatio  sem¬ 
per  fuit,  infiniti  hominis  praecesserunt.  Sed 
anima  hominis  est  immortalis.  Ergo  infinitae 
animae  humanae  nunc  essent  actu ;  quod  est 
impossibile.  Ergo  ex  necessitate  sciri  potest 
quod  mundus  inceperit,  et  non  sola  fide 
tenetur. 

Sed  contra,  fidei  articuli  demonstrative 
probari  non  possunt ,  quia  fides  de  non  ap¬ 
parentibus  est,  ut  dicitur  ad  Hebr.,  xi.  Sed 
Deum  esse  creatorem  mundi,  sic  quod 
mundus  inceperit  esse,  est  articulus  fidei; 
dicimus  enim,  «  Credo  in  unum  Deum,  etc. ; » 
et  iterum  Gregorius  dicit  in  Hom.  i  in  Ezech., 
§  1,  coi.  786,  t.  2,  quod  «  Moyses  propheta¬ 
vit  de  praeterito,  dicens :  In  principio  creavit 
Deus  cxlum  et  terram ;  »  in  quo  novitas 
mundi  traditur.  Ergo  novitas  mundi  habetur 
tantum  per  revelationem  :  et  ideo  non  potest 
probari  demonstrative. 

Respondeo  dicendum,  quod  mundum  non 
semper  fuisse  sola  fide  tenetur,  et  demons¬ 
trative  probari  non  potest,  sicut  ut  supra  de 
mysterio  Trinitatis  dictum  est.  Et  ejus  ratio 
est,  quia  novitas  mundi  non  potest  demons¬ 
trationem  recipere  ex  parte  ipsius  mundi. 
Demonstrationis  enim  principium  est  quod 
quid  est  Unumquodque  autem  secundum 
rationem  suae  speciei  abstrahit  ab  hic  et 
nunc;,  propter  quod  dicitur  quod  universalia 
sunt  ubique  et  semper.  Unde  demonstrari 
non  potest  quod  homo,  aut  caelum,  aut  lapis 
non  semper  fuit.  Similiter  etiam  neque  ex 
parte  causae  agentis,  quae  agit  per^volunta- 
tfim.  Voluntas  enim  Dei  ratione  investigari 


non  potest,  nisi  circa  ea  quae  absolute  ne- 
cesse  est  Deum  velle.  Talia  autem  non  sunt 
quae  circa  creaturas  vult,  ut  dictum  est. 
Potest  autem  voluntas  divina  homini  mani¬ 
festari  per  revelationem,  cui  fides  innititur. 
Unde  mundum  incepisse  est  credibile,  non 
autem  demonstrabile,  vel  scibile. 

Et  hoc  utile  est  ut  consideretur,  ne  forte 
aliquis,  quod  fidei  est  demonstrare  praesu¬ 
mens,  rationes  non  necessarias  inducat,  quae 
praebeant  materiam  irridendi  infidelibus 
existimantibus  nos  propter  hujusmodi  ra¬ 
tiones  credere  quae  fidei  sunt. 

Ad  primum  ergo  dicendum ,  quod ,  sicut 
dicit  Augustinus,  De  civ.  Dei,  lib.  XI,  c.  iv, 
coi.  319,  t.  7,  philosophorum  ponentium 
aeternitatem  mundi  duplex  fuit  opinio.  Qui¬ 
dam  enim  posueiuatquod  substantia  mundi 
non  sit  a  Deo,  et  horum  est  intolerabilis 
error ;  et  ideo  ex  necessitate  refellitur.  Qui¬ 
dam  autem  sic  posuerunt  mundum  aeter¬ 
num,  quod  tamen  mundum  a  Deo  factum 
dicerent.  Non  enim  mundum  temporis  volunt 
habere,  sed  suae  creationis  initium,  ut  quo¬ 
dam  modo  vix  intelligibili  semper  sit  factus. 
«  Id  autem  quomodo  intelligant,  invene¬ 
runt,  »  ut  idem  dicit  De  civ.  Dei,  lib.  X, 
c.  xxxi,  coi.  311,  t.  7.  «  Sicut  enim,  »  inquit, 
(c  si  pes  ex  aeternitate  semper  fuisset  in  pul¬ 
vere  ,  semper  subesset  vestigium ,  quod  a 
calcante  factum  nemo  dubitaret;  sic  et  mun¬ 
dus  semper  fuit,  semper  existente  qui  fecit.  » 

Et  ad  hoc  intelligendum  considerandum 
est  quod  causa  efficiens  quae  agit  per  motum, 
de  necessitate  praecedit  tempore  suum  effec¬ 
tum;  quia  effectus  non  est  nisi  in  termino 
actionis,  agens  autem  omne  oportet  esse 
principium  actionis.  Sed  si  actio  sit  instan- 
tanea  et  non  successiva,  non  est  necessa¬ 
rium  faciens  esse  prius  facto  duratione,  sicut 
patet  in  illuminatione.  Unde  dicunt  quod 
non  sequitur  ex  necessitate,  si  Deus  est 
causa  activa  mundi ,  quod  sit  prior  mundo 
duratione ;  quia  creatio,  qua  mundum  pro¬ 
duxit,  non  est  mutatio  successiva,  ut  supra 
dictum  est. 

Ad  secundum  dicendum,  quod  illi  qui 
ponerent  mundum  aeternum,  dicerent  mun¬ 
dum  factum  a  Deo  ex  nihilo,  non  quod  factus 
sit  post  nihilum,  secundum  quod  nos  intelli- 
gimus  per  nomen  creationis,  sed  quia  non 
est  factus  de  aliquo ;  et  sic  etiam  non  recu¬ 
sant  aliqui  eorum  creationis  nomen,  ut  patet 
ex  Avicenna  in  sua  Metaph.,  lib.  IX,  cap.  iv. 

Ad  tertium  dicendum,  auod  illa  est  ratio 

Anaxagorce,  quae  ponitur  in  VIII  Physic., 
text.  15.  Sed  non  de  necessitate  concludit 
nisi  de  intellectu  qui  deliberando  investigat 
quid  agendum  sit,  quod  est  simile  motui. 
Talis  autem  est  intellectus  humanus,  sed  non 
divinus,  ut  supra  patet. 

Ad  quartum  dicendum,  quod  ponentes 
aeternitatem  mundi  ponunt  aliquam  regio¬ 
nem  infinities  esse  mutatam  de  inhabitabili 
in  habitabilem,  et  e  converso,  et  similiter 
ponunt  quod  artes  propter  diversas  corrup¬ 
tiones  et  accidentia  infinities  fuerunt  in¬ 
ventae,  et  iterum  corruptae.  Unde  Aristoteles 
dicit  in  lib.  I  Meteor.,  cap.  ult.  post  med., 
quod  ridiculum  est  ex  hujusmodi  particula¬ 
ribus  mutationibus  opinionem  accipere  de 
novitate  mundi  totius. 

Ad  quintum  dicendum,  quod,  etsi  mundus 
semper  fuisset,  non  tamen  parificaretur  Deo 
in  aeternitate,  ut  dicit  Boetius  in  fme  De 
consol. ,  lib.  V,  prosa  vi,  coi.  859,  t.  1,  quia 
usse  divinum  est  esse  totum  simul  absque 
successione;  non  autem  sic  est  de  mundo. 

Ad  sextum  dicendum ,  quod  transitus 
semper  intelligitur  a  termino  in  terminum. 
Quaecumque  autem  praeterita  dies  signetur, 
ab  illa  usque  ad  istam  sunt  finiti  dies,  qui 
pertransiri  poterunt.  Objectio  autem  pro¬ 
cedit,  ac  si,  positis  extremis,  sint  media 
infinita. 

Ad  septimum  dicendum,  quod  in  causis 
•efficientibus  impossibile  est  procedere  in  in¬ 
finitum  per  se;  ut  puta,  si  causae  quae  per 
se  requiruntur  ad  aliquem  effectum,  multi¬ 
plicarentur  in  infinitum ;  sicut  si  lapis  mo¬ 
veretur  a  baculo,  et  baculus  a  manu,  et  hoc 
in  infinitum.  Sed  per  accidens  in  infinitum 
procedere  in  causis  agentibus  non  reputatur 
impossibile ;  ut  puta,  si  omnes  causae,  quae 
in  infinitum  multiplicantur,  non  teneant  or¬ 
dinem  nisi  unius  causae,  sed  earum  multi¬ 
plicatio  sit  per  accidens;  sicut  artifex  agit 
multis  martellis  per  accidens,  quia  unus  post 

1  XII  De  civ.  Dei,  cap.  xm,  coi.  360,  t.  7 ;  —  et 
Serm.  ccxli,  c.  iv,  coi.  1133,  t.  3. 

(a)  Juxta  S.  Thomam,  creatura  ab  aeterno  pro¬ 
duci,  et  a  Deo  sine  principio  durationis  esse  potuit, 
quia  quidquid  in  secunda  causa  perfectionis  est 
causae  primae  non  est  negandum;  atqui  effectum 
coaevum  habere  in  causa  secunda  perfectionis  est ; 
•ergo.  —  Scotorellus  rationem  illam  non  concludere 
•dicit,  quia  major  non  est  vera  nisi  quando  ex  parte 
factibilis  possibilitas  est;  atqui  ex  parte  factibilis 
creaturae  esse  ab  seterno  non  est  possibile;  repu¬ 
gnat  etenim  aeternitas  sibi,  cum  aeternitas  sit  du- 
ratio  infinita,  et  creatura  sit  limitata;  alias  propter 


unum  frangitur.  Accidit  ergo  huic  martello 
quod  agat  post  actionem  alterius  martelli; 
et  similiter  accidit  huic  homini,  inquantum 
generat,  quod  sit  generatus  ab  alio ;  generat 
enim  inquantum  homo,  et  non  inquantum 
est  filius  alterius  hominis.  Omnes  enim  ho¬ 
mines  generantes  habent  gradum  unum  in 
causis  efficientibus,  scilicet  gradum  particu¬ 
laris  generantis.  Unde  non  est  impossibile 
quod  homo  generetur  ab  homine  in  infini¬ 
tum;  esset  autem  impossibile,  si  generatio 
hujus  hominis  dependeret  ad  hoc  homine  et 
a  corpore  elementari  et  a  sole,  et  sic  in  infi¬ 
nitum. 

Ad  octavum  dicendum ,  quod  hanc  ratio¬ 
nem,  ponentes  aeternitatem  mundi,  multi¬ 
pliciter  effugiunt.  Quidam  enim  non  reputant 
impossibile  esse  infinitas  animas  actu,  ut 
patet  in  Metaph.  Algazelis ,  dicentis  hoc 
esse  infinitum  per  accidens.  Sed  hoc  impro¬ 
batum  est  superius.  Quidam  vero  dicunt 
animam  corrumpi  cum  corpore.  Quidam 
vero,  quod  ex  omnibus  animabus  remanet 
una  tantum.  Alii  vero,  ut  Augustinus  dicit l, 
posuerunt  propter  hoc  circuitum  animarum, 
ut  scilicet  animae  separatae  a  corporibus  post 
determinata  temporum  curricula  iterum  re¬ 
dirent  ad  corpora;  de  quibus  omnibus  in 
sequentibus  est  agendum.  Considerandum 
tamen  quod  haec  ratio  particularis  est.  Unde 
posset  dicere  aliquis  quod  mundus  fuit 
aeternus,  vel  saltem  aliqua  creatura,  ut  an¬ 
gelus,  non  autem  homo.  Nos  autem  inten¬ 
dimus  universaliter  an  aliqua  creatura  fuerit 
ab  aeterno. 

Conclusio.  —  Mundum  incepisse  sola  fide  tene¬ 
tur,  nec  demonstratione  hoc  sciri  potest :  sed  id 
credere  maxime  expedit  (a). 


illimitationem  creatura  Deo  aequaretur.  —  Quo¬ 
modo  aequaretur  siquidem  semper  Deus,  non  crea¬ 
tura,  esset  creator?  Demonstrative  nihilominus,  ut 
cum  S.  Thoma  Guillermus  et  Bonaventura  conce¬ 
dunt,  aeternitas  mundi  etiam  philosophice  loquendo 
probari  nequit.  Aristoteles  ipse  non  ex  intentione 
affirmando  mundi  aeternitatem  posuit;  nam  in 
primo  Top.  expresse  dicit  :  Quaedam  sunt  proble¬ 
mata  dialectica  de  quibus  rationes  non  habemus, 
ut,  an  mundus  sit  aeternus  ?  Averroes  igitur  in  suis 
Commentis  Aristotelem  calumniatur.  —  Tria  aeterna 
mundi  principia,  Deum  scilicet,  materiam  primam, 
etjformam  exemplarem  Platonici  statuebant. 

ARTICULUS  III. 

Utrum  creatio  rerum  fuerit  in  principio 
temporis . 

Ad  tertium  sic  proceditur.  1.  Videtur  quod 
creatio  rerum  non  fuerit  in  principio  tempo¬ 
ris.  Quod  enim  non  est  in  tempore,  non  est 
in  aliquo  temporis.  Sed  creatio  rerum  non 
fuit  in  tempore ;  per  creationem  enim  rerum 
substantia  in  esse  producta  est.  Tempus  au¬ 
tem  non  mensurat  substantiam  rerum,  et 
praecipue  incorporalium.  Ergo  creatio  non 
fuit  in  principio  temporis. 

3.  Praeterea,  Philosophus  probat,  lib.  VI 
Physic.,  text.  40  et  seqq.,  quod  omne  quod 
fit,  fiebat ;  et  sic  omne  fieri  habet  prius  et 
posterius.  In  principio  autem  temporis,  cum 
sit  indivisibile,  non  est  prius  et  posterius. 
Ergo,  cum  creari  sit  quoddam  fieri ,  videtur 
quod  res  non  sint  creatae  in  principio  tem¬ 
poris. 

3.  Praeterea,  ipsum  etiam  tempus  crea¬ 
tum  est.  Sed  tempus  non  potest  creari  in 
principio  temporis;  cum  tempus  sit  divisi¬ 
bile,  principium  autem  temporis  indivisibile. 
Non  ergo  creatio  rerum  fuit  in  principio 
temporis. 

Sed  contra  est  quod  Genes,  i,  1,  dicitur  : 
In principio  creavit  Deus  cselum  et  terram. 

Respondeo  dicendum ,  quod  illud  verbum 
Genes,  i  :  In  principio  creavit  Deus  cselum 
et  terram,  tripliciter  exponitur  ad  excluden¬ 
dum  tres  errores.  Quidam  enim  posuerunt 
mundum  semper  fuisse ,  et  tempus  non  ha¬ 
bere  principium ;  et  ad  hoc  excludendum 
exponitur  :  In  principio ,  scilicet  temporis. 
Quidam  vero  posuerunt  duo  esse  creationis 
principia  unum  bonorum ,  aliud  malorum ; 
et  ad  hoc  excludendum  exponitur  :  In  prin¬ 
cipio;  id  est,  in  Filio.  Sicut  enim  princi¬ 
pium  effectivum  appropriatur  Patri  propter 
potentiam ,  ita  principium  exemplare  appro¬ 
priatur  Filio  propter  sapientiam;  ut,  sicut 
dicitur  psal.  citi,  24:  Omnia  insapientia 
fecisti;  ita  intelligatur ,  Deum  omnia  fecisse 
in  principio,  id  est,  in  Filio,  secundum  illud 
Apostoli  ad  Colossens.,  i,  15 :  In  ipso,  scilicet 
Filio,  condita  sunt  universa.  Alii  vero  dixe¬ 
runt  corporalia  esse  creata  a  Deo  medianti¬ 
bus  creaturis  spiritualibus ;  et  ad  hoc  exclu¬ 
dendum  exponitur  :  In  principio  creavit 
Deus  cselum  et  terram ,  id  est,  ante  omnia. 
Quatuor  enim  ponuntur  simul  creata,  scili¬ 


cet  cselum  empyreum,  materia  corporalis; 
quae  nomine  terrae  intelligitur,  tempus,  et 
natura  angelica. 

Ad  primum  ergo  dicendum,  quod  non 
dicuntur  in  principio  temporis  res  esse 
creatse ,  quasi  principium  temporis  creatio¬ 
nis  sit  mensura ;  sed  quia  simul  cum  tem¬ 
pore  cselum  et  terra  creata  sunt. 

Ad  secundum  dicendum,  quod  verbum 
illud  Philosophi  intelligitur  de  fieri  quod  est 
per  motum  vel  quod  est  terminus  motus. 
Quia,  cum  in  quolibet  motu  sit  accipere 
prius  et  posterius,  ante  quodeumque  signum 
in  motu  signato ,  dum  scilicet  aliquid  est  in 
moveri  et  fieri ,  est  accipere  prius ,  et  etiam 
aliquid  post  ipsum ,  quia  quod  est  in  princi¬ 
pio  motus  vel  in  termino ,  non  est  in  mo¬ 
veri.  Creatio  autem  neque  est  motus,  neque 
terminus  motus ,  ut  supra  dictum  est.  Unde 
sic  aliquid  creatur  quod  non  prius  crea¬ 
batur. 

Ad  tertium  dicendum ,  quod  nihil  fit  nisi 
secundum  quod  est.  Nihil  autem  est  tempo¬ 
ris  nisi  «  nunc ;  »  unde  non  potest  fieri  nisi 
secundum  aliquod  «  nunc;  »  non  quia  in  ipso 
primo  nunc  sit  tempus ,  sed  quia  ab  eo  inci¬ 
pit  tempus. 

Conclusio.  —  In  principio  temporis  omnia  a  Deo 
creata  sunt,  et  in  principio,  id  est,  in  lilio,  et  in, 
principio,  id  est,  ante  omnia. 

QILESTIO  XLVII. 

DE  DISTINCTIONE  RERUM  IN  COMMUNI. 

(Et  tria  quaeruntur.) 

Post  productionem  creaturarum  in  esse 
considerandum  est  de  distinctione  rerum. 
Erit  autem  hsec  consideratio  tripartita.  Nam 
primo  considerabimus  de  distinctione  rerum 
in  communi ;  secundo  de  distinctione  boni 
et  mali ;  tertio  de  distinctione  spiritualis  et 
corporalis  creaturae. 

Circa  primum  quaeruntur  tria  :  1°  de  ipsa 
rerum  multitudine,  seu  distinctione;  2°  de 
earum  inaequalitate ;  3°  de  unitate  mundi. 

ARTICULUS  PRIMUS. 

Utrum  rerum  multitudo  et  distinctio  sit  a 

Deo. 

Ad  primum  sic  proceditur.  4.  Videtur 
quod  rerum  multitudo  et  distinctio  non  sit  a 
Deo.  Unum  enim  semper  natum  est  unum 

facere.  Sed  Deus  est  maxime  unus,  ut  ex 
praemissis  patet.  Ergo  non  producit  nisi 
unum  effectum. 

2.  Praeterea,  exemplatum  assimilatur  suo 
exemplari.  Sed  Deus  est  causa  exemplaris 
sui  effectus,  ut  supra  dictum  est.  Ergo,  cum 
Deus  sit  unus,  effectus  ejus  est  unus  tantum, 
et  non  distinctus. 

3.  Praeterea,  ea  quae  sunt  ad  finem,  pro- 
portionantur  fini.  Sed  finis  creaturae  est 
unus,  scilicet  divina  bonitas,  ut  supra  os¬ 
tensum  est.  Ergo  effectus  Dei  non  est  nisi 
unus. 

Sed  contra  est  quod  dicitur  Genes.,  i, 
quod  Deus  distinxit  lucem  a  tenebris,  et 
divisit  aquas  ab  aquis.  Ergo  distinctio  et 
multitudo  rerum  est  a  Deo. 

Respondeo  dicendum,  quod  causam  dis¬ 
tinctionis  rerum  multipliciter  aliqui  assigna¬ 
verunt.  Quidam  enim  attribuerunt  eam 
materiae,  vel  soli,  vel  simul  cum  agente. 
Soli  quidem  materiae,  sicut  Democritus  et 
omnes  antiqui  naturales,  ponentes  solam 
causam  materialem  :  secundum  quos  dis¬ 
tinctio  rerum  provenit  a  casu  secundum  mo¬ 
tum  materiae.  Materiae  vero  et  agenti  simul 
distinctionem  et  multitudinem  rerum  attri¬ 
buit  Anaxagoras,  qui  posuit  intellectum 
distinguentem  res,  extrahendo  quod  erat 
permixtum  in  materia. 

Sed  hoc  non  potest  stare  propter  duo  : 
primo  quidem,  quia  supra  ostensum  est, 
quod  etiam  ipsa  materia  a  Deo  creata  est. 
Unde  oportet  et  distinctionem ,  si  qua  est  ex 
parte  materiae,  in  altiorem  causam  reducere. 
Secundo ,  quia  materia  est  propter  formam, 
et  non  e  converso  ;  distinctio  autem  rerum 
est  per  formas  proprias.  Non  ergo  distinctio 
est  in  rebus  propter  materiam ;  sed  potius  e 
converso  in  materia  creata  est  difformitas, 
ut  esset  diversis  formis  accommodata. 

Quidam  vero  attribuerunt  distinctionem 
rerum  secundis  agentibus,  sicut  Avicenna, 
qui  dixit  quod  Deus,  intelligendo  se,  pro¬ 
duxit  intelligentiam  primam ;  in  qua ,  quia 
non  est  suum  esse,  ex  necessitate  incipit 
compositio  potentiae  et  actus,  ut  infra  pate¬ 
bit.  Sic  igitur  prima  intelligentia,  inquan- 
tum  intelligit  causam  primam,  produxit  se¬ 
cundam  intelligentiam  ;  inquantum  autem 
intelligit  se  secundum  quod  est  in  potentia, 
produxit  corpus  caeli  quod  movet ;  in  quan¬ 
tum  vero  intelligit  se  secundum  illud  quod 
habet  de  actu  produxit  animam  cadi. 

Sed  hoc  non  notest  stare  nronter  duo  : 


primo  quidem,  quia  supra  ostensum  est, 
quod  creare  solius  Dei  est ;  undo  ea  quae  non 
possunt  causari  nisi  per  creationem ,  a  solo 
Deo  producuntur ;  et  haec  sunt  omnia  quae 
non  subjacent  generationi  et -  corruptioni. 
Secundo,  quia  secundum  hanc  positionem 
non  proveniret  ex  intentione  primi  agentis 
universitas  rerum,  sed  ex  concursu  multa¬ 
rum  causarum  agentium  :  tale  autem  dici¬ 
mus  provenire  a  casu.  Sic  igitur  comple¬ 
mentum  universi,  quod  in  diversitate  rerum 
consistit,  esset  a  casu  :  quod  est  impossibile. 

Unde  dicendum  est  quod  distinctio  rerum 
et  multitudo  est  ex  intentione  primi  agentis, 
quod  est  Deus.  Produxit  enim  res  in  esse 
propter  suam  bonitatem  communicandam 
creaturis ,  et  per  eas  repraesentandam ;  et 
quia  per  unam  creaturam  sufficienter  re¬ 
praesentari  non  potest ,  produxit  multas 
creaturas  et  diversas ;  ut  quod  deest  uni  ad 
repraesentandam  divinam  bonitatem ,  sup¬ 
pleatur  ex  alia.  Nam  bonitas,  quae  in  Deo 
est  simpliciter  et  uniformiter,  in  creaturis 
est  multipliciter  et  divisim ;  unde  perfectius 
participat  divinam  bonitatem  et  repraesentat 
eam  totum  universum,  quam  alia  quacum¬ 
que  creatura. 

Et  quia  ex  divina  sapientia  est  causa  dis¬ 
tinctionis  rerum ,  ideo  Moyses  dicit  res  esse 
distinctas  verbo  Dei ,  quod  est  conceptio  sa¬ 
pientiae  ;  et  hoc  est,  quod  dicitur  Gen.,  i,  3  : 
Dixit  Deus  :  Fiat  lux...  Et  divisit  lucem  a 
tenebris. 

Ad  primum  ergo  dicendum ,  quod  agens 
per  naturam  agit  per  formam  per  quam  est, 
quae  unius  tantum  est  una ;  et  ideo  non  agit 
nisi  unum.  Agens  autem  voluntarium,  quale 
est  Deus,  ut  supra  ostensum  est,  agit  per 
formam  intellectam.  Cum  igitur  Deum  multa 
intelligere  non  repugnet  unitati  et  simplici¬ 
tati  ipsius,  ut  supra  ostensum  est,  relinqui¬ 
tur  quod,  licet  sit  unus,  possit  multa  facere. 

Ad  secundum  dicendum,  quod  ratio  illa 
teneret  de  exemplato  quod  perfecte  reprae¬ 
sentat  exemplar  quod  non  multiplicatur  nisi 
materialiter ;  unde  imago  increata,  quae  est 
perfecta,  est  una  tantum.  Sed  nulla  creatura 
repraesentat  perfecte  exemplar  primum  quod 
est  divina  essentia ;  et  ideo  potest  per  multa 
repraesentari.  Et  tamen ,  secundum  quod 
ideae  dicuntur  exemplaria,  pluralitati  rerum 
correspondet  in  mente  divina  pluralitas 
idearum. 

Ad  tertium  dicendum ,  quod  in  speculati¬ 
vis  medium  demonstrationis ,  quod  perfecte 

demonstrat  conclusionem,  est  unum  tantum, 
sed  media  probabilia  sunt  multa  ;  et  simili¬ 
ter  in  operativis,  quando  id  quod  est  ad 
finem,  adaequat,  ut  ita  dixerim,  finem,  non 
requiritur  quod  sit  nisi  unum  tantum.  Sed 
creatura  non  sic  se  habet  ad  finem,  qui  est 
Deus ;  unde  oportuit  creaturas  multiplicari. 

Conclusio.  —  Cum  propter  bonitatem  suam 
communicandam  condiderit  Deus  creaturas,  et  per 
illas  repraesentandam;  non  ex  materia,  vel  ex 
agente  et  materia,  aut  ex  secundis  causis,  sed  ex 
intentione  primi  agentis  et  Dei,  multae  et  diversae 
-creaturae  processerunt. 

ARTICULUS  II. 

Utrum  inaequalitas  rerum  sit  a  Deo. 

Ad  secundum  sic  proceditur,  d.  Videtur 
quod  inaequalitas  rerum  non  sit  a  Deo.  Op¬ 
timi  enim  est  optima  adducere.  Sed  inter 
optima  unum  non  est  majus  altero.  Ergo 
Dei ,  qui  est  optimus ,  est  omnia  aequalia  fa¬ 
cere, 

2.  Praeterea,  aequalitas  est  effectus  unita¬ 
tis,  ut  dicitur  in  V  Metaph.,  text.  20.  Sed 
Deus  est  unus.  Ergo  fecit  omnia  aequalia. 

3.  Praeterea,  justitiae  est  inaequalia  inae¬ 
qualibus  dare.  Sed  Deus  est  justus  in  omni¬ 
bus  operibus  suis.  Cum  ergo  operationi  ejus, 
qua  esse  rebus  communicat,  non  praesuppo- 
natur  aliqua  inaequalitas 1  videtur  quod  fece¬ 
rit  omnia  aequalia. 

Sed  contra  est  quod  dicitur  Eccli.,  xxxm, 
7  et  8  :  Quare  dies  diem  superat,  et  iterum 
lux  lucem,  et  annus  annum 2  et  sol  solem  *  ? 
A  Domini  scientia  separati  sunt. 

Respondeo  dicendum ,  quod  Ori  genes  vo¬ 
lens  excludere  positionem  ponentium  dis¬ 
tinctionem  in  rebus  ex  contrarietate  princi¬ 
piorum  boni  et  mali,  posuit  a  Deo  in  principio 
omnia  creata  esse  aequalia.  Dicit  enim  quod 
Deus  primo  creavit  creaturas  rationales  tan¬ 
tum,  et  omnes  aequales.  In  quibus  primo 
exorta  est  inaequalitas  ex  libero  arbitrio, 
quibusdam  conversis  in  Deum  secundum 
magis  et  minus,  quibusdam  etiam  secun¬ 
dum  magis  et  minus  a  Deo  aversis.  Illae  igi¬ 
tur  rationales  creaturae  quae  ad  Deum  per 
liberum  arbitrium  conversae  sunt ,  promotae 
sunt  ad  diversos  ordines  angelorum  pro 

1  Parm.  :  «  rerum.  » 

*  Apud  Hugonem  a  Sancto  Charo  :  «  et  sol  so¬ 
lem?»  cum  hac  notatione  marginali : «  AI. :  a  sole. » 


diversitate  meritorum.  Illae,  autem  quae  aver¬ 
sae  sunt  a  Deo,  sunt  corporibus  alligatae  di¬ 
versis  secundum  diversitatem  peccati;  et 
lianc  causam  dicit  esse  creationis  et  diversi¬ 
tatis  corporum. 

Sed  secundum  hoc  universitas  corpora¬ 
lium  creaturarum  non  esset  propter  bonita¬ 
tem  Dei  communicandam  creaturis ,  sed  ad 
puniendum  peccatum ;  quod  est  contra  illud 
quod  dicitur  Genes,  i,  31  :  Vidit  Deus  cuncta 
quae  fecerat,  et  erant  valde  bona.  Et,  ut  Au¬ 
gustinus  dicit,  De  civ.  Dei,  lib.  XI,  c.  xxtii, 
coi.  337,  t.  7  :  ct  Quid  stultius  dici  potest, 
quam  per  istum  solem ,  ut  in  uno  mundo 
unus  esset,  non  decori  pulchritudinis,  vel 
saluti  rerum  corporalium  consuluisse  artifi¬ 
cem  Deum;  sed  hoc  potius  evenisse,  quia 
una  anima  sic  peccaverat 3 ;  ac  per  hoc,  si 
centum  animae  peccassent,  centum  soles  ha¬ 
beret  hic  mundus  ?  » 

Et  ideo  dicendum  est  quod,  sicut  sapientia 
Dei  est  causa  distinctionis  rerum,  ita  et  inae¬ 
qualitatis. 

Quod  sic  patet.  Duplex  enim  distinctio  in¬ 
venitur  in  rebus  :  una  formalis,  in  his  quae 
differunt  specie  ;  alia  vero  materialis,  in  his 
quae  differunt  numero  tantum.  Cum  autem 
materia  sit  propter  formam,  distinctio  mate¬ 
rialis  est  propter  formalem.  Unde  videmus 
quod  in  rebus  incorruptibilibus  non  est  nisi 
unum  individuum  unius  speciei ,  quia  spe¬ 
cies  sufficienter  conservatur  in  uno  ;  in  ge¬ 
neralibus  autem  et  corruptibilibus  sunt 
multa  individua  unius  speciei  ad  conserva¬ 
tionem  speciei.  Ex  quo  patet  quod  principa¬ 
lior  est  distinctio  formalis  quam  materialis. 
Distinctio  autem  formalis  semper  requirit 
inaequalitatem;  quia,  ut  dicitur  in  VIII  Met., 
text.  10,  formae  rerum  sunt  sicut  numeri,  in 
quibus  species  variantur  per  additionem  vel 
subtractionem  unitatis.  Unde  in  rebus  natu¬ 
ralibus  gradatim  species  ordinatae  esse  viden¬ 
tur;  sicut  mixta  perfectiora  sunt  elementis, 
et  plantae  corporibus  mineralibus,  et  anima¬ 
lia  plantis,  et  homines  aliis  animalibus;  et  in 
singulis  horum  una  species  perfectior  aliis 
invenitur.  Sicut  ergo  divina  sapientia  causa 
est  distinctionis  rerum  propter  perfectionem 
universi,  ita  et  inaequalitatis.  Non  enim  esset 
perfectum  universum ,  si  tantum  unus  gra¬ 
dus  bonitatis  inveniretur  in  rebus. 

3  «  Peccaverat,  ut  tali  corpore  meretur  includi  ? 
Ac  per  hoc  si  centum  similiter  tequaliterque  pec¬ 
cassent,  »  etc. 

Ad  primum  ergo  dicendum ,  quod  optimi 
agentis  est  producere  totum  effectum  suum 
optimum  ;  non  tamen  quod  quamlibet  par¬ 
tem  totius  faciat  optimam  simpliciter,  sed 
optimam  secundum  proportionem  ad  totum ; 
tolleretur  enim  bonitas  animalis,  si  quaelibet 
pars  ejus  oculi  haberet  dignitatem.  Sic  igi¬ 
tur  et  Deus  totum  universum  constituit 
optimum  secundum  modum  creaturae,  non 
autem  singulas  creaturas,  sed  unam  alia 
meliorem;  et  ideo  de  singulis  creaturis  dici¬ 
tur  Gen.,  i,  4:  Vidit  Deus  lucem ,  quod  esset 
bona;  et  similiter  de  singulis.  Sed  de  omni¬ 
bus  simul  dicitur  :  Vidit  Deus  cuncta  quae 
fecerat,  et  erant  valde  bona. 

Ad  secundum  dicendum,  quod  primum 
quod  procedit  ab  unitate ,  est  aequalitas ;  et 
deinde  procedit  multiplicitas ;  et  ideo  a  Patre, 
cui  secundum  Augustinum ,  lib.  I  De  doctr. 
duri  st.,  cap.  v,  coi.  21,  tom.  III,  appropriatur 
unitas,  processit  Filius,  cui  appropriatur 
aequalitas,  et  deinde  creatura,  cui  competit 
inaequalitas  :  sed  tamen  etiam  a  creaturis 
participatur  quaedam  aequalitas,  scilicet  pro¬ 
portionis. 

Ad  tertium  dicendum ,  quod  ratio  illa  est 
quae  movit  Origenem,  lib.  I  Periar.,  cap. 
vm,  coi.  177,  tom.  I  :  sed  non  habet  locum 
nisi  in  retributione  praemiorum  quorum 
inaequalitas  debetur  inaequalibus  meritis. 
Sed  in  constitutione  rerum  non  est  inaequa¬ 
litas  partium  per  quamcumque  inaequalita¬ 
tem  praecedentem  vel  meritorum  vel  dispo¬ 
sitionis  materiae ,  sed  propter  perfectionem 
totius,  ut  patet  etiam  iu  operibus  artis ;  non 
enim  propter  hoc  differt  tectum  a  funda¬ 
mento  ,  quia  habet  diversam  materiam ;  sed 
ut  sit  domus  perfecta  ex  diversis  partibus, 
quaerit  artifex  diversam  materiam ;  et  face¬ 
ret  eam,  si  posset. 

Conclusio.  —  Sicut  ex  divina  sapientia  niultse  et 
diversae  creaturae  in  esse  processerunt,  ita  eadem 
ex  causa  rerum  inaequalitas  processit,  et  non  ex 
ineritis  seu  demeritis  creaturarum. 

ARTICULUS  III. 

Utrum  sit  unus  mundus  tantum. 

Ad  tertium  sic  proceditur.  1 .  Videtur  quod 
non  sit  mius  mundus  tantum,  sed  plures. 
Quia,  ut  Augustinus  dicit,  lib.  LXXXIII 
Quaestionum,  q.  xlvi,  coi.  338,  tom.  VI,  in¬ 
conveniens  est  dicere  quod  Deus  sine  ratione 
res  creavit.  Sed  ea  ratione  qua  creavit 


unum ,  potuit  creare  multos ,  cum  ejus  po¬ 
tentia  non  sit  limitata  ad  unius  mundi  crea¬ 
tionem  :  sed  est  infinita,  ut  supra  ostensum 
est.  Ergo  Deus  plures  mundos  produxit. 

2.  Praeterea,  natura  facit  quod  melius  est, 
et  multo  magis  Deus.  Sed  melius  esset  esse 
plures  mundos  quam  unum,  quia  plura  bona 
paucioribus  meliora  sunt.  Ergo  plures  mundi 
facti  sunt  a  Deo. 

3.  Praeterea,  omne  quod  habet  formam  in 
materia ,  potest  multiplicari  secundum  nu¬ 
merum,  remanente  eadem  specie;  quia  mul¬ 
tiplicatio  secundum  numerum  est  ex  mate¬ 
ria.  Sed  mundus  habet  formam  in  materia. 
Sicut  enim  cum  dico ,  homo ,  significo  for¬ 
mam;  cum  autem  dico,  hic  homo,  significo 
formam  in  materia ;  ita  cum  dicitur,  mun¬ 
dus,  significatur  forma ;  cum  autem  dicitur, 
hic  mundus,  significatur  forma  in  materia. 
Ergo  nihil  prohibet  esse  plures  mundos. 

Sed  contra  est  quod  dicitur  Joan.,  i,  40  : 
Mundus  per  ipsum  factus  est;  ubi  singula¬ 
riter  mundum  nominavit,  quasi  uno  solo 
mundo  existente. 

Respondeo  dicendum ,  quod  ipse  ordo  in 
rebus  sic  a  Deo  creatis  existens  unitatem 
mundi  manifestat.  Mundus  enim  iste  unus 
divitur  unitate  ordinis,  secundum  quod  quae- 
dam  ad  alia  ordinantur.  Quaecumque  autem 
sunt  a  Deo ,  ordinem  habent  ad  invicem ,  et 
ad  ipsum  Deum  ,  ut  supra  ostensum  est. 
Unde  necesse  est  quod  omnia  ad  unum  mun¬ 
dum  pertineant. 

Et  ideo  illi  potuerunt  ponere  plures  mun¬ 
dos,  qui  causam  mundi  non  posuerunt  ali¬ 
quam  sapientiam  ordinantem,  sed  casum,  ut 
Democritus ,  qui  dixit  ex  concursu  atomo¬ 
rum  factum  esse  hunc  mundum  et  alios 
infinitos. 

Ad  primum  ergo  dicendum,  quod  haec  ra¬ 
tio  est  quare  mundus  est  unus,  quia  debent 
omnia  esse  ordinata  uno  ordine,  et  ad  unum. 
Propter  quod  Aristoteles ,  in  XII  Metaph., 
text.  52,  ex  unitate  ordinis  in  rebus  existen- 
tis  concludit  unitatem  Dei  gubernantis;  et 
Plato,  in  Timaeo ,  aliq.  a  prine.,  ex  unitate 
exemplaris  probat  unitatem  mundi,  quasi 
exemplati. 

Ad  secundum  dicendum ,  quod  nullum 
agens  intendit  pluralitatem  materialem  ut 
finem ,  quia  materialis  multitudo  non  habet 
certum  terminum,  sed  de  se  tendit  in  infi¬ 
nitum.  Infinitum  autem  repugnat  rationi 
finis.  Cum  autem  dicitur  plures  mundos  essa 
meliores  quam  unum,  hoc  dicitur  secundum 

multitudinem  materialem.  Tale  autem  me¬ 
lius  non  est  de  intentione  Dei  agentis ;  quia 
eadem  ratione  dici  posset  quod  si  fecisset 
duos ,  melius  esset  quod  essent  tres  :  et  sic 
in  infinitum. 

Ad  tertium  dicendum,  quod  mundos  con¬ 
stat  ex  sua  tota  materia.  Non  enim  est  possi¬ 
bile  esso  aliam  terram  quam  istam ,  quia 
omnis  terra  ferretur  naturaliter  ad  lioc  me¬ 
dium  ,  ubicumque  esset.  Et  eadem  ratio  est 
de  aliis  corporibus  quae  sunt  partes  mundi. 

Conclusio.  —  Cum  universas  creaturas  ad  se  et 
invicem  mirabili  quodam  ordine  instituerit  Deus, 
unum  tantum  mundum,  non  plures  ponere  con¬ 
veniens  est  (a). 

QUAESTIO  XLVIII. 

DE  DISTINCTIONE  RERUM  IN  SPECIALI. 

(Et  sex  quaeruntur.) 

Deinde  considerandum  est  de  distinctione 
rerum  in  speciali :  et  primo  de  distinctione 
boni  et  mali ;  deinde  de  distinctione  spiritua¬ 
lis  et  corporalis  creaturae. 

Circa  primum  quaerendum  est  de  malo  et 
de  causa  mali. 

Circa  malum  quaeruntur  sex  :  1°  utrum 
malum  sit  natura  aliqua ;  2°  utrum  malum 
inveniatur  in  rebus ;  3°  utrum  bonum  sit 
subjectum  mali ;  4°  utrum  malum  totaliter 
corrumpat  bonum ;  5°  de  divisione  mali  per 
poenam  et  culpam ;  6°  quid  liabeat  plus  de 
ratione  mali,  poena,  vel  culpa. 

ARTICULUS  PRIMUS. 

Utrum  malum  sit  natura  quaedam. 

Ad  primum  sic  proceditur.  4.  Videtur 
quod  malum  sit  natura  quaedam.  Quia  omne 
genus  est  natura  quaedam.  Sed  malum  est 

1  Ex  versione  Joannis  Sarrasini. 

(a)  Guillermus  dicit  quod  infiniti  mundi  isto 
mundo  perfectiores  in  mente  Dei  latitant.  Demo¬ 
critus  autem  infinitos  actu  mundos  posuit.  Juxta 
D.  Tlroniam,  stante  isto  mundo,  Deus  alium  mun¬ 
dum  producere  non  posset,  quod  Scotorello  et 
Guillermo  displicet;  nam  in  agendo  Deus  materiam 
non  prsesupponit,  qui  de  nihilo  ad  alium  mundum 
producendum  novam  aliam  materiam  crearet.  Nec 
terra  mundi  alterius  ad  hujus  mundi  centrum  mo¬ 
veretur,  sed  ad  suum  proprium  centrum,  quia  duae 
illae  terree  connexionem  ad  invicem  non  haberent. 
Deus  insuper  non  est  motor  ad  aliquod  mobile 
natura  deputatus,  sed  quodeumque  mobile  natura 
sua  movere  potest.  Dicendum  est  ergo  quod  plu¬ 
res  mundos  etiam  sphericae  figurae  Deus  produ¬ 
cere  posset.  Sed  ubi  talis  mundus  esset,  ct  qu 


quoddam  genus ;  dicitur  enim  in  Praedica - 
mentis ,  cap.  x  De  opposit.,  in  fine,  quod 
bonum  et  malum  non  sunt  in  genere,  sed 
sunt  genera  aliorum.  Ergo  malum  est  na¬ 
tura  quadam. 

2.  Praeterea,  omnis  differentia  constitutiva 
alicujus  speciei  est  natura  quaedam.  Malum 
autem  est  differentia  constitutiva  in  mora¬ 
libus;  differt  enim  specie  malus  habitus  a 
bono,  ut  liberalitas  ab  illiberalitate.  Ergo 
malum  significat  naturam  quamdam. 

3.  Praeterea,  utrumque  contrariorum  est 
natura  quaedam.  Sed  malum  et  bonum  non 
opponuntur  ut  privatio  et  habitus,  sed  ut 
contraria ,  ut  probat  Philosophus  in  Praedi¬ 
camentis,  cap.  De  oppositis ,  per  hoc  quod 
inter  bonum  et  malum  est  aliquid  medium , 
et  a  malo  potest  fieri  reditus  ad  bonum.  Ergo 
malum  significat  naturam  quamdam. 

4.  Praeterea,  quod  non  est,  non  agit.  Sed 
malum  agit,  quia  corrumpit  bonum.  Ergo 
malum  est  quoddam  ens,  et  natura  quaedam. 

5.  Praeterea,  ad  perfectionem  universitatis 
rerum  non  pertinet  nisi  quod  est  ens  et  na¬ 
tura  quaedam.  Sed  malum  pertinet  ad  per¬ 
fectionem  universitatis  rerum;  dicit  enim 
Augustinus  in  Enchir.,  c.  x  et  xi,  coi.  236, 
tom.  VI,  quod  «  ex  omnibus  consistit  uni¬ 
versitatis  admirabilis  pulchritudo.  In  qua 
etiam  illud  quod  malum  dicitur,  bene  ordi¬ 
natum  et  suo  loco  positum  ,  eminentius 
commendat  bona.  »  Ergo  malum  est  natura 
quaedam. 

Sed  contra  est  quod  Dionysius  ,  dicit 
De  div.  nom.y  c.  iv,  §  33,  coi.  734, 1.  1 :  «  Ma¬ 
lum  non  est  existens,  neque  bonum.  » 

Respondeo  dicendum,  quod  unum  opposi¬ 
torum  cognoscitur  per  alterum,  sicut  per 
lucem  tenebraj.  Unde  et  quid  sit  malum , 
oportet  ex  ratione  boni  accipere. 

modo  ad  mundum  nostrum  se  haberet?  Scotistae 
reponunt  quod  supra  quamlibet  partem  caeli,  aut 
ad  meridiem,  aut  ad  septentrionem,  aut  ad  occi¬ 
dentem  hujus  mundi  respectu  collocari  posset. 
Mira  sane  inquisitio!  Solutio  mira  magis!  Billuart, 
ut  arbitror,  non  bene  S.  Thomam  intellexit.  Dicit 
enim  Billuart  :  Plures  mundi  possibiles  sunt,  re 
ipsa  tamen  est  unicus;  et  remittit  ad  quaestionem 
vigesimam  quintam,  articulo  quinto,  ubi  legitur  : 
simpliciter  Deus  potest  alia  facere  quam  quae  facit. 
Sed  inde  non  sequitur  quod  secundum  D.  Tho¬ 
mam  plures  mundi  sint  possibiles;  alia  etenim 
quae  faceret  Deus,  ex  unitate  causae  exemplaris 
uno  ordine  et  ad  unum  ordinarentur,  et  necesse 
est,  ait  S.  Tliomas,  quod  omnia  ad  unum  mundum 
pertineant, 
o 

Diximus  autem  supra,'  quod  bonum  est 
omne  id  quod  est  appetibile  :  et  sic,  cum 
omnis  natura  appetat  suum  esse  et  suam 
perfectionem,  necesse  est  dicere  quod  esse  et 
perfectio  cujuscumque  naturae  rationem  ha¬ 
beat  bonitatis.  Unde  non  potest  esse  quod 
mahim  significet  quoddam  esse,  aut  quam¬ 
dam  formam  seu  naturam.  Relinquitur  ergo 
quod  nomine  mali  significetur  quaedam  ab¬ 
sentia  boni. 

Et  pro  tanto  dicitur  quod  malum  neque 
ost  existens,  nec  bonum.  Quia  cum  ens,  in- 
•quantum  hujusmodi ,  sit  bonum,  eadem  est 
remotio  utrorumque. 

Ad  primum  ergo  dicendum,  quod  Aristo¬ 
teles  ibi  loquitur  secundum  opinionem  Py¬ 
thagoricorum,  qui  malum  existimabant  esse 
naturam  quamdam;  et  ideo  ponebant  bo¬ 
num  et  malum  genera.  Consuevit  enim 
Aristoteles,  et  praecipue  in  libris  logicalibus, 
ponere  exempla  quae  probabilia  erant  suo 
'tempore  secundum  opinionem  aliorum1  phi¬ 
losophorum.  Yel  dicendum,  sicut  dicit  Phi¬ 
losophus  in  IY  Metaph.j  text.  6,  quod  prima 
contrarietas  est  habitus  et  privatio,  quia  sci¬ 
licet  in  omnibus  contrariis  salvatur ;  cum 
semper  unum  contrariorum  sit  imperfectum 
respectu  alterius,  ut  nigrum  respectu  albi, 
et  amarum  respectu  dulcis.  Et  pro  tanto  bo¬ 
num  et  malum  dicuntur  genera  non  simpli¬ 
citer,  sed  contrariorum ;  quia ,  sicut  omnis 
forma  habet  rationem  boni,  ita  omnis  priva¬ 
tio,  inquantum  hujusmodi,  habet  rationem 
mali. 

Ad  secundum  dicendum ,  quod  bonum  et 
malum  non  sunt  differentiae  constitutivae 
nisi  in  moralibus ,  quae  recipiunt  species  ex 
fine ,  qui  est  objectum  voluntatis ,  a  quo 
moralia  dependent.  Et  quia  bonum  habet  ra¬ 
tionem  finis,  ideo  bonum  et  malum  sunt  dif¬ 
ferentiae  specificae  in  moralibus*.  Nec  tamen 
remotio  debiti  finis  constituit  speciem  in  mo¬ 
ralibus,  nisi  secundum  quod  adjungitur  fini 
indebito ;  sicut  neque  in  materialibus  inve¬ 
nitur  privatio  formae  substantialis ,  nisi  ad¬ 
juncta  alteri  formae.  Sic  igitur  malum  quod 
est  differentia  constitutiva  in  moralibus,  est 
quoddam  bonum  adjunctum  privationi  alte¬ 
rius  boni;  sicut  finis  intemperati  est  non 
quidem  carere  bono  rationis,  sed  delectabile 


sensus  absque  ordine  rationis *  Unde  malum, 
inquantum  malum ,  non  est  differentia  con¬ 
stitutiva,  sed  ratione  boni  adjuncti. 

Et  per  hoc  etiam  patet  responsio  ad  ter¬ 
tium.  Nam  ibi  Philosophus  loquitur  de  bono 
et  malo,  secundum  quod  inveniuntur  in  mo¬ 
ralibus.  Sic  enim  inter  bonum  et  malum 
invenitur  medium ,  prout  bonum  dicitur 
quod  est  ordinatum ,  malum  autem  quod 
non  solum  est  deordinatum,  sed  etiam  noci¬ 
vum  alteri.  Unde  dicit  Philosophus  in  IV 
Ethic .,  cap.  i,  circ.  med.,  quod  «  prodigus 
vanus  quidem  est,  sed  non  malus.  »  Ab  hoc 
etiam  malo  quod  est  secundum  morem,  con¬ 
tingit  fieri  reditum  ad  bonum ,  non  autem 
ex  quocumque  malo ;  non  enim  ex  csecitate 
fit  reditus  ad  visionem ,  cum  tamen  caecitas 
sit  malum  quoddam. 

Ad  quartum  dicendum,  quod  aliquid  agere 
dicitur  tripliciter.  Uno  modo  formaliter,  eo 
modo  loquendi  quo  dicitur  albedo  facere 
album  :  et  sic  malum  etiam  ratione  ipsius 
privationis  dicitur  corrumpere  bonum,  quia 
est  ipsa  corruptio,  vel  privatio  boni.  Alio 
modo  dicitur  aliquid  agere  effective,  sicut 
pictor  dicitur  facere  album  parietem.  Tertio 
modo  per  modum  causae  finalis ,  sicut  finis 
dicitur  efficere  movendo  efficientem.  His 
autem  duobus  modis  malum  non  agit  ali¬ 
quid  per  se,  id  est  secundum  quod  est  pri¬ 
vatio  quaedam,  sed  secundum  quod  ei  bonum 
adjungitur.  Nam  omnis  actio  est  ab  aliqua 
forma,  et  omne  quod  desideratur  ut  finis, 
est  perfectio  aliqua.  Et  ideo,  ut  Dionysiu? 
dicit 3,  De  divin.  nomin.,  cap.  iv,  §  32, 
coi.  731,  t.  1.  «  Malum  non  agit,  neque  desi¬ 
deratur,  nisi  virtute  boni  adjuncti ;  per  se 
autem  est  infinitum,  et  praeter  voluntatem 
et  intentionem.  » 

Ad  quintum  dicendum ,  quod ,  sicut  supra 
dictum  est ,  partes  universi  habent  ordinem 
ad  invicem  ,  secundum  quod  una  agit  in  al¬ 
teram,  et  est  finis  alterius  et  exemplar.  Haec 
autem ,  ut  dictum  est,  non  possunt  convenire 
malo  nisi  ratione  boni  adjuncti.  Unde  malum 
neque  ad  perfectionem  universi  pertinet,  ne¬ 
que  sub  ordine  universi  concluditur,  nisi  per 
accidens,  id  est,  ratione  boni  adjuncti. 

Conclusio.  —  Non  existens  aliquid  vel  natura 
-  aliqua,  sed  ipsa  boni  absentia  malum  est  (a). 


1  Sic  coda.  _  non  ut  in  Parrn. :  «  aliquorum.  » 

*  Sic  vetusti  codd.;  in  edit.  :  «  bonum  per  se,  sed 
malum  in  quantum  est  remotio  debiti  finis.  » 

5  Sensum  reddit  D.  Thomas,  etsi  utatur  evidenter  - 
versione  Joannis  Sarrasini 


(a)  Ens  dicitur  tripliciter  :  1.  pro  quodam  decem 
praedicamentis  communi;  2.  pro  actuali  alicujus 
existentia;  3.  pro  eo  quod  significat  veritatem  pro¬ 
positionis,  ut  sit  propositio  affirmativa  vera  quando 
6ignificat  esse  de  eo  quod  est,  et  negativa  vera 

ARTICULUS  II. 

Utrum  malum  inveniatur  in  rebus. 

Ad  secundum  sic  proceditur.  1.  Videtur 
quod  malum  non  inveniatur  in  rebus.  Quid¬ 
quid  enim  invenitur  in  rebus,  vel  est  ens 
aliquod ,  vel  privatio  alicujus ,  quod  est  non 
ens.  Sed  Dionysius  dicit1,  De  cliv.  nomin., 
cap.  iv,  §  19,  coi.  715,  t.  1,  quod  «  malum 
distat  ab  existente,  et  adhuc  plus  distat  a 
non  existente.  »  Ergo  malum  nullo  modo 
invenitur  in  rebus. 

2.  Praeterea,  ens  et  res  convertuntur.  Si 
ergo  malum  est  ens  in  rebus,  sequitur  quod 
malum  sit  res  quaedam,  quod  est  contra  prae¬ 
dicta. 

3.  Praeterea,  a  albius  est  quod  est  nigro 
impermixtius,  »  ut  dicitur  in  III  Topic.  Aris¬ 
totelis,  cap.  iv,  non  remote  a  prine.  Ergo  et 
melius  est  quod  est  malo  impermixtius.  Sed 
Deus  facit  semper  quod  melius  est,  multo 
magis  quam  natura.  Ergo  in  rebus  a  Deo 
conditis  nihil  malum  invenitur. 

Sed  contra  est  quod  secundum  hoc  remo¬ 
verentur  omnes  prohibitiones  et  poenae,  quae 
non  sunt  nisi  malorum. 

Respondeo  dicendum,  quod,  sicut  supra 
dictum  est,  perfectio  universi  requirit  inae¬ 
qualitatem  esse  in  rebus,  ut  omnes  bonitatis 
gradus  impleantur.  Est  autem  unus  gradus 
bonitatis  ut  aliquid  ita  bonum  sit  quod  nun¬ 
quam  deficere  possit.  Alius  autem  gradus 
bonitatis  est  ut  sic  aliquid  bonum  sit  quod  a 
bono  deficere  possit ;  qui  etiam  gradus  in 
ipso  esse  inveniuntur ;  quaedam  enim  sunt , 
quae  suum  esse  amittere  non  possunt,  ut  in¬ 
corruptibilia  ;  quaedam  vero  sunt  quae  amit¬ 
tere  possunt,  ut  corruptibilia. 

Sicut  igitur  perfectio  universitatis  rerum 
requirit  ut  non  solum  sint  entia  incorrupti¬ 
bilia,  sed  etiam  corruptibilia;  ita  perfectio 
universi  requirit  ut  sint  quaedam  quae  a  bo¬ 
nitate  deficere  possint,  ad  quod  sequitur  ea 
interdum  deficere.  In  hoc  autem  consistit 
ratio  mali,  ut  scilicet  aliquid  deficiat  a  bono. 

quando  negat  esse  de  eo  quod  non  est;  hoc  modo 
malum  dicitur  esse,  sicut  caecitas  in  oculo.  Proprie 
loquendo  malum  non  est  in  genere,  nisi  reductive, 
ut  alicujus  boni  privatio.  Erravit  ergo  Secundinus 
dicens  malum  quamdam  substantiam  esse,  et  pari¬ 
ter  Manichaei  dicentes  malum  esse  naturam  malam 
a  Deo  malo. 

1  D.  Tbomas  sensum  reddit  es  propria  versi one 
et  expressius  quam  Corderius  dicens  :  «  Malum 


Unde  manifestum  est  quod  in  rebus  malum 
invenitur ,  sicut  et  corruptio ;  nam  et  ipsa 
corruptio  malum  quoddam  est. 

Ad  primum  ergo  dicendum,  quod  malum 
distat  et  ab  ente  simpliciter ,  et  a  non  ente 
simpliciter ;  quia  neque  est  sicut  habitus  , 
neque  sicut  pura  negatio,  sed  sicut  privatio. 

Ad  secundum  dicendum,  quod,  sicut  di¬ 
citur  in  Y  Metaph.,  text.  14,  ens  dupliciter 
dicitur.  Uno  modo  secundum  quod  signifi¬ 
cat  entitatem  rei,  prout  dividitur  per  decem 
praedicamenta;  et  sic  convertitur  cum  re  ;  et 
hoc  modo  nulla  privatio  est  ens ,  unde  nec 
malum.  Alio  modo  dicitur  ens  quod  signifi¬ 
cat  veritatem  propositionis ,  quae  in  compo¬ 
sitione  consistit,  cujus  nota  est  hoc  verbum 
«  est; »  et  hoc  est  ens  quo  respondetur  ad  quaes¬ 
tionem,  an  est;  et  sic  caecitatem  dicimus  esse 
in  oculo,  vel  quamcumque  aliam  privatio¬ 
nem.  Et  hoc  modo  etiam  malum  dicitur  ens. 
Propter  hujus  autem  distinctionis  ignoran¬ 
tiam  aliqui  considerantes  quod  aliquae  res 
dicuntur  malae,  vel  quod  malum  dicitur  esse 
in  rebus,  crediderunt  quod  malum  esset  ros 
quaedam. 

Ad  tertium  dicendum ,  quod  Deus  et  na¬ 
tura  et  quodeumque  agens  facit  quod  melius 
est  in  toto  sed  non  quod  melius  est  in  una¬ 
quaque  parte,  nisi  per  ordinem  ad  totum,  ut 
supra  dictum  est.  Ipsum  autem  totum,  quod 
est  universitas  creaturarum ,  melius  et  per¬ 
fectius  est,  si  in  eo  sint  qiurdam  quae  a  bono 
deficere  possunt,  quae  interdum  deficiunt, 
Deo  hoc  non  impediente.  Tum  quia  «  provi¬ 
dentiae  non  est  naturam  destruere ,  sed  sal¬ 
vare,  »  ut  Dionysius  dicit 2,  De  div.  nomin., 
cap.  iv,  §  33,  coi.  734,  t.  1.  Ipsa  autem 
natura  rerum  hoc  habet,  ut  quae  deficere 
possunt,  quandoque  deficiant.  Tum  quia,  ut 
dicit  Augustinus3,  in  Enchirid .,  cap.  xi, 
coi.  23G,  t.  6:  «  Deus  est  adeo  potens,  quod 
etiam  bona  potest  facere  de  malis.  »  Unde 
multa  bona  tollerentur,  si  Deus  nullum  ma¬ 
lum  permitteret  esse  ;  non  enim  generare¬ 
tur  ignis,  nisi  corrumperetur  aer;  neque 
conservaretur  vita  leonis,  nisi  occideretur 
asinus.  Neque  etiam  laudaretur  justitia  vin- 

autem  nec  in  iis  est  quae  sunt,  nec  in  iis  quae  non 
sunt,  sed  eo  etiam  quod  non  est,  remotius  est  a 
bono,  tanquam  alienum  ac  minus  ens.  » 

2  Corderius  : «  Non  est  Providentiae  naturam  vio¬ 
lare.  » 

3  Sensum  reddit  D.  Thomas;  plenius  in  textu  : 
«  Neque  Deus  omnipotens...  ullo  modo  sineret  mali 
aliquid  esse  in  operibus  suis,  nisi  usque  adeo  esset 
omnipotens  et  bonus,  ut  bene  faceret  et  de  malo. » 

dicantis  et  patientia  sufferentis  si  non  esset 
iniquitas  persequentis. 

Conc.lusio.  —  Sicut  ad  universi  perfectionem 
oportuit  non  tantum  incorruptibilia  et  indefecti- 
bilia  a  bono  esse,  ita  necesse  est  in  rebus  inveniri 
malum,  sicut  defectus  et  corruptio  boni,  non 
quidem  positive,  sed  formaliter  remotive. 

ARTICULUS  III. 

Utrum  malum  sit  in  bono  sicut  in  subjecto. 

Ad  tertium  sic  proceditur.  1.  Videtur 
quod  malum  non  sit  in  bono  sicut  in  sub¬ 
jecto.  Omnia  enim  bona  sunt  existentia.  Sed 
Dionysius  dicit,  Decliv.  nom.,  cap.  iv,  §  33, 
eoi.  734, 1. 1,  quod  «  malum  non  est  exis- 
tens,  neque  in  existentibus.  »  Ergo  malum 
non  est  in  bono  sicut  in  subjecto. 

2.  Praeterea,  malum  non  est  ens;  bonum 
vero  est  ens.  Sed  non  requirit  ens,  in  quo 
sit  sicut  in  subjecto.  Ergo  nec  malum  re¬ 
quirit  bonum,  in  quo  sit  sicut  in  subjecto. 

3.  Praeterea,  unum  contrariorum  non  est 
subjectum  alterius.  Sed  bonum  et  malum 
sunt  contraria.  Ergo  malum  non  est  in  bono 
sicut  in  subjecto. 

4.  Praeterea,  id  in  quo  est  albedo  sicut  in 
subjecto  dicitur  esse  album.  Ergo  et  id  in 
quo  est  malum  sicut  in  subjecto,  est  malum. 

Si  ergo  malum  sit  in  bono  sicut  in  subjecto, 
sequitur  quod  bonum  sit  malum ,  contra  id 
quod  dicitur  Isa.,  v,  20  :  Vse  qui  dicitis  ma¬ 
lum  bonum,  et  bonum  malum  ! 

Sed  contra  est  quod  Augustinus  dicit,  in 
Enchir.,  cap.  xiv,  coi.  238,  t.  6,  quod  ma¬ 
lum  non  est  nisi  in  bono. 

Respondeo  dicendum ,  quod ,  sicut  dictum 
est,  malum  importat  remotionem  boni.  Non 
autem  quaelibet  remotio  boni  malum  dici¬ 
tur.  Potest  enim  accipi  remotio  boni  et  pri¬ 
vative  et  negative.  Remotio  igitur  boni  ne¬ 
gative  accepta  mali  rationem  non  habet, 
alioquin  sequeretur  quod  ea  quae  nullo  modo 
sunt ,  mala  essent ;  et  iterum  quod  quaelibet 
res  esset  mala  ex  hoc  quod  non  habet  bo¬ 
num  alterius  rei ;  utpote  quod  homo  esset 
malus,  quia  non  habet  velocitatem  caprae, 
vel  fortitudinem  leonis.  Sed  remotio  boni 
privative  accepta  malum  dicitur ,  sicut  pri¬ 
vatio  visus  caecitas  dicitur.  Subjectum  autem 
privationis  et  formae  est  unum  et  idem ,  sci¬ 
licet  ens  in  potentia;  sive  sit  ens  in  potentia 
simpliciter,  sicut  materia  prima,  quae  est 
subjectum  formae  substantialis,  ct  privatio- 

nis  oppositae  ;  sive  sit  ens  in  potentia  secun¬ 
dum  quid ,  et  in  actu  simplicitur,  ut  corpus 
diaphanum,  quo  i  est  subjectum  tenebrarum 
et  lucis.  Manifestum  est  autem  quod  forma 
per  quam  aliquid  est  actu,  perfectio  quaedam 
est ,  et  bonum  quoddam  ;  et  sic  omne  ens  in 
actu  bonum  quoddam  est,  et  similiter  omne 
ens  in  potentia,  inquantum  hujusmodi,  bo¬ 
num  quoddam  est,  secundum  quod  habet 
ordinem  ad  bonum.  Sicut  enim  est  ens  in 
potentia,  ita  et  bonum  in  potentia.  Relin¬ 
quitur  ergo  quod  subjectum  mali  sit  bonum. 

Ad  primum  ergo  dicendum,  quod  Diony¬ 
sius  intelligit  malum  non  esse  in  existenti¬ 
bus  sicut  partem,  aut  sicut  proprietatem 
naturalem  alicujus  existentis. 

Ad  secundum  dicendum,  quod  non  ens  ne¬ 
gative  acceptum  non  requirit  subjectum;  sed 
«privatio  est  negatio  in  subjecto, »  ut  dicitur 
in  IV  Metaph.,  text.  4,  et  lib.  V,  text.  27, 
et  lib.  X,  text.  45,  et  tale  non  ens  est  malum. 

Ad  tertium  dicendum,  quod  malum  non 
est,  sicut  in  subjecto,  in  bono  quod  ei  oppo¬ 
nitur  ,  sed  in  quodam  alio  bono  ;  subjectum 
enim  caecitatis  non  est  visus,  sed  animal.. 
Videtur  tamen,  ut  Augustinus  dicit  in  Ench.y 
cap.  xiv,  coi.  238,  t.  6,  hic  fallere  dialectico¬ 
rum  regula ,  quae  dicit  contraria  simul  esse 
non  posse.  Hoc  tamen  intelligendum  est  se¬ 
cundum  communem  acceptionem  boni  et 
mali ,  non  autem  secundum  quod  specialiter 
accipitur  hoc  bonum  et  hoc  malum.  Album 
autem  et  nigrum,  dulce  et  amarum,  et  hu¬ 
jusmodi  contraria,  non  accipiuntur  nisi  spe¬ 
cialiter  ,  quia  sunt  in  quibusdam  generibus 
determinatis ;  sed  bonum  circuit.  omnia  ge¬ 
nera.  Unde  unum  bonum  potest  simul  esse 
cum  privatione  alterius  boni. 

Ad  quartum  dicendum,  quod  propheta 
imprecatur  vae  illis  qui  dicunt  id  quod  est 
bonum,  secundum  quod  est  bonum,  esse 
malum.  IIoc  autem  non  sequitur  ex  prae¬ 
missis,  ut  per  praedicta  patet. 

Conclusio.  —  Cum  malum  sit  privatio  boni,  et 
in  eodem  subjecto  sit,  malum  in  bono  non  nega¬ 
tive,  sed  privative  est  ut  in  suo  subjecto. 

ARTICULUS  IV. 

Utrum  malum  corrumpat  totum  bonum. 

Ad  quartum  sic  proceditur.  1.  Videtur 
quod  malum  corrumpat  totum  bonum.  Unum 
enim  contrariorum  totaliter  corrumpitur  per 
aliud.  Sed  bonum  et  malum  sunt  contraria. 

Ergo  malum  potest  corrumpere  totum  bo¬ 
num  . 

2.  Praeterea,  Augustinus  dicit  in  Enchir., 
cap.  xn,  ante  med.,  quod  «  malum  nocet, 
inquantum  adimit  bonum.  »  Sed  bonum  est 
sibi  simile  et  uniforme.  Ergo  totaliter  tolli¬ 
tur  per  malum. 

3.  Praeterea,  malum,  quamdiu  est,  nocet 
et  adimit 1  bonum.  Sed  illud  a  quo  semper 
aliquid  aufertur,  quandoque  consumitur, 
nisi  sit  infinitum ,  quod  non  potest  dici  de 
aliquo  bono  creato.  Ergo  malum  consumit 
totaliter  bonum. 

Sed  contra  est  quod  Augustinus  dicit,  in 
Enchir .,  cap.  xii,  coi.  236,  t.  6,  quod  ma¬ 
lum  non  potest  totaliter  consumere  bonum. 

Respondeo  dicendum ,  quod  malum  non 
potest  totaliter  consumere  bonum. 

Ad  cujus  evidentiam  considerandum  est 
quod  est  triplex  bonum.  Quoddam  quod  per 
malum  totaliter  tollitur,  et  hoc  est  bonum 
oppositum  malo ;  sicut  lumen  totaliter  per 
tenebras  tollitur,  et  visus  per  csecitatem. 
Quoddam  vero  bonum  est  quod  nec  totaliter 
tollitur  per  malum,  nec  diminuitur ,  scilicet 
bonum  quod  est  subjectum  mali ;  non  enim 
per  tenebras  aliquid  de  substantia  aeris  di¬ 
minuitur.  Quoddam  vero  bonum  est  quod 
diminuitur  quidem  per  malum,  sed  non  to¬ 
taliter  tollitur ;  et  hoc  bonum  est  habilitas 
subjecti  ad  actum. 

Riminutio  autem  hujus  boni  non  est  acci¬ 
pienda  per  subtractionem,  sicut  est  diminu- 
tio  in  quantitatibus,  sed  per  remissionem, 
sicut  est  diminutio  in  qualitatibus  et  for¬ 
mis.  Remissio  autem  hujus  habilitatis  est 
accipienda  e  contrario  intensioni  ipsius.  In¬ 
tenditur  enim  hujusmodi  habilitas  per  dis¬ 
positiones  quibus  materia  praeparatur  ad 
actum,  quae  quanto  magis  multiplicantur  in 
subjecto,  tantb  habilius  est  ad  recipiendum 
perfectionem  et  formam ;  et  e  contrario  re¬ 
mittitur  per  dispositiones  contrarias,  quae 
quanto  magis  multiplicatae  sunt  in  materia 
et  magis  intensae,  tanto  magis  remittitur 
potentia  ad  actum. 

Si  igitur  contrariae  dispositiones  in  infini¬ 
tum  multiplicari  et  intendi  non  possunt,  sed 
usque  ad  certum  terminum ;  neque  habilitas 
praedicta  in  infinitum  diminuitur  vel  remit¬ 
titur,  sicut  patet  in  qualitatibus  activis  et 
passivis  elementorum ;  frigiditas  enim  et 

1  Al.  :  «  aufert.  » 

a  Sic  codd.;  in  edit. :  «  tollitur  totaliter,  quia  se- 


humiditas,  per  quae  diminuitur  sive  remitti¬ 
tur  habilitas  materiae  ad  formam  ignis,  non 
possunt  multiplicari  in  infinitum.  Si  vero 
dispositiones  contrariae  in  infinitum  multi¬ 
plicari  possunt,  et  habilitas  praedicta  in  infi¬ 
nitum  diminuitur  vel  remittitur,  non  tamen 
totaliter  tollitur  ;  quia  semper  manet  in  sua 
radice,  quae  est  substantia  subjecti ;  sicut  si 
in  infinitum  interponantur  corpora  opaca 
inter  solem  et  aerem,  in  infinitum  diminue¬ 
tur  habilitas  aeris  ad  lumen ;  nunquam  ta¬ 
men,  manente  aere,  tolleretur,  quod  se¬ 
cundum  naturam  suam  est  diaplianum2. 
Similiter  in  infinitum  potest  fieri  additio  in 
peccatis,  per  quae  semper  magis  ac  magis 
minuitur  habilitas  animae  ad  gratiam ;  quae 
quidem  peccata  sunt  quasi  obstacula  inter¬ 
posita  inter  nos  et  Reum,  secundum  illud 
Isa.,  lix,  2  :  Peccata  nostra  diviserunt  inter 
nos  *  et  Deum.  Neque  tamen  tollitur  totali¬ 
ter  ab  anima  praedicta  habilitas,  quia  conse¬ 
quitur  naturam  ipsius. 

Ad  primum  ergo  dicendum,  quod  bonum 
quod  opponitur  malo ,  totaliter  tollitur ;  sed 
alia  bona  non  totaliter  tolluntur ,  ut  dictum 
est. 

Ad  secundum  dicendum,  quod  habilitas 
praedicta  est  media  inter  subjectum  et  ac¬ 
tum.  Unde  ex  ea  parte  qua  attingit  actum, 
diminuitur  per  malum ;  sed  ex  ea  parte  qua 
tenet  se  cum  subjecto,  remanet.  Ergo  licet 
bonum  in  se  sit  simile,  tamen  propter  com¬ 
parationem  ejus  ad  diversa  non  totaliter 
tollitur,  sed  in  parte. 

Ad  tertium  dicendum ,  quod  quidam  ima¬ 
ginantes  diminutionem  boni  praedicti  ad 
similitudinem  diminutionis  quantitatis,  dixe¬ 
runt  quod,  sicut  continuum  dividitur  in  infi¬ 
nitum,  facta  divisione  secundum  eamdem 
proportionem,  ut  puta  quod  accipiatur  me¬ 
dium  medii,  vel  tertium  tertii ;  sic  in  propo¬ 
sito  accidit. 

Sed  haec  ratio  hic  locum  non  habet ,  quia 
in  divisione  in  qua  servatur  eadem  proportio, 
semper  subtrahitur  minus  et  minus  :  minus 
enim  est  medium  medii  quam  medium 
totius.  Sed  secundum  peccatum  non  de  ne¬ 
cessitate  minus  diminuit  de  habilitate  prae¬ 
dicta  quam  praecedens,  sed  forte  aut  aequa¬ 
liter,  aut  mag' 

Ricendum  est  ergo  quod,  licet  ista  habi¬ 
litas  sit  quoddam  finitum,  diminuitur  tamen 

eundum  naturam  suam  est  diaplianus.  » 

in  infinitum  ,  non  per  se,  sed  per  accidens, 
secundum  quod  contraria)  dispositiones  etiam 
in  infinitum  augentur,  ut  dictum  est. 

Conclusio.  —  Malum  corrumpit  totum  sibi  oppo¬ 
situm  bonum  :  nunquam  autem  bonum  quod  est 
subjectum,  nec  bonum  totum  quod  est  habilitas 
subjecti  ad  actum,  corrumpere  potest  (a). 

ARTICULUS  V. 

ZJtrum  malum  sufficienter  dividatur  per 
poenam  et  culpam. 

Ad  quintum  sic  proceditur,  i.  Videtur 
quod  malum  insufficienter 1  dividatur  per 
poenam  et  culpam.  Omnis  enim  defectus  ma¬ 
lum  quoddam  esse  videtur.  Sed  in  omnibus 
creaturis  est  quidam  defectus,  quod  se  in 
esse  conservare  non  possunt,  qui  tamen  nec 
poena  nec  culpa  est.  Non  ergo  sufficienter 
malum  dividitur  per  poenam  et  culpam. 

2.  Praeterea,  in  rebus  irrationalibus  non 
invenitur  culpa  nec  poena ;  invenitur  tamen 
in  eis  corruptio  et  defectus ,  quae  ad  ratio¬ 
nem  mali  pertinent.  Ergo  non  omne  malum 
est  poena  vel  culpa. 

3.  Praeterea,  tentatio  quoddam  malum  est; 

nec  tamen  est  culpa ;  quia  «  tentatio  cui  non 
consentitur,  non  est  peccatum ,  sed  materia 
exercendae  virtutis,  »  ut  dicitur  in  Glossa 
ordinaria,  coi.  568,  t.  2,  super  illud  :  Nec 
magnitudo  revelationum ,  II  ad  Cor.,  xn, 
v.  7,  nec  etiam  poena ,  quia  tentatio  praece¬ 
dit  culpam,  poena  autem  subsequitur.  Insuf¬ 
ficienter  ergo  malum  dividitur  per  poenam 
et  culpam.  j* 

Sed  contra  videtur  quod  divisio  sit  super¬ 
flua.  Ut  enim  Augustinus  dicit  in  Enchir ., 
cap.  xn,  coi.  237,  tom.  VI,  malum  dicitur, 
quia  nocet.  Quod  autem  nocet  poenale  est. 
Omne  ergo  malum  sub  poena  continetur. 

Respondeo  dicendum ,  quod  malum ,  sicut 
supra  dictum  est,  est  privatio  boni,  quod  in 
perfectione  et  actu  consistit  principaliter  et 
per  se.  Actus  autem  est  dupiex  :  primus,  et 
secundus.  Actus  quidem  primus  est  forma 
et  integritas  rei ;  actus  autem  secundus  est 
operatio.  Contingit  ergo  malum  esse  dupli¬ 
citer.  Uno  modo  per  subtractionem  forni», 
.aut  alicujus  partis  quse  requiritur  ad  inte¬ 
gritatem  rei  :  sicut  c»citas  malum  est,  et 

i  Nicolai :  «  non  sufficienter.  » 
i a )  Guillermus,  Richardus,  etc.,  summum  malum 
in  Tebus  non  esse  tenent.  «  Impossibile  est  quod 
sit  aliqua  res  per  seipsam  et  omnimodo  mala;  nam 


carere  membro.  Alio  my  fio  per  subtractio¬ 
nem  debitae  operationis,  vel  quia  omnino 
non  est,  vel  quia  debitum  modum  et  ordi¬ 
nem  non  habet.  Quia  vero  bonum  simplici¬ 
ter  est  objectum  voluntatis,  malum ,  quod 
est  privatio  boni,  secundum  specialem  ratio¬ 
nem  invenitur  in  creaturis  rationalibus  ha¬ 
bentibus  voluntatem.  Malum  igitur  quod  est 
per  subtractionem  formae  et  integritatis  rei, 
habet  rationem  poenae ;  et  praecipue  supposito 
quod  omnia  divinae  providentiae  et  justitiae 
subdantur,  ut  supra  ostensum  est ;  de  ra¬ 
tione  enim  poenae  est  quod  sit  contraria  vo¬ 
luntati.  Malum  autem  quod  consistit  in  sub¬ 
tractione  debitae  operationis  in  rebus  volun¬ 
tariis,  habet  rationem  culpae;  hoc  enim 
imputatur  alicui  in  culpam,  cum  deficit  a 
perfecta  actione ,  cujus  dominus  est  secun¬ 
dum  voluntatem.  Sic  igitur  omne  malum  in 
rebus  voluntariis  consideratum  est  poena  vel 
culpa. 

Ad  primum  ergo  dicendum,  quod  quia 
malum  privatio  est  boni ,  et  non  negatio 
pura ,  ut  dictum  est  supra ,  non  omnis  de¬ 
fectus  boni  est  malum,  sed  defectus  boni 
quod  natum  est  et  debet  haberi.  Defectus 
enim  visionis  non  est  malum  in  lapide,  sed 
in  animali ,  quia  contra  rationem  lapidis  est 
quod  visum  habeat.  Similiter  etiam  contra 
rationem  creatur»  est  quod  in  esse  conser¬ 
vetur  a  seipsa  :  quia  idem  dat  esse,  et  con¬ 
servat.  Unde  iste  defectus  non  est  malum 
creatur». 

Ad  secundum  dicendum,  quod  poena  et 
culpa  non  dividunt  malum  simpliciter,  sed 
malum  in  rebus  voluntariis. 

Ad  tertium  dicendum,  quod  tentatio,  prout 
importat  provocationem  ad  malum ,  semper 
malum  culp»  est  in  tentante  :  sed  in  eo  qui 
tentatur ,  non  est  proprie ,  nisi  secundum 
quod  aliqualiter  immutatur.  Sic  enim  actio 
agentis  est  in  patiente.  Secundum  autem 
quod  tentatus  immutatur  ad  malum  a  len¬ 
tante,  incidit  in  culpam.  $ 

Ad  arg.  in  oppositum  dicendum,  quod  de 
ratione  poen»  est  quod  noceat  agenti  in  se- 
ipso ;  sed  de  ratione  culp»  est  quod  noceat 
agenti  in  sua  actione ;  et  sic  utrumque  sub 
malo  continetur,  secundum  quod  habet  ra¬ 
tionem  nocumenti. 

Conclusio.  —  Quodvis  malum,  cum  bono  oppo- 

talis  esset  omnimodo  privatio;  ergo  se  privaret 
ipso  esse  :  quod  implicat.  »  Sic  Avicenna  et  ipse, 
IV  Metaph caus.  ii,  ratiocinatu’* 

situm  sit,  in  rebus  voluntariis  est  poena  vel 
culpa  (a). 

ARTICULUS  YI. 

Utrum  habeat  plus  de  ratione  mali  poena 
quam  culpa. 

Ad  sextum  sic  proceditur.  1 .  Videtur  quod 
habeat  plus  de  ratione  mali  poena  quam 
culpa.  Culpa  enim  se  habet  ad  poenam  ut 
meritum  ad  praemium.  Sed  praemium  habet 
plus  de  ratione  boni  quam  meritum,  cum  sit 
fmis  ejus.  Ergo  poena  plus  habet  de  ratione 
mali  quam  culpa. 

2.  Praeterea,  illud  est  majus  malum  quod 
opponitur  majori  bono.  Sed  poena ,  sicut 
dictum  est,  opponitur  bono  agentis;  culpa 
autem  bono  actionis.  Cum  ergo  melius  sit 
agens  quam  actio,  videtur  quod  pejus  sit 
poena  quam  culpa. 

3.  Praeterea,  ipsa  privatio  fmis  poena  quae¬ 
dam  est,  quae  dicitur  carentia  visionis  di¬ 
vinae  ;  malum  autem  'culpae  est  per  priva¬ 
tionem  ordinis  ad  finem.  Ergo  poena  est 
majus  malum  quam  culpa. 

Sed  contra,  sapiens  artifex  inducit  minus 
malum  ad  vitandum  majus ;  sicut  medicus 
praecidit  membrum,  ne  corrumpatur  corpus. 
Sed  Dei  sapientia  infert  poenam  ad  vitandam 
culpam.  Ergo  culpa  est  majus  malum  quam 
poena. 

Respondeo  dicendum,  quod  culpa  habet 
plus  de  ratione  mali  quam  poena :  et  non 
solum  quam  poena  sensibilis,  quae  consistit 
in  privatione  corporalium  bonorum,  cujus- 
modi  poenas  plures  attendunt ;  sed  etiam 
universaliter  accipiendo  poenam,  secundum 
quod  privatio  gratiae  vel  gloriae  poenae  quae¬ 
dam  sunt. 

Cujus  est  duplex  ratio.  Prima  quidem  est, 
quia  ex  malo  culpae  fit  aliquis  malus,  non 
autem  ex  malo  poenae,  secundum  illud  Dio¬ 
nysii,  De  divin.  nom .,  c.  iv,  §  22,  coi.  723  : 
«  Puniri  non  est  malum,  sed  fieri  poena 
dignum1.  »  Et  hoc  ideo  est,  quia,  cum  bo¬ 
num  simpliciter  consistat  in  actu,  et  non  in 
potentia ,  ultimus  autem  actus  est  operatio, 
vel  usus  quarumcumque  rerum  habitarum ; 
bonum  hominis  simpliciter  consideratur  in 
bona  operatione ,  vel  bono  usu  rerum  habi¬ 
tarum.  Utimur  autem  rebus  omnibus  per 

1  Ex  versione  Joannis  Sarrasini.  Corderius : «  Non 
malum  est  puniri,  sed  supplicii  reum  fieri.  » 

s  Ai. :  «  proprie.  » 


voluntatem.  Unde  ex  bona  voluntate,  qua 
homo  bene  uti tur  rebus  habitis,  dicitur  homo 
bonus  et  ex  mala  malus.  Potest  enim  qui 
habet  malam  voluntatem  ,  etiam  bono  quod 
habet  male  uti,  sicut  si  grammaticus  volun¬ 
tarie  incongrue  loquatur.  Quia  ergo  ipsa 
culpa  consistit  in  deordinato  actu  voluntatis, 
poena  vero  in  privatione  alicujus  eorum  qui¬ 
bus  utitur  voluntas ,  perfectius  habet  ratio¬ 
nem  mali  culpa  quam  poena. 

Secunda  ratio  sumi  potest  ex  hoc  quod 
Deus  est  auctor  mali  poena?,  non  autem  mali 
culpae.  Cujus  ratio  est,  quia  malum  poenae 
privat  bonum  creaturae ,  sive  accipiatur  bo¬ 
num  creaturae  aliquid  creatum ,  sicut  caeci¬ 
tas  privat  visum,  sive  sit  bonum  increatum, 
sicut  per  carentiam  visionis  divinae  tollitur 
creaturae  bonum  increatum.  Malum  vero 
culpae  opponitur  ipsi 2  bono  increato.  Contra  - 
riatur  enim  impietioni  divinae  voluntatis,  et 
divino  amori,  quo  bonum  divinum  in  se- 
ipso  amatur,  et  non  solum  secundum  quod 
participatur  a  creatura.  Sic  igitur  patet 
quod  culpa  habet  plus  de  ratione  mali  quam 
poena. 

Ad  primum  ergo  dicendum,  quod  licet 
culpa  terminetur  ad  poenam ,  sicut  meritum 
ad  praemium,  tamen  culpa  non  intenditur 
propter  poenam,  sicut  meritum  propter  prae¬ 
mium,  sed  potius  e  converso  poena  induci¬ 
tur,  ut  vitetur  culpa;  et  sic  culpa  est  pejus 
quam  poena. 

Ad  secundum  dicendum,  quod  ordo  actio¬ 
nis,  qui  tollitur  per  culpam ,  est  perfectius 
bonum  agentis,  cum  sit  perfectio  secunda, 
quam  bonum  quod  tollitur  per  poenam,  quod 
est  perfectio  prima. 

Ad  tertium  dicendum,  quod  non  est  com¬ 
paratio  culpae  ad  poenam  sicut  finis  et  ordi¬ 
nis  ad  finem ;  quia  utrumque  potest  privari 
aliquo  modo,  et  per  culpam,  et  per  poenam ; 
sed  per  poenam  quidem,  secundum  quod 
ipse  homo  removetur  a  fine  et  ab  ordine  ad 
fmem ;  per  culpam  vero,  secundum  quod  ista 
privatio  pertinet  ad  actionem  quae  non  ordi¬ 
natur  ad  Unem  debitum. 

Conclusio.  —  Cum  malum  culpa?  sit  hoc  ipsum 
quo  mali  sumus,  cumque  a  nostra  tantummodo 
voluntate  proficiscatur,  non  autem  malum  pcenas  • 
culpam  quam  poenam  plus  de  ratione  mali  habere 
certum  est. 

(a)  Nota  S.  Thomam  de  malo  in  rebus  volunta¬ 
riis  loqui;  nam  aliquid  malum  naturce  est,  ut  cte- 
citas,  claudicatio,  ete 

QUiESTIO  XLIX. 

DE  CAUSA  MALI. 

(Et  tria  quaeruntur.) 

Consequenter  quaeritur  de  causa  mali ,  et 
circa  hoc  quaeruntur  tria  :  1°  utrum  bonum 
possit  esse  causa  mali ;  2°  utrum  summum 
bonum ,  quod  est  Deus  ,  sit  causa  mali ; 
3°  utrum  sit  aliquod  summum  malum  quod 
sit  prima  causa  omnium  malorum. 

ARTICULUS  PRIMUS. 

Utrum  bonum  possit  esse  causa  mali. 

Ad  primum  sic  proceditur,  i.  Videtur 
quod  bonum  non  possit  esse  causa  mali. 
Dicitur  enim  Mattii.,  vii,  18  :  Non  potest 
bona  arbor  malos  *  fructus  facere. 

2.  Praeterea,  unum  contrariorum  non  po¬ 
test  esse  causa  alterius.  Malum  autem  est 
contrarium  bono.  Ergo  bonum  non  potest 
esse  causa  mali. 

3.  Praeterea,  effectus  deficiens  non  proce¬ 
dit  nisi  a  causa  deficiente.  Sed  malum  si 
causam  liabeat ,  est  effectus  deficiens.  Ergo 
habet  causam  1  deficientem.  Sed  omne  defi¬ 
ciens  malum  est.  Ergo  causa  mali  non  est 
nisi  malum. 

4.  Praeterea,  Dionysius  dicit  De  cliv.f 
nom.,  c.  iv,  §  32,  coi.  731,  tom.  I,  quod 
«  malum  non  habet  causam.  »  Ergo  bonum 
non  est  causa  mali. 

Sed  contra  est  quod  Augustinus  2  dicit, 
Contra  Julianums  lib.  I,  cap.  ix,  coi.  070, 
tom.  X  :  «  Non  fuit  omnino  unde  oriri 
posset  malum,  nisi  ex  bono.  » 

Respondeo  dicendum,  quod  necesse  est 
dicere  quod  omne  malum  aliqualiter  causam 
habeat.  Malum  enim  est  defectus  boni  quod 
natum  est  et  debet  haberi.  Quod  autem  ali¬ 
quid  deficiat  a  sua  naturali  et  debita  dispo¬ 
sitione,  non  potest  provenire  nisi  ex  aliqua 
causa  trahente  rem  extra  suam  dispositio¬ 
nem.  Non  enim  grave  movetur  sursum  nisi 
ab  aliqix  impellente,  nec  agens  deficit  a  sua 
actione  nisi  propter  aliquod  impedimentum. 
Esse  autem  eausam  non  potest  convenire 
nisi  bono ;  quia  nihil  potest  esse  causa,  nisi 

t- 

«r 

1  Sic  codd.;  in  Parm.  :  «  sed  malum  est  effectus 
deficiens ;  ergo,  si  causam  liabeat,  habet  deficien¬ 
tem.  » 

*  Ex  toto  capito  colligitur. 


inquantum  est  ens;  omne  autem  ens,  in- 
quantum  hujusmodi,  bonum  est. 

Et  si  consideremus  speciales  rationes  cau¬ 
sarum,  agens  et  forma  et  finis  perfectionem 
quamdam  important,  quae  pertinent  ad  ra¬ 
tionem  boni.  Sed  et  materia,  inquantum  est 
in  potentia  ad  bonum ,  habet  rationem  boni. 
Et  quidem  quod  bonum  sit  causa  mali  per 
modum  causae  materialis,  jam  ex  praemissis 
patet.  Ostensum  est  enim  quod  bonum  est 
subjectum  mali.  Causam  autem  formalem 
malum  non  habet,  sed  est  magis  privatio 
formae  :  et  similiter  nec  causam  finalem . 
sed  magis  est  privatio  ordinis  ad  finem  de  - 
bitum.  Non  solum  enim  finis  habet  ratio¬ 
nem  boni,  sed  etiam  utile,  quod  ordinatur 
ad  finem.  Causam  autem  per  modum  agen¬ 
tis  habet  malum,  non  autem  per  se,  immo3 
per  accidens. 

Ad  cujus  evidentiam,  sciendum  est  quod 
aliter  causatur  malum  in  actione ,  et  aliter 
in  effectu.  In  actione  quidem  causatur  ma¬ 
lum  propter  delectum  alicujus  principiorum 
actionis,  vel  principalis  agentis  vel  instru- 
mentatis-  sicut  defectus  in  motu  animalis 
potest  contingere,  vel  propter  debilitatem 
virtutis  moti  vae,  ut  in  nueris,  vel  propter 
solum  ineptitudinem  instrumenti,  ut  m 
claudis.  Causatur  autem  malum  in  re 
aliqua  quandoque  ex  virtute  agentis  non 
tamen  in  proprio  effectu  agentis1;  quando¬ 
que  autem  ex  defectu  ipsius,  vel  materiae. 
Ex  virtute  quidem  vel  perfectione  agentis, 
quando  ad  formam  intentam  ab  agente  se¬ 
quitur  ex  necessitate  alterius  formae  priva¬ 
tio  ;  sicut  ad  formam  ignis  sequitur  privatio 
formae  aeris  vel  aquae.  Sicut  ergo  quanto 
ignis  fuerit  perfectior  in  virtute,  tanto  per¬ 
fectius  imprimit  formam  suam,  ita  etiam 
tanto  perfectius  corrumpit  contrarium.  Unde 
malum  et  corruptio  aeris  et  aquae  est  ex  per¬ 
fectione  ignis ;  sed  boc  est  per  accidens  :  quia 
ignis  non  intendit  privare  formam  aquae, 
sed  inducere  formam  propriam ;  sed  hoc  fa¬ 
ciendo,  causat  et  illud  per  accidens.  Sed  si 
sit  defectus  in  effectu  proprio  ignis,  puta 
quod  deficiat  a  calefaciendo,  boc  est  vel 
propter  defectum  actionis,  qui  redundat  in 
defectum  alicujus  principii,  ut  dictum  est, 
vel  ex  indispositione  materiae,  quae  non  re¬ 
cipit  actionem  ignis  agentis.  Sed  et  hoc.  ip- 

3  Al.  :  «  sed.  » 

4  Cod  Alcan.  :  «  Malum  autem  in  re  abqua,  non 
tamen  in  proprio  effectu  agentis,  causatur  quando¬ 
que  ex  virtute  agentis. » 

sum  quod  est  esse  deficiens,  accidit  bono  cui 
per  se  competit  agere. 

Undo  verum  est  quod  malum  secundum 
nullum  modum  habet  causam  nisi  per  acci¬ 
dens.  Sic  autem  bonum  est  causa  mali. 

Ad  primum  ergo  dicendum,  quod,  sicut 
Augustinus  dicit,  Contra  Julianum,  lib.  I, 
cap.  ix,  coi.  672,  t.  10,  «  arborem  malam 
appellat  Dominus  voluntatem  malam,  et  ar¬ 
borem  bonam  voluntatem  bonam.  »  Ex  vo¬ 
luntate  autem  bona  non  producitur  actus 
moralis  malus,  cum  ex  ipsa  voluntate  bona 
judicetur  actus  moralis  bonus.  Sed  tamen 
ipse  motus  malae  voluntatis  causatur  a  crea¬ 
tura  rationali,  quae  bona  est;  et  sic  est  causa 
mali. 

Ad  secundum  dicendum,  quod  bonum  non 
causat  illud  malum  quod  est  sibi  contrarium, 
sed  quoddam  aliud  :  sicut  bonitas  ignis 
causat  malum  aquae,  et  homo  bonus  secun¬ 
dum  suam  naturam  causat  malum  actum 
secundum  morem.  Et  hoc  ipsum  per  acci¬ 
dens  est,  ut  dictum  est.  Invenitur  autem 
quod  etiam  unum  contrariorum  causat  aliud 
per  accidens,  sicut  frigidum  exterius  am¬ 
biens  calefacit  inquantum  calor  retrahitur 
ad  interiora. 

Ad  tertium  dicendum,  quod  malum  habet 
causam  deficientem  aliter  in  rebus  volunta¬ 
riis  et  naturalibus.  Agens  enim  naturale 
producit  effectum  suum  talem  quale  ipsum 
est,  nisi  impediatur  ab  aliquo  extrinseco ;  et 
hoc  ipsum  est  quidam  defectus  ejus.  Unde 
nunquam  sequitur  malum  in  effectu,  nisi 
praeexistat  aliquod  aliud  malum  in  agente 
vel  materia,  sicut  dictum  est.  Sed  in  rebus 
voluntariis  defectus  actionis  a  voluntate  actu 
deficiente  procedit,  inquantum  non  subjicit 
se  actu  suae  regulae.  Qui  tamen  defectus  non 
est  culpa ,  sed  eum  sequitur  culpa  ex  hoc 
quod  cum  tali  defectu  operatur. 

Ad  quartum  dicendum,  quod  malum  non 
habet  causam  per  se,  sed  per  accidens  tan¬ 
tum,  ut  dictum  est. 

Conclusio.  —  Bonum  non  nisi  materialiter,  ut 
videlicet  subjectum  mali,  et  ut  agens,  sed  per 
accidens,  est  causa  mali,  non  autem  ut  est  forma, 

vel  tinis,  vel  per  se  agens. 


ARTICULUS  II. 

Utrum  summum  bonum,  quod  est  Deus , 
sit  causa  mali. 

Ad  secundum  sic  proceditur.  4.  Videtur 
quod  summum  bonum,  quod  est  Deus,  sit 
causa  mali.  Dicitur  enim  Is.,  xlv,  6  et  7  : 
Ego  Dominus,  et  non  est  alter  Deus ,  for¬ 
mans  lucem,  et  creans  tenebras,  faciens  pa¬ 
cem,  et  creans  malum;  et  Amos,  m,  6  :  Si 
erit  malum  in  civitate,  quod  Dominus  non 
fecerit. 

2.  Praeterea,  effectus  causae  secundae  re¬ 
ducitur  in  causam  primam.  Bonum  autem 
est  causa  mali,  ut  dictum  est.  Cum  igitur 
omnis  boni  causa  sit  Deus ,  ut  supra  osten¬ 
sum  est,  sequitur  quod  etiam  omne  malum 
sit  a  Deo. 

3.  Praeterea,  sicut  dicitur  in  II  Phys.,  text. 
30,  idem  est  causa  salutis  navis  et  periculi. 
Sed  Deus  est  causa  salutis  omnium  rerum. 
Ergo  est  ipse  causa  omnis  perditionis  et  mali. 

Sed  contra  est  quod  dicit  Augustinus  in 
lib.  LXXXIU  Qusestion,  q.  xxi,  coi.  16,  t.  6, 
quod  :  «  Deus  non  est  auctor  mali,  quia  non 
est  causa  tendendi  ad  non  esse.  » 

Respondeo  dicendum,  quod,  sicut  ex  dictis 
patet,  malum  quod  in  defectu  actionis  con¬ 
sistit  semper  causatur  ex  defectu  agentis. 
In  Deo  autem  nullus  defectus  est,  sed  summa 
perfectio,  ut  supra  ostensum  est.  Unde  ma¬ 
lum  quod  in  defectu  actionis  consistit,  vel 
quod  ex  defectu  agentis  causatur,  non  redu¬ 
citur  in  Deum  sicut  in  causam. 

Sed  malum  quod  in  corruptione  rerum 
aliquarum  consistit,  reducitur  in  Deum  sicut 
in  causam.  Et  hoc  patet  tam  in  naturalibus, 
quam  in  voluntariis.  Dictum  est  enim,  quod 
aliquod  agens,  inquantum  sua  virtute  pro¬ 
ducit  aliquam  formam  ad  quam  sequitur 
corruptio  et  defectus,  causat  sua  virtute 
illam  corruptionem  et  defectum.  Manifestum 
est  autem  quod  forma  quam  principaliter 
Deus  intendit  in  rebus  creatis,  est  bonum 
ordinis  universi.  Ordo  autem  universi  re¬ 
quirit,  ut  supra  dictum  est,  quod  qusedam 
sint  qum  deficere  possint  et  interdum  defi¬ 
ciant.  Et  sic  Deus  in  rebus  causando  bonum 
ordinis  universi,  ex  consequenti  et  quasi 
per  accidens  causat  corruptiones  rerum,  se¬ 
cundum  illud  quod  dicitur  I  Reg.,  n ,  6  5 
Dominus  mortificat  et  vivificat.  Sed  quod 
dicitur  Sap.,  i,  43,  quod  Deus  mortem  non 
fecit,  intelligitur  quasi  per  se  intentam.  Ad 

ordinem  autem  universi  pertinet  etiam  ordo 
justitiae,  qui  requirit  ut  peccatoribus  poena 
inferatur.  Et  secundum  hoc  Deus  est  auctor 
mali  quod  est  poena,  non  autem  mali  quod 
est  culpa,  ratione  supra  dicta. 

Ad  primum  ergo  dicendum,  quod  aucto¬ 
ritates  illae  loquuntur  de  malo  poenae,  non 
autem  de  malo  culpae. 

Ad  secundum  dicendum,  quod  effectus 
causae  secundae  deficientis  reducitur  in  cau¬ 
sam  primam  non  deficientem,  quantum  ad 
id  quod  habet  entitatis  et  perfectionis,  non 
autem  quantum  ad  id  quod  habet  de  defectu ; 
sicut  quidquid  est  motus  in  claudicatione, 
causatur  a  virtute  motiva;  sed  quod  est  obli¬ 
quitatis  in  ea,  non  est  ex  virtute  motiva,  sed 
ex  curvitate  cruris.  Et  similiter  quidquid 
est  entitatis  et  actionis  in  actione  mala,  re¬ 
ducitur  in  Deum  sicut  in  causam;  sed  quod 
est  ibi  defectus,  non  causatur  a  Deo,  sed  ex 
causa  secunda  deficiente. 

Ad  tertium  dicendum,  quod  submersio 
navis  attribuitur  nautae  ut  causae,  ex  eo  quod 
non  agit  quod  requiritur  ad  salutem  navis ; 
sed  Deus  non  deficit  ab  agendo  quod  est  ne¬ 
cessarium  ad  salutem.  Unde  non  est  simile. 

Conclusio.  —  Cum  summum  bonum  perfectis¬ 
simum  sit,  mali  causa  esse  non  potest,  nisi  per 
accidens. 

ARTICULUS  III. 

Utrum  sit  unum  summum  malum  quod 
sit  causa  omnis  mali. 

Ad  tertium  sic  proceditur.  1 .  Videtur  quod 
sit  unum  summum  malum  quod  sit  causa 
omnis  mali.  Contrariorum  enim  effectuum 
contrariae  sunt  causae,  lib.  V  Politicorum , 
cap.  viu.  Sedin  rebus  invenitur  contrarietas, 
secundum  illud  Eccli.,  xxxm,  15  :  Contra 
malum  bonum  est,  et  contra  1  vitam  mors* ; 
sic  et  contra  virum  justum  peccator.  Ergo 
sunt  contraria  principia,  unum  boni,  et  aliud 
mali. 

2.  Praeterea,  si  unum  contrariorum  est  in 
rerum  natura,  et  reliquum,  ut  dicitur  in 
II  De  cxlo  et  mundo,  text.  19.  Sed  summum 
bonum  est  in  rerum  natura,  quod  est  causa 
omnis  boni,  ut  supra  ostensum  est.  Ergo  est 
et  summum  malum  ei  oppositum  causa 
omnis  mali. 

3.  Praeterea,  sicut  in  rebus  invenitur  bo¬ 


num  et  melius,  ita  malum  et  pejus.  Sed  bo¬ 
num  et  melius  dicuntur  per  respectum  ad 
optimum.  Ergo  malum  et  pejus  dicuntur  per 
respectum  ad  aliquod  summum  malum. 

4.  Praeterea,  omne  quod  est  per  participa¬ 
tionem,  reducitur  ad  illud  quod  est  per  es¬ 
sentiam.  Sed  res  quae  sunt  malae  apud  nos, 
non  sunt  malae  per  essentiam,  sed  per  parti¬ 
cipationem.  Ergo  est  invenire  aliquod 
summum  malum,  quod  est  causa  omnis 
mali. 

5.  Praeterea,  omne  quod  est  per  accidens, 
reducitur  ad  illud  quod  est  per  se.  Sed  bo¬ 
num  est  causa  mali  per  accidens.  Ergo 
oportet  ponere  aliquod  summum  malum, 
quod  sit  causa  malorum  per  se.  Neque  potest 
dici  quod  malum  non  habeat  causam  per  se, 
sed  per  accidens  tantum,  quia  sequeretur 
quod  malum  non  esset  ut  in  pluribus,  sed 
ut  in  paucioribus. 

6.  Praeterea,  malum  effectus  reducitur  ad 
malum  causae  :  quia  effectus  deficiens  est  a 
causa  deficiente,  sicut  supra  dictum  est.  Sed 
non  est2  procedere  in  infinitum.  Ergo  opor¬ 
tet  ponere  unum  primum  malum  quod  sit 
causa  omnis  mali. 

Sed  contra  est  quod  summum  bonum  est 
causa  omnis  entis ,  ut  supra  ostensum  est. 
Ergo  non  potest  esse  aliquod  principium  ei 
oppositum,  quod  cit  causa  malorum. 

Respondeo  dicendum,  quod  ex  praedictis 
patet  non  esse  unum  primum  principium 
malorum,  sicut  est  unum  primum  princi¬ 
pium  bonorum. 

Primo  quidem,  quia  primum  principium 
bonorum  est  per  essentiam  bonum,  ut  supra 
ostensum  est.  Nihil  autem  potest  esse  per 
suam  essentiam  malum.  Ostensum  est  enim, 
quod  omne  ens,  inquantum  est  ens,  bonum 
est ;  et  quod  malum  non  est  nisi  in  bono  ut 
in  subjecto. 

Secundo ,  quia  primum  bonorum  princi¬ 
pium  est  summum  et  perfectum  bonum  quod 
praehabet  in  se  omnem  bonitatem,  ut  supra 
ostensum  est.  Summum  autem  malum  esse 
non  potest ;  quia ,  sicut  ostensum  est,  etsi 
malum  semper  diminuat  bonum ,  nunquam 
tamen  illud  potest  totaliter  consumere ;  et 
sic  semper  remanente  bono  non  potest  esse 
aliquid  integre  et  perfecte  malum.  Propter 
•quodThilosophus  dicit  in  IV  Ethic.,  cap.  v, 
ante  med.,  quod  si  malum  integrum  sit,  se- 


1  Sed  apud  Hugonem  ut  hic  :  contra  vitam  *  Ita  Nicolai;  Rom.  et  Patav.  edit. :  «Sed  hoc  non 

mors.  ©st. » 

ipsum  destruet :  quia,  destructo  omni  bono, 
quod  requiritur  ad  integritatem  mali,  sub¬ 
trahitur  etiam  ipsum  malum,  cujus  subjec¬ 
tum  est  bonum. 

Ter!;o,  quia  ratio  mali  repugnat  rationi 
principj ;  tum  quia  malum  causatur  ex  bono, 
ut  supra  ostensum  est,  tum  quia  malum  non 
potest  esse  causa  nisi  per  accidens  et  sic  non 
potest  esse  prima  causa,  quia  causa  per  ac¬ 
cidens  est  posterior  ea  qn®  est  per  se,  ut 
patet  in  II  Phy  sic.,  text.  66. 

Qui  autem  posuerunt  duo  prima  principia, 
unum  bonum,  et  alterum  malum,  ex  eadem 
radice  in  hunc  errorem  inciderunt,  ex  qua  et 
ali®  extraneae  positiones  antiquorum  ortum 
habuerunt,  quia  scilicet  non  consideraverunt 
causam  universalem  totius  entis,  sed  parti¬ 
culares  tantum  causas  particularium  o. ic  ¬ 
tuum.  Propter  hoc  enim,  si  aliquid  invene¬ 
runt  esse  nocivum  alicui  rei  per  virtutem 
suae  natur®,  ®stimavcrunt  naturam  illius 
rei  esse  malam,  puta,  si  quis  dicat  naturam 
ignis  esse  malam,  quia  combussit  domum 
alicujus  pauperis.  Judicium  autem  de  boni¬ 
tate  alicujus  rei  non  est  accipiendum  secun¬ 
dum  ordinem  ad  aliquid  particulare;  sed 
secundum  seipsum,  et  secundum  ordinem 
ad  totum  universum,  in  quo  qu®libet  res 
suum  locum  ordinatissime  tenet,  ut  ex  dictis 
patet.  Similiter  etiam  qui  invenerunt  duo¬ 
rum  particularium  effectuum  contrariorum 
duas  causas  particulares  contrarias,  nesci¬ 
verunt  reducere  causas  particulares  con¬ 
trarias  in  causam  universalem  communem; 
et  ideo  usque  ad  prima  principia  contrarie- 
tatem  in  causis  esse  judicaverunt.  Sed  cum 
omnia  contraria  conveniant  in  uno  com¬ 
muni,  necesse  est  in  eis  supra  causas  con¬ 
trarias  proprias  inveniri  unam  causam  com¬ 
munem  ;  sicut  supra  qualitates  contrarias 
elementorum  invenitur  virtus  corporis  c®- 
lestis;  et  similiter  supra  omnia  qu®  quo¬ 
cumque  modo  sunt,  invenitur  unum  primum 
principium  essendi,  ut  supra  ostensum  est. 

Ad  primum  ergo  dicendum,  quod  contraria 
conveniunt  in  genere  uno,  et  etiam  conve¬ 
niunt  in  ratione  essendi ;  et  ideo,  licet  ha¬ 
beant  causas  particulares  contrarias,  tamen 
oportet  devenire  ad  unam  primam  causam 
communem. 

Ad  secundum  dicendum,  quod  privatio  et 
habitus  nata  sunt  fieri  circa  idem.  Subjec¬ 
tum  autem  privationis  est  ens  in  potentia, 

(a)  Angelus  nomen  est  officii  non  naturae.  '  ' 

$  ,r*9 


ut  dictum  est.  Unde,  cum  malum  sitprivatio 
boni,  ut  ex  dictis  patet,  illi  bono  opponitur 
cui  adjungitur  potentia,  non  autem  summp 
bono,  quod  est  actus  purus. 

Ad  tertium  dicendum,  quod  unumquod¬ 
que  intenditur  secundum  propriam  ratio¬ 
nem.  Sicut  autem  forma  est  perfectio  qu®- 
dam,  ita  privatio  estqu®dam  remotio.  Unde 
omnis  forma  et  perfectio  et  bonum ,  per  ac¬ 
cessum  ad  terminum  perfectum  attenditur ; 
privatio  autem  et  malum,  per  recessum  a 
termino.  Unde,  non  dicitur  malum  et  pejus 
per  accessum  ad  summum  malum ,  sicut 
dicitur  bonum  et  melius  per  accessum  ad 
summum  bonum. 

Ad  quartum  dicendum ,  quod  nullum  ens 
dicitur  malum  per  participationem  ,  sed  per 
privationem  participationis.  Unde  non  opor¬ 
tet  fieri  reductionem  ad  aliquid  quod  sit  per 
essentiam  malum. 

Ad  quintum  dicendum,  quod  malum  non 
potest  habere  causam  nisi  per  accideris ,  ut 
supra  ostensum  est.  Unde  impossibile  est 
fieri  reductionem  ad  aliquid  quod  sit  per  se 
causa  mali.  Quod  autem  dicitur  quod  malum 
est  ut  in  pluribus,  simpliciter  falsum  est. 
Nam  generabilia  ct  corruptibilia,  in  quibus 
solum  contingit  esse  malum  natur® ,  sunt 
modica  pars  totius  universi.  Et  iterum  in 
unaquaque  specie  defectus  natur®  accidit  ut 
in  paucioribus.  In  solis  autem  hominibus 
malum  videtur  esse  ut  in  pluribus;  quia 
bonum  hominis  secundum  sensum  corporis 
non  est  bonum  hominis  inquantum  liomo , 
sed  secundum  rationem.  Plures  autem  se¬ 
quuntur  sensum  quam  rationem. 

Ad  sextum  dicendum,  quod  in  causis  mali 
non  est  procedere  in  infinitum,  sed  est  re¬ 
ducere  omnia  mala  in  aliquam  causam  bo¬ 
nam,  ex  qua  sequitur  malum  per  accidens. 

Conclusio.  —  Cum  nullum  sit  per  essentiam 
malum  non  datur  in  rebus  aliquod  summum 
malum  omnium  malorum  causa ,  sicut  datur 
summum  bonum  omnium  bonorum  causa. 

QUiESTIO  L. 

DE  SUBSTANTIA  ANGELORUM  ABSOLUTE  (a). 

(Et  quinque  quaeruntur.) 

Post  h®c  considerandum  est  de  distinc¬ 
tione  corporalis  et  spiritualis  creatur® ;  et 
primo  de  creatura  pure  spirituali ,  qu®  in 

Veteres  philosophi,  teste  Aristotele,  omnia  enti?, 

Scriptura  sacra  angelus  nominatur;  secundo 
de  creatura  pure  corporali ;  tertio  de  crea¬ 
tura  composita  ex  corporali  et  spirituali,  quee 
est  homo. 

Circa  vero  angelos  considerandum  est 
primo  de  his  quae  pertinent  ad  eorum  sub¬ 
stantiam.  Secundo  de  his  quae  pertinent  ad 
eorum  intellectum.  Tertio  de  his  quae  perti¬ 
nent  ad  eorum  voluntatem.  Quarto  de  his 
quae  pertinent  ad  eorum  creationem. 

De  substantia  autem  eorum  consideran¬ 
dum  est  et  absolute  et  per  comparationem 
ad  corporalia. 

Circa  substantiam  vero  eorum  absolute 
quinque  quaeruntur  :  1°  utrum  sit  aliqua 
ereatura  omnino  spiritualis,  et  penitus  in¬ 
corporea;  2°  supposito  quod  angelus  sit  talis, 
quaeritur  utrum  sit  compositus  ex  materia 
et  forma;  3°  quaeritur  de  multitudine  eorum; 
4°  de  differentia  ipsorum  ab  invicem ;  5°  de 
immortalitate ,  seu  incorruptibilitate  ipso¬ 
rum. 

ARTICULUS  PRIMUS. 

Utrum  angelus  sit  omnino  incorporeus. 

Ad  primum  sic  proceditur.  4.  Videtur 
quod  angelus  non  sit  omnino  incorporeus. 
Illud  enim  quod  est  incorporeum  solum 
quoad  nos  et  non  quoad  Deum ,  non  est  in¬ 
corporeum  simpliciter.  Sed  Damascenus  di¬ 
cit,  Orth.  fid.  lib.  II,  c.  iii,  coi.  867,  t.  4, 
quod  «  angelus  incorporeus  et  immaterialis 
dicitur  quantum  ad  nos  :  sed  comparatus  ad 
Deum  corporeus  et  materialis  invenitur  *.  » 
Non  ergo  est  incorporeus  simpliciter. 

2.  Praeterea,  nihil  movetur  nisi  corpus, 
ut  probatur  in  VI  Phys.,  text.  32.  Sed  Da¬ 
mascenus  dicit,  ibidem,  quod,  «  angelus  est 
substantia  intellectualis  semper  mobilis*.  » 
Angelus  ergo  est  substantia  corporea. 

3.  Praeterea,  Ambrosius  dicit  in  lib.  I 
De  Spiritu  sancto ,  cap.  vn,  §  81,  coi.  753, 
tom.  III :  «  Omnis  creatura  certis  suae  naturae 
circumscripta  est  limitibus 3.  »  Circumscribi 
autem  proprium  est  corporum.  Ergo  omnis 

■esse  corporea,  nullas  esse  incorporeas  substantias 
credebant,  quia  inter  sensum  et  intellectum  dis¬ 
tinguere  nesciebant.  In  hunc  errorem  Sadducaei 
etiam  impegere  dicentes  non  esse  resurrectionem, 
neque  angelum,  neque  spiritum,  Luc.  Ael.,  xxm. 

«  Quod  autem  corpore  ac  materia  vacare  dici¬ 
tur,  hoc  nostri  ratione  inte'ligendum  est.  Alioqu 
enim  quidquid  cum  Deo  confertur,  qui  solus  nulli 


creatura  est  corporea.  Angeli  autem  sunt 
Dei  creaturae,  ut  patet  in  psal.  cxlviii,  2  : 
Laudate  Dominum  omnes  angeli  ejus;  et 
postea  subditur  :  Quoniam  *  ipse  dixit ,  et 
facta  sunt ;  ipse  mandavit ,  et  creata  sunt. 
Ergo  angeli  sunt  corporei. 

Sed  contra  est  quod  dicitur  in  ps.  cm,  -i  : 
Qui  facit  angelos  suos  *  spiritus. 

Respondeo  dicendum,  quod  necesse  est 
ponere  aliquas  creaturas  incorporeas.  Id 
enim  quod  praecipue  in  rebus  creatis  Deus 
intendit,  est  bonum ,  quod  consistit  in  assi- 
milatione  ad  Deum.  Perfecta  autem  assimi- 
latio  effectus  ad  causam  attenditur,  quando 
effectus  imitatur  causam  secundum  illud 
per  quod  causa  producit  effectum ,  sicut  ca¬ 
lidum  facit  calidum.  Deus  autem  creaturam 
producit  per  intellectum  et  voluntatem ,  ut 
supra  dictum  est.  Unde  ad  perfectionem 
universi  requiritur  quod  sint  aliquae  crea¬ 
turae  intellectuales.  Intelligere  autem  non 
potest  esse  actus  corporis,  nec  alicujus  vir¬ 
tutis  corporeae  :  quia  omne  corpus  determi¬ 
natur  ad  hic  et  nunc.  Unde  necesse  est  po¬ 
nere,  ad  hoc  quod  universum  sit  perfectum, 
quod  sit  aliqua  incorporea  creatura. 

Antiqui  autem  ,  ignorantes  vim  intelli- 
gendi,  et  non  distinguentes  inter  sensum  et 
intellectum ,  nihil  esse  existimaverunt  in 
mundo,  nisi  quod  sensu  et  imaginatione  ap¬ 
prehendi  potest.  Et  quia  sub  imaginatione 
non  cadit  nisi  corpus ,  existimaverunt  quod 
nullum  ens  esset  nisi  corpus,  ut  philosophus 
dicit  in  IV  Phy  sic.,  text.  52  et  57.  Et  ex 
his  processit  Sadducaeorum  error,  dicentium 
non  esse  spiritum,  Act,  xxm,  8. 

Sed  hoc  ipsum  quod  intellectus  est  altior 
sensu  rationabiliter  ostendit  esse  aliquas  res 
incorporeas  a  solo  intellectu  comprehensi¬ 
biles. 

Ad  primum  ergo  dicendum,  quod  substan¬ 
tiae  incorporeae  medium  sunt  inter  Deum  et 
creaturas  corporeas.  Medium  autem  compa¬ 
ratum  ad  unum  extremum  videtur  alterum 
extremum,  s‘cu?  tepidum  comparatum  ca¬ 
lido  videtur  frigidum;  et  hac  ratione  dicitur 
quod  angeli,  Deo  comparati,  sunt  materia- 

comparari  potest,  crassum  et  materiale  invenitur.  » 
s  «  Est  igitur  angelus  natura  intelligens,  vertibilis 
secundum  sententiam,  sive  voluntate  mutabilis.  » 

3  «  Cum  igitur  omnis  creatura  certis  naturae  suae 
sit  circumscripta  limitibus ;  si  quidem  et  illa  invi¬ 
sibilia  opera,  quae  non  queunt  locis  et  finibus 
comprehendi,  substantiae  suae  tamen  proprietate 
clau  'untur.  » 

les  et  corporei ,  non  quod  in  eis  sit  aliquid 
de  natura  corporea. 

Ad  secundum  dicendum,  quod  motus  ibi 
accipitur,  prout  intelligere  et  velle  motus 
quidam  dicuntur.  Dicitur  ergo  angelus 
substantia  semper  mobilis,  quia  semper  est 
actu  intelligens ,  non  quandoque  actu  et 
quandoque  potentia,  sicut  nos.  Unde  patet 
quod  ratio  procedit  ex  sequivoco. 

Ad  tertium  dicendum ,  quod  circumscribi 
terminis  localibus  est  proprium  corporum ; 
sed  circumscribi  terminis  essentialibus  est 
commune  cuilibet  creaturae,  tam  corporali 
quam  spirituali.  Unde  dicit  Ambrosius,  loco 
citato  in  argum.  3,  quod  «  licet  quaedam 
locis  corporalibus  non  contineantur ,  cir¬ 
cumscriptione  tamen  substantiae  non  carent. 

Conclusio.  —  Cum  necessarium  sit  universum 
assimilari  Deo,  qui  est  agens  per  intellectum  et 
voluntatem ,  oportuit  inter  creaturas  reperiri 
aliquas  pure  intellectuales  et  incorporeas  (a). 

(a)  Pluribus  in  locis  Augustinus  dicit  quod  an¬ 
geli  sunt  corporei,  aerea  corpora  habentes.  Sed  Sco- 
torellus  Augustinum  affirmat  Platonis,  non  suam, 
recitative  non  assertive  referre  conclusionem.  (De 
bis  infra,  qusest.  li.)  —  Respectu  nostrum  substan¬ 
tia  angelica  incorporea  est,  respectu  summse  sim¬ 
plicitatis  Dei  est  quasi  corporea,  non  ita  tamen 
quod  sicut  et  corpora  loco  circumscribatur;  sed 
quia  loco  diffinitive  continetur  proprio,  cum  nec 
circumscriptive  nec  diffinitive  loco  aliquo  sibi  pro¬ 
prio  Deus,  qui  caelum  et  terram  ubique  replet. 

D.  Thomas  hic  docet  quod  angeli  penitus  non 
habent  materiam,  et  de  materia  etiam  primo  prima 
seu  metaphysica  loquitur,  quod  sedulo  notandum 
est.  Cum  eo  tenent  iEgidius  de  Roma,  Varro  et  alii. 
Sed  Scotistse  et  plures  alii  contrarium  sentiunt, 
quia,  ut  dictitat  quidam  ex  ipsis,  securius  est 
credere  Augustino  quam  Thomse  et  hujusmodi. 
Nescio  an  securius  semper.  Sanctus  enim  Thomas 
est  doctor  Ecclesiae  aeque  ac  Augustinus.  —  Quid¬ 
quid  sit,  Augustinus  dicit  :  «  In  principio  Deus 
creavit  quamdam  materiam  informem,  seu  quod¬ 
dam  cliaos,  ex  qua  factum  est  caelum,  facta  est 
terra,  facti  sunt  angeli.  »  Concordant  huic  sen¬ 
tentiae  Alexander  de  Ales,  et  Bonaventura.  Bona- 
ventura  interim  addit  quod  multo  subtilius  capiunt 
materiam  qui  ipsam  accipiunt  metaphysice,  sicut 
fit  in  proposito,  dicendo  materiam  esse  ens  limi¬ 
tatum,  et  eam  ponunt  in  angelis  :  quam  qui  sola 
visibilia  meditantes  ultra  physicam  seu  naturalem 
materiam  elevare  nequeunt  mentis  oculos,  sicut 
sunt  negantes  materiam  in  angelis.  Semper  nempe 
descendit  eorum  internus  oculus  in  istis  infimis, 
nec  possunt  stare  in  contemplatione  veritatis.  — 
Haec  Bonaventura,  cujus  sermo  durissimus  pro 
D.  Thoma.  Sed,  ut  antea  notavimus,  aliter  Bona¬ 
ventura,  aliter  Thomas  materiam  primam  intelli- 
gebant.  —  Scotus  et  multi  doctores  Parisienses 
materiam  quoque  ponunt  in  angelis.  Opponebatur 
Scotistis  articulus  quidam  Parisiensis,  asserens 


ARTICULUS  II. 

Utrum  angelus  sit  compositus  ex  materia 
et  forma. 

Ad  secundum  sic  proceditur.  I.  Videtur 
quod  angelus  sit  compositus  ex  materia  et 
forma.  Omne  enim  quod  continetur  sui)  ali¬ 
quo  genere,  est  compositum  ex  genere  et 
differentia;  quae  adveniens  generi  consti¬ 
tuit  speciem.  Sed  genus  sumitur  ex  mate¬ 
ria,  differentia  vero  ex  forma,  ut  patet  in 
XIII  Metaph.,  text.  7.  Ergo  omne  quod  est 
in  genere  ,  est  compositum  ex  materia  et 
forma.  Sed  angelus  est  in  genere  substan¬ 
tiae.  Ergo  est  compositus  ex  materia  et 
forma. 

2.  Praeterea,  in  quocumque  inveniuntur 
proprietates  materiae,  ibi  invenitur  materia» 
Proprietates  autem  materiae  sunt  recipere 

angelos  non  habere  materiam,  sed  vel  non  extat 
articulus  iste,  respondet  Guillermus,  vel  intelligen- 
dus  est  de  materia  physica,  non  de  metaphysica. 
Ratio  fundamentalis  Scotistarum  haec  est  :  ubi¬ 
cumque  reperitur  propria  passio  alicujus  subjecti, 
ibi  et  subjectum;  sed  pati  est  proprium  materiae 
sicut  agere  formae ;  atqui  angeli  patiuntur;  —  ergo. 

—  Alia  ratio  :  omne  ens  limitatum  habet  materiam 
et  formam  :  ergo.  Non  tamen  angelus  corporalis 
est  quia  non  habet  materiam  nisi  metaphysicam. 

—  Ulterius  procedentes  inquirunt  Scholastici  utrum 
haec  materia  metaphysica  angeli  spiritualis  vel 
corporalis  sit?  Respondent  Scotistse,  nec  spiritualis 
nec  corporalis,  quia  materia  metaphysica  scotistica 
extra  omnia  praedicamenta  posita,  et  decem  prae¬ 
dicamentis  communis ,  praecedit  tam  spirituale 
quam  corporale.  —  Urget  ASgidius  de  Roma  :  aut 
ista  materia  angelica  est  ejusdem  rationis  cum 
materia  inferiorum,  aut  alterius ;  non  primum,  quia 
tunc  angelus  esset  corruptibilis,  materia  tendente 
semper  ad  maleficium,  scilicet  corruptionis ;  nou 
secundum,  quia  distinctio  fit  per  actum,  et  ma¬ 
teria  non  dicit  actum.  —  Respondent  :  concedi  po¬ 
test  quod  sint  dum  primae  materiae,  una  spiritua¬ 
lium,  una  corporalium ;  eadem  est  tamen  materia 
metaphysica  omnium.  —  Haec  materia  metaphysica 
angeli  posset  fieri  sola  sine  quacumque  forma  Dei 
potentia;  de  facto  tamen  nunquam  est  nuda  omni 
forma,  nunquam  sine  morpheis  et  passionibus,  id 
est  sine  formis  substantialibus  vel  accidentalibus. 

—  Ultra  hanc  materiam  primam,  angeli  habent 
materiam  proximam,  scilicet  substantiam,  et  subs¬ 
tantiam  incorpoream  etc.,  quia,  juxta  Scotistas. 
loquendo  metaphysice  quodlibet  genus  nominatur 
materia ;  nam  genera  sunt  materia  et  habent  ra¬ 
tionem  materiae.  —  Angeli  tamen  vere  immateriales 
dicuntur,  quia  quantitate  extensiva  non  sunt 
quanti,  licet  materiam  metaphysicam  sensu  sco- 
tistico  habeant.  —  Pondera  rationes  a  D.  Thoma 
allatas. 

et  substare;  unde  dicit  Boetius  in  lib.  De 
Trinit.,  c.  ii,  coi.  1250,  t.  2,  quod  «  forma 
simplex  subjectum  esse  non  potest 1 ;  »  hoc 
autem  invenitur  in  angelo.  Ergo  angelus 
est  compositus  ex  materia  et  forma. 

3.  Praeterea,  forma  est  actus.  Quod  ergo 
est  forma  tantum,  est  actus  purus.  Sed  An¬ 
gelus  non  est  actus  purus  ;  hoc  enim  solius 
Dei  est.  Ergo  non  est  forma  tantum,  sed 
habet  formam  in  materia. 

A.  Praeterea,  forma  proprie  limitatur  et 
finitur  per  materiam.  Forma  ergo  quae  non 
est  in  materia  est  forma  infinita.  Sed  forma 
Angeli  non  est  infinita,  quia  omnis  creatura 
finita  est.  Ergo  forma  angeli  est  in  materia. 

Sed  contra  est  quod  Dionysius  dicit,  De 
div.  nomin .,  cap.  iv,  §  1,  coi.  69-4,  1. 1,  quod 
«  primae  creaturae,  sicut  incorporales ,  ita  et 
immateriales  intelliguntur 2.  » 

Respondeo  dicendum,  quod  quidam  po¬ 
nunt  angelos  esse  compositos  ex  materia  et 
forma ;  et  hanc  opinionem  astruere  nititur 
Avicebron,  in  lib.  Fontis  vitee.  Supponit 
enim  quod  quaecumque  distinguuntur  intel¬ 
lectu3,  sint  etiam  in  rebus  distincta.  In 
substantia  autem  incorporea  intellectus  ap¬ 
prehendit  aliquid  per  quod  distinguitur  a 
substantia  corporea,  et  aliquid  per  quod  cum 
ea  convenit.  Unde  ex  hoc  vult  concludere 
quod  illud  per  quod  differt  substantia  incor¬ 
porea  a  corporea,  sit  ei  quasi  forma,  et  illud 
quod  subjicitur  huic  formae  distinguenti 
quasi  commune,  sit  materia  ejus.  Et  propter 
hoc  ponit  quod  eadem  est  materia  universa¬ 
lis  spiritualium  et  corporalium ;  ut  intelliga- 
tur  quod  forma  incorporeae  substantiae  sic 
sit  impressa  in  materia  spiritualium ,  sicut 
forma  quantitatis  est  impressa  in  materia 
corporalium. 

Sed  primo  aspectu  apparet  esse  impossi¬ 
bile  unam  esse  materiam  spiritualium  et 
corporalium.  Non  enim  est  possibile  quod 
forma  spiritualis  et  corporalis  recipiatur  in 
una  parte  materiae ;  quia  sic  una  et  eadem 
res  numero  esset  corporalis  et  spiritualis. 
Unde  relinquitur  quod  alia  pars  materiae  sit 
quae  recipit  formam  corporalem,  et  alia  quae 
recipit  formam  spiritualem.  Materiam  autem 
dividi  in  partes  non  contingit,  nisi  secundum 
quod  intelligitur  sub  quantitate  ;  qua  re¬ 
mota,  remanet  substantia  indivisibilis,  ut 

1  «  Forma  quse  est  sine  materia  non  poterit  esse 
subjectum.  >' 

4  «  Omnes  intellectiles  ac  intelligentes  substan¬ 
tiae...  tanquam  incorporese  et  immateriales  intel- 


dicitur  Phys.,  I,  text.  15.  Sic  igitur  relin¬ 
quitur  quod  materia  spiritualium  sit  sub¬ 
stantia  subjecta  quantitati  :  quod  est  im¬ 
possibile.  Impossibile  est  ergo  quod  una 
sit  materia 'corporalium  et  spiritualium. 

Sed  adhuc  ulterius  impossibile  est  quod 
substantia  intellectualis  habeat  qualemeum- 
que  materiam.  Operatio  enim  cujuslibet  rei 
est  secundum  modum  substantiae  ejus.  In- 
telligere  autem  est  operatio  penitus  imma¬ 
terialis,  quod  ex  ejus  objecto  apparet,  a  quo 
actus  quilibet  recipit  speciem  et  rationem. 
Sic  enim  unumquodque  intelligitur,  inquan- 
tum  a  materia  abstrahitur  :  quia  formae  in 
materia  sunt  individuales  formae ,  quas  in¬ 
tellectus  non  apprehendit  secundum  quod 
hujusmodi.  Unde  relinquitur  quod  omnis4 
substantia  intellectus  est  omnino  immate¬ 
rialis. 

Non  est  autem  necessarium  quod  ea  quae 
distinguuntur  secundum  intellectum ,  sint 
distincta  in  rebus  ;  quia  intellectus  non  ap¬ 
prehendit  res  secundum  modum  rerum,  sed 
secundum  modum  suum.  Unde  res  mate¬ 
riales  quae  sunt  infra  intellectum  nostrum, 
simpliciori  modo  sunt  in  intellectu  nostro 
quam  sint  in  seipsis.  Substantiae  autem  an¬ 
gelicae  sunt  supra  intellectum  nostrum.  Unde 
intellectus  noster  non  potest  attingere  ad 
apprehendendum  eas  secundum  quod  sunt  in 
seipsis,  sed  per  modum  suum,  secundum  quod 
apprehendit  res  compositas ;  et  sic  etiam 
apprehendit  Deum,  ut  supra  dictum  est. 

Ad  primum  ergo  dicendum ,  quod  diffe¬ 
rentia  est  quae  constituit  speciem.  Unum¬ 
quodque  autem  constituitur  in  specie,  se¬ 
cundum  quod  determinatur  ad  aliquem 
specialem  gradum  in  entibus  :  quia  «  species 
rerum  sunt  sicut  numeri,  »  qui  differunt 
per  additionem  et  subtractionem  unitatis,  ut 
dicitur  in  VIII  Metaph.,  text.  10.  In  rebus 
autem  materialibus  aliud  est  quod  determi¬ 
nat  ad  specialem  gradum ,  scilicet  forma  ,  et 
aliud  quod  determinatur ,  scilicet  materia  ; 
unde  ab  alio  sumitur  genus,  et  ab  alio  diffe¬ 
rentia.  Sed  in  rebus  immaterialibus  non  est 
aliud  determinans  et  determinatum  ;  sed 
unaquseque  earum  secundum  seipsam  tenet 
determinatam  gradum  in  entibus;  et  ideo 
genus  et  differentia  in  eis  non  accipitur  se¬ 
cundum  aliud  et  aliud,  sed  secundum  unum 

liguntur.  »  Sic  vertit  Corderius;  translationem  Joan- 
nis  Sarrasini  secutus  est  D.  Thomas. 

3  Sic  codd.;  in  edit. :  «  secundum  intellectum.  » 

4  Sic  Codd.;  in  edit  desst :  «  omni*,  » 

et  idem,  quae  tamen  differunt  secundum 
considerationem  nostram  :  inquantum  enim 
intellectus  noster  considerat  illam  rem  ut 
indeterminate,  accipitur  in  eis  ratio  generis; 
inquantum  vero  considerat  ut  determinate, 
accipitur  ratio  differentiae. 

Ad  secundum  dicendum,  quod  ratio  illa 
ponitur  in  lib.  Fontis  vitas;  et  esset  necessa¬ 
ria,  si  idem  esset  modus  quo  recipit  intellec¬ 
tus,  et  quo  recipit  materia.  Sed  hoc  patet 
esse  falsum.  Materia  enim  recipit  formam, 
ut  secundum  ipsam  constituatur  in  esse  ali- 
cujus  speciei,  vel  aeris,  vel  ignis,  vel  cujus- 
cumque  alterius.  Sic  autem  intellectus  non 
recipit  formam ;  alioquin  verificaretur  opinio 
Empedoclis,  lib.  I  De  anima,  apud  Arist., 
text.  26,  qui  posuit  quod  terram  terra 
cognoscimus,  et  ignem  igne.  Sed  forma  in- 
teliigibilis  est  in  intellectu  secundum  ipsam 
rationem  formae;  sic  enim  cognoscitur  ab 
intellectu.  Unde  talis  receptio  non  est  recep- 
lio  materiae,  sed  est  receptio  substantiae  im¬ 
materialis. 

Ad  tertium  dicendum,  quod  licet  in  angelo 
non  sit  compositio  formae  et  materiae,  est 
tamen  in  eo  actus  et  potentia.  Quod  quidem 
manifestum  potest  esse  ex  consideratione 
rerum  materialium,  in  quibus  invenitur  du¬ 
plex  compositio.  Prima  quidem  formae  et 
materiae ,  ex  quibus  constituitur  natura 
.  aliqua.  Natura  autem  sic  composita  non  est 
suum  esse,  sed  esse  est  actus  ejus.  Unde  ipsa 
natura  comparatur  ad  suum  esse  sicut  po¬ 
tentia  ad  actum.  Subtracta  ergo  materia, 
et  posito  quod  ipsa  forma  subsistat  non 
in  materia,  adhuc  remanet  comparatio 
formae  ad  ipsum  esse  ut  potentiae  ad  actum. 
Et  talis  compositio  intelligenda  est  in  an¬ 
gelis;  et  lioc  est  quod  a  quibusdam  dicitur 
quod  angelus  est  compositus  ex  quo  est,  et 
quod  est,  vel  excesse,  et  quod  est,  ut  Boetius 
dicit :  Nam  quod  est,  est  ipsa  forma  subsis¬ 
tens  ;  ipsum  autem  esse  est  quo  substantia 
est :  sicut  cursus  est  quo  currens  currit.  Sed 
in  Deo  non  est  aliud  esse  et  quod  est,  ut 
supra  ostensum  est.  Unde  solus  Deus  est 
actus  purus. 

Ad  quartum  dicendum,  quod  omnis  crea¬ 
tura  est  finita  simpliciter  inquantum  esse 
ejus  non  est  absolute  subsistens,  sed  limitatur 
ad  naturam  aliquam  cui  advenit.  Sed  nihil 
prohibet  aliquam  creaturam  esse  secundum 


quid  infinitam.  Creatura  autem  materiales 
habent  infinitatem  exparte  materiae,  sed  fini- 
tatem  ex  parte  formae,  qua?,  limitatur  per 
materiam  in  qua  recipitur.  Substantiae  autem 
immateriales  creata?  sunt  finita?  secundum 
suum  esso,  sed  infinita?  secundum  quod 
earum  forma?  non  sunt  receptae  in  alio; 
sicut  si  diceremus  albedinein  separatam 
existentem  esse  infinitam  quantum  ad  ra¬ 
tionem  albedinis,  quia  non  contrahitur  ad 
aliquod  subjectum  :  esse  tamen  ejus  esse 
finitum,  quia  determinatur  ad  aliquam  na¬ 
turam  specialem.  Et  propter  hoc  dicitur  in 
lib.  De  causis,  prop.  16,  quod  «  intelligentia 
est  finita  superius  »  in  quantum  scilicet  re¬ 
cipit  esse  a  suo  superiori,  sed  «  est  infinita 
inferius,  » inquantum  scilicet  recipitur  in  ali¬ 
qua  materia. 

Conclusio.  —  Errant  qui  angelos  ex  materia  et 
forma  compositos  esse  affirmant. 

ARTICULUS  III. 

Utrum  angeli  sint  in  aliquo  magno  numero. 

\ 

Ad  tertium  sic  proceditur.  1 .  Videtur  quod 
angfeli  non  sint  in  aliquo  magno  numero. 
Numerus  enim  species  quantitatis  est,  et 
sequitur  divisionem  continui.  Hoc  autem 
non  potest  esse  in  angelis,  cum  sint  incor¬ 
porei,  ut  supra  ostensum  est.  Ergo  angeli 
non  possunt  esse  in  aliquo  magno  numero. 

2.  Praeterea,  quanto  aliquid  est  magis 
propinquum  uni,  tanto  minus  est  multipli¬ 
catum,  ut  in  numeris  apparet.  Natura  autem 
angelica  inter  alias  naturas  creatas  est  Deo 
propinquior.  Cum  ergo  Deus  sit  maxime 
unus,  videtur  quod  in  natura  angelica  inve¬ 
niatur  minimum  de  multitudine. 

3.  Praeterea,  proprius  effectus  separatarum 
substantiarum  videtur  esse  motus  corporum 
caelestium.  Sed  motus  corporum  caelestium 
sunt  secundum  aliquem  determinatum  nu¬ 
merum  paucum,  quP  a  nobis  apprehendi 
potest.  Ergo  angeli  non  sunt  in  majori  mul¬ 
titudine  quam  motus  corporum  caelestium. 

4.  Praeterea,  Dionysius  dicit,  De  divin . 
nom.,  c.  iv,  §  1,  coi.  694,  t.  1,  quod  «  prop¬ 
ter  radios  divinae  bonitatis  subsistunt  intelli- 
gibileset  intellectuales  omnes  substantiae  L  » 
Sed  radius  non  multiplicatur  nisi  secundum 
diversitatem  recipientium.  Non  autem  potest 


4  Ex  versione  Joannis  SaiTasini.  Corderius  :  «  His  lectiles  ac  intelligentes  substantioe.  » 
(radiis  divinis  bonitatis)  constiterunt  omnes  intel- 

diei  quod  materia  sit  receptiva  intelligibilis 
radii,  cum  substantiae  intellectuales  sint  im¬ 
materiales,  ut  supra  ostensum  est.  Ergo  vi¬ 
detur  quod  multiplicatio  substantiarum  in¬ 
tellectualium  non  possit  esse  nisi  secundum 
exigentiam  primorum  corporum  r  scilicet 
caelestium-,  cum  1  ad  ea  quodam  modo  pro¬ 
cessus  praedictorum  radiorum  terminetur :  et 
sic  idem  quod  prius. 

Sed  contra  est  quod  dicitur  Dan.,  vn,  10  : 
MWia  millium  ministrabant  ei,  et  decies 
centena  "1  millia  *  assistebant  ei. 

Respondeo  dicendum,,  quod  circa  nume¬ 
rum  substantiarum  separatarum  diversi  di¬ 
versis  viis  processerunt..  Plato  enim  posuit, 
substantias  separatas  esse  species  rerum 
sensibilium.,  utpote  si  poneremus  ipsam  na¬ 
turam  humanam  esse  separatam ;  et  secun¬ 
dum  hoc  oportebat  dicere  quod  substantiae 
separatae  sint  secundum  numerum  spe¬ 
cie  rum  sensibilium. 

Sed  hanc  positionem  improbat  Aristot., 
lib.  I  Metaph.,  text.  31  et  seq.,  ex  eo  quod 
materia  est  de  ratione  specierum  sensibi¬ 
lium.  Unde  substantiae  separatae  non  possunt 
esse  species  exemplares  horum  sensibilium, 
sed  habent  quasdam  naturas  albores  naturis 
rerum  sensibilium.  Posuit  tamen  Aristot., 
XII  Metaph.,  text.  43,  quod  illae  naturae  per¬ 
fectiores  habent  ordinem  ad  sensibilia  ista 
secundum  rationem  moventis  et  linis;  et 
ideo  secundum  numerum  primorum  mo¬ 
tuum  conatus  est  adinvenire  numerum  sub¬ 
stantiarum  separatarum. 

Sed  quia  hoc  videtur  repugnare  docu¬ 
mentis  sacrae  Scripturae,  Rabbi  Moyses, 
Judaeus,  volens  utrumque  concordare,  posu  it , 
lib.  II  Perplexorum,  c.  iv  et  vi,  quod  angeli 
secundum  quod  dicuntur  substantiae  imma¬ 
teriales,  multiplicantur  secundum  numerum 
motuum  corporum  caelestium,  secundum 
Aristot.,  loco  prox.  cit.  Sed  posuit,  ad  sal¬ 
vandam  Scripturam,  quod  angeli  in  Scrip¬ 
tura  dicuntur  etiam  homines  divina  annun¬ 
tiantes,  et  iterum ,  virtutes  rerum  natura¬ 
lium,  quae  Dei  omnipotentiam  manifestant. 

Sed  hoc  est  alienum  a  consuetudine 
Scripturae  quod  virtutes  rerum  irrationabi¬ 
lium  angeli  nominentur. 

1  Sic  codd.  et  melius  quam  in  edit.  «  ut  ad  ea.  » 
Si  enim  admittimus  quod  proprius  effectus  sub¬ 
stantiarum  separatarum,  quae  solae,  quia  intellec¬ 
tuales,  radiorum  intelligibilium  sunt  receptivae,  sit 
motus  corporum  coelestium,  tunc  evidenter  quo¬ 
dam  modo  ad’  corpora  coelestia  radiorum  processus 
radiorum  terminatur. 


Unde  dicendum  est,  quod  etiam  angeli., 
secundum  quod  sunt  immateriales  substa.nr 
tiae,  in  quadam  multitudine  maxima  sunt 
omnem  materialem  multitudinem  exce¬ 
dentes.  Et  hoc  est  quod  dicit  Dionysius,  De 
csel.  hierarch.,  c.  xiv,  coi.  322,  t.  I  :  «  Multi 
sunt  beati  exercitus  supernarum  mentium, 
infirmam  et  constrictam  excedentes  nostro¬ 
rum  materialium  numerorum  commensura- 
tionem 3.  »  Et  hujus  ratio  est,  quia,  cum  per¬ 
fectio  universi  sit  illud  quod  praecipue  Deus 
intendit  in  creatione  rerum,  quanto  aliqua 
sunt  magis  perfecta,  tanto  in  majori  excessu 
sunt  creata  a  Deo.  Sicut  autem  in  corporibus 
attenditur  excessus  secundum  magnitudi¬ 
nem,  ita  in  rebus  incorporeis  potest  attendi 
excessus  secundum  multitudinem.  Yidemus 
autem  quod  corpora  incorruptibilia,  quae 
sunt  perfectiora  inter  corpora,  excedunt 
quasi  incomparabiliter  secundum  magnitu¬ 
dinem  corpora  corruptibilia.  Nam  tota 
sphaera  activorum  et  passivorum  est  aliquid 
modicum  respectu  corporum  caelestium. 
Unde  rationabile  est  quod  substantiae  imma¬ 
teriales  excedant  secundum  multitudinem 
substantias  materiales  quasi  incomparabi¬ 
liter. 

Ad  primum  ergo  dicendum,  quod  in  an¬ 
gelis  non  est  numerus  qui  est  quantitas  dis¬ 
creta,  causatus  ex  divisione  continui,  sed 
causatus  ex  distinctione  formarum,  prout 
multitudo  est  de  transcendentibus,  ut  supra 
dictum  est. 

Ad  secundum  dicendum,  quod  ex  hoc 
quod  natura  angelica  est  Deo  propinqua, 
oportet  quod  habeat  minimum  de  multitu¬ 
dine  in  sui  compositione,  non  autem  ita  quod 
in  paucis  salvetur. 

Ad  tertium  dicendum,  quod  ratio  illa  est 
Aristotelis,  in  XII  Metaph.,  text.  44 :  et  ex  ne¬ 
cessitate  concluderet,  si  substantiae  separatae 
essent  propter  substantias  corporales.  Sic 
enim  frustra  essent  immateriales  sub¬ 
stantiae,  nisi  ex  eis  aliquis  motus  in  rebus 
corporalibus  appareret.  Non  est  autem  hoc 
verum,  quod  substantiae  immateriales  sint 
propter  corporales ,  quia  finis  nobilior  est 
his  quae  sunt  ad  finem.  Unde  etiam  Aristo¬ 
teles  dieit,  ibidem,  quod  liaec  ratio  non  est 

2  Apud  Hugonem  :  decies  centena,  cum  hac  ad¬ 
ditione  marginali :  AI. :  millies. 

3  Ex  versione  Joannis  Sarrasini.  Corderius  : 
<  Multi  namque  sunt  beati  supermundanarum 
menUum  exercitus,  qui  infirmam  et  contractam 
materialium  nostrorum  numerorum  rationem  pe¬ 
nitus  excedup.t. » 

necessaria,  sed  probabilis.  Coactus  autem 
fuit  hac  ratione  uti,  quia  ad  cognoscendum 
intelligibilia  non  possumus  pervenire  nisi 
per  sensibilia. 

Ad  quartum  dicendum,  quod  ratio  illa 
procedit  secundum  opinionem  eorum  qui 
causam  distinctionis  rerum  ponebant  esse 
materiam;  hoc  autem  improbatum  est. 
Unde  multiplicatio  angelorum  neque  secun¬ 
dum  materiam  neque  secundum  corpora  est 
accipienda,  sed  secundum  divinam  sapien¬ 
tiam  diversos  ordines  immaterialium  sub¬ 
stantiarum  excogitantem. 

Conclusio.  —  Angeli,  cum  longe  perfectiores 
sint  corporalibus  creaturis,  in  quadam  maxime 
multitudine  sunt  omnem  materialem  multitudi¬ 
nem  excedentes  (a). 

ARTICULUS  IV. 

Utrum  angeli  differant  specie. 

Ad  quartum  sic  proceditur.  1.  Videtur 
quod  angeli  non  differant  specie.  Cum  enim 
differentia  sit  nobilior  genere,  quaecumque 
conveniunt  secundum  id  quod  est  nobilissi¬ 
mum  in  eis,  conveniunt  in  ultima  differentia  ; 
constitutiva;  et  ita  sunt  eadem  secundum 
speciem.  Sed  omnes  angeli  conveniunt  in  eo 
quod  est  nobilissimum  in  eis,  scilicet  in  in¬ 
ia)  Secundum  Aristotelem,  XII  Meta-ph.,  substan¬ 
tiae  immateriales  sunt  in  aliquo  numero  decreto,  in 
numero  scilicet  lationum  et  motuum  orbium,  et 
corporum  caelestium.  Motus  autem  orbium  juxta 
eumdem  Aristotelem  sunt  numero  quinquaginta 
quinque ;  ergo  tot  sunt  angeli.  Decem  angelos  tan¬ 
tum  Algazel  admittit.  Penes  numerum  sphaerarum 
Avicenna  numerat  angelos,  et  per  consequens 
nec  ipse  ultra  decem  admittit,  novem  secundum 
novem  sphaeras  in  ille  tempore  cognitas,  et  primam 
intelligentiam  a  qua  aliae  virtutem  habent  produ¬ 
cendi  ordinate,  a  prima  videlicet  secunda,  a  se¬ 
cunda  tertia,  et  consequenter  usque  ad  decimam 
intelligentiam,  seu  intelligentiam  terrenorum,  in 
qua  vult  Avicenna  animas  nostras  beatificari. 
Fides  vero  catholica  angelorum  numerum  Deo 
quidem  finitum  et  determinatum  dicit,  nobis  in 
hac  vita  indeterminatum.  Juxta  Antoninum  crea¬ 
tura  superior  decuplo  vel  saltem  sextuplo  major 
est  quam  inferior,  in  secundo  choro  secundum 
quantitatem  discretam  decuplo,  ut  videtur,  plures 
sunt  angeli  quam  in  infimo,  et  in  tertio  plures 
quam  in  secundo,  et  in  quarto  quam  in  tertio,  et 
sic  ascendendo  usque  ad  seraphicum  chorum. 
Scholastici  per  quantitatem  continuam  et  quanti¬ 
tatem  discretam  seu  numerum  rationem  a 
S.  Thoma  traditam  distinguunt.  Sensibiliter,  in¬ 
quiunt,  videmus  quod  corpora  nobiliora,  sicut  sunt 
caelestia,  quasi  incomparabiliter  corpora  genera- 


tellec tu  alitate.  Ergo  omnes  angeli  sunt  unius 
speciei. 

2.  Praeterea,  magis  et  minus  non  di  versi¬ 
ficant  speciem.  Sed  angeli  non  videntur  dif¬ 
ferre  ab  invicem,  nisi  secundum  magis  et 
minus,  prout  scilicet  unus  alio  est  simplicior, 
et  perspicacioris  intellectus.  Ergo  angeli  non 
differunt  specie. 

3.  Praeterea,  anima  et  angelus  ex  opposito 
dividuntur.  Sed  omnes  animae  sunt  unius 
speciei.  Ergo  et  angeli. 

4.  Praeterea,  quanto  aliquid  est  perfectius 
in  natura,  tanto  magis  debet  multiplicari. 
Hoc  autem  non  esset,  si  in  una  specie  esset 
unum  tantum  individuum.  Ergo  multi  an¬ 
geli  sunt  unius  speciei. 

Sed  contra  est  quod  in  his  quae  sunt  unius 
speciei,  non  est  invenire  prius  et  posterius, 
ut  dicitur  in  III  Metaph.,  text.  2.  Sed  in  an¬ 
gelis  etiam  unius  ordinis  sunt  primi  et  medii 
et  ultimi,  ut  dicit  Dionysius,  X  Csel.  hier., 
§  3,  coi.  274,  t.  l.Ergo  angeli  non  sunt  ejus¬ 
dem  speciei. 

Respondeo  dicendum,  quod  quidam  dixe¬ 
runt  omnes  substantias  spirituales  esse  unius 
speciei,  etiam  animas.  Alii  vero,  quod  omnes 
angeli  sunt  unius  speciei ,  sed  non  animae. 
Quidam  vero,  quod  omnes  angeli  unius  hie- 
rarchiae,  aut  etiam  unius  ordinis. 

Sed  hoc  est  impossibile.  Ea  enim  quae 

bilia  et  corruptibilia,  et  omnia  inferiora  quantitate 
continua ,  seu  magnitudine  excedunt ;  minima 
enim  in  firmamento  visu  notabilis  stella  est  tota 
terra  major.  Sed  angeli  non  habent  nisi  quantita¬ 
tem  discretam ;  ergo  rationabile  est  quod  illa 
quantitate  discreta  incomparabiliter  omnium  stel¬ 
larum  cadi,  et  foliorum  arborum,  et  guttarum 
maris,  et  arenarum  numerum  excedant.  Secundum 
tamen  probabiliorem  interpretationem  Cajetani , 
Ferrariensis,  et  aliorum  communius,  de  substan¬ 
tiis  materialibus  quoad  species  tantum  et  non 
quoad  individua  S.  Thomae  textus  intelligi  debet- 
Non  enim  credibile  est  quod  arenas  maris,  guttas 
aquae,  etc.,  numerus  angelorum  excedat.  «  Sub¬ 
stantiae  incorporeae,  dicit  ipse  S.  Thomas,  omnem 
multitudinem  materialium  specierum  transcen¬ 
dunt»  (q.  vi  DePot.,  art.  6).  —  Caeterum  propo¬ 
sitionem  D.  Thomae  :  «  quae  sunt  magis  per¬ 
fecta...  etc.,  »  sub  duplici  exceptione  intellige  : 
I»  quod  agatur  de  primariis  et  principalibus 
universi  partibus  quas  Deus  sine  causarum  secun¬ 
darum  interventu  solus  producit,  non  vero  de 
productis  causarum  secundarum  interventu,  ut 
aurum,  etc...;  2°  Quod  ordinis  et  dispositionis 
universi  exigentia  servetur.  Sol  etenim,  aliis  si¬ 
deribus  nobilior,  magnitudine  vel  multitudine  non 
excedit  ea,  quia  aliter  universi  ordo,  dispositioque 
exigit. 

conveniunt  specie  et  differunt  numero,  con¬ 
veniunt  in  forma,  sed  distinguuntur  mate¬ 
rialiter.  Si  ergo  angeli  non  sunt  compositi 
ex  materia  et  forma,  ut  dictum  est  supra, 
sequitur  quod  impossibile  sit  esse  duos  an¬ 
gelos  unius  speciei;  sicut  etiam  impossibile 
esset  dicere  quod  essent  plures  albedines  se¬ 
paratae,  aut  plures  humanitates ;  cum  albe¬ 
dines  non  sint  plures,  nisi  secundum  quod 
sunt  in  pluribus  substantiis.  Si  tamen  angeli 
haberent  materiam,  nec  sic  possent  esse 
plures  angeli  unius  speciei.  Sic  enim  opor¬ 
teret  quod  principium  distinctionis  unius  ab 
alio  esset  materia,  non  quidem  secundum 
divisionem  quantitatis,  cum  sint  incorporei, 
sed  secundum  diversitatem  potentiarum  : 
quae  quidem  diversitas  materiae  causat  di¬ 
versitatem  non  solum  speciei,  sed  generis. 

Ad  primum  ergo  dicendum  ,  quod  diffe¬ 
rentia  est  nobilior  genere ,  sicut  determina¬ 
tum  indeterminato,  et  proprium  communi; 
non  autem  sicut  alia  et  alia  natura;  alioquin 
oporteret  quod  omnia  animalia  irrationalia 
essent  unius  speciei,  vel  quod  esset  in  eis 
aliqua  alia  perfectior  forma  quam  anima 
sensibilis.  Differunt  ergo  specie  animalia 
irrationalia  secundum  diversos  gradus  de- 

(o)  Recole  prius  dicta  quod  scilicet  juxta  D.  Tho- 
mam  angeli  sunt  omnino  incorporei,  non  habentes 
materiam,  quia  prima  dispositio  materi®  est  quan¬ 
titas  dimensiva,  qu®  non  invenitur  nisi  in  corpore. 
Si  materiam  haberent  angeli,  ista  materia  prima  sui 
dispositione  privaretur  in  ipsis,  quantitate  scilicet 
dimensiva;  porro  principium  distinctionis  nume- 
ric®  infra  eamdem  speciem  est  materia  ut  sub¬ 
jecta  quantitati  dimensiv® ;  ergo  non  distingue¬ 
rentur  numerice  angeli  infra  eamdem  speciem,  si 
haberent  etiam  materiam,  quia  materiam  haberent 
quantitati  dimensiv®  non  subjectam;  ergo  angeli 
non  distinguuntur  numero,  nisi  specie. 

Capreolus,  Bannes,  Sylvius  et.  alii  existimant 
S.  doctorem  non  agnovisse  implicantiam  in  multi¬ 
plicatione  angelorum  solo  numero  intra  eamdem 
speciem,  nec  voluisse  id  esse  impossibile  de  po¬ 
tentia  Dei  absoluta,  quamvis  impossibile  de  po¬ 
tentia  Dei  ordinaria.  Communius  Thomist®  tenent 
oppositum,  affirmantes  ex  D.  Thoma  hanc  multi- 
pheationem  implicare,  et  esse  impossibilem  etiam 
de  potentia  Dei  absoluta.  Hic  observa  diligenter 
de  principio  individuationis  varias  esse  opiniones. 
—  I.  Opinio  ffSgidii  est  quod  per  quantitatem  est 
individualio.  —  II.  Opinio  Thom®  quod  per  mate¬ 
riam,  saltem  ut  subjectam  quantitati.  —  III.  Opinio 
Scoti  et  Scotistarum  quod  per  entitatem  positivam 
determinantem  naturam  ad  sui  singularitatem,  seu 
per  heccseilatem.  Sed  in  entitate  dari  potest  prin¬ 
cipium  distinguendi  formaliter  et  specifice,  et  dari 
potest  principium  multiplicandi  substantiam  absque 
distirtdii^e  et  divisione  specifica.  Forma  de  se 
c  •  ;  bilis  mullis  individuis  non  potest  vsse 


terminatos  naturae  sensitivae  :  et  similiter 
omnes  angeli  differunt  specie  secundum  di¬ 
versos  gradus  naturae  intellectivae. 

Ad  secundum  dicendum,  quod  magis  et 
minus,  secundum  quod  causantur  ex  inten¬ 
tione  et  remissione  unius  formae,  non  di  ver¬ 
sificant  speciem;  sed  secundum  quod  cau¬ 
santur  ex  formis  diversorum  graduum,  sic 
diversificant  speciem;  sicut  si  dicamus  quod 
ignis  est  perfectior  aere ;  et  hoc  modo  angeli 
diversificantur  secundum  magis  et  minus. 

Ad  tertium  dicendum,  quod  bonum  speciei 
praeponderat  bono  individui.  Unde  multo 
melius  est  quod  multiplicentur  species  in 
angelis,  quam  quod  multiplicentur  iudividua 
in  una  specie. 

Ad  quartum  dicendum,  quod  "multiplicatio 
secundum  numerum,  cum  in  infinitum  pro¬ 
tendi  possit,  non  intenditur  ab  agente,  sed 
sola  multiplicatio  secundum  speciem,  ut 
supra  dictum  est.  Unde  perfectio  naturae 
angelicae  requirit  multiplicationem  specie- 
rum,  non  autem  multiplicationem  indivi¬ 
duorum  in  una  specie. 

Conclusio.  —  Cum  omnes  spirituales  substanti® 
ex  materia  et  forma  composit®  non  sint,  ejusdem 
non  sunt  speciei  (a). 

principium  incommunicabilitatis  individui,  sed  est 
principium  specificationis.  Ultra  formam  nil  inve¬ 
nimus  nisi  materiam  :  ergo  materia  est  principium 
individuationis ;  et  si  materia  non  est  in  entitate 
scotistica,  angeli  multiplicari  non  possunt  indivi- 
dualiter  sub  eadem  specie.  Non  multipbcarentur 
igitur  pr®cise  per  entitatem  scotisticam,  sed  per 
materiam  in  entitate  ista  contentam.  Nos  autem 
materiam  in  angelis  non  agnoscimus;  ergo  nec 
numericam  distinctionem  sub  eadem  specie.  Varro, 
ut  ipse  Tbomas,  antiquam  opinionem  recitat  qu® 
asserit  omnes  angelos  esse  ejusdem  et  unius 
speciei.  —  Opinio  D.  Thom®  nota  est;  hanc  ex¬ 
plicat  Pelbartus  modo  absoluto,  ita  ut  etiam  de 
potentia  Dei  absoluta  angeli  non  possint  numerice 
multiplicari  intra  eamdem  speciem.  Cum  D.  Tboma 
tenet  ffigidius  Romanus.  Scotist®  possibilitatem 
multiplicationis  numeric®  angelorum  intra  eam¬ 
dem  speciem  docent  :  1°  quia  articulus  Parisiensis 
dictat  quod  formam  dicere  non  multiplicari  sine 
materia  error  est  excommunicatus ;  2°  quia  hoc 
nullam  contradictionem  implicat  nec  a  parte  Dei, 
cujus  potentia  infinita,  nec  a  parte  effectus,  cum 
nulla  quidditas  sit  sua  singularitas ;  ergo  nec 
angelica  quidditas ;  sed  omne  tale  qua  ratione 
potest  esse  in  uno,  pari  ratione  potest  esse  in  aliis 
pluribus.  Quod  si  qu®ratur  a  Scotistis  utrum  de 
facto  admittant  in  angelis  pluralitatem  individuo¬ 
rum  sub  eadem  specie,  respondent  :  de  hoc  certam 
scientiam  non  habemus.  Pr®sumptuosum  est  di¬ 
cere  quod  quilibet  angelus  specifice  distinguatur 
ab  alio.  Est  positio  sobria  et  catholica  quod  in 
angelis  est  etiam  ponere  distinctionem  personalem 

ARTICULUS  V. 

Utrum  angeli  sint  incorruptibiles. 

Ad  quintum  sic  proceditur.  1.  Videtur 
quod  angeli  non  sint  incorruptibiles.  Dicit 
enim  Damascenus,  Orth.  fici.  lib.  II,  c.  iii, 
coi.  867,  1. 1,  de  angelo  quod  est  «  substantia 
intellectualis,  gratia,  et  non  natura,  immor¬ 
talitatem  suscipiens  h  » 

2.  Praeterea,  Plato  dicit  in  Tini.,  apriuc.: 
«  0  dii  deorum,  quorum  opifex  idem,  pa¬ 
terque  ego.  Opera  siquidem  vos  mea,  disso¬ 
lubilia  natura,  me  tamen  ita 2  volente  indis¬ 
solubilia.  ))  Hos  autem  deos  non  aliud  quam 
angelos  intelligere  potest.  Ergo  angeli  na¬ 
tura  sua  sunt  corruptibiles. 

3.  Praeterea,  secundum  Gregorium,  lib. 
XYI  Moral. ,  cap.  xxxvn,  §  45,  coi.  1145, 
t.  1  :  (i  Omnia  in  nihilum  tenderent,  nisi  ea 
manus  Omnipotentis  conservaret 3.  »  Sed 
quod  in  nihilum  redigi  potest,  est  corrupti¬ 
bile.  Ergo  cum  angeli  sint  a  Deo  facti,  vide¬ 
tur  quod  sint  corruptibiles  secundum  suam 
naturam. 

Sed  contra  est  quod  Dionysius  dicit,  De 
div.  nom.,  cap.  iv,  §  1,  coi.  694,  t.  1,  quod 
«  intellectuales  substantiae  vitam  habent  in¬ 
deficientem,  ab  universa  corruptione,  morte, 
et  materia ,  et  generatione  mundae  exisien- 
tes i.  » 

Respondeo  dicendum,  quod  necesse  est 
dicere  angelos  secundum  suam  naturam 
esse  incorruptibiles. 

Cujus  ratio  est  quia  nihil  corrumpitur  nisi 
per  hoc  quod  forma  ejus  a  materia  separa¬ 
tur.  Unde,  cum  angelus  sit  ipsa  forma  sub¬ 
sistens,  ut  ex  dictis  patet ,  impossibile  est 
quod  ejus  substantia  sit  corruptibilis..  Quod 
enim  convenit  alicui  secundum  se,  nun¬ 
quam  ab  eo  separari  potest;  ab  eo  autem 
cui  convenit  per  aliud  potest  separari,  sepa¬ 
rato  eo  secundum  quod  ei  conveniebat.  Ro¬ 
tunditas  enim  a  circulo  separari  non  potest, 

tantum  vel  numeralem  sub  eadem  specie,  aut  in 
omnibus,  aut  saltem  in  aliquibus.  Bene  tamen 
potest  dici  juxta  Scotistas  quod  Lucifer  unicum 
erat  individuum  sute  speciei.  —  Vocant  Scotistm 
differentiam  qua  differunt  angelica  supposita  ejus¬ 
dem  speciei  differentiam  materialem,  in  boc  re¬ 
deuntes  ad  systema  D.  Tliomte  de  materia  prin¬ 
cipio  individuationis ;  sed  statirn  addunt  quod  litec 
differentia  materialis  nec  est  materia,  nec  forma. 
Qui  potest  capere  capiat. 

1  «  Immortalis  est  non  quidem  natura,  sed  Dei 


quia  convenit  ei  secundum  seipsum  ;  sed 
aeneus  circulus  potest  amittere  rotunditatem 
per  hoc  quod  circularis  figura  separatur  ab 
aere.  Esse  autem  secundum  se  competit  for¬ 
mae  ;  unumquodque  enim  est  ens  actu ,  se¬ 
cundum  quod  habet  formam.  Materia  vero 
est  ens  actu  per  formam.  Compositum  igitur 
ex  materia  et  forma  desinit  esse  actu  per  hoc 
quod  forma  separatur  a  materia.  Sed  si  ipsa 
forma  subsistat  in  suo  esse,  sicut  est  in  an¬ 
gelis,  ut  dictum  est,  loco  prox,  cit . ,  non  po¬ 
test  amittere  esse.  Ipsa  igitur  immateriahtas 
angeli  est  ratio  quare  angelus  est  incorrup¬ 
tibilis  secundum  suam  naturam. 

Et  hujus  incorruptibilitatis  signum  accipi 
potest  ex  ejus  intellectuali  operatione.  Quia 
enim  unumquodque  operatur  secundum 
quod  est  actu,  operatio  rei  indicat  modum 
esse  ipsius.  Species  autem  et  ratio  operatio¬ 
nis  ex  objecto  comprehenditur.  Objectum 
autem  intelligibile,  cum  sit  supra  tempus, 
est  sempiternum.  Unde  omnis  substantia 
intellectualis  est  incorruptibilis  secundum 
suam  naturam. 

Ad  primum  ergo  dicendum,  quod  Damas¬ 
cenus  accipit  immortalitatem  perfectam,  qnse 
includit  omnimodam  immutabilitatem;  quia 
omnis  mutatio  est  qusedam  mors,  ut  Augus¬ 
tinus  dicit  %  lib.  11  Contra  Maximinum , 
cap,  xn,  coi.  768,  t.  8.  Perfectam  autem  im¬ 
mutabilitatem  angeli  non  nisi  per  gratiam 
assequuntur,  ut  infra  patebit. 

Ad  secundum  dicendum,  quod  Plato  per 
deos  iuteliigit  corpora  caelestia,  quae  existi¬ 
mabat  esse  ex  elementis  composita ;  et  ideo 
secundum  suam  naturam  erant  dissolubilia, 
sed  voluntate  divina  semper  conservabantur 
in  esse. 

Ad  tertium  dicendum,  quod,  sicut  supra 
dictum  est,  quoddam  necessarium  est  quod 
habet,  causam  sum  necessitatis.  Unde  non 
repugnat  necessario  nec  incorruptibili  quod 
esse  ejus  dependeat  ab  alio  sicut  a  causa. 
Per  hoc  ergo  quod  dicitur  quod  omnia  deci-. 
iderent  in  nihilum,  nisi  continerentur  a  Deo, 

munere  et  gratia.  » 

2  Ita  codd.  Alcan.;  editi  omittunt  :  «  ita.  » 

3  «  Cuncta  quippe  ex  nihilo  facta  sunt,  eorumque 
essentia  rursum  ad  nihilum  tenderet,  nisi  eam 
auctor  omnium  regiminis  manu  retineret.  » 

4  Ex  versione  Joannis  Sarrasini.  Corderius  : 
«  Vitam...  habent  sempiternam  et  indeficientem, 
ab  omni  corruptione  ac  morte,  et  materia  genera¬ 
tioneque  liberae.  » 

5  «  In  omni  enim  mutabili  natura  nonnulla  mora 
est  ipsa  mutatio.  » 

et  etiam  angeli ,  non  datur  intelligi  quod 
in  angelis  sit  aliquod  corruptionis  princi¬ 
pium,  sed  quod  esse  angeli  dependeat  a 
Deo  sicut  a  causa.  Non  autem  dicitur  ali¬ 
quid  esse  corruptibile  per  hoc  quod  Deus 
possit  illud  in  non  esse  redigere,  subtra¬ 
hendo  suam  conservationem ;  sed  per  hoc 
quod  in  seipso  aliquod  principium  corrup¬ 
tionis  habet,  vel  contrarietatem,  vel  saltem 
potentiam  materiae. 

Conclusio.  —  Quaevis  substantia  intellectualis, 
et  angeli,  cum  simplices  sint,  incorruptibiles  sunt 
secundum  suam  naturam  (a). 

QILESTIO  LI. 

DE  COMPARATIONE  ANGELORUM  AD  CORPORA. 

(Et  tria  quaeruntur.) 

Deinde  quaeritur  de  angelis  per  compara¬ 
tionem  ad  corporalia ;  et  primo  de  compara¬ 
tione  angelorum  ad  corpora  ;  secundo  de 
comparatione  angelorum  ad  loca  corporalia; 
tertio  de  comparatione  angelorum  ad  motum 
localem. 

Circa  primum  quaeruntur  tria  :  1°  utrum 
angeli  habeant  corpora  naturaliter  sibi  unita; 
2°  utrum  assumant  corpora;  3°  utrum  in 
corporibus  assumptis  exerceant  opera  vitae. 

ARTICULUS  PRIMUS. 

Utrum  angeli  habeant  corpora  naturaliter 
sibi  unita. 

Ad  primum  sic  proceditur.  1.  Videtur 
quod  angeli  habeant  corpora  naturaliter  sibi 
unita.  Dicit  enim  Origenesin  lib.  I  Periarch ., 
cap.  vi,  coi.  170,  t.  1  :  «  Solius  Dei,  id  est, 
Patris  et  Filii  et  Spiritus  sancti  naturae  illud 
proprium  est  ut  sine  materiali  substantia  et 
absque  ulla  corporeae  adjectionis  societate 
iutelligatur  existere.  »  Bernardus  etiam  in 
VI  Hom.  super  Cant.,  coi.  150,  §  1,  t.  4  *  : 
«  Demus  Deo  soli  sicut  immortalitatem,  sic 
incorporeitatem ,  cujus  natura  sola  neque 
propter  se  neque  propter  aliud  solatro  in¬ 
diget  instrumenti  corporei.  Liquet  autem 
omnem  spiritum  creatum  corporeo  indl- 

1  Scilicet  editionis  L.  VivCs. 

*  Demus  ergo  securi  veram  soli  Deo,  sicut  im¬ 
mortalitatem  ita  et  incorporeitatem...  Sola  igitur 
est  qme  nec  propter  se,  nec  propter  alium,  solalio 
corporei  instrumenti  opus  habet  illa  majestas.  » 
Reliqua  desiderantur  in  editione  Migne. 

3  «  D annones  aeria  sunt  animalia,  quoniam  cor- 


gere  solatio1 2.  »  Augustinus  etiam  dicit. 
Super  Gen.  ad  litt.,  lib.  III,  cap.  x,  coi.  284, 
t.  3  :  «  Daemones  aerea  dicuntur  animalia, 
quia  corporum  aereorum  natura  vigent 3.  » 
Eadem  autem  est  natura  «hemonis  et  angeli. 
Ergo  angeli  habent  corpora  naturaliter  sibi 
unita. 

2.  Praeterea,  Gregorius  in  Hom.  Epipha- 
nix ,  xm  Evang.,  coi.  1110,  §  1,  t.  2,  nomi¬ 
nat  angelum  rationale  animal.  Omne  autem 
animal  componitur  ex  corpore  et  anima. 
Ergo  angeli  habent  corpora  naturaliter  sibi 
unita. 

3.  Praeterea,  perfectior  est  vita  in  angelis 
quam  in  animabus.  Sed  anima  non  solum 
vivit,  sed  etiam  vivificat  corpus.  Ergo  an¬ 
geli  vivificant  corpora  naturaliter  sibi  unita. 

Sed  contra  est  quod  dicit  Dionysius  4,  De 
div.  nomin.,  cap.  iv,  §  1,  coi.  694,  1. 1,  quod 
«  angeli  sicut  incorporales  intelliguntur,  ita 
et  immateriales.  » 

Respondeo  dicendum,  quod  angeli  non 
habent  corpora  sibi  naturaliter  unita.  Quod 
enim  accidit  alicui  naturae,  non  invenitur 
universaliter  in  natura  illa  ;  sicut  habere 
alas,  quia  non  est  de  ratione  animalis,  non 
convenit  omni  animali.  Cum  autem  intelli- 
gere  non  sit  actus  corporis,  nec  alicujus  vir¬ 
tutis  corporis ,  ut  infra  patebit ,  habere  cor¬ 
pus  unitum  non  est  de  ratione  substantiae 
intellectualis,  inquantum  hujusmodi ;  sed 
accidit  alicui  substantiae  intellectuali  propter 
aliquid  aliud ;  sicut  humanae  animae  compe¬ 
tit  uniri  corpori,  quia  est  imperfecta  et  in 
potentia  existens  in  genere  intellectualium 
substantiarum,  non  habens  in  sui  natura 
plenitudinem  scientiae,  sed  acquirens  eam 
per  sensus  corporeos  a  sensibilibus  rebus, 
ut  infra  dicetur.  In  quocumque  autem  genere 
invenitur  aliquid  imperfectum,  oportet  prae¬ 
existere  aliquid  perfectum  in  genere  illo. 
Sunt  igitur  aliquae  substantiae  perfectae  in¬ 
tellectuales  in  natura  intellectuali,  non  indi¬ 
gentes  acquirere  scientiam  a  sensibilibus 
rebus.  Non  igitur  omnes  substantiae  intel¬ 
lectuales  sunt  unitae  corporibus,  sed  aliquae 
sunt  a  corporibus  separatae ;  et  has  dicimus 
angelos. 

porum  aeriarum  natura  vigent.» 

4  Ex  versione  Joannis  Sarrasini.  Corderius 
«  Omnes  intellectiles  ac  intelligentes  substantias... 
tanquam  incorporeas  et  immateriales  intelligun¬ 
tur.  » 

(a)  Scotistte  angelis  materiam  non  subjectam  cor¬ 
ruptioni  assignant. 

Ad  primum  ergo  dicendum,  quod,  sicut 
supra  dictum  od ,  quorumdam  opinio  fuit 
quod  omne  ens  esset  corpus.  Et  ex  hac  exis¬ 
timatione  derivatum  videtur  quod  aliqui 
existimaverunt  nullas  substantias  incorpo¬ 
reas  esse  nisi  corporibus  uniias ;  adeo  quod 
quidam  etiam  posuerunt  Deum  esse  animam 
mundi,  ut  Augustinus  narrat  in  YII  De 
civ.  Dei,  cap.  vi,  coi.  199,  t.  7.  Sed  quia 
hoc  fidei  catholicae  repugnat,  quae  ponit 
Deum  super  omnia  exaltatum ,  secundum 
illud  psal.  vm,  1 :  Elevata  est  magnificentia 
tua  super  caelos ;  Origenes  hoc  de  Deo  dicere 
recusans,  in  aliis  substantiis 1 ,  scilicet  creatis2, 
secutus  est  aliorum  opinionem  ;  sicut  et  in 
multis  aliis  deceptus  fuit  sequens  antiquorum 
philosophorum  opiniones.  Verbum  autem 
Bernardi  potest  exponi ,  quod  spiritus  creati 
indigeant  corporali  instrumento,  non  natura¬ 
liter  unito,  sed  ad  aliquid  assumpto,  ut  infra 
dicetur.  Augustinus  autem  loquitur  non  as¬ 
serendo,  sed  opinione  Platonicorum  utens, 
qui  ponebant  esse  quaedam  animalia  aerea, 
quae  daemones  nominabant. 

Ad  secundum  dicendum,  quod  Gregorius 
nominat  angelum  rationale  animal  metapho¬ 
rice,  propter  similitudinem  rationis. 

Ad  tertium  dicendum ,  quod  vivificare  ef¬ 
fective  simpliciter  perfectionis  est ;  unde  et 
Deo  convenit,  secundum  illud  I  Reg.,  ii,  6  : 
Dominus  mortificat  et  vivificat.  Sed  vivifi¬ 
care  formaliter  est  substantiae  quae  est  pars 
alicu jus  naturae,  et  non  habentis  in  se  inte¬ 
gram  naturam  speciei.  Unde  substantia  in¬ 
tellectualis  quae  non  est  unita  corpori,  est 
perfectior  quam  ea  quae  est  corpori  unita. 

Conclusio.  —  Substanti®  intellectuales  et  angeli, 

1  Sic  codd.;  edit. :  «  de  aliis  substantiis.  » 

2  Sic  codd.;  in  edit,  deest :  «  scilicet  creatis.  » 

(a)  D.  Thomas  primo  disseruit  de  substantia  an¬ 
gelorum,  et  posuit  eam  esse  incorpoream,  sicut  et 
substantiam  animae.  Sed  anima  unitur  naturaliter 
corpori,  et  compositum  vocatur  homo.  Quseritur 
utrum  angelus  uniatur  naturaliter  corpori  sicut 
anima?  Tunc  compositum  non  vocaretur  angelus 
a  D.  Tkoma,  siquidem  justa  ipsum  angelus  est 
substantia  incorporea.  —  Plures  tamen  olim,  etiam 
Patres,  senserunt  angelum  esse  compositum  ex 
substantia  incorporea  et  corpore  naturaliter  unitis, 
eodem  modo  ac  homo  ipse  ex  anima  et  corpore,  et 
tale  compositum  vocabant  praecise  angelum.  Pe- 
tavius  nominat  inter  istos  Justinum,  Clementem 
Alexandrinum,  Iraeneum,  Tertullianum,  Origenem, 
Basilium,  Hilarium,  Ambrosium,  Augustinum.  HJ 
omnes  tribuunt  angelis  corpus  subtile ,  tenue, 
aereum.  Idem  sentiebat  Joannes,  episcopus  tliessa- 
lonicensis,  cujus  disputatio  cum  quodam  gentili 


cum  non  suscipiant  scientiam  a  sensibilibus,  non 
habent  corpora  sibi  naturaliter  unita  (a). 

ARTICULUS  II. 

Utrum  angeli  assumant  corpora. 

Ad  secundum  sic  proceditur.  1.  Videtur 
quod  angeli  non  assumant  corpora.  In  opere 
enim  angeli  nihil  est  superfluum,  sicut  ne¬ 
que  in  opere  naturae.  Sed  superfluum  esset, 
si  angeli  corpora  assumerent ;  angelus  enim 
non  indiget  corpore,  cum  ejus  virtus  om¬ 
nem  virtutem  corporis  excedat.  Ergo  ange¬ 
lus  non  assumit  corpus. 

2.  Praeterea,  omnis  assumptio  ad  aliquam 
unionem  terminatur ;  quia  assumere  dicitur 
quasi  ad  se  sumere.  Sed  corpus  non  unitur 
angelo  ut  formae ,  sicut  dictum  est ;  ex  eo 
autem  quod  unitur  ei  ut  motori,  non  dicitur 
assumi ;  alioquin  sequeretur  quod  omnia 
corpora  mota  ab  angelis  essent  ab  eis  as¬ 
sumpta.  Ergo  angeli  non  assumunt  corpora. 

3.  Praeterea,  angeli  non  assumunt  corpora 
de  terra  vel  aqua ,  quia  non  subito  dispare¬ 
rent;  neque  iterum  de  igne,  quia  combure¬ 
rent  ea  quae  contingerent ;  neque  iterum  ex 
aere,  quia  aer  infigurabilis  est  et  incolora- 
bilis.  Ergo  angeli  corpora  non  assumunt. 

Sed  contra  est  quod  Augustinus  dicit,  XVI 
De  civ.,  cap. xxix,  coi.  508,  t.  7,  quod  angeli 
in  assumptis  corporibus  Abrahae  apparue¬ 
runt. 

Respondeo  dicendum,  quod  quidam  dixe¬ 
runt  angelos  nunquam  corpora  assumere, 
sed  omnia  quae  in  Scripturis  divinis  legun¬ 
tur  de  apparitionibus  angelorum,  contigisse 

lecta  est  in  concilio  ni  caeno  secundo,  actione 
quinta.  Concilium  nicaenum  secundum  nil  in  hac 
parte  determinavit,  quod  fecit  in  sensu  articuli 
D.  Thomae  concilium  lateranense  iv,  an.  1213. 
Caeterum  non  omnes  Patres  tribuerunt  corpora 
angelis,  intelligendo  ly  corpora  sicut  et  nos  nunc 
intelligimus.  Plures  per  ly  corpora  intelligebant 
veras  substantias,  vel  etiam  corpora  comparative 
ad  Deum  qui  infinitae  intellectualitatis  est.  —  Nota 
quod  etiam  post  lateranense  concilium  iv,  saeculo 
decimo  sexto ,  plures  adhuc  theologi  dubitarunt 
an  daemones  haberent  corpora,  etsi  non  naturaliter 
Unita  sibi,  tamen  inseparabiliter  alligata  in  quibus 
torquerentur,  et  hoc  quidam  affirmabant.  —  Quae¬ 
rebant  insuper  etiam  Scholastici  utrum  Deus 
posset  facere  quod  angelus  malus  vel  bonus  sit 
forma  materiae  corporalis?  Aliqui  dicebant  quod 
non  quia  substantia  angeli  res  completa  et  ter¬ 
minata  est ;  Scotorelius  nihilominus  hoc  de  po¬ 
tentia  Dei  absoluta  fieri  posse  concedit. 

in  visione  prophetice,  hoc  est,  secundum 
imaginationem. 

Sed  hoc  repugnat  intentioni  Scripturae. 
Illud  enim  quod  imaginaria  visione  videtur, 
est  in  sola  imaginatione  videntis.  Unde  vi¬ 
detur  non  indifferenter  ab  omnibus.  Scrip¬ 
tura  autem  divina  sic  introducit  interdum 
angelos  apparentes ,  ut  communiter  ab  om¬ 
nibus  viderentur ;  sicut  angeli  apparentes 
Abrahae  visi  sunt  ab  eo  et  tota  familia  ejus, 
et  Loth,  et  a  civibus  Sodomorum  ;  similiter 
angelus  qui  apparuit  Tobiae,  ab  omnibus  vi¬ 
debatur.  Ex  quo  manifestum  fit  hujusmodi 
contigisse  secundum  corpoream  visionem, 
qua  videtur  id  quod  positum  est  extra  viden¬ 
tem  ;  unde  ab  omnibus  videri  potest.  Tali 
autem  visione  non  videtur  nisi  corpus. 

Cum  igitur  angeli  neque  corpora  sint, 
neque  habeant  corpora  naturaliter  sibi  unita, 
ut  ex  dictis  patet,  relinquitur  quod  interdum 
corpora  assumant. 

Ad  primum  ergo  dicendum ,  quod  angeli 
non  indigent  corpore  assumpto  propter  se- 
ipsos,  sed  propter  nos,  ut  familiariter  cum 
hominibus  conversando ,  demonstrent  intel- 
ligibilem  societatem  quam  homines  expec- 
tant  cum  eis  habendam  in  futura  vita.  Hoc 
autem  quod  angeli  corpora  assumpserunt 
in  Veteri  Testamento,  fuit  quoddam  figurale 
indicium  quod  Verbum  Dei  assumpturum 
esset  corpus  humanum.  Omnes  enim  accep¬ 
tiones  Veteris  Testamenti  ad  illam  appari¬ 
tionem  ordinatse  fuerunt,  qua  Filius  Dei  ap¬ 
paruit  in  carne. 

Ad  secundum  dicendum,  quod  corpus  as¬ 
sumptum  unitur  angelo  non  quidem  ut 
formae,  neque  solum  ut  motori,  sed  sicut 
motori  repraesentato  per  corpus  mobile  as¬ 
sumptum.  Sicut  enim  a  sacra  Scriptura  pro¬ 
prietates  rerum  intelligibilium  sub  similitu- 

1  Al.  :  «  formationem.  » 

(a)  Secundum  Scotorellum  et  Guillermum  angeli 
nec  caeleste  sive  de  cselo  empyreo,  sive  de  alio 
cselo,  nec  elementaue  ex  quatuor  elementis  com¬ 
positum,  nec  ad  modum  liumani  corporis  mixtum 
corpus  assumunt.  Possunt  tamen  assumere  corpus 
jam  a  natura  generatum,  puta  cadaver  mortui,  vel 
corpus  bestise,  leonis,  lupi,  etc.  Damnatorum  ho¬ 
minum  corpora  daemones,  beatorum  corpora  boni 
angeli  maxime  capiunt.  Juxta  Guillermum  corpus 
physicum  imperfectum  ut  ranae,  muscae,  etc..., non 
vero  perfectae  mixtionis  ut  corpus  humanum  for¬ 
mare  sibi  possunt.  Ex  aere  corpora  sibi  fingunt, 
ex  parte  superiori  aeris,  quae  dicitur  aetherea,  boni 
angeli ;  ex  parte  inferiori,  quae  caliginosa  dicitur, 
mali.  Corpus  istud  non  est  proprie  organisatum; 
eo,  ut  motor  instrumento,  angelus  utitur.  Idem 

2. 


dinibus  rerum  sensibilium  describuntur,  ita 
corpora  sensibilia  divina  virtute  sic  forman¬ 
tur  ab  angelis ,  ut  congruant  ad  repraesen¬ 
tandum  angeli  intelligibiles  proprietates.  Et 
hoc  est  angelum  assumere  corpus. 

Ad  tertium  dicendum,  quod  licet  aer  in 
sua  raritate  manens  non  retineat  figuram , 
neque  colorem ;  quando  tamen  condensatur, 
et  figurari  et  colorari  potest,  sicut  patet  in 
nubibus ;  et  sic  angeli  assumunt  corpora  ex 
aere,  condensando  ipsum  virtute  divina, 
quantum  necesse  est  ad  corporis  assumendi 
conformationem 1 . 

Conclusio.  —  Cum  angeli  corpora  non  sint,  nec 
ea  naturaliter  unita  habeant,  et  interdum  in  cor¬ 
poribus  visi  sint;  nonnunquam  corpora  assumere 
illos  non  dedecet  (a). 

ARTICULUS  III. 

Utrum  angeli  in  corporibus  assumptis  opera 
vitee  exerceant. 

Ad  tertium  sic  proceditur.  4.  Videtur  quod 
angeli  in  corporibus  assumptis  opera  vitae 
exerceant.  Angelos  enim  veritatis  non  decet 
aliqua  fictio.  Esset  autem  fictio,  si  corpus 
ab  eis  assumptum ,  quod  vivum  videtur  et 
opera  vitse  habens,  non  haberet  hujusmodi. 
Ergo  angeli  in  assumpto  corpore  opera  vitae 
exercent. 

2.  Praeterea,  in  operibus  angeli  non  sunt 
aliqua  frustra.  Frustra  autem  in  corpore  as¬ 
sumpto  per  angelum  formarentur  oculi  et 
nares,  et  alia  sensuum  instrumenta,  nisi 
per  ea  angelus  sentiret.  Ergo  angelus  sentit 
per  corpus  assumptum,  quod  est  propriissi- 
mum  opus  vitae. 

3.  Praeterea,  moveri  motu  progressivo  est 
unum  de  operibus  vitae,  ut  patet  in  II  De 

corpus  juxta  Bonaventuram  et  Guillermum  non 
est  de  puro  aere  condensatum,  quia,  inquiunt, 
difficile  intellectu  est  quomodo  sine  admixtione 
alterius  ex  puro  aere  corpus  solidum  diversis  co¬ 
loribus  coloratum  et  figuris  distinctum  fiat;  unde 
oportet  quod  sit  ibi  aliquid  vaporis  terrei  ad¬ 
mixtum,  et  hoc  in  nubibus  reperitur  satis.  Con¬ 
densatio  autem  aeris  ab  angelis  cito  fit,  quam 
etiam,  ut  vetus  asserit  theologus,  boni  physici 
sciunt  facere,  et  de  aere  facere  muros  et  pontes ! 
—  Thomistse  ex  quibusvis  elementis  aut  mixtis 
angelos  posse  concedunt  sibi  corpora  praeparare, 
cum  omnia  corpora  angelis  quantum  ad  motum 
localem  subjiciantur.  Quidam  ex  Thomistis  ultra 
concedunt  angelos  corpora  vera  animalis  vere  vi¬ 
ventis  assumere  posse,  quod  et  nobis  omnino  in¬ 
dubium  esse  videtur. 

*  Ducit 
in  regio¬ 
nem 


anima,  text.  43.  Manifeste  autem  angeli  ap¬ 
parent  in  assumptis  corporibus  moveri ;  di¬ 
citur  enim  Genes.,  xvm,  16,  quod  Abraham 
simul  gradiebatur ,  deducens  angelos,  qui 
ei  apparuerant;  et  angelus  Tobise  quaerenti, 
Tob.,  v,  7  :  Nosti  viam  quse  deducit  in  ci¬ 
vitatem*  Medorum?  Respondit  :  Novi,  et  om¬ 
nia  itinera  ejus  frequenter  ambulavi.  Ergo 
angeli  in  corporibus  assumptis  frequenter 
exercent  opera  vitae. 

4.  Praeterea,  locutio  est  opus  viventis,  fit 
enim  per  vocem ,  quae  est  sonus  ab  ore  ani¬ 
malis  prolatus,  ut  dicitur  in  II  De  anima , 
text.  90.  Manifestum  est  autem  ex  multis 
locis  Scripturae,  angelos  in  assumptis  corpo¬ 
ribus  locutos  fuisse.  Ergo  in  corporibus  as¬ 
sumptis  exercent  opera  vitae. 

5.  Praeterea,  comedere  est  proprium  opus 
animalis;  unde  Dominus  post  resurrectio¬ 
nem  in  argumentum  resumptae  vitae  cum 
discipulis  manducavit,  ut  habetur  Lucae,  ult. 
Sed  angeli  in  assumptis  corporibus  appa¬ 
rentes  comederunt,  et  Abraham  eis  cibos 
obtulit,  quos  tamen  prius  adoraverat,  ut 
habetur  Gen.,  xvm.  Ergo  angeli  in  assump¬ 
tis  corporibus  exercent  opera  vitae. 

6.  Praeterea,  generare  hominem  est  actus 
vitae.  Sed  hoc  competit  angelis  in  assumptis 
corporibus;  dicitur  enim  Gen.,  vi,  4  :  Post¬ 
quam  ingressi  sunt  filii  Dei  ad  filias  homi¬ 
num ,  illxque  genuerunt,  isti  sunt  potentes 
a  sxculo  viri  famosi.  Ergo  angeli  exercent 
opera  vitae  in  corporibus  assumptis. 

Sed  contra,  corpora  assumpta  ab  angelis 
non  vivunt,  ut  supra  dictum  est.  Ergo  nec 
opera  vitae  per  eos  exerceri  possunt. 

Respondeo  dicendum,  quod  quaedam  opera 
viventium  habent  aliquid  commune  cum 
aliis  operibus  ;  ut  locutio ,  quae  est  opus  vi¬ 
ventis  ,  convenit  cum  aliis  sonis  inanimato¬ 
rum  ,  inquantum  est  sonus ;  et  progressio 
cum  aliis  motibus,  inquantum  est  motus. 
Quantum  ergo  ad  id  quod  est  commune 
utrisque  operibus ,  possunt  opera  vitae  fieri 
ab  angelis  per  corpora  assumpta,  non  autem 
quantum  ad  id  quod  est  proprium  viven¬ 
tium  ;  quia,  secundum  Philosophum,  in  lib. 
De  som.  et  vig.,  cap.  i,  ant.  med.,  «  cujus 
est  potentia,  ejus  est  actio.  »  Unde  nihil  po¬ 
test  habere  opus  vitae  quod  non  habet  vitam, 
quae  est  potentiale  principium  talis  actionis. 

Ad  primum  ergo  dicendum,  quod,  sicut 
non  est  contra  veritatem  quod  in  Scriptura 
intelligibilia  sub  figuris  sensibilibus  descri¬ 
buntur,  quia  hoc  non  dicitur  ad  astruendum 


quod  intelligibilia  sint  sensibilia ,  sed  quod 
per  figuras  sensibilium  proprietates  intelli- 
gibilium  secundum  similitudinem  quamdam 
dantur  intelligi ;  ita  non  repugnat  veri¬ 
tati  sanctorum  angelorum  quod  per  corpora 
ab  eis  assumpta  videntur  homines  viventes, 
licet  non  sint.  Non  enim  assumuntur,  nisi 
ut  per  proprietates  hominis  et  opera  homi¬ 
nis  spirituales  proprietates  angelorum  et 
eorum  spiritualia  opera  designentur.  Quod 
non  ita  congrue  fieret,  si  veros  homines  as¬ 
sumerent,  quia  proprietates  eorum  ducerent 
in  ipsos  homines,  non  in  angelos. 

Ad  secundum  dicendum,  quod  sentire  est 
totaliter  opus  vitae.  Unde  nullo  modo  est 
dicendum  quod  angeli  per  organa  assump¬ 
torum  corporum  sentiant.  Nec  tamen  su¬ 
perflue  sunt  formata ;  non  enim  ad  hoc  sunt 
formata  ut  per  ea  sentiatur ,  sed  ad  hoc  ut 
per  hujusmodi  organa  virtutes  spirituales 
angelorum  designentur;  sicut  per  oculum, 
designatur  virtus  cognitiva  angeli,  et  per 
alia  membra  aliae  ejus  virtutes,  ut  Dionysius 
docet,  De  csel.  hier.,  c.  xv,  §  3,  coi.  331, 1. 1. 

Ad  tertium  dicendum,  quod  motus  qui  est 
a  motore  conjuncto ,  est  proprium  opus 
vitae.  Sic  autem  non  moventur  corpora  as¬ 
sumpta  ab  eis,  quia  angeli  non  sunt  eorum 
formae.  Moventur  tamen  angeli  per  acci¬ 
dens,  motis  hujusmodi  corporibus,  cum 
sunt  in  eis  sicut  motores  in  mobilibus ;  et 
ita  sunt  hic ,  quod  non  alibi ;  quod  de  Deo 
dici  non  potest.  Unde,  licet  Deus  non  mo¬ 
veatur  motis  his  in  quibus  est ,  quia  ubique 
est,  angeli  tamen  moventur  per  accidens  ad 
motum  corporum  assumptorum ,  non  autem 
motum  corporum  caelestium,  etiamsi  sint 
in  eis  sicut  motores  in  mobilibus ;  quia  cor¬ 
pora  caelestia  non  recedunt  de  loco  secun¬ 
dum  totum ,  nec  determinatur  spiritui  mo¬ 
venti  orbem  locus  secundum  aliquam  deter¬ 
minatam  partem  substantiae  orbis ,  quae 
nunc  est  in  oriente,  nunc  in  occidente ,  sed 
secundum  determinatum  situm  ;  quia  «  sem- 
per  est  in  oriente  virtus  movens,  »  ut  dici¬ 
tur  in  VIII  Phys text.  84. 

Ad  quartum  dicendum,  quod  angeli  pro¬ 
prie  non  loquuntur  per  corpora  assumpta 
sed  est  aliquid  simile  locutioni ,  inquantum 
format  sonos  in  aere  similes  vocibus  hu¬ 
manis. 

Ad  quintum  dicendum ,  quod  nec  etiam 
comedere,  proprie  loquendo,  angelis  conve¬ 
nit,  quia  comestio  importat  sumptionem  cibi 
convertibilis  in  substantiam  comedentis.  Et 

quamvis  in  corpus  Christi  post  resurrectio¬ 
nem  cibus  non  converteretur ,  sed  resolvere¬ 
tur  in  praejacentem  materiam,  tamen  Chris¬ 
tus  habebat  corpus  talis  natura?  in  quod 
posset  cibus  converti ;  unde  fuit  vera  co¬ 
mestio.  Sed  cibus  assumptus  ab  angelis  ne¬ 
que  convertebatur  in  corpus  assumptum, 
neque  corpus  illud  talis  erat  naturae  in  quod 
posset  alimentum  converti;  unde  non  fuit 
vera  comestio ,  sed  figurativa  spiritualis  co¬ 
mestionis.  Et  hoc  est  quod  angelus  dixit 
Tobiae,  xn,  18  et  19  :  Cum  essem  vobiscum, 
videbar-  quidem  manducare  et  bibere;  sed 
ego  potu  invisibili  et  cibo  *  utor.  Abraham 
autem  obtulit  eis  cibos,  existimans  eos  ho¬ 
mines  esse,  in  quibus  tamen  Deum  venera¬ 
batur,  sicut  solet  Deus  esse  in  prophetis,  ut 
Augustinus  dicit,  XYI  De  civ.Dei,  cap.  xxix, 
a  med'. 

Ad  sextum  dicendum,  quod,  sicut  Augus¬ 
tinus  dicit,  De  civ.  Dei,  lib.  XV,  c.  xxm, 
coi.  468,  t.  7,  «  multi  se  expertos  vel  ab 
expertis  audisse  confirmant,  Sylvanos  et 
Faunos,  quos  vulgo  incubos  vocant,  impro¬ 
bos  saepe  exstitisse  mulieribus,  et  earum 
appetisse  atque  peregisse  concubitum,  ut 
hoc  negare  impudentiae  videatur.  »  Sed 
angeli  Dei  sancti  nullo  modo  sic  labi  ante 
diluvium  potuerunt.  Unde  per  filios  Dei  in- 
telliguntur  filii  Setli,  qui  boni  erant  :  filias 
autem  hominum  nominat  Scriptura  eas  quae 
natae  erant  de  stirpe  Cain.  Neque  mirandum 
est  quod  de  eis  gigantes  nasci  potuerunt ; 
neque  enim  omnes  gigantes  fuerunt,  sed 
multo  plures  ante  diluvium  quam  post.  Si 
tamen  ex  coitu  daemonum  aliqui  interdum 
nascuntur,  hoc  non  est  per  semen  ab  eis  de- 
ffsuni  aut  a  corporibus  assumptis,  sed  per 
iemen  alicujus  hominis  ad  hoc  acceptum, 
utpote  quod  idem  daemon  qui  est  succubus 
ad  virum,  fiat  incubus  ad  mulierem ;  sicut 
et  aliarum  rerum  semina  assumunt  ad  ali¬ 
quarum  rerum  generationem,  ut  Augusti¬ 
nus  dicit,  De  Irin.,  lib.  III,  cap.  vm  et  ix, 
coi.  876,  etc.,  t.  8,  ut  sic  ille  qui  nascitur, 
non  sit  filius  daemonis,  sed  illius  hominis 
cujus  est  semen  acceptum. 

Conclusio.  —  Angeli  in  corporibus  assumptis 
opera  queedam  vitee  exercere  valent,  quoad  id  in 

1  «  Communis  animi  conceptio  est  enuntiatio, 
quam  quisque  probat  auditam.  Harum  duplex 
modus  est  :  nam  ita  communis  est,  ut  omnium 
hominum  sit...  Alia  vero  est  doctorum  tantum, 
quaj  tamen  ex  talius  communis  animi  conceptio¬ 
nibus  venit,  ut  est  :  quse  incorporalia  sunt  in  loco 


quo  communicant  cum  corporibus  non  vitalibus, 
non  autem  quoad  illud  quod  proprium  viventium 
est  (a). 

QILESTIO  LII. 

DE  COMPARATIONE  ANGELORUM  AD  LOCA. 

(Et  tria  quaeruntur.) 

Deinde  quseritur  de  loco  angeli ,  et  circa 
hoc  quaeruntur  tria  :  1°  utrum  angelus  sit 
in  loco ;  2°  utrum  possit  esse  in  pluribus  locis 
simul ;  3°  utram  plures  angeli  possint  esse 
in  eodem  loco.  . 

ARTICULUS  PRIMUS. 

Utrum  angelus  sit  in  loco. 

Ad  primum  sic  proceditur.  1.  Videtur 
quod  angelus  non  sit  in  loco.  Dicit  enim 
Boetius,  in  lib.  De  hebcl.,  coi.  1311,  t.  2  : 

«  Communis  animi  conceptio  apud  sapientes 
est  incorporalia  in  loco  non  esse 1 ;  »  et  Aris¬ 
toteles,  in  IV  Phys.,  dicit,  text.  48  et  57, 
quod  «  non  omne  quod  est,  est  in  loco,  sed 
mobile  corpus.  »  Sed  angelus  non  est  cor¬ 
pus,  ut  supra  ostensum  est.  Ergo  angelus 
non  est  in  loco. 

2.  Praeterea,  locus  est  quantitas  positio¬ 
nem  habens.  Omne  ergo 2  quod  est  in  loco, 
habet  aliquem  situm.  Sed  habere  situm  non 
potest  convenire  angelo  ,  cum  substantia 
sua  sit  immunis  a  quantitate  cujus  propria 
differentia  est  positionem  habere.  Ergo  an¬ 
gelus  non  est  in  loco. 

3.  Praeterea ,  esse  in  loco  est  mensurari 
loco  et  contineri  a  loco,  ut  patet  per  Philo¬ 
sophum  in  IV  Phy  sic.,  text.  14  et  119.  Sed 
angelus  non  potest  mensurari  neque  conti¬ 
neri  a  loco  :  quia  continens  est  formalius 
contento,  sicut  aer  aqua,  ut  dicitur  in 
IV  Phys.,  text.  35  et  49.  Ergo  angelus  non  . 
est  in  loco. 

Sed  contra  est  quod  in  Collecta  dicitur  : 

«  Angeli  tui  sancti  habitent  in  ea ,  qui  nos 
in  pace  custodiant.  » 

Respondeo  dicendum,  quod  angelo  con¬ 
venit  esse  in  loco;  aequivoce  tamen  dicitur 

non  esse. .» 

4  Ita  codd.  Alcan.  et  Camer.  cum  Nicolai ;  edit. 
Rom.  et  Patav.  :  «  Omne  autem.  » 

[a)  Modus  quseritur  quo  angelus  in  corpore  as¬ 
sumpto  motum  producit?  Scotistse  in  angelis  po¬ 
tentiam  exeeutivam  ponunt,  Thomistce  non  ponunt. 

angelus  esse  in  loco,  et  corpus.  Corpus  enim 
est  in  loco  per  hoc  quod  applicatur  loco  se¬ 
cundum  contactum  dimensivae  quantitatis; 
quse  quidem  in  angelis  non  est,  sed  est  in 
eis  quantitas  virtualis.  Per  applicationem 
igitur  virtutis  angelicse  ad  aliquem  locum 
qualitercumque  dicitur  angelus  esse  in  loco 
corporeo. 

Et  secundum  hoc  patet  quod  non  oportet 
dicere  quod  angelus  commensuretur  loco, 
vel  quod  habeat  situm  in  continuo ;  hoc 
enim  convenit  corpori  locato,  prout  est 
quantum  quantitate  dimensiva.  Similiter 
etiam  non  oportet  propter  hoc ,  quod  conti¬ 
neatur  a  loco ;  nam  substantia  incorporea 
sua  virtute  contingens  rem  corpoream  con¬ 
tinet  ipsam,  et  non  continetur  ab  ea ;  anima 
enim  est  in  corpore  ut  continens,  et  non  ut 
contenta;  et  similiter  angelus  dicitur  esse  in 
loco  corporeo  non  ut  contentum  sed  ut  con¬ 
tinens  aliquo  modo. 

Et  per  hoc  patet  responsio  ad  objecta. 

Conclusio.  —  Angelus  non  est  in  loco  nisi 
secundum  contactum  victualem,  nec  commensura- 
tur,  nec  continetur  a  loco  (a). 

ARTICULUS  II. 

Utrum  angelus  possit  esse  in  pluribus  locis 
simul. 

Ad  secundum  sic  proceditur.  4.  Videtur 
quod  angelus  possit  esse  in  pluribus  locis 
simul.  Angelus  enim  non  est  minoris  virtu¬ 
tis  quam  anima.  Sed  anima  est  simul  in 
pluribus  locis,  quia  est  tota  in  qualibet  parte 
corporis,  ut  Augustinus  dicit,  lib.  VI  De 
Trinit.,  cap.  vi,  coi.  929,  t.  8.  Ergo  angelus 
potest  esse  in  pluribus  locis  simul. 

2.  Praeterea,  angelus  est  in  corpore  as¬ 
sumpto;  et  cum  assumat  corpus  continuum, 
videtur  quod  sit  in  qualibet  ejus  parte.  Sed 
secundum  partes  ejus  considerantur  diversa 
loca.  Ergo  angelus  est  simul  in  pluribus 
locis. 

3.  Praeterea,  Damascenus  dicit,  lib.  II  Or- 
tliod.  fici.,  cap.  iii,  coi.  870,  t.  4,  quod  «  ubi 
angelus  operatur  ibi  est.  »  Sed  aliquando 
operatur  simul  in  pluribus  locis,  ut  patet  de 

(a)  Angeli  difflnitive,  non  circumscriptive,  sunt  in 
ioco,  quia  ita  sunt  alicubi  quod  non  alibi,  licet 
loco  non  circumscribantur.  Juxta  Bonaventuram, 
locus  ad  locatum  comparatur  tripliciter  :  1°  con¬ 
tinet,  ut  vas  vinum ;  2°  mensurat ,  ut  quantitas 
dimensionis;  3°  conservat.  Sic  corporalia  in  loco 


angelo  subvertente  Sodomam.  Ergo  ange¬ 
lus  potest  esse  in  pluribus  locis  simul. 

Sed  contra  est  quod  Damascenus,  lib.  II 
Orth.  fid.,  cap.  iii,  coi.  870,  t.  1,  dicit,  quod 
«  angeli,  dum  sunt  iis  caelo,  non  sunt  in 
terra.  » 

Respondeo  dicendum,  quod  angelus  est 
virtutis  et  essentiae  finitae.  Divina  autem  vir¬ 
tus  et  essentia  infinita  est,  et  est  universalis 
causa  omnium;  et  ideo  sua  virtute  omnia 
contingit,  et  >:on  solum  in  pluribus  locis  est, 
sed  ubique  :  virtus  autem  angeli  quia  finita 
est,  non  se  extendit  ad  omnia,  sed  ad  ali¬ 
quid  unum  determinatum.  Oportet  enim 
quidquid  comparatur  ad  unam  virtutem,  ut 
unum  aliquid  comparari  ad  ipsam.  Sicut 
Igitur  universum  ens  comparatur  ut  unum 
aliquid  ad  universalem  Dei  virtutem ,  ita  et 
aliquod  particulare  ens  comparatur  ut  ali¬ 
quid  unum  ad  angeli  virtutem.  Unde  cum 
angelus  sit  in  loco  per  applicationem  virtu¬ 
tis  suae  ad  locum,  sequitur  quod  non  sit  ubi¬ 
que  ,  nec  in  pluribus  locis ,  sed  in  uno  loco 
tantum. 

Circa  hoc  tamen  aliqui  decepti  sunt.  Qui¬ 
dam  enim  imaginationem  transcendere  non 
valentes ,  cogitaverunt  indivisibilitatem  an¬ 
geli  ad  modum  indivisibilitatis  puncti ;  et 
ideo  crediderunt  quod  angelus  non  posset 
esse  nisi  in  loco  punctali.  Sed  manifeste  de¬ 
cepti  sunt,  nam  punctum  est  indivisibile 
habens  situm ;  sed  angelus  est  indivisibile 
extra  genus  quantitatis  et  situs  existens. 
Unde  non  est  necesse  quod  determinetur  ei 
unus  locus  indivisibilis  secundum  situm, 
sed  vel  divisibilis  vel  indivisibilis ,  vel  major 
vel  minor ,  secundum  quod  voluntarie  ap¬ 
plicat  suam  virtutem  ad  corpus  majus  vel 
minus.  Et  sic  totum  corpus  cui  per  suam 
virtutem  applicatur  correspondet  ei  ut  unus 
locus. 

Nec  tamen  oportet,  si  aliquis  angelus  mo¬ 
vet  caelum,  quod  sit  ubique.  Primo  quidem, 
quia  non  applicatur  virtus  ejus  nisi  ad  id 
quod  primo  ab  ipso  movetur.  Una  autem 
pars  caeli  est  in  qua  primo  est  motus,  scili¬ 
cet  pars  orientis.  Unde  etiam  Philosophus 
inYIII  PJiysic.,  text.  84,  virtutem  motoris 
caelorum  attribuit  parti  orientis.  Secundo, 

sunt;  primo  modo  tantum  angelus,  juxta  Bonaven¬ 
turam;  caelum  enim  e^pyreum  angelos  continet; 
seu  caelo  empyreo  ambiente  angeli  continentur. 
Juxta  S.  Thomam,  angelus  non  est  in  loco  ut  con¬ 
tentus,  sed  magis  ut  continens,  scilicet  virtute.  — 
Durandus  angelos  esse  ubique  scripsit. 

quia  non  ponitur  a  Philosophis  quod  una 
substantia  separata  movet  omnes  orbes  im¬ 
mediate.  Unde  non  oportet  quod  sit  ubique. 

Sic  igitur  patet  quod  diversimode  esse  in 
loco  convenit  corpori  et  angelo  et  Deo.  Nam 
corpus  est  in  loco  circumscriptive,  quia  com- 
mensuratur  loco  :  angelus  autem  non  cir¬ 
cumscriptive,  cum  non  commensuretur  loco, 
sed  definitive ;  quia  ita  est  in  uno  loco  quod 
non  in  alio;  Deus  autem  neque  circum¬ 
scriptive,  neque  definitive ,  quia  est  ubique. 

Et  per  hoc  patet  de  facili  responsio  ad 
objecta  :  quia  totum  illud  cui  immediate  ap¬ 
plicatur  virtus  angeli  reputatur  ut  unus 
locus  ejus,  licet  sit  continuum1. 

Conclusio.  —  Cum  virtus  angeli  finita  sit  et 
particularis,  Dei  vero  infinita,  non  ubique  angelus 
est  sicut  Deus,  sed  in  uno  particulari  loco  defini¬ 
tive  (a). 

ARTICULUS  III. 

(Jtrum  plures  angeli  possint  simul  esse  in 
eodem  loco. 

Ad  tertium  sic  proceditur.  1 .  Videtur  quod 
plures  angeli  possint  simul  esse  in  eodem 
loco.  Plura  enim  corpora  non  possunt  esse 
simul  in  eodem  loco,  quia  replent  locum. 
Sed  angeli  non  replent  locum,  quia  solum 
corpus  replet  locum,  ut  non  sit  vacuum,  ut 
patet  per  Philosophum  in  IV  Phy  sic.,  text.  52 
et  58.  Ergo  plures  angeli  possunt  esse  in  uno 
loco. 

1 1ta  Nicolai.  :  «  Licet  non  sit  continuum.  »  Sed 
in  codd.,  edit.  Rom.  et  Patav. :  «  Licet  sit  conti¬ 
nuum.  »  Objectiones  enim  de  loco  continuo  proce¬ 
dunt,  qui  locus  secundum  suas  partes  considerari 
potest  ut  plura  loca. 

2  Edit.  Rom.  et  Patav. :  «  in  loco.  » 

(a)  Quaeritur  an  in  loco  punctuali,  vel  in  puncto, 
angelus  sit  vel  esse  possit?  Juxta  Bonaventuram, 
Scotum,  et  Scotorellum,  verius  quod  non,  etsi 
circa  hoc  variae  sint  opiniones.  —  Per  applicatio¬ 
nem  suae  virtutis,  secundum  suam  tamen  substan¬ 
tiam,  angelum  in  loco  esse  S.  Thomas  tenet,  quod  , 
Guillermus  et  Scotorellus  improbant  et  principali-  / 
ter  quia  angelus  in  caelo  empyreo  est  ut  pluri-  - 
mum,  ubi  tamen  nil  operatur,  nisi  quod  videt  > 
Deum,  et  haec  operatio  immanens  est  et  a  loco 
abstrahit;  secundo,  quia  quod  angeli  per  opera¬ 
tionem  solum  sint  in  loco  articulus  est  ab  episcopo 
parisiensi  damnatus.  Et  ideo  juxta  praedictos  Sco- 
tistas  verius  diceretur  quod  angelus  est  in  loco  1 
per  suae  praesentiae  exhibitionem,  seu  per  liberam 
substantiae  suae  applicationem.  Necessario  enim 
angelus  ex  limitatione  substantiae  suae  quae  finita 
est  diffinitive  esse  in  loco  habet.  Non  consequenter 
necessarium  est  quod  in  loco  actuali  angeli  sem- 
per  sint,  quia  Deus  ertra  totum  universum  unum 


2.  Praeterea,  plus  differt  angelus  et  cor¬ 
pus,  quam  duo  angeli.  Sed  angelus  et  cor¬ 
pus  sunt  simul  in  eodem  loco;  quia  nullus 
locus  est  qui  non  sit  plenus  sensibili  cor¬ 
pore;  ut  probatur  iji  IV  Phy  sic.,  loco  nunc 
cit.  Ergo  multo  magis  duo  <wi?geli  possunt 
esse  in  eodem  loco. 

3.  Prseterea,  anima  est  in  qualibet  parte 
corporis,  secundum  Augustinum,  lib.  VI 
De  \Trinit.,  cap.  vi,  coi.  929,  t.  8.  Sed  dae¬ 
mones  ,  licet  non  illabantur  mentibus ,  illa- 
buntur  tamen  interdum  corporibus,  et  sic 
anima  et  daemon  sunt  in  eodem  loco.  Ergo 
eadem  ratione  quaecumque  aliae  spirituales 
substantiae. 

Sed  contra,  duae  animae  [non  sunt  in  eo¬ 
dem  corpore.  Ergo  pari  ratione  neque  duo 
angeli  in  eodem  loco. 

Respondeo  dicendum,  quod  duo  angeli 
non  sunt  simul  in  eodem  loco. 

Et  ratio  hujus  est  quia  impossibile  est 
quod  duae  causae  completae  sint  immediate 
unius  et  ejusdem  rei.  Quod  patet  in  omni 
genere  causarum ;  una  enim  est  forma 
proxima  unius  rei ,  et  unum  est  proximum 
movens,  licet  possint  esse  plures  motores 
remoti.  Nec  habet  instantiam  de  pluribus 
trahentibus  navem,  quia  nullus  eorum  est 
perfectus  motor,  cum  virtus  uniuscujusque 
sit  insufficiens  ad  movendum;  sed  omnes 
simul  sunt  loco2  unius  motoris,  inquantum 
omnes  virtutes  aggregantur  ad  unum  mo¬ 
tum  faciendum.  Unde,  cum  angelus  dicatur 

vel  plures  angelos,  qui  pro  tunc  extra  omnem 
locum  actualem  essent,  creare  posset.  Sic  Sco- 
tistse.  —  Juxta  Suaresium,  per  praesentiam,  seu 
ubicationem  angelus  est  in  loco ;  hujus  ubicationis 
rationem  formalem  nobis  assignet!  Juxta  Vasque- 
sium,  qui  unionem  thomisticam  motoris  mobili 
negat,  angelus  est  in  loco  per  modum  quemdam 
unionis  ad  operationem  praevise ;  optime,  sed  men¬ 
tem  suam  evolvat  Vasquesius.  —  Quidam  Tho- 
mistse  angelos  docent  esse  in  loco  per  operationem 
id  est  per  applicationem  suae  virtutis  ad  operan¬ 
dum,  etiam  effectu  non  secuto  :  ita  Cajetanus, 
Capreolus,  Argentina,  Nazarius,  Sylvius  contra 
;  Thomistas  communius  qui  operationem  effectu 
i  secuto  intendunt.  Quoad  caelum  empyreum  juxta 
;  Thomistas  angeli  ibi  operarentur  producendo  lu- 
i  men,  et  faciendo  quod  cselum  illud  in  omnes  res  in¬ 
feriores  perpetuitatem  vel  convenientem  stabilita¬ 
tem  perfectius  et  efficacius  influat.  Communiter 
Thomistse  tenent  angelos  per  passionem,  non  per 
operationem  esse  in  loco  violento ;  plures  angelos 
etiam  in  loco  violento  operari  existimant.  —  Si 
quseratur  utrum  angelus  simul  in  diversis  locis 
esse  possit,  hoc  posse  fieri  Dei  potentia,  non  an¬ 
geli  virtute  naturali,  Scotus  etRichardus  admittunt. 

esse  in  loco  per  hoc  quod  virtus  ejus  imme¬ 
diate  contingit  locum  per  modum  continen¬ 
tis  perfecti,  ut  dictum  est,  non  potest  esse 
nisi  unus  angelus  in  uno  loco. 

Ad  primum  ergo  dicendum ,  quod  plures 
angelos  esse  in  uno  loco  non  impeditur 
propter  impletionem  loci,  sed  propter  aliam 
causam,  ut  dictum  est. 

Ad  secundum  dicendum ,  quod  angelus 
et  corpus  non  eodem  modo  sunt  in  loco. 
Unde  ratio  non  sequitur. 

Ad  tertium  dicendum ,  quod  nec  etiam 
dsemon  et  anima  comparantur  ad  corpus 
secundum  eamdem  habitudinem  causse,  cum 
anima  sit  forma ,  non  autem  daemon.  Unde 
ratio  non  sequitur. 

Conclusio.  —  Cum  angeli  sint  in  loco  secundum 
suam  virtutem  contingentem  locum  per  modum 
continentis  perfecti,  impossibile  est  plures  angelos 
esse  in  eodem  loco,  sed  unus  angelus  in  uno 
tantum  loco  est  (a). 

QILESTIO  LIII. 

DE  MOTU  LOCALI  ANGELORUM. 

(Et  tria  quaeruntur.) 

Consequenter  considerandum  est  de  motu 
locali  angelorum,  et  circa  hoc  quaeruntur 
tria  :  1°  utrum  angelus  possit  moveri  locali¬ 
ter;  2°  utrum  moveatur  de  loco  ad  locum, 
pertranseundo  medium ;  3°  utrum  motus 
angeli  sit  in  tempore,  vel  in  instanti. 

ARTICULUS  PRIMUS. 

Utrum  angelus  possit  moveri  localiter. 

Ad  primum  sic  proceditur.  1.  Videtur 
quod  angelus  non  possit  moveri  localiter.  Ut 
enim  probat  Philosophus  in  VI  Physic., 
text.  32,  et  a  text.  86  usque  ad  91,  «  nullum 
impartibile  movetur ;  »  quia  dum  aliquid  est 

1  Sic  codd.;  in  edit.  :  «  Sed  potest  esse  motu3 
ejus  continuus,  et  non  continuus.  »  Motus  tamen 
angeli  non  est  motus  continuus,  nisi  per  accidens. 

2  Sic  codd.;  unde  S.  doctor  non  dicit  ut  in  edit. : 
«  Angelus  non  est  in  loco  nisi  secundum  contac¬ 
tum.  » 

(a)  Cum  S.  Thoma,  S.  Bonaventura  et  Ricliardus 
negative  respondent ;  sed  affirmative  Scotus,  Sco- 
torellus,  Guillermus,  alii  Scotistse,  et  ante  bos 
omnes  Varro.  «  Moveat,  inquit  Scotus,  Gabriel  pri¬ 
mum  mobile,  et  sit  Micbael  recta  linea  super  illum 
angelum  moventem  in  caelo,  et  Micbael  mittatur 
a  Domino ;  in  descensu  Micbaelis,  Gabriel  et  Mi¬ 
cbael  stabunt  simul ;  ergo.  »  —  Memento  ad  in- 


in  termino  a  quo  ,  non  movetur,  nec  «tiara 
dum  est  in  termino  ad  quem,  sed  tune  mu¬ 
tatum  est.  Unde  relinquitur  quod  omne 
quod  movetur,  dum  movetur,  partim  est  in 
termino  a  quo,  et  partim  in  termino  ad 
quem.  Sed  angelus  est  impartibilis.  Ergo- 
angelus  non  potest  moveri  localiter. 

2.  Prmterea ,  motus  est  actus  imperfecti, 
ut  dicitur  in  III  Physic.,  text.  14.  Sed  ange¬ 
lus  beatus  non  est  imperfectus.  Ergo  angelus 
beatus  non  movetur  localiter. 

3.  Praeterea,  motus  non  est  nisi  propter 
indigentiam.  Sed  sanctorum  angelorum 
nulla  est  indigentia.  Ergo  sancti  angeli  lo¬ 
caliter  non  moventur. 

Sed  contra,  ejusdem  rationis  est  angelum 
beatum  moveri ,  et  animam  beatam  moveri. 
Sed  necesse  est  dicere  animam  beatam  loca¬ 
liter  moveri,  cum  sit  articulus  fidei  quod 
Christus  secundum  animam  descendit  ad 
inferos.  Ergo  angelus  beatus  movetur  loca¬ 
liter. 

Respondeo  dicendum ,  quod  angelus  bea¬ 
tus  potest  moveri  localiter ;  sed ,  sicut  esso 
in  loco  sequivoce  convenit  corpori  et  angelo, 
ita  etiam  et  moveri  secundum  locum. 

Corpus  enim  est  in  loco ,  inquantum  con¬ 
tinetur  sub  loco ,  et  commensuratur  loco  • 
unde  oportet  quod  etiam  motus  corporis  se¬ 
cundum  locum  commensuretur  loco ,  et  sit 
secundum  exigentiam  ejus.  Et  inde  est  quod 
secundum  continuitatem  magnitudinis  est 
continuitas  motus;  et  secundum  prius  et 
posterius  in  magnitudine  est  prius  et  poste¬ 
rius  in  motu  locali  corporis,  ut  dicitur  in 
IV  Phys.,  text.  99.  Sed  angelus  non  est  in 
loco  ut  commensuratus  et  contentus,  sed 
magis  ut  continens.  Unde  motus  angeli  in 
loco  non  oportet  quod  commensuretur  loco,, 
nec  quod  sit  secundum  exigentiam  ejus,  ut 
scilicet  habeat  continuitatem  ex  loco ,  sed 
est 1 2  motus  non  continuus.  Quia  enim  an¬ 
gelus  a  est  in  loco  secundum  tactum  virtutis, 

telligentiam  solutionis  istius  quod  recta  linea,  quia 
brevior  via  est,  angelus  a  Domino  missus  proce¬ 
dere  debet.  —  Erunt  igitur  in  eodem  loco  duo  an¬ 
geli  per  suse  praesentite  exhibitionem.  —  Thomistse 
concedunt  quod  simul  in  eodem  loco  possint  esse 
per  diversam,  non  per  eamdem  operationem  circa 
idem  corpus.  —  Sed  angelus  malus  potestne  si¬ 
mul  cum  angelo  bono  in  eodem  loco  esse?  Hoc 
posse  fieri  virtute  divina  quidam,  virtute  angeli 
beati,  si  vellet  angelus,  alii  autumant,  addentes 
quod  Deus  hoc  ordinario  non  vult,  nec  angelus, 
quia  esset  non  decens.  Hoc  esse  impossibile  Tho- 
mistae  dicunt. 

ut  dictum  est,  necesse  est  quod  motus  angeli 
in  loco  nihil  aliud  sit  quam  diversi  contactus 
diversorum  locorum  successive  et  non  si¬ 
mul;  quia  angelus  non  potest  simul  esse  in 
pluribus  locis,  ut  supra  dictum  est.  Hujus¬ 
modi  autem  contactus  non  est  necessarium 
esse  continuos.  Potest  tamen  in  hujusmodi 
contactibus  continuitas  quaedam  inveniri; 
quia,  ut  dictum  est,  loco  nunc  cit.,  nihil 
prohibet  angelo  assignari  locum  divisibilem 
per  contactum  suae  virtutis ,  sicut  corpori 
assignatur  locus  divisibilis  per  contactum 
sua?  magnitudinis.  Unde ,  sicut  corpus  suc¬ 
cessive  et  non  simul  dimittit  locum  in  quo 
prius  erat,  et  ex  hoc  causatur  continuilas  in 
motu  locali  ejus;  ita  etiam  angelus  potest  di¬ 
mittere  successive  locum  divisibilem  in  quo 
prius  erat ,  et  sic  motus  erit  continuus.  Et 
potest  etiam  totum  locum  simul  dimittere, 
et  toti  alteri  loco  simul  se  applicare,  et  sic 
motus  ejus  non  erit  continuus. 

Ad  primum  ergo  dicendum ,  quod  illa 
ratio  dupliciter  deficit  in  proposito.  Primo 
quidem,  quia  demonstratio  Aristotelis  pro¬ 
cedit  de  indivisibili  secundum  quantitatem, 
cui  respondet  locus  de  necessitate  indivisibi¬ 
lis  :  quod  non  potest  dici  de  angelo.  Se¬ 
cundo,  quia  demonstratio  Aristotelis  procedit 
de  motu  continuo.  Si  enim  motus  non  esset 
continuus,  posset  dici  quod  aliquid  movetur 
dum  est  in  termino  a  quo,  et  dum  est  in  ter¬ 
mino  ad  quem ;  quia  ipsa  successio  diverso¬ 
rum  «  ubi »  circa  ecaudem  rem  motus  dicere¬ 
tur;  unde  in  quolibet  illorum  «ubi»  esset  res 
illa ,  posset  dici  moveri.  Sed  continuitas 
motus  hoc  impedit ;  quia  nullum  continuum 
est  in  termino  suo ,  ut  patet,  quia  linea  non 
est  in  puncto  :  et  ideo  oportet  quod  illud 
quod  movetur,  totaliter  non  sit  in  altero  ter¬ 
minorum,  dum  movetur,  sed  partim  in  uno 
et  partim  in  altero.  Secundum  ergo  quod 
motus  angeli  non  est  continuus,  demonstra¬ 
tio  Aristotelis  non  procedit  in  proposito  :  sed 

(a)  Angelus  de  loco  ad  locum,  juxta  Bernardum, 
non  discurreret  nisi  in  corpore  assumpto.  Discurrit 
etiam  sine  corpore  juxta  theologos.  —  Guillermus 
quorumdam  inducit  opinionem  quod  angelus,  ut- 
pote  spiritus  simplex  et  indivisibilis  motu  continuo 
moveri  nequit.  Secundum  Aristotelem,  nullum  im- 
partibile  movetur,  punctum  nec  movetur,  nec  mo¬ 
veri  potest.  —  Sphaeram  tamen  suppone  perfecte 
rotundam,  et  fac  eam,  eodem  puncto  semper  tan¬ 
gente  planum,  de  loco  ad  locum  transire  super 
planum,  numquid  non  movetur  punctum  illud, 
lineam  sive  continuum  in  plano  describens?  Re¬ 
manet  tamen  indivisibile.  —  Agit  igitur  Aristoteles 
de  motu  continuo  tam  ex  parte  mobilis  quam  ex 


secundum  quod  motus  angeli  ponitur  conti¬ 
nuus,  sic  concedi  potest  quod  angelus,  dum 
movetur,  partim  est  in  termino  a  quo,  et 
partim  in  termino  ad  quem  ;  ut  tamen  par- 
tialitas  non  referatur  ad  substantiam  angeli, 
sed  ad  locum;  quia  in  principio  sui  motus 
continui  angelus  est  in  toto  loco  divisibili ,  a 
quo  incipit  moveri ;  sed  dum  est  in  ipso  mo¬ 
veri,  est  in  parte  primi  loci  quem  deserit,  et 
in  parte  secundi  loci  quem  occupat.  Et  hoc 
quidem  quod  possit  occupare  partem  duo¬ 
rum  locorum,  competit  angelo,  ex  hoc  quod 
potest  occupare  locum  divisibilem  per  appli¬ 
cationem  suae  virtutis,  sicut  corpus  per  appli¬ 
cationem  magnitudinis.  Unde  sequitur  de 
corpore  mobili  secundum  locum  quod  sit 
divisibile  secundum  magnitudinem  :  de  an¬ 
gelo  autem,  quod  virtus  ejus  possit  applicari 
alicui  divisibili. 

Ad  secundum  dicendum,  quod  motus  exis- 
tentis  in  potentia  est  actus  imperfecti.  Sed 
motus  qui  est  secundum  applicationem  vir¬ 
tutis  ,  est  existentis  in  actu  :  quia  virtus  rei 
est  secundum  quod  actu  est. 

Ad  tertium  dicendum,  quod  motus  exis¬ 
tentis  in  potentia  est  propter  indigentiam 
suam ;  sed  motus  existentis  in  actu  non  est 
propter  indigentiam  suam,  sed  propter  indi¬ 
gentiam  alterius.  Et  hoc  modo  angelus 
propter  indigentiam  nostram  localiter  mo¬ 
vetur,  secundum  illud  Ilebr.,  i,  14  :  Omnes 
sunt  administratorii  spiritus,  in  ministe¬ 
rium  missi  propter  eos  qui  lixreditatem  ca¬ 
piunt  *  salutis.  *c 

Conclusio.  —  Sicut  angelus  non  est  in  loco  ut 
contentum  a  loco  quemadmodum  corpora,  sed  ut 
continens;  ita  nec  in  loco  movetur  motu  continuo, 
nisi  per  accidens  (a). 


parte  ejus  super  quod  fit  motus,  et  sic  verum  est 
quod  ex  parte  utriusqne  punctum  moveri  nequit 
motu  scilicet  continuo ;  potest  nihilominus  ex  parte 
ejus  super  quod  movetur. 

Indivisibile  autem,  non  in  genere  quantitatis,  ut 
punctum,  sed  in  genere  substantiae,  ut  angelus, 
motu  continuo  moveri  potest  ex  parte  ejus  solum 
super  quod  fit  motus,  et  movetur.  Unde  motus  ex 
utraque  parte  continuus,  qualis  est  motus  corpo¬ 
ralis,  non  competit  indivisibili  quantitati ;  sed 
bene  motus  continuus,  qualis  competit  indivisi-; 
bili  de  genere  substantiae,  ox  an»  scilicet  parta 
tantum,  possibilis  est  angelo. 

ARTICULUS  II. 

Utrum  angelus  transeat  per  medium. 

Ad  secundum  sic  proceditur.  1 .  Videtur 
quod  angelus  non  transeat  per  medium. 
Omne  enim  quod  pcrtransit  medium ,  prius 
pertransit  locum  sibi  aequalem  quam  majo¬ 
rem.  Locus  autem  aequalis  angelo,  qui  est 
indivisibilis,  est  locus  punctualis.  Si  ergo 
angelus  in  suo  motu  pertransit  medium, 
oportet  quod  numeret  puncta  infinita  suo 
motu;  quod  est  impossibile. 

2.  Praeterea,  angelus  est  simplicioris  sub¬ 
stantiae  quam  anima  nostra.  Sed  anima  nos¬ 
tra  sua  cogitatione  potest  transire  de  uno 
extremo  in  aliud ,  non  per  transeundo  me¬ 
dium  ;  possum  enim  cogitare  Galliam  et  pos¬ 
tea  Syriam,  nihil  cogitando  de  Italia,  quae 
est  in  medio.  Ergc  multo  magis  angelus  po¬ 
test  de  uno  extremo  transire  ad  aliud  non 
per  medium. 

3.  Sed  contra,  si  angelus  movetur  de  uno 
loco  ad  alium ,  quando  est  in  termino  ad 
quem,  non  movetur,  sed  mutatus  est.  Sed 
ante  omne  mutatum  esse  praecedit  mutari. 
Ergo  alicubi  existens  movebatur.  Sed  non 
movebatur  dum  erat  in  termino  a  quo.  Mo¬ 
vebatur  ergo  dum  erat  in  medio,  et  ita  opor¬ 
tet  quod  pertranseat  medium. 

Respondeo  dicendum,  quod,  sicut  supra 
dictum  est,  motus  localis  angeli  potest  esse 
continuus,  et  non  continuus. 

Si  ergo  sit  continuus,  non  potest  angelus 
moveri  de  uno  extremo  in  alterum,  quin 
transeat  per  medium ;  quia ,  ut  dicitur  in 
VI  Physic.  1,  «  medium  est  in  quod  prius 
venit  quod  continue  mutatur,  quam  id  quod 
mutatur  ultimum.  »  Ordo  enim  prioris  et 
posterioris  in  motu  continuo  est  secundum 
ordinem  prioris  et  posterioris  in  magnitu¬ 
dine  ,  ut  dicitur  in  IV  Physic.,  text.  99. 

Si  autem  motus  angeli  non  sit  continuus, 
possibile  est  quod  pertranseat  de  aliquo  ex¬ 
tremo  in  aliud,  non  pertransito  medio.  Quod 
sic  patet ;  inter  quaelibet  enim  duo  extrema 
loca  sunt  infinita  loca  media ,  sive  accipian¬ 
tur  loca  divisibilia,  sive  indivisibilia.  Et  de 
indivisibilibus 2  quidem  manifestum  est;  quia 
inter  queelibet  duo  puncta  sunt  infinita 
puncta  media,  cum  nulla  duo  puncta  conse¬ 
quantur  se  invicem  sine  medio,  ut  in 
VI  Physic.,  a  prine,  lib.,  per  decem  text. 

1 1nnuitur  in  dicto  libro,  text.  77 ;  expressius  au¬ 
tem  V  Physic.,  text.  22,  et  XI  Mciaph.,  cap.  ult. 


probatur.  De  locis  autem  divisibilibus  ne- 
cesse  est  hoc  dicere.  Et  hoc  demonstratur  ex 
motu  continuo  alicujus  corporis.  Corpus 
enim  non  movetur  de  loco  ad  locum  nisi  in 
tempore.  In  toto  autem  tempore  mensurante 
motum  corporis  non  est  accipere  duo  nunc, 
in  quibus  corpus  quod  movetur  non  sit  in 
alio  et  alio  loco ;  quia  si  in  uno  et  eodem 
loco  esset  in  duobus  nunc,  sequeretur  quod 
ibi  quiesceret ;  cum  nihil  aliud  sit  quiescere, 
quam  in  loco  eodem  esse  nunc  et  prius.  Cum 
igitur  inter  primum  nunc  et  ultimum  tem¬ 
poris  mensurantis  motum  sint  infinita  nunc, 
oportet  quod  inter  primum  locum  a  quo  in¬ 
cipit  moveri  et  ultimum  locum  ad  quem  ter¬ 
minatur  motus  sint  infinita  loca.  Et  lioc  sic 
etiam  sensibiliter  apparet.  Sit  enim  unum 
corpus  unius  palmi ,  et  sit  via  per  quam 
transit  duorum  palmorum ;  manifestum  est 
quod  locus  primus  a  quo  incipit  motus,  est 
unius  palmi ,  et  locus  ad  quem  terminatur 
motus ,  est  alterius  palmi.  Manifestum  est 
autem  quod  quando  incipit  moveri,  paula- 
tim  deserit  primum  palmum,  et  subintrat 
secundum.  Secundum  ergo  quod  dividitur 
magnitudo  palmi ,  secundum  hoc  multipli¬ 
cantur  loca  media  ;  quia  quodlibet  punctum 
signatum  in  magnitudine  primi  palmi  est 
principium  unius  loci,  et  punctum  signatum 
in  magnitudine  alterius  palmi  est  terminus 
ejusdem.  Unde  cum  magnitudo  sit  divisibi¬ 
lis  in  infinitum,  et  puncta  sint  etiam  infinita 
in  potentia  in  qualibet  magnitudine ,  sequi¬ 
tur  quod  inter  quaelibet  duo  loca  sint  infinita 
loca  media.  Mobile  autem  infinitatem  medio¬ 
rum  locorum  non  consumit ,  nisi  per  conti¬ 
nuitatem  motus ;  quia  sicut  loca  media  sunt 
infinita  in  potentia,  ita  et  in  motu  continuo 
est  accipere  infinita  quaedam  in  potentia.  Si 
ergo  motus  non  sit  continuus,  omnes  partes 
motus  erunt  numeratae  in  actu.  Si  ergo 
mobile  quodeumque  moveatur  motu  non 
continuo,  sequitur  quod  vel  non  transeat 
omnia  media,  vel  quod  actu  numeret  media 
infinita;  quod  est  impossibile.  Sic  igitur 
secundum  quod  motus  angeli  non  est  conti¬ 
nuus,  non  pertransit  omnia  media. 

Hoc  autem,  scilicet  moveri  de  extremo  ia 
extremum,  et  non  per  medium,  potest  con¬ 
venire  angelo,  sed  non  corpori ;  quia  corpus 
mensuratur,  et  continetur  sub  loco,  unde 
oportet  quod  sequatur  leges  loci  in  suo 
motu;  sed  substantia  angeli  non  est  subdita 

*  Al. :  deest  «  quidem.  » 

loco  ut  contenta,  sed  est  superior  eo  ut  con¬ 
tinens;  unde  in  potestate  ejus  est  applicare 
se  loco  prout  vult,  vel  per  medium,  vel  sine 
medio. 

Ad  primum  ergo  dicendum ,  quod  locus 
angeli  non  accipitur  ei  aequalis  secundum 
magnitudinem ,  sed  secundum  contactum 
virtutis ;  et  sic  locus  angeli  potest  esse  divi¬ 
sibilis,  et  non  semper  punctalis ;  sed  tamen 
loca  media  etiam  divisibilia  sunt  infinita,  ut 
dictum  est,  sed  consumuntur  per  continui¬ 
tatem  motus,  ut  patet  ex  praedictis. 

Ad  secundum  dicendum,  quod  dum  an¬ 
gelus  movetur  localiter  applicatur  ejus  es¬ 
sentia  diversis  locis ;  animae  autem  essentia 
non  applicatur  rebus  quas  cogitat,  sed  potius 
res  cogitatae  sunt  in  ipsa;  et  ideo  non  est 
simile. 

Ad  tertium  dicendum,  quod  in  motu  con¬ 
tinuo  mutatum  esse  non  est  pars  moveri, 
sed  terminus ;  unde  oportet  quod  moveri  sit 
ante  mutatum  esse;  et  ideo  oportet  quod 
talis  motus  sit  per  medium.  Sed  in  motu 
non  continuo  mutatum  esse  est  pars,  sicut 
unitas  est  pars  numeri;  unde  successio  di¬ 
versorum  locorum  etiam  sine  medio  consti¬ 
tuit  talem  motum. 

Conclusio.  —  Angelus,  cum  movetur  motu  con¬ 
tinuo  ,  necessario  transit  per  media ;  motu  vero 
non  continuo  potest  non  per  omnia  media  per- 
transire  ( a ). 

ARTICULUS  III. 

Utrum  motus  angeli  sit  in  instanti. 

Ad  tertium  sic  proceditur.  1.  Videtur  quod 
motus  angeli  sit  in  instanti.  Quanto  enim 
virtus  motoris  fuerit  fortior,  et  mobile  minus 
resistens  motori,  tanto  motus  est  melior1. 
Sed  virtus  angeli  moventis  seipsum  impro- 
portionabiliter  excedit  virtutem  moventis 
aliquod  corpus ;  proportio  autem  velocitatum 
est  secundum  minoritatem  temporis  ;  omne 
autem  tempus  omni  tempori  proportionabile 
est.  Si  igitur  aliquod  corpus  movetur  in 
tempore,  angelus  movetur  in  instanti. 

1  Al. :  «  velocior.  » 

(a)  D.  Thomas  admittens  quod  substantia  angeli 
non  est  subdita  loco  ut  contenta,  sed  superior  est 
eo  ut  continens  de  facili  explicat  motum  non  con¬ 
tinuum  angeli.  —  Quidam  dicunt  quod  angelus 
potest  moveri  et  per  medium,  et  sine  medio,  quia 
motus  ejus  est  ad  nutum  sua3  voluntatis.  Sed, 
juxta  Scotistas,  ista  positio  non  habet  veritatem, 
loquendo  de  potentia  angeli  exeeutiva.  —  Alia 
opinio  melior  juxta  Scotistas  est  Bonaventurse, 


2.  Praeterea,  motus  angeli  simplicior  est 
quam  aliqua  mutatio  corporalis.  Sed  aliqua 
mutatio  corporalis  est  in  instanti,  ut  illumi¬ 
natio  ;  tum  quia  non  illuminatur  aliquid  suc¬ 
cessive,  sicut  calefit  successive;  tum  quia 
radius  non  prius  pertingit  ad  propinquum 
quam  ad  remotum.  Ergo  multo  magis  motus 
angeli  est  in  instanti. 

3.  Praeterea,  si  angelus  movetur  in  tem¬ 
pore  de  loco  ad  locum,  manifestum  est  quod 
in  ultimo  instanti  illius  temporis  est  in  ter¬ 
mino  ad  quem ;  in  toto  autem  tempore  prae¬ 
cedenti  aut  est  in  loco  immediate  praecedenti 
qui  accipitur  ut  terminus  a  quo,  aut  partim 
in  uno  et  partim  in  alio.  Si  autem  partim  in 
uno  et  partim  in  alio,  sequitur  quod  sit  par- 
tibilis,  quod  est  impossibile.  Ergo  in  toto 
tempore  praecedenti  est  in  termino  a  quo; 
ergo  quiescit  ibi,  cum  quiescere  sit  in  eodem 
esse  nunc  et  prius,  ut  dictum  est,  et  sic  se¬ 
quitur  quod  non  moveatur  nisi  in  ultimo 
instanti  temporis. 

Sed  contra,  in  omni  mutatione  est  prius 
et  posterius.  Sed  prius  et  posterius  motus 
numeratur  secundum  tempus.  Ergo  omnis 
motus  est  in  tempore,  etiam  motus  angeli, 
cum  in  eo  sit  prius  et  posterius. 

Respondeo  dicendum,  quod  quidam  dixe¬ 
runt  motum  localem  angeli  esse  in  instanti. 
Dicebant  enim  quod,  cum  angelus  movetur 
de  uno  loco  ad  alium,  in  toto  tempore  prae¬ 
cedenti  angelus  est  in  termino  a  quo,  in 
ultimo  autem  instanti  illius  temporis  est  in 
termino  ad  quem.  Nec  oportet  esse  aliquod 
medium  inter  duos  terminos,  sicut  non  est 
aliquod  medium  inter  tempus  et  terminum 
temporis.  Inter  duo  autem  nunc  temporis 
est  tempus  medium.  Unde  dicunt  quod  non 
est  dare  ultimum  nunc  in  quo  fuit  in  termino 
a  quo ;  sicut  in  illuminatione  et  in  genera¬ 
tione  substantiali  ignis  non  est  dare  ultimum 
instans,  in  quo  aer  fuit  tenebrosus,  vel  in 
quo  materia  fuit  sub  privatione  formae  ignis; 
sed  est  dare  ultimum  tempus,  ita  quod  in 
termino  illius  temporis  est  vel  lumen  in 
aere,  vel  forma  ignis  in  materia;  et  sic  illu- 

Guillermi,  Scotorelli,  quod  angelus  non  potest  mo¬ 
vere  se  motu  continuo  ab  extremo  ad  extremum 
propria  virtute  non  transeundo  media.  Scotorellus 
tamen  dicit  quod  potest  angelus  movere  se  motu 
discontinuo  non  transeundo  medium  hoc  vel  illud, 
aliquod  tamen  transeundo  alibi.  Juxta  Bonaven- 
turam  possibile  est  quod  Deus  dederit  quoad  hujus 
modi  potentiam  in  movendo  substantiis  spiritua¬ 
libus  quam  carnales  intellectus  non  capiunt. 

minatio  et  generatio  substantialis  dicuntur 
motus  instantanei. 

Sed  hoc  non  habet  locum  in  proposito; 
quod  sic  ostenditur.  De  ratione  enim  quietis 
est  quod  quiescens  non  aliter  se  habeat  nunc 
et  prius,  et  ideo  in  quolibet  nunc  temporis 
mensurantis  quietem  quiescens  est  in  eodem 
ubi,  in  primo  et  in  medio  et  in  ultimo.  Sed 
de  ratione  motus  est  quod  id  quod  movetur, 
aliter  se  habeat  nur.c  et.  prius.  Et  ideo  in 
quolibet  nunc  temporis  mensurantis  motum 
mobile  se  habet  in  alia  et  alia  dispositione. 
Unde  oportet  quod  in  ultimo  nunc  habeat 
formam  quam  prius  non  habebat.  Et  sic 
patet  quod  quiescere  in  toto  tempore  in 
aliquo,  puta  in  albedine,  est  esse  in  illo  quoli¬ 
bet  instanti  illius  temporis.  Unde  non  est  pos¬ 
sibile  ut  aliquid  in  toto  tempore  praecedente 
quiescat  in  uno  termino,  et  postea  in  ultimo 
instanti  illius  temporis  sit  in  alio  termino;  sed 
hoc  est  possibile  in  motu,  quia  moveri  in  toto 
aliquo  tempore  est  non  esse  in  eadem  dispo¬ 
sitione  in  quolibet  instanti  illius  temporis. 
Igitur  omnes  hujusmodi  mutationes  instan- 
taneae  sunt  termini  motus  continui,  sicut 
generatio  est  terminus  alterationis  materiae, 
et  illuminatio  terminus  motus  localis  corporis 
illuminantis.  Motus  autem  localis  angeli  non 
est  terminus  alicujus  alterius  motus  conti¬ 
nui,  sed  est  per  seipsum  a  nullo  alio  motu 
dependens.  Unde  impossibile  est  dicere  quod 
in  toto  tempore  sit  in  aliquo  loco,  et  in  ultimo 
nunc  sit  in  alio  loco. 

Sed  oportet  assignare  nunc  in  quo  ultimo 
fuit  in  loco  praecedenti.  Ubi  autem  sunt 
multa  nunc  sibi  succedentia,  ibi  de  necessi¬ 
tate  est  tempus,  cum  tempus  nihil  aliud  sit 
quam  numeratio  prioris  et  posterioris  in 
motu.  Unde  relinquitur  quod  motus  angeli 
#fit  in  tempore. 

In  continuo  quidem  tempore,  si  sit  motus 
ejus  continuus;  m  non  continuo  autem,  si 
motus  sit  non  continuus.  Utroque  enim  modo 
contingit  esse  motum  angeli,  ut  dictum  est. 
Continuitas  enim  temporis  est  ex  continui- 

1  Sic  codd.;  non  «  continuorum,  »  ut  in  Parm.  et 
in  edit. 

(a)  Rabbi  Moyses,  rabbi  Eliezer,  rabbi  Joanna 
dixerunt  angelos  moveri  per  effectum  virtutum 
sibi  obedientium,  et  non  aliter,  quod  falsum  est. 
—  Alii  dixerant  angelum  esse  simul  in  pluribus 
locis,  et  etiam  in  omnibus,  si  velit,  et  esse  hoc  ejus 
moveri;  sed  angelus  habet  definitam  substantiam. 
Alii  dicunt  quod  motus  ejus  est  per  suam  volun¬ 
tatem,  et  movetur  in  nunc,  si  vult,  in  tempore,  si 
vult.  Alii  dicunt  quod  non  in  nunc  sed  in  tempore 


tate  motus,  ut  dicitur  in  IY  Physic .,  text.99. 

Sed  istud  tempus ,  sive  sit  tempus  conti¬ 
nuum,  sive  non,  non  est  idem  cum  tempore 
quod  mensurat  motum  caeli,  et  quo  mensu¬ 
rantur  omnia  corporalia,  quae  habent  muta¬ 
bilitatem  ex  motu  caeli;  motus  enim  angeli 
non  dependet  ex  motu  caeli. 

Ad  primum  ergo  dicendum,  quod  si  tem¬ 
pus  motus  angeli  non  sit  continuum,  sed 
successio  quaedam  ipsorum  nunc,  non  habe¬ 
bit  proportionem  ad  tempus  quod  mensurat 
motum  corporalium,  quod  est  continuum, 
cum  non  sit  ejusdem  rationis.  Si  vero  sit 
continuum,  est  quidem  proportionabile  non 
propter  proportionem  moventis  et  mobilis, 
sed  propter  proportionem  magnitudinum, 
in  quibus  est  motus.  Et  propterea  velocitas 
motus  angeli  non  est  secundum  quantitatem 
suae  vir  tutis,  sed  secundum  determinationem 
suae  voluntatis. 

Ad  secundum  dicendum,  quod  illuminatio 
est  terminus  motus,  et  est  alteratio,  non 
motus  localis,  ut  intelligatur  lumen  moveri 
prius  ad  propinquum  quam  ad  remotum. 
Motus  autem  angelis  est  localis  et  non  est 
terminus  motus.  Unde  non  est  simile. 

Ad  tertium  dicendum,  quod  objectio  illa 
procedit  de  tempore  continuo.  Tempus  autem 
motus  angeli  potest  esse  non  continuum;  et 
sic  angelus  in  uno  instanti  potest  esse  in  uno 
loco,  et  in  alio  instanti  in  alio  loco,  nullo 
tempore  intermedio  existente.  Si  autem 
tempus  motus  angeli  sit  continuum,  angelus 
in  toto  tempore  praecedenti  ultimum  nunc 
variatur  per  infinita  loea,  ut  prius  expositum 
est.  Est  tamen  partim  in  uno  locorum  con¬ 
tiguorum ‘,  et  partim  in  alio;  non  quod 
substantia  illius  sit  partibilis ,  sed  quia 
virtus  ejus  applicatur  ad  partem  primi  loci, 
et  ad  partem  secundi,  ut  etiam  supra  dictum 
est. 

Conclusio.  —  Cum  angelus  proprio  moveatur 
motu  continuo  vel  non  continuo ;  non  in  instanti, 
sed  in  tempore  ipsum  moveri  necesse  est  (a). 


imperceptibili  quod  est  repente  moveri.  Alberta 
Magno  videtur  quod  in  nunc.  Bonaventura  tenet 
quod  non  movetur  in  instanti  sed  successive;  Sco- 
torellus  quod  sicut  sibi  placet  in  tempore,  vel  quasi 
in  instanti  large  dicto,  vel  accepto  pro  tempore  im¬ 
perceptibili. 

Tempus  autem  est  numerus  motus  secundum 
prius  et  posterius ,  et  mensura  primi  mobilis ,  et 
secundum  Nicolaum  Boneti  Scotistam,  quidam 
respectus  fundatus  in  motu  primi  mobilis  et 
terminatus  ad  teternitatem  primi  motoris  Dei.  Ma- 

QILESTIO  LIV. 

DE  COGNITIONE  ANGELORUM. 

(Et  quinque  queeruntur.) 

Consideratis  his  quae  ad  substantiam  an¬ 
geli  pertinent,  procedendum  est  ad  cogni¬ 
tionem  ipsius  Haec  autem  consideratio  erit 
quadripartita.  Nam  primo  considerandum 
est  de  liis  quae  pertinent  ad  virtutem  co- 
gnoscitivam  angeli.  Secundo  de  liis  quae 
pertinent  ad  medium  cognoscendi  ipsius. 
Tertio  de  his  quae  ab  eo  cognoscuntur. 
Quarto  de  modo  cognitionis  angelicae. 

Circa  primum  quaeruntur  quinque  : 
1°  utrum  intelligere  angeli  sit  ejus  substan¬ 
tia  :  2°  utrum  ejus  esse  sit  ejus  intelligere; 
3°  utrum  ejus  substantia  sit  ejus  virtus  in¬ 
tellectiva ;  4°  utrum  in  angelis  sit  intellectus 
agens  et  possibilis ;  5°  utrum  in  eis  sit  aliqua 
aha  potentia  cognoscitiva  quam  intellectus. 

ARTICULUS  PRIMUS. 

Utrum  intelligere  angeli  sit  ejus  substantia. 

\ 

Ad  primum  sic  proceditur.  1 .  Yidetur  quod 
intelligere  angeli  sit  ejus  substantia.  An¬ 
gelus  enim  est  sublimior  et  simplicior  quam 
intellectus  agens  animae.  Sed  substantia 
intellectus  agentis  est  sua  actio,  ut  patet 
III  De  anima,  per  Aristotelem,  et  ejus  Com¬ 
mentatorem,  text.  19.  Ergo  multo  fortius 
substantia  angeli  est  ejus  actio,  quae  est  in¬ 
telligere. 

2.  Praeterea,  Philosophus  dicit  in  XII  Me- 
taph.,  text.  39,  quod  «  actio  intellectus  est 
vita.  »  Sed  cum  vivere  sit  esse  viventibus, 
ut  dicitur  in  II  De  anima ,  text.  37,  videtur 
quod  vita  sit  essentia.  Ergo  actio  intellectus 
est  essentia  intelli gentis  angeli. 

3.  Praeterea,  si  extrema  sunt  unum,  me¬ 
dium  non  differt  ab  eis;  quia  extremum 
magis  distat  ab  extremo,  quam  medium. 
Sed  in  angelo  idem  est  intelligens  1  et  intel- 

terialiter  tempus  est  quantitas.  Sed  quia  motus 
angeli  non  dependet  ex  motu  caeli,  sed  ex  volun¬ 
tate  angeli,  tempus  quod  mensurat  motum  angeli 
non  est  idem,  non  habet  eumdem  influxum,  eam- 
dem  librationem  cum  tempore  quod  mensurat  mo¬ 
tum  caeli  et  omnia  corporalia,  siquidem  a  motore 
distincto  procedit. 

1  AI.  :  «  intellectus. »  —  *  AI.  :  «  intellectum  et 
rem  intellectam. »  —  *  AI.  :  «  creaturae  actio  est 
ejus  substantia. » 

4  Sic  cod.;  in  edit,  omittitur  :  «  non,  »  nec  bene. 
En  sensus  :  Abstractum  secundum  Logicos  dicit 
solam  formam  in  se:  «castitas,  veritas;  »  concre- 


lecfcum ,  ad  minus  inquantum  intelligit 
essentiam  suam.  Ergo  intelligere  quod  cadit 
medium  inter  intelligens 9  et  intellectum,  est 
idem  cum  substantia  angeli  intelligentis. 

Sed  contra,  plus  differt  actio  rei  a  sub¬ 
stantia  ejus  quam  ipsum  esse  ejus.  Sed 
nullius  creati  esse  est  ejus  substantia ;  hoc 
enim  solius  Dei  proprium  est,  ut  ex  supe¬ 
rioribus  patet.  Ergo  neque  angeli  neque 
alterius  creatur®3  sua  actio  est  sua  sub¬ 
stantia. 

Respondeo  dicendum,  quod  impossibile 
est  quod  actio  angeli  vel  cujuscumque  alte¬ 
rius  creatur® ,  sit  ejus  substantia.  Actio 
enim  est  proprie  actualitas  virtutis,  sicut 
esse  est  actualitas  substanti®  vel  essenti®. 
Impossibile  est  autem  quod  aliquid  quod 
non  est  purus  actus,  sed  aliquid  habet  de 
potentia  admixtum,  sit  sua  actualitas,  quia 
actualitas  potentialitati  repugnat.  Solus  au¬ 
tem  Deus  est  actus  purus.  Unde  in  solo  Deo 
sua  substantia  est  suum  esse  et  suum  agere. 

Pr®terea,  si  intelligere  angeli  esset  ejus 
substantia,  oporteret  quod  intelligere  angeli 
esset  subsistens.  Intelligere  autem  subsistens 
non  potest  esse  nisi  unum,  sicut  nec  aliquod 
abstractum  non  *  subsistens.  Unde  unius  an¬ 
geli  substantia  non  distingueretur  neque  a 
substantia  Dei,  qu®  est  ipsum  intelligere 
subsistens,  neque  a  substantia  alterius  an¬ 
geli. 

Si  etiam  angelus  ipse  esset  suum  intelli¬ 
gere,  non  possent  esse  gradus  in  intelli- 
gendo  perfectius  et  minus  perfecte,  cum 
boc  contingat  propter  diversam  participa¬ 
tionem  ipsius  intelligere. 

Ad  primum  ergo  dicendum,  quod  cum 
dicitur  quod  intellectus  agens  est  sua  actio, 
est  pr®dicatio  non  per  essentiam,  sed  per 
concomitantiam ;  quia  cum  sit  in  actu  ejus 
substantia,  statim,  quantum  est  in  se,  con- 
comitatur  ipsa  actio ;  quod  non  est  de  intel¬ 
lectu  possibili,  qui  non  habet  actiones,  nisi 
postquam  fuerit  factus  in  actu. 

tum  dicit  formam  cum  substrato :  «  castum ,  ve¬ 
rum.  »  Porro,  ut  ait  Augustinus,  lib.  I,  Solii.,  «  non 
casto  castitas,  sed  castitate  iit  castum;  et  cum  cas¬ 
tus  quis  moritur,  non  moritur  castitas.  »  Unde  cas¬ 
titas,  quod  est  abstractum  non  subsistens,  est  una, 
et  casti  possunt  esse  multi.  Si  autem  castitas  esset 
subsistens  non  in  aliquo  subjecto  vel  substrato,  sed 
in  se,  esset  pariter  una;  et  ideo  D.  Thomas  dicit: 
intelligere  angeli  est  quid  abstractum;  si  illud  in¬ 
telligere  esset  in  se  subsistens  non  in  aliquo  sub¬ 
jecto  a  se  distincto,  esset  unum  illud  intelligere, 
sicut  omne  abstractum  non  subsistens  est  unum. 

Ad  secundum  dicendum,  quod  vita  non 
hoc  modo  se  habet  ad  vivere,  sicut  essentia 
ad  esse,  sed  sicut  cursus  ad  currere,  quorum 
unum  significat  actum  in  abstracto,  aliud  in 
concreto.  Unde  non  sequitur,  si  vivere  sit 
esse,  quod  vita  sit  essentia ;  quamvis  etiam 
quandoque  vita  pro  essentia  ponatur,  se¬ 
cundum  quod  Augustinus  dicit  in  lib.  X  De 
Trinit.,  cap.  xi,  coi  998,  t.  8,  et  lib.  IX, 
cap.  iv,  coi.  963,  etc.,  quod  «  memoria  et 
intelligentia  et  voluntas  sunt  una  essentia, 
una  vita.  »  Sed  sic  non  accipitur  a  Philoso¬ 
pho,  cum  dicit  quod  actus  intellectus  est 
vita. 

Ad  tertium  dicendum,  quod  actio  qum 
transit  in  aliquid  extrinsecum,  est  realiter 
media  inter  agens  et  subjectum  recipiens 
actionem ;  sed  actio  quse  manet  in  agente, 
non  est  realiter  medium  inter  agens  et  ob¬ 
jectum,  sed  secundum  modum  significandi 
tantum.  Realiter  vero  consequitur  unionem 
objecti  cum  agente  ;  ex  hoc  enim  quod  in¬ 
tellectum  fit  unum  cum  intelligente,  conse¬ 
quitur  intelligere  quasi  quidam  effectus 
differens  ab  utroque. 

Conclusio.  —  Cum  solus  Deus  actus  purus 
existens,  sit  suum  intelligere,  nulla  cujusvis 
creaturae  actio  est  idem  quod  substantia  ejus,  nec 
etiam  ipsum  intelligere  angelorum  idem  est  quod 
substantia  ipsorum. 

ARTICULUS  II. 

Utrum  intelligere  angeli  sit  ejus  esse. 

Ad  secundum  sic  proceditur.  1.  Videtur 
quod  intelligere  angeli  sit  ejus  esse.  Vivere 
enim  viventibus  est  esse,  ut  dicitur  in  II  De 
anima ,  text.  37.  Sed  intelligere  est  quoddam 
vivere,  ut  in  eodem  dicitur,  text.  13.  Ergo 
intelligere  angeli  est  ejus  esse. 

2.  Praeterea,  sicut  se  habet  causa  ad  cau¬ 
sam,  ita  effectus  ad  effectum.  Sed  forma  per 
quam  angelus  est,  est  eadem  cum  forma 
per  quam  intelligit  ad  minus  seipsum.  Ergo 
ejus  intelligere  est  idem  cum  ejus  esse. 

Sed  contra,  intelligere  angeli  est  motus 
ejus,  ut  patet  per  Dionysium,  De  div.  nam., 
cap.  iv,  §  8,  coi.  703,  t.  1.  Sed  esse  non  est 
motus.  Ergo  esse  angeli  non  est  intelligere 
ejus. 

Respondeo  dicendum,  quod  actio  angeli 
non  est  ejus  esse,  neque  actio  alicujus  crea¬ 
turae. 

1  In  edit. :  «  In  passum  ab  agente.  » 


Duplex  enim  est  actionis  genus,  ut  dici¬ 
tur  IX  Melaph.,  text.  16  :  una  scilicet  quae 
transit  in  aliquid  exterius,  inferens  ei  pas¬ 
sionem  ,  sicut  urere  et  secare ;  alia  vero  * 
actio  est  quae  non  transit  in  rem  exteriorem, 
sed  manet  in  ipso  agente,  sicut  sentire,  in¬ 
telligere  et  velle ;  per  hujusmodi  enim  actio¬ 
nem  non  mutatur  aliquid  extrinsecum,  sed 
totum  in  ipso  agente  agitur. 

De  prima  ergo  actione  manifestum  est 
quod  non  potest  esse  ipsum  esse  agentis ; 
nam  esse  agentis  significatur  intra  ipsum; 
actio  autem  talis  est  effluxus  ab  agente  in 
actum1. 

Secunda  autem  actio  de  sui  ratione  habet 
infinitatem  vel  simpliciter,  vel  secundum 
quid.  Simpliciter  quidem;  sicut  intelligere, 
cujus  objectum  est  verum  et  velle,  cujus 
objectum  est  bonum;  quorum  utrumque 
convertitur  cum  ente;  et  ita  intelligere  et 
velle,  quantum  est  de  se,  habent  se  ad  om¬ 
nia,  et  utrumque  recipit  speciem  ab  objecto. 
Secundum  quid  autem  infinitum  est  sentire, 
quod  se  habet  ad  omnia  sensibilia,  sicut 
visus  ad  omnia  visibilia.  Esse  autem  cujus- 
libet  creaturae  est  determinatum  ad  unum 
secundum  genus  et  speciem.  Esse  autem 
solius  Dei  est  simpliciter  infinitum,  in  se 
omnia  comprehendens ,  ut  dicit  Dionysius, 
De  div.  nom.,  c.  v,  §  4,  coi.  818, 1. 1.  Unde 
solum  esse  divinum,  est  divinum  intelligere 
et  divinum  velle. 

Ad  primum  ergo  dicendum,  quod  vivere 
quandoque  sumitur  pro  ipso  esse  viventis, 
quandoque  vero  pro  operatione  vitae,  id  est, 
per  quam  demonstratur  aliquid  esse  vivens. 
Et  hoc  modo  Philosophus  dicit  quod  intelli¬ 
gere  est  vivere  quoddam ;  ibi  enim  distin¬ 
guit  diversos  gradus  viventium  secundum 
diversa  opera  vitae. 

Ad  secundum  dicendum,  quod  ipsa  essen¬ 
tia  angeli  est  ratio  totius  ejus  esse,  non 
autem  est  ratio  totius  ejus  intelligere,  quia 
non  omnia  intelligere  potest  per  suam 
essentiam ;  et  ideo  secundum  propriam  ra¬ 
tionem,  inquantum  est  talis  essentia,  com¬ 
paratur  ad  ipsum  esse  angeli;  sed  ad  ejus 
intelligere  comparatur  secundum  rationem 
universalioris  objecti,  scilicet  veri  vel  entis 
Et  sic  patet  quod  licet  sit  eadem  forma,  noD 
tamen  secundum  eamdem  rationem  est  prin 
cipium  essendi  et  intelligendi.  Et  proptei 
hoc  non  sequitur  quod  in  angelo  sit  idem 
esse  et  intelligere. 

Conclusio.  —  Cum  solius  Dei  esse  sit  infinitum, 
actio  vero  cujusvis  creatae  substantiae  intinita  aliquo 
pacto  sit,  angeli  actionem  ab  ipso  suo  esse  diver¬ 
sam  affirmare  necesse  est,  sicut  cujuslibet  crea¬ 
turae  operatio  distinguitur  ab  esse. 

ARTICULUS  III. 

Utrum  potentia  intellectiva  angeli  sit  ejus 
essentia. 

Ad  tertium  sic  proceditur.  1.  Yideturquod 
virtus  vel  potentia  intellectiva  in  angelo  non 
sit  aliud  quam  sua  esssentia.  Mens  enim  et 
intellectus  nominant  potentiam  intellecti¬ 
vam.  Sed  Dionysius  in  pluribus  locis  suorum 
librorum,  cap.  n,  vi  et  xii  Caelest.  hierarch ., 
et  cap.  vii  et  ix  De  div.  nom.,  nominat  ipsos 
angelos  intellectus  et  mentes.  Ergo  angelus 
est  sua  potentia  intellectiva. 

2.  Praeterea,  si  potentia  intellectiva  in 
angelo  est  aliquid  praeter  ejus  essentiam, 
oportet  quod  sit  accidens ;  hoc  enim  dicimus 
esse  accidens  alicujus,  quod  est  praeter  ejus 
essentiam.  Sed  forma  simplex  subjectum 
esse  non  potest,  ut  Boetius  dicit 1  in  lib.  De 
Trin.,  c.  ii,  coi.  1250,  t.  2.  Ergo  angelus  non 
est  forma  simplex;  quod  est  contra  prae¬ 
missa. 

3.  Praeterea,  Augustinus  dicit,  XII  Con- 
fess.,  cap.  vn,  coi.  828.  t.  1,  quod  «  Deus 
fecit  angelicam  naturam  prope  se,  materiam 
autem  primam  prope  nihil 2.  »  Ex  quo  vi¬ 
detur  quod  angelus  sit  simplicior  quam  ma¬ 
teria  prima,  utpote  Deo  propinquior.  Sed 
materia  prima  est  sua  potentia.  Ergo  multo 
magis  angelus  est  sua  potentia  intellectiva. 

Sed  contra  est  quod  Dionysius  dicit 3,  An¬ 
gelicae  hier.,  c.  xi,  §  2,  coi.  283,  t.  1,  quod 
«  angeli  dividuntur  in  substantiam4,  virtu¬ 
tem  et  operationem.  »  Ergo  aliud  est  in  eis 
substantia,  et  aliud  virtus,  et  aliud  operatio. 

Respondeo  dicendum,  quod  nec  in  angelo, 
neque  in  aliqua  creatura  virtus  vel  potentia 
operativa  est  idem  quod  sua  essentia.  Quod 
sic  patet. 

Cum  enim  potentia  dicatur  ad  actum, 
oportet  quod  secundum  diversitatem  actuum 
sit  diversitas  potentiarum ;  propter  quod  di¬ 
citur  quod  proprius  actus  correspondet  pro¬ 
priae  potentiae.  In  omni  autem  creato  essentia 

1  «  Forma  quae  est  sine  materia  non  poterit  esse 
subjectum.  » 

2  «  Tu  eras,  et  aliud  nibil  unde  fecisti  caelum  et 

terram,  duo  quaedam  :  unum  prope  te,  alterum 

prope  nibil.  » 


differt  ab  ejus  esse,  et  comparatur  ad  ipsum 
sicut  potentia  ad  actum,  ut  ex  supra  dictis 
patet.  Actus  autem  ad  quem  comparatur 
potentia  operativa,  est  ope:  'io.  In  angelo 
autem  non  est  idem  intelligere  et  esse;  nec 
aliqua  alia  operatio,  aut  in  ipso  aut  in  quo¬ 
cumque  alio  creato,  est  idem  quod  ejus 
essentia.  Unde  essentia  angeli  non  est  ejus 
potentia  intellectiva ,  nec  alicujus  creati 
essentia  est  ejus  operativa  potentia. 

Ad  primum  ergo  dicendum,  quod  angelus 
dicitur  intellectus  et  mens,  quia  tota  ejus 
cognitio  est  intellectualis.  Cognitio  autem 
animae  partim  est  intellectualis  et  partim 
sensitiva. 

Ad  secundum  dicendum,  quod  forma  sim¬ 
plex  quae  est  actus  purus,  nullius  accidentis 
potest  esse  subjectum ;  quia  subjectum  com¬ 
paratur  ad  accidens  ut  potentia  ad  actum; 
et  hujusmodi  est  solus  Deus ;  et  de  tali  forma 
loquitur  ibi  Boetius.  Forma  autem  simplex 
quae  non  est  suum  esse,  sed  comparatur  ad 
ipsum  ut  potentia  ad  actum,  potest  esse 
subjectum  accidentis,  et  praecipue  ejus  quod 
consequitur  speciem.  Hujusmodi  enim  acci¬ 
dens  pertinet  ad  formam.  Accidens  vero 
quod  est  individui,  non  consequens  totam 
speciem,  consequitur  materiam,  quae  est 
individuationis  principium;  et  talis  forma 
simplex  est  angelus. 

Ad  tertium  dicendum,  quod  potentia  ma¬ 
teriae  est  ad  ipsum  esse  substantiale,  et  non 
potentia  operativa5.  Unde  non  est  simile. 

Conclusio.  —  Cum  esse  cujuslibet  creaturae 
distinctum  sit  ab  ipsa  sua  operatione,  omnis 
quoque  creatae  substantiae  potentiam  ab  essentia 
distinctam  esse  necesse  est. 

ARTICULUS  IV. 

Utrumin  angelo  sit  intellectus  agens, 
et  possibilis. 

Ad  quartum  sic  proceditur,  1.  Videtur 
quod  in  angelo  sit  intellectus  agens  et  pos¬ 
sibilis.  Dicit  enim  Philosophus,  in  III  De 
anima,  text.  1 7,  quod  sicut  in  omni  natura 
est  aliquid  quo  est  omnia  fieri,  et  aliquid  quo 
est  omnia  facere,  ita  etiam  in  anima.  Sed 
angelus  est  natura  quaedam.  Ergo  in  eo  est 
intellectus  agens  et  possibilis. 

3  Sive  Caelest.  hier. 

4  Loco  «  substantias,  »  Corderius  habet  «  essen¬ 
tiam.  » 

5  Sic  cod. ;  in  edit.  :  «  sed  ad  esse  accidentale. » 


350 


SUMMA  THEOLOGICA. 


2.  Praeterea,  recipere  est  proprium  intel¬ 
lectus  possibilis;  illuminare  autem  est  pro¬ 
prium  intellectus  agentis,  ut  patet  in  III  De 
anima,  text.  2,  3  et  18.  Sed  angelus  recipit 
illuminationem  a  superiori,  et  illuminat  in¬ 
feriorem,  Ergo  in  eo  est  intellectus  agens  et 
possibilis. 

Sed  contra  est  quod  in  nobis  intellectus 
agens  et  possibilis  est  per  comparationem  ad 
phantasmata,  quae  quidem  comparantur  ad 
intellectum  possibilem  ut  colores  ad  visum, 
ad  intellectum  autem  agentem  ut  colores 
ad  lumen,  ut  patet  ex  III  De  anima ,  eod. 
tcxt.  18.  Sed  lioc  non  est  in  angelo.  Ergo  in 
angelo  non  est  intellectus  agens  et  possibilis. 

Respondeo  dicendum,  quod  necessitas  po¬ 
nendi  intellectum  possibilem  in  nobis  fuit 
propter  hoc  quod  nos  invenimur  quandoque 
intelligentes  in  potentia  et  non  in  actu. 
Unde  oportet  esse  quamdam  virtutem  quae 
sit  in  potentia  ad  intelligibilia  ante  ipsum 
intelligere;  sed  educitur  in  actum  eorum, 
■cum  fit  sciens,  et  ulterius,  cum  fit  conside¬ 
rans.  Et  haec  virtus  vocatur  intellectus  pos¬ 
sibilis.  Necessitas  autem  ponendi  intellectum 
agentem  fuit,  quia  naturae  rerum  materia¬ 
lium,  quas  non  intelligimus,  non  subsistunt 
extra  animam  immateriales  et  intelligibiles 
in  actu,  sed  sunt  solum  intelligibiles  in 
potentia  extra  animam  existentes.  Et  ideo 
oportuit  esse  aliquam  virtutem  quae  faceret 
illas  naturas  intelligibiles  actu;  et  haec  virtus 
elicitur  intellectus  agens  in  nobis. 

lltraque  autem  necessitas  deest  in  angelis; 
quia  neque  sunt  quandoque  intelligentes  in 
potentia  tantum,  respectu  eorum  quae  natu¬ 
raliter  intelligunt :  neque  intelligibilia  eorum 
sunt  intelligibilia  in  potentia,  sed  in  actu. 
Intelligunt  enim  primo  et  principaliter  res 
immateriales,  ut  infra  patebit ;  et  ideo  non 
potest  in  eis  esse  intellectus  agens  et  possi¬ 
bilis,  nisi  aequi  voce. 

Ad  primum  ergo  dicendum,  quod  Philo¬ 
sophus  intelligit  illa  duo  esse  in  omni  natura 
in  qua  contingit  esse  generari  vel  fieri,  ut 
ipsa  verba  demonstrant.  In  angelis  autem 
non  generatur  scientia ,  sed  naturaliter 

1  «  Vitam...  quae  continet,  sentit,  intelligit,  qualis 
est  in  angelis.  » 

2  Sic  enim  de  naturali  daemonum  virtute  loquens, 

ait  «  praevaricatores  angeli,  etiam  sanctitate 

amissa,  non  tamen  amiserunt  vivacem  creaturae 
angelicae  sensum.  Triplici  enim  modo  praescientiae 
acumine  vigent,  id  est,  subtilitate  naturae,  expe¬ 
rientia  temporum,  revelatione  superiorum  potes- 


adest.  Unde  non  oportet  ponere  in  eis  agens 
et  possibile. 

Ad  secundum  dicendum,  quod  intellectus 
agentis  est  illuminare,  non  quidem  alium 
intelligentem,  sed  intelligibilia ,  inquantum 
per  abstrationem  facit  ea  intelligibilia  actu. 
Ad  intellectum  autem  possibilem  pertinet 
esse  in  potentia  respectu  naturalium  cognos¬ 
cibilium,  et  quandoque  fieri  in  actu.  Unde 
quod  angelus  illuminat  angelum,  non  per¬ 
tinet  ad  rationem  intellectus  agentis ;  neque 
ad  rationem  intellectus  possibilis  pertinet 
quod  illuminatur  de  supernaturalibus  mys¬ 
teriis,  ad  quae  cognoscenda  quandoque  est 
in  potentia.  Si  quis  autem  velit  haec  vocare 
intellectum  agentem  et  possibilem,  aequi  voce 
dicet ;  nec  de  nominibus  est  curandum. 

Conclusio.  —  Cum  non  sint  angeli  in  potentia 
quandoque  ad  sua  intelligibilia,  sed  in  actu,  quse 
ex  se  sunt  ab  ipsis  primo  intelligibilia;  nullum  in 
illis  intellectum  agentem  vel  possibilem  ponere 
oportet,  nisi  cequivoce. 

ARTICULUS  Y. 

Utrum  in  angelis  sit  sola  intellectiva 
cognitio. 

Ad  quintum  sic  proceditur.  1.  Yidetur 
quod  in  angelis  non  sit  sola  intellectiva  co¬ 
gnitio.  Dicit  enim  Augustinus,  De  civit. 
Dei,  lib.  VIII,  c.  vi,  coi.  231,  t.  7,  quod  «  in 
angelis  est  vita,  quae  intelligit  et  sentit  U  » 
Ergo  in  eis  est  potentia  sensitiva. 

2.  Praeterea,  Isidorus  dicit1 2,  Sententia¬ 
rum  lib.  I,  c.  x,  §  17,  coi.  556,  t.  6,  quod 
angeli  multa  noverunt  per  experientiam. 
Experientia  autem  fit  ex  multis  memoriis, 
ut  dicitur  in  I  Metaph cap.  i.  Ergo  in  eis 
est  etiam  memorativa  potentia. 

3.  Praeterea ,  Dionysius  dicit ,  De  clivin. 
nomin.,  c.  iv,  §  23,  coi.  726,  t.  1,  quod  in 
daemonibus  est  phantasia  proterva3.  Phan¬ 
tasia  autem  ad  vim  imaginativam  pertinet. 
Ergo  in  daemonibus  est  vis  imaginati va.  Et 
eadem  ratione  in  angelis,  quia  sunt  ejusdem 
naturae. 

Sed  contra  est  quod  Gregorius  dicit 4  in 

tatum.  » 

1  Sic  vertit  Joannis  Sarrasinus.  Corderius  au¬ 
tem  :  « imaginatio  prsecops.  » 

4  «  Omnis  autem  creaturse  aliquid  habet  homo. 
Habet  namque  commune  esse  cum  lapidibus, 
vivere  cum  arboribus,  sentire  cum  animalibus, 
intelligere  cum  angelis.  » 

Homilia  de  Ascensione,  xxix  in  Evang., 
§  2,  coi.  1214,  t.  2,  quod  a  homo  sentit  cum 
pecoribus,  vel  cum  animalibus,  et  intelligit 
cum  angelis.  » 

Respondeo  dicendum ,  quod  in  anima 
nostra  sunt  quaedam  vires  quarum  opera¬ 
tiones  per  organa  corporea  exercentur ;  et 
hujusmodi  vires  sunt  actus  quarumdam  par¬ 
tium  corporis,  sicut  est  visus  in  oculo  et  au¬ 
ditus  in  aure.  Quaedam  vero  vires  animae 
nostrae  sunt  quarum  operationes  per  organa 
corporea  non  exercentur,  ut  intellectus  et 
voluntas ;  et  hujusmodi  non  sunt  actus  ali¬ 
quarum  partium  corporis.  Angeli  autem 
non  habent  corpora  sibi  naturaliter  unita, 
ut  ex  supra  dictis  patet.  Unde  de  viribus 
animae  non  possunt  eis  competere  nisi  in¬ 
tellectus  et  voluntas.  Et  hoc  etiam  Commen¬ 
tator  dicit,  XII  Metapliys.,  quod  «  substan¬ 
tiae  separatae  dividuntur  in  intellectum  et 
voluntatem.  »  Et  hoc  convenit  ordini  uni¬ 
versi,  ut  suprema  creatura  intellectualis  sit 
totaliter  intellectiva,  et  non  secundum  par¬ 
tem,  ut  annua  nostra.  Et  propter  hoc  etiam 
angeli  vocantur  intellectus  et  mentes,  ut 
supra  dictum  est. 

Ad  ea  vero  quae  in  contrarium  objiciuntur, 
potest  dupliciter  responderi.  Uno  modo, 
quod  auctoritates  illae  loquuntur  secundum 
opinionem  illorum  qui  posuerunt  angelos 
et  daemones  habere  corpora  naturaliter  sibi 
unita;  qua  opinione  frequenter  Augustinus 
in  libris  suis  utitur ,  licet  rem  asserere  non 
intendens.  Unde  dicit,  De  civ.  Dei,  lib.  XXI, 
cap.  x,  §  1 ,  coi.  724,  t.  7,  quod  «  super  hac 
inquisitione  non  est  multum  laborandum1. » 
Alio  modo  potest  dici  quod  auctoritates  illae 
et  consimiles  sunt  intelligendae  per  quam¬ 
dam  similitudinem ;  quia,  cum  sensus  cer¬ 
tam  apprehensionem  habeat  de  proprio 
sensibili,  est  in  usu  loquentium  ut  etiam  se¬ 
cundum  certam  apprehensionem  intellectus 
aliquid  sentire  dicamur,  unde  etiam  senten¬ 
tia  nominatur.  Experientia  vero  angelis  at¬ 
tribui  potest  per  similitudinem  cognitorum, 
et  non  per  similitudinem  virtutis  cognosci- 
tivae.  Est  enim  in  nobis  experientia,  dum 
singularia  per  sensum  cognoscimus ;  angeli 
autem  singularia  cognoscunt,  ut  infra  pa¬ 
tebit,  sed  non  per  sensus.  Sed  memoria  in 
angelis  potest  poni  secundum  quod  ab  Au- 

1  «  Si  autem  quisquam  nulla  habere  corpora  dse- 
mones  asseverat,  rvon  est  de  hac  re  aut  laborandum 
operosa  inquisitione,  aut  contentiosa  disputatione 
«certandum.  » 


gustino,  lib.  X  De  Trin.,  c.  xi,  coi.  982,  t.8, 
ponitur  in  mente ;  licet  non  possit  eis  com¬ 
petere,  secundum  quod  ponitur  pars  animae 
sensitivae.  Similiter  dicendum  quod  phan¬ 
tasia  proterva  attribuitur  daemonibus  ex  eo 
quod  habent  falsam  practicam  existimatio¬ 
nem  de  vero  bono.  Deceptio  autem  in  nobis 
proprio  fit  secundum  phantasiam,  per  quam 
interdum  similitudinibus  rerum  inhaeremus 
sicut  rebus  ipsis,  ut  patet  in  dormientibus  et 
amentibus. 

Conclusio.  —  Cum  angeli  sint  immateriales  a 
corpore  penitus  abstracti,  ac  non  habeant  corpora 
naturaliter  sibi  unita;  in  eis  solum  intellectus  et 
voluntas  ex  potentiis  cognoscitivis  dicitur,  ac  ex  hoc 
vocantur  intellectus  et  mentes. 


QUAESTIO  LY. 

DE  MEDIO  COGNITIONIS  ANGELIC2E. 

(Et  tria  quseruntur.) 

Consequenter  quaeritur  de  medio  cogni¬ 
tionis  angelicae  ;  et  circa  hoc  quaeruntur 
tria  :  1°  utrum  angeli  cognoscant  omnia  per 
suam  substantiam ,  vel  per  aliquas  species  ; 
2°  si  per  species ,  utrum  per  species  conna- 
turales,  vel  per  species  a  rebus  acceptas ; 
3°  utrum  angeli  superiores  cognoscant  per 
species  magis  universales  quam  inferiores. 

ARTICULUS  PRIMUS. 

Utrum  angeli  cognoscant  omnia  per  suam 
substantiam. 

Ad  primum  sic  proceditur.  1.  Yidetur 
quod  angeli  cognoscant  per  suam  substan¬ 
tiam.  Dicit  enim  Dionysius,  De  cliv.  nom., 
cap.  vn,  §  2,  coi.  870,  t.  1 ,  quod  «  angeli 
sciunt  ea  quae  sunt  in  terra,  secundum  pro¬ 
priam  naturam  mentis  1 ;  »  sed  natura  an¬ 
geli  est  ejus  essentia.  Ergo  angelus  per 
suam  essentiam  res  cognoscit. 

2.  Praeterea,  secundum  Philosophum,  in 
XII  Metaph.,  text.  51 ,  et  in  III  De  anima, 
text.  15:  «  In  his  quae  sunt  sine  materia, 
idem  est  intellectus  et  quod  intelligitur.  »  Id 
autem  quod  intelligitur  est  idem  intelligenti, 
ratione  ejus  quo  intelligitur.  Ergo  in  his 

2  Corderius  :  «  Angelos  quoque  Scriptura  testatur 
ea  scire  quse  in  terra  sunt,  non  secundum  sensus 
illa  cognoscentes  quse  sensibilia  sunt,  sed  secun¬ 
dum  virtutem  ac  naturam  mentis  deiformis.  » 

quse  sunt  sine  materia,  sicut  sunt  angeli,  id 
quo  intelligitur,  est  ipsa  substantia  intelli- 
gentis. 

3.  Praeterea,  omne  quod  est  in  altero,  est 
in  eo  per  modum  ejus  in  quo  est.  Sed  ange¬ 
lus  habet  naturam  intellectualem.  Ergo 
quidquid  est  in  ipso ,  est  in  eo  per  modum 
intelligibilem.  Sed  omnia  sunt  in  eo  :  quia 
inferiora  in  entibus  sunt  in  superioribus 
essentialiter;  superiora  vero  sunt  in  infe¬ 
rioribus  participative :  et  ideo  dicit  Diony¬ 
sius,  cap.  iv  De  div.  nom.,  §  7,  coi.  703, 1. 1, 
quod  «  Deus  tota  in  totis  congregat,  »  id 
est,  «  omnia  in  omnibus.  »  Ergo  angelus 
omnia  in  sua  substantia  cognoscit. 

Sed  contra  est  quod  Dionysius  dicit,  in 
eodem  cap.,  §  1 ,  coi.  695,  t.  i ,  quod  «  an¬ 
geli  illuminantur  rationibus  rerum 1 .  »  Ergo 
cognoscunt  per  rationes  rerum ,  et  non  per 
propriam  substantiam. 

Respondeo  dicendum ,  quod  illud  quo  in¬ 
tellectus  intelligit  comparatur  ad  intellec¬ 
tum  intelligentem  ut  forma  ejus,  quia  forma 
est  quo  agens  agit.  Oportet  autem,  ad  hoc 
quod  potentia  perfecte  compleatur  per  for¬ 
mam  ,  quod  omnia  contineantur  sub  forma 
ad  quae  potentia  se  extendit ;  et  inde  est 
quod  in  rebus  corruptibilibus  forma  non 
perfecte  complet  potentiam  materiae,  quia 
potentia  materiae  ad  plura  se  extendit  quam 
sit  continentia  formae  hujus  vel  illius.  Po¬ 
tentia  autem  intellectiva  angeli  se  extendi! 
ad  intelligendum  omnia ;  quia  objectum  in¬ 
tellectus  est  ens,  vel  verum  commune.  Ipsa 
autem  essentia  angeli  non  comprehendit  in 
se  omnia ,  cum  sit  essentia  determinata  ad 
genus  et  ad  speciem.  Hoc  autem  proprium 
est  essentiae  divinae ,  quae  infinita  est ,  ut  in 
se  simpliciter  omnia  comprehendat  perfecte. 
Et  ideo  solus  Deus  cognoscit  omnia  per 
suam  essentiam ;  angelus  autem  per  suam 
essentiam  non  potest  omnia  cognoscere,  sed 
oportet  intellectum  ejus  aliquibus  speciebus 
perfici  ad  res  cognoscendas. 

Ad  primum  ergo  dicendum,  quod  cum 
dicitur  angelus2  secundum  suam  naturam 
res  cognoscere,  ly  secundum  non  determi¬ 
nat  medium  cognitionis,  quod  est  similitudo 
cogniti,  sed  virtutem  cognoscitivam ,  quae 
convenit  angelo  secundum  suam  naturam. 

Ad  secundum  dicendum,  quod,  sicut  sen¬ 
sus  in  actu  est  sensibile  in  actu,  ut  dicitur 

1  Corderius  :  «  Propriis  rerum  rationibus  illus¬ 
trantur.  » 


in  II  De  anima ,  text.  53,  non  ita  quod  ipsa 
vis  sensitiva  sit  ipsa  similitudo  sensibilis 
quae  est  in  sensu,  sed  quia  ex  utroque  fit 
unum  sicut  ex  actu  et  potentia ;  ita  et  intel¬ 
lectus  in  actu  dicitur  esse  intellectum  in 
actu,  non  quod  substantia  intellectus  sit  ipsa 
similitudo  per  quam  intelligit,  sed  quia  illa 
similitudo  est  forma  ejus.  Idem  est  autem 
quod  dicitur  :  In  his  quse  sunt  sine  materia, 
idem  est  intellectus  et  quod  intelligitur  ;  ac 
si  diceretur  quod  intellectus  in  actu  ,  est  in¬ 
tellectum  in  actu.  Ex  hoc  enim  aliquid  est 
intellectum  in  actu  quod  est  immateriale. 

Ad  tertium  dicendum,  quod  ea  quse  sunt 
infra  angelum,  et  ea  quae  sunt  supra  ipsum, 
sunt  quodam  modo  in  substantia  ejus ,  non 
quidem  perfecte  neque  secundum  propriam 
rationem,  cum  angeli  essentia,  finita  exis- 
tens ,  secundum  propriam  rationem  ab  aliis 
distinguatur;  sed  secundum  quamdam  ra¬ 
tionem  communem.  In  essentia  autem  Dei 
sunt  omnia  perfecte  et  secundum  propriam 
rationem  sicut  in  prima  et  universali  virtute 
operativa,  a  qua  procedit  quidquid  est  in 
quacumque  re  vel  proprium  vel  commune. 
Et  ideo  Deus  per  essentiam  suam  habet  pro¬ 
priam  cognitionem  de  rebus  omnibus ,  non 
autem  angelus,  sed  solam  communem. 

Conclusio.  —  Angelus  non  cognoscit  omnia  per 
essentiam  suam  sicut  Deus  sed  per  similitudines 
superadditas. 

ARTICULUS  II. 

Utrum  angeli  intelligantper  species  a  rebus 
acceptas. 

Ad  secundum  sic  proceditur.  1.  Videtur 
quod  angeli  intelligant  per  species  a  rebus 
acceptas.  Omne  enim  quod  intelligitur,  per 
aliquam  sui  similitudinem  in  intelligente  in¬ 
telligitur.  Similitudo  autem  alicujus  in  al¬ 
tero  existens  aut  est  ibi  per  modum  exem¬ 
plaris,  ita  quod  illa  sipiilitudo  sit  causa  rei ; 
aut  est  ibi  per  modum  imaginis,  ita  quod  sit 
causata  a  re.  Oportet  enim  quod  omnis 
scientia  intelligentis  vel  sit  causa  rei  intel- 
lectse,  vel  causata  a  re.  Sed  scientia  angeli 
non  est  causa  rerum  existentium  in  natura, 
sed  sola  divina  scientia.  Ergo  oportet  quod 
omnes  species  per  quas  intelligit  intellectus 
angelicus,  sint  a  rebus  accepte. 

i  Sic  cod.;  non  ut  in  Farm,  et  in  edit. :  «  Cum 
dicitur  angelum. » 

2.  Praeterea,  lumen  angelicum  est  fortius 
quam  lumen  intellectus  agentis  in  anima. 
Sed  lumen  intellectus  agentis  abstrahit  spe¬ 
cies  intelligibiles  a  phantasmatibus.  Ergo 
lumen  intellectus  angelici  potest  abstrahere 
species  etiam  ab  ipsis  rebus  sensibilibus ;  et 
ita  nihil  prohibet  dicere  quod  angelus  intel- 
ligat  per  species  a  rebus  acceptas. 

3.  Praeterea,  species  quae  sunt  in  intellectu, 
indifferenter  se  habent  ad  praesens  et  dis¬ 
tans,  nisi  quatenus  a  rebus  sensibilibus  ac¬ 
cipiuntur.  Si  ergo  angelus  non  intelligit  per 
species  a  rebus  acceptas ,  ejus  cognitio  in¬ 
differenter  se  haberet  ad  propinqua  et  dis¬ 
tantia  ;  et  ita  frustra  secundum  locum  mo¬ 
veretur. 

Sed  contra  est  quod  Dionysius  dicit,  De 
div.  nom.,  cap.  vii,  §  2,  coi.  867,  t.  i,  quod 
«  angeli  non  congregant  divinam  cognitio¬ 
nem  a  rebus  divisibilibus  aut  a  sensibili¬ 
bus  *. » 

Respondeo  dicendum,  quod  species  per 
quas  angeli  intelligunt,  non  sunt  a  rebus 
acceptae  ,  sed  eis  connaturales.  Sic  enim 
oportet  intelligere  distinctionem  et  ordinem 
spiritualium  substantiarum  sicut  est  dis¬ 
tinctio  et  ordo  corporalium.  Suprema  autem 
corpora  habent  potentiam  in  sui  natura  to¬ 
taliter  perfectam  per  formam.  In  corporibus 
autem  inferioribus  potentia  materiae  non  to¬ 
taliter  perficitur  per  formam ,  sed  accipit 
nunc  unam,  nunc  aliam  formam  ab  aliquo 
agente.  Similiter  et  inferiores  substantiae 
intellectivae,  scilicet  animae  humanae,  habent 
potentiam  intellectivam  non  completam  na¬ 
turaliter;  sed  completur  in  eis  successive 
per  hoc  quod  accipiunt  species  intelligibiles 
a  rebus.  Potentia  vero  intellectiva  in  substan¬ 
tiis  spiritualibus  superioribus,  id  est,  in  an¬ 
gelis  ,  naturaliter  completa  est  per  species 
intelligibiles,  inquantum  habent  species  in¬ 
telligibiles  connaturales  ad  omnia  intelli- 
genda  quae  naturaliter  cognoscere  possunt. 

Et  hoc  etiam  ex  ipso  modo  essendi  hujus¬ 
modi  substantiarum  apparet.  Substantiae 
enim  spirituales  inferiores,  scilicet  animae, 
habent  esse  affine  corpori  inquantum  sunt 
corporum  formae ;  et  ideo  ex  ipso  modo  es¬ 
sendi  competit  eis  ut  a  corporibus  et  per 
corpora  suam  perfectionem  intelligi bilem 
consequantur;  alioquin  frustra  corporibus 

1  Sensum  reddit  D.  Thomas  ex  versione  Joannis 
Sarrasini.  Corderius  :  «  Non  dividuis  aut  e  divi¬ 
duis,  vel  Sensibus  vel  diffusis  rationibus,  ratioci¬ 
nando  divinam  colligunt  scientiam.  » 

I. 


unirentur.  Substantiae  vero  superiores,  id 
est  angeli,  sunt  a  corporibus  totaliter  abso¬ 
lutae,  immatcrialiter  et  in  esse  intelligibiti 
subsistentes;  et  ideo  suam  perfectionem  i n- 
telligibilem  consequuntur  per  intelligi  bilem 
effluxum,  quo  a  Deo  species  rerum  cognita¬ 
rum  acceperunt  simul  cum  intellectuali  na¬ 
tura. 

Unde  Augustinus  dicit,  II  Super  Gen.  ad 
litteram,  cap.  vm,  coi.  269,  t.  3,  quod  «  cae- 
tera  quae  infra  »  angelos  «  sunt,  ita  causan¬ 
tur  ,  ut  prius  fiant  in  cognitione  rationalis 
creaturae,  ac  deinde  in  genere  suo.  » 

Ad  primum  ergo  dicendum,  quod  in 
mente  angeli  sunt  similitudines  creaturarum, 
non  ab  ipsis  creaturis ,  sed  a  Deo ,  qui  est 
creaturarum  causa,  et  in  quo  primo  simili¬ 
tudines  rerum  existunt.  Unde  Augustinus 
dicit  in  eodem  lib.,  loc.  prox,  cit.,  quod,  sicut 
«  ratio  qua  creatura  conditur,  prior2  est  in 
Yerbo  Dei,  quam  ipsa  creatura  quae  condi¬ 
tur,  sic  et  ejusdem  rationis  cognitio  prius  fit 
in  creatura  intellectuali 3,  ac  deinde  est  ipsa 
conditio  creaturae.  » 

Ad  secundum  dicendum,  quod  de  extremo 
ad  extremum  non  pervenitur  nisi  per  me¬ 
dium.  Esse  autem  formae  in  imaginatione, 
quod  est  quidem  sine  materia ,  non  tamen 
sine  materialibus  conditionibus,  medium  est 
inter  esse  formae  quae  est  in  materia  et  esso 
formae  quae  est  in  intellectu  per  abstractio- 
nem  a  materia  et  a  conditionibus  mate¬ 
rialibus.  Unde,  quantumcumque  sit  potens 
intellectus  angelicus,  non  posset  formas 
materiales  reducere  ad  esse  intelligibile,  nisi 
prius  reduceret  eas  ad  esse  formarum  ima¬ 
ginatarum;  quod  est  impossibile,  cum  ca- 
reat  imaginatione,  ut  dictum  est.  Dato  etiam 
quod  posset  abstrahere  species  intelligibiles 
a  rebus  materialibus,  non  tamen  abstrahe¬ 
ret,  quia  non  indigeret  eis,  cum  habeat 
species  intelligibiles  connaturales. 

Ad  tertium  dicendum ,  quod  cognitio  an¬ 
geli  indifferenter  se  habet  ad  distans  et 'pro¬ 
pinquum  secundum  locum  :  non  tamen 
propter  hoc  modus  ejus  localis  est  frustra ; 
non  enim  movetur  localiter  ad  cognitionem 
accipiendam,  sed  ad  operandum  aliquid  in 
loco. 

Conclusio.  —  Angeli,  cum  a  corporibus,  sint 
abstracti,  non  intelligunt  per  species  a  rebus 

3  Sic  cod.,  ut  Augustinus;  in  edit. :  «prius.  » 

3  «  Prius  fit  in  creatura  intellectuali,  qua?  peccato 
tenebrata  non  est,  etc.  » 

acceptas,  sed  per  species  sibi  naturaliter  conge- 
uitas  (a). 

ARTICULUS  III. 

Utrum  superiores  angeli  intelligant  per 

species  magis  universales  quam  inferio¬ 
res. 

Ad  tertium  sic  proceditur.  1 .  Yidetur  quod 
superiores  angeli  non  intelligant  per  species 
magis  universales  quam  inferiores.  Univer¬ 
sale  enim  esse  videtur  quod  a  particulari¬ 
bus  abstrahitur.  Sed  angeli  non  intelligunt 
per  species  a  rebus  abstractas.  Ergo  non 
potest  dici  quod  species  intellectus  angelici 
sint  magis  vel  minus  universales. 

2.  Praeterea,  quod  cognoscitur  in  speciali, 
perfectius  cognoscitur  quam  quod  cognos¬ 
citur  in  universali;  quia  cognoscere  aliquid 
in  universali  est  quodammodo  medium  inter 
potentiam  et  actum.  Si  ergo  angeli  superio¬ 
res  cognoscunt  per  formas  magis  universa¬ 
les  quam  inferiores ,  sequitur  quod  angeli 
superiores  habeant  scientiam  magis  imper¬ 
fectam  quam  inferiores ;  quod  est  inconve¬ 
niens. 

3.  Praeterea,  idem  non  potest  esse  propria 
ratio  multorum.  Sed  si  angelus  superior 
cognoscat  per  unam  formam  universalem 
diversa  quae  inferior  angelus  cognoscit  per 
plures  formas  speciales,  sequitur  quod  ange¬ 
lus  superior  utitur  una  forma  universali  ad 
cognoscendum  diversa.  Ergo  non  poterit 

(a)  Juxta  S.  Thomam,  species  per  quas  angeli 
res  creatas  cognoscunt,  sunt  eis  connaturales  et 
congenitae,  quod  S.cotistae  negant,  dicentes  lias 
species  a  corporibus  ut  ab  objectis,  sine  ministerio 
sensuum  accipi.  Utrum  autem  illae  species  sint 
rigorose  proprietates  ab  angelorum  essentia  dima¬ 
nantes,  Thomistse  scinduntur.  Affirmativam  Ca¬ 
preolus,  Cajetanus,  Bannes,  Contenson,  negativam 
Salmanticenses,  Joannes  a  S.  Thoma,  Gonetet  alii 
tenent.  Utraque  sententia  probabilis  est.  Probabilius 
etiam  per  species  a  rebus  acceptas  intelligere  an¬ 
gelos  non  implicat.  Juxta  Henricum  a  Gandavo  per 
unum  habitum  scientiarum  omnes  rerum  quiddi- 
tates  angeli  cognoscunt.  Juxta  Scotorellum  ad 
distincta  cognoscibilia  distinctae  sunt  in  angelis 
cognoscendi  rationes.  Juxta  Henricum  a  Gandavo 
supra  dictum  et  similiter  Gotfridum,  nulla  species 
in  intellectu  sed  solum  in  phantasmate  est ;  unde 
species  intelligibiles  non  admittunt  :  hujusmodi 
opiniones  falsae  sunt,  inquit  Pelbartus.  Scotus  et 
ipsius  sequaces  species  ponunt  in  parte  intellec¬ 
tus,  et  hoc  propter  objecti  absentiam,  quia  juxta 
illos  intellectus  abstrahendo  a  praesentia  et  exis- 
tentia  cognoscit,  et  iidem  Aristotelem  inducunt 
dicentem  quod  intelligimus  quando  volumus,  quia 


habere  propriam  cognitionem  de  utroque ; 
quod  videtur  inconveniens. 

Sed  contra  est  quod  dicit  Dionysius,  xii 
cap.  Ceel.  hier.,  §  2,  coi.  291,  t.  1,  quod 
superiores  angeli  participant  scientiam  ma¬ 
gis  in  universali  quam  inferiores;  et  in  lib. 
De  causis  dicitur,  prop.  x,  quod  angeli  su¬ 
periores  habent  formas  magis  universales. 

Respondeo  dicendum,  quod  ex  hoc  sunt  in 
rebus  aliqua  superiora ,  quod  sunt  uni 
primo,  quod  est  Deus,  propinquiora  et  simi¬ 
liora.  In  Deo  autem  tota  plenitudo  intellec¬ 
tualis  cognitionis  continetur  in  uno,  scilicet 
in  essentia  divina  per  quam  Deus  omnia 
cognoscit.  Qute  quidem  intelligibilis  pleni¬ 
tudo  in  intelligibilibus  creaturis  inferiori 
modo  et  minus  simpliciter  invenitur.  Unde 
oportet  quod  ea  quee  Deus  cognoscit  per 
unum,  inferiores  intellectus  cognoscant  per 
multa  ;  et  tanto  amplius  per  plura,  quanto 
amplius  intellectus  inferior  fuerit.  Sic  igi¬ 
tur  quanto  angelus  fuerit  superior,  tanto 
per  pauciores  species  universalitatem  intel- 
ligibilium  apprehendere  poterit ;  et  ideo 
oportet  quod  ejus  formee  sint  universaliores, 
quasi  ad  plura  se  extendentes  unaquaeque 
earum. 

Et  de  hoc  exemplum  aliqualiter  in  nobis 
perspici  potest.  Sunt  enim  quidam  qui  ve¬ 
ritatem  intelligibilem  capere  non  possunt, 
nisi  eis  particulatim  per  singula  explicetur  : 
et  hoc  quidem  ex  debilitate  intellectus  eorum 
contingit.  Alii  vero,  qui  sunt  fortioris  intel¬ 
lectus,  ex  paucis  multa  capere  possunt. 

speciem  apud  nos  habemus,  contra  S.  Thomam 
asserentem  species  propter  intellectus  materialita- 
tem,  seu  potentialitatern  requiri. 

Juxta  S.  Thomam,  angeli  rerum  cognitarum  spe¬ 
cies  simul  cum  intellectuali  natura  acceperunt,  et 
eos  intellectum  agentem  et  possibilem  habere  negan¬ 
dum  est.  Juxta  Scotistas  angelis  bene  de  novo  sin¬ 
gularium,  et  contingentium,  et  fortuitorum  species 
imprimi  possunt;  habent  enim  angeli  intellectum 
et  agentem  et  possibilem.  Unde  Scotorellus  et  Ri- 
Chardus  tenent  quod  angelus  omnia  incorruptibilia 
et  necessaria  per  species  innatas,  sed  corruptibilia 
per  species  receptas  vel  acquisitas  cognoscit  ;  et 
Scotorellus  quatuor  ponit  conclusiones  :  I .  Angelus 
a  singularibus  singularis  ut  singulare  est  per  pro¬ 
priam  speciem  notitiam  recipere  potest.  2.  Si  sin¬ 
gularis  ut  singulare  est  innatam  notitiam  habeat, 
notitiam  tamen  actualis  existentire  vel  non  exis- 
tentise  rei  accipit.  3.  Singularium  a  rebus  notitiam 
intuitivam  necessario  recipit.  4.  Species  universales 
a  rebus,  si  quae  non  essent  sibi  concreatae,  recipere 
potest. 

Bonaventura  dicit  quod  angelus,  cum  se  ad  rem 
extra  convertit,  in  aliqua  approximatione  propor¬ 
tionali  est. 

Ad  primum  ergo  dicendum ,  quod  accidit 
universali  ut  a  singularibus  abstrahatur,  in 
quantum  intellectus  illud  cognoscens  a  re¬ 
bus  cognitionem  accipit.  Si  vero  sit  aliquis 
intellectus  a  rebus  cognitionem  non  acci¬ 
piens  ,  universale  ab  eo'  cognitum  non  erit 
abstractum  a  rebus,  sed  quodam  modo  ante 
res  praeexistens ,  vel  secundum  ordinem 
causae ,  sicut  universales  rerum  rationes 
sunt  in  Verbo  Dei ,  vel  saltem  ordine  na¬ 
turae,  sicut  universales  rerum  rationes  sunt 
in  intellectu  angelico. 

Ad  secundum  dicendum,  quod  cognoscere 
aliquid  in  universali  dicitur  dupliciter.  Uno 
modo  ex  parte  rei  cognitae ,  ut  scilicet  co¬ 
gnoscatur  solum  universalis  natura  rei ;  et 
sic  cognoscere  aliquid  in  universali  est  im¬ 
perfectius  :  imperfecte  enim  cognosceret  ho¬ 
minem  qui  cognosceret  de  eo  solum  quod 
est  animal.  Alio  modo  ex  parte  medii  co¬ 
gnoscendi  ;  et  sic  perfectius  est  cognoscere 
aliquid  in  universali;  perfectior  enim  est 
intellectus  qui  per  unum  universale  medium 
potest  singula  propria  cognoscere,  quam  qui 
non  potest. 

Ad  tertium  dicendum,  quod  idem  non  po¬ 
test  esse  plurium  propria  ratio  adaequata; 
sed ,  si  sit  excellens ,  potest  idem  accipi  ut 
propria  ratio  et  similitudo  diversorum ;  sicut 
in  homine  est  universalis  prudentia  quan¬ 
tum  ad  omnes  actus  virtutum;  et  potest 
accipi  ut  propria  ratio  et  similitudo  particu¬ 
laris  prudentiae ,  quae  est  in  leone ,  ad  actus 
magnanimitatis,  et  ejus  quae  est  in  vulpe  ad 
actus  cautelae  et  sic  de  aliis.  Similiter  essen¬ 
tia  divina  accipitur  propter  sui  excellentiam 
ut  propria  ratio  singulorum  quae  sunt  in  ea ; 
unde  singula  ei  similantur  secundum  pro¬ 
prias  rationes.  Et  eodem  modo  dicendum 
est  de  ratione  universali  quae  est  in  mente 
angeli,  quod  per  eam,  propter  ejus  excellen¬ 
tiam  ,  multa  cognosci  possunt  propria  co¬ 
gnitione. 

1  «  Non  primo  cognovit  rationalis  creatura  con¬ 
formationem  suam,  ac  deinde  formata  est ;  sed  in 
ipsa  sua  conformatione  cognovit,  lioc  est  illustra¬ 
tione  veritatis,  ad  quam  conversa  formata  est.  » 

(a)  Scotistaj  positionem  S.  Thomee  negant.  Juxta 
illos  ad  prseeminentiam  angeli  sufficit  quod  supe¬ 
rior  plus  et  limpidius  quam  inferior  cognoscat,  et 
superiores  angeli  non  praeeminent  inferioribus  per 
species  magis  universales  intelligendo.  Angelum 
suppone  qui  per  species  decem  omnia  cognoscat, 
juxta  ipsum  S.  Thomam  Deus  angelum  creare  po¬ 
test  illo  perfectiorem ;  angelum  decem  gradibus 
perfectiorem  creet,  per  unicam  speciem  omnia 


Conclusio.  —  Angeli  quanto  superiores  sunt, 
tanto  per  species  universaliores  intelligunt  (a). 

QILESTIO  LVI. 

DE  COGNITIONE  ANGELORUM 

EX  PARTE  RERUM,  IMMATERIALIUM. 

(Et  tria  quaeruntur.) 

Deinde  quaeritur  do  cognitione  angelorum 
exparte  rerum  quas  cognoscunt;  et  primo 
de  cognitione  rerum  immaterialium ;  se¬ 
cundo  de  cognitione  rerum  materialium. 

Circa  primum  quaeruntur  tria  :  1°  utrum 
angelus  cognoscat  seipsum;  2°  utrum  unus 
cognoscat  alium ;  3°  utrum  angelus  per  sua 
naturalia  cognoscat  Deum . 

ARTICULUS  PRIMUS. 

Utrum  angelus  cognoscat  seipsum. 

Ad  primum  sic  proceditur.  1.  Videtur 
quod  angelus  seipsum  non  cognoscat.  Dicit 
enim  Dionysius ,  Cselest.  hierarcli.,  c.  vi, 
§  1,  coi.  199,  t.  1,  quod  «  angeli  ignorant 
proprias  virtutes.  »  Cognita  autem  substan¬ 
tia  cognoscitur  virtus.  Ergo  angelus  non 
cognoscit  suam  essentiam. 

2.  Praeterea,  angelus  est  quaedam  sub¬ 
stantia  singularis ;  alioquin  non  ageret,  cum 
actus  sint  singularium  subsistentium-  Sed 
nullum  singulare  est  intelligibile .  Ergo  non 
potest  intelligi;  et  ita,  cum  angelo  non  adsit 
nisi  intellectiva  cognitio,  non  poterit  aliquis 
angelus  cognoscere  seipsum. 

3.  Praeterea,  intellectus  movetur  ab  intel- 
ligibili,  quia  intelligere  est  quoddam  pati,  ut 
dicitur  in  III  De  anima,  text.  12.  Sed  nihil 
movetur  aut  patitur  a  seipso,  ut  in  rebus 
corporalibus  apparet.  Ergo  angelus  non  po¬ 
test  intelligere  seipsum. 

Sed  contra  est  quod  dicit  Augustinus  l, 

ille  cognoscet;  tunc  alterum  Deus  adhuc  perfec¬ 
tiorem  creet  angelum,  nihil  prae  ante  creato  co¬ 
gnoscet;  ergo...  sic  Guillermus.  Sed  hoc  est  nugari; 
nam  species  illa,  quamvis  universalior  non  est 
infinita ;  unde  speciem  universaliorem,  quamvis  et 
unicam  angelus  minus  perfectus  habeat,  superior 
angelus  habere  poterit.  Si  dicas  contra  D.  Thomam 
unitatem  speciei  desumi  ab  objecto,  respondent 
Thomistse  vel  hoc  non  esse  verum  de  speciebus 
infusis,  vel  unitatem  desumi  ab  objecto  non  in 
ratione  entis,  sed  in  ratione  objecti;  porro  plurima 
entia  pro  angelo  superiori  unicum  etTormant  ob¬ 
jectum. 

II  Super  Genes,  ad  litteram,  a.  viii,  coi.  269, 
t.  3,  quod  «  angelus  in  ipsa  sua  confirma¬ 
tione  ,  hoc  est ,  in  illustratione  veritatis,  co¬ 
gnoscit  seipsum.  » 

Respondeo  dicendum ,  quod ,  sicut  ex  su¬ 
pra  dictis  patet ,  objectum  aliter  se  habet  in 
actione  quae  manet  in  agente,  et  in  actione 
quae  transit  in  aliquid  exterius.  Nam  in  ac¬ 
tione  quae  transit  in  aliquid  exterius ,  objec¬ 
tum,  sive  materia,  in  quam  transit  actus, 
est  separata  ab  agente,  sicut  calefactum  a 
calefaciente  et  aedificatum  ab  aedificante. 
Sed  in  actione  quae  manet  in  agente  oportet, 
ad  hoc  quod  procedat  actio,  quod  objectum 
uniatur  agenti;  sicut  oportet  quod  sensibile 
uniatur  sensui  ad  hoc  quod  sentiat  actu. 

Et  ita  se  habet  objectum  unitum  potentiae 
ad  hujusmodi  actionem,  sicut  forma  quae  est 
principium  actionis  in  aliis  agentibus  :  sicut 
enim  calor  est  principium  formale  calefac¬ 
tionis  in  igne ,  ita  species  rei  visae  est  prin¬ 
cipium  formale  visionis  in  oculo. 

Sed  considerandum  est  quod  hujusmodi 
species  objecti  quandoque  est  in  potentia 
tantum  in  cognoscitiva  virtute ;  et  tunc  est 
cognoscens  in  potentia  tantum ;  et  ad  hoc 
quod  actu  cognoscat,  requiritur  quod  poten¬ 
tia  cognoscitiva  reducatur  in  actum  speciei. 
Si  autem  semper  eam  actu  habeat ,  nihilo¬ 
minus  per  eam  cognoscere  potest  absque 
aliqua  mutatione  vel  receptione  praecedenti. 
Ex  quo  patet  quod  moveri  ab  objecto  non 
est  de  ratione  cognoscentis  inquantum  est 
cognoscens,  sed  inquantum  est  potentia  co¬ 
gnoscens. 

Nihil  autem  differt  ad  hoc  quod  forma  sit 
principium  actionis,  quod  ipsa  forma  sit  ali¬ 
quando  inhaerens ,  et  quod  sit  per  se  subsis¬ 
tens.  Non  enim  minus  calor  calefaceret  si 
esset  per  se  subsistens,  quam  calefacit  inhae¬ 
rens. 

Sic  igitur  etsi  aliquid  in  genere  intelligi- 
bilium  se  habeat  ut  forma  intelligibilis  sub¬ 
sistens,  intelligit  seipsum.  Angelus  autem, 
cum  sit  immaterialis ,  est  quaedam  forma 
subsistens,  et  per  hoc  intelligibilis  in  actu. 
Unde  sequitur  quod  per  suam  formam  quae 
esi  sua  substantia,  seipsum  intelligat. 

Ad  primum  Argo  dicendum ,  quod  littera 

i 

1  Corderius  :  «  Prseter  quam  quod  et  ipsis  virtutes 
atque  illustrationes  proprias  sint  perspectae  una 
cum  sacra  sua  supermundialique  ordinatione.  » 

(«)  Henricus  a  Gandavo  tenet  quod  angelus  non 
cognoscit  se  per  suam  essentiam  nudam,  sed  per 
habitum  scientialem  in  quo  repreesentatur  essentia 


illa  est  antiquoe  translationis,  quae  corrigitur 
per  novam ,  in  qua  dicitur  :  «  Praeterea 1  et 
ipsos,  »  scilicet  angelos,  «  cognovisse  pro¬ 
prias  virtutes  :  »  loco  cujus  habebatur  in 
alia  translatione  :  «  Et  adhuc  eos  ignorare 
proprias  virtutes.  »  Quamvis  etiam  littera 
antiquae  translationis  salvari  possit  quantum 
ad  hoc  quod  angeli  non  perfecte  cognoscunt 
suam  virtutem  secundum  quod  procedit  ab 
ordine  divinae  sapientiae  :  qui  est  angelis  in¬ 
comprehensibilis.  i. 

Ad  secundum  dicendum,  quod  singula¬ 
rium  quae  sunt  in  rebus  corporalibus,  non 
est  intellectus  apud  nos,  non  ratione  singu-; 
laritatis,  sed  ratione  materiae  quae  est  in  eis 
individuationis  principium.  Unde  si  aliqua 
singularia  sunt  sine  materia  subsistentia, 
sicut  sunt  angeli ,  illa  nihil  prohibet  intelli- 
gibilia  esse  actu. 

Ad  tertium  dicendum,  quod  moveri  et 
pati  convenit  intellectui  secundum  quod  est 
in  potentia;  unde  non  habet  locum  in  intel¬ 
lectu  angelico,  maxime  quantum  ad  hoc 
quod  intelligit  seipsum.  Actio  etiam  intellec¬ 
tus  non  est  ejusdem  rationis  cum  actione 
quae  in  corporalibus  invenitur,  in  aliam  ma¬ 
teriam  transeunte. 

Conclusio.  —  Cum  angelus  sit  intelligibile 
subsistens,  seipsum  per  substantiam  suam  intel¬ 
ligit  (a). 

ARTICULUS  II. 

Utrum  unus  angelus  alium  cognoscat. 

Ad  secundum  sic  proceditur.  1.  Yidetur 
quod  unus  angelus  alium  non  cognoscat. 
Dicit  enim  Philosophus,  in  III  De  anima , 
cap.  v,  quod  si  intellectus  humanus  haberet 
in  se  aliquam  naturam  de  numero  natura¬ 
rum  rerum  sensibilium,  illa  natura  interius 
existens  prohibet  apparere  extranea ;  sicut 
etiam  si  pupilla  esset  colorata  aliquo  colore, 
non  posset  videre  omnem  colorem.  Sed  sicut 
se  habet  intellectus  humanus  ad  cognoscen¬ 
das  res  corporeas ,  ita  se  habet  intellectus 
angelicus  ad  cognoscendas  res  immateriales. 
Cum  igitur  intellectus  angelicus  habeat  in 
se  aliquam  naturam  determinatam  de  nu- 

sua  sicut  et  aliorum.  —  Alii  dicunt  quod  intelligit 
se  per  suam  essentiam  ita  quod  intellectio  angeli 
idem  est  ac  sua  essentia  et  potentia  :  quod  falsum 
est.  Scotistm  cum  D.  Thoma  tenent  quod  angelus 
intelligit  se  per  suam  essentiam,  ita  quod  essentia 
sua  est  ratio  cognoscendi  se. 


QU/EST.  LVI,  ART.  II. 


mero  illarum  naturarum,  videtur  quod  alias 
cognoscere  non  possit. 

2.  Praeterea,  in  lib.  De  causis,  prop.  8, 
dicitur  quod  omnis  intelligentia  scit  quod 
est  supra  se,  inquantum  est  causata  ab  eo ;  et 
quod  est  sub  se,  inquantum  est  causa  ejus. 
Sed  unus  angelus  non  est  causa  alterius. 
Ergo  unus  non  potest  cognoscere 1  alium. 

3.  Praeterea,  unus  angelus  non  potest  co¬ 
gnoscere  alium  per  essentiam  ipsius  angeli 
cognoscentis ;  cum  omnis  cognitio  sit  secun¬ 
dum  rationem  similitudinis ;  essentia  autem 
angeli  cognoscentis  non  est  similis  essentiae 
angeli  cogniti,  nisi  in  genere,  ut  ex  supra 
dictis  patet.  Unde  sequeretur  quod  unus  an¬ 
gelus  non  haberet  de  alio  cognitionem  pro¬ 
priam  ,  sed  generalem  tantum.  Similiter 
etiam  non  potest  dici  quod  unus  angelus 
cognoscat  alium  per  essentiam  angeli  co¬ 
gniti ;  quia  illud  quo  intellectus  intelligit, 
est  intrinsecum  intellectui;  sola  autem  Tri¬ 
nitas  illabitur  menti.  Similiter  etiam  dici 
non  potest  quod  unus  cognoscat  alium  per 
speciem  :  quia  illa  species  non  differt  ab 
angelo  intellecto ,  cum  utrumque  sit  imma¬ 
teriale.  Nullo  igitur  modo  videtur  quod  unus 
angelus  possit  intelligere  alium. 

4.  Praeterea,  si  unus  angelus  intelligit 
alium ,  aut  hoc  esset  per  speciem  innatam ; 
et  sic  sequeretur  quod  si  Deus  nunc  de  novo 
crearet  aliquem  angelum,  non  posset  co¬ 
gnosci  ab  his  qui  nunc  sunt  :  aut  per  spe¬ 
ciem  acquisitam  a  rebus ;  et  sic  sequeretur 
quod  angeli  superiores  non  possent  cognos¬ 
cere  interiores,  a  quibus  nihil  accipiunt. 
Nullo  igitur  modo  videtur  quod  unus  ange¬ 
lus  alium  cognoscat. 

Sed  contra  est  quod  dicitur  in  lib.  De 
causis ,  prop.  2,  qfiod  «  omnis  intelligentia 
scit  res  quae  non  corrumpuntur.  » 

Respondeo  dicendum,  quod,  sicut  Augus¬ 
tinus  dicit,  Super  Genes,  ad  liti.,  1.  II,  c.  vm, 
coi.  270,  t.  3,  ea  quae  in  Verbo  Dei  ab  aeterno 
prseextiterunt,  dupliciter  ab  eo  fluxerunt  : 
uno  modo  in  intellectum  angelicum  ;  alio 
modo  ut  subsisterent  in  propriis  naturis.  In 
intellectum  autem  angelicum  processerunt 
per  hoc  quod  Deus  menti  angelicae  impressit 
rerum  similitudines ,  quas  in  esse  naturali 
produxit.  In  Verbo  autem  Dei  ab  aeterno  ex- 
titerunt  non  solum  rationes  rerum  corpora¬ 
lium,  sed  etiam  rationes  omnium  spiritua¬ 
lium  creaturarum. 

Sic.  igitur  unicuique  spiritualium  creatu¬ 
rarum  a  Verbo  Dei  impressae  sunt  omnes 
rationes  rerum  omnium  tam  corporalium 
quam  spiritualium  :  ita  tamen  quod  unicui¬ 
que  angelo  impressa  est  ratio  suae  speciei 
secundum  esse  naturale  et  intellectuale  si¬ 
mul,  ita  scilicet  quod  in  natura  suae  speciei 
subsisteret,  et  per  eam  se  intelligeret ;  alia¬ 
rum  vero  naturarum  tam  spiritualium  quam 
corporalium  rationes  sunt  ei  impressae  se¬ 
cundum  esse  intellectuale  tantum,  ut  videli¬ 
cet  per  hujusmodi  species  impressas  tam 
creaturas  corporales  quam  spirituales  cognos¬ 
ceret. 

Ad  primum  ergo  dicendum,  quod  naturae 
spirituales  angelorum  ab  invicem  distin¬ 
guuntur  ordine  quodam,  sicut  supra  dictum 
est,  et  sic  natura  unius  angeli  non  prohibet 
intellectum  ipsius  a  cognoscendis  aliis  natu¬ 
ris  angelorum,  cum  tam  superiores  quam 
inferiores  habeant  affinitatem  cum  natura 
ejus,  differentia  existente  tantum  secundum 
diversos  gradus  perfectionis. 

Ad  secundum  dicendum,  quod  ratio  causae 
et  causati  non  facit  ad  hoc  quod  unus  ange¬ 
lus  alium  cognoscat,  nisi  ratione  similitudi¬ 
nis,  inquantum  causa  et  causatum  sunt 
similia ;  et  ideo  si  inter  angelos  ponatur  si¬ 
militudo  absque  causalitate,  remanebit  in 
uno  cognitio  alterius. 

Ad  tertium  dicendum,  quod  unus  angelus 
cognoscit  alium  per  speciem  ejus  in  intel¬ 
lectu  suo  existentem,  quae  differt  ab  alio 
angelo,  cujus  similitudo  est,  non  secundum 
esse  materiale  et  immateriale,  sed  secundum 
esse  naturale  et  intentionale.  Nam  ipse  an¬ 
gelus  est  forma  subsistens  in  esse  naturali, 
non  autem  species  ejus,  quae  est  in  intellectu 
alterius  angeli ;  sed  habet  ibi  esse  intelligi- 
bile  tantum  ;  sicut  etiam  et  forma  coloris  in 
pariete  habet  esse  naturale,  in  medio  autem 
deferente  habet  esse  intentionale  tantum. 

Ad  quartum  dicendum,  quod  Deus  unam¬ 
quamque  creaturam  fecit  proportionatam 
universo,  quod  facere  disposuit.  Et  ideo  si 
Deus  instituisset  facere  plures  angelos ,  vel 
plures  naturas  rerum,  plures  species  intelli- 
gibilcs  mentibus  angelicis  impressisset;  sicut 
si  aedificator  voluisset  facere  majorem  do¬ 
mum,  fecisset  majus  fundamentum.  Unde 
ejusdem  rationis  est  quod  Deus  adderet  ali¬ 
quam  creaturam  universo,  et  aliquam  spe¬ 
ciem  intelligibilem  angelo. 


*  In  Parm. :  «  Ergo  unus  angelus  non  cognoscit 

Conclusio.  —  Quilibet  angelus  cognoscit  alios 
per  inditas  omnium  rerum  rationes  in  re  (a). 

ARTICULUS  III. 

Utrum  angeli  per  sua  naturalia  Deum 
cognoscere  possint. 

Ad  tertium  sic  proceditur.  1.  Videtur  quod 
angeli  per  sua  naturalia  Deum  cognoscere 
non  possunt.  Dicit  enim  Dionysius,  De  div. 
nom.,  c.  i,  §  1 ,  coi.  587,  t.  1,  quod  «  Deus 
est  super  omnes  cselestes  mentes  incompre¬ 
hensibili  virtute  collocatus  ;  »  et  postea  sub¬ 
dit  quod ,  «  quia  est  supra  omnem  substan¬ 
tiam  ,  ab  omni  cognitione  est  segregatus.  » 

2.  Prceterea,  Deus  in  infinitum  distat  ab 
intellectu  angeli.  Sed  in  infinitum  distantia 
non  possunt  attingi.  Ergo  videtur  quod  an¬ 
gelus  per  sua  naturalia  non  possit  Deum 
cognoscere. 

3.  Prmterea,  I  Cor.,  xiii,  12,  dicitur  :  Vi¬ 
demus  nunc  per  speculum  in  aenigmate, 
tunc  autem  facie  ad  faciem ;  cx  quo  videtur 
quod  sit  duplex  Dei  cognitio  :  una  qua  vide¬ 
tur  per  sui  essentiam,  secundum  quam  dici¬ 
tur  videri  facie  ad  faciem  ;  alia ,  secundum 
quod  videtur  in  speculo  creaturarum.  Sed 
primam  Dei  cognitionem  angelus  habere 
non  potuit  per  sua  naturalia ,  ut  supra  os¬ 
tensum  est ;  visio  autem  specularis  angelis 
non  convenit,  quia  non  accipiunt  divinam 
cognitionem  a  rebus  sensibilibus,  ut  dicit 
Dionysius,  De  cliv.  nom.,  c.  vn,  §  2,  coi.  867, 
tom.  I.  Ergo  angeli  per  sua  naturalia  Deum 
cognoscere  non  possunt. 

Sed  contra,  angeli  sunt  potentiores  in 
cognoscendo,  quam  homines.  Sed  homines 
per  sua  naturalia  Deum  cognoscere  possunt, 
secundum  illud,  Rom.,  i,  19  :  Quod  notum 
est  Dei  manifestum  est  in  illis.  Ergo  multo 
magis  angeli. 

Respondeo  dicendum,  quod  angeli  ali¬ 
quam  cognitionem  de  Deo  habere  possunt 
per  sua  naturalia. 

Ad  cujus  evidentiam  considerandum  est 
quod  aliquid  tripliciter  cognoscitur;  uno 
modo  per  praesentiam  suae  essentiae  in 
cognoscente,  sicut  si  lux  videatur  in  oculo  ; 
et  sic  dictum  est,  quod  angelus  inlelligit  se- 
ipsum.  Alio  modo  per  praesentiam  suae  simi- 

1  In  edit,  deest :  «  cum.  » 

2  Sic  cod.;  in  edit. :  «  nullam  habeat  ejus  cogni¬ 
tionem.  » 


litudinisin  potentia  cognoscitiva ,  sicut  lapis 
videtur  ab  oculo  per  hoc  quod  similitudo 
ejus  resultat  in  oculo.  Tertio  modo  per  hoc 
quod  similitudo  rei  cognitae  non  recipitur 
immediate  ab  ipsa  re  cognita,  sed  a  re  aliqua 
in  qua  resultat,  sicut  cum  1  videmus  homi¬ 
nem  in  speculo.  Primae  igitur  cognitioni  as- 
similatur  divina  cognitio,  qua  per  essentiam 
suam  videtur.  Et  haec  cognitio  Dei  non  po¬ 
test  adesse  creaturae  alicui  per  sua  natura¬ 
lia,  ut  supra  dictum  est.  Tertiae  autem 
cognitioni  assimilatur  cognilio  qua  nos  co¬ 
gnoscimus  Deum  in  via  per  similitudinem 
ejus  in  creaturis  resultantem ,  secundum 
illud,  Rom.,  i,  20  :  Divisibilia  Dei  per  ea 
quae  facta  sunt,  intellecta  conspiciuntur, 
unde  et  dicimus  Deum  videre  in  speculo. 
Cognitio  autem  qua  angelus  per  sua  natu¬ 
ralia  cognoscit  Deum  media  est  inter  has 
duas  :  et  similatur  illi  cognitioni  qua  videtur 
res  per  speciem  ab  ea  acceptaim. 

Quia  enim  imago  Dei  est  in  ipsa  natura 
angeli  impressa,  per  suam  essentiam  ange¬ 
lus  Deum  cognoscit,  inquantum  est  simili¬ 
tudo  Dei. 

Non  tamen  ipsam  essentiam  Dei  videt, 
quia  nulla  similitudo  creata  est  sufficiens  ad 
repraesentandam  divinam  essentiam.  Unde 
magis  ista  cognitio  tenet  se  cum  speculari ; 
quia  et  ipsa  natura  angelica  est  quoddam 
speculum ,  divinam  similitudinem  reprae¬ 
sentans. 

Ad  primum  ergo  dicendum ,  quod  Diony¬ 
sius  loquitur  de  cognitione  comprehensionis, 
ut  expresse  ejus  verba  ostendunt ,  et  sic  a 
nullo  intellectu  creato  cognoscitur. 

Ad  secundum  dicendum,  quod  propter  hoc 
quod  intellectus  et  essentia  angeli  in  infini¬ 
tum  distant  a  Deo,  sequitur  quod  non  possit 
eum  comprehendere  nec  per  suam  naturam 
ejus  essentiam  videre ;  non  tamen  sequitur 
quod  propter  hoc  nullam  ejus  cognitionem 
habere  possit 2 ,  quia  sicut  Deus  in  infinitum 
distat  ab  angelo ,  ita  cognitio  quam  Deus 
habet  de  seipso  in  infinitum  distat  a  cogni¬ 
tione  quam  angelus  habet  de  Deo. 

Ad  tertium  dicendum ,  quod  cognitio 
quam  naturaliter  angelus  habet  de  Deo,  est 
media  inter  utramque  cognitionem  ;  et  ta¬ 
men  magis  se  tenet  cum  una,  ut  supra  dic¬ 
tum  est. 

(a)  Guillermus  tenet  quod  unus  angelus  alium 
cognoscat  utroque  modo,  per  essentiam  scilicet  et 
per  speciem. 

Conclusio.  —  Possunt  angeli  per  suas  naturales 
vires  Deum  aliqualiter  cognoscere  (a). 

QILESTIQ  imi. 

DE  ANGELORUM  COGNITIONE 

RESPECTU  HERUM  MATERIALIUM. 

(Et  quinque  quaeruntur.) 

Deinde  quseritur  de  his  materialibus  quae 
ab  angelis  cognoscuntur,  et  circa  hoc  quae¬ 
runtur  quinque  :  1°  utrum  angeli  cognos¬ 
cant  naturas  rerum  materialium ;  2°  utrum 
cognoscant  singularia ;  3°  utrum  cognos¬ 
cant  futura ;  4°  utrum  cognoscant  cogitatio¬ 
nes  cordium ;  5°  utrum  cognoscant  omnia 
mysteria  gratiae. 

ARTICULUS  PRIMUS. 

Utrum  angeli  cognoscant  res  materiales. 

Ad  primum  sic  proceditur.  4.  Videtur 
quod  angeli  non  cognoscant  res  materiales. 
Intellectum  enim  est  perfectio  intelligentis. 
Sed  res  materiales  non  possunt  esse  perfec¬ 
tiones  angelorum,  cum  sint  infra  ipsos.  Ergo 
angeli  non  cognoscunt  res  materiales. 

2.  Praeterea,  visio  intellectualis  est  eorum 
quae  sunt  in  anima  per  sui  essentiam,  ut  dici¬ 
tur  *  in  Glossa  II  ad  Cor.,  xn.  Sed  res  mate¬ 
riales  non  possunt  esse  in  anima  hominis 
vel  in  mente  angeli  per  suas  essentias.  Ergo 
non  possunt  intellectuali  visione  cognosci 
sed  solum  imaginaria,  qua  apprehenduntur 
similitudines  corporum,  et  sensibili,  quae 
est  de  ipsis  corporibus.  In  angelis  autem 
non  est  visio  imaginaria  et  sensibilis,  sed 
solum  intellectualis.  Ergo  angeli  cognoscere 
materialia  non  possunt. 

3.  Praeterea,  res  materiales  non  sunt  in- 
telligibiles  in  actu,  sed  sunt  cognoscibiles 
apprehensione  sensus  et  imaginationis ;  quae 
non  sunt  in  angelis.  Ergo  angeli  materialia 
non  cognoscunt. 

Sed  contra,  quidquid  potest  inferior  vir¬ 
tus,  potest  virtus  superior.  Sed  intellectus 
hominis,  qui  est  ordine  naturae  infra  intel¬ 


lectum  angeli ,  potest  cognoscere  res  mate¬ 
riales.  Ergo  multo  fortius  intellectus  angeli. 

Respondeo  dicendum ,  quod  talis  est  ordo 
in  rebus  quod  superiora  in  entibus  sunt 
perfectiora  inferioribus ;  et  quod  in  inferio¬ 
ribus  continetur  deficienter  et  partialiter  et 
multipliciter,  in  superioribus  continetur  emi¬ 
nenter,  et  per  quamdam  totalitatem  et  sim¬ 
plicitatem.  Et  ideo  in  Deo,  sicut  in  summo 
rerum  vertice,  omnia  supersubstantialiter 
praeexistunt  secundum  ipsum  suum  simplex 
esse,  ut  Dionysius  dicit  in  lib.  De  dio.  nom., 
cap.  i,  §4,  coi.  587,  et  cap.  it,  §  4  4,  coi.  650, 
tom.  I.  Angeli  autem  inter  caeteras  creaturas 
sunt  Deo  propinquiores  et  similiores.  Unde 
et  plura  participant  ex  bonitate  divina,  et 
perfectius,  ut.  Dionysius  dicit,  Csel.  hier., 
c.  iv,  §  2,  eoi.  479,  t.  4.  Sic  igitur  omnia 
materialia  iu  ipsis  angelis  praeexistunt,  sim¬ 
plicius  quidem  et  immaterialius  quam  in  ipsis 
rebus ,  m  Jtiplicius  autem  et  imperfectius 
quam  in  Deo.  Omne  autem  quod  est  in  ali¬ 
quo,  est  in  eo  per  modum  ejus  iu  quo  est. 
Angeli  autem  secundum  suam  naturam  sunt 
intellectuales;  et  ideo,  sicut  Deus  per  suam 
essentiam  materialia  cognoscit,  ita  angeli  ea 
cognoscunt  per  hoc  quod  sunt  in  eis  per 
suas  intelligibiles  species. 

Ad  primum  ergo  dicendum,  quod  intel¬ 
lectum  est  perfectio  intelligentis  secundum 
speciem  intelligibilem,  quam  habet  in  intel¬ 
lectu;  et  sic  species  intelligibiles  qu£e  sunt 
in  intellectu  angeli ,  sunt  perfectiones  et  ac¬ 
tus  intellectus  angelici. 

Ad  secundum  dicendum,  quod  sensus  non 
apprehendit  essentias  rerum ,  sed  exteriora 
accidentia  tantum  ;  similiter  neque  imagi¬ 
natio,  sed  apprehendit  solas  similitudines 
corporum  ;  intellectus  autem  solus  appre¬ 
hendit  essentias  rerum.  Unde  in  III  De  anima 
dicitur,  text.  26,  quod  objectum  intellectus 
est  «  quod  quid  est ,  »  circa  quod  non  errat, 
sicut  neque  sensus  circa  proprium  sensibile. 
Sic  ergo  essentise  rerum  materialium  sunt 
in  intellectu  hominis,  vel  angeli,  ut  intel¬ 
lectum  est  in  intelligente,  et  non  secundum 
esse  suum  realc.  Quaedam  vero  sunt  qua} 
sunt  in  intellectu  Vel  in  anima  secundum 


1  Ex  Augustino,  XII  De  Genesi  ad  Ulter.,  c.  xxiv,  ±  Specularis  cum  medio  non.  obscuro  ex  parte 
xxv  et  xxx,  coi.  474,  etc. ,  t.  3.  Non  legitur  in  viuc.us  propior  visi  altitudinem. 

Glossa  ordin.  Strabi  apud  Migne.  3.  Eu. gmatica  .cum  medio  obscuro  propter  vi- 

(a)  Bonavenlura  triplicem  Dei  visionem  distin-  denlis  obeuritatem. 
guit  :  Prima  est  beatorum ;  secunda  angelorum  in  pu- 

1.  Facialis  sine  medio  tam  ex  parte  videntis  ris  naturalibus  et  Adami  in  paradiso;  tertia  nostra 
quam  ex  parte  visi ;  .est. 

utrumque  esse;  et  utrorumque  est  visio  in¬ 
tellectualis. 

Ad  tertium  dicendum ,  quod ,  si  angelus 
acciperet  cognitionem  rerum  materialium 
ab  ipsis  rebus  materialibus,  oporteret  quod 
faceret  eas  intelligibiles  actu,  abstrahendo 
eas  ;  non  autem  accipiendo  cognitionem 
earum  a  rebus  materialibus,  sed  per  species 
actu  intelligibiles  rerum  sibi  connaturales , 
rerum  materialium  notitiam  habet,  sicut 
intellectus  noster  secundum  species  quas 
intelligibiles  facit  abstrahendo. 

Conclusio.  —  Angeii,  cum  superiores  rebus 
materialibus  et  corporalibus  sint,  materialia  omn' 
cognoscunt  per  species  intelligibiles  existentes  in 
eis,  inquantum  in  illis  sunt  intelli gibiliter  (a). 

ARTICULUS  II. 

Utrum  angelus  cognoscat  singularia. 

Ad  secundum  sic  proceditur.  4.  Videtur 
quod  angelus  singularia  non  cognoscat. 
Dicit  enim  Philosophus,  in  I  Post.,  cap.  xxn, 
quod  «  sensus  est  singularium,  ratio  vero 
vel  intellectus  universalium.  »  In  angelis 
autem  non  est  vis  cognoscitiva ,  nisi  intel¬ 
lectus,  ut  ex  superioribus  patet.  Ergo  sin¬ 
gularia  non  cognoscunt. 

2.  Praeterea,  omnis  cognitio  est  per  assi- 
milationem  aliquam  cognoscentis  ad  cogni¬ 
tum.  Sed  non  videtur  quod  possit  esse 
aliqua  assimilatio  angeli  ad  singulare  in¬ 
quantum  est  singulare ;  cum  angelus  sit 
immaterialis,  ut  supra  dictum  est ,  singula¬ 
ritatis  vero  principium  sit  materia.  Ergo 
angelus  non  potest  cognoscere  singularia. 

3.  Praeterea,  si  angelus  scit  singularia, 
aut  per  species  singulares ,  aut  per  species 
universales.  Non  per  singulares ,  quia  sic 
oporteret ,  quod  haberet  species  infinitas ; 
neque  per  universales ,  quia  universale  non 
est  sufficiens  principium  cognoscendi  sin¬ 
gulare,  inquantum  est  singulare,  cum  in 
universali  singularia  non  cognoscantur  nisi 
in  potentia.  Ergo  angelus  non  cognoscit 
singularia. 

Sed  contra,  nullus  potest  custodire  quod 
non  cognoscit.  Sed  angeli  custodiunt  homi¬ 
nes  singulares,  secundum  illud  psalm.  xc, 
41  :  Angelis  suis  mandavit  de  te,  ut  custo¬ 
diant  te  in  omnibus  viis  tuis.  Ergo  angeli 
cognoscunt  singularia. 

(a)  Nota  sedulo  lioc  principium  fundamentale  in 
doctrina  D.  Thomse  :  omne  quod  est  in  aliquo,  est 


Respondeo  dicendum,  quod  quidam  tota¬ 
liter  subtraxerunt  angelis  singularium  co¬ 
gnitionem. 

Sed  hoc  primo  quidem  derogat  catholicae 
fidei ,  quae  ponit  haec  inferiora  administrari 
per  angelos,  secundum  illud  Hebr.,  i,  14 : 
Omnes  sunt  administratorii  spiritus.  Si 
autem  singulorum  notitiam  non  haberent, 
nullam  providentiam  habere  possent  de  his 
quae  in  hoc  mundo  aguntur,  cum  actus  sin¬ 
gularium  sint.  Et  hoc  est  contra  illud  quod 
dicitur  Eccle.,  v,  5  :  Ne  dicas  coram  angelo : 
Non  est  providentia.  Secundo  etiam  derogat 
philosophiae  documentis,  secundum  quae  po¬ 
nuntur  angeli  motores  caelestium  orbium; 
et  quod  eos  moveant  secundum  intellectum 
et  voluntatem. 

Et  ideo  alii  dixerunt  quod  angelus  habet 
quidem  cognitionem  singularium  ,  sed  in 
causis  universalibus,  ad  quas  reducuntur 
particulares  omnes  effectus ;  sicut  si  astrolo¬ 
gus  judicet  de  aliqua  eclipsi  futura  per  dis¬ 
positiones  caelestium  motuum. 

Sed  haec  positio  praedicta  inconvenientia 
non  evadit ;  quia  sic  cognoscere  singulare  in 
causis  universalibus  non  est  cognoscere 
ipsum  ut  est  singulare,  hoc  est,  ut  est  hic  et 
nunc ;  astrologus  enim  cognoscens  eclipsim 
futuram  per  computationem  caelestium  mo¬ 
tuum,  scit  eam  in  universali,  et  non  prout 
est  hic  et  nunc ,  nisi  per  sensum  accipiat. 
Administratio  autem ,  et  providentia ,  et 
motus  sunt  singularium ,  prout  sunt  hic  et 
nunc. 

Et  ideo  aliter  dicendum  est  quod,  sicut 
homo  cognoscit  diversis  viribus  cognitivis 
omnium  rerum  genera ;  intellectu  quidem 
universalia  et  immaterialia ,  sensu  autem 
singularia  et  corporalia;  ita  angelus  per 
unam  intellectivam  virtutem  utraquo  co¬ 
gnoscit.  IIoc  enim  rerum  ordo  habet ,  quod 
quanto  aliquid  est  superius,  tanto  habet  vir¬ 
tutem  magis  unitam  ,  et  ad  plura  se  exten¬ 
dentem;  sicut  in  ipso  homine  patet  quod 
sensus  communis,  qui  est  superior  quam 
sensus  proprius,  licet  sit  unica  potentia, 
omnia  cognoscit  quae  quinque  sensibus  ex¬ 
terioribus  cognoscuntur,  et  quaedam  alia 
quae  nullus  sensus  exterior  cognoscit ,  scili¬ 
cet  differentiam  albi  et  cbilcis ;  et  simile 
etiam  est  in  aliis  consideraro.  Unde  cum  an¬ 
gelus  naturae  ordine  sit  supra  hominem,  in¬ 
conveniens  est  dicere  quod  homo  quacum- 

in  eo  per  modum  ejus  in  quo  est. 

que  sua  potentia  cognoscat  aliquid  quod 
angelus  per  unam  vim  suam  cognoscitivam, 
scilicet  intellectum ,  non  cognoscat.  Unde 
Aristoteles  pro  inconvenienti  habet,  ut  litem 
quam  nos  scimus,  Deus  ignoret,  ut  patet  in 
I  De  anima,  text.  80,  et  in  III  Metaph., 
text.  15. 

Modus  autem  quo  intellectus  angeli  singu¬ 
laria  cognoscit,  ex  hoc  considerari  potest, 
quod  sicut  a  Deo  effluunt  res,  ut  subsistant 
in  propriis  naturis,  ita  etiam  ut  sint  in  co¬ 
gnitione  angelica.  Manifestum  est  autem 
quod  a  Deo  effluit  in  rebus  non  solum  illud 
quod  ad  naturam  universalem  pertinet,  sed 
etiam  ea  quae  sunt  individuationis  principia; 
est  enim  causa  totius  substantiae  rei ,  et 
quantum  ad  materiam ,  et  quantum  ad  for¬ 
mam  ;  et  secundum  quod  causat ,  sic  et  co¬ 
gnoscit,  quia  scientia  ejus  est  causa  rei,  ut 
supra  ostensum  est.  Sicut  igitur  Deus  per 
essentiam  suam ,  per  quam  omnia  causat, 
est  similitudo  omnium,  et  per  eam  omnia 
cognoscit  non  solum  quantum  ad  naturas 
.  universales,  sed  etiam  quantum  ad  singula- 
ritatem ;  ita  angeli  per  species  a  Deo  inditas 
cognoscunt  res  non  solum  quantum  ad  na¬ 
turam  universalem  .  sed  etiam  secundum 
earum  singularitatem,  inquantum  sunt  quae¬ 
dam  repraesentationes  multiplicatae  illius 
unicae  et  simplicis  essentiae. 

Ad  primum  ergo  dicendum,  quod  Philoso¬ 
phus  loquitur  de  intellectu  nostro ,  qui  non 
iatelligit  res  nisi  abstrahendo;  et  per  ipsam 
•abs tractionem  a  materialibus  conditionibus 
id  quod  abstrahitur  fit  universale.  Hic  autem 
modus  intelligendi  non  convenit  angelis,  ut 
supra  dictum  est;  et  ideo  non  est  eadem 
ratio. 

Ad  secundum  dicendum,  quod  secundum 
suam  naturam  angeli  non  assimilantur  re¬ 
bus  materialibus ,  sicut  assimilatur  aliquid 
alicui  secundum  convenientiam  in  genere 
vel  iii  specie,  aut  in  accidente,  sed  sicut  su¬ 
perius  habet  similitudinem  cum  inferiori,  ut 
sol  cum  igne.  Et  per  hunc  etiam  modum  in 
Deo  est  similitudo  omnium,  et  quantum  ad 
formam,  et  quantum  ad  materiam ;  inquan¬ 
tum  in  ipso  praeexistit  ut  in  causa,  quidquid 
in  rebus  invenitur.  Et  eadem  ratione  species 
intellectus  angeli ,  qua;  sunt  quaedam  deri¬ 
vatae  similitudines  a  divina  essentia,  sunt 

(a)  Averroes  nec  substantias  separatas  nec  Deum 
ipsum  vult  habere  singularium  notitiam. 

Noli  inferre  ex  his  quod  secundum  D.  Thomam 
intellectus  noster  non  cognoscat  singularia ;  infer 


similitudines  rerum;  non  solum  quantum 
ad  formam ,  sed  etiam  quantum  ad  mate¬ 
riam. 

Ad  tertium  dicendum,  quod  angeli  co¬ 
gnoscunt  singularia  per  formas  universales, 
quse  tamen  sunt  similitudines  rerum  et 
quantum  ad  principia  universalia,  et  quan¬ 
tum  ad  individuationis  principia.  Quomodo 
autem  per  eamdem  speciem  possint  multa 
cognosci ,  jam  supra  dictum  est. 

Conclusio.  —  Angeli  cognoscunt  singularia  non 
in  causis  universalibus,  sed  ut  sunt  in  seipsis,  per 
species  influxas  a  Deo  (a). 

ARTICULUS  III. 

Utrum  angeli  cognoscant  futura. 

Ad  tertium  sic  proceditur.  1.  Videtur 
quod  angeli  cognoscant  futura.  Angeli  emm 
potentiores  sunt  in  cognoscendo  quam  ho¬ 
mines.  Sed  homines  aliqui  cognoscunt  futura 
multa.  Ergo  multo  fortius  angeli. 

2.  Praeterea,  praesens  et  futurum  sunt  dif¬ 
ferentiae  temporis.  Sed  intellectus  angeli  est 
supra  tempus ;  parificatur  enim  intelligcntia 
aeternitati,  id  est,  aevo,  ut  dicitur  in  I  De 
causis ,  propos.  2,  circ.  fm.  Ergo  quantum 
ad  intellectum  angeli  non  differunt  praeteri¬ 
tum  et  futurum;  sed  indifferenter  cognoscit 
utrumque. 

3.  Praeterea,  angelus  non  cognoscit  per 
species  acceptas  a  rebus,  sed  per  species  iu® 
natas  universales.  Sed  species  universale© 
aequaliter  se  habent  ad  praeteritum,  praesens 
et  futurum.  Ergo  videtur  quod  angeli  indif¬ 
ferenter  cognoscant  praeterita,  praesentia  et 
futura. 

4.  Praeterea ,  sicut  aliquid  dicitur  distans 
secundum  tempus,  ita  secundum  locum.  Sed 
angeli  cognoscunt  distantia  secundum  lo- 
cfcim.  Ergo  etiam  cognoscunt  distantia  se¬ 
cundum  tempus  futurum. 

Sed  contra,  id  quod  est  proprium  signum 
divinitatis,  non  convenit  angelis.  Sed  co¬ 
gnoscere  futura  est  proprium  signum  divi¬ 
nitatis  ,  secundum  illud  Isai.,  xli,  23  :  An¬ 
nuntiate  quse  ventura  sunt  in  futurum ,  et 
sciemus  quocl *  dii  estis  vos.  Ergo  angeli  non  *  QUia, 
cognoscunt  futura. 

Respondeo  dicendum ,  quod  futurum  du- 

solummodo  quod  ea  non  cognoscit  directe. 

Avicenna  non  aliter  ab  angelis  cognosci  vult 
singularia,  nisi  prout  in  ratione  universali  entia 
conveniunt. 

pliciter  potest  cognosci :  uno  modo  in  causa 
sua ;  et  sic  futura  quse  ex  necessitate  ex  cau¬ 
sis  suis  proveniunt,  per  certam  scientiam 
cognoscuntur,  ut  solem  oriri  cras. 

Quse  vero  ex  suis  causis  proveniunt  ut  in 
pluribus,  cognoscuntur  non  per  certitudi¬ 
nem  ,  sed  per  conjecturam ;  sicut  medicus 
praecognoscit  sanitatem  infirmi. 

Quae  vero  proveniunt  ex  causis  suis  ut  in 
paucioribus,  penitus  sunt  ignota,  sicut  ca¬ 
sualia  et  fortuita.  Et  iste  modus  cognoscendi 
futura  adest  angelis,  et  tanto  magis  quam 
nobis ,  quanto  rerum  causas  et  universalius 
et  perfectius  cognoscunt;  sicut  medici  qui 
acutius  vident  causas,  melius  de  futuro  statu 
aegritudinis  prognosticantur. 

Alio  modo  cognoscuntur  futura  in  seipsis ; 
et  sic  solius  Dei  est  futura  cognoscere,  non 
solum  quae  ex  necessitate  proveniunt,  vel  ut 
in  pluribus,  sed  etiam  casualia  et  fortuita  ; 
quia  Deus  videt  omnia  in  sua  aeternitate, 
qua}  cum  sit  simplex,  toti  tempori  adest,  et 
ipsum  concludit ;  et  ideo  unius 1  Dei  intuitus 
fertur  in  omnia  quse  aguntur  per  totum 
tempus,  sicut  in  praesentia;  et  videt  omnia 
ut  in  seipsis  sunt,  sicut  supra  dictum  est, 
cum  de  Dei  scientia  ageretur.  Angelicus 
autem  intellectus  et  quilibet  intellectus  crea¬ 
tus  deficit  ab  aeternitate  divina;  unde  non 
potest  ab  aliquo  intellectu  creato  cognosci 
futurum  ut  est  in  suo  esse. 

Ad  primum  ergo  dicendum ,  quod  homi¬ 
nes  non  cognoscunt  futura  nisi  in  causis  suis, 
vel  Deo  revelante;  et  sic  angeli  multo  subti¬ 
lius  futura  cognoscunt. 

Ad  secundum  dicendum ,  quod  licet  intel¬ 
lectus  angeli  sit  supra  tempus  quo  mensu¬ 
rantur  corporales  motus,  est  tamen  in  intel¬ 
lectu  angeli  tempus  secundum  successionem 
intclligibilium  conceptionum  ,  secundum 
quod  dicit  Augustinus ,  YI11  Super  Genes, 
ad  litt.,  c.  xx  et  xxi,  coi.  388,  t.  3,  quod 

1  Al.  :  «  unus.  » 

4  lia  Nicolai;  edit.  Rom  et  Patav.  :  «ad  rationes.» 

3  «  Jam  »  in  edit  deest. 

4  «  Quoniam  ipsa  eorum  claritas  vicissim  sibi  in 
alternis  cordibus  patet,  et  cum  uniuscujusque 
vultus  attenditur,  simul  et  conscientia  penetratur.  » 
El  inferius  :  «  Sicque  unusquisque  tunc  erit  conspi¬ 
cabilis  alteri,  sicut  nunc  esse  non  potest  conspi¬ 
cabilis  sibi.  » 

(a)  liic  summa  difficultas  invenitur;  nam  ex 
D.  Thoma  angeli  species  rerum  habent  simul  ac 
creantur;  ergo  species  etiam  futurorum;  ergo  fu¬ 
tura  cognoscere  debent.  Thomistae  respondent 
quod  illas  species  non  sunt  quomodocumque  re¬ 
praesentantes,  sed  prout  derivantur  ipsae  naturae 


«  Deus  movet  spiritualem  creaturam  per  tem¬ 
pus  ; ))  et  ita ,  cum  sit  successio  in  intellectu 
angeli,  non  omnia  quee  aguntur  per  totum 
tempus  sunt  ei  praesentia. 

Ad  tertium  dicendum ,  quod  licet  species 
quae  sunt  in  intellectu  angeli,  quantum  est 
de  se,  aequaliter  se  habeant  ad  praesentia, 
praeterita  et  futura,  tamen  praesentia,  prae¬ 
terita  et  futura  non  aequaliter  se  habent  ad 
species 2 ;  quia  ea  quae  praesentia  sunt ,  ha¬ 
bent  naturam  per  quam  assimilantur  spe- 
ciebus  quae  sunt  in  mente  angeli ;  et  sic  per 
eas  cognosci  possunt.  Sed  quae  futura  sunt, 
nondum  habent  naturam  per  quam  illis 
assimilentur.  Unde  per  eas  cognosci  non 
possunt. 

Ad  quartum  dicendum ,  quod  distantia 
secundum  locum  jam 3  sunt  in  rerum  na¬ 
tura  ,  et  participant  aliquam  speciem ,  cujus 
similitudo  est  in  angelo;  quod  non  est  ve¬ 
rum  de  futuris,  ut  dictum  est ,  et  ideo  non 
est  simile. 

Conclusio.  —  Futura  necessaria  in  suis  causis 
per  certitudinem  ab  angelis  cognoscuntur  :  futura 
vero  ut  in  pluribus  per  conjecturam;  futura  vero 
ut  in  paucioribus  penitus  incognita  sunt ;  omnia 
vero  futura  in  seipsis  a  solo  Deo  cognoscuntur  (a). 

ARTICULUS  IY. 

Utrum  angeli  cognoscant  cogitationes 
cor  dium. 

Ad  quartum  sic  proceditur.  I .  Videtur 
quod  angeli  cognoscant  cogitationes  cor- 
dium.  Dicit  enim  Gregorius  in  Moralibus, 
super  illud  Job  xxvm  :  Non  sequabitur  ei 
aurum ,  vel  vitrum ,  lib.  X Y 111,  c.  xlviii, 
§  78,  coi.  84,  t.  2,  quod  «tunc4,  »  scilicet  in 
beatitudme  resurgentium ,  «  unus  erit  con¬ 
spicabilis  alteri ,  sicut  ipse  sibi ;  et  cum 
uniuscujusque  intellectus  attenditur,  simul 

ab  ideis  divinis  a  quibus  ipsae  species  exemplan¬ 
tur;  unde  species  habent  in  repnesentando  quod 
in  causando  ideae  divinae;  ideae  autem  divinae  rea 
in  individuis  successive  causant;  sic  species  res 
successive  quando  sunt  in  universo,  non  quando 
non  sunt,  reprasentare  petunt.  Instabis  forsitan  et 
dices  quod  inde  sequitur  speciem  angelicam  in¬ 
trinsece  mutari.  Illationem  negant  rigidiores  Tho- 
mistae  juxta  quos  tota  mutatio  se  tenet  ex  parte 
objecti  quod  de  futuro  fit  praesens,  idque  sufficit 
ut  quod  in  specie  continebatur  implicite,  explicite 
repraesentetur.  Alii  Thomistae  libenter  admittunt 
aliquam  mutationem  intrinsecam,  aliquam  muta¬ 
tionem  modalem  profluentem  ab  ipsis  ideis  divi¬ 
nis,  individua  successive  producentibus. 

conscientia  penetratur.  »  Sed  resurgentes 
erunt  similes  angelis,  sicut  habetur  Mattii., 
xxii.  Ergo  unus  angelus  potest  videre  id 
quod  est  in  conscientia  alterius. 

2.  Praeterea,  sicut  se  habent  figurae  ad 
corpora,  ita  se  habent  species  intelligibiles 
ad  intellectum.  Sed  ,  viso  corpore,  videtur 
ejus  figura.  Ergo ,  visa  substantia  intellec¬ 
tuali  ,  videtur  species  intelligibilis  quae  est 
in  ipsa.  Ergo,  cum  angelus  videat  alium 
angelum ,  et  etiam  animam ,  videtur  quod 
possit  videre  cognitionem  utriusque. 

3.  Praeterea ,  ea  quae  sunt  in  intellectu 
nostro,  sunt  similiora  angelo,  quam  ea  quae 
sunt  in  phantasia;  cum  illa  sint  intellecta  in 
actu,  haec  vero  in  potentia  tantum.  Sed  ea 
quae  sunt  in  phantasia  possunt  cognosci  ab 
angelo,  sicut  corporalia,  cum  phantasia  sit 
virtus  corporis.  Ergo  videtur  quod  angelus 
possit  cognoscere  cogitationes  intellectus. 

Sed  contra  est  quod  proprium  Dei  non 
convenit  angelis.  Sed  cognoscere  cogitatio¬ 
nes  cordium  est  proprium  Dei ,  secundum 
illud  Jerem.,  xvii,  9  :  Pravum  est  cor  ho- 
*  Om-  minis  *  et  inscrutabile,  quis  cognoscet  illud ? 
§  quis..  Ego  Dominus  scrutans  corda.  Ergo  angeli 
corda,  non  cognoscunt  secreta  cordium. 

Respondeo  dicendum ,  quod  cogitatio  cor¬ 
dis  dupliciter  potest  cognosci.  Uno  modo  in 
suo  effectu ;  et  sic  non  solum  ab  angelo,  sed 
etiam  ab  homine  cognosci  potest ,  et  tanto 
subtilius,  quanto  effectus  hujusmodi  fuerit 
magis  occultus.  Cognoscitur  enim  cogitatio 
interdum  non  solum  per  actum  exteriorem, 
sed  etiam  per  immutationem  vultus  :  et 
etiam  medici  aliquas  affeci iones  animi  per 
pulsum  cognoscere  possunt,  et  multo  magis 
angeli,  vel  etiam  daemones ,  quanto  subti¬ 
lius  hujusmodi  immutationes  occultas  cor¬ 
porales  perpendunt.  Unde  Augustinus  dicit 
in  lih.  De  divinatione  clxmonum,  cap.  v, 
coi.  586,  t.6,  quod  «aliquando  hominum  dis¬ 
positiones  non  solum  voce  prolatas ,  verum 
etiam  cogitatione  conceptas,  cum  signa  quae¬ 
dam  in  corpore  exprimuntur  ex  animo,  tota 
facilitate  perdiscunt ,  »  quamvis  in  lib.  II 
Retractationum ,  c.  xxx,  coi.  643,  t.  1,  hoc 
dicat  non  esse  asserendum  quomodo  fiat. 

Alio  modo  possunt  cognosci  cogitationes, 
prout  sunt  in  intellectu,  et  affectiones,  prout 
sunt  in  voluntate;  et  sic  solus  Deus  cogita¬ 
tiones  cordium  et  affectiones  voluntatum 
cognoscere  potest.  Cujus  ratio  est,  quia  vo¬ 


luntas  rationalis  creaturae  soli  Deo  subjacet, 
et  ipse  solus  in  eam  operari  potest ,  qui  est 
principale  ejus  objectum,  et  ultimus  finis ;  et 
hoc  magis  infra  patebit.  Et  ideo  ea  quae  in 
voluntate  sunt  vel  quae  ex  voluntate  sola 
dependent ,  soli  Deo  sunt  nota.  Manifestum 
est  autem  quod  ex  sola  voluntate  dependet 
quod  aliquis  actu  aliqua  consideret;  quia 
cum  aliquis  habet  habitum  scientim,  vel  spe¬ 
cies  intelligibiles  in  eo  existentes,  utitur  eis 
cum  vult.  Et  ideo  dicit  Apostolus,  I  Cor.,  ii, 
11,  quod  quae  sunt  hominis,  nemo  novit 
nisi  spiritus  hominis,  qui  in  ipso  est. 

Ad  primum  ergo  dicendum,  quod  modo 1 
cogitatio  unius  hominis  non  cognoscitur  ab 
alio  propter  duplex  impedimentum  :  scilicet 
propter  grossitiem  corporis,  et  propter  vo¬ 
luntatem  claudentem  sua  secreta.  Primum 
autem  obstaculum  tolletur  in  resurrectione, 
nec  est  in  angelis;  sed  secundum  impedi¬ 
mentum  manebit  post  resurrectionem,  et  est 
modo  in  angelis.  Et  tamen  qualitatem  men¬ 
tis,  quantum  ad  quantitatem  gratiae  et  glo¬ 
riae,  repraesentabit  claritas  corporis,  et  sic 
unus  mentem  alterius  videre  poterit. 

Ad  secundum  dicendum,  quod  si  unus 
angelus  species  intelligibiles  alterius  videat 
per  hoc  quod  modus  intelligibilium  specie- 
rum  secundum  majorem  et  minorem  uni¬ 
versalitatem  proportionatur  nobilitati  sub¬ 
stantiarum  ,  non  tamen  sequitur  quod  unus 
cognoscat  quomodo  alius  illis  intelligibilibus 
speciebus  utitur  actualiter  considerando. 

Ad  tertium  dicendum  ,  quod  appetitus 
brutalis  non  est  dominus  sui  actus,  sed  se¬ 
quitur  impressionem  alterius  causm  corpo¬ 
ralis  vel  spiritualis.  Quia  igitur  angeli  co¬ 
gnoscunt  res  corporales  et  dispositiones 
earum,  possunt  per  heee  cognoscere  quod 
est  in  appetitu  et  in  apprehensione  phantas¬ 
tica  brutorum  animalium,  et  etiam  homi¬ 
num,  secundum  quod  in  eis  quandoque  ap¬ 
petitus  sensitivus  procedit  in  actum  sequens 
aliquam  impressionem  corporalem ,  sicut  in 
brutis  semper  est.  Non  tamen  oportet  quod 
angeli  cognoscant  motum  appetitus  sensi¬ 
tivi  et  apprehensionem  phantasticam  homi¬ 
nis,  secundum  quod  moventur  a  voluntate 
et  ratione ;  quia  etiam  inferior  pars  animae 
participat  aliqualiter  rationem  sicut  obedieris 
imperanti,  ut  dicitur  in  I  Ethic.,  cap.  ult. 
Nec  tamen  sequitur  quod,  si  angelus  co¬ 
gnoscit  quod  est  in  appetitu  sensitivo  vel 


* «  Modo  »  deest  in  edit. 

phantasia  hominis,  cognoscat  id  quod  est  in 
cogitatione  vel  voluntate ;  quia  intellectus  et 
voluntas  non  subjacent  appetitui  sensitivo 
et  phantasiae,  sed  potest  eis  diversimode  uti. 

Conclusio.  —  Cognoscunt  angeli  cordium  cogi¬ 
tationes  in  suis  effectibus  :  ut  autem  in  seipsis 
sunt,  Deo  tantum  sunt  naturaliter  cognite  (a). 

ARTICULUS  Y. 

Utrum  angeli  cognoscant  mysteria  gratias. 

Ad  quintum  sic  proceditur.  4.  Yidetur 
quod  angeli  mysteria  gratiae  cognoscant. 
Quia  inter  omnia  mysteria  excellentius  est 
mysterium  Incarnationis  Christi.  Sed  hoc 
angeli  cognoverunt  a  principio  ;  dicit  enim 
Augustinus,  Super  Genes,  aci  litt.,  lib.  Y, 
cap.  xix,  coi.  335,  t.  3,  quod  «  sic  fuit  hoc 
mysterium  absconditum  a  saeculis  in  Deo, 
ut  tamen  innotesceret  principibus  et  potes¬ 
tatibus  in  caelestibus ;  »  et  dicit  Apostolus, 
I  ad  Timoth.,  m,  16,  quod  apparuit  angelis 
illud  magnum  sacramentum  pietatis  *.  Ergo 
angeli  mysteria  gratiae  cognoscunt. 

2.  Praeterea,  rationes  omnium  mysterio¬ 
rum  gratiae  in  divina  sapientia  continentur. 
Sed  angeli  vident  ipsam  Dei  sapientiam, 
quae  est  ejus  essentia.  Ergo  angeli  mysteria 
gratiae  cognoscunt. 

3.  Praeterea,  prophetae  per  angelos  ins¬ 
truuntur,  ut  patet  per  Dionysium,  Cael,  hier., 
cap.  iv,  §  2,  coi.  179,  t.  1.  Sed  prophetae 
mysteria  gratiae  cognoverunt ;  dicitur  enim 
Amos,  m,  7 :  Non  facit  Dominus  verbum, 
nisi  revelaverit  secretum  suum  ad  servos 
suos  prophetas.  Ergo  angeli  mysteria  gratiae 
cognoscunt. 

Sed  contra  est  quod  nullus  discit  illud 
quod  cognoscit.  Sed  angeli  etiam  supremi 
quaerunt  de  divinis  mysteriis  gratiae,  et  dis¬ 
cunt  ;  dicitur  enim,  C  adest.  hierar.,  c.  vn, 
§  3,  coi.  210,  t.  1,  quod  «  sacra  Scriptura 

1  Ex  versione  Joannis  Sarrasini.  Corderius  : 
«  Quasdam  enim  eorum  introducunt  (theologi)  a 
superioribus  sacrosancte  eruditas  illum  esse  Do¬ 
minum...,  nonnullas  item  circa  ipsummet  Jesum 
haesitantes ,  divinique  ejus  pro  nobis  suscepti 
operis  scientiam  discentes,  ipsumque  Jesum  eas 
per  se  docentem,  ac  primum  ejus  summam  in 
homines  benignitatem  explicantem  :  «  Ego  enim, 
inquit,  loquor  justitiam  et  judicium  salutaris.  » 

(a)  Durandus  angelos  dicit  cogitationes  cordium 
praesentes  cognoscere,  quod  Thomiste  et  alii  ne1- 
gant.  Sed  quomodo  non  cognosceret  angelus  co¬ 
gitationes  illas  quae  sunt  quid  creatum,  et  ordinis 
naturali*,  et  alicui  intellectui  creato  et  naturali 


inducit  quasdam  caelestes  essentias  ad  ipsum 
Jesum  quaestionem  facientes,  et  addiscentes 
scientiam  divinse  ejus  operationis  pro  nobis, 
et  Jesum  eas  sine  medio  docentem 1 ;»  ut 
patet  Isa.,  c.  lxiii,  1,  ubi  quaerentibus  ange¬ 
lis  :  Quis  est  iste  qui  venit  de  Eclom  ?  res¬ 
pondet  Jesus  :  Ego,  qui  loquor  justitiam. 
Ergo  angeli  non  cognoscunt  mysteria  gratiae. 

Respondeo  dicendum ,  quod  in.  angelis  est 
cognitio  duplex.  Una  quidem  naturalis,  se¬ 
cundum  quam  cognoscunt  res  tum  per  es¬ 
sentiam  suam  tum  etiam  per  species  inna¬ 
tas  ;  et  hac  cognitione  mysteria  gratiae  angeli 
cognoscere  non  possunt ;  haec  enim  mysteria 
ex  pura  Dei  voluntate  dependent.  Si  enim 
unus  angelus  non  potest  cognoscere  cogita¬ 
tiones  alterius  ex  voluntate  ejus  dependen¬ 
tes,  multo  minus  potest  cognoscere  ea  quae 
ex  sola  Dei  voluntate  dependent ;  et  sic  ar¬ 
gumentatur  Apostolus,  I  Cor.,  ii,  11  :  Quas 
sunt  hominis,  nemo  novit  nisi  spiritus  ho¬ 
minis  qui  in  ipso  est;  ita  et  quae  sunt  Dei  * 
nemo  novit  nisi  Spiritus  Dei. 

Est  autem  et  alia  angelorum  cognitio, 
quae  eos  beatos  facit,  qua  vident  Yerbum,  et 
res  in  Yerbo ;  et  hac  quidem  visione  co¬ 
gnoscunt  mysteria  gratiae,  non  quidem  om¬ 
nia,  nec  aequaliter  omnes,  sed  secundum 
quod  Deus  voluerit  eis  revelare,  secundum 
illud  Apostoli,  I  Cor.,  n,  10:  Nobis  autem 
revelavit  Deus  per  Spiritum  suum;  ita  ta¬ 
men  quod  superiores  angeli  perspicacius 
divinam  sapientiam  contemplantes  plura 
mysteria  et  altiora  in  ipsa  Dei  visione  co¬ 
gnoscunt,  quae  inferioribus  manifestant,  eos 
illuminando,  et  horum  etiam  mysteriorum 
quaedam  a  principio  suae  creationis  cogno¬ 
verunt  ,  quaedam  vero  postmodum,  secun¬ 
dum  quod  eorum  officiis  congruit,  edocentur. 

Ad  primum  ergo  dicendum ,  quod  de 
mysterio  Incarnationis  Christi  dupliciter  con¬ 
tingit  loqui.  Uno  modo  in  generali :  et  sic 
omnibus  revelatum  est  a  principio  suae  bea- 

proportionatum?  Quidam  respondent  :  per  con¬ 
cursus  divini  substraclionem.  Sed  ista  substractio 
estne  debita,  vel  indebita?  Si  prius,  ergo  violenta 
angelis;  si  posterius,  ratio  postulatur.  Responde¬ 
mus  :  quEe  a  Deo  et  sola  voluntate  libera,  non  a 
Deo  solo  dependent,  seclusa  quavis  a  causis  natu¬ 
ralibus  dependentia,  aut  cum  illis  connexione,  haec 
ab  angelis  cognoscibilia  non  sunt.  Si  dicas  angelos 
cognoscere  habitus  in  voluntate  acquisitos;  ergo 
et  liberos  actus  :  antecedens  quidam  Thomistse 
negant,  alii  concedentes  illud,  actus  liberos  in 
habitibus  posse  cognosci  concedunt;  sed  omnes 
pene  cogitationes  cordis  illis  innotescere  non  inde 
sequitur. 

titudinis.  Cujus  ratio  est,  quia  hoc  est  quod¬ 
dam  generate  principium,  ad  quod  omnia 
eorum  officia  ordinantur.  Omnes  enim  sunt 
administratorii  spiritus,  ut  dicitur  Heb.,  i, 
44,  in  ministerium  missi  propter  eos  qui 
1 Capient .  hxrc dilatem  capiunt*  salutis;  quod  quidem 
fit  per  Incarnationis  mysterium.  Unde  opor¬ 
tuit  do  hoc  mysterio  omnes  a  principio 
communiter  edoceri.  Alio  modo  possumus 
loqui  de  mysterio  Incarnationis  quantum  ad 
speciales  conditiones ;  et  sic  non  omnes  an¬ 
geli  a  principio  de  omnibus  sunt  edocti,  imo 
quaedam 1  etiam  superiores  angeli  postmo- 
dum  didicerunt,  ut  patet  per  auctoritatem 
Dionysii  inductam. 

Ad  secundum  dicendum,  quod,  licet  an¬ 
geli  beati  divinam  sapientiam  contemplen¬ 
tur,  non  tamen  eam  comprehendunt;  et  ideo 
non  oportet  quod  cognoscant  quidquid  in  ea 
latet. 

Ad  tertium  dicendum,  quod  quidquid  pro¬ 
phetae  cognoverunt  de  mysterio  gratiae  per 
revelationem  divinam,  multo  excellentius 
est  angelis  revelatum  ;  et  licet  prophetis  ea 
quae  Deus  facturus  erat  circa  salutem  hu¬ 
mani  generis,  in  generali  revelaverit ,  quae¬ 
dam  tamen  specialia  apostoli  circa  hoc  co¬ 
gnoverunt  quae  prophetae  non  cognoverant, 
secundum  illud  Ephes. ,  m  ,  4  :  Potestis 
legentes  intelligere  prudentiam  meam  in 
mysterio  Christi ,  quod  aliis  generationibus 
non  est  agnitum,  sicut  revelatum  est  sanctis 
apostolis  ejus.  Inter  ipsos  etiam  prophetas 
posteriores  cognoverunt  quod  priores  non 
cognoverunt ,  secundum  illud  ps.  cxvm , 
100  :  Super  senes  intellexi ;  et  Gregorius 
dicit2.  In  Ezech.,  lib.  II,  homil.  iv,  §  12, 
coi.  980,  t.  2,  quod  «per  successiones  tempo¬ 
rum  crevit  divinae  cognitionis  augmentum.  » 

Conclusio.  —  Mysteria  gratiae  cum  ex  sola 
divina  voluntate  dependeant,  non  possunt  naturali 
cognitione  ab  angelis  cognosci,  sed  tantum  super- 
naturali  et  beatilica  cognitione  in  Verbo  ab  angelis 
cognoscuntur. 

P  QILESTIO  LVIII. 

DE  MODO  COGNITIONIS  ANGELICAE. 

(Et  septem  quaeruntur.) 

Post  haec  considerandum  est  de  modo  an¬ 
gelicae  cognitionis,  et  circa  hoc  quaeruntur 


septem  :  1°  utrum  intellectus  angeli  quan¬ 
doque  sit  in  potentia,  quandoque  in  actu  ; 
2°  utrum  angelus  possit  simul  intelligere 
multa  ;  3°  utrum  intelligat  discurrendo ; 
4°  utrum  intelligat  componendo  et  dividendo; 
5°  utrum  in  intellectu  angeli  possit  esse  fal- 
sitas ;  6°  utrum  cognitio  angeli  possit  dici 
matutina  et  vespertina ;  7°  utrum  sit  eadem 
cognitio  matutina  et  vespertina,  vel  diversae. 

ARTICULUS  PRIMUS. 

Utrum  intellectus  angeli  quandoque  sit  in 
potentia,  quandoque  in  actu. 

Ad  primum  sic  proceditur,  i.  Videtur 
quod  intellectus  angeli  quandoque  sit  in  po¬ 
tentia.  <t  Motus  »  enim  «  est  actus  existentis 
in  potentia,  »  ut  dicitur  III  Physic.,  text.  6. 
Sed  mentes  angelicae  intelligendo  moventur, 
ut  dicit  Dionysius,  De  div.  nom.,  c.  iv ,  §  8, 
coi.  703,  t.  1.  Ergo  mentes  angelicae  quan¬ 
doque  sunt  in  potentia. 

2.  Praeterea,  cum  desiderium  sit  rei  non 
habitae,  possibilis  tamen  haberi ;  quicumque 
desiderat  aliquid  intelligere ,  est  in  potentia 
ad  illud.  Sed  I  Petr.,  i,  12,  dipitur  :  In  quem 
desiderant  angeli  prospicere.  Ergo  intellec¬ 
tus  angeli  quandoque  est  in  potentia. 

3.  Praeterea,  in  lib.  De  causis,  prop.  8, 
circa  prine.,  dicitur  quod  «  intelligentia  in- 
telligit  secundum  modum  suae  substantiae.  » 
Sed  substantia  angeli  habet  aliquid  de 
potentia  permixtum  ;  ergo  quandoque  intel- 
ligit  in  potentia. 

Sed  contra  est  quod  Augustinus  dicit, 
II  Super  Genes,  ad  litt .,  cap.  vm,  coi.  270, 
tom.  III,  quod  «  angeli  ex  quo  creati  sunt, 
ipsa  Verbi  aeternitate,  sancta  et  pia  con¬ 
templatione  perimuntur.  »  Sed  intellectus 
contemplans  non  est  in  potentia,  sed  in  actu. 
Ergo  intellectus  angeli  non  est  in  potentia. 

Respondeo  dicendum ,  quod ,  sicut  Philo¬ 
sophus  dicit  in  111  De  anima ,  text.  8,  et  in 
VIII  Phys.,  text.  32,  intellectus  dupliciter  est 
in  potentia  :  uno  modo  sicut  ante  addiscere 
vel  invenire,  scilicet  antequam  habeat  habi¬ 
tum  scientiae.  Alio  modo  dicitur  esse  in 
potentia  ,  sicut  cum  habet  jam  habitum 
scientiae  sed  non  considerat. 

Primo  igitur  modo  intellectus  angeli  nun¬ 
quam  est  in  potentia  respectu  eorum  ad  quae 


«  AI.  :  «  quidam.  » 

2  «  Per  incrementa  temporum  crevit  scientia 


spiritalium  patrum.  s> 

c.jiis  cognitio  naturalis  se  extendere  potest. 
Sicut  enim  corpora  superiora,  scilicet  cae¬ 
lestia,  non  habent  potentiam  ad  esse  quae 
non  sit  completa  per  actum ;  ita  caelestes  in¬ 
tellectus,  scilicet  angeli,  non  habent  aliquam 
intelligibilem  potentiam  quae  non  sit  totali¬ 
ter  completa  per  species  intelligibiles  conna- 
turales. 

Sed  quantum  ad  ea  quae  eis  divinitus  re¬ 
velantur,  nihil  prohibet  intellectum  eorum 
esse  in  potentia;  quia  sic  etiam  corpora  cae¬ 
lestia  sunt  in  potentia  quandoque  ut  illumi¬ 
nentur  a  sole. 

Secundo  vero  modo  intellectus  angeli 
potest  esse  in  potentia  ad  ea  quae,  cognoscit 
naturali  cognitione.  Non  enim  omnia  quae 
naturali  cognitione  cognoscit,  semper  actu 
considerat. 

Sed  quantum  ad  cognitionem  Verbi  et 
eorum  quae  in  Verbo  videt,  nunquam  hoc 
modo  est  in  potentia ;  quia  semper  actu  in¬ 
tuetur  Verbum,  et  ea  quae  in  Verbo  videt  : 
in  hac  enim  visione  eorum  beatitudo  consis¬ 
tit.  Beatitudo  autem  non  consistit  in  habitu, 
sed  in  actu,  ut  dicit  Philosophus,  ini  Et  hic., 
cap.  vin. 

Ad  primum  ergo  dicendum ,  quod  motus 
ibi  non  sumitur  secundum  quod  est  actus 
imperfecti,  id  est  existentis  in  potentia,  sed 
secundum  quod  est  actus  perlecti,  id  est, 
existentis  in  actu.  Sic  enim  intelligere  et 
sentire  dicuntur  motus,  ut  dicitur  in  111  De 
anima,  text.  28. 

Ad  secundum  dicendum,  quod  desiderium 
illud  angelorum  non  excludit  rem  desidera¬ 
tam,  sed  ejus  fastidium.  Vel  dicuntur  desi¬ 
derare  Dei  visionem  quantum  ad  novas 
revelationes,  quas  pro  opportunitate  nego¬ 
tiorum  a  Deo  recipiunt. 

Ad  tertium  dicendum ,  quod  in  substantia 
angeli  non  est  aliqua  potentia  denudata  ab 
actu  :  et  similiter  nec  intellectus  angeli  sic 
est  in  potentia  quod  sit  absque  actu. 

Conclusio.  —  Angeli  quae  naturaliter  cognos¬ 
cunt  non  semper  sunt  in  actu  considerantes,  sed 
quoad  cognitionem  in  Verbo  semper  sunt  actu  con¬ 
siderantes  (a). 


*  «  Secundum  potentiam  spiritualem  mentis 
angelicae,  cuncta  quae  voluerit  simul  notitia  facil¬ 
lima  comprehendentem.  » 

(a)  Angelus  actu  semper  seipsum  necessario  in- 


ARTICULUS  II. 

Utrum  ange  tus  simul  possit  multa 
intelligere. 

Ad  secundum  sic  proceditur.  4.  Videtur 
quod  angellis  non  possit  simul  multa  intel¬ 
ligere.  Dicit  enim  Philosophus,  II  Topic., 
cap.  iv,  loc.  33,  quod  contingit  multa  scire, 
sed  unum  tantum  intelligere.  ' 

2.  Praeterea,  nihil  intelligitur  nisi  secun¬ 
dum  quod  intellectus  formatur  per  speciem 
intelligibilem  sicut  corpus  formatur  per  figu¬ 
ram.  Sed  unum  corpus  non  potest  formari 
diversis  figuris.  Ergo  unus  intellectus  non 
potest  simul  intelligere  diversa  intelligibilia. 

3.  Praeterea,  intelligere  est  motus  quidam. 
Nullus  autem  motus  terminatur  ad  diversos 
terminos.  Ergo  non  contingit  simul  multa 
intelligere. 

Sed  contra  est  quod  dicit  Augustinus, 
IV  Super  Genes,  ad  litt.,  c.  xxxn,  coi.  316, 
tom.  III :  «  Potentia  spiritualis  mentis  ange¬ 
licae  cuncta  quae  voluerit ,  facillime  simul 
comprehendit1.  » 

Respondeo  dicendum ,  quod  sicut  ad  uni¬ 
tatem  motus  requiritur  unitas  termini,  ita  ad 
unitatem  operationis  requiritur  unitas  ob¬ 
jecti.  Contingit  autem  aliqua  accipi  ut  plura 
et  unum;  sicut  partes  alicujus  continui ;  si 
enim  unaquaeque  per  se  accipiatur  plures 
sunt;  unde  non  una  operatione  nec  simul 
accipiuntur  per  sensum  et  intellectum.  Alio 
modo  accipiuntur,  secundum  quod  sunt 
unum  in  toto,  et  sic  simul  et  una  operatione 
cognoscuntur  tam  per  sensum  quam  per 
intellectum,  dum  totum  continuum  conside¬ 
ratur,  ut  dicitur  in  III  De  anima,  text.  23. 
Et  sic  etiam  intellectus  noster  simul  intelli- 
git  subjectum  et  praedicatum ,  prout  sunt 
partes  unius  propositionis,  et  duo  compa¬ 
rata,  secundum  quod  conveniunt  in  una 
comparatione.  Ex  quo  patet  quod  multa 
secundum  quod  sunt  distincta,  non  possunt 
simul  intelligi :  sed  secundum  quod  uniun¬ 
tur  in  uno  intelligibili,  sic  simul  intelligun- 
tur ;  unumquodque  autem  est  intelligibilo 
in  actu,  secundum  quod  ejus  similitudo  est 
in  intellectu.  Quaecumque  igitur  per  unam 
speciem  intelligibilem  cognosci  possunt , 
cognoscuntur  ut  unum  intelligibile ,  et  ideo 

telligit;  item  cognitione  naturali  Deum;  item 
caelos  angeli  caelorum  motores;  item  suos  clientes, 
non  tamen  necessitate  eadem  qua  se  et  Deum  co¬ 
gnoscunt. 


QILEST.  LVIIT, 

simul  cognoscuntur  :  quae  vero  per  diversas 
species  intelligibiles  cognoscuntur,  ut  di¬ 
versa  intelligibilia  capiuntur.  Angeli  igitur 
ea  cognitione  qua  cognoscunt  res  per  Ver¬ 
bum  ,  omnia  cognoscunt  una  intelligibili 
specie ,  quae  est  essentia  divina ;  et  ideo 
quantum  ad  talem  cognitionem  omnia  simul 
cognoscunt :  sicut  et  in  patria  «  non  erunt 
volubiles  nostrae  cogitationes  ab  aliis  in  alia 
euntes  atque  redeuntes  ;  sed  omnem  scien¬ 
tiam  nostram  uno  simul  conspectu  videbi¬ 
mus,  )>  ut  Augustinus  dicit  in  XV  Dc  Trin., 
cap.  xvi,  coi.  1079,  t.  8.  Ea  vero  cogitatione 
qua  cognoscunt  res  per  species  innatas, 
omnia  illa  simul  possunt  intelligere ,  quae 
una  specie  cognoscuntur,  non  autem  illa 
quae  diversis. 

Ad  primum  ergo  dicendum,  quod  intelli¬ 
gere  multa  ut  unum,  est  quodammodo  unum 
intelligere. 

Ad  secundum  dicendum ,  quod  intellectus 
formatur  per  intelligibilem  speciem,  quam 
■apud  se  habet ;  et  ideo  sic  potest  una  specie 
intelligibili  multa  simul  intelligibilia  intueri, 
.sicut  unum  corpus  per  unam  figuram  potest 
simul  multis  corporibus  assimilari. 

Ad  tertium  dicendum,  sicut  ad  primum. 

Conclusio.  —  Cognoscunt  angeli  omnia  simul 
in  Verbo,  et  qusecumque  per  unam  speciem 
repraisentari  possunt;  non  possunt  autem  simul 
omnia  cognoscere  quse  per  diversas  species  innatas 
repraesentantur. 

ARTICULUS  III. 

Utrum  angelus  cognoscat  discurrendo. 

Ad  tertium  sic  proceditur.  1.  Videtur  quod 
-angelus  cognoscat  discurrendo.  Discursus 
enim  intellectus  attenditur  secundum  hoc 
quod  per  unum  aliud  cognoscitur.  Sed  an¬ 
geli  cognoscunt  unum  per  aliud,  cognoscunt 
enim  creaturas  per  Verbum  ;  ergo  intellec¬ 
tus  angeli  cognoscit  discurrendo. 

2.  Praeterea,  quidquid  potest  virtus  infe¬ 
rior  potest  et  virtus  superior.  Sed  intellectus 
humanus  potest  syllogizare,  et  in  effectibus 
causas  cognoscere ;  secundum  quae  discursus 
attenditur.  Ergo  intellectus  angeli,  qui  su¬ 
perior  est  ordine  naturae,  multo  magis  hoc 
potest. 

1  «  Triplici  ©aim  modo  praescientias  acumine 
vigent,  id  est,  subtilitate  naturm,  experientia  tem¬ 
porum,  revelatione  superiorum  potestatum.  » 

2  Corderius  :  «  non  dividuis  aut  e  dividuis,  vel 

sensibus  vel  diffusis  rationibus,  ratiocinando  divi- 

3.  Praeterea,  Isidorus  dicit,  lib.  I  Sen¬ 
tentiarum,  cap.  x,  §  17,  coi.  556,  t.  6,  quod 
daemones  per  experientiam  multa  cognos¬ 
cunt  1 .  Sed  experimcntalis  cognitio  est  dis- 
cursiva ;  ex  multis  enim  memoriis  fit  unum 
experimentum ,  et  ex  multis  experimentis 
fit  unum  universale ,  ut  dicitur  in  fin.  Pos¬ 
teriorum ,  lib.  II,  text.  ult.,  et  in  principio 
Metaphysicee ,  cap.  i.  Ergo  cognitio  angelo- 
ram  est  discursi  va. 

Sed  contra  est  quod  Dionysius  dicit,  De 
div.  nom.,  cap.  vii,  §  2,  coi.  867,  t.  i,  quod 
angeli  non  congregant  divinam  cognitio¬ 
nem  a  sermonibus  diffusis,  neque  ab  aliquo 
communi  ad  ista  specialia  simul  aguntur  2. 

Respondeo  dicendum ,  quod ,  sicut  saepius 
dictum  est.  Angeli  illum  gradum  tenent  in 
substantiis  spiritualibus  quem  corpora  cae¬ 
lestia  in  substantiis  corporeis ;  nam  «  et 
caelestes  mentes  »  a  Dionysio  dicuntur3.  Est 
autem  haec  differentia  inter  caelestia  et  ter¬ 
rena  corpora,  quod  corpora  terrena  per  mu¬ 
tationem  et  motum  adipiscuntur  suam  ulti¬ 
mam  perfectionem,  corpora  vero  caelestia 
statim  ex  ipsa  sua  natura  suam  ultimam 
perfectionem  habent ;  sic  igitur  et  inferiores 
intellectus,  scilicet  hominum ,  per  quemdam 
motum  et  discursum  intellectualis  operatio¬ 
nis  perfectionem  et  cognitionem  veritatis 1 
adipiscuntur,  dum  scilicet  ex  uno  cognito  in 
aliud  cognitum  procedunt.  Si  autem  statim 
in  ipsa  cognitione  principii  noti  inspicerent 
quasi  notas  omnes  conclusiones  consequen¬ 
tes  ,  in  eis  discursus  locum  non  haberet.  Et 
hoc  est  in  angelis,  quia  statim  in  illis  quae 
primo  naturaliter  cognoscunt ,  inspiciunt 
omnia  quaecumque  in  eis  cognosci  possunt. 
Et  ideo  dicuntur  intellectuales ;  quia  etiam 
apud  nos  ea  quae  statim  naturaliter  appre¬ 
henduntur,  intelligi  dicuntur ;  unde  intel¬ 
lectus  dicitur  habitus  primorum  principio¬ 
rum.  Animae  vero  humanae,  quae  veritatis 
notitiam  per  quemdam  discursum  acquirunt, 
rationales  vocantur.  Quod  quidem  contingit 
ex  debilitate  intellectualis  luminis  in  eis.  Si 
enim  haberent  plenitudinem  intellectualis 
luminis,  sicut  angeli,  statim  in  primo  as¬ 
pectu  principiorum  totam  virtutem  eorum 
apprehenderent,  intuendo  quidquid  ex  eis 
syllogizari  posset. 

nam  colligunt  scientiam.  » 

3  Multis  in  locis,  ut  videre  est,  scilicet  VII  Csel. 
hier.,  coi.  206,  X  Cnei,  hier.,  coi.  294,  §  3,  etc. 

4  In  editis  :  «  Perfectionem  in  cognitione  verita¬ 
tis.  » 

Ad  primum  ergo  dicendum,  quod  discur¬ 
sus  quemdam  motum  nominat.  Omnis  au¬ 
tem  motus  est  de  uno  priori  in  aliud  poste¬ 
rius.  Unde  discursi va  cognitio  attenditur, 
secundum  quod  ex  aliquo  prius  noto  deve¬ 
nitur  in  cognitionem  alterius  posterius 
noti,  quod  prius  ero  t \gnotum  Si  autem 
uno  inspecto,  simul  Skiad  inspiciatur,  sic  \t 
in  speculo  inspicitur  simul  imago  rei ,  non 
est  propter  hoc  cognitio  discursiva  :  et  hoc 
modo  cognoscunt  angeli  res  in  Verbo. 

Ad  secundum  dicendum,  quod  angeli  syl- 
iogizare  possunt,  tanquam  syllogismum  co¬ 
gnoscentes  ;  et  in  causis  effectus  vident ,  et 
in  effectibus  causas,  non  tamen  ita  quod 
cognitionem  veritatis  ignotae  acquirant  syl- 
logizando  ex  causis  in  causata,  et  ex  causa¬ 
tis  in  causas. 

Ad  tertium  dicendum,  quod  experientia 
in  angelis  et  daemonibus  dicitur  secundum 
quamdam  similitudinem,  prout  scilicet  co¬ 
gnoscunt  sensibilia  praesentia,  tamen  absque 
omni  discursu. 

Conclusio.  —  Angeli  qusecumque  cognoscunt, 
sine  discursu  apprehendunt. 

ARTICULUS  IV. 

Utrum  angeli  intelligant  componendo  et 
dividendo. 

Ad  quartum  sic  proceditur,  d.  Videtur 
quod  angeli  intelligant  componendo  et  divi¬ 
dendo.  Ubi  enim  est  multitudo  intellecto¬ 
rum  ,  ibi  est  compositio  intellectuum ,  ut 
dicitur  in  III  De  anima ,  text.  21.  Sed  in  in¬ 
tellectu  angeli  est  multitudo  intellectorum, 
cum  per  diversas  species  diversa  intelligat, 
et  non  omnia  simul.  Ergo  in  intellectu 
angeli  est  compositio  et  divisio. 

2.  Praeterea,  plus  distat  negatio  ab  affirma¬ 
tione  quam  quaecumque  duae  naturae  oppo¬ 
sitae,  quia  prima  distinctio  est  per  affirma¬ 
tionem  et  negationem.  Sed  aliquas  naturas 
distantes  angelus  non  cognoscit  per  unum, 
sed  per  diversas  species ,  ut  ex  dictis  patet, 
Ergo  oportet  quod  affirmationem  et  ne¬ 
gationem  cognoscat  per  diversa  ;  et  ita 
>,  idetur  quod  angelus  intelligat  componendo 
et  dividendo. 

3.  Praeterea,  locutio  est  signum  intellec- 

1  Sensum  reddit  D.  Thomas  ex  Joannis  Sarrasini 
versione.  Corderius  :  «  Estque  illis  vis  spiritualis 
atque  operatio  impermixta,  et  immaculata  puritate 
resplendens,  et  conspicax  divinarum  mtelligentia- 


tus.  Sed  angeli  hominibus  loquentes  profe¬ 
runt  affirmativas  et  negativas  enuntiationes, 
quae  sunt  signa  compositionis  et  divisionis 
in  intellectu ,  ut  ex  multis  locis  sacrae  Scrip¬ 
turae  apparet.  Ergo  videtur  quod  angelus 
intelligat  componendo  et  dividendo. 

Sed  contra  est  quod  Dionysius  dicit. 
De  div.  nom.,  cap.  vn,  §  2,  coi.  867,  t.  1, 
quod  «  virtus  intellectualis  angelorum  res¬ 
plendet  perspicaci  divinorum  intellectorum 
simplicitate1.  »  Sed  simplex  intelligentia  est 
sine  compositione  et  divisione,  ut  dicitur  in 
II  De  anima,  text.  21.  Ergo  angelus  intelli- 
git  sine  compositione  et  divisione. 

Respondeo  dicendum ,  quod  sicut  in  intel¬ 
lectu  ratiocinante  comparatur  conclusio  ad 
principium  ,  ita  in  intellectu  componente  et 
dividente  comparatur  praedicatum  ad  subjec¬ 
tum.  Si  enim  intellectus  noster  statim  in 
ipso  principio  videret  conclusionis2  verita¬ 
tem,  nunquam  intelligeret  discurrendo  vel 
ratiocinando.  Similiter  si  intellectus  statim  in 
apprehensione  quidditatis  subjecti  haberet 
notitiam  de  omnibus  quae  possunt  attribui 
subjecto  vel  removeri  ab  eo,  nunquam  intel¬ 
ligeret  componendo  et  dividendo,  sed  solum 
intelligendo  quod  quid  est.  Sic  igitur  patet 
quod  ex  eodem  provenit  quod  intellectus 
noster  intelli git  discurrendo,  et  componendo 
et  dividendo,  ex  hoc  scilicet  quod  non  statim 
in  prima  apprehensione  alicujus  primi  ap¬ 
prehensi  potest  inspicere  quidquid  in  eo 
virtute  continetur ;  quod  contingit  ex  debi¬ 
litate  luminis  intellectualis  in  nobis,  sicut 
dictum  est.  Unde  cum  in  angelo  sit  lumen 
intellectuale  perfectum ,  cum  sit  «  speculum 
purum  et  clarissimum,  »  ut  dicit  Dionysius, 
De  div.  nom.,  cap.  iv,  §  22,  coi.  723,  t.  i, 
relinquitur  quod  angelus  sicut  non  intelligit 
ratiocinando ,  ita  non  intelligit  componendo 
et  dividendo. 

Nihilominus  tamen  compositionem  et  di¬ 
visionem  enuntiationum  intelligit  ,  sicut 
et  ratiocinationem  syllogismorum;  intelligit 
enim  composita  simpliciter,  et  mobilia  im¬ 
mobiliter,  et  materialia  immaterialiter. 

Ad  primum  ergo  dicendum,  quod  non 
qualiscumque  multitudo  intellectorum  com¬ 
positionem  causat,  sed  multitudo  illorum 
intellectorum  quorum  unum  attribuitur  al¬ 
teri,  vel  removetur  ab  altero.  Angelus  au¬ 
rum.  » 

2  Ita  codd.  Alcan.  et  Tarrac.,  et  editi  plurimi; 
romana  editio  :  «  virtutem.  » 


300 


QtLEST.  LVIII, 

tem  intelligendo  quidditatem  alicujus  rei, 
simul  intelligit  quidquid  ei  attribui  potest, 
vel  removeri  ab  ea.  Unde  intelligendo  quod 
quid  est ,  intelligit  quidquid  nos  intelligere 
possumus  componendo  et  dividendo ,  per 
unum  suum  simplex  intellectum. 

Ad  secundum  dicendum ,  quod  diversae 
quidditates  rerum  minus  differunt  quantum 
ad  rationem  existendi ,  quam  affirmatio  et 
negatio ;  tamen  quantum  ad  rationem  co¬ 
gnoscendi  affirmatio  et  negatio  magis  con¬ 
veniunt  ;  quia  statim  per  hoc  quod  co¬ 
gnoscitur  veritas  affirmationis ,  cognoscitur 
falsitas  negationis  oppositae. 

Ad  tertium  dicendum,  quod  lioc  quod  an¬ 
geli  loquuntur  enuntiationes  affirmativas  et 
negativas,  manifestat  quod  angeli  cognos¬ 
cunt  compositionem  et  divisionem ;  non  au¬ 
tem  quod  cognoscant  componendo  et  divi¬ 
dendo  ,  sed  simpliciter  cognoscendo  quod 
quid  est. 

Conclusio.  —  Angeli  non  cognoscunt  compo¬ 
nendo  et  dividendo  (a). 

ARTICULUS  Y. 

TJtrum  in  intellectu  angeli  possit  esse 
falsitas. 

Ad  quintum  sic  proceditur.  1.  Videtur 
quod  in  intellectu  angeli  possit  esse  falsitas. 
Protervitas  enim  ad  falsitatem  pertinet.  Sed 
in  daemonibus  est  «  phantasia  proterva,  »  ut 
dicit  Dionysius  *,  De  div.  nom.,  cap.  iv,  §  23, 
coi.  726,  t.  1.  Ergo  videtur  quod  in  angelo¬ 
rum  intellectu  possit  esse  falsitas. 

2.  Praeterea ,  nescientia  est  causa  falsae 
aestimationis.  Sed  in  angelis  potest  esse 
nescientia,  ut  Dionysius  dicit 2,  Eccles.  hier., 
cap.  vi,  §  6,  coi.  538,  t.  1.  Ergo  videtur  quod 
in  eis  possit  esse  falsitas. 

3.  Praeterea,  omne  quod  cadit  a  veritate 
sapientiae,  et  habet  rationem  depravatam, 
habet  falsitatem  vel  errorem  in  suo  intel¬ 
lectu.  Sed  hoc  Dionysius  dicit 3  de  daemoni¬ 
bus,  De  div.  nom.,  cap.  vn,  §  2,  coi.  867, 
tom.  I.  Ergo  videtur  quod  in  intellectu 
angelorum  possit  esse  falsitas. 

1  Ex  versione  Joannis  Sarrasini.  Corderius :  « ima¬ 
ginatio  praeceps.  » 

*  «  A  rerum,  quarum  hactenus  scientia  carue- 
xunt,  ignoratione  quodammodo  purgantur.  » 

3  Corderius  :  «  Daemonum  mens ,  inquantum 
mens  est,  ci  ipsa  (sapientia)  est;  inquantum  vero 
amens  est,  et  id  quod  appetit  nec  scit,  nec  vult 

1. 

Sed  contra ,  Philosophus  dicit ,  III  De 
anima,  text.  26  et  41,  quod  <«.  intellectus 
semper  verus  est.  »  Augustinus  etiam  dicit 
in*  lib.  LXXXIII  Queestion.,  quaest.  liv, 
coi.  38,  t.  6,  quod  «  nihil  intelligitur  nisi  ve¬ 
rum  *.  »  Sed  angeli  non  cognoscunt  aliquid 
nisi  intelligendo.  Ergo  in  angeli  cognitione 
non  potest  esse  deceptio  et  falsitas. 

Respondeo  dicendum ,  quod  hujus  quaes¬ 
tionis  veritas  aliquatenus  ex  praemissa  de¬ 
pendet.  Dictum  est  enim,  quod  angelus  non 
intelligit  componendo  et  dividendo ,  sed  in¬ 
telligendo  quod  quid  est.  Intellectus  autem 
circa  quod  quid  est  semper  verus  est,  sicut 
et  sensus  circa  proprium  objectum ,  ut  dici¬ 
tur  in  III  De  anima,  text.  26. 

Sed  per  accidens  in  nobis  accidit  deceptio 
et  falsitas  intelligendo  quod  quid  est,  scilicet 
secundum  rationem  alicujus  compositionis, 
vel  cum  definitionem  unius  rei  accipimus  ut 
definitionem  alterius ;  vel  cum  partes  defi¬ 
nitionis  sibi  non  cohaerent,  sicut  si  accipia¬ 
tur  pro  definitione  alicujus  rei  :  Animal 
quadrupes  volatile,  nullum  enim  animal  tale 
est.  Et  hoc  quidem  accidit  in  compositis, 
quorum  definitio  ex  diversis  sumitur ,  quo¬ 
rum  unum  est  materiale  ad  aliud  ;  sed  in¬ 
telligendo  quidditates  simplices,  ut  dicitur 
in  IX  Metaph.,  non  est  falsitas ;  quia  vel  to¬ 
taliter  non  attinguntur,  et  nihil  intelligimus 
de  eis,  vel  cognoscuntur  ut  sunt,  'f 

Sic  igitur  per  se  non  potest  esse  falsitas 
aut  error  aut  deceptio  in  intellectu  alicujus 
angeli;  sed  per  accidens  contingit,  alio  ta¬ 
men  modo  quam  in  nobis.  Nam  nos  compo¬ 
nendo  et  dividendo  quandoque  ad  intellectum 
quidditatis  pervenimus;  sicut  cum  dividendo 
vel  demonstrando 5  definitionem  investiga¬ 
mus.  Quod  quidem  in  angelis  non  contingit; 
sed  per  quod  quid  est  rei  cognoscunt  omnes 
enuntiationes  ad  illam  rem  pertinentes.  Ma¬ 
nifestum  est  autem  quod  quidditas  rei  potest 
esse  principium  cognoscendi  respectu  eorum 
quae  naturaliter  conveniunt  rei  vel  ab  ea 
removentur;  non  autem  eorum  quae  a  su- 
pernaturali  Dei  ordinatione  dependent.  An¬ 
geli  igitur  boni  habentes  rectam  voluntatem 
per  cognitionem  quidditatis  rei,  non  judi- 

assequi,  verius  a  sapientia  defectio  dici  debet. » 

4  Quod  enim  intelligitur  verum  est.  » 

5  AI.  :  «  vel  demonstrando.  » 

(a)  Consiat  discursum,  id  est  compositionem  et 
divisionem,  non  formaliter,  virtualiter  tamen  an¬ 
gelis  convenire. 


\ 


SUMMA  THEOLOGICA. 


370 

eant,  de  his  quee  supornaturalitcr  ad  rem 
pertinent,  nisi  salva  ordinatione  divina.  Unde 
in  cis  non  potest  esse  falsitas  aut  error.  Da> 
mones  vero  per  voluntatem  perversam  sub¬ 
ducentes  intellectum  a  divina  sapientia  abso¬ 
lute  interdum  de  rebus  judicant  secundum 
naturalem  conditionem.  Et  in  liis  quae  natu¬ 
raliter  ad  rem  pertinent ,  non  decipiuntur ; 
sed  decipi  possunt  quantum  ad  ea  quae  su- 
pernaturalia  sunt;  sicut  si  considerans  ho¬ 
minem  mortuum ,  judicet  eum  non  resur¬ 
recturum;  etsi,  videns  hominem  Christum, 
judicet  eum  non  esse  Deum. 

Et  per  hoc  patet  responsio  ad  ea  quae 
utrinque  objiciuntur.  Nam  protervitas  dae¬ 
monum  est  secundum  quod  non  subduntur 
divinae  sapientiae.  Nescientia  autem  est  in 
angelis  non  respectu  naturalium  cognosci¬ 
bilium,  sed  supernaturalium.  Patet  etiam 
quod  intellectus  ejus  quod  quid  est  semper 
est  verus,  nisi  per  accidens,  secundum  quod 
indebite  ordinatur  ad  aliquam  compositio¬ 
nem  vel  divisionem. 

Conclusio.  —  Non  est  aliqua  in  intellectu  angeli 
falsitas  per  se,  sed  per  acccidens,  cum  quicquid 
attingunt,  prima  operatione  intellectus  cognoscant. 

ARTICULUS  VI. 

Utrum  in  angelis  sit  cognitio  matutina  et 
vespertina. 

Ad  sextum  sic  proceditur.  Videtur  quod 
in  angelis  non  sit  vespertina  neque  matu¬ 
tina  cognitio.  Vespere  enim  et  mane  ad¬ 
mixtionem  tenebrarum  habent.  Sed  in  co¬ 
gnitione  angeli  non  est  aliqua  tenebrositas, 
cum  non  sit  ibi  error  vel  falsitas.  Ergo  co¬ 
gnitio  angeli  non  debet  dici  matutina  vel 
vespertina. 

2.  Praeterea,  inter  vespere  et  mane  cadit 
nox  ;  et  inter  mane  et  vespere  cadit  meri¬ 
dies.  Si  igitur  in  angelis  cadit  cognitio  ma¬ 
tutina  ei  vespertina,  pari  ratione  videtur 
quod  in  ©is  debeat  esse  meridiana  et  noc¬ 
turna  cognitio. 

3.  Praeterea,  cognitio  distinguitur  secun¬ 
dum  differentiam  cognitorum.  Unde  in  III 
De  anima,  text.  38,  dicit  Philosophus  quod 
scientiae  secantur  quemadmodum  et  res. 
Triplex  autem  est  esse  rerum ;  scilicet  in 
Verbo,  in  propria  natura,  et  in  intelligentia 
angelica,  ut  Augustinus  dicit  II  Super  Gen. 
ad  litt.,  c.  viii,  coi.  209,  §  16,  t.  3.  Ergo  si 
ponatur  cognitio  matutiua  in  angelis,  et 


vespertina ,  propter  esse  rerum  in  V erbo  et 
in  propria  na!  ira  -  ^bet  etiam  in  eis  poni 
tertia  cognitio  propter  esse  rerum  in  intelli- 
gentia  angeiica.  ' 

Sed  contra  cet  quod  Augustinus,  IV  Super 
Gen.  ad  litt.,  c.  xxii,  coi.  312,  t.  3,  et  XI 
De  civ.  Dei,  c.  vii,  coi.  322,  t.  7,  distinguit 
cognitionem  angelorum  per  matutinam  et 
vespertinam. 

Respondeo  dicendum ,  quod  hoc  quod  di¬ 
citur  de  cognitione  matutina  et  vespertina 
in  angelis ,  introductum  est  ab  Augustino, 
qui  sex  dies,  in  quibus  Deus  legitur  fecisse 
cuncta,  Gen.,  i,  intelligi  vult  non  hos  usita¬ 
tos  dies  qui  solis  circuitu  peraguntur  cum 
sol  quarto  die  factus  legatur,  sed  unum  diem, 
scilicet  cognitionem  angelicam  sex  rerum 
generibus  praesentatam.  Sicut  autem  in  die 
consueto  mane  est  principium  diei,  vespere 
autem  terminus;  ita  cognitio  ipsius  primor¬ 
dialis  esse  rerum  dicitur  cognitio  matutina ; 
et  haec  est  secundum  quod  res  sunt  in  Verbo; 
cognitio  autem  ipsius  esse  rei  creatae  secun¬ 
dum  quod  in  propria  natura  consistit,  dici¬ 
tur  cognitio  vespertina.  Nam  esse  rerum 
fuit  a  Verbo  sicut  a  quodam  primordiali 
principio ;  et  hic  effluxus  terminatur  ad  esse 
rerum  quod  in  propria  natura  habent. 

Ad  primum  ergo  dicendum,  quod  vespere 
et  mane  non  accipiuntur  in  cognitione  an¬ 
gelica  secundum  similitudinem  ad  admixtio¬ 
nem  tenebrarum ,  sed  secundum  similitudi¬ 
nem  principii  et  termini.  Vel  dicendum  quod 
nihil  prohibet,  ut  dicit  Augustinus,  Super 
Gen.  ad  litt.,  lib.  IV,  c.  xxm,  coi.  312,  t.  3, 
aliquid  in  comparatione  ad  unum  dici  lux, 
et  in  comparatione  ad  aliud  dici  tenebra ; 
sicut  vita  fidelium  et  justorum,  in  compara¬ 
tione  ad  impios,  dicitur  lux,  secundum  illud 
Eph.,  v,  8  :  Eratis  aliquando  tenebres,  nunc 
autem  lux  in  Domino.  Quae  tamen  vita  lide- 
lium  in  comparatione  ad  vitam  gloria;  tene¬ 
brosa  dicitur,  secundum  illud  II  Petr.,  i,  19  : 
Habetis  *  propheticum  sermonem ,  cui  bene 
facitis  attendentes  quasi  Incernes  lucenti  in 
caliginoso  loco.  Sic  igitur  cognitio  angeli, 
qua  cognoscit  res  in  propria  natura,  dies 
est  per  comparationem  ad  ignorantiam  vel 
errorem,  sed  obscura  est  per  comparatio¬ 
nem  ad  visionem  Verbi. 

Ad  secundum  dicendum ,  quod  matutina 
et  vespertina  cognitio  ad  idem  pertinet,  id 
est,  ad  angelos  illuminatos,  qui  sunt  dis¬ 
tincti  a  tenebris,  id  esi,  a  malis  angelis.  An¬ 
geli  autem  boni  cognoscentes  creaturam, 


*I labe¬ 
mus . 


371 


QILEST.  LVIII, 

non  in  ca  figuntur,  quod  esset  tenebrescere 
et  noctem  fieri ;  sed  hoc  ipsum  referunt  ad 
laudem  Dei ,  in  quo  sicut  in  principio  omnia 
cognoscunt.  Et  ideo  post  vesperam  non  po¬ 
nitur  nox,  sed  mane  ita  quod  mane  sit  finis 
praecedentis  diei,  et  principium  sequentis,  in- 
quantum  angeli  cognitionem  praecedentis 
operis  ad  laudem  Dei  referunt.  Meridies 
autem  sub  nomine  diei  comprehenditur, 
quasi  medium  inter  duo  extrema.  Ycl  potest 
meridies  referri  ad  cognitionem  ipsius  Dei, 
qua?  non  habet  principium  nec  finem. 

Ad  tertium  dicendum,  quod  etiam  ipsi 
angeli  creaturae  sunt.  Unde  esse  rerum  in 
intelligentia  angelica  comprehenditur  sub 
vespertina  cognitione  sicut  et  esse  rerum  in 
propria  natura. 

Conclusio.  —  Distinguitur  in  angelis  cognitio 
matutina,  qua  res  cognoscunt  in  prima  causa,  a 
vespertina,  qua  cognoscuntres  ut  sunt  in  seipsis(a). 

ARTICULUS  VII. 

Utrum  una  sit  cognitio  matutina  et 
vespertina. 

Ad  septimum  sic  proceditur.  1.  Videtur 
quod  una  sit  cognitio  vespertina  et  matutina. 
Dicitur  enim  Gen.,  i,  5  :  Factum  est  vespere 
et  mane  dies  unus.  Sed  per  diem  intelligitur 
cognitio  angelica,  ut  Augustinus  dicit,  loco 
olt.  art.  praec.  in  arg.  sed  contra.  Ergo  una 
et  eadem  est  cognitio  in  angelis  matutina  et 
vespertina. 

2.  Praeterea ,  impossibile  est  unam  poten¬ 
tiam  simul  duas  operationes  habere.  Sed  an¬ 
geli  semper  sunt  in  actu  cognitionis  matu¬ 
tinae  ;  quia  semper  vident  Deum ,  et  res  in 
Deo ,  secundum  illud  Matth.,  xvm,  10  :  An¬ 
geli  eorum  semper  vident  faciem  Patris 
mei,  etc.  Ergo  si  cognitio  vespertina  esset 
alia  a  matutina,  nullo  modo  angelus  posset 
esse  in  actu  cognitionis  vespertinae. 

3.  Praeterea,  Apostolus  dicit,  1  Cor.,  xm, 
10  :  Cum  venerit  quod  perfectum  est,  eva¬ 
cuabitur  quod  ex  parte  est.  Sed  si  cognitio 
vespertina  sit  aliud  a  matutina,  comparatur 

(a)  Notitia  matutina  tripliciter  intelligitur  : 

Qum  a  creatione  est  infusa; 

2.  Quae  ante  gloria  visorum  in  essentia  divina 
est; 

3.  Quae  in  statu  gloriae  rerum  in  verbo  est. 

Notitia  vespertina  est  rerum  in  proprio  genere ; 

sed  rerum  cognitio  per  species  innatas  non  dicitur 
juxta  Scotistas  vespertina,  nisi  secundum  quid. 


ART.  VI  ET  VII. 

ad  ipsam  sicut  imperfectum  ad  perfectum. 
Ergo  non  poterit  simul  vespertina  cognitio 
esse  cum  matutina. 

In  contrarium  est  quod  dicit  Augustinus, 
IV  Super  Gen.  ad  litt.,  c.  xxiit,  coi.  312, 
t.  3,  quod  «  multum  interest  inter  cognitio- 
nem  rei  cujusque  in  Verbo  Dei,  et  cognitio¬ 
nem  ejus  in  natura  ejus  ;  ut  illud  merito  ad 
diem  pertineat,  hoc  ad  vesperam.  » 

Respondeo  dicendum,  quod  sicut  dictum 
est,  cognitio  vespertina  dicitur  qua  angeli 
cognoscunt  res  in  propria  natura.  Quod 
non  est  ita  intelligi,  quasi  ex  propria  re¬ 
rum  natura  cognitionem  accipiant,  ut  hnec 
praepositio,  «in,»  indicet  habitudinem  prin¬ 
cipii;  quia  non  accipiunt  angeli  cognitio¬ 
nem  a  rebus,  ut  supra  habitum  est.  Relin¬ 
quitur  igitur  quod  hoc  quod  dicitur,  «  in 
propria  natura,  »  accipiatur  secundum  ratio¬ 
nem  cogniti,  secundum  quod  subest  cogni¬ 
tioni;  ut  scilicet  cognitio  vespertina  in  an¬ 
gelis  dicatur  secundum  quod  cognoscunt 
esse  rerum ,  quod  habent  res  in  propria  na¬ 
tura.  Quod  quidem  per  duplex  medium  co¬ 
gnoscunt  ,  scilicet  per  species  innatas ,  et  per 
rationes  rerum  in  Verbo  existentes.  Non 
enim  videndo  Verbum ,  cognoscunt  solum 
illud  esse  rerum  quod  habent  in  Verbo,  sed 
illud  esse  quod  habent  in  propria  natura; 
sicut  Deus  per  hoc  quod  videt  se,  cognoscit 
esse  rerum  quod  habent  in  propria  natura. 

Si  ergo  dicatur  cognitio  vespertina,  secun¬ 
dum  quod  cognoscunt  esse  rerum  quod  ha¬ 
bent  in  propria  natura,  videndo  Verbum,  sic 
una  et  eadem  secundum  essentiam  est  cogni¬ 
tio  vespertina  ct  matutina,  differens  solum 
secundum  cognita.  Si  vero  cognitio  vesper¬ 
tina  dicatur  secundum  quod  angeli  cognos¬ 
cunt  esse  rerum  quod  habent  in  propria  na¬ 
tura  per  formas  innatas,  sic  alia  est  cognitio 
vespertina  et  matutina.  Et  ita  videtur  intel- 
ligere  Augustinus,  cum  unam  ponat  imper¬ 
fectam  respectu  alterius. 

Ad  primum  ergo  dicendum ,  quod  sicut 
numerus  sex  dierum,  secundum  intellectum 
Augustini,  loco  cit.  art.  praec.,  in  arg.  sed 
contra,  accipitur  secundum  sex  genera  re- 

Jfotitia  meridiana  additur.  Matutina  angeli  Deum 
et  in  Deo  creaturas  vident;  vespertina  per  species 
concreatas  in  proprio  genere  quascumque  res;  me¬ 
ridiana  seu  diuturna  ex  quo  clarius  in  Deo  quora 
in  seipsis  creaturas  vident,  voluntate  deliberata, 
toto  amore,  semper  in  creatoris  laudem  ac  dilec¬ 
tionem  omnes  suas  cognitiones  referunt. 

rum  quae  cognoscuntur  ab  angelis;  ita  uni¬ 
tas  diei  accipitur  secundum  unitatem  rei 
cognitae ,  quae  tamen  diversis  cognitionibus 
cognosci  potest. 

Ad  secundum  dicendum,  quod  duae  opera¬ 
tiones  possunt  simul  esse  unius  potentiae, 
quarum  una  ad  aliam  refertur ;  ut  patet , 
cum  voluntas  simul  vult  et  finem,  et  ea  quae 
sunt  ad  finem ;  et  intellectus  simul  intelligit 
principia  et  conclusiones  per  principia  quando 
jam  scientiam  acquisivit.  Cognitio  autem 
vespertina  in  angelis  refertur  ad  matutinam, 
ut  Augustinus  dicit,  Super  Gen lib.  IV, 
c.  xxiv,  coi.  313,  t.  3.  Unde  nihil  prohibet 
utramque  simul  esse  in  angelis. 

Ad  tertium  dicendum,  quod  veniente  per¬ 
fecto,  evacuatur  imperfectum,  quod  scilicet 
ei  opponitur ;  sicut  fides,  quae  est  eorum  quae 
non  videntur,  evacuatur,  visione  veniente. 
Sed  imperfectio  vespertinae  cognitionis  non 
opponitur  perfectioni  matutinae.  Quod  enim 
cognoscatur  aliquid  in  scipso,  non  est  oppo¬ 
situm  ei  quod  cognoscatur  in  sua  causa ;  et 
iterum  quod  aliquid  cognoscatur  per  duo 
media  quorum  unum  est  perfectius,  et  aliud 
imperfectius,  nihil  repugnans  habet;  sicut 
ad  eamdem  conclusionem  habere  possumus 
et  medium  demonstrativum  et  dialecticum ; 
et  similiter  eadem  res  potest  sciri  ab  angelo 
per  Verbum  increatum,  et  per  spei  iem  inna¬ 
tam. 

Conclusio.  —  Cognitio  vespertina,  ut  termina¬ 
tur  ad  creaturas  non  videndo  Verbum,  essentia¬ 
liter  a  matutina  diversa  est;  ut  autem  simul  ad 
creaturas  et  ad  Verbum  terminatur,  idem  est  cum 
illa,  distincta  tantum  ex  cognitorum  distinctione. 

QILESTIO  LIX. 

DE  VOLUNTATE  ANGELORUM. 

(Et  quatuor  quaeruntur.) 

Consequenter  considerandum  est  de  his 
quee  pertineant  ad  voluntatem  angelorum  : 
et  primo  considerabimus  de  ipsa  voluntate ; 
secundo  de  motu  ejus ,  qui  est  amor,  sive 
dilectio. 

Et  circa  primum  quseruntur  quatuor  : 
1®  utrum  in  angelis  sit  voluntas  ;  2°  utrum 
voluntas  in  angelis  sit  ipsa  natura  eorum, 
vel  etiam  ipse  intellectus  eorum  ;  3°  utrum 
in  angelis  sit  liberum  arbitrium ;  4°  utrum 
in  eis  sit  irascibilis  et  concupiscibilis. 


ARTICULUS  PRIMUS. 

Utrum  in  angelis  sit  voluntas. 

Ad  primum  sic  proceditur.  1.  Videtur 
quod  in  angelis  non  sit  voluntas.  Quia ,  ut 
dicit  Philosophus  in  III  De  anima ,  text.  42, 
voluntas  in  ratione  est.  Sed  in  angelis  non 
est  ratio,  sed  aliquid  superius  ratione.  Ergo 
in  angelis  non  est  voluntas ,  sed  aliquid  su¬ 
perius  voluntate. 

2.  Praeterea,  voluntas  sub  appetitu  conti¬ 
netur,  ut  patet  per  Philosophum  in  III  De 
anima ,  text.  42.  Sed  appetitus  est  imper¬ 
fecti,  est  enim  ejus  quod  nondum  habetur. 
Cum  igitur  in  angelis,  maxime  in  beatis, 
non  sit  aliqua  imperfectio,  videtur  quod  non 
sit  in  eis  voluntas. 

3.  Praeterea ,  Philosophus  dicit  in  III  De 
anima,  text.  54 ,  quod  voluntas  est  movens 
motum,  movetur  enim  ab  appetibili  intel¬ 
lecto.  Sed  angeli  sunt  immobiles ,  cum  sint 
incorporei.  Ergo  in  angelis  non  est  voluntas. 

Sed  contra  est  quod  Augustinus  dicit, 
X  lib.  De  Irin.,  c.  xi  et  xn,  coi.  982,  etc., 
t.  8,  quod  imago  Trinitatis  invenitur  in 
mente  secundum  memoriam,  intelligentiam 
et  voluntatem.  Imago  autem  Dei  invenitur 
non  solum  in  mente  humana,  sed  etiam  in 
mente  angelica ,  cum  etiam  mens  angelica 
sit  capax  Dei.  Ergo  in  angelis  est  voluntas. 

Respondeo  dicendum,  quod  ne.cesse  est 
ponere  in  angelis  voluntatem. 

Ad  cujus  evidentiam  considerandum  est 
quod,  cum  omnia  procedant  ex  voluntate 
divina ,  omnia  suo  modo  per  appetitum  in¬ 
clinantur  in  bonum,  sed  diversimode.  Quae¬ 
dam  enim  inclinantur  in  bonum  per  solam 
naturalem  habitudinem  absque  cognitione, 
sicut  plantae  et  corpora  inanimata,  et  talis 
inclinatio  ad  bonum  vocatur  appetitus  natu¬ 
ralis.  Quaedam  vero  ad  bonum  inclinantor 
cum  aliqua  cognitione  ;  non  quidem  sic  quod 
cognoscant  ipsam  rationem  boni,  sed  co¬ 
gnoscunt  aliquod  bonum  particulare,  sicut 
sensus  qui  cognoscit  dulce  et  album,  vel 1  ali¬ 
quid  hujusmodi.  Inclinatio  autem  hanc  co¬ 
gnitionem  sequens  dicitur  appetitus  sensiti¬ 
vus.  Quaedam  vero  inclinantur  ad  bonum 
cum  cognitione,  qua  cognoscunt  ipsam  boni 
rationem ,  quod  est  proprium  intellectus ;  et 
haec  perfectissime  inclinantur  in  bonum; 
non  quidem  quasi  ab  alio  solummodo  di¬ 
recta  in  bonum,  sicut  ea  quae  cognitione 

1  AI.  ••  «  et.  » 

carent ;  neque  in  bonum  particulariter  tan¬ 
tum  sicut  ea  quibus  est  sola  sensitiva  cogni¬ 
tio  ;  sed  quasi  inclinata  in  ipsum  universale 
bonum  ;  et  haec  inclinatio  dicitur  voluntas. 
Unde,  cum  angeli  per  intellectum  cognos¬ 
cant  ipsam  universalem  rationem  boni,  ma¬ 
nifestum  est  quod  in  eis  sit  voluntas. 

Ad  primum  ergo  dicendum ,  quod  aliter 
ratio  transcendit  sensum ,  et  aliter  intellec¬ 
tus  rationem.  Ratio  enim  transcendit  sen¬ 
sum  secundum  diversitatem  cognitorum; 
nam  sensus  est  particularium,  ratio  vero 
universalium.  Et  ideo  oportet  quod  sit  alius 
appetitus  tendens  in  bonum  universale,  qui 
debetur  rationi ;  et  alius  tendens  in  bonum 
particulare  qui  debetur  sensui.  Sed  intellec¬ 
tus  et  ratio  differunt  quantum  ad  modum 
cognoscendi  :  quia  scilicet  intellectus  co¬ 
gnoscit  simplici  intuitu,  ratio  vero  discur¬ 
rendo  de  uno  in  aliud.  Sed  tamen  ratio  per 
discursum  pervenit  ad  cognoscendum  illud 
quod  intellectus  sine  discursu  cognoscit,  sci¬ 
licet  universale.  Idem  est  ergo  objectum 
quod  appetitui  proponitur  et  ex  parte  ratio¬ 
nis  et  ex  parte  intellectus.  Unde  in  angelis, 
qui  sunt  intellectuales  tantum,  non  est  appe¬ 
titus  superior  voluntate. 

Ad  secundum  dicendum,  quod  licet  no¬ 
men  appetitivse  partis  sit  sumptum  ab  appe¬ 
tendo  ea  quae  non  habentur,  tamen  appeti¬ 
ti  va  pars  non  solum  ad  haec  se  extendit,  sed 
etiam  ad  multa  alia ;  sicut  et  nomen  lapidis 
sumptum  est  a  laesione  pedis,  cum  tamen 
lapidi  non  hoc  solum  conveniat.  Similiter 
irascibilis  potentia  denominatur  ab  ira,  cum 
tamen  in  ea  sint  plures  aliae  passiones,  ut 
spes,  et  audacia  et  hujusmodi. 

Ad  tertium  dicendum,  quod  voluntas  dici¬ 
tur  movens  motum ,  secundum  quod  velle 
est  motus  quidam ,  et  intelligere ;  cujusmodi 
motum  nihil  prohibet  in  angelis  esse,  quia 
talis  motus  est  «  actus  perfecti,  »  ut  dicitur 
in  III  De  anima ,  text.  28. 

Conclusio.  —  Cum  angeli  per  intellectum  uni¬ 
versalem  boni  rationem  attingant,  est  in  eis 
voluntas. 

ARTICULUS  II. 

Utrum  in  angelis  voluntas  differat  ab 
intellectu. 

Ad  secundum  sic  proceditur.  1.  Videtur 
quod  in  angelis  non  differat  voluntas  ab  in- 

1  Sic  codd.;  in  edit. : «  in  angelis  est  qusedam 
virtus.  » 


tellectu  et  natura.  Angelus  enim  esi  sim¬ 
plicior  quam  corpus  naturale.  Sed  corpus 
naturale  per  suam  formam  inclinatur  in 
suum  finem,  qui  est  ejus  bonum.  Ergo 
multo  magis  angelus.  Forma  autem  nnueli 
est  vel  natura  ipsa  in  qua  subsistit,  vel  spe¬ 
cies  quse  est  in  intellectu  ejus.  Ergo  ange¬ 
lus  inclinatur  in  bonum  per  naturam  suam 
vel  per  speciem  intelligibilem.  Haec  autem 
inclinatio  ad  bonum  pertinet  ad  voluntatem. 
Voluntas  igitur  angeli  non  est  aliud  quam 
ejus  natura,  vel  intellectus. 

2.  Praeterea,  objectum  intellectus  est  ve¬ 
rum,  voluntatis  autem,  bonum.  Bonum  au¬ 
tem  et  verum  non  differunt  realiter  sed  se¬ 
cundum  rationem  tantum.  Ergo  voluntas  et 
intellectus  non  differunt  realiter. 

3.  Praeterea,  distinctio  communis  et  pro¬ 

prii  non  diversiflcat  potentias  :  eadem  enim 
potentia  visiva  est  coloris  et  albedinis.  Sed 
bonum  et  verum  videntur  se  habere  sicut 
commune  et  proprium  ;  nam  verum  est 
quoddam  bonum,  scilicet  intellectus.  Ergo 
voluntas ,  cujus  objectum  est  bonum ,  non 
differt  ab  intellectu ,  cujus  objectum  est 
verum.  * 

Sed  contra,  voluntas  in  angelis  est  bono¬ 
rum  tantum;  intellectus  autem  est  bono¬ 
rum  et  malorum  ;  cognoscunt  enim  utrum¬ 
que.  Ergo  voluntas  in  angelis  est  aliud  quam 
ejus  intellectus. 

Respondeo  dicendum ,  quod  voluntas  in 
angelis  nihil  aliud  est  quam  quaedam  vir¬ 
tus1  vel  potentia,  quae  nec  est  ipsa  eorum 
natura,  nec  eorum  intellectus.  Et  quod  non 
sit  eorum  natura ,  apparet  ex  hoc  quod  na¬ 
tura  vel  essentia  alicujus  rei  intra  ipsam 
rem  comprehenditur.  Quidquid  ergo  se  ex¬ 
tendit  ad  id  quod  est  extra  rem ,  non  est  rei 
essentia.  Unde  videmus  in  corporibus  natu¬ 
ralibus  quod  inclinatio  quae  est  ad  esse  rei, 
non  est  per  aliquid  superadditum  essentiae, 
sed  per  materiam ,  qua}  appetit  esse  ante¬ 
quam  illud  *  habeat ,  et  per  formam ,  qnm 
tenet  rem  in  esse  postquam  fuerit.  Sed  in¬ 
clinatio  ad  aliquid  extrinsecum  est  per  ali¬ 
quid  essentiae  superadditum,  sicut  inclinatio 
ad  locum  est  per  gravitatem  vel  levitatem. 
Inclinatio  autem  ad  faciendum  sibi  similo 
est  per  qualitates  activas.  Voluntas  autem 
habet  inclinationem  in  bonum  naturaliter  : 
unde  ibi  solum  est  idem  essentia  et  voluntas, 
ubi  totaliter  bongm  continetur  in  essentia 

*  Ita  cod.  Alcan.,  aliique  duo  cum  Nicolai;  edit. 
Rom.  et  Patav.  omittunt : « illud.  » 

volentis,  scilicet  in  Deo  qui  nihil  vult  extra 
se  nisi  iione  suae  bonitatis;  quod  do  nulla 
creatura  potest  dici ;  cum  bonum  infinitum 
sit  extra  essentiam  cujuslibet  causati.  Unde 
nec  voluntas  angeli  nec  alterius  creaturae 
potest  o  "e  idem  quod  ejus  essentia. 

Similiter  nec  potest  esse  idem  quod  intel¬ 
lectus  angeli  vel  hominis.  Nam  cognitio  fit 
per  hoc  quod  cognitum  est  in  cognoscente  : 
voluntas  1  vero  se  extendit  in  rem  exterio¬ 
rem2.  Alterius  autem  virtutis  est  quod  ali¬ 
quid  habeat  in  se  quod  est  extra  se ,  et  quod 
ipsum  tendat  in  rem  exteriorem.  Et  ideo 
oportet  quod  in  qualibet  creatura  sit  aliud 
intellectus  et  voluntas;  non  au! em  in  Deo, 
qui  habet  et  ens  universale,  et  bonum  uni¬ 
versale  in  seipso,  unde  tam  voluntas  quam 
intcliectus  est  ejus  essentia. 

Ad  primum  ergo  dicendum,  quod  corpus 
naturale  per  formam  substantialem  incli¬ 
natur  in  esse  suum ;  sed  in  exterius  incli¬ 
natur  per  aliquid  additum,  ut  dictum  est. 

Ad  secundum  dicendum,  quod  potentiae 
non  diversificantur  secundum  materialem 
distinctionem  objectorum  ,  sed  secundum 
formalem  distinctionem,  quae  attenditur  se¬ 
cundum  rationem  objecti ;  et  ideo  diversitas 
secundum  rationem  boni  et  veri  sufficit  ad 
diversitatem  intellectus  et  voluntatis. 

Ad  tertium  dicendum ,  quod  quia  bonum 
et  verum  convertuntur  secundum  rem,  inde 
est  quod  et  bonum  ab  intellectu  intelligitur 
sub  ratione  veri,  et  verum  a  voluntate  appe¬ 
titur  sub  ratione  boni.  Sed  tamen  diversitas 
rationum  ad  diversificandum  potentias  suffi¬ 
cit,  ut  dictum  est. 

Conclusio.  —  Voluntas  angelorum  neque  est  in¬ 
tellectu^,  neque  eorum  natura. 

ARTICULUS  III. 

Utrum  in  angelis  sit  liberum  arbitrium. 

Ad  tertium  sic  proceditur.  1 .  Videtur  quod 
in  angelis  non  sit  liberum  arbitrium.  Actus 
enim  liberi  arbitrii  est  eligere.  Sed  electio 
uon  potest  esse  in  angelis,  cum  electio  sit 
appetitus  praeconsiliati ,  consilium  autem  est 
inquisitio  quaedam,  ut  dicitur  in  III  Ethic., 


cap.  m.  Angeli  autem  non  cognoscunt  in¬ 
quirendo,  quia  hoc  pertinet  ad  discursum 
rationis.  Ergo  videtur  quod  in  angelis  non 
sit  liberum  arbitrium. 

2.  Praeterea ,  liberum  arbitrium  se  habet 
ad  utrumque.  Scci  ex  parte  intellectus  non 
est  aliquid  se  habens  ad  utrumlibet  in  an¬ 
gelis;  quia  intellectus  eorum  non  fallitur  in 
naturalibus  intelligibilibus ,  ut  dictum  est. 
Ergo  nec  ex  parte  appetitus  liberum  arbi¬ 
trium  in  eis  esse  potest. 

3.  Praeterea,  ea  quae  sunt  naturalia  in  an¬ 
gelis,  conveniunt  eis  secundum  magis  et 
minus,  quia  in  superioribus  angelis  natura 
intellectualis  est  perfectior 3.  Liberum  autem 
arbitrium  non  recipit  magis  et  minus.  Ergo 
in  angelis  non  est  liberum  arbitrium. 

Sed  contra,  libertas  arbitrii  ad  dignitatem 
nominis  pertinet.  Sed  angeli  digniores  sunt 
hominibus.  Ergo  libertas  arbitrii,  cum  sit 
in  hominibus,  multo  magis  est  in  angelis. 

Respondeo  dicendum,  quod  quaedam  sunt 
quse  non  agunt  ex  aliquo  arbitrio,  sed  quasi 
ab  aliis  acta  et  mota ,  sicut  sagitta  a  sagit¬ 
tante  movetur  ad  finem.  Quaedam  vero 
agunt  quodam  arbitrio,  sed  non  libero,  sicut 
animalia  irrationalia ;  ovis  enim  fugit  lupum 
ex  quodam  judicio ,  quo  existimat  eum  sibi 
noxium  :  sed  hoc  judicium  non  est  ipsi  libe¬ 
rum,  sed  a  natura  inditum.  Sed  solum  id 
quod  habet  intellectum  potest  agere  judici  • 
libero,  inquantum  cognoscit  universalem 
rationem  boni,  ex  qua  potest  judicare  lioc 
vel  illud  esse  bonum.  Unde  ubicumque  est 
intellectus,  est  liberum  arbitrium. 

Et  sic  patet  liberum  arbitrium  esse  in  an¬ 
gelis  etiam  excellentius  quam  in  hominibus, 
sicut  et  intellectum. 

Ad  primum  ergo  dicendum,  quod  Philo¬ 
sophus  ,  loco  cit.  in  arg.,  loquitur  de  elec¬ 
tione  secundum  quod  est  hominis.  Sicut 
autem  aestimatio  hominis  in  speculativis 
differt  ab  aestimatione  angeli  in  hoc  quod 
una  est  absque  inquisitione,  alia  vero  per 
inquisitionem ;  ita  et  in  operativis.  Unde  in 
angelis  est  electio ,  non  tamen  cum  inquisi¬ 
ti  va  deliberatione  consilii ,  sed  per  subitam 
acceptationem 4  veritatis. 

Ad  secundum  dicendum ,  quod ,  sicut  dic- 


1  Ita  corl.  cit.;  in  editis  omnibus  quos  vidimus,  essentiam,  natum  est  aliquo  modo  in  eo  esse.  Volun- 
Lxcanio  ix.im.,  deest  «  voluntas  vero  se  extendit  tas  vero  se  extendit  in  id  quod  extra  est,  secundum 
rem  exteriorem.  »  quod  quadam  inclinatione  quodammodo  tendit  ia 

-  Sic  omnes  cod.;  in  edit,  additur : «  Unde  ea  ra-  rem  exteriorem.  » 
lione  se  extendit  ejus  intellectus  in  id  quod  est  extra  3  In  edit. :  «  quam  in  inferioribus.  » 

se,  secunduta  quod  illud  quod  extra  ipsujn  est  per  *  Ita  cod.  Alcan.;  editi : «  acceptionem.  » 

tum  est ,  cognitio  fit  per  hoc  quod  cognita 
sunt  in  cognoscente.  Ad  i rti perfectionem 
autem  alicnjus  rei  pertinet ,  si  non  sit  in  ea 
id  qu^d  natum  est  in  ea  esse.  Unde  angelus 
non  eoset  perfectus  in  sua  natura ,  si  intel¬ 
lectus  ejus  non  esset  determinatus  ad  omnem 
veritatem  quam  naturaliter  cognoscere  po¬ 
test.  Sed  actus  appetivae  virtutis  est  per  hoc 
quod  affectus  inclinatur  ad  rem  exteriorem. 
Non  autem  dependet  perfectio  rei  ex  omni 
re  ad  quam  inclinatur,  sed  solum  ex  supe¬ 
riori.  Et  ideo  non  pertinet  ad  imperfectio¬ 
nem  angeli,  si  non  habet  voluntatem  deter¬ 
minatam  respectu  eorum  quae  infra  ipsum 
sunt.  Pertineret  autem  ad  imperfectionem 
•ejus,  si  indeterminate  se  haberet  ad  illud 
quod  supra  ipsum  est. 

Ad  tertium  dicendum,  quod  liberum  arbi¬ 
trium  nobiliori  modo  est  in  superioribus 
angelis  quam  in  inferioribus,  sicut  et  judi¬ 
cium  intellectus.  Tamen  verum  est  quod 
ipsa  libertas,  secundum  quod  in  ea  conside¬ 
ratur  quaedam  remotio  coactionis,  non  susci¬ 
pit  magis  et  minus ;  quia  privationes  et  ne¬ 
gationes  non  remittuntur  nec  intenduntur 
secundum1  se,  sed  solum  per  suam  causam, 
vel  secundum  aliquam  affirmationem  ad¬ 
junctam. 

Conclusio.  —  Cum  angeli  sint  naturai  intellec¬ 
tualis,  in  eis  est  liberum  arbitrium. 

ARTICULUS  IV. 

Utrum  in  angelis  sit  irascibilis  et  concu¬ 
piscibilis. 

Ad  quartum  sic  proceditur,  d.  Videtur 
quod  in  angelis  sit  irascibilis  et  concupisci¬ 
bilis.  Dicit  enim  Dionysius,  iv  cap.  De  div. 
nomin .,  quod  «  in  daefnonibus  est  furor 
irrationabilis,  et  concupiscentia  amens8,  »  et 
daemones  ejusdem  naturae  sunt  cum  angelis, 
quia  peccatum  non  mutavit  in  eis  naturam. 
jErgo  in  angelis  est  irascibilis  et  concupisci¬ 
bilis. 

2.  Praeterea,  amor  et  gaudium  in  concu¬ 
piscibili  sunt;  ira  vero,  spes  et  timor  in 
irascibili.  Sed  haec  attribuuntur  angelis  bo¬ 
nis  et  malis  in  Scripturis.  Ergo  in  angelis 
est  irascibilis  et  concupiscibilis. 

3.  Praeterea,  virtutes  quaedam  dicuntur 

1  In  edit.  :  «  per.  » 

*  Ex  versione  Joannis  Sarrasini.  Corderius  : «  Quid 
vero  prmlerea  malum  in  daemonibus?  Furor  irra- 


esse  in  irascibili  et  concupiscibili ;  sicut  cha- 
ritas  et  temperantia  videntur  esse  in  concu¬ 
piscibili,  spes  autem  et  fortitudo  in  irascibili. 
Sed  virtutes  haec  sunt  in  angelis.  Ergo  in 
angelis  est  concupiscibilis  et  irascibilis. 

Sed  contra  est  quod  Philosophus  dicit  in 
III  De  anima,  text.  42,  quod  irascibilis  et 
concupiscibilis  sunt  in  parte  sensitiva,  quae 
non  est  in  angelis.  Ergo  in  eis  non  est  iras- 
bilis  et  concupiscibilis. 

Respondeo  dicendum,  quod  intellectivus 
appetitus  non  dividitur  per  irascibilem  et 
concupiscibilem ,  sed  solum  appetitus  sensi¬ 
tivus.  Cujus  ratio  est,  quia,  cum  potentiae 
non  distinguantur  secundum  distinctionem 
materialem  objectorum ,  sed  solum  secun¬ 
dum  rationem  formalem  objecti ;  si  alicui 
potentiae  respondeat  aliquod  objectum  se¬ 
cundum  rationem  communem,  non  erit  dis¬ 
tinctio  potentiarum  secundum  diversitatem 
propriorum 3,  quae  sub  illo  communi  conti¬ 
nentur  ;  sicut  si  proprium  objectum  poten¬ 
tiae  visivae  est  color  secundum  rationem  co¬ 
loris,  non  distinguuntur  plures  potentiae 
visivae  secundum  differentiam  albi  et  nigri. 
Sed  si  proprium  objectum  alicujus  potentiae 
esset  album  inquantum  album,  distingue¬ 
retur  potentia  visiva  albi  a  potentia  visiva 
nigri.  Manifestum  est  autem  ex  dictis,  quod 
objectum  appetitus  intellectivi,  qui  voluntas 
dicitur,  est  bonum  secundum  communem 
boni  rationem,  nec  potest  esse  aliquis  appe¬ 
titus  nisi  boni ;  unde  in  parte  intollectiva 
appetitus  non  dividitur  secundum  distinc¬ 
tionem  aliquorum  particularium  bonorum, 
sicut  dividitur  appetitus  sensitivus ,  qui  non 
respicit  bonum  secundum  communem  ra¬ 
tionem,  sed  quoddam  'particulare  bonum. 

Unde ,  cum  in  angelis  non  sit  nisi  appeti¬ 
tus  intellectivus ,  eorum  appetitus  non  dis¬ 
tinguitur  per  irascibilem  et  concupiscibilem, 
sed  remanet  indivisus,  et  vocatur  voluntas. 

Ad  primum  ergo  dicendum,  quod  furor  et 
et  concupiscentia  metaphorice  dicuntur  esse 
in  daemonibus ,  sicut  et  ira  quandoque  Deo 
attribuitur  propter  similitudinem  effectus. 

Ad  secundum  dicendum,  quod  amor  et 
gaudium,  secundum  quod  sunt  passiones, 
sunt  in  concupiscibili ;  sed  secundum  quod 
nominant  simplicem  voluntatis  actum,  sic 
sunt  in  intellectiva  parte,  prout  amare  est 

tionalis,  concupiscentia  demens,  imaginatio  pras- 
ceps.  » 

3  In  edit.  :  «  propriorum  objectorum.  » 

velle  bonum  alicujus  et  gaudere  est  quies- 
cere  voluntatem  in  aliquo  bono  habito.  Et 
universaliter  nihil  horum  dicitur  de  angelis 
secundum  passionem,  ut  Augustinus  dicit1  2, 
IX  De  civitate  Dei,  cap.  v,  coi.  261,  t.  7. 

Ad  tertium  dicendum,  quod  charitas,  se¬ 
cundum  quod  est  virtus  ,  non  est  in  concu¬ 
piscibili  ,  sed  in  voluntate ;  nam  objectum 
concupiscibilis  est  bonum  delectabile  secun¬ 
dum  sensum.  Hujusmodi  autem  non  est 
bonum  divinum ,  quod  est  objectum  chari- 
tatis.  Et  eadem  ratione  dicendum  est ,  quod, 
spes  non  est  in  irascibili :  quia  objectum 
irascibilis  est  quoddam  arduum  quod  est 
sensibile  ,  circa  quod  non  est  spes  quae  est 
virtus,  sed  circa  arduum  divinum.  Tempe¬ 
rantia  autem ,  secundum  quod  est  virtus 
humana,  est  circa  concupiscentias  delecta¬ 
bilium  sensibilium,  quae  pertinent  ad  vim 
concupiscibilem;  et  similiter  fortitudo  est 
circa  audacias  et  timores  quae  sunt  in  irasci¬ 
bili  :  et  ideo  temperantia,  secundum  quod 
est  virtus  humana,  est  in  concupiscibili,  et 
fortitudo  in  irascibili.  Sed  hoc  modo  non 
sunt  in  angelis  :  non  enim  in  eis  sunt  pas¬ 
siones  concupiscentiarum,  vel  timoris  et  au¬ 
daciae,  quas  oporteat  per  temperantiam  et 
fortitudinem  regulari ;  sed  temperantia  in 
eis  dicitur  secundum  quod  moderate  suam 
voluntatem  exhibent  secundum  regulam  di¬ 
vinae  voluntatis ,  et  fortitudo  in  eis  dicitur 
secundum  quod  voluntatem  divinam  firmi¬ 
ter  exequuntur ;  quod  totum  fit  per  volun¬ 
tatem  ,  non  per  irascibilem  et  concupisci¬ 
bilem. 

Conclusio.  —  Cum  in  angelis  sit  solus  appetitus 
intellectivus,  non  distinguitur  in  eis  aliqua  virtus 
irascibilis  vel  concupiscibilis,  sed  indivisus  in  eis 
appetitus,  qui  dicitur  voluntas,  manet. 

QILESTIO  LX. 

DE  AMORE  SEU  DILECTIONE  ANGELORUM. 

(Et  quinque  qumruntur.) 

Deinde  considerandum  est  de  actu  volun¬ 
tatis,  qui  est  amor  sive  dilectio ;  nam  omnis 
actus  appetitivae  virtutis  ex  amore  seu  dilec¬ 
tione  derivatur ,  et  circa  hoc  quaeruntur 
quinque  :  1°  utrum  in  angelis  sit  dilectio 
naturalis ;  2°  utrum  in  eis  sit  dilectio  elec¬ 

1  Al.  :  «  alicui.  » 

2  Inquirendo,  et  sub  forma  quaestionis  cujus  so¬ 

lutionem  differt,  loquitur  in  textu  D.  Augustinus. 


tiva  ;  3°  utrum  angelus  diligat  seipsum  di¬ 
lectione  naturali ,  an  electiva  ;  -4°  utrum 
unus  angelus  diligat  alium  dilectione  natu¬ 
rali  sicut  seipsum ;  5°  utrum  angelus  na¬ 
turali  dilectione  diligat  Deum  plusquam 
seipsum. 

ARTICULUS  PRIMUS. 

Utrum  in  angelo  sit  amor ,  seu  dilectio 
naturalis. 

Ad  primum  sic  proceditur.  4.  Videtur 
quod  in  angelis  non  sit  amor  vel  dilectio 
naturalis.  Amor  enim  naturalis  dividitur 
contra  intellectualem,  ut  patet  per  Diony¬ 
sium,  De  cliv.  nom.,  cap.  iv,  §  13,  coi.  314, 
tom.  I.  Sed  amor  angeli  est  intellectualis. 
Ergo  non  est  naturalis. 

2.  Praeterea,  ea  quae  amant  amore  natu¬ 
rali,  magis  aguntur  quam  agant;  nihil  enim 
habet  dominium  suae  naturae.  Sed  angeli 
non  aguntur,  sed  agunt,  cum  sint  liberi  ar¬ 
bitrii,  ut  ostensum  est.  Ergo  in  angelis  non 
est  amor,  seu  dilectio  naturalis. 

3.  Praeterea,  omnis  dilectio  aut  est  recta 
aut  non  recta.  Dilectio  autem  recta  pertinet 
ad  charitatem  ;  dilectio  autem  non  recta 
pertinet  ad  iniquitatem ;  neutrum  autem 
horum  pertinet  ad  naturam,  quia  charitas- 
est  supra  naturam,  iniquitas  autem  est  con¬ 
tra  naturam.  Ergo  nulla  dilectio  naturalis, 
est  in  angelis. 

Sed  contra  est  quod  dilectio  sequitur  co¬ 
gnitionem  ;  nihil  enim  amatur  nisi  cogni¬ 
tum,  ut  Augustinus  dicit3,  De  Trm.,  lib.  X, 
cap.  i,  coi.  973,  t.  8.  Sed  in  angelis  est 
cognitio  naturalis.  Ergo  et  dilectio  naturalis. 

Respondeo  dicendum ,  quod  necesse  est  in 
angelis  ponere  dilectionem  naturalem. 

Ad  cujus  evidentiam  considerandum  est 
quod  semper  prius  salvatur  in  posteriori. 
Natura  autem  prior  est  quam  intellectus; 
quia  natura  cujuscumque  rei  est  essentia 
ejus.  Unde  id  quod  est  naturae,  oportet  sal¬ 
vari  etiam  in  habentibus  intellectum.  Est 
autem  hoc  commune  omni  naturae ,  ut  ha¬ 
beat  aliquam  inclinationem ,  quae  est  appeti¬ 
tus  naturalis,  vel  amor,  quae  tamen  incli¬ 
natio  diversimode  invenitur  in  diversis- 
naturis,  in  unaquaque  secundum  modum 
ejus.  Unde  in  natura  intellectuali  invenitur 

3  «  Certe  enim  amari  aliquid  nisi  notum  non 
potest. »  Et  c.  ii,  coi.  973,  «  neque  omnino  quidquam, 
ametur  incognitum,  arbitror  me  persuasisse.  » 

inclinatio  naturalis  secundum  voluntatem, 
in  natura  autem  sensitiva,  secundum  appe¬ 
titum  sensitivum;  in  natura  vero  carente 
cognitione,  secundum  solum  ordinem  na¬ 
turas  in  aliquid.  Unde,  cum  angelus  sit 
natura  intellectualis,  oportet  quod  in  volun¬ 
tate  ejus  sit  naturalis  dilectio. 

Ad  primum  ergo  dicendum ,  quod  intel¬ 
lectualis  amor  dividitur  contra  naturalem 
qui  est  solum  naturalis,  inquantum  est  na¬ 
turae  quae  non  addit  supra  rationem  naturae 
perfectionem  sensus  aut  intellectus. 

Ad  secundum  dicendum,  quod  omnia  quae 
sunt  in  toto  mundo,  aguntur  ab  aliquo, 
praeter  primum  agens,  quod  ita  agit  quod 
nullo  modo  ab  alio  agitur ;  in  quo  est  idem 
natura  et  voluntas.  Et  ideo  non  est  inconve¬ 
niens,  si  angelus  agatur,  inquantum  incli¬ 
natio  naturalis  est  sibi  indita  ab  auctore  suae 
naturae.  Non  tamen  sic  agitur  quod  non 
agat,  cum  habeat  liberam  voluntatem. 

Ad  tertium  dicendum,  quod  sicut  cognitio 
naturalis  semper  est  vera ,  ita  dilectio  na¬ 
turalis  semper  est  recta ;  cum  amor  natu¬ 
ralis  nihil  aliud  sit  quam  inclinatio  naturae 
indita  ab  auctore  naturae.  Dicere  ergo  quod 
inclinatio  naturae  non  sit  recta,  est  derogare 
auctori  naturae.  Alia  tamen  est  rectitudo  na¬ 
turalis  dilectionis,  et  alia  est  rectitudo  chari- 
tatis  et  virtutis ;  quia  una  rectitudo  est  per¬ 
fecti  va  alterius  ;  sicut  etiam  alia  est  veritas 
naturalis  cognitionis ,  et  alia  est  veritas 
cognitionis  infusae  vel  acquisitae. 

Conclusio.  —  In  angelis  est  naturalis  dilectio, 
cum  sint  naturae  intellectuales. 

ARTICULUS  II. 

Utrum  in  angelis  sit  dilectio  electiva. 

Ad  secundum  sic  proceditur.  1.  Videtur 
quod  in  angelis  non  sit  dilectio  electiva.  Di¬ 
lectio  enim  electiva  videtur  esso  amor  ratio¬ 
nalis  cum  electio  sequatur  consilium  ,  quod 
in  inquisitione  consistit  ,  ut  dicitur  in 
III  Ethica,  cap.  iii.  Sed  rationalis  amor  divi¬ 
ditur  contra  intellectualem,  qui  est  proprius 
angelorum,  ut  dicitur  De  cliv.  nom cap.iv, 
§  13,  coi.  714, 1. 1.  Ergo  in  angelis  non  est 
dilectio  electiva. 

2.  Praeterea,  in  angelis  non  est  nisi  co¬ 
gnitio  naturalis  praeter  cognitionem  infu¬ 


sam  ;  quia  non  discurrunt  do  principiis  ad 
acquirendum  conclusiones  ;  et  sic  ad  omnia 
quae  naturaliter  cognoscere  possunt,  sic  se 
habent  sicut  intellectus  noster  ad  prima 
principia,  quae  naturaliter  cognoscere  potest. 
Sed  dilectio  sequitur  cognitionem,  ut  dictum 
est.  Ergo  in  angelis  praeter  dilectionem  gra¬ 
tuitam  non  est  nisi  dilectio  naturalis ;  non 
ergo  electiva. 

Sed  contra ,  naturalibus  neque  meremur, 
neque  demeremur.  Sed  angeli  sua  dilectione 
aliqua  merentur  vel  demerentur.  Ergo  in 
eis  est  aliqua  dilectio  electiva. 

Respondeo  dicendum,  quod  in  angelis  est 
quaedam  dilectio  naturalis ,  et  quaedam  elec¬ 
tiva  ;  et  naturalis  dilectio  in  eis  est  princi¬ 
pium  electivae  ;  quia  semper  id  quod  perti¬ 
net  ad  prius ,  habet  rationem  principii. 
Unde ,  cum  natura  sit  primum  quod  est  in 
unoquoque,  oportet  quod  id  quod  ad  natu¬ 
ram  pertinet,  sit  principium  in  quolibet.  Et 
hoc  apparet  in  homine  quantum  ad  intellec¬ 
tum,  et  quantum  ad  voluntatem.  Intellectus 
enim  cognoscit  principia  naturaliter  :  et  ex 
hac  cognitione  causatur  in  homine  scientia 
conclusionum,  quae  non  cognoscuntur  natu¬ 
raliter  ab  homine,  sed  per  inventionem ,  vel 
doctrinam.  Similiter  autem  in  voluntate, 
finis  hoc  modo  se  habet  sicut  principium  in 
intellectu,  ut  dicitur  in  II  Physic.,  text.  89  U 
Unde  voluntas  naturaliter  tendit  in  suum 
finem  ultimum  ;  omnis  enim  homo  natura¬ 
liter  vult  beatitudinem.  Et  ex  hac  naturali 
voluntate  causantur  omnes  aliae  voluntates, 
cum  quidquid  homo  vult  velit  propter  finem. 
Dilectio  igitur  boni  quod  homo  naturaliter 
vult  sicut  finem,  est  dilectio  naturalis ;  di¬ 
lectio  autem  ab  hac  derivata ,  quae  est  boni 
quod  diligitur  propter  finem,  est  dilectio 
electiva,  lloc  tamen  differenter  se  habet  ex 
parte  intellectus  et  voluntatis ,  quia,  sicut 
supra  dictum  est ,  cognitio  intellectus  fit  se¬ 
cundum  quod  res  cognitae  sunt  in  cognos¬ 
cente.  Est  autem  ex  imperfectione  intellec¬ 
tualis  naturae  in  homine  quod  non  statim 
ejus  intellectus  naturaliter  habet  omnia 
intelligibilia ,  sed  quaedam,  a  quibus  in  alia 
quodammodo  movetur. 

Sed  actus  appetitivae  virtutis  est  e  converso 
secundum  ordinem  appetentis  ad  res.  Qua¬ 
rum  quaedam  sunt  secundum  se  bona,  et 2 
propter  se  appetibilia;  quaedam  vero  habent 


*  Sic  omnes  codices  quos  vidimus ;  in  edit. : «  sicut 
enim  intellectus  cognoscit  principia  naturaliter,  sic 


voluntas  vult  finem  naturaliter.  » 

*  AI.  :  «  et  ideo  secundum  se  appetibilia. » 

rationem  bonitatis  ex  ordine  ad  aliud;  et 
sunt  appetibilia  propter  aliud.  Unde  non  est 
cx  imperfectione  appetentis  quod  aliquid 
appetat  naturaliter  ut  finem ,  et  aliquid  per 
electionem,  ut  ordinatur  in  finem.  Quia  igi- 
gitur  natura  intellectualis  in  angelis  perfecfa 
est,  invenitur  in  eis  sola  cognitio  naturalis, 
non  autem  ratiocinativa,  sed  invenitur  in 
eis  dilectio  et  naturalis  et  electiva.  Ilsec  au¬ 
tem  dicta  sunt,  praetermissis  liis  quse  supra 
naturam  sunt ;  feorum  enim  natura  non  est 
principium  sufficiens.  De  his  autem  infra 
dicetur. 

Ad  primum  ergo  dicendum,  quod  non 
omnis  dilectio  electiva  est  amor  rationalis, 
secundum  quod  rationalis  amor  dividitur 
contra  intellectualem.  Dicitur  enim  sic  amor 
rationalis,  qui  sequitur  cognitionem  ratioci¬ 
nativam.  Non  omnis  autem  electio  conse¬ 
quitur  discursum  rationis ,  ut  supra  dictum 
est,  cum  de  libero  arbitrio  ageretur,  sed 
solum  electio  hominis.  Unde  ratio  non  se¬ 
quitur. 

Ad  secundum  patet  responsio  ex  dictis. 

Conclusio.  —  Distinguitur  in  angelis  duplex 
dilectio ,  naturalis  et  electiva ;  natui’alis  autem 
dilectio  eleclivce  principium  est. 

ARTICULUS  III . 

Utrum  angelus  diligat  seipsum  dilectione 
naturali  et  electiva. 

Ad  tertium  sic  proceditur.  1.  Yidetur 
quod  angelus  non  diligat  seipsum  dilectione 
naturali  et  electiva.  Dilectio  enim  naturalis 
est  ipsius  finis,  sicut  dictum  est ;  dilectio  au¬ 
tem  electiva  est  eorum  qua?  sunt  ad  finem. 
Sed  idem  non  potest  esse  finis  et  ad  finem 
respectu  ejusdem.  Ergo  non  potest  esse 
ejusdem  dilectio  naturalis  et  electiva. 

2.  Prseterea,  amor  est  virtus  uniti va  et 
concretiva,  ut  Dionysius  dicit,  De  div.  nom ., 
cap.  iv,  §  15,  coi.  714,  t.  1.  Sed  unitio  et 
concretio  est  diversorum  in  unum  reducto¬ 
rum.  Ergo  non  potest  angelus  diligere 
seipsum. 

2.  Praeterea,  dilectio  est  quidam  motus. 
Sed  omnis  motus  in  alterum  tendit.  Ergo 
videtur  quod  angelus  non  possit  amare 
seipsum  dilectione  naturali,  nec  electiva. 

Sed  contra  est  quod  Philosophus  dicit, 
IX  Ethic.,  cap.  vm,  paulo  a  prine.,  quod 


«  amicabilia  quee  sunt  ad  alterum,  veniunt 
ex  amicabilibus  quae  sunt  ad  seipsum.  » 

Respondeo  dicendum,  quod  cum  amor  sit 
boni,  bonum  autem  sit 1  et  in  substantia  et 
in  accidente,  ut  patet  I  Ethic.,  cap.  vi,  paulo 
post,  prine.,  dupliciter  aliquid  amatur  :  uno 
modo  ut  bonum  subsistens ;  alio  modo  ut 
bonum  accidentale ,  sive  inhaerens.  Illud 
quidem  amatur  ut  bonum  subsistens ,  quod 
sic  amatur  ut  ei  aliquis  velit  bonum ;  ut  bo¬ 
num  vero  accidentale  seu  inhaerens  amatur 
id  quod  desideratur  alteri ;  sicut  amatur 
scientia,  non  ut  ipsa  sit  bona2,  sed  ut  habea¬ 
tur.  Et  hunc  modum  amoris  quidam  nomi¬ 
naverunt  «  concupiscentiam,  »  primum  vero 
«  amicitiam.  »  Manifestum  est  autem  quod 
in  rebus  cognitione  carentibus  unumquod¬ 
que  naturaliter  appetit  consequi  id  quod  est 
sibi  bonum,  sicut  ignis  locum  sursum.  Unde 
et  angelus  et  homo  naturaliter  appetunt 
suum  bonum  et  suam  perfectionem.  Et  hoc 
est  amare  seipsum.  Unde  naturaliter  tam 
angelus  quam  homo  diligit  seipsum ,  in- 
quantum  aliquod  bonum  naturali  appetitu 
sibi  desiderat.  Inquantum  vero  sibi  desiderat 
aliquod  bonum  per  electionem,  in  tantum 
amat  seipsum  dilectione  electiva. 

Ad  primum  ergo  dicendum ,  quod  ange¬ 
lus  aut  homo  non  diligit  se  dilectione  natu¬ 
rali  et  electiva  secundum  idem ,  sed  secun¬ 
dum  diversa,  ut  dictum  est. 

Ad  secundum  dicendum,  quod,  sicut  plus 
est  esse  unum  quam  uniri ,  ita  amor  magis 
est  unus  ad  seipsum  quam  ad  diversa  quae 
ei  uniuntur.  Sed  ideo  Dionysius  usus  fuit 
nomine  unionis  et  concretionis ,  ut  ostende¬ 
ret  derivationem  amoris  a  se  in  alia ,  sicut 
ab  uno  derivatur  unitio. 

Ad  tertium  dicendum,  quod ,  sicut  amor 
est  actio  manens  in  agente ,  ita  est  motus 
manens  in  amante ,  non  autem  tendens  in 
aliquid  aliud  ex  necessitate ;  sed  potest  re¬ 
flecti  super  amantem ,  ut  amet  seipsum  ;  si¬ 
cut  et  cognitio  reflectitur  in  cognoscentem, 
ut  cognoscat  seipsum.  ^ 

Conclusio.  —  Diligit  angelus  seipsum  naturali 
et  electiva  dilectione. 


3  Parin.  :'«  ipsi  sii.  bonum.  » 


*  AI.  :  «  sit  in  substantia  et  accidente. » 

ARTICULUS  IV. 

Utrum  unus  angelus  naturali  dilectione 
diligat  alium  sicut  seipsum. 

Ad  quartum  sic  proceditur.  4.  Videtur 
quod  unus  angelus  non  diligat  naturali  di¬ 
lectione  alium  sicut  seipsum.  Dilectio  enim 
sequitur  cognitionem.  Sed  unus  angelus 
non  cognoscit  alium  sicut  seipsum  ;  quia 
seipsum  cognoscit  per  suam  essentiam , 
alium  vero  per  ejus  similitudinem,  ut  supra 
dictum  est.  Ergo  videtur  quod  unus  ange¬ 
lus  non  diligat  alium  sicut  seipsum. 

2.  Preeterea,  causa  est  potior  causato,  et 
principium  eo  quod  ex  principio  derivatur. 
Sed  dilectio  quse  est  ad  alium ,  derivatur  ab 
ea  quee  est  ad  seipsum,  sicut  dicit  Philo¬ 
sophus,  IX  Ethic.y  cap.  vm,  non  remote  a 
prine.  Ergo  angelus  non  diligit  alium  sicut 
seipsum,  sed  seipsum  magis. 

3.  Praeterea,  dilectio  naturalis  est  alicujus 
tanquam  finis,  et  non  potest  removeri.  Sed 
unus  angelus  non  est  finis  alterius ;  et  ite- 
xum  haec  dilectio  potest  removeri ,  ut  patet 
in  daemonibus ,  qui  non  diligunt  bonos  an¬ 
gelos.  Ergo  unus  angelus  non  diligit  alium 
naturali  dilectione  sicut  seipsmn. 

Sed  contra  est  quia  illud  quod  invenitur 
in  omnibus  etiam  ratione  carentibus ,  vide¬ 
tur  esse  naturale.  Sed,  sicut  dicitur  Eccli., 
xiii,  49,  omne  animal  diligit  sibi  simile*. 
Ergo  angelus  diligit  naturaliter  alium  sicut 
seipsum. 

Respondeo  dicendum ,  quod ,  sicut  dictum 
■est,  angelus  et  homo  naturaliter  seipsum 
diligit.  Illud  autem  quod  est  unum  cum  ali¬ 
quo  ,  est  ipsummet ;  unde  unumquodque 
diligit  id  quod  est  unum  sibi.  Et  si  quidem 
sit  unum  sibi  unione  naturali,  diligit  illud 
dilectione  naturali ;  si  vero  sit  unum  secuin 
unione  non  naturali,  diligit  ipsum  dilectione 
non  naturali  :  sicut  homo  diligit  civem 
suum  dilectione  politicae  virtutis,  consangui¬ 
neum  autem  suum  dilectione  naturali ,  in- 
quantum  est  unum  cum  eo  in  principio  ge¬ 
nerationis  naturalis.  Manifestum  est  autem 
quod  id  quod  est  unum  cum  aliquo,  genere 
vel  specie ,  est  unum  per  naturam ;  et  ideo 
dilectione  naturali  quaelibet  res  diligit  quod 
est  sccum  unum  secundum  speciem,  in- 
quuntum  diligit  speciem  suam.  Et  hoc  etiam 

(a)  Quaeritur  utrum  naturali  dilectione  superio- 


apparet  in  his  quae  eognitione  carent ;  nam 
ignis  naturalem  inclinationem  habet  ut  com¬ 
municet  alteri  suam  formam,  quod  est  bo¬ 
num  ejus;  sicut  naturaliter  inclinatur  ad 
hoc  quod  quaerat  bonum  suum,  ut  esse  sur¬ 
sum.  Sic  ergo  dicendum  est  quod  unus 
angelus  diligit  alium  naturali  dilectione, 
inquantum  convenit  cum  eo  in  natura,  sed 
inquantum  convenit  cum  eo  in  aliquibus 
aliis ,  vel  etiam  inquantum  differt  ab  eo  se¬ 
cundum  quaedam  alia,  non  diligit  eum  na¬ 
turali  dilectione. 

Ad  primum  ergo  dicendum ,  quod  hoc 
quod  dico,  sicut  seipsum,  potest  uno  modo 
determinare  cognitionem  seu  dilectionem  ex 
parte  cogniti  et  dilecti ;  et  sic  cognoscit  alium 
sicut  seipsum ,  quia  cognoscit  alium  esse 
sicut  cognoscit  seipsum  esse.  Alio  modo  po¬ 
test  determinare  cognitionem  et  dilectionem 
ex  parte  diligentis  et  cognoscentis  :  et  sic 
non  cognoscit  alium  sicut  seipsum,  quia  so 
cognoscit  per  suam  essentiam,  alium  autem 
non  per  ejus  essentiam.  Et  similiter  non  di¬ 
ligit  alium  sicut  seipsum,  quia  seipsum  dili¬ 
git  per  suam  voluntatem,  alium  autem  non 
diligit  per  ejus  voluntatem. 

Ad  secundum  dicendum,  quod  ly  sicut 
non  designat  aequalitatem ,  sed  similitudi¬ 
nem.  Cum  enim  dilectio  naturalis  super  uni¬ 
tatem  naturalem  fundetur,  illud  quod  est 
minus  unum  cum  eo ,  naturaliter  minus  di¬ 
ligit.  Unde  naturaliter  plus  diligit  quod  est 
unum  numero  quam  quod  est  unum  specie 
vel  genere.  Sed  naturale  est  quod  similem 
dilectionem  habeat  ad  alium  sicut  ad  seipsum, 
quantum  ad  hoc  quod  sicut  seipsum  diligit 
inquantum  vult  sibi  bonum,  ita  alium  diligat 
inquantum  vult  ejus  bonum. 

Ad  tertium  dicendum ,  quod  dilectio  natu¬ 
ralis  dicitur  esse  ipsius  finis,  non  tanquam 
cui  aliquis  velit  bonum ,  sed  tanquam  boni 
quod  quis  vult  sibi ,  et  per  consequens  alii, 
inquantum  est  unum  sibi.  Nec  ista  dilectio 
naturalis  removeri  potest  etiam  ab  angelis 
malis  quin  dilectionem  naturalem  habeant 
ad  alios  angelos,  inquantum  cum  eis  com¬ 
municant  in  natura,  sed  odiunt  eos  inquan¬ 
tum  diversificantur  secundum  justitiam  et 
injustitiam. 

Conclusio.  —  Cum  omnes  angeli  conveniant  in 
natura,  unus  alium  sicut  seipsimi  diligit  naturali 
dilectione;  quoad  aliquid  vero  non  diligit  dilectione 
naturali  (a). 

rem  magis  quam  parem  vel  inferiorem  angelus 

ARTICULUS  V. 

Utrum  angelus  naturali  dilectione  diligat 
Deum  plus  quam  seipsum. 

Ad  quintum  sic  proceditur.  1.  Videtur 
quod  angelus  naturali  dilectione  non  diligat 
Deum  plus  quam  seipsum.  Quia,  ut  dictum 
est,  dilectio  naturalis  fundatur  super  unione 
naturali.  Sed  natura  divina  maxime  distat 
a  natura  angeli.  Ergo  naturali  dilectione 
angelus  minus  diligit  Deum  quam  se,  vel 
etiam  alium  angelum. 

2.  Praeterea,  propter  quod  unumquodque 
et  illud  magis.  Sed  naturali  dilectione  quili¬ 
bet  diligit  alium  propter  se,  unumquodque 
enim  diligit  aliquid  inquantum  est  bonum 
sibi.  Ergo  dilectione  naturali  angelus  non 
diligit  Deum  plus  quam  seipsum. 

3.  Praeterea,  natura  reflectitur  in  seipsam  : 
videmus  enim  quod  omne  agens  naturaliter 
agit  ad  conservationem  sui.  Non  autem  re¬ 
flecteretur  in  seipsam  natura,  si  tenderet  in 
aliud  plus  quam  in  seipsam.  Non  ergo  na¬ 
turali  dilectione  diligit  angelus  Deum  plus 
quam  se. 

4.  Praeterea,  hoc  videtur  esse  proprium 
cliaritatis,  ut  aliquis  Deum  plus  quam  seip¬ 
sum  diligat.  Sed  dilectio  cliaritatis  non  est 
naturalis  in  angelis,  sed  «  diffunditur  in 
cordibus  eorum  per  Spiritum  sanctum,  qui 
datus  est  eis,  »  ut  dicit  Augustinus,  De  civ. 
Dei,  lib.  XII,  c.  ix,  §  2,  coi.  357,  t.  7.  Ergo 
non  diligunt  Deum  angeli  dilectione  naturali 
plus  quam  seipsos. 

5.  Praeterea,  dilectio  naturalis  semper  ma¬ 
net,  manente  natura.  Sed  diligere  Deum 
plus  quam  seipsum,  non  manet  in  peccante 
angelo  vel  homine;  quia,  ut  Augustinus 
dicit,  De  civ.  Dei,  lib.  XIV,  c.xxvm,  coi.  436, 
t.  7  :  «  Fecerunt  civitates  duas  amores  duo, 
terrenam  scilicet  amor  sui  usque  ad  con¬ 
temptum  Dei ;  caelestem  vero ,  amor  Dei 
usque  ad  contemptum  sui.  »  Ergo  diligere 
Deum  supra  seipsum  non  est  naturale. 

Sed  contra,  omnia  moralia  legis  praecepta 


sunt  de  lege  naturae.  Sed  praeceptum  de  di¬ 
ligendo  Deum  supra  seipsum  est  praeceptum 
morale  legis.  Ergo  est  de  lege  naturae;  ergo 
dilectione  naturali  angelus  diligit  Deum  su¬ 
pra  seipsum. 

Respondeo  dicendum,  quod  quidam  dixe¬ 
runt  quod  angelus  naturali  dilectione  diligit 
Deum  plus  quam  se  amore  concupiscentiae, 
quia  scilicet  plus  appetit  sibi  bonum  divinum 
quam  bonum  suum ;  et  etiam  amore  ami¬ 
citiae,  inquantum  scilicet  Deo  vult  naturali¬ 
ter  angelus  majus  bonum  quam  sibi;  vult 
enim  naturaliter  Deum  esse  Deum,  se  autem 
vult  habere  naturam  propriam.  Sed,  simpli¬ 
citer  loquendo,  naturali  dilectione  plus  diligit 
se  quam  Deum,  quia  intensius  et  principa¬ 
lius  naturaliter  diligit  se  quam  Deum. 

Sed  falsitas  hujus  opinionis  aperte 1  appa¬ 
ret,  si  quis  in  rebus  naturalibus  consideret 
ad  quid  res  naturaliter  moveatur  :  inclinatio 
enim  naturalis  in  his  quae  secundum  natu¬ 
ram2  sunt3,  demonstrat  inclinationem  natu¬ 
ralem  in  voluntate  intellectualis  naturae. 
Unumquodque  autem  in  rebus  naturalibus 
quod  secundum  naturam  hoc  ipsum  quod 
est  alterius  est,  principalius  et  magis  incli¬ 
natur  in  id  cujus  est,  quam  in  seipsum.  Et 
haec  inclinatio  naturalis  demonstratur  ex  his 
quae  naturaliter  aguntur  :  quia  unumquod¬ 
que  sicut  agitur  naturaliter,  sic  aptum  na¬ 
tum  est  agi,  ut  dicitur  in  II  Phys.,  text.  78. 
Videmus  enim  quod  naturaliter  pars  se 
exponit  ad  conservationem  totius,  sicut  ma¬ 
nus  exponitur  ictui  absque  deliberatione  ad 
conservationem  totius  corporis.  Et  quia  ra¬ 
tio  imitatur  naturam,  hujusmodi  imitatio¬ 
nem  invenimus  in  virtutibus  politicis ;  est 
enim  virtuosi  civis  ut  se  exponat  mortis  pe¬ 
riculo  pro  totius  reipublicee  conservatione, 
et  si  homo  esset  naturalis  pars  hujus  civi¬ 
tatis,  hsec  inclinatio  esset  ei  naturalis.  Quia 
igitur  bonum  universale  est  ipse  Deus,  et 
sub  hoc  bono  continetur  etiam  angelus,  et 
homo,  et  omnis  creatura,  quia  omnis  crea¬ 
tura  naturaliter  secundum  id  quod  est,  Dei 
est,  sequitur  quod  naturali  dilectione  etiam 
angelus  et  homo  plus  et  principalius  diligat 


diligat?  Quaestio  non  videtur  esse  thomistica,  sed 
scotistica,  siquidem  in  D.  Thomse  doctrina  ange¬ 
lus  unusquisque  ab  alio  angelo  specie  differt,  nec 
consequenter  parem  habet.  —  Respondetur  :  su¬ 
periorem  majus  bonum  illi  optando  magis  diligit ; 
familiari  affectu  libentius  consolando  diligit  magis 
parem;  inferiorem  diligit  magis  beneficium  exhi¬ 
bendo. 


1  AI.  :  «  manifeste.  » 

*  «  Secundum  naturam  »  eligimus,  quia,  etiam 
in  creaturis  spiritualibus  vel  rationalibus,  suut  in¬ 
clinationes  naturales  in  his,  scilicet  rebus,  quae 
sunt  secundum  naturam,  vel  ipsi  naturae  confor¬ 
mes;  et  hae  inclinationes  demonstrant  inclinatio¬ 
nem  naturalem  in  voluntate  intellectualis  naturae. 

3  Parm.  :  «  quae  sunt  sine  ratione.  » 


QUJEST.  LX,  ART. 

Deum  quam  seipsum.  Alioquin  si  naturali¬ 
ter  plus  seipsum  diligeret  quam  Deum,  se¬ 
queretur  quod  naturalis  dilectio  esset  per¬ 
versa,  et  quod  non  perficeretur  per  charita- 
tem,  sed  destrueretur. 

Ad  primum  ergo  dicendum,  quod  ratio 
illa  procedit  in  his  quse  ex  sequo  dividuntur, 
quorum  unum  non  est  alteri  ratio  existendi 
et  bonitatis;  in  talibus  enim  unumquodque 
diligit  naturaliter  magis  seipsum  quam  al¬ 
terum,  inquantum  est  magis  sibi  ipsi  unum 
quam  alteri.  Sed  in  illis  quorum  unum  est 
tota  ratio  existendi  et  bonitatis  aliis,  magis 
diligitur  naturaliter  tale  alterum  quam  ip¬ 
sum,  sicut  dictum  est,  quod  unaquaeque 
pars  diligit  naturaliter  totum  plus  quam  se, 
et  quodlibet  singulare  naturaliter  diligit 
plus  bonum  suse  speciei  quam  bonum  suum 
singulare.  Deus  autem  non  solum  est  bo¬ 
num  unius  speciei,  sed  est  ipsum  universale 
bonum  simpliciter.  Unde  unumquodque  suo 
modo  naturaliter  diligit  Deum  plus  quam 
seipsum. 

Ad  secundum  diceudum,  quod  cum  dici¬ 
tur  quod  Deus  diligitur  ab  angelo  inquan¬ 
tum  est  ei  bonus,  si  ly  inquantum  dicat 
finem,  sic  falsum  est;  non  enim  diligit  na¬ 
turaliter  Deum  propter  bonum  suum,  sed 
propter  ipsum  Deum  :  si  vero  dicat  rationem 
amoris  ex  parte  amantis,  sic  verum  est,  non 
enim  esset  in  natura  alicujus  quod  amaret 
Deum,  nisi  ex  eo  quod  unumquodque  de¬ 
pendet  a  bono  quod  est  Deus. 

Ad  tertium  dicendum,  quod  natura  reflec¬ 
titur  in  seipsam,  non  solum  quantum  ad  id 
quod  est  ei  singulare,  sed  multo  magis  quan¬ 
tum  ad  commune.  Inclinatur  enim  unum¬ 
quodque  ad  conservandum  non  solum  suum 
individuum,  sed  etiam  suam  speciem;  et 
multo  magis  habet  naturalem  inclinationem 

1  Al. :  «  naturaliter.  » 

(a)  Angelus  se  et  Deum  dilectione  naturali  et 
necessaria  quoad  specificationem  diligit;  utrum 
quoad  exercitium?  Scinduntur  Thomistae.  Pro  ne¬ 
gativa  Ferrariensem,  Contenson,  et  alios  habes ; 
pro  affirmativa  Bannem,  Sylvium,  Gonet  et  alios, 
etiam  extraneos ;  pro  utraque  ut  probabili  Billuart 
et  Serram. 

( b )  Hermannus  Riswich  angelos  a  Deo  dixit  non 
esse  creatos.  Secundum  Magistrum  Sententiarum 
et  D.  Thomam,  ante  omnia  corporalia  non  tempore, 
sed  dignitate  naturae,  creatura  angelica  vere  pro¬ 
ducta  esse  dicitur.  Producta  est  duratione  simul 
cum  caelo  empyreo,  et  tempore,  et  elementorum 
materia.  Secundum  Bedam,  Magistrum  Sententia¬ 
rum  et  alios,  duratione  simul  creata  sunt  ista 
quatuor  :  angelica  natura,  cadum  empyreum,  tem- 

unumquodque  in  id  quod  est  bonum  uni¬ 
versale  simpliciter. 

Ad  quartum  dicendum,  quod  Deus,  se¬ 
cundum  quod  est  universale  bonum,  a  quo 
dependet  omne  bonum  naturale,  diligitur 
naturali  dilectione  ab  unoquoque;  inquan¬ 
tum  vero  est  bonum  beatificans  universali¬ 
ter1  omnes  supernaturali  beatitudine,  sic 
diligitur  dilectione  charitatis. 

Ad  quintum  dicendum,  quod  cum  in  Deo 
sit  unum  et  idem  ejus  substantia  et  bonum 
commune,  omnes  qui  vident  ipsam  Dei  es¬ 
sentiam,  eodem  motu  dilectionis  moventur 
in  ipsam  Dei  essentiam,  prout  est  ab  aliis 
distincta,  et  secundum  quod  est  quoddam 
bonum  commune.  Et  quia  inquantum  est 
bonum  commune,  naturaliter  amatur  ab 
omnibus,  quicumque  videt  eum  per  essen¬ 
tiam,  impossibile  est  quin  diligat  ipsum.  Sed 
illi  qui  non  vident  essentiam  ejus,  cognos¬ 
cunt  eum  per  aliquos  particulares  effectus, 
qui  interdum  eorum  voluntati  contradan¬ 
tur  :  et  sic  hoc  modo  dicuntur  odio  habere 
Deum,  cum  tamen,  inquantum  est  bonum 
commune  omnium,  unumquodque  natura¬ 
liter  diligat  plus  Deum  quam  seipsum. 

Conclusio.  —  Cum  Deus  sit  universale  bonum 
omnis  creaturae,  angelus  ipsum  plus  quam  se 
diligit  naturali  dilectione ;  non  autem  amore  con- 
cupispentiae  (a). 

QUESTIO  LXI. 

DE  PRODUCTIONE  ANGELORUM  IN  ESSE  NATURAE  (&)• 
(Et  quatuor  quaeruntur). 

Post  ea  quse  prsemissa  sunt  de  natura  an¬ 
gelorum  et  cognitione,  et  voluntate  eorum, 
restat  considerandum  de  eorum  creatione, 
sive  universaliter  de  eorum  exordio ,  et  hsec 

pus,  ac  quatuor  elementorum  ignis,  terrae,  aeris  et 
aquae  materia  confusa,  quamvis  Gregorius  Nazian- 
zenus  et  Damascenus,  qui  in  hoc  non  tenentur, 
angelos  asserant  ante  creationem  caeli  fuisse  for¬ 
matos.  Saraceni  dicunt  septem  millia  annorum 
ante  bonos  fuisse  conditos  angelos  malos,  et  ante 
caetera  per  annos  mille  bonos  angelos.  Magister 
omnem  creaturam  tam  corporalem  quam  invisibi¬ 
lem  fuisse  quodammodo  informem  a  principio  pro¬ 
ductam  docet.  Quidam  Magistro  adhaerent  pro  na¬ 
tura  spirituali  eo  sensu  quod  secundum  gratiae 
habitum  natura  illa  informis  erat.  Verumtamen 
Scotistae  hanc  naturam  in  gratia  conditam  fuisse 
tenent.  Origenes  Deum  primo  creaturas  spirituales 
solum  modo  voluisse,  et  secundario,  illis  peccan¬ 
tibus,  creasse  corpora  docet. 

consideratio  est  tripartita.  Nam  primo  con¬ 
siderabimus  quomodo  producti  sunt  in  esse 
naturae.  Secundo,  quomodo  perfecti  sunt  in 
gratia  vel  gloria.  Tertio,  quomodo  aliqui  ex 
eis  facti  sunt  mali. 

Circa  primum  quaeruntur  quatuor:  1 0  utrum 
angelus  habeat  causam  sui  esse ;  2°  utrum 
angelus  sit  ab  aeterno ;  3°  utrum  angelus  sit 
creatus  ante  corporalem  creaturam ;  4°  utrum 
angeli  fuerint  creati  in  caelo  empyreo. 

ARTICULUS  PRIMUS. 

Virum  angeli  habeant  causam  sui  esse. 

Ad  primum  sic  proceditur.  1 .  Videtur  quod 
angeli  non  habeant  causam  sui  esse.  De  his 
enim  quae  sunt  a  Deo  creata,  agitur  Gen.,  i. 
Sed  nulla  mentio  fit  ibi  de  angelis.  Ergo 
angeli  non  sunt  creati  a  Deo. 

2.  Praeterea ,  Philosophus  dicit  in  VIII 
Metaph .,  taxt.  17,  quod  si  aliqua  substantia 
sit  forma  sine  materia  ,  statim  per  seipsam 
est  ens  et  unum ,  et  non  habet  causam  quae 
faciat  eam  ens  et  unum.  Sed  angeli  sunt 
formae  immateriales,  ut  supra  ostensum  est. 
Ergo  non  habent  causam  sui  esse. 

3.  Praeterea  ,  omne  quod  fit  ab  aliquo 
agente,  per  hoc  quod  fit ,  accipit  formam  ab 
eo.  Sed  angeli ,  cum  sint  formae ,  non  acci¬ 
piunt  formam  ab  aliquo  agente.  Ergo  angeli 
non  habent  causam  agentem. 

Sed  contra  est  quod  dicitur  in  psal.  cxlviii, 
2  :  Laudate  eum,  omnes  angeli  ejus;  et  pos¬ 
tea  subdit  :  quoniam  *  ipse  dixit,  et  facta 
sunt. 

Respondeo  dicendum ,  quod  necesse  est 
dicere  et  angelos  et  omne  id  quod  praeter 
Deum  est,  a  Deo  factum  esse.  Solus  enim 
Deus  est  suum  esse  :  in  omnibus  autem  aliis 
differt  essentia  rei  et  esse  ejus,  ut  ex  supe¬ 
rioribus  patet.  Et  ex  hoc  manifestum  est 
quod  solus  Deus  est  ens  per  suam  essentiam  : 
omnia  vero  alia  sunt  entia  per  participatio¬ 
nem.  Omne  autem  quod  est  per  participatio¬ 
nem,  causatur  ab  eo  quod  est  per  essentiam, 
sicut  omne  ignitum  causatur  ab  igne.  Unde 
necesse  est  angelos  a  Deo  creatos  esse. 

Ad  primum  ergo  dicendum,  quod  Augus¬ 
tinus  dicit,  De  civit.  Dei,  lib.  XI,  cap.  ix, 
coi.  323,  t.  7,  quod  angeli  non  sunt  praeter¬ 
missi  in  illa  prima  rerum  creatione ,  sed  si- 

1  «  Sed  si  praetermissi  non  sunt,  vel  cseli  no¬ 
mine,  ubi  dictum  est :  In  principio  fecit  Deus  cselum 


gnificantur  nomine  cseli,  aut  lucis1.  Ideo 
autem  vel  praetermissi  sunt,  vel  nominibus 
rerum  corporalium  significati ,  quia  Moyses 
rudi  populo  loquebatur,  qui  nondum  capere 
poterat  incorpoream  naturam.  Et  si  eis 
fuisset  expressum  aliquas  res  esse  super 
omnem  naturam  corpoream ,  fuisset  eis  oc¬ 
casio  idololatriae ,  ad  quam  proni  erant ,  et  a 
qua  Moyses  eos  praecipue  revocare  inten¬ 
debat. 

Ad  secundum  dicendum,  quod  substantiae 
quae  sunt  formae  subsistentes,  non  habent 
causam  aliquam  formalem  sui  esse  et  suae 
unitatis,  nec  causam  agentem  per  transmu¬ 
tationem  materiae  de  potentia  in  actum ;  sed 
habent  causam  producentem  totam  substan¬ 
tiam. 

Et  per  hoc  patet  solutio  ad  tertium. 

Conclusio.  —  Cum  solus  Deus  sit  ipsum  esse 
subsistens,  non  solum  angelos  sed  omnia  ab  ipse 
creata  esse  necessarium  est. 

ARTICULUS  II. 

Utrum  angelus  sit  productus  a  Deo  ab 
aeterno. 

Ad  secundum  sic  proceditur,  t.  Videtur 
quod  angelus  sit  productus  a  Deo  ab  aeterno. 
Deus  enim  est  causa  angeli  per  suum  esse; 
non  enim  agit  per  aliquid  additum  suae  es¬ 
sentiae.  Sed  esse  ejus  est  aeternum.  Ergo  ab 
aeterno  angelos  produxit. 

2.  Praeterea,  omne  quod  quandoque  est  et 
quandoque  non  est ,  subjacet  tempori.  Sed 
angelus  est  supra  tempus,  ut  dicitur  in  lib- 
De  causis,  prop.  2.  Ergo  angelus  non  quan¬ 
doque  est  et  quandoque  non  est,  sed  semper.. 

3.  Praeterea,  Augustinus,  Soliloq.,  lib.  II, 
c.  xix,  coi.  901,  t.  1,  probat  incorruptibilita¬ 
tem  animae  per  hoc  quod  per  intellectum 
est  capax  veritatis.  Sed  sicut  veritas  est  in¬ 
corruptibilis ,  ita  est  aeterna.  Ergo  natura 
intellectualis  et  animae  et  angeli  non  solum, 
est  incorruptibilis,  sed  etiam  aeterna. 

Sed  contra  est  quod  dicitur  Proverb.,  vnr, 
22 ,  ex  persona  Sapientiae  genitae  :  Dominus 
possedit  me  ab  *  initio  viarum  suarum,  an¬ 
tequam  quidquam  faceret  a  principio.  Sed 
angeli  sunt  facti  a  Deo  ,  ut  ostensum  est ; 
ergo  angeli  aliquando  non  fuerunt. 

Respondeo  dicendum,  quod  solus  Deus, 

et  terram;  vel  potius  lucis  hujus,  de  qua  loquar,, 
significati  sunt.  » 

Pater  et  Filius  et  Spiritus  sanctus  est  ab 
se  terno.  IIoc  enim  fides  catholica  indubitan¬ 
ter  tenet ;  et  omne  contrarium  est  sicut  hae¬ 
reticum  refutandum.  Sic ‘autem  Deus  crea¬ 
turas  produxit ,  quod  eas  ex  nihilo  fecit,  id 
est  postquam  nihil  fuerant1 2. 

Ad  primum  ergo  dicendum,  quod  esse  Dei 
est  ipsum  ejus  velle.  Per  hoc  ergo  quod  De&s 
produxit  angelos  et  alias  creaturas  per  suum 
esse,  non  excluditur  quin  eas  produxerit  per 
suam  voluntatem.  Yoluntas  autem  Dei  non 
de  necessitate  se  habet  ad  productionem 
creaturarum ,  ut  supra  dictum  est ;  et  ideo 
produxit  et  quae  voluit,  et  quando  voluit. 

Ad  secundum  dicendum ,  quod  angelus 
est  supra  tempus  quod  est  numerus  motus 
cceli,  quia  est  supra  omnem  motum  corpora¬ 
lis  naturae;  non  tamen  est  supra  tempus 
quod  est  numerus  successionis  esse  ejus  post 
non  esse 3,  et  etiam  quod  est  numerus  suc¬ 
cessionis  quae  est  in  operationibus  ejus.  Unde 
Augustinus  dicit,  Super  Genes,  ad  liit., 
lib.  VIII,  c.xx,  coi.  388,  t.  3,  quod  Deus  mo¬ 
vet  creaturam  spiritualem  per  tempus. 

Ad  tertium  dicendum  ,  quod  angeli  et 
animae  intellectivae,  ex  hoc  ipso  quod  habent 
naturam  per  quam  sunt  capaces  veritatis, 
sunt  incorruptibiles.  Sed  hanc  naturam  non 
habuerunt  ab  aeterno,  sed  data  fuit  eis  a  Deo 
quando  ipse  voluit.  Unde  non  sequitur  quod 
angeli  sint  ab  aeterno. 

Conclusio.  —  Solus  Deus,  Pater,  Filius  et  Spiritus 
sanctus  ab  aeterno  fuerunt,  caetera  vero  ex  nihilo 
facta  sunt,  id  est  postquam  nihil  fuit. 

ARTICULUS  III. 

Utrum  angeli  sint  creati  ante  mundum 
corporeum. 

Ad  tertium  sic  proceditur.  1.  Videtur 
quod  angeli  fuerint  creati  ante  mundum 
corporeum.  Dicit  enim  Hieronymus,  Super 
epistolam  ad  Titum,  cap.  i,  coi.  5G0,  t.  7,  in 
illud  :  Quam  promisit  ille  qui  non  est  men¬ 
titus,  etc.  :  «  Sex 4  millia  nonduni  nostri 

1  Al. :  «  enim. »  —  4  AI.  :  «  fuerat.  » 

3  Ita  cod.  Alcan.  cum  editis  Rom.  et  Patav.;  at 
cod.  Camer.,  theologi  Lovan.  et  Duaceni  cum  Nico¬ 
lai  omittunt : «  Quod  est  numerus  successionis  esse 

ejus  post  non  esse.  » 

4 «  Sed  mille  necdum  nostri  orbis  implentur  anni : 
et  quantas  prius  aeternitates ,  quanta  tempora, 
quantas  saeculorum  origines  fuisse  arbitrandum 
est,  in  quibas  angeli,  throni,  dominationes,  eseterae- 


temporis  complentur  annorum;  et  quanta 
tempora ,  ■  quantasque  saeculorum  origines 
fuisse  arbitrandum  est,  in  quibus  angeli, 
throni,  dominationes,  caeterique  ordines  Dea 
servierunt !  »  Damascenus  etiam  dicit  in 
II  lib.  Orthocl.  ficlei,  cap.  iii,  coi.  871,  1. 1  : 
«  Quidam  dicunt  quod  ante  omnem  creatio¬ 
nem  geniti  sunt  angeli ,  ut  theologus  dicit 
Gregorius.  Et  primum  quidem  Deus  excogi¬ 
tavit  angelicas  virtutes  et  cajlestes ;  et  exco¬ 
gitatio  opus  ejus  fuit3.  » 

2.  Praeterea,  angelica  natura  est  media 
inter  naturam  divinam  et  naturam  corpo¬ 
ream.  Sed  natura  divina  est  ab  aeterno,  na¬ 
tura  autem  corporea  ex  tempore.  Ergo  na¬ 
tura  angelica  facta  est  ante  creationem 
temporis,  ei  post  aeternitatem. 

3.  Praeterea,  plus  distat  natura  angelica  a 
natura  corporali,  quam  una  natura  corpora¬ 
lis  aib  alia.  Sed  una  natura  corporalis  fuit 
facta  ante  aliam;  unde  et  sex  dies  produc¬ 
tionis  rerum  in  principio  Genesis  describun¬ 
tur.  Ergo  multo  magis  natura  angelica  facta 
est  ante  omnem  naturam  corporalem. 

Sed  contra  est  quod  dicitur  Genes.,  i,  1 :  In 
principio  creavit  Deus  eseium  et  terram. 
Non  autem  hoc  esset  verum,  si  aliquid  creas- 
set  ante  ea.  Ergo  angeli  non  sunt  ante  na¬ 
turam  corpoream  creati. 

Respondeo  dicendum,  quod  circa  hoc  in¬ 
venitur  duplex  sanctorum  doctorum  senten¬ 
tia.  illa  tamen  probabilior  videtur,  quod 
angeli  simul  cum  creatura  corporea  sunt 
creati. 

Angeli  enim  sunt  quaedam  pars  universi ; 
non  enim  constituunt  per  se  unum  univer¬ 
sum,  sed  tam  ipsi  quam  creatura  corporea 
in  constitutionem  unius  universi  conve¬ 
niunt.  Quod  apparet  ex  ordine  unius  crea¬ 
turae  ad  aliam.  Ordo  enim  rerum  ad  invicem 
est  bonum  universi.  Nulla  autem  pars  per¬ 
fecta  est  a  suo  toto  separata.  Non  est  igitur 
probabile  quod  Deus,  cujus  perfecta  sunt 
opera,  ut  dicitur  Deut.,  xxxn,  4,  creaturam 
angelicam  seorsum  ante  alias  creaturas0 
creaverit. 

que  virtutes  servierint  Deo.  » 

5  «  Nonnulli  eos  ante  alias  res  conditas  factos 
esse  dicunt;  quemadmodum  his  verbis  testatur 
Gregorius  theologus  :  «  Primum  angelicas  et  ese- 
lestes  virtutes  cogitat,  ac  cogitatio  illa  opus 
exstitit,  » 

0  Ita  cod.  Alcan.  cum  edit.  Rom.  et  Patav.;  Nico¬ 
lai,  cum  aliquot  codd. :  «  Ante  alias  omnes  creatu¬ 
ras.  » 

Quamvis  contrarium  non  sit  reputandum 
erroneum,  praecipue  propter  sententiam 
Gregorii  Nazianzeni,  cujus  «  tanta  est  in 
doctrina  Christiana  auctoritas,  ut  nullus  un¬ 
quam  ejus  dictis  calumniam  inferre  prae¬ 
sumpserit,  sicut  nec  Athanasii  documentis,  » 
ut  Hieronymus  dicit. 

Ad  primum  ergo  dicendum,  quod  Hiero¬ 
nymus  loquitur  secundum  sententiam  doc¬ 
torum  graecorum,  qui  omnes  hoc  concorditer 
sentiunt,  quod  angeli  sunt  ante  mundum 
corporeum  creati. 

Ad  secundum  dicendum,  quod  Deus  non 
est  aliqua  pars  universi,  sed  est  supra  totum 
universum,  praehahens  in  se  eminentiori 
modo  totam  universi  perfectionem ;  angelus 
autem  est  pars  universi.  Unde  non  est  eadem 
ratio. 

Ad  tertium  dicendum,  quod  creaturae  cor¬ 
poreae  omnes  sunt  unum  in  materia,  sed 
angeli  non  conveniunt  in  materia  cum  crea¬ 
tura  corporea.  Unde  creata  materia  corpora¬ 
lis  creaturae,  omnia  quodam  modo  sunt 
creata;  non  autem  creatis  angelis  esset  ip¬ 
sum  universum  creatum. 

Si  vero  contrarium  teneatur,  quod 1  dici¬ 
tur  Genes.,  i  :  In  principio  creavit  Deus  cae¬ 
lum  et  terram ,  exponendum  est,  in  principio, 
id  est  in  Filio  vel  in  principio  temporis,  non 
autem  in  principio,  id  est  antequam  nihil 
fieret,  nisi  dicatur,  antequam  nihil  in  genere 
corporalium  2  creaturarum. 

Conclusio.  —  Cum  angeli  ad  universi  perfectio¬ 
nem  creati  fuerint,  probabilius  est  illos  fuisse  a 
Deo  creatos  cum  ipso  universo,  quam  ante. 

ARTICULUS  IV. 

Utrum  angeli  sint  creati  in  Caelo  empyreo. 

Ad  quartum  sic  proceditur.  1.  Videtur 
quod  angeli  non  sint  creati  in  caelo  empyreo. 
Angeli  enim  sunt  substantiae  incorporeae. 
Sed  substantia  incorporea  non  dependet  a 
corpore  secundum  suum  esse,  et  per  conse¬ 
quens  neque  secundum  suum  fieri.  Ergo 
angeli  non  sunt  creati  in  loco  corporeo. 

2.  Praeterea,  Augustinus  dicit,  III  Super 
Qm.  ad  litteram ,  cap.  x,  coi.  285,  t.  3,  quod 

1  Al. :  «  quia.  » 

1  Al.  :  «  fieret.  » 

*  «  Quod  statim  repletum  est  angelis.  » 

4  Sic  habet  Glossa  ordin.,  coi.  462,  t.  1,  sine  ullo 

auctoris  nomine.  Non  invenitur  autem  in  operibus 
S.  Isidori,  nisi  velut  hujus  genuinum  foetum  repu- 


angeli  fuerunt  creati  in  superiori  parte  aeris. 
Non  ergo  in  caelo  empyreo. 

3.  Praeterea,  caelum  empyreum  dicitur 
esse  caelum  supremum.  Si  igitur  angeli 
creati  fuissent  in  caelo  empyreo,  non  conve¬ 
nisset  eis  in  superius  caelum  ascendere ;  quod 
est  contra  id  quod  ex  persona  angeli  peccan¬ 
tis  dicitur  Is.,  xiv,  43  :  Ascendam  in  caelum. 

Sed  contra  est  quod  Strabus  dicit,  super 
illud  :  In  principio  creavit  Deus  caelum  et 
terram,  coi.  68,  t.  4  :  «  Caelum  non  visibile 
firmamentum  hic  appellat,  sed  empyreum, 
id  est  igneum  vel  intellectuale,  quod  non  ab 
ardore,  sed  a  splendore  dicitur,  quod  statim 
factum  angelis 3  est  repletum.  » 

Respondeo  dicendum,  quod,  sicut  dictum 
est,  ex  creaturis  corporalibus  et  spirituali¬ 
bus  unum  universum  constituitur.  Unde  sic 
creatae  sunt  spirituales  creaturae,  quod  ad 
creaturam  corporalem  aliquem  ordinem  ha¬ 
bent,  et  toti  creaturae  corporali  praesident. 
Unde  conveniens  fuit  quod  angeli  in  supremo 
corpore  crearentur,  tanquam  toti  naturae 
corporeae  praesidentes,  sive  id  dicatur  caelum 
empyreum,  sive  qualitercumque  nominetur. 
Unde  Isidorus  dicit  quod  supremum  caelum 
est  caelum  angelorum4,  super  illud  Deut.,  x, 
44  :  Domini  Dei  tui  est  caelum,  et  caelum 
caeli. 

Ad  primum  ergo  dicendum,  quod  angeli 
non  sunt  creati  in  loco  corporeo,  quasi  de¬ 
pendentes  a  corpore  secundum  suum  esse, 
vel  secundum  suum  fieri;  potuisset  enim 
Deus  angelos  ante  totam  creaturam  corpo¬ 
ralem  creasse,  ut  multi  sancti  doctores  te¬ 
nent.  Sed  facti  sunt  in  loco  corporeo  ad 
ostendendum  ordinem  eorum  ad  naturam 
corpoream,  et  quod  sua  virtute  corpora5 
contingunt. 

Ad  secundum  dicendum,  quod  Augustinus 
forte  per  supremam  partem  aeris  intelligit 
supremam  partem  caeli,  cum  quo  aer  quam¬ 
dam  convenientiam  habet  propter  suam 
subtilitatem  et  diaphaneitatem.  Vel  loquitur 
non  de  omnibus  angelis,  sed  de  illis  qui 
peccaverunt,  qui  secundum  quosdam  fue¬ 
runt  de  inferioribus  ordinibus.  Nihil  autem 
prohibet  dicere  quod  superiores  angeli ,  ha¬ 
bentes  virtutem  elevatam  et  universalem 

tent  opusculum  quoddam,  quod  legitur  inter  ejus 
opera,  Migne,  t.  VII,  coi.  982,  in  quo  dicit :  «  Nomina 
autem  caelorum  haec  sunt :  aer,  aether,  Olympus, 
spatium  igneum,  firmamentum,  caelum  angelorum, 
caelum  Trinitatis.  » 

5  Sic  codd.;  in  Parm.  :  «  corporea.  » 

supra  omnia  corpora,  sint  in  supremo  crea¬ 
tur*  corpore*  creati ;  alii  vero  habentes  vir¬ 
tutes  magis  particulares,  sint  creati  in  infe¬ 
rioribus  corporibus. 

Ad  tertium  dicendum,  quod  loquitur  ibi 
non  de  c*lo  aliquo  corporeo,  sed  de  c*lo 
sanet*  Trinitatis,  id  quod  angelus  peccans 
ascendere  voluit,  dum  voluit  aliquo  modo 
Deo  *quiparari,  ut  infra  patebit. 

Conclusio.  —  Angelos,  nobiliores  universi  partes, 
decuit  in  supremo  loco,  et  caelo  empyreo  creari. 

QILESTIO  LXII. 

DE  PERFECTIONE  ANGELORUM 

IN  ESSE  GRA.TUB  ET  GLORLE. 

(Et  novem  quaeruntur.) 

Consequenter  investigandum  est  quomodo 
angeli  facti  sunt  in  esse  grati*  vel  glori*, 
et  circa  hoc  qu*runtur  novem  :  1*  utrum 
angeli  fuerint  in  sua  creatione  beati ;  2°  utrum 
indiguerint  gratia  ad  hoc  quod  ad  Deum 
converterentur;  3°  utrum  fuerint  creati  in 
gratia;  4°  utrum  suam  beatitudinem  merue¬ 
rint;  5°  utrum  statim  post  meritum  beatitu¬ 
dinem  adepti  fuerint;  6°  utrum  gratiam  et 
gloriam  secundum  capacitatem  suorum  na- 
taralium  receperint;  7°  utrum  post  consocu- 
tionem  glori*  remanserit  in  eis  dilectio  et 
cognitio  naturalis;  8°  utrum  postmodum  po¬ 
tuerint  peccare ;  9°  utrum  post  adeptionem 
glori*  potuerint  proficere. 

ARTICULUS  PRIMUS. 

Utrum  angeli  fuerint  in  sua  creatione  beati . 

Ad  primum  sic  proceditur.  1.  Yidetur 
quod  angeli  fuerint  creati  beati.  Dicitur  enim 
in  lib.  De  eccles.  dogm c.  xxix,  coi.  4218, 
Op.  Aug.,t.  VIII,  quod  «  angeli  qui  in  illa 
qua  creati  sunt  beatitudine  perseverant,  non 
natura  possident  bonum  quod  habent.  » 
Sunt  ergo  angeli  creati  in  beatitudine. 

2.  Pr*terea,  natura  angelica  est  nobilior 
quam  corporalis.  Sed  creatura  corporalis 
statim  in  principio  su*  creationis  fuit  creata, 
formata  et  perfecta;  nec  informitas  pr*ces- 
sit  in  ea  formationem  tempore,  sed  natura 
tantum,  ut  Augustinus  dicit,  I  Super  Gen. 
ad  litteram,  cap.  xv,  coi.  237,  t.  3.  Ergo  nec 
naturam  angelicam  creavit  Deus  informem 


et  imperfectam.  Sed  ejus  formatio  et  perfec¬ 
tio  est  per  beatitudinem,  secundum  quod 
fruitur  Deo.  Ergo  fuit  creata  beata. 

3.  Pr*terea,  secundum  Augustinum,  IY 
Super  Gen.  ad  litteram,  cap.  xxxiv,  ctc., 
coi.  319,  t.  3,  ea  qu*  leguntur  facta  in  ope¬ 
ribus  sex  dierum,  simul  facta  fuerunt,  et  sic 
oportet  quod  statim  a  principio  creationis 
rerum  fuerint  omnes  illi  sex  dies.  Sed  in  illis 
sex  diebus,  secundum  ejus  expositionem, 
mane  fuit  cognitio  angelica,  secundum  quam 
cognoverunt  Verbum,  et  res  in  Verbo.  Ergo 
statim  a  principio  creationis  cognoverunt 
Verbum,  et  res  in  Verbo.  Sed  angeli  beati 
sunt  per  hoc  quod  Verbum  vident.  Ergo  sta¬ 
tim  a  principio  su*  creationis  angeli  fuerunt 
beati. 

Sed  contra,  de  ratione  beatitudinis  est 
stabilitas,  sive  confirmatio  in  bono.  Sed  an¬ 
geli  non  statim  ut  creati  sunt,  fuerunt  con¬ 
firmati  in  bono;  quod  casus  quorumdam 
ostendit.  Non  ergo  angeli  in  sua  creatione 
fuerunt  beati. 

Respondeo  dicendum,  quod  nomine  beati¬ 
tudinis  intelligitur  ultima  perfectio  rationalis 
seu  intellectualis  natur*,  et  inde  est  quod 
naturaliter  desideratur,  quia  unumquodque 
naturaliter  desiderat  suam  ultimam  perfec¬ 
tionem. 

Ultima  autem  perfectio  rationalis  seu  in¬ 
tellectualis  natur*  est  duplex ;  una  quidem 
quam  potest  assequi  virtute  su*  natur*,  et 
h*c  quodam  modo  beatitudo  vel  felicitas  di¬ 
citur.  Unde  et  Aristoteles,  X  Ethic.,  c.  vm, 
perfectissimam  hominis  contemplationem , 
qua  optimum  intelligibile,  quod  est  Deus, 
contemplari  potest  in  hac  vita,  dicit  esse  ul¬ 
timam  hominis  felicitatem.  Sed  super  hanc 
felicitatem  est  alia  felicitas,  quam  in  futuro 
expectamus,  qua  videbimus  Deum  sicuti  est; 
quod  quidem  est  supra  cujuslibet  intellectus 
creati  naturam,  ut  supra  ostensum  est. 

Sic  igitur  dicendum  est,  quod  quantum 
ad  primam  beatitudinem,  quam  angelus  as¬ 
sequi  virtute  su*  natur*  potuit,  fuit  crea¬ 
tus  beatus;  quia  perfectionem  hujusmodi 
angelus  non  acquirit  per  aliquem  motum 
discursivum,  sicut  homo ;  sed  statim  ei  adest 
propter  su*  natur*  dignitatem,  ut  supra 
dictum  est.  Sed  ultimam  beatitudinem,  qu* 
facultatem  natur*  excedit,  angeli  non  sta¬ 
tim  in  principio  su*  creationis  habuerunt ; 
quia  h*e  beatitudo  non  est  aliquid  natur*, 


1  Gennadio  tribuitur  opusculum  istud. 

I. 

sed  natura*  finis ;  et  ideo  non  statim  eam  a 
principio  debuerunt  habere. 

Ad  primum  ergo  dicendum,  quod  beati  - 
tudo  ibi  accipitur  pro  illa  perfectione  natu¬ 
rali  quam  angelus  habuit  in  statu  innocen¬ 
tiae. 

Ad  secundum  dicendum,  quod  creatura 
corporalis  statim  in  principio  suae  creationis 
habere  non  potuit  perfectionem  ad  quam 
per  suam  operationem  perducitur.  Unde, 
secundum  Augustinum,  De  Gen.  ad  litt ., 
lib.  Y,  c.  iv,  coi.  323;  c.  xxm,  coi.  337,  et 
lib.  VIII,  c.  m,  coi.  374,  t.  3,  germinatio 
plantarum  ex  terra  non  statim  fuit  in  primis 
operibus,  in  quibus  virtus  sola  germinativa 
plantarum  data  est  terrae.  Et  similiter  crea¬ 
tura  angelica  in  principio  suae  creationis 
habuit  perfectionem  suae  naturae,  non  autem 
perfectionem  ad  quam  per  suam  operatio¬ 
nem  pervenire  debebat. 

Ad  tertium  dicendum,  quod  angelus  du¬ 
plicem  habet  Verbi  cognitionem,  unam  na¬ 
turalem,  et  aliam  gloriae ;  naturalem  quidem, 
qua  cognoscit  Verbum  per  ejus  similitudi¬ 
nem  in  sua  natura  relucentem;  cognitionem 
vero  gloriae,  qua  cognoscit  Verbum  per 
suam  essentiam.  Et  utraque  cognoscit  an¬ 
gelus  res  in  Verbo,  sed  naturali  quidem 
cognitione  imperfecte,  cognitione  vero  glo¬ 
riae  perfecte.  Prima  ergo  cognitio  rerum  in 
Verbo  affuit  angelis  a  principio  suae  crea¬ 
tionis  ;  secunda  vero  non,  sed  quando  facti 
sunt  beati  per  conversionem  ad  bonum ;  et 
haec  proprie  dicitur  cognitio  matutina. 

Conclusio.  —  Angeli  fuerunt  a  Deo  creati  beati 
beatitudine  naturali,  non  autem  beatitudine  super- 
naturali,  qute  in  visione  divinae  essentiae  consis¬ 
tit  (a). 

ARTICULUS  II. 

Utrum  angelus  indiguerit  gratia  ad  hoc 
quod  converteretur  in  Deum. 

Ad  secundum  sic  proceditur.  4.  Videtur 
quod  angelus  non  indiguerit  gratia  ad  hoc 
quod  converteretur  in  Deum.  Ad  ea  enim 
quae  naturaliter  possumus,  gratia  non  indi¬ 
gemus.  Sed  naturaliter  angelus  convertitur 
in  Deum,  quia  naturaliter  Deum  diligit,  ut 
ex  supra  dictis  patet.  Ergo  angelus  non  in- 

(o)  Pro  beatitudine  naturali  Guillermus,  Bona- 
ventura,  Richardus  et  Scotist®  concordant.  Quoad 
daemones,  an  in  illa  beatitudine  permanserint  ?  Qui¬ 
dam  concedunt,  alii  majori  numero  negant.  Primi 
in  daemonibus  beatitudinem  secundum  quid  admit- 


diguit.  gratia  ad  hoc  quod  converteretur  in 
Deum. 

2.  Praeterea,  ad  ea  tantum  videmur  indi¬ 
gere  auxilio  quae  sunt  difficilia.  Sed  converti 
ad  Heum  non  erat  difficile  angelo,  cum 
nihii  esset  in  eo  quod  huic  conversioni  re¬ 
pugnaret.  Ergo  angelus  non  indiguit  auxi¬ 
lio  gratise  ad  hoc  quod  converteretur  in 
Deum. 

3.  Praeterea,  converti  ad  Deum  est  se  ad 
gratiam  praeparare ;  unde  Zach.,  i,  3,  dici¬ 
tur  :  Convertimini  ad  me,  et  ego  *  convertar 
ad  vos.  Sed  nos  non  indigemus  gratia  ad 
hoc  quod  nos  ad  gratiam  praeparemus,  quia 
sic  esset  abire  in  infinitum.  Ergo  non  indi¬ 
guit  gratia  angelus  ad  hoc  quod  converte¬ 
retur  in  Denm. 

Sed  contra,  per  conversionem  ad  Deum 
angelus  pervenit  ad  beatitudinem.  Si  igitur 
non  indiguisset  gratia  ad  hoc  quod  conver¬ 
teret^  in  Deum,  sequeretur  quod  non  in¬ 
digeret  gratia  ad  habendam  vitam  aeter¬ 
nam,  quod  est  contra  illud  Apostoli,  Rom., 
vi,  23  :  Gratia  Dei  vita  ce  terna. 

Respondeo  dicendum,  quod  angeli  indi¬ 
guerunt  gratia  ad  hoc  quod  converterentur 
in  Deum  prout  est  objectum  beatitudinis. 
Sicut  enim  superius  dictum  est,  naturalis 
motus  voluntatis  est  principium  omnium 
eorum  quae  volumus;  naturalis  autem  in¬ 
clinatio  voluntatis  est  ad  id  quod  est  conve¬ 
niens  secundum  naturam.  Et  ideo,  si  aliquid 
sit  supra  naturam,  voluntas  in  id  ferri  non 
potest,  nisi  ab  aliquo  alio  supernaturali  prin¬ 
cipio  adjuta;  sicut  patet  quod  ignis  liabet 
naturalem  inclinationem  ad  calefaciendum 
et  ad  generandum  ignem.  Sed  generare 
carnem  est  supra  naturalem  virtutem  ignis; 
unde  ignis  ad  hoc  nullam  inclinationem  ha¬ 
bet,  nisi  secundum  quod  movetur  ut  instru¬ 
mentum  ab  anima  nutritiva.  Ostensum  est 
autem  supra,  cum  de  Dei  cognitione  agere¬ 
tur,  quod  videre  Deum  per  essentiam,  in 
quo  ultima  beatitudo  rationalis  creaturae 
consistit,  est  supra  naturam  cujuslibet  in¬ 
tellectus  creati.  Unde  nulla  creatura  ratio¬ 
nalis  potest  habere  motum  voluntatis  ordi¬ 
natum  ad  illam  beatitudinem,  nisi  mota  a 
supernaturali  agen+ '  :  et  hoc  dicimus  auxi¬ 
lium  gratiae.  Et  iuoo  dicendum  est  quod 

tunt  ex.  naturali  cognitione  et  dilectione  Dei,  nd 
instar  hominis  durissimos  inter  cruciatus  Dei  con¬ 
templationem  habentis.  S.  Tliomas  statui  inno¬ 
centi®  beatitudinem  naturalem  attribuit. 


*  Et  con- 
vertar* 

angelus  in  illam  beatitudinem  voluntate 
converti  non  potuit  nisi  per  auxilium  gra¬ 
tiae. 

Ad  primum  ergo  dicendum,  quod  angelus 
naturaliter  diligit  Deum,  inquantum  est 
principium  naturalis  esse.  Hic  autem  loqui¬ 
mur  de  conversione  ad  Deum,  inquantum 
est  beatificans  per  suae  essentiae  visionem. 

Ad  secundum  dicendum,  quod  difficile  est 
quod  transcendit  potentiam ;  sed  hoc  con¬ 
tingit  esse  dupliciter.  Uno  modo  quia  trans¬ 
cendit  potentiam  secundum  suum  naturalem 
ordinem,  et  tunc  si  ad  hoc  possit  pervenire 
aliquo  auxilio,  dicitur  difficile;  si  autem 
nullo  modo,  dicitur  impossibile,  sicut  impos¬ 
sibile  est  hominem  volare.  Alio  modo  trans¬ 
cendit  aliquid  potentiam,  non  secundum 
ordinem  naturalem  potentiae,  sed  propter 
-aliquod impedimentum  potentiae  adjunctum ; 
sicut  ascendere  non  est  contra  naturalem 
ordinem  potentiae  animae  motivae ,  quia 
anima,  quantum  est  de  se,  nata  est  movere1 
in  quamlibet  partem ;  sed  impeditur  ab  hoc 
propter  corporis  gravitatem ;  unde  difficile 
est  homini  ascendere.  Converti  autem  ad 
beatitudinem  ultimam  homini  quidem  est 
difficile,  et  quia  est  supra  naturam,  et  quia 
habet  impedimentum  ex  corruptione  corpo¬ 
ris  et  infectione  peccati;  sed  angelo  est  dif¬ 
ficile  propter  hoc  solum  quod  est  superna- 
turale. 

Ad  tertium  dicendum,  quod  quilibet  motus 
voluntatis  in  Deum  potest  dici  conversio  in 
ipsum;  et  ideo  triplex  est  conversio  in 
Deum  :  una  quidem  per  dilectionem  perfec¬ 
tam,  qua?  est  creatura?  jam  Deo  fruentis ;  et 
ad  hanc  conversionem  requiritur  gratia,  con¬ 
summata.  Alia  conversio  est  qua?  est  meri¬ 
tum  beatitudinis ;  et  ad  hanc  requiritur 
habitualis  gratia,  qua?  est  merendi  princi¬ 
pium.  Tertia  conversio  est  per  quam  aliquis 
pra?parat  se  ad  gratiam  habendam  :  et  ad 
hanc  non  exigitur  aliqua  habitualis  gratia, 
sed  operatio  Dei  ad  se  animam  convertentis, 
secundum  illud  Thren.,  ult.,  21  :  Converte 
nos,  Domine ,  ad  te,  et  convertemur .  Unde 
patet  quod  non  est  procedere  in  infinitum. 

Conclusio.  —  Non  potuit  angelus  in  Deum  con¬ 
verti  nisi  divina?  gratia?  auxilio  (a). 

1  Ita  cod.  Alcan.  aliique  cum  Nicolai  et  edit,  ro- 
mqjia;  edit.  Patav.  :  «  moveri.  » 

1 «  Et  istam  (bonam  voluntatem)  quis  fecerat,  nisi 
ille  qui  eos  cum  bona  voluntate,  id  est,  cum  amore 
casto,  quo  illi  adhaererent ,  creavit,  simul  eis  et 
condens  naturam  et  largiens  gratiam.  » 

t(C>  Et  Molinistae  et  Jansenistse  quodam  miraculo 


ART.  II  ET  HI. 

ARTICULUS  III. 

Utrum  angeli  sint  creati  in  gratia. 

Ad  tertium  sic  proceditur.  1 .  Videtur  quod 
angeli  non  sint  creati  in  gratia.  Dicit  enim 
Augustinus,  Super  Gen.  ad  litt.,  lib.  II, 
c.  i,  ii,  etc.,  coi.  247,  etc.,  t.  3,  quod  «  ange¬ 
lica  natura  prhno  erat  informiter  creata,  et 
caelum  dicta ;  postmodum  vero  formata  est, 
et  lux  appellata.  »  Sed  haec  formatio  est  per 
gratiam.  Ergo  angeli  non  sunt  creati  in 
gratia. 

2.  Praeterea,  gratia  inclinat  creaturam  ra¬ 
tionalem  in  Deum.  Si  igitur  angelus  in  gra¬ 
tia  creatus  fuisset,  nullus  angelus  fuisset  a 
Deo  aversus. 

3.  Praeterea,  gratia  medium  est  inter  na¬ 
turam  et  gloriam.  Sed  angeli  non  fuerunt 
beati  in  sua  creatione.  Ergo  videtur  quod 
nec  etiam  creati  sunt  in  gratia,  sed  primo 
in  natura  tantum,  postea  autem  adepti  sunt 
gratiam,  et  ultimo  facti  sunt  beati. 

Sed  contra  est  quod  Augustinus  dicit,  XII 
De  civ.  Dei,  cap.  ix,  §  2,  coi.  357,  t.  7  : 
«  Bonam  voluntatem  quis  fecit  in  angelis, 
nisi  ille  qui  eos  cum  sua  voluntate,  id  est, 
cum  amore  casto,  quo  illi  adhserent,  creavit, 
simul  in  eis  condens  naturam,  et  largiens 
gratiam 2  ?  » 

Respondeo  dicendum,  quod  quamvis  su¬ 
per  hoc  sint  diversae  opiniones,  quibusdam 
dicentibus  quod  creati  sunt  angeli  in  natu¬ 
ralibus  tantum ;  aliis  vero  quod  sunt  creati 
in  gratia,  hoc  tamen  probabilius  videtur  te¬ 
nendum  ,  et  magis  dictis  sanctorum  conso¬ 
num  est,  quod  fuerunt  creati  in  gratia  gra¬ 
tum  faciente.  Sic  enim  videmus  quod  omnia 
quae  processu  temporis  per  opus  divina?  pro¬ 
videntia?  creata  a  Deo  operante  sunt  pro¬ 
ducta,  in  prima  rerum  conditione  producta 
sunt  secundum  quasdam  seminales  rationes, 
ut  Augustinus  dicit,  V  Sup.  Gen.  ad  litt., 
c.  xxm,  §  45,  coi.  338,  t.  3,  sicut  arbores  et 
animalia,  et  alia  hujusmodi.  Manifestum  est 
autem  quod  gratia  gratum  faciens  hoc  modo 
.  comparatur  ad  beatitudinem,  sicut  ratio  se¬ 
minalis  in  natura  ad  effectum  naturalem. 

in  hoc  concordes  angelos  tenent  non  indiguisse 
nisi  auxilio  gratiae  sufficientis,  seu  posse  dantis. 
Thomistae  contendunt  eos  indiguisse  auxilio  gra¬ 
tise  efficacis,  et  cum  S.  Thoma  pro  eis  non  ex  sola 
naturse  infirmitate,  ut  Jansenistse  volunt,  sed  etiam 
ex  supernaturalitate  objecti  naturae  vires  exceden¬ 
tis  gratiae  necessitatem  repetunt. 

Unde  I  Joan.,  m,  gratia  semen  Dei  nomina¬ 
tur.  Sicut  igitur  secundum  opinionem  Au¬ 
gustini  ponitur  quod  statim  in  prima  crea¬ 
tione  corporalis  creaturae  inditae  sunt  ei 
seminales  rationes  omnium  naturalium  ef¬ 
fectuum  ;  ita  statim  a  principio  sunt  angeli 
creati  in  gratia. 

Ad  primum  ergo  dicendum,  quod  informi¬ 
tas  illa  angeli  potest  intelligi  vel  per  compa¬ 
rationem  ad  formationem  gloriae ,  et  sic 
praecessit  tempore  informitas  formationem ; 
vel  per  comparationem  ad  formationem 
gratiae,  et  sic  non  praecessit  ordine  temporis, 
sed  ordine  naturae,  sicut  etiam  de  formatione 
corporali  Augustinus  ponit,  lib.  I  Sup.  Gen. 
ad  litt.,  cap.  xv,  coi.  257,  t.  3. 

Ad  secundum  dicendum  ,  quod  omnis 
forma  inclinat  suum  subjectum  secundum 
modum  naturae  ejus.  Modus  autem  natura¬ 
lis  intellectualis  naturae  est  ut  libere  feratur 
in  ea  quae  vult.  Et  ideo  inclinatio  gratiae  non 
imponit  necessitatem,  sed  habens  gratiam 
potest  ea  non  uti,  et  peccare. 

Ad  tertium  dicendum,  quod,  quamvis  gra¬ 
tia  sit  medium  inter  naturam  et  gloriam  or¬ 
dine  naturae,  tamen  ordine  temporis  in  na¬ 
tura  creata  non  debuit  simul  esse  gloria  cum 
natura,  quia  est  finis  operationis  ipsius  na¬ 
turae  per  gratiam  adjutae.  Gratia  autem  non 
se  habet  ut  fmis  operationis,  quia  non  est  ex 
operibus,  sed  ut  principium  bene  operandi. 
Et  ideo  statim  cum  natura  gratiam  dare 
conveniens  fuit. 

* 

Conclusio.  —  Probabilius  est  angelos" in  gratia 
fuisse  creatos  quam  sine  gratia  (a). 

ARTICULUS  IV. 

Utrum  angelus  beatus  suam  beatitudinem 
meruerit. 

Ad  quartum  sic  proceditur.  1.  Videtur 
quod  angelus  beatus  suam  beatitudinem  non 
meruerit.  Meritum  enim  est  ex  difficultate 
actus  meritorii.  Sed  nullam  difficultatem 
angelus  habuit  ad  bene  operandum.  Ergo 
bona  operatio  non  fuit  ei  meritoria. 

2.  Praeterea,  naturalibus  non  meremur. 
Sed  naturale  fuit  angelo  quod  converteretur 
ad  Deum.  Ergo  per  hoc  non  meruit  beatitu¬ 
dinem. 

(a)  Magister  et  doctores  plurimi  hanc  opinionem 
acceptant,  quod  angeli  non  sunt  in  gratia  conditi ; 
contrarium  theologi  tenent.  Sed  quteritur  utrum 
in  sui  creatione  per  motum  seu  consensum  liberi 


3.  Praeterea ,  si  angelus  beatus  beatitudi¬ 
nem  suam  meruit ,  aut  ergo  antequam  eam 
haberet,  aut  post.  Sed  non  ante  :  quia,  ut 
multis  videtur,  ante  non  habuit  gratiam , 
sine  qua  nullum  est  meritum;  nec  etiam 
post :  quia  sic  etiam  modo  mereretur,  quod 
videtur  esse  falsum ,  quia  sic  minor  angelus 
merendo  ad  superioris  angeli  gradum  posset 
pertingere,  et  non  essent  stabiles  distinctio¬ 
nes  graduum  gloriee,  quod  est  inconveniens. 
Non  ergo  angelus  beatus  suam  beatitudinem 
meruit.  g 

Sed  contra,  Apoc.,  xxi,  17,  dicitur  quod 
mensura  angeli,  in  illa  caelesti  Hierusalem, 
est  mensura  hominis.  Sed  homo  ad  beatitu¬ 
dinem  pertingere  non  potest  nisi  per  meri¬ 
tum.  Ergo  neque  angelus. 

Respondeo  dicendum,  quod  soli  Deo  beati- 
tudo  perfecta  est  naturalis ;  quia  idem  est  ei 
esse,  et  beatum  esse.  Cujuslibet  autem  crea¬ 
turae  esse  beatum  non  est  naturale,  sed  ulti¬ 
mus  finis.  Quaelibet  autem  res  ad  ultimum 
finem  per  suam  operationem  pertingit ;  quae' 
quidem  operatio  in  finem  ducens  vel  est 
factiva  fmis,  quando  finis  non  excedit  virtu¬ 
tem  ejus  quod  operatur  propter  finem,  sicut 
medicatio  est  factiva  sanitatis ;  vel  est  meri¬ 
toria  fnis,  quando  finis  excedit  virtutem 
operantis  propter  finem,  unde  expeclalur 
finis  ex  dono  alterius.  Beatitudo  autem  ul-r 
tima  excedit  et  naturam  angelicam  et  huma¬ 
nam  ,  ut  ex  dictis  patet.  Unde  relinquitur 
quod  tam  homo  quam  angelus  suam  beati¬ 
tudinem  meruerint. 

Et  si  quidem  angelus  in  gratia  creatus 
fuit,  sine  qua  nullum  est  meritum ,  absque 
difficulta  te  dicere  possumus  quod  suam  bea¬ 
titudinem  meruerit ;  et  similiter  si  quis  dice¬ 
ret  quod  qualitercumque  gratiam  habuerit 
antequam  gloriam.  Si  vero  gratiam  non 
habuit  antequam  esse  beatus,  sic -oportet 
dicere  quod  beatitudinem  absque  merito  ha¬ 
buit,  sicut  nos  gratiam;  quod  tamen  est 
contra  rationem  beatitudinis,  quae  habet  ra¬ 
tionem  fmis,  et  est  praemium  virtutis,  ut 
etiam  Philosophus  dicit  in  I  Ethic.,  cap.  ix, 
circ.  prine.  Vel  oportet  dicere  quod  angeli 
merentur  beatitudinem  per  ea  quae  jam 
beati  operantur  in  divinis  ministeriis,  ut  alii 
dixerunt;  quod  tamen  est  contra  rationem 
meriti.  Nam  meritum  habet  rationem  viae  ad 

arbitrii  gratiam  receperit  angelus?  Affirmative  pro¬ 
babilius  ;  sic  contra  Capreolum  Thomistce  cum 
S.  Thoma  communiter. 

finem ;  ei  autem  qui  jam  est  in  termino,  non 
convenit  moveri  ad  terminum ;  et  sic  nullus 
meretur  quod  jam  habet.  Vel  oportet  dicere 
quod  unus  et  idem  actus  conversionis  in 
Deum,  inquantum  est  ex  libero  arbitrio,  est 
meritorius ,  et  inquantum  pertingit  ad  finem, 
est  fruitio  beata.  Sed  neque  hoc  etiam  vide¬ 
tur  esse  conveniens,  quia  liberum  arbitrium 
non  est  sufficiens  causa  meriti ;  unde  actus 
non  potest  esse  meritorius ,  secundum  quod 
est  ex  libero  arbitrio ,  nisi  inquantum  est 
gratia  informatus.  Non  autem  simul  potest 
informari  gratia  imperfecta,  quse  est  princi¬ 
pium  merendi,  et  gratia  perfecta,  quse  est 
principium  fruendi.  Unde  non  videtur  esse 
possibile  quod  simul  fruatur,  et  suam  frui¬ 
tionem  mereatur. 

Et  ideo  melius  dicendum  est,  quod  gra¬ 
tiam  habuit  angelus  antequam  esset  beatus, 
per  quam  beatitudinem  meruit. 

Ad  primum  ergo  dicendum ,  quod  diffi¬ 
cultas  bene  operandi  non  est  in  angelis  ex 
aliqua  contrarietate  vel  impedimento  natu¬ 
ralis  virtutis,  sed  ex  hoc  qim^  -nus  aliquod 
bonum  est  supra  virtutem  naturse. 

Ad  secundum  dicendum  ,  quod  conver¬ 
sione  naturali  angelus  non  meruit  beatitu¬ 
dinem  ,  sed  conversione  charitatis ,  quse  est 
per  gratiam. 

Ad  tertium  patet  responsio  ex  dictis. 

Conclusio.  —  Cum  solus  Deus  sit  naturaliter  ab 
aeterno  beatus,  oportuit  angelos  fuisse  a  Deo  crea¬ 
tos,  ut  suam  supernaturalem  beatitudinem  mere¬ 
rentur  (a). 

ARTICULUS  V. 

Utrum  angelus  slatim  post  unum  actum 
meriti  beatitudinem  habuerit. 

Ad  quintum  sic  proceditur.  1.  Videtur 
•quod  angelus  non  statim  post  unum  actum 
meritorium  beatitudinem  habuerit.  Diffi¬ 
cilius  enim  est  homini  bene  operari  quam 
angelo.  Sed  homo  non  praemiatur  statim  post 
unum  actum.  Ergo  neque  angelus. 

Praeterea,  angelus  statim  in  principio  suae 
creationis  et  in  instanti  actum  aliquem  ha¬ 
bere  potuit,  cum  etiam  corpora  naturalia  in 
ipso  instanti  suae  creationis  moveri  incipiant; 
•et  si  motus  corporis  in  instanti  esse  posset, 
sicut  operatio  intellectus  et  voluntatis,  in 

(a)  Juxta  Magistrum  quem  communiter  in  hoc 
doctores  deserunt  angelorum  fuit  praemium  prius, 
■et  posterius  nobis  ministrando  meritum.  Scoto- 
rellus,  Guillermus,  Scotistae  cum  S.  Thoma  et  Tho- 


primo  instanti  suae  generationis  motum  ha¬ 
berent.  Si  ergo  angelus  per  unum  motum 
suae  voluntatis  beatitudinem  meruit ,  in 
primo  instanti  suae  creationis  meruit  beati¬ 
tudinem.  Si  ergo  eorum  beatitudo  non  re¬ 
tardatur,  statim  in  primo  instanti  fuerunt 
beati. 

3.  Praeterea,  inter  multum  distantia  opor¬ 
tet  esse  multa  media.  Sed  status  beatitudinis 
angelorum  multum  distat  a  statu  naturae 
eorum  ;  medium  autem  inter  utrumque  est 
meritum.  Oportuit  igitur  quod  per  multa 
merita  angelus  ad  beatitudinem  pervenerit. 

Sed  contra ,  anima  hominis  et  angelus  si¬ 
militer  ad  beatitudinem  ordinantur;  unde 
sanctis  promittitur  aequalitas  angelorum.  Sed 
anima  a  corpore  separata ,  si  habeat  meri¬ 
tum  beatitudinis ,  statim  beatitudinem  con¬ 
sequitur,  nisi  aliud  sit  impedimentum.  Ergo 
pari  ratione  et  angelus.  Sed  statim  in  primo 
actu  charitatis  habuit  meritum  beatitudinis. 
Ergo  cum  in  eo  non  esset  aliquod  impedi¬ 
mentum  ,  statim  ad  beatitudinem  pervenit 
per  solum  unum  actum  meritorium. 

Respondeo  dicendum ,  quod  angelus  post 
primum  actum  charitatis,  quo  beatitudinem 
meruit,  statim  beatus  fuit. 

Cujus  ratio  est  quia  gratia  perficit  natu¬ 
ram  secundum  modum  naturae ,  sicut  et 
omnis  perfectio  recipitur  in  perfectibili  se¬ 
cundum  modum  ejus.  Est  autem  hoc  pro¬ 
prium  naturae  angelicae  quod  naturalem 
perfectionem  non  per  discursum  acquirat, 
sed  statim  per  naturam  habeat ,  sicut  supra 
ostensum  est.  Sicut  autem  ex  sua  natura 
angelus  habet  ordinem  ad  perfectionem  na¬ 
turalem,  ita  ex  merito  habet  ordinem  ad  glo¬ 
riam  ;  et  ita  statim  post  meritum  in  angelo 
fuit  beatitudo  consecuta.  Meritum  autem 
beatitudinis  non  solum  in  angelo,  sed  etiam 
in  homine  esse  potest  per  unicum  actum  : 
quia  quolibet  actu  charitate  informato  homo 
beatitudinem  meretur.  Unde  relinquitur 
quod  statim  post  unnm  actum  charitate  in¬ 
formatum  angelus  beatus  fuit. 

Ad  primum  ergo  dicendum ,  quod  hoim 
secundum  suam  naturam  non  statim  natus 
est  ultimam  perfectionem  adipisci ,  sicut  an¬ 
gelus  ,  et  ideo  homini  longior  via  data  est 
ad  merendum  beatitudinem  quam  angelo. 

Ad  secundum  dicendum,  quod  angelus  est 

mistis,  angelos  docent  suam  per  merita  praeceden¬ 
tia  meruisse  beatitudinem.  Alii  dixerunt  eos  illam 
per  actus  tempore  simul  concomitantes,  natura 
tantum  ipsum  praecedentes  meruisse. 

supra  tempus  rerum  corporalium.  Unde 
instantia  diversa  in  his  quae  ad  angelos  per¬ 
tinent,  non  accipiuntur  nisi  secundum  suc¬ 
cessionem  in  ipsorum  actibus.  Non  autem 
potuit  simul  in  eis  esse  actus  meritorius 
beatitudinis ,  et  actus  beatitudinis ,  qui  est 
fruitio,  cum  unus  sit  gratiae  imperfectae,  et 
alius  gratiae  consummatae.  Unde  relinquitur 
quod  oportet  diversa  instantia  accipi,  in  quo¬ 
rum  uno  meruerit  beatitudinem  et  in  alio 
fuerit  beatus. 

Ad  tertium  dicendum,  quod  de  natura 
angeli  est  quod  statim  suam  perfectionem 
consequatur,  ad  quam  ordinatur;  et  ideo 
non  requiritur  nisi  unus  actus  meritorius, 
qui  ea  ratione  medium  dici  potest,  quia  se¬ 
cundum  ipsum  angelus  ad  beatitudinem  or¬ 
dinatur. 

Conclusio.  —  Angelus  post  primum  cliaritatis 
actum  beatitudinem  consecutus  est  (a). 

ARTICULUS  YI. 

Utrum  angeli  sint  consecuti  gratiam  et 

gloriam  secundum  quantitatem  suorum 

naturalium. 

Ad  sextum  sic  proceditur.  1.  Videtur  quod 
angeli  non  sint  consecuti  gratiam  et  gloriam 
secundum  quantitatem  suorum  naturalium. 
Gratia  enim  ex  mera  Dei  voluntate  datur. 
Ergo  et  quantitas  gratiae  dependet  ex  vo¬ 
luntate  Dei,  et  non  ex  quantitate  naturalium. 

2.  Praeterea,  magis  propinquum  videtur 
ad  gratiam  actus  humanus  quam  natura, 
quia  actus  humanus  praeparatorius  est  ad 
gratiam.  Sed  gratia  non  est  ex  operibus,  ut 
dicitur  Rom.,  xi.  Multo  igitur  minus  quan¬ 
titas  in  angelis  est  secundum  quantitatem 
naturalium. 

3.  Praeterea,  homo  et  angelus  pariter  or¬ 
dinantur  ad  beatitudinem  vel  gratiam.  Sed 
homini  non  datur  plus  de  gratia  secundum 
gradum  naturalium.  Ergo  nec  angelo. 

Sed  contra  est  quod  Magister  dicit,  m  dis¬ 
tinet.  II  Sentent.,  quod  angeli  qui  natura 
magis  subtiles,  et  sapientia  amplius  perspi¬ 
caces  creati  sunt,  hi  etiam  majoribus  gratirn 
muneribus  praediti  sunt. 

Respondeo  dicendum,  quod  rationabile  est 
quod  secundum  gradum  naturalium1  an- 

1  Edit.  Nicolai  habet  :  «  gradum  naturalem.  » 

s  Ita  edit.  Nicolai  et  Patav.,  quibus  adstipulatur 
Garcia;  cod.  Alcan.,  edit.  Rom.  aliaeque  :  «  propter 
finem. » 


gelis  data  sint  dona  gratiarum,  et  perfectio' 
beatitudinis. 

Cujus  quidem  ratio  ex  duobus  accipi  po¬ 
test.  Primo  quidem  ex  parte  ipsius  Dei,  qui 
per  ordinem  sum  sapientiae  diversos  gradus 
m  angelica  natura  constituit.  Sicut  autem 
natura  angelica  facta  est  a  Deo  ad  gratiam 
et  beatitudinem  consequendam,  ita  etiam 
gradus  naturae  angelicae  ad  diversos  gradus 
gratiai  et  gloriae  ordinari  videntur;  ut  puta, 
si  aedificator  lapides  polit  ad  construendam 
domum,  ex  hoc  ipso  quod  aliquos  pulchrius 
et  decentius  aptat,  videtur  eos  ad  honoratio¬ 
rem  partem  domus  ordinare.  Sic  igitur  vi¬ 
detur  quod  Deus  angelos  quos  altioris  na¬ 
turae  fecit,  ad  majora  gratiarum  dona  et 
ampliorem  beatitudinem  ordinaveriL 

Secundo  apparet  idem  ex  parte  ipsius  an¬ 
geli;  non  enim  angelus  est  compositus  ex 
diversis  naturis,  ut  inclinatio  unius  naturae 
impetum  alterius  impediat  aut  retardet,  si¬ 
cut  in  homine  accidit,  in  quo  motus  intellec¬ 
tivae  partis  aut  retardatur  aut  impeditur  ex 
inclinatione  partis  sensitivae.  Quando  autem 
non  est  aliquid  quod  retardet  aut  impediat, 
natura  in  id  secundum  totam  suam  virtu¬ 
tem  movetur.  Et  ideo  rationabile  est  quod 
angeli  qui  meliorem  naturam  habuerunt, 
etiam  fortius  et  efficacius  ad  Deum  sint 
conversi.  Hoc  autem  etiam  in  hominibus 
contingit ;  quia  secundum  intentionem  con¬ 
versionis  in  Deum  datur  major  gratia  et 
gloria.  Unde  videtur  quod  angeli  qui  habue¬ 
runt  meliora  naturalia  habuerunt  plus  de 
gratia  et  gloria. 

Ad  primum  ergo  dicendum,  quod  sicut 
gratia  est  ex  mera  Dei  voluntate ,  ita  etiam 
et  natura  angeli;  et  sicut  naturam  Dei  vo¬ 
luntas  ordinavit  ad  gratiam,  ita  et  gradus 
nat  une  ad  gradus  gratise. 

Ad  secundum  dicendum,  quod  actus  ra¬ 
tionalis  creaturae  sunt  ab  ipsa;  sed  natura 
est  immediate  a  Deo.  Unde  magis  videtur 
quod  gratia  detur  secundum  gradum  naturae 
quam  ex  operibus. 

Ad  tertium  dicendum,  quod  diversitas  na¬ 
turalium  aliter  est  in  angelis,  qui  differunt’ 
specie,  et  aliter  in  hominibus,  qui  differunt 
solo  numero.  Differentia  enim  secundum 
speciem  est  propter  formam 2 ;  sed  differentia 
secundum  numerum  est  propter  materiam. 

(a)  Juxta  Nicetam  Graecum  ante  Christi  resurrec¬ 
tionem  nec  fuere  stabiles  angeli  in  gratia,  nec  di¬ 
vinam  essentiam  viderunt. 

In  homine  etiam  est  aliquid  quod  potest  im¬ 
pedire  vel  retardare  motum  intellectivae  na¬ 
turae,  non  autem  in  angelis.  Unde  non  est 
eadem  ratio  de  utroque. 

Conclusio.  —  Consecuti  sunt  angeli  gratiam  et 
gloriam  secundum  naturalium  virium  quantita¬ 
tem  ,  ita  quod  meliores  et  excellentiores  majorem 
gratiam  et  gloriam  consequerentur  (a). 

ARTICULUS  VII. 

Utrum  in  angelis  beatis  remaneat  cognitio 
et  dilectio  naturalis. 

Ad  septimum  sic  proceditur.  4.  Videtur 
quod  in  angelis  beatis  non  remaneat  cogni¬ 
tio  et  dilectio  naturalis.  Quia ,  ut  dicitur 
1  Cor.,  xiii,  40  :  Cum  venerit  quod  ver f ce¬ 
tum  est,  evacuabitur  quod  exparte  est.  Sed 
dilectio  et  cognitio  naturalis  est  imperfecta 
respectu  cognitionis  et  dilectionis  beatae. 
Ergo  ,  adveniente  beatitudine  ,  naturalis 
cognitio  et  dilectio  cessat. 

2.  Praeterea,  ubi  unum  sufficit,  aliud  su¬ 
perflue  existit.  Sed  sufficit  in  angelis  beatis 
cognitio  et  dilectio  beata.  Superfluum  ergo 
esset  quod  remaneret  in  eis  cognitio  et  di¬ 
lectio  naturalis. 

3.  Praeterea,  eadem  potentia  non  habet  si¬ 
mul  duos  actus,  sicut  nec  una  linea  termi¬ 
natur  ex  eadem  parte  ad  duo  puncta.  Sed 
angeli  beati  sunt  semper  in  actu  cognitionis 
et  dilectionis  beatae ;  felicitas  enim  non  est 
secundum  habitum,  sed  secundum  actum, 
ut  dicitur  in  I  Ethic.,  cap.  viu.  Ergo  nun¬ 
quam  in  angelis  potest  esse  cognitio  et  di¬ 
lectio  naturalis. 

Sed  contra,  quamdiu  manet  natura  aliqr#a, 
manet  operatio  ejus.  Sed  beatitudonon  tollit 
naturam,  cum  sit  perfectio  ejus.  Ergo  non 
tollit  naturalem  cognitionem  et  dilectionem. 

Respondeo  dicendum,  quod  in  angelis  bea¬ 
tis  remanet  cognitio  et  dilectio  naturalis; 
sicut  enim  se  habent  principia  operationum 
ad  invicem ,  ita  se  habent  et  operationes 
ipsae.  Manifestum  est  autem  quod  natura  ad 
beatitudinem  comparatur  sicut  primum  ad 
secundum,  quia  beatitudo  naturae  additur. 
Semper  autem  oportet  salvari  primum  in 
secundo.  Unde  oportet  quod  natura  salvetur 
in  beatitudine ;  et  similiter  oportet  quod  in 
actu  beatitudinis  salvetur  actus  naturae. 

(a)  S.  Tliomcs  angelos  tenet  gratiam,  esse  conse¬ 
cutos  secundum  quantitatem  suorum  naturalium, 
non  isto  Pelagiano  sensu  quod  naturales  angelorum 
perfectiones  dispositiones  ad  gratiam  ct  gloriam 


Ad  primum  ergo  dicendum,  quod  per¬ 
fectio  adveniens  tollit  imperfectionem  sibi 
oppositam.  Imperfectio  autem  natura}  non 
opponitur  perfectioni  beatitudinis,  sed  sub¬ 
sternitur  ei  sicut  imperfectio  potentia}  subs¬ 
ternitur  perfectioni  forma};  et  non  tolli! nr 
potentia  per  formam,  sed  tollitur  privatio, 
quse  opponitur  formae.  Et  similiter  etiam  im¬ 
perfectio  cognitionis  naturalis  non  opponitur 
perfectioni  cognitionis  gloriae  :  nihil  enirn 
prohibet  simul  aliquid  cognoscere  per  diversa 
media,  sicut  simul  potest  aliquid  cognosci 
per  medium  probabile  et  demonstrativum. 
Et  similiter  potest  angelus  simul  Deum 
cognoscere  per  essentiam  Dei,  quod  pertinet 
ad  cognitionem  gloriae,  et  per  essentiam 
propriam,  quod  pertinet  ad  cognitionem 
naturae. 

Ad  secundum  dicendum,  quod  ea  quae 
sunt  beatitudinis,  per  se  sufficiunt;  sed  ad 
hoc  quod  sint,  praeexigunt  ea  quae  sunt  na¬ 
turae  ;  quia  nulla  beatitudo  est  per  se  subsis¬ 
tens  nisi  beatitudo  increata. 

Ad  tertium  dicendum,  quod  duae  opera¬ 
tiones  non  possunt  esse  simul  unius  poten¬ 
tiae,  nisi  una  ad  aliam  ordinetur.  Cognitio 
autem  et  dilectio  naturalis  ordinantur  ad 
cognitionem  et  dilectionem  gloriae.  Unde 
nihil  prohibet  in  angelo  esse  et  cognitionem 
et  dilectionem  naturalem,  et  cognitionem  et 
dilectionem  gloriae. 

Conclusio.  —  Remanet  in  angelis  beatis  natu- 
lis  cognitio  et  dilectio. 

\ 

ARTICULUS  VIII. 

Utrum  angelus  beatus  peccare  possit. 

Ad  octavum  sic  proceditur.  4.  Videtur 
quod  angelus  beatus  peccare  possit.  Beati¬ 
tudo  enim  non  tollit  naturam,  ut  dictum  est. 
Sed  de  ratione  naturae  creatae  est  quod  possit 
deficere.  Ergo  angelus  beatus  potest  peccare. 

2.  Praeterea,  potestates  rationales  sunt  ad 
opposita,  ut  Philosophus  dicit  IV  Metaph., 
text.  2.  Sed  voluntas  angeli  beati  non  desi¬ 
nit  esse  rationalis.  Ergo  se  habet  ad  bonum 
et  malum. 

3.  Praeterea,  ad  libertatem  arbitrii  pertinet 
quod  homo  possit  eligere  bonum  et  malum. 
Sed  libertas  arbitrii  non  minuitur  in  angelis 
beatis.  Ergo  possunt  peccare. 

fuerint,  sed  eo  sensu  quod  gratuito  Deus  hoc.  illis 
concesserit.  Cseterum  ant»  suam  conversionem  om¬ 
nibus,  juxta  Richardum,  aequalia  supernaturalia, 
inaequalia  naturalia  fuerunt. 

Sed  contra  est  quod  Augustinus  dicit  : 
\Super  Genes,  acllitt .,  lib.  XI,  e.  vn,  coi.  433, 
.  3,  quod  illa  natura  quae  peccare  non  po¬ 
test,  in  sanctis  angelis  est.  Ergo  sancti  an¬ 
geli  peccare  non  possunt. 

Respondeo  dicendum,  quod  angeli  beati 
peccare  non  possunt. 

Cujus  ratio  est  quia  eorum  beatitudo  in 
hoc  consistit  quod  per  essentiam  Deum  vi¬ 
dent.  Essentia  autem  Dei  est  ipsa  essentia 
bonitatis.  Unde  hoc  modo  se  habet  angelus 
videns  Deum  ad  ipsum  Deum1,  sicut  se  habet 
quicumque  non  videns  Deum  ad  communem 
rationem  boni.  Impossibile  est  autem  quod 
aliquis  quidquam  velit  vel  operetur,  nisi  at¬ 
tendens  ad  bonum,  vel  quod  velit  divertere 
a  bono,  inquantum  hujusmodi.  Angelus  igi¬ 
tur  beatus  non  potest  velle  vel  agere,  nisi 
attendens  ad  Deum  :  sic  autem  volens  vel 
agens  non  potest  peccare.  Unde  angelus 
beatus  nullo  modo  peccare  potest. 

Ad  primum  ergo  dicendum,  quod  bonum 
creatum  in  se  consideratum  deficere  potest; 
sed  ex  conjunctione  perfecta  ad  bonum  in- 
creatum,  qualis  est  conjunctio  beatitudinis, 
adipiscitur  quod  peccare  non  possit,  ratione 
iam  dicta. 

Ad  secundum  dicendum,  quod  virtutes  ra¬ 
tionales  se  habent  ad  opposita  in  illis  ad  quae 
uon  ordinantur  naturaliter ;  sed  quantum  ad 
illa  ad  quae  naturaliter  ordinantur,  non  se 
habent  ad  opposita.  Intellectus  enim  non 
potest  non  assentire  principiis  naturaliter 
notis  :  et  similiter  voluntas  non  potest  non 
adhaerere  bono,  inquantum  est  bonum,  quia 
in  bonum  naturaliter  ordinatur  sicut  in  suum 
objectum.  Voluntas  igitur  in  angelis  se 
habet  ad  opposita,  quantum  ad  multa  fa¬ 
cienda  vel  non  facienda;  sed  quantum  ad 
ipsum  Deum,  quem  vident  esse  ipsam  essen¬ 
tiam  bonitatis,  non  se  habent  ad  opposita; 
sed  secundum  ipsum  ad  omnia  diriguntur, 
quodeumque  oppositorum  eligant*,  quod 
sine  peccato  est. 

Ad  tertium  dicendum,  quod  liberum  arbi¬ 
trium  sic  se  habet  ad  eligendum  ea  quae 
sunt  ad  finem,  sicut  se  habet  intellectus  ad 
conclusiones.  Manifestum  est  autem  quod 
ad  virtutem  intellectus  pertinet  ut  in  diver¬ 
sas  conclusiones  procedere  possit  secundum 

1  Parm. ;  non  habet «  Deum. » 

*  Ita  Mss.  plurimi,  et  editi  omnes  quos  vidimus ; 
cod.  Alcan. :  «  Ad  omnia  diriguntur  in  quodeum¬ 
que  oppositorum  eligunt. » 

»  «  IUe  igitur  usus  qui  dicitur  Dei,  quo  nobis 


principia  data ;  sed  quod  in  aliquam  conclu¬ 
sionem  procedat  praetermittendo  ordinem 
principiorum,  hoc  est  ex  defectu  ipsius.  Unde 
quod  liberum  arbitrium  diversa  eligere  pos¬ 
sit  servato  ordine  finis,  hoc  pertinet  ad  per¬ 
fectionem  libertatis  ejus;  sed  quod  eligat 
aliquid  divertendo  ab  ordine  finis,  quod  est 
peccare,  hoc  pertinet  ad  defectum  libertatis. 
Unde  major  libertas  arbitrii  est  in  angelis 
qui  peccare  non  possunt,  quam  in  nobis  qui 
peccare  possumus. 

CoiNClusio.  —  Cum  non  possit  angelus  beatus 
quidquam  velle  vel  agere ,  nisi  Deum  attendens, 
qui  est  ipsa  bonitas,  non  potest  aliquo  pacto  pec¬ 
care  (a). 

ARTICULUS  IX.  • 

Utrum  angeli  beati  in  beatitucline  possint 
proficere. 

Ad  nonum  sic  proceditur.  1.  Videtur  quod 
angeli  beati  in  beatitudine  proficere  possint. 
Charitas  enim  est  principium  merendi.  Sed 
in  angelis  est  perfecta  charitas.  Ergo  angeli 
beati  possunt  mereri.  Crescente  autem  me¬ 
rito,  crescit  et  praemium  beatitudinis.  Ergo 
angeli  beati  in  beatitudine  proficere  possunt. 

2.  Praeterea,  Augustinus  dicit  in  lib.  I 
De  doctr.  christ.,  cap.  xxxu,  coi.  32,  t.  3, 
quod  «  Deus  utitur  nobis  ad  nostram  utili¬ 
tatem  et  ad  suam  bonitatem3,  »  et  similiter 
angelis,  quibus  utitur  in  ministeriis  spiritua¬ 
libus,  cum  sint  administratorii  spiritus  in 
ministerium  missi  propter  eos  qui  heredita¬ 
tem  capiunt  *  salutis,  ut  dicitur  llebr.,  i,  14.  *c 
Non  autem  hoc  esset  ad  eorum  utilitatem,  si 
per  hoc  non  mererentur,  nec  in  beatitudine 
proficerent.  Relinquitur  ergo  quod  angeli 
beati  et  mereri  et  in  beatitudine  proficere 
possunt. 

3.  Praeterea,  ad  imperfectionem  pertinet 
quod  ille  qui  non  est  in  summo ,  non  possit 
proficere.  Sed  angeli  non  sunt  in  summo. 

Si  ergo  ad  majus  proficere  non  possunt, 
videtur  quod  in  eis  sit  imperfectio  et  defec¬ 
tus,  quod  est  inconveniens. 

Sed  contra  est  quod  mer&f/  et  proficere 
pertinent  ad  statum  viae.  Sed  angeli  non 
sunt  viatores,  sed  comprehensores  :  ergo 

utitur,  non  ad  ejus  sed  ad  nostram  utilitatem  re¬ 
fertur,  ad  ejus  autem  tantummodo  bonitatem.  » 

(a)  In  libro  De  triplici  Magdalena,  Faber  Stc.pu- 
lensis  angelos  beatos  posse  peccare  docet,  sive 
beatitudinem  amittant  illo  peccato,  sive  non. 

angeli  beati  non  possunt  mereri,  nec  in  bea¬ 
ti  tudine  proficere. 

Respondeo  dicendum,  quod  in  unoquoque 
motu  motoris  intentio  fertur  in  aliquid  de¬ 
terminatum,  ad  quod  mobile  perducere  in¬ 
tendit.  Intentio  enim  est  de  fine,  cui  repu¬ 
gnat  processus  in  infinitum.  Manifestum 
est  autem  quod,  cum  creatura  rationalis  per 
suam  virtutem  consequi  non  possit  suam 
bcatitudinem,  quae  in  visione  Dei  consistit, 
ut.  ex  superioribus  patet,  indiget  ut  ad  bea- 
titudinem  a  Deo  moveatur.  Oportet  igitm 
quod  sit  aliquid  determinatum,  ad  qm-^ 
quaelibet  creatura  rationalis  dirigatur,  sicut 
in  ultimum  finem.  Et  hoc  quidem  determi¬ 
natum  non  potest  esse  in  divina  visione 
quantum  ad  ipsum  quod  videtur,  quia  sum¬ 
ma  veritas  ab  omnibus  beatis  secundum  di¬ 
versos  gradus  conspicitur;  sed  quantum  ad 
modum  visionis  praefigitur  diversimode  ter¬ 
minus  ex  intentione  dirigentis  in  finem.  Non 
enim  possibile  est  quod  sicut  rationalis  crea¬ 
tura  perducitur  ad  videndum  summam  es¬ 
sentiam,  ita  perducatur  ad  summum  mo¬ 
dum  visionis  ,  qui  est  comprehensio;  hic 
enim  modus  soli  Deo  competere  potest,  ut 
ex  supra  dictis  patet.  Sed  cum  infinita  effi¬ 
cacia  requiratur  ad  Deum  comprehenden¬ 
dum,  creaturae  vero  efficacia  in  videndo  non 
possit  esse  nisi  finita,  ab  infinito  autem  fini¬ 
tum  quodlibet  infinitis  gradibus  distet ;  infi¬ 
nitis  1  modis  contingit  creaturam  ratio¬ 
nalem  intelligere  Deum ,  vel  clarius  vel 
minus  clare2.  Et  sicut  beatitudo  consistit  in 
ipsa  visione,  ita  gradus  beatitudinis  in  certo 
modo  visionis.  Sic  igitur  unaquaeque  crea¬ 
tura  rationalis  a  Deo  perducitur  ad  finem 
beatitudinis,  ut  etiam  ad  determinatum  gra¬ 
dum  beatitudinis  perducatur  ex  praedestina¬ 
tione  Dei. 

Unde,  comecuto  illo  gradu,  ad  altiorem 
transire  non  potest. 

Ad  primum  ergo  dicendum,  quod  mereri 
est  ejus  quod  movetur  ad  finem.  Movetur 
autem  ad  finem  creatura  rationalis  non  so¬ 
lum  patiendo,  sed  etiam  operando.  Et  si  qui¬ 
dem  finis  ille  subsit  virtuti  rationalis  creatu¬ 
rae,  operatio  illa  dicetur  acquisitiva  illius 
finis,  sicut  homo  meditando  acquirit  scien¬ 
tiam.  Si  vero  finis  non  sit  in  potestate  ejus, 
sed  ab  alio  expectetur,  operatio  erit  meri¬ 


toria  finis.  Ei  autem  quod  est  in  ultimo  ter¬ 
mino,  non  convenit  moveri,  sed  mutatum 
esse.  Unde  charitatis  imperfecta; ,  quae  est 
via?,  est  mereri;  charitatis  autem  perfectae 
non  est  mereri,  sed  praemio  frui;  sicut  et  m 
habitibus  acquisitis  operatio  praecedens  habi 
tum  est  acquisitiva  habitus;  quae  vero  est 
ex  habitu  jam  acquisito,  est  operatio  jam 
perfecta  cum  delectatione.  Et  similiter  actus 
charitatis  perfectae  non  habet  rationem  me¬ 
riti,  sed  magis  decst  de  perfectione  praemii. 

Ad  secundum  dicendum,  quod  aliquid 
'icitur  utile  dupliciter.  Uno  modo  sicut  quod 
est  via  ad  finem;  et  sic  utile  est  meritum 
beatitudinis.  Alio  modo  sicut  pars  est.  utilis 
ad  totum,  ut  paries  ad  domum ;  et  hoc  modo 
ministeria  angelorum  sunt  utilia  angelis  bea¬ 
tis,  inquantum  sunt  quaedam  pars  beatitu¬ 
dinis  ipsorum.  Diffundere  enim  perfectionem 
habitam  in  alia,  hoc  est  de  ratione  perfecti, 
inquantum  est  perfectum. 

Ad  tertium  dicendum,  quod,  licet  angelus 
beatus  non  sit  in  summo  gradu  beatitudinis 
simpliciter,  est  tamen  in  ultimo  quantum  ad 
seipsum  secundum  praedestinationem  divi¬ 
nam.  Potest  tamen  augeri  angelorum  gau¬ 
dium  de  salute  eorum  qui  per  ipsorum  mi¬ 
nisterium  salvantur,  secundum  illud  Lucae, 
xv,  10  :  Gaudium  est  *  angelis  Dei  super  uno 
peccatore  poenitentiam  agente.  Sed  hoc  gau¬ 
dium  ad  praemium  accidentale  pertinet; 
quod  quidem  augeri  potest  usque  ad  diem 
judicii.  Unde  quidam  dicunt  quod  quantum 
ad  praemium  accidentale  etiam  mereri  pos¬ 
sunt.  Sed  melius  est  ut  dicatur  quod  nullo 
modo  aliquis  beatus  mereri  potest,  nisi  sit 
simul  viator 3,  ut  Christus,  qui  solus  fuit  via¬ 
tor  et  comprehensor.  Praedictum  enim  gau¬ 
dium  magis  acquiritur  ex  virtute  beatitudi¬ 
nis  quam  illud  mereantur. 

Conclusio.  —  Cum  angeli  moveantur  a  Deo  in 
beatitudinem,  non  valent  amplius  in  ea  proficere. 


QILESTIO  LXIII. 

DE  ANGELORUM  MALITIA  QUOAD  CULPAM. 
(Et  novem  quaeruntur.) 

Deinde  considerandum  est  quotnodo  an¬ 
geli  facti  sunt  mali :  et  primo,  quantum  ad 


•Ert  t 

coram , 


In  Parm. :  «  multis.  » 

2  Sic  codd.;  non  ut  in  Parm.  :  «  ut  clarius  et  mi¬ 
nus  clare.  » 

3  Sic  codd.,  et  melius  quam  in  edit.,  ubi  legitur  : 


«  et  comprehensor;  »  nam  dicere  quod  aliquis  est 
«  beatus  »  nil  aliud  est  quam  dicere  qjuod  aliquid 
est  comprehensor. 

malum  culpae;  secundo,  quantum  ad  malum 
pcenae. 

Circa  primum  quaeruntur  novem :  d 0  utrum 
malum  culpae  in  angelis  esse  possit;  2°  cu- 
jusmodi  peccata  in  eis  esse  possunt;  3°  quid 
appetendo  angelus  peccavit;  4°  supposito 
quod  aliqui  peccato  propriae  voluntatis  facti 
sunt  mali ,  utrum  aliqui  naturaliter  sint 
mali;  5°  supposito  quod  non,  utrum  aliquis 
eorum  in  primo  instanti  suae  creationis  po¬ 
tuerit  esse  malus  per  actum  propriae  volun¬ 
tatis;  6°  supposito  quod  non,  utrum  aliqua 
mora  fuerit  inter  creationem  et  lapsum ; 
7°  utrum  supremus  inter  cadentes  fuerit 
simpliciter  inter  omnes  angelos  summus; 
8°  utrum  peccatum  primi  angeli  fuerit  aliis 
aliqua  causa  peccandi ;  9°  utrum  tot  cecide¬ 
rint  quot  remanserunt. 

ARTICULUS  PRIMUS. 

Utrum  malum  culpae  possit  esse  in  angelis. 

Ad  primum  sic  proceditur.  1 .  Videtur  quod 
malum  culpae  in  angelis  esse  non  possit. 
Quia  malum  culpae  non  potest  esse  nisi  in 
his  quae  sunt  in  potentia,  ut  dicitur  in  IX 
Metaph.,  text.  19;  subjectum  enim  privatio¬ 
nis  est  ens  in  potentia.  Sed  angeli,  cum  sint 
formae  subsistentes,  non  habent  esse  in  po¬ 
tentia.  Ergo  in  eis  non  potest  esse  malum 
culpae. 

2.  Praeterea,  angeli  sunt  digniores  quam 
corpora  caelestia.  Sed  in  corporibus  caelesti¬ 
bus  non  potest  esse  malum,  ut  philosophi 
dicunt.  Ergo  neque  in  angelis. 

3.  Praeterea,  id  quod  est  naturale,  semper 
inest.  Sed  naturale  est  angelis  quod  mo¬ 
veantur  motu  dilectionis  in  Deum.  Ergo  hoc 
ab  eis  removeri  non  potest.  Sed  diligendo 
Deum  non  peccant.  Ergo  angeli  peccare  non 
possunt. 

4.  Praeterea,  appetitus  non  est  nisi  boni, 
vel  apparentis  boni.  Sed  in  angelis  non  po¬ 
test  esse  apparens  bonum,  quod  non  sit  ve¬ 
rum  bonum,  quia  in  eis  vel  omnino  error 
esse  non  potest,  vel  saltem  non  potest  prae¬ 
cedere  culpam.  Ergo  angeli  non  possunt  ap¬ 
petere  nisi  id  quod  est  vere  bonum.  Sed 
nullus  appetendo  id  quod  est  vere  bonum, 
peccat.  Ergo  angelus  appetendo  non  peccat. 

Sed  contra  est  quod  dicitur  Job,  iv,  18  : 
In  angelis  suis  reperit  pravitatem. 

Respondeo  dicendum,  quod  tam  angelus 
quam  quaecumque  creatura  rationalis,  si  in 
sua  natura  consideretur,  potest  peccare.  Et 


cuicumque  creaturae  hoc  convenit  ut  peccaro 
non  possit,  hoc  habet  ex  dono  gratiae,  non 
ex  conditione  naturae.  Cujus  ratio  est,  quia 
peccare  nihil  est  aliud  quam  declinare  a.  rec¬ 
titudine  actus  quam  debet  habere,  sive  acci¬ 
piatur  peccatum  in  naturalibus,  sive  in  arti¬ 
ficialibus,  sive  in  moralibus.  Solum  autem 
illum  actum  a  rectitudine  declinare  non 
contingit  cujus  regula  est  virtus  agentis.  Si 
enim  manus  artificis  esset  ipsa  regula  inci¬ 
sionis,  nunquam  posset  artifex  nisi  recte 
lignum  incidere ;  sed  si  rectitudo  incisionis 
sit  ab  alia  regula,  cohtingit  incisionem  esse 
rectam  et  non  rectam.  Divina  autem  volun¬ 
tas  sola  est  regula  sui  actus,  quia  non  ad 
superiorem  linem  ordinatur;  omnis  autem 
voluntas  cujuslibet  creatur®  rectitudinem 
in  suo  actu  non  habet,  nisi  secundum  quod 
regulatur  a  voluntate  divina,  ad  quam  per¬ 
tinet  ultimus  finis ;  sicut  quaelibet  voluntas 
inferioris  debet  regulari  secundum  volunta¬ 
tem  superioris,  ut  voluntas  militis  secundum 
voluntatem  ducis  exercitus.  Sic  igitur  in 
sola  voluntate  divina  peccatum  esse  non 
potest;  in  qualibet  autem  voluntate  crea¬ 
tur®  potest  esse  peccatum  secundum  ordi¬ 
nem  su®  natur®. 

Ad  primum  ergo  dicendum,  quod  in 
angelis  non  est  potentia  ad  esse  naturale  ; 
est  tamen  in  eis  potentia  secundum  intellec¬ 
tivam  partem  ad  hoc  quod  convertantur  in 
hoc  vel  in  illud ;  et  quantum  ad  hoc  potest 
in  eis  esse  malum. 

Ad  secundum  dicendum,  quod  corpora 
c®lestia  non  habent  operationem  nisi  natu¬ 
ralem  ;  et  ideo,  sicut  in  natura  eorum  non 
potest  esse  corruptionis  malum,  ita  nec  in 
actione  naturali  eorum  potest  esse  malum 
inordinationis.  Sed  supra  actionem  natura¬ 
lem  in  angelis  est  actio  liberi  arbitrii,  secun¬ 
dum  quam  contingit  in  eis  esse  malum. 

Ad  tertium  dicendum,  quod  naturale  est 
angelo  quod  convertatur  motu  dilectionis  in 
Deum,  secundum  quod  est  principium  natu¬ 
ralis  esso ;  sed  quod  convertatur  in  ipsum, 
secundum  quod  est  objectum  beatitudinis 
supernatu ralis,  hoc  est  ex  amore  gratuito,  a 
quo  averti  potuit  peccando. 

Ad  quartum  dicendum,  quod  peccatum 
mortale  in  actu  liberi  arbitrii  contingit  esse 
dupliciter.  Uno  modo  ex  hoc  quod  aliquod 
malum  eligitur,  sicut  homo  peccat  eligendo* 
adulterium  quod  secundum  se  est  malum, 
et  tale  peccatum  semper  procedit  ex  aliqua 
ignorantia  vel  errore-;  alioquin  id  quod  est 

malum,  non  eligeretur  ut  bonum.  Errat  qui¬ 
dem  adulter  in  particulari  eligens  hanc  de¬ 
lectationem  inordinati  actus,  quasi  aliquod 
bonum  ad  nunc  agendum,  propter  inclina¬ 
tionem  passionis  aut  habitus,  etiamsi  in  uni¬ 
versali  non  erret,  sed  veram  de  hoc  senten¬ 
tiam  teneat.  Hoc  autem  modo  in  angelo 
peccatum  esse  non  potuit,  quia  nec  in  ange¬ 
lis  sunt  passiones,  quibus  ratio  aut  intellec¬ 
tus  ligetur,  ut  ex  supra  dictis  patet,  nec  ite¬ 
rum  primum  peccatum  habitus  praecedere 
potuit  ad  peccatum  inclinans.  Alio  modo 
contingit  peccare  per  liberum  arbitrium  eli¬ 
gendo  aliquid  quod  secundum  se  est  bonum, 
sed  non  cum  ordine  debitae,  mensurae  aut 
regulae ;  ita  quod  defectus  inducens  peccatum 
sit  solum  ex  parte  electionis,  quae  non  habet 
debitum  ordinem  nisi  ex  parte  rei  electae, 
sicut  si  aliquis  eligeret  orare,  non  attendens 
ad  ordinem  ab  Ecclesia  institutum.  Et  hujus¬ 
modi  peccatum  non  praeexigit  ignorantiam, 
sed  absentiam  solum  considerationis  eorum 
quae  considerari  debent.  Et  hoc  modo  ange¬ 
lus  peccavit  convertendo  se  per  liberum  ar¬ 
bitrium  ad  proprium  bonum  absque  ordine 
ad  regulam  divinae  voluntatis. 

Conclusio.  —  Quaevis  creatura  rationalis  in  puris 
naturalibus  constituta  errare  ac  peccare  potest  : 
Deus  vero  nec  errare  neque  peccare  potest,  cum 
solus  sui  actus  regula  sit  (a). 

ARTICULUS  IL 

Utrum  in  angelis  possit  esse  tantum  pecca¬ 
tum  superdice  et  invidi  se. 

Ad  secundum  sic  proceditur.  1.  Videtur 
quod  in  angelis  non  possit  esse  solum  pec¬ 
catum  superbiae  et  invidiae.  In  quemcumque 
enim  cadit  delectatio  alicujus  peccati,  potest 
cadere  peccatum  illud.  Sed  daemones  delec¬ 
tantur  etiam  in  obscoenitatibus  carnalium 
peccatorum,  ut  Augustinus  dicit,  XIV  De 
civitate  Dei,  cap.  iii,  coi.  406,  t.  7.  Ergo  in 
daemonibus  etiam  peccata  carnalia  possunt 
esse. 

2.  Praeterea,  sicut  superbia  et  invidia  sunt 
peccata  spiritualia,  ita  acedia,  et  avaritia,  et 
ira.  Sed  spiritui  conveniunt  peccata  spiri- 

<  «  Diabolus  fornicator  vel  ebriosus,  vel  si  quid 
hujusmodi  mali  est  quod  ad  carnis  pertinet  volup¬ 
tates,  non  potest  dici :  est  tamen  maxime  superbus 
atque  invidus.  » 

*  AI.  :  «  servatur,  »  et  tunc  regula  est  in  recto. 

(a)  Est  inter  Thomistas  commune  quod  Deus 

tualia,  sicut  et  carni  peccata  carnalia.  Ergo 
non  solum  superbia  et  invidia  in  angelis  esse 
potest,  sed  etiam  acedia  et  avaritia. 

3.  Praeterea,  secundum  Gregorium,  in 
Moralibus,  lib.  XXXI,  cap.  xlv,  §  87  et  88, 
eoi.  620,  t.  2,  ex  superbia  nascuntur  plura 
vitia,  et  similiter  ex  invidia.  Posita  autem 
causa,  ponitur  effectus.  Si  ergo  superbia  et 
invidia  in  angelis  esse  possunt,  pari  ratione 
et  alia  vitia  in  eis  esse  possunt. 

Sed  contra  est  quod  Augustinus  dicit,  XIV 
De  civ.  Dei,  c.  iii,  coi.  406,  t.  7,  quod  «  dia¬ 
bolus  non  est  fornicator,  aut  ebriosus,  neque 
aliquid  hujusmodi;  est  tamen  superbus  et 
invidus  h  » 

Piespondeo  dicendum,  quod  peccatum  ali¬ 
quod  in  aliquo  esse  potest  dupliciter  :  uno 
modo  secundum  reatum,  alio  modo  secun¬ 
dum  affectum. 

Secundum  reatum  quidem  omnia  peccata 
in  daemonibus  esse  contingit ;  quia,  dum  ho¬ 
mines  ad  omnia  peccata  inducunt,  omnium 
peccatorum  reatum  incurrunt. 

Secundum  affectum  vero  illa  solum  pec¬ 
cata  in  malis  angelis  esso  possunt,  ad  quae 
contingit  affici  spiritualem  naturam.  Spiri¬ 
tualem  autem  naturam  affici  non  contingit 
ad  bona  quae  sunt  propria  corpori,  sed  ad  ea 
quae  in  rebus  spiritualibus  inveniri  possunt; 
nihil  enim  afficitur  nisi  ad  id  quod  suae  na¬ 
turae  potest  esse  quodammodo  conveniens. 
In  spiritualibus  autem  bonis  non  potest  esse 
peccatum  dum  aliquis  ad  ea  afficitur,  nisi 
per  hoc  quod  in  tali  affectu  superioris  regula 
non  ordinatur * ;  et  Jioc  est  peccatum  super¬ 
biae,  non  subdi  superiori  in  eo  in  quo  debet. 
Unde  peccatum  primum  angeli  non  potest 
esse  aliud  quam  superbia. 

Sed  consequenter  potuit  in  eis  esse  etiam 
invidia.  Ejusdem  enim  rationis  est  quod  af¬ 
fectus  tendat  in  aliquid  appetendum,  et  quod 
renitatur  opposito.  Invidus  autem  ex  hoc  de 
bono  alterius  dolot,  inquantum  bonum  alte¬ 
rius  aestimat  sui  boni  impedimentum.  Non 
autem  bonum  alterius  poterat  aestimari  im¬ 
pedimentum  boni  affectati  per  angelum  ma¬ 
lum,  nisi  inquantum  affectavit  excellentiam 
singularem,  quae  quidem  singularitas  per 
alterius  excellentiam  cessat.  Et  ideo  post 

creaturam  ex  natura  sua  contra  legem  naturalem 
directe  et  immediate  impeccabilem  producere  pos¬ 
set,  et  sic  angeli,  si  non  elevati  fuissent  ad  ordi¬ 
nem  supernaturalem,  simpliciter  fuissent  impecca¬ 
biles 

peccatum  superbiae  consecutum  est  in  angelo 
peccante  malum  invidiae,  secundum  quod  de 
bono  hominis  doluit,  et  etiam  de  excellentia 
divina,  secundum  quod  ea  Deus  contra  vo¬ 
luntatem  ipsius  diaboli  utitur  in  gloriam 
divinam. 

Ad  primum  ergo  dicendum,  quod  daemo¬ 
nes  non  delectantur  in  obscoenitatibus  car¬ 
nalium  peccatorum  quasi  ipsi  afficiantur  ad 
delectationes  carnales;  sed  hoc  totum  ex  in¬ 
vidia  procedit,  quod  in  peccatis  hominum 
quibuscumque  delectantur,  inquantum  sunt 
impedimenta  humani  boni. 

Ad  secundum  dicendum,  quod  avaritia, 
secundum  quod  est  speciale  peccatum,  est 
immoderatus  appetitus  rerum  temporalium, 
quae  veniunt  in  usum  vitae  humanae,  quae¬ 
cumque  pecunia  aestimari  possunt ;  et  ad  ista 
non  afficiuntur  daemones,  sicut  nec  ad  de¬ 
lectationes  carnales.  Unde  avaritia  proprie 
sumpta  in  eis  esse  non  potest.  Sed  si  avari¬ 
tia  dicatur  omnis  immoderata  cupiditas  ha¬ 
bendi  quodcumque  bonum  creatum,  sic 
avaritia  continetur  in  superbia,  quae  est  in 
daemonibus.  Ira  vero  cum  quadam  passione 
est,  sicut  et  concupiscentia;  unde  ipsa  in 
daemonibus  esse  non  potest  nisi  metaphorice. 
Acedia  vero  est  quaedam  tristitia  qua  homo 
redditur  tardus  ad  spirituales  actus  propter 
corporalem  laborem,  qui  daemonibus  non 
competit.  Et  sic  patet  quod  sola  superbia  et 
invidia  sunt  pure  spiritualia  peccata  quae 
daemonibus  competere  possunt;  ita  tamen 
quod  invidia  non  sumatur  pro  passione,  sed 
pro  voluntate  reni  tente  bono  alterius. 

Ad  tertium  dicendum,  quod  sub  invidia  et 
superbia,  prout  in  daemonibus  ponuntur, 
comprehenduntur  omnia  peccata  quae  ab  illis 
derivantur. 

Conclusio.  —  Quaevis  peccata  in  angelis  esse 
possunt  secundum  reatum  :  secundum  affectum 
autem  primum  peccatum  aliud  esse  non  potuit 
quam  superbia ,  quod  consequi  potuit  in  illis  ali¬ 
quod  invidiae  peccatum  (a). 

ARTICULUS  III. 

Utrum  diabolus  appetierit  esse  ut  Deus. 

Ad  tertium  sic  proceditur.  1.  Videtur  quod 

1  Sub  Augustini  nomine  haec  verba  adducuntur 
aD.  Thoma;  sed  opus  de  quaestionibus  Veteris  et 
Novi  Testamenti,  quibusque  criticis  annuentibus, 
incerto  cuidam,  fortasse  diversis  auctoribus,  tri¬ 
buendum  est. 

*  Sic  codd.,  et  melius  quam  in  edit.,  ubi  legitur : 


diabolus  non  appetierit  esse  ut,  Deus.  Illud 
enim  quod  non  cadit  in  apprehensione  non 
cadit  in  appetitu,  cum  bonum  apprehensum 
moveat  appetitum,  vel  sensibilem,  vel  ratio¬ 
nalem,  vel  intellectualem ;  in  solo  autem  hu¬ 
jusmodi  appetitu  contingit  esse  peccatum. 
Sed  creaturam  aliquam  esse  aequalem  Deo 
non  cadit  in  apprehensione,  implicat  enim 
contradictionem,  quia  necesse  est  finitum 
esse  infinitum,  si  aequatur  infinito.  Ergo 
angelus  non  potuit  appetere  esse  ut  Deus. 

2.  Praeterea,  illud  quod  est  finis  naturae, 
absque  peccato  appeti  potest.  Sed  assimilar 
Deo  est  finis  in  quem  tendit  naturaliter  quas> 
libet  creatura.  Si  ergo  angelus  appetiit  esse 
ut  Deus  non  per  aequalitatem ,  sed  per  simi 
litudinem,  videtur  quod  in  hoc  non  pecc*  - 
verit. 

3.  Praeterea,  angelus  in  majori  plen'  "Mine 
sapientiae  conditus  est  quam  homo.  ‘ 

lus  homo,  nisi  omnino  amens,  eligi- 
aequalis  angelo,  nedum  Deo;  quia  electio 
non  est  nisi  possibilium,  de  quibus  est  con¬ 
silium.  Ergo  multo  minus  peccavit  angelus 
appetendo  esse  ut  Deus. 

Sed  contra  est  quod  dicitur  Isaiae,  xiv,  13, 
ex  persona  diaboli :  Ascendam  in  c$lum..., 
et  ero  similis  *  A  Itis  simo;  et  Augustinus, 
lib.  De  qu&stionibus  Vet.  Test.,  q.  cxm, 
coi.  2340,  t.  III,  dicit  quod  «  elatione  inflatus 
voluit  dici  Deus  ‘.  » 

Respondeo  dicendum,  quod  angelus  abs¬ 
que  omni  dubio  peccavit  appetendo  esse  ut 
Deus. 

Sed  hoc  potest  intelligi  dupliciter  :  uno 
modo  per  aequiparantiam,  alio  modo  per  si¬ 
militudinem.  Primo  quidem  modo  non  po¬ 
tuit  appetere  esse  ut  Deus,  quia  scivit  hoc 
esse  impossibile  naturali  cognitione;  nec 
primum  actum  peccandi  in  ipso  praecessit, 
vel  habitus,  vel  passio  ligans  cognoscitivam 
ipsius  virtutem,  ut  in  particulari  deficiens 
eligeret  impossibile,  sicut  in  nobis  interdum 
accidit.  Et  ideo,  dato  quod  esset  possibile, 
hoc  esset  contra  naturale  desiderium;  inest 
enim  unicuique  naturale  desiderium  ad  con¬ 
servandum  suum  esse,  quod  non  conserva¬ 
retur,  si  transmutaretur  in  altiorem*  natu¬ 
ram.  Unde  nulla  res  quae  est  in  inferiori 

«  in  alteram ;  »  hic  enim  agitur  de  appetitione  «  al- 
tioris  »  naturae. 

(a)  Daemon  invidus  est :  hinc  a  communi  omnium 
pontificum  romanorum ,  omnium  conciliorum, 
omnium  Patrum ,  hostis  humani  generis  vocatur. 

gradu  naturae,  potest  appetere  superioris 
naturae  gradum;  sicut  asinus  non  appetit 
esse  equus,  quia  si  transferretur  in  gradum 
superioris  naturae,  jam  ipsum  non  esset.  Sed 
in  hoc  imaginatio  decipitur,  quia  enim  homo 
appetit  esse  in  aitiori  gradu  quantum  ad 
aliqua  accidentalia,  quae  possunt  crescere 
absque  corruptione  subjecti,  aestimatur  quod 
possit  appetere  altiorem  gradum  naturae,  in 
quem  pervenire  non  posset,  nisi  esse  desi¬ 
neret.  Manifestum  est  autem  quod  Deus  ex¬ 
cedit  angelum  non  secundum  aliqua  acci¬ 
dentalia,  sed  secundum  gradum  naturae,  et 
etiam  unus  angelus  alium.  Uude  impossibile 
est  quod  unus  angelus  inferior  appetat  esse 
aequalis  superiori,  nedum  quod  appetat  esse 
aequalis  Deo. 

Appetere  autem  esse  ut  Deus  per  similitu¬ 
dinem  contingit  dupliciter.  Uno  modo  quan¬ 
tum  ad  id  in  quo  aliquid  natum  est  Deo 
assimilari ;  et  sic,  si  aliquis  quantum  ad  hoc 
appetat,  esse  Deo  similis,  non  peccat,  dum¬ 
modo  similitudinem  Dei  debito  ordine  appetat 
adipisci,  ut  scilicet  eam  a  Deo  habeat.  Si 
quis  autem  appeteret  secundum  justitiam 
esse  similis  Deo  quasi  propria  virtute,  et 
non  ex  virtute  Dei,  peccaret.  Alio  vero  modo 
potest  aliquis  appetere  similis  esse  Deo  quan¬ 
tum  ad  hoc  in  quo  non  natus  est  assimilari; 
sicut  si  quis  appeteret  creare  caelum  et  ter¬ 
ram,  quod  est  proprium  Dei ;  in  quo  appe¬ 
titu  esset  peccatum. 

Et  hoc  modo  diabolus  appetiit  esse  ut 
Deus ,  non  ut  ei  assimilaretur  quantum  ad 
hoc  quod  est  nulli  subesse  simpliciter;  quia 
sic  suum  non  esse  appeteret,  cum  nulla 
creatura  esse  possit  nisi  per  hoc  quod  sub 
Deo  esse  participat.  Sed  in  hoc  appetiit  in¬ 
debite  esse  similis  Deo,  quia  appetiit  ut  finem 
ultimum  beatitudinis  id  ad  quod  virtute  suae 

1  «  Alios  opinari  esse  quoddam  genus,  cui  exau¬ 
dire  sit  proprium ,  natura  fallax,  omniforme,  multi¬ 
modum,  simulans  deos  et  datfnones  et  animas  de¬ 
functorum.  » 

(a)  Angeli  contra  Deum  non  contra  Luciferum 
superbi  fuerunt :  o  dementia  peccati!  Sed  quomodo 
superbierunt?  Circo  Deum  aequalitatem  cum 
ipso  appetendo?  Circa  unionem  hypostaticam  eam 
sibi  appetendo,  et  naturae  humanae  communicatam 
despiciendo  ?  Circa  principatum  tyrannicum  super 
alias  creaturas,  illum  ambiendo  ?  Circa  supernatu- 
ralcm  beatitudinem,  illam  ex  gratia,  et  cum  homi¬ 
nibus  communem  uolendo?  Vel  solam  beatitudi¬ 
nem  naturalem,  cum  praeeminentia  per  eam  super 
omnes  alias  creaturas  volendo,  absque  elevatione 
ad  beatitudinem  supernaturalem  in  qua  ab  aliis 
aequari,  superari  etiam  potuissent?  Haec  sunt 


naturae  poterat  pervenire,  avertens  suum 
appetitum  a  beatitudine  supernaturali,  quae 
est  ex  gratia  Dei. 

Vel  si  appetiit  ut  ultimum  finem  illam  Dei 
similitudinem  quae  datur  ex  gratia,  voluit 
hoc  liabere  per  virtutem  suae  naturae,  non 
ex  divino  auxilio  secundum  Dei  dispositio¬ 
nem.  Et  hoc  consonat  dictis  Anselmi,  lib. 
De  casu  diaboli ,  c.  iv,  coi.  333,  t.  1,  qui 
dicit  quod  «  appetiit  illud  ad  quod  perve-* 
nisset,  si  stetisset.  »  Et  haec  duo  quodam¬ 
modo  in  idem  redeunt  :  quia  secundum 
utrumque  appetiit  finalem  beatitudinem  per 
suam  virtutem  habere,  quod  est  proprium 
Dei. 

Quia  vero  quod  est  per  se  est  principium 
et  causa  ejus  quod  est  per  aliud,  ex  hoc 
etiam  consecutum  est  quod  appetiit  aliquem 
principatum  super  alia  habere ;  in  quo  etiam 
perverse  voluit  Deo  assimilari. 

Et  per  hoc  patet  responsio  ad  omnia  ob¬ 
jecta. 

Conclusio. —  Peccavit  angelus  appetendo  esse  ut 
Deus,  non  quidem  per  aequalitatem,  sed  appetendo 
ut  ultimum  linem,  quod  virtute  suae  naturai  con¬ 
sequi  poterat :  vel  appetendo  assequi  beatitudinem 
propriis  viribus,  absque  divinae  gratiae  auxilio  (a). 

ARTICULUS  IV. 

Utrum  aliqui  daemones  sint  naturaliter 
mali. 

Ad  quartum  sic  proceditur.  1.  Videtur 
quod  aliqui  daemones  sint  naturaliter  mali. 
Dicit  enim  Porphyrius,  ut  Augustinus  in¬ 
troducit,  X  De  civit.  Dei ,  c.  xi,  coi.  289, 
t.  7,  quod  «  est  quoddam  genus  daemonum 
natura  fallax,  simulans  deos,  et  animas  de¬ 
functorum  »  Sed  esse  fallacem  est  esse  ma- 

theologorum  opiniones  variae. 

Juxta  Gregorium  appetivit  sui  juris  esse,  ita  quod 
sicut  Deus  nulli  subesset;  juxta  Anselmum,  omni¬ 
bus  propria  auctoritate  prseesse,  sine  Deo  datore, 
sine  meritis  ;  juxta  Bernardum,  peccavit  invidens 
quod  homo  per  Incarnationem  elevaretur,  volens- 
que  Christi  honorem  rapere.  Scotus  et  Scotistae 
cum  Anselmo  sentiunt.  Sed  angelus  non  peccavit 
aequalitatem  Dei  in  natura  appetendo  :  hoc  enim 
omnino  esse  impossibile  cognoscebat ;  nec  appe¬ 
tendo  principatum  sensu  Anselmi ,  Scotorelli  et 
Scotistarum  :  hoc  enim  ad  ambitionem  quae  super¬ 
biam  consequitur  pertineret;  nec  etiam,  ut  com¬ 
muniter  creditur,  peccavit  circa  unionem  hyposta¬ 
ticam  ,  quamvis  sit  probabilis  opinio  Joannis  a 
S.  Thoma  dicentis  rem  esse  incertam,  non  impos¬ 
sibilem. 


■'Est 

ipsorum 

naturalis 

malitia. 

Ium.  Ergo  aliqui  daemones  sunt  naturaliter 

mali . 

2.  Praeterea,  sicut  angeli  sunt  creati  a 
Deo,  ita  et  homines.  Sed  aliqui  homines 
sunt  naturaliter  mali,  de  quibus  dicitur  Sap., 
xii,  10  :  Erat  eorum  malitia  naturalis* . 
Ergo  et  angeli  aliqui  possunt  esse  natura¬ 
liter  mali. 

3.  Praeterea,  aliqua  animalia  irrationalia 
habent  quasdam  naturales  malitias,  sicut 
vulpes  naturaliter  est  subdola,  et  lupus  na¬ 
turaliter  est  rapax ;  et  tamen  sunt  creaturae 
Dei.  Ergo  et  daemones,  licet  sint  creaturae 
Dei,  possunt  esse  naturaliter  mali. 

Sed  contra  est  quod  Dionysius  dicit,  De 
div.  nom.y  c.  iv,  §  23,  coi.  723,  t.  1,  quod 
«  daemones  non  sunt  naturaliter  mali  ‘.  » 

Respondeo  dicendum,  quod  omne  quod 
est,  inquantum  est  et  naturam  habet  ali¬ 
quam,  in  bonum  aliquod  naturaliter  tendit, 
utpote  ex  principio  bono  existens  :  quia 
semper  effectus  convertitur  in  suum  princi¬ 
pium.  Contingit  autem  alicui  bono  particu¬ 
lari  aliquod  malum  esse  adjunctum,  sicut 
igni  conjungitur  hoc  malum  quod  est  esse 
consumptivum  aliorum ;  sed  bono  universali 
nullum  malum  potest  esse  adjunctum.  Si 
ergo  aliquid  sit  cujus  natura  quidem  ordi¬ 
netur  in  aliquod  honum  particulare,  potest 
naturaliter  tendere  in  aliquod  malum,  non 
inquantum  malum,  sed  per  accidens,  in¬ 
quantum  est  conjunctum  cuidam  bono.  Si 
vero  aliquid  sit  cujus  natura  ordinetur  in 
bonum  secundum  communem  boni  ratio¬ 
nem,  hoc  secundum  suam  naturam  non 
potest  tendere  in  aliquod  malum.  Manifes¬ 
tum  est  autem  quod  quaelibet  natura  intel¬ 
lectualis  habet  ordinem  in  bonum  universale 
quod  potest  apprehendere,  et  quod  est  ob¬ 
jectum  voluntatis.  Unde,  cum  daemones  sint 
substantiae  intellectuales,  nullo  modo  possunt 
habere  inclinationem  naturalem  in  aliquod 
quodcumque  malum;  et  ideo  non  possunt 
esse  naturaliter  mali. 

Ad  primum  ergo  dicendum,  quod  Augus¬ 
tinus  ibidem  reprehendit  Porphyrium  de 
hoc  quod  dixit,  quod  «  daemones  erant  na¬ 
turaliter  fallaces,  »  dicens  eos  non  esse  na¬ 
turaliter  fallaces,  sed  propria  voluntate.  Por- 
phyrius  autem  hac  ratione  posuit  daemones 
esse  natura  fallaces,  quia  ponebat  daemones 

1  «  Sed  neque  dgemones  natura  sua  mali  sunt.  » 

s  Sic  codd.;  in  Parin,  et  in  edit,  deest :  «  et  ani¬ 
mam  passivam.  » 

5  «  Possunt,  »  scilicet  daemones;  in  edit.  :  «  po- 


esse  animalia  habentia  naturam  sensitivam 
et  animam  passivam2.  Natura  autem  sensi¬ 
tiva  ordinatur  ad  aliquod  bonum  particulare, 
cui  potest  esse  conjunctum  malum;  et  se¬ 
cundum  hoc  aliquam  inclinationem  natura¬ 
lem  habere  possunt3  ad  malum,  per  accidens 
tamen,  inquantum  malum  est  conjunctum 
bono. 

Ad  secundum  dicendum,  quod  malitia 
aliquorum  hominum  potest  dici  naturalis 
vel  propter  consuetudinem,  quae  est  natura 
altera,  vel  propter  naturalem  inclinationem 
ex  parte  naturae  sensitivae  ad  aliquam  inor¬ 
dinatam  passionem,  sicut  quidam  dicuntur 
naturaliter  iracundi  vel  concupiscentes,  non 
autem  ex  parte  naturae  intellectualis. 

Ad  tertium  dicendum ,  quod  animalia 
bruta  secundum  naturam  sensitivam  habent 
naturalem  inclinationem  ad  quaedam  parti¬ 
cularia  bona,  quibus  conjuncta  sunt  aliqua 
mala,  sicut  vulpes  ad  quaerendum  victum 
sagaciter,  cui  adjungitur  dolositas,  unde 
esse  dolosum  non  est  malum  vulpi,  cum  sit 
ei  naturale,  sicut  nec  esse  furiosum  est  ma¬ 
lum  cani,  sicut  Dionysius  dicit,  De  div.  nom., 
c.  iv,  §  23,  coi.  727,  t.  1. 

Conclusio.  —  D temones  aliqui,  cum  ad  univer¬ 
sale  bonum  inclinentur ,  non  sunt  naturaliter 
mali  (a). 

ARTICULUS  Y. 

Utrum  diabolus  fuerit  malus  in  primo  in¬ 
stanti  suae  creationis  per  culpam  propriae 
voluntatis. 

Ad  quintum  sic  proceditur.  1.  Videtur 
quod  diabolus  in  primo  instanti  suae  creatio¬ 
nis  fuerit  malus  per  culpam  propriae  volun¬ 
tatis.  Dicitur  enim  Joan.,  vm,  44,  de  dia¬ 
bolo  :  Ille  homicida  erat  ab  initio. 

2.  Praeterea^  secundum  Augustinum,  I 
Super  Gen.  ad  litt.,  c.  xv,  coi.  257,  t.  3, 
«  informitas  creaturae  non  praecessit  forma¬ 
tionem  tempore,  sed  origine  tantum.  »  Per 
caelum  autem,  quod  legitur  primo  creatum, 
ut  ipse  dicit,  in  II  lib.,  c.  vm,  coi.  270,  §  19, 
t.  3,  intelligitur  natura  angelica  informis. 
Per  hoc  autem  quod  dicitur,  quod  Deus 
dixit  :  Fiat  lux,  et  facta  est  lux,  intelligitur 
formatio  ejus  per  conversionem  ad  Verbum. 

test,  »  scilicet  «  natura  sensitiva.  » 

(a)  Contra  Manichaeos  et  Priscillianistas  assereii- 
tes  diabolum  esse  ex  natura  sua  malum.. 

Simul  ergo  natura  angeli  creata  est,  et  facta 
est  lux.  Sed  simul  dum  facta  est  lux,  dis¬ 
tincta  est  a  tenebris,  per  quas  intelliguntur 
angeli  peccantes.  Ergo  in  primo  instanti 
sure  creationis  quidam  angeli  fuerunt  beati, 
et  quidam  peccaverunt. 

3.  Praeterea,  peccatum  opponitur  merito. 
Sed  in  primo  instanti  suse  creationis  aliqua 
natura  intellectualis  potest  mereri ,  sicut 
anima  Christi,  vel  etiam  ipsi  boni  angeli. 
Ergo  et  daemones  in  primo  instanti  suas 
creationis  potuerunt  peccare. 

4.  Prasterea,  natura  angelica  virtuosior 
est  quam  natura  corporea.  Sed  res  corpo¬ 
ralis  statim  in  primo  instanti  suae  creationis 
vel  generationis1  incipit  habere  suam  ope¬ 
rationem,  sicut  ignis  in  praio  instanti  quo 
generatus  est,  incipit  moveri  sursum.  Ergo 
et  angelus,  in  primo  instanti  suae  creationis, 
potuit  operari.  Aut  ergo  habuit  operationem 
rectam,  aut  non  rectam.  Si  rectam,  cum 
gratiam  L  .merint,  peream  meruerunt  bea- 
titudinem.  In  angelis  autem  statim  ad  me¬ 
ritum  sequitur  praemium,  ut  supra  dictum 
est.  Ergo  fuissent  statim  beati,  et  ita  nun¬ 
quam  peccassent,  quod  est  falsum.  Relin¬ 
quitur  ergo  quod  in  primo  instanti  non  recte 
operando  peccaverunt. 

Sed  contra  est  quod  dicitur  Genes.,  i,  31  : 
Vidit  Deus  cuncta  quae  fecerat ,  et  erant 
valde  bona.  Inter  ea  autem  erant  etiam  dae¬ 
mones.  Ergo  et  daemones  aliquando  fuerunt 
boni. 

Respondeo  dicendum,  quod  quidam  po¬ 
suerunt,  quod  statim  daemones  in  primo  in¬ 
stanti  suae  creationis  mali  fuerunt,  non  qui¬ 
dem  per  naturam,  sed  per  peccatum  propriae 
voluntatis,  quia  ex  quo  est  factus  diabolus, 
justitiam  recusavit.  Cui  sententiae,  ut  Au¬ 
gustinus  dicit,  De  civ.  Dei,  lib.  XI,  c.  xm, 
-coi.  329,  t.  7,  «  quisquis  acquiescit,  non  cum 
illis  haereticis  sapit,  id  est  Manichaeis,  qui 
Micunt,  quod  diabolus  habet  naturam  mali*.» 

Sed  quia  haec  opinio  auctoritati  Scripturae 
contradicit,  dicitur  enim  sub  figura  princi¬ 
pis  Babylonis  de  diabolo,  Isa.,  xiv,  12  :  Quo¬ 
modo  cecidisti,  Lucifer,  qui  mane  orieba¬ 
ris ?  et  Ezech*.,  xxvm,  13  :  In  deliciis  para¬ 
disi  Dei  fuisti,  dicitur  ad  diabolum  sub 
persona  regis  Tyri3;  ideo  a  magistris  liaec 
opinio,  tanquam  erronea,  rationabiliter  re¬ 
probata  est. 

1  Sic  codd.;  «  vel  generationis  »  deest  in  edit. 

*  «  Qui  dicunt  quod  suam  quamdam  propriam 
tanquam  ex  adverso  quodam  principio  diaboius 


Unde  aliqui  dixerunt  quod  aiigeli  in  primo 
instanti  suae  creationis  peccare  potuerunt, 
sed  non  peccaverunt. 

Sed  haec  opinio  etiam  a  quibusdam  impro¬ 
batur  ea  ratione  quia  cuna  duae  operationes 
se  consequuntur,  impossibile  videtur  quod 
m  eodem  a  nunc  »  utraque  operatio  termi¬ 
netur.  Manifestum  est  autem  quod  peccatum 
angeli  fuit  operatio  creatione  posterior;  ter¬ 
minus  autem  creationis  est  ipsum  esse  an¬ 
geli;  terminus  vero  operationis  peccati  est 
quod  sunt  mali.  Impossibile  ergo  videtur 
quod  in  primo  instanti  quo  angelus  esse 
coepit,  fuerit  malus. 

Sed  haec  ratio  non  videtur  sufficiens.  Ha¬ 
bet  enim  solum  locum  in  motibus  tempora¬ 
libus,  qui  successive  aguntur  ;  sicut  si  mo¬ 
tus  localis  sequitur  ad  alterationem,  non 
potest  in  eodem  instanti  terminari  alteratio 
et  localis  motus.  Sed  si  sunt  mutationes  in- 
stantaneae,  simul  et  in  eodem  instanti  potest 
esse  terminus  primae  et  secundae  mutationis ; 
sicut  in  eodem  instanti  in  quo  illuminatur 
luna  a  sole  illuminatur  aer  a  luna.  Manifes¬ 
tum  est  autem  quod  creatio  est  instantanea, 
et  similiter  motus  liberi  arbitrii  in  angelis ; 
non  enim  indigent  collatione  et  discursu 
rationis,  ut  ex  supradictis  patet.  Unde  nihil 
prohibet  simul  et  in  eodem  instanti  esse  ter¬ 
minum  creationis,  et  terminum  liberi  ar¬ 
bitrii. 

Et  ideo  aliter  dicendum  est,  quod  impos¬ 
sibile  fuit  angelum  in  primo  instanti  pec¬ 
casse  per  inordinatum  actum  liberi  arbitrii. 
Quamvis  enim  res  aliqua  in  primo  instanti 
quo  esse  incipit,  simul  incipere  possit  ope¬ 
rari,  tamen  illa  operatio  quee  simul  incipit 
cum  esse  rei,  est  ei  ab  agente,  a  quo  habet 
esse ;  sicut  moveri  sursum  inest  igni  a  ge¬ 
nerante.  Unde,  si  aliqua  res  habeat  esse  ab 
agente  deficiente  quod  possit  esse  causa  de¬ 
fectiva  actionis,  poterit  in  primo  instanti  in 
quo  incipit  esse,  habere  defectivam  opera¬ 
tionem  ;  sicut  si  tibia  quae  nascitur  clauda 
ex  debilitate  seminis,  statim  incipiat  claudi¬ 
care.  Agens  autem  quod  angelos  in  esse 
produxit,  scilicet  Reus,  non  potest  esse  causa 
peccati. 

Unde  non  potest  dici  quod  diabolus  in 
primo  instanti  sute  creationis  fuerit  malus. 

Ad  primum  ergo  dicendum,  quod,  sicut 
Augustinus  dicit,  De  civ.  Dei,  lib.  XI,  c.  xv, 

habeat  naturam  mali.  » 

3  Nicolai  habet :  «  Tyrii.  » 

coi.  330,  t.  7.  cum  dicitur,  quod  «  diabolus 
ab  initio  peccat,  non  ab  initio  ex  quo  creatus 
est,  peccare  putandus  est,  sed  ab  initio  pec¬ 
cati,  »  scilicet  quia  nunquam  a  peccato  suo 
recessit. 

Ad  secundum  dicendum,  quod  illa  distinc¬ 
tio  lucis  et  tenebrarum,  secundum  quod  per 
tenebras  peccata  daemonum  intelliguntur, 
accipienda  est  secundum  Hei  praescientiam. 
Unde  Augustinus  dicit,  XI  De  cieitate  Dei, 
c.  xtx,  coi.  333,  t.  7,  quod  «  solus  lucem  ac 
tenebras  discernere  potuit,  qui  potuit  etiam 
prius  quam  caderent,  praescire  casuros.  » 

Ad  tertium  dicendum ,  quod  meritum 1 
est  a  Deo;  et  ideo  in  primo  instanti  suae 
creationis  angelus  mereri  potuit.  Sed  non 
est  similis  ratio  de  peccato,  ut  dictum  est. 

Ad  quartum  dicendum,  quod  Deus  non 
discrevit  inter  angelos  ante  aversionem  quo¬ 
rumdam  et  conversionem  aliorum,  ut  Au¬ 
gustinus  dicit,  XI  De  civit.  Dei,  cap.  xi, 
coi.  327,  t.  7 ;  et  ideo  omnes  in  gratia  creati 
in  primo  instanti  meruerunt.  Sed  quidam 
eorum  statim  impedimentum  praestiterunt 
suae  beatitudinis  praecedens  meritum  morti¬ 
ficantes;  et  ideo  beatitudine,  quam  merue¬ 
rant,  sunt  privati. 

Conclusio.  —  Angelus  cum  fuerit  a  Deo  produc¬ 
tus,  in  primo  instanti  sui  esse  non  peccavit  nec 
peccare  potuit  per  inordinatum  sua1,  voluntatis 
actum  (a). 

ARTICULUS  VI. 

Utrum  aliqua  mora  fuerit  inter  creationem 
et  lapsum  angeli. 

Ad  sextuin  sic  proceditur.  1 .  Videtur  quod 
aliqua  mora  fuerit  inter  creationem  et  lap¬ 
sum  angeli.  Dicitur  enim  Ezech.,  xxvm,  14 
et  15  :  Ambulasti  perfectus  in  viis  tuis  a  die 
conditionis  tuae ,  donec  inventa  est  iniquitas 
in  te.  Sed  ambulatio,  cum  sit  motus  conti¬ 
nuus,  requirit  aliquam  moram.  Ergo  aliqua 
mora  fuit  inter  creationem  diaboli  et  ejus 
lapsum. 

2.  Praeterea,  Origenes  dicit,  Hom.  i  in 
Ezech.,  coi.  071,  t.  3,  quod  «  serpens  anti¬ 
quus  non  statim  super  pectus  et  ventrem 

1  Sic  codd.;  in  edit.  :  «  quidquid  est  in  merito,  » 
nec  bene;  aliquid  enim  in  merito  est  a  libertate, 
sed  in  primo  instanti  creationis  sum,  libertas  ope¬ 
rans  angeli  erat  ei  ab  agente  a  quo  angelus  habebat 
esse ;  unde  in  primo  instanti  non  poterat  peccare, 
quia  libertas  primo  operans  angeli  a  Deo  erat,  qui 
non  potest  esse  causa  peccati. 


suum  ambulavit ;  »  per  quod  intelligitur 
ejus  peccatum.  Ergo  diabolus  non  statim 
post  primum  instans  sua1  creationis  peccavit. 

3.  Praeterea  ,  posse  peccare  commune  est 
homini  et  angelo.  Fuit  autem  aliqua  mora 
inter  formationem  hominis  et  ejus  pecca¬ 
tum.  Ergo  pari  ratione  fuit  aliqua  mora 
inter  formationem  diaboli  et  ejus  peccatum. 

4.  Praeterea,  aliud  instaris  fuit  in  quo  dia¬ 
bolus  peccavit  ab  instanti  in  quo  creatus 
fuit.  Sed  inter  quaelibet  (kio  instantia  cadit 
tempus  medium.  Ergo  aliqua  mora  fuit 
inter  creationem  ejus  et  lapsum. 

Sed  contra  est  quod  dicitur  Joan.,  viii,  44, 
de  diabolo ,  quod  in  veritate  non  stetit ;  et 
sicut  Augustinus  dicit,  De  civ.  Dei,  lib.  XI, 
c.  xv,  coi.  330,  t.  7  :  «  Oportet  ut  hoc  sic 
accipiamus,  quod  in  veritate  fuerit,  sed  non 
permanserit.  » 

Respondeo  dicendum,  quod  circa  hoc  est 
duplex  opinio. 

Sed  probabilior  et  sanctorum  dictis  con¬ 
sona  magis  est  quod  statim  post  primum 
instans  suae  creationis  diabolus  peccaverit. 
Et  hoc  necesse  est  dicere,  si  ponatur  quod  in 
primo  instanti  suse  creationis  in  actum  liberi 
arbitrii  proruperit ,  et  cum  gratia  fuerit 
creatus,  ut  supra  diximus.  Cum  enim  angeli 
per  unum  actum  meritorium  ad  beatitudi- 
nem  perveniant,  ut  supra  dictum  est,  si 
diabolus  in  primo  instanti,  in  gratia  creatus, 
meruit,  statim  post  primum  instans  beatitn- 
dinem  accepisset,  nisi  statim  impedimentum 
praestitisset  peccando. 

Si  vero  ponatur  quod  angelus  in  gratia 
creatus  non  fuerit ,  vel  quod  in  primo  in¬ 
stanti  actum  liberi  arbitrii  non  potuerit  ha¬ 
bere  ,  nihil  prohibet  aliquam  moram  fuisse 
inter  creationem  et  lapsum. 

Ad  primum  ergo  dicendum ,  quod  per 
motus  corporales ,  qui  per  tempus  mensu¬ 
rantur,  quandoque  in  sacra  Scriptura  intelli¬ 
guntur  metaphorice  motus  spirituales  in- 
stantanei ;  et  sic  per  ambulationem  intelligi¬ 
tur  motus  liberi  arbitrii  tendentis  in  bonum. 

Ad  secundum  dicendum  -,  quod  Origenes 
dicit,  quod  «  serpens  antiquus  non  a  princi¬ 
pio,  nec  statim  super  pectus  ambulavit,  » 

(u)  Trinitarii  diabolum  dicebant  nunquam  unde 
stare  posset  habuisse,  et  ab  instanti  suae  creationis 
fuisse  melum.  Certum  est  angelos  in  primo  instanti 
sum  creationis  non  peccasse;  contrariam  hujus 
sententiam,  tempore  S.  Tliomm,  ut  erroneam  ma¬ 
gistri  parisienses  reprobaverunt. 

propter  primum  instans  in  quo  malus  non 
fuit. 

Ad  tertium  dicendum ,  quod  angelus  ha¬ 
bet  liberum  arbitrium  inflexibile  post  elec¬ 
tionem  ;  et  ideo  nisi  statim  post  primum 
instans,  in  quo  naturalem  habuit  motum  ad 
bonum ,  impedimentum  beatitudini  prae¬ 
stitisset,  fuisset  firmatus  in  bono.  Sed  non 
est  simile  de  homine ;  et  ideo  ratio  non  se¬ 
quitur. 

Ad  quartum  dicendum,  quod  inter  quaeli¬ 
bet  duo  instantia  esse  tempus  medium  ha¬ 
bet  veritatem,  inquantum  tempus  est  conti¬ 
nuum,  ut  probatur  in  VI  Phy  sic.,  text.  2 
et  seqq.  Sed  tamen  in  angelis  qui  non  sunt 
subjecti  caelesti  motui,  qui  primo  per  tem¬ 
pus  continuum  mensuratur,  tempus  accipi¬ 
tur  pro  ipsa  successione  operationum  intel¬ 
lectus,  vel  etiam  affectus.  Sic.  igitur  instans 
primum  in  angelis  intelligitur  respondere 
operationi  mentis  angelicae ,  quia  se  in  se- 
ipsam  convertit  per  vespertinam  cognitio¬ 
nem;  quia  in  primo  die  commemoratur  ves¬ 
pere  sed  non  mane.  Et  haec  quidem  operatio 
in  omnibus  bona  fuit.  Sed  ab  hac  operatione 
quidam  per  matutinam  cognitionem  ad  lau¬ 
dem  Verbi  sunt  conversi;  quidam  vero  in  se- 
ipsis  remanentes  facti  sunt  nox,  per  super¬ 
biam  intumescentes,  ut  Augustinus  dicit, 
Super  Gen.  ad  -litt.,  lib.  IV,  c.  xxiv,  coi.  313, 
t.  3.  Et  sic  prima  operatio  fuit  omnibus  com¬ 
munis;  sed  in  secimda  sunt  distincti.  Et  ideo 
in  primo  instanti  omnes  fuerunt  boni,  sed 
in  secundo  fuerunt  boni  a  malis  distincti. 

Conclusio.  —  Probabilius  est  et  sanctorum  dic¬ 
tis  magis  consonum  angelum  statim  post  primum 
instans  sua?  creationis  peccasse,  preeeipue  si  fuit  in 
gratia  creatus  :  non  inconvenit  autem,  si  non  fuit 
in  gratia  creatus,  moram  aliquam  fuisse  inter  crea¬ 
tionem  et  lapsum  (a). 


1  «  Quibus  nimirum  ordinibus  ille  primus  ange¬ 
lus  ideo  ornatus  et  opertus  exstitit,  quia  dum  cunc¬ 
tis  agminibus  angelorum  praelatus  est ,  ex  eorum 
comparatione  clarior  fuit  » 

(a)  Cajetanus  moram  quidem  inter  creationem 
et  lapsum  admittens,  '.ulpam  et  poenam  angelo¬ 
rum  in  eodem  instanti  ponit.  Thomist®  tribus 
instantibus  malorum  angelorum  viam  signant  : 
1.  creati  fuerunt,  nec  in  primo  instanti  potuerunt 
peccare  ;  2.  peccaverunt ;  3.  poenam  receperunt ; 
S.  Tbomas  tempus  continuum  pro  angelis  non  ad¬ 
mittens,  tempus  quoddam  discretum  mensuratum 
successione  operationum  vel  affectuum  eis  attri¬ 
buit.  Displicet  Scotistis  tempus  discretum,  et,  ut 
aiunt,  mensura  nova  contra  omnium  philosopho¬ 
rum  intentionem  inventa,  et  addunt  :  Salva  Tho- 
T. 


ARTICULUS  VII. 

Utrum  angelus  supremus  inter  peccantes 
fuerit  supremus  inter  omnes. 

Ad  septimum  sic  proceditur.  1.  Videtur 
quod  ille  angelus  qui  fuit  supremus  inter 
peccantes,  non  fuerit  supremus  inter  omnes. 
Dicitur  enim  Ezech.,  xxvrn,  14  :  Tu  cherub 
extentus  et  protegens;  posui  te  in  monte 
sancto  Dei.  Sed  ordo  cherubim  est  sub  or¬ 
dine  seraphim,  ut  Dionysius  dicit,  vii  cap. 
Angel.  hierarch.,  §  1,  etc.,  coi.  206,  t.  1. 
Ergo  angelus  qui  fuit  supremus  inter  pec¬ 
cantes,  non  fuit  supremus  inter  omnes. 

2.  Praeterea,  Deus  fecit  naturam  intellec¬ 
tualem  propter  beatitudinem  consequen¬ 
dam.  Si  igitur  angelus,  qui  fuit  supremus 
inter  omnes ,  peccavit ,  sequitur  quod  ordi¬ 
natio  divina  fuerit  frustrata  in  nobilissima 
creatura ;  quod  est  inconveniens. 

3.  Praeterea ,  quanto  aliquid  magis  incli¬ 
natur  in  aliquid ,  tanto  minus  potest  ab  illo 
deficere.  Sed  angelus,  quanto  est  superior, 
tanto  magis  inclinatur  in  Deum.  Ergo  minus 
potest  a  Deo  peccando  deficere;  et  sic  vide¬ 
tur  quod  angelus  qui  peccavit,  non  fuerit 
supremus  inter  omnes ,  sed  de  inferioribus. 

Sed  contra  est  quod  dicit  Gregorius  ia 
Homil.  de  centum  ovibus,  xxxiv  in  Evang ., 
§  7,  coi.  1250,  t.  2,  quod  «  primus  angelus 
qui  peccavit,  dum  cunctis  agminibus  ange¬ 
lorum  praelatus  eorum  claritatem  transcen¬ 
deret,  ex  eorum  c~mparatione  clarior  fuit*.  » 

Respondeo  dicendum,  quod  in  peccato  est 
duo  considerare,  scilicet  pronitatem  ad  pec¬ 
candum,  et  motivum  ad  peccandum. 

Si  ergo  consideremus  in  angelis  pronita- 
tem  ad  peccandum,  minus  videtur  quod  pec¬ 
caverint  superiores  angeli  quam  inferiores ; 

mse  reverentia ,  h®c  opinio  somnium  est.  Melius 
diceretur  quod  ist®  morse  diversa  nunc  sevi  fue¬ 
runt.  Prima  mora  in  qua  fuerunt  omnes  in  gratia 
conditi,  instanti  temporis  nostri  correspondebat,  et 
ideo  valde  modica  fuit.  Secunda  non  solum  in¬ 
stanti  sed  tempori  habito  correspondebat.  Totum 
tempus  obstinationem  sequens  terti®  mor®  con* 
respondet.  —  Sic  Scotist®.  —  Aliqui  Scholastici 
dixerunt  moras  fuisse  ®viterna  diversa,  secundum 
quod  unumquodque  ®viternum  suum  habet 
®vum.  Scotist®  erronee  contendunt  D.  Thomam 
non  nisi  duas  agnoscere  moras  ;  duas  equidem  pro 
creatione  et  peccato  agnoscit;  sed  tertiam  pro  poena 
non  rejicit,  imo  communiter  ab  auctore  suo  non 
recedentes  Thomist®  eam  agnoscunt. 

et  propter  hoc  Damascenus  dicit,  De  orth. 
fid.,  lib.  II,  c.iv,  coi.  874,  1. 1,  quod  «  major 
eorum  qui  peccaverunt ,  fuit  terrestri  ordini 
praelatus1.  » 

Et  videtur  haec  opinio  consonare  positioni 
Platonicorum,  quam  Augustinus  recitat  in 
lib.  VIII  De  civit.  Dei,  c.  xm,  etc.,col.  237, 
t.  7,  et  lib.  X,  c.  ix,  coi.  286.  Dicebant  enim 
quod  omnes  dii  erant  boni ;  sed  daemonum 
quidam  boni,  quidam  mali,  deos  nominantes 
substantias  intellectuales,  quae  sunt  a  globo 
lunari  superius ;  daemones  vero  substantias 
intellectuales ,  quae  sunt  a  globo  lunari  infe. 
rius,  superiores  hominibus  ordine  naturae. 

Nec  est  abjicienda  haec  opinio,  tanquam  a 
fide  aliena,  quia  tota  creatura  corporalis  ad¬ 
ministratur  a  Deo  per  angelos ,  ut  Augusti¬ 
nus  dicit,  III  De  Trin.,  c.  iv,  coi.  873,  t.  8. 
Unde  nihil  prohibet  dicere,  inferiores  angelos 
divinitus  distributos  esse  ad  administrandum 
inferiora  corpora ,  superiores  vero  ad  admi¬ 
nistrandum  corpora  superiora ,  supremos 
autem  ad  assistendum  Deo.  Et  secundum 
hoc  Damascenus  dicit,  De  fide  cathol.,  lib.  II, 
c.  iv,  coi.  875,  t.  1,  quod  illi  qui  ceciderunt, 
fuerunt  de  inferioribus,  in  quorum  etiam 
ordine  aliqui  boni  angeli  permanserunt. 

Si  vero  consideretur  motivum  ad  peccan¬ 
dum,  majus  invenitur  in  superioribus  quam 
in  inferioribus.  Fuit  enim  daemonum  pecca¬ 
tum  superbia ,  ut  supra  dictum  est ,  cujus 
motivum  est  excellentia ,  quae  fuit  major  in 
superioribus.  Et  ideo  Gregorius  dicit,  loco 
cit.  in  arg.  sed  cont.,  quod  ille  qui  peccavit, 
fuit  superior  inter  omnes.  Et  hoc  videtur 
probabilius ,  quia  peccatum  angeli  non  pro¬ 
cessit  ex  aliqua  pronitate,  sed  ex  solo  libero 
arbitrio. 

Unde  magis  videtur  consideranda  esse 
ratio  quae  sumitur  a  motivo  ad  peccandum. 
Non  est  tamen  inde  alii  opinioni  praejudi¬ 
candum  ;  quia  etiam  in  principe  inferiorum 
angelorum  potuit  esse  aliquod  motivum  ad 
peccandum. 

Ad  primum  ergo  dicendum ,  quod  cheru- 
bim  interpretatur  «  plenitudo  scientiae,  » 
seraphim  autem  interpretatur  «  ardentes,  » 
sive  «  incendentes.  »  Et  sic  patet  quod  che- 
rubim  denominatur  a  scientia,  quae  potest 
esse  cum  mortali  peccato  ;  seraphim  vero  de¬ 
nominatur  ab  ardore  charitatis,  quae  cum 
peccato  mortali  esse  non  potest ;  et  ideo  pri- 

1  «  Ex  his  angelicis  virtutibus ,  terrestris  ordinis 
princeps,  cui  custodiendae  terrae  cura  a  Deo  com¬ 


inus  angelus  peccans  non  est  denominatus 
seraphim,  sed  cherubim. 

Ad  secundum  dicendum ,  quod  divina  in¬ 
tentio  non  frustratur  nec  in  his  qui  peccant, 
nec  in  his  qui  salvantur.  Utrorumque  enim 
eventum  Deus  praecognoscit ;  et  ex  utroque 
habet  gloriam,  dum  hos  ex  sua  bonitate 
salvat ,  illos  ex  sua  justitia  punit.  Ipsa  vero 
creatura  intellectualis,  dum  peccat,  a  fine 
debito  deficit.  Nec  hoc  est  inconveniens  in 
quacumque  creatura  sublimi ;  sic  enim  crea¬ 
tura  intellectualis  instituta  est  a  Deo,  ut  in 
ejus  arbitrio  positum  sit  agere  propter  finem. 

Ad  tertium  dicendum ,  quod  quantacum- 
que  inclinatio  ad  bonum  fuerit  in  supremo 
angelo ,  tamen  ei  necessitatem  non  induce¬ 
bat  :  unde  potuit  per  liberum  arbitrium 
eam  non  sequi. 

Conclusio.  —  Cum  peccatum  angeli  ex  arbitrii 
libertate  praecesserit,  consonum  magis  est  supre¬ 
mum  angelum  inter  peccantes  fuisse  supremum 
inter  omnes. 

ARTICULUS  VIII. 

Utrum  ‘peccatum  primi  angeli  fuerit  aliis 
causa  peccandi. 

Ad  octavum  sic  proceditur.  1.  Videtur 
quod  peccatum  primi  angeli  peccantis  non 
fuit  aliis  causa  peccandi.  Causa  enim  prior 
est  causato.  Sed  omnes  simul  peccaverunt, 
ut  Damascenus  dicit,  lib.  II  De  fide  orthocl., 
c.  iv,  coi.  875,  t.  1 .  Ergo  peccatum  unius 
non  fuit  aliis  causa  peccandi. 

2.  Prseterea ,  primum  peccatum  angeli 
non  potest  esse  nisi  superbia ,  ut  supra  dic¬ 
tum  est.  Sed  superbia  excellentiam  quaerit ; 
magis  autem  excellentiae  repugnat  quod  ali¬ 
quis  inferiori  subdatur  quam  superiori;  et 
sic  non  videtur  quod  daemones  peccaverint 
per  hoc  quod  voluerunt  subesse  alicui  supe¬ 
riorum  angelorum  potius  quam  Deo.  Sic 
autem  peccatum  unius  angeli  fuisset  aliis 
causa  peccandi ,  si  eos  ad  hoc  induxisset  ut 
sibi  subjicerentur.  Non  ergo  videtur  quod 
peccatum  primi  angeli  fuerit  causa  peccandi 
aliis. 

3.  Praeterea,  majus  peccatum  est  vello 
subesse  alteri  contra  Deum ,  quam  contra 
Deum  alteri  velle  praeesse ;  quia  minus  ha¬ 
bet  de  motivo  ad  peccandum.  Si  ergo  pecca-» 

missa  fuerat.  » 

tum  primi  angeli  fuit  aliis  causa  peccandi 
in  hoc  quod  eos  ut  sibi  subjicerentur  in¬ 
duxit,  gravius  peccassent  inferiores  angeli 
quam  supremus;  quod  est  contra  1  illud 
psalm.  em,  26  :  Draco  iste ,  quem  formasti ; 
dicit  Glossa  ord.,  coi.  1017,  1. 1  :  «  Qui  esete- 
ris  in  essentia  erat  excellentior,  factus  est  in 
malitia  major.  »  Non  ergo  peccatum  primi 
angeli  fuit  aliis  causa  peccandi. 

Sed  contra  est  quod  dicitur  Apoc.,  xn,  4, 
quod  draco  traxit  secum  tertiam  'partem 
stellarum . 

Respondeo  dicendum  ,  quod  peccatum 
primi  angeli  fuit  aliis  causa  peccandi,  non 
quidem  cogens,  sed  quadam  quasi  exhorta¬ 
tione  inducens. 

Cujus  signum  ex  hoc  apparet  quod  omnes 
daemones  illi  supremo  subduntur,  ut  mani¬ 
feste  apparet  per  illud  quod  dicit  Dominus, 
Matth.  xxv,  41  :  Discedite  a  me  maledicti, 
in  iqnem  aeternum,  qui  paratus  est  diabolo 
et  angelis  ejus.  Habet  enim  hoc  ordo  divinae 
justitiae;  ut  cujus  suggestioni  aliquis  con¬ 
sentit  in  culpa ,  ejus  potestati  subdatur  in 
poena,  secundum  illud  II  Petr.,  n,  19 :  A  quo 
quis  superatus  est,  huic  servus  addictus  *  est. 

Ad  primum  ergo  dicendum,  quod,  licet 
simul  daemones  peccaverint ,  tamen  pecca¬ 
tum  unius  potuit  esse  aliis  causa  peccandi. 
Angelus  enim  non  indiget  ad  eligendum, 
vel  exhortandum,  vel  etiam  consentiendum, 
temporis  mora,  sicut  homo,  qui  delibera¬ 
tione  indiget  ad  eligendum  et  ad  consen¬ 
tiendum  ,  et  locutione  vocali  ad  exhortan¬ 
dum  ,  quorum  utrumque  tempore  agitur. 
Manifestum  est  autem  quod  etiam  homo 
simul  dum  aliquid  jam  corde  concepit,  in  eo¬ 
dem  instanti  incipit  loqui;  et  in  ultimo  in¬ 
stanti  locutionis  in  quo  aliquis  sensum  lo- 
quentis  capit ,  potest  assentire  ei  quod 
dicitur,  ut  patet  maxime  in  primis  conceptio¬ 
nibus,  quas  quisque  probat  auditas.  Sublato 
ergo  tempore  locutionis  et  deliberationis, 
quod  in  nobis  requiritur,  in  eodem  instanti 
in  quo  primus  angelus  suam  affectionem  in- 
telligibili  locutione  expressit,  possibile  fuit 
ab  aliis  in  eam  consentiri. 

Ad  secundum  dicendum ,  quod  superbus, 
caeteris  paribus,  magis  vult  subesse  supe¬ 
riori  quam  inferiori.  Sed  si  aliquam  excel¬ 
lentiam  consequatur  sub  inferiori,  quam 
sub  superiori  consequi  non  possit ,  magis 
eligit  inferiori  subesse  quam  superiori.  Sic 

1  Supplet  Nicola; ?  «  contra  quod  super  illud  ps. 


igitur  non  fuit  contra  superbiam  daemonum 
quod  subesse  inferiori  voluerunt  in  ejus 
principatum  consentientes,  ad  hoc  eum 
principem  et  ducem  habere  volentes,  ut  vir¬ 
tute  naturali  suam  ultimam  beatitudinem 
consequerentur;  praesertim  quia  supremo 
angelo  naturae  ordine  etiam  tunc  subjecti 
erant. 

Ad  tertium  dicendum ,  quod ,  sicut  supra 
dictum  est,  angelus  non  habet  aliquid  retar¬ 
dans  ,  sed  secundum  suam  totam  virtutem 
movetur  in  illud  ad  quod  movetur,  sive  i.i 
bonum  sive  in  malum.  Quia  igitur  supre¬ 
mus  angelus  majorem  habuit  naturalem 
virtutem  equam  inferiores,  intensiori  motu  in 
peccatum  prolapsus  est,  et  ideo  factus  est 
etiam  in  malitia  major. 

Conclusio.  —  Primi  angeli  peccatum  fuit  aliis 
causa  peccandi,  non  quidem  cogens,  sed  quadam 
quasi  exhortatione  inducens. 

ARTICULUS  IX. 

Utrlim  tot  peccaverint,  quot  permanserunt. 

Ad  nonum  sic  proceditur.  1 .  Videtur  quod 
plures  peccaverunt  de  angelis  quam  per¬ 
manserunt.  Quia,  ut  dicit  Philosophus,  II 
Ethici,  cap.  vi,  a  med.,  «  malum  est  ut  in 
pluribus,  bonum  ut  in  paucioribus.  » 

2.  Praeterea,  justitia  et  peccatum  eadem 
ratione  inveniuntur  in  angelis  et  hominibus. 
Sed  in  hominibus  plures  inveniuntur  mali 
quam  boni,  secundum  illud  Eccle.,  i,  15  : 
Stultorum  infinitus  est  numerus.  Ergo  pari 
ratione  in  angelis. 

3.  Praeterea,  angeli  distinguuntur  secun¬ 
dum  personas  et  secundum  ordines.  Si  igi¬ 
tur  plures  personae  angelicae  remanserunt, 
videtur  etiam  quod  non  de  omnibus  ordini¬ 
bus  aliqui  peccaverunt. 

Sed  contra  est  quod  dicitur  IV  Reg.,  vi, 
16  :  Plures  nobiscum  sunt  quam  cum  illis; 
quod  exponitur  de  bonis  angelis,  qui  sunt 
nobiscum  in  auxilium,  et  de  malis,  qui  nobis 
adversantur. 

Respondeo  dicendum,  quod  plures  angeli 
permanserunt  quam  peccaverunt.  Quia  pec¬ 
catum  est  contra  naturalem  inclinationem  : 
ea  vero  quae  contra  naturam  fiunt,  ut  in 
paucioribus  accidunt;  natura  enim  conse¬ 
quitur  suum  effectum  vel  semper  vel  ut  in 
pluribus. 

dicit  Glossa. »  Alii  omnes  libri  quos  vidimus,  ut  hic. 

Aci  primum  ergo  dicendum,  quod  Philo¬ 
sophus  ibi  loquitur  quantum  ad  homines,  in 
quibus  malum  contingit  ex  hoc  quod  se¬ 
quuntur  bona  sensibilia,  quae  sunt  pluribus 
nota,  deserto  bono  rationis,  quod  pauciori¬ 
bus  notum  est.  In  angelis  autem  non  est 
nisi  natura  intellectualis.  Unde  non  est  simi¬ 
lis  ratio.  Et  per  hoc  patet  responsio  ad  se¬ 
cundum. 

Ad  tertium  dicendum,  quod  secundum 
illos  qui  dicunt,  quod  diabolus  major  fuit  de 
inferiori  ordine  angelorum,  qui  praesunt 
terrestribus,  manifestum  est  quod  non  de 
quolibet  ceciderunt,  sed  de  infimo  tantum. 
Secundum  vero  illos  qui  ponunt  majorem 
diabolum  de  supremo  fuisse  ordine,  proba¬ 
bile  est  quod  de  quolibet  ordine  aliqui  ceci¬ 
derunt;  sicut  in  quemlibet  ordinem  homi¬ 
nes  assumuntur  in  supplementum  ruinae 
angelicae.  In  quo  etiam  magis  comprobatur 
libertas  liberi  arbitrii,  quae  secundum  quem¬ 
libet  gradum  creaturae  in  malum  flecti  po¬ 
test.  In  sacra  Scriptura  tamen  nomina  quo¬ 
rumdam  ordinum,  ut  seraphim  et  throno¬ 
rum,  daemonibus  non  attribuuntur;  quia  haec 
nomina  sumuntur  ab  ardore  charitatis,  et 
ab  inhabitatione  Dei,  quae  non  possunt  esse 
cum  peccato.  Attribuuntur  autem  eis  no¬ 
mina  cherubim,  potestatum  et  principa¬ 
tuum  ;  quia  haec  nomina  sumuntur  a  scientia 
et  potentia,  quae  bonis  malisque  possunt 
esse  communia. 

Conclusio.  —  Plures  angeli  permanserunt  in 
gratia  quam  peccaverunt  (a). 

QILESTIO  LXIV. 

DE  POENA  DAEMONUM. 

(Et  quatuor  quaeruntur.) 

Consequenter  quaeritur  de  pcena  daemo¬ 
num,  et  circa  hoc  quaeruntur  quatuor  : 
4°  de  obtenebratione  intellectus;  2°  de  obsti¬ 
natione  voluntatis;  3°  de  dolore  ipsorum; 
4°  de  loco  poenali  ipsorum. 


(a)  Hic  Aureoli,  ut  putant,  curiosa  non  omittenda 
est  opinio.  Novem  ordines  angelorum  sunt.  Juxta 
Aureolum  quilibet  ordo  suas  liabet  legiones ,  et 
quselibet  legio  6666  unitates.  Porro  tot  in  singulis 
ordinibus  legiones  sunt,  quot  in  legione  unitates. 
Decimus  chorus  cecidit,  eo  sensu  quod  ex  novem 
choris  tot  ceciderunt  quod  unum  chorum  facere 


ARTICULUS  PRIMUS. 

Utrum  intellectus  dxmonis  sit  obtenebratus 

•per  privationem  cognitionis  omnis  veri¬ 
tatis. 

Ad  primum  sic  proceditur,  i.  Videtur 
quod  intellectus  daemonum  sit  obtenebratus 
per  privationem  cognitionis  omnis  veritatis. 
Si  enim  aliquam  veritatem  cognoscerent, 
maxime  cognoscerent  seipsos,  quod  est  co¬ 
gnoscere  substantias  separatas.  Hoc  autem 
eorum  miseriae  non  convenit,  cum  ad  ma¬ 
gnam  beatitudinem  pertinere  videatur,  in- 
tantum  quod  quidam  ultimam  beatitudinem 
hominis  posuerunt  in  cognoscendo  subtan- 
tias  separatas.  Ergo  daemones  privantur 
omni  cognitione  veritatis. 

2.  Praeterea,  id  quod  est  maxime  mani¬ 
festum  in  natura,  videtur  esse  maxime  ma¬ 
nifestum  angelis  sive  bonis  sive  malis.  Quod 
enim  non  sit  nobis  maxime .  manifestum, 
contingit  ex  debilitate  intellectus  nostri  a 
phantasmatibus  accipientis,  sicut  ex  debi¬ 
litate  oculi  noctuae  contingit  quod  non  pos¬ 
sit  videre  lumen  solis.  Sed  daemones  non 
possunt  cognoscere  Deum,  qui  est  secundum 
se  manifestissimus,  cum  sit  in  summo  ve¬ 
ritatis,  eo  quod  non  habent  mundum  cor, 
quo  solo  videtur  Deus.  Ergo  nec  alia  co¬ 
gnoscere  possunt. 

3.  Praeterea,  cognitio  rerum  angelis  con¬ 
veniens  est  duplex,  secundum  Augustinum, 
lib.  IV  Super  Gen .,  cap.  xxii,  coi.  312,  t.  3; 
scilicet  matutina  et  vespertina.  Sed  cognitio 
matutina  non  competit  daemonibus,  quia 
non  vident  res  in  Verbo;  nec  cognitio  ves¬ 
pertina,  quia  cognitio  vespertina  retert  res 
cognitas  ad  laudem  Creatoris;  unde  post 
vespere  fit  mane,  ut  dicitur  Gen.,  I.  Ergo 
daemones  non  possunt  cognitionem  de  rebus 
habere. 

4.  Praeterea,  angeli  in  sua  cognitione  co¬ 
gnoverunt  mysterium  regni  Dei,  ut  Augus¬ 
tinus  dicit,  Super  Gen.  ad  litt.,  lib.  V,  c.  xix, 
§  38,  coi.  334,  t.  3.  Sed  daemones  hac  cogni¬ 
tione  privati  sunt  :  quia  si  cognovissent, 

poterant;  unde  Aureolus  ille  praecise  numerum 
angelorum  malorum  cognosceret;  essent  enim  nu¬ 
mero  44,435,556.  Juxta  aliam  opinionem  tertia  pars 
cecidit.  —  Melius  dicendum  quod  in  numero  nobis 
viatoribus  ignoto ,  solis  beatis  et  Deo  cognito  ceci¬ 
derunt,  in  numero  magno  quidem,  licet  in  multo 
majori  boni  angeli  sint. 

nunquam  Dominum  gloriae  crucifixissent, 
ut  dicitur  I  Corinth.,  ii,  8.  Ergo  pari  ratione 
omni  alia  cognitione  veritatis  sunt  privati. 

5.  Praeterea,  quamcumque  veritatem  ali¬ 
quis  scit,  aut  cognoscit  eam  naturaliter, 
sicut  nos  cognoscimus  prima  principia ;  aut 
accipiendo  ab  alio,  sicut  quae  scimus  addis¬ 
cendo  ;  aut  experientia  longi  temporis,  sicut 
scimus  inveniendo.  Sed  daemones  non  pos¬ 
sunt  cognoscere  veritatem  per  suam  natu¬ 
ram,  quia  ab  eis  divisi  sunt  boni  angeli, 
sicut  lux  a  tenebris,  ut  Augustinus  dicit, 
De  civ.  Dei,  lib.  XI,  cap.  xix,  coi.  333,  et 
c.  xxxm,  coi.  346,  t.  7.  Omnis  autem  mani¬ 
festatio  fit  per  lumen,  ut  dicitur  Ephes.,  v. 
Similiter  etiam  neque  per  revelationem, 
neque  addiscendo  a  bonis  angelis,  quia  non 
est  conventio  lucis*  ad  tenebras,  ut  dicitur 
II  Corinth.,  vi,  14.  Neque  per  experientiam 
longi  temporis,  quia  experientia  a  sensu 
oritur.  Ergo  nulla  in  eis  est  cognitio  veri¬ 
tatis. 

Sed  contra  est  quod  Dionysius  dicit,  iv 
cap.  De  div.  nom.,  §  23,  coi.  726,  t.  1,  quod 
«  data  sunt  daemonibus  aliqua  dona,  quae 
nequaquam  mutata  esse  dicimus,  sed  sunt 
integra  et  splendidissima  E»  Inter  ista  autem 
naturalia  dona  est  cognitio  veritatis.  Ergo 
in  cis  est  aliqua  veritatis  cognitio. 

Respondeo  dicendum ,  quod  duplex  est 
cognitio  veritatis ;  una  quidem  quae  habetur 
per  naturam,  alia  vero  quae  habetur  per 
gratiam.  Et  ista  quae  habetur  per  gratiam, 
est  duplex  :  una  quae  est  speculativa  tan¬ 
tum  ,  sicut  cum  aliquibus  aliqua  secreta 
divinorum  revelantur;  alia  vero,  quae  est 
effectiva,  producens  amorem  Dei,  et  haec 
proprie  pertinet  ad  donum  sapientiae. 

Harum  autem  trium  cognitionum  prima 
in  daemonibus  nec  est  ablata  nec  diminuta; 
consequitur  enim  ipsam  naturam  angeli, 
qui  secundum  suam  naturam  est  quidam 
intellectus  vel  mens.  Propter  simplicitatem 
autem  suae  substantiae  a  natura  ejus  aliquid 
subtrahi  non  potest,  ut  sic  per  subtractionem 
naturalium  puniatur ;  sicut  homo  punitur 
per  subtractionem  manus  aut  pedis,  aut  ali- 
cujus  hujusmodi.  Et  ideo  dicit  Dionysius 
nbi  supra,  quod  «  dona  naturalia  in  eis  in¬ 
tegra  manent;  »  unde  naturalis  cognitio  in 
cis  non  est  diminuta. 

Secunda  autem  cognitio  quae  est  per  gra- 

1  Ex  versione  Joannis  Sarrrasini.  Corderius  : 
«Neque  dicimus  angelicas  dotes,  quas  acceperant, 


tiam,  in  speculatione  consistens,  non  esi  eis 
totaliter  ablata,  sed  diminuta ;  quia  de  hu¬ 
jusmodi  secretis  divinis  tantum  revelatur 
eis  quantum  oportet,  vol  mediantibus  ange¬ 
lis,  vel  (t  per  aliqua  temporalia  divinae  vir¬ 
tutis  effecta,  »  ut  dicit  Augustinus,  IX  De 
civ.  Dei,  cap.  xxi,  coi.  274,  t.  7.  Non  autem 
sicut  ipsis  sanctis  angelis,  quibus  plura  et 
clarius  revelantur  in  ipso  Verbo. 

Tertia  vero  cognitione  sunt  totaliter  pri¬ 
vati,  sicut  et  a  charitate. 

Ad  primum  ergo  dicendum,  quod  felicitas 
consistit  in  applicatione  ad  id  quod  superius 
est.  Substantiae  autem  separatae  sunt  ordine 
naturae  supra  nos ;  unde  aliqualis  ratio  feli¬ 
citatis  esse  potest  homini,  si  cognoscat  sub¬ 
stantias  separatas,  licet  perfecta  ejus  felicitas 
sit  in  cognoscendo  primam  substantiam, 
scilicet  Deum.  Sed  substantiae  separatae  co¬ 
gnoscere  substantiam  separatam  est  conna- 
turale,  sicut  et  nobis  cognoscere  naturas 
sensibiles.  Unde  sicut  in  hoc  non  est  felicitas 
hominis  quod  cognoscat  naturas  sensibiles, 
ita  non  est  felicitas  angeli  in  hoc  quod  co¬ 
gnoscat  substantias  separatas. 

Ad  secundum  dicendum,  quod  illud  quod 
est  manifestissimum  in  natura,  est  nobis 
occultum  propter  hoc  quod  excedit  propor¬ 
tionem  intellectus  nostri ,  et  non  solum 
propter  hoc  quod  intellectus  noster  accipit  a 
phantasmatibus.  Excedit  autem  divina  sub¬ 
stantia  non  solum  proportionem  intellectus 
humani  sed  etiam,  intellectus  angelici.  Unde 
nec  ipse  angelus  secundum  suam  naturam 
potest  cognoscere  Dei  substantiam ;  potest 
tamen  altiorem  cognitionem  de  Deo  habere 
per  suam  naturam  quam  homo,  propter  per¬ 
fectionem  sui  intellectus;  et  talis  cognitio 
Dei  remanet  etiam  in  daemonibus.  Licet 
enim  non  habeant  puritatem  quae  est  per 
gratiam,  habent  tamen  puritatem  naturae, 
quae  sufficit  ad  cognitionem  Dei,  quae  eis 
competit  ex  natura. 

Ad  tertium  dicendum,  quod  creatura  te¬ 
nebra  est  comparata  excellentiae  divini  lu¬ 
minis  ;  et  ideo  cognitio  creaturae  in  propria 
natura,  vespertina  dicitur.  Vesper  enim  est 
tenebris  adjunctum,  habet  tamen  aliquid  de 
luce;  cum  autem  totaliter  deficit  lux,  est 
nox.  Sic  igitur  et  cognitio  rerum  in  propria 
natura,  quando  refertur  ad  laudem  Creatoris, 
ut  in  bonis  angelis,  habet  aliquid  de  luce 

penitus  unquam  fuisse  immutatas,  sed  etiamnum 
integras  esse  planeque  conspicuas.  » 

divina,  et  potest  dici  vespertina;  si  autem 
non  referatur  in  Deum,  sicut  in  daemonibus, 
non  dicitur  vespertina,  sed  nocturna.  Unde 
in  Genesi  legitur  quod  tenebras ,  quas  Deus 
a  luce  senaravit,  vocavit  noctem. 

Ad  quartum  dicendum,  quod  mysterium 
regni  Dei,  quod  est  impletum  per  Christum, 
omnes  quidem  angeli  a  principio  aliquo 
modo  cognoverunt,  sed  maxime  ex  quo  bea- 
tificati  sunt  visione  Yerbi,  quam  daemones 
nunquam  habuerunt ;  non  tamen  omnes  an¬ 
geli  cognoverunt  perfecte,  neque  aequaliter. 
Unde  daemones  multo  minus,  Christo  exis- 
teate  in  mundo,  perfecte  mysterium  Incar¬ 
nationis  cognoverunt.  «  Non  enim  innotuit 
eis,  i)  ut  Augustinus  dicit  lib.  IX  De  civ.  Dei, 
c.  xxi,  coi.  274,  t.  7,  <c  sicut  angelis  sanctis, 
qui  Verbi  participata  aeternitate  perfruuntur, 
sed  sicut  eis  terrendis  innotescendum  fuit 
per  quaedam  temporalia  effecta.  »  Si  autem 
perfecte  et  per  certitudinem  cognovissent 
ipsum  esse  Filium  Dei,  et  effectum  passionis 
ejus,  nunquam  Dominum  gloriae  crucifigi 
procurassent. 

Ad  quintum  dicendum,  quod  daemones 
tribus  modis  cognoscunt  veritatem  aliquam. 
Uno  modo  subtilitate  suae  naturae;  quia,  licet 
sint  obtenebrati  per  privationem  luminis 
gratiae,  sunt  tamen  lucidi  lumine  intellec¬ 
tualis  naturae.  Secundo  per  revelationem  a 
sanctis  angelis,  cum  quibus  non  conveniunt 
quidem  per  conformitatem  voluntatis,  con¬ 
veniunt  autem  similitudine  intellectualis  na¬ 
turae  ,  secundum  quam  possunt  accipere 
quod  ab  aliis  manifestatur.  Tertio  modo  co¬ 
gnoscunt  per  experientiam  longi  temporis, 
non  quasi  a  sensu  accipientes,  sed  dum  in 
rebus  singularibus  completur  similitudo 
ejus  speciei  intelligibilis  quam  sibi  naturali¬ 
ter  habent  inditam,  aliqua  cognoscunt  prae¬ 
sentia,  quae  non  praecognoverunt  futura,  ut 
supra  de  cognitione  angelorum  dictum  est. 

Conclusio.  —  Cognitio  naturalis  in  angelis  pec¬ 
cantibus  non  est  ab  illis  ablata,  vel  diminuta; 
gratuita  vero  speculativa  quorumdam  secretorum 
Hei,  est  diminuta;  gratuita  vero,  qua  fei'ebantur 
in  Dei  amorem,  est  totaliter  ablata  (a). 


• «  Est  adhuc  aliud,  quo  et  perditus  homo  repa¬ 
rari  debuit,  et  superbiens  spiritus  reparari  non 
possit,  quia  nimirum  angelus  sua  malitia  cecidit , 
hominem  vero  aliena  prostravit.  » 

1  Ex  versione  J.  Scoti  Erigen*.  Corderius  :  «Pul- 


ARTICULUS  II. 

Utrum  voluntas  daemonum  sit  obstinata  in 
malo. 

Ad  secundum  sic  proceditur.  1.  Videtur 
quod  voluntas  daemonum  non  sit  obstinata 
in  malo.  Libertas  enim  arbitrii  ad  naturam 
intellectualis  naturae  pertinet,  quae  manet  in 
daemonibus.  Sed  libertas  arbitrii  per  se  et 
prius  ordinatur  ad  bonum  quam  ad  malum. 
Ergo  voluntas  daemonis  non  est  ita  obsti¬ 
nata  in  malo  quin  possit  redire  ad  bonum. 

2.  Praeterea,  major  est  misericordia  Dei, 
quae  est  infinita,  quam  daemonis  malitia, 
quae  est  finita.  A  malitia  autem  culpae  ad 
bonitatem  justitiae  nullus  redit  nisi  per  Dei 
misericordiam.  Ergo  etiam  daemones  a  statu 
malitiae  possunt  redire  ad  statum  justitiae. 

3.  Praeterea,  si  daemones  habent  volunta¬ 
tem  obstinatam  in  malo  maxime  haberent 
eam  obstinatam  in  peccato  quo  peccaverunt. 
Sed  illud  peccatum  in  eis  nunc  non  manet, 
scilicet  superbia,  quia  nec  motivum  manet, 
scilicet  excellentia.  Ergo  daemon  non  est 
obstinatus  in  malitia. 

4.  Praeterea,  Gregorius  dicit,  IV  Moral. , 
c.  m,  §  8,  coi.  642,  t.  1 ,  quod  «  homo  per 
alium  reparari  potuit,  quia  per  alium  ceci¬ 
dit  ‘.  »  Sed  daemones  inferiores  per  primum 
ceciderunt,  ut  supra  dictum  est.  Ergo  eorum 
casus  per  alium  reparari  potest;  ergo  non 
sunt  in  malitia  obstinati. 

5.  Praeterea,  quicumque  est  in  malitia 
obstinatus,  nunquam  bonum  opus  operatur. 
Sed  daemon  aliqua  bona  opera  facit ;  confite¬ 
tur  'Vmm  veritatem,  dicens  Christo  :  Scio, 
qui  sis  sanctus  Dei,  Mare.,  i,  24.  Daemones 
etia>a  credunt  et  contremiscunt,  ut  dicitur 
Jacob,  ii,  19.  Dionysius  etiam  dicit,  iv  cap., 
De  cliv.  tiom.,  §  23,  coi.  726,  t.  1,  quod 
«  bonum  et  optimum  concupiscunt,  esse, 
vivere  et  intelligere2.  »  Ergo  non  sunt  obsti¬ 
nati  in  malitia. 

Sed  contra  est  quod  dicitur  in  ps.  lxxiu, 
23  :  Superbia  eorum  qui  te  oderunt,  ascen¬ 
dit  semper,  quod  de  daemonibus  exponitur. 
Ergo  semper  obstinati  in  malitia  perseve¬ 
rant. 

chrum  bonumque  appetunt,  dum  et  esse,  et  vivere 
et  intelligere  quaj  sunt  desiderant.  » 

(a)  Juxta  Billuart  non  est  ablata  daemonum  na¬ 
turalis  cognitio  speculativa,  nec  diminuta,  practica 
vero  et  effectiva  diminuta  est. 

Q\JMST.  LXIV,  ART.  II. 


Respondeo  dicendum,  quodOrigenes1 *,  lib.  I 
Periarch.,  cap.  vi,  a  med.,  posuit,  quod  om¬ 
nis  voluntas  creaturae  propter  libertatem  arbi¬ 
trii  potest  flecti  et  in  bonum  et  in  malum,  ex¬ 
cepta  anima  Christi  propter  unionem  Verbi. 

Sed  haec  positio  tollit  veritatem  beatitudi- 
nis  a  sanctis  angelis  et  hominibus,  quia  sta¬ 
bilitas  sempiterna  est  de  ratione  verae  beati- 
tudinis,  unde  et  vita  aeterna  nominatur. 
Repugnat  etiam  auctoritati  Scripturae  sacrae, 
quae  daemones  et  homines  malos  in  suppli¬ 
cium  aeternum  mittendos,  bonos  autem  in 
vitam  aeternam  transferendos  pronuntiat. 

Unde  haec  positio  est  tanquam  erronea  re¬ 
putanda,  et  tenendum  est  firmiter  secundum 
fidem  catholicam,  quod  et  voluntas  bono¬ 
rum  angelorum  confirmata  est  in  bono,  et 
voluntas  daemonum  obstinata  est  in  malo. 

Causam  autem  hujus  obstinationis  debes 
accipere  non  ex  gravitate  culpae,  sed  ex  con¬ 
ditione  naturae  seu  status.  «  Hoc  enim  est 
hominibus  mors,  quod  angelis  casus8,  ut 
Damascenus  dicit,  lib.  II  De  orth.fid.,  c.  iv, 
coi.  878,  t.  i.  Manifestum  est  autem  quod 
omnia  mortalia  peccata  hominum,  sive  sint 
magna,  sive  sint  parva,  ante  mortem  sunt 
remissibilia,  post  mortem  vero  irremissibilia 
et  perpetuo  manentia. 

Ad  inquirendum  ergo  causam  hujusmodi 
obstinationis,  considerandum  est  quod  vis 
appetitiva  in  omnibus  proportionatur  appre- 
hensivse,  a  qua  movetur  sicut  mobile  mo¬ 
tori3 *.  Appetitus  enim  sensitivus  est  boni 
particularis,  voluntas  vero  boni  universalis, 
ut  supra  dictum  est,  sicut  etiam  sensus  ap- 
prehensivus  est  singularium,  intellectus  vero 
universalium. 

Differt  autem  apprehensio  angeli  ab  ap¬ 
prehensione  hominis  in  hoc  quod  angelus  f 
apprehendit  immobiliter  per  intellectum, 
sicut  et  nos  immobiliter  apprehendimus  pri¬ 
ma  principia,  quorum  est  intellectus;  homo 
vero  per  rationem  apprehendit  mobiliter  dis¬ 
currendo  de  uno  ad  aliud,  habens  vim  pro¬ 
cedendi  ad  utrumque  oppositorum.  Unde  et 
voluntas  hominis  adhaeret  alicui  mobiliter, 
quasi  potens  etiam  ab  eo  discedere,  et  con¬ 
trario  adhaerere ;  voluntas  autem  angeli  ad¬ 
haeret  fixe  et  immobiliter.  Et  ideo,  si  conside¬ 
retur  ante  adhaesionem,  potest  libere  adhae¬ 

1  Parm. :  «  Origenis  positio  fuit. » 

*  «  Sciendum  autem  illud  hominibus  mortem 
praestare,  quod  lapsus  angelis.  » 

3  Sic  in  codd.;  in  edit.  :  «  mobile  a  motore.  » 

Sensus  est  quod  vis  appetitiva  apprehensivae , 


rere  et  huic  et  opposito,  in  his  scilicet  quae 
non  naturaliter  vult ;  sed  postquam  jam  ad¬ 
haesit,  immobiliter  adhaeret. 

Et  ideo  consuevit  dici  quod  «  liberum  ar¬ 
bitrium  hominis  flexibile  est  ad  oppositum 
et  ante  electionem  et  post;  liberum  autem 
arbitrium  angeli  est  flexibile  ad  utrumque 
oppositum  ante  electionem,  sed  non  post.  » 
Sic  igitur  et  boni  angeli  semel  adhaerentes 
justitiae,  sunt  in  illa  confirmati,  mali  vero 
peccantes  sunt  in  peccato  obstinati.  De  obsti¬ 
natione  vero  hominum  damnatorum  infra 
dicetur. 

Ad  primum  ergo  dicendum,  quod  boni  et 
mali  angeli  habent  liberum  arbitrium,  sed 
secundum  modum  et  conditionem  suae  na¬ 
turae,  ut  dictum  est. 

Ad  secundum  dicendum,  quod  miseri¬ 
cordia  Dei  liberat  a  peccato  poenitentes.  Illi 
vero  qui  poenitentiae  capaces  non  sunt, 
immobiliter  malo  adhaerentes  per  divinam 
misericordiam  non  liberantur. 

Ad  tertium  dicendum,  quod  adhuc  manet 
in  diabolo  peccatum  quo  peccavit,  quantum 
ad  appetitum,  licet  non  quantum  ad  hoc 
quod  credat  se  posse  obtinere;  sicut  si  aliquis 
credat  se  posse  facere  homicidium  et  velit  fa¬ 
cere,  et  postea  adimatur  ei  potestas,  nihil¬ 
ominus  voluntas  homicidii  in  eo  manere  po¬ 
test,  ut  velit  fecisse,  vel  velit  facere  si  posset. 

Ad  quartum  dicendum,  quod  non  est  tota 
causa  quare  peccatum  hominis  sit  remissi¬ 
bile,  quia  alio  suggerente  peccavit ;  et  ideo 
ratio  non  sequitur. 

Ad  quintum  dicendum,  quod  actus  daemo¬ 
nis  est  duplex.  Quidam  scilicet  ex  voluntate 
deliberata  procedens,  et  is  proprie  potest 
dici  actus  ejus;  et  talis  actus  daemonis 
semper  est  malus ;  quia,  etsi  aliquando  ali¬ 
quod  bonum  faciat,  non  tamen  bene  facit : 
sicut  dum  veritatem  dicit,  ut  decipiat,  et  dum 
non  voluntarie  credit  et  confitetur,  sed 
rerum  evidentia  coactus.  Alius  autem  actus 
daemonis  est  naturalis,  qui  bonus  esse  potest, 
et  attestatur  bonitati  naturae.  Et  tamen  etiam 
tali  bono  actu  abutitur  ad  malum. 

Conclusio.  —  Quia  hoc  est  angelis  casus,  quod 
hominibus  mors,  angeli  boni  divinee  justitiae 
adhaerentes,  confirmati  sunt  in  bono ;  angeli  vero 
mali  et  daemones  obstinati  remanserunt  in  malo  (a). 

sicut  mobile  motori  proportionatur,  quia  respectu 
apprehensivae  quae  est  motor ,  appetitiva  est 
mobile. 

(a)  Juxta  Scotistas,  quando  primo  suo  peccato 
angeli  peccaverunt,  post  hoc  peccatum,  erant 

ARTICULUS  III. 

Utrum  dolor  sit  in  daemonibus. 

Ad  tertium  sic  proceditur.  1.  Videtur  quod 
dolor  non  sit  in  daemonibus.  Cum  enim  dolor 
et  gaudium  opponantur,  non  possunt  esse 
simul  in  eodem.  Sed  in  daemonibus  est 
gaudium;  dicit  enim  Augustinus,  De  Gen. 
contra  Manichaeos,  lib  II,  cap.  xvii,  coi.  209, 
t.  3  :  «  Diabolus  potestatem  habet  in  eos  qui 
Dei  praeopta  contemnunt,  et  de  liac  tam 
infelici  potestate  laetatur *.  »  Ergo  in  daemo¬ 
nibus  non  est  dolor. 

2.  Praeterea,  dolor  est  causa  timoris  :  de 
his  enim  timemus,  dum  futura  sunt,  de 
quibus  dolemus,  dum  praesentia  sunt.  Sed 
in  daemonibus  non  est  timor,  secundum  illud 
Job,  xli,  24  :  Factus  est  ut  nullum  timeret . 
Ergo  in  daemonibus  non  est  dolor. 

3.  Praeterea,  dolere  de  malo  est  bonum. 
Sed  daemones  non  possunt  bene  facere.  Ergo 
non  possunt  dolere  ad  minus  de  malo  culpae, 
quod  pertinet  ad  vermem  conscientiae. 

Sed  contra  est  quod  peccatum  daemonis  est 
gravius  quam  peccatum  hominis.  Sed  homo 
punitur  dolore  pro  delectatione  peccati, 
secundum  illud  Apoc.,  xvm,  7  :  Quantum 
glorificavit  se,  et  in  deliciis  fuit,  tantum 
?JIH.  date  ei *  tormentum  et  luctum.  Ergo  multo 
magis  diabolus,  qui  maxime  se  glorificavit, 
punitur  doloris  luctu. 

Respondeo  dicendum,  quod  timor,  dolor, 
gaudium  et  hujusmodi,  secundum  quod  sunt 
passiones,  in  daemonibus  esse  non  possunt : 
sic  enim  sunt  proprie  appetitus  sensitivi,  qui 
est  virtus  in  organo  corporali.  Sed  secundum 
quod  nominant  simplices  actus  voluntatis, 
sic  possunt  esse  in  daemonibus.  Et  necesse 
est  dicere  quod  in  eis  sit  dolor;  quia  dolor, 
secundum  quod  significat  simplicem  actum 

adliuc  viatores,  et  in  prima  morula  poenitere  po¬ 
terant  ;  unde  non  es  adhgesione  voluntatis  eorum 
fixa  et  immobili,  sed  ex  non  concursu  Dei  eorum 
obstinatio  actum  habuisset.  Quidam  ex  Thomistis 
moraliter  tantum,  pro  retractatione  difficili,  ange¬ 
licas  voluntatis  immobilitatem  intelligunt ;  quidam 
de  fisa  apprehensione  illius  boni  quod  sibi  tanquam 
ultimum  finem  eligunt,  illam  interpretantur ;  haec 
enim  apprehensio  esset  eis  quod  homini  mors  est. 
Hunc  utrumque  modum  Sylvius,  non  alium  ad¬ 
mittens,  proponit.  In  hoc  a  schola  thomistica  de¬ 
ficit  ;  nam  Thomistse  communiter  veram  ac  sim-  * 
plicem  impossibilitatem,  de  lege  tamen  ordinaria 
J)ei,  agnoscunt. 

'  1 «  Poena  enim  ejus  est ,  ut  in  potestate  habeat 


voluntatis,  nihil  est  aliud  quam  renisus 
voluntatis  ad  id  quod  est  vel  non  est.  Datet, 
autem  quod  daemones  multa  vellent  non  esse 
quae  sunt,  et  esse  quae  non  sunt.  Vellent 
enim,  cum  sint  invidi,  damnari  eos  qui 
salvantur.  Unde  oportet  dicere  quod  in  eis 
sit  dolor,  et  praecipue  quia  de  ratione  poeir  e 
est  ut  voluntati  repugnet.  Privantur  etiam 
beatitudine  quam  naturaliter  appetunt ,  et  in 
multis  eorum  iniqua  voluntas  cohibetur. 

Ad  primum  ergo  dicendum,  quod  gaudium 
et  dolor  de  eodem  sunt  opposita,  non  autem 
de  diversis.  Unde  nihil  prohibet  unum  simul 
dolere  de  uno,  et  gaudere  de  alio ;  et  maxime 
secundum  quod  dolor  et  gaudium  important 
simplices  voluntatis  actus;  quia  non  solum 
in  diversis,  sed  etiam  in  una  et  eadem  re 
potest  esse  aliquid  quod  volumus,  et  aliquid 
quod  nollemus 2. 

Ad  secundum  dicendum,  quod  sicut  in 
daemonibus  est  dolor  de  praesenti,  ita  et  timor 
de  futuro.  Quod  autem  dicitur  :  Factus  est 
ut  nullum  timeret,  intelligitur  de  timore  Dei 
cohibente  a  peccato.  Alibi  namque  scriptum 
est,  Jac.,  ii,  19,  quod  daemones  credunt,  et 
contremiscunt. 

Ad  tertium  dicendum,  quod  dolere  de  malo 
culpae  propter  se  attestatur  voluntatis  boni¬ 
tati,  cui  malum  culpae  opponitur;  dolere  au¬ 
tem  de  malo  poenae,  vel  de  malo  culpae  prop¬ 
ter  poenam,  attestatur  bonitati  natura,  cui 
malum  poenae  opponitur.  Unde  Augustinus 
dicit,  De  civit.  Dei,  lib.  XIX,  c.  xm,  coi.  641., 
t.  7 ,  quod  «  dolor  amissi  boni  in  supplicio 
testis  est  natura  bonae.  »  Daemon  ergo,  cum 
perversae  sit  voluntatis,  et  obstinatae,  de 
malo  culpae  non  dolet. 

Conclusio.  —  Dolor,  non  ut  passio  qusedam,  sed 
ut  simplex  voluntatis  actus,  in  daemonibus  est 
prout  multa  qute  sunt  esse  non  vellent ,  et  quae 
non  sunt  esse  vellent  (a). 

eos  qui  Dei  prsecepta  contemnunt.  Hoc  enim  expli¬ 
catur  his  verbis ,  quibus  in  eum  profertur  senten¬ 
tia  :  et  inde  major  pcena  est,  quia  de  hac  tam  infe¬ 
lici  potestate  lsetatur,  qui  solebat  antequam  caderet, 
de  sublimi  veritate  gaudere  in  qua  non  stetit.  » 

2  Parm.  :  «  nolumus.  » 

.  (a)  Quidam  theologi  falsam  poente  damni  et  pcense 
sensus  distinctionem  induxerunt,  juxta  quos  pcena 
damni  nil  aliud  quam  visionis  beatificce  privatio 
esset,  et  pcena  sensus  omnis  ex  quocumque  malo 
dolor;  unde  nullus  esset  in  poena  damni  dolor. 
Errant  isti  theologi :  et  privationem  et  ex  priva¬ 
tione  dolorem  provenientem,  saltem  quando  agitur 
de  actualium  peccatorum  punitione,  poena  damni 
comprehendit. 

ARTICULUS  IV. 

Utrum  aer  iste  sit  locus  poenalis  daemonum. 

Ari  quartum  sic  proceditur.  1.  Videtur 
quod  aer  iste  non  sit  locus  poenalis  daemo¬ 
num.  Daemon  enim  est  natura  spiritualis. 
Natura  autem  spiritualis  non  afficitur  loco. 
Ergo  nullus  locus  est  daemonibus  poenalis. 

2.  Praeterea,  peccatum  hominis  non  est 
gravius  quam  peccatum  daemonis.  Sed  locus 
poenalis  hominis  est  infernus.  Ergo  multo 
magis  daunonis ;  ergo  non  aer  caliginosus. 

3.  Praeterea,  daemones  puniuntur  poena 
ignis.  Sed  in  aere  caliginoso  non  est  ignis. 
Ergo  aer  caliginosus  non  est  locus  poenae 
daemonum. 

Sed  contra  est  quod  Augustinus  dicit, 
III  Super  Gen.  aci  litt.,  cap.  x,  coi.  285,  t.  3, 
quod  <(  aer  caliginosus  est  quasi  carcer  dae¬ 
monibus  usque  ad  tempus  judicii1.  » 

Respondeo  dicendum,  quod  angeli  secun¬ 
dum  suam  naturam  medii  sunt  inter  Deum 
et  homines.  Habet  autem  hoc  divinae  provi¬ 
dentiae  ratio  quod  inferiorum  bonum  per  su¬ 
periora  procuretur.  Bonum  autem  hominis 
dupliciter  procuratur  per  divinam  providen¬ 
tiam.  Uno  modo  directe,  dum  inducitur  ad 
bonum  et  retrahitur  a  malo,  et  hoc  decenter 
fit  per  angelos  bonos ;  alio  modo  indirecte, 
dum  scilicet  aliquis  exercetur  impugnatus 
per  impugnationem  contrarii,  et  hanc  procu¬ 
rationem  boni  humani  conveniens  fuit  per 
malos  angelos  fieri,  ne  totaliter  post  pecca¬ 
tum  ab  utilitate  naturalis  ordinis  exciderent. 
Sic  ergo  daemonibus  duplex  locus  poenalis 
debetur  :  unus  quidem  ratione  suae  culpae, 
et  hic  est  infernus ;  alius  autem  ratione  exer¬ 
citationis  humanae,  et  sic  debetur  eis  caligi¬ 
nosus  aer.  Procuratio  autem  salutis  humanae 
protenditur  usque  ad  diem  judicii.  Undo  et 
usque  tunc  durat  ministerium  angelorum  et 
exercitatio  daemonum.  Unde  et  usque  tunc  et 
boni  angeli  ad  nos  Iiuc  mittuntur,  et  daemo¬ 
nes  in  hoc  aere  caliginoso  sunt  ad  nostrum 
exercitium;  licet  eorum  aliqui  etiam  nunc  in 
inferno  sint  ad  torquendum  eos  quos  ad 
malum  induxerunt ;  sicut  et  aliqui  boni 
angeli  sunt  cum  animabus  sanctis  in  caelo. 

1  «  Nec  aeris  saltem  spatia  superiora  atque  pu¬ 
riora,  sed  ista  caliginosa  tenere  permissi  sunt,  qui 
eis  pro  suo  genere  quidam  quasi  carcer  est,  usque 
ad  tempus  judicii. » 

2  Non  habetur  in  Glossa  ordin.  apud  Migne,  licet 
ibi  notentur  quadam  verba  Bedcs  ex  suo  Commen- 


Sed  post  diem  judicii  omnes  mali,  tam 
homines  quam  angeli,  in  inferno  erunt; 
boni  vero  in  caelo. 

Ad  primum  ergo  dicendum,  quod  locus 
non  est  poenalis  angelo  nec  animae,  quasi 
afficiens  alterando  naturam,  sed  quasi  affi¬ 
ciens  voluntatem  contristando,  dum  angelus 
vel  anima  apprehendit  se  esse  in  loco  non 
convenienti  suae  voluntati. 

Ad  secundum  dicendum,  quod  anima  se¬ 
cundum  ordinem  naturae  non  praefertur 
alteri  animae,  sicut  daemones  ordine  naturae 
praeferuntur  hominibus.  Unde  non  est  similis 
ratio. 

Ad  tertium  dicendum,  quod  aliqui  dixe¬ 
runt,  usque  ad  diem  judicii  differri  pcenam 
sensibilem  tam  daemonum  quam  animarum, 
et  similiter  beatitudinem  sanctorum  differri 
usque  ad  diem  judicii  :  quod  est  erroneum, 
et  repugnans  Apostoli  sententiae,  qui  dicit, 

II  Corinth.,  v,  \  :  Si  terrestris  domus  nostra 
hujus  habitationis  dissolvatur ,  domum  habe¬ 
mus  in  caelo  *.  *  Habe - 

Alii  vero,  licet  hoc  non  concedant  de 
animabus,  concedunt  tamen  de  daemonibus,  in  cxlis. 

Sed  meliiftest  dicendum,  quod  idem  judi¬ 
cium  sit  de  malis  animabus  et  de  malis 
angelis,  sicut  idem  judicium  est  de  bonis 
animabus  et  bonis  angelis.  Unde  dicendum 
est,  quod  sicut  locus  caelestis  pertinet  ad 
gloriam  angelorum,  tamen  gloria  eorum 
non  minuitur  cum  ad  nos  veniunt,  quia  con¬ 
siderant  illum  locum  esse  suum,  eo  modo 
quo  dicimus  honorem  episcopi  non  minui, 
dum  actu  non  sedet  in  cathedra;  similiter 
dicendum  est,  quod,  licet  daemones  non  actu 
alligentur  gehennali  igni  dum  sunt  in  aere 
isto'  caliginoso,  tamen  ex  hoc  ipso  quod 
sciunt  illam  alligationem  sibi  deberi,  eorum 
poena  non  diminuitur.  Unde  dicitur  in 
quadam  Glossa2,  Jacobi,  m,  quod  «  portant 
secum  ignem  gehennae  quocumque  va¬ 
dant.  »  Nec  est  contra  hoc,  quod  rogaverunt 
Dominum,  ut  non  mitteret  eos  in  abyssum, 
ut  dicitur  Lue.,  vih,  31  ;  quia  hoc  petierunt 
reputantes  sibi  poenam,  si  excluderentur  a 
loco  in  quo  possunt  hominibus  nocere.  Unde 
Mare.,  v,  10,  dicitur,  quod  deprecabantur 
eum  ne  expelleret  eos  extra *  regionem. 


tario  in  epist.  Jacobi,  c.  m,  v.  6  deprompta,  et 
statim  post  heee  legantur  in  eodem  Commentario 
verba  quie  D.  Tliomas  adducit  :  «  Ubicumque  vel 
in  aere  volitant,  vel  in  terris  aut  sub  terris  vagan¬ 
tur,  sive  detinentur,  suarum  secum  ferunt  semper 
tormenta  flammarum.  ».Bed£e  Opemm  t.  IV,  coi.  27, 


*Depre • 
cabatur 
...  se 
extra. 


Perseve¬ 
rent  in 
; perpe¬ 
tuum . 

Conclusio.  —  Angelis  malis  duplex  pcenalis  con¬ 
venit  locus,  internus  pro  ipsorum  culpa,  aer  iste 
caliginosus  usque  ad  diem  judicii  ad  bonorum 
exercitium  (a). 

QUESTIO  LXV. 

DE  OPERE  CREATIONIS  CREATURiE  CORPORALIS. 

(Et  quatuor  quaeruntur.) 

Post  considerationem  spiritualis  creaturse, 
considerandum  est  de  creatura  corporali.  In 
cujus  productione  tria  opera  Scriptura  com¬ 
memorat  :  scilicet  opus  creationis,  cum 
dicitur  :  In  principio  creavit  Deus  caelum  et 
terram ,  etc. ;  opus  distinctionis,  cum  dicitur : 
Divisit  lucem  a  tenebris,  et  aquas  quoe  sunt 
supra  firmamentum ,  ab  aquis  quae  sunt  sub 
firmamento ;  et  opus  ornatus,  cum  dicitur  : 
Fiant  luminaria  in  firmamento,  etc.  Primo 
ergo  considerandum  est  de  opere  creationis ; 
secundo  de  opere  distinctionis;  tertio  de 
opere  ornatus. 

Circa  primum  quaeruntur  quatuor  : 
1°  utrum  creatura  corporalis  sit  a  Deo; 
2°  utrum  sit  facta  propter  bonitatem  Dei; 
3°  utrum  sit  facta  a  Deo  mediantibus  angelis; 
4°  utrum  formae  corporum  sint  ab  angelis, 
an  immediate  a  Deo. 

ARTICULUS  PRIMUS. 

Utrum  creatura  corporalis  sit  a  Deo. 

Ad  primum  sic  proceditur.  1.  Yidetur 
quod  creatura  corporalis  non  sit  a  Deo.  Dici¬ 
tur  enim  Eccle.,  m,  14  :  Didici  quod  omnia 
quae  fecit  Deus  perseverant  in  aeternum  *. 
Sed  corpora  visibilia  non  perseverant  in 

(a)  Daemones  in  aere  et  in  inferno  esse  dicuntur. 
Tria  sunt  juxta  Marcianum  interstitia  aeris  :  pri¬ 
mum  valde  clarum,  propter  propinquitatem  ad 
ignem  et  ad  caeli  luminaria  :  hic  cometae  generan¬ 
tur;  secundum,  medium  et  caliginosum;  tertium, 
infimum  et  nostrum.  Caliginosum  daemones  ha¬ 
bitant,  et  distat  a  nobis  ad  maximum  per  tria  mil- 
liaria  modo  non  Teutonice,  ubi  milliare  quasi  qua¬ 
tuor  leucas  facit,  sed  Syriae,  ubi  unam  leucam  cum 
dimidia  facit.  Sic  theologi  nimia  curiositate  ducti, 
nec  puerilis  vanitatis  expertes,  post  S.  Thomam 
omnia  computis  inanibus  determinare  volebant!  — 
De  Lucifero  duae  sunt  opiniones:  1.  ex  quo  Chris¬ 
tum  tentavit  usque  ad  mille  annos  in  infernum  re¬ 
ligatus  est;  2.  propter  sui  peccati  magnitudinem 
fuit  in  inferno  demersus  et  ibi  per  Christum  liga¬ 
tus. 

Uno  modo  infernus  est  totum  spatium  quod  a 
sphaera  ignis  inferius  sub  globo  lunari  continetur. 


«ternum;  dicitur  enim  II  Corinth.,  iv,  18  : 
Quae  videntur,  temporalia  sunt;  equae  autem 
non  videntur,  aeterna.  Ergo  Deus  non  fecit 
corpora  visibilia. 

2.  Praeterea,  Genes.,  i,  31,  dicitur :  Vidit 
Deus  cuncta  equae  fecerat;  et  erant  valde 
bona.  Sed  creaturae  corporales  sunt  malae; 
experimur  enim  eas  in  multis  noxias,  ut 
patet  in  multis  serpentibus,  in  aestu  solis,  et 
hujusmodi.  Ideo  autem  aliquid  dicitur  ma¬ 
lum,  quia  nocet.  Creaturae  igitur  corporales 
non  sunt  a  Deo. 

3.  Praeterea,  id  quod  est  a  Deo  non  retra¬ 
hit  a  Deo,  sed  ducit  in  ipsum.  Sed  creaturae 
corporales  retrahunt  a  Deo ;  unde  Apostolus 
dicit,  II  Corinth.,  iv,  18  :  Non  contemplan¬ 
tibus  nobis  quae  videntur.  Ergo  creaturae 
corporales  non  sunt  a  Deo. 

Sed  contra  est  quod  dicitur  in  psalm.cxLV, 
6  :  Qui  fecit  caelum  et  terram,  mare  et 
omnia  quae  in  eis  sunt. 

Respondeo  dicendum,  quod  quorumdam 
haereticorum  positio  est ,  quod  visibilia  ista 
non  sunt  creata  a  bono  Deo,  sed  a  malo  prin¬ 
cipio.  Et  ad  argumentum  sui  erroris  assu¬ 
munt  quod  Apostolus  dicit ,  II  Corinth.,  iv, 
4  :  Deus  hujus  saeculi  excaecavit  mentes  infi¬ 
delium. 

Ilaec  autem  positio  est  omnino  impossibi¬ 
lis.  Si  enim  diversa  in  aliquo  uniantur,  ne- 
cesse  est  hujus  unionis  causam  esse  aliquam; 
non  enim  diversa  secundum  se  uniuntur.  Et 
inde  est  quod  quandocumque  in  diversis  in¬ 
venitur  aliquid  unum ,  oportet  quod  illa  di¬ 
versa  illud  unum  ab  aliqua  una  causa  reci¬ 
piant  ,  sicut  diversa  corpora  calida  habent 
calorem  ab  igne.  Hoc  autem  quod  est  esse, 
communiter  invenitur  in  omnibus  rebu3 

Sic  Plato,  Pythagoras  et  antiqui  philosophi  intel¬ 
lexerunt,  cum  animas  humanas  descendere  de 
caelo,  et  in  corporibus  velut  in  carceribus  inferni 
esse  ponebant.  —  Alio  modo,  infernus  locus  qui¬ 
dam  subterraneus  dicitur  in  centro  terrae,  et,  juxta 
librum  Catholicon,  a  superficie  terrae  secundum  as- 
tronomos  distat  usque  ad  centum  tria  mille  du¬ 
centa  quinquaginta  milliaria.  Ego  autem  quaero  ab 
istis  somniatoribus  utrum  hic  de  milliario  teutonico 
vel  de  milliario  syriaco  agatur.  —  Tertio  loco  capi¬ 
tur  infernus  solummodo  ut  dicit  locum  subterra¬ 
neum  per  lineam  rectam  sub  terrestri  paradiso 
directe  in  centro  terrae  positum.  S.  Bonaventura 
dicit  se  non  invenisse  determinatum  a  sanctis, 
utrum  aliqui  daemones  in  infernum  jam  sint  de¬ 
trusi.  Illud  autem  bene  credo,  inquit,  quod  aliqui 
ad  torquendas  animas  descendunt.  —  Quidam  theo¬ 
logi  tenent  ad  cruciatum  sensibilem  in  aere  caligi¬ 
noso  particulam  ignis  daemones  asportare. 

quantumcumque  diversis.  Necesse  est  ergo 
osse  unum  essendi  principium ,  a  quo  esse 
habeant  quaecumque  sunt  quocumque  modo, 
sive  sint  invisibilia,  et  spiritualia,  sive  sint 
visibilia,  et  corporalia. 

Dicitur  autem  diabolus  esse  deus  hujus 
saeculi ,  non  creatione,  sed  quia  saeculariter 
viventes  ei  serviunt,  eo  modo  loquendi  quo 
Apostolus  loquitur  ad  Philip.,  iii,  19  :  Quo¬ 
rum  deus  venter  est. 

Ad  primum  ergo  dicendum,  quod  omnes 
creaturae  Dei  secundum  aliquid  in  aeternum 
perseverant,  ad  minus  secundum  materiam : 
quia  creaturae  nunquam  in  nihilum  redi¬ 
gentur,  etiamsi  sint  corruptibiles.  Sed  quanto 
■creaturae  magis  appropinquant  ad  Deum, 
qui  est  immobilis,  tanto  magis  sunt  immo¬ 
biles.  Nam  creaturae  corruptibiles  in  perpe¬ 
tuum  manent  secundum  materiam,  sed  mu¬ 
tantur  secundum  formam  substantialem; 
creaturae  vero  incorruptibiles  permanent 
quidem  secundum  substantiam,  sed  sunt 
mutabiles  secundum  alia ,  puta  secundum 
locum,  ut  corpora  caelestia,  vel  secundum 
affectiones ,  ut  creaturae  spirituales.  Quod 
autem  Apostolus  dicit :  Quae  videntur  tem¬ 
poralia  sunt,  etsi  verum  sit  etiam  quantum 
ad  ipsas  res  in  se  consideratas ,  secundum 
quod  omnis  creatura  visibilis  subjecit  tem¬ 
pori  vel  secundum  suum  esse,  vel  secundum 
suum  motum,  tamen  Apostolus  intendit  lo¬ 
qui  de  visibilibus ,  secundum  quod  sunt  ho¬ 
minis  praemia.  Nam  praemia  hominis,  quae 
sunt  in  istis  rebus ,  temporaliter  transeunt ; 
quae  autem  sunt  in  rebus  invisibilibus  per¬ 
manent  in  aeternum.  Unde  et  supra  praemi¬ 
serat  :  jE ternum  gloriae  pondus  operatur 
in  nobis. 

Ad  secundum  dicendum,  quod  creatura 
corporalis  secundum  suam  naturam  est 
bona ;  sed  non  est  bonum  universale,  sed  est 
quoddam  bonum  particulare,  et  contractum ; 
secundum  quam  particularitatem  et  con¬ 
tractionem  sequitur  in  ea  contrarietas,  per 
quam  unum  contrariatur  alteri,  licet  utrum- 

: e  in  se  sit  bonum.  Quidam  autem  aesti- 
1  nantes  res  non  ex  earum  natura,  sed  ex 
suo  proprio  commodo,  quaecumque  sibi  no¬ 
civa  sunt,  simpliciter  mala  arbitrantur,  non 
considerantes  quod  id  quod  est  uni  nocivum 
quantum  ad  aliquid,  vel  alteri  vel  eidem 

1  Deest  in  edit. :  «  suum.  » 

(a)  Omnium  creationem  corporum  diabolo  Mani¬ 
chaei,  Cathari,  Albigenses  attribuunt;  partes  infe- 


quantum  ad  aliquid  est  proficuum.  Quod 
nequaquam  esset,  si  secundum  se  corpora 
essent  mala  et  noxia. 

Ad  tertium  dicendum  ,  quod  creaturae 
quantum  est  de  se,  non  retrahunt  a  Deo,  sed 
in  ipsum  ducunt;  quia  invisibilia  Dei  per  ea 
quae  facta  sunt ,  intellecta  conspiciuntur ,  ut 
dicitur  Roman.,  i,  20.  Sed  quod  avertant  a 
Deo,  hoc  est  ex  culpa  eorum  qui  insipienter 
eis  utuntur;  unde  dicitur  Sap.,  xiv,  11,  quod 
creaturae  factae  sunt  in.  muscipulam  pedi¬ 
bus  insipientium ;  et  hoc  ipsum  quod  sic  a 
Deo  abducunt  attestatur  quod  sunt  a  Deo; 
non  enim  abducunt  insipientes  a  Deo ,  nisi 
alliciendo  secundum  aliquid  boni  in  eis 
existens ;  quod  habent  a  Deo. 

Conclusio.  —  Cum  corporalia  et  omnia  conve¬ 
niant  in  esse,  necesse  est  ut  omnia  effective  in  esse 
a  Deo  dependeant  (a). 

ARTICULUS  II. 

Utrum  creatura  corporalis  sit  facta  propter 
Dei  bonitatem . 

Ad  secundum  sic  proceditur.  1.  Yidetur 
quod  creatura  corporalis  non  sit  facta 
propter  Dei  bonitatem.  Dicitur  enim  Sapient., 
i,  14  :  Creavit  Deus  ut  essent  omnia.  Ergo 
omnia  sunt  creata  propter  suum 1  proprium 
esse,  et  non  propter  Dei  bonitatem. 

2.  Praeterea,  bonum  habet  rationem  finis. 
Ergo  id  quod  est  magis  bonum  in  rebus,  est 
finis  minus  boni.  Creatura  autem  spiritualis 
comparatur  ad  corporalem  sicut  majus  bo¬ 
num  ad  minus  bonum.  Ergo  creatura  cor¬ 
poralis  est  propter  spiritualem,  et  non 
propter  Dei  bonitatem. 

3.  Praeterea,  justitia  non  dat  inaequalia 
nisi  inaequalibus.  Sed  Deus  est  justus.  Ergo 
ante  omnem  inaequalitatem  a  Deo  creatam 
est  inaequalitas  a  Deo  non  creata.  Sed  inae¬ 
qualitas  a  Deo  non  creata  non  potest  esse 
nisi  quae  est  ex  libero  arbitrio.  Ergo  omnis 
inaequalitas  sequitur  ex  diversis  motibus 
liberi  arbitrii.  Creaturae  autem  corporales 
sunt  inaequales  spiritualibus.  Ergo  creaturae 
corporales  sunt  factae  propter  aliquos  motus 
liberi  arbitrii,  et  non  propter  Dei  bonitatem. 

Sed  contra  est  quod  dicitur  Prov.,  xvi,  4  : 
Universa  propter  semetipsum  operatus  est 
Dominus. 

riores  corporis  bumani  a  diabolo  factas  esso  Ve* 
nustiani  dictitant. 

*{ Quod 
esset. 


Respondeo  dicendum,  quod  Origenes  po¬ 
suit,  Periar .,  lib.  II,  c.  i,  coi.  182,  et  c.  ix, 
coi.  230,  t.  1,  quod  creatura  corporalis  non 
est  facta  ex  prima  Dei  intentione,  sed  ad 
poenam  creaturae  spiritualis  peccantis.  Po¬ 
suit  enim  quod  Deus  a  principio  creaturas 
spirituales  solas  fecit,  et  omnes  aequales  : 
quarum,  cum  essent  liberi  arbitrii,  quaedam 
conversae  sunt  in  Deum,  et  secundum  quan¬ 
titatem  conversionis  sortitae  sunt  majorem 
vel  minorem  gradum  in  sua  simplicitate  re¬ 
manentes  ;  quaedam  vero  aversae  a  Deo,  alli¬ 
gatae  sunt  corporibus  diversis  secundum 
modum  aversionis  a  Deo. 

Quae  quidem  positio  erronea  est.  Primo 
quidem  quia  contraria tur  Scripturae,  quae, 
enarrata  productione  cujuslibet  speciei  crea¬ 
turae  corporalis ,  subjungit,  Gen.,  i  :  Vidit 
Leas  quod  hoc *  esset  bonum;  quasi  diceret 
quod  unumquodque  ideo  factum  est,  quia 
bonum  est  ipsum  esse.  Secundum  autem 
opinionem  Origenis,  creatura  corporalis 
facta  est,  non  quia  bonum  est  eam  esse,  sed 
ut  malum  alterius  puniretur.  Secundo,  quia 
sequeretur  quod  mundi  corporalis  dispositio 
qua'  nunc  est,  esset  a  casu.  Si  enim  ideo 
corpus  solis  tale  factum  est ,  ut  congrueret 
alicui  peccato  spiritualis  creaturae  puniendo, 
si  plures  creaturae  spirituales  similiter  pec- 
cassent  sicut  illa  propter  cujus  peccatum 
puniendum  ponit  solem  creatum,  sequeretur 
quod  essent  plures  soles  in  mundo ;  et  idem 
esset  de  aliis.  Iiaec  autem  sunt  omnino  in¬ 
convenientia. 

Unde,  hac  positione  remota  tanquam  er¬ 
ronea,  considerandum  est  quod  ex  omnibus 
creaturis  constituitur  totum  universum 
sicut  totum  ex  partibus.  Si  autem  alicujus 
totius  et  partium  ejus  velimus  finem  assi¬ 
gnare,  inveniemus  primo  quidem  quod  sin- 
gulae  partes  sunt  propter  suos  actus,  sicut 
ocunis  ud  videndum;  secundo  vero  quod 
par:-»  ignobilior  est  propter  nobiliorem,  sicut 
sensus  propter  intellectum,  et  pulmo  propter 
cor;  tertio  vero  omnes  partes  sunt  propter 
pel  lectionem  totius,  sicut  et  materia  propter 
formam ,  partes  enim  sunt  quasi  materia 
toti  os ;  uiterius  autem  totus  homo  est  propter 
aliquem  finem  extrinsccum,  puta  ut  fruatur 
Deo.  Sic  igitur  et  in  partibus  universi  una¬ 
quaque  creatura  est  propter  suum  proprium 
actum  et  per  lectionem:  secundo  autem  crea¬ 
turae  ignobiliores  sunt  propter  nobiliores, 


sicut  creaturae  quae,  sunt  infra  hominem, 
sunt  propter  hominem;  singulae  autem  crea¬ 
turae  sunt  propter  perfectionem  totius  uni¬ 
versi;  ulterius  autem  totum  universum  cum 
singulis  suis  partibus  ordinatur  in  Deum 
sicut  in  finem,  inquantum  in  eis  per  quam¬ 
dam  imitationem  divina  bonitas  repraesen¬ 
tatur  ad  gloriam  Dei;  quamvis  creaturae 
rationales  speciali  quodam  modo  supra  hoc 
habeant  finem  Deum,  quem  attingere  pos¬ 
sunt  sua  operatione  cognoscendo  et  amando. 
Et  sic  patet  quod  divina  bonitas  est  finis 
omnium  corporalium. 

Ad  primum  ergo  dicendum,  quod  in  hoc 
ipso  quod  creatura  aliqua  habet  esse,  reprae¬ 
sentat  divinum  esse  et  bonitatem  ejus  :  et 
ideo  per  hoc  quod  Deus  creavit  omnia  ut 
essent,  non  excluditur  quin  creaverit  omnia 
propter  suam  bonitatem. 

Ad  secundum  dicendum,  quod  finis  proxi¬ 
mus  non  excludit  finem  ultimum;  unde 
per  hoc  quod  creatura  corporalis  facta  est 
quodammodo  propter  spiritualem,  non  re¬ 
movetur  quin  sit  facta  propter  Dei  bonitatem. 

Ad  tertium  dicendum,  quod  aequalitas  jus¬ 
titiae  locum  habet  in  retribuendo ;  justum 
enim  est  quod  aequalibus  aequalia  retribuan¬ 
tur  ;  non  autem  habet  locum  in  prima  rerum 
institutione.  Sicut  enim  artifex  ejusdem  ge¬ 
neris  lapides  in  diversis  partibus  aedificii 
ponit  absque  injustitia,  non  propter  aliquam 
diversitatem  in  lapidibus  praecedentem ,  sed 
attendens  ad  perfectionem  totius  aedificii, 
quae  non  esset ,  nisi  lapides  diversimode  in 
aedificio  collocarentur ;  sic  et  Deus  a  princi¬ 
pio,  ut  esset  perfectio  in  universo ,  diversas 
et  inaequales  creaturas  instituit  secundum 
suam  sapientiam  absque  injustitia  ,  nulla 
tamen  praesupposita  meritorum  diversitate. 

Conclusio.  —  Visibilia  omnia  et  corporalia  sunt 
effective  a  Deo  producta,  non  in  poenam  spiritua¬ 
lium  substantiarum,  sed  ex  ipsa  Dei  intentione 
propter  divinam  bonitatem  repraesentandam  (a). 

ARTICULUS  III. 

Utram  creatura  corporalis  sit  producta  a 
Deo  mediantibus  angelis. 

Ad  tertium  sic  proceditur.  1.  Videtur 
quod  creatura  corporalis  sit  producta  a  Deo 
mediantibus  angelis.  Sicut  enim  res  guber¬ 
nantur  per  divinam  sapientiam ,  ita  omnia 


{a)  Prisciiiiauist®  sicut  ©rigenistge  senserunt. 

sunt  per  Dei  sapientiam  facta,  secundum 
illud  psal.  cm,  24  :  Omnia  in  sapientia  fe¬ 
cisti.  Sed  ordinare  est  sapientis,  ut  dicitur 
principio  Metaph.,  lib.  I,  cap.  ii,  unde  in 
gubernatione  rerum  inferiora  per  superiora 
reguntur  quodam  ordine,  ut  Augustinus 
dicit,  De  Trin.,  lib.  III,  c.  iv,  coi.  873,  t.  8. 
Ergo  et  in  rerum  productione  talis  ordo  fuit, 
quod  creatura  corporalis ,  tanquain  inferior, 
per  creaturam  spiritualem,  tanquam  supe¬ 
riorem  est  producta. 

2.  Praeterea,  diversitas  effectuum  demons¬ 
trat  diversitatem  causarum;  quia  «  idem 
semper  facit  idem.  »  Si  ergo  omnes  creaturae 
tam  spirituales  quam  corporales  sunt  imme¬ 
diate  a  Deo  productae,  nulla  esset  inter  crea¬ 
turas  diversitas ,  nec  una  magis  distaret  a 
Deo  quam  alia ;  quod  patet  esse  falsum,  cum 
propter  «  longe  distare  a  Deo  »  dicat  Philo¬ 
sophus,  II  De  Gen.  et  Cor.,  t.  59,  quaedam 
corruptibilia  esse. 

3.  Praeterea,  ad  producendum  effectum 
finitum  non  requiritur  virtus  infinita.  Sed 
omne  corpus  finitum  est.  Ergo  per  finitam 
virtutem  spiritualis  creaturae  produci  potuit, 
et  productum  fuit;  quia  in  talibus  non 
differt  esse  et  posse ;  praesertim  quia  nulla 
dignitas  competens  alicui  secundum  suam 
naturam  ei  denegatur,  nisi  forte  ob  culpam 
suam. 

Sed  contra  est  quod  dicitur  Genes.,  i,  1  : 
In  principio  creavit  Deus  caelum  et  terram : 
per  quae  creatura  corporalis  intelligitur .  Ergo 
creatura  corporalis  est  immediate  a  Deo  pro¬ 
ducta. 

Respondeo  dicendum,  quod  quidam  po¬ 
suerunt  gradatim  res  a  Deo  processisse  :  ita 
scilicet  quod  ab  eo  immediate  processit  prima 
creatura ,  et  illa  produxit  aliam ,  et  sic  inde 
usque  ad  creaturam  corpoream. 

Sed  hsec  positio  est  impossibilis ,  quia 
prima  corporalis  creaturae  productio  est  per 
creationem,  per  quam  etiam  ipsa  materia 
producitur.  Imperfectum  1  enim  est  prius 
quam  perfectum  in  fieri.  Impossibile  est 
autem  aliquid  creari  nisi  a  solo  Deo. 

Ad  cujus  evidentiam  considerandum  est, 
quod  quanto  aliqua  causa  est  superior,  tanto 
ad  plura  se  extendit  in  causando.  Semper 
autem  id  quod  substernitur  in  rebus,  inve¬ 
nitur  communius  quam  id  quod  informat  et 


restringit  ipsum,  sicut  esse  quam  vivere,  et 
vivere  quam  intelligere,  et  materia  quam 
forma.  Quanto  ergo  aliquid  est  magis  subs¬ 
tratum,  tanto  a  superiori  causa  directe 
procedit.  Id  ergo  quod  est  primo  substra¬ 
tum  in  omnibus,  proprie  pertinet  ad  causa- 
litatem  supremae  causae.  Nulla  igitur  secunda 
causa  potest  aliquid  producere,  non  proesup- 
posito  in  re  producta  aliquo  quod  causatur 
a  superiori  causa.  Creatio  autem  est  pro¬ 
ductio  alicujus  rei  secundum  suam  totam 
substantiam,  nullo  praesupposito ,  quod  sit 
vel  increatum,  vel  ab  alio2  creatum.  Unde 
relinquitur  quod  nihil  potest  aliquid  creare 
nisi  solus  Deus,  qui  est  prima  causa.  Et  ideo, 
ut  Moyses  ostenderet  corpora  omnia  imme¬ 
diate  a  Deo  creata,  dixit :  In  principio  crea¬ 
vit  Deus  caelum  et  terram. 

Ad  primum  ergo  dicendum,  quod  in  pro¬ 
ductione  rerum  est  aliquis  ordo,  non  quidem 
ut  una  creatura  creetur  ab  alia,  hoc  enim 
impossibile  est;  sed  ita  quod  ex  divina  sa¬ 
pientia  diversi  gradus  in  creaturis  consti¬ 
tuantur. 

Ad  secundum  dicendum,  quod  ipse  Deus 
absque  suse  simplicitatis  detrimento  diverso¬ 
rum  cognoscitivus  est,  ut  supra  ostensum 
est,  et  ideo  etiam  est  secundum  diversa  co¬ 
gnita  diversorum  productorum  causa  per 
suam  sapientiam;  sicut  et  artifex,  appre¬ 
hendendo  diversas  formas,  producit  diversa 
artificiata. 

Ad  tertium  dicendum,  quod  quantitas  vir¬ 
tutis  agentis  non  solum  mensuratur  secun¬ 
dum  rem  factam,  sed  etiam  secundum  mo¬ 
dum  faciendi,  quia  unum  et  idem  aliter  fit  a 
majori,  et  a  minori  virtute.  Producere  autem 
aliquid  finitum  hoc  modo  ut  nihil  praesup- 
ponatur,  est  virtutis  infinitae.  Unde  nulli 
creaturae  competere  potest. 

Conclusio.  —  Creaturse  corporales  sunt  effectiva 
et  immediate  a  Deo  productae,  et  non  media 
aliqua  angelorum  operatione  (a). 

ARTICULUS  IV. 

Utrum  formae  corporum  sint  ab  angelis. 

Ad  quartum  sic  proceditur.  1.  Videtur 
quod  formae  corporum  sint  ab  angelis.  Dicit 
enim  Boetius,  in  lib.  I  De  2 r init.,  cap.  ii, 


'  Ita  cod.  Alcan.  cum  editis.  Codex  theologorum  *  Parm.  :  aliquo.  » 

Lovan.  et  Duae,  omittit :  «  Imperfectum  enim  est  (a)  Archontici  archangelos  dixerunt  creasse  mun- 
prius  quam  perfectum  in  fieri.  »  dum. 

coi.  1250,  t.  2,  quod  «  a  formis  quae  sunt  sine 
materia  veniunt  formis  quae  sunt  in  mate¬ 
ria1.»  Formae  autem  quae  sunt  sine  materia, 
sunt  substantiae  spirituales;  formae  autem 
quae  sunt  in  materia,  sunt  formae  corporum. 
Ergo  formae  corporum  sunt  a  spiritualibus 
substantiis. 

2.  Praeterea,  omne  quod  est  per  participa¬ 
tionem,  reducitur  ad  id  quod  est  per  essen¬ 
tiam.  Sed  spirituales  substantiae  per  suam 
essentiam  sunt  formae ;  creaturae  autem  cor¬ 
porales  participant  formas.  Ergo  formae  cor¬ 
poralium  rerum  sunt  a  spiritualibus  sub¬ 
stantiis  derivatae. 

3.  Praeterea,  spirituales  substantiae  magis 
habent  virtutem  causandi  quam  corpora 
caelestia.  Sed  corpora  caelestia  causant  formas 
in  istis  inferioribus,  unde  dicuntur  esse  ge¬ 
nerationis  et  corruptionis  causa.  Ergo  multo 
magis  a  spiritualibus  substantiis  formae  quae 
sunt  in  materia  derivantur. 

Sed  contra  est  quod  Augustinus  dicit ,  III 
De  Trinit.,  cap.  vm,  coi.  875,  t.  8,  quod 
«  non  est  putandum  angelis  ad  nutum  ser¬ 
vire  hanc  corporalem  materiam,  sed  potius 
Deo2.  »  Illi  autem  ad  nutum  dicitur  servire 
corporalis  materia  a  quo  speciem  recipit. 
Non  ergo  formae  corporales  sunt  ab  angelis, 
sed  a  Deo. 

Respondeo  dicendum ,  quod  opinio  fuit 
quorumdam,  quod  omnes  formae  corporales 
derivantur  a  substantiis  spiritualibus,  quas 
angelos  dicimus.  Et  hoc  quidem  dupliciter 
aliqui  posuerunt. 

Plato  enim  posuit  formas  quae  sunt  in 
materia  corporali,  derivari  a  formis  sine 
materia  subsistentibus  per  modum  partici¬ 
pationis  cujusdam.  Ponebat  enim  hominem 
quemdam  immaterialiter  subsistentem,  et 
similiter  equum,  et  sic  de  aliis,  ex  quibus 
constituuntur  haec  singularia  sensibilia,  se¬ 
cundum  quod  in  materia  corporali  remanet 
quaedam  impressio  ab  illis  formis  separatis 
per  modum  assimilationis  cujusdam,  quam 
participationem  vocabat.  Et  secundum  ordi¬ 
nem  formarum  ponebant  Platonici  ordinem 
substantiarum  separatarum ;  puta  quod  una 
substantia  separata  est  quae  est  equus,  quae 
est  causa  omnium  equorum,  supra  quam  est 
quaedam  vita  separata,  quam  dicebant  per 
se  vitam  et  causam  omnis  vitae ;  et  ulterius 

1  «  Ex  liis  enim  formis ,  quse  prseter  materiam 
sunt,  istse  formse  venerunt  quee  sunt  in  materia.  » 

*  «  Nec  ideo  putandum  est  istis  transgressoribus 
angelis  ad  nutum  servire  hanc  visibilium  rerum 


quamdam  quam  nominabant  ipsum  esse,  et 
causam  omnis  esse. 

Avicenna  vero  et  quidam  alii  non  posue¬ 
runt  formas  rerum  corporalium  in  materia 
per  se  subsistere,  sed  solum  in  intellectu. 
A  formis  ergo  in  intellectu  creaturarum  spi¬ 
ritualium  existentibus,  quas  quidam  intelli- 
gentias3,  nos  autem  angelos  dicimus,  dice¬ 
bant  procedere  omnes  formas  quae  sunt  in 
materia  corporali,  sicut  a  formis  quse  sunt 
in  mente  artificis,  procedunt  for  m  ce  arti- 
fi  datorum. 

Et  in  idem  videtur  redire  quod  quidam 
moderni  hceretici  ponunt,  dicentes  quidem 
Deum  creatorem  omnium,  sed  materiam 
corporalem  a  diabolo  formatam,  et  per  varias 
species  distinctam. 

Omnes  autem  hce  opiniones  ex  una  ra¬ 
dice  processisse  videntur.  Quaerebant  enim 
causam  formarum,  ac  si  ipsee  formae  fierent 
secundum  seipsas. 

Sed,  sicut  probat  Aristoteles  in  YII  Me¬ 
topii.,  text.  26  et  27,  id  quod  proprie  fit,  est 
compositum.  Formae  autem  corruptibilium 
rerum  habent  ut  aliquando  sint,  et  ali¬ 
quando  non  sint,  absque  hoc  quod  ipsae 
generentur  aut  corrumpantur,  sed  compo¬ 
sitis  generatis  aut  corruptis  :  quia  etiam 
formae  non  habent  esse,  sed  composita  ha¬ 
bent  esse  per  eas;  sic  enim  alicui  competit 
fieri,  sicut  et  esse.  Et  ideo  cum  simile  fiat  a 
suo  simili,  non  est  quaerenda  causa  forma¬ 
rum  corporalium  aliqua  forma  immaterialis, 
sed  aliquod  compositum,  secundum  quod 
hic  ignis  generatur  ab  hoc  igne.  Sic  igitur 
formae  corporales  causantur,  non  quasi  in¬ 
fluxae  ab  aliqua  immateriali  forma,  sed  quasi 
materia  reducta  de  potentia  in  actum  ab  ali¬ 
quo  agente  composito.  Sed  quia  agens  com¬ 
positum,  quod  est  corpus,  movetur  a  sub¬ 
stantia  spirituali  creata,  ut  Augustinus  dicit, 
De  Trin.,  lib.  III,  c.  iv,  coi.  873,  t.  8,  sequi¬ 
tur  ulterius  quod  etiam  formae  corporales  a 
substantiis  spiritualibus  deriventur ,  non 
tanquam  influentibus  formas,  sed  tanquam 
moventibus  ad  formas.  Ulterius  autem  re¬ 
ducuntur  in  Deum,  sicut  in  primam  cau¬ 
sam  etiam  species  angelici  intellectus,  quae 
sunt  quaedam  seminales  rationes  corporalium 
formarum. 

In  prima  autem  corporalis  creaturae  pro- 

materiam,  sed  Deo  potius.  » 

3  Sic  codd.,  non  ut  in  edit. :  «  quas  quidem  ipsi 
intelligentias.  » 

ductione  non  consideratur  aliqua  transmu¬ 
tatio  de  potentia  in  actum ;  et  ideo  formae 
corporales  quas  in  prima  productione  cor¬ 
pora  habuerunt,  sunt  immediate  a  Deo 
productae,  cui  soli  ad  nutum  obedit  materia 
tanquam  proprie  causae.  Unde  ad  hoc  si- 
gnicandum  Moyses  singulis  operibus  prae¬ 
mittit  :  Dixit  Deus ,  Fiat  hoc,  vel  illud ;  in 
quo  significatur  formatio  rerum  per  Verbum 
Dei  facta,  a  quo  secundum  Augustinum, 
Tract.  i  in  Joan.,  §  13,  coi.  138G,  t.  3,  est 
omnis  forma,  et  compago,  et  concordia  par¬ 
tium. 

Ad  primum  ergo  dicendum,  quod  Boetius 
intelligit  per  formas  quae  sunt  sine  materia, 
rationes  rerum  quae  sunt  in  mente  divina, 
sicut  etiam  Apostolus  dicit,  Hebr.,  xi,  3  : 
Fide  intelligimus  aptata  esse  saecula  verbo 
Dei ,  ut  ex  invisibilibus  visibilia  fierent .  Si 
autem  per  formas  quae  sunt  sine  materia, 
intelligit  angelos,  dicendum  est  quod  ab  eis 
veniunt  formae  quae  sunt  in  materia,  non 
per  influxum  sed  per  motum. 

Ad  secundum  dicendum,  quod  formae  par¬ 
ticipatae  in  materia  reducuntur  non  ad  for¬ 
mas  aliquas  per  se  subsistentes  rationis 
ejusdem,  ut  Platonici  posuerunt,  sed  ad 
formas  intelligibiles  vel  intellectus  angelici, 
a  quibus  per  motum  procedunt ;  vel  ulterius 
ad  rationes  intellectus  divini,  a  quibus  etiam 
formarum  semina  sunt  rebus  creatis  indita, 
ut  per  motum  in  actum  educi  possint. 

Ad  tertium  dicendum,  quod  corpora  cae¬ 
lestia  causant  formas  in  istis  inferioribus, 
non  influendo,  sed  movendo. 

Conclusio.  —  Cum  formse  sensibiles  et  corpo¬ 
rales  sint,  ex  quibus  composita  sunt  et  fiunt,  non 
producuntur  a  formis  separatis  nisi  ut  motoribus 
ad  formas  :  et  a  Deo  ut  prima  causa,  et  a  compo¬ 
sitis  agentibus  corporalibus,  ut  propinquis  agen¬ 
tibus  educentibus  illas  de  materias  potentia. 

QILESTIO  LXVI. 

DE  ORDINE  CREATIONIS  AD  DISTINCTIONEM. 

(Et  quatuor  quaeruntur). 

Deinde  considerandum  est.  de  opere  dis¬ 
tinctionis  :  et  primo,  considerandum  est  de 
ordine  creationis,  ad  distinctionem ;  secundo, 
de  ipsa  distinctione  secundum  se. 

Circa  primum  quaeruntur  quatuor  : 


1°  utrum  informitas  materiae  creatae  praeces¬ 
serit  tempore  formationem  ipsius;  2°  utrum 
sit  una  materia  omnium  corporalium ; 
3°  utrum  caelum  empyreum  sit  concreatum 
materiae  informi;  4°  utrum  tempus  sit  eidem 
concreatum. 

ARTICULUS  PRIMUS. 

Utrum  informitas  materiae  tempore  prae¬ 
cesserit  formationem  ipsius. 

Ad  primum  sic  proceditur.  1.  Videtur 
quod  informitas  materiae  tempore  praecesse¬ 
rit  formationem  ipsius.  Dicitur  enim  Gen.,  i, 
2  :  Terra  erat  inanis  et  vacua,  sive  invisi¬ 
bilis  et  incomposita,  secundum  aliam  litte¬ 
ram1  :  per  quod  designatur  informitas  ma¬ 
teriae,  ut  Augustinus  dicit,  Conf .,  lib.  XII, 
c.  xii,  coi.  831,  t.  1,  et  II  De  Gen.  ad  litt 
c.  xi,  §  24,  coi.  272,  t.  3.  Ergo  materia  fuit 
aliquando  informis,  antequam  formaretur. 

2.  Praeterea,  natura  in  sui  operatione  Dei 
operationem  imitatur,  sicut  causa  secunda 
imitatur  causam  primam.  Sed  in  operatione 
naturae  informitas  tempore  prcecedit  forma¬ 
tionem.  Ergo  et  in  operatione  Dei. 

3.  Praeterea,  materia  potior3  est  accidente, 
quia  materia  est  pars  substantiae.  Sed  Deus 
potest  facere  quod  accidens  sit  sine  subjecto, 
ut  patet  in  sacramento  altaris.  Ergo  potuit 
facere  quod  materia  esset  sine  forma. 

1 .  Sed  contra,  imperfectio  effectus  attesta¬ 
tur  imperfectioni  agentis.  Sed  Deus  est  agens 
perfectissimum ;  unde  de  eo  dicitur  Deut., 
xxxir,  4  :  Dei  perfecta  sunt  opera.  Ergo 
opus  ab  eo  creatum  nunquam  fuit  informe. 

2.  Praeterea,  creaturae  corporalis  formatio 
facta  fuit  per  opus  distinctionis.  Distinctioni 
autem  opponitur  confusio,  sicut  et  forma¬ 
tioni  informitas.  Si  ergo  informitas  praeces¬ 
sit  tempore  formationem  materiae,  sequitur 
a  principio  fuisse  confusionem  corporalis 
creaturae,  quam  antiqui  vocaverunt «  cliaos. » 

Respondeo  dicendum,  quod  circa  hoc  sunt 
diversae  opiniones  sanctorum.  Augustinus 
enim,  lib.  I  Super  Gen.,  cap.  xv,  coi.  237, 
t.  3,  vult  quod  informitas  materiae  corpora¬ 
lis  non  praecesserit  tempore  formationem 
ipsius,  sed  solum  origine,  vel  ordine  naturae. 
Alii  vero,  ut  Basibus,  Hom.  n  in  flexam ., 
Ambrosius,  lib.  I  Hexam.,  cap.  vn  et  vm, 


1  Septuaginta  Interpretum.  «  prior;  »  al. :  «  potior.  » 

•Ita  edit.  Rom.  et  Nicolai;  edit.  Patav.,  1712: 

coi.  147,  etcJ;it.  1,  et  Chrysostomus,  Hom.  ii 
in  Genes.,  coi.  29,  t.  7,  edit.  Vives,  volunt 
quod  informitas  materiae  tempore  praecesse¬ 
rit  formationem.  Et  quamvis  hae  opiniones 
videantur  esse  contrariae,  tamen  parum  ab 
invicem  differunt.  Aliter  enim  accipit  infor¬ 
mitatem  materiae  Augustinus  quam  alii. 

Augustinus  enim  accipit  informitatem 
materiae  pro  carentia  omnis  formae;  et  sic 
impossibile  est  dicere  quod  informitas  mate¬ 
riae  tempore  praecesserit  vel  formationem 
ipsius,  vel  distinctionem.  Et  de  formatione 
quidem  manifestum  est.  Si  enim  materia 
informis  praecessit  duratione,  haec  erat  jam 
in  actu;  hoc  enim  duratio1  importat.  Crea¬ 
tionis  enim  terminus  est  ens  actu;  ipsum 
autem  quod  est  actus,  est  forma.  Dicere 
igitur  materiam  praecedere  sine  forma,  est 
dicere  ens  actu  sine  actu,  quod  implicat  con¬ 
tradictionem.  Nec  etiam  potest  dici,  quod 
habuit  aliquam  formam  communem,  et 
postmodum  supervenerunt  ei  formae  di¬ 
versae,  quibus  sit  distincta;  quia  hoc  esset 
idem  cum  opinione  antiquorum  naturalium, 
qui  posuerunt  materiam  primam  esse  ali¬ 
quod  corpus  in  actu,  puta  ignem,  aerem, 
aut  aquam  aut  aliquod  medium;  ex  quo 
sequebatur  quod  fieri  non  esset  nisi  alterari ; 
quia,  cum  illa  forma  praecedens  daret  esse* 
actu  in  genere  substantiae,  et  faceret  esse 
hoc  aliquid,  sequebatur  quod  superveniens 
forma  non  faceret  simpliciter  ens  actu,  sed 
ens  actu  hoc,  quod  est  proprium  formae  ac¬ 
cidentalis,  et  sic  sequentes  formae  essent 
accidentia,  secundum  quae  non  attenditur 
generatio,  sed  alteratio.  Unde  oportet  dicere 
quod  materia  prima  neque  fuit  creata  om¬ 
nino  sine  forma,  neque  sub  forma  una  com¬ 
muni,  sed  sub  formis  distinctis.  Et  ita,  si 
informitas  3  creatae  materiae  corporalis  refe¬ 
ratur  ad  conditionem  primae  materiae,  quae 
secundum  se  non  habet  aliquam  formam, 
informitas  materiae  non  praecessit  formatio¬ 
nem  seu  distinctionem  ipsius  tempore,  ut 
Augustinus  dicit,  loc.  cit.  supra,  sed  origine 
seu  natura  tantum,  eo  modo  quo  potentia 
est  prior  actu,  et  pars  toto. 

Alii  vero  sancti  accipiunt  informitatem, 
non  secundum  quod  excludit  omnem  for¬ 
mam,  sed  secundum  quod  excludit  istam 

1 1n  Parm.  et  in  aliis  edit.  :  «  creatio ;  »  sed  in 
codd.  :  «  duratio,  »  et  melius.  Jam  enim  probatum 
est  materiam  fuisse  creatam,  atqui  duratio  hanc 
creationem  importat ;  cum  autem  terminus  creatio¬ 
nis  sit  ens  actu,  sequitur  quod  duratio  materiae, 


formositatem  et  decorem  qui  nunc  apparet 
in  corporea  creatura ;  et  secundum  lioc  di¬ 
cunt  quod  informitas  materiae  corporalis 
duratione  praecessit  formationem  ejusdem. 
Et  sic  secundum  hoc  quantum  ad  aliquid 
cum  eis  Augustinus  concordat,  et  quantum 
ad  aliquid  discordat,  ut  infra  patebit. 

Et  quantum  ex  littera  Genesis  accipi  po¬ 
test,  triplex  formositas  deerat,  propter  quod 
dicebatur  creatura  corporalis  informis.  Dee¬ 
rat  enim  a  toto  corpore  diaphano,  quod 
dicitur  caelum,  pulchritudo  lucis  :  unde  di¬ 
citur  quod  tenebras  erant  super  faciem 
abyssi.  Deerat  autem  terrae  duplex  pulchri¬ 
tudo.  Una,  quam  habet  ex  hoc  quod  est 
aquis  discooperta ;  et  quantum  ad  hoc  dici¬ 
tur  quod  terra  erat  inanis,  sive  invisibilis  : 
quia  corporali  aspectui  patere  non  poterat 
propter  aquas  undique  eam  cooperientes. 
Alia  vero  quam  habet  ex  hoc  quod  est  ornata 
herbis  et  plantis ;  et  ideo  dicitur,  quod  erat 
vacua  seu  incomposita ;  id  est,  non  ornata, 
secundum  aliam  litteram4. 

Et  sic  cum  praemisisset  duas  naturas  crea¬ 
tas,  scilicet  caelum  et  terram,  informitatem 
caeli  expressit  per  hoc  quod  dixit :  Tenebrae 
erant  super  faciem  abyssi,  secundum  quod 
sub  caelo  etiam  aer  includitur;  informitatem 
vero  terrae  per  hoc  quod  dixit :  Terra  erat 
inanis  et  vacua.  Ad  primum  ergo  dicen¬ 
dum,  quod  terra  aliter  accipitur  in  loco  isto 
ab  Augustino,  et  ab  aliis  sanctis.  Augusti¬ 
nus  enim  vult  quod  nomine  terrae  et  aquae 
significetur  in  hoc  loco  ipsa  materia  prima. 
Non  enim  poterat  Moyses  rudi  populo  pri¬ 
mam  materiam  exprimere  nisi  sub  similitu¬ 
dine  rerum  eis  notarum ;  unde  et  sub  multi¬ 
plici  similitudine  eam  exprimit,  non  vocans 
eam  tantum  aquam,  vel  tantum  terram,  ne 
videatur  secundum  rei  veritatem  materia 
prima  esse  vel  terra,  vel  aqua.  Habet  tamen 
similitudinem  cum  terra,  inquantum  subsi- 
det  formis,  et  cum  aqua,  inquantum  est 
apta  formari  diversis  formis.  Secundum  hoc 
ergo  dicitur  terra  inanis  et  vacua,  vel  invi¬ 
sibilis  et  incomposita,  quia  materia  per  for¬ 
mam  cognoscitur.  Unde  in  se  considerata 
dicitur  invisibilis,  vel  inanis;  et  ejus  poten¬ 
tia  per  formam  repletur.  Unde  et  Plato 3  ma¬ 
teriam  dicit  esse  locum.  Alii  vero  sancti  per 

materiam  importet  in  actu. 

8  Edit.  Neapol.,  1763  :  «  daret  esse  in  actu.  » 

*  Parm. :  «  informitas  materite  referatur.  » 

4  Septuaginta  Interpretum. 

5  Vide  Aristot.,  IV  Vliysic.,  text.  15: 

terram  intelligunt  ipsum  elementum  terrse  , 
quae  qualiter  secundum  eos  erat  informis 
dictum  est. 

Ad  secundum  dicendum  ,  quod  natura 
producit  effectum  in  actu  de  ente  in  poten¬ 
tia;  et  ideo  oportet  ut  in  ejus  operatione 
potentia  tempore  praecedat  actum,  et  infor¬ 
mitas  formationem.  Sed  Deus  producit  ens 
actu  ex  nihilo ;  et  ideo  statim  potest  produ¬ 
cere  rem  perfectam  secundum  magnitudi¬ 
nem  suae  virtutis. 

Ad  tertium  dicendum,  quod  accidens,  cum 
sit  forma,  est  actus  quidam ;  materia  autem 
secundum  id  quod  est,  ens  in  potentia.  Unde 
magis  repugnat  materiae  esse  in  actu  sine 
forma,  quam  accidenti  sine  subjecto. 

Ad  primum  vero  quod  objicitur  in  contra¬ 
rium  dicendum  est,  quod,  si  secundum  alios 
sanctos  informitas  tempore  praecessit  forma¬ 
tionem  materiae,  non  fuit  hoc  ex  impotentia 
Dei,  sed  ex  ejus  sapientia,  ut  ordo  servaretur 
in  rerum  conditione,  dum  ex  imperfecto  ad 
perfectum  adducerentur. 

Ad  secundum  dicendum,  quod  quidam 
antiquorum  naturalium  posuerunt  confusio¬ 
nem  excludentem  omnem  distinctionem, 
praeter  hoc  quod  Anaxagoras  posuit  solum 
intellectum  distinctum  et  immixtum.  Sed 
ante  opus  distinctionis  Scriptura  sacra  ponit 
multiplicem  distinctionem.  Primo  quidem 
caeli  et  terrae,  in  quo  ostenditur  etiam  dis¬ 
tinctio  secundum  materiam ,  ut  infra  pate¬ 
bit  :  et  hoc,  cum  dicit :  In  principio  Deus 
creavit  cxlum  et  terram,  etc.  Secundo  per 
distinctionem  elementorum  quantum  ad  for¬ 
mas  suas,  per  hoc  quod  nominat  terram  et 
aquam ;  aerem  autem  et  ignem  non  nomi¬ 
nat,  quia  non  est  ita  manifestum  rudibus, 
quibus  Moyses  loquebatur,  hujusmodi  esse 
corpora,  sicut  manifestum  est  de  terra  et 
aqua.  Quamvis  Plato,  in  Timxo,  cap.  xxvi, 
aerem  intellexerit  significari  per  lioc  quod 
dicitur  spiritus  Domini,  quia  etiam  aer  spi¬ 
ritus  dicitur ;  ignem  vero  intellexerit  signi¬ 
ficari  per  caelum  quod  igneae  naturae  esse 
dixit,  ut  Augustinus  refert  in  lib.  VIII  De 
civ.  Dei,  cap.  xi,  coi.  236,  t.  7.  Sed  Rabbi 

1  Elicitur  ex  pleniori  contextu  quem  videas  loco 
citato. 

(«}  Juxta  D.  Thomam,  Deus  materiam  nudam 
stantem  sine  quacumque  forma  creare  non  potuis¬ 
set.  Scotistis  lime  positio  non  placet;  inter  poten¬ 
tiam  objeclivam  ad  esse  et  potentiam  subjectivam 
ad  formale,  consequenter  inter  actum  entitativum 
et  actum  formalem  distinguunt.  Unde,  secundum 

I. 


Moyses,  lib.  II  Perplexorum,  cap.  xxx,  in 
aliis  cum  Platone  concordans,  dicit  ignem 
significari  per  tenebras,  quia,  ut  dicit,  in 
propria  sphaera  ignis  non  lucet.  Sed  magis 
videtur  esse  conveniens  quod  prius  dictum 
est,  quod  spiritus  -Domini ,  in  Scriptura 
nonnisi  pro  Spiritu  sancto  consuevit  poni; 
qui  aquis  superferri  dicitur,  non  corporali¬ 
ter,  sed  sicut  voluntas  artificis  superfertur 
materiae  quam  vult  formare.  Tertia  distinc¬ 
tio  significatur  secundum  situm,  quia  terra 
erat  sub  aquis,  quibus  invisibilis  reddebatur ; 
aer  vero,  qui  est  subjectum  tenebrarum, 
significatur  fuisse  super  aquas,  per  hoc  quod 
dicitur  :  Tenebrae  erant  super  faciem  abyssi. 
Quid  autem  distinguendum  remaneret,  ex 
sequentibus  apparebit. 

Conclusio.  —  Informitas  materiae  non  praecessit 
duratione  ejus  formationem,  aut  distinctionem,  sed 
natura;  praecessit  autem  informitas  materiae  ejus 
formationem,  id  est  pulchritudinem  et  ornatum  (a). 

ARTICULUS  II. 

Utrum  una  sit  materia  informis  omnium 
corporalium. 

Ad  secundum  sic  proceditur.  1.  Videtur 
quod  una  sit  materia  informis  omnium  cor¬ 
poralium.  Dicit  enim  Augustinus,  Confess., 
lib.  XII,  c.  xn,  coi.  832,  1. 1  :  «  Duo  reperio 
quee  fecisti  :  unum  quod  erat  formatum, 
alterum  quod  erat  informe1.  »  Et  hoc  dicit 
esse  terram  invisibilem  et  incompositam, 
per  quam  dicit  significari  materiam  rerum 
corporalium.  Ergo  una  est  materia  omnium 
corporalium. 

2.  Praeterea,  Philosophus  dicit  in  V  Me- 
taph.,  text.  40,  quod  illa  quae  suiA  unum  in 
genere,  sunt  unum  in  materia.  Sed  omnia 
corporalia  conveniunt  in  genere  corporis. 
Ergo  omnium  corporalium  est  una  materia. 

3.  Praeterea,  diversus  actus  fit  in  diversa 
potentia,  et  untis  in  una.  Sed  omnium  cor¬ 
porum  est  una  forma,  scilicet  corporeitas. 
Ergo  omnium  corporalium  est  materia  una. 

4.  Praeterea,  materia  in  se  considerata  est 

illos,  in  actu  entitativo,  non  in  actu  formali,  materia 
nuda  esset.  Ergo,  secundum  Scotistas,  materia 
prima  absque  quacumque  forma  absoluta  creari 
potuit.  Quamdam  tamen  formam  respectivam  ne¬ 
cessariam  respectu  Dei  Scotus  admittit.  Qui  mate¬ 
riam  sine  forma  potest  capere  capiat;  item  capiat 
qui  potest  formam  respectivam  quse  etiam  respectu 
alterius  formse  creatse  forma  non  esset. 

septem  dies  enumerantur,  quorum  tres  distinc¬ 
tioni  partium  mundi,  tres  ornatui,  septimus 
denique  cessationi  ab  opere  tribuitur. 

ARTICULUS  II. 

Utrum  omnes  isti  dies  sint  unus  dies. 

Ad  secundum  sic  proceditur,  1.  Videtur 
quod  omnes  isti  dies  sint  unus  dies.  Dicitur 
enim  Gcn.,  ii,  4  :  Istae  sunt  generationes 
caeli  et  terrae ,  quando  creata  sunt,  in  die 
quo  fecit  Dominus  caelum  et  terram,  et  omne 
virgultum  agri,  antequam  oriretur  in  terra. 
Unus  ergo  est  dies  in  quo  fecit  caelum  et 
terram,  et  omne  virgultum  agri.  Sed  caelum 
et  terram  fecit  in  prima  die,  vel  potius  ante 
omnem  diem ;  virgultum  autem  agri  tertia 
die.  Ergo  unus  est  primus  dies  et  tertius;  et 
pari  ratione  omnes  alii. 

2.  Praeterea,  Eccli.,  xviii,  1,  dicitur:  Qui 
vivit  in  aeternum,  creavit  omnia  simul.  Sed 
hoc  non  esset ,  si  dies  horum  operum  essent 
plures,  quia  plures  dies  non  sunt  sim  '. 
Ergo  non  sunt  plures  dies,  sed  unus  tantum. 

3.  Praeterea,  die  septimo  cessavit  Deusa 
novis  operibus  condendis.  Si  ergo  septima 
dies  est  alia  ab  aliis  diebus ,  sequitur  quod 
illam  diem  non  fecerit ;  quod  est  inconve¬ 
niens. 

4.  Praeterea,  totum  opus  quod  uni  diei 
nd scribitur,  in  instanti  perfecit ;  cum  in  sin¬ 
gulis  operibus  dicatur  :  Dixit  et  factum  est. 
Si  igitur  sequens  opus  in  diem  alium  reser- 
vasset,  sequeretur  quod  in  residua  parte 
illius  diei  cessasset  ab  opere  :  quod  esset 
superfluum.  Non  igitur  est  alius  dies  se¬ 
quentis  operis  a  die  operis  praecedentis. 

5.  Sed  contra  est  quod  Gen.,  i,  dicitur  : 
Factum  est  vespere  et  mane  dies  secundus, 
dies  tertius;  et  sic  de  aliis.  Secundum  autem 
et  tertium  dici  non  potest,  ubi  est  unum 
tantum.  Ergo  non  fuit  unus  dies  tantum. 

Respondeo  dicendum,  quod*in  hac  quaes¬ 
tione  Augustinus  ab  aliis  expositoribus  dis¬ 
sentit.  Augustinus  enim  vul  t,  Super  Genes, 
ad  litt.,  lib.  IV,  cap.  xxii,  coi.  312,  t.  3,  et 
De  civ.  Dei,  lib.  XI,  cap.  ix,  coi.  324,  t.  7,  et 
Ad  Orosium %  quaest.  xxvi,  coi.  742,  t.  6, 
quod  omnes  qui  dicuntur  septem  dies ,  sunt 
unus  dies  septempliciter  rebus  prsesentatus. 

1  Liber  aci  Orosium,  certum  sibi  vindicat  aucto¬ 
rem.  Stylus  quidem  ab  Augustini  et  Orosii  consueta 
pbrasi  teque  distat;  qutestiones  congeruntur  ex 


Alii  vero  expositores  sentiunt  quod  fuerunt 
septem  dies  diversi,  et  non  unus  tantum. 

Hae  autem  duae  opiniones,  si  referantur 
ad  expositionem  litterae  Genesis,  magnam 
diversitatem  habent.  Nam  secundum  Au¬ 
gustinum  ,  per  diem  intolli gitur  cognitio 
mentis  angelicae ;  ut  sic  primus  cies  sit  co¬ 
gnitio  primi  divini  operis;  secundus  dies, 
cognitio  secundi  operis,  et  sic  de  aliis  :  et  sic 
dicitur  unumquodque  opus  esse  factum  in 
aliqua  die ,  quia  nihil  Deus  produxit  in  re¬ 
rum  natura  quod  non  impresserit  menti  an¬ 
gelicae  ;  quae  quidem  multa  simul  potest  co¬ 
gnoscere,  praecipuo  in  Verbo,  in  quo  omnis 
angelorum  cognitio  perficitur  et  terminatur. 
Et  sic  distinguitur  dios  secundum  naturalem 
ordinem  rerum  cognitarum,  non  secundum 
successionem  cognitionis ,  aut  secundum 
successionem  productionis  rerum.  Cognitio 
autem  angelica  proprie  et  vere  dies  nomi¬ 
nari  potest,  cum  lux,  quae  est  causa  diei, 
proprie  in  spiritualibus,  secundum  Augus¬ 
tinum,  IV Super  Genes.,  cap.xxvm,  coi.  31 3, 
tom.  III,  inveniatur. 

Secundum  vero  alios,  per  istos  dies  et 
successio  dierum  temporalium  ostenditur,  et 
successio  productionis  rerum. 

Sed  si  istae  duae  opiniones  referantur  ad 
modum  productionis  rerum,  non  invenitur 
magna  differentia  ;  et  hoc  propter  duo ,  in 
quibus  exponendis  diversificatur  Augusti¬ 
nus  ab  aliis,  ut.  ex  supra  dictis  patet.  Primo 
quidem,  quia  Augustinus  per  terram  et 
aquam  prius  creatas  intelllgit  materiam  to¬ 
taliter  informem ;  per  factionem  autem  fir¬ 
mamenti  et  congregationem  aquarum  et 
apparitionem  aridae,  intelligit  impressionem 
formarum  in  materiam  corporalem.  Alii 
vero  sancti  per  terram  et  aquam  primo  crea¬ 
tas  intelligunt  ipsa  elementa  mundi  sub 
propriis  formis  existentia  ;  per  sequentia 
autem  opera  aliquam  distinctionem  in  cor¬ 
poribus  prius  existentibus ,  ut  supra  dictum 
est.  Secundo  autem  differunt  quantum  ad 
productionem  plantarum  et  animalium ;  quae 
alii  ponunt  in  opere  sex  dierum  esse  pro¬ 
ducta  in  actu  ;  Augustinus  vero,  poten hali¬ 
ter  tantum.  In  hoc  ergo  quod  Augustinus 
ponit  opera  sex  dierum  esse  simul  facta,  se- 
quituridem  modus  productionis  rerum. Nam 
secundum  utrosque  in  prima  rerum  produc- 

variis  locis,  alite  ex  Eucberii  Commentariis  in  Ge¬ 
nesim,  alite  ex  ipso  Auguslino,  etc. 

peris  coelestis  secundum  se  considerata  non 
est.  in  potentia  nisi  ad  formam  quam  habet* 
:■  ■■(•  r(  r- *rt  ad  propositum,  queeeumque  sit 
.  a.  siva  anima,  sive  aliquid  aliud.  Unde  illa 
.asina  sic.  perlinit  illam  materiam  quod  nullo 
modo  in  ea  remanet  potentia  ad  esse,  sed  ad 
niii  tantum,  ut  Aristoteles  dicit,  lib.  I  De 
cxlo ,  a  text.  20  ad  32.  Et  sic  non  est  eadem 
materia  corporis  e  adestis  et  elementorum, 
nisi  secundum  analogiam,  secundum  quod 
conveniunt  in  ratione  potentiae. 

Ad  primum  ergo  dicendum,  quod  Augus¬ 
tinus  sequitur  in  boc  opinionem  Platonis 
neu.  ponentis  quintam  essentiam.  Vel  dicen¬ 
dum.  quod  materia  informis  est  una  unitate 
ordinis,  sicut  omnia  corpora  sunt  unum  in 
ordine  creaturae  corporeae. 

Ad  secundum  dicendum,  quod  si  genus 
consideretur  physice,  corruptibilia  et  incor¬ 
ruptibilia  non  sunt  in  eodem  genere  propter 
diversum  modum  potentiae  in  eis,  ut  dicitur 
X  Metaph.,  text.  26.  Secundum  autem  lo¬ 
gicam  considerationem  est  unum  genus 
omnium  corporum  propter  unam  rationem 
corporei  tatis. 

Ad  tertium  dicendum,  quod  forma  corpo- 
reitatis  non  est  una  in  omnibus  corporibus, 
cum  non  sit  alia  a  formis  quibus  corpora 
distinguuntur,  ut  dictum  est. 

Ad  quartum  dicendum,  quod  cum  potentia 
dicatur  ad  actum,  ens  in  potentia  est  diver¬ 
sum  ex  luv. ipso  quod  ordinatur  ad  diversum 
actum,  sicut  visus  ad  colurem,  et  auditus  ad 
senum.  Undo  ex  hoc  ipso  materia  caelestis 
corporis  est  alia  a  materia  elementi,  quia 
non  est  in  potentia  ad  formam  .elementi. 

Conclusio.  —  Non  est  una  omnium  corporum 
corruptibilium  et  incorruptibilium  materia,  nisi 
secundum  analogiam  (a). 

ARTICULUS  III. 

Utrum  cxlum  empyreum  sit  concreatum 
materiae  informi. 

Ad  tertium  sic  proceditur.  1 .  Videtur  quod 
cadum  empyreum  non  sit  concreatum  ma¬ 
teriae  informi.  Caelum  enim  empyreum,  si 
est  aliquid,  oportet  quod  sit  corpus  sensibile.x 

ume  autem  corpus  sensibile  est  mobilo; 
::m  aulcm  empyreum  non  est  mobile, 

;  .  i  motus  ejus  deprehenderetur  per  motum 

(«)  Jumrt  ‘Guillermum ,  omnium  corporum  est 
materia  uno,  et  ratio  materiae  una.  Ex  quo,  ut  ait 
Pclbartus.  defectus  patet  S.  Tliomse  qui  praeelegit 
Avcrroem  sequi  ponentem  caelestia  in  materia  a 


alicujus  corporis  apparentis,  quod  minime 
apparet.  Non  ergo  cadum  empyreum  est 
aliquid  materia1,  informi  concreatum 

2.  Praeterea,  Augustinus  dicit,  in  I ! T  De 
Trinitate,  cap.  iv,  coi.  873,  t.  8,  quod  «  infe¬ 
riora  corpora  per  superiora  quodam  ordino 
reguntur.  »  Si  ergo  caelum  empyreum  est, 
quoddam  supremum  .corpus,  oportet  quod 
habeat  aliquam  influentiam  in  inferiora  cor¬ 
pora.  Sed  hoc  non  videtur;  praesertim  si 
ponatur  immobile,  cum  nullum  corpus 
moveat  nisi  motum.  Non  est.  ergo  caelum 
empyreum  materiae  informi  concreatum . 

3.  Si  dicatur  quod  caelum  empyreum  est 
locus  contemplationis,  non  ordinatum  ad 
naturales  effectus,  contra  Augustinus  dicit, 
De  Trinit.,  lib.  IV,  c.  xx,  coi.  908,  t.  8.  quod, 

«  nos,  secundum  quod  mente  aliquid  aeter¬ 
num  capimus,  non  in  hoc  mundo  sumus.  » 
Ex  quo  patet  quod  contemplatio  meritem 
supra  corporalia  elevat.  Non  ergo  contem¬ 
plationi  locus  corporeus  deputatur. 

-i.  Praeterea,  inter  corpora  caelestia  inve¬ 
nitur  aliquod  corpus  partim  diaphanum  et 
partim  lucidum,  scilicet  cadum  sidereum. 
Invenitur  etiam  aliquod  caelum  totum  dia- 
pliauum  ,  quod  aliqui  nominant  caelum 
aqueum  vel  crystallinum.  Si  ergo  est  aliud 
superius  cadum,  oportet  quod  sit  totum  lu¬ 
cidum.  Sed  hoc  esse  non  potest ;  quia  sic 
continue  aer  illuminaretur,  nec  unquam  nox 
esset.  Non  ergo  caelum  empyreum  materiae 
informi  est  concreatum. 

Sed  contra  est  quod  Strabus  dicit,  coi.  08, 
t.  l,quod  cum  dicitur  :  In  principio  creavit 
Deus  cxlum  et,  terram,  «  caelum  dicit,  non, 
visibile  firmamentum,  sed  empyreum,  id  est, 
igneum.  » 

Respondeo  dicendum,  quod  caelum  em¬ 
pyreum  non  invenitur  positum  nisi  per. 
auctoritates  Strabi  et  Bedae,  et  iterum  per 
auctoritatem  Basilii. 

In  cujus  positione  quantum  ad  aliquid 
conveniunt,  scilicet  quantum  ad  hoc  quod 
sit  locus  beatorum.  Dicit  enim  Strabus,  et 
etiam  Beda,  lib.  I  Hexameron,  in  i  Gen.fi 
v.  1,  coi.  13,  t.  2,  quod  «  statim  factum 
angelis  est  repletum.  »  Basibus  etiam  dicit 
in  ffom.  it  Hexam. :  «  Sicut  damnati  in  te¬ 
nebras  ultimas  abiguntur,  ita  renumeratio 
pro  dignis  operibus  restauratur  in  ea  luce 

corruptibilibus  et  elementis  distingui,  cum  tamen 
melius  et  subtilius  loculus  sit  ponens  materiam 
ejusdem  rationis  in  cajleslibus  et  eminentis..  — 
De  lioc  nos  nil  decernendum  judicamus. 

quas  est  extra  mundum ,  et  ibi  quietis  domi¬ 
cilium  sortientur.  »  Differunt  autem  quan¬ 
tum  ad  rationem  ponendi.  Nam  Strabus  et 
Beda  ponunt  caelum  empyreum  ea  ratione, 
quia  firmamentum,  per  quod  caelum  em- 
pyrcum  intelligunt,  non  in  principio,  sed 
secunda  die  dicitur  factam.  Basilius  vero  ea 
ratione  ponit,  ne  videatur  simpliciter  Deus 
opus  suum  a  tenebris  inchoasse  ;  quod  Ma¬ 
nichaei  calumniantur,  Deum  veteris  Testa¬ 
menti  Deum  tenebrarum  nominantes. 

Hae  autem  rationes  non  sunt  multum  co¬ 
gentes.  Nam  quaestio  de  firmamento,  quod 
legitur  factum  in  secunda  die,  aliter  solvitur 
ab  Augustino,  et  aliter  ab  aliis  sanctis. 
Quaestio  autem  de  tenebris  solvitur  secun¬ 
dum  Augustinum,  I  Sup.  Genes .  ad  litt., 
cap.  xv,  coi.  257,  et  lib.  YII,  cap.  xxvii,  coi. 
370,  t.  3,  per  hoc  quod  informitas,  quae  per 
tenebras  significatur,  non  praecessit  dura- 
tione  formationem,  sed  origine.  Secundum 
alios  vero,  cum  tenebrae  non  sint  creatura 
aliqua  sed  privatio  lucis,  divinae  sapientiae 
attestatur,  ut  ea  quae  produxit  ex  nihilo, 
primo  in  statu  imperfectionis  institueret,  et 
postmodum  ea  perduceret  ad  perfectum. 

Potest  autem  convenientior  ratio  sumi  ex 
ipsa  conditione  gloriae.  Expectatur  enim  in 
futura  remuneratione  duplex  gloria,  scilicet 
spiritualis  et  corporalis,  non  solum  in  cor¬ 
poribus  humanis  glorificandis  sed  etiam  in 
toto  mundo  innovando.  Inchoata  est  autem 
spiritualis  gloria  ab  ipso  mundi  principio  in 
beatitudine  angelorum,  quorum  aequalitas 
sanctis  promittitur.  Unde  conveniens  fuit  ut 
etiam  a  principio  corporalis  gloria  in¬ 
choaretur  in  aliquo  corpore,  quod  etiam  a 
principio  fuerit  absque  servitute  corruptionis 
et  mutabilitatis,  et  totaliter  lucidum,  sicut 
tota  creatura  corporalis  expectatur  post  re¬ 
surrectionem  futura.  Et  ideo  illud  caelum 
dieitur  empyreum,  id  est,  igneum,  non  ab 
ardore,  sed  a  splendore. 

Sciendum  est  autem  quod  Augustinus,  X 
De  civ.  Dei,  cap.  ix,  coi.  287,  et  c.  xxvii, 
coi.  304,  etc.,  t.  7,  dicit  quod  Porphyrius 
discernebat  a  daemonibus  angelos,  ut  aerea 
loca  esse  daemonum,  aetherea  vero  vel  em- 
pyrea  diceret  angelorum.  Sed  Porphyrius, 
tanquam  Platonicus,  caelum  istud  sidereum 
igneum  esse  existimabat ;  et  ideo  empyreum 
nominabat,  vel  aethereum,  secundum  quod 
nomen  aetheris  sumitur  ab  inflammatione, 


et  non  secundum  quod  sumitur  a  a  elocitate 
motus,  ut  Aristoteles  dicit,  I  De  eae  \ o ,  text. 
22.  Quod  pro  tanto  dictum  sit,  ne  aliquis 
opinetur,  Augustinum  caelum  empyreum 
posuisse,  sicut  nunc  ponitur  a  modernis. 

Ad  primum  ergo  dicendum,  quod  corpora 
sensibilia  sunt  mobilia  secundum  ipsum 
statum  mundi,  quia  per  motum  creaturae 
corporalis  procuratur  elementorum  multi¬ 
plicatio.  Sed  in  ultima  consummatione  glo¬ 
riae  Cessabit  corporum  motus ;  et  talem  opor¬ 
tuit  esse  a  principio  dispositionem  caeli  em- 
pyrei. 

Ad  secundum  dicendum,  quod  satis  pro¬ 
babile  est  quod  caelum  empyreum,  secundum 
quosdam,  cum  sit  ordinatum  ad  statum  glo¬ 
riae,  non  habet  influentiam  in  inferiora  cor¬ 
pora,  quae  sunt  sub  alio  ordine,  utpote  ordi¬ 
nata  ad  naturalem  rerum  decursum  *. 

Probabilius  tamen  videtur  dicendum  . 
quod,  sicut  supremi  angeli  qui  assistunt, 
habent  influentiam  super  medios  et  ultinx 
qui  mittuntur,  quamvis  ipsi  non  mittantur 
secundum  Dionysium,  cap.  vm  Cael,  hic- 
rarch.,  §  1,  coi.  238,  t.  4,  ita  caelum  em 
pyreum  habet  influentiam  super  corpora 
quae  moventur,  licet  ipsum  non  moveatui 
Et  propter  hoc  potest  dici  quod  influit  in 
primum  caelum  quod  movetur,  non  aliquid 
transiens  et  adveniens  per  motum,  sed  ali¬ 
quid  fixum  et  stabile,  puta  virtutem  conti¬ 
nendi  et  causandi  vel  aliquid  hujusmodi  ad 
dignitatem  pertinens. 

Ad  tertium  dicendum,  quod  locus  corpo¬ 
reus  deputatur  contemplationi,  non  propter 
necessitatem  sed  propter  congruitatem,  ut 
exterior  claritas  interiori  conveniat.  Unde 
Basilius  dicit,  Hom.  ii  in  Hexam.,  quod 
«  ministrator  spiritus  non  poterat  degere  in 
tenebris,  sed  in  luce,  et  laetitia  degendi  sibi 
habitum  possidebat.  » 

Ad  quartum  dicendum,  quod,  sicut  Basi¬ 
lius  dicit,  ibid.,  constat  «  factum  esse  caelum 
rotunditate  conclusum,  habens  corpus  spis¬ 
sum,  et  adeo  validum,  ut  possit  ea  quae 
extrinsecus  habentur,  ab  interioribus  sepa¬ 
rare.  Ob  hoc  necessario  post  se  regionem 
relictam  carentem  luce  constituit,  utpote 
fulgore,  qui  superradiabat,  excluso.  » 

Sed  quia  corpus  firmamenti,  etsi  sit  soli¬ 
dum,  est  tamen  diaphanum,  quod  lumen 
non  impedit  ut  patet  per  hoc  quod  lumen 
stellarum  videmus  non  obstantibus  mediis 


1  Nicolai :  «  cursum.  » 

cselis,  potest  aliter  dici,  quod  habet  lucem 
caelum  empyreum  non  condensatam,  ut  ra¬ 
dios  emittat,  sicut  corpus  solis,  sed  magis 
subtilem ;  vel  habet  claritatem  glori  ce,  quse 
non  est  conformis  cum  claritate  naturali. 

Conclusio.  —  Conveniens  fuit  in  principio  mundi 
corpus  totaliter  lucidum  fuisse  creatum  ubi  inchoa¬ 
retur  beatorum  gloria  secundum  corpus,  quod 
cadum  empyreum  est  appellatum. 

ARTICULUS  IY. 

Utrum  tempus  sit  concreatum  materi x 
informi. 

Ad  quartum  sic  proceditur.  1 .  Yidetur 
quod  tempus  non  sit  concreatum  materiae 
informi.  JJicit  enim  Augustinus,  Confess., 
lib.  XII,  c.  xu,  coi.  831,  t.  1,  ad  Deum  lo¬ 
quelis  :  «  Duo  reperio,  quae  fecisti  carentia 
temporibus,  scilicet  materiam  primam  cor¬ 
poralem,  et  naturam  angelicam.  »  Non  ergo 
tempus  est  concreatum  materiae  informi. 

2.  Praeterea,  tempus  dividitur  per  diem  et 
noctem.  Sed  a  principio  nec  nox,  nec  dies 
erat ;  sed  postmodum,  cum  divisit  Deus  lu¬ 
cem  a  tenebris.  Ergo  a  principio  non  erat 
tempus. 

3.  Praeterea,  tempus  est  numerus  motus 
firmamenti,  quod  legitur  factum  secundo 
die.  Ergo  non  a  principio  erat  tempus. 

4.  Praeterea,  motus  est  prior  tempore. 
Magis  igitur  debebat  numerari  inter  primo 
creata  quam  tempus. 

3.  Praeterea,  sicut  tempus  est  mensura 
extrinseca,  ita  et  locus.  Non  ergo  magis 
debet  computari  inter  primo  creata  tempus 
quam  locus. 

Sed  contra  est  quod  Augustinus  dicit,  Su¬ 
per  Genes,  aci  litt.,  quod  spiritualis  et  cor¬ 
poralis  creatura  est  creata  in  principio  tem¬ 
poris. 

Respondeo  dicendum,  quod  communiter 
dicitur,  quatuor  esse  primo  creata,  scilicet 
naturam  angelicam,  caelum  empyreum,  ma¬ 
teriam  corporalem  informem  et  tempus. 

Sed  attendendum  est  quod  hoc  dictum 
non  procedit  secundum  Augustini  opinio¬ 
nem.  Augustinus  enim,  ubi  supra,  ponit 
duo  primo  creata,  scilicet  «  naturam  angeli¬ 
cam  »  et  «  materiali,  .corporalem,  »  nulla 
mentione  facta  de  caelo  empyreo.  llaec  au¬ 
tem  duo,  scilicet  natura  angelica  et  materia 
informis,  praecedunt  formationem  non  dura- 
sed  natura ;  et  sicut  natura  praecedunt 


formationem,  ita  etiam  et  motum  et  tempus. 
Unde  tempus  non  potest  eis  connumerari. 

Procedit  autem  praedicta  enumeratio  se¬ 
cundum  opinionem  aliorum  sanctorum  po¬ 
nentium,  quod  informitas  materiae  durationo 
praecessit  formationem,  et  tunc  pro  illa  du- 
ratione  necesse  est  ponere  tempus  aliquod ; 
aliter  enim  mensura  durationis  accipi  non 
posset. 

Ad  primum  ergo  dicendum,  quod  Au¬ 
gustinus  hoc  dicit  ea  ratione  qua  natura 
angelica  et  materia  informis  praecedunt  ori¬ 
gine,  seu  natura  tempus. 

Ad  secundum  dicendum,  quod,  sicut  se¬ 
cundum  alios  sanctos  materia  erat  quodam¬ 
modo  informis,  et  postea  fuit  formata,  ita 
tempus  quodammodo  fuit  informe,  et  post¬ 
modum  formatum  et  distinctum  per  diem  et 
noctem. 

Ad  tertium  dicendum,  quod  si  motus  fir¬ 
mamenti  non  statim  a  principio  incepit,  tunc 
tempus  quod  praecessit,  non  erat  numerus 
motus  firmamenti,  sed  cujuscumque  primi 
motus.  Accidit  enim  tempori  quod  sit  nume¬ 
rus  motus  firmamenti,  inquantum  hic  motus 
est  primus  motuum.  Si  autem  esset  alius 
motus  primus,  illius  motus  mensura  esset 
tempus,  quia  omnia  mensurantur  primo  sui 
generis.  Oportet  autem  dicere,  statim  a 
principio  fuisse  aliquem  motum,  ad  minus 
secundum  successionem  conceptionum  e( 
affectionum  in  mente  angelica.  Motum  au¬ 
tem  non  est  inteiligere  sine  tempore,  cum 
nihil  aliud  sit  tempus  quam  numerus  prioris 
et  posterioris  in  motu. 

Ad  quartum  dicendum,  quod  inter  primo 
creata  computantur  ea  quae  habent  genera¬ 
lem  habitudinem  ad  res  :  et  ideo  computari 
debuit  tempus,  quod  habet  rationem  commu¬ 
nis  mensurae,  non  autem  motus,  qui  compa¬ 
ratur  solum  ad  subjectum  mobile. 

Ad  quintum  dicendum,  quod  locus  intelli- 
gitur  in  caelo  empyreo  omnia  continente.  Et 
quia  locus  est  de  permanentibus,  concreatus 
est  totus  simul;  tempus  autem,  quod  non 
est  permanens,  concreatum  est  in  suo  prin¬ 
cipio  ;  sicut  etiam  modo  nihil  est  accipere  in 
actu  de  tempore  nisi  nunc. 

Conclusio.  —  In  prima  mundi  origine  fuit 
tempus  informi  materias  concreatum. 

QU/ESTIO  LXVII. 

DE  OPERE  DISTINCTIONIS  SECUNDUM  SE. 

(Et  quatuor  queeruntur). 

Consequenter  considerandum  est  de  opere 
distinctionis  secundum  se;  ct  primo,  de 
opere  primae  diei;  secundo,  de  opere  se¬ 
cundae  diei ;  tertio  de  opere  tertiae 

Circa  primum  quaeruntur  quatuor  : 
d°  utrum  lux  proprie  in  spiritualibus  dici 
possit;  2°  utrum  lux  corporalis  sit  corpus; 
3°  utrum  sit  qualitas;  4°  utrum  conveniens 
fuerit  prima  die  fieri  lucem. 

ARTICULUS  PRIMUS. 

Utrum  lux  proprie  in  spiritualibus  dicatur. 

Ad  primum  sic  proceditur.  4.  Videtur 
quod  lux  proprie  in  spiritualibus  dicatur. 
Dicit  enim  Augustinus.  Stiper  Genes,  ad 
litt.,  lib.  IV,  c.  xxvm,  coi.  315,  t.  3,  quod  in 
spiritualibus  «  melior  et  certior  lux  est ;  »  et 
quod  «  Christus  non  sic  dicitur  lux  quomodo 
lapis,  sed  illud  proprie,  hoc  figurate.  » 

2.  Praeterea,  Dionysius,  De  div.  noivin., 
c.  iv,  §  5,  coi.  699,  t.  i,  ponit  lumen  inter 
nomina  intelligibilia  Dei.  Nomina  autem  in- 
telligibilia  proprie  dicuntur  in  spiritualibus. 
Ergo  lux  proprie  dicitur  in  spiritualibus. 

3.  Praeterea,  Apostolus  dicit,  ad  Ephes.,  v, 
43  :  Omne  quod  manifestatur ,  lumen  est. 
Sed  manifestatio  magis  proprie  est  in  spiri¬ 
tualibus  quam  in  corporalibus.  Ergo  et  lux. 

Sed  contra  est  quod  Ambrosius,  lib.  II 
De  ficle,  ad  Gratianum,  prolog.,  §  2,  coi.  583, 
t.  3,  ponit  splendorem  inter  ea  quae  de  Deo 
metaphorice  dicuntur. 

Respondeo  dicendum,  quod  de  aliquo  no¬ 
mine  dupliciter  convenit  loqui  :  uno  modo 
secundum  primam  hujus  impositionem,  alio 
modo  secundum  usum  nominis  :  sicut  patet 
in  nomine  visionis,  quod  primo  impositum 
est  ad  significandum  actum  sensus  visus; 
sed  propter  dignitatem  et  certitudinem  hu¬ 
jus  ■  sensus  extensum  est  hoc  nomen  secun¬ 
dum  usum  loquentium  ad  omnem  cognitio¬ 
nem  aliorum  sensuum ;  dicimus  enim  :  Vide 
quomodo  sapit,  vel  quomodo  redolet,  vel 

A* 

1  Nicolai  addit :  «  diei.  » 

(a)  Juxta  Scotistas  quosdam  erravit  D.  Thomas, 

dicens  principaliter  de  corporibus,  et  translative 
de  spiritibus,  lucem  praedicari.  Patet  oppositum. 


quomodo  est  calidum ;  et  ulterius  etiam  ad 
cognitionem  intellectus,  secundum  illnd 
Matth.,  v,  8  :  Beati  mundo  corde,  quoniam 
ipsi  Deum  videbunt.  Et  similiter  dicendum 
est  de  nomine  lucis.  Nam  primo  quidem  est 
institutum  ad  significandum  id  quod  <acit 
manifestationem  in  sensu  visus,  poslmodum 
autem  extensum  est  ad  significandum  omne 
illud  quod  facit  manifestationem  secundum 
quamcumque  cognitionem.  Si  ergo  accipia¬ 
tur  nomen  luminis  secundum  suam  primam 
impositionem,  metaphorice  in  spiritualibus 
dicitur,  ut  Ambrosius  dicit,  loc.  prox.  cit. 
Si  autem  accipiatur  secundum  quod  est  in 
usu  loquentium  ad  omnem  manifestationem 
extensum,  sic  proprie  in  spiritualibus  dici¬ 
tur. 

Conclusio.  —  Lumen  quoad  usum  assumitur  ad 
significandum  quodeumque  manifestationem  et 
cognitionem  facit;  quoad  primam  vero  ejus  impo¬ 
sitionem,  ut  scilicet  importat  manifestationem  in 
sensu  visus,  non  nisi  metaphorice  in  spiritualibus 
assumitur  (a). 

ARTICULUS  II. 

Utrum  lux  sit  corpus. 

Ad  secundum  sic  proceditur.  4.  Vidfitiir 
quod  lux  sit  corpus.  Dicit  enim  Augustinus 
in  lib.  III  De  lib.  arb.,  cap.  v,  coi.  4279, 
tom.  I,  quod  «  lux  in  corporibus  primum 
tenet  locum.  »  Ergo  lux  est  corpus. 

2.  Praeterea,  Philosophus  dicit,  V  Topic., 
cap.  n,  quod  lumen  est  species  ignis.  Sed 
ignis  est  corpus.  Ergo  lumen  est  corpus. 

3.  Praeterea,  ferri,  intersecari  et  reflecti  est 
proprie  corporum.  Haec  autem  omnia  attri¬ 
buuntur  lumini,  vel  radio;  conjunguntur 
etiam  diversi  radii  et  separantur,  ut  Diony¬ 
sius  dicit,  ii  cap.  De  cliv.  nom.,  §  4,  coi.  642, 
tom.  I;  quod  etiam  videtur  nonnisi  corpori¬ 
bus  convenire  posse.  Ergo  lumen  est  corpus. 

Sed  contra  ,  duo  corpora  non  possunt 
simul  esse  in  eodem  loco.  Sed  lumen  est 
simul  cum  aere.  Ergo  lumen  non  est  corpus. 

Respondeo  dicendum ,  quod  impossibile 
est  lumen  esse  corpus ;  quod  quidem  apparet 
tripliciter. 

Primo  quidem  ex  parte  loci.  Nam  locus 
cujuslibet  corporis  est  alius  a  loco  alterius 
corporis ;  nec  est  possibile  secundum  natu- 

Non  enim,  inquiunt,  lux  esse  videtur  nomen  a 
creaturis  ad  Deum  translatum.  Sic  Scotistse,  quo¬ 
rum  rationes  exseciamus. 

ram  duo  corpora  esse  simul  in  eodem  loco, 
qualiacumque corpora  sint,  quia  eontinguum 
requirit  distinctionem  in  situ. 

Secundo  apparet  idem  ex  ratione  motus. 
Si  enim  lumen  esset  corpus,  illuminatio  esset 
motus  localis  corporis.  Nullus  autem  motus 
localis  corporis  potest  esse  in  instanti ;  quia 
omne  quod  movetur  localiter,  necesse  est 
•quod  prius  perveniat  ad  medium  magnitu¬ 
dinis  quam  ad  extremum  ;  illuminatio  au¬ 
tem  fit  in  instanti.  Nec  potest  dici  quod  fiat 
in  tempore  impercepti  bili  (a);  quia  in  parvo 
spatio  posset  tempus  latere ;  in  magno  au¬ 
tem  spatio,  puta  ab  oriente  in  occidentem, 
tempus  latere  non  posset.  Statim  enim 1  quod 
sol  est  in  puncto  orientis  *,  illuminatur  to¬ 
tum  hemisphaerium  usque  ad  punctum  op¬ 
positum.  Est  etiam  aliud  considerandum  ex 
parte  motus ;  quia  omne  corpus  habet  mo¬ 
tum  naturalem  determinatum.  Motus  autem 
illuminationis  est  ad  omnem  partem,  nec 
magis  secundum  circulum  quam  secundum 
rectitudinem.  Unde  manifestum  est  quod 
illuminatio  non  est  motus  localis  alicujus 
•corporis. 

Tertio  apparet  idem  ex  parte  generationis 
•et  corruptionis.  Si  enim  lumen  esset  corpus, 
quando  aer  obtenebrescit  per  absentiam  lu¬ 
minaris  ,  sequeretur  quod  corpus  luminis 
•corrumperetur,  et  quod  materia  ejus  accipe¬ 
ret  aliam  formam  ;  quod  non  apparet ,  nisi 
aliquis  dicat,  etiam  tenebras  esse  corpus. 
Nec  etiam  apparet  ex  qua  materia  tantum 
corpus  quod  replet  medium  hemisphaerium 
quotidie  generetur.  Ridiculum  est  etiam 
dicere  quod  ad  solam  absentiam  luminaris 
tantum  corpus  corrumpatur.  Si  quis  etiam 
dicat  quod  non  corrumpitur,  sed  simul  cum 
sole  accedit  et  circumfertur ,  quid  dici  pote¬ 
rit  de  hoc  quod  ad  interpositionem  alicujus 
■corporis  circa  candelam  tota  domus  obscu¬ 
ratur  ?  Nec  videtur  quod  lumen  congregetur 
circa  candelam  ;  quia  non  apparet  ibi  major 
claritas  post  quam  ante.  Quia  ergo  omnia 
haec  non  solum  rationi,  sed  sensui  etiam 
repugnant,  dicendum  est  quod  impossibile 
est  lumen  esse  corpus. 

Ad  primum  ergo  dicendum,  quod  Augus¬ 
tinus  accipit  lumen  pro  corpore  lucido  in 

(a)  Haec  est  doctrina  Aristotelis,  Scotorelli,  Aureoli 
«t  aliorum,  contra  Empedoclem  et  alios  dicentes 
lumen  in  medio  multiplicari  in  instanti  percepti¬ 
bili.  —  Juxta  quosdam  Scotistas  tamen,  commu¬ 
nius  et  verius  dicendum  est  quod  instans  debet 
intelligi  pro  imperceptibili,  et  haec  doctrina  nunc 


actu,  scilicet  pro  igne  quod  hter  quatuor 
elementa  nobilissimum  est. 

Ad  secundum  dicendum,  quod  Aristoteles 
lumen  nominat  ignem  in  propria  materia  ; 
sicut  ignis  in  materia  aerea  dicitur  flamma, 
et  in  materia  terrea  dicitur  carbo.  Non  ta¬ 
men  est  multum  curandum  de  eis  exemplis 
quae  Aristoteles  inducit  in  libris  logicalibus , 
quia  inducit  ea  ut  probabilia  secundum  opi¬ 
nionem  aliorum. 

Ad  tertium  dicendum,  quod  omnia  illa  at¬ 
tribuuntur  lumini  metaphorice,  sicut  etiam 
possent  attribui  calori.  Quia  enim  motus  lo¬ 
calis  est  naturaliter  primus  motuum,  ut  pro¬ 
batur  in  VIII  Physic.,  text.  55,  utimur  no¬ 
minibus  pertinentibus  ad  motum  localem  in 
alteratione,  et  in  omnibus  motibus;  sicut 
etiam  nomen  distantiae  derivatum  est  a  loco 
ad  omnia  contraria,  ut  dicitur  in  X  Metaph., 
text.  13. 

Conclusio.  —  Cum  illuminatio  fiat  ia  instanti, 
et  in  omnem  partem,  lumen  ipsum  non  est 
corpus  (fcj. 

ARTICULUS  III. 

Utrum  lux  sit  qualitas. 

Ad  tertium  sic  proceditur,  i .  Videtur  quod 
lux  non  sit  qualitas.  Omnis  enim  qualitas 
permanet  in  subjectis,  etiam  postquam 
agens  discesserit ;  sicut  calor  in  aqua,  post¬ 
quam  removetur  ab  igne.  Sed  lumen  non 
remanet  in  aere,  recedente  luminari.  Ergo 
lumen  non  est  qualitas. 

2.  Praeterea,  omnis  qualitas  sensibilis  ha¬ 
bet  contrarium ,  sicut  calido  contrariatur 
frigidum,  et  albo  nigrum.  Sed  lumini  nihil 
est  contrarium ;  tenebra-  enim  est  privatio 
luminis.  Ergo  lumen  non  est  qualitas  sensi¬ 
bilis. 

3.  Praeterea,  causa  est  potior  effectu.  Sed 
lux  caelestium  corporum  causat  formas  sub¬ 
stantiales  in  istis  inferioribus  ;  dat  etiam  esse 
spirituale  coloribus,  quia  facit  eos  visibiles 
actu.  Ergo  lux  non  est  aliqua  qualitas  sensi¬ 
bilis,  sed  magis  substantialis  forma,  aut  spi¬ 
ritualis. 

Sed  contra  est  quod  Damascenus  dicit a, 

comprobata  est;  immo  doctrina  Empedoclis  est 
comprobata. 

(b)  Scolistse  lucem  tenent  non  esse  substantiam. 

1  Parm.  :  «  cum.  » 

8  Sic  codd.;  in  Parm.  :  «  horizontis.  » 

*  Non  sic  habet  versio  Fr.  Michaelis  Lequien, 

in  lib.  I  De  orthod.  fid.,  cap.  viii,  coi.  822, 
tom.  I,  quod  lux  est  quaedam  qualitas. 

Respondeo  dicendum,  quod  quidam  dixe¬ 
runt  quod  lumen  in  aere  non  habet  esse  na¬ 
turale,  sicut  color  in  pariete ,  sed  esse  inten- 
tionale,  sicut  similitudo  coloris  in  aere. 

Sed  hoc  non  potest  esse  propter  duo  : 
primo  quidem  quia  lumen  denominat  aerem, 
fit  enim  aer  luminosus  in  actu,;  color  vero 
non  denominat  ipsum,  non  enim  dicitur  aer 
coloratus  ;  secundo  quia  lumen  habet  effec¬ 
tum  in  natura,  quia  per  radios  solis  calefiunt 
corpora  ;  intentiones  autem  non  causant 
transmutationes  naturales. 

Alii  vero  dixerunt  quod  lux  est  forma  sub¬ 
stantialis  solis. 

Sed  hoc  etiam  apparet  impossibile  propter 
duo.  Primo  quidem,  quia  nulla  forma  sub¬ 
stantialis  est  per  se  sensibilis; quia  quod  quid 
est,  est  objectum  intellectus,  ut  dicitur  in 
111  De  anima ,  text.  26  ;  lux  autem  est  se¬ 
cundum  se  visibilis.  Secundo,  quia  impossi¬ 
bile  est  ut  id  quod  est  forma  substantialis  in 
uno,  sit  forma  accidentalis  in  alio  ;  quia  for¬ 
nice  substantiali  per  se  convenit  constituere 
in  specie  ;  unde  semper  et  in  omnibus  adest 
ei.  Lux  autem  non  est  forma  substantialis 
aeris;  alioquin,  ea  recedente,  corrumpere¬ 
tur.  Unde  non  potest  esse  forma  substantialis 
solis. 

Dicendum  est  ergo,  quod ,  sicut  calor  est 
qualitas  activa  consequens  formam  substan¬ 
tialem  ignis,  ita  lux  est  qualitas  activa  con¬ 
sequens  formam  substantialem  solis ,  vel 
cujnscumque  alterius  corporis  a  se  lucentis, 
si  aliquod  aliud  tale  est.  Cujus  signum  est 
quod  radii  diversarum  stellarum  habent  di¬ 
versos  offectus  secundum  diversas  naturas 
corporum. 

Ad  primum  ergo  dicendum,  quod,  cum 
qualitas  consequatur  formam  substantialem, 
diversimode  se  habet  subjectum  ad  receptio¬ 
nem  qualitatis,  sicut  se  habet  ad  receptionem 
formae.  Cum  enim  materia  jam  perfecte  re¬ 
cepit  formam ,  firmiter  stabilitur  etiam  qua¬ 
litas  consequens  formam  ;  sicut  si  aqua 
convertatur  in  ignem.  Cum  vero  forma  sub- 

apud  Migne  reimpressa,  sed  aliquid  eumdern  sen¬ 
sum  redolens ;  dicit  enim  :  «  lucem  eX  eo  (igne) 
manantem  non  organum  quoddam  esse  ipsi  inser¬ 
viens,  sed  vim  quamdam  nativam  statuimus.  »  Et 
infra  :  «  lux  propriam  et  distinctam  ab  igne  sub¬ 
sistentiam  non  habet.  » 

(a)  De  luce  et  lumine  Scotistce  dicunt  :  Lux  est 
forma  quasdam  accidentalis  in  corpore  lucido  exis- 
tens  actu  a  quo  alia  illuminantur.  Lumen  ipsa  lux 


stantialis  recipitur  imperfecte  secundum  in¬ 
choationem  quamdam,  qualitas  consequens 
manet  quidem  aliquamdiu,  sed  non  semper; 
sicut  patet  in  aqua  calefacta,  quse  redit  ad 
suam  naturam.  Sed  illuminatio  non  fit  per 
aliquam  transmutationem  materise  ad  sus¬ 
ceptionem  formse  substantialis,  ut  liat  quasi 
inchoatio  aliqua  formae ;  et  ideo  lumen  non 
remanet  nisi  ad  praesentiam  agentis. 

Ad  secundum  dicendum,  quod  accidit  luci 
quod  non  habet  contrarium,  inquantum  est 
qualitas  naturalis  primi  corporis  alterantis, 
quod  est  a  contrarietate  elongatum. 

Ad  tertium  dicendum,  quod  sicut  calor 
agit  ad  formam  ignis  quasi  instrumentaliter, 
in  virtute  fornice  substantialis;  ita  lumen 
agit  quasi  instrumentaliter,  in  virtute  cor¬ 
porum  caelestium,  ad  producendas  formas 
substantiales,  et  ad  hoc  quod  faciat  colores 
visibiles  actu,  inquantum  est  qualitas  primi 
corporis  sensibilis. 

Conclusio.  —  Cum  lumen  non  sit  substantia, 
neque  intentio,  necesse  est  esse  quamdam  activam 
qualitatem  consequentem  per  se  corpus  lucens  (a). 

ARTICULUS  IY. 

Utrum  convenienter  lucis  productio  in 
prima  die  ponatur. 

Ad  quartum  sic  proceditur.  1.  Yidetur 
quod  inconvenienter  lucis  productio  in  prima 
die  ponatur.  Est  enim  lux  qualitas  quaedam, 
ut  dictum  est.  Qualitas  autem,  cum  sit  acci¬ 
dens,  non  habet  rationem  primi,  sed  magis 
rationem  postremi.  Non  ergo  prima  dio 
debet  poni  productio  lucis. 

2.  Pra  terea,  per  lucem  distinguitur  nox  a 
die.  IIoc  autem  fit  per  solem,  qui  ponitur 
factus  die  quarta.  Ergo  non  debuit  poni  pro¬ 
ductio  lucis  prima  die. 

3.  Praeterea,  nox  et  dies  fit  per  circularem 
motum  corporis  lucidi.  Sed  circularis  motus 
est  proprius  firmamenti,  quod  legitur  factum 
die  secunda.  Ergo  non  debuit  poni  in  prima 
die  productio  lucis  distinguentis  noctem  et 
diem. 

est  per  sui  multiplicationem  in  corpore  aiaphano 
illuminato  recepta.  De  radio  et  splendore  addunt  r 
Radius  illuminatio  est  secundum  directam  lineam 
corpori  lucido  oppositam  diffusa;  splendor  lumen 
est  a  superficie  corporis  opaci,  politi  praesertim  et 
tersi  reflexum.  —  Juxta  Guillermum,  lumen  de 
colorum  quidditate  non  est,  nisi  colorem  capiendo 
ut  actu  movet.  Nonne  in  hac  solutione  major  quam 
in  Cartesianorum  solutione  vera  philosophia  latet?" 

4.  Si  dicatur  quod  intelligitur  de  luce  spi¬ 
rituali,  contra.  Lux,  qua3  legitur  facta  prima 
die,  facit  distinctionem  a  tenebris.  Sed  non 
erant  in  principio  spirituales  tenebrae,  quia 
etiam  daemones  fuerunt  a  principio  boni,  ut 
supra  dictum  est.  Non  ergo  prima  die  debuit 
poni  productio  lucis. 

Sed  contra,  id  sine  quo  non  potest  esse 
dies,  oportuit  fieri  in  prima  die.  Sed  sine 
luce  non  potest  esse  dies.  Ergo  oportuit  lu¬ 
cem  fieri  prima  die. 

Respondeo  dicendum,  quod  de  productione 
lucis  est  duplex  opinio. 

Augustino1  enim,  De  civitate  Dei,  lib.  XI, 
c.  ix,  coi.  323,  et  c.  xxxm,  coi.  346,  t.  7,  vi¬ 
detur  quod  non  fuerit  conveniens  Moysen 
praetermisisse  spiritualis  creaturae  productio¬ 
nem  ;  et  ideo  dicit  quod  cum  dicitur  :  In 
principio  creavit  Deus  cselum  et  terram, 
per  caelum  intelligitur  spiritualis  natura 
adliuc  informis;  per  terram  autem  intelligi¬ 
tur  materia  informis  corporalis  creaturae.  Et 
quia  natura  spiritualis  dignior  est  quam  cor¬ 
poralis,  fuit  prius  formanda.  Formatio  igi¬ 
tur  spiritualis  naturae  significatur  in  produc¬ 
tione  lucis,  ut  intelligatur  de  luce  spirituali. 
Formatio  enim  naturae  spiritualis  est  per  boc 
quod  illuminatur,  ut  adhaereat  verbo  Dei. 

Aliis  autem  videtur  quod  sit  praetermissa 
a  Moyse  productio  spiritualis  creaturae,  sed 
hujus  rationem  diversimode  assignant.  Ra¬ 
silius  enim  dicit,  Ilom.  i  in  Hexam.,  quod 
Moyses  principium  narrationis  suae  fecit  a 
principio,  quod  ad  tempus  pertinet  sensibi¬ 
lium  rerum;  sed  spiritualis  natura,  id  est, 
angelica ,  praetermittitur ,  quia  fuit  ante 
creata.  Chrysostomus  autem,  Hom.  ii  in 
Gen.,  coi.  26,  t.  7,  edit.  Vives,  assignat 
aliam  rationem  :  quia  Moyses  loquebatur 
rudi  populo,  qui  nihil  nisi  corporalia  poterat 
capere,  quem  etiauf  ab  idololatria  revocare 
volebat.  Assumpsissent  autem  idololatriae  oc¬ 
casionem,  si  propositae  fuissent  eis  aliquae 
substantiae  supra  omnes  corporeas  creaturas ; 
eas  enim  reputassent  deos,  cum  etiam  proni 
essent  ad  hoc  quod  solem  et  lunam,  et  stel¬ 
las  colerent  tanquam  deos;  quod  eis  inhi¬ 
betur  Deuter.,  iv.  Praemissa  autem  fuerat 
circa  creaturam  corporalem  multiplex  infor¬ 
mitas.  Una  quidem  in  hoc  quod  dicebatur  : 
Terra  erat  manis  et  vacua ;  alia  vero  in  hoc 
quod  dicebatur  :  Tenebrae  erant  super  fa¬ 
ciem  abyssi. 

Necessarium  autem  fuit  ut,  uniformitas 

1  Parm. :  «  Augustinus  enim  videtur  dicere.  » 


tenebrarum  primo  removeretur  per  lucis 
productionem,  propter  duo.  Primo  quidem 
quia  lux,  ut  dictum  est,  est  qualitas  primi 
corporis;  unde  secundum  eam  primo  fuit 
mundus  formandus.  Secundo  propter  com¬ 
munitatem  lucis ;  communicant  enim  in  ea 
inferiora  corpora  cum  superioribus.  Sicut 
autem  in  cognitione  proceditur  a  commu¬ 
nioribus,  ita  etiam  in  operatione ;  nam  prius 
generatur  vivum  quam  animal,  et  animal 
quam  homo,  ut  dicitur  in  lib.  II  De  genera¬ 
tione  animalium,  c.  ni.  Sic  ergo  oportuit 
ordinem  divinae  sapientiae  manifestari,  ut 
inter  opera  distinctionis  produceretur  lux 
tanquam  primi  corporis  forma,  et  tanquam 
communior.  Basilius  tamen  posuit  tertiam 
rationem,  quia  per  lucem  omnia  alia  mani¬ 
festantur.  Potest  et  quarta  ratio  addi ,  quae 
in  objiciendo  est  tacta ;  quia  dies  non  potest 
esse  sine  luce;  unde  oportuit  in  prima  die 
fieri  lucem. 

Ad  primum  ergo  dicendum,  quod  secun¬ 
dum  opinionem  quae  ponit  informitatem  ma¬ 
teriae  duratione  praecedere  formationem, 
oportet  dicere  quod  materia  a  principio  fue¬ 
rit  creata  sub  formis  substantialibus,  post- 
modum  vero  fuerit  formata  secundum 
aliquas  conditiones  accidentales,  inter  quas 
primum  locum  obtinet  lux. 

Ad  secundum  dicendum,  quod  quidam 
dicunt  lucem  illam  fuisse  quamdam  nubem 
lucidam,  quae  postmodum,  facto  sole,  in 
materiam  praejacentem  rediit.  Sed  istud  non 
est  conveniens,  quia  Scriptura,  in  principio 
Genesis,  commemorat  institutionem  naturae, 
quae  postmodum  perseverat.  Unde  non  de¬ 
bet  dici  quod  aliquid  tunc  factum  fuerit  quod 
postmodum  esse  desierit. 

Et  ideo  alii  dicunt  quod  illa  nubes  lucida 
adhuc  remanet,  et  est  conjuncta  soli  ut  ab 
eo  discerni  non  possit.  Sed  secundum  hoc 
illa  nubes  superflua  remaneret ;  nihil  autem 
est  vacuum  in  operibus  Dei. 

Et  ideo  alii  dicunt  quod  ex  illa  nube  for¬ 
matum  est  corpus  solis.  Sed  hoc  etiam  dici 
non  potest,  si  ponatur  corpus  solis  non  esse  de 
natura  quatuor  elementorum,  sed  esse  incor¬ 
ruptibile  per  naturam ;  quia  secundum  hoc 
materia  ejus  non  potest  esse  sub  alia  forma. 

Et  ideo  est  dicendum  quod,  ut  Dionysius 
dicit,  De  div.  nom.,  c.  iv,  §  4,  coi.  669,  t.  I, 
illa  lux  fuit  lux  solis,  sed  adhuc  informis 
quantum  ad  hoc  quod  jam  erat  substantia 
solis,  et  habebat  virtutem  illuminativam  in 

communi ;  sed  postmodum  data  est  ei  spe¬ 
cialis  et  determinata  virtus  ad  particulares 
effectus.  Et  secundum  hoc  in  productione 
hujus  lucis  distincta  est  lux  a  tenebris  quan¬ 
tum  ad  tria.  Primo  quidem  quantum  ad 
causam,  secundum  quod  in  substantia  solis 
erat  causa  luminis,  in  opacitate  autem  terrae 
causa  tenebrarum.  Secundo  quantum  ad 
locum,  quia  in  uno  hemisphaerio  erat  lu¬ 
men,  in  alio  tenebrm.  Tertio  quantum  ad 
tempus,  quia  in  eodem  hemisphaerio  secun¬ 
dum  unam  partem  temporis  erat  lumen, 
secundum  aliam  tenebrae,  et  hoc  est  quod 
dicitur  :  Appellavit  lucem  diem ,  et  tenebras 
noctem. 

Ad  tertium  dicendum,  quod  Basibus  dicit, 
Eomil.  ii  in  Hexam.,  lucem  et  tenebras  tunc 
fuisse  per  emissionem  et  contractionem  lu¬ 
minis,  et  non  per  motum. 

Sed  contra  hoc  objicit  Augustinus,  lib.  I 
Sup.  Gen.  ad  litt.,  c.  xvi,  coi.  257,  t.  3,  quod 
nulla  ratio  esset  hujus  vicissitudinis  emit¬ 
tendi  et  retrahendi  luminis,  cum  homines 
et  animalia  non  essent,  quorum  usibus  hoc 
deserviret.  Et  praeterea  hoc  non  habet  na¬ 
tura  corporis  lucidi,  ut  retrahat  lumen  in 
sui  praesentia;  sed  miraculose  potest  hoc 
.fieri.  In  prima  autem  institutione  naturae 
non  quaeritur  miraculum,  sed  quid  natura 
rerum  habeat,  ut  Augustinus  dicit,  Super 
Genes,  ad  litt.,  lib.  II,  c.  i,  §  2,  coi.  263,  t.  3. 

Et  ideo  dicendum  est,  quod  duplex  est 
motus  in  caelo  :  unus  communis  toti  caelo, 
qui  facit  diem  et  noctem,  et  iste  videtur 
institutus  primo  die;  alius  autem  est  qui 
diversificatur  per  diversa  corpora ;  secundum 
quos  motus  fit  diversitas  dierum  ad  invicem, 
et  mensium,  et  annorum.  Et  ideo  in  prima 
die  fit  mentio  de  sola  distinctione  noctis  et 
diei,  quae  fit  per  motum  communem;  in 
quarta  autem  die  fit  mentio  de  diversitate 
dierum  et  temporum  et  annorum,  cum  dici¬ 
tur  :  Ut  sint  in  tempora  et  dies  et  annos ; 

{ a )  Illa  lux  fuit  lux  solis,  sed  adliuc  informis. 
Juxta  Billuavt  tamen,  nomen  lucis  omnia  corpora 
lucida  dicit,  solem,  planetas,  stellas,  informia  et 
imperfecta.  Aureolus  illam  lucem  tenet  nil  aliud 
litleraliter  fuisse  quam  ipsamet  dies.  Juxta  Scoto- 
rellum,  Guillermum  et  Magistrum,  corpus  lucidum 
ad  modum  jucidae  nubis  fuit,  suo  accessu  et  re¬ 
cessu  diem  ac  motum  faciens.  Juxta*Guillermum, 
lux  illa  creata  fuit  in  materia  prima  in  parte  ubi 
modo  est  sol  qui  proprium  subjectum  est  lucis,  et 
erat  corporea  substantia,  et  in  illis  erat  terrestri¬ 
bus  divina  luce  nunc  illustratis,  et  materia  prima 
praejacens  in  istam  lucem  fuit  conversa.  Juxta 


quae  quidem  diversitas  fit  per  motus  pro¬ 
prios. 

Ad  quartum  dicendum,  quod  secundum 
Augustinum,  lib.  I  Super  Genes,  ad  litt., 
c.  xv,  coi.  257,  t.  3,  informitas  non  praecedit 
formationem  duratione.  Unde  oportet  dicere 
quod  per  lucis  productionem  intelligatur 
formatio  spiritualis  creaturae,  non  quae  est 
per  gloriam  perfecta,  cum  qua  creata  non 
fuit,  sed  quae  est  per  gratiam,  cum  qua 
creata  fuit,  ut  dictum  est.  Per  hanc  ergo 
lucem  facta  est  divisio  a  tenebris,  id  est,  ab 
informitate  alterius  creaturae  non  formatae. 
Vel  si  tota  creatura  simul  formata  fuit,  facta 
est  distinctio  a  tenebris  spiritualibus,  non 
quae  tunc  essent ,  quia  diabolus  non  fuit 
creatus  malus,  sed  quas  Deus  futuras  prae¬ 
vidit. 

Conccusio.  < —  Decuit  divinae  sapientiae  ordinem, 
ui  r  rimo  die  lux  iieret  (a). 

QILESTIO  LXVIII. 

DE  OPERE  SECUNDAS  DIEI. 

(Et  quatuor  quaerantur). 

Deinde  considerandum  est  de  opere  se¬ 
cundae  diei,  et  circa  hoc  quaeruntur  quatuor : 
1°  utrum  firmamentum  sit  factum  secunda 
die;  2°  utrum  aliquae  aquae  sint  supra  firma¬ 
mentum;  3*  utrum  firmamentum  dividat 
aquas  ab  aquis  ;  4°  utrum  sit  unum  caelum 
tantum,  vel  plures. 

ARTICULUS  PRIMUS. 

Utrum  firmamentum  sit  factum  secunda 
die. 

Ad  primum  sic  proceditur.  1.  Videtur 
quod  firmamentum  non  sit  factum  secunda 
die.  Dicitur  enim  Genes.,  i,  8  :  Vocavit  Deus 
firmamentum  aelum.  Sed  caelum  factum  est 

D.  Thomam,  illa  lux  idem  cum  sole  fuit,  absque 
ulla  differentia,  nisi  virtutis.  Sed,  aiunt  Scotistse, 
nubem  lucidam  appellare  solem  derisio  est.  — 
Scolistis  ne  credas.  En  S.  Thomae  doctrina  :  Qui¬ 
dam  dicunt  lucem  illam  fuisse  nubem  lucidam, 
quae,  lacto  sole,  in  materiam  praejacentem  rediit; 
istud  conveniens  non  est;  alii  dicunt  quod  ex  illa 
nube  corpus  solis  formatum  est;  lioc  etiam  dici 
nequit;  illa  lux  fuit  lux  solis  adhuc  informis, 
quantum  ad  hoc  quod  jam  substantia  solis  erat, 
et  virtutem  illuminalivam  habebat  in  communi.— 
Sic  aliquando  D.  Thomae  adversarii  male  ipsius 
doctrinam  exponunt. 

;mto  omnem  diem,  nt  patet  cum  dicitur  : 
Jn  pr  mei  pio  creavit  Deas  ex  lum  et  terram. 
Ergo  tirmamentum  non  est  factum  secunda 
die.  " 

2.  Praeterea,  opera  sex  dierum  ordinantur 
secundum  ordinem  divinae  sapientiae.  Non 
conveniret  autem  divinae  sapientiae  ut  poste¬ 
rius  faceret  quod  est  naturaliter  prius.  Fir¬ 
mamentum  autem  est  naturaliter  prius  aqua 
ot  terra,  de  quibus  tamen  fit  mentio  ante 
formationem  lucis,  quae  fuit  prima  die.  Non 
ergo  firmamentum  factum  est  secunda  die. 

3.  Praeterea,  omne  quod  est  factum  per 
sex  dies ,  formatum  est  ex  materia  prius 
creata  ante  omnem  diem.  Sed  firmamentum 
non  potuit  formari  ex  materia  praeexistente, 
quia  sic  esset  generabile  et  corruptibile. 
Ergo  firmamentum  non  est  factum  secunda 
die. 

Sed  contra  est  quod  dicitur  Genes.,  i,  6  : 
Dixit  Deus  :  Fiat  firmamentum ;  et  postea 
sequitur  :  Et  factum  est  vespere  et  mane 
•dies  secundus. 

Respondeo  dicendum,  quod,  sicut  Au¬ 
gustinus  docet,  I  Super  Genes,  ad  lilt., 
cap.  xvin  et  xix,  coi.  260,  t.  3,  et  Confess., 
lib.  XII,  c.  xxiii  et  xxiv,  coi.  838,  t.  d,  in 
iiujusmodi  quaestionibus  duo  sunt  obser¬ 
vanda.  Primo  quidem,  ut  veritas  Scripturae 
inconcusse  teneatur.  Secundo,  cum  Scriptura 
divina  multipliciter  exponi  possit,  quod  nulli 
expositioni  aliquis  ita  praecise  inhaereat , 
quod1  si  certa  ratione  constiterit  hoc  esse 
lalsum  quod  aliquis  sensum  Scripturae  esse 
asserere  praesumit,  Scriptura  ex  lioc  ab  in¬ 
fidelibus  derideatur ,  ne  eis  via  credendi 
praecludatur. 

Sciendum  est  ergo  quod  hoc  quod  legitur, 
firmamentum  secunda  die  factum  dupliciter 
intelligi  potest.  Uno  modo  de  firmamento  in 
quo  sunt  sidera;  et  secundum  hoc  oportet 
nos  diversimode  exponere  secundum  diver¬ 
sas  opiniones  hominum  de  firmamento. 

Quidam  enim  dixerunt  firmamentum  illud 
esse  cx  elementis  compositum ;  et  haec  fuit 
opinio  Empedoclis,  qui  tamen  dixit  ideo  illud 
corpus  indissolubile  esse,  quia  in  ejus  com¬ 
positione  iis  non  erat,  sed  amicitia  tantum. 
A  ii  vero  dixerunt  firmamentum  esse  de  na- 

1  Sic  codd.  —  En  sensus  :  Observandum  est  se- 
cmviuo,  quod  aliquis  inhaereat  nulli  expositioni  ita 
i -occise  quod  Scriptura  ex  hoc  ab  infidelibus  deri- 
<  e  lur,  ne  eis  via  credendi  praeludatur,  si  certa 
i  tiona  constiterit  esse  falsum  hoc  quod  aliquis  as- 
surore  praesumit  sensum  Scripturae  esse.  —  In 


tura  quatuor  elementorum,  non  quasi  cx 
clementis  compositum,  sed  quasi  elementum 
simplex,  et  hajc  opinio  fuit  Platonis,  qui 
posuit  corpus  caeleste  esse  elementum  ignis. 
Alii  vero  dixerunt  caelum  non  esse  de  natura 
quatuor  elementorum ,  sed  esse  quintum 
corpus  praeter  quatuor  elementa ,  et  haec  est 
opinio  Aristotelis,  lib.  I  De  caslo,  a  text.  10 
ad  32. 

Secundum  igitur  primam  opinionem  ab¬ 
solute  posset  concedi  quod  firmamentum 
factum  fuerit  secunda  die  etiam  secundum 
suam  substantiam.  Nam  ad  opus  creationis 
pertinet  producere  ipsam  elementorum  sub¬ 
stantiam  ;  ad  opus  autem  distinctionis  et 
ornatus  pertinet  formare  aliqua  ex  praeexis¬ 
tentibus  elementis. 

Secundum  vero  opinionem  Platonis  non 
est  conveniens  quod  firmamentum  credatur 
secundum  suam  substantiam  esse  factum 
secunda  die.  Nam  facere  firmamentum  se¬ 
cundum  hoc  est  producere  elementum  ignis. 
Productio  autem  elementorum  pertinet  ad 
opus  creationis,  secundum  eos  qui  ponunt 
informitatem  materiae  tempore  praecedere 
formationem ;  quia  formae  elementorum  sunt 
quae  primo  adveniunt  materiae. 

Multo  autem  minus,  secundum  opinionem 
Aristotelis,  poni  potest  quod  firmamentum 
secundum  suam  substantiam  sit  secunda 
die  productum,  secundum  quod  per  istos 
dies  successio  temporis  designatur.  Quia 
caelum,  cum  sit  secundum  suam  naturam 
incorruptibile,  habet  materiam  quae  non  po¬ 
test  subesse  alteri  formae.  Unde  impossibile 
est  quod  firmamentum  sit  factum  ex  mate¬ 
ria  prius  tempore  oxistento.  Unde  productio 
substantia}  firmamenti  ad  opus  creationis 
pertinet.  Sed  aliqua  formatio  ejus  secundum 
lias  duas  opiniones  pertinet  ad  opus  secundae 
diei,  sicut  etiam  Dionysius  dicit,  iv  cap.  De 
div.  nom.,  §  4,  coi,  699,  t.  1,  quod  lumen 
solis  fuit  informe  in  primo  triduo,  et  postea 
fuit  in  quarta  die  formatum. 

Si  autem  per  istos  dies  non  designetur 
temporis  successio,  sed  solum  ordo  naturae, 
ut  Augustinus  vult,  Super  Genes,  ad  lilt., 
lib.  IV,  c.  xxxiv,  coi.  319,  t.  3,  nihil  prohi¬ 
bebit  dicere,  secundum  quamcumquc  harum 

Parm.  et  in  edit,  aliter  :  «  nulli  expositioni  aliquis 
ita  praecise  inhaereat,  ut  si  certa  ratione  constiterit 
hoc  esse  falsum  quod  aliquis  sensum  Scripturae 
esse  credebat,  id  nihilomiuus  asserere  praesumat, 
ne  Scriptura,  »  etc. 

opinionum,  formationem  secundum  substan¬ 
tiam  firmamenti  ad  secundam  diem  perti¬ 
nere. 

Potest  autem  et  alio  modo  intelligi,  ut  per 
firmamentum  quod  legitur  secunda  die  fac¬ 
tum,  non  intelligatur  firmamentum  illud  in 
quo  fixae  sunt  stellae,  sed  illa  pars  aeris  in 
qua  condensantur  nubes ,  et  dicitur  firma¬ 
mentum  propter  spissitudinem  aeris  in  parte 
illa.  Nam  quod  est  spissum  et  solidum  dici¬ 
tur  esse  corpus  firmum,  ad  differentiam 
corporis  mathematici,  ut  dicit  Basilius  in 
Ilexam.,  hom.  m. 

Et  secundum  hanc  expositionem  nihil  re¬ 
pugnans  sequitur  cuicumque  opinioni.  Unde 
Augustinus,  II  Super  Gen.  ad  litt.,  c.  iv, 
<eol.  266,  t.  3,  hanc  expositionem  commen¬ 
dans,  dicit :  «  Hanc  considerationem  laude 
dignissimam  judico.  Quod  enim  dixit,  neque 
est  contra  fidem,  et  in  promptu  posito  docu¬ 
mento  credi  potest.  » 

Ad  primum  ergo  dicendum,  quod  secun¬ 
dum  Chrysostomum ,  In  Gen.,  hom.  m, 
coi.  33,  t.  7,  edit.  Vives,  primo  Moyses  sum¬ 
marie  dixit  quid  Deus  fecit,  praemittens  :  In 
principio  creavit  Deus  cselum  et  terram; 
postea  per  partes  explicavit;  sicut  si  quis 
dicat  :  hic  artifex  fecit  domum  istam,  et 
postea  subdit  :  Primo  fecit  fundamenta,  se¬ 
cundo  erexit  parietes ,  tertio  superposuit 
tectum.  Et  sic  non  oportet  nos  aliud  caelum 
intelligere  cum  dicitur  :  In  principio  creavit 
Deus  cselum  et  terram,  et  cum  dicitur  quod 
secunda  die  factum  est  firmamentum.  Po¬ 
test  etiam  dici  aliud  esse  caelum  quod  legitur 
in  principio  creatum,  et  quod  legitur  se¬ 
cunda  die  factum  ,  et  hoc  diversimode.  Nam 
secundum  Augustinum,  lib.  I  Super  Gen. 
ad  litt.,  c.  ix,  coi.  252,  t.  3,  caelum  quod 
legitur  primo  die  factum,  est  natura  spiri¬ 
tualis  informis ;  caelum  autem  quod  legitur 
secunda  die  factum,  est  caelum  corporeum. 
Secundum  vero  Bedam  In  i  Gen.,  v.  1  et  6, 
lib.  i  ilexam. ,  coi.  13  et  18,  t.  2,  et  Stra¬ 
bum,  coi.  68, 1. 1,  cadum  quod  legitur  primo 
die  factum,  est  caelum  empyreum;  firma¬ 
mentum  vero  quod  legitur  secunda  die  fac¬ 
tum  est  caelum  sidereum.  Secundum  vero 
Damascenum,  De  orth.  fid.,  lib.  II,  c.  vi, 
coi.  879,  t.  1,  caelum  quod  legitur  prima  dio 
factum,  est  quoddam  cadum  sphaericum  sine 
stellis,  de  quo  philosophi  loquuntur,  dicen¬ 
di;  Xota  D.  Thomam  interpretationem  hanc 
S.  Augustini,  quod  ordinem  naturae  non  fomporis 


tes  ipsum  esse  nonam  sphaeram,  et  mobile 
primum  quod  movetur  motu  diurno.  Per 
firmamentum  vero  factum  secunda  die  in. 
telligitur  caelum  sidereum.  Secundum  autem 
aliam  expositionem,  quam  Augustinus  tan¬ 
git,  Sup.  Genes,  ad  litt.,  lib.  II,  c.  i  et  iv, 
coi.  263  et  266,  t.  3,  caelum  prima  die  factum, 
est  etiam  ipsum  caelum  sidereum;  per  fir¬ 
mamentum  vero  secunda  die  factum  intelli¬ 
gi  tur  spatium  aeris,  in  quo  nubes  conden¬ 
santur,  quod  etiam  caelum  aequi  voce  dicitur. 
Et  ideo  ad  aequivocationem  designandam 
signanter  dicitur  :  Vocavit  Deus  firmamen¬ 
tum  cselum  ;  sicut  et  supra  dixerat :  Appel¬ 
lavit  lucem  diem;  quia  dies  etiam  pro  spatio 
viginti  quatuor  horarum  ponitur.  Et  idem 
est  in  aliis  observandum,  ut  Rabbi  Moyses 
dicit,  lib.  II  Prophetarum,  c.  xxx. 

Ad  secundum  et  tertium  patet  solutio  ex 
supra  dictis. 

Conclusio.  —  Pro  diversa  firmamenti  acceptione 
secundum  utrumque,  naturae  scilicet  et  temporis, 
ordinem,  vel  concedi  vel  negari  potest  firmamen¬ 
tum  secundo  die  factum  esse  (a). 

ARTICULUS  H. 

Utrum  aquse  sint  supra  firmamentum . 

Ad  secundum  sic  proceditur.  1.  Videtur 
quod  aquae  non  sint  supra  firmamentum. 
Aqua  enim  est  naturaliter  gravis.  Locus  au¬ 
tem  proprius  gravis  non  est  esse  sursum, 
sed  solum  deorsum.  Ergo  aquae  non  sunt 
supra  firmamentum. 

2.  Praeterea,  naturaliter  aqua  est  fluida. 
Sed  quod  est  fluidum  non  potest  consistere 
super  corpus  rotundum,  ut  experimento  pa¬ 
tet.  Ergo,  cum  firmamentum  sit  corpus  ro¬ 
tundum,  aqua  non  potest  esse  supra  firma¬ 
mentum. 

3.  Praeterea,  aqua,  cum  sit  elementum; 
ordinatur  ad  generationem  corporis  mixti, 
sicut  imperfectum  ordinatur  ad  perfectum. 
Sed  supra  firmamentum  non  est  locus  mix¬ 
tionis,  sed  supra  terram.  Ergo  frustra  aqua 
esset  supra  firmamentum.  Nihil  autem  in 
operibus  Dei  est  frustra.  Ergo  aquae  non 
sunt  supra  firmamentum. 

Sed  contra  est  quod  dicitur  Gen.,  i,  7, 
quod  divisit  aquas  quse  erant  sub  firma¬ 
mento  ab  his  quse  erant  super  firmamen¬ 
tum. 

successionem  dies  creationis  designarent,  accep¬ 
tare. 

Respondeo  dicendum ,  quod .  sicut  dicit 
Augustinus,  II  Super  Genes,  aci  litt.,  c.  v, 
in  lin.,  «  major  est  Scripturae  hujus  aucto¬ 
ritas  quam  omnis  humani  ingenii  capacitas. 
Unde  quoquo  modo  et  qualeslibet  aquae  ibi 
sint,  eas  tamen  esse  ibi,  minime  dubitamus. » 

Quales  autem  sint  illae  aquae,  non  eodem 
modo  ab  omnibus  assignatur.  Origenes  enim 
dicit,  Hom.  i  in  Gen.,  cui.  447,  t.  2,  quod 
aquae  illae  quae  super  caelos  sunt,  sunt  spiri¬ 
tuales  substantiae.  Unde  in  ps.  cxlviii,  4  et 
5 ,  dicitur  :  A  quae ,  quae  super  caelos  sunt, 
laudent  nomen  Domini;  et  Dan.,  m,  60 :  Be¬ 
nedicite ,  aquae  omnes  quae  super  caelos  sunt, 
Domino. 

Sed  ad  hoc  respondet  Basilius,  in  Hexam., 
hom.  m,  quod  hoc  non  dicitur  eo  quod  aquae 
sint  rationales  creaturae,  sed  quia  conside¬ 
ratio  earum  prudenter  a  sensum  habentibus 
contemplata  glorificationem  perficit  creato¬ 
ris.  Unde  ibidem  dicitur  idem  de  igne  et 
grandine  et  hujusmodi,  de  quibus  constat 
quod  non  sunt  rationales  creaturae. 

Dicendum  est  ergo,  quod  sunt  aquae  cor¬ 
porales.  Sed  quales  aquae  sint,  oportet  diver¬ 
simode  definir»  secundum  diversam  de  fir¬ 
mamento  sententiam. 

Si  enim  per  firmamentum  intelligatur  cae¬ 
lum  sidereum,  quod  ponitur  esse  de  natura 
quatuor  elementorum,  pari  ratione  et  aquae 
quae  super  caelos  sunt,  ejusdem  naturae  po¬ 
tuerunt  credi  cum  elementaribus  aquis.  Si 
autem  per  firmamentum  intelligatur  caelum 
sidereum,  quod  non  sit  de  natura  quatuor 
elementorum,  tunc  et  aquae  illae  quae  sunt 
supra  firmamentum,  non  erunt  de  natura 
elementarium  aquarum. 

Sed  sicut,  secundum  Strabum  super  illud : 
In  principio  creavit ,  coi.  68,  t.  1,  dicitur 
caelum  empyreum ,  id  est,  igneum,  propter 
solum  splendorem  1 ;  ita  dicetur  aliud  caelum 
aqueum  propter  solam  diaphaneitatem,  quod 
est  supra  caelum  sidereum. 

Posito  etiam  quod  firmamentum  sit  alte¬ 
rius  naturae  praeter  quatuor  elementa,  adhuc 
potest  dici  quod  aquas  dividit,  si  per  aquam 
non  elementum  aquae,  sed  materiam  infor¬ 
mem  corporum  intelligamus,  ut  Augusti¬ 
nus  dicit,  I  Super  Genes,  contra  Manichaeos, 
c.  v  et  vn,  coi.  177,  t.  3 ;  quia  secundum  hoc, 
quidquid  est  inter  corpora ,  dividit  aquas  ab 
aquis. 

Si  autem  per  firmamentum  intelligatur 

*  Jta  cod.  Aleam,  Garcia  et  Nicolai;  edit.  Rom. 

pars  acris  in  qua  nubes  condensatur,  sic 
aquae  quae  supra  firmamentum  sunt,  sunt 
aquae  quae  evaporabiliter  resolutae  supra  ali¬ 
quam  partem  aeris  elevantur,  ex  quibus  plu¬ 
viae  generantur. 

Dicere  enim  quod  aquae  evaporabiliter  re¬ 
solutae  eleventur  supra  caelum  sidereum,  ut 
quidam  dixerunt,  quorum  opinionem  Au¬ 
gustinus  tangit  in  II  Super  Genes,  ad  litt., 
c.  iv,  coi.  266,  t.  3,  est  omnino  impossibile  : 
tum  propter  soliditatem  caeli,  tum  propter 
regionem  ignis  mediam,  quae  hujusmodi  va¬ 
pores  consumeret;  tum  quia  locus  quo  fe¬ 
runtur  levia  et  rara ,  est  infra  concavum 
orbis  lunae;  tum  etiam  quia  sensibiliter  ap¬ 
paret  vapores  non  elevari  usque  ad  cacumina 
quorumdam  montium.  Quod  etiam  dicunt 
de  rarefactione  corporis  in  infinitum,  propter 
hoc  quod  corpus  est  in  infinitum  divisibile, 
vanum  est;  non  enim  corpus  naturale  in 
infinitum  dividitur  aut  rarefit,  sed  usque  ad 
certum  terminum. 

Ad  primum  ergo  dicendum,  quod  quibus¬ 
dam  videtur  ratio  illa  solvenda  per  hoc  quod 
aquae,  quamvis  sint  naturaliter  graves, 
virtute  tamen  divina  super  caelos  continen¬ 
tur. 

Sed  hanc  solutionem  Augustinus  excludit, 
II  Super  Genes.,  c.  i,  coi.  263,  t.  3,  dicens 
quod  «  nunc  quemadmodum  Deus  instituit 
naturas  rerum  convenit  quaerere,  non  quid 
in  eis  ad  miraculum  potentiae  suae  velit  ope¬ 
rari.  » 

Unde  aliter  dicendum  est,  quod  secundum 
duas  ultimas  opiniones  de  aquis  et  firma¬ 
mento  patet  solutio  ex  praemissis.  Secun¬ 
dum  autem  primam  opinionem  oportet 
ponere  alium  ordinem  in  elementis  quam 
Aristoteles  ponat;  ut  quaedam  aquae  spissae 
sint  circa  terram,  quaedam  vero  tenues 
circa  caelum;  ut  sic  se  habeant  illae  ad 
caelum,  sicut  istae  ad  terram  :  vel  quod  per 
aquam  intelligatur  materia  corporum,  ut 
dictum  est. 

Ad  secundum  etiam  patet  solutio  ex  prae¬ 
missis  secundum  duas  ultimas  opiniones. 
Secundum  vero  primam  respondet  Basilius, 
Hom.  iii  in  Hexam.,  dupliciter.  Uno  modo, 
quia  non  est  necessarium  ut  omne  quod  in 
concavo  apparet  rotundum ,  sit  etiam  supra 
rotundum,  seu  convexum.  Secundo,  quia 
aquae  quae  sunt  supra  caelos,  non  sunt  flui¬ 
dae,  sed  quasi  glaciali  soliditate  extra  caelum 

et  Patav. :  «  solis  splendorei».  » 

firmatae.  Unde  et  a  quibusdam  dicuntur  cae¬ 
lum  crystallinum. 

Ad  tertium  dicendum  ,  quod  secundum 
tertiam  opinionem  aquae  sunt  supra  firma¬ 
mentum  vaporabiliter  elevatae  propter  utili¬ 
tatem  pluviarum.  Secundum  vero  secundam 
opinionem  aquae  sunt  supra  firmamentum, 
id  est ,  caelum  totum  diaphanum  absque 
stellis  ;  quod  quidam  ponunt  primum  mo¬ 
bile  ,  quod  revolvit  totum  caelum  motu 
diurno,  ut  operetur  per  motum  diurnum 
continuitatem  nencrationis ,  sicut  caelum  in 
quo  sunt  sidera ,  per  motum  qui  est  secun¬ 
dum  zodiacum,  operatur  diversitatem  ge¬ 
nerationis  et  corruptionis  per  accessum  et 
recessum,  et  per  diversas  virtutes  stellarum. 
Secundum  vero  primam  opinionem  aquae 
sunt  ibi,  ut  Basilius  dicit,  loco  prox.  cit. ,  ad 
contemperandum  calorem  caelestium  corpo¬ 
rum.  Cujus  signum  acceperunt  aliqui,  ut 
Augustinus  dicit,  Super  Gcn.  adlilt .,  iib.  II, 
cap.  v,  coi.  2(50,  t.  .7.  quod  stella  Saturni 
propter  vicinitatem  aquarum  superiorum  est 
frigidissima. 

Conclusio.  —  Sunt  aquee  corporales  supra  firma¬ 
mentum,  quee  tamen  pro  diversa  lirmamenti 
acceptione  vel  natura  cum  illo  caedem,  vel  dis- 
tincicc  sunt  (a). 

ARTICULUS  III. 

{'irum  firmamentum  dividat,  aquas  ab 
aquis. 

Ad  tertium  sic  proceditur,  i.  Videtur 
quod  firmamentum  non  dividat  aquas  ab 
aquis.  Unius  enim  corporis  secundum  spe¬ 
ciem  est  unus  locus  naturalis.  Sed  omnis 
aqua  omni  aquae  est  eadem  specie,  ut  dicit 
Philosophus,  iib.  I  Topic.,  cap.  vi,  parum  a 
prine.  Non  ergo  aliquae  aquae  ab  aquis  sunt 
distinguendae  secundum  locum. 

2.  Praeterea,  si  dicatur  quod  aquae  illae 
quae  sunt  supra  firmamentum ,  sunt  alte¬ 
rius  speciei  ab  aquis  quae  sunt  sub  firma¬ 
mento;  contra.  Ea  quae  sunt  secundum  spe¬ 
ciem  diversa  ,  non  indigent  aliquo  alio 
distinguente.  Si  ergo  aquae  superiores  et 

1  «  Esse  »  deest  in  edit. 

(ci)  Secundum  doctoros  communiter,  et  praecipue 
Scotistas,  si  tolleretur  e  medio  firmamentum,  cae¬ 
lum  aqueum  et  ultra  caelum  empyreum  videremus. 
Nam  sub  empyreo  ctelo  de  quo  dubitatur  a  docto- 
ribus  an  corporeum  sit,  caelum  aqueum  et  crystal¬ 
linum,  sic  dicLum  propter  similitudinem  quam  in 


inferiores  specie  differunt  firmamentum 
eas  ab  invicem  non  distinguit. 

3.  Praeterea,  illud  videtur  aquas  ab  aquis 
distinguere  quod  ex  utraque  parte  ab  aquis 
contingitur;  sicut  si  aliquis  paries  fabrice¬ 
tur  in  medio  fluminis.  Manifestum  est  au¬ 
tem  quod  aquae  inferiores  non  pertingunt 
usque  ad  firmamentum.  Ergo  non  dividit 
firmamentum  aquas  ab  aquis. 

Sed  contra  est  quod  dicitur  Gen.,  i,  G: 
Fiat  firmamentum  in  medio  aquarum ,  et 
dividat  aquas  ab  aquis. 

Respondeo  dicendum,  quod  aliquis  consi¬ 
derando  superficie  tenus  litteram  Genesis, 
posset  talem  imaginationem  concipere  se¬ 
cundum  quorumdam  antiquorum  philoso¬ 
phorum  positionem.  Posuerunt  enim  quidam 
aquam  esse  quoddam  infinitum  corpus, 
et  omnium  aliorum  corporum  principium. 
Quam  quidem  immensitatem  aquarum  acci¬ 
pere  posset  in  nomine  abyssi,  cum  dicitur 
quod  tcnebrsB  erant  super  faciem  abyssi. 
Ponebant  etiam,  quod  illud  caelum  sensibile 
quod  videmus  non  continet  infra  se  omnia 
corporalia  ,  sed  est  infinitum  aquarum  cor¬ 
pus  supra  caelum.  Et  ita  posset  aliquis  dicere 
quod  firmamentum  caeli  dividit  aquas  exte¬ 
riores  ab  aquis  interioribus,  id  est,  ab  om¬ 
nibus  corporibus  qum  infra  caelum  continen¬ 
tur,  quorum  principium  aquam  ponebant. 

Sed  quia  ista  positio  per  veras  rationes 
falsa  deprehenditur,  non  est  dicendum  hui: e 
esse  intc.Iectum  Scripturae.  Sed  consideran¬ 
dum  est,  quod  Moyses  rudi  populo  loqueba¬ 
tur  ,  quorum  imbecillitati  condescendens  , 
'illa  solum  eis  proposuit  quae  manifeste  sensui 
apparent.  Omnes  autem,  quantumeumque 
rudes ,  terram  et  aquam  esse  corpora  sensu 
deprehendunt.  Aer  autem  non  percipitur  ab 
omnibus  esse  corpus,  intantuni  quod  etiam 
quidam  philosophi  aerem  dixerunt  nihil 
esse,  plenum  aere  vacuum  nominantes.  Et 
ideo  Moyses  de  aqua  et  terra  mentionem 
facit  expressam  ;  aerem  autem  non  expresse 
nominat ,  ne  rudibus  quoddam  ignotum 
proponeret.  Ut  tamen  capacibus  veritatem 
exprimeret,  dat  locum  intelligendi  aerem, 
significans  ipsum  quasi  aquae  annexum, 

diaphaneitate  et  soliditate  habet  cum  crystallo,  ex¬ 
tenditur.  Primum  mobile  vocatur  a  philosophis,  et 
sub  eo  firmamentum  est,  seu  octava  sphaera  septem 
planetarum  sphaeras  sub  se  continens.  Aquae  autem 
liujus  caili  sunt  caelestes,  nec  fluidae,  nec  ponde¬ 
rosae.  —  Vel  dic  firmamentum  esso  spatium  aeris, 
et  tunc  de  nubibus  agitur. 

cum  dicit  quod  tenebras  erant  super  faciem 
abyssi;  per  quod  datur  intelligi  super  fa¬ 
ciem  aquae  esse  aliquod  corpus  diaphanum, 
quod  est  subjectum  lucis  et  tenebrarum. 

Sic  igitur ,  sive  per  firmamentum  intelli- 
gamus  caelum  in  quo  sunt  sidera,  sive  spa¬ 
tium  aeris  nubilosum  ;  convenienter  dicitur 
quod  firmamentum  dividit  aquas  ab  aquis , 
secundum  quod  per  aquam  materia  informis 
significatur,  vel  secundum  quod  omnia  cor¬ 
pora  diapbana  sub  consequentia  1  aquarum 
intelliguntur.  Nam  caelum  sidereum  distin¬ 
guit  corpora  inferiora  diapbana  a  superiori¬ 
bus  ;  aer  vero  nubilosus  distinguit  superio¬ 
rem  aeris  partem,  in  qua  generantur  pluviae 
et  hujusmodi  impressiones,  ab  inferiori  parte 
acris,  quae  aquae  connectitur,  et  sub  nomine 
aquarum  intelligitur. 

Ad  primum  ergo  dicendum ,  quod  si  per 
firmamentum  intelligatur  caelum  sidereum, 
aquae  superiores  non  sunt  ejusdem  speciei 
cum  inferioribus.  Si  autem  per  firmamen¬ 
tum  intelligatur  nubilosus  aer,  tunc  utrae¬ 
que  aquae  sunt  ejusdem  speciei,  et  deputan¬ 
tur  tunc  duo  loca  aquis  non  eadem  ratione ; 
sed  locus  superior  est  locus  generationis 
aquarum,  lobus  autem  inferior  est  locus 
quietis  earum. 

Ad  secundum  dicendum ,  quod  si  acci¬ 
piantur  aquae  diversae  secundum  speciem , 
firmamentum  dicitur  dividere  aquas  ab 
aquis,  non  sicut  causa  faciens  divisionem, 
sed  sicut  terminus  utrarumque  aquarum. 

Ad  tertium  dicendum,  quod  Moyses  prop¬ 
ter  invisibilitatem  aeris  et  similium  corpo¬ 
rum,  omnia  hujusmodi  corpora  sub  aquae 
nomine  comprehendit.  Et  sic  manifestum 
est  quod  ex  utraque  parte  firmamenti  qua¬ 
litercumque  accepti,  sunt  aquae. 

Conclusio.  —  Pro  diversa  firmamenti  et  aqua¬ 
rum  acceptione  diversimode  intelligitur  firmamen¬ 
tum  dividere  aquas  ab  aquis  (a). 

ARTICULUS  IV. 

Utrum  sit  unum  caelum  tantum. 

Ad  quartum  sic  proceditur,  i.  Videtur 
quod  sit  unum  caelum  tantum.  Caelum  enim 
contra  terram  dividitur,  cum  dicitur:  In 
principio  creavit  Deus  caelum  et  terram.  Sed 

1  Edit.  Rom.  :  «  sui)  omni  convenientia  aqua¬ 
rum;  »  Nicolai  :  «  sub  convenientia  aquarum.  » 
Parcn.  :  «  sub  communi  nomine.  » 

terra  est  una  tantam.  Ergo  et  caelum  est 
unum  tantum. 

2.  Praeterea,  omne  quod  constat  ex  tota 
sua  materia ,  est  unum  tantum .  Sed  caelum 
est  hujusmodi,  ut  probat  Philosophus  in 
I  De  caelo,  text.  95.  Ergo  caelum  est  unum 
tantum. 

3.  Praeterea  ,  quidquid  dicitur  de  pluribus 
univoce,  dicitur  de  eis  secundum  unam  ra¬ 
tionem  communem.  Sed  si  sunt  plurcs  caeli, 
caelum  dicitur  univoce  de  pluribus ;  quia  si 
aequivoce ,  non  proprie  dicerentur  plurcs 
caeli.  Oportet  ergo,  si  dicuntur  plurcs  cadi, 
quod  sit  aliqua  ratio  communis  secundum 
quam  caeli  dicantur.  Hanc  autem  non  est  as¬ 
signare  ;  non  est  ergo  dicendum  quod  sint 
plures  caeli. 

Sed  contra  est  quod  dicitur  in  psal.  cxlviit,. 
4  :  Laudate  eum ,  cxli  caelorum. 

Respondeo  dicendum,  quod  circa  hoc  vi¬ 
detur  esse  quaedam  diversitas  inter  Rasilium 
et  Chrysos  tomum  ;  dicit  enim  Chrysostomus, 
IJom.  iv  in  Hexam.,  coi.  48,  t.  7,  edit.  Vi¬ 
ves,  non  esse  nisi  unum  caelum  ;  et  quod 
pluraliter  dicitur  cxli  cxlorum,  hoc  est  prop¬ 
ter  proprietatem  linguae  hebraeae ,  in  qua 
consuetum  est  ut  caelum  solum  pluraliter 
significetur,  sicut  sunt  etiam  multa  nomina, 
in  latino  ,  quae  singulari  carent.  Basibus 
autem,  Hom.  m  in  Hexam.,  et  Damasce¬ 
nus,  lib.  II  Orthod.  fidei ,  cap.  vi ,  coi.  883, 
tom.  I,  sequens  eum,  dicunt  plures  e$se 
caelos. 

Sed  haec  diversitas  magis  est  in  voce  quam 
in  re.  Nam  Chrysostomus  unum  caelum  no¬ 
minat  totum  corpus  quod  est  supra  terram 
et  aquam ;  nam  etiam  aves  quae  volant  in 
aere  dicuntur  propter  hoc  volucres  caeli.  Sed 
quia  in  illo  corpore  sunt  multae  distinctiones, 
propter  ln^  Rasilius  posuit  plures  caelos. 

Ad  distinctionem  ergo  caelorum  sciendam, 
considerandum  est  quod  caelum  tripliciter 
dicitur  in  Scripturis.  Quandoque  enim  dici¬ 
tur  proprie  et  naturaliter,  et  sic  dicitur  cae¬ 
lum  corpus  aliquod  sublime  et  luminosum 
actu  vel  potentia,  et  incorruptibile  per  na¬ 
turam;  et  secundum  hoc  ponuntur  tres 
caeli.  Primum  totaliter  lucidum,  quod  vocant 
empyreum.  Secundum  totaliter  diaphanum, 
quod  vocant  caelum  aqu eum  et  crystallinum. 
Tertium  partim  diaphanum,  et  partim  luci- 

(a)  Firmamentum  est  in  medio  aquarum  cceles- 
tium  et  aquarum  elementarium. 

dum  actu,  quod  vocant  caelum  siderum;  et 
dividitur  in  octo  sphaeras,  scilicet  in  sphaeram 
stellarum  fixarum,  et  septem  sphaeras  pla¬ 
netarum,  quae  possunt  dici  octo1  caeli. 

Secundo  dicitur  caelum  per  participationem 
alicujus  proprietatis  caelestis  corporis,  scilicet 
sublimitatis  et  luminositatis,  actu  vel  poten¬ 
tia;  et  sic  totum  illud  spatium  quod  est  ab 
aquis  usque  ad  orbem  lunae  Damascenus, 
lib.  II  Ortli.  fid.,  cap.  vi,  coi.  883,  t.  1, 
ponit  unum  caelum,  nominans  illud  aereum. 
Et  sic  secundum  eum  sunt  tres  caeli,  aereum, 
sidereum  et  aliud  superius,  de  quo  intelligi- 
tur  quod  Apostolus  legitur  raptus  usque  ad 
tertium  caelum. 

Sed  quia  istud  spatium  continet  duo  ele¬ 
menta,  scilicet  ignis  et  aeris,  et  in  utroque 
eorum  vocatur  superior  et  inferior  regio, 
ideo  istud  caelum  Rabanus,  In  Gen.,  cap.  i, 
distinguit  in  quatuor  :  supremam  regionem 
ignis  nominans  caelum  igneum ;  inferiorem 
vero  regionem  caelum  olympium,  ab  altitu¬ 
dine  cujusdam  montis,  qui  vocatur  Olympus; 
supremam  vero  regionem  aeris  vocavit  caelum 
aethereum  propter  inflammationem ;  inferio¬ 
rem  vero  regionem  caelum  aereum.  Et  sic, 
cum  isti  quatuor  caeli  tribus  superioribus 
connumerentur,  fiunt  in  universo,  secun¬ 
dum  Rabanum9,  septem  caeli  corporei. 

Tertio  dicitur  caelum  metaphorice,  et  sic 
quandoque  ipsa  sancta  Trinitas  dicitur 
caelum  propter  ejus  spiritualem  sublimita¬ 
tem  et  lucem ;  de  quo  caelo  exponitur  diabo¬ 
lum  dixisse  ,  Isa.,  xiv,  43  :  Ascendam  in 
cselum,  id  est,  ad  aequalitatem  Dei.  Quando¬ 
que  etiam  spiritualia  bona,  in  quibus  est 
sanctorum  remumeratio,  propter  eorum 
eminentiam,  caeli  nominantur,  ,ubi  dicitur, 
Matth.,  v,  12  :  Merces  vestra  multa  est  in 
caelis,  ut  Augustinus,  lib.  1  De  ser.  Dom.  in 
monte,  cap.  v,  coi.  1237,  t.  3,  expofiit.  Quan¬ 
doque  vero  tria  genera  supernaturalium 
visionum,  scilicet  corporalis,  imaginariae  et 
intellectualis,  tres  caeli  nominantur ;  de 
quibus  Augustinus  exponit,  XII  Sup.  Gen. 
ad  litt.,  cap.  xxix,  coi.  478,  et  cap.  xxxiv, 
coi.  482,  t.  3,  quod  Paulus  est  raptus  usque 
ad  tertium  caelum. 

Ad  primum  ergo  dicendum,  quod  terra  se 
habet  ad  caelum  ut  centrum  ad  circumferen¬ 
tiam.  Circa  unum  autem  centrum  possunt 

1  Sic  codd.;  in  Parm.  et  in  edit. :  «  septem  cseli, 
vel  septem  sphaerae.  » 

*  Hoc  in  Rabano  non  invenitur. 

(a)  Juxta  Basilidianos  tercenti  sexaginta  quinque 


esse  multae  circumferentiae.  Unde,  una  terra 
existente,  multi  caeli  ponuntur. 

Ad  secundum  dicendum,  quod  ratio  illa 
procedit  de  caelo  secundum  quod  importat 
universitatem  creaturarum  corporalium ;  sic 
enim  est  unum  caelum  tantum. 

Ad  tertium  dicendum,  quod  in  omnibus 
caelis  invenitur  communiter  sublimitas  et 
aliqua  luminositas,  ut  ex  dictis  patet. 

Conclusio.  —  Si  omne  illud  corpus  quod  supra 
terram  et  aquam  est  nomine  cseli  accipiatur,  unum 
est  tantum  caelum;  varii  tamen  secundum  varias 
illius  totius  partes  sunt  caeli;  varii  quoque  sunt 
caeli  per  metaphoram  dicti. 


QUAESTIO  LXIX. 

N. 

DE  ODERE  TERTLE  DIEI. 

(Et  duo  quaeruntur.) 

Deinde  considerandum  est  de  opere  tertiae 
dice,  et  circa  hoc  quaeruntur  duo  :  1°  de  con¬ 
gregatione  aquarum;  2°  de  productione 

plantarum. 

ARTICULUS  PRIMUS. 

Utrum  aquarum  congregatio  convenienter 
dicatur  facta  tertia  die. 

Ad  primum  sic  proceditur.  1 .  Videtur  quod 
aquarum  congregatio  non  convenienter  dica¬ 
tur  facta  tertia  die.  Ea  enim  quae  facta  sunt 
prima  et  secunda  die,  verbo  factionis  expri¬ 
muntur.  Dicitur  enim  :  Dixit  Deus  :  Fiat 
lux ;  et  Fiat  firmamentum.  Sed  tertia  dies 
condividitur  duabus  primis.  Ergo  opus  ter¬ 
tiae  diei  debuit  exprimi  verbo  factionis,  et 
non  solum  verbo  congregationis. 

2.  Praeterea,  terra  prius  undique  erat 
aquis  cooperta ;  propter  hoc  enim  invisibilis 
dicebatur.  Non  erat  ergo  aliquis  locus  super 
terram  in  quo  aquae  congregari  possent. 

3.  Praeterea,  quae  non  sunt  continuata  ad 
invicem,  non  habent  unum  locum.  Sed  non 
omnes  aquae  habent  ad  invicem  continui¬ 
tatem.  Ergo  non  sunt  omnes  aquae  congre¬ 
gatae  in  unum  locum. 

4.  Praeterea,  congregatio  ad  motum  loca¬ 
lem  pertinet.  Sed  aquae  naturaliter  videntur 

cseli  sunt;  juxta  Guillermum  novem  :  1.  aereum, 
2.  ethereum,  3.  olympium,  4.  igneum,  5.  caelum 
septem  planetarum,  G.  firmamentum,  7.  aqueum, 
8.  empyreum  seu  angelorum,  i).  Trinitatis. 

fluentes,  et  adunatae1  currentes.  Non  ergo 
fuit  necessarium  ad  hoc  divinum  praeceptum 
adhiberi. 

5.  Praeterea,  terra  etiam  in  principio  suae 
creationis  nominatur,  cum  dicitur :  In  prin¬ 
cipio  creavit  Deus  caelum  et  terram.  Incon¬ 
venienter  ergo  dicitur  tertia  die  nomen  terrae 
impositum. 

Sed  in  contrarium  sufficit  auctoritas  Scrip¬ 
turae. 

Respondeo  dicendum,  quod  hic  oportet 
aliter  dicere  secundum  expositionem  Augus¬ 
tini  et  aliorum  sanctorum.  Augustinus2 
enim  in  omnibus  his  operibus  non  ponit  du- 
rationis  ordinem,  sed  solum  originis  et  na¬ 
turae.  Dicit  enim  primo  creatam  naturam 
spiritualem  informem,  et  naturam  corpora¬ 
lem  absque  omni  forma,  quam  dicit  primo 
significari  nomine  terrae  et  aquae ;  non  quia 
haec  informitas  formationem  praecesserit 
tempore,  sed  origine  tantum.  Neque  una 
formatio  secundum  eum  praecessit  aliam  du- 
ratione,  sed  solum  naturae  ordine.  Secundum 
quem  ordinem  necesse  fuit  ut  primo  pone¬ 
retur  formatio  supremae  naturae,  scilicet 
spiritualis,  per  hoc  quod  legitur  prima  die 
lux  facta.  Sicut  autem  spiritualis  natura 
praeeminet  corporali,  ita  superiora  corpora 
praeeminent  inferioribus.  Unde  secundo  loco 
tangitur  formatio  superiorum  corporum, 
cum  dicitur  :  Fiat  firmamentum  ;  per  quod 
intelligitur  impressio  formae  caelestis  in  ma¬ 
teriam  informem,  non  prius  existentem 
tempore,  sed  origine  tantum.  Tertio  vero 
loco  ponitur  impressio  formarum  elemen¬ 
tarium  in  materiam  informem  non  tempore, 
sed  origine  praecedentem.  Unde  per  hoc  quod 
dicitur  :  Congregentur  aquae ,  et  appareat 
arida,  intelligitur  quod  materiae  corporali 
impressa  est  forma  substantialis  aquae,  per 
quam  competit  ipsi  talis  motus;  et  forma 
substantialis  terrae,  per  quam  competit  ei 
sic  videri. 

Sed  secundum  alios  sanctos  3,  in  his  ope¬ 
ribus  etiam  ordo  ducationis  attenditur. 
Ponunt  enim  quod  informitas  materiae  tem¬ 
pore  praecessit  formationem,  et  una  formatio 
aliam.  Sed  informitas  materiae  secundum 
eos  non  intelligitur  carentia  omnis  formae ; 
quia  jam  erat  caelum  et  aqua  et  terra,  quae 
tria  nominantur  tanquam  manifeste  sensu 
perceptibilia ;  sed  intelligitur  informitas  ma- 

3  Sic  codd.;  in  edit.  :  «  ad  mare.  » 

*  De  Gen.  ad  liti.,  c.  xv,  coi.  237,  t.  3,  ei  lib.  IV, 

1. 

teriae  carentia  debitae  distinctionis  et  con¬ 
summatae  cujusdam  pulchritudinis.  Et  se¬ 
cundum  haec  tria  nomina  posuit  Scriptura 
tres  informitates.  Ad  caelum  enim  quod  est 
superius  pertinet  informitas  tenebrarum, 
quia  ex  eo  est  origo  luminis.  Informitas  vero 
aquae,  quae  est  media,  significatur  nomine 
abyssi;  quia  hoc  nomen  significat  quamdam 
immensitatem  inordinatam  aquarum,  ut  Au¬ 
gustinus  dicit  Contra  Faust.,  lib.  XXII,  c.  xi, 
coi.  403,  t.  8.  Informitas  vero  terrae  tangitur 
in  hoc  quod  dicitur,  quod  terra  erat  inanis, 
seu  invisibilis,  per  hoc  quod  erat  aquis 
cooperta.  Sic  igitur  formatio  supremi  cor¬ 
poris  facta  est  prima  die ;  et  quia  tempus 
sequitur  motum  caeli,  tempus  autem  est 
numerus  motus  supremi  corporis,  per  hu¬ 
jusmodi  formationem  facta  est  distinctio 
temporis,  noctis  scilicet  et  diei.  Secundo  vero 
die  formatum  est  medium  corpus,  scilicet 
aqua,  per  firmamentum  accipiens  quamdam 
distinctionem  et  ordinem,  ita  quod  sub  no¬ 
mine  aquae  etiam  alia  comprehenduntur,  ut 
supra  dictum  est.  Tertio  vero  die  formatum 
est  ultimum  corpus,  scilicet  terra,  per  hoc 
quod  discooperta  est  aquis ;  et  facta  est  dis¬ 
tinctio  in  infimo,  quae  dicitur  terrae  et  maris. 
Unde  satis  congrue,  sicut  informitatem  ter¬ 
rae  expresserat  dicens  quod  terra  erat  invi¬ 
sibilis,  vel  inanis,  ita  ejus  formationem 
exprimit  per  hoc  quod  dicit  :  Et  appareat 
arida. 

Ad  primum  ergo  dicendum,  quod,  secun¬ 
dum  Augustinum,  Sup.  Gen.adlitt.,  lib.  II, 
c.  xi,  coi.  272,  t.  3,  ideo  in  opere  tertiae  diei 
non  utitur  Scriptura  verbo  factionis,  sicut  in 
praecedentibus  operibus,  ut  ostendatur  quod 
superiores  formae,  scilicet  spirituales  ange¬ 
lorum,  et  caelestium  corporum,  sunt  per¬ 
fectae  in  esse,  et  stabiles;  formae  vero  infe¬ 
riorum  sunt  imperfectae  et  mobiles  ;  et  ideo 
per  congregationem  aquarum  et  apparen¬ 
tiam  aridae,  impressio  talium  formarum  de¬ 
signatur.  «  Aqua  enim  est  labiliter  fluxa, 
terra  stabiliter  fixa,  »  ut  ipse  dicit  in  lib.  II 
Super  Genes,  ad  litt.,  c.  xr,  coi  273,  t.  3. 
Secundum  vero  alios  dicendum  est  quod  opus 
tertiae  diei  est  perfectum  secundum  solum 
motum  localem.  Et  ideo  non  oportuit  quod 
Scriptura  uteretur  verbo  factionis. 

Ad  secundum  patet  solutio  secundum  Au¬ 
gustinum,  quia  non  oportet  dicere,  quod 

c.  xxxiv,  coi.  319,  t.  3,  etc. 

3  De  quibus  vide  q.  xlvi,  art.  1,  in  corpora. 

terra  primo  esset  cooperta  aquis,  et  postmo- 
dum  aquae  sint  congregatae,  sed  quod  in  tali 
congregatione  fuerunt  productae.  Secundum 
vero  alios  tripliciter  respondetur,  ut  Augus¬ 
tinus  dicit,  I  Super  Genes,  ad  litt.,  c.  xn, 
coi.  255,  t.  3.  Uno  modo,  ut  aquae  in  ma¬ 
jorem  altitudinem  sint  elevatae  in  loco  ubi 
sunt  congregatae ;  nam  mare  esse  altius  1 
terra,  experimento  compertum  est  in  mari 
Rubro,  ut  Rasilius  dicit,  Ilom.  v  in  llexam., 
ante  med.  Secundo,  ut  dicatur  quod  rarior 
aqua,  vclut  nebula,  terras  tegebat,  quae  con¬ 
gregatione  densata  est.  Tertio  modo,  ut  di¬ 
catur  quod  terra  potuit  aliquas  partes  prae¬ 
bere  concavas,  quibus  confluentes  aquae 
reciperentur.  Inter  quas  prima  videtur  pro- 
babilior. 

Ad  tertium  dicendum,  quod  omnes  aquae 
unum  terminum  habent,  scilicet  mare,  in 
quod  confluunt  vel  manifestis  vel  occultis 
meatibus  ;  et  propter  hoc  dicuntur  aquae 
congregari  in  unum  locum. 

Yel  dicit  unum  locum  non  simpliciter,  sed 
per  comparationem  ad  locum  terrae  siccae, 
ut  sit  sensus  :  Congregentur  aquae  in  unum 
'Locum  l°cum  *>  ^  est,  seorsum  a  terra  sicca.  Nam 
unum,  ad  designandam  pluralitatem  locorum  aquae 
subdit  quod  congregationes  aquarum  appel¬ 
lavit  maria. 

Ad  quartum  dicendum,  quod  jussio  Dei 
naturalem  motum  corporibus  praebet,  unde 
dicitur  quod  suis  naturalibus  motibus  faciunt 
verbum  ejus. 

Yel  potest  dici  quod  naturale  esset  quod 
aqua  undique  esset  circa  terram,  sicut  aer 
undique  est 2  circa  aquam  et  terram ;  sed 
propter  necessitatem  linis,  ut  scilicet  ani¬ 
malia  et  plantae  essent  super  terram,  opor¬ 
tuit  quod  aliqua  pars  terrae  esset  discooperta 
ab  aquis.  Quod  quidem  aliqui  philosophi 
attribuunt  actioni  solis  per  elevationem  va¬ 
porum  desiccantis  terram ;  sed  sacra  Scrip¬ 
tura  attribuit  potestati  divina?,  non  solum 
in  Gen.,  sed  etiam  in  Job.,  xxxvm,  10,  ubi 
cx  persona  Domini  dicitur  :  Circumdedi 
mare  terminis  meis,  et  Jer.,  v,  22  :  Me  ergo 
non  timebitis,  ait  Dominus...,  qui  posui 
arenam  terminum  mari  ? 

Ad  quintum  dicendum,  quod,  secundum 
Augustinum,  Super  Gen.  ad  lilt.,  lib,  I, 
cap.  xiii,  coi.  256,  et  lib.  II,  cap.  xi,  coi.  272, 

1  Al.  :  «  mare  est  altius  terra  ut  experimento.  » 

2  Editi  omittunt  : «  est.  » 

(a)  Juxta  Bedam,  Albertum,  etc.,  locus  congre¬ 
gationis  aquarum  locus  originis  earum  est,  id  est 


t.  3,  per  terram  de  qua  primo  fiebat  mentio, 
intelligitur  materia  prima  :  nunc  autem  in- 
telligitur  ipsum  elementum  terrae. 

Vel  potest  dici,  secundum  Rasilium,  Ilom. 
iv  in  flexam.,  quod  primo  nominabatur 
terra  quantum  ad  suam  naturam ;  nunc  au¬ 
tem  nomi .  iatur  ex  sua  principali  proprietate, 
quae  est  siccitas.  Unde  dicitur  quod  vocavit 
aridam  terram. 

Yel  potest  dici,  secundum  Rabbi  Moysem, 
lib.  II  Proph.,  cap.  xxx ,  quod  ubicumque 
dicitur,  vocavit,  significatur  sequi  vocatio 
nominis.  Unde  prius  dictum  est,  quod  vo¬ 
cavit*  lucem  diem,  propter  hoc  etiam  quod  *  famf"' 
dies  vocatur  spatium  viginti  quatuor  hora¬ 
rum,  secundum  quod  ibidem  dicitur  Fac¬ 
tum  est  vespere  et  mane  dies  imus.  Similiter 
dicendum  est  quod  firmamentum,  id  est, 
aerem,  vocavit  caelum,  quia  etiam  caelum 
dicitur  quod  est  primo  creatum.  Similiter 
etiam  hic  dicitur  quod  aridam,  id  est,  illam 
partem  quae  est  discooperta  aquis,  vocavit 
terram,  prout  distinguitur  contra  mare; 
quamvis  communi  nomine  terra  vocetur, 
sive  sit  aquis  cooperta,  sive  discooperta.  In¬ 
telligitur  autem  ubique  per  hoc  quod  dicitur, 
vocavit,  id  est,  dedit  naturam,  vel  proprie¬ 
tatem  ut  possit  sic  vocari. 

Conclusio.  —  Ut  naturae  ordo  servaretur,  con¬ 
venienter  post  formationem  aquae  secunda  die 
factam,  tertia  die  formata  est  terra,  et  distincta  : 
quando  congregatae  sunt  aquae  quae  sub  caelo  erant, 
in  locum  unum,  et  apparuit  arida  (a). 

- 

ARTICULUS  II. 

' 

Utrum  plantarum  productio  convenienter 
tertia  die  facta  legatur. 

Ad  secundum  sic  proceditur.  \.  Videtur 
quod  plantarum  productio  inconvenienter 
tertia  die  facta  legatur.  Plantae  enim  habent 
vitam,  sicut  et  animalia.  Sed  productio  ani¬ 
malium  non  ponitur  inter  opera  distinc¬ 
tionis,  sed  pertinet  ad  opus  ornatus.  Ergo 
nec  productio  plantarum  commemorari  de¬ 
buit  in  tertia  die,  quae  pertinet  ad  opus  dis¬ 
tinctionis. 

2.  Praeterea,  illud  quod  pertinet  ad  male¬ 
dictionem  terra? ,  non  debuit  commemorari 
cum  formatione  terrae.  Sed  productio  qua- 

maris  oceani  locus.  Possunt  etiam  omnia  loca  de¬ 
pressa  maris,  lacuum,  fontium,  fluminum,  looa 
aquarum  dici. 


QIMLST.  LXIX,  ART.  II.  435 


rumdam  plantarum  pertinet  ad  maledictio¬ 
nem  terrae,  secundum  illud  Gcn.,  ni,  17  et 
18  :  Maledicta  terra  in  opere  luo...  spinas 
et  tribulos  germinabit  tibi.  Ergo  productio 
plantarum  universaliter  non  debuit  comme¬ 
morari  in  tertia  die ,  quae  pertinet  ad  forma¬ 
tionem  terrae.  4. 

3.  Praeterea,  sicut  plantae  adhaerent  terrae, 
ita  etiam  lapides  et  metalla ;  et  tamen  non  fit 
mentio  de  eis  in  terrae  formatione.  Ergo  nec 
plantae  fieri  debuerunt  tertia  die. 

Sed  contra  est  quod  dicitur  Genes.,  i,  42  : 
Protulit  terra  herbam  virentem  ;  et  postea 
sequitur  :  Factum  est  vespere  et  mane  dies 
tertius. 

Respondeo  dicendum,  quod,  sicut  supra 
dictum  est,  in  tertia  die  informitas  terrae 
removetur.  Duplex  autem  informitas  circa 
terram  describitur  :  una  quod  erat  «  invi¬ 
sibilis,  »  seu  inanis ,  quia  erat  aquis  coo¬ 
perta;  alia,  quod  erat  «  incomposita,  »  sive 
vacua,  id  est,  non  habens  debitum  decorem, 
qui  acquiritur  terrae  ex  plantis  eam  quo¬ 
dammodo  vestientibus.  Et  ideo  utraque  in¬ 
formitas  in  hac  tertia  die  removetur.  Prima 
quidem  per  hoc  quod  aequae  congregatae  sunt 
in  unum  locum,  et  apparuit  arida ;  secunda 
vero  per  hoc  quod  protulit  terra  herbam  vi¬ 
rentem. 

Sed  tamen  circa  productionem  plantarum 
aliter  opinatur  Augustinus  ab  aliis.  Alii 
enim  expositores  dicunt  quod  plantae  pro¬ 
ductae  sunt  actu  in  suis  speciebus  hac  tertia 
die,  secundum  quod  superficies  litterae  so¬ 
nat.  Augustinus  autem,  Y  Super  Gen.  ad 
litt.,  cap.  iv,  coi.  323,  t.  3,  dicit  quod  cau¬ 
saliter  tunc  dictum  est  produxisse  terram 
herbam  et  lignum,  id  est,  producendi  ac¬ 
cepisse  virtutem  ;  et  hoc  quidem  confirmat 
auctoritate  Scripturae;  dicitur  enim  Genes., 
i ,  4  et  5  :  Istae  sunt  generationes  caeli  et 
*  Creata  terrae,  quando  creatae*  sunt  in  die  quo  Deus 
Domi1  feCLt  cxlum  et  lerram,  et  omne  virgultum 
nus  agri,  antequam  oriretur  in  terra,  omnem- 
IJeus‘  eque  herbam  regionis,  priusquam  germi¬ 
naret.  Ante  ergo  quam  orirentur  super 
terram ,  factae  sunt  causaliter  in  terra.  Con¬ 
firmatur  autem  hoc  etiam  ratione  ;  quia  in 
illis  primis  diebus  condidit  Deus  creaturam 
originaliter,  vel  causaliter;  a  quo  opere 
postmodum  requievit :  qui  tamen  postmo- 
dum  secundum  administrationem  rerum 
conditarum  per  opus  propagationis  usque’ 
modo  operatur.  Producere  autem  plantas  ex 
terra  ad  opus  propagationis  pertinet.  Non 


ergo  in  tertia  die  productae  sunt  plantae  in 
actu,  sed  causaliter  tantum. 

Quamvis  secundum  alios  dici  possit,  quod 
prima  institutio  specierum  ad  opera  sex  die¬ 
rum  pertinet ;  sed  quod  ex  speciebus  primo 
institutis  generatio  similium  in  specie  pro¬ 
cedat,  hoc  jam  pertinet  ad  rerum  adminis¬ 
trationem.  Et  hoc  est  quod  Scriptura  dicit : 
Antequam  oriretur  super  terram  *,  vel  an -  *lntcrrcu 
tequam  germinaret ,  id  est,  antequam  ex 
similibus  similia  producerentur,  sicut  nunc 
naturaliter  fieri  videmus  secundum  viam 
seminationis.  Unde  signanter  Scriptura  di¬ 
cit  :  Germinet  terra  herbam  virentem  et 
facientem  semen  ;  quia  scilicet  sunt  productae 
perfectae  species  plantarum,  ex  quibus  se¬ 
mina  aliarum  orirentur.  Nec  refert  ubicum¬ 
que  habeant  vim  seminativam,  utrum  scili¬ 
cet  in  radice,  vel  in  stipite,  vel  in  fructu. 

Ad  primum  ergo  dicendum,  quod  vita  in 
plantis  est  occulta ,  quia  carent  locali  motu 
et  sensu ,  quibus  animatum  ab  inanimato 
maxime  distinguitur.  Et  ideo  quia  immobi¬ 
liter  terrae  inhaerent,  earum  productio  poni¬ 
tur  quasi  quaedam  terree  formatio. 

Ad  secundum  dicendum,  quod  etiam  ante 
illam  maledictionem  spinae  et  tribuli  pro¬ 
ducti  erant  vel  virtute,  vel  actu,  sed  non 
erant  producti  homini  in  poenam ,  ut  scilicet 
terra ,  quam  propter  cibum  coleret ,  infruc¬ 
tuosa  quaedam  et  noxia  germinaret ;  unde 
dictum  est  :  Germinabit  tibi. 

Ad  tertium  dicendum ,  quod  Moyses  ea 
tantum  proposuit  quae  in  manifesto  appa¬ 
rent,  sicut  jam  dictum  est.  Corpora  autem 
mineralia  habent  generationem  occultam  in 
visceribus  terrae,  et  iterum  non  habent  ma¬ 
nifestam  distinctionem  a  terra,  sed  quaedam 
terrae  species  videntur.  Et  ideo  de  eis  men¬ 
tionem  non  fecit. 

Conclusio.  —  Cum  plantarum  productio  sit 
quasi  qusedam  terrae  formatio,  et  immobiliter 
terrae  inhaereant;  convenienter  eodem  die  quo 
terra,  id  est  die  tertio,  in  sacris  describitur  eloquiis 
facta  fuisse. 

QUESTIO  LXX. 

DE  OPERE  ORNATUS  QUANTUM  AD  QUARTUM  DIEM. 

.  '  (Et  tria  queeruntur.) 

«  * 

»  ~ 

•  / 

Consequenter  considerandum  est  de  opere 
ornatus  :  et  primo  de  singulis  diebus  secun¬ 
dum  se  ;  secundo  de  omnibus  sex 1  diebus  in 
communi. 

Circa  primum  ergo  considerandum  est  de 
opere  quarte  diei.  Secundo  de  opere  quin¬ 
te.  Tertio  de  opere  sexte.  Quarto  de  iis  quce 
pertinent  ad  septimam  diem. 

Circa  primum  quaeruntur  tria  :  1°  de  pro. 
ductione  luminarium;  2°  de  fine  productio¬ 
nis  eorum ;  3°  utrum  sint  animata. 

ARTICULUS  PRIMUS. 

Utrum  luminaria  debuerint  produci  quarta 

dic. 

Ad  primum  sie  proceditur.  1.  Videtur 
quod  luminaria  non  debuerint  produci 
quarta  die.  Luminaria  enim  sunt  corpora 
incorruptibilia  naturaliter.  Ergo  eorum  ma¬ 
teria  non  potest  esse  absque  formis  eorum. 
Sed  eorum  materia  producta  est  in  opere 
creationis  ante  omnem  diem.  Ergo  et  eorum 
formae ;  non  ergo  sunt  facta  quarta  die. 

2.  Praeterea,  luminaria  sunt  quasi  vasa 
luminis.  Sed  lux  est  facta  prima  die.  Ergo 
luminaria  fieri  debuerunt  prima  die  et  non 
quarta. 

3.  Praeterea ,  sicut  plantae  fixae  sunt  in 
terra,  ita  luminaria  fixa  sunt  in  firmamento; 

"Eas.  unde  Scriptura  dicit  quod  posuit  ea  *  in  fir¬ 
mamento.  Sed  productio  plantarum  simul 
describitur  cum  formatione  terrae  cui  inhae¬ 
rent.  Ergo  et  productio  luminarium  simul 
debuit  poni  secunda  die  cum  productione 
firmamenti. 

5.  Praeterea,  sol  et  luna  et  alia  luminaria 
sunt  causae  plantarum.  Sed  naturali  ordine 
causa  praecedit  effectum.  Ergo  luminaria 
non  debuerunt  fieri  quarta  die,  sed  tertia 
vel  ante. 

5.  Praeterea,  multae  stellae  secundum  as¬ 
trologos  sunt  luna  majores.  Non  ergo  tan¬ 
tum  sol  et  luna  debuerunt  poni  duo  magna 
luminaria. 


Sed  in  contrarium  sufficit  auctoritas  Scrip¬ 
turae. 

Respondeo  dicendum ,  quod  in  recapitula¬ 
tione  divinorum  operum  Scriptura  sic  dicit, 
Gen.,n,  1  :  Igitur  perfecti  sunt  ceeli  et  terra, 
et  omnis  ornatus  eorum ;  in  quibus  verbis 
triplex  opus  intelligi  potest  :  scilicet  opus 
creationis,  per  quod  cadum  et  terra  producta 
leguntur,  sed  informia  ;  et  opus  distinctio¬ 
nis,  per  quod  caelum  et  terra  sunt  perfecta, 
sive  per  formas  substantiales  attributas 
materiae  omnino  informi ,  ut  Augustinus 
vult,  Super  Gen.  ad  litt.,  lib.  II ,  cap.  xi, 
coi.  272 ,  t.  3 ,  sive  quantum  ad  convenien¬ 
tem  decorem  et  ordinem ,  ut  alii  sancti  di¬ 
cunt  ;  et  his  duobus  operibus  additur  orna¬ 
tus  ;  et  differt  ornatus  a  perfectione ;  unde 
perfectio  caeli  et  terrae  ad  ea  pertinere  vide¬ 
tur  quae  caelo  et  terrae  sunt  intrinseca;  or¬ 
natus  vero  ad  ea  quae  sunt  a  caelo  et  terra 
distincta ;  sicut  homo  perficitur  per  proprias 
partes  et  formas ;  ornatur  autem  per  vesti¬ 
menta,  vel  aliquid  hujusmodi.  Distinctio  au¬ 
tem  aliquorum  maxime  manifestatur  per 
motum  localem,  quo  ab  invicem  separan¬ 
tur  ;  et  ideo  ad  opus  ornatus  pertinet  pro¬ 
ductio  illarum  rerum  quae  habent  motum  in 
caelo  et  in  terra.  Sicut  autem  supra  dictum 
est ,  de  tribus  fit  mentio  in  creatione ,  scili¬ 
cet  de  caelo  et  terra  et  aqua.  Et  haec  tria 
etiam  formantur  per  opus  distinctionis  tribus 
diebus.  Primo  die  caelum,  secundo  die  dis¬ 
tinguuntur  aquae ,  tertio  die  fit  distinctio  in 
terra  ,  maris  et  aridae.  Et  similiter  in  opere 
ornatus  :  primo  die,  qui  est  quartus  produ¬ 
cuntur  luminaria  quae  moventur  in  caelo  ad 
ornatum  ipsius ;  secundo  die ,  qur  est  quin¬ 
tus  ,  aves  et  pisces  ad  ornatum  medii  ele¬ 
menti,  quia  habent  motum  in  aere  et  aqua, 
quae  pro  uno  accipiuntur ;  tertio  die,  qui  est 
sextus ,  producuntur  animalia ,  quae  habent 
motum  in  terra  ad  ornatum  ipsius. 

Sed  sciendum  est  quod  in  productione  lu¬ 
minarium  non  discordat  Augustinus  ab  aliis 
sanctis.  Dicit  enim,  luminaria  esse  facta  in 
actu,  non  in  virtute  tantum.  Non  enim  ha¬ 
bet  firmamentum  virtutem  productivam  lu¬ 
minarium,  sicut  habet  terra  virtutem  pro¬ 
ductivam  plantarum.  Unde  Scriptura  non 
dicit :  Producat  firmamentum  luminaria,  si¬ 
cut  dicit :  Germinet  terra  herbam  virentem. 

Ad  primum  ergo  dicendum,  quod  secun- 


1 1ta  cod.  Alcan.,  cum  edit.  Rom.;  Garcia,  theologi 
Lovan.  et  Duae.,  cum  edit.  Nicolai  et  Patav.  : 


«  septem. » 

dum  Augustinum,  Super  Gen.  ad  liti.,  lib.  Y, 
cap.  v.  coi.  323,  t.  3,  nulla  difficultas  ex  hoc 
oritur;  non  enim  ponit  successionem  tem¬ 
poris  in  istis  operibus  ;  et  ideo  non  oportet 
dicere  quod  materia  luminarium  fuerit  sub 
alia  forma.  Secundum  etiam  eos  qui  ponunt 
caelestia  corpora  ex  natura  quatuor  elemen¬ 
torum  ,  nulla  difficultas  accidit ;  quia  potest 
dici  quod  sunt  formata  ex  praejacenti  mate¬ 
ria,  sicut  animalia  et  plantae.  Sed  secundum 
eos  qui  ponunt  corpora  caelestia  esse  alterius 
naturae  ab  elementis ,  et  incorruptibilia  per 
naturam,  oportet  dicere  quod  substaittia  lu¬ 
minarium  a  principio  fuit  creata  ;  sed  prius 
erat  informis,  et  nunc  formatur,  non  qui¬ 
dem  forma  substantiali ,  sed  per  collationem 
determinatae  virtutis.  Ideo  tamen  non  fit 
mentio  a  principio  de  eis ,  sed  solum  quarta 
die ,  ut  Chrysostomus  dicit ,  In  Gen.,  hom. 
vi,  coi.  75,  t.  7,  edit.  Yives,  ut  per  hoc  re¬ 
moveat  populum  ab  idololatria,  ostendens 
luminaria  non  esse  deos,  ex  quo  nec  a  prin¬ 
cipio  fuerunt. 

Ad  secundum  dicendum  ,  quod  secundum 
Augustinum,  nulla  sequitur  difficultas;  quia 
lux  de  qua  prima  die  facta  est  mentio  fuit 
lux  spiritualis,  nunc  autem  fit  lux  corpora¬ 
lis.  Si  autem  lux  primo  die  facta,  intelligi- 
tur  lux  corporalis ,  oportet  dicere  quod  lux 
primo  die  fuit  producta  secundum  commu¬ 
nem  lucis  naturam ;  quarto  autem  die  attri¬ 
buta  est  luminaribus  determinata  virtus  ad 
•determinatos  effectus,  secundum  quod  vi¬ 
demus  alios  effectus  habere  radium  solis,  et 
•alios  radium  lunae,  et  sic  de  aliis.  Et  propter 
hanc  determinationem  virtutis  dicit  Diony¬ 
sius,  De  div.  nom.,  cap.  iv,  §  4,  coi.  C39, 
tom.  I,  quod  lumen  solis,  quod  primo  erat 
informe,  quarto  die  formatum  est.  1 

Ad  tertium  dicendum ,  quod  secundum 
Ptolemaeum  luminaria  non  sunt  fixa  in 
sphaeris,  sed  habent  motum  seorsum  a  motu 
sphaerarum.  Ideo  Chrysostomus  dicit.  In 
Gen.,  hom.  vi,  coi.  77,  t.  7,  edit.  Yives,  quod 
non  ideo  dicitur  quod  posuit  ea  in  firma¬ 
mento  ,  quia  ibi  sint  fixa ,  sed  quia  jusserit 
ut  ibi  essent ,  sicut  posuit  hominem  in  para¬ 
diso  ,  ut  ibi  esset.  Sed  secundum  opinionem 
Aristotelis ,  II  De  cael.,  text.  43  et  seqq., 
stellae  fixae  sunt  in  orbibus,  et  non  moventur 
nisi  motu  orbium ;  secundum  rei  veritatem 
tamen  motus  luminarium  sensu  percipitur, 
non  autem  motus  sphaerarum.  Moyses  au¬ 
tem  rudi  populo  condescendens  secutus  est 
auae  sensibiliter  apparent ,  ut  dictum  est.  Si 


autem  sit  aliud  firmamentum  quod  factum 
est  secunda  die ,  ab  eo  in  quo  posita  sunt  si¬ 
dera,  secundum  distinctionem  naturae,  licet 
sensus  non  discernat,  quem  Moyses  sequitur, 
ut  dictum  est,  ibid.,  cessat  objectio  :  nam 
firmamentum  factum  est  secunda  die  quan¬ 
tum  ad  inferiorem  partem  :  in  firmamento 
autem  posita  sunt  sidera  quarta  die  quan¬ 
tum  ad  superiorem  partem,  ut  totum  pro 
uno  accipiatur,  secundum  quod  sensui  ap¬ 
paret. 

Ad  quartum  dicendum ,  quod ,  sicut  dicit 
JBasilius,  Hom.  v  in  Nexam.,  non  procul  a 
prine.,  praemittitur  productio  plantarum  lu¬ 
minaribus  ad  excludendam  idololatriam.  Qui 
enim  credunt  luminaria  esse  deos,  dicunt 
quod  primordialem  originem  habent  plantae 
a  luminaribus  ;  quamvis ,  ut  Chrysostomus 
dicit,  In  Gen.,  hom.  vi,  coi.  73,  t.  7,  edit. 
Yives,  sicut  agricola  cooperatur  ad  produc¬ 
tionem  plantarum ,  ita  etiam  et  luminaria 
per  suos  motus. 

Ad  quintum  dicendum,  quod  ,  sicut  Chry¬ 
sostomus  dicit,  loc.  cit.,  coi.  74,  dicuntur 
duo  luminaria  magna  non  tam  quantitate, 
quam  efficacia,  et  virtute;  quia  etsi  aliae 
stellae  sint  majores  quantitate  quam  luna, 
tamen  effectus  lunae  magis  sentitur  in  istis 
inferioribus  ,  et  etiam  secundum  sensum 
major  apparet. 

Conclusio.  —  Quia  decuit,  ut  quod  primo  die 
inter  illos  tres  dies,  qui  deputati  sunt  operibus 
distinctionis,  formatum  erat,  primo  similiter  dio 
inter  illos  tres  qui  operibus  ornatus  deputati  sunt, 
ornaretur  :  ideo  convenienter  quarto  die  luminaria 
producuntur. 

ARTICULUS  II. 

Utrum  convenienter  causa  productionis 
luminarium  describatur. 

Ad  secundum  sic  proceditur.  1.  Yidetur 
quod  inconvenienter  causa  productionis  lu¬ 
minarium  describatur.  Dicitur  enim  Jer.,  x, 
2  :  A  signis  caeli  nolite  metuere,  quae  gentes 
timent.  Non  ergo  luminaria  in  signa  facta 
sunt. 

2.  Praeterea,  signum  contra  causam  divi¬ 
ditur.  Sed  luminaria  sunt  causa  eorum  quae 
hic  aguntur.  Ergo  non  sunt  signa. 

3.  Praeterea,  distinctio  temporum  et  die¬ 
rum  incepit  a  primo  die.  Non  ergo  facta 
sunt  luminaria  in  tempora  et  dies  et  annos, 
id  est,  in  horum  distinctionem. 

4.  Praeterea,  nihil  fit  propter  vilius  se; 

quia  fmis  est  melior  iis  quae  sunt  ad  finem. 
Sed  luminaria  sunt  meliora  quam  terra.  Non 
ergo  facta  sunt  ut  illuminent  terram. 

5.  Praeterea,  luna  non  praeest  nocti , 
quando  est  prima1.  Probabile  autem  est 
quod  luna  facta  fuerit  prima ;  sic  enim  ho¬ 
mines  incipiunt  computare.  Ergo  luna  non 
est  facta  ut  praesit  nocti. 

In  contrarium  sufficit  auctoritas  Scrip¬ 
turae. 

Respondeo  dicendum,  quod,  sicut  dictum 
est  supra,  creatura  aliqua  corporalis  potest 
dici  esse  facta  vel  propter  actum  proprium, 
vel  propter  aliam  creaturam,  vel  propter  to¬ 
tum  universum,  vel  propter  gloriam  Dei. 

Sed  Moyses,  ut  populum  ab  idololatria 
revocaret,  illam  solam  causam  tetigit,  se¬ 
cundum  quod  sunt  facta  ab  utilitatem  ho¬ 
minum.  Unde  dicitur  Deuteron.,  iv,  49  :  Ne 
forte  elevatis  oculis  ad  cselum  videas  solem 
et  lunam,  et  omnia  astra  exii,  et  errore  de¬ 
ceptus  adores  ea  et  colas,  qux  creavit  Do¬ 
minus  Deus  in  ministerium  cunctis  gentibus • 
Hoc  autem  ministerium  explicat  in  principio 
Genesis  per  tria.  Primo  enim  provenit  utili¬ 
tas  hominibus  ex  luminaribus  quantum  ad 
visum,  qui  est  directi vus  in  operibus,  et 
maxime  utilis  ad  cognoscendas  res ;  et  quan¬ 
tum  ad  hoc  dicit :  Ut  luceant  in  firmamento, 
et  illuminent  terram .  Secundo,  quantum  ad 
vicissitudines  temporum,  quibus  et  fastidium 
tollitur,  et  valetudo  conservatur,  et  necessa¬ 
ria  victui  oriuntur;  quae  non  essent,  si 
semper  esset  [aut  sestas,  aut  hyems ;  et  quan¬ 
tum  ad  hoc  dicit  :  Ut  sint  in  tempora  et  dies 
et  annos.  Tertio,  quantum  ad  opportunita¬ 
tem  negotiorum  et  operum,  inquantum  ex 
luminaribus  caeli  accipitur  significatio  plu¬ 
viosi  temporis  vel  sereni,  quae  sunt  apta 
diversis  negotiis ;  et  quantum  ad  hoc  dicit  : 
Ut  sint  in  signa. 

Ad  primum  ergo  dicendum,  quod  lumina¬ 
ria  sunt  in  signa  corporalium  transmutatio- 
nunq  non  autem  eorum  quae  dependent  ex 
libero  arbitrio. 

Ad  secundum  dicendum,  quod  per  cau¬ 
sam  sensibilem  quandoque  ducimur  in  co¬ 
gnitionem  effectus  occulti,  sicut  et  e  con¬ 
verso,  unde  nihil  prohibet  causam  sensibilem 
esse  signum.  Ideo  tamen  potius  dicit  signa 
quam  causas,  ut  occasionem  idololatriae  tol¬ 
leret. 

Ad  tertium  dicendum,  quod  in  prima  die 

1  Al.  :  «  plena ;  »  qui  error  infra  repetitur. 

*  Ita  cum  cod.  Alcan.  editi  plurimi;  Nicolai  et 


Hieta  est  communis  distinctio  temporis  per 
diem  et  noctem  secundum  motum  diurnum, 
qui  est  communis  totius  caeli,  qui  potest  in- 
telligi  incepisse  primo  die.  Sed  speciales 
distinctiones  dierum  et  temporum  secundum 
quod  dies  est  calidior  die  et  tempus  tempore 
et  annus  anno,  fiunt  secundum  speciales 
motus  stellarum,  qui  possunt  intelligi  quarto 
die  incepisse. 

Ad  quartum  dicendum,  quod  in  illumina¬ 
tione  terrae  intelligitur  utilitas  hominis,  qui 
secundum  animam  praefertur  corporibus  lu- 
minarium2.  Nihil  tamen  prohibet  dici,  quod 
dignior  creatura  facta  est  propter  inferio¬ 
rem,  non  secundum  quod  in  se  consideratur, 
sed  secundum  quod  ordinatur  ad  integrita¬ 
tem  universi. 

Ad  quintum  dicendum,  quod  luna,  quando 
est  perfecta,  oritur  vespere  et  occidit  mane ; 
et  sic  praeest  nocti.  Et  satis  probabile  est 
quod  luna  fuerit  facta  plena,  sicut  et  herbae 
factae  sunt  in  sua  perfectione  facientes  se¬ 
men,  et  similiter  animalia,  et  homo.  Licet 
enim  naturali  processu  ab  imperfecto  ad 
perfectum  deveniatur,  simpliciter  tamen  per¬ 
fectum  prius  est  imperfecto.  Augustinus 
tamen,  lib.  II  Sup.  Gen.,  cap.  xv,  hoc  non 
asserit;  quia  dicit  non  esse  inconveniens 
quod  Deus  imperfecta  fecerit  quae  postmo- 
dum  ipse  perfecit. 

Conclusio.  —  Ut  populus  ad  idololatriam  pro¬ 
pensus  revocaretur,  convenienter  ea  causa  produc¬ 
tionis  luminarium  describitur  a  Moyse,  ex  qua  in- 
telligeretur  ad  hominum  utilitatem  esse  facta, 
videlicet  in  signa  et  tempora,  et  dies,  et  annos,  etc. 

ARTICULUS  III. 

Utrum  luminaria  cadi  sint  animata . 

Ad  tertium  sic  proceditur.  1 .  Videtur  quod 
luminaria  caeli  sint  animata.  Superius  enim 
corpus  nobilioribus  ornamentis  ornari  de¬ 
bet.  Sed  ea  quae  pertinent  ad  ornatum  infe¬ 
riorum  corporum  sunt  animata,  scilicet  pis¬ 
ces,  aves  et  terrestria  animalia.  Ergo  et 
luminaria,  quae  pertinent  ad  ornatum  caeli. 

2.  Praeterea,  nobilioris  corporis  nobilior 
est  forma.  Sed  sol  et  luna  et  alia  luminaria 
sunt  nobiliora  quam  corpora  plantarum  et 
animalium.  Ergo  habent  nobiliorem  for¬ 
mam.  Nobilissima  autem  forma  est  anima, 
quae  est  principium  vitae;  quia  ut  Augusti¬ 
nus  dicit  in  lib.  De  vera  relig.,  cap.  xxix, 

theologi  Lovan.  et  Duae.  :  <;  luminaribus.  » 

coi.  143,  t.  3,  «  quaelibet  substantia  vivens 
natura  ordine  praefertur  substantiae  non  vi¬ 
venti.  »  Ergo  luminaria  caeli  sunt  animata. 

3.  Praeterea,  causa  nobilior  est  effectu. 
Sed  sol  et  luna  et  alia  luminaria  sunt  causa 
vitae,  ut  patet  maxime  in  animalibus  ex  pu¬ 
trefactione  generatis  (a),  quae  virtute  solis  et 
stellarum  vitam  consequuntur.  Ergo  multo 
magis  corpora  caelestia  vivunt  et  sunt  ani¬ 
mata. 

4.  Praeterea,  motus  caeli  et  caelestium  cor¬ 
porum  sunt  naturales,  ut  patet  in  I  De  cselo, 
text.  7  et  8,  et  seq.  Motus  autem  naturalis 
est  a  principio  intrinseco.  Cum  igitur  princi¬ 
pium  motuum 1  caelestium  corporum  sit  ali¬ 
qua  substantia  apprehensiva,  quae  movetur 
sicut  desiderans  a  desiderato,  ut  dicitur  in 
XII  Metaph.,  text.  36,  videtur  quod  princi¬ 
pium  apprehendens  sit  principium  intrinse¬ 
cum  corporibus  caelestibus.  Ergo  sunt  ani¬ 
mata. 

5.  Praeterea,  primum  mobile  est  caelum. 
In  genere  autem  mobilium  primum  est  mo¬ 
vens  seipsum,  ut  probatur  in  VIII  Phys., 
text.  34  et  seq.;  quia  quod  est  per  se  prius 
est  eo  quod  est  per  aliud.  Sola  autem  ani¬ 
mata  movent  seipsa,  ut  in  eod.  lib.  ostendi¬ 
tur,  text.  27.  Ergo  corpora  caelestia  sunt 
animata. 

Sed  contra  est  quod  Damascenus  dicit, 
in  lib.  II  De  orthod.  fid.,  cap.  vi,  coi.  886, 
1. 1  :  «  Nullus  animatos  caelos,  vel  luminaria 
aestimet;  inanimati  enim  sunt,  et  insensi¬ 
biles2.  » 

Respondeo  dicendum ,  quod  circa  istam 
quaestionem  apud  philosophos  fuit  diversa 
opinio.  Anaxagoras  enim,  ut  Augustinus 
refert,  lib.  XVIII  Deciv.  Dei ,  c.  xli,  coi.  601, 
t.  7,  factus  est  reus  apud  Athenienses,  quia 
dixit  solem  esse  lapidem  ardentem,  negans 
utique  ipsum  esse  deum,  vel  aliquid  anima¬ 
tum.  Platonici  vero  posuerunt  corpora  cae¬ 
lestia  animata. 

Similiter  etiam  apud  doctores  fidei  fuit 
circa  hoc  diversa  opinio.  Nam  Origenes, 
lib.  I  Periar.,  cap.  vn,  coi.  172,  t.  1,  posuit 
corpora  caelestia  animata.  Hieronymus  etiam 
idem  sentire  videtur,  exponens  illud  Eccl.,  i, 
V.  6  :  Lustrans  universa  per  circuitum*  per¬ 
git  spiritus,  ',ol.  1016,  t.  3.  Basibus  vero, 
IJom.  m  in  Flexam.,  et  Damascenus,  lib.  II, 
c.  vi,  coi.  886, 1. 1,  asserunt  corpora  caelestia 

1  Al.  :  «  motus.  » 

»  «  Nullus  porro  caelos  aut  luminaria  animata 
esse  arbitretur  :  anima  erumpe  et  sensu  carent.  » 


non  esse  animata.  Augustinus  vero  sub 
dubio  dereliquit,  in  neutram  partem  decli¬ 
nans,  ut  patet  in  II  Super  Genes,  ad  litt., 
c.  xvm,  t.  3,  et  Enchiridion,  c.  lviii,  coi.  239, 
t.  6,  ubi  etiam  dicit  quod  «  si  sunt  animata 
caelestia  corpora,  pertinent  ad  societatem 
angelorum  eorum  animae.  » 

In  hac  autem  opinionum  diversitate,  ut 
veritas  aliquatenus  innotescat,  consideran¬ 
dum  est  quod  unio  animae  et  corporis  non 
est  propter  corpus,  sed  propter  animam; 
non  enim  forma  est  propter  materiam,  sed  e 
converso.  Natura  autem  et  virtus  animae 
deprehenditur  ex  ejus  operatione,  quae  etiam 
quodammodo  est  finis  ejus.  Invenitur  autem 
corpus  nostrum  necessarium  ad  aliquam 
operationem  animae,  quae  mediante  corpore 
exercetur,  sicut  patet  in  operibus  animae 
sensitivae  et  nutritivae.  Unde  necesse  est  ta¬ 
les  animas  unitas  esse  corporibus  propter 
suas  operationes.  Est  autem  aliqua  operatio 
animae  quae  non  exercetur  corpore  mediante 
sed  tamen  ex  corpore  aliquod  adminiculum 
tali  operationi  exhibetur,  sicut  per  corpus 
exhibentur  animae  humanae  phantasmata, 
quibus  indiget  ad  intelligendum.  Unde  enim 
talem  animam  necesse  est  corpori  uniri 
propter  suam  operationem,  licet  contingat 
ipsam  separari.  Manifestum  est  autem  quod 
anima  caelestis  corporis  non  potest  habere 
operationes  nutritivae  animae  quae  sunt  nu¬ 
trire,  augere  et  generare;  hujusmodi  enim 
operationes  non  competunt  corpori  incor¬ 
ruptibili  per  naturam.  Similiter  etiam  nec 
operationes  animae  sensitivae  corpori  caelesti 
conveniunt;  quia  omnes  sensus  fundantur 
super  tactum,  qui  est  apprehensivus  quali¬ 
tatum  elementarium.  Omnia  etiam  organa 
potentiarum  sensitivarum  requirunt  deter¬ 
minatam  proportionem  secundum  commix¬ 
tionem  aliquam  elementorum,  a  quorum 
natura  corpora  caelestia  ponuntur  remota. 
Relinquitur  ergo  quod  de  operationibus  ani¬ 
mae  nulla  potest  competere  animae  caelesti, 
nisi  duae,  intelligere  et  movere  :  nam  appe¬ 
tere  consequitur  sensum  et  intellectum,  et 
cum  utroque  ordinatur.  Intellectus  autem 
operatio  cum  non  exerceatur  per  corpus,  non 
indiget  corpore,  nisi  inquantum  ei  per  sen¬ 
sus  ministrantur  phantasmata.  Operationes 
autem  sensitivae  animae  corporibus  caelesti¬ 
bus  non  conveniunt,  ut  dictum  est.  Sic 

(a)  Nota  pro  disputatione  de  generatione  sponta¬ 
nea. 

igitur  propter  operationem  intellectualem 
anima  caelesti  corpori  non  uniretur.  Re¬ 
linquitur  ergo  quod  propter  solam  motio¬ 
nem.  Ad  hoc  autem  quod  moveat,  non  opor¬ 
tet  quod  uniatur  ei  ut  forma,  sed  per  con¬ 
tactum  virtutis,  sicut  motor  unitur  mobili.  . 
Unde  Aristoteles,  lib.  VIII  Physic.,  text.  40, 
41,  42  et  43,  postquam  ostendit  quod  primum 
movens  seipsum  componitur  ex  duabus  par¬ 
tibus,  quarum  una  est  movens  et  alia  mota, 
assignans  quomodo  Iiae  duae  partes  unian¬ 
tur,  dicit  quod  per  contactum  vel  duorum 
ad  invicem,  si  utrumque  sit  corpus,  vel 
unius  ad  alterum,  et  non  e  converso,  si  unum 
sit  corpus  et  aliud  non  corpus.  Platonici 
etiam  animas  corporibus  uniri  non  ponebant 
nisi  per  contactum  virtutis,  sicut  motor  mo¬ 
bili.  Et  sic  per  hoc  quod  Plato  ponit  corpora 
caelestia  animata  nihil  aliud  datur  intelligi, 
quam  quod  substantiae  spirituales  uniuntur 
corporibus  caelestibus  ut  motores  mobilibus. 
Quod  autem  corpora  caelestia  moveantur  ab 
aliqua  substantia  apprehendente,  et  non  so¬ 
lum  a  natura  sicut  gravia  et  levia,  patet  ex 
eo  quod  natura  non  movet  nisi  ad  unum, 
quo  habito  quiescit,  VIII  Physic.,  text.  28 
ad  32;  quod  in  motu  corporum  caelestium 
non  apparet.  Unde  relinquitur  quod  moven¬ 
tur  ab  aliqua  substantia  apprehendente.  Au¬ 
gustinus  etiam  dicit,  De  Trin.,  lib.  III,  c.  iv, 
eoi.  873,  t.  8,  «  corpora  omnia  administrari 
a  Deo  per  spiritum  vitae.  » 

Sic  igitur  patet  quod  corpora  caelestia  non 
sunt  animata  eo  modo  quo  plantae  et  anima¬ 
lia,  sed  aequivoce. 

Unde  inter  ponentes  ea  esse  animata,  et 
ponentes  ea  inanimata,  parva  vel  nulla  dif¬ 
ferentia  invenitur  in  re,  sed  in  voce  tantum. 

Ad  primum  ergo  dicendum,  quod  ad  or¬ 
natum  pertinent  aliqua  secundum  proprium 
motum;  et  quantum  ad  hoc  luminaria  caeli 
conveniunt  cum  aliis  quae  ad  ornatum  perti¬ 
nent,  quia  moventur  a  substantia  vivente. 

Ad  secundum  dicendum,  quod  nihil  prohi¬ 
bet  aliquid  esse  nobilius  simpliciter,  quod 
tamen  non  est  nobilius  quantum  ad  aliquid. 
Forma  ergo  caelestis  corporis,  etsi  non  sit 
simpliciter  nobilior  anima  animalis,  est  ta¬ 
ta)  Juxta  Aristotelem,  corpora  caelestia  sunt  viva, 
operationem  animalem  habentia.  Juxta  Avicennam, 
caelum  est  animal  obediens  Deo.  Juxta  Rabbi 
Moysen  et  quosdam  philosophos,  corpora  cmlestia 
etiam  anima  intellectiva  animata  sunt. 

(b)  Aquae  non  efficienter,  sed  materialiter,  minis¬ 
trando  Deo  materiam,  produxerunt.  Difficultas  est 


men  nobilior  quantum  ad  rationem  formae. 
Perficit  enim  totaliter  suam  materiam,  ut 
non  sit  in  potentia  ad  aliam  formam ,  quod 
anima  non  facit.  Quantum  etiam  ad  motum, 
moventur  corpora  caelestia  a  nobilioribus 
motoribus. 

Ad  tertium  dicendum,  quod  corpus  coe¬ 
leste,  cum  sit  movens  motum,  habet  ra¬ 
tionem  instrumenti,  quod  agit  in  virtute 
principalis  agentis  :  et  ideo  ex  virtute  sui 
motoris,  qui  est  substantia  vivens,  potest 
causare  vitam. 

Ad  quartum  dicendum,  quod  motus  cor¬ 
poris  coelestis  est  naturalis,  non  propter  prin¬ 
cipium  activum ,  sed  propter  principium 
passivum,  quia  scilicet  habet  in  sua  natura 
aptitudinem,  ut  tali  motu  ab  intellectu  mo¬ 
veatur. 

Ad  quintum  dicendum,  quod  caelum  dici¬ 
tur  movere  seipsum  inquantum  componitur 
ex  motore  et  mobili ,  non  sicut  ex  forma  et 
materia,  sed  secundum  contactum  virtutis, 
ut  dictum  est.  Et  hoc  etiam  modo  potest  dici 
quod  ejus  motor  est  principium  intrinsecum : 
ut  sic  etiam  motus  cadi  possit  dici  naturalis 
ex  parte  principii  activi ;  sicut  motus  volun¬ 
tarius  dicitur  esse  naturalis  animali,  inquan¬ 
tum  est  animal,  ut  dicitur  in  VIII  Phys., 
text.  27. 

Conclusio.  —  Cum  plantis  et  animalibus  anima 
uniatur  ut  forma,  non  sic  autem  corporibus  caeles¬ 
tibus,  sed  tantum  ut  motor  unitur  mobili;  patet 
corpora  caelestia  non  esse  animata  eo  modo  quo 
plantae  et  animalia,  sed  aequivoce  (a). 

QtLESTIO  LXXI. 

DE  OPERE  QUINTAS  DIEI  (6). 

ARTICULUS  UNICUS. 

Deinde  considerandum  est  de  opere  quin¬ 
tae  diei;  et  1.  videtur  quod  inconvenienter 
hoc  opus  describatur.  Illud  enim  aquap  pro¬ 
ducunt  ad  cujus  productionem  sufficit  virtus 
aqua?.  Sed  virtus  aquae  non  sufficit  ad  pro¬ 
ductionem  omnium  piscium  et  avium ,  cum 
videamus  plura  eorum  generari  ex  semine. 

utrum  ex  aquis  non  solum  pisces  sed  aves  etiam 
sint  productae?  Alii  negant;  alii  affirmant,  inter 
quos  eminent  Hieronymus,  Cyri) lus,  Ambrosius, 
Damascenus  etD.  Thomas;  iis  Vulgata),  paraphra¬ 
sis  chaldaicae,  et  versionis  Septuaginta  textus  fa¬ 
vent  :  utraque  tamen  ooinio  in  Scriptura  fundatur. 

Non  ergo  convenienter  dicitur  :  Producant 
aquae  reptile  animae  viventis,  et  volatile  su¬ 
per  terram. 

2.  Praeterea ,  pisces  et  aves  non  tantum 
producuntur  ex  aqua,  sed  in  eorum  compo¬ 
sitione  videtur  magis  terra  dominari;  quia 
corpora  eorum  naturaliter  moventur  ad  ter¬ 
ram,  unde  et  in  terra  quiescunt.  Non  ergo 
convenienter  dicitur  pisces  et  aves  ex  aqua 
produci. 

3.  Praeterea,  sicut  pisces  habent  motum  in 
aquis,  ita  aves  liabent  motum  in  aere.  Si 
ergo  pisces  ex  aquis  producuntur,  aves  non 
deberent  produci  ex  aquis  sed  ex  aere. 

4.  Praeterea,  non  omnes  pisces  reptant  in 
aquis,  cum  quidam  habeant  pedes  quibus 
gradiuntur  in  terra,  sicut  vituli  marini.  Non 
ergo  sufficienter  productio  piscium  designa¬ 
tur  in  hoc  quod  dicitur  :  Producant  aequae 
reptile  animae  viventis. 

5.  Praeterea,  animalia  terrestria  sunt  per¬ 
feci  iora  avibus  et  piscibus,  quod  patet  ex 
hoc  quod  habent  membra  magis  distincta, 
et  perfectiorem  generationem ;  generant 
enim  animalia;  sed  pisces  et  aves  generant 
ova  ;  perfectiora  autem  praecedunt  in  ordine 
naturan  Non  ergo  quinta  die  debuerunt 
fieri  pisces  et  aves  ante  animalia  terrestria. 

fu  contrarium  sufficit  auctoritas  Scrip¬ 
turae. 

Respondeo  dicendum,  quod,  sicut  supra 
dictum  est,  opus  ornatus  per  ordinem  res¬ 
pondet  ordini  distinctionis.  Unde  sicut  inter 
tje>  dies  distinctioni  depiltatas  media,  quae 
est  secunda,  deputatur  distinctioni  medii 
corporis,  scilicet  aquae;  ita  inter  dies  depu¬ 
tatas  ad  opus  ornatus,  media,  id  est  quinta, 
deputatur  ad  ornatum  medii  corporis  per 
productionem  avium  et  piscium.  Unde  sicut 
Moyses  in  quarta  die  nominat  luminaria  et 
lucem,  ut  designet  quod  quarta  dies  respon¬ 
det  primae,  in  qua  dixerat  lucem  factam ; 
ita  in  hac  quinta  die  facit  mentionem  de 
aquis  et  de  firmamento  caeli,  ut  designet 
quod  quinta  dies  respondet  secundae. 

Sed  sciendum  est  quod  sicut  in  produc¬ 
tione  plantarum  differt  Augustinus  ab  aliis, 
ita  et  in  productione  piscium  et  avium.  Alii 
enim  dicunt  pisces  et  aves  quinta  die  esse 
productos  in  actu.  Augustinus  autem  dicit, 
Super  Genes,  ad  litt.,  lib.  Y,  cap.  v,  coi.  326, 
t.  3,  quod  quinta  die  aquarum  natura  pro¬ 
duxit  pisces  et  aves  potentialiter. 

Ad  primum  ergo  dicendum,  quod  Avi- 
cenna  posuit  omnia  animalia  posse  generari 


m 

ex  aliquali  elementorum  commixtione  absque 
semine,  etiam  per  viam  naturse. 

Sed  hoc  videtur  inconveniens;  quia  na¬ 
tura  determinatis  mediis  procedit  ad  suos 
effectus.  Unde  illa  quae  naturaliter  generan¬ 
tur  ex  semine,  non  possunt  naturaliter  sine 
semine  generari. 

Et  ideo  dicendum  est  aliter,  quod  in  na¬ 
turali  generatione  animalium  principium 
activum  est  virtus  formativa,  quae  est  in 
semine,  in  iis  quae  ex  semine  generantur ; 
loco  cujus  virtutis  in  iis  quae  ex  putrefactione 
generantur,  est  virtus  caelestis  corporis.  Ma¬ 
teriale  autem  principium  in  utrorumque 
animalium  generatione  est  aliquod  elemen¬ 
tum,  vel  elementatum.  In  prima  autem 
rerum  institutione  principium  activum  fuit 
verbum  Dei,  quod  de  materia  elementari 
produxit  animalia  vel  in  actu  secundum  alios 
sanctos,  vel  virtute  secundum  Augustinum, 
loc.  sup.  cit.,  non  quod  aqua  aut  terra  ha¬ 
beat  in  se  virtutem  producendi  omnia  ani¬ 
malia,  ut  Avicenna  posuit ;  sed  quia  hoc  ip¬ 
sum  quod  ex  materia  elementari,  virtute 
seminis  vel  stellarum,  possunt  animalia  pro¬ 
duci,  est  ex  virtute  primitus  elementis  data. 

Ad  secundum  dicendum,  quod  corpora 
avium  et  piscium  possunt  dupliciter  consi¬ 
derari.  Uno  modo  secundum  se;  et  sic  ne- 
eesse  est  quod  in  eis  magis  terrestre  ele¬ 
mentum  dominetur ,  quia  ad  hoc  quod  fiat 
contemperatio  mixtionis  in  corpore  anima¬ 
lis,  necesse  est  quod  quantitative  abundet  in 
eo  elementum  quod  est  minus  activum  :  sci¬ 
licet  terra ;  sed  si  considerentur  secundum 
quod  sunt  nata  moveri  talibus  motibus,  sic 
habent  affinitatem  quamdam  cum  corporibus 
in  quibus  moventur ;  et  sic  eorum  generatio 
hic  describitur. 

Ad  tertium  dicendum,  quod  aer,  quia  in¬ 
sensibilis  est,  non  per  seipsum  connume¬ 
ratur,  sed  cum  aliis ;  partim  quidem  cum 
aqua,  quantum  ad  inferiorem  partem,  quae 
exhalationibus  aquae  ingrossatur ;  partim 
etiam  cum  caelo,  quantum  ad  superiorem 
partem  ;  aves  autem  motum  habent  in  infe¬ 
riori  parte  aeris ;  et  ideo  sub  firmamento 
caeli  volare  dicuntur,  etiamsi  firmamentum 
pro  nebuloso  aere  accipiatur  ;  et  ideo  pro¬ 
ductio  avium  aquae  adseribitur. 

Ad  quartum  dicendum,  quod  natura  de 
uno  extremo  ad  aliud  transit  per  media  ;  et 
ideo  inter  caelestia  et  aquatica  animalia  sunt 
quaedam  media,  quae  communicant  cum  utris¬ 
que,  et  computantur  cum  illis  cum  quibu3 

magis  communicant  secundum  id  quod  cum 
eis  communicant,  non  secundum  id  quod 
communicant  cum  alio  extremo.  Tamen,  ut 
includantur  omnia  hujusmodi  quse  habent 
aliquid  speciale  inter  pisces,  postquam  dixe¬ 
rat  :  Producant  atque  reptile  animae  vi¬ 
ventis,  subjungit  :  Creavit  Deus  cete  gran¬ 
dia,  etc. 

Ad  quintum  dicendum,  quod  productio 
horum  animalium  ordinatur  secundum  or¬ 
dinem  corporum  quse  eis  ornantur,  magis 
quam  secundum  propriam  dignitatem ;  et 
tamen  in  via  generationis  ab  imperfectio¬ 
ribus  ad  perfectiora  pervenitur. 

Conclusio.  —  Sicut  inter  tres  dies  distinctioni 
deputatos,  media,  hoc  est,  secunda  deputatur 
distinctioni  medii  corporis,  scilicet  aquge;  sic  inter 
tres  dies  ornatui  deputatos  media,  hoc  est,  quinta, 
recte  deputatur  ornatui  medii  corporis  :  dum 
aqua  per  productionem  avium  et  piscium  exor¬ 
natur. 

QILESTIO  LXXII. 

DE  OPERE  SEXT.E  DIEI  (a). 

ARTICULUS  UNICUS. 

Deinde  quseritur  de  opere  sextse  diei ;  et 
videtur  1.  quod  inconvenienter  describatur. 
Sicut  enim  aves  et  pisces  habent  viventem 
animam,  ita  etiam  et  animalia  terrestria. 
Non  autem  terrestria  animalia  sunt  ipsa 
anima  vivens.  Ergo  inconvenienter  dicitur  : 
Producat  terra  animam  viventem ;  sed  de¬ 
buit  dici :  Producat  terra  quadrupedia  ani- 
mm  viventis. 

<2.  Prseterea,  genus  non  debet  dividi  contra 
speciem.  Sed  jumenta  et  bestia?  sub  qua¬ 
drupedibus  computantur.  Inconvenienter 
ergo  quadrupedia  connumerantur  jumentis 

et  bestiis. 

3.  Praeterea.,  sicut  alia  animalia  sunt  in 
determinato  genere  et  specie,  ita  et  homo. 
Sed  in  factione  hominis  non  fit  mentio  de 
suo  genere  vel  specie.  Ergo  nec  in  produc¬ 
tione  aliorum  animalium  debuit  fieri  mentio 
de  genere  vel  specie,  cum  dicitur  in  genere 
suo  vel  specie  sua. 

4.  Praeterea,  animalia  terrestria  magis 

(a)  Augustinus  dies  non  temporis  successionem, 
sed  angelicae  mentis  cognitionem  multiplicem  esse 
dicit  :  in  hoc  communiter  a  theologis  usque  nunc 
derelinquitur,  quamvis  forsitan  supra  omnes  in 
hoc  praecise  accipiendus  et  fortiter  retinendus  sit. 
Alii  Moyseu  volunt  populo  rudi  loquentem  sex 


sunt  similia  homini,  qui  a  Deo  dicitur  bene¬ 
dici,  quam  aves  et  pisces.  Cum  igitur  aves 
et  pisces  dicantur  benedici,  multo  fortius 
hoc  dici  debuit  de  aliis  animalibus. 

5.  Praeterea,  quaedam  animalia  generantur 
ex  putrefactione,  quae  est  corruptio  quaedam. 
Corruptio  autem  non  convenit  primae  insti¬ 
tutioni  rerum.  Non  ergo  ejusmodi  animalia 
debuerunt  in  prima  rerum  institutione  pro¬ 
duci. 

6.  Praeterea,  quaedam  animalia  sunt  vene¬ 
nosa  et  homini  noxia.  Nihil  autem  debuit 
esse  homini  nocivum  ante  peccatum.  Ergo 
hujusmodi  animalia  vel  omnino  fieri  a  Deo 
non  debuerunt,  qui  est  bonorum  auctor ; 
vel  non  debuerunt  fieri  ante  peccatum. 

In  contrarium  sufficit  auctoritas  Scrip¬ 
turae. 

Respondeo  dicendum,  quod  sicut  in  die 
quinto  ornatur  medium  corpus,  et  respondet 
secundae  diei,  ita  in  sexto  die  ornatur  ulti¬ 
mum  corpus,  scilicet  terra,  per  productio¬ 
nem  animalium  terrestrium,  et  respondet 
tertiae  diei.  Unde  utrobique  fit  mentio  de 
terra. 

Et  hic  etiam,  secundum  Augustinum, 
lib.  V  Super  Genes.,  cap.  v,  coi.  326,  t.  3, 
animalia  terrestria  producuntur  potentia- 
liter ;  secundum  vero  alios  sanctos,  in  actu. 

Ad  primum  ergo  dicendum,  quod,  sicut 
Rasilius  dicit,  Eom.  viii  Hexam.,  diversus 
gradus  vitae  qui  in  diversis  viventibus  inve¬ 
nitur,  ex  modo  loquendi  Scripturae  colligi 
potest.  Plantae  enim  habent  imperfectissi¬ 
mam  vitam  et  occultam  ;  unde  in  earum 
productione  nulla  mentio  fit  de  vita,  sed  so¬ 
lum  de  generatione,  quia  secundum  hanc 
solum  invenitur  actus  vitae  in  eis.  Nutritiva 
enim  et  augmentativa  generativae  deser¬ 
viunt,  ut  infra  dicetur.  Inter  animalia  vero 
perfectiora  sunt,  communiter  loquendo,  ter¬ 
restria  avibus  et  piscibus  :  non  quod  pisces 
memoria  careant,  ut  Basibus  dicit,  Hom. 
vm  in  Hexam.,  et  Augustinus  improbat 
Sup.  Genes,  ad  litt.,  lib.  III,  c.viii,  coi.  283, 
t.  3,  sed  propter  distinctionem  membrorum, 
et  perfectionem  generationis.  Quantum  au¬ 
tem  ad  aliquas  sagacitates  etiam  aliqua 
animalia  imperfecta  magis  vigent,  ut  apes 

distinxisse  dies,  et  per  dies  opera,  ut  melius  intel- 
ligerent.  —  Nota  quod  in  hoc  articulo  secundum 
Scripturam  animalia  viventia  esse  dicuntur;  seip- 
sum  ea  meras  faciens  machinas  Carlesius  cum 
Scriulura  conciliet. 

et  formicae;  et  ideo  pisces  vocat  non  animam 
viventem,  sed  reptile  animes  viventis.  Sed 
terrena  animalia  vocat  animam  viventem 
propter  perfectionem  vitae  in  eis ;  ac  si  pisces 
sint  corpora  habentia  aliquid  animae,  ter¬ 
restria  vero  animalia  propter  perfectionem 
vitae  sint  quasi  animae  dominantes  corpo¬ 
ribus.  Perfectissimus  autem  gradus  vitae  est 
in  homine ;  et  ideo  vitam  hominis  non  dicit 
produci  a  terra  vel  aqua,  sicut  caeterorum 
animalium,  sed  a  Deo. 

Ad  secundum  dicendum,  quod  per  ju¬ 
menta  vel  pecora  intelliguntur  animalia  do¬ 
mestica,  quae  homini  serviunt  qualiter¬ 
cumque.  Per  bestias  autem  intelliguntur 
animalia  saeva,  ut  ursi  et  leones.  Per  rep¬ 
tilia  vero,  animalia  quae  vel  non  habent 
pedes,  quibus  eleventur  a  terra,  ut  serpen¬ 
tes  ;  vel  habent  breves,  quibus  parum  ele¬ 
vantur,  ut  lacertae  et  tortu cae  *.  Sed  quia 
sunt  quaedam  animalia  quae  sub  nullo  horum 
comprehenduntur,  ut  cervi  et  capreae,  ut 
etiam  ista  comprehenderentur,  addidit,  qua¬ 
drupedia. 

Yel  quadrupedia  praemisit  quasi  genus, 
et  alia  subjunxit  quasi  species ;  sunt  enim 
quaedam  reptilia  quadrupedia,  ut  lacertae  et 
tortucae *.. 

Ad  tertium  dicendum,  quod  in  aliis  ani¬ 
malibus  et  plantis  mentionem  fecit  de  ge¬ 
nere  et  specie,  ut  designaret  generationem 
similium  similibus.  In  homine  autem  non 
fuit  necessarium  ut  hoc  diceretur ,  quia  quod 
praemissum  fuit  de  aliis,  etiam  de  homine 
intelligi  potest. 

Yel  quia  animalia  et  plantae  producuntur 
secundum  genus  et  speciem  suam,  quasi 
longe  a  similitudine  divina  remota ;  homo 
autem  dicitur  formatus  ad  imaginem  et  si¬ 
militudinem  Dei. 

Ad  quartum  dicendum,,  quod  benedictio 
Dei  dat  virtutem  multiplicandi  per  genera¬ 
tionem  ;  et  ideo  quod  positum  est  in  avibus 
et  piscibus,  quae  primo  occurrunt,  non  fuit 
necessarium  repeti  in  terrenis  animalibus, 
sed  intelligitur.  In  hominibus  autem  iteratur 
Jbenedictio ;  quia  in  eis  est  quaedam  specialis 
multiplicationis  ratio  propter  complendum 
numerum  electorum,  et  ne  quisquam  dice¬ 
ret,  in  officio  gignendi  filios  ullum  esse  pec¬ 
catum.  Plantae  vero  nullum  habent  propa- 

«  Sic  codd.;  sed  nescio  qua  incuria,  in  Parm.  et 
-in  omnibus  edit. : «  formicae,  »  quasi  formicae  essent 
vel  reptilia,  vel  quadrupedia! 


gandae  prolis  affectum,  ac  sine  ullo  sensu 
generant;  unde  indignae  judicatae  sunt  be¬ 
nedictionis  verbis. 

Ad  quintum  dicendum,  quod,  cum  gene¬ 
ratio  unius  sit  corruptio  alterius,  quod  ex 
corruptione  ignobiliorum  generentur  nobi¬ 
liora  non  repugnat  primae  rerum  institutioni. 
Unde  animalia  quae  generantur  ex  corrup¬ 
tione  rerum  inanimatarum  vel  plantarum,' 
potuerunt  tunc  generari;  non  autem  quae 
generantur  ex  corruptione  animalium  tunc 
potuerunt  produci,  nisi  potentialiter  tantum. 

Ad  sextum  dicendum,  quod  Augustinus 
dicit  in  I  Sup.  Gen.  contra  Manichaeos 
cap.  xvi,  coi.  184,  t.  3,  quod  «  si  in  alicujus 
opificis  officinam  imperitus  intraverit,  videt 
ibi  multa  instrumenta,  quorum  causas  igno¬ 
rat;  et  si  multum  est  insipiens,  superflua 
putat.  Jam  vero  si  in  fornacem  incautus  ce¬ 
ciderit,  aut  ferramento  aliquo  acuto  se  vul¬ 
neraverit  ,  noxia  existimat  ibi  esse  multa ; 
quorum  usum  quia  novit  artifex,  insipien¬ 
tiam  ejus  irridet.  Sic  in  hoc  mundo  quidam 
audent  multa  reprehendere,  quorum  causas 
non  vident.  Multa  enim  etsi  domui  nostrae 
non  sunt  necessaria,  in  eis  tamen  completur 
universitatis  integritas3. »  Homo  autem  ante 
peccatum  ordinate  fuisset  usus  rebus  mundi; 
unde  animalia  venenosa  ei  noxia  non  fuis¬ 
sent. 

Conclusio.  —  Conveniens  fuit  sexta  die  describi 
terram  produxisse  animam  viventem  in  genere 
suo,  jumenta  et  reptilia  et  bestias  terne  secundum 
species  suas,  ac  eadem  die  formatum  esse  homi¬ 
nem  a  Deo ;  ut  heee  dies  ornatui  terrae  deputata , 
illi  responderet  ad  quam  pertinuit  ipsius  terrae 
distinctio.. 

QILESTIO  LXXIII. 

DE  IIS  QILE  PERTINENT  AD  SEPTIMUM  DIEM. 

(Et  tria  quaeruntur.) 

Deinde  considerandum  est  de  iis  quse  per¬ 
tinent  ad  septimum  diem ,  et  circa  hoc  quae¬ 
runtur  tria  :  1°  de  completione  operum ; 
2°  de  requie  Dei ;  3°  de  benedictione  et  sanc¬ 
tificatione  hujus  diei. 


*  Parm.  ut  supra  :  «  formicae.  » 

3  Plenius  et  aliquibus  mutatis  in  textu  D.  Au¬ 
gustini. 

ARTICULUS  PRIMUS. 

Utrum  completio  divinorum  operum  debeat 
septimo  diei  adscribi. 

Ad  primum  sic  proceditur.  1.  Videtur 
quod  completio  divinorum  operum  non  de¬ 
beat  septimo  diei  adscribi.  Omnia  enim  quee 
in  hoc  sseculo  aguntur,  ad  divina  opera  per¬ 
tinent.  Sed  consummatio  saeculi  erat  in  fine 
mundi,  ut  habetur  Mattii.,  xm;  tempus 
etiam  Incarnationis  Christi  est  cujusdam 
completionis  tempus,  unde  dicitur  tempus 

*  Pleni-  plenitudinis* ,  Galat.,  iv,  et  ipse  Christus  mo- 
temporis.  riens  :  Consummatum  est,  ut  dicitur 

Joan.,  xix,  30.  Non  ergo  completio  divino¬ 
rum  operum  competit  septimo  diei. 

2.  Praeterea,  quicumque  complet  opus 
suum,  aliquid  facit.  Sed  Deus  non  legitur 
septimo  die  aliquid  fecisse,  quinimo  ab  omni 
opere  quievisse.  Ergo  completio  operum 
non  competit  septimo  diei. 

3.  Praeterea,  non  dicitur  aliquid  esse  com¬ 
pletum,  cui  multa  superadduntur,  nisi  sint 
illa  superflua,  quia  pertectum  dicitur  cui 
nihil  deest  eorum  quae  debet  habere.  Sed 
post  septimum  diem  multa  sunt  facta,  et 
productio  multorum  individuorum,  et  etiam 
quarumdam  novarum  specierum,  quae  fre¬ 
quenter  apparent,  praecipue  in  animalibus 
ex  putrefactione  generatis;  quotidie  etiam 
Deus  novas  animas  creat.  Novum  etiam  fuit 
Incarnationis  opus,  de  quo  dicitur  Jer.,  xxxi, 

•  Creavit  oo  :  Novum*  faciet  Dominus  super  terram. 

Nova  etiam  sunt  miraculosa  opera,  de  qui- 
bus  dicitur  Eccli.,  xxxvi,  6  :  Innova  signa 
et  immuta  mirabilia.  Innovabuntur  etiam 
omnia  in  glorificatione  sanctorum,  secun¬ 
dum  illud  Apoc.,  xxi,  5  :  Et  dixit  qui  sede¬ 
bat  in  throno  :  Ecce  nova  facio  omnia.  Com¬ 
pletio  ergo  divinorum  operum  non  debet 
attribui  septimo  diei. 

Sed  contra  est  quod  dicitur  Gen.,  n,  2  : 
Complevit  Deus  die  septimo  opus  suum  quod 
fecerat. 

Respondeo  dicendum,  quod  duplex  est  rei 
perfectio,  prima  et  secunda.  Prima  quidem 
perfectio  est  secundum  quod  res  in  sua  sub¬ 
stantia  est  perfecta ;  quae  quidem  perfectio  est 
forma  totius,  quse  ex  integritate  partium  con¬ 
surgit.  Perfectio  autem  secunda  est  finis;  finis 
autem  vel  est  operatio,  sicut  finis  citharistae 
est  citharizare;  vel  est  aliquid  ad  quod  per 
Qucrationem  pervenitur,  sicut  finis  aedifica¬ 


toris  est  domus  quam  aedificando  facit.  Prima 
autem  perfectio  est  causa  secundae,  quia 
forma  est  principium  operationis.  Ultima 
autem  perfectio,  quae  est  finis  totius  uni¬ 
versi,  est  perfecta  beatitudo  sanctorum, 
quae  erit  in  ultima  consummatione  saeculi» 
Prima  autem  perfectio,  quae  est  in  integri¬ 
tate  universi,  fuit  in  prima  rerum  institu¬ 
tione,  et  haec  deputatur  septimo  diei.  f 
Ad  primum  ergo  dicendum,  quod,  sicut 
dictum  est,  perfectio  prima  est  causa  perfec¬ 
tionis  secundae.  Ad  beatitudinem  autem  con¬ 
sequendam  duo  requiruntur,  natura  et  gra¬ 
tia.  Ipsa  ergo  bealitudinis  perfectio  erit  in 
fine  mundi,  ut  dictum  est.  Sed  ista  consum¬ 
matio  praecessit  causaliter,  quantum  ad  na¬ 
turam  quidem  in  prima  rerum  institutio¬ 
nem,  quantum  ad  gratiam  vero  in  Incarna¬ 
tione  Christi,  quia  gratia  et  veritas  per 
Jesum  Christum  facta  est,  ut  dicitur  Joan.,  i, 
17.  Sic  igitur  in  septima  die  fuit  consum¬ 
matio  naturae,  in  Incarnatione  Christi  con¬ 
summatio  gratiae,  in  fine  mundi  consumma¬ 
tio  gloriae. 

Ad  secundum  dicendum,  quod  septima 
dic  Deus  aliquid  operatus  est,  non  novam 
creaturam  condendo,  sed  creaturam  admi¬ 
nistrando,  et  ad  propriam  operationem  eam 
movendo,  quod  jam  aliqualiter  pertinet  ad 
inchoationem  quamdam  secundae  perfectio¬ 
nis.  Et  ideo  consummatio  operum  secundum 
nostram  translationem  attribuitur  diei  sep¬ 
timae.  Sed  secundum  aliam  translationem 
attribuitur  diei  sextae.  Et  utrumque  potest 
stare;  quia  consummatio  quae  est  secundum 
integritatem  partium  universi  competit  sex¬ 
tae  diei;  consummatio  quae  est  secundum 
operationem  partium,  competit  septimae. 

Vel  potest  dici  quod  in  motu  continuo, 
quamdiu  aliquid  potest  moveri  ulterius,  non 
dicitur  motus  perfectus  ante  quietem ;  quies 
enim  demonstrat  motum  consummatum. 
Deus  autem  poterat  plures  creaturas  facere 
praeter  illas  quas  fecerat  sex  diebus.  Unde 
hoc  ipso  quod  cessavit  novas  creaturas  con¬ 
dere  in  septima  die,  dicitur  opus  suum  con¬ 
summasse. 

Ad  tertium  dicendum,  quod  nihil  postmo- 
dum  a  Deo  factum  est  totaliter  novum,  quin 
aliqualiter  in  operibus  sex  dierum  praecesse¬ 
rit.  Quaedam  enim  praeextiterunt  materiali¬ 
ter,  sicut  quod  Deus  de  costa  Adae  formavit 
mulierem.  Quaedam  vero  praeextiterunt  in 
operibus  sex  dierum  non  solum  materialiter, 
sed  etiam  causaliter;  sicut  individua  quae 

mc  generantur,  praecesserunt  in  primis 
individuis  suarum  specierum.  Species  etiam 
novae,  si  quae  apparent,  praeextiterunt  in 
quibusdam  activis 1  virtutibus,  sicut  et  ani¬ 
malia  putrefactione  generata  producuntur 
ex  virtutibus  stellarum  et  elementorum , 
quam  a  principio  acceperunt,  etiamsi  novae 
species  talium  animalium  producantur.  Ani¬ 
malia  etiam  quaedam  secundum  novam  spe¬ 
ciem  aliquando  exoriuntur  ex  commixtione 
animalium  diversorum  secundum  speciem, 
sicut  cum  ex  asino  et  equa  generatur  mu¬ 
lus;  et  haec  etiam  praecesserunt  causaliter  in 
operibus  sex  dierum.  Quaedam  vero  praeces¬ 
serunt  secundum  similitudinem,  sicut  animae 
quae  nunc  creantur ;  et  similiter  Incarnatio¬ 
nis  opus  :  quia,  ut  dicitur  Philip.,  n,  7, 
Filius  Dei  est  in  similitudinem  hominum 
factus.  Gloria  etiam  spiritualis  secundum 
similitudinem  praecessit  in  angelis,  corpora¬ 
lis  vero  in  caelo,  praecipue  empyreo.  Unde 
dicitur  Eccl.,  i,  10  :  Nihil  sub  sole  novum... 
jam  enim  praecessit  in  saeculis  quae  fuerunt 
ante  nos. 

Conclusio.  —  Completio  divinorum  operum 
quoad  naturalem  eorum  perfectionem,  et  uni¬ 
versi  totius  integritatem,  congrue  septimo  diei 
adseribitur. 

ARTICULUS  II. 

Utrum  Deus  septima  die  requievit  ab  omni 
opere  suo. 

Ad  secundum  sic  proceditur.  1.  Videtur 
quod  Deus  septima  die  non  requievit  ab 
omni  suo  opere.  Dicitur  enim  Joan.,  v,  17  : 
Pater  meus  usque  modo  operatur,  et  ego 
operor.  Non  ergo  septima  die  requievit  ab 
omni  opere. 

2.  Praeterea,  requies  motui  opponitur  vel 
labori,  qui  interdum  causatur  ex  motu.  Sed 
Deus  immobiliter  et  absque  labore  sua  opera 
produxit.  Non  ergo  dicendum  est,  septima 
dic  a  suo  opere  requievisse. 

3.  Si  dicatur  quod  Deus  requievit  die  sep¬ 
tima  quia  fecit  hominem  requiescere;  con¬ 
tra  :  Requies  contraponitur  operationi.  Sed 
quod  dicitur  :  Deus  creavit  vel  fecit  hoc  vel 
illud,  non  exponitur  quod  Deus  hominem 
fecit  creare  aut  facere.  Ergo  nec  convenien¬ 
ter  exponi  potest,  ut  dicatur  Deus  requie¬ 
visse,  quia  fecit  hominem  requiescere. 

Sed  contra  est  quod  dicitur  Genes.,  i,  2  : 

1  Al.  :  «  acquisitis.  » 

*  Colligitur  ex  §  4,  in  quo  ds  benebeis  Dei  ema- 


Requicvit  Deus  die  septimo  ab  omni*  opere 
quod  patrarat. 

Respondeo  dicendum,  quod  quies  proprio 
opponitur  motui,  et  per  consequens  labori, 
qui  ex  motu  consurgit.  Quamvis  autem  mo¬ 
tus  proprie  acceptus  sit  corporum,  tamen 
nomen  motus  etiam  ad  spiritualia  derivatur 
dupliciter  :  uno  modo  secundum  quod  omnis 
operatio  motus  dicitur;  sic  enim  et  divina 
bonitas  quodammodo  movetur  et  procedit 
in  res  secundum  quod  se  eis  communicat, 
ut  Dionysius  dicit2,  De  div.  nom.,  c.  it,  §  4, 
coi.  639,  1. 1.  Alio  modo  desiderium  in  aliud 
tendens.quidam  motus  dicitur.  Unde  et  re¬ 
quies  dupliciter  accipi  potest :  uno  modo  pro 
cessatione  ab  operibus;  alio  modo  pro  im- 
pletione  desiderii. 

Et  utroque  modo  dicitur  Deus  requievisse 
die  septima.  Primo  quidem  quia  die  septima 
cessavit  novas  creaturas  condere ;  nihil  enim 
postea  fecit  quod  non  aliquo  modo  praeces¬ 
serit  in  primis  operibus,  ut  dictum  est.  Alio 
modo  secundum  quod  rebus  conditis  ipse 
non  indigebat,  sed  seipso  fruendo  beatus 
est.  Unde  post  conditionem  omnium  operum 
non  dicitur  quod  in  suis  operibus  requievit, 
quasi  eis  ad  suam  beatitudinem  indigens; 
sed  ab  eis  requievit,  utique  in  seipso,  quia 
sufficit  sibi,  et  implet  desiderium  suum. 

Et  quamvis  ab  aeterno  in  seipso  requieve¬ 
rit,  tamen  quod  post  opera  condita  in  seipso 
requievit,  hoc  pertinet  ad  septimum  diem ; 
et  hoc  est  ab  operibus  requiescere,  ut  Au¬ 
gustinus  dicit,  IV  Super  Gen.  ad  lilt.,  c.  xv, 
coi.  306,  t.  3. 

Ad  primum  ergo  dicendum,  quod  Deus 
usque  modo  operatur,  conservando  et  admi¬ 
nistrando  creaturam  conditam,  non  autem 
novam  creaturam  condendo. 

Ad  secundum  dicendum,  quod  requies 
non  opponitur  labori  sive  motui,  sed  pro¬ 
ductioni  novarum  rerum,  et  desiderio  in 
aliud  tendendi,  ut  dictum  est. 

Ad  tertium  dicendum,  quod  sicut  Deus  in 
solo  se  requiescit,  et  se  fruendo  beatus  est, 
ita  et  nos  per  solam  Dei  fruitionem  beati  effi¬ 
cimur  ;  et  sic  etiam  facit  nos  a  suis  et  nostris 
operibus  in  seipso  requiescere.  Est  ergo  con¬ 
veniens  expositio,  ut  dicatur  Deus  requie¬ 
visse,  quia  nos  requiescere  facit.  Sed  non  est 
haec  sola  ponenda,  sed  alia  expositio  est  prin¬ 
cipalior  et  prior. 

Conclusio.  —  Requievit  Deus  die  septima  at 

nationibus  loquitur,  ot  §  7,  in  quo  de  virtutibus 
quse  ab  eo  in  nos  dimanant. 

omni  opere,  inquantum  cessavit  a  novis  creaturis 
condendis,  et  quia  post  opera  in  seipso  requievit, 
sibi  sufficiens  et  seipso  beatus,  suumque  deside¬ 
rium  implens. 

ARTICULUS  III. 

Utrum  benedictio  et  sanctificatio  debeatur 
diei  septunx. 

Ad  tertium  sic  proceditur.  1 .  Videtur  quod 
benedictio  et  sanctificatio  non  debeatur  diei 
septimae.  Tempus  enim  aliquod  consuevit 
dici  benedictum  aut  sanctum  propter  aliquod 
bonum  quod  in  illo  tempore  evenit,  aut 
propter  hoc  quod  aliquod  malum  vitatur. 
Sed  Deo  nihil  accrescit  aut  deperit,  sive  ope¬ 
retur,  sive  ab  operando  cesset.  Non  ergo 
specialis  benedictio  et  sanctificatio  debetur 
diei  septimae. 

2.  Praeterea,  benedictio  a  bonitate  dicitur. 
Sed  bonum  est  diffusivum  et  communicati¬ 
vum  sui,  secundum  Dionysium ,  Div.  noni. 
cap.  iv,  §1,  coi.  G9i,  t.  1.  Ergo  magis  de¬ 
buerunt  benedici  dies  in  quibus  creaturas 
produxit,  quam  ille  dies  in  quo  a  producen¬ 
dis  creaturis  cessavit. 

3.  Praeterea,  in  singulis  creaturis  quaedam 
benedictio  commemorata  est,  dum  in  singu¬ 
lis  operibus  dictum  est  :  Vidit  Deus  quod 
esset  bonum.  Non  oportuit  igitur  quod  post 
omnium  productionem  dies  septima  benedi¬ 
ceretur. 

Sed  contra  est  quod  dicitur  Genes.,  n,  3  : 
Benedixit  Deus  diei  septimo,  et  sanctificavit 
illum,  quia  in  illo *  cessaverat  ab  omni  opere 
suo. 

Respondeo  dicendum,  quod,  sicut  supra 
dictum  est,  requies  Dei  in  die  septima  dupli¬ 
citer  accipitur ;  primo  quidem  quantum  ad 
hoc  quod  cessavit  a  novis  operibus  conden¬ 
dis  ;  ita  tamen  quod  creaturam  conditam 
conservat  et  administrat.  Alio  modo  secun¬ 
dum  quod  post  opera  requievit  in  seipso. 

Quantum  ergo  ad  primum  competit  sep¬ 
timae  diei  benedictio ;  quia,  sicut  supra  dic¬ 
tum  est,  benedictio  ad  multiplicationem  per¬ 
tinet.  Unde  dictum  est  creaturis  quas 
benedixit  :  Crescite  et  multiplicamini.  Mul¬ 
tiplicatio  autem  rerum  fit  per  administratio- 
nem  creaturae,  secundum  quam  ex  similibus 
similia  generantur.  Quantum  vero  ad  se¬ 
cundum,  competit  septimae  diei  sanctificatio ; 
maxime  enim  sanctificatio  eujuslibet  atten¬ 


ditur  in  hoc  quod  in  Deo  requiescit :  unde  et 
res  Deo  dicatae,  sanctae  dicuntur. 

Ad  primum  ergo  dicendum,  quod  non 
propter  hoc  dies  septimus  santificatur,  quia 
Deo  possit  aliquid  accrescere  vel  decrescere ; 
sed  quia  creaturis  aliquid  accrescit  per  mul¬ 
tiplicationem  et  quietem  in  Deo. 

Ad  secundum  dicendum,  quod  in  primis 
sex  diebus  productae  sunt  res  in  suis  primis 
causis;  sed  postea  ex  illis  primis  causis  res 
multiplicantur  et  conservantur ;  quod  etiam 
ad  bonitatem  divinam  pertinet;  cujus  etiam 
perfectio  in  hoc  maxime  ostenditur,  quod  in 
ipsa  sola  et  ipse  requiescit,  et  nos  requies¬ 
cere  possumus  ea  fruentes. 

Ad  tertium  dicendum,  quod  bonum  quod 
in  singulis  diebus  commemoratur,  pertinet 
ad  primam  naturae  institutionem ;  benedictio 
autem  diei  septimae  pertinet  ad  naturae  pro¬ 
pagationem. 

Conclusio.  —  Congruit  ut  die  septimo  benedi¬ 
ceret  Deus  omnibus  a  se  conditis  creaturis,  et 
diem  illum  sanctificaret. 

QILESTIO  LXXIY. 

DE  OMNIBUS  SEX  DIEBUS  IN  COMMUNI. 

(Et  tria  quaeruntur]. 

Deinde  quaeritur  de  omnibus  sex 1  diebus 
in  communi,  et  quaeruntur  tria  :  1°  de  suffi¬ 
cientia  horum  dierum ;  2°  utram  sint  unus 
dies,  vel  plures ;  3°  de  quibusdam  modis  lo¬ 
quendi,  quibus  Scriptura  utitur  enarrando 
opera  sex  dierum. 

ARTICULUS  PRIMUS. 

Utrum  sufficienter  isti  dies  enumerentur. 

Ad  primum  sic  proceditur.  1.  Videtur 
quod  non  sufficienter  isti  dies  enumerentur. 
Non  minus  enim  distinguitur  opus  creatio¬ 
nis  ab  operibus  distinctionis  et  ornatus, 
quam  haec  duo  opera  ab  invicem.  Sed  alii 
dies  deputantur  distinctioni,  et  alii  ornatui. 
Ergo  etiam  alii  dies  debent  assignari  crea¬ 
tioni. 

2.  Praeterea,  aer  et  ignis  sunt  nobiliora 
elementa  quam  terra  et  aqua.  Sed  unus  dies 
deputatur  distinctioni  aquae,  et  alius  distinc¬ 
tioni  terrae.  Ergo  alii  dies  debent  deputari 
distinctioni  ignis  et  aeris. 


*  Al. :  «  septem.  »  Vide  supra,  q.  lxx,  prol. 

3.  Praeterea,  non  minus  distant  volucres 
ot  pisces,  quam  volucres  et  terrestria  ani¬ 
malia  ;  liomo  etiam  plus  distat  ab  aliis  ani¬ 
malibus,  quam  alia  quaecumque  animalia 
ab  invicem.  Sed  alius  dies  deputatur  pro¬ 
ductioni  piscium  maris,  et  alius  productioni 
animalium  terrae.  Ergo  et  alius  dies  debet 
deputari  productioni  avium  eaeli,  et  alius 
productioni  hominis. 

4.  Sed  contra  videtur  quod  aliqui  dies  su¬ 
perflue  assignentur.  Lumen  enim  ad  lumi¬ 
naria  se  habet  ut  accidens  ad  subjectum. 
Simul  autem  producitur  subjectum  cum 
proprio  accidente.  Non  ergo  alia  die  debuit 
produci  lux,  et  alia  luminaria. 

5.  Praeterea,  dies  isti  deputantur  primae 
institutioni  mundi.  Sed  in  septima  die  nihil 
primitus  1  est  institutum.  Ergo  septima  dies 
non  debet  aliis  connumerari. 

Respondeo  dicendum ,  quod  ratio  distinc¬ 
tionis  horum  dierum  ex  praemissis,  potest 
esse  manifesta.  Oportuit  enim  primo  distin¬ 
gui  partes  mundi,  et  postmodum  singulas 
paries 2  ornari  per  hoc  quod  quasi  suis  ha¬ 
bitatoribus  replentur. 

Secundum  ergo  alios  sanctos  in  creatura 
corporali  tres  partes  designantur  :  prima 
quae  significatur  nomine  caeli ;  media ,  quae 
significatur  nomine  aquae ;  infima  ,  quae 
significatur  nomine  terrae.  Unde  et  secun¬ 
dum  Pythagoricos  perfectio  in  tribus  poni¬ 
tur  ,  principio ,  medio  et  fine ,  ut  dicitur  in 
I  De  caelo ,  text.  2.  Prima  ergo  pars  distin¬ 
guitur  prima  die,  et  ornatur  quarta;  me¬ 
dia  distinguitur  secunda  die ,  et  ornatur 
quinta ;  infima  distinguitur  tertia  die,  et  or¬ 
natur  sexta. 

Augustinus  vero  convenit  quidem  cum  eis 
in  ultimis  tribus  diebus ;  differt  autem  in 
tribus  primis.  Quia  secundum  eum  in  primo 
die  formatur  creatura  spiritualis,  in  duobus 
aliis  creatura  corporalis;  ita  quod  in  secundo 
corpora  superiora  \  in  tertio  corpora  infe¬ 
riora.  Et  sic  perfectio  divinorum  operum 
respondet  perfectioni  senarii  numeri ,  qui 
consurgit  ex  suis  partibus  aliquotis  3  simul 
junctis,  qute  quidem  partes  sunt  unum,  duo, 
tria.  Una  enim  dies  deputatur  formationi 
creaturae  spiritualis ,  dua±  formationi  crea¬ 
tura?  corporalis,  et  tres  ornatui. 

Ad  primum  ergo  dicendum ,  quod  secun- 

1  Sic  codd.,  et  bene,  siquidem  post  primam  insti¬ 
tutionem  mundi,  post  primam  diem  septimam 
mundi,  plura  institui  potuerunt  in  aliis  septimis 

dum  Augustinum ,  opus  creationis  pertinet 
ad  productionem  materiae  informis ,  et  na¬ 
turae  spiritualis  informis ;  quae  quidem  duo 
sunt  extra  tempus,  ut  ipse  dicit,  Confess., 
lib.  XII,  cap.  xn,  coi.  831,  t.  1.  Et  ideo 
creatio  utriusque  ponitur  ante  omnem  diem. 

Sed  secundum  alios  sanctos  potest  dici 
quod  opus  distinctionis  et  ornatus  attendi¬ 
tur  secundum  aliquam  mutationem  crea¬ 
turae  ,  quae  tempore  mensuratur.  Opus  au¬ 
tem  creationis  consistit  in  sola  divina  actione 
in  instanti  rerum  substantiam  producente ; 
et  ideo  quodlibet  opus  distinctionis  et  orna¬ 
tus  dicitur  factum  in  die  ;  creatio  autem  di¬ 
citur  facta  in  principio ,  quod  sonat  aliquid 
indivisibile. 

Ad  secundum  dicendum,  quod  ignis  et 
aer  ,  quia  non  distinguuntur  a  vulgo ,  inter 
partes  mundi  non  sunt  expresse  nominata 
a  Moyse ;  sed  computantur  cum  medio ,  sci¬ 
licet  aqua ,  maxime  quantum  ad  inferiorem 
aeris  partem ;  quantum  vero  ad  superiorem 
computantur  cum  caelo,  ut  Augustinus  di¬ 
cit,  lib.  II  Super  Gen.,  cap.  xm,  coi.  274, 
tom.  III. 

Ad  tertium  dicendum  ,  quod  productio 
animalium  recitatur  secundum  quod  sunt 
in  ornatum  partium  mundi;  et  ideo  dies 
productionis  animalium  distinguuntur  vel 
uniuntur  secundum  hanc  convenientiam  vel 
differentiam  qua  conveniunt  vel  differunt 
in  ornando  aliquam  partem  mundi. 

Ad  quartum  dicendum ,  quod  prima  die 
facta  est  natura  lucis  in  aliquo  subjecto ;  sed 
quarta  die  facta  dicuntur  luminaria,  non 
quia  eorum  substantia  sit  de  novo  producta, 
sed  quia  sunt  aliqao  modo  formata  quo 
prius  non  erant,  ut  supra  dictum  est. 

Ad  quintum  dicendum,  quod  septimae  diei, 
secundum  Augustinum,  Super  Gen.  ad litt., 
lib.  IY,  cap.  xv,  coi.  300,  t.  3,  deputatur 
aliquid  post  omnia  quae  sex  diebus  at¬ 
tribuuntur  ,  scilicet  quod  Deus  a  suis  operi¬ 
bus  in  seipso  requiescit;  et  ideo  oportuit 
post  sex  dies  fieri  mentionem  de  septimo. 

Secundum  vero  alios  potest  dici  quod  in 
septimo  die  mundus  habuit  quemdam  no¬ 
vum  statum,  ut  scilicet  ei  nihil  adderetur  de 
novo  :  et  ideo  post  sex  dies  ponitur  septima 
deputata  cessationi  ab  opere. 

Conclusio.  —  Non  insufficienter  aut  superflue 

diebus.  —  Parm.  tamen  babet :  «  penitus.  » 

*  AI.  :  «  ordinari.  »  — 3  AI.  :  «  aliquoties;  »  Parm. : 
«  aliquotis  conjunctis.  » 

solum  in  potentia.  Sed  distinctio  est  per 
formas.  Ergo  materia  in  se  considerata  est 
una  tantum  omnium  corporalium. 

Sed  contra,  quaecumque  conveniunt  in 
materia,  sunt  transmutabilia  ad  invicem,  et 
agunt  et  patiuntur  ab  invicem,  ut  dicitur  in 
I  De  generatione,  a  text.  50  ad  54.  Sed  cor¬ 
pora  caelestia  et  inferiora  non  sic  se  habent 
ad  invicem.  Ergo  eorum  materia  non  est 
una. 

Respondeo  dicendum,  quod  circa  hoc  fue¬ 
runt  diversae  opiniones  philosophorum.  Plato 
enim  et  omnes  philosophi  ante  Aristotelem 
posuerunt  omnia  corpora  esse  de  natura 
quatuor  elementorum.  Unde,  cum  quatuor 
elementa  communicent  in  una  materia,  ut 
mutua  generatio  et  corruptio  in  eis  ostendit, 
per  consequens  sequebatur  quod  omnium 
corporum  sit  materia  una.  Quod  autem  quae¬ 
dam  corpora  sint  incorruptibilia,  Plato,  in 
Timaeo,  a  prine.,  adseribebat  non  conditioni 
materiae,  sed  voluntati  artificis,  scilicet  Dei, 
quem  introducit  corporibus  caelestibus  di¬ 
centem  :  ((  Natura  vestra  estis  dissolubilia, 
voluntate  autem  mea  indissolubilia,  quia 
voluntas  mea  major  est  nexu  vestro.  » 

Hanc  autem  positionem  Aristoteles,  lib.  I 
De  caelo,  a  text.  3  ad  19,  reprobat  per  motus 
naturales  corporum.  Cum  enim  corpus  cae¬ 
leste  habeat  naturalem  motum  diversum  a 
naturali  motu  elementorum,  sequitur  quod 
ejus  natura  sit  alia  a  natura  quatuor  ele¬ 
mentorum.  Et  sicut  motus  circularis  qui 
est  proprius  corporis  caelestis  caret  contra- 
rietate,  motus  autem  elementorum  sunt  in¬ 
vicem  contrarii,  ut  qui  est  sursum,  et 1  qui 
est  deorsum ;  ita  corpus  caeleste  est  absque 
coutrarietate,  corpora  vero  elementaria  sunt 
cum  contrarietate.  Et  quia  corruptio  et  ge¬ 
neratio  sunt  ex  contrariis,  sequitur  quod 
secundum  suam  naturam  corpus  caeleste  sit 
incorruptibile,  elementa  vero  sunt  corrupti¬ 
bilia. 

Sed,  non  obstante  hac  differentia  corrup¬ 
tibilitatis  et  incorruptibilitatis  naturalis , 
Avicebron  posuit  unam  materiam  omnium 
corporum,  attendens  ad  unitatem  formae 
corporalis.  Sed  si  forma  corporeitatis  esset 
una  forma  per  se,  cui  supervenirent  aliae 
formae,  quibus  corpora  distinguuntur,  habe¬ 
ret  necessitatem  quod  dicitur,  quia  illa  forma 
immutabiliter  materiae  inhaeret,  et  quantum 
ad  ilium  esset  omne  corpus  incorruptibile; 

1  In  Parm. :  «  ei.  » 


sed  corruptio  accideret  per  remotionem  se¬ 
quentium  formarum,  quae  non  esset  corrup¬ 
tio  simpliciter,  sed  secundum  quid  :  quia 
privationi  substerneretur  aliquod  ens  actu. 
Sicut  etiam  accidebat  antiquis  naturalibus, 
qui  ponebant  subjectum  corporum  aliquod 
ens  actu,  puta  ignem,  aut  aerem,  aut  ali¬ 
quid  hujusmodi. 

Supposito  autem  quod  nulla  forma  quae  sit 
in  corpore  corruptibili,  remaneat,  ut  subs- 
tracta2  generationi  et  corruptioni,  sequitur 
de  necessitate  quod  non  sit  eadem  materia 
corporum  corruptibilium  et  incorruptibi¬ 
lium.  Materia  enim  secundum  id  cruod  est, 
est  in  potentia  ad  formam.  Oportet  ergo 
quod  materia  secundum  se  considerata  sit  in 
potentia  ad  formam  omnium  illorum  quo¬ 
rum  est  materi^,  communis.  Per  unam  au¬ 
tem  formam  non  fit  in  actu  nisi  quantum  ad 
illam  formam.  Remanet  ergo  in  potentia 
quantum  ad  formas  omnium.  Nec  hoc  ex¬ 
cluditur,  si  una  illarum  formarum  sit  per¬ 
fectior  et  continens  in  se  Virtute  alias ;  quia 
potentia,  quantum  est  de  se,  indifferenter  se 
habet  ad  perfectum  et  ad  imperfectum.  Unde, 
sicut  quando  est  sub  forma  imperfecta  est 
in  potentia  ad  formam  perfectam,  ita  e  con¬ 
verso.  Sic  ergo  materia,  secundum  quod  est 
sub  forma  incorruptibilis  corporis,  erit  ad¬ 
huc  in  potentia  ad  formam  corruptibilis 
corporis;  et  cum  non  habeat  eam  in  actu, 
erit  simul  sub  forma  et  privatione,  quia  ca¬ 
rentia  formae  in  eo  quod  est  in  potentia  ad 
formam,  est  privatio.  Haec  autem  dispositio 
est  corruptibilis  corporis.  Impossibile  ergo 
est  quod  corporis  corruptibilis  et  incorrup¬ 
tibilis  per  naturam  sit  una  materia. 

Nec  tamen  dicendum  est,  ut  Averroes  fin¬ 
git  in  lib.  De  substantia  orbis,  cap.  ii,  quod 
ipsum  corpus  caeleste  sit  materia  caeli,  ens 
in  potentia  ad  ubi,  et  non  ad  esse,  et  forma 
ejus  sit  substantia  separata,  quae  unitur  ei 
ut  motor;  quia  impossibile  est  ponere  ali¬ 
quod  ens  actu,  quin  vel  ipsum  totum  sit 
actus  et  forma,  vel  habeat  actum  seu  for¬ 
mam.  Semota  ergo  per  intellectum  substan¬ 
tia  separata  quae  ponitur  motor,  si  corpus 
caeleste  non  est  habens  formam,  quod  est 
componi  ex  forma  et  subjecto  formae,  sequi¬ 
tur  quod  sit  totum  forma  et  actus.  Omne 
autem  tale  est  intellectum  in  actu,  quod  de 
corpore  caelesti  dici  non  potest,  cum  sit  sen¬ 
sibile.  Relinquitur  ergo  quod  materia  cor- 

*  Sic  codd.;  in  Parm.  : «  substrata.  » 

tione  materia  erat  sub  formis  substantialibus 
elementorum ,  et  secundum  utrosque  in 
prima  rerum  institutione  non  fuerunt  ani¬ 
malia  et  plantae  in  actu.  Sed  remanet  diffe¬ 
rentia  quantum  ad  quatuor  :  quia  secun¬ 
dum  alios  sanctos  post  primam  productio¬ 
nem  creaturae  fuit  aliquod  tempus  in  quo 
non  erat  lux ;  item  in  quo  non  erat  firma¬ 
mentum  formatum  ;  item  in  quo  non  erat 
terra  discooperta  ab  aquis  ;  et  in  quo  non 
erant  formata  caeli  1  uminaria  ,  quod  est 
quartum ;  quae  non  oportet  ponere  secundum 
expositionem  Augustini. 

Ut  igitur  neutri  sententiae  praejudicetur, 
utriusque  rationibus  respondendum  est. 

Ad  primum  ergo  dicendum,  quod  in  die 
in  quo  creavit  Deus  caelum  et  terram ,  crea¬ 
vit  etiam  omne  virgultum  agri  non  in  actu, 
sed  antequam  oriretur  super  terram ,  id  est 
pateutialiler,  quod  Augustinus  adscribit  ter¬ 
tiae  diei,  alii  vero  primae  rerum  institutioni. 

Ad  secundum  dicendum,  quod  Deus  crea¬ 
vit  omnia  simul  quantum  ad  rerum  sub¬ 
stantiam  quodammodo  informem;  sed  quan¬ 
tum  ad  formationem ,  quae  facta  est  per 
distinctionem  et  ornatum ,  non  simul ;  unde 
signanter  utitur  verbo  creationis. 

Ad  tertium  dicendum,  quod  in  die  sep¬ 
timo  cessavit  Deus  a  novis  operibus  conden¬ 
dis,  non  autem  a  propagandis  quibusdam, 
ex  aliis  ;  ad  quam  propagationem  pertinet 
quod  post  primum  diem  alii  succedunt. 

Ad  quartum  dicendum ,  quod  non  est  ex 
impotentia  Dei  quasi  indigentis  tempore  ad 
operandum,  quod  omnia  non  sunt  simul 
distincta  et  ornata ;  sed  ut  ordo  servaretur 
in  rerum  institutione;  et  ideo  oportuit  ut 
diversis  statibus  mundi  diversi  dies  deser¬ 
virent.  Semper  autem  per  consequens  opus 
novus  perfectionis  status  mundo  est  additus. 

Ad  quintum  dicendum,  quod  secundum 
Augustinum  ille  ordo  dierum  referendus  est 
ad  naturalem  ordinem  operum  qua;  diebus 
attribuuntur. 

Conclusio.  —  Aon  uno,  sed  septem  diebus  con¬ 
dita  fuit  omnis  creatura. 

ARTICULUS  III. 

Utrum  Scriptura  utatur  convenientibus 
verbis  ad  exprimendum  opera  sex  die¬ 
rum. 

Ad  tertium  sie  proceditur.  4.  Videtur 
quod  Scriptura  non  utatur  convenientibus 

I. 

verbis  ad  exprimendum  opera  sex  dierum. 
Sicut  enim  lux  et  firmamo;  i,  et  hujus¬ 
modi  opera ,  per  Dei  Verbum  sunt  facta,  ita 
caelum  et  terra ;  quia  omnia  per  ipsum  facta 
sunt ,  ut  dicitur  Joan.,  i,  3.  Ergo  in  creatione 
caeli  et  terrae  debuit  fieri  mentio  de  Verbo 
Dei,  sicut  in  aliis  operibus. 

2.  Praeterea,  aqua  est  creata  a  Deo,  quae 
tamen  creata  non  commemoratur.  Insuffi- 
cienter  ergo  rerum  creatio  describitur. 

3.  Praeterea,  sicut  dicitur  Genes.,  i,  31: 
Vidit  Deus  cuncta  quae  fecerat,  et  erant 
valde  bona;  in.  singulis  ergo  operibus  debuit 
dicit :  Vidit  Deus  quod  esset  bonum.  Incon¬ 
venienter  ergo  praetermittitur  in  opere  crea* 
tionis  et  in  opere  secundae  diei. 

4.  Praeterea,  spiritus  Dei  est  Deus.  Deo 
autem  non  competit  ferri,  nec  situm  habere. 
Inconvenienter  ergo  dicitur  quod  Spiritus 
Dei  ferebatur  super  aquas. 

5.  Praeterea,  nullus  facit  quod  jam  factum 
est.  Inconvenienter  ergo ,  postquam  dictum 
est :  Dixit  Deus :  Fiat  firmamentum,  et  fac¬ 
tum  est  ita;  subditur  :  Et  fecit  Deus  firma¬ 
mentum.  Et  similiter  in  aliis  operibus  ejus. 

6.  Praeterea ,  vespere  et  mane  non  suffi¬ 
cienter  dividunt  diem,  cum  sint  plures  par¬ 
tes  diei.  Ergo  inconvenienter  dicitur  quod 
factum  est  vespere  et  mane  dies  secundus 
vel  tertius. 

7.  Praeterea,  secundo  et  tertio  non  conve¬ 
nienter  correspondet  unum,  sed  primum. 
Debuit  ergo  dici :  Factum  est  vespere  et 
mane  dies  primus,  ubi  dicitur  :  dies  unus. 

Respondeo  dicendum  ad  primum,  quod 
secundum  Augustinum,  I  Sup.Gen.ad  litt., 
cap.  m  et  iv,  coi.  248,  t.  3,  persona  Filii 
commemoratur  tam  in  prima  rerum  crea¬ 
tione,  quam  in  rerum  distinctione ,  et  orna¬ 
tu;  aliter  tamen,  et  aliter.  Distinctio  enim 
et  ornatus  pertinet  ad  rerum  formationem. 
Sicut  autem  formatio  artificiatorum  est  per 
formam  artis  quae  est  in  mente  artificis, quae 
potest  dici  intelligibile  verbum  ipsius;  ita 
formatio  totius  creaturae  est  per  Verbum  Dei; 
et  ideo  in  opere  distinctionis  et  ornatus  fit 
mentio  de  Verbo.  In  creatione  autem  com¬ 
memoratur  Filius  ut  principium,  cum  dici¬ 
tur  :  In  principio  creavit  Deus;  quia  per 
creationem  intelligitur  productio  informis 
materiae. 

Secundum  vero  alios  qui  ponunt  primo 
creata  elementa  sub  propriis  formis,  oportet 
aliter  dici.  Basibus  enim  dicit,  Homil.  m 
Rexam.,  quod  per  hoc  quod  dicitur  :  Dixit 

Deus,  importatur  divinum  imperium.  Prius 
autem  oportuit  produci  creaturam  quae  obe- 
diret,  quam  fieri  mentionem  de  divino  im¬ 
perio. 

Ad  secundum  dicendum,  quod  secundum 
Augustinum  1  per  caelum  intelligitur  spiri¬ 
tualis  natura  informis,  per  terram  autem 
materia  informis  omnium  corporum ;  et  sic 
nulla  creatura  est  praetermissa. 

Secundum  Basilium  vero,  Eom.  i  Hexam., 
ponuntur  caelum  et  terra  tanquam  duo  ex¬ 
trema,  ut  ex  his  intelligantur  media ;  prae¬ 
cipue  quia  omnium  mediorum  motus  vel  est 
ad  caelum,  ut  levium,  vel  ad  terram,  ut  gra¬ 
vium. 

Alii  vero  dicunt  quod  sub  nomine  terrae 
comprehendere  solet  Scriptura  omnia  qua- 
tuor  elementa  ;  unde  in  psalm.  cxlviii,  7, 
postquam  dictum  est  :  Laudate  Dominum 
de  terra,  subditur :  Ignis,  grando,  nix ,  gla¬ 
cies. 

Ad  tertium  dicendum,  quod  in  opere  crea¬ 
tionis  ponitur  aliquid  correspondens  ei  quod 
dicitur  in  opere  distinctionis  et  ornatus  : 
Vidit  Deus  hoc  vel  illud  esse  bonum. 

Ad  cujus  evidentiam  considerandum  est, 
quod  Spiritus  sanctus  amor  est.  Duo  autem 
sunt,  ut  Augustinus  dicit,  I  Sup.  Genes,  ad 
litt.,  cap.  viii,  coi.  251,  t.  3,  propter  quae 
Deus  amat  creaturam  suam,  scilicet  ut  sit, 
et  ut  permaneat.  Ut  ergo  esset  quod  perma¬ 
neret,  dicitur  quod  Spiritus  Dei  ferebatur 
super  aquas,  secundum  quod  per  aquam 
materia  informis  intelligitur ;  sicut  amor 
artificis  fertur  super  materiam  aliquam,  ut 
ex  ea  formet  opus.  Ut  autem  maneret  quod 
fecerat  dicitur :  Vidit  Deus  quod  esset  bonum. 
In  lioc  enim  significatur  quaedam  compla¬ 
centia  Dei  opificis  in  re  facta ;  non  quod  alio 
modo  cognosceret  aut  placeret  ei  creatura 
jam  facta,  quam  antequam  faceret.  Et  sic  in 
utroque  opere  creationis  et  formationis  Tri¬ 
nitas  personarum  insinuatur.  In  creatione 
quidem  persona  Patris  per  Deum  creantem, 
persona  Filii  per  principium  in  quo  creavit, 
et  persona  Spiritus  sancti  per  Spiritum  qui 
superfertur  aquis.  In  formatione  vero  per¬ 
sona  Patris  in  Deo  dicente,  persona  vero  Filii 
in  Verbo  quo  dicitur,  persona  Spiritus  sancti 
in  complacentia,  qua  vidit  Deus  esse  bonum 
quod  factum  erat. 

1  XII  Conf.,  cap.  xx,  coi.  836,  t.  1 ;  XI  De  civ. 
Dei,  cap.  xxxm,  coi.  317,  t.  7;  I  De  Genes,  ad  lilt., 
cap,  i,  etc.,  coi.  217,  t.  3. 


In  opere  vero  secundae  diei  non  ponitur  : 
Vidit  Deus  quod  esset  bonum,  quia  opus 
distinctionis  aquarum  tunc  inchoatur,  et  in 
tertio  die  perficitur.  Unde  quod  ponitur  in 
tertio  die  refertur,  etiam  ad  secundum.  Yel 
quia  distinctio  quae  ponitur  secunda  die,  est 
de  his  quae  non  sunt  manifesta  populo ;  ideo 
hujusmodi  approbatione  Scriptura  non  uti¬ 
tur.  Vel  iterum  propter  hoc  quod  firmamen¬ 
tum  simpliciter  intelligitur  aer  nubilosus, 
qui  non  est  de  partibus  permanentibus  in 
universo ,  seu  de  partibus  principalibus 
mundi.  Et  has  tres  rationes  Rabbi  Moyses 
ponit,  lib.  II  Perplexorum.  Quidam  autem 
assignant  rationem  mysticam  ex  parte  nu¬ 
meri,  quia  binarius  ab  unitate  recedit ;  unde 
opus  secundae  diei  non  approbatur. 

Ad  quartum  dicendum,  quod  Rabbi  Moyses 
in  eod.  lib.,  per  spiritum  Domini  intelligit 
aerem  vel  ventum,  sicut  et  Plato  intellexit : 
et  dicit  quod  dicitur  spiritus  Domini,  secun¬ 
dum  quod  Scriptura  consuevit  ubique  flatum 
ventorum  Deo  attribuere. 

Sed  secundum  sanctos  per  Spiritum  Do¬ 
mini  intelligitur  Spiritus  sanctus,  qui  dicitur 
superferri  aquae,  id  est  materiae  informi,  se¬ 
cundum  Augustinum,  lib.  I  Super  Genes., 
cap.  vii,  coi.  251,  t.  3,  ne  facienda  2  opera 
sua  propter  indigentiae  necessitatem  puta¬ 
retur  Deus  amare.  Indigentiae  enim  amor 
rebus  quas  diligit,  subjicitur.  Commode  au¬ 
tem  factum  est  ut  prius  insinuaretur  aliquid 
inchoatum, cui  superferri  diceretur .  Non  enim 
superfertur  «  loco,  sed  praeexcellente  poten¬ 
tia,  »  ut  Augustinus  dicit  Super  Genes,  ad 
litt.,  lib.  I,  c.  vii,  coi.  251,  t.  3.  Secundum 
Basilium  vero  Hom.  n  in  Hexam.,  «  super¬ 
ferebatur  elemento  aquae,  id  est,  fovebat  et 
vivificabat  naturam  aquae  ad  similitudinem 
gallinae  incubantis,  vitalem  virtutem  his 
quae  foventur,  injiciens.  »  Habet  enim  aqua 
praecipue  vitalem  virtutem,  quia  plurima 
animalia  generantur  in  aqua,  et  omnium 
animalium  semina  sunt  humida.  Vita  eiiam 
spiritualis  datur  per  aquam  baptismi ;  unde 
dicitur  Joan.,  ni,  5 :  Nisi  quis  renatus  fuerit 
ex  aequa  et  Spiritu  sancto,  nonpotest  introire 
in  regnum  Dei. 

Ad  quintum  dicendum,  quod  secundum 
Augustinum,  II  Super  Gen.  ad  litt.,  cap.  viii, 
§  19,  coi.  270,  t.  3,  per  illa  tria  designatur 

8  Ita  Nicolai  cum  Augustini  codicibus;  editi  : 
«  faciendo.  » 

triplex  esse  rerum.  Primo  quidem  esse  re¬ 
rum  in  Yerbo,  per  hoc  quod  dixit  :  Flat. 
Secundo  esse  rerum  in  mente  angelica,  per 
hoc  quod  dixit  :  Factum  est.  Tertio  esse  re¬ 
rum  in  propria  natura,  per  hoc  quod  dixit  : 
Fecit.  Et  quia  in  prima  die  describitur  for¬ 
matio  angelorum,  non  fuit  necesse  ut  ibi 
adderetur  :  Fecit. 

Secundum  alios  vero  potest  dici  quod  in 
hoc  quod  dicit  :  Dixit  Deus,  Fiat,  impor¬ 
tatur  imperium  Dei  de  faciendo ;  per  hoc 
autem  quod  dicit  :  Factum  est,  importatur 
complementum  operis.  Oportuit  autem  ut 
subderetur  quomodo  factum  fuit,  praecipue 
propter  illos  qui  dixerunt  omnia  visibilia 
per  angelos  facta.  Et  ideo  ad  hoc  removen¬ 
dum,  subditur  quod  ipse  Deus  fecit.  Unde 
in  singulis  operibus,  postquam  dicitur  :  Et 
factum  est,  aliquis  actus  Dei  subditur,  vel 
fecit,  vel  distinxit,  vel  vocavit,  vel  aliquid 
hujusmodi. 

Ad  sextum  dicendum,  quod,  secundum 
Augustinum,  Super  Gen.  ad  litt.,  lib.  IV, 
cap.  xxii,  coi.  311,  t.  3,  per  vespere  et  mane 
inteliigitur  vespertina  et  matutina  cognitio 
in  Angelis ;  de  quibus  dictum  est  supra. 

Yel,  secundum  Basilium,  Ilom.  n  Hexam., 
non  remote  a  fln.,  totum  temqhis  consuevit 
denominari  a  principaliori  parte,  scilicet  a 
die,  secundum  quod  dixit  Jacob  :  Dies  pere¬ 
grinationis  mees,  nulla  mentione  facta  de 
nocte.  Vespere  autem  et  mane  ponuntur  ut 
termini  diei,  cujus  mane  est  principium  sed 
vespere  finis.  Yel  quia  per  vespere  desi¬ 
gnatur  principium  noctis,  per  mane  princi¬ 
pium  diei.  Congruum  autem  fuit  ut  ubi 
commemoratur  prima  distinctio  rerum,  sola 
principia  temporum  designarentur.  Praemit¬ 
titur  autem  vespere,  quia  cum  a  luce  dies 
inceperit,  prius  occurrit  terminus  lucis,  quod 
est  vespere,  quam  terminus  tenebrarum  et 
noctis,  quod  est  mane.  Yel,  secundum  Chry- 
sostomum,  Ilom.  v  in  Genes.,  coi.  66,  t.  7, 
edit.  Vives,  ut  designetur  quod  dies  naturalis 
non  terminatur  in  vespere,  sed  in  mane. 

Ad  septimum  dicendum,  quod  dicitur 
unus  dies  in  prima  diei  institutione,  ad  de¬ 
signandum  quod  viginti  quatuor  horarum 
spatia  pertinent  ad  unum  diem ;  unde  per 
hoc  quod  dicitur,  unus,  praefigitur  mensura 
diei  naturalis.  Yel  propter  hoc  ut  significaret 
diem  consummari  per  reditum  solis  ad  unum 
et  idem  punctum.  Vel  quia,  completo  septe¬ 
nario  dierum,  reditur  ad  primum  diem,  qui 
est  unus  cum  octavo.  Et  has  tres  rationes 

Rasilius  assignat,  Ilom.  ii  Ilexam.,  non  re¬ 
mote  a  tin. 

Conclusio.  —  Scriptura  sacra  convenientibus 
utitur  verbis  ad  exprimendum  opera  sex  dierum. 

QUESTIO  LXXV. 

DE  HOMINE 

QUI  EX  SPIRITUALI  ET  CORPORALI  SUBSTANTIA  COMPONITUR, 

ET  PRIMO  DE  IIS  QUE  TERT1NENT  AD  ESSENTIAM  AN1J1.E. 

(Et  septem  quaeruntur.) 

Post  considerationem  creaturae  spiritualis 
et  corporalis  considerandum  est  de  homine, 
qui  ex  spirituali  et  corporali  substantia  com¬ 
ponitur  :  et  primo  de  natura  ipsius  hominis; 
secundo  de  ejus  productione. 

Naturam  autem  hominis  considerare  per¬ 
tinet  ad  theologum  ex  parte  animae,  non 
autem  ex  parte  eorporis,  nisi  secundum  ha¬ 
bitudinem  quam  habet  corpus  ad  animam  ; 
et  ideo  prima  consideratio  circa  animam 
versabitur.  Et  quia  secundum  Dionysium, 
xi  cap.  Angel.  hierar.,  tria  inveniuntur  ia 
substantiis  spiritualibus,  scilicet  essentia, 
virtus  et  operatio  :  primo  considerabimus  eu 
qua3  pertinent  ad  essentiam  animae  ;  secundi  > 
ea  quae  pertinent  ad  virtutem,  sive  poten¬ 
tias  ejus ;  tertio  ea  quae  pertinent  ad  opera¬ 
tionem  ejus. 

Circa  primum  occurrit  duplex  conside¬ 
ratio  :  quarum  prima  est  de  ipsa  anima  se¬ 
cundum  se,  secunda  de  unione  ejus  ad  cor¬ 
pus. 

Circa  primum  quaeruntur  septem :  1 0  utrum 
anima  sit  corpus ;  2°  utrum  anima  humana 
sit  aliquid  subsistens ;  3°  utrum  animae  bru¬ 
torum  sint  subsistentes  ;  4°  utrum  anima  sit 
homo,  vel  magis  homo  sit  aliquid  compo¬ 
situm  ex  anima  et  corpore;  5°  utrum  sit 
composita  ex  materia  et  forma ;  6°  utrum 
anima  humana  sit  incorruptibilis ;  7°  utrum 
anima  sit  ejusdem  speciei  cum  angelo. 

ARTICULUS  PRIMUS. 

Utrum  anima  sit  corpus. 

Ad  primum  sic  proceditur.  \.  Videtur 
quod  anima  sit  corpus.  Anima  enim  est 
motor  corporis.  Non  autem  est  movens  non 
motum ;  tum  quia  videtur  quod  nihil  possit 
movere  nisi  moveatur,  quia  nihil  dat  alteri 
quod  non  habet,  sicut  quod  non  est  calidum 
non  calefacit ;  tum  quia  si  aliquid  est  movens 

non  motum,  causat  motum  sempiternum  et 
eodem  modo  se  habentem  ut  probatur  in 
Yill  Phys.,  text.  43,  etc.,  quod  non  apparet 
in  motu  animalis,  qui  est  ab  anima.  Ergo 
anima  est  movens  motum.  Sed  omne  movens 
motum  est  corpus.  Ergo  anima  est  corpus. 

2.  Prceterea,  omnis  cognitio  fit  per  ali¬ 
quae)  •  oi  ihulincm.  Non  potest  autem  esse 
similium* <  corporis  ad  rem  incorpoream.  Si 
igitur  anima  non  esset  corpus,  non  posset 
cognoscere  res  corporeas. 

3.  Praeterea,  moventis  ad  motum  oportet 
esse  aliquem  contactum.  Contactus  autem 
non  est  nisi  corporum.  Cum  igitur  anima 
moveat  corpus,  videtur  quod  anima  sit  cor¬ 
pus. 

Sed  contra  est  quod  Augustinus  dicit,  VI 
De  Trinit.,  cap.  vi,  coi.  929,  t.8,  quod  anima 
simplex  1  dicitur  respectu  corporis,  «  quia 
mole  non  diffunditur  per  spatium  loci.  » 

Piespondeo  dicendum,  quod  ad  inquiren¬ 
dum  de  natura  animae  oportet  preesupponere 
quod  anima  dicitur  esse  primum  principium 
vitae  in  his  quae  apud  nos  vivunt ;  animata 
enim  viventia  dicimus,  res  vero  inanimatas 
vita  carentes.  Vita  autem  maxime  manifes¬ 
tatur  duplici  opere,  scilicet  cognitionis  et 
motus. 

Horum  autem  principium  antiqui  philo¬ 
sophi,  imaginationem  transcendere  non  va¬ 
lentes,  aliquod  corpus  ponebant,  sola  corpora 
res  esse  dicentes,  et  quod  non  est  corpus, 
nihil  esse  :  et  secundum  hoc  animam  ali¬ 
quod  corpus  esse  dicebant. 

Hujus  autem  opinionis  falsitas  licet  multi¬ 
pliciter  ostendi  possit,  tamen  uno  utemur, 
quo  etiam  communius  et  certius  patet  ani¬ 
mam  corpus  non  esse.  Manifestum  est  enim 
quod  non  quodeumque  vitalis  operationis 
principium  est  anima ;  sic  enim  oculus  esset 
anima,  cum  sit  quoddam  principium  visio¬ 
nis  ;  et  idem  esset  dicendum  de  aliis  animae 
instrumentis.  Sed  primum  principium  vitae 
dicimus  esse  animam.  Quamvis  autem  ali¬ 
quod  corpus  possit  esse  quoddam  principium 
vitae,  sicut  cor  est  principium  vitae  in  animali; 
tamen  non  potest  esse  primum  principium 
vitae  aliquod  corpus.  Manifestum  est  enim 
quod  esse  principium  vitae,  vel  vivens,  non 
convenit  corpori  ex  hoc  quod  est  corpus  : 
alioqum  omne  corpus  esset  vivens,  aut  prin¬ 
cipium  vitae,  e*. on venit  igitur  alicui  corpori 
quod  sit  vivens,  vel  etiam  principium  vitee, 

1  Al.  :  «  simpliciter.  » 


per  hoc  quod  est  taie  corpus.  Quod  autem 
est  actu  tale,  habet  hoc  ab  aliquo  principio, 
quod  dicitur  actus  ejus.  Anima  igitur,  quae 
est  primum  principium  vitae,  non  est  corpus, 
sed  corporis  actus ;  sicut  calor,  qui  est  prin¬ 
cipium  calefactionis,  non  est  corpus,  sed 
quidam  corporis  actus. 

Ad  primum  ergo  dicendum,  quod  cum 
omne  quod  movetur,  ab  alio  moveatur,  quod 
non  potest  in  infinitum  procedere,  necesse 
est  dicere  quod  non  omne  movens  movetur. 
Cum  enim  moveri  sit  exire  de  potentia  in 
actum,  movens  dat  id  quod  habet  mobili,  in 
quantum  facit  ipsum  esse  in  actu.  Sed,  sicut 
ostenditur  in  VIII  Phys.,  loc.cit.  in  arg.,  est 
quoddam  movens  penitus  immobile,  quod 
nec  per  se,  nec  per  accidens  movetur ;  et 
tale  movens  potest  movere  motum  semper 
uniformem.  Est  autem  aliud  movens  quod 
non  movetur  per  se,  sed  movetur  per  acci¬ 
dens,  et  propter  hoc  non  movet  motum  sem¬ 
per  uniformem ;  et  tale  movens  est  anima. 
Est  autem  aliud  movens  quod  per  se  move¬ 
tur,  scilicet  corpus.  Et  quia  antiqui  naturales 
nihil  esse  credebant  nisi  corpora,  posuerunt 
quod  omne  movens  movetur,  et  quod  anima 
per  se  movetur  et  est  corpus. 

Ad  secundum  dicendum,  quod  non  est 
necessarium  quod  similitudo  rei  cognitae  sit 
actu  in  natura  cognoscentis ;  sed  si  aliquid 
sit  quod  prius  est  cognoscens  in  potentia,  et 
postea  in  actu,  oportet  quod  similitudo  co¬ 
gniti  non  sit  actu  in  natura  cognoscentis, 
sed  in  potentia  tantum ;  sicut  color  non  est 
actu  in  pupilla,  sed  in  potentia  tantum.  Unde 
non  oportet  quod  in  natura  animae  sit  simi¬ 
litudo  rerum  corporearum  in  actu,  sed  quod 
sit  in  potentia  ad  hujusmodi  similitudines. 
Sed  quia  antiqui  naturales  nesciebant  dis¬ 
tinguere  inter  actum  et  potentiam,  ponebant 
animam  esse  corpus,  ad  hoc  quod  cognos¬ 
ceret  omnia  corpora ;  et  quod  esset  compo¬ 
sita  ex  principiis  omnium  corporum. 

Ad  tertium  dicendum,  quod  est  duplex 
contactus,  quantitatis  et  virtutis.  Primo  modo 
corpus  non  tangitur  nisi  a  corpore.  Secundo 
modo  corpus  potest  tangi  a  re  incorporea, 
quae  movet  corpus. 

Conclusio.  —  Anima,  cum  sit  primum  princi¬ 
pium  vitte  in  his  epue  apud  nos  vivunt,  impossibile 
est  ipsain  esse  corpus,  sed  corporis  actum  [aj. 


[Uj  Animam  materialem  materialistce  sibi  fingunj. 

ARTICULUS  II. 

Utrum  anima  humana  sit  aliquid  subsis¬ 
tens. 

Ad  secundum  sic  proceditur.  4.  Videtur 
quod  anima  humana  non  sit  aliquid  subsis¬ 
tens.  Quod  enim  est  subsistens,  dicitur  hoc 
aliquid.  Anima  autem  non  est  hoc  aliquid,’ 
sed  compositum  ex  anima  et  corpore.  Ergo 
anima  non  est  aliquid  subsistens. 

2.  Praeterea,  omne  quod  est  subsistens, 
potest  dici  operari.  Sed  anima  non  dicitur 
operari;  quia,  ut  dicitur  in  I  De  anima , 
text.  64,  «  dicere  animam  sentire  aut  intelli¬ 
gere,  simile  est  ac  si  dicat  eam  aliquis  texere, 
vel  aedificare.  »  Ergo  anima  non  est  aliquid 
subsistens. 

3.  Praeterea,  si  anima  esset  aliquid  subsis¬ 
tens,  esset  aliqua  ejus  operatio  sine  corpore. 
Sed  nulla  est  ejus  operatio  sine  corpore,  nec 
etiam  intelligere,  quia  non  contingit  intelli- 
gere  sine  phantasmate;  phantasma  autem 
non  est  sine  corpore.  Ergo  anima  humana 
non  est  aliquid  subsistens. 

Sed  contra  est  quod  Augustinus  dicit,  X 
De  Trinit.,  cap.  vn,  coi.  979,  t.  8  :  «  Quisquis 
videt  mentis  naturam  et  esse  substantiam, 
et  non  esse  corpoream,  videt  eos  qui  opinan¬ 
tur  eam  esse  corpoream,  ab  hoc  errare,  quod 
adjungunt  ei  ea  sine  quibus  nullam  possunt 
cogitare  naturam i,  »  scilicet  corporum  phan¬ 
tasias.  Natura  ergo  mentis  humanae  non  so¬ 
lum  est  incorporea,  sed  etiam  est  substan¬ 
tia,  scilicet  aliquid  subsistens. 

Respondeo  dicendum,  quod  necesse  est 
dicere  id  quod  est  principium  intellectualis 
operationis  quod  dicimus  animam  hominis, 
esse  quoddam  principium  incorporeum  et 
subsistens. 

Manifestum  est  enim  quod  homo  per  in¬ 
tellectum  cognoscere  potest  naturam  om¬ 
nium  corporum.  Quod  autem  potest  cognos¬ 
cere  aliqua,  oportet  ut  nihil  eorum  habeat 
in  sua  natura;  quia  illud  quod  inesset  ei 
naturaliter,  impediret  cognitionem  aliorum ; 
sicut  videmus  quod  lingua  infirmi,  quae  in¬ 
fecta  est  cholerico  et  amaro  humore  non  po¬ 
test  percipere  aliquid  dulce,  sed  omnia  vi¬ 
dentur  ei  amara.  Si  igitur  principium 
Intellectuale  haberet  in  se  naturam  alicujus 


corporis,  non  posset  omnia  corpora  cognos¬ 
cere.  Omne  autem  corpus  habet  aliquam 
naturam  determinatam.  Impossibile  est  igi¬ 
tur  quod  principium  intellectuale  sit  corpus; 
et  similiter  impossibile  est  quod  intelligat 
per  organum  corporeum,  quia  natura  etiam 
determinata  illius  organi  corporei  prohiberet 
cognitionem  omnium  corporum;  sicut  si 
aliquis  determinatus  color  non  sit  solum  in 
pupilla,  sed  etiam  in  vase  vitreo,  liquor  in¬ 
fusus  ejusdem  coloris  videtur. 

Ipsum  igitur  intellectuale  principium, 
quod  dicitur  mens,  vel  intellectus,  habet 
operationem  per  se,  cui  non  communicat 
corpus.  Nihil  autem  potest  per  se  operari 
nisi  quod  per  se  subsistit;  non  enim  est 
operari  nisi  entis  in  actu.  Unde  eo  modo 
aliquid  operatur  quo  est ;  propter  quod  non 
dicimus  quod  calor  calefacit,  sed  calidum. 
Relinquitur  igitur  animam  humanam,  quae 
dicitur  intellectus,  vel  mens,  esse  aliquid  in¬ 
corporeum  et  subsistens. 

Ad  primum  ergo  dicendum,  quod  hoc  ali¬ 
quid  potest  accipi  dupliciter  :  uno  modo  pro 
quocumque  subsistente,  alio  modo  pro  sub¬ 
sistente  completo  in  natura  alicujus  speciei. 
Primo  modo  excludit  inhaerentiam  acciden¬ 
tis  et  formae  materialis.  Secundo  modo  ex¬ 
cludit  etiam2  imperfectionem  partis.  Unde 
manus  posset  dici  hoc  aliquid  primo  modo, 
sed  non  secundo  modo.  Sic  igitur,  cum  ani¬ 
ma  humana  sit  pars  speciei  humanae,  potest 
dici  hoc  aliquid  primo  modo,  quasi  subsis¬ 
tens,  sed  non  secundo  modo ;  sic  enim  com¬ 
positum  ex  anima  et  corpore  dicitur  hoc  ali¬ 
quid. 

Ad  secundum  dicendum,  quod  verba  illa 
Aristoteles  dicit  non  secundum  propriam 
sententiam,  sed  secundum  opinionem  illo¬ 
rum  qui  dicebant  quod  intelligere  est  mo¬ 
veri,  ut  patet  ex  iis  quae  ibi  praemittit. 

Vel  dicendum,  quod  per  se  agere  conve¬ 
nit  per  se  existenti.  Sed  per  se  existens 
quandoque  potest  dici  aliquid,  si  non  sit 
inhaerens  ut  accidens  vel  ut  forma  materialis, 
etiamsi  sit  pars.  Sed  proprie  et  per  se  subsis¬ 
tens  dicitur  quod  neque  est  praedicto  modo 
inhaerens,  neque  est  pars ;  secundum  quem 
modum  oculus  aut  manus  non  posset  dici 
per  se  subsistens,  et  per  consequens  nec  per 
se  operans.  Unde  et  operationes  partium 
attribuuntur  toti  per  partes;  dicimus  uiim 


*  Plenius  et  mutatis  aliauibu»  vertis  in  textu  *  AI.  deest «  etiam.  » 
,  f.  Augustini, 

qiiod  homo  videt  per  oculum  et  palpat  per 
manum,  aliter  quam  calidum  calefacit  per 
calorem,  quia  calor  nullo  modo  calefaeit  pro¬ 
prie  loquendo.  Potest  igitur  dici  quod  anima 
intelligit  sicut  oculus  videt;  sed  magis  pro¬ 
prie  dicitur  quod  homo  intelligat  per  ani¬ 
mam. 

Ad  tertium  dicendum,  quod  corpus  re¬ 
quiritur  ad  actionem  intellectus,  non  sicut 
organum  quo  talis  actio  exerceatur,  sed  ra¬ 
tione  objecti  :  phantasma  enim  comparatur 
ad  intellectum  sicut  color  ad  sensum.  Sic 
autem  indigere  corpore  non  removet  intel¬ 
lectum  esse  subsistentem  :  alioquin  animal 
non  esset  aliquod  subsistens,  cum  indigeat 
exterioribus  sensibilibus  ad  sentiendum. 

Conclusio.  —  Anima  humana,  cum  sit  omnium 
corporum  cognoscitiva,  est  incorporea  et  subsis¬ 
tens  (a). 

ARTICULUS  III. 

Utrum  animae  brutorum  animalium  sint 
subsistentes. 

Ad  tertium  sic  proceditur.  Videtur 
quod  animae  brutorum  animalium  sint  sub¬ 
sistentes.  Homo  enim  convenit  in  genere 
cum  aliis  animalibus.  Sed  anima  hominis 
est  aliquid  subsistens,  ut  ostensum  est.  Ergo 
et  animae  aliorum  animalium  sunt  subsis¬ 
tentes. 

2.  Praeterea,  similiter  se  habet  sensitivum 
ad  sensibilia,  sicut  intellectivum  ad  intelligi- 
bilia.  Sed  intellectus  intelligit  iutelligibilia 
sine  corpore.  Ergo  et  sensus  apprehendit 
sensibilia  sine  corpore.  Animae  autem  bruto¬ 
rum  animalium  sunt  sensitivae.  Ergo  sunt 
subsistentes  pari  ratione  qua  et  anima  ho¬ 
minis,  quae  est  intellectiva. 

3.  Praeterea,  brutorum  animalium  anima 
movet  corpus.  Corpus  autem  non  movet, 
sed  movetur.  Anima  ergo  brutorum  habet 
aliquam  operationem  sine  corpore. 

Sed  contra  est  quod  dicitur  in  lib.  De  eccl. 
dogrnat.,  cap.  xvi  et  xvn,  coi.  1216,  t.  VIII 
Oper.  Augustini :  «  Solum  hominem  credi¬ 
mus  habere  animam  substantivam ;  anima¬ 
lium  vero  animae  non  sunt  substantivae1.  » 

Respondeo  dicendum,  quod  antiqui  phi¬ 
losophi  nullam  distinctionem  ponebant  inter 
sensum  et  intellectum;  et  utrumque  cor¬ 


poreo  principio  attribuebant,  ut  dictum  est* 

Plato  autem  distinxit  inter  intellectum  et 
sensum ;  utrumque  tamen  attribuit  principio 
incorporeo,  ponens  quod  sicut  intelligere, 
ita  et  sentire  convenit  animae  secundum 
seipsam ;  et  ex  hoc  sequebatur  quod  etiam 
animae  brutorum  animalium  sunt  subsis¬ 
tentes. 

'Sed  Aristoteles,  lib.  I  De  anima,  text.  76, 
et  lib.  IU,  text.  6  et  7,  posuit  quod  solum 
intelligere  'inter  opera  animae  sine  organo 
corporeo  exerretur.  Sentire  vero  et  conse¬ 
quentes  operationes  animae  sensitivae  mani¬ 
feste  accidunt  cum  aliqua  corporis  immuta¬ 
tione;  sicut  in  videndo  immutatur  pupilla 
per  speciem  coloris ;  et  idem  apparet  in  aliis. 
Et  sic  manifestum  est  quod  anima  sensitiva 
non  habet  aliquam  operationem  propriam 
per  seipsam;  sed  omnis  operatio  sensitivae 
animae  est  conjuncti.  Ex  quo  relinquitur 
quod,  cum  animae  brutorum  animalium  per 
se  non  operentur,  non  sint  subsistentes  : 
similiter  enim  unumquodque  habet  esse  et 
operationem. 

Ad  primum  ergo  dicendum,  quod  homo, 
etsi  conveniat  in  genere  cum  aliis  animali¬ 
bus,  specie  tamen  differt.  Differentia  autem 
speciei  attenditur  secundum  differentiam 
formae.  Nec  oportet  quod  omnis  differentia 
formae  faciat  generis  diversitatem. 

Ad  secundum  dicendum,  quod  sensitivum 
qnodammodo  se  habet  ad  sensibilia  sicut 
intellectivum  ad  iutelligibilia  inquantum 
scilicet  utrumque  est  in  potentia  ad  sua 
objecta.  Sed  quodammodo  dissimiliter  se  ha¬ 
bent,  inquantum  sensitivum  patitur  a  sen¬ 
sibili  cum  corporis  immutatione.  Unde  ex¬ 
cellentia  sensibilium  corrumpit  sensum; 
quod  in  intellectu  non  contingit.  Nam  intel¬ 
lectus  intelligens  maxima  intelligibilium, 
magis  potest  postmodum  intelligere  minora. 
Si  vero  in  intelligendo  fatigetur  corpus,  hoc 
est  per  accidens ,  inquantum  intellectus 
indiget  operatione  virium  sensitivarum,  per 
quas  ei  phantasmata  praeparentur. 

Ad  tertium  dicendum,  quod  vis  motiva 
est  duplex.  Una  quae  importat  motum,  sci¬ 
licet  appetitiva,  et  hujus  operatio  in  anima 
sensitiva  non  est  sine  corpore;  sed  ira  et 
gaudium  et  hujusmodi  passiones  sunt  cum 
aliqua  cordis*  immutatione.  Alia  vis  motiva 


*  D.  Thornas  non  affert  ipsa  verba ,  sed  sensura  tribuitur  Gennadio. 
reddit.  Opusculum  autem  illud  non  est  D.  Augus-  *  Sic  codd.;  in  edit.  :  «  corporis.  » 

tini,  licet  inter  ejus  opera  legatur;  sed  communiter  (a)  Animas  nostras  nihil  esse  Libertini  dicunt. 


QU^ST.  LXV,  ART.  III  ET  IV.  4  5 


■est  exequens  motum,  per  quem  membra 
redduntur  habilia  ad  obediendum  appetitui, 
cujus  actus  non  est  movere  sed  moveri. 
Unde  patet  quod  movere  non  est  actus  ani¬ 
ma?  sensitiva?  sine  corpore. 

Conclusio.  —  Cum  animae  brutorum  per  seipsas 
minime  operentur,  subsistentes  non  sunt.  Similiter 
enim  unumquodque  liabet  esse  et  operationem. 

ARTICULUS  IV. 

Utrum  anima  sit  homo . 

Ad  quartum  sic  proceditur.  1.  Videtur 
quod  anima  sit  homo.  Dicitur  enim  II  ad 
Cor.,  iv,  16  :  Licet  is  qui  foris  est,  noster 
homo,  corrumpatur  ;  tamen  is  qui  intus  est 
renovatur  de  die  in  diem.  Sed  id  quod  est 
intus  in  homine,  est  anima.  Ergo  anima  est 
homo  interior. 

2.  Praeterea,  anima  humana  est  substantia 
quaedam.  Non  autem  est  substantia  uni¬ 
versalis.  Ergo  est  substantia  particularis; 
ergo  est  hypostasis  vel  persona  :  sed  non¬ 
nisi  humana.  Ergo  anima  est  homo;  nam 
persona  humana  est  homo. 

Sed  contra  est  quod  Augustinus,  XIX  De 
civ.  Dei,  cap.  m,  coi.  626,  t.  7,  commendat 
Varronem,  quod  «  hominem  nec  animam 
solam,  nec  solum  corpus,  sed  animam  simul 
et  corpus  esse  arbitrabatur.  » 

Respondeo  dicendum,  quod  animam  esse 
hominem  dupliciter  potest  intelligi.  Uno 
modo,  quod  homo  sit  anima,  sed  hic  homo 
non  sit  anima,  sed  compositum  ex  anima  et 
corpore,  puta  Socrates.  Quod  ideo  dico,  quia 
quidam  posuerunt  solam  formam  esse  de 
ratione  speciei;  materiam  vero  esse  partem 
individui,  et  non  speciei. 

Quod  quidem  non  potest  esse  verum.  Nam 
ad  naturam  speciei  pertinet  id  quod  signi¬ 
ficat  definitio.  Definitio  autem  in  rebus  na¬ 
turalibus  non  significat  formam  tantum,  sed 
formam  et  materiam.  Unde  materia  est  pars 
speciei  in  rebus  naturalibus,  non  quidem 
materia  signata,  qua?  est  principium  indivi- 
duationis,  sed  materia  communis.  Sicut 
enim  de  ratione  hujus  hominis  est  quod  sit 
ex  hac  anima  et  his  carnibus  et  his  ossibus ; 
ita  de  ratione  hominis  est  quod  sit  ex  anima 

1  Al.  :  «  sed  aliquid  principium.  » 

8  AI.  :  «  principale.  » 

(«)  Quidam  hominem  dixerunt  esse  animam,  alii 
esse  corpus ;  sed  veritas  est  in  medio  :  homo  est 


et  carnibus  et  ossibus;  oportet  enim  de 
substantia  speciei  esse  quidquid  est  commu¬ 
niter  de  substantia  omnium  individuorum 
sub  specie  contentorum. 

Alio  vero  modo  potest  intelligi  sic  quod 
etiam  haec  anima  sit  hic  homo ;  et  hoc  qui¬ 
dem  sustineri  posset,  si  poneretur  quod  ani¬ 
mae  sensitivae  operatio  esset  ejus  propria 
sine  corpore  :  quia  omnes  operationes  quae 
attribuuntur  homini,  convenirent  soli  ani¬ 
mae.  Illud  autem  est  unaquaeque  res  quod 
operatur  operationes  illius  rei;  unde  illud 
est  homo  quod  operatur  operationes  hominis. 
Ostensum  est  autem,  quod  sentire  non  est 
operatio  animae  tantum.  Cum  igitur  sentire 
sit  quaedam  operatio  hominis,  licet  non  pro¬ 
pria,  manifestum  est  quod  homo  non  est 
anima  tantum,  sed  1  est  aliquod  compositum 
ex  anima  et  corpore. 

Plato  vero  ponens  sentire  esse  proprium 
animae,  ponere  potuit  quod  homo  esset 
anima  utens  corpore. 

Ad  primum  ergo  dicendum,  quod,  secun¬ 
dum  Philosophum,  in  IX  E thic.,  cap.  vm, 
illud  potissime  videtur  esse  unumquodque, 
quod  est  principium2  in  ipso;  sicut  quod 
facit  rector  civitatis,  dicitur  civitas  facere. 
Et  hoc  modo  aliquando  quod  est  principale 
in  homine,  dicitur  homo,  aliquando  quidem 
pars  intellectiva  secundum  rei  veritatem, 
quae  dicitur  homo  interior ;  aliquando  vero 
pars  sensitiva  cum  corpore  secundum  aes¬ 
timationem  quorumdam ,  qui  solum  circa 
sensibilia  detinentur.  Et  hic  dicitur  homo 
exterior. 

Ad  secundum  dicendum,  quod  non  quae¬ 
libet  substantia  particularis  est  hypostasis, 
vel  persona,  sed  quae  habet  completam 
naturam  speciei.  Unde  manus  vel  pes  non 
potest  dici  hypostasis,  vel  persona ;  et  simi¬ 
liter  nec  anima,  cum  sit  pars  speciei  hu¬ 
manae. 

Conclusio.  —  Cum  illum  tantum  sit  homo  quod 
operatur  omnes  hominis  operationes,  anima  vero 
sola  sine  corpore  non  operetur  sensitivas;  mani¬ 
festum  est,  quod  homo  non  est  anima  tantum,  sed 
aliquid  compositum  ex  anima  et  corpore  (a). 


ex  anima  et  corpore  substantialiter  unitis;  hinc 
falsa  est  et  erronea  definitio  haec  :  «  L’homme  est 
une  intelligence  servie  par  des  organes.  » 

ARTICULUS  V. 

Utrum  anima  sit  composita  ex  materia  et 
forma. 

Ad  quintum  sic  proceditur.  1.  Videtur 
quod  anima  sit  composita  ex  materia  et 
forma.  Potentia  enim  contra  actum  dividi¬ 
tur.  Sed  omnia  quaecumque  sunt  in  actu, 
participant  primum  actum,  qui  Deus  est; 
per  cujus  participationem  omnia  sunt  et 
Dona  et  entia  et  viventia,  ut  patet  per  doc¬ 
trinam  Dionysiit,  in  lib.  De  div.  nom .,  c.  v, 
§2,  etc.,  coi.  815,  t.  1.  Ergo  quaecumque 
sunt  in  potentia,  participant  primam  poten¬ 
tiam.  Sed  prima  potentia  est  materia  prima. 
Cum  ergo  anima  humana  sit  quodammodo 
in  potentia,  quod  apparet  ex  hoc  quod  homo 
quandoque  est  intelligens  in  potentia,  vi¬ 
detur  quod  anima  humana  participat  mate¬ 
riam  primam  tanquam  partem  sui. 

2.  Praeterea,  in  quocumque  inveniuntur 
proprietates  materiae,  ibi  invenitur  materia. 
Sed  in  anima  inveniuntur  proprietates  ma¬ 
teriae,  quae  sunt  subjici  et  transmutari; 
subjicitur  enim  scientiae  et  virtuti,  et  mu¬ 
tatur  de  ignorantia  ad  scientiam,  vel  de 
vitio  ad  virtutem.  Ergo  in  anima  est  ma¬ 
teria. 

3.  Praeterea,  illa  quae  non  habent  mate¬ 
riam.  non  habent  causam  sui  esse,  ut  dicitur 
in  Vili  Metaph.,  text.  16.  Sed  anima  habet 
causam  sui  esse,  quia  creatur  a  Deo.  Ergo 
anima  habet  materiam. 

4.  Praeterea,  quod  non  habet  materiam, 
sed  est  forma  tantum,  est  actus  purus  et 
infinitus.  Hoc  autem  solius  Dei  est.  Ergo 
anima  habet  materiam. 

Sed  contra  est  quod  Augustinus  probat 
in  VH  Super  Gen.  ad  lit.,  cap.  vn,  vm,  etc; 
coi.  359,  t.  3,  quod  anima  non  est  facta  nec 
ex  materia  corporali,,  nec  ex  materia  spiri¬ 
tuali. 

Respondeo  dicendum,  quod  anima  non 
Jiabet  materiam,  et  hoc  potest  considerari 
dupliciter.  Primo  quidem  ex  ratione  animae 
in  communi.  Est  enim  de  ratione  anima* 
quod  sit  forma  alicujus  corporis.  Aut  igitur 
est  forma  secundum  se  totam,  aut  secundum 
aliquam  partem  sui.  Si  secundum  se  totam, 
impossibile  est  quod  pars  ejus  sit  materia,  si 

1 1ta  cod.  Alcan.,  cum  edit,  romana;  cod.  Tarrac. 
et  editiones  reliquae  :  «  secundum  diffusionem  et 


dicatur  materia  aliquod  ens  in  potentia  tan¬ 
tum,  quia  forma,  inquantum  forma,  est 
actus ;  id  autem  quod  est  in  potentia  tantum 
non  potest  esse  pars  actus:  cum  potentia 
repugnet  actui,  utpote  contra  actum  divisa. 
Si  autem  sit  forma  secundum  aliquam  par¬ 
tem  sui,  illam  partem  dicemus  esse  animam; 
et  illam  materiam,  cujus  primo  est  actus, 
dicemus  esse  primum  animatum.  Secundo, 
specialiter  ex  ratione  humanae  animae,  in¬ 
quantum  est  intellectiva.  Manifestum  est 
enim  quod  omne  quod  recipitur  in  aliquo, 
recipitur  in  eo  per  modum  recipientis.  Sic 
autem  cognoscitur  unumquodque,  sicut 
forma  ejus  est  in  cognoscente.  Anima  autem 
intellectiva  cognoscit  rem  aliquam  in  sua 
natura  absoluta,  puta  lapidem,  inquantum 
est  lapis  absolute.  Est  igitur  forma  lapidis 
absolute  secundum  propriam  rationem  for¬ 
malem  in  anima  intellectiva.  Anima  igitur 
intellectiva  est  forma  absoluta,  non  autem 
aliquid  compositum  ex  materia  et  forma.  Si 
enim  anima  intellectiva  esset  composita  ex 
materia  et  forma,  formae  rerum  reciperentur 
in  ea  ut  individuales  ;  et  sic  non  cognosceret 
nisi  singulare,  sicut  accidit  in  potentiis  sen¬ 
sitivis  quae  recipiunt  formas  rerum  in  or¬ 
gano  corporali.  Materia  enim  est  principium 
individuationis  formarum.  Relinquitur  ergo 
quod  anima  intellectiva  et  omnis  intellec¬ 
tualis  substantia  cognoscens  formas  abso¬ 
lute,  caret  compositione  formae  et  materiae. 

Ad  primum  ergo  dicendum,  quod  primus 
actus  est  universale  principium  omnium 
actuum;  quia  est  infinitum  virtualiter,  ia 
se  omnia  praehabens,  ut  dicit  Dionysius,  c.  V 
De  div.  nom.,  §  4,  coi.  818,  t.  1.  Unde  par¬ 
ticipatur  a  rebus  non  sicut  pars,  sed  secun¬ 
dum  diffusionem1  processionis  ipsius.  Po¬ 
tentia  autem,  cum  sit  receptiva  actus, 
oportet  quod  actui  proportionetur.  Actus 
vero  recepti  qui  procedunt  a  primo  actu 
infinito,  et  sunt  quaedam  participationes 
ejus,  sunt  diversi.  Unde  non  potest  esse 
potentia  una  quae  recipiat  omnes  actus 
sicut  est  unus  actus  influens  omnes  actus 
participatos ;  alioquin  potentia  receptiva 
adaequaret  potentiam  activam  primi  actus. 
Est  autem  alia  potentia  receptiva  in  anima 
intellectiva  a  potentia  receptiva  materiae 
primae,  ut  patet  ex  diversitate  receptorum  ;. 
nam  materia  prima  recipit  formas  indivi- 

processionem  ipsius. » 

duales,  intellectus  autem  recipit  formas 
absolutas.  Unde  talis  potentia  in  anima  in¬ 
tellectiva  existens  non  ostendit  quod  anima 
sit  composita  ex  materia  et  forma. 

Ad  secundum  dicendum,  quod  subjici  et 
transmutari  convenit  materiae  secundum 
quod  est  in  potentia.  Sicut  ergo  est  alia 
potentia  intellectus  et  alia  potentia  materiae 
primae;  ita  est  alia  ratio  subjiciendi  et  trans¬ 
mutandi.  Secundum  hoc  enim  intellectus 
subjicitur  scientiae  et  transmutatur  de  igno¬ 
rantia  ad  scientiam,  secundum  quod  est  in 
potentia  ad  species  intelligi biles. 

Ad  tertium  dicendum,  quod  forma  est 
causa  essendi  materiae,  et  agens;  unde 
agens,  inquantum  reducit  materiam  in 
actum  formae  transmutando,  est  ei  causa 
essendi.  Si  quid  autem  est  forma  subsistens, 
non  habet  esse  per  aliquod  formale  princi¬ 
pium;  nec  habet  causam  transmutantem  de 
potentia  in  actum.  Unde  post  verba  prae¬ 
missa  Philosophus  concludit  quod  «  in  his 
quae  sunt  composita  ex  materia  et  forma, 
nnlla  est.  alia  causa  nisi  movens  ex  potestate 
ad  actum ;  quaecumque  vero  non  habent 
materiam ,  omnia  simpliciter  entia  sunt 
ipsum  quid.  » 

Ad  quartum  dicendum,  quod  omne  par¬ 
ticipatum  comparatur  ad  participans  ut 
actus  ejus.  Quaecumque  autem  forma  creata 
per  se  subsistens  ponatur,  oportet  quod 
participet  esse;  quia  etiam  ipsa  vita,  vel 
quidquid  sic  diceretur,  participat  ipsum 
esse,  ut  dicit  Dionysius,  De  clio.  nom.,  c.  v, 
§  5,  coi.  819,  t.  1.  Esse  autem  participatum 
finitur  ad  capacitatem  participantis.  Unde 
solus  Deus,  qui  est  ipsum  suum  esse,  est 
actus  purus  et  infinitus.  In  substantiis  vero 
intellectualibus  est  compositio  ex  actu  et  po¬ 
tentia,  non  quidem  ex  materia  et  forma, 
sed  ex  forma  et  esse  participato.  Unde  a 
quibusdam  dicuntur  componi  ex  quo  est,  et 
quod  est ;  ipsum  enim  esso  est  quo  aliquid 
est. 

Conclusio.  —  Cum  de  ratione  animae,  prout  in 
communi  consideratur,  sit  esse  formam  corporis ; 

1  Non  concluditur  ex  praecedenti,  sed  anteceden- 
ier  affirmatur. 

*  Sensum  reddit  D.  Thomas  ex  versione  Joannis 
Sarrasini.  Corderius  :  «  Inde  provenit  illas  animas 
intellectu  praeditas  esse,  vitam  habere  substantia¬ 
lem,  corruptionis  expertem.  » 

(a)  Juxta  Bonaventurain,  anima  rationalis  bene 
dicitur  composita  ex  materia  et  forma,  quia  mate¬ 
riae  proprietatem  habet.  Avicebron  intelligentias  ex 
materia  et  fonna  esse  compositas  expresse  dicit. 


prout  vero  in  speciali,  incpiantum  scilicet  est  in¬ 
tellectiva,  esse  cognoscitivam  formarum  absoluta¬ 
rum  sive  universalium;  dici  debet  animam  non 
esse  compositam  ex  materia,  et  forma  (a). 

ARTICULUS  VI. 

Utrum  anima  humana  sit  incorruptibilis. 

Ad  sextum  sic  proceditur.  1.  Videtur 
quod  anima  humana  sit  corruptibilis.  Quo¬ 
rum  enim  est  simile  principium  et  similis 
processus,  videtur  esse  similis  finis.  Sed 
simile  est  principium  generationis  homi¬ 
num  et  jumentorum,  quia  de  terra  facta 
sunt;  similis  est  etiam  vitse  processus  in 
utrisque,  quia  similiter  spirant  omnia,  et 
nihil  habet  homo  jumento  amplius,  ut  di¬ 
citur  Eccles.,  m,  19.  Ergo  ut  ibidem  conclu¬ 
ditur  \  unus  est  interitus*  hominis  et  jumen¬ 
torum,  et  sequa  utriusque  conditio.  Sed 
anima  brutorum  animalium  est  corruptibilis. 
Ergo  et  anima  humana  est  corruptibilis. 

2.  Praeterea,  omne  quod  est  de  nihilo, 
vertibile  est  in  nihilum ;  quia  finis  debet 
respondere  principio.  Sed  sicut  dicitur 
Sapient.,  n,  2,  ex  nihilo  nati  sumus,  quod 
verum  est  non  solum  inquantum  ad  corpus, 
sed  etiam  quantum  ad  animam.  Ergo,  ut 
ibidem  concluditur,  post  hoc  erimus,  tan- 
quam  non  fuerimus,  etiam  secundum 
animam. 

3.  Praeterea,  nulla  res  est  sine  propria 
operatione.  Sed  propria  operabo  animae, 
quee  est  intelligere  cum  phantasmate,  non 
potest  esse  sine  corpore;  nihil  enim  sine 
phantasmate  intelligit  anima.  Phantasma 
autem  non  est  sine  corpore,  ut  dicitur  in  II 
De  anima,  text.  160.  Ergo  anima  non  potest 
remanere  destructo  corpore. 

Sed  contra  est  quod  Dionysius  dicit,  iv 
cap.  De  div.  nom.,  §  2,  coi.  695,  t.  1,  quod 
animae  humanae  «  habent  ex  bonitate  divina 
quod  sint  intellectuales,  et  quod  habeant 
substantialem  vitam  inconsumptibilem2.  » 

Respondeo  dicendum,  quod  necesse  est 
dicere,  animam  humanam,  quam  dicimus 

Scotus  in  anima  materiam  metaphysicom  ponit, 
nec  etiam  physicam,  sed  non  eamdem  ac  corpora¬ 
lium  rejicit.  Duae  sunt  enim  juxta  Scotistas  quos¬ 
dam  materiae  primae  physicae,  una  corporalium, 
una  spiritualium.  Haec  autem  materia  physica 
animae  et  spiritualium,  nec  quantitas  extensa,  nec 
unum  principium  naturale  ex  quo  aliquid  fit  esset. 
Quoad  materiam  metapliysicam,  ens  liffiit&tuna  est. 
baecceitas,  ut  diximus. 


*  Interi¬ 
tus  est. 

intellectivum  principium,  esse  incorrupti¬ 
bilem. 

Dupliciter  enim  aliquid  corrumpitur;  uno 
modo  per  se,  alio  modo  per  accidens.  Im¬ 
possibile  est  autem  aliquid  subsistens  gene¬ 
rari  aut  corrumpi  per  accidens,  id  est  aliquo 
generato  vel  corrupto.  Sic  enim  competit 
alicui  generari  et  corrumpi ,  sicut  et  esse, 
quod  per  generationem  acquiritur,  et  per 
-corruptionem  amittitur.  Unde  quod  per  se 
habet  esse,  non  potest  generari  vel  cor¬ 
rumpi  nisi  per  se.  Quae  vero  non  subsistunt, 
ut  accidentia  et  forma?  materiales,  dicuntur 
fieri  et  corrumpi  per  generationem  et  cor¬ 
ruptionem  compositorum.  Ostensum  est 
autem  supra,  quod  anima?  brutorum  non 
sunt  quid  per  se  subsistens,  sed  sola  anima 
humana.  Unde  anima?  brutorum  corrum¬ 
puntur,  corruptis  corporibus;  anima  autem 
humana  non  posset  corrumpi,  nisi  per  se 
corrumperetur.  Quod  quidem  omnino  est 
impossibile  non  solum  de  ipsa,  sed  de  quo¬ 
libet  subsistente,  quod,  est  forma  tantum. 
Manifestum  est  enim  quod  id  quod  secun¬ 
dum  se  convenit  alicui,  est  inseparabile  ah 
ipso.  Esse  autem  per  se  convenit  formae, 
quae  est  actus.  Unde  materia  secundum  hoc 
acquirit  esse  in  actu,  quod  acquirit  formam ; 
secundum  hoc  autem  accidit  in  ea  corruptio 
quod  separatur  forma  ab  ea.  Impossibile  est 
autem  quod  forma  separetur  a  seipsa;  unde 
impossibile  est  quod  forma  subsistens  desinat 
.esse. 

Dato  etiam  quod  anima  esset  ex  materia 
et  forma  composita,  ut  quidam  dicunt, 
adhuc  oporteret  ponere  eam  incorrupti¬ 
bilem.  Non  enim  invenitur  corruptio,  nisi 
ubi  invenitur  contrarietas ;  generationes 
enim  et  corruptiones  ex  contrariis  et  in 
contraria  sunt.  Unde  corpora  caelestia,  quia 
non  habent  materiam  contrarietati  subjec¬ 
tam,  incorruptibilia  sunt.  In  anima  autem 
intellectiva  non  potest  esse  aliqua  contra¬ 
rietas  :  recipit  enim  secundum  modum  sui 
esse.  Ea  vero  quae  in  ipsa  recipiuntur,  sunt 
absque  contrarietate ;  quia  etiam  rationes 
contrariorum  in  intellectu  non  sunt  con¬ 
traria?,  sed  est  una  scientia  contrariorum. 
Impossibile  est  ergo  quod  anima  intellec¬ 
tiva  sit  corruptibilis. 

Potest  etiam  hujus  rei  accipi  signuir;  ex 
hoc  quod  unumquodque  naturaliter  suo 
modo  esse  desiderat.  Desiderium  aute.a  in 
rebus  cognoscentibus  sequitur  cognitionem. 

(a)  Pluribus  in  locis  immortalitatem  animse  Phi- 


Sensus  autem  non  cognoscit  esse  nisi  sub 
hic  et  nunc.  Sed  intellectus  apprehendit 
esse  absolute,  et  secundum  omne  tempus. 
Unde  omne  habens  intellectum  naturaliter 
desiderat  esse  semper.  Naturale  autem  desi¬ 
derium  non  potest  esse  inane.  Omnis  igitur 
intellectualis  substantia  est  incorruptibilis. 

Ad  primum  ergo  dicendum,  quod  Salomon 
inducit  rationem  illam  ex  persona  insipien¬ 
tium,  ut  exprimitur  Sapient.,  ii.  Quod  ergo 
dicitur  quod  homo  et  alia  animalia  habent 
simile  generationis  principium,  verum  est 
quantum  ad  corpus;  similiter  enim  de  terra 
facta  sunt  omnia  animalia ;  non  autem  quan¬ 
tum  ad  animam.  Nam  anima  brutorum  pro¬ 
ducitur  ex  virtute  aliqua  corporea,  anima 
vero  humana  a  Deo  :  et  ad  hoc  significan¬ 
dum  dicitur  Genes.,  i,  quantum  ad  alia  ani¬ 
malia  :  Producat  terra  animam  viventem. 
Quantum  vero  ad  hominem  dicitur,  quod 
inspiravit  in  faciem  ejus  spiraculum  vitae. 
Et  ideo  concluditur  Eccles.,  ult.,  7  :  Rever¬ 
tatur  pidvis  in  terram  suam,  unde  erat;  et 
spiritus  redeat  ad  Reum  qui  dedit  illum. 
Similiter  processus  vita?  est  similis  quantum 
ad  corpus;  ad  quod  pertinet  quod  dicitur 
Eccles.,  iii,  19  :  Similiter  spirant  omnia; 
et  Sapient.,  n,  2  :  Fumus  flatus  est  in  na¬ 
ribus  nostris,  etc.  Sed  non  est  similis  pro¬ 
cessus  quantum  ad  animam  :  quia  homo 
intelligit,  non  autem  animalia  bruia.  Unde 
falsum  est  quod  dicitur  Eccles.,  m,  19  : 
Nihil  habet  homo  jumento  amplius.  Et  ideo 
similis  est  interitus  quantum  ad  corpus,  sed 
non  quantum  ad  animam. 

Ad  secundum  dicendum,  quod  sicut  posse 
creari  dicitur  aliquid  non  per  potentiam 
passivam,  sed  solum  per  potentiam  activam 
creantis,  qui  ex  nihilo  potest  aliquid  produ¬ 
cere,  ita  cum  dicitur  aliquid  vertibile  in 
nihil,  non  importatur  in  creatura  potentia 
ad  non  esse,  sed  in  creatore  potentia  ad  hoc 
quod  esse  non  influat.  Dicitur  autem  aliquid 
corruptibile  per  hoc  quod  inest  ei  potentia  ad 
non  esse. 

Ad  tertium  dicendum,  quod  intelligere 
cum  phantasmate  est  proprie  operatio 
animae  secundum  quod  corpori  est  unita. 
Separata  autem  a  corpore  habebit  alium 
modum  intelligendi  similem  aliis  substantiis 
a  corpore  separatis,  ut  infra  melius  patebit. 

Conclusio.  —  Cum  anima  sit  forma  per  se  sub¬ 
sistens,  expers  omnis  contrarietatis ,  non  est  cor¬ 
ruptibilis  per  se,  nec  per  accidens  (a). 
losophus  affirmavit. 

ARTICULUS  VII. 

Utrum  anima  et  angelus  sint  unius 
speciei. 

Ad  septimum  sic  proceditur.  1.  Videtur 
quod  anima  et  angelus  sint  unius  speciei. 
Unumquodque  enim  ordinatur  ad  proprium 
finem  per  naturam  suae  speciei,  per  quam 
habet  inclinationem  ad  finem.  Sed  idem  est 
finis  animae  et  angeli,  scilicet  beatitudo 
aeterna.  Ergo  sunt  unius  speciei. 

2.  Praeterea,  ultima  differentia  specifica 
est  nobilissima,  quia  complet  rationem  spe¬ 
ciei.  Sed  nihil  est  nobilius  in  angelo  et  anima 
quam  esse  intellectuale.  Ergo  conveniunt 
anima  et  angelus  in  ultima  differentia  spe¬ 
cifica  ;  ergo  sunt  unius  speciei. 

3.  Praeterea,  anima  ab  angelo  differre 
lion  videtur  nisi  per  hoc  quod  est  corpori 
unita.  Corpus  autem,  cum  sit  extra  essen¬ 
tiam  animae.,  non  videtur  ad  ejus  speciem 
pertinere.  Ergo  anima  et  angelus  sunt  unius 
speciei. 

Sed  contra,  quorum  sunt  diversae  opera¬ 
tiones  naturales,  ipsa  differunt  specie.  Sed 
animae  et  angeli  sunt  diversae  operationes 
naturales  :  quia ,  ut  dicit  Dionysius ,  De 
div.  nomin.,  c.  vn,  §  2,  coi.  8G7, 1. 1,  «  men¬ 
tes  angelicae  simplices,  et  bonos  intellectus 
habent,  non  a  divisibilibus  congregantes  divi¬ 
nam  conjunctionem1 ;  »  cujus  contrarium 
postmodum  de  anima  dicit.  Anima  igitur  et 
angelus  non  sunt  unius  speciei. 

Respondeo  dicendum,  quod  Ori  genes, 
lib .  i  Periarch.,  cap.  v,  coi.  158,  et  c.  vm, 
coL  470,  t.  4  ,  posuit  omnes  animas  huma¬ 
nas  et  angelos  esse  unius  speciei;  et  hoc 
ideo  quia  posuit  diversitatem  gradus  in  hu¬ 
jusmodi  subtantiis  inventam  accidentalem, 
utpote  ex  libero  arbitrio  provenientem,  ut 
«upra  dictum  est. 

Quod  non  potest  esse,  quia  in  substantiis 
incorporeis  non  potest  esse  diversitas  secun¬ 
dum  numerum  absque  diversitate  secundum 
speciem,  et  absque  naturali  inaequalitate; 
quia  cum  non  sint  compositae  ex  materia  et 
forma,  sed  sint  formae  subsistentes,  mani¬ 
festum  est  quod  necesse  erit  in  eis  esse  di¬ 
versitatem  speciei2.  Non  enim  potest  intelligi 

1  Ex  versione  Joannis  Sarrasini.  Gorderius  : «  Ex 
ea  intellectiles  ac  intelligentes  angelicarum  men¬ 
tium  virtutes  simplices  ac  beatas  liabent  intelligen- 
tias,  dum  non  dividuis  aut  e  dividuis,  vel  sensibus 

quod  aliqua  forma  separata  sit  nisi  una 
unius  speciei ;  sieut  si  esset  albedo  separata, 
non  potest  esse  nisi  una  tantum;  Ineo  enim 
albedo  non  differt  ab  alia,  nisi  per  hoc  quod 
est  hujus  vel  illius.  Diversitas  autem  secun¬ 
dum  speciem  sempcr  habet  diversitatem 
naturalem  concomitantem,  sicut  m  specie- 
bus  colorum  unus  est  perfectior  altero,  et 
similiter  in  aliis.  Et  hoc  ideo  quia  differen¬ 
tiae  dividentes  genus  sunt  contrariae.  Con¬ 
traria  autem  se  habent  secundum  perfectum 
et  imperfectum,  quia  principium  contraric- 
tatis  est  privatio  et  habitus,  ut  dicitur  in  X 
Metaph text.  15  et  10.  Idem  etiam  seque¬ 
retur,  si  hujusmodi  substantiae  essent  com¬ 
positae  ex  materia  et  forma.  Si  enim  materia 
hujus  distinguitur  a  materia  illius,  necesse 
est  quod  vel  forma  sit  principium  distinctio¬ 
nis  materiae,  ut  scilicet  materiae  sint  diversae 
propter  habitudinem  ad  diversas  formas  :  et 
tunc  sequitur  adhuc  diversitas  secundum 
speciem,  et  inaequalitas  naturalis ;  vel  mate¬ 
ria  erit  principium  distinctionis  formarum. 
Nec  potest  dici  quod 3  materia  haec  sit  alia  ab 
illa  nisi  secundum  divisionem  quantitati- 
vam,  quae  non  habet  locum  in  substantiis 
incorporeis,  cujusmodi  sunt  angelus  et 
anima.  Unde  non  potest  esse  quod  angelus 
et  anima  sint  unius  speciei. 

Quomodo  autem  sint  plures  animae  unius 
speciei,  infra  ostendetur. 

Ad  primum  ergo  dicendum,  quod  ratio 
illa  procedit  de  line  proximo  et  naturali. 
Beatitudo  autem  aeterna  est  linis  ultimus  et 
super  naturalis. 

Ad  secundum  dicendum,  quod  differentia 
specifica  ultima  est  nobilissima,  inquantum 
est  maxime  determinata,  per  modum  quo 
actus  est  nobilior  potentia.  Sic  autem  intel¬ 
lectuale  non  est  nobilissimum,  quia  est  in¬ 
determinatum  et  commune  ad  multos  intel¬ 
lectualitatis  gradus,  sicut  sensibile  ad  multos 
gradus  inesse  sensibilis.  Unde  sicut  non 
omnia  sensibilia  sunt  unius  speciei,  ita  nec 
omnia  intellectualia. 

Ad  tertium  dicendum,  quod  corpus  non 
est  de  essentia  animae ;  sed  anima  ex  natura 
suae  essentiae  habet  quod  sit  corpori  unibilis ; 
unde  nec  proprie  anima  est  in  specie,  sed 
compositum.  Et  lioc  ipsum  quod  anima  quo¬ 
dammodo  indiget  corpore  ad  suam  opera- 

vel  diffusis  rationibus,  ratiocinando  divinam  colli¬ 
gunt  scientiam. » 

2  AI. :  «  in  specie.  '>  —  3  AI. :  «  dici  materia  haec 
alia  ab  illa  nisi  secundum  distinctionem.  » 

tionem,  ostendit  quod  anima  tenet  inferio¬ 
rem  gradum  intellectualitatis  quam  angelus, 
qui  corpori  non  unitur. 

Conclusio.  —  Cum  angelus  forma  sit  separata, 
non  existens  in  materia,  fieri  non  potest  ut  sit 
unius  speciei  cum  anima. 

QILESTIO  LXXVI 

DE  UNIONE  ANIMAE  AD  CORPUS. 

(Et  octo  quaeruntur). 

Deinde  considerandum  est  de  unione  ani¬ 
mae  ad  corpus ,  et  circa  hoc  quaeruntur  octo  : 
1°  utrum  intellectivum  principium  uniatur 
corpori  ut  forma;  2°  utrum  intellectivum 
principium  numero  multiplicetur  secundum 
multiplicationem  corporum,  vel  sit  unus  in¬ 
tellectus  omnium  hominum;  3°  utrum  in 
corpore,  cujus  forma  est  principium  intel¬ 
lectivum,  sit  aliqua  alia  anima ;  4°  utrum  sit 
in  eo  aliqua  alia  forma  substantialis ;  5°  quale 
debeat  esse  corpus  cujus  intellectivum  prin¬ 
cipium  est  forma ;  6°  utrum  tali  corpori  unia¬ 
tur  mediante  aliquo  alio  corpore ;  7°  utrum 
mediante  aliquo  accidente ;  8°  utrum  anima 
sit  tota  in  qualibet  parte  corporis. 

ARTICULUS  PRIMUS. 

Utrum  intellectivum  principium  uniatur 
corpori  ut  forma . 

Ad  primum  sic  proceditur.  4.  Videtur 
quod  intellectivum  principium  non  uniatur 
corpori  ut  forma.  Dicit  eqim  Philosophus  in 
III  De  anima,  text.  6  et  7,  quod  intellectus 
est  separatus,  et  quod  nullius  corporis  est 
actus.  Non  ergo  unitur  corpori  ut  forma. 

2.  Praeterea,  omnis  forma  determinatur 
secundum  naturam  materiae  cujus  est  forma : 
alioquin  non  requireretur  proportio  inter 
materiam  et  formam.  Si  ergo  intellectus 
uniretur  corpori  ut  forma,  cum  omne  cor¬ 
pus  habeat  determinatam  naturam,  seque¬ 
retur  quod  intellectus  haberet  determinatam 
naturam,  et  sic  non  esset  omnium  cognos- 
citivus,  ut  ex  superioribus  patet ;  quod  est 
contra  rationem  intellectus.  Non  ergo  in¬ 
tellectus  unitur  corpori  ut  forma. 

3.  Praeterea,  quaecumque  potentia  recep¬ 
tiva  est  actus  alicujus  corporis,  recipit  for¬ 
mam  materialiter  et  individualiter  :  quia 
receptum  est  in  recipiente  secundum  modum 
reciDientis.  Sed  forma  rei  intellectae  non  re¬ 


cipitur  in  intellectu  materialiter  et  indivi¬ 
dualiter,  sed  magis  immaterialiter  et  uni¬ 
versaliter;  alioquin  intellectus  non  esset 
cognoscitivus  immaterialium  et  universa¬ 
lium,  sed  singularium  tantum,  sicut  et  sen¬ 
sus.  Intellectus  ergo  non  unitur  corpori  ut 
forma. 

4.  Praeterea,  ejusdem  est  potentia  et  actio : 
idem  enim  est  quod  potest  agere  et  quod 
agit.  Sed  actio  intellectualis  non  est  alicujus 
corporis,  ut  ex  superioribus  patet.  Ergo  nec 
potentia  intellectiva  est  alicujus  corporis 
potentia.  Sed  virtus,  sive  potentia,  non  po¬ 
test  esse  abstractior  vel  simplicior  quam 
essentia,  e  qua  virtus  vel  potentia  derivatur. 
Ergo  nec  substantia  intellectus  est  corporis 
forma. 

5.  Praeterea,  id  quod  secundum  se  habet 
esse,  non  unitur  corpori  ut  forma;  quia 
forma  est  quo  aliquid  est ,  et  sic  ipsum  esse 
formae  non  est  ipsius  formae  secundum  se. 
Sed  intellectivum  principium  habet  secun¬ 
dum  se  esse,  et  est  subsistens,  ut  supra  dic¬ 
tum  est.  Non  ergo  unitur  corpori  ut  forma. 

6.  Praeterea,  id  quod  inest  alicui  rei  se¬ 
cundum  se,  semper  inest  ei.  Sed  forma 
secundum  se  inest  uniri  materia ;  non  enim 
per  accidens  aliquod,  sed  per  essentiam 
suam  est  actus  materia ;  alioquin  ex  mate¬ 
ria  et  forma  non  fieret  unum  substantialiter, 
sed  accidentaliter.  Forma  ergo  non  potest 
esse  sine  propria  materia.  Sed  intellectivum 
principium,  cum  sit  incorruptibile,  ut  supra 
ostensum  est,  remanet  corpori  non  unitum, 
corpore  corrupto.  Ergo  intellectivum  princi¬ 
pium  non  unitur  corpori  ut  forma. 

Sed  contra,  secundum  Philosophum  in 
VIII  Metaphys.,  text.  G,  differentia  sumitur 
a  forma  rei.  Sed  differentia  constitutiva  ho¬ 
minis,  est  rationale,  quod  dicitur  de  homine 
ratione  intellectivi  principii.  Intellectivum 
ergo  principium  est  forma  hominis. 

Respondeo  dicendum,  quod  necesse  est 
dicere,  quod  intellectus,  qui  est  intellectualis 
operationis  principium,  sit  humani  corporis 
forma.  Illud  enim  quo  primo  aliquid  opera¬ 
tur,  est  forma  ejus  cui  operatio  attribuitur; 
sicut  quo  primo  sanatur  corpus,  est  sanitas, 
et  quo  primo  scit  anima,  est  scientia ;  unde 
sanitas  est  forma  corporis,  et  scientia  est 
forma  quodammodo  animae.  Et  hujus  ratio 
est,  quia  nihil  agit  nisi  secundum  quod  est 
actu.  Unde  quo  aliquid  est  actu,  eo  agit. 
Manifestum  est  autem  quod  primum  quo 
corpus  vivit,  est  anima.  Et  cum  vita  manin 

festetur  secundum  diversas  operationes  in 
diversis  gradibus  viventium,  id  quo  primo 
operantur  unumquodque  horum  operum 
vitae,  est  anima.  Anima  enim  est  quo  pri¬ 
mum  nutrimur  et  sentimus  et  movemur  se¬ 
cundum  locum,  et  similiter  quo  primo  intel- 
ligimus.  Hoc  ergo  principium  quo  primo 
intelligimus ,  sive  dicatur  intellectus  sive 
anima  intellectiva,  est  forma  corporis.  Et 
haec  est  demonstratio  Aristotelis  in  II  De 
anima,  text.  24.  Si  quis  autem  velit  dicere 
animam  intellectivam  non  esse  corporis  for¬ 
mam,  oportet  quod  inveniat  modum  quo  ista 
actio,  quae  est  intelligere,  sit  hujus  hominis 
actio.  Experitur  enim  unusquisque  seipsum 
esse  qui  intelligit. 

Attribuitur  autem  aliqua  actio  alicui  tri¬ 
pliciter,  ut  patet  per  Philosophum,  Y  Phy  sic., 
text.  1.  Dicitur  enim  movere  aliquid,  aut 
agere  vel  secundum  se  totum,  sicut  medicus 
sanat,  aut  secundum  partem,  sicut,  homo 
videt  per  oculum;  aut  per  accidens,  sicut 
dicitur,  quod  albus  aedificat,  quia  accidit 
aedificatori  esse  album.  Eum  igitur  dicimus 
Socratem  aut  Platonem  intelligere,  mani¬ 
festum  est  quod  non  attribuitur  ei  per  acci¬ 
dens  :  attribuitur  enim  ei  inquantum  est 
homo,  quod  essentialiter  praedicatur  de  ipso. 
Aut  ergo  oportet  dicere  quod  Socrates  in¬ 
telligit  secundum  se  totum,  sicut  Plato  po¬ 
suit  dicens  in  I  Alcih.,  hominem  esse  ani¬ 
mam  intellectivam ;  aut  oportet  dicere  quod 
intellectus  sit  aliqua  pars  Socratis. 

Et  primum  quidem  stare  non  posset,  ut 
supra  ostensum  est,  propter  hoc  quod  ipse 
idem  homo  est  qui  percipit  se  intelligere  et 
sentire.  Sentire  autem  non  est  sine  corpore. 
Unde  oportet  corpus  aliquam  esse  hominis 
partem. 

Relinquitur  ergo  quo.fi  intellectus,  quo 
Socrates  intelligit,  est  aliqua  pars  Socratis, 
ita  quod  intellectus  aliquo  modo  corpori  So¬ 
cratis  uniatur.  Hanc  autem  unionem  Com¬ 
mentator  in  III  De  anima,  comment.  36, 
dicit  esse  per  speciem  intelligibilem;  quse 
quidem  habet  duplex  subjectum,  unum  sci¬ 
licet  intellectum  possibilem,  et  aliud  ipsa 
phantasmata,  quae  sunt  in  organis  corporeis. 
Et  sic  per  speciem  intelligibilem  continuatur 
intellectus  possibilis  corpori  hujus  vel  illius 
hominis.  Sed  ista  continuatio  vel  unio  non 
sufficit  ad  hoc  quod  actio  intellectus  sit  actio 
Socratis.  Et  hoc  patet  per  similitudinem  in 


sensu,  ex  quo  Aristoteles  procedit,  ad  consi¬ 
derandum  ea  quse  sunt  intellectas.  Sic  enim 
se  habent  phantasmata  ad  intellectum,  ut 
dicitur  in  III  De  anima,  text.  18  et  30,  sicut 
colores  ad  visum.  Sicut  ergo  species  eoio¬ 
rum  sunt  in  visu,  ita  species  phantasmatum 
sunt  in  intellectu  possibili.  Patet  autem 
quod  ex  hoc  quod  colores  sunt  in  pariete, 
quorum  similitudines  sunt  in  visu,  actio 
visus  non  attribuitur  parieti ;  non  enim  di¬ 
cimus  quod  paries  videat,  sed  magis  quod 
videatur.  Ex  hoc  ergo  quod  species  phan¬ 
tasmatum  sunt  in  intellectu  possibili,  non 
sequitur  quod  Socrates,  in  quo  sunt  phan¬ 
tasmata,  iutelligat;  sed  quod  ipso,  vel  ejus 
phantasmata  intelligantur. 

Quidam  autem  dicere  voluerunt  quod  in¬ 
tellectus  unitur  corpori  ut  motor,  et  sic  ex 
intellectu  et  corporo  fit  unum,  ut  actio  in¬ 
tellectus  toti  attribui  possit.  Sed  hoc  est 
multipliciter  vanum . 

Primo  quidem  quia  intellectus  non  movet 
corpus  nisi  per  appetitum,  cujus  motus  prae- 
supponit  operationem  intellectus.  Non  ergo 
quia  movetur  Socrates  ab  intellectu,  ideo 
intelligit ;  sed  potius  e  converso  quia  intelli¬ 
git,  ideo  ab  intellectu  movetur  Socrates. 

Secundo ,  quia  cum  Socrates  sit  quod¬ 
dam  individuum  in  natura,  cujus  essentia 
est  una,  composita  ex  materia  et  forma,  si 
intellectus  non  sit  forma  ejus,  sequitur  quod 
sit  praeter  essentiam  ejus ;  et  sic  intellectus 
comparabitur  ad  totum  Socratem  sicut  motor 
ad  motum.  Intelligere  autem  est  actio 
quiescens  in  agente,  non  autem  transiens 
in  alterum,  sicut  calefactio.  Non  ergo  intelli¬ 
gere  potest  attribui  Socrati  propter  hoc  quod 
est  motus  ab  intellectu. 

Tertio,  quia  actio  motoris  nunquam  attri¬ 
buitur  moto  nisi  sicut  instrumento,  sicut 
actio  carpentarii  serrae.  Si  igitur  intelligere 
attribuitur  Socrati,  quia  est  actio  motoris 
ejus ,  sequitur  quod  attribuatur  ei  sicut 
instrumento  :  quod  est  contra  Philosophum, 
I  De  anima,  text.  12,  qui  vult  quod  intelli¬ 
gere  non  sit  per  instrumentum  corporeum. 

Quarto,  quia  licet  actio  partis  attribuatur 
toti,  ut  actio  oculi  homini,  nunquam  tamen 
attribuitur  alii  parfl,  nisi  forte  per  accidens; 
non  enim  dicimus  quod  manus  videat,  prop¬ 
ter  hoc  quod  oculus  videt.  Si  ergo  ex  intel¬ 
lectu  et  Socrate  dicto  modo 1  fit  unum,  actio 
intellectus  non  potest  attribui  Socrati.  Si 


*  «  Dicto  modo  »  deest  in  edit. 

vero  Socrates  est  totnra  quod  componitur  ex 
unione  intellectus  ad  reliqua  qu®  sunt  So¬ 
cratis,  et  tamen  intellectus  non  unitur  aliis 
qum  sunt  Socratis  nisi  sicut  motor;  sequitur 
quod  Socrates  non  sit  unum  simpliciter,  et 
per  consequens  nec  ens  simpliciter,  sic  eram 
aliquid  est  ens,  quomodo  et  unum. 

Relinquitur  ergo  solus  modus  quem  Aris¬ 
toteles  ponit,  lib.  II  De  anima,  text.  25  et 
26,  quod  hic  homo  intelligit,  quia  princi¬ 
pium  intellectivum  est  forma  ipsius.  Sic  ergo 
ex  ipsa  operatione  intellectus  apparet  quod 
intellectivum  principium  unitur  corpori  ut 
forma. 

Potest  etiam  idem  manifestari  ex  ratione 
speciei  humanae.  Natura  enim  uniuscu¬ 
jusque  rei  ex  ejus  operatione  ostenditur. 
Propria  autem  operatio  hominis,  inquantum 
est  homo,  est  intelligere  :  per  hanc  enim 
omnia  alia  animalia  transcendit.  Unde  Aris¬ 
toteles  in  lib.  X  Ethic.,  cap.  vn,  in  hac  ope¬ 
ratione,  sicut  in  propria  hominis,  ultimam 
felicitatem  constituit.  Oportet  ergo  quod 
homo  secundum  illud  speciem  sortiatur  quod 
est  hujns  operationis  principium.  Sortitur 
autem  unumquodque  speciem  per  propriam 
formam.  Relinquitur  ergo  quod  intellectivum 
principium  sit  propria  hominis  forma. 

Sed  considerandum  est,  quod  quanto  forma 
est  nobilior,  tanto  magis  dominatur  materiae 
corporali  et  minus  ei  immergitur,  et  magis 
sua  operatione  vel  virtute  excedit  eam ;  unde 
videmus  quod  forma  mixti  corporis  habet 
aliquam  1  operationem,  quce  non  causatur 
ex  qualitatibus  elemontaribus.  Et  quanto 
magis  proceditur  in  nobilitate  formarum, 
tanto  magis  invenitur  virtus  formce  mate¬ 
riam  elementarem  excedere,  sicut  anima 
vegetabilis  plus  quam  forma  metalli  4,  et 
anima  sensibilis  plus  quam  anima  vegeta¬ 
bilis.  Anima  autem  humana  est  ultima  in 
nobilitate  formarum.  Unde  in  tantum  sua 
virtute  excedit  materiam  corporalem,  quod 
habet  aliquam  operationem  et  virtutem  in 
qua  nullo  modo  communicat  materia  corpo¬ 
ralis,  et  licec  virtus  dicitur  intellectus. 

Est  autem  attendendum  quod  si  quis  po¬ 
neret  animam  componi  ex  materia  et  forma, 
nullo  modo  posset  diceremini mam  esse  for¬ 
mam  corporis.  Cum  enim  forma  sit  actus, 
materia  vero  sit  ens  in  potentia  tantum, 
nullo  modo  id  quod  est  ex  materia  et  forma 
compositum,  potest  esse  alterius  forma  se¬ 


cundum  se  totum.  Si  autem  secundum  ali¬ 
quid  sui  sit  forma,  id  quod  est  forma,  dicimus 
animam,  et  id  cujus  est  forma,  dicimus 
primum  animatum,  ut  supra  dictum  est. 

Ad  primum  ergo  dicendum,  quod,  sicut 
Philosophus  dicit  in  II  Physic.,  text.  26,  ul¬ 
tima  formarum  naturalium  ad  quam  termi¬ 
natur  consideratio  Philosophi  naturalis,  sci¬ 
licet  anima  humana,  est  quidem  separata, 
sed  tamen  in  materia.  Quod  ex  hoc  probat; 
quia  «  homo  ex  materia  generat  hominem,, 
et  sol.  »  Separata  quidem  est  secundum  vir¬ 
tutem  intellectivam  ;  quia  virtus  intellectiva 
non  est  virtus  alicujus  organi  corporalis, 
sicut  virtus  visiva  est  actus  oculi ;  intelligere- 
enim  est  actus  qui  non  potest  exerceri  per 
organum  corporale,  sicut  exercetur  visio. 
Sed  in  materia  est,  inquantum  ipsa  anima 
cujus  est  h®c  virtus,  est  corporis  forma,  et 
terminus  generationis  humanas.  Sic  erg-o 
Philosophus  dicit  in  III  De  anima,  loco  cit. 
in  arg.,  quod  intellectus  est  separatus,  quia 
non  est  virtus  alicujus  organi  corporalis. 

Et  per  hoc  patet  responsio  ad  secundum  et 
tertium.  Sufficit  enim  ad  hoc  quod  homo 
possit  intelligere  omnia  per  intellectum,  et 
ad  hoc  quod  intellectus  intclligat  omnia  im¬ 
materialia  et  universalia,  quod  virtus  intel¬ 
lectiva  non  est  corporis  actus. 

Ad  quartum  dicendum,  quod  humana 
anima  non  est  forma  in  materia  corporali 
immersa,  vel  ab  ea  totaliter  comprehensa, 
propter  suam  perfectionem ;  et  ideo  nihil 
prohibet  aliquam  ejus  virtutem  non  esse 
corporis  actum,  quamvis  anima  secundum 
suam  essentiam  sit  corporis  forma. 

Ad  quintum  dicendum,  quod  anima  illud 
esse  in  quo  subsistit  communicat  materi® 
corporali,  ex  qua  et  anima  intellectiva  fit 
unum ;  ita  quod  illud  esse  quod  est  totius 
compositi,  est  etiam  ipsius  anim® ;  quod 
non  accidit  in  aliis  formis,  quae  non  sunt 
subsistentes;  et  propter  hoc  anima  humana 
remanet  in  suo  esse,  destructo  corpore,  non 
autem  ali®  formae. 

Ad  sextum  dicendum,  quod  secundum  se 
convenit  anim®  corpori  uniri,  sicut  secun¬ 
dum  se  convenit  corpori  levi  esse  sursum.  Et 
sicut  corpus  leve  manet  quidem  leve,  cum  a 
loco  proprio  fuerit  separat  um,  cum  aptitudine 
tamen  et  inclinatione  ad  proprium  locum  ; 
ita  anima  humana  manet  in  suo  esse,  cum 
fuerit  a  corpore  separata,  habens  aptitudi- 


1  Al.  :  «  aliam.  » 

nem  et  inclinationem  naturalem  ad  corporis 
unionem. 

Conclusio.  —  Cum  principium  intellectivum  sit 
quo  primu  intellicrit  homo,  sive  vocetur  intellectus 
sive  amnia  intellectiva ,  neeesse  est  ipsum  uniri 
corpori  humano  ut  formam  (a). 

ARTICULUS  II. 

Ui>  um  intellectivum  principium  multipli¬ 
cetur  secundum  multiplicationem  cor¬ 
porum. 

Ad  secundum  sic  proceditur.  1.  Videtur 
quod  intellectivum  principium  non  multi¬ 
plicetur  secundum  multiplicationem  corpo¬ 
rum,  sed  sit  unus  intellectus  in  omnibus 
hominibus.  Nulla  enim  substantia  immate¬ 
rialis  multiplicatur  secundum  numerum  in 
una  specie.  Anima  autem  humana  est  sub¬ 
stantia  immaterialis;  non  enim  est  composita 
ex  materia  et  forma,  ut  supra  ostensum  est. 
Non  ergo  sunt  multae  in  una  specie,  sed 
omnes  homines  sunt  unius  speciei.  Est  ergo 
unus  intellectus  omnium  hominum. 

2.  Praeterea,  remota  causa,  removetur  ef¬ 
fectus.  Si  ergo  secundum  multiplicationem 
corporum  multiplicarentur  animae  humanae, 
consequens  videretur  quod  remotis  corpo¬ 
ribus  multitudo  animarum  non  remaneret, 
sed  ex  omnibus  animabus  remaneret  aliquod 
unum  solum,  quod  est  haereticum;  periret 
enim  differentia  praemiorum  et  poenarum. 

3.  Praeterea,  si  intellectus  meus  est  alius 
ab  intellectu  tuo,  intellectus  meus  est  quod¬ 
dam  individuum,  et  similiter  intellectus 
tuus  :  particularia  enim  sunt  quae  differunt 
numero  et  conveniunt  in  una  specie.  Sed 
omne  quod  recipitur  in  aliquo,  est  in  eo  per 
modum  recipientis.  Ergo  species  rerum  in 
intellectu  meo  et  tuo  reciperentur  individua- 
li  ter,  quod  est  contra  rationem  intellectus, 
qui  est  cognoseilivus  universalium. 

4.  Praeterea,  intellectum  est  in  intellectu 
inteiligeute.  Si  ergo  intellectus  meus  est 
alius  ab  intellectu  tuo,  oportet  quod  aliud 
sit  intellectum  a  me,  et  aliud  sit  intellectum 
a  te  :  et  ita  erit  individualiter  numeratum  et 
intellectum  in  potentia  tantum  ;  et  oportebit 
abstrahere  intentionem  communem  ab  utro¬ 
que,  quia  a  quibuslibet  diversis  contingit  abs 


trahere  aliquod  commune  mtelligibile;  quod 
est  contra  rationem  intellectus;  quia  sic  non 
videretur  distingui  intellectus  a  virtute  ima¬ 
ginati  va.  Videtur  ergo  relinqui  quod  sit 
unus  intellectus  omnium  hominum. 

5.  Praeterea,  cum  discipulus  accipit  scien¬ 
tiam  a  magistro,  non  potest  dici,  quod 
scientia  magistri  generet  scientiam  in  dis¬ 
cipulo;  quia  sic  etiam  scientia  esset  forma 
activa  sicut  calor,  quod  patet  esse  falsum. 
Videtur  ergo  quod  eadem  numero  scientia 
quae  est  in  magistro,  communicetur  disci¬ 
pulo;  quod  esse  non  potest,  nisi  sit  unus 
intellectus  utriusque.  Videtur  ergo  quod  sit 
unus  intellectus  discipuli  et  magistri,  et  per 
consequens  omnium  hominum. 

6.  Praeterea,  Augustinus  dicit  in  lib.  De 
quantit.  animae,  c.  xxxii,  coi.  1073,  t.  1  : 
«  Si  plures  tantum  animas  humanas  dixe¬ 
rim,  ipse  me  ridebo  E  »  Sed  maxime  videtur 
anima  esse  una  quantum  ad  intellectum. 
Ergo  est  unus  intellectus  omnium  homi¬ 
num. 

Sed  contra  est  quod  Philosophus  dicit  in 
11  Phy  sic.,  text.  38,  quod  sicut  se  habent 
causae  universales  ad  universalia,  ita  se  ha¬ 
bent  causae  particulares  ad  particularia.  Sed 
impossibile  est  quod  una  anima  secundum 
speciem  sit  diversorum  animalium  secundum 
speciem.  Ergo  impossibile  est  quod  anima 
intellectiva  una  numero  sit  diversorum  se¬ 
cundum  numerum. 

Respondeo  dicendum,  quod  intellectum 
esse  unum  omnium  hominum  omnino  est 
impossibile. 

Et  hoc  quiclem  patet,  si  secundum  Pla¬ 
tonis  sententiam  homo  sit  ipse  intellectus. 
Sequeretur  enim,  si  Socratis  et  Platonis  est 
unus  intellectus  tantum,  quod  Socrates  et 
Plato  sint  unus  homo,  et  quod  non  distin¬ 
guantur  ab  i .-r vicem  nisi  per  hoc  quod  est 
extra  essentiam  utriusque,  et  erit  tunc  dis¬ 
tinctio  Socratis  et  Platonis  non  alia  quam 
hominis  tunicati  et  cappati ;  quod  est  omnino 
absurdum. 

Similiter  etiam  patet  hoc  esse  impossibile, 
si  secundum  sententiam  Aristotelis,  lib.  111 
De  anima ,  text.  52,  intellectus  ponatur  pars 
seu  potentia  animae,  quae  est  hominis  forma. 
Impossibile  est  enim  plurium  numero  di¬ 
versorum  esse  unam  formam,  sicut  impos- 


1  Sin  multas  tantummodo  esse  dixero,  ipse  me  lacteam  descendere  somniavit.  Anima  rationalis 
rideto.  »  corporis  humani  non  est  forma,  inquantum  ratio- 

(a)  Macrobius  animas  in  caelo  creatas  hic  per  viam  nalis,  juxta  Joannem  Petrum. 

sibile  est  quod  eorum  sit  unum  esse  :  nam 
forma  est  essendi  principium. 

Similiter  etiam  patet  hoc  esse  impossibile, 
quocumque  modo  quis  ponat  unionem  in¬ 
tellectus  ad  hunc  et  ad  illum  hominem.  Ma¬ 
nifestum  est  enim  quod  si  sit  unum  princi¬ 
pale  agens  et  duo  instrumenta,  dici  poterit 
unum  agens  simpliciter,  sed  plures  actiones; 
sicut  si  unus  homo  tangat  diversa  duabus 
manibus,  erit  unus  tangens,  sed  duo  tactus. 
Si  vero  e  converso  instrumentum  sit  unum, 
et  principales  agentes  diversi,  dicentur  qui¬ 
dem  plures  agentes,  sed  una  actio  ;  sicut  si 
multi  uno  fune  trahant  navem,  erunt  multi 
trahentes,  sed  unus  tractus.  Si  vero  agens 
principale  sit  unum,  et  instrumentum  unum, 
dicetur  unum  agens  et  una  actio ;  sicut  cum 
faber  uno  martello  percutit,  est  unus  per- 
cutiens  et  una  percussio.  Manifestum  est 
autem  quod  qualitercumque  intellectus  seu 
uniatur  seu  copuletur  huic  vel  illi  homini, 
intellectus  inter  caetera  quae,  ad  hominem 
pertinent,  principalitatem  habet;  obediunt 
enim  vires  sensitivae  intellectui,  et  ei  deser¬ 
viunt.  Si  ergo  poneretur  quod  essent  plures 
intellectus  et  sensus  unus  duorum  hominum, 
puta  si  duo  homines  haberent  unum  ocu¬ 
lum,  essent  quidem  plures  videntes,  sed  una 
visio.  Si  vero  intellectus  est  unus,  quantum- 
cumque  di  versificentur  alia,  quibus  omnibus 
intellectus  utitur  quasi  instrumentis,  nullo 
modo  Socrates,  et  Plato  poterunt  dici  nisi 
unus  intelligens.  Et  si  addamus,  quod  ip¬ 
sum  intelligere,  quod  est  actio  intellectus, 
non  fit  per  aliquod  aliud  organum  nisi  per 
ipsum  intellectum,  sequetur  ulterius  quod 
sit  et  agens  unum  et  actio  una,  id  est,  quod 
omnes  homines  sint  unus  intelligens,  et  1 
unum  intelligere  :  dico  autem  respectu  ejus¬ 
dem  intelligibilis,  Posset  autem  diversificari 
actio  intellectualis  mea  et  tua  per  diversita¬ 
tem  phantasmatum,  quia  scilicet  aliud  est 
phantasma  lapidis  in  me,  et  aliud  in  te,  si 
ipsum  phantasma,  secundum  quod  est  aliud 
in  me  et  aliud  in  te,  esset  forma  intellectus 
possibilis;  quia  idem  agens  secundum  di¬ 
versas  formas  producit  diversas  actiones, 
sicut  secundum  diversas  formas  rerum  res¬ 
pectu  ejusdem  oculi  sunt  diversae  visiones. 
Sed  ipsum  phantasma  non  est  forma  intellec¬ 
tus  possibilis,  sed  species  intelligibilis,  quae  a 
phantasmatibus  abstrahitur.  In  uno  autem 
intellectu  a  phantasmatibus  diversis  ejusdem 


speciei  non  abstrahitur  nisi  una  species  intel¬ 
ligibilis;  sicut  in  uno  homine  apparet,  in  quo 
possunt  esse  diversa  phante  *a  la  lapidum,  et 
tamen  ab  omnibus  eis  abs nubitur  una  spe¬ 
cies  intelligibilis  lapidis,  per  quam  intellectus 
unius  hominis  operatione  unaintelligit.  natu¬ 
ram  lapidis,  non  obstante  diversitate  phan¬ 
tasmatum.  Si  ergo  unus  intellectus  esset 
omnium  hominum,  diversitates  phantasma¬ 
tum,  quae  sunt  in  hoc  et  in  illo,  non  possent 
causare  diversitatem  intellectualis  operatio¬ 
nis  hujus  et  illius  hominis,  ut  Commentator 
fingit  in  111  De  anima,  comment.  36.  Relin¬ 
quitur  ergo  quod  omnino  impossibile  et  in¬ 
conveniens  est  ponere  unum  intellectum 
omnium  hominum. 

Ad  primum  ergo  dicendum,  quod,  licet 
anima  intellectiva  non  habeat  materiam  ex 
qua  sit,  sicut  nec  angelus;  tamen  est  forma 
materiae  alicujus,  quod  angelo  non  conve¬ 
nit.  Et  ideo  secundum  divisionem  materiae 
sunt  multae  animae  unius  speciei;  multi 
autem  angeli  unius  speciei  omnino  esse  non 
possunt. 

Ad  secundum  dicendum,  quod  unum¬ 
quodque  hoc  modo  habet  unitatem  quo 
habet  esse ;  et  per  consequens  idem  est  ju¬ 
dicium  de  multiplicatione  rei  et  de  esse  ip¬ 
sius.  Manifestum  est  autem  quod  anima 
intellectualis  secundum  suum  esse  unitur 
corpori  ut  forma ;  et  tamen,  destructo  cor¬ 
pore,  remanet  anima  intellectualis  in  suo 
esse ;  et  eadem  ratione  multitudo  animarum 
est  secundum  multitudinem  corporum  ;  et 
tamen  destructis  corporibus  remanent  ani¬ 
ma;  in  suo  esse  multiplicata;. 

Ad  tertium  dicendum,  quod  individuatio 
intelligentis,  aut  speciei  per  quam  intelligit, 
non  excludit  intelligentiam  universalium  : 
alioquin,  cum  intellectus  separati  sint  quse- 
dam  substantiae  subsistentes,  et  per  conse¬ 
quens  particulares,  non  possent  uuiversilia 
intelligere.  Sed  materiali tas  cognoscentis  et 
speciei  per  quam  cognoscitur,  universalis 
cognitionem  impedit.  Sicut  enim  omnis  aclio 
est  secundum  modum  forma;  qua  agens  agit, 
ut  calefactio  secundum  modum  caloris;  ita 
cognitio  est  secundum  modum  speciei,  qua 
cognoscens  cognoscit.  Manifestum  est  autem 
quod  natura  communis  distinguitur  et  mul¬ 
tiplicatur  secundum  principia  individuantia, 
quae  sunt  ex  parte  materiae.  Si  ergo  forma, 
per  quam  fit  cognitio,  sit  materialis,  non 


1  In  edit. : «  omnium,  w 

abstracta  a  conditionibus  materiae,  erit  simi¬ 
litudo  naturae  speciei  aut  generis  secundum 
quod  est  distincta  et  multiplicata  per  prin¬ 
cipia  individuantia ;  et  ita  non  poterit  co¬ 
gnosci  natura  rei  in  sua  communitate.  Si 
vero  species  sit  abstracta  a  conditionibus 
materiae  individualis,  erit  similitudo  naturae 
absque  iis  quae  ipsam  distinguunt  et  multi¬ 
plicant;  et  ita  cognoscetur  universale.  Nec 
refert  quantum  ad  hoc  utrum  sit  unus  in¬ 
tellectus,  vel  plures;  quia  si  etiam  esset 
unus  tantum,  oporteret  ipsum  esse  aliquem 
quemdam,  et  speciem  per  quam  intelligit, 
esse  aliquam  quamdam. 

Ad  quartum  dicendum,  quod  sive  intel¬ 
lectus  sit  unus  sive  plures,  id  quod  intelligi- 
tur  est  unum.  Id  enim  quod  intelligitur,  non 
est  in  intellectu  secundum  se,  sed  secundum 
suam  similitudinem ;  lapis  enim  non  est  in 
anima,  sed  species  lapidis,  ut  dicitur  in  III 
De  anima ,  text.  38,  et  tamen  lapis  est  id 
quod  intelligitur,  non  autem  species  lapidis, 
nisi  per  reflexionem  intellectus  supra  seip- 
sum ;  alioquin  scientiae  non  essent  de  rebus, 
sed  de  speciebus  intelligibilibus.  Contingit 
autem  eidem  rei  diversa  secundum  diversas 
formas  assimilari.  Et  quia  cognitio  fit  secun¬ 
dum  assimilationem  cognoscentis  ad  rem 
cognitam ,  sequitur  quod  idem  a  diversis 
cognoscentibus  cognosci  contingit,  ut  patet 
in  sensu  ;  nam  plures  vident  eumdem  colo¬ 
rem  secundum  diversas  similitudines ;  et 
similiter  plures  intellectus  intelligunt  unam 
xem  intellectam.  Sed  lioc  tantum  interest 
inter  sensum  et  intellectum,  secundum  sen¬ 
tentiam  Aristotelis  loco  nunc  cit.,  quia  res 
sentitur  secundum  illam  dispositionem  quam 
extra  animam  habet  in  sua  particularitate  ; 
natura  autem  rei  quae  intelligitur,  est  qui¬ 
dem  extra  animam ,  sed  non  habet  illum 
modum  essendi  extra  animam  secundum 
quem  intelligitur.  Intelligitur  enim  natura 
communis,  seclusis  principiis  individuanti- 

bus  ;  non  autem  hunc  modum  essendi  habet 
'  #  • 
extra  animam.  Sed  secundum  sententiam 

Platonis,  res  intellecta  eo  modo  est  extra 
animam  quo  intelligitur ;  posuit  enim  na¬ 
turas  rerum  a  materia  separatas. 

Ad  quintum  dicendum,  quod  scientia  alia 
est  in  discipulo ,  et  alia  in  magistro.  Quo¬ 
modo  autem  causetur,  in  sequentibus  osten¬ 
detur. 

Ad  sextum  dicendum,  quod  Augustinus 

(a)  Averroes  intellectum  numero  unum  omnibus 

I. 

intelligit,  animas  non  esse  plures  tantum, 
quin  uniantur  in  una  ratione  speciei. 

Conclusio.  —  Cum  fmpossibile  sit  plurium 
numero  differentium  esse  unam  formam ,  sicut 
impossibile  est  quod  eorum  sit  unum  esse ;  oportet 
principium  intellectivum  multiplicari  secundum 
multiplicationem  corporum  (a). 

ARTICULUS  III. 

Utrum  prxter  animam  intellectivam  sint 

in  homine  alix  animx  per  essentiam  dif¬ 
ferentes. 

Ad  tertium  sic  proceditur.  1 .  Videtur  quod 
praeter  animam  intellectivam  sint  in  homine 
aliae  animae  per  essentiam  differentes ,  scili¬ 
cet  sensitiva  et  nutritiva.  Corruptibile  enim 
et  incorruptibile  non  sunt  unius  substantiae. 
Sed  anima  intellectiva  est  incorruptibilis; 
aliae  vero  animae ,  scilicet  sensitiva  et  nutri¬ 
tiva  ,  sunt  corruptibiles ,  ut  ex  superioribus 
patet.  Ergo  in  homine  non  potest  esse  una 
essentia  animae  intellectivae,  sensitivae  et 
nutritivae. 

2.  Si  dicatur  quod  anima  sensitiva  in  ho¬ 
mine  est  incorruptibilis ;  contra.  Corruptibile 
et  incorruptibile  differunt  secundum  genus, 
ut  dicitur  in  X  Metaph.,  text.  26.  Sed  anima 
sensitiva  in  equo  et  leone  et  aliis  brutis  ani¬ 
malibus  est  corruptibilis.  Si  igitur  in  homine 
sit  incorruptibilis,  non  erit  ejusdem  generis 
anima  sensitiva  in  homine  et  in  bruto.  Ani¬ 
mal  autem  dicitur  ex  eo  quod  habet  animam 
sensitivam.  Neque  ergo  animal  erit  unum 
genus  commune  hominis  et  aliorum  anima¬ 
lium,  quod  est  inconveniens. 

3.  Praeterea,  Philosophus  dicit  in  lib.  II 
De  gener,  animalium ,  cap.  m,  quod  embrio 
prius  est  animal  quam  homo.  Sed  hoc  esse 
non  posset,  si  esset  eadem  essentia  animae 
sensitivae  et  intellectivae;  est  enim  animal 
per  animam  sensitivam,  homo  vero  per 
animam  intellectivam.  Non  ergo  in  homine 
est  una  essentia  animae  sensitivae  et  intellec¬ 
tivae. 

4.  Praeterea,  Philosophus  dicit  in  VIII, 
Metaph .,  text.  6,  quod  genus  sumitur  a 
materia ,  differentia  vero  a  forma.  Sed  ra¬ 
tionale,  quod  est  differentia  constitutiva  ho¬ 
minis  ,  sumitur  ab  anima  intellectiva ;  ani¬ 
mal  vero  dicitur  ex  hoc  quod  habet  corpus 
animatum  anima  sensitiva.  Anima  ergo  in*. 

hominibus  esse  posuit. 

tellectiva  comparatur  ad  corpus  animatum 
anima  sensitiva  sicut  forma  ad  materiam. 
Non  ergo  anima  intellectiva  est  eadem  per 
essentiam  cum  anima  sensitiva  in  homine ; 
sed  praesupponit  eam  sicut  materiale  suppo¬ 
situm. 

Sed  contra  est  quod  dicitur  in  lib.  De  ec- 
des.  dogm.,  c.  xv,  coi.  4216,  t.  8  Op.  Au¬ 
gustini  :  «  Neque  duas  animas  esse  dicimus 
in  uno  homine,  sicut  Jacobus  et  alii  Syro¬ 
rum  scribunt;  unam  animalem,  qua  ani¬ 
metur  corpus,  et  immixta  sit  sanguini ;  et 
alteram  spiritualem,  quae  rationem  minis¬ 
tret  :  sed  dicimus  unam  et  eamdem  esse  ani¬ 
mam  in  homine,  quse  et  corpus  sua  socie¬ 
tate  vivificet,  et  semetipsam  sua  ratione  dis¬ 
ponat  l. » 

Respondeo  dicendum ,  quod  Plato ,  ut  re¬ 
fert  Arist.,  lib.  I  De  anima,  text.  90,  posuit 
diversas  animas  esse  in  corpore  uno  etiam 
secundum  organa  distinctas2,  quibus  di¬ 
versa  opera  vitee  attribuebat,  dicens,  vim 
nutritivam  esse  in  hepate,  concupiscibilem 
in  corde,  cognoscitivam  in  cerebro. 

Quam  quidem  opinionem  Aristotelei  re¬ 
probat  in  lib.  III  De  anima,  text.  41  et  seqq., 
quantum  ad  illas  animae  partes  quse  corpo¬ 
reis  organis  in  suis  operibus  utuntur,  ex 
hoc  quod  in  animalibus  quse  decisa  vivunt, 
in  qualibet  parte  inveniuntur  diversae  ope¬ 
rationes  animee,  sicut  sensus  et  appetitus. 
Hoc  autem  non  esset,  si  diversa  principia 
operationum  animae,  tanquam  per  essen¬ 
tiam  diversae,  diversis  partibus  corporis  dis¬ 
tributa  essent.  Sed  de  intellectiva  sub  dubio 
videtur  relinquere,  utrum  sit  separata  ab 
aliis  partibus  animae  solum  ratione,  an  etiam 
loco. 

Opinio  autem  Platonis  sustineri  utique 
posset  si  poneretur  quod  anima  unitur  cor¬ 
pori  ,  non  ut  forma ,  sed  ut  motor ,  sicut  po¬ 
suit  Plato.  Nihil  enim  inconveniens  sequi 
videtur,  si  idem  mobile  a  diversis  motori¬ 
bus  moveatur,  praecipue  secundum  diversas 
partes. 

Sed  si  ponamus  animam  corpori  uniri 
sicut  formam,  omnino  impossibile  videtur 
plures  animas  per  essentiam  differentes  in 
uno  corpore  esse.  Quod  quidem  triplici  ra¬ 
tione  manifestari  potest. 

Primo  quidem,  quia  animal  non  esset 
simpliciter  unum ,  cujus  essent  animae  plu- 

1  Opusculum  De  ecclesiasticis  dogmatibus ,  non 
est  Augustini,  ut  olim  putabatur;  Gennadio  vero 


res :  nihil  enim  est  simpliciter  unum  nisi 
per  formam  unam,  per  quam  .habet  res  esse; 
ab  eodem  enim  habet  res  quod  sit  ens,  et 
quod  sit  una ;  et  ideo  ea  quae  denominantur 
a  diversis  formis ,  non  sunt  unum  simplici¬ 
ter,  sicut  homo  albus.  Si  igitur  homo  ab 
alia  forma  haberet  quod  sit  vivum,  scilicet 
ab  anima  vegetabili,  et  ab  alia  forma  quod 
sit  animal ,  scilicet  ab  anima  sensibili,  et  ab 
alia  quod  sit  homo ,  scilicet  ab  anima  ratio- 
nali ;  sequeretur  quod  homo  non  esset  unum 
simpliciter ,  sicut  et  Aristoteles  argumenta¬ 
tur  contra  Platonem  in  III  Metaph.,  text.  20, 
quod  si  alia  esset  idea  animalis,  et  alia  bipe¬ 
dis  ,  non  esset  unum  simpliciter  animal 
bipes.  Et  propter  hoc,  in  I  De  anima,  text.  90, 
contra  ponentes  diversas  animas  in  corpore 
inquirit,  quid  contineat  illas,  id  est  quid  faciat 
ex  eis  unum.  Et  non  potest  dici  quod  unian¬ 
tur  per  corporis  unitatem ;  quia  magis  anima 
continet  corpus  et  facit  ipsum  esse  unum, 
quam  e  converso. 

Secundo  hoc  apparet  impossibile  ex  modo 
praedicationis.  Quae  enim  sumuntur  a  diver¬ 
sis  formis  praedicantur  de  invicem  :  vel  per 
accidens,  si  formae  non  sint  ad  invicem  ordi¬ 
natae,  puta  cum  dicimus  quod  album  est 
dulce ;  vel  si  formae  sint  ordinatae  ad  invicem, 
erit  praedicatio  per  se  in  secundo  modo  di¬ 
cendi  per  se ,  quia  subjectum  ponitur  in  de¬ 
finitione  praedicati,  sicut  superficies  praeam- 
bula  est  ad  colorem.  Si  ergo  dicamus  quod 
corpus  superficiatum  est  coloratum ,  erit  se¬ 
cundus  modus*praedicationis  per  se.  Si  ergo 
alia  forma  sit  a  qua  aliquid  dicitur  animal, 
et  a  qua  aliquid  dicitur  homo;  sequetur  quod 
vel  unum  horum  non  possit  praedicari  de 
altero  nisi  per  accidens,  si  istae  duae  formae 
ad  invicem  ordinem  non  habent,  vel  quod 
sit  ibi  praedicatio  in  secundo  modo  dicendi 
per  se,  si  una  animarum  sit  ad  aliam  praeam- 
bula.  Utrumque  autem  horum  est  manifeste 
falsum ;  quia  animal  per  se  de  homine  prae¬ 
dicatur,  non  per  accidens ;  homo  autem  non 
ponitur  in  definitione  animalis  sed  e  con¬ 
verso.  Ergo  oportet  eamdem  formam  esse 
per  quam  aliquid  est  animal ,  et  per  quam 
aliquid  est  homo  ;  alioquin  homo  non  vere 
esset  id  quod  est  animal,  ut  sic  animal  per 
se  de  homine  praedicetur. 

Tertio  apparet  hoc  esse  impossibile  per 
hoc  qu©d  una  operatio  animae,  cum  fuerit 

nunc  tribuitur. 

2  AI. : «  distincta.  » 

intensa ,  impedit  aliam  ;  quod  nullo  modo 
contingeret ,  nisi  principium  actionum  esset 
per  essentiam  unum. 

Sic  ergo  dicendum  qnod  eadem  numero 
est  anima  in  homine  sensitiva  et  intellectiva 
et  nutritiva. 

Quomodo  autem  hoc  contingat ,  de  facili 
considerari  potest,  si  quis  differentias  spe- 
cierum  et  formarum  attendat.  Inveniuntur 
enim  rerum  species  et  formae  differre  ab  in¬ 
vicem  secundum  perfectius  et  minus  perfec¬ 
tum  ;  sicut  in  rerum  ordine  animata  perfec¬ 
tiora  sunt  inanimatis,  et  animalia  plantis,  et 
homines  animalibus  brutis  :  et  in  singulis 
horum  generum  sunt  gradus  diversi.  Et 
ideo  Aristoteles,  in  VIII  Metaph.,  text.  10, 
assimilat  species  rerum  numeris,  qui  diffe¬ 
runt  specie  secundum  additionem  vel  subtrac¬ 
tionem  unitatis,  et  in  II  De  anima,  text.  30 
et  31,  comparat  diversas  aniurs  speciebus 
figurarum,  quarum  una  continet  aliam, 
sicut  pentagonum  continet  tetragonum,  et 
excedit.  Sic  igitur  anima  intellectiva  conti¬ 
net  in  sua  virtute  quidquid  habet  anima 
sensitiva  brutorum,  et  nutritiva  plantarum. 
Sicut  ergo  superficies  quae  habet  figuram 
pentagonam  non  per  aliam  figuram  est  te¬ 
tragona  et  per  aliam  pentagona,  quia  super¬ 
flueret  figura  tetragona ,  ex  quo  in  penta¬ 
gona  continetur ;  ita  nec  per  aliam  animam 
Socrates  est  homo  et  per  aliam  animal ,  sed 
per  unam  et  eamdem. 

Ad  primum  ergo  dicendum ,  quod  anima 
sensitiva  non  liabet  incorruptibilitatem  ex 
hoc  quod  est  sensitiva ;  sed  ex  hoc  quod  est 
intellectiva ,  ei  incorruptibilitas  debetur. 
Quando  ergo  anima  est  sensitiva  tantum, 
corruptibilis  est ;  quando  vero  cum  sensitivo 
intellectivum  habet,  est  incorruptibilis ;  licet 
enim  sensitivum  incorruptionem  non  det, 
tamen  incorruptionem  intellectivo  auferre 
non  potest. 

Ad  secundum  dicendum,  quod  formae  non 
collocantur  in  genere  vel  specie,  sed  compo¬ 
sita.  Ilomo  autem  corruptibilis  est,  sicut  et 
alia  animalia.  Unde  differentia  secundum 
corruptibile  et  incorruptibile  quae  est  ex 
parte  formarum ,  non  facit  hominem  secun¬ 
dum  genus  ab  aliis  animalibus  differre. 

Ad  tertium  dicendum,  quod  prius  embrio 
habet  animam  quae  est  sensitiva  tantum, 
qua  ablata,  advenit  perfectior  anima,  quae 

(a)  Duas  in  homine  Jacobi  posuit  animas,  primam 
sanguini  immixtam  et  corpus  animantem,  alleram 

est  simul  sensitiva  et  intellectiva,  ut  infra 
plenius  ostendetur. 

Ad  quartum  dicendum,  quod  non  oportet 
secundam  diversas  rationes  vel  intentiones 
logicas,  quae  consequuntur  modum  intelli- 
gendi,  diversitatem  in  rebus  naturalibus 
accipere ;  quia  ratio  unum  et  idem  secundum 
diversos  modos  apprehendere  potest.  Quia 
igitur,  ut  dictum  est,  anima  intellectiva  vir¬ 
tute  continet  id  quod,  sensitiva  habet,  et 
adhuc  amplius  ,  potest  seorsum  ratio  consi¬ 
derare  quod  pertinet  ad  virtutem  sensitivae, 
quasi  quoddam  imperfectum  et  materiale; 
et  quia  hoc  invenit  commune  homini  et  aliis 
animalibus,  ex  hoc  rationem  generis  for¬ 
mat  ;  id  vero  in  quo  anima  intellectiva  sen¬ 
sitivam  excedit ,  accipit  quasi  formale  et 
completivum  :  et  ex  eo  format  differentiam 
hominis. 

Conclusio. —  Cum  anima  non  ut  motor  tantum, 
sed  ut  forma  uniatur  corpori ;  impossibile  est  in 
uno  homine  esse  plures  animas  per  essentiam  diffe¬ 
rentes,  sed  una  tantum  est  anima  intellectiva; 
quae  vegetativee,  et  sensitivae,  et  intellectivae  officiis 
fungitur  (a). 

ARTICULUS  IV. 

Utrum  in  homine  sit  alia  forma  praeter 
animam  intellectivam. 

Ad  quartum  sic  proceditur.  1.  Videtur 
quod  in  homine  sit  alia  forma  praeter  ani¬ 
mam  intellectivam.  Dicit  enim  Philosophus 
in  II  De  anima,  text.  4  et  5,  quod  «  anima 
est  actus  corporis  physici  potentia  vitam  ha¬ 
bentis.  »  Comparatur  igitur  anima  ad  corpus 
sicut  forma  ad  materiam.  Sed  corpus  habet 
aliquam  formam  substantialem  ,  per  quam 
est  corpus.  Ergo  ante  animam  praecedit  in 
corpore  aliqua  forma  substantialis. 

2.  Praeterea,  liomo  et  quodlibet  animal 
est  movens  seipsum.  Omne  autem  movens 
seipsum  dividitur  in  duas  partes,  quarum 
una  est  movens  et  alia  est  mota,  ut  probatur 
in  VIII  Phy  sic.,  text.  30  ;  pars  autem  mo¬ 
vens  est  anima.  Ergo  oportet  quod  alia  pars 
sit  talis  quae  possit  esse  mota.  Sed  materia 
prima  non  potest  moveri ,  ut  dicitur  in 
V  Physic.,  text.  8,  cum  sit  ens  solum  in  po¬ 
tentia  ;  quinimo  omne  quod  movetur  est  cor¬ 
pus.  Ergo  oportet  quod  in  homine  et  in  quo- 

rationis  ministram  et  spiritualem. 

libet  animali  sit  alia  forma  substantialis,  per 
quam  constituatur  corpus. 

3.  Praeterea,  ordo  in  formis  attenditur  se¬ 
cundum  habitudinem  ad  materiam  primam : 
prius  enim  et  posterius  dicitur  per  compa¬ 
rationem  ad  aliquod  principium.  Si  ergo 
non  esset  in  liomine  aliqua  forma  substan¬ 
tialis  praeter  animam  rationalem,  sed  imme¬ 
diate  materiae  primae  inhaereret ;  sequeretur 
quod  esset  in  ordine  imperfectissimarum 
formarum,  quae  immediate  inhaerent  ma¬ 
teriae. 

A.  Praeterea,  corpus  humanum  est  corpus 
mixtum.  Mixtio  autem  non  fit  secundum 
materiam  tantum,  quia  tunc  esset  corruptio 
sola.  Oportet  ergo  quod  remaneant  formae 
elementorum  in  corpore  mixto,  quae  sunt 
formae  substantiales  :  ergo  in  corpore  hu¬ 
mano  sunt  aliae  formae  substantiales  praeter 
animam  intellectivam. 

Sed  contra,  unius  rei  est  unum  esse  sub¬ 
stantiale.  Sed  forma  substantialis  dat  esse 
substantiale.  Ergo  unius  rei  est  una  tantum 
forma  substantialis.  Anima  autem  est  forma 
substantialis  hominis.  Ergo  impossibile  est 
quod  in  homine  sit  aliqua  alia  forma  sub¬ 
stantialis  quam  anima  intellectiva. 

Respondeo  dicendum,  quod  si  poneretur 
anima  intellectiva  non  uniri  corpori  ut 
forma,  sed  solum  ut  motor,  ut  Platonici  po¬ 
suerunt,  necesse  esset  dicere,  quod  in  ho¬ 
mine  esset  alia  forma  substantialis,  per 
quam  corpus  ab  anima  mobile  in  suo  esse 
constitueretur. 

Sed  si  anima  intellectiva  unitur  corpori 
ut  forma  substantialis,  sicut  supra  jam  dixi¬ 
mus,  impossibile  est  quod  aliqua  alia  forma 
substantialis  praeter  eam  inveniatur  in  ho¬ 
mine. 

Ad  cujus  evidentiam  considerandum  est 
quod  forma  substantialis  in  hoc  a  forma 
accidentali  differt,  quia  forma  accidentalis 
non  dat  esse  simpliciter,  sed  esse  tale ;  sicut 
calor  facit  suum  subjectum  non  simpliciter 
esse,  sed  esse  calidum.  Ed  ideo  cum  advenit 
forma  accidentalis,  non  dicitur  aliquid  fieri 
vel  generari  simpliciter,  sed  fieri  talo,  aut 
aliquo  modo  se  habens;  et  similiter  cum  re¬ 
cedit  forma  accidentalis,  non  dicitur  aliquid 
corrumpi  simpliciter  sed  secundum  quid. 
Forma  autem  substantialis  dat  esse  simpli¬ 
citer;  et  ideo  per  ejus  adventum  dicitur 

1 1ta  codd.  Alcan.  cum  aliis  codd.  et  edit,  pluri¬ 
mis  post  Lovan.  et  Duae,  theologos;  nisi  utiod  cod. 


aliquid  simpliciter  generari,  et  per  ejus  re¬ 
cessum  simpliciter  corrumpi.  Et  propter  hoc 
antiqui  natui  'ales,  qui  posuerunt  materiam 
primam  esse  aliquod  ens  actu,  puta  ignem, 
aut  aerem,  aut  aliquid  hujusmodi,  dixerunt 
quod  nihil  generatur  aut  corrumpitur  sim¬ 
pliciter  :  sed  ornus  fieri  statuerunt  alterari, 
ut  dicitur  in  I  Phys .,  text.  33.  Si  igitur  ita 
esset  quod  praeter  animam  intellectivam 
praeexisteret  quaecumque  alia  forma  sub¬ 
stantialis  in  materia,  per  quam  subjectum 
animae  esset  ens  actu;  sequeretur  quod 
anima  non  daret  esse  simpliciter,  et  per  con¬ 
sequens  quod  non  esset  forma  substantialis ; 
quod  per  adventum  animae  non  esset  gene¬ 
ratio  simpliciter,  neque  per  ejus  recessum 
corruptio  simpliciter1,  sed  solum  secundum 
quid ;  quae  sunt  manifeste  falsa. 

Unde  dicendum  est,  quod  nulla  alia  forma 
substantialis  est  in  homine  nisi  sola  anima 
intellectiva,  et  quod  ipsa,  sicut  virtute  con¬ 
tinet  animam  sensitivam  et  nutritivam,  ita 
virtute  continet  omnes  inferiores  formas,  et 
facit  ipsa  sola  quidquid'imperfectiores  formae 
in  aliis  faciunt. 

Et  similiter  est  dicendum  de  anima  sen¬ 
sitiva  in  brutis,  et  de  nutritiva  in  plantis,  et 
universaliter  de  omnibus  formis  perfectiori¬ 
bus,  respectu  imperfectarum. 

Ad  primum  ergo  dicendum,  quod  Aristo¬ 
teles  non  dicit  animam  esse  actum  corporis 
tantum,  sed  «  actum  corporis  physici  orga¬ 
nici  potentia  vitam  habentis,  »  et  quod  talis 
potentia  non  abjicit  animam.  Unde  mani¬ 
festum  est  quod  in  eo  cujus  anima  dicitur 
actus,  etiam  anima  includitur,  eo  modo  lo¬ 
quendi  quo  calor  est  actus  calidi,  et  lumen 
est  actus  lucidi ;  non  quod  seorsum  sit  luci¬ 
dum  sine  luce,  sed  quia  est  lucidum  per 
lucem.  Et  similiter  dicitur,  quod  «  anima 
est  actus  corporis,  etc.,  »  quia  per  animam 
et  est  corpus,  et  est  organicum,  et  est  poten¬ 
tia  vitam  habens.  Sed  actus  primus  dicitur 
respectu  actus  secundi  qui  est  operatio. 
Talis  enim  potentia  est  non  abjiciens,  id  est 
non  excludens  animam. 

Ad  secundum  dicendum,  quod  anima  non 
movet  corpus  per  esse  suum,  secundum 
quod  unitur  corpori  ut  forma,  sed  per  po¬ 
tentiam  motivam,  cujus  actus  prsesupponit 
jam  corpus  effectum  in  actu  per  animam ; 
ut  sic  anima  secundum  vim  motivam  sit. 

cit.  habet  :  «  abscessum.  »  In  edit.  Rom.  omittitur: 
«  neque  per  e  e  e.-sum  corruptio  simpliciter.  » 


m 


QUiEST.  LXXYI,  ART.  IV  ET  V. 


pars  movens,  et  corpus  animatum  sit  pars 
mota. 

Ad  tertium  dicendum,  quod  in  materia 
considerantur  diversi  gradus  perfectionis, 
sicut  esse,  vivere,  sentire  et  intelligere. 
Semper  autem  secundum  superveniens 
priori  perfectius  est.  Forma  ergo  quae  dat 
solum  primum  gradum  perfectionis  mate¬ 
riae,  est  imperfectissima ;  sed  forma  quae  dat 
primum  et  secundum  et  tertium,  et  sic  dein¬ 
ceps,  est  perfectissima,  et  tamen  materiae 
immediata. 

Ad  quartum  dicendum,  quod  Avicenna 
posuit,  formas  substantiales  elementorum 
integras  remanere  in  mixto,  mixtionem  au¬ 
tem  fieri  secundum  quod  contrariae  qualitates 
elementorum  reducuntur  ad  medium. 

Sed  hoc  est  impossibile  :  quia  diversae 
formae  elementorum  non  possunt  esse  nisi 
in  diversis  partibus  materiae,  ad  quarum 
diversitatem  oportet  intelligi  dimensiones, 
sine  quibus  materia  divisibilis  esse  non  po¬ 
test.  Materia  autem  dimensioni  subjecta  non 
invenitur  nisi  in  corpore;  diversa  autem 
corpora  non  possunt  esse  in  eodem  loco. 
Unde  sequitur  quod  elementa  sint  in  mixto 
distincta  secundum  situm,  et  ita  non  erit 
vera  mixtio,  quae  est  secundum  totum,  sed 
mixtio  ad  sensum,  quae  est  secundum  mini¬ 
ma  juxta  se  posita. 

Averroes  autem  posuit  in  III  De  caelo , 
comm.  67,  quod  formae  elementorum  prop¬ 
ter  sui  imperfectionem  sunt  mediae  inter 
formas  accidentales  et  substantiales,  et  ideo 
recipiunt  magis  et  minus,  et  ideo  remittun¬ 
tur  in  mixtione  et  ad  medium  reducuntur 
et  conflatur  ex  eis  una  forma 

Sed  hoc  est  etiam  magis  impossibile,  nam 
esse  substantiale  cujuslibet  rei  in  indivisibili 
consistit,  et  omnis  additio  et  substractio  va¬ 
riat  speciem,  sicut  in  numeris,  ut  dicitur  in 
VIII  Metopii.,  text.  10.  Unde  impossibile  est 
quod  forma  substantialis  quaecumque  reci¬ 
piat  magis,  et  minus.  Nec  minus  est  impos¬ 
sibile  aliquid  esse  medium  inter  substantiam 
et  accidens. 

Et  ideo  dicendum  est,  secundum  Philoso¬ 
phum,  II  De  part.  anim.,  a  prine.1,  quod 
formae  elementorum  manent  in  mixto  non 
actu,  sed  virtute;  manent  enim  qualitates 

1  Nicolai  legit :  in  primo  dc  generatione. 

(a)  Secundum  Platonem  anima  corpori  ut  motor 
mobili  unitur,  et  alia  hominis  substantialis  forma 
datur.  Secundum  Scotorellum  dum  sunt  in  homine 
formae  substantiales,  intellectiva  scilicet,  et  corpo- 


propriae  elementorum,  licet  remissae,  in  qui¬ 
bus  est  virtus  formarum  elementarium.  Et 
hujusmodi  qualitas  mixtionis  est  propria 
dispositio  ad  formam  substantialem  corporis 
mixti,  puta  formam  lapidis,  vel  animati  cu- 
juscumque. 

Conclusio.  —  Cum  anima  humana  uniatur  cor¬ 
pori  ut  forma ,  dans  illi  esse  simpliciter ,  impossi¬ 
bile  est  esse  in  homine  aliam  formam  praeter  ani¬ 
mam  intellectivam  (a). 

ARTICULUS  V. 

Utrum  anima  intellectiva  convenienter  tali 
corpori  uniatur. 

Ad  quintum  sic  proceditur.  1.  Videtur 
quod  anima  intellectiva  inconvenienter  tali 
corpori  uniatur.  Materia  enim  debet  esse 
proportionata  fonnse.  Sed  anima  intellectiva 
est  forma  incorruptibilis.  Non  ergo  conve¬ 
nienter  unitur  corpori  corruptibili. 

2.  Praiterea,  anima  intellectiva  est  forma 
maximo  immaterialis  :  cujus  signum  est 
quod  habet  operationem  in  qua  non  com¬ 
municat  materia  corporalis.  Sed  quanto  cor¬ 
pus  est  subtilius,  tanto  minus  habet  de  ma¬ 
teria.  Ergo  anima  deberet  subtilissimo  cor¬ 
pori  uniri,  puta  igni,  et  non  corpori  mixto, 
et  magis  terrestri. 

3.  Praeterea,  cum  forma  sit  principium 
speciei,  ab  una  forma  non  proveniunt  di¬ 
versae  species.  Sed  anima  intellectiva  est 
una  forma.  Ergo  non  debet  uniri  corpori 
quod  componitur  ex  partibus  dissimilium 
specierum. 

4.  Praeterea,  perfectioris  formae  debet  esse 
perfectius  susceptibile.  Sed  anima  intellec¬ 
tiva  est  perfectissima  animarum.  Cum  igitur 
aliorum  animalium  corpora  habeant  natura¬ 
liter  insita  tegumenta,  puta  pilorum  loco 
vestium,  et  ungularum  loco  calceamento¬ 
rum;  habeant  etiam  arma  naturaliter  sibi 
data,  sicut  ungulas,  dentes  et  cornua;  vi¬ 
detur  quod  anima  intellectiva  non  debuerit 
uniri  corpori  imperfecto,  tanquam  talibus 
auxiliis  privato. 

Sed  contra  est  quod  dicit  Philosophus  in 
II  De  anima,  text.  4  et  5,  quod  <t  anima  est 
actus  corporis  physici  organici  potentia  vi¬ 
tam  habentis. » 

rea;  alias,  inquit,  corpus  ^Christi  mortui  non  re¬ 
mansisset  idem  munero,  quia  in  eadem  numero 
corporeitate  non  remansisset;  et  similiter  de  sanc¬ 
torum  mortuorum  corporibus  argumentatur. 

Hcspondeo  dicendum,  quod,  cum  forma 
non  sit  propter  materiam,  sed  potius  materia 
propter  formam,  ex  forma  oportet  rationem 
accipere  quare  materia  sit  talis,  et  non  e 
converse..  Anima  autem  intellectiva,  sicut 
supra  halitum  est,  secundum  naturae  ordi¬ 
nem  infimum  gradum  in  substantiis  intel¬ 
lectualibus  tenet :  in  tantum  quod  non  habet 
naturaliter  sibi  inditam  notitiam  veritatis, 
sicut  angeli ;  sed  oportet  quod  eam  colligat 
ex  rebus  divisibilibus 1  per  viam  sensus,  ut. 
Dionysius  dicit,  De  div.  nomin .,  c.  vii,  §  2, 
coi.  867,  t.  4.  Natura  autem  nulli  deest  in 
necessariis.  Unde  oportuit  quod  anima  in¬ 
tellectiva  non  solum  haberet  virtutem  intel- 
ligendi,  sed  etiam  virtutem  sentiendi.  Actio 
autem  sensus  non  fit  sine  corporeo  instru¬ 
mento.  Oportuit  igitur  animam  intellectivam 
corpori  uniri  quod  possit  esse  conveniens 
organum  sensus.  Omnes  autem  alii  sensus 
fundantur  supra  tactum.  Ad  organum  autem 
tactus  requiritur  quod  sit  medium  inter  con¬ 
traria,  quae  sunt  calidum  et  frigidum,  hu- 
midum  et  siccum,  et  similia,  quorum  est 
tactus  apprehensivus  :  sic  enim  est  in  po¬ 
tentia  ad  contraria,  et  potest  ea  sentire. 
Unde  quanto  organum  tactus  fuerit  magis 
reductum  ad  aequalitatem  complexionis , 
tanto  perceptibilior  erit  tactus.  Anima  autem 
intellectiva  habet  completissime  virtutem 
sensitivam;  quia  quod  est  inferioris,  prae¬ 
existit  perfectius  in  superiori,  ut  dicit  Dio¬ 
nysius,  in  lib.  De  div.  nomin.,  loc.  nunc 
cit.,  coi.  870.  Unde  oportuit  corpus  cui  uni¬ 
tur  anima  intellectiva,  esse  corpus  mixtum, 
inter  omnia  alia  magis  reductum  ad  aequa¬ 
litatem  complexionis. 

Et  propter  hoc  homo  inter  omnia  anima¬ 
lia  melioris  est  tactus ;  et  inter  ipsos  homi¬ 
nes,  qui  sunt  melioris  tactus,  sunt  melioris 
intellectus  :  cujus  signum  est  quod  molles 
carne  bene  aptos  mente  videmus,  ut  dicitur 
in  II  De  anima,  text.  94. 

Ad  primum  ergo  dicendum,  quod  hanc 
objectionem  aliquis  forte  vellet  evadere  per 
hoc  quod  diceret,  corpus  hominis  ante  pec¬ 
catum  incorruptibile  fuisse. 

Sed  haec  responsio  non  videtur  sufficiens  : 
quia  corpus  hominis  ante  peccatum  immor¬ 
tale  fuit  non  per  naturam,  sed  per  gratiae 
divinae  donum  :  alioquin  immortalitas  ejus 
per  peccatum  sublata  non  esset,  sicut  nec 
immortalitas  daemonis. 

1  Ita  cod.  Alcan.  cum  editis;  quidam  codd.  : 


Et  ideo  aliter  dicendum  ost,  quod  in  ma¬ 
teria  duplex  conditio  invenitur  :  una  qu® 
eligitur  ad  hoc  quod  sit  convenieris  formae, 
alia  quae  ex  necessitate  consequitur  prioris 
dispositionis  :  sicut  artifex  ad  formam  serrae 
eligit  materiam  ferream  aptam  ad  secandmn 
dura ;  sed  quod  dentes  serrae  hebetari  pos¬ 
sint  et  rubiginem  contrahere,  sequitur  ex 
necessitate  materiae.  Sic  igitur  et  animae 
intellectivae  debetur  corpus  quod  sit  aequalis 
complexionis.  Ex  hoc  autem  de  necessitate 
materiae  sequitur  quod  sit  corruptibile. 

Si  quis  vero  dicat,  quod  Deus  potuit  hanc 
necessitatem  vitare,  dicendum  est,  quod  in 
constitutione  rerum  naturalium  non  consi¬ 
deratur  quid  Deus  facere  possit,  sed  quid 
naturae  rerum  conveniat,  ut  Augustinus  di¬ 
cit,  II  Super  Genes,  adlitt.,  cap.  i,  coi.  264, 
t.  3.  Providit  tamen  Deus,  adhibendo  reme¬ 
dium  contra  mortem  per  gratiae  donum. 

Ad  secundum  dicendum,  quod  animae  in¬ 
tellectivae  non  debetur  corpus  propter  ipsam 
intellectualem  operationem  secundum  se, 
sed  propter  sensitivam  virtutem,  quae  re¬ 
quirit  organum  aequaliter  complexionatum. 
Et  ideo  oportuit  animam  intellectivam  tali 
corpori  uniri,  et  non  simplici  elemento,  vel 
corpori  mixto,  in  quo  excederet  ignis  secun¬ 
dum  quantitatem  :  quia  non  posset  esse 
aequalitas  complexionis  propter  excedentem 
ignis  activam  virtutem.  Habet  autem  hoc 
corpus  aequaliter  complexionatum  quamdam 
dignitatem  per  hoc  quod  est  remotum  a  con¬ 
trariis  :  in  quo  quodammodo  assimilatur 
corpori  caelesti. 

Ad  tertium  dicendum,  quod  partes  ani¬ 
malis,  ut  oculus,  manus,  caro  et  os,  et  hu¬ 
jusmodi,  non  sunt  in  specie,  sed  totum ;  et 
ideo  non  potest  dici,  proprie  loquendo,  quod 
sint  diversarum  specierum,  sed  quod  sint 
diversarum  dispositionum.  Et  hoc  compotit 
animae  intellectivae,  quae,  quamvis  sit  una 
secundum  essentiam,  tamen  propter  sui  per¬ 
fectionem  est  multiplex  in  virtute  :  et  ideo 
ad  diversas  operationes  indiget  diversis 
dispositionibus  in  partibus  corporis  cui  uni¬ 
tur.  Et  propter  hoc  videmus  quod  major  est 
diversitas  partium  in  animalibus  perfectis 
quam  in  imperfectis,  et  in  his  quam  in  plan- 
tis.  • 

Ad  quartum  dicendum,  quod  anima  in¬ 
tellectiva,  quia  est  universalium  comprehen¬ 
siva,  habet  virtutem  ad  infinita,  et  ideo  non 

«  visibilibus. » 

potuerunt  sibi  determinari  a  natura  vel  de¬ 
terminatae  existimationes  naturales ,  vel 
etiam  determinata  auxilia  vel  defensionum 
vel  tegumentorum,  sicut  aliis  animalibus, 
quorum  animae  habent  apprehensionem  et 
virtutem  ad  aliqua  particularia  determinata; 
sed  loco  horum  omnium  homo  habet  natu¬ 
raliter  rationem,  et  manus,  quae  sunt  organa 
organorum,  quia  per  ea  homo  potest  sibi 
praeparare  instrumenta  infinitorum  modo¬ 
rum,  et  ad  infinitos  effectus. 

Conclusio.  —  Cum  anima  intellectiva  habeat 
completissime  virtutem  sensitivam ,  oportuit  cor¬ 
pus  cui  anima  unitur  esse  corpus  mixtum,  inter 
alia  magis  reductum  ad  complexionis  aequalita¬ 
tem  ;  quale  est  corpus  humanum. 

ARTICULUS  VI. 

Utrum  anima  intellectiva  uniatur  corpori 

mediantibus  dispositionibus  accidenta¬ 
libus. 

Ad  sextum  sic  proceditur.  1.  Videtur 
quod  anima  intellectiva  uniatur  corpori 
mediantibus  aliquibus  dispositionibus  acci- 
dentalibns.  Omnis  enim  forma  est  in  ma¬ 
teria  sibi  propria  et  disposita.  Sed  disposi¬ 
tiones  ad  formam  sunt  accidentia  quaedam. 
Ergo  oportet  praeintelligi  accidentia  aliqua 
in  materia  ante  formam  substantialem,  et 
ita  ante  animam,  cum  anima  sit  quaedam 
substantialis  forma. 

2.  Praeterea,  diversae  formae  unius  speciei 
requirunt  diversas  materiae  partes.  Diversae 
autem  partes  materiae  non  possunt  intelligi 
nisi  secundum  divisionem  dimensivarum 
quantitatum.  Ergo  oportet  intelligere  di¬ 
mensiones  in  materia  ante  formas  substan¬ 
tiales,  quae  sunt  multae  unius  speciei. 

3.  Praeterea,  spirituale  applicatur  corpo¬ 
rali  per  contactum  virtutis.  Virtus  autem 
animae  est  ejus  potentia.  Ergo  videtur  quod 
anima  unitur  corpori  mediante  potentia, 
quae  est  quoddam  accidens. 

Sed  contra  est  quod  accidens  est  posterius 
substantia  et  tempore  et  ratione,  ut  dicitur 
in  VII  Metaph.,  text.  4.  Non  ergo  forma 
accidentalis  aliqua  potest  intelligi  in  materia 
ante  animam,  quae  est  forma  substantialis. 

Respondeo  dicendum,  quod,  si  anima 
uniretur  corpori  solum  ut  motor,  nihil 
prohiberet,  innuo  magis  necessarium  esset 
esse  aliquas  dispositiones  medias,  inter 
animam  et  corpus;  potentiam  scilicet  ex 


parte  animae,  per  quam  moveret  corpus ;  et 
aliquam  habilitatem  ex  parte  corporis,  per 
quam  corpus  esset  ab  anima  mobile. 

Sed  si  anima  intellectiva  unitur  corpori 
ut  forma  substantialis,  sicut  jam  supra  dic¬ 
tum  est,  impossibile  est  quod  aliqua  dispo¬ 
sitio  accidentalis  cadat  media  inter  corpus  et 
animam,  vel  inter  quamcumque  formam 
substantialem  et  materiam  suam.  Et  hujus 
ratio  est  quia,  cum  materia  sit  in  potentia 
ad  omnes  actus  ordine  quodam,  oportet 
quod  id  quod  est  primum  simpliciter  in 
actibus,  primo  in  materia  intelligatur.  Pri¬ 
mum  autem  inter  omnes  actus  est  esse.  Im¬ 
possibile  est  ergo  intelligere  materiam  prius 
esse  calidam  vel  quantam,  quam  esse  in 
actu.  Esse  autem  in  actu  habet  per  formam 
substantialem,  quae  facit  esse  simpliciter,  ut 
jam  dictum  est.  Unde  impossibile  est  quod 
quaecumque  dispositiones  accidentales  prae¬ 
existant  in  materia  ante  formam  substan¬ 
tialem  et  per  consequens  ante  animam. 

Ad  primum  ergo  dicendum,  quod,  sicut 
ex  praedictis  patet,  forma  perfectior  virtute 
continet  quidquid  est  inferiorum  formarum ; 
et  ideo  una  et  eadem  existens  perficit  ma¬ 
teriam  secundum  diversos  perfectionis  gra¬ 
dus.  Una  enim  et  eadem  forma  est  per 
essentiam,  per  quam  homo  est  ens  actu,  et 
per  quam  est  corpus,  et  per  quam  est  vivum, 
et  per  quam  est  animal,  et  per  quam  est 
homo.  Manifestum  est  autem  quod  unum¬ 
quodque  genus  consequuntur  propria  acci¬ 
dentia.  Sicut  ergo  materia  praeintelligitur 
perfecta  secundum  esse  ante  intellectum 
corporeitatis,  et  sic  de  aliis;  ita  praeintelli- 
guntur  accidentia  quae  sunt  propria  entis, 
ante  corporeitatem  :  et  sic  praeintelliguntur 
dispositiones  in  materia  ante  formam  non 
quantum  ad  omnem  ejus  effectum,  sed 
quantum  ad  posteriorem. 

Ad  secundum  dicendum,  quod  dimensio¬ 
nes  quantitativae  sunt  accidentia  consequen¬ 
tia  corporeitatem,  quae  toti  materiae  conve¬ 
nit.  Unde  materia  jam  intellecta  sub  corpo- 
reitate  et  dimensionibus,  potest  intelligi  ut 
distincta  in  diversas  partes;  ut  sic  accipiat 
diversas  formas  secundum  ulteriores  per¬ 
fectionis  gradus.  Quamvis  enim  eadem 
forma  sit  secundum  essentiam,  quae  diver¬ 
sos  perfectionis  gradus  materiae  attribuit, 
ut  dictum  est,  tamen  secundum  considera¬ 
tionem  rationis  differt. 

Ad  tertium  dicendum,  quod  substantia 
spiritualis  quae  unitur  corpori  solum  ut 

motiir,  unitur  ei  per  potentiam  et  virtutem, 
sed  anima  intellectiva  corpori  unitur  ut 
forma  per  suum  esse;  administrat  tamen 
ipsum  et  movet  per  suam  potentiam  et 
virtutem. 

Conclusio.  —  Cum  anima  intellectiva  det  homini 
esse  substantiale  et  simpliciter ,  impossibile  est 
uniri  ipsam  corpori  mediantibus  accidentalibus 

dispositionibus. 

> 

ARTICULUS  VII. 

Utrum  anima  uniatur  corpori  animalis 
mediante  aliquo  corpore. 

Ad  septimum  sic  proceditur.  4.  Videtur 
quod  anima  uniatur  corpori  animalis  me¬ 
diante  aliquo  corpore.  Dicit  enim  Augusti¬ 
nus,  VII  Super  Gen.  ad  lit.,  c.  xv,  coi.  3G3, 
t.  3,  quod  «  anima  per  lucem,  id  est  ignem 
et  aerem,  quae  sunt  similiora  spiritui,  corpus 
administrat1.  »  Ignis  autem  et  aer  sunt  cor¬ 
pora.  Ergo  anima  unitur  corpori  liumano 
mediante  aliquo  corpore. 

2.  Praeterea,  id  quo  subtracto  solvitur 
unio  aliquorum  unitorum,  videtur  esse  me¬ 
dium  inter  ea.  Sed  deficiente  spiritu,  anima 
a  corpore  separatur.  Ergo  spiritus,  qui  est 
quoddam  corpus  subtile,  medium  est  in 
unione  corporis  et  animae. 

3.  Praeterea,  ea  quae  sunt  multum  distan¬ 
tia  non  uniuntur  nisi  per  medium.  Sed 
anima  intellectiva  multum  distat  a  corpore, 
et  quia  est  incorporea,  et  quia  est  incorrup¬ 
tibilis.  Ergo  videtur  quod  uniatur  ei  me¬ 
diante  aliquo  quod  sit  corpus  incorruptibile; 
et  hoc  videtur  esse  aliqua  lux  caelestis,  quae 
conciliat  elementa,  et  redigit  in  unum. 

Sed  contra  est  quod  Philosophus  dicit  in 
II  De  anima,  text.  7,  quod  «  non  oportet 
quaerere,  si  unum  est  anima  et  corpus,  sicut 
neque  ceram  et  figuram.  »  Sed  figura  uni¬ 
tur  cerae  nullo  corpore  mediante.  Ergo  et 
anima  corpori. 

Respondeo  dicendum,  quod,  si  anima  se¬ 
cundum  Platonicos  corpori  uniretur  solum 
ut  motor,  conveniens  esset  dicere  quod  inter 
animam  hominis,  vel  cujuscumque  anima¬ 
lis,  et  corpus  aliqua  alia  corpora  media  in¬ 
tervenirent  :  convenit  enim  motori  aliquid 
distans  per  media  magis  propinqua  movere. 

1 «  Anima  per  subtilioris  naturam  corporis  admi¬ 
nistrat,  id  est,  per  lucem  et  aerem.  »  Et  infra  : 
«  Anima  ergo  quoniam  res  est  incorporea,  corpus 


Si  vero  anima  unitur  corpori  ut  forma, 
sicut  jam  dictum  est,  impossibile  est  quod 
uniatur  ei  aliquo  corpore  mediante  Cujus 
ratio  est,  quia  sic  dicitur  aliquid  unum 
quomodo  et  ens.  Forma  autem  per  seipsam 
facit  rem  esse  in  actu;  cum  per  essentiam 
suam  sit  actus,  nec  dat  esse  per  aliquod 
medium.  Unde  unitas  rei  compositae  ex  ma¬ 
teria  et  forma  est  per  ipsam  formam,  quae 
secundum  seipsam  unitur  materiae  ut  actus 
ejus.  Nec  est  aliquid  aliud  uniens,  nisi  agens, 
quod  facit  materiam  esse  in  actu,  ut  dicitur 
in  VIII  Metaph.,  text.  15. 

Unde  patet  esse  falsas  opiniones  eorum 
qui  posuerunt  aliqua  corpora  esse  media 
inter  animam  et  corpus  hominis.  Quorum 
quidam  Platonici  dixerunt ,  quod  anima  in¬ 
tellectiva  habet  corpus  incorruptibile  sibi 
naturaliter  unitum  a  quo  nunquam  separa¬ 
tur,  et  eo  mediante  unitur  corpori  hominis 
corruptibili.  Quidam  vero  dixerunt  quod 
unitur  corpori  mediante  spiritu  corporeo- 
Alii  vero  dixerunt  quod  unitur  corpori  me¬ 
diante  luce,  quam  dicunt  esse  corpus  et  de- 
natura  quintae  essentiae ;  ita  quod  anima  ve¬ 
getabilis  unitur  corpori  mediante  luce  caeli 
siderei,  anima  vero  sensibilis  mediante  luce 
caeli  crystallini,  anima  vero  intellectualis  me¬ 
diante  luce  caeli  empyrei.  Quod  fictilium  et 
derisibile  apparet;  tum  quia  lux  non  est  cor¬ 
pus;  tum  quia  quinta  essentia  non  venit 
materialiter  in  compositionem  corporis  mixti, 
cum  sit  inalterabitis,  sed  virtualiter  tantum; 
tum  etiam  quia  anima  immediate  corpori 
unitur,  ut  forma  materiae. 

Ad  primum  ergo  dicendum,  quod  Augus¬ 
tinus  loquitur  de  anima  in  quantum  movet 
corpus  :  unde  utitur  verbo  «  administratio - 
nis.  »  Et  verum  est  quod  partes  grossiores 
corporis  per  subtiliores  movet;  et  primum 
instrumentum  virtutis  motivae  est  spiritus, 
ut  dicit  Philosophus  in  lib.  De  causa  motus 
animal.,  seu  de  comm.  animal,  mot.,  c.  vi. 

Ad  secundum  dicendum,  quod  subtracto 
spiritu,  deficit  unio  animae  ad  corpus,  non 
quia  sit  medium,  sed  quia  tollitur  dispositio 
per  quam  corpus  est  dispositum  ad  talem 
unionem.  Est  tamen  spiritus  medium  in  mo¬ 
vendo,  sicut  primum  instrumentum  motus. 

Ad  tertium  dicendum,  quod  anima  distat 
a  corpore  plurimum,  si  utriusque  conditio- 

quod  incorporeo  vicinum  est,  siculi  est  ignis,  vel 
potius  lux  et  aer,  primitus  agit,  et  per  bsec  csetera 
quse  crassiora  sunt  corporis,  etc.  » 

nes  seorsum  considerentur.  Unde,  si  utrum¬ 
que  ipsorum  separatim  esse  haberet,  opor¬ 
teret  quod  multa  media  intervenirent.  Sed 
inquantum  anima  est  forma  corporis,  non 
habet  esse  seorsum  ab  esse  corporis,  sed 
per  suum  esse  corpori  unitur  immediate. 
Sic  enim  et  quaelibet  forma,  si  consideretur 
ut  actus,  habet  magnam  distantiam  a  mate¬ 
ria,  quse  est  ens  in  potentia  tantum. 

Conclusio.  —  Cum  anima  uniatur  corpori  non  ut 
motor  tantum,  sed  ut  forma,  impossibile  est  uniri 
corpori  liominis  vel  cujuscumque  animalis,  me¬ 
diante  aliquo  corpore. 

ARTICULUS  VIII. 

Utrum  anima  sit  tota  in  qualibet  parte 
corporis. 

Ad  octavum  sic  proceditur.  4.  Videtur 
quod  anima  non  sit  tota  in  qualibet  parte 
corporis.  Dicit  enim  Philosophus  in  lib.  De 
causa  motus  animalium ,  cap.  vn,  parum  a 
prine.  :  «  Non  opus  est  in  unaquaque  corpo¬ 
ris  parte  esse  animam,  sed  in  quodam  prin¬ 
cipio  corporis  existente  alia  vivere,  eo  quod 
simul  nata  sunt  facere  proprium  motum  per 
naturam.  » 

2.  Praeterea,  anima  est  in  corpore  cujus 
est  actus.  Sed  est  actus  corporis  organici. 
Ergo  non  est  nisi  in  corpore  organico.  Sed 
non  quaelibet  pars  corporis-  hominis  est  cor¬ 
pus  organicum.  Ergo  anima  non  est  in 
qualibet  parte  corporis  tota. 

3.  Praeterea,  in  II  De  anima,  text.  9  et  40, 
dicitur,  quod  sicut  se  habet  pars  animae  ad 
partem  corporis,  ut  visus  ad  pupillam;  ita 
anima  tota  ad  totum  corpus  animalis.  Si 
igitur  tota  anima  est  in  qualibet  parte  cor¬ 
poris,  sequitur  quod  quaelibet  pars  corporis 
sit  animal. 

4.  Praeterea,  omnes  potentiae  animae  iii 
ipsa  essentia  animae  fundantur.  Si  igitur 
anima  tota  est  in  qualibet  parte  corporis, 
sequitur  quod  omnes  potentiae  animae  sint 
in  qualibet  corporis  parte ;  et  ita  visus  erit 
in  aure,  et  auditus  in  oculo  :  quod  est  in¬ 
conveniens. 

5.  Praeterea,  si  in  qualibet  parte  corporis 
esset  tota  anima,  quaelibet  pars  corporis  im¬ 
mediate  dependeret  ab  anima,  non  ergo 
una  pars  dependeret  ab  alia,  nec  una  pars 
esset  principalior  quam  alia ;  quod  est  ma¬ 


nifeste  falsum.  Non  ergo  anima  est  in  qua¬ 
libet  parte  corporis  tota. 

Sed  contra  est  quod  Augustinus  dicit,  in 
VI  De  Trinit.,  cap.  vi,  coi.  929,  t.  8,  quod 
«  anima  in  unoquoque  corpore1  et  in  toto 
est  tota,  et  in  qualibet  ejus  parte  tota  est.  » 

Respondeo  dicendum,  quod,  sicut  in  aliis 
jam  dictum  est,  si  anima  uniretur  corpori 
solum  ut  motor,  posset  dici  quod  non  esset 
in  qualibet  parte  corporis,  sed  in  una  tan¬ 
tum,  per  quam  alias  moveret. 

Sed  quia  anima  unitur  corpori  ut  forma, 
necesse  est  quod  sit  in  toto  et  in  qualibet 
parte  corporis;  non  enim  est  forma  corpo¬ 
ris  accidentalis,  sed  substantialis.  Substan¬ 
tialis  autem  forma  non  solum  est  perfectio 
totius,  sed  cujuslibet  partis.  Cum  enim  to¬ 
tum  consistat  ex  partibus,  forma  totius  quse 
dat  esse  singulis  partibus,  est  forma  quse 
est  compositio  et  ordo,  sicut  forma  domus, 
et  talis  forma  est  accidentalis.  Anima  vero 
est  forma  substantialis.  Unde  oportet  quod 
sit  forma  et  actus  non  solum  totius,  sed  cu¬ 
juslibet  partis.  Et  ideo,  recedente  anima, 
sicut  non  dicitur  animal  et  homo  nisi  sequi- 
voce,  quemadmodum  et  animal  pictum,  vel 
lapideum,  ita  est  de  manu  et  oculo,  aut 
carne  et  osse,  ut  Philosophus  dicit,  II  De 
anima,  text.  9.  Cujus  signum  est  quod  nulla 
pars  corporis  habet  proprium  opus  anima 
recedente;  cum  tamen  omne  quod  retinet 
speciem,  retineat  operationem  speciei.  Actus 
autem  est  in  eo  cujus  est  actus.  Unde  opor¬ 
tet  animam  esse  in  toto  corpore,  et  in  qua¬ 
libet  ejus  parte.  Et  quod  tota  sit  in  qualibet 
parte  ejus,  hinc  considerari  potest,  quia 
cum  totum  sit  quod  dividitur  in  partes, 
secundum  triplicem  divisionem  est  triplex 
totalitas.  Est  enim  quoddam  totum  quod 
dividitur  in  partes  quantitativas,  sicut  tota 
linea  vel  totum  corpus.  Est  etiam  quoddam 
totum  quod  dividitur  in  partes  rationis  et 
essentiae;  sicut  definitum  in  partes  defini¬ 
tionis,  et  compositum  resolvitur  in  materiam 
et  formam.  Tertium  autem  totum  est  po- 
tentiale  quod  dividitur  in  partes  virtutis. 
Primus  autem  totalitatis  modus  non  conve¬ 
nit  formis,  nisi  forte  per  accidens;  et  illis 
solis  formis  quae  habent  indifferentem  habi¬ 
tudinem  ad  totum  quantitativum  et  partes 
ejus,  sicut  albedo,  quantum  est  de  sui  ra¬ 
tione,  aequaliter  se  habet  ut  sit  in  tota  et 
superficiei  parte.  Et  ideo,  divisa  superficie, 


*  Paria,  :  «  in  quocumque  corpore.  » 

dividitur  albedo  per  accidens.  Sed  forma 
quae  requirit  diversitatem  in  partibus,  sicut 
est  anima,  et  praecipue  animalium  perfecto¬ 
rum,  non  aequaliter  se  liabet  ad  totum  et 
partes  :  unde  non  dividitur  per  accidens, 
scilicet  per  divisionem  quantitatis.  Sic  ergo 
totalitas  quantitativa  non  potest  attribui  ani¬ 
mae  nec  per  se  nec  per  accidens.  Sed  totali¬ 
tas  secunda  quae  attenditur  secundum  ra¬ 
tionis  et  essentiae  perfectionem  ,  proprie  et 
per  se  convenit  formis;  similiter  autem  et 
totalitas  virtutis  ;  quia  forma  est  operationis 
principium.  Si  ergo  quaereretur  de  albcdine 
utrum  esset  tota  in  sua  superficie  et  in  qua¬ 
libet  ejus  parte,  distinguere  oporteret ;  quia 
si  fiat  mentio  de  totalitate  quantitativa  quam 
habet  albedo  per  accidens,  non  tota  esset  in 
qualifet  parte  superficiei ;  et  similiter  dicen¬ 
dum  est  de  totalitate  virtutis;  magis  enim 
potest  movere  visum  albedo  quae  est  in  tota 
superficie,  quam  albedo  quae  est  in  aliqua 
ejus  particula.  Sed  si  fiat  mentio  de  totali¬ 
tate  speciei  et  essentiae,  tota  albedo  est  in 
qualibet  superficiei  parte.  Sed  quia  anima 
totalitatem  quantitati vam  non  habet  nec  per 
se  nec  per  accidens,  ut  dictum  est,  sufficit 
dicere,  quod  anima  tota  est  in  qualibet  parte 
corporis  secundum  totalitatem  perfectionis 
et  essentiae,  non  autem  secundum  totalita¬ 
tem  virtutis ;  quia  non  secundum  quamlibet 
suam  potentiam  est  in  qualibet  parte  cor¬ 
poris;  sed  secundum  visum  in  oculo,  secun¬ 
dum  auditum  in  aure,  et  sic  de  aliis. 

Tamen  attendendum  est  quod  quia  anima 
requirit  diversitatem  in  partibus,  non  eo¬ 
dem  modo  comparatur  ad  totum  et  ad  par¬ 
tes  ;  sed  ad  totum  quidem  primo  et  per  se ; 
sicut  ad  proprium  et  proportioriatum  per- 
fectibile ;  ad  partes  autem  per  posterius , 
secundum  quod  partes  habent  ordineiii  ad 
totum. 

Ad  primum  ergo  dicendum,  quod  Philo¬ 
sophus  loquitur  de  potentia  motiva  animae. 

Ad  secundum  dicendum,  quod  anima  est 
actus  corporis  organici  sicut  et  primi  pro- 
portionati  et  perfectibilis. 

Ad  tertium  dicendum,  quod  animal  est 
quod  componitur  ex  anima  et  corpore  toto, 
quod  est  primum  et  propOrtionatum  ejus 
perfectibile.  Sic  autem  anima  non  est  in 
parte ;  unde  non  oportet  quod  pars  animalis 
sit  animal. 

(fl)  Animam  in  cerebro  Plato;  in  corde,  Aristote¬ 
les  et  Avicenna;  in  sanguine  alii  posuerunt.  Cum 


Ad  quartum  dicendum,  quod  potentiarum 
animse  quasdam  sunt  in  ea  secundum  quod 
excedit  totam  corporis  capacitatem ;  scilicet 
intellectus  et  voluntas  :  unde  hujusmodi  po- 
tentise  in  nulla  parte  corporis  esse  dicuntur. 
Aliae  vero  potentiae  sunt  communes  animae 
et  corpori;  unde  talium  potentiarum  non 
oportet  quod  quaelibet  sit  in  quocumque  est 
anima,  sed  solum  in  illa  parte  corporis  quae 
est  proportionata  ad  talis  potentiae  operatio¬ 
nem. 

Ad  quintum  dicendum,  quod  una  pars 
corporis  dicitur  esse  principalior  quam  alia 
propter  potentias  diversas  quarum  sunt  or¬ 
gana  partes  corporis ;  quae  enim  est  princi¬ 
palioris  potentiae  organum,  est  principalior 
pars  corporis,  vel  quae  etiam  eidem  potentiae 
principalius  deservit. 

Conclusio.  —  Anima  est  tota  in  qualibet  parte 
corporis  secundum  totalitatem  perfectionis  et  es¬ 
sentiae,  non  autem  secundum  totalitatem  virtutis; 
quia  non  secundum  quamlibet  suam  potentiam 
est  in  qualibet  parte  corporis  [a). 

QUJlSTIO  LXXVII. 

DE  HJS  QtLE  PERTINENT  AD  POTENTIAS  ANULE 

IN  GENERALI. 

(Et  octo  quaeruntur.) 

Deinde  considerandum  est  de  his  quae 
pertinent  ad  potentias  animae  :  et  primo  in 
generali;  secundo  in  speciali. 

Circa  primum  quaeruntur  octo  :  1°  utrum 
essentia  animae  sit  ejus  potentia ;  2°  utrum 
sit  una  tantum  potentia  animae,  vel  plures ; 
3°  quomodo  potentiae  animae  distinguantur ; 
4°  de  ordine  ipsarum  ad  invicem ;  5°  utrum 
anima  sit  subjectum  omnium  potentiarum; 
G°  utrum  potentiae  fluant  ab  essentia  animae ; 
7°  utrum  potentia  una  oriatur  ex  alia; 
8°  utrum  omnes  potentiae  animae  remaneant 
in  ea  post  mortem. 

ARTICULUS  PRIMUS. 

Utrum  ipsa  essentia  animse  sit  ejus 
potentia. 

Ad  primum  sic  proceditur.  1.  Videtur 
quod  ipsa  essentia  animae  sit  ejus  potentia. 
Dicit  enim  Augustinus,  De  Trinit lib.  IX, 

D.  Thoma  theologi  tenent. 

e,  lYj  coU  9Q3»  t;  8;  quod  «  mens,  notitia,  et 
amor  sunt  substantialiter  in  anima,  vel,  ut 
ita,  dicam,  essentialiter1 ; »  et  in  lib.  X,  c.  xi, 
<‘ol.  983,  t.  8,  dicit  quod  «  memoria,  intclli- 
:;entia  et  voluntas  sunt  una  vita,  una  mens 
et  una  essentia. » 

2.  Traiterea,  anima  est  nobilior  quam  ma¬ 
teria  prima.  Sed  materia  prima  est  sua  po¬ 
tentia.  Ergo  multo  magis  anima. 

3.  Praeterea,  forma  substantialis  est  sim¬ 
plicior  quam  accidentalis  :  cujus  signum  est 
tjuod  forma  substantialis  non  intenditur  vel 
remittitur,  sed  in  indivisibili  consistit ;  forma 
autem  accidentalis  est  ipsa  sua  virtus.  Ergo 
multo  magis  forma  substantialis,  quae  est 
anima. 

4.  Praeterea,  potentia  sensitiva  est  qua 
sentimus,  et  potentia  intellectiva  qua  intelli- 
gimus.  Sed  « id  quo  primo  sentimus  et  in- 
telligimus,  est  anima,  »  secundum  Philoso¬ 
phum,  in  lib.  II  De  anima ,  text.  24.  'Ergo 
anima  est  sua  potentia. 

5.  Praeterea,  quod  non  est  essentia  rei, 
est  accidens.  Si  ergo  potentia  animae  est 
praeter  essentiam  ejus,  sequitur  quod  sit 
accidens,  quod  est  contra  Augustinum,  De 
Trinit.,  lib.  IX,  c.  iv,  coi.  963,  t.  8,  ubi  dicit 
niod  praedicta  «  non  sunt  in  anima  sicut 

i  subjecto,  ut  color  aut  figura  in  corpore, 
.ut  ulla  alia  qualitas  aut  quantitas;  quidquid 
•nim  tale  est  non  excedit  subjectum  in  quo 
ist.  Mens  autem  potest  etiam  alia  amare  et 
cognoscere2.  » 

6.  Praeterea,  «  forma  simplex  subjectum 
esse  non  potest3.  »  Anima  autem  est  forma 
simplex,  cilm  non  sit  composita  ex  materia 
et  forma,  ut  supra  dictum  est.  Non  ergo  po¬ 
tentia  animae  potest  esse  in  ipsa  sicut  in 
subjecto. 

7.  Praeterea,  accidens  non  est  principium 
substantialis  differentiae.  Sed  sensibile  et  ra¬ 
tionale  sunt  substantiales  differentiae,  et  su¬ 
muntur  a  sensu  et  ratione,  quae  sunt  po¬ 
tentiae  animae.  Ergo  potentiae  animae  non 
sunt  accidentia,  et  ita  videtur  quod  potentiae 
animae  sint  ejus  essentia. 

Sed  contra  est  quod  Dionysius  dicit,  Csel. 
hierarch.  cap.  xi,  §  2,  coi.  283,  t.  1,  quod 
(c  caelestes  spiritus  dividuntur  in  essentiam, 
virtutem  et  operationem.  »  Multo  igitur 

1  Plenius  in  textu  D.  Augustini.  Loco  «  essen¬ 
tia;  »  in  editione  Migne  habetur .«  substantia.  » 

5 «  Mens  autem  amore  quo  se  amat,  potest  amare 
et  aliud  praeter  se.  » 


magis  in  anima  aliud  est  essentia,  et  aliud 
virtus,  sive  potentia. 

Despondeo  dicendum,  quod  impossibile 
est  dicere  quod  essentia  animae  sit  ejus  po¬ 
tentia,  licet  hoc  quidam  posuerint;  et  hoc 
dupliciter  ostenditur  quantum  aci  praesens. 
Primo,  quia  cum  potentia  et  actus  dividant 
ens  et  quodlibet  genus  entis,  oportet  quod 
ad  idem  genus  referatur  potentia  et  actus ; 
et  ideo,  si  actus  non  est  in  genere  substan¬ 
tiae,  potentia  quae  dicitur  ad  illum  actum, 
non  potest  esse  in  genere  substantiae  Ope¬ 
ratio  autem  animae  non  est  in  genere  sub¬ 
stantiae,  sed  in  solo  Deo  operatio  est  ejus 
substantia ;  unde  Dei  potentia,  quae  est  ope¬ 
rationis  principium,  est  ipsa  Dei  essentia; 
quod  non  potest  esse  verum  neque  in  anima, 
neque  in  aliqua  creatura,  ut  supra  etiam  do 
angelo  dictum  est.  Secundo,  hoc  etiam  im¬ 
possibile  apparet  in  anima.  Nam  anima  se¬ 
cundum  suam  essentiam  est  actus.  Si  ergo 
ipsa  essentia  animae  esset  immediatum  ope¬ 
rationis  principium;  semper  habens  ani¬ 
mam,  actu  haberet  opera  vitae,  sicut  semper 
habens  animam  actu  est  vivum.  Non  enim, 
inquantum  est  forma,  est  actus  ordinatus 
ad  ulteriorem  actum,  sed  est  ultimus  termi¬ 
nus  generationis.  Unde  quod  sit  in  potentia 
adhuc  ad  alium  actum,  hoc  non  competit  ei 
secundum  suam  essentiam,  inquantum  est 
forma,  sed  secundum  suam  potentiam;  et 
sic  ipsa  anima,  secundum  quod  subest  suae 
potentiae,  dicitur  actus  primus,  ordinatus  ad 
actum  secundum.  Invenitur  autem  liabens 
animam  non  semper  esse  in  actu  operum 
vitae.  Unde  etiam  in  definitione  animae  dici¬ 
tur,  quod  est  «  actus  corporis  potentia  vitam 
habentis,  »  quae  tamen  potentia  non  abjicit 
animam.  Relinquitur  ergo  quod  esssentia 
animae  non  est  ejus  potentia ;  nihil  enim  est 
in  potentia  secundum  actum,  inquantum  est 
actus. 

Ad  primum  ergo  dicendum,  quod  Augus¬ 
tinus  loquitur  de  mente,  secundum  quod 
noscit  se  et  amat  se.  Sic  ergo  notitia  et 
amor,  inquantum  referuntur  ad  ipsam  ut 
cognitam  et  amatam,  substantialiter  vel  es¬ 
sentialiter  sunt  in  anima;  quia  ipsa  sub¬ 
stantia  vel  essentia  animae  cognoscitur  et 
amatur.  Et  similiter  intelligendum  est  quod 

3  Boetii  lib.  De  Trinitate,  c.  n,  coi.  1250,  t.  2 
«  forma  quse  est  sine  materia  non  poterit  esse  sul> 
jectum.  » 

alibi  dicit,  quod  sunt  «  una  vita,  una  mens, 
una  essentia.  » 

Yel,  sicut  quidam  dicunt,  haec  locutio  ve- 
rificatur  secundum  modum  quo  totum  po¬ 
testativum  praedicatur  de  suis  partibus; 
quod  medium  est  inter  totum  universale, 
et  totum  integrale.  Totum  enim  universale 
adest  cuilibet  parti  secundum  totam  suam 
essentiam  et  virtutem,  ut  animal  homini  et 
equo;  et  ideo  proprie  de  singulis  partibus 
praedicatur.  Totum  vero  integrale  non  est  in 
qualibet  parte  neque  secundum  totam  essen¬ 
tiam,  neque  secundum  totam  virtutem;  et 
ideo  nullo  modo  de  singulis  partibus  praedi¬ 
catur,  sed  aliquo  modo,  licet  improprie,  de 
omnibus  simul;  ut  si  dicamus  quod  paries, 
tectum  et  fundamentum  sunt  domus.  Totum 
vero  potentiale  adest  singulis  partibus  se¬ 
cundum  totam  suam  essentiam,  sed  non 
secundum  totam  virtutem  :  et  ideo  quodam¬ 
modo  potest  praedicari  de  qualibet  parte, 
sed  non  ita  proprie  sicut  totum  universale. 
Et  per  hunc  modum  Augustinus  dicit,  quod 
memoria,  intelligentia  et  voluntas  sunt  una 
animae  essentia. 

Ad  secundum  dicendum,  quod  actus  ad 
quem  est  in  potentia  materia  prima,  est 
substantialis  forma ;  et  ideo  potentia  mate¬ 
riae  non  est  aliud  quam  ejus  essentia. 

Ad  tertium  dicendum,  quod  actio  est  com¬ 
positi,  sicut  et  esse;  existentis  enim  est 
agere.  Compositum  autem  per  formam  sub¬ 
stantialem  liabet  esse  substantialiter;  per  vir¬ 
tutem  autem,  quae  consequitur  formam 
substantialem,  operatur.  Unde  sic  se  habet 
forma  accidentalis  activa  ad  formam  sub¬ 
stantialem  agentis,  ut  calor  ad  formam  ignis, 
sicut  se  habet  potentia  animae  ad  animam. 

Ad  quartum  dicendum,  quod  hoc  ipsum 
quod  forma  accidentalis  est  actionis  princi- 
oium,  habet  a  forma  subtantiali;  et  ideo 
forma  subtantialis  est  primum  actionis  prin¬ 
cipium,  sed  non  proximum.  Et  secundum 
hoc  Philosophus  dicit,  lib.  II  De  anima , 
:ext.  24,  quod  «  id  quo  intelligimus  et  senti¬ 
mus,  est  anima.  » 

Vd  quintum  dicendum,  quod  si  accidens 
accipiatur  secundum  quod  dividitur  contra 
substantiam,  sic  nihil  potest  esse  medium 
inter  substantiam  et  accidens;  quia  dividun¬ 
tur  secundum  affirmationem  et  negationem, 

(«)  Juxta  D.  Thomam,  potentiae  animae  realiter 
sunt  distinctae  et  a  se  invicem,  et  ab  essentia  ani¬ 
mae,  a  qua,  sicut  a  subjecto  accidentia,  insepa¬ 
rabilia  tamen  fluunt.  Juxta  Scotistas,  argumenta 


scilicet  secundum  esse  in  subjecto  et  non 
esse  in  subjecto.  Et  hoc  modo,  cum  potentia 
animse  non  sit  ejus  essentia,  oportet  quod  sit 
accidens,  et  est  in  secunda  specie  qualitatis. 
Si  vero  accipiatur  accidens  secundum  quod 
ponitur  unum  quinque  universalium,  sic 
aliquid  est  medium  inter  substantiam  et 
accidens ;  quia  ad  substantiam  pertinet  quid¬ 
quid  est  essentiale  rei ;  non  autem  quidquid 
est  extra  essentiam,  potest  sic  dici  accidens, 
sed  solum  id  quod  non  causatur  ex  princi¬ 
piis  essentialibus  speciei.  Proprium  enim 
non  est  de  essentia  rei,  sed  ex  principiis 
essentialibus  speciei  causatur;  unde  me¬ 
dium  est  inter  essentiam  et  accidens,  sicut 
dictum  est.  Et  hoc  modo  potentiae  animae 
possunt  dici  mediae  inter  substantiam  et 
accidens,  quasi  proprietates  animae  natura¬ 
les.  Quod  autem  Augustinus  dicit,  quod  no¬ 
titia,  et  amor  non  sunt  in  anima  sicut  acci¬ 
dentia  in  subjecto  intelligitur  secundum 
modum  praedictum,  prout  comparantur  ad 
animam  non  sicut  ad  amantem  et  cognos¬ 
centem,  sed  prout  comparantur  ad  eam  si¬ 
cut  ad  amatam  et  cognitam.  Et  hoc  modo 
procedit  sua  probatio ;  quia  si  amor  esset  in 
anima  amata  sicut  in  subjecto,  sequeretur 
quod  accidens  transcenderet  suum  subjec¬ 
tum;  cum  etiam  alia  sint  amata  per  ani¬ 
mam. 

Ad  sextum  dicendum,  quod  anima,  licet 
non  sit  composita  ex  materia  et  forma,  habet 
tamen  aliquid  de  potentialitate  admixtum, 
ut  supra  dictum  est.  Et  ideo  potest  dici  sub¬ 
jectum  accidentis.  Propositio  autem  inducta 
locum  habet  in  Deo,  qui  est  actus  purus;  iu 
qua  materia  Boetius  eam  introducit. 

Ad  septimum  dicendum,  quod  rationale 
et  sensibile,  prout  sunt  differentiae,  non  su¬ 
muntur  a  potentiis  sensus  et  rationis,  sed 
ab  ipsa  anima  sensitiva  et  rationali.  Quia 
tamen  formae  substantiales,  quae  secundum 
se  sunt  nobis  ignotae,  innotescunt  per  acci¬ 
dentia,  nihil  prohibet  interdum  accidentia 
loco  differentiarum  substantialium  poni. 

Conclusio.  —  Cum  nulla  animae  operatio  sit 
substantia  et  quodvis  animam  liabens  non  semper 
actu  operetur;  potentiam  animae  ab  ipsa  animae 
essentia  et  substantia  diversam  esse  necessa¬ 
rium  est  (a). 

D.  Thomse  non  concludunt.  Aliam  opinionem  flo- 
naventura  recitat,  videlicet  quod  potenti®  anima 
nec  adeo  sint  idem  ipsi  animre  sicut  principia  in¬ 
trinseca  et  essentialia,  nec  adeo  diversa  ut  in  aliud 

QILEST.  LXXVII, 
ARTICULUS  II. 

Utrum  sint  plures  potentiae  animae. 

Ad  secundum  sic  proceditur.  1.  Videtur 
quod  non  sint  plures  potentiae  animae. 
Anima  enim  intellectiva  maxime  ad  divi¬ 
nam  similitudinem  accedit.  Sed  in  Deo  est 
una  et  simplex  potentia.  Ergo  et  in  anima 
intellectiva. 

2.  Praeterea,  quanto  virtus  est  superior, 
tanto  est  magis  unita.  Sed  anima  intellectiva 
excedit  omnes  alias  formas  in  virtute.  Ergo 
maxime  debet  habere  unam  virtutem  seu 
potentiam. 

3.  Praeterea,  operari  est  existentis  in  actu. 
Sed  per  eamdem  essentiam  animae  homo 
habet  esse  secundum  diversos  gradus  per¬ 
fectionis,  ut  supra  habitum  est.  Ergo  per 
eamdem  potentiam  animae  operatur  diversas 
operationes  diversorum  graduum. 

Sed  contra  est  quod  Philosophus  in  II  De 
anima ,  text.  13  et  27,  ponit  plures  animae 
potentias. 

Respondeo  dicendum,  quod  necesse  est 
ponere  plures  animae  potentias. 

Ad  cujus  evidentiam  considerandum  est, 
quod,  sicut  Philosophus  dicit  in  II  De  cael., 
text.  66,  quae  sunt  in  rebus  infima  non  pos¬ 
sunt  consequi  perfectam  bonitatem,  sed  ali¬ 
quam  imperfectam  consequuntur  paucis 
motibus.  Superiora  vero  his  adipiscuntur 
perfectam  bonitatem  motibus  multis.  His 
autem  superiora  sunt  quae  adipiscuntur  per¬ 
fectam  bonitatem  motibus  paucis.  Summa 
vero  perfectio  invenitur  in  his  quae  absque 
motu  perfectam  possident  bonitatem.  Sicut 
infime  est  ad  sanitatem  dispositus  qui  non 
potest  perfectam  consequi  sanitatem,  sed 
aliquam  modicam  consequitur  paucis  reme¬ 
diis  ;  melius  autem  dispositus  est  qui  potest 
perfectam  consequi  sanitatem,  sed  remediis 
multis;  et  adhuc  melius  qui  remediis  pau¬ 
cis  ;  optime  autem  qui  absque  remedio  per¬ 
fectam  sanitatem  habet.  Dicendum  est  ergo, 
quod  res  quae  sunt  infra  hominem,  quaedam 
particularia  bona  consequuntur;  et  ideo 

genus,  sicut  accidentia  cedant ;  sed  in  genere  sub¬ 
stantiae  per  reductionem  sunt.  Et  sic  potentiae  a 
substantia  animae  non  differuut  essentialiter,  nec 
aliam  essentiam  a  substantia  animae  dicunt,  nec 
tamen  per  essentiam  omnino  idem  sunt;  in  aliud 
genus  quam  essentia  animae  non  declinant;  nec 
substantia,  nec  accidens  sunt,  quamvis  ad  genus 


ART.  II  ET  III. 

quasdam  paucas  et  determinatas  operationes 
habent  et  virtutes.  Homo  autem  potest  con¬ 
sequi  universalem  et  perfectam  bonitatem, 
quia  potest  adipisci  beati tudinem.  Est  tamen 
in  ultimo  gradu  secundum  naturam  eorum 
quibus  competit  beatitudo ;  et  ideo  multis  et 
diversis  operationibus  et  virtutibus  indiget 
anima  humana.  Angelis  vero  minor  diver¬ 
sitas  potentiarum  competit.  In  Deo  vero  non 
est  aliqua  potentia  vel  actio  praeter  ejus  es¬ 
sentiam. 

Est  et  alia  ratio  quare  anima  humana 
abundat  diversitate  potentiarum,  videlicet 
quia  est  in  confinio  spiritualium  et  corpora¬ 
lium  creaturarum  :  et  ideo  concurrunt  in 
ipsas  virtutes  utrarumque  creaturarum. 

Ad  primum  ergo  dicendum,  quod  in  hoc 
ipso  magis  ad  similitudinem  Dei  accedit 
anima  intellectiva  quam  creaturae  inferiores, 
quod  perfectam  bonitatem  consequi  potest, 
licet  per  multa  et  diversa  ;  in  quo  deficit  a 
superioribus. 

Ad  secundum  dicendum,  quod  virtus 
unita  est  superior,  si  ad  aequalia  se  extendat; 
sed  virtus  multiplicata  est  superior,  si  plura 
ei  subjiciantur. 

Ad  tertium  dicendum,  quod  unius  rei  est 
unum  esse  substantiale,  sed  possunt  esse 
operationes  plures ;  et  ideo  est  una  essentia 
animae,  sed  potentiae  plures. 

Conclusio.  —  Cum  homo  sit  in  ultimo  gradu 
secundum  naturam  eorum  quibus  competit  beati¬ 
tudo,  ac  proinde  multis  ac  diversis  operationibus 
indigeat,  necesse  est  in  anima  humana  plures 
esse  potentias. 

ARTICULUS  III. 

Utrum  potentiae  distinguantur  per  actus 
et  objecta. 

Ad  tertium  sic  proceditur.  1.  Videtur  quod 
potentiae  non  distinguantur  per  actus  et  ob¬ 
jecta.  Nihil  enim  determinatur  ad  speciem 
per  illud  quod  posterius,  vel  extrinsecum 
est.  Actus  autem  est  posterior  potentia  ;  ob¬ 
jectum  autem  extrinsecum.  Ergo  per  ea  po¬ 
tentiae  non  distinguuntur  secundum  spe¬ 
ciem. 

substanti®  reducantur.  —  Scotistse  vero  sequentes 
conclusiones  ponunt :  1.  potenti®  anim®  sunt  idem 
in  essentia  anim®  realiter ;  2.  licet  sint  idem  reali- 
ter,  tamen  vere  distinguuntur  formaliter,  quia  dis¬ 
tinctas  diffinitiones  formales  habent.  Ideo  non  sunt 
partes  virtuales  anim®. 

2.  Praeterea,  contraria  sunt  quae  maxime 
differunt.  Si  igitur  potentia?  distinguerentur 
penes  objecta,  sequeretur  quod  contrariorum 
non  esset  eadem  potentia ;  quod  patet  esse 
falsum  fere  in  omnibus ;  nam  potentia  visiva 
eadem  est  albi  et  nigri,  et  gustus  idem  est 
dulcis  et  amari. 

3.  Praeterea,  remota  causa,  removetur  ef¬ 
fectus.  Si  igitur  potentiarum  differentia  esset 
ex  differentia  objectorum,  idem  objectum 
non  pertineret  ad  diversas  potentias ;  quod 
patet  esse  falsum ;  nam  idem  est  quod  po¬ 
tentia  cognoscitiva  cognoscit  et  appetitiva 
appetit. 

4.  Praeterea,  id  quod  per  se  est  causa  ali- 
cujus,  in  omnibus  causat  illud.  Sed  quaedam 
objecta  diversa,  quae  pertinent  ad  diversas 
potentias,  pertinent  etiam  ad  aliquam  unam 
potentiam ;  sicut  sonus  et  color  pertinent  ad 
visum  et  auditum,  quae  sunt  diversae  poten¬ 
tiae  ;  et  tamen  pertinent  ad  unam  potentiam 
sensus  communis.  Non  ergo  potentiae  dis¬ 
tinguuntur  secundum  differentiam  objecto¬ 
rum. 

Sed  contra,  posteriora  distinguuntur  se¬ 
cundum  priora.  Sed  Philosophus  dicit,  II 
De  anima,  text.  33,  quod  «  priores  potentiis 
actus  et  operationes  secundum  rationem 
sunt;  et  adhuc  his  priora  sunt  opposita  » 
sivea  objecta.  »Ergo  potentiae  distinguuntur 
secundum  actus  et  objecta. 

Piespondeo  dicendum,  quod  potentia,  se¬ 
cundum  iilud  quod  est  potentia,  ordinatur  ad 
actum.  Unde  oportet  rationem  potentiae  ac¬ 
cipi  ex  actu  ad  quem  ordinatur ;  et  per  con¬ 
sequens  oportet  quod  ratio  potentiae  diver- 
sificetur,  ut  diversificatur  ratio  actus.  Piatio 
autem  actus  diversificatur  secundum  diver¬ 
sam  rationem  objecti ;  omnis  enim  actio  vel 
est  potentiae  activae,  vel  passivae.  Objectum 
autem  comparatur  ad  actum  potentiae  passi¬ 
vae  sicut  principium  et  causa  movens ;  color 
enim,  inquantum  movet  visum ,  est  princi¬ 
pium  visionis.  Ad  actum  autem  potentiae  acti¬ 
vae  comparatur  objectum,  ut  terminus  et  fi¬ 
nis  ;  sicut  augmentativae  virtutis  objectum 
est  quantum  perfectum,  quod  est  finis  aug¬ 
menti.  Ex  his  autem  duobus  actio  speciem 
recipit,  scilicet  ex  principio,  vel  ex  fme,  seu 
termino.  Differt  enim  calefactio  ab  infrigi¬ 
datione  secundum  quod  haec  a  calido,  scilicet 
activo,  ad  calidum,  illa  autem  a  frigido  ad 
frigidum  procedit.  Unde  necesse  est  quod 

1 1ta  cod.  Alcan.  cum  Nicolai,  et  Garcia;  edit. 


potentiae  diversificentur  secundum  actus  et 
objecta. 

Sed  tamen  considerandum  est  quod  ea 
quae  sunt  per  accidens,  non  diversificant 
speciem.  Quia  enim  coloratum  accidit  ani¬ 
mali,  non  diversificantur  species  animalis  per 
differentiam  coloris,  sed  per  differentiam 
ejus  quod  per  se  accidit  animali,  per  diffe¬ 
rentiam  scilicet  animae  sensitivae,  quae  quan¬ 
doque  invenitur  cum  ratione,  quandoque 
sine  ratione.  Unde  rationale  et  irrationale 
sunt  differentiae  divisi  vae  animalis,  diversas 
ejus  species  constituentes.  Sic  igitur  non 
quaecumque  diversitas  objectorum  diversi- 
ficat  potentias  animae,  sed  differentia  ejus  ad 
quod  per  se  potentia  respicit ;  sicut  sensus 
per  se  respicit  passibilem  qualitatem,  quae 
per  se  dividitur  in  colorem,  sonum  et  hu¬ 
jusmodi  ;  et  ideo  alia  potentia  sensitiva  est 
coloris,  scilicet  visus ;  et  alia  soni,  scilicet 
auditus.  Sed  passibili  qualitati  aut  colorato 
accidit  esse  musicum  vel  grammaticum,  vel 
magnum  et  parvum,  aut  hominem  vel  lapi¬ 
dem  ;  et  ideo  penes  hujusmodi  differentias 
potentiae  anima?  non  distinguuntur. 

Ad  primum  ergo  dicendum,  quod  actus, 
licet  sit  posterior  potentia  in  esse,  est  tamen 
prior  in  intentione  et  secundum  rationem, 
sicut  finis  in  agente.  Objectum  autem,  licet 
sit  extrinsecum,  est  tamen  principium  vel 
finis  actionis.  Principio  autem  et  fini  pro- 
portionantur  ea  quae  sunt  intrinseca  1  rei. 

Ad  secundum  dicendum,  quod  si  potentia 
aliqua  per  se  respiceret  imum  contrariorum 
sicut  objectum,  oporteret  quod  contrarium 
ad  aliam  potentiam  pertineret.  Sed  potentia 
animae  non  per  se  respicit  propriam  rationem 
contrarii,  sed  communem  rationem  utrius- 
que  contrariorum ;  sicut  visus  non  respicit 
per  se  rationem  albi,  sed  rationem  coloris ; 
et  hoc  ideo  quia  unum  contrariorum  est 
quodammodo  ratio  alterius,  cum  se  habeant 
sicut  perfectum  et  imperfectum. 

Ad  tertium  dicendum,  quod  nihil  prohibet 
id  quod  est  subjectum  idem,  esse  diversum 
secundum  rationem ;  et  ideo  potest  ad  di¬ 
versas  potentias  anima?  pertinere. 

Ad  quartum  dicendum,  quod  potentia  su¬ 
perior  per  se  respicit  universaliorem  ratio¬ 
nem  objecti  quam  potentia  inferior,  quia 
quanto  potentia  est  superior,  tanto  ad  plura 
se  extendit.  Et  ideo  multa  conveniunt  in  una 
ratione  objecti,  quam  per  se  respicit  superior 

potentia,  quse  tamen  differant  secundum 
rationes  quas  per  se  respiciunt  inferiores 
potentise  ;  et  inde  est  quod  diversa  objecta 
pertinent  ad  diversas  inferiores  poten¬ 
tias,  quae  tamen  uni  superiori  potentiae  sub¬ 
duntur. 

Conclusio.  —  Cum  potentise  secundum  illud 
quod  sunt  potentise,  ordinentur  ad  actus,  oportet 
eas  distingui  per  actus  et  objecta  (a). 

ARTICULUS  IV. 

Utrum  in  potentiis  animae  sil  ordo. 

Ad  quartum  sic  proceditur.  1.  Videtur 
quod  in  potentiis  animae  non  sit  ordo.  In  his 
enim  quae  cadunt  sub  una  divisione,  non 
est  prius  et  posterius,  sed  sunt  naturaliter 
simul.  Sed  potentiae  animae  contra  se  invi¬ 
cem  dividuntur.  Ergo  inter  eas  non  est 
ordo. 

2.  Praeterea,  potentiae  animae  comparantur 
ad  objecta  et  ad  ipsam  animam.  Sed  ex  parte 
animae  inter  eas  non  est  ordo,  quia  anima 
est  una ;  similiter  etiam  nec  ex  parte  objec¬ 
torum,  cum  sint  diversa  et  penitus  disparata, 
ut  patet  de  colore  et  sono.  In  potentiis  ergo 
animae  non  est  ordo. 

3.  Praeterea,  in  potentiis  ordinatis  hoc  in¬ 
venitur,  quod  operatio  unius  dependet  ab 
operatione  alterius.  Sed  actus  unius  poten¬ 
tiae  animae  non  dependet  ab  actu  alterius ; 
potest  enim  visus  exire  in  actum  absque  au¬ 
ditu,  et  e  converso.  Non  ergo  inter  potentias 
animae  est  ordo. 

Sed  contra  est  quod  Philosophus  in  II  De 
anima ,  text.  30  et  31,  comparat  partes  sive 
potentias  animae  figuris.  Sed  figurae  ha¬ 
bent  ordinem  ad  invicem.  Ergo  et  potentiae 
animae. 

Respondeo  dicendum,  quod  cum  anima  sit 
una,  potentiae  vero  plures,  ordine  autem 
quodam  ab  uno  in  multitudinem  proceda¬ 
tur  ;  necesse  est  inter  potentias  animae  ordi¬ 
nem  esse. 

Triplex  autem  ordo  inter  eas  attenditur ; 
quorum  duo  considerantur  secundum  de¬ 
pendentiam  unius  potentiae  ab  altera ;  ter¬ 
tius  autem  accipitur  secundum  ordinem 
objectorum.  Dependentia  autem  unius  po¬ 
tentiae  ab  altera  dupliciter  accipi  potest :  uno 
modo  secundum  naturae  ordinem,  prout 
perfecta  sunt  naturaliter  imperfectis  priora  : 


alio  modo  secundum  ordinem  generationis 
et  temporis,  prout  ex  imperfecto  ad  perfec¬ 
tum  venitur.  Secundum  igitur  primum  po¬ 
tentiarum  ordinem  potentiae  intellectivae  sunt 
priores  potentiis  sensitivis,  unde  dirigunt 
eas  et  imperant  eis ;  et  similiter  potentiae 
sensitivae  hoc  ordine  sunt  priores  potentiis 
animae  nutriti  vae.  Secundum  vero  ordinem 
secundum  e  converso  se  habet,  nam  poten¬ 
tiae  animae  nutritivae  sunt  priores  in  via  ge¬ 
nerationis  potentiis  animae  sensitivae,  undo 
ad  earum  actiones  praeparant  corpus ;  et  si¬ 
militer  est  de  potentiis  sensitivis  respectu 
intellectivarum.  Secundum  autem  ordinem 
tertium  ordinantur  quaedam  vires  sensitivae 
ad  invicem,  scilicet  visus,  auditus  et  olfactus; 
nam  visibile  est  prius  naturaliter,  quia  est 
commune  "superioribus  et  inferioribus  cor¬ 
poribus,  sonus  autem  audibilis  fit  in  aere, 
qui  est  naturaliter  prior  commixtione  ele¬ 
mentorum,  quam  sequitur  odor. 

Ad  primum  ergo  dicendum,  quod  alicujus 
generis  species  se  habent  secundum  prius 
et  posterius,  sicut  numeri  et  figurae,  quan¬ 
tum  ad  esse,  licet  simul  esse  dicantur,  in- 
quantum  suscipiunt  communis  generis  prae¬ 
dicationem. 

Ad  secundum  dicendum,  quod  ordo  iste 
potentiarum  animae  est  ex  parte  animae, 
quae  secundum  ordinem  quemdam  habet 
habitudinem  ad  diversos  actus,  licet  sit  una 
secundum  essentiam,  et  ex  parte  objectorum, 
et  etiam  ex  parte  actuum,  ut  dictum  est. 

Ad  tertium  dicendum,  quod  ratio  illa  pro¬ 
cedit  de  illis  potentiis,  in  quibus  attenditur 
ordo  solum  secundum  tertium  modum.  Illae 
autem  potentiae  quae  ordinantur  secundum 
alios  duos  modos,  ita  se  habent  quod  actus 
unius  dependet  ab  altera. 

Conclusio.  —  Cum  anima  sit  una,  potentise 
vero  plures,  ordine  autem  quodam  ab  uno  in 
multitudinem  procedatur ,  confusionis  vitandae 
causa ;  necesse  est  inter  potentias  animae  ordinem 
esse. 

ARTICULUS  Y. 

Utrum  omnes  potentise  animae  sint  in  anima 

sicut  in  subjecto. 

Ad  quintum  sic  proceditur.  1.  Yidetur 
quod  omnes  potentiae  animae  sint  in  anima 
sicut  in  subjecto.  Sicut  enim  se  habent  po¬ 
tentiae  corporis  ad  corpus,  ita  se  habent  po- 

tentiae  animae  ad  animam.  Sed  corpils  est 
subjectum  corporalium  potentiarum.  Ergo 
anima  est  subjectum  potentiarum. 

2.  Praeterea,  operationes  potentiarum  ani¬ 
mae  attribuuntur  corpori  propter  animam ; 
quia,  ut  dicitur  in  II  De  anima,  text.  24, 

«  anima  est  quo  sentimus,  et  intelligimus 
primo.  »  Sed  prima  principia  operationum 
animae  sunt  potentiae.  Ergo  potentiae  per 
prius  sunt  in  anima. 

3.  Praeterea,  Augustinus  dicit,  XII  Super 
Gen.  ad  litt.,  cap.  xix  et  xx,  coi.  470,  t.  3, 
quod  «  anima  quaedam  sentit  non  per  cor¬ 
pus,  imo  sine  corpore,  »  ut  est  timor,  et 
hujusmodi;  «  quaedam  vero  sentit  per  cor¬ 
pus.  )>  Sed  si  potentia  non  esset  in  sola  anima 
sicut  in  subjecto,  nihil  posset  sine  corpore 
sentire.  Ergo  anima  est  subjectum  potentiae 
sensitivae ,  et  pari  ratione  omnium  aliarum 
potentiarum. 

Sed  contra  est  quod  Philosophus  dicit,  in 
lib.  De  somno  et  vigilia,  cap.  i,  quod  «  sen¬ 
tire  non  est  proprium  animae  neque  corpo¬ 
ris,  sed  conjuncti.  »  Potentia  ergo  sensitiva 
est  in  conjuncto  sicut  in  subjecto.  Non  ergo 
sola  anima  est  subjectum  omnium  potentia¬ 
rum  suarum. 

Respondeo  dicendum ,  quod  illud  est  sub¬ 
jectum  operati  vae  potentiae  quod  est  potens 
operari  ;  omne  enim  accidens  denominat 
proprium  subjectum.  Idem  autem  est  quod 
potest  operari,  et  quod  operatur.  Unde  opor¬ 
tet  quod  ejus  sit  potentia  sicut  subjecti  cujus 
est  operatio,  ut  etiam  Philosophus  dicit,  in 
principio  lib.  De  somno  et  vigilia ,  loc.  cit. 
Manifestum  est  autem  ex  supra  dictis ,  quod 
quaedam  operationes  sunt  animae  quae  exer¬ 
centur  sine  organo  corporali,  ut  intelligere 
et  velle.  Unde  potentiae  quae  sunt  harum 
operationum  principia  sunt  in  anima  sicut 
in  subjecto. 

Quaedam  vero  operationes  sunt  animae 
quae  exercentur  per  organa  corporalia,  sicut 
visio  per  oculum,  auditus  per  aurem ;  et 
simile  est  de  omnibus  aliis  operationibus 
nutritivae  et  sensitivae  partis.  Et  ideo  poten¬ 
tiae  quae  sunt  talium  operationum  principia, 
sunt  in  conjuncto  sicut  in  subjecto ,  et  non 
in  anima  sola. 

Ad  primum  ergo  dicendum ,  quod  omnes 
potentiae  dicuntur  esse  animae ,  non  sicut 
subjecti,  sed  sicut  principii;  quia  per  ani¬ 
mam  conjunctum  habet  quod  tales  operatio¬ 
nes  operari  possit. 

Ad  secundum  dicendum ,  quod  omnes 


hujusmodi  potentiae  pei  pn.us  sunt  in  anima 
quam  in  conjuncto,  non  sicut  in  subjecto, 
sed  sicut  in  principio. 

Ad  tertium  dicendum ,  quod  opinio  Plato¬ 
nis  fuit,  quod  sentire  est  operatio  animae 
propria,  sicut  et  intelligere'.  In  multis  autem 
quae  ad  philosophiam  pertinent,  Augustinus 
utitur  opinionibus  Platonis,  non  asserendo,' 
sed  recitando.  Tamen,  quantum  ad  praesens 
pertinet,  hoc  quod  dicitur  anima  quaedam 
sentire  cum  corpore  et  quaedam  sine  cor¬ 
pore,  dupliciter  potest  intelligi.  Uno  modo 
quod  hoc  quod  dico  cum  corpore  vel  sine  cor¬ 
pore,  determinet  actum  sentiendi  secundum 
quod  exit  a  sentiente  :  et  sic  nihil  sentit  sine 
corpore  ;  quia  actio  sentiendi  non  potest 
procedere  ab  anima  nisi  per  organum  cor¬ 
porale.  Alio  modo  potest  intelligi  ita  quod 
praedicta  determinent  actum  sentiendi  ex 
parte  objecti  quod  sentitur  ;  et  sic  quaedam 
sentit  cum  corpore,  id  est,  in  corpore  exis- 
tentia,  sicut  cum  sentit  vulnus,  vel  aliquid 
hujusmodi :  quaedam  vero  sentit  sine  cor¬ 
pore  ,  id  est ,  non  existentia  in  corpore ,  sed 
solum  in  apprehensione  animae,  sicut  cum 
sentit  se  tristari ,  vel  gaudere  de  aliquo  au¬ 
dito.  # 

Conclusio.  —  Cum  illud  quod  operatur,  sit 
operativae  potentiae  subjectum;  constat  potentias 
non  organicas  esse  in  anima  sola  sicut  in  sub¬ 
jecto,  organicas  vero  in  toto  composito  et  non  in 
anima  sola. 

ARTICULUS  VI. 

Utrum  potentiee  animes  fluant  ab  ejus 
essentia. 

Ad  sextum  sic  proceditur.  1.  Videtur  quod 
potentiee  animae  non  fluant  ab  ejus  essentia. 
Ab  uno  enim  simplici  non  procedunt  diversa. 
Essentia  autem  animae  est  una  et  simplex. 
Cum  ergo  potentiae  animae  sint  multae  et 
diversae,  non  possunt  procedere  ab  ejus  es¬ 
sentia. 

2.  Praeterea,  illud  a  quo  aliquid  procedit, 
est  causa  ejus.  Sed  essentia  animae  non  po¬ 
test  dici  causa  potentiarum,  ut  patet  discur¬ 
renti  per  singula  causarum  genera.  Ergo 
potentiae  animae  non  fluunt  ab  ejus  essentia. 

3.  Praeterea ,  emanatio  quemdam  motum 
nominat.  Sed  nihil  movetur  a  seipso ,  ut 
probatur  in  VII  Phy  sic.,  in  prine.,  nisi  forte 
ratione  partis;  sicut  animal  dicitur  moveri 
a  seipso ,  quia  una  pars  ejus  est  movens ,  et 
alia  mota ;  neque  etiam  anima  movetur,  ut 


QILEST.  LXXVII,  ART.  VI  ET  VII. 


probatur  in  I  De  anima,  fcxt.  66.  Non  ergo 
anima  pausat  in  se  suas  potentias. 

S.-.l  contra,  potentia?  animae  sunt  quaedam 
proprietates  naturales  ipsius.  Sed  subjectum 
est  rausa  propriorum  accidentium ;  unde  et 
;>o'iitur  in  definitione  accidentis,  ut  patet  in 
Y|i  Metaph.,  text.  12  et  deinceps.  Ergo  po- 
1  entia1  animae  procedunt  ab  ejus  essentia 
sicut  a  causa. 

Respondeo  dicendum ,  quod  forma  sub- 
f  tniialis  et  accidentalis  parti m  conveniunt 
partim  differunt.  Conveniunt  quidem  in 
■  quod  utraque  est  actus,  et  secundum 
1  amque  est  aliquid  quodammodo  in  actu  ; 
ferunt  autem  in  duobus.  Primo  quidem, 
i  forma  substantialis  facit  esse  simpliciter, 
fi  is  subjectum  est  ens  in  potentia  tantum, 
na  autem  accidentalis  non  facit  esse  sim- 
eiter,  sed  esse  tale  aut  tantum,  aut  aliquo 
do  se  habens:  subjectum  enim  ejus  est  ens 
actu.  Unde  patet  quod  actualitas  per  prius 
:  venitur  in  forma  substantiali  quam  in  ejus 
jecto.  Et  quia  primum  est  causa  in  quo- 
oet  genere,  forma  substantialis  caurat  esse 
m  actu  in  suo  subjecto.  Sed  e  converso  ac- 
lualitas  per  prius  invenitur  in  subjecto  for¬ 
ma*  accidentalis  quam  in  forma  accidentali; 
unde  actualitas  formae  accidentalis  causatur 
ab  actualitate  subjecti ;  ita  quod  subjectum, 
in  quantum  est  in  potentia,  est  susceptivum 
formae  accidentalis ;  inquantum  autem  est 
in  actu,  est  ejus  productivum.  Et  hoc  dico 
de  proprio,  et  per  se  accidente ;  nam  res- 
pe  t  »i  accidentis  extranei  subjectum  est  sus- 
'•eplivum  tantum  ;  productivum  vero  talis 
accidentis  est  agens  extrinsecum.  Secundo 
autem  differunt  substantialis  forma  et  acci- 
dentalis,  quia,  cum  minus  principale  sit 
propter  principalius  ,  materia  est  propter 
formam  substantialem  ;  sed  e  converso  forma 
accidentalis  est  propter  completionem1  sub¬ 
jeci  i.  Manifestum  est  autem  ex  dictis,  quod 
potentiarum  animae  subjectum  est  vel  ipsa 
anima  sola,  quae  potest  esse  subjectum  acci- 
deutis,  secundum  quod  habet  aliquid  poten- 
tiali latis,  ut  supra  dictum  est,  vel  composi¬ 
tum.  Compositum  autem  est  in  actu  per 
animam. 

Unde  manifestum  est  quod  omnes  poten¬ 
tia1  animae,  sive  subjectum  earum  sit  anima 
sola,  sive  compositum,  fluunt  ab  essentia 
animae  sicut  a  principio;  quia  jam  dictum 
est,  quod  accidens  causatur  a  subjecto  se- 

eundum  quod  est  actu ,  et  recipitur  in  eo  in¬ 
quantum  est  in  potentia. 

Ad  primum  ergo  dicendum ,  quod  ab  uno 
simplici  possunt  naturaliter  multa  procedere 
ordine  quodam ;  et  iterum  propter  diversita¬ 
tem  recipientium.  Sic  igitur  ab  una  essentia 
animae  procedunt  multae  et  diversae  poten¬ 
tiae,  tum  propter  ordinem  potentiarum,  tum 
propter  diversitatem  organorum  corpora¬ 
lium. 

Ad  secundum  dicendum,  quod  subjectum 
est  causa  proprii  accidentis  et  finalis  et  quo¬ 
dammodo  activa,  et  etiam  materialis,  in¬ 
quantum  est  susceptivum  accidentis.  Et  ex 
hoc  potest  accipi  quod  essentia  animae  est 
causa  omnium  potentiarum  sicut  finis,  et 
sicut  principium  activum ;  quarumdam  au¬ 
tem  sicut  susceptivum. 

Ad  tertium  dicendum,  quod  emanatio  pro¬ 
priorum  accidentium  a  subjecto  non  est  per 
aliquam  transmutationem ,  sed  per  aliquam 
naturalem  resultationem  ,  sicut  ex  uno  na¬ 
turaliter  aliud  resultat,  ut  ex  luce  color. 

Conclusio.  —  Cum  accidens  proprium  et  per  se 
causetur  a  subjecto  secundum  quod  est  actu,  et 
recipiatur  in  eo  inquantum  est  in  potentia ;  constat 
omnes  potentias  animse  ab  ipsius  animae  essentia 
emanare. 

ARTICULUS  VII. 

Utrum  una  'potentia  animse  oriatur  ab  alia. 

Ad  septimum  sic  proceditur.  1.  Videtur 
quod  una  potentia  animae  non  oriatur  ab 
alia.  Eorum  enim  quae  simul  esse  incipiunt, 
unum  non  oritur  ab  alio.  Sed  omnes  poten¬ 
tiae  animae  sunt  simul  animae  concreatae. 
Ergo  una  earum  ab  alia  non  oritur. 

2.  Praeterea,  potentia  animae  oritur  ab 
anima,  sicut  accidens  a  subjecto.  Sed  una 
potentia  animae  non  potest  esse  subjectum 
alterius,  quia  accidentis  non  est  accidens. 
Ergo  una  potentia  non  oritur  ab  alia. 

3.  Praeterea ,  oppositum  non  oritur  a  suo 
opposito ;  sed  unumquodque  oritur  ex  si¬ 
mili  secundum  speciem.  Potentiae  autem 
animae  ex  opposito  dividuntur,  sicut  diversae 
species.  Ergo  una  earum  non  procedit  ab 
alia. 

Sed  contra,  potentiae  cognoscuntur  per 
actus.  Sed  actus  unius  potentiae  causatur  ex 
alia 2,  sicut  actus  phantasiae  ab  actu  sensus. 
Ergo  una  potentia  animae  causatur  ab  alia. 

*  In  Parm.  :  «  causatur  ab  alio.  » 

Respondeo  dicendum,  quod  in  his  quae 
secundum  ordinem  naturalem  procedunt  ab 
uno,  sicut  primum  est  causa  omnium,  ita 
quod  est  primo  propinquius  est  quodam¬ 
modo  causa  eorum  quae  sunt  magis  remota. 
Ostensum  est  autem  supra ,  quod  inter  po¬ 
tentias  animae  est  multiplex  ordo  :  et  ideo 
una  potentia  animae  ab  essentia  animae  pro¬ 
cedit  mediante  alia. 

Sed  quia  essentia  animae  comparatur  ad 
potentias  sicut  principium  activum  et 
fmale,  et  sicut  principium  susceptivum  vel 
seorsum  per  se,  vel  simul  cum  corpore, 
agens  autem  et  finis  est  perfectius,  suscep¬ 
tivum  autem  principium,  inquantum  hu¬ 
jusmodi,  est  minus  perfectum  ;  consequens 
est  quod  potentiae  animae  quae  sunt  priores 
secundum  ordinem  perfectionis  et  naturae, 
sint  principia  aliarum  per  modum  fmis  et 
activi  principii.  Videmus  enim  quod  sensus 
est  propter  intellectum ,  et  non  e  converso. 
Sensus  etiam  est  quaedam  deficiens  partici¬ 
patio  intellectus ;  unde  secundum  natura¬ 
lem  originem  quodammodo  est  ab  intellectu, 
sicut  imperfectum  a  perfecto.  Sed  secundum 
viam  susceptivi  principii  e  converso  poten¬ 
tiae  imperfectiores  inveniuntur  principia 
respectu  aliarum  ;  sicut  anima ,  secundum 
quod  habet  potentiam  sensitivam,  conside¬ 
ratur  sicut  subjectum  et  materiale  quoddam 
respectu  intellectus.  Et  propter  hoc  imper¬ 
fectiores  potentiae  sunt  priores  in  via  gene¬ 
rationis  ;  prius  enim  animal  generatur 
quam  homo. 

Ad  primum  ergo  dicendum,  quod  sicut 
potentia  animae  ab  essentia  fluit,  non  per 
transmutationem  sed  per  naturalem  quam¬ 
dam  resultationem,  et  est  simul  cum  anima; 
ita  est  etiam  de  una  potentia  respectu  al¬ 
terius. 

Ad  secundum  dicendum,  quod  accidens 
per  se  non  potest  esse  subjectum  accidentis; 
sed  unum  accidens  per  prius  recipitur  in 
substantia  quam  aliud,  sicut  quantitas  quam 
qualitas  :  et  hoc  modo  unum  accidens  dicitur 
esse  subjectum  alterius,  ut  superficies  colo¬ 
ris  ,  inquantum  substantia  uno  accidente 
mediante  recipit  aliud;  et  similiter  potest 
dici  de  potentiis  anima. 

Ad  tertium  cficendum,  quod  potentim  ani¬ 
mae  opponuntur  ad  invicem  oppositione  per¬ 
fecti  et  imperfecti,  sicut  etiam  species  nume¬ 
rorum  et  figurarum.  Haec  autem  oppositio 

1  Liber  De  spiritu  et  littera  Augustino  adscribe- 
batur  a  quibusdam;  D.  Tbomse  vero,  ut  jam  nunc 


non  impedit  originem  unius  ab  alio,  quia 
imperfecta  naturaliter  a  perfectis  procedunt. 

Conclusio.  —  Cum  essentia  animte  comparetur 
ad  potentias,  tum  ut  principium  activum  et  finale 
tum  ut  principium  susceptivum;  oportet  etiam 
animce  potentias  ad  se  invicem  sic  comparari,  ut 
inter  eas,  perfectiores  sint  principia  aliarum  per 
modum  linis  et  activi  principii ;  imperfectiores  vero 
sint  principia  aliarum  per  modum*  susceptivi 
principii. 

ARTICULUS  VIII. 

U irum  omnes  potentiae  animae  remaneant 
in  anima  a  corpore  separata. 

Ad  octavum  sic  proceditur.  1.  Videtur 
quod  omnes  potentiae  animae  remaneant  in 
anima  a  corpore  separata.  Dicitur  enim  in 
lib.  De  spiritu  et  anima l,  cap.  xv,  coi.  791, 
tom.  VI,  quod  «  anima  recedit  a  corpore  se- 
cum  trahens  sensum  et  imaginationem ,  ra¬ 
tionem  et  intellectum ,  intelligentiam,  con- 
•cupiscibilitatem  et  irascibilitatern.  » 

2.  Praeterea,  potentiae  animas  sunt  ejus 
naturales  proprietates.  Sed  proprium  semper 
inest,  et  nunquam  separatur  ab  eo  cyjus  est 
proprium.  Ergo  potentia  anima  sunt  in  ea 
etiam  post  mortem. 

3.  Praterea,  potentia  anima  etiam  sen¬ 
sitiva  non  debilitantur,  debilitato  corpore; 
quia,  ut  dicitur  in  I  De  anima ,  text.  65, 
«  si  senex  accipiat  oculum  juvenis,  videbit 
utique,  sicut  et  juvenis.  »  Sed  debilitas  est 
via  ad  corruptionem.  Ergo  potentia  anima 
non  corrumpuntur  corrupto  corpore  ,  sed 
manent  in  anima  separata. 

4.  Praterea,  memorfa  est  potentia  anima 
sensitiva,  ut  Philosophus  probat,  lib.  De 
mem.  et  reminisc .,  cap.  i.  Sed  memoria 
manet  in  anima  separata;  dicitur  enim 
Luc.,  xvi,  25,  diviti  epuloni  in  inferno  secun¬ 
dum  animam  existenti  :  Recordare  quia  re¬ 
cepisti  bona  in  vita  tua.  Ergo  memoria  ma¬ 
net  in  anima  separata,  et  per  consequens 
alia  potentia  sensitiva  partis. 

5.  Praterea,  gaudium  et  tristitia  sunt  in 
concupiscibili ,  qua  est  potentia  sensitiva 
partis.  Manifestum  est  autem  animas  sepa¬ 
ratas  tristari  et  gaudere  de  pramiis  vel  pa¬ 
nis  quas  habent.  Ergo  vis  concupiscibilis 
manet  in  anima  separata. 

6.  Praterea,  Augustinus  dicit,  XII  Stiper 
Genes,  ad  litt.,  c.  xxxii,  coi.  480,  t.  3,  quod, 
cuivis  critico,  spurius  videtur. 

«  sicut  anima,  cum  corpus  jacet  sine  sensu 
nondum  penitus  mortuum,  videt  quaedam 
secundum  imaginariam  visionem;  ita  cum 
fuerit  a  corpore  penitus  separata  post  mor¬ 
tem  \  »  Sed  imaginatio  est  potentia  sensi¬ 
tivae  partis.  Ergo  potentia  sensitivae  partis 
manet  in  anima  separata,  et  per  consequens 
omnes  aliae  potentiae. 

Sed  contra  est  quod  dicitur  in  lib.'  De  eccl. 
dogm.,  c.  six,  coi.  1216,  t.  8  Op.  Augus¬ 
tini  :  (( Ex  duabus  tantum  substantiis  constat 
homo,  anima  cum  ratione  sua,  et  carne  cum 
sensibus  suis 2.  »  Ergo  destructa  carne,  po¬ 
tentiae  sensitivae  non  manent. 

Respondeo  dicendum,  quod  sicut  jam  dic¬ 
tum  est,  omnes  potentiae  animae  comparan¬ 
tur  ad  animam  solam  sicut  ad  principium. 
Sed  quaedam  potentiae  comparantur  ad  ani¬ 
mam  solam  sicut  ad  subjectum,  ut  intellectus 
et  voluntas;  et  hujusmodi  potentiae  necesse 
est  quod  maneant  in  anima,  corpore  des¬ 
tructo. 

Quaedam  vero  potentiae  sunt  in  conjuncto 
sicut  in  subjecto,  sicut  omnes  potentiae  sen¬ 
sitivae  partis  et  nutritivae.  Destructo  autem 
subjecto,  non  potest  accidens  remanere.  Unde 
corrupto  conjuncto,  non  manent  hujusmodi 
potentiae  actu,  sed  virtute  tantum  manent  in 
anima  sicut  in  principio  vel  radice. 

Et  sic  falsum  est  quod  quidam  dicunt, 
hujusmodi  potentias  in  anima  remanere, 
etiam  corpore  corrupto;  et  multo  falsius 
quod  dicunt,  etiam  actus  harum  potentiarum 
remanere  in  anima  separata;  quia  talium 
potentiarum  nulla  est  actio  nisi  per  organum 
corporeum. 

Ad  primum  ergo  dicendum,  quod  liber 
ille  auctoritatem  non  habet ;  unde  quod  ibi 
scriptum  est,  eadem  facilitate  contemnitur 
qua  dicitur.  Tamen  potest  dici,  quod  trahit 
secum  anima  hujusmodi  potentias  non  actu, 
sed  virtute. 

Ad  secundum  dicendum,  quod  hae  poten¬ 
tiae,  quas  dicimus  actu  in  anima  separata 
non  manere,  non  sunt  proprietates  solius 
animae  sed  conjuncti. 

Ad  tertium  dicendum,  quod  dicuntur  non 
debilitari  hujusmodi  potentiae,  debilitato 
corpore,  quia  anima  manet  immutabilis, 
quae  est  virtuale  principium  hujusmodi  po¬ 
tentiarum» 

*  «  Neque  enim  video  cur  habeat  anima  similitu¬ 
dinem  corporis  sui ,  cum  ,  jacente  sine  sensu  ipso 
corpore,  nondum  tamen  penitus  mortuo,  videt 
talia,  qualia  multi  ex  Illa  subductione  vivis  redditi 


Ad  quartum  dicendum,  quod  illa  recor¬ 
datio  accipitur  eo  modo  quo  Augustinus, 
De  Trin lib.  X,  c.  xi,  coi.  982,  t.  8,  ponit 
memoriam  in  mente,  non  eo  modo  quo  po¬ 
nitur  pars  animae  sensitivae. 

Ad  quintum  dicendum,  quod  tristitia  et 
gaudium  sunt  in  anima  separata,  non  se¬ 
cundum  appetitum  sensitivum,  sed  secun¬ 
dum  appetitum  intellectivum;  sicut  etiam 
in  angelis. 

Ad  sextum  dicendum,  quod  Augustinus 
loquitur  ibi  inquirendo,  non  asserendo  : 
unde  quaedam  ibi  dicta  retractat. 

Conclusio.  —  Cum  potentiae  animae  sint  acci¬ 
dentia  animae,  vel  totius  compositi  ex  anima  et 
corpore,  illae  quae  sunt  in  anima  ut  in  subjecto, 
corrupto  corpore  in  anima  remanent;  qua1,  vero 
totius  compositi  sunt,  non  remanent  corrupto 
corpore  nisi  virtute. 

QILESTIO  LXXVIII. 

DE  POTENTIIS  ANIIVLE  IN  SPECIALI. 

(Et  quatuor  quaeruntur.) 

Deinde  considerandum  est  de  potentiis 
animae  in  speciali.  Ad  considerationem  au¬ 
tem  theologi  pertinet  inquirere  specialiter 
solum  de  potentiis  intellectivis  et  appetitivis, 
in  quibus  virtutes  inveniuntur.  Sed  quia 
cognitio  harum  potentiarum  quodammodo 
dependet  ex  aliis,  ideo  nostra  consideratio 
de  potentiis  animae  in  speciali  erit  tripartita. 
Primo  namque  considerandum  est  de  his 
quae  sunt  praeambula  ad  intellectum.  Se¬ 
cundo  de  potentiis  intellectivis.  Tertio  de 
potentiis  appetitivis. 

Circa  primum  quaeruntur  quatuor  :  \ 0  de 
generibus  potentiarum  animae ;  2°  de  spe- 
ciebus  vegetativae  partis;  3°  de  sensibus 
exterioribus ;  4°  de  sensibus  interioribus. 

ARTICULUS  PRIMUS. 

Utrum  quinque  genera  potentiarum  animat 
sint  distinguenda. 

Ad  primum  sic  proceditur,  d.  Videtur 
quod  non  sint  quinque  genera  potentiarum 
animae  distinguenda,  scilicet  «  vegetativum, 
sensitivum,  appetitivum,  secundum  locum 

narraverunt ;  et  non.  habeat ,  cum  perfecta  morte 
penitus  de  corpore  exierit.  » 

*  Opus  De  ecclesiasticis  dogmatibus ,  non  est  Au¬ 
gustini  fcetus,  sed  communiter  Gennadio  tribuitur. 

motivum,  et  intellectivum.  »  Potentiae  enim 
animae  dicuntur  partes  ipsius.  Sed  tantum 
tres  partes  animae  communiter  ab  omnibus 
assignantur  ,  scilicet  anima  vegetabilis  , 
anima  sensibilis  et  rationalis.  Ergo  tantum 
tria  sunt  genera  potentiarum  animae,  et  non 
quinque. 

2.  Praeterea,  potentiae  animae  sunt  prin¬ 
cipia  operum  vitae.  Sed  quatuor  modis  di¬ 
citur  aliquid  vivere ;  dicit  enim  Philosophus 
in  II  De  anima,  text.  13  :  «  Multipliciter  ipso 
vivere  dicto,  etsi  unum  aliquod  horum  insit 
solum,  aliquid  dicimus  vivere,  ut  intellectus 
et  sensus,  motus  et  status  secundum  locum; 
adhuc  autem  motus  secundum  alimentum 
et  decrementum  et  augmentum.  »  Ergo 
tantum  quatuor  sunt  genera  potentiarum 
animae,  appetitivo  excluso. 

3.  Praeterea,  ad  illud  quod  est  commune 
omnibus  potentiis,  non  debet  deputari  ali¬ 
quod  speciale  animae  genus.  Sed  appetere 
convenit  cuilibet  potentiae  animae.  Yisus 
enim  appetit  visibile  conveniens  ;  unde  dici¬ 
tur  Eccli.,  xl,  22  :  Gratiam  et  speciem  de¬ 
siderabit  oculus,  et  super  hxc  virides  satio¬ 
nes  ;  et  eadem  ratione  quaelibet  alia  potentia 
desiderat  objectum  sibi  conveniens.  Ergo 
non  debet  poni  appetitivum  unum  speciale 
genus  potentiarum  animae. 

4.  Praeterea,  principium  movens  in  ani¬ 
malibus  est  sensus,  aut  intellectus,  aut  appe¬ 
titus,  ut  dicitur  in  III  De  anima,  text.  48  et 
seq.  Non  ergo  motivum  debet  poni  speciale 
genus  animae  praeter  praedicta. 

Sed  contra  est  quod  Philosophus  dicit  in 
III  De  anima,  text.  27  :  «  Potentias  autem 
dicimus  vegetativum,  sensitivum,  appeti¬ 
tivum,  motivum  secundum  locum,  et  intel¬ 
lectivum.  » 

Respondeo  dicendum,  quod  quinque  sunt 
genera  potentiarum  animae,  quae  numerata 
sunt ;  tres  vero  dicuntur  animae ;  quatuor 
vero  dicuntur  modi  vivendi. 

Et  hujus  diversitatis  ratio  est,  quia  di¬ 
versae  animae  distinguuntur  secundum  quod 
diversimode  operatio  animae  supergreditur 
operationem  naturae  corporalis.  Tota  enim 
natura  corporalis  subjacet  animae,  et  com¬ 
paratur  ad  ipsam  sicut  materia  et  instru¬ 
mentum.  Est  ergo  quaedam  operatio  animae 
quae  intantum  excedit  naturam  corpoream, 
quod  neque  etiam  exercetur  per  organum 
corporale  ;  et  talis  est  operatio  animae  ratio¬ 
nalis.  Est  autem  alia  operatio  animae  infra 

1  AI.  :  «  fit  per  organum  corporale. » 


istam,  quae  quidem  fit  <£  ‘  per  organum  cor¬ 
poreum  ,  non  tamen  per  aliquam  corpo¬ 
ream  qualitatem ;  et  talis  est  operatio  animae 
sensibilis;  quia,  etsi  calidum  et  frigidum,  et 
humidum  et  siccum,  et  aliae  hujusmodi  qua¬ 
litates  corporeae,  requirantur  ad  operationem 
sensus ;  non  tamen  ita  quod  mediante  vir¬ 
tute  talium  qualitatum  operatio  animae  sen¬ 
sibilis  procedat,  sed  requiruntur  solum  ad 
debitam  dispositionem  organi.  Infima  autem 
operationum  animae  est  quae  fit  per  organum 
corporeum,  et  virtute  corporeae  qualitatis. 
Supergreditur  tamen  operationem  naturae 
corporeae ;  quia  motiones  corporum  sunt  ab 
exteriori  principio ;  hujusmodi  autem  ope¬ 
rationes  sunt  a  principio  intrinseco  :  hoc 
enim  commune  est  omnibus  operationibus 
animae.  Omne  enim  animatum  aliquo  modo 
movet  seipsum ;  et  talis  est  operatio  animae 
vegetabilis.  Digestio  enim,  et  ea  quae  conse¬ 
quuntur,  fit  instrumentaliter  per  actionem 
caloris,  ut  dicitiir  in  II  De  anima,  text.  50. 

Genera  vero  potentiarum  animae  distin¬ 
guuntur  secundum  objecta.  Quanto  enim 
potentia  est  altior,  tanto  respicit  universa¬ 
lius  objectum,  ut  supra  dictum  est.  Objec¬ 
tum  autem  operationis  animae  in  triplici 
ordine  potest  considerari.  Alicujus  enim  po¬ 
tentiae  animae  objectum  est  solum  corpus 
animae  unitum ;  et  hoc  genus  potentiarum 
animae  dicitur  vegetativum ;  non  enim  ve- 
getaMva  potentia  agit  nisi  in  corpus  cui 
anima  unitur.  Est  autem  aliud  genus  po¬ 
tentiarum  animae  quod  respicit  universalius 
objectum,  scilicet  omne  corpus  sensibile,  et 
non  solum  corpus  animae  unitum.  Est  autem 
aliud  genus  potentiarum  animae  quod  res¬ 
picit  adhuc  universalius  objectum,  scilicet 
non  solum  corpus  sensibile,  sed  etiam  uni¬ 
versaliter  omne  ens.  Ex  quo  patet  quod  ista 
duo  secunda  genera  potentiarum  animae 
habent  operationem  non  solum  respectu  rei 
conjunctae,  sed  etiam  respectu  rei  extrin- 
secae.  Cum  autem  oporteat  operans  aliquo 
modo  conjungi  suo  objecto,  circa  quod  ope¬ 
ratur;  necesse  est  extrinsecam  rem,  quae 
est  objectum  operationis  animae,  secundum 
duplicem  rationem  ad  animam  comparari. 
Uno  modo  secundum  quod  nata  est  animae 
conjungi  et  in  anima  esse  per  suam  simili¬ 
tudinem  ;  et  quantum  ad  hoc  sunt  duo  ge¬ 
nera  potentiarum,  scilicet  sensitivum  res¬ 
pectu  objecti  minus  communis,  quod  est 
corpus  sensibiie ;  et  intellectivum  respectu 

objecti  communissimi,  quod  est  ens  univer¬ 
sale.  Alio  vero  modo  secundum  quod  ipsa 
anima  inclinatur  et  tendit  in  rem  exterio¬ 
rem  ;  et  secundum  hanc  etiam  comparatio¬ 
nem  sunt  duo  genera  potentiarum  animae  : 
unum  quidem,  scilicet  appetitivum,  secun¬ 
dum  quod  anima  comparatur  ad  rem  extrin- 
secam  ut  ad  finem,  qui  est  primum  in  in¬ 
tentione  ;  aliud  autem,  motivum  secundum 
locum,  prout  anima  comparatur  ad  rem 
exteriorem  sicut  ad  terminum  operationis  et 
motus.  Ad  consequendum  enim  aliquod  de¬ 
sideratum  et  intentum  omne  animal  move¬ 
tur. 

Modi  vero  vivendi  distinguuntur  secun¬ 
dum  gradus  viventium.  Quaedam  enim  vi¬ 
ventia  sunt  in  quibus  est  tantum  vegetati- 
vum,  sicut  in  plantis.  Quaedam  vero,  in 
quibus  cum  vegetativo  est  etiam  sensitivum, 
non  tamen  motivum  secundum  locum,  sicut 
sunt  immobilia  animalia,  ut  conchilia.  Quae¬ 
dam  vero  sunt  quae  supra  hoc  habent  moti¬ 
vum  secundum  locum,  ut  perfecta  animalia, 
quae  multis  indigent  ad  suam  vitam  ;  et  ideo 
indigent  motu,  ut  vitae  necessaria  procul 
posita  quaerere  possint.  Quaedam  vero  vi¬ 
ventia  sunt  in  quibus  cum  his  est  intellecti¬ 
vum,  scilicet  in  hominibus.  Appetitivum 
autem  non  constituit  aliquem  gradum  vi¬ 
ventium  :  quia  in  quibuscumque  est  sensus, 
est  etiam  appetitus,  ut  dicitur  in  II  De  anima, 
text.  27. 

Et  per  hoc  solvuntur  duo  prima  objecta. 

Ad  tertium  dicendum,  quod  appetitus  na¬ 
turalis  est  inclinatio  cujuslibet  rei  in  aliquid 
ex  natura  sua.  Unde  naturali  appetitu  quae¬ 
libet  potentia  desiderat  sibi  conveniens.  Sed 
appetitus  animalis  consequitur  formam  ap¬ 
prehensam  :  et  ad  hujusmodi  appetitum  re¬ 
quiritur  specialis  1  animae  potentia,  et  non 
sufficit  sola  apprehensio.  Res  enim  appetitur 
prout  est  in2  seipsa.  Non  est  autem  secundum 
seipsam  in  virtute  appetitiva 3  sed  secundum 
suam  similitudinem.  Unde  patet  quod  visus 
appetit  naturaliter  visibile  solum  ad  suum 
actum,  scilicet  ad  videndum.  Animal  autem 
appetit  rem  visam  per  vim  appetitivam,  non 
solum  ad  videndum,  sed  etiam  ad  alios  usus. 
Si  autem  non  indigeret  anima  rebus  per¬ 
ceptis  a  sensu  nisi  propter  actiones  sensuum, 
scilicet  ut  eas  sentiret ;  non  oporteret  appe- 

1  Al. :  «  spiritualis.  » 

*  Al. :  « in  sua  natura.  » 

*  Ita  codd.;  Parm.  :  «  non  est  autem  secundum 
Suam  naturam  in  virtute  apprehensiva.  » 


titivum  ponere  speciale  genus  inter  poten¬ 
tias  animae,  quia  sufficeret  appetitus  natu¬ 
ralis  potentiarum. 

Ad  quartum  dicendum,  quod  quamvis 
sensus  et  appetitus  sint  principia  molentia 
in  animalibus  perfectis,  non  tamen  eensus 
et  appetitus,  in  quantum  hujusmodi,  suffi¬ 
ciunt  ad  movendum,  nisi  superadderetur  eis 
aliqua  virtus.  Nam  in  immobilibus  anima¬ 
libus  est  sensus  et  appetitus ;  non  tamen 
habent  vim  motivam.  Haec  autem  vis  motiva 
non  solum  est  in  appetitu  et  sensu  ut  impe¬ 
rante  motum,  sed  etiam  est  in  ipsis  partibus 
corporis,  ut  sint  habiles  ad  obediendum  ap¬ 
petitui  animae  moventis.  Cujus  signum  est, 
quod  quando  membra  removentur  sua  dis¬ 
positione  naturali,  non  obediunt  appetitui 
ad  motum. 

Conclusio.  —  Quinque  distincta  sunt  potentia¬ 
rum  animae  genera;  vegeta  Livum ,  sensitivum, 
appetitivum,  motivum  secundum  locum  et  intel¬ 
lectivum  :  tres  animae,  vegetativa,  sensitiva  et 
intellectiva ;  et  quatuor  modi  vivendi  :  vegetati- 
vuin ,  sensitivum,  motivum  secundum  locum  et 
intellectivum. 

ARTICULUS  II. 

Utrum  convenienter  partes  vegetaiivx  as¬ 
signentur,  scilicet  nutritivum ,  augmenta- 

iivum  et  generativum . 

Ad  secundum  sic  proceditur.  1.  Videtur 
quod  inconvenienter  partes  vegetativae  assi¬ 
gnentur,  scilicet '«  nutritivum,  augmentati- 
vum  et  generativum.  »  Hujusmodi  enim 
vires  dicuntur  naturales.  Sed  potentiae  ani¬ 
mae  sunt  supra  vires  naturales.  Ergo  hujus¬ 
modi  vires  non  debent  poni  potentiae  animae. 

2.  Praeterea,  ad  id  quod  est  commune  vi¬ 
ventibus  et  non  viventibus  non  debet  aliqua 
potentia  animae  deputari.  Sed  generatio  est 
communis  omnibus  generabilibus  et  corrup¬ 
tibilibus,  tam  viventibus  quam  non  viven¬ 
tibus.  Ergo  vis  generativa  non  debet  poni 
potentia  animae. 

3.  Praeterea,  anima  potentior  est  quam  na¬ 
tura  corporea 4.  Sed  natura  corporea  eadem 
virtute  activa  dat  speciem  et  debitam  quan¬ 
titatem.  Ergo  multo  magis  anima  ;  non  est 
ergo  alia  potentia  animae  augmentativa  a 
generativa. 

4  Rom.  edit.,  Patav.  et  Parm. :  «  anima  est  pass 
potentior  natura  corporea.  »  Nicolai :  «  Animie  pars 
est  potentior  quam  natura  corporea. » 

4.  Praeterea ,  unaquaeque  res  conservatur 
in  esse  per  id  quod  esse  Iiabet.  Sed  potentia 
generativa  est  per  quam  acquiritur  esse  vi¬ 
ventis.  Ergo  per  eamdem  res  viva  conser¬ 
vatur.  Sed  ad  conservationem  rei  viventis 
ordinatur  vis  nutritiva ,  ut  dicitur  in  II  De 
anima ,  text.  48.  Est  enim  «  potentia  potens 
salvare  suscipiens  ipsam.  »  Non  debet  ergo 
distingui  nutritiva  potentia  a  generativa. 

Sed  contra  est  quod  Philosophus  dicit,  in 
II  De  anima,  text.  34, 46  et  47,  quod  «  opera 
hujus  animae  sunt  generare,  et  alimento 
uti,  et  iterum  augmentum  facere.  » 

Respondeo  dicendum,  quod  tres  sunt  po¬ 
tentiae  vegetati  vae  partis.  Yegetativum  enim, 
ut  dictum  est,  habet  pro  objecto  ipsum  cor¬ 
pus  vivens  per  animam ;  ad  quod  quidem 
corpus  triplex  animae  operatio  est  necessa¬ 
ria.  Una  quidem  ,  per  quam  esse  acquirat , 
et  ad  hoc  ordinatur  potentia  generativa.  Alia 
vero  per  quam  corpus  vivum  acquirit  debi¬ 
tam  quantitatem,  et  ad  hoc  ordinatur  vis 
augmentativa.  Alia  vero  per  quam  corpus 
viventis  salvatur  et  in  esse  et  in  quantitate 
debita ,  et  ad  hoc  ordinatur  vis  nutritiva. 

Est  tamen  qusedam  differentia  attendenda 
inter  has  potentias.  Nam  nutritiva  et  aug¬ 
mentativa  habent  suum  effectum  in  eo  in 
quo  sunt ;  quia  ipsum  corpus  unitum  animae 
augetur  et  conservatur  per  vim  augmenta- 
tivam  et  nutriti vam  in  eadem  anima  exis- 
tentem.  Sed  vis  generativa  habet  effectum 
suum  non  in  eodem  corpore  ,  sed  in  alio ; 
quia  nihil  est  generativum  sui  ipsius.  Et  ideo 
vis  generativa  quodammodo  appropinquat 
ad  dignitatem  animae  sensitivae  quae  habet 
operationem  in  res  exteriores,  licet  excellen¬ 
tiori  modo  et  universaliori.  «  Supremum 
enim  inferioris  naturae  attingit  id  quod  est 
infimum  superioris,  »  ut  patet  per  Diony¬ 
sium,  in  vii  cap.  De  div.nom^  §  3,col.  871,' 
tam.  I.  Et  ideo  inter  istas  tres  potentias  fina¬ 
lior  et  principalior  et  perfectior  est  genera¬ 
tiva,  ut  dicitur  in  II. De  anima ,  text.  49  :  «Est 
enim  rei  jam  perfectae  facere  alteram  qualis 
ipsa  est.  »  Generativae  autem  deserviunt  et 
augmentativa  et  nutritiva;  augmentativae 
vero  nutritiva. 

Ad  primum  ergo  dicendum ;  quod  hujus¬ 
modi  vires  dicuntur  naturales  tum  quia  ha¬ 
bent  effectum  similem  naturae,  quae  etiam 
dat  esse  et  quantitatem  et  conservationem, 
licet  hae  vires  habebant  hoc  alhori  modo; 
tum  quia  hae  vires  exercent  suas  actiones 
instrumentaliter  per  qualitates  activas  et 


passivas,  quae  sunt  naturalium  actionum 
principia. 

Ad  secundum  dicendum,  quod  generatio 
in  rebus  inanimatis  est  totaliter  ah  extrin- 
seco ;  sed  generatio  viventium  est  quodam 
alti  ori  modo  per  aliquid  ipsius  viventis,  quod 
est  semen ,  in  quo  est  aliquod  principium 
corporis  formativum.  Et  ideo  oportet  esse 
aliquam  potentiam  rei  viventis  per  quam 
semen  hujusmodi  praeparetur ;  et  haec  est 
vis  generativa. 

Ad  tertium  dicendum,  quod  quia  genera¬ 
tio  viventium  est  ex  aliquo  semine ,  oportet 
quod  in  principio  animal  generetur  parvae 
quantitatis ;  et  propter  hoe  necesse  est  quod 
habeat  potentiam  animae,  perquam  ad  de¬ 
bitam  quantitatem  perducatur.  Sed  corpus 
inanimatum  generatur  ex  materia  determi¬ 
nata  ab  agente  extrinseco ;  et  ideo  simul  re¬ 
cipit  speciem  et  quantitatem,  secundum  ma¬ 
teriae  conditionem. 

Ad  quartum  dicendum ,  quod ,  sicut  jam 
dictum  est ,  operatio  vegetativi  principii 
completur  mediante  calore ,  cujus  est  humi- 
dum  consumere  ;  et  ideo  ad  restaurationem 
humidi  deperditi  necesse  est  habere  poten¬ 
tiam  nutritivam,  per  quam  alimentum  con¬ 
vertatur  in  substantiam  corporis  :  quod 
etiam  est  necessarium  ad  actus  virtutis  aug¬ 
mentativae  et  generativae. 

Conclusio.  —  Tres  sunt  animse  vegetativee 
partes,  nutritiva,  augmentativa  et  generativa. 

ARTICULUS  III. 

Utrum  convenienter  distinguantur  quinque 
sensus  exteriores. 

Ad  tertium  sic  proceditur.  1.  Videtur  quod 
inconvenienter  distinguantur  quinque  sen¬ 
sus  exteriores.  Sensus  enim  est  cognosciti- 
vus  accidentium.  Sunt  autem  inulta  genera 
accidentium.  Cum  ergo  potentiae  distinguan¬ 
tur  per  objecta,  videtur  quod  sensus  multi¬ 
plicentur  secundum  numerum  qui  est  in  ge¬ 
neribus  accidentium. 

2.  Praeterea ,  magnitudo  et  figura  et  alia, 
quae  dicuntur  sensibilia  communia,  non  sunt 
sensibilia  per  accidens,  sed  contra  ea  divi¬ 
duntur  in  II  De  anima,  text.  63  et  64.  Di¬ 
versitas  autem  per  se  objectorum  di  versifi¬ 
cat  potentias.  Cum  ergo  plus  differant 
magnitudo  Ct  figura  a  colore,  quam  sonus ; 
videtur  Quod  multo  magis  debeat  esse  aha 

potentia  sensitiva  cognoscitiva  magnitudinis 
aut  figura,  quam  coloris  et  soni. 

3.  Praeterea,  unus  sensus  est  unius  con- 
trarietatis,  sicut  visus  albi  et  nigri.  Sed  tac¬ 
tus  est  cognoscitivus  plurium  contrarieta- 
tum,  scilicet  calidi  et  frigidi,  humidi  et  sicci, 
-et  hujusmodi.  Ergo  non  est  sensus  unus , 
sed  plures ;  ergo  plures  sensus  sunt  quam 
quinque. 

4.  Praeterea,  species  non  dividitur  contra 
genus.  Sed  gustus  est  tactus  quidam.  Ergo 
non  debet  poni  alter  sensus  praeter  tactum. 

Sed  contra  est  quod  Philosophus  dicit  in 
II  De  anima,  text.  128,  quod  «  non  est  alter 
sensus  praeter  quinque.  » 

Respondeo  dicendum,  quod  rationem  dis¬ 
tinctionis  et  numeri  sensuum  exteriorum 
quidam  accipere  voluerunt  ex  parte  organo¬ 
rum,  in  quibus  aliquod  elementorum  domi¬ 
natur  ,  vel  aqua  vel  aer  vel  aliquid  hujus¬ 
modi  ;  quidam  autem  ex  parte  medii ,  quod 
■est  vel  conjunctum  vel  extrinsecum,  et  hoc 
vel  aer,  vel  aqua,  vel  aliquid  hujusmodi ;  qui¬ 
dam  autem  ex  diversa  natura  sensibilium 
qualitatum ,  secundum  quod  est  qualitas 
simplicis  corporis  vel  sequens  complexionem. 
Sed  nihil  istorum  conveniens  est.  Non  enim 
potentiae  sunt  propter  organa,  sed  organa 
propter  potentias  ;  unde  non  propter  hoc 
sunt  diversae  potentiae,  quia  sunt  diversa 
organa ,  sed  ideo  natura  instituit  diversita¬ 
tem  in  organis,  ut  congruerent  diversitati 
potentiarum.  Et  similiter  diversa  media  di¬ 
versis  sensibus  attribuit,  secundum  quod 
•erat  conveniens  ad  actus  potentiarum.  Na¬ 
turas  autem  sensibilium  qualitatum  cognos¬ 
cere  non  est  sensus,  sed  intellectus.  Acci¬ 
pienda  est  ergo  ratio  numeri  et  distinctionis 
exteriorum  sensuum ,  secundum  illud  quod 
proprie  et  per  se  ad  sensum  pertinet.  Est 
autem  sensus  quaedam  potentia  passiva,  quae 
nata  est  immutari  ab  exteriori  sensibili.  Ex¬ 
terius  ergo  immutativum  est  quod  per  se  a 
sensu  percipitur ,  et  secundum  cujus  diver¬ 
sitatem  sensitivae  potentiae  distinguuntur. 

Est  autem  duplex  immutatio  :  una  natu¬ 
ralis  et  alia  spiritualis.  Naturalis  quidem,  se¬ 
cundum  quod  forma  immutantis  recipitur 
in  immutato  secundum  esse  naturale ,  sicut 
calor  in  calefacto;  spiritualis  autem  ,  secun¬ 
dum  quod  forma  immutantis  recipitur  in 
immutato  secundum  esse  spirituale ,  ut 
forma  coloris  in  pupilla,  quae  non  fit  per  hoc 

colorata.  Ad  operationem  autem  sensus  re¬ 
quiritur  immutatio  spiritualis,  per  quam 
intentio  formae  sensibilis  fiat  in  organo  sen¬ 
sus,  alioquin,  si  sola  immutatio  naturalis 
sufficeret  ad  sentiendum,  omnia  corpora  na¬ 
turalia  sentirent ,  dum  alterantur. '  Sed  in 
quibusdam  sensibus  invenitur  immutatio 
spiritualis  tantum ,  sicut  in  visu ;  in  quibus¬ 
dam  autem  cum  immutatione  spirituali  etiam 
naturalis,  vel  ex  parte  objecti  tantum,  vel 
etiam  ex  parte  organi.  Ex  parte  autem  ob¬ 
jecti  invenitur  transmutatio  naturalis  secun¬ 
dum  locum  quidem  in  sono ,  qui  est  objec¬ 
tum  auditus ;  nam  sonus  ex  percussione 
causatur,  et  aeris  commotione  :  secundum 
alterationem  vero  in  odore,  qui  est  objectum 
olfactus ;  oportet  enim  per  calidum  alterari 
aliquo  modo  corpus,  ad  hoc  quod  spiret  odo¬ 
rem.  Ex  parte  autem  organi  est  immutatio 
naturalis  in  tactu  et  gustu ;  nam  et  manus 
tangens  calida  calefit,  et  lingua  humectatur 
per  humiditatem  saporum.  Organum  vero 
olfactus  aut  auditus  nulla  naturali  immuta¬ 
tione  immutatur  in  sentiendo,  nisi  per  acci¬ 
dens.  Yisus  autem,  qui  est  absque  immuta¬ 
tione  naturali  organi  et  objecti ,  est  maxime 
spiritualis,  et  perfectior  inter  omnes  sensus 
et  communior ,  et  post  hunc  auditus ,  et 
deinde  olfactus,  qui  habent  immutationem 
naturalem  ex  parte  objecti.  Motus  autem  lo¬ 
calis  est  perfectior  et  naturaliter  prior  quam 
motus  alterationis,  ut  probatur  in  YIII  Phys., 
text.  55.  Tactus  autem  et  gustus  sunt  maxime 
naturales  ‘,  de  quorum  distinctione  post  di¬ 
cetur.  Et  inde  est  quod  alii  tres  sensus  non 
fiunt  per  medium  conjunctum ,  ne  aliqua 
naturalis  transmutatio  pertingat  ad  orga¬ 
num,  ut  accidit  in  his  duobus  sensibus. 

Ad  primum  ergo  dicendum,  quod  non 
omnia  accidentia  habent  vim  immutativam 
secundum  se,  sed  sola3  qualitates  tertiae  spe¬ 
ciei,  secundum  quas  contingit  alteratio  ;  et 
ideo  solae  hujusmodi  qualitates  sunt  objecta 
sensuum ;  quia ,  ut  dicitur  in  YII  Phys., 
text.  13,  «  secundum  eadem  alteratur  sen¬ 
sus,  secundum  quae  alterantur  corpora  ina¬ 
nimata.  i> 

Ad  secundum  dicendum,  quod  magnitudo 
et  figura  et  hujusmodi,  quae  dicuntur  com¬ 
munia  sensibilia,  sunt  media  inter  sensibilia 
per  accidens  et  sensibilia  propria,  quae  sunt 
objecta  sensuum.  Nam  sensibilia  propria 
primo  et  per  se  immutant  sensum,  cum  sint 


*  Edit.  Nicolai :  «  materiales.  » 

qualitates  alterantes;  sensibilia  vero  com¬ 
munia  omnia  reducuntur  ad  quantitatem. 
Et  de  magnitudine  quidem  et  numero  patet 
quod  sunt  species  quantitatis;  figura  autem 
est  qualitas  circa  quantitatem,  cum  consistat 
ratio  figurae  in  terminatione  magnitudinis ; 
motus  autem  et  quies  sentiuntur,  secundum 
quod  subjectum  uno  modo  vel  pluribus  mo¬ 
dis  se  habet  secundum  magnitudinem  sub¬ 
jecti  vel  localis  distantiae,  quantum  ad  mo¬ 
tum  augmenti  et  motum  localem ,  vel  etiam 
secundum  sensibiles  qualitates,  ut  in  motu 
alterationis.  Et  sic  sentire  motum  et  quietem 
est  quodammodo  sentire  unum  et  multa. 
Quantitas  autem  est  proximum  subjectum 
qualitatis  alterativae,  ut  superficies  est  sub¬ 
jectum  coloris.  Et  ideo  sensibilia  communia 
non  movent  sensum  primo  et  per  se,  sed 
ratione  sensibilis  qualitatis,  ut  superficies 
ratione  coloris.  Nec  tamen  sunt  sensibilia 
per  accidens,  quia  hujusmodi  sensibilia  ali¬ 
quam  diversitatem  faciunt  in  immutatione 
sensus.  Alio  enim  modo  immutatur  sensus 
a  magna  superficie  et  a  parva ;  quia  etiam 
ipsa  albedo  dicitur  magna  vel  parva ;  et  ideo 
dividitur  secundum  proprium  subjectum. 

Ad  tertium  dicendum,  quod,  sicut  Philoso¬ 
phus  videtur  dicere  in  II  De  anima,  text.  106 
et  deme.,  sensus  tactus  est  unus  genere,  sed 
dividitur  in  multos  sensus  secundum  spe¬ 
ciem,  et  propter  hoc  est  diversarum  contra- 
rietatum,  qui  tamen  non  separantur  ab  in¬ 
vicem  secundum  organum ,  sed  per  totum 
corpus  se  concomitantur ;  et  ideo  eorum  dis¬ 
tinctio  non  apparet.  Gustus  autem ,  qui  est 
perceptivus  dulcis  et  amari ,  concomitatur 
tactum  in  lingua,  non  autem  per  totum  cor¬ 
pus,  et  ideo  de  facili  a  tactu  distinguitur. 
Posset  tamen  dici  quod  omnes  illae  contrarie- 
tates  singulae  conveniunt  in  uno  genere 
proximo  et  omnes  in  uno  genere  communi, 
quod  est  objectum  tactus  secundum  ratio¬ 
nem  communem.  Sed  illud  genus  commune 
est  innominatum,  sicut  etiam  genus  proxi¬ 
mum  calidi  et  frigidi  est  innominatum. 

Ad  quartum  dicendum,  quod  sensus  gus¬ 
tus,  secundum  dictum  Philosophi,  II  De 
anima,  text.  28  et  94,  est  quaedam  species 
tactus  quae  est  in  lingua  tantum.  Non  autem 
distinguitur  a  tactu  in  genere,  sed  a  tactu 
quantum  ad  alias  species  quae  per  totum 
corpus  diffunduntur.  Si  vero  tactus  sit  unus 
sensus  tantum  propter  unam  rationem  com¬ 
munem  objecti,  dicendum  erit  quod  secun¬ 
dum  rationem  diversam  immutationis  dis¬ 


tinguitur  gustus  a  taufn.  Nam  tactu 
tatur  naturali  immutatiune,  et  non  ) 
spirituali,  quantum  ad  organum  smr  . 
eundum  qualitatem  (piae  ei  proprie  oi  i  p u*; 
gustus  autem  organum  non  immutatur  de 
necessitate  naturali  immutatione  secundum 
qualitatem  quae  ei  proprie  objicitur  ,  ut  scili¬ 
cet  lingua  fiat  dulcis  vel  amara  ,  sed  secun¬ 
dum  praeamlmlam  qualitatem  in  qua  funda¬ 
tur  sapor  ;  scilicet  secundum  humorem,  qui 
est  objectum  tactus. 

Conclusio.  —  Quinque  sunt  exteriores  sensus  : 
visus,  auditus,  olfactus,  gustus  et  tactus. 

ARTICULUS  IV. 

Utrum  interiores  sensus  convenienter 
distinguantur. 

Ad  quartum  sic  proceditur.  1.  Videtur 
quod  interiores  sensus  inconvenienter  dis¬ 
tinguantur.  Commune  enim  non  dividitur 
contra  proprium.  Ergo  sensus  communis 
non  debet  enumerari  inter  vires  interio¬ 
res  sensitivas  praeter  sensus  exteriores  pro¬ 
prios. 

2.  Praeterea,  ad  id  ad  quod  sufficit  sensus 
proprius  et  exterior  non  oportet  ponere  ali¬ 
quam  vim  apprehensi vam  interiorem.  Sed 
ad  judicandum  de  sensibilibus  sufficiunt 
sensus  proprii  et  exteriores;  unusquisque 
enim  sensus  judicat  de  proprio  objecto.  Si¬ 
militer  etiam  videntur. sufficere  ad  hoc  quod 
percipiant  suos  actus;  quia,  cum  actio  sensus 
sit  quodammodo  medium  inter  potentiam  et 
objectum,  videtur  quod  multo  magis  visus 
possit  suam  visionem,  tanquam  sibi  propin¬ 
quiorem,  percipere,  quam  colorem  ,  et  sic 
de  aliis.  Non  ergo  necessarium  fuit  ad  hoc 
ponere  interiorem  potentiam,  quae  dicatur 
sensus  communis. 

3.  Praeterea,  secundum  Philosophum,  lih. 
De  memor,  et  reminisc.,  cap.  i,  «  phantasti¬ 
cum  et  memorativum  sunt  passiones  primi 
sensitivi.  »  Sed  passio  non  dividitur  contra 
subjectum.  Ergo  memoria  et  phantasia  non 
debent  poni  aliae  potentiae  praeter  sensum 
communem. 

4.  Praeterea,  intellectus  minus  dependet  a 
sensu  quam  quaecumque  potentia  sensitivae 
partis.  Sed  intellectus  nihil  cognoscit  nisi 
accipiendo  a  sensu ;  unde  dicitur  in  I  Poster., 
text.  33,  quod  «  quibus  deest  unus  sensus,, 
deficit  una  scientia.  »  Ergo  multo  minus  de¬ 
bet  poni  una  potentia  sensitivae  partis  ad 

percipiendas  intentiones  sensuum1  quas  non 
percipit  sensus,  quam  vocant  aestimativam. 

5.  Praeterea,  actus  cogitativae,  qui  est 
conferre  et  componere  et  dividere,  et  actus 
reminiscitivae,  qui  est  quodam  syllogismo 
uti  ad  inquirendum,  non  minus  distant  ab 
actu  aestimativae  et  memorativae,  quam  actus 
aestimativas  ab  actu  phantasiae.  Debent  ergo 
vel  cogitati va  et  reminisci tiva  poni  aliae  vi¬ 
res  praeter  aestimativam  et  memorativam; 
vel  aesti  mativa  et  memorati  va  non  debent 
poni  aliae  vires  praeter  phantasiam. 

6.  Praeterea,  Augustinus,  XII  Super  Gen. 
ad  iitt.,  cap.  vi,  etc.,  coi.  458,  t.  3,  ponit 
tria  genera  visionum  :  scilicet  corporalem, 
quae  fit  per  sensum ;  et  spiritualem  quae  fit 
per  imaginationem ,  sive  phantasiam ;  et 
intellectualem,  quae  fit  per  intellectum.  Non 
est  ergo  aliqua  vis  interior  quae  sit  media 
inter  sensum  et  intellectum,  nisi  imagina¬ 
ti  va  tantum. 

Sed  contra  est  quod  Avicenna  in  suo  libro 
De  anima  ponit  quinque  potentias  sensitivas 
interiores,  scilicet  «  sensum  communem, 
phantasiam,  imaginativam,  aestimativam  et 
memorativam.  » 

Respondeo  dicendum,  quod  cum  natura 
non  deficiat  in  necessariis,  oportet  esse  tot 
actiones  animae  sensitivae,  quot  sufficiant  ad 
vitam  animalis  perfecti.  Et  quaecumque  ha¬ 
rum  actionum  non  possunt  reduci  in  unum 
principium,  requirunt  diversas  potentias ; 
cum  potentia  animae  nihil  aliud  sit  quam 
proximum  principium  operationis  animae. 

Est  autem  considerandum,  quod  ad  vitam 
animalis  perfecti  requiritur  quod  non  solum 
apprehendat  rem  ad  praesentiam  sensibilis, 
sed  etiam  in  ejus  absentia;  alioquin,  cum 
animalis  motus  et  actio  sequantur  apprehen¬ 
sionem,  non  moveretur  animal  ad  inquiren¬ 
dum  aliquid  absens  :  cujus  contrarium  ap¬ 
paret  maxime  in  animalibus  perfectis,  quae 
moventur  motu  processivo  :  moventur  enim 
ad  aliquid  absens  apprehensum.  Oportet 
ergo  quod  animal  per  animam  sensitivam 
non  solum  recipiat  species  sensibilium  cum 
preesentialiter  immutatur  ab  eis,  sed  etiam 
eas  retineat  et  conservet.  Recipere  autem  et 
retinere  reducuntur  in  corporalibus  ad  di¬ 
versa  principia ;  nam  humida  bene  recipiunt 
et  male  retinent ;  e  contrario  autem  est  de 
siccis.  Unde,  cum  potentia  sensitiva  sit  actus 

1  Al.  :  deest  «  sensuum.  » 

2  Ila  cum  cod.  Parisiens.  et  Alcan.  editi  plurimi; 
Rom.  edit.  :  «  Phantasia,  sive  imaginatio,  quasi 


organi  corporalis,  oportet  esse  aliam  poten¬ 
tiam  quae  recipiat  species  sensibilium,  et 
quae  conservet. 

Rursus  considerandum  est,  quod  si  ani¬ 
mal  moveretur  solum  propter  delectabile  et 
contristabile  secundum  sensum,  non  esset 
necessarium  ponere  in  animali  nisi  appre¬ 
hensionem  formarum  quas  percipit  sensus, 
in  quibus  delectatur  aut  horret.  Sed  neces¬ 
sarium  est  animali  ut  quaerat  aliqua  vel  fu¬ 
giat,  non  solum  quia  sunt  convenientia  vel 
non  convenientia  ad  sentiendum,  sed  etiam 
propter  aliquas  alias  commoditates  et  utili¬ 
tates  sive  nocumenta ;  sicut  ovis  videns  lu¬ 
pum  venientem  fugit,  non  propter  indecen¬ 
tiam  coloris  vel  figurae,  sed  quasi  inimicum 
naturae;  et  similiter  avis  colligit  paleam,  non 
quia  delectet  sensum,  sed  quia  est  utilis  ad 
nidificandum.  Necessarium  est  ergo  ani¬ 
mali  quod  percipiat  hujusmodi  intentiones, 
quas  non  percipit  sensus  exterior ;  et  hujus 
perceptionis  oportet  esse  aliquod  aliud  prin¬ 
cipium;  cum  perceptio  formarum  sensibi¬ 
lium  sit  ex  immutatione  sensibili,  non  au¬ 
tem  perceptio  intentionum  praedictarum.  Sic 
ergo  ad  receptionem  formarum  sensibilium 
ordinatur  sensus  proprius  et  communis,  de 
quorum  distinctione  post  dicetur.  Ad  harum 
autem  formarum  retentionem  aut  conserva¬ 
tionem  ordinatur  phantasia,  sive  imaginatio, 
quae  idem  sunt ;  est  enim  phantasia  sive 
imaginatio  quasi  thesaurus  quidam2  forma¬ 
rum  per  sensum  acceptarum.  Ad  apprehen¬ 
dendum  autem  intentiones  quae  per  sensum 
non  accipiuntur  ordinatur  vis  aestimati  va; 
ad  conservandum  autem  eas  vis  memorativa, 
quae  est  thesaurus  quidam  hujusmodi  inten¬ 
tionum;  cujus  signum  est,  quod  principium 
memorandi  fit  in  animalibus  ex  aliqua  hu¬ 
jusmodi  intentione;  puta,  quod  est  nocivum, 
vel  conveniens.  Et  ipsa  ratio  praeteriti, 
quam  attendit  memoria,  inter  hujusmodi 
intentiones  computatur. 

Considerandum  est  autem  quod  quantum 
ad  formas  sensibiles  non  est  differentia  in¬ 
ter  hominem  et  alia  animalia ;  similiter  enim 
immutantur  a  sensibilibus  exterioribus ;  sed 
quantum  ad  intentiones  praedictas  differen¬ 
tia  est.  Nam  alia  animalia  percipiunt  hujus¬ 
modi  intentiones  solum  naturali  quodam 
instinctu;  homo  autem  per  quamdam  colla¬ 
tionem.  Et  ideo  quae  in  aliis  animalibus  di- 

thesaurus  quidam,  etc.,  omissis  :  «  quse  idem  sunt; 
est  enim  phantasia  sive  imaginatio.  » 


490 


UMMA  THEOLOGICA. 


citur  aestimati  va  naturalis,  in  homine  dici¬ 
tur  cogitativa,  quae  per  collationem  quam¬ 
dam  hujusmodi  intentiones  adinvenit.  Unde 
etiam  dicitur  ratio  particularis,  cui  medici 
assignant  determinatum  organum,  scilicet 
mediam  partem  capitis.  Est  enim  collativa 
intentionum  individualium,  sicut  ratio  in¬ 
tellectiva  est  collativa  intentionum  univer¬ 
salium.  Ex  parte  autem  memorati  vae  non 
solum  habet  memoriam,  sicut  caetera  ani¬ 
malia,  in  subita  recordatione  praeteritorum, 
sed  etiam  reminiscentiam,  quasi  syllogistice 
inquirendo  praeteritorum  memoriam,  secun¬ 
dum  individuales  intentiones.  Avicenna  vero 
ponit  quintam  potentiam  mediam  inter  aesti- 
mativam  et  imaginativam,  quae  componit  et 
dividit  formas  imaginatas ;  ut  patet  cum  ex 
forma  imaginata  auri  et  forma  imaginata 
montis  componimus  unam  formam  montis 
aurei,  quem  nonquam  vidimus.  Sed  ista 
operatio  non  apparet  in  aliis  animalibus  ab 
homine,  in  quo  ad  hoc  sufficit  virtus  ima¬ 
ginati  va.  Cui  etiam  hanc  actionem  attribuit 
Averroes  in  libro  quodam  quem  fecit  de 
sensu  et  sensibilibus.  Et  sic  non  est  necesse 
ponere  nisi  quatuor  vires  interiores  sensi¬ 
tivae  partis,  scilicet  sensum  communem,  et 
imaginationem,  eestimativam  et  memorati- 
vam. 

Ad  primum  ergo  dicendum,  quod  sensus 
interior  non  dicitur  communis  per  praedica¬ 
tionem,  sicut  genus,  sed  sicut  communis 
radix  et  principium  exteriorum  sensuum. 

Ad  secundum  dicendum,  quod  sensus  pro¬ 
prius  judicat  de  sensibili  proprio,  discer¬ 
nendo  ipsum  ab  aliis  quae  cadunt  sub  eodem 
sensu ;  sicut  discernendo  album  a  nigro  vel 
a  viridi.  Sed  discernere  album  a  dulci  non 
potest  neque  visus  neque  gustus ;  quia  opor¬ 
tet  quod  qui  inter  aliqua  discernit,  utrumque 
cognoscat.  Unde  oportet  ad  sensum  commu¬ 
nem  pertinere  discretionis  judicium,  ad 
quem  referantur  sicut  ad  communem  ter¬ 
minum,  omnes  apprehensiones  sensuum,  a 
quo  etiam  percipiantur  actiones  sensuum, 
sicut  cum  aliquis  videt  se  videre.  Hoc  enim 
non  potest  fieri  per  sensum  proprium,  qui 
non  cognoscit  nisi  formam  sensibilis  a  quo 
immutatur ;  in  qua  immutatione  perficitur 
visio,  et  ex  qua  immutatione  sequitur  alia 
immutatio  in  sensu  communi  qui  visionem 
percipit. 

Ad  tertium  dicendum,  quod  sicut  una  po¬ 
tentia  oritur  ab  anima,  alia  mediante,  ut 
supra  dictum  est,  ita  etiam  anima  subjicitur 


alii  potentim  mediante  alia;  et  secundum 
hunc  modum  phantasticum  et  memorativum 
dicuntur  passiones  primi  sensitivi. 

Ad  quartum  dicendum,  quod,  licet  intel¬ 
lectus  operatio  oriatur  a  sensu,  tamen  in  re 
apprehensa  per  sensum  intellectus  multa 
cognoscit  quae  sensus  percipere  non  potest; 
et  similiter  aestimativa,  licet  inferiori  modo. 

Ad  quintum  dicendum,  quod  illam  emi¬ 
nentiam  habet  cogitativa  et  memorati  va  in 
homine,  non  per  id  quod  est  proprium  sen¬ 
sitivae  partis,  sed  per  aliquam  affinitatem  et 
propinquitatem  ad  rationem  universalem, 
secundum  quamdam  refluendam.  Et  ideo 
non  sunt  aliae  vires,  sed  eaedem  perfectiores 
quam  sint  in  aliis  animalibus. 

Ad  sextum  dicendum,  quod  Augustinus 
spiritualem  visionem  dicit  esse  quae  fit  per 
similitudines  corporum  in  absentia  corpo¬ 
rum.  Unde  patet  quod  corpmunis  est  omni¬ 
bus  interioribus  apprehensionibus. 

Conclusio.  —  Recipit  et  conservat  animal 
species  sensibiles  et  intentiones  quasdam,  quas  non 
percipit  sensus  exterior ;  necesse  est  igitur  ponere 
tantum  quatuor  vires  interiores  sensitivae  partis 
dictis  officiis  distinctas;  sensum  communem,  ima¬ 
ginationem,  eestimativam  et  memorativam. 

QUHESTIO  LXXIX. 

DE  POTENTIIS  INTELLECTIVIS. 

(Et  tredecim  quaeruntur.) 

Deinde  quaeritur  de  potentiis  intellectivis ; 
circa  quod  quaeruntur  tredecim  :  1°  utrum 
intellectus  sit  potentia  animae,  vel  ejus  es¬ 
sentia  ;  2°  si  est  potentia,  utrum  sit  potentia 
passiva;  3°  si  est  potentia  passiva,  utrum 
sit  ponere  aliquem  intellectum  agentem; 
4°  utrum  sit  aliquid  animae  ;  5°  utrum  intel¬ 
lectus  agens  sit  unus  omnium;  6°  utrum 
memoria  sit  in  intellectu;  7°  utrum  sit  alia 
potentia  ab  intellectu;  8°  utrum  ratio  sit  alia 
potentia  ab  intellectu ;  9°  utrum  ratio  supe¬ 
rior  et  inferior  sint  diversae  potentiae; 
10°  utrum  intelligentia  sit  alia  potentia  prae¬ 
ter  intellectum;  11°  utrum  intellectus  specu¬ 
lativus  et  practicus  sint  diversae  potentiae; 
12°  utrum  synderesis  sit  aliqua  potentia 
intellectivae  partis ;  13°  utrum  conscientia  sit 
aliqua  potentia  intellectivae  partis. 


QT1EST.  LXXTX,  ART.  T. 


ARTICULUS  PRIMUS. 

Utrum  intellectus  sit  aliqua  potentia 
animae. 

Ad  primum  sic  proceditur.  1 .  Videtur  quod 
intellectus  non  sit  aliqua  potentia  animae, 
sed  sit  ipsa  ejus  essentia.  Intellectus  enim 
idem  videtur  esse  quod  mens.  Sed  mens 
non  est  potentia  animae,  sed  essentia  :  dicit 
enim  Augustinus,  IX  De  Trinit .,  cap.  iv, 
coi.  964,  t.  8  :  «  Mens  et  spiritus  non  relative 
dicuntur,  sed  essentiam  demonstrant1.  » 
Ergo  intellectus  est  ipsa  essentia  animae. 

2.  Praeterea,  diversa  genera  potentiarum 
animae  non  uniuntur  in  aliqua  potentia  una, 
sed  in  sola  essentia  animae.  Appetitivum  au¬ 
tem  et  intellectivum  sunt  diversa  genera 
potentiarum  animae,  ut  dicitur  in  II  De 
anima,  text.  27 ;  conveniunt  autem  in 
mente  ;  quia  Augustinus,  De  Trinit.,  lib.  X, 
c.  xi,  coi.  983,  t.  8,  ponit  intelligentiam  et 
voluntatem  in  mente.  Ergo  mens  et  intel¬ 
lectus  est  ipsa  essentia  animae,  et  non  aliqua 
ejus  potentia. 

3.  Praeterea,  secundum  Gregorium  in  Eo- 
mi.L  Ascensionis.,  xxix  in  Evanq.,  §  2, 
coi.  1214,  t.  2  :  «  Homo  intelligit  cum  ange¬ 
lis.  »  Sed  angeli  dicuntur  mentes  et  intel¬ 
lectus.  Ergo  mens  et  intellectus  hominis 
non  est  aliqua  potentia  animae,  sed  ipsa 
anima. 

4.  Praeterea,  ex  hoc  convenit  alicui  sub¬ 
stantiae  quod  sit  intellectiva,  quia  est  imma¬ 
terialis.  Sed  anima  est  immaterialis  per 
suam  essentiam.  Ergo  videtur  quod  anima 
per  suam  essentiam  sit  intellectiva. 

Sed  contra  est  quod  Philosophus  ponit 
« intellectivum  »  potentiam  animae,  ut  patet 
in  II  De  anima,  text.  27. 

Respondeo  dicendum,  quod  necesse  est 
dicere  secundum  praemissa,  quod  intellectus 
sit  aliqua  potentia  animae,  et  non  ipsa  ani¬ 
mae  essentia.  Tunc  enim  solum  immediatum 
principium  operationis  est  ipsa  essentia  rei 
operantis,  quando  ipsa  operatio  est  ejus  esse. 

Sicut  enim  potentia  se  habet  ad  operationem 

& 

1  «  Mens  et  spiritus  non  esse  relativa  dicuntur, 
sicut  nec  hominis  relativa  sunt.  » 

*  Non  inepte  ut  in  Parm.  et  in  edit.  :  «  aliis  crea¬ 
turis.  »  Deus  enim  non  est  creatura  quaedam. 

{«)  Juxta  Scotorellum,  intellectus  sex  modis  dis¬ 
tinctis  sumitur : 

i.  Agens  quo  est  omnia  facere; 

ut  ad  suum  actum,  ita  se  habet  essentia  ad 
esse.  In  solo  autem  Deo  idem  est  intelligere 
quod  suum  esse ;  unde  in  solo  Deo  intellectus 
est  ejus  essentia ;  in  omnibus  autem  creatu¬ 
ris2  intellectualibus  intellectus  est  quaedam 
potentia  intelligentis. 

Ad  primum  ergo  dicendum  quof.  sensus 
accipitur  aliquando  pro  potentia,  aliquando 
vero  pro  ipsa  anima  sensitiva.  DenoEinatur 
enim  anima  sensitiva  nomine  principalioris 
suae  potentiae,  quae  est  sensus;  et  similiter 
anima  intellectiva  quandoque  nomine  intel¬ 
lectus,  quasi  a  principaliori  sua  virtute,  si¬ 
cut  dicitur  in  I  De  anima,  text.  65,  quod 
«  intellectus  est  substantia  quaedam.  »  Et 
etiam  hoc  modo  Augustinus  dicit  quod  mens 
est  species,  vel  essentia. 

Ad  secundum  dicendum,  quod  appetiti¬ 
vum  et  intellectivum  sunt  diversa  genera 
potentiarum  animae  secundum  diversas  ra¬ 
tiones  objSctorum.  Sed  appetitivum  partim 
convenit  cum  intellectivo  et  partim  cum 
sensitivo,  quantum  ad  modum  operandi  per 
organum  corporale  vel  sine  hujusmodi  or¬ 
gano  ;  nam  appetitus  sequitur  apprehensio¬ 
nem.  Et  secundum  hoc  Augustinus  ponit 
voluntatem  in  mente,  et  Philosophus  in  ra¬ 
tione,  lib.  III  De  anima,  text.  42. 

Ad  tertium  dicendum,  quod  in  angelis 
non  est  alia  vis  quam  intellectiva,  et  volun¬ 
tas  quae  ad  intellectum  consequitur ;  et 
propter  hoc  angelus  dicitur  mens  vel  intel¬ 
lectus,  quia  tota  virtus  ipsius  in  hoc  consistit. 
Anima  autem  habet  multas  alias  vires,  sicut 
sensitivas  et  nutritivas.  Et  ideo  non  est  si¬ 
mile. 

Ad  quartum  dicendum,  quod  ipsa  imma- 
terialitas  substantiae  intelligentis  creata?  non 
est  ejus  intellectus  ;  sed  ex  im  materi  alitate 
habet  virtutem  ad  intelligendum.  Unde  non 
oportet  quod  i  ntclicctus  sit  substantia  animae, 
sed  ejus  virtus  et  potentia. 

Conclusio.  —  Quemadmodum  in  homine  intelli¬ 
gere  non  est  idem  quod  suum  esse,  sic  etiam  intel¬ 
lectus  hominis  non  est  ejus  essentia,  sed  animae 
quaedam  potentia  (a). 


2.  PossT‘r  ilis  quo  est  omnia  fieri; 

3.  Info._iatus  habitu  scientiali  vel  specie ; 

4.  Passivus  et  corruptibilis,  seu  imaginatio; 

5.  Speculativus  ex  intellectu  materiali  et  intel¬ 
lectu  in  actu  compositus ; 

6.  Adeptus  ex  intellectu  materiali  et  lumine  in¬ 
tellectus  agentis. 


t 

ARTICULUS  II. 

Utrum  intellectus  sit  potentia  passiva. 

Ad  secundum  sic  proceditur.  4.  Videtur 
quod  intellectus  non  sit  potentia  passiva. 
Patitur  enim  unumquodque  secundum  ma¬ 
teriam,  sed  agit  ratione  formae.  Sed  virtus 
intellectiva  consequitur  immaterialitatem 
substantiae  intelligentis.  Ergo  videtur  quod 
intellectus  non  sit  potentia  passiva. 

2.  Praeterea,  potentia  intellectiva  est  in¬ 
corruptibilis,  ut  supra  dictum  est.  Sed  intel¬ 
lectus,  si  est  passivus,  est  corruptibilis.,  ut 
dicitur  in  III  De  anima ,  text.  20.  Ergo  po¬ 
tentia  intellectiva  non  est  passiva. 

3.  Praeterea,  agens  est  nobilius  patiente, 
ut  dicit  Augustinus,  Sup.  Gen.  aci  litt., 
lib.  XII,  c.  xvi,  coi.  467,  t.  3,  et  Aristoteles, 
III  De  anima,  text.  19.  Potentiae  autem  ve- 
getativae  partis  omnes  sunt  activae,  quae  ta¬ 
men  sunt  infimae  inter  potentias  animae.  Ergo 
multo  magis  potentiae  intellectivae,  quae 
sunt  supremae,  omnes  sunt  activae. 

Sed  contra  est  quod  Philosophus  dicit  in 
III  De  anima,  text.  12,  quod  «  intelligere 
est  pati  quoddam.  » 

Respondeo  dicendum,  quod  pati  tripliciter 
dicitur.  Uno  modo  propriissime,  scilicet 
quando  aliquid  removetur  ab  eo  quod  con¬ 
venit  sibi  secundum  naturam  aut  secundum 
propriam  inclinationem,  sicut  cum  aqua 
frigiditatem  amittit  per  calefactionem,  et 
cum  homo  aegrotat  aut  tristatur.  Secundo 
modo  minus  proprie  dicitur  aliquis  pati  ex 
eo  quod  aliquid  ab  ipso  abjicitur,  sive  sit  ei 
conveniens,  sive  non  conveniens ;  et  secun¬ 
dum  hoc  dicitur  pati  non  solum  qui  aegrotat, 
sed  etiam  qui  sanatur;  et  non  solum  qui 
tristatur,  sed  etiam  qui  laetatur;  vel  quo¬ 
cumque  modo  aliquis  alteretur  vel  moveatur. 
Tertio  dicitur  aliquis  pati  communiter  ex 
hoc  solo  quod  id  quod  est  in  potentia  ad  ali¬ 
quid,  recipit  illud  ad  quod  erat  in  potentia, 
absque  hoc  quod  aliquid  abjiciatur  :  secun¬ 
dum  quem  modum  omne  quod  exit  de  po¬ 
tentia  in  actum  potest  dici  pati,  etiam  cum 
perficitur.  Et  sic  intelligere  nostrum  est 
pati.  Quod  quidem  hac  ratione  apparet.  In¬ 
tellectus  enim,  sicut  supra  dictum  est,  habet 
operationem  circa  ens  in  universali.  Consi¬ 
derari  ergo  potest  utrum  intellectus  sit  in 
actu  vel  potentia,  ex  hoc  quod  consideratur 
quomodo  intellectus  se  habeat  ad  ens  uni¬ 


versale.  Invenitur  enim  aliquis  intellectus 
qui  ad  ens  universale  se  habet  sicut  actus 
totius  entis,  et  talis  est  intellectus  divinus, 
qui  est  Dei  essentia,  in  qua  originaliter  et 
virtualiter  totum  ens  praeexistit  sicut  in 
prima  causa  :  et  ideo  intellectus  divinus  non 
est  in  potentia,  sed  est  actus  purus.  Nullus 
autem  intellectus  creatus  potest  se  habere 
ut  actus  respectu  totius  entis  universalis, 
quia  sic  oporteret  quod  esset  ens  infinitum ; 
unde  omnis  intellectus  creatus  per  hoc  ip¬ 
sum  quod  est,  non  est  actus  omnium  intel- 
ligibilium,  sed  comparatur  ad  ipsa  intelligi- 
bilia  sicut  potentia  ad  actum.  Potentia  autem 
dupliciter  se  habet  ad  actum.  Est  enim 
quaedam  potentia  quae  semper  est  perfecta 
per  actum,  sicut  dicimus  de  materia  corpo¬ 
rum  caelestium;  quaedam  autem  potentia 
est  quae  non  semper  est  in  actu,  sed  de  po¬ 
tentia  procedit  in  actum,  sicut  invenitur  in 
generabilibus  et  corruptibilibus.  Intellectus 
igitur  angelicus  semper  est  in  actu  suorum 
intelligibilium,  propter  propinquitatem  ad 
primum  intellectum,  qui  est  actus  purus,  ut 
supra  dictum  est.  Intellectus  autem  huma¬ 
nus,  qui  est  infimus  in  ordine  intellectuum, 
et  maxime  remotus  a  perfectione  divini  in¬ 
tellectus,  est  in  potentia  respectu  intelligibi¬ 
lium  ;  et  in  principio  est  «  sicut  tabula  in 
qua  nihil  est  scriptum,  »  ut  Philosophus 
dicit  in  III  De  anima,  text.  44.  Quod  mani- 
nifeste  apparet  ex  hoc  quod  in  principio 
sumus  intelligentes  solum  in  potentia,  post- 
modum  autem  efficimur  intelligentes  in 
actu.  Sic  igitur  patet  quod  intelligere  nos¬ 
trum  est  quoddam  pati,  secundum  tertium 
modum  passionis;  et  per  consequens  intel¬ 
lectus  est  potentia  passiva. 

Ad  primum  ergo  dicendum,  quod  objectio 
illa  procedit  de  primo  et  secundo  modo  pas¬ 
sionis,  qui  sunt  proprii  materiae  primae.  Ter¬ 
tius  autem  modus  passionis  estcujuscumquo 
in  potentia  exis  tentis  quod  in  actum  redu¬ 
citur. 

Ad  secundum  dicendum,  quod  intellectus 
passivus  secundum  quosdam  dicitur  appe¬ 
titus  sensitivus,  in  quo  sunt  animae  pas¬ 
siones,  qui  etiam  in  I  Ethic.,  cap.  ult.,  dicitur 
«  rationalis  per  participationem,  »  quia  obe¬ 
dit  rationi.  Secundum  alios  autem  intel¬ 
lectus  passivus  dicitur  virtus  cogitativa, 
quae  nominatur  ratio  particularis.  Et  utro¬ 
que  modo  passivum  accipi  potest  secundum 
primos  duos  modos  passionis ,  inquan- 
tum  talis  intellectus  sic  dictus,  es.1  actus  ali- 

cujus  organi  corporalis.  Sed  intellectus  qui 
est  in  potentia  ad  intelligibilia,  quem  Aris¬ 
toteles,  III  De  anima,  text.  5,  ob  hoc  nomi¬ 
nat  <c  intellectum  possibilem,  »  non  est  pas¬ 
sivus  nisi  tertio  modo,  quia  non  est  actus 
organi  corporalis;  et  ideo  est  incorrupti¬ 
bilis. 

Ad  tertium  dicendum,  quod  agens  est 
nobilius  patiente,  si  ad  idem  actio  et  passio 
referantur;  non  autem  semper,  si  ad  di¬ 
versa.  Intellectus  autem  est  vis  passiva 
respectu  totius  entis  universalis.  Yegetati- 
vum  autem  est  activum  respectu  cujusdam 
entis  particularis,  scilicet  corporis  conjuncti. 
Unde  nihil  prohibet  hujusmodi  passivum 
esse  nobilius  tali  activo. 

Conclusio.  —  Cum  intelligere  sit  quoddam  pati, 
intellectus  est  potentia  passiva  (a). 

ARTICULUS  III. 

Utrum  sit  ponere  intellectum  agentem. 

Ad  tertium  sic  proceditur.  1.  Videtur 
quod  non  sit  ponere  intellectum  agentem. 
Sicut  enim  se  habet  sensus  ad  sensibilia,  ita 
se  habet  intellectus  ad  intelligibilia.  Sed  quia 
sensus  est  in  potentia  ad  sensibilia,  non 
ponitur  -sensus  agens,  sed  sensus  patiens 
tantum.  Ergo,  cum  intellectus  noster  sit  in 
potentia  ad  intelligibilia,  videtur  quod  non 
debeat  poni  intellectus  agens,  sed  possibilis 
tantum. 

2.  Praeterea,  si  dicatur  quod  in  sensu 
etiam  est  aliquod  agens,  sicut  lumen,  contra : 
lumen  requiritur  ad  visum  inquantum  facit 
medium  lucidum  in  actu ;  nam  color  ipse 
secundum  se  est  motivus  lucidi.  Sed  in 
operatione  intellectus  non  ponitur  aliquod 
medium  quod  necesse  sit  fieri  in  actu.  Ergo 
non  est  necessarium  ponere  intellectum 
agentem. 

3.  Praeterea,  similitudo  agentis  recipitur 
in  patiente  secundum  modum  patientis.  Sed 
intellectus  possibilis  est  virtus  immaterialis, 
Ergoimmaterialitas  ejus  sufficit  ad  hoc  quod 
recipiantur  in  eo  formae  immaterialiter.  Sed 
ex  hoc  ipso  aliqua  forma  est  intelligibilis  in 
actu  quod  est  immaterialis.  Ergo  nulla  ne- 

(a)  Secundum  Averroem,  intellectus  idem  nu¬ 
mere  in  omnibus  hominibus  est;  in  anima  intel¬ 
lectiva  tres  partes  sunt :  recipiens,  efficiens,  fac¬ 
tum,  seu  possibilis,  agens,  et  passivus  vel  adeptus 
aut  imaginatio,  sicut  in  visu  color,  lux,  oculus 
videns.  Ex  concursu  trium  fit  intellectus,  et  licet 


ART.  II  ET  III. 

cessitas  est  ponere  intellectum  agentem  ad 
hoc  quod  faciat  species  intelligibiies  in  actu. 

Sed  contra  est  quod  Philosophus  dicit  in 
III  De  anima,  text.  17,  quod  «  sicut  in  omni 
natura,  ita  et  in  anima  est  aliquid  quo  est 
omnia  fieri,  et  aliquid  quo  est  omnia  facere. » 
Est  ergo  ponere  intellectum  agentem. 

Respondeo  dicendum,  quod  secundum 
opinionem  Platonis  nulla  necessitas  erat  po¬ 
nere  intellectum  agentem  ad  faciendum  in- 
telligibiiia  in  actu,  sed  forte  ad  praebendum 
lumen  mtelligibile  intelligenti,  ut  infra  dice¬ 
tur.  Posuit  enim  Piato  formas  rerum  natu¬ 
ralium  sire  :r,a!erb  subsistere,  et  per  con¬ 
sequens  <m.'  ufeltieibiles  esse,  quia  ex  hoc 
est  aiiriM  mRhigijtie  actu  quod  est  imma¬ 
teriale;  et  hujusmodi  vocabat  species  sive 
ideas,  ex  quarum  participatione  dicebat 
etiam  maturi  un corporalem  lorm  >r ,  ad  hoc 
quod  indivlU: ».  uatunliter  'onsf tuerentur 
in  propius  genentes  et  snecieb  et  intel¬ 
lectus  nostros  ad  boc  quod  do  generibus  et 
speciebus  rerum  snentiim  haberent. 

Sed  quia  Aristoteles,  nb.  Iit  Mela  phy  sic., 
a  text.  10  ad  fin.  lib.,  non  posuit  formas  re¬ 
rum  naturalium  subsistere  sino  materia; 
formae  autem  in  maiena  existentes  non  sunt 
intelligibiies  actu,  sequebatur  quod  naturae 
seu  forma*  rerum  sensibilium,  quas  intelli- 
gimus,  non  essent  intedigibiles  actu.  Nihil 
autem  reducitur  de  potentia  in  actum  nisi 
per  aliquod  ens  actu,  sicut  sensus  fit  in  actu 
per  sensibile  in  actu.  Oportet  igitur  ponere 
aliquam  virtutem  ex  parte  intellectus,  quae 
faciat  intelligibilia  in  actu  per  abstractionem 
specierum  a  conditionibus  materialibus  ;  et 
haec  est  necessitas  ponendi  intellectum  agen¬ 
tem. 

Ad  primum  ergo  dicendum,  quod  sensi¬ 
bilia  inveniuntur  actu  extra  animam;  et 
ideo  non  oportuit  ponere  sensum  agentem. 
Et  sic  patet  quod  in  parte  nutritiva  omnes 
potentiae  sunt  activae ;  in  parte  autem  sen¬ 
sitiva  omnes  passivae ;  in  parte  vero  intel¬ 
lectiva  est  aliquid  activum,  et  aliquid  passi¬ 
vum. 

Ad  secundum  dicendum,  quod  circa  elfec- 
tum  luminis  est  duplex  opinio.  Quidam  enim 
dicunt  quod  lumen  requiritur  ad  visum,  ut 

idem  sit  in  omnibus  hominibus,  diversitas  in  plu¬ 
ribus  hominibus,  vel  defectus  aliquando  in  eodem 
homine  ex  diversitate  specierum  in  imaginatione 
causatur,  sicut  videndi  diversitas  ex  diversitate  vel 
defectu  coloris. 

faciat  colores  actu  visibiles;  et  secundum 
hoc  similiter  requiritur,  et  propter  idem1, 
intellectus  agens  ad  intelligendum,  propter 
quod  lumen  ad  videndum.  Secundum  alios 
vero  lumen  requiritur  ad  videndum,  non 
propter  colores,  ut  fiant  actu  visibiles,  sed 
ut  medium  fiat  actu  lucidum,  ut  Commen¬ 
tator  dicit,  in  III  De  anima,  comm.  18.  Et 
secundum  hoc  similitudo,  qua  Aristoteles 
assimilat  intellectum  agentem  lumini,  atten¬ 
ditur  quantum  ad  hoc  quod,  sicut  hoc  est 
necessarium  ad  videndum,  ita  illud  ad  intel¬ 
ligendum  :  sed  non  propter  idem. 

Ad  tertium  dicendum,  quod,  supposito 
agente,  bene  contingit  diversimode  recipi 
ejus  similitudinem  in  diversis ,  propter 
eorum  dispositionem  diversam.  Sed  si  agens 
non  prseexistit,  nihil  ad  hoc  faciet  dispositio 
recipientis.  Intelligibile  autem  in  actu  non 
est  aliquid  existens  in  rerum  natura,  quan¬ 
tum  ad  naturam  rerum  sensibilium,  quae 
non  subsistunt  praeter  materiam.  Et  ideo  ad 
intelligendum  non  sufficeret  immaterialitas 
intellectus  possibilis,  nisi  adesset  intellectus 
agens,  qui  faceret  intelligibilia  in  actu  per 
modum  abstractionis. 

Conclusio.  —  Quoniam  nihil  quod  est  in  poten¬ 
tia  reducitur  ad  actum  nisi  per  aliquod  ens  actu, 
necesse  est  in  anima  prseter  intellectum  possibi¬ 
lem  quo  anima  omnia  fieri  potest,  constituere  in¬ 
tellectum  agentem  quo  omnia  potest  facere  et 
intelligibilia  potentia  ad  actum  deducere. 

ARTICULUS  IV. 

Utram  intellectus  agens  sit  aliquid  animes. 

Ad  quartum  sic  proceditur.  1.  Videtur 
quod  intellectus  agens  non  sit  aliquid  ani¬ 
mae.  Intellectus  enim  agentis  effectus  est 
illuminare  ad  intelligendum.  Sed  hoc  fit  per 
aliquid  quod  est  altius  anima,  secundum 
illud  Joan.,  i,  9  :  Erat  lux  vera,  quae  illu¬ 
minat  omnem  hominem  venientem  in  hunc 
mundum.  Ergo  videtur  quod  intellectus 
agens  non  sit  aliquid  animae. 

2.  Praeterea,  Philosophus,  in  III  De  anima, 
text.  20,  attribuit  intellectui  agenti  quod  2 
non  «  aliquando  intelligit  et  aliquando  non 
intelligit.  »  Sed  anima  nostra  non  semper 
intelligit,  sed  aliquando  intelligit  et  ali¬ 

1  Nicolai  hic  repetit «  requiritur. » 

2  Sic  intellige  :  «  non  »  est  verum  dicere  de  intel¬ 
lectu  agente,  sicut  est  verum  de  intellectu  possi¬ 
bili*  quod  aliquando  intelligit,  et  aliquando  non 


quando  non  intelligit.  Ergo  intellectus  agens 
non  est  aliquid  animae  nostrae. 

3.  Praeterea,  agens  et  patiens  sufficiunt 
ad  agendum.  Si  igitur  intellectus  possibilis* 
est  aliquid  animae  nostrae,  qui  est  virtus 
passiva,  et  similiter  intellectus  agens,  qui 
est  virtus  activa,  sequitur  quod  homo  sem¬ 
per  poterit  intelligere  cum  voluerit,  quod 
patet  esse  falsum.  Non  est  ergo  intellectus 
agens  aliquid  animae  nostrae. 

•i.  Praeterea,  Philosophus  dicit  in  III  De 
anima,  text.  19,  quod  «intellectus  agens  est 
substantia  actu  ens.  »  Nihil  autem  est  res¬ 
pectu  ejusdem  in  act.u  et  in  potentia.  Si  ergo 
intellectus  possibilis,  qui  est  in  potentia  ad 
omnia  intelligibilia,  est  aliquid  animae  nos¬ 
trae,  videtur  impossibile  quod  intellectus 
agens  sit  aliquid  animae  nostrae. 

5.  Praeterea,  si  intellectus  agens  est  ali¬ 
quid  animae  nostrae,  oportet  quod  sit  aliqua 
potentia;  non  est  enim  nec  passio,  nec  ha¬ 
bitus  ;  nam  habitus  et  passiones  non  habent 
rationem  agentis  respectu  passionum  ani¬ 
mae  :  sed  magis  passio  est  ipsa  actio  poten¬ 
tiae  passivae ;  habitus  autem  est  aliquid  quod 
ex  actibus  consequitur.  Omnis  autem  po¬ 
tentia  fluit  ab  essentia  animae.  Sequeretur 
ergo  quod  intellectus  agens  ab  essentia  ani¬ 
mae  procederet :  et  sic  non  inesset  animae 
per  participationem  ab  aliquo  superiori  in¬ 
tellectu  ;  quod  est  inconveniens.  Non  ergo 
intellectus  agens  est  aliquid  animae. 

Sed  contra  est,  quod  Philosophus  dicit, 
III  De  anima,  text.  17  et  18,  quod  «  necesse 
est  in  anima  has  esse  differentias,  »  scilicet 
i.ntellectum  possibilem  et  agentem. 

Respondeo  dicendum,  quod  intellectus 
agens  de  quo  Philosophus  loquitur,  est  ali¬ 
quid  animae. 

Ad  cujus  evidentiam  considerandum  est 
quod  supra  animam  intellectivam  humanam 
necesse  est  ponere  aliquem  superiorem  in¬ 
tellectum,  a  quo  anima  virtutem  intelligendi 
obtineat.  Semper  enim  quod  participat  ali¬ 
quid,  et  quod  est  mobile,  et  quod  est  imper¬ 
fectum,  praeexigit  ante  se  aliquid  quod  est 
per  essentiam  suam  tale ,  et  quod  est  immo¬ 
bile  et  perfectum.  Anima  autem  humana  in¬ 
tellectiva  dicitur  per  participationem  intel¬ 
lectualis  virtutis.  Cujus  signum  est  quod  non 
tota  est  intellectiva ,  sed  secundum  aliquam 

intelligit,  et  S.  Tliomas  explicat  quod  hoc  Aristoteles 
non  dicit  praecise  de  intellectu  agente,  sed  de  intel¬ 
lectu  in  actu.  Inquantum  enim  est  in  actu,  non  est 
veruta  dicere  de  eo  praedicta.  •*-  3  AI.  :  «  passivus. » 


QILEST.  LXXIX,  ART.  IV. 


sui  partem.  Pertingit  etiam  ad  intelligen- 
tiam  veritatis  cum  quodam  discursu  et  motu 
arguendo.  Habet  etiam  imperfectam  intelli- 
gentiam ;  tum  quia  non  omnia  intelligit ; 
tum  quia  in  his  quce  intelligit,  de  potentia 
procedit  ad  actum.  Oportet  ergo  esse  aliquem 
altiorem  intellectum,  quo  anima  juvetur  ad 
intelligendum. 

Posuerunt  ergo  quidam  liunc  intellectum 
secundum  substantiam  separatum ,  esse  in¬ 
tellectum  agentem  ,  qui  quasi  illustrando 
phantasmata  facit  ea  intelligibilia  actu. 

Sed  dato  quod  sit  aliquis  talis  intellectus 
agens  separatus,  nihilominus  tamen  oportet 
ponere  in  ipsa  anima  humana  aliquam  vir¬ 
tutem  ab  illo  1  intellectu  superiori  participa¬ 
tam  ,  per  quam  anima  facit  intelligibilia  in 
actu ;  sicut  et  in  aliis  rebus  naturalibus  per¬ 
fectis  praeter  universales  causas  agentes  sunt 
propriae  virtutes  inditae  singulis  rebus  per¬ 
fectis,  ab  universalibus  agentibus  derivatae  ; 
non  enim  solus  sol  generat  hominem,  sed 
est  in  homine  virtus  generativa  hominis ;  et 
similiter  in  aliis  animalibus  perfectis.  Nihil 
autem  est  perfectius  in  inferioribus  rebus 
anima  humana.  Unde  oportet  dicere  quod  in 
ipsa  sit  aliqua  virtus  derivata  a  superiori 
intellectu,  per  quam  possit  phantasmata  il¬ 
lustrare.  Et  hoc  experimento  cognoscimus, 
dum  percipimus  nos  abstrahere  formas  uni¬ 
versales  a  conditionibus  particularibus,  quod 
est  facere  actu  intelligibilia.  Nulta  autem 
actio  convenit  alicui  rei,  nisi  per  aliquod 
principium  formaliter  ei  inhserens,  ut  supra 
dictum  est ,  cum  de  intellectu  potentiali  seu 
possibili  ageretur.  Ergo  oportet  virtutem 
quae  est  principium  hujus  actionis  esse  ali¬ 
quid  in  anima.  Et  ideo  Aristoteles,  lib.  III 
De  anima,  text.  18,  comparavit  intellectum 
agentem  lumini ,  quod  est  aliquid  receptum 
in  aere.  Plato  autem  intellectum  separatum 
imprimentem  in  animas  nostras  comparavit 
soli,  ut  Themistius  dicit,  in  comment.  m  De 
anima. 

Sed  intellectus  separatus  secundum  nos¬ 
trae  fidei  documenta  est  ipse  Deus,  qui  est 
creator  animae,  et  in  quo  solo  beatificatur, 
ut  infra  patebit.  Unde  ab  ipso  anima  humana 
lumen  intellectuale  participat,  secundum 
illud  psalm.,  iv,  6  :  Signatum  est  super 
nos  lumen  vultus  tui,  Domine. 

Ad  primum  ergo  dicendum,  quod  illa  lux 
vera  illuminat  sicut  causa  universalis,  a  qua 

1  Nicolai ; «  ab  alio. » 

anima  humana  participat  quamdam  particu¬ 
larem  virtutem,  ut  dictum  est. 

Ad  secundum  dicendum,  quod  Philoso¬ 
phus  illa  verba  non  dicit  de  intellectu  agente, 
sed  de  intellectu  in  actu.  Unde  supra  de  ipso 
praemiserat,  text.  19  :  «  Idem  autem  est  se¬ 
cundum  actum  scientia  rei.  »  Vel  si  intelli- 
gatur  de  intellectu  agente,  hoc  dicitur,  quia 
non  est  ex  parte  intellectus  agentis  hoc  quod 
quandoque  intelligimus ,  et  quandoque  non 
intelligimus ;  sed  ex  parte  intellectus  qui  est 
in  potentia. 

Ad  tertium  dicendum,  quod,  si  intellectus 
agens  compararetur  ad  intellectum  possibi¬ 
lem  ut  objectum  agens  ad  potentiam,  sicut 
visibile  in  actu  ad  visum ,  sequeretur  quod 
statirn  omnia  intelligeremus,  cum  intellectus 
agens  sit  quo  est  omnia  facere.  Nunc  autem 
non  se  habet  ut  objectum ,  sed  ut  faciens  ob¬ 
jecta  in  actu ;  ad  quod  requiritur  praeter  prae¬ 
sentiam  intellectus  agentis  praesentia  phan¬ 
tasmatum  et  bona  dispositio  virium  sensiti¬ 
varum,  et  exercitium  in  hujusmodi  opere ; 
quia  per  unum  intellectum  fiunt  etiam  alia 
intellecta,  sicut  per  terminos  propositiones, 
et  per  prima  principia  conclusiones.  Et 
quantum  ad  hoc  non  differt,  utrum  intellec¬ 
tus  agens  sit  aliquid  animae,  vel  aliquid  se¬ 
paratum. 

Ad  quartum  dicendum,  quod  anima  intel¬ 
lectiva  est  quidem  actu  immaterialis,  sed  est 
in  potentia  ad  determinatas  species  rerum. 
Phantasmata  autem  e  converso  sunt  quidem 
actu  similitudines  specierum  quarumdam, 
sed  sunt  potentia  immaterialia.  Unde  nihil 
prohibet  unam  et  eamdem  animam,  inquan- 
tum  est  immaterialis  in  actu,  habere  aliquam 
virtutem  per  quam  faciat  immaterialia  in 
actu,  abstrahendo  a  conditionibus  individua- 
lis  materiae ,  quae  quidem  virtus  dicitur  in¬ 
tellectus  agens ,  et  aliam  virtutem  recepti¬ 
vam  hujusmodi  specierum  ,  quae  dicitur 
intellectus  possibilis,  inquantum  est  in  po¬ 
tentia  ad  hujusmodi  species. 

Ad  quintum  dicendum,  quod,  cum  essen¬ 
tia  animae  sit  immaterialis,  a  supremo  in¬ 
tellectu  creata ,  nihil  prohibet  virtutem  quae 
a  supremo  intellectu  participatur,  per  quam 
abstrahit 3  a  materia,  ab  essentia  ipsius  pro¬ 
cedere,  sicut  et  alias  ejus  potentias. 

Conclusio.  —  Cum  anima  humana  nihil  sit  per¬ 
fectius  in  inferioribus  rebus,  quaj  tamen  ab  univer¬ 
salibus  causis  virtutes  proprias  inditas  habent; 

*  AI. :  «  abstrahitur. » 

oportet  in  anima  esse  virtutem  quamdam  a 
superiori  intellectu  derivatam,  per  quam  possit 
phantasmata  illustrare,  et  intelligibilia  in  potentia 
facere  intelligibilia  in  actu  (a). 

ARTICULUS  V. 

Utrum  intellectus  agens  sit  unus  in  omnibus. 

Ad  quintum  sic  proceditur.  4.  Videtur 
quod  intellectus  agens  sit  unus  in  omnibus. 
Nihil  enim  quod  est  separatum  a  corpore, 
multiplicatur  secundum  multiplicationem 
corporum.  Sed  intellectus  agens  est  separa¬ 
tus,  ut  dicitur  in  III  De  anima ,  text.  19  et 
20.  Ergo  non  multiplicatur  in  multis  corpo¬ 
ribus  hominum,  sed  est  unus  in  omnibus. 

2.  Praeterea ,  intellectus  agens  facit  uni¬ 
versale,  quod  est  unum  in  multis  :  sed  illud 
quod  est  causa  unitatis,  magis  est  unum. 
Ergo  intellectus  agens  est  unus  in  omnibus. 

3.  Praeterea ,  omnes  homines  conveniunt 
in  primis  conceptionibus  intellectus.  His  au¬ 
tem  assentiunt  per  intellectum  agentem. 
Ergo  conveniunt  omnes  in  uno  intellectu 
agente. 

Sed  contra  est  quod  Philosophus  dicit ,  in 
III  De  anima ,  text.  18,  quod  «  intellectus 
agens  est  sicut  lumen.  »  Non  autem  est  idem 
lumen  in  diversis  illuminatis.  Ergo  non  est 
idem  intellectus  agens  in  diversis  homi¬ 
nibus. 

Respondeo  dicendum ,  quod  veritas  hujus 
quaestionis  dependet  ex  praemissis.  Si  enim 
intellectus  agens  non  esset  aliquid  animae, 
sed  esset  quaedam  substantia  separata,  unus 
esset  intellectus  agens  omnium  hominum  ; 
et  hoc  intelligunt  qui  ponunt  unitatem  in¬ 
tellectus  agentis.  Si  autem  intellectus  agens 
sit  aliquid  animae,  ut  quaedam  virtus  ipsius, 
necesse  est  dicere  quod  sint  plures  intellec¬ 
tus  agentes ,  secundum  pluralitatem  anima¬ 
rum  ,  quae  multiplicantur  secundum  multi¬ 
plicationem  hominum ,  ut  supra  dictum 
est.  Non  enim  potest  esse  quod  una  et  ea¬ 
dem  virtus  numero  sit  diversorum  subjec¬ 
torum1. 

Ad  primum  ergo  dicendum,  quod  Phi¬ 
losophus  probat  -intellectum  agentem  esse 
separatum  per  hoc  quod  possibilis  est  sepa- 

1  Al.  :  «  diversarum  substantiarum.  » 

*  Al.  :  « in  omnibus.  » 

*  «  Illud  vero  nostrum  quod  in  actione  corpora¬ 
lium  atque  temporalium  tractandorum  ita  versa¬ 
tur,  ut  non  sit  nobis  commune  cum  pecore,  ratio- 
nalo  quidem  est,  sed  ex  illa  rationali  nostrge  mentis 


ratus,  quia,  ut  ipse  dicit,  lib.  III  De  anima, 
text.  19,  «  agens  est  honorabilius  patiente.» 
Intellectus  autem  possibilis  dicitur  separa¬ 
tus  ,  quia  non  est  actus  alicujus  organi 
corporalis;  et  secundum  hunc  modum  etiam 
intellectus  agens  dicitur  separatus ,  non 
quasi  sit  aliqua  substantia  separata. 

Ad  secundum  dicendum,  quod  intellectus 
agens  causat  universale  abstrahendo  a  ma¬ 
teria.  Ad  hoc  autem  non  requiritur  quod  sit 
unus  in  omnibus  habentibus  intellectum  \ 
sed  quod  sit  unus  *  secundum  habitudinem 
ad  omnia  a  quibus  abstrahit  universale , 
respectu  quorum  universale  est  unum.  Et 
hoc  competit  intellectui  agenti,  inquantum 
est  immaterialis. 

Ad  tertium  dicendum ,  quod  omnia  quae 
sunt  unius  speciei ,  communicant  in  actiona 
consequente  naturam  speciei ;  et  per  conse¬ 
quens  in  virtute  quae  est  actionis  principium, 
non  quod  sit  eadem  numero  in  omnibus. 
Cognoscere  autem  prima  intelligibilia  est 
actio  consequens  speciem  humanam.  Unde 
oportet  quod  omnes  homines  communicent 
in  virtute  quae  est  principium  hujus  actio¬ 
nis;  et  haec  est  virtus  intellectus  agentis. 
Non  tamen  oportet  quod  sit  eadem  numero 
in  omnibus;  oportet  tamen  quod  ab  uno  prin¬ 
cipio  in  omnibus  derivetur.  Et  sic  illa  com¬ 
municatio  hominum  in  primis  intelligibilibus 
demonstrat  unitatem  intellectus  separati, 
quem  Plato  comparat  soli,  non  autem  unita¬ 
tem  intellectus  agentis,  quem  Aristoteles 
comparat  lumini. 

Conclusio.  —  Cum  intellectus  agens  sit  virtus 
animae,  necesse  est  non  unum  in  omnibus  esse, 
sed  multiplicari  ad  multiplicationem  animarum. 

ARTICULUS  VI. 

Utrum  memoria  sit  in  parte  intellectiva 
animae. 

Ad  sextum  sic  proceditur.  4 .  Videtur  quod 
memoria  non  sit  in  parte  intellectiva  animae. 
Dicit  enim  Augustinus,  De  Trinit .,  lib.  XII, 
cap.  iii,  coi.  999,  t.  8,  quod  «  ad  partem  su¬ 
periorem  animae  pertinent  qua3  non  sunt 
hominibus  pecoribusque  communia  3.  »  Sed 

substantia,  qua  subbaeremus  intelligibili  atque 
incommutabili  veritati.  »  Et  c.  ii  :  «  Possunt  autem 
et  pecora  et  sentire  per  corporis  extrinsecus  cor¬ 
poralia,  et  ea  memoriae  fixa  reminisci.  » 

(a)  Ne  credas  doctissimo  D.  Maret,  canonico  san- 
dionysiano  ex  ordine  episcoporum,  facultatisque 


QU^EST.  LXXIX,  ART.  VI. 


memoria  est  hominibus  pecoribusquo  com¬ 
munis;  dicit  enim  ibidem,  cap.  ii,  quod 
«  possunt  pecora  sentire  per  corporis  sensus 
corporalia,  et  ea  mandare  memoriae.  »  Ergo 
memoria  non  pertinet  ad  partem  animae  in¬ 
tellectivam. 

2.  Praeterea,  memoria  praeteritorum  est. 
Sed  praeteritum  dicitur  secundum  aliquod 
determinatum  tempus.  Memoria  igitur  est 
cognoscitiva  alicujus  sub  determinato  tem¬ 
pore,  quod  est  cognoscere  aliquid  sub  hic  et 
nunc.  Hoc  autem  non  est  intellectus,  sed 
sensus.  Memoria  igitur  non  est  in  parte  in¬ 
tellectiva,  sed  solum  in  parte  sensitiva. 

3.  Praeterea,  in  memoria  conservantur 
species  rerum  quae  actu  non  cogitantur.  Sed 
hoc  non  est  possibile  accidere  in  inieliectu ; 
quia  intellectus  fit  in  actu  per  hoc  quod  in¬ 
formatur  specie  intelligibili ;  intellectum  au¬ 
tem  esse  in  actu  est  ipsum  inteliigere  in 
actu  ;  et  sic  intellectus  omnia  intelligit  in 
actu  quorum  species  apud  se  habet.  Non 
ergo  memoria  est  in  parte  intellectiva. 

Sed  contra  est  quod  Augustinus  dicit, 
X  De  Trinit.,  cap.  xi,  coi.  983,  t.  8,  quod 
«  memoria,  inlelligentia  et  voluntas  sunt 
una  mens.  » 

Respondeo  dicendum,  quod,  cum  de  ra¬ 
tione  memoriae  sit  conservare  species  rerum 
quae  actu  non  apprehenduntur,  hoc  primum 
considerari  oportet ,  utrum  species  intelligi- 
biles  sic  in  intellectu  conservari  possint.  Po¬ 
suit  enim  Avicenna  hoc  esse  impossibile.  In 
parte  enim  sensitiva  dicebat  hoc  accidere 
quantum  ad  aliquas  potentias,  inquantum 
sunt  actus  organorum  corporalium ,  in  qui¬ 
bus  conservari  possunt  aliquae  species  absque 
actuali  apprehensione.  In  intellectu  autem, 
qui  caret  organo  corporali ,  nihil  existit  nisi 
intclligibiliter.  Unde  oportet  intclligi  in  actu 
illud  cujus  similitudo  in  intellectu  existit. 
Sic  ergo,  secundum  ipsum,  quam  cito  ali¬ 
quis  actu  desinit  inteliigere  aliquam  rem, 
desinit  esse  illius  rei  species  in  intellectu; 
sed  oportet,  si  denuo  vult  illam  rem  intelii¬ 
gere,  quod  convertat  se  ad  intellectum  agen¬ 
tem,  quem  ponit  substantiam  separatam,  ut 
ab  illo  effluant  species  intelligibiles  in  intel¬ 
lectum  possibilem.  Et  ex 1  exercitio  et  usu 
convertendi  se  ad  intellectum  agentem  re¬ 
linquitur,  secundum  ipsum ,  quaidam  habi- 

sorboniese  decano,  dicenti  quod  in  D.  Thomfe  doc¬ 
trina  intellectus  agens  est  Deus.  Salva  eruditissimi 
viri  reverentia,  intellectus  agens  humanus  ab  in¬ 
tellectu  divino  participatus  in  D.  Tliomte  doctrina 

li  tas  in  intellectu  possibili  convertendi  se  ad 
intellectum  agentem ,  quem  dicebat  esse  ha¬ 
bitum  scientiae.  Secundum  igitur  hanc  po¬ 
sitionem  nihil  conservatur  in  parte  intellec¬ 
tiva  quod  non  actu  intelligatur.  Unde  non 
poterit  poni  memoria  in  parte  intellectiva 
secundum  hunc  modum. 

Sed  haec  opinio  manifeste  repugnat  dictis 
Aristotelis,  qui 2  dicit  enim  in  III  De  anima, 
text.  8,  quod  «  cum  intellectus  possibilis  sic 
fiat  singula,  ut  sciens  dicitur  quis  secundum 
actum 3 ;  hoc  autem  accidit,  cum  possit  ope¬ 
rari  per  seipsum ;  est  quidem  et  tunc  poten¬ 
tia  quodammodo,  non  tamen  simpliciter,  ut 
ante  addiscere  aut  invenire.  »  Dicitur  autem 
intellectus  possibilis  fieri  singula,  secundum 
quod  recipit  species  singulorum.  Ex  hoc  ergo 
quod  recipit  species  intelligibilium ,  habet 
quod  possit  operari  cum  voluerit,  non  au¬ 
tem  quod  semper  operetur ;  quia  et  tunc  est 
quodammodo  in  potentia,  licet 1  aliter  quam 
ante  inteliigere  ;  eo  scilicet  modo  quo  sciens 
in  habitu  est  in  potentia  ad  considerandum 
in  actu.  Repugnat  etiam  praedicta  positio  ra¬ 
tioni.  Quod  enim  recipitur  in  aliquo,  recipi¬ 
tur  in  eo  secundum  modum  recipientis.  In¬ 
tellectus  autem  est  magis  stabilis  naturae  et 
immobilis  quam  materia  corporalis.  Si  ergo 
materia  corporalis  formas  quas  recipit  non 
solum  tenet  dum  per  eas  agit  in  actu ,  sed 
etiam  postquam  per  eas  agere  cessaverit, 
multo  fortius  intellectus  immobiliter,  et  ina- 
missibiliter  recipit  species  intelligibiles,  sive 
a  sensibilibus  acceptas,  sive  etiam  ab  aliquo 
superiori  intellectu  effusas  5. 

Sic  igitur,  si  memoria  accipiatur  solum 
pro  vi  conservativa  specierum,  oportet  di¬ 
cere  memoriam  esse  in  intellectiva  parte.  Si 
vero  de  ratione  memoriae  sit  quod  ejus  ob¬ 
jectum  sit  praeteritum  ut  praeteritum,  me¬ 
moria  in  parte  intellectiva  non  erit,  sed 
sensitiva  tantum,  quae  est  apprehensiva  par¬ 
ticularium.  Praeteritum  enim  ut  praeteritum, 
cum  significet  esso  sub  determinato  tem¬ 
pore,  ad  conditionem  particularis  pertinet. 

Ad  primum  ergo  dicendum,  quod  memo¬ 
ria,  secundum  quod  est  conservativa  spe¬ 
cierum,  non  est  nobis  pecoribusque  commu¬ 
nis  ;  species  enim  conservantur  non  in  parte 
animae  sensitiva  tantum,  sed  magis  in  con¬ 
juncto,  cum  vis  memorati va  sit  actus  organi 

est  aliquid  animae.  Scotistae  consentiunt. 

1  Parm.  : «  ex  eo.  »  —  *  AI.  deest :  «  qui. »  — 3  Ni¬ 
colai:  «  secundum  actum,  et  quod  boc  accidit.  » 
—  *  In  Parm. :  «  sed.  »  —  *  Parm. ; «  effluxas. » 

cujusdam.  Sed  intellectus  secundum  seip- 
sum  est  conservativus  specicrum  praeter 
eoncomitantiam  organi  corporalis;  unde 
Philosophus  dicit,  III  De  anima ,  text.  G, 
quod  «  anima  est  locus  specierum,  non  tota, 
sed  intellectus.  » 

Ad  secundum  dicendum,  quod  praeteritio 
potest  ad  duo  referri,  scilicet  ad  objectum 
quod  cognoscitur,  et  ad  cognitionis  actum ; 
quae  quidem  duo  simul  conjunguntur  in 
parte  sensitiva,  quae  est  apprehensiva  alicu- 
jus  per  hoc  quod  immutatur  a  praesenti  sen¬ 
sibili.  Unde  simul  animal  memoratur  se 
prius  sensisse  in  praeterito,  et  se  sensisse 
quoddam  praeteritum  sensibile.  Sed  quantum 
ad  partem  intellectivam  pertinet,  praeteritio 
accidit  et  non  per  se  convenit  ex  parte  ob¬ 
jecti  intellectus.  Intelligit  enim  intellectus 
hominem,  inquantum  est  homo.  Ilomini 
autem,  inquantum  est  homo,  accidit  vel  in 
praesenti  vel  in  praeterito  vel  in  futuro  esse. 
Ex  parte  vero  actus  praeteritio  per  se  accipi 
potest  etiam  in  intellectu,  sicut  in  sensu; 
quia  intelligere  animae  nostrae  est  quidam 
particularis  actus  in  hoc  vel  in  illo  tempore 
existens,  secundum  quod  dicitur  homo  intel¬ 
ligere  nunc  vel  heri,  vel  cras.  Et  hoc  non 
repugnat  intellectualitati ;  quia  hujusmodi 
intelligere,  quamvis  sit  quoddam  particu¬ 
lare,  tamen  est  immaterialis  actus,  ut  supra 
de  intellectu  dictum  est.  Et  ideo,  sicut  intel¬ 
ligit  seipsum  intellectus,  quamvis  ipse  sit 
quidam  singularis  intellectus;  ita  intelligit 
suum  intelligere,  quod  est  singularis  actus, 
vel  in  praeterito,  vel  in  praesenti,  vel  in  futuro 
existens.  Sic  igitur  salvatur  ratio  memoriae 
quantum  ad  hoc  quod  est  praeteritorum  in 
intellectu,  secundum  quod  intelligit  se  prius 
intellexisse,  non  autem  secundum  quod  in¬ 
telligit  praeteritum  prout  est  hic  et  nunc. 

Ad  tertium  dicendum,  quod  species  intel- 
ligibiles  aliquando  sunt  in  intellectu  in  po¬ 
tentia  tantum,  et  tunc  dicitur  intellectus  esse 
in  potentia;  aliquando  autem  secundum  ul¬ 
timam  completionem  actus,  et  tunc  intelligit 
actu ;  aliquando  medio  modo  se  habet  inter 
potentiam  et  actum;  et  tunc  dicitur  esse 
intellectus  in  habitu;  et  secundum  hunc  mo¬ 
dum  intellectus  conservat  species  etiam 
quando  actu  non  intelligit. 

Conclusio.  —  Memoria,  ut  virtus  conservativa 

1  AI. :  «  definitionis. » 

(a)  Nullam  ruL  intellectae  speciem  in  parte  intel¬ 
lectiva  Hernicus  a  Gandav.0.  et  Godefridus  ponunt, 


specierum  intelligibilum  est,  ad  partem  spectat  in¬ 
tellectivam  :  ut  vero  ad  praeterita,  ut  praeterita 
sunt,  respectum  liabet,  magis  ad  animae  sensiti¬ 
vam  partem  attinet  (a). 

ARTICULUS  VII. 

Utrum  alia  potentia  sit  memoria  intellec¬ 
tiva ,  et  alia  intellectas. 

Ad  septimum  sic  proceditur.  1.  Videtur 
r'  quod  alia  potentia  sit  memoria  intellectiva, 
et  alia  intellectus.  Augustinus  enim  in  X  De 
Trin.,  c.  xi,  coi  982,  t.  8,  ponit  in  mente 
memoriam,  intelligentiam  et  voluntatem. 
Manifestum  est  autem  quod  memoria  est 
alia  potentia  a  voluntate.  Ergo  similiter  est 
alia  ab  intellectu. 

2.  Praeterea,  eadem  ratio  distinctionis1 
est  potentiarum  sensitivae  partis,  et  intellec¬ 
tivae.  Sed  memoria  in  parte  sensitiva  est  alia 
potentia  a  sensu,  ut  supra  dictum  est.  Ergo 
memoria  partis  intellectivae  est  alia  potentia 
ab  intellectu. 

3.  Praeterea,  secundum  Augustinum,  Ioc. 
cit.,  memoria,  intelligentia  et  voluntas  sunt 
sibi  invicem  aequalia,  et  unum  eorum  ab 
alio  oritur.  Hoc  autem  esse  non  posset,  si 
memoria  esset  eadem  potentia  cum  intel¬ 
lectu.  Non  est  ergo  eadem  potentia. 

Sed  contra,  de  ratione  memoriae  est  quod 
sit  thesaurus,  vel  locus  conservativus  spe- 
cierum.  Hoc  autem  Philosophus,  in  III  De 
anima,  text.  6,  attribuit  intellectui,  ut  dic¬ 
tum  est.  Non  ergo  in  parte  intellectiva  est 
alia  potentia  memoria  ab  intellectu. 

Respondeo  dicendum,  quod,  sicut  supra 
dictum  est,  potentiae  animae  distinguuntur 
secundum  diversas  rationes  objectorum,  eo 
quod  ratio  cujuslibet  potentiae  consistit  in 
ordine  ad  id  ad  quod  dicitur,  quod  est  ejus 
objectum.  Dictum  est  etiam  supra  quod  si 
aliqua  potentia  secundum  propriam  ratio¬ 
nem  ordinetur  ad  aliquod  objectum  se¬ 
cundum  communem  rationem  objecti,  non 
diversificabitur  illa  potentia  secundum  diver¬ 
sitates  particularium  differentiarum;  sicut 
potentia  visiva  quae  respicit  suum  objectum 
secundum  rationem  colorati,  non  diversi- 
licatur  secundum  rationem  albi  et  nigri. 
Intellectus  autem  respicit  suum  objectum 
secundum  communem  rationem  entis;  eo 

quia  speciem  quae  in  phantasmate  est  sufficere 
contendunt. 


QTLEST.  LXlII;  AUT.  VII  ET  VIII. 


dUbd  intellectus  possibilis  est  quo  est  omnia 
ficr-U  Unde  secundum  nullam  differentiam 
entium  diversificatur  1  differentia  intellectus 
passibilis.  Diversificatur  tamen  potentia  in- 
t-  -lectus  agentis  et  intellectus  possibilis; 
quia  respectu  ejusdem  objecti  aliud  princi¬ 
pium  oportet  esse  potentiam  activam  quse 
facit  objectum  esse  in  actu ;  et  aliud  poten¬ 
tiam  passivam  quce  movetur  ab  objecto  in 
actu  existente ;  et  sic  potentia  activa  compa¬ 
ratur  ad  suum  objectum  ut  ens  in  actu  ad 
ens  in  potentia;  potentia  autem  passiva 
comparatur  ad  suum  objectum  e  converso, 
ut  ens  in  potentia  ad  ens  in  actu.  Sic  igitur 
nulla  alia  differentia  potentiarum  in  intel¬ 
lectu  esse  potest  nisi  possibilis  et  agentis. 
Unde  patet  quod  memoria  non  est  alia  po¬ 
tentia  ab  intellectu.  Ad  rationem  enim  po¬ 
tentiae  passivae  pertinet  conservare,  sicut  et 
recipere. 

Ad  primum  ergo  dicendum,  quod  quamvis 
in  tertia  distinctione  I  Sententiarum  dicatur 
quod  memoria,  intelligentia  et  voluntas  sint 
tres  vires,  tamen  hoc  non  est  secundum  in¬ 
tentionem  Augustini,  qui  expresse  dicit, 
De  Trin.it.,  lib.  XIV,  c.  vii,  coi.  1043,  t.  8, 
quod  «  si  accipiantur  memoria,  intelligentia 
et  voluntas,  secundum  quod  semper  praesto 
sunt  animae,  sive,  cogitentur,  sive  non  cogi¬ 
tentur,  ad  solam  memoriam  pertinere  viden¬ 
tur.  Intelligentiam  autem  nunc  dico  qua 
intelligimus  cogitantes ;  et  eam  voluntatem, 
sive  amorem,  vel  dilectionem,  quae  istam 
prolem  parentemque  conjungit2.  »  Ex  quo 
patet  quod  ista  tria  non  accipit  Augustinus 
pro  illis  tribus  potentiis ;  sed  memoriam 
accipit  pro  habituali  animae  retentione ;  in¬ 
telligentiam  autem  pro  actu  intellectus, 
voluntatem  autem  pro  actu  voluntatis. 

Ad  secundum  dicendum,  quod  praeteritum 
et  praesens  possunt  esse  propriae  differentiae 
potentiarum  sensitivarum  diversificativae , 
non  autem  potentiarum  intellectivarum,  ra¬ 
tione  supra  dicta. 

Ad  tertium  dicendum,  quod  intelligentia 
oritur  ex  memoria,  sicut  actus  ex  habitu, 


m 

et  hoc  modo  etiam  aequatur  ei ;  non  autem 
sicut  potentia  potentiae3 4. 

Conclusio.  —  Non  est  in  homine  memoria 
distincta  potentia  ab  intellectu;  sed  una  potentia 
sunt,  cum  idem  objectum  habeant. 

ARTICULUS  VIII; 

Utrum  ratio  sit  alia  'potentia  ad  intellectu. 

Ad  octavum  sic  proceditur.  4.  Videtur 
quod  ratio  sit  alia  potentia  ab  intellectu.  In 
lib.  enim  Da  spiritu  et  anima,  c.  xi,  coi.  786, 
t.  6  Oper.  Augustini,  dicitur :  «  Cum  ab  in¬ 
ferioribus  ad  superiora  ascendere  volumus, 
prius  occurrit  nobis  sensus,  deinde  imagi¬ 
natio,  postea  ratio,  deinde  intellectus3’. »  Est 
ergo  alia  potentia  ratio  ab  intellectu,  sicut 
imaginatio  a  ratione. 

2.  Praterea,  Boetius  dicit  in  lib  IV  De  con- 
sol.,  prosa  vi,  coi.  817,  t.  4,  quod  «  intellec¬ 
tus  comparatur  ad  rationem  sicut  aeternitas 
ad  tempus5.  »  Sed  non  est  ejusdem  virtutis 
esse  in  aeternitate  et  esse  in  tempore.  Ergo 
non  est  eadem  potentia  ratio  et  intellectus. 

3.  Praeterea,  homo  communicat  cum  an¬ 
gelis  in  intellectu,  cum  brutis  vero  in  sensu. 
Sed  ratio,  quae  est  propria  hominis,  qua 
animal  rationale  dicitur,  est  alia  potentia  a 
sensu.  Ei'go  pari  ratione  est  alia  potentia  ab 
intellectu,  qui  proprie  convenit  angelis, 
unde  et  intellectuales  dicuntur. 

Sed  contra  est  quod  Augustinus  dicit,  III 
Super  Genes,  aci  litt.,  cap.  xx,  coi.  292,  t.  3, 
quod  «  illud  quo  homo  irrationabilibus  ani¬ 
malibus  antecellit,  vel  est  ratio,  vel  mens, 
vel  intelligentia,  vel  si  quo  alio  vocabulo 
commodius  appellatur0.  »  Ratio  ergo  et  in¬ 
tellectus  et  mens  sunt  nna  potentia. 

Respondeo  dicendum,  quod  ratio  et  intel¬ 
lectus  in  homine  non  possunt  esse  diversae 
potentiae.  Quod  manifeste  cognoscitur,  si 
utriusque  actus  consideretur.  Intelligere 
enim  est  simpliciter  veritatem  intelligibilem 
apprehendere ;  ratiocinari  autem  est  proce¬ 
dere  de  uno  intellecto  ad  aliud,  ad  veritatem 


1  Sic  codd. ;  in  pluribus  edit.  :  «  potentia ;  »  nos 
autem  propter  codices  «  differentia  »  in  obliquo 
eligimus. 

2  Plenius  in  textu  D.  Augustini. 

3  Ita  cod.  Alcan.  cum  editis  omnibus  quos  vidi¬ 
mus  ;  cod.  Tarrac.  :  «  non  sicut  potentiae  pura}.  » 

4  Opusculum  De  spiritu  et  anima,  quod  olim  ab 

aliquibus  ut  genuinus  D.  Augustini  foetus  a3stima- 
batur  et  in  appendice  ad  ejus  opera  nunc  rejicitur, 


videtur  ab  Alckero  ,  clarevallensi  monacho , 
scriptum. 

5  «  Igitur  uti  est  ad  intellectum  ratiocinatio,  ad 
Id  quod  est  id  quod  gignitur,  ad  mternitatem  tem¬ 
pus,  etc.  » 

6  «  Intelligamus  in  eo  factum  hominem  ad  ima¬ 
ginem  Dei,  in  quo  irrationalibus  animantibus  ante¬ 
cellit.  Id  autem  est  ipsa  ratio,  etc.  » 


soo 

intelligibilem  cognoscendam.  Et  ideo  angeli 
qui  perfecte  possident,  secundum  modum 
suae  naturae,  cognitionem  intelligibilis  veri¬ 
tatis,  non  habent  necesse  procedere  de  uno 
ad  aliud ;  sed  simpliciter  et  absque  discursu 
veritatem  rerum  apprehendunt,  ut  Diony¬ 
sius  dicit,  De  div.  nom.,  c.  vn,  §  2,  coi.  867, 
t.  \.  Homines  autem  ad  intelligibilem  veri¬ 
tatem  cognoscendam  perveniunt  procedendo 
de  uno  ad  aliud,  ut  ibidem  dicitur;  et  ideo 
rationales  dicuntur.  Patet  ergo  quod  ratio¬ 
cinari  comparatur  ad  intelligere  sicut  mo¬ 
veri  ad  quiescere,  vel  acquirere  ad  habere ; 
quorum  unum  est  perfecti,  aliud  autem  im¬ 
perfecti.  Et  quia  motus  semper  ab  immobili 
procedit,  et  ad  aliquid  quietum  terminatur, 
inde  est  quod  ratiocinatio  humana  secun¬ 
dum  viam  inquisitionis 1  vel  inventionis  pro¬ 
cedit  a  quibusdam  simpliciter  intellectis, 
qua  sunt  prima  principia ;  et  rursus  in  via 
judicii  resolvendo  redit  ad  prima  principia, 
ad  quaj  inventa  examinat.  Manifestum  est 
autem  quod  quiescere  et  moveri  non  redu¬ 
cuntur  ad  diversas  potentias,  sed 'ad  unam 
«t  eamdem  etiam  in  naturalibus  rebus ;  quia 
per  eamdem  naturam  aliquid  movetur  ad 
locum,  et  quiescit  in  loco.  Multo  ergo  magis 
per  eamdem  potentiam  intelligimus  et  ratio¬ 
cinamur.  Et  sic  patet  quod  in  homine  eadem 
potentia  est  ratio  et  intellectus. 

Ad  primum  ergo  dicendum,  quod  illa 
enumeratio  fit  secundum  ordinem  actuum, 
non  secundum  distinctionem  potentiae; 
quamvis  liber  ille  non  sit  magnae  auctorita¬ 
tis,  ut  jam  dictum  est. 

Ad  secundum  patet  responsio  ex  dictis. 
iEternitas  enim  comparatur  ad  tempus,  si- 
eut  immobile  ad  mobile;  et  ideo  Boetius 
comparavit  intellectum  aeternitati,  rationem 
vero  tempori. 

Ad  tertium  dicendum,  quod  alia  animalia 
sunt  ita  infra  hominem ,  quod  non  pos¬ 
sunt  attingere  ad  cognoscendam  veritatem , 
quam  ratio  inquirit.  Homo  vero  attingit 
ad  cognoscendam  intelligibilem  veritatem, 
quam  angeli  cognoscunt ,  sed  imperfecte ;  et 
ideo  vis  cognoscitiva  angelorum  non  est 
alterius  generis  a  vi  cognoscitiva  rationis, 
sed  comparatur  ad  ipsam  ut  perfectum  ad 
imperfectum. 

Conclusio.  —  Eadem  in  homine  potentia  est 


ratio  et  intellectus,  licet  intelligere  sit  simpliciter 
veritatem  intelligibilem  apprehendere;  ratiocinari 
autem  procedere  de  uno  intellecto  ad  aliud ;  hoc 
enim  imperfecti,  illud  perfecti  est. 

ARTICULUS  IX. 

Utrum  ratio  superior  et  inferior  sint  di¬ 
versae  potentiae. 

Ad  nonum  sic  proceditur.  1 .  Videtur  quod 
ratio  superior  et  inferior  sint  diversae  po¬ 
tentiae.  Dicit  enim  Augustinus,  De  Trinit., 
lib.  XII,  c.  iv,  coi.  1000,  t.  8,  quod  «  imago 
Trinitatis  est  in  superiori  parte  rationis,  non 
.  autem  in  inferiori.  »  Sed  partes  animae  sunt 
ipsae  ejus  potentiae.  Ergo  duae  potentiae  sunt 
ratio  superior  et  inferior. 

2.  Praiterea,  nihil  oritur  a  seipso.  Sed  ra¬ 
tio  inferior  oritur  a  superiori,  et  ab  ea  regu¬ 
latur  et  dirigitur.  Ergo  ratio  superior  est 
alia  potentia  ab  inferiori. 

3.  Praeterea,  Philosophus  dicit  in  VI  Ethic., 
cap.  i,  a  med.,  quod  «  scientificum  animae, 
quo  cognoscit  anima  necessaria,  est  aliud 
principium  et  alia  pars  animae  ab  opinativo 
et  ratiocinativo  quo  cognoscit  contingentia, » 
et  probat  per  hoc,  quia  ad  «  ea  quae  sunt 
genere  altera,  altera  genere  particula  animae 
ordinatur.  »  Contingens  autem  et  necessa¬ 
rium  sunt  altera  genere,  sicut  corruptibile  et 
incorruptibile.  Cum  autem  idem  sit  necessa¬ 
rium  quod  aeternum,  et  temporale  idem  quod 
contingens ;  videtur  quod  idem  sit  quod  Phi¬ 
losophus  vocat  scientificum,  et  superior  pars 
rationis,  quae  secundum  Augustinum,  De 
Trinit .,  lib.  XII,  c.  vn,  coi.  1003,  t.  8,  «  in¬ 
tendit  aeternis  conspiciendis  et  consulendis  ; » 
et  quod  idem  sit  quod  Philosophus  vocat  ratio¬ 
cinativum  vel  opinativum,  et  inferior  ratio, 
quae  secundum  Augustinum,  ibid.,  «  inten¬ 
dit  temporalibus  disponendis.  »  Est  ergo 
alia  potentia  animae  ratio  superior  et  ratio 
inferior. 

4.  Praeterea,  Damascenus  dicit,  lib.  II 
Orthod.  /id.,  cap.  xxii,  coi.  942,  t.  i,  quod 
<(  ex  imaginatione  fit  opinio;  deinde  mens 
dijudicans  opinionem,  sive  vera  sit,  sive 
falsa,  dijudicat  veritatem2;  »  unde  et  mens 
dicitur  a  metiendo.  De  quibus  igitur  judi¬ 
catum  est  jam  et  determinatum,  vere  dici¬ 
tur  intellectus.  Sic  igitur  opinativum,  quod 


1  Ita  coq.  Alcan.  cum  aliis  et  Nicolai;  edit.  Rom.  opinionem  expendens,  verane  sit,  an  falsa  :  tum¬ 
et  Patav. :  «  acquisitionis.  »  demum  quod  verum  est  judicat,  etc.  » 

*  «  Ex  imaginatione  oritur  ooinio ;  tum  cogitatio. 

est  ratio  inferior,  est  aliud  a  mente  et  intel¬ 
lectu,  per  quod  potest  intelligi  ratio  supe¬ 
rior. 

Sed  contra  est  quod  Augustinus  dicit  XII 
De  Trinit.,  cap.  iv,  coi.  1000,  t.  8,  quod 
«  ratio  superior  et  inferior  non  nisi  per 
officia  distinguuntur1.  »  Non  ergo  sunt 
duai  potentiae. 

Respondeo  dicendum,  quod  ratio  superior 
et  inferior,  secundum  quod  ab  Augustino 
accipiuntur,  nullo  modo  duae  potentiae  ani¬ 
mae  esse  possunt.  Dicit  enim,  De  Trinit,., 
lib.  XII,  cap.  vii,  coi.  1005,  t.  8,  quod  «  ratio 
superior  est  quae  intendit  aeternis  conspi¬ 
ciendis,  aut  consulendis-;  »  conspiciendis 
quidem,  secundum  quod  ea  in  seipsis  spe¬ 
culatur;  consulendis  vero,  secundum  quod 
ex  eis  accipit  regulas  agendorum.  Ratio 
vero  inferior  ab  ipso  dicitur  «  quae  intendit 
temporalibus  rebus.  »  Haec  autem  duo,  sci¬ 
licet  temporalia  et  aeterna,  comparantur  ad 
cognitionem  nostram  hoc  modo,  quod  unum 
eorum  est  medium  ad  cognoscendum  alte¬ 
rum.  Nam  secundum  viam  inventionis,  per 
res  temporales  in  cognitionem  devenimus 
aeternorum,  secundum  illud  apostoli  ad 
Rom.,  t,  20  :  Invisibilia  Dei  per  ea  quae 
facta  sunt,  intellecta  conspiciuntur.  In  via 
vero  judicii,  per  aeterna  jam  cognita  de 
temporalibus  judicamus,  et  secundum  ra¬ 
tiones  aeternorum  temporalia  disponimus. 
Potest  autem  contingere  quod  medium  et  id 
ad  quod  per  medium  pervenitur  ad  diversos 
habitus  pertineant  :  sicut  principia  inde¬ 
monstrabilia  pertinent  ad  habitum  intel¬ 
lectus,  conclusiones  vero  ex  his  deductae,  ad 
habitum  scientiae.  Et  iterum 3  ex  principiis 
geometriae  contingit  aliquid  concludere  in 
alia  scientia,  puta  in  perspectiva.  Sed  eadem 
potentia  rationis  est,  ad  quam  pertinet  et 
medium  et  ultimum.  Est  enim  actus  rationis 
quasi  quidam  motus  de  uno  in  aliud  perve¬ 
niens.  Idem  autem  est  mobile,  quod  per- 
transiens  medium  pertingit  ad  terminum. 
Unde  una  et  eadem  potentia  rationis  est 
ratio  superior  et  inferior;  sed  distinguun¬ 
tur,  secundum  Augustinum,  loco  citato  arg. 
sed  contra,  per  officia  actuum,  et  secundum 
diversos  habitus.  Nam  superiori  rationi 
.attribuitur  sapientia,  inferiori  vero  scientia. 

Ad  primum  ergo  dicendum,  quod  secun- 

1  «Eam  mentem  in  liajc  duo  qme commemoravi, 
nisi  per  officia  geminamus.  » 

*  «  Mens  hominis  aeternis  rationibus  conspicien¬ 
dis  vel  consulendis  adhaerescit. » 


dum  quamcumque  rationem  partitionis* 
potest  pars  dici;  inquantum  vero  ratio  di¬ 
viditur  secundum  diversa  officia,  ratio  su¬ 
perior  et  inferior  partes5  dicuntur,  et  non 
quia  sunt  diverste  potentiae. 

Ad  secundum  dicendum,  quod  ratio  infe¬ 
rior  dicitur  a  superiori  deduci,  vel  ab  ea 
regulari,  inquantum  principia  quibus  utitur 
inferior  ratio  deducuntur  et  diriguntur  a 
principiis  superioris  rationis. 

Ad  tertium  dicendum,  quod  scientificum 
de  quo  Philosophus  loquitur,  non  est  idem 
quod  ratio  superior.  Nam  necessaria  scibilia 
inveniuntur  etiam  in  rebus  temporalibus, 
de  quibus  est  scientia  naturalis  et  mathe¬ 
matica.  Opinativum  autem  et  ratiocinativum 
in  minus  est  quam  ratio  inferior,  quia  est 
contingentium  tantum.  Nec  tamen  est  sim¬ 
pliciter  dicendum  quod  sit  alia  potentia  qua 
intellectus  cognoscit  necessaria,  et  alia  qua 
cognoscit  contingentia;  quia  utraque  co¬ 
gnoscit  secundum  eamdem  rationem  ob¬ 
jecti,  scilicet  secundum  rationem  entis  et 
veri.  Unde  et  necessaria,  quae  habent  per¬ 
fectum  esse  in  veritate,  perfecte  cognoscit, 
utpote  ad  eorum  quidditatem  pertingens, 
per  quam  propria  accidentia  de  his  demons¬ 
trat.  Contingentia  vero  imperfecte  cognoscit 
sicut  et  habent  imperfectum  esse  et  veri¬ 
tatem.  Perfectum  autem  et  imperfectum  in 
actu  non  diversificant  potentiam,  sed  uiver- 
sificant  actus  quantum  ad  modum  agendi, 
et  per  consequens  principia  actuum ,  et 
ipsos  habitus.  Et  ideo  Philosophus  posuit 
duas  particulas  animae  scientificum  et  ratio¬ 
cinativum,  non  quia  sunt  duae  potentiae, 
sed  quia  distinguuntur  secundum  diversam 
aptitudinem  ad  recipiendum  diversos  habi¬ 
tus,  quorum  diversitatem  ibi  inquirere  in¬ 
tendit.  Contingentia  enim  et  necessaria,  etsi 
differant,  secundum  propria  genera,  conve¬ 
niunt  tamen  in  communi  ratione  entis,  quam 
respicit  intellectus  :  ad  quam  diversimode 
se  habent  secundum  perfectum  et  imperfec¬ 
tum. 

Ad  quartum  dicendum,  quod  illa  distinc¬ 
tio  Damasceni  est  secundum  diversitatem 
actuum,  non  secundum  diversitatem  poten¬ 
tiarum.  Opinio  enim  significat  actum  intel¬ 
lectus  qui  fertur  in  unam  partem  contradic¬ 
tionis  cum  formidine  alterius.  Dijudicare 

3  Al.  :  «  et  ideo.  » 

4  Ita  cod.  Alcan.  cum  aliis  et  edit.  Patav.;  edit. 
Rom.  et  Nicolai :  «participationis.  » 

5  Cod.  cit.  cum  edit.  Rom. :  «  partitionis.  » 

vero,  vel  mensurare,  est  actus  intellectus 
applicantis  principia  certa  ad  examinatio¬ 
nem  propositorum.  Et  ex  hoc  sumitur 
nomen  mentis.  Intelligere  autem  est  cum 
quadam  approbatione  dijudicatis  inhaerere. 

Conclusio.  —  Una  et  eadem  potentia  sunt  in 
homine  ratio  superior  et  inferior,  distincta  tamen 
actibus  et  habitibus  diversis,  dum  superior  ratio 
ipso  sapientice  habitu  seternis  conspiciendis  et  con¬ 
sulendis  intendit,  inferior  vero  a  temporalibus  per 
scientiam  ad  eeterna  disponitur. 

ARTICULUS  X. 

Utrum  intellirj entia  sit  alia  potentia  ab 
intellectu . 

Ad  decimum  sic  proceditur,  d.  Videtur 
quod  intelligentia  sit  alia  potentia  ah  intel¬ 
lectu.  Dicitur  enim  in  lib.  De  spiritu  et 
anima,  cap.  xi,  coi.  786,  t.  6  Oper.  Au¬ 
gustini,  quod,  «  cum  ab  inferioribus  ad  su¬ 
periora  volumus  ascendere,  prius  occurrit 
sensus,  deinde  imaginatio,  deinde  ratio, 
postea  intellectus,  et  postea  intelligentia1.  » 
Sed  imaginatio  et  sensus  sunt  diversm  po¬ 
tentiae.  Ergo  intellectus  et  intelligentia. 

2.  Praeterea,  Boetius  dicit  in  V  Deconsol., 
prosa  iv,  coi.  849,  t.  4,  quod  «  ipsum  homi¬ 
nem  aliter  sensus,  aliter  imaginatio,  aliter 
ratio,  aliter  intelligentia  intuetur.  »  Sed 
intellectus  est  eadem  potentia  cum  ratione. 
Ergo  videtur  quod  intelligentia  sit  alia  po¬ 
tentia  quam  intellectus,  sicut  ratio  est  alia 
potentia  quam  imaginatio  et  sensus. 

3.  Praeterea,  actus  sunt  praevii  potentiis, 
ut  dicitur  in  II  De  anima,  tcxt.  33.  Sed  in¬ 
telligentia  est  quidam  actus,  ab  aliis  actibus 
qui  attribuuntur  intellectui  diversus.  Dicit 
enim  Damascenus,  lib.  II  De  orthod.  fici., 
cap.  xxu,  coi.  243,  t.  4,  quod  «  primus 
motus  intelligentia  dicitur;  quse  vero  circa 
aliquid  est  intelligentia,  intentio  vocatur; 
quae  permanens  et  figurans  animam  ad  id 
quod  intelligitur,  excogitatio  dicitur :  excogi¬ 
tatio  vero  in  eodem  manens  et  seipsam  exa¬ 
minans,  et  dijudicans,  phronesis  dicitur,  » 
id  est,  sapientia;  «  phronesis  autem  dilatata 

1  «  Liber  De  spiritu  et  anima  Augustino  abjudi¬ 
catur,  et  videtur  ab  Alchero,  Clarevallensi  mona¬ 
cho,  scriptus.  » 

2  «  Sciendum  est  quod  prima  mentis  agitatio , 
cogitatio  simplex  dicitur.  Quse  autem  rei  alicui 
affixa  est,  swota  seu  mentis  ratio  appellatur.  Hsec 
porro,  si  diutius  perstiterit,  atque  in  animo  id 
quod  cogitatum  est  impresserit,  consideratio  nun- 


facit  cognitionem,  id  est  interius  dispositum 
sermonem ;  »  ex  quo  ait  «  provenire  ser¬ 
monem  per  linguam  enarratum2.  »  Ergo 
videtur  quod  intelligentia  sit  quaedam  spe¬ 
cialis  potentia. 

Sed  contra  est  quod  Philosophus  dicit  in 
III  De  anima,  text.  21,  quod  «  intelligentia 
indivisibilium  est  in  quibus  non  est  falsum,  d 
Sed  hujusmodi  cognoscere  pertinet  ad  in¬ 
tellectum.  Ergo  intelligentia  non  est  alia 
potentia  praeter  intellectivum. 

Respondeo  dicendum,  quod  hoc  nomen 
intelligentia  proprie  significat  ipsum  actunx 
intellectus,  qui  est  intelligere.  In  quibusdam 
tamen  libris  de  arabico  translatis,  substan¬ 
tiae  separatae,  quas  nos  angelos  dicimus, 
intelligcntiae  vocantur,  forte  propter  lioc 
quod  hujusmodi  substantiae  semper  actu 
intelligunt.  In  libris  tamen  de  graeco  trans¬ 
latis  dicuntur  intellectus  seu  mentes.  Sic 
ergo  intelligentia  ab  intelleetu  non  distin¬ 
guitur  sicut  potentia  a  potentia,  sed  sicut 
actus  a  potentia ;  innuitur  enim  talis  divisio 
etiam  a  philosophis.  Quandoque  enim  ponunt 
qua  tuor  intellectus,  scilicet  intellectum  agen¬ 
tem  ,  intellectum  3  possibilem,  intellectum 
habitu  et  intellectum  adeptum ;  quorum  qua- 
tuor  intellectus  agens  et  possibilis  sunt  di¬ 
versae  potentiae,  sicut  et  in  omnibus  est  alia 
potentia  activa  et  alia  passiva ;  alia  vero  tria 
distinguuntur  secundum  tres  status  intellec¬ 
tus  possibilis ;  qui  quandoque  est  in  potentia 
tantum,  et  sic  dicitur  possibilis;  quandoque 
autem  in  actu  primo,  qui  est  scientia,  et  sic 
dicitur  intellectus  in  habitu ;  quandoque 
autem  in  actu  secundo  qui  est  considerare,, 
et  sic  dicitur  intellectus  in  actu,  sive  intel¬ 
lectus  adeptus. 

Ad  primum  ergo  dicendum,  quod  si  re¬ 
cipi  debet  illa  auctoritas,  intelligentia  po¬ 
nitur  pro  actu  intellectus;  et  sic  dividitur 
contra  intellectum  sicut  actus  contra  poten¬ 
tiam. 

Ad  secundum  dicendum,  quod  Boetius 
accipit  intelligentiam  pro  actu  intellectus, 
qui  transcendit  actum  rationis ;  unde  ibidem, 
proSa  v,  coi.  854,  t.  4,  dicit  quod  «  ratio 
tantum  humani  generis  est,  sicut  intelli- 

cupatur.  Consideratio  in  eadem  re  rursus  haerens, 
ac  sese  probans  et  explorans ,  prudentia  nomina¬ 
tur.  Hsec  denique  si  latius  progreditur,  ratiocina¬ 
tionem  facit,  quse  internus  sermo  est,  etc.  Ex  quo 
prolatitium  aiunt  prodire  sermonem,  qui  lingua 
pronuntiatur.  » 

3  Parm.  :  «  intellectum  agentem,  possibilem,  et  in 
habitu,  et  adeptum. » 


QU.UST.  LXXIX, 

gcntia  sola  Dei ;  proprium  enim  Doi  est 
quod  absque  omni  investigatione  omnia  in- 
telligit.  » 

Ad  tertium  dicendum,  quod  omnes  illi 
actus  quos  Damascenus  enumerat,  sunt 
unius  potentiae,  scilicet  inteftectivae ;  quae 
primo  quidem  simpliciter  aliquid  appre- 
Jiendit,  et  hic  actus  dicitur  mtelligentia ; 
secundo  vero  id  quod  apprehendit  ordinat 
ad  aliquid  aliud  cognoscendum  vel  operan¬ 
dum,  et  hic  vocatur  intentio;  dum  vero 
persistit  in  inquisitione  illius  quod  intendit, 
vocatur  cogitatio;  dum  vero  id  quod  est 
cogitatum  examinat  ad  aliqua  certa,  dicitur 
scire  vel  sapere,  quod  est  phronesis  vel  sa¬ 
pientia  :  nam  sapientiae  est  judicare,  ut  di¬ 
citur  in  I  Metaph.,  cap.  n,  a  prine.  Ex  quo 
autem  habet  aliquid  pro  certo  quasi  exami¬ 
natum,  cogitat  quomodo  possit  illud  aliis 
manifestare;  etheee  est  «  dispositio  interioris 
sermonis,  »  ex  qua  procedit  exterior  locutio. 
Non  enim  omnis  differentia  actuum  poten¬ 
tias  diversificat,  sed  sola  illa  quae  non  potest 
reduci  in  idem  principium,  ut  supra  dictum 
est. 

Conclusio.  —  Intelligentia  et  intellectus  non 
distinguuntur  ut  duce  potentice,  sed  ut  actus  a 
potentia. 

ARTICULUS  XI. 

Utrum  intellectus  speculativus  et  practicus 
sint  diversae  potentiae. 

Ad  undecimum  sic  proceditur.  1.  Videtur 
quod  intellectus  speculativus  et  practicus 
sint  diversae  potentiae  Apprehensivum  enim 
et  motivum  sunt  diversa  genera  potentia¬ 
rum,  ut  patet  in  II  De  anima,  text.  27.  Sed 
intellectus  speculativus  est  apprehensivus 
tantum  :  intellectus  autem  practicus  est 
motivus.  Ergo  sunt  diversae  potentiae. 

2.  Praeterea,  diversa  ratio  objecti  diversi¬ 
ficat  potentiam.  Sed  objectum  speculativi 
intellectus  est  verum,  praetici  autem  bonum, 
quae  differunt  ratione.  Ergo  intellectus  spe¬ 
culativus  et  practicus  sunt  diversae  potentiae. 

3.  Praeterea,  in  parte  intellectiva  intellec¬ 
tus  practicus  comparatur  ad  speculativum, 
sicut  aestimativa  ad  imaginativam  in  parte 
sensitiva.  Sed  aestimativa  differt  ab  imagi- 
nativa  sicut  potentia  a  potentia ,  ut  supra 
dictum  est.  Ergo  et  intellectus  practicus  a 
speculativo. 


ART.  X  ET  XI.  303 

Sed  contra  est  quod  dicitur  in  III  De 
anima,  text.  49,  quod  « intellectus  specula¬ 
tivus  per  extensionem  fit  practicus.  »  Una 
autem  potentia  non  mutatur  in  aliam.  Ergo 
intellectus  speculativus  et  practicus  non 
sunt  diversae  potentiae. 

Respondeo  dicendum,  quod  intellectus 
practicus  et  speculativus  non  sunt  diversae 
potentiae. 

Cujus  ratio  est,  quia,  ut  supra  dictum  est, 
id  quod  accidentaliter  se  habet  ad  objecti 
rationem  quam  respicit  aliqua  potentia,  non 
diversificat  potentiam.  Accidit  enim  colorato 
quod  sit  homo,  aut  magnum,  aut  parvum. 
Unde  omnia  hujusmodi  eadem  visiva  poten¬ 
tia  apprehenduntur.  Accidit  autem  alicui 
apprehenso  per  intellectum  quod  ordinetur 
ad  opus,  vel  non  ordinetur.  Secundum  hoc 
autem  differunt  intellectus  speculativus  et 
practicus ;  nam  intellectus  speculativus  est 
qui  quod  apprehendit  non  ordinat  ad  opus, 
sed  ad  solam  veritatis  considerationem; 
practicus  vero  intellectus  dicitur  qui  hoc 
quod  apprehendit  ordinat  ad  opus.  Et  hoc 
est  quod  Philosophus  dicit  in  III  De  anima, 
text.  49,  quod  «  speculativus  differta  practico 
fine;  »  unde  et  a  fine  denominatur  uterque : 
hic  quidem  speculativus,  ille  vero  practicus, 
id  est,  operati vus. 

Ad  primum  ergo  dicendum,  quod  intellec¬ 
tus  practicus  est  motivus  non  quasi  exequens 
motum,  sed  quasi  dirigens  ad  motum ;  quod 
convenit  ei  secundum  modum  suae  appre¬ 
hensionis. 

Ad  secundum  dicendum,  quod  verum  et 
bonum  se  invicem  circumcedunt  *.  Nam  ve¬ 
rum  est  quoddam  bonum,  alioquin  non  esset 
appetibile;  et  bonum  est  quoddam  verum, 
alioquin  non  esset  intelligibile.  Sicut  igitur 
objectum  appetitus  potest  esse  verum,  in- 
quantum  habet  rationem  boni,  sicut  cum 
aliquis  appetit  veritatem  cognoscere,  ita  ob¬ 
jectum  intellectus  praetici  est  bonum  ordi¬ 
nabile  ad  opus  sub  ratione  veri.  Intellectus 
enim  practicus  veritatem  cognoscit  sicut 
speculativus,  sed  veritatem  cognitam  ordi¬ 
nat  ad  opus. 

Ad  tertium  dicendum,  quod  multae  diffe¬ 
rentiae  diversificant  sensitivas  potentias  quae 
non  diversificant  potentias  intellectivas,  ut 
supra  dictum  est. 

Conclusio.  —  Accidit  rei  per  intellectum  appre- 
liensre,  ut  ad  opus  ordinetur,  vel  non  ordinetur « 


1  AI. :  « includunt. » 

unde  constat  intellectum  speculativum  et  practi- 
cum,  qui  per  hoc  differant,  diversas  potentias  non 
esse. 

ARTICULUS  XII. 

Utram  synderesis  sit  querelam  specialis  po¬ 
tentia  ab  aliis  distincta. 

Ad  duodecimum  sic  proceditur.  1 .  Videtur 
quod  synderesis  sit  quaedam  specialis  poten¬ 
tia  ab  aliis  distincta.  Ea  enim  quae  cadunt 
sul>  una  divisione,  videntur  esse  unius  ge¬ 
neris.  Sed  in  Glossa  Hieronymi  Ezech.,  i, 
super  illud  :  Quatuor  facies  uni,  coi.  22, 
t.  5,  dividitur  synderesis  contra  irascibilem, 
et  concupiscibilem  et  rationalem,  quae  sunt 
quaedam  potentiae.  Ergo  synderesis  est 
quaedam  potentia. 

2.  Praeterea,  opposita  sunt  unius  generis. 
Sed  synderesis  et  sensualitas  opponi  viden¬ 
tur,  quia  synderesis  semper  inclinat  ad 
bonum,  sensualitas  autem  semper  ad  ma¬ 
lum ;  unde  per  serpentem  significatur,  ut 
patet  per  Augustinum,  XII  De  Trinit.,  c.  xii 
et  xnr,  coi.  1007,  t.  8.  Videtur  ergo  quod 
synderesis  sit  potentia,  sicut  et  sensualitas. 

3.  Praeterea,  Augustinus  dicit  in  lib.  II 
De  libero  arbitrio,  cap.  x,  coi.  1236,  t.  1, 
quod  «  in  naturali  judicatorio  adsunt  quae¬ 
dam  regulae,  et  semina  virtutum,  et  vera 
et  incommutabilia  ‘.  »  Ilaec  autem  dicimus 
synderesim.  Cum  ergo  regulae  incommuta¬ 
biles  quibus  judicamus  pertineant  ad  ratio¬ 
nem  secundum  sui  superiorem  partem,  ut 
Augustinus  dicit,  De  Trinit.,  lib.  XII,  cap.  ii, 
coi.  999,  t.  8,  videtur  quod  synderesis  sit 
idem  quod  ratio,  et  ita  est  quaedam  potentia. 

Sed  contra,  «  potentiae  rationales  se  habent 
ad  opposita,  »  secundum  Philosophum,  XII 
Metaph.,  text.  3.  Synderesis  autem  non  se 
habet  ad  opposita,  sed  ad  bonum  tantum  in¬ 
clinat.  Ergo  synderesis  non  est  potentia;  si 
enim  esset  potentia,  oporteret  quod  esset 
rationalis  potentia ;  non  enim  invenitur  in 
brutis. 

Respondeo  dicendum,  quod  synderesis 
non  est  potentia,  sed  habitus ;  licet  quidam 
posuerint  synderesim  esse  quamdam  poten¬ 
tiam  ratione  altiorem,  quidam  vero  dixerint 
eam  esse  ipsam  rationem,  non  ut  est  ratio, 
sed  ut  est  natura. 

1  «  Istas  tanquam  regulas  et  quaedam  lumina 
virtutum,  et  vera  et  incommutabilia,  et  sive  sin¬ 
gula,  sive  omnia  communiter  adesse  ad  contem¬ 
plandum  eis  qui  htec  valent  sua  quisque  ratione  ac 


Ad  hujus  autem  evidentiam  consideran¬ 
dum  est  quod,  sicut  supra  dictum  est,  ra¬ 
tiocinatio  hominis,  cum  sit  quidam  motus, 
progreditur  ab  intellectu  aliquorum,  scilicet 
naturaliter  notorum  absque  investigatione 
rationis,  sicut  a  quodam  principio  immobili; 
ct  ad  intellectum  etiam  terminatur,  inquan- 
tum  judicamus  per  principia  per  se  natura¬ 
liter  nota  de  his  quse  ratiocinando  inveniun¬ 
tur.  Constat  autem  quod  sicut  ratio  specula¬ 
tiva  ratiocinatur  de  speculativis,  ita  ratio 
practica  ratiocinatur  de  operabilibus.  Oportet 
igitur  naturaliter  nobis  esse  indita  sicut 
principia  speculabilium,  ita  et  principia  ope- 
rabilium. 

Prima  autem  principia  speculabilium 
nobis  naturaliter  indita  non  pertinent  ad 
aliquam  specialem  potentiam,  sed  ad  quem¬ 
dam  specialem  habitum,  qui  dicitur  «  intel¬ 
lectus  principiorum,  »  ut  patet  in  VI  Ethic., 
cap.  vi.  Unde  et  principia  operabilium  nobis 
naturaliter  indita  non  pertinent  ad  specialem 
potentiam,  sed  ad  specialem  habitum  natu¬ 
ralem,  quem  dicimus  synderesim.  Unde  et 
synderesis  dicitur  instigare  ad  bonum  et 
murmurare  de  malo,  inquantum  per  prima 
principia  procedimus  ad  inveniendum,  et 
judicamus  inventa.  Patet  ergo  quod  synde¬ 
resis  non  est  potentia,  sed  habitus  naturalis. 

Ad  primum  ergo  dicendum,  quod  illa  di¬ 
visio  Hieronymi  attenditur  secundum  diver¬ 
sitatem  actuum,  non  secundum  diversitatem 
potentiarum.  Diversi  autem  actus  possunt 
esse  unius  potentiae. 

Ad  secundum  dicendum,  quod  oppositio 
sensualitatis  et  synderesis  attenditur  secun¬ 
dum  oppositionem  actuum,  non  sicut  diver¬ 
sarum  specierum  unius  generis. 

Ad  tertium  dicendum,  quod  hujusmodi 
incommutabiles  rationes  sunt  prima  prin¬ 
cipia  operabilium,  circa  quae  non  contingit 
errare ;  et  attribuuntur  rationi  sicut  poten¬ 
tiae,  et  synderesi  sicut  habitui  :  unde  et 
utroque,  scilicet  ratione  et  synderesi,  natu¬ 
raliter  judicamus. 

Conclusio.  —  Synderesis  non  quaedam  specialis 
potentia  est  ratione  altior ;  sed  habitus  quidam  na¬ 
turalis  principiorum  operabilium,  sicut  intellectus 
habitus  est  principiorum  speculabilium ,  et  non 
potentia  aliqua  (a). 

mente  conspicere,  pariter  mecum  vides. »  > 

(o)  Synderesis  nominat  aut  superiorem  animar 
rationalis  partem ,  aut  juxta  D.  Thomam  princi 
piorum  operabilium  habitum;  conscientia  nomina 


505 


QUiEST.  LXXIX,  ART.  XIII. 


ARTICULUS  XIII. 

Utrum  conscientia  sit  quxdam  potentia. 

Ad  tertium  decimum  sic  proceditur.  1 .  Vi¬ 
detur  quod  conscientia  sit  quaedam  potentia. 
Dicit  enim  Ori  genes  super  illud  Rom.  ii  : 
Reddente  illis  testimonium  conscientia,  o, tc., 
lib.  II  in  Ep.,  coi.  893,  t.  4,  quod  «  con¬ 
scientia  est  spiritus  corrector,  et  paedagogus 
animae  sociatus,  quo  separatur  a  malis,  et 
adhaeret  bonis  *.  »  Sed  spiritus  in  anima  no¬ 
minat  potentiam  aliquam  :  vel  ipsam  men¬ 
tem,  secundum  illud  Ephes.,  iv,  23 :  Renova¬ 
mini  spiritu  mentis  vestrx ;  vel  ipsam 
i  magi  nationem ;  unde  et  imaginaria  visio 
spiritualis  vocatur,  ut  patet  per  Augustinum, 
Super  Gen.  ad  lilt.,  lib.  XII,  c.  vu,  coi.  4*59, 

1.  3.  Est  ergo  conscientia  quaedam  po¬ 
tentia. 

2.  Praeterea,  nihil  est  peccati  subjectum 
nisi  potentia  animae.  Sed  conscientia  est 
subjectum  peccati ;  dicitur  enim  ad  Tit.,  i, 
15,  de  quibusdam  quod  inquinatae  sunt 
eorum  et  mens  et  conscientia.  Ergo  videtur 
quod  conscientia  sit  potentia. 

3.  Praeterea,  neces  u?  est,  quod  conscientia 
sit  actus,  vel  habitus,  vel  potentia.  Sed  non 
est  actus,  quia  non  semper  maneret  in  ho¬ 
mine  ,  nec  etiam  habitus,  non  enim  esset 
unum  quid  conscientia,  sed  multa ;  per  mul¬ 
tos  enim  habitus  cognoscitivos  dirigimur  in 
agendis.  Ergo  conscientia  est  potentia. 

Sed  contra,  conscientia  deponi  potest,  non 
autem  potentia.  Ergo  conscientia  non  est 
potentia. 

Respondeo  dicendum,  quod  conscientia, 
proprie  loquendo,  non  est  potentia,  sed  ac¬ 
tus. 

Et  hoc  patet  tum  ex  ratione  nominis,  tum 
etiam  ex  his  quse  secundum  communem 
usum  loquendi  conscientiae  attribuuntur. 
Conscientia  enim  secundum  proprietatem 
vocabuli  importat  ordinem  scientiae  ad  ali¬ 
quid  :  nam  conscientia  dicitur  «  cum  alio 
scientia.  »  Applicatio  autem  scientiae  ad  ali- 

habitum  conclusionum  ex  hujusmodi  principiis 
habitarum;  lex  naturae  hujusmodi  principiorum  ob¬ 
jectum  designat.  Juxta  Bonaventuram,  synderesis 
superior  portio  rationis  non  est.  Juxta  D.  Tho- 
mam,  synderesis  non  est  liberum  arbitrium.  Hanc, 
sicut  et  conscientiam,  in  voluntate  collocat  doctor 
Solemnis,  Henricus  scilicet  a  Gandavo;  sed  in  vo¬ 
luntate  synderesim,  et  in  intellectu  conscientiam 
doctor  Devotus  et  Alexander  de  Hales.  Cum 


quid  fit  per  aliquem  actum.  Unde  ex  ista  ra¬ 
tione  nominis  patet  quod  conscientia  sit 
actus. 

Idem  autem  apparet  ex  his  quae  conscien¬ 
tiae  attribuuntur.  Dicitur  enim  conscientia 
testificari,  ligare  vel  instigare,  vel  etiam 
accusare,  vel  etiam  remordere  sive  reprehen¬ 
dere.  Et  haec  omnia  consequuntur  applica¬ 
tionem  alicujus  nostra?  cognitionis  vel  scien¬ 
tiae  ad  ea  qua?  agimus.  Quae  quidem  appli¬ 
catio  fit  tripliciter.  Uno  modo,  secundum 
quod  recognoscimus  aliquid  nos  fecisse  vel 
non  fecisse,  secundum  illud  Eccle.,  vu,  23  ; 
Scit  conscientia  tua,  quia  et  tu  crebro  ma¬ 
ledixisti  aliis ;  et  secundum  hoc  conscientia 
dicitur  testificari.  Alio  modo  applicatur  se¬ 
cundum  quod  per  nostram  conscientiam 
judicamus  aliquid  esse  faciendum  vel  non 
faciendum ;  et  secundum  hoc  dicitur  con-  . 
scientia  instigare  vel  ligare.  Tertio  modo 
applicatur  secundum  quod  per  conscientiam 
judicamus  quod  aliquid  quod  est  factum,  sit 
bene  factum  vel  non  bene  factum ;  et  secun¬ 
dum  hoc  conscientia  dicitur  excusare,  vel 
accusare,  seu  remordere.  Patet  autem  quod 
omnia  haec  consequuntur  actualem  applica¬ 
tionem  scientiae  ad  ea  quae  agimus  ;  unde, 
proprie  loquendo,  conscientia  nominat  ac¬ 
tum. 

Quia  tamen  habitus  est  principium  actus, 
quandoque  nomen  conscientiae  attribuitur 
primo  habitui  naturali,  scilicet  synderesi, 
sicut  Hieronymus  in  Glossa  Ezech.,  i,  super 
illud  :  Quatuor  facies  uni,  lib.  I,  coi.  22, 
t.  5,  synderesim  «  conscientiam  »  nominat; 
et  Basilius,  Rom.  in  prine.  Proverb.,  a  na¬ 
turale  judicatorium ;  »  et  Damascenus  dicit, 
De  fid.  orth.,  lib.  IV,  cap.  xxii,  coi.  1199, 

1. 1,  quod  est  «  lex  intellectus  nostri 2.  »  Con¬ 
suetum  enim  est  quod  causae  et  effectus  per 
invicem  nominentur. 

Ad  primum  ergo  dicendum,  quod  con¬ 
scientia  dicitur  spiritus,  secundum  quod  spi¬ 
ritus  pro  mente  ponitur,  quia  est  quoddam 
mentis  dictamen. 

Ad  secundum  dicendum,  quod  inquinatio 
dicitur  esse  in  conscientia,  non  sicut  in  sub- 

D.  Thoma  doctor  Subtilis  et  Scotistae  concordant. 

1  «  Arbitror  quod  (conscientia)  ipse  sit  spiritus, 
qui  ab  apostolo  esse  cum  anima  dicitur,...  velut 
paedagogus  ei  quidam  sociatus,  et  rector,  ut  eam 
de  melioribus  moneat,  vel  de  culpis  castiget  et 
arguat.  » 

i  «  Conscientiam,  quse  et  ipsa  mentis  nostrae  lex 
dicitur.  » 

jecto,  sed  sicut  cognitum  in  cognitione,  in- 
quantum  scilicet  aliquis  scit  se  esse  inqui¬ 
natum. 

Ad  tertium  dicendum,  quod  actus,  etsi  non 
semper  maneat  in  se,  semper  tamen  manet 
in  sua  causa,  quae  est  potentia  et  habitus. 
Habitus  autem  ex  quibus  'conscientia  infor¬ 
matur,  etsi  multi  sunt,  omnes  tamen  effica¬ 
ciam  habent  ab  uno  primo  1,  scilicet  ab  ha¬ 
bitu  primorum  principiorum,  qui  dicitur 
syndcresis.  Unde  specialiter  hic  habitus  in¬ 
terdum  conscientia  nominatur,  ut  supra  dic¬ 
tum  est. 

Conclusio.  —  Conscientia  si  proprie  sumatur, 
potentia  non  est,  sed  actus  quo  scientiam  nostram 
ad  ea  quae  agimus,  applicamus  :  quam  applicatio¬ 
nem  sequitur  vel  testificatio  vel  ligatio  vel 
excusatio  (a). 

QU/ESTIO  LXXX. 

DE  POTENTIIS  APPETITIVIS  IN  COMMUNI  (b). 

(Et  duo  quaeruntur.) 

Deinde  considerandum  est  de  potentiis 
appetitivis,  et  circa  hoc  consideranda  sunt 
quatuor.  Primo  de  appetitu  in  communi. 
Secundo  de  sensualitate.  Tertio  de  voluntate. 
Quarto  de  libero  arbitrio. 

Circa  primum  queeruntur  duo  :  1°  utrum 
debeat  poni  appetitus  aliqua  specialis  po¬ 
tentia  animae ;  2°  utrum  appetitus  dividatur 
in  appetitum  sensitivum  et  intellectivum, 
sicut  in  potentias  diversas. 

ARTICULUS  PRIMUS. 

Utrum  appetitus  sit  aliqua  specialis  animae 
potentia. 

Ad  primum  sic  proceditur.  4.  Videtur 
quod  appetitus  non  sit  aliqua  specialis  ani¬ 
mae  potentia.  Ad  ea  enim  quae  sunt  com¬ 
munia  animatis  et  inanimatis,  non  est  aliqua 
potentia  animae  assignanda.  Sed  appetere 
est  commune  animatis  et  inanimatis;  quia 
«  bonum  est  quod  omnia  appetunt,  »  ut  di- 

1  Sic  cod.  :  «  primo,  »  scilicet  «  liabitu,  »  sed 
Parm.  et  edit,  placuit  addere  :  «  principio,  »  sic  : 
«  primo  principio.  » 

s  Muitoties  in  eo  capite. 

(a)  Secundum  Scotorellum  et  Ricliardum,  con¬ 
scientia  est  tactus,  habitus,  objectum  scitum,  habi¬ 
tus  innatus  et  habitus  adquisitus,  habitus  unicus, 
et  plures  habitus.  • 


citur  in  I  Ethic.,  cap.  i.  Ergo  appetitus  noii 
est  specialis  potentia  animse. 

2.  Prteterea,  potentise  distinguuntur  se¬ 
cundum  objecta.  Sed  idem  est  quod  cognos¬ 
cimus  et  appetimus.  Ergo  vim  appetitivam 
non  oportet  esse  aliam  praeter  vim  appre- 
hensivam. 

3.  Praeterea,  corniMMe  nofi  distinguitur 
contra  proprium.  Sed  quaelibet  potentia  ani¬ 
mae  appetit  quoddam  particulare  appetibile, 
scilicet  objectum  sibi  conveniens.  Ergo  res¬ 
pectu  hujus  objecti,  quod  est  appetibile  in 
communi,  non  oportet  accipi  aliquam  po¬ 
tentiam  ab  aliis  distinctam,  quae  appetitiva 
dicatur. 

Sed  contra  est  quod  Philosophus  in  II  De 
anima,  text.  27,  distinguit  appetitivum  ab 
aliis  potentiis.  Damascenus  etiam  in  II  Iib_ 
Orth.  fici.,  cap.  xxn,  coi.  942,  t.  4,  distin¬ 
guit  vires  appetiti  vas  a  cognitivis. 

Respondeo  dicendum,  quod  necesse  est 
ponere  quamdam  potentiam  animae  appeti¬ 
ti  vam. 

Ad  cujus  evidentiam  considerandum  est 
quod  quamlibet  formam  sequitur  aliqua  in¬ 
clinatio  ;  sicut  ignis  ex  sua  forma  inclinatur 
ad  superiorem  locum,  et  ad  hoc  quod  gene¬ 
ret  sibi  simile.  Forma  autem  in  his  quse 
cognitionem  participant  altiori  modo  inve¬ 
nitur  quam  in  his  quae  cognitione  carent.  In 
his  enim  quse  cognitione  carent  invenitur 
tantummodo  forma  ad  unum  esse  proprium 
determinans  unumquodque ,  quod  etiam 
naturale  uniuscujusque  est.  Hanc  igitur 
formam  naturalem  sequitur  naturalis  incli¬ 
natio  quse  appetitus  naturalis  vocatur.  Ia 
habentibus  autem  cognitionem  sic  determi¬ 
natur  unumquodque  ad  proprium  esse  na¬ 
turale  per  formam  naturalem,  quod  tamea 
est  receptivum  specierum  aliarum  rerum, 
sicut  sensus  recipit  species  omnium  sensibi¬ 
lium,  et  intellectus  omnium  intelligibilium. 
Et  sic  anima  hominis  fit  omnia  quodammodo 
secundum  sensum  et  intellectum,  in  quo  co¬ 
gnitionem  habentia  ad  Dei  similitudinem 
quodammodo  appropinquant,  in  quo  omnia 
praeexistunt,  sicut  Dionysius  dicit 2,  De  div , 

(i b )  Triplex  appetitus  in  nobis  est  : 

4.  Naturalis  quem  non  imaginatio  gignit,  sed  ipsa 
est  dispositio  qualitatum  naturalium,  quibus  vires- 
naturales  suas  actiones  exercent; 

2.  Sensitivus  qui  ex  prrecedenti  imaginatione  vel 
sensu  consequitur; 

3.  Rationalis  qui  sequitur  rationis  apprehensio¬ 
nem. 

nom .,  c.  v,  coi.  815,  1. 1 .  Sicut  igitur  formse 
altiori  modo  existunt  in  habentibus  cognitio¬ 
nem  supra  modum  formarum  naturalium, 
ita  oportet  quod  in  eis  sit  inclinatio  supra 
modum  inclinationis  naturalis  quae  dicitur 
appetitus  naturalis.  Et  haec  superior  incli¬ 
natio  pertinet  ad  vim  animae  appetitivam, 
per  quam  animal  appetere  potest  ea  quae  ap¬ 
prehendit,  non  solum  ea  ad  quae  inclinatur 
ex  forma  naturali.  Sic  igitur  necesse  est 
ponere  aliquam  potentiam  animae  appetiti¬ 
vam. 

Ad  primum  ergo  dicendum,  quod  appe¬ 
tere  invenitur  in  habentibus  cognitionem 
supra  modum  communem  quo  invenitur  in 
omnibus,  ut  dictum  est.  Et  ideo  oportet  ad 
hoc  determinari  aliquam  potentiam  animae. 

Ad  secundum  dicendum  ,  quod  id  quod 
apprehenditur  et  appetitur  est  idem  subjecto, 
sed  differt  ratione.  Apprehenditur  enim  ut 
est  ens  sensibile  vel  intelligibile ;  appetitur 
vero  ut  est  conveniens  aut  bonum.  Diversi¬ 
tas  autem  rationum  in  objectis  requiritur  ad 
diversitatem  potentiarum ,  non  autem  mate¬ 
rialis  diversitas. 

Ad  tertium  dicendum ,  quod  unaquaeque 
potentia  animae  est  quaedam  forma  seu  na¬ 
tura,  et  habet  naturalem  inclinationem  in 
aliquid.  Unde  unaquaeque  appetit  objectum 
sibi  conveniens  naturali  appetitu  ,  supra 
quem  est  appetitus  animalis  consequens  ap¬ 
prehensionem  ,  quo  appetitur  aliquid  non  ea 
ratione  quae  est  conveniens  ad  actum  hujus 
vel  illius  potentiae,  utpote  visio  ad  videndum 
et  auditio  ad  audiendum  1 ;  sed  quia  est  con¬ 
veniens  simpliciter  animali. 

Conclusio.  —  Quoniam  in  quibus  forma  altiori 
modo  existit,  etiam  inclinatio  superior  invenitur, 
necesse  est  in  cognitionem  habentibus,  qua?  formam 
altiori  modo  habent,  esse  etiam  vim  appetitivam 
supra  modum  appetitus  naturalis. 

ARTICULUS  II. 

Utrum  appetitus  sensitivus  et  intellectivus 
sint  diversae  potentiae. 

Ad  secundum  sic  proceditur.  1.  Videtur 
quod  appetitus  sensitivus  et  intellectivus  non 
sint  diversae  potentia?.  Potentiae  enim  non 
di  versificantur  per  accidentales  differentias, 
ut  supra  dictum  est.  Sed  aecidit  appetibili 

*  Ita  cod.  Alcan.  cum  edit.  Romana;  Nicolai: 
«  Utpote  visui  ad  videndum,  et  auditui  ad  audien¬ 
dum.  »  Editiones  Patavina? :  «  Utpote  in  visu  ad  vi- 

quod  sit  apprehensum  per  sensum  vel  in¬ 
tellectum.  Ergo  appetitus  sensitivus  et  intel¬ 
lectivus  non  sunt  di  versa?  potentiae. 

2.  Praeterea,  cognitio  intellectiva  est  uni¬ 
versalium  ;  et  secundum  hoc  distinguitur  a 
sensitiva,  quae  est  singularium.  Sed  ista  dis¬ 
tinctio  non  habet  locum  ex  parte  appetiti- 
vae  :  cum  enim  appetitus  sit  motus  ab  anima 
ad  res,  quae  sunt  singulares,  omnes  appeti¬ 
tus  videntur  esse  rei  singularis.  Non  ergo 
appetitus  intellectivus  debet  distingui  a  sen¬ 
sitivo. 

3.  Praeterea,  sicut  sub  apprehensi vo  ordi¬ 
natur  appetitivum,  ut  inferior  potentia,  ita  et 
motivum.  Sed  non  est  aliud  motivum  in  ho¬ 
mine  consequens  intellectum ,  quam  in  aliis 
hominibus  consequens  sensum.  Ergo  pari 
ratione  neque  est  aliud  appetitivum. 

Sed  contra  est  quod  Philosophus,  in  III 
De  anima,  text.  57,  distinguit  duplicem  ap¬ 
petitum  ,  et  dicit  quod  «  appetitus  superior 
movet  inferiorem.  » 

Respondeo  dicendum,  quod  necesse  est 
dicere,  appetitum  intellectivum  esse  aliam 
potentiam  a  sensitivo.  Potentia  enimappeti- 
tiva  est  potentia  passiva ,  quae  nata  est  mo¬ 
veri  ab  apprehenso  ;  unde  appetibile  appre¬ 
hensum  est  movens  non  motum  ;  appetitus 
autem,  movens  motum,  ut  dicitur  in  III  De 
anima,  text.  54,  et  XI  Metaph.,  text.  53. 
Passiva  autem  et  mobilia  distinguuntur  se¬ 
cundum  distinctionem  activorum  et  motivo- 
rum  ;  quia  oportet  motivum  esse  proportio- 
natum  mobili  et  activum  passivo  ;  et  ipsa 
potentia  passiva  propriam  rationem  habet 
ex  ordine  ad  suum  activum.  Quia  igitur  est 
alterius  generis  apprehensum  per  intellec¬ 
tum  et  apprehensum  per  sensum,  conse¬ 
quens  est  quod  appetitus  intellectivus  sit  alia 
potentia  a  sensitivo. 

Ad  primum  ergo  dicendum,  quod  appeti¬ 
bili  non  accidit  esse  apprehensum  per  sen¬ 
sum  vel  intellectum ,  sed  per  se  ei  convenit. 
Nam  appetibile  non  movet  appetitum ,  nisi 
inquantum  est  apprehensum.  Unde  differen¬ 
tiae  apprehensi  sunt  per  se  differentia?  appe¬ 
tibilis.  Unde  potentia?  appetitivae  distinguun¬ 
tur  secundum  differentiam  apprehensorum, 
sicut  secundum  propria  objecta. 

Ad  secundum  dicendum,  quod  appetitus 
intellectivus9,  etsi  feratur  in  res  qua?  sunt 
extra  animam  singulares,  fertur  tamen  in 

dendum,  et  auditu,  »  ete. 

2  Nicolai :  «  naturalis.  » 

eas  secundum  aliquam  rationem  universa¬ 
lem  ;  sicut  cum  appetit  aliquid,  quia  est  bo¬ 
num.  Unde  Philosophus  dicit  in  sua  Rhetor 
lib.  II,  cap.  iv,  circ.  fm.,  quod  odium  potest 
esse  de  aliquo  universali,  puta  cum  odio  ha¬ 
bemus  omne  latronum  genus.  Similiter 
enim  per  appetitum  intellectivum  appetere 
possumus  immaterialia  bona ,  quae  sensus 
non  apprehendit,  sicut  scientiam,  virtutem 
et  alia  hujusmodi. 

Ad  tertium  dicendum,  quod,  sicut  dicitur 
in  III  De  anima ,  text.  58,  opinio  universalis 
non  movet  nisi  mediante  particulari  ;  et  si¬ 
militer  appetitus  superior  movet  mediante 
inferiori ;  et  ideo  non  est  alia  vis  motiva 
consequens  intellectum  et  sensum. 

Conclusio.  —  Cum  illud  quod  intellectu  appre¬ 
henditur,  diversi  sit  generis  ab  eo,  quod  a  sensu 
apprehenditur ;  necesse  est  appetitum  sensitivum 
et  intellectivum  ad  diversas  potentias  pertinere. 

QUztibj. 

DE  SENSUALITATE  (o). 

(Et  tria  quaeruntur.) 

Deinde  considerandum  est  de  sensualitate , 
circa  quam  quseruntur  tria  :  1°  utrum  sen¬ 
sualitas  sit  vis  appetitiva  tantum ;  2°  utrum 
dividatur  sensualitas  in  irascibilem  et  con¬ 
cupiscibilem  sicut  in  diversas  potentias; 
3°  utrum  irascibilis  et  concupiscibilis  obe- 
diant  rationi. 

ARTICULUS  PRIMUS. 

Utrum  sensualitas  solum  sit  appetitiva. 

Ad  primum  sic  proceditur.  1.  Videtur 
quod  sensualitas  non  solum  sit  appetitiva, 
sed  etiam  cognitiva.  Dicit  enim  Augustinus, 
De  Trinit.y  lib.  XII,  cap.  xii,  coi.  1007,  t.  8, 
quod  «  sensualis  animae  motus ,  qui  in  cor- 

(a)  Sensualitas  accipitur  tripliciter  : 

1.  Pro  dispositione  corporis  ad  actum  virtutis 
sensitivae. 

2.  Pro  dispositione  ex  parte  carnis  ad  sentiendum 
cum  virtute  speciali  movente,  nondum  anima  cor¬ 
pus  perficiente,  sicut  in  embryone  ubi  anima  sen¬ 
sitiva  non  est,  si  tamen  ibi  non  sit;  nam  si  ibi 
esset,  virtus  specialis  inutilis  foret. 

3.  Pro  habilitate  quae  ad  sentiendum  inest  ex 
anima  perficiente  corpus,  r:  dc  ipaam  animam 
sensitivam  sensualitas  dicit. 

Sensualitas  definitur  ultimo  sensu  vis  quaedam 
inferior  animae  ex  qua  est  motus  qut  in  corporis 
exteriores  sensus  intenditur,  et  appetitus  in  homine 
rerum  ad  corpus  pertinentium.  Proprie  loquendo 


poris  sensu  intenditur,  nobis  pecoribusque 
communis  est.  »  Sed  corporis  sensus  sub  vi 
cognitiva  continentur.  Ergo  sensualitas  est 
vis  cognitiva. 

2.  Praeterea,  quae  cadunt  sub  una  divi¬ 
sione,  videntur  esse  unius  generis.  Sed  Au¬ 
gustinus,  lib.  XII  De  Trinit.y  loc.  cit.,  dividit 
sensualitatem  contra  rationem  superiorem 
et  inferiorem,  quae  ad  cognitionem  pertinet. 
Ergo  sensualitas  etiam  est  vis  cognitiva. 

3.  Praeterea,  sensualitas  in  tentatione  ho¬ 
minis  tenet  locum  serpentis.  Sed  serpens  in 
tentatione  primorum  parentum  se  habuit  ut 
nuntians  et* proponens  peccatum;  quod  est 
viris  cognitivae.  Ergo  sensualitas  est  vis  co¬ 
gnitiva. 

Sed  contra  est  quod  sensualitas  definitur 
esse  «  appetitus  rerum  ad  corpus  pertinen¬ 
tium.  » 

Respondeo  dicendum,  quod  nomen  sensua¬ 
litatis  sumptum  videtur  a  sensuali  motu,  de 
quo  Augustinus  loquitur,  XII  De  Trinit.y 
loco  cit.,  sicut  ab  actu  sumitur  nomen  po¬ 
tentiae,  ut  a  visione  visus.  Motus  autem  sen¬ 
sualis  est  appetitus  apprehensionem  sensiti¬ 
vam  consequens  ;  actus  enim  apprehensivae 
virtutis  non  ita  proprie  dicitur  motus ,  sicut 
actio  appetitus.  Nam  operatio  virtutis  appre¬ 
hensivae  perficitur  in  hoc  quod  res  appre¬ 
hensae  sunt  in  apprehendente ;  operatio  au¬ 
tem  virtutis  appetitivae  perficitur  in  hoc 
quod  appetens  inclinatur  in  rem  appetibi¬ 
lem.  Et  ideo  operatio  apprehensivae  virtutis 
assimilatur  quieti,  operatio  autem  virtutis 
appetitivae  magis  assimilatur  motui  :  unde 
per  sensualem  motum  intelligitur  operatio 
appetitivae  virtutis.  Et  sic  sensualitas  est 
nomen  appetitus  sensitivi. 

Ad  primum  ergo  dicendum,  quod  per  hoc 
quod  dicit  Augustinus,  quod  «  sensualis 
animae  motus  intenditur  in  corporis  sensu,  *» 
non  datur  intelligi  quod  corporis  sensus  sub 

est  in  homine  tantum,  juxta  Guillermum.  A  sen¬ 
sualitate  quae  solum  appetitum  nominat,  nec  est 
ipsa  inferior  rationis  portio,  differt.  —  Anima  sen¬ 
sitiva  sensitivam,  et  motivam,  et  brutalem  com¬ 
prehendit.  —  Proprie  autem  sensualitas  designat 
illam  partem  per  quam  animal,  et  homo  praecipue 
in  aliquid  appetendum  vel  fugiendum  sub  ratione 
convenientis  vel  disconvenientis  movetur.  Vis  ra¬ 
tiones  convenientis  vel  disconvenientis  apprehen¬ 
dens  vocatur  aestimativa,  per  quam  lupum  fugit, 
matrem  sequitur  agnus.  Unde,  proprie  loquendo, 
in  confinio  aestimativae  et  appetitivae  sequentis 
sensualitas  incipit,  et  est  rerum  corporalium  appe¬ 
titus.  Sensibilitas  autem  omnes  vires  animae  sensi¬ 
tivae  comprehendit. 

sensualitate  comprehendantur ,  sed  magis 
quod  motus  sensualitatis  sit  inclinatio  quee- 
dam  ad  sensus  corporis,  dum  scilicet  appeti¬ 
mus  ea  quae  per  corporis  sensus  apprehen¬ 
duntur.  Et  sic  corporis  sensus  pertinent  ad 
sensualitatem  quasi  prceambuli. 

Ad  secundum  dicendum,  quod  sensualitas 
dividitur  contra  rationem  superiorem  et  in¬ 
feriorem  ,  inquantum  communicant  in  actu 
motionis.  Vis  cnkn  cognitiva,  ad  quam  perti¬ 
net  ratio  superior  et  inferior,  est  motiva;  sicut 
appetitiva  ad  quam  pertinet  sensualitas. 

Ad  tertium  dicendum ,  quod  serpens  non 
solum  ostendit  et  proposuit  peccatum;  sed 
etiam  inclinavit  in  allectum  peccati 1 ;  et 
quantum  ad  hoc  sensualitas  per  serpentem 
significatur. 

Conclusio.  —  Sensualitas  non  aliquam  cognosci- 
tivam  virtutem  importat,  sed  ammse  vim  appeti¬ 
ti  vam. 

ARTICULUS  II. 

Utrum  appetitus  sensitivus  distinguatur  in 

irascibilem  et  concupiscibilem ,  sicut  in 

potentias  diversas . 

Ad  secundum  sic  proceditur.  1.  Videtur 
quod  appetitus  sensitivus  non  distinguatur 
in  irascibilem  et  concupiscibilem  sicut  in 
potentias  diversas.  Eadem  enim  potentia 
animae  est  unius  contrarietatis ,  ut  visus 
albi  et  nigri,  ut  dicitur  in  II  De  anima , 
text.  107.  Sed  conveniens  et  nocivum  sunt 
contraria.  Cum  ergo  concupiscibilis  respiciat 
conveniens,  irascibilis  vero  nocivum ,  vide¬ 
tur  quod  eadem  potentia  animae  sit  irascibi¬ 
lis  et  concupiscibilis. 

2.  Praeterea,  appetitus  sensitivus  non  est 
nisi  convenientium  secundum  sensum.  Sed 
conveniens  secundum  sensum  est  objectum 
concupiscibilis.  Ergo  nullus  appetitus  sensi¬ 
tivus  est  a  concupiscibili  differens. 

3.  Praeterea,  odium  est  in  irascibili.  Dicit 
enim  Hieronymus,  in  JJatth.  xm,  v.  33, 
Comm.  lib.  II,  coi.  91,  t.  7  :  «  Possideamus 
in  irascibili  odium  vitiorum.  »  Sed  odium, 
cum  contrarietur  amori,  est  in  concupisci¬ 
bili.  Ergo  eadem  vis  est  concupiscibilis  et 
irascibilis. 

Sed  contra  est  quod  Gregorius  Nyssenus, 
lib.  De  nat.  hominis i,  cap.  xvi,  et  Damasce- 

1  Edit.  Patav.  : « in  effectum. » 

a  Liber  De  natura  hominis  Gregorio  Nysseno 
olim  adseribebatur;  auctorem  autem  habet  Neme- 
sium,  episcopum  Emesae,  in  Phoenicia  secunda,  qui 

nus,  De  fid.  orth .,  lib.  II,  cap.  xii,  coi.  927, 
t.  1,  ponunt  duas  vires,  «  irascibilem  »  et 
c<  concupiscibilem  »  partes  appetitus  sensitivi. 

Respondeo  dicendum,  quod  appetitus  sen¬ 
sitivus  est  una  vis  m  genere,  quae  sensua¬ 
litas  dicitur;  sed  dividitur  in  duas  potentias, 
quae  sunt  species  appetitus  sensitivi,  scilicet 
in  irascibilem  et  concupiscibilem. 

Ad  cujus  evidentiam  considerandum  est 
quod  in  rebus  naturalibus  corruptibilibus 
non  solum  oportet  esse  inclinationem  ad 
consequendum  convenientia  et  refugiendum 
nociva ,  sed  etiam  ad  resistendum  corrum¬ 
pentibus  et  contrariis  ,  quae  convenientibus 
impedimentum  praebent ,  et  ingerunt  nocu¬ 
menta  ;  sicut  ignis  habet  naturalem  inclina¬ 
tionem  non  solum  ut  recedat  ab  inferiori 
loco,  qui  sibi  non  convenit ,  et  tendat  in  lo¬ 
cum  superiorem  sibi  convenientem ,  sed 
etiam  quod  resistat  corrumpentibus  et  im¬ 
pedientibus.  Quia  igitur  appetitus  sensi¬ 
tivus  est  inclinatio  consequens  apprehensio¬ 
nem  sensitivam,  sicut  appetitus  naturalis  est 
inclinatio  consequens  formam  naturalem, 
necesse  est  quod  in  parte  sensitiva  sint  duae 
appetitivae  potentiae.  Una  per  quam  anima 
simpliciter  inclinatur  ad  prosequendum  ea 
quae  sunt  convenientia  secundum  sensum 
et  ad  refugiendum  nociva ;  et  haec  dicitur 
concupiscibilis.  Alia  vero  per  quam  animal 
resistit  impugnantibus  quae  convenientia 
impugnant  et  nocumenta  inferunt ;  et  haec 
vis  vocatur  irascibilis;  unde  dicitur  quod 
ejus  objectum  est  arduum,  quia  scilicet  ten¬ 
dit  ad  hoc  quod  superet  contraria,  et  super¬ 
emineat  eis. 

11®  autem  duae  inclinationes  non  redu¬ 
cuntur  in  unum  principium ;  quia  interdum 
anima  tristibus  se  ingerit  contra  inclinatio¬ 
nem  concupiscibilis,  ut  secundum  inclinatio¬ 
nem  irascibilis  impugnet  contraria  ;  unde 
etiam  passiones  irascibilis  repugnare  viden¬ 
tur  passionibus  concupiscibilis.  Nam  concu¬ 
piscentia  accensa  minuit  iram,  et  ira  accensa 
minuit  concupiscentiam  ut  in  pluribus.  Pa¬ 
tet  etiam  ex  lioc  quod  irascibilis  est  quasi 
propugnatrix  et  defensatrix  concupiscibilis, 
dum  insurgit  contra  ea  quae  impediunt  con¬ 
venientia  quae  concupiscibilis  appetit,  et  in¬ 
gerunt  nociva  quae  concupiscibilis  refugit. 

Et  propter  hoc  omnes  passiones  irascibilis 

iv  saeculo  floruit  et  inter  hujus  aevi  doctores  nu¬ 
meratur.  Vide  inter  hujus  Opera  librum  praedic¬ 
tum,  cap.  xvi,  coi.  671. 

incipiunt  a  passionibus  concupiscibilis  et  in 
eas  terminantur ;  sicut  ira  nascitur  ex  illata 
tristitia  ,  et  vindictam  inferens  in  laetitiam 
terminatur.  Propter  hoc  etiam  pugnae  ani¬ 
malium  sunt  de  concupiscibilibus,  scilicet  de 
de  cibis  et  venereis,  ut  dicitur  in  IX  De  ani¬ 
malibus,  cap.  i. 

Ad  primum  ergo  dicendum ,  quod  vis 
concupiscibilis  est  et  convenientis  et  incon¬ 
venientis  ;  sed  irascibilis  est  ad  resistendum 
inconvenienti  quod  impugnat. 

Ad  secundum  dicendum,  quod,  sicut  in  ap- 
prehensivis  virtutibus  in  parte  sensitiva  est 
aliqua  vis  aestimativa,  scilicet  quae  est  per- 
ceptiva  eorum  quae  sensum  non  immutant, 
ut  supra  dictum  est ,  ita  etiam  in  appetitu 
sensitivo  est  aliqua  vis  appetens  aliquid 
quod  non  est  conveniens  secundum  delecta¬ 
tionem  sensus,  sed  secundum  quod  est  utile 
animali  ad  suam  defensionem;  et  haec  est 
vis  irascibilis. 

Ad  tertium  dicendum,  quod  odium  sim¬ 
pliciter  pertinet  ad  concupiscibilem ;  sed  ra¬ 
tione  impugnationis,  quae  ex  odio  causatur, 
potest  ad  irascibilem  pertinere. 

Conclusio.  —  Concupiscibilis  vis  est  convenientis 
et  inconvenientis  ;  irascibilis  autem  ad  resistendum 
contrariis  ;  diversa?  igitur  sunt  potentiae  partis  sen¬ 
sitivae,  irascibilis  et  concupiscibilis  (a). 

ARTICULUS  III. 

Utrum  irascibilis  et  concupiscibilis  obecliant 
rationi. 

Ad  tertium  sic  proceditur.  1.  Videtur  quod 
irascibilis  et  concupiscibilis  non  obediant 
rationi.  Irascibilis  enim  et  concupiscibilis 
sunt  partes  sensualitatis.  Sed  sensualitas 
non  obedit  rationi ;  unde  per  serpentem  si¬ 
gnificatur  ,  ut  dicit  Augustinus ,  XII  De 
Trinit.,  c.  xii,  etc.,  coi.  4007,  t.  8.  Ergo 
irascibilis  et  concupiscibilis  non  obediunt 
rationi. 

2.  Preeterea,  quod  obedit  alicui,  non  re¬ 
pugnat  ei.  Sed  irascibilis  et  concupiscibilis 
repugnant  rationi,  secundum  illud  Apostoli 
ad  Rom.,  vii,  23  :  Video  aliam  legem  in 
membris  meis  repugnantem  legi  mentis 
mex.  Ergo  irascibilis  et  concupiscibilis  non 
obediunt  rationi. 

1  «  Pars  autem  illa  quse  rationem  audit,  eique 
obsequitur,  in  iram  et  cupiditatem  distribuitur.  » 

2  Parm. :  «in  homine.»  — 3  Parm. :  «est  ei  obediens.» 

{a)  Secundum  Guillermum  et  Bonaventuram,  in 


3.  Praderea,  sicut  rationali  parte  animae 
inferior  est  vis  appetitiva,  ita  etiam  et  vis 
sensitiva.  Sed  sensitiva  pars  animae  non 
obedit  rationi ;  non  enim  audimus  nec  vide¬ 
mus  quando  volumus.  Ergo  similiter  neque 
vires  sensitivi  appetitus,  scilicet  irascibilis  et 
concupiscibilis,  obediunt  rationi. 

Sed  contra  est  quod  Damascenus  dicit, 
lib.  II  Orth.  fidei,  c.  xii,  coi.  927,  t.  1,  quod 
«  obediens,  et  persuadibile  rationi  dividitur 
in  concupiscentiam  et  iram1 2.  » 

Respondeo  dicendum,  quod  irascibilis  et 
concupiscibilis  obediunt  superiori  parti,  in 
qua  est  intellectus,  sive  ratio  et  voluntas, 
dupliciter  :  uno  modo  quidem  quantum  ad 
rationem ,  alio  vero  modo  quantum  ad  vo¬ 
luntatem. 

Rationi  quidem  obediunt  quantum  ad 
ipsos  suos  actus.  Cujus  ratio  est,  quia  appe¬ 
titus  sensitivus  in  aliis  quidem  animalibus 
natus  est  moveri  ab  eestimativa  virtute,  si¬ 
cut  ovis,  aestimans  lupum  inimicum,  timet. 
Loco  autem  aestimativa}  virtutis  est  in  ho¬ 
mine,  sicut  supra  dictum  est,  vis  cogitativa, 
quae  dicitur  a  quibusdam  «  ratio  particula¬ 
ris  ;  »  eo  quod  est  collativa  intentionum 
indi  vidualium.  Unde  ab  ea  natus  est  moveri 
in  homine  appetitus  sensitivus.  Ipsa  autem 
ratio  particularis  nata  est  moveri  et  dirigi* 
secundum  rationem  universalem;  unde  in 
syllogisticis  ex  universalibus  propositioni¬ 
bus  concluduntur  conclusiones  singulares. 
Et  ideo  patet  quod  ratio  universalis  imperat 
appetitui  sensitivo,  qui  distinguitur  per  con¬ 
cupiscibilem  et  irascibilem,  et  hic  appetitus 
ei3  obedit.  Et  quia  deducere  universalia  prin¬ 
cipia  in  conclusiones  singulares ,  non  est 
opus  simplicis  intellectus,  sed  rationis ;  ideo 
irascibilis  et  concupiscibilis  magis  dicuntur 
obedire  rationi  quam  intellectui.  IIoc  etiam 
quilibet  experiri  potest  in  seipso ;  applicando 
enim  aliquas  universales  considerationes, 
mitigatur  ira  aut  timor,  aut  aliquid  hujus¬ 
modi,  vel  etiam  instigatur. 

.  Voluntati  etiam  subjacet  appetitus  sensiti¬ 
vus  quantum  ad  exeeutionem  quae  fit  per 
vim  motivam.  In  aliis  enim  animalibus  sta- 
tim  ad  appetitum  concupiscibilis  et  irascibilis 
sequitur  motus;  sicut  ovis  timens  lupum 
statim  fugit  :  quia  non  est  in  eis  superior 
appetitus,  qui  repugnet.  Sed  homo  non  sta- 

genere  et  integrative  potentia  seu  vis  sensualitatis 
in  homine  una  est ;  loquendo  particulariter,  plures 
in  homine  sensualitates  sunt.  Iisec  ad  D.  Thomae 
dicta  non  redeunt. 


QUJEST.  LXXXI,  ART.  III,  ET  GUJEST.  LXXXII,  ART.  I.  311 


tim  movetur  secundum  appetitum  irascibi- 
lem  et  concupiscibilem ,  sed  expectatur  im¬ 
perium  voluntatis,  quae  est  appetitus  supe¬ 
rior.  In  omnibus  enim  potentiis  motivis 
-ordinatis,  secundum  movens  non  movet  nisi 
virtute  primi  moventis.  Unde  appetitus  in¬ 
ferior  non  sufficit  movere,  nisi  appetitus 
superior  consentiat.  Et  hoc  est  quod  Philo¬ 
sophus  dicit  in  III  De  anima,  text.  57,  quod 
«  appetitus  superior  movet  appetitum  infe¬ 
riorem,  sicut  sphaera  superior  inferiorem.  » 
IIoc  ergo  modo  iraseibilis  et  concupiscibilis 
rationi  subduntur. 

Ad  primum  ergo  dicendum,  quod  sensua¬ 
litas  significatur  per  serpentem  quantum  ad 
id  quod  est  proprium  sibi  ex  parte  sensitivae 
partis.  Iraseibilis  autem  et  concupiscibilis 
magis  nominant  sensitivum  appetitum 1  ex 
parte  actus,  ad  quem  inducunt  ex  ratione, 
ut  dictum  est. 

Ad  secundum  dicendum,  quod,  sicut  Phi¬ 
losophus  dicit  in  I  Politicorum,  c.  iii,  «  est 
quidem  m  animali  contemplari  et  despoti- 
•cmn  principatum  et  politicum.  »  Anima 
quidem  corpori  dominatur  despotico  princi¬ 
patu,  intellectus  autem  appetitui,  politico  et 
regali.  Dicitur  enim  despoticus  principatus 
quo  aliquis  principatur  servis,  qui  non  ha- 
hent  facultatem  in  aliquo  resistendi  imperio 
praecipientis,  quia  nihil  sui  habent.  Princi¬ 
patus  autem  politicus  et  regalis  dicitur  quo 
aliquis  principatur  liberis;  qui,  etsi  subdan¬ 
tur  regimini  praesidentis,  tamen  habent  ali¬ 
quid  proprium  ex  quo  possunt  reniti  praeci¬ 
pientis  imperio.  Sic  igitur  anima  dominatur 
corpori  despotico  principatu,  quia  corporis 
membra  in  nullo  resistere  possunt  imperio 
animae,  sed  statim  ad  appetitum  animae  mo¬ 
vetur  manus  et  pes,  et  quodlibet  membrum 
quod  natum  est  moveri  voluntario  motu2. 
Intellectus  autem  seu  ratio  dicitur  principari 
irascibili  et  concupiscibili  politico  principatu, 
quia  appetitus  sensibilis  habet  aliquid  pro¬ 
prium,  unde  potest  reniti  imperio  rationis. 
Katus  est  enim  moveri  appetitus  sensitivus 
non  solum  ab  aestimativa  in  aliis  animali¬ 
bus,  et  cogitativa  in  homine,  quam  dirigit 
universalis  ratio,  sed  etiam  ab  imagi nativa 
et  sensu.  Unde  experimur  irascibiiem  vel 
concupiscibilem  rationi  repugnare,  per  hoc 
quod  sentimus  vel  imaginamur  aliquod  de¬ 
lectabile  quod  ratio  vetat,  vel  triste  quod 

*  Ita  cod.  cum  editis  plurimis ;  edit.  Rom. :  «  Sen¬ 
sitivum  quam  appetitivum.  » 


ratio  praecipit.  Et  sic  per  hoc  quod  iraseibilis 
et  concupiscibilis  in  aliquo  rationi  renugnant, 
non  excluditur  quin  ei  obediant. 

Ad  tertium  dicendum,  quod  sensus  exte¬ 
riores  indigent  ad  suos  actus  exterioribus 
sensibilibus,  quibus  immutantur,  quorum 
praesentia  non  est  in  potestate  rationis.  Sed 
vires  interiores  tam  appetiti  vae  quam  appre- 
hensivae  non  indigent  exterioribus  rebus; 
et  ideo  subduntur  imperio  rationis,  quae  po¬ 
test  non  solum  instigare  vel  mitigare  affec¬ 
tus  appetitivse  virtutis,  sed  etiam  formare 
imaginativae  virtutis  phantasmata. 

Conclusio.  —  Iraseibilis  et  concupiscibilis  obe- 
diunt  rationi  et  voluntati,  sed  non  eadem  ratione. 

QtLESTIO  LXXXII. 

DE  VOLUNTATE. 

(Et  quinque  queeruntur.) 

Deinde  considerandum  est  de  voluntate, 
circa  quam  qumruntur  quinque  :  1°  utrum 
voluntas  aliquid  ex  necessitate  appetat ; 
2°  utrum  omnia  ex  necessitate  appetat ; 
3°  utrum  sit  eminentior  potentia  quam  in¬ 
tellectus;  4°  utrum  voluntas  moveat  intel¬ 
lectum  ;  5°  utrum  voluntas  distinguatur  per 
irascibiiem  et  concupiscibilem. 

ARTICULUS  PRIMUS. 

Utrum  voluntas  aliquid  ex  necessitate 
appetat. 

Ad  primum  sic  proceditur,  i.  Yidetur 
quod  voluntas  nihil  ex  necessitate  appetat. 
Dicit  enim  Augustinus,  De  civit.  Dei,  lib.  Y, 
c.  x,  coi.  152,  t.  7,  quod  «  si  aliquid  est  ne¬ 
cessarium,  non  est  voluntarium.  »  Sed 
omne  quod  voluntas  appetit,  est  volunta¬ 
rium  ;  ergo  nihil  quod  voluntas  appetit  est 
necessario  desideratum. 

2.  Praeterea,  potestates  rationales  secun¬ 
dum  Philosophum,  lib.  IX  Metaph.,  text.  3, 
se  habent  ad  opposita.  Sed  voluntas  est  po¬ 
testas  rationalis  quia,  ut  dicitur  in  111  De 
anima,  text.  42,  «  voluntas  in  ratione  est.  » 
Ergo  voluntas  se  habet  ad  opposita;  ad  nihil 
ergo  de  necessitate  determinatur. 

3.  Praeterea,  secundum  voluntatem  sumus 
domini  nostrorum  actuum.  Sed  ejus  quod 

4  Cod.  Tarrac.  :  «  vario  motu. » 

ex  necessitate  est,  non  sumus  domini.  Ergo 
actus  voluntatis  non  potest  de  necessitate 
esse. 

Sed  contra  est  quod  Augustinus  dicit  in 
XIII  De  Trinit.,  c.  in,  coi.  1018,  t.  8,  quod 
«  beatitudinem  omnes  una  voluntate  appe¬ 
tunt1.  »  Si  autem  non  esset  necessarium  sed 
contingens,  deficeret  ad  minus  in  pauciori¬ 
bus.  Ergo  voluntas  ex  necessitate  aliquid 
vult. 

Respondeo  dicendum,  quod  necessitas  di¬ 
citur  multipliciter.  Necesse  est  enim  quod 
non  potest  non  esse;  quod  quidem  convenit 
alicui,  uno  modo  ex  principio  intrinseco, 
sive  materiali ,  sicut  cum  dicimus ,  quod 
omne  compositum  ex  contrariis  necesse  est 
corrumpi;  sive  formali,  sicut  cum  dicimus, 
quod  necesse  est  triangulum  habere  tres 
angulos  mquales  duobus  rectis.  Et  heee  est 
necessitas  naturalis  et  absoluta.  Alio  modo 
convenit  alicui  quod  non  possit  non  esse  ex 
aliquo  extrinSeco,  vel  fine,  vel  agente ;  fine 
quidem,  sicut  cum  aliquis  non  potest  sine 
hoc  consequi,  aut  bene  consequi,  finem  ali¬ 
quem,  ut  cibus  dicitur  necessarius  ad  vitam, 
et  equus  ad  iter;  et  haec  vocatur  necessitas 
finis,  quae  interdum  etiam  utilitas  dicitur; 
ex  agente  autem  hoc  alicui  convenit  sicut 
cum  aliquis  cogitur  ab  aliquo  agente  ita 
quod  non  possit  contrarium  agere ;  et  haec 
vocatur  necessitas  coactionis. 

Haec  igitur  coactionis  necessitas  repugnat 
voluntati.  Nam  hoc  dicimus  esse  violentum, 
quod  est  contra  inclinationem  rei.  Ipse  au¬ 
tem  motus  voluntatis  est  inclinatio  quaedam 
in  aliquid ;  et  ideo  sicut  dicitur  aliquid  natu¬ 
rale,  epiia  est  secundum  inclinationem  na¬ 
turae,  ita  dicitur  aliquid  voluntarium,  quia 
est  secundum  inclinationem  voluntatis.  Si¬ 
cut  ergo  impossibile  est  quod  aliquid  simul 
sit  violentum  et  naturale,  ita  impossibile  est 
quod  aliquid  simpliciter  sit  coactum  sive 
violentum  et  voluntarium.  Necessitas  autem 
finis  non  repugnat  voluntati  quando  ad 
finem  non  potest  perveniri  nisi  uno  modo ; 
sicut  ex  voluntate  transeundi  mare  fit  ne- 

1  Colligitur  ex  fine  c.  m,  et  principio  c.  iv. 

*  Parm.  :  «  vult.  »  —  3  «  Malum  itaque  deflectit 
a  via...  extra  voluntatem.  » 

(a)  Voluntas  varie  definitur. 

Motus  est  animi,  cogente  nullo,  ad  aliquid  adi¬ 
piscendum,  vel  non  admittendum.  —  Aug. 

Vis  est  applicata  ad  eligendum  quod  magis  pla¬ 
cet.  —  Boet. 

Virtus  est  appetitiva  ejus  quod  secundum  natu¬ 
ram  est,  contentiva  omnium  quse  substantialiter 


cessi tas  in  voluntate  ut  velit  navem.  Simili¬ 
ter  etiam  nec  necessitas  naturalis  repugnat 
voluntati  :  quinimo  necesse  est  quod  sicut 
intellectus  ex  necessitate  inhaeret  primis 
principiis,  ita  voluntas  ex  necessitate  inhae¬ 
reat  ultimo  fini,  qui  est  bcatitudo.  Finis  enim 
se  habet  in  operativis  sicut  principium  in 
speculativis,  ut  dicitur  in  II  Phys.,  text.  89. 
Oportet  enim  quod  illud  quod  naturaliter 
alicui  convenit,  et  immobiliter,  sit  funda¬ 
mentum  et  principium  omnium  aliorum ; 
quia  natura  rei  est  primum  in  unoquoque, 
et  omnis  motus  procedit  ab  aliquo  immobili. 

Ad  primum  ergo  dicendum,  quod  ver¬ 
bum  Augustini  est  intelligendum  de  neces¬ 
sario  necessitate  coactionis.  Necessitas  au¬ 
tem  naturalis  non  aufert  libertatem  volun¬ 
tatis,  ut  ipsemet  in  eodem  libro  dicit. 

Ad  secundum  dicendum,  quod  voluntas, 
secundum  quod  aliquis  naturaliter  vult , 
magis  respondet  intellectui  naturalium  prin¬ 
cipiorum  quam  rationi,  quse  ad  opposita  se 
habet.  Unde  secundum  hoc  magis  est  intel¬ 
lectualis  quam  rationalis  potestas. 

Ad  tertium  dicendum,  quod  sumus  domini 
nostrorum  actuum,  secundum  quod  possu¬ 
mus  hoc  vel  illud  eligere.  Electio  autem  non 
est  de  fine,  sed  de  his  quae  sunt  ad  finem,  ut 
dicitur  in  III  Ethic.,  c.  u.  Unde  appetitus 
ultimi  finis  non  est  de  his  quorum  domini 
sumus. 

Conclusio.  —  Voluntas  nihil  velle  potest  coactio¬ 
nis  necessitate ;  potest  autem  aliquid  velle  neces¬ 
sitate  linis,  seu  suppositionis;  naturali  etiam 
necessitate  aliquid  vult,  beatitudinem  videlicet  (a). 

ARTICULUS  II. 

Utrum  voluntas  ex  necessitate  omnia  velit 
quxeumque  vult. 

Ad  secundum  sic  proceditur.  1.  Videtur 
quod  voluntas  ex  necessitate  omnia  velit 
quaecumque 2  velit.  Dicit  enim  Dionysius, 
iv  cap.  De  clivin.  nom.,  §  32,  coi.  734,  t.  1, 
quod  «  malum  est  praeter  voluntatem3.  »  Ex 

adsunt  naturse,  ut  sunt  esse,  vivere,  etc.  —  Albert. 
Magn.,  ex  Damasceni  verbis. 

Prima  voluntas  thelesis  vocatur,  et  hsec  est  natu¬ 
ralis  ; 

Secunda  proprie  vocatur  voluntas,  et  heee  ratio¬ 
nalis  est ; 

Tertia  dicitur  bulisis,  et  hsec  est  qualiscumque 
voluntas,  eo  quod  generalis  est  appetitus  possibi¬ 
lium  et  impossibilium,  sive  per  nos  sive  non  per 
nos  operandorum. 


Si3 

necessitate  ergo  voluntas  tendit  in  bonum 
sibi  propositum. 

2.  Praeterea,  objectum  voluntatis  compa¬ 
ratur  ad  ipsam  sicut  movens  ad  mobile.  Sed 
motus  mobilis  necessario  consequitur  ex 
movente.  Ergo  videtur  quod  objectum  vo¬ 
luntatis  ex  necessitate  moveat  ipsam. 

3.  Praeterea,  sicut  apprehensum  secun¬ 
dum  sensum  est  objectum  appetitus  sensitivi, 
ita  apprehensum  secundum  intellectum  est 
objectum  intellectivi  appetitus,  qui  dicitur 
voluntas.  Sed  apprehensum  secundum  sen¬ 
sum  ex  necessitate  movet  appetitum  sensi¬ 
tivum;  dicit  enim  Augustinus,  IX  Super 
Genes,  ad  litt.,  c.  xiv,  coi.  402,  t.  3,  quod 
«  animalia  moventur  visis1.  »  Ergo  videtur 
quod  apprehensum  secundum  intellectum 
ex  necessitate  moveat  voluntatem. 

Sed  contra  est  quod  Augustinus  dicit, 
lib.  I  Retr.,  cap.  ix,  coi.  596, 1. 1,  quod  «  vo¬ 
luntas  est  qua  peccatur,  et  recte  vivitur ;  » 
et  sic  se  habet  ad  opposita.  Non  ergo  ex 
necessitate  vult  quaecumque  vult. 

Respondeo  dicendum,  quod  voluntas  non 
ex  necessitate  vult  quaecumque  vult.  Ad  cu¬ 
jus  evidentiam  considerandum  est,  quod  si¬ 
cut  intellectus  naturaliter  et  ex  necessitate 
inhaeret  primis  principiis,  ita  voluntas  ul¬ 
timo  fini,  ut  jam  dictum  est.  Sunt  autem 
quaedam  intelligibilia  quae  non  habent  ne¬ 
cessariam  connexionem  ad  prima  principia, 
sicut  contingentes  propositiones,  ad  quarum 
remotionem  non  sequitur  remotio  primo¬ 
rum  principiorum ;  et  talibus  non  ex  neces¬ 
sitate  assentit  intellectus.  Quaedam  autem 
propositiones  sunt  necessariae,  quae  habent 
connexionem  necessariam  cum  primis  prin¬ 
cipiis,  sicut  conclusiones  demonstrabiles,  ad 
quarum  remotionem  sequitur  remotio  pri¬ 
morum  principiorum ;  et  his  intellectus  ex 
necessitate  assentit,  cognita  connexione  ne¬ 
cessaria  conclusionum  ad  principia  per  de¬ 
monstrationis  deductionem.  Non  autem  ex 
necessitate  assentit,  antequam  hujusmodi 
necessitatem  connexionis  per  demonstratio¬ 
nem  cognoscat.  Similiter  etiam  ex  parte  vo¬ 
luntatis.  Sunt  enim  quaedam  particularia 

««  Omnis  enim  anima  viva...  etiam  irrationalis, 
sicut  in  pecoribus,  et  volatilibus  et  piscibus,  visis 
movetur.  » 

2  Sic  cod.;  in  Parm.  et  in  edit. :  «  quibus  scilicet 
homo  Deo  inhaeret.  » 

(a)  D.  Thomae  opinio  de  necessitate  voluntatis 
respectu  finis  ultimi  est  etiam  Henrici  a  Gandavo, 
sed  a  Scotistis  dicentibus  quod  voluntas  non  vult 

I 


bona  quae  non  habent  necessariam  connexio¬ 
nem  ad  beati tudinem,  quia  sine  his  potest 
aliquis  esse  beatus ;  et  hujusmodi  bonis  vo¬ 
luntas  non  de  necessitate  inhaeret.  Sunt  au¬ 
tem  quaedam  habentia  necessariam  con¬ 
nexionem  ad  beatitudinem,  et  hujusmodi 
intellectus  ex  necessitate  Deo  adhaeret2,  in 
quo  solo  vera  beatitudo  consistit.  Sed  tamen, 
antequam  per  certitudinem  divinae  visionis 
necessitas  hujusmodi  connexionis  demons¬ 
tretur,  voluntas  non  ex  necessitate  Deo  in¬ 
haeret,  nec  his  quae  Dei  sunt.  Sed  voluntas 
videntis  Deum  per  essentiam  de  necessitate 
inhaeret  Deo,  sicut  nunc  ex  necessitate  volu¬ 
mus  esse  beati.  Patet  ergo  quod  voluntas 
non  ex  necessitate  vult  quaecumque  vult. 

Ad  primum  ergo  dicendum,  quod  volun¬ 
tas  in  nihil  potest  tendere,  nisi  sub  ratione 
boni.  Sed  quia  bonum  est  multiplex,  propter 
hoc  non  ex  necessitate  determinatur  ad 
unum. 

Ad  secundum  dicendum,  quod  movens 
tunc  ex  necessitate  causat  motum  in  mobili, 
quando  potestas  moventis  excedit  mobile,  ita 
quod  tota  ejus  possibilitas  moventi  subda¬ 
tur.  Cum  autem  possibilitas  voluntatis  sit 
respectu  boni  universalis  et  perfecti,  non 
subjicitur  ejus  possibilitas  tota  alicui  parti¬ 
culari  bono  ;  et  ideo  non  ex  necessitate  mo¬ 
vetur  ab  illo. 

Ad  tertium  dicendum,  quod  vis  sensitiva 
non  est  vis  collativa  diversorum,  sicut  ratio, 
sed  simpliciter  aliquid  unum  apprehendit ; 
et  ideo  secundum  illud  unum  determinate 
movet  appetitum  sensitivum.  Sed  ratio  est 
collativa  plurium  :  et  ideo  ex  pluribus  mo¬ 
veri  potest  appetitus  intellectivus,  scilicet 
voluntas,  et  non  ex  uno  necessitate. 

Conclusio.  —  Sunt  particularia  quaedam  bona, 
sine  quibus  homo  beatus  esse  potest,  ideoque 
voluntas  non  es  necessitate  illa  vult ;  sicut  intel¬ 
lectus  es  necessitate  non  assentit  iis  quae  non 
habent  necessariam  ad  prima  principia  connesio- 
nem  (a). 


necessario  finem  ultimum  rejicitur.  Juxta  Scotistas 
praedictos  eadem  virtute  et  libertate  voluntas  vult 
finem,  et  ea  quae  sunt  ad  finem.  Scotorellus  dicit 
quod,  licet  voluntas  tale  objectum  non  velle  non 
possit,  suam  tamen  actionem  suspendere  potest 
isto  modo  :  nolo  me  velle.  —  Liberum  arbitrium 
hominis  Albanenses,  Lutherus,  Calvinus,  Trini- 
tarii  negarunt. 

ARTICULUS  III. 

Utrum  voluntas  sit  altior  potentia  quam 
intellectus. 

Ad  tertium  sic  proceditur.  1.  Videtur 
quod  voluntas  sit  altior  potentia  quam  intel¬ 
lectus.  Bonum  enim  et  finis  est  objectum 
voluntatis.  Sed  finis  est  prima  et  altissima 
causarum.  Ergo  voluntas  est  prima  et  altis¬ 
sima  potentiarum. 

2.  Praeterea,  res  naturales,  inveniuntur 
procedere  de  imperfectis  ad  perfecta ;  et  hoc 
etiam  in  potentiis  animae  apparet;  proce¬ 
ditur  enim  do  sensu  ad  intellectum,  qui  est 
nobilior.  Sed  naturalis  processus  est  de  actu 
intellectus  in  actum  voluntatis.  Ergo  volun¬ 
tas  est  perfectior  et  nobilior  potentia  quam 
intellectus. 

3.  Praeterea,  habitus  sunt  proportionati 
potentiis,  sicut  perfectiones  perfectibilibus. 
Sed  habitus  quo  perficitur  voluntas,  scilicet 
charitas,  est  nobilior  habitibus  quibus  per¬ 
ficitur  intellectus  ;  dicitur  enim  1  ad  Cor., 
xiii,  2  :  Si  noverim  mysteria  omnia,  et  si 
habuero  omnem  fulem,  charitatem  autem 
non  habeam*  nihil  sum.  Ergo  voluntas  est 
altior  potentia  quam  intellectus. 

Sed  contra  est  quod  Philosophus  in  X 
Ethic.,  cap.  vn,  ponit  altissimam  potentiam 
animae  esse  intellectum. 

Respondeo  dicendum,  quod  eminentia  ali- 
cujus  ad  alterum  potest  attendi  dupliciter  : 
uno  modo  simpliciter ;  alio  modo  secundum 
quid.  Consideratur  autem  aliquid  tale  sim¬ 
pliciter,  prout  est  secundum  seipsum  tale ; 
secundum  quid  autem ,  prout  dicitur  tale 
secundum  respectum  ad  alterum. 

Si  ergo  intellectus  et  voluntas  conside¬ 
rentur  secundum  se,  sic  intellectus  eminen- 
tior  invenitur ;  et  hoc  apparet  ex  compara¬ 
tione  objectorum  ad  invicem.  Objectum 
enim  intellectus  est  simplicius  et  magis  ab¬ 
solutum  quam  objectum  voluntatis ;  nam 
objectum  intellectus  est  ipsa  ratio  boni 
appetibilis  :  bonum  autem  appetibile,  cujus 
ratio  est  in  intellectu,  est  objectum  volun¬ 
tatis.  Quanto  autem  aliquid  est  simplicius  et 
abstractius,  tanto  secundum  se  est  nobilius 
et  altius.  Et  ideo  objectum  intellectus  est 
altius  quam  objectum  voluntatis.  Cum  ergo 
propria  ratio  potent ise  sit  secundum  ordinem 
ad  objectum,  sequitur  quod  secundum  se  et 
simpliciter  intellectus  sit  altior  et  nobilior 
voluntate. 


Secundum  quid  autem  et  per  compara¬ 
tionem  ad  alterum,  voluntas  invenitur  in¬ 
terdum  altior  intellectu,  ex  eo  scilicet  quod 
objectum  voluntatis  in  altiori  re  invenitur 
quam  objectum  intellectus;  sicut  si  dicerem, 
auditum  esse  secundum  quid  nobiliorem 
visu,  inquantum  res  aliqua  cujus  est  sonus, 
nobilior  est  aliqua  re  cujus  est  color;  quam¬ 
vis  color  sit  nobilior  et  simplicior  sono.  Ut 
enim  supra  dictum  est,  actio  intellectus  con¬ 
sistit  in  hoc  quod  ratio  rei  intellectae  est  in 
intelligente ;  actus  vero  voluntatis  perficitur 
ex  eo  quod  voluntas  inclinatur  ad  ipsam 
rem,  prout  in  se  est.  Et  ideo  Philosophus 
dicit  in  VI  Metaphys.,  text.  8,  quod  «  bonum 
et  malum,  »  quae  sunt  objecta  voluntatis, 

«  sunt  in  rebus ;  verum  et  falsum,  »  quae 
sunt  objecta  intellectus,  «  sunt  in  mente.  » 
Quando  igitur  res  in  qua  est  bonum,  est 
nobilior  ipsa  anima,  in  qua  est  ratio  intel¬ 
lecta,  per  comparationem  ad  talem  rem  vo¬ 
luntas  est  altior  intellectu.  Quando  vero  res 
in  qua  est  bonum,  est  infra  animam,  tunc 
etiam  in  comparatione  ad  talem  rem  intel¬ 
lectus  est  altior  voluntate.  Unde  melior  est 
amor  Rei  quam  cognitio  ;  e  contrario  autem 
melior  est  cognitio  rerum  corporalium  quam 
voluntas. 

Ad  primum  ergo  dicendum,  quod  ratio 
causae  accipitur  secundum  comparationem 
unius  ad  alterum,  et  in  tali  comparatione 
ratio  boni  principalior  invenitur.  Sed  verum 
dicitur  magis  absolute,  et  ipsius  boni  ratio¬ 
nem  significat ;  unde  et  bonum  quoddam 
verum  est.  Sed  rursus  et  ipsum  verum  est 
quoddam  bonum,  secundum  quod  intellectus 
res  quaedam  est  et  verum  finis  ipsius.  Et 
inter  alios  fines  iste  finis  est  excellentior, 
sicut  intellectus  inter  alias  potentias. 

Ad  secundum  dicendum,  quod  illud  quod 
est  prius  generatione  et  tempore,  est  im¬ 
perfectius  ;  quia  in  uno  eodemque  potentia 
tempore  praecedit  actum,  et  imperfectio 
perfectionem.  Sed  illud  quod  est  prius  sim¬ 
pliciter  et  secundum  naturae  ordinem,  est 
perfectius;  sic  enim  actus  est  prior  potentia. 
Et  hoc  modo  intellectus  est  prior  voluntate, 
sicut  motivum  mobili  et  activum  passivo  : 
bonum  enim  intellectum  movet  voluntatem. 

Ad  tertium  dicendum,  quod  illa  ratio  pro¬ 
cedit  de  voluntate  secundum  comparationem 
ad  id  quod  supra  animam  est ;  virtus  enim 
charitatis  est  qua  Deum  amamus. 

Conclusio.  —  Cum  objectum  intellectus  sit  sim- 
cliciter  nobilius  objecto  voluntatis,  intellectus  sim- 

pliciter  altior  est  potentia  quam  voluntas  :  hasc 
tamen  interdum  secundum  quid  altior  invenitur, 
quando  scilicet  ejus  objectum  in  altiori  re  inveni¬ 
tur  (a). 

ARTICULUS  IV. 

Utrum  voluntas  moveat  intellectum . 

Ad  quartum  sic  proceditur.  1.  Videtur 
quod  voluntas  non  moveat  intellectum.  Mo¬ 
vens  enim  est  nobilius  et  prius  moto  ;  quia 
movens  est  agens ;  agens  autem  est  nobilius 
patiente,  ut  Augustinus  dicit,  Super  Gen. 
ad  litt.,  lib.  XII,  cap.  xvi,  coi.  467,  t.  3,  et 
Philosophus  in  III  De  anima,  text.  19.  Sed 
intellectus  est  prior  et  nobilior  voluntate,  ut 
supra  dictum  est.  Ergo  voluntas  non  movet 
intellectum. 

2.  Praeterea,  movens  non  movetur  a  moto, 
nisi  forte  per  accidens.  Sed  intellectus  movet 
voluntatem ;  quia  appetibile  apprehensum 
per  intellectum  est  movens  non  motum ;  ap¬ 
petitus  autem  movens  motum.  Ergo  intel¬ 
lectus  non  movetur  a  voluntate. 

3.  Praeterea,  nihil  velle  possumus,  nisi  sit 
intellectum.  Si  igitur  ad  intelligendum  mo¬ 
vet  voluntas  volendo  intelligere,  oportebit 
quod  etiam  illud  velle  praecedat  aliud  intelli¬ 
gere,  et  illud  intelligere  aliud  vere,  et  sic  in 
infinitum,  quod  est  impossibile.  Non  ergo 
voluntas  movet  intellectum. 

Sed  contra  est  quod  Damascenus  dicit, 
lib.  II  Orth.  fici.,  cap.  xxvi,  coi.  959,  t.  1, 
quod  «  in  nobis  est  percipere  quamcumque 
volumus  artem  et  non  percipere  L  »  In  nobis 
autem  est  aliquid  per  voluntatem ;  percipi¬ 
mus  autem  artes  per  intellectum.  Voluntas 
ergo  movet  intellectum. 

Respondeo  dicendum,  quod  aliquid  dicitur 
movere  dupliciter.  Uno  modo  per  modum 
finis,  sient  dicitur  quod  finis  movet  efficien¬ 
tem  ;  et  hoc  modo  intellectus  movet  volun¬ 
tatem,  quia  bonum  intellectum  est  objectum 
voluntatis  et  movet  ipsam  ut  finis. 

Alio  modo  dicitur  aliquid  movere  per 

««Penes nos  est  eas  (artes)  colere  et  non  colere.  » 
2  Liber  De  similitudinibus  S.  Anselmo  ascribi  et 
inter  ejus  opera  edi  solebat ;  auctorem  liabet  Ead- 
merum  seu  Edmerum,  Anglum  gente,  monachum 
cantuariensem,  ord.  S.  Benedicti.  Diu  S.  Anseftno 
Cantuariensi  archiepiscopo,  primum  ut  discipulus, 
deinde  ut  amicus  adhaesit,  nec  unquam  ab  illo 
exule  et  ira  Guillelmi  Rufi,  regis  Angliae,  exagitato 
recessit.  Plura  scripsit,  inter  quse  librum  quemdam 
De  sententiis  et  similitudinibus  quas  S.  Anselmus 
adhibere  consueverat  collectum,  et  merito  de 


modum  agentis,  sicut  alterans  movet  alte- 
ratum  et  impellens  movet  impulsum  ;  et  hoc 
modo  voluntas  movet  intellectum  et  omnes 
animae  vires,  ut  Anselmus  dicit  in  libro  De 
similitudinibus  %  cap.  ii,  coi.  601,  t.  CLIX 
Patrol.  latin. 

Cujus  ratio  est  quia  in  omnibus  potentiis 
activis  ordinatis  illa  potentia  qua3  respicit 
finem  universalem  movet  potentias  quae 
respiciunt  fines  particulares.  Et  hoc  apparet 
tam  in  naturalibus  quam  in  politicis ;  caelum 
enim,  quod  agit  ad  universalem  conserva¬ 
tionem  generabilium  et  corruptibilium,  mo¬ 
vet  omnia  inferiora  corpora,  quorum  unum¬ 
quodque  agit  ad  conservationem  propriae 
speciei  vel  etiam  individui.  Rex  etiam,  qui 
intendit  bonum  commune  totius  regni, 
movet  per  suum  imperium  singulos  prae¬ 
positos  civitatum,  qui  singulis  civitatibus 
curam  regiminis  impendunt.  Objectum  au¬ 
tem  voluntatis  est  bonum  et  finis  in  com¬ 
muni.  Quaelibet  autem  potentia  comparatur 
ad  aliquod  bonum  proprium  sibi  conveniens, 
sicut  visus  ad  perceptionem  coloris,  et  intel¬ 
lectus  ad  cognitionem  veri. 

Et  ideo  voluntas  per  modum  agentis  mo¬ 
vet  omnes  animae  potentias  ad  suos  actus, 
praeter  vires  naturales  vegetativai  partis, 
quae  nostro  arbitrio  non  subduntur. 

Ad  primum  ergo  dicendum,  quod  intel¬ 
lectus  dupliciter  considerari  potest;  uno 
modo  secundum  quod  intellectus  est  appre- 
hensivus  entis  et  veri  universalis;  alio  modo 
secundum  quod  est  quaedam  res,  et  particu¬ 
laris  potentia  habens  determinatum  actum. 
Et  similiter  voluntas  dupliciter  considerari 
potest ;  uno  modo  secundum  communitatem 
sui  objecti  :  prout  scilicet  est  appetitiva  3 
boni  communis ;  alio  modo  secundum  quod 
est  quaedam  determinata  animae  potentia 
habens  determinatum  actum.  Si  ergo  com¬ 
parentur  intellectus  et  voluntas  secundum 
rationem  communitatis  objectorum  utrius- 
que,  sic  dictum  est  supra,  quod  intellectus 
est  simpliciter  altior  et  nobilior  voluntate.  Si 

S.  Anselmi  similitudinibus  dictum 

3  Ita  cod.  Alcan.  cum  Nicolai;  edit.  Rom.  :  «  ap- 
prehensiva.  »  Patav.  :  «  appetitus.  » 

(a)  Secundum  Scotorellum  de  hac  materia  sunt 
tres  solemnes  opiniones  : 

1.  Intellectus  et  voluntas,  et  omnes  partes  ima¬ 
ginis  sunt  sequalis  nobilitatis ; 

2.  Voluntas  nobilior  est  secundum  quid,  intel¬ 
lectus  simpliciter  est  nobilior.  Est  D.  Thomse. 

3.  Voluntas  simpliciter  nobilior  est  quam  intel 
lectus.  Est  Scotis  tamni. 

autem  consideretur  intellectus  secundum 
communitatem  sui  objecti,  et  voluntas  se¬ 
cundum  quod  est  quaedam  determinata  po¬ 
tentia,  sic  iterum  intellectus  est  altior  et 
prior  voluntate ;  quia,  sub  ratione  entis  et 
veri,  quam  apprehendit  intellectus,  conti¬ 
netur  voluntas  ipsa  et  actus  ejus  et  objectum 
ipsius.  Unde  intellectus  intelligit  voluntatem 
et  actum  ejus  et  objectum  ipsius,  sicut  et 
alia  specialia  intellecta,  ut  lapidem  aut  li¬ 
gnum,  quse  continentur  sub  communi  ra¬ 
tione  entis  et  veri.  Si  vero  consideretur  vo¬ 
luntas  secundum  communem  rationem  sui 
objecti,  quod  est  bonum,  intellectus  autem 
secundum  quod  est  quasdam  res  et  potentia 
specialis ;  sic  sub  communi  ratione  boni 
continetur,  velut  quoddam  speciale,  et  in¬ 
tellectus  ipse  et  ipsum  intelligere,  et  objec¬ 
tum  ejus  quod  est  verum ;  quorum  quodlibet 
est  quoddam  speciale  bonum.  Et  secundum 
hoc  voluntas  est  altior  intellectu,  et  potest 
ipsum  movere.  Ex  his  ergo  apparet  ratio 
quare  hae  potentiae  suis  actibus  invicem  se 
includunt ;  quia  intellectus  intelligit  volun¬ 
tatem  velle,  et  voluntas  vult  intellectum  in- 
telligcre.  Et  simili  ratione  bonum  continetur 
sub  vero,  inquantum  est  quoddam  verum 
intellectum ;  et  verum  continetur  sub  bono, 
inquantum  est  quoddam  bonum  desidera¬ 
tum. 

Ad  secundum  dicendum,  quod  intellectus 
alio  modo  movet  voluntatem  quam  voluntas 
intellectum,  ut  jam  dictum  est. 

Ad  tertium  dicendum,  quod  non  oportet 
procedere  in  infinitum,  sed  statur  in  intel¬ 
lectu  sicut  in  primo.  Omnem  enim  voluntatis 
motum  necesse  est  quod  praecedat  apprehen¬ 
sio  ;  sed  non  omnem  apprehensionem  prae¬ 
cedit  motus  voluntatis ;  sed  principium 
considerandi 1  et  intelligendi  est  aliquod  in¬ 
tellectivum  principium  altius  intellectu  nos¬ 
tro,  quod  est  Heus,  ut  etiam  Aristoteles  dicit 
in  Vi  1  Ethic.,  seu  Mag.  mor .,  cap.  xviii,  et 
per  hunc  modum  ostendit  quod  non  est  pro¬ 
cedere  in  infinitum. 

Conclusio.  —  Intellectus  movet  voluntatem  ut 

1  AI.  :  «  consiliandi.  » 

2  «  In  ira  (possideamus)  odium  contra  vitia.  » 

3  Liber  De  spiritu  et  anima,  licet  inter  opera 
D.  Augustini  excudatur,  Alchero,  clarevallensi 
monacho,  ut  putant,  ascribendus  est. 

4  Solet  D.  Thomas  libri  De  natura  hominis  loca 
sub  nomine  S.  Gregorii  Nysseni  alferre  :  auctori 
suo  Nemesio ,  episcopo  Emesse,  in  Phsenicia  se¬ 
cunda,  qui  floruit  quarto  sceculo,  hic  liber  ex  diu 
fuit  restitutus.  Locus  citatus  sic  in  nova  versione 


linis;  voluntas  autem  respiciens  bonum  in  com¬ 
muni  movet  intellectum  effective  (a). 

ARTICULUS  V. 

Utrum  irctscibilis  et  concupiscibilis  distingui 
debeant  in  appetitu  superiori. 

Ad  quintum  sic  proceditur.  1.  Videtur 
quod  irascibilis  et  concupiscibilis  distingui 
debeant  in  appetitu  superiori,  qui  est  vo¬ 
luntas.  Vis  enim  concupiscibilis  dicitur  a 
concupiscendo,  et  irascibilis  ab  irascendo. 
Sed  aliqua  concupiscentia  est  quse  non  po¬ 
test  pertinere  ad  appetitum  sensitivum,  sed 
solum  ad  intellectivum,  qui  est  voluntas ; 
sicut  concupiscentia  sapientiae,  de  qua  dicitur 
Sap.,  vi,  21  :  Concupiscentia  sapientiae  per¬ 
ducit  *  aci  regnum  perpetuum.  Est  etiam 
quaedam  ira  quae  non  potest  pertinere  ad 
appetitum  sensitivum ,  sed  intellectivum 
tantum,  sicut  cum  irascimur  contra  vitia ; 
unde  et  Hieronymus,  lib.  II  Comm.  in  Mattii., 
cap.  xiii,  v.  33,  coi.  91,  t.  7,  monet  «  ut 
odium  vitiorum  possideamus  inirascibili2 3 4.» 
Ergo  irascibilis  et  concupiscibilis  distingui 
debent  in  appetitu  intellectivo,  sicut  et  in 
sensitivo. 

2.  Praeterea,  secundum  quod  communiter 
dicitur,  charitas  est  in  concupiscibili,  spes 
autem  in  irascibili.  Non  autem  possunt  esse 
in  appetitu  sensitivo,  quia  non  sunt  sensibi¬ 
lium  objectorum,  sed  intelligibilium.  Erga 
concupiscibilis  et  irascibilis  sunt  ponendae  in 
parte  intellectiva. 

3.  Praeterea,  in  libro  De  spiritu  et  anima  % 
cap.  xni,  coi.  799,  t.  6  Oper.  Augustini, 
dicitur,  quod  «  has  potentias,  »  scilicet  iras- 
cibilem  et  concupiscibilem,  et  rationalem, 
<(  habet  anima  antequam  corpori  misceatur. » 
Sed  nulla  potentia  sensitivae  partis  est  animae 
tantum,  sed  conjuncti,  ut  supra  dictum  est. 
Ergo  irascibilis  et  concupiscibilis  sunt  in 
voluntate,  quae,  est  appetitus  intellectivus. 

Sed  contra  est  quod  dicit  Gregorius  Nys., 
lib.  De  nat.  hom. cap.  xvi,  coi.  671,  Op. 
Nemesii,  quod  «  irrationalis  pars  animae  di- 

legitur :  «  Ratione  carentis  animae  partis ,  aliud  non 
garet  rationi,  aliud  paret.  Rursus  quod  rationi  pa¬ 
ret,  dividitur  bipartito,  in  iram  et  cupiditatem.  » 

(a)  Juxta  Godfridum,  phantasma,  vel  objectum  in 
phantasmate  relucens,  illustrato  intellectu  agente, 
actus  in  voluntate  causa  est.  Juxta  D.  Tliomam, 
intellectio  volitionis  est  causa.  Juxta  Scotistas, 
objectum  et  voluntas  ad  actum  volitionis  concur¬ 
runt,  ut  dute  causte  partiales  unam  totalem  essen¬ 
tiam  integrantes. 

viditur  in  desiderativum  et  irascitivum ;  »  et 
idem  dicit  Damascenus  in  lib.  II  De  fid.  or- 
thod.,  cap.  xii,  coi.  927, 1. 1 ;  et  Philosophus 
dicit  in  \\l  De  anima,  text.  53,  quod  «  volun¬ 
tas  in  ratione  est ;  in  irrationali  autem  parte 
■animae  concupiscentia  et  ira,  vel  desiderium 
€t  animus.  » 

Respondeo  dicendum,  quod  irascibilis  et 
■concupiscibilis  non  sunt  partes  intellectivi 
appetitus,  qui  dicitur  voluntas ;  quia,  sicut 
supra  dictum  est,  potentia  quae  ordinatur  ad 
aliquod  objectum  secundum  communem 
rationem,  non  diversificatur  per  differentias 
speciales  sub  illa  ratione  communi  conten¬ 
tas;  sicut  quia  visus  respicit  visibile  secun¬ 
dum  rationem  colorati,  non  multiplicantur 
visivae  potentiae  secundum  diversas  species 
■colorum.  Si  autem  esset  aliqua  potentia 
quae  esset  albi  inquantum  est  album,  et  non 
inquantum  est  coloratum ;  di  versificaretur  a 
potentia  quse  esset  nigri  inquantum  est  ni¬ 
grum.  Appetitus  autem  sensitivus  non  res¬ 
picit  communem  rationem  boni,  quia  nec 
sensus  apprehendit  universale;  et  ideo  se¬ 
cundum  diversas  rationes  particularium 
bonorum  diversificantur  partes  appetitus 
sensitivi.  Nam  concupiscibilis  respicit  pro¬ 
priam  rationem  boni,  inquantum  est  delec¬ 
tabile  secundum  sensum,  et  conveniens 
naturae.  Irascibilis  autem  respicit  rationem 
boni,  secundum  quod  est  repulsivum  et  im- 
pugnativum  ejus  quod  infert  nocumentum. 
Sed  voluntas  respicit  bonum  sub  communi 
ratione  boni ;  et  ideo  non  diversificantur  in 
ipsa,  quae  est  appetitus  intellectivus,  aliquae 
potentiae  appetiti  vae,  ut  sit  in  appetitu  intel¬ 
lectivo  alia  potentia  irascibilis,  et  alia  con¬ 
cupiscibilis:  sicut  etiam  ex  parte  intellectus 
non  multiplicantur  vires  apprehensivae,  licet 
multiplicentur  ex  parte  sensus. 

Ad  primum  ergo  dicendum,  quod  amor, 
concupiscentia  et  hujusmodi  dupliciter  acci¬ 
piuntur.  Quandoque  quidem ,  secundum 
quod  sunt  quaedam  passiones,  cum  quadam 
scilicet  concitatione  animi  provenientes ,  et 
sic  communiter  accipiuntur;  et  hoc  modo 
sunt  solum  in  appetitu  sensitivo.  Alio  modo 
significant  simplicem  affectum  absque  pas¬ 
sione  vel  animi  concitatione,  et  sic  sunt 
actus  voluntatis ;  et  hoc  etiam  modo  attri¬ 
buuntur  angelis  et  Deo.  Sed,  prout  sic  acci¬ 
piuntur,  non  pertinent  ad  diversas  potentias, 
sed  ad  unam  tantum  potentiam,  quae  dicitur 
voluntas. 

Ad  secundum  dicendum,  quod  ipsa  vo¬ 


luntas  potest  dici  irascibilis,  prout  vult  im¬ 
pugnare  malum  non  ex  impetu  passionis, 
sed  ex  judicio  rationis ;  et  eodem  modo  po¬ 
test  dici  concupiscibilis  propter  desiderium 
boni.  Et  sic  in  irascibili  et  concupiscibili  sunt 
charitas  et  spes,  id  est  in  voluntate,  secun¬ 
dum  quod  habet  ordinem  ad  hujusmodi 
actus.  Sic  etiam  potest  intelligi  quod  dicitur 
in  libro  De  spiritu  et  anima,  loco  cit.  in 
arg.  3,  quod  «  irascibilis  et  concupiscibilis 
sunt  animae,  antequam  uniatur  corpori  :  » 
ut  tamen  intelligatur  ordo  naturae,  et  non 
temporis;  licet  non  sit  necessarium  verbis 
illius  libri  fidem  adhibere. 

Unde  patet  solutio  ad  tertium. 

Conclusio.  —  In  superiori  appetitu  hominis, 
voluntate  scilicet,  non  distinguitur  concupiscibilis 
eti  rascibilis. 

QUAESTIO  LXXXIII. 

DE  LIBERO  ARBITRIO. 

(Et  quatuor  quaeruntur.) 

Deinde  quaeritur  de  libero  arbitrio ,  et 
circa  hoc  quaeruntur  quatuor;  4°  utrum 
homo  sit  liberi  arbitrii ;  2°  quid  sit  liberum 
arbitrium,  utrum  sit  potentia,  vel  actus,  vel 
habitus ;  3°  si  potentia,  utrum  sit  appetiiiva, 
vel  cognitiva ;  4°  si  est  appetitiva,  utrum  sit 
eadem  potentia  cum  voluntate,  vel  alia. 

ARTICULUS  PRIMUS. 

Utrum  homo  sit  liberi  arbitrii. 

Ad  primum  sic  proceditur.  4 .  Videtur  quod 
homo  non  sit  liberi  arbitrii.  Quicumque 
enim  est  liberi  arbitrii,  facit  quod  vult.  Sed 
homo  non  facit  quod  vult;  dicitur  enim 
Rom.,  vir,  49  :  Non  enim  quod  volo  bonum 
hoc  ago,  sed  quod  odi  malum  illud  facio  *. 
Ergo  homo  non  est  liberi  arbitrii. 

2.  Praeterea,  quicumque  est  liberi  arbitrii, 
ejus  est  velle  et  non  velle,  operari  et  non 
operari.  Sed  hoc  non  est  hominis;  dicitur 
enim  ad  Rom.,  ix,  46  :  Non  est  volentis, 
scilicet  velle,  neque  currentis,  scilicet  cur¬ 
rere.  Ergo  homo  non  est  liberi  arbitrii. 

3.  Praeterea,  liberum  est  quod  sui  causa 
est,  ut  dicitur  in  I  Metapli.,  cap.  ii,  circa 
med.  Quod  ergo  movetur  ab  alio  non  est  li¬ 
berum.  Sed  Deus  movet  voluntatem ;  dicitur 
enim  Prov.,  xxi,  4  :  Cor  regis  in  manu  Dei, 
et  quocumque  voluerit  *,  vertet  illud ;  et 
Phil.,  ii,  43  :  Deus  est  qui  operatur  in  nobis 

velle  *  et  perficere.  Ergo  homo  non  est  liberi 
arbitrii. 

4.  Praeterea,  quicumque  est  liberi  arbitrii, 
est  dominus  suorum  actuum.  Sed  homo  non 
est  dominus  suorum  actuum ,  quia,  ut  dici¬ 
tur  Jerem.,  x,  23,  Non  est  in  homine  *  via 
ejus,  nec  viri  est  ut  dirigat  gressus  suos. 
Ergo  homo  non  est  liberi  arbitrii. 

5.  Praeterea,  Philosophus  dicit  in  III 
Etliic.,  cap.  v,  a  med. : «  Qualis  unusquisque 
est,  talis  finis  videtur  ei.  »  Sed  non  est  in 
potestate  nostra  aliquales  esse,  sed  hoc  nobis 
est  a  natura.  Ergo  naturale  est  nobis  quod 
aliquem  finem  sequamur;  non  ergo  ex  libero 
arbitrio. 

Sed  contra  est  quod  dicitur  Eccli.,  xv,  44 : 
Deus  ab  initio  constituit  hominem,  et  reli¬ 
quit  eum*  in  manu  consilii  sui,  Glossa’, 
coi.  1499,  1. 1,  id  est  a  in  libertate  arbitrii.  » 

Respondeo  dicendum,  quod  homo  est  li¬ 
beri  arbitrii ;  alioquin  frustra  essent  consilia, 
exhortationes  ,  praecepta  .,  prohibitiones  , 
praemia  et  poenae. 

Ad  hujus  autem  evidentiam  consideran¬ 
dum  est  quod  quaedam  agunt  absque  judicio, 
sicut  lapis  movetur  deorsum,  et  similiter 
omnia  cognitione  carentia.  Quaedam  autem 
agunt  judicio,  sed  non  libero,  sicut  animalia 
bruta ;  judicat  enim  ovis  videns  lupum,  eum 
esse  fugiendum,  naturali  judicio,  et  non  li¬ 
bero  :  quia  non  ex  collatione,  sed  ex  natu¬ 
rali  instinctu  hoc  judicat,  et  simile  est  de 
quolibet  judicio  brutorum  animalium.  Sed 
homo  agit  judicio,  quia  per  vim  cognosciti- 
vam  judicat  aliquid  esse  fugiendum  vel 
prosequendum. 

Sed  quia  judicium  istud  non  est  ex  natu¬ 
rali  instinctu  in  particulari  operabili,  sed  ex 
collatione  quadam  rationis ;  ideo  agit  libero 
judicio,  potens  in  diversa  ferri.  Ratio  enim 
circa  contingentia  habet  viam  ad  opposita, 
ut  patet  in  dialecticis  syllogismis,  et  rhetori¬ 
cis  persuasionibus.  Particularia  autem  ope- 
rabilia  sunt  quaedam  contingentia  ;  et  ideo 
circa  ea  judicium  rationis  ad  diversa  se 
habet,  et  non  est  determinatum  ad  unum. 
Et  pro  tanto  necesse  est  quod  homo  sit  liberi 
arbitrii  ex  hoc  ipso  quod  rationalis  est.  ~ 

Ad  primum  ergo  dicendum,  quod,  sicut 
supra  dictum  est,  appetitus  sensitivus,  etsi 
obediat  rationi,  tamen  potest  in  aliquo  repu¬ 
gnare,  concupiscendo  contra  illud  quod  ratio 
dictat.  Hoc  ergo  est  bonum  quod  homo  non 


facit  cum  vult,  scilicet  non  concupiscere 
contra  rationem,  ut  Glossa  Augustini  ibi¬ 
dem  dicit,  Contra  Jul.,  lib.  III,  cap.  xxvi, 
§  62,  coi.  733,  t.  10. 

Ad  secundum  dicendum,  quod  verbum 
illud  Apostoli  non  sic  est  intelligendum  quasi 
homo  non  velit  et  non  currat  libero  arbitrio, 
sed  quia  liberum  arbitrium  ad  hoc  non  est 
sufficiens,  nisi  moveatur  et  juvetur  a  Deo. 

Ad  tertium  dicendum,  quod  liberum  ar¬ 
bitrium  est  causa  sui  motus,  quia  homo  per 
liberum  arbitrium  seipsum  movet  ad  agen¬ 
dum.  Non  tamen  hoc  est  de  necessitate 
libertatis  quod  sit  prima  causa  sui  id  quod 
liberum  est ;  sicut  nec  ad  hoc  quod  aliquid 
sit  causa  alterius,  requiritur  quod  sit  prima 
causa  ejus.  Deus  igitur  est  prima  causa 
movens  et  naturales  causas  et  voluntarias. 
Et  sicut  naturalibus  causis,  movendo  eas, 
non  aufert  quin  actus  earum  sint  naturales, 
ita  movendo  causas  voluntarias,  non  aufert 
quin  actiones  earum  sint  voluntariae,  sed 
potius  hoc  in  eis  facit;  operatur  enim  in 
unoquoque  secundum  ejus  proprietatem. 

Ad  quartum  dicendum,  quod  dicitur  non 
esse  in  homine  via  ejus,  quantum  ad  exeeu- 
foones  electionum,  in  quibus  homo  impediri 
potest,  velit,  nolit;  electiones  autem  ipsae  sunt 
in  nobis,  supposito  tamen  divino  auxilio. 

Ad  quintum  dicendum,  quod  qualitas 
hominis  est  duplex,  una  naturalis,  et  alia 
superveniens.  Naturalis  autem  qualitas  ac¬ 
cipi  potest  vel  circa  partem  intellectivam, 
vel  circa  corpus  et  virtutes  corpori  annexas. 
Ex  eo  igitur  quod  homo  est  aliqualis  quali¬ 
tate  naturali,  quae  attenditur  secundum  in¬ 
tellectivam  partem,  naturaliter  homo  appetit 
ultimum  finem,  scilicet  beatitudinem.  Qui 
quidem  appetitus  naturalis  est,  et  non  sub¬ 
jacet  libero  arbitrio,  ut  ex  supra  dictis  patet. 
Ex  parte  vero  corporis  et  virtutum  corpori 
annexarum  potest  esse  homo  aliqualis  natu¬ 
rali  qualitate,  secundum  quod  est  talis  com¬ 
plexionis,  vel  talis  dispositionis,  ex  quacum¬ 
que  impressione  corporearum  causarum, 
qum  non  possunt  in  intellectivam  pariem 
imprimere,  eo  quod  non  est  alicujus  corporis 
actus.  Sic  igitur  qualis  unusquisque  est  se¬ 
cundum  corpoream  qualitatem,  talis  finis 
videtur  ei ;  quia  ex  hujusmodi  dispositione 
homo  inclinatur  ad  eligendum  aliquid,  vel 
repudiandum.  Sed  istai  inclinationes  subja¬ 
cent  judicio  rationis,  cui  obedit  inferior  ap- 

petitus,  ut  dictum  est.  Unde  per  haec  libertati 
arbitrii  non  praejudicatur.  Qualitates  autem 
supervenientes  sunt  sicut  habitus  et  pas¬ 
siones,  secundum  quas  aliquis  magis  incli¬ 
natur  in  unum  quam  in  alterum.  Tamen 
istae  etiam  inclinationes  subjacent  judicio 
rationis;  et  hujusmodi  etiam  qualitates  ei 
subjacent,  inquantum  in  nobis  est  tales  qua¬ 
litates  acquirere  vel  causaliter  vel  disposi¬ 
ti  ve,  vel  a  nobis  excludere.  Et  sic  nihil  est 
quod  libertati  arbitrii  repugnet. 

Conclusio.  —  Cum  homo  sit  rationalis,  liberi 
etiam  arbitrii  necessario  est  (a). 

ARTICULUS  II. 

Utrum  liberum  arbitrium  sit  'potentia. 

Vd  secundum  sic  proceditur.  \.  Videtur 
quod  liberum  arbitrium  non  sit  potentia. 
Arbitrium  enim  liberum  nihil  est  aliud  quam 
liberum  judicium.  Judicium  autem  non  no¬ 
minat  potentiam,  sed  actum.  Ergo  liberum 
arbitrium  non  est  potentia. 

2.  Praeterea,  liberum  arbitrium  dicitur 
esse  facultas  voluntatis  et  rationis.  Facultas 
autem  nominat  facilitatem  potestatis,  quae 
quidem  est  per  habitum.  Ergo  liberum  ar¬ 
bitrium  est  habitus.  Bernardus  etiam  dicit, 
Tract.  de  gratia  et  lib.  arbitr.,  cap.  i,  §  2, 
coi.  402,  t.  2  edit.  Vives,  quod  «  liberum 
arbitrium  est  habitus  animi  liber  sui.  »  Non 
ergo  est  potentia. 

3.  Praeterea,  nulla  potentia  naturalis  tol¬ 
litur  per  peccatum.  Sed  liberum  arbitrium 
tollitur  per  peccatum.  Augustinus  enim  dicit 
in  Enchir.,  cap.  xxx,  coi.  246,  t.  6,  quod 
«  libero  arbitrio  male  utens  homo  et  se  per¬ 
didit,  et  ipsum.  »  Ergo  liberum  arbitrium 
non  est  potentia. 

Sed  contra  est,  quod  nihil  est  subjectum 
habitus,  ut  videtur,  nisi  potentia.  Sed  libe¬ 
rum  arbitrium  est  subjectum  gratiae,  qua 
sibi  assistente  bonum  eligit.  Ergo  liberum 
arbitrium  est  potentia. 

Respondeo  dicendum,  quod  quamvislibe- 
rum  arbitrium  nominet  quemdam  actum 
secundum  propriam  significationem  voca¬ 
buli,  secundum  tamen  communem  usum 
loquendi  liberum  arbitrium  dicimus  id  quod 
est  hujus  actus  principium,  scilicet  quo  homo 
libere  judicat. 

(a)  Guillermus,  Richardus,  Bonaventura,  cura 
D.  Thoma,  liberum  arbitrium  in  bruto  non  agnos¬ 
cunt.  ouamvis  Aristoteles  animalia  dicat  voluntate 


Principium  autem  actus  in  nobis  est  ct 
potentia  et  habitus.  Dicimur  enim  aliquid 
cognoscere  et  per  scientiam  et  per  intellec¬ 
tivam  potentiam.  Oportet  ergo  quod  liberum 
arbitrium  vel  sit  potentia,  vel  sit  habitus,  vel 
sit  potentia  cum  aliquo  habitu.  Quod  autem 
non  sit  habitus,  neque  potentia  cum  habitu, 
manifeste  apparet  ex  duobus.  Primo  qui¬ 
dem,  quia  si  est  habitus,  oportet  quod  sit 
habitus  naturalis;  hoc  enim  est  naturale 
homini  quod  sit  liberi  arbitrii.  Nullus  autem 
habitus  naturalis  adest  nobis  ad  ea  quae  sub¬ 
sunt  libero  arbitrio;  quia  ad  ea  respectu 
quorum  habemus  habitus  naturales,  natu¬ 
raliter  inclinamur,  sicut  ad  assentiendum 
primis  principiis.  Ea  autem  ad  quae  natura¬ 
liter  inclinamur,  non  subsunt  libero  arbitrio, 
sicut  dictum  est  de  appetitu  beatitudinis. 
Unde  contra  propriam  rationem  liberi  ar¬ 
bitrii  est  quod  sit  habitus  naturalis.  Contra 
naturalitatem  autem  ejus  est  quod  sit  habi¬ 
tus  non  naturalis.  Et  sic  relinquitur  quod 
nullo  modo  sit  habitus.  Secundo  hoc  appa¬ 
ret,  quia  habitus  dicuntur  secundum  quod 
nos  habemus  ad  passiones,  vel  ad  actus, 
bene  vel  male,  ut  dicitur  in  II  Ethic.,  c.  v. 
Nam  per  temperantiam  bene  nos  habemus 
ad  concupiscentias,  per  intemperantiam  au¬ 
tem  male.  Per  scientiam  etiam  bene  nos 
habemus  ad  actum  intellectus,  dum  verum 
cognoscimus;  per  habitum  autem  contra¬ 
rium,  male.  Liberum  autem  arbitrium  in¬ 
differenter  se  habet  ad  bene  eligendum  vel 
male.  Unde  impossibile  est  quod  liberum 
arbitrium  sit  habitus.  Relinquitur  ergo  quod 
sit  potentia. 

Ad  primum  ergo  dicendum,  quod  consue¬ 
tum  est  potentiam  significari  nomine  actus. 
Et  sic  per  hunc  actum,  qui  est  liberum  ju¬ 
dicium,  nominatur  potentia  quae  est  hujus 
actus  principium ;  alioquin  si  liberum  arbi¬ 
trium  nominaret  actum,  non  semper  mane¬ 
ret  in  homine. 

Ad  secundum  dicendum,  quod  facultas 
nominat  quandoque  potestatem  expeditam 
ad  operandum,  et  sic  facultas  ponitur  in 
definitione  liberi  arbitrii.  Bernardus  autem 
accipit  habitum,  non  secundum  quod  di¬ 
viditur  contra  potentiam,  sed  secundum 
quod  significat  habitudinem  quamdam,  qua 
aliquo  modo  se  aliquis  habet  ad  actum; 
quod  quidem  est  tam  per  potentiam,  quam 

operari.  Sed  hic  voluntas  largo  modo  accipitur, 
prout  ad  operari  per  naturalem  appetitura  exten¬ 
ditur,  et  contra  violentum  dividitur. 

per  habitum;  nam  per  potentiam  homo  se 
habet  ut  potens  operari,  per  habitum  autem 
ut  aptus  ad  operandum  bene  vel  male. 

Ad  tertium  dicendum,  quod  homo  pec¬ 
cando  liberum  arbitrium  dicitur  perdidisse, 
non  quantum  ad  libertatem  naturalem,  quae 
est  a  coactione,  sed  quantum  ad  libertatem 
qua?  est  a  culpa  et  a  miseria;  de  cpia  infra 
in  Tractatu  moralium  dicetur. 

Conclusio.  —  Cum  liberam  arbitrium  sit  quo 
indifferenter  se  habent  liomines  ad  bene  vel  male 
eligendum,  impossibile  est  esse  habitum  quemdam, 
vel  potentiam  cum  habitu,  sed  necessario  potentia 
quaedam  animae  naturalis  est  (a). 

ARTICULUS  III. 

Utrum  liberum  arbitrium  sit  potentia 
appetitiva. 

Ad  tertium  sic  proceditur.  1 .  Yidetur  quod 
liberum  arbitrium  non  sit  potentia  appeti¬ 
tiva,  sed  cognitiva.  Dicit  enim  Damascenus, 
lib.  II  Orth.  fidei ,  c.  xxvii,  coi.  959,  t.  1, 
quod  «  cum  rationali  confestim  comitatur 
liberum  arbitrium1.  »  Sed  ratio  est  potentia 
cognitiva.  Ergo  liberum  arbitrium  est  po¬ 
tentia  cognitiva. 

2.  Praeterea,  liberum  arbitrium  dicitur 
quasi  liberum  judicium.  Sed  judicare  est 
actus  cognitiva?  virtutis.  Ergo  liberum  ar¬ 
bitrium  est  cognitiva  potentia. 

3.  Praeterea,  ad  liberum  arbitrium  praeci¬ 
pue  pertinet  electio.  Sed  electio  videtur  ad 
cognitionem  pertinere ;  quia  electio  importat 
quamdam  comparationem  unius  ad  alterum, 
quod  est  proprium  cognitivae  virtutis.  Ergo 
liberum  arbitrium  est  potentia  cognitiva. 

Sed  contra  est  quod  Philosophus  dicit  in 
III  Ethic.,  c.  ii,  circa  med.,  quod  «  electio 
est  desiderium  eorum  quae  sunt  in  nobis.  » 
Sed  desiderium  est  actus  appetitivae  virtutis. 
Ergo  et  electio.  Liberum  autem  arbitrium 
est,  secundum  quod  eligimus.  Ergo  liberum 
arbitrium  est  virtus  appetitiva. 

Respondeo  dicendum,  quod  proprium  li¬ 
beri  arbitrii  est  electio.  Ex  hoc  enim  liberi 
arbitrii  esse  dicimur,  quod  possumus  unum 
recipere,  alio  recusato,  quod  est  eligere ;  et 
ideo  naturam  liberi  arbitrii  ex  electione  con¬ 
siderare  oportet.  Ad  electionem  autem  con- 

1  «  Quamobrem  una  cum  ratione,  arbitrii  quo¬ 
que  libertatem  accedere  dicimus.  » 

(a)  Juxta  Guillevmum, liberum  arbitrium  proprie 


currit  aliquid  ex  parte  cognitivae  virtutis,  et 
aliquid  ex  parte  appetitivae.  Ex  parte  qui¬ 
dem  cognitivae  requiritur  consilium,  per 
quod  dijudicatur  quid  sit  alteri  praeferen¬ 
dum.  Ex  parte  autem  appetitivae  requiritur 
quod  appetendo  acceptetur  quod  per  consi¬ 
lium  dijudicatur;  et  ideo  Aristoteles  in  VI 
Etliic.,  cap.  ii,  sub  dubio  relinquit,  utrum 
principalius  pertineat  electio  ad  vim  appeti- 
tivam,  vel  ad  vim  cognitivam.  Dicit  enim 
quod  electio  vel  est  «  intellectus  appeti tivus, 
vel  appetitus  intellectivus.  »  Sed  in  III 
Ethic.,  cap.  m,  in  hoc  magis  declinat  quod 
sit  appetitus  intellectivus,  nominans  electio¬ 
nem  «c  desiderium  consiliabile.  »  Et  hujus 
ratio  est,  quia  proprium  objectum  electionis 
est  illud  quod  est  ad  finem.  Hoc  autem,  in- 
quantum  hujusmodi,  habet  rationem  boni 
quod  dicitur  utile.  Unde  cum  bonum,  in- 
quantum  hujusmodi,  sit  objectum  appetitus, 
sequitur  quod  electio  sit  principaliter  actus 
appetitivae  virtutis.  Et  sic  liberum  arbitrium 
est  appetitiva  potentia. 

Ad  primum  ergo  dicendum,  quod  poten¬ 
tiae  appetitivae  concomitantur  apprehensi  vas ; 
et  secundum  hoc  dicit  Damascenus,  quod 
«  cum  rationali  confestim  concomitatur  libe¬ 
rum  arbitrium.  » 

Ad  secundum  dicendum,  quod  judicium 
est  quasi  conclusio  et  determinatio  consilii. 
Determinatur  autem  consilium  primo  qui¬ 
dem  per  sententiam  rationis,  et  secundo  per 
acceptationem  appetitus.  Unde  Philosophus 
dicit  in  III  Ethic.,  loco  nunc  cit.,  quod  «  ex 
consiliari  judicantes  desideramus  secundum 
consilium.  »  Et  hoc  modo  ipsa  electio  dicitur 
quoddam  judicium,  a  quo  nominatur  libe¬ 
rum  arbitrium. 

Ad  tertium  dicendum,  quod  ista  collatio 
quai  importatur  in  nomine  electionis,  perti¬ 
net  ad  consilium  praecedens,  quod  est  ra¬ 
tionis.  Appetitus  enim ,  quamvis  non  sit 
collativus,  tamen  inquantum  a  vi  cognitiva 
conferente  movetur,  habet  quamdam  colla¬ 
tionis  similitudinem,  dum  unum  alteri  prae¬ 
optat. 

Conclusio.  —  Cum  proprius  actus  liberi  arbitrii 
sit  electio,  ipsaque  electio  principaliter  actus  sit 
appetitivoe  virtutis,  oportet  liberum  arbitrium  esse 
potentiam  appetitivam. 


et  praecise  potentiam  non  nominat,  sed  duarum 
nobilissimarum  potentiarum,  intellectus  videlicet 
et  voluntatis,  facultatem. 

ARTICULUS  IV. 

Utrum  liberum  arbitrium  sit  alia  potentia 
a  voluntate. 

Ad  quartum  sic  proceditur.  1.  Videtur 
quod  liberum  arbitrium  sit  alia  potentia  a 
voluntate.  Dicit  enim  Damascenus  in  lib.  II 
Orth.  fid .,  c.  xxii,  coi.  9i3,  t.  1,  quod  aliud 
est  thelesis  aliud  vero  boulesis;  thclesis  autem 
est  voluntas,  boulesis  autem  videtur  arbi¬ 
trium  liberum  :  quia  boulesis  secundum 
ipsum  est  voluntas  quae  est  circa  aliquid, 
quasi  unius  per  comparationem  ad  aliorum. 
Ergo  videtur  quod  liberum  arbitrium  sit 
alia  potentia  a  voluntate. 

2.  Praeterea,  potentiae  cognoscuntur  per 
actus.  Sed  electio,  quae  est  actus  liberi  ar¬ 
bitrii,  est  aliud  a  voluntate,  ut  dicitur  in  II 
Elide.,  cap.  n  :  quia  «  voluntas  est  de  fine, 
electio  autem  de  iis  quae  sunt  ad  finem.  » 
Ergo  liberum  arbitrium  est  alia  potentia  a 
voluntate. 

3.  Praeterea,  voluntas  est  appetitus  intel¬ 
lectivus.  Sed  ex  parte  intellectus  sunt  duae 
potentiae,  scilicet  agens  et  possibilis.  Ergo 
etiam  ex  parte  appetitus  intellectivi  debet 
esse  aliqua  potentia  praeter  voluntatem ;  et 
haec  non  videtur  esse  nisi  liberum  arbi¬ 
trium.  Ergo  liberum  arbitrium  est  alia  po¬ 
tentia  praeter  voluntatem. 

Sed  contra  est  quod  Damascenus  dicit  in 
III  lib.  Orth.  fid.,  c.  xiv,  coi.  1038,  t.  1,  quod 
«  liberum  arbitrium  nihil  aliud  est  quam 
voluntas1.  » 

Respondeo  dicendum,  quod  potentias  ap- 
petitivas  oportet  esse  proportionatas  poten¬ 
tiis  apprehensi  vis ,  ut  supra  dictum  est. 
Sicut  autem  ex  parte  apprehensionis  intel¬ 
lectivae  se  habent  intellectus  et  ratio;  ita  ex 
parte  appetitus  intellectivi  se  habent  volun¬ 
tas  et  liberum  arbitrium,  quod  nihil  aliud 
est  quam  vis  electiva.  Et  hoc  patet  ex  habi¬ 
tudine  et  objectorum  et  actuum.  Nam  intel- 
ligere  importat  simplicem  acceptionem  ali- 
cujus  rei;  unde  intelligi  dicuntur  proprie 
principia  quae  sine  collatione  per  seipsa  co¬ 
gnoscuntur.  Ratiocinari  autem  proprie  est 
devenire  ex  uno  in  cognitionem  alterius. 
Unde  proprie  de  conclusionibus  ratiocina- 

1  «  Patres  liberum  arbitrium  voluntatem  esse 
definierunt.  » 

fa)  Juxta  Scotistas,  liberum  arbitrium  principa¬ 


mur,  quae  ex  principiis  innotescunt.  Simili¬ 
ter  ex  parte  appetitus  velle  importat  simpli¬ 
cem  appetitum  alicujus  rei ;  unde  voluntas 
dicitur  esse  de  fine,  qui  propter  se  appetitur. 
Eligere  autem  est  appetere  aliquid  propter 
alterum  consequendum;  unde  proprio  est 
eorum  quae  sunt  ad  finem.  Sicut  autem  se 
habet  in  cognitivis  principium  ad  conclusio¬ 
nem,  cui  propter  principia  assentimur;  ita 
in  appetitivis  se  habet’  finis  ad  ea  quae  sunt 
ad  finem,  quae  propter  finem  appetuntur. 
Unde  manifestum  est  quod  sicut  se  habet 
intellectus  ad  rationem,  ita  se  habet  voluntas 
ad  vim  electivam,  id  est  ad  liberum  arbi¬ 
trium.  Ostensum  est  autem  supra ,  quod 
ejusdem  potentiae  est  intelligere  et  ratioci¬ 
nari,  sicut  ejusdem  virtutis  est  quiescere  et 
moveri  :  unde  etiam  ejusdem  potentiae  est 
velle  et  eligere.  Et  propter  hoc  voluntas  et 
liberum  arbitrium  non  sunt  duae  potentiae, 
sed  una. 

Ad  primum  ergo  dicendum,  quod  boulesis 
distinguitur  a  thelesis  non  propter  diversita¬ 
tem  potentiarum,  sed  propter  differentiam 
actuum. 

Ad  secundum  dicendum,  quod  electio  et 
voluntas,  id  est  ipsum  velle,  sunt  diversi  ac¬ 
tus,  sed  tamen  pertinent  ad  unam  poten¬ 
tiam;  sicut  etiam  intelligere  et  ratiocinari, 
ut  dictum  est. 

Ad  tertium  dicendum ,  quod  intellectus 
comparatur  ad  voluntatem  ut  movens;  et 
ideo  non  oportet  in  voluntate  distinguere 
agens  et  possibile. 

Conclusio.  —  Sicut  ratio  et  intellectus  non  duae, 
sed  una  potentia  sunt;  ita  voluntas  et  liberum 
arbitrium  non  duae,  sed  una  tantum  potentia 
sunt  (a). 

QILESTIO  LXXXIV. 

QUOMODO  ANIMA  CORPORI  CONJUNCTA 

INTGLLIGAT  CORPORALIA  QU^  SUNT  INFRA  IPSAM. 

(Et  octo  quaeruntur.) 

Consequenter  considerandum  est  de  acti¬ 
bus  et  de  habitibus  animae  quantum  ad  po¬ 
tentias  intellectivas  et  appetiti  vas :  aliae  enim 
potentiae  non  pertinent  directe  ad  conside¬ 
rationem  theologi.  Actus  autem  et  habitus 
appetitivae  partis  ad  considerationem  mora- 

liter  voluntatem  nominat ;  denominatur  etiam  ar¬ 
bitrium  ratione  intellectus  in  judicando. 

lis  scientiae  pertinent;  et  ideo  in  secunda 
parte  hujus  operis  de  eis  tractabitur,  in  qua 
considerandum  est  de  morali  materia.  Nunc 
autem  de  actibus  et  habitibus  intellectivae 
partis  agetur.  Primo  quidem  de  actibus; 
Secundo  autem  de  habitibus.  In  considera¬ 
tione  vero  actuum  hoc  modo  procedemus. 
Primo  namque  considerandum  est,  quomodo 
intelligit  anima  corpori  conjuncta.  Secundo, 
quomodo  intelligit  a  corpore  separata.  Prima 
autem  consideratio  erit  tripartita.  Primo 
namque  considerabitur,  quomodo  anima  in¬ 
telligit  corporalia,  quae  sunt  infra  ipsam. 
Secundo,  quomodo  intelligit  seipsam,  et  ea 
quae  in  ipsa  sunt.  Tertio,  quomodo  intelligit 
substantias  immateriales,  quae  sunt  supra 
ipsam. 

Circa  cognitionem  vero  corporalium  tria 
consideranda  occurrunt.  Primo  quidem,  per 
quid  ea  cognoscit.  Secundo ,  quomodo,  et 
quo  ordine.  Tertio,  quid  in  eis  cognoscit. 

Circa  primum  quaeruntur  octo  :  1°  utrum 
anima  cognoscat  corpora  per  intellectum; 
2°  utrum  intelligat  ea  per  essentiam  suam, 
vel  per  aliquas  species;  3°  si  per  aliquas 
species,  utrum  species  omnium  intelligibi— 
lium  sint  ei  naturaliter  innatae;  4°  utrum 
effluant  in  ipsam  ab  aliquibus  formis  imma¬ 
terialibus  separatis ;  5°  utrum  anima  nostra 
omnia  quae  intelligit  videat  in  rationibus 
aeternis;  C°  utrum  cognitionem  intelligibi- 
lem  acquirat  a  sensu;  7°  utrum  intellectus 
possit  actu  intelligere  per  species  intelligibi- 
les  quas  penes  se  habet,  non  convertendo  se 
ad  phantasmata ;  8°  utrum  judicium  intellec¬ 
tus  impediatur  per  impedimentum  sensiti¬ 
varum  virtutum. 

ARTICULUS  PRIMUS. 

Utrum  anima  cognoscat  corpora  per 
intellectum. 

Ad  primum  sic  proceditur.  4.  Videtur 
quod  anima  non  cognoscat  corpora  per  in¬ 
tellectum.  Dicit  enim  Augustinus ,  Solii., 
lib.  II,  c.  iv,  coi.  888,  t.  4,  quod  «  corpora 
intellectu  comprehendi  non  possunt ;  nec  ali¬ 
quod  corporeum  nisi  sensibus  videri  po¬ 
test1.  »  Dicit  etiam,  Super  Genes,  aci  litt .% 
lib.  XII,  c.  xxui,  coi.  474,  t.  3,  quod  visio 
intellectualis  est  eorum  quae  sunt  per  essen- 

1  Plenius  in  textu  D.  Augustini. 

*  Colligi  potest  ex  c.  vu  et  x,  sed  preesertim  ex 


tiam  suam  in  anima.  Hujusmodi  autem  non 
sunt  corpora.  Ergo  anima  per  intellectum 
corpora  cognoscere  non  potest. 

2.  Praeterea,  sicut  se  habet  sensus  ad  in- 
telligibilia,  ita  se  habet  intellectus  ad  sensi¬ 
bilia.  Sed  anima  per  sensum  nullo  modo 
potest  cognoscere  spiritualia,  quae  sunt  in- 
telligibilia.  Ergo  nullo  modo3  per  intellectum 
potest  cognoscere  corpora,  quae  sunt  sensi¬ 
bilia. 

3.  Praeterea,  intellectus  est  necessariorum 
et  semper  eodem  modo  se  habentium.  Sed 
corpora  omnia  sunt  mobilia,  et  non  eodem 
modo  se  habentia.  Anima  ergo  per  intellec¬ 
tum  corpora  cognoscere  non  potest. 

Sed  contra  est  quod  scientia  est  in  intel¬ 
lectu.  Si  ergo  intellectus  non  cognoscit  cor¬ 
pora,  sequitur  quod  nulla  scientia  sit  de 
corporibus ;  et  sic  peribit  scientia  naturalis, 
quae  est  de  corpore  mobili. 

Respondeo  dicendum,  ad  evidentiam  hu¬ 
jus  quaestionis,  quod  primi  philosophi,  qui 
de  naturis  rerum  inquisiverunt,  putaverunt 
nihil  esse  in  mundo  nisi  corpus.  Et  quia 
videbant  omnia  corpora  mobilia  esse,  et  pu¬ 
tabant  ea  in  continuo  fluxu  esse,  existima¬ 
verunt  quod  nulla  certitudo  de  rerum  veri¬ 
tate  haberi  posset  a  nobis.  Quod  enim  est  in 
continuo  fluxu,  per  certitudinem  apprehendi 
non  potest,  quia  prius  labitur  quam  mente 
dijudicetur ;  sicut  Heraclitus  dixit,  quod 
«  non  est  possibile  aquam  fluvii  currentis 
bis  tangere,  »  ut  recitat  Philosophus  in  IV 
Metaphys.,  text.  22. 

His  autem  superveniens  Plato,  ut  posset 
salvare  certam  cognitionem  veritatis  a  nobis 
per  intellectum  haberi,  posuit,  praeter  ista 
corporalia,  aliud  genus  entium  a  materia  et. 
motu  separatum,  quod  nominat  species,  sive 
ideas;  per  quarum  participationem  unum¬ 
quodque  istorum  singularium  et  sensibilium 
dicitur  vel  homo,  vel  equus,  vel  aliquid  hujus¬ 
modi.  Sic  ergo  dicebat  scientias  et  defini¬ 
tiones,  et  quidquid  ad  actum  intellectus 
pertinet,  non  referri  ad  ista  corpora  sensi¬ 
bilia*  sed  ad  illa  immaterialia  et  separata,  ut 
sic  anima  non  intelligat  ista  corporalia,  sed 
intelligat  horum  corporalium  species  sepa¬ 
ratas. 

Sed  hoc  dupliciter  apparet  falsum  :  primo- 
quidem  quia,  cum  illae  species  sint  immate¬ 
riales  et  immobiles,  excluderetur  a  scientiis 

c.  xxiv,  §  50,  etc. 

3  Sic  codd.;  Parm. :  «  ergo  neque  per  »  etc. 

cognitio  motus  et  materiae,  quod  est  pro¬ 
prium  scientiae  naturalis,  et  demonstratio  per 
causas  moventes  et  materiales.  Secundo, 
quia  derisibile  videtur,  ut,  dum  eorum  qnae 
nobis  manifesta  sunt,  notitiam  quaerimus, 
alia  entia  in  medium  afferamus,  quae  non 
possunt  esse  eorum  substantiae,  cum  ab  eis 
differant  secundum  esse ;  et  sic,  illis  sub¬ 
stantiis  separatis  cognitis,  non  propter  hoc 
de  istis  sensibilibus  judicare  possemus. 

Videtur  autem  in  hoc  Plato  deviare  a 
veritate,  quia,  cum  aestimaret  omnem  cogni¬ 
tionem  per  modum  alicujus  similitudinis 
esse,  credidit  quod  forma  cogniti  ex  necessi¬ 
tate  sit  in  cognoscente  eo  modo  quo  est  in 
cognito.  Consideravit  autem,  quod  forma  rei 
intellectae  est  in  intellectu  universaliter,  et 
immaterialiter,  et  immobiliter ;  quod  ex  ipsa 
operatione  intellectus  apparet,  qui  intelligit 
universaliter,  et  per  modum  necessitatis 
cujusdam.  Modus  enim  actionis  est  secun¬ 
dum  modum  formae  agentis.  Et  ideo  existi¬ 
mavit  quod  oporteret  res  intellectas  hoc  modo 
in  seipsis  subsistere,  scilicet  immaterialiter 
et  immobiliter.  IIoc  autem  necessarium  non 
est;  quia  etiam  in  ipsis  sensibilibus  videmus 
quod  forma  alio  modo  est  in  uno  sensibilium 
quam  in  altero ;  puta  cum  in  uno  est  albedo 
intensior,  in  alio  remissior;  et  cum  in  uno 
est  albedo  cum  dulcedine,  in  alio  sine  dul¬ 
cedine.  Et  per  hunc  etiam  modum  forma 
sensibilis  alio  modo  est  in  re  quae  est  extra 
animam,  et  alio  modo  in  sensu  qui  suscipit 
formas  sensibilium  absque  materia,  sicut 
colorem  auri  absque  auro.  Et  similiter  intel¬ 
lectus  species  corporum,  quae  sunt  materiales 
et  mobiles,  recipit  immaterialiter  et  immo¬ 
biliter  secundum  modum  suum ;  nam  recep¬ 
tum  est  in  recipiente  per  modum  recipientis. 

Dicendum  est  ergo,  quod  anima  per  intel¬ 
lectum  cognoscit  corpora  cognitione  imma¬ 
teriali,  universali  et  necessaria. 

Ad  primum  ergo  dicendum,  quod  Verbum 
Augustini  est  intelligendum  quantum  ad  ea 
quibus  intellectus  cognoscit,  non  autem 
quantum  ad  ea  quae  intellectus  cognoscit, 
cognoscit  enim  corpora  intelligendo,  sed  non 
per  corpora,  neque  per  similitudines  mate¬ 
riales  et  corporeas,  sed  per  species  immate¬ 
riales  et  intelligibiles,  quae  per  sui  essentiam 
in  anima  esse  possunt. 

Ad  secundum  dicendum,  quod  sicut  Au¬ 
gustinus  dicit,  De  civitate  Dei,  lib.  XXII, 
c.  xxix,  coi.  800,  t.  7,  non  est  dicendum, 
quod  sicut  sensus  cognoscit  sola  corporalia, 

ita  intellectus  cognoscit  sola  spiritualia ;  quia 
sequeretur  quod  Deus  et  angeli  corporalia 
non  cognoscerent.  Hujus  autem  diversitatis 
ratio  est,  quia  inferior  virtus  non  se  extendit 
ad  ea  quae  sunt  superioris  virtutis,  sed  virtus 
superior  ea  quae  sunt  inferioris  virtutis  excel¬ 
lentiori  modo  operatur. 

Ad  tertium  dicendum,  quod  omnis  motus 
supponit  aliquid  immobile.  Cum  enim  trans¬ 
mutatio  fit  secundum  qualitatem,  remanet 
substantia  immobilis ;  et  cum  transmutatur 
forma  substantialis,  remanet  materia  immo¬ 
bilis.  Rerum  etiam  mutabilium  sunt  immo¬ 
biles  habitudines ;  sicut  Socrates,  etsi  non 
semper  sedeat,  tamen  immobiliter  est  verum 
quod,  quando  sedet,  in  uno  loco  manet.  Et 
propter  hoc  nihil  prohibet  de  rebus  mobilibus 
immobilem  scientiam  habere. 

Conclusio.  —  Anima  per  intellectum  cognoscit 
corpora,  immateriali,  universali  et  necessaria 
cognitione. 

ARTICULUS  II. 

Utrum  anima  per  essentiam  suam  corpo¬ 
ralia  intelligat. 

Ad  secundum  sic  proceditur.  1.  Videtur 
quod  anima  per  essentiam  sua  corporalia  in¬ 
telligat.  Dicit  enim  Augustinus,  De  Trinit 
lib.  X,  cap.  v,  coi  977,  t.  8,  quod  «  anima 
imagines  corporum  convolvit  et  rapit  factas 
in  semetipsa  de  semetipsa;  dat  enim  eis 
formandis  quiddam  substantiae  suae.  »  Sed 
per  similitudines  corporum  corpora  intelligit. 
Ergo  per  essentiam  suam,  quam  dat  for¬ 
mandis  talibus  similitudinibus,  et  de  qua  eas 
format,  cognoscit  corporalia. 

2.  Praeterea,  Philosophus  dicit  in  III  De 
anima,  text.  37,  quod  «  anima  quodam¬ 
modo  est.  omnia.  »  Cum  ergo  simile  simul 
cognoscatur,  videtur  quod  anima  per  seip- 
sam  corporalia  cognoscat. 

2.  Praeterea,  anima  est  superior  corpora¬ 
libus  creaturis.  Inferiora  autem  sunt  in 
superioribus  eminentiori  modo  quam  in  se 
ipsis,  ut  Dionysius  dicit.  Cael,  hierar.,  c.  xnr 
§  2,  coi 294,  t.  I.  Ergo  omnes  creaturae  cor¬ 
poreae  nobiliori  modo  existunt  in  ipsa  essen¬ 
tia  animae  quam  in  seipsis.  Per  suam  ergo 
substantiam  potest  creaturas  corporeas  co¬ 
gnoscere. 

Sed  contra  est,  quod  Augustinus  dicit, 
IX  De  Trinit.,  cap.  m,  coi.  963,  t.  8,  quod 
«  mens  corporearum  rerum  notitias  per 
sensus  corporis  colligit. »  Ipsa  autem  anima 

non  est  cognoscibilis  per  corporis  sensns. 
Non  ergo  cognoscit  corporea  per  suam 
substantiam. 

Respondeo  dicendum,  quod  antiqui  philo¬ 
sophi  posuerunt,  quod  anima  per  suam 
essentiam  cognoscit  corpora.  Hoc  enim 
animis  omnium  communiter  inditum  fuit, 
quod  simile  simili  cognoscitur.  Existimabant 
autem,  quod  forma  cogniti  sit  in  cognos¬ 
cente  eo  modo  quo  est  in  re  cognita.  E  con¬ 
trario  tamen  Platonici  posuerunt.  Plato  enim, 
quia  perspexit  intellectualem  animam  imma¬ 
terialem  esse,  et  immaterialiter  cognoscere, 
posuit  formas  rerum  cognitarum  immateria¬ 
liter  subsistere.  Priores  vero  naturales,  quia 
considerabant  res  cognitas  esse  corporeas  et 
materiales,  posuerunt  oportere  res  cognitas 
etiam  in  anima  cognoscente  materialiter 
esse.  Et  ideo,  ut  anima?  attribuerent  omnium 
cognitionem,  posuerunt  eam  habere  natu¬ 
ram  communem  cum  omnibus.  Et  quia 
natura  principiatorum  ex  principiis  consti¬ 
tuitur,  attribuerunt  animae  naturam  prin¬ 
cipii  :  ita  quod  qui  dixit  principium  omnium 
esse  ignem,  posuit  animam  esse  de  natura 
ignis ;  et  similiter  de  aere  et  aqua.  Empedo¬ 
cles  autem,  qui  posuit  quatuor  elementa  ma¬ 
terialia  et  duo  moventia,  ex  his  etiam  dixit 
animam  esse  constitutam.  Et  ita,  cum  res 
materialiter  in  anima  ponerent,  posuerunt 
omnem  cognitionem  animse  materialem 
esse,  non  discernentes  inter  intellectum  et 
sensum. 

Sed  hsec  opinio  improbatur  :  primo  qui¬ 
dem,  quia  in  materiali  principio,  de  quo 
loquebantur,  non  existunt  principiata  nisi  in 
potentia.  Non  autem  cognoscitur  aliquid 
secundum  quod  est  in  potentia,  sed  secun¬ 
dum  quod  est  in  actu,  ut  patet  in  IX  Metaph., 
text.  20.  Unde  nec  ipsa  potentia  cognoscitur 
nisi  peractum.  Sic  igitur  non  sufficeret  attri¬ 
buere  animae  principiorum  naturam,  ad  hoc 
quod  omnia  cognosceret,  nisi  inessent  ei 
naturae  et  formae  singulorum  effectuum,  puta 
ossis  et  carnis,  et  aliorum  hujusmodi,  ut 
Aristoteles  contra  Empedoclem  argumen¬ 
tatur  in  I  De  anima,  text.  77.  Secundo, 
quia  si  oporteret  rem  cognitam  materialiter 
in  cognoscente  existere,  nulla  ratio  esset 
quare  res  quae  materialiter  extra  animam 
subsistunt,  cognitione  carerent  :  puta  si 
anima  igne  cognoscit  ignem,  et  ignis  etiam, 
qui  est  extra  animam,  ignem  cognosceret. 


Relinquitur  ergo  quod  oporteret  materialia 
cognita  in  cognoscente  existere,  non  mate¬ 
rialiter,  sed  magis  immaterialiter.  Et  hujus 
ratio  est,  quia  actus  cognitionis  se  extendit 
ad  ea  quse  sunt  extra  cognoscentem.  Cognos¬ 
cimus  enim  etiam  ea  quse  extra  nos  sunt. 
Per  materiam  autem  determinatur  forma  rei 
ad  aliquid  unum.  Unde  manifestum  est 
quod  ratio  cognitionis  ex  opposito  se  habet 
ad  rationem  materialitatis.  Et  ideo  quse  non 
recipiunt  formas  nisi  materialiter,  nullo 
modo  sunt  cognoscitiva,  sicut  plantae,  ut 
dicitur  in  II  lib.  De  anima,  text.  42.  Quanto 
autem  aliquid  immaterialius  habet  formam 
rei  cognitse,  tanto  perfectius  cognoscit.  Unde 
et  intellectus ,  qui  abstrahit  speciem  non 
solum  a  materia,  sed  etiam  a  materialibus 
conditionibus  ind  i  viduantibus ,  perfectius 
cognoscit  quam  sensus,  qui  accipit  formam 
rei  cognitse  sine  materia  quidem,  sed  cum 
materialibus  conditionibus.  Et  inter  ipsos 
sensus  visus  est  magis  cognoscitivus,  quia 
est  minus  materialis,  ut  supra  dictum  est. 
Et  inter  ipsos  intellectus  tanto  quilibet  est 
perfectior,  quanto  immaterialior. 

Ex  his  ergo  patet,  quod  si  aliquis  intellec¬ 
tus  est  qui  per  essentiam  suam  cognoscit 
omnia,  oportet  quod  esssentia  ejus  habeat  in 
se  immaterialiter1  omnia;  sicut  antiqui 
posuerunt  essentiam  animae  actu  componi 
ex  principiis  omnium  materialium,  ut  co¬ 
gnosceret  omnia.  Hoc  autem  est  proprium 
Dei,  ut  ejus  essentia  sit  immaterialiter  com¬ 
prehensiva  omnium,  prout  effectus  virtute 
praeexistunt  in  causa.  Solus  igitur  Deus  per 
essentiam  suam  omnia  intelligit ;  non  autem 
anima  humana,  neque  etiam  angelus. 

Ad  primum  ergo  dicendum,  quod  Augv^s- 
tinus  ibi  loquitur  de  visione  imaginaria,  qiiv^ 
fit  per  imagines  corporum ;  quibus  imagini¬ 
bus  formandis  dat  anima  aliquid  suae  sub¬ 
stantiae,  sicut  subjectum  datur,  ut  informetur 
per  aliquam  formam.  Et  sic  de  seipsa  facit 
hujusmodi  imagines;  non  quod  anima  vel 
aliquid  animae  convertatur,  ut  sit  haec  vel 
illa  imago;  sed  sicut  dicitur  de  corpore  fieri 
aliquid  coloratum  prout  informatur  colore. 
Et  hic  sensus  apparet  ex  his  quae  sequuntur. 
Dicit  enim,  quod  a  servat  aliquid,  »  scilicet 
non  formatum  tali  imagine,  «  quo  libere  de 
specie  talium  imaginum  judicet  :  »  et  hoc 
dicit  esse  «  mentem  »  vel  «  intellectum,  a 
Partem  autem  quae  informatur  hujusmodi 


*  Edit.  Rom.  :  «  materialiter. 

imaginibus,  scilicet  imaginativam,  dicit  esse 
communem  nobis  et  bestiis. 

Ad  secundum  dicendum,  quod  Aristoteles 
non  posuit  animam  esse  actu  compositam  ex 
omnibus,  sicut  antiqui  naturales ;  sed  dixit, 
«  quodammodo  animam  esse  omnia,  »  in- 
quantum  est  in  potentia  ad  omnia,  per 
sensum  quidem  ad  sensibilia,  per  intellectum 
vero  ad  intelligibilia. 

Ad  tertium  dicendum,  quod  quaelibet 
creatura  habet  esse  finitum  et  determina¬ 
tum.  Unde  essentia  superioris  creaturae,  etsi 
habeat  quamdam  similitudinem  inferioris 
creaturae,  prout  communicant  in  aliquo 
genere,  non  tamen  complete  habet  similitu¬ 
dinem  illius ;  quia  determinatur  ad  aliquam 
speciem,  praeter  quam  est  species  inferioris 
creaturae.  Sed  essentia  Dei  est  perfecta  simi¬ 
litudo  omnium  quantum  ad  omnia  qnae  in 
rebus  inveniuntur,  sicut  universale  princi¬ 
pium  omnium. 

Conclusio.  —  Solus  Deus  cum  sit  virtualiter 
omnia,  cognoscit  per  essentiam  suam  omnia; 
anima  autem  nulla  per  essentiam  cognoscit. 

ARTICULUS  III. 

Utram  anima  intelligat  omnia  per  species 
sibi  naturaliter  inditas. 

Ad  tertium  sic  proceditur.  1.  Videtur 
quod  anina  intelligat  omnia  per  species  sibi 
naturaliter  inditas.  Dicit  enim  Gregorius  in 
Eomil.  Ascensionis,  xxix  in  Evang.,  §  2, 
coi.  1214,  t.  2,  quod  «  homo  habet  commune 
cum  angelis  intelligere.  »  Sed  angeli  intel- 
ligunt  omnia  per  formas  naturaliter  inditas ; 
unde  in  lib.  De  caus.,  propos.  10,  dicitur, 
quod  «  omnis  intelligentia  est  plena  formis.  » 
Ergo  et  anima  habet  species  rerum  natura¬ 
lium  inditas,  quibus  corporalia  intelligit. 

2.  Praeterea,  anima  intellectiva  est  nobilior 
quam  materia  prima  corporalis.  Sed  materia 
prima  est  creata  a  Deo  sub  formis,  ad  quas 
est  in  potentia.  Ergo  multo  magis  anima 
intellectiva  est  creata  a  Deo  sub  speciebus 
intelligibilibus;  et  sic  anima  intelligit  cor¬ 
poralia  per  species  sibi  naturaliter  inditas. 

3.  Praeterea,  nullus  potest  verum  respon¬ 
dere  nisi  de  eo  quod  scit.  Sed  aliquis  etiam 
idiota  non  habens  scientiam  acquisitam  res¬ 
pondet  verum  de  singulis,  si  tamen  ordinate 
interrogetur,  utnarratur  in  Menone  Platonis, 
circa  med.,  de  quodam.  Ergo  antequam 


aliquis  acquirat  scientiam,  habet  rerum 
cognitionem;  quod  non  esset,  nisi  anima 
haberet  species  naturaliter  inditas.  Intelligit 
igitur  anima  res  corporeas  per  species  natu¬ 
raliter  inditas. 

Sed  contra  est  quod  Philosophus  dicit  in 
III  De  anima ,  text.  14,  de  intellectu  loquens, 
quod  est  «  sicut  tabula  in  qua  nihil  est 
scriptum.  » 

Respondeo  dicendum,  quod  cum  forma  sit 
principium  actionis,  oportet  ut  eo  modo  se 
habeat  aliquid  ad  formam,  quae  est  actionis 
principium,  quo  se  habet  ad  actionem  illam. 
Sicut  si  moveri  sursum  est  ex  levitate,  quod 
in  potentia  tantum  sursum  fertur  est  leve1 
solum  in  potentia ;  quod  autem  actu  sursum 
fertur  est  leve  in  actu.  Videmus  autem  quod 
homo  est  quandoque  cognoscens  in  potentia 
tantum,  tam  secundum  sensum,  quam  se¬ 
cundum  intellectum ;  et  de  tali  potentia  in 
actum  reducitur;  ut  sentiat  quidem,  per 
actiones  sensibilium  in  sensum  :  ut  intelligat 
autem,  per  disciplinam,  aut  inventionem. 
Unde  oportet  dicere,  quod  anima  cognosci- 
tiva  sit  in  potentia  tam  ad  similitudines  quae 
sunt  principia  sentiendi,  quam  ad  similitu¬ 
dines  quae  sunt  principia  intelligendi.  Et 
propter  hoc  Aristoteles,  loco  cit.,  posuit  quod 
intellectus,  quo  anima  intelligit,  non  habet 
aliquas  species  naturaliter  inditas,  sed  est  in 
principio  in  potentia  ad  hujusmodi  species 
omnes. 

Quia  vero  id  quod  habet  actu  formam,  in¬ 
terdum  non  potest  agere  secundum  formam 
propter  aliquod  impedimentum,  sicut  leve 
si  impediatur  sursum  ferri,  propter  hoc  Plato 
posuit  quod  intellectus  hominis  naturaliter 
est  plenus  omnibus  speciebus  intelligibilibus, 
sed  per  unionem  corporis  impeditur  ne  pos¬ 
sit  in  actum  exire. 

Sed  hoc  non  videtur  convenienter  dic¬ 
tum  :  primo  quidem,  quia  si  habet  anima 
naturalem  notitiam  omnium  ,  non  videtur 
esse  possibile  quod  hujus  naturalis  notitiae 
tantam  oblivionem  capiat,  quod  nesciat  se 
hujusmodi  scientiam  habere.  Nullus  enim 
homo  obliviscitur  ea  quae  naturaliter  co¬ 
gnoscit  ,  sicut  quod  omne  totum  sit  majus 
sua  parte,  et  alia  hujusmodi.  Praecipue  au¬ 
tem  hoc  videtur  esse  inconveniens,  si  pona¬ 
tur  esse  animae  naturale  corpori  uniri,  ut 
supra  habitum  est.  Inconveniens  enim  est 
quod  naturalis  operatio  alicujus  rei  totaliter 


1  Sic  codd.;  in  edit  «Oportet  quod...  esse  leve.» 

impediatur  per  id  quod  est  sibi  secundum 
naturam.  Secundo  manifeste  apparet  hujus 
positionis  falsitas  ex  hoc,  quod,  deficiente 
aliquo  sensu,  deficit  scientia  eorum  quae  ap¬ 
prehenduntur  secundum  illum  sensum  :  si¬ 
cut  caecus  natus  nullam  potest  habere  noti¬ 
tiam  de  coloribus ;  quod  non  esset ,  si 
intellectui  animae  essent  naturaliter  inditae 
omnium  intelligibilium  rationes.  Et  ideo  di¬ 
cendum  est  quod  anima  non  cognoscit  cor¬ 
poralia  per  species  naturaliter  inditas. 

Ad  primum  ergo  dicendum ,  quod  homo 
quidem  convenit  cum  angelis  in  intelligendo,. 
deficit  tamen  ab  eminentia  intellectus  eorum. 
Sicut  et  corpora  inferiora,  quae  tantum  exis- 
tunt,  secundum  Gregorium,  loc.  cit.  in  arg., 
deficiunt  ab  existentia  superiorum  corpo¬ 
rum.  Nam  materia  inferiorum  corporum 
non  est  completa  totaliter  per  formam ,  sed 
est  in  potentia  ad  formas  quas  non  habet ; 
materia  autem  caelestium  corporum  est  tota¬ 
liter  completa  per  formam ,  ita  quod  non  est 
in  potentia  ad  aliam  formam,  ut  supra  habi¬ 
tum  est.  Et  similiter  intellectus  angeli  est 
perfectus  per  species  intelligibiles  secundum 
suam  naturam ;  intellectus  autem  humanus 
•est  in  potentia  ad  hujusmodi  species. 

Ad  secundum  dicendum,  quod  materia 
prima  habet  esse  substantiale  per  formam ; 
et  ideo  oportuit  quod  crearetur  sub  aliqua 
forma;  alioquin  non  esset  in  actu.  Sub  una 
tamen  forma  existente  est  in  potentia  ad 
alias.  Intellectus  autem  non  habet  esse  sub¬ 
stantiale  per  speciem  intelligibilem ;  et  ideo 
non  est  simile. 

Ad  tertium  dicendum,  quod  ordinata  in¬ 
terrogatio  procedit  ex  1  communibus  per  se 
notis  ad  propria.  Per  talem  autem  proces¬ 
sum  scientia  causatur  in  anima  addiscentis. 
Unde  cum  verum  respondet  de  his  de  qui¬ 
bus  secundo  interrogatur ,  hoc  non  est  quia 
prius  ea  noverit ,  sed  quia  tunc  ea  de  novo 
addiscit.  Nihil  enim  refert  utrum  ille  qui 
docet,  proponendo  vel  interrogando  proce¬ 
dat  de  principiis  communibus  ad  conclusio¬ 
nem.  Utrobique  enim  animus  audientis  cer- 
tilicatur  de  posterioribus  per  priora. 

Coxclusig  —  Anima  cum  sit  quandoque  cognos¬ 
cens  in  pot(\  da  tantum  ad  id  quod  postea  actu 

1  Edit,  addunt :  «  principiis.  » 

2  In  edit.  :  «  existentes,  » 

3  «  Semper  »  in  edit,  deest. 

(a)  I.  Sensus  exterior  similitudinem  formse  quse 
est  originaliter  et  radicaliter  in  materia  suscipit ; 
II.  Sensus  interior  magis  abstrahit,  quia  materia 


cognoscit,  impossibile  est  eam  cognoscere  corpo¬ 
ralia  per  species  naturaliter  inditas  [a). 

ARTICULUS  IY. 

Utrum  species  intelligibiles  effluant  in  ani¬ 
mam  ab  aliquibus  formis  separatis. 

Ad  quartum  sic  proceditur.  1.  Yidetur 
quod  species  intelligibiles  effluant  in  anima 
ab  aliquibus  formis  separatis.  Omne  enim 
quod  per  participationem  est  tale,  causatur 
ab  eo  quod  est  per  essentiam  tale ;  sicut 
quod  est  ignitum,  reducitur  sicut  in  causam 
in  ignem.  Sed  anima  intellectiva,  secundum 
quod  est  actu  intelligens,  participat  ipsa  in- 
telligibilia ;  intellectus  enim  in  actu  quo¬ 
dammodo  est  intellectum  in  actu.  Ergo  ea 
quse  secundum  se  et  per  essentiam  suam 
sunt  intellecta  in  actu,  sunt  causae  animae 
intellectivae  quod  actu  intelligat.  Intellecta 
autem  in  actu  per  essentiam  suam  sunt  for¬ 
mae  sine  materia  agentes2.  Species  igitur 
intelligibiles,  quibus  anima  intelligit,  cau¬ 
santur  a  formis  aliquibus  separatis. 

2.  Praeterea,  intelligibilia  se  habent  ad  in¬ 
tellectum  sicut  sensibilia  ad  sensum.  Sed 
sensibilia  quae  sunt  in  actu  extra  animam, 
sunt  causae  ipsorum  sensibilium  quae  sunt 
in  sensu  quibus  sentimus.  Ergo  species  in¬ 
telligibiles  quibus  intellectus  noster  intelligit 
causantur  ab  aliquibus  actu  intelligibilibus 
extra  animam  existentibus.  Hujusmodi  au¬ 
tem  non  sunt  nisi  formae  a  materia  semper 3 
separatae.  Formae  igitur  intelligibiles  intel¬ 
lectus  nostri  effluunt  ab  aliquibus  substantiis 
separatis. 

3.  Praeterea,  omne  quod  est  in  potentia 
reducitur  in  actum  per  id  quod  est  actu.  Si 
ergo  intellectus  noster  prius  in  potentia  exis- 
tens  postmodum  actu  intelligat,  oportet  quod 
hoc  causetur  ab  aliquo  intellectu  qui  semper 
est  in  actu.  Hic  autem  est  intellectus  separa¬ 
tus.  Ergo  ab  aliquibus  substantiis  separatis 
causantur  species  intelligibiles,  quibus  actu 
intelligimus. 

Sed  contra  est,  quia  secundum  hoc  sensi¬ 
bus  non  indigeremus  ad  intelligendum ; 
quod  patet  esse  falsum  ex  hoc  praecipue  quod 

formam,  etiam  materia  absente,  comprehendit,  li¬ 
cet  ab  accidentibus  materise  non  dividat  ipsam ; 
III.  Virtus  intellectiva  formam  ut  a  materia  denu¬ 
datam,  et  ab  omnibus  materise  circumstantiis,  et 
ab  ipsa  singularitate,  apprehendit. 

qui  caret  uno  sensu ,  nullo  modo  potest  ha¬ 
bere  scientiam  de  sensibilibus  illius  sensus. 

Respondeo  dicendum,  quod  quidam  po¬ 
suerunt  species  intelligibiles  nostri  intellectus 
procedere  ab  aliquibus  formis  vel  substantiis 
separatis.  Et  hoc  dupliciter. 

Plato  enim,  sicut  dictum  est,  posuit  for¬ 
mas  omnes  rerum  sensibilium  intelligibi¬ 
les 1  per  se  sine  materia  subsistentes,  sicut 
formam  hominis ,  quam  nominabat  «  per  se 
hominem  ;  »  et  formam  vel  ideam  equi , 
quam  nominabat  «  per  se  equum  ;  »  et  sic 
de  aliis.  Has  ergo  formas  separatas  ponebat 
participari  et  ab  anima  nostra  et  a  materia 
corporali  :  ab  anima  quidem  nostra,  ad 
cognoscendum  ;  a  materia  vero  corporali , 
ad  essendum ;  ut  sicut  materia  corporalis 
per  hoc  quod  participat  ideam  lapidis,  fit  hic 
lapis ,  ita  intellectus  noster  per  hoc  quod 
participat  ideam  lapidis ,  fit  intelligens  lapi¬ 
dem.  Participatio  autem  ideae  fit  per  aliquam 
similitudinem  ipsius  idea;  in  participante 
ipsam,  per  modum  quo  exemplar  participa¬ 
tur  ab  exemplato.  Sicut  igitur  ponebat  for¬ 
mas  sensibiles,  quse  sunt  in  materia  corpo¬ 
rali,  effluere  ab  ideis ,  sicut  quasdam  earum 
similitudines;  ita  ponebat  species  intelligi¬ 
biles  nostri  intellectus  esse  similitudines 
quasdam  idearum  ab  eis  effluentes.  Et  prop¬ 
ter  hoc,  ut  supra  dictum  est,  scientias  et  de¬ 
finitiones  ad  ideas  referebat. 

Sed  quia  contra  rationem  rerum  sensibi¬ 
lium  est  quod  earum  formae  subsistant  abs¬ 
que  materiis,  ut  Aristoteles,  lib.  VII  Melaph., 
text.  M  ad  58 ,  multipliciter  probat ;  ideo 
Avicenna  hac  positione  remota ,  posuit  om¬ 
nium  rerum  sensibilium  intelligibiles  species 
non  quidem  per  se  subsistere  absque  mate¬ 
ria  ,  sed  praeexistere  immaterialiter  in  intel¬ 
lectibus  separatis ;  a  quorum  primo  deri¬ 
vantur  hujusmodi  species  in  sequentem ;  et 
sic  de  aliis  usque  ad  ultimum  intellectum 
separatum ,  quem  nominat  «  intellectum 
agentem ;  »  a  quo ,  ut  ipse  dicit ,  effluunt 
species  intelligibiles  in  animas  nostras,  et 
formae  sensibiles  in  materiam  corporalem. 

Et  sic  in  hoc  Avicenna  cum  Platone  con¬ 
cordat  ,  quod  species  intelligibiles  nostri 
intellectus  effluunt  a  quibusdam  formis  sepa¬ 
ratis,  quas  tamen  Plato  dicit  per  se  subsis¬ 
tere,  ut  refert  Arist.,  I  Metaph.,  text.  G  et  25. 
Avicenna  vero  ponit  eas  in  intelligcntia 
-agente.  Differunt  etiam  quantum  ad  hoc, 

1  Edit,  non  habent  :  «  omnes ,  »  nec  «  intelligi- 


quod  Avicenna  ponit  species  intelligibiles 
non  remanere  in  intellectu  nostro,  postquam 
desinit  actu  intelligere;  sed  indiget  ut  iterato 
se  convertat  ad  recipiendum  de  novo  ;  undo 
non  ponit  scientiam  animse  naturaliter  indi¬ 
tam  ,  sicut  Plato ,  qui  ponit  participationes 
idearum  immobiliter  in  anima  permanere. 

Sed  secundum  hanc  positionem  sufficiens 
ratio  assignari  non  posset ,  quare  anima, 
nostra  corpori  uniretur.  Non  enim  potest 
dici,  quod  anima  intellectiva  corpori  uniatur 
propter  corpus ;  quia  nec  forma  est  propter 
materiam,  nec  motor  propter  mobile ,  sed 
potius  e  converso.  Maxime  autem  videtur 
corpus  esse  necessarium  animse  intellectivae 
ad  ejus  propriam  operationem ,  quse  est  in¬ 
telligere  ;  quia  secundum  esse  suum  a  cor¬ 
pore  non  dependet.  Si  autem  anima  species 
intelligibiles  secundum  suam  naturam  apta 
nata  esset  recipere  per  influentiam  aliquo¬ 
rum  separatorum  principiorum  tantum,  et 
non  acciperet  eas  ex  sensibus,  non  indigeret 
corpore  ad  intelligendum ;  unde  frustra  cor¬ 
pori  uniretur.  Si  autem  dicatur,  quod  indi¬ 
get  anima  nostra  sensibus  ad  intelligendum, 
quibus  quodammodo  excitatur  ad  conside¬ 
randa  ea  quorum  species  intelligibiles  a 
principiis  separatis  recipit,  hoc  non  videtur 
sufficere  ;  quia  hujusmodi  excitatio  non  vi¬ 
detur  necessaria  animse,  nisi  inquantum  est 
«  consopita,  »  secundum  Platonicos,  quo¬ 
dammodo  et  «  obliviosa  »  propter  unionem 
ad  corpus  ;  et  sic  sensus  non  proficerent 
anima;  intellecti vse ,  nisi  ad  tollendum  impe¬ 
dimentum  quod  animse  provenit  ex  corporis 
unione.  Remanet  igitur  quaerendum,  quse 
sit  causa  unionis  animse  ad  corpus.  Si  autem 
dicatur,  secundum  Avicennam,  quod  sensus 
sunt  animse  necessarii,  quia  per  eos  excita¬ 
tur  ut  convertat  se  ad  intelligentiam  agen¬ 
tem  a  qua  recipit  species,  hoc  quidem  non 
sufficit  ;  quia  si  in  natura  animae  est  ut  in- 
telligat  per  species  ab  intelligentia  agente 
effluxas,  sequeretur  quod  quandoque  anima 
possit  se  convertere  ad  intelligentiam  agen¬ 
tem  ex  inclinatione  sua;  naturae  vel  etiam 
excitata  per  alium  sensum  ,  ut  convertat  se 
ad  intelligentiam  agentem  ad  recipiendum 
species  sensibilium  quorum  sensum  aliquis 
non  habet.  Et  sic  caecus  natus  posset  habere 
scientiam  de  coloribus,  quod  est  manifeste 
falsum. 

Unde  dicendum  est,  quod  species  intelli- 
biles. » 

gibiles,  quibus  anima  nostra  intelligit,  non 
effluunt  a  formis  separatis. 

Ad  primum  ergo  dicendum ,  quod  species 
intelligibiles,  quas  participat  noster  intellec¬ 
tus,  reducuntur  sicut  in  primam  causam  in 
aliquod  principium  per  suam  essentiam  in- 
telligibile,  scilicet  in  Deum.  Sed  ab  illo  prin¬ 
cipio  procedunt  mediantibus  formis  rerum 
sensibilium  et  materialium,  a  quibus  scien¬ 
tiam  colligimus,  ut  Dionysius  dicit,  cap.  vn 
De  div.  nom.,  §  2,  coi.  867,  t.  1. 

Ad  secundum  dicendum,  quod  res  mate¬ 
riales  secundum  esse  quod  habent  extra 
animam,  possunt  esse  sensibiles  actu,  non 
autem  actu  intelligibiles.  Unde  non  est  si¬ 
mile  de  sensu  et  intellectu. 

Ad  tertium  dicendum,  quod  intellectus 
noster  possibilis  reducitur  de  potentia  ad 
actum  per  aliquod  ens  actu ,  id  est  per  intel¬ 
lectum  agentem,  qui  est  virtus  quaedam 
animae  nostrae,  ut  dictum  est ;  non  autem 
per  aliquem  intellectum  separatum,  sicut 
per  causam  propriam  1  proximam ,  sed  forte 
sicut  per  causam  remotam . 

Conclusio.  —  Species  intelligibiles,  quibus 
anima  intelligit,  non  eflluunt  a  formis  separatis. 

ARTICULUS  Y. 

Utrum  anima  intellectiva  cognoscat  res  im¬ 
materiales  in  rationibus  seternis. 

id  quintum  sic  proceditur.  1.  Videtur 
quod  anima  intellectiva  non  cognoscat  res 
immateriales  in  rationibus  aeternis.  Id  enim 
in  quo  aliquid  cognoscitur,  ipsum  magis  et 
per  prius  cognoscitur.  Sed  anima  intellectiva 
hominis  in  statu  pixesentis  vitae  non  cogno¬ 
scit  rationes  aeternas;  quia  non  cognoscit 
ipsum  Deum,  in  quo  rationes  aeternae  exis- 
tunt,  sed  ei  sicut  ignoto  conjungitur,  ut 
Dionysius  dicit  in  i  c.  Myst.  theol.,  §  3, 
coi.  1002,  t.  4.  Ergo  anima  non  cognoscit 
omnia  in  rationibus  aeternis. 

2.  Praeterea,  Rom.,  i ,  20,  dicitur,  quod 
invisibilia  Dei  per  ea  quee  facta  sunt,  con¬ 
spiciuntur.  Sed  inter  invisibilia  Dei  nume¬ 
rantur  rationes  aeternae.  Ergo  rationes 
aeternae  per  creaturas  materiales  cognoscun¬ 
tur  et  non  e  converso. 

1  ln  edit.  Nicolai  deest «  propriam.  » 

2  «  Philosophi  autem  qui  vocantur,  si  qua  forte 
vera  et  lidei  nostrae  accommoda  dixerunt,  maxime 
Platonici,  non  solum  formidanda  non  sunt,  sed  ab 
eis  etiam  tanquam  injustis  possessoribus  in  usum 
nostrum  vindicanda...  Sic  doctrinee  omnes  genti- 


3.  Praeterea,  rationes  aeternae  nihil  aliud 
sunt  quam  ideae  Dicit  enim  Augustinus  in 
lib.  LXXXIII  Queestion.,  q.  xlvi,  coi.  30, 
t.  6,  quod  «  ideae  sunt  rationes  stabiles  rerum 
in  mente  divina  existentes. »  Si  ergo  dicatur 
quod  anima  intellectiva  cognoscit  omnia  in 
rationibus  aeternis,  redibit  opinio  Platonis, 
qui  posuit  omnem  scientiam  ab  ideis  deri¬ 
vari. 

Sed  contra  est  quod  dicit  Augustinus, 
XI 1  Confess.,  cap.  xxv,  coi.  840,  t.  1  :  «  Si 
ambo  videmus  verum  esse  quod  dicis,  et 
ambo  videmus  verum  esse  quod  dico ;  ubi, 
quaeso,  id  videmus  ?  Nec  ego  utique  in  te, 
nec  tu  in  me,  sed  ambo  in  ipsa,  quae  supra 
mentes  nostras  est,  incommutabili  veritate. » 
Veritas  autem  incommutabilis  in  aeternis 
rationibus  continetur,  Ergo  anima  intellec¬ 
tiva  omnia  vera  cognoscit  in  rationibus 
aeternis. 

Respondeo  dicendum,  quod,  sicut  Augus¬ 
tinus  dicit,  De  docir.  christian.,  lib.  II,  c,  xl, 
coi.  63,  t.  3,  «  qui  philosophi  vocantur,  si  qua 
forte  vera  et  fidei  nostrae  accommoda  dixe¬ 
runt,  ab  eis  tanquam  ab  injustis  possesso¬ 
ribus  in  usum  nostrum  vindicanda  sunt. 
Habent  enim  doctrinae  gentilium  quaedam 
simulata  et  superstitiosa  figmenta,  quae 
unusquisque  nostrum  de  societate  Genti¬ 
lium  exieris  debet  evitare2,  etc.  »  Et  ideo 
Augustinus,,  qui  doctrinis  Platonicorum  im¬ 
butus  fuerat,  si  qua  invenit  fidei  accommoda 
in  eorum  dictis,  assumpsit ;  quai  vero  inve¬ 
nit  fidei  nostrae  adversa,  in  melius  commu¬ 
tavit.  Posuit  autem  Plato,  sicut  supra  dictum 
est,  formas  rerum  per  se  subsistere  a  mate¬ 
ria  separatas,  quas  «  ideas  »  vocabat,  per 
quarum  participationem  dicebat  intellectum 
nostrum  omnia  cognoscere,  ut  sicut  materia 
corporalis  per  participationem  idece  lapidis 
fit  lapis,  ita  intellectus  noster  per  participa¬ 
tionem  ejusdem  ideae  cognosceret  lapidem. 
Videtur  autem  esse  alienum  a  fide  quod  for¬ 
mae  rerum  extra  res  per  se  subsistant  absque 
materia,  sicut  Platonici  posuerunt,  dicentes 
«  per  se  vitam,  »  aut  «  per  se  sapientiam  a 
esse  quasdam  substantias  creatrices,  ut  Dio- 
nisius  dicit,  De  dio.  nom.,  c.  xi,  §  6,  coi. 
954,  t.  1;  ideo  Augustinus  in  lib.  LXXXIII 

lium  non  solum  quredam  simulata  et  superstitiosa 
figmenta  gravesque  sarcinas  supervacanei  laboris 
habent,  quie  unusquisque  nostrum  duce  Christo 
de  societate  gentilium  exiens ,  debet  abominari 
atque  devitare,  sed  etiam  liberales  disciplinas,  usui 
veritatis  aptiores,  etc.  » 


QUiEST.  LXXXIV 

Quaestio?!.,  q.  lxvi,  coi.  30,  t.  G,  posuit  loco 
harum  idearum ,  quas  Plato  ponebat ,  ratio¬ 
nes  omnium  creaturarum  in  mente  divina 
existere,  secundum  quas  omnia  formantur, 
et  secundum  quas  etiam  anima  humana 
omnia  cognoscit. 

Cum  ergo  quaeritur,  utrum  anima  humana 
in  rationibus  aeternis  omnia  cognoscat,  di¬ 
cendum  est  quod  aliquid  in  aliquo  dicitur 
cognosci  dupliciter.  Uno  modo  sicut  in  ob¬ 
jecto  cognito,  sicut  aliquis  videt  in  speculo 
ea  quorum  imagines  in  speculo  resultant  : 
et  hoc  modo  anima  in  statu  praesentis  vitae 
non  potest  videre  omnia  in  rationibus  aeter¬ 
nis  :  sed  sic  in  rationibus  aeternis  cognoscunt 
omnia  beati,  qui  Deum  vident,  et  omnia  in 
ipso. 

Alio  modo  dicitur  aliquid  cognosci  in  ali¬ 
quo  sicut  in  cognitionis  principio ;  sicut  si 
dicamus  quod  in  sole  videntur  ea  qum  vi¬ 
dentur  per  solem ;  et  sic  neccsse  est  dicere 
quod  anima  humana  omnia  cognoscat  in 
rationibus  aeternis,  per  quarum  participa¬ 
tionem  omnia  cognoscimus.  Ipsum  enim 
lumen  intellectuale,  quod  est  in  nobis,  nihil 
est  aliud  quam  quaedam  participata  simili¬ 
tudo  luminis  increati,  in  quo  continentur 
rationes  aeternae.  Unde  in  psal.  iv,  6  et  7, 
dicitur  :  Multi  dicunt :  Quis  ostendit  nobis 
bona  ?  Cui  quaestioni  Psalmista  respondet 
dicens  :  Signatum  est  super  nos  lumen 
vultus  tui,  Domine;  quasi  dicat  :  per  ipsam 
sigillationem  divini  luminis  in  nobis  omnia 
demonstrantur.  Quia  tamen  praeter  lumen 
intellectuale  in  nobis  exiguntur  species  in- 
telligibiles  a  rebus  acceptae  ad  scientiam  de 
rebus  materialibus  habendam  :  ideo  non  per 
solam  participationem  rationum  aeternarum 
de  rebus  materialibus  notitiam  habemus, 
sicut  Platonici  posuerunt  quod  sola  idearum 
participatio  sulueitad  scientiam  habendam. 
Unde  Augustinus  dicit,  De  Trin.,  lib.  IV, 
cap.  xvi,  coi.  902,  t.  8  :  «  Numquid  quia 
philosophi  documentis  certissimis  persua¬ 
dent  aeternis  rationibus  omnia  temporalia 
fleri,  propterea  potuerunt  in  ipsis  rationibus 
perspicere,  vel  ex  ipsis  colligere,  quot  sint 
animalium  genera,  quae  semina  singulorum? 
Nonne  ista  omnia  per  locorum  ac  temporum 
historiam  quaesierunt?  » 

1  Ita  cod.  Alcan.  et  Tarrac.  cum  editis  plurimis; 
Rom.  edit.  :  «bonorum.  » 

*  Plenius  et  quibusdam  verbis  mutatis  in  textu 
D-  Augustini. 

(a)  Juxta  Joannem  de  Rupella,  forma  qua  Deus 

Quod  autem  Augustinus  non  sic  intel¬ 
lexerit  omnia  cognosci  in  rationibus  aeternis, 
vel  in  incommutabili  veritate,  quasi  ipsas 
rationes,  .aeternae  videantur,  patet  per  hoC 
quod  ipse  dicit  in  libro  LXXXIII  Quaeslion 
q.  xlvi,  §  2,  coi.  30,  t.  6,  quod  «  rationalis 
anima  non  omnis  et  quaecumque,  sed  quae 
sancta  et  pura  fuerit,  asseritur  illi  visioni  » 
scilicet  rationum  aeternarum  «  esse  idonea ;  » 
sicut  sunt  animae  beatorum  1 . 

Et  per  haec  patet  responsio  ad  objecta. 

Conclusio.  —  In  lationibus  aeternis  anima  non 
cognoscit  omnia  objective  in  praesenti  statu,  sed 
causaliter  (a). 

ARTICULUS  VI. 

Utrum  intellectiva  cognitio  accipiatur  a 

rebus  sensibilibus. 

Ad  sextum  sic  proceditur.  I.  Videtur 
quod  intellectiva  cognitio  non  accipiatur  a 
rebus  sensibilibus.  Dicit  enim  Augustinus 
in  lib.  LXXXIII  Quaestio?!.,  q.  ix,  coi.  13, 
t.  6,  quod  «  non  est  expectanda  sinceritas 
veritatis  a  corporis  sensibus 2;  »  et  hoc  pro¬ 
bat  dupliciter  :  uno  modo  per  hoc,  quod 
«  omne  quod  corporeus  sensus  attingit,  sine 
ulla  intermissione  temporis  commutatur  : 
quod  autem  non  manet,  percipi  non  po¬ 
test.  »  Alio  modo  per  hoc,  quod  «  omnia 
quae  per  corpus  sentimus,  etiam  cum  non 
adsunt  sensibus,  imagines  tamen  eorum 
patimur,  ut  in  somno  vel  furore.  Non  au¬ 
tem  sensibus  discernere  valemus,  utrum 
ipsa  sensibilia  vel  imagines  eorum  falsas 
sentiamus.  Nihil  autem  percipi  potest  quod  a 
falso  non  discernitur.  »  Et  sic  concludit  quod 
«  non  est  expectanda  veritas  a  sensibus.  » 
Sed  cognitio  intellectualis  est  apprehensi va 
veritatis.  Non  ergo  cognitio  intellectualis  est 
expectanda  a  sensibus. 

2.  Praeterea,  Augustinus  dicit,  XII  Super 
Gen.  ad  litt.,  cap.  xvi,  coi.  467,  t.  3  ;  «  Non 
est  putandum  facere  aliquid  corpus  in  spi¬ 
ritu  ,  tanquam  spiritus  corpori  facienti 
materiae  vice  subdatur.  Omni  enim  modo 
prsestantior  est  qui  facit,  ea  re  de  qua  ali¬ 
quid  facit.  )>  Unde  concludit  quod  «  imagi¬ 
nem  corporis  non  corpus  in  spiritu,  sed  ipso 

cognoscitur  est  imago  primse  veritatis  a  crealiono 
in  anima  impressa,  et  ideo  Damascenus  diceret 
quod  cognitio  existendi  Deum  ab  ipso  naturaliter 
omnibus  inserta  sit.  Forma  vero  qua  cognoscitur 
angelus  vel  anima  est  ipsa  rationali'  '-lir.u. 

spiritus  in  seipso  facit.  »  Non  ergo  intellec¬ 
tualis  cognitio  a  sensibus  derivatur. 

3.  Praeterea,  effectus  non  se  extendit  ultra 
virtutem  suae  causae.  Sed  intellectualis  co¬ 
gnitio  se  extendit  ultra  sensibilia ;  intelligi- 
mus  enim  quaedam  quae  sensu  percipi  non 
possunt.  Intellectualis  ergo  cognitio  non 
derivatur  a  rebus  sensibilibus. 

Sed  contra  est  quod  Philosophus  probat 
in  I  Metaph.,  cap.  i,  et  in  fine  Poster .,  lib.  II, 
text.  27,  quod  «  principium  nostrae  cogni¬ 
tionis  est  a  sensu.  » 

Respondeo  dicendum,  quod  circa  istam 
quaestionem  triplex  fuit  philosophorum  opi¬ 
nio.  Democritus  enim  posuit  quod  «  nulla 
est  alia  causa  cujuslibet  nostrae  cognitionis, 
nisi  cum  ab  his  corporibus  quae  cogitamus, 
veniunt  atque  intrant  imagines  in  animas 
nostras1,  »  ut  Augustinus  dicit  inEpist.  sua 
ad  Dioscorum,  ep.  cxvm,  coi.  445,  t.  2.  Et 
Aristoteles  etiam  dicit,  in  lib.  De  somn.  et 
vigil.,  lib.  De  divin.  per  somnum,  cap.  ii, 
quod  Democritus  posuit  cognitionem  fieri 
per  idolorum  defluxiones.  Et  hujus  positionis 
ratio  fuit,  quia  tam  ipse  Democritus,  quam 
alii  antiqui  naturales  non  ponebant  intellec¬ 
tum  differre  a  sensu,  ut  Aristoteles  dicit  in 
lib.  II  De  anima,  text.  150  et  151.  Et  ideo, 
quia  sensus  immutatur  a  sensibili,  arbitra¬ 
bantur  omnem  nostram  cognitionem  fieri 
per  solam  immutationem  a  sensibilibus. 
Quam  quidem  immutationem  Democritus 
asserebat  fieri  per  imaginum  defluxiones. 

Plato  vero  e  contrario  posuit  intellectum 
differre  a  sensu,  et  intellectum  quidem  esse 
virtutem  immaterialem  organo  corporeo  non 
utentem  in  suo  actu.  Et  quia  incorporeum 
lion  potest  immutari  a  corporeo,  posuit  quod 
cognitio  intellectualis  non  fit  per  immuta¬ 
tionem  intellectus  a  sensibilibus,  sed  per 
participationem  formarum  intelligibilium 
separatarum,  ut  dictum  est.  Sensum  etiam 
jjpfcuit  virtutem  quamdam  per  se  operantem. 
Diide  nec  ipse  sensus,  cum  sit  quaedam  vis 
spiritualis,  immutatur  a  sensibili! j; ;  sed 
organa  sensuum  a  sensibilibus  immutantur, 
ex  qua  immutatione  anima  quodammodo 
excitatur,  ut  in  se  species  sensibilium  for¬ 
met.  Et  hanc  opinionem  tangere  videtur 
Augustinus,  Super  Gen.  ad  litt.,  lib.  XII, 
cap.  xxiv,  coi.  475,  t.  3,  ubi  dicit  quod 
«  corpus  non  sentit,  sed  anima  per  corpus, 

1  «  Nullam  enim  aliam  causam  cujuslibet  cogita¬ 
tionis  nostrae  opinantur  isti,  nisi,  etc.  » 


quo  velut  nuntio  utitur  ad  formandum  in 
seipsa  quod  extrinsecus  nuntiatur.  »  Sio 
igitur  secundum  Platonis  opinionem  neque 
intellectualis  cognitio  a  'sensibili  procedit, 
neque  etiam  sensibilis  totaliter  a  sensibilibus 
rebus  ;  sed  sensibilia  excitant  animam  sen¬ 
sibilem  ad  sentiendum,  et  similiter  sensus 
excitant  animam  intellectivam  ad  intelligen- 
dum. 

Aristoteles  autem  media  via  processit. 
Posuit  enim,  II  De  anima,  text.  152,  cum 
Platone,  intellectum  differre  a  sensu.  Sed 
sensum  posuit  propriam  operationem  non 
habere  sine  communicatione  corporis,  ita 
quod  sentire  non  sit  actus  animae  tantum, 
sed  conjuncti.  Et  similiter  posuit  de  omnibus 
operationibus  sensitivae  partis.  Quia  igitur 
non  est  inconveniens  quod  sensibilia  quae 
sunt  extra  animam  causent  aliquid  in  con¬ 
junctum,  in  hoc  Aristoteles  cum  Democrito 
concordavit ,  quod  operationes  sensitivae 
partis  causentur  per  impressionem  sensibi¬ 
lium  in  sensum,  non  per  modum  defluxionis, 
ut  Democritus  posuit,  sed  per  quamdam 
operationem.  Nam  et  Democritus  omnem 
actionem  fieri  posuit  per  influxionem  atomo¬ 
rum,  ut  patet  in  I  De  gen.,  text.  56  et  seq. 
Intellectum  vero  posuit  Aristoteles,  III  De 
anima,  text.  12,  habere  operationem  absque 
communicatione  corporis.  Nihil  autem  cor¬ 
poreum  imprimere  potest  in  rem  incor¬ 
poream.  Et  ideo  ad  causandam  intellectua¬ 
lem  operationem,  secundum  Aristotelem, 
non  sufficit  sola  impressio  sensibilium  cor¬ 
porum,  sed  requiritur  aliquid  nobilius  eo 
quod  «  agens  s  est  honorabilius  patiente ,  » 
ut  ipse  dicit,  lib.  III  De  anima,  text.  49; 
non  tamen  ita  quod  intellectualis  operatio 
causetur  in  nobis  ex  sola  impressione  alia¬ 
rum  3  rerum  superiorum,  ut  Plato  posuit ; 
sed  illud  superius  et  nobilius  agens ,  quod 
vocat  «  intellectum  agentem ,  »  de  quo  jam 
supra  diximus,  facit  phantasmata  a  sensibus 
accepta  intelligibilia  in  actu  per  modum 
abstractionis  cujusdam. 

Secundum  hoc  ergo  ex  parte  phantasma¬ 
tum  intellectualis  operatio  a  sensu  causatur. 
Sed  quia  phantasmata  non  sufficiunt  immu¬ 
tare  intellectum  possibilem,  sed  oportet  quod 
fiant  intelligibilia  actu  per  intellectum  agen¬ 
tem  ;  non  potest  dici  quod  sensibilis  cognitio 
sit  totalis  et  perfecta  causa  intellectualis  co- 

a  Sic  cod.  in  Parm. :  «  quia.  » 

3  Sic  cod.  in  edit. :  «  aliquarum.  » 

gnitionis,  sed  magis  quodammodo  materia 
causae. 

Ad  primum  ergo  dicendum ,  quod  per 
verba  illa  Augustini  datur  intelligi  quod  ve¬ 
ritas  non  sit  totaliter  a  sensibus  expectanda. 
Requiritur  enim  lumen  intellectus  agentis, 
per  quod  immutabiliter  veritatem  in  rebus 
mutabilibus  cognoscamus,  et  discernamus 
ipsas  res  a  similitudinibus  rerum. 

Ad  secundum  dicendum,  quod  Augustinus 
non  loquitur  de  intellectuali  cognitione,  sed 
de  imaginaria.  Et  quia  secundum  Platonis 
opinionem  vis  imaginaria  habet  operationem 
qua?  est  anima}  solius,  eadem  ratione  usus 
est  Augustinus  ad  ostendendum  quod  cor¬ 
pora  non  imprimunt  suas  similitudines  in 
vim  imaginariam,  sed  hoc  facit  ipsa  anima, 
qua  utitur  Aristoteles ,  lib.  III  De  anima, 
text.  19,  ad  probandum,  intellectum  agen¬ 
tem  esse  aliquid  separatum,  quia  scilicet 
«  agens  est  honorabilius  patiente.  »  Et  pro¬ 
cul  dubio  oportet  secundum  hanc  positionem 
in  vi  imaginativa  ponere  non  solum  poten¬ 
tiam  passivam,  sed  etiam  activam.  Sed  si 
ponamus,  secundum  opinionem  Aristotelis, 
lib.  II  De  anima,  text.  153  et  155  usque  ad 
fin.  lib.,  quod  ratio  virtutis  imaginati  vae  sit 
conjuncti,  nulla  sequitur  difficultas;  quia 
corpus  sensibile  est  nobilius  organo  animalis 
secundum  hoc  quod  comparatur  ad  ipsum 
ut  ens  in  actu  ad  ens  in  potentia,  sicut  colo¬ 
ratum  in  actu  ad  pupillam,  quae  colorata  est 
in  potentia. 

Posset  tamen  dici  quod,  quamvis  prima 
immutatio  virtutis  imaginariae  sit  per  mo¬ 
tum  sensibilium,  quia  «  phantasia  est  motus 
factus  secundum  sensum,  »  ut  dicitur  in 
lib.  II  De  anima,  text.  160,  tamen  est  quae¬ 
dam  operatio  animae  in  homine,  quae  divi¬ 
dendo  et  componendo  format  diversas  rerum 
imagines,  etiam  quae  non  sunt  a  sensibus 
acceptae.  Et  quantum  ad  hoc  possunt  accipi 
verba  Augustini. 

Ad  tertium  dicendum,  quod  sensitiva  co¬ 
gnitio  non  est  tota  causa  intellectualis  co¬ 
gnitionis  ;  et  ideo  non  est  mirum,  si  intellec¬ 
tualis  cognitio  ultra  sensitivam  se  extendit. 

Conclusio.  —  Intellectiva  cognitio  fit  a  sensibili 
non  sicut  a  perfecta  et  totali  causa,  sed  potius  sicut 
a  materia  causte. 


ARTICULUS  VII. 

Utrum  intellectus  possit  actu  intelligere  per 

species  intelligibiles  quas  penes  se  habet, 
k  non  convertendo  se  ad  phantasmata. 

%■- 

f  Ad  septimum  sic  proceditur.  1.  Videtur 
quod  intellectus  possit  actu  intelligere  per 
species  intelligibiles  quas  penes  se  habet, 
non  convertendo  se  ad  phantasmata.  Intel¬ 
lectus  enim  fit  in  actu  per  speciem  intelligi- 
bilem  qua  informatur.  Sed  intellectum  esse 
in  actu  est  ipsum  intelligere.  Ergo  species 
intelligibiles  sufficiunt  ad  hoc  quod  intellec¬ 
tus  actu  intelligat,  absque  hoc  quod  ad 
phantasmata  se  convertat. 

2.  Praeterea,  magis  dependet  imaginatio 
a  sensu,  quam  intellectus  ab  imaginatione. 
Sed  imaginatio  potest  imaginari  actu,  ab¬ 
sentibus  sensibilibus.  Ergo  multo  magis 
intellectus  potest  intelligere  actu,  non  con¬ 
vertendo  se  ad  phantasmata. 

3.  Praeterea,  incorporalium  non  sunt  ali¬ 
qua  phantasmata  :  quia  imaginatio  tempus 
et  continuum  non  transcendit.  Si  ergo  in¬ 
tellectus  noster  non  posset  aliquid  intelligere 
in  actu,  nisi  converteretur  ad  phantasmata, 
sequeretur  quod  non  posset  intelligere  in¬ 
corporeum  aliquid ;  quod  patet  esse  falsum ; 
intelligimus  enim  veritatem  ipsam,  et  Deum 
et  angelos. 

Sed  contra  est  quod  Philosophus  dicit  in 
III  De  anima,  text.  30,  quod  «  nihil  sine 
phantasmate  intelligit  anima.  » 

Respondeo  dicendum,  quod  impossibile  est 
intellectum  nostrum  secundum  praesentis 
vitae  statum  quo  passibili  corpori  conjungi¬ 
tur,  aliquid  intelligere  in  actu,  nisi  conver¬ 
tendo  se  ad  phantasmata.  Et  hoc  duobus 
indiciis  apparet. 

Primo  quidem,  quia,  cum  intellectus  sit 
vis  quaedam  non  utens  corporali  organo, 
nullo  modo  impediretur  in  suo  actu  per 
laesionem  alicujus  corporalis  organi,  si  non 
requireretur  ad  ejus  actum  actus  alicujus 
potentiae  utentis  organo  corporali.  Utuntur 
autem  organo  corporali  sensus  et  imagina¬ 
tio,  et  aliae  vires  pertinentes  ad  partem 
sensitivam.  Unde  manifestum  Iit  quod  ad 
hoc  quod  intellectus  actu  intelligat,  non 
solum  accipiendo  scientiam  de  novo,  sed 
etiam  utendo  scientia  jam  acquisita,  requi¬ 
ritur  actus  imaginationis  et  caeterarum  vir¬ 
tutum.  Videmus  enim  quod  impedito  actu 

virtutis  imaginati  vse  per  laesionem  organi 
ut  in  phreneticis,  et  similiter  impedito  actu 
memorativse  virtutis,  ut  in  lethargicis,  im¬ 
peditur  homo  ab  intelligendo  in  actu  etiam 
ea  quarum  scientiam  praacccpit. 

Secundo,  quia  hoc  quilibet  iri  seipso  expe¬ 
riri  potest,  quod  quando  aliquis  conatur 
aliquid  intelligere,  format  sibi  aliqua  phan¬ 
tasmata  per  modum  exemplornm,  in  quibus 
quasi  in  spiciat  quod  intelligere  studet.  Et 
inde  est  etiam  quod  quando  aliquem  volumus 
facere  aliquid  intelligere,  proponimus  ei 
exempla  ex  quibus  sibi  phantasmata  formare 
possit  ad  intelligendum. 

Cujus  autem  ratio  est,  quia  potentia  co- 
gnoscitiva  proportionatur  cognoscibili.  Unde 
intellectus  angeli,  qui  est  totaliter  a  corpore 
separatus,  objectum  proprium  est  substantia 
intelligibilis  a  corpore  separata ;  et  per  hujus¬ 
modi  intelligibile  materiam  cognoscit.  Intel¬ 
lectus  autem  humani  qui  est  conjunctus  cor¬ 
pori,  proprium  objectum  est  quidditas  sive 
natura  in  materia  corporali  existens ;  et  per 
hujusmodi  naturas  visibilium  rerum  in  invi¬ 
sibilium  aliqualem  cognitionem  ascendit.  De 
ratione  autem  hujus  naturae  est  quod  in 
aliquo  individuo  existat,  quod  non  est  absque 
materia  corporali;  sicut  de  ratione  naturae 
lapidis  est  quod  sit  in  hoc  lapide,  et  de  ratione 
naturae  equi  est  quod  sit  in  hoc  equo,  et  sic 
de  aliis.  Unde  natura  lapidis,  vel  cujuscum- 
que  materialis  rei,  cognosci  non  potest  com¬ 
plete  et  vere  nisi  secundum  quod  cognoscitur 
ut  in  particulari  existens.  Particulare  autem 
apprehendimus  per  sensum  et  imaginatio¬ 
nem  :  et  ideo  necesse  est  ad  hoc  quod  intel¬ 
lectus  actu  intelligat  suum  objectum  pro¬ 
prium,  quod  convertat  se  ad  phantasmata, 
ut  speeuletur  naturam  universalem  in  parti¬ 
culari  existentem.  Si  autem  proprium  objec¬ 
tum  intellectus  nostri  esset  forma  separata, 
vel  si  formae  rerum  sensibilium  subsisterent 
non  in  particularibus  secundum  Platonem1, 

1  AI.  :  «  Platonicos.  » 

(a)  Phantasmata  sunt  similitudines  rerum  sensi¬ 
bilium  secundum  esse  quod  habent  in  organis  vi¬ 
rium  sensitivarum  interiorum.  —  Si  res  quarum 
similitudines  sunt  per  se  sub  aliquo  particulari 
sensu  cadunt,  similitudines  illarum  magis  in  com¬ 
muni  usu  phantasmata  dicuntur.  Si  sub  aliquo 
sensu  particulari  non  cadunt  per  se,  similitudines 
illarum  dicuntur  intentiones,  sicut  similitudo  ini¬ 
micitiae.  —  Juxta  Richardum,  ad  nostrum  intelli- 
gendi  naturalem  actum  phantasma  nobis  necessa¬ 
rium  est.  Vis  phantastica,  sensitiva,  secundum 
Bonaventuram,  phantasmata  intellectui  possibili 
offert,  sicut  objectum  oculo  speciem  ad  videndum. 


non  oporteret  quod  intellectus  noster  serfipdf 
intelligendo  converteret  se  ad  phantasmata. 

Ad  primum  ergo  dicendum,  quod  species 
conservatae  in  intellectu  possibili  in  eo 
existunt  habitualiter,  quando  actu  non  intcl- 
ligit,  sicut  supra  dictum  est.  Unde  ad  hoc 
quod  intelligamus  in  actu,  non  sufficit  ipsa 
conservatio  specierum  ;  sed  oportet  quod  eis 
utamur  secundum  quod  convenit  rebus 
quarum  sunt  species,  quae  sunt  naturae  in 
particularibus  existentes. 

Ad  secundum  dicendum ,  quod  etiam 
ipsum  phantasma  est  similitudo  rei  parti¬ 
cularis;  unde  non  indiget  imaginatio  aliqua 
alia  similitudine  particulari,  sicut  indiget 
intellectus. 

Ad  tertium  dicendum,  quod  incorporea, 
quorum  non  sunt  phantasmata,  cognoscun¬ 
tur  a  nobis  per  comparationem  ad  corpora 
sensibilia,  quorum  sunt  phantasmata;  sicut 
veritatem  intelligimus  ex  consideratione  rei 
circa  quam  veritatem  speculamur.  Deum  au¬ 
tem,  ut  Dionysius  dicit,  cap.  i  De  die.  nom., 
§  5,  coi.  594,  et  c.  vn,  §  3,  coi.  871,  t.  1,  co¬ 
gnoscimus  ut  causam,  et  per  excessum,  et 
per  remotionem.  Alias  etiam  incorporeas  sub¬ 
stantias  in  statu  praesentis  vitae  cognoscere 
non  possumus  nisi  per  remotionem,  vel 
aliquam  comparationem  ad  corporalia.  Et 
ideo  cum  de  hujusmodi  aliquid  intelligimus, 
necesse  habemus  converti  ad  phantasmata 
corporum,  licet  ipsorum  non  sint  phantas¬ 
mata. 

Conclusio.  —  Intellectus  conjunctus  corpori 
passibili  non  potest  intelligere  nisi  convertendo  se 
ad  phantasmata  (a). 

ARTICULUS  VIII. 

Utrum  judicium  intellectus  impediatur  per 
ligamentum  sensus. 

Ad  octavum  sic  proceditur.  1.  Videtur 
quod  judicium  intellectus  non  impediatur 

Intellectus  eliam,  quandiu  corpori  conjunctus  est, 
excitari  ab  inferiori  habet.  Juxta  Aristotelem  nihil 
sine  phantasmate  intelligimus. 

Quoad  spiritualia  quorum  phantasmata  non  sunt, 
Richardus  dicit  quod  in  praesenti,  non  nisi  per 
sensibilia,  in  spiritualium  cognitionem  devenimus. 
In  cognitionem  angelorum  ex  cognitione  animaa 
ipsam  illis  comparando,  in  Dei  cognitionem  per 
effectus  sensibiles  per  quos  tandem  in  cognitionem 
intelligibilium,  pervenimus.  Tantum  naturaliter  et 
de  lege  communi  possumus  intelligere  de  rebus 
spiritualibus,  quantum  per  sensibilia  manuduct 
possumus.  Hanc  doctrinam  plures  hodierni,  siY4 
philosophi,  sive  etiam  theologi  meditentur. 

per  ligamentum  sensus.  Superius  enim  non 
dependet  ab  inferiori.  Sed  judicium  intel¬ 
lectus  est  supra  sensum.  Ergo  judicium  in¬ 
tellectus  non  impeditur  per  ligamentum 
sensus. 

2.  Praeterea,  syllogizare  est  actus  intel¬ 
lectus.  In  somno  autem  ligatur  sensus,  ut 
dicitur  in  lib.  De  somn.  et  vig .,  c.  i;  contin¬ 
git  tamen  quandoque  quod  aliquis  dormiens 
syllogizat.  Ergo  non  impeditur  judicium  in¬ 
tellectus  per  ligamentum  sensus. 

Sed  coiutra  est,  quod  «  in  dormiendo,  ea 
qum  contra  licitos  mores  contingunt,  non 
imputantur  ad  peccatum,  »  ut  Augustinus 
in  XII  Sup.  Gen.  ad  Ut.,  c.  xv,  coi.  466,  t.  3, 
dicit’.  Hoc  autem  non  esset,  si  homo  in  dor¬ 
miendo  liberum  usum  rationis  et  intellectus 
haberet.  Ergo  impeditur  rationis  usus  per 
ligamentum  sensus. 

Respondeo  dicendum,  quod,  sicut  dictum 
est,  proprium  objectum  ihtellectui  nostro 
proportionatum  est  natura  rei  sensibilis. 
Judicium  autem  perfectum  de  re  aliqua  dari 
non  potest,  nisi  ea  omnia  quae  ad  rem  perti¬ 
nent,  cognoscantur;  et  praecipue  si  ignora¬ 
retur  id  quod  est  terminus  et  finis  judicii. 
Dicit  autem  Philosophus  in  III  De  cselo, 
text.  61,  quod  «  sicut  finis  factivae  scientiae 
est  opus,  ita  naturalis  scientiae  finis  est  quod 
videtur  semper  proprie  secundum  sensum.  » 
Faber  enim  non  quaerit  cognitionem  cultelli 
nisi  propter  opus,  ut  operetur  hunc  particu¬ 
larem  cultellum;  et  similiter  naturalis  non 
quaerit  cognoscere  naturam  lapidis  et  equi, 
nisi  ut  sciat  rationes  eorum  quae  videntur 
secundum  sensum.  Manifestum  est  autem, 
quod  non  posset  esso  perfectum  judicium 
fabri  de  cultello,  si  opus  ignoraret;  et  simi¬ 
liter  non  posset  esse  perfectum  judicium 
scientia;  naturalis  de  rebus  naturalibus,  si 
sensibilia  ignorarentur.  Omnia  autem  quae  in 
praesenti  statu  intelligimus,  cognoscuntur  a 
nobis  per  comparationem  ad  res  sensibiles 
naturales.  Unde  impossibile  est  quod  sit  in 
nobis  judicium  intellectus  perfectum  cum 
ligamento  sensus,  per  quem  res  sensibiles 
cognoscimus. 

Ad  primum  ergo  dicendum,  quod  quamvis 
intellectus  sit  superior  sensu,  accipit  tamen 
aliquo  modo  a  sensu,  et  ejus  objecta  prima 
et  principalia  in  sensibilibus*  fundantur;  et 
ideo  neccsse  est  quod  impediatur  judicium 
intellectus  ligamento3  sensus. 

*  Non  expresse  sed  sequjvalenterj  ut  videndum 
«st  Iu  testu  D.  Augustini. 


Ad  secundum  dicendum,  quod  sensus  liga¬ 
tur  in  dormientibus  propter  evaporationes 
quasdam  et  fumositates  resolutas,  ut  dicitur 
in  lib.  De  somno  et  vig.,  c.  i  ct  in  et  ideo 
secundum  dispositionem  hujusmodi  evapo¬ 
rationum  contingit  esse  ligamentum  sensus 
majus  vel  minus.  Quando  enim  multus  fuerit 
motus  vaporum,  ligatur  non  solum  sensus, 
sed  etiam  imaginatio,  ita  ut  nulla  appareant 
phantasmata;  sicut  praecipue  accidit,  cum 
aliquis  incipit  dormire  post  multum  cibum 
et  potum.  Si  vero  motus  vaporum  aliquan¬ 
tulum  fuerit  remissior,  apparent  phantas¬ 
mata,  sed  distorta  et  inordinata  sicut  acci¬ 
dit  in  febricitantibus.  Si  vero  adhuc  magis 
motus  sedetur,  apparent  phantasmata  ordi¬ 
nata;  sicut  maxime  solei  contingere  in  fino 
dormitionis ,  et  in  hominibus  sobriis  el 
habentibus  fortem  imaginationem.  Si  autem 
motus  vaporum  fuerit  modicus,  non  solum 
imaginatio  remanet  libera,  sed  etiam  ipso 
sensus  communis  ex  parte  solvitur ;  ita  quod 
homo  judicat  interdum  in  dormiendo,  ea 
quae  videt,  somnia  esse,  quasi  dijudicans 
inter  res  et  rerum  similitudines.  Sed  tamen 
ex  aliqua  parte  remanet  sensus  communis 
ligatus.  Et  ideo,  licet  aliquas  similitudines 
discernat  a  rebus,  tamen  semper  in  aliquibus 
decipitur.  Sic  igitpr  per  modum  quo  sensus 
solvitur,  et  imaginatio,  in  dormiendo,  libe¬ 
ratur  judicium  intellectus;  non  tamen  ex 
toto.  Unde  illi  qui  dormiendo  syllogizant, 
cum  excitantur,  semper  recognoscunt  se  in 
aliquo  defecisse. 

Conclusio.  —  Cum  omnia  quse  in  prsesenti  statu 
intelligimus,  cognoscantur  a  nobis  per  comparatio¬ 
nem  ad  res  sensibiles,  necesse  est  perfectum  intel¬ 
lectus  judicium  in  nobis  impediri  per  ligamentum 
sensus. 

QILESTIO  LXXXV. 

DE  MODO  ET  ORDINE  INTELLIGENDI. 

(Et  octo  quferuntur.) 

Deinde  considerandum  est  de  modo  et 
ordine  intol figendi,  et  circa  hoc  quaeruntur 
octo;  1"  utrum  intellectus  noster  iutelligat 
abstrahendo  species  a  phantasmatibus; 
2°  utrum  species  intelligibiles  abstracta*,  a 
phantasmatibus  se  habeant  ad  intellectum 
nostrum  ut  quod  intelligitur,  vel  sicut  id  quo 
intelligitur;  3°  utrum  intellectus  noster 

»  Al.  :  «  in  sensibus.  » 

»  Jn  Parm.  ;  «  intellectu  ex  ligamento,  » 

naturaliter  intelligat  prius  magis  univer¬ 
sale  ;  4°  utrum  intellectus  noster  possit  multa 
simul  intelligere ;  5°  utrum  intellectus  noster 
intelligat  componendo  et  dividendo ;  6°  utrum 
intellecies  possit  errare;  7°  utrum  unus 
possit  eaudem  rem  melius  intelligere  quam 
alius;  8°  utrum  intellectus  noster  per  prius 
cognoscat  indivisibile  quam  divisibile. 

ARTICULUS  PRIMUS. 

Utrum  intellectus  noster  intelligat  res  cor¬ 
poreas  et  materiales  per  abstractionem 

a  phantasmatibus. 

Ad  primum  sic  proceditur.  1.  Videtur 
quod  intellectus  noster  non  intelligat  res 
corporeas  et  materiales  per  abstractionem  a 
phantasmatibus.  Quicumque  enim  intellec¬ 
tus  intelligit  rem  aliter  quam  sit,  est  falsus. 
Formae  autem  rerum  materialium  non  sunt 
abstractae  a  particularibus,  quorum  simili¬ 
tudines  sunt  phantasmata.  Si  ergo  intelli- 
gamus  res  materiales  per  abstractionem 
specierum  a  phantasmatibus,  erit  falsitas  in 
intellectu  nostro. 

2.  Praeterea,  res  materiales  sunt  res  natu¬ 
rales  in  quarum  definitione  cadit  materia. 
Sed  nihil  potest  intelligi  sine  eo  quod  cadit 
in  definitione  ejus.  Ergo  res  materiales  non 
possunt  intelligi  sine  materia.  Sed  materia 
est  individuationis  principium.  Ergo  res 
materiales  non  possunt  intelligi  per  abstrac¬ 
tionem  universalis  a  particulari;  quod  est 
abstrahere  species  intelligibiles  a  phantas¬ 
matibus. 

3  Prseterea,  in  III  De  anima,  text.  18  et 
31,  dicitur  quod  «  phantasmata  se  habent  ad 
animam  intellectivam  sicut  colores  ad 
visum.  »  Sed  visio  non  fit  per  abstractionem 
aliquarum  specierum  a  coloribus,  sed  per 
hoc  quod  colores  imprimunt  in  visum.  Ergo 
nec  intelligere  contingit  per  hoc  quod  aliquid 
abstrahatur  a  phantasmatibus,  sed  per  hoc 
quod  phantasmata  imprimunt  in  intellec¬ 
tum. 

4.  Praeterea,  ut  dicitur  in  III  De  anima , 
loc.  nunc  cit.,  in  intellectiva  anima  sunt  duo, 
scilicet  intellectus  possibilis  et  agens.  Sed 
abstrahere  a  phantasmatibus  species  intelli¬ 
gibiles  non  pertinet  ad  intellectum  possi¬ 
bilem,  sed  recipere  species  jam  abstractas; 
»ed  nec  etiam  videtur  pertinere  ad  intel¬ 


lectum  agentem,  qui  se  habet  ad  phan¬ 
tasmata  sicut  lumen  ad  colores,  quod  non 
abstrahit  aliquid  a  coloribus;  sed  magis 
eis  influit.  Ergo  nullo  modo  intelligimus 
abstrahendo  a  phantasmatibus. 

5.  Praeterea,  Philosophus  in  III  De  anima , 
text.  32  et  39,  dicit  quod  «  intellectus  intel¬ 
ligit  species  in  phantasmatibus.  »  Non  ergo 
eas  abstrahendo. 

Sed  contra  est,  quod  dicitur  in  III  De 
anima,  text.  2,  quod  «  sicut  res  sunt  sepa¬ 
rabiles  a  materia,  sic  circa  intellectum  sunt.  » 
Ergo  oportet  quod  materialia  intelligantur 
inquantum  a  materia  abstrahuntur,  et  a 
similitudinibus  materialibus  quae  sunt  phan¬ 
tasmata. 

Respondeo  dicendum,  quod,  sicut  supra 
dictum  est,  objectum  cognoscibile  propor- 
tionatur  virtuti  cognoscitivse.  Est  autem 
triplex  gradus  cognoscitivse  virtutis.  Quae¬ 
dam  enim  cognoscitiva  virtus  est  actus 
organi  corporalis,  scilicet  sensus  :  et  ideo 
objectum  cujuslibet  sensitivae  potentiae  est 
forma,  prout  in  materia  corporali  existit.  Et 
quia  hujusmodi  materia  est  individuationis 
principium,  ideo  omnis  potentia  sensitivae 
partis  est  cognoscitiva  particularium  tantum. 
Quaedam  autem  virtus  cognoscitiva  est,  quae 
neque  est  actus  organi  corporalis,  neque  est 
aliquo  modo  corporali  materiae  cunj uncta, 
sicut  intellectus  angelicus ;  et  hujus  virtutis 
cognoscitivae  objectum  est  forma  sine  mate¬ 
ria  subsistens.  Etsi  enim  materialia  cognos¬ 
cant  ,  non  tamen  nisi  in  immaterialibus  ea 
intuentur,  scilicet1  vel  in  seipsis,  vel  in  Deo. 
Intellectus  autem  humanus  medio  modo  se 
habet;  non  enim  est  actus  alicujus  organi; 
sed  tamen  est  quaedam  virtus  animae,  quae 
est  forma  corporis,  ut  ex  supra  dictis  patet. 
Et  ideo  proprium  ejus  est  cognoscere  formam 
in  materia  quidem  corporali  individualiter 
existentem,  non  tamen  prout  est  in  tali  ma¬ 
teria.  Cognoscere  vero  id  quod  est  in  materia 
individuali  non  prout  est  in  tali  materia,  est 
abstrahere  formam  a  materia  individuali 
quam  repraesentant  phantasmata.  Et  idee 
necesse  est  dicere  quod  intellectus  noster  in¬ 
telligit  materialia  abstrahendo  a  phantasma¬ 
tibus  ;  et  per  materialia  sic  considerata  in 
immaterialium  aliqualem  cognitionem  deve¬ 
nimus  ;  sicut'  e  contra  angeli  per  immate¬ 
rialia  materialia  cognoscunt. 

Plato  vero,  attendens  solum  immateriali- 


*  «  Scilicet »  deest  ia  edit. 

tatem  intellectus  humani,  non  autem  ad  hoc 
quod  est  corpori  quodammodo  unitus,  posuit 
objectum  intellectus  ideas  separatas ;  et 
quod  intelligimus  non  quidem  abstrahendo, 
sed  magis  abstracta  participando,  ut  supra 
dictum  est. 

Ad  primum  ergo  dicendum ,  quod  abstra¬ 
here  contingit  dupliciter :  uno  modo  per 
modum  compositionis  et  divisionis ,  sicut 
cum  intelligimus  aliquid  non  esse  in  alio, 
vel  esse  separatum  ab  eo.  Alio  modo  per 
modum  simplicis  et  absolutce  consideratio¬ 
nis1;  sicut  cum  intelligimus  unum,  nihil 
considerando  de  alio.  Abstrahere  igitur 
per  intellectum  ea  quae  secundum  rem  non 
sunt  abstracta ,  secundum  primum  modum 
abstrahendi,  non  est  absque  falsitate.  Sed 
secundo  modo  abstrahere  per  intellectum 
quae  non  sunt  abstracta  secundum  rem,  non 
habet  falsitatem,  ut  in  sensibilibus 2  manifeste 
apparet.  Si  enim  intelligamus  vel  dicamus3, 
colorem  non  inesse  corpori  colorato,  vel  esse 
separatum  ab  eo,  erit  falsitas  in  opinione 
vel  in  oratione.  Si  vero  consideremus  colo¬ 
rem  et  proprietatem  ejus,  nihil  considerantes 
de  pomo  colorato  ;  vel  si  quod  intelligimus, 
■voce  exprimamus ,  erit  absque  falsitate  opi¬ 
nionis  vel 4  orationis  ;  pomum  enim  non  est 
de  ratione  coloris.  Et  ideo  nihil  prohibet  co¬ 
lorem  intelligi,  nihil  intelligendo  de  pomo. 
Similiter  dico  quod  ea  quae  pertinent  ad  ra¬ 
tionem  speciei  cujuslibet  rei  materialis,  puta 
lapidis  aut  hominis  aut  equi,  possunt  consi¬ 
derari  sine  principiis  individualibus ,  quae 
non  sunt  de  ratione  speciei.  Et  hoc  est  abs¬ 
trahere  universale  a  particulari,  vel  speciem 
intelligibilem  a  phantasmatibus,  considerare 
scilicet  naturam  speciei  absque  considera¬ 
tione  individualium  principiorum ,  quae  per 
phantasmata  repraesentantur.  Cum  ergo  di¬ 
citur  quod  intellectus  est  falsus,  qui  intelli- 
git  rem  aliter  quam  sit,  verum  est  si  ly 
aliter  referatur  ad  rem  intellectam ;  tunc 
enim  intellectus  est  falsus ,  quando  intelligit 
rem  esse  aliter  quam  sit  :  unde  falsus  esset 
intellectus,  si  sic  abstraheret  speciem  lapidis 
a  materia ,  ut  intelligeret  eam  non  esse  in 
materia,  ut  Plato  posuit.  Non  est  autem  ve¬ 
rum  quod  proponitur ,  si  ly  aliter  accipiatur 
ex  parte  intelligentis ;  est  enim  absque  fal- 
.sitate  ut  alius  sit  modus  mtelligentis  in  in- 

*  In  Parm.  :  «  simplicitatis.  » 

*  Al. :  «  in  sensibus.  » 

*  Ita  cod.  Alcan.,  Nicolai  et  editio  Patav.  1712; 

telligendo,  quam  modus  rei  in5  cxistendo ; 
quia  intellectum  est  in  intelligenle  immate- 
rialiter  per  modum  intellectus ,  non  autem 
materialiter  per  modum  rei  materiali s' 

Ad  secundum  dicendum,  quod  (  uidam 
putaverunt  quod  species  rei  natur*,  lis  sit 
forma  solum ,  et  quod  materia  non  sit  pars 
speciei.  Sed  secundum  hoc  in  definitionibus 
rerum  naturalium  non  poneretur  materia. 

Et  ideo  aliter  dicendum  est,  quod  materia 
est  duplex ;  scilicet  communis  et  signata,  vel 
individualis.  Communis  quidem ,  ut  caro  et 
os ;  individualis  autem,  ut  hae  carnes,  et  haec 
ossa.  Intellectus  igitur  abstrahit  speciem 
rei  naturalis  a  materia  sensibili  individuali, 
non  autem  a  materia  sensibili  communi  : 
sicut  speciem  hominis  abstrahit  ab  his  car¬ 
nibus  et  his  ossibus,  quae  non  sunt  de  ra¬ 
tione  speciei,  sed  partes  individui,  ut  dicitur 
in  VII  Metaph.,  text.  3i  et  33  ;  et  ideo  sine 
eis  considerari  potest.  Sed  species  hominis 
non  potest  abstrahi  per  intellectum  a  carni¬ 
bus  et  ossibus.  Species  autem  mathematicae 
possunt  abstrahi  per  intellectum  a  materia 
sensibili  non  solum  individuali,  sed  etiam 
communi ;  non  tamen  a  materia  intelligi- 
bili  communi,  sed  solum  individuali.  Materia 
enim  sensibilis  dicitur  materia  corporalis, 
secundum  quod  subjacet  qualitatibus  sensi¬ 
bilibus  ,  scilicet  calido  et  frigido ,  duro  et 
molli,  et  hujusmodi.  Materia  vero  intelligi- 
bilis  dicitur  substantia,  secundum  quod  sub¬ 
jacet  quantitati.  Manifestum  est  autem  quod 
quantitas  prius  inest  substantiae  quam  qua¬ 
litates  sensibiles.  Unde  quantitates ,  ut  nu¬ 
meri  et  dimensiones  et  figurae,  quai  sunt 
terminationes  quantitatum,  possunt  consi¬ 
derari  absque  qualitatibus  sensibilibus,  quod 
est  eas  abstrahi  a  materia  sensibili ;  non  ta¬ 
men  possunt  considerari  sine  intellectu  sub¬ 
stantiae  quantitati  subjectae,  quod  esset  eas 
abstrahi  a  materia  iutelligibili  communi; 
possunt  tamen  considerari  sine  hac  vel  illa 
substantia,  quod  est  eas  abstrahi  a  materia 
intelligibili  individuali.  Quaedam  vero  sunt 
quae  possunt  abstrahi  etiam  a  materia  intel¬ 
ligibili  communi,  sicut  ens,  unum,  potentia, 
et  actus,  et  alia  hujusmodi  :  qua*,  etiam  esse 
possunt  absque  omni  materia ,  ut  patet  in 
substantiis  immaterialibus.  Et  quia  1‘lato 
non  consideravit  quod  dictum  est  de  duplici 

edit.  Rom.  et  Patav.  1698  :  «  si  enim  dicamus  »  tan¬ 
tum. 

4  Al.  :  «  et  operationis.  »  —  5  Al. :  «  essendo.  » 

modo  anstractionis  ,  omnia  quae  diximus 
abstrahi  per  intellectum,  posuit  abstracta 
esse  secundum  rem. 

Ad  tertium  dicendum,  quod  colores  habent 
eumdein  modum  existendi,  prout  sunt  in 
materia  corporali  individuali,  sicut  in  poten¬ 
tia  visiva  :  et  ideo  possunt  imprimere  suam 
similitudinem  in  visum.  Sed  phantasmata, 
cum  sint  similitudines  individuorum ,  et 
existant  in  organis  corporeis,  non  habent 
eumdem  modum  existendi  quem  habet  in¬ 
tellectus  humanus,  ut  ex  dictis  patet ;  et  ideo 
non  possunt  sua  virtute  imprimere  in  intel¬ 
lectum  possibilem.  Sed  virtute  intellectus 
agentis  resultat  quaedam  similitudo  in  intel¬ 
lectu  possibili  ex  conversione  intellectus 
agentis  supra  phantasmata,  quae  quidem  est 
repraesentati va  eorum  quorum  sunt  phan¬ 
tasmata,  solum  quantum  ad  naturam  speciei. 
Et  per  hunc  modum  dicitur  abstrahi  species 
intelligibilis  a  phantasmatibus;  non  quod  ali¬ 
qua  eadem  numero  forma  quae  prius  fuit  in 
phantasmatibus,  postmodum  fiat  in  intellectu 
possibili,  ad  modum  quo  corpus  accipitur 
ab  uno  loco,  et  transfertur  ad  alterum. 

Ad  quartum  dicendum,  quod  phantasmata 
et  illuminantur  ab  intellectu  agente  ,  et  ite¬ 
rum  ab  eis  per  virtutem  intellectus  agentis 
species  intelligibiles  abstrahuntur.  Illumi¬ 
nantur  quidem ,  quia  sicut  pars  sensitiva  ex 
conjunctione  ad  1  intellectivam  efficitur  vir- 
tuosior,  ita  phantasmata  ex  virtute  intellec¬ 
tus  agentis  redduntur  habilia  ut  ab  eis 
intentiones  intelligibiles  abstrahantur.  Abs¬ 
trahit  autem  intellectus  agens  species  intel¬ 
ligibiles  a  phantasmatibus,  inquantum  per 
virtutem  intellectus  agentis  accipere  possu¬ 
mus  in  nostra  consideratione  naturas  specie- 
rum  sine  individualibus  conditionibus,  se¬ 
cundum  quarum  similitudines  intellectus 
possibilis  informatur. 

Ad  quintum  dicendum,  quod  intellectus 
noster  et  abstrahit  species  intelligibiles  a 
phantasmatibus ,  inquantum  considerat  na¬ 
turas  rerum  in  universali;  et  tamen  intelligit 
eas  in  phantasmatibus,  quia  non  potest  intelli- 
gereea  quorum  species  abstrahit,  nisi  conver¬ 
tendo  se  ad  phantasmata,  ut  supra  dictum  est. 

Conclusio.  —  Cum  intellectus  humanus  non  sit 
actus  alicujus  organi  corporalis,  sed  sit  animee, 
quae  est  forma  corporis,  potentia,  necesse  est  ut 
jntelligat  materialia  et  sensibilia  abstrahendo  a 


ARTICULUS  II. 

Utrum  species  intellig Utiles  a  phantasr ***--• 
bus  abstractos  se  habeant  aci  intellectum 
nostrum  sicut  id  quod  intelligitur ,  ve! 
sicut  id  quo  intelligitur. 

Ad  secundum  sic  proceditur.  1.  Vidctul 
quod  species  intelligibiles  a  phantasmatibus 
abstractae  se  habeant  ad  intellectum  nostrum 
sicut  id  quod  intelligitur.  Intellectum  enim 
in  actu  est  in  intelligente,  quia  intellectum 
in  actu  est  ipse  intellectus  in  actu.  Sed  nihil 
de  re  intellecta  est  in  intellectu  actu  intelli¬ 
gente,  nisi  species  intelligibilis  abstracta. 
Ergo  hujusmodi  species  est  ipsum  intellec¬ 
tum  in  actu. 

2.  Praeterea,  intellectum  in  actu  oportet 
in  aliquo  esse ;  alioquin  nihil  esset.  Sed  non 
est  in  re  quae  est  extra  animam  ;  quia ,  cum 
res  quae  est  extra  animam  sit  materialis, 
nihil  quod  est  in  ea  potest  esse  intellectum 
in  actu.  Relinquitur  ergo  quod  intellectum 
in  actu  sit  in  intellectu,  et  ita  nihil  est  aliud 
quam  species  intelligibilis  praedicta. 

3.  Praeterea,  Philosophus  dicit  in  I  Periher., 
cap.  i,  quod  «  voces  sunt  notae  earum  quae 
sunt  in  anima,  passionum.  »  Sed  voces  si¬ 
gnificant  res  intellectas  :  id  enim  voce  signi¬ 
ficamus  quod  intelligimus.  Ergo  ipsae  pas¬ 
siones  animae,  scilicet  species  intelligibiles, 
sunt  ea  quae  intelliguntur  in  actu. 

Sed  contra ,  species  intelligibilis  se  habet 
ad  intellectum  sicut  species  sensibilis  ad  sen¬ 
sum.  Sed  species  sensibilis  non  est  illud  quod 
sentimus ,  sed  magis  id  quo  sensus  sentit. 
Ergo  species  intelligibilis  non  est  id  quod 
intelligitur,  sed  id  quo  intelligit  intellectus. 

Respondeo  dicendum ,  quod  quidam  po¬ 
suerunt  quod  vires  quae  sunt  in  nobis  co- 
gnoscitivae  nihil  cognoscunt  nisi  proprias 
passiones ,  puta  quod  sensus  non  sentit  nisi 
passionem  sui  organi .  Et  secundum  hoc  in¬ 
tellectus  nihil  intelligit  nisi  suam  passionem, 
scilicet  speciem  intelligi bilem  in  se  receptam; 
et  secundum  hoc  species  hujusmodi  est 
ipsum  quod  intelligitur. 

Sed  haec  opinio  manifeste  apparet  falsa 
ex  duobus;  primo  quidem,  quia  eadem  sunt 
quae  intelligimus  et  de  quibus  sunt  scientiae. 
Si  igitur  ea  quae  intelligimus  essent  solum 
species  quae  sunt  in  anima,  sequeretur  quod 
scientiae  omnes  non  essent  de  rebus  quae 

sunt  extra  e  .limam ,  sed  solum  de  speciebus 
intelligibilibus  quae  sunt  in  anima;  sicut  se¬ 
cundum  Platonicos  omnes  scientiae  sunt  de 
ideis,  quas  ponebant  esse  intellectas  in  actu. 
Secundo,  quia  sequeretur  error  antiquorum 
dicentium  quodomnequod  videtur  est  verum; 
ct  sic 1  quod  contradictoriae  essent  simul  verae. 
Si  enim  potentia  non  cognoscit  nisi  propriam 
passionem ,  de  ea  solum  judicat.  Sic  autem 
videtur  aliquid  secundum  quod  potentia  co- 
gnoscitiva  afficitur.  Semper  ergo  judicium 
potentiae  cognoscitivae  erit  de  eo  quod  judi¬ 
cat  ,  scilicet  de  propria  passione,  secundum 
quod  est  :  et  ita  omne  judicium  erit  verum; 
puta  si  gustus  non  sentit  nisi  propriam  pas¬ 
sionem,  cum  aliquis  habens  sanum  gustum 
judicat  mei  esse  dulce,  vere  judicabit ;  et 
similiter  si  ille  qui  habet  gustum  infectum, 
judicet  mei  esse  amarum ,  vere  judicabit  : 
uterque  enim  judicabit  secundum  quod 
gustus  ejus  afficitur.  Et  sic  sequitur  quod 
omnis  opinio  aequaliter  erit  vera,  et  univer¬ 
saliter  omnis  acceptio. 

Et  ideo  dicendum  est,  quod  species  intelli- 
gibilis  se  habet  ad  intellectum  ut  id  quo  in- 
teliigit  intellectus;  quod  sic  patet.  Cum  enim 
sit  duplex  actio,  sicut  dicitur  IX  Metaph., 
text.  16,  una  quae  manet  in  agente,  ut  vi¬ 
dere  et  intelligere ,  et  altera  quae  transit  in 
rem  exteriorem,  ut  calefacere  et  secare; 
utraque  fit  secundum  aliquam  formam.  Et 
sicut  forma  secundum  quam  provenit  actio 
tendens  in  rem  exteriorem  ,  est  similitudo 
objecti  actionis,  ut  calor  calefacientis  est 
similitudo  calefacti,  similiter  forma  secun¬ 
dum  quam  provenit  actio  manens  in  agente, 
est  similitudo  objecti.  Unde  similitudo  rei 
visibilis  est  secundum  quam  visus  videt ;  et 
similitudo  rei  intellectae,  quae  est  species  in- 
telligibilis,  est  forma  secundum  quam  intel- 
leclus  inlelligit.  Sed  quia  intellectus  supra 
seipsum  reflectitur,  secundum  camdem  re¬ 
flexionem  iutelligit  et  suum  intelligere  et 
speciem  qua  iutelligit.  Et  sic  species  intel¬ 
lectiva  secundario  est  id  quod  intelligitur ; 
sed  id  quod  intelligitur  primo,  est  res,  cujus 
species  intelligibilis  est  similitudo.  Et  hoc 
etiam  patet  ex  antiquorum  opinione,  qui 
ponebant  simile  simili  cognosci.  Ponebant 
enim  quod  anima  per  terram  quae  in  ipsa 
erat,  cognosceret  terram  quae  extra  ipsam 
erat ,  et  sic  de  aliis.  Si  ergo  accipiamus  spe¬ 
ciem  terrae  loco  terrae,  secundum  doctrinam 

•  Ai. : «  similiter. »— *  Edit.  Rom. : « intellectus. » 


Aristotelis,  lib.  III  De  anima,  text.  38,  qui 
dicit  quod  lapis  non  est  in  anima,  sed  species 
lapidis;  sequetur  quod  anima  per  species  in- 
telligibiles  cognoscat  res  quae  sunt  extra 
animam. 

Ad  primum  ergo  dicendum,  quod  intel*" 
lectum  2  est  in  intelli gente  per  suam  simili’ 
tudinem.  Et  per  hunc  modum  dicitur ,  quod 
intellectum  in  actu  ese  intellectus  in  actu, 
inquantum  similitudo  rei  intellectae  est  forma 
intellectus,  sicut  similitudo  rei  sensibilis  est 
forma  sensus  in  actu.  Eude  non  sequitur 
quod  species  intelligibilis  abo tracta  sit  id  quod 
actu  intelligitur,  sed  quod  sit  similitudo  ejus. 

Ad  secundum  dicendum  ,  quod  cum  dici¬ 
tur  intellectum  in  actu,  duo  importantur, 
scilicet  res  quae  intelligitur  et  hoc  quod  est 
ipsum  intelligi.  Et  similiter  cum  dicitur  uni¬ 
versale  abstractum  ,  duo  intelli  guntur,  sci¬ 
licet  ipsa  natura  rei  et  abstractio ,  seu  uni¬ 
versalitas.  Ipsa  igitur  natura  cui  accidit  vel 
intelligi,  vel  abstrahi,  vel  intentio  universa¬ 
litatis,  non  est  nisi  in  singularibus ;  sed  hoc 
ipsum  quod  est  intelligi,  vel  abstrahi,  vel 
intentio  universalitatis,  est  in  intellectu;  et 
hoc  possumus  videre  per  simile  in  sensu. 
Visus  enim  videt  colorem  pomi  sine  ejus 
odore.  Si  ergo  quaeratur  ubi  sit  color  qui 
videtur  sine  odore,  manifestum  est  quod 
color  qui  videtur,  non  est  nisi  in  pomo.  Sed 
quod  sit  sine  odore  perceptus ,  hoc  accidit  ei 
ex  parte  visus,  inquantum  in  visu  est  simi¬ 
litudo  coloris,  et  non  odoris.  Similiter  hu¬ 
manitas  quae  intelligitur  non  est  nisi  in  hoc 
vel  in  illo  homine;  sed  quod  humanitas  ap¬ 
prehendatur  sine  individualibus  conditioni¬ 
bus,  quod  est  ipsam  abstrahi,  ad  quod  se¬ 
quitur  intentio  universalitatis ,  accidit  hu¬ 
manitati,  secundum  quod  percipitur  ab  in¬ 
tellectu,  in  quo  est  similitudo  naturae  speciei 
et  non  individualium  principiorum . 

Ad  tertium  dicendum,  quod  in  parte  sen¬ 
sitiva  invenitur  duplex  operatio  :  una  secun¬ 
dum  solam  immutationem,  et  sic  perficitur 
operatio  sensus  per  hoc  quod  immutatur  a 
sensibili.  Alia  operatio  est  formatio,  secun¬ 
dum  quod  vis  imaginativa  format  sibi  ali¬ 
quod  idolum  rei  absentis,  vel  etiam  nun¬ 
quam  visae.  Et  utraque  haec  operatio 
conjungitur3  in  intellectu.  Nam  primo  qui¬ 
dem  consideratur  passio  intellectus  possibi¬ 
lis,  secundum  quod  informatur  specie  intel- 
ligibili.  Qua  informatus  format  secundo  vel 

—  3  Nicolai :  «  contingit.  » 

definitionem,  vel  divisionem,  vel  composi¬ 
tionem  qiirn  per  vocem  significatur.  Unde 
ratio  quam  significat  nomen,  est  definitio , 
et  enuntiatio  significat  compositionem  et 
divisionem  intellectus.  Non  ergo  voces  si¬ 
gnificant  ipsas  species  intelligibiles,  sed  ea 
quae  intellectus  sibi  format  ad  judicandum 
de  rebus  exterioribus. 

Conclusio.  —  Species  intelligibilis  se  habet  ad 
intellectum,  ut  id  quo  intelligit  intellectus  :  non 
autem  ut  id  quo  intelligitur,  nisi  secundario;  res 
enim,  cujus  species  inteiiigibilis  est  similitudo,  est 
id  quod  primo  intelligitur. 

ARTICULUS  III. 

Utrum  magis  universalia  sint  priora  in 
nostra  cognitione  intellectuali. 

Ad  tertium  sic  proceditur.  4.  Videtur 
quod  magis  universalia  non  sint  priora  in 
nostra  cognitione  intellectuali.  Quia  ea  quae 
sunt  priora  et  notiora  secundum  naturam, 
sunt  posteriora  et  minus  nota  secundum 
nos.  Sed  universalia  sunt  priora  secundum 
naturam ;  quia  «  prius  est  a  quo  non  con¬ 
vertitur  essendi  consequentia.  »  Ergo  uni¬ 
versalia  sunt  posteriora. 

2.  Praeterea,  composita  sunt  priora  quoad 
nos  quam  simplicia.  Sed  universalia  sunt 
simpliciora.  Ergo  sunt  posterius  nota  quoad 
nos. 

3.  Praeterea,  Philosophus  dicit  in  I  Phgs ., 
text.  5,  quod  «  definitum  prius  cadit  in 
cognitione  nostra  quam  partes  definitionis. » 
Sed  universaliora  sunt  partes  definitionis 
minus  universalium,  sicut  animal  est  pars 
definitionis  hominis.  Ergo  universalia  sunt 
posterius  nota  quoad  nos. 

4.  Praeterea,  per  effectus  devenimus  in 
causas  et  principia.  Sed  universalia  sunt 
quaedam  principia.  Ergo  universalia  sunt 
posterius  nota  quoad  nos. 

Sed  contra  est  quod  dicitur  in  I  Physic., 
dext.  4,  quod  «  ex  universalibus  in  singula¬ 
ria  oportet  devenire.  » 

Respondeo  dicendum,  quod  in  cognitione 
nostri  intellectus  duo  oportet  considerare. 
Primo  quidem  ,  quod  cognitio  intellectiva 
aliquo  modo  a  sensitiva  primordium  sumit. 
Et  quia  sensus  est  singularium,  intellectus 
autem  universalium ;  necesse  est  quod  co¬ 
gnitio  singularium  quoad  nos  prior  sit  quam 
universalium  cognitio.  Secundo  oportet  con¬ 
siderare  quod  intellect  is  noster  de  potentia 


inactum  procedit.  Omne  autem  quod  proce¬ 
dit  do  potentia  in  actum,  prius  pervenit  ad 
actum  incompletum,  qui  est  medius  inter 
potentiam  et  actum,  quam  ad  actum  perfec¬ 
tum.  Actus  autem  perfectus  ad  quem  perve¬ 
nit  intellectus,  est  scientia  completa,  per 
quam  distincte  et  determinate  res  cognos¬ 
cuntur  ;  actus  autem  incompletus  est  scien¬ 
tia  imperfecta ,  per  quam  sciuntur  res 
indistincte  sub  quadam  confusione.  Quod 
enim  sic  cognoscitur,  secundum  quid  co¬ 
gnoscitur  in  actu,  et  quodammodo  in  poten¬ 
tia;  unde  Philosophus  dicit  in  I  Physic., 
text.  3,  quod  «  sunt  primo  nobis  manifesta 
et  certa  confusa  magis;  posterius  autem 
cognoscimus  distinguendo  principia  et  ele¬ 
menta.  »  Manifestum  est  autem  quod  co¬ 
gnoscere  aliquid  in  quo  plura  continentur, 
sine  hoc  quod  habeatur  propria  notitia 
uniuscujusque  eorum  quse  continentur  in 
illo  est  cognoscere  aliquid  sub  confusione 
quadam.  Sic  autem  potest  cognosci  tam  to¬ 
tum  universale,  in  quo  partes  continentur 
in  potentia,  quam  etiam  totum  integrale; 
utrumque  enim  totum  potest  cognosci  in 
quadam  confusione,  sine  hoc  quod  partes 
distincte  cognoscantur.  Cognoscere  autem 
distincte  id  quod  continetur  in  toto  univer¬ 
sali,  est  habere  cognitionem  de  re  minus 
communi,  sicut  cognoscere  animal  indis¬ 
tincte  est  cognoscere  animal  inquantum  est 
animal ;  cognoscere  autem  animal  distincte 
est  cognoscere  animal  inquantum  est  animal 
rationale  vel  irrationale;  quod  est  cognos¬ 
cere  hominem.  Prius  igitur  occurrit  intellec¬ 
tui  nostro  cognoscere  animal  quam  cognos¬ 
cere  hominem. 

Et  eadem  ratio  est ,  si  comparemus 
quodeumque  magis  universale  ad  minus 
universale.  Et  quia  sensus  exit  de  potentia 
in  actum,  sicut  et  intellectus;  idem  etiam 
ordo  cognitionis  apparet  in  sensu.  Nam 
prius  secundum  sensum  dijudicamus  magis 
commune  quam  minus  commune,  et  secun¬ 
dum  locum  et  secundum  tempus.  Secundum 
locum  quidem,  sicut  cum  aliquid  videtur  a 
remotis,  prius  deprehenditur  esse  corpus 
quam  deprehendatur  esse  animal ;  et  prius 
deprehenditur  esse  animal  quam  deprehen¬ 
datur  esse  homo,  et  prius  homo  quam  So¬ 
crates  vel  Plato.  Secundum  tempus  autem, 
quia  puer  a  principio  prius  distinguit  ho¬ 
minem  a  non  homine,  quam  distinguat  hunc 
hominem  ab  alio  homine  ;  et  ideo  «  pueri  a 
principio  appellant  omnes  viros  patres,  poSr 

ferius  autem  determinant  unumquemque, » 
ut  dicitur  in  I  Physic.,  text.  5.  Et  hujus  ra¬ 
tio  manifesta  est;  quia  qui  scit  aliquid 
indistincte,  adhuc  est  in  potentia  ut  sciat 
•distinctionis  principium,  sicut  qui  scit  genus 
est  in  potentia  ut  sciat  differentiam.  Et  sic 
patet  quod  cognitio  indistincta  media  est 
inter  potentiam  et  actum. 

Est  ergo  dicendum,  quod  cognitio  singu¬ 
larium  est  prior  quoad  nos  quam  cognitio 
universalium,  sicut  cognitio  sensitiva,  quam 
cognitio  intellectiva.  Sed  tam  secundum 
sensum  quam  secundum  intellectum  cogni¬ 
tio  magis  communis  est  prior  quam  cognitio 
minus  communis. 

Ad  primum  ergo  dicendum,  quod  univer¬ 
sale  dupliciter  potest  considerari  :  uno  modo 
secundum  quod  natura  universalis  conside¬ 
ratur  simul  cum  intentione  universalitatis. 
Et  cum  intentio  universalitatis,  ut  scilicet 
unum  et  idem  habeat  habitudinem  ad  multa, 
proveniat  ex  abstractione  intellectus,  opor¬ 
tet  quod  secundum  hunc  modum  universale 
sit  posterius.  Unde  in  I  De  anima,  text.  8, 
dicitur  quod  «  animal  universale  aut  nihil 
est,  aut  posterius  est.  »  Sed  secundum  Pla¬ 
tonem,  qui  posuit  universalia  subsistentia, 
secundum  hanc  considerationem  universale 
esset  prius  quam  particularia,  qua}  secun¬ 
dum  eum  non  sunt  nisi  per  participationem 
universalium  subsistentium,  quae  dicuntur 
ideae.  Alio  modo  potest  considerari  quan¬ 
tum  ad  ipsam  naturam,  scilicet  animalitatis 
vel  humanitatis,  prout  invenitur  in  particu¬ 
laribus.  Et  sic  dicendum  est  quod  duplex  est 
ordo  naturae  :  unus  secundum  viam  gene¬ 
rationis  et  temporis,  secundum  quam  viam 
ea  quae  sunt  imperfecta  et  in  potentia,  sunt 
priora;  et  hoc  modo  magis  commune  est 
prius  secundum  naturam ,  quod  apparet 
manifeste  in  generatione  hominis  et  anima¬ 
lis;  nam  prius  generatur  animal  quam 
homo,  ut  dicitur  in  lib.  De  generatione  ani¬ 
malium,  cap.  hi.  Alius  est  ordo  perfectionis, 
sive  intentionis  naturae,  sicut  actus  simpli- 
-citer  est  prior  secundum  naturam  quam 
potentia,  et  perfectum  prius  est  quam  im¬ 
perfectum;  et  per  hunc  modum  minus 
•commune  est  prius  secundum  naturam 
quam  magis  commune,  ut  homo  quam  ani¬ 
mal.  Naturae  enim  intentio  non  sistit  in  ge¬ 
neratione  animalis;  sed  intendit  generare 
hominem. 

Ad  secundum  dicendum,  quod  universale 
magis  commune  comparatur  ad  minus  com¬ 


mune  ut  totum  et  ut  pars;  ut  totum  quidem, 
secundum  quod  in  magis  universali  non  so¬ 
lum  continetur  in  potentia  minus  universale, 
sed  etiam  alia,  ut  sub  animali  non  solum 
homo,  sed  etiam  equus;  ut  pirs  autem, 
secundum  quod  minus  commune  continet 
in  sui  ratione  non  solum  magis  commune, 
sed  etiam  alia;  ut  homo  non  solum  animal, 
sed  etiam  rationale.  Sic  igitur  animal  consi¬ 
deratum  in  se  prius  est  in  nostra  cognitione 
quam  homo,  sed  homo  est  prius  in  nostra 
cognitione  quam  quod  animal  sit  pars  ra¬ 
tionis  ejus. 

Ad  tertium  dicendum,  quod  pars  aliqua 
dupliciter  potest  cognosci :  uno  modo  abso¬ 
lute,  secundum  quod  in  se  est ;  et  sic  nihil 
prohibet  prius  cognoscere  partes  quam  to¬ 
tum,  ut  lapides  quam  domum.  Alio  modo 
secundum  quod  sunt  partes  hujus  totius; 
et  sic  necesse  est  quod  prius  cognoscamus 
totum  quam  partem.  Prius  enim  cognosci¬ 
mus  domum  quadam  confusa  cognitione, 
quam  distinguamus  singulas  partes  ejus. 
Sic  igitur  dicendum  est  quod  definientia 
absolute  considerata  sunt  prius  nota  quam 
definitum,  alioquin  non  notificaretur  defini¬ 
tum  per  ea ;  sed  secundum  quod  sunt  par¬ 
tes  definitionis,  sic  sunt  posterius  nota. 
Prius  enim  cognoscimus  hominem  quadam 
confusa  cognitione,  quam  sciamus  distin¬ 
guere  omnia  quse  sunt  de  hominis  ratione. 

Ad  quartum  dicendum,  quod  universale, 
secundum  quod  accipitur  cum  intentione 
universalitatis,  est  quidem  quodammodo 
principium  cognoscendi,  prout  intentio  uni¬ 
versalitatis  consequitur  modum  intelligendi, 
qui  est  per  abstractionem ;  non  autem  est 
necesse  quod  omne  quod  est  principium 
cognoscendi,  sit  principium  essendi,  ut  Plato 
existimavit;  cum  quandoque  cognoscamus 
causam  per  effectum,  et  substantiam  per 
accidentia.  Unde  universale  sic  acceptum 
secundum  sententiam  Aristotelis  non  est 
principium  essendi,  neque  substantia,  ut 
patet  in  VII  Metaph.,  text.  45.  Si  autem 
consideremus  ipsam  naturam  generis  et 
speciei,  prout  est  in  singularibus,  sic  quo¬ 
dammodo  habet  rationem  principii  formalis 
respectu  singularium.  Nam  singulare  est 
propter  materiam ;  ratio  autem  speciei  su¬ 
mitur  ex  forma.  Sed  natura  generis  compa¬ 
ratur  ad  naturam  speciei  magis  per  modum 
materialis  principii ;  quia  natura  generis  su¬ 
mitur  ab  eo  quod  est  materiale  in  re,  ratio 
vero  speciei  ab  eo  quod  est  formale;  sicut  ra. 

tio  animalis  a  sensitivo,  ratio  vero  hominis  ab 
intellectivo.  Et  inde  est  quod  ultima  naturae 
intentio  est  ad  speciem,  non  autem  ad  indi¬ 
viduum,  neque  ad  genus ;  quia  forma  est 
fmis  generationis,  materia  vero  est  propter 
formam.  Non  autem  oportet  quod  cujuslibet 
causae  vel  principii  cognitio  sit  posterior 
quoad  nos;  cum  quandoque  cognoscamus 
per  causas  sensibiles  effectus  ignotos,  quan¬ 
doque  autem  e  converso. 

Conclusio.  —  Magis  universalia  et  communia 
sunt  priora  in  nostra  intellectuali  et  sensitiva 
cognitione. 

ARTICULUS  IY. 

Utrum  possimus  multa  si?nul  intclligere. 

Ad  quartum  sic  proceditur.  1.  Videtur 
quod  possimus  multa  simul  intelligcre.  In¬ 
tellectus  enim  est  supra  tempus.  Sed  prius 
et  posterius  ad  tempus  pertinent.  Ergo  in¬ 
tellectus  non  intelligit  diversa  secundum 
prius  et  posterius,  sed  simul. 

2.  Praeterea,  nihil  prohibet  diversas  formas 
non  oppositas  simul  eidem  actu  inesse,  sicut 
odorem  et  colorem  pomo.  Sed  species  intelli- 
gibiles  non  sunt  oppositae.  Ergo  nihil  pro¬ 
hibet  intellectum  unum  simul  fieri  in  actu 
secundum  diversas  species  intelligibiles;  et 
sic  potest  multa  simul  intelligere. 

3.  Praeterea ,  intellectus  simul  intelligit 
aliquod  totum,  ut  hominem  vel  domum.  Sed 
in  quolibet  toto  continentur  multae  partes. 
Ergo  intellectus  simul  multa  intelligit. 

4.  Praeterea,  non  potest  cognosci  diffe¬ 
rentia  unius  ad  alterum,  nisi  simul  utrum¬ 
que  apprehendatur,  ut  dicitur  in  lib.  I  De 
anima,  text.  145  et  146 ;  et  eadem  ratio  est 
de  quacumque  alia  comparatione.  Sed  in¬ 
tellectus  noster  cognoscit  differentiam  unius 
per  comparationem  unius1  ad  alterum.  Ergo 
cognoscit  inulta  simul. 

Sed  contra  est  quod  dicitur  in  lib.  II  Topic., 
c.  iv,  loc.  33,  quod  «  intelligere  est  unum 
solum,  scire  vero  multa.  » 

Respondeo  dicendum,  quod  intellectus 
quidem  potest  simul  multa  intelligere  per 
modum  unius,  non  autem  multa  per  modum 
multorum. 

Dico  autem  per  modum  unius  vel  multo¬ 
rum,  per  unam  vel  plures  species  intelligi¬ 
biles.  Nam  modus  cujusque  actionis  conse¬ 

1  Sic  cod.;  in  edit,  deest  «  per  comparationem 


quitur  formam,  quae  est  actionis  principium. 
Quaecumque  ergo  intellectus  potest  intelli¬ 
gere  sub  una  specie,  simul  intelligere  potest ; 
et  inde  est  quod  Deus  omnia  simul  videt  per 
unum,  quod  est  essentia  sua.  Quaecumque 
vero  intellectus  per  diversas  species  intelligit 
non  simul  intelligit. 

Et  hujus  ratio  est,  quia  impossibile  est 
idem  subjectum  perfici  simul  pluribus  for¬ 
mis  unius  generis  et  diversarum  specierum; 
sicut  impossibile  est  quod  idem  corpus  se¬ 
cundum  idem  simul  coloretur  diversis  colo¬ 
ribus,  vel  figuretur  diversis  figuris.  Omnes 
autem  species  intelligibiles  sunt  unius  gene¬ 
ris,  quia  sunt  perfectiones  unius  intellectivae 
potentiae;  licet  res  quarum  sunt  species,  sint 
diversorum  generum.  Impossibile  est  ergo 
quod  idem  intellectus  simul  perficiatur  di¬ 
versis  speciebus  intelligibilibus  ad  intelli- 
gendum  diversa  in  actu. 

Ad  primum  ergo  dicendum,  quod  intel¬ 
lectus  est  supra  tempus  quod  est  numerus 
motus  corporalium  rerum.  Sed  ipsa  plurali¬ 
tas  specierum  intelligibilium  causat  vicissi¬ 
tudinem  quamdam  intelligibilium  operatio¬ 
num,  secundum  quam  una  operatio  est  prior 
altera;  et  hanc  vicissitudinem  Augustinus 
nominat  tempus,  cum  dicit,  Super  Gen.  ad 
litt.,  lib.  VIII,  cap.  xx,  coi.  388,  t.  3,  quod 
«  Deus  movet  creaturam  spiritualem  per 
tempus.  » 

Ad  secundum  dicendum,  quod  non  solum 
oppositae,  formae  non  possunt  esse  simul  in 
eodem  subjecto,  sed  nec  quaecumque  formae 
ejusdem  generis,  licet  non  sint  oppositae, 
sicut  patet  per  exemplum  inductum,  de  co¬ 
loribus  et  figuris. 

Ad  tertium  dicendum,  quod  partes  pos¬ 
sunt  intelligi  dupliciter :  uno  modo  sub  qua¬ 
dam  confusione,  prout  sunt  in  toto ;  et  sic 
cognoscuntur  per  unam  formam  totius  et 
sic  simul  cognoscuntur.  Alio  modo  cogni¬ 
tione  distincta,  secundum  quod  quaelibet 
cognoscitur  per  suam  speciem ;  et  sic  non 
simul  intelliguntur. 

Ad  quartum  dicendum,  quod  quando  in¬ 
tellectus  intelligit  differentiam  vel  compara¬ 
tionem  unius  ad  alterum,  cognoscit  utrum¬ 
que  differentium  vel  comparatorum  sub 
ratione  ipsius  comparationis  vel  differentiae, 
sicut  dictum  est  quod  cognoscit  partes  sub 
ratione  totius. 

Conclusio.  —  Non  potest  intellectus  humanus 

multa  per  modum  multorum  intelligere,  sed  per 
modum  unius,  scilicet  per  unam  speciem. 

ARTICULUS  Y. 

Utrum  intellectus  noster  intelligat  compo¬ 
nendo  et  dividendo. 

Ad  quintum  sic  proceditur.  1.  Yidetur 
quod  intellectus  noster  non  intelligat  com¬ 
ponendo  et  dividendo.  Compositio  enim  et 
divisio  non  est  nisi  multorum.  Sed  intellectus 
non  potest  simul  multa  intelligere.  Ergo  non 
potest  intelligere  componendi)  et  dividendo. 

2.  Praeterea,  omni  compositioni  et  divi¬ 
sioni  adjungitur  tempus  praesens,  praeteri¬ 
tum  vel  futurum.  Sed  intellectus  abstrahit  a 
tempore,  sicut  etiam  ab  aliis  particularibus 
conditionibus.  Ergo  intellectus  non  intelligit 
componendo  et  dividendo. 

3.  Praeterea,  intellectus  intelligit  per  assi- 
milationem  ad  res.  Sed  compositio  et  divisio 
nihil  est  in  rebus  :  nihil  enim  invenitur  in 
rebus  nisi  res  quae  significatur  per  praedica¬ 
tum  et  subjectum;  quae  est  una  et  eadem, 
si  compositio  est  vera ;  homo  enim  est  vere 
id  quod  est  animal.  Ergo  intellectus  non 
componit  et  dividit. 

Sed  contra,  voces  significant  conceptiones 
intellectus,  ut  dicit  Philosophus  in  I  P erili., 
cap.  i.  Sed  in  vocibus  est  compositio  et  di¬ 
visio,  ut  patet  in  propositionibus  affirmativis 
et  negativis.  Ergo  intellectus  componit  et 
dividit. 

Respondeo  dicendum ,  quod  intellectus 
humanus  necesse  habet  intelligere  compo¬ 
nendo  et  dividendo.  Cum  enim  intellectus 
humanus  exeat  de  potentia  in  actum,  simi¬ 
litudinem  quamdam  habet  cum  rebus  gene¬ 
rabilibus,  quae  non  statim  perfectionem 
suam  habent,  sed  eam  successive  acquirunt. 
Et  similiter  intellectus  humanus  non  statim 
in  prima  apprehensione  capit  perfectam  rei 
cognitionem ;  sed  primo  apprehendit  aliquid 
de  ipsa,  puta  quidditatem  ipsius  rei,  quae  est 
primum  et  proprium  objectum  intellectus; 
et  deinde  intelligit  proprietates  et  accidentia, 
et  habitudines  circumstantes  rei  essentiam. 
Et  secundum  hoc  necesse  habet  unum  ap¬ 
prehensum  alii  componere  et  dividere  et  ex 
una  compositione  et  divisione  ad  aliam  pro¬ 
cedere  ;  quod  est  ratiocinari. 

Intellectus  autem  angelicus  et  divinus  se 
habent  sicut  res  incorruptibiles,  quae  statim 
a  principio  habent  suam  totam  perfectionem. 

Unde  intellectus  angelicus  et  divinus  statim 
perfecte  totam  rei  cognitionem  habet.  Unde 
in  cognoscendo  quidditatem  rei,  cognoscit 
de  re  simul  quidquid  nos  cognoscere  pos¬ 
sumus  componendo  et  dividendo  et  ratioci¬ 
nando.  Et  ideo  intellectus  humanus  cognos¬ 
cit  componendo  et  dividendo ,  sicut  et 
ratiocinando.  Intellectus  autem  divinus  et 
angelicus  cognoscunt  quidem  compositio¬ 
nem  et  divisionem  et  ratiocinationem,  non 
tamen  componendo  et  dividendo  et  ratioci¬ 
nando,  sed  per  intellectum  simplicis  quiddi- 
tatis. 

Ad  primum  ergo  dicendum,  quod  compo¬ 
sitio  et  divisio  intellectus  per  quamdam  dif¬ 
ferentiam  vel  comparationem  fit.  Unde  sic 
intellectus  cognoscit  multa  componendo  et 
dividendo,  sicut  cognoscendo  differentiam 
vel  comparationem  rerum. 

Ad  secundum  dicendum,  quod  intellectus 
abstrahit  a  phantasmatibus  ;  et  tamen  non 
intelligit  actu  nisi  convertendo  se  ad  phan¬ 
tasmata,  sicut  supra  dictum  est.  Et  ex  ea 
parte  qua  se  ad  phantasmata  convertit, 
compositioni  et  divisioni  intellectus  adjun¬ 
gitur  tempus,  ut  patet  lib.  De  memoria  et 
reminiscentia ,  cap.  i. 

Ad  tertium  dicendum,  quod  similitudo  rei 
recipitur  in  intellectu  secundum  modum 
intellectus  et  non  secundum  modum  rei. 
Unde  compositioni  et  divisioni  intellectus 
respondet  quidem  aliquid  ex  parte  rei;  ta¬ 
men  non  eodem  modo  se  habet  in  re  sicut 
in  intellectu.  Intellectus  enim  humani  pro¬ 
prium  objectum  est  quidditas  rei  materialis, 
quae  sub  sensu  et  imaginatione  cadit.  Inve¬ 
nitur  autem  duplex  compositio  in  re  mate¬ 
riali  :  prima  quidem  formae  ad  materiam ; 
et  huic  respondet  compositio  intellectus,  qua 
totum  universale  de  sua  parte  praedicatur. 
Nam  genus  sumitur  a  materia  communi, 
differentia  vero  completiva  speciei  a  forma, 
particulare  vero  a  materia  individuali.  Se¬ 
cunda  vero  compositio  est  accidentis  ad  sub¬ 
jectum  ;  et  huic  reali  compositioni  respondet 
compositio  intellectus,  secundum  quam  prae¬ 
dicatur  accidens  de  subjecto,  ut  cum  dicitur : 
Homo  est  albus.  Tamen  differt  compositio 
intellectus  a  compositione  rei  :  nam  ea  quae 
componuntur  in  re,  sunt  diversa ;  compo¬ 
sitio  autem  intellectus  est  signum  identitatis 
eorum  quae  componuntur.  Non  enim  intel¬ 
lectus  sic  componit,  ut  dicat  quod  homo  est 
albedo;  sed  dicit  quod  homo  est  albus,  id  est 
habens  albedinem.  Idem  autem  est  subiec-. 

tum 1  quod  est  homo  et  quod  est  habens  albe- 
dinem.  Et  simile  est  de  compositione  formae 
et  materiae.  Nam  animal  significat  id  quod 
habet  naturam 2  sensitivam ;  rationale  vero, 
quod  habet  naturam  intellectivam;  homo 
vero,  quod  habet  utrumque  ;  Socrates  vero, 
quod  habet  omnia  haec  cum  materia  indivi- 
duali.  Et  secundum  hanc  identitatis  rationem 
intellectus  noster  unum  componit  alteri, 
praedicando. 

Conclusio.  —  Cum  intellectus  humanus  non 
statim  in  prima  apprehensione  capiat  perfectam 
rei  cognitionem  sicut  divinus  et  angehcus ,  ne- 
cesseest  eum  intelligere  componendo  et  dividendo 
et  ratiocinando. 

ARTICULUS  VI. 

Utrum  intellectus  possit  esse  falsus. 

Ad  sextum  sic  proceditur.  1 .  Videtur  quod 
intellectus  possit  esse  falsus.  Dicit  enim  Phi¬ 
losophus  in  VI  Metaph.,  text.  8,  quod  «  ve¬ 
rum  et  falsum  sunt  in  mente.  »  Mens  autem 
et  intellectus  idem  sunt,  ut  supra  dictum 
est.  Ergo  falsitas  est  in  intellectu. 

2.  Praeterea,  opinio  et  ratiocinatio  ad  in¬ 
tellectum  pertinent.  Sed  in  utraque  istarum 
invenitur  falsitas.  Ergo  potest  esse  falsitas 
in  intellectu . 

3.  Praeterea,  peccatum  in  parte  intellectiva 
est.  Sed  peccatum  cum  falsitate  est ;  errant 
enim  qui  operantur  malum,  ut  dicitur  Pro- 
verb.,  xiv,  22.  Ergo  falsitas  potest  esse  in 
intellectu. 

Sed  contra  est  quod  dicit  Augustinus  in 
iib.  LXXXIII  Qusestion.,  quaest.  xxxii,  coi.  22, 
t.  (3,  quod  «  omnis  qui  fallitur,  id  in  quo 
fallitur,  non  intelligit.  »  Et  Philosophus  dicit 
in  lib.  III  De  anima,  text.  51,  quod  «  intel¬ 
lectus  semper  est  verus.  » 

Respondeo  dicendum,  quod  Philosophus 
in  III  De  anima,  text.  26,  comparat  quantum 
ad  hoc  intellectum  sensui.  Sensus  enim  circa 
proprium  objectum  non  decipitur,  sicut 
visus  circa  colorem,  nisi  forte  per  accidens 
ex  impedimento  circa  organum  contingente; 
sicut  cum  gustus  febricitantium  dulcia  ju¬ 
dicat  amara,  propter  hoc  quod  lingua  malis 
humoribus  est  repleta.  Circa  sensibilia  vero 
communia  decipitur  sensus,  sicut  judicando 
de  magnitudine  vel  figura;  ut  cum  judicat 
solem  esse  pedalem,  qui  tamen  est  major 
terra.  Et  multo  magis  decipitur  circa  sensi- 

*  Al. :  «  subjecto.  »  —  *  AI.  :  «  materiam.  «  — 


bilia  per  accidens,  ut  cum  judicat  fel  esso 
mei  propter  coloris  similitudinem.  Et  hujus 
ratio  est  in  evidenti,  quia  ad  proprium  ob¬ 
jectum  unaqua3que  potentia  per  se  ordinatur, 
secundum  quod  ipsa ;  quse  autem  sunt  hu¬ 
jusmodi,  semper  eodem  modo  se  habent. 
Unde,  manente  potentia,  non  deficit  ejus 
judicium  circa  proprium  objectum.  Objec¬ 
tum  autem  proprium  intellectus  est  quidditas 
rei :  unde  circa  quidditatem  rei,  per  se  lo¬ 
quendo,  intellectus  non  fallitur ;  sed  circa  ea 
qua*  circumstant  rei  essentiam  vel  quiddi¬ 
tatem  intellectus  potest  falli,  dum  unum 
ordinat  ad  aliud  vel  componendo  vel  divi¬ 
dendo  vel  etiam  ratiocinando.  Et  propter 
hoc  etiam  circa  illas  propositiones  errare 
non  potest,  quae  statim  cognoscuntur,  co¬ 
gnita  terminorum  quidditate;  sicut  accidit 
circa  prima  principia,  ex  quibus  etiam  accidit 
infallibilitas  veritatis  secundum  certitudinem 
scientiae  circa  conclusiones. 

Per  accidens  tamen  contingit  intellectum 
decipi  circa  quod  quid  est  in  rebus  compo¬ 
sitis;  non  ex  parte  organi,  quia  intellectus 
non  est  virtus  utens  organo ;  sed  ex  parte 
compositionis  intervenientis  circa  definitio¬ 
nem,  dum  vel  definitio  unius  rei  est  falsa  de 
alia,  sicut  definitio  circuli  de  triangulo ;  vei 
dum  aliqua  definitio  est  in  se  ipsa  falsa,  im¬ 
plicans  compositionem  impossibilium ;  ut  si 
accipiatur  hoc  ut  definitio  alicujus  rei,  ani¬ 
mal  rationale  alatum.  Unde  in  rebus  sim¬ 
plicibus,  in  quarum  definitionibus  compositio 
intervenire  npn  potest,  non  possumus  de¬ 
cipi  ;  sed  deficimus  in  totaliter  attingendo  % 
sicut  dicitur  in  IX  Metaph.,  text.  22. 

Ad  primum  ergo  dicendum,  quod  falsitas 
dicitur  esse  in  mente  secundum  compositio¬ 
nem  et  divisionem. 

Et  similiter  dicendum  est  ad  secundum  de 
opinione  et  ratiocinatione. 

Et  ad  tertium  de  errore  peccantium  qui 
consistit  in  applicatione  ad  appetibile.  Sed  in 
absoluta  consideratione  quidditatis  rei  et 
eorum  quae  per  eam  cognoscuntur  intellee- 
tus  nunquam  decipitur. 

Et  sic  loquuntur  auctoritates  in  contra¬ 
rium  inductae. 

Conclusio.  —  Cum  quidditas  rei  sit  proprium 
objectum  intellectus,  nunquam  contingit  circa 
ipsum  falli  nisi  per  accidens,  prout  ipsi  compositio 
vel  divisio  seu  discursus  admiscetur,  in  quibus 
fallitur  quandoque. 

3  Sic  cod.;  in  edit. : «  non  attingeacUh  9 

ARTICULUS  VII. 

Utrum  unam  et  eamdem  rem  unus  alio  me¬ 
lius  intelligere  possit. 

Ad  septimum  sic  proceditur.  1.  Videtur 
quod  unam  et  eamdem  rem  unus  alio  melius 
intelligere  non  possit.  Dicitur  enim  in 
lib.  LXXXIII  Quxstion.,  quaest.  xxxii,  coi.  22, 
t.  6.  «  Quisquis  ullam  rem  aliter  quam  est 
intelligit,  non  eam  intelligit.  Quare  non  est 
dubitandum  esse  perfectam  intelligentiam 
qua  prsestantior  esse  non  possit ;  et  ideo  non 
est  per  infinitum  ire,  quod  quaeque 1  res  intel- 
ligitur,  nec  eam  posse  alium  alio  plus  intel¬ 
ligere  2.  » 

2.  Praeterea,  intellectus  intelligendo  verus 
est.  Veritas  autem,  cum  sit  aequalitas  quae¬ 
dam  intellectus  et  rei,  non  recipit  magis  et 
minus;  non  enim  proprie  dicitur  aliquid 
magis  et  minus  aequale.  Ergo  neque  magis 
et  minus  aliquid  intelligi  dicitur. 

3.  Praeterea,  intellectus  est  id  quod  est 
formalissimum  in  homine.  Sed  differentia 
formae  causat  differentiam  speciei.  Si  igitur 
unus  homo  magis  alio  intelligit,  videtur 
quod  non  sint  unius  speciei. 

Sed  contra  est  quod  per  experimentum 
inveniuntur  aliqui  aliis  profundius  intelli- 
gentes ;  sicut  profundius  intelligit  qui  con¬ 
clusionem  aliquam  potest  reducere  in  prima 
principia  et  causas  primas,  quam  qui  potest 
reducere  solum  in  causas  proximas. 

Respondeo  dicendum,  quod  aliquem  in¬ 
telligere  unam  et  eamdem  rem  magis  quam 
alium,  potest  intelligi  dupliciter  :  uno  modo 
sic  quod  ly  magis  determinet  actum  intelli- 
gendi  ex  parte  rei  intellecta}  :  et  sic  non 
potest  unus  eamdem  rem  magis  intelligere 
quam  alius ;  quia  si  intelligeret  rem  aliter 
esse  quam  sit  vel  melius  vel  pejus,  falleretur 
et  non  intelligeret,  ut  Augustinus  argumen¬ 
tatur,  loc.  cit.  Alio  modo  potest  intelligi,  ut 
determinet  actum  intelligendi  ex  parte  intel- 
ligentis ;  et  sic  unus  alio  potest  eamdem  rem 
melius  intelligere,  quia  est  melioris  virtutis 
in  intelligendo;  sicut  melius  videt  visione 
corporali  rem  aliquam  qui  est  perfectioris 

1  Nicolai  legit :  «  quod  quaelibet  res.  » 

1  Plenius  et  quibusdam  mutatis  in  textu. 

(a)  Cur  sit  unus  alio  melioris  ingenii  vel  memo¬ 
riae?  Respondebit  theologus  :  Hoc  est  ex  distribu¬ 
tione  donorum  Dei;  —  philosophus  :  Hoc  est  ex 
diversa  dispositione  corporis,  vel  quantum  ad  com- 

virtutis  et  in  quo  virtus  visiva  est  perfectior. 
IIoc  autem  circa  intellectum  contingit  du¬ 
pliciter  :  uno  quidem  modo^.cx  parte  ipsius 
intellectus,  qui  est  perfectior.  Manifestum 
est  enim  quod  quanto  corpus  est  melius  dis¬ 
positum,  tanto  meliorem  sortitur  animam; 
quod  manifeste  apparet  in  his  quae  sunt  se¬ 
cundum  speciem  diversa.  Cujus  ratio  est, 
quia  actus  et  forma  recipitur  in  materia 
secundum  materiae  capacitatem.  Unde  etiam 
cum  in  hominibus  quidam  habeant  corpus 
melius  dispositum,  sortiuntur  animam  ma¬ 
joris  virtutis  in  intelligendo.  Unde  dicitur, 
in  II  De  anima,  text.  84,  quod  «  molles 
carne  bene  aptos  mente  videmus.  »  Alio 
modo  contingit  hoc  ex  parte  inferiorum  vir¬ 
tutum.  quibus  intellectus  indiget  ad  sui 
operationem.  Illi  enim  in  quibus  virtus 
imaginativa  et  cogitativa  et  mcmorativa  est 
melius  disposita,  sunt  melius  dispositi  ad 
intelligendum. 

Ad  primum  ergo  patet  solutio  ex  dictis. 

Et  similiter  ad  secundum ;  veritas  enim 
intellectus  in  hoc  consistit  quod  intelligatur 
res  esse  sicuti  est. 

Ad  tertium  dicendum,  quod  differentia 
formae  quae  non  provenit  nisi  ex  diversa 
dispositione  materiae,  non  facit  diversitatem 
secundum  speciem,  sed  solum  secundum 
numerum.  Sunt  enim  diversorum  indivi¬ 
duorum  diversae  formae  secundum  materiam 
diversificatae. 

Conclusio.  —  Eamdem  rem  alium  alio  meliu& 
intelligere  contingit,  non  objective  quidem,  sed 
ex  parte  potentiae  intelligentis,  quse  dispositionem 
animse  sequitur  (a). 

ARTICULUS  VIII. 

Utrum  intellectus  per  prius  intelligat 
indivisibile  quam  divisibile. 

Ad  octavum  sic  proceditur.  1 .  Videtur  quod 
intellectus  per  prius  intelligat  indivisibile 
quam  divisibile.  Dicit  enim  Philosophus  in 
1  Plujsic.,  text.  1,  quod  «  intelligimus  et 
scimus  ex  principiorum  et  elementorum 
cognitione.  »  Sed  indivisibilia  sunt  prin¬ 
cipia  et  elementa  divisibilium.  Ergo  per 

plexionem,  vel  quantum  ad  organisationem.  Uter¬ 
que  bene  respondet,  ait  Bonaventura ;  melius  ta¬ 
men  theologus,  quia  causam  principalem  assignat. 
—  Hoc  est,  juxta  Scotorellum,  propter  organa  bene 
disposita  quas  et  in  eodem  homine  pro  tempore 
aliauando  varie  disuonuntur. 

prius  sunt  nobis  nota  indivisibilia  quam 
divisibilia. 

2.  Praiterea,  id  quod  ponitur  in  defini¬ 
tione  alicujus  per  prius  cognoscitur  a  nobis; 
quia  a  definitio  est  prioribus  et  notioribus,  » 
ut  dicitur  in  YI  Top.,  cap.  i.  Sed  indivisibile 
ponitur  in  definitione  divisibilis,  sicut  punc¬ 
tum  in  definitione  lineae;  «  linea  »  enim, 
ut  Euclides  dicit,  lib.  I  Elem.,  in  prine., 
«  est  longitudo  sine  latitudine,  cujus  extre¬ 
mitates  sunt  duo  puncta ;  »  et  unitas  poni¬ 
tur  in  definitione  numeri,  quia  «  numerus 
est  multitudo  mensurata  per  unum,  »  ut  di¬ 
citur  in  X  Metaph.,  text.  21.  Ergo  intellec¬ 
tus  noster  per  prius  intelligit  indivisibile 
quam  divisibile. 

3.  Praderea,  simile  simili  cognoscitur.  Sed 
indivisibile  est  magis  simile  intellectui  quam 
divisibile;  quia  intellectus  est  simplex,  ut 
dicitur  in  III  De  anima ,  text.  4  et  12.  Ergo 
intellectus  noster  prius  cognoscit  indivisi¬ 
bile. 

Sed  contra  est  quod  dicitur  in  III  De 
anima,  text.  25,  quod  « indivisibile  monstra¬ 
tur  sicut  privatio.  »  Sed  privatio  per  poste¬ 
rius  cognoscitur.  Ergo  et  indivisibile. 

Respondeo  dicendum,  quod  objectum  in¬ 
tellectus  nostri  secundum  praesentem  statum 
est  quidditas  rei  materialis,  quam  a  phan¬ 
tasmatibus  abstrahit,  ut  ex  praemissis  patet. 
Et,  quia  id  quod  est  primo  et  per  se  cogni¬ 
tum  a  virtute  cognoscitiva  est  proprium 
ejus  objectum,  considerari  potest  quo  ordine 
indivisibile  intelligatur  a  nobis,  ex  ejus 
habitudine  ad  hujusmodi  quidditatem. 

Dicitur  autem  indivisibile  tripliciter,  ut 
dicitur  in  III  De  anima,  text.  23  et  deinceps  ; 
uno  modo  sicut  continuum  est  indivisibile, 
quia  est  indivisum  in  actu,  licet  sit  divisi¬ 
bile  in  potentia;  et  hujusmodi  indivisibile 
prius  est  intellectum  a  nobis  quam  ejus 
divisio,  quae  est  in  partes,  quia  cognitio  con¬ 
fusa  est  prior  quam  distincta,  ut  dictum  est. 
Alio  modo  dicitur  indivisibile  secundum  spe¬ 
ciem,  sicut  ratio  hominis  est  quoddam  indivi¬ 
sibile  ;  et  lioc  etiam  modo  indivisibile  est  prius 
intellectum  quam  divisio  ejus  in  partes  ratio¬ 
nis,  ut  supra  dictum  est,  loc.  cit.,  et  iterum 
prius  quam  intellectus  componat  et  dividat, 
affirmando,  vel  negando.  Et  hujus  ratio  est, 
quia  hujusmodi  duplex  indivisibile  intellectus 
secundum  se  intelligit  sicut  proprium  objec¬ 
tum.  Tertio  modo  dicitur  indivisibile  quod 
est  omnino  indivisibile,  ut  punctus  et  unitas, 
quae  nec  actu  nec  potentia  dividuntur;  et 


hujusmodi  indivisibile  per  posterius  cogno¬ 
scitur  per  privationem  divisibilis.  Unde 
punctum  privative  definitur  :  «  Punctum 
est  cujus  pars  non  est.  »  Et  similiter  ratio 
uniu.  ast  quod  sit  indivisibile,  ut  dicitur  in 
X  Metaph.,  text.  2.  Et  hujus  ratio  est,  quia 
tale  indivisibile  habet  quamdam  oppositio¬ 
nem  ad  rem  corporalem,  cujus  quidditatem 
primo  et  per  se  intellectus  accipit. 

Si  autem  intellectus  noster  intelligeret  per 
participationem  indivisibilium  separatorum, 
ut  Platonici  posuerunt,  sequeretur  quod  in¬ 
divisibile  hujusmodi  esset  primo  intellectum, 
quia  secundum  Platonicos  prius  participatur 
a  rebus. 

Ad  primum  ergo  dicendum,  quod  in  acci¬ 
piendo  scientiam  non  semper  principia  et 
elementa  sunt  priora;  quia  quandoque  ex 
affectibus  sensibilibus  devenimus  in  cogni¬ 
tionem  principiorum  et  causarum  intelligi- 
bilium.  Sed  in  complemento  scientiai  semper 
scientia  effectuum  dependet  ex  cognitione 
principiorum  et  elementorum,  quia,  ut  ibi¬ 
dem  dicit  Philosophus,  loc.  cit.  in  arg.  : 
«  Tunc  opinamur  nos  scire,  cum  principiata 
possumus  in  causas  resolvere.  » 

Ad  secundum  dicendum,  quod  punctum 
non  ponitur  in  definitione  lineae  communiter 
sumptae.  Manifestum  est  enim  quod  in  linea 
infinita,  et  etiam  in  circulari,  non  est  punc¬ 
tum  nisi  in  potentia.  Sed  Euclides  definit 
lineam  finitam  rectam,  et  ideo  posuit  punc¬ 
tum  in  definitione  lineae,  sicut  terminum 
in  definitione  terminati.  Unitas  vero  est 
mensura  numeri,  et  ideo  ponitur  in  defini¬ 
tione  numeri  mensurati :  non  autem  ponitur 
in  definitone  divisibilis,  sed  magis  e  con¬ 
verso. 

Ad  tertium  dicendum,  quod  similitudo, 
per  quam  intelligimus,  est  species  cogniti  in 
cognoscente;  et  ideo  non  secundum  simili¬ 
tudinem  naturae  ad  potentiam  cognoscili- 
vam  est  aliquid  prius  cognitum,  sed  per  con¬ 
venientiam  ad  objectum;  alioquin  magis 
visus  cognosceret  auditum  quam  colorem. 

Conclusio.  —  Indivisibile  actu,  tam  secundum 
continuitatem  quam  secundum  rationem,  est  prius 
notum  quam  opposita  divisio  :  sed  indivisibile 
omnino,  actu  scilicet  et  potentia,  est  posterius 
notum. 

QILESTIO  LXXXVI. 

QUID  INTELLECTUS  NOSTER  IN  REBUS  MATERIALIBUS 

COGNOSCAT. 

(Et  quatuor  quaeruntur.) 

Deinde  considerandum  est  quid  intellectus 
noster  in  rebus  materialibus  cognoscat,  et 
circa  hoc  quaeruntur  quatuor :  4°  utrum  co¬ 
gnoscat  singularia ;  2°  utrum  cognoscat  in¬ 
finita;  3°  utrum  cognoscat  contingentia; 
4°  utrum  cognoscat  futura. 

ARTICULUS  PRIMUS. 

Utrum  intellectus  noster  cognoscat  singu¬ 
laria. 

Ad  primum  sic  proceditur.  1 .  Videtur  quod 
intellectus  noster  cognoscat  singularia.  Qui¬ 
cumque  enim  cognoscit  compositionem  co¬ 
gnoscit  extrema  compositionis.  Sed  intellec¬ 
tus  noster  cognoscit  hanc  compositionem  : 
Socrates  est  homo;  ejus  enim  est  propositio¬ 
nem  formare.  Ergo  intellectus  noster  cognos¬ 
cit  singulare  quod  est  Socrates. 

2.  Praeterea,  intellectus  practicus  dirigit 
ad  agendum.  Sed  actus  sunt  circa  singularia. 
Ergo  cognoscit  singularia. 

3.  Praeterea,  intellectus  noster  intelligit 
seipsum.  Ipse  autem  est  quoddam  singulare; 
alioquin  non  haberet  aliquem  actum ;  actus 
enim  singularium  sunt.  Ergo  intellectus 
noster  cognoscit  singulare. 

4.  Praeterea,  quidquid  potest  virtus  infe¬ 
rior,  potest  superior.  Sed  sensus  cognoscit 
singulare.  Ergo  multo  magis  intellectus. 

Sed  contra  est  quod  dicit  Philosophus  in 
I  Phy  sic.,  text.  49,  quod  «  universale  secun¬ 
dum  rationem  est  notum,  singulare  autem 
secundum  sensum.  » 

Respondeo  dicendum,  quod  singulare  in 
rebus  materialibus  intellectus  noster  directe 
et  primo  cognoscere  non  potest.  Cujus  ratio 
est,  quia  principium  singularitatis  in  rebus 
materialibus  est  materia  individualis.  Intel¬ 
lectus  autem  noster,  sicut  supra  dictum  est, 
intelligit  abstrahendo  speciem  intelligibilem 
ab  hujusmodi  materia.  Quod  autem  a  mate¬ 
ria  individuali  abstrahitur,  est  universale. 
Unde  intellectus  noster  directe  non  est  cognos- 
citivus  nisi  universalium. 

Indirecte  autem,  ut  quasi  per  quamdam 
reflexionem,  potest  cognoscere  singulare. 

1. 


Quia,  sicut  supra  dictum  est,  etiam  postquam 
species  intelligibiles  abstraxerit,  non  potest 
secundum  eas  actu  intelligcre,  nisi  conver¬ 
tendo  se  ad  phantasmata,  in  quibus  species 
intelligibiles  intelligit,  ut  dicitur  in  III  De 
anima ,  text.  32.  Sic  igitur  ipsum  universale 
per  speciem  intelligibilem  directe  intelligit, 
indirecte  autem  singularia,  quorum  sunt 
phantasmata.  Et  hoc  modo  format  hanc  pro¬ 
positionem  :  Socrates  est  homo. 

Unde  patet  solutio  ad  primum. 

Ad  secundum  dicendum,  quod  electio  par¬ 
ticularis  operabilis  est  quasi  conclusio  syllo¬ 
gismi  intellectus  practici,  ut  dicitur  in 
VII  Ethic.,  cap.  m.  Ex  universali  autem 
propositione  directe  non  potest  concludi  sin¬ 
gularis,  nisi  mediante  aliqua  singulari  pro¬ 
positione  assumpta.  Unde  universalis  ratio 
intellectus  practici  non  movet  nisi  mediante 
particulari  apprehensione  sensitivae  partis, 
ut  dicitur  in  III  De  anima ,  text.  58. 

Ad  tertium  dicendum,  quod  singulare  non 
repugnat  intelligi  inquantum  est  singulare, 
sed  inquantum  est  materiale ;  quia  nihil  in- 
telligitur  nisi  immaterialiter.  Et  ideo  si  sit 
aliquid  singulare  et  immateriale,  sicut  est 
intellectus,  hoc  non  repugnat  intelligi. 

Ad  quartum  dicendum,  quod  virtus  supe¬ 
rior  potest  illud  quod  virtus  inferior,  sed 
eminentiori  n\odo.  Unde  id  quod  cognoscit 
sensus  materialiter  et  concrete,  quod  est  co¬ 
gnoscere  singulare  directe,  hoc  cognoscit 
intellectus  immaterialiter  et  abstracte,  quod 
est  cognoscere  universale. 

Conclusio.  —  Cum  non  contingat  intelligcre  nisi 
secundum  abstractionem  a  materia,  impossibile 
est  singularia  ab  intellectu  apprehendi  directe,  sed 
tantum  indirecte  secundum  quamdam  reflekio- 
nein. 

ARTICULUS  II. 

Utrum  intellectus  noster  possit  cognoscei^e 
infinita. 

Ad  secundum  sic  proceditur.  4.  Videtur 
quod  intellectus  noster  possit  cognoscere 
infinita.  Deus  enim  excedit  omnia  infinita. 
Sed  intellectus  noster  potest  cognoscere 
Deum,  ut  supra  dictum  est.  Ergo  multo 
magis  potest  cognoscere  omnia  alia  infinita. 

2.  Praeterea,  intellectus  noster  natus  est 
cognoscere  genera  et  species.  Sed  quorum¬ 
dam  generum  sunt  infinitae  species,  sicut 
numeri,  proportiones  et  figurae.  Ergo  intel¬ 
lectus  noster  potest  cognoscere  infinita. 

35 

3.  Praeterea,  si  unum  corpus  non  impedi¬ 
ret  aliud  ab  existendo  in  uno  et  eodem  loco, 
nihil  prohiberet  infinita  ccrpora  in  uno  loco 
esse.  Sed  una  species  intelligibilis  non  prohi¬ 
bet  aliam  ab  existendo  simul  in  eodem  intel¬ 
lectu  ;  contingit  enim  multa  scire  in  habitu. 
Ergo  nihil  prohibet  intellectum  nostrum  in¬ 
finitorum  scientiam  habere  in  habitu. 

4.  Praeterea,  intellectus,  cum  non  sit  virtus 
materiae  corporalis,  ut  supra  dictum  est,  vi¬ 
detur  esse  potentia  infinita.  Sed  virtus  infi¬ 
nita  potest 1  esse  super  infinita.  Ergo  intel¬ 
lectus  noster  potest  cognoscere  infinita. 

Sed  contra  est  quod  dicitur,  in  I  Physic., 
text.  35,  et  lib.  III,  text.  65,  quod  « infinitum, 
in  quantum  est  infinitum,  est  ignotum.  » 

Respondeo  dicendum,  quod  cum  potentia 
proportionetur  suo  objecto,  oportet  hoc  modo 
se  habere  intellectum  ad  infinitum,  sicut  se 
habet  ejus  objectum,  quod  est  quidditas  rei 
materialis.  In  rebus  autem  materialibus  non 
invenitur  infinitum  in  actu,  sed  solum  in 
potentia,  secundum  quod  unum  succedit 
alteri,  ut  dicitur  in  111  Pliys.,  text.  57.  Et 
ideo  in  intellectu  nostro  invenitur  infinitum 
in  potentia,  in  accipiendo  scilicet  unum  post 
aliud ;  quia  nunquam  intellectus  noster  tot 
intelligit,  quin  possit  plura  intelligere.  Actu 
autem  vel  habitu  non  potest  cognoscere  in¬ 
finita  intellectus  noster.  Actu  quidem  non, 
quia  intellectus  noster  non  potest  simul  actu 
cognoscere  nisi  quod  per  unam  speciem  co¬ 
gnoscit.  Infinitum  autem  non  habet  unam 
speciem ;  alioquin  haberet  rationem  totius  et 
perfecti  :  et  ideo  non  potest  intelligi  nisi  ac¬ 
cipiendo  partem  post  partem,  ut  ex  ejus  de¬ 
finitione  patet,  in  III  Phys.,  text.  63.  Est 
enimr«  infinitum  cujus  quantitatem  acci¬ 
pientibus  semper  est  aliquid  extra  accipere ,  » 
et  sic  infinitum  cognosci  non  posset  actu, 
nisi  omnes  partes  ejus  numerarentur ;  quod 
est  impossibile.  Et  eadem  ratione  non  pos¬ 
sumus  intelligere  infinita  in  habitu.  In  nobis 
enim  habitualis  cognitio  causatur  ex  actuali 
consideratione.  Intelligendo  enim  efficimur 
scientes,  ut  dicitur  in  II  Ethic.,  cap.  i.  Unde 
non  possemus  habere  habitum  infinitorum 
secundum  distinctam  cognitionem,  nisi  consi¬ 
deravissemus  omnia  infinita,  numerando  ea 
secundum  cognitionis  successionem;  quod 
est  impossibile.  Et  ita  nec  actu  nec  habitu 
intellectus  noster  potest  cognoscere  infinita, 
sed  in  potentia  tantum,  ut  dictum  est. 

Ad  primum  ergo  dicendum,  quod,  sicut 

1  Al  deest «  esse. » 


supra  dictum  est,  Deus  dicitur  infinitus  si¬ 
cut  forma  quae  non  est  terminata  per  aliquam 
materiam .  In  rebus  autem  materialibus  ali¬ 
quid  dicitur  infinitum  per  privationem  for¬ 
malis  terminationis.  Et,  quia  forma  secun¬ 
dum  se  nota  est,  materia  autem  sine  forma 
est  ignota,  inde  est  quod  infinitum  mate¬ 
riale  est  secundum  se  ignotum.  Infinitum 
autem  formale,  quod  est  Deus,  est  secundum 
se  notum  ;  ignotum  autem  quoad  nos,  prop¬ 
ter  defectum  intellectus  nostri,  qui  secun¬ 
dum  statum  praesentis  vitae  habet  naturalem 
aptitudinem  ad  materialia  cognoscenda.  Et 
ideo  in  praesenti  Deum  cognoscere  non  pos¬ 
sumus  nisi  per  materiales  effectus.  In  futuro 
autem  tolletur  defectus  intellectus  nostri  per 
gloriam ;  et  tunc  ipsum  Deum  in  sua  es¬ 
sentia  videre  poterimus,  tamen  absque  com¬ 
prehensione. 

Ad  secundum  dicendum,  quod  intellectus 
noster  natus  est  cognoscere  species  per  abs- 
tractionem  a  phantasmatibus ;  et  ideo  illas 
species  numerorum  et  figurarum  quas  quis 
non  est  imaginatus,  non  potest  cognoscere 
nec  actu  nec  habitu ,  nisi  forte  in  genere  et 
in  principiis  universalibus ;  quod  est  cognos¬ 
cere  in  potentia  et  confuse. 

Ad  tertium  dicendum,  quod  si  duo  cor¬ 
pora  essent  in  uno  loco,  vel  plura,  non  opor¬ 
teret  quod  successive  subintrarent  locum, 
ut  sic  per  ipsam  subintrationis  successionem 
numerarentur  locata.  Sed  species  intelligi- 
biles  ingrediuntur  intellectum  nostrum  suc¬ 
cessive;  quia  non  multa  simul  actu  intelli- 
guntur.  Et  ideo  oportet  numeratas  et  non 
infinitas  species  esse  in  intellectu  nostro. 

Ad  quartum  dicendum ,  quod  sicut  intel¬ 
lectus  noster  est  infinitus  virtute,  ita  infini¬ 
tum  cognoscit.  Est  enim  virtus  ejus  infinita, 
secundum  quod  non  terminatur  per  ma¬ 
teriam  corporalem  ;  et  est  cognoscitivus 
universalis,  quod  est  abstractum  a  materia 
individuali,  et  per  consequens  non  finitur  ad 
aliquod  individuum  ,  sed  quantum  est  de 
se,  ad  infinita  individua  se  extendit. 

Conclusio.  —  Intellectus  humanus  nec  actu  nec 
habitu  potest  intelligere  infinita,  sed  in  potentia. 

ARTICULUS  III. 

Utrum  intellectus  sit  cognoscitivus  contin - 
gentium. 

Ad  tertium  sic  proceditur,  d.  Videtur 
quod  intellectus  non  sit  cognoscitivus  con-. 

tingentium.  Quia,  ut  dicitur  in  YI  Ethic., 
cap.  vi ,  «  intellectus  et  sapientia  et  scientia 
non  sunt  contingentium  ,  sed  necessario¬ 
rum.  )> 

2.  Praeterea,  sicut  dicitur  in  IY  Phy  sic., 
text.  120,  «  ea  qu*  quandoque  sunt  et 
quandoque  non  sunt  tempore  mensuran¬ 
tur.  »  Intellectus' autem  a  tempore  abstra¬ 
hit,  sicut  et  ab  aliis  conditionibus  materiae. 
Cum  igitur  proprium  contingentium  sit 
quandoque  esse  et  quandoque  non  esse ,  vi¬ 
detur  quod  contingentia  non  cognoscantur 
ab  intellectu. 

Sed  contra,  omnis  scientia  est  in  intellectu. 
Sed  quaedam  scientiae  sunt  de  contingenti¬ 
bus  ;  sicut  scientiae  morales ,  quae  sunt  de 
actibus  humanis  subjectis  libero  arbitrio ; 
et  etiam  scientiae  naturales  quantum  ad  par¬ 
tem  quae  tractat  de  generabilibus  et  corrup¬ 
tibilibus.  Ergo  intellectus  est  cognoscitivus 
contingentium. 

Respondeo  dicendum ,  quod  contingentia 
dupliciter  possunt  considerari  :  uno  modo 
secundum  quod  contingentia  sunt  ;  alio 
modo  secundum  quod  in  eis  aliquid  necessi¬ 
tatis  invenitur ;  nihil  enim  est  adeo  contin¬ 
gens,  quin  in  se  aliquid  necessarium  habeat; 
sicut  hoc  ipsum  quod  est  Socratem  currere, 
in  se  quidem  contingens  est ;  sed  habitudo 
cursus  ad  motum  est  necessaria  ;  necessa¬ 
rium  enim  est  Socratem  moveri,  si  currit. 

Est  autem  unumquodque  contingens  ex 
parte  materi*;  quia  contingens  est  quod 
potest  esse  et  non  esse.  Potentia  autem  per¬ 
tinet  ad  materiam  ;  necessitas  autem  conse¬ 
quitur  rationem  formae ;  quia  ea  qu*  con¬ 
sequuntur  ad  formam,  ex  necessitate  insunt. 
Materia  autem  est  individuationis  princi¬ 
pium.  Ratio  autem  universalis  accipitur 
secundum  abstractionem  form*  a  materia 
particulari.  Dictum  autem  est  supra ,  quod 
per  se  et  directe  intellectus  est  universalium, 
sensus  autem  singularium  ;  quorum  etiam 
indirecte  quodammodo  est  intellectus ,  ut 
supra  dictum  est.  Sic  igitur  contingentia, 
prout  sunt  contingentia,  cognoscuntur  di¬ 
recte  quidem  a  sensu,  indirecte  autem  ab 
intellectu  ;  rationes  autem  universales  et 
necessari*  contingentium  cognoscuntur  per 
intellectum. 

Unde,  si  attendantur  rationes  universales 
scibilium l,  omnes  scienti*  sunt  de  necessa¬ 


riis  ;  si  autem  attendantur  ips*  res,  sic 
qu*dam  scientia  est  de  necessariis,  qu*dam 
vero  de  contingentibus. 

Et  per  hoc  patet  solutio  ad  objecta. 

Conclusio.  —  Contingentia ,  ut  contingentia 
sunt,  a  sensu  directe,  ab  intellectu  indirecte 
cognoscuntur ;  ut  vero  contingentia  necessitatis  et 
universalitatis  conditionem  induunt,  directe  ab  in¬ 
tellectu  apprehenduntur. 

ARTICULUS  IY. 

Utrum  intellectus  noster  cognoscat  futura. 

% 

Ad  quartum  sic  proceditur.  1.  Yidetur 
quod  intellectus  noster  cognoscat  futura.  In¬ 
tellectus  enim  noster  cognoscit  per  species 
intelligibiles,  qu*  abstrahunt  ab  hic  et  nunc, 
et  ita  se  habent  indifferenter  ad  omne  tem¬ 
pus.  Sed  potest  cognoscere  pr*sentia.  Ergo 
potest  cognoscere  futura. 

2.  Pr*terea,  homo,  quando  alienatur  a 
sensibus,  aliqua  futura  cognoscere  potest,  ut 
patet  in  dormientibus  et  phreneticis.  Sed 
quando  alienatur  a  sensibus  ,  magis  viget 2 
intellectu.  Ergo  intellectus,  quantum  est  de 
se,  est  cognoscitivus  futurorum. 

3.  Pr*terea ,  cognitio  intellectiva  hominis 
efficacior  est  quam  cognitio  qu*cumque 
brutorum  animalium.  Sed  qu*dam  anima¬ 
lia  3  pr*cognoscunt  qu*dam  futura ,  sicut 
cornicul*  frequenter  crocitantes  significant 
pluviam  mox  futuram.  Ergo  multo  magis 
intellectus  humanus  potest  futura  cognos¬ 
cere. 

Sed  contra  est  quod  dicitur  Eccl.,  viii, 
6  et  7  :  Multa  hominis  afflictio ,  quia  igno¬ 
rat  praeterita,  et  futura  nullo  potest  scire  * 
nuntio. 

Respondeo  dicendum ,  quod  de  cognitione 
futurorum  eodem  modo  distinguendum  est, 
sicut  de  cognitione  contingentium.  Nam  ipsa 
futura,  ut  sub  tempore  cadunt,  sunt  singu¬ 
laria,  qu*  intellectus  humanus  non  cognos¬ 
cit  nisi  per  reflexionem,  ut  supra  dictum 
est.  Rationes  autem  futurorum  possunt  esse 
universales  et  intellectu  perceptibiles,  et  de 
eis  etiam  possunt  esse  scienti*.  Ut  tamen 
communiter  de  cognitione  futurorum  loqua¬ 
mur,  sciendum  est  quod  futura  dupliciter 
cognosci  possunt :  uno  modo  in  seipsis ;  alio 
modo  in  suis  causis.  In  seipsis  quidem  fu- 


*  Scira 
potest. 


1  Sic  in  cod.;  in  edit.  ;  «  sensibilium.  »  Rom.  et  Patav.  1698  :  «  indiget.  » 

*  Ita  cod.  Alcan.  cum  plurimis  editis ;  editiones  *  AI.  :  «  sunt  qute  cognoscunt.  » 

tura  cognosci  non  possunt  nisi  a  Deo,  cui 
etiam  sunt  praesentia  dum  in  cursu  rerum 
sunt  futura,  inquantum  ejus  aeternus  intui¬ 
tus  simul  fertur  supra  totum  temporis  cur¬ 
sum,  ut  supra  dictum  est,  cum  de  Dei  scien¬ 
tia  ageretur. 

Sed  prout  sunt  in  suis  causis,  cognosci 
possunt  etiam  a  nobis.  Et  si  quidem  in  suis 
causis  sint  ut  ex  quibus  ex  necessitate 
proveniunt,  cognoscuntur  per  certitudinem 
scientiae  ;  sicut  astrologus  praecognoscit 
eclipsim  futuram.  Si  autem  sic  sint  in  suis 
causis ,  ut  ab  eis  proveniant  ut  in  pluribus ; 
sic  cognosci  possunt  per  quamdam  conjectu¬ 
ram  vel  magis,  vel  minus  certam,  secundum 
quod  causae  sunt  vel  magis,  vel  minus  in¬ 
clinatae  ad  effectus. 

Ad  primum  ergo  dicendum,  quod  ratio 
ilia  procedit  de  cognitione  quae  fit  per  ratio¬ 
nes  universales  causarum,  ex  quibus  futura 
cognosci  possunt  secundum  modum  ordinis 
effectus  ad  causam. 

Ad  secundum  dicendum,  quod,  sicut  Au¬ 
gustinus  dicit,  Confess.,  lib.  VII ,  cap.  vi, 
coi.  737,  t.  1,  «  anima  liabet  quamdam  vim 
sortis  ut  ex  sui  natura  possit  futura  cognos¬ 
cere1.  »  Et  ideo,  quando  retrahitur  a  corpo¬ 
reis  sensibus,  et  quodam  modo  revertitur  ad 
seipsam,  fit  particeps  notitiae  futurorum.  Et 
haec  quidem  opinio  rationabilis  esset,  si  po¬ 
neremus  quod  anima  acciperet  cognitionem 
rerum  secundum  participationem  idearum, 
sicut  Platonici  posuerunt;  quia  sic  anima 
ex  sui  natura  cognosceret  universales  causas 
omnium  effectuum ,  sed  impediretur  2  per 
corpus  ;  unde  quando  a  corporis  sensibus 
abstrahitur,  futura  cognosceret3.  Sed  quia 
iste  modus  cognoscendi  non  est  connatura- 
lis  intellectui  nostro,  sed  magis  ut  cognitio¬ 
nem  a  sensibus  accipiat ;  ideo  non  est  secun¬ 
dum  naturam  anima:'  quod  futura  cognoscat, 
cum  a  sensibus  alienatur;  sed  magis  per 
impressionem  aliquarum  causarum  superio¬ 
rum  spiritualium  et  corporalium.  Spiritua¬ 
lium  quidem ,  sicut  cum  virtute  divina 
ministerio  angelorum  intellectus  humanus 
illuminatur,  et  phantasmata  ordinantur  ad 
futura  aliqua  cognoscenda  ;  vel  etiam  cum 
per  operationem  daemonum  fit  aliqua  com¬ 
motio  in  phantasia  ad  praesignandum  ali¬ 
qua  futura,  quae  daemones  cognoscunt,  ut 

1 «  Conjecturas  hominum  habere  siepe  vim  sortis, 
et  multa  dicendo  dici  pleraque  ventura.  »  Nil  inve¬ 
nitur  in  Confessionibus  quod  verbis  a  D.  Thoma 


supra  dictum  est.  Hujusmodi  autem  impres¬ 
siones  spiritualium  causarum  magis  nata  est 
anima  humana  suscipere  cum  a  sensibus 
alienatur  ;  quia  per  hoc  propinquior  fit 
substantiis  spiritualibus  et  magis  libera  ab 
exterioribus  inquietudinibus.  Contingit  au¬ 
tem  et  hoc  per  impressionem  superiorum 
causarum  corporalium.  Manifestum  est  enim 
quod  corpora  superiora  imprimunt  in  cor¬ 
pora  inferiora.  Unde,  cum  vires  sensitivae 
sint  actus  corporalium  organorum,  conse¬ 
quens  est  quod  ex  impressione  caelestium 
corporum  immutetur  quodammodo  phanta¬ 
sia.  Unde ,  cum  caelestia  corpora  sint  causa 
multorum  futurorum,  fiunt  in  imaginatione 
aliqua  signa  quorumdam  futurorum.  Haec 
autem  signa  magis  percipiuntur  in  nocte 
et  a  dormientibus ,  quam  de  die  et  a  vigi¬ 
lantibus;  quia,  ut  dicitur  in  lib.  De  somn. 
et  vig.,  seu  De  divinat,  per  somn.,  cap.  ii, 
circ.  med.,  «  quae  deferuntur  de  die  dissol¬ 
vuntur.  Plus  est  enim  sine  turbatione  aer 
noctis,  eo  quod  silentiores  sunt  noctes,  et  in 
corpore  faciunt  sensum  propter  somnum  ; 
quia  parvi  motus  interiores  magis  sentiun¬ 
tur  a  dormientibus  quam  a  vigilantibus.  Hi 
vero  motus  faciunt  phantasmata ,  ex  quibus 
praevidentur  futura. » 

Ad  tertium  dicendum  ,  quod  animalia 
bruta  non  habent  aliquid  supra  phantasiam 
quod  ordinet  phantasmata ,  sicut  homines 
habent  rationem;  et  ideo  phantasia  bruto¬ 
rum  animalium  totaliter  sequitur  impressio¬ 
nem  caelestem.  Et  ideo  ex  motibus  hujus¬ 
modi  animalium  magis  possunt  cognosci 
quaedam  futura ,  ut  pluvia ,  et  hujusmodi, 
quam  ex  motibus  hominum ,  qui  moventur 
per  consilium  rationis.  Unde  Philosophus 
dicit  in  libro  De  somn.  et  vig.,  loc.  cit.,quod 
«  quidam  imprudentissimi  sunt  maxime 
praevidentes.  Nam  intelligentia  horum  non 
est  curis  affecta  ;  sed  tanquam  deserta  et 
vacua  ab  omnibus ,  et  mota  secundum  mo¬ 
vens  ducitur.  » 

Conclusio.  —  Ipsa  futura,  prout  sub  tempore 
cadunt,  non  intelligit  intellectus  noster,  nisi 
secundum  reflexionem,  cum  sint  singularia  :  prout 
vero  rationes  futurorum  sunt  universales,  ea  directe 
intellectus,  ut  universalia,  cognoscit. 


allatis  similius  sit. 

2  AI. :  «  impeditur.  »  —  3  AI.  :  «  cognoscit.  » 

QILESTIO  LXXXVII. 

QUOMODO  ANIMA  INTELLECTIVA 

SEIPSAM  ET  EA  QU/E  SUNT  IN  IPSA  COGNOSCAT. 

(Et  quatuor  quaeruntur.) 

.  Deinde  considerandum  est  quomodo  anima 
intellectiva  cognoscat  seipsam  et  ea  quae  in 
se  sunt ;  et  circa  hoc  quaeruntur  quatuor : 
d°  utrum  cognoscat  seipsam  per  suam  es¬ 
sentiam  ;  2°  quomodo  cognoscat  habitus  in 
se  existentes  ;  3°  quomodo  intellectus  co¬ 
gnoscat  proprium  actum ;  4°  quomodo  co¬ 
gnoscat  actum  voluntatis. 

ARTICULUS  PRIMUS. 

Utrum  anima  intellectiva  seipsam  cognoscat 
per  suam  essentiam. 

Ad  primum  sic  proceditur.  1.  Videtur 
quod  anima  intellectiva  seipsam  cognoscat 
per  suam  essentiam.  Dicit  enim  Augustinus, 
De  Trinit.,  lib.  IX,  cap.  iii,  coi.  963,  t.  8  , 
quod  «  mens  seipsam  per  seipsam  novit, 
quoniam  est  incorporea.  » 

2.  Praeterea,  angelus  et  anima  humana 
conveniunt  in  genere  intellectualis  substan¬ 
tiae.  Sed  angelus  intelligit  seipsum  per  es¬ 
sentiam  suam.  Ergo  et  anima  humana. 

3.  Praeterea,  «  in  his  quae  sunt  sine  mate¬ 
ria  idem  est  intellectus  et  quod  intelligitur,» 
ut  dicitur  in  III  De  anima,  text.  15.  Sed 
meus  humana  est  sine,  materia ;  non  enim 
est  actus  corporis  alicujus,  ut  supra  dictum 
est.  Ergo  in  mente  humana  est  idem  intel¬ 
lectus  et  quod  intelligitur  ;  ergo  intelligit  se 
per  essentiam  suam. 

Sed  contra  est  quod  dicitur  in  II  De  anima, 
loc.  cit.,  quod  «  intellectus  intelligit  seipsum 
sicut  et  alia.  »  Sed  alia  non  intelligit  per 
essentiam  eorum,  sed  per  eorum  similitu¬ 
dines.  Ergo  neque  se  intelligit  per  essentiam 
suam. 

Respondeo  dicendum,  quod  unumquod¬ 
que  Gognoscibile  est  secundum  quod  est  in 
actu,  et  non  secundum  quod  est  in  potentia, 
ut  dicitur  in  IX  Metaph.,  text.  20.  Sic  enim 
aliquid  est  ens  et  verum,  quod  sub  cogni¬ 
tione  cadit,  prout  actu  est.  Et  hoc  quidem 
manifeste  apparet  in  rebus  sensibilibus  ; 
non  enim  visus  percipit  coloratum  in  poten¬ 


tia,  sed  solum  coloratum  in  actu ;  et  similiter 
intellectus.  Manifestum  est  enim,  quod,  in- 
quantum  est  cognoscitivus  rerum  materia¬ 
lium,  non  cognoscit  nisi  quod  est  actu.  Et 
inde  est  quod  non  cognoscit  materiam  pri¬ 
mam,  nisi  secundum  proportionem  ad  for¬ 
mam,  ut  dicitur  in  I  Physic.,  text.  69.  Unde 
et  in  substantiis  immaterialibus,  secundum 
quod  unaquaeque  earum  se  habet  ad  hoc  quod 
sit  in  actu  per  essentiam  suam,  ita  se  habet 
ad  hoc  quod  sit  per  suam  essentiam  intelligi- 
bilis.  Essentia  igitur  Dei,  quae  est  actus  purus 
et  perfectus,  est  simpliciter  et  perfecte  secun¬ 
dum  seipsam  intelligibilis  ;  unde  Deus  per 
suam  essentiam  non  solum  seipsum,  sed 
etiam  omnia  intelligit.  Angeli  autem  essentia 
est  quidem  in  genere  intelligibilium,  ut 
actus ,  non  tamen  ut  actus  purus  neque 
completus;  unde  ejus  intelligere  non  com¬ 
pletur  per  essentiam  suam.  Etsi  enim  per 
essentiam  suam  se  intelligat  angelus,  tamen 
non  omnia  potest  per  essentiam  suam  co¬ 
gnoscere  ;  sed  cognoscit  alia  a  se  per  eorum 
similitudines.  Intellectus  autem  humanus  se 
habet  in  genere  rerum  intelligibilium  ut 
ens  in  potentia  tantum,  sicut  et  materia 
prima  se  habet  in  genere  rerum  sensibilium; 
unde  possibilis  nominatur.  Sic  igitur  in  sua 
essentia  consideratus  se  habet  ut  potentia 
intelligens.  Unde  ex  seipso  habet  virtutem 
ut  intelligat,  non  autem  ut  intelligatur,  nisi 
secundum  id  quod  fit  actu.  Sic  enim  etiam 
Platonici  posuerunt  ordinem  entium  intelli¬ 
gibilium  supra  ordinem  intellectuum  ;  quia 
intellectus  non  intelligit  nisi  per  participa¬ 
tionem  intelligibilis  1 ;  participans  autem  est 
infra  participatum,  secundum  eos.  Si  igitur 
intellectus  humanus  fieret  actu  per  partici¬ 
pationem  formarum  intelligibilium  separa¬ 
tarum,  ut  Platonici  posuerunt,  per  hujus¬ 
modi  participationem  rerum  incorporearum 
intellectus  humanus  seipsum  intelligeret. 
Sed  quia  connaturale  est  intellectui  nostro 
secundum  statum  praesentis  vitae  quod  ad 
materialia  et  sensibilia  respiciat,  sicut  supra 
dictum  est,  consequens  est  ut  sic  seipsum 
intelligat  intellectus  noster,  secundum  quod 
fit  actu  per  species  a  sensibilibus  abstractas 
per  lumen  intellectus  agentis,  quod  est  ac¬ 
tus  ipsorum  intelligibilium  :  et  cis  median¬ 
tibus  intelligit  intellectus  possibilis.  Non 
ergo  per  essentiam  suam,  sed  per  actum 
suum  se  cognoscit  intellectus  noster  ;  et  hoc 


1 1ta  cod.  Alcan.  et  editi  plurimi ;  edit.  Rom.  ; 


«  intelligibilem. » 

dupliciter  :  uno  quidem  modo  particulariter, 
secundum  quod  Socrates  vel  Plato  percipit 
se  habere  animam  intellectivam  ex  hoc  quod 
percipit  se  intelligere.  Alio  modo  in  uni¬ 
versali,  secundum  quod  naturam  humanae 
mentis  ex  actu  intellectus  consideramus.  Sed 
verum  est  quod  judicium  et  efficacia  hujus 
cognitionis,  per  quam  naturam  animae  co¬ 
gnoscimus,  competit  nobis  secundum  deri¬ 
vationem  luminis  intellectus  nostri  a  veri¬ 
tate  divina,  in  qua  rationes  omnium  rerum 
continentur,  sicut  supra  dictum  est.  Unde 
Augustinus  dicit,  De  Trin.,  lib.  IX,  cap.  vi, 
coi.  966,  t.  8  :  «  Intuemur  inviolabilem  ve¬ 
ritatem,  ex  qua  perfecte,  quantum  possu¬ 
mus,  definimus,  non  qualis  sit  uniuscujusque 
hominis  mens,  sed  qualis  esse  sempiternis 
rationibus  debeat.  »  Est  autem  differentia 
inter  has  duas  cognitiones.  Nam  ad  primam 
cognitionem  de  mente  habendam  sufficit 
ipsa  mentis  prajsentia,  quse  est  principium 
actus,  ex  quo  mens  percipit  scipsam ;  et  ideo 
dicitur  se  cognoscere  per  suam  praesentiam. 
Sed  ad  secundam  cognitionem  de  mente 
habendam  non  sufficit  ejus  praesentia,  sed 
requiritur  diligens  et  subtilis  inquisitio.  Unde 
et  multi  naturam  animae  ignorant,  et  multi 
etiam  circa  naturam  animae  erraverunt. 
Propter  quod  Augustinus  dicit,  X  De  Trin., 
cap.  ix,  coi.  980,  t.  8 ,  de  tali  inquisitione 
mentis  :  «  Non  velut  absentem  se  quaerat 
mens  cernere,  sed  praesentem  se  curet  dis¬ 
cernere;  »  id  est,  cognoscere  differentiam 
suam  ab  aliis  rebus  :  quod  est  cognoscere 
quidditatem  et  naturam  suam. 

Ad  primum  ergo  dicendum,  quod  mens 
seipsam  per  se  novit,  quia  tandem  in  sui 
ipsius  cognitionem  pervenit,  licet  per  suum 
actum.  Ipsa  enim  est  quae  cognoscitur, 
quia  ipsa  seipsam  amat,  ut  ibidem  subditur. 
Potest  enim  aliquid  dici  per  se  notum  dupli¬ 
citer  :  vel  quia  per  nihil  aliud  in  ejus 
notitiam  devenitur,  sicut  dicuntur  prima 
principia  per  se  nota  ;  vel  quia  non  sunt  co¬ 
gnoscibilia  per  accidens,  sicut  color  est  per 
se  visibilis,  substantia  autem  per  accidens. 

Ad  secundum  dicendum,  quod  essentia 
angeli  est  sicut  actus  in  genere  intelligibi- 
lium,  et  ideo  se  habet  ut  intellectus  et  ut 
intellectum.  Unde  angelus  suam  essentiam 
per  seipsum  apprehendit ;  non  autem  intel- 

1  Nicolai  legit :  «  sed  heee  est  differentia.  » 

(a)  Per  speciem,  juxta  Scotorellum,  se  et  alia  in 
preesenti  anima  intelligit.  Juxta  eumdem  et  Guil- 
lennum,  nisi  impedimentum  liaberet,  per  essen- 


lectus  humanus,  qui  vel  est  omnino  in  po¬ 
tentia  respectu  intelligibilium,  sicut  intellec¬ 
tus  possibilis  :  vel  est  actus  intelligibilium 
quae  abstrahuntur  a  phantasmatibus,  sicut 
intellectus  agens. 

Ad  tertium  dicendum,  quod  verbum  illud 
Philosophi  universaliter  verum  est  in  omni 
intellectu.  Sicut  enim  sensus  in  actu  est 
sensibile  in  actu  propter  similitudinem  sen¬ 
sibilis  quae  est  forma  sensus  in  actu ;  ita  in¬ 
tellectus  in  actu  est  intellectum  in  actu 
propter  similitudinem  rei  intellectas,  quse 
est  forma  intellectus  in  actu.  Et  ideo  intel¬ 
lectus  humanus,  qui  fit  in  actu  per  speciem 
rei  intellectae,  per  eamdem  speciem  intelli- 
gitur  sicut  per  formam  suam.  Idem  autem 
est  dicere  quod  in  his  quse  sunt  sine  materia 
idem  est  intellectus  et  quod  intelligitur,  ac 
si  diceretur  quod  in  his  quse  sunt  intellecta 
in  actu,  idem  est  intellectus  et  quod  intelli- 
gitur.  Per  hoc  enim  aliquid  est  intellectum 
in  actu  quod  est  sine  materia. 

Sed  in  hoc  est  differentia  quia  quorum¬ 
dam  essentiae  sunt  sine  materia,  sicut  sub¬ 
stantiae  separatae,  quas  angelos  dicimus, 
quarum  unaquaeque  et  est  intellectu,  et  est 
intelligens ;  sed  quaedam  res  sunt  quarum 
essentiae  non  sunt*  sine  materia,  sed  solum 
similitudines  ab  eis  abstractae.  Unde  et  Com¬ 
mentator  dicit  in  III  De  anima,  loc.  cit.  in 
arg.,  quod  propositio  inducta  non  habet 
veritatem  nisi  in  substantiis  separatis,  veri- 
ficatur  enim  quodammodo  in  eis  quod  non 
verificatur  in  aliis,  ut  dictum  est. 

Conclusio.  —  Intellectus  humanus,  cum  se 
habeat  in  genere  rerum  intelligibilium  ut  ens  in 
potentia  tantum,  non  cognoscit  seipsum  per  suam 
essentiam,  sed  per  actum  quo  intellectus  agens 
abstrahit  a  sensibilibus  species  intelligibiles  (a). 

ARTICULUS  II. 

Utrum  intellectus  noster  cognoscat  habitus 
animae  per  essentiam  eorum. 

Ad  secundum  sic  proceditur.  1.  Yidetur 
quod  intellectus  noster  cognoscat  habitus 
animae  per  essentiam  eorum.  Dicit  enim  Au¬ 
gustinus,  XIII  De  Trinit.,  cap.  i,  coi.  1014, 
t.  8  :  «  Non  sic  videtur  fides  in  corde  in  quo 
est,  sicut  anima  alterius  hominis  ex  motibus 

tiam  anima  se  intelligeret ;  sed  pro  statu  isto  im¬ 
pedimentum  habet,  quia  non  primo  mutatur  nisi  a 
phantasmate. 


QILEST.  LXXXYII,  ART.  II  ET  III.  Sol 


corporis  videtur ;  sed  eam  tenet  certissima 
scientia,  clamatque  conscientia1;  »  et  eadem 
ratio  est  de  aliis  habitibus  animae.  Ergo  ha¬ 
bitus  animae  non  cognoscuntur  per  actus, 
sed  per  seipsos. 

2.  Praeterea,  res  materiales  quae  sunt 
extra  animam  cognoscuntur  per  hoc  quod 
similitudines  earum  sunt  praesentialiter  in 
anima;  et  ideo  dicuntur  per  suas  similitu¬ 
dines  cognosci.  Sed  habitus  animae  praesen- 
tialitcr  per  suam  essentiam  sunt  in  anima. 
Ergo  per  suam  essentiam  cognoscuntur. 

3.  Praeterea,  propter  quod  unumquodque 
tale,  et  illud  magis.  Sed  res  aliae  cognoscun¬ 
tur  ab  anima  propter  habitus  et  species 
intelligibiles.  Ergo  ista  magis  per  seipsa  ab 
anima  cognoscuntur. 

Sed  contra,  habitus  sunt  principia  actuum, 
sicut  et  potentiae.  Sed  sicut  dicitur,  in  II  De 
anima,  text.  33,  «  priores  potentiis  secun¬ 
dum  rationem  actus  et  operationes  sunt.  » 
Ergo  eadem  ratione  sunt  priores  habitibus ; 
et  ita  habitus  per  actus  cognoscuntur,  sicut 
et  potentiae. 

Respondeo  dicendum,  quod  habitus  quo¬ 
dammodo  est  medium  inter  potentiam  puram 
et  purum  actum.  Jam  autem  dictum  est, 
quod  nihil  cognoscitur  nisi  secundum  quod 
est  actu .  Sic  ergo,  inquantum  habitus  deficit 
ab  actu  perfecto,  deficit  ab  hoc  ut  non  sit 
per  seipsum  cognoscibilis,  sed  nccesse  est 
quod  per  actum  suum  cognoscatur ;  sive 
dum  aliquis  percipit  se  habere  habitum  per 
hoc  quod  percipit  se  producere  actum  pro¬ 
prium  illius  habitus ;  sive  dum  aliquis  in¬ 
quirit  naturam  et  rationem  habitus  ex 
consideratione  actus.  Et  prima  quidem  co¬ 
gnitio  habitus  fit  per  ipsam  praesentiam 
habitus ;  quia  ex  hoc  ipso  quod  est  praesens, 
actum  causat ,  in  quo  statim  percipitur. 
Secunda  autem  cognitio  habitus  fit  per  stu¬ 
diosam  inquisitionem,  sicut  supra  dictum 
est  de  mente. 

Ad  primum  ergo  dicendum,  quod  etsi 
fides  non  cognoscatur  per  exteriores  corporis 
motus,  percipitur  tamen  etiam  ab  eo  in  quo 
est  per  interiorem  actum  cordis.  Nullus  enim 
fidem  se  habere  scit  nisi  per  hoc  quod  se 
credere  percipit. 

Ad  secundum  dicendum,  quod  habitus 
sunt  praesentes  in  intellectu  nostro,  non 
sicut  objecta  intellectus,  quia  objectum  in¬ 
tellectus  nostri  secundum  statum  praesentis 


vitae  est  natura  rei  materialis,  ut  supra  dic¬ 
tum  est;  sed  sunt  praesentes  in  intellectu,  ut 
quibus  intellectus  intelligit. 

Ad  tertium  dicendum,  quod  cum  dicitur  : 
«  Propter  quod  unumquodque,  illud  magis, » 
veritatem  habet,  si  intelligatur  in  his  quae 
sunt  unius  ordinis,  puta  in  uno  genere  cau¬ 
sae,  puta  si  dicatur  quod  sanitas  est  deside¬ 
rabilis  propter  vitam,  sequitur  quod  vita  sit 
magis  desiderabilis.  Si  autem  accipiantur 
ea  quae  sunt  diversorum  ordinum ,  non 
habet  veritatem  :  ut  si  dicatur  quod  sanitas 
est  desiderabilis  propter  medicinam,  non 
ideo  sequitur  quod  medicina  sit  magis  desi¬ 
derabilis;  quia  sanitas  est  in  ordine  finium, 
medecina  autem  in  ordine  causarum  effi¬ 
cientium.  Sic  igitur  si  accipiamus  duo,  quo¬ 
rum  utrumque  sit  per  se  in  ordine  objecto¬ 
rum  cognitionis,  illud  propter  quod  aliud 
cognoscitur  erit  magis  notum,  sicut  princi¬ 
pia  conclusionibus.  Sed  habitus  non  est  de 
ordine  objectorum  inquantum  est  habitus ; 
nec  propter  habitum  aliqua  cognoscuntur 
sicut  propter  objectum  cognitum,  sed-  sicut 
propter  dispositionem  vel  formam  qua  co¬ 
gnoscens  cognoscit.  Et  ideo  rafio  non  sequi¬ 
tur. 

Conclusio.  —  Cum  liabitus  non  sit  actus,  sed 
medium  inter  potentiam  et  actum;  nihil  autem 
cognoscatur  nisi  secundum  quod  est  actu;  oportet 
habitum  non  per  seipsum,  sed  per  actum  suum 
cognosci. 

ARTICULUS  III. 

Utrum  intellectus  cognoscat  proprium 
actum. 

Ad  tertium  sic  proceditur.  4.  Videtur 
quod  intellectus  noster  non  cognoscat  pro¬ 
prium  actum.  Illud  enim  proprie  cognoscitur 
quod  est  objectum  cognoscitivae  virtutis.  Sed 
actus  differt  ab  objecto.  Ergo  intellectus  non 
cognoscit  suum  actum . 

2.  Praeterea,  quidquid  cognoscitur,  aliquo 
actu  cognoscitur.  Si  igitur  intellectus  co¬ 
gnoscit  actum  suum,  aliquo  actu  cognoscit 
illum,  et  iterum  illum  actum  alio  actu.  Erit 
ergo  procedere  in  infinitum ;  quod  videtur 
impossibile. 

3.  Praeterea,  sicut  se  habet  sensus  ad  ac¬ 
tum  suum,  ita  et  intellectus.  Sed  sensus 
proprius  non  sentit  actum  suum,  sed  hoc 
pertinet  ad  sensum  communem,  ut  dicitur 


<  Plenius  in  textu. 

in  1  i I ) .  II  De  anima ,  text.  123  et  seq.  Ergo 
neque  intellectus  intelligit  actum  suum. 

Sed  contra  est  quod  Augustinus  dicit,  X 
De  Trinit .,  cap.  xi,  coi.  983.  t.  8 :  «  Intelligo 
me  intelligere.  » 

Respondeo  dicendum,  quod,  sicut  jam 
dictum  est,  unumquodque  cognoscitur  se¬ 
cundum  quod  est  actu.  Ultima  autem  per¬ 
fectio  intellectus  ost  ejus  operatio.  Non  enim 
est  sicut  actio  tendens  in  alterum,  quae  sit 
perfectio  operati,  sicut  aedificatio  est  perfec¬ 
tio  aedificati ;  sed  manet  in  operante  ut  per¬ 
fectio  et  actus  ejus,  ut  dicitur  in  YLMetaph 
text.  16.  Hoc  igitur  est  quod  primum  de 
intellectu  intelligitur,  scilicet  ipsum  ejus  in¬ 
telligere. 

Sed  circa  hoc  diversi  intellectus  diversi¬ 
mode  se  habent.  Est  enim  aliquis  intellectus, 
scilicet  divinus,  qui  est  ipsum  suum  intelli¬ 
gere;  et  sic  in  Deo  idem  est  quod  intelligat 
se  intelligere,  et  quod  intelligat  suam  essen¬ 
tiam  ;  quia  sua  essentia  est  suum  intelligere. 
Est  etiam  alius  intellectus,  scilicet  angelicus, 
qui  non  est  suum  intelligere,  sicut  supra 
dictum  est,  sed  tamen  primum  objectum  sui 
intelligere  es U ejus  essentia.  Unde  etsi  aliud 
sit  in  angelo  secundum  rationem,  quod 
intelligat  se  intelligere,  et  quod  intelligat 
suam  essentiam;  tamen  simul  et  uno  actu 
utrumque  intelligit;  quia  hoc  quod  est  in¬ 
telligere  suam  essentiam,  est  propria  per¬ 
fectio  suse  essentise ;  simul  autem  et  uno 
actu  intelligitur  res  cum  sua  perfectione. 
Est  autem  alius  intellectus,  scilicet  huma¬ 
nus,  qui  nec  est  suum  intelligere,  nec  sui 
intelligere  est  objectum  primum  ipsa  ejus  es¬ 
sentia,  sed  aliquid  extrinsecum,  scilicet  na¬ 
tura  materialis  rei.  Et  ideo  id  quod  primo 
cognoscitur  ab  intellectu  humano,  est  hu¬ 
jusmodi  objectum  ;  et  secundario  cognos¬ 
citur  ipse  actus,  quo  cognoscitur  objectum ; 
et  per  actum  cognoscitur  ipse  intellectus, 
cujus  est  perfectio  ipsum  intelligere.  Et  ideo 
Philosophus  dicit,  lib.  II  De  anima,  text.  53, 
quod  objecta  praecognoscuntur  actibus,  et 
actus  potentiis. 

Ad  primum  ergo  dicendum,  quod  objec¬ 
tum  intellectus  est  commune  quoddam,  sci¬ 
licet  ens  et  verum,  sub  quo  comprehenditur 
etiam  ipse  actus  intelligendi.  Unde  intellec¬ 
tus  potest  suum  actum  cognoscere,  sed  non 
primo ;  quia  nec  primum  objectum  intellec¬ 
tus  nostri  secundum  praesentem  statum  est 

1  Al. :  «  cum  sint  diversae  potentiae.  » 


quodlibet  ens  et  verum,  sed  ens  et  verum 
consideratum  in  rebus  materialibus,  ut  dic¬ 
tum  est,  ex  quibus  in  cognitionem  omnium 
aliorum  devenit. 

Ad  secundum  dicendum,  quod  ipsum  in¬ 
telligere  humanum  non  est  actus  et  perfectio 
naturae  intellectae,  ut  sic  possit  uno  actu 
intclligi  natura  rei  materialis  et  ipsum  intel¬ 
ligere,  sicut  uno  actu  intelligitur  res  cum 
sua  perfectione.  Unde  alius  est  actus  quo 
intellectus  intelligit  lapidem,  et  alius  est 
actus  quo  intelligit  se  intelligere  lapidem, 
ct  sic  deinde.  Nec  est  inconveniens  intellec¬ 
tum  esse  infinitum  in  potentia,  ut  supra 
dictum  est. 

Ad  tertium  dicendum,  quod  sensus  pro¬ 
prius  sentit  secundum  immutationem  mate¬ 
rialis  organi  a  sensibili  exteriori.  .  Non  est 
autem  possibile  quod  aliquid  materiale  im¬ 
mutet  seipsum;  sed  unum  immutatur  ab 
alio  :  et  ideo  actus  sensus  proprii  percipitur 
per  sensum  communem.  Sed  intellectus 
noster  non  intelligit  per  materialem  immu¬ 
tationem  organi ,  et  ideo  non  est  simile. 

Conclusio.  —  Cum  ipso  intelligere  intellectus  sit 
in  actu,  primum  quod  intelligitur  ab  intellectu  est 
ipsum  suum  intelligere,  sed  non  eodem  modo  in 
omnibus  intellectibus  percipitur. 

ARTICULUS  IY. 

Utrum  intellectus  intelligat  actum 
voluntatis. 

Ad  quartum  sic  proceditur.  1.  Yidetur 
quod  intellectus  non  intelligat  actum  volun¬ 
tatis.  Nihil  enim  cognoscitur  ab  intellectu, 
nisi  sit  aliquo  modo  praesens  in  intellectu. 
Sed  actus  voluntatis  non  est  praesens  in 
intellectu1.  Ergo  actus  voluntatis  non  co¬ 
gnoscitur  ab  intellectu. 

2.  Praeterea,  actus  habet  speciem  ab  ob¬ 
jecto.  Sed  objectum  voluntatis  differt  ab 
objecto  intellectus.  Ergo  et  actus  voluntatis 
speciem  habet  diversam  ab  objecto  intellec¬ 
tus;  non  ergo  cognoscitur  ab  intellectu. 

3.  Praeterea,  Augustinus  in  lib.  X  Confess.9 
cap.  xvii,  coi.  790,  t.  1,  attribuit  allectioni¬ 
bus  animae  quod  «  cognoscuntur  neque  per 
imagines,  sicut  corpora,  neque  per  praesen¬ 
tiam,  sicut  artes,  sed  per  quasdam  notio¬ 
nes2.  »  Non  videtur  autem  quod  possint  esso 
notiones  aliae  rerum  in  anima,  nisi  vel 

*«  Ecce  in  memoriae  meae...  campis  plenis  innu- 

essentiae  rerum  cognitarum,  vel  earum  si¬ 
militudines.  Ergo  impossibile  videtur1  quod 
intellectus  cognoscat  affectiones  animae,  quae 
sunt  actus  voluntatis. 

Sed  contra  est  quod  Augustinus  dicit,  X 
De  Trinit.y  c.  xi,  coi.  983,  t.  8  :  «  Intelligo 
me  velle.  ;> 

Respondeo  dicendum,  quod,  sicut  supra 
dictum  est,  actus  voluntatis  nihil  aliud  est 
quam  inclinatio  quaedam  consequens  for¬ 
mam  intellectam,  sicut  appetitus  naturalis 
est  inclinatio  consequens  formam  natura¬ 
lem.  Inclinatio  autem  cujuslibet  rei  est  in 
ipsa  re  per  modum  ejus.  Unde  inclinatio  na¬ 
turalis  est  naturaliter  in  re  naturali ;  et 
inclinatio  quae  est  appetitus  sensibilis,  est 
sensibiliter  in  sentiente;  et  similiter  inclina¬ 
tio  i ntelli gibilis ,  quae  est  actus  voluntatis, 
est  intclligibiliter  in  intelligente,  sicut  in 
primo  principio  et  in  proprio  subjecto. 
Unde  et  Philosophus  hoc  modo  loquendi  uti¬ 
tur  in  III  De  anima,  text.  42,  quod  «  volun¬ 
tas  in  ratione  est.  »  Quod  autem  intelligibili- 
ter  est  in  aliquo  intelligente,  consequens  est 
ut  ab  eo  intelligatur.  Unde  actus  voluntatis 
intelligitur  ab  intellectu,  et  inquantum  ali¬ 
quis  percipit  se  velle,  et  inquantum  aliquis 
co  noscit  naturam  hujus  actus,  et  per  con- 
so  nens  naturam  ejus  principii,  quod  est 
habitus  vel  potentia. 

Ad  primum  ergo  dicendum,  quod  ratio 
illa  procederet,  si  voluntas  et  intellectus, 
sicut  sunt  diversae  potentiae,  ita  etiam  sub¬ 
jecto  differrent;  sic  enim  quod  est  in  volun¬ 
tate  esset  absens  ab  intellectu.  Nunc  autem, 
cum  utrumque  radicetur  in  una  substantia 
animae,  et  unum  sit  quodammodo  princi¬ 
pium  alterius,  consequens  est  ut  quod  est  in 
voluntate  sit  etiam  quodammodo  in  intel¬ 
lectu. 

Ad  secundum  dicendum,  quod  bonum  et 
verum,  quae  sunt  objecta  voluntatis  et  in¬ 
tellectus,  differunt  quidem  ratione,  verum- 
tamen  unum  eorum  continetur  sub  alio,  ut 
supra  dictum  est;  nam  verum  est  quoddam 
bonum,  et  bonum  est  quoddam  verum.  Et 
ideo  quae  sunt  voluntatis,  cadunt  sub  intel¬ 
lectu  ;  et  quae  sunt  intellectus,  possunt  ca¬ 
dere  sub  voluntate. 

Ad  tertium  dicendum ,  quod  affectus 
animae  non  sunt  in  intellectu  neque  per 

merabilium  rerum  generibus,  sive  per  imagines , 
sicut  omnium  corporum,  sive  per  praesentiam,  sicut 
artium  ;  sive  per  nescio  quas  notiones  vel  notatio- 


similitudinem  tantum,  sicut  corpora,  neque 
per  praesentiam  ut  in  subjecto,  sicut  artes; 
sed  sicut  principiatum  in  principio,  in  quo 
habetur  notio  principiati.  Et  ideo  Augusti¬ 
nus  dicit  affectus  animae  esse  in  memoria 
per  quasdam  notiones. 

Conclusio.  —  Actus  voluntatis,  cum  sit  in 
ratione  intelligibiliter,  necessario  cognoscitur  ab 
intellectu. 

QILESTIO  LXXXVIII. 

QUOMODO  ANIMA  HUMANA 

COGNOSCAT  EA  QU^  SUPRA  SE  SUNT. 

(Et  tria  quaeruntur.) 

Deinde  considerandum  est  quomodo  anima 
humana  cognoscat  ea  quae  supra  se  sunt, 
scilicet  immateriales  substantias,  et  circa  hoc 
quaeruntur  tria  :  1°  utrum  anima  liumana 
secundum  statum  praesentis  vitae  possit  in¬ 
telligere  substantias  immateriales,  quas  an¬ 
gelos  dicimus,  per  seipsas;  2°  utrum  possit 
ad  earum  notitiam  pervenire  per  cognitio¬ 
nem  rerum  materialium;  3°  utrum  Deus  sit 
id  quod  primo  a  nobis  cognoscitur. 

ARTICULUS  PRIMUS. 

Dirum  anima  humana  secundum  statum 
vitge  praesentis  possit  intelligere  substan¬ 
tias  immateriales  per  seipsas. 

Ad  primum  sic  proceditur,  d.  Videtur 
quod  anima  humana  secundum  statum  vitae 
praesentis  possit  intelligere  substantias  im¬ 
materiales  per  seipsas.  Dicit  enim  Augusti¬ 
nus  in  IX  De  Trinit .,  cap.  m,  coi.  9G3,  t.  8  : 
(c  Meus  ipsa  sicut  corporearum  rerum  noti¬ 
tias  per  sensus  corporis  colligit,  sic  incorpo¬ 
rearum  rerum  per  semetipsam.  »  Hujusmodi 
autem  sunt  substantiae  immateriales.  Ergo 
mens  liumana  substantias  immateriales  in- 
telligit. 

2.  Praeterea,  simile  simili  cognoscitur. 
Sed  magis  assimilatur  mens  humana  rebus 
immaterialibus  quam  materialibus ;  cum 
nostra  mens  sit  immaterialis,  ut  ex  supra 
dictis  patet.  Cum  ergo  mens  nostra  intelli- 
gat  res  materiales,  multo  magis  intelligit 
res  immateriales. 

nes,  sicut  affectionum  animi.  *  " 

1  AI. :  «  est.  * 

3.  Praeterea,  quod  ca  qua1,  sunt  secundum 
se  maxime  sensibilia,  non  maxime  sentian¬ 
tur  a  nobis,  provenit  ex  hoc  quod  excellen¬ 
tiae  sensibilium  corrumpunt  sensum.  Sed 
excellentiae  intelligi bilium  non  corrumpunt 
intellectum,  ut  dicitur  in  III  De  anima, 
text.  #7.  Ergo  ea  quae  sunt  secundum  se 
maxime  intelligibilia ,  sunt  etiam  maxime 
intelligibilia  nobis.  Sed  cum  res  materiales 
non  sint  intelligibiles,  nisi  quia  facimus  eas 
intelligibiles  actu  abstrahendo  a  materia; 
manifestum  est  quod  magis  sint  secundum 
se  intelligibiles  substantiae  quae  secundum 
suam  naturam  sunt  immateriales.  Ergo 
multo  magis  intelliguntur  a  nobis  qtiam  res 
materiales. 

4.  Praeterea,  Commentator  dicit  in  II  Me- 
taph.,  comm.  i,  in  fine,  quod  «  si  substantiae 
abstractae  non  possent  intelligi  a  nobis,  tunc 
natura  otiose  egisset ;  quia  fecit  illud  quod 
est  naturaliter  in  se  intellectum,  non  intel¬ 
lectum  ab  aliquo.  »  Sed  nihil  est  otiosum, 
sive  frustra ,  in  natura.  Ergo  substantiae 
immateriales  possunt  intelligi  a  nobis. 

5.  Praeterea,  sicut  se  habet  sensus  ad 
sensibilia,  ita  intellectus  ad  intelligibilia. 
Sed  visus  noster  potest  videre  omnia  cor¬ 
pora,  sive  sint  superiora  et  incorruptibilia, 
sive  sint  inferiora  et  corruptibilia.  Ergo 
intellectus  noster  potest  intelligere  omnes 
substantias  intelligibiles,  et  superiores,  et 
immateriales. 

Sed  contra  est  quod  dicitur  Sapient.,  ix, 
46  :  Quas  in  caelis  sunt,  quis  investigabit? 
In  caelis  autem  dicuntur  hujusmodi  substan¬ 
tiae  esse,  secundum  illud  Matth.,  xvm,  10  : 
Angeli  eorum  in  caelis  semper  viclent  faciem 
Patris  mei,  qui  in  caelis  est.  Ergo  non  pos¬ 
sunt  substantiae  immateriales  per  investiga¬ 
tionem  humanam  cognosci. 

Respondeo  dicendum,  quod,  secundum 
opinionem  Platonis,  substantiae  immateria¬ 
les  non  solum  a  nobis  intelliguntur,  sed 
etiam  sunt  prima  a  nobis  intellecta.  Posuit 
enim  Plato  formas  immateriales  subsistentes, 
quas  (i  ideas  »  vocabat,  esse  propria  objecta 
nostri  intellectus,  et  ita  primo  et  per  se 
intelliguntur  a  nobis.  Applicatur  tamen 
animae  cognitio  rebus  materialibus,  secun¬ 
dum  quod  intellectui  permiscetur  phantasia 
et  sensus.  Unde  quanto  magis  intellectus 
fuerit  depuratus,  tanto  magis  percipit  im¬ 
materialium  intelligibilem 1  veritatem. 

1  Al.  :  «  inlelligibilium.  » 

*  Sic  cod.;  in  Parm.  et  edit.  :  «  sic  ut  per  eum 


Sed  secundum  Aristotelis  sententiam, 
quam  magis  experimur,  intellectus  noster 
secundum  statum  praesentis  vitae  naturalem 
respectum  habet  ad  naturas  rerum  materia¬ 
lium  ;  unde  nihil  intelligit  nisi  convertendo 
se  ad  phantasmata,  ut  ex  dictis  patet.  Et  sic 
manifestum  est  quod  substantias  immateria¬ 
les,  quae  sub  sensu  et  imaginatione  non  ca¬ 
dunt,  primo  et  per  se  secundum  modum 
cognitionis  nobis  expertum  intelligere  non 
possumus. 

Sed  tamen  Averroes  in  Commcnt.  m  de 
anima,  comm.  36,  ponit  quod  in  fine  in 
hac  vita  homo  pervenire  potest  ad  hoc  quod 
intelligat  substantias  separatas  per  conti¬ 
nuationem  vel  unionem  cujusdam  substan¬ 
tiae  separatae  a  nobis,  quam  vocat  intellec¬ 
tum  agentem  ;  qui  quidem,  cum  sit  substan¬ 
tia  separata,  naturaliter  substantias  separatas- 
intelligit.  Unde  cum  fuerit  nobis  unitus, 
sicut  per  eum  intelligere  possumus2,  intelli- 
gemus  et  nos  substantias  separatas,  sicut 
nunc  per  intellectum  possibilem  nobis  uni¬ 
tum  intelligimus  res  materiales.  Ponit  au¬ 
tem  intellectum  agentem  sic  nobis  uniri. 
Cum  enim  intelligamus  per  intellectum 
agentem,  et  per  intelligibilia  speculata,  ut 
patet  cum  conclusiones  intelligimus  per 
principia  intellecta,  necesse  est  quod  intel¬ 
lectus  agens  comparetur  ad  intellecta  specu¬ 
lata  vel  sicut  agens  principale  ad  instru¬ 
menta,  vel  sicut  forma  ad  materiam.  His 
enim  duobus  modis  attribuitur  actio  aliqua 
duobus  principiis ;  principali  quidem  agenti 
et  instrumento,  sicut  sectio  artifici  et  serim 
formse  autem  et  subjecto,  sicut  calefactio 
calori  et  igni.  Sed  utroque  modo  intellectus 
agens  comparabitur  ad  intelligibilia  specu¬ 
lata  sicut  perfectio  ad  perfectibile,  et  actus 
ad  potentiam.  Simul  autem  recipiuntur  in 
aliquo  perfectum  et  perfectio ;  sicut  visibile 
in  actu,  et  lumen  in  pupilla.  Simul  igitur 
in  intellectu  possibili  recipiuntur  intellecta 
speculata  et  intellectus  agens;  et  quanto- 
plura  intellecta  speculata  recipimus,  tanto 
magis  appropinquamus  ad  hoc  quod  intel¬ 
lectus  agens  perfecte  uniatur  nobis ;  ita  quod 
cum  omnia  intellecta  speculata  cognoveri¬ 
mus,  intellectus  agens  perfecte  unietur  no¬ 
bis,  et  poterimus  per  eum  omnia  cognoscere 
et  materialia  et  immaterialia.  Et  in  hoc  po¬ 
nit  ultimam  hominis  felicitatem.  Nec  refert, 
quantum  ad  propositum  pertinet,  utrum  ia 

intelligere  possimus. » 

illo  statu  felicitatis  intellectus  possibilis  in- 
telligat  substantias  separatas  per  intellectum 
agentem,  ut  ipse  sentit;  vel,  ut  ipse  imponit 
Alexandro1,  intellectus  possibilis  nunquam 
intelligat  substantias  separatas,  propter  hoc 
quod  ponit  intellectum  possibilem  corrupti¬ 
bilem;  sed  homo  intelligit  substantias  se¬ 
paratas  per  intellectum  agentem. 

Sed  praedicta  stare  non  possunt.  Primo 
quidem,  quia  si  intellectus  agens  est  sub¬ 
stantia  separata,  impossibile  est  quod  per 
ipsam  formaliter  intelligamus ;  quia  id  quo 
formaliter  agens  agpt,  est  forma  et  actus 
agentis;  cum  omne  agens  agat  inquantum 
est  actu,  sicut  supra  dictum  est,  circa  intel¬ 
lectum  possibilem. 

Secundo,  quia  secundum  modum  praedic¬ 
tum  intellectus  agens,  si  est  substantia 
separata,  non  unietur  nobis  secundum  suam 
substantiam,  sed  solum  lumen  ejus,  secun¬ 
dum  quod  participatur  in2  intellectis  specu¬ 
latis  et  non  quantum  ad  alias  actiones  intel¬ 
lectus  agen^s,  ut  possimus  per  hoc  intelligere 
substantias  immateriales;  sicut,  dum  vide¬ 
mus  colores  illuminatos  a  sole,  non  unitur 
nobis  substantia  solis,  ut  possimus  actiones 
solis  agere,  sed  solum  nobis  unitur  lumen 
solis  ad  visionem  colorum. 

Tertio,  quia  dato  quod  secundum  modum 
praedictum  uniretur  nobis  substantia  intel¬ 
lectus  agentis,  tamen  ipsi  non  ponunt  quod 
intellectus  agens  totaliter  uniatur  nobis  se¬ 
cundum  unum  intelligibile  vel  duo,  sed  se¬ 
cundum  omnia  intellecta  speculata.  Sed 
omnia  intellecta  speculata  deficiunt  a  virtute 
intellectus  agentis ;  quia  multo  plus  est  in¬ 
telligere  substantias  separatas,  quam  intel¬ 
ligere  omnia  materialia.  Unde  manifestum 
est,  quod  etiam  intellectis  omnibus  materia¬ 
libus,  non  sic  uniretur  intellectus  agens 
nobis  ut  possemus  intelligere  per  eum  sub¬ 
stantias  separatas. 

Quarto,  quia  intelligere  omnia  intellecta 
materialia  vix  contingit  alicui  in  hoc  mun¬ 
do  ;  et  sic  nullus  vel  paucissimi  ad  felicita¬ 
tem  pervenirent;  quod  est  contra  Philoso¬ 
phum,  in  I  Ethic.,  cap.  ix,  ante  med.,  qui 
dicit,  quod  «  felicitas  est  quoddam  bonum 
commune  quod  potest  provenire  omnibus 
non  orbatis  ad  virtutem.  »  Est  etiam  contra 
rationem,  quod  linem  alicujus  speciei  ut  in 
paucioribus  consequantur  ea  qua3  conti¬ 
nentur  sub  specie. 

1  «  Aphrodisseo,  qui  primus  commentator  Aris¬ 
totelis  fuit,  etsi  Aristoteli  ssepe  contradicat,»  Nicolai. 


Quinto,  quia  Philosophus  dicit  expresse, 
in  I  Ethic.,  cap.  x,  quod  «  felicitas  est  ope¬ 
ratio  secundum  perfectam  virtutem;  »  et 
enumeratis  multis  virtutibus,  in  X,  cap  vii, 
concludit  quod  felicitas  ultima  consistens  in 
cognitione  maximorum  intcliigibilium  est 
secundum  virtutem  sapientiae,  quam  po¬ 
suerat  in  YI,  cap.  vn,  esse  caput  scientia¬ 
rum  speculativarum.  Unde  patet  quod  Aris¬ 
toteles  posuit  ultimam  felicitatem  hominis 
in  cognitione  substantiarum  separatarum, 
qualis  potest  haberi  per  scientias  speculati¬ 
vas  et  non  per  continuationem  intellectus 
agentis  a  quibusdam  confictam. 

Sexto,  quia  supra  ostensum  est,  quod  in¬ 
tellectus  agens  non  est  substantia  separata, 
sed  virtus  quaedam  animae  ad  eadem  active 
se  extendens  ad  quae  se  extendit  intellectus 
possibilis  receptive;  quia,  ut  dicitur  in  III 
De  anima,  text.  18,  intellectus  possibilis  est 
«  quo  est  omnia  fieri,  »  intellectus  agens, 
((  quo  est  omnia  facere.  »  Uterque  ergo  in¬ 
tellectus  se  extendit  secundum  statum  prae¬ 
sentis  vitae  ad  materialia  sola,  quae  intellectus 
agens  facit  intelligibilia  actu,  et  recipiuntur 
in  intellectu  possibili. 

Unde  secundum  statum  praesentis  vitee, 
neque  per  intellectum  possibilem,  neque  per 
intellectum  agentem,  possumus  intelligere 
substantias  separatas  immateriales  secun¬ 
dum  seipsas. 

Ad  primum  ergo  dicendum,  quod  ex  illa 
auctoritate  Augustini  haberi  potest,  quod 
illud  quod  mens  nostra  de  cognitione  incor¬ 
poralium  rerum  accipit,  per  seipsam  co¬ 
gnoscere  possit.  Et  hoc  adeo  verum  est,  ut 
etiam  apud  Philosophum  dicatur,  text.  2, 
lib.  I  De  anima,  quod  scientia  de  anima  est 
principium  quoddam  ad  cognoscendum 
substantias  separatas.  Per  hoc  enim  quod 
anima  nostra  cognoscit  seipsam,  pertingit 
ad  cognitionem  aliquam  habendam  de  sub¬ 
stantiis  incorporeis,  qualem  eam  contingit 
habere ;  non  quod  simpliciter  et  perfecte  eas 
cognoscat  cognoscendo  seipsam. 

Ad  secundum  dicendum,  quod  similitudo 
naturae  non  est  ratio  sufficiens  ad  cognitio¬ 
nem  ;  alioquin  oporteret  dicere  quod  Empo- 
docles  dicit,  quod  anima  esset  de  natura 
omnium,  ad  hoc  quod  omnia  cognosceret. 
Sed  requiritur  ad  cognoscendum  ut  simili¬ 
tudo  rei  cognita?  sit  in  cognoscente,  quasi 
quaedam  forma  ipsius,  intellectus  autem 

*  Ita  cod.  Tarrac.;  al.  deest:  «  in.  » 

noster  possibilis  secundum  statum  praesentis 
vita}  est  natus  informari  similitudinibus  re¬ 
rum  materialium  a  phantasmatibus  abstrac¬ 
tis  ;  et  ideo  cognoscit  magis  materialia  quam 
substantias  immateriales. 

Ad  tertium  dicendum,  quod  requiritur 
aliqua  proportio  objecti  ad  potentiam  cognos- 
citivam,  ut  activi  ad  passivum  et  perfectionis 
ad  perfectibile. 

Unde  quod  excellentia  sensibilia  non  ca¬ 
piantur  a  sensu,  non  sola  ratio  est  quia  cor¬ 
rumpunt  organa  sensibilia,  sed  etiam  quia 
sunt  improportionata  potentiis  sensitivis.  Et 
hoc  modo  substantiae  immateriales  sunt 
improportionatai  intellectui  nostro  secundum 
praesentem  statum,  ut  non  possint  ab  eo  in- 
telligi. 

Ad  quartum  dicendum,  quod  illa  ratio 
Commentatoris  multipliciter  deficit.  Primo 
quidem,  quia  non  sequitur  quod  si  substan¬ 
tiae  separatae  non  intelliguntur  a  nobis,  non 
intelligantur  ab  aliquo  intellectu ;  intelligun¬ 
tur  enim  a  seipsis  et  a  se  invicem.  Secundo, 
quia  non  est  finis  substantiarum  separata¬ 
rum  ut  intelligantur  a  nobis.  Illud  autem 
otiose  et  frustra  esse  dicitur  quod  non  conse¬ 
quitur  finem  ad  quem  est;  et  sic  non  sequi¬ 
tur  substantias  immateriales  esse  frustra, 
etiamsi  nullo  modo  intelligerentur  a  nobis. 

Ad  quintum  dicendum,  quod  eodem  modo 
sensus  cognoscit  et  superiora  et  inferiora 
corpora,  scilicet  per  immutationem  organi  a 
sensibili.  Non  autem  eodem  modo  intelligun¬ 
tur  a  nobis  substantiae  materiales,  quae  intel¬ 
liguntur  per  modum  abstractionis,  et  sub¬ 
stantiae  immateriales,  quae  non  poscunt  sic  a 
nobis  intelligi,  quia  non  sunt  earum  aliqua 
phantasmata. 

Conclusio.  —  Cum  experiamur  nos  hic  nihil  in- 
telligere  absque  phantasmate,  manifestum  est 
quod  substantias  immateriales,  quse  sub  sensum 
et  imaginationem  non  cadunt,  primo  et  per  se, 
secundum  preesentis  vitae  statum  intelligere  non 
possumus  (a). 


1  Ex  versione  Joannis  Snrrasini.  Corderius  : 
«  Quandoquidem  fieri  non  possit,  ut  mens  nostra 
ad  immaterialem  illam  cielestium  hierarchiarum 
imitationem  ac  contemplationem  intendatur,  nisi  e 
propinquo,  materiali  usa  luerit  manuductione.  » 

*  Corderius  :  «  Ea  quae  sub  intelligentiam  cadunt 
per  ea  quae  sub  sensum  cadunt  comprehendere  et 


ARTICULUS  II. 

Utrum  intellectus  noster  per  cognitionem 

rerum  materialium  possit  pervenire  ad 

intelligendum  substantias  immateriales. 

Ad  secundum  sic  proceditur.  4.  Videtur 
quod  intellectus  noster  per  cognitionem 
rerum  materialium  possit  pervenire  ad  in- 
telligendum  substantias  immateriales.  Dicit 
enim  Dionysius,  i  cap.  Cselest.  hier.,  §  3, 
coi.  122.  t.  1,  quod  «  non  est  possibile  hu¬ 
manae  menti  ad  immaterialem  illam  sursum 
excitari  caelestium  hierarchiarum  contem¬ 
plationem,  nisi  secundum  se  materiali  manu¬ 
ductione  utatur1.  »  Relinquitur  ergo  quod 
per  materialia  manuduci  possumus  ad  in¬ 
telligendum  substantias  immateriales. 

2.  Praeterea,  scientia  est  in  intellectu.  Sed 
scientiae  et  definitiones  sunt  de  substantiis 
immaterialibus;  definit  enim  Damascenus 
angelum,  lib.  II  De  fid.  orthJ,  c.  iii,  coi.  866, 
t.  1,  et  de  angelis  aliqua  documenta  tra¬ 
duntur  tam  in  theologicis  quam  in  philoso¬ 
phicis  disciplinis.  Ergo  substantiae  immate¬ 
riales  intelligi  possunt  a  nobis. 

3.  Praeterea,  anima  humana  est  de  genera 
substantiarum  immaterialium.  Sed  ipsa  in¬ 
telligi  potest  a  nobis  per  actum  suum,  quo 
intelligit  materialia.  Ergo  et  aliae  substantiae 
immateriales  intelligi  possunt  a  nobis  per 
suos  effectus  in  rebus  materialibus. 

4.  Praeterea,  illa  sola  causa  per  suos  effec¬ 
tus  comprehendi  non  potest,  quae  in  infini¬ 
tum  distat  a  suis  effectibus.  Hoc  autem  solius 
Dei  est  proprium.  Ergo  aliae  substantiae  im¬ 
materiales  creatae  intelligi  possunt  a  nobis 
per  res  materiales. 

Sed  contra  est  quod  Dionysius  dicit,  i  c. 
De  div.  nom.,  §  4,  coi.  587,  t.  4,  quod 
«  sensibilibus  intelligibilia  et  compositis  sim¬ 
plicia  et  corporalibus  incorporalia  apprehendi 
non  possunt2.  » 

Respondeo  dicendum,  quod,  sicut  Aver- 
roes  narrat  in  III  De  anima,  comm.  36,  qui¬ 
dam,  Avempace  nomine,  posuit  quod  per 
intellectum  substantiarum  materialium  per- 

contemplari  non  possumus ,  neque  per  ea  qu® 
typis  et  signis  informantur  ea  qu®  simplicia  sunt 
et  typis  non  signantur,  neque  per  figuras  corpo¬ 
rum  incorporea.  » 

(a)  Nota  contra  D.  Marel  hunc  S.  Thom®  tex¬ 
tum  :  «  Intellectus  agens  non  est  substantia  sepa¬ 
rata,  sed  virtus  qu®dam  anim®.  » 

venire  possumus  secundum  vera  philosophiae 
principiaad  intelligendum  substantias  imma¬ 
teriales.  Cum  enim  intellectus  noster  natus 
sit  abstrahere  quidditatem  rei  materialis  a 
materia,  si  iterum  in  illa  quidditate  sit 
aliquid  materiae,  poterit  iterato  abstrahere ; 
et  cum  hoc  in  infinitum  non  procedat,  tandem 
pervenire  poterit  ad  intelligibilium  aliquam 
quidditatem,  quae  sit  omnino  sine  materia ; 
et  hoc  est  intelligere  substantiam  immate¬ 
rialem. 

Quod  quidem  efficaciter  diceretur,  si  sub¬ 
stantiae  immateriales  essent  formae  et  species 
horum  materialium,  ut  Platonici  posuerunt. 
Hoc  autem  non  posito,  sed  supposito  quod 
substantiae  immateriales  sint  omnino  alterius 
rationis  a  quidditatibus  materialium  rerum, 
quautumcumque  intellectus  noster  abstrahat 
quidditatem  rei  materialis  a  materia,  nun¬ 
quam  perveniet  ad  aliquid  simile  substantiae 
immateriali.  Et  ideo  per  substantias  materia¬ 
les  non  possumus  perfecte  substantias  im¬ 
materiales  intelligere. 

Ad  primum  ergo  dicendum,  quod  ex  rebus 
materialibus  ascendere  possumus  in  aliqua- 
lem  cognitionem  immaterialium  rerum,  non 
tamen  in  perfectam ,  quia  non  est  sufficiens 
comparatio  rerum  materialium  ad  immate¬ 
riales  ;  sed  similitudines,  si  quae  a  materiali¬ 
bus  accipiuntur  ad  immaterialia  intelligenda, 
sunt  multum  dissimiles,  ut  Dionysius  dicit, 
Caelest.  hierar .,  c.  n,  §  2,  coi.  138,  t.  1. 

Ad  secundum  dicendum,  quod  de  superio¬ 
ribus  rebus  in  scientiis  maxime  tractatur 
per  viam  remotionis.  Sic  enim  corpora  caeles¬ 
tia  notiiicat  Aristoteles,  lib.  I  De  caelo,  text.  17, 
18  et  19,  per  negationem  proprietatum 
inferiorum  corporum.  Unde  multo  magis 
immateriales  substantiae  a  nobis  cognosci 
non  possunt,  ut  earum  quidditates  appre¬ 
hendamus  ;  sed  de  eis  nobis  in  scientiis  do¬ 
cumenta  traduntur  per  viam  remotionis  et 
alicujus  habitudinis  ad  res  materiales. 

Ad  tertium  dicendum,  quod  anima  humana 
intelligit  seipsam  per  suum  intelligere,  quod 
est  actus  proprius  ejus,  perfecte  demonstrans 
virtutem  ejus  et  naturam.  Sed  neque  per 
hoc,  neque  per  alia  quae  in  rebus  materiali¬ 
bus  inveniuntur,  perfecte  cognosci  potesUm- 

3  Locus  quem  affert  D.  Tliomas  non  expresse  in 
libro  De  Trinitate  nec  in  libro  De  vera  religione  le¬ 
gitur.  Multo  sunt  autem  loca  e  quibus  eequivalenter 
colligi  potest,  videlicet,  lib.  IX  De  Trin.,  c.  vii, 
coi.  ‘J07,  et  lib.  XII,  c.  iii,  coi.  999,  t.  8.  Editio  nova 
parmensis  et  vetus  de  Rubeis  addunt  XI  De  civ. 


materialium  substantiarum  virtus  et  natura; 
quia  hujusmodi  non  adaequant  earum  vir¬ 
tutes. 

Ad  quartum  dicendum,  quod  substantiae 
immateriales  creatae  in  genere  quidem  natu¬ 
rali  non  conveniunt  cum  substantiis  mate¬ 
rialibus,  quia  non  est  in  eis  eadem  ratio 
potentiae  et  materiae;  conveniunt  tamen  cum 
eis  in  genere  logico,  quia  etiam  substantiae 
immateriales  sunt  in  praedicamento  substan¬ 
tiae,  cum  earum  quidditas  non  sit  earum 
esse.  Sed  Deus  non  convenit  cum  rebus  ma¬ 
terialibus  neque  secundum  genus  naturale, 
neque  secundum  genus  logicum,  quia  Deus 
nullo  modo  est  in  genere,  ut  supra  dictum 
est.  Unde  per  similitudines  rerum  materia¬ 
lium  aliquid  affirmative  potest  cognosci  de 
angelis  secundum  rationem  communem, 
licet  non  secundum  rationem  speciei;  de  Deo 
autem  nullo  modo. 

Conclusio.  —  Cum  quidditas  rei  materialis, 
quam  abstrahit  intellectus  noster  a  materia,  sit 
omnino  alterius  rationis  a  substantiis  immateria¬ 
libus,  non  possumus  per  substantias  materiales 
perfecte  substantias  immateriales  intelligere. 

ARTICULUS  III. 

Utrum  Deus  sit  primum  quod  a  mente 
humana  cognoscitur. 

Ad  tertium  sic  proceditur.  4.  Videtur  quod 
Deus  sit  primum  quod  a  mente  humana  co¬ 
gnoscitur.  illud  enim  in  quo  omnia  alia  co¬ 
gnoscuntur  et  per  quod  de  aliis  judicamus  est 
primo  cognitum  a  nobis  sicut  lux  ab  oculo, 
et  principia  prima  ab  intellectu.  Sed  «  omnia 
in  luce  primae  veritatis  cognoscimus  et  per 
eam  de  omnibus  judicamus,  »  ut  dicit  Augus¬ 
tinus1  in  lib.  De  Trinit.,  et  in  lib.  De  vera 
relig.,  c.  iii,  coi.  423,  t.  3.  Ergo  Deus  est  id 
quod  primo  cognoscitur  a  nobis. 

2.  Praeterea,  «  propter  quod  unumquod¬ 
que  et  illud  magis.  »  Sed  Deus  est  causa 
omnis  nostive  cognitionis;  ipse  enim  est  lux 
vera,  quae  illuminat  omnem  hominem  ve¬ 
nientem  in  hunc  mundum,  ut  dicitur  Joan., 
i,  9.  Ergo  Deus  est  id  quod  primo  et  maxime 
est  cognitum  nobis. 

Dei,  c.  xxvn,  coi.  341,  t.  7,  ubi  dicitur  :  «  Lucem 
illam  incorpoream  contingere  (animantia)  nequeunt, 
qua  mens  nostra  quodammodo  irradiatur,  ut  do 
bis  omnibus  recte  judicare  possimus.  Haec  autem 
verba  tantum  differunt  a  loco  citato,  quantum  illa 
quee  ex  lib.  De  Trinitate  elici  possunt. 

3.  Praeterea,  id  quod  primo  cognoscitur 
in  imagine  est  exemplar,  quo  imago  forma¬ 
tur.  Sed  in  mente  nostra  est  Dei  imago,  ut 
Augustinus  dicit,  AII  De  Tnnit.,  c.  v  et 
seqq.  Ergo  id  quod  primo  cognoscitur  in 
mente  nostra,  est  Deus. 

Sed  contra  est  quod  dicitur  Joan.,  i,  18  : 
Deum  nemo  vidit  unquam. 

Respondeo  dicendum,  quod  cum  intellec¬ 
tus  humanus  secundum  statum  praesentis 
vitae  non  possit  intelligere  substantias  imma¬ 
teriales  creatas,  ut  dictum  est,  multo  minus 
potest  intelligere  essentiam  substantiae  in- 
creatae.  Unde  simpliciter  dicendum  est,  quod 
Deus  non  est  primum  quod  a  nobis  cognosci¬ 
tur;  sed  magis  per  creaturas  in  Dei  cogni¬ 
tionem  pervenimus,  secundum  illud  x\pos- 
toli  ad  Rom.,  i,  20  :  Invisibilia  Dei  per  ea 
qux  facta  sunt,  intellecta  conspiciuntur. 
Primum  autem  quod  intelligitur  a  nobis  se¬ 
cundum  statum  praesentis  vitae,  est  quiddi- 
tas  rei  materialis,  quae  est  nostri  intellectus 
objectum,  ut  multoties  supra  dictum  est. 

Ad  primum  ergo  dicendum,  quod  in  luce 
primae  veritatis  omnia  intelligimus  et  judica¬ 
mus,  inquantum  ipsum  lumen  intellectus 
nostri  sive  naturale,  sive  gratuitum,  nihil 
aliud  est  quam  quaedam  impressio  veritatis 
primae,  ut  supra  dictum  est.  Unde,  cum 
ipsum  lumen  intellectus  nostri  non  se  habeat 
ad  intellectum  nostrum  sicut  quod  intelligi¬ 
tur,  sed  sicut  quo  intelligitur,  multo  minus 
Deus  est  id  quod  primo  a  nostro  intellectu 
intelligitur. 

Ad  secundum  dicendum,  quod  «  propter 
quod  unumquodque  et  illud  magis ,  »  intel- 
ligendum  est  in  his  quae  sunt  unius  ordinis, 
ut  supra  dictum  est.  Propter  Deum  autem 
alia  cognoscuntur,  non  sicut  propter  primum 
cognitum  nobis  sed  sicut  propter  primam 
cognoscitivae  virtutis  causam. 

Ad  tertium  dicendum ,  quod  si  in  anima 
nostra  esset  perfecta  imago  Dei,  sicut  Filius 
est-  perfecta  imago  Patris,  statim  mens 
nostra  intelli geret  Deum.  Est  autem  imago 
imperfecta ;  unde  ratio  non  sequitur. 

Conclusio.  —  Cum  Deus  cognoscatur  a  nobis 
per  creaturas,  non  est  primum  quod  a  nobis 
cognoscitur  (a). 


QUAESTIO  LXXXIX. 

DE  COGNITIONE  ANBLE  SEPARATxE. 

(Et  octo  queeruntur.l 

Deinde  considerandum  est  de  cognitione 
animae  separatae,  et  circa  hoc  quaeruntur 
octo  :  1°  utrum  anima  separata  a  corpore 
possit  intelligere ;  2°  utrum  intelligat  sub¬ 
stantias  separatas ;  3°  utrum  intelligat  omnia 
naturalia ;  4°  utrum  cognoscat  singularia ; 
5°  utrum  habitus  scientiae  hic  acquisitae  re¬ 
maneat  in  anima  separata ;  6°  utrum  possit 
uti  habitu  scientiae  hic  acquisitae  ;  7°  utrum 
distantia  localis  impediat  cognitionem  animae 
separatae ;  8°  utrum  animae  separatae  a  cor¬ 
poribus  cognoscant  ea  quae  hic  aguntur. 

ARTICULUS  PRIMUS. 

Utrum  anima  separatu  aliquid  intelligere 
possit. 

Ad  primum  sic  •  proceditur.  1.  Videtur 
quod  anima  separata  nihil  omnino  intelli¬ 
gere  possit.  Dicit  enim  Philosophus  in  I  De 
anima,  text.  69,  quod  «  intelligere  corrum¬ 
pitur  quodam  interius  corrupto. »  Sed  omnia 
interiora  hominis  corrumpuntur  per  mor¬ 
tem.  Ergo  et  ipsum  intelligere  corrumpitur. 

2.  Praeterea,  anima  humana  impeditur  ab 
intelligendo  per  ligamentum  sensuum  ,  et 
perturbata  imaginatione,  sicut  supra  dictum 
est.  Sed  morte  totaliter  sensus  et  imaginatio 
corrumpuntur ,  ut  ex  supra  dictis  patet. 
Ergo  anima  post  mortem  nihil  intelligit. 

3.  Praeterea ,  si  anima  separata  intelligit, 
oportet  quod  per  aliquas  species  intelligat. 
Sed  non  intelligit  per  species  innatas,  quia 
a  principio  est  «  sicut  tabula  in  qua  nihil  est 
scriptum  ;  »  neque  per  species  quas  tunc 
abstrahit  a  rebus,  quia  non  habet  organa 
sensps  et  imaginationis  quibus  mediantibus 
species  intelligibiles  abstrahantur  a  rebus  ; 
neque  etiam  per  species  prius  abstractas  et 
in  anima  conservatas ,  quia  sic  anima  pueri 
nihil  intelligeret  post  mortem ;  neque  etiam 
per  species  intelligibiles  divinitus  influxas ; 
haec  enim  cognitio  non  esset  naturalis ,  de 
qua  nunc  agitur,  sed  gratiae.  Ergo  anima 
separata  a  corpore  nihil  intelligit. 

Sed  contra  est  quod  Philosophus  dicit  in 


1  In  Parm.  et  in  edit,  deest :  «  nobis,  » 


(a)  ITunc  articulum  hodiernis  commendamus. 

I  De  anima,  text.  d  3 ,  quod  «  si  non  est  ali¬ 
qua  operationum  animae  propria ,  non  con¬ 
tingit  ipsam  separari,  »  Contingit  autem 
ipsam  separari.  Ergo  habet  aliquam  opera¬ 
tionem  propriam ,  et  maxime  eam  quae  est 
intelligere.  Intelligit  ergo  sine  corpore  exis- 
tens. 

Respondeo  dicendum ,  quod  ista  quaestio 
difficultatem  habet  ex  hoc  qucd  anima , 
quamdiu  est  corpori  conjuncta,  non  potest 
aliquid  intelligere  non  convertendo  se  ad 
phantasmata,  ut  per  experimentum  patet. 
Si  autem  hoc  non  est  ex  natura  animae ,  sed 
per  accidens  hoc  convenit  ei  ex  eo  quod  cor¬ 
pori  alligatur,  sicut  Platonici  posuerunt ;  de 
facili  quaestio  solvi  posset.  Nam,  remoto  im¬ 
pedimento  corporis ,  rediret  anima  ad  suam 
naturam  ut  intelligeret  intelligibilia  simpli¬ 
citer  ,  non  convertendo  se  ad  phantasmata, 
sicut  est  de  aliis  substantiis  separatis.  Sed 
secundum  hoc  non  esset  anima  corpori  unita 
propter  melius  animae  ;  quia  secundum  hoc 
pejus  intelligeret  corpori  unita  quam  sepa¬ 
rata;  sed  hoc  esset  solum  propter  melius 
corporis :  quod  est  irrationabile,  cum  materia 
sit  propter  formam,  et  non  e  converso.  Si 
autem  ponamus  quod  anima  ex  sua  natura 
habeat  ut  intelligat  convertendo  se  ad  phan¬ 
tasmata  ;  cum  natura  animae  post  mortem 
corporis  non  mutetur ,  videtur  quod  anima 
tunc  naturaliter  nihil  possit  intelligere,  cum 
non  sint  ei  praesto  phantasmata  ad  quae  con¬ 
vertatur. 

Et  ideo  ad  hanc  difficultatem  tollendam 
considerandum  est  quod,  cum  nihil  opere¬ 
tur  nisi  inquantum  est  actu,  modus  ope¬ 
randi  uniuscujusque  rei  sequitur  modum 
essendi  ipsius.  Habet  autem  anima  alium 
modum  essendi  cum  unitur  corpori ,  et  cum 
fuerit  a  corpore  separata,  manente  tamen 
eadem  animae  natum ;  non  ita  quod  uniri  cor¬ 
pori  sit  ei  accidentale ,  sed  per  rationem  suae 
naturae  corpori  unitur ;  sicut  nec  levis  natura 
mutatur  cum  est  in  loco  proprio ,  quod  est 
ei  naturale ,  et  cum  est  extra  proprium  lo¬ 
cum,  quod  est  ei  praeter  naturam.  Animae 
igitur  secundum  istum  modum  essendi  quo 
corpori  est  unita,  competit  modus  intelli- 
gendi  per  conversionem  ad  phantasmata 
corporum  quae  in  corporeis  organis  sunt ; 
cum  autem  fuerit  a  corpore  separata ,  com¬ 
petit  ei  modus  intelligendi  per  conversionem 
ad  ea  quae  sunt  intelligibilia  simpliciter,  si¬ 
cut  et  aliis  substantiis  a  corpore  separatis. 
Unde  modus  intelligendi  per  conversionem 


ad  phantasmata  est  animae  naturalis  ,  sicut 
et  corpori  uniri ;  sed  esse  separatam  a  cor¬ 
pore  est  praeter  rationem  suae  naturae,  et 
similiter  intelligere  sine  conversione  ad 
phantasmata  est  ei  praeter  naturam.  Et  ideo 
ad  hoc  unitur  corpori  ut  sic  operetur  secun¬ 
dum  naturam  suam. 

Sed  hoc  rursus  habet  dubitationem.  Cum 
enim  res  semper  ordinetur  ad  id  quod  me¬ 
lius  est,  est  autem  melior  modus  intelligendi 
per  conversionem  ad  intelligibilia  simplici¬ 
ter  quam  per  conversionem  ad  phantasmata, 
debuit  sic  a  Deo  institui  animae  natura ,  ut 
modus  intelligendi  nobilior  ei  esset  natura¬ 
lis,  et  non  indigeret  corpori  propter  hoc 
uniri. 

Considerandum  est  igitur  quod,  etsi  intel¬ 
ligere  per  conversionem  ad  superiora  sit 
simpliciter  nobilius  quam  intelligere  per 
conversionem  ad  phantasmata;  tamen  ille 
modus  intelligendi,  prout  erat  possibilis  ani¬ 
mae,  erat  imperfectior.  Quod  sic  patet.  In 
omnibus  enim  substantiis  intellectualibus 
invenitur  virtus  intellectiva  per  influentiam 
divini  luminis  ;  quod  quidem  in  primo  prin¬ 
cipio  est  unum  et  simplex  ;  et  quanto  magis 
creaturae  intellectuales  distant  a  primo  prin¬ 
cipio  ,  tanto  magis  dividitur  illud  lumen  et 
diversificatur,  sicut  accidit  in  lineis  a  centro 
egredientibus.  Et  inde  est  quod  Deus  per 
unam  suam  essentiam  omnia  intelligit.  Su¬ 
periores  autem  intellectualium  substantia¬ 
rum  etsi  per  plures  formas  intelligant,  ta¬ 
men  intelligunt  per  pauciores  et  magis  uni¬ 
versales  et  virtuosiores  ad  comprehensionem 
rerum,  propter  efficaciam  virtutis  intellec¬ 
tivae  quae  est  in  eis.  In  inferioribus  autem 
sunt  formae  plures  et  minus  universales  et 
minus  efficaces  ad  comprehensionem  rerum, 
inquantum  deficiunt  a  virtute  intellectiva 
superiorum.  Si  ergo  inferiores  substantiae 
haberent  formas  in  illa  universitate  in  qua 
habent  superiores ,  quia  non  sunt  tantae  ef¬ 
ficaciae  in  intelligendo,  non  acciperent  per 
eas  perfectam  cognitionem  de  rebus ,  sed  in 
quadam  -communitate  et  confusione.  Quod 
aliqualiter  apparet  in  hominibus.  Nam  qui 
sunt  debilioris  intellectus ,  per  universales 
conceptiones  magis  intelligentium  non  acci¬ 
piunt  perfectam  cognitionem  ,  nisi  eis  sin-, 
gula  in  speciali  explicentur.  Manifestum  est 
autem  inter  substantias  intellectuales  secun-. 
dum  naturae  ordinem  infimas  esse  animas 
humanas.  Haec  autem  perfectio  universi  exi¬ 
gebat  ut  diversi  gradus  in  rebus  essent.  Si 


560 


SUMMA  THEOLOGICA. 


igitur  animae  humanae  sic  essent  institutae  a 
Boo  ut  intelligerent  per  modum  qui  compe¬ 
tit  substantiis  separatis,  non  haberent  co¬ 
gnitionem  perfectam,  sed  confusam  in  com¬ 
muni.  Ad  hoc  ergo  quod  perfectam  et 
propriam  cognitionem  de  rebus  habere  pos¬ 
sent,  sic  naturaliter  sunt  institutae  ut  corpo¬ 
ribus  uniantur,  et  sic  ab  ipsis  rebus  sensibi¬ 
libus  propriam  de  eis  cognitionem  accipiant, 
sicut  homines  rudes  ad  scientiam  induci  non 
possunt  nisi  per  sensibilia  exempla.  Sic  ergo 
patet  quod  propter  melius  animae  est  ut  cor¬ 
pori  uniatur,  et  intelligat  per  conversionem 
ad  phantasmata ;  et  tamen  esse  potest  sepa¬ 
rata,  et  alium  modum  intelligendi  habere. 

Ad  primum  ergo  dicendum ,  quod  si  dili¬ 
genter  verba  Philosophi  discutiantur,  Phi¬ 
losophus  hoc  dixit  ex  quadam  suppositione 
prius  facta,  lib.  eod.,  text.  12,  scilicet  quod 
intelligere  sit  quidam  motus  conjuncti,  sicut 
et  sentire.  Nondum  enim  differentiam  os¬ 
tenderat  inter  intellectum  et  sensum. 

Yel  potest  dici  quod  loquitur  de  illo  modo 
intelligendi  qui  est  per  conversionem  ad 
phantasmata. 

Be  quo  etiam  procedit  secunda  ratio. 

Ad  tertium  dicendum,  quod  anima  sepa¬ 
rata  non  intelligit  per  species  innatas,  nec 
per  species  quas  tunc  abstrahit ,  nec  solum 
per  species  conservatas,  ut  objectio  probat , 
sed  per  species  ex  influentia  divini  luminis 
participatas ,  quarum  anima  fit  particeps, 
sicut  et  alise  substantiae  separatae ,  quamvis 
inferiori  modo.  Unde  tam  cito  cessante  con¬ 
versione  ad  corpus,  ad  superiora  converti¬ 
tur  E  Nec  tamen  propter  hoc  cognitio  vel 
potentia  non  est  naturalis  :  quia  Beus  est 
auctor  non  solum  influentiae  gratuiti  lumi¬ 
nis,  sed  etiam  naturalis. 

Conclusio.  —  Cum  modus  opei'andi  uniuscujus¬ 
que  rei  sequatur  modum  essendi  ipsius,  necesse 
est  animam  a  corpore  separatam  intelligere,  non 
per  conversionem  ad  phantasmata  quse  sunt  in 


1  Ita  Rom.  cum  edit.  Patavinis;  Nicolai :  «Unde 
quam  cito  cessat  conversio  ad  corpus ,  ad  supe- 
uora  convertitur.  » 

'a)  Certum  est  animam  separatam  intelligere 
posse;  sed  quomodo?  Ambigitur. 

1.  Quidam  dicunt  eam  intelligere  partim  per 
pedes  in  corpore  acceptas,  partim  per  species 
mas  a  Deo  recipit;  quia  statim  post  separationem, 
inquiunt,  anima  a  Deo  species  totius  universi  or- 
liuic,  per  modum  naturae  recipit;  etiam  animae 
reprobae  talem  influentiam  recipi  :nt,  eo  quod  illis 
etiam  beneiicia  naturae  non  subslrahuntur. 


organis  corporeis,  sed  per  conversionem  ad  ea  quae 
sunt  intelligibilia  simpliciter  (a). 

ARTICULUS  II. 

Utrum  anima  separata  intelligat  substantias 
separatas. 

Ad  secundum  sic  proceditur.  1.  Videtur 
quod  anima  separata  non  intelligat  substan¬ 
tias  s'eparatas.  Perfectior  enim  est  anima 
corpori  conjuncta  quam  a  corpore  separata; 
cum  anima  sit  naturaliter  pars  humanse  na¬ 
turae.  Quaelibet  autem  pars  perfectior  est  in 
suo  toto.  Sed  anima  conjuncta  corpori  non 
intelligit  substantias  separatas,  ut  supra  ha¬ 
bitum  est.  Ergo  multo  minus  cum  fuerit  a 
corpore  separata. 

2.  Praeterea,  omne  quod  cognoscitur,  vel 
cognoscitur  per  sui  praesentiam,  vel  per 
suam  speciem.  Sed  substantiae  separatae  non 
possunt  cognosci  ab  anima  per  suam  prae¬ 
sentiam,  quia  nihil  illabitur  animae  nisi  so¬ 
lus  Beus ;  neque  etiam  per  aliquas  species 
quas  anima  ab  angelo  abstrahere  possit , 
quia  angelus  simplicior  est  quam  anima. 
Ergo  nullo  modo  anima  separata  potest  co¬ 
gnoscere  substantias  separatas. 

3.  Praeterea,  quidam  philosophi  posuerunt 
in  cognitione  separatarum  substantiarum 
consistere  ultimam  hominis  felicitatem.  Si 
ergo  anima  separata  potest  intelligere  sub¬ 
stantias  separatas,  ex  sola  sua  separatione 
consequitur  felicitatem,  quod  est  inconve¬ 
niens. 

Sed  contra  est  quod  animae  separatae  co¬ 
gnoscunt  alias  animas  separatas ,  sicut  dives 
in  inferno  positus  vidit  Lazarum  et  Abra- 
liam,  Luc.,  xvi.  Vident  ergo  et  daemones  et 
angelos  animae  separatae. 

Respondeo  dicendum,  quod,  sicut  Augus¬ 
tinus  dicit,  De  Trini t.,  lib.  IX,  c.  iii,  coi.  963, 
t.  8,  «  mens  nostra  cognitionem  rerum 


2.  D.  Thomas  quasi  necessario  separatas  animas 
ponit  non  cognoscere,  nisi  per  species  a  Deo  vel 
ab  angelis  influxas,  maxime  ignota  prius  eisdem. 

3.  Scotus  cum  suis  dicit  :  in  anima  separata  quae 
speciem  adqui-sitam  habuit,  non  necesse  est  ut  ad 
cognitionem  ponatur  species  secundum  naturam  a 
Deo  influxa.  Secus  est  de  anima  parvuli  cum  spe¬ 
ciem  concreatam  non  habeat.  Juxta  Scotorellum, 
Guillermum,  liichardum  etScolum,  anima  separata 
etiam  objectum  prius  ignotum  sibi  praesens  per 
speciem  adquisitam  liic  impressam  bene  cognos¬ 
cere  potest. 

incorporearum  per  seipsam  accipit,  »  id  est, 
cognoscendo  seipsam,  sicut  supra  dictum 
est.  Per  hoc  ergo  quod  anima  separata  co¬ 
gnoscit  seipsam,  accipere  possumus  qualiter 
cognoscit  alias  res  separatas.  Dictum  est  au¬ 
tem,  quod  quandiu  anima  corpori  est  unita, 
intelligit  convertendo  se  ad  phantasmata.  Et 
ideo  nec  seipsam  potest  intelligere ,  nisi  in- 
quantum  fit  actu  intelligens  per  speciem  a 
phantasmatibus  abstractam;  sic  enim  per 
actum  suum  intelligit  seipsam,  ut  supra 
dictum  est.  Sed  cum  fuerit  a  corpore  sepa¬ 
rata,  intelliget  non  convertendo  se  ad  phan¬ 
tasmata,  sed  ad  ea  quae  sunt  secundum  se 
intelligibilia  ;  unde  seipsam  per  seipsam  in¬ 
telliget.  Est  autem  commune  omni  substan¬ 
tiae  separatae  quod  intelligat  id  quod  est  su¬ 
pra  se,  et  id  quod  est  infra  se ,  per  modum 
suae  substantiae.  Sic  enim  intelligitur  aliquid 
secundum  quod  est  in  intelligente;  est  autem 
aliquid  in  altero  per  modum  ejus  in  quo  est. 
Modus  autem  substantiae  animae  separatae 
est  infra  modum  substantiae  angelicae,  sed 
est  conformis  modo  aliarum  animarum  se¬ 
paratarum  1 ;  et  ideo  de  aliis  animabus  se¬ 
paratis  perfectam  cognitionem  habet  ;  de 
angelis  autem  imperfectam  et  deficientem, 
loquendo  de  cognitione  naturali  animae  sepa¬ 
ratui.  De  cognitione  autem  gloriae  est  alia 
ratio. 

Ad  primum  ergo  dicendum,  quod  anima 
separata  est  quidem  imperfectior,  si  consi¬ 
deretur  natura  corporis;  sed  tamen  quo¬ 
dammodo  est  liberior  ad  intelligendum,  in- 
quantum  per  gravedinem  et  occupationem 
corporis  a  puritate  intelligentiae  impeditur. 

Ad  secundum  dicendum,  quod  anima  se¬ 
parata  intelligit  angelos  per  similitudines 
divinitus  impressas ;  quae  tamen  deficiunt  a 
perfecta  repraesentatione  eorum ,  propter 
hoc  quod  animae  natura  est  inferior  quam 
angeli. 

Ad  tertium  dicendum,  quod  in  cognitione 
substantiarum  separatarum  non  quarum¬ 
cumque  2  consistit  ultima  hominis  felicitas, 
sed  solius  Dei  3 *,  qui  non  potest  videri  nisi 
per  gratiam.  In  cognitione  vero  aliarum 
substantiarum  separatarum  est  magna  feli- 

1  Ita  cod.  Alcan.;  edit.  Rom.  et  Patav.,  1698.  Cod. 
Camer.,  et  ex  eo  theologi  Lovan.  et  Duaceni.  Nico¬ 
lai,  et  edit.  Patav.  1612  :  «  separatarum  substantia¬ 
rum.  » 

*  Sic  cod. ;  in  Parm.  :  «  quarumcumque  non.  » 

3  Ita  cod.  Alcan.  et  edit.  Rom.  AI.  :  «  in  solius 

Dei.  » 

citas,  etsi  non  ultima,  si  tamen  perfecte  in- 
telligantur.  Sed  anima  separata  naturali 
cognitione  non  perfecte  eas  intelligit,  ut 
dictum  est. 

Conclusio.  —  Cum  anima  separata  seipsam  per 
seipsam  intelligat  alia  vero  incorporea  per  modum 
suse  substantise,  qui  est  infra  modum  substanti® 
angelic®,  sed  est  conformis  modo  aliarum  anima¬ 
rum  separatarum ;  ideo  de  aliis  animabus  separatis 
perfectam  cognitionem  habet;  de  angelis  autem 
imperfectam. 

ARTICULUS  III. 

Utrum  anima  separata  omnia  naturalia 
cognoscat. 

Ad  tertium  sic  proceditur,  i .  Videtur  quod 
anima  separata  omnia  naturalia  cognoscat. 
In  substantiis  enim  separatis  sunt  rationes 
omnium  rerum  naturalium.  Sed  anima?  se¬ 
paratae  cognoscunt  substantias  separatas. 
Ergo  cognoscunt  omnia  naturalia. 

2.  Pra?terea,  qui  intelligit  magis  intelli- 
gibile,  multo  magis  potest  intelligere  minus 
intelligibile.  Sed  anima  separata  intelligit 
substantias  separatas,  quae  sunt  maxima 
intelligibilium  \  Ergo  multo  magis  potest 
intelligere  omnia  naturalia,  quae  sunt  intel¬ 
ligibilia  minus. 

3.  Sed  contra,  in  daemonibus  magis  viget 
naturalis  cognitio  quam  in  anima  separata. 
Sed  daemones  non  omnia  naturalia  cognos¬ 
cunt,  sed  multa  addiscunt  per  longi  temporis 
experientiam,  ut  Isidorus  dicit 5,  lib  I  Sen¬ 
tentiarum,  cap.  s,  §  17,  coi.  556,  t.  6.  Ergo 
neque  animae  separatae  omnia  naturalia  co¬ 
gnoscunt. 

4.  Praeterea,  si  anima  statim  cum  est  se¬ 
parata,  omnia  naturalia  cognosceret,  frustra 
homines  studerent  ad  rerum  scientiam  ca¬ 
pessendam.  Hoc  autem  est  inconveniens. 
Non  ergo  anima  separata  omnia  naturalia 
cognoscit. 

Respondeo  dicendum,  quod,  sicut  supra 
dictum  est,  anima  separata  intelligit  per 
species  quas  recipit  ex  influentia  divini  lu¬ 
minis,  sicut  et  angeli.  Sed  tamen  quia  na¬ 
tura  animae  est  infra  naturam  angeli ,  cui 

4  Ita  cod.  et  edit,  cit.;  AI.  et  Nicolai : «  maxime 

intelligibiles.  » 

5  «  Pr®  varicatores  angeli  triplici  modo  pr®scien- 
ti®  acumine  vigent,  id  est,  subtilitate  natur®,  ex¬ 
perientia  temporum,  revelatione  superiorum  potes¬ 
tatum.  » 

isto  modus  cognoscendi  est  connaturalis ; 
anima  separata  per  hujusmodi  species  non 
accipit  perfectam  rerum  cognitionem,  sed 
quasi  in  communi  et  confusam.  Sicut  igi¬ 
tur  se  habent  angeli  ad  perfectam  cogni¬ 
tionem  rerum  naturalium  per  hujusmodi 
species,  ita  animae  separatae  ad  imperfectam 
et  confusam.  Angeli  autem  per  hujusmodi 
species  cognoscunt  cognitione  perfecta  om¬ 
nia  naturalia ;  quia  omnia  quae  Deus  fecit  in 
propriis  naturis,  fecit  in  intelligentia  ange¬ 
lica,  ut  dicit  Augustinus,  Super  Genes,  ad 
litt.,  lib.  II,  cap.  vm,  coi.  269,  t.  3.  Unde 
et  animae  separatae  de  omnibus  naturalibus 
cognitionem  habent ,  non  certam  et  pro¬ 
priam,  sed  communem  et  confusam. 

Ad  primum  ergo  dicendum ,  quia  nec 
ipse  angelus  per  suam  substantiam  cognos¬ 
cit  quoquomodo  1  omnia  naturalia,  sed  per 
species  quasdam,  ut  supra  dictum  est.  Et 
ideo  non  propter  hoc  sequitur  quod  anima 
cognoscat  omnia  naturalia,  quia  cognoscit 
substantiam  separatam. 

Ad  secundum  dicendum,  quod  sicut  anima 
separata  non  perfecte  intelligit  substantias 
separatas,  ita  nec  omnia  naturalia  perfecte, 
sed  sub  quadam  confusione,  ut  dictum  est. 

Ad  tertium  dicendum,  'quod  Isidorus  lo¬ 
quitur  de  cognitione  futurorum,  quae  nec 
angeli,  nec  daemones,  nec  animae  separatae 
cognoscunt,  nisi  vel  in  suis  causis  vel  per 
revelationem  divinam.  Nos  autem  loquimur 
de  cognitione  naturali. 

Ad  quartum  dicendum,  quod  cognitio 
quae  acquiritur  hic  per  studium,  est  propria 
et  perfecta ;  alia  autem  est  confusa.  Unde 
non  sequitur  quod  studium  addiscendi  sit 
frustra. 

Conclusio.  —  Animae  separatae  de  omnibus  natu¬ 
ralibus  cognitionem  habent  non  certam  et  pro¬ 
priam,  sed  communem  et  confusam. 

ARTICULUS  IY. 

Utrum  anima  separata  cognoscat  singu¬ 
laria. 

Ad  quartum  sic  proceditor.  1.  Videtur 
quod  anima  separata  non  cognoscat  singu¬ 
laria.  Nulla  enim  potentia  cognoscitiva  re¬ 
manet  in  anima  separata,  nisi  intellectus,  ut 
ex  supra  dictis  patet.  Sed  intellectus  non  est 
cognoscitivus  singularium,  ut  supra  habi- 

1  In  edit,  deest  «  quoquomodo.  »  —  *  Parm. : 


tum  est.  Ergo  anima separata  singularia  non 
cognoscit. 

2.  Praeterea,  magis  est  determinata  co¬ 
gnitio  qua  cognoscitur  aliquid  in  singulari, 
quam  illa  qua  cognoscitur  aliquid  in  uni¬ 
versali.  Sed  anima  separata  non  habet 
aliquam  determinatam  cognitionem  de  spe- 
ciebus  rorum  naturalium.  Multo  igitur  mi¬ 
nus  cognoscit  singularia. 

3.  Praeterea,  si  cognoscit  singularia,  et 
non  per  sensum,  pari  ratione  omnia  singu¬ 
laria2  cognosceret.  Sed  non  cognoscit  omnia 
singularia.  Ergo  nulla  cognoscit. 

Sed  contra  est  quod  dives  in  inferno  po¬ 
situs  dixit :  Iiabco  quinque  fratres,  ut  ha¬ 
betur  Luc.,  xvi,  28. 

Respondeo  dicendum,  quod  animae  sepa¬ 
ratae  aliqua  singularia  cognoscunt,  sed  non 
omnia,  etiam  quae  sunt  praesentia. 

Ad  cujus  evidentiam  considerandum  est, 
quod  duplex  est  modus  intelligendi  :  unus 
per  abstractionem  a  phantasmatibus  ;  et 
secundum  istum  modum  singularia  per  in¬ 
tellectum  cognosci  non  possunt  directe,  sed 
indirecte,  sicut  supra  dictum  est.  Alius  mo¬ 
dus  intelligendi  est  per  influentiam  specie- 
rum  a  Deo  :  et  per  istum  modum  intellectus 
potest  singularia  cognoscere.  Sicut  enim 
ipse  Deus  per  suam  essentiam,  inquantum 
est  causa  universalium  et  individualium 
principiorum,  cognoscit  omnia,  et  univer¬ 
salia,  et  singularia,  ut  supra  dictum  est ;  ita 
substantise  separatae  per  species,  quae  sunt 
quaedam  participatae  similitudines  illius  di¬ 
vinae  essentiae,  possunt  singularia  cognos¬ 
cere. 

In  hoc  tamen  est  differentia  inter  angelos 
et  animas  separatas,  quia  angeli  per  hujus¬ 
modi  species  habent  perfectam  et  propriam 
cognitionem  de  rebus ;  animae  vero  separa¬ 
tae,  confusam.  Unde  angeli,  propter  effica¬ 
ciam  sui  intellectus,  per  hujusmodi  species 
non  solum  naturas  rerum  in  speciali  co¬ 
gnoscere  possunt,  sed  etiam  singularia  sub 
speciebus  contenta ;  animae  vero  separatae 
non  possunt  cognoscere  per  hujusmodi 
species  nisi  solum  singularia  illa  ad  quae 
quodammodo  determinantur,  vel  per  praece¬ 
dentem  cognitionem,  vel  per  aliquam  affec¬ 
tionem,  vel  per  naturalem  habitudinem,  vel 
per  divinam  ordinationem  ;  quia  omne  quod 
recipitur  in  aliquo,  recipitur  in  eo  secun¬ 
dum  3  modum  recipientis. 

«  cognoscit. »  —  3  In  Parm.  :  «  per.  » 

Ad  primum  ergo  dicendum,  quod  intel¬ 
lectus  per  viam  abstractionis  non  est  co- 
gnoscitivus  singularium.  Sic  autem  anima 
separata  non  intelligit  ea,  sed  sicut  dictum 
est. 

Ad  secundum  dicendum,  quod  ad  illarum 
rerum  species  vel  individua  cognitio  animae 
separatae  determinatur,  ad  quae  anima  sepa¬ 
rata  habet  aliquam  determinatam  habitudi¬ 
nem.  sicut  dictum  est. 

Ad  tertium  dicendum,  quod  anima  sepa¬ 
rata  non  se  habet  aequaliter  ad  omnia  sin¬ 
gularia  ,  sed  ad  quaedam  habet  aliquam 
habitudinem  quam  non  habet  ad  alia.  Et 
ideo  est  non  aequalis  ratio  ut  omnia  singu¬ 
laria  cognoscat. 

Conclusio.  —  Anima  separata  cognoscit  quaedam 
singularia,  sed  non  omnia,  verum  ea  tantum  ad 
quae  determinatur,  vel  per  praecedentem  cognitio¬ 
nem,  vel  aliquam  affectionem,  vel  naturalem  habi¬ 
tudinem,  vel  divinam  ordinationem  (a), 

ARTICULUS  Y. 

Utrum  habitus  scientiae  hic  acquisitae  rema¬ 
neat  in  anima  separata. 

Ad  quintum  sic  proceditur.  1.  Videtur 
quod  habitus  scientiae  hic  acquisitae  non 
remaneat  in  anima  separata.  Dicit  enim 
Apostolus,  I  ad  Cor.,  xm,  8  :  Scientia  des¬ 
truetur. 

2.  Praeterea,  quidam  minus  boni  in  hoc 
mundo  scientia  pollent,  aliis  magis  bonis 
carentibus  scientia.  Si  ergo  habitus  scientiae 
permaneret  etiam  post  mortem  in  anima, 
sequeretur  quod  aliqui  minus  boni  etiam  in 
futuro  statu  essent  potiores  aliquibus  magis 
bonis ;  quod  videtur  inconveniens. 

3.  Praeterea,  animae  separatae  habebunt 
rerum  1  scientiam  per  influentiam  divini 
luminis.  Si  igitur  scientia  hic  acquisita  in 
anima  separata  remaneat,  sequetur  quod 
duae  erunt  formae  unius  speciei  in  eodem 
subjecto,  quod  est  impossibile. 

4.  Praeterea,  Philosophus  dicit  in  lib. 
Praedicam.,  in  praedicam  qualitatis,  quod 
<c  habitus  est  qualitas  difficile  mobilis.  » 
Sed  ab  aegritudine  vel  ab  aliquo  hujusmodi 
quandoque  corrumpitur  scientia.  Sed  nulla 
est  ita  fortis  immutatio  in  hac  vita,  sicut 
immutatio  quae  est  per  mortem.  Ergo  vide- 

*  «  Rerum  »  deest  in  edit. 

(a)  Guillermus  et  Scotus,  in  hoc  concordantes 


tur  quod  habitus  scientiae  per  mortem  cor¬ 
rumpatur. 

Sed  contra  est  quod  Hieronymus  dicit  in 
Epist.  liii  ad Paulinum,  coi.  549,  §  9,  t.  1  : 
«  Discamus  in  terris,  quorum  nobis  scientia 
perseveret  in  caelo.  » 

Respondeo  dicendum,  quod  quidam  po¬ 
suerunt  habitum  scientiae  non  esse  in  ipso 
intellectu,  sed  in  viribus  sensitivis,  scilicet 
imaginativa ,  cogitativa  et  memorativa  ;  et 
quod  species  intelligibiles  non  conservantur 
in  intellectu  possibili.  Et  si  haec  opinio  vera 
esset,  sequeretur  quod  destructo  corpore, 
totaliter  habitus  scientiae  hic  acquisitae  des¬ 
trueretur.  Sed  quia  scientia  est  in  intellectu, 
qui  est  «  locus  specierum,  »  ut  dicitur  in  III 
De  anima,  text.  6,  oportet  quod  habitus 
scientiae  hic  acquisitae  partim  sit  in  praedictis 
viribus  sensitivis  et  partim  in  ipso  intellectu. 
Et  hoc  potest,  considerari  ex  ipsis  actibus  ex 
quibus  habitus  scientiae  acquiritur.  Nam 
«  habitus  sunt  similes  actibus  ex  quibus  ac¬ 
quiruntur,  »  ut  dicitur  in  II  Ethic.,  cap.  i. 
Actus  autem  intellectus,  ex  quibus  in  prae¬ 
senti  vita  scientia  acquiritur,  sunt  per  con¬ 
versionem  intellectus  ad  phantasmata,  quae 
sunt  in  praedictis  viribus  sensitivis.  Unde  per 
tales  actus  et  ipsi  intellectui  possibili  acqui¬ 
ritur  facultas  quaedam  ad  considerandum 
per  species  susceptas,  et  in  praedictis  infe¬ 
rioribus  viribus  acquiritur  quaedam  habi¬ 
litas,  ut  facilius  per  conversionem  ad  ipsas 
intellectus  possit  intelligibilia  speculari. 

Sed  sicut  actus  intellectus  principaliter 
quidem  et  formaliter  est  in  ipso  intellectu, 
materialiter  autem  et  dispositive  in  inferio¬ 
ribus  viribus;  ita  etiam  dicendum  est  de 
habitu.  Quantum  ergo  ad  id  quod  aliquis 
praesentis  scientiae  habet  in  inferioribus  viri¬ 
bus,  non  remanebit  in  anima  separata ;  sed 
quantum  ad  id  quod  habet  in  ipso  intellectu, 
necesse  est  ut  remaneat :  quia,  ut  dicitur  in 
lib.  De  longitudine  et  brevitate  vitae,  cap.  n, 
dupliciter  corrumpitur  aliqua  forma  :  uno 
modo  per  se,  quando  corrumpitur  a  suo 
contrario,  ut  calidum  a  frigido;  alio  modo 
per  accidens,  scilicet  per  corruptionem  sub¬ 
jecti.  Manifestum  est  autem  quod  per  cor¬ 
ruptionem  subjecti  scientia  quae  est  in  intel¬ 
lectu  humano,  corrumpi  non  potest ;  cum 
intellectus  sit  incorruptibilis,  ut  supra  os¬ 
tensum  est.  Similiter  etiain  nec  per  contra- 

‘p 

quod  angelo  non  aequatur  anima  separata,  de  spe¬ 
cie  influxa  animae  discordant. 

rium  corrumpi  possunt  species  intelligibiles 
quae  sunt  in  intellectu  possibili ;  quia  inten¬ 
tioni  intelligibilium  nihil  est  contrarium,  et 
praecipue  quantum  ad  simplicem  intelligen- 
tiam,  qua  intelligitur  quod  quid  est.  Sed 
quantum  ad  operationem  quia  intellectus 
componit  et  dividit  vel  etiam  ratiocinatur, 
sic  invenitur  contrarietas  in  intellectu,  se¬ 
cundum  quod  falsum  in  propositione  vel 
argumentatione  est  contrarium  vero.  Et  hoc 
modo  interdum  scientia  corrumpitur  per 
contrarium,  dum  scilicet  aliquis  per  falsam 
argumentationem  abducitur  a  scientia  veri¬ 
tatis.  Et  ideo  Philosophus  in  libro  praedicto, 
loco  cit.,  ponit  duos  modos  quibus  scientia 
per  se  corrumpitur,  scilicet  per  oblivionem 
ex  parte  memorativae  et  per  deceptionem  ex 
parte  argumentationis  falsae.  Sed  hoc  non 
habet  locum  in  anima  separata.  Unde  dicen¬ 
dum  est  quod  habitus  scientiae  secundum 
quod  est  in  intellectu,  manet  in  anima  sepa¬ 
rata. 

Ad  primum  ergo  dicendum,  quod  Apos¬ 
tolus  non  loquitur  ibi  de  scientia  quantum 
ad  habitum,  sed  quantum  ad  cognitionis 
actum.  Unde  ad  hujus  probationem  inducit, 
xm,  12  :  Nunc  cognosco  exparte . 

Ad  secundum  dicendum,  quod  sicut  se¬ 
cundum  staturam  corporis  aliquis  minus 
bonus  erit  major  aliquo  magis  bono,  ita 
nihil  prohibet  aliquem  minus  bonum  habere 
aliquem  scientiae  habitum  in  futuro,  quem 
non  habet  aliquis  magis  bonus.  Sed  tamen 
hoc  qnasi  nullius  momenti  est  in  compara¬ 
tione  ad  alias  praerogativas  quas  meliores 
habebunt. 

Ad  tertium  dicendum,  quod  utraque  scien¬ 
tia  non  est  unius  rationis.  Unde  nullum 
inconveniens  sequitur. 

Ad  quartum  dicendum,  quod  ratio  illa 
procedit  de  corruptione  scientiae  quantum 
ad  id  quod  est  ex  parte  sensitivarum  virium. 

Conclusio.  —  Habitus  scientiae  hic  acquisitae, 
secundum  quod  est  in  intellectu,  remanet  in 
anima  separata;  nec  enim  per  accidens,  nec  per 
se  corrumpi  potest. 


ARTICULUS  VI. 

Utrum  actus  scientix  hic  acquisitx  maneat 
in  anima  separata. 

Ad  sextum  sic  proceditur.  1 .  Videtur  quod 
actus  scientiae  hic  acquisitae  non  maneat  in 
anima  separata.  Dicit  enim  Philosophus  in 
I  De  anima,  text.  66,  quod  «  corrupto  cor¬ 
pore  ,  anima  neque  reminiscitur ,  neque 
amat.  »  Sed  considerare  ea  quae  prius  novit, 
est  reminisci.  Ergo  anima  separata  non  po¬ 
test  habere  actum  scientiae  quam  hic  acqui- 
sivit. 

2.  Praeterea,  species  intelligibiles  non 
erunt  potentiores  in  anima  separata,  quam 
sint  in  anima  corpori  unita.  Sed  per  species 
intelligibiles  non  possumus  modo  intelligere, 
nisi  convertendo  nos  super  phantasmata, 
sicut  supra  habitum  est.  Ergo  nec  anima 
separata  hoc  poterit ;  et  ita  nullo  modo  per 
species  intelligibiles  hic  acquisitas  anima 
separata  intelligere  poterit. 

3.  Praeterea,  Philosophus  dicit  in  II  Et  hic., 
c.  i,  quod  «  habitus  similes  actus  reddunt 
actibus  per  quos  acquiruntur.  »  Sed  habitus 
scientiae  hic  acquiritur  per  actus  intellectus 
convertentis  se  supra  phantasmata.  Ergo 
non  potest  habitus1  alios  actus  reddere.  Sed 
tales  actus  non  competunt  animae  separatae. 
Ergo  anima  separata  non  habebit  aliquem 
actum  scientiae  hic  acquisitae. 

Sed  contra  est  quod  Lucae,  xvi,  25,  dicitur 
ad  divitem  in  inferno  positum  :  Recordare 
quia  recepisti  bona  in  vita  tua . 

Respondeo  dicendum,  quod  in  actu  est 
duo  considerare;  scilicet  speciem  actus,  et 
modum  ipsius.  Et  species  quidem  actus 
consideratur  ex  objecto  in  quod  actus  co- 
gnoscitivae  virtutis  dirigitur  per  speciem 
quae  est  objecti  similitudo ;  sed  modus  actus 
pensatur  ex  virtute  agentis ;  sicut  quod  ali¬ 
quis  videat  lapidem  contingit  ex  specie  Iapi¬ 
dis  quae  est  in  oculo ;  sed  quod  acute  videat, 
contingit  ex  virtute  visiva  oculi.  Cum  igitur 
species  intelligibiles  maneant  in  anima  sepa¬ 
rata,  sicut  dictum  est,  status  autem  animae 
separatae  non  sit  idem  sicut  modo  est;  se¬ 
quitur  quod  secundum  species  intelligibiles 
hic  acquisitas  anima  separata  intelligere 
possit  quae  prius  intellexit ;  non  tamen  eo¬ 
dem  modo,  scilicet  per  conversionem  ad 


*  «  Habitus  »  deost  in  edit. 

phantasmata,  sed  per  modum  convenientem 
animae  separatae.  Et  ita  manet  quidem  in 
anima  separata  actus  scientiae  liic  acquisitae, 
sed  non  secundum  eumdem  modum. 

Ad  primum  ergo  dicendum,  quod  Philo¬ 
sophus  loquitur  de  reminiscentia  secundum 
quod  memoria  pertinet  ad  partem  sensiti¬ 
vam,  non  autem  secundum  quod  memoria 
est  quodammodo  in  intellectu,  ut  dictum  est. 

Ad  secundum  dicendum,  quod  diversus 
modus  intelligendi  non  provenit  ex  diversi¬ 
tate  specierum,  sed  ex  diverso  statu  animae 
intelligentis. 

Ad  tertium  dicendum ,  quod  actus  per 
quos  acquiritur  habitus,  sunt  similes  actibus 
quos  habitus  causant,  quantum  ad  speciem 
actus,  non  autem  quantum  ad  modum 
agendi.  Nam  operari  justa  sed  non  juste, 
id  est  delectabiliter,  causat  habitum  justitiae 
politicae,  per  quem  delectabiliter  operamur. 

Conclusio.  —  Cum  species  intelligibiles  maneant 
in  anima  separata,  status  autem  animse  separatse 
non  sit  idem  sicut  modo  est,  dicendus  quidem  est 
manere  in  anima  separata  actus  scient  ue  hic  acqui¬ 
sita^  sed  non  secundum  eumdem  modum. 

ARTICULUS  VII. 

Utrum  distantia  localis  impediat  cogni¬ 
tionem  animee  separatse. 

Ad  septimum  sic  proceditur.  1.  Videtur 
quod  distantia  localis  impediat  cognitionem 
animae  separatse.  Dicit  enim  Augustinus  in 
libro  De  cura  pro  mort.  agenda,  cap.  xm, 
coi.  605,  t.  6,  quod  «  animse  mortuorum  ibi 
sunt  ubi  ea  quse  hic  fiunt  scire  non  pos¬ 
sunt1.  »  Sciunt  autem  ea  quse  apud  eos 
aguntur.  Ergo  distantia  localis  impedit  co¬ 
gnitionem  animse  separatse. 

2.  Praeterea,  Augustinus  dicit  in  libro 
De  divinatione  daemonum,  cap.  ni,  coi.  584, 
t.  6,  quod  «  daemones  propter  celeritatem 
motus  aliqua  nobis  ignota  denuntiant2.  » 
Sed  agilitas  motus  ad  hoc  nihil  faceret,  si 
distantia  localis  cognitionem  daemonum  non 
impediret.  Multo  igitur  magis  distantia  lo¬ 
calis  impedit  cognitionem  animae  separatse, 
quse  est  inferior  secundum  naturam  quam 
daemon. 

3.  Praeterea,  sicut  distat  aliquid  secundum 
locum  ita  secundum  tempus.  Sed  distantia 

1  «  Ibi  sunt  spiritus  defunctorum  ubi  non  vident 
quacumque  aguntur  aut  eveniunt  in  ista  vita  ho- 

temporis  impedit  cognitionem  animae  sepa¬ 
ratae;  non  enim  cognoscit  futura.  Ergo  vi¬ 
detur  quod  etiam  distantia  secundum  locum 
animse  separatse  cognitionem  impediat. 

Sed  contra  est  quod  dicitur,  Luc.,  xvi,  23, 
quod  dives,  cum  esset  in  tormentis,  elevans 
oculos  suos*,  vidit  Abr aliam  a  longe.  Ergo 
distantia  localis  non  impedit  animse  sepa¬ 
ratae  cognitionem. 

Respondeo  dicendum,  quod  quidam  po¬ 
suerunt  quod  anima  separata  cognosceret 
singularia  abstrahendo  a  sensibilibus.  Quod 
si  esset  verum,  posset  dici  quod  distantia 
localis  impediret  animae  separatae  cognitio¬ 
nem.  Requireretur  enim  quod  vel  sensibilia 
agerent  in  animam  separatam,  vel  anima 
separata  in  sensibilia ;  et  quantum  ad  utrum¬ 
que  requireretur  distantia  determinata. 

Sed  praedicta  positio  est  impossibilis ;  quia 
abstractio  specierum  a  sensibilibus  fit  me¬ 
diantibus  sensibus  et  aliis  potentiis  sensiti¬ 
vis,  quae  in  anima  separata  actu  non  manent. 

Intel  ligit  autem  anima  separata  singularia 
per  influxum  specierum  ex  divino  lumine, 
quod  quidem  lumen  aequaliter  se  habet  ad 
propinquum  et  distans.  Unde  distantia  loca¬ 
lis  nullo  modo  impedit  animae  separatae  co¬ 
gnitionem. 

Ad  primum  ergo  dicendum,  quod  Augus¬ 
tinus  non  dicit  quod  propter  hoc  quod  ibi 
sunt  animae  mortuorum,  ea  quae  hic  fiunt 
videre  non  possunt,  ut  localis  distantia  hu¬ 
jus  ignorantiae  causa  esse  credatur ;  sed  hoc 
potest  propter  aliquid  aliud  contingere,  ut 
infra  dicetur. 

Ad  secundum  dicendum,  quod  Augusti¬ 
nus  ibi  loquitur  secundum  opinionem  illam 
qua  aliqui  posuerunt  quod  daemones  habent 
corpora  naturaliter  sibi  unita;  secundum 
quam  positionem  etiam  potentias  sensitivas 
habere  possunt,  ad  quarum  cognitionem 
requiritur  determinata  distantia.  Et  hanc 
opinionem  etiam  in  eodem  lib.,  c.  iii  et  iv, 
Augustinus  expresse  tangit  :  licet  hanc  opi¬ 
nionem  magis  recitando  quam  asserendo 
tangere  videatur,  ut  patet  per  ea  quse  dici  t, 
De  civ.  Dei,  lib.  XXI,  c.  x,  coi.  724,  t.  7. 

Ad  tertium  dicendum,  quod  futura,  quae 
distant  secundum  tempus,  non  sunt  entia 
in  actu ;  unde  in  seipsis  non  sunt  cognosci¬ 
bilia;  quia  sicut  deficit  aliquid  ab  entitate, 
ita  deficit  a  cognoscibilitate.  Sed  ea  quae 

minibus.  » 

1  Plenius  in  testu  D.  Augustini. 

sunt  distantia  secundum  locum,  sunt  entia 
in  actu,  et  secundum  se  cognoscibilia.  Unde 
non  est  eadem  ratio  de  distantia  loci  et  de 
distantia  temporis. 

Conclusio.  —  Cum  anima  separata  intelligat 
singularia  per  influxum  specierum  ex  divino 
lumine,  quod  aequaliter  se  habet  ad  propinqui,  u 
et  distans,  iit,  ut  distantia  localis  nullo  modo  im¬ 
pediat  animae  separatae  cognitionem  (a). 

ARTICULUS  VIII. 

Utrum  animae  separatae  cognoscant  ea  quae 
hic  aguntur. 

Ad  octavum  sic  proceditur.  4.  Yidetur 
quod  animae  separatae  cognoscant  ea  quae 
liic  aguntur.  Nisi  enim  ea  cognoscerent,  de 
eis  curam  non  haberent.  Sed  habent  curam 
de  his  quae  hic  aguntur,  secundum  illud 
Luc.,  xvi,  28  :  Habeo  quinque  fratres,  ut 
testificetur  *  illis,  ne  et  ipsi  veniant  in  hunc 
locum  tormentorum.  Ergo  animae  separatae 
cognoscunt  ea  quae  hic  aguntur. 

2.  Praeterea,  frequenter  mortui  vivis  ap¬ 
parent  vel  dormientibus  vel  vigilantibus,  et 
eos  admonent  de  his  quae  hic  aguntur ;  sicut 
Samuel  apparuit  Sauli,  ut  habetur  I  Reg., 
xxvm.  Sed  hoc  non  esset,  si  ea  quae  hic 
sunt  non  cognoscerent.  Ergo  ea  quae  hic 
aguntur  cognoscunt. 

3.  Praeterea,  animae  separatae  cognoscunt 
ea  quae  apud  eas  aguntur.  Si  ergo  quae 
apud  nos  aguntur  non  cognoscerent,  impe¬ 
dicetur  earum  cognitio  per  localem  distan¬ 
tiam  ;  quod  supra  negatum  est. 

Sed  contra  est  quod  dicitur  Job,  xiv,  21  : 
Sive  fuerint  filii  ejus  nobiles  *,  sive  ignobiles, 
non  intelliget. 

Respondeo  dicendum,  quod  secundum  na¬ 
turalem  cognitionem,  de  qua  nunc  hic  agi¬ 
tur,  animae  mortuorum  nesciunt  quae  hic 
aguntur.  Et  hujus  ratio  ex  dictis  accipi 
potest,  quia  anima  separata  cognoscit  sin¬ 
gularia  per  hoc  quod  quodammodo  determi¬ 
nata  est  ad  illa  vel  per  vestigium  alicujus 
praecedentis  cognitionis  seu  affectionis,  vel 
per  ordinationem  divinam.  Animae  autem 
mortuorum  secundum  ordinationem  divi¬ 
nam  et  secundum  modum  essendi  segregatae 
sunt  a  conversatione  viventium,  et  con- 

1  «  Expresse  »  quoad  sensum,  non  autem  quoad 
verba. 

(a)  Scotistse  dicunt  animas  separatas  in  purga¬ 
torio,  vel  in  limbo  sanctorum  patrum  ante  passio¬ 
nem  Christi  detentas ,  naturali  cognitione  non 


junctae  conversationi  spiritualium  substan¬ 
tiarum  quae  sunt  a  corpore  separatae;  unde 
ea  quae  apud  nos  aguntur,  ignorant.  Et 
hanc  rationem  assignat  Gregorius  in  XII 
Moralium,  cap.  xxi,  §  2G,  coi.  999,  t.  1, 
dicens :  «  Mortui,  vita  in  carne  viventium 
post  eos  qualiter  disponatur,  nesciunt ;  quia 
vita  spiritus  longe  est  a  vita  carnis ;  »  et  si¬ 
cut  corporea  atque  incorporea  diversa  sunt 
genere,  ita  sunt  distincta  cognitione.  Et  hoc 
etiam  Augustinus  videtur  tangere,  in  lib. 
De  cura  pro  mortuis  agencla,  c.  xm,  coi.  604, 
t.  6,  dicens  quod  «  animae  mortuorum  rebus 
viventium  non  intersunt.  » 

Sed  quantum  ad  animas  beatorum,  vide¬ 
tur  esse  [differentia  inter  Gregorium  et  Au¬ 
gustinum.  Nam  Gregorius  ibidem  subdit  : 
<c  Quod  tamen  de  animabus  sanctis  sentien¬ 
dum  non  est ;  quia  quae  intus  omnipotentis 
Dei  claritatem  vident,  nullo  modo  credendum 
est,  quia  foris  sit  aliquod  quod  ignorent.  » 
Augustinus  vero  in  lib.  De  cura  pro  mortuis 
agencla,  cap.  xm,  expresse  dicit  quod  «  nes¬ 
ciunt  mortui,  etiam  sancti,  quid  agant  vivi 
et  eorum  filii 1  :  »  ut  habetur  in  Glossa  in¬ 
teri.,  super  illud  :  Abraham  nescivit  nos, 
Isa.,  lxiii.  Quod  quidem  confirmat  per  hoc 
quod  a  matre  sua  non  visitabatur,  nec  in 
tristitiis  consolabatur,  sicut  quando  vivebat; 
nec  est  ita  probabile  ut  sit  facta  vita  feliciore 
crudelior ;  et  per  hoc  quod  Dominus  promi¬ 
sit  Josise  regi  quod  prius  moreretur,  ne 
videret  mala  quae  erant  populo  superven¬ 
tura,  ut  habetur  IY  Reg.,  xxii. 

Sed  Augustinus  hoc  dubitando  dicit,  unde 
praemittit :  «  Ut  volet,  accipiat  quisque  quod 
dicam;  »  Gregorius  autem  asserti  ve;  quod 
patet  per  hoc  quod  dicit  :  «  Nullo  modo  cre¬ 
dendum  est.  » 

Magis  tamen  videtur,  secundum  senten¬ 
tiam  Gregorii ,  quod  animae  sanctorum 
Deum  videntes,  omnia  praesentia,  quae  hic 
aguntur,  cognoscant.  Sunt  enim  angelis 
aequales ;  de  quibus  etiam  Augustinus,  eod. 
lib.,  c.  xv,  coi.  605,  asserit  quod  ea  quae 
apud  vivos  aguntur,  non  ignorant.  Sed  quia 
sanctorum  animae  sunt  perfectissime  justitiae 
divinae  conjunctae,  nec  tristantur,  nec  re¬ 
bus  viventium  se  ingerunt,  nisi  secundum 
quod  justitiae  divinae  dispositio  exigit. 

posse,  nec  potuisse  in  distantia  immoderata  co¬ 
gnoscere,  puta  quse  apud  vivos  geruntur,  vel  in 
coelo ;  hoc  bene  tamen  ex  revelatione  Dei,  vel  an¬ 
gelorum,  vel  animarum  ex  hac  vita  decedentium 
possunt. 

Ad  primum  ergo  dicendum,  quod  animae 
mortuorum  possunt  habere  curam  de  rebus 
viventium,  etiamsi  ignorent  eorum  statum; 
sicut  nos  habemus  de  mortuis,  eis  suffragia 
impendendo,  quamvis  eorum  statum  igno¬ 
remus.  Possunt  etiam  facta  viventium  non 
per  seipsos  cognoscere,  sed  vel  per  animas 
eorum  qui  hinc  ad  eos  accedunt,  vel  per 
angelos  seu  daemones,  vel  etiam  Spiritu  Dei 
revelante,  sicut  Augustinus  in  eodem  lib. 
dicit,  cap.  xv,  coi.  605. 

Ad  secundum  dicendum,  quod  hoc  quod 
mortui  viventibus  apparent  qualitercumque, 
vel  contingit  per  specialem  Dei  dispensatio¬ 
nem,  ut  animae  mortuorum  rebus  viventium 
intersint ;  et  est  inter  divina  miracula  com¬ 
putandum;  vel  hujusmodi  apparitiones  fiunt 
per  operationes  angelorum  bonorum  vel 
malorum,  etiam  ignorantibus  mortuis,  sicut 
etiam  vivi  ignorantes  aliis  viventibus  appa¬ 
rent  in  somnis,  ut  Augustinus  dicit  in  lib. 
praedicto,  c.  x,  etc.,  coi.  600.  Unde  et  de 
Samuele  dici  potest,  quod  ipse  apparuit  per 
revelationem  divinam,  secundum  hoc  quod 
dicitur  Eccli.,  xlvi,  23,  quod  dormivit,  et 
notum  fecit  regi  finem  vitee  suee;  vel  illa 
apparitio  fuit  procurata  per  daemones,  si 
tamen  Ecclesiastici  auctoritas  non  recipiatur, 
propter  hoc  quod  inter  canonicas  Scripturas 
apud  Hebraeos  non  habetur  l. 

Ad  tertium  dicendum,  quod  ignorantia 
hujusmodi  non  contingit  ex  locali  distantia, 
sed  propter  causam  praedictam. 

Conclusio.  —  Cum  animae  mortuorum,  secun¬ 
dum  ordinationem  divinam  et  modum  essendi, 
segregatae  sint  a  conversatione  viventium,  nesciunt, 
secundum  naturalem  cognitionem,  quae  hic  agun¬ 
tur  ;  ex  gratia  autem  est,  si  animae  beatorum,  quae 
hic  aguntur,  sciant  (a). 

QtLESTIO  XG. 

DE  PRIMA  HOMINIS  PRODUCTIONE 

QUANTUM  AD  ANIMAM. 

(Et  quatuor  quaeruntur.) 

Deinde  considerandum  est  de  prima  homi¬ 
nis  productione,  et  circa  hoc  consideranda 
sunt  quatuor  :  primo  de  productione  ipsius 
hominis ;  secundo  de  fine  productionis ;  tertio 
de  statu  et  conditione  hominis  primo  pro¬ 
ducti  ;  quarto  de  loco  ejus. 

Ex  Augustino,  lib.  De  cura  pro  mortuis  agenda, 
coi.  606,  t.  6. 

dde  modis  praedictis  cognoscendi  quae  in 


Circa  productionem  autem  consideranda 
sunt  tria  :  primo  de  productione  hominis 
quantum  ad  animam ;  secundo  quantum  ad 
corpus  viri;  tertio  quantum  ad  productio¬ 
nem  mulieris. 

Circa  primum  quaeruntur  quatuor  : 
1°  utrum  anima  humana  sit  aliquid  factum, 
vel  sit  de  substantia  ipsius  Dei ;  2°  supposito 
quod  siMacta,  utrum  sit  creata ;  3°  utrum  sit 
facta  mediantibus  angelis;  4°  utrum  sit 
facta  ante  corpus. 

ARTICULUS  PRIMUS. 

Utrum  anima  sit  facta,  vel  sit  de 
substantia  Dei. 

Ad  primum  sic  proceditur.  1.  Videtur  que  ’ 
anima  non  sit  facta,  sed  sit  de  substantia  De  . . 
Dicitur  enim  Genes.,  n,  7  :  Formavit  Dei:< 
hominem  de  limo  terree ,  et  inspiravit  i,i 
faciem  ejus  spiraculum  vitee,  et  factus  est 
homo  in  animam  viventem.  Sed  ille  qr.i 
spirat,  aliquid  a  se  emittit.  Ergo  anima  qua 
homo  vivit,  est  aliquid  de  substantia  Dei. 

2.  Praeterea,  sicut  supra  habitum  esi. 
anima  est  forma  simplex.  Sed  forma  e  t 
actus.  Ergo  anima  est  actus  purus,  quod  est 
solius  Dei.  Ergo  anima  est  de  substant  t  l 
Dei. 

3.  Prseterea,  qusecumque  sunt,  et  nui'  *. 
modo  differunt,  sunt  idem.  Sed  Deus  et  me.  s 
sunt,  et  nullo  modo  differunt ;  quia  oporter. 
quod  aliquibus  differentiis  differrent;  et  s 
essent  composita.  Ergo  Deus  et  mens  hi:  - 
mana  idem  sunt. 

Sed  contra  est  quod  Augustinus  in  lib.  Ii  1 
De  anima  et  ejus  origine,  cap.  xv,  coi.  522. 
t.  10,  enumerat  qusedain  quae  dicit  esse 
«  multum  operteque  perversa,  et  fidei  catho¬ 
licae  adversa;  »  inter  quae  primum  est  quod 
quidam  dixerunt,  «  Deum  animam  non  ex 
nihilo,  sed  de  seipso  fecisse.  » 

Respondeo  dicendum,  quod  dicere  animam 
esse  de  substantia  Dei,  manifestam  improba- 
bilitatem  continet.  Ut  enim  ex  dictis  patet, 
anima  humana  est  quandoque  intelligens  in 
potentia,  et  scientiam  quodammodo  a  rebus 
acquirit,  et  habet  diversas  potentias,  quae 
omnia  aliena  sunt  a  Dei  natura,  qui  est  actus 
purus,  et  nihil  ab  alio  accipiens,  et  nullam 
in  se  diversitatem  habens,  ut  supra  proba¬ 
tum  est. 

hoc  mundo  aguntur  pro  purgatorii  animabus  ex- 
perimentalem  alleviationem  vel  liberationem. 

Sed  hic  error  principium  habuisse  videtur 
ex  duabus  positionibus  antiquorum.  Primi 
enim  qui  naturas  rerum  considerare  ince¬ 
perunt,  imaginationem  transcendere  non 
valentes,  nihil  praeter  corpora  esse  posue¬ 
runt;  et  ideo  Deum  dicebant  esse  quoddam 
corpus,  quod  aliorum  corporum  judicabant 
esse  principium.  Et  quia  animam  ponebant 
esse  de  natura  illius  corporis  quod  dicebant 
esse  principium,  ut  dicitur  in  I  De  anima, 
text.  20  et  seqq.,  per  consequens  sequebatur 
quod  anima  esset  de  substantia  Dei.  Juxta 
quam  positionem  etiam  Manichaei  Deum 
esse  quamdam  lucem  corpoream  existiman¬ 
tes  quamdam  partem  illius  lucis  animam  esse 
posuerunt  corpori  alligatam.  Secundo  vero 
processum  fuit  ad  hoc  quod  aliqui  aliquid  in¬ 
corporeum  esse  apprehenderunt,  non  tamen 
a  corpore  separatum,  sed  corporis  formam. 
Unde  et  Varro  dixit  quod  Deus  est  «  anima, 
mundum  intuitu  vel  motu  et  ratione  guber¬ 
nans,  »  ut  Augustinus  narrat,  IV  De  civ. 
Dei,  cap.  xxxi,  §  2,  coi.  138,  t.  7.  Sic  igitur 
illius  totalis  animse  partem  aliqui  posuerunt 
animam  hominis,  sicut  homo  est  pars  totius 
mundi,  non  valentes  intellectu  pertingere  ad 
distinguendos  spiritualium  substantiarum 
gradus,  nisi  secundum  distinctiones  corpo¬ 
rum.  Haec  autem  omnia  sunt  impossibilia, 
ut  supra  probatum  est.  Unde  manifeste  fal¬ 
sum  est  animam  esse  de  substantia  Dei. 

Ad  primum  ergo  dicendum,  quod  inspi¬ 
rare  non  est  accipiendum  corporaliter.  Sed 
idem  est  Deum  inspirare,  quod  spiritum  fa¬ 
cere  ;  quamvis  et  homo  corporaliter  spirans 
non  emittat  aliquid  de  sua  substantia,  sed  de 
natura  extranea. 

Ad  secundum  dicendum,  quod  anima,  etsi 
sit  forma  simplex  secundum  suam  essentiam, 
non  tamen  est  suum  esse,  sed  est  ens  per 
participationem,  ut  ex  supra  dictis  patet.  Et 
ideo  non  est  actus  purus,  sicut  Deus. 

Ad  tertium  dicendum,  quod  differens  pro¬ 
prie  acceptum  aliquo  differt,  unde  ibi  quseri- 
tur  differentia  ubi  est  convenientia.  Et  prop¬ 
ter  hoc  oportet  differentia  esse  composita 
quodammodo,  cum  in  aliquo  differant,  et  in 
aliquo  conveniant.  Sed  secundum  hoc,  licet 
omne  differens  sit  diversum,  non  tamen 
omne  diversum  est  differens,  ut  dicitur  in  X 
Metaph.,  text.  25  et  25.  Nam  simplicia  diversa 
sunt  seipsis,  non  autem  differunt  aliquibus 

(a)  Parmenides  Deum  dixit  esse  de  substantia 
et  Cisiosfici  animana  nostram  ra- 


differentiis  ex  quibus  componantur ;  sicut 
homo  et  asinus  differunt  rationali  et  irratio¬ 
nali  differentiis,  de  quibus  non  est  dicere 
quod  ulterius  aliis  differentiis  differant. 

Conclusio.  —  Cum  anima  humana  sit  quandoque 
intelligens  in  potentia,  Deus  autem  sit  purus  actus, 
impossibile  est  eam  esse  de  Dei  substantia,  sed 
factam  esse  oportet  (a). 

ARTICULUS  II. 

Utrum  anima  sit  producta  in  esse  per 
creationem. 

Ad  secundum  sic  proceditur.  4.  Videtur 
quod  anima  non  sit  producta  in  esse  per 
creationem.  Quod  enim  in  se  habet  aliquid 
materiale,  fit  ex  materia.  Sed  anima  habet 
in  se  aliquid  materiale,  cum  non  sit  actus 
purus.  Ergo  anima  est  facta  ex  materia ;  non 
ergo  est  creata. 

2.  Praeterea,  omnis  actus  materiae  alicujus 
videtur  educi  de  potentia  materiae;  cum 
enim  materia  sit  in  potentia  ad  actum,  actus 
quilibet  praeexistit  in  materia  in  potentia.  Sed 
anima  est  actus  materiae  corporalis,  ut  ex 
ejus  definitione  apparet.  Ergo  anima  educi¬ 
tur  de  potentia  materiae. 

3.  Praeterea,  anima  est  forma  quaedam.  Si 
igitur  anima  fit  per  creationem,  pari  ratione 
omnes  aliae  formae ;  et  sic  nulla  forma  exibit 
in  esse  per  generationem;  quod  est  inconve¬ 
niens. 

Sed  contra  est  quod  dicitur  Genes.,  i,  27  : 
Creavit  Deus  hominem  ad  imaginem  suam. 
Est  autem  homo  ad  imaginem  Dei  secundum 
animam.  Ergo  anima  exivit  in  esse  per 
creationem. 

Respondeo  dicendum,  quod  anima  ratio¬ 
nalis  non  potest  fieri  nisi  per  creationem; 
quod  non  est  verum  de  aliis  formis. 

Cujus  ratio  est,  quia  cum  fieri  sit  via  ad 
esse,  hoc  modo  alicui  competit  fieri,  sicut  ei 
competit  esse.  Illud  autem  proprie  dicitur 
esse,  quod  habet  ipsum  esse,  quasi  in  suo 
esse  subsistens.  Unde  solae  substantiae  pro¬ 
prie  et  vere  dicuntur  entia;  accidens  vero 
non  habet  esse,  sed  eo  aliquid  est,  et  hac 
ratione  ens  dicitur ;  sicut  albedo  dicitur  ens, 
quia  ea  aliquid  est  album.  Et  propter  hoc 
dicitur  in  VII  Metaph.,  text.  2  et  3,  quod 
«  accidens  dicitur  magis  entis  quam  ens.  » 

tionalem  esse  de  substantia  Dei;  Libertini  eam  ni¬ 
hil  esse  :  sic  impii  hodierni. 

Efc  eadem  ratio  est  de  omnibus  aliis  formis 
non  subsistentibus ;  et  ideo  nulli  formae  non 
subsistenti  proprie  convenit  fieri,  sed  dicun¬ 
tur  fieri  per  hoc  quod  composita  subsistentia 
fiunt.  Anima  autem  rationalis  est  forma  sub¬ 
sistens,  ut  supra  habitum  est :  unde  ipsi  pro¬ 
prie  competit  esse  et  fieri.  Et  quia  non 
potest  fieri  ex  materia  praejacente  neque  cor¬ 
porali,  quia  sic  esset  naturae  corporeae, 
neque  spirituali,  quia  sic  substantiae  spiri¬ 
tuales  invicem  transmutarentur ;  necesse  est 
dicere  quod  non  fiat  nisi  per  creationem.  ® 

Ad  primum  ergo  dicendum,  quod  in  ani¬ 
ma  est,  sicut  materiale,  ipsa  simplex  essen¬ 
tia  ;  formale  autem  in  ipsa  est  esse  partici¬ 
patum,  quod  quidem  ex  necessitate  simul 
est  cum  essentia  animae,  quia  esse  per  se 
consequitur  ad  formam.  Et  eadem  ratio 
esset,  si  poneretur  composita  ex  quadam 
materia  spirituali  ,  ut  quidam  dicunt ;  quia 
illa  materia  non  est  in  potentia  ad  aliam  for¬ 
mam,  sicut  nec  materia  caelestis  corporis  : 
alioquin  anima  esset  corruptibilis.  Unde 
nullo  modo  anima  potest  fieri  ex  materia 
praejacente. 

Ad  secundum  dicendum,  quod  actum  ex¬ 
trahi  de  potentia  materiae  nihil  aliud  est 
quam  aliquid  fieri  in  actu  quod  prius  erat  in 
potentia.  Sed  quia  anima  rationalis  non 
habet  esse  suum  dependens  a  materia  cor¬ 
porali,  sed  habet  esse  subsistens,  et  excedit 
capacitatem  materiae  corporalis,  ut  supra 
dictum  est,  propterea  non  educitur  de  poten¬ 
tia  materiae.  / 

Ad  tertium  dicendum,  quod  non  est  simile 
de  anima  rationali  et  de  aliis  formis,  ut 
dictum  est. 

Conclusio.  —  Cum  animee  rationali  sicut  esse, 
ita  etiam  fieri  proprie  competat,  non  possit  autem 
fieri  ex  materia  praejacente,  necessarium  est  eam 
productam  esse  per  creationem  (a). 


1  Corderius :  «  Primis  istis  essentiis  subditae  dis¬ 
tinctiones,  utpote  quae  per  illas  sancte  ad  deificam 
divini  principatus  illustrationem  adducuntur,  etc.,  » 
fi  2,  coi.  502.  —  Et  §  4,  coi.  503  :  «  Lex  quidem  haec 
est  sacrosanctae  summae  deitatis,  ut  per  prima  quae 
sequuntur  ad  divinissimam  ejus  lucem  addu¬ 
cantur.  » 

ARTICULUS  III. 

Utrum  anima  rationalis  sit  producta  a  Deo 
immediate. 

Ad  tertium  sic  proceditur.  1 .  Videtur  quod 
anima  rationalis  non  sit  producta  a  Deo  im¬ 
mediate,  sed  mediantibus  angelis.  Major 
enim  ordo  in  spiritualibus  est  quam  in  cor¬ 
poralibus.  Sed  corpora  inferiora  producuntur 
per  corpora  superiora,  ut  Dionysius  dicit 
De  dii),  nom.,  c.  iv,  §  4,  coi.  G99,  t.  I.  Ergo 
et  inferiores  spiritus,  qui  sunt  animae  ratio¬ 
nales,  producuntur  per  spiritus  superiores, 
qui  sunt  angeli. 

2.  Praeterea,  fmis  rerum  respondet  prin¬ 
cipio;  Deus  enim  est  principium  et  finis 
rerum.  Ergo  et  exitus  rerum  a  principio 
respondet  reductioni  rerum  in  finem.  Sed 
infima  reducuntur  per  prima,  ut  Dionysius 
dicit1  De  eccles.  hierarch.,  c.  v,  coi.  500, 1. 1. 
Ergo  et  infima  procedunt  in  esse  per  prima,, 
scilicet  animae  per  angelos. 

3.  Praeterea,  perfectum  est  quod  potest 
sibi  simile  facere,  ut  dicitur  in  V  Metaph ., 
text.  21.  Sed  spirituales  substantiae  sunt 
multo  magis  perfectae  quam  corporales.  Cum 
ergo  corpora  faciant  sibi  similia  secundum 
speciem,  multo  magis  angeli  poterunt  facere 
aliquid  infra  se  secundum  speciem  naturae, 
scilicet  animam  rationalem. 

Sed  contra  est  quod  dicitur  Genes.,  ii,  8, 
quod  Deus  ipse  inspiravit  in  faciem  hominis 
spiraculum  vitee. 

Respondeo  dicendum,  quod  quidam  po¬ 
suerunt  quod  angeli,  secundum  quod  ope¬ 
rantur  in  virtute  Dei,  causant  animas  ratio¬ 
nales.  Sed  hoc  est  omnino  impossibile,  et  a 
fide  alienum.  Ostensum  est  enim,  quod 
anima  rationalis  non  potest  produci  nisi  per 
creationem.  Solus  autem  Deus  potest  creare, 
quia  solius  primi  agentis  est  agere,  nullo 
preesupposito ;  cum  semper  agens  secundum 
prmsupponat  aliquid  a  primo  agente,  ut  supra 
habitum  est.  Quod  autem  agit  aliquid  ex 
aliquo  praesupposito  agit  transmutando,  et 
ideo  nullum  aliud  agens  agit  nisi  transmu¬ 
ta)  Animam  juxta  doctores  communiter  Deus  ex 
niliilo  producit ;  sed  Enthusiastse  eam  ex  igne, 
Luciferiani  de  carnis  substantia  per  propagatio¬ 
nem,  Tertullianistse  animam  filii  ex  anima  patris, 
sicut  et  corpus  ex  corpore,  per  generationem  esse 
voluerunt. 

tando,  sed  solus  Deus  agit  creando.  Et  quia 
anima  rationalis  non  potest  produci  per 
transmutationem  alicujus  materiae,  ideo  non 
potest  produci  nisi  a  Deo  immediate. 

Et  per  hoc  patet  solutio  ad  objecta.  Nam 
quod  corpora  causent  vel  sibi  similia  vel  in¬ 
feriora,  et  quod  superiora  reducant  infe¬ 
riora,  totum  hoc  provenit  per  quamdam 
transmutationem . 

Conclusio.  —  Cum  anima  rationalis  non  possit 
produci  per  transmutationem  alicujus  materiae,  sed 
solum  per  creationem,  solus  autem  Deus  possit 
creare ;  necesse  est  animam  rationalem  produci  a 
Deo  immediate  (a). 

ARTICULUS  IV. 

Utrum  anima  humana  fuerit  producta 
ante  corpus. 

Ad  quartum  sic  proceditur.  1.  Videtur 
quod  anima  humana  fuerit  producta  ante 
corpus.  Opus  enim  creationis  praecessit  opus 
distinctionis  et  ornatus,  ut  supra  dictum  est 1 . 
Sed  anima  producta  est  in  esse  per  creatio¬ 
nem,  ut  supra  habitum  est ;  corpus  autem 
factum  est  in  fine  ornatus.  Ergo  anima  ho¬ 
minis  producta  est  ante  corpus. 

2.  Praeterea,  anima  rationalis  magis  con¬ 
venit  cum  angelis,  quam  cum  animalibus 
brutis.  Sed  angeli  creati  fuerunt  ante  cor¬ 
pora,  vel  statim  a  principio  cum  corporali 
materia ;  corpus  autem  hominis  formatum 
est  sexto  die,  quando  et  bruta  animantia 
sunt  producta.  Ergo  anima  hominis  fuit 
creata  ante  corpus. 

3.  Praeterea,  fmis  proportionatur  princi¬ 
pio.  Sed  anima  in  fine  remanet  post  corpus. 
Ergo  et  in  principio  fuit  creata  ante  corpus. 

Sed  contra  est  quod  «  actus  proprius  fit  in 
potentia  propria.  »  Cum  ergo  anima  sit  pro¬ 
prius  actus  corporis,  anima  producta  est  in 
corpore. 

Respondeo  dicendum ,  quod  Ori  genes, 
lib.  I  Periar. ,  cap.  vii,  coi.  170,  et  cap.  viii, 
coi.  176,  t.  1,  posuit  non  solum  animam 
primi  hominis,  sed  animas  omnium  homi¬ 
num  ante  corpora  simul  cum  angelis  crea¬ 
tas  ,  propter  hoc  quod  credidit  omnes  spi¬ 
rituales  substantias ,  tam  animas  quam 
angelos,  aequales  esse  secundum  suae  na¬ 
turae  conditionem,  sed  solum  merito  distare; 

1  Cod.  Alcan.  et  Nicolai :  «  habitum  est.  » 

•  AI.  :  «  utique  hoc.  » 


sic  quod  quaedam  earum  corporibus  alligan¬ 
tur,  quae  sunt  animae  hominum,  vel  caeles¬ 
tium  corporum ;  quaedam  vero  in  sui  puritate 
secundum  diversos  ordines  remanent.  De 
qua  opinione  supra  jam  diximus,  et  ideo  re¬ 
linquatur  ad  praesens. 

Augustinus  vero,  Super  Gen.  ad  litt., 
lib.  VII,  cap.  xxiv,  coi.  368,  t.  3,  dicit  quod 
anima  primi  hominis  ante  corpus  cum  an¬ 
gelis  est  creata,  ob  aliam  rationem :  quia  sci¬ 
licet  ponit  quod  corpus  hominis  in  illis  ope¬ 
ribus  sex  dierum  non  fuit  productum  in 
actu,  sed  solum  secundum  causales  ratio¬ 
nes  ;  quod  non  potest  de  anima  dici ,  quia 
nec  ex  aliqua  materia  corporali  aut  spiri¬ 
tuali  praeexistente  facta  fuit,  nec  ex  aiiqua 
virtute  creata  produci  potuit.  Et  ideo  vide¬ 
tur  quod  ipsamet  anima  in  operibus  sex  die¬ 
rum,  in  quibus  omnia  facta  fuerunt,  simul 
cum  angelis  fuerit  creata ,  et  quod  postmo- 
dum  propria  voluntate  inclinata  fuit  ad  cor¬ 
pus  administrandum.  Sed  hoc  non  dicit  as¬ 
serendo,  ut  ejus  verba  demonstrant;  dicit 
enim,  loco  cit.  :  «  Credatur,  si  nulla  Scriptu¬ 
rarum  auctoritas,  seu  veritatis  ratio  contra¬ 
dicit,  hominem  ita  factum  sexto  die,  ut  cor¬ 
poris  quidem  humani  ratio  causalis  in 
elementis  mundi  esset,  anima  vero  jam  ipsa 
crearetur.  » 

Posset  autem  hoc  utcumque a  tolerari  se¬ 
cundum  eos  qui  ponunt  quod  anima  habet 
per  se  speciem  et  naturam  completam ;  et 
quod  non  unitur  corpori  ut  forma ,  sed  so¬ 
lum  ad  ipsum  administrandum.  Si  autem 
anima  unitur  corpori  ut  forma ,  et  est  natu¬ 
raliter  pars  humanae  naturae  ,  hoc  omnino 
esse  non  potest.  Manifestum  est  enim  quod 
Deus  primas  res  instituit  in  perfecto  statu 
suae  naturae,  secundum  quod  uniuscujusque 
rei  species  exigebat.  Anima  autem ,  cum  sit 
pars  humanae  naturae,  non  habet  naturalem 
perfectionem ,  nisi  secundum  quod  est  cor¬ 
pori  unita.  Unde  non  fuisset  conveniens  ani¬ 
mam  sine  corpore  creari. 

Sustinendo  ergo  opinionem  Augustini  de 
operibus  sex  dierum ,  dici  poterit  quod 
anima  humana  praecessit  in  operibus  sex 
dierum  secundum  quamdam  similitudinem 
generis,  prout  convenit  cum  angelis  in  in¬ 
tellectuali  natura ;  ipsa  vero  fuit  creata  si¬ 
mul  cum  corpore.  Secundum  alios  vero 
sanctos  tam  anima  quam  corpus  primi  ho¬ 
lo)  Quidam  hasretici  angelos  faciunt  animarum 
creatores. 

minis  in  operibus  sex  dierum  sunt  producta. 

Ad  primum  ergo  dicendum ,  quod  si  na¬ 
tura  animae  haberet  integram  speciem ,  ita 
quod  secundum  se  crearetur ,  ratio  illa  pro¬ 
cederet  ut  per  se  in  principio  crearetur.  Sed 
quia  naturaliter  est  forma  corporis,  non 
fuit  seorsum  creanda,  sed  debuit  creari  in 
corpore. 

Et  similiter  est  dicendum  ad  secundum. 
Nam  anima,  si  per  se  speciem  haberet,  ma¬ 
gis  conveniret  cum  angelis  ;  sed  inquantum 
est  forma  corporis,  pertinet  ad  genus  ani¬ 
malium  ut  formale  principium. 

Ad  tertium  dicendum ,  quod  animam  re¬ 
manere  post  corpus  accidit  per  defectum 
corporis,  qui  est  mors  :  qui  quidem  defec¬ 
tus  in  principio  creationis  animae  esse  non 
debuit. 

Conclusio.  —  Cum  Deus  primas  res  instituerit  in 
perfecto  statu  sute  naturae,  anima  autem,  quse  est 
pars  humanse  naturae,  non  habeat  naturalem  per¬ 
fectionem  nisi  secundum  quod  est  corpori  unita; 
dicendum  est  animam  humanam  non  esse  pi*oduc- 
tam  ante  corpus  (a). 

QILESTIO  XCI. 

DE  PRODUCTIONE  CORPORIS  PRIMI  HOMINIS. 

(Et  quatuor  quseruntur.) 

Deinde  considerandum  est  de  productione 
corporis  primi  hominis ,  et  circa  hoc  quae¬ 
runtur  quatuor  :  1°  de  materia  ex  qua  pro¬ 
ductum  est ;  2°  de  auctore  a  quo  productum 
est ;  3°  de  dispositione  quae  ei  per  produc¬ 
tionem  est  attributa ;  4°  de  modo  et  ordine 
productionis  ipsius. 


1  Ita  cod.  Alcan.  aliique  cum  Nicolai ;  al. :  «  non 
sit  de  limo  terrae.  » 

(a)  Juxta  doctores,  anima  creando  infunditur,  et 
infundendo  creatur,  ita  ut  simul  sint  tempore 
creatio  et  infusio,  quamvis  ordine  naturae  creatio 
sit  prima.  Macrobius  animas  somniavit  in  caelo 
creatas  hic  inferius  postea  per  Galaxiam  descen¬ 
dere.  Origenes  animas  humanas  sicut  et  angelos  a 
principio  posuit  fuisse  creatas,  et  ad  corpus  cum 
formatur  venisse  vel  venire.  Juxta  Manichaeos  in 
cselis  primum  creatae,  per  suggestionem  diaboli 
peccaverunt  animae,  et  merito  peccati  tunc  in  cor¬ 
pora  velut  in  carceres  fuerunt  detrusae  ut  purgen¬ 
tur,  et  postmodum  salventur.  De  anima  Adae  quaes¬ 
tio  specialis  est.  Joannes  quidam,  episcopus  hie- 


ARTICULUS  PRIMUS. 

Utrum  corpus  primi  hominis  sit  de  limo 
ter  r se. 

Ad  primum  sic  proceditur.  1.  Videtur 
quod  corpus  primi  hominis  non  sit  factum 
de  limo  terne1.  Majoris  enim  virtutis  est 
facere  aliquid  ex  nihilo  quam  ex  aliquo; 
quia  plus  distat  ab  actu  non  ens  quam  ens 
in  potentia.  Sed  cum  homo  sit  dignissima 
creaturarum  inferiorum,  decuit  ut  virtus 
Dei  maxime  ostenderetur  in  productione 
corporis  ejus.  Ergo  non  debuit  fieri  ex  limo 
terree,  sed  ex  nihilo. 

2.  Praeterea  ,  corpora  caelestia  sunt  nobi¬ 
liora  terrenis.  Sed  corpus  humanum  habet 
maximam  nobilitatem,  cum  perficiatur  a 
nobilissima  forma ,  quae  est  anima  rationa¬ 
lis.  Ergo  non  debuit  fieri  de  corpore  terres¬ 
tri,  sed  magis  de  corpore  caelesti. 

3.  Praeterea ,  ignis  et  aer  sunt  nobiliora 
corpora  quam  terra  et  aqua  :  quod  ex  eorum 
subtilitate  apparet.  Cum  igitur  corpus  hu¬ 
manum  sit  dignissimum ,  magis  debuit  fieri 
ex  igne  et  ex  aere,  quam  ex  limo  terrae. 

4.  Praeterea,  corpus  humanum  est  com¬ 
positum  ex  quatuor  elementis;  non  ergo 
est  factum  ex  limo  terrae,  sed  ex  omnibus 
elementis. 

Sed  contra  est  quod  dicitur  Genes.,  n,  7  : 
Formavit  Deus  hominem  de  limo  terrae. 

Respondeo  dicendum  ,  quod  cum  Deus 
perfectus  sit  in  operibus  suis,  perfectionem 
dedit  omnibus  secundum  eorum  modum, 
secundum  illud  Deut.,  xxxu,  4  :  Dei  perfecta 
sunt  opera.  Ipse  autem  simpliciter  perfectus 
est  ex  hoc  quod  omnia  in  se  praehabet  non 
per  modum  compositionis,  sed  simpliciter 
et  unite,  ut  Dionysius  dicit,  De  div.  nom ., 
cap.  v,  §  4,  coi.  818,  t.  1,  eodem  modo  quo 

rosolymitanus,  de  quo  Hieronymus,  animam  primi 
hominis  dixit  prius  fuisse  formatam  quam  corpus, 
et  Augustinus  de  hac  re  dubitavit.  Magister  neu¬ 
tram  opinionem  determinat  :  an  sit  cum  angelis 
anima  Ad$  ante  corpus,  vel  corpore  jam  formato 
creata?  Secundam  partem  Bonaventura  retinens, 
primam  partem  satis  rationabiliter  ut  possibilem 
de  potentia  ordinata  Dei  sustineri  posse  docet. 
Guillermus  dicit  :  Augustinus  in  hoc  si  opinatus 
est  de  posse  tantum,  sic  non  defecit.  Verumtamen 
de  anima  omnium  hominum  nulli  licet  dubitare 
vel  contrarium  opinari,  quin  creentur  successive 
in  suis  corporibus,  ut  tenent  sancti  communiter, 
etiam  Augustinus,  immo  omnes  catholici  tracta¬ 
tores  et  omnes  fideles.  —  Hiec  Guillermus. 

diversi  effectus  praeexistunt  in  causa  secun¬ 
dum  ejus  virtutem  unam.  Ista  autem  per¬ 
fectio  ad  angelos  quidem  derivatur  ,  secun¬ 
dum  quod  omnia  sunt  in  eorum  cognitione 
quae  sunt  a  Deo  in  natura  producta  per  for¬ 
mas  diversas  ;  ad  hominem  vero  derivatur 
inferiori  modo  hujusmodi  perfectio  :  non 
enim  in  sua  cognitione  naturali  habet  om¬ 
nium  naturalium  notitiam  ;  sed  est  ex  rebus 
omnibus  quodammodo  compositus ,  dum  de 
genere  spiritualium  substantiarum  habet  in 
se  animam  rationalem  ;  de  similitudine  vero 
caelestium  corporum  habet  elongationem  a 
contrariis  per  maximam  aequalitatem  com¬ 
plexionis  ;  elementa  vero  secundum  sub¬ 
stantiam  ;  ita  tamen  quod  superiora  ele¬ 
menta  praedominantur  in  eo  secundum 
virtutem ,  scilicet  ignis  et  aer ,  quia  vita 
praecipue  consistit  in  calido,  quod  est  ignis, 
et  humido ,  quod  est  aeris  ;  inferiora  vero 
elementa  abundant  in  eo  secundum  substan¬ 
tiam.  Aliter  enim  non  posset  esse  mixtionis 
aequalitas,  nisi  inferiora  elementa  quae  sunt 
minoris  virtutis  secundum  quantitatem  in 
homine  abundarent.  Et  ideo  dicitur  corpus 
hominis  de  limo  terrae  formatum,  quia  limus 
dicitur  terra  aquae  permixta.  Et  propter  hoc 
homo  dicitur  minor  mundus,  quia  omnes 
creaturae  mundi  quodammodo  inveniuntur 
in  eo. 

Ad  primum  ergo  dicendum ,  quod  virtus 
Dei  creantis  manifestata  est  in  corpore  ho¬ 
minis,  dum  ejus  materia  est  per  creationem 
producta.  Oportuit  autem  ut  ex  materia 
quatuor  elementorum  fieret  corpus  huma¬ 
num,  ut  homo  haberet  communicantiam  * 
cum  inferioribus  corporibus;  quasi  medium2 
existens  inter  spirituales  et  corporales  sub¬ 
stantias. 

Ad  secundum  dicendum ,  quod  quamvis 
corpus  caeleste  sit  simpliciter  nobilius  terres¬ 
tri  corpore,  tamen  quantum  ad  actus  animae 
rationalis  est  minus  conveniens.  Nam  anima 
rationalis  accipit  notitiam  veritatis  quodam¬ 
modo  per  sensus ,  quorum  organa  formari 
non  possunt  ex  corpore  caelesti ,  cum  sit  im¬ 
passibile.  Nec  est  verum  quod  quidam  di¬ 
cunt,  aliquid  de  quinta  essentia  materialiter 
ad  compositionem  humani  corporis  adve¬ 
nire,  ponentes  animam  uniri  corpori  me¬ 
diante  quadam  luce.  Primo  enim  falsum  est 
quod  dicunt  lucem  esse  corpus.  Secundo 

*  Al.  :  «  convenientiam.  » 

*  Parm.  :  «  quoddam.  » 

•Ita  cod.  Alcan.  cum  edit.  Patav.;  Nicolai,  edit. 


vero  impossibile  est  aliquid  de  quinta  essen¬ 
tia  vel  de  corpore  caelesti  dividi,  vel  elemen¬ 
tis  permisceri ,  propter  caelestis  corporis  im- 
passibilitatcm.  Unde  non  venit  in  composi¬ 
tionem  mixtorum  corporum,  nisi  secundum 
suae  virtutis  effectum. 

Ad  tertium  dicendum,  quod  si  ignis  et 
aer,  quae  sunt  majoris  virtutis  in  agendo, 
etiam  secundum  quantitatem  in  composi¬ 
tione  humani  corporis  abundarent ,  omnino 
ad  se  traherent  alia  ;  et  non  posset  fieri 
aequalitas  commixtionis ,  quae  est  necessaria 
in  compositione  hominis  ad  bonitatem  sen¬ 
sus  tactus ,  qui  est  fundamentum  sensuum 
aliorum.  Oportet  enim  organum  cujuslibet 
sensus  non  habere  in  actu  contraria ,  quo¬ 
rum  sensus  est  perceptivus ,  sed  in  potentia 
tantum,  vel  ita  quod  omnino  careat  toto  ge¬ 
nere  contrariorum,  sicut  pupilla  caret  colore, 
ut  sit  in  potentia  ad  omnes  colores :  quod  in 
organo  tactus  non  erat  possibile,  cum  sit 
compositum  ex  elementis ,  quorum  qualita¬ 
tes  percipit  tactus;  vel  ita  quod  organum  sit 
medium  inter  contraria,  ut  necesse  est  in 
tactu  accidere.  Medium  enim  est  in  potentia 
ad  extrema. 

Ad  quartum  dicendum ,  quod  in  limo 
terree  est  terra ,  et  aqua  conglutinans  partes 
terrae  3.  De  aliis  autem  elementis  Scriptura 
mentionem  non  fecit,  tum  quia  minus  abun¬ 
dant  secundum  quantitatem  in  corpore  ho¬ 
minis,  ut  dictum  est,  tum  etiam  quia  in  tota 
rerum  productione  de  igne  et  aere,  quae 
sensu  non  percipiuntur  a  rudibus ,  mentio¬ 
nem  non  fecit  Scriptura,  quae  rudi  populo 
tradebatur. 

Conclusio.  —  Quamvis  homo,  ut  medium  quod¬ 
dam  existens  inter  spirituales  creaturas  et  corpo¬ 
rales  substantias,  corpus  habeat  ex  quatuor 
elementis  compositum,  peculiariter  tamen  (quia 
terra  et  aqua  in  corpore  hominis  abundant)  de 
limo  terree,  hoc  est,  terra  aquae  permixta  formatus 
dicitur  [a). 

ARTICULUS  II. 

Utrum  corpus  humanum  sit  immediate  a 

Deo  productum . 

Ad  secundum  sic  proceditur.  1.  Videtur 
quod  corpus  humanum  non  sit  immediate  a 
Deo  productum.  Dicit  enim  Augustinus,  in 
III  De  Trinit.y  cap.  iv,  coi.  873,  t.  8,  quod 

Rom.,  aliseque  «  terrae  et  aquae.  » 

(a)  Juxta  Origenistas  Adae  formatio  de  limo  terr» 
allegorica  et  figurativa,  non  historica  est. 

«  corporalia  disponuntur  a  Deo  per  angeli¬ 
cam  creaturam.  »  Sed  corpus  humanum 
formatum  fuit  ex  materia  corporali .  ut  dic¬ 
tum  est.  Ergo  debuili  produci  mediantibus 
angelis,  et  non  immediate  a  Deo. 

2.  Praeterea,  quod  fieri  potest  virtute 
creata,  non  est  necessarium  quod  immediate 
producatur  a  Deo.  Sed  corpus  humanum 
produci  potest  per  virtutem  creatam  cceles  tis 
corporis ;  nam  et  quaedam  animalia  ex  pu¬ 
trefactione  generantur  per  virtutem  activam 
corporis  caelestis ;  et  Albumazar  dicit  quod 
in  locis  in  quibus  nimis  abundat  calor  aut 
frigus,  homines  non  generantur,  sed  in  locis 
temperatis  tantum.  Ergo  non  oportuit  quod 
immediate  corpus  humanum  formaretur  a 
Deo. 

3.  Praeterea,  nihil  fit  ex  materia  corporali 
nisi  per  aliquam  materiae  transmutationem. 
Sed  omnis  transmutatio  corporalis  causatur 
ex  motu  caelestis  corporis,  qui  est  primus 
motuum.  Cum  igitur  corpus  humanum  sit 
productum  ex  materia  corporali ,  videtur 
quod  ad  ejus  formationem  aliquid  operatum 
fuerit  corpus  caeleste. 

4.  Praeterea,  Augustinus  dicit,  VII  Super 
Gen.  ad  litt.,  cap.  xxiv,  coi.  368,  t.  3,  quod 
homo  factus  est  secundum  corpus  in  operi¬ 
bus  sex  dierum,  secundum  causales  rationes, 
quas  Deus  inseruit  creaturae  corporali ;  post- 
modum  vero  fuit  formatum  in  actu.  Sed 
quod  praeexistit  in  corporali  creatura  secun¬ 
dum  causales  rationes,  per  aliquam  virtutem 
corpoream  produci  potest.  Ergo  corpus  hu¬ 
manum  productum  est  aliqua  virtute  creata1. 

Sed  contra  est  quod  dicitur  Eccli.,  xvn,  1  : 
Deus  creavit  de  terra  hominem. 

Respondeo  dicendum ,  quod  prima  forma¬ 
tio  humani  corporis  non  potuit  esse  per 
aliquam  virtutem  creatam ,  sed  immediate  a 
Deo. 

Posuerunt  siquidem  aliqui  formas  quae 
sunt  in  materia  corporali  a  quibusdam  for¬ 
mis  immaterialibus  derivari. 

Sed  hanc  opinionem  refellit  Philosophus 
in  VII  Metaph.,  text.  26,  27  et  32,  per  hoc 
quod  formis  non  competit  secundum 2  se  fieri, 
sed  composito,  ut  supra  expositum  est.  Et 
quia  oportet  agens  esse  simile  facto,  non 
convenit  quod  forma  pura,  quae  est  sine  ma¬ 
teria,  producat  formam  quae  est  in  materia, 
quae  non  fit  nisi  per  hoc  quod  compositum 
fit.  Et  ideo  oportet  quod  forma  quae  est  in 


materia,  sit  causa  formae  quae  est  in  mate¬ 
ria  ,  secundum  quod  compositum  a  compo¬ 
sito  generatur.  Deus  autem  quamvis  omnino 
sit  immaterialis,  tamen  solus  est  qui  sua 
virtute  materiam  producere  potest  creando. 
Unde  ipsius  solius  est  formam  producere  in 
materia  absque  adminiculo  praecedentis  for¬ 
mae  materialis.  Et  propter  hoc  angeli  non 
possunt  transmutare  corpora  ad  formam  ali¬ 
quam,  nisi  adhibitis  seminibus  quibusdam, 
ut  Augustinus  dicit,  De  Trinit.,  lib.  III, 
cap.  ix,  coi.  875,  t.  8.  Quia  igitur  corpus 
humanum  nunquam  formatum  fuerat,  cujus 
virtute  per  viam  generationis  aliud  simile 
in  specie  formaretur,  necesse  fuit  quod  pri¬ 
mum  corpus  hominis  immediate  formaretur 
a  Deo. 

Ad  primum  ergo  dicendum,  quod  etsi 
angeli  aliquod  ministerium  Deo  exhibeant 
in  his  quae  circa  corpora  operantur,  aliqua 
tamen  Deus  in  creatura  corporea  facit  quae 
nullo  modo  angeli  facere  possunt ,  sicut 
quod  suscitat  mortuos  et  illuminat  caecos ; 
secundum  quam  virtutem  etiam  corpus 
primi  hominis  de  limo  terrae  formavit.  Potuit 
tamen  fieri  ut  aliquod  ministerium  in  forma¬ 
tione  corporis  primi  hominis  angeli  exhibe¬ 
rent,  sicut  exhibebunt  in  ultima  resurrec¬ 
tione,  pulveres  colligendo. 

Ad  secundum  dicendum,  quod  animalia 
perfecta,  quae  generantur  ex  semine,  non 
possunt  generari  per  solam  virtutem  caelestis 
corporis,  ut  Avicenna  fingit;  licet,  ad  eorum 
generationem  naturalem  cooperetur  virtus 
caelestis  corporis,  prout  Philosophus  dicit  in 
II  Phys.,  text.  26,  quod  «  homo  generat 
hominem  ex  materia  et  sol.  »  Et  exinde  est 
quod  exigitur  locus  temperatus  ad  genera¬ 
tionem  hominum  et  aliorum  animalium 
perfectorum.  Sufficit  autem  virtus  caeles¬ 
tium  corporum  ad  generandum  quaedam 
animalia  imperfectiora  ex  materia  disposita. 
Manifestum  est  enim  quod  plura  requiruntur 
ad  productionem  rei  perfectae  quam  ad  pro¬ 
ductionem  rei  imperfectae. 

Ad  tertium  dicendum,  quod  motus  caeli 
est  causa  transmutationum  naturalium,  non 
tamen  transmutationum  quae  fiunt  praeter 
naturae  ordinem  et  sola  virtute  divina,  sicut 
quod  mortui  resuscitantur,  quod  caeci  illu¬ 
minantur  ;  quibus  est  simile,  quod  homo  ex 
limo  terrae  formatur. 

Ad  quartum  dicendum,  quod  secundum 


1  Parra,  addit :  «  et  non  immediate  a  Deo.  » 


a  ln  Parm.  :  «  per  se.  » 

rationes  causales  in  creaturis  dicitur  aliquid 
praeexistere  dupliciter  :  uno  modo  secundum 
potentiam  activam  et  passivam ;  ut  non 
solum  ex  materia  praeexistenti  fieri  possit, 
sed  etiam  ut  aliqua  praeexistens  creatura 
lioc  facere  possit.  Alio  modo  secundum  po¬ 
tentiam  passivam  tantum,  ut  scilicet  de 
materia  praeexistente  fleri  possit  a  Deo ;  et 
hoc  modo  secundum  Augustinum  corpus 
hominis  praeexistit  in  operibus  productis, 
secundum  causales  rationes. 

Conclusio.  —  Cum  in  prima  rerum  formatione, 
nullum  praecesserit  humanum  corpus,  cujus 
virtute  per  viam  generationis  aliud  simile  in  specie 
formaretur,  oportuit  primum  corpus  hominis 
immediate  a  Deo  formari  (a). 

ARTICULUS  III. 

Utrum  corpus  hominis  habuerit  convenien¬ 
tem  dispositionem. 

Ad  tertium  sic  proceditur.  \ .  Videtur  quod 
corpus  hominis  non  habuerit  convenientem 
dispositionem.  Cum  enim  homo  sit  nobilis¬ 
simum  animalium,  corpus  hominis  debuit 
esse  dispositum  optime  ad  ea  quae  sunt 
propria  animalis .  scilicet  ad  sensum  et 
motum.  Sed  quaedam  animalia  inveniuntur 
acutioris  sensus  quam  homo,  et  velocioris 
motus,  sicut  caries  melius  odorant,  et  aves 
velocius  moventur.  Ergo  corpus  hominis 
non  est  convenienter  dispositum. 

2.  Praeterea,  perfectum  est  cui  nihil  deest. 
Sed  plura  desunt  humano  corpori  quam  cor¬ 
poribus  aliorum  animalium,  quae  habent 
tegumenta  et  arma  naturalia  ad  sui  protec¬ 
tionem,  quae  homini  desunt.  Ergo  corpus 
humanum  est  imperfectissime  dispositum. 

3.  Praeterea,  homo  plus  distat  a  plantis 
quam  ab  animalibus  brutis.  Sed  plantae  ha¬ 
bent  staturam  rectam,  animalia  autem  bruta 
pronam.  Ergo  homo  non  debuit  habere  sta¬ 
turam  rectam. 

(a)  Secundum  Richardum,  nulla  causa  creata  ad 
hominis  productionem  attingere  potest,  nisi  per 
unum  modum,  scilicet  per  generationem.  Secus 
est  de  productione  murium  et  vermium  propter 
imperfectionem  corporis  eorum,  propter  quod  se¬ 
cundum  aliquos  conceditur  quod  mures  per  putre¬ 
factionem  geniti  et  per  propagationem  sint  speciei 
ejusdem,  licet  alii  id  negent.  Quoad  Adse  et  flUvse 
corpora,  dicendum  est  quod  Deus  ea  per  seipsum, 
nulla  influentia  caelesti  mediante,  nec  agente  par¬ 
ticulari  univoco  cooperante,  immediate  plasmavit. 
Articulus  iste  quod  liomo  sufficienter  ex  putrefac¬ 
tione  generari  posset  per  magistros  et  episcopum 


Sed  contra  est  quod  dicitur  Eccie.,  vii,  30: 
Deus  fecit  hominem  rectum. 

Respondeo  dicendum,  quod  omnes  res 
naturales  productae  sunt  ab  arte  divina; 
unde  sunt  quodammodo  artificiata  ipsius  Dei. 
Quilibet  autem  artifex  intendit  suo  operi 
dispositionem  optimam  inducere,  non  sim¬ 
pliciter,  sed  per  comparationem  ad  finem. 
Et  si  talis  dispositio  habet  secum  adjunctum 
aliquem  defectum,  artifex  non  curat ;  sicut 
artifex  qui  facit  serram  ad  secandum,  facit 
eam  ex  ferro,  ut  sit  idonea  ad  secandum ; 
nec  curat  eam  facere  ex  vitro,  quse  est  pul¬ 
chrior  materia,  quia  talis  pulchritudo  esset 
impedimentum  finis.  Sic  igitur  Deus  uni¬ 
cuique  rei  naturali  dedit  optimam  disposi¬ 
tionem,  non  quidem  simpliciter,  sed  secun¬ 
dum  ordinem  ad  proprium  finem ;  et  hoc 
est  quod  Philosophus  dicit  in  II  Phy  sic., 
text.  74  :  «  Et  quia  dignius  est  sic  »  vel 
«  melius,  non  tamen  simpliciter,  sed  ad 
uniuscujusque  substantiam.  »  Finis  autem 
proximus  humani  corporis  est  anima  ratio¬ 
nalis  et  operationes  ipsius.  Materia  enim  est 
propter  formam  et  instrumenta  propter  ac¬ 
tiones  agentis.  Dico  ergo  quod  Deus  instituit 
corpus  humanum  in  optima  dispositione 
secundum  convenientiam  ad  talem  formam 
et  ad  tales  operationes. 

Et  si  aliquis  defectus  in  dispositione  hu¬ 
mani  corporis  esse  videtur,  considerandum 
est  quod  talis  defectus  sequitur  ex  necessitate 
materiee  ad  ea  quee  requiruntur  in  corpore, 
ut  sit  debita  proportio  ipsius  ad  animam  et 
ad  animae  operationes. 

Ad  primum  ergo  dicendum,  quod  tactus  (b), 
qui  est  fundamentum  aliorum  sensuum,  est 
perfectior  in  homine  quam  in  aliquo  alio 
animali.  Et  propter  hoc  oportuit  quod  homo 
haberet  temperatissimam  complexionem 
inter  omnia  animalia.  Praecedit  etiam  homo 
omnia  alia  animalia  quantum  ad  vires  sen¬ 
sitivas  interiores,  sicut  ex  supradictis  ap- 

parisiensem  excommunicatus  est.  Avicenna  dixe¬ 
rat  corpus  humanum  posse  generari  de  terra  per 
influentiam  caelorum,  sicut  mus  et  vermis.  —  Qui¬ 
dam  autem  ex  Judaeis  et  Arianis  Deum  ad  angelos 
contendebant  liaec  verba,  Faciamus  hominem ,  di¬ 
rexisse. 

(b)  Homo  meliorem  et  certiorem  habet  tactum  cae- 
teris  animalibus  ut  communiter.  Nota  «  ut  commu¬ 
niter,  »  quia  aranea  praecellit  hominum  tactu,  cum 
statim  sentiat  etiam  solum  motum  sute  velae ;  sed 
hic  tactus  aranese  mere  materialis  est;  unde  prae¬ 
cellit  adhuc  tactu  araneam  homo. 

paret.  Ex  quadam  autem  necessitate  contin¬ 
git,  quod  quantum  ad  aliquos  exteriores 
sensus  homo  ab  aliis  animalibus  deliciat, 
acut  homo  inter  omnia  animalia  habet  pes¬ 
simum  olfactum.  Necessarium  enim  fuit 
quod  homo  inter  omnia  animalia  respectu 
sui  corporis  haberet  maximum  cerebrum  : 
tum  ut  liberius  in  eo  perficerentur  opera¬ 
tiones  interiorum  virium  sensitivarum  , 
quae  sunt  necessariae  ad  intellectus  opera¬ 
tionem,  ut  supra  dictum  est,  tum  etiam  ut 
frigiditas  cerebri  temperaret  calorem  cordis, 
quem  necesse  est  in  homine  abundare,  ad 
hoc  quod  homo  sit  rectae  staturae.  Magnitudo 
autem  cerebri  propter  ejus  humiditatem  est 
impedimentum  olfactus,  qui  requirit  sicci¬ 
tatem.  Et  similiter  potest  assignari  ratio 
quare  quaedam  animalia  sunt  acutioris  visus 
et  subtilioris  auditus  quam  homo,  propter 
impedimentum  horum  sensuum,  quod  ne¬ 
cesse  est  consequi  in  homine  ex  perfecta 
complexionis  aequalitate.  Et  eadem  etiam 
ratio  est  assignaiida  de  hoc  quod  quaedam 
animalia  sunt  homine  velociora  :  cui  excel¬ 
lentiae  velocitatis  repugnat  aequalitas  hu¬ 
manae  complexionis. 

Ad  secundum  dicendum,  quod  cornua  et 
ungulae,  quae  sunt  quorumdam  animalium 
arma,  et  spissitudo  corii  et  multitudo  pilo¬ 
rum  ac  plumarum,  quae  sunt  tegumenta 
animalium,  attestantur  abundantiae  terres¬ 
tris  elementi,  quae  repugnat  aequalitati  et 
teneritudini  complexionis  humanae  ;  et  ideo 
haec  homini  non  competebant.  Sed  loco 
horum  habet  rationem  et  manus  quibus 
potest  parare  sibi  arma  et  tegumenta  et  alia 
vitae  necessaria,  infinitis  modis ;  unde  et 
maius,  in  III  De  anima,  text.  38,  dicitur 
«  organum  organorum.  »  Et  hoc  etiam 
magis  competebat  rationali  naturae,  quae  est 
infinitarum  conceptionum,  ut  haberet  facul¬ 
tatem  infinita  instrumenta  sibi  parandi. 

Ad  tertium  dicendum,  quod  habere  sta¬ 
turam  rectam  conveniens  fuit  homini  prop¬ 
ter  quatuor.  <• 

Primo  quidem,  quia  sensus  sunt  dati 
homini  non  solum  ad  vitae  necessaria  procu¬ 
randa,  sicut  aliis  animalibus,  sed  etiam  ad 
cognoscendum.  Unde,  cum  caetera  animalia 

non  delectentur  in  sensibilibus  nisi  per  ordi¬ 
nem  ad  cibos  et  venerea,  solus  homo  delec¬ 
tatur  in  ipsa  pulchritudine  sensibilium 
secundum  seipsam.  Et  ideo,  quia  sensus 
praecipue  vigent  in  facie,  alia  animalia 
habent  faciem  pronam  ad  terram,  quasi  ad 
cibum  quaerendum  et  providendum  sibi  de 
motu  1 ;  homo  vero  habet  faciem  erectam, 
ut  per  sensus,  et  praecipue  per  visum  qui 
est  subtilior  et  plures  differentias  rerum  os¬ 
tendit,  libere  possit  ex  omni  parte  sensibilia 
cognoscere  et  caelestia  et  terrena,  ut  ex 
omnibus  intolli gibilem  colligat  veritatem. 

Secundo,  ut  interiores  vires  liberius  suas 
operationes  habeant ;  dum  cerebrum,  in  quo 
quodammodo  perficiuntur,  non  est  depres¬ 
sum,  sed  super  omnes  partes  corporis  ele¬ 
vatum. 

Tertio,  quia  oporteret,  si  homo  haberet 
pronam  staturam,  quod  uteretur  manibus 
loco  anteriorum  pedum ;  et  sic  utilitas 
manuum  ad  diversa  opera  perficienda  ces¬ 
saret. 

Quarto,  quia  si  haberet  pronam  staturam, 
et  uteretur  manibus  loco  anteriorum  pedum, 
oporteret  quod  cibum  caperet  ore ;  et  ita 
haberet  os  oblongum  et  labia  dura  et  grossa 
et  linguam  etiam  duram,  ne  ab  exterioribus 
laederetur,  sicut  patet  in  aliis  animalibus;  et 
talis  dispositio  omnino  impediret  locutionem, 
quae  est  proprium  opus  rationis.  Et  tamen 
homo  staturam  rectam  habens  maxime 
distat  a  plantis.  Nam  homo  habet  superius 
sui,  id  est  caput,  versus  superius  mundi  et 
inferius  sui  versus  inferius  mundi ;  et  ideo 
est  optime  dispositus  secundum  dispositio¬ 
nem  totius.  Plantae  vero  habent  superius 
sui  versus  inferius  mundi,  nam  radices  sunt 
ori  proportionales,  inferius  autem  sui  versus 
superius  mundi.  Animalia  vero  bruta  medio 
modo ;  nam  superius  animalis  est  pars  qua 
accipit  alimentum,  inferius  autem  est  pars 
qua  emittit  superfluum. 

Conclusio.  —  Cum  quilibet  artifex  intendat  suo 
operi  dispositionem  optimam  secundum  praestitum 
sibi  finem  inducere,  recte  dicitur  corpus  humanum 
formatum  fuisse  ab  artifice  Deo  in  optima  disposi¬ 
tione  ;  non  simpliciter,  sed  secundum  quod  con¬ 
gruit  animae  rationali  et  ejus  operibus  {a). 


1  AI.  :  «  victu  »  quod  esset  repetitio  inutilis. 

(a)  Manes  Deum  dixit  in  formam  ferae  Adam 
formasse.  —  Juxta  doctores  et  sanctos  communi¬ 
ter,  ut  asserit  Guillermus,  Adam  de  mane  fuit 
Creatus,  et  in  paradiso  positus,  ubi  Eva  producta 
fuit,  et  hora  tertia  tentata.  Adam  creatus  est  ex¬ 


tra  paradisum,  Eva  in  paradiso,  sed  qua  die? 
Extra  dies  sex  creationis,  juxta  S.  Thomam,  qui 
sese  non  retractat,  q.  xcii  ,  a.  1,  quamvis  hoc 
minus  prudenter  affirmet  Billuart.  —  In  opere  ta¬ 
men  sex  dierum  Eva  materialiter  fuit  producta. 


✓ 

*  Siccam 
manus 
ejus  for¬ 
mave¬ 
runt. 

ARTICULUS  IV. 

Utrum  convenienter  corporis  humani  pro¬ 
ductio  in  Scriptura  describatur. 

Ad  quartum  sic  proceditur.  1.  Videtur 
quod  inconvenienter  corporis  humani  pro¬ 
ductio  in  Scriptura  describatur.  Sicut  enim 
corpus  humanum  est  factum  a  Deo,  ita  et 
alia  opera  sex  dierum.  Sed  in  aliis  operibus 
dicitur  :  Dixit  Deus  :  Fiat ,  et  factum  est. 
Ergo  similiter  dici  debuit  de  hominis  pro¬ 
ductione. 

2.  Praeterea,  corpus  humanum  a  Deo  im¬ 
mediate  est  factum,  ut  supra  dictum  est. 
Ergo  inconvenienter  dicitur  :  Faciamus  ho¬ 
minem. 

3.  Pra3terea,  forma  humani  corporis  est 
ipsa  anima,  quae  est  spiraculum  vitae.  In¬ 
convenienter  ergo ,  postquam  dixerat  : 
Formavit  Deus  hominem  de  limo  terree, 
subjunxit  :  Et  inspiravit  in  faciem  ejus  spi¬ 
raculum  vitee. 

5.  Praeterea,  anima,  quae  est  spiraculum 
vitae,  est  in  toto  corpore  et  principaliter  in 
corde.  Non  ergo  debuit  dicere  quod  inspi¬ 
ravit  in  faciem  ejus  spirandum  vitee. 

5.  Praeterea,  sexus  masculinus  et  femi¬ 
ninus  pertinent  ad  corpus,  imago  vero  Dei 
ad  animam.  Sed  anima,  secundum  Augus¬ 
tinum,  lib.  VII  Sup.  Gen.  ad  litt.,  c.  xxiv, 
coi.  308,  t.  3,  fuit  facta 1  ante  corpus.  Incon¬ 
venienter  ergo,  cum  dixisset  :  Ad  imagi¬ 
nem  suam  fecit  illum,  addidit  :  Masculum 
et  feminam  creavit  eos. 

In  contrarium  est  auctoritas  Scripturae. 

Respondeo  dicendum  ad  primum,  quod, 
sicut  Augustinus  dicit,  Super  Gen.  ad  litt., 
lib.  VI,  cap.  xii,  coi.  3-i7,  t.  3,  non  in  hoc 
praeeminet  homo  aliis  rebus  quod  Deus  fecit 
ipsum  hominem,  quasi  alia  ipse  non  fecerit, 
cum  scriptum  sitps.  ci,  26 :  Opera  manuum 
tuarum  sunt  coeli;  et  alibi,  ps.  xcxiv,  5  : 
Ariaam  fundaverunt  manus  ejus* ;  sed  in 
hoc  quod  ad  imaginem  Dei  factus  est  homo. 
Utitur  tamen  Scriptura  in  productione  ho¬ 
minis  speciali  modo  loquendi,  ad  ostenden¬ 
dum  quod  alia  propter  hominem  facta  sunt. 
Ea  enim  quae  principaliter  intendimus,  cum 
majori  deliberatione  et  studio  consuevimus 
facere. 

Ad  secundum  dicendum  quod  non  est  in- 


telligendum,  Deum  angelis  dixisse  :  Facia¬ 
mus  hominem ,  ut  quidam  perverse  intel¬ 
lexerunt.  Sed  hoc  dicitur  ad  signandam 
pluralitatem  divinarum  personarum,  qua¬ 
rum  imago  expressius  invenitur  in  homine. 

Ad  tertium  dicendum,  quod  quidam  in¬ 
tellexerunt  corpus  hominis  prius  tempore 
formatum,  et  postmodum  Deum  formato  jam 
corpori  animam  infudisse. 

Sed  contra  rationem  perfectionis  primae 
institutionis  rerum  est  quod  Deus  vel  corpus 
sine  anima,  vel  animam  sine  corpore  fecerit ; 
cum  utrum  que  sit  pars  humanae  naturae.  Et 
hoc  etiam  est  magis  inconveniens  de  cor¬ 
pore,  quod  dependet  ex  anima,  et  non  e 
converso. 

Et  ideo  ad  hoc  excludendum  quidam  po¬ 
suerunt,  quod,  cum  dicitur  :  Formavit  Deus 
hominem,  intclligitur  productio  corporis 
simul  cum  anima ;  quod  autem  additur  et 
inspiravit  in  faciem  ejus  spiraculum  vitee, 
intclligitur  de  Spiritu  sancto,  sicut  et  Do¬ 
minus  insufflavit  in  apostolos,  dicens  Joan., 
xx,  22  :  Accipite  Spiritum  sanctum. 

Sed  haec  expositio,  ut  dicit  Augustinus  in 
lib.  XIII  De  civit.  Dei ,  cap.  xxiv,  coi.  398, 
t.  7,  excluditur  per  verba  Scripturae;  nam 
Subditur  ad  praedicta  :  Et  factus  est  homo  in 
animam  viventem  :  quod  Apostolus,  I  ad 
Cor.,  xiii,  non  ad  vitam  spiritualem,  sed  ad 
vitam  animalem  refert. 

Per  spiraculum  ergo  vitae  intelligitur 
anima ;  ut  sic  quod  dicitur  :  Inspiravit  in 
faciem  ejus  spiraculum  vitee,  sit  quasi  expo¬ 
sitio  ejus  quod  praemiserat;  nam  anima  est 
corporis  forma. 

Ad  quartum  dicendum,  quod,  quia  opera- 
rationes  vitae  magis  manifestantur  in  facie 
hominis  propter  sensus  ibi  existentes,  ideo 
dicit  in  faciem  hominis  inspiratum  esse  spi¬ 
raculum  vitae. 

Ad  quintum  dicendum,  quod  secundum 
Augustinum,  Super  Gen.  ad  litt.,  lib.  IV, 
c.  xxxiv,  coi.  319,  t.  3,  omnia  opera  sex 
dierum  simul  sunt  facta.  Unde  animam 
primi  hominis,  quam  ponit  simul  factam 
cum  angelis,  non  ponit  factam  ante  sextum 
diem;  sed  in  ipso  sexto  die  ponit  esse  factam 
et  animam  primi  hominis  in  actu,  et  corpus 
ejus  secundum  rationes  causales.  Alii  vero 
doctores  ponunt  et  animam  et  corpus  homi¬ 
nis  factum  sexto  die  in  actu. 

Conclusio.  —  Quoniam  quee  principaliter  inten- 


1  Ita  cod  A.lcan.  cum  aliis;  editi «  non  fuit  facta.» 

dimus,  cum  majori  deliberatione  et  studio  facere 
consuevimus,  hinc  est  quod  productionis  corporis 
hominis  propter  quem  alia  facta  sunt,  specialem 
modum  Scriptura  expresserit. 

QILESTIO  XCII. 

DE  PRODUCTIONE  MULIERIS. 

(Et  quatuor  queeruniur.) 

Deinde  considerandum  est  de  productione 
mulieris;  et  circa  hoc  quaeruntur  quatuor  : 
1°  utrum  in  illa  rerum  productione  debuerit 
mulier  produci ;  2°  utrum  debuerit  fieri  de 
viro ;  3°  utrum  de  costa  viri ;  4°  utrum  facta 
fuerit  immediate  a  Deo. 

ARTICULUS  PRIMUS. 

Utrum  mulier  debuerit  produci  in  prima 
rerum  productione. 

Ad  primum  sic  proceditur.  1 .  Videtur  quod 
mulier  non  debuerit  produci  in  prima  rerum 
productione.  Dicit  enim  Philosophus  inlib.  II 
De  generat,  animal.,  cap.  iii,  non  procul  a 
fin.,  quod  «  femina  est  mas  occasionatus.  » 
Sed  nihil  occasionatum  et  deficiens  debuit 
esse  in  prima  rerum  institutione.  Ergo  in 
illa  prima  rerum  institutione  mulier  produ¬ 
cenda  non  erat. 

2.  Praeterea,  subjectio  et  minoratio  ex  pec¬ 
cato  est  subsecuta ;  nam  ad  mulierem  dictum 
est  post  peccatum,  Gen.,  iii,  16  :  Sub  viri 
potestate  eris.  Et  Gregorius  dicit ,  XXI 
Moral.,  c.  xv,  §  22,  coi.  203,  t.  2,  quod  «  ubi 
non  delinquimus,  omnes  pares  sumus1.  »  Sed 
mulier  naturaliter  est  minoris  virtutis  et  di¬ 
gnitatis  quam  vir;  semper  enim  «  honora¬ 
bilius  est  agens  patiente,  »  ut  dicit  Augusti¬ 
nus2,  XII  Super  Gen.  ad  litt.,  c.  xvi,  §  33, 
coi.  467,  t.  3.  Ergo  non  debuit  mulier 
produci  in  prima  rerum  productione  ante 
peccatum. 

3.  Praeterea,  occasiones  peccatorum  sunt 
amputandae.  Sed  Deus  praescivit  quod  mulier 
esset  futura  viro  in  occasionem  peccati.  Ergo 
non  debuit  mulierem  producere. 

Sed  contra  est  quod  dicitur  Genes.,  n,  18  : 
Non  est  bonum  hominem  esse*  solum  ;  facia¬ 
mus  ei  adjutorium  simile  sibi. 


Respondeo  dicendum,  quod  necessarium 
fuit  feminam  fieri,  sicut  Scriptura  dicit,  in 
adjutorium  viri;  non  quidem  in  adjutorium 
alicujus  alterius 3  operis,  ut  quidam  dixerunt, 
cum  ad  quodlibet  aliud  opus  convenientius 
juvari  possit  vir  per  alium  virum  quam  per 
mulierem,  sed  in  adjutorium  generationis. 
Quod  manifestius  videri  potest,  si  in  viventi¬ 
bus  modus  generationis  consideretur.  Sunt 
enim  quaedam  viventia  quae  in  seipsis  non 
habent  virtutem  activam  generationis,  sed 
ab  agente  alterius  speciei  generantur,  sicut 
plantae  et  animalia  quae  generantur  sine 
semine  ex  materia  convenienti  per  virtutem 
activam  caelestium  corporum.  Quaedam  vero 
habent  virtutem  generationis  activam  et 
passivam  cunjunctam,  sicut  accidit  in  plantis 
quae  generantur  ex  semine  :  non  enim  est 
in  plantis  aliquod  nobilius  opus  vitae  quam 
generatio ;  unde  convenienter  omni  tempore 
in  eis  virtuti  passivae  conjungitur  virtus 
activa  generationis.  Animalibus  vero  perfec¬ 
tis  competit  virtus  activa  generationis  se¬ 
cundum  sexum  masculinum,  virtus  vero 
passiva  secundum  sexum  femininum.  Et 
quia  est  aliquod  opus  vitae  nobilius  in  ani¬ 
malibus  quam  generatio,  ad  quod  eorum 
vita  principaliter  ordinatur ;  ideo  non  omni 
tempore  sexus  masculinus  feminino  conjun¬ 
gitur  in  animalibus  perfectis,  sed  solum 
tempore  coitus;  ut  imaginemur  per  coitum 
sic  fieri  unum  ex  mare  et  femina,  sicut  in 
planta  omni  tempore  conjunguntur  vis  mas¬ 
culina  et  feminina,  etsi  in  quibusdam  plus 
abundet  una  harum,  in  quibusdam  plus 
altera.  Homo  autem  adhuc  ordinatur  ad  no¬ 
bilius  opus  vitas,  quod  est  intelligere;  et 
ideo  adhuc  in  homine  debuit  esse  majori 
ratione  distinctio  utriusque  virtutis,  ut  seor¬ 
sum  produceretur  femina  a  mare,  et  tamen 
carnaliter  cunjungerentur  in  unum  ad  gene¬ 
rationis  opus.  Et  ideo  statim  post  formatio¬ 
nem  mulieris  dicitur  Gen.,  ii,  24  :  Erunt 
duo  in  carne  una. 

Ad  primum  ergo  dicendum,  quod  per  res¬ 
pectum  ad  naturam  particularem  femina  est 
aliquid  deficiens  et  occasionatum,  quia  virtus 
activa  quae  est  in  semine  maris,  intendit 
producere  sibi  simile  perfectum  secundum 
masculinum  sexum  ;  sed  quod  femina  gene¬ 
retur,  hoc  est  propter  virtutis  activae  debili- 


1  Non  sunt  expresse  verba,  sed  tantummodo  sen-  tior  est  qui  facit,  ea  re  de  qua  aliquid  facit.  » 
sus.  3  Ita  edit.  Rom.  deest  «  alterius.  » 

*  iEquivalenter  :  «  Omni  enim  modo  prsestan- 

i. 


37 


573  SUMMA  THEOLOGICA. 


tatem,  vel  propter  aliquam  materiae  indis- 
positionem,  vel  etiam  propter  aliquam  trans¬ 
mutationem  ab  extrinseco,  puta  a  ventis 
australibus,  qui  sunt  liumidi,  ut  dicitur  in 
lib.  IV  De  generat,  animal.,  can.  ii.  Sed  per 
comparationem  ad  naturam  universalem  fe¬ 
mina  non  est  aliquid  occasionatum,  sed  est 
de  intentione  naturae  ad  opus  generationis 
ordinata.  Intentio  autem  naturae  universalis 
dependet  ex  Deo  qui  est  universalis  auctor 
naturae  :  et  ideo,  instituendo  naturam,  non 
solum  marem,  sed  etiam  feminam  produxit. 

Ad  secundum  dicendum,  quod  duplex  est 
subjectio.  Una  servilis,  secundum  quam 
praesidens  utitur  subjecto  ad  sui  ipsius  utili¬ 
tatem,  et  talis  subjectio  introducta  est  post 
peccatum.  Est  autem  alia  subjectio  oecono¬ 
mica,  vel  civilis,  secundum  quam  praesidens 
utitur  subjectis  ad  eorum  bonum,  et  ista 
subjectio  fuisset  etiam  ante  peccatum.  Defuis¬ 
set  enim  bonum  ordinis  in  humana  multitu¬ 
dine,  si  quidam  per  alios  sapientiores  guber¬ 
nati  non  fuissent.  Et  sic  ex  tali  subjectione 
naturaliter  femina  subjecta  est  viro;  quia 
naturaliter  in  homine  magis  abundat  discre¬ 
tio  rationis.  Nec  inaequalitas  hominum  exclu¬ 
ditur  per  innocentiae  statum,  ut  infra  dice¬ 
tur. 

Ad  tertium  dicendum,  quod  si  omnia  ex 
quibus  homo  sumpsit  occasionem  peccandi, 
Deus  substravisset  a  mundo,  remansisset 
universum  imperfectum.  Nec  debuit  bonum 
commune  tolli,  ut  vitaretur  particulare  ma¬ 
lum  ;  praesertim  cum  Deus  sit  adeo  potens, 
ut  quodlibet  malum  possit  ordinare  in 
bonum. 

Conclusio.  —  Cum  oportuerit  in  prima  rerum 
formatione  dari  homini  adjutorium  ad  opus  gene¬ 
rationis  explendum,  debuit  tunc  mulier  produci. 

ARTICULUS  II. 

Utrum  mulier  debuerit  fieri  ex  viro. 

Ad  secundum  sic  proceditur.  1.  Yidetur 
quod  mulier  non  debuerit  fieri  ex  viro. 
Sexus  enim  communis  est  homini  et  aliis 
animalibus.  Sed  in  aliis  animalibus  feminae 
non  sunt  factae  ex  maribus.  Ergo  nec  in 
homine  fieri  debuit. 

2.  Praeterea,  eorum  quae  sunt  ejusdem 
speciei,  eadem  est  materia.  Sed  mas  et  femina 
sunt  ejusdem  speciei.  Cum  igitur  vir  fuerit 
factus  ex  limo  terrae,  ex  eodem  debuit  fieri 
femina  et  non  ex  viro. 

3.  Praeterea,  mulier  facta  est  in  adjuto¬ 


rium  generationis  viro.  Sed  nimia  propin¬ 
quitas  reddit  personam  ad  hoc  ineptam ;  undo 
personae  propinquae  a  matrimonio  excludun¬ 
tur,  ut  patet  Levit.,  xvm.  Ergo  mulier  non 
debuit  fieri  ex  viro. 

Sed  contra  est  quod  dicitur  Eccl.,  xvn,  5  : 
ex  ipso,  scilicet  viro,  adjutorium  simile  sibi, 
scilicet  mulierem. 

Respondeo  dicendum,  quod  conveniens 
fuit  mulierem  in  prima  rerum  institutione 
ex  viro  formari  magis  quam  in  aliis  anima¬ 
libus. 

Primo  quidem,  ut  in  hoc  quaedam  dignitas 
primo  homini  servaretur;  ut  secundum  Dei 
similitudinem  esset  et  ipse  principium  totius 
suae  speciei,  sicut  Deus  est  ipse  principium 
totius  universi.  Unde  et  Paulus  dicit,  [Act., 
xvn,  26,  quod  Deus  fecit  ex  uno  omne  genus 
hominum. 

Secundo,  ut  vir  magis  diligeret  mulierem, 
et  ei  inseparabilius  adhaereret,  dum  cognos¬ 
ceret  eam  ex  se  esse  productam.  Unde  dici¬ 
tur  Gen.,  ii,  23  et  24  :  De  viro  sumpta  est. 
Quamobrem  relinquet  homo  patrem  et 
matrem,  et  adhaerebit  uxori  suae.  Et  hoc 
maxime  necessarium  fuit  in  specie  humana, 
in  qua  mas  et  femina  commanent  per  totam 
vitam,  quod  non  contingit  in  aliis  animali¬ 
bus. 

Tertio,  quia,  ut  Philosophus  dicit  VIII 
Ethic.,  cap.  xn,  mas  et  femina  cunjungun- 
tur  in  hominibus  non  solum  propter  necessi¬ 
tatem  generationis,  ut  in  aliis  animalibus,' 
sed  etiam  propter  domesticam  vitam,  in  qua 
sunt  aliqua  opera  viri  et  feminae,  et  in  qua 
vir  est  caput  mulieris.  Unde  convenienter  ex 
viro  formata  est  femina  sicut  ex  suo  princi¬ 
pio. 

Quarta  vero  ratio  est  sacramentalis.  Figu¬ 
ratur  enim  per  hoc  quod  Ecclesia  a  Christo 
sumit  principium.  Unde  Apostolus  dicit  ad 
Ephes.,  v,  32  :  Sacramentum  hoc  magnum 
est;  ego  autem  dico  in  Christo  et  in 
Ecclesia. 

Et  per  hoc  patet  responsio  ad  primum. 

Ad  secundum  dicendum,  quod  materia  est 
ex  qua  aliquid  fit.  Natura  autem  creata  habet 
determinatum  principium ;  et  cum  sit  deter¬ 
minata  ad  unum,  etiam  habet  determinatum 
processum,  unde  ex  determinata  materia 
producit  aliquid  in  determinata  specie.  Sed 
virtus  divina,  cum  sit  infinita,  petest  idem 
secundum  speciem  ex  quacumque  materia 
facere,  sicut  virum  ex  limo  terra?,  et  mulie¬ 
rem  ex  viro. 


QILEST.  XCIT,  ART.  II  ET  III. 


Ad  tertium  dicendum,  quod  ex  naturali 
generatione  contrahitur  quaedam  propin¬ 
quitas,  qu®  matrimonium  impedit.  Sed 
mulier  non  est  producta  a  viro  per  natura¬ 
lem  generationem,  sed  sola  virtute  divina  ; 
unde  Eva  non  dicitur  filia  Ad®.  Et  propter 
hoc  ratio  non  sequitur. 

Conclusio.  —  Ut  vitas  principium  totius  suce 
speciei  esset,  sicut  Deus  totius  universi,  mulierem 
-ex  viro  formari  decuit. 

ARTICULUS  III. 

Utrum  mulier  debuerit  formari  de  costa 
viri. 

Ad  tertium  sic  proceditur.  1.  Videtur  quod 
mulier  non  debuerit  formari  de  costa  viri. 
Costa  enim  viri  fuit  multo  minor  quam  cor¬ 
pus  mulieris.  Sed  ex  minori  non  potest  fieri 
majus,  nisi  vel  per  additionem,  quod  si 
fuisset,  magis  ex  illo  addito  mulier  formata 
diceretur  quam  de  costa;  vel  per  rarefactio- 
nem ;  quia,  ut  dicit  Augustinus,  X  Super 
Genes,  ad  litt.,  cap.  xxvi,  coi.  428,  t.  3, 
«  non  est  possibile  ut  aliquod  corpus  crescat, 
nisi  rarescat1. »  Non  autem  invenitur  corpus 
mulieris  rarius  quam  viri,  ad  mirius  in  ea 
proportione  quam  habet  costa  ad  corpus 
Ev®.  Ergo  Eva  non  fuit  formata  de  costa 
Ad®. 

2.  Praeterea,  in  operibus  primo  creatis  non 
fuit  aliquid  superfluum.  Costa  ergo  Adae  fuit 
de  perfectione  corporis  ejus.  Ergo,  ea  sub¬ 
tracta,  remansit  imperfectum,  quod  videtur 
inconveniens. 

3.  Praeterea,  costa  non  potest  separari  ab 
homine  sine  dolore.  Sed  dolor  non  fuit  ante 
peccatum.  Ergo  costa  non  debuit  separari  a 
viro,  ut  ex  ea  mulier  formaretur. 

Sed  contra  est  quod  dicitur  Genes.,  it,  22  : 
JEdificavit  Dominus  Deus  costam ,  quam 
tulerat  de  Adam,  in  mulierem. 

Respondeo  dicendum,  quod  conveniens 
fuit  mulierem  formari  de  costa  viri.  Primo 
quidem  ad  significandum  quod  inter  virum 
et  mulierem  debet  esse  specialis  conjunctio; 
neque  enim  mulier  debet  dominari  in 
virum ,  et  ideo  ilon  est  formata  de  capite ; 
neque  debet  a  viro  despici,  tanquam  servili¬ 

1  «  Quid  autem  absurdius  quam  putare...  ullum 
esse  corpus,  manente  naturge  suge  quantitate,  quod 
undique  crescat,  nisi  rarescat.  » 

2  Ita  cod.  Alcan.  et  Camer.,  cum  editis  plurimis; 


570 

ter  subjecta,  et  ideo  non  est  formata  de 
pedibus.  Secundo  propter  sacramentum, 
quia  de  latere  Christi  dormientis  in  cruce 
flexerunt  sacramenta,  id  est  sanguis  et  aqua, 
quibus  est  Ecclesia  instituta. 

Ad  primum  ergo  dicendum,  quod  quidam 
dicunt,  per  multiplicationem  materi®  absque 
alterius  additione  formatum  fuisse  corpus 
mulieris,  ad  modum  quod  Dominus  quinque 
panes  multiplicavit. 

Sed  hoc  est  omnino  impossibile.  Multipli¬ 
catio  enim  pr®dicta  aut  accidit  secundum 
transmutationem  substanti®  ipsius  materi®, 
aut  secundum  transmutationem  dimensio¬ 
num  ejus  :  non  autem  secundum  transmu¬ 
tationem  substanti®  ipsius  materi®,  tum 
quia  materia  in  se  considerata  est  omnino 
intransmutabilis,  utpote  existensin  potentia, 
et  habens  solum  rationem  subjecti,  tum 
etiam  quia  multitudo  et  magnitudo  sunt 
pr®ter  essentiam  ipsius  materi®.  Et  ideo 
nullo  modo  potest  multiplicatio  materi® 
intelligi  eadem  materia  manente,  absque 
additione,  nisi  per  hoc  quod  majores  dimen¬ 
siones  accipiat.  Hoc  autem  est  rarefieri , 
scilicet  materiam  eamdem  accipere  majores 
dimensiones,  ut  Philosophus  dicit  in  IV 
Phys.,  text.  84.  Dicere  ergo  materiam 
eamdem  multiplicari  absque  rarefactione, 
est  ponere  contradictoria  simul,  scilicet  de¬ 
finitionem  absque  definito. 

Unde,  cum  non  appareat  rarefactio  in  ta¬ 
libus  nultiplicationibus,  necesse  est  ponere 
additionem  materi®  vel  per  creationem,  vel, 
quod  probabilius  est,  per  conversionem2. 
Unde  Augustinus  dicit,  Super  Joan.  tract. 
xxiv,  coi.  1593,  t.  3  quod  hoc  modo  Christus 
ex  quinque  panibus  satiavit  quinque  millia 
hominum,  quomodo  ex  paucis  granis  pro¬ 
ducit  multitudinem  segetum ;  quod  fit  per 
conversionem  alimenti.  Dicitur  tamen  vel 
ex  quinque  panibus  turbas  pavisse,  vel  ex 
costa  mulierem  formasse,  quia  additio  facta 
est  ad  materiam  pr®existentem  cost®,  vel 
panum. 

Ad  secundum  dicendum,  quod  costa  fila 
fuit  de  perfectione  Ad®,  non  prout  erat  in¬ 
dividuum  quoddam,  sed  prout  erat  princi¬ 
pium  speciei,  sicut  semen  est  de  perfectione 
generantis,  quod  operatione  naturali  cum 

edit.  Rom.  :  «  vel  per  creat' anem,  quod  probabi¬ 
lius  est,  vel  per  conversionem.  »  Vide  III  part., 
qusest.  xliv,  art.  -4,  ad  4;  et  II,  dist.  18,  queest.  i, 
art.  1. 

delectatione  resolvitur.  Unde  multo  magis 
virtute  divina  corpus  mulieris  potuit  de  costa 
viri  formari  absque  dolore. 

Et  per  hoc  patet  solutio  ad  tertium. 

Conclusio.  —  Ut  significaretur  inter  virum  et 
mulierem  debere  esse  socialem  conjunctionem,  et 
fluxura  sacramenta  de  latere  Christi  dormientis  in 
cruce,  mulierem  de  costa  viri  formari  conve¬ 
niebat  (a). 

ARTICULUS  IV. 

Utrum  mulier  fuerit  immediate  formata 
a  Deo. 

Ad  quartum  sic  proceditur.  1.  Videtur 
quod  mulier  non  fuerit  immediate  formata  a 
Deo.  Nullum  enim  individuum  ex  simili  se¬ 
cundum  speciem  productum  fit  immediate  a 
Deo.  Sed  mulier  facta  est  de  viro,  qui  est 
ejusdem  speciei  cum  ipsa.  Ergo  non  est 
facta  immediate  a  Deo. 

2.  Praeterea,  Augustinus  dicit,  III  De 
Trinit.,  c.  iv,  coi  873,  t.  8,  quod  corporalia 
dispensantur  a  Deo  per  angelos.  Sed  corpus 
mulieris  ex  materia  corporali  est  formatum. 
Ergo  est  factum  per  ministerium  angelo¬ 
rum,  et  non  immediate  a  Deo. 

3.  Praeterea,  ea  quae  praeextiterunt  in  crea¬ 
turis  secundum  rationes  causales,  producun¬ 
tur  virtute  alicujus  creaturae,  et  non  imme¬ 
diate  a  Deo.  Sed  secundum  causales  rationes 
corpus  mulieris  in  primis  operibus  pro¬ 
ductum  fuit,  ut  Augustinus  dicit,  Super 
Gen.  ad  litt.,  lib.  IX,  c.  xv,  coi.  403,  t.  3. 
Ergo  non  fuit  producta  mulier  immediate  a 
Deo. 

Sed  contra  est  quod  Augustinus  dicit  in 
eodem  lib.,  ibid.  :  «  Formare  vel  aedificare 
costam  ut  mulier  esset,  non  potuit  nisi  Deus, 
a  quo  universa  natura  subsistit.  » 

Respondeo  dicendum,  quod  sicut  supra 
dictum  est,  uniuscujusque  speciei  generatio 
naturalis  est  ex  determinata  materia.  Mate- 

1  «  Non  liabuit hoc  prima  rerum  conditio,  quando 
sexto  die  dictum  est,  Masculum  et  feminam  fecit 
eos,  ut  femina  omnino  sic  fieret ;  sed  tantum  hoc 
habuit  quia  et  sic  fieri  posset.  » 

(a)  Cajetanus  dicit  formationem  Evse  admitten¬ 
dam  esse  secundum  mysterium,  per  parabolam, 
non  per  allegoriam  ut  Origenistae  docuerant, 
llugo  a  S.  Victore  ex  sola  costa  Ada3  vult  Evam 
fuisse  productam,  probabiliter  per  rarefactionem 
majorem  illius,  id  est,  per  dilatationem  et  porosita- 
tis  extensionem.  Quando  enim  particulae  aeris 
spatium  implent  circa  terram,  earum  dilatatio  ad 
rarefactionem  ducit,  et  de  facto,  in  quacumque 
extensione,  corporis  dilatati  particulae  in  minori 


ria  autem  ex  qua  naturaliter  generatur 
homo  est  semen  humanum  viri  vel  feminae» 
Unde  ex  alia  quacumque  materia  individuum 
humanae  speciei  generari  non  potest  natu¬ 
raliter.  Solus  autem  Deus,  qui  est  naturae 
institutor,  potest  praeter  naturae  ordinem  res 
in  esse  producere.  Et  ideo  solus  Deus  potuit 
vel  virum  de  limo  terrae,  vel  mulierem  de 
costa  viri  formare. 

Ad  primum  ergo  dicendum,  quod  ratio 
illa  procedit  quando  individuum  generatur 
ex  simili  secundum  speciem  generatione 
naturali. 

Ad  secundum  dicendum ,  quod ,  sicut 
Augustinus  dicit,  Super  Gen.  ad  litt.,  lib.  IX, 
c.  xv,  coi  403,  t.  3,  an  ministerium  angeli 
exhibuerint  Deo  in  formatione  mulieris, 
nescimus;  certum  tamen  est  quod  sicut 
corpus  viri  de  limo  non  fuit  formatum  per 
angelos,  ita  nec  corpus  mulieris  de  costa 
viri. 

Ad  tertium  dicendum,  quod,  sicut  Augus¬ 
tinus  in  eodem  lib.,  c.  xviii,  coi.  407,  t.  3, 
dicit,  te  non  habuit  prima  rerum  conditio  ut 
femina  omnino  sic  fieret;  sed  tamen  hoc 
habuit  ut  sic  fieri  posset 1 . »  Et  ideo  secundum 
causales  rationes  praeexistit  corpus  mulieris 
in  primis  operibus,  non  secundum  potentiam 
activam,  sed  secundum  potentiam  passivam 
tantum,  in  ordine  ad  potentiam  activam 
Creatoris. 

Conclusio.  —  Cum  a  solo  Deo,  qui  est  naturae 
institutor,  possit  res  praeter  naturae  ordinem  in 
esse  produci ,  ab  eo  solo  formari  potuit  mulier  de 
costa  viri  (a). 

QU2ESTIO  XCIII. 

DE  FINE  S1YE  TERMINO  PRODUCTIONIS  HOMINIS. 

(Et  novem  quaeruntur.) 

Deinde  considerandum  est  de  fine  sive 
termino  productionis  hominis  prout  dicitur 
factus  ad  imaginem  et  similitudinem  Dei,  et 

numero  vel  rariores  sunt  quam  corporis  compressi ; 
unde  non  incaute  phaenomenon  istud  rarefactio  a 
Scholasticis  vocatur. 

Magister  et  alii  dixerunt  quod  Eva  fuit  producta 
sine  additione  materiae  aliunde  sumptae,  per  mul¬ 
tiplicationem  materiae  in  seipsa.  Guillelmus  dicit 
quod  Deus  materiam  ex  nihilo  creatam  superaddi- 
dit. 

(a)  Augustinus ,  Magister  et  Richardus  de  Me- 
diavilla  dicunt  quod  angeli  quoad  aliquid  in 
formatione  mulieris  ministraverunt,  ipsum  Adam 
soporando,  et  costam  cum  carne  abstrahendo ;  sed 
quoad  alia  non  potuerunt  efficere. 

QU7EST.  XCIII,  ART.  I. 


circa  hoc  quaeruntur  novem  :  1°  utrum  in 
homine  sit  imago  Dei ;  2°  utrum  imago  Dei 
sit  in  irrationalibus  creaturis;  3°  utrum 
imago  Dei  sit  magis  in  angelo  quam  in 
homine:  4°  utrum  imago  Dei  sit  in  omni 
homine;  5°  utrum  in  liomine  sit  imago  Dei 
per  comparationem  ad  essentiam  vel  ad 
personas  divinas  omnes,  aut  ad  unam 
carum ;  0°  utrum  imago  Dei  sit  in  homine 
secundum  potentias,  aut  secundum  habitus 
aut  actus;  7°  utrum  per  comparationem  ad 
omnia  objecta;  8°  utrum  imago  Dei  invenia¬ 
tur  in  homine  solum  secundum  mentem; 
9°  de  differentia  imaginis  et  similitudinis. 

ARTICULUS  PRIMUS. 

Utrum  imago  Dei  sit  in  homine. 

Ad  primum  sic  proceditur,  d .  Videtur  quod 
Imago  Dei  non  sit  in  homine.  Dicitur  enim 
Isa.,  xl,  18  :  Cui  similem  fecistis  Deum,  aut 
quam  imaginem  ponetis  ei? 

2.  Praeterea,  esse  Dei  imaginem  est  pro¬ 
prium  primogeniti,  de  quo  dicit  Apostolus  ad 
Uoloss.,  i,  15  :  Qui  est  imago  Dei  invisibilis, 
primogenitus  omnis  creatur  se.  Non  ergo  in 
homine  invenitur  Dei  imago. 

3.  Praeterea,  Hilarius  dicit  in  lib.  De  syn., 
§13,  coi.  490,  t.  2,  quod  «  imago  est  ejus  rei 
«ud  quam  imaginatur,  species  indifferens;  » 
et  iterum  dicit,  ibid . ,  quod  «imago  est  rei 
ad  rem  coaequandae  indiscreta  et  unita  simi¬ 
litudo  1 .  »  Sed  non  est  species  indifferens  Dei 
et  hominis  ;  nec  potest  esse  aequalitas  homi¬ 
nis  ad  Deum.  Ergo  in  homine  non  potest 
esse  imago  Dei. 

Sed  contra  est  quod  dicitur  Gen.,  i,  26  : 
Faciamus  hominem  ad  imaginem  et  simili¬ 
tudinem  nostram. 

Respondeo  dicendum,  quod,  sicut  Augus¬ 
tinus  dicit  in  lib.  LXXXIII  Quxst.,  q.  lxxiv, 
coi.  83,  t.  C,  «  ubi  est  imago,  continuo  est 
et  similitudo;  sed  ubi  est  similitudo,  non  con¬ 
tinuo  est  imago2.  »  Ex  quo  patet  quod  simi¬ 
litudo  est  de  ratione  imaginis,  et  imago 
aliquid  addit  supra  rationem  similitudinis, 
-scilicet  quod  sit  ex  alio  expressa.  Imago 
enim  ducitur  ex  eo  quod  agitur  ad  imitatio¬ 
nem  alterius;  unde  ovum,  quantumcumquo 
-sit  alteri  ovo  simile  et  aequale,  quia  tamen 

1 «  Cum  imago  omnis,  ejus  ad  quem  coimaginetur 
species  indifferens  sit.  »  —  «  Imago  itaque  est  rei  ad 
rem  coaequanda?  imaginata  et  indiscreta  simili¬ 
tudo.  » 


non  est  expressum  ex  illo,  non  dicitur  imago 
ejus3  :  aequalitas  autem  non  est  de  ratione 
imaginis;  quia,  ut  Augustinus  ibidem  dicit : 
«  ubi  est  imago,  non  continuo  est  aequali¬ 
tas,  »  ut  patet  in  imagine  alicujus  in  speculo 
relucente.  Est  tamen  de  ratione  perfectae 
imaginis,  nam  in  perlecta  imagine  non 
deest  aliquid  imagini,  quod  insit  illi  de  quo 
expressa  est. 

Manifestum  est  autem,  quod  in  homine 
invenitur  aliqua  Dei  similitudo,  quae  dedu¬ 
citur  a  Deo  sicut  ab  exemplari;  non  tamen 
est  similitudo  secundum  aequalitatem,  quia 
in  infinitum  excedit  exemplar  hoc  tale 
exemplatum.  Et  ideo  in  homine  dicitur  esse 
imago  Dei,  non  tamen  perfecta,  sed  imper¬ 
fecta.  Et  hoc  significat  Scriptura,  cum  dicit 
hominem  factum  ad  imaginem  Dei.  Prae¬ 
positio  enim,  ad,  accessum  quemdam  signi¬ 
ficat,  qui  competit  rei  distanti. 

Ad  primum  ergo  dicendum,  quod  Pro¬ 
pheta  loquitur  de  corporalibus  imaginibus 
ab  homine  fabricatis ;  et  ideo  signanter  dicit : 
Quam  imaginem  ponetis  ei  ?  Sed  Deus  ipse 
sibi  in  homine  posuit  spiritualem  imagi¬ 
nem. 

Ad  secundum  dicendum,  quod  primoge¬ 
nitus  omnis  creaturae  est  imago  Dei  perfecta, 
perfecte  implens  illud  cujus  imago  est.  Et 
ideo  dicitur  imago,  et  nunquam  ad  imagi¬ 
nem.  Homo  vero  et  propter  similitudinem 
dicitur  imago,  et  propter  imperfectionem 
similitudinis  dicite"  ad  imaginem.  Et  quia 
similitudo  perfecta  Dei  non  potest  esse  nisi 
in  identitate  naturae,  imago  Dei  est  in  filio 
suo  primogenito  ,  sicut  imago  regis  in  filio 
sibi  connaturali ;  in  homine  autem  sicut  in 
aliena  natura,  sicut  imago  regis  in  nummo 
argenteo,  ut  patet  per  Augustinum  in  lib.  De 
decem  chordis,  Sermone  ix,  c.  viii,  coi.  82, 
t.  5. 

Ad  tertium  dicendum,  quod  cum  unum 
sit  ens  indivisum,  eo  modo  dicitur  species 
indifferens,  quo  una.  Unum  autem  dicitur 
aliquid,  non  solum  numero,  aut  specie,  aut 
genere,  sed  etiam  secundum  analogiam  vel 
proportionem  quamdam;  et  sic  est  unitas, 
vel  convenientia  creaturae  ad  Deum.  Quod 
autem  dicit,  «  rei  ad  rem  coaequandae,  »  per¬ 
tinet  ad  rationem  perfectae  imaginis. 

Conclusio.  —  Cum  in  homine  inveniatur  aliqua 

2  Plenius  in  textu  D.  Augustini. 

3  Ita  cod.  Alcan.  et  Tarrac.  cum  editis  fere  om¬ 
nibus  ;  edit.  Rom. :  «  ad  imaginem  ejus.  » 

Dei  similitudo,  quse  ab  eo  deducitur  sicut  ab 
exemplari,  non  tamen  secundum  Domini  aequalita¬ 
tem  ;  est  quidem  in  homine  imago  Dei,  sed 
imperfecta  (a). 

ARTICULUS  II. 

Utrum  imago  Dei  inveniatur  in  irrationa¬ 
libus  creaturis. 

Ad  secundum  sic  proceditur.  1.  Videtur 
quod  imago  Dei  inveniatur  in  irrationalibus 
creaturis.  Dicit  enim  Dionysius,  in  lib.  De 
divin.  nomin.,  cap.  n,  §  8,  coi.  646,  t.  1  : 
«  Habent  causata  causarum  suarum  contin¬ 
gentes  imagines1.  »  Sed  Deus  est  causa  non 
solum  rationalium  creaturarum,  sed  etiam 
irrationalium.  Ergo  imago  Dei  invenitur  in 
irrationalibus  creaturis.  . 

2.  Prseterea,  quanto  est  expressior  simili¬ 
tudo  in  aliquo,  tanto  magis  accedit  ad  ratio¬ 
nem  imaginis.  Sed  Dionysius  dicit,  iv  cap. 
De  div.  norh.,  §  4,  coi.  698,  t.  4,  quod  «  ra¬ 
dius  solaris  maxime  habet  similitudinem  di¬ 
vinae  bonitatis2. »  Ergo  est  ad  imaginem  Dei. 

3.  Prseterea,  quando  aliquid  est  magis 
perfectum  in  bonitate,  tanto  magis  est  Deo 
simile.  Sed  totum  universum  est  perfectius 
in  bonitate  quam  homo  ;  quia  etsi  bona  sint 
singula,  tamen  simul  omnia  dicuntur  valde 
bona,  Gen.,  i.  Ergo  totum  universum  est  ad 
imaginem  Dei,  et  non  solum  homo. 

4.  Prseterea,  Boetius,  in  lib.  III  Deconsol., 
metr.  ix,  coi.  759,  t.  4,  dicit  de  Deo  : 

«  Mundum  mente  gerens,  similique  in  imagine 

[formans.  » 

Ergo  totus  mundus  est  ad  imaginem  Dei,  et 
nor.  solum  rationalis  creatura. 

Sed  contra  est  quod  dicit  Augustinus, 
VI  Super  Gen.  ad  litt.,  c.  xn,  coi.  348,  t.  3  : 

«  Hoc  excellit  in  homine,  quia  Deus  ad  ima¬ 
ginem  suam  hominem  fecit,  propter  hoc 
quod  ei  dedit  mentem-  intellectualem,  qua 
praestat  pecoribus.  »  Ea  ergo  quse  non 
habent  intellectum,  non  sunt  ad  imaginem 
Dei. 

Respondeo  dicendum,  quod  non  quselibet 
similitudo,  etiamsi  sit  expressa  ex  altero  suf¬ 
ficit  ad  rationem  imaginis.  Si  enim  similitudo 
sit  secundum  genus  tantum,  vel  secundum 


aliquod  accidens  commune,  non  propter  hi  c 
dicetur  aliquid  esse  ad  imaginem  alterius. 
Non  enim  posset  dici  quod  vermis,  qui  oritur 
ex  homine,  sit  imago  hominis,  propter  simi¬ 
litudinem  generis.  Neque  iterum  potest  dici, 
quod  si  aliquid  fiat  album  ad  similitudinem 
alterius,  propter  hoc  sit  ad  ejus  imaginem ; 
quia  album  est  accidens  commune  pluribus 
speciebus.  Requiritur  autem  ad  rationem 
imaginis  quod  sit  similitudo  secundum 
speciem,  sicut  imago  regis  est  in  filio  suo; 
vel  ad  minus  secundum  aliquod  accidens 
proprium  speciei,  et  praecipue  secundum 
figuram,  sicut  hominis  imago  dicitur  esse  in 
cupro.  Unde  signanter  Hilarius  dicit  in  lib. 
De  synod.,  §  13,  coi.  490,  t.  2,  quod  a  imago 
est  species  indifferens,  » 

Manifestum  est  autem  quod  similitudo 
speciei  attenditur  secundum  ultimam  diffe¬ 
rentiam.  Assimilantur  autem  aliqua  Deo, 
primo  quidem  et  maxime  communiter,  in- 
quantum  sunt;  secundo,  inquantum  vivunt; 
tertio  vero,  inquantum  sapiunt  vel  intel- 
ligunt;  quae,  ut  Augustinus  dicit  in  lib. 
LXXXIII  Quaestion.,  q.  li,  coi.  32,  t.  6,  «ita 
Deo  similitudine  sunt  proxima,  ut  in  crea¬ 
turis  nihil  sit  propinquius.  »  Sic  ergo  patet 
quod  solae  intellectuales  creaturae,  proprie 
loquendo,  sunt  ad  imaginem  Dei. 

Ad  primum  ergo  dicendum,  quod  omne 
imperfectum  est  quaedam  participatio  per¬ 
fecti.  Et  ideo  etiam  ea  quae  deficiunt  a 
ratione  imaginis,  inquantum  tamen  aliqua- 
lem  Dei  similitudinem  habent,  participant 
aliquid  de  ratione  imaginis.  Et  ideo  Diony¬ 
sius  dicit  quod  «  causata  habent  causarum 
contingentes  imagines,  »  id  est,  quantum 
contingit  ea  habere,  et  non  simpliciter. 

Ad  secundum  dicendum,  quod  Dionysius 
assimilat  radium  solarem  divinae  bonitati 
quantum  ad  causalitatem,  non  secundum 
dignitatem  naturae,  quae  requiritur  ad  ratio¬ 
nem  imaginis, 

Ad  tertium  dicendum,  quod  universum 
est  perfectius  in  bonitate  quam  intellectualis 
creatura,  extensive  et  diffusive;  sed  inten- 
sive  et  collective  similitudo  divinae  perfec¬ 
tionis  magis  invenitur  in  intellectuali  crea¬ 
tura,  quae  est  capax  summi  boni. 


1  Corderius  :  «  Non  enim  est  perfecta  et  absoluta  enim  bono  lumen  proficiscitur,  et  imago  bonitatis 
similitudo  eorum  quse  effecta  sunt  et  causarum  ;  est ;  quamobrem  nomine  luminis  bonum  laudatur, 
quin  potius  habent  quidem  effecta  causarum,  quoad  tanquam  appareat  primum  exemplar  in  imagine.  » 
fieri  potest,  imagines.  »  (a)  Homo  est  imago  Dei  naturalis,  non  artificia- 

s  Sensum  reddit  D.  Thomas.  Corderius  :  «  Quid  lis,  nec  tamen  connaturalis,  quia  connaturalita»- 
autem  dicatur  de  ipsomet  radio  solis  ?  A  summo  convenientiam  in  eadem  natura  dicit. 


QILEST.  XCIII, 

Ycl  dicendum  quod  pars  non  dividitur 
contra  totum,  sed  contra  aliam  partem.  Unde 
cum  dicitur  quod  sola  natura  intellectualis 
est  ad  imaginem  Dei,  non  excluditur  quin 
universum  secundum  aliquam  sui  partem 
sit  ad  imaginem  Dei,  sed  excluduntur  alice 
partes  universi. 

Ad  quartum  dicendum,  quod  imago  acci¬ 
pitur  a  Boetio  secundum  rationem  simili¬ 
tudinis,  qua  artificiatum  imitatur  speciem 
artis,  quse  est  in  mente  artificis.  Sic  autem 
quaelibet  creatura  est  imago  rationis  exem¬ 
plaris,  quam  habet  in  mente  divina.  Sic 
autem  non  loquimur  nunc  de  imagine,  sed 
secundum  quod  attenditur  secundum  simi¬ 
litudinem  naturae,  prout  scilicet  primo  enti 
assimilantur  omnia,  inquantum  sunt  entia, 
et  primae  vitae,  inquantum  sunt  viventia ; 
et  summae  sapientiae,  inquantum  sunt  intel- 
ligentia. 

Conclusio.  —  Cum  solee  intellectuales  creaturee 
assimilentur  Deo  ut  intelligit,  et  sapit ;  ese  solee,  si 
proprie  loquamur,  sunt  ad  imaginem  Dei  (a). 

ARTICULUS  III. 

Utrum  angelus  sit  magis  ad  imaginem  Dei 
quam  homo. 

x\d  tertium  sic  proceditur.  1 .  Videtur  quod 
angelus  non  sit  magis  ad  imaginem  Dei 
quam  lioino.  Dicit  enim  Augustinus  in 
Serm.  de  imagine,  Serm.  xlui,  de  verbis 
Apost.,  cap.  ii,  coi.  255,  t.  5,  quod  «Deus 
nulli  alii  creaturae  dedit  quod  sit  ad  imagi¬ 
nem  suam  nisi  homini l *.  »  Non  ergo  verum 
est  quod  angelus  magis  dicatur  ad  imagi¬ 
nem  Dei  quam  homo. 

2.  Praeterea,  secundum  Augustinum  in 
lib.  LXXXIII  Quxstion.y  quaest.  li,  coi.  33, 
§  2,  t.  6,  «  homo  ita  est  ad  imaginem  Dei, 
ut  nulla  interposita  creatura  formetur  a 
Deo ;  et  ideo  nihil  est  illi  conjunctius a.  »  Sed 

1  Sensus  est,  non  ipsamet  verba. 

*  Ita  legitur  in  textu  D.  Augustini,  aliquot  verbis 
mutatis. 

3  «  Notandum  quod  non  ad  similitudinem  Dei 
factus,  sed  signaculum  similitudinis  dicitur,  ut  quo 
in  eo  subtilior  est  natura ,  eo  in  illo  imago  Dei  si¬ 
milius  insinuetur  expressa. » 

(a)  Secundum  D.  Thomae  viam,  imago  distincte 
sub  ratione  individui ,  vestigium  indistincte  sub 
ratione  speciei  repraesentat. 

Secundum  Scotistas,  umbra  est  obscura,  et  in 
quadam  elongatione  confusiva  respectu  rei  cujus 
est  umbra  consistit. 


ART.  II  ET  III. 

imago  Dei  dicitur  aliqua  creatura,  inquan¬ 
tum  Deo  conjungitur.  Ergo  angelus  non 
est  magis  ad  imaginem  Dei  quam  homo. 

3.  Praeterea,  creatura  dicitur  ad  imaginem 
Dei,  inquantum  est  intellectualis  natura*. 
Sed  intellectualis  natura  non  intenditur  nec 
remittitur;  non  enim  est  de  genere  acci¬ 
dentis,  cum  sit  in  genere  substantia?..  Ergo 
angelus  non  est  magis  ad  imaginem  Dei 
quam  homo. 

Sed  contra  est  quod  dicit  Gregor ius  in 
xxxiv  Homil.  in  Evang.,  §  7,  coi.  1250,  t.  2, 
quod  «  angelus  dicitur  signaculum  similitu¬ 
dinis,  quia  in  eo  similitudo  divinae  imaginis 
magis  insinuatur  expressa  3.  » 

Respondeo  dicendum,  quod  de  imagine 
Dei  loqui  dupliciter  possumus  :  uno  modo 
quantum  ad  id  in  quo  primo  consideratur 
ratio  imaginis,  quod  est  intellectualis  na¬ 
tura  ;  et  sic  imago  Dei  est  magis  in  angelis 
quam  sit  in  hominibus,  quia  intellectualis 
natura  perfectior  est  in  eis,  ut  ex  supra 
dictis  patet.  Secundo  potest  considerari 
imago  Dei  in  homine  quantum  ad  id  in  quo 
secundario  consideratur,  prout  scilicet  in 
homine  invenitur  qua?dam  Dei  imitatio,  in¬ 
quantum  scilicet  homo  est  de  homine,  sicut 
Deus  de  Deo  ;  et  inquantum  anima  hominis 
est  tota  in  toto  corpore  ejus,  et  iterum  tota 
in  qualibet  parte  ipsius,  sicut  Deus  se  habet 
ad  mundum.  Et  secundum  heee  et  similia 
magis  invenitur  Dei  imago  in  homine  quam 
in  angelo.  Sed  quantum  ad  hoc  non  atten¬ 
ditur  per  se  ratio  divinse  imaginis  in  homine, 
nisi  praesupposita  prima  imitatione,  qua?  est 
secundum  intellectualem  naturam ;  alioquin 
etiam  animalia  bruta  essent  ad  imaginem 
Dei.  Et  ideo  cum  quantum  ad  intellectualem 
naturam  angelus  sit  magis  ad  imaginem 
Dei  quam  homo,  simpliciter  concedendum 
est  angelum  magis  esse  ad  imaginem  Dei, 
hominem  autem  secundum  quid. 

Ad  primum  ergo  dicendum,  quod  Augus- 

Vestigium  in  quadam  elongatione  et  distinctione 
partem,  vel  secundum  partem  repraesentando. 

Imago  per  modum  totius  in  quadam  propinqui¬ 
tate  et  distinctione  repraesentat. 

Ad  propositum,  omnis  creatura  indeterminate  in 
confuso  considerata  tanquam  umbra  est  respectu 
Dei;  considerata  respectu  Dei  sub  ratione  causae 
efficientis,  exemplaris  et  finalis  vestigium  dieitur; 
anima  vero  humana  quantum  ad  tria,  memoriam, 
intellectum  et  voluntatem,  imago  Dei  dicitur. 

Gnostici  et  Manichaei  omnes  bestias  ponebant 
esse  rationis  capaces,  et  non  solum  sentire,  sed 
etiam  intelligere. 

tinus  excludit  a  Dei  imagine  alias  inferiores 
creaturas  intellectu  carentes,  non  autem 
angelos. 

Ad  secundum  dicendum,  quod,  sicut  ignis 
dicitur  esse  subtilissimum  corporum  secun¬ 
dum  suam  speciem,  cum  tamen  unus  ignis 
sit  alio  subtilior,  ita  dicitur  quod  nihil  est 
conjunctius  Deo  quam  mens  humana  secun¬ 
dum  genus  intellectualis  naturae ;  quia,  sicut 
ipse  supra  praemiserat,  loc.  cit.  in  argum., 
coi.  32,  «  quae  sapiunt,  ita  sunt  illi  similitu¬ 
dine  proxima,  ut  in  creaturis  nihil  sit  pro¬ 
pinquius.  »  Unde  per  hoc  non  excluditur 
quin  angelus  sit  magis  1  ad  Dei  imaginem. 

Ad  tertium  dicendum,  quod  cum  dicitur 
quod  substantia  non  recipit  magis  et  minus, 
non  intelligitur  quod  una  species  substantiae 
non  sit  perfectior  quam  alia ;  sed  quod  unum 
et  idem  individuum  non  participet  suam 
speciem  quandoque  magis,  quandoque  mi¬ 
nus  ;  nec  etiam  a  diversis  individuis  partici¬ 
patur  species  substantiae  secundum  magis  et 
minus. 

Conclusio.  —  Cum  intellectualis  natura,  in  qua 
divinse  imaginis  ratio  primo  et  per  se  consideratur, 
in  angelo  sit  perfectior,  ipse  simpliciter  magis  est 
ad  imaginem  Dei  quam  liomo. 

ARTICULUS  IV. 

Utrum  imago  Dei  inveniatur  in  quolibet 
homine 

Ad  quartum  sic  proceditur  1.  Videtur 
quod  imago  Dei  non  inveniatur  in  quolibet 
homine.  Dicit  enim  Apostolus,  I  ad  Cor., 
xi,  7,  quod  vir  est  imago  Dei,  mulierantem 
*  imago  est  imago  viri  * .  Cum  ergo  mulier  sit  indivi- 
D gloria'  duum  humanae  speciei,  non  cuilibet indivi- 
viri  est.  duo  convenit  esse  imaginem  Dei. 

2.  Praeterea,  Apostolus  dicit,  Rom.,  viii, 
29  et  30,  illos  quos  Deus  'praescivit,  et  prae¬ 
destinavit  conformes  fieri  imaginis  Filii  sui, 
hos  et  vocavit.  Sed  non  omnes  homines 
praedestinati  sunt.  Ergo  non  omnes  homines 
habent  conformitatem  imaginis. 

3.  Praeterea,  similitudo  est  de  ratione  ima¬ 
ginis,  ut  supra  dictum  est.  Sed  per  peccatum 
fit  homo  Deo  dissimilis.  Ergo  amittit  Dei 
imaginem. 

Sed  contra  est  quod  dicitur  in  ps.  xxxvm, 
7  :  Verumtamen  in  imagine  pertransit 
homo. 

*  Al.  deest :  «  magis. » 

•«  Ne  quisquam  arbitraretur  ite  factum,  ut  in 


Respondeo  dicendum,  quod,  cum  homo 
secundum  intellectualem  naturam  ad  ima¬ 
ginem  Dei  esse  dicatur,  secundum  hoc  est 
maxime  ad  imaginem  Dei  secundum  quod 
intellectualis  natura  Deum  maxime  imitari 
potest.  Imitatur  autem  intellectualis  natura 
maxime  Deum  quantum  ad  hoc  quod  Deus 
seipsum  intclligit  et  amat.  Unde  imago  Dei 
tripliciter  potest  considerari  in  homine  :  uno 
quidem  modo  secundum  quod  hemo  habet 
aptitudinem  naturalem  ad  intelligendum  et 
amandum  Deum,  et  haec  aptitudo  consistit 
in  ipsa  natura  mentis,  quae  est  communis 
omnibus  hominibus  ;  alio  modo,  secundum 
quod  homo  actu  vel  habitu  Deum  cognoscit 
et  amat,  sed  tamen  imperfecte ,  et  haec  est 
imago  per  conformitatem  gratiae;  tertio 
modo,  secundum  quod  homo  Deum  actu 
cognoscit  et  amat  perfecte ,  et  sic  attenditur 
imago  secundum  similitudinem  gloriae.  Unde 
super  illud  psal.  iv,  7  :  Signatum  est  super 
nos  lumen  vultus  tui,  Domine,  Glossa  ordn 
naria,  coi.  849,  t.  1 ,  distinguit  triplicem 
imaginem,  scilicet  «  creationis,  »  et  «  recrea¬ 
tionis,  »  et  ((  similitudinis.  »  Prima  ergo 
imago  invenitur  in  omnibus  hominis ,  se¬ 
cunda  in  justis  tantum,  tertia  vero  solum  in 
beatis. 

Ad  primum  ergo  dicendum,  quod  tam  in 
viro  quam  in  muliere  invenitur  Dei  imago 
quantum  ad  id  in  quo  principaliter  ratio 
imaginis  consistit,  scilicet  quantum  ad  in¬ 
tellectualem  naturam.  Unde  Gen.,  i,  27,  cum 
dixisset  :  Ad  imaginem  Dei  creavit  illum, 
scilicet  hominem,  subdit  :  Masculum  et  fe¬ 
minam  creavit  eos.  Et  dixit  pluraliter  eos, 
ut  Augustinus  dicit,  Super  Gen.  ad  litt., 
lib.  III,  c.  xxii,  coi.  294,  t.  3,  «  ne  intelli- 
gatur  in  uno  individuo  uterque  sexus  fuisse 
conjunctus  2.  »  Sed  quantum  ad  aliquid 
secundarium  imago  Dei  invenitur  in  viro, 
secundum  quod  non  invenitur  in  muliere. 
Nam  vir  est  principium  mulieris  et  finis, 
sicut  Deus  est  principium  et  finis  totius 
creaturae.  Unde  cum  Apostolus  dixisset  quod 
vir  imago  et  gloria  est  Dei,  mulier  autem 
est*  gloria  viri,  ostendit  quare  hoc  dixerit, 
subdens  :  Non  enim  vir  esi*  ex  muliere,  sed 
mulier  ex  viro  ;  et  vir  non  est  creatus  prop¬ 
ter  mulierem,  sed  mulier  propter  virum. 

Ad  secundum  et  tertium  dicendum,  quod 
illae  rationes  procedunt  de  imagine  quae  est 
secundum  conformitatem  gratiae  et  gloriae. 

homine  singulari  uterque  sexus  exprimeretur.  » 


*  Dei  est 
...  viri 

est. 

*  Ex  mu¬ 
liere  est 
...  el  noi\ 
est  crea¬ 
tus  vir. 

Conclusio.  —  Imago  creationis  in  omnibus  inve¬ 
nitur  hominibus ;  sed  recreationis,  injustis  tantum, 
similitudinis  vero  solum  in  beatis. 


ARTICULUS  V. 

Utrum  in  homine  sit  imago  Dei  quantum 
ad  Trinitatem  personarum. 

Ad  quintum  sic  proceditur.  1.  Videtur 
quod  in  homine  non  sit  imago  Dei  quantum 
ad  Trinitatem  divinarum  personarum.  Dicit 
enim  Augustinus,  in  lib.  De  fide  adPetr.  i 2 * 4, 
cap.  i,  coi.  755,  t.  6  :  «  Una  est  sancta?  Tri¬ 
nitatis  essentialiter  divinitas  et  imago,  ad 
quam  factus  est  homo;  »  et  Hilarius,  in  V  De 
Trir/.,  §  8,  coi.  131,  t.  2,  dicit,  quod  «  homo 
fit  ad  communem  Trinitatis  imaginem. »  Est 
ergo  in  homine  imago  Dei  quantum  ad  es¬ 
sentiam,  et  non  quantum  ad  Trinitatem  per¬ 
sonarum. 

2.  Praeterea,  in  lib.  De  eccles.  dogm.  2, 
cap.  lv,  coi.  1222,  t.  8,  dicitur  quod  imago 
Dei  attenditur  in  homine  secundum  aeterni¬ 
tatem.  Damascenus  etiam  dicit,  Defid.  orth., 
lib.  II,  cap.  xii,  coi.  919,  t.  1,  «  quod  homi¬ 
nem  esse  ad  imaginem  Dei  significat  in¬ 
tellectualem  et  arbitrio  liberum,  et  per  se 
potestativum8.  »  Gregorius  etiam  Nyssenus, 
lib.  De  hom.  opific.,  cap.  xvi,  coi.  183,  t.  1, 
dicit  quod  «  cum  Scriptura  dixit  hominem 
factum  ad  imaginem  Dei,  tale  est  ac  si  di¬ 
ceret  humanam  naturam  omnis  boni  factam 
esse  participem.  Bonitatis  enim  plenitudo 
divinitas  est  \  »  Ha?c  autem  omnia  non 
pertinent  ad  distinctionem  personarum,  sed 
magis  ad  essentiae  unitatem.  Ergo  in  ho¬ 
mine  est  imago  Dei  non  Secundum  Trini¬ 
tatem  personarum,  sed  secundum  essentiae 
unitatem. 

3.  Praeterea,  imago  ducit  in  cognitionem 
ejus  cujus  est  imago.  Si  igitur  in  homine 
est  imago  Dei  secundum  Trinitatem  perso¬ 
narum,  cum  homo  per  naturalem  rationem 
seipsum  cognoscere  possit,  sequeretur  quod 
per  naturalem  cognitionem  posset  homo 

1  Liber  De  fide  ad  Petrum,  quem  Augustino  at¬ 
tribuit  D.  Tliomas,  foetus  genuinus  est  S.  Ful- 
gentii,  inter  cujus  Opera  legitur.  Locum  allatum 
leges  coi.  671. 

2  Liber  De  ecclesiasticis  dogmatibus  Augustino 
abjudicandus  est;  Gennadio  nunc  tribuitur. 

5  «  Quod  enim  dicitur  ad  imaginem,  hoc  vis  in- 
telligendi  arbitriique  libertas  significatur.  » 

4  «  Valent  enim  illa  tantumdem,  ac  si  diceretur, 


cognoscere  Trinitatem  divinarum  persona¬ 
rum,  quod  est  falsum,  ut  supra  ostensum 
est. 

4.  Praeterea,  nomen  imaginis  non  cuilibet 
trium  personarum  convenit,  sed  soli  Filio. 
Dicit  enim  Augustinus,  De  Triti.,  lib.  VI, 
cap.  ii,  coi.  925,  t.  8,  quod  «  solus  Filius  est 
imago  Patris.  »  Si  igitur  in  homine  atten¬ 
deretur  Dei  imago  secundum  personam,  non 
esset  in  homine  imago  totius  Trinitatis,  sed 
Filii  tantum. 

Sed  contra  est  quod  Hilarius  dicit  in  IV  De 
Trinit.,  §  17-22,  coi.  110,  etc.,  t.  2  :  «  Per 
hoc  quod  homo  dicitur  ad  imaginem  Dei 
factus,  ostendit  pluralitatem  divinarum  per¬ 
sonarum  5.  » 

Respondeo  dicendum,  quod,  sicut  supra 
habitum  est,  distinctio  divinarum  perso¬ 
narum  non  est  nisi  secundum  originem,  vel 
potius  secundum  relationes  originis.  Non 
autem  est  idem  modus  originis  in  omnibus, 
sed  modus  originis  uniuscujusque  est  secun¬ 
dum  convenientiam  suse  natura?.  Aliter  enim 
producuntur  animata,  aliter  inanimata,  ali¬ 
ter  animalia ,  atque  aliter  plantae.  Unde 
manifestum  est  quod  distinctio  divinarum  . 
personarum  est  secundum  quod  divinae  na¬ 
tura?  convenit.  Unde  esse  ad  imaginem  Dei 
secundum  imitationem  divinae  naturae,  non 
excludit  hoc  quod  est  esse  ad  imaginem  Dei 
secundum  repraesentationem  trium  perso¬ 
narum,  sed  magis  unum  ad  alterum  se¬ 
quitur. 

Sic  igitur  dicendum  est  in  homine  esse 
imaginem  Dei  et  quantum  ad  naturam  divi¬ 
nam  et  quantum  ad  Trinitatem  personarum, 
nam  et  in  ipso  Deo  in  tribus  personis  una 
existit  natura. 

Et  per  hoc  patet  responsio  ad  duo  prima. 

Ad  tertium  dicendum,  quod  ratio  illa  pro¬ 
cederet,  si  imago  Dei  esset  in  homine  per¬ 
fecte  repraesentans  Deum.  Sed,  sicut  Augus¬ 
tinus  dicit  XV  De  Trin.,  cap.  vi,  coi.  1064, 
t.  8,  maxima  est  differentia  hujus  Trinitatis 
qua?  est  in  nobis,  ad  Trinitatem  divinam.  Et 
ideo,  ut  ipse  ibidem  dicit :  «  Trinitatem  quae 
in  nobis  est,  videmus  potius  quam  credimus; 

naturam  humanam  a  Deo  in  omnium  bonorum  so¬ 
cietatem  vocatam  esse.  Nam  si  Dei  natura  perfecta 
quaedam  copia  est  bonorum  omnium,  homo  autem 
ejus  est  imago  :  haud  dubie  simulacrum  hoc  Dei 
princeps  exemplum  ita  referet,  ut  et  ipsum  bonis 
omnibus  abundet.  » 

5  Non  expresse  leguntur  in  Hilario  haec  verba; 
sensum  vero  ex  §  17,  18,  19,  20,  21  et  22  collegit 
D.  Tliomas. 

Deum  vero  esse  Trinitatem  credimus  potius 
quam  videmus  *.  » 

Ad  quartum  dicendum,  quod  quidam 
dixerunt  in  liomine  esse  solum  imaginem 
Filii. 

Sed  hoc  improbat  Augusti*us  in  XII  De 
Trinit.,  cap.  vi,  coi.  1001,  t.  8.  Primo  qui¬ 
dem  per  hoc  quod,  cum  secundum  aequa¬ 
litatem  essentiae  Filius  sit  Patri  similis, 
necesse  est,  si  homo  sit  factus  ad  similitudi¬ 
nem  Filii,  quod  sit  factus  ad  similitudinem 
Patris.  Secundo,  quia  si  homo  esset  factus 
solum  ad  imaginem  Filii,  non  diceret  Pater  : 
Faciamus  hominem  ad  imaginem  et  simili¬ 
tudinem  nostram ,  sed  tuam.  Cum  ergo  dici¬ 
tur,  ad  imaginem  Dei  fecit  illum ,  non  est 
intelligendum  quod  Pater  fecit  hominem 
solum  ad  imaginem  Filii,  qui  est  Deus,  ut 
quidam  exposuerunt;  sed  intelligendum  est 
quod  Trinitas  Deus  fecit  hominem  ad  imagi¬ 
nem  suam,  id  est  totius  Trinitatis.  Cum  au¬ 
tem  dicitur,  quod  Deus  fecit  hominem  ad 
imaginem  suam,  potest  dupliciter  intelligi  : 
uno  modo  quod  haec  praepositio,  ad,  designet 
terminum  factionis;  ut  sit  sensus  :  Faciamus 
hominem  taliter,  ut  sit  in  eo  imago  nostra. 
Alio  modo  haec  praepositio,  ad,  potest  desi¬ 
gnare  causam  exemplarem;  sicut  cum  di¬ 
citur  :  Iste  liber  est  factus  ad  illum.  Et  sic 
imago  Dei  est  ipsa  essentia  divina,  quae  abu¬ 
sive  imago  dicitur,  secundum  quod  imago 
ponitur  pro  exemplari ;  vel,  secundum  quod 
quidam  dicunt  ,  divina  essentia  dicitur 
imago,  quia  secundum  eam  una  persona 
aliam  imitetur. 

Conclusio.  —  Cum  in  ipso  Deo  una  existat  natura 
in  tribus  personis,  dicendum  est  in  homine  esse 
imaginem  Dei  et  quantum  ad  naturam  divinam  et 
quantum  ad  Trinitatem  personarum. 

ARTICULUS  VI. 

Utrum  imago  Dei  sit  in  homine  solum 
secundum  mentem. 

Ad  sextum  sic  proceditur.  1 .  Videtur  quod 
imago  Dei  non  sit  in  homine  solum  secun¬ 
dum  mentem.  Dicit  enim  Apostolus,  I  ad 
*Imago  Cor.,  xi,  7,  quod  vir  est  imago  Dei  *.  Sed 
Dei  est.  v*r  non  scqum  mens.  Ergo  imago  Dei  non 

attenditur  solum  secundum  mentem. 

2. Praeterea,  Genes., i, 27,  dicitur:  Creavit 


Deus  hominem  ad  imaginem  suam,  ad  ima¬ 
ginem  Dei  creavit  illum;  masculum  et  fe¬ 
minam  creavit  eos.  Sed  distinctio  masculi 
et  feminae  est  secundum  corpus.  Ergo  se¬ 
cundum  corpus  attenditur  Dei  imago  in  ho¬ 
mine,  et  non  secundum  mentem  tantum. 

3.  Praeterea,  imago  praecipue  videtur  at¬ 
tendi  secundum  figuram.  Sed  figura  ad 
corpus  pertinet.  Ergo  imago  Dei  attenditur 
in  homine  etiam  secundum  corpus ,  et  non 
secundum  mentem  tantum. 

4.  Praeterea  ,  secundum  Augustinum  , 
XII  - Super  Genes,  ad  litt.,  cap.  vn,  coi.  459, 
t.  3,  triplex  visio  invenitur  in  nobis,  sci¬ 
licet  «  corporalis ,  spiritualis ,  »  sive  imagi¬ 
naria,  et  «  intellectualis.  »  Si  ergo  secundum 
visionem  intellectualem,  quae  ad  mentem 
pertinet,  est  aliqua  Trinitas  in  nobis,  se¬ 
cundum  quam  sumus  ad  imaginem  Dei,  pari 
ratione  et  in  aliis  visionibus. 

Sed  contra  est  quod  Apostolus  dicit  ad 
Ephes.,  iv,  23  :  Renovamini  spiritu  mentis 
vestros,  et  induite  novum  hominem.  Ex  quo 
datur  intelligi,  quod  renovatio  nostra,  qua; 
fit  secundum  novi  hominis  indumentum,  ad 
mentem  pertinet.  Sed  ad  Coloss.,  m,  10,  di¬ 
cit  :  Induentes  novum  hominem ,  eum  qui 
renovatur  in  agnitionem ,  secundum  imagi¬ 
nem  ejus  qui  creavit  eum.  Ubi 2  renovatio¬ 
nem,  quae  est  secundum  novi  hominis  indu¬ 
mentum  ,  attribuit  imagini  Dei.  Esse  ergo 
ad  imaginem  Dei  pertinet  solum  ad  mentem. 

Respondeo  dicendum,  quod  cum  in  omni¬ 
bus  creaturis  sit  aliqualis  Dei  similitudo,  in 
sola  creatura  rationali  invenitur  similitudo 
Dei  per  modum  imaginis,  ut  supra  dictum 
est ;  in  aliis  autem  creaturis  per  modum 
vestigii.  Id  autem  in  quo  creatura  rationa¬ 
lis  excedit  alias  creaturas,  est  intellectus  sive 
mens.  Unde  relinquitur  quod  nec  in  ipsa 
rationali  creatura  invenitur  Dei  imago  nisi 
secundum  mentem ;  in  aliis  vero  partibus, 
si  quas  habet  rationalis  creatura ,  invenitur 
similitudo  vestigii,  sicut  et  in  caeteris  rebus, 
quibus  secundum  partes  hujusmodi  assimi- 
latur.  Cujus  ratio  manifeste  cognosci  potest, 
si  attendatur  modus  quo  repraesentat  vesti¬ 
gium,  et  quo  repraesentat  imago.  Imago- 
enim  repraesentat  secundum  similitudinem 
speciei,  ut  dictum  est.  Vestigium  autem  re¬ 
praesentat  per  modum  effectus,  qui  sic  re¬ 
praesentat  suam  causam,  quod  tamen  ad 


1  «  Trinitates  istas  ad  sensus  nostros  vel  ad  ani-  *  In  edit.  :  «  unde.  » 
mum  perlinentes  videmus  potius,  etc.  » 

speciei  similitudinem  non  pertingit.  Impres¬ 
siones  enim  quae  ex  motu  animalium  relin¬ 
quuntur,  dicuntur  vestigia  :  et  similiter  cinis 
dicitur  vestigium  ignis,  et  desolatio  terrae 
vestigium  hostilis  exercitus.  Potest  ergo 
hujusmodi  differentia  attendi  inter  creaturas 
rationales  et  alias  creaturas  ,  et  quantum  ad 
hoc  quod  in  creaturis  rationalibus  reprae¬ 
sentatur  similitudo  divinae  naturae ,  et  quan¬ 
tum  ad  hoc  quod  in  eis  repraesentatur  simi¬ 
litudo  Trinitatis  increatse.  Nam  quantum  ad 
similitudinem  divinae  naturae  pertinet,  crea¬ 
turae  rationales  videntur  quodammodo  ad 
repraesentationem  speciei  pertingere  ,  in- 
quantum  imitantur  Deum,  non  solum  in 
hoc  quod  est  et  vivit,  sed  etiam  in  hoc  quod 
intelligit,  ut  supra  dictum  est.  Aliae  vero 
creaturae  non  intelligunt ;  sed  apparet  in  eis 
quoddam  vestigium  intellectus  producentis, 
si  earum  dispositio  consideretur.  Similiter 
cum  increata  Trinitas  distinguatur  secun¬ 
dum  processionem  verbi  a  dicente ,  et  amo¬ 
ris  ab  utroque,  ut  supra  habitum  est,  in 
creatura  rationali  in  qua  invenitur  processio 
verbi  secundum  intellectum,  et  processio 
amoris  secundum  voluntatem ,  potest  dici 
imago  Trinitatis  increatae  per  quamdam  re¬ 
praesentationem  speciei.  In  aliis  autem  crea¬ 
turis  non  invenitur  principium  verbi  et  ver¬ 
bum  et  amor ,  sed  apparet  in  eis  quoddam 
vestigium  quod  haec  inveniantur  in  causa 
producente.  Nam  hoc  ipsum  quod  creatura 
habet  substantiam  modificatam  et  finitam 
demonstrat  quod  sit  a  quodam  principio. 
Species  vero  ejus  demonstrat  verbum  fa¬ 
cientis,  sicut  forma  domus  demonstrat  con¬ 
ceptionem  artificis.  Ordo  vero  demonstrat 
amorem  producentis,  quo  effectus  ordinatur 
ad  bonum,  sicut  usus  aedificii  demonstrat 
artificis  voluntatem.  Sic  igitur  in  homine 
invenitur  Dei  similitudo  per  modum  imagi¬ 
nis  secundum  mentem,  sed  secundum  alias 
partes  ejus  per  modum  vestigii. 

Ad  primum  ergo  dicendum,  quod  homo 
dicitur  imago  Dei,  non  quia  ipse  essentiali¬ 
ter  sit  imago ,  sed  quia  in  eo  est  Dei  imago 
impressa  secundum  mentem ;  sicut  dena¬ 
rius  dicitur  imago  Caesaris ,  inquantum  ha¬ 
bet  Caesaris  imaginem.  Unde  non  oportet 
quod  secundum  quamlibet  partem  hominis 
accipiatur  Dei  imago. 

1  Sic  in  textu,  paucis,  nec  ad  sensum  spectan¬ 
tibus,  mutatis. 

*  Illud  non  subdit  quoad  textum  Apostolus  in 
c.  iii  ep.  ad  Coloss. ;  sed  hoc  in  alio  loco  dicit, 


Ad  secundum  dicendum,  quod,  sicut  Au¬ 
gustinus  dicit,  De  Trinit.,  lib.  XII,  cap.  v 
coi.  1000,  t.  8,  quidam  imaginem  Trinitatis 
in  homine  posuerunt,  non  secundum  unum 
individuum,  sed  secundum  plura,  dicentes 
quod  a  vir  Patris  personam  intimat,  Filii 
vero  personam,  quod  de  viro  ita  processit, 
ut  de  illo  nasceretur  ;  atque  ita  tertiam  per¬ 
sonam,  velut  Spiritum  sanctum,  dicunt  esse 
mulierem,  quae  ita  de  viro  processit ,  ut  non 
ipsa  esset  filius,  aut  filia1.  »  Quod  prima 
facie  absurdum  videtur.  Primo  quidem,  quia 
sequeretur  quod  Spiritus  sanctus  esset  prin¬ 
cipium  Filii ,  sicut  mulier  est  principium 
prolis  quae  nascitur  de  viro.  Secundo ,  quia 
unus  homo  non  esset  nisi  ad  imaginem  unius 
persona?.  Tertio,  quia  secundum  hoc  Scrip¬ 
tura  de  imagine  Dei  in  homine  mentionem 
facere  non  debuisset ,  nisi  producta  jam 
prole.  Et  ideo  dicendum  est,  quod  Scriptura, 
postquam  dixerat :  Ad  imaginem  Dei  crea¬ 
vit  illum ,  addidit :  Masculam  et  feminam 
creavit  eos,  non  ut  imago  Dei  secundum 
di  "tinctiones  sexuum  attendatur,  sed  quia 
imago  Dei  utrique  sexui  est  communis,  cum 
sit  secundum  mentem ,  in  qua  non  est  dis¬ 
tinctio  sexuum.  Unde  Apostolus  ad  Coi.,  iii, 
postquam  dixerat  :  'Secundum  imaginem 
ejus  qui  creavit  illum ,  subdit2 :  Ubi  non  est 
masculus  neque  femina,  ad  Galat.,  m,  28. 

Ad  tertium  dicendum ,  quod  quamvis 
imago  Dei  in  homine  non  accipiatur  secun¬ 
dum  figuram  corpoream  3,  «  quia  corpus 
hominis  solum  inter  terrenorum  animalium 
corpora  non  pronum  in  alvum  prostratum 
est ,  sed  tale  est ,  ut  ad  contemplandum  cae¬ 
lum  sit  aptius,  magis  hoc  ad  imaginem  et 
similitudinem  Dei ,  quam  caetera  corpora 
animalium  factum  jure  videri  potest,  »  ut 
Augustinus  dicit1,  in  lib.  LXXXIII  Queest ., 
quaest.  li,  §  3,  coi.  33,  t.  6.  Quod  tamen 
non  est  sic  intelligendum,  quasi  in  corpore 
hominis  sit  imago  Dei ;  sed  quia  ipsa  figura 
humani  corporis  repraesentat  imaginem  Dei 
in  anima  per  modum  vestigii. 

Ad  quartum  dicendum ,  quod  tam  in  vi¬ 
sione  corporali  quam  in  imaginaria  inveni¬ 
tur  quaedam  Trinitas,  ut  Augustinus  dicit 
in  lib.  XI  De  Trinit.,  cap.  n ,  coi.  985,  t.  8. 
In  visione  enim  corporali  est  quidem  primo 
species  exterioris  corporis ;  secundo  vero 

scilicet  ut  notavimus,  in  ep.  ad  Gal.,  c.  iii,  28. 

1  Ita  editi  libri  quos  vidimus;  cod.  Alcan.  :  «  ta¬ 
men  hominis  quia,  »  etc. 

*  Legitur  magis  in  extenso  apud  D.  Augustinum. 

ipsa  visio ,  quse  fit  per  impressionem  cujus- 
dam  similitudinis  praedicte  speciei  in  vi¬ 
sum  ;  tertio  est  ibi  intentio  voluntatis  appli¬ 
cans  visum  ad  videndum ,  et  eum  in  re  visa 
detinens.  Similiter  etiam  in  visione  imagi¬ 
naria  invenitur  primo  species  in  memoria 
reservata  ;  secundo  ipsa  imaginaria  visio  , 
quae  provenit  ex  hoc  quod  acies  animae ,  id 
est  ipsa  vis  imaginaria  ,  informatur  secun¬ 
dum  praedictam  speciem ;  tertio  vero  inve¬ 
nitur  intentio  voluntatis  conjungens  utrum¬ 
que.  Sed  utraque  Trinitas  deficit  a  ratione 
divinae  imaginis.  Nam  ipsa  species  exterioris 
corporis  est  extra  naturam  animae.  Species 
autem  quae  est  in  memoria,  etsi  non  sit  extra 
animam,  est  tamen  adventitia  animae.  Et  ita 
utrobique  deficit  repraesentatio  connaturali- 
tatis  et  coaeternitatis  divinarum  personarum. 
Visio  vero  corporalis  non  procedit  tantum  a 
specie  exterioris  corporis,  sed  simul  cum  hoc 
a  sensu  videntis.  Et  similiter  visio  imagina¬ 
ria  non  solum  procedit  a  specie  quae  in  me¬ 
moria  conservatur,  sed  etiam  a  virtute  ima- 
ginativa.  Et  ita  per  hoc  non  repraesentatur 
convenienter  processio  Filii  a  solo  Patre.  In¬ 
tentio  vero  voluntatis,  quae  conjungit  duo 
praedicta,  non  ex  eis  procedit  neque  in  vi¬ 
sione  corporea,  neque  in  spirituali.  Unde 
non  convenienter  repraesentatur  processio 
Spiritus  sancti  a  Patre  et  Filio. 

Conclusio.  —  Communicatui’  homini  Dei  simili¬ 
tudo  per  modum  imaginis  secundum  mentem  tan¬ 
tum;  secundum  alias  vero  ejus  partes,  per  modum 
vestigii,  sicut  et  c ceteris  creaturis. 

ARTICULUS  VII. 

Utrum  imago  Dei  inveniatur  in  anima 

secundum  actus. 

Ad  ''■optimum  sic  proceditur,  d.  Videtur 
quod  imago  Dei  non  inveniatur  in  anima 
secundum  actus.  Dicit  eniia  Augustinus,  De 
civ.  Dei,  lib.  XI,  cap.  xxvi,  coi.  339,  t.  7, 
quod  «  homo  factus  est  ad  imaginem  Dei  se¬ 
cundum  quod  sumus,  et  nos  esse  novimus, 
et  nostrum  esse  ac  nosse  diligimus.  »  Sed 
esse  non  significat  actum.  Ergo  imago  Dei 
non  attenditur  in  anima  secundum  actus. 

2.  Praeterea,  Augustinus,  in  IX  De  Trin., 
cap.  iv,  coi.  963,  t.  8,  assignat  imaginem 
Dei  in  anima  secundum  haec  tria,  quae  sunt 
mens,  notitia  et  amor.  Mens  autem  non  si¬ 

1 1ta  cod.  Alcan.  cum  editis  pene  omnibus;  edit. 


gnificat  actum,  sed  magis  potentiam,  vel 
etiam  essentiam  intellectivae  animae.  Ergo 
imago  Dei  non  attenditur  secundum  actus. 

3.  Praeterea,  Augustinus,  De  Trin.,  lib.  X, 
cap.  xi,  coi.  982,  t.  8,  assignat  imaginem 
Trinitatis  in  anima  secundum  memoriam, 
intelligentiam  et  voluntatem.  Sed  haec  tria 
sunt  vires  naturales  animae,  ut  Magister 
dicit,  in  dist.,  I  lib.  Sent.  Ergo  imago  at¬ 
tenditur  secundum  potentias ,  et  non  secun¬ 
dum  actus. 

4.  Praeterea,  imago  Trinitatis  semper  ma¬ 
net  in  anima.  Sed  actus  non  semper  manet. 
Ergo  imago  Dei  non  attenditur  in  anima 
secundum  actus. 

Sed  contra  est  quod  Augustinus,  XI  De 
Trinit.,  cap.  n  et  m,  coi.  985,  t.  8,  assignat 
Trinitatem  in  inferioribus  animae  partibus 
secundum  actualem  visionem  sensibilem  et 
imaginariam.  Ergo  et  Trinitas  quae  est  in 
mente,  secundum  quam  homo  est  ad  ima¬ 
ginem  Dei,  debet  attendi  secundum  actua¬ 
lem  visionem. 

Respondeo  dicendum,  quod,  sicut  supra 
dictum  est,  ad  rationem  imaginis  pertinet 
aliqualis  repraesentatio  speciei.  Si  ergo 
imago 1  Trinitatis  divinae  debet  accipi  in 
anima,  oportet  quod  secundum  illud  princi¬ 
paliter  attendatur  ,  quod  maxime  accedit , 
prout  possibile  est,  ad  repraesentandum  spe¬ 
ciem  divinarum  personarum.  Divinae  autem 
personae  distinguuntur  secundum  proces¬ 
sionem  verbi  a  dicente,  et  amoris  connec- 
tentis  utrumque.  Verbum  autem  in  anima 
nostra  sine  actuali  cogitatione  esse  non  po¬ 
test,  ut  Augustinus  dicit,  XIV  De  Trinit 
cap.  vn,  coi.  1042,  t.  8. 

Et  ideo  primo  et  principaliter  attenditur 
imago  Trinitatis  in  mente  secundum  actus, 
prout  scilicet  ex  notitia  quam  habemus ,  co¬ 
gitando,  interius  verbum  formamus ,  et  ex 
hoc  in  amorem  prorumpimus.  Sed  quia 
principia  actuum  sunt  habitus  et  potentiae, 
unumquodque  autem  virtualiter  est  in  suo 
principio ;  secundario  et  quasi  ex  consequenti 
imago  Trinitatis  potest  attendi  in  anima  se¬ 
cundum  potentias,  et  praecipue  secundum 
habitus ,  prout  in  eis  scilicet  actus  virtuali¬ 
ter  existunt. 

Ad  primum  ergo  dicendum,  quod  esse 
nostrum  ad  imaginem  Dei  pertinet,  quod  est 
nobis  proprium  supra  alia  animalia ;  quod 
quidem  esse  competit  nobis  inquantum  men- 

Rom. :  «  imago  divina.  » 

tom  habemus .  Et  ideo  eaclem  estheee  Trini¬ 
tas  cum  ilia  quam  Augustinus  ponit,  De 
Trinit .,  lib.  XX,  cap.  rv,  coi.  903,  t.  8,  quse 
consistit  in  mente,  notitia  ct  amore. 

Ad  secundum  dicendum  ,  quod  Augusti¬ 
nus  hanc  Trinitatem  primo  adinvenit  in 
mente.  Sed  quia  mens  etsi  se  totam  quo¬ 
dammodo  cognoscat ,  etiam  quodammodo  se 
ignorat,  prout  scilicet  est  ab  aliis  distincta, 
et  sic  etiam  se  quaerit,  ut  Augustinus  con¬ 
sequenter  probat,  in  X  De  Trinit.,  cap.  iii  et 
iv,  coi.  975,  t.  8,  ideo  quia  notitia  non  tota¬ 
liter  menti  coaequatur,  accipit  in  anima 
tria  quaedam  propria  mentis ,  scilicet  memo¬ 
riam,  intolli gentiam  et  voluntatem,  quae 
nullus  ignorat  se  habere ;  et  in  istis  tribus 
potius  imaginem  Trinitatis  assignat  quasi 
prima  assignatio  sit  quodammodo  deficiens. 

Ad  tertium  dicendum,  quod,  sicut  Augus¬ 
tinus  probat,  XIV  De  Trinit.,  cap.  vn,  intel- 
ligere  dicimur  et  vello  seu  amare  aliqua,  et 
quando  de  his  cogitamus,  et  quando  de  his 
non  cogitamus.  Sed  quando  sine  cogitatione 
sunt,  ad  solam  memoriam  pertinent,  quae 
nihil  est  aliud,  secundum  ipsum,  quam  ha¬ 
bitualis  retentio  notitiae  et  amoris.  Sed  quia, 
ut  ipse  dicit,  XIV  De  Trin .,  c.  vii,  coi.  1013, 
t.  8,  «  ibi  verbum  esse  sine  cogitatione  non 
potest,  cogitamus  enim  omne  quod  dicimus 
etiam  illo  interiori  verbo,  quod  ad  nullius 
gentis  pertinet  linguam,  in  tribus  potius 
illis  imago  ista  cognoscitur,  memoria  scili¬ 
cet,  intelligentia,  voluntate.  Hanc  autem 
nunc  dico  intelligentiam,  qua  intelligimus 
cogitantes ;  et  eam  voluntatem,  sive  amorem 
vel  dilectionem,  quae  istam  prolem  paren¬ 
temque  conjungit.  »  Ex  quo  patet  quod 
imaginem  divinae  Trinitatis  potius  ponit  in 
intelligentia  et  voluntate  actuali,  quam  se¬ 
cundum  quod  sunt  in  habituali  retentione 
memoriae ;  licet  etiam  quantum  ad  hoc  ali¬ 
quo  modo  sit  imago  Trinitatis  in  anima,  ut 
ibidem  dicitur.  Et  sic  patet  quod  memoria, 
intelligentia  et  voluntas  non  sunt  tres  vires, 
ut  in  Sententiis  dicitur. 

Ad  quartum  dicendum,  quod  aliquis  res- 

1 «  Ab  initio  quo  esse  esepit...  sive  ita  obsoleta 
sit  baje  imago,  ut  pene  nulla  sit,  sive  obscura  atque 
deformis,  sive  clara  et  pulchra  sit,  semper  est.  » 

(a)  Scotistse  sic  ordinant  actus  animse  in  quibus 
imago  Trinitatis  consistit  : 

1.  Anima  in  se  perfectionem  habet  primam,  me¬ 
moriam  quae  notitiam  gignit.  Potentia  enim  me- 
morativa  cum  objecto  sive  in  se,  sive  in  specie 
intelligibili  rationem  mentis  seu  memoriae  habet, 
ct  est  prima  pars  imaginis. 


pondere  posset  per  hoc  quod  Augustinus 
dicit  XIV  De  Trinit.,  cap.  vi,  coi.  10-42,  t.  8, 
quod  (t  mons  semper  sui  meminit,  semper 
se  intelligit  ct  amat;  »  quod  quidam  sic  in- 
telligunt,  quasi  animse  adsit  actualis  intelli¬ 
gentia  et  amor  sui  ipsius.  Sed  hunc  intellec¬ 
tum  excludit  per  hoc  quod  subdit,  quod 
«  non  semper  se  cogitat  discretam  ab  eis 
quae  non  sunt  quse  ipsa.  »  Et  sic  patet  quod 
anima  semper  intelligit  ct  amat  se,  non 
actualifcr,  sed  liabitualiter. 

Quamvis  dici  possit ,  quod  percipiendo 
actum  suum  seipsam  intelligit,  quandocum- 
que  aliquid  intelligit.  Sed  quia  non  semper 
est  actu  intelligens,  ut  patet  in  dormiente, 
ideo  oportet  dicere,  quod  actus,  etsi  non 
semper  maneant  in  seipsis,  manent  tamen 
semper  in  suis  principiis,  scilicet  potentiis 
et  habitibus.  Undo  Augustinus  dicit,  De 
Trinit.,  lib.  XIV,  c.  iv,  coi.  1040,  t.  8  :  «  Si 
secundum  hoc  facta  est  ad  imaginem  Dei 
anima  rationalis  quod  uti  ratione  atque  in¬ 
tellectu  ad  intelligendum  et  conspiciendum 
Deum  potest,  ab  initio  quo  esse  coepit  fuit  in 
ea  Dei  imago  *.  » 

Conclusio.  —  Trinitatis  imago  attenditur  primo 
in  rationali  creatura  secundum  actus  verbi  et 
amoris,  secundario  autem  secundum  potentias,  et 
praecipue  habitus  (a). 

ARTICULUS  VIII. 

Utrum  imago  divinae  Trinitatis  sit  in  anima 

solum  per  comparationem  ad  objectum 

quod  est  Deus. 

Ad  octavum  sic  proceditur.  1.  Videtur 
quod  imago  divime  Trinitatis  sit  in  anima 
non  solum  per  comparationem  ad  objectum, 
quod  est  Deus.  Imago  enim  divime  Trini¬ 
tatis  invenitur  in  anima,  sicut  dictum  est, 
secundum  quod  verbum  in  nobis  procedit  a 
dicente  et  amor  ab  utroque.  Sed  hoc  inve¬ 
nitur  in  nobis  secundum  quodeumque  ob¬ 
jectum.  Ergo  secundum  quodeumque  objec¬ 
tum  invenitur  in  mente  nostra  imago 
divinae  Trinitatis. 

2.  Eadem  anima  perfectionem  aliam  habet,  in¬ 
telligentiam  quse  notitiam  recipit.  Intellectus  enim 
cum  actu  intelligendi  notitise  vel  inlelligentise  ra¬ 
tionem  habet,  et  lisec  est  secunda  pars  imaginis. 

3.  Eadem  anima  tertiam  perfectionem  habet,  vo¬ 
luntatem  quse  volitionem  recipit.  Volitiva  enim 
potentia  cum  volitione  rationem  interni  amoris  seu 
voluntatis  habet,  et  est  tertia  pars  imaginis. 

Memoria  dicitur  parens,  intelligentia  proles,  vo¬ 
luntas  amor. 

2.  Praeterea,  Augustinus  dicit  in  XII  De 
Trinit.,  cap.  tv,  coi.  1000,  t.  8,  quod  «  cum 
quaerimus  in  anima  Trinitatem ,  in  tota 
quaerimus,  non  separantes  actionem  ratio¬ 
nalem  in  temporalibus  a  contemplatione 
aeternorum.  »  Ergo  etiam  secundum  tempo¬ 
ralia  objecta  invenitur  imago  Trinitatis  in 
anima. 

3.  Praeterea,  quod  Deum  intelligamus  et 
amemus,  convenit  nobis  secundum  gratiae 
donum.  Si  igitur  secundum  memoriam , 
intelligentiam  et  voluntatem,  seu  dilectio¬ 
nem  Dei  attendatur  imago  Trinitatis  in 
anima,  non  erit  imago  Dei  in  homine  se¬ 
cundum  naturam,  sed  secundum  gratiam; 
et  sic  non  erit,  omnibus  communis. 

4.  Praeterea,  sancti  qui  sunt  in  patria, 
maxime  conformantur  imagini  Dei  secun¬ 
dum  gloriae  visionem.  Unde  dicitur  II  Cor., 
iii,  18  :  In  eamdem  imaginem  trans¬ 
formamur  a,  claritate  in  claritatem.  Sed 
secundum  visionem  gloriae  temporalia  co¬ 
gnoscuntur.  Ergo  etiam  per  comparationem 
ad  temporalia  Dei  imago  attenditur  hi  nobis. 

Sed  contra  est  quod  Augustinus  dicit, 
XIV  De  Trinit.,  cap.  xii,  coi.  1048,  t.  8,  quod 
«  non  propterea  est  Dei  imago  in  mente, 
quia  sui  meminit  mens  et  intelligit  ac  diligit 
se ;  sed  quia  potest  etiam  meminisse  et  in- 
ielligere  et  amare  Deum,  a  quo  facta  est1.  » 
Multo  igitur  minus  secundum  alia  objecta 
attenditur  imago  Dei  in  mente. 

Respondeo  dicendum,  quod,  sicut  supra 
dictum  est,  imago  importat  similitudinem 
utcumque  pertingentem  ad  speciei  reprae¬ 
sentationem.  Unde  oportet  quod  imago  di¬ 
vinae  Trinitatis  attendatur  in  anima  secun¬ 
dum  aliquid  quod  repraesentat  divinas 
personas  representatione  speciei,  sicut  est 
possibile  creaturae.  Distinguuntur  autem 
divinae  personae,  ut  dictum  est,  secundum 
processionem  verbi  a  dicente,  et  amoris  ab 
utroque.  Verbum  autem  Dei  nascitur  de  Deo 
secundum  notitiam  sui  ipsius,  et  amor  pro¬ 
cedit  a  Deo  secundum  quod  seipsum  amat. 
Manifestum  est  autem,  quod  diversitas  ob¬ 
jectorum  diversificat  speciem  verbi  et  amo¬ 
ris.  Non  enim  idem  est  specie  in  corde 
hominis  verbum  conceptum  de  lapide  et  de 
equo,  nec  idem  specie  amor.  Attenditur 
igitur  divina  imago  in  homine  secundum 

1  «  Heec  igitur  Trinitas  mentis  non  propterea 
Dei  est  imago,  quia  sui  meminit,  etc.  » 

2  Ita  edit.  Rom.  et  Patav.;  Nicolai :  «  Memoria  Dei, 


verbum  conceptum  de  Dei  notitia  et  amorem 
exinde  derivatum ;  et  sic  imago  Dei  attendi¬ 
tur  in  anima,  secundum  quod  fertur  vel 
nata  est  ferri  in  Deum.  Fertur  autem  in  ali¬ 
quid  mens  dupliciter;  uno  modo  directe  et 
immediate;  alio  modo  indirecte  et  mediate; 
sicut  cum  aliquis  videndo  imaginem  homi¬ 
nis  in  speculo  dicitur  ferri  in  ipsum  homi¬ 
nem.  Et  ideo  Augustinus  dicit  in  XIV  De 
Trinit.,  c.  vm,  coi.  1044,  t.  8,  quod  «  mens 
meminit  sui,  intelligit  se,  diligit  se.  IIoc  si 
cernimus ,  cernimus  Trinitatem ,  nondum 
quidem  Deum,  sed  jam  imaginem  Dei.  » 
Sed  hoc  est,  non  quia  fertur  mens  in  se- 
ipsam  absolute,  sed  prout  per  hoc  ulterius 
potest  ferri  in  Deum,  ut  patet  per  auctorita¬ 
tem  supra  inductam. 

Ad  primum  ergo  dicendum ,  quod  ad 
rationem  imaginis  non  solum  oportet  atten¬ 
dere  quod  aliquid  procedat  ab  aliquo,  sed 
etiam  quid  a  quo  procedat,  scilicet  quod  ver¬ 
bum  Dei  procedit  a  notitia  de  Deo. 

Ad  secundum  dicendum,  quod  in  tota 
quidem  anima  invenitur  aliqua  Trinitas, 
non  quidem  ita  quod  praeter  actionem  tem¬ 
poralium  et  contemplationem  aeternorum 
quaeratur  aliquod  tertium  quo  Trinitas  im¬ 
pleatur,  prout  ibidem  subditur ;  sed  in  illa 
parte  rationis  quae  derivatur  a  parte  tempo¬ 
ralium,  etsi  Trinitas  inveniri  possit,  non 
tamen  imago  Dei  potest  inveniri,  ut  postea 
dicitur,  quia  hujusmodi  temporalium  notitia 
adventitia  est  animae ;  et  habitus  etiam  ipsi 
quibus  temporalia  cognoscuntur,  non  sem- 
per  adsunt;  sed  quandoque  quidem  praesen- 
tialiter  adsunt ;  quandoque  autem  secundum 
memoriam  tantum,  etiam  postquam  adesse 
incipiunt ;  sicut  patet  de  fide  qute  tempora¬ 
liter  nobis  advenit  in  praesenti  :  in  statu 
autem  futurae  beatitudinis  jam  non  erit  fides, 
sed  memoria  fidei. 

Ad  tertium  dicendum,  quod  meritoria  Dei 
cognitio  et  dilectio2  non  est  nisi  per  gratiam. 
Est  tamen  aliqua  cognitio  et  dilectio  natu¬ 
ralis,  ut  supra  habitum  est.  Et  hoc  etiam 
ipsum  naturale  est,  quod  mens  ad  intelli- 
gendum  Deum  ratione  uti  potest,  secundum 
quod  imaginem  Dei  semper  diximus  per¬ 
manere  in  mente;  sive  liaec  imago  Dei  ita 
sit  obsoleta,  quasi  obumbrata*,  ut  paene 
nulla  sit  ut  in  his  qui  non  habent  usum  ra- 

cognitio  et  dilectio.  » 

3  Sic  codd.;  in  edit,  deest :  «  quasi  obumbrata. » 

tionis ;  sivo  sit  obscura  atque  deformis,  ut  in 
peccatoribus ;  sive  sit  clara  et  pulchra,  ut  in 
justis;  sicut  Augustinus  dicit  XIV  De  Trin., 
cap.  iv,  coi.  1040,  t.  8. 

Ad  quartum  dicendum,  quod  secundum 
visionem  gloriae  temporalia  videbuntur  in 
ipso  Deo;  et  ideo  hujusmodi  temporalium 
visio  ad  Dei  imaginem  pertinebit;  et  hoc 
est  quod  Augustinus  dicit,  XIV  De  Trinit., 
c.  xiv,  coi.  1051,  t.  8,  quod  a  in  illa  natura 
cui  mens  feliciter  adhaerebit  immutabile  vi¬ 
debit  omne  quod  videbit 1 ;  »  nam  et  in  ipso 
Verbo  increato  sunt  rationes  omnium  crea¬ 
turarum. 

Conclusio.  —  Anima  rationalis  est  ad  imaginem 
Dei  et  divinae  Trinitatis,  secundum  quod  fertur  vel 
nata  est  ferri  in  Deum  notitia  et  amore. 

ARTICULUS  IX. 

Utrum  similitudo  ab  imagine  convenienter 
distinguatur. 

Ad  nonum  sic  proceditur.  1.  Videtur  quod 
similitudo  ab  imagine  non  convenienter 
distinguatur.  Genus  enim  non  convenienter 
distinguitur  a  specie.  Sed  similitudo  compa¬ 
ratur  ad  imaginem  ut  genus  ad  speciem; 
quia  «  ubi  est  imago,  ibi  est  continuo  simi¬ 
litudo,  sed  non  convertitur ,  »  ut  dicitur  in 
lib.  LXXXIII  Queesdon.,  q.  lxxiv,  coi.  85, 
t.  6.  Ergo  inconvenienter  similitudo  ab  ima¬ 
gine  distinguitur. 

2.  Praeterea,  ratio  imaginis  attenditur  non 
solum  per  repraesentationem  divinarum  per¬ 
sonarum,  sed  etiam  secundum  repraesenta¬ 
tionem  divinae  essentiae ;  ad  quam  repraesen¬ 
tationem  pertinet  immortalitas  et  indivisibi- 
Ibas.  Non  ergo  convenienter  dicitur  quod 
similitudo  est  in  essentia,  quia  est  immor¬ 
talis  et  indivisibilis,  imago  autem  in  aliis. 

■  3.  Praeterea,  imago  Dei  in  homine  est  tri¬ 
plex;  scilicet  naturae,  gratiae  et  gloriae,  ut 
supra  habitum  est.  Sed  innocentia  et  justitia 
ad  gratiam  pertinent.  Inconvenienter  ergo 
dicitur,  quod  imago  accipitur  secundum 
memoriam,  intelligentiam  et  voluntatem, 
similitudo  autem  secundum  innocentiam  et 
justitiam. 

4.  Praeterea,  cognitio  veritatis  ad  intelli¬ 
gentiam  pertinet,  amor  autem  virtutis  ad 

1  «  In  illa  itaqus  natura,  cum  feliciter  adhaeserit, 
immutabiliter  vivet,  et  immutabile  videbit  omne 
auod  viderit.  >/ 

voluntatem;  quae  sunt  duae  partes  imaginis. 
Non  ergo  convenienter  dicitur  quod  imago 
sit  in  cognitione  veritatis,  similitudo  in  di¬ 
lectione  virtutis. 

Sed  contra  est  quod  Augustinus  dicit  in 
lib.  LXXXIII  Quxstion.,  q.  u,  coi.  33,  t.  6  : 
«  Sunt  qui  non  frustra  intelligunt  duo  dicta 
esse  ad  imaginem  et  similitudinem,  cum  si 
una  res  esset,  unum  nomen  sufficere  po¬ 
tuisset2.  » 

Respondeo  dicendum ,  quod  similitudo 
quaedam  unitas  est ;  unum  enim  in  qualitate 
similitudinem  causat,  ut  dicitur  in  V  Me- 
taph .,  text.  20.  Unum  autem,  cum  sit  de 
transcendentibus,  et  commune  est  omnibus 
et  ad  singula  potest  aptari,  sicut  et  bonum 
et  verum.  Unde  sicut  bonum  alicui  rei  par¬ 
ticulari  potest  comparari  ut  praeambulum 
ad  ipsam,  et  ut  subsequens,  prout  designat 
aliquam  perfectionem  ipsius;  ita  etiam  est 
de  comparatione  similitudinis  ad  imaginem. 
Est  enim  bonum  praeambulum  ad  hominem, 
secundum  quod  homo  est  quoddam  particu¬ 
lare  bonum;  et  rursus  bonum  subsequitur 
ad  hominem,  inquantum  aliquem  hominem 
specialiter  dicimus  esse  bonum  propter 
perfectionem  virtutis.  Et  similiter  similitudo 
consideratur  ut  praeambulum  ad  imaginem, 
inquantum  est  communius  quam  imago,  ut 
supra  dictum  est.  Consideratur  etiam  ut 
subsequens  ad  imaginem,  inquantum  signi¬ 
ficat  quamdam  imaginis  perfectionem.  Dici¬ 
mus  enim  imaginem  alicujus  esse  similem 
vel  non  similem  ei  cujus  est  imago,  inquan¬ 
tum  perfecte  vel  imperfecte  repraesentat 
ipsum.  Sic  ergo  similitudo  potest  ab  imagine 
distingui  dupliciter  :  uno  modo  prout  est 
praeambula  ad  ipsam  et  in  pluribus  existens ; 
et  sic  similitudo  attenditur  secundum  ea 
quae  sunt  communiora  proprietatibus  naturae 
intellectualis,  secundum  quas  proprie  atten¬ 
ditur  imago.  Et  secundum  hoc  dicitur  in 
lib.  LXXXIII  Quxstion.,  q.  li,  coi.  33,  t.  G, 
quod  «  spiritus,  »  id  est  mens,  «  ad  imagi¬ 
nem  Dei  nullo  dubitante  factus  est3.  »  Cae- 
tera  autem  hominis,  scilicet  quae  pertinent 
ad  inferiores  partes  animae,  vel  etiam  ad 
ipsum  corpus,  ad  similitudinem  facta  esse 
aliqui  volunt.  Secundum  hoc  etiam  in  lib. 
De  quantitate  animae,  cap.  ii,  coi.  1037,  t.  1, 
dicitur  quod  similitudo  Dei  attenditur  in 

2  «  Sufficere  potuisse  asserunt.  » 

3  «  Factus  accipitur.  » 

anima,  inquantum  est  incorruptibilis.  Nam 
corruptibile  et  incorruptibile  sunt  differen¬ 
tiae  entis  communis.  Alio  modo  potest  consi¬ 
derari  similitudo,  secundum  quod  significat 
imaginis  expressionem  et  perfectionem;  et 
secundum  hoc  Damascenus  dicit,  De  ficle 
orth.,  lib.  II,  c.  xn,  coi.  919,  t.  1,  quod  «  id 
quod  est  secundum  imaginem  intellectuale 
significat  et  arbitrio  liberum  et  per  se  po¬ 
testativum;  quod  autem  secundum  simili¬ 
tudinem,  virtutis,  secundum  quod  homini 
possibile  est  habere,  similitudinem1.  »  Et  ad 
idem  refertur  quod  similitudo  dicitur  ad  di¬ 
lectionem  virtutis  pertinere;  non  enim  est 
virtus  sine  dilectione  virtutis. 

Ad  primum  ergo  dicendum,  quod  simili¬ 
tudo  non  distinguitur  ab  imagine  secundum 
communem  rationem  similitudinis,  sic  enim 
includitur  in  ratione  ipsius  imaginis;  sed 
secundum  quod  aliqua  similitudo  deficit  a 
ratione  imaginis,  vel  etiam  est  imaginis  per- 
fectiva. 

Ad  secundum  dicendum,  quod  essentia 
animae  pertinet  ad  imaginem,  prout  reprae¬ 
sentat  divinam  essentiam  secundum  ea  quae 
sunt  propria  intellectualis  naturae,  non  au¬ 
tem  secundum  conditiones  consequentes  ens 
in  communi,  ut  est  esse  simplicem  et  indis¬ 
solubilem. 

Ad  tertium  dicendum,  quod  etiam  virtutes 
quaedam  naturaliter  insunt  animae,  ad  minus 
secundum  quaedam  earum  semina;  et  se¬ 
cundum  has  posset  attendi  similitudo  natu¬ 
ralis;  quamvis  non  sit  inconveniens  ut  id 
quod  secundum  assignationem  unam  dicitur 
imago,  secundum  aliam  dicatur  similitudo. 

Ad  quartum  dicendum ,  quod  dilectio 
verbi,  quod  est  amata  notitia,  pertinet  ad 
rationem  imaginis;  sed  dilectio  virtutis  per¬ 
tinet  ad  similitudinem,  sicut  et  virtus. 

Conclusio.  —  Distinguitur  similitudo  ab  imagine, 
et  ut  prseambulum  ad  ipsam,  inquantum  est  com¬ 
munius  quam  imago,  et  ut  subsequens,  inquan¬ 
tum  significat  quamdam  imaginis  expressionem  (a). 


1  «  Quod  enim  dicitur,  ad  imaginem,  hoc  vis  in- 
telligendi,  arbitriique  libertas  significatur  :  quod 
autem  ad  similitudinem,  virtutis,  quantum  fieri 
potest,  expressa  similitudo  notatur.  » 

2  Quoniam  Deus  hominem  formaturus  erat,  «  re¬ 
giam  ei  quamdam  prius  exstruit,  in  qua  suam 
sedem  collocando,  beata  et  omni  felicitate  affluenti 
vita  frueretur.  » 

3  Plenius  in  textu  D.  Augustini. 

(a)  Secundum  doctores  communiter  imago  na- 


QILESTIO  xgiv. 

DE  STATU  ET  CONDITIONE  PPJMI  HOMINIS 

QUANTUM  AD  INTELLECTUM. 

(Et  quatuor  queeruntur.) 

Deinde  considerandum  est  de  statu  vel 
conditione  primi  hominis  :  et  primo  quan¬ 
tum  ad  animam ;  secundo  quantum  ad  cor¬ 
pus. 

Circa  primum  consideranda  sunt  duo  : 
primo  de  conditione  hominis  quantum  ad 
intellectum ;  secundo  de  conditione  hominis 
quantum  ad  voluntatem. 

Circa  primum  quaeruntur  quatuor  : 
1°  utrum  primus  homo  viderit  Deum  per 
essentiam;  2°  utrum  videre  potuerit  sub¬ 
stantias  separatas,  id  est  angelos ;  3°  utrum 
habuerit  omnium  scientiam ;  4°  utrum  po¬ 
tuerit  errare  vel  decipi. 

ARTICULUS  PRIMUS. 

Utrum  primus  homo  per  essentiam  Deum 
viderit. 

Ad  primum  sic  proceditur.  1.  Videtur 
quod  primus  homo  per  essentiam  Deum 
viderit.  Beatitudo  enim  hominis  in  visione 
divinae  essentiae  consistit.  Sed  primus  homo 
«  in  paradiso  conversans,  beatam  et  omnium 
divitem  habuit  vitam,  »  ut  Damascenus 
dicit2,  De  orth.  fid.,  lib.  II,  cap.xi,  coi.  911, 
t.  1,  et  Augustinus  dicit  in  lib.  XIV  De  ci¬ 
vit.  Dei,  cap.  x,  coi.  417,  t.  7  :  «  Si  homines 
habebant  affectus  suos,  quales  nunc  habe¬ 
mus,  quomodo  erant  beati  in  illo  inenarra¬ 
bilis  beatitudinis  loco,  id  est,  paradiso  3.  » 
Ergo  primus  homo  in  paradiso  vidit  Deum 
per  essentiam. 

2.  Praeterea,  Augustinus  dicit,  XiV  De 
civ.  Dei,  loc.  cit.,  quod  «  primo  homini  non 
aberat  quidquam  quod  bona  voluntas  adi¬ 
pisceretur.  »  Sed  nihil  melius  bona  voluntas 
adipisci  potest  quam  divinae  essentiae  visio- 

turales  proprietates  in  anima,  similitudo  gratuita 
dona  respicit.  Secundum  Augustinum  et  Bonaven- 
turam,  in  cognitiva  principalius  imago,  in  affectiva 
similitudo  ponitur.  Secundum  Judaios  et  aliquos 
alios  in  naturalibus  imago,  in  accidentalibus  simi¬ 
litudo  est.  Similitudines  accidentales  lire  sunt  : 
puritas,  amorositas,  repletio,  nam  anima  replet 
corpus  ut  Deus  mundum,  unitas,  nam  anima  ia 
corpore  est  unica  sicut  in  mundo  Deus,  illocabili- 
tas,  invisibilitas,  simplicitas  et  virtuositas. 

nem.  Ergo  homo  per  essentiam  Deum  vi¬ 
debat. 

3.  Praeterea,  visio  Dei  per  essentiam  est 
qua  videtur  Deus  sine  medio  et  sine  aenig¬ 
mate.  Sed  homo  in  statu  innocentiae  vidit 
Deum  sine  medio,  ut  Magister  dicit  in  i 
dist.,  IV  lib.  Sentent.  Vidit  etiam  sine  aenig¬ 
mate;  quia  «  aenigma  obscuritatem  im¬ 
portat,  »  ut  Augustinus  dicit ',  XV  De  Trin., 
cap.  ix,  coi.  1069,  t.  8;  obscuritas  autem  in¬ 
troducta  est  per  peccatum.  Ergo  homo  in 
primo  statu  vidit  Deum  per  essentiam. 

Sed  contra  est  quod  Apostolus  dicit  I  ad 
Cor.,  xv,  46,  quod  non  prius  quocl  spirituale 
est,  sed  quod  animale.  Sed  maxime  spiri¬ 
tuale  est  videre  Deum  per  essentiam.  Ergo 
primus  homo  in  primo  statu  animalis  vitae 
Deum  per  essentiam  non  vidit. 

Respondeo  dicendum,  quod  primus  homo 
Deum  per  essentiam  non  vidit  secundum 
communem  statum  illius  vitae ;  nisi  forte 
dicatur,  quod  viderit  eum  in  raptu,  quando 
Deus  immisit  *  soporem  in  Adam,  ut  dicitur 
Gen.,  ii,  21. 

Et  hujus  ratio  est,  quia,  cum  divina  es¬ 
sentia  sit  ipsa  beatitudo,  hoc  modo  se  habet 
intellectus  videntis  divinam  essentiam  ad 
Deum,  sicut  se  habet  quilibet  homo  ad  beati- 
tudinem.  Manifestum  est  autem,  quod  nul¬ 
lus  homo  potest  per  voluntatem  a  bea- 
titudine  averti.  Naturaliter  enim  et  ex 
necessitate  homo  vult  beatitudinem  et  fugit 
miseriam.  Unde  nullus  videns  Deum  per 
essentiam  potest  voluntate  averti  a  Deo, 
quod  est  peccare.  Et  propter  hoc  omnes 
videntes  Deum  per  essentiam  sic  in  amore 
Dei  stabiliuntur,  quod  in  aeternum  peccare 
non  possunt.  Cum  ergo  Adam  peccaverit, 
manifestum  est  quod  Deum  per  essentiam 
non  videbat. 

Cognoscebat  tamen  Deum  quadam  altiori 
cognitione  quam  nos  nunc  cognoscamus ;  et 
sic  quodammodo  ejus  cognitio  media  erat 
inter  cognitionem  praesentis  status  et  cogni¬ 
tionem  patriae,  qua  Deus  per  essentiam  vi¬ 
detur. 

Ad  cujus  evidentiam  considerandum  est, 
quod  visio  Dei  per  essentiam  dividitur  con¬ 
tra  visionem  Dei  per  creaturam.  Quanto  au¬ 
tem  aliqua  creatura  est  altior  et  Deo  similior, 
tanto  per  eam  Deus  clarius  videtur ;  sicut 

1  «  iEnigma  est  autem,  ut  breviter  explicem, 
obscura  allegoria.  » 

2  «  Fortassis  enim  aliis  intrinsecus  vel  effabi¬ 
libus  vel  ineffabilibus  modis  Deus  cum  illis  antea 


homo  perfectius  videtur  per  speculum  in 
quo  expressius  imago  ejus  resultat.  Et  sic 
patet  quod  multo  eminentius  videtur  Deus 
per  intelligibiles  effectus  quum  per  sensibi¬ 
les  et  corporeos.  A  consideratione  autem 
plena  et  lucida  intelligibilium  effectuum  im¬ 
peditur  homo  in  statu  praesenti  per  hoc 
quod  distrahitur  a  sensibilibus  et  circa  ea 
occupatur.  Sed,  sicut  dicitur  Eccle.,  vn,  30  : 
Deus  fecit  hominem  rectum.  Haec  autem  fuit 
rectitudo  hominis  divinitus  instituti,  ut  infe¬ 
riora  superioribus  subderentur,  et  superiora 
ab  inferioribus  non  impedirentur.  Unde 
homo  primus  non  impediebatur  per  res  ex¬ 
teriores  a  clara  et  firma  contemplatione  in¬ 
telligibilium  effectuum,  quos  ex  irradiatione 
primae  veritatis  percipiebat,  sive  naturali 
cognitione,  sive  gratuita.  Unde  dicit  Augus¬ 
tinus,  in  XI  Super  Gen.  ad  litt.,  cap.  xxxm, 
coi.  447,  t.  3,  quod  «  fortassis  Deus  primis 
hominibus  antea  loquebatur  sicut  cum  an¬ 
gelis  loquitur ,  ipsa  incommutabili  veritate 
illustrans  mentes  eorum  etsi  non  tanta  par¬ 
ticipatione  divinae  essentiae  quantam  capiunt 
angeli1  2.  »  Sic  igitur  per  hujusmodi  intelli¬ 
gibiles  effectus  Dei  Deum  clarius  cognosce¬ 
bat  quam  modo  cognoscamus. 

Ad  primum  ergo  dicendum ,  quod  homo 
in  paradiso  beatus  fuit  non  illa  perfecta  bea- 
titudine  in  quam  transferendus  erat,  quae 
in  divinae  essentiae  visione  consistit ;  habe¬ 
bat  tamen  beatam  vitam  secundum  quem¬ 
dam  modum,  ut  Augustinus  dicit,  XI  Super 
Gen.  ad  litt.,  cap.  xvm,  coi.  438,  t.  3 ,  in- 
quantum  habebat  integritatem  et  perfectio¬ 
nem  quamdam  naturalem. 

Ad  secundum  dicendum ,  quod  bona  vo¬ 
luntas  est  ordinata  voluntas.  Non  autem 
fuisset  primi  hominis  ordinata  voluntas,  si 
in  statu  meriti  habere  voluisset  quod  ei  pro¬ 
mittebatur  pro  praemio. 

Ad  tertium  dicendum,  quod  duplex  est 
medium;  quoddam  in  quo  simul  videtur 
quod  per  medium  videri  dicitur ;  sicut  cum 
homo  videtur  per  speculum  ,  et  simul  vide¬ 
tur  cum  ipso  speculo  ;  aliud  medium  est  per 
cujus  notitiam  in  aliquid  ignotum  deveni¬ 
mus  ,  sicut  est  medium  demonstrationis  ;  et 
sine  tali  medio  Deus  videbatur  ;  non  tamen 
sine  primo  medio.  Non  enim  oportebat  pri¬ 
mum  hominem  pervenire  in  Dei  cognitio- 

loquebatur,  sicut  etiam  cum  angelis  loquitur  ipsa 
incommutabili  veritate  illustrans  mentes  eorum..., 
etsi  non  tanta  participatione  divinse  sapientiae, 
quantam  capiunt  angeli.  » 

nem  per  demonstrationem  sumptam  ab  ali¬ 
quo  effectu,  sicut  nobis  est  necessarium  ;  sed 
simul  in  effectibus,  praecipue  intelligibilibus, 
suo  modo  Deum  cognoscebat.  Similiter  etiam 
est  considerandum,  quod  obscuritas  quae  im¬ 
portatur  in  nomine  aenigmatis  dupliciter 
potest  accipi  :  uno  modo  secundum  quod 
quaelibet  creatura  est  quoddam  obscurum, 
si  comparetur  afd  immensitatem  divinae  cla¬ 
ritatis,  et  sic  Adam  videbat  Deum  in  aenig¬ 
mate,  quia  videbat  Deum  per  effectum  crea¬ 
tum  ;  alio  modo  potest  accipi  obscuritas  quae 
consecuta  est  ex  peccato,  prout  scilicet  im¬ 
peditur  homo  a  consideratione  intelligibi- 
lium  per  sensibilium  occupationem ;  et  se¬ 
cundum  hoc  non  vidit  Deum  in  aenigmate. 

Conclusio.  —  Quamvis  primus  homo  in  statu 
innocentiae  altiori  quadam  cognitione  Deum  cogno¬ 
verit  quam  nos  cognoscamus,  non  tamen  Deum 
per  essentiam  vidit,  cum  peccaverit  (a). 

ARTICULUS  II. 

Utrum  Adam  in  statu  innocentis;  angelos 
per  essentiam  viderit. 

Ad  secundum  sic  proceditur.  4.  Yidetur 
quod  Adam  in  statu  innocentiae  angelos  per 
essentiam  viderit.  Dicit  enim  Gregorius , 
Dialog.,  lib.  IY,  cap.  i,  coi.  317,  t.  3  :  «  In 
paradiso  quippe  assueverat  homo  verbo 
Dei  perfrui,  beatorum  angelorum  spiritibus 
cordis  munditia  et  celsitudine  visionis 
interesse.  » 

2.  Praeterea,  anima  in  statu  praesenti  im¬ 
peditur  a  cognitione  substantiarum  separa¬ 
tarum  ex  hoc  quod  est  unita  corpori  corrup¬ 
tibili,  quod  aggravat  animam,  ut  dicitur 
Sap.,  ix.  Unde  et  anima  separata  substan¬ 
tias  separatas  videre  potest,  ut  supra  dictum 
est.  Sed  anima  primi  hominis  non  aggrava¬ 
batur  a  corpore,  cum  non  esset  corruptibile. 
Ergo  poterat  videre  substantias  separatas. 

3.  Praeterea,  una  substantia  separata  co¬ 
gnoscit  aliam  cognoscendo  seipsam,  ut  dici¬ 
tur  in  lib.  De  causis ,  propos.  13.  Sed  anima 
primi  hominis  cognoscebat  seipsam.  Ergo 
cognoscebat  alias  substantias  separatas. 

Sed  contra,  anima  Adae  fuit  ejusdem  na¬ 
tura?  cum  animabus  nostris.  Sed  animae 
nostrae  nor  possunt  nunc  intelligere  sub- 

♦  Non  :  «  accendit,  »  ut  in  Parm. 

(u)  Durandus  tenet  hominem  viatorem  non  po- 
Amsse  videre  Deum.  Scotorellus,  Richardus  et  alii 


stantias  separatas.  Ergo  nec  anima  primi 
hominis  potuit. 

Respondeo  dicendum ,  quod  status  animae 
hominis  distingui  potest  dupliciter  :  uno 
modo  secundum  diversum  modum  naturalis 
esse,  et  hoc  modo  distinguitur  status  animae 
separatae  a  statu  animae  conjunctae  corpori ; 
alio  modo  distinguitur  status  animae  secun¬ 
dum  integritatem  et  corruptionem ,  servato 
eodem  modo  essendi  secundum  naturam,  et 
sic  status  innocentiae  distinguitur  a  statu 
hominis  post  peccatum.  Anima  enim  homi¬ 
nis  in  statu  innocentiae  erat  corpori  perfi¬ 
ciendo  et  gubernando  accommodata,  sicut  et 
nunc.  Unde  dicitur  primus  homo  factus 
fuisse  in  animam  viventem ,  id  est  corpori 
vitam  dantem,  scilicet  animalem.  Sed  hujus 
vitae  integritatem  habebat ,  inquantum  cor¬ 
pus  erat  totaliter  animae  subditum,  in  nullo 
ipsam  impediens,  ut  supra  dictum  est.  Ma¬ 
nifestum  est  autem  ex  praemissis,  quod  ex 
hoc  quod  anima  est  accommodata  ad  corporis 
gubernationem  et  perfectionem  secundum 
animalem  vitam,  competit  animae  nostrae 
talis  modus  intelligendi,  qui  est  per  conver¬ 
sionem  ad  phantasmata.  Unde  et  hic  modus 
intelligendi  etiam  animae  primi  hominis  com¬ 
petebat.  Secundum  autem  hunc  modum  in¬ 
telligendi  motus  quidam  inveniuntur  in  ani¬ 
ma,  ut  Dionysius  dicit,  De  div.  nom.,  c.  iv, 
§  9,  coi.  706 ,  t.  1 ,  secundum  tres  gradus. 
Quorum  primus  est  secundum  quod  a  rebus 
exterioribus  aggregatur  anima  ad  seipsam. 
Secundus  autem  est  prout  anima  conscen¬ 
dit  1  ad  hoc  quod  uniatur  virtutibus  supe¬ 
rioribus  unitis,  scilicet  angelis.  Tertius  autem 
gradus  est  secundum  quod  ulterius  manudu- 
citur  ab  bonum  quod  est  supra  omnia,  scili¬ 
cet  Deum.  Secundum  igitur  primum  proces¬ 
sum  animae,  qui  est  a  rebus  exterioribus  ad 
seipsam,  perficitur  animae  cognitio,  quia  sci¬ 
licet  intellectualis  operatio  animae  naturalem 
ordinem  habet  ad  ea  quae  sunt  extra,  ut  su¬ 
pra  dictum  est,  et  ita  per  eorum  cognitionem 
perfecte  cognosci  potest  nostra  intellectualis 
operatio,  sicut  actus  per  objectum,  et  per 
ipsam  intellectualem  operationem  perfecte 
potest  cognosci  humanus  intellectus,  sicut 
potentia  per  proprium  actum.  Sed  in  secundo 
processu  non  invenitur  perfecta  cognitio ; 
quia  cum  angelus  non  intelligat  per  con- 

contrarium  docent,  non  permanenter  tamen  et  per 
lumen  glorife,  sed  per  modum  passionis  transeun- 
tis^ 

versionem  ad  phantasmata,  sed  longe  emi- 
nentiori  modo,  ut  supra  dictum  est,  praedictus 
modus  cognoscendi,  quo  anima  cognoscit 
seipsam ,  non  sufficienter  ducit  in  angeli 
cognitionem.  Multo  autem  minus  tertius 
processus  ad  perfectam  notitiam  termina¬ 
tur  ;  quia  etiam  ipsi  angeli  per  hoc  quod  co¬ 
gnoscunt  seipsos,  non  possunt  pertingere  ad 
cognitionem  divinae  substantiae,  propter  ejus 
excessum. 

Sic  igitur  anima  primi  hominis  non  pote¬ 
rat  quidem  videre  angelos  per  essentiam, 
sed  tamen  excellentiorem  modum  cognitio¬ 
nis  habebat  de  eis  quam  nos  habeamus ;  quia 
ejus  cognitio  erat  magis  certa  et  fixa  circa 
interiora  intelli gibilia  quam  cognitio  nostra; 
et  propter  tantam  eminentiam  dicit  Grego- 
rius,  quod  «  intererat  angelorum  spiriti¬ 
bus.  » 

Unde  patet  solutio  ad  primum. 

Ad  secundum  dicendum ,  quod  hoc  quod 
anima  primi  hominis  deficiebat  ab  intellectu 
substantiarum  separatarum  ,  non  erat  ex 
aggravatione  corporis,  sed  ex  hoc  quod  ob¬ 
jectum  ei  connaturale  erat  deficiens  ab  ex¬ 
cellentia  substantiarum  separatarum.  Nos 
autem  deficimus  propter  utrumque. 

Ad  tertium  dicendum ,  quod  anima  primi 
hominis  non  poterat  per  cognitionem  sui 
ipsius  pertingere  ad  cognoscendas  substan¬ 
tias  separatas,  ut  supra  dictum  est,  quia 
unaquaeque  substantia  separata  cognoscit 
aliam  per  modum  sui  ipsius. 

Conclusio.  —  Cum  anima  primi  hominis  in  statu 
innocentiee  fuerit  accommodata  ad  corporis  guber¬ 
nationem  et  perfectionem  sicut  et  nunc,  atque  ita 
intelligere  debuerit  per  phantasmata  :  non  potuit 
in  illo  statu  angelos  per  essentiam  videre. 

ARTICULUS  III. 

Utrum  primus  homo  habuerit  scientiam 
omnium. 

Ad  tertium  sic  proceditur.  1.  Videtur  quod 
primus  homo  non  habuerit  scientiam  om¬ 
nium.  Aut  enim  habuit  talem  scientiam  per 
species  acquisitas  ,  aut  per  species  connatu- 
rales,  aut  per  species  infusas.  Non  autem 
per  species  acquisitas  ;  hujusmodi  enim 
cognitio  ab  experientia  causatur,  ut  dicitur 
in  1  Metaph.,  a  prine.;  ipse  autem  non  tunc 
fuerat  omnia  expertus.  Similiter  etiam  nec 
per  species  connaturales,  quia  erat  ejusdem 
na  Lurae  nobiscum;  anima  autem  nostra  est 


«  sicut  tabula  in  qua  nihil  est  scriptum,  »  ut 
dicitur,  in  III  De  anima,  text.  14.  Si  autem 
per  species  infusas;  ergo  scientia  ejus  quam 
habebat  de  rebus  non  erat  ejusdem  rationis 
cum  scientia  nostra,  quam  a  rebus  acqui¬ 
rimus. 

2.  Praeterea,  in  omnibus  individuis  ejus¬ 
dem  speciei  est  idem  modus  consequendi 
perfectionem.  Sed  alii  homines  non  statim 
in  sui  principio  habent  omnium  scientiam, 
sed  eam  per  temporis  successionem  acqui¬ 
runt  secundum  suum  modum.  Ergo  nec 
Adam  statim  formatus  habuit  omnium  scien¬ 
tiam. 

3.  Praeterea,  status  praesentis  vitae  homini 
conceditur,  ut  in  eo  proficiat  anima  et  quan¬ 
tum  ad  cognitionem,  et  quantum  ad  me¬ 
ritum  :  propter  hoc  enim  anima  corpori 
videtur  esse  unita.  Sed  .homo  in  statu  illo 
profecisset  quantum  ad  meritum.  Ergo 
etiam  profecisset  quantum  ad  cognitionem 
rerum.  Non  ergo  habuit  omnium  rerum 
scientiam. 

Sed  contra  est  quod  ipse  imposuit  nomino 
animalibus,  ut  dicitur  Gen.,  n.  Nomina  au¬ 
tem  debent  naturis  rerum  congruere.  Ergo 
Adam  scivit  naturas  omnium  animalium , 
et  pari  ratione  habuit  omnium  aliorum  scien¬ 
tiam. 

Respondeo  dicendum,  quod  naturali  or¬ 
dine  perfectum  praecedit  imperfectum,  sicut 
et  actus  potentiam;  quia  ea  quae  sunt  in 
potentia,  non  reducuntur  ad  actum  nisi  per 
aliquod  ens  actu.  Et  quia  res  primitus  a  Deo 
institutae  sunt,  non  solum  ut  in  seipsis  es¬ 
sent,  sed  etiam  ut  essent  aliorum  principia, 
ideo  productae  sunt  in  statu  perfecto,  in  quo 
possent  esse  principia  aliorum.  Homo  autem 
potest  esse  principium  alterius,  non  solum 
per  generationem  corporalem ,  sed  etiam 
per  instructionem  et  gubernationem.  Et  ideo 
sicut  primus  homo  institutus  est  in  statu 
perfecto  quantum  ad  corpus,  ut  statim  pos¬ 
set  generare,  ita  etiam  institutus  est  in  statu 
perfecto  quantum  ad  animam,  ut  statim 
posset  alios  instruere  et  gubernare.  Non 
potest  autem  aliquis  instruere,  nisi  habeet 
scientiam.  Et  ideo  primus  homo  sic  institutus 
est  a  Deo,  ut  haberet  omnium  scientiam  in 
quibus  homo  natus  est  instrui.  Et  haec  sunt 
omnia  illa  quae  virtualiter  existunt  in  primis 
principiis  per  se  notis,  quaecumque  scilicet 
naturaliter  homines  cognoscere  ossunt. 

Ad  gubernationem  autem  vitae  propriae  et 
aliorum  non  solum  requiritur  cogn  tio  eorum 


596 


SUMMA  THEOLOGICA. 


quae  naturaliter  sciri  possunt,  sed  etiam  co¬ 
gnitio  eorum  quae  naturalem  cognitionem 
excedunt,  eo  quod  vita  hominis  ordinatur 
ad  quemdam  finem  supernaturalem ;  sicut 
nobis  ad  gubernationem  vitae  nostrae  neces¬ 
sarium  est  cognoscere  quae  fidei  sunt.  Unde 
et  de  his  supernaturalibus  tantam  cognitio¬ 
nem  primus  homo  accepit,  quanta  erat  ne¬ 
cessaria  ad  gubernationem  vitae  humanae 
secundum  statum  illum.  Alia  vero  quae  nec 
naturali  hominis  studio  cognosci  possunt, 
nec  sunt  necessaria  ad  gubernationem  vitae 
humanae,  primus  homo  non  cognovit ;  sicut 
sunt  cogitationes  hominum,  futura  contin¬ 
gentia,  et  quaedam  singularia,  puta  quot 1 
lapilli  jaceant  in  flumine  et  alia  hujusmodi. 

Ad  primum  ergo  dicendum,  quod  primus 
homo  habuit  scientiam  omnium  per  species 
a  Deo  infusas ;  nec  tamen  scientia  illa  fuit 
alterius  rationis  a  scientia  nostra,  sicut  nec 
oculi  quos  caeco  nato  Christus  dedit  fuerunt 
alterius  rationis  ab  oculis  quos  natura  pro¬ 
duxit. 

Ad  secundum  dicendum,  quod  Adam  de¬ 
bebat  aliquid  habere  perfectionis,  inquantum 
erat  primus  homo,  quod  caeteris  hominibus 
non  competit,  ut  ex  dictis  patet. 

Ad  tertium  dicendum ,  quod  Adam  in 
scientia  naturalium  scibilium  non  profecis¬ 
set  quantum  ad  numerum  scitorum,  sed 
quantum  ad  modum  sciendi ;  quia  quae 
sciebat  intellectualiter,  scivisset  postmodum 
per  experimentum.  Quantum  vero  ad  super- 
naturalia  cognita,  profecisset  etiam  quantum 
ad  numerum  per  novas  revelationes  ;  sicut 
et  angeli  proficiunt  per  novas  illumina¬ 
tiones.  Nec  tamen  est  simile  de  profectu 
meriti  et  scientiae;  quia  unus  homo  non 
est  alteri  principium  merendi,  sicut  et 
sciendi. 

Conclusio.  —  Cum  primus  homo  non  tantum 
secundam  corpus  ad  aliorum  generationem,  sed 
et  secundum  animam  ad  aliorum  instructionem  et 
gubernationem,  perfectus  sit  institutus;  oportet 
eum  habuisse  notitiam  omnium  naturaliter  scibi¬ 
lium,  et  supernaturalium  tantam,  quanta  opus 
erat;  alia  vero  ab  bis  ignorasse  (a). 


1  AI.  :  «  quod.  » 

•  Plenius  habetur  ia  textu  D.  Augustini. 


ARTICULUS  IV 

Utrum  homo  in  primo  statu  decipi 
potuisset. 

Ad  quartum  sic  proceditur.  1.  Videtur 
quod  homo  in  primo  statu  decipi  potuisset. 
Dicit  enim  Apostolus,  I  ad  Timoth.,  ii,  44, 
quod  mulier  seducta  in  prxvaricalione 
fuit. 

2.  Praeterea,  Magister  dicit,  xxi  dist.  II 
i Sentenl.,  quod  «  ideo  mulier  non  horruit 
serpentem  loquentem  quia  officium  loquendi 
eum  accepisse  a  Deo  putavit.  »  Sed  hoc  fal¬ 
sum  erat.  Ergo  mulier  decepta  fuit  ante 
peccatum. 

3.  Praeterea,  naturale  est  quod  quanto 
aliquid  remotius  videtur,  tanto  minus  vide¬ 
tur.  Sed  natura  oculi  non  est  contracta  per 
peccatum.  Ergo  hoc  idem  in  statu  innocentiae 
contigisset.  Fuisset  ergo  homo  deceptus 
circa  quantitatem  rei  visae,  sicut  et  modo. 

4.  Praeterea,  Augustinus  dicit,  XII  Super 
Gen.  ad  litt.,  cap.  n,  coi.  455,  t.  3,  quod 
«  in  somno  adhaeret  anima  similitudini,  tan- 
quam  ipsi  rei2.  »  Sed  homo  in  statu  inno¬ 
centiae  comedisset,  et  per  consequens  dor¬ 
mivisset  ,  et  somniasset.  Ergo  deceptus 
fuisset  adhaerendo  similitudinibus,  tanquam 
rebus. 

5.  Praeterea,  primus  homo  nescivisset  co¬ 
gitationes  hominum  et  futura  contingentia, 
ut  dictum  est.  Si  igitur  aliquis  super  his 
ipsi  falsum  diceret,  deceptus  fuisset. 

Sed  contra  est  quod  Augustinus  dicit,  lib. 
III  De  lib.  arb.,  cap.  xvm,  coi.  1296,  t.  1  : 
«  Approbare  falsa  pro  veris  non  est  natura 
instituti  hominis,  sed  poena  damnati.  » 

Respondeo  dicendum,  quod  quidam  dixe¬ 
runt  quod  in  nomine  deceptionis  duo  pos¬ 
sunt  intelligi  :  scilicet  qualiscumque  existi¬ 
matio  levis  qua  aliquis  adhaeret  falso  tan¬ 
quam  vero  sine  assensu  credulitatis,  et 
iterum  firma  credulitas.  Quantum  ergo  ad 
ea  quorum  scientiam  Adam  habebat,  neutro 
istorum  modorum  homo  decipi  poterat  ante 
peccatum;  sed  quantum  ad  ea  quorum 
scientiam  non  habebat,  decipi  poterat,  large 
accepta  deceptione  pro  existimatione  quali¬ 
cumque  sine  assensu  credulitatis.  Quod  ideo 
est  dictum,  quia  existimare  falsum  in  tali- 

(«)  Cajetanus  Adamo,  non  bene,  rerum  caelestium 
notitiam  denegat,  illam  soli  Deo  reservans. 

Rus  non  est  noxium  homini,  et  ex  quo  te¬ 
mere  assensus  non  adhibetur  non  est  culpa¬ 
bile.. 

Sed  haec  positio  non  convenit  integritati 
primi  status ;  quia,  ut  Augustinus  dicit,  XIV 
De  civitate  Dei,  cap.  x,  coi.  417,  t.  7,  «  in 
illo  statu  erat  devitatio  tranquilla  peccati, 
qua  manente  nullum  malum  omnino  esse 
poterat1.  »  Manifestum  est  autem,  quod  si¬ 
cut  verum  est  bonum  intellectus,  ita  falsum 
est  malum  ejus,  ut  dicitur  in  VI  Ethico¬ 
rum,  cap.  ii.  Unde  non  poterat  esse  quod, 
innocentia  manente,  intellectus  hominis  ali¬ 
cui  falso  acquiesceret  quasi  vero.  Sicut  enim 
in  membris  corporis  primi  hominis  erat 
quidem  carentia  perfectionis  alicujus,  puta 
claritatis,  non  tamen  aliquod  malum  inesse 
poterat;  ita  in  intellectu  poterat  esse  caren¬ 
tia  notitia?  alicujus,  nulla  tamen  poterat  ibi 
esse  existimatio  falsi. 

Quod  etiam  ex  ipsa  rectitudine  primi  sta¬ 
tus  apparet,  scilicet  quod  quamdiu  anima 
maneret  Deo  subdita,  tamdiu  in  homine 
inferiora  superioribus  subderentur,  nec  su¬ 
periora  per  inferiora  impedirentur.  Mani¬ 
festum  est  autem  ex  praemissis,  quod  intel¬ 
lectus  circa  proprium  objectum  semper  verus 
est;  unde  ex  seipso  nunquam  decipitur; 
sed  omnis  deceptio  accidit  in  intellectu  ex 
aliquo  inferiori,  puta  phantasia,  vel  aliquo 
hujusmodi.  Unde  videmus  quod  quando  na¬ 
turale  judicatorium  non  est  ligatum,  non 
decipimur  per  hujusmodi  apparitiones,  sed 
solum  quando  ligatur ,  ut  patet  in  dormien¬ 
tibus.  Unde  manifestum  est,  quod  rectitudo 
primi  statu?  non  compatiebatur  aliquam 
deceptionem  circa  intellectum. 

Ad  primum  ergo  dicendum ,  quod  illa  _ 
seductio  mulieris,  etsi  praecesserit2  peccatum 
operis,  subsecuta  tamen  est  peccatum  in¬ 
ternae  elationis.  Dicit  enim  Augustinus , 
Super  Gen.  ad  litt.,  lib.  XI,  c.  xxx,  coi.  445, 
t.  3,  quod  cc  mulier  verbis  serpentis  non 
crederet,  nisi  jam  inesset  menti  ejus  amor 
propriae  potestatis,  et  quaedam  de  se  superba 
praesumptio3.  » 

Ad  secundum  dicendum,  quod  mulier  pu¬ 
tavit  serpentem  hoc  accepisse  loquendi  offi¬ 
cium,  non  per  naturam,  sed  aliqua  super- 
naturali  operatione  :  quamvis  non  sit 

*  «  Manente,  nullum  omnino  aliunde  malum, 
quod  contristaret,  irruebat. » 

•  Codex  Alcan.  :  «  etsi  praecessit;  »  al.  :  «  etsi 
Hon  prsecesse/it. » 

necessarium  auctoritatem  Magistri  Senten¬ 
tiarum  sequi  in  hac  parte. 

Ad  tertium  dicendum,  quod  si  aliquid 
repraesentatum  fuisset  sensui  vel  phantasiae 
primi  hominis  aliter  quam  sit  in  rerum  na¬ 
tura,  non  tamen  deciperetur,  quia  per  ra¬ 
tionem  veritatem  dijudicaret. 

Ad  quartum  dicendum ,  quod  id  quod 
accidit  in  somno  non  imputatur  homini,  quia 
non  habet  usum  rationis,  qui  est  proprius 
hominis  actus. 

Ad  quintum  dicendum,  quod  alicui  dicenti 
falsum  de  contingentibus  futuris  vel  cogita¬ 
tionibus  cordium  homo  in  statu  innocentiae 
non  credidisset  ita  esse ;  sed  credidisset  quod 
hoc  esset  possibile ;  et  hoc  non  esset  existi¬ 
mare  falsum. 

Vel  potest  dici  quod  divinitus  ei  subven¬ 
tum  fuisset,  ne  deciperetur  in  his  quorum 
scientiam  non  habebat. 

Nec  est  instantia,  quam  quidam  afferunt, 
quod  in  tentatione  non  fuit  ei  subventum  ne 
deciperetur,  licet  tunc  maxime  indigeret  : 
quia  jam  praecesserat  peccatum  in  animo, 
et  ad  divinum  auxilium  recursum  non  ha¬ 
buit. 

Conclusio.  —  Cum  homo  in  primo  statu  secun¬ 
dum  intellectum  sic  a  Deo  fuerit  institutus,  quod 
nullum  malum  in  ipso  inerat,  et  omnia  inferiora 
superioribus  subdebantur,  nullo  modo  decipi 
potuit,  nec  quoad  ea  quae  scivit,  nec  quoad  ea  quas 
nescivit. 

QILESTIO  XCV. 

DE  HIS  QILE  ATTINENT  AD  VOLUNTATEM  PRIMI  HOMINIS, 

GRATIA  SCILICET  ET  JUSTITIA. 

(Et  quatuor  quaeruntur.) 

Deinde  considerandum  est  de  his  quae 
pertinent  ad  voluntatem  primi  hominis,  et 
circa  hoc  consideranda  sunt  duo  :  primo 
quidem  de  gratia  et  justitia  primi  hominis ; 
secundo  de  usu  justitiae  quantum  ad  domi¬ 
nium  super  alia. 

Circa  primum  quaeruntur  quatuor  : 
1°  utrum  primus  homo  creatus  fuerit  in 
gratia ;  2°  utrum  in  statu  innocentiae  habue¬ 
rit  animae  passiones;  3°  utrum  habuerit  vir¬ 
tutes  omnes ;  4°  utrum  opera  ejus  fuissent 

J  «  Quando  bis  verbis  crederet  mulier  a  bona 
atque  utili  re  divinitus  se  fuisse  prohibitos,  nisi  jam 
inesset  menti  amor  ille  propriae  potestatis,  etc.  » 


*  Novissi¬ 
mus 
Adam. 

aeque  efficacia  ad  merendum,  sicut  modo 
sunt. 

ARTICULUS  PRIMUS. 

Utrum  primus  homo  fuerit  creatus  in 
gratia. 

Ad  primum  sic  proceditur.  1.  Videtur 
quod  primus  homo  non  fuerit  creatus  in 
gratia.  Apostolus  enim,  I  Cor.,  xv,  45, 
distinguens  Adam  a  Christo,  dicit  :  Factus 
est  primas  Adam  in  animam  viventem,  no¬ 
vissimus  autem*  in  spiritum  vivificantem. 
Sed  vivificatio  spiritus  est  per  gratiam.  Ergo 
hoc  est  proprium  Christi,  quod  fuerit  factus 
in  gratia. 

2.  Praeterea,  Augustinus  dicit  in  lib.  De- 
quaestionibus  Veteris  et  Novi  Testamenti  ', 
q.  cxxiii,  coi.  2371,  t.  3,  quod  Adam  non 
habuit  Spiritum  sanctum.  Sed  quicumque 
habet  gratiam,  habet  Spiritum  sanctum. 
Ergo  Adam  non  fuit  creatus  in  gratia. 

3.  Praeterea,  Augustinus  dicit  in  lib.  De 
correptione  et  gratia,  cap.  x,  coi.  932,  1. 10, 
quod  «  Deus  sic  ordinavit  angelorum  et  ho¬ 
minum  vitam,  ut  in  ea  prius  ostenderet  quid 
posset  eorum  liberum  arbitrium,  deinde 
quid  posset  suae  gratiae  beneficium  justitiae¬ 
que  judicium.  »  Primo  ergo  condidit  homi¬ 
nem  et  angelum  in  sola  naturalis  arbitrii 
libertate,  et  postmodum  ei  gratiam  contulit. 

4.  Praeterea,  Magister  dicit  in  xxiv  dist. 
lib.  II  Serit.,  quod  «  homini  in  creatione 
datum  est  auxilium  per  quod  stare  poterat, 
sed  non  poterat  proficere.»  Quicumque  autem 
habet  gratiam  potest  proficere  per  meritum. 
Ergo  primus  homo  non  fuit  creatus  in  gratia. 

5.  Praeterea,  ad  hoc  quod  aliquis  accipiat 
gratiam,  requiritur  consensus  ex  parte  re¬ 
cipientis;  cum  per  hoc  perficiatur  matrimo¬ 
nium  quoddam  spirituale  inter  Deum  et 
animam.  Sed  consensus  in  gratiam  esse  non 
potest  nisi  prius  existentis.  Ergo  homo  non 
accepit  gratiam  in  primo  instanti  suae  crea¬ 
tionis. 

6.  Praeterea,  natura  plus  distat  a  gratia, 
quam  gratia  a  gloria,  quae  nihil  est  aliud 
quam  gratia  consummata.  Sed  in  homine 
gratia  praecessit  gloriam.  Ergo  multo  magis 
natura  praecessit  gratiam. 

*  Opus  De  quaestionibus  Veteris  et  Novi  Testa¬ 
menti,  annuentibus  omnibus,  Augustino  abjudi¬ 
catur.  De  auctore  quidem  nil  certum  habetur; 


Sed  contra,  homo  et  angelus  tequalifcr 
ordinantur  ad  gratiam.  Sed  angelus  est 
creatus  in  gratia;  dicit  enim  Augustinus, 
De  civit.  Dei,  lib.  XII,  c.  ix,  coi.  357,  t.  7, 
quod  «  Deus  simul  erat  in  eis  condens  natu¬ 
ram,  et  largiens  gratiam.  »  Ergo  et  homo 
creatus  fuit  in  gratia. 

Respondeo  dicendum,  quod  quidam  dicunt 
quod  primus  homo  non  fuit  creatus  in  gratia, 
sed  tamen  postmodum  gratia  fuit  ei  collata, 
antequam  peccasset.  Plurimae  enim  sancto¬ 
rum  auctoritates  attestantur  hominem  in 
statu  innocentiae  gratiam  habuisse. 

Sed  quod  fuerit  etiam  conditus  in  gratia, 
ut  alii  dicunt,  videtur  requirere  ipsa  recti¬ 
tudo  primi  status,  in  qua  Deus  hominem 
fecit,  secundum  illud  Eccle.,  vii,  30  :  Deus 
fecit  hominem  rectum.  Erat  enim  haec  recti¬ 
tudo  secundum  hoc  quod  ratio  subdebatur 
Deo,  rationi  vero  inferiores  vires  et  animae 
corpus.  Prima  autem  subjectio  erat  causa  et 
secundae  et  tertiae.  Quamdiu  enim  ratio 
manebat  Deo  subjecta,  inferiora  ei  subde¬ 
bantur,  ut  Augustinus  dicit  lib.  I  De  remiss. 
peccatorum,  c.  xvi,  coi.  120,  t.  10.  Manifes¬ 
tum  est  autem,  quod  illa  subjectio  corporis 
ad  animam  et  inferiorum  virium  ad  ratio¬ 
nem  non  erat  naturalis ;  alioquin  post  pec¬ 
catum  mansisset,  cum  etiam  in  daemonibus 
data  naturalia  post  peccatum  permanserint, 
ut  Dionysius  dicit,  De  div.nom.,  c.  iv,  §  23, 
coi.  726,  t.  1.  Unde  manifestum  est,  quod  et 
illa  prima  subjectio,  qua  ratio  Deo  subde¬ 
batur,  non  erat  solum  secundum  naturam, 
sed  secundum  supernaturale  donum  gratiae ; 
non  enim  potest  esse  quod  effectus  sit  potior 
quam  causa.  Unde  Augustinus' dicit,  XIII 
De  civ.  Dei,  cap.  xiii,  coi.  386,  t.  7,  quod 
«  postquam  praecepti  facta  transgressio  est, 
confestim,  gratia  deserente  divina,  de  cor¬ 
porum  suorum  nuditate  confusi  sunt.  Sen¬ 
serunt  enim  novum  motum  inobedientis 
carnis  suae,  tanquam  reciprocam  poenam 
inobedientiae  suae.  »  Ex  quo  datur  intelligi, 
si,  deserente  gratia,  soluta  est  obedientia 
carnis  ad  animam,  quod  per  gratiam  in 
anima  existentem  inferiora  ei  subdebantur. 

Ad  primum  ergo  dicendum,  quod  Aposto¬ 
lus  illa  verba  inducit  ad  ostendendum,  esse 
corpus  spirituale,  sicut  corpus  animale ;  quia 
vita  spiritualis  corporis  incepit  in  Christo, 

cum  iste  liber  a  quibusdam  deputetur  Hilaria 
diacono,  Sardo  natione,  et  secto  Luciferiano ;  alii» 
autem  mixtum  opus  plurium  scriptorum  videatur. 

qui  est  primogenitus  ex  mortuis,  sicut  vita 
corporis  animalis  incepit  in  Adam.  Non  ergo 
in  verbis  Apostoli  habetur  quod  Adam  non 
fuit  spiritualis  secundum  animam,  sed  quod 
non  fuit  spiritualis  secundum  corpus. 

Ad  secundum  dicendum,  quod,  sicut  dici¬ 
tur  in  eodem  loco,  non  negatur  quin  aliquo 
modo  fuerit  in  Adam  Spiritus  sanctus,  sicut 
et  in  aliis  justis;  sed  quod  non  sic  fuerit  in 
eo,  sicut  nunc  est  in  fidelibus,  qui  admittun¬ 
tur  ad  perceptionem  haereditatis  aeternae 
statim  post  mortem. 

Ad  tertium  dicendum,  quod  ex  illa  aucto¬ 
ritate  Augustini  non  habetur  quod  angelus 
vel  homo  prius  fuerit  creatus  in  naturali 
libertate  arbitrii  quam  habuisset  gratiam  ; 
sed  quod  ostendit  quid  in  eis  posset  liberum 
arbitrium  ante  confirmationem,  et  quid 
postmodum  consecuti  essent  per  auxilium 
gratiae  confirmantis. 

Ad  quartum  dicendum,  quod  Magister 
loquitur  secundum  opinionem  illorum  qui 
posuerunt  hominem  non  esse  creatum  in 
gratia,  sed  in  naturalibus  tantum. 

Yel  potest  dici,  quod  etsi  homo  fuerit 
areatus  in  gratia,  non  tamen  habuit  ex 
creatione  naturae  quod  posset  proficere  per 
meritum,  sed  ex  superadditione  gratiae. 

Ad  quintum  dicendum,  quod,  cum  motus 
voluntatis  non  sit  continuus,  nihil  prohibet 
etiam  in  primo  instanti  suae  creationis 
primum  hominem  gratiae  consensisse. 

Ad  sextum  dicendum ,  quod  gloriam 
meremur  per  actum  gratiae,  non  autem 
gratiam  per  actum  naturae.  Unde  non  est 
similis  ratio. 

Conclusio.  —  Cum  primus  homo  sic  factus 
fuerit,  ut  ratio  Deo  subderetur,  rationi  vero  infe¬ 
riores  vires,  animae  vero  corpus,  conveniens  est 
illum  in  gratia  fuisse  creatum  (a). 


■*  Nicolai :  «  ut  dolor  et  httjusmOdi.  » 
s  Codices  Alcan.  et  Tarrac.  cum  editis  plurimis  : 
«  et  tunc ;  »  edit.  Rom.  cum  Nicolai,  et  nostri  codd. : 
«  et  nunc. » 

(a)  Juxta  Guillermum,  justitia  originalis  bene  a 
gratia,  sicut  gratia  non  gratum  faciens  a  gratia 
gratum  faciente  distinguebatur.  Justitia  originalis 
sola,  Adam  gratum  Deo  sine  gratia  gratum  faciente 
non  reddebat.  Quemadmodum  in  angelis  excellen¬ 
tia  data  naturae  gratis  data  fuit,  sic  in  Adam  talis 
excellentia  fuisset,  licet  supernaturaliter  ei  collata, 
sine  gratia  gratum  faciente,  nisi  largius  hsec  justi— 


ARTICULUS  II. 

Utrum  in  primo  homine  fuerint  animae 
passiones . 

Ad  secundum  sic  proceditis?  4.  Videtur 
quod  in  primo  homine  non  fuerint  animae 
passiones.  Secundum  enim  passiones  animae 
contingit  quod  caro  concupiscit  adversus 
spiritum,  Gal.,  v,  17.  Sed  hoc  non  erat  in 
statu  innocentiae.  Ergo  in  statu  innocentiae 
non  erant  animae  passiones. 

2.  Praeterea,  anima  Adae  erat  nobilior 
quam  corpus.  Sed  corpus  Adae  fuit  impas¬ 
sibile.  Ergo  nec  in  anima  ejus  fuerunt 
passiones. 

3.  Praeterea,  per  virtutem  moralem  com¬ 
primuntur  animae  passiones.  Sed  in  Adam 
fuit  virtus  moralis  perfecta.  Ergo  totaliter 
passiones  excludebantur  ab  eo. 

Sed  contra  est,  quod  dicit  Augustinus, 
XIV  De  civit.  Dei,  c.  x,  coi.  417,  t.  7,  quod 
«  erat  in  eis  amor  imperturbatus  in  Deum, 
et  quaedam  aliae  animae  passiones.  » 

Respondeo  dicendum,  quod  passiones 
animae  sunt  in  appetitu  sensuali,  cujus 
objectum  est  bonum  et  malum.  Unde 
omnium  passionum  animae  quaedam  ordi¬ 
nantur  ad  bonum,  ut  amor  et  gaudium; 
quaedam  ad  malum,  ut  timor  et  dolor.  Et 
quia  in  primo  statu  nullum  malum  aderat 
nec  imminebat,  nec  aliquod  bonum  aberat, 
quod  cuperet  bona  voluntas  pro  tempore 
illo  habendum,  ut  patet  per  Augustinum, 
De  civit.  Dei,  ubi  supra,  omnes  illae  passiones 
quae  respiciunt  malum,  in  Adam  non  erant, 
ut  timor  et  dolor  et  hujusmodi 1 ;  similiter 
nec  illae  passiones  quae  respiciunt  bonum 
non  habitum  et  nunc2  habendum,  ut  cupi¬ 
ditas  aestuans;  illae  vero  passiones  quae 
possunt  esse  boni  praesentis  ut  gaudium  et 
amor,  vel  quae  sunt  futuri  boni  in  suo  tem- 
pere  habendi,  ut  desiderium  et  spes  non 

tia  caperetur,  in  quantum  gratiae  gratum  facienti 
in  Adam  ipsi  originali  justitiae  superradditae  con¬ 
juncta  fuit.  —  Secundum  Scotorellum,  non  fuit 
Adam  a  primo  instanti  in  gratia  gratum  faciente, 
sed  in  sola  justitia  originali  creatus.  Verumtamen 
post  creationem  ante  lapsum  statim  habuit  etiam 
gratiam  gratum  facientem  per  tempus  hoc  quo 
stetit.  —  Contrarium  hodie  communiter  theologi 
sentiunt,  et  Augustinus,  si  quid  pro  Scotorelli 
opinione  scripserit,  sese  retractavit.  Secundum 
Guillermum,  vir  ampliorem  quam  mulier  gratiam 
recepit. 

affligens,  fuerunt  in  statu  innocentiae ;  aliter 
tamen  quam  in  nobis.  Nam  in  nobis  appeti¬ 
tus  sensualis,  in  quo  sunt  passiones,  non 
totaliter  subest  rationi ;  unde  passiones 
quandoque  sunt  in  nobis  praevenientes  ju¬ 
dicium  rationis  et  impedientes ;  quandoque 
vero  ex  judicio  rationis  consequentes,  prout 
sensualis  appetitus  aliqualiter  rationi  obedit. 
In  statu  vero  innocentiae  inferior  appetitus 
erat  rationi  totaliter  subjectus.  Unde  non 
erant  in  eo  passiones  animae,  nisi  ex  rationis 
judicio  consequentes. 

Ad  primum  ergo  dicendum,  quod  caro 
concupiscit  adversus  spiritum  per  hoc  quod 
quod  passiones  rationi  repugnant ;  quod  in 
statu  innocentiae  non  erat. 

Ad  secundum  dicendum,  quod  corpus 
humanum  in  statu  innocentiae  erat  impassi¬ 
bile  quantum  ad  passiones  quae  removent 
dispositionem  naturalem,  ut  infra  dicetur; 
et  similiter  anima  fuit  impassibilis  quantum 
ad  passiones  quae  impediunt  rationem. 

Ad  tertium  dicendum,  quod  perfecta  virtus 
moralis  non  totaliter  tollit  passiones,  sed  or¬ 
dinat  eas.  Temperati  enim  est  concupiscere 
sicut  oportet  et  quae  oportet,  ut  dicitur  in 
III  Ethic.,  cap.  xi,  ad  fin. 

Conclusio.  —  Passiones  circa  bonum  habitum 
vel  tempore  suo  habendum,  ut  amor,  gaudium, 
desiderium  et  spes  non  affligens,  in  statu  inno- 
centice  fuerunt :  caderce  quae  malum  respiciunt,  ut 
timor  et  dolor,  nullo  modo  in  illo  fuerunt. 

ARTICULUS  III. 

Utrum  Adam  habuerit  omnes  virtutes. 

Ad  tertium  sic  proceditur.  1.  Videtur  quod 
Adam  non  habuerit  omnes  virtutes.  Quae¬ 
dam  enim  virtutes  ordinantur  ad  refrenan¬ 
dam  immoderantiam  passionum;  sicut  per 
temperentiam  refrenatur  immoderata  con¬ 
cupiscentia  et  per  fortitudinem  immoderatus 
timor.  Sed  immoderantia  passionum  non 
erat  in  statu  innocentiae.  Ergo  nec  dictae 
virtutes. 

2.  Praeterea,  quaedam  virtutes  sunt  circa 
passiones  respicientes  malum,  ut  mansue¬ 
tudo  circa  iras,  fortitudo  circa  timores.  Sed 
tales  passiones  non  erant  in  statu  innocentiae, 

1  Sermo  De  symbolo  contra  Judaeos,  Paganos  et 
Arianos  multa  continet  ex  Augustino  deprompta; 
ab  hujus  autem  dictionis  forma  longe  differt.  Vide¬ 
tur  auctor  incertus  scripsisse  tempore  quo  domina¬ 
bantur  Ariani.  Plenius  autem  in  textu :  «  Hic  dum 


ut  dictum  est.  Ergo  nec  hujusmodi  virtutes. 

3.  Praeterea,  peenitentia  est  quaedam 
virtus  respiciens  peccatum  prius  commis¬ 
sum  ;  misericordia  etiam  est  quaedam  virtus 
respiciens  miseriam.  Sed  in  statu  innocentiae 
non  erat  peccatum  nec  miseria.  Ergo  neque 
hujusmodi  virtutes. 

4.  Praeterea,  perseverantia  est  quaedam 
virtus.  Sed  hanc  Adam  non  habuit,  ut 
sequens  peccatum  ostendit.  Ergo  non  habuit 
omnes  virtutes. 

5.  Praeterea,  fides  quaedam  virtus  est.  Sed 
haec  in  statu  innocentiae  non  fuit ;  importat 
enim  aenigmaticam  cognitionem  quae  per¬ 
fectioni  primi  status  repugnare  videtur. 

Sed  contra  est  quod  Augustinus  dicit  in 
quadam  Homil.  contra  Judseos,  Pag  an.  et 
Arian .,  cap.  ii,  coi.  1117,  L  8  :  «  Princeps 
vitiorum  vidit  Adam  de  luto  terrae  ad  ima¬ 
ginem  Dei  factum,  pudicitia  ornatum,  tem¬ 
perantia  compositum,  claritate  circumda¬ 
tum1.  » 

Respondeo  dicendum,  quod  homo  in  statu 
innocentiae  aliqualiter  habuit  omnes  virtu¬ 
tes,  et  hoc  ex  dictis  potest  esse  manifestum2. 
Dictum  est  enim  supra,  quod  talis  erat  recti¬ 
tudo  primi  status,  quod  ratio  erat  Deo 
subjecta,  inferiores  autem  vires  rationi. 
Virtutes  autem  nihil  aliud  sunt  quam  per¬ 
fectiones  quaedam,  quibus  ratio  ordinatur  in 
Deum  et  inferiores  vires  disponuntur  secun¬ 
dum  regulam  rationis,  ut  magis  patebit 
cum  de  virtutibus  agetur.  Unde  rectitudo 
primi  status  exigebat  ut  homo  aliqualiter 
omnes  virtutes  haberet. 

Sed  considerandum  est,  quod  virtutum 
quaedam  sunt  quae  de  sui  ratione  nullam 
imperfectionem  important,  ut  charitas  et 
justitia  :  et  hujusmodi  virtutes  fuerunt  in 
statu  innocentiae  simpliciter  et  quantum  ad 
habitum  et  quantum  ad  actum.  Quaedam 
vero  sunt  quae  de  sui  ratione  imperfectionem 
important  vel  ex  parte  actus,  vel  ex  parte 
materiae.  Et  si  hujusmodi  imperfectio  non 
repugnat  perfectioni  primi  status,  nihilomi¬ 
nus  hujusmodi  virtutes  poterant  esse  in 
primo  statu ;  sicut  fides,  quae  est  eorum  quae 
non  videntur,  et  spes,  quae  est  eorum  quae 
non  habentur.  Perfectio  enim  primi  status 
non  se  extendebat  ad  hoc  ut  videret  Deum 

illum  primum,  Adam  scilicet,  patrem  omnium  nos¬ 
trum  intueretur,  videretque  hominem  ex  limo  ter¬ 
ree  ad  imaginem  Dei  factum...,  caritate  circumda¬ 
tum.  » 

a  AI. :  «  patet  esse  verum. » 

per  essentiam  et  ut  haberet  eum 1  fruitione 
finalis  beatitudinis.  Unde  fides  et  spes  esse 
poterant  in  primo  statu  et  quantum  ad 
habitum  et  quantum  ad  actum.  Si  vero  im¬ 
perfectio,  quae  est  de  ratione  virtutis  ali- 
cujus,  repugnat  perfectioni  primi  status, 
poterat  huujsmodi  virtus  ibi  esse  secundum 
habitum  et  non  secundum  actum,  ut  patet 
de  poenitentia,  quae  est  dolor  de  peccato 
commisso  et  de  misericordia,  quae  est 
dolor  de  miseria  aliena.  Perfectioni  autem 
primi  status  repugnat  tam  dolor  quam 
culpa  et  miseria.  Unde  hujusmodi  virtutes 
erant  in  primo  homine  secundum  habitum 
et  non  secundum  actum.  Erat  enim  primus 
homo  sic  dispositus,  ut  si  peccatum  praeces¬ 
sisset,  doleret  :  et  similiter  si  miseriam  in 
alio  videret,  eam  pro  posse  repelleret;  sicut 
Philosophus  dicit  in  IV  Ethic.,  c.  ult.,  in 
fm.,  quod  «  verecundia,  quae  est  de  turpi 
facto,  contingit  studioso  solum  sub  condi¬ 
tione  ;  est  enim  sic  dispositus  quod  verecun¬ 
daretur,  si  turpe  aliquid  committeret. » 

Ad  primum  ergo  dicendum,  quod  accidit 
temperantiae  et  fortitudini  quod  superabun¬ 
dantiam  passionum  repellat,  inquantum  in¬ 
venit  passiones  superabundantes  in  subjecto. 
Sed  per  se  convenit  hujusmodi  virtutibus 
passiones  moderari. 

Ad  secundum  dicendum,  quod  illae  passio¬ 
nes  ad  malum  ordinatae  repugnant  perfec¬ 
tioni  primi,  status,  quae  habent  respectum  ad 
malum  in  ipso  qui  afficitur  passione,  ut 
timor  et  dolor.  Sed  passiones  quae  respiciunt 
malum  in  altero,  non  repugnant  perfectioni 
primi  status.  Poterat  enim  homo  in  primo 
statu  habere  odio  malitiam  daemonum,  sicut 
et  diligere  bonitatem  Dei.  Unde  et  virtutes 
quae  circa  tales  passiones  essent,  possent 
esse  in  primo  statu  et  quantum  ad  habitum, 
et  quantum  ad  actum.  Quae  vero  sunt  circa 
passiones  respicientes  malum  in  eodem 
subjecto,  si  circa  hujusmodi  solas  passiones 
sunt,  non  poterant  esse  in  primo  statu  se¬ 
cundum  actum,  sed  solum  secundum  habi¬ 
tum,  sicut  de  poenitentia  et  misericordia 
dictum  est.  Sed  sunt  quaedam  virtutes  quae 
non  sunt  circa  has  passiones  solum,  sed 
etiam  circa  alias ;  sicut  temperantia,  quae  non 
solum  est  circa  tristitias,  sed  etiam  circa  de- 

1  In  Parm.  :  <\  cum.  »  —  2  AI.  :  «  interruptione.  » 

(a)  Secundum  Guillermum  gratiarum  et  virtu¬ 
tum  cumulus  amplior  in  priesenti  quam  in  inno¬ 
centiae  statu  datur.  D.  Thomasin  statu  innocentiae 
copiosiorem  gratiam  fuisse  affirmat;  sed  concedit 


lectationes ;  et  fortitudo,  quae  non  solum  est 
circa  timorem,  sed  etiam  circa  audaciam  ct 
spem.  Unde  poterat  esse  in  primo  statu 
actus  temperantiae,  secundum  quod  pst  mo- 
derativa  delectationum;  et  similiter  forti¬ 
tudo,  secundum  quod  est  moderativa  au¬ 
daciae  sive  spei,  non  autem  secundum  quod 
moderatur  tristitiam  et  timorem. 

Ad  tertium  patet  solutio  ex  his  quae  dicta 
sunt. 

Ad  quartum  dicendum,  quod  perseveran¬ 
tia  dupliciter  sumitur;  uno  modo  prout  est 
quaedam  virtus ;  et  sic  significat  quemdam 
habitum  quo  quis  eligit  perseverare  in  bono, 
et  sic  Adam  perseverantiam  habuit.  Alio 
modo  prout  est  circumstantia  virtutis  ;  et  sic 
significat  continuationem  quamdam  virtutis 
absque  corruptione2;  et  hoc  modo  Adam 
perseverantiam  non  habuit. 

Ad  quintum  patet  responsio  per  ea  quae 
dicta  sunt. 

Conclusio.  —  Cum  in  Adam  tempore  innocen- 
tise  ratio  fuerit  Deo  subjecta  et  rationi  inferiores 
vires,  aliqualiter  omnes  virtutes  liabuit  :  ac  eas 
quidem  secundum  habitum  et  actum,  quae  non 
includebant  imperfectionem  illi  statui  repugnan¬ 
tem,  alias  vero  secundum  habitum  tantum  (a). 

ARTICULUS  IV. 

Utrum  opera  primi  hominis  fuerint  minus 

efficacia  ad  merendum  quam  opera 

nostra. 

Ad  quartum  sic  proceditur.  4.  Videtur 
quod  opera  primi  hominis  fuerint  minus 
efficacia  ad  merendum  quam  opera  nostra. 
Gratia  enim  ex  Dei  misericordia  datur ,  quai 
magis  indigentibus  subvenit  magis.  Sed  nos 
indigemus  magis  gratia  quam  primus  homo 
in  statu  innocentiae.  Ergo  copiosius  infundi¬ 
tur  nobis  gratia  ;  quae  cum  sit  radix  meriti, 
opera  nostra  efficaciora  ad  merendum  red¬ 
duntur. 

2.  Praeterea,  ad  meritum  requiritur  pugna 
quaedam  et  difficultas.  Dicitur  enim  II  ad 
Timoth.,  ii,  5  :  Non  coronabitur  *  nisi  qui 
legitime  certaverit;  et  Philosophus  dicit,  in 
II  Ethic.,  cap.  m,  ad  fm.,  quod  «  virtus  est 
circa  difficile  et  bonum.  »  Sed  nunc  est  ma- 

nunc  ex  parte  Dei  gratiam  oblatam  esse  copiosio¬ 
rem.  Ratio  D.  Thomse  est  ista  :  in  statu  innocen¬ 
ti®  nullum  in  natura  humana  inveniebatur  obsta¬ 
culum. 


*Non 
corona « 
tur. 

jor  pugna  et  difficultas.  Ergo  et  major  effi¬ 
cacia  ad  merendum. 

3.  Praeterea ,  Magister  dicit  xxiv  dist. 
II  lib.  Sent.,  cpiod  homo  non  meruisset  ten- 
tationi  resistendo.  Nunc  autem  meretur  qui 
tentationi  resistit.  Ergo  efficaciora  sunt  opera 
nostra  ad  merendum  quam  in  primo  statu. 

Sed  contra  est ,  quia  secundum  hoc  Iiomo 
esset  melioris  conditionis  post  peccatum. 

Respondeo  dicendum,  quod  quantitas  me¬ 
riti  ex  duobus  potest  pensari.  Uno  modo  ex 
radice  cliaritatis  et  gratiae,  et  talis  quantitas 
meriti  respondet  praemio  essentiali  quod  con¬ 
sistit  in  Dei  fruitione ;  qui  enim  ex  majori 
charitate  aliquid  facit  perfectius  Deo  1'rue- 
tur  ‘.  Alio  modo  pensari  potest  quantitas  me¬ 
riti  ex  quantitate  operis  ;  quae  quidem  est 
duplex,  scilicet  absoluta  et  proportionalis. 
Vidua  enim  quae  misit  duo  aera  minuta  in 
gazophylacium,  minus  opus  fecit  quantitate 
absoluta  quam  illi  qui  magna  munera  po¬ 
suerunt  ;  sed  quantitate  proportionali  vidua 
plus  fecit  secundum  sententiam  Domini, 
quia  magis  ejus  facultatem  superabat.  Utra¬ 
que  tamen  quantitas  meriti  respondet  prae¬ 
mio  accidentali ,  quod  est  gaudium  de  bono 
creato. 

Sic  igitur  dicendum  ,  quod  efficaciora 
fuissent  hominis  opera  ad  merendum  in 
statu  innocentiae  quam  post  peccatum,  si 
attendatur  quantitas  meriti  ex  parte  gratiae, 
quae  tunc  copiosior  fuisset ,  nullo  obstaculo 
in  natura  humana  invento  ;  similiter  etiam, 
si  consideretur  absoluta  quantitas  operis, 
quia  cum  homo  esset  majoris  virtutis  ma¬ 
jora  opera  fecisset.  Sed  si  consideretur  quan¬ 
titas  proportionalis,  major  invenitur  ratio 
meriti  post  peccatum  propter  hominis  imbe¬ 
cillitatem.  Magis  enim  excedit  parvum  opus 
potestatem  ejus  qui  cum  difficultate  operatur 
illud,  quam  opus  magnum  potestatem  ejus 
qui  sine  difficultate  illud  operatur. 

Ad  primum  ergo  dicendum,  quod  homo 
post  peccatum  ad  plura  indiget  gratia  quam 
ante  peccatum,  sed  non  magis,  quia  homo 
etiam  ante  peccatum  indigebat  gratia  ad  vi¬ 
tam  aeternam  consequendam,  quae  est  prin¬ 
cipalis  necessitas  gratiae ;  sed  homo  post  pec¬ 
catum  super  hoc  indiget  gratia  etiam  ad 
peccati  remissionem  et  infirmitatis  sustenta¬ 
tionem. 

1  In  Parm. :  «  fruitur.  » 

(a)  Merita  juxta  Guillermum  ex  triplici  radice 
prodeunt  :  Voluntate,  ante  peccatum  magis  expe¬ 
dita;  unde  meritum  ex  hac  parte  majus;  —  ardui- 


Ad  secundum  dicendum,  quod  difficultas 
et  pugna  pertinent  ad  quantitatem  meriti 
secundum  quantitatem  operis  proportiona¬ 
lem,  ut  dictum  est.  Et  est  signum  prompti- 
tudinis  voluntatis,  quae  conatur  ad  id  quod 
est  sibi  difficile.  Promptitudo  autem  volun¬ 
tatis  causatur  ex  magnitudine  cliaritatis. 
Potest  autem  contingere  quod  aliquis  ita 
prompta  voluntate  faciat  opus  aliquod  facile, 
sicut  alius  difficile,  quia  paratus  esset  facere 
etiam  quod  sibi  esset  difficile.  Difficultas  ta¬ 
men  actualis,  inquantum  est  poenalis,  habet 
etiam  quod  sit  satisfactoria  pro  peccato. 

Ad  tertium  dicendum,  quod  resistere  ten- 
tationi  primo  homini  non  fuisset  meritorium, 
secundum  opinionem  ponentium  quod  gra¬ 
tiam  non  haberet,  sicut  nec  modo  est  meri¬ 
torium  non  habenti  gratiam.  Sed  in  hoc  est 
differentia,  quia  in  primo  statu  nihil  erat 
interius  impellens  ad  malum,  sicut  mod® 
est.  Unde  magis  tunc  poterat  homo  resistere 
tentationi  sine  gratia  quam  modo. 

Conclusio.  —  Opera  primi  hominis  efficaciora 
erant  ad  merendum  quam  nostra,  si  pensetur  ratio 
meriti  vel  ex  gratia,  vel  ex  quantitate  operis  abso¬ 
luta  :  si  vero  ex  quantitate  proportionali,  minus 
efficacia  erant  (a). 

QILESTIO  XGVI. 

DE  DOMINIO 

QUOD  HOMINI  IN  STATU  INNOCENTIAS  COMPETEBAT. 

(Et  quatuor  quasruntur.) 

Deinde  considerandum  est  de  dominio  quod 
competebat  homini  in  statu  innocentiae,  et 
circa  hoc  quaeruntur  quatuor  :  1°  utrum 
homo  in  statu  innocentiae  animalibus  domi¬ 
naretur;  2°  utrum  dominaretur  omni  crea- 
iurae;  3°  utrum  in  statu  innocentiae  omnes 
homines  fuissent  poenales ;  4°  utrum  homi¬ 
nes  hominibus  dominarentur. 

ARTICULUS  PRIMUS. 

Utrum  Adam  in  statu  innocentiae  animali¬ 
bus  dominaretur . 

Ad  primum  sic  proceditur.  1 .  Videtur  quod 
Adam  in  statu  innocentiae  animalibus  non 
dominabatur.  Dicit  enim  Augustinus,  Super 

tate ;  ex  hac  parte  nunc  majus  meritum  ;  —  gratia ; 
sic  se  habet  secundum  supra  dicta.  —  Simpliciter 
nunc  meritum  excedit,  ut  per  13.  Mariam  virginem. 
Dei  genitricem  demonstratur. 


QILEST.  XCYJ,  ART.  I. 


Cenes,  ad  Htt.,  cap.  xiv,  coi.  402,  t.  3,  quod 
«  ministerio  angelorum  animalia  sunt  ad¬ 
ducta  ad  Aciam,  ut  eis  nomina  imponeret.  » 
Non  autem  fuisset  ibi  necessarium  angelo¬ 
rum  ministerio'  :,  si  homo  per  seipsum  ani¬ 
malibus  domiio  hir.  Non  ergo  in  statu  in¬ 
nocentiae  habuit  ninium  homo  super  alia 
animalia. 

2.  Praderea,  ea  quae  ab  invicem  discordant, 
no  \  recte  sub  uno  dominio  congregantur, 
t-  multa  animalia  naturaliter  ab  invicem 
<  ,‘ordant,  sicut  ovis  et  lupus.  Ergo  omnia 
■animalia  sub  hominis  dominio  non  contine¬ 
bantur. 

3.  Praeterea,  Hieronymus  dicit  quod  «  ho¬ 
mini  ante  peccatum  non  indigenti  Deus  ani¬ 
malium  dominationem  dedit;  praesciebat 
•enim  hominem  adminiculo  animalium  adju¬ 
vandum  fore  post  lapsum1.  »  Ergo  ad  minus 
usus  dominii  super  animalia  non  competebat 
homini  ante  peccatum. 

4.  Praeterea,  proprium  domini  esse  videtur 
praecipere.  Sed  praeceptum  non  recte  fertur 
nisi  ad  habentem  rationem.  Ergo  homo  non 
habebat  dominium  super  animalia  irratio¬ 
nalia. 

Sed  contra  est  quod  dicitur  Gen.,  i,  20,  de 
homine  :  Praesit  piscibus  maris,  et  volatili¬ 
bus  coeli,  et  bestiis. 

Respondeo  dicendum,  quod,  sicut  supra 
dictum  est,  inobedientia  ad  hominem  eorum 
quae  ei  debent  esse  subjecta,  subsecuta  est  in 
pcenam  ejus  eo  quod  ipse  fuit  inobediens  Deo. 
Et  ideo  in  statu  innocentiae  ante  inobedien- 
tiam  praedictam  nihil  ei  repugnabat  quod 
naturaliter  deberet  ei  esse  subjectum.  Omnia 
autem  animalia  sunt  homini  naturaliter  sub¬ 
jecta,  quod  apparet  ex  tribus.  Primo,  ex  ipso 
naturae  processu.  Sicut  enim  in  generatione 
rerum  intelligitur  quidam  ordo  quo  proce¬ 
ditur  de  imperfecto  ad  perfectum,  nam  ma¬ 
teria  est  propter  formam,  et  forma  imperfec¬ 
tior  propter  perfectiorem,  ita  etiam  est  in 
usu  rerum  naturalium.  Nam  imperfectiora 
«edunt  in  usum  perfectiorum ;  plantae  enim 
utuntur  terra  ad  sui  nutrimentum,  animalia 
vero  plantis,  et  homines  piantis  et  animali¬ 
bus.  Unde  naturaliter  homo  dominatur  ani¬ 
malibus,  et  propter  hoc  Philosophus  dicit  in 
1  Polit.,  cap.  v,  quod  «  venatio  sylvestrium 
animalium  est  justa  et  naturalis,  quia  per 

1  Nullibi  legitur  apud  Hieronymum,  sed  habe¬ 
tur  in  lib.  I  Hexamcr.  Bedse,  coi.  31,  t.  2,  ad  hsec 
«  dominamini  piscibus  maris,  »  et  ex  illo  refertur 
in  Glossa  ord.  Strabi,  coi.  81,  1. 1. 

eam  homo  vindicat  sibi  quod  est  naturaliter 
suum.  »  Secundo,  apparet  hoc  ex  ordine 
divinae  providentiae,  quae  semper  inferiora 
per  superiora  gubernat.  Unde  cum  homo  sit 
supra  caetera  animalia,  utpote  ad  imaginem 
Dei  factus,  convenienter  ejus  gubernationi 
alia  animalia  subduntur.  Tertio ,  apparet 
idem  ex  proprietate  hominis,  et  aliorum 
animalium.  In  aliis  enim  animalibus  inveni¬ 
tur  secundum  aestimationem  naturalem  quae¬ 
dam  participatio  prudentiae  ad  aliquos  par¬ 
ticulares  actus ;  in  homine  autem  universalis 
prudentia,  quae  est  ratio  omnium  agibilium. 
Omne  autem  quod  est  per  participationem 
subditur  ei  quod  est  per  essentiam  et  uni¬ 
versaliter.  Unde  patet  quod  naturalis  est 
subjectio  aliorum  animalium  ad  hominem. 

Ad  primum  ergo  dicendum,  quod  in 
subjectos  multa  potest  facere  superior  potes¬ 
tas  quae  non  potest  facere  inferior.  Angelus 
autem  est  naturaliter  superior  homine.  Unde 
aliquis  effectus  poterat  fieri  circa  animalia 
virtute  angelica  qui  non  poterat  fieri  potes¬ 
tate  humana,  scilicet  quod  statim  omnia 
animalia  congregarentur. 

Ad  secundum  dicendum,  quod  quidam 
dicunt,  quod  animalia  quae  nunc  sunt  ferocia 
et  occidunt  alia  animalia,  in  statu  illo  fuissent 
mansueta,  non  solum  circa  hominem,  sed 
etiam  circa  alia  animalia.  Sed  hc  c  est  om¬ 
nino  irrationabile.  Non  enim  per  catum 
hominis  natura  animalium  est  m,  mta;  ut 
quibus  nunc  naturale  est  comedere  .  um 
carnes,  tunc  vixissent  de  herbis,  sicut  icones 
et  falcones.  Nec  Glossa  Bedae  dicit  Gen.,  i, 
quod  «  ligna  et  herbae  datae  sunt  omnibus 
animalibus  et  avibus  in  cibum,  »  sed  a  qui¬ 
busdam2.  »  Fuisset  ergo  naturalis  discordia 
inter  quaedam  animalia.  Nec  tamen  propter 
fioc  subtraherentur  dominio  hominis ;  sicut 
nec  nunc  propter  hoc  subtrahuntur  dominio 
Dei,  cujus  providentia  hoc  totum  dispensa¬ 
tur.  Et  hujus  providentiae  homo  exeeutor 
fuisset,  ut  etiam  nunc  apparet  in  animalibus 
domesticis;  ministrantur  enim  falconibus 
domesticis  per  homines  gallinae  in  cibum. 

Ad  tertium  dicendum,  quod  homines  in 
statu  innocentiae  non  indigebant  animalibus 
ad  necessitatem  corporalem,  neque  ad  tegu¬ 
mentum,  quia  nudi  erant  et  non  erubesce¬ 
bant,  nullo'  incitante  inordinatae  concupis- 

2  Oppositum  legitur  apud  Bedam  :  unde  conjicit 
Nicolai  D.  Thomam  quoddam  corruptum  exemplar 
prm  manibus  habuisse. 

SUMMA  THEOLOGICA. 


Sed  contra  est  quod  dicitur  Genes.,  i,  26, 
de  homine  :  Praesit  universae  creaturae  *. 

Respondeo  dicendum,  quod  in  homine  “te™™* 
quodammodo  sunt  omnia;  et  ideo  secundum 
modum  quo  dominatur  1  <  quae  in  seipso 
sunt,  secundum  hunc  T  .mn  competit  ei 
dominari  aliis.  Est  auter  m  liomine  auatuor 
considerare,  scilicet  rationem,  secundum 
quam  convenit  cum  angelis,  vires  sensitivas, 
secundum  quas  convenit  cum  animalibus; 
vires  naturales,  secundum  quas  convenit 
cum  plantis,  et  ipsum  corpus,  secundum 
quod  convenit  cum  rebus  inanimatis.  Ratio 
autem  in  homine  habet  locum  dominantis, 
et  non  subjecti  dominio.  Unde  homo  angelis 
non  dominabatur  in  primo  statu.  Et  quod 
dicitur,  omni  creaturae,  intelligitur,  quae  non 
est  ad  imaginem  Dei.  Viribus  autem  sensi¬ 
tivis,  sicut  irascibili  et  concupiscibili,  quae 
aliqualiter  obediunt  rationi  ,  dominatur 
anima  imperando.  Unde  in  statu  innocentiae 
animalibus  aliis  per  imperium  dominabatur ; 
viribus  autem  naturalibus  et  ipsi  corpori 
homo  dominatur1 ,  non  quidem  imperando, 
sed  utendo.  Et  sic  etiam  homo  in  statu  inno¬ 
centiae  dominabatur  plantis  et  rebus  inani¬ 
matis,  non  per  imperium  vel  immutationem, 
sed  absque  impedimento  utendo  eorum 
auxilio. 

Et  per  hoc  patet  responsio  ad  objecta. 

Conclusio.  —  Homo  non  dominabatur  angelis, 
sed  animalibus,  imperando ;  plantis  vero  et  inani¬ 
matis,  utendo  absque  ullo  impedimento  (6). 


centiae  motu;  neque  ad  cibum,  quia  lignis 
paradisi  vescebantur  ;  neque  ad  vehiculum, 
propter  corporis  robur;  indigebant  tamen 
eis  ad  experiinentalem  cognitionem  sumen¬ 
dam  de  naturis  eorum.  Quod  significatum 
est  per  hoc  quod  Deus  ad  eum  animalia 
adduxit,  ut  eis  nomina  imponeret  quae 
eorum  naturas  designant. 

Ad  quartum  dicendum,  quod  omnia  ani¬ 
malia  habent  quamdam  participationem 
prudentiae  et  rationis  secundum  aestimatio¬ 
nem  naturalem  :  ex  qua  contingit  quod 
grues  sequuntur  ducem,  et  apes  obediunt 
regi.  Et  sic  tunc  omnia  animalia  per  seipsa 
homini  obedi  vissent,  sicut  nunc  quaedam 
domestica  ei  obediunt. 

Conclusio.  —  Adam  in  statu  innocentiae  cunctis 
dominabatur  animalibus,  quod  ei  omnia  animalia 
naturaliter  subjecta  essent :  verum  in  poenam  ino- 
bedientise  bominis  ad  Deum,  animalia  quoque 
homini  obedire  contemnunt  (a). 

ARTICULUS  II. 

Utrum  homo  habuisset  dominium  super 
omnes  alias  creaturas. 

Ad  secundum  sic  proceditur.  1.  Videtur 
quod  homo  non  habuisset  dominium  super 
omnes  alias  creaturas.  Angelus  enim  natu¬ 
raliter  est  majoris  potestatis  quam  homo. 
Sed,  sicut  dicit  Augustinus,  De  Trinit., 
lib.  III,  c.  viii,  coi.  876,  t.  8,  materia  corpo¬ 
ralis  non  obedivisset  ad  nutum  etiam  sanc¬ 
tis  angelis.  Ergo  multo  minus  homini  in 
statu  innocentiae. 

2.  Praeterea,  in  plantis  non  sunt  de  viri¬ 
bus  animae,  nisi  nutritiva  et  augmentativa 
et  generativa.  Haec  autem  non  sunt  natae 
obedire  rationi,  ut  in  uno  et  eodem  homine 
apparet.  Ergo  cum  dominium  competat 
homini  secundum  rationem,  videtur  quod 
homo  in  statu  innocentiae  non  dominaretur 
plantis. 

3.  Praeterea,  quicumque  dominatur  alicui 
rei  potest  illam  rem  mutare.  Sed  homo  non 
potuisset  mutare  cursum  caelestium  corpo¬ 
rum;  hoc  enim  solius  Dei  est,  ut  dicit  Diony¬ 
sius  in  Epist.  ad  Polycarp.,  vn,  coi.  1082, 
t.  i.  Ergo  non  dominabatur  eis. 

♦  Parm.  :  «  dominabatur.  » 

4  Colligitur  sequivalenter ,  non  quidem  expressis 

verbis. 

(a)  Deus  animalia  adduxit  ad  Adam  non  carna- 
liter  ad  sensum,  sed  ad  intellectum  secundum 
intelligentue  conspectum;  et  Ambrosius  dicere  vi- 


ARTICULUS  III. 

Utrum  homines  in  statu  innocentiae  fuissent 
aequales. 

Ad  tertium  sic  proceditur.  1.  Videtur 
quod  homines  in  statu  innocentiae  omnes 
fuissent  aequales.  Dicit  enim  Gregorius  XXI 
Moral.,  cap.  xv,  §  22,  coi.  203,  t.  2,  quod 
<(  ubi  non  deliquimus,  omnes  pares  sumus 2. » 
Sed  in  statu  innocentiae  non  erat  delictum. 
Ergo  omnes  erant  pares. 

2.  Praeterea,  similitudo  et  aequalitas  est 
ratio  mutuae  dilectionis,  secundum  illud 
Eccli.,  xiii,  19  :  Omne  animal  diligit  sibi 
simile  * ;  sic  et  omnis  homo  proximum  sibi.  * 

detur  quod  hoc  fuit  ante  formationem  Evm.  Tunc 
animalia  homini  utilia  erant  ad  quatuor  :  ad  mani¬ 
festandum  suum  imperium,  ad  contemplandum 
ad  diligendum ,  ad  solatium. 

( b )  Poterat  homo  saltem  ad  nutum  commodita 
bus  ex  creaturis  provenientibus  uti. 

QILEST.  XCVI,  ART.  III  ET  IV. 


In  illo  autem  statu  inter  homines  abundasset 
dilectio  \  qua?  est  vinculum  pacis.  Ergo 
omnes  fuissent  pares  in  statu  innocentiae. 

3.  Praeterea,  cessante  causa,  cessat  effec¬ 
tus.  Sed  causa  inaequalitatis  inter  homines 
videtur  non  esse  ex  parte  quidem  Dei,  quod 
quosdam  pro  meritis  praemiat,  quosdam 
vero  punit ;  ex  parte  vero  naturae,  quia 
propter  naturae  defectum  quidam  nascuntur 
debiles  et  orbati,  quidam  autem  fortes  et 
perfecti;  quae  in  primo  statu  non  fuissent. 
Ergo,  etc. 

Sed  contra  est  quod  dicitur  Rom.,  xm,  1 : 
Quae  a  Deo  sunt,  ordinata  sunt*.  Ordo  autem 
maxime  videtur  in  disparitate  consistere  : 
dicit  enim  Augustinus,  De  civ.  Dei,  lib.  XIX, 
cap.  xm,  coi.  640,  t.  7  :  «  Ordo  est  parium 
dispariumque  rerum  sua  cuique  loca  tri¬ 
buens  dispositio.  »  Ergo  in  primo  statu,  qui 
decentissimus  fuisset,  disparitas  inveniretur. 

Respondeo  dicendum,  quod  necesse  est 
dicere  aliquam  disparitatem  in  primo  statu 2 
fuisse,  ad  minus  quantum  ad  sexum ;  quia 
sine  diversitate  sexus  generatio  non  fuisset ; 
similiter  etiam  quantum  ad  aetatem;  sic  3 4 
quidam  ex  aliis  nascebantur,  nec  illi  qui 
miscebantur  l,  steriles  erant. 

Sed  et  secundum  animam  diversitas  fuis¬ 
set  et  quantum  ad  justitiam  et  quantum  ad 
scientiam.  Non  enim  ex  necessitate  homo 
operabatur,  sed  per  liberum  arbitrium,  ex 
quo  homo  habet  quod  possit 5  magis  et 
minus  animum  applicare  ad  aliquid  facien¬ 
dum  vel  volendum  vel  cognoscendum ;  unde 
quidam  magis  profecissent  in  justitia  et 
scientia,  quam  alii.  Ex  parte  etiam  corporis 
poterat  esse  disparitas.  Non  enim  erat  exemp¬ 
tum  corpus  humanum  totaliter  a  legibus 
naturae,  quin  ex  exterioribus  agentibus 
aliquod  commodum  aut  auxilium  reciperet 
magis  vel  minus,  cum  etiam  cibis  eorum 
vita  sustentaretur.  Et  sic  nihil  prohibet  dicere 
quin  secundum  diversam  dispositionem 
aeris,  et  diversum  situm  stellarum,  aliqui 
robustiores  corpore  generarentur  quam 
alii,  et  majores  et  pulchriores,  et  melius 

1  Ita  Lovan.  et  Duaceni  theologi  ex  cod.  Camer. 
Thomas  Madalena,  in  suo  Alcan.  cod.  legendum 
putat :  «  Hujusmodi  dabatur  dilectio ;  »  edit.  Rom. 
et  Patav.,  1698 :  «  abundat.  »  In  editione  Nicolai 
typographorum  errore  omissum  fuit  boc  secundum 
argumentum. 

4  AI.  :  «  futuram.  » 

3  AI.  :  «  enim.  » 

4  Ita  editi  omnes  quos  vidimus,  et  cod.  Alcan. 

prima  manu,  sed  in  «  nascebantur  »  mutatum  ap- 


complexionati ;  ita  tamen  quod  in  illis  qui 
excederentur,  nullus  esset  defectus  vel  pec¬ 
catum,  sive  circa  animam,  sive  circa  corpus. 

Ad  primum  ergo  dicendum,  quod  Grego- 
rius  per  verba  illa  intendit  excludere  dispa¬ 
ritatem  quae  est  secundum  differentiam  jus¬ 
titiae  et  peccati ;  ex  qua  contingit  quod  aliqui 
poenaliter  sunt  sub  aliis  coercendi. 

Ad  secundum  dicendum,  quod  aequalitas 
est  causa  quod  dilectio  mutua  sit  aequalis. 
Sed  tamen  inter  inaequales  potest  esse  major 
dilectio  quam  inter  aequales,  licet  non  aequa¬ 
liter  utrinque  respondeat ;  pater  enim  plus 
diligit  filium  naturaliter  quam  frater  fra¬ 
trem;  licet  filius  non  tantumdem  diligat 
patrem,  sicut  ab  eo  diligitur. 

Ad  tertium  dicendum,  quod  causa  dispa- 
ritatis  poterat  esse  ex  parte  Dei ;  non  quidem 
ut  puniret  quosdam  et  quosdam  praemiaret, 
sed  ut  quosdam  plus  quosdam  minus  subli¬ 
maret  ;  et  pulchritudo  ordinis  magis  in  ho¬ 
minibus  reluceret.  Et  etiam  ex  parte  naturae 
poterat  disparitas  causari  secundum  praedic¬ 
tum  modum  absque  aliquo  defectu  uaturae. 

Conclusio.  —  Necesse  est  in  statu  innocentiae 
aliquam  disparitatem  fuisse,  saltem  quoad  sexum; 
potuit  tamen  in  anima  et  corpore  esse  etiam  aliqua 
inaequalitas  [a). 

ARTICULUS  IY. 

Utrum  homo  in  statu  innocentiae  homini 
dominabatur. 

Ad  quartum  sic  proceditur.  1.  Yidetur 
quod  homo  in  statu  innocentiae  homini  non 
dominabatur.  Dicit  enim  Augustinus,  De 
civ.  Dei,  lib.  XIX,  cap.  xv,  coi.  643,  t.  7  : 
«  Hominem  rationalem  ad  imaginem  suam 
factum  noluit  Deus  nisi  irrationabilibus  do¬ 
minari,  non  hominem  homini,  sed  hominem 
pecori.  » 

2.  Praeterea,  illud  quod  est  introductum 
in  poenam  peccati,  non  fuisset  in  statu  in¬ 
nocentiae.  Sed  hominem  subesse  homini, 
introductum  est  in  poenam  peccati ;  dictum 

paret.  Passim  ad  marginem  notatur :  AI. :  «  nasce¬ 
bantur;  »  quam  lectionem  meliorem  reputat  Garcia 
et  Madalena. 

5  Ita  cod.  quidam  cum  edit.  Nicolai,  Patav.,  et 
theologis;  cod.  Alcan.  cum  edit.  Rom.  :  «  ex  quo 
ratio  habet  quod  homo  possit.  » 

(a)  Almaricus  dixit  quod,  Adam  et  Eva  in  justi¬ 
tia  permanentibus,  nulla  sexuum  differentia  fuisset, 
et  seque  ac  angelorum  fuisset  hominum  multipli¬ 
catio. 

est  enim  mulieri  post  peccatum  :  Sub  po¬ 
testate  viri  eris,  ut  dicitur  Gen.,  m,  16.  Ergo 
in  statu  innocentiae  non  erat  liomo  homini 
subjectus. 

3.  Praeterea,  subjectio  libertati  opponitur. 
Sed  libertas  est  unum  de  praecipuis  bonis, 
quod  in  statu  innocentiae  non  defuisset, 
quando  «  nihil  aberat  quod  bona  voluntas 
cupere  posset  »  ut  Augustinus  dicit ,  De 
civ.  Dei,  lib.  XIV,  cap.  x»  coi.  417,  t.  7.  Ergo 
homo  homini  in  statu  innocentiae  non  domi¬ 
nabatur. 

Sed  contra,  conditio  hominum  in  statu  in¬ 
nocentiae  non  erat  dignior  quam  conditio 
angelorum.  Sed  inter  angelos  quidam  aliis 
dominantur  ;  unde  et  unus  ordo  dominatio¬ 
num  vocatur.  Ergo  non  est  contra  digni¬ 
tatem  status  innocentiae  quod  homo  homini 
dominaretur. 

Respondeo  dicendum ,  quod  dominium 
accipitur  dupliciter  :  uno  modo  secundum 
quod  opponitur  servituti;  et  sic  dominus 
dicitur  cui  aliquis  subditur  ut  servus.  Alio 
modo  accipitur  dominium,  secundum  quod 
communiter  refertur  ad  subjectum  qualiter¬ 
cumque;  et  sic  etiam  ille  qui  habet  officium 
gubernandi  et  dirigendi  liberos,  dominus 
dici  potes^.  Primo  erg*o  modo  accepto  do¬ 
minio,  in  statu  innocentiae  homo  homini 
non  dominaretur ;  sed  secundo  modo  accepto 
dominio,  in  statu  innocentiae  homo  homini 
dominari  potuisset. 

Cujus  ratio  est,  quia  servus  in  hoc  differt 
a  libero,  quod  «  liber  est  causa  sui,  servus 
autem  ordinatur  ad  alium.  »  Tunc  ergo 
aliquis  dominatur  alicui  ut  servo,  quando 
eum  cui  dominatur  ad  propriam  utilitatem 
sui,  scilicet  dominantis,  refert.  Et  quia  uni¬ 
cuique  est  appetibile  proprium  bonum,  et 
per  consequens  contristabile  est  unicuique 
quod  illud  bonum  quod  deberet  esse  suum, 
cedat  alteri  tantum ;  ideo  tale  dominium  non 
potest  esse  sine  poena  subjectorum  ;  propter 
quod  in  statu  innocentiae  non  fuisset  tale 
dominium  hominis  ad  hominem. 

Tunc  vero  dominatur  aliquis  alteri  ut 
libero,  quando  dirigit  ipsum  ad  proprium 
bonum  ejus  qui  dirigitur,  vel  ad  bonum 
commune;  et  tale  dominium  hominis  ad 
hominem  in  statu  innocentiae  fuisset  propter 
duo ;  primo  quia  homo  naturaliter  est  ani¬ 
mal  sociale.  Unde  homines  in  statu  inno¬ 
centiae  socialiter  vixissent.  Socialis  autem 

*  «Nec  aberat  quidquam  quod  bona  voluntas  adi- 


vita  multorum  esse  non  posset,  nisi  aliquis 
praesideret,  qui  ad  bonum  commune  inten¬ 
deret.  Multi  enim  per  se  intendunt  ad  multa, 
unus  vero  ad  unum.  Et  ideo  Philosophus 
dicit  in  prine.  Politic.,  quod  quandocumque 
multa  ordinantur  ad  unum,  semper  inve¬ 
nitur  unum  ut  principale  et  dirigens.  Se¬ 
cundo,  quia  si  unus  homo  habuisset  super 
alios  supereminentiam  scientiae  et  justitiae, 
inconveniens  fuisset,  nisi  hoc  exequeretur 
in  utilitatem  aliorum,  secundum  quod  dici¬ 
tur,  Petr.,  iv,  10  :  Unusquisque  gratiam 
quam  accepit  in  alterutrum  illam  adminis¬ 
trante s.  Unde  Augustinus  dicit,  De  civ.  Dei , 
lib.  XIX,  cap.  xiv,  coi.  643,  t.  7,  quod  «justi 
non  dominandi  cupiditate  imperant,  sed  of¬ 
ficio  consulendi ;  »  et  cap.  xv  :  «  Hoc  natu¬ 
ralis  ordo  praescribit;  ita  Deus  hominem 
condidit.  » 

Et  per  hoc  patet  responsio  ad  omnia  ob¬ 
jecta,  quae  procedunt  de  primo  modo  do¬ 
minii. 

Conclusio.  —  Servitas  peccati  psena  esse  debet; 
non  igitur  in  statu  innocentise  homo  homini  domi¬ 
naretur  dominio  servituti  opposito,  licet  superemi¬ 
nentiam  scientiee  et  justitiae  habens  alium  ad  pro¬ 
prium  bonum  ejus  dirigeret. 

QILESTIO  XCVII. 

DE  HIS  QIMI  PERTINENT  AD  STATUM  PRIMI  HOMINIS 

QUANTUM  AD  INDIVIDUI  CONSERVATIONEM. 

(Et  quatuor  quaeruntur.) 

Deinde  considerandum  est  de  his  quae 
pertinent  ad  statum  primi  hominis  secun¬ 
dum  corpus  :  et  primo  quantum  ad  conser¬ 
vationem  individui;  secundo  quantum  ad 
conservationem  speciei. 

Circa  primum  quaeruntur  quatuor  : 
1°  utrum  homo  in  statu  innocentiae  esset 
immortalis;  2°  utrum  esset  impassibilis; 
3°  utrum  indigeret  cibis;  4°  utrum  per 
lignum  vitae  immortalitatem  consequeretur. 

ARTICULUS  PRIMUS. 

Utrum  homo  in  statu  innocentiae  esset 
immortalis. 

Ad  primum  sic  proceditur.  1.  Videtur 
quod  homo  in  statu  innocentiae  non  erat 
immortalis.  Mortale  enim  ponitur  in  defini- 

pisceretur.  » 

I  *  Per 
|( mum  ho- 
I  minem 
mpeccatum 
■p/i  hunc 
Mmundum 
i  intravit, 
K  et  per 
peccatum 
T  mors. 

tione  hominis.  Sed  remota  definitione,  au¬ 
fertur  definitum.  Ergo  si  homo  erat,  non 
poterat  esse  immortalis. 

2.  Praeterea,  corruptibile  et  incorruptibile 
genere  differunt,  ut  dicitur  in  X  Metapli., 
text.  26.  Sed  eorum  quae  differunt  genere 
non  est  transmutatio  in  invicem.  Si  ergo 
primus  homo  fuit  incorruptibilis,  non  posset 
homo  in  statu  isto  esse  corruptibilis. 

3.  Praeterea,  si  homo  in  statu  innocentiae 
fuit  immortalis,  aut  hoc  habuit  per  naturam 
aut  per  gratiam.  Sed  non  per  naturam, 
quia,  cum  natura  eadem  maneat  secundum 
speciem,  nunc  quoque  esset  immortalis ; 
similiter  nec  per  gratiam,  quia  primus  homo 
gratiam  per  poenitentiam  recuperavit,  se¬ 
cundum  illud  Sap.,  x,  2  :  Eduxit  illum  a 
delicto  suo.  Ergo  immortalitatem  recupe- 
rasset;  quod  patet  esse  falsum.  Non  ergo 
homo  erat  immortalis  in  statu  innocentiae. 

4.  Praeterea ,  immortalitas  promittitur 
homini  in  praemium,  secundum  illud  Apoc., 
xxi,  4  :  Mors  ultra  non  erit.  Sed  homo  non 
fuit  conditus  in  statu  praemii,  sed  ut  prae¬ 
mium  mereretur.  Ergo  homo  in  statu  inno¬ 
centiae  non  fuit  immortalis. 

Sed  contra  est  quod  dicitur  ad  Rom.,  v,  42, 
quod  per  peccatum  intravit  mors  in  mun¬ 
dum  *.  Ergo  ante  peccatum  homo  erat  im¬ 
mortalis. 

Respondeo  dicendum,  quod  aliquid  potest 
dici  incorruptibile  tripliciter.  Uno  modo  ex 
parte  materiae,  eo  scilicet  quod  vel  non  habet 
materiam,  sicut  angelus,  vel  habet  materiam 
quae  non  est  in  potentia  nisi  ad  unum  for¬ 
mam,  sicut  corpus  caeleste,  et  hoc  dicitur 
secundum  naturam  incorruptibile.  Alio 
modo  dicitur  aliquid  incorruptibile  ex  parte 
formae,  quia  scilicet  rei  corruptibili  per  na¬ 
turam  inhaeret  aliqua  dispositio,  per  quam 
totaliter  a  corruptione  prohibetur,  et  hoc 
dicitur  incorruptibile  secundum  gloriam ; 
quia,  ut  dicit  Augustinus  in  Epist.  ad  Dios- 
corum  cxviit,  coi.  439,  t.  2,  «  tam  potenti 
natura  Deus  fecit  animam,  ut  ex  beatitudine 
redundet  in  corpus  plenitudo  sanitatis  et 
incorruptionis  vigor.  »  Tertio  modo  dicitur 
aliquid  incorruptibile  ex  parte  causae  effi¬ 
cientis;  et  hoc  modo  homo  in  statu  innocen¬ 
tiae  fuisset  incorruptibilis  et  immortalis, 
quia,  ut  Augustinus  dicit  in  lib. 1  De  quaes- 

1  Li-ier  iste  Augustino  jam  abjudicatur. 

(a)  Juxta  Pelagium,  Adam  etiam  non  peccans 
fuisset  morte  e  vita  ademptus;  de  fide  est  contra¬ 
rium.  Poterat  homo  mori  et  non  mori;  nunc  non 


tion.  Novi  et  Vet.  Testam.,  quaest.  xix, 
coi.  2227,  t.  3,  «  Deus  hominem  fecit,  qui 
quamdiu  non  peccaret,  immortalitate  vige¬ 
ret,  ut  ipse  sibi  auctor  esset  aut  ad  vitam 
aut  ad  mortem.  »  Non  enim  corpus  ejus 
erat  indissolubile  per  aliquem  immortalitatis 
vigorem  in  eo  existentem ;  sed  inerat  animae 
vis  quaedam  supernaturaliter  divinitus  data, 
per  quam  poterat  corpus  ab  omni  corrup¬ 
tione  praeservare,  quamdiu  ipsa  Deo  subjecta 
mansisset.  Quod  rationabiliter  factum  est; 
quia  enim  anima  rationalis  excedit  propor¬ 
tionem  corporalis  materiae,  ut  supra  dictum 
est,  conveniens  fuit  ut  in  principio  ei  virtus 
daretur,  per  quam  corpus  conservare  posset 
supra  naturam  corporalis  materiae. 

Ad  primum  ergo  et  secundum  dicendum, 
quod  rationes  illae  procedunt  de  incorrup¬ 
tibili  et  immortali  per  naturam. 

Ad  tertium  dicendum,  quos  vis  illa  prae¬ 
servandi  corpus  a  corruptione  non  erat  ani¬ 
mae  humanae  naturalis,  sed  per  donum 
gratiae  ;  et  quamvis  gratiam  recuperaverit 
ad  remissionem  culpae  et  meritum  gloriae, 
non  tamen  ad  amissae  immortalitatis  effec¬ 
tum;  hoc  enim  reservabatur  Christo,  per 
quem  naturae  defectus  in  melius  reparandus 
erat,  ut  infra  dicetur. 

Ad  quartum  dicendum,  quod  differt  im¬ 
mortalitas  gloriae  quae  promittitur  in  prae¬ 
mium,  ab  immortalitate  quae  fuit  homini 
colla ta  in  statu  innocentiae. 

Conclusio.  —  Homo  in  statu  innocentiae,  non 
natura,  sed  gratia  effective  immortalis  erat,  quia 
vis  illi  divinitus  data  erat  per  quam  poterat,  non 
peccando  scilicet,  conservare  corpus  supra  naturam 
corporalis  materiae  (a). 

ARTICULUS  11. 

Utrum  homo  in  statu  innocentiae  fuisset 
passibilis. 

Ad  secundum  sic  proceditur.  1.  Videtur 
quod  homo  in  statu  innocentiae  fuisset  pas¬ 
sibilis.  Sentire  enim  est  pati  quoddam.  Sed 
homo  in  statu  innocentiae  fuisset  sensibilis. 
Ergo  fuisset  passibilis. 

2.  Praderea,  somnus  passio  quaedam  est. 
Sed  homo  in  statu  innocentiae  dormivisset, 
secundum  illud  Gen.,  n,  21  :  Immisit  Deus 
soporem  in  Adcim.  Ergo  fuisset  passibilis. 

potest  non  mori ;  in  gloria  non  posse  mori  habebit. 
—  Damnatur  inter  Baianas  propositio  septuage¬ 
sima  octava  sequens  :  Immortalitas  primi  hominis 
non  erat  gratia?  beneficium,  sed  naturalis  conditio. 

3.  Praeterea,  ibidem  subditur,  quod  tulit 
unam  de  costis  ejus.  Ergo  fuisset  passibilis 
etiam  per  abscissionem  partis. 

4.  Praeterea,  corpus  hominis  molle  fuit. 
Sed  molle  naturaliter  passivum  est  a  duro. 
Ergo  si  corpori  primi  hominis  obvium  fuisset 
aliquod  corpus  durum,  ab  eo  passum  fuisset; 
et  sic  primus  homo  fuit  passibilis. 

Sed  contra  est,  quia  si  fuisset  passibilis, 
fuisset  corruptibilis;  quia  «  passio  magis 
facta  abjicit  a  substantia,  »  ex  Philos.,  VI 
Topic.,  c.  iii. 

Respondeo  dicendum,  quod  passio  dupli¬ 
citer  dicitur  :  uno  modo  proprie ;  et  sic  pati 
dicitur  quod  a  sua  naturali  dispositione  re¬ 
movetur;  passio  enim  est  effectus  actionis. 
In  rebus  autem  naturalibus  contraria  agunt 
et  patiuntur  ad  invicem,  quorum  unum  re¬ 
movet  alterum  a  sua  naturali  dispositione. 
Alio  modo  dicitur  passio  communiter  secun¬ 
dum  quamcumque  immutationem,  etiamsi 
pertineat  ad  perfectionem  naturae,  sicut  in- 
telligere  vel  sentire  dicitur  pati  quoddam. 
Hoc  igitur  secundo  modo  homo  in  statu 
innocentiae  passibilis  erat  et  patiebatur,  et 
secundum  animam  et  secundum  corpus. 
Primo  autem  modo  dicta  passione  erat  im¬ 
passibilis  et  secundum  animam,  et  secundum 
corpus,  sicut  et  immortalis.  Poterat  enim 
passionem  prohibere,  sicut  et  mortem,  si 
absque  peccato  perstitisset. 

Et  per  hoc  patet  responsio  ad  duo  prima. 
Nam  sentire  et  dormire  non  removent  ho¬ 
minem  a  naturali  dispositione,  sed  ad  bo¬ 
num  naturse  ordinantur. 

Ad  tertium  dicendum,  quod  sicut  supra 
dictum  est,  costa  illa  fuit  in  Adam  inquan- 
tum  erat  principium  humani  generis,  sicut 
semen  in  homine;  inquantum  est  princi¬ 
pium  per  generationem.  Sicut  igitur  decisio 
seminis  non  est  cum  passione  quae  removeat 
hominem  a  naturali  dispositione ;  ita  etiam 
est  dicendum  de  separatione  illius  costae. 

Ad  quartum  dicendum,  quod  corpus  ho¬ 
minis  in  statu  innocentiae  poterat  praeser¬ 
vari  ne  pateretur  laesionem  ab  aliquo  duro ; 
partim  quidem  per  propriam  rationem,  per 
quam  poterat  nociva  vitare;  partim  etiam 
per  divinam  providentiam,  quae  sic  ipsum 


tuebatur,  ut  nihil  ei  occurreret  ex  improviso, 
a  quo  laederetur. 

Conclusio.  —  Homo  in  statu  innocentia?  fuit 
impassibilis,  secundum  passiones  quae  removent 
hominem  a  naturali  dispositione  :  passibilis  autem 
secundum  passiones  perfeetivas  (a). 

ARTICULUS  III. 

Utrum  homo  in  statu  innocentiae  indigebat 

cibis. 

Ad  tertium  sic  proceditur.  1.  Videtur 
quod  homo  in  statu  innocentiae  non  indige¬ 
bat  cibis.  Cibus  enim  necessarius  est  homini 
ad  restaurationem  deperditi.  Sed  in  corpore 
Adae  nulla  fiebat  deperditio,  quia  incorrup¬ 
tibile  erat.  Ergo  non  erat  ei  cibus  necessa¬ 
rius. 

2.  Praeterea,  cibus  est  necessarius  ad 
nutriendum.  Sed  nutritio  non  est  sine  pas¬ 
sione.  Cum  ergo  corpus  hominis  esset  im¬ 
passibile,  non  erat  ei  cibus  necessarius,  ut 
videtur. 

3.  Praeterea,  cibus  dicitur  esse  nobis  ne¬ 
cessarius  ad  vitae  conservationem.  Sed  Adam 
aliter  vitam  poterat  conservare,  quia  si  non 
peccaret,  non  moreretur.  Ergo  cibus  non 
erat  ei  necessarius. 

4.  Praeterea,  ad  sumptionem  cibi  sequitur 
emissio  superfluitatum,  quae  habent  quam¬ 
dam  turpitudinem  non  convenientem  digni¬ 
tati  primi  status.  Ergo  videtur  quod  homo 
in  primo  statu  cibis  non  uteretur. 

Sed  contra  est  quod  dicitur  Genes.,  ii,  46  : 
De  omni  ligno  quod  est  in  paradiso  come¬ 
detis*. 

Respondeo  dicendum,  quod  homo  in  statu 
innocentiae  habuit  vitam  animalem  cibis  in¬ 
digentem  ;  post  resurrectionem  vero  habebit 
vitam  spiritualem  cibis  non  indigentem. 

Ad  cujus  intellectum 1  considerandum  est 
quod  anima  rationalis  et  anima  est  et  spiri¬ 
tus.  Dicitur  autem  esse  anima  secundum 
illud  quod  est  commune  ipsi  et  aliis  anima- 
bus,  quod  est  vitam  corpori  dare.  Unde 
dicitur  Genes.,  ii,  7  :  Factus  est  homo  in 
animam  viventem,  id  est,  vitam  corpori  dan¬ 
tem;  sed  spiritus  dicitur  secundum  illud 


*  Ontns 

1  AI. :  «  evidentiam.  » 

(a)  Augustinus,  Bonaventura,  Richardus,  sicut 
et  ipse  Thomas ,  concedunt  quod  ante  lapsum 
Adam  Evam  non  cognovit,  et  praeter  D.  Tbomae 
rationes  concupiscentiae  ligationem  adducunt.  Juxta 


Bonaventuram,  major  est  modo  in  actu  genera¬ 
tionis  delectatio  quam  pro  statu  innocentiae  fuisset. 
—  Adamitae,  Armeni  et  Almaricus  nuptias  negant, 
Adamo  non  peccante. 


QILEST.  XCVII,  ART.  III  ET  IV. 


quod  est  proprium  ipsi  et  non  aliis  anima- 
bus,  quod  scilicet  habeat  virtutem  intellec¬ 
tivam  immaterialem.  In  primo  igitur  statu 
anima  rationalis  communicabat  corpori  id 
qnod  competit  ei  inquantum  est  anima ;  dt 
ideo  corpus  illud  dicebatur  animale,  inquan¬ 
tum  scilicet  habebat  Vitam  ab  anima.  Pri¬ 
mum  autem  principium  vitae  in  istis  inferio¬ 
ribus,  ut  dicitur  in  lib.  II  De  anima ,  text. 
34  et  49,  est  anima  vegetabilis ;  cujus  opera 
sunt  alimento  uti,  et  generare,  et  augeri ; 
et  ideo  haec  opera  homini  in  primo  statu 
competebant.  In  ultimo  vero  statu  post 
resurrectionem  anima  communicabit  quo¬ 
dammodo  corpori  ea  quae  sunt  sibi  propria 
inquantum  est  spiritus  :  immortalitatem  qui¬ 
dem  quantum  ad  omnes;  impassibiiitatem 
vero  et  gloriam  et  virtutem  quantum  ad 
bonos,  quorum  corpora  spiritualia  dicentur. 
Unde  post  resurrectionem  homines  cibis  non 
indigebunt;  sed  in  statu  innocentiae  eis  indi¬ 
gebant. 

Ad  primum  ergo  dicendum,  quod,  sicut 
dicit  Augustinus  in  lib.  De  qusestion.  Vet. 
et  Novi  Testam. *,  q.  xix,  coi.  2227,  t.  3, 
«  quomodo  immortale  corpus  habebat,  quod 
cibo  sustentabatur?  immortalis  enim  non 
eget  esca  neque  potu.  »  Dictum  est  enim 
supra,  quod  immortalitas  primi  status  erat 
secundum  vim  quamdam  supernaturalem 
in  anima  residentem,  non  autem  secundum 
aliquam  dispositionem  corpori  inhaerentem. 
Unde  per  actionem  caloris  aliquid  de  humido 
illius  corporis  poterat  deperdi ;  et  ne  totaliter 
consumeretur,  necesse  erat  per  assump¬ 
tionem  cibi  homini  subveniri. 

Ad  secundum  dicendum,  quod  in  nutri- 
tione  est  quidem  passio  et  alteratio ,  sed  ex 
parte2  alimenti  quod  convertitur  in  substan¬ 
tiam  ejus  quod  alitur.  Unde  ex  hoc  non 
potest  concludi  quod  corpus  hominis  fuerit 
passibile,  sed  quod  cibus  assumptus  erat 
passibilis ;  quamvis  etiam  talis  passio  esset 
ad  perfectionem  naturae. 

Ad  tertium  dicendum,  quod  si  homo  sibi 
non  subveniret  de  cibo,  peccaret,  sicut  pec¬ 
cavit  sumendo  vetitum  cibum.  Simul  enim 
ei  praeceptum  fuit  ut  a  ligno  scientiae  boni 
et  mali  abstineret,  et  ut  de  omni  alio  ligno 
paradisi  vesceretur. 

Ad  quartum  dicendum,  quod  quidam  di¬ 
cunt,  quod  homo  in  statu  innocentiae  non 


G09 

assumpsisset  de  cibo  nisi  quantum  fuisset  ei 
necessarium.  Unde  non  fuisset  ibi  superflui¬ 
tatum  emissio.  Sed  hoc  irrationabile  videtur, 
quod  in  cibo  assumpto  non  esset  aliqua 
faeculentia,  quae  non  esset  apta  ut  converte¬ 
retur  in  hominis  nutrimentum ;  unde  opor¬ 
tebat  superfluitates  emitti.  Tamen  fuisset 
divinitus  provisum,  ut  nulla  ex  hoc  inde¬ 
centia  esset. 

Conclusio.  —  Homo  in  statu  innocentiae  cum 
vitae  animalis  esset,  cibis  indigebat ;  iis  tamen  post 
resurrectionem ,  vitee  spiritualis  existens ,  non 
egebit  (a). 

ARTICULUS  IV. 

Utrum  homo  in  statu  innocentiae  per  lignum 

vitae  immortalitatem  consecutus  fuisset. 

Ad  quartum  sic  proceditur.  1.  Videtur 
quod  lignum  vitae  non  poterat  esse  causa 
immortalitatis.  Nihil  enim  potest  agere  ultra 
suam  speciem;  effectus  enim  non  excedit 
causam.  Sed  lignum  vitae  erat  corruptibile ; 
alioquin  non  potuisset  in  nutrimentum  as¬ 
sumi;  quia  alimentum  convertitur  in  sub¬ 
stantiam  nutriti,  ut  dictum  est.  Ergo  lignum, 
vitae  incorruptibilitatem  seu  immortalitatem 
conferre  non  poterat. 

2.  Praeterea,  effectus  qui  causantur  a  vir¬ 
tutibus  plantarum  et  aliarum  naturalium 
rerum  sunt  naturales.  Si  ergo  lignum  vitae 
immortalitatem  eausasset,  fuisset  illa  im¬ 
mortalitas  naturalis. 

3.  Praeterea,  hoc  videtur  redire  in  fabulas 
antiquorum,  qui  dixerunt  quod  dii  qui  co¬ 
medebant  de  quodam  cibo  facti  sunt  immor¬ 
tales,  quos  irridet  Philosophus  in  lllMetaph., 
text.  15. 

Sed  contra  est  quod  dicitur  Gen.,  iri,  22  : 
Ne  forte  mittat  manum  suam,  et  sumat  de 
ligno  vitae  et  comedat,  ei  vivat  in  aeternum. 

Praeterea,  Augustinus  in  lib.  De  quaest. 
Veter,  et  Novi  Testam. 3,  q.  xix,  coi.  2227, 
t.  3,  dicit  :  «  Custos  arboris  vitae  corruptio¬ 
nem  corporis  inhibebat.  Denique  et  post  pec¬ 
catum  potuit  indissolubilis  manere,  si  modo 
permissum  esset  illi  edere  de  arbore  vitae.  » 

Respondeo  dicendum,  quod  lignum  vitae 
quodammodo  immortalitatem  causabat,  non 
autem  simpliciter.  Ad  cujus  evidentiam  con¬ 
siderandum  est  qucd  duo  remedia  ad  conser¬ 
vationem  vitae  habebat  liomo  in  primo  statu, 


1  Liber  De  qussst.  Vet.  et  Nov.  Testam.  Augustino 
abnuendus  est.  — 2  In  Parm. :  «  quaidam....  scilicet 

I. 


ex  parte.  »  —  3  Iste  liber  Augustini  non  est. 

(a)  Quidam  praeceptum  de  comedendo  negant. 

contra  duos  defectus.  Primus  enim  defectus 
est  deperditio  humidi  per  actionem  caloris 
naturalis,  qui  est  anima?  instrumentum ;  et 
contra  hunc  defectum  subveniebatur  homini 
per  esum  aliorum  lignorum  paradisi,  sicut 
et  nunc  subvenitur  nobis  per  cibos  quos 
sumimus.  Secundus  autem  defectus  est  quia, 
ut  Philosophus  dicit,  I  De  generat .,  text.  34 
et  39,  illud  quod  aggeneratur  ex  aliquo 
extraneo,  adjunctum  ei  quod  prius  erat  hu- 
mido  praeexistenti,  imminuit  virtutem  acti¬ 
vam  speciei ;  sicut  aqua  adjuncta  vino , 
primo  quidem  convertitur  in  saporem  vini ; 
sed  secundum  quod  magis  et  minus  additur, 
diminuit  vini  fortitudinem ;  et  tandem  vinum 
fit  aquosum.  Sic  igitur  videmus  quod  in 
principio  virtus  activa  speciei  est  adeo  fortis 
quod  potest  convertere  de  alimento  non  so¬ 
lum  quod  sufficit  ad  restaurationem  deper¬ 
diti,  sed  etiam  quod  sufficit  ad  augmentum ; 
postmodum  vero  quod  aggeneratur  non 
sufficit  ad  augmentum,  sed  solum  ad  restau¬ 
rationem  deperditi;  tandem  vero  in  statu 
senectutis  nec  ad  hoc  sufficit ;  unde  sequitur 
decrementum,  et  fmaliter  dissolutio  corpo¬ 
ris.  Et  contra  hunc  defectum  subveniebatur 
homini  per  lignum  vitae.  Habebat  enim 
Virtutem  fortificandi  virtutem  speciei  contra 
debilitatem  provenientem  ex  admixtione 
extranei.  Unde  Augustinus  dicit,  De  civ. 
Dei ,  lib.  XIV,  c.  26,  coi.  434,  t.  7,  quod 
«  cibus  aderat  homini  ne  esuriret ;  potus,  ne 
sitiret;  et  lignum  vitae,  ne  illum  senecta 
dissolveret ;  »  et  in  lib.  De  quaestion. 1  Vet. 
et  Novi  Testam.,  q.  xix,  coi.  2228,  t.  3, 
dicit  quod  «  vitae  arbor  medicinae  modo  cor¬ 
ruptionem  omnem  prohibebat.  »  Non  tamen 
simpliciter  immortalitatem  causabat;  quia 
neque  virtus  quae  inerat  animae  ad  conser¬ 
vandum  corpus  causabatur  ex  ligno  vitae; 
neque  etiam  poterat  immortalitas  disposi¬ 
tionem  corpori  praestare,  ut  nunquam  dis¬ 
solvi  posset ;  quod  ex  hoc  patet,  quia  virtus 
cujuscumque  corporis  est  finita.  Unde  non 
poterat  virtus  ligni  vitae  ad  hoc  se  exten¬ 
dere  ut  daret  corpori  virtutem  durandi 
tempore  infinito,  sed  usque  ad  determi¬ 
natum  tempus.  Manifestum  est  enim  quod 
quanto  aliqua  virtus  est  major,  tanto  impri¬ 
mit  durabiliorem  effectum.  Unde,  cum  virtus 
ligni  vitae  esset  finita,  semel  sumptum  prae¬ 
servabat  a  corruptione  usque  ad  determina- 

1  Librum  De  qusest.  Vet.  et  Nov.  Testam,  non  esse 
Augustini  communito'  asseritur. 

(a)  An  unica  vel  pluribus  comestionibus  ittimor- 


tum  tempus ;  quo  finito,  vel  homo  translatus 
fuisset  ad  spiritualem  vitam,  vel  indiguisset 
iterum  sumere  de  ligno  vitae. 

Et  per  hoc  patet  responsio  ad  objecta. 
Nam  primae  rationes  concludunt  quod  non 
causab.st  incorruptibilitatem  simpliciter. 
Aliae  vero  concludunt  quod  causabat  incor¬ 
ruptibilitatem  impediendo  corruptionem  se¬ 
cundum  modum  praedictum. 

Conclusio.  —  In  statu  innocentise  per  tignum 
vitee  consecutus  fuisset  homo  immortalitatem  ad 
determinatum  tempus,  non  autem  simpliciter  (a). 

QUESTIO  XGVIII. 

DE  PERTINENTIBUS  AD  CONSERVATIONEM  SPECIEI. 

(Et  duo  quEeruntur.) 

Deinde  considerandum  est  de  his  quae 
pertinent  ad  conservationem  speciei  :  et 
primo  de  ipsa  generatione ;  secundo  de  con¬ 
ditione  prolis  genitae. 

Circa  primum  quaeruntur  duo  :  1°  utrum 
in  statu  innocentiae  fuisset  generatio; 
2°  utrum  fuisset  generatio  per  coitum. 

ARTICULUS  PRIMUS. 

Utrum  in  statu  innocentiae  fuisset  generatio. 

Ad  primum  sic  proceditur.  1.  Videtur 
quod  in  statu  innocentiae  non  fuisset  gene¬ 
ratio.  «  Generationi  »  enim  «  corruptio  est 
contraria,  »  ut  dicitur  in  V  Phys.,  text.  51. 
Contraria  autem  sunt  circa  idem.  In  statu 
autem  innocentiae  non  fuisset  corruptio. 
Ergo  neque  generatio. 

2.  Praeterea,  generatio  ordinatur  ad  hoc 
quod  conservetur  in  specie  quod  secundum 
individuum  conservari  non  potest;  unde  in 
illis  individuis  quae  in  perpetuum  durant 
generatio  non  invenitur.  Sed  in  statu  inno¬ 
centiae  homo  in  perpetuum  absque  morte 
vixisset.  Ergo  in  statu  innocentiae  generatio 
non  fuisset. 

3.  Praeterea,  per  generationem  homines 
multiplicantur.  Sed  multiplicatis  dominis, 
necesse  est  fieri  possessionum  divisionem 
ad  evitandam  confusionem  dominii.  Ergo, 
cum  homo  sit  institutus  dominus  anima¬ 
lium,  facta  multiplicatione  humani  generis 
per  generationem,  secuta  fuisset  divisio  do- 

talitatem.  lignum  vitse  conferebat?  Quaeritur;  sed 
juxta  Bonaventuram  utraque  pars  satis  probabili¬ 
ter  potest  sustineri. 

minii ;  quod  videtur  esco  contrarium  juri 
naturali,  secundum  quod  omnia  sunt  com¬ 
munia,  ut  Isidorus  dicit,  Etym.,  lib.  V, 
cap.  iv,  §  1,  coi.  499,  t.  3.  Non  ergo  fuisset 
generatio  in  statu  innocentiae. 

Sed  contra  est  quod  dicitur  Genes.,  i,  28  : 
Crescite  et  multiplicamini,  et  replete  ter¬ 
ram.  Hujusmodi  autem  multiplicatio  absque 
nova  generatione  fieri  non  potuisset ;  cum 
duo  tantum  fuerint  primitus  instituti.  Ergo 
in  primo  statu  generatio  fuisset. 

Ilespondeo  dicendum,  quod  in  statu  inno¬ 
centiae  fuisset  generatio  ad  multiplicationem 
humani  generis  :  alioquin  peccatum  hominis 
fuisset  valde  necessarium  ex  quo  tantum 
bonum  consecutum  est.  Est  ergo  conside¬ 
randum  quod  homo  secundum  suam  natu¬ 
ram  est  constitutus  quasi  medium  quoddam 
inter  creaturas  corruptibiles  et  incorrupti¬ 
biles  ;  nam  anima  ejus  est  naturaliter  incor¬ 
ruptibilis,  eorpus  vero  naturaliter  corrup¬ 
tibile.  Est  autem  considerandum  quod  alio 
modo  intentio  naturas  fertur  ad  corruptibiles 
et  ad  incorruptibiles  creaturas.  Id  enim  per 
se  videtur  esse  de  intentione  naturae,  quod 
est  semper  et  perpetuum ;  quod  autem  est 
solum  secundum  aliquod  tempus  non  videtur 
esse  principaliter  de  intentione  naturae,  sed 
quasi  ad  aliud ‘ordinatum;  alioquin,  eo  cor¬ 
rupto  ,  naturae  intentio  cassaretur.  Quia 
igitur  in  rebus  corruptibilibus  nihil  est 
perpetuum  et  semper  manens,  nisi  species  ; 
bonum  speciei  est  de  principali  intentione 
naturae,  ad  cujus  conservationem  naturalis 
generatio  ordinatur.  Substantiae  vero  incor¬ 
ruptibiles  manent  semper  non  solum  secun¬ 
dum  speciem,  sed  etiam  secundum  indi¬ 
vidua  :  et  ideo  etiam  ipsa  individua  sunt  de 
principali  intentione  naturae.  Sic  igitur 
homini  ex  parte  corporis,  quod  corruptibile 
est,  secundum  naturam  suam  competit  ge¬ 
neratio;  ex  parte  vero  animae,  quae  incor¬ 
ruptibilis  est,  competit  ei  quod  multitudo 
individuorum  sit  per  se  intenta  a  natura, 
vel  potius  a  naturae  auctore,  qui  solus  est 
humanarum  animarum  creator  ;  et  ideo  ad 
multiplicationem  humani  generis  genera¬ 
tionem  in  humano  genere  statuit  etiam  m 
statu  innocentiae. 

Ad  primum  ergo  dicendum,  quod  corpus 
hominis  in  statu  innocentiae,  quantum  erat 

1  De  vita  primsevorum  parentum  in  paradiso  lo- 
quens,  ait :  «  Tales  autem  nos  Deus  esse  volebat... 
ut  sollicitudine  omni  carentes,  in  aliud  opus  non  in- 

de  se,  corruptibile  erat ;  sed  potuit  praeser¬ 
vari  a  corruptione  per  animam.  Et  ideo  non 
fuit  homini  substrahenda  generatio,  quae 
debetur  corruptibilibus  rebus. 

Ad  secundum  dicendum,  quod  generatio 
in  statu  innocentiae,  etsi  non  fuisset  propter 
conservationem  speciei,  fuisset  tamen  prop¬ 
ter  multiplicationem  individuorum. 

Ad  tertium  dicendum,  quod  in  statu  isto, 
multiplicatis  dominis,  necesse  est  fieri  divi¬ 
sionem  possessionum  :  quia  «  communitas 
possessionis  est  occasio  discordiae,  »  ut  Phi¬ 
losophus  dicit  in  II  Polit,.,  cap.  v.  Sed  in 
statu  innocentiae  fuissent  voluntates  ho¬ 
minum  sic  ordinatae,  quod  absque  omni 
periculo  discordiae  communiter  usi  fuis¬ 
sent,  secundum  quod  unicuique  eorum  com¬ 
peteret,  rebus  quae  eorum  dominio  subde¬ 
bantur;  cum  hoc  etiam  modo  apud  multos 
bonos  viros  observetur. 

Conclusio.  —  Quia  in  rebus  corruptibilibus  nihil 
est  semper  manens  nisi  species,  et  quaeque  res  in¬ 
tendit  esse  in  perpetuum,  ideo  ad  multiplicatio¬ 
nem  humani  generis  in  statu  innocentiee  futura 
erat  generatio. 

ARTICULUS  II. 

Utrum  in  statu  innocentiee  fuisset  generatio 
per  coitum. 

Ad  secundum  sic  proceditur.  1.  Yidetur 
quod  in  statu  innocentiae  non  fuisset  gene¬ 
ratio  per  coitum.  Quia,  ut  Damascenus  dicit, 
lib.  II  Orth.  fici.,  cap.  xi,  coi.  915,  t.  1, 
«  primus  homo  erat  in  paradiso  terrestri 
sicut  angelus  quidam i .  »  Sed  in  futuro  re¬ 
surrectionis  statu,  quando  erunt  homines 
angelis  similes,  neque  nubent  neque  nuben¬ 
tur,  ut  dicitur  Mattii.,  xxu,  30.  Ergo  neque 
in  paradiso  fuisset  generatio  per  coitum. 

2.  Praeterea,  primi  homines  in  perfecta 
aetate  conditi  fuerunt.  Si  igitur  in  eis  ante 
peccatum  generatio  fuisset  per  coitum , 
fuissent  etiam  in  paradiso  carnaliier  con¬ 
juncti  :  quod  patet  esse  falsum  secundum 
Scripturam. 

3.  Praeterea,  in  conjunctione  carnali 
maxime  efticitur  homo  similis  bestiis  propter 
vehementiam  delectationis.  Unde  etiam 
continentia  laudatur,  per  quam  homines  ab 
hujusmodi  delectationibus  abstinent.  Sed 

cumberemus,  nisi  quod  angelorum  est.  »  Ex  ver- 
sione  Midi.  Lequien. 

bestiis  homo  comparatur  propter  r  '  ■  '  o  m, 
secundum  illud  psal.  xlviii,  21  :  Homo ,  cum 
in  honore  esset,  non  intellexit ;  comparatus 
est  jumentis  insipientibus ,  et  similis  factus 
est  illis.  Ergo  ante  peccatum  non  fuisset 
maris  et  feminae  carnalis  conjunctio. 

4.  Praeterea ,  in  statu  innocentiae  nulla 
fuisset  corruptio.  Sed  per  coitum  corrum¬ 
pitur  integritas  virginalis.  Ergo  coitus  in 
statu  innocentiae  non  fuisset. 

Sed  contra  est,  quod  Deus  ante  peccatum 
masculum  et  feminam  fecit ,  ut  dicitur 
Gen.,  i  et  ii.  Nihil  autem  est  frustra  in  ope¬ 
ribus  Dei.  Ergo,  etiamsi  homo  non  peccasset, 
fuisset  coitus,  a,d  quem  distinctio  sexuum 
ordinatur. 

Praeterea,  Gen.,  ii,  dicitur,  quod  mulier 
est  facta  in  adjutorium  viri.  Sed  non  ad 
aliud,  nisi  ad  generationem,  quae  fit  per 
coitum ;  quia  ad  quodlibet  aliud  opus  con¬ 
venientius  adjuvari  posset  vir  per  virum 
quam  per  feminam.  Ergo  in  statu  innocen¬ 
tiae  fuisset  generatio  per  coitum. 

Respondeo  dicendum,  quod  quidam  anti¬ 
quorum  doctorum,  considerantes  concupis¬ 
centiae  foeditatem  quae  invenitur  in  coitu  in 
isto  statu,  posuerunt  quod  in  statu  innocen¬ 
tiae  non  fuisset  generatio  per  coitum.  Unde 
Gregorius  Nyssenus  dicit  in  lib.  quem  fecit 
De  hominis  opificio,  cap.  xvn,  coi.  187, 1. 1, 
quod  in  paradiso  aliter  fuisset  multiplicatum 
genus  humanum,  sicut  multiplicati  sunt 
angeli  absque  concubitu  per  operationem 
divinae  virtutis,  et  dicit  quod  Deus  ante  pec¬ 
catum  fecit  masculum  et  feminam,  respiciens 
ad  modum  generationis  qui  futurus  erat 
post  peccatum,  cujus  Deus  praescius  erat. 

Sed  hoc  non  dicitur  rationabiliter.  Ea  enim 
quae  sunt  naturalia  homini  neque  subtra¬ 
huntur  neque  dantur  homini  per  peccatum. 
Manifestum  est  autem  quod  homini,  secun¬ 
dum  animalem  vitam,  quam  etiam  ante 
peccatum  habebat,  ut  supra  dictum  est, 
naturale  est  generare  per  coitum,  sicut  et 
cseteris  animalibus  perfectis;  et  hoc  declarant 
naturalia  membra  ad  liuhc  usum  deputata. 
Et  ideo  non  est  dicendum  quod  usus  horum 
membrorum  naturalium  non  fuisset  ante 
peccatum,  sicut  et  cseterorum  membrorum. 

Sunt  igitur  in  coitu  duo  consideranda  se¬ 
cundum  praesentem  statum.  Unum  quod 
natura?  est,  scilicet  conjunctio  maris  et  fe¬ 
minae  ad  generandum.  In  omni  enim  gene¬ 
ratione  requiritur  virtus  activa  et  passiva. 
Unde  cum  in  omnibus  iu  quibus  est  distinc¬ 


tio  sexuum,  virtus  activa  sit  in  mare,  virtus 
vero  passiva  in  femina,  naturae  ordo  exigit 
ut  ad  generandum  conveniat  per  coitum 
mas  et  femina.  Aliud  autem  quod  consi¬ 
derari  potest  est  quaedam  deformitas  immo¬ 
deratae  concupiscentiae  quae  in  statu  inno¬ 
centiae  non  fuisset,  quando  inferiores  vires 
omnino  rationi  subdebantur.  Unde  Augus¬ 
tinus  dicit  in  XIV  De  civit.  Dei,  cap.  xxvi, 
coi.  434,  t.  7  :  «  Absit  ut  suspicemur  non 
potuisse  prolem  seri  sine  libidinis  morbo; 
sed  eo  voluntatis  nutu  moverentur  illa 
membra  quo  caetera,  et  sine  ardore  et  ille¬ 
cebroso  stimulo,  cum  tranquillitate  animi 
et  corporis.  » 

Ad  primum  ergo  dicendum,  quod  homo 
in  paradiso  fuisset  sicut  angelus  per  spiri¬ 
tualem  mentem,  cum  tamen  haberet  vitam 
animalem  quantum  ad  corpus.  Sed  post  re¬ 
surrectionem  erit  homo  similis  angelo, 
spiritualis  effectus  et  secundum  animam  et 
secundum  corpus.  Unde  non  est  similis 
ratio. 

Ad  secundum  dicendum,  quod,  sicut  Au¬ 
gustinus  dicit.  Super  Genes,  adlitt.,  lib.  IX, 
cap.  iv,  coi.  395,  t.  3,  ideo  primi  parentes  in 
paradiso  non  coierunt,  quia  formata  mu¬ 
liere,  post  modicum,  propter  peccatum  de 
paradiso  ejecti  sunt ;  vel  quia  expectabatur 
divina  auctoritas  ad  determinatum  tempus 
commixtionis,  a  qua  acceperunt  universale 
mandatum. 

Ad  tertium  dicendum,  quod  bestiae  carent 
ratione.  Unde  secundum  hoc  homo  in  coitu 
bestialis  efficitur,  quia  delectationem  coitus 
et  fervorem  concupiscentiae  ratione  mode¬ 
rari  non  potest.  Sed  in  statu  innocentiae  nihil 
hujusmodi  fuisset,  quod  ratione  non  mode¬ 
raretur;  non  quia  esset  minor  delectatio 
secundum  sensum,  ut  quidam  dicunt ;  fuis¬ 
set  enim  tanto  major  delectatio  sensibilis, 
quanto  esset  purior  natura,  et  corpus  magis 
sensibile ;  sed  quia  vis  concupiscibilis  non 
ita  inordinate  se  extulisset  super  hujusmodi 
delectatione  regulata  per  rationem,  ad  quam 
non  pertinet  ut  sit  minor  delectatio  in  sensu, 
sed  ut  vis  concupiscibilis  non  immoderate 
delectationi  inhaereat.  Et  dico  immoderate, 
propter  mensuram  rationis ;  sicut  sobrius  in 
cibo  moderate  assumpto  non  minorem  habet 
delectationem  quam  gulosus ;  sed  minus 
ejus  concupiscibilis  super  hujusmodi  delec¬ 
tatione  requiescit.  Et  hoc  sonant  verba  Au¬ 
gustini,  quae  a  statu  innocentiae  non  ex¬ 
cludunt  magnitudinem  delectationis,  sed 

ardorom  libidinis  et  inquietudinem  animi. 
Et  ideo  continentia  in  statu  innocentiae  non 
fuisset  laudabilis,  quae  in  tempore  isto  lau¬ 
datur,  non  propter  defectum  fecunditatis, 
sed  propter  remotionem  inordinatae  libi¬ 
dinis.  Tunc  autem  fuisset  fecunditas  absque 
libidine. 

Ad  quartum  dicendum,  quod,  sicut  Augus¬ 
tinus  dicit,  De  civit .  Dei ,  lib.  XIV,  c.  xxvi, 
coi.  434,  t.  7,  «  in  illo  statu  nulla  corrup¬ 
tione  integritatis  infunderetur  gremio 
maritus  uxoris.  Ita  enim  potuisset  utero 
conjugis  salva  integritate  feminei  genitalis 
virile  semen  immitti,  sicut  nunc  potest 
eadem  integritate  salva  ex  utero  virginis 
fluxus  menstrui  cruoris  emitti.  Ut  enim 
ad  pariendum  non  doloris  gemitus,  sed 
maturitatis  impulsus  feminea  viscera  re¬ 
laxaret  ;  sic  ad  concipiefidum  non  libidinis 
appetitus,  sed'  voluntarius  usus  naturam 
utramque  conjungeret  \  » 

Conclusio.  —  Membra  naturalia  ad  generatio¬ 
nem  deputata,  satis  declarant  in  statu  innocentiae 
generationem  futuram  fuisse,  non  per  solam  vir¬ 
tutem  divinam,  sed  per  conjunctionem  maris  et 
feminee,  absque  omni  tamen  libidinis  morbo. 

QUAESTIO  XCIX. 

PE  CONDITIONE  PROLIS  GENERANDA 

QUANTUM  AD  CORPUS. 

(Et  duo  quaeruntur.) 

Deinde  considerandum  est  de  conditione 
prolis  generandae  :  et  primo  quantum  ad 
corpus;  secundo  quantum  ad  justitiam; 
tertio  quantum  ad  scientiam. 

Circa  primum  quaeruntur  duo  :  1°  utrum 
in  statu  innocentiae  pueri  mox  geniti  ha¬ 
buissent  perfectam  virtutem  corporalem; 
2°  utrum  omnes  fuissent  nati  in  sexu  mas¬ 
culino. 

ARTICULUS  PRIMUS. 

Utrum  pueri  in  statu  innocentiae  mox  nati 

virtutem  perfectam  habuissent  ad  motum 

membrorum. 

Ad  primum  sic  proceditur.  1.  Videtur 
quod  pueri  in  statu  innocentiae  mox  nati 
virtutem  perfectam  habuissent  ad  motum 
membrorum.  Dicit  enim  Augustinus  in 

•  Plenius  et  paulo  mutatis  verbis  in  textu  D.  Au- 


lib.  I  De  bapt.  parvuL,  cap.  xxxvm,  coi.  150, 
t.  10,  quod  «  infirmitati  mentis  congruit 
haec  infirmitas  corporis,  »  quae  scilicet  in 
pueris  apparet.  Sed  in  statu  innocentiae  nulla 
fuisset  infirmitas  mentis.  Ergo  neque  talis 
infirmitas  corporis  fuisset  in  parvulis. 

2.  Praeterea,  quaedam  animalia  statim 
cum  nascuntur  habent  virtutem  sufficien¬ 
tem  ad  usum  membrorum.  Sed  homo  est 
nobilior  aliis  animalibus.  Ergo  multo  magis 
est  naturale  homini  quod  statim  natus  vir¬ 
tutem  habeat  ad  usum  membrorum  :  et  ita 
videtur  esse  poena  ex  peccato  consequens 
quod  hanc  virtutem  non  habeat.  * 

3.  Praeterea,  non  posse  consequi  delecta¬ 
bile  propositum,  afflictionem  inducit.  Sed  si 
pueri  non  habuissent  virtutem  ad  moven¬ 
dum  membra,  frequenter  accidisset  quod 
non  possent  consequi  aliquod  delectabile  eis 
propositum.  Ergo  fuisset  in  eis  afflictio, 
quae  non  poterat  esse  ante  peccatum.  Non 
ergo  in  statu  innocentiae  defuisset  pueris 
virtus  ad  movendum  membra. 

4.  Praeterea,  defectus  senectutis  videtur 
correspondere  defectui  pueritiae.  Sed  in  statu 
innocentiae  non  fuisset  defectus  senectutis. 
Ergo  neque  etiam  pueritiae. 

Sed  contra  est,  quod  omne  generatum 
prius  est  imperfectum  quam  perficiatur.  Sed 
pueri  in  statu  innocentiae  fuissent  per  gene¬ 
rationem  producti.  Ergo  a  principio  imper¬ 
fecti  fuissent  et  quantitate  et  virtute  cor¬ 
poris. 

Respondeo  dicendum,  quod  ea  quae  sunt 
supra  naturam,  sola  fide  tenemus ;  quod 
autem  credimus  auctoritati  debemus.  Unde 
in  omnibus  asserendis  sequi  debemus  na¬ 
turam  rerum,  praeter  ea  quae  auctoritate 
divina  traduntur,  quae  sunt  supra  naturam. 
Manifestum  est  autem  naturale  hoc  esse,  ut 
pote  et  principiis  humanae  naturae  compe¬ 
tens,  quod  pueri  mox  nati  non  habeant  suf¬ 
ficientem  virtutem  ad  movendum  membra  ; 
quia  homo  naturaliter  habet  cerebrum  majus 
in  quantitate  secundum  proportionem  sui 
corporis  quam  caetera  animalia.  Unde  natu¬ 
rale  est  quod,  propter  maximam  humidita- 
tem  cerebri  in  pueris,  nervi,  qui  sunt  instru¬ 
menta  motus,  non  sunt  idonei  ad  movendum 
membra.  Ex  alia  vero  parte  nulli  catholico 
dubium  est  quin  divina  virtute  fieri  possit 
ut  pueri  mox  nati  perfectam  virtutem  ha¬ 
beant  ad  motum  membrorum.  Constat 

gustini. 

autem  per  auctoritatem  Scripturae,  Eccle.; 
vii,  30,  quod  Deus  fecit  hominem  rectufn 
et  haec  rectitudo  consistit,  ut  Augustinus 
dicit1  in  lib.  De  correptione  et  gratia, 
c.  xi,  coi.  933,  t.  10,  in  perfecta  subjectione 
corporis  ad  animam.  Sicut  ergo  in  primo 
statu  non  poterat  esse  in  membris  hominis 
aliquid  quod  repugnaret  ordinatae  hominis 
voluntati ;  ita  membra  hominis  deficere 
non  poterant  humana*  voluntati.  Voluntas 
autem  hominis  ordinata  est  quae  tendit  in 
actus  sibi  convenientes.  Non  sunt  autem 
iidem  actus  convenientes  homini  secundum 
quamlibet  aetatem.  Dicendum  est  ergo,  quod 
pueri  mox  nati  non  habuissent  sufficientem 
virtutem  ad  movendum  membra  ad  quosli¬ 
bet  actus,  sed  ad  actus  pueritiae  convenientes, 
puta  ad  sugendum  ubera  et  ad  alia  hujus¬ 
modi. 

Ad  primum  ergo  dicendum,  quod  Augus¬ 
tinus  loquitur  de  ista  infirmitate  quae  nunc 
in  pueris  apparet,  etiam  quantum  ad  actus 
eorum  pueritiae  convenientes,  ut  patet  per 
ea  quae  praemittit,  quod  « juxta  se  jacentibus 
mammis,  magis  possint  esurientes  flere 
quam  sugere.  » 

Ad  secundum  dicendum,  quod  hoc  quod 
quaedam  animalia  statim  nata  habent  usum 
membrorum,  non  est  ex  eorum  nobilitate, 
cum  quaedam  animalia  perfectiora  hoc  non 
habeant;  sed  hoc  eis  contingit  ex  siccitate 
cerebri,  et  quia  actus  proprii  talium  anima¬ 
lium  sunt  imperfecti,  ad  quos  etiam  parva 
virtus  sufficere  potest. 

Ad  tertium  patet  solutio  per  ea  quae  dicta 
sunt  in  corpore.  Vel  potest  dici,  quod  nihil 
appetivissent,  nisi  ordinata  voluntate  conve¬ 
nisset  eis  secundum  statum  suum. 

Ad  quartum  dicendum,  quod  homo  in 
statu  innocentiae  generatus  fuisset,  sed  non 
fuisset  corruptus.  Et  ideo  in  statu  illo  potuis¬ 
sent  esse  aliqui  defectus  pueriles  qui  conse¬ 
quuntur  generationem ;  non  autem  defectus 
seniles,  qui  ordinantur  ad  corruptionem. 

1 1n  loco  citato  nulla  mentio  fit  de  textu  sanctse 
Scripturae,  sed  hujus  explicationem  dat  Augusti¬ 
nus,  XIV  De  civ.  Dei ,  c.  xi,  coi.  418,  t.  7,  et  V  Operis 
imperfecti  contra  Julianum ,  §  61,  coi.  1497,  1. 10. 

(a)  Scholastici  quaerunt  utrum  ante  lapsum  ho¬ 
mines  genuissent  pueros  parvulos,  vel  magnos?  et 
respondent  :  parvulos.  Addunt  Richardus,  Bona- 
ventura  et  alii  quod  tunc  sine  vagitu  nati  fuissent 
parvuli,  nec  balneis,  fasciis,  sedulitate  obstetricum 
et  hujusmodi  indiguissent.  Successu  tamen  tempo¬ 
ris  ad  perfectam  quantitatem  pervenissent.  Juxta 
Guilleimum,  Richardum,  Bonaventuram  et  alios 


Conclusio.  —  In  statu  innocentiae  pueri  mox  nati 
non  habuissent  perfectam  virtutem  ad  movendum 
membra  ad  quoslibet  actus,  sed  actus  pueritiae 
convenientes  :  quippe  cum  hoc  naturale  sit,  nec 
divina  Scriptura  contrarium  tradat  (a). 

ARTICULUS  II. 

Utrum  in  primo  statu  feminee  natee  fuissent. 

Ad  secundum  sic  proceditur.  2.  Videtur 
quod  in  primo  statu  feminee  natee  non  fuis¬ 
sent.  Dicit  enim  Philosophus  in  II  lib.  De 
gener,  animal.,  cap.  iii,  quod  «  femina  est 
mas  occasionatus,  »  quasi  praeter  intentio- 
tionem  naturae  proveniens,  Sed  in  statu  illo 
nihil  evenisset  innaturale  in  hominis  gene¬ 
ratione.  Ergo  feminae  natae  non  fuissent. 

2.  Praeterea,  omne  generans  generat  sibi 
simile,  nisi  impediatur  vel  propter  defectum 
virtutis  vel  propter  indispositionem  materiae, 
sicut  parvus  ignis  non  potest  comburere 
ligna  viridia.  In  generatione  autem  vis 
activa  est  in  mare.  Cum  igitur  in  statu 
innocentiae  nullus  fuisset  defectus  virtutis 
ex  parte  maris,  nec  indispositio  materiae  ex 
parte  feminae,  videtur  quod  semper  masculi 
nati  fuissent. 

3.  Praeterea,  in  statu  innocentiae  generatio 
ad  multiplicationem  hominum  ordinabatur. 
Sed  sufficienter  homines  multiplicari  potuis¬ 
sent  per  primum  hominem  et  per  primam 
feminam,  ex  quo  in  perpetuum  victuri  erant. 
Ergo  non  fuisset  necessarium  quod  in  statu 
innocentiae  feminae  nascerentur. 

Sed  contra  est,  quod  sic  natura  processis¬ 
set  in  generando  sicut  eam  Deus  instituit. 
Sed  Deus  instituit  marem  et  feminam  in 
natura  humana,  ut  dicitur  Gen.,  ii,  2.  Ergo 
etiam  in  statu  illo  fuissent  mares  et  feminae 
generati. 

Respondeo  dicendum,  quod  nihil  eorum 
quae  ad  complementum  humanae  naturae 
pertinent  in  statu  innocentiae  defuisset.  Sicut 

habuissent  defectus  non  qui  ad  vitee  terminum 
ordinantur,  sed  qui  principium  originis  conse¬ 
quuntur  naturaliter  :  secus  de  poenalibus  defecti¬ 
bus.  Celerius  et  perfectius  et  crevissent,  et  ad 
actus  membrorum  potentes  fuissent.  Deus  autem 
sic  progressum  hominis  ordinavit,  quia  curam  di¬ 
ligentem,  custodiamque  parentum  parvulis  homi¬ 
num  deesse  non  voluit,  nec  hominem  superbire  se 
vinci  videntem  a  brutis  in  omnibus  sensibus ;  unde 
versus  : 

Nos  aper  auditu  prsecellit,  aranea  tactu. 

Lynx  visu,  vultur  odoratu,  simia  gustu. 

antem  ad  periectioncm  universi  pertinent 
diversi  gradus  rerum,  ita  etiam  diversitas 
sexus  est  ad  perfectionem  humanae  naturae. 
Et  ideo  in  statu  innocentiae  uterque  sexus 
per  generationem  productus  fuisset. 

Ad  primum  ergo  dicendum,  quod  femina 
dicitur  «  mas  occasionatus,  »  quia  est  praeter 
intentionem  naturae  particularis ;  non  autem 
praeter  intentionem  naturae  universalis,  ut 
supra  dictum  est. 

Ad  secundum  dicendum,  quod  generatio 
feminae  non  solum  contingit  ex  defectu  vir¬ 
tutis  activae,  vel  indispositione  materiae,  ut 
objectio  tangit;  sed  quandoque  quidem  ex 
aliquo  accidenti  extrinseco,  sicut  Philoso¬ 
phus  dicit  in  lib.  II  De  anima,  vel  De  gener, 
animal.,  c.  n,  quod  «  ventus  septentrionalis 
coadjuvat  ad  generationem  masculorum, 
australis  vero  ad  generationem  femina¬ 
rum  ;  »  quandoque  etiam  ex  conceptione 
animae,  ad  quam  de  facili  immutatur  corpus. 
Et  praecipue  in  statu  innocentiae  hoc  esse 
poterat,  quando  corpus  magis  erat  animae 
subjectum,  ut  scilicet  secundum  voluntatem 
generantis  distingueretur  sexus  in  prole. 

Ad  tertium  dicendum,  quod  proles  fuisset 
genita  vivens  vita  animali,  ad  quam  sicut 
pertinet  alimento  uti,  sic  etiam  generare. 
Unde  conveniebat  quod  omnes  generarent, 
et  non  solum  primi  parentes ;  ad  quod  con¬ 
sequens  videtur,  quod  tot  fuissent  generatae 
feminae  quot  mares. 

Conclusio.  —  Quoniam  diversitas  sexus  ad  per¬ 
fectionem  naturae  humanae  pertinet,  in  statu  inno¬ 
centiae  uterque  sexus  per  generationem  productus 
fuisset. 


1  Plenius  in  textu  Hugonis  de  S.  Victore. 

(a)  Scotistae,  ut  vidimus,  justitiam  originalem 
non  gratum  facientem  sed  gratis  datam  fuisse 
ponunt.  Hic  D.  Thomas  docet  radicem  justitiae 
originalis  fuisse  gratiam;  unde  si  in  statu  inno¬ 
centiae  filii  Adam  et  Evae  nati  fuissent  cum  origi¬ 
nali  justitia,  etiam  cum  gratia  fuissent  nati. 

Quaestio  sic  proponitur  a  Scotistis  :  Utrum  a 
nativitate  fuisset,  innocentia  stante,  gratia  vel 
originalis  justitia  transfusa?  Negative  Guillelmus 
et  Scotus  respondent,  quia  est  donum  supernatu- 
rale  Dei  quod  consequenter  non  transfunditur, 
sed  cuilibet  a  Deo  specialiter  conceditur.  Et  ad¬ 
dunt  Scotistm  :  Licet  S.  Thomas  dicat  quod  si 
parentes  fuissent  producti  in  gratia,  filios  in  gratia 
genuissent,  si  tamen  de  gratia  confirmata  loqui¬ 
mur,  valde  defecit,  quia,  ut  ait  Hugo  a  S.  Victore, 
homo  si  stetisset  filios  sine  peccato  generasset,  sed 

QILESTIO  G. 

DE  CONDITIONE  PROLIS  GENERANDAE 

QUANTUM  AD  JUSTITIAM  (a). 

(Et  quatuor  quaeruntur.) 

Deinde  considerandum  est  de  conditiono 
prolis  generandae  quantum  ad  justitiam  ,  et 
circa  hoc  quaeruntur  duo  :  1°  utrum  homines 
fuissent  nati  cum  justitia ;  2°  utrum  nasce¬ 
rentur  in  justitia  confirmati. 

ARTICULUS  PRIMUS. 

Utrum  homines  fuissent  nati  cum  justitia. 

Ad  primum  sic  proceditur.  1.  Videtur 
quod  homines  fuissent  cum  justitia  nati. 
Dicit  enim  Ilugo  de  Sancto  Victore,  lib.  I  De 
sacr.,  part.  vi,  c.  xxiv,  coi.  277,  t.  2,  quod 
«  primus  homo  ante  peccatum  generaret 
quidem  filios  sine  peccato,  sed  non  paternae 
justitiae  haeredes1.  » 

2.  Praeterea,  justitia  est  per  gratiam,  ut 
Apostolus  dicit,  ad  Rom.,  v.  Sed  gratia  non 
transfunditur,  quia  sic  esset  naturalis,  sed  a 
solo  Deo  infunditur.  Ergo  pueri  cum  justitia 
nati  non  fuissent. 

3.  Praeterea,  justitia  in  anima  est.  Sed 
anima  non  est  ex  traduce.  Ergo  nec  justitia 
traducta  fuisset  a  parentibus  in  filios. 

Sed  contra  est  quod  Anseltnus  dicit  in  lib. 
De  conceptu  Virgin.,  c.  x,  coi.  444,  t. 
quod  «  simul  cum  rationalem  haberent  ani¬ 
mam,  justi  essent  quos  generaret  homo,  si 
non  peccaret.  » 

Respondeo  dicendum,  quod  naturaliter 
homo  generat  sibi  simile  secundum  speciem. 

non  necessario  paternae  justitiae  haeredes;  a  for¬ 
tiori  filii  non  nati  fuissent  in  bono  confirmati  pro 
illo  statu,  quamvis  Anselmus  dicat  :  Si  sic  vixis¬ 
sent  ut  primo  tentati  non  peccassent,  ita  confirmati 
fuissent  cum  omni  progenie  sua  ut  ultra  peccaro 
non  possent.  Anselmus  secundum  Scotum  opi¬ 
nando  locutus  est.  Immo  Scotus  et  Guillermus 
contendunt  quod  si  homo  non  peccasset  soli  electi 
geniti  fuissent  cum  statu  innocentiae,  et  illi  soli 
qui  in  illo  statu  salvati  fuissent  etiam  modo  sal¬ 
vantur;  aliter  divina  praedestinatio  mutata  fuisset. 
—  Nota  attentius  S.  Thomam  transfusionem  gra¬ 
tiae  per  modum  seminis  non  affirmare,  sed  negare, 
et  etiam  dicere  quod  opinando  locutus  est  Ansel¬ 
mus.  Juxta  S.  Thomam  Deus  gratiam  homini 
dedisset  statim  ac  homo  rationalem  animam  ha¬ 
buisset 

Unde  quaecumque  accidentia  consequuntur 
naturam  speciei,  in  his  necesse  est  quod  filii 
parentibus  similentur ;  nisi  sit  error  in  ope¬ 
ratione  natura?,  qui  in  statu  innocentiae  non 
fuisset.  In  accidentibus  autem  indi  vidualibus 
non  est  necesse  quod  filii  parentibus  simi¬ 
lentur.  Justitia  autem  originalis,  in  qua 
primus  homo  conditus  fuit,  fuit  accidens 
naturae  speciei  non  quasi  ex  principiis 
speciei  causatum,  sed  tantam  sicut  quod¬ 
dam  donum  divinitus  datum  toti  naturae.  Et 
hoc  apparet,  quia  opposita  sunt  unius  ge¬ 
neris.  Peccatum  autem  originale,  quod  op¬ 
ponitur  illi  justitiae,  dicitur  esse  peccatum 
naturae ;  unde  traducitur  a  parente  in  pos¬ 
teros  :  et  propter  hoc  etiam  filii  parentibus 
assimilati  fuissent  quantum  ad  originalem 
justitiam. 

Ad  primum  ergo  dicendum,  quod  verbum 
Hugonis  est  intelligendum  non  quantum  ad 
habitum  justitiae,  sed  quantum  ad  executio- 
nem  actus. 

Ad  secundum  dicendum,  quod  quidam 
dicunt  quod  pueri  non  fuissent  nati  cum 
justitia  gratuita,  quae  est  merendi  princi¬ 
pium,  sed  cum  justitia  originali.  Sed,  cum 
radix  originalis  justitiae,  in  cujus  rectitu¬ 
dine  factus  est  homo,  consistat  in  subjectione 
supernaturali  rationis  ad  Deum,  quae  est  per 
gratiam  gratum  facientem,  ut  supra  dictum 
est,  necesse  est  dicere,  quod  si  pueri  nati 
fuissent  in  originali  justitia,  etiam  nati 
fuissent  cum  gratia;  sicut  et  de  primo 
homine  supra  diximus,  quod  fuit  cum  gratia 
conditus.  Non  tamen  fuisset  propter  hoc 
gratia  naturalis ;  quia  non  fuisset  transfusa 
per  virtutem  seminis,  sed  fuisset  collata 
homini  statim  cum  habuisset  animam  ra¬ 
tionalem;  sicut  etiam  statim  cum  corpus 
est  dispositum,  infunditur  a  Deo  anima 
rationalis,  quae  tamem  non  est  ex  traduce. 

Unde  patet  solutio  ad  tertium. 

Conclusio.  —  Quoniam  simile  simile  generat,  et 
error  in  operatione  in  statu  innocentiae  non 
fuisset ;  futurum  etiam  erat,  ut  cum  justitia  origi¬ 
nali  toti  speciei  divinitus  data  homines  nasceren¬ 
tur. 

ARTICULUS  II. 

Utrum  pueri  in  statu  innocentias  nati 
fuissent  injustitia  confirmati. 

Ad  secundum  sic  proceditur.  4.  Videtur 
quod  pueri  in  statu  innocentiae  nati  fuissent 
ia  justitia  confirmati.  Dicit  enim  Gregorius, 


Alor.,  lib.  IV,  c.  xxxi,  §  62,  coi.  671,  t.  4, 
super  illud  Job,  ru  :  Somno  meo  requiesce¬ 
rem,  ctc.  «  Si  parentem  primum  nulla  pec¬ 
cati  putredo  corrumperet,  nequaquam  ex  so 
filios  gehennae  generaret;  sed  hi  qui  nunc 
per  redemptionem  salvandi  sunt,  soli  ab 
illo  electi  nascerentur.  »  Ergo  nascerentur 
omnes  in  justitia  confirmati. 

2.  Praeterea,  Anselmus  dicit  in  libro  II 
Cur  Deus  homo,  c.  xvm,  coi.  387,  t.  1,  quod 
«  si  primi  parentes  sic  vixissent  ut  non  pec¬ 
carent  tentati,  ita  confirmarentur  cum  omni 
propagine  sua,  ut  ultra  peccare  non  pos¬ 
sent.  »  Ergo  pueri  nascerentur  in  justitia 
confirmati. 

3.  Praeterea,  bonum  est  potentius  quam 
malum.  Sed  propter  peccatum  primi  hominis 
consecuta  est  necessitas  peccandi  in  his  qui 
nascuntur  ex  eo.  Ergo  si  primus  homo  in 
justitia  perstitisset,  derivaretur  ad  posteros 
necessitas  observandi  justitiam. 

4.  Praeterea,  angelus  adhaerens  Deo,  aliis 
peccantibus,  statim  est  in  justitia  confirma¬ 
tus,  ut  ulterius  peccare  non  potest.  Ergo 
similiter  et  homo,  si  tentationi  restitisset, 
confirmatus  fuisset.  Sed  qualis  ipse  fuit, 
tales  alios  generasset.  Ergo  et  ejus  filii  con¬ 
firmati  in  justitia  nascerentur. 

Sed  contra  est  quod  Augustinus  dicit  XIV 
De  civit.  Dei,  c.  x,  coi.  417,  t.  7  :  «  Tam  felix 
universa  societas  esset  humana,  si  nec  illi,  » 
scilicet  primi  parentes,  «  malum  quod  etiam 
in  posteros  trajecerunt,  nec  quisquam  ex 
eorum  stirpe  iniquitatem  committeret,  quse 
damnationem  reciperet.  »  Ex  quo  datur 
intelligi,  quod,  etiamsi  primi  homines  non 
peccassent,  aliqui  ex  eorum  stirpe  potuissent 
iniquitatem  committere.  Non  ergo  nasceren¬ 
tur  in  justitia  confirmati. 

Respondeo  dicendum,  quod  non  videntur 
possibile  cpiod  pueri  in  statu  innocentiae 
nascerentur  in  justitia  confirmati.  Manifes¬ 
tum  est  enim,  quod  pueri  in  sua  nativitate 
non  habuissent  plus  perfectionis  quam 
eorum  parentes  in  statu  generationis.  Pa¬ 
rentes  autem,  quamdiu  generassent,  non 
fuissent  confirmati  in  justitia.  Ex  hoc  enim 
creatura  rationalis  in  justitia  confirmatur, 
quod  efficitur  beata  per  apertam  Dei  visio¬ 
nem,  cui  viso  non  potiat  non  inhaerere,  cum 
ipse  sit  ipsa  essentia  bonitatis,  a  qua  nullus 
potest  averti;  cum  mliil  desideretur  et 
ametur  nisi  sub  ratione  boni.  Et  hoc  dico 
secundum  legem  communem ;  quia  ex  aliquo 
privilegio  speciali  secus  accidere  potest,  sicut 

creditur  de  Virgine  matre  Dei.  Quam  cito 
autem  Adam  ad  illam  beatitudinem  perve¬ 
nisset  quod  Deum  per  essentiam  videret, 
efficeretur  spiritualis  et  mente  et  corpore ;  et 
animalis  vita  cessaret,  in  qua  sola  genera¬ 
tionis  usus  fuisset.  Unde  manifestum  est 
quod  parvuli  non  nascerentur  in  justitia 
confirmati. 

Ad  primum  ergo  dicendum,  quod  si  Adam 
non  peccasset,  non  generaret  ex  se  filios  ge¬ 
hennae,  ita  scilicet  quod  ab  ipso  peccatum 
contraherent,  quod  est  causa  gehennae; 
possent  tamen  fieri  filii  gehennae  per  libe¬ 
rum  arbitrium  peccando.  Vel  si  filii  gehennae 
non  fierent  per  peccatum,  hoc  non  esset  per 
hoc  quia  essent  in  justitia  confirmati;  sed 
propter  divinam  providentiam,  per  quam  a 
p  '  -cato  conservarentur  immunes. 

Ad  secundum  dicendum,  quod  Anselmus 
°c  non  dicit  asserendo,  sed  opinando ;  quod 
pa  t  ex  ipso  modo  loquendi,  cum  dicit  ; 
«  Videtur  quod  si  vixissent,  etc.  » 

Ad  tertium  dicendum,  quod  ratio  ista  non 
est  efficax;  quamvis  per  eam  Anselmus 
motus  fuisse  videatur,  ut  ex  ejus  verbis 
apparet,  loc.  in  arg.  2  cit.  Non  enim  sic  per 
peccatum  primi  parentis  ejus  posteri  neces¬ 
sitatem  pdccandi  incurrunt,  ut  ad  justitiam 
redire  non  possint  :  quod  est  tantum  in  dam¬ 
nans.  Unde  nec  ita  necessitatem  non  pec¬ 
candi  transmisisset  ad  posteros,  quod  omnino 
peccare  non  possent;  quod  est  tantum  in 
beatis. 

Ad  quartum  dicendum,  quod  non  est  si¬ 
mile  de  homine  et  angelo.  Nam  homo  habet 
liberum  arbitrium  vertibile  et  ante  electio¬ 
nem,  et  post;  non  autem  angelus,  sicut 
supra  dictum  est,  cum  de  angelis  ageretur. 

Conclusio.  —  Confirmatur  homo  in  justitia  per 
apertam  Dei  visionem,  quam  cum  parentes,  quam- 
diu  generassent,  non  habuissent,  nec  etiam  in  statu 
innocentiae  nati  in  justitia  confirmati  fuissent. 

QUAESTIO  GI. 

DE  CONDITIONE  PROLIS  GENERANDAS 

QUANTUM  AD  SCIENTIAM. 

(Et  duo  quaeruntur.) 

Deinde  considerandum  est  de  conditione 
prolis  generandae  quantum  ad  scientiam, 
et  circa  hoc  quaeruntur  duo  :  1°  utrum 
pueri  nascerentur  in  scientia  perfecti; 


2°  utrum  statirn  post  nativitatem  hanuissent 
perfectum  usum  rationis. 

ARTICULUS  PRIMUS. 

Utrum  in  statu  innocentias  pueri  nati 
'tdssent  in  scientia  perfecti. 

Ad  primum  sic  proceditur.  1.  Videtur 
quod  in  statu  innocentiae  pueri  nati  fuissent 
in  scientia  perfecti.  Qualis  enim  fuit  Adam, 
tales  filios  generasset.  Sed  Adam  fuit  in 
scientia  perfectus,  ut  supra  dictum  est.  Ergo 
filii  nascerentur  ab  eo  in  scientia  perfecti. 

2.  Praeterea,  ignorantia  ex  peccato  cau¬ 
satur,  ut  Beda  dicit1.  Sed  ignorantia  est 
privatio  scientiae.  Ergo  ante  peccatum  pueri 
mox  nati  omnem  scientiam  habuissent. 

3.  Praeterea,  pueri  mox  nati  justitiam 
habuissent.  Sed  ad  justitiam  requiritur 
scientia,  quae  dirigit  in  agendis.  Ergo  scien¬ 
tiam  habuissent. 

Sed  contra  est,  quod  anima  nostra  per 
naturam  est  «  sicut  tabula,  in  qua  nihil  est 
scriptum,  »  ut  dicitur  in  III  De  anima, 
text.  14.  Sed  eadem  animae  natura  est  modo 
quae  tunc  fuisset.  Ergo  animae  puerorum  in 
principio  scientia  caruissent. 

Respondeo  dicendum,  quod,  sicut  supra 
dictum  est,  de  iis  quae  sunt  supra  naturam 
soli  auctoritati  creditur.  Unde  ubi  auctoritas 
deficit,  sequi  debemus  naturae  conditionem. 
Est  autem  naturale  homini  ut  scientiam  per 
sensus  acquirat,  sicut  supra  dictum  est;  et 
ideo  anima  unitur  corpori,  quia  indiget  eo 
ad  suam  propriam  operationem;  quod  non 
esset,  si  statirn  a  principio  scientiam  liaberet 
non  acquisitam  per  sensitivas  virtutes.  Et 
ideo  dicendum  est,  quod  pueri  in  statu  inno¬ 
centiae  non  nascerentur  perfecti  in  scientia, 
sed  eam  in  processu  temporis  absque  diffi¬ 
cultate  acquisivissent  inveniendo  vel  addis¬ 
cendo. 

Ad  primum  ergo  dicendum,  quod  esse 
perfectum  in  scientia  fuit  individuale  acci¬ 
dens  primi  parentis,  inquantum  scilicet 
ipse  instituebatur  ut  pater  et  instructor 
totius  humani  generis  :  et  ideo  quantum  ad 
hoc  non  generasset  filios  similes  sibi,  sed 
solum  quantum  ad  accidentia  naturalia  vel 
gratuita  totius  naturae. 

Ad  secundum  dicendum,  quod  ignorantia 
est  privatio  scientiae,  quae  debet  haberi  pro 


1  Nil  simile  in  Bedae  operibus  occurrit. 


618 


SUMMA  THEOLOGICA. 


tempore  illo;  qnod  in  pueris  mox  natis  non 
fuisset.  Habuissent  enim  scientiam  quae  eis 
competebat  secundum  tempus  illud.  Unde 
ignorantia  in  eis  non  fuisset,  sed  nescientia 
respectu  aliquorum ;  quam  etiam  Dionysius 
ponit  in  angelis  sanctis,  VII  Cselest.  hier., 
§  3,  coi.  210,  t.  1. 

Ad  tertium  dicendum,  quod  pueri  habuis¬ 
sent  sufficientem  scientiam  ad  dirigendum 
eos  in  operibus  justitiae,  in  quibus  homines 
diriguntur  per  universalia  principia  juris1; 
quam  multo  plenius  tunc  habuissent  quam 
nunc  naturaliter  habemus ;  et  similiter  alio¬ 
rum  universalium  principiorum. 

Conclusio.  —  Naturale  homini  est  ut  scientiam 
per  sensus  acquirat  :  pueri  igitur  in  statu  innocen¬ 
tiae  nati,  non  fuissent  in  scientia  perfecti,  licet  eam 
progressu  temporis  facile  acquisivissent. 

ARTICULUS  II. 

Utrum  pueri  mox  nati  habuissent 
perfectum  usum  rationis. 

Ad  secundum  sic  proceditur.  1.  Videtur 
quod  pueri  in  statu  innocentiae  mox  nati 
habuissent  perfectum  usum  rationis.  Nunc 
enim  pueri  perfectum  usum  rationis  non 
habent  propter  hoc  quod  anima  per  corpus 
aggravatur.  Hoc  autem  tunc  non  erat :  quia 
ut  dicitur  Sapient.,  ix,  15  :  Corpus  quod 
corrumpitur  aggravat  animam.  Ergo  ante 
peccatum  et  corruptionem  a  peccato  sub¬ 
secutam,  pueri  mox  nati  perfectum  usum 
rationis  habuissent. 

2.  Praeterea,  quaedam  alia  animalia  mox 
nata  habent  naturalis  industriae  usum,  sicut 
agnus  statim  fugit  lupum.  Multo  ergo  magis 
homines  in  statu  innocentiae  mox  nati 
habuissent  usum  perfectum  rationis. 

Sed  contra  est,  quod  natura  procedit  ab 
imperfecto  ad  perfectum  in  omnibus  gene¬ 
ratis.  Ergo  pueri  non  statim  a  principio 
habuissent  perfectum  usum  rationis. 

Respondeo  dicendum,  quod,  sicut  ex  supra 
dictis  patet,  usus  rationis  dependet  quo¬ 
dammodo  ex  usu  virium  sensitivarum; 
unde,  ligato  sensu,  et  impeditis  inferioribus 
viribus  sensitivis,  homo  perfectum  usum 
rationis  non  habet,  ut  patet  in  dormientibus 
et  phreneticis.  Yires  autem  sensitiva!  sunt 
virtutes  quaedam  corporalium  organorum  : 

1 1ta  cod.  Alcan.  cum  edit.  Rom.  Theologi  addi¬ 
dere  «  naturali,  »  quos  secutse  sunt  posteriores  edi¬ 
tiones.  Iidem  theologi  sustulerunt  verba,  «  in  qui- 


et  ideo,  impeditis  earum  organis,  necesse 
est  quod  earum  actus  impediantur,  et  per 
consequens  rationis  usus.  In  pueris  autem 
est  impedimentum  harum  virium  propter 
nimiam  humiditatem  cerebri ;  et  ideo  in  eis 
non  est  perfectus  usus  rationis,  sicut  nec 
aliorum  membrorum.  Et  ideo  pueri  in  statu 
innocentiae  non  habuissent  perlectum  usum 
rationis,  sicut  habituri  erant  in  perfecta 
setate.  Habuissent  tamen  perfectiorem  quam 
nunc,  quantum  ad  ea  quae  ad  eos  pertine¬ 
bant  quantum  ad  statum  illum,  sicut  et  de 
usu  membrorum  superius  est  dictum. 

Ad  primum  ergo  dicendum,  quod  aggra- 
vatio  additur2  ex  corruptione  corporis  in 
hoc  quod  usus  rationis  impeditur  quantum 
ad  ea  etiam  quae  pertinent  ad  hominem 
secundum  quamcumque  aetatem. 

Ad  secundum  dicendum,  quod  etiam  alia 
animalia  non  habent  ita  perfectum  usum 
industriae  naturalis  statim  a  principio,  sicut 
postea ;  quod  ex  hoc  patet,  quod  aves  docent 
volare  pullos  suos,  et  similia  in  aliis  gene¬ 
ribus  animalium  inveniuntur.  Et  tamen  in 
homine  est  speciale  impedimentum  propter 
abundantiam  humiditatis  cerebri,  ut  supra 
dictum  est. 

Conclusio.  —  Pueri  in  statu  innocentia  mox  nati 
non  habuissent  perfectum  rationis  usum,  seu  ad 
opera  pueritia  idoneum,  ex  nimia  cerebri  illorum 
humiditate. 

QIEESTIO  CII. 

DE  LOCO  HOMINIS  QUI  EST  PARADISUS. 

(Et  quatuor  quaeruntur.) 

Deinde  considerandum  est  de  loco  homi¬ 
nis,  qui  est  paradisus,  et  circa  hoc  quaerun¬ 
tur  quatuor  :  1°  utrum  paradisus  sit  locus 
corporeus;  2°  utrum  sit  conveniens  locus 
habitationi  humanae;  3°  ad  quid  homo  in 
paradiso  positus  fuit ;  4°  utrum  in  paradiso 
debuit  fieri. 

ARTICULUS  PRIMUS. 

Utrum  paradisus  sit  locus  corporeus . 

Ad  primum  sic  proceditur.  1.  Videtur 
quod  paradisus  non  sit  locus  corporeus. 
Dicit  enim  Reda,  super  illud  II  ad  Cor.,  xu  : 
Raptus  est  in  paradisum,  quod  paradisus 

bus  homines  diriguntur,  »  ut  superflua,  sed  ea 
retinuerunt  editiones,  quas  vidimus  omnes. 

*  AI. :  «  accidit. » 

pertingit  usque  ad  lunarem  circulum.  Sed 
nullus  locus  terrenus  talis  esse  potest;  tum 
quia  contra  naturam  terra  esset  quod  tan¬ 
tum  elevaretur;  tum  etiam  quia  sub  globo 
lunari  est  regio  ignis,  qui  terram  consume¬ 
ret.  Non  est  ergo  paradisus  locus  corporeus. 

2.  Praeterea,  Scriptura  commemorat  qua- 
tuor  flumina  in  paradiso  oriri,  ut  patet 
Genes.,  ii.  Illa  autem  flumina  quae  ibi  nomi¬ 
nantur,  alibi  habent  manifestas  origines, 
ut  patet  etiam  per  Philosophum ,  lib.  I 
Meteor.,  duob.  ult.  cap.  Ergo  paradisus  non 
est  locus  corporeus. 

3.  Praeterea,  aliqui  diligentissime  inqui¬ 
sierunt  omnia  loca  terra  habitabilis,  qui 
tamen  nullam  mentionem  faciunt  de  loco 
paradisi.  Ergo  non  videtur  esse  locus  cor¬ 
poreus. 

4.  Praterea ,  in  paradiso  describitur 
lignum  vitse  esse.  Sed  lignum  vitee  est  ali¬ 
quid  spirituale  :  diciturenim  Prov.,  iii,  18,  de 
Sapientia,  quod  lignum  vitse  est  his  qui 

dermt'  0PPre^en^unt  cam*-  Ergo  et  paradisus  non 
est  locus  corporeus,  sed  spiritualis. 

5.  Praterea,  si  paradisus  est  locus  corpo¬ 
ralis,  oportet  quod  et  ligna  paradisi  sint  cor¬ 
poralia.  Sed  hoc  non  videtur,  cum  corpora¬ 
lia  ligna  sint  producta  tertio  die ;  de  planta¬ 
tione  autem  lignorum  paradisi  legitur , 
Genes.,  n,  post  opera  sex  dierum.  Ergo 
paradisus  non  est  locus  corporeus. 

Sed  contra  est  quod  Augustinus  dicit, 
VIII  Super  Genes,  ad  litt.,  c.  i,  coi.  371, 
t.  3  :  «  Tres  de  paradiso  quasi  generales 
sunt  sententiae  :  una  eorum  qui  tantummodo 
corporaliter  paradisum  intelligi  volunt ;  alia 
eorum  qui  spiritualiter  tantum;  tertia  eo¬ 
rum  qui  utroque  modo  paradisum  accipiunt ; 
quam  mihi  fateor  placere  sententiam.  » 
Respondeo  dicendum,  quod,  sicut  Au¬ 
gustinus  dicit,  De  civ.  Dei,  lib.  XIII,  c.  xxi, 
$ol.  395,  t.  7,  «  quae  commode  dici  possunt 
de  intelligendo  spiritualiter  paradiso,  ne- 
Snine  prohibente  dicantur;  dum  tamen  et 
illius  historiae  fidelissima  veritas  rerum 
gestarum  narratione  commendata  creda¬ 
tur.  »  Ea  enim  quae  de  paradiso  in  Scriptura 
dicuntur  per  modum  narrationis  historicae 
proponuntur.  In  omnibus  autem  quae  sic 
Scriptura  tradit,  est  pro  fundamento  tenenda 
veritas  historiae,  et  desuper  spirituales  ex¬ 
positiones  fabricandae.  Est  ergo  paradisus, 
\t  Isidorus  dicit,  Etymol.,  lib.  XIV,  c.  m, 


«  locus  in  Orientis  partibus  constitutus, 
cujus  vocabulum  ex  graeco  in  latinum  ver¬ 
titur,  hortus.  »  Convenienter  autem  in  parte 
Orientali  dicitur  situs;  quia  credendum  est 
quod  in  nobilissimo  loco  totius  terra  sit 
constitutus.  Cum  autem  Oriens  sit  dextera 
caeli,  ut  patet  per  Philosophum  in  II  De 
cselo,  text.  16,  dextera  autem  est  nobilior 
quam  sinistra ;  conveniens  fuit  ut  in  Orien¬ 
tali  parte  paradisus  terrenus  institueretur  a 
Deo. 

Ad  primum  ergo  dicendum,  quod  Bedae 
verbum  non  est  verum  si  secundum  situm 
manifestum  intelligatur.  Potest  tamen  ex¬ 
poni,  quod  usque  ad  locum  lunaris  globi 
ascendit,  non  secundum  situs  eminentiam, 
sed  secundum  similitudinem,  quia  est  ibi 
perpetua  aeris  temperies,  ut  Isidorus  dicit, 
loc.  sup.  cit.,  et  in  hoc  assimilatur  corpori¬ 
bus  caelestibus,  quae  sunt  absque  contrarie- 
tate.  Magis  tamen  fit  mentio  de  lunari  globo 
quam  de  aliis  sphaeris,  quia  lunaris  globus 
est  terminus  caelestium  corporum  versus 
nos,  et  luna  etiam  est  magis  terrae  affinis 
inter  omnia  corpora  caelestia  :  unde  et  quas¬ 
dam  tenebras  nebulosas  habet  quasi  acce¬ 
dens1  ad  opacitatem.  Quidam  autem  dicunt, 
quod  paradisus  pertingebat  usque  ad  luna¬ 
rem  globum,  id  est  usque  ad  medium  aeris 
interstitium,  in  quo  generantur  pluviae  et 
venti  et  hujusmodi,  quia  dominium  super 
ejusmodi  evaporationes  maxime  attribuitur 
luna!.  Sed  secundum  hoc  locus  ille  non  esset 
conveniens  habitationi  humanae ;  tum  quia 
ibi  est  maxima  intemperies,  tum  quia  non 
est  temperatus  complexioni  humanae,  sicut 
aer  inferior  magis  terra  vicinus. 

Ad  secundum  dicendum,  quod,  sicut  Au¬ 
gustinus  dicit,  Super  Gen.  ad  litt.,  lib.  VIII, 
c.  vii,  coi.  378,  t.  3,  «  credendum  est  quod 
locus  paradisi  a  cognitione  hominum  est 
remotissimus;  flumina  autem,  quorum  fon¬ 
tes  noti  esse  dicuntur,  alicubi  isse  sub  terras, 
et  post  tractus  prolixarum  regionum  locis 
aliis  erupisse.  Nam  hoc  solere  nonnullas 
aquas  facere  quis  ignorat*?  » 

Ad  tertium  dicendum,  quod  locus  ille  se¬ 
clusus  est  a  nostra  habitatione  aliquibus 
impedimentis  vel  montium,  vel  marium, 
vel  alicujus  aestuosae  regionis,  quae  pertran- 
siri  non  potest.  Et  ideo  scriptores  locorum 
de  hoc  loco  mentionem  non  fecerunt. 

Ad  quartum  dicendum,  quod  lignum  vita® 


*  AI.  :  attendens. »  —  *  Plenius  in  textu  D.  Au¬ 


gustini. 

est  quaedam  materialis  arbor,  sic  dicta,  quia 
ejus  fructus  habebat  virtutem  conservandi 
vitam,  ut  supra  dictum  est,  et  tamen  aliquid 
significabat  spiritualiter ;  sicut  et  petra  in. 
deserto  fuit  aliquid  materiale,  et  tamen 
significavit  Christum.  Similiter  etiam  lignum 
scientiae  boni  et  mali,  materialis  arbor  fuit, 
sic  lu  minata  propter  eventum  futurum,  quia 
post  ejus  esum  homo  per  experimentum 
poenae  didicit  quid  interesset  inter  obedientiae 
bonum  et  inobedientiae  malum;  et  tamen 
spiritualiter  potuit  significare  liberum  arbi¬ 
trium,  ut  quidam  dicunt. 

Ad  quintum  dicendum,  quod,  secundum 
Augustinum,  V  Super  Ge?i.  ad  Iit.,  cap.  v, 
coi.  325,  et  lib.  VIII,  cap.  m,  coi.  374,  t.  3, 
tertio  die  productae  sunt  plantae  non  in  actu, 
sed  secundum  quasdam  rationes  seminales, 
sed  post  opera  sex  dierum  productae  sunt 
plantae  tam  paradisi  quam  aliae  in  actu.  Se¬ 
cundum  alios  vero  sanctos  oportet  dicere 
quod  omnes  plantae  productae  sunt  in  actu 
tertio  die,  et  etiam  ligna  paradisi.  Sed  quod 
dicitur  de  plantatione  lignorum  paradisi  post 
opera  sex  dierum,  intelligitur  per  recapitu¬ 
lationem  esse  dictum.  Unde  littera  nostra 
habet :  Plantaverat  Dominus  Deus  paradi¬ 
sum  voluptatis  a  principio. 

Conclusio.  —  Paradisus  est  locus  in  parte 
Orientis  convenienter  a  Deo  institutus  (a). 

ARTICULUS  II. 

Utrum  paradisus  fuerit  locus  conveniens 
habitationi  humanee. 

Ad  secundum  sic  proceditur.  1.  Videtur 
quod  paradisus  non  fuerit  locus  conveniens 
habitationi  humanae.  Homo  enim  et  angelus 
similiter  ad  beatitudinem  ordinantur.  Sed 
angelus  statim  a  principio  factus  est  habita¬ 
tor  loci  beatorum,  scilicet  caeli  empyrei.  Ergo 
etiam  ibi  debuit  institui  habitatio  hominis. 

2.  Praeterea,  si  locus  aliquis  debetur  ho¬ 
mini,  aut  debetur  ei  ratione  animae,  aut  ra¬ 
tione  corporis.  Si,  ratione  animae,  debetur  ei 
pro  loco  caelum,  qui  videtur  esse  locus  natu¬ 
ralis  animae,  cum  omnibus  insitus  sit  appe¬ 
titus  caeli.  Ratione  autem  corporis  non  debe¬ 
tur  ei  alius  locus  quam  aliis  animalibus.  Ergo 

*  «  Divina  plane  regio,  dignumque  eo,  qui  ad 
Dei  imaginem  conditus  erat,  domicilium.  » 

*  «  Temperatus,  ac  subtilissimo  purissimoque 
aere  undique  collustratus,  plantis  nunquam  non 


paradisus  nullo  modo  fuit  locus  conveniens 
habitationi  humanae. 

3.  Praeterea,  frustra  est  locus  in  quo  nul¬ 
lum  locatum  continetur.  Sed  post  peccatum 
paradisus  non  est  locus  habitationis  huma¬ 
nae.  Ergo  si  est  locus  habitationi  humanae 
congruus,  in  vanum  videtur  a  Deo  institutus 
fuisse. 

4.  Praeterea,  homini,  cum  sit  temperatae 
complexionis,  congruus  est  locus  tempera¬ 
tus;  sed  locus  paradisi  non  est  locus  tempe¬ 
ratus;  dicitur  enim  esse  sub  aequinoctiali  cir¬ 
culo,  qui  locus  videtur  esse  calidissimus, 
cum  bis  in  anno  sol  transeat  super  summi¬ 
tatem  capitum  eorum  qui  ibi  habitant.  Ergo 
paradisus  non  est  locus  congruus  habitationi 
humanae. 

Sed  contra  est  quod  Damascenus  dicit  de 
paradiso,  lib.  II  De  orth.  fid.,  c.  xi,  coi.  914, 
t.  1,  quod  est  «  divina  regio,  et  digna  ejus 
qui  secundum  imaginem  Dei  erat,  conver¬ 
satio  ‘.  » 

Respondeo  dicendum,  quod,  sicut  supra 
dictum  est,  homo  sic  erat  incorruptibilis  et 
immortalis,  non  quia  corpus  ejus  dispositio¬ 
nem  incorruptibilitatis  haberet,  sed  quia 
inerat  animae  vis  quaedam  ad  praeservandum 
corpus  a  corruptione.  Corrumpi  autem  po¬ 
test  corpus  humanum  et  ab  interiori,  et  ab 
exteriori.  Ab  interiori  quidem  corrumpitur 
per  consumptionem  humidi  et  per  senectu¬ 
tem,  ut  supra  dictum  est,  cui  corruptioni 
occurrere  poterat  primus  homo  per  esum 
ciborum.  Inter  ea  vero  quae  exterius  cor¬ 
rumpunt  ,  praecipuum  videtur  esse  dis- 
temperatus  aer ;  unde  huic  corruptioni 
maxime  occurritur  per  temperiem  aeris.  In 
paradiso  autem  utrumque  invenitur,  quia,  ut 
Damascenus  dicit,  loc.  supra  cit.,  est  locus 
«  temperato  et  tenuissimo  et  purissimo  aere 
circumfulgens,  plantis  semper  floridis  co¬ 
matus3.  »  Unde  manifestum  est  quod  para¬ 
disus  est  locus  conveniens  habitationi  huma¬ 
nae  secundum  primae  immortalitatis  statum. 

Ad  primum  ergo  dicendum,  quod  caelum 
empyreum  est  supremum  corporalium  loco¬ 
rum,  et  est  extra  omnem  mutabilitatem.  Et 
quantum  ad  primum  horum,  est  locus  con¬ 
gruus  naturae  angelicae;  quia,  sicut  Augus¬ 
tinus  dicit.  De  Trinit.,  lib.  III,  cap.  iv, 

floridis  vernans. » 

(a)  Origenes  erronee  dixit  nullum  in  re  veraciter 
fuisse  paradisum. 

coi.  873,  t.  8,  <(  Dens  regit  creaturam  corpo¬ 
ralem  per  spiritualem1.»  Unde  conveniens  est 
quod  spiritualis  natura  sit  supra  omnem 
corporalem  constituta,  sicut  ei  praesidens. 
Quantum  autem  ad  secundum  convenit  sta¬ 
tui  beatitudinis,  qui  est  firmatus  in  summa 
stabilitate.  Sic  igitur  locus  beatitudinis  con¬ 
gruit  angelo  secundum  naturam  suam,  unde 
ibi  creatus  est.  Non  autem  congruit  homini 
secundum  suam  naturam,  cum  non  praesi- 
deat  toti  corporali  creaturae  per  modum  gu¬ 
bernationis,  sed  competit  ei  solum  ratione 
beatitudinis.  Unde  non  est  positus  a  princi¬ 
pio  in  cado  empyreo ;  sed  illuc  transferendus 
erat  in  statu  finalis  beatitudinis. 

Ad  secundum  dicendum,  quod  ridiculum 
est  dicere,  quod  animae  aut  alicui  spirituali 
substantiae  sit  aliquis  locus  naturalis;  sed 
per  congruentiam  quamdam  aliquis  specia¬ 
lis  locus  creaturae  spirituali2  attribuitur. 
Paradisus  enim  terrestris  erat  locus  con¬ 
gruens  homini  et  quantum  ad  animam,  et 
quantum  ad  corpus,  inquantum  scilicet  in 
anima  erat  vis  praeservandi  corpus  huma¬ 
num  a  corruptione,  quod  non  competebat 
aliis  animalibus.  Et  ideo  ut  Damascenus  di¬ 
cit,  loe.  cit.  in  arg.  Sed  contra,  «  in  para¬ 
diso  milium  irrationalium  habitabat3;  »  licet 
ex  quadam  dispensatione  animalia  fuerint 
illuc  divinitus  adducta  ad  Adam,  et  serpens 
illuc  accesserit  per  operationem  diaboli. 

Ad  tertium  dicendum,  quod  non  propter 
hoc  locus  est  frustra,  quia  non  est  ibi  homi¬ 
num  habitatio  post  peccatum ;  sicut  etiam 
non  frustra  fuit  homini  attributa  immorta¬ 
litas  quaedam,  quam  conservaturus  non 
erat.  Per  hujusmodi  enim  ostenditur  be¬ 
nignitas  Dei  ad  hominem,  et  quid  homo 
peccando  amiserit;  quamvis,  ut  dicitur, 
nunc  Enoch  et  Elias  in  illo  paradiso  habitent. 

Ad  quartum  dicendum,  quod  illi  qui 
dicunt  paradisum  esse  sub  circulo  aequi¬ 
noctiali  opinantur  sub  circulo  illo  esse  locum 
temperatissimum  propter  aequalitatem  die¬ 
rum  et  noctium  omni  tempore ;  et  quia  sol 
nunquam  multum  ab  eis  elongatur,  ut  sit 
anud  eos  superabundantia  frigoris ;  nec 

1  «  Omnia  corpora  (reguntur)  per  spiritum  vitee, 
et  spiritus  vitte  irrationalis  per  spiritum  vitee  ratio¬ 
nalem.  » 

2  Ita  Nicolai  cum  edit.  Patav.;  edit.  Rom.,  ann. 
1CI0 :  «  incorporali;  »  cod.  Alcan.  cum  edit.  Rom., 
anni  1570  .  «  corporali;  »  et  ad  marginem  codicis 
scribitur  :  «  spiritualis ,  »  quae  optima  est  lectio. 

«  Corporali  »  tamen  non  est  contemnendum,  et  in 


02 1 

iterum  est  apud  eos,  ut  dicunt,  superabun¬ 
dantia  caloris;  quia  etsi  sol  pertranseat 
super  eorum  capita,  non  tamen  diu  moratur 
ibi  in  hac  dispositione.  Aristoteles  tamen,  in 
lib.  II  Meteor.,  expresse  dicit,  cap.  v,  quod 
regio  illa  est  inhabitabilis  propter  cestum; 
quod  videtur  probabilius;  quia  terne,  per 
quas  nunquam  sol  pertransit  in  directum 
capitis,  sunt  intemperatae  in  calore  propter 
solam  vicinitatem  solis.  Quidquid  autem  de 
hoc  sit,  credendum  est  paradisum  in  loco 
temperatissimo  constitutum  esse,  vel  sub 
aequinoctiali,  vel  alibi. 

Conclusio.  —  Paradisus  est  ilibus  conveniens 
hurq.anse  habitationi  secundum  primae  immortali¬ 
tatis  statum. 

ARTICULUS  III. 

Utrum  homo  sit  positus  in  paradiso  ut 
operaretur  et  custodiret  illum. 

Ad  tertium  sic  proceditur.  1.  Videtur 
quod  homo  non  sit  positus  in  paradiso  ut 
operaretur  et  custodiret  illum.  Quod  enim 
introductum  est  in  poenam  peccati,  non 
fuisset  in  paradiso  in  statu  innocentiae.  Sed 
agricultura  introducta  est  in  poenam  peccati, 
ut  dicitur  Genes.,  m.  Ergo  homo  non  fuit 
positus  in  paradiso  ut  operaretur  ibi. 

2.  Praeterea,  custodia  non  est  necessaria 
ubi  non  timetur  violentus  invasor.  Sed  in 
paradiso  nullus  timebatur  violentus  invasor. 
Ergo  non  erat  necessarium  ut  paradisum 
custodiret. 

3.  Praeterea,  si  homo  positus  est  in  para¬ 
diso  ut  operaretur  et  custodiret  ipsum,  vi¬ 
detur  sequi  quod  homo  factus  sit  propter 
paradisum,  et  non  e  converso;  quod  videtur 
esse  falsum.  Ergo  homo  non  est  positus  in 
paradiso  ut  operaretur  et  custodiret  illum. 

Sed  contra  est  quod  dicitur  Gen.,  it,  15  : 
Tulit  Dominus  Deus  hominem ,  et  posuit 
illum  *  in  paradiso  voluptatis ,  ut  operaretur 
et  custodiret  illum. 

Respondeo  dicendum,  quod,  sicut  Augus¬ 
tinus  dicit,  Super  Gen.  adiit.,  lib.  VIII,  c.  x, 

nostris  codd.  invenitur.  Sensus  est :  Ratione  cor¬ 
poris,  alicui  corpori,  scilicet  humano,  per  congruen¬ 
tiam  quamdam  locus  specialis  attribui  debet;  cor¬ 
pus  enim  hominis  non  confundendum  est  cum 
brutorum  corpore. 

3  «  In  quo  nullum  rationis  expers  animal  versa¬ 
batur.  » 

coi.  380,  t.  3,  «  verbum  istud  Genesis 
dupliciter  potest  inteliigi.  »  Uno  modo  sic, 
quod  Dens  posuit  hominem  in  paradiso  ut 
inse  Deus  operare  tur  et  custodiret  hominem ; 
«  operaretur,  »  i/jquam,  justificando  ipsum; 
cujus  operatio  si  ab  homine  cesset,  continuo 
obtenebratur,  sicut  aer  obtenebratur  si 
cesset  influentia  luminis;  «  ut  custodiret  » 
vero  ab  omni  corruptione  et  malo.  Alio 
modo  potest  inteliigi,  ut  homo  operaretur  et 
custodiret  paradisum.  Nec  tamen  illa  ope¬ 
ratio  esset  laboriosa  sicut  post  peccatum; 
sed  fuisset  jucunda  propter  experientiam 
virtutis  naturae.  Custodia  etiam  illa  non  esset 
contra  invasorem ;  sed  esset  ad  hoc  quod 
homo  sibi  paradisum  custodiret,  ne  ipsum 
peccando  amitteret.  Et  hoc  totum  in  bonum 
hominis  cedebat.  Et  sic  paradisus  ordinaba¬ 
tur  ad  bonum  hominis,  et  non  e  converso. 

Et  per  hoc  patet  responsio  ad  objecta. 

Conclusio.  —  Congruit  ut  Deus  cum  fecisset  ho¬ 
minem,  poneret  in  paradiso  illum,  ut  ibi  operare¬ 
tur  et  custodiret  illum. 

ARTICULUS  IV. 

Utrum  homo  factus  fuerit  in  paradiso. 

Ad  quartum  sic  proceditur.  1.  Videtur 
quod  homo  factus  fuerit  in  paradiso.  An¬ 
gelus  enim  in  loco  suae  habitationis  creatus 
fuit,  scilicet  in  caelo  empyreo.  Sed  paradisus 
fuit  locus  congruus  habitationi  humanae 
ante  peccatum.  Ergo  videtur  quod  in  para¬ 
diso  homo  debuit  fieri. 

2.  Praeterea,  alia  animalia  conservantur 
in  loco  suae  generationis,  sicut  pisces  in 
aquis,  et  animalia  gressibilia  in  terra  unde 
producta  sunt.  Homo  autem  conservatus 
fuisset  in  paradiso,  ut  dictum  est.  Ergo  in 
paradiso  fieri  debuit. 

3.  Praeterea,  mulier  in  paradiso  facta  fuit. 
Sed  vir  dignior  est  muliere.  Ergo  multo 
magis  vir  debuit  fieri  in  paradiso. 

Sed  contra  est  quod  dicitur  Gen.,  it,  15  : 
Tulit  Deus  hominem,  et  posuit  eum  in  pa¬ 
radiso. 

Despondeo  dicendum,  quod  paradisus  fuit 
locus  congruus  habitationi  humanse  quan¬ 
tum  ad  incorruptionem  primi  status.  Incor- 
ruptio  autem  iila  non  erat  nominis  secun¬ 
dum  naturam,  sed  ex  supernaturali  Dei 

(a)  Magister  dicit  quod  Adam  iu  agro  Damasceno 
creatus  est;  et  ad  magnam  distantiam  paradisi 


dono.  Ut  ergo  hoc  gratiae  Dei  imputaretur, 
non  humanae  naturae,  Deus  hominem  extra 
paradisum  fecit :  et  postea  ipsum  in  para¬ 
diso  posuit,  ut  habitaret  ibi  toto  tempore 
animalis  vitae,  postmodum,  cum  spiritualem 
vitam  adeptus  esset,  transferendus  in  cae¬ 
lum. 

Ad  primum  ergo  dicendum,  quod  caelum 
empyreum  est  locus  congruus  angelis  quan¬ 
tum  ad  eorum  naturam,  et  ideo  ibi  sunt 
creati. 

Et  similiter  dicendum  ad  secundum.  Loca 
enim  illa  congruunt  animalibus  secundum 
suam  naturam. 

Ad  tertium  dicendum,  quod  mulier  facta 
fuit  in  paradiso,  non  propter  dignitatem 
suam,  sed  propter  dignitatem  principii  ex 
quo  corpus  ejus  formabatur;  et  similiter 
filii  in  paradiso  fuissent  nati,  in  quo  parentes 
jam  erant  positi. 

Conclusio.  —  Factus  est  homo  extra  paradisum, 
deinde  in  ipsum  gratia  Dei  translatus  est,  transfe¬ 
rendus  inde  post  vitam  animalem  in  cselum  (a). 

QILESTI.0  GUI. 

DE  GUBERNATIONE  RERUM  IN  COMMUNI. 

(Et  octo  quaeruntur.) 

Postquam  praemissum  est  de  creationo 
rerum  et  distinctione  earum,  restat  nunc 
tertio  considerandum  de  rerum  guberna¬ 
tione  :  et  primo  in  communi ;  secundo  in 
speciali  de  effectibus  gubernationis. 

Circa  primum  quaeruntur  octo  :  1°  utrum 
mundus  ab  aliquo  gubernetur ;  2°  quis  sit 
finis  gubernationis  ipsius;  3°  utrum  guber¬ 
netur  ab  uno ;  4°  de  effectibus  gubernatio¬ 
nis;  5°  utrum  omnia  divinae  gubernationi 
subsint;  6°  utrum  omnia  immediato  guber¬ 
nentur  a  Deo ;  7°  utrum  divina  gubernatio 
cassetur  in  aliquo;  8°  utrum  aliquid  divinae 
providentiae  contranitatur . 

ARTICULUS  PRIMUS. 

Utrum  mundus  gubernetur  ab  aliquo. 

Ad  primum  sic  proceditur.  4.  Videtur 
quod  mundus  non  gubernetur  ab  aliquo, 
illorum  enim  est  gubernari  quae  moventur 
vel  operantur  propter  finem.  Sed  res  natu- 

Guillermus  scribit. 

*Tua 
autem , 
Pater, 
provi¬ 
dentia 
guber¬ 
nat. 


rales,  quae  sunt  magna  pars  mundi,  non 
moventur  aut  operantur  propter  finem,  quia 
non  cognoscunt  finem.  Ergo  mundus  non 
gubernatur. 

2.  Praeterea,  eorum  est  proprie  gubernari 
quae  ad  aliquid  moventur.  Sed  mundus  non 
videtur  ad  aliquid  moveri,  sed  in  se  stabili¬ 
tatem  habet.  Ergo  non  gubernatur. 

3.  Praeterea,  id  quod  in  se  habet  necessita¬ 
tem  qua  determinatur  ad  unum,  non  indiget 
exteriori  gubernante.  Sed  principaliores 
mundi  partes  quadam  necessitate  determi¬ 
nantur  ad  unum  in  suis  actibus  et  motibus. 
Ergo  mundus  gubernatione  non  indiget. 

Sed  contra  est  quod  dicitur  Sap.,  xiv,  3 : 
Tua  autem,  Pater,  omnia  'providentia  gu¬ 
bernat *,  et  Boetius  dicit,  in  lib.  III  De  con - 
sol.,  metro  ix,  coi  758,  t.  1 . 

«  O  qui  perpetua  mundum  ratione  gubernas!  » 

Respondeo  dicendum,  quod  quidam  anti¬ 
qui  philosophi  gubernationem  mundo  sub¬ 
traxerunt,  dicentes  omnia  fortuito  agi. 

Sed  haec  positio  ostenditur  esse  impossibilis 
ex  duobus ;  primo  quidem  ex  eo  quod  appa- 
et  in  ipsis  rebus.  Videmus  enim  in  rebus 
aturalibus  provenire  quod  melius  est,  aut 

mper  aut  in  pluribus ;  quod  non  contin¬ 
geret,  nisi  per  aliquam  providentiam  res 
naturales  dirigerentur  ad  finem  boni,  quod 
est  gubernare.  Unde  ipse  ordo  certus  re¬ 
rum  manifeste  demonstrat  gubernationem 
mundi  :  sicut  si  quis  intraret  domum  bene 
ordinatam,  ex  ipsa  domus  ordinatione  ordi¬ 
natoris  rationem  perpenderet,  ut  ab  Aris¬ 
totele  dictum  Tullius  introducit  in  lib.  II 
De  natura  deord.  Secundo  autem  apparet 
idem  ex  consideratione  divinae  bonitatis, 
per  quam  res  in  esse  productae  sunt,  ut  ex 
supradictis  patet.  Cum  enim  optimi  sit 
optima  producere,  non  convenit  summae  Dei 
bonitati  quod  res  productas  ad  perfectum 
non  perducat.  Ultima  autem  perfectio  unius¬ 
cujusque  est  in  consecutione  finis.  Unde  ad 
divinam  bonitatem  pertinet  ut,  sicut  pro¬ 
duxit  res  in  esse,  ita  etiam  eas  ad  finem 
perducat ;  quod  est  gubernare. 

Ad  primum  ergo  dicendum,  quod  aliquid 
movetur  vel  operatur  propter  finem  dupli¬ 
citer  :  uno  modo  sicut  agens  seipsum  in 
finem,  ut  homo  et  aliae  creaturae  rationales; 
et  talium  est  cognoscere  rationem  finis,  et 
eorum  quae  sunt  ad  finem  :  alio  modo  aliquid 


dicitur  operari  vel  moveri  propter  finem, 
quasi  ab  aliquo  actum  vel  directum  in 
finem ;  sicut  sagitta  movetur  directa  ad 
signum  a  sagittante,  qui  cognoscit  finem, 
non  autem  sagitta.  Unde,  sicut  motus  sa¬ 
gittas  ad  determinatum  finem  demonstrat 
aperte  quod  sagitta  dirigitur  ab  aliquo  co¬ 
gnoscente,  ita  certus  cursus  naturalium 
rerum  cognitione  ocirentium  manifeste  de¬ 
clarat  mundum  ratione  aliqua  gubernari. 

Ad  secundum  dicendum,  quod  in  omnibus 
rebus  creatis  est  aliquid  stabile,  ad  minus 
prima  materia,  et  aliquid  ad  motum  per¬ 
tinens,  ut  sub  motu  etiam  operationem 
comprehendamus.  Et  quantum  ad  utrumque 
res  indiget  gubernatione  :  quia  hoc  ipsum 
quod  in  rebus  est  stabile,  in  nihilum  deci¬ 
deret,  quia  ex  nihilo  est,  nisi  manu  guber¬ 
natoris  servaretur,  ut  infra  patebit. 

Ad  tertium  dicendum,  quod  necessitas 
naturalis  inhaerens  rebus  quae  determinantur 
ad  unum,  est  impressio  quaedam  Dei  diri¬ 
gentis  ad  finem ;  sicut  necessitas  qua  sagitta 
agitur,  ut  ad  certum  signmn  tendat,  est 
impressio  sagittantis  et  non  sagittae.  Sed 
in  hoc  differt,  quia  id  quod  creaturae  a  Deo 
recipiunt  est  earum  natura ;  quod  autem  ab 
homine  rebus  naturalibus  imprimitur  praeter 
earum  naturam,  ad  violentiam  pertinet. 
Unde,  sicut  necessitas  violentiae  in  motu  sa¬ 
gittae  demonstrat  sagittantis  directionem , 
ita  necessitas  naturalis  creaturarum  de¬ 
monstrat  divinae  providentiae  gubernatio¬ 
nem. 

Conclusio.  — •  Cum  omnia,  quoe  sunt  in  mundo 
certos  et  determinatos  fines  consequantur,  a  divina 
sapientia  regantur  necesse  est. 

ARTICULUS  II. 

Utrum  finis  gubernationis  mundi  sit  aliquid 

extra  mundum. 

Ad  secundum  sic  proceditur.  1.  Videtur 
quod  finis  gubernationis  mundi  non  sit 
aliquid  extra  mundum  existens.  Illud  enim 
est  finis  gubernationis  rei,  ad  quod  res  gu¬ 
bernata  perducitur.  *  Sed  illud  ad  quod  res 
aliqua  perducitur,  est  aliquod  bonum  in 
ipsa  re ;  sicut  infirmus  perducitur  ad  sani¬ 
tatem,  quae  est  aliquod  bonum  in  ipso.  Ergo 
finis  gubernationis  rerum  non  est  aliquod 
bonum  extrinsecum,  sed  aliquod  bonum  in 
ipsis  rebus  existens. 


‘Potius  a  Cleante,  aliquant.  a  principio;  Aristo-  teles  quid  similo  XII  Metiphys.,  toxt.  52,  habet. 

2.  Praeterea,  Philosophus  dicit,  I  Ethic., 
cap.  i,  quod  «  finium  quidam  sunt  opera¬ 
tiones,  quidam  opera,  »  id  est  operata.  Sed 
nihil  extrinsecum  a  toto  universo  potest  esso 
operatum  ;  operatio  autem  est  in  ipsis  ope¬ 
rantibus.  Ergo  nihil  extrinsecum  potest  esse 
finis  gubernationis  rerum. 

3.  Praeterea,  bonum  multitudinis  videtur 
esse  ordo  et  pax,  quae  est  «  tranquillitas  or¬ 
dinis,  »  ut  Augustinus  dicit,  De  civ.  Dei, 
lib.  XIX,  cap.  xiii,  coi.  640,  t.  7.  Sed  mundus 
in  quadam  rerum  multitudine  consistit.  Ergo 
finis  gubernationis  mundi  est  pacificus  ordo, 
qui  est  in  ipsis  rebus.  Non  ergo  fmis  guber¬ 
nationis  rerum  est  quoddam  bonum  extrin¬ 
secum. 

Sed  contra  est  quod  dicitur  Proverb., 
xvi,  4  :  Universa  propter  semeiipsum  ope¬ 
ratus  est  Dominus.  Ipse  autem  est  extra 
totum  ordinem  universi.  Ergo  fmis  rerum 
est  quoddam  bonum  extrinsecum. 

Respondeo  dicendum,  quod  cum  fmis 
respondeat  principio,  non  potest  fieri  ut, 
principio  cognito,  quis  sit  rerum  fmis  igno¬ 
retur.  Cum  igitur  principium  rerum  sit 
aliquid  extrinsecum  a  toto  universo,  scilicet 
Deus,  ut  ex  supra  dictis  patet,  necesse  est 
quod  etiam  fmis  rerum  sit  quoddam  bonum 
extrinsecum.  Et  hoc  ratione  apparet.  Mani¬ 
festum  est  enim  quod  bonum  habet  rationem 
finis  :  unde  finis  particularis  alicujus  rei  est 
quoddam  bonum  particulare;  fmis  autem 
universalis  rerum  omnium  est  quoddam 
nonum  universale.  Bonum  autem  universale 
est  quod  est  per  se  et  per  suam  essentiam 
bonum,  quod  est  ipsa  essentia  bonitatis ; 
bonum  autem  particulare  est  quod  est  parti¬ 
cipati  ve  bonum.  Manifestum  est  autem  quod 
In  tota  universitate  creaturarum  nullum  est 
bonum  quod  non  sit  participative  bonum. 
Unde  illud  bonum  quod  est  fmis  totius  uni¬ 
versi,  oportet  quod  sit  extrinsecum  a  toto 
universo. 

Ad  primum  ergo  dicendum,  quod  bonum 
aliquod  consequimur  multipliciter  :  uno 
modo  sicut  formam  in  nobis  existentem,  ut 
sa  ntatem,  aut  scientiam  ;  alio  modo  ut  ali¬ 
quid  per  nos  operatum,  sicut  aedificator 
consequitur  finem  faciendo  domum;  alio 
modo  sicut  aliquod  bonum  habitum  vel 
P'  issessum,  ut  ille  qui  emit  consequitur  finem 
p  'ssidendo  agrum.  Unde  nihil  prohibet  illud 
ad  quod  perducitur  universum  esse  quoddam 
boniiin  extrinsecum, 

narm.  :  « a  se  invicem;  »  et  deest :  « sibi.  » 


Ad  secundum  dicendum,  quod  Philosophus 
loquitur  de  finibus  artium ;  quarum  quaedam 
habent  pro  finibus  operationes  ipsas,  sicut 
citharistae  fmis  est  citharizare ;  quaedam 
vero  habent  pro  fme  quoddam  operatum, 
sicut  aedificatoris  fmis  non  est  aedificare,  sed 
demus.  Contingit  autem  aliquid  extrinsecum 
esse  finem  non  solum  sicut  operatum,  sed 
etiam  sicut  possessum  seu  habitum,  vel 
etiam  sicut  repraesentatum  :  sicut  si  dicamus 
quod  Hercules  est  finis  imaginis  quae  fit  ad 
eum  repraesentandum.  Sic  igitur  potest  dici 
quod  bonum  extrinsecum  a  toto  universo  est 
fmis  gubernationis  rerum  sicut  habitum  et 
repraesentatum  ;  quia  ad  hoc  unaquaeque 
res  tendit  ut  participet  ipsum  et  assimiletur 
ei  quantum  potest. 

Ad  tertium  dicendum,  quod  finis  quidam 
universi  est  aliquod  bonum  in  ipso  existens, 
scilicet  ordo  ipsius  universi,  lloc  autem 
bonum  non  est  ultimus  fmis,  sed  ordinatur 
ab  bonum  extrinsecum  ut  ad  ultimum  finem; 
sicut  etiam  ordo  exercitus  ordinatur  ad  du¬ 
cem,  ut  dicitur  in  XII  Met.,  text.  52. 

Conclusio.  —  Cum  principium  rerum  sit  exter¬ 
num,  oportet  et  finem  gubernationis  mundi  esse 
aliquid  extra  mundum. 

ARTICULUS  III. 

Utrum  mundus  gubernetur  ab  uno. 

Ad  tertium  sic  proceditur.  1 .  Videtur  quod 
mundus  non  gubernetur  ab  uno.  De  causa 
enim  per  effectus  judicamus.  Sed  in  guber¬ 
natione  rerum  apparet  quod  res  non  unifor¬ 
miter  gubernantur  et  operantur;  quaedam 
enim  sunt  contingenter,  quaedam  vero  ex 
necessitate,  et  secundum  alias  diversitates. 
Ergo  mundus  non  gubernatur  ab  uno. 

2.  Praeterea,  ea  quae  gubernantur  ah  uno, 
sibi  ad  1  se  invicem  non  dissentiunt  nisi 
propter  imperitiam  aut  insipientiam  aut 
impotentiam  gubernantis ;  quae  a  Deo  sunt 
procul.  Sed  res  creatae  a  se  invicem  dissen¬ 
tiunt,  et  contra  se  invicem  pugnant,  ut  in 
contrariis  apparet.  Non  ergo  mundus  gu¬ 
bernatur  ab  uno. 

3.  Praeterea,  in  natura  semper  invenitur 
quod  melius  est.  Sed  melius  est  simul  esse  * 
duo  quam  unum,  ut  dicitur  Eccle.,  iv,  9. 
Ergo  mundus  non  gubernatur  ab  uno,  sed 
a  pluribus. 

Sed  contra  est  quod  unum  Deum  et  unum 


*  Nobis 
unus..., 
et  unus 
Domi¬ 
nus . 

Dominum  confitemur,  secundum  illud  Apos¬ 
toli,  I  ad  Corinth.,  vm,  6  :  Nobis  est  unus 
Deus  pater...  et  Dominus  unus*;  quorum 
utrumque  ad  gubernationem  pertinet;  nam 
ad  dominum  pertinet  gubernatio  subdito¬ 
rum  ;  et  Dei  nomen  ex  providentia  sumitur, 
ut  supra  dictum  est.  Ergo  mundus  guber¬ 
natur  ab  uno. 

Respondeo  dicendum,  quod  necesse  est 
dicere  quod  mundus  ab  uno  gubernetur. 
Cum  enim  finis  gubernationis  mundi  sit 
quod  est  essentialiter  bonum,  quod  est  opti¬ 
mum,  necesse  est  quod  mundi  gubernatio 
sit  optima.  Optima  autem  gubernatio  est 
quse  fit  per  unum.  Cujus  ratio  est,  quia  gu¬ 
bernatio  nihil  aliud  est  quam  directio  gu¬ 
bernatorum  ad  fmem  qui  est  aliquod  bonum. 
Unitas  autem  pertinet  ad  rationem  bonitatis, 
ut  Boetius  probat  in  III  De  consol.,  prosa 
xi,  coi.  774,  t.  4,  per  hoc  quod,  sicut  omnia 
desiderant  bonum,  ita  desiderant  unitatem, 
sine  qua  esse  non  possunt;  nam  unum¬ 
quodque  intantum  est,  inquantum  unum 
est.  Unde  videmus  quod  res  repugnant  suse 
divisioni  quantum  possunt,  et  quod  disso¬ 
lutio  unuscu jusque  rei  provenit  ex  defectu 
illius  rei.  Et  ideo  id  ad  quod  tendit  intentio 
multitudinem  gubernantis,  est  unitas,  sive 
pax.  Unitatis  autem  causa  per  se  est  unum. 
Manifestum  est  enim  quod  plures  multa 
unire  et  concordare  non  possunt,  nisi  ipsi 
aliquo  modo  uniantur.  Illud  autem  quod  est 
per  se  unum,  potest  esse  causa  unitatis  con¬ 
venientius  quam  multi  liniti;  unde  multi¬ 
tudo  melius  gubernatur  per  unum  quam 
per  plures.  Relinquitur  ergo  quod  guber¬ 
natio  mundi,  qurn  est  optima,  sit  ab  uno 
gubernante.  Et  hoc  est  quod  Philosophus 
dicit,  XII  Metaph.,  in  fm.  :  «  Entia  nolunt 
disponi  male ;  nec  bonum  pluralitas  partici¬ 
patuum,  unus  ergo  princeps.  » 

Ad  primum  ergo  dicendum,  quod  motus 
est  actus  mobilis  a  movente.  Difformitas 
ergo  motuum  est  ex  diversitate  mobilium, 
quam  requirit  perfectio  universi,  ut  supra 
dictum  eU,  non  ex  diversitate  gubernan¬ 
tium. 

Ad  secundum  dicendum,  quod  contraria 
etsi  dissentiant  quantum  ad  lines  proximos, 
conveniunt  tamen  quantum  ad  finem  ulti¬ 
mum,  prout  concluduntur  sub  uno  ordine 
universi. 

1  Sensum  reddit  D.  Thomas  ex  versione  Joan- 
nis  Sarrasini.  Corderius  :  «  Deitas  autem  idem  est 
atque  omnium  conspicax  providentia,  omnigena 

I. 


Ad  tertium  dicendum,'  quod  in  particu¬ 
laribus  bonis  duo  sunt  meliora  quam  unum; 
sed  ei  quod  est  essentialiter  bonum  non 
potest  fieri  aliqua  additio  bonitatis. 

Conclusio.  —  Cum  finis  gubernationis  mundi  sit 
optimum  bonum,  necesse  est  ipsum  ab  uno 
gubernari. 

ARTICULUS  IV. 

Virum  effectus  gubernationis  sit  unus 
tantum ,  et  non  plures. 

Ad  quartum  sic  proceditur.  4.  Videtur 
quod  effectus  gubernationis  mundi  sit  unus 
tantum,  et  non  plures.  Effectus  enim  gu¬ 
bernationis  esse  videtur  id  quod  per  guber¬ 
nationem  in  rebus  gubernatis  causatur.  IIoc 
autem  est  unum,  scilicet  bonum  ordinis,  ut 
in  exercitu  patet.  Ergo  gubernationis  mundi 
est  unus  effectus. 

2.  Prseterea,  ab  uno  natum  est  unum 
tantum  procedere.  Sed  mundus  gubernatur 
ab  uno,  ut  ostensum  est.  Ergo  et  guberna¬ 
tionis  effectus  est  unus  tantum. 

3.  Praeterea,  si  effectus  gubernationis  non 
est  unus  tantum  propter  unitatem  guber¬ 
nantis,  oportet  quod  multiplicetur  secundum 
multitudinem  gubernatorum.  Ilsec  autem 
sunt  nobis  innumerabilia.  Ergo  guberna¬ 
tionis  effectus  non  possunt  comprehendi  sub 
aliquo  certo  numero. 

Sed  contra  est  quod  Dionysius  dicit,  c.  xn 
De  div.  nom.,  §  2,  coi.  970,  t.  4,  quod 
«  deitas  providentia  et  bonitate  perfecta 
omnia  continet,  et  in  seipsa  implet  E  »  Gu¬ 
bernatio  autem  ad  providentiam  pertinet. 
Ergo  gubernationis  divinae  sunt  aliqui  de¬ 
terminati  effectus. 

Respondeo  dicendum,  quod  effectus  cu- 
juslibet  actionis  ex  fine  ejus  pensari  potest; 
nam  per  operationem  efficitur  ut  pertingatur 
ad  fmem.  Finis  autem  gubernationis  mundi 
est  bonum  essentiale,  ad  cujus  participatio¬ 
nem  et  assimilationem  omnia  tendunt.  Ef¬ 
fectus  igitur  gubernationis  potest  accipi 
tripliciter  :  uno  modo  ex  parte  ipsius  finis  ; 
et  sic  est  unus  effectus  gubernationis,  scilicet 
assimilari  summo  bono.  Alio  modo  potest 
considerari  effectus  gubernationis  secundum 
ea  quibus  ad  Dei  assimilationem  creatura 
perducitur  ;  et  sic  in  generali  sunt  duo  ef¬ 
fectus  gubernationis.  Creatura  enim  assimi* 

bonitate  cuncta  circumspiciens  continensque,  et 
seipsa  complens. » 

latur  Deo  quantum  ad  duo,  scilicet  quantum 
ad  id  quod  Deus  bonus  est,  inquantum 
creatura  est  bona,  et  quantum  ad  hoc  quod 
Deus  est  aliis  causa  bonitatis,  inquantum 
una  creatura  movet  aliam  ad  bonitatem. 
Unde  duo  sunt  effectus  gubernationis,  sci¬ 
licet  conservatio  rerum  in  bono,  et  motio 
earum  ad  bonum.  Tertio  modo  potest  con- 
derari  effectus  gubernationis  in  particulari; 
et  sic  sunt  nobis  innumerabiles. 

Ad  primum  ergo  dicendum,  quod  ordo 
universi  includit  in  se  et  conservationem 
rerum  diversarum  a  Deo  institutarum,  et 
motionem  earum  ;  quia  secundum  haec  duo 
invenitur  ordo  in  rebus,  secundum  scilicet 
quod  una  est  melior  alia,  et  secundum  quod 
una  ab  alia  movetur. 

Ad  alia  duo  patet  responsio  per  ea  quae 
dicta  sunt. 

Conclusio.  —  Principalis  finis  gubernationis 
unus  est  :  generales  fines  sunt  duo,  at  in  particu¬ 
lari  sunt  innumerabiles. 

ARTICULUS  V. 

Utram  omnia  divines  gubernationi  sub¬ 
dantur. 

Ad  quintum  sic  proceditur.  1.  Videtur 
quod  non  omnia  divinae  gubernationi  sub¬ 
dantur.  Dicitur  enim  Eccle.,  ix,  i  L  :  Vidi  sub 
sole  nec  velocium  esse  cursum,  nec  fortium 
bellum,  nec  sapientium  panem,  nec  docto¬ 
rum  divitias,  nec  artificum  gratiam,  sed 
tempus  casumque  in  omnibus.  Quae  autem 
gubernationi  alicujus  subsunt ,  non  sunt 
casualia.  Ergo  ea  quae  sunt  sub  sole,  non 
subduntur  divinae  gubernationi. 

2.  Praeterea,  Apostolus,  I  ad  Corinth.,  ix, 
9,  dicit  :  Numquid  de  bobus  cura  est  Deo  ? 
Sed  unicuique  est  cura  eorum  quae  guber¬ 
nantur  ab  ipso.  Non  ergo  omnia  subduntur 
divinae  gubernationi. 

3.  Praeterea,  illud  quod  seipsum  guber¬ 
nare  potest,  non  videtur  alterius  guberna¬ 
tione  indigere.  Sed  creatura  rationalis  seip- 
sam  gubernare  potest,  cum  habeat dominium 
sui  actus,  et  per  se  agat,  et  non  solum  aga¬ 
tur  ab  alio;  quod  videtur  esse  eorum  quae 
gubernantur.  Ergo  non  omnia  sunt  divinae 
gubernationi  subdita. 

Sed  contra  est  quod  Augustinus  dicit,  Y  De 
civ.  Dei,  c.  xi,  coi.  454,  t.  7,  quod  «  Deus 
non  solum  caelum  et  terram,  nec  solum  an¬ 
gelum  et  hominem,  sed  nec  exigui  et  con- 


temntihilis  animantis  viscera,  nec  avis 
pen.iulam,  nec  herbae  flosculum,  nec  arboris 
folium  sine  suarum  partium  convenientia 
dereliquit.  »  Omnia  ergo  ejus  gubernationi 
subduntur. 

Respondeo  dicendum ,  quod  secundum 
camdem  rationem  competit  Deo  esse  guber-  • 
natorem  rerum  et  causam  earum;  qtiia 
ejusdem  est  rem  producere  et  ei  perfectio¬ 
nem  dare,  quod  ad  gubernantem  pertinet. 
Deus  autem  est  causa  non  quidem  particu¬ 
laris  unius  generis  rerum,  sed  universalis 
totius  entis,  ut  supra  ostensum  est.  Unde 
sicut  nihil  potest  esse  quod  non  sit  a  Deo 
creatum,  ita  nihil  potest  esse  quod  ejus  gu¬ 
bernationi  non  subdatur. 

Patet  etiam  hoc  idem  ex  ratione  finis.  In 
tantum  enim  alicujus  gubernatio  se  exten¬ 
dit,  inquantum  se  extendere  potest  linis 
gubernationis.  Finis  autem  divinae  guber¬ 
nationis  est  ipsa  sua  bonitas,  ut  supra  osten¬ 
sum  est.  Unde,  cum  nihil  esse  possit  quod 
non  ordinetur  in  divinam  bonitatem  sicut  in 
finem,  ut  ex  supradictis  patet,  impossibile 
est  quod  aliquod  entium  subtrahatur  guber¬ 
nationi  divinae. 

Stulta  igitur  fuit  opinio  dicentium  quod 
haec  inferiora  corruptibilia,  vel  etiam  sin¬ 
gularia,  aut  etiam  res  humanae  non  guber¬ 
nantur  a  Deo.  Ex  quorum  persona  dicitur 
Ezech.,  ix,  9  :  Dereliquit  Dominus  terram. 

Ad  primum  ergo  dicendum,  quod  sub  sole 
dicuntur  esse  ea  quae  secundum  motum  solis 
generantur  et  corrumpuntur.  In  quibus  om¬ 
nibus  casus  invenitur ;  non  ita  quod  omnia 
quae  in  eis  fiunt  sint  casualia,  sed  quia  in 
quolibet  eorum  aliquid  casuale  inveniri  po¬ 
test  :  et  hoc  ipsum  quod  aliquid  casuale 
invenitur  in  hujusmodi  rebus,  demonstrat 
ea  alicui  gubernationi  esse  subjecta.  Nisi 
enim  hujusmodi  corruptibilia  ab  aliquo  su¬ 
periori  gubernarentur ,  nihil  intenderent, 
maxime  quae  non  cognoscunt;  et  sic  non 
eveniret  in  eis  aliquid  praeter  intentionem, 
quod  facit  rationem  casus.  Unde  ad  osten¬ 
dendum  quod  casualia  secundum  ordiuem 
alicujus  superioris  causae  proveniunt,  non 
dicit  simpliciter  quod  vidit  casum  e*se  in 
omnibus ;  sed  dicit « tempus  et  casum, »  quia 
scilicet  secundum  aliquem  ordinem  temporis 
casuales  defectus  inveniuntur  in  his  rebus. 

Ad  secundum  dicendum,  quod  gubernatio 
est  quaedam  mutatio  gubernatorum  a  gu¬ 
bernante.  Omnis  autem  motus  est  «  actus 
mobilis  a  movente,  »  ut  dicitur  in  111  Phys ., 


QILEST.  CIII,  ART.  V  ET  VI. 


text.  18.  Omnis  autem  actus  proportionatnr 
-ei  cujus  est  actus;  et  sic  oportet  quod  di¬ 
versa  mobilia  diversimode  moveantur  etiam 
secundum  motionem  unius  motoris.  Sic  igi¬ 
tur  secundum  unam  artem  Dei  gubernantis 
res  diversimode  gubernantur  secundum  ea¬ 
rum  diversitatem.  Quaedam  enim  secundum 
suam  naturam  sunt  per  se  agentia,  tanquam 
habentia  dominium  sui  actus;  et  ista  gu¬ 
bernantur  a  Deo  non  solum  per  hoc  quod 
moventur  ab  ipso  Deo  in  eis  interius  ope¬ 
rante  ;  sed  etiam  per  hoc  quod  ab  eo  indu¬ 
cuntur  ad  bonum  et  retrahuntur  a  malo  per 
praecepta  et  prohibitiones,  praemia  etpcenas. 
Hoc  autem  modo  non  gubernantur  a  Deo 
creaturae  irrationales,  quae  tantum  aguntur 
et  non  agunt.  Cum  ergo  Apostolis  dicit  : 
Numquid  de  bobus  cura  est  Deo?  non  tota¬ 
liter  subtrahit  boves  a  cura  gubernationis 
divinae,  sed  solum  quantum  ad  modum  qui 
proprie  competit  rationali  creaturae,  ut  ex 
adjunctis  ibi  patet. 

Ad  tertium  dicendum,  quod  creatura  ra¬ 
tionalis  gubernat  seipsam  per  intellectum  et 
voluntatem;  quorum  utrumque  indiget  regi 
et  perfici  ab  intellectu  et  voluntate  Dei.  Et 
ideo  supra  gubernationem  qua  creatura  ra¬ 
tionalis  gubernat  seipsam  tanquam  domina 
sui  actus,  indiget,  gubernari  a  Deo. 

Conclusio.  —  Cum  Deus  sit  effectiva  causa 
omnium,  necesse  est  ut  omnia  divinae  providentiae 
subdantur,  non  solum  superiora,  sed  omnia  lru- 
mana  et  inferiora. 

ARTICULUS  VI. 

Utrum  omnia  immediate  gubernentur  a 
Deo. 

Ad  sextum  sic  proceditur.  1.  Videtur  quod 
omnia  immediate  gubernentur  a  Deo.  Ure- 
gorius  enim  Nyssenus,  lib.  VI 11  De  Provid., 
c.  iii  *,  reprehendit  opinionem  Platonis,  qui 
divisit  providentiam  in  tria  :  primam  quidem 
primi  Dei ,  qui  providet  rebus  caelestibus,  et 
universalibus  omnibus;  secundam  vero  pro¬ 
videntiam  esse  dixit  secundorum  deorum, 
qui  caelum  circumeunt,  scilicet  respectu 
eorum  quae  sunt  in  generatione  et  corrup¬ 
tione;  tertiam  vero  providentiam  dixit  quo- 

1  Libri  De  Providentia  seu  De  natura  hominis,  lcca 
D.  Thomas  adducit  sub  nomine  S.  Gregorii  Ny.s- 
seni  \$lmjus  aulem  non  est  istud  opus,  sed  Nemesii, 
episcopi  Emesse,  in  Pbsenicia  secunda,  qui  saeculo  iv 
-vixit  et  merito  inter  hujus  sevi  doctores  computari 

rumdam  daemonum,  qui  sunt  custodes  circa 
terram  humanarum  actionum.  Ergo  vi¬ 
detur  quod  omnia  immediate  a  Deo  guber¬ 
nentur. 

2.  Praeterea,  melius  est  aliquid  fieri  per 
unum  quam  per  multa,  si  sit  possibile,  ut 
dicitur  in  VIII  Physic.,  text.  48.  Sed  Deus 
potest  per  seipsum  absque  mediis  causis 
omnia  gubernare.  Ergo  videtur  quod  omnia 
immediate  gubernet. 

3.  Praeterea,  nihil  in  Deo  est  deficiens  et 
imperfectum.  Sed  ad  defectum  gubernatoris 
pertinere  videtur  quod  mediantibus  aliqui¬ 
bus  gubernet ;  sicut  rex  terrenus,  quia  non 
sufficit  ad  omnia  agenda,  nec  ubique  est 
praesens  in  suo  regno,  propter  hoc  oportet 
quod  habeat  suae  gubernationis  ministros. 
Ergo  Deus  immediate  omnia  gubernat. 

Sed  contra  est  quod  Augustinus  dicit  in 
III  De  Trinit.,  c.  iv,  coi.  873,  t.  8  :  «  Quem¬ 
admodum  corpora  crassiora  et  inferiora 
per  subtiliora  et  potentiora  quodam  ordine 
reguntur;  ita  omnia  corpora  per  spiritum 
vitae  rationalem;  et  spiritus  vitae  rationalis 
desertor  atque  peccator  per  spiritum  vitae 
rationalem  pium  et  justum;  et  ille  per  ipsum 
Deum.  » 

Respondeo  dicendum,  quod  in  guberna¬ 
tione  duo  sunt  consideranda,  scilicet  ratio 
gubernationis,  quae  est  ipsa  providentia,  et 
exeeutio.  Quantum  igitur  ad  rationem  gu¬ 
bernationis  pertinet,  Deus  immediate  omnia 
gubernat  :  quantum  autem  pertinet  ad 
exeeutionem  gubernationis,  Deus  gubernat 
quaedam  mediantibus  aliis. 

Cujus  ratio  est,  quia  cum  Deus  sit  ipsa 
esseidia  bonitatis,  unumquodque  attribuen¬ 
dum  Cst  Deo  secundum  sui  optimum.  Opti¬ 
mum  autem  in  omni  genere,  vel  ratione  et 
cognitione  practica2,  qualis  est  ratio  guber¬ 
nationis,  in  hoc  consistit  quod  particularia 
cognoscantur,  in  quibus  est  actus  :  sicut 
optimus  medicus  est  qui  non  considerat  sola 
universalia,  sed  qui  potest  etiam  considerare 
minima  particularia ;  et  idem  patet  in  cae- 
teris.  Unde  oportet  dicere,  quod  Deus  om¬ 
nium  etiam  minimorum  particularium  ra¬ 
tionem  gubernationis  habeat.  Sed  cum  per 
gubernationem  res  quae  gubernantur  sint 
ad  perfectionem  perducendae ,  tanto  erit 

debPt-  Vide  inter  Opera  Nemesii ,  c.  xliv,  coi.  791. 

2  Ita  cod.  Alcan.  cum  edit.  Rom.  et  Nicolai;  cod. 
Tarrac-  cum  Garcia,  et  edit.  Patav.  :  «  Optimum 
(edit.  Patav.  addit  autem)  in  omni  ratione  et  cogni¬ 
tione  practica.  » 

melior  gubernatio,  quanto  major  perfectio 
a  gubernante  rebus  gubernatis  communi¬ 
catur.  Major  autem  perfectio  est  quod  ali¬ 
quid  in  se  sit  bonum  et  etiam  sit  aliis  causa 
bonitatis,  quam  si  esset  solummodo  in  se 
bonum;  et  ideo  sic  Deus  gubernat  res  ut 
quasdam  aliarum  in  gubernando  causas 
instituat;  sicut  si  aliquis  magister  discipulos 
suos  non  solum  scientes  faceret,  sed  etiam 
aliorum  doctores. 

Ad  primum  ergo  dicendum,  quod  opinio 
Platonis  reprehenditur,  quia  etiam  quantum 
ad  rationem  gubernationis  posuit  Deum  non 
immediate  omnia  gubernare;  quod  patet 
per  hoc  quod  divisit  in  tria  providentiam, 
quae  est  ratio  gubernationis. 

Ad  secundum  dicendum,  quod  si  solus 
Deus  gubernaret,  subtraheretur  perfectio 
causalis  a  rebus.  Unde  non  totum  melius 
fieret  per  unum,  quod  fit  per  multa. 

Ad  tertium  dicendum,  quod  non  solum 
pertinet  ad  perfectionem 1  regis  terreni  quod 
executores  habeat  suae  gubernationis,  sed 
etiam  ad  regis  dignitatem ;  quia  ex  ordine 
ministrorum  potestas  regia  praeclarior  red¬ 
ditur. 

Conclusio.  « —  Gubernantur  omnia  immediate  a 
Deo  secundum  rationem  gubernationis;  quoad 
executionem  vero  qusedam  mediantibus  aliis 
gubernantur. 

ARTICULUS  VII. 

Utrum  aliquid  praeter  ordinem  divinae  gu - 
bernationis  contingere  possit. 

Ad  septimum  sic  proceditur.  1.  Videtur 
quod  aliquid  praeter  ordinem  divinae  guber¬ 
nationis  contingere  possit.  Dicit  enim  Boe¬ 
tius  in  111  De  consol. ,  prosa  xii,  coi.  779, 
t.  1,  quod  ((  Deus  per  bonum  cuncta  dispo¬ 
nit  .  »  Si  ergo  nihil  in  rebus  contingit  praeter 
ordinem  divinae  gubernationis,  sequeretur 
quod  nihil  esset  malum  in  rebus. 

2.  Praeterea,  nihil  est  casuale  quod  evenit 
secundum  praeordinationem  alicujus  guber¬ 
nantis.  Si  igitur  nihil  accidit  in  rebus  prae¬ 
ter  ordinem  gubernationis  divinae,  sequitur 
quod  nihil  in  rebus  sit  fortuitum  et  casuale. 

3.  Praeterea,  ordo  divinae  gubernationis 
est  certus  et  immutabilis,  quia  est  secun¬ 
dum  rationem  aeternam.  Si  igitur  nihil 
possit  contingere  in  rebus  praeter  ordinem 

t  1  Sic  codd.;  in  Parm. :  «  imperfectionem.  »  —  *  In 


divinae  gubernationis,  sequitur  quod  omnia 
ex  necessitate  eveniant  et  nihil  sit  in  rebus 
contingens,  quod  est  inconveniens.  Potest 
igitur  in  rebus  aliquid  contingere  praeter 
ordinem  gubernationis  divinae. 

Sed  contra  est  quod  dicitur  Esther,  xm, 
9  :  Domine ,  Domine,  Rex  omnipotens,  in 
ditione  tua  cuncta  sunt  posita  et  non  est  qui 
possit  tuae  resistere  voluntati. 

Respondeo  dicendum,  quod  praeter  ordi¬ 
nem  alicujus  particularis  causae  aliquis  effec¬ 
tus  evenire  potest,  non  autem  praeter  ordi¬ 
nem  causae  universalis.  Cujus  ratio  est,  quia 
praeter  ordinem  particularis  causae  nihil 
provenit  nisi  ex  aliqua  alia  causa  impediente, 
quam  quidem  causam  necesse  est  reducere 
in  priiham  causam  universalem;  sicut  indi¬ 
gestio  contingit  praeter  ordinem  virtutis  nu- 
tritivae  ex  aliquo  impedimento,  puta  ex 
grossitie  cibi,  quam  necesse  est  reducere  in 
aliquam2  aliam  causam,  et  sic  usque  ad 
causam  primam  universalem.  Cum  igitur 
Deus  sit  prima  causa  universalis  non  unius 
generis  tantum,  sed  universaliter  totius 
entis,  impossibile  est  quod  aliquid  contingat 
praeter  ordinem  divinae  gubernationis;  sed 
ex  hoc  ipso  quod  aliquid  ex  una  parte  vide¬ 
tur  exire  ab  ordine  divinae  providentiae,  qui 
consideratur  secundum  aliquam  particula¬ 
rem  causam,  necesse  est  quod  in  eumdem 
ordinem  relabatur  secundum  aliam  causam. 

Ad  primum  ergo  dicendum,  quod  nihil 
invenitur  in  mundo  quod  sit  totaliter  ma¬ 
lum  ;  quia  malum  semper  fundatur  in  bono, 
ut  supra  ostensum  est.  Et  ideo  res  aliqua 
dicitur  mala  per  hoc  quod  exit  ab  ordine 
alicujus  particularis  boni.  Si  autem  totaliter 
exiret  ab  ordine  gubernationis  divinae,  tota¬ 
liter  nihil  esset. 

Ad  secundum  dicendum,  quod  aliqua  di¬ 
cuntur  esse  casualia  in  rebus  per  ordinem 
ad  causas  particulares,  extra  quarum  ordi¬ 
nem  fiunt;  sed  quantum  ad  divinam  provi¬ 
dentiam  pertinet,  nihil  fit  casu  in  mundo, 
ut  Augustinus  dicit  in  lib.  LXXXIII  Queest ., 
q.  xxiv,  coi.  17,  t.  G. 

Ad  tertium  dicendum,  quod  dicuntur 
aliqui  effectus  contingentes  per  comparatio¬ 
nem  ad  proximas  causas,  quae  in  suis  effec¬ 
tibus  deficere  possunt;  non  propter  hoc 
quod  aliquid  fieri  possit  extra  totum  ordinem 
gubernationis  divinae :  quia  hoc  ipsum  quod 
aliquid  contingit  praeter  ordinem  causae 

Parm.  deest «  aliquam.  » 

proximae,  est  ex  aliqua  causa  subjecta  gu¬ 
bernationi  divinae. 

Conclusio.  —  Cum  divina  providentia  sit  univer¬ 
salis  causa  non  unius  tantum  generis,  sed  univer¬ 
saliter  totius  entis,  nihil  potest  proeter  illius  ordi¬ 
nem  in  universo  evenire, 

ARTICULUS  VIII. 

Utrum  aliquid  possit  reniti  contra  ordinem 
gubernationis  divinas. 

Ad  octavum  sic  proceditur.  \.  Videtur 
quod  aliquid  possit  reniti  contra  ordinem 
gubernationis  divinae.  Dicitur  enim  Isa.,  iii, 
$  :  Lingua  eorum  et  adinventiones  eorum 
contra  Dominum. 

2.  Praeterea,  nullus  rex  juste  punit  eos 
qui  ejus  ordinationi  non  repugnant.  Si  igi¬ 
tur  nihil  contraniteretur  divinae  ordinationi, 
nullus  juste  puniretur  a  Deo. 

3.  Praeterea,  quaelibet  res  subjicitur  ordini 
divinae  gubernationis.  Sed  una  res  ab  alia 
impugnatur.  Ergo  aliqua  sunt  quae  contra- 
nituntur  divinae  gubernationi. 

Sed  contra  est  quod  dicit  Boetius  in  III  De 
cons.,  prosa  xii,  coi.  779,  t.  1  :  «  Non  est 
aliquid  quod  summo  huic  bono  vel  velit  vel 
possit  obsistere.  Est  igitur  summum  bonum 
quod  regit  cuncta  fortiter,  suaviterque  dis¬ 
ponit,  »  ut  dicitur  Sapient.,  vm,  de  divina 
sapientia. 

Respondeo  dicendum,  quod  ordo  divinae 
sapientiae  dupliciter  potest  considerari.  Uno 
modo  in  generali,  secundum  scilicet  quod 
progreditur  a  causa  gubernati va  totius.  Alio 
modo  in  speciali,  secundum  quod  progredi¬ 
tur  a  causa  particulari,  quae  est  executiva 
divinae  gubernationis.  Primo  igitur  modo 
nihil  contranititur  ordini  divinae  guberna¬ 
tionis  ;  quod  ex  duobus  patet. 

Primo  quidem  ex  hoc  quod  ordo  divinae 
gubernationis  totaliter  in  bonum  tendit;  et 
unaquaeque  res  in  sua  operatione  et  conatu 
non  tendit  nisi  ad  bonum  :  «  Nullus  enim 
respiciens  ad  malum  operatur,  »  ut  Diony¬ 
sius  dicit1  De  div.  nom.,  c.  iv,  §  31,  coi.  731, 
t.  1.  Alio  modo  apparet  idem  ex  hoc,  quod, 
sicut  supra  dictum  est,  omnis  inclinatio  ali- 
cujus  rei,  vel  naturalis,  vel  voluntaria,  nihil 
est  aliud  quam  quaedam  impressio  a  primo 
movente ;  sicut  inclinatio  sagittae  ad  signum 
determinatum  nihil  aliud  est  quam  quaedam 


impressio  a  sagittante.  Unde  omnia  quae 
aguntur  vel  naturaliter  vel  voluntarie, 
quasi  propria  sponte  perveniunt  in  id  ad 
quod  divinitus  ordinantur.  Et  ideo  dicitur 
Deus  omnia  disponere  suaviter. 

Ad  primum  ergo  dicendum,  quod  dicun¬ 
tur  aliqui  vel  cogitare  vel  loqui  vel  agere 
contra  Deum,  non  quia  totaliter  renitantur 
ordini  divinae  gubernationis,  quia  etiam 
peccantes  intendunt  aliquod  bonum;  sed 
quia  contranituntur  cuidam  determinato 
bono,  quod  est  eis  conveniens  secundum 
suam  naturam  aut  statum.  Et  ideo  puniun¬ 
tur  juste  a  Deo. 

Et  per  hoc  patet  solutio  ad  secundum. 

Ad  tertium  dicendum,  quod  ex  hoc  quod 
una  res  alteri  contrapugnat,  ostenditur  quod 
aliquid  reniti  potest  ordini  qui  est  ex  aliqua 
causa  particulari,  non  autem  ordini  qui 
dependet  a  causa  universali  totius. 

Conclusio.  —  Cum  unumquodque  in  operatione 
sua  ad  bonum  tendat,  licet  possit  a  determinato 
ordine  boni  declinare,  constat  nihil  contraniti 
divinae  ordinationi  in  generali,  sed  tantum  in 
speciali. 

QU/ESTIO  CIV. 

DE  EFFECTIBUS  DIVINAE  GUBERNATIONIS 

IN  SPECIALI. 

(Et  quatuor  quaeruntur.) 

Deinde  considerandum  est  de  effectibus 
divinse  gubernationis  in  speciali ,  et  circa  hoc 
quaeruntur  quatuor  :  1°  utrum  creaturae  in¬ 
digeant  ut  conserventur  in  esse  a  Deo; 
2°  utrum  conserventur  a  Deo  immediate; 
3°  utrum  Deus  possit  aliquid  redigere  in 
nihilum  ;  4°  utrum  aliquid  in  nihilum  redi¬ 
gatur. 

ARTICULUS  PRIMUS. 

Utrum  creaturas  indigeant  ut  a  Deo  conser¬ 
ventur  in  esse. 

Ad  primum  sic  proceditur.  1 .  Videtur  quod 
creaturae  non  indigeant  ut  a  Deo  conserven¬ 
tur  in  esse.  Quod  enim  non  potest  non  esse 
non  indiget  ut  conservetur  in  esse;  sicut 
quod  non  potest  abscedere  non  indiget  ut 
conservetur  ne  abscedat.  Sed  quaedam  crea¬ 
turae  sunt  quae  secundum  sui  naturam  non 
possunt  non  esse.  Ergo  non  omnes  creaturae 


*  «  Nemo  enim  proposito  sibi  malo  facit  quae  fa-  cit.  »  Sic  Corderius. 

indigent  ut  a  Deo  conserventur  in  esse. 
Probatio  mediae.  Quod  per  se  inest  alicui, 
necesse  est  ei  inesse,  et  oppositum  ejus  im¬ 
possibile  est  ei  inesse;  sicut  necessarium  est 
binarium  esse  parem,  et  impossibile  est  eum 
esse  imparem.  Esse  autem  per  se  consequitur 
ad  formam ;  quia  unumquodque  secundum 
hoc  est  ens  actu  quod  habet  formam.  Quae¬ 
dam  autem  creaturae  sunt  quae  sunt  formae 
quaedam  subsistentes ,  sicut  de  angelis  dic¬ 
tum  est.  Et  sic  per  se  inest  eis  esse.  Et  ea¬ 
dem  ratio  est  de  illis  quorum  materia  non 
est  in  potentia  nisi  ad  unam  formam,  sicut 
supra  dictum  est  de  corporibus  caelestibus. 
Hujusmodi  ergo  creaturae  secundum  suam 
naturam  ex  necessitate  sunt  et  non  possunt 
non  esse.  Potentia  enim  ad  non  esse  non 
potest  fundari  neque  in  forma,  quam  per  se 
sequitur  esse;  neque  in  materia  existente 
sub  forma,  quam  non  potest  amittere,  ut1 
non  sit  in  potentia  ad  aliam  formam. 

2.  Praeterea,  Deus  est  potentior  quolibet 
creato  agente.  Sed  aliquod  creatum  agens 
potest  communicare  suo  effectui  ut  conser¬ 
vetur  in  esse,  etiam  ejus  operatione  cessante ; 
sicut  cessante  actione  aedificatoris,  remanet 
domus;  et  cessante  actione  ignis,  remanet 
aqua  calefacta  per  aliquod  tempus.  Ergo 
multo  magis  Deus  potest  suae  creaturae  con¬ 
ferre  quod  conservetur  in  esse,  sua  opera¬ 
tione  cessante. 

3.  Praeterea,  nullum  violentum  potest 
contingere  absque  aliqua  causa  agente.  Sed 
tendere  ad  non  esse  est  innaturale  et  violen¬ 
tum  cuilibet  creaturae,  quia  quaelibet  crea¬ 
tura  naturaliter  appetit  esse.  Ergo  nulla 
creatura  potest  tendere  in  non  esse,  nisi 
aliquo  agente  ad  corruptionem.  Sed  quae¬ 
dam  sunt  ad  quorum  corruptionem  nihil 
agere  potest,  sicut  spirituales  substantiae,  et 
corpora  caelestia.  Ergo  hujusmodi  creaturae 
non  possunt  tendere  in  non  esse,  etiam  Dei 
operatione  cessante. 

4.  Praeterea,  si  Deus  conservat  res  in  esse, 
hoc  erit  per  aliquam  actionem.  Per  quamli¬ 
bet  autem  actionem  agentis,  si  sit  efficax, 
aliquid  fit  in  effectu.  Oportet  igitur  quod  per 
actionem  Dei  conservantis  aliquid  fiat  in 
creatura.  Sed  hoc  non  videtur;  non  enim 
per  hujusmodi  actionem  fit  ipsum  esse  crea¬ 
turae,  quia  quod  jam  est  non  fit ;  neque  ite¬ 
rum  aliquid  aliud  superadditum,  quia  vel 
non  continue  Deus  conservaret  creaturam 


in  esse  vel  continue  aliud  adderetur  crea¬ 
turae,  quod  est  inconveniens.  Non  igitur 
creaturae  conservantur  in  esse  a  Deo. 

Sed  contra  est  quod  dicitur  Hebr.,  i,  3  : 
Portans  omnia  verbo  virtutis  suae. 

Respondeo  dicendum,  quod  necesse  est 
dicere  et  secundum  fidem  et  secundum  ratio¬ 
nem,  quod  creaturae  conservantur  in  esse  a 
Deo.  Ad  cujus  evidentiam  considerandum 
est  quod  aliquid  conservatur  ab  altero  dupli¬ 
citer.  Uno  modo  indirecte  et  per  accidens; 
sicut  ille  dicitur  rem  conservare  qui  removet 
corrumpens  :  putd,  si  aliquis  puerum  cus¬ 
todiat  ne  cadat  in  ignem,  dicitur  eum  conser¬ 
vare;  et  sic  etiam  Deus  dicitur  aliqua  con¬ 
servare,  sed  non  omnia ;  quia  quaedam  sunt 
quae  non  habent  corrumpentia,  quae  necesse 
sit  removere  ad  rei  conservationem.  Alio 
modo  dicitur  aliquid  rem  aliquam  conservare 
per  se  directe,  iuquantum2  scilicet  illud  quod 
conservatur  dependet  a  conservante,  ut  sine 
eo  esse  non  possit;  et  hoc  modo  omnes 
creaturae  indigent  divina  conservatione  - 
Dependet  enim  esse  cujuslibet  creaturae  a 
Deo,  ita  quod  nec  ad  momentum  subsistere 
possent,  sed  in  nihilum  redigerentur,  nisi 
operatione  divinae  virtutis  conservarentur  in 
esse,  sicut  Gregorius  dicit,  Moral.,  lib.  XVI, 
c.  xxxvii,  §  43,  coi.  1143,  t.  1. 

Et  hoc  sic  perspici  potest.  Omnis  enim 
effectus  dependet  a  sua  causa,  secundum 
quod  est  causa  ejus.  Sed  considerandum  est 
epiod  aliquod  agens  est  causa  sui  effectus 
secundum  fieri  tantum  et  non  directe  secun¬ 
dum  esse  ejus;  quod  quidem  convenit  et  in 
artificialibus  et  in  rebus  naturalibus.  iEdifi- 
cator  enim  est  causa  domus  quantum  ad 
ejus  fieri,  non  autem  directe  quantum  ad 
esse  ejus.  Manifestum  est  enim  quod  esse 
domus  consequitur  formam  ejus  :  forma 
autem  domus  est  compositio  et  ordo  :  quae 
quidem  forma  consequitur  naturalem  virtu¬ 
tem  quarumdam  rerum.  Sicut  enim  coquus 
coquit  cibum  adhibendo  aliquam  virtutem 
naturalem  activam,  scilicet  ignis;  ita  aedifi¬ 
cator  facit  domum  adhibenda  caementum, 
lapides  et  ligna,  quae  sf  *jt  susceptiva  et  con¬ 
servativa  talis  compositionis  et  ordinis.  Unde 
esse  domus  dependet  ex  naturis  harum 
rerum,  sicut  fieri  domus  dependet  ex  ac¬ 
tione  aedificatoris.  Et  simili  ratione  est  con¬ 
siderandum  in  rebus  naturalibus;  quia  si 
aliquod  agens  non  est  causa  formae  inquan- 

tum  hujusmodi,  non  erit  per  se  causa  esse 
quod  consequitur  ad  talem  formam,  sed  erit 
causa  effectus  secundum  fieri  tantum.  Mani¬ 
festum  est  autem  quod  si  aliqua  duo  sunt 
ejusdem  speciei,  unum  non  potest  esse  per 
se  causa  formae  alterius  inquantum  est  talis 
forma,  quia  sic  esset  causa  formae  propriae, 
cum  sit  eadem  ratio  utriusque ;  sed  potest 
esse  causa  hujusmodi  formae  secundum 
quod  est  in  materia,  id  est  quod  haec  ma¬ 
teria  acquirat  hanc  formam ;  et  hoc  est  esse 
causam  secundum  fieri,  sicut  cum  homo 
generat  hominem  et  ignis  ignem.  Et  ideo 
quandocumque  naturalis  effectus  est  natus 
impressionem  agentis  recipere  secundum 
eamdem  rationem  secundum  quam  est  in 
agente,  tunc  fieri  effectus  dependet  ab 
agente,  non  autem  esse  ipsius.  Sed  ali¬ 
quando  effectus  non  est  natus  recipere 
impressionem  agentis  secundum  eamdem 
rationem  secundum  quam  est  in  agente, 
sicut,  patet  in  omnibus  agentibus  quae  non 
agunt  simile  secundum  speciem ;  sicut  caeles¬ 
tia  corpora  sunt  causa  generationis  inferio¬ 
rum  corporum  dissimilium  secundum  spe¬ 
ciem  ;  et  tale  agens  potest  esse  causa  formae 
secundum  rationem  talis  formae  et  non  solum 
secundum  quod  acquiritur  in  hac  materia; 
et  ideo  est  causa  non  solum  flendi,  sed 
essendi.  Sicut  igitur  fieri  rei  non  potest 
remanere,  cessante  actione  agentis  quod  est 
causa  effectus  secundum  fieri ;  ita  nec  esse 
rei  potest  remanere,  cessante  actione  agentis 
quod  est  causa  effechis  non  solum  secundum 
fieri  sed  etiam  secundum  esse.  Et  haec  est 
ratio  quare  aqua  calefacta  retinet  calorem, 
cessante  actione  ignis  ;  non  autem  remanet 
aer  illuminatus  nec  ad  momentum,  cessante 
actione  solis  ;  quia  scilicet  materia  aquae  sus- 
ceptiva  est  caloris  ignis  secundum  eamdem 
rationem  qua  est  in  igne.  Unde  si  perfecte 
perducatur  ad  formam  ignis,  retinebit  calo¬ 
rem  semper ;  si  autem  imperfecte  participet 
aliquid  de  forma  ignis,  secundum  quamdam 
inchoationem,  calor  non  semper  remanebit, 
sed  ad  tempus  propter  debilem  participatio¬ 
nem  principii  caloris.  Aer  autem  nullo  modo 
natus  est  recipere  lumen  secundum  eamdem 
rationem  secundum  quam  est  in  sole,  ut 
scilicet  recipiat  formam  solis,  qua?  est  prin¬ 
cipium  luminis;  et  ideo,  quia  non  habet 
radicem  in  acre,  statim  cessat  lumen  ces¬ 
sante  actione  solis. 


Sic  autem  se  nahet  omnis  creatura  ad 
Deum,  sicut  aer  ad  solem  illuminantem. 
Sicut  enim  sol  est  lucens  per  suam  natu¬ 
ram,  aer  autem  fit  luminosus  participando 
lumen  a  sole,  non  tamen  participando  natu¬ 
ram  solis ;  ita  solus  Deus  est  ens  per  essen¬ 
tiam  suam,  quia  ejus  essentia  est^ suum 
esse  ;  omnis  autem  creatura  est  ens  partici- 
pative,  non  quod  sua  essentia  sit  ejus  esse. 
Et  ideo  Augustinus  dicit,  Super  Gen.  ad 
litt.,  lib.  IY,  c.  xii,  coi.  304,  t.  3  :  «  Yirtus 
Dei  ab  eis  quae  creata  sunt  regendis  si  ali¬ 
quando  cessaret,  simul  et  illorum  cessaret 
species  omnisque  natura  concideret1,  »  et  in 
VIII  ejusdem  lib.,  cap.  xii,  coi.  383,  t.  3, 
dicit,  «  quod  sicut  aer,  praesente  lumine,  fit 
lucidus,  sic  homo,  Deo  sibi  praesente,  illumi¬ 
natur,  absente  autem  continuo  teujbra- 
tur.  » 

•  Ad  primum  ergo  dicendum,  qticd  esse  per 
se  consequitur  formam  creaturae,  supposito 
tamen  influxu  Dei ;  sicut  lumen  sequitur 
diaphanum  aeris  supposito  influxu  solis. 
Unde  potentia  ad  non  esse  in  spiritualibus 
creaturis  et  corporibus  caelestibus,  magis  est 
in  Deo,  qui  potest  subtrahere  suum  in¬ 
fluxum,  quam  in  forma  vel  in  materia  talium 
creaturarum. 

Ad  secundum  dicendum,  quod  Deus  non 
potest  communicare  alicui  creaturae  ut  con¬ 
servetur  in  esse  sua  operatione2  cessante 
sicut  non  potest  ei  communicare  quod  non  sit 
causa  esse3  illius,  lutanto m  enim  indiget 
creatura  conservari  a  Deo,  inquantum  esse 
effectus  dependet  a  causa  essendi.  Unde  non 
est  simile  de  agente  quod  non  est  causa 
essendi,  sed  flendi  tantum. 

Ad  tertium  dicendum,  quod  ratio  illa  pro¬ 
cedit  de  conservatione  quae  est  per  remotio¬ 
nem  corrumpentis ;  qua  non  indigent  omnes 
creaturae,  ut  dictum  est. 

Ad  quartum  dicendum,  quod  conservatio 
rerum  a  Deo  non  est  per  aliquam  novam 
actionem,  sed  per  continuationem  actionis 
qua  dat  esse;  quae  quidem  actio  est  sine 
motu  et  tempore;  sicut  etiam  conservatio 
luminis  in  aere  est  per  continuatum  influxum 
a  sole. 

Conclusio.  —  Cum  Deus  sit  prima  omnium 
causa  in  fieri  et  esse,  necesse  est,  ut  omnia  etiam 
ab  ipso  conserventur. 


Plenius  in  textu  D.  Augustini.  —  1  In  Parm. : 

ARTICULUS  II. 

Utrum  Deus  immediate  omnem  creaturam 
conservet. 

Ad  secundum  sic  proceditur.  1.  Videtur 
quod  •Deus  immediate  omnem  creaturam 
conservet.  Eadem  enim  actione  Deus  est 
conservator  rerum  qua  et  creator,  ut  dictum 
est.  Sed  Deus  immediate  est  creator  om¬ 
nium.  Ergo  immediate  est  etiam  conserva¬ 
tor. 

2.  Praeterea,  unaquaeque  res  magis  est 
proxima  sibi  quam  rei  alteri.  Sed  non  po¬ 
test  communicari  alicui  creaturae  quod  con¬ 
servet  seipsam ;  ergo  multo  minus  potest  ei 
communicari  quod  conservet  aliam;  ergo 
Deus  omnia  conservat  absque  alia  media 
causa  conservante. 

3.  Praeterea,  effectus  conservatur  in  esse 
sub 1  eo  quod  est  causa  ejus  non  solum  se¬ 
cundum  fieri,  sed  etiam  secundum  esse.  Sed 
omnes  causae  creatae,  ut  videtur,  non  sunt 
causae  suorum  effectuum  nisi  secundum 
fieri;  non  sunt  enim  causae  nisi  movendo, 
ut  supra  habitum  est.  Ergo  non  sunt  causae 
conservantes  suos  effectus  in  esse. 

Sed  contra  est,  quod  per  idem  conserva¬ 
tur  res  per  quod  habet  esse.  Sed  Deus  dat 
esse  rebus  mediantibus  aliquibus  causis  me¬ 
diis.  Ergo  etiam  res  in  esse  conservat  me¬ 
diantibus  aliquibus  causis. 

Respondeo  dicendum,  quod,  sicut  dictum 
est,  dupliciter  aliquid  rem  aliquam  in  esso 
conservat  :  uno  modo  indirecte  et  per  acci¬ 
dens  per  hoc  quod  removet  vel  impedit 
actionem  corrumpentis;  alio  modo  directe 
et  per  se,  quia  ab  eo  dependet  esse  alterius, 
sicut  e  causa  dependet  esse  effectus.  Utroque 
autem  modo  aliqua  res  creata  invenitur  esso 
alterius  conservativa.  Manifestum  est  enim 
quod  etiam  in  rebus  corporalibus  multa 
sunt  quae  impediunt  actiones  corrumpen¬ 
tium,  et  per  hoc  dicuntur  rerum  conserva¬ 
tiva;  sicut  sal  impedit  carnes  a  putrefac¬ 
tione,  et  simile  est  in  multis  aliis.  Invenitur 
etiam  quod  ab  aliqua  creatura  dependet 
aliquis  effectus  secundum  suum  esse.  Cum 
enim  sunt  multae  causae  ordinatae,  necesse 
est  quod  effectus  dependeat  primo  quidem 
et  principaliter  a  causa  prima,  secundario 

1  Ia  Parm.  :  «  ab.  »  —  *  Ita  cod.  Alcan.  et  Tar- 
rac.  cum  Nicolai;  edit.  Rom.  et  Patav. :  «  repara¬ 


vero  ab  omnibus  causis  mediis.  Et  ideo 
principaliter  quidem  prima  causa  est  effectus 
conservativa ;  secundario  vero  omnes  mediae 
causae;  et  tanto  magis,  quanto  causa  fuerit 
altior,  et  primae  causae  proximior.  Unde 
superioribus  causis  etiam  in  corporalibus 
rebus  attribuitur  conservatio  et  permanentia 
rerum;  sicut  Philosophus  dicit  in  XII  Me- 
taph.,  text.  34,  quod  primus  motus,  scilicet 
diurnus,  est  causa  continuitatis  generationis ; 
secundus  autem  motus,  qui  est  per  zodia¬ 
cum,  est  causa  diversitatis,  quae  est  secun¬ 
dum  generationem  et  eorruptionem.  Et 
similiter  astrologi  attribuunt  Saturno,  qui 
est  supremus  planetarum,  res  fixas  et  per¬ 
manentes.  Sic  igitur  dicendum  est,  quod 
Deus  conservat  res  quasdam  in  esse  me¬ 
diantibus  aliquibus  causis. 

Ad  primum  ergo  dicendum,  quod  Deus 
immediate  omnia  creavit ;  sed  in  ipsa  rerum 
creatione2  ordinem  in  rebus  instituit,  ut 
quaedam  ab  aliis  dependerent  per  quas  se¬ 
cundario  conservarentur  in  esse ;  praesuppo- 
sita  tamen  principali  conservatione  quae  est 
ab  ipso. 

Ad  secundum  dicendum,  quod  cum  pro¬ 
pria  causa  sit  conservativa  effectus  ab  ea 
dependentis,  sicut  nulli  effectui  praestari  po¬ 
test  quod  sit  causa  sui  ipsius,  potest  tamen 
ei  praestari  quod  sit  causa  alterius ;  ita  etiam 
nulli  effectui  praestari  potest  quod  sit  sui 
ipsius  conservativus ;  potest  tamen  ei  prae¬ 
stari  quod  sit  conservativus  alterius. 

Ad  tertium  dicendum,  quod  nulla  creatura 
potest  esse  causa  alterius  quantum  ad  hoc 
quod  acquirat  novam  formam  vel  dispositio¬ 
nem,  nisi  per  modum  alicujus  mutationis , 
quia  semper  agit  praesupposito  aliquo  sub¬ 
jecto.  Sed  postquam  formam  vel  dispositio¬ 
nem  induxit  in  effectum,  absque  3  aliqua 
mutatione  effectus  hujusmodi  formam  vel 
dispositionem  conservat ;  sicut  in  aere,  prout 
illuminatur  de  novo,  intolli gitur  quaedam 
mutatio ;  sed  conservatio  luminis  est  absque 
aeris  immutatione,  et  sola 4  praesentia  illumi¬ 
nantis. 

Conclusio.  —  Deus  non  omnia  immediate  con¬ 
servat  in  esse,  sed  quaedam  immediate,  et  aliqua 
mediantibus  aliis. 

ARTICULUS  III. 

Utrum  Deus  possit  aliquid  in  nihilum 
redigere. 

Ad  tertium  sic  proceditur.  1.  Videtur 
quod  Deus  non  possit  aliquid  in  nihilum 
redigere.  Dicit  enim  Augustinus  in  lib. 
LXXXIII  Queestion.,  q.  xxi,  coi.  16,  t.  6, 
quod  «  Deus  non  est  causa  tendendi  ad  non 
esse.  »  IIoc  autem  contingeret,  si  aliquam 
creaturam  redigeret  in  nihilum.  Ergo  Deus 
non  potest  aliquid  in  nihilum  redigere. 

2.  Praeterea,  Deus  est  causa  rerum  ut 
sint  per  suam  bonitatem ;  quia,  ut  Augusti¬ 
nus  dicit  in  lib.  I  De  doctr.  christ.,  c.  xxxii, 
coi.  32,  t.  3,  «  inquantum  Deus  bonus  est, 
sumus.  »  Sed  Deus  non  potest  non  esse 
bonus.  Ergo  non  potest  facere  ut  res  non 
sint;  quod  faceret,  si  eas  in  nihilum  redi¬ 
geret. 

3.  Praeterea,  si  Deus  in  nihilum  aliqua 
redigeret ,  oporteret  quod  hoc  fieret  per 
aliquam  actionem.  Sed  hoc  non  potest  esse; 
quia  omnis  actio  terminatur  ad  aliquod  ens; 
unde  etiam  actio  corrumpentis  terminatur 
ad  aliquid  generatum,  quia  generatio  unius 
est  corruptio  alterius.  Ergo  Deus  non  potest 
aliquid  in  nihilum  redigere. 

Sed  contra  est  quod  dicitur  Jerem’.,  x,  2-4  : 
Corripe  me,  Domine,  verumtamen  in  judi¬ 
cio,  non  in  furore  tuo,  ne  forte  ad  nihilum 
redigas  me. 

Respondeo  dicendum,  quod  quidam  po¬ 
suerunt  quod  Deus  res  in  esse  produxit 
agendo  de  necessitate  naturae.  Quod  si  esset 
verum,  Deus  non  posset  rem  aliquam  in 
nihilum  redigere,  sicut  non  potest  a  sua 
natura  mutari.  Sed  sicut  supra  est  habitum, 
hme  positio  est  falsa  et  a  lide  catholica  peni¬ 
tus  aliena,  quae  confitetur  Deum  res  libera 
voluntate  produxisse  in  esse',  secundum 
illud  psalm.  cxxxiv,  6  :  Omnia  queeeumque 
voluit  Dominus  fecit.  IIoc  igitur  quod  Deus 
creaturae  esse  communicat  ex  Dei  voluntate 
dependet ;  nec  aliter  res  in  esse  conservat, 
nisi  inquantum  eis  continue  influit  esse,  ut 
dictum  est. 

Sicut  ergo  antequam  res  essent,  potuit 
eis  non  communicare  esse,  et  sic  eas  non 
facere,  ita  postquam  jam  factae  sunt,  potest 

*  Aiiud  Hugonem :  « in  Eeternum, »  cum  hac  no- 

eis  non  influere  esse  et  sic  esse  desinerent ; 
quod  est  eas  in  nihilum  redigere. 

Ad  primum  ergo  dicendum,  quod  non 
esse  non  habet  causam  per  se;  quia  nihil 
potest  esse  causa,  nisi  inquantum  est  ens ; 
ens  autem  per  se  loquendo,  est  causa  essendi. 
Sic  igitur  Deus  non  potest  esse  causa  ten¬ 
dendi  in  non  esse ;  sed  hoc  habet  creatura 
ex  soipsa,  inquantum  est  do  nihilo.  Sed  per 
accidons  Deus  potest  esse  causa  quod  res  in 
nihilum  redigantur,  subtrahendo  scilicet 
suam  actionem  a  rebus. 

Ad  secundum  dicendum,  quod  bonitas  Dei 
est  causa  rerum,  non  quasi  ex  necessitate 
naturae,  quia  divina  bonitas  non  dependet 
ex  rebus  creatis,  sed  per  liberam  volunta¬ 
tem.  Unde  sicut  potuit  sine  praejudicio  boni¬ 
tatis  suae  res  non  producere  in  esse;  ita 
absque  detrimento  suae  bonitatis  potest  res 
in  esse  non  conservare. 

Ad  tertium  dicendum,  quod  si  Deus  rem 
aliquam  redigeret  in  nihilum,  hoc  non  esset 
per  aliquam  actionem,  sed  per  hoc  quod  ab 
agendo  cessaret. 

Conclusio.  —  Sicut  Deus  non  de  necessitate  na- 
turae,  sed  libere  res  in  esse  produxit  et  conservat, 
ita  pro  sua  voluntate  illas  in  nihilum  redigere 
potest. 

ARTICULUS  IV. 

Utrum  aliquid  in  nihilum  redigatur. 

Ad  quartum  sic  proceditur.  4.  Videtur 
quod  aliquid  in  nihilum  redigatur.  Finis 
enim  respondet  principio.  Sed  a  principio 
nihil  erat  nisi  Deus.  Ergo  ad  hunc  finem  res 
perducentur  ut  nihil  sit  nisi  Deus;  et  ita 
creaturae  in  nihilum  redigentur. 

2.  Praeterea,  omnis  creatura  habet  poten¬ 
tiam  finitam.  Sed  nulla  potentia  finita  se 
extendit  ad  infinitum;  unde  in  Vlll  Phys., 
text.  78,  probatur  quod  potentia  fmita  non 
potest  movere  tempore  infinito.  Ergo  nulla 
creatura  potest  durare  in  infinitum;  et  ita 
quandoque  in  nihilum  redigetur.  ( 

3.  Praeterea,  forma  et  accidentia  non  ha¬ 
bent  materiam  partem  sui,  sed  quandoque 
desinunt  esse.  Ergo  in  nihilum  rediguntur. 

Sed  contra  est  quod  dicitur  Eccle.,  in,  14  : 
Didici,  quod  omnia  opera  quae  fecit  Deus, 

*  perseverant  in  eeternum  ‘. 

Respondeo  dicendum,  quod  eorum  quae  a 

tula  marginali:  al. : «  in  perpetuum. » 

Deo  fiunt  circa  creaturam,  quaedam  prove¬ 
niunt  secundum  naturalem  cursum  rerum  ; 
quaedam  vero  miraculose  operatur  praeter 
ordinem  naturalem  creaturis  inditum,  ut 
infra  dicetur.  Quae  autem  facturus  est  Deus 
secundum  ordinem  naturalem  rebus  indi¬ 
tum,  considerari  possunt  ex  ipsis  rerum 
naturis;  quae  vero  miraculose  fiunt,  ordi¬ 
nantur  ad  gratiae  manifestationem,  secun¬ 
dum  illud  Apostoli,  I  ad  Cor.,  xii,  7  :  Unicui¬ 
que  datur  manifestatio  spiritus  ad  utilita¬ 
tem  ;  et  postmodum  inter  caetera  subdit  de 
miraculorum  operatione.  Creaturarum  au¬ 
tem  naturae  hoc  demonstrant  ut  nulla  earum 
in  nihilum  redigatur;  quia  vel  sunt  imma¬ 
teriales,  et  sic  in  eis  non  est  potentia  ad  non 
esse ;  vel  sunt  materiales,  et  sic  saltem  re¬ 
manent  semper  secundum  materiam,  quae 
incorruptibilis  est,  utpote  subjectum  existens 
generationis  et  corruptionis.  Redigere  etiam 
aliquid  in  nihilum  non  pertinet  ad  gratiae 
manifestationem,  cum  magis  per  hoc  divina 
potentia  et  bonitas  ostendatur1,  quod  res  in 
esse  conservat.  Unde  simpliciter  dicendum 
est,  quod  nihil  omnino  in  nihilum  redige¬ 
tur. 

Ad  primum  ergo  dicendum,  quod  hoc 
quod  res  in  esse  productae  sunt,  postquam 
non  fuerunt,  declarat  potentiam  producen¬ 
tis;  sed  quod  in  nihilum  redigerentur,  hu¬ 
jusmodi  manifestationem  impediret  :  cum 
Dei  potentia  in  hoc  maxime  ostendatur  quod 
res  in  esse  conservat,  secundum  illud  Apos¬ 
toli,  Ilebr.,  i,  3  :  Portans  omnia  verbo  vir¬ 
tutis  suce. 

Ad  secundum  dicendum,  quod  potentia 
creaturae  ad  essendum  est  receptiva  tantum; 
sed  potentia  activa  est  ipsius  Dei,  a  quo  est 
influxus  essendi.  Unde  quod  res  in  infinitum 
durent,  sequitur  infinitatem  divinae  virtutis. 
Determinatur  tamen  quibusdam  rebus  vir¬ 
tus  ad  manendum  tempore  determinato, 
inquantum  impediri  possunt  ex  aliquo 
contrario  agente,  ne  percipiant  influxum 
essendi,  qui  est  ab  eo,  ex  aliquo  contrario 
agente,  cui  linita  virtus  non  potest  resistere 
tempore  infinito,  sed  solum  tempore  deter¬ 
minato.  Et  ideo  ea  quae  non  habent  contra¬ 
rium,  quamvis  habeant  finitam  virtutem, 
perseverant  in  aeternum. 

Ad  tertium  dicendum,  quod  formae  et 
accidentia  non  sunt  entia  completa,  cum  non 

1 1ta  Mss.  cum  edit.  Rom.  et  Nicolai;  al.  :«  ordi¬ 
netur  seu  ostendatur.  » 


subsistant ;  sed  quodlibet  eorum  est  aliquid 
entis  :  sic  enim  ens  dicitur,  quia  eo  aliquid 
est.  Et  tamen  eo  modo  quo  sunt,  non  omnino 
in  nihilum  rediguntur ,  non  quia  aliqua 
pars  eorum  remanet,  sed  remanent2  in  po¬ 
tentia  materiae,  vel  subjecti. 

Conclusio.  —  Cum  nec  secundum  ordinem  natu¬ 
ralem  rebus  inditum,  nec  per  miracula,  quae  fiunt 
ad  giatke  manifestationem,  aliqua  creaturarum  in 
nihilum  redigatur ;  simpliciter  dicendum  est  nihil 
omnino  in  nihilum  redigi. 

QUiESTIO  GV. 

DE  MUTATIONE  CREATURARUM  A  DEO. 

(Et  octo  quaeruntur.) 

Deinde  considerandum  est  de  secundo 
effectu  gubernationis  divinae,  qui  est  muta¬ 
tio  creaturarum  :  et  primo  de  mutatione 
creaturarum  a  Deo;  secundo  de  mutatione 
unius  creaturae  ab  alia. 

Circa  primum  quaeruntur  octo  :  1°  utrum 
Deus  immediate  possit  movere  materiam  ad 
formam ;  2°  utrum  immediate  possit  movere 
aliquod  corpus;  3°  utrum  possit  movere  in¬ 
tellectum  ;  4°  utrum  possit  movere  volunta¬ 
tem;  5°  utrum  Deus  operetur  in  omni 
operante;  6°  utrum  possit  aliquid  facere 
praeter  ordinem  rebus  inditum;  7°  utrum 
omnia  quae  sic  Deus  facit,  sint  miracula; 
8°  de  diversitate  miraculorum. 

ARTICULUS  PRIMUS. 

Utrum  Deus  possit  immediate  movere 
materiam  ad  formam . 

Ad  primum  sic  proceditur.  1.  Videtur 
quod  Deus  non  possit  immediate  movere 
materiam  ad  formam.  Sicut  enim  probat 
Philosophus  in  VII  Metaph.,  text.  28,  «  for¬ 
mam  in  hac  materia  nihil  facere  potest  nisi 
forma  quae  est  in  materia;  »  quia  «  simile 
facit  sibi  simile.  »  Sed  Deus  non  est  forma 
in  materia.  Ergo  non  potest  causare  formam 
in  materia. 

2.  Praderea,  si  aliquod  agens  se  habeat 
ad  multa,  nullum  eorum  producet,  nisi  de¬ 
terminetur  ad  ipsum3  aliquid  aliud;  ut  enim 
in  111  De  anima,  text.  58,  dicitur,  «  univer¬ 
salis  opinio  non  movet  nisi  mediante  aliqua 

*  Al.  :  «  remanet. »  —  3  In  Parin.  :  «  ad  unum 
per.  » 

particulari  apprehensione.  »  Sed  virtus  di¬ 
vina  est  universalis  causa  omnium.  Ergo 
non  potest  producere  aliquam  particularem 
formam  nisi  mediante  aliquo  particulari 
agente. 

3.  Praeterea,  sicut  esse  commune  dependet 
a  prima  causa  universali ;  ita  esse  determi¬ 
natum  dependet  a  determinatis  causis  parti¬ 
cularibus,  ut  supra  habitum  est.  Sed  deter¬ 
minatum  esse  alicujus  rei  est  per  propriam 
ejus  formam.  Ergo  propriae  rerum  formae 
non  producuntur  a  Deo  nisi  mediantibus 
causis  particularibus. 

Sed  contra  est  quod  dicitur  Genes.,  n,  7  : 
Formavit  Deus  hominem  de  limo  i  er  r  se. 

Respondeo  dicendum,  quod  Deus  imme¬ 
diate  potest  movere  materiam  ad  formam ; 
quia  ens  in  potentia  passiva  reduci  potest  in 
actum  a  potentia  activa,  quae  eam  sub  sua 
potestate  continet.  Cum  igitur  materia  con¬ 
tineatur  sub  potestate  divina,  utpote  a  Deo 
producta,  potest  reduci  in  actum  per  divi¬ 
nam  potentiam;  et  hoc  est  moveri  materiam 
ad  formam ;  quia  forma  nihil  aliud  est  quam 
actus  materiae. 

« 

Ad  primum  ergo  dicendum,  quod  effectus 
aliquis  invenitur  assimilari  causae  agenti 
dupliciter  :  uno  modo  secundum  eamdem 
speciem,  ut  homo  generatur  ab  homine,  et 
ignis  ab  igne ;  alio  modo  secundum  virtua- 
lem  continentiam,  prout  scilicet  forma  ef¬ 
fectus  virtualiter  continetur  in  causa ;  et  sic 
animalia  ex  putrefactione  generata,  et  plan¬ 
tae,  et  corpora  mineralia  assimilantur  soli  et 
stellis  quorum  virtute  generantur.  Sic  igitur 
effectus  causae  agenti  similatur  secundum 
totum  illud  ad  quod  se  extendit  virtus  agen¬ 
tis.  Virtus  autem  Dei  se  extendit  ad  formam 
et  materiam,  ut  supra  habitum  est.  Unde 
compositum,  quod  generatur  similatur  Deo 
secundum  virtualem  continentiam ,  sicut 
similatur  composito  generanti  per  similitu¬ 
dinem  speciei.  Unde  sicut  compositum  ge¬ 
nerans  potest  movere  materiam  ad  formam 
generando  compositum  sibi  simile,  ita  et 
Deus ;  non  autem  aliqua  alia  forma  non  in 
materia  existens ;  quia  materia  non  conti¬ 
netur  in  virtute  alterius  substantiae  sepa¬ 
ratae.  Et  ideo  daemones  et  angeli  operantur 
circa  haec  visibilia,  non  quidem  imprimendo 
formas,  sed  adbibendo  corporalia  semina. 

Ad  secundum  dicendum,  quod  ratio  illa 
procederet,  si  Deus  ageret  ex  necessitate 
naturae.  Sed  quia  agit  per  voluntatem  et 
inteliectum,  qui  cognoscit  rationes  proprias 


omnium  formarum,  et  non  solum  univer¬ 
sales,  inde  est  quod  potest  determinate  hanc 
vel  illam  formam  materiae  imprimere. 

Ad  tertium  dicendum,  quod  hoc  ipsum 
quod  causae  secundae  ordinantur  ad  deter¬ 
minatos  effectus,  est  illis  a  Deo ;  unde  Deus, 
quia  alias  causas  ordinat  ad  determinatos 
effectus,  potest  etiam  determinatos  effectus 
producere  per  seipsum. 

Conclusio.  —  Cum  Deus  sub  potestate  sua, 
quam  produxit  materiam,  contineat;  immediate 
eam  ad  formam  movere  potest. 

ARTICULUS  II. 

Utrum  Deus  possit  immediate  movere 
aliquod  corpus. 

Ad  secundum  sic  proceditur,  i .  Videtur 
quod  Deus  non  possit  immediate  movere 
aliquod  corpus.  Cum  enim  movens  et  motum 
oporteat  esse  simul,  ut  probatur  in  VII 
Phy  sic.,  text.  9  et  seq.,  oportet  esse  contac¬ 
tum  quemdam  moventis  et  moti.  Sed  non 
potest  esse  contactus  Dei  et  corporis  alicujus. 
Dicit  enim  Dionysius  in  cap.  i  De  cliv.  nom., 
§  5,  coi.  59-i,  1. 1,  quod  «  Dei  non  est  aliquis 
tactus.  »  Ergo  Deus  non  potest  immediate 
movere  aliquod  corpus. 

2.  Praeterea,  Deus  est  movens  non  motum. 
Tale  autem  est  appetibile  apprehensum. 
Movet  igitur  Deus  sicut  desideratum  et 
apprehensum.  Sed  non  apprehenditur  nisi 
ab  intellectu,  qui  non  est  corpus  nec  virtus 
corporis.  Ergo  Deus  non  potest  movere  ali¬ 
quod  corpus  immediate. 

3.  Praeterea,  Philosophus  probat  in  VIII 
Phys.,  text.  79,  quod  «  potentia  infinita 
movet  in  instanti.  »  Sed  impossibile  est  ali¬ 
quod  corpus  in  instanti  moveri ;  quia,  cum 
omnis  motus  sit  inter  opposita,  sequeretur 
quod  duo  opposita  simul  inessent  eidem; 
quod  est  impossibile.  Ergo  corpus  non  potest 
immediate  moveri  a  potentia  infinita.  Po¬ 
tentia  autem  Dei  est  infinita,  ut  supra  habi¬ 
tum  est.  Ergo  Deus  non  potest  immediate 
movere  aliquod  corpus. 

Sed  contra,  opera  sex  dierum  Deus  fecit 
immediate,  in  quibus  continetur  motus  cor¬ 
porum,  ut  patet  per  hoc  quod  dicitur  Gen., 
i,  9  :  Congregentur  aquse...  in  locum  unum. 
Ergo  Deus  immediate  potest  movere  corpus. 

Respondeo  dicendum,  quod  erroneum  est 
dicere,  Deum  non  posse  facere  per  seipsum 
omnes  determinatos  effectus  qui  fiunt  per 

quamcumque  causam  creatam.  Unde  cum 
corpora  moveantur  immediate  a  causis 
creatis,  nulli  debet  venire  in  dubium,  quin 
Deus  possit  movere  immediate  quodcumque 
corpus.  Et  hoc  quidem  consequens  est  ad 
ea  quae  supradicta  sunt.  Nam  omnis  motus 
corporis  cujuscumque  vel  consequitur  for¬ 
mam  aliquam,  sicut  motus  localis  gravium 
et  levium  consequitur  formam  quse  datur  a 
generante,  ratione  cujus  generans  dicitur 
movens;  vel  est  via  ad  formam  aliquam, 
sicut  calefactio  est  via  ad  formam  ignis. 
Ejusdem  autem  est  imprimere  formam,  et 
disponere  ad  formam,  et  dare  motum  conse¬ 
quentem  ad  formam.  Ignis  enim  non  solum 
generat  alium  ignem ;  sed  etiam  calefacit, 
et  sursum  movet.  Cum  igitur  Deus  possit 
immediate  formam  materiae  imprimere,  con¬ 
sequens  est  ut  possit  secundum  quemcumque 
motum  corpus  quodcumque  movere. 

Ad  primum  ergo  dicendum,  quod  duplex 
est  tactus  :  scilicet  corporalis,  .sicut  duo 
corpora  se  tangunt ;  et  virtualis ,  sicut 
dicitur,  quod  contristans  tangit  contristatum. 
Secundum  igitur  primum  contactum  Deus, 
cum  sit  incorporeus,  non  tangit  nec  tangitur; 
secundum  autem  virtualem  contactum 
tangit  quidem  movendo  creaturas,  sed  non 
tangitur,  quia  nullius  creaturae  virtus  natu¬ 
ralis  potest  ad  ipsum  pertingere.  Et  sic  in¬ 
tellexit  Dionysius  quod  «  non  est  tactus  Dei, » 
ut  scilicet  tangatur. 

Ad  secundum  dicendum,  quod  movet 
Deus  sicut  desideratum  et  intellectum.  Sed 
non  oportet  quod  semper  moveat  sicut  desi¬ 
deratum  et  intellectum  ab  eo  quod  movetur, 
sed  sicut  desideratum  et  motum  a  seipso ; 
quia  omnia  operatur  propter  suam  boni¬ 
tatem. 

Ad  tertium  dicendum,  quod  Philosophus 
in  VIII  Phijsic.,  text.  78  et  seq.,  intendit 
probare  quod  virtus  primi  motoris  non  sit 
virtus  in  magnitudine,  tali  ratione.  Virtus 
primi  motoris  est  virtus  infinita,  quod  pro¬ 
bat  per  hoc  quod  potest  movere  tempore 
infinito.  Virtus  autem  infinita  si  esset  in 
aliqua  magnitudine,  moveret  in  non  tem¬ 
pore  ;  quod  est  impossibile.  Ergo  oportet 
quod  infinita  virtus  primi  motoris  sit  non  in 
magnitudine.  Ex  quo  patet  quod  corpus 
moveri  in  non  tempore  non  consequitur 
nisi  virtutem  infinitam  in  magnitudine. 
Cujus  ratio  est,  quia  omnis  virtus  quae  est 
in  magnitudine  movet  secundum  se  totam, 
cum  moveat  per  necessitatem  naturae.  Po¬ 


tentia  autem  infinita  improportionabiliter 
excedit  quamlibet  potentiam  finitam.  Quanto 
autem  major  est  potentia  moventis,  tanto 
est  major  velocitas  motus.  Cum  igitur  po¬ 
tentia  finita  moveat  tempore  determinato, 
sequitur  quod  potentia  infinita  non  moveat 
in  aliquo  tempore ;  quia  cujuscumque  tem¬ 
poris  ad  aliud  tempus  est  aliqua  proportio. 
Sed  virtus  quae  non  est  in  magnitudine,  est 
virtus  alicujus  intelligentis,  qui  operatur  in 
effectibus  secundum  quod  eis  convenit.  Et 
ideo  cum  corpori  non  possit  esse  conveniens 
moveri  in  non  tempore,  non  sequitur  quod 
moveat  in  non  tempore. 

Conclusio.  —  Cum  corpora  moveantur  imme¬ 
diate  a  causis  creatis,  nulli  debet  venire  in  dubium, 
quin  Deus,  qui  potest  immediate  formam  materiae 
imprimere,  possit  immediate  quodcumque  corpus 
movere. 

ARTICULUS  III. 

Utrum  Deits  moveat  immediate  intellectum 
creatum. 

Ad  tertium  sic  proceditur.  1.  Videtur 
quod  Deus  non  moveat  immediate  intellec¬ 
tum  creatum.  Actio  enim  intellectus  est  ab 
eo  in  quo  est ;  non  enim  transit  in  exterio¬ 
rem  materiam,  ut  dicitur  in  IX  Metaph., 
text.  16.  Actio  autem  ejus  quod  movetur  ab 
alio,  non  est  ab  eo  in  quo  est,  sed  a  movente. 
Non  ergo  intellectus  movetur  ab  alio  ;  et  ita 
videtur  quod  Deus  non  possit  movere  intel¬ 
lectum. 

2.  Praeterea,  id  quod  habet  in  se  princi¬ 
pium  sufficiens  sui  motus  non  movetur  ab 
alio.  Sed  motus  intellectus  est  ipsum  intel- 
ligere  ejus,  sicut  dicitur  quod  «  intelligere 
vel  sentire  est  motus  quidam,  »  secundum 
Philosophum  in  III  De  anima,  text.  28.  Suf¬ 
ficiens  autem  principium  intelligendi  est 
lumen  intelligibile  inditum  intellectui.  Ergo 
non  movetur  ab  alio. 

3.  Praeterea,  sicut  sensus  movetur  a  sen¬ 
sibili,  ita  intellectus  ab  intelligibili.  Sed 
Deus  non  est  intelligibilis  a  nobis,  sed  nos¬ 
trum  intellectum  excedit.  Ergo  Deus  non 
potest  movere  nostrum  intellectum. 

Sed  contra,  docens  movet  intellectum 
addiscentis.  Sed  Deus  docet  hominem  scieii- 
tiam,  sicut  dicitur  in  psalm.  xcm,  10.  Ergo 
Deus  movet  intellectum  hominis. 

Respondeo  dicendum,  quod  sicut  in  moti¬ 
bus  corporalibus  movens  dicitur  quod  dat 
formam,  quae  est  principium  motus;  ita 

dicitur  movere  intellectum  quod  causat  for¬ 
mam  quai  est  principium  intellectualis  ope¬ 
rationis  ,  quae  dicitur  motus  intellectus. 
Operationis  autem  intellectus  est  duplex 
principium  in  intelligente  :  unum  scilicet 
quod  est  ipsa  virtus  intellectualis,  quod  qui¬ 
dem  principium  est  etiam  in  intelligente  in 
potentia ;  aliud  autem  est  principium  intel- 
ligendi  in  actu,  scilicet  similitudo  rei  intel¬ 
lectae  in  intelligente. 

Dicitur  ergo  aliquid  movere  intellectum, 
sive  det  intelligendi  virtutem  ad  intelligen- 
dum,  sive  imprimat  ei  similitudinem  rei 
intellectae.  Utroque  autem  modo  Deus  movet 
intellectum  creatum.  Ipse  enim  est  ipsum  pri¬ 
mum  ens  immateriale.  Et  quia  intellectua¬ 
litas  consequitur  immaterialitatem,  sequitur 
quod  ipse  sit  primum  intelligens.  Unde,  cum 
primum  in  quolibet  ordine  sit  causa  eorum 
quae  consequuntur,  sequitur  quod  ab  ipso  sit 
omnis  virtus  intelligendi.  Similiter,  cum 
ipse  sit  primum  ens,  et  omnia  entia  praeexis¬ 
tant  in  ipso  sicut  in  prima  causa;  oportet 
quod  sint  in  eo  i ntelli gib iliter  secundum 
modum  ejus.  Sicut  enim  omnes  rationes 
rerum  intelligibiles  primo  existunt  in  Deo, 
et  ab  eo  derivantur  in  alios  intellectus,  ut 
actu  intelligant ;  sic  etiam  derivantur  in 
creaturas,  ut  subsistant. 

Sic  igitur  Deus  movet  intellectum  creatum, 
inquantum  dat  ei  virtutem  ad  inteiligendum, 
vel  naturalem,  vel  superadditam,  et  inquan¬ 
tum  imprimit  ei  species  intelligibiles,  et 
utrumque  tenet  et  conservat  in  esse. 

Ad  primum  ergo  dicendum,  quod  operatio 
intellectualis  est  quidem  ab  intellectu  in  quo 
est,  sicut  a  causa  secunda,  sed  a  Deo  sicut  a 
causa  prima ;  ab  ipso  enim  datur  intelligenti, 
quod  intelligere  possit. 

Ad  secundum  dicendum,  quod  lumen  in¬ 
tellectuale  simul  cum  similitudine  rei  intel¬ 
lectae  est  sufficiens  principium  intelligendi, 
secundarium  tamen ,  et  ab  ipso  primo 
principio  dependens. 

Ad  tertium  dicendum,  quod  intelligibile 
movet  intellectum  unum  ‘,  inquantum  quo¬ 
dammodo  imprimit  ei  suam  similitudinem, 
per  quam  intelligi  potest.  Sed  similitudines 
quas  Deus  imprimit  intellectui  creato,  non 
sufficiunt  ad  ipsum  Deum  inteiligendum  per 
essentiam,  ut  supra  habitum  est.  Unde  mo¬ 
vet  intellectum  creatum,  cum  tamen  non  sit 
intelligibilis,  ut  dictum  est. 


Conclusio.  —  Cum  Deus  sit  primum  intelligens, 
et  primum  ens  in  quo  omnia  entia  praeexistunt  in- 
telligibiliter;  movet  intellectum  creatum  et  dando 
ei  virtutem  ad  inteiligendum,  et  imprimendo 
species  intelligibiles,  quibus  actu  intelligat. 

ARTICULUS  IY. 

Utrum  Deus  possit  movere  voluntatem 
creatam. 

Ad  quartum  sic  proceditur.  1.  Yidetur 
quod  Deus  non  possit  movere  voluntatem 
creatam.  Omne  enim  quod  movetur  ab 
extrinseco,  cogitur.  Sed  voluntas  non  potest 
cogi.  Ergo  non  movetur  ab  aliquo  extrin¬ 
seco,  et  ita  non  potest  moveri  a  Deo. 

2.  Praeterea,  Deus  non  potest  facere  quod 
contradictoria  sint  simul  vera.  Iioc  autem 
sequeretur,  si  voluntatem  moveret ;  nam 
voluntarie  moveri  est  ex  se  moveri,  et  non 
ab  alio.  Ergo  Deus  non  potest  voluntatem 
movere. 

3.  Praeterea,  motus  magis  attribuitur  mo¬ 
venti  quam  mobili ;  unde  homicidium  non 
attribuitur  lapidi,  sed  projicienti.  Si  igitur 
Deus  moveat  voluntatem ,  sequitur  quod 
opera  voluntaria  non  imputentur  homini  ad. 
meritum  vel  demeritum.  Iioc  autem  est  fal¬ 
sum.  Non  igitur  Deus  movet  voluntatem. 

Sed  contra  est  quod  dicitur  Phil.,  n,  13  : 
Deus  est  qui  operatur  in  nobis  velle  *  et  per¬ 
ficere. 

Respondeo  dicendum,  quod,  sicut  intel¬ 
lectus,  ut  dictum  est,  movetur  ab  objecto,  et 
ab  eo  qui  dedit  virtutem  intelligendi;  ita 
voluntas  movetur  ab  objecto ,  quod  est 
bonum,  et  ab  eo  qui  causat  virtutem  vo¬ 
lendi. 

Potest  autem  voluntas  moveri  sicut  ab 
objecto  a  quocumque  bono  :  non  tamen 
sufficienter  et  efficaciter  nisi  a  Deo  :  non 
enim  sufficienter  aliquid  potest  movere  ali¬ 
quod  mobile,  nisi  virtus  activa  moventis 
excedat,  vel  saltem  adaequet  virtutem  pas¬ 
sivam  mobilis.  Yirtus  autem  passiva  volun¬ 
tatis  se  extendit  ad  bonum  in  universali; 
est  enim  ejus  objectum  bonum  universale, 
sicut  et  intellectus  objectum  est  ens  univer¬ 
sale.  Quodlibet  autem  bonum  creatum  est 
quoddam  particulare  bonum ;  solus  autem 
Deus  est  bonum  universale.  Unde  ipse  solus 
implet  voluntatem,  et  sufficienter  eam  mo¬ 
vet,  ut  objectum.  Similiter  autem  et  virtus 


*  Vobis , 
et  vella . 


<  AI. :  «  nostrum.  » 

volendi  a  solo  Deo  causatur.  Velle  enim  nihil 
aliud  est  quam  inclinatio  quaedam  in  objec¬ 
tum  voluntatis,  quod  est  bonum  universale. 
Inclinare  autem  in  bonum  universale  est 
primi  moventis,  cui  proportionatur  ultimus 
fmis;  sicut  in  rebus  humanis  dirigere  ad 
bonum  commune  est  ejus  qui  prseest  multi¬ 
tudini.  Unde  utroque  modo  proprium  est 
Dei  movere  voluntatem,  sed  maxime  se¬ 
cundo  modo  interius  eam  inclinando. 

Ad  primum  ergo  dicendum,  quod  illud 
quod  movetur  ab  altero,  dicitur  cogi,  si  mo¬ 
veatur  contra  inclinationem  propriam  ;  sed 
si  moveatur  ab  alio  quod  ipsi  dat  propriam 
inclinationem,  non  dicitur  cogi ;  sicut  grave, 
cum  movetur  deorsum  a  generante ,  non 
cogitur.  Sic  igitur  Deus  movendo  volunta¬ 
tem  non  cogit  ipsam ,  quia  dat  ei  ejus  pro¬ 
priam  inclinationem. 

Ad  secundum  dicendum,  quod  moveri  vo¬ 
luntarie  est  moveri  ex  se,  id  est,  a  principio 
intrinseco  ;  sed  illud  principium  intrinsecum 
potest  esse  ab  alio  principio  extrinseco  ;  et 
sic  moveri  ex  se  non  repugnat  ei  quod  mo¬ 
vetur  ab  alio. 

Ad  tertium  dicendum,  quod  si  voluntas 
ita  moveretur  ab  alio  quod  ex  se  nullatenus 
moveretur,  opera  voluntatis  non  imputaren¬ 
tur  ad  meritum  vel  demeritum ;  sed  quia 
per  hoc  quod  movetur  ab  alio  non  excludi¬ 
tur  quin  moveatur  ex  se,  ut  dictum  est, 
ideo  per  consequens  non  tollitur  ratio  me¬ 
riti  vel  demeriti. 

Conclusio.  —  Proprium  est  Dei  voluntatem  mo¬ 
vere,  ipsam  in  volente  causando,  et  objective,  inte¬ 
rius  eliicacitor  illam  inclinando. 

ARTICULUS  V. 

Utrum  Deus  operetur  in  omni  operante. 

Ad  quintum  sic  proceditur,  i.  Videtur 
quod  Ileus  non  operetur  in  omni  operante. 
Nulla  enim  iusufticientiaestDeo  attribuenda. 
Si  igitur  Deus  operatur  in  omni  operante, 
sufficienter  in  quolibet  operatur.  Super¬ 
fluum  igitur  esset  quod  agens  creatum  ali¬ 
quid  operaretur. 

2.  Praderea,  una  operatio  non  est  simul 
a  duobus  operantibus,  sicut  nec  unus  nu¬ 
mmo  motus  potest  esse  duorum  mobilium. 
Si  igitur  operatio  creaturae  est  a  Deo  in 
creatura  operante,  non  potest  esse  simula 
creatura  ;  et  ita  nulla  creatura  aliquid  ope¬ 
ratur. 


3.  Praeterea ,  faciens  dicitur  esse  causa 
operationis  facti,  inquantum  dat  ei  formam 
qua  operatur.  Si  igitur  Deus  est  causa  ope¬ 
rationis  rerum  factarum  ab  ipso ,  hoc  erit 
inquantum  dat  eis  virtutem  operandi.  Sed 
hoc  est  a  principio,  quando  rem  facit.  Ergo 
videtur  quod  ulterius  non  operetur  in  crea¬ 
tura  operante. 

Sed  contra  est  quod  dicitur  Is.,  xxvi,  12  : 
Omnia  opera  nostra  operatus  es  in  nobis  *, 
Domine. 

Respondeo  dicendum,  quod  Deum  operari 
in  quolibet  operante  aliqui  sic  intellexerunt, 
quod  nulla  virtus  creata  aliquid  operaretur  in 
rebus,  sed  solus  Deus  immediate  omnia  ope¬ 
raretur  ;  puta  quod  ignis  non  calefaceret,  sed 
Deus  in  igne ;  et  similiter  de  omnibus  aliis. 

Hoc  autem  est  impossibile.  Primo  qui¬ 
dem  ,  quia  sic  subtraheretur  ordo  causre  et 
causati  a  rebus  creatis  ;  quod  pertinet  ad 
impotentiam  creantis.  Ex  virtute  enim  agen¬ 
tis  est  quod  suo  effectui  det  virtutem  agendi. 
Secundo  quia  virtutes  operativse  quae  in 
rebus  inveniuntur,  frustra  essent  rebus  at¬ 
tributae  ,  si  per  eas  nihil  operarentur ;  qui- 
nimo,  omnes  res  creatae  viderentur  quodam¬ 
modo  esse  frustra,  si  propria  operatione 
destituerentur;  cum  omnes  res  sint  propter 
suam  operationem.  Semper  enim  imperfec¬ 
tum  est  propter  perfectius.  Sicut  igitur  ma¬ 
teria  est  propter  formam,  ita  forma,  quae  est 
actus  primus,  est  propter  suam  operationem, 
quae  est  actus  secundus ;  et  sic  operatio  est 
tinis  rei  creatae.  Sic  igitur  intelligendum  est 
Deum  operari  in  rebus,  quod  tamen  ipsae  res 
propriam  habeant  operationem. 

Ad  cujus  evidentiam  considerandum  est, 
quod  cum  sint  causarum  quatuor  genera, 
materia  non  est  principium  actionis ,  sed  se 
habet  ut  subjectum  recipiens  actionis  effec¬ 
tum  ;  fmis  vero  et  agens  et  forma  se  habent 
ut  actionis  principium  ;  sed  ordine  quodam. 
Nam  primum  quidem  principium  actionis 
est  tinis,  qui  movet  agentem  ;  secundo  vero 
agens;  tertio  autem  forma  ejus,  quod  ab 
agente  applicatur  ad  agendum,  quamvis  et 
ipsum  agens  per  formam  suam  agat,  ut 
patet  in  artificialibus.  Artifex  enim  movetur 
ad  agendum  a  tine,  qui  est  ipsum  operatum, 
puta  arca,  vel  lectus  ;  et  applicat  ad  actionem 
securim,  quae  incidit  per  suum  acumen.  Sic 
igitur  secundum  lnec  tria  Deus  in  quolibet 
operante  operatur.  Primo  quidem  secundum 
rationem  finis  :  cum  enim  omnis  operatio  sit 
propter  aliquod  bonum  verum  vel  apparens. 

nihil  autem  est  vel  apparet  bonum ,  nisi  se¬ 
cundum  quod  participat  aliquam  similitudi¬ 
nem  summi  boni,  quod  est  Deus,  sequitur 
quod  ipse  Deus  sit  cujuslibet  operationis 
causa  ut  finis.  Secundo  considerandum  est, 
quod  si  sint  multa  agentia  ordinata,  semper 
secundum  agens  agit  in  virtute  primi  agen¬ 
tis.  Nam  primum  agens  movet  secundum 
ad  agendum  ;  et  secundum  hoc  omnia 
agunt  in  virtute  ipsius  Dei ;  et  ita  ipse  est 
causa  omnium  actionum  agentium.  Tertio 
considerandum  est,  quod  Deus  movet  non 
solum  res  ad  operandum  quasi  applicando 
formas  et  virtutes  rerum  ad  operationem  ‘; 
artifex  autem  applicat  securim  ad  scinden¬ 
dum  qui  tamen  interdum  formam  securi 
non  tribui'  ;  sed  Deus  etiam  dat  formas  crea¬ 
turis  a  geni  ibus,  et  eas  tenet  in  esse.  Unde 
non  solum  est  causa  actionum  inquantum 
dat  formam,  quae  est  principium  actionis, 
sicut  generans  dicitur  esse  causa  motus 
gravium  et  levium ,  sed  etiam  sicut  conser¬ 
vans  formas  et  virtutes  rerum  ;  prout  sol 
dicitur  causa  manifestationis  corporum2, 
inquantum  dat  et  conservat  lumen,  quo  ma¬ 
nifestantur  colores.  Et  quia  forma  rei  est 
intra  rem,  et  tanto  magis  quanto  considera¬ 
tur  ut  prior  et  universalior ;  et  ipse  Deus  est 
propria  causa  ipsius  esse  universalis  in  rebus 
omnibus,  quod  inter  omnia  est  magis  inti¬ 
mum  rebus ;  sequitur  quod  Deus  in  omnibus 
intime  operetur.  Et  propter  hoc  in  sacra 
Scriptura  operationes  naturae  Deo  attribuun¬ 
tur  quasi  operanti  in  natura ,  secundum 
illud  Job,  x,  11  :  Pelle  et  carnibus  vestisti 
me,  ossibus  et  nervis  compegisti  me. 

Ad  primum  ergo  dicendum,  quod  Deus 
sufficienter  operatur  in  rebus  3  ad  modum 
primi  agentis ,  nec  propter  hoc  superfluit 
operatio  secundorum  agentium. 

Ad  secundum  dicendum,  quod  una  actio 
non  procedit  a  duobus  agentibus  unius  or¬ 
dinis  ;  sed  nihil  prohibet  quin  una  et  eadem 
actio  procedat  a  primo  et  secundo  agente. 

Ad  tertium  dicendum,  quod  Deus  non  so¬ 
lum  dat  formas  rebus,  sed  etiam  conservat 
eas  in  esse ,  et  applicat  eas  ad  agendum ,  et 
est  finis  omnium  actionum,  ut  dictum  est. 

Conclusio.  —  Deus  non  sic  in  omnibus  operatur 
agentibus  ut  et  ipsa  non  operentur,  sed  operatur 
in  quolibet  iinaliter,  effective  et  formaliter,  ut 
tamen  et  ipsa  etiam  agant. 

1  Pavm. : «  operationem  (sicut  etiam  artifex  appli¬ 
cat...  non  tribuit),  sed  etiam  dat  formas.  »  —  2  AI.  : 

«  colorum.  »  —  *  Ita  cod.  Alcan.  cum  editis  pluri- 


ARTICULUS  VI. 

Utrum  Deus  possit  facere  aliquid  prxter 
ordinem  rebus  inditum. 

Ad  sextum  sic  proceditur.  1.  Videtur 
quod  Deus  non  possit  facere  aliquid  praeter 
ordinem  rebus  inditum.  Dicit  enim  Augusti¬ 
nus,  lib.  XXVI  Contra  Faustum,  cap.  m, 
coi.  480,  t.  8  :  «  Deus  conditor  et  creator 
omnium  naturarum  nihil  contra  naturam 
facit.  »  Sed  hoc  videtur  esse  contra  naturam 
quod  est  praeter  ordinem  naturaliter  rebus 
inditum.  Ergo  Deus  non  potest  facere  ali¬ 
quid  praeter  ordinem  rebus  inditum. 

2.  Praeterea,  sicut  ordo  justitiae  est  a  Deo, 
ita  et  ordo  naturae.  Sed  Deus  non  potest  fa¬ 
cere  aliquid  praeter  ordinem  justitiae;  face¬ 
ret  enim  tunc  aliquid  injustum.  Ergo  non 
potest  facere  aliquid  praeter  ordinem  na¬ 
turae. 

3.  Praeterea,  ordinem  naturae  Deus  insti¬ 
tuit.  Si  igitur  praeter  ordinem  naturae  Deus 
aliquid  fac'  t,  videtur  quod  ipse  sit  mutabi¬ 
lis  ;  quod  est  inconveniens. 

Sed  contra  est  quod  Augustinus  dicit, 
lib.  XXYI  Contra  Faustum,  cap.  m,  coi.  481, 
t.  8,  quod  «  Deus  aliquando  aliquid  facit 
contra  solitum  cursum  naturae  \  » 

Respondeo  dicendum  ,  quod  a  qualibet 
causa  derivatur  aliquis  ordo  in  suos  effectus, 
cum  quaelibet  causa  habeat  rationem  princi¬ 
pii  ;  et  ideo  secundum  multiplicationem  cau¬ 
sarum  multiplicantur  et  ordines,  quorum 
unus  continetur  sub  altero,  sicut  et  causa 
continetur  sub  causa.  Unde  causa  supe¬ 
rior  non  continetur  sub  ordine  causae  in¬ 
ferioris,  sed  e  converso;  cujus  exemplum 
apparet  in  rebus  humanis  ;  nam  ex  patrefa- 
milias  dependet  ordo  domus,  qui  continetur 
sub  ordine  civitatis,  qui  procedit  a  civitatis 
rectore  cum  et  hic  contineatur  sub  ordine 
regis  a  quo  totum  regnum  ordinatur. 

Si  ergo  ordo  rerum  consideretur  prout 
dependet  a  prima  causa,  sic  contra  rerum 
ordinem  Deus  facere  non  potest;  sic  3  enim 
contra  rerum  ordinem  faceret,  si  faceret 
contra  suam  praescientiam,  aut  voluntatem, 
aut  bonitatem.  Si  vero  consideretur  rerum 
ordo  prout  dependet  a  qualibet  secundarum 
causarum ,  sic  Deus  potest  facere  praeter  or¬ 
dinem  rerum  ;  quia  ordini  secundarum  cau- 

mis ;  edit.  Rom.  :  « in  nobis.  »  —  4  Plenius  in  D.  Au¬ 
gustini  textu.  —  5  Parm.  :  «  si  enim  sic  faceret, 
faceret  contra  suam  praescientiam. » 

sarum  ipse  non  est  subjectus  :  sed  talis  ordo 
ei  subjicitur,  quasi  ab  eo  procedens,  non  per 
necessitatem  naturae,  sed  per  arbitrium  vo» 
luntatis.  Potuisset  enim  et  alium  ordinem 
rerum  •  instituere  ;  unde  et  potest  praeter 
hunc  ordinem  institutum  agere,  cum  volue¬ 
rit  ;  puta,  agendo  effectus  secundarum  cau¬ 
sarum  sine  ipsis,  vel  producendo  aliquos  ef¬ 
fectus  ,  ad  quos  causae  secundae  non  se 
extendunt.  Undo  et  Augustinus  dicit,  loc. 
sup.  cit.,  quod  «  Deus  contra  solitum  cur¬ 
sum  naturae  facit ;  sed  contra  summam  le¬ 
gem  nullo  modo  facit ,  quia  contra  scipsum 
non  facit.  » 

Ad  primum  ergo  dicendum,  quod  cum  ali¬ 
quid  contingit  in  rebus  naturalibus  praeter 
naturam  inditam ,  hoc  potest  dupliciter  con¬ 
tingere  :  uno  modo  per  actionem  agentis 
qui  inclinationem  naturalem  non  dedit,  sicut 
cum  homo  movet  corpus  grave  sursum , 
quod  non  habet  ab  eo  1  ut  moveatur  deor¬ 
sum  ;  et  hoc  est  contra  naturam.  Alio  modo 
per  actionem  illius  agentis  a  quo  dependet 
actio  naturalis  ,  et  hoc  non  est  contra  natu¬ 
ram,  ut  patet  in  fluxu  et  refluxu  maris,  qui 
non  est  contra  naturam,  quamvis  sit  profler 
modum  naturalem  aquse ,  quse  movetur 
deorsum  ;  est  enim  ex  impressione  cielestis 
corporis,  a  quo  dependet  naturalis  inclinatio 
inferiorum  corporum.  Cum  igitur  naturae 
ordo  sit  a  Deo  rebus  inditus,  si  quid  praeter 
hunc  ordinem  faciat,  non  est  contra  natu¬ 
ram.  Unde  Augustinus  dicit,  loc.  cit.,  quod 
«  id  erit  cuilibet  rei  naturale  quod  ille  fece¬ 
rit  a  quo  est  omnis  modus,  numerus  et  ordo 
naturae.  » 

Ad  secundum  dicendum,  quod  ordo  justi¬ 
tiae  est  secundum  relationem  ad  causam  pri¬ 
mam  ,  quae  est  regula  omnis  justitiae ;  et 
ideo  praeter  hunc  ordinem  Deus  nihil  facere 
potest. 

Ad  tertium  dicendum ,  quod  Deus  sic  re¬ 
bus  certum  ordinem  indidit,  ut  tamen  sibi 
reservaret  quod  ipse  aliquando  aliter  ex 
causa  esset  facturus.  Unde  cum  praeter  hunc 
ordinem  agit,  non  mutatur. 

Conclusio.  —  Prout  ordo  rerum  dependet  a 
prima  causa,  non  potest  Deus  contra  ordinem 
rerum  facere  :  prout  vero  dependet  a  qualibet  se¬ 
cundarum  causarum,  praeter  ordinem  rerum  facere 

potest. 


*  Nicolai :  «  ab  ea.  »  —  *  Ita  es  Mss.  restituerunt 


ARTICULUS  VII. 

Utrum  omnia  quse  Deus  facit  praeter  ordi¬ 
nem  naturalem  rerum  sint  miracula. 

Ad  septimum  sic  proceditur.  1.  Videtur 
quod  non  omnia  quae  Deus  facit  praeter  or¬ 
dinem  naturalem  rerum ,  sint  miracula. 
Creatio  enim  mundi,  et  etiam  animarum,  et 
justificatio  impii,  fiunt  a  Deo  praeter  ordinem 
naturalem  ;  non  enim  fiunt  per  actionem 
alicujus  causae  naturalis ;  et  tamen  haec  mi¬ 
racula  non  dicuntur.  Ergo  non  omnia  quae 
facit  Deus  praeter  ordinem  naturalem  rerum, 
sunt  miracula. 

2.  Praeterea ,  miraculum  dicitur  aliquid 
«  arduum  et  insolitum  supra  facultatem  4 
naturae  et  spem  admirantis  proveniens.  » 
Sed  quaedam  fiunt  praeter  naturae  ordinem 
quae  tamen  non  sunt  ardua ;  sunt  enim  in 
minimis  rebus,  sicut  in  restauratione  vel 
sanatione  aegrotorum ;  nec  etiam  sunt  inso¬ 
lita,  cum  frequenter  eveniant ,  sicut  cum  in¬ 
firmi  in  plateis  ponebantur,  ut  ad  umbram 
Petri  sanarentur,  Act.,  v,  nec  etiam  sunt  su¬ 
pra  facultatem  naturae  ,  ut  cum  aliqui  sa¬ 
nantur  a  febribus  ;  nec  etiam  supra  spem; 
sicut  resurrectionem  mortuorum  omnes 
speramus ,  quae  tamen  fiet  praeter  ordinem 
naturae.  Ergo  non  omnia  quae  fiunt  praeter 
naturae  ordinem,  sunt  miracula. 

3.  Praeterea,  miraculi  nomen  ab  admira¬ 
tione  sumitur.  Sed  admiratio  est  de  rebus 
sensui  manifestis ;  quandoque  autem  aliqua 
accidunt  praeter  ordinem  naturalem  in  rebus 
sensui  non  manifestis,  sicut  cum  apostoli 
facti  sunt  scientes,  neque  invenientes,  neque 
discentes.  Ergo  non  omnia  quae  fiunt  praeter 
ordinem  naturae  sunt  miracula. 

Sed  contra  est  quod  Augustinus  dicit,  lib. 
XXVI  Contra  Faustum,  c.  m,  coi.  481,  t.  8, 
quod  a  cum  Deus  aliquid  facit  contra  cogni¬ 
tum  nobis  cursum  solitumque  naturae, 
magnalia  vel  mirabilia  nominantur.  » 

Respondeo  dicendum,  quod  nomen  mira¬ 
culi  ab  admiratione  sumitur.  Admiratio 
autem  consurgit,  cum  effectus  sunt  mani¬ 
festi,  et  causa  occulta ;  sicut  aliquis  admira¬ 
tur,  cum  videt  eclipsim  solis,  et  ignorat 
causam,  ut  dicitur  in  principio  Metaphys ., 
c.  xi.  Potest  autem  causa  effectus  alicujus 
apparentis  alicui  esse  nota,  quee  tamen  est 
alii  incognita.  Unde  aliquid  est  mirum  uni 

ilieologi ;  edit.  Rom. : «  prieter  facultatem,  », 

quod  non  est  mirum  alii ;  sicut  eclipsim  solis 
miratur  rusticus,  non  autem  astrologus. 
Miraculum  autem  dicitur  quasi  admiratione 
plenum,  quod  scilicet  habet  causam  simpli¬ 
citer  et  omnibus  occultam.  Haec  autem  est 
Deus.  Unde  illa  qdae  a  Deo  fiunt  praeter 
causas  nobis  notas,  miracula  dicuntur. 

Ad  primum  ergo  dicendum,  quod  creatio 
et  justificatio  impii,  etsi  a  solo  Deo  fiant,  non 
tamen,  proprie  loquendo,  miracula  dicuntur, 
quia  non  sunt  nota  fieri  per  alias  causas ;  et 
ita  non  contingunt  praeter  ordinem  naturae, 
cum  haec  ad  ordinem  naturae*  non  perti¬ 
neant. 

Ad  secundum  dicendum,  quod  arduum 
dicitur  miraculum,  non  propter  dignitatem 
rei  in  qua  fit,  sed  quia  excedit  facultatem 
naturae.  Similiter  etiam  insolitum  dicitur, 
non  quia  frequenter  non  eveniat  sed  quia 
est  praeter  naturalem  consuetudinem.  Supra 
facultatem  autem  naturae  dicitur  aliquid, 
non  solum  propter  substantiam  facti,  sed 
etiam  propter  modum  et  ordinem  faciendi. 
Supra  spem  etiam  naturae  miraculum  esse 
dicitur,  non  supra  spem  gratiae,  quae  est  ex 
fide,  per  quam  credimus  resurrectionem 
futuram. 

Ad  tertium  dicendum,  quod  scientia  apos¬ 
tolorum,  quamvis  secundum  se  non  fuerit 
manifesta,  manifestabatur  tamen  in  effecti¬ 
bus,  ex  quibus  mirabilis  apparebat. 

Conclusio.  —  Cum  miraculum  dicatur  quasi 
admiratione  plenum,  oportet  illa  quaj  a  Deo  tiunt 
praeter  causas  nobis  notas,  miracula  dici. 

ARTICULUS  VIII. 

Utrum  unum  miraculum  sit  majus  alio. 

Ad  octavilm  sic  proceditur-.  1.  Videtur 
quod  unum  miraculum  non  sit  majus  alio. 
Dicit  enim  Augustinus  in  Epist.  xxxvii  ad 
Volusianum ,  coi.  519,  t.  2  :  «  In  rebus 
mirabiliter  factis  tota  ratio  facti  est  potentia 
facientis.  »  Sed  eadem  potentia,  scilicet  Dei, 
fiunt  omnia  miracula;  ergo  unum  non  est 
majus  alio. 

2.  Praeterea,  potentia  Dei  est  infinita.  Sed 
infinitum  improportionabiliter  excedit  omne 
finitum.  Ergo  non  magis  est  mirandum 

1  Ita  cod.  Alcan.  cum  aliis,  et  editi  fere  omnes; 
edit.  Rom.  :  «  facultatem  naturae.  »  —  *  In  Farm.  : 


quod  faciat  hunc  effectum  quam  illum ;  ergo 
unum  miraculum  non  est  majus  altero. 

Sed  contra  est  quod  Dominus  dicit  Joan., 
xiv,  12,  de  operibus  miraculosis  loquens  : 
Opera  quae  ego  facio,  et  ipse  faciet,  et 
majora  horum  faciet. 

Respondeo  dicendum,  quod  nihil  potest 
dici  miraculum  ex  comparatione  potentiae 
divinae;  quia  quodeumque  factum  divinae 
potentiae  comparatum  est  minimum,  secun¬ 
dum  illud  Isa.,  xl,  15  :  Ecce  gentes  quasi 
stilla  situlae,  et  quasi  momentum  staterae 
reputatae  sunt.  Sed  dicitur  aliquid  miracu¬ 
lum  per  .comparationem  ad  facultatem 
naturae,  quam  excedit.  Et  ideo  secundum 
quod  magis  excedit  facultatem  naturae,  se¬ 
cundum  hoc  majus  miraculum  dicitur.  Exce¬ 
dit  autem  aliquid  facultatem  naturae  tripli¬ 
citer  :  uno  modo  quantum  ad  substantiam 
facti,  sicut  quod  duo  corpora  sint  simul,  vel 
quod  sol  retrocedat,  aut  quod  corpus  huma¬ 
num  glorificetur;  quod  nullo  modo  natura 
facere  potest ;  et  ista  tenent  summum 
gradum  in  miraculis.  Secundo  aliquid  exce¬ 
dit  facultatem  naturae,  non  quantum  ad  id 
quod  fit,  sed  quantum  ad  id  in  quo  fit,  sicut 
resuscitatio  mortuorum,  et  illuminatio  caeco¬ 
rum,  et  similia  ;  potest  enim  natura  causare 
vitam,  sed  non  mortuo ;  et  potest  praestare 
visum,  sed  non  caeco ;  et  haec  tenent  secun¬ 
dum  locum  in  miraculis.  Tertio  modo  exce¬ 
dit  aliquid  facultatem  naturae  quantum  ad 
modum  et  ordinem  faciendi ;  sicut  cum 
aliquis  subito  per  virtutem  divinam  a  febre 
curatur  absque  cursitatione2  et  consueto  pro¬ 
cessu  naturae  in  talibus ;  et  cum  statim 
mare3  divina  virtute  in  pluvias  densatur 
absque  naturalibus  causis,  sicut  factum  est 
ad  preces  Samuelis  et  Eliae,  I  Reg.,  xn,  et 
111  Iteg.,  xvm ;  hujusmodi  tenent  infimum 
locum  in  miraculis.  Quaelibet  tamen  horum 
habent  diversos  gradus,  secundum  quod 
diversimode  excedunt  facultatem  naturae. 

Et  per  hoc  patet  solutio  ad  objecta,  quae 
procedunt  ex  parte  divinae  potentia;. 

Conclusio.  —  Miraculorum  unum  alio  majus  esse 
contingit,  non  secundum  comparationem  ad  divi¬ 
dam  potentiam,  sed  ad  facultatem  natura,  quate¬ 
nus  magis  eam  excedit. 

«  curatione,  »'  sed  quomodo  quis  curaretur  absquo 
curatione !  —  5  AI.  ;  «  aer.  » 

